
MATEWSA 
NMENHOHOTHO TKESUSU 
YEKETKHARANHARA 
ON HA. 





Tzesus horyen heno yosot komo on ha. 


1 1Тхеѕиѕи Kryestu hoko àmenhehe. Noro гта, Dafe heno yohamatho 

me nehxakon hata. Akmaraw heno yohamatho me rma nehxakon 
hatà. Onà wyaro nehxatxkon hatà, Txesus horyen heno komo, Akmaraw 
heno yohamàthàyamo. 

2 Akmaraw heno muru me nehxakon hatà, Esake heno. 

Esake heno muru me nehxakon hatà, Xako heno. 

Xako heno muru me nehxatxkon hatà, Xukna heno, ewtà heno komo xarha. 

3Xukna heno muru me nehxatxkon hatà, Peryes heno komo, Sera heno 
xarha. Nyamoro yon me nehxakon hatà, Tamah heno. 

Peryes heno muru me nehxakon hatà, Esraw heno. 

Esraw heno muru me nehxakon hatà, Araw heno. 

^Araw heno muru me nehxakon hatà, Amenaknakme heno. 

Amenaknakme heno muru me nehxakon hatà, Nasawu heno. 

Nasawu heno muru me nehxakon hatà, Sarmaw heno. 

5Sarmaw heno muru me nehxakon hatà, Boas heno. Noro yon me 
nehxakon hatà, Hakme heno. 

Boas heno muru me nehxakon hatà, Okmekne heno. Noro yon me 
nehxakon hatà, Hutxe heno. 

Okmekne heno muru me nehxakon hatà, Xese heno. 

6Xese heno muru me nehxakon hata, Dafe heno. Noro heno гта, 
Ehsayewyana komo kayaryet me ymo nehxakon hatà. 

Dafe heno muru me nehxakon hatà, Saromaw heno. Noro yon me nehxakon 
hata, Uryeyas heno hetxenho. Noro rma, Dafe hetx me harha nehxakon hata. 

7Saromaw heno muru me nehxakon hatà, Hokmoaw heno. 

Hokmoaw heno muru me nehxakon hatà, Akmeyas heno. 

Akmeyas heno muru me nehxakon hatà, Asa heno. 

8Asa heno muru me nehxakon hata, Xosafah heno. 

Xosafah heno muru me nehxakon hatà, Xoraw heno. 

Xoraw heno muru me nehxakon hatà, Useyas heno. 

9Useyas heno muru me nehxakon hatà, Xotaw heno. 

Xotaw heno muru me nehxakon hatà, Akas heno. 

Akas heno muru me nehxakon hatà, Esekeyas heno. 

10Еѕекеуаѕ heno muru me nehxakon hata, Manases heno. 

Manases heno muru me nehxakon hatà, Amon heno. 

Amon heno muru me nehxakon hatà, Xoseyas heno. 

11Xoseyas heno muru me nehxatxkon hatà, Xekoneyas heno, ewtà heno komo 
xarha. Nyamoro heno yehtoko rma, tasom me nehxatxkon hatà, Ehsayewyana 
heno komo, omeroro. Bakmeronya yamtar hona tasom me nehxatxkon heno 
hatà. Àton komo nanàr me nehxatxkon heno hatà, anoto komo me harha. 

12 Атпуе nomohtxownà harha tà, Bakmeronya yamtar hoye. 
Omokàtxhenye гта, ona wyaro nehxatxkon hata, Txesus horyen heno komo. 

Xekoneyas heno muru me nehxakon hatà, Sarateyew heno. 

Sarateyew heno muru me nehxakon hatà, Sorokmakmew heno. 

13Sorokmakmew heno muru me nehxakon hata, Akmeyukne heno. 

Akmeyukne heno muru me nehxakon hatà, Eryeyaken heno. 

Eryeyaken heno muru me nehxakon hatà, Asoh heno. 

14 Asoh heno muru me nehxakon hatà, Saknoke heno. 

Saknoke heno muru me nehxakon hatà, Aken heno. 

Aken heno muru me nehxakon hata, Eryeyukne heno. !5Eryeyukne 
heno muru me nehxakon hatà, Eryeyasah heno. 

Eryeyasah heno muru me nehxakon hatà, Matan heno. 

Matan heno muru me nehxakon hatà, Xako heno. 

16Xako heno muru me nehxakon hatà, Xose heno. Noro heno hetx me 
nehxakon hatà, Maryeya. Txesus yonà rma mok nehxakon hatà. Kryestu 
ryhe noro ha, Txesusu, Khoryenkomo nànyaketxho rma. 

17 Aro wyaro nehxatxkon hata, Txesus horyen heno komo. Akmaraw 
heno mahyaka, 14 me nehxatxkon hatà, ehamàthàyamo. 14 me exetxhenye, 
nenuruy hatà, Dafe heno. Dafe heno mahyaka, 14 me rma rha nehxatxkon 
hatà, Txesus horyen heno komo xarha. 14 me exetxhenye, tasom me 
nehxatxkon hatà, Ehsayewyana heno komo, omeroro, Bakmeronya yamtar 
hona. Аѕпуе ro omokàtxhenye, 14 me гта rha nehxatxkon hata, Txesus 
horyen heno komo xarha. 14 me exetxhenye, nenuruy hatà, Txesusu Kryestu. 


Txesusu yonuruthuru on ha. 


180nà wyaro nehxakon hatà, Txesusu yonuruthuru, Kryestu yonuruthuru. 
Xose hetx me ekarymaxah me nehxakon hatà, Maryeya, Txesus yonà. 

Ahyawohra hak nehxakon hata. Ukukmahnà ro me rma hak nehxakon hata. Aro 
wyaro rma tehtoko, yuhna me harha nehxakon hata. Natahosay hata, ahokru, 
Khoryenkom yokato yahoxet yano me mak hata, kàrà yano mehra mak hata. 
19Khoryenkom yokato yano me ehtxoho hutwahra mak nehxakon hatà, 
Xose. Àro ke, onà wyaro nehutwekon hatà, tàhnawo. Atxke nehxak hamà, 
rohetxenho, kekon hatà, tàwya rma. Ahohsàra wehxan hamà, kekon 
hatà. Enyhoru rma mok nehxakon hatà. Wosà hyahamnohrà xehra mak 
nehxakon hatà. Àro ke, onà wyaro nkekon xarha tà, tàwya rma. Noro 
yanhànàtho yokarymahra wehxan hama, toto komo wya. Ahohsàra 
mpàn wehxaha kahra wehxan hama, kekon hata, Xose, tàwya rma. 

20 Ато wyaro tehutwantoko гта, nosenyetày hata. Osenyetnàr me, 
nosonyhoy hatà, kahe yawono, Kohkom yanoto, àwya. Xose y, kekon 
hata, àwya. Dafe heno yohamáàtho y, uro enytxako. Maryeya ahosko гта, 
ohetx me, kekon hatà, kahe yawono. Atxke nehxak hamà kahra exko. 
Khoryenkom yokato yahoxet yano me ryhe natahohsako, àhokru, kekon 
hatà. 21 Nenuryan hatà, kàrà me txko. Txesus me mesohten hatà. Noro 
ryhe, tànryenon komo yonyhoryen hata, kekon hata. Tàmryenon komo 
yanhànàtho yowyan hatà, tàwya enyhoryetxho menye. Àro ke, Txesus me 
nay hatà, esotà, kekon hatà, kahe yawono, Xose wya, osenyetnàr me hatà. 

22-25 Taa. Hakay hata, Xose. Kohkom yanoto yoyukye hata. Maryeya 
yahosày hatà, thetx me. Ukukmahra hak nehxakon hatà. Amnye nenuruy 
hatà, àmryerà. Txesus me nesohtoy hatà, Xose. Enurutxhe, thetx kukmay 
hatà. Àro wyaro nehxakon hatà, Txesusu yonuruthuru, Kohkomo 
rwonàmàthàràtho yawo ro ehtxoho me. Amnyehra, опа wyaro nkekon 
hatà, Kohkomo, tanoto heno wya, tàrwon yokarymanye ro heno wya. 

Amnye hohtehe hampànà, wosà, ukukmahnà ro. Natahohsaha 
hampànà, àmryerà. Nenuryaha hampànà. Noro yosotà гта, 
Emanwew me naha hampànà. 

Àro wyaro nkekon hatà, Kohkomo rwonà yokarymanye ro heno, 
amnyehra. Àro wyaro katxhàrànhàr yawo ro rma haxa nenuruy hatà, 
Txesusu. Onà wyaro katxho me rma naha, Emanwew katxho. Kàhyawony 
harha naha, Khoryenkomo, katxho me rma naha. 


Txesusu mryenà yonyxe horykomo komo yomokàthàrà on ha. 


1Beryen ho nenuruy hatà, Txesusu, Xukneya yamtar ho rma hatà. 

Xuknewyana komo kayaryet me nehxakon hakahpa tà, Eroknes heno. 
Xerusaryen hono rma mok nehxakon heno hatà, Xukneya yamtar hono rma hatà. 

Txesusu yonurutxhe гта, Xerusaryen hona nomohtxownà hata, horykomo 

komo. Xeryko hutwanye ro mokyam nehxatxkon hata. Kamàmà yahatakatxho 
nyero nomohtxownà hata, Xerusaryen hona, moxe гта haxa mak hata. 20nà 
wyaro nketxkon hatà, toto komo wya, Xerusaryen hon komo wya. Henta naye, 
enuxenyeno, ketxkon hatà. Xuknewyana komo kayaryet me enusaho rma, 

henta naye. Noro hutwamohsonye amna nenyako, ketxkon hata. Amna yowto 
ho rma hak amna yehtoko, amna nenyako, xeryko, noro hutwamohsonye rma. 
Àro ke, noro yowakryexe amna nomokyako, ketxkon hatà, horykomo komo. 

3Àrwon komo yokarymatxownà hata, toto komo, Eroknesà wya, tkayaryet 
komo wya. Tàwya enytxatxhe rma, noseryehokekon hatà, Eroknesà. 
Xuknewyana komo kayaryet me enusaho katxho hoko rma noseryehoketxkon 
hatà, Eroknes komo, Xerusaryen hon komo rma, omeroro. 4 Àro ke, eh komo 
yanyekye hata, Eroknesà. Khoryenkomo màn yonye ro yoh komo yanyekye hata. 
Àyweronàhyamano ynye ro komo xarha yanyekye hatà. Onà wyaro nkekon 
hata, àwyanye. Àsoke nkeno, Khoryenkom karyehtanà, kekon hata. Аѕоке 
nkeno, Kryestu hoko. Henta ryhe nenuryano, kekon hatà, Eroknesà, àwyanye. 
5Neyuhtxownà hata, eh komo. Beryen ho ryhe nenuryan hata, ketxkon hata. 
Xukneya yamtar ho rma nenuryan hatà, Beryen ho hatà. Noro hoko rma, onà 
wyaro nmenhoy hatà, Khoryenkomo rwonà yokarymanye ro heno. 

6 Beryen hon komo y, onà wyaro àkehe hampànà, oyowto kom hoko. 
Xukneya yamtar ho rma nay hamà, oyowto komo. Xukneya yamtar 
ho rma rha naha, owto komo xarha, thenyehra. Oyowto komo 
ryhe, anar komo yoho rma haxa mpàn naha ha. Àsok tawro hana. 
Amnye oyowto kom ho nenuryaha hampànà, Ehsayewyana komo 
kayaryetà ymo, Khoryenkomo mryenon komo kayaryetà ymo. Àro 
ke, anar komo yoho rma haxa nay hamà, oyowto komo, Beryenà. 

Àro wyaro rma nmenhoy hatà, Khoryenkomo rwonà yokarymanye ro 
heno, ketxkon hatà, eh komo, Eroknesà wya. 

7 Àro ke, horykomo komo yanyekye hatà, Eroknesà. Xeryko hutwanye ro komo 
yanyekye hata. Toto komo nenytxahtor me mak nanyehtxownà hata. Asokentoko 
ryhe xeryko menyatxoko, kekon hata, àwyanye. Àsokentoko ryhe menyatxoko. 
Àro ke nekarymatxownà hata, àwya. Amnyehra amna nenyako, xeryko, ketxkon 
hata, дууа. 8Onà wyaro nkekon xarha tà, Eroknesà, àwyanye. Atotxoko тта, 
Beryen hona, kekon hatà. Xenytxatxko ha, enuxenyeno. Owyanye xenyetxhe rma, 
momokyatxhe harha, rohyaka, kekon hatà. Ekarymaxe momokyatxhe ha, rowya. 
Uro xarha, noro yowakryexe rma rha rotonàr xe wehxaha, àhyaka, kekonà 
rma haryhe tà, Eroknesà, horykomo komo wya. Àro wyaro tàwya tatoko rma, 
nenkuhtetxkon hatà, Txesusu mryenà yotahanàr xe rma haxa tesnàr ke mak hatà. 

9Tàwyanye пого yonytxatxhe гта, totxownà xarha tà, horykomo komo. 
Ehokokonye tekon hatà, xeryko. Towto kom ho ànenyetxhàyamotho rma mok 
nehxakon hata. Àywahonye гта tekon hata. Kràk, horohye hata. 10 Teryehorye 
гта haxa nehxatxkon hata, horykomo komo, tàwyanye xeryko yonyàr ke 
hatà, Txesusu mryenà hyaka tanàr komo ke hatà. Thenyehra rma haxa 
neryehotatxownà hata. 11 Aman yaka nowomtxownà hata. Txesusu mryenà 
yonytxownà hata. Àyon xarha yonytxownà hata. Maryeya гта yonytxownà 
hata. Tosoknar kom ho neryewtatxownà hata, Txesusu yowakryenàr 
horà. Ehonomnà xaxa omoro ha, ketxkon hatà, àwya. Tkatxho yon komo 

yahurmakatzowna hata. Ehetahpenyeno yonkatzowna hata, uru hata, ensensu 
xarha hata, meha xarha hata. Namtzowna hata, Txesusu mryena wya. 

12 Taa. Nosenyehtzowna hata, Һогукото komo. Tosenyetnar komo 
me, Khoryenkomo rwona yonytxatxownà hata. Atohra трап ehtxoko, 
Eroknesà hyaka, kekon hata, àwyanye, osenyetnàr komo me hata. Aro 
ke, àhyaka harha àtohra nehxatxkon hata. Anato harha totxownà hata, 
horykomo komo, towto kom hona harha. 


Eroknesà wya bàryekomo heno komo yotahatxhàrà on ha. 


13Horykomo komo totxhenye, nosenyetày hatà, Xose. Osenyetnàr me 
nosonyhoy hatà, kahe yawono, Kohkom yanoto, àwya. Onà wyaro nkekon hatà, 
àwya. Àtok ha, kekon hatà. Oyokahtàmko hampànà, Exet yamtar hona. Omuru 
txko arko ha, kekon hata. Ауоп xarha arko ha. Eroknesà ryhe, omurunhuru 
txko yohoryaha, etahanàr horà, kekon hatà. Àro ke oyokahtàmko hampànà, 
Exet yamtar hona. Àto roro rma hak exko. Rowya, àtok harha, oyowto hona 
harha, kahra ro rma haka, Exet yamtar ho rma hak exko, kekon hatà, Kohkom 
yanoto, Xose wya, osenyetnàr me hata. 14Аго ke nasanàmye hata, Xose. 
Kohsaya rma toy hatà. Txesusu mryenà yarày hatà. Àyon xarha yarày hatà. 
Exet yamtar hona toy hatà. 15Àto roro rma hak nehxakon hatà, Eroknes heno 
wayehpàra ro гта haka. Àro wyaro nehxakon hata, Txesusu mryenà, Kohkomo 
rwonàmàthàràtho yawo ro tehtxoho me. Amnyehra, ona wyaro nkekon hata, 
Kohkomo, tanoto heno wya, tàrwon yokarymanye ro heno wya. 

Exet yamtar hoye romuru ànyakyaha hampànà. 
Àro wyaro nkekon hatà, Kohkomo rwonà yokarymanye ro heno, 
amnyehra. Àro wyaro katxhàrànhàr yawo ro rma, Exet yamtar ho htxero 
nehxakon hakahpa tà, Txesusu mryenà. 

16 Ewakhara гта haxa nehxakon hata, Eroknes heno. Ronkuhtetxok hama, 
horykomo komo, xeryko hutwanye ro komo, kekon hatà. Àro ke ewakhàra 
nehxakon hatà. Waha komo nyakye hatà, Beryen hona. Atotxoko, bàryekomotho 
komo yotahaxe, kekon hatà, àwyanye. Kàrà me ehtokonye, metahetxhe ha. 2 
me àtxemnyehàntahra hak ehtokonye, metahetxhe ha, kekon hatà, Eroknes 
heno, tanoto komo wya. Asok tawro hana. Horykomo komo rwonàmàthàrà 
hutwekon hama, noro heno. Àwyanye, amnyehra amna nenyako, xeryko, 
katxhàrà hutwekon hamà. Àro ke, onà wyaro nkekon hatà, waha komo wya. 2 
me àtxemnyehàntahra hak ehtokonye, metahetxhe ha, kekon hatà, Eroknes 
heno, àwyanye. Ато ke, Beryen hona totxownà hata, waha komo. Bàryekomo 
txko heno komo yotahatxownà hata, omeroro hata, Beryen hon heno kom hata, 
àhorye ron heno komo хата hata. 17 Nyamoro heno hoko гта, yaworo гта 
haxa nehxakon hamà, àmenhosahonhàrà. Onà wyaro nmenhoy hatà, amnyehra, 
Xeryemeyas heno, Khoryenkomo rwonà yokarymanye ro heno. 

18 Nàratetxhe hampànà, Hamah yamtar hon komo, woràskomo komo, 
Hakew heno yohamàthàyamo. Thenyehra nehokoyatxhe hampànà, 

tàmryethàyam heno hnana. Ehxera harha natxhe hampana, bàryekomo 

txko heno komo. Àro ke nekhoketxhe hampànà, thenyehra mak ha. 

Ekhokahra ehtxoko tawro xehra ro mak natxhe hampànà, toto komo wya. 
Ато wyaro гта nmenhoy hata, Xeryemeyas heno. Anmenhothàrànhàrà 
yawo ro rma haxa nehxatxkon hamà, Beryen hon komo, Eroknes komo 
wya bàryekomo txko heno komo yotahanàr ke mak ha. 

19Taa. Wayehye hata, Eroknes heno. Noro heno wayhàtxhe гта, 
nosenyetày xarha tà, Xose. Exet yamtar ho rma hak nehxakon hatà. 
Nosenyetày hatà. Osenyetnàr me nosonyhoy hatà, kahe yawono, Kohkom 
yanoto, àwya. Onà wyaro nkekon hatà, àwya. 20 Àtok ha, kekon hatà. 
Oyowto hona harha àtoko, Ehsayew yamtar hona harha. Omuru txko arko 
ha, kekon hatà. Àyon xarha arko ha. Omuru yotahanàr xan heno wayehyako. 
Àro ke àtok harha, oyowto hona harha, kekon hatà, kahe yawono, Xose wya, 
osenyetnàr me hatà. 21 Àro ke nasanàmye hatà, Xose. Txesusu mryenà yarày 
hata. Àyon xarha yarày hata. Ehsayew yamtar hona toy hata. 

22 Tàtonàr me гта, Ehsayewyana кото kayaryetà yokaytà yonytxay hata. 
Akayaryet komo me harha nay hata, Ahkerawu, Eroknes heno murunho, tàyàm 
peno hryetayo me, tawro yonytxay hatà. Xukneya yamtar ho nay hatà tawro 
yonytxay hatà. Àro ke noseryehye hatà, Xose, Xukneya yamtar hona tàtonàr hona. 
Tosenyetnàr me rma rha Kohkomo rwonà yonytxay xarha tà. Àro ke, Karyeryeya 
yamtar hona haxa toy hatà. 23 Nasarye hona rma toy hatà. Ewto me harha 
nehxakon hatà, Nasarye. Àtono ro me harha nehxakon hatà, Txesusu, Kohkomo 
rwonàmàthàràtho yawo ro tehtxoho me. Amnyehra, ona wyaro nkekon hata, 
Kohkomo, tanoto heno komo wya, tàrwonà yokarymanye ro heno komo wya. 

Noro ryhe, Nasarye honotho mosonà katxho me naha hampànà. 
Àro wyaro nketxkon hatà, Kohkomo rwonà yokarymanye ro heno komo, 
amnyehra. Àro wyaro katxhàrànhàr yawo ro nehxakon hatà, Txesusu. 


Xowawu wya Khoryenkomo rwonà yokarymatxhàrà on ha. 


1Таа. Ahehnawo nehxakon hata, Xowaw heno, aymomno ynye ro heno. 
Xukneya yamtar ho rma, ahehnawo nehxakon hatà. Khoryenkomo rwonà 
yokarymekon hatà, toto komo wya. 2Atxke manatxhe, kekon hatà, àwyanye. 
Kàkayaryet komo me Khoryenkomo nànyaketxho ryhe, omohsah me naha. Àro 
ke, anar me harha ayanhànàthàyamo xenytxoko, kekon hatà, Xowaw heno, toto 
komo wya. 3Noro hoko rma nmenhoy hatà, Esaeyas heno, Khoryenkom rwonà 
yokarymanye ro heno. Amnyehra, onà wyaro nkekon heno hatà. 
Onà wyaro nkehe hampànà, ahehnawono, teryewrye ro. Kohkomo ryhe 
nomokyan hata, аго ke osonyhoryetxoko, kehe hampànà, toto komo 
wya. Tkayaryet komo yomoknàtoko, esamar komo yonyhoryetxow hama, 
àmryenon komo. Àro wyaro rma rha, oyowan komo enyhoryetxoko, 
owyanye Kohkomo rwonà yonytxatxho me, kehe hampànà, ahehnawono. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


7 Matewsa 3 


Aro wyaro rma nkekon hata, Esaeyas heno, amnyehra. Kowaw hoko aro 
wyaro nkekon heno hama. 

4Asok hana nehxakon ha, Xowaw heno ha. Ona wyaro nehxakon 
hatà. Okno hpotxetho yawo nehxakon hatà, kameru hpotxetho yaw hatà, 
enyhoryehnà rma yaw hatà. Okno hutxhotho ke tasok nehxakon xarha 
tà. Età ryhe, kratxatxa me nehxakon hatà. Ànyahrà xarha, weno me 
nehxakon hatà. Àro wyaro nehxakon hatà, Xowaw heno. 

SÀhyaka tetxkon hatà, toto komo, omeroro hatà, Xerusaryen hon kom 
hatà, Xukneya yamtar hon komo xarha hatà, Xoknaw yohoyen horye 
ron komo xarha hata. 6Nataymompetxkon hata, àwya, tuna kwaka. 
Xoknaw kwaka ryhe nataymomyatxkon hata. Tataymomnàtokonye гта, 
noskarymetxkon hatà. Tanhànàthàyamo yokarymetxkon hatà. 

7 Àhyaka totxownà хата tà, Farysew kukuru komo, Saknusew kukuru 
komo xarha. Ataymomposo totxownà hatà, àwya. Tàwya xenyetxhenye rma, 
опа wyaro nkekon hata, Xowawu, àwyanye. Okoye wyaro atxke manatxhe, 
kekon hatà. Ayataymomrà komo xe rma manatxhe haryhe, oyoseryehrà komo 
ke mak ha. Ewakhàra Khoryenkom yehtxoho hona moseryehyatxow hama, 
kekon hatà. Amnye kanàhnohyatxhe hampànà, Khoryenkomo, katxho hona 
rma moseryehyatxow hama, kekon hata. Aro wyaro rma rha weheto krunke 
nekahtàmyaha, okoye, kekon hatà, Xowawu, Farysew komo wya, Saknusew 
komo wya xarha. 8Апаг me harha ranhànàtho wenyaha, màketxhe гта haryhe, 
kekon xarha tà, àwyanye. Ahnànkahra mak manatxhe ha. Anar me harha 
ranhànàtho wenyaha kany me oyehtokonye, ayanhàn komo àhnànkatxoko, ohxe 
harha oyosonyhotho menye, kekon hata, Xowawu. 9Опа wyaro rma màketxhe 
haryhe, kekon xarha tà, àwyanye. Ohxe rma haxa tehxatxhe, Akmaraw heno 
yohamàtho kaxe, màketxhe гта haryhe. Ато wyaro kahra ehtxoko, kekon hata. 
Onà wyaro haxa ryhe àkehe, owyanye. Akmaraw heno yohamàtho me marma 
oyehtxoho komo ryhe, ohxehra ro mak naha, Khoryenkomo wya, kekon hatà. 
Àsok tawro hana. Akmaraw heno yohamrà me marma toto yesnàr xehra nay 
hamà, Khoryenkomo. Noro heno yohamrà me marma toto yesnàr xe tehtok 
haxa, tohu txkotho yakàhtonàràtho haryhe, àwya, Akmaraw heno yohamrà me 
harha. Ehnyahnà го Ках mak naha ha, пого ha, kekon hata, Xowawu. 10 Àsok 
hana nay ha, natàtho ha, kekon xarha tà, àwyanye. Ehetahra ehtoko, tamaxem 
me nay hamà. Àmxathàr me ro rma tawotosom me nay hamà. Amaxahotho 
rma, weheto waka tarymaxem me xarha nay hamà, kekon hatà. Àro wyaro 
rma rha tanàhnohsom me rma manatxhe hampànà. Ayanhàn komo hnànkahra 
oyehtokonye, mexehra rma haxa ayanàhnohtàketxhe hampànà, Khoryenkomo, 
kekon hata, Xowawu, Farysew komo wya, Saknusew komo wya хата, 

11 Tuna kwaka ryhe kaymomyatxhe, uro ha, kekon xarha tà, toto komo 
wya. Àro wyaro kaymomyatxhe, anar me harha ayanhànàthàyamo 
yony me ohutwamohsonàr kom horà, kekon hata. Nomokyaha, anaro, 
rohryetayo. Rohono rma haxa noro ha. Noro yanoto mehra tehxorye 

wehzaha, esnaka rma haza ryesnar ke. Ahrora womunu yarhara rma 
tehxorye wehxaha, kekon hata. Noro ryhe, anar me ayaymomyatxhe ha. 
Khoryenkom yokato nyakyaha, ohonanye. Ayaymomtoho komo rma àro 
ha, noro wya, kekon hatà. Ayaymomyatxhe xarha. Weheto waka txexaho 
wyaro ayaymomyatxhe, oyonyhoryenàr kom horà, kekon hatà, Xowawu. 
12 Àsok hana natxow ha, nasànasà hotnye ro kom ha, kekon xarha tà, 
àwyanye. Uhpunkatxho yaryatxow hama. Nasànasà hpunketxow hama, 
kekon hata. Nasànasà ryhe, enyhoru rma yohamnohyatxow hama, nyah 
màn yaka. Uhpunuthuru haxa ryhe yaknyohyatxow hamà, weheto waka, 
kekon hata. Àro wyaro гта rha wahanonkano yeryaha hampànà, пого ha, 
tomohsomà. Mexehra rma haxa wahanonkano yxe nomokyaha. Enyhoru 
komo yohamnohyaha hampànà, bàn yaka. Anhàtho kom haxa ryhe 
yanàhnohyaha hampànà, meya roro, kekon hata, Xowawu, toto komo wya. 


Txesusu yataymompothàrà on ha. 


13 Таа. Nomokye hata, Txesusu. Karyeryeya yamtar hoye nomokye hata. 
Xoknaw yohokoso nomokye hatà, Xowawu hyaka. Ataymomposo nomokye hatà, 
àwya. Ого aymomko, kekon hata, àwya. 14Àna mata, kekon hata, Xowawu, àwya. 
Ayaymomnyehnà uro. Отого haxa ryhe, raymomnye me manay hama, kekon 
hata. Àsok tawro ayaymomrà xe manaye, rowya, kekon hata, Xowawu. 15Onà 
wyaro haxa neyukye hatà, Txesusu. Uro aymomko rma, kekon hatà. Khoryenkom 
hak weyuhtukaxe, ohxe roro rma haxa rosonyhotho me. Àro ke, uro aymomko, 
kekon hata, Txesusu. Ana hama, kekon hata, Xowawu. Àro ke naymomye hatà. 

léTataymomàátxhe гта, nasanàmye hata, Txesusu, tuna kwaye. Àtoko 
rma natahurmakay hatà, kahe. Khoryenkom yokato ryhe nàhtoy hatà. 
Watkuk me nehxakon hatà, ànenyàr me. Txesus hona nàhtoy hatà. 

17 Àrwo yonytxatxownà hata. Kahe yawono ryhe nàrwonàmye hata. 
Romuru mosonà, kekon hatà. Ronàhnàn xaxa mosonà. Àhoko rma 
teryehorye rma haxa wehxaha, kekon hatà, kahe yawono. 


Worokyamo yohà ymo wya Txesusu kukmatxhàrà on ha. 


lTaa. Txesusu yarày hata, Khoryenkom yokato, ahehnaka. Narày hata, 

worokyamo yohà ymo wya ukukmatxho me. 2Ahehnawo tehtoko, 
ànyahpàra ro mak nehxakon hatà, Txesusu. Ànyahpàra rma, 40 me 
nenmahye hata. 40 me tonmahàátxhe, nahyehtàkaye гта haxa mak hata. 

з Ато ke nomokye hata, worokyamo уоһа ymo, àhyaka. Ona wyaro 
nkekon hatà, àwya. Khoryenkom muru me oyehtoko, owru akàhtoko, 
kekon hatà. Onà wyaro rma kasko, tohu wya, onà wya. Ekeyu me harha 
exko, kasko, tohu wya, kekon hatà, worokyamo yohà ymo, kukmano 
ynye ro уто. 4Апа mata, kekon mak hata, Txesusu, àwya. Ona wyaro 
haxa nkehe, Khoryenkom karyehtanà, àmenhosahonhàrà гта. 

Nyah marma hoye rohra karyhe tehzatzhe. Khoryenkomo rwon 
hoye ro haxa ryhe karyhe tehxatxhe. 
Àro wyaro гта nkehe, àmenhosahonhàrà, kekon hata, Txesusu. 

5Taa. Narày hatà, worokyamo yohà ymo, Xerusaryen hona, owto hona, 
enyhoru ro hona. Khoryenkom mana ryetàr hona neryey hata, kakoso rma 
haxa mak hata. 6Кһогуепкот muru me oyehtoko, atahrumko, oyoro ro, kekon 
hatà. Kahe yawon komo nyakyan hatà, Khoryenkomo, àwyanye okurunhotho 
me hatà. Àro wyaro гта nkehe, àmenhosahonhàrà, kekon hata. Okurunhetxow 
hatà, kahe yawon komo, toh hona oyehrotkahanàr hona. Àro ke atahrumko, 
kekon hata, worokyamo уоһа ymo. 7 Апа mata, kekon mak hata, Txesusu. Ona 
wyaro haxa nkehe, Khoryenkomo karyehtanà, àmenhosahonhàrà rma. 

Oyohkom me naha, Khoryenkomo. Noro hak ukukmaxe kahra ehtxoko. 
Àro wyaro гта nkehe, àmenhosahonhàrà, kekon hata, Txesusu. 

STaa. Àhà ymo hona haxa narày hatà, worokyamo yohà ymo. Àsok hana 
nenyhoy ha, Txesusu wya. Toto komo, ehonomnà komo xarha, àmryenon komo 
xarha, ewto komo xarha, uyukryekan komo xarha, omeroro rma nenyhotàhkay 
hata, дууа. ?Onà wyaro nkekon hata. Onenyetxhàrà гта wàmyaha, owya, 
eh komo me oyehtxoho me, kekonà rma haryhe tà, Txesusu wya. Ehurkako, 
rakrataka. Ehonomnà me xaxa manaha, kasko, rowya. Àro wyaro owya katxhe 
rma, omeroro wàmyaha, owya, kekonà rma haryhe tà, worokyamo yohà 
ymo, àwya. 10Опа wyaro haxa nkekon hata, Txesusu, àwya. Àtok ha, rohyaye, 
Satanasà ymo, kekon hata. Àtok Һа, rohyaye. Àsok tawro hana. Ona wyaro 
nken hama, Khoryenkom karyehtanà, àmenhosahonhàrà гта. 

Oyohkom me naha, Khoryenkomo. Noro wya ryhe, ehonomnà me 
xaxa manaha, katxok хаха mak Һатрапа, пого wya marma mak ha. 
Àro wyaro гта nkehe, àmenhosahonhàrà, kekon hata, Txesusu. 

11 Àro wyaro àwya katxhe rma, toy hatà, worokyamo yohà ymo, 
Txesusu hyaye. Мого yakoronomaxe nomohtxownà hata, kahe yawon 
komo, Khoryenkom yanoto komo. 


Karyeryeya yamtar ho Txesusu yexetxhàrà on ha. 


12Taa. Xowaw heno yokaytà yonytxay hatà, Txesusu. Watxa ymo yaka 
ahryemxaho nay hatà tawro yonytxay hatà. Àro ke toy hatà, Karyeryeya 
yamtar hona. 13Nasarye hona htxero toy hatà. Àsnye ro toy xarha tà. 
Kafahnaw hona haxa toy hatà. Karyeryeya kuthonà ymo yohoyeno 
rma àro ha, owto, Kafahnawu. Sekmurun yamtarà màhtono rma àro 
ha, Naftarye yamtarà màhton xarha. Àtono ro me harha nehxakon hatà, 
Txesusu, Mamenhosahonhar yawo ro tehtxoho me. Amnyehra, ona wyaro 
nmenhoy hatà, Esaeyas heno, Khoryenkomo rwonà yokarymanye ro heno. 
15 Àsok hana natxow ha, Sekmurun hon kom ha, Naftarye hon komo xarha. 
Àsok hana natxow ha, Karyeryeya hon kom ha. Tuna ymo yawo ro 
natxow hama. Xoknaw yohoy xarha natxow hama. Mon ho natxow 

hama. Àwawonye rma natxhe xarha, Xuknewyanahnà komo. Asok 
hana natxow ha. 16 Awaràn wawon komo wyaro ohxehra natxow 
hamà. Twayehsom komo wyaro xarha, ohxehra rma rha natxow 
hamà. Onà wyaro haxa ryhe natxhe hampànà. Awasàn hon komo 
wyaro haxa ryhe natxhe hampànà. Khoryenkomo hutwamohsonye 
ymo yonyatxhe hampànà. Noro гта yonytxetxhe hampànà. Àro ke, 
awasàn hon komo wyaro haxa natxhe hampànà, nyamoro ha. 
Àro wyaro rma nmenhoy hatà, Esaeyas heno. Anmenhothàrànhàr yawo ro harha 
nehxatxkon hamà, Karyeryeya hon komo, tàhyawonye Txesusu yesnàr ke mak ha. 
17 Àsna tàtotxhe rma, Khoryenkomo rwonà yokarymekon haxa hatà, 
Txesusu, toto komo wya. Atxke manatxhe, kekon hatà, àwyanye. Akayaryet 
kom me Khoryenkomo nànyaketxho ryhe, omohsah me naha. Àro ke, anar 
me harha ayanhànàthàyamo xenytxoko, kekon hatà, Txesusu, toto komo wya. 


Semaw komo yaràthàrà on ha. 


18Taa. Karyeryeya kuthonà yohokoko tekon hata, Txesusu. Semaw yonyey 
hatà. Petru rma noro ha, esot yowtà. Antrye xarha yonyey hatà. Semaw 
yowtà rma noro ha. Txaruka yarymetxkon hatà, tuna kwaka. Kana yaramnye 
ro komo kax mak nehxatxkon hata. 1?Omohtxoko, rakoro, kekon hata, 
Txesusu, àwyanye. Omohtxoko, rakoro. Kana yaramnye ro omnyam hamà. 
Какого oyomokàtxhenye, toto komo yoknye me harha mpana keryatxhe ha, 
rohyaka, kekon hata, Txesusu, àwyanye. 20 Àsoke тта tàtxarukanàthàyamo 
nomtxownà hata. Txesus yakoro harha totxownà hata, Semaw komo. 

21 Меуа nyhe toy hata, Txesusu. Txaku yonyey hata. Sekmeknew тиги гта 
noro ha. Xowaw xarha yonyey hatà. Txaku yowtà rma noro ha. Kanawa yawo 
nehxatxkon hata, tàyàm kom yakoro, Sekmeknew yakoro. Tàtxarukanàthàyamo 
yonyemyatxkon hatà. Omohtxoko rakoro, kekon hatà, Txesusu, àwyanye. 

22 Àsoke гта tkanawathàyamo nomtxownà hata. Tàyàmànhàyamo xarha 
nomtxownà hata. Txesus yakoro harha totxownà hata, Txaku komo. 


Enyhoruhnutho komo yonyhoryetxhàrà on ha. 


23Taa. Karyeryeya yamtar һогуе tekon hata, Txesusu, anaro rha owto 
horye hatà. Anaro rha ohsamnohno ytxoho ro yaka tekon hatà. Hananàhno 
ryakon hatà. Àrwo yonyhorunu yokarymekon hatà. Àsok hana kàkayaryet 
komo me nay ha, Khoryenkom ha. Àro rma yokarymekon hatà, toto 
komo wya. Teheryankemàtho komo yonyhoryekon xarha tà, omeroro 
hata. Enyhoruhnutho komo гта yonyhoryekon hata. 24 Àro Ке nekaytekon 
hatà, thenyehra hatà. Serya yamtar horye rma nekaytekon hatà. Àro ke, 
àhyaka okno ryatxkon hata, àton komo. Аѕокепоћо kom hana yokyatxkon 
ha, ekehàtho komo rma hatà, teheryankemàtho komo rma hatà, anaro rha 
eherya yawonotho komo rma hatà, worokyamo yohàtho komo xarha hatà, 

tarohsomatho komo zarha hata, amusnazemotho komo zarha hata. Omeroro 
rma nekyatxkon hata, Txesusu hyaka. Nenyhoryetxkon hata, omeroro hata. 
25Noro yakoro tetxkon hatà, toto komo, thenyenohnà kom hatà, Karyeryeya 
yamtar hon kom hatà, Dekaporyes hon komo xarha hatà, Xukneya yamtar hon 
komo xarha hatà, Xoknaw mon hon komo xarha hatà. Txesus yakoro tetxkon hatà. 


Hananàhno ryetxhàrà on ha. 


1Takoron komo yonyey hata, Txesusu. Thenyehra natxow hama, toto 

komo, kekon hata, tàwya rma. Àro ke toy hata. Aha ymo yawnukye 
hata. Neryewtay hata. Ahyaka nomohtxownà hata, ànhananàhrà ro komo. 
2Àro ke, hananàhyatxkon hatà, Txesusu. Onà wyaro nkekon hatà, àwyanye. 

3Ona wyaro kany me ehtxoko, kekon hata. Atxke wehxan hama, 

Khoryenkomo wya, kany me ehtxoko. Àro wyaro kany me oyehtokonye, 
towakryexe rma manatxhe ha, amnye Khoryenkom yowto hon me 
oyesnàr komo ke mak ha, kekon hatà. 

^Ekhokatxoko, ayanhànàthàyam hoko. Oyekhokantokonye, towakryexe 
rma manatxhe, amnye teryehotanàhsom me harha oyesnàr komo ke mak 
ha, kekon hatà. 

5Norohnàtho me osonytxoko. Norohnàtho me oyosonyetokonye, towakryexe 
rma manatxhe, amnye Khoryenkomo wya ehonomnà me harha oynyàr komo 
ke mak ha. Yukryeka yoh me harha oyeryatxhe hampànà, kekon hata. 

6Ohxe roro oyesnàr komo xe гта haxa ehtxoko. Ohxe roro oyesnàr 
komo xe oyehtokonye, towakryexe rma manatxhe, amnye Khoryenkomo 
wya ohxe roro rma haxa oynyàr komo ke mak ha, kekon hatà. 

7 Toto komo hnàn yawo гта haxa ehtxoko. Ahnan kom yawo 
oyehtokonye, towakryexe rma manatxhe, amnye ohnàn kom yawo rma 
rha Khoryenkom yesnàr ke mak ha, kekon hatà. 

8Anhà hokonohnà ro me ehtxoko, ohnawonye. Anhà hokonohnà ro me 
oyehtokonye, towakryexe rma manatxhe, amnye owyanye Khoryenkom 
yonyàr ke mak ha, kekon hatà. 

9Тоѓо komo akoronomatxoko, osoyhera harha ehtxoho menye, 
othoko towanhke harha ehtxoho menye. Àro wyaro owyanye 
akoronomantokonye, towakryexe rma manatxhe, amnye Khoryenkomo 
wya, rohokru mosonà katxho me oyesnàr komo ke mak ha, kekon hatà. 

10 Teryewhamnohsom me manatxow hana, Khoryenkom yoyuknye me oyesnàr 
komo ke mak ha, ohxe oyesnàr komo ke mak ha. Àro wyaro teryewhamnohsom 
me oyehtokonye, towakryexe rma manatxhe, amnye Khoryenkom yowto 
hon me oyesnàr komo ke mak ha, kekon hata. 11 Owàràhyaketxow hana, toto 
komo. Oyeryewhamnohyatxow hana. Atxke manatxhe, ketxow hana, ohokonye, 
yaworohra mak ha, kekon hatà. Thenyehra owàràhyaketxow hana, romryenon 
me oyesnàr komo ke mak ha. Àro wyaro rma ohxehra oyehtokonye, towakryexe 
rma manatxhe, kekon hatà. 12Àro ke, teryehorye rma ehtxoko. Ekhokahra 

mak ehtxoko. Amnye kahe yaw harha oyehtokonye, towakryexem me rma 
haxa manatxhe. Àsok tawro hana. Amnyehra teryewhamnohsom me rma 
rha nehxatxkonà, Khoryenkomo rwonà yokarymanye ro heno komo xarha. 
Oyonurhura ronye rma haka, toto komo neryewhamnohrà me rma haxa 
nehxatxkonà, nyamoro heno, kekon hatà, Txesusu, tànhananàhrà ro komo wya. 

13Опа wyaro nkekon xarha tà, àwyanye. Kura wyaro manatxhe, 
omnyamo, kekon hata. Ohxe rma woto yeryan hama, xura. Àro wyaro 
rma rha, ohxe toto komo meryatxhe ha, omnyamo, kekon hatà. Àsok 
haxa hana nay ha, xuratho ha. Tanhàntatxhe rma, ohxehra ro mak nay 
hama. Kura me harha txeryhen me nay hama, kekon hata. Tarymaxem 
me nay hamà. Takmehxem me nay hamà. Àro wyaro rma rha, atxke 
harha oyesnàr kom hona mpànà xenytxoko, kekon hatà, Txesusu. 

14Weyu ymo wyaro xarha manatxhe, kekon xarha tà, àwyanye. Ohxe tonyxem 
me nay hama, weyu ymo. Toto komo yawasmen hama. Àro wyaro rma rha, ohxe 
tonyxem me mpana ehtxoko, toto komo wya Khoryenkom hutwanàr horà, kekon 
hatà. Àhà ymo ho owto yehtoko, ohxe tonyxem me nay hamà, omeroron komo 
wya. Àro wyaro rma rha ohxe tonyxem me mpànà ehtxoko, toto komo wya, kekon 
hata. 15Каугуапуе kweyuru komo hotuhtotxhe rma, etahurhura tehxatxow hama. 
Oryen yosnaka txeryhera tehxatxow hama. Ahon hona haxa teryatxow hama, 
kekon hata. Àro ho tehtoko, kweyhetxow hama. Bàn yawon komo rma weyhetxow 
hama, kekon hata. 16Àro wyaro rma rha, ohxe tonyxem me mpana ehtxoko, toto 
komo wya, ohxe rma haxa natxow hama, moxamo, tawro horà. Tàwyanye ohxe 
oyehtxoho komo yonyetoko rma, onà wyaro xarha nketxow hamà, Khoryenkom 
hoko, oyàmkom hoko, kahe yawon hoko. Ohxe xaxa nay hamà, Khoryenkomo, 
ohxe rma rha thokyamo yesnàr ke, ketxow hama, toto komo, kekon hata, Txesusu. 


Moyses heno nmenhotho toyuhsom me naha katxhàrà on ha. 


17 Àsok hana màketxow ha, rohoko, kekon xarha tà, Txesusu. Onà wyaro 
màketxow hana. Moyses heno nmenhotho yawo rohra harha tehxatxow hamà, 
moson yomoknàr ke, Txesus yomoknàr ke, màketxow hana. Khoryenkomo 
rwonà yokarymanye ro heno komo nmenhotho yawo rohra harha tehxatxow 
hama, mosonà khananàhnye komo yomoknar ke, màketxow hana. Àro wyaro 
ehutwahra ehtxoko, rohoko, kekon hatà. Àro yawo rohra harha ehtxoko kaxehra 
komokye. Опа wyaro ehtxok hampànà, àro yawo ro rma haxa oyehtxoho menye, 
kax haxa ryhe komokye, kekon hata, Txesusu. 18Опа wyaro yaworo xaxa àkehe, 
owyanye, kekon xarha tà. Nyamoro heno nmenhotho ryhe, toyuhsom me roro 
rma haxa mpànà naha ha. Kahe yosomtatkahra ro rma haka, yukryeka xarha 
yosomtatkahra ro rma haka, toyuhsom me roro mpànà naha ha, omeroro, 
kekon hatà. 19Àro ke, onà wyaro kahra ehtxoko, Moyses heno nmenhotho 
hoko, àhoyenotho txko hoko. Àrotho txko yawo rohra harha wehxan hamà, 
kahra ehtxoko, kekon hatà. Eyukhura harha tehtxe, kahra ehtxoko, toto 
komo wya. Àro wyaro owyanye tatok haxa ryhe, norohnàtho me manatxhe 

hampana. Khoryenkom yowto ho oyehtokonye, norohnàtho me rma manatxhe 
hampànà, Moyses heno nmenhotho yoyukhura oyesnàr komo ke mak ha, kekon 
hatà. Eyuhtukany me oyehtokony haxa ryhe, omeroro teyuhtukatxe kany me 
oyehtokonye rma, ehonomnà me mpànà manatxhe ha. Khoryenkom yowto ho 
oyehtokonye, ehonomnà me rma haxa mpànà manatxhe ha, owyanye Moyses 
heno nmenhotho yoyuhtukanàr ke mak ha, kekon hatà, Txesusu. 

20 Onà wyaro àkehe xarha, owyanye. Ohxe roro wehxaha, ketxhe гта 
haryhe, àyweronàhyamano ynye ro komo, Farysew komo xarha. Nyamoro yoho 
rma haxa ohxe ehtxoko. Nyamoro wyaro marma oyehtokonye, Khoryenkomo 
yowto hona àtohra ro mak manatxhe hampànà, kekon hata, Txesusu. 


Toto xehra kehtxoho kom hoko hananàhno ryetxhàrà on ha. 


21Moyses heno nmenhotho yonytxanyenhàr me manatxow hamà. Onà 
wyaro nkekon heno hatà, amnyehran heno komo wya. Toto yotahahra ehtxoko, 
kekon heno hata, àwyanye. Owyanye toto yotahatxhe гта, tanàhnohsom 
me manatxhe hampànà, kekon heno hata, kekon hata, Txesusu. 220nà 
wyaro haxa àkehe, owyanye. Toto yotahahra manatxow hana. Ewakhàra 
marma manatxow hana, toto hoko. Noro hoko ewakhàra oyehtokonye, 
tanàhnohsom me гта rha manatxhe Һатрапа, kekon hata. Anatoko, atxke 
manaha, tàywenyeke manaha, màketxow hana, toto wya. Àro wyaro owyanye 
tatoko гта, tasom me manatxhe hampànà, owto yoh komo hyaka, àwyanye 
ayanàhnohrà kom horà, kekon hatà. Anatoko, akàhpànà ymo xak omoro 
màketxow hana, toto wya. Ато wyaro owyanye tatoko гта, eryewhamnohno 
ytxoho ro na tàtosom me manatxhe hampànà, kekon hata, Txesusu. 

23,24' Toto xehra oyehtokonye, ona wyaro ehtxok hampànà. Owyanye 
Khoryenkomo yowakryehra ro rma haka, noro xe harha ehtxoko, kekon 
hatà. Khoryenkom màn yawo manatxow hana. Onekàthàyamo màmyatxow 
hana, Khoryenkomo муа. Owyanye tàmnáàtoko гта, toto muhutwetxow 
hana, kekon hatà. Noro hoko atxke wehxak hamà, màketxow hana. Àro 
wyaro rma oyehtokonye, tàmpàra hak ehtxoko, Khoryenkomo wya. 
Tàmpàra го гта haka màtetxhe ha, toto hyaka, kekon hata. Towahke harha 
exko, rohoko, màketxhe ha, àwya. Osox harha oyehtokonye, Khoryenkom 
màn yaka harha màtetxhe, Khoryenkomo yowakryexe, kekon hata, Txesusu. 

25 Asok hana manatxow ha, kekon xarha tà. Txenyeru yehetàhkanye 
wyaro manatxow hama, Khoryenkomo wya. Àsok hana nay ha, toto ha. 
Anaro wya txenyeru yehetàhken hama, пого ha. Noro hoko ewakhàra harha 
nay hamà, ehemahra esnàr ke mak ha, kekon hatà. Owto yohà hyaka karyan 
hama, ehemahra oyesnàr ke, ken hama, àwya. Asama yarye tàtontokonye 
rma, tehemahorye nay hama, ehetàhkatxhàràtho wya, owto yohà hyaka 
àwya tanàr hona, kekon hatà. Ehemahra rma ehtoko, watxa ymo yaka noro 
yahryempen hama, owto yohà, tanoto wya, ahosno ynye ro wya, kekon 
hatà. 26Onà wyaro yaworo xaxa àkehe, owyanye. Ehematxehkahra rma 

tehtoko, watxa ymo yawo roro nay hama. Ahatakahra ro mak naha ha. Àro 
wyaro rma rha, anar me harha ayanhànàthàyamo yonyhera oyehtokonye, 
tanàhnohsom me mpànà manatxhe ha, omnyam xarha, kekon hatà, Txesusu. 


Wos hoko kehohkatxho kom hoko hananàhno ryetxhàrà on ha. 


27 Moyses heno nmenhotho yonytxanyenhàr me manatxow hama, 
kekon xarha tà, Txesusu. Onà wyaro xarha nkekon hatà, noro heno. Anar 
komo hetx hokohra ehtxoko, kekon heno hata, kekon hata, Txesusu. 

28 Ona wyaro haxa àkehe, owyanye. Wos hokohra rma manatxow 

hana. Tehohkaxem me marma manatxow hana, wos hoko. Noro rma 
menyatxow hana, àhoko oyehohkanàr kom horà, kekon hatà. Àro wyaro 
wos hoko oyehohkantokonye rma, atxke manatxhe. Wos hokon komo 
wyaro atxke rma rha manatxhe, ohnawonye àhoko oyehohkanàr komo ke 
mak ha, kekon hatà, Txesusu. 

29 Àsok hana mehohketxow ha, ayanhàn kom hoko. Mehohketxow hamà, 
oyonur komo ke mak ha, kekon hatà. Onà wyaro haxa katxoko. Enhura hak 
wehxe, ranhàn hoko ehohkahra harha ryehtxoho me, katxoko, kekon hatà. 
Tarymaxem me manatxhe hampànà, yuhnayen hona, eryewhamnohno 
ytxoho ro na, tonke oyesnàr kom ke mak ha, oyonur kom ke rma atxke 
oyesnàr kom ke mak ha. Enhura haxa oyehtokonye, ohxe rma manatxhe. 
Arymahnà me rma manatxhe, yuhnayen hona, kekon hatà, Txesusu. 

30 Anatoko ayanhàn kom hoko manatxow hana, ayamor komo ke 
mak ha, kekon xarha tà. Onà wyaro haxa katxoko. Amohra hak wehxe, 
ranhàn hokohra harha ryehtxoho me, katxoko, kekon hatà. Tarymaxem 
me manatxhe Һатрапа, yuhnayen hona, eryewhamnohno ytxoho ro na, 
tamok oyesnàr kom ke mak ha, ayamor kom ke rma atxke oyesnàr kom 
ke nak ha. Amohra haxa oyehtokonye, ohxe rma manatxhe. Arymahnà 
me rma manatxhe, yuhnayen hona, kekon hatà, Txesusu. 


Khetx komo hyaye kotowtoho kom hoko hananàhno ryetxhàrà on ha. 


з1Опа wyaro xarha nkekon hata, Moyses heno, kekon xarha tà, 
Txesusu. Ohetxenhàyamo hyaye oyotownàtokonye, akaryehtan komo 
àmenhotxoko, kekon heno hata. Kotowyaha hampànà, ohyaye, katxho 
me hak nahko, onmenhothàyamo, kekon hatà, Moyses heno, kekon hatà, 
Txesusu. 320nà wyaro haxa àkehe, owyanye. Ohetxe hyaye otowhàra 
ro mak ehtxoko. Tàhyaye oyotowàtxhenye, atxke naha, wosà, kekon 
hatà. Anaro kàrà hetx me harha tehtoko, atxke rma haxa naha, anaro 
hoko tesnàr ke. Anatoko, anaro kàrà hoko nay hana, ohetxe. Anaro hoko 
ehxaho hyaye гта oyotownàtokonye, ohxe гта manatxhe, kekon hata. 
Tànyonhàrà hyaye wos yotowàtxhe, ohetx kom me пого yahohsàra ro 
mak ehtxoko. Owyanye ahosnàtoko rma, atxke manatxhe, anaro hetx me 
noro yesnàr ke mak ha, kekon hatà, Txesusu. 

Romtatkano rma haka Kohkomo tawro hoko hananahno ryetzhara on ha. 


33Moyses heno nmenhotho yonytxanyenhàr me manatxow hama, kekon 
xarha tà, Txesusu. Ona wyaro xarha nkekon heno hata, amnyehran heno 
komo wya. Ona wyaro Капу me manatxow hama, orwonàmàthàyam yawo 
ro oyehutwamohsonàr kom horà, kekon heno hata. Rorwonàmàthàrà yawo ro 
xaxa mpànà wehxaha ha, àro yawo rohra haxa ryehtoko, romtatkano rma haka, 
Kohkomo, kany me manatxow hama, kekon heno hata, àwyanye. Àro wyaro 
owyanye tatoko rma, orwonàmàthàyamo yawo ro гта haxa ehtxok hampànà, 
Kohkomo nenyàr me, kekon heno hatà, àwyanye. Yaworohra àro wyaro kahra 
ro mak ehtxok hampànà, kekon hata, Moyses heno, amnyehran heno komo wya, 
kekon hatà, Txesusu. 34Onà wyaro haxa àkehe, owyanye. Romtatkano rma haka, 
Kohkomo, kahra ro mak ehtxoko. Romtatkano rma haka, Kohkomo, kanyehnà 
гта, orwonàmàthàyam yawo ro ehtxoko, kekon hata. Àsok haxa hana nketxow 
ha, toto kom ha. Anatoko ona wyaro nketxow hama. Rorwonàmáàthàrà yawo 
rohra ryehtoko, nosomtatkano rma haka, kahe, ketxow hamà. Àro wyaro kahra ro 
mak ehtxoko, kahe hoko, Khoryenkom yowto me esnàr ke. Àro wyaro kanyehnà 
rma, orwonàmàthàyam yawo ro ehtxoko, kekon hata, Txesusu. 35 Anatoko 
ona wyaro nketxow hama, toto komo. Rorwonàmáthàr yawo rohra ryehtoko, 
nosomtatkano rma haka, yukryeka, ketxow hamà. Àro wyaro kahra rma rha 
ehtxoko, yukryeka hoko xarha, Khoryenkom yahon me esnàr ke. Àro wyaro 
kanyehnà гта, orwonàmàthàyam yawo ro ehtxoko, kekon hata. Anatoko ona 
wyaro nketxow hama. Rorwonàmàthàr yawo rohra ryehtoko, nosomtatkano гта 
haka, Xerusaryenà, ketxow hamà. Àro wyaro kahra rma rha ehtxoko, Xerusaryen 
hoko xarha, akayaryet komo ymo yowto me esnàr ke, Khoryenkomo nànyaketxho 
yowto me esnàr ke. Ато wyaro kanyehnà гта, orwonàmàthàyam yawo ro ehtxoko, 
kekon hata, Txesusu. 36Anatoko ona wyaro nketxow һата. Rorwonàmàthàr yawo 
rohra ryehtoko, anar me harha hak nahko, rohpotxetho, ketxow hamà. Àro wyaro 
kahra rma rha ehtxoko. Àsok tawro hana, ohpotx komo yoh me Khoryenkom 
yesnàr ke. Buknye harha txeryhera manatxow hamà, omnyamo. Buknye ehtoko, 
thurme harha txeryhera manatxow hama, kekon hata, Txesusu. 

37 Àro ke, toto kom yakoro orwonàmnàtokonye, yaworo rye гта haxa 
orwonàmtxoko. Kohkom hak romtatkano kanyehnà rma, anaro rha hoko 
nosomtatkan haka kanyehnà rma, yaworo rma orwonàmtxoko, kekon 
hatà. Àro wyaro kanyehnà rma, orwonàmàthàyam yawo ro ehtxoko. Àro 
wyaro kany komo rma, atxke tehtxoho kom hoye ro àro wyaro nketxhe, 
tàtemaronyem me tehtxoho hoye ro mak ha, kekon hatà, Txesusu. 


Ohsànàhpàra kehtxoho kom hoko hananàhno ryetxhàrà on ha. 


38Moyses heno nmenhotho yonytxanyenhàr me manatxow hamà, kekon 
xarha tà, Txesusu. Onà wyaro xarha nkekon heno hatà. Onà wyaro ehenàhno 
txetxoko, kekon heno hata. Toto wya anaro yonutho yowàtxhe, пого yonutho 

xarha towtxoko, kekon heno hata. Toto wya anaro yotho yowatzhe, noro yotho 
xarha towtxoko. Àro wyaro rma ehenàhno txetxoko, kekon hatà, Moyses heno, 
kekon hata, Txesusu. 39Ona wyaro haxa àkehe, owyanye. Ohsànàhpàra ro mak 
ehtxoko, axanhàn kom hoko, anhà kom hoko rma, kekon hatà. Anatoko dow 
ketxow hana, oyompatar kom hoko. Ohsànàhpàra rma ehtxoko. Onà wyaro 
haxa katxoko, àwyanye. Àrakayo me kasko xarha, katxoko, àwyanye, kekon 
hatà. 49 Anatoko ayaryatxow hana, owto yoh komo hyaka, owomunuthuyamo 
yowrà horà, twomun kom me harha towrà horà. Ohsànàhpàra rma ehtxoko. 
Onà wyaro haxa katxoko, axanhàn komo wya. Anarotho xarha towko, katxoko, 
àwyanye, kekon hata, Txesusu. 41 Anatoko ayanotometxow hana, waha komo. 
Rokatxho arko ha, ketxow hana. 1 kerometru me àmoxenonà arko ha, ketxow 
hana. Àro wyaro àwyanye tatoko rma, ohsànàhpàra rma ehtxoko. Onà wyaro 
haxa katxoko, àwyanye. Мохе nyhe waryaha, 2 kerometrus me àmoxenonà, 
katxoko, àwyanye, kekon hatà, Txesusu. 

42Uro nyhe txko rokatxho ha kanye ro komo eyuhtxoko, kekon xarha 
tà. Nyamoro rma ewakryetxoko. Anatoko akatxho komo yanàr xe nay 
hana, toto. Noro wya rma, arhàra exko kahra ro mak ehtxoko. Arhotxoko 
rma, àwya, kekon hatà, Txesusu. 


Kxanhàn komo xe kehtxoho kom hoko hananàhno ryetxhàrà on ha. 


43Moyses heno nmenhotho yonytxanyenhàr me manatxow hamà, kekon 
xarha tà, Txesusu. Onà wyaro xarha nkekon heno hatà. Ohoyen komo xe xaxa 
ehtxoko, kekon heno hatà. Axanhàn komo xehra ehtxoko, kekon xarha tà, Moyses 
heno, kekon hata, Txesusu. 44Опа wyaro haxa àkehe, owyanye. Axanhàn komo 
xe ehtxoko. Oyeryewhamnohnye kom hoko orwonàmtxoko, Khoryenkom 
yakoro, àwya ewakryenàr kom horà, kekon hata. 45Àro wyaro гта ohxe ehtxoko, 
oyàmkomo wyaro rma rha ohxe oyehtxoho menye, kahe yawono wyaro ohxe 
oyehtxoho menye. Àsok hana nay ha, noro ha, oyàmkomo, kekon hatà. Omeroron 
komo yowakryeny me nay hamà. Kamàmà yonampatakehe, toto komo 
yowakryenàr horà, enyhoru komo rma yowakryenàr horà, anhà komo xarha 
yowakryenàr horà, kekon hatà. Àro wyaro rma rha tuna heno nyakyaha, ohxe 
ehxemo komo yowakryenàr horà, atxke ehxemo komo xarha yowakryenàr horà. 
Noro wyaro rma rha ohxe ehtxoko, omeroron kom hoko, kekon hatà, Txesusu. 

46 Axan komo xe marma oyehtokonye, ohxe manatxhe kahra rma wehxaha, 
owyanye, kekon xarha tà. Àsok tawro hana. Atxke natxhe moxamo katxho 
komo xarha, tàxan komo xe natxow hamà. Nyamoro yoho rma haxa ohxe 
oyesnàr komo xe wehxaha, kekon hata. 47 Okukur kom hok marma towahke 
oyehtokonye, anar komo wyaro manatxow hamà. Xuknewyanahnà komo 
xarha, towahke natxow hama, tkukur kom hoko. Nyamoro yoho rma haxa ohxe 
oyesnàr komo xe wehxaha, kekon hata. 48 Àro ke, ona wyaro àkehe. Omnyamo 
ryhe, ohxe roro rma haxa ehtxoko, anar komo yoho rma haxa mak ha. Ohxe 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


17 Matewsa 5, 6 


roro rma haxa nay hama, oyàmkomo, kahe yawono. Noro wyaro rma rha ohxe 
roro ehtxoko, omnyam xarha, kekon hatà, Txesusu, tànhananàhrà ro komo wya. 


Ekayhera гта tàmtoho hoko hananàhno ryetxhàrà on ha. 


1Onà wyaro nkekon xarha tà, Txesusu, tànhananàhrà ro komo 

wya. Àsok hana natxow ha, anar kom ha, kekon hatà. Onà wyaro 
natxow hamà. Khoryenkom hoko rma natxhe haryhe, toto komo wya 
ohxe tosonyhotho meny mak ha, kekon hatà. Nyamoro wyarohra ehtxok 
hampànà. Awyaronye oyehtokonye rma, ohxe manatxhe kahra ro mak 
naha, owyanye, oyàmkomo, kahe yawono, kekon hatà, Txesusu. 

2 Ато wyaro rma rha tkatxho kom hoye гта nàmyatxhe haryhe, anar 
komo, ewakryehnà rotho komo wya. Yaworohra mak natxhe, tàhnawonye, 
kekon hatà. Toto komo wya ohxe manatxhe tawro xe rma natxhe haryhe. 
Àro ke nàmyatxhe rma haryhe, ohsamnohno ytxoho ro yawo tehtokonye, 
owto ho xarha tehtokonye, yakentawo rma tehtokonye, kekon hatà. Onà 
wyaro yaworo xaxa àkehe, owyanye. Nyamoro hoko rma, ohxe natxhe 
ketxow hamà, toto komo. Ohxe manatxhe kahra mak naha, Khoryenkomo, 
awyanye, kekon hata. Nyamoro wyarohra ehtxok hampànà. 34Onà wyaro 
haxa ehtxoko. Akatxho kom hoye tàmtxoko, ewakryehnà rotho komo wya. 
Ekayhera rma tàmtxoko, toto komo nenytxahtor me mak ha, ànenyehtor kom 
me xarha. Oyonyatxhe mak ha, oyàmkomo. Xenyhenà ro yony kax mak naha 
ha. Noro rma, ohxe manatxhe kehe hampànà, owyanye, kekon hatà, Txesusu. 


Khoryenkom yakoro kàrwonàmtoho kom 
hoko hananàhno ryetxhàrà on ha. 


5Àro wyaro rma rha, Khoryenkom yakoro rma nàrwonatxhe haryhe, 
anar komo, kekon hatà, Txesusu. Yaworohra mak natxhe, tàhnawonye. 
Ohxe tosonyhonàr komo xe rma natxhe haryhe, toto komo wya. Àro 
ke, ohsamnohno ytxoho ro yawo tehtokonye, narwonatzhe rma haryhe. 
Owto ho xarha, yakentawo rma tehtokonye, Khoryenkom yakoro rma 
nàrwonatxhe haryhe, toto komo wya ohxe tosonyhonàr kom horà, 
kekon hatà. Onà wyaro yaworo xaxa àkehe, owyanye. Nyamoro hoko 
rma, ohxe natxhe ketxow hamà, toto komo. Ohxe manatxhe kahra 
mak naha, Khoryenkomo, àwyanye, kekon hatà. Nyamoro wyarohra 
ehtxok hampànà. 6Onà wyaro haxa ehtxoko. Khoryenkom yakoro 
orwonàmtxoko, toto komo nenyehtor me mak ha. Oman kom yaka 
àtotxoko, kekon hatà. Yuhnaka rma àtotxoko, ehxera toto yehtok mak 
ha. Àto rma orwonàmtxoko, oyàmkom yakoro, xenyhenà ro yakoro. Noro 
rma oyonyatxhe ha. Xenyhenà ro yony kax mak naha ha. Noro rma, ohxe 
manatxhe kehe hampànà, owyanye, kekon hatà, Txesusu. 

7 Àsok hana nàrwonatxow ha, Xuknewyanahnà kom ha, Khoryenkomo 
hutwanyehnà kom ha, kekon xarha tà. Thoryenà ro kom yakoro 

nàrwonatxow hama. Thenyehra rma nàrwonatxhe haryhe. Atohnaw mak 
nàrwonatxow hama. Mexe rma haxa tarwonamtze, khoryenà ro komo wya 
ohxe konytxatxho menye, ketxhe rma haryhe, kekon hatà. Àro wyaro kahra 
mak ehtxoko, Khoryenkom yakoro orwonàmtoho kom hoko. $Nyamoro 
wyarohra ehtxoko. Mexe rma haxa tàrwonàmtxe, Khoryenkomo wya 
ohxe konytxatxho menye, kahra ehtxoko, kekon hata. Asok tawro hana. 
Orwonàmpàra ronye гта haka, orwon komo гта hutwehe, oyàmkomo. 
Ohutwatxehkanye ro komo kax mak naha ha, noro ha, kekon hatà, Txesusu. 

9 Àro Ке, пого yakoro orwonàmnàtokonye, ona wyaro katxoko. Apa y, 
kahe yawono y, onà wyaro kanye ro me hak nahtxoko, toto komo, omeroro. 
Enyhoru ro me naha, Khoryenkomo, kanye ro me hak nahtxoko, ohoko, 
katxoko. 10 Ара y, amamehra nyhe гта hak oyonytxowià, toto komo, tkayaryet 
kom me harha, katxok xarha. Apa y, oyoyuknye ro me hak nahtxoko, toto 
komo, kahe yawon komo wya oyoyuhtoho wyaro mak ha, katxok хаша. 11 Apa 
y, amnye гта amna ànyahmako, katxok xarha. 12Ара у, oseryewhokako, 
атпа yanhànàtho hoko. Apa у, amna xehra toto komo yexetxhe, атпа xarha 
noseryewhokehe, àhokonye, àro ke oseryewhokako, amna hoko, àhokonye 
атпа yoseryewhokanàr ke, katxok xarha. 13 Ара y, anha nkukmahtor me 
amna txeryko, katxok xarha. Apa y, amna ukurunhoko, anhà hona, àsok tawro 
hana, omeroron komo kayaryet me roro rma haxa oyesnàr ke, ehonomnà 
me roro rma haxa oyesnàr ke, ohxe xaxa manay hama katxho me roro rma 
haxa oyesnàr ke. Àro wyaro rma amna nkehe owya, apa y, katxok xarha, 
Khoryenkom yakoro orwonàmnáàtokonye, kekon hata, Txesusu. 

14Toto kom hoko toseryewhokaxem me oyehtokonye, ohokony xarha 
toseryewhokaxem me rma rha naha, oyàmkomo, kahe yawono, kekon 
hata. 15 Toto kom hoko oseryewhokahra oyehtokony haxa ryhe, ohokony 
xarha oseryewhokahra rma rha naha, oyàmkomo, kekon hatà, Txesusu. 


Katahyehnomatxho kom hoko hananàhno ryetxhàrà on ha. 


16 Àsok hana natxow ha, anar kom ha, kekon xarha tà, Txesusu. Опа wyaro 
natxow hamà. Natahyehnometxhe rma haryhe, tàyweronàhyamatxhàyamo 
yawo ro tosonyhotho meny mak ha. Yaworohra mak natxhe, tàhnawonye, 
kekon hatà. Toto komo wya ohxe tosonyhonàr komo xe rma natxhe haryhe. 
Ато ke, osonkotohra natxhe, tekhokaxem те harha tosonyhotho menye, 
tatahyehnomaxem me rma tosonyhotho menye, kekon hatà. Onà wyaro yaworo 
xaxa àkehe, owyanye. Nyamoro hoko rma, ohxe natxhe ketxow hama, toto komo. 
Ohxe manatxhe kahra mak naha, Khoryenkomo, àwyanye, kekon hatà. Nyamoro 
wyarohra ehtxok hampànà. 17 Опа wyaro haxa ehtxoko. Ayatahyehnomantokonye, 
osonkototxoko rma, ekhokahnà me rma oyosonyhotho menye, kekon hatà. 18Àro 
wyaro oyehtokonye, ayatahyehnomatxho komo yonyhera natxow hama, toto 
komo. Oyonyatxhe mak ha, oyàmkomo, xenyhenà го. Xenyhenà ro yony Ках mak 
naha ha. Noro rma, ohxe manatxhe kehe hampànà, owyanye, kekon hatà, Txesusu. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


19 Matewsa 6 


Kàkatxho komo henyehtxoho hoko hananahno ryetxhàrà on ha. 


19 Akatxho komo henyekhera ehtxok hampànà, kekon хаша tà, Txesusu. 
Owyanye àhenyeknyetok haxa, amnye nosomtatken hama, akatxhothàyamo. 
Anatoko hurutuhu nenahrà me nay hana. Anatoko nàhxeryehtyen hana, 
kekon hatà. Anatoko temenyem komo nanàr me nay hana. Àro wyaro rma 
nosomtatken hamà, akatxhothàyamo, onhenyeketxhàyamotho, yukryeka 
honotho, kekon hatà. 20Kahe yawo oyowakryetxho kom hok haxa ehtxoko. Àro 
ryhe, osomtatkahnà ro me naha. Ehxera ro mak naha, hurutuhu, kekon hatà. 
Ehxera rma rha naha, àhxeryekryenye. Ehxera rma rha naha, any komo, kekon 
hata. 21 Àsok tawro hana. Tano tkatxhonke oyehtokonye, tano тогоп me oyesnàr 
komo xe manatxow hamà. Kahe yaw haxa towakryexem me oyehtokonye, 
àtono ro me oyesnàr komo xe manatxow hama, kekon hata, Txesusu. 


Kàhnawonye tawanye kehtxoho kom hoko hananàhno ryetxhàrà on ha. 


220hxe oyonur komo yehtoko, omeroro menyatxow hama, kekon хата 
tà, Txesusu. Tawasnye rma haxa manatxhe, ohnawonye, ohxe oyonur komo 
yehtok mak ha. 23 Оһхеһга ehtok haxa, xenyhera ro mak manatxow hama. 
Tawanye mak manatxhe, ohnawonye. Àro wyaro rma rha, Khoryenkomo 
hutwahra oyehtokonye, tawanye manatxhe, ohnawonye, kekon hatà. 
Khoryenkomo hutwany me wehxaha kany me rma oyehtokonye, ohxe mpànà 
ehtxoko. Noro hutwahra rma manatxow hana. Noro hutwahra oyehtokonye, 
tawanye rma haxa manatxow hama, ohnawonye, kekon hata, Txesusu. 


Katxhonano hokono ro me kehtxoho kom hoko hananàhno ryetxhàrà on ha. 


24Horykomo yanoto ro me kehtoko, anaro rha yanoto mehra tehxan 
hamà, kekon xarha tà, Txesusu. Asako kanotomany komo yehtok haxa, 
ona wyaro tehxan hama. Anaro xehra tehxan hama. Anaro xe tehxan 
hama, kekon hata. Anaro tàxanomkahnohyan hama. Anaro teyukyan 
hamà. Àro wyaro rma rha, katxhonano hokono ro me oyehtokonye, 
Khoryenkom hokon mehra manatxow hama, kekon hata, Txesusu. 


Oseryehokahra kehtxoho kom hoko hananàhno ryetxhàrà on ha. 


25 Àro ke, ona wyaro àkehe, owyanye, kekon xarha tà, Txesusu. Oseryehokahra 
ehtxoko, ànyahpàra oyehtxoho kom hoko. Kwayehyan hamà, ànyahpàra 
ryesnàr ke, kahra ro mak ehtxoko, kekon hatà. Oseryehokahra rma rha ehtxoko, 
àwomumra oyehtxoho kom hok xarha. Rohunutho natanàhnohyan hama, 
àwomumra ryesnàr ke, kahra ro mak ehtxoko, kekon hata. Khoryenkom yano 
me àwayehpàra гта hak oyehtokonye, пого yano те гта rha tànyahmaxem me 
manatxow hama. Noro yano me tuhnye rma hak oyehtokonye, noro yano me 
rma rha twomumtosom me manatxow hama, kekon hata, Txesusu. 

26 Àsok hana nay ha, torono ha, kekon xarha tà. Àhomohra nay hamà. 
Osowrukhura xarha nay hama. Tànyahrà màmtohra xarha nay hama, kekon hata. 
Àsok tawro hana. Torono nyahmen hama, oyàmkomo, kahe yawono, kekon hata. 
Ато Ке, omnyam xarha anyahmetxow hama, пого Һа. Àsok tawro hana. Torono 
komo yoho rma haxa noro nàhnàn me manatxow hamà, kekon hatà, Txesusu. 

27 Oyoseryehokatxho komo rma, ohorymamnohpàranye nay hama, kekon 
xarha tà. Аго ke, oseryehokahra ehtxoko. 28 Toseryehokahoryehra manatxhe, 
àwomumra oyehtxoho kom hoko. Àsok hana nay ha, txawarkoyato ha, kekon 
hatà. Tomyawon hokohra nay hamà. Twomun yenyempera nay hamà. Ohxe 
tonyxem me mak naha, txawarkoyato, kekon hata. 29 Àsok hana nehxakon 
ha, Saromaw heno ha. Ohxe tonyxemà ro me rma haxa nehxakon hatà, noro 
heno. Ehonomnà womun yawo tehtoko, ohxe tonyxemà ro me nehxakon 
heno hatà. Onà wyaro mak àkehe, owyanye. Noro heno yoho rma haxa ohxe 
tonyxem me naha, txawarkoyato, kekon hatà, Txesusu. 30 Àsok tawro hana. 
Khoryenkomo ryhe, txawarkoyato yeherkotkuryen hamà. Ohxe tonyxem me 
neryan hamà, àwomumtonàrà wyaro mak ha, kekon hatà. Txawarkoyato ryhe, 
mexehra ehxah me ehxen me harha nay hamà. Taknyohsom me rma nay 
hama. Mexehra tehxemà rma womumtehe, Khoryenkomo, ohxe tonyxemà ro 
me ehtxoho me. Àro yoho rma haxa owomumtony kom me nay hamà, noro 
ha. Àsok tawro noro hona xenyhera manatxowáà, kekon hata, Txesusu. 

31Àro ke, oseryehokahra ro mak ehtxoko, kekon xarha tà. Henta nyhe 
txko haryhe ronyahrà, kahra ehtxoko. Henta nyhe txko haryhe rowomunu, 
kahra гта rha ehtxoko, kekon hata. 32 Àro hoko roro nehutwetxow hama, 
anar komo, Khoryenkomo hutwanyehnà komo, omeroro. Ayahyehrà komo 
hutwany me mak naha, oyàmkomo, kahe yawono. Tànyahrà komo xe 
natxow hamà, kany me rma naha, noro ha, ohokonye, kekon hatà, Txesusu. 

33 Àro ke, on hok haxa ehtxoko, omnyamo, kekon xarha tà. Khoryenkomo 
mryenon me oyehtxoho kom hoko ehtxoko. Noro wyaro rma rha ohxe roro 
oyehtxoho kom hoko ehtxoko. Àro hoko rma oyehtokonye, anyahrà komo 
xarha yàmyaha, пого ha. Omeroro гта nàmyaha, owyanye, kekon hata. 34 Àro 
ke, awanaworo ohxehra oyehtxoho kom hoko ehutwahra ehtxoko. Amnye 
rma ohxehra oyehtxoho kom hoko rma ehutwatxoko, àhoko rma Khoryenkom 
yakoro orwonàmtoho menye. Awanaworo ohxehra oyehtokonye, àro rma ho 
àhok orwonatxow hama, kekon hata, Txesusu, tànhananàhrà ro komo wya. 


Anar komo yanhànà hutwatxho hoko hananàhno ryetxhàrà on ha. 


1Onà wyaro nkekon xarha tà, Txesusu, tànhananàhrà ro komo wya. 
Toto komo yanhànà hutwany mehra ehtxoko, kekon hata. Anhàn 
komo hutwany mehra oyehtokonye, ayanhàn komo hutwany mehra rma rha 
naha, Khoryenkomo, kekon hatà. 2Anar kom hoko atxke manatxhe kany me 
haxa oyehtokonye, ohokony xarha atxke manatxhe kany me rma rha naha 
hampànà, Khoryenkomo, kekon hatà. Owyanye toto komo yowakryentoko, 

mukuknometxow hamà, ewakryetxho komo. Thenyehra hana, yakehra haxa 
hana mukuknometxow ha. Àro wyaro owyanye ukuknomatxhàrà wyaro rma rha, 
oyowakryetxho komo kuknomehe xarha, Khoryenkomo, kekon hatà, Txesusu. 

3-5Kuknonano me onà wyaro nkekon xarha tà. Ohoyen komo yonuru 
menyatxow hana, kekon hatà. Enuru komo kwawo uhpunu txko menyatxow 
hana. Hoymo y, uhpunu txko hak wowsà, oyonuru kwaye, màketxow hana, àwya. 
Àro wyaro owyanye tatoko rma, oyonuru komo kwawo rma naha, wewe ymo. 
Àro ymo yonyhera mak manatxow hamà. Àro wyaro oyehtokonye, onà wyaro 
tehxorye manatxhe, kekon hatà. Wahoro htxero wewe ymo towtxoko, oyonur 
komo kwaye rma. Owyanye towàtxhe rma, ohoyen komo yonuru kwaye uhpunu 
txko mowyatxow hamà, tonke harha oyesnàr kom ke, kekon hatà. Àro wyaro 
гта rha, ayanhàn kom hoko гта hak oyehtokonye, anar komo hananàhpàra ro 
mak manatxow hama. Owyanye àhananàhnàtokony haxa, yaworonohnà ro me 
manatxow hamà, ayanhàn kom hokon me oyesnàr kom ke, kekon hatà, Txesusu. 

6Kuknonano me гта rha, опа wyaro nkekon xarha tà. Enyhoru 
yàmpàra tehxatxow hama, kaykusu wya, kekon hata. Ehetàáhpenyeno гта 
yàmpàra tehxatxow hama, honyko wya. Tàmsahotho гта yakmekyan 
hama. Bayanye rma nay hama, khokonye, kekon hata. Àro wyaro rma 
rha, àrwo yonyhorunu yokarymahra ehtxok hampànà, Khoryenkomo 
xanhànà ymo komo wya. Ekarymaxahotho rma xanomkahnohyatxow 
hama, nyamoro ha. Owàráhyaketxow hama, kekon hata, Txesusu. 


Khoryenkomo wya koyuhtoho kom hoko hananàhno ryetxhàrà on ha. 


7Onà wyaro nkekon xarha tà, Txesusu. Apa y, uro ewakryeko kany me ehtxoko. 
Uro ewakryeko kany me oyehtokonye rma, oyowakryetxhe xaxa mak hampànà, 
Khoryenkomo, kekon hatà. Apa y, uhutwamohsoko, rowya, kany me ehtxok 
xarha. Uhutwamohsoko, rowya, kany me oyehtokonye rma, hutwamohsehe 
xaxa mak Һатрапа, пого ha, owyanye, kekon hata. Àsok hana natxow ha, 
bàn yawon kom ha. Bàn kom hotar hoko, tey tey tey tawro yonytxatxhe rma, 
nahurmaketxow hamà. Àro wyaro rma rha, tàwya oyonytxatxhenye rma, 
oyoyukyatxhe хаха mak hampànà, Khoryenkomo, kekon hata, Txesusu. 8Àsok 
tawro hana. Uro ewakryeko kany komo rma, towakryexem me harha natxow 
hamà. Uhutwamohsoko, rowya, kany kom xarha, hutwetxow harha mà. Tey tey 
tey kany komo xarha, toyuhsom me harha natxow hama, kekon hata, Txesusu. 

9 Àsok hana omuru komo meyukyatxow ha. Apa у, rowru txko tamko, rowya, 
kany me ehtokonye, tohu ymo yàmpàra manatxow hamà, àwyanye, kekon 
hata, Txesusu. 10 Apa y, kana txko tamko, rotà, kany me xarha ehtokonye, 
okoye yàmpàra manatxow hama, àwyanye, kekon hata. 11 Enyhoru marma 
màmyatxow hama, ohokyamo wya. Ато wyaro гта manatxhe, omnyamo, anha 
komo гта. Àsok haxa hana nay ha, oyàmkom ha, kahe yawono гта. Oyohonye 
rma haxa enyhoru yàmnye ro me nay hamà. Owyanye, uro ewakryeko, katxhe 
rma, enyhoru rma yàmyaha ha, noro ha, owyanye, kekon hatà, Txesusu. 

12 Àsok hana oynyar komo ze manatxow ha, toto komo wya. Ohxe 
oynyàr komo xe manatxow hama, àwyanye. Àro ke, ohxe rma rha toto 
komo txetxoko, omnyam xarha. Àro wyaro rma khananàhyatxow hama, 
Khoryenkom karyehtanà, Moyses heno nmenhotho rma, Khoryenkomo 
rwonà yokarymanye ro heno komo nmenhotho xarha, kekon hata, Txesusu. 


Kahe yaka totho kom hoko hananàhno ryetxhàrà on ha. 


13,14 Àsok hana nay ha, nàmno hotar ha, kekon xarha tà, Txesusu. Anatoko 
taxkàtnye nay hana. Taxkàtnye ehtoko, krawame mak tetxow hamà, toto komo, 
àro yarye. Yakenohnà komo rma nowomyatxow hamà, kekon hatà. Àro wyaro 
rma rha, kahe yaka ototho komo, krawame naha. Àro ke, yakehra natxow 
hama, tàtosom komo, kekon hata. Anatoko àhotaheny haxa nay hana, nàmno 
hotarà. Àhotahenye ehtoko, krawamehra tetxow hama, toto komo, àro yarye. 
Thenyenohnà komo rma nowomyatxow hamà, kekon hatà. Àro wyaro rma rha, 
anàhnohno ytxoho ro na ototho komo, krawamehra naha. Àro ke thenyehra 
natxow hama, tàtosom komo, kekon hata. Kahe yaka haxa tàtosom me ehtxoko, 
taxkàtnyem yarye tàtosom komo wyaro mak ha, kekon hatà, Txesusu. 


Yaworonohnà komo hutwatxho hoko hananàhno ryetxhàrà on ha. 


15Yaworohra nekarymetxow hama, anar komo, kekon xarha tà, Txesusu. 
Khoryenkomo rwonà yokarymanye uro ketxhe rma haryhe. Yaworohra mak àro 
wyaro nketxow hama. Nyamoro hona mpana xenytxoko, kekon hata. Towahke 
rma nosonyhetxhe haryhe, kahneru wyaro, àmayamnà wyaro. Atxke mak 
natxhe ha, tàhnawonye, kamara wyaro mak ha, bayanyemà wyaro mak ha, 
kekon hata. 16Епуһоги hokohra ro mak natxhe, nyamoro ha. Enyhoru hokohra 
ehtxoho kom hoye ro, yaworonohnà me muhutwetxow hamà, kekon hatà. 
Ewekhàrà wawo ufa yeherà yonyhera tehxatxow hamà. Wakrakra yato wawo, 
fek yeherà yonyhera tehxatxow hama. Àro wyaro rma rha natxhe, yaworonohnà 
komo, kekon hatà. Enyhoru hokohra ro mak natxhe. Àro ke, owyanye 
xenyetokonye, enyhorun komo yonyhera manatxow hama, kekon hata, Txesusu. 

1718 Àsok hana nay ha, nat ha, kekon xarha tà. Ohxe tehtoko, neheten hamà. 
Atxke haxa tehtoko, ehetahra nay hamà. 19 Àrotho rma, tamaxem me nay hamà. 
Weheto waka tarymaxem me пау hama, kekon hata. 20 Ато wyaro rma rha, 
enyhoru hokohra ro mak natxhe, yaworonohnà komo. Enyhoru hokohra ehtxoho 
kom hoye ro, yaworonohnà me muhutwetxow hamà, kekon hatà, Txesusu. 


Amna yohà omoro tawro hoko hananàhno ryetxhàrà on ha. 


21 Amna yohà omoro kany me natxhe, toto komo, rowya, kekon xarha 
tà, Txesusu. Àro wyaro kany kukur kom marma, royàm yoyukyatxhe, 
omerorohra mak ha. Nyamoro marma, noro yowto hona tetxhe, kahe 
yawono yoyuknyenhàr me tesnàr kom ke, kekon hata. Anar kom haxa 

ryhe, amna yoha omoro kany kukur komo rma, àtohra natxhe hampana, 
noro yowto hona, eyukhura tesnar kom ke, kekon hata, Txesusu. 

22Khoryenkom yowto ho nyamoro yehtoko, onà wyaro nketxhe rma haryhe, 
anar komo, thenyenohnà komo, rowya, kekon hatà. Amna yohà y, oyowto hona 
amna nomokno, ketxhe гта haryhe. Ayano me ro гта amna nekarymekonà, 
ketxhe гта haryhe. Ayano me го гта rha, worokyamo атпа nowyakonà, toto 
komo hyaye, ketxhe rma haryhe. Ayano me ro rma rha, eryehokano amna 
neryakonà, аго ke, omohtxok ha, rowto hona, kasko, атпа wya, ketxhe гта 
haryhe, rowya, kekon hata, Txesusu. 23Опа wyaro haxa àkehe hampànà, àwyanye. 
Oywenyekenye wehxaha, àkehe hampànà, àwyanye. Àtotxok Һа, rohyaye, atxke 
rma haxa oyesnàr kom ke, àkehe hampànà, àwyanye, kekon hata, Txesusu. 


Txesusu wya tonytxany komo kuknonà yokarymatxhàrà on ha. 


24Rorwonà yonytxetxhe, anar komo, kekon hatà, Txesusu. Royukyatxhe 
xarha. Àsok hana natxow ha, nyamoro ha, kekon hatà. Onà wyaro natxow hamà. 
Ukuknon komo rma wekarymehe, owyanye. Bàn yenyàr xe nehxakon hata, toto. 
Tàywero nehxakon hatà. Àro ke, yuhnaka rma haxa nakay hatà. Toh hona bàn 
yeryey hatà, towaxke ehtxoho me, kekon hatà. 2» Amnye nomokye hatà, tuna 
heno. Nàkmay mak hatà. Atxowowo ymo xarha nomokye hatà, kekon hatà. 
Dyow, dyow, dyow kekon hatà, tuna ymo, toto màn hoko. Emokotohra mak 
nehxakon hatà, toh hona txexah me esnàr ke, kekon hatà. Àro wyaro rma rha, 
atanàhnohpàra ro mak natxhe, royuknye komo, kekon hata, Txesusu. 

26 Anar kom haxa ryhe, rorwonà yonytxetxhe rma haryhe, kekon 
xarha tà. Royukhura rma natxhe. Nyamoro kuknon xarha wekarymehe, 
owyanye, kekon hata. Bàn yeryey xarha tà, toto, anaro. Tàywenyek mak 
nehxakon hatà. Àro ke, sakarara hona haxa neryey hatà. Ewahxera rma 
nehxakon hata, àmànàthàrà, kekon hata. 27 Amnye nomokye hata, tuna 
heno. Nàkmay mak hatà. Atxowowo ymo xarha nomokye hatà, kekon 
hatà. Dyow, dyow, dyow kekon hatà, tuna ymo, toto mànàtho hoko. Bo, 
nemokotoy hatà. Natanàhnohtàkay mak hatà, omeroro. Àro wyaro rma rha 
natanàhnohtàketxhe hampànà, royuknyehnàtho komo, kekon hata, Txesusu, 
toto komo wya. 


Toto komo wya ohxe гта haxa khananàhtxow hama katxhàrà on ha. 


28 Àro wyaro hananàhtxownà hata, Txesusu. Thenyehra nehxatxkon 
hatà, toto komo, thananàhsom komo. Àwya thananàhtàkatxhenye 
rma, onà wyaro nketxkon hatà. Koo, ohxe rma haxa khananàhtxow 
hama, mosonà, ketxkon hata. 29 Àro wyaro nketxkon hatà, ehonomnà 
me tàwyanye xenyàr ke. Ehonomnà me rma haxa hananàhyatxkon 
hata, Txesusu. Àyweronàhyamano ynye го komo yoho гта haxa 
hananàhyatxkon hatà. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Matewsa 8 24 


Hunmata ymo yawonotho yonyhoryetxhàrà on ha. 


8 1Taa. Aha ymo yonàhtoy hata, Txesusu. Tàwya enàhtotxhe гта, toy 
xarha tà. Akoro rma tetxkon hatà, toto komo, thenyenohnà komo. 
2Taa. Àhyaka nomokye hatà, toto. Hunmata ymo yawo rma haxa nehxakon 
hatà, noro ha. Ehonomnà me Txesusu yonyakon hatà. Àro ke, tosoknar 
ho neryewtay hatà, akrataka. Rohà y, kekon hatà. Amna yonyhoryenye 
omoro hatà. Ronyhoryenàr xe oyehtoko, uro menyhoryen hamà, kekon 
hatà. 3Natahoyotkay hatà. Txesusu. Dye, nahey hatà. Oyonyhoryenàr xe 
wehxaha, kekon hata. Konyhoryen Һатрапа, kekon hata, Txesusu. Àtoko гта 
nàhnànkay hata, uhunmatathotho. Ohxe harha nehxakon hata, toto. 
^Onà wyaro nkekon xarha tà, Txesusu, àwya. Toto komo wya oskarymahra 
xaxa exko hampànà, kekon hata. Àtoko. Osonyhota, horykomo wya, 
Khoryenkom màn yonye ro wya, kekon hatà. Moyses heno nekarymatxho 
yawo ro, owoknàthàrà màmyaha ha, àwya, kekon hatà. Khoryenkomo wya 
tàmsomà rma màmyaha ha, enyhoryexah me oyesnàr ke. Àro wyaro rma 
muhutwamohsehe, oyonyhoryetxhàrà, toto komo wya, kekon hatà, Txesusu. 


Arymano ynye ro komo yoh yanoto yonyhoryetxhàrà on ha. 


5Taa. Kafahnaw hona nahatakay hatà, Txesusu. Ahatakantoko rma, àhyaka 
nomokye hatà, horykomo. Arymano ynye ro komo yohà rma mok nehxakon 
hata, 100 komo уоһа гта hata. 60nà wyaro nkekon hata, teryewrye ro hata, 
Txesusu wya. Rohà y, ekeh me rma haxa manaye, ranototho, amusnano 
wya, kekon hatà. Romàn yawo manaye. Neryewano rma haxa mak hatà, 
kekon hata, horykomo. 7 Ayakoro komokyaha, noro yonyhoryexe, kekon hata, 
Txesusu, àwya. Noro yonyhoryexe komokyaha, omàn yaka, kekon hatà. 

8Onà wyaro haxa neyukye hata, horykomo. Rohà y, ehonomnà me гта haxa 
manay hata, kekon hata. Roman yaka owompàra manay hama, ehonomnà me 
oyesnàr ke, roho rma haxa oyesnàr ke. Àro ke romàn yaka àtohra exko, kekon 
hatà. Tano rma oyehtoko, onà wyaro kasko, ranototho hoko. Wenyhoryen 
hampànà kasko. Ато wyaro owya katxhe rma, ohxe harha naha, ranoto, kekon 
hatà, horykomo. 9 Àsok tawro hana. Owyaro rma rha roh yano me ehonomnà 
me wehxan hama. Àro ke arymano ynye ro komo wanotomen hama, kekon 
hata. Atok ha àkehe, anaro wya. Noro rma tehe, rano me ro mak ha. Omok ha 
àkehe xarha, anaro wya. Noro rma nomokyaha, rano me ro rma rha, kekon 
hatà. On hok exko àkehe xarha, ranoto komo wya xarha. Àro hoko rma natxhe, 
nyamoro xarha, rano me ro rma rha. Àro wyaro rma rha toyuhsom me manay 
hamà, omoro xarha, kekon hatà. Àro ke, owya wenyhoryen hampànà katxhe 
rma, ohxe harha nay hama, ranoto, kekon hata, horykomo, Txesusu wya. 

10 Àro wyaro tàwya enytxatxhe rma, koo kekon hatà, Txesusu, tàwya rma. 
Ehonomnà me xaxa ronyan hama, mosonà, Xuknewyanahnà гта, kekon 
hatà, tàwya rma. Onà wyaro nkekon xarha tà, toto komo wya, takoron 

komo wya. Ona wyaro yaworo zaza akehe, owyanye, kekon hata. Rohona 
rma haza nenyan hama, mosona. Ehsayewyana komo yoho rma haza, 
rohona nenyaha, kekon hata, Txesusu, àwyanye. 11 Опа wyaro àkehe xarha, 
owyanye. Amnye, Khoryenkom yowto ho natxhe hampànà, Akmaraw komo, 
Esake xarha, Yako xarha. Ahyawonye гта natxhe hampànà, anaro rha yana 
komo xarha, kamàm yahatakatxho nyeron komo rma, kamàm yowomtoho 
nyeron komo xarha, kekon hatà. Khoryenkom yowto ho nasahxemtetxhe 
hampànà, nyamoro ha. 12Ehsayewyana kom haxa ryhe, Khoryenkomo 
mryenon komo kàwyamo Капу komo гта, ukukur komo гта, owompàra ro 
mak natxhe hampànà, Khoryenkom yowto hona, kekon hatà. Tarymaxem 
me natxhe hampànà, nyamoro heno, anàhnohno ytxoho ro па. Àto гта 
tawanye rma haxa naha. Àton heno komo rma nàratetxhe hxak hampànà, 
teryewhamnohrà komo ke, kekon hatà, Txesusu, toto komo wya. 

13 Опа wyaro nkekon хага tà, horykomo wya, arymano ynye ro komo 
уоһа wya. Àtoko, oman yaka, kekon hata. Àtoko, oman yaka. Ona wyaro 
такапо, rowya. Owya wenyhoryen hampànà katxhe гта, ohxe harha 
nay hama, ranoto, màkano. Àro wyaro màkano, rohona owya xenyàr ke. 
Àro ke, ohxe harha naha, ayanoto, kekon hatà, Txesusu, àwya. Àro wyaro 
àwya tatoko rma, ohxe harha nexey hatà, anoto. 


Semaw hetx yonà yonyhoryetxhàrà on ha. 


14Taa. Petru màn yaka toy hata, Txesusu. Towomàtxhe гта, Petru hetx 
yon heno yonyey hatà. Ekeh me nehxakon hatà, noro heno, atunano wya. 
15 Атога yahey hata, Txesusu. Àwya ahetxhe rma, nàhnànkay hatà, atunano. 
Say, nasanàmye hatà, wosà. Natamokyakon harha tà, Txesusu hyaka. 


Thenyenohnà komo yonyhoryetxhàrà on ha. 


16 Ато тта kokmamrà ro nomohtxownà hata, toto komo. Ekeh 
komo yokyatxkon hatà, Txesusu hyaka. Worokyamo yoh komo xarha 
yokyatxkon hatà. Thenyehra nehxatxkon hatà, worokyamo yoh komo. 
Ahyayenye worokyamo yowye hata, Txesusu, tàrwon ke mak hata. 
Ekehàtho komo xarha yonyhoryetxehkay hata. 17 Ато wyaro Esaeyas heno 
nmenhotho yawo ro nehxakon hamà, Txesusu. Onà wyaro nmenhoy hatà, 
noro heno, Khoryenkomo rwonà yokarymanye ro heno. 

Keheryan komo yowyaha Һатрапа, пого ha. 

Ато wyaro гта nmenhoy hata, Esaeyas heno. Anmenhothàrànhàr yawo 
ro rma haxa nehxakon hama, Txesusu. 


Ayakoro komokyaha Капу komo hananàhàthàrà on ha. 


18Txesus yakoro nehxatxkon hata, toto komo. Thenyehra гта haxa nehxatxkon 
hatà. Thenyehra ehtxoho komo yonyakon hatà, noro. Aro ke, onà wyaro nkekon 
hata, tànhananàhrà ro komo wya. Ара txowà, mon hona, kekon hata, àwyanye. 

19 Àtohra ronye гта haka, nomokye hata, toto, àyweronàhyamano ynye ro. 
Onà wyaro nkekon hatà, Txesusu wya. Khananàhnye y, ayakoro komokyaha, 
kekon hatà. Henta kom otontok hana, àsna rma àtehe, ayakoro, kekon hatà. 
200nà wyaro nkekon mak hata, Txesusu, àwya. Àsok hana natxow ha, onokna 
kom ha, torono komo xarha, kekon hata. Bànke natxow hama, nyamoro ha. 
Towtakem me natxhe, onokna komo. Tamke natxhe, torono komo. Toto me 
Enusah haxa ryhe, àmàmra naha, kekon hatà. Atakryetxho rma, ehxera naha. 
Àro wyaron yakoro rma otonàr xe kat manaye, kekon hatà, Txesusu, àwya. 

210nà wyaro nkekon xarha tà, toto anaro. Txesusu nhananàhrà гта 
mok nehxakon hatà. Rohà y, omokhàra hak wehxaha, ayakoro, kekon 
hata, Txesusu wya. Royàm peno wayhàtxhe, wenamyan hama, uro ha. 
Rowya пого heno yonamàtxhe, àten hama, ayakoro, kekon hata. 22Àna 
matà, kekon mak hatà, Txesusu, àwya. Anar kom hak àwayehsahotho 
yonamtxowà. Karyhe roro harha manatxhe katxhohnà komo гта hak 
nenamtxowà. Отого haxa ryhe, omoko, rakoro, kekon hata, Txesusu, àwya. 


Atxowowo ymo yatàknanàhkatxhàrà on ha. 


?23Kanawa yaka nosonkahye hata, Txesusu. Nosonkahtxownà xarha 
tà, ànhananàhra го komo. 24 Atontokonye rma, nomokye hatà, atxowowo 
ymo, thenyenohnà ymotho rma haxa mak hatà. Ukuthonà ymo hoko 
rma haxa natxowowonakon hatà. Nataràhtekon hatà, kanawa heno. 
Tànàhso nehxakon hata, Txesusu. 2» Nempakatxownà hata, akoron komo. 
Атпа уоһа у, ketxkon hata. Tànoryatxow hama. Kàwyamo ukurunhoko, 
kwayehrà kom hona, ketxkon hatà. 26 Àsok tawro moseryehyatxow harha, 
kekon hatà, Txesusu, àwyanye. Àsok tawro moseryehyatxow harha. 
Khoryenkom hona xenyhera manatxow hama, kekon hata, àwyanye. 

Àro wyaro tàwya katxhe rma, nasanàmye hatà. Atxowowo ymo 
yatàknanàhkay hatà. Dà kasko, kekon xarha tà, tuna ymo wya. Dà, 
natàknay hata. Таѓакпуе гта haxa nehxakon hata. 

27 Noseryehoketxkon hatà, akoron komo. Onok moson haryhe, ketxkon 
hata. Onok moson haryhe. Atxowowo ymo neyuknur me nay hama. Tuna 
ymo neyuknur me xarha nay hama, ketxkon hata, tàwyanye rma. 


Worokyamo yohà ymotho komo yonyhoryetxhàrà on ha. 


28 Моп hona nahatakatxownà hata, Txesus komo. Kaknara yamtar 
hona гта nahatakatxownà hata. Txesusu yasanàmàtxhe гта, àhyaka 
nomohtxownà hata, toto, asako. Worokyamo уоһа гта mokyam 
nehxatxkon hatà. Onokna bayanyemà wyaro nehxatxkon hatà, worokyamo 
yoh me tesnàr kom ke hata. Аһуаһапуе àtohra ro mak nehxatxkon hata, 
toto komo, àhonanye toseryehrà kom ke hatà. Nyamoro rma nomohtxownà 
hata, Txesusu hyaka. Yatxetxho waye nomohtxownà hata. 

29Ona wyaro nketxkon hata, àwya, teryewrye ro hata. 
Khoryenkom muru omoro ha, ketxkon hata. Asok manaye, amna 
hoko. Amna yeryewhamnohso momokno hama, ketxkon hata. Amna 
yeryewhamnohpara ezko. Amna yeryewhamnohtoho mehra rma hak 
naha, owya, ketxkon hata, worokyamo yoh komo, Txesusu wya. 

30 Àto nehxatxkon hatà, okno komo, honyko wyaron komo. Moxe nyhe txko 
nehxatxkon hatà, thenyehra rma haxa mak hatà. Nasahxemtetxkon hatà. 31 Àro 
ke, onà wyaro nketxkon hatà, toto komo, worokyamo yano me hatà. Owya 
amna yownatoko, amna ànyahko, okno komo yowan yaka, ketxkon hata. 

32 Àtotxok ha, kekon hata, Txesusu. Ато ke notowtxownà hata, worokyamo 
komo, toto komo hyaye, kray kray. Okno komo yowan yaka haxa nowomtxownà 
hatà, kuru kuru kuru. Uuff, huhyakanto kàtatxownà hatà, okno heno komo, 
omeroro. Krow, ukuthonà kwaka nowomtxownà hata. Nànotàhkatxownà hata. 
33Okno yonye rotho komo ryhe nekahtàmtxownà hata. Owto hona totxownà 
hata. Àton komo wya nekarymatxownà hata, omeroro hata. Worokyamo yohàtho 
komo yexetxhàr хата yokarymatxownà hata. 34 Àro ke, Txesusu hyaka totxownà 
hata, owto hon komo, omeroro hata. Tàwyanye xenyetxhe rma, опа wyaro 
nketxkon hata, àwya. Àtoko, атпа yowto hoye, ketxkon hata, teryewrye ro hata. 


Amusnaxahotho yonyhoryetxhàrà on ha. 


1Nosonkahtxownà hata, Txesus komo, kanawa yaka. Tuna ymo 
wetotxownà hata. Towto kom hona harha nahatakatxownà hata. 

2 Тхеѕиѕи hyaka nomohtxowná hata, toto komo. Ekeh yohtxownà hata, 
tahon hono rma hata, amusnaxaho rma hata. Rohona xaxa nenyatxow hama, 
kekon hata, Txesusu, tàhnawo. Ато Ке, ona wyaro nkekon hatà, amusnaxaho 
wya. Кага у, kekon hata. Teryehorye harha exko. Koseryewhokan Һатрапа, 
ayanhànàthàrà hoko. Towsah me harha naha, ayanhànàthàrà, kekon hata. 

3Àto nehxatxkon hatà, àyweronàhyamano ynye ro komo. Tàwyanye Txesusu 
yonytxatxhe rma, onà wyaro nketxkon hatà, ukukur komo, tàhnawonye. 
Khoryenkomo wàràhyaken hama, mosonà, ketxkon hata. Khoryenkomo wyaro 
kanhànàthàyamo yownye me nehutwen hama, ketxkon hata, tàhnawonye. 

4Ehutwatxho komo rma hutwekon hata, Txesusu, tahnawo. Àro ke, ona wyaro 
nkekon hatà, àwyanye. Àsok tawro atxke mehutwetxow haryhe, ohnawonye, 
kekon hatà. 5Rowya, towsah me harha naha, ayanhànàthàrà, katxho ryhe, 
tkahoryehra nay hamà, owyanye. Asanàmko, àtok ha, katxho haxa ryhe, 
tkahorye rma haxa nay hama, owyanye, kekon hata. $Towsah me harha naha, 
ayanhànàthàrà, kany me mak wehxaha, Toto me Enusah kaxe. Tano rma 
yukryeka ho rma ryehtoko, àro wyaro kany me wehxaha, Khoryenkom yano me 
mak ha, kekon hatà. Àro wyaro kany me hak kehutwamohsosà, owyanye. Moson 
yeheryanàtho wowyaha hampànà, Khoryenkom yano me ryehutwamohsonàr 
horà, kekon hatà. Onà wyaro àkehe, owya, kekon hatà, amusnaxaho wya. 

Asanàmko, ayahon anamko ha, oman yaka àtok ha, kekon hata, Txesusu, awya. 
7Sax, nasanàmye hata, amusnaxahotho. Toy hata, ban yaka. 

8Nenytxownà hata, toto komo, thenyenohnà komo. Àro ke noseryehoketxkon 
hatà. Ohxe xaxa nay hamà, Khoryenkomo, ketxkon hatà. Noro yano me 
ehonomnà me rma haxa nay hama, mosona, toto rma, ketxkon hata. 


Txesus yakoro Matewsà tothàrà on ha. 


9 Àsnye ro toy hatà, Txesusu. Tàtonàr me rma, toto yonyey hatà. Matewsà 
rma noro ha. Nàmno yawo nehxakon hatà. Txenyeru yahohtoho yawo rma 
nehxakon hatà, eryewtaxaho, tkayaryet komo txenyerun yahosnye ro kaxe. 
Noro wya rma, onà wyaro nkekon hatà, Txesusu. Rakoro omok ha, kekon 
hatà. Sax, nasanàmye hatà, Matewsà. Txesus yakoro harha toy hatà. 

10Taa. Bàn yaka Txesus yarày hata, Matewsà. Emtakmantokonye, 
nomokyatxkon hatà, toto komo, thenyenohnà komo. Tkayaryet komo 
txenyerun yahosnye ro komo rma mokyam nehxatxon hatà, atxke natxhe 
moxamo katxho komo хата hata. Муатого гта nemtakmatxownà hata, 
Txesus kom yakoro, ànhananàhrà ro kom yakoro xarha. 

11 Nenyatxkon hata, Farysew kukur komo. Àro ke, onà wyaro nketxkon hatà, 
Txesusu nhananàhrà ro komo wya. Àsok tawro mokyam yakoro nemtakmeno, 
ahananàhnye komo, ketxkon hatà. Atxke natxow hamà, mokyamo, txenyeru 
yahosnye ro komo rma, atxke natxhe moxamo katxho komo xarha. Àsok tawro 
nemtakmeno, anhà kom yakoro, ketxkon hatà, Farysew komo. 

I2Nenytxatxownà hata, Txesusu. Àro Ке, опа wyaro nkekon hata, àwyanye. 
Àsok hana natxow ha, eheryamnà kom ha, kekon hatà. Ohtxemano ynye ro komo 
hyaka àtohra natxow hama, enyhoru kom kaxe. Teheryankem kom marma ryhe, 
àhyakanye tetxhe, kekon hata. 13Àro wyaro rma rha, rohyaka omokhàra natxhe, 
ohxe natxhe moxamo katxho komo. Atxke natxhe moxamo katxho kom haxa ryhe, 
rohyaka nomokyatxhe. Àwyanye rma, rakoro omohtxoko kanye uro komokye, 
kekon hata. Àro ke, àmenhosahonhàrà uhutwatxok harha. Ona wyaro гта nkehe. 

Toto komo hnàn yawo oyesnàr kom xe wehxaha. ÀAhnàn kom 
yawohra rma oyehtokonye, rowakryenàr xehra mak wehxaha, 
owyanye. Owoknàthàyamo yàmrà xehra rma wehxaha, owyanye, 
toto komo hnàn yawohra oyesnàr komo ke. 

Àro wyaro rma nkehe, àmenhosahonhàrà. Àro wyaro katxhàrànhàrà rma 
uhutwatxok harha, kekon hatà, Txesusu, Farysew komo wya. 


AÀyweronàhyamatxhotho kom hoko toto komo hananàhàthàrà on ha. 


14Тхеѕиѕи hyaka nomohtxownà hata, Xowawu nhananàhrà ro komo, 
aymomno ynye nhananàhrà ro komo. Опа wyaro nketxkon hata, àwya. 
Kàyweronàhyamatxho kom yawo ro amna natahyehnomehe уоһа, ketxkon 
hatà. Àro yawo ro rma rha natahyehnometxhe yohà, Farysew komo xarha. 

Onhananahra ro kom haxa ryhe, atahyehnomahra natxhe haryhe. Àsok 
tawro atahyehnomahra natxowà, ketxkon hata, Txesusu wya. 

15 Ona wyaro neyuhtxownà hata, Txesusu. Àsok hana natxow ha, 
ronhananàhrà ro kom ha, kekon hata. Thetx yahosnye yakoron komo wyaro 
natxow hama. Tàwya thetx yahosnàtoko, tkukur komo yanyekyan hama, 
toto. Asahxemtoso nanyekyatxow hama. Ато ke, tàhyawonye гта hak пого 
yehtoko, atahyehnomahra natxow hama, kekon hata. Amnye àhyayenye tehe, 
àhehtaxaho. Tàhyayenye àtotxhe rma, natahyehnometxhe hxak hakahpa 
harha, akoronotho komo, toseryehokanàr kom ke mak ha, kekon hatà. Àro 
wyaro rma rha natxhe, ronhananàhrà ro komo, kekon hatà, Txesusu. 

léKuknonano me гта rha, опа wyaro nkekon xarha tà, àwyanye. 

Rowya ahananàhtoho komo ryhe, wom xenyeno wyaro naha, kekon 

hatà. Kwomunuthuyamo yenyemrà xe kehtokonye, wom xenyenohnà 

ke tenyemyatxow hama. Xenyeno ke haxa kàwyanye enyemnyetoko, 

notowyan hama, xenyenotho. Kàwyanye ahxeketxhe rma, notowyan hama, 
kwomunuthuyam hoye, amnyehranotho hoye. Tamtak harha nay hama, ewtarà, 
kekon hatà. Àro wyaro rma rha, oyweronàhyamatxhotho kom yawo ro rma 
haxa oyehtokonye, ronytxanàr xehra manatxow hama, kekon hata, Txesusu. 

17 Ufa xkunu wyaro xarha naha, rowya ahananàhtoho komo, kekon 
xarha tà. Akawawantaxenyeno wyaro гта naha. Akawawantaxenyen 
me ufa xkun yehtoko, arkahra tehxatxow hamà, enàthàrànhàr yaka, 
amnyehranotho yaka, okno hutxhothonhàr yaka, kekon hatà. Àrotho yaka 
kàwyanye arkantok haxa, enàthàrànhàrà rakehe. Notukwamyaha hxak ha, 
àkawawantaxenyenotho. Enàthàrànhàràtho xarha, natanàhnohyaha hxak 
ha, kekon hatà. Akawawantaxenyeno rma, xenyeno yaka ryhe tarketxow 
hama. Xenyeno yawo tehtoko, ohxe nay hama, ufa xkunu. Ohxe rma rha 
naha, en xarha, kekon hatà. Àro wyaro гта rha, rowya ahananàhtoho 
kom yawo ro rma haxa oyehtokonye, oyweronàhyamatxhotho kom yawo 
rohra harha manatxow hamà, kekon hatà, Txesusu, toto komo wya. 


Wosà tkamsukryemà rorotho yonyhoryetxhàrà on ha. 


18Àro wyaro Txesusu wya tatoko rma, àhyaka nomokye hatà, horykomo. 
Xuknewyana komo yohà rma mok nehxakon hatà. Tosoknar ho neryewtay hatà, 
Txesus yakrataka, ehonomnà me tàwya xenyàr ke. Onà wyaro nkekon hatà, 
àwya. Wayehno, romsàtho txko, kekon hata. Omoko, romàn yaka. Norotho txko 
yahexe omoko, enyxentatho me harha, kekon hatà, horykomo. 19 Àro ke toy hatà, 
Txesusu, akoro. Totxownà xarha tà, ànhananàhrà ro komo, Txesus yakoro. 

20 Àtontokonye rma, Txesusu mkaye nomokye hatà, wosà. Ekehà rma 
mok nehxakon hata, tkamsukryemà roro гта hata. Tkamsukrye roro 12 me 
txemnyehàntay hata. Noro гта, Txesusu mkaye nomokye hata. Àhonon yotxhàrà 
yahey hata. 21 Ona wyaro rma nkekon hata, tàwya rma. Rowya àhononà yahenàr 
ke ryhe, ohxe harha wehxan hama, kekon hata. Àro ke nahey hatà. 

22Neramay hata, Txesusu. Wos yonyey hata. Wosà y, kekon hata, àwya. 
Teryehorye harha exko. Ohxe harha manaha, rohona owya xenyàr ke 
mak ha, kekon hatà, àwya. Atoko rma ohxe harha nehxakon hatà, wosà. 


Horykomo yomsàrà yonyhoryetxhàrà on ha. 


23Horykomo màn yaka totxownà hata, Txesus komo. Àto rma nehxatxkon 
hatà, toto komo, thenyehra hatà. Natmeryketxkon mak hatà, omsamtxemo heno 
hnànà. Noro heno hnànà rma rha, weryeke txemekyatxkon xarha tà, ukukur 
komo. Nenytxownà hata, Txesusu. 24 Ато Ке, ona wyaro nkekon hata, àwyanye. 
Àtotxoko, kekon hata, àwyanye. Àtotxoko. Awayehpàra naha, omsamtxemo. 
Anaknara rma ona. Àro ke àtotxoko, kekon hata, àwyanye. Newnohtxownà 
mak hatà, toto komo. Àna make ryhe mpe, ketxkon hatà. 2» Nahatakatxownà 
mak hatà, horykomo màn yaye. Ahatakatxhenye rma, nowomye hatà, Txesusu. 
Omsamtxemo yahosày hatà, amor hoko. Sax, nasanàmye hatà. 

26'Tàwya ekehàtho yanàmtoho hoye ro nekaytay hata, Txesusu. Noro yokaytà 
yonytxetxkon hatà, omeroron komo, àton komo rma, àhorye ron komo xarha. 


Enhunu rotho komo yontanàhàthàrà on ha. 


27 Àsnye ro toy hatà, Txesusu. Atontoko, akoro totxownà hata, toto, 
asak hatà. Enhunu ro rma mokyam nehxatxkon hatà. Onà wyaro 
nketxkon hata, teryewrye ro hata. Dafe heno yohamàtho отого hata, 
ketxkon hatà. Amna hnàn yawo exko, ketxkon hatà. 

28Tekonà rma hatà, Txesusu. Bàn yaka nowomye hatà. Àhyaka haxa 
totxownà hatà, enhunu ro komo. Onà wyaro nkekon hatà, Txesusu, 
àwyanye. Àsok wehxano, owyanye, kekon hatà. Oyontanàhnye kom me 
kat wehxano. Oyontanàhnyehnà kom me kat wehxano. Àsok wehxano, 
owyanye, kekon hatà, Txesusu, àwyanye. Amna yohà y, ketxkon hatà. 
Amna yontanàhnye omoro ha, amna wya, ketxkon hatà, enhunu ro komo. 

29Enur komo yahey hata, Txesusu. Kontanàhtxow hampànà, kekon 
hatà, àwyanye. Owyanye amna yontanàhnye omoro ha katxho yawo ro 
rma oyontetxhe harha, rohona owyanye xenyàr ke mak ha, kekon hatà. 
30 Àtoko rma tonke harha nehxatxkon hatà, enhunu rotho komo. 

Onà wyaro nkekon xarha tà, Txesusu, àwyanye, teryewrye ro hatà. 

Toto komo wya oskarymahra xaxa mpana ehtxok ha, kekon hata. Rowya 
oyontanàhtoho komo yokarymahra xaxa mpànà ehtxok ha, kekon hatà, 
àwyanye. 31 Nekarymatxownà mak hatà, nyamoro ha. Txesusu hyaye 
tàtotxhenye, nekarymatxownà hata, àton komo wya, omeroron komo wya. 
Ehonomnà me rma haxa nay hama, mokà, ketxkon hata, toto komo wya. 


Toto àrwomnà rotho yonyhoryetxhàrà on ha. 


32Enhunu rotho komo tontoko гта, Txesusu hyaka nomohtxownáà hata, anar 
komo. Toto yohtxownà hata. Noro ryhe, worokyamo yoh me nehxakon hata. 

Arwomna ro me гта nehxakon hata, worokyamo yano me mak hata. 33Noro 
hyaye nowye hatà, Txesusu. Worokyamo yowye hatà. Nàrwonàmye harha 

tà, àÀrwomnà rotho. Noseryehoketxkon hata, toto komo. Àro wyaro mosonà 
wya enyhoryetxho ryhe, denyehtorà rotho kom me nay hamà. Ehsayewyana 
komo nenyehtorà rotho me nay hamà, ketxkon hatà, toto komo, thenyenohnà 
komo rma. 34Farysew kom haxa ryhe, onà wyaro haxa nketxkon hatà, Txesus 
hoko. Worokyamo yohà ymo yano me ryhe, worokyamo yownye me nay hamà, 
mosonà, ketxkonà гта haryhe tà, Farysew komo. 


Toto komo hnàn yawo rma haxa Txesusu yexetxhàrà on ha. 


35 Anaro rha owto ymo hona tekon hata, Txesusu, anaro rha owto txko 
hona xarha hatà. Anaro rha ohsamnohno ytxoho ro yaka tekon hatà. 
Hananàhno ryakon hatà. Àrwo yonyhorunu yokarymekon hatà. Àsok 
hana kàkayaryet kom me nay ha, Khoryenkom ha. Àro rma yokarymekon 
hatà, toto komo wya. Teheryankemàtho komo yonyhoryekon xarha tà, 
omeroro hatà. Enyhoruhnutho komo rma yonyhoryekon hatà. 

36Thenyehra гта haxa nomokyatxkon hata, toto komo, àhyaka. Tàwya 
xenyetokonye rma, àhnàn kom yawo rma haxa nehxakon hatà, Txesusu. 
Àsok hana nay ha, kahneru ha. Esompàra tehtoko, toseryehokaxem me 
nay hamà, kahneru. Ahoxemra nay hamà. Àro wyaro rma rha ohxehra 
nehxatxkon hatà, toto komo, Khoryenkomo hutwahra tesnàr kom ke hatà. 
Àro ke, àhnàn kom yawo rma haxa nehxakon hatà, Txesusu. 

37 Àro ke, onà wyaro nkekon hatà, tànhananàhrà ro komo wya. Nat 
yeher komo wyaro, thenyehra rma haxa natxhe, toto komo, Khoryenkomo 
hyaka tohsom komo, kekon hatà. Khoryenkomo hyaka soknye kom haxa 
ryhe, yakehra ro mak natxhe. 38Àro ke, soknye komo nyaknyàr hoko 
orwonàmtxoko, Khoryenkom yakoro. Àsok tawro hana. Owto yohà wyaro 
nay hama, noro ha, tànatkemà wyaro mak ha, kekon hata. Noro yakoro 
rma orwonàmtxoko. Apa y, ayanoto komo ànyahtxoko, katxoko, àwya, 
kekon hatà. Apa y, ànyahtxoko, ohyaka àwyanye toto komo yohtoho me, 
katxoko, àwya, kekon hatà, Txesusu, tànhananàhrà ro komo wya. 


12 komo wahanonkatxhàrà on ha. 


10 112 komo yanyekye hata, Txesusu. Tanhananahra ro komo rma 
yanyekye hata, tàhyaka. Ona wyaro nkekon hata, àwyanye. Rano me 
ryhe ehonomnà me manatxhe, owyanye worokyamo yowtoho me, owyanye 
teheryankemàtho komo yonyhoryetxho me xarha, enyhoruhnutho komo гта 
yonyhoryetxho me, kekon hatà, 12 komo wya, tànànyaknyàr komo wya. 
2Nyamoro yosotà rma, onà wyaro nehxakon hatà. Wahorono Semawu. Petru 
rma noro ha, esot yowtà rma. Anaro Antrye. Semaw yowtà rma noro ha. Anaro 
xarha Txaku. Sekmeknew muru rma noro ha. Anaro xarha Xowawu. Txaku 
yowtà rma noro ha. 3Anaro xarha Feryepe. Anaro xarha Bahtormewu. Anaro 

xarha Tome. Anaro xarha Matewsà. Tkayaryet komo txenyerun yahosnye rotho 
rma noro ha. Anaro xarha Txaku. Awfew muru rma noro ha. Anaro xarha 
Taknewu. ^Anaro xarha Semawu. Serotes komo yakoronotho rma noro ha. Anaro 
xarha Xuknasà Eskaryotesà. Txesusu yahohsonye rma noro ha, anhà komo wya. 


12 komo nyaketxhàrà on ha. 


512 komo nyakye hatà, Txesusu. Tàwya ànyakhera ronye rma haka, onà wyaro 
nkekon hata, àwyanye. Xuknewyanahnà komo hyaka àtohra ro mak ehtxok 
hampànà, kekon hata. Samaryayana yowto kom hona xarha àtohra го mak 
ehtxok hampànà. 6Ehsayewyana komo hyaka marma àtotxoko. Nyamoro гта, 
okno àwaymamxemo komo wyaro natxow hamà, Khoryenkomo hutwahra tesnàr 
kom ke. Ато ke, àhyakanye àtotxoko, kekon hata. 7 Otonàr kom me ekarymatxoko. 
Onà wyaro rma katxoko, toto komo wya. Kàkayaryet kom me Khoryenkomo 
nànyaketxho ryhe, omohsah me naha, katxoko, àwyanye, kekon hatà, Txesusu, 
12 komo wya. 8Ekehàtho komo enyhoryetxoko, kekon xarha tà. Àwayehxemotho 
komo anàmtxoko. Hunmata ymo yawonotho komo enyhoryetxok xarha. 
Worokyamo towtxok xarha, toto komo hyaye, kekon hatà. Ehematxoko, amna 
wya oyonyhoryetxho komo, kahra ro mak ehtxoko, toto komo wya. Àsok tawro 
hana. Rano me ryhe ehonomnà me manatxow hamà. Ehonomnà me oyehtxoho 
komo rma yehemahra manatxow hama, rowya. Àro ke, ehematxoko kahra ro 
mak ehtxoko, anar komo wya, kekon hatà, Txesusu, 12 komo wya. 

9Onà wyaro nkekon xarha tà, àwyanye. Akorohra rma àtotxoko, kekon 
hatà. Otxenyerun komo yarhàra ehtxoko. 10 Ayamatan komo xarha yarhàra 
ehtxoko. Asako owomun komo yarhàra ehtxoko, kekon hatà. Asako ohrorà 
womun komo xarha yarhàra ehtxoko. Ayahoso komo xarha yarhàra ehtxoko, 
kekon hatà. Àsok tawro hana. Akorohra rma otontokonye, towakryexem me 
rma manatxhe ha, ranoto me oyesnàr kom ke mak ha. Tànyahmaxem me rma 
manatxhe ha. Àsok tawro hana. Kàhyakanye tatamoketxhenye, towakryexem 
me natxow hama, toto komo, kekon hata, Txesusu, 12 komo wya. 

11 Anaro rha owto hona àtotxoko, kekon xarha tà. Owto hona 
ayahatakatxhenye rma, enyhoru komo ehotxoko. Oyonytxanàr xan komo 
rma ehotxoko. Nyamoro rma màn yaka àtotxoko, kekon hatà. Àto rye rma 
hak oyonmahyatxhe ha. Owto hoye otohra ronye rma haka, àro rye yawo 
гта oyonmahyatxhe ha, kekon hata. 12 Àmàn kom yaka oyowomáàtxhenye 
гта, опа wyaro htxero katxoko, àton komo wya. Teryehorye hak oytxowà, 
Khoryenkomo, katxoko, àwyanye. 13 Teryehorye texem me ehtokonye, 
neryehoryetxow hama, Khoryenkomo. Teryehorye texem mehra haxa 
ehtokonye, eryehoryehrany nay hama, kekon hata. 14Оуопуіхаһгапуе гта 
ehtokonye, ona wyaro ehtxoko, anhàn komo hutwamohsonàr horà. Aman 
kom yaye otontokonye, ewto kom hoye rma otontokonye, ehtahpunkatxoko, 
kekon hatà. 15Onà wyaro yaworo xaxa àkehe, owyanye, nyamoro hoko. 
Amnye, Khoryenkomo wya wahanonkano ytxoho ro ho haxa, atxke rma haxa 

natxhe hampana, àton komo, oyonytxanyehnànhàyamotho. Soknoma hon 
heno komo yoho rma haxa, atxke natxhe hampànà. Komoha hon heno komo 
yoho гта haxa, atxke natxhe hampànà, kekon hata, Txesusu, 12 komo wya. 


12 komo yeryewhamnohtoho yokarymatxhàrà on ha. 


16Onà wyaro nkekon хата tà, Txesusu, 12 komo wya. Àsok hana nay ha, 
kahneru ha, kekon hatà. Kamara wawo tehtoko, osowyomahra nay hamà. Àro 
wyaro rma rha manatxhe hampànà. Toto komo hyaka mpànà dyakyatxhe ha, 
kamara wyaron komo hyaka rma, kekon hatà. Àro ke, ohxe mpànà ehtxoko. 
Àsok hana nay ha, okoy ha. Twero nay hamà. Okoye wyaro rma rha twero 
ehtxoko, kekon hatà. Àsok hana nay ha, watkuku ha. Towahke nay hamà. 
Watkuku wyaro rma rha towahke ehtxoko, toto kom hoko, kekon hatà, Txesusu. 

17 Toto kom hona mpana xenytxoko, kekon хаша tà. Àsok hana 
oyeryewhamnohyatxow ha. Oyeryewhamnohyatxow hama. Ayaryatxhe 
hampànà, horykomo komo hyaka, tosonytxaxemà ro komo hyaka. 
Tohsamnohtoho kom yawo ohpokyatxhe hampànà, kekon hata. 18Tkayaryet 
komo hyaka ayaryatxhe hampànà, kofehnakno komo hyaka, romryenon me 
oyesnàr kom ke mak ha. Àwyanye ayanàhnohrà kom horà ayaryatxhe hampànà. 
Àwyanye гта uro mekarymetxhe ha. Xuknewyanahnà komo wya xarha uro 
mekarymetxhe ha, omeroron komo wya, kekon hata, Txesusu. 19.20 Ahyakanye 
ayaràtxhenye, oseryehokahra гта ehtxoko. Àsoke ryhe koskarymeno, kahra гта 
ehtxoko, kekon hata. Asoke ryhe roxanhàn komo weyukyatxowà, kahra ehtxoko. 
Àtoko rma orwonàhyametxhe ha, oyàmkom yokato. Omnyamohnà rma, noro 
haxa nàrwonaha, tàwya orwonàhyamanàr kom ke mak ha, kekon hata. 

210yowtà komo rma ayahohsetxhe hampànà, axanhàn komo wya, 
awayehkanàr kom horà. Oyàm komo rma, ohokyam xarha, ayahohsetxhe 
hampànà, àwyanye awayehkanàr kom horà, kekon hatà. 220xehranye 
гта haxa natxhe hampànà, toto komo, omeroro, romryenon me oyesnàr 
kom ke mak ha. Enàmtxok mak hampànà. Enàmtàhkanyenhàrà гта, 
karyhe roro harha manatxhe hampànà, kekon hata, Txesusu. 

23 Anaro owto hon komo wya oyeryewhamnohnàtokonye, anaro owto 
hona oyokahtàmtxoko, kekon xarha tà. Anaro rha owto hona àtotxoko, 
Ehsayewyana yowto kom hona rma. Onà wyaro yaworo xaxa àkehe, owyanye. 
Omeroro owto hona otohra ronye гта haka, nomokyaha harha hampànà, Toto 
me Enusaho, kekon hatà, Txesusu, 12 komo wya, tànànyaknyàr komo wya. 

24Опа wyaro nkekon xarha tà, àwyanye. Àsok hana natxow ha, thananàhsom 
kom ha, kekon hatà. Rohananàhnye yoho rma haxa ohxe wehxaha, uro, 
kahra natxow hama. Àro wyaro rma rha natxow hamà, tanotomaxem komo 
xarha. Ranotomany yoho rma haxa wehxaha kahra natxow hamà, kekon 
hata. 2?Thananàhnye komo wyaro rma rha tehtokonye, teryehorye natxow 
hamà, thananàhsom komo. Àro wyaro rma rha, tanotomany komo wyaro 
tehtokonye, teryehorye rma rha natxow hamà, tanotomaxem komo xarha, kekon 

hata. Ayanotomany kom me wehzan hama, uro. Aro ke, rowyaro oyehtokonye, 
teryehorye rma ehtxoko. Bewsekmu moson hama, ketxhe rma haryhe, toto 
komo, rohoko, rowàràhyakanàr horà, kekon hatà. Àro ke, owàràhyaketxhe 
xarha, thenyehra rma haxa, ranoto me oyesnàr kom ke. Teryehorye rma ehtxoko, 
rowyaro rma rha oyesnàr kom ke mak ha, kekon hatà, Txesusu. 


Oseryehpàra ehtxoko toto kom hona katxhàrà on ha. 


26 Àro ke, oseryehpàra ehtxoko, toto kom hona, kekon xarha tà, 
Txesusu, 12 komo wya. Amnye гта, ekayhera гта owàràhyaketxow 
hana, toto komo. Àwyanye owàràhyakatxhàyamotho rma, tonytxaxem 
me harha mpànà naha ha, amnye ha, kekon hatà. 27 Toto komo 
nenytxahtor me rma kàrwonaha, ayakoronye. Amnye rorwonà rma 
mekarymetxhe ha, toto komo wya, omeroron komo wya. Omnyam 
marma onenytxatxhàyamotho rma, mekarymetxhe ha, omeroron komo 
nenytxanàr me, kekon hatà. 

28 Awayehkany kom hona oseryehpàra ehtxoko. Àsok tawro hana. 
Tàwyanye awayehkatxhenye, oyeryewhamnohpàrany harha natxow hamà. 
Karyhe roro oyehtxoho komo yowhàra ro mak natxow hama, nyamoro ha, 
kekon hatà. Khoryenkom hona haxa oseryehtxoko. Wayehkano ynye me 
naha, noro ha. Arymano ynye me xarha naha, eryewhamnohno ytxoho ro 
na. Noro hona rma oseryehtxoko, kekon hatà, Txesusu, 12 komo wya. 

290nà wyaro nkekon xarha tà, àwyanye. Àsok hana nay ha, torono 
yehetho ha, kekon hata. Ehetàhpenyehra nay һата, torono. 2 torono txko 
yehetho rma, 1 kruseyru me marma nay hamà. Ehetàhpenyenohnàtho 
txko rma hutwehe, oyàmkomo, kekon hatà. Toronotho txko wayehrà 
rma hutwehe, noro ha. Noro nhutwanàr me rma wayehyaha, torono, 
kekon hata. 30.31 Àro ke, ohutwany kom me гта rha naha, пого ha. 
Omnyam haxa ryhe, ehetàhpenye rma haxa manatxhe, oyàmkomo 
wya, torono yehetho yoho rma haxa mak ha, thenyenohnà rma yehetho 
yoho rma haxa mak ha, kekon hatà. Ohpotx komo yakenonà hutwany 
me xarha naha, noro ha. Àro ke ohutwahkahpàranye nay hamà. Àro ke, 
oseryehpàra ehtxoko, toto kom hona, kekon hatà, Txesusu. 

32Txesusu mryenon uro kanye ro me ehtxoko, toto komo nenytxanàr 
me, oseryehpàra ro mak ha, kekon xarha tà. Àro wyaro kanye ro me 
oyehtokonye, amnye onà wyaro àkehe xarha, uro ha, owyanye, kekon 
hata. Romryenon отого àkehe hampànà, royàm nenytxanàr me, kahe 
yawono гта nenytxanàr me, kekon hata. 33 Asok haxa hana màketxow 
ha. Txesusu mryenonàhnà uro, màketxow hana, toto komo nenytxanàr 
me, àhonanye oyoseryehrà kom ke mak ha, kekon hatà. Àro wyaro 
owyanye tatoko, amnye onà wyaro àkehe xarha, uro ha, owyanye. 
Romryenonàhnà отого àkehe hampànà, royàm nenytxanàr me, kahe 
yawono rma nenytxanàr me, kekon hatà, Txesusu, 12 komo wya. 

Rox ehtxok hampana katxhàrà on ha. 


34 Àsok hana màketxow ha, rohoko, kekon xarha tà, Txesusu, 12 komo wya. 
Опа wyaro màketxow hana. Yukryeka hona nomokye hama, osohtahahra 
harha toto komo yehtxoho me, màketxow hana. Àro wyaro ehutwahra ehtxoko, 
rohoko, kekon hatà. Onà wyaro haxa àkehe, owyanye. Nosohtahetxhe xaxa 
mak hampànà, toto komo, yukryeka hona romoknàr ke mak ha, kekon hata. 
35,36 Àro rye yawon komo ryhe osoxehra harha natxhe hampànà. Tàyàm komo 
xehra harha natxhe, umur komo, romryenon me esnàr kom ke mak ha, kekon 
hatà. Tàyon komo xehra harha natxhe, emsàr komo, romryenon me esnàr kom 
ke mak ha. Tànyo yon komo xehra harha natxhe, àhatx komo, romryenon me 
esnàr komo ke mak ha, kekon hatà. Àro wyaro bàn yawon komo xehra natxhe 
hampànà, toto komo, yukryeka hona romoknàr ke mak ha, kekon hata, Txesusu. 

37 Okukur komo hnànàytxoho yoho гта haxa rox ehtxok hampànà, oyàm 
komo hnànàytxoho yoho rma haxa mak ha, oyon komo hnànàytxoho yoho 
rma haxa mak ha, ohokyamo hnànàytxoho yoho rma haxa mak ha, kekon hatà. 
Rohnànàytxoho yoho nyhe nyamoro xe oyehtokony haxa, romryenon mehra ro 
mak manatxhe ha, kekon hata. 33Oyeryewhamnohtoho komo enàmtxok hampànà. 
Àro wyaro enàmnye rma rakoro àtotxok hampànà, romryenon me oyehtxoho 
menye, kekon hata. Oyeryewhamnohtoho komo yonàmpàra oyehtokony haxa, 
romryenon mehra ro mak manatxhe ha, kekon hata. 39 Asok hana manatxow ha. 
Oyekrunhonàr xe manatxow hana, awayehrà kom hona. Oyekrunhonàr xano rma, 
awayehyatxhe xak mak hampànà, kekon hatà. Àsok haxa hana manatxow ha. 
Mosoxanomkahnohyatxow haxa hana, twayehso ro, rox oyesnàr kom ke mak ha. 
Àro wyaro tosoxanomkahnohsomà гта, mekrunhetxhe harha. Karyhe roro harha 
manatxhe ha, kekon hatà, Txesusu, 12 komo wya. 


Towakryexem me natxhe oyonytxany komo katxhàrà on ha. 


40Onà wyaro nkekon xarha tà, Txesusu, àwyanye. Àsok hana natxow ha, 
oyonytxany kom ha, kekon hata. Tàwyanye oyonytxantokonye гта, uro гта 
ronytxetxhe. Tàwyanye ronytxantoko гта, гопуакпуепћага гта yonytxetxhe, 
kekon hatà. 4! Khoryenkomo rwonà yokarymany komo yonytxahra natxhe, anar 
komo, kekon hatà. Anar kom haxa ryhe nenytxetxhe mak ha. Khoryenkomo 
rwonà yokarymanye moson hama, wenytxen hama, ketxhe. Nyamoro rma, 
towakryexem me гта haxa natxhe hampànà, kekon hata. Towakryexem me 
ekarymany komo yehtxoho wyaro rma rha, towakryexem me natxhe, enytxany 
komo. Enyhoru moson hamà, wenytxen hamà, kany komo xarha, towakryexem 
me natxhe hampànà. Towakryexem me enyhoru komo yehtxoho wyaro rma rha, 
towakryexem me natxhe, enytxany komo, kekon hatà, Txesusu. 

42 Àsok hana natxow ha, romryenon kom ha. Anatoko norohnàtho 
wyaro natxow hana, bàryekomo txko wyaro, moxamo txko wyaro, kekon 
hatà. Norohnàtho rma akoronomatxoko, romryenon me esnàr kom ke 

mak ha. Akoronomany komo rma, towakryezem me natzhe hampana, 
kekon hata. Tuna marma txko yàmyatxow hana, àwokru kom me. 
Tuna yàmnyenhàrà гта, towakryexem me гта haxa natxhe hampànà, 
tàwyanye romryenon komo yakoronomanàr ke mak ha. Àro wyaro 
yaworo xaxa àkehe, owyanye, kekon hatà, Txesusu, 12 komo wya. 


Txesusu hyaka Xowawu wya tànhananàhrà ro komo nyaketxhàrà on ha. 


1 1 112 komo hananahtakatzowna hata, Txesusu. Tawya 
àhananàhtàkatxhenye гта, toy xarha tà. Anaro rha owto hona 

tekon hatà, Karyeryeya yamtar hon komo yowto hona rma. Toto komo 
hananàhyakon hata. Khoryenkomo rwonà yokarymekon hata, àwyanye. 

2Noro yokaytà yonytxay hatà, Xowawu, aymomno ynye rotho. Watxa 
ymo yaka ahryemxaho rma mok nehxakon hatà. Watxa ymo yawo rma 
tehtoko, Txesus yokaytà yonytxay hatà. Eryehokano ytxoho hoko rma 
haxa manaye, Kryestu me nay hamà katxho rma yonytxay hatà, Xowawu. 
Àro ke, tànhananàhrà kukur komo nyakye hatà, Txesusu hyaka. 

зОпа wyaro nketxkon hata, ànyahxemo komo, Txesusu wya. Amnye 
nomokyaha, Kryestu, katxhàr hona ro amna naha, kaxe amna nyaknyo, 
Xowawnu, ketxkon hata. Noro kat omoro ha kaxe amna nyaknyo. Anaro 
yomoknàr hona ro haxa kata amna naye, kaxe amna nyaknyo, Xowawu, 
ohyaka, ketxkon hatà, Txesusu wya. 

^Onà wyaro neyuhtxownà hata, Txesusu. Atotxok harha, kekon hata. Àtotxok 
harha. Onenyetxhàyamo mekarymetxhe ha, Xowawu wya. Onenytxatxhàyamo 
хата mekarymetxhe ha, àwya, kekon hata. »Monentetxow harha, enhunutho 
komo, màketxhe ha, дууа. Manataryeknohyatxow harha, àhrohnàtho komo, 
màketxhe xarha, kekon hata, Txesusu. Monenyhotetxow harha, hunmata 
ymo yawonotho komo, màketxhe хага, àwya. Thanak harha manatxowà, 
àhanahnàtho komo, màketxhe хата, kekon hata. Manasanàmyatxow harha, 
àwayehsahotho komo, màketxhe xarha, àwya. Àrwo yonyhorunu yonytxany 
me harha manatxowià, toto komo, ewakryehnàtho komo, màketxhe xarha, 
Xowawu wya, kekon hata, Txesusu. 6Кгуеѕіи me nay hana, ana hana, Капу 
me kat manatxowà, rohoko. Àro wyaro kahra oyehtokonye, towakryexem me 
manatxhe ha, kekon hatà, Txesusu, Xowaw nànyaketxho komo wya. 


Xowaw yokarymatxhàrà on ha. 


7 Totxownà harha tà, Xowaw nànyaketxho komo. Atotxhenye rma, onà 
wyaro nkekon hatà, Txesusu, Xowaw hoko, toto komo wya, ohsamnohxemo 
komo wya. Ahehnaka otontokonye, toto yonyxe màtetxkon hama, kekon hata. 
Àsok hana nehxakon ha, noro ha. Omamu wyarohra mak nehxakon hamà, 
atxowowo newusnuru wyarohra mak ha, anar me rha tehutwaxem mehra 
ro mak ha. 8Ehonomnà komo womun yawohra mak nehxakon һата, kekon 
hatà. Àsok tawro hana. Ehonomnà komo màn yawo natxow hamà, ehonomnà 

komo womun yawon komo. Nyamoro wyarohra mak naha, noro. 9Asok haxa 
naye, kekon hatà, Txesusu. Khoryenkomo rwonà yokarymanye ro me rma 
haxa nay hamà. Onà wyaro àkehe xarha, owyanye. Ekarymanye ro heno 
komo yoho rma haxa naha, noro ha, onenyetxhàyamo, kekon hatà, Txesusu, 
Xowaw hoko. 10 Noro hoko гта, опа wyaro nkehe, ànenhosahonhàrà. 
Ranoto mosonà, kehe, Khoryenkomo. Oywaho ànyakyaha. 
Osonyhoryetxoko, Kohkomo yomoknàr hona, kehe Һатрапа, toto 
komo wya, kehe, Khoryenkomo. 

Àro wyaro гта nkehe, ànenhosahonhàrà, Xowaw hoko, kekon hata, 
Txesusu. 11 Опа wyaro yaworo xaxa àkehe, owyanye. Toto komo yoho 
rma haxa naha, Xowawu, aymomno ynye ro. Omeroro enuxemotho 
komo yoho rma haxa naha, kekon hatà. Norohnàtho kom haxa ryhe, 
Khoryenkomo mryenon me tehtokonye, Xowaw yoho rma haxa natxhe. 
Khoryenkomo wya, akayaryet kom me naha, ronànyaketxho, katxho me 
rma tehtokonye, Xowaw yoho rma haxa natxhe, kekon hatà, Txesusu. 

12-14 Yowaw yomokhàra ro гта haka, tokarymaxemà ro me nehxakon hama, 
kàyweronàhyamatxho komo, Moyses heno nmenhotho rma, Khoryenkomo 
rwonà yokarymanye ro heno komo nmenhotho xarha, kekon hatà. Nomokye 
haxa ha, Xowawu. Noro гта, Егуеуаѕ heno wyaro трапа naha ha, tomohsomà, 
katxhàr yawo ro nehxakonà. Yaworo xaxa màken hamà, Xowaw hoko, kahra 
kat manatxowà, kekon hata, Txesusu, toto komo wya. Xowaw yomokàtxhe 
гта, ona wyaro katxho haxa ryhe tokarymaxemà ro me nay hama. Àsok hana 
akayaryet kom me nay ha, Khoryenkom ha, katxho гта, tokarymaxemà ro me 
nay hama. Noro mryenon me harha tehtxahke rma haxa natxow hama, toto 
komo. Akayaryet kom me naha, Khoryenkomo, katxho me harha tehtxahke 
rma haxa natxow hama, kekon hata. 15Uro enytxatxoko, thanak oyehtokonye. 
Ahanahra kat manatxowà, kekon hata, Txesusu, toto komo wya. 

160nà wyaro nkekon xarha tà, Txesusu, toto komo wya. Àsok hana natxow 
ha, toto kom ha, amnyeno rma kom ha, kekon hatà. Àsok hana nay ha, ukuknon 
kom ha. Bàryekomo txko yewatxarykatxho ryhe, ukuknon kom me nay hamà, 
kekon hata. Yakentawo newatxaryketxow hama, bàryekomo txko komo. 
Tewatxarykantokonye rma, onà wyaro nketxhe, ukukur komo, anar komo wya. 
17Furwe amna ntxemeknyo. Àsok tawro amna yakoro àmanhohra mahtxoko, 
ketxhe, àwyanye, kekon hatà. Onà wyaro nketxhe xarha. Amna nehokoynyo 
xarha. Àsok tawro àratahra mahtxoko, ketxhe xarha, àwyanye, tewatxarykanàr 
kom me, kekon hatà, Txesusu. Bàryekomo wyaro natxhe, toto komo. Eyuknyehnà 
komo wyaro гта natxhe, amnyeno гта komo, kekon hata. 183Xowawu htxero ryhe 
nomokye. Noro yoyukhura mak nehxatxkonà, toto komo. Natahyehnomekonà, 
noro ha. Asahxemtohra nehxakonà. Noro hoko rma, worokyamo yoh me naha, 
ketxkonà гта haryhe, kekon hata, Txesusu. 1? Toto me Enusah xarha nomokye. 
Noro ryhe nasahxemtehe. Atahyehnomahra naha. Noro yoyukhura xarha natxhe, 
toto komo, kekon hata. Noro hoko rma, tasahxemtosomà roro mokro hama, 

ketxhe rma haryhe. Ufa xkun yonye roro mokro hama, ketxhe xarha. Txenyeru 
yahosnye ro komo yakoron xarha mokro hamà, ketxhe xarha, kekon hatà. Atxke 
natxhe moxamo katxho komo yakoron xarha mokro hama, ketxhe xarha. Àro 
wyaro nketxhe rma haryhe, toto komo, amnyeno rma komo, Toto me Enusah hoko, 
kekon hata, Txesusu. Tàywero гта haxa naha, Khoryenkomo. Tàywero tehtxoho 
hoye ro, anar me rha tanoto komo yeryan hamà. Tàywero oyehtokonye, tàyweron 
me noro menyatxow hama, kekon hata, Txesusu. 


Anaro rha owto hon komo yanàhnohtoho yokarymatxhàrà on ha. 


20Eryehokano yeryakon hatà, Txesusu, anaro rha owto hon komo 
nenyàr me hatà. Tahoxetà rma yonyhekon hatà, àwyanye, thenyehra rma 
haxa mak hatà. Atxke rma nehxatxkon hatà, nyamoro ha. Anar me harha 
tanhànàthàyamo yonyhera rma nehxatxkon hatà. Àro ke, anàhnohtoho 
komo yokarymay hatà, Txesusu. Onà wyaro nkekon hatà, àhokonye. 

210nà wyaro àkehe, Korasen hon kom hoko, Betsayda hon kom 
hok xarha, kekon hata. Tanàhnohsom me гта haxa natxhe Һатрапа, 
nyamoro ha. Àsok tawro hana. Eryehokano weryaknano, ànenyàr 
kom me. Rahoxetà rma wenyheknano, àwyanye. Anar me harha 
tanhànàthàyamo yonyhera гта natxhe ha, kekon hata. Txeru hon kom 
haxa ryhe, rahoxet yonyhera nehxatxoko. Seknon hon komo xarha, 
eryehokano ytxoho yonyhera гта rha nehxatxoko. Tàwyanye xenyetok 
haxa, mexehra rma haxa anar me harha tanhànàthàyamo yonyàràtho 
haryhe, àwyanye, sakatho ke harha ewomumtonàràtho kom haryhe, 
wàràmno waka xarha eryewtanàràtho kom haryhe, àro wyaro гта anar 
me harha tanhànàthàyamo yony me ehutwamohsonàràtho kom haryhe, 
kekon hatà, Txesusu. 22Àro ke, onà wyaro àkehe, Korasen hon kom hoko, 
Betsayda hon kom hoko xarha. Amnye, Khoryenkomo wya wahanonkano 
ytxoho ro ho haxa, atxke rma haxa natxhe hampànà, nyamoro ha. Txeru 
honotho komo yoho rma haxa, atxke natxhe hampànà. Seknon honotho 
komo yoho rma haxa, atxke natxhe hampànà, nyamoro ha, Korasen hon 
komo rma, Betsayda hon komo xarha, kekon hatà, Txesusu. 

23Опа wyaro àkehe, Kafahnaw hon kom hoko xarha, kekon hata. Kahe 
yaka tanàmsom me nosonyatxow hamà, nyamoro ha. Tanàmsom mehra 
mak natxhe ha, kahe yaka. Tarymaxem me haxa ryhe natxhe hampànà, 
yuhnayen hona, anàhnohno ytxoho ro na, kekon hatà. Soknoma hon heno 
kom haxa ryhe, rahoxet yonyhera nehxatxkon hama. Eryehokano ytxoho 
yonyhera rma nehxatxkon hamà. Àwyanye xenyetok haxa, atakhera 
ewtothàyamo yesnàràtho haryhe, esnàrà rotho haryhe, kekon hata. 24Аго 
ke, onà wyaro àkehe, Kafahnaw hon kom hoko. Amnye, Khoryenkomo 
wya wahanonkano ytxoho ro ho haxa, atxke гта haxa natxhe hampànà, 
nyamoro ha. Soknoma hon heno komo yoho rma haxa, atxke natxhe 
hampànà, nyamoro ha, Kafahnaw hon komo, kekon hatà, Txesusu. 

Khoryenkomo hutwamohsony me Tzesusu yoskarymatzhara on ha. 


25Karyeryeya yamtar ho rma tehtoko, ona wyaro tàyàm yakoro 
nàrwonàmye hatà, Txesusu. Apa y, kekon hatà. Kahe yawon komo yohà ryhe 
omoro. Yukryeka hon komo yoh xarha omoro, kekon hatà. Romryenon komo 
wya mehutwamohseko. Àro ke, ohxe xaxa manaha, àkehe, owya. Tàyweron 
uro ha kanyehnà komo wya mehutwamohseko, uhutwatxehkanye ro uro 
ha kanyehnà komo wya rma, kekon hatà. Uhutwanyehnà uro kany komo 
wya haxa ryhe mehutwamohseko, bàryekomo txko wyaron komo wya rma, 
kekon hata. 26 Ара y, àwyanye гта mehutwamohseko, ауапо me ro mak ha, 
àhokonye towahke xaxa oyesnàr ke mak ha, kekon hatà, Txesusu, tàyàmà wya. 

27Thutwamohsony me ryeryeye, royàmà, kekon xarha tà, toto komo wya. 
Buru hutwatxehkanye ro me naha, royàmà, пого marma mak ha. Khoryenkom 
muru hutwahra ro mak natxhe, anar komo, kekon hatà. Royàm hutwahra xarha 
natxhe. Uro marma, royàm hutwatxehkanye ro me wehxaha, umuru kaxe. Noro 
uhutwamohsehe xarha, ronwahanonkanàr komo wya, kekon hatà, Txesusu. 

28-30 Asok hana manatxow ha, kekon xarha tà, toto komo wya. 
Tàyweronàhyamaxem me rma haxa manatxow hama, oyosonyhoryenàr 
kom horà. Oyweronàhyamatxhàyamo rma, krawame rma haxa nay hama, 
kekon hatà. Rowya ahananàhtoho kom haxa ryhe, krawamehra naha. 
Ronhananàhrà me oyehtokonye, teryehorye harha manatxhe, ohnawonye, 
kekon hatà. Àro ke, ronhananàhrà me harha ehtxoko. Rohyaka 
omohtxoko, rowya ahananàhtoho menye. Rohoko ehohkatxok хата, 
kekon hatà. Uro ryhe, towahke wehxaha, ehonomnà komo wyarohra 
mak ha. Àro ke, rohoko ehohkatxoko. Ronhananàhrà me rma ehtxoko, 
teryehorye harha oyehtxoho menye, kekon hatà, Txesusu, toto komo wya. 


Hokano ytxoho yawasàn yoh me wehxaha katxhàrà on ha. 


1 2 1Karyeryeya yamtar ho rma tehtoko, marataha tekon hatà, 
Txesusu, hokano ytxoho yawasàn ho hatà. Akoro tetxkon hatà, 

ànhananàhrà ro komo. Nyamoro гта, nahyehtxownà hata. Àro ke, 
nasànasà hohtyatxkon hatà. Nenahyatxkon hatà. 

2Nenytxownà hata, Farysew kukur komo. Ha y, ketxkon hata, Txesusu 
wya. Àsok natxow haryhe, onhananàhrà ro komo. Kàyweronàhyamatxho 
kom yawo rohra natxow hamà. Hokano ytxoho yawasàn ho thothoryehra 
naha, kàwyanye, ketxkon hatà, Farysew komo. 

зОпа wyaro haxa nkekon hata, Txesusu, àwyanye. Khoryenkomo karyehtan 
hutwahra kat manatxowà, Dafe heno kom hoko, kekon hata. Nyamoro heno 
xarha, tahyehnàtokonye, kàyweronàhyamatxho kom yawo rohra rma rha 
nehxatxkon hata. Nahyehyatxkonà гта haxa mak hata, kekon hata. 4Аго 
ke, Khoryenkom màn yaka nowomye hatà, Dafe heno. Ekeyu yonahye hatà. 
Àsoken hana mon nehxakon ha, ekeyu, kekon hatà. Khoryenkomo yompataka 

txexahonhàràtho rma mon nehxakon hata. Kàyweronàhyamatxho kom yawo 
ro àro yonahyatxkon hatà, Khoryenkom màn yonye ro kom marma mak hatà. 
Anar komo nenahpátorà ro mak hata àro ha, kekon hata. Dafe heno komo 
xarha nenahpàtor me nehxakon hata. Nyamoro heno гта nenahtxownà hata, 
kekon hatà, Txesusu, Farysew komo wya. 

5Onà wyaro nkekon xarha tà, àwyanye. Moyses heno nmenhotho xarha 
hutwahra kat manatxowà, Khoryenkom màn yonye ro heno kom hoko, kekon hatà. 
Hokano ytxoho yawasàn ho xarha, tomyawon kom hoko rma rha nehxatxkon 
hata, nyamoro heno, Khoryenkom màn hoko rma. Àsok tawro hana. Hokano 
ytxoho yawasàn ho oyomyawon kom hokohra ehtxoko katxhàrànhàr yawo rohra 
nehxatxkon hamà, nyamoro heno. Atxke natxhe, moxamo, kahra mak nehxakon 
hatà, Khoryenkomo, àhokonye, kekon hatà, Txesusu, Farysew komo wya. 

6-8Hokano ytxoho yawasàn yoho rma haxa nehxakon hamà, Khoryenkom 
mana, kekon xarha tà, àwyanye. Ona wyaro àkehe, owyanye. Uro haxa 
ryhe, awawon komo rma, Khoryenkom màn yoho rma haxa wehxaha. 
Hokano ytxoho yawasàn yoh me xarha wehxaha, Toto me Enusah kaxe, 
kekon hatà. Àro ke, atxke natxhe kahra ehtxoko, moxam hoko, atxke natxhe 
katxho mehra esnàr kom ke. Khoryenkomo karyehtan hoyen hutwahra 
manatxow hama. Опа wyaro гта nkehe, àmenhosahonhàrà. 

Toto komo hnàn yawo oyesnàr komo xe wehxaha. Àhnàn kom 
yawohra rma oyehtokonye, rowakryenàr xehra mak wehxaha, 
owyanye. Owoknàthàyamo yàmrà xehra rma wehxaha, owyanye, 
toto komo hnàn yawohra oyesnàr kom ke. 

Àro wyaro rma nkehe, àmenhosahonhàrà, Khoryenkom karyehtan 
hoyeno rma, kekon hatà. Àro wyaro katxhàrànhàrà hutwahra manatxow 
hamà. Owyanye uhutwantok haxa, atxke natxhe moxamo kahra 
oyesnàràtho kom haryhe, kekon hatà, Txesusu, Farysew komo wya. 


Amoskurumentaxahotho yonyhoryetxhàrà on ha. 


9 Tàwya Farysew komo hananàhàtxhe гта, toy hata, Txesusu. 
Ohsamnohno ytxoho ro yaka nowomye hatà. 

10 Àto nehxakon hatà, toto. Amoskurumentaxaho rma mok nehxakon hatà. Àto 
nehxatxkon xarha tà, Farysew kukur komo. Onà wyaro tawro xe rma nehxatxkon 
haryhe mà, Txesusu wya. Atxke manaha, kàyweronàhyamatxho kom yawo rohra 
oyesnàr ke, tawro xe nehxatxkon hama, àwya. Àro ke, onà wyaro nketxkon 
hata, дууа. On ho tonyhoryehorye natxowà, ekeh komo, tonyhoryehoryehra kat 
natxowà, hokano ytxoho yawasàn ho, ketxkon hata, Txesusu wya. 

11 Onà wyaro haxa nkekon hata, Txesusu, àwyanye. Àsok hana manatxow 
ha, hokano ytxoho yawasàn ho, kekon hatà. Ewtarà ymo yaka owoknà komo 
yehurkatxhe, anàmpàra kat manatxowà. Ana mata, hokano ytxoho yawasàn 
ho гта manàmyatxow hama, kekon hata. 120kno yehetho yoho гта haxa 

ehetàhpenye nay hama, toto. Àro ke, tonyhoryehorye natxow hama, ekeh komo, 
hokano ytxoho yawasàn ho xarha, kekon hatà, Txesusu, Farysew komo wya. 

13Опа wyaro nkekon xarha tà, amoskurumentaxaho wya. Atahoyotkako, 
kekon hatà, àwya. Natahoyotkay hatà. Ohxe harha nehxakon hatà, amorà. 
Àrakayo wyaro гта rha ohxe harha nehxakon hata. 

14Nahatakatxownà mak hata, Farysew komo. Nosonytxetxkon hata, 
nyamoro rye гта, Txesus hoko. Àsoke ryhe пого twayehketxowà, ketxkon 
hatà, tàwyanye rma. 


Esaeyas heno nmenhotho yawo ro Txesusu yexetxhàrà on ha. 


15 Оѕопуіхаѓхћо komo гта hutwekon hata, Txesusu. Àro ke, àsnye ro toy 
hatà. Akoro tetxkon hatà, toto komo, thenyehra rma haxa mak hatà. Omeroro 
ekehàtho komo yonyhoryetxownà hata, Txesusu. 16Rokarymahra хаха mpana 
ehtxok ha, toto komo wya, kekon hata, àwyanye. 17 Ато wyaro nkekon hata, 
Esaeyas heno nmenhotho yawo ro tehtxoho me. Onà wyaro nmenhoy hatà, 
noro heno, Khoryenkomo rwonà yokarymanye ro heno, amnyehra. 

18 Ranoto ryhe noro ha, ronwahanonkatxho rma, ronàhnàn xaxa rma. Noro 
hoko rma, teryehorye rma haxa wehxaha, rohnawo. Àhyawo rye mpànà 
naha ha, rokato. Ona wyaro nkehe hampànà, пого ha, Xuknewyanahnà 
komo wya. Oyonyhoryeny kom me naha, Khoryenkomo, kehe hampànà, 
àwyanye. 1?Ewakàhkahpàra трапа naha ha, пого ha, toto kom hoko. 
Àkowontahra mpana naha ha. Eryewhura гта mpana nàrwonaha ha. 

20 Ahoxemnàtho komo yakoronomehe hampànà. Ewakryehnàtho komo 
yowakryehe hampànà. Àro wyaro ohxe toto komo yeryaha hampànà. 
Amnye haxa onyhoryetxehkano yeryaha hampànà. 21 Noro hona ro гта 
natxhe hampànà, Xuknewyanahnà komo. 
Ато wyaro гта nmenhoy hata, Esaeyas heno. Ànmenhothàrànhàrà yawo 
ro rma haxa nehxakon hama, Txesusu. 


Khoryenkom yokato yano me worokyamo 
yowrà hoko wehxaha katxhàrà on ha. 


22 Toto yohtxownà hata, toto komo, Txesusu hyaka. Worokyamo yano 
me enhunu ro me nehxakon hata. Àrwomnà ro me xarha nehxakon 
hatà, worokyamo yano me rma rha hatà. Noro hyaye worokyamo yowye 
hatà, Txesusu. Nenyhoryey hatà. Nàrwonàmye harha tà, toto. Tonke 
harha nehxakon hata. 23 Noseryehoketxkon hata, toto komo. Dafe heno 
yohamàtho me naye, ketxkon hata, Txesus hoko. 

24Tàwyanye enytxatxhe rma, onà wyaro haxa nketxkon hatà, Farysew komo. 
Bewsekmu yano me xaxa we nowyaha ha, mokro, ketxkon hatà. Worokyamo 
yohà ymo yano me towsom me nay hama, worokyamo, ketxkon hata. 

25 Atxke ehutwatxho komo hutwekon mak hatà, Txesusu. Àro ke, onà 
wyaro nkekon hatà, àwyanye. Àsok hana natxow ha, owto hon kom ha, kekon 

hata. Tosoyxemà ro me tehtokonye, natanàhnohyatxow hama, owto hon 
heno komo. Àsok hana natxow ha, àro rye yawon komo xarha, kekon hatà. 
Tosoyxemà ro me tehtokonye, natakhahyatxow hama, àro rye yawonotho 
komo, kekon hata. 26 Аго wyaro гта rha, tosoyxemà ro me tehtokonye, 
Satanasà ymo heno komo yatanàhnohràtho haryhe mà. Noro ymo yano me 
worokyamo yownye me ryehtoko, amna yosoynyàràtho haryhe mà, kekon 
hata, Txesusu, Farysew komo wya. 27 Okukur komo xarha, worokyamo 
yowyatxow hata, kekon xarha tà. Asok tawro hana. Bewsekmu yano me 
amna nowyaha kahra natxow hamà, nyamoro ha. Àro ke, Bewsekmu yano 
me towsom me nay hamà, worokyamo, tatoko rma owyanye, yaworohra 
mak màketxhe ha, ketxow hama, okukur komo гта, owyanye, kekon hata. 
28Khoryenkom yokato yano me haxa ryhe, worokyamo yowrà hoko wehxaha. 
Noro yano me townye me ryehtoko, ona wyaro kany me rma nay hama, 
Khoryenkomo, owyanye. Akayaryet kom me naha, mosonà, ronànyaketxho, 
kany me rma nay hamà, owyanye, kekon hatà, Txesusu, Farysew komo wya. 

29Tahoxerye ymo toto yehtoko, пого katxhotho yarhàra nay hama, 
anaro, kekon xarha tà, àwyanye. Bàn yawo rma noro ymo yehtoko, 
krawame rma haxa nowomyan hama, àkatxhothàrà yanàr horà. Tàwya 
noro ymo yahomometxhe haxa ryhe, àkatxhothàrà yaryan hama, tkatxho 
me harha. Àro wyaro гта rha, rowya worokyamo yownàtoko, Satanas 
komo warymen hamà, kekon hatà, Txesusu, Farysew komo wya. 

30 Àsok hana manatxow ha, kekon xarha tà. Rakoro àtohra oyehtokonye, 
roxanhàn me rma manatxow hama. Rohyaka toto komo yokhàra 
oyehtokonye, rohyaye maryatxow hama, kekon hata, Txesusu, àwyanye. 

31 Àro Ке, ona wyaro àkehe, owyanye, kekon xarha tà. Toseryewhokaxem 
me naha, Khoryenkomo, ayanhànàthàyam hoko, omeroron hoko rma. 
Owyanye twàràhyakatxhe гта, noseryewhokehe, ohokonye. Owyanye 
tokato wàràhyakatxhe haxa ryhe, oseryewhokahra ro mak naha ha, 
Khoryenkomo, kekon hata. 32 Toto me Enusah hoko atxke orwonàmàtxhenye, 
noseryewhokehe rma, ohokonye. Tokato hok haxa ryhe atxke 
orwonàmáàtxhenye, oseryewhokahra ro mak naha ha, Khoryenkomo, kekon 
hatà. Tano roro rma hak oyehtokonye, oseryewhokahra roro rma naha. 
Awayhàtxheny xarha, oseryewhokahra гого гта rha naha, ohokonye, tokato 
hoko atxke orwonàmrà kom ke, kekon hatà, Txesusu, Farysew komo wya. 


Eherà ryhe nat hutwamohsehe katxhàrà on ha. 


33 Àsok hana nay ha, nat ha, kekon xarha tà. Ohxe tehtoko, ohxe neheten 
hama. Atxke tehtoko, atxke neheten hama. Eherà ryhe, nat hutwamohsehe, ohxe 
hana, ohxehra haxa hana, kekon hatà. 34 Àro wyaro rma rha, atxke orwonatxhe, 
omnyamo, rohoko, ohnawonye atxke oyesnàr kom ke. Okoye wyaro atxke 
manatxhe. Ато ke ohxe àrwomra ro mak manatxhe ha, kekon hata. Àsok tawro 
hana. Kàhnawonye ohxe kehtokonye, ohxe tàrwonatxow hama, toto kom hoko. 

Kàhnawonye atxke haxa kehtokonye, atxke tàrwonatxow hama, kekon hata. 
35 Enyhoru me kehtoko, enyhoru hokono ro me tehxan hama, kàhnawo ohxe 
rma haxa kesnàr ke. Anhà me haxa kehtoko, anha hokono ro me tehxan hama, 
kàhnawo atxke rma haxa kesnàr ke, kekon hatà, Txesusu. 

36O0nà wyaro àkehe, owyanye, kekon hata. Amnye, Khoryenkomo муа 
wahanonkano ytxoho ro ho haxa, noskarymetxhe hampànà, toto komo, 
omeroro. Àsok make tàrwonàmàthàyamotho гта yokarymetxhe hampànà, 
Khoryenkomo wya, kekon hata. 37 Atxke tàrwonàmàthàyamotho hoye 
ro, atxke manatxhe hampànà katxho me roro rma natxhe hampànà, 
Khoryenkomo wya. Ohxe tàrwonàmàthàyam hoye го, ohxe manatxhe 
katxho me roro rma natxhe, toto komo, Khoryenkomo wya, wahanonkano 
ytxoho ro ho haxa, kekon hatà, Txesusu, Farysew komo wya. 


Àsok hana manatxow ha omnyamo amnyeno rma komo katxhàrà on ha. 


38O0nà wyaro nketxkon hata, àyweronàhyamano ynye ro kukur komo, Farysew 
kukur komo xarha, Txesusu wya. Khananàhnye y, kahe yawon yakoxetà xenyhoko, 
amna wya, yaworo xaxa manay hamà katxho me, amna wya, ketxkonà rma 
haryhe tà. Eryehokano ynyàr xe amna naha, owya, ketxkonà rma haryhe tà. 

39Onà wyaro haxa neyuhtxownà hata, Txesusu. Àsok hana manatxow Һа, 
omnyam ha, amnyeno rma komo, kekon hatà. Atxke rma haxa manatxow 
hama. Thetxenhàrà hyaye toto yotowrà wyaro, Khoryenkomo hyaye otowsah 
me manatxow hama. Àro ke, kahe yawon yahoxetà xenyhoko, amna wya, 
màketxhe гта haryhe, rowya, kekon hata. Noro yahoxetà yonyhohra mak 
wehxaha, owyanye. Xonas heno hutwahkahpàra ehtxoko. Khoryenkomo rwonà 
yokarymanye ro heno гта hutwahkahpàra ehtxoko, kekon hata. Noro heno 
hoko rma tahoxetà yonyhoy hatà, Khoryenkomo, Enenefe hon heno komo wya. 
Àro wyaro rma rha, Toto me Enusah hoko xarha tahoxetà yonyhehe hampànà, 
owyanye, kekon hata. 49 Àsok hana nehxakon ha, Xonas heno ha. Капа ymo 
yowan yawo nehxakon hatà. Kana ymo yowan yawo rma 3 me nenmahye 
hatà. Noro rma yanàmye hatà, Khoryenkomo, kekon hatà. Àro wyaro rma 
rha, yukryeka waka enamsaho, 3 me nenmahyaha hampana, Toto me Enusaho, 
kekon hata. 41 Khoryenkomo wya tanàmàtxhe гта, nekarymekon hata, Xonas 
heno, Enenefe hon heno komo wya. Nyamoro heno rma, tàwyanye enytxatxhe 
rma, anar me harha tanhànàthàyamo yonytxownáà hata, kekon hata. Nyamoro 
heno wyarohra mak manatxhe, omnyamo, amnyeno rma komo. Awawonye rma 
naha, ehonomnà xaxa. Xonas heno yoho гта haxa ehonomnà me naha. Noro 
yonytxahra mak manatxhe, omnyamo, kekon hatà. Àro ke, amnye, Khoryenkomo 
wya wahanonkano ytxoho ro ho haxa, atxke rma haxa manatxhe hampànà. Àro 
rma ho, Enenefe hon heno komo menyatxhe hampànà. Onà wyaro nketxhe 
Һатрапа, nyamoro ha, owyanye, kekon hata. Atxke гта haxa mehxatxkon hama, 
атпа wyarohra oyesnàr kom ke, ehonomnà xaxa yonytxahra oyesnàr kom ke, 
ketxhe hampànà, Enenefe hon heno komo, owyanye, kekon hata, Txesusu. 

42 Àsok hana nehxakon ha, Saromaw heno ha, kekon xarha tà. Tàywero rma 
haxa nehxakon hatà, noro heno, anar komo yoho rma haxa mak hatà. Àro ke, 
noro yonytxaxe nomokye hatà, wosà, notxwakomo. Sur yaworon heno komo 
notxwanà rma noro hatà. Nyamoro yowto rma, moxe rma haxa nehxakon hatà. 
Àsnye ro moxe rma haxa nomokye hatà, ànotxwan heno komo, Saromaw heno 
yonytxaxe mak hatà. Àsok hana manatxow ha, omnyamo, amnyeno rma komo, 
kekon hatà, Txesusu. Awawonye rma naha, ehonomnà xaxa. Saromaw heno 
yoho rma haxa ehonomnà me naha, noro ha. Noro yonytxahra mak manatxhe, 
omnyamo. Àro ke, amnye, Khoryenkomo wya wahanonkano ytxoho ro ho 
haxa, atxke гта haxa manatxhe hampànà. Ато гта ho, Sur yaworon heno 
komo notxwanà menyatxhe hampànà. Ona wyaro nkehe hampànà, пого ha, 
owyanye. Atxke rma haxa mehxatxkon hama, rowyarohra oyesnàr kom ke, 
ehonomnà xaxa yonytxahra oyesnàr kom ke, kehe hampànà, Sur yaworon 
heno komo notxwanà, owyanye, kekon hata, Txesusu. 


Toto hyaka harha worokyamo yomohtoho yokarymatxhàrà on ha. 


43 Àsok hana nay ha, worokyamo ha, kekon xarha tà, Txesusu. Toto hyaye 
totowàtxhe rma, ahehnaha ten hama. Tosarà yohoryan hama. Xenyhera ro 
mak naha, ato. 4^Àro Ке, ona wyaro nken hamà. Toto hyaka harha àten hamà, 
romànàtho yaka harha, kehe, worokyamo, toto hyaye otowsahotho, kekon hata. 
Àro ke nomokyaha harha, toto hyaka harha. Toto yowanà yonyaha. Bànàthàrà 
rma yonyaha. Yarhàra rma nenyaha. Enyhoryexaho rma yonyaha. Àro yawono, 
ehxera rma naha, kekon hata. 45 Ато wyaro tàwya xenyetxhe, tkukur komo 
yanyekyaha, worokyamo. 7 me nanyekyatxhe. Noro ymo yoho rma haxa, 
atxke natxhe, nyamoro ha, ànanyeketxhàyamo, kekon hatà. Toto yowan yaka 
nowomyatxhe, nyamoro ha, omeroro, àto roro tehtxoho menye. Àsok hana nay 
ha, tototho. Atxke rma haxa nay hamà, kekon hatà. Amnyehra htxero atxke 
nehxakon hakahpa, towenyxa esnàr ke. Àro wyaro atxke texetxhàràtho yoho 
rma haxa, atxke nehtxekehe haxa ha, norotho, yake rma haxa esnàr ke, kekon 
hatà. Àro wyaro rma rha atxke manatxhe hampànà, omnyamo, amnyeno rma 
komo. Amnyehra atxke oyexetxhàyamotho yoho rma haxa, atxke manatxhe 
haxa ha, royukhura oyesnàr kom ke, kekon hatà, Txesusu. 


Khoryenkomo yoyuknye komo yotaketxhàrà on ha. 


46 Ато wyaro toto kom yakoro Txesusu rwonàmnàtoko гта, 
nomohtxownà hata, àyon komo, ewtà komo yakoro. Màmyaye гта 
horohtxownà hata. Txesus yakoro amna rwonàmrà xe amna naha, 
ketxkon hata, àton komo wya. 47 Àton kukur komo nekarymay hata, 
Txesusu wya. Màmyaye manatxowáà, oyon komo, oyowtà komo yakoro, 
kekon hata. Tàrwonàmrà komo xe natxow hata, ayakoro, kekon hata. 

48Onà wyaro haxa neyukye hata, Txesusu. Asoken kom hana, royon me 
natxow ha, kekon hatà. Asoken kom hana, rowtà me natxow ha, kekon hatà. 

49Natahoyotkay hata, tanhananahra ro kom wetxe. Moxamo ryhe, royon me 
natxhe. Rowtà me natxhe, kekon hata. 50 Àsok tawro hana. Royàm yoyuknye ro 
komo rma, rowtà me natxow hama, kekon hata. Kahe yawon yoyuknye komo 
rma, rowosàn me natxow hama. Royon me natxow hama, kekon hata, Txesusu. 


Nat yothahtoho yokarymatxhàrà on ha. 


1 3 1Taa. Àro rma ho bàn yaye toy hata, Txesusu. Ukuthonà ymo yohokoso 
toy hatà. Àto rma neryewtay hatà. 2Àhyaka nohsamnohtàkatxownà 

hatà, toto komo. Thenyehra rma haxa nehxatxkon hatà. Àro ke nosonkahye 
hata, Txesusu, kanawa yaka. Eryewtaxaho гта nhananàhyatxkon hata. Tuna 
ymo yohoye rma nehxatxkon hatà, toto komo, omeroron komo. 

3Kuknonano me гта hananàhyatxkon hata, thenyehra hata. Опа wyaro 
htxero nkekon hatà, àwyanye. Nat yonamso toy hatà, toto, kekon hatà. 4Onà 
wyaro nexey hatà, natàtho. Tonamsom hoye nothahye hatà, asama yaka. 
Àrotho yonahtxownà hata, torono heno, kekon hata. 5Аһоуе гта nothahye 
xarha tà, toh hona, yukryeka ahtumnu waka. Nahtaye rma haryhe tà, àrotho. 
6Àro ke, kamàmà yasawnukutxhe, naknay hata. Nuskurumentay hata, 
àmxahra tesnàr ke, kekon hata, Txesusu. 7 АҺоуе rma nothahye xarha tà, 
ewekhàr waka. Àto rye rma horymamtxownà hata, ewekhàr yakoro. Natàtho 
yompoymay hata, ewekhàrà, kekon hata. Аһоуепо гта, tonamsom me haxa 
nexey hatà, yukryeka taxeronokem waka. Àro rma, thenyehra nehetay hatà. 
Anar komo, 100 me nehetay hatà. Anar komo xarha, 60 me nehetay hatà. 
Anar komo хата, 30 me nehetay hata, kekon hata. 90го enytxatxoko, thanak 
oyehtokonye. Àhanahra kat manatxowà, kekon hata, Txesusu, toto komo wya. 


Àsok tawro kuknonano me orwonano katxhàrà on ha. 


10 Amnye, Txesusu hyaka haxa nomohtxownà hata, ànhananàhrà ro 
komo. Onà wyaro nketxkon hatà, àwya. Àsok tawro kuknonano me 
orwonano, toto komo hananàhrà me, ketxkon hatà, àwya. Àsok tawro 
kuknonano me orwonano, ketxkon hatà, ànhananàhrà ro komo. 

110nà wyaro neyuhtxownà hata, Txesusu. Àsok hana toto komo kayaryet 
me nay ha, Khoryenkom ha, kekon hata. Акауагуеї kom me tehtxoho 
hutwamohsohra rma hak naha, noro, toto komo wya. Owyany haxa ryhe 
uhutwamohsehe, kekon hatà. 12 Àsok tawro hana. Ohxe enytxanyenhàyamo 
wya ryhe, tàrwonà yonytxamohsehe rye rma haxa, Khoryenkomo. Nyamoro 
rma, thenyehra rma haxa nenytxetxow hama, kekon hata. Enytxanyehnàtho 
komo wya haxa ryhe, enytxamohsohra harha mpànà naha ha, Khoryenkomo. 
Uhutwehe kanyenhàràtho гта, hutwahkahyatxhe harha hampànà, kekon hata, 
Txesusu. 13Àro ke, kuknonano me kàrwonaha, rowya àhananàhrà kom me. Àsok 
tawro hana. Khoryenkomo yahoxetà yonyatxhe rma haryhe. Noro ywenyeke rma 
natxow hama, kekon hata. Rorwonà yonytxetxhe rma haryhe. Enytxahra mak 
natxow hama. Uhutwahra гта natxow hama, kekon hata, Txesusu. 14Nyamoro 

rma, Esaeyas heno nmenhotho yawo ro rma haza natzow hama. Ona wyaro 
nmenhoy hata, noro heno, Khoryenkomo rwona yokarymanye ro heno, amnyehra. 
Rorwonà menytxetxhe roro mak haryhe. Uhutwahra rma manatxhe ha. 
Rahoxetà menyatxhe roro mak haryhe. Roywenyeke rma manatxhe 
ha. 15Àsok tawro hana. Akàhpàra natxow hamà, romryenon komo, 
tàhnawonye, tàwyanye royuknur hona. Nehanahuryatxow hama, 
tàwyanye rorwonà yonytxanàr hona. Nosompatanyohomtetxow 
hama, tàwyanye rahoxetà yonyàr hona. Rohona xenyhera natxow 
hama. Rowya tonyhoryenàr komo xehra natxow hama. 
Àro wyaro rma nmenhoy hatà, Esaeyas heno, kekon hatà, Txesusu. 
Ànmenhothàrànhàr yawo ro rma haxa natxow hama, toto komo, amnyeno 
гта komo. 16Отпуат haxa ryhe, towakryexem me гта manatxow 
hama, rahoxetà yony me oyesnàr komo ke, rorwonà yonytxany me xarha 
oyesnàr komo ke, kekon hata. 17 Ona wyaro yaworo xaxa àkehe, owyanye. 
Amnyehran heno komo yoho rma haxa towakryexem me manatxow 
hamà, kekon hatà. Àsok tawro hana. Onenyàr komo yonyhera nehxatxkon 
hama, nyamoro heno. Xenyàr xe rma nehxatxkon haryhe, nyamoro heno, 
Khoryenkomo rwonà yokarymanye ro heno komo rma, enyhoru heno komo 
xarha, kekon hatà. Onenytxanàr komo yonytxanàr xe xarha nehxatxkonà 
rma haryhe. Enytxahra mak nehxatxkon hamà, nyamoro heno, omokhàra 
rma hak ryesnàr ke hamà, kekon hatà, Txesusu, tànhananàhrà ro komo wya. 


Nat yothahtoho yokarymatxho hutwamohsothàrà on ha. 


180nà wyaro nkekon хата tà, Txesusu, tànhananàhrà ro komo 
wya. Kuknonano uhutwamohsehe, owyanye, kekon hata. Nat yonamso 
toy hata, toto, katxho гта uhutwamohsehe, owyanye. 19Natà ryhe, 
Khoryenkomo rwonà kuknon me naha. Àsok hana akayaryet kom me nay 
ha, Khoryenkom ha, katxho kuknon me rma naha, kekon hatà. Asama 
yaka othahsahotho ryhe, Khoryenkomo rwonà yonytxanyenhàyamo 
kuknon me naha. Àwyanye enytxatxhe rma, nomokyaha, anhà ymo. 
Ewan yakanye enamsahotho yaryaha, noro ymo ha, kekon hatà, Txesusu. 

20Toh hona othahsahotho ryhe, anar komo kuknon me naha. Khoryenkomo 
rwonà yonytxetxhe гта haryhe, nyamoro ha. Tàáwyanye enytxatxhe гта, 
teryehorye nahohsatxhe rma haryhe, kekon hata. 21 Ewan yakanye enamsahotho 
гта, àmxahnà wyaro mak naha. Mexehra mak nahohsatxhe ha. Mexehra 
texetxhenye, toseryehokaxem me harha natxhe, kekon hatà. Teryewhamnohsom 
me rma natxhe, tàwyanye Khoryenkomo rwonà yonytxanàr ke mak ha. Àro 
wyaro toseryehokatxhenye rma, nàhnànketxhe harha, kekon hatà, Txesusu. 

22Ewekhàr waka othahsahotho ryhe, anar komo kuknon me naha. 
Khoryenkomo rwonà yonytxetxhe гта haryhe, nyamoro хата. Amnye, 
tomyawon kom hoko roro mak natxhe ha, kekon hatà. Tkatxhonke rma 
haxa tesnàr komo xe natxhe xarha. Àro hoye ro, Khoryenkomo rwonà 

hutwahkahtàketxhe хак hampànà. Ehetahra mak natxhe ha. Ohxe roro 
natxhe katxho mehra ro mak natxhe ha, kekon hatà, Txesusu. 

23Yukryeka taxeronokem waka enamsahotho ryhe, anar komo kuknon me 
naha. Khoryenkomo rwonà yonytxetxhe, nyamoro ha, kekon hata. Tàwyanye 
enytxatxhe rma, ohxe hutwetxhe. Uhutwahkahpàra mak natxhe. Àro ke, 
tehetaxemà wyaro ohxe roro natxhe, kekon hatà. Ukukur komo rma, 100 me 
tehetaxemà wyaro ohxe roro natxhe. Ukukur komo xarha, 60 me tehetaxemà 
wyaro ohxe rma rha natxhe. Ukukur komo xarha, 30 me tehetaxemà wyaro 
ohxe rma rha natxhe, kekon hatà, Txesusu, tànhananàhrà ro komo wya. 


Nat enyhoru nat anha xarha yokarymatxhàrà on ha. 


24 Anaro kuknonano me nekarymay xarha tà, Txesusu, toto komo wya. 
Àsok hana akayaryet kom me nay ha, Khoryenkom ha, kekon hata. Àsok 
hana wekarymen ha, owyanye. Kuknonano me wekarymen hamà. Onà 
wyaro nay hama, kekon hata. Nat enyhoru yonamye hata, toto, tànatàr me. 
25Kohsaya nomokye hatà, noro xanhànà ymo. Anhà haxa yonamye hatà, 
noro natàr wawo, enyhoru wawo rma, kekon hatà. 26Àto rye rma nahtay 
hatà, anhà, enyhoru yakoro. Àro ke, enyhoru yehetantoko, àto rma rha 
nehxakon hatà, anhà xarha, ehetahnà rma, txufu wyarono, kekon hatà. 

27'Totxownà hata, tànatkemà yanoto komo, àhyaka. Атпа уоһа у, ketxkon 
hata, àwya. Enyhoruhnu kat menamyako. Àsok tawro atxke harha naye, 
ketxetxe keny harha, ketxkon hatà, anoto komo, kekon hatà, Txesusu. 28Àna 
mak hana, kekon hatà, tànatkemà. Àro wyaro neryak hamà, roxanhànà 
ymo, kekon hatà. Anhàtho wakanàr xehra manaye, amna wya, ketxkon hatà, 
anoto komo. 29 Апа mata, àwakahra гта hak ehtxoko, kekon hata, tànatkemà. 
Owyanye anhàtho wakantok haxa, enyhorutho хата màwaketxow hama. 
Àro ke, àwakahra rma hak ehtxoko, kekon hata, tànatkemà, kekon hata, 
Txesusu. 30 Àto туе гта hak horymamtxowá, anha, enyhoru yakoro, kekon 
hata, пого. Horymamtxowià гта haka, tehetatàhkaxe го. Ehetatàhkatxhe 
rma, ona wyaro àken hama, àhotnye komo wya, kekon hata. Wahoro htxero 
anhàtho ehamnohtxoko, owyanye aknyohrà horà, àken hamà, àwyanye. 
Enyhoru xarha ehamnohtxoko, nyah màn yaka, àken hamà, àwyanye, kekon 
hata, tànatkemà, tanoto komo wya, kekon hata, Txesusu, toto komo wya. 


Anaro rha kuknonano yokarymatxhàrà on ha. 


31 Anaro kuknonano me nekarymay xarha tà, Txesusu, toto komo wya. 
Àsok hana akayaryet kom me nay ha, Khoryenkom ha, kekon hatà. Àsok 
hana wekarymen ha. Kuknonano me wekarymen hama. Nat horymamtoho 
wyaro nay hama, kekon hata. Nata txko tenamyatxow hama, mostakna 
nathàrà txko rma. 32Anaro nathàr komo yosnaka rma haxa nay hama, 
kekon hata. Esnakanotho txko гта, thorymamàtxhe, ehànhenye ymo гта 
haxa mak naha ha, anar komo yoho rma haxa mak ha. Nasakmatahtehe, 

thenyehra, kekon hata. Amnye akmatar hona nemamtetzow hama, torono 
komo. Aro wyaro rma rha nehamyatxhe ha, Khoryenkomo mryenon komo. 
Yakenohnàtho komo rma nehamyatxhe ha, kekon hatà, Txesusu. 
33Anaro kuknonano me nekarymay xarha tà. Àsok hana akayaryet kom me 
nay ha, Khoryenkom ha, kekon hata. Asok hana wekarymen ha. Kuknonano me 
xarha wekarymen hama. Wosà wya katamaru wakanomanàrà wyaro nay hama, 
kekon hatà. Yukwarà yeryan hamà, katamaru waka. 3 waka hana neryan ha. 
Àro wawo tehtoko, osonyhera harha nay hamà, yukwarà. Osonyhenà rma hoye 
ro twakanonke rye nay hamà, katamaru, omeroro, kekon hatà. Àro wyaro rma 
rha, tonyhoryetxehkaxem me natxhe, Khoryenkomo mryenon komo. Osonyhen 
hoye то гта tonyhoryetxehkaxemà rye me natxhe, kekon hata, Txesusu. 
34 Àro wyaro anaro rha kuknonano me nekarymekon hatà, toto 
komo wya, ohsamnohxemo komo wya. Kuknonano mehra ekarymahra 
ro mak nehxakon hata, àwyanye. 35Аго wyaro tàwya ekarymantoko 
rma, Khoryenkomo rwonà yokarymanye ro heno nmenhotho yawo ro 
nehxakon hamà. Onà wyaro nmenhoy hatà, noro heno, amnyehra. 
Kuknonano me kàrwonaha hampànà. Enytxahnà rotho rma wekarymehe 
hampànà, toto komo wya. Rowya toto yakàhtotxhe гта, enytxamohsohra 
roro rma wehxakonà, àwyanye. Ато rma wekarymehe hampànà. 
Àro wyaro rma nmenhoy hatà, Khoryenkomo rwonà yokarymanye ro 
heno. Ànmenhothàrànhàr yawo ro rma haxa nehxakon hama, Txesusu. 


Nat enyhoru nat anhà xarha yokarymatxho hutwamohsothàrà on ha. 


36Taa. Toto komo hyaye toy hatà, Txesusu, ohsamnohxemo komo 
hyaye гта hata. Bàn yaka harha toy hata. ÀAhyaka nomohtxownà hata, 
ànhananàhrà ro komo. Опа wyaro nketxkon hata, àwya. Kuknonano 
me onekarymatxhàrà uhutwamohsoko, amna wya, ketxkon hatà. Anhà 
yonamtoho rma uhutwamohsoko, amna wya, ketxkon hatà. 

37Опа wyaro neyuhtxownà hata, Txesusu. Nat enyhoru yonamnye ryhe, Toto 
me Enusaho kuknon me naha, kekon hatà. 38Noro natàrà ryhe, yukryeka hon 
komo kuknon me naha. Nat enyhoru ryhe, Khoryenkomo mryenon komo kuknon 
me naha. Nat anhà ryhe, anhà ymo mryenon komo kuknon me naha, kekon 
hata, Txesusu. 3? Tànatkemà xanhànà ymo ryhe, worokyamo уоһа ymo kuknon 
me naha. Anhà ymo rma kuknon me naha. Ehetatàhkatxhe rma katxho ryhe, 
wahanonkano ytxoho ro ho haxa katxho kuknon me naha, kekon hatà. Àhotnye 
komo ryhe, kahe yawon komo kuknon me natxhe. Khoryenkom yanoto komo 
гта kuknon me natxhe, kekon hata, Txesusu. 40,41 Anhàtho yohamnohtxownà 
hata, àhotnye komo, tàwyanye aknyohtoho me. Ато wyaro гта rha, anhàtho 
komo yohamnohyatxhe hampànà, kahe yawon komo. Wahanonkano ytxoho 
ro ho haza, tanoto komo гта nyakyaha hampànà, Toto me Enusaho, kekon 
hatà. Khoryenkomo mryenon kom waye anhà yaryatxhe hampànà, nyamoro 
ha. Omeroro rma naryatxhe hampànà. Atxke ehxemotho komo xarha yaryatxhe 

hampana, kekon hata, Txesusu. 42Eryewhamnohno ytxoho ro na narymetxhe 
hampànà, weheto ymo wyaron hona гта. Àton heno komo гта nàratetxhe 

hxak hampànà, teryewhamnohrà kom ke mak ha, kekon hatà. 43Àro wyaro 
wahanonkano yeryetxhe гта, tàyàm komo yowto ho natxhe hampànà, 
Khoryenkomo mryenon komo. Noro nenyhoryetxho komo rma nyamoro ha. 
Ohxe tonyxemà ro me natxhe hampànà. Àsok hana ohxe tonyxem me nay ha, 
kamàm ha, kekon hatà. Kawasmeny komo rma, ohxe tonyxem me nay hamà. 

Àro wyaro rma rha, ohxe tonyxemà ro me natxhe hampànà, Khoryenkomo 
mryenon komo, kekon hata. Ого enytxatxoko, thanak oyehtokonye. Аһапаһга kat 
manatxowià, kekon hata, Txesusu, tànhananàhrà ro komo wya. 


Anaro rha kuknonano yokarymatxhàrà on ha. 


44 Anaro kuknonano me nekarymay xarha tà, Txesusu. Àsok hana 
akayaryet kom me nay ha, Khoryenkom ha, kekon hata. Kuknonano me хаа 
wekarymen hamà. Onà wyaro nay hamà. Katxhonano ehetàhpenyeno yonyey 
hatà, toto, kekon hatà. Anar komo yowto ho enamsaho nehxakon hatà. Àro 
ke, tàwya xenyetxhe rma, nenamye harha tà, anar komo wya xenyàr hona. 
Ewtothàyamo yehekatnàr xe nehxakon hatà. Àro ke, tkatxhothàrà yàmtàhkay 
hatà, omeroro, txenyeru hona. Txenyeru rma yàmtàhkay hatà, omeroro, 
ewtothàyamo yehetho me, kekon hatà. Teryehorye rma haxa nehxakon hatà, 
tkatxho me harha esnàr ke. Àro wyaro rma rha, omeroro màhnànkatxehketxow 
hama, Khoryenkomo mryenon me oyehtxoho menye, kekon hata, Txesusu. 

45 Ато wyaro гта rha, tohu txko ehetàhpenyeno yehekahtyakon hata, 
toto, anaro. Nehoryakonà гта haxa mak hata. 46Enyhoru haxa yonyey 
hata, kekon hata. Аго ryhe, anaro tohu txko yoho гта haxa ehetàhpenye 
nehxakon hatà, kekon hatà. Àro ke, tkatxhothàrà yàmtàhkay hatà, 
omeroro, txenyeru hona. Txenyeru rma yàmtàhkay hatà, omeroro, tohu 
txko yehetho me. Àro wyaro rma rha, omeroro màhnànkatxehketxow 
hamà, Khoryenkomo mryenon me oyehtxoho menye, kekon hatà, Txesusu. 

47 Àsok hana akayaryet kom me nay ha, Khoryenkom ha, kekon xarha tà. 
Kuknonano me xarha wekarymen hama. Ona wyaro nay hama. Tàtxarukan 
komo yarymetxow hama, toto komo, tuna kwaka, kekon hata. Àro wyaro kana 
yaramyatxow hama. 48 Thenyehra kana heno yehtoko, txaruka hpexekyatxow 
hama, mahona. Teryewtatxhenye rma, kana wahanonketxow hama, kekon 
hata. Enyhoru komo yonkahyatxow hama, en yaka. Anhàtho kom haxa 
yarymetxow hama. 49 Àro wyaro гта rha natxhe hampànà, toto komo. 
Wahanonkano ytxoho ro ho haxa, nomokyatxhe hampànà, kahe yawon komo, 
Khoryenkom yanoto komo. Nyamoro rma, Khoryenkomo nenyhoryetxho 
komo wahanonketxhe hampànà, Khoryenkom yowto hon me ehtxoho 
menye. Atxke ehxemotho komo xarha wahanonketxhe hampànà, kekon hata. 
50 №уатого heno гта yarymetxhe hampànà, eryewhamnohno ytxoho ro na, 

weheto ymo wyaron hona. Aton heno komo rma nàratetxhe hxak hampànà, 
teryewhamnohrà kom ke, kekon hatà, Txesusu, tànhananàhrà ro komo wya. 

51 Àro wyaro katxho komo muhutwatxowà. Uhutwahra kat mahtxoko, kekon 
xarha tà, àwyanye. Aha, amna nhutwano, ketxkon hata. 52 Toto komo kayaryet 
me Khoryenkom yehtxoho muhutwatxow hamà, kekon hatà, Txesusu, àwyanye. 
Uhutwany me harha manatxow hama, ronhananàhàtho me oyesnàr kom ke. Àro 
ke, horykomo wyaro manatxow hama. Tkatxho hoye nàmyan hama, noro, bàn 
yawon komo wya, kekon hata. Anatoko xenyhenà rotho yàmyan hama, àwyanye. 
Anatoko xenyxahotho rma yàmyaha xarha, àwyanye, kekon hatà. Àro wyaro 
tkatxho hoye nàmyan hama, bàn yawon komo wya. Àro wyaro rma rha toto 
komo màhananàhyatxow hama, kekon hata. Anatoko ànenytxahtorà rotho komo 
mekarymetxow hama, àwyanye. Anatoko ànenytxatxhàyamo rma mekarymetxhe 
xarha, àwyanye, kekon hatà, Txesusu, tànhananàhrà ro komo wya. 


Towtothàr hona Txesusu tothàrà on ha. 


53Kuknonano me tàwya ekarymatxehkatxhe, toy hata, Txesusu. 5*Towtothàr 
hona toy hatà. Àton komo hananàhyakon hatà, ohsamnohtoho kom yawo. 
Koo, noseryehoketxkon hata, nyamoro. Àsok nay haryhe, mosonà, ketxkon 
hata. Àsok nay haryhe. Tàywero гта haxa nay hama. Eryehokano ynye ro 
me xarha nay hamà. Tahoxetà rma yonyhen hamà, kàwyanye. Onok hoye ro 
ryhe ehonomnà me naye, ketxkon hata. 55 Noro ywero tehxatxow hama. Wewe 
yonyhoryenye ro heno murunho mehra kat naye. Maryeya mryerà mehra kat 
naye. Txaku yowtà mehra kat naye, ketxkon hatà. Xose yowtà mehra kat naye. 
Semaw yowtà mehra kat naye. Xuknasà yowtà mehra kat naye, ketxkon hatà. 
56Noro wosàn mehra kat natxowà, mokyamo, kwawon komo rma. Noro ywero 
tehxatxow hama, ketxkon hata. Noro rma, ehonomnà me mak naha. Àsok nay 
haryhe, ketxkon hatà. Khoryenkom yano me ehonomnà me nay hamà, kahra 
mak nehxatxkon hatà. 57 Àro ke, noro xehra nehxatxkon hatà. 

Onà wyaro haxa nkekon hatà, Txesusu, àwyanye. Khoryenkomo 
rwonà yokarymanye ro komo yonytxetxow hama, toto komo, kekon hata. 
Ewto hon kom haxa ryhe, enytxahranye ro mak natxow hamà. Ukukur 
komo rma, enytxahranye ro mak natxow hamà, kekon hatà, Txesusu. 
58Towtothàr ho rma tehtoko, tahoxetà yonyhohra nehxakon hatà, àwyanye, 
thona xenyhera esnàr kom ke. Nenyhoye rma haryhe tà, ekehàtho komo 
yonyhoryenàr hoko. Yakehra mak nenyhoryetxownà hata, ato. 


Xowaw heno hàmkotothàrà on ha. 


1 4 1Karyeryeya yamtar ho rma hak Txesusu yehtoko, noro yokaytà yonytxay 
hatà, Eroknesà, àton komo kayaryetà ymo. Ehonomnà me rma haxa 

nay hama, tàwya eryehokano ynyàr ke, katxho гта yonytxay hata, Txesus hoko. 

2Àro ke, onà wyaro nkekon hatà, tanoto komo wya. Xowaw heno mok hamà, 

kekon hata. Aymomno ynye ro heno rma mok hama. Àwayehxemo kom waye 
nasanàmyak hama. Аго hoye ro eryehokano уегуап hama, kekon hata, Eroknesà. 
3Noro rma, Xowaw heno yahohsonyenhàr me nehxakon hatà. Nasohtohoy 
xarha tà. Nahryempoy xarha tà, watxa ymo yaka, àwya toynyàr ke mak 
hatà. Àsok tawro hana. Towtà hetxenho yahosnyenhàr me nehxakon hatà, 
Eroknesà. Erokneyasà noro hatà, wos yosotà, Feryepe hetxenho rma hatà. 
Noro гта yahosày hata, Eroknesà, thetx me harha. 4Аго ke neyey hata, 
Xowaw heno. Atxke manaha, kekon heno hatà, Eroknesà wya. Atxke manaha. 
Tahohsoryehra ro mak naha ha, owya, oyowtà hetxe kaxe, kekon hatà, 
Xowaw heno. Àro hoye ro nahryempoy hatà, Eroknesà, watxa ymo yaka. 
5Etahahonàr xe xarha nehxakon hata. Etahahohra гта hak nehxakon 
hatà, toseryehrà ke hatà. Toto kom hona noseryehyakon hatà, onà wyaro 
kany me esnàr kom ke hatà. Khoryenkomo rwonà yokarymanye ro noro 
hamà, kany me nehxatxkon hatà, Xowaw heno hoko. 
eTonuruthurunhuru yawasàn ho haxa пого heno yotahahoy hata, Eroknesà. 
Àro rma ho ehonomnà komo yahxemtoy hata. Ahyakanye nomokye hata, omaso, 
Erokneyasà yomsàrà. Manhoy hatà, Eroknes komo nenyàr me hatà. Eroknesà 
yeryehotanàhye hatà, banhonàr ke. 7 Àro ke, onà wyaro nkekon hatà, noro, 
omaso wya. Eten xe manaye, kekon hatà. Eten xe manaye. Àro rma wàmyaha, 
ах oyehtxoho гта. Tàmpàra гта ryehtoko, romtatkano гта hak Khoryenkomo, 
kekon hata, Eroknesà. $Tàyon yano me, ona wyaro haxa nkekon hata, omaso, 
Erokneyasà yano me rma hatà. Xowaw heno àhàmkotohoko, ayanoto komo wya, 
kekon hatà. Aymomno ynye ro heno rma àhàmkotohoko, àwyanye. Uyhuthuthuru 
mekhehe ha, rohyaka, àwyanye. Were yaw hak nehtxowà, kekon hata, omaso. 
9Àro wyaro tàwya enytxatxhe rma, nekhokay hatà, Eroknesà. AÀhàmkotohonàr 
xehra nehxakon hatà. Onà wyaro kanyenhàr me mak nehxakon hatà. Tàmpàra 
rma ryehtoko, romtatkano rma hak Khoryenkomo, kanyenhàr me mak nehxakon 
hatà, àton komo nenytxanàr me hatà, omeroron komo nenytxanàr me hatà. Àro 
ke hàmkotohoy hata. Ona wyaro nkekon hata, tanoto komo wya. Ahàmkototatxko 
ha, kekon hata. Ahàmkototatxko ha. Uyhuthuthuru mekyatxhe Һа, wetxe yawo, 
kekon hata, Eroknesà, tanoto komo wya. 10 Watxa ymo yaka totxownà hata, 
nyamoro. Xowaw heno hàmkototxownà hata. 11 Uyhuthuthuru yohtxownà hata, 
weke yawo. Nàmtxownà hata, omaso wya. Noro гта narày hata, tàyonà hyaka. 
12Watxa ymo yaka totxownà hata, Xowawu nhananàhrà rotho komo. 
Ekehàthàrà yatxownà hata. Nenamtxownà hata. Tàwyanye enamàtxhe 
rma, ekarymaxe totxownà hatà, Txesusu hyaka. 


5000 komo nyahmatxhàrà on ha. 


13 Xowaw heno yokaytà yonytxay hata, Txesusu. Tàwya enytxatxhe гта, 
meya toy hatà. Nosonkahye hatà, kanawa yaka. Ahehnaka tàtonàr xe rma 
nehxakon haryhe tà, totohnaka hata. Àtonàrà yonytxatxownà mak hata, toto 
komo. Ато ke totxownà hata, nyamoro xarha, thenyenohnà komo. Anaro 

rha owto hoye omohxemo komo гта nyamoro hata. Awararo totxownà hata. 
Txesusu yohoso totxownà hata. Nyamoro htxero nahatakatxownà hata. 
14Txeey, Txesus komo xarha nahatakatxownà hata. Tasanàmnáàtoko, toto 
komo yonyey hata, Txesusu. Thenyehra гта haxa nehxatxkon hata. Àhnàn 
kom yawo rma haxa nehxakon hatà, Txesusu. Ekehàtho komo yonyhoryey hatà. 
15Àro rma kokmamrà ro, Txesusu hyaka haxa totxownà hatà, ànhananàhrà ro 
komo. Ehxera ro mak naha, owto, tano, ketxkon hatà, àwya. Tkokmamtxow ha. 
Àro ke, toto komo ànyahtxoko, ketxkon hatà. Ànyahtxoko, anaro rha owto hona. 
Tànyahrà komo yehekahso ànyahtxoko, ketxkon hatà, ànhananàhrà ro komo. 

16 Àtohra hak nahtxoko, kekon mak hatà, Txesusu, àwyanye. Atohra 
hak nahtxoko. Omnyamo rma ànyahmatxoko, kekon hata, àwyanye. 

17 Еһхега naha, ànyahrà komo, amna hyawo, ketxkon mak hata, àwya. 5 
me marma naha, ekeyu, amna hyawo. Kana xarha, 2 me marma naha, 
ketxkon hatà. 18Àrotho rma sohtxoko, rohyaka, kekon hatà, Txesusu. 

19 Toto komo yeryewtanàhye hata, txufu txko waka. Екеуи yanàmye 
hatà. 5 me rma nanàmye hatà. Kana xarha yanàmye hatà, 2 me rma. 
Kakoso nosompotày hatà. Khoryenkom yakoro nàrwonàmye hatà, ekeyu 
hoko, kana hoko xarha. Nowye hatà. Nàmye hatà, tànhananàhrà ro komo 
wya. Nyamoro гта nàmtxownà hata, toto komo муа. 20 Отегого гта 
nenahtakatzowna hata. Wahuramtahkatzowna hata. Otàkràskatxhàràtho 
yonamatzowna hata, wetze ymo yaka. 12 me rma nenamatzowna hata. 

21Twahak hana nehxatxkon ha, àyakenon kom ha. Kàrkomo komo ryhe, 
5000 me hana nehxatxkon ha. Nenahtxownà xarha tà, woràskomo komo, 
àhokyamo xarha. 


Tuna ratokoko Txesusu tothàrà on ha. 


22Tàwya toto komo nyahmatxhe rma, tànhananàhrà ro komo nyakye 
hatà, Txesusu. Kanawa yaka osonkahtxoko, kekon hatà, àwyanye. 
Roywaho àtotxoko, mon hona. Uro ryhe toto komo ànyakyaha, kekon 
hata, àwyanye. 23 Аго ke nànyahtxownà hata. Tàwya ànyaketxhenye гта, 
toy hatà, àh hona. Noro ro toy hatà, Khoryenkom yakoro àrwonàmso. 
Kohsaya rma àhà ymo ho nehxakon hatà, noro ro mak hatà. 

24 Ànhananàhrà ro kom haxa ryhe, kanawa yawo гта nehxatxkon 
hatà. Tuna ymo rakatawo rma nehxatxkon hatà. Moxe rma haxa mak 
nehxakon hatà, yukryeka. Empatayenye nomokyakon hatà, atxowowo 
ymo. Dyow dyow dyow kekon hatà, kanawa heno hoko. 

25Enmahpaya ehtoko, nomokye hatà, Txesusu, àhyakanye. Tuna 
ymo ratokoko nomokyakon hatà. 26 Tuna ymo ratokoko omoknàrà rma 
yonytxownà hata, ànhananàhrà ro komo. Noskatokatxownà mak hata. 
Mokro ymo ha okatonho, ketxkon hatà. Kowontetxkon hatà, oseryehrà komo. 
27 Amamehra mak nàrwonàmye hatà, Txesusu. Oseryehpàra ehtxoko, kekon 
hatà, àwyanye. Uro ryhe uro. Towankaryhe ehtxoko, kekon hatà, àwyanye. 

28Neyukye hata, Petru. Rohà y, kekon hata. Txesus me oyehtoko, uro 
anyehko. Amna yoh me rma oyehtoko, uro anyehko, ohyaka, kekon hatà. Tuna 
ymo ratokoko omoko, kasko, rowya. Tuna ymo ratokok hak komohsà, ohyaka, 
ayano me, kekon hata, Petru. 29 ОтоКо, kekon hata, Txesusu, àwya. Omoko. 
Àro ke nàhtoy hatà, Petru, kanawa yaye. Tuna ymo ratokoso rma nàhtoy hatà. 
Tuna ymo ratokoko toy hatà, Txesusu hyaka. 30 Atxowowo ymo yonyey hatà. 
Àro ke noseryehyakon harha tà. Nowomyakon hatà, tuna ymo kwaka. Rohà y, 
uro ukurunhoko, rowomrà hona, kekon hatà, teryewrye ro. Uro ukurunhoko, 
rowomrà hona. 31 Àro wyaro àwya katxhe rma, natahoyotkay hatà, Txesusu. 
Nahosày hata. Rohona xenyhera harha mahko hama, kekon hata, дууа. 
Rahoxet hona xenyhera harha mahko hamà. Kowomyan hana, kwayehyan 
hana, màkan hama, rohona xenyhera harha oyesnàr ke, kekon hata, Txesusu. 

32 Nosonkahtxownà hata, Txesus komo, Petru xarha, kanawa yaka. 
Osonkahàtxhenye гта, natàknay hata, atxowowo ymo. 33Ehonomnà me 
xaxa Txesusu yonyatxkon hatà, kanawa yawon komo. Khoryenkom muru 
me xaxa manay hama, omoro, ketxkon hata, àwya. 


Ekeh komo wya, Txesus hononà yahetxhàrà on ha. 


34Wetotxownà haxa hata, Txesus komo. Txeey katxownà hata, 
Xenesarye yamtar hona. Nasanàmtxownà hata, mahona. 35 Mokro 
ha Txesusu, ketxkon hatà, toto komo, àton komo. Àro ke, ekeh komo 
yanyehxe totxownà hata. Xenesarye yamtar horye totxownà hata, anaro 
rha owto hona. Ekeh komo yokyatxkon hatà, omeroro hatà. 360hononà 
ahehoko, amna wya, ketxkon hatà, ekeh komo, Txesusu wya. Ohononà 
yotxhàrà rma ahehoko, amna wya, ketxkon hata. Àro ke nahetxownà 
hatà. Ahenyenhàyamo rma, ohxe harha nehxatxkon hatà, omeroro hatà. 


Tàyweronàhyamatxhàyam yawo ro Farysew komo yexetxhàrà on ha. 


1 5 1Тхеѕиѕи hyaka nomohtzowna hata. Farysew kukur komo, 
àyweronàhyamano ynye ro kukur komo xarha. Xerusaryen hoye 
omohxemo komo rma mokyam nehxatxkon hata. 2Atxke natxow hama, 
onhananàhrà ro komo, ketxkon hata, Txesusu wya. Àsok tawro hana. 
Osomyakorokahra nemtakmetxhe. Àro ke atxke natxow hamà. Khoryen 
heno komo wya kàyweronàhyamatxho kom yawo rohra natxow hama, 
ketxkon hatà, Farysew komo. 
зОпа wyaro haxa nkekon hata, Txesusu, àwyanye. Ohoryen heno komo 
meyukyatxow hamà, omnyamo, kekon hatà. Nyamoro heno yoyuknye 
гта, Khoryenkomo yoyukhura гта manatxow hama. 4Опа wyaro ryhe 
kàyweronàhyamahotxownà hata, Khoryenkomo, Moyses heno wya. 
Toyuhsom me xenytxoko, oyàm komo, oyon komo xarha. Tayam 
komo wàràhyakany kom haxa ryhe etahatxoko. 

Àro wyaro kàyweronàhyamahotxownà hata, Khoryenkomo, kekon hata, Txesusu. 
5Onà wyaro haxa ryhe àyweronàhyamano meryatxhe, omnyamo, ohoryen 

heno kom yano me mak ha. Khoryenkomo wya dekàthàyamo yàmnàtoko, Куйт 
komo yowakryehra harha tehxatxow hama, màketxhe, toto komo wya, kekon 
hata, Txesusu. Apa y, eme у, owya tàmsomàtho гта haxa on nahko haryhe, 
rokatxhotho, owya tàmpàra harha wehxaha, Khoryenkomo wya tàmsom me 
esnàr ke, tkatxe, màketxhe, toto komo wya, kekon hatà, Txesusu, Farysew komo 
wya. 6Ато wyaro ohoryen heno komo meyukyatxow hama. Nyamoro heno 
yoyuknye rma, Khoryenkom yoyukhura rma manatxow hama. Nahko yxak haka 
kany me rma manatxow hama, Khoryenkomo rwon hoko, kekon hata, Txesusu, 
Farysew komo wya. 7 Enyhoru uro ha kanye rma, yaworohra manatxhe, kekon 
xarha tà, àwyanye. Ohokonye rma, yaworo xaxa nmenhoy hama, Esaeyas heno, 
Khoryenkom yano me. Onà wyaro nmenhoy hatà. 

8 Ohxe naha, Khoryenkomo, ketxhe гта haryhe, nyamoro ha. Tàmtar 
kom ke marma, аго wyaro nketxhe. Tàhnawony haxa ryhe, 
rohona xenyhera ro mak natxhe ha. 

9 ÀAtohnawo гта rowakryetxhe haryhe. Khoryenkomo rwonà amna 
nekarymehe, owyanye, ketxhe rma haryhe, toto komo wya. Toto 
rwon haxa ryhe yokarymetxhe, nyamoro ha. 

Àro wyaro nmenhoy hatà, Esaeyas heno. Ohokonye ryhe nmenhoy hamà, 
kekon hatà, Txesusu, Farysew komo wya. 


Опа wyaro atxke natxow hama toto komo tàhnawonye katxhàrà on ha. 


10 Toto komo yanyekye hata, Txesusu, tàhyaka. Uro enytxatxoko, kekon 
hata, àwyanye. Thutwaxem me hak nahko, rorwonà. 11 Àsok katxho me 
hana natxow ha, toto kom ha. Atxke manatxhe katxho me natxow hama, 
omeroro, kekon hatà. Woto yonotho hoye rohra mak àro wyaro katxho 
me natxhe, osomyakorokahra temtakmatxho kom hoye rohra mak ha. 
Atxke tàrwonàmtoho kom hoye ro haxa ryhe, atxke manatxhe katxho me 
natxhe ha, Khoryenkomo wya, kekon hatà, Txesusu. 

12 Àhyaka haxa nomohtxownà hata, ànhananàhrà ro komo. Опа wyaro 
nketxkon hatà, àwya. Àro wyaro orwonàmrà xehra ro mak nahtxoko, Farysew 
komo. Uhutwahra mahko, ketxkon hata. 133Onà wyaro haxa neyuhtxownà 
hata, Txesusu. Ehetahnà wyaro natxow hama, nyamoro ha, kekon hata. Tàwya 
ehetahnà yonyetoko, ona wyaro nken hama, tànatkemà. Anhà moro hama, 
ronenamàthohnà rma moro hama, ken hama. Ато ke waken hama, tànatkemà, 
kekon hatà, Txesusu. Àro wyaro rma rha natxow hamà, nyamoro ha. Toto 
nenamàthohnà wyaro, royàm nànyaketxhohnà me natxhe. Kahe yawono 
nànyaketxhohnà me natxhe. Àro ke, toto wya àwakanàrà wyaro, tanàhnohsom 
me natxhe hampànà, kekon hata. 14 Nyamoro hoko гта, oseryehokahra ehtxoko. 
Enhun komo wyaro xarha natxow hama. Àsok hana natxow ha, enhun kom 
ha. Enhura tehtokonye, anaro enhun komo yarhàra natxow hama. Tàwyanye 

anatokony haxa, ewtar yaka nehurketxow hama, anyetho komo, kekon hata. 
Asahotho komo xarha nehurketxow hama. Àro wyaro rma rha natxhe, nyamoro 
Һа. Атпа ahananàhyatxhe ketxhe гта haryhe, toto komo wya. Àhananàhpàrany 
mak natxhe ha, uhutwanyehnà komo kaxe, kekon hatà, Txesusu. 

150nà wyaro nkekon hata, Petru, àwya. Kuknonano me onekarymatxhàrà 
uhutwamohsoko, amna wya, kekon hatà. 160mnyamo xarha, uhutwahra 
manatxowà, kekon hata, Txesusu. 17 Ona wyaro thutwaxem me пау hama, 
ronekarymatxho. Kowan kom yawo rorohra nay hama, tonosahotho. Khosot 
kom yarye ten hamà, kekon hatà. Baharaxkaxe ro nahataken hamà. Àro ke, 
woto yonotho hoye rohra atxke manatxhe katxho me natxow hama, toto komo, 
kekon hatà. 18 Atxke tàrwonàmtoho kom hoye ro haxa ryhe, atxke manatxhe 
katxho me natxhe ha. Atxke nàrwonatxhe, tàhnawonye atxke tesnàr kom ke 
mak ha. Àro hoye ro, atxke manatxhe katxho me natxhe ha, toto komo, kekon 
hata, Txesusu. 19Àsok tawro hana. Ona wyaro atxke natxow hama, tàhnawonye. 
Atxke nehutwetxow hama. Anatoko toto yotahanàr xe natxow hama, kekon 
hatà. Anatoko anar komo hetx hoko tesnàr komo xe natxow hamà. Anatoko 
anar komo ynyo hoko tesnàr komo xe natxow hama. Anatoko twayamontanàr 
komo xe natxow hamà, kekon hatà. Anatoko anar komo katxhotho yanàr xe 
natxow hama. Anatoko yaworohra toto уокагутапаг хе natxow hama. Anatoko 
toto wàràhyakanàr xe natxow hama, kekon hata. 20 Ато wyaro tàhnawonye 
atxke tehtxoho kom hoye ro, atxke manatxhe katxho me natxhe ha, toto komo, 
Khoryenkomo wya. Osomyakorokahra temtakmatxho kom hoye rohra rma 
atxke natxhe, kekon hatà, Txesusu, tànhananàhrà ro komo wya. 


Xuknewyanahnà wos yomsàrà yonyhoryetxhàrà on ha. 


21Xenesarye yamtar hoye toy hata, Txesusu. Toy hata, Txeru màtkoso, 
Seknon màtkoso гта. Xuknewyanahnà komo yowto гта аго ha, Txeru, 
Seknon xarha. 

22 Àto гта hak Txesus yehtoko, àhyaka nomokye hata, wosà. Àton 
komo kukuru rma mok nehxakon hatà, Kananeyayana komo kukuru rma 
hatà. Rohà y, kekon hatà, Txesusu wya. Dafe heno yohamàtho omoro 
hatà. Rohnàn yawo exko, kekon hatà. Worokyamo yoh me rma haxa 
manaye, romsàtho txko. Atxke гта haxa manaye, kekon hata, wosà. 

23Eyukhura mak nexey hatà, Txesusu. Àro ke, onà wyaro nketxkon hatà, 
ànhananàhrà ro komo, àwya. Moson ànyahko ha, ketxkon hata. Moson 
ànyahko ha. Kwenaryenye nomokyaha. Teryewrye ro nàrwonaha. Àro ke 
ànyahko ha, ketxkon hata. 24Опа wyaro haxa neyuhtxownà hata, Txesusu. 
Ehsayewyana komo hyaka marma ànyahxah uro, Xuknewyana komo hyaka 
marma, kekon hata. Nyamoro гта, okno àwaymamxemo komo wyaro natxow 
hamà, Khoryenkomo hutwahra harha tesnàr kom ke, kekon hatà, Txesusu. 

25 Àhyaka haxa nomokye hatà, wosà. Akrataka neryewtay hatà, tosoknar ho, 
ehonomnà me tàwya xenyàr ke. Rohà y, uro nyhe txko ewakryeko, kekon hata, 

àwya. Ото nyhe txko ewakryeko. 26Опа wyaro haxa neyukye hata, Txesusu. 
Khokyamo nyahrà hoye tàmpàra tehxatxow hama, kaykusu wya, kekon hata. 
Àro wyaro rma rha, Xuknewyana yonyhoryeny komo, anar komo yonyhoryehra 
nay hama, kekon hata. 27 Àna mat mà, rohà y, kekon hatà, wosà. Onà wyaro 
haxa àkehe, owya. Tosom nyahrà hpunutho txko yonahyan hama, kaykusu. 
Àro ke, uro nyhe txko ewakryeko, atxke txko nyhe rma, kekon hatà, wosà. 

28 Ато wyaro àwya katxhe rma, neyukye hatà, Txesusu. Wosà y, rohona 
rma haxa menyan hama, kekon hata. Oyomsàrà yonyhoryenàr xe manay 
hama, rowya. Wenyhoryen hampànà, kekon hata. Àro wyaro àwya 
tatoko гта, ohxe harha nehxakon hata, emsàrà. 


Thenyenohnà komo yonyhoryetxhàrà on ha. 


29Karyeryeya yamtar hona harha toy hatà, Txesusu. Karyeryeya kuthonà 
ymo yohokoko toy hatà. Àhà ymo yawnukye hatà. Neryewtay hatà. 

30 Ahyaka nohsamnohtàkatxownà hata, toto komo, thenyehra гта 
haxa mak hata. Ekeh komo yohtxownà hata, àhrohnà komo гта hata, 
teheryankem komo xarha hata, enhun komo хата hata, àrwomnà 
komo xarha hatà, anar komo xarha hatà. Thenyenohnà komo rma 
yohtxownà hata, Txesusu hyaka. Akrataka гта netxownà hata. Omeroro 
nenyhoryetxownà hata, Txesusu. 31 Аго ke noseryehokatxehkatxownà hata, 
toto komo. Àsok tawro hana. Arwomna rotho komo nàrwonatxkon harha tà. 
Teheryankemàtho komo xarha, ohxe harha nehxatxkon hata. ÀAhrohnà rotho 
komo xarha, nataryeknohyatxkon harha tà. Enhunu rotho komo xarha, tonke 
harha nehxatxkon hata. Koo, ketxkon hata, toto komo. Ohxe xaxa nay hama, 
Khoryenkomo. Ehsayewyana komo horyenà ro гта пого hama, ketxkon hata. 


4000 komo nyahmatxhàrà on ha. 


32Tànhananàhrà ro komo yanyekye hata, Txesusu, tàhyaka. Опа wyaro 
nkekon hata, àwyanye. Thenyehra natxow hama, toto komo, ohsamnohxemo 
komo, kekon hatà. 3 me nenmahyatxoko, tano, rohyawo. Ànyahpàra natxhe. 
Àro ke, àhnàn kom yawo rma haxa wehxaha, kekon hata. Апуакпудг komo 
xehra wehxaha, ahyehrà kom ke. Tàtontokonye rma, namotohyatxow hama, 
asama rakatawo rma, kekon hatà, tànhananàhrà ro komo wya. 

33Ànyahrà komo ehxera ro mak nay hama, tano, ahehnawo, ketxkon hata, 
ànhananàhrà ro komo. Thenyehra гта haxa natxow hama. Àsok tànyahmetxow 
haryhe, ketxkon hata. 34Twahak naye, екеуи, ohyawonye, kekon hata, Txesusu. 
7 me naha, ketxkon hatà. Kana txko xarha naha, amna hyawo, yakehra mak 
ha, ketxkon hata. 35 Toto komo yeryewtanàhye hata, yukryeka hona. 36Ekeyu 
yanàmye hatà. 7 me rma nanàmye hatà. Kana txko xarha yanàmye hatà. 
Khoryenkom yakoro tàrwonàmátxhe, nowye hata. Nàmye hata, tànhananàhrà 
ro komo wya. Nyamoro гта nàmtxownà hata, toto komo wya. 37 Omeroro 

тта nenahtàkatxownà hata. Wahuramtahkatzowna hata. Otàkràskatxhàràtho 
yonamatzowna hata, wetxe ymo yaka. 7 me rma nenamatzowna hata. 
38Twahak hana nehxatxkon ha, àyakenon kom ha. Karkomo komo ryhe, 
4000 me nehxatxkon hata. Nenahtxownà xarha tà, woràskomo komo, 
àhokyamo xarha. 
39Taa. Nànyahtxownà hata, Txesusu. Tàwya ànyaketxhenye гта, nosonkahye 
hata, kanawa yaka. Owto màtkoso toy hata. Makaknanà гта àro ha, owto yosotà. 


Khoryenkom yano me tan ryehtxoho ywenyeke rma manatxhe katxhàrà on ha. 


1 6 1Тхеѕиѕи hyaka nomohtzowna hata, Farysew kukur komo, 

Saknusew kukur komo zarha. Ona wyaro nketzkon hata, awya. 
Kahe yawon yahoxetà xenyhoko, amna wya, yaworo xaxa manay 
hamà katxho me, amna wya, ketxkonà rma haryhe tà. Noro yahoxetà 
kukmanàrà xe гта nehxatxkon haryhe tà. 

20nà wyaro haxa neyuhtxownà hata, Txesusu. Awanaka owyanye 
kahe yonyetoko, ona wyaro kany me manatxow hama, kekon hata, 
àwyanye. Awanaworo omokhàra nay hama, tuna, kahe roro me esnàr 
ke, kany me manatxow hama. Àro hoko yaworo màketxow hama, kekon 
hata, Txesusu. 3Enmahrà ro xarha, опа wyaro Капу me manatxhe. Типа 
heno nomokyan hama, tawanye esnàr ke, kany me manatxhe. Àro 
hoko xarha, yaworo rma rha màketxow hama, kekon hata. Àro ywero 
manatxow hamà. Onà ywenyeke mak manatxhe. Khoryenkom yano me 
tan ryehtxoho ywenyeke rma manatxhe, kekon hatà, Txesusu. 

4 Àsok hana manatxow ha, omnyam ha, amnyeno rma komo, kekon xarha 
tà, àwyanye. Atxke гта haxa manatxow hama. Thetxenhàrà hyaye toto 
yotowrà wyaro, Khoryenkomo hyaye otowsah me manatxow hama. Àro 
ke, kahe yawon yahoxetà xenyhoko, amna wya, màketxhe rma haryhe, 
kekon hatà. Noro yahoxetà yonyhohra mak wehxaha, owyanye. Xonas 
heno hutwahkahpàra ehtxoko. Noro heno hoko rma tahoxetà yonyhoy hatà, 
Khoryenkomo, tàwya anàmrà ke mak ha. Àro wyaro rma rha, towenyxa ro 
haxa tahoxetà yonyhehe hampànà, kekon hata, Txesusu, Farysew komo wya, 
Saknusew komo wya xarha. Àro wyaro tàwya katxhe rma, àhyayenye toy hatà. 


Farysew yanhàn kom hona mpana xenytxoko katxhàrà on ha. 


5Mon hona totxownà hatà, Txesus komo. Ekeyu yarhàra mak 
nehtxownà hata, ànhananàhrà ro komo. Nàkwetarontatxownà hata. 

6Опа wyaro nkekon hata, Txesusu, àwyanye. Katamaru wakan hona 
mpana xenytxoko, kekon hata. Farysew yanhàn komo rma hona mpana 
xenytxoko. Saknusew yanhàn komo rma hona mpànà xenytxoko, kekon hatà. 

7 Àro wyaro tàwyanye enytxatxhe rma, nosonytxetxkon hatà, ànhananàhrà ro 
komo, nyamoro rye rma. Àsok tawro àro wyaro nkano, katamaru wakan hoko, 
ekeyu yokhàra kesnàr kom ke hamà, ketxkonà rma haryhe tà, tàwyanye rma. 

8Osonytxatxho komo hutwekon mak hata, Txesusu. Aro ke, ona wyaro 
nkekon hata, àwyanye. Rorwona hutwahra manatxow hama, rohona xenyhera 
oyesnàr kom ke, kekon hata. Àsok tawro àro wyaro mosonytxatxow harha. 
Àsok tawro orwonatxow harha, uyuhra oyehtxoho kom hoko, kekon hatà. 
910 Uhutwahra гта manatxowà. Muhutwahkahyatxok hama. Rahoxetà 
yonyhohra kat wehxako, owyanye, ekeyu hoko. 5000 komo nyahmahra kat 
wehxako, 5 me ekeyu ke rma, kekon hatà. 4000 komo xarha nyahmahra kat 
wehxako, 7 me ekeyu ke rma. Otàkràskatxhàràtho yonàmahra kat mehxatxoko, 
wetxe ymo yaka, yaken yaka rma. Àro wyaro owyanye rahoxetà yonyetxhàrà 
muhutwahkahyatxok hama, kekon hata. Àro hoye ro moseryehoketxow hama, 
uyuhra oyehtxoho kom hoko, kekon hata, Txesusu. 11 Rowya, katamaru wakan 
hona mpana xenytxoko tatoko rma, ekeyu hokohra rma àro wyaro àkano, 
kekon xarha tà. Katamaru wakano katxho rma, Farysew yanhàn komo kuknon 
me naha. Saknusew yanhàn komo kuknon me rma naha. Nyamoro yanhàn 
hona mpànà xenytxoko, àkan haxa hawe, owyanye. Àro wyaro uhutwahra mak 
mahtxok hama, kekon hata, Txesusu, tànhananàhrà ro komo wya. 

12Àro wyaro tàwyanye enytxatxhe гта, hutwatxownà harha tà, nyamoro ha. 
Ekeyu hokohra nàrwonàmno hama, ketxkon hata, tàwyanye rma. Katamaru 
wakan hona mpànà xenytxoko katxho rma, ekeyu hokohra nahko hamà. Farysew 
komo wya ahananàhtoho kom hona mpana xenytxoko katxho me rma nahko 
hama. Saknusew komo wya ahananàhtoho kom hona mpana xenytxoko katxho 
me rma nahko hama, ketxkon hata, Txesusu nhananàhrà ro komo, tàwyanye rma. 


Petru wya Khoryenkom muru omoro amna wya katxhàrà on ha. 


13Taa. Sesaryeya Feryepe màtkoso tetxkon hata, Txesus komo. Tàtonàr 
kom me, onà wyaro nkekon hatà, Txesusu, tànhananàhrà ro komo wya. 
Onok me ryhe naye, Toto me Enusaho, toto komo wya, kekon hatà. Onok me 
netakyatxowà, kekon hata, àwyanye. 14Onà wyaro nketxhe, anar komo, ketxkon 
hatà. Xowaw heno we mokro ha, aymomno ynye ro heno we mokro ha, ketxhe 
haryhe, ohoko, anar komo, ketxkon hatà. Eryeyas heno haxa we mokro ha, 
ketxhe, anar komo xarha. Xeryemeyas heno haxa we mokro ha, ketxhe, anar 
komo xarha. Khoryenkomo rwonà yokarymanye ro heno komo kukur haxa we 
mokro ha, ketxhe, anar komo xarha, ketxkon hatà, ànhananàhrà ro komo. 

150mnyam haxa, onok me ryhe uro metakyatxowà, kekon hata, 
Txesusu, àwyanye. 16Kryestu ryhe отого, атпа wya, kekon hata, Semaw 
Petru. Khoryenkom muru rma omoro, tehxem xaxa muru rma omoro, 
amna wya, kekon hatà, Semaw Petru. 

17 $етамги у, Xowaw muru y, kekon hata, Txesusu. Towakryexem me гта 
haxa manay hama. Àsok tawro hana. Toto yano mehra àro wyaro màkan hama, 
rohoko. Royàm yano me haxa ryhe àro wyaro màkano, kahe yawon yano me 
mak ha. Noro ryhe rohutwamohson hama, owya. Àro ke, towakryexem me rma 
haxa manay hama, kekon hata, Txesusu, Petru wya. 18 Опа wyaro àkehe, owya, 

kekon xarha tà, awya. Petru omoro. Tohu katxho me rma nay hama, oyosotà, 
Petru katxho. Owya, Kryestu ryhe omoro, Khoryenkom muru omoro, katxho 
xarha, tohu wyaro rma rha naha, towaxkemà wyaro rma, kekon hatà. Àsok hana 
romryenon komo weryan ha. Ona wyaro kany me weryatxow hama, kekon 
hatà. Kryestu ryhe omoro, Khoryenkom muru rma omoro, kany me rma rha 
weryatxhe hampànà, romryenon komo, kekon hatà. Àro hoye ro arymahranye 
ro mak naha hampànà, anhà yohà ymo, awayehtoho komo yohà ymo, kekon 
hata, Txesusu, Petru wya. 19 Капо me ryhe, опа wyaro màkehe, omoro, toto 
komo wya, kekon xarha tà, àwya. Khoryenkomo mryenon mehra manatxhe 
hampànà, màkehe, anar komo wya, rano me mak ha. Àro wyaro гта màkehe, 
omoro, yukryeka hono rma. Àro wyaro rma rha àkehe, uro xarha, kahe yawono, 
nyamoro hoko, kekon hatà. Khoryenkomo mryenon mehra harha hak nahtxoko, 
nyamoro ha, ranoto rwonà yawo ro mak ha, àkehe uro, kahe yawono, kekon hatà. 
Khoryenkomo mryenon me mpànà manatxhe ha, màkehe xarha, anar komo 
wya, rano me rma rha. Àro wyaro rma màkehe, omoro, yukryeka hono rma. 
Àro wyaro rma rha àkehe, uro xarha, kahe yawono, nyamoro hoko, kekon hatà. 
Khoryenkomo mryenon me hak nahtxoko, nyamoro ha, ranoto rwonà yawo ro 
mak ha, àkehe uro, kahe yawono, kekon hatà, Txesusu, Petru wya. 

200nà wyaro nkekon xarha tà, tànhananàhrà ro komo wya. Kryestu 
me naha, Txesusu, kahra xaxa mpànà ehtxok ha, toto komo wya, kekon 
hatà, Txesusu, teryewrye ro, àwyanye. 


Txesusu wya twayehtoho yokarymatxhàrà on ha. 


21 Ато wyaro Petru kom yakoro tàrwonàmátxhe, noskarymekon harha tà, 
Txesusu. Twayehtoho rma yokarymekon harha tà, tànhananàhrà ro komo 
wya. Àtehe ro mak hampànà, Xerusaryen hona, kekon hatà. Thenyehra rma 
haxa ryeryewhamnohyatxhe hampànà, Xuknewyana yoh komo, horykomo 
komo rma, Khoryenkom màn yonye ro yoh komo xarha, àyweronàhyamano 
ynye ro komo xarha, kekon hatà. Yahkotohen hona ramoyathohetxhe xarha 
hampànà. Rowayhàtxhe, kasanàmyaha harha hampànà. Osorwawo ro 
enmahàtxhe, kasanàmyaha harha Һатрапа, kekon hata, Txesusu, àwyanye. 

22 Àro ke, meya nyhe txko narày hatà, Petru. Amna yohà y, àro wyaro 
kahra exko, kekon hatà, àwya. Àro wyaro kahra exko. Oyeryewhamnohpohra 
nay hamà, Khoryenkomo, àwyanye. Àro wyarohra manay hamà, kekon 
hata, Petru, àwya. ?3Noro wetxe neramay hata, Txesusu. Ona wyaro nkekon 
hata, àwya. Khoryenkomo yoyuknur xehra manay hama, rowya, kekon hata. 
Khoryenkomo yehutwatxho hoye rohra àro wyaro màkano. Toto yehutwatxho 
hoye ro haxa ryhe àro wyaro màkano, kekon hatà. Satanasà ymo yano me 
ryhe àro wyaro màkano. Àro ke, onà wyaro àkehe, noro ymo wya. Satanasà y, 
àtok ha, rohyaye, àkehe, àwya, kekon hatà, Txesusu, Petru wya. 

Osoxanomkahnohtxok hampana katxhàrà on ha. 


24O0nà wyaro nkekon hata, Txesusu, tànhananàhrà ro komo wya. Какого 
otonàr komo xe oyehtokonye, onà wyaro ehtxok hampànà, kekon hatà, 
àwyanye. Osoxanomkahnohtxok hampànà. Oyeryewhamnohtoho komo 
enàmtxok hampànà. Àro wyaro enàmnye rma, rakoro àtotxok hampànà, 
kekon hata, Txesusu, àwyanye. 2»Anatoko oyeryewhamnohrà komo 
xehra manatxow hana, toto komo wya, kekon xarha tà, àwyanye. Àro ke, 
oyekrunhonàr xe manatxow hana, awayehrà kom hona. Oyekrunhonàr 
xano rma, awayehyatxhe xak mak hampànà, kekon hatà. Asok haxa 
hana manatxow ha. Mosoxanomkahnohyatxow haxa hana, twayehso 
го, rox oyesnàr kom ke mak Һа. Àro wyaro tosoxanomkahnohsomà гта, 
mekrunhetxhe harha. Karyhe roro harha manatxhe ha, kekon hatà, Txesusu. 

26 Àsok hana manatxow ha, kekon xarha tà, àwyanye. Tkatxhonke rma 
haxa manatxow hana. Ohyawonye rma nay hana, anaro rha katxhonano, 
omeroro, kekon hatà. Àro wyaro thenyehra tkatxhonkemà rma, ohxehra 
rma manatxhe ha. Karyhe roro harha manatxhe katxho mehra oyehtokonye, 
ohxehra гта manatxhe ha. Tanàhnohsom me xak mak manatxhe hampànà, 
kekon hatà. Karyhe roro harha oyehtxoho komo rma, onàhnàn kom me nay 
hama. Anaro onàhnàn komo ehxera ro mak nay hama, kekon hata, Txesusu. 

27 Amnye nomokyaha hampana, Toto me Enusaho, kahe yawon kom yakoro, 
tanoto kom yakoro, kekon xarha tà. Tayama wyaro ehonomnà me xaxa 
nosonyhehe hampànà. Tomokàtxhe гта, ehenàhno yeryaha hampànà. Anar 
komo wya, ohxe exetxhàyamo yehemehe hampànà. Anar komo wya haxa ryhe, 
atxke exetxhàyamotho yehenàhyaha hampànà, kekon hata, Txesusu. 220nà 
wyaro yaworo xaxa àkehe, owyanye. Toto komo kayaryet me nomokyaha xaxa 
mak hampànà, Toto me Enusaho, kekon hata. Ато wyaro пого yomokhàra 
ro rma haka awayehyatxhe hampànà, omnyamo, kekon hatà. Okukur kom 
marma ryhe, àwayehpàra rma hak natxhe hampànà. Nyamoro rma, toto komo 
kayaryet me пого yomohtoho yonyatxhe Һатрапа, kekon hata, Txesusu. 


Anar me Txesusu yosonyhothàrà on ha. 


1 7 1Àro wyaro nekarymay hata, Txesusu. Taa. 6 me enmahàtxhe, toy 
hatà, àhà ymo hona. Petru yarày hatà. Txaku xarha yarày hatà. 

Xowaw xarha yarày hatà. Txaku yowtà rma noro ha. Nyamoro marma 
yarày hata. Aha ymo hona natxownà hata, kawono ymo hona. 

2Anar me tonyxem me harha nexey hatà, Txesusu. Anar me harha nehxakon 
hata, empatarà, kamàm yawasànà wyaro. Àwomun xarha, tàkrokromuknye harha 
nehxakon hatà. Awasànà ymo wyaro nenkahxatxkon hatà, àwomunu. 3 Àtoko rma 
nosonyhotxownà hata, asakon komo, Moyses heno гта hata, Eryeyas heno xarha 
hatà, àwyanye. Nàrwonatxkon hatà, Txesus yakoro. ^Onà wyaro nkekon hatà, 
Petru, Txesusu wya. Amna yohà y, tan kehtxoho komo ohxe nay hamà, kekon 

hata. Wato hak weze, osorwawo, oman komo, Moyses man zarha, Eryeyas man 
xarha. Txenyàr xehra kat manaye, rowya, kekon hata, Petru. 5Àro wyaro Petru 
wya tatoko rma, nomokye hatà, kahrutunu, ehokosonye. Tawasnye ymo nehxakon 
hatà, kahrutunu. Àro wawono rwonà yonytxatxownà hatà. Romuru mosonà, kay 
hata. Ronàhnàn xaxa mosonà. Àhoko гта teryehorye гта haxa wehxaha. Noro 
enytxatxoko, kay hata. 6Аго wyaro tàwyanye enytxatxhe гта, tano me ronye 
rma nehurkatxownà hata, Petru komo, yukryeka hona, thenyehra toseryehrà 
kom ke mak hatà. 7 Ahyakany haxa nomokye hatà, Txesusu. Nahetxownà hatà. 
Asanàmtxok harha, kekon hatà, àwyanye. Asanàmtxok harha. Oseryehpàra 
ehtxoko, kekon hata. 8Nosompohtxownà hata, Petru komo. Tosompotàtxhenye, 
Txesus marma yonytxownà hata. Anar komo ehxera harha nehxatxkon hata. 


Omohsah me rma naha Eryeyas heno katxhàrà on ha. 


9Àhà ymo yonàhtotxownà hata, Txesus komo. Enàhtonàr me гта, 
onà wyaro nkekon hatà, Txesusu, Petru komo wya. Onenyetxhàyamo 
yokarymahra xaxa mpana ehtxok ha, toto komo wya, kekon hata. 
Àwayehxemo kom waye rasanàmàtxhe, mekarymetxhe ha, Toto me 
Enusaho yasanàmàtxhe гта, kekon hata. Rasanàmpàra ro гта haka, 
ekarymahra гта ehtxok hampànà, kekon hata, Txesusu, àwyanye. 

100nà wyaro nketxhe, àyweronàhyamano ynye ro komo, ketxkon hata, Petru 
komo. Kryestu yomokhàra ro rma haka, nomokyan hatà, Eryeyas heno, ketxhe. 
Àsok tawro àro wyaro nketxowià, ketxkon hata. 11 Yaworo nketxhe, kekon 
hata, Txesusu, àwyanye. Tomohsom me nehxakonà, Егуеуаѕ heno wyarono. 
Onyhoryetxehkano ухе tomohsom me nehxakonà, kekon hata. 120nà wyaro 
haxa àkehe, owyanye. Omohsah me гта naha, пого ha. Àywenyeke mak 
nehxatxkonà, toto komo, kekon hata. Noro heno mak yeryewhamnohtxownà, 
tano me ronye rma. Àro wyaro rma rha ranàhnohyatxhe hampànà. Toto me 
Enusaho гта yeryewhamnohyatxhe hampànà, kekon hata, Txesusu. 

13Àro wyaro tàwyanye enytxatxhe гта, hutwatxownà harha tà, Petru 
komo. Xowaw heno hoko ryhe, àro wyaro nkan hamà, aymomno ynye ro 
heno hoko rma, ketxkon hatà, tàwyanye rma. 


Bàryekomo hyaye worokyamo yowáàthàrà on ha. 


14 Toto komo hyaka nomohtxownà hata, Txesus komo, ohsamnohxemo komo 
hyaka. Omokàtxhenye гта, Txesusu hyaka nomokye hata, toto. Akrataka гта 
neryewtay hata, tosoknar ho. 15 Rohà y, kekon hata, Txesusu wya. Romuru 
hnàn yawo nyhe txko exko. Tàrohsomà ro me naha, kekon hatà. Thenyehra 
neryewhamyaha. Yake ro nehurkaye, weheto waka, tuna kwaka xarha. Àro ke 
noro akoronomako, kekon hatà. 16 Wekno rma haryhe, onhananàhrà ro komo 
hyaka, moxamo hyaka. Romurunho txko enyhoryetxoko, àkano rma haryhe, 
àwyanye. Onyhoryeno ynyehnà ro mak moxam hama, kekon hata. 

17 Опа wyaro haxa nkekon hata, Txesusu. Àsok hana manatxow 
ha, omnyam ha, amnyeno rma komo, kekon hatà. Khoryenkom hona 
xenyehnà omnyam hama. Noro yanweknye rma omnyam hama, kekon 
hatà. Mexe rma haxa ehxah me wehxaha, awawonye. Khoryenkom 
yahoxetà hutwahra rma manatxhe, kekon hatà. Mexe rma rha 
kramamyan hama, awawonye rma. Khoryenkom yahoxetà hutwahra rma 
oyehtxoho komo wenàmyano rye rma hama, tano, kekon hata, Txesusu. 
Sohtxok ha, rohyaka, kekon xarha tà. 18 Worokyamo yoyey hatà. Notowye hatà, 
worokyamo, пого hyaye. Àtoko гта ohxe harha nehxakon hata, bàryekomo. 
19'Taa. Toto komo totxhe rma, Txesusu hyawo rma nehxatxkon hata, 
ànhananàhrà ro komo, nyamoro rye гта. Опа wyaro nketxkon hata, àwya. 
Àsok tawro towhàra amna nahko harha, ketxkon hatà. Àsok tawro towhàra 
amna nahko harha. 20Khoryenkom yahoxet hona xenyhera mahtxoko, kekon 
hata, Txesusu, àwyanye. Towhàra mahtxoko, пого hona xenyhera oyesnàr kom 
ke. Onà wyaro yaworo xaxa àkehe, owyanye, kekon hatà. Anatoko Khoryenkom 
hona menyatxow hana, atxke txko rma, natà txko wyaro rma, mostakna nathàrà 
txko wyaro rma. Atxke txko noro hona owyanye xenyetoko rma, eryehokano 
meryatxhe гта, пого yano me mak ha, kekon hata. Oyoyukyatxhe hampànà, aha 
уто, того ymo. Owyanye meya ohtakako katxhe гта, oyoyukyatxhe hampànà, 
Khoryenkom hona owyanye xenyàr ke mak ha, kekon hatà. Àro wyaro rma 
eryehokano meryatxhe. Àsok maken kom hoko, ehnyahnà ro me xaxa mpànà 
manatxhe ha, Khoryenkom hona owyanye xenyàr ke, kekon hatà, Txesusu. 
210nà wyaro nkekon xarha tà, àwyanye. Khoryenkom yakoro àrwomra 
oyehtokonye, otowhànà ro me rma naha hampànà, worokyamo, kekon 
hatà. Khoryenkom hoko atahyehnomahra rma oyehtokonye, otowhàn me 
rma naha, kekon hatà, Txesusu, tànhananàhrà ro komo wya. 


Khoryenkom màn yonyhoryetxho yàmàthàrà on ha. 


22Karyeryeya yamtar ho harha tehtokonye, Txesusu hyaka nohsamnohtxownà 
hatà, ànhananàhrà ro komo. Onà wyaro nkekon hatà, àwyanye. Tahohsosom 
me naha hampànà, Toto me Enusaho, toto komo wya, anha komo wya, kekon 
hata. 23 Nyamoro гта namoyathohetxhe, yahkotohen hona. Twayhàtxhe, 
nasanàmyaha harha hampànà. Osorwawo ro enmahàtxhe, nasanàmyaha 
harha hampànà, kekon hata, Txesusu. Ато wyaro tàwyanye enytxatxhe гта, 
nekhokatxownà hata, ànhananàhrà ro komo, thenyehra гта haxa mak hata. 

24Taa. Kafahnaw hona nahatakatxownà hata. Ahatakatxhenye, Petru hyaka 
nomohtxownà hata, toto komo. Txenyeru yahosnye го komo гта mokyam 
nehxatxkon hatà, Khoryenkom màn yonyhoryetxho rma yahosnye ro kom hatà. 
Onà wyaro nketxkon hatà, Petru wya. Txenyeru yàmpàra naye, ahananàhnye 
komo, ketxkon hata. Khoryenkom màn yonyhoryetxho гта yàmpàra naye, 
ketxkon hatà, àwya. 25 Àhà, nàmyaha, kekon hatà, Petru, àwyanye. 

Taa. Ban yaka harha tàtotxhe, Txesusu yonyey hata. Petru rwonampara ro 
rma haka, Txesusu htxero nàrwonàmye hata. Ona wyaro nkekon hata, àwya. 
Semawu y, kekon hatà. Onok komo wya ryhe, amna txenyerunu tàmtxoko, 
ketxowà, owto yoh komo, tàmryenon komo wya katà, anaro ro komo wya haxa 
katà, tànarymatxhàyamo wya rma katà, kekon hatà. 26Anaro ro komo wya 
ryhe àro wyaro nketxow hamà, kekon hatà, Petru. Owto yoh txenyerun komo 
yàmyatxow hama, anaro ro komo, ànarymatxhàyamo, kekon hata. Àna hamà, 
kekon hata, Txesusu. Àro ke, іхепуеги yàmpàra natxhe, àmryenon komo, owto 
yoh komo wya. Àro wyaro rma rha, txenyeru tàmko, romàn yonyhoryetxho, 
kahra naha, royàmà, rowya, kekon hata, Txesusu. 27 Wàmyan mak hama, 
àwyanye, atxke manaha tawro hona. Àro ke, txenyeru tàmtaha, ronàmrà rma, 
опатга xarha, àwyanye, kekon hata, Petru wya. Ona wyaro ryhe ehorko. Tuna 
ymo yohokoso àtoko. Musu marymehe ha, tuna kwaka, kekon hatà. Owya kana 
yanàmàtxhe гта, towenyxa anàmàtxhe гта, àmtarà menyaha ha. Àmtawo гта 
menyaha, txenyeru, 2 me, ronàmrà rma, onàmrà xarha, kekon hatà. Атоо rma 
màmyaha ha, txenyeru yahosnye ro komo wya, kekon hatà, Txesusu, Petru wya. 


Bàryekomo kom hoko 12 komo hananàhàthàrà on ha. 


1 8 1Bàn yawo rma hak Txesus yehtoko, àhyaka nomohtxownà 
hatà, ànhananàhrà ro komo. Onokà ryhe, ehonomnà me nyhe 

naye, Khoryenkomo mryenonà, ketxkon hata. Onokà ryhe, anar komo 
Khoryenkomo mryenon komo yoho nyhe naye, ketxkon hatà. 

2Bàryekomo txko yanyekye hatà, Txesusu. Amrakatakanye neryey hatà. 
3Mosonà txko xenytxoko, kekon hata, àwyanye. Опа wyaro yaworo xaxa 
àkehe, owyanye. Anar me harha ehtxoko, ohnawonye. Norohnàtho me harha 
osonytxoko. Моѕопа txko wyaro гта osonytxoko, kekon hata. Ehonomnà me гта 
oyosonyetokonye, Khoryenkomo mryenon mehra ro mak manatxhe ha, kekon 
hata. 4Mosonà txko wyaro norohnàtho me oyosonyetokony haxa ryhe, ehonomnà 
me rma haxa manatxhe, noro wya. Noro mryenon komo yoho nyhe, ehonomnà 
me manatxhe, norohnàtho me oyosonyàr komo ke mak ha, kekon hatà, Txesusu. 

5Bàryekomo txko komo ewakryetxoko, kekon xarha tà, àwyanye. 
Rox oyehtokonye, ewakryetxoko. Owyanye ewakryentokonye rma, uro 
гта mewakryetxhe, kekon hata, tànhananàhrà ro komo wya. 6Тапһап 
hokon me harha bàryekomo yeryhera mak ehtxoko. Rohona xenyetho 
komo rma yeryhera mak ehtxoko, tanhàn hokon me harha. Àro hokon 
me harha owyanye txenyetokonye, ohxehra ro mak manatxhe hampànà, 
kekon hata. Àro wyaro txeryhera ronye гта awayehnàtokonye, ohxe 
oyesnàràtho kom haryhe. Tuna kwaka ononàtokonye, ohxe oyesnàràtho 
kom haryhe. Tohu ymo ke amusmexah me ononàtokonye, àro wyaro гта 
awayehnàtokonye, ohxe oyesnàràtho kom haryhe, kekon hata, Txesusu. 

7Tanhàn hokon me texem me natxow hama, toto komo, kekon xarha 
tà. Ато hoye ro tanàhnohsom me natxow hama. Аго hokon me txenyetho 

komo ryhe, tanahnohsom me rma haza natzhe hampana, kekon hata, 
Txesusu. 

8Anatoko ayanhàn kom hoko manatxow hana, ayamor kom ke hana, 
ohror kom ke haxa hana, kekon xarha tà. Onà wyaro haxa katxoko. 
Amohra hak wehxe, àhrohra hak wehxe, ranhàn hokohra harha 
ryehtxoho me, katxoko, kekon hatà. Tamoke rma oyehtokonye, tàhroke 
rma oyehtokonye, tarymaxem me manatxhe hampànà, eryewhamnohno 
ytxoho ro na, weheto ymo wyaron hona, ewehpànà ro ymo wyaron 
hona, ayanhàn kom hoko oyesnàr kom ke, kekon hatà. Amohra haxa 
oyehtokonye, àhrohra haxa oyehtokonye, ohxe rma manatxhe, karyhe 
гого harha oyesnàr kom ke, kekon hata. 9Àsok haxa hana mehohketxow 
ha, ayanhàn kom hoko. Mehohketxow hamà, oyonur kom ke mak 
ha, kekon hatà. Onà wyaro haxa katxoko. Enhura hak wehxe, ranhàn 
hoko ehohkahra harha ryehtxoho me, katxoko, kekon hatà. Tonke rma 
oyehtokonye, tarymaxem me manatxhe hampànà, eryewhamnohno 
ytxoho ro na, weheto ymo wyaron hona, oyonur kom ke atxke oyesnàr 
kom ke, kekon hatà. Enhura haxa oyehtokonye, ohxe rma manatxhe, 
karyhe roro harha oyesnàr kom ke, kekon hatà, Txesusu, tànhananàhrà 
ro komo wya. 

100nà wyaro kahra xaxa mpana ehtxok ha, bàryekomo txko kom 
hoko, kekon xarha tà. Norohnàtho me nay hamà, akoronomahra wehxan 
hamà, kahra xaxa mpànà ehtxok ha, àhokonye. Onà wyaro àkehe, 
owyanye. Nyamoro yakoronomanye ro me natxhe, kahe yawon komo, 
royàm yanoto komo, kekon hata. Royàmà hyawo roro natxhe, bàryekomo 
yakoronomanye ro komo, kekon hata. 11 Àsok tawro hana. Enyhoruhnu 
rotho komo yonyhoryexe komokye, Toto me Enusah kaxe. Tanàhnohsomà 
rotho komo гта yonyhoryexe komokye, kekon hata, Txesusu. 12Okno 
yonye ro komo wyaro, bàryekomo txko komo yonye ro me naha, royàmà. 
Àsok hana toknàthàyamo yohoryatxow ha, okno yonye ro komo, kekon 
hata. Àwaymamsahotho гта yohoryatxow hama. Ehorhàra kat natxowà, 
owyanye. Nehoryatxow hama, kekon hata. 100 me toknà komo yehtoko, 
99 komo nomyatxow hamà. Àhà ymo ho rma nànomyatxow hamà, 
towenyxanotho txko yohonàr horà, àwaymamsahotho txko yohonàr 
horà, kekon hata. 13Onà wyaro yaworo xaxa àkehe, owyanye. Tàwyanye 
xenyetxhe гта, teryehorye гта haxa natxow hama. Àwaymampàn 
kom hoko teryehotatho komo yoho rma haxa neryehotetxhe ro mak ha, 
àwaymamsahotho hoko, kekon hata. 14Аго wyaro гта rha, bàryekomo 
txko komo yonyhoryenàr xe гта haxa naha, royàmà, kahe yawono. 
Tanàhnohsom me esnàr komo xehra ro mak naha ha, kekon hatà, 
Txesusu, tànhananàhrà ro komo wya. 

Oyowta wya owarahyakantokonye anhana 
ekarymatzoko awya katzhara on ha. 


15 Ona wyaro nkekon hata, Txesusu, tànhananàhrà ro komo wya. Oyowtà 
wya owàràhyakantokonye, anhànà ekarymatxoko, àwya, kekon hata. Wahoro 
htxero omoro ro àtoko, àhyaka. Anhànà ekarymako, àwya, anar komo 
nenytxahtor me mak ha, kekon hata. Tàáwya oyonytxantoko гта, yaworo 
noskarymen hama, noro ha. Toskarymatxhe rma, towahke harha nay hama, 
ohoko, kekon hata. 16Oyonytxahra гта ehtok haxa, àtok xarha, àhyaka. Anar 
komo arko, ayakoro. Towenyxan hana, asakon kom haxa hana, nyamoro rma 
arko ha, kekon hatà. Nyamoro rma hak àrwonà yonytxatxowà, amnye yaworo 
tàwyanye ekarymatxho me. Nyamoro hak hananàhtxow xarha. 17 Nyamoro 
yonytxahra пого yehtoko, ekarymako, tohsamnohsomà ro komo wya, 
Khoryenkomo mryenon komo wya, kekon hatà. Omeroron komo yonytxahra 
rma tehtoko, axanhàn me rma nay hamà. Khoryenkomo mryenon mehra 
harha noro xenytxoko, kekon hatà. Khoryenkom hutwanyehnà komo wyaro 
harha noro xenytxoko. Atxke natxhe moxamo katxho komo wyaro harha noro 
xenytxoko, kekon hatà, Txesusu, tànhananàhrà ro komo wya. 

18 Onà wyaro yaworo xaxa àkehe, owyanye, kekon хата tà. Rano me ryhe, 
onà wyaro màketxhe, omnyamo, toto komo wya. Khoryenkomo mryenon 
mehra harha manatxhe hampànà, màketxhe, anar komo wya, rano me mak 
ha, kekon hatà. Àro wyaro rma màketxhe, omnyamo, yukryeka hon komo 
rma. Àro wyaro rma rha àkehe, uro xarha, kahe yawono, nyamoro hoko, 
kekon hatà. Khoryenkomo mryenon mehra harha hak nahtxoko, nyamoro 
ha, ranoto komo rwon yawo ro mak ha, àkehe uro, kahe yawono, kekon 
hatà. Khoryenkomo mryenon me mpànà manatxhe ha, màketxhe xarha, 
anar komo wya, rano me rma rha. Àro wyaro rma màketxhe, omnyamo, 
yukryeka hon komo rma. Àro wyaro rma rha àkehe, uro xarha, kahe yawono, 
nyamoro hoko, kekon hatà. Khoryenkomo mryenon me hak nahtxoko, 
nyamoro ha, ranoto komo rwon yawo ro mak ha, àkehe uro, kahe yawono, 
kekon hatà, Txesusu, tànhananàhrà ro komo wya. 


Romryenon me oyohsamnohnàtokonye awawonye wehxaha katxhàrà on ha. 


19Onà wyaro xarha àkehe, owyanye, kekon xarha tà, Txesusu. Khoryenkom 
yakoro orwonàmpàra ronye гта haka, osonytxatxoko, anaro oyowtà yakoro. 
On hoko ryhe tàrwonàmnye, kahe yawon yakoro, àwya koyuhtoho me, 
katxoko, omnyamo rye rma, yukryeka hon komo rma, kekon hatà. Àro hoko 
гуе гта orwonàmàtxhenye, oyoyukyatxhe xaxa mak hampànà, royàmà, kahe 
yawono, кекоп hata. 20Romryenon me oyohsamnohnàtokonye, awawonye 
wehxaha. Yakehra manatxow hana, asak hana, osorwaw haxa hana. 
Yakenohnà kom wawo rma wehxaha. Àro ke, oyoyukyatxow hama, royàmà, 
kekon hatà, Txesusu, tànhananàhrà ro komo wya. 

Yake ro oseryewhokak mak hampana oyowta hoko katzhara on ha. 


21Txesusu hyaka nomokye hata, Petru. Roha y, kekon hata. Anatoko 
yake ro rowarahyaken hana, rowta. Noro hoko rma koseryewhoken 
hama, towahke ryehtxoho me, kekon hata. Twahake koseryewhokeno, 
yake ro kata, yake rohra haxa kata, kekon hata, Petru. 22 Yake гоһга 
oseryewhokako, noro hoko, kahra wehxaha, owya, kekon hata, Txesusu. 
Onà wyaro haxa àkehe. Yake ro oseryewhokak mak hampànà, oyowtà 
hoko, atàáknahnà ro me mak ha, kekon hata, Txesusu, Petru wya. 

23 Àro hoko rma kuknonano me wekarymen hama, kekon xarha tà. Àsok hana 
noseryewhoken ha, Khoryenkom ha, tàmryenon kom hoko. Noseryewhoken 
hamà, ukukur kom hoko. Oseryewhokahra mak naha, anar kom hoko. Nyamoro 
гта, owto yoh yanoto wyaro atxke natxow hama, kekon hata, Txesusu. Аѕок 
hana nehxakon ha, owto yoh ha. Onà wyaro nehxakon hatà. Tanoto komo wya 
tàtxenyerunu yehemanàr xe nehxakon hata. Nyamoro rma nehetàhketxkon hata, 
àwya. Àro ke nanyehtxownà hata, owto уоһа, tàhyaka, kekon hata, Txesusu. 

24Wahoro htxero nomokye hata, anoto. Noro гта, thenyenohnà ryhe 
yehetàhkekon hata, owto уоһа wya, 10.000 txenyeru ymo гта hata. 22Ehemahra 
ro mak nehxakon hatà, àtxenyerumra tesnàr ke, kekon hatà, Txesusu. Àro ke, 
onà wyaro nkekon hatà, owto yohà, tanoto komo wya, anar komo wya. Mosonà 
ehemanyehnàtho ymo zak tàmtxoko, anar komo wya, kekon hata. Anar komo 
yanoto me harha tàmtxoko, txenyeru hona, kekon hatà. Ahetxenhàrà xarha, 
àhokuthuyamo xarha, àkatxhothàrà xarha, omeroro rma tàmtxoko, txenyeru 
hona, kekon hatà. Àro wyaro rma rotxenyerunu wahohsan hamà, kekon hatà, 
owto уоһа, kekon hata, Txesusu. 26 Ато wyaro tàwya enytxatxhe гта, akrataka 
neryewtay hatà, anoto, tosoknar ho hatà. Teryewrye ro nàrwonàmye hatà, owto 
yoh yakoro. Anar komo wya rompàra nyhe rma exko, kekon hatà. Mexe nyhe 
txko hak àmomohko, rowya ehematxho, kekon hatà. Mexe nyhe txko ehxah me 
wehematxehkehe, omeroro, owya, kekon hatà, anoto, owto yohà wya, kekon 
hatà, Txesusu. 27 Àro ke, àhnàn yawo rma haxa nehxakon hatà, owto yohà. 
Noseryewhokay harha tà, tanoto hoko. Towahke harha nehxakon hatà, àhoko. 
Ehemahra rma exko, kekon hatà, àwya, kekon hatà, Txesusu. 

28O0wto уоһа hyaye toy hata, anoto. Tàtonàr me гта, tkukuru yonyey hata. 
Owto yoh yanoto rma rha noro hatà. Norotho rma yahosày hatà, àhmàwo, 
kekon hatà, Txesusu. Rotxenyerunu tàmko yxak ha, omoro, kekon hatà, 
àwya. Àro wyaro nkekon hatà, àwya ehetàhkanàr ke hatà. Yakenohnà rma 
yehetàhkekon hatà, 100 txenyeru rma hatà. Rotxenyerunu tàmko yxak ha, 
kekon hatà, àwya, kekon hatà, Txesusu. 29 Àro ke neryewtay hatà, norotho, 
tosoknar ho. Teryewrye ro nàrwonàmye hatà. Mexe nyhe txko hak àmomohko, 
rowya ehematxho, kekon hatà. Mexe nyhe txko ehxah me wehematxehkehe, 
omeroro, owya, kekon hatà, norotho, àwya, kekon hatà, Txesusu. 30Àna 
mata, àÀmomokhàra mak wehxaha ha, kekon hata. Ато ke nahryemye hata, 

watxa ymo yaka, ehemahra esnàr ke. Àro yawo roro rma exko yxak ha, owya 
ehemahra ro rma haka, kekon hatà, noro ha, kekon hatà, Txesusu. 
31Nenytxownà mak hatà, anar komo, owto yoh yanoto kukur komo. Watxa 
ymo yaka tkukuthuyamo yahryemnyàrà yonytxownà hata. Noseryehoketxkon 
hatà, thenyehra hatà. Àro ke totxownà hatà, owto yohà hyaka. Omeroro 
nekarymatxehkatxownà hata, àwya, kekon hata, Txesusu. 33Ewakhàra nehxakon 
hata, owto уоһа, tanoto hoko. Àro ke nanyekye hata, tàhyaka. Ranoto y, atxke гта 
haxa manay hama, kekon hata, àwya. Thenyenohnà ymo mehetàhkeko, rowya. 
Koseryewhokan haxa hawe, ohoko, kekon hatà. Ehemahra rma exko àkan haxa 
hawe, owya, teryewrye ro orwonàmráà ke, kekon hata, owto уоһа. 33Anaro hnàn 
yawohra mak mahko hatà, omoro, kekon hatà. Noro hoko oseryewhokahra ro 
mak mahko hatà, kekon hatà. Ohnàn yawo rma haxa wahko, uro. Àro wyaro rma 
rha, noro hnàn yawo tehxorye mahko haryhe, kekon hatà, owto yohà, tanototho 
wya, kekon hata, Txesusu. ?4Norotho yarhoy hata, watxa ymo yonye ro komo 
hyaka, anàhnohno ynye ro komo hyaka. Ahyakanye narhoy hata, tanoto komo 
wya, ewakhàra rma haxa tesnàr ke. Watxa ymo yawo roro rma hak nahko, tàwya 
ehematxehkahra ro rma haka, kekon hatà, owto yohà, kekon hatà, Txesusu. 

35 Owto уоһа wyaro гта rha naha Һатрапа, royàmà, kahe yawono, 
ohokonye, kekon xarha tà. Ohnawonye oyowtà hoko oseryewhokahra 
oyehtokonye, oseryewhokahra гта rha naha hampànà, royàmà, 
ohokonye. Ayanàhnohyatxhe mak hampànà, kekon hata, Txesusu. 


Ohetx komo hyaye otowhàra ro mak ehtxoko katxhàrà on ha. 


19 1Àro wyaro tawya àhananàhtàkatxhenye, toy hata, Txesusu, Karyeryeya 
yamtar hoye. Xukneya yamtar hona haxa nahatakay hatà, Xoknaw 
mon hona. 2Akoro rma tetxkon hatà, toto komo, thenyenohnà komo. Àsna 
nohsamnohtàketxkon hatà. Àto rma ekehàtho komo yonyhoryekon hatà, Txesusu. 
3 Àhyaka nomohtxownà hata, Farysew kukur komo. Noro kukmanàr 
xe nehxatxkon haryhe tà, enkukmanàr horà. Ona wyaro nketxkonà гта 
haryhe tà, àwya. Khetxenhàrà hyaye kotowtoho, ohxe naye, ohxehra kat 
naye, owya, ketxkon hatà. Eten hoye ro haxa katà totowyano, khetxe 
hyaye, kekon hatà, Farysew komo. 
4Neyuhtxownà hata, Txesusu. Опа wyaro nkehe, Khoryenkom karyehtanà, 
àmenhosahonhàrà, kekon hata. Amnyehra, tàwya toto yakàhtontoko, Кага 
me, wos me xarha, nakàhtoye, Khoryenkomo, kehe. Àro wyaro uhutwahra 
kat manatxowà, kekon hata, Txesusu. 5 Ато wyaro tàwya akàhtotxhe rma, ona 
wyaro nkekon hatà, Khoryenkomo. Àro wyaro toto wakàhtono, kàrà, wosà, àro 
ke, toto hak tàyàmànhàyamo hnànkano, thetxe hyawo roro harha tehtxoho me, 
kekon hatà. Àro wyaro mpànà naha ha, toto, wos yakoro. Asakononhàyamo, 
towenyxano wyaro harha mpànà naha ha, kekon hatà, Khoryenkomo, kekon hatà, 
Txesusu. 6Àro wyaro natxow hama, toto komo, thetx kom yakoro. Asako ehxera 
harha natxhe, Khoryenkomo nenyàr me. Towenyxano wyaro harha natxhe, kekon 

hata. Khoryenkomo ryhe, osomryeno ynye me naha. Aro ke, ona wyaro kahra 
hak nahtxoko, toto komo. Totowyatxow hama, khetxenhàyamo hyaye, kahra hak 
nahtxoko, osomryeno ynye me Khoryenkomo yesnàr ke, kekon hatà, Txesusu. 

7 Onà wyaro haxa kàyweronàhyamatxownáà hata, Moyses 
heno, ketxkon mak hatà, Farysew komo. Ohetxenhàyamo hyaye 
oyotownàtokonye, akaryehtan komo àmenhotxoko, kekon heno hata. 
Kotowyaha hampànà, ohyaye, katxoko, owyanye àmenhonàr me, 
kekon heno hatà. Àro wyaro owyanye àmenhotxhe rma, motowyatxhe, 
ohetxenhàyamo hyaye, kekon hatà, Moyses heno, ketxkon hatà, Farysew 
komo. Àsok tawro àro wyaro kàyweronàhyamatxownà, ketxkon hata, 
Txesusu wya. 8Àro wyaro kàyweronàhyamatxownà, ohnawonye atxke 
rma haxa oyesnàr kom ke, ohetxenhàyamo hyaye oyotowrà komo xe 
rma haxa oyesnàr kom ke, kekon hatà, Txesusu. Amnyehra haxa, tàwya 
toto yakàhtotxhe, noro yotowrà xehra ro mak nehxakonà, Khoryenkomo, 
thetxe hyaye. Àro wyaro oyesnàr komo xe roro rma naha, kekon hatà, 
Txesusu. 

9Onà wyaro àkehe, owyanye, kekon xarha tà. Ohetx komo hyaye 
otowhàra ro mak ehtxoko. Àhyayenye oyotownàtokonye гта, anaro wos 
yahohsàra ro mak ehtxoko, kekon hatà. Owyanye anaro yahosnàtoko rma, 
atxke manatxhe, ohetxe ro kom mehra noro yesnàr ke mak ha. Anatoko, 
anaro kàrà hoko nay hana, ohetxe. Anaro hoko ehxaho hyaye rma 
oyotownàtokonye, ohxe гта manatxhe, kekon hata, Txesusu, Farysew 
komo wya. 

10Опа wyaro nketxkon hata, ànhananàhrà ro komo, Txesusu wya. 
Krawame гта haxa kotowtoho komo nay hama, ketxkon hata. Àhehnà ro 
me kehtokonye, ohxe haxa tehxatxow hama, ketxkon hata. 

11 Àhehnà ro me tesnàr komo xe natxow hama, anar komo, kekon 
hatà, Txesusu, àwyanye. Nyamoro rma yakoronomehe, Khoryenkomo, 
àhehnà ro me ehtxoho menye. Anar kom haxa ryhe, àhehnà ro me 
tesnàr komo xehra ro mak natxhe. Àro ke hehtetxow hama, kekon hata. 
12 Аѕок hana natxow ha, anar kom ha. Anar komo, wos kukmanyehnà 
ro me natxow hama, ahoxemnà ro me tonunur komo ke. Àro wyaron 
komo rma, àhehnà ro me natxow hama, kekon hata. Anar komo, wos 
kukmanyehnà ro me natxow hama, toto komo wya tanyyeheryamanàr 
komo ke. Àro wyaron komo xarha, àhehnà ro me rma rha natxow hama, 
kekon hatà. Anar kom haxa ryhe, tano me ronye rma àhehnà ro me 
natxhe, Khoryenkomo mryenon me tesnàr kom ke mak ha. Khoryenkom 
hoko roro tesnàr komo xe natxhe, nyamoro ha. Wos hoko tesnàr komo 
xehra mak natxhe, Khoryenkom hoko roro tesnàr kom horà. Àro ke, tano 
me ronye rma àhehnà ro me natxhe, kekon hatà. Àro wyaro oyesnàr 
komo xe oyehtokonye, àhehnà ro me rma ehtxoko, kekon hatà, Txesusu, 
tànhananàhrà ro komo wya. 

Bàryekomo txko kom hak nomohtxowà rohyaka katxhàrà on ha. 


13Thokyamo txko yokyatxkon hata, toto komo, Txesusu hyaka. Mosonà 
txko hona ayamorà txeryko tawro xe nehxatxkon hatà, àwya. Mosonà 
txko hoko orwonàmko, Khoryenkom yakoro, tawro xe nehxatxkon 
xarha tà, àwya. Horohkatxownà mak hata, Txesusu nhananàhrà ro 
komo. 14Nekhotxownà гта hata, Txesusu, tàhyaka. Bàryekomo txko 
kom hak nomohtxowià, rohyaka, kekon hata, tànhananàhrà го komo wya. 
Àhorohkahranye ehtxoko. Moxamo txko wyaron komo ryhe, Khoryenkomo 
mryenon me natxhe, kekon hata. 15 Tamorà yeryey hata, àhonanye. 

Taa. Àsnye ro toy hatà, Txesusu. 


Tkatxhonkemà hananàhàthàrà on ha. 


léTxesusu hyaka nomokye hata, toto, tkatxhonkemà. Khananàhnye у, kekon 
hatà. Àsoke ryhe ohxe wehxano, karyhe roro harha ryehtxoho me, kekon hatà. 
Eten hok haxa ryhe wehxano, enyhoru hoko, kekon hatà, Txesusu wya. 

17 Àsok tawro enyhoru màken harha, rowya, kekon hatà, Txesusu, àwya. 
Towenyxano ryhe enyhoru me naha. Khoryenkom marma enyhoru me naha, 
kekon hatà. Karyhe roro harha oyesnàr xe oyehtoko, kàyweronàhyamatxho kom 
yawo ro exko, kekon hata. 18Àsok katxho yawo ro ryhe wehxano, kekon hata, noro 
ha. Toto yotahahra ehtxoko katxho yawo ro rma exko, kekon hatà, Txesusu. Anar 
komo hetx hokohra ehtxoko katxho yawo ro xarha, toto katxho yarhàra ehtxoko 
katxho yawo ro xarha, toto hoko àtemarontahra ehtxoko katxho yawo ro xarha, 
I9toyuhsom me xenytxoko, oyàm komo, oyon komo xarha, katxho yawo ro xarha, 
osox oyehtxoho wyaro ohoyen komo xe xaxa ehtxoko katxho yawo ro xarha, àro 
wyaro katxho kom yawo ro rma exko, kekon hatà, Txesusu, àwya. 20 Àro wyaro 
katxho kom yawo ron uro, kekon hatà, noro ha. Àsok xarha wehxano, kekon 
hata. 21 Ohxe roro oyesnàr xe oyehtoko, ona wyaro xaxa mpana exko ha, kekon 
hata, Txesusu, àwya. Akatxhothàrà tamko, omeroro, txenyeru hona. Txenyeru 
rma tàmko xarha, toto komo wya, àkatxhomnà komo wya, ànyahpàn komo wya, 
kekon hatà. Àro wyaro exko hampànà, kahe yawo towakryexem me oyehtxoho 
me. Àro wyaro oyexetxhe rma, rakoro omok ha, kekon hatà, Txesusu, àwya. 

22Àro wyaro tàwya enytxatxhe rma, nekhokay mak hata, noro ha, 
tkatxhonke rma haxa tesnàr ke. Ekhokaxaho rma toy hatà. 

23Опа wyaro nkekon hata, Txesusu, tànhananàhrà ro komo wya. Опа 
wyaro yaworo xaxa àkehe, owyanye, kekon hatà. Tkayaryet kom me 
Khoryenkomo hutwahra natxow hamà, tkatxhonkem komo. Krawame 
mak natxhe, noro mryenon me harha, kekon hata. 24Arkurya yowtarà 
txko yarye àtohra nay hamà, kameru ymo. Krawame rma haxa nay hamà, 
àtotho, hory me ymo esnar ke, kekon hata. Àro yarye noro totho yoho 
rma haxa krawame natxhe, tkatxhonkem komo, Khoryenkomo mryenon 
me harha, kekon hatà, Txesusu. 

25 Aro wyaro tawyanye enytxatxhe rma, noseryehoketxkon hata, 
anhananahra ro komo, thenyehra rma haza mak hata. Asok tawro harha, 
ketxkon hata. Tonyhoryezem komo ehxera natxow hama. Asoken kom 
kata tonyhoryexem me natxowià, ketxkon hata. 

26Nenytxehkatxownà hata, Txesusu. Опа wyaro nkekon hata, àwyanye. 
Tonyhoryetxho kom hoko tehnyaxem me natxhe ha, toto komo, kekon 
hatà. Khoryenkom haxa ryhe, ehnyahnà ro me mak naha ha. Ehonomnà 
xaxa kax mak naha ha, kekon hatà, Txesusu. 

27 Опа wyaro nkekon hata, Petru, àwya. Атпа ryhe, amna yomyawonotho 
nànomye, ayakoro amna totho me, kekon hatà. Àsoke ryhe towakryexem me 
amna naye, kekon hatà. 280nà wyaro yaworo xaxa àkehe, owyanye, kekon 
hatà, Txesusu. Towakryexem me rma haxa manatxhe hampànà. Amnye, toto 
komo kayaryet me romokàtxhe гта, ehonomnà me хаха keryewtehe hampànà, 
rahonà ymo hona, Toto me Enusah kaxe, kekon hatà. Ehonomnà me rma rha 
meryewtetxhe, rohyawo, omnyam xarha, rakoro tàtosomà rotho komo kaxe. 12 
me ayahonà ymo kom hona meryewtetxhe. Eryewtaxaho rma, Ehsayewyana 
komo màwahanonketxhe, atxke manatxhe tawro me, ohxe manatxhe tawro 
me xarha. Àro wyaro rma towakryexem me manatxhe, amnye ha, kekon hatà, 
Txesusu. 29 Àsok hana natxow ha, romryenon kom ha. Rox tehtxoho kom hoye 
ro ona wyaro natxow hama. Anatoko bànàthàyamo nomyatxow hana, kekon 
hatà. Anatoko towtànhàyamo nomyatxow hana. Anatoko twosànànhàyamo 
nomyatxow hana. Anatoko tàyàmànhàyamo nomyatxow hana, kekon hatà. 
Anatoko thokuthuyamo nomyatxow hana. Anatoko towtothàyamo nomyatxow 
hana. Omeroro rma nànomyatxow hana, romryenon komo, rox tesnàr kom ke 
mak ha, kekon hatà. Nyamoro rma, towakryexem me rma haxa mpànà natxhe 
ha. Amnye rma, tano rma hak tehtokonye, thenyehra towakryexem me mpànà 
natxhe ha. Amnye xarha, karyhe roro mpànà natxhe ha, kekon hatà, Txesusu. 

30 Àsok tawro hana, kekon xarha tà. Anar komo yosnakan uro kany 
komo ryhe, wahoro htxero towakryexem me natxhe hampànà. Anar 
komo yohon uro kany kom haxa ryhe, mahtuk me towakryexem me 
natxhe hampànà, kekon hata, Txesusu, tànhananàhrà ro komo wya. 


Àme rye rma tàmryenon komo yowakryehe Khoryenkomo katxhàrà on ha. 


2 О) 1Kuknonano me nàrwonàmye xarha tà, Txesusu. Àsok hana 
akayaryet kom me nay ha, Khoryenkom ha, kekon hatà. Anotomano 
ynye wyaro nay hamà. Onà wyaro nehxakon hatà, horykomo, tanoto kom 
hoko. Enmahra ro toy hata, tanoto kom horà, tànatàr hokon kom horà, kekon 
hata, Txesusu. 2Tàwya nyamoro yonyetxhe, nànyahtxownà hata, tànatàr 
waka, àhoko ehtxoho menye. Ronatàr hoko atamohtxoko, amnye rma, kekon 
hata. Akokmamaàtxhe, 1 txenyeru wàmyaha, owyanye, ayatamoketxhet komo, 
kekon hatà. Àna hamà, 1 txenyeru màmyan hama, amna wya, ketxkon hata, 
nyamoro ha, kekon hatà, Txesusu. 3Àro rma ho, kamàmà yasawnuknutoko 

rma, anar komo yonyey hata. Owto rakatawo nehxatxkon hata, àhokohra 
mak hata. ^Omnyam zarha, ronatara waka àtotxoko, ahoko oyehtxoho menye, 
kekon hata, àwyanye. Àkokmamàtxhe, ayatamoketxhet кото wàmyaha, 
owyanye, kekon hata, horykomo. Àro ke totxownà hata, kekon hata, Txesusu. 
5Kamàmà thataw ehtoko, anar komo yanotomay xarha tà. Аго wyaro гта 
rha, kokonye ehtoko, anar komo xarha yanotomay hatà, kekon hatà, Txesusu. 
6Awanaka haxa anar komo yonyey hata. Àhokohra nehxatxkon hata. 
Àsok tawro àhokohra mahtxoko, amnye гта, kekon hata, àwyanye. 7 Атпа 
yanotomahra nahtxoko, anar komo, ketxkon hatà. Àro ke àhokohra amna 
nahko, ketxkon hatà. Omnyam xarha, ronatàrà waka àtotxoko, àhoko 
oyehtxoho menye, kekon hatà, àwyanye, kekon hatà, Txesusu. 
8Kokmamtàhkay hata. Àkokmamàtxhe rma, ona wyaro nkekon hatà, 
horykomo, tanoto komo yohà wya. Atamohxemotho komo anyehko, owya 
àtxenyerun komo yàmtoho me, kekon hatà. Wahoro htxero, mahtukme 
atamohxemotho komo wya ehemako, atamoketxhet komo. Mahyakanye, wahoro 
atamohxemotho komo wya ehemako, kekon hatà, horykomo, kekon hatà, Txesusu. 
9 Aro ke nehemay hata, àwyanye. Awanaka omohxemotho komo wya htxero 
nehemay hata. 1 txenyeru yàmye hata, àwyanye, kekon hata. 1?Enmahrà ro 
omohxemotho komo nomohtxownà haxa hata. Опа wyaro nehutwetxkon hata, 
nyamoro ha. Tkokmamnohtxowià, аго ke eho nyhe nehemen hama, kàwyanye, 
ketxkon hatà, tàwyanye rma. 1 me rma rha nàmye hatà, àwyanye xarha, kekon 
hata, Txesusu. 11 Ато ke nàrwonatxkon hata, nyamoro ha, horykomo hoko. 
Onà wyaro nketxkon hatà, àwya. 12Anar komo wya ehematxho wyaro rma 
rha meheman hama, amna wya xarha, ketxkon hata, àwya. Nyamoro ryhe, 
mexehra natamohtxowà. Amna haxa ryhe, enmahrà ro amna natamoknyo, 
tkokmamnohso ro. Kamàm nawo rma haxa атпа nahko, tamotohso ro. Аѕок 
tawro eho nyhe tàmpàra mahko, amna wya, ketxkon hatà, kekon hatà, Txesusu. 
13Опа wyaro nkekon hata, horykomo, ukukur komo wya. Hoymo y, 
oyonkuhtohra ro mak wahko, kekon hatà, àwya. 1 txenyeru wàmyaha, 
owyanye, àkan haxa hawe, owyanye, kekon hatà. Àna hamà, 1 txenyeru 
màmyan һата, amna wya, màkatxowà, rowya. Àro wyaro kahra kat 
mahtxoko, kekon hatà, horykomo, kekon hatà, Txesusu. 1415 Ahohtxoko rma, 
ayatamoketxhet komo, 1 txenyeru rma, kekon hatà. Àme rye rma tàmrà 
xe wehxaha, owyanye, nyamoro wya xarha, kekon hatà. Rano me rohra 
kat wàmyano, rotxenyerun hoye, kekon hata. Thenyehra rowya tàmnàtoko, 
ohxehra kat wehxano, owyanye, kekon hatà. Ahohtxoko rma. Owyanye 
ahosàtxhe rma, àtotxoko, kekon hatà, horykomo, kekon hatà, Txesusu. 
16 Аго wyaro гта rha, àme гуе гта tàmryenon komo yowakryehe, 
Khoryenkomo, kekon hata. Ато wyaro гта rha, anar komo yosnakan 
uro kany komo ryhe, wahoro htxero towakryexem me natxhe hampànà. 
Anar komo yohon uro kany kom haxa ryhe, mahtuk me towakryexem me 
natxhe hampànà, kekon hata, Txesusu. 

Txesusu wya twayehtoho yokarymatxhàrà on ha. 


17Xerusaryen hona tetxkon hata, Txesus komo. Tàtonàr kom me, 
tànhananàhrà ro komo yarày hata, Txesusu, toto komo hyaye. 12 komo гта 
yarày hatà. Asama yarye tàtontokonye rma, onà wyaro nkekon hatà, àwyanye. 

18Xerusaryen hona tàtetxow hama, kekon hata. Tahohsosom me mpana naha 
ha, Toto me Enusaho, Xuknewyana yoh komo wya, Khoryenkom màn yonye 
ro yoh komo wya, àyweronàhyamano ynye ro komo wya xarha. Nyamoro ryhe, 
twayehkahorye naha ketxhe hampànà, пого hoko, kekon hata, Txesusu. 

19 Nahohsetxhe xarha hampànà, Xuknewyanahnà komo wya. Nyamoro 
rma newnohyatxhe hampànà. Nàhpokyatxhe xarha hampànà, kekon 
hata. Yahkotohen hona namoyathetxhe xarha hampànà. Twayhàtxhe, 
nasanàmyaha harha Һатрапа, пого ha. Osorwawo ro enmahàtxhe, 
nasanàmyaha harha hampànà, kekon hata, Txesusu. 


Txaku komo yonà wya uro enytxako katxhàrà on ha. 


20 Txesusu hyaka nomokye hata, Txaku yona, Xowaw yona гта. 
Sekmeknew muru komo rma nyamoro ha, Txaku komo. Nyamoro yakoro rma 
nomokye hatà, àyon komo, Txesusu hyaka. Noro yakrataka neryewtay hatà, 
tosoknar ho, ehonomnà me tàwya xenyàr ke. Nàrwonàmye hatà, akoro. Uro 
enytxako, kekon hatà, àwya. 21 Eten xe manaye, kekon hatà, Txesusu, àwya. 
Eten xe manaye. Onà wyaro neyukye hatà, wosà. Toto komo kayaryet me 
mosonyhen hatà, amnye ha, kekon hatà. Ehonomnà me xaxa mosonyhen hatà. 
Ehonomnà me rma rha romryerà komo yenyàr xe wehxaha, owya, kekon hatà. 
Toto komo kayaryet me harha oyehtoko, onà wyaro kasko, moxamo wya, 
romryerà komo wya. Rohanaka eryewtatxoko, omoro howehehra, omoro 
хага howehe, kasko, àwyanye, owyaro гта rha еһопотпа me ehtxoho 
menye, кекоп hata, Txaku komo yona, Txesusu wya. 220nà wyaro haxa 
neyukye hatà, Txesusu. Àna matà, rohanawo toto yehtxoho hutwahra ro mak 
manaha ha, kekon hatà. Rowyaro rma rha eryewhamnohxemo komo ryhe, 
ehonomnà me harha natxhe hampànà, rohanaw harha, kekon hatà, wosà wya. 
Ryeryewhamtoho wenàmtàhkehe hampànà, kekon hata, Txaku komo wya. 
Toto wya twokru yontàhkantokono wyaro, ryeryewhamtoho wenàmtàhkehe 
hampànà. Rowyaro гта rha kata menàmtàhketxowà, oyeryewhamtoho komo, 
kekon hata. Aha, amna nenàmtàhkehe, ketxkon hata, Txaku komo. 23 Yaworo 
màketxhe, kekon hata, Txesusu. Rowyaro гта rha oyeryewhamtoho komo 
menàmtàhketxhe hampànà. Enàmtàhkanyenhàrà rma yeryhera mak 
wehxaha, uro, ehonomnà me harha, rohanaka harha, kekon hatà. Àsok tawro 
hana. Royàmà nwahanonkatxho komo ryhe, rohanaka texem me natxhe 
Һатрапа, kekon hata, Txesusu, Txaku komo wya. 

24Tàwyanye Txaku komo rwonà yonytxatxhe rma, ewakhàra 
nehxatxkon hatà, ukukur komo. Txesusu nhananàhrà ro komo rma 

rha nyamoro ha, 10 komo rma. Tkukur kom hoko, 2 kom hoko rma, 
ewakhara nehxatxkon hata. Kohonye nyhe ehonomnà me tesnàr komo xe 
natxow hamà, moxamo, ketxkon hatà, Txaku kom hoko. 

25 Tàhyaka haxa nanyehtxownà hata, Txesusu. Опа wyaro nkekon hata, 
àwyanye. Àsok hana natxow ha, toto kayaryet kom ha, anaro rha yana 
kayaryet kom ha, kekon hata. Ehonomnà me rma haxa natxow hama, 
tàmryenon komo yoho rma haxa mak ha. Tàmryenonàthàyamo rma 
yanotometxow hamà, ehonomnà komo. Tanàhnohso ro nanotometxow 
hama, kekon hata, Txesusu, tànhananàhrà ro komo wya. 26,27 Omnyam haxa 
ryhe, nyamoro wyarohra mpana ehtxoko. Ehonomnà me oyesnàr komo хе 
oyehtokonye, okukur komo yanoto me xaxa mpànà ehtxoko, kekon hatà. 

28 Ато wyaro гта rha wehxaha, uro, Toto me Enusaho. Anotomano ynye 
mehra mak komokye. Toto komo yanoto me haxa ryhe komokye, kekon hatà. 
Toto komo yonyhoryeny me ryhe komokye. Rano me ro rma kwayehyaha 
Һатрапа, rowya enyhoryetxho menye. Anhàn komo hyaye towtoho komo 
wehemehe, rowayehrà ke, kekon hatà, Txesusu, tànhananàhrà ro komo wya. 


Enhunu rotho komo yontanàhàthàrà on ha. 


29Таа. Xeryko hoye tetxkon hata, Txesus komo. Akoronye tetxkon hata, 
toto komo, thenyenohnà komo. 

30 Asama yahetawo nehxatxkon hata, toto, asako. Enhunu ro гта 
mokyam nehxatxkon hata. Таһуаһапуе Txesusu tonàrà yonytxatxownà 
hata. Àro ke nàrwonàmtxownà hata, teryewrye ro. Ha y, ketxkon hata, 
Dafe heno yohamàtho omoro hata. Атпа hnàn yawo exko, ketxkon hata. 
31 Neytxownà mak hatà, toto komo. Tatàknye ehtxoko, ketxkon hatà, 
àwyanye. Tatàknye ehtxoko. Thenyehra nàrwonatxkon hata, enhunu 
ro komo, teryewrye ro rma haxa mak hatà. Amna yohà y, Dafe heno 
yohamàtho отого hata. Атпа hnàn yawo exko, ketxkon hata. 

32Kràk, horohye hata, Txesusu. Nanyehtxownà hata, tàhyaka. Àsok oynyàr 
komo xe manatxowà, rowya, kekon hata, àwyanye. 33Amna уоһа у, amna 
yontanàhrà xe атпа naha, owya, ketxkon hata, àwya. 34 Àhnàn kom yawo 
rma haxa nehxakon hatà, Txesusu. Àro ke, enur komo yahey hatà. Àwya 
ahetxhe гта, tonke harha nehxatxkon hata. Noro yakoro totxownà hata. 


Xerusaryen hona Txesusu yahatakatxhàrà on ha. 


2 1 1Xerusaryen hahnohyatxkon hata, Txesus komo. Owto txko 
máàtkoso nomohtxownà hata, Betfaxe màtkoso гта hata. 
Oryefera yàhàn mahoturu hono rma àro ha, Betfaxe. Àro màhto rma 
tehtokonye, asako nànyahtxownà hata, Txesusu. Tànhananàhrà ro kom 
hoye asako nànyahtxownáà hata. 
2O0nà wyaro nkekon hata, àwyanye. Owto hona àtotxoko, kekon hata. 
Owto hona àtotxoko. Menyatxhe, àro hona, kekon hatà. Ayahatakatxhenye 

rma, xumentu menyatxhe hampànà. Amzekra xarha menyatxhe hampana. 
Ewahtosaho rma menyatxhe, kekon hatà. Meweketxhe ha. Xaro mekyatxhe ha, 
rohyaka, kekon hatà, Txesusu. 3Àsok tawro meweketxowà ketxow hana, toto 
komo, owyanye. Onà wyaro meyukyatxhe ha. Kohkomo, moxam xe nay hatà, 
màketxhe ha, àwyanye. Nyamoro гта, аго wyaro tàwyanye enytxatxhe гта, 
nekhetxhe hampànà, owyanye, kekon hata, Txesusu, tànànyaknyàr komo wya. 

^Àro wyaro xumentu yonyxe nànyahtxownà hata, Khoryenkomo 
rwonà yokarymanye ro heno nmenhotho yawo ro tehtxoho me. 
Amnyehra, onà wyaro nmenhoy hatà, noro heno. 

5 Onà wyaro katxoko, Seyaw hon komo wya. Ohyakanye nomokyaha 
hampànà, akayaryet komo. Ehonomnà mehra mak nomokyaha 
hampànà. Xumentu mkakoso atakryexaho rma nomokyaha hampànà. 
Àmxekrà mkakoso rma atakryexaho nomokyaha hampànà. 

Àro wyaro rma nmenhoy hatà, Khoryenkomo rwonà yokarymanye ro heno, 
amnyehra. Ànmenhothàrànhàr yawo ro гта haxa nehxakon hama, Txesusu. 

6Àro ke totxownà hata, ànhananàhrà ro komo, asakon komo гта. 
Txesusu rwonàmàthàr yawo ro nehxatxkon hata. 7 Xumentu yohtxownà 
hata. Àmxekrà xarha yohtxownà hata. Nàmkayamtotxownà hata, 
twomun komo ke. Sax, dyerye, àmkakoso natakryey hatà, Txesusu. 

8Asama yaka twomun komo yatxaraketxkon hatà, toto komo, ukukur 
komo rma, thenyenohnà komo rma. Ahaya xarha yeryatxkon hata, anar 
komo, asama yaka rma rha. Txaray txaray txaray, wewe txaraymetxkon 
hatà, asama yaka tàwyanye txetxoho me. Àro wyaro rma nehxatxkon 
hata, tàwyanye ehonomnà me Txesusu уопуаг ke hata. 

9 Txesusu ywaho tetxkon hata, anar komo. Noro wenarye tetxkon hata, anar 
komo. Thenyehra rma haxa nehxatxkon hatà. Omeroro rma, onà wyaro nketxkon 
hata, teryewrye ro hata. Ehonomnà me xaxa hak nahko, Dafe heno yohamátho, 
ketxkon hatà. Kohkom yano me omohsaho ryhe mosonà. Towakryexem me xaxa 
hak nahko, mosonà, ketxkon hatà. Ehonomnà me xaxa nay hamà, Kohkomo, 
katxow haka, kahe yawon komo, ketxkon hatà, toto komo, teryewrye ro hatà. 

10 Àro wyaro Xerusaryen hona nahatakay hatà, Txesusu. Noseryehoketxkon 
hatà, owto hon komo, omeroro. Onok mokro haryhe, ketxkon hatà. Onok 
mokro haryhe. 11 Khoryenkomo rwonà yokarymanye ro ryhe mosonà, 
ketxkon hata, toto komo, Txesus yakoron komo. Txesusu гта mosonà, 
Nasarye honotho rma, Karyeryeya yamtar honotho rma, ketxkon hatà. 


Khoryenkom màn yawonotho matxakatxhàrà on ha. 


12Taa. Khoryenkom màn yaka nowomye hatà, Txesusu. Àto nehxatxkon hatà, 
twarawantaxemà ro komo. Nukrunyemehtxownà hata, Txesusu. Ukukur komo, 
txenyeru yomtakayonomanye ro me nehxatxkon hata. Аіхепуегип komo гта, 
warata ho nehxakon hatà. Tax, teryay, waratatho matxakay hatà, Txesusu. Anar 
komo, watkuku yàmnye ro me nehxatxkon hatà, tahon kom ho eryewtaxemo. 

Tax, teryay, ahonathayamo xarha matxakay hata, Txesusu. 133Onà wyaro 
nkekon hata, àwyanye. Опа wyaro nkehe, àmenhosahonhàrà, kekon hata. 
Toto komo rwonàmtoho ro me naha, romànà. 
Àro wyaro rma nkehe, àmenhosahonhàrà, Khoryenkom màn hoko, kekon 
hata. Ато гта manàhnohyatxhe harha, omnyamo. Àsok tawro hana, àro 
yawo rma toto komo txenyerunutho yahosnàr ke, owyanye, temenyem 
komo wyaro owyanye ahosnàr ke, kekon hatà, Txesusu, àwyanye. 
14Khoryenkom màn yawo rma пого yehtoko, àhyaka nomohtxownáà hata, 
enhun komo, àhrohnà komo xarha. Nenyhoryetxownà hata, Txesusu. 15 Ато гта 
rha nehxatxkon hatà, Khoryenkom màn yonye ro yoh komo, àyweronàhyamano 
ynye ro komo xarha. Txesusu wya ekehàtho komo yonyhoryenàrà yonyatxkon 
hatà. Àro ke ewakhàra nehxatxkon hatà. Bàryekomo txko komo xarha 
yonytxatxownà hata. Ehonomnà me hak nahko, mosonà, Dafe heno yohamàtho, 
ketxkon hata, bàryekomo txko komo. Nyamoro гта yonytxatxownà hata, eh 
komo. Àro hoko xarha ewakhàra nehxatxkon hata. 16Onà wyaro nketxkon 
hatà, Txesusu wya. Moxamo txko rwonà yonytxahra kat manaye. Eyherany 
kat manaye, ketxkon hatà, àwya. Àna matà, kekon hatà, Txesusu, àwyanye. 
Khoryenkom karyehtan yawo ro natxow hama, moxamo. Ahoyeno rma 
hutwahra kat manatxowà, kekon hata. Опа wyaro nkehe, àmenhosahonhàrà. 
Ohxe xaxa manay hama, kanye ro me natxhe hampànà, bàryekomo 
txko komo. Apa y, àro wyaro kany me meryatxow hama, ayano 
me ro rma. Anar komo rwonàmtoho yoho rma haxa, ohxe rma 
haxa nàrwonatxhe, bàryekomo txko komo, ayakoro. 
Àro wyaro гта nkehe, àmenhosahonhàrà. Аго wyaro katxhàrànhàr yawo ro 
natxow hamà, moxamo, kekon hatà, Txesusu, Xuknewyana yoh komo wya. 
17 Аһуауепуе toy hata. Xerusaryen hoye toy hata, moxehra nyhe гта 
hatà. Betanya hona toy hatà. Àto rma kokmamye hatà. 


Fek yoh heno wayehkatxhàrà on ha. 


18Sa, nenmahye hata. Enmahrà ro tekon harha tà, Txesusu, Xerusaryen 
hona. Tàtonàr me rma nahyehyakon hatà. 1?Asama yahetawo nehxakon 
hata, fek yohà. Tawya xenyetxhe rma, xenyxe toy hata, Txesusu. Eherhàra 
mak nehxakon hatà. Tak marma nehxakon hatà. Àro ke, onà wyaro nkekon 
hatà, Txesusu, àwya. Ehetahnà ro me oyesnàrà hxak moro ha, kekon hatà, 
fek yohàtho wya. Àro wyaro àwya katxhe rma, wayehye hatà, àrotho. 

20Nenytxownà hatà, ànhananàhrà ro komo. Àro ke noseryehokatxownà 
hatà. Àsok tawro wayehno harha, fek yohàtho, ketxkon hatà. Enyhorutho 
rma wayehno hama, denyàr kom me, ketxkon hata. 

21Опа wyaro yaworo xaxa àkehe, owyanye, kekon hata, Txesusu. 
Khoryenkom yahoxet hona xenytxoko. Owyanye àhona xenyetoko rma, onà 
wyaro kahra ro mak ehtxoko, ohnawonye. Royukyan hana, àna hana, kahra ro 
mak ehtxoko, ohnawonye, kekon hata. Royukyan hama, tahoxerye rma haxa 

tesnàr ke, chonomna me rma haxa tesnàr ke, katxok xa ha, ohnawonye. Àro 
wyaro owyanye tatoko гта, rowyaro гта rha eryehokano meryatxhe hampànà, 
Khoryenkom yahoxet yano me mak ha, kekon hatà, Txesusu. Rowya fek 
yohàtho wayehkanàrà wyaro, eryehokano meryatxhe hampànà, omnyam xarha. 
Oyoyukyatxhe hampànà, аһа ymo, moro ymo. Owyanye, ohtakako, atarymako 
tuna ymo kwaka, Khoryenkom yahoxet yano me, katxhe rma, oyoyukyatxhe 
hampànà, moro ymo, Khoryenkom yahoxet hona owyanye xenyàr ke mak ha, 
kekon hata, Txesusu. 22Àsok maken kom hoko orwonàmtxoko, Khoryenkom 
yakoro. Thona xeny me oyehtokonye, oyoyukyatxhe xaxa mak hampànà, пого 
ha, kekon hatà, Txesusu, tànhananàhrà ro komo wya. 


Onok yano me ukrunyemeknyo meryak harha katxhàrà on ha. 


23Taa. Khoryenkom màn yaka nowomye xarha tà, Txesusu. Toto 
komo hananàhyakon hata. Awya àhananàhnàtokonye гта, àhyaka 
nomohtxownà hata, Xuknewyana yoh komo, Khoryenkom màn yonye ro 
yoh komo rma, horykomo kom yakoro xarha. Onà wyaro nketxkon hatà, 
àwya. Onok yano me ukrunyemeknyo meryak harha, on yaye, ketxkon 
hatà. Onokà ryhe, ukrunyemehtxoko keknano, owya, ketxkon hatà. 

24,25 Ona wyaro haxa neyuhtxownà hata, Txesusu. Uro htxero ona wyaro àkehe, 
owyanye royuhtoho me, kekon hatà. Onok yano me aymomno ryakonà, Xowaw 
heno, owyanye, kahe yawon yano me katà, toto yano me katà. Uro eyuhtxoko. 
Owyanye royukutxhe rma, uro haka rha koyukyatxhe, kekon hatà, Txesusu. 

Àro ke nosonytxetxkon hatà, nyamoro rye rma. Àsoke tketxowà, ketxkon 
hata, tàwyanye гта. Àsoke tketxowà. Kahe yawon yano me aymomno 
ryakon hama, noro heno, tketxow kata, ketxkon hata. Àro wyaro kàwyanye 
tatoko, onà wyaro nken hamà, mosonà. Àsok tawro noro heno yoyukhura 
mehxatxkonà, ken hamà, kàwyanye, ketxkon hatà, tàwyanye rma. 26 Àsok 
haxa kata tketxowà. Toto yano me aymomno ryakon hama, tketxowà, 
ketxkon hata. Àro wyaro kàwyanye tatoko, toseryehyatxow hama, toto 
kom hona. Khoryenkomo rwonà yokarymanye ro me haxa we nehxakon 
heno ha, kany me natxow hama, toto komo, ketxkon hata, tàwyanye rma. 

27 Àro ke, onà wyaro nketxkon hatà, Txesusu wya. Hàà, àna hana, ketxkon 
hatà. Onok yano me hana aymomno ryakon ha, noro heno ha. Uhutwahra amna 
naha, ketxkon hatà. Uro xarha, oyoyukhuranye wehxaha, kekon hatà, Txesusu, 
àwyanye. Onok yano me hana ukrunyemeknyo weryak ha. Oskarymahra ro 
mak wehxaha ha, owyanye, kekon hatà, Txesusu, Xuknewyana yoh komo wya. 


Tàyàm yoyuknyenhàrà yokarymatxhàrà on ha. 


28Kuknonano me onà wyaro nkekon hatà, Txesusu, Xuknewyana yoh 
komo wya. Asak nehxatxkon hatà, toto muru komo, kekon hatà. Kàrà y, 
kekon hatà, wahoto wya. Ronatàr hoko ehxe àtoko, amnye rma, kekon 
hatà, àwya. 29 Àna matà, àtohra wehxaha, kekon mak hatà, umuru, 

wahoto, kekon hata, Txesusu. Amnye nehutway harha ta. Ahoko ehxe àten 
hama, kay hata, tàwya гта. Àro ke toy hata, nat waka, kekon hata. 30 Àro 
wyaro rma rha nkekon xarha tà, àyàm komo, anaro wya, buru rma wya. 
Ronatàr hoko ehxe àtoko, kekon hatà, àwya xarha. Ana hama, àten hama, 
apa y, kekon hata. Atohra mak nexey hata, noro ha, kekon hata, Txesusu. 
31 Àsok muhutwetxowáà, kekon xarha tà, àwyanye. Àsok muhutwetxowà. 
Onokà ryhe tàyàm yoyukye, wahoto katà, anaro haxa katà, kekon hatà, Txesusu. 
Wahoto hama, noro rma neyukye hama, ketxkon hata, Xuknewyana yoh komo. 
Onà wyaro yaworo xaxa àkehe, owyanye, kekon hatà, Txesusu. Noro wyaro 
rma rha, Khoryenkom yoyuknye me harha natxow hama, atxke natxhe moxamo 
katxho rotho komo, txenyeru yahosnye rotho komo rma, anaro rha kàrà hokono 
rotho komo xarha, kekon hatà. Àro ke, Khoryenkomo mryenon me harha natxhe, 
nyamoro ha. Omnyam haxa ryhe, noro mryenon mehra rma manatxhe, eyukhura 
rma oyesnàr kom ke, kekon hatà, Txesusu. 32Ohyakanye nomokye, Xowaw 
heno. Osonyhoryetxoko, owyanye Kohkomo rwonà yonytxatxho me, kekon 
heno, owyanye. Noro heno yoyukhura mak mehxatxkonà. Txenyeru yahosnye 
rotho kom haxa ryhe neyukyatxkonà, kekon hatà. Anaro rha kàrà hokono rotho 
komo xarha neyukyatxkonà. Àwyanye eyuhtoho гта menyatxkonà, omnyamo. 
Owyanye xenyetxhe, eyukhura rma mehxatxkonà. Anar me harha ayanhàn komo 
yonyhera гта mehxatxkonà, kekon hata, Txesusu, Xuknewyana yoh komo wya. 


Nat yony komo yanhànà yokarymatxhàrà on ha. 


33Kuknonano me rma rha nàrwonàmye xarha tà, Txesusu. Xuknewyana 
yoh komo wya tàxanomkahnohtoho hutwamohsonàr xe nehxakon hatà. Àro 
ke, kuknonano me onà wyaro nkekon hatà, àwyanye. Tànatàrà yeryey hatà, 
horykomo, kekon hatà. Ufa heno yonamye hatà. Watxamtoy xarha tà. Toh 
yakay xarha tà, ufa xkunkatxho rma hatà, kekon hatà. Wato ymo yeryey 
xarha tà, kawono ymo hatà, tànatàrà yonytxoho rma hatà. Àro wyaro tàwya 
txetxehkatxhe гта, toto komo yomyaràhtoy hata, kekon hata. Tànatàrà 
yony me nemyaràhtotxownà hata. Tàwya emyaràhtotxhenye гта, toy hata, 
anar komo yowto hona, monyen komo yowto hona, kekon hatà, Txesusu. 

34Amnye ehetawawo tanoto komo nyakye hatà, horykomo, tànatàrà 
yony кото hyaka. Àhyakanye nànyahtxownà hata, eher horà, kekon hata, 
Txesusu. 35 Anoto heno komo yahohtxownà mak hata, nat yony komo, txom 
txom txom. Anaro heno hpohtxownà hata. Anaro heno yotahatxownà hata. 
Wayehye hata, noro heno. Toh ke anaro heno yotahatxownà hata, kekon 
hata, Txesusu. 36Thenyehra nyhe nànyahtxownà hata, horykomo, àhyakanye. 
Atxke гта rha nyamoro heno yetxownà xarha tà, kekon hata, Txesusu. 

37 ÀAmahyakanye Биги nyakye hata, àhyakanye. Ohxe romuru yonyatxow 
hama, kekon hata, tàwya rma, kekon hata, Txesusu. 38Onà wyaro haxa 
nketxkon hata, nat yony kom ha. Tàwyanye noro yonyetxhe гта, ona 
wyaro nketxkon hatà, tàwyanye rma. Moson hamà umuru, ketxkon hatà. 

Tayamanhara wayhatzhe, nat yoh me harha nay hama, umurunhuru kaze, 
ketxkon hata. Aro ke norotho tetahatxe, norohnà harha kawyam harha 
nat yoh me kehtxoho menye, ketxkon hata, tàwyanye rma, kekon hata, 
Txesusu. 39 Àro ke пого heno yahohtxownà hata. Narymatxownà hata, nat 
waye. Netahatxownà hata. Wayehye hata, пого heno, kekon hata, Txesusu. 

40 Àsok muhutwetxowà, kekon xarha tà, àwyanye. Аѕок muhutwetxowaà. 
Àsoke ryhe nat yony komo yeryano, horykomo. Towto hona harha 
tomokàtxhe, àsoke ryhe neryatxowà, kekon hata, Txesusu. 

41 Опа wyaro neyuhtxownà hata, Xuknewyana yoh komo. Nyamoro heno ymo 
yotahen hama, atxke rma haxa esnàr kom ke, ketxkon hata. Nanàhnohtàketxow 
hama. Anar komo yomyaràhten hama, tànatàr yony me harha. Eherà yàmnye 
komo rma yomyaràhten hama, ketxkon hata, Xuknewyana yoh komo. 

42Khoryenkom karyehtanà hutwahra manatxowà, kekon hata, Txesusu, 
àwyanye. Onà wyaro nkehe, àmenhosahonhàrà. 

Toh xanomkahnohnye komo wyaro, пого xanomkahnohyatxhe hampànà, 
toto komo. Noro ryhe, ehonomnà me harha mpana naha ha. Namno 
yetxehà wyaro, ehonomnà me noro yeryaha hampànà, Kohkomo. 
Ehonomnà me harha пого yehtxoho гта, ohxe rma haxa naha, kàwyanye. 

Àro wyaro rma nkehe, àmenhosahonhàrà. Àro wyaro katxhàrànhàrà hutwahra 
kat manatxowáà, kekon hata, Txesusu, Xuknewyana yoh komo wya. 43Àro 

ke, onà wyaro àkehe, owyanye, kekon xarha tà. Khoryenkomo mryenon me 
tehxatxhe, kàwyamo, màketxhe rma haryhe, omnyamo. Khoryenkomo mryenon 
mehra harha manatxhe hampànà. Anaryana kom haxa ryhe, Khoryenkomo 
mryenon me harha natxhe hampànà. Nyamoro rma, Khoryenkomo yoyuknye 
ro me natxhe, kekon hata, Xuknewyana yoh komo wya. 44 Àsok hana tehxan ha, 
kekon хата tà. Anatoko tehurken hana, tohu ymo hona. Totàkràsken hana, toh 
hona kehurkanàr ke mak ha. Àro wyaro rma rha, noro xanomkahnohnye heno 
komo natanàhnohyatxhe hampànà, kekon hata. Anatoko keryemnukyan hana, 
tohu ymo, khona tothahrà ke mak ha. Àro wyaro rma rha tàxanomkahnohnye 
heno komo yanàhnohyaha һатрапа, пого ha, kekon hata, Txesusu. 

45 Ато wyaro kuknonano me Txesusu rwonàmnátoko, nenytxetxkon hata, 
Xuknewyana yoh komo, Khoryenkom màn yonye ro yoh komo rma, Farysew 
komo xarha. Khokonye rma nàrwonàmno hama, ketxkon hata, tàwyanye 
гта. 46 Àro Ке, пого yahohtxahke nehxatxkon haryhe tà. Ahohsàra mak 
nehxatxkon hakahpa tà, toto kom hona toseryehrà komo ke hatà. Toto komo 
rma, Khoryenkomo rwonà yokarymanye ro me Txesusu yonyatxkon hatà. 


Asahxemtoso anyehxemo komo yokarymatxhàrà on ha. 


2 2 1Kuknonano me rma rha nàrwonàmye xarha tà, Txesusu. Onà wyaro 

nkekon hatà, toto komo wya. 2Àsok hana akayaryet kom me nay ha, 
Khoryenkom ha, kekon hata. Asok hana wekarymen ha, owyanye. Kuknonano 
me wekarymen hama. Ona wyaro nay hama, kekon hata. Buru yahxemtoy 

hata, horykomo, toto kayaryet komo. Thetx yahohsakon hata, umuru. Àro ke 
nahxemtekon hatà, àyàmà. Nyahà ymo yeryey hatà, kekon hatà, Txesusu. 
3Tasahxemtotho komo hahnok ehtoko, tanoto komo nyakye hatà, 
àmàtmatxhàyamo hyaka. Omohtxok hata, tasahxemtetxow haxa hata, ketxkon 
hatà, anoto komo, àwyanye. Àtohra mak nehxatxkon hatà, nyamoro ha, 
kekon hata, Txesusu. ^Anaro tanoto komo xarha nyakye hata. Ona wyaro 
katxoko, àmàtmatxhàyamo wya, kekon hatà, tanoto komo wya. Nyahà 
ymo yonyhoryetxehkan haxa hatà, horykomo, katxoko, kekon hatà. Woto 
xarha yonyhoryetxehkan haxa hatà, fakatho rma hatà, faka mxekàtho xarha 
hatà, ehsuryexahotho rma hatà, katxoko, àwyanye. Àna hatà, omohtxok 
hatà, tasahxemtetxow haxa hatà, katxoko, àwyanye, kekon hatà, horykomo, 
tanoto komo wya, kekon hatà, Txesusu. 5Àsok hana nehxatxkon ha, nyah 
màáàtmatxhàyamo. Atxke гта haxa nehxatxkon hata. Tàtonàr komo xehra mak 
nehxatxkon hatà. Nosownohyatxkon mak hatà, kekon hatà, Txesusu. Bararàn 
kom hoko rma nehxatxkon hatà, anar komo. Warawantetxkonà rma hatà, anar 
komo, kekon hata. 6Апаг komo ryhe, horykomo yanoto heno komo yahohtxownà 
hata, txom txom txom. Atxke rma haxa netxownà hata. Netahatxownà hata. Bo, 
wayehtxownà hata, anoto heno komo, kekon hata, Txesusu. 

7 Àro ke, ewakhàra harha nehxakon hatà, horykomo. Waha komo nyakye 
hatà. Tanoto heno yotahanyenhàyam heno yotahahoy hatà, waha komo wya. 
Ewto heno komo xarha yaknyohpoy hatà, àwyanye, kekon hatà, Txesusu. 

8Ona wyaro nkekon hata, horykomo, tanoto komo wya. Amnye rma hehtehe 
haxa ha, romuru, kekon hatà. Tasahxemtetxow hamà. Asahxemtohra mak 
natxow hamà, àmàtmatxhàyam heno, kekon hatà, àwyanye. 9 Àro ke àtotxoko, 
owto horye, anaro rha asama yarye, kekon hatà. Tasahxemtosom komo 
anyehtxatxko ha, onenyetxhàyamo rma, àsok maken komo rma, omeroro, kekon 
hatà, horykomo, tanoto komo wya, kekon hatà, Txesusu. 10 Àro ke totxownà 
hatà, anoto komo, owto horye, anaro rha asama yarye. Tànenyetxhàyamo 
yanyehtxownà hata. Atxke natxhe moxamo katxho komo гта yanyehtxownà 
hata, kekon hata. Ohxe natxhe moxamo katxho komo хапа yanyehtxownà hata. 
Omohtxok hatà, tasahxemtotxe, ketxkon hatà, àwyanye, omeroron komo wya. 
Ато ke nomohtàkatxownà hata. Tanohke ro rma haxa nehxakon hata, nàmno 
ymo, ahxemtono ytxoho, hehtano ytxoho, kekon hatà, Txesusu. 

11 Ehonomtoxaho nehxatxkon hata, nyamoro ha, tasahxemtosom komo rma. 
Osonyhoryexaho rma nehxatxkon hatà, thetx yahosnye hyawo tesnàr kom ke. 
Ukukur kom haxa ryhe, àhonomra ro mak nehxakon hatà. Noro rma yonyey 
hata, horykomo. Nàmno ymo yaka towomàtxhe гта, àhonomnà гта yonyey 
hatà, kekon hatà, Txesusu. 12Hoymo y, kekon hatà, horykomo, àwya. Asok 
tawro ryhe àhonomra mowomno, xaro, kekon hatà, àwya. Eyukhura mak nexey 
hata, toto. Arwomra ro mak nehxakon hata, kekon hata, Txesusu. 13Àro ke, ona 
wyaro nkekon hatà, horykomo, tanoto komo wya. Mosonàtho ymo asohtotxoko, 
kekon hatà. Ahrowomtxok xarha. On yaye arymatxoko, awarànà ymo waka, 

kekon hata, horykomo, tanoto komo wya, kekon hata, Txesusu. Àro wyaro rma 
rha tanàhnohsom me natxhe hampànà, osonyhoryehnàtho komo. Tarymaxem 
me natxhe hampànà, nyamoro heno, anàhnohno ytxoho ro na. Àton heno komo 
гта nàratetxhe hxak Һатрапа, teryewhamnohrà kom ke, kekon hata, Txesusu. 

14Khoryenkom yowto hona anyehxemotho komo ryhe, thenyehra 
natxhe. Towomsom kom haxa ryhe, yakehra natxhe, Khoryenkomo 
nwahanonkatxho komo rma, kekon hatà, Txesusu. 


Txenyerun kom hoye tàmporye naye Sesa wya katxhàrà on ha. 


150sonytxaxe nohsamnohtxownà hata, Farysew komo. Àsoke ryhe тока 
ymo tahohsatxowià, ketxkon hata, Txesus hoko. Atxke àrwonàmàtxhe гта, 
tahohsatxow hamà. Atxke àwya koyuhtoho kom hoye ro tahohsatxow 
hama. Noro yakoro tosonytxatxe, kàwyanye atxke màkehe, yaworohra 
mak màkehe, katxho me, ketxkon hatà, Farysew komo. 

16Àro ke tànhananàhrà komo nyahtxownà hata, Txesusu hyaka. Eroknes kukur 
komo xarha nyahtxownà hata. Опа wyaro nketxkonà гта haryhe tà, ànyahxemo 
komo, Txesusu wya. Khananàhnye y, yaworo rma haxa manaha, amna wya, 
ketxkonà rma haryhe tà. Yaworo xaxa hananàhno meryaha, amna wya. Ame 
уоһа гта haxa manaha, toto kom hoko. Owya àhananàhnáàtokonye, oseryehpàra 
ro mak manaha, toto kom hona, ketxkonà rma haryhe tà. Ahyahampàra ro mak 
manaha, toto kom hona. Yaworo xaxa Khoryenkomo muhutwamohsehe, amna 
wya, ketxkon hatà. 17 Àro ke uhutwamohsoko, amna wya, ketxkonà rma haryhe 
tà. Txenyerun kom hoye tàmporye naye, Sesa wya, Homayana komo kayaryetà 
wya. Tàmporyehra kat naye, owya, ketxkonà rma haryhe tà. 

18Tàxehra ehtxoho komo hutwekon mak hata, Txesusu. Ато ke, ona wyaro 
nkekon hatà, àwyanye. Yaworonohnà ro mak omnyamo, kekon hatà. Rokukmanàr 
xe manatxow hama, гопкиктапаг horà. 1? Txenyeru txko xenyhotxoko, rowya, 
kekon hatà. Àro ke nehtxownà hatà, àhyaka. 200nok kuknonà mosonà, опок 
yosotà onà àmenhosaho, kekon hatà, txenyeru txko hoko. 21 Hàà, Sesa hamà, 
ketxkon hatà. Hàà, yaworo màketxow hamà, kekon hatà, Txesusu. Noro 
katxho me nay hama, onà, kekon hata. Àro ke noro ewakryetxoko, owyanye 
àkatxho yàmrà ke mak ha, kekon hata. Àro wyaro rma rha Khoryenkomo хафа 
ewakryetxoko, owyanye eyuknur ke mak ha, kekon hatà, Txesusu. 

22 Ато wyaro tàwyanye enytxatxhe гта, noseryehoketxkon hata, 
ànyahxemo komo. Koo, ohxe rma haxa koyuhtxow hama, ketxkon hata, 
tàwyanye rma. Àro ke totxownà hatà, Txesusu hyaye. 


Saknusew komo yoyukuthuru on ha. 


23 Ато гта ho nomohtxownáà hata, Saknusew kukur komo, Txesusu 
hyaka. Kwayhàtxhenye asanàmpàra ro mak tehxatxhe kany komo rma 
nyamoro ha. 24Khananàhnye y, ketxkon hata, àwya. Ona wyaro nmenhoy 
hatà, Moyses heno, kàyweronàhyamanye ro heno komo. 

Towàt heno wayhàtxhe, àhokhura гта àwayhàtxhe, àhetxenhàr hak 
yahosno, ewtanhara rma. Noro ryhe, thetx me nahohsaha, ahohtanar 
horà. Towàt heno wenatàhwo hohtehe, noro ha, towàt heno hokru me. 

Àro wyaro rma nmenhoy hatà, Moyses heno, ketxkon hatà, Saknusew komo. 
25 Àro ke enytxako. Tànyonye wos yexetxhàrànhàrà amna nekarymehe, 
owya, ketxkon hata. 7 me nehxatxkonà, toto heno komo, ewtà rye komo 
гта. Атпа kukur me гта nehxatxkonà, nyamoro heno, ketxkon hata. 
Wahoto heno wos yahosàye. Bo, wayehye, noro heno. Ahokhura гта 
wayehye, ketxkon hata. Ahonanotho heno ryhe, towàt heno hetxenho 
уаһоѕауе. 26Tàwya ahosàtxhe, wayehye, пого heno xarha, àhokhura гта 
rha, ketxkon hatà. Àro wyaro rma rha nexeye, àhonanotho heno xarha. Àro 
wyaro гта rha nehtxownà, 7 heno komo, omeroro, ketxkon hata. Tàwyanye 
wos yahosàtxhe, wayehtàkatxownà. Ahohtahra гуе rma wayehtàkatxownà, 
ketxkon hata. 27 Amnye wos heno xarha wayehye, ketxkon hata. 

28 Àsok паѓхом àro ke, owya, ketxkon hatà, Txesusu wya. 
Kwayhàtxhenye tasanàmyatxhe harha màkehe hawe, отого. Onok hetx 
me ryhe naye, wosà, tasanàmàtxhenye, ketxkon hata. Onok hetx me ryhe 
naye, amnye ha. Tano rma hak tehtoko, 7 kom hetx me nehxakon hama, 
ketxkon hatà, Saknusew komo, Txesusu wya. 

29O0nà wyaro haxa nkekon hata, Txesusu, àwyanye. Àna matà, 
ayawexenatxow hama, omnyamo, kekon hata. Owyanye, asanàmpàra ro 
mak tehxatxhe tatoko rma, ayawexenatxow hamà. Khoryenkom karyehtanà 
hutwahra ro mak manatxow hamà. Khoryenkom yahoxet xarha hutwahra 
rma rha manatxow hama. Àro ke ayawexenatxhe ro mak ha, kekon hatà, 
Txesusu. 30 Tasanàmàtxhenye, àhehtahra ro mak natxhe ha, àwayehxemonhàr 
komo. Ànyontahra го mak natxhe xarha. Kahe yawon komo wyaro гта 
natxhe ha, Khoryenkom yanoto komo wyaro rma, kekon hatà, Txesusu. 
31Tanàmsom me хаха mpana natxhe ha, àwayehxemotho komo, kekon xarha 
tà, àwyanye. Khoryenkom karyehtanà hutwahra kat manatxowà. Àro yawo 
rma, onà wyaro nkekon hatà, Khoryenkomo. 32Akmaraw horyenà rma uro 
ha, kekon hatà. Esake horyenà rma uro ha, Xako horyenà rma uro ha, kekon 
xarha tà, Khoryenkomo. Noro ryhe, ehxen kom horyen mehra ro mak naha 
ha. Tehxemà rma kom haxa horyen me naha. Àro ke, àwayehxemotho komo 
yanàmnye me nay hama, kekon hata, Txesusu, Saknusew komo wya. 

33Nenytxetxkon xarha tà, toto komo, ohsamnohxemo komo. 
Tàwyanye enytxatxhe rma, noseryehoketxkon hatà. Koo, ohxe rma haxa 
khananáàhyatxow hama, mosonà, ketxkon hata. 


Àsok katxho ryhe anar komo yoho nyhe naye owya katxhàrà on ha. 


з4Опа wyaro tawro yonytxatxownà hata, Farysew komo. Txesusu 
yameryekahra harha natxhe, Saknusew komo, ohxe àwya toyuknur kom 

ke, tawro yonytzatzowna hata, toto komo wya. Àro ke, Txesusu hyaka 
nohsamnohtxownà hata, Farysew komo. 

35Ukukur komo гта, Txesusu kukmanàr xe nehxakon haryhe tà, 
enkukmanàr horà. ÀAyweronàhyamano упуе ro гта mok nehxakon hata. 
Ато Ке, ona wyaro nkekon hata, àwya. 36Khananàhnye y, thenyehra nay 
hamà, Moyses heno nmenhotho, kàyweronàhyamatxho komo, kekon hatà. 
Thenyehra mak nay hamà. Àsok katxho ryhe, anar komo yoho nyhe naye, 
owya, kekon hata. 

37,38 Neyukye hatà, Txesusu. Onà wyaro katxho ryhe, ohxe rma haxa 
naha, kàyweronàhyamatxho komo. Anar komo yoho nyhe naha. 

Kohkom xe xaxa ehtxoko. Khoryenkom xe rma ehtxoko, oyowan 
kom ke xaxa mak ha, ohnawon kom ke xaxa mak ha, oyehutwanàr 
kom me xaxa mak ha. 

Àro wyaro katxho rma, anar komo yoho nyhe naha, kekon hatà, Txesusu. 
39 Àhonan xarha, onà wyaro katxho rma, ohxe rma rha naha. 

Osox oyehtxoho wyaro rma, ohoyen kom xe xaxa ehtxok xarha. 

Àro wyaro katxho rma, ohxe rma rha naha, kekon hatà, Txesusu. 40 Àro 
wyaro katxho kom hoye ro, anaro rha hoko kàyeronàhyamatxownà, 
Moyses heno komo, Khoryenkomo rwonà yokarymanye ro heno komo 
xarha, kekon hatà, Txesusu, àwya. 


Dafe heno yoh me Kryestu yehtxoho yokarymatxhàrà on ha. 


41 Tohsamnohso rma hak ehtokonye, ona wyaro nkekon hata, Txesusu, 
Farysew komo wya. 42Àsoke ryhe Kryestu muhutwetzowa, kekon hata. 
Àsoke ryhe Kryestu muhutwetxowà. Onok heno yohamàtho me naye, 
owyanye, kekon hata, àwyanye. Dafe heno yohamàtho me nay hata, 
Kryestu, Khoryenkomo nànyaknyàrà rma, ketxkon hatà, Farysew komo. 

43Rohà ryhe noro kekon mak hatà, Dafe heno, Kryestu hoko, kekon 
hatà, Txesusu. Noro hoko rma, onà wyaro nkay heno hatà, Khoryenkom 
yokato yano me mak hatà. 

^4 Onà wyaro nken hatà, Kohkomo, rohà wya. Ehonomnà me xaxa 

eryewtako, rohanaka, ken hatà. Howehehra eryewtako, ken 

hatà. Tan oyehtoko rma haka, onà wyaro kany me axanhàn 

komo weryaha hampànà. Ehonomnà me xaxa manaha kany me 

weryatxhe hampànà, ohoko, ken hatà, Kohkomo, rohà wya. 
Àro wyaro rma nkay hatà, Dafe heno, Kryestu hok hatà, kekon hatà, Txesusu. 
45Tohamrà гта yotakyakonà, toh me. Àsok tawro ryhe, ehamàthàrà me 
harha nexeye, ehà rma, owyanye, kekon hatà, Txesusu, Farysew komo wya. 

46 Eyukhura mak nehxatxkon hata. Eyuknyehnà ro me nehxatxkon 
hata, toto komo, omeroro. Аго wyaro Txesusu wya katxhe rma, àrwomra 
harha nehxatxkon hata. Àsok naye, owya, kahra harha nehxatxkon hatà, 
towankaranàmrà komo ke hatà. 

Farysew yanhan komo yokarymatzhara on ha. 


2 3 1Onà wyaro nkekon hata, Txesusu, tanhananahra ro komo wya, 
toto komo wya xarha, ohsamnohxemo komo wya. 2 Моуѕеѕ heno 

nmenhotho hutwamohsetxow hamà, Farysew komo, àyweronàhyamano 
ynye го komo, kekon hata. 3Àro hoye ro àwyanye ahananàhnàtokonye, 
nyamoro eyuhtxoko, àro yawo ro oyehtxoho menye. Nyamoro wyarohra 
mak ehtxoko, atxke esnàr kom ke, àro yawo rohra esnàr kom ke, kekon 
hatà. Yaworo rma nekarymetxhe. Àro yawo rohra mak natxhe, kekon hatà, 
Txesusu. ^Thenyehra rma haxa hananàhno yeryatxow hamà, Moyses heno 
nmenhotho yoho rma haxa mak ha, toto komo wya eyuknur yoho rma haxa 
mak ha. Amotaka nyhe hananàhno yhera mak natxhe, kekon hatà, Txesusu. 

5Ohxe nosonyhetxhe rma haryhe, Farysew komo, toto komo wya, 
kekon xarha tà. Eten kom hoko tehtokony hana, ohxe tosonyhonàr komo 
xe гта natxhe haryhe, toto komo wya. Àro ke àÀmenhosaho womyatxhe, 
temeknuwonye, kekon hatà. Khoryenkom karyehtan hoyeno rma 
womyatxhe, temeknuwonye, thewony xarha, ohxe tosonyhonàr kom 
horà. Kawo гта haxa horokuhtetxhe xarha, ohxe tosonyhonàr kom һога, 
kekon hatà, Txesusu. 6Anar kom yakoro tasahxemtontokonye, ehonomnà 
me tosonyhonàr komo xe rma natxhe haryhe. Ohsamnohno ytxoho ro 
yawo tehtokonye, ehonomnà komo yahon ho neryewtetxhe, kekon hatà. 
7Yakentawo tàtontokonye, Ha y, khananàhnye у, tawro xe natxhe haryhe, 
toto komo wya. Khananàhnye y katxho me tesnàr komo xe rma haxa 
natxhe, toto komo wya, kekon hatà, Txesusu. 


Ehonomnà komo wyaro oyesnàr komo xehra ehtxoko katxhàrà on ha. 


8Ona wyaro nkekon xarha tà, Txesusu, tànhananàhrà ro komo wya. 
Omnyamo ryhe, khananàhnye y katxho me oyesnàr komo xehra ehtxoko, 
kekon hatà. Ehonomnà komo wyaro oyesnàr komo xehra rma ehtxoko. 
Uro ryhe, ahananàhnye kom me wehxaha. Anaro ehxera ro mak naha, 
ahananàhnye komo. Omnyam haxa ryhe, noro rye me manatxhe, ewtà 
rye komo wyaro, kekon hatà, Txesusu. 

9Apa y kahra ro mak ehtxoko, toto komo wya, ehonomnà komo wya, 
yukryeka hon komo wya, kekon xarha tà. Towenyxa mak naha, oyàmkomo, apa 
y katxho гта. Kahe yawono гта пого ha, кекоп hata. 10 Àro wyaro rma rha, 
amna yohà y katxho mehra ro mak ehtxoko. Towenyxa mak naha, oyohkomo. 
Kryestu rma noro ha, Khoryenkomo nànyaketxho rma, kekon hatà, Txesusu. 
11Onà wyaro haxa ehtxoko, omnyamo ro rye rma. Ehonomnà me oyesnàr 
komo xe oyehtokonye, okukur komo yanoto me rma ehtxoko, kekon hatà. 
12Ehonomnà me oyosonyetokonye, norohnàtho me harha oyeryatxhe hampànà, 
Khoryenkomo. Norohnàtho me haxa oyosonyetokonye, ehonomnà me harha 
oyeryatxhe hampànà, kekon hata, Txesusu, tànhananàhrà ro komo wya. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Matewsa 23 84 


Farysew komo y tanahnohsom me manatzhe hampana katzhara on ha. 


13Onà wyaro nkekon хаша tà, Txesusu. Farysew komo y, ayweronahyamano 
ynye ro komo y, yaworonohnà ro me manatxhe, omnyamo, kekon hatà. 
Tanàhnohsom me manatxhe hampànà, omnyam heno. Àsok tawro 
hana. Khoryenkomo hutwamohsohra ro mak manatxhe ha, toto komo 
wya. Uhutwanyehnà komo kax mak manatxhe ha, kekon hatà. Àro ke, 
Khoryenkomo mryenon mehra rma manatxhe. Toto komo xarha, noro mryenon 
mehra rma rha natxhe. Àmryenon me harha tehtxahkemàtho гта, àmryenon 
mehra rma natxhe, owyanye anar me thananàhrà kom ke, kekon hatà, Txesusu. 

14 Farysew komo y, àyweronàhyamano ynye ro komo y, yaworonohnà 
ro me manatxhe, omnyamo, kekon xarha tà. Tanàáhnohsom me manatxhe 
hampànà, omnyam heno. Àsok tawro hana. Enyonkaxemo katxhotho 
maryatxhe, akatxho kom me harha, kekon hatà. Khoryenkom yakoro 
orwonàmnàtokonye, mexe гта haxa orwonatxhe, onkuhtono ynyàr me 
mak ha, ohxe oyosonyhonàrà kom horà mak ha. Àro ke, tanàhnohsom me 
manatxhe hampànà, anar komo yoho rma haxa mak ha, kekon hatà, Txesusu. 

15 Farysew komo у, àyweronàhyamano ynye го komo у, yaworonohnà 
ro me manatxhe, omnyamo, kekon xarha tà. Tanàáhnohsom me manatxhe 
hampànà, omnyam heno. Thenyehra rma haxa hananàhno meryatxow hamà, 
omryenon kom me harha toto komo yehtxoho me, kekon hatà. Omryenon 
kom me harha toto yehtoko, tanàhnohsom me гта rha пого meryatxhe. 
Eryewhamnohno ytxoho ro na tarymaxem me rma rha noro meryatxhe. 
Tanàhnohsom me oyehtxoho komo yoho rma haxa, tanàhnohsom me naha, 
noro, owyanye atxke thananàhrà ke, kekon hatà, Txesusu. 

1éTanàhnohsom me manatxhe hampànà, omnyam heno, kekon xarha 
tà, àwyanye. Owyanye toto komo hananàhnàtokonye, enhun komo wyaro 
manatxow hama. Àsok tawro hana. Anar komo yarhàra natxow hama, enhun 
komo, kekon hatà. Àro wyaro rma rha, Khoryenkomo hutwamohsohra 
manatxhe, omnyamo, toto komo wya, uhutwanyehnà komo kaxe. Àro ke 
màhananàhyatxhe гта haryhe, kekon hata. Опа wyaro màketxhe гта haryhe, 
toto komo wya. Orwonàmàthàyam yawo ron me oyosonyhontokonye, ona 
wyaro kahra ehtxoko, màketxhe. Rorwonàmàáthàrà yawo rohra ryehtoko, 
nosomtatkano rma haka, Khoryenkom mànà, kahra ehtxoko, màketxhe. Onà 
wyaro haxa katxoko, màketxhe. Rorwonàmàthàrà yawo rohra ryehtoko, 
nosomtatkano rma haka, uru, Khoryenkom màn yawono, katxok xa ha, 
máàketxhe. Nosomtatkano гта haka uru kanye гта, orwonàmàthàyam yawo 
ro ehtxok hampànà, atxke oyesnàr kom hona, màketxhe, toto komo wya, kekon 
hatà, Txesusu. 17 Àro wyaro owyanye tatoko rma, Khoryenkom màn yoho nyhe 
àro yawono menyatxow hamà. Akàhpàra manatxow hamà. Enhun komo wyaro 
rma manatxow hama, uhutwanyehnà komo kaxe, kekon hata. Àsok tawro 
hana. Uru yoho nyhe enyhoru ro me nay hamà, Khoryenkom mànà. Enyhoru 

ro me rma rha naha, uru xarha, Khoryenkom man yawo tesnàr ke mak ha. Àro 
yawohra tehtok haxa, enyhoru ro mehra esnàràtho haryhe, kekon hatà, Txesusu. 

180nà wyaro màketxhe xarha, toto komo wya, kekon xarha tà. 
Orwonàmàthàyam yawo ron me oyosonyhontokonye, ona wyaro kahra 
ehtxoko, màketxhe. Rorwonàmàthàr yawo rohra ryehtoko, nosomtatkano 
rma haka, faka yaknyohtoho, kahra ehtxoko, màketxhe. Onà wyaro haxa 
katxoko, màketxhe. Rorwonàmàthàr yawo rohra ryehtoko, nosomtatkano 
rma haka, tamsoma, faka yaknyohtoho mkawono, katxok xa ha, màketxhe. 
Nosomtatkano гта haka tàmsomà kanye гта, orwonàmàthàyam yawo ro 
ehtxok hampànà, atxke oyesnàr kom hona, màketxhe, toto komo wya, kekon 
hata, Txesusu. 19 Ато wyaro owyanye tatoko гта, faka yaknyohtoho yoho 
nyhe àmkawono menyatxow hama. Enhun komo wyaro manatxow hama, 
uhutwanyehnà komo kaxe, kekon hata. Asok tawro hana. Tàmsom yoho nyhe 
enyhoru ro me nay hama, faka yaknyohtoho. Enyhoru ro me rma rha naha, 
tàmsom xarha, faka yaknyohtoho mkawo tesnàr ke mak ha. ÀAmkawohra 
tehtok haxa, enyhoru ro mehra esnàràtho haryhe, kekon hatà, Txesusu. 

20 0nà wyaro haxa àkehe, owyanye, kekon xarha tà. Owyanye, 
nosomtatkano rma haka, faka yaknyohtoho, tatoko, àro marmahnà 
hoko, ànkawon hoko xarha orwonatxow hama, kekon hata. 21 Owyanye, 
nosomtatkano гта haka, Khoryenkom mana, tatoko, аго marmahnà hoko, аго 
yawon hoko xarha orwonatxow hamà. Nosomtatkano rma haka, Khoryenkomo, 
kany me rma manatxow hama, bàn yawon me noro yesnàr ke, kekon hata, 
Txesusu. 220wyanye, nosomtatkano rma haka, kahe, tatoko, àrohnà hoko rma, 
Khoryenkom yowto hok haxa orwonatxow hamà. Nosomtatkano rma haka, 
Khoryenkomo, kany me rma manatxow hama, towto hon me noro yesnàr 
ke, kekon hatà. Àro wyaro kahra ro mak ehtxoko. Àro wyaro kanyehnà rma, 
orwonàmàthàyam yawo ro гта ehtxoko, kekon hata, Txesusu, àwyanye. 

23Farysew komo y, àyweronàhyamano ynye ro komo y, yaworonohnà 
ro me manatxhe, omnyamo, kekon xarha tà. Tanàáhnohsom me manatxhe 
hampànà, omnyam heno. Àsok tawro hana. Anatàr komo yeher hoye desmu 
rma màmyatxow hamà, Khoryenkomo wya, kekon hatà. Ohteran komo txko 
hoye, ehfaknose komo txko hoy xarha, komenyu komo txko hoy xarha, desmu 
rma màmyatxhe haryhe, Khoryenkomo wya, kàyweronàhyamatxho kom yawo 
ro oyosonyhonàr kom horà, kekon hatà. Onà wyaro katxho kom yawo ro haxa 
tehxorye manatxhe haryhe. Àme rye rma haxa ehtxoko, toto kom hoko, katxho 
yawo ro tehxorye manatxhe haryhe, kekon hatà. Toto komo hnàn yawo rma 
haxa ehtxoko katxho yawo ro xarha tehxorye manatxhe haryhe. Yaworo rma 
haxa ehtxoko katxho yawo ro xarha tehxorye manatxhe haryhe. Àro wyaro 
katxho kom yawo ro ryhe tehxorye manatxhe, kàyweronàhyamatxho kom yawo 
ro oyehtxoho menye, kekon hatà. Àro yawo rohra mak manatxhe. Àro yawo 
rono rma, desmu yàmrà hoko xarha tehxorye manatxhe ha, Khoryenkomo wya, 
kekon hata, Txesusu, àwyanye. 24 Anar komo yarhàra natxow hama, enhun 

komo. Àro wyaro rma rha, Khoryenkomo hutwamohsohra manatxow hama, 
omnyamo, toto komo wya, uhutwanyehnà komo kaxe, kekon hata. Yaworohra 
oyehtokonye, desmu yàmrà xehra naha, Khoryenkomo, owyanye. Toto komo 
hnàn yawohra oyehtokonye rma, desmu yàmrà xehra naha, owyanye, kekon 
hata. Omnyam haxa ryhe, ona wyaro màketxow hama. Datàr komo txko hoye 
kàwyanye desmu yàmtoho ryhe, toto komo hnàn yawo kehtxoho komo yoho 
rma haxa naha, Khoryenkomo wya, màketxhe rma haryhe, kekon hatà, Txesusu. 

25Farysew komo y, àyweronàhyamano ynye ro komo y, yaworonohnà 
ro me manatxhe, omnyamo, kekon xarha tà. Tanàhnohsom me manatxhe 
hampànà, omnyam heno. Àsok tawro hana. Àmkay marma oryen korokaxaho 
wyaro manatxow hama, kekon hata. Kàyweronàhyamatxho kom yawo ron 
me mosonyhetxhe rma haryhe, toto komo wya. Ohnawonye ryhe, àro yawo 
rohra mak manatxhe ha. Atxke rma haxa manatxhe, ohnawonye. Anar komo 
katxho hoko tehohkaxemà ro me manatxhe, ohnawonye, kekon hatà, Txesusu. 
26Enhun komo wyaro manatxow hamà, omnyamo, Farysew komo. Wahoro 
htxero osonyhoryetxoko, ohnawonye. Ohnawonye osonyhoryexaho rma, ohxe 
mosonyhetxow hamà, toto komo wya, kekon hatà, Txesusu. 

27Farysew komo у, àyweronàhyamano ynye ro komo y, yaworonohnà ro me 
manatxhe, omnyamo, kekon xarha tà. Tanàhnohsom me manatxhe hampànà, 
omnyam heno. Asok tawro hana. Onamno ytxoho ro wyaro manatxow hama, 
kekon hatà. Umuturyexah me ehtoko, ohxe tonyxem me nay hamà, onamno 
ytxoho ro. Amkay marma ohxe tonyxem me nay hamà. Yaw haxa ryhe nay hamà, 
toto heno yotxhotho, anhà rma, kekon hatà. 28 Àro wyaro rma rha, ohxe rma 
mosonyhetxhe haryhe, omnyamo, toto komo wya. Ohnawony haxa ryhe, atxke 
rma haxa manatxhe. Yaworohra mak manatxhe, ohnawonye, kekon hatà, Txesusu. 

29Farysew komo y, àyweronàhyamano ynye ro komo y, yaworonohnà ro me 
manatxhe, omnyamo, kekon xarha ta. Tanahnohsom me manatxhe hampànà, 
omnyam heno. Àsok tawro hana. Khoryenkomo rwonà yokarymanye ro 
heno komo yonamàthàràtho menyhoryetxow hamà, kekon hatà. Enyhoru 
heno komo rma yonamàthàràtho menyhoryetxow hamà. 30,31 Nyamoro 
heno yotahanyenhàyamo yohamàtho me manatxhe, omnyamo, kekon hatà. 
Ona wyaro màketxhe rma haryhe. Amnyehran heno me kehtokony haxa, 
Khoryenkom yanoto yotahahtoràtho kom haryhe kàwyanye, khoryen heno 
komo wyarohra kesnàràtho kom haryhe, màketxhe rma haryhe, kekon 
hatà. Àro wyaro owyanye tatoko rma, etahanyenhàyamo yohamàtho me 
moskarymetxow hama. Anha heno komo yohamatho me rma moskarymetxow 
hamà, kekon hatà. 32Àsok tawro hana. Ohoryen heno komo yoho nyhe 
ayanhàn kom hoko roro rma haxa mpana manatxhe ha, nyamoro heno wyaro 
rma rha tanahnohsom me oyehtxoho menye, kekon hata, Txesusu. 

33 Okoye wyaro atxke manatxow hama, kekon zarha tà, awyanye. Àsok 
tawro hana. Weheto krunke nekahtamyan hama, okoye. Aro wyaro rma rha, 
oyokahtamra komo ze manatxow hama, Khoryenkomo wya ayanàhnohrà kom 

hona. Ekahtampara mak manatxhe hampàna. Eryewhamnohno ytxoho ro na 
tarymaxem me manatxhe hampànà, atxke oyesnàr kom Ке, kekon hata, Txesusu. 
34Àro ke, onà wyaro àkehe, owyanye, amnyeno rma komo wya, kekon xarha 
tà. Ohyakanye ànyakyatxhe hampànà, Khoryenkomo rwonà yokarymany komo, 
tàyweron komo rma, oyweronàhyamany komo rma. Nyamoro rma ànyakyatxhe 
hampànà, ohyakanye, kekon hata. Ukukuthuyamo гта metahetxhe 
hampànà. Yahkotohen hona mamoyathetxhe hampànà. Ukukuthuyamo хата 
meryewhamnohyatxhe Һатрапа. Anaro rha owto ho mehoryatxhe hampànà, 
eryewhamnohrà kom horà, kekon hatà. Maryatxhe hampànà, oyohsamnohtoho 
kom yaka. Àro yawo гта màhpokyatxhe hampànà, kekon hata. 35Àro ke 
ayanàhnohyatxhe hampànà, Khoryenkomo. Amnyeno rma komo yanàhnohyaha 
hampànà. Amnyehra, thenyehra rma haxa nehxatxkon hatà, etahaxemo 
heno komo, enyhoru ro heno komo, kekon hatà. Wahoro htxero wayehye hatà, 
Akmew heno. Atxke naha mosonà katxho mehra ro mak nehxakon hatà, noro 
heno. Wayehye mak hatà, totahatxho wya, kekon hatà. Noro heno wyaro 
rma rha wayehtxownà hata, enyhoru ro heno komo, thenyenohnà heno komo, 
totahatxho komo wya rma rha. Amnye nyhe rma àmahyakany haxa wayehye 
hatà, Sakaryeyas heno, Barakeyas muru heno rma, totahatxho wya rma rha, 
kekon hata. Khoryenkom màn watxan yawo пого heno yotahatxownà hata, 
ohoryen heno komo. Faka yaknyohtoho monye nyhe hatà, Khoryenkom màn 
màhto гта hata, noro heno yotahatxownà hata, kekon hata. Nyamoro heno 
yotahatxehkatxownà hata, ohoryen heno komo, amnyeno гта horyen heno 
komo гта. 36Àro hoye ro, tanàhnohtàkaxem me гта haxa manatxhe hampànà, 
omnyamo, amnyeno rma komo. Àro wyaro yaworo xaxa àkehe, owyanye, kekon 
hatà, Txesusu, Farysew komo wya, àyweronàhyamano ynye ro komo wya xarha. 


Xerusaryen hon komo kurunhonàr xe гого wehxakon haryhe katxhàrà on ha. 


37 Опа wyaro nkekon xarha tà, Txesusu. Àsok hana natxow ha, Xerusaryen 
hon kom ha, kekon hatà. Amnyehran heno komo, Khoryenkomo rwonà 
yokarymanye ro heno komo yotahetxkonà, Xerusaryen hon heno komo 
гта. Таһуакапуе ànyahxemotho komo гта yotahetxkonà, toh ke, kekon 
hatà. Amnyeno rma komo xarha, roxehra natxhe, Xerusaryen hon komo 
гта. Nyamoro гта kurunhonàr xe гого wehxakon haryhe. Àsok hana nay ha, 
apaytara ha, kekon hata. Tahothàrà yosnaka tàmxekrà yohamnohyan hama, 
ukurunhonàr horà. Àro wyaro rma rha, Xerusaryen hon komo kurunhonàr 
xe roro wehxakon haryhe. Tkurunhonàr komo xehra mak natxhe, rowya, 
kekon hata, Txesusu. 38Àsok tawro hana. Àxanomkahnohsah me harha naha, 
Xerusaryen heno. 39 Ато ehxera harha wehxaha. Ronyhera harha natxhe 
hampànà, àton komo, kekon hata. Yukryeka hona harha romokhàra ro гта 
haka, ronyhera гого гта natxhe hampànà, Xerusaryen hon komo. Romokàtxhe, 
ronyatxhe harha, àton komo, amnyen komo. Àtoko rma, onà wyaro nketxhe 

hampana. Kohkom yano me omohsaho ryhe mosona, towakryexem me xaxa 
hak nahko, mosonà, ketxhe hampànà, kekon hatà, Txesusu. 


Txesusu wya tomohtoho hutwamohsotho yokarymatxhàrà on ha. 


2 4 1Khoryenkom màn уауе nahatakatxownà hata, Txesus komo. Àsnye 
ro tàtonàr kom me, àhyaka haxa nomohtxownà hata, ànhananàhrà 

ro komo. Khananàhnye y, ketxkon hatà. Xenyko, moro ymo, anaro rha nàmno, 
Khoryenkom mana ymo. Poo, ohxe rma haxa wenyaha, ketxkon hata. 

20nà wyaro haxa nkekon hata, Txesusu, àwyanye. Moro ymo 
menyatxow hama, omeroro, kekon hata. Ona wyaro yaworo xaxa àkehe, 
owyanye. Amnye nosomkawononkatxehkehe Һатрапа, аго ymo heno. 
Osomkawono ymo heno natarymatxehkehe hampànà, othenyekhenà ro 
me mak ha, kekon hatà, Txesusu. 

зОгуеѓега yàhàn hona totxownà hata. Ато гта nehxakon hata, Txesusu, 
eryewtaxaho. Àhyaka haxa nomohtxownà xarha tà, ànhananàhrà ro 
komo. Anar komo nenytxahtor me rma, onà wyaro nketxkon hatà, àwya. 
Àsokentoko ryhe nosomtatkatxehkeno, Khoryenkom тапа ymo heno, 
ketxkon hata. Àsokentoko nosomtatkatxehkeno. Àsokentoko momokyan 
harha, ketxkon hata. Àsokentoko nosomtatkatxehkeno, yukryeka heno. 
Àhahnoke гта haxa ehtoko, eten komo tenyatxowà, uhutwamohsotho. 
Ekarymako, атпа wya, ketxkon hata, Txesusu nhananàhrà ro komo. 

4Опа wyaro neyuhtxownà hata, Txesusu. Anar komo wya oyonkuhtonàr 
kom hona mpana xenytxoko, kekon hata, àwyanye. »Nomokyatxhe hampànà, 
onkuhtono ynye komo, anaro rha komo, thenyehra. Kryestu uro ha ketxhe rma 
haryhe. Thenyenohnà komo yonkuhtetxhe hampànà, kekon hata. Nyamoro 
wya oyonkuhtonàr kom hona mpana xenytxoko. 6Waha yosohtahanàr 
komo yokaytà menytxetxhe hampànà. Mexehra nosohtahetxow hatà, waha 
komo, tawro xarha menytxetxhe hampànà, kekon hatà. Àro wyaro owyanye 
enytxantoko, oseryehpàra rma ehtxoko. Àro wyaro htxero haka mpànà 
natxhe ha, toto komo. Osomtatkatxehkahra rma hak naha, yukryeka, kekon 
hata, Txesusu. 7 Anaro rha yana komo nosohtahetxhe hampànà, kekon xarha 
tà, àwyanye. Anaro rha owto hon komo nosohtahetxhe hampànà. Anato rha 
nosowuhsaha hampànà, yukryeka, thenyehra. Ehxera ro mak naha hampànà, 
nyahà, kekon hata. 8Аго wyaro htxero neryewhamyatxhe hampànà, toto 
komo. Eryewhamtàhkahra rma hak natxhe, kekon hatà, Txesusu. 


Osoxehra harha natxhe Һатрапа toto komo katxhàrà on ha. 


9 Àtoko rma ayahohsetxhe hampànà, axanhàn komo, tkayaryet komo 
wya, kekon xarha tà. Nyamoro rma oyeryewhamnohyatxhe hampànà. 
Oyotahetxhe hampànà. Oxehranye гта haxa natxhe hampànà, anaro rha 
yana komo, omeroro, romryenon me oyesnàr kom ke mak ha, kekon hatà, 
Txesusu. 

10Rohnànketxhe harha hampana, toto komo, thenyenohnà komo. Txesusu 
mryenonà uro kanyetho komo гта, rohnànketxhe harha hampànà. Osoxehra 
harha natxhe hampànà. Nyamoro ryetho rma, natahohsetxhe hampànà, 
anha komo wya, kekon hata. 11 Yaworohra nekarymetxhe hampànà, 
anar komo, thenyenohnà komo. Khoryenkomo rwonà yokarymanye uro 
ketxhe rma haryhe. Yaworohra àro wyaro nketxhe hampànà. Toto komo 
yonkuhtetxhe hampànà, nyamoro ha. Thenyenohnà komo rma yonkuhtetxhe 
Һатрапа, kekon hata, Txesusu. 12Atxke гта haxa natxhe hampànà, toto 
komo, thenyehra rma haxa mak ha. Àro ke, osoxehra harha natxhe hampànà, 
kekon hata. 13Enàmtxok mak hampànà. Enàmtàhkanyenhàrà гта, karyhe 
гого harha manatxhe hampànà, kekon hata. 14 Tokarymaxem me mak naha 
hampànà, àrwo yonyhorunu. Akayaryet kom me nomokyaha hampànà, 
Khoryenkomo nànyaknyàrà, katxho гта, tokarymaxem me mpana naha 
ha. Àro rma yonytxatxehketxhe hampànà, toto komo, anaro rha yana 
komo, omeroro, kekon hatà. Àwyanye enytxatxehkatxhe rma, mexehra 
nosomtatkatxehkehe hampànà, yukryeka heno, kekon hata, Txesusu. 


Thenyehra rma haxa neryewhamyatxhe 
Һатрапа toto komo katxhàrà on ha. 


15Опа wyaro nkekon xarha tà, Txesusu. Yukryeka yosomtatkahra 
ro гта haka, anha ymo menyatxhe hampànà, Khoryenkom mànàtho 
xanomkahnohmohsonye ymo, kekon hata. Khoryenkom mànàtho yaka 
rma neryatxhe hampànà, waha komo, enyhoru rotho yaka rma. Àto rma 
menyatxhe hampànà. Àto пого ymo yehtxoho hoko гта, menhoy hata, 
Danyew heno, Khoryenkomo rwonà yokarymanye ro heno, amnyehra, 
kekon hatà, Txesusu. 

Àro wyaro nkekon hatà, Txesusu, anhà ymo hoko, Danyew heno 
nmenhothàrànhàr hoko. Àro wyaro rma àmenhono, tano, thutwaxem me 
harha noro heno nmenhothàrànhàrà yehtxoho me. 

16Onà wyaro nkekon xarha tà, Txesusu, tànhananàhrà ro komo wya. 
Tàwyanye anhà ymo yonyetxhe rma, onà wyar hak nahtxoko, àton komo, 
Xukneya yamtar hon komo, kekon hata. Aha ymo hona hak nekahtàmtxowà. 

17 Màmyaye tehtokonye, àtohra harha hak nahtxoko, bàn kom yaka harha. 
Tkatxho kom horà àtohra hak nahtxoko. Nekahtàmtxow haxa haka, kekon hatà. 
18Bararàn kom hoko tehtokonye, omokhàra harha hak nahtxoko. Twomun kom 
horà omokhàra hak nahtxoko. Nekahtàmtxow haxa haka, kekon hatà, Txesusu. 
19Oko txko, mokyamo txko ha, yuhna heno komo, tonarkem heno komo хата. 
Àtoko rma, thenyehra neryewhamyatxhe hampànà, nyamoro heno, kekon hatà. 
200nà wyar hak nàrwonàmtxowà, Khoryenkom yakoro. Apa y, txemnyeh mehra 
hak nahko, rokahtàmtoho, katxow haka, toto komo, àwya. Apa y, tuna mehra 
hak nahko. Apa y, hokano ytxoho yawasàn mehra hak nahko, rokahtàmtoho, 
katxow haka, toto komo, Khoryenkomo wya, kekon hatà, Txesusu. 

21 Àtoko rma, thenyehra rma haxa neryewhamyatxhe hampana, toto komo. Aro 
wyaro eryewhampàra ro mak nehxatxkonà, amnyehran heno komo, kekon hata. 
Ато wyaro eryewhampàra rma rha natxhe xarha, amnyen komo. 22 Thenyehra 
mak neryewhamyatxhe hampànà, kekon hata. Amnye eryewhamtohotho komo 
yatàknanàhkehe hampànà, Khoryenkomo, tàwya tàmryenon komo kurunhotho 
me, tànwahanonkatxhàyamo kurunhotho me. Atàáknanàhkahra ehtok haxa, 
omeroron komo wayehtàkanàràtho haryhe, kekon hatà, Txesusu. 

23 Àtoko rma, onà wyaro nketxhe hampànà, anar komo, owyanye. Tan naha, 
Kryestu, omohsaho rma, ketxhe hampànà. Mono nay hatà, ketxhe xarha, anar 
komo, owyanye. Enytxahrany mak ehtxok hampànà, kekon hata. 24Kryestu 
uro ketxhe rma haryhe, anar komo. Khoryenkomo rwonà yokarymanye uro 
ketxhe rma haryhe, anar komo. Eryehokano yeryatxhe rma haryhe, thenyehra, 
kekon hatà. Tahoxet komo rma yonyhetxhe rma haryhe, toto komo wya. Àro 
hoye ro onkuhtono yeryatxhe hampànà. Khoryenkomo mryenon komo xarha 
yonkuhtotxahke natxhe гта haryhe, kekon hata, Txesusu. 25ОтоКћага ronye 
rma haka, nyamoro rma wekarymehe, owyanye. 26 Àro ke, enytxahranye ehtxok 
hampànáà, kekon hata. Ona wyaro nketxow hana, owyanye. Ahehnawo nay hata, 
Kryestu, ketxow hana. Ahehnaka àtohra mpànà ehtxok ha, kekon hatà. Nànno 
yaw nay hatà, tahusom yaw hatà, ketxow haxa hana. Enytxahrany mak ehtxok 
hampànà. Yaworohra àro wyaro nketxhe, kekon hata, Txesusu. 


Опа wyaro haxa ryhe nomokyaha hampànà Toto me Enusaho katxhàrà on ha. 


27 Onà wyaro nkekon xarha tà, Txesusu. Onà wyaro haxa ryhe nomokyaha 
hampànà, Toto me Enusaho, kekon hata. Toto komo nenytxehkanàr me mpana 
nomokyaha ha, omeroron komo nenyàr me mak ha. Àsok tonyxem me hana nay 
ha, sasa ha, kekon hata. Sasa tatoko rma, tonyxem me rma haxa nay hama, kahe 
ratokoko, kekon hata. Tawasnye rma haxa tonyxem me nay hama, sasa. Àro 
wyaro rma rha, tonyxem me rma haxa mpànà nomokyaha ha, Toto me Enusaho, 
kekon hata, Txesusu. 28 Henta ya hana nohsamnohyatxow ha, kwatxenama kom 
ha, kekon xarha tà. Àmataxahotho hyaka nohsamnohyatxow hama. Ато wyaro 
rma rha, atxke ehxemotho komo hyaka nomokyaha hampànà, Toto me Enusaho, 
tàwya anàhnohtàkatxho menye, kekon hatà, Txesusu. 

29 Toto komo yeryewhamtoho yatàknatxhe гта, nawanyehe hakahpa 
harha hampànà, kamàm heno, kekon xarha tà. Awasmehra harha naha 
Һатрапа, nuno xarha. Kahe hoye nothahyaha hampànà, xeryko heno xarha. 
Nosowuhsaha hampànà, kahe hokonotho rma, kekon hatà. 30 Àro wyaro 
exetxhe rma, nosonyhehe hampànà, Toto me Enusaho. Kahe yawo rma 
nosonyhehe hampànà, toto komo wya, kekon hatà. Tàwyanye xenyetxhe 
rma, nekhoketxhe hampànà, toto komo, anaro rha yana komo, omeroro. 
Nekhoketxhe hampànà, oseryehrà komo, kekon hatà. Toto me Enusaho 
yomoknàrà yonyatxhe hampànà. Kahrutun wawo nomokyaha. Ehonomnà 
me xaxa nomokyaha. Ohxe xaxa tonyxem me rma nomokyaha, Toto me 

Enusaho, kekon hata, Txesusu. 31 Kahe yawon komo nyakyaha xarha. Tanoto 
komo гта nyakyaha. Nyamoro yomoknàtoko гта, tonytxaxem me mpana 
naha ha, waxuru ymo, kekon hatà. Khoryenkomo nwahanonkatxhàyamo 
yohamnohyatxhe hampànà, nyamoro. Ananye rha nehamnohyatxhe hampànà, 
yukryeka mata ymo hoye, kahe mata ymo hoye, kekon hata, Txesusu. 

32Kuknonano me xarha nekarymay hatà. Àsok hana nay ha, nat ha, 
kekon hata. Tataskatxhe rma, naten hama, nata, fek yohà rma. Owyanye 
atanàrà yonyetoko, onà wyaro màketxow hamà. Mexehra rma haxa 
tàtxemnyehàntetxow hama, màketxhe, kekon hata, Txesusu. 33 Ато wyaro rma 
rha amnye muhutwetxhe hampànà. Àro wyaro owyanye ronekarymatxho 
yonyetoko, onà wyaro màketxhe hampànà. Mexehra rma haxa nomokyan 
hama, Toto me Enusaho, màketxhe hampànà, kekon hata, Txesusu. 

34Onà wyaro yaworo xaxa àkehe, owyanye, kekon xarha tà. Awayehtàkahra 
natxhe hampànà, amnyeno rma kukur komo. Ehtokonye rma haka nehoryatxhe 
hampànà, ronekarymatxho, omeroro, kekon hata. 35 Nosomtatkehe hampànà, 
kahe heno. Yukryeka heno xarha nosomtatkehe hampànà. Rorwon haxa ryhe, 
osomtatkahra ro mak naha ha, kekon hatà, Txesusu. 


Asokentok hana nomokyan ha Toto me Enusaho katxhàrà on ha. 


36Onà wyaro nkekon xarha tà, Txesusu. Asokentok hana nomokyan ha, 
Toto me Enusaho, kekon hatà. Omohtoho yawasànà ywero naha, royàmà, 
noro marma mak ha. Àywenyeke mak natxhe ha, toto komo, kekon hata. 
Àywenyeke rma rha natxhe, kahe yawon komo хата. Àywenyeke гта 
rha naha, Khoryenkom muru xarha. Royàm marma ryhe, àywero naha, 
kekon hatà, Txesusu. 

37 Nowe heno yehtoko tuna ymo yomokàthàrànhàrà wyaro nomokyaha 
hampànà, Toto me Enusaho. 38 Àsok hana nehxatxhkon ha, nyamoro heno ha, 
kekon hata. Tuna ymo yomokhàra ro гта haka, tànyahrà kom hoko nehxatxkon 
hamà. Thehtanàr kom hoko xarha nehxatxkon hamà. Tànyontanàr kom hoko 
xarha nehxatxkon hama. 39 Tanàhnohtoho komo ywenyeke rma hak nehxatxkon 
hama, tuna ymo wya, kekon hata. Tkanawarà ymo kom yaka Nowe heno komo 
yosonkahàtxhe гта, nomokye hata, tuna ymo. Toto heno komo yanàhnohtàkay 
hatà. Àro wyaro rma rha àywenyeke toto komo yehtoko, nomokyaha hampànà, 
Toto me Enusaho, kekon hata, Txesusu. 49 Хого yomohtoho ho, bararàn kom 
hoko natxow hana, toto komo, asako. Anaro, tanàmsom me mpana naha ha. 
Anaro haxa ryhe, tànomsom me mpana naha ha, kekon hata. 41 Ато rye xerye 
kyatxow hana, woràskomo, asako. Anaro, tanàmsom me трапа naha ha. Anaro 
haxa ryhe, tànomsom me mpana naha ha, kekon hata, Txesusu. 42 Àro ke, thona 
ro mpana ehtxok ha. Asokentok hana nomokyan ha, oyohkom ha. Omohtoho 
yawasànà ywenyeke manatxhe. Àro ke, thona ro mpànà ehtxok ha, kekon hatà. 

43Onà wyaro uhutwamohsehe xarha, owyanye, kekon xarha tà. Аѕок 
hana natxow ha, temenyem kom ha. Toto katxhotho yanàr xe tehtokonye, 

tomohtoho yokarymahra natxow hama, noro wya. Àro ke uhutwahra rma 
пау hama, toto, kekon hata. Tàwya uhutwantok haxa, ànàkhàra esnàràtho 
haryhe mà, thona ro esnàràtho haryhe mà, bàn yaka owomrà kom hona 
xenyàràtho haryhe mà, àwya, kekon hatà, Txesusu. 4^ Àro wyaro rma rha, 
thona ro mpànà ehtxok ha, omnyam xarha. Àsokentok hana nomokyan 
ha, Toto me Enusaho. Owyanye omokhàra hak nay hama tatoko rma, 
nomokyan hamà. Àro ke, thona ro mpana ehtxok ha, kekon hata, Txesusu. 


Horykomo hona ro anoto komo yehtxoho yokarymatxhàrà on ha. 


45Kuknonano me гта rha nekarymay хаша tà. Bàn yaye tàtontoko, anotomano 
yeryan hama, horykomo, kekon hata. Tanoto komo yoh xarha wahanonken 
hama. Toyuknye ro rma wahanonken hama. Takàhsomà rma wahanonken hama, 
tanoto komo yoh me noro yehtxoho me, kekon hatà. Romàn yawon komo xenyko, 
rohnawo, ken hamà, horykomo, àwya, kekon hatà, Txesusu. 46 Àsok hana nay ha, 
anoto komo yoh ha. Anatoko àhoko roro nay hana, tanotomanyenhàrà rwon yawo 
ro mak ha, kekon hata. Tomokàtxhe harha, àhoko гого пого yehtxoho yonyan 
hama, horykomo. Ато ke пого yowakryen hama, kekon hata. 47 Опа wyaro 
yaworo xaxa àkehe, owyanye. Tkatxho yoh me noro yeryan hamà, horykomo. 
Omeroron yoh me noro yeryan hamà, kekon hatà, Txesusu. 

ав Àsok haxa hana пау ha, anoto komo yoh ha. Anatoko àhokohra гта nay 
hana. Tanotomanyenhàrà rwon yawo rohra harha nay hana, kekon hatà. Onà 
wyaro haxa nken hamà, tàwya rma. Nàramamyan hamà, horykomo, ken 
hama. Omokhàra mak nay hama, ken hama, tàwya rma. Àro ke, àsok make 
гта haxa nay hama, atxke tehtxoho hoko. 4 Horykomo yanototho komo 
hpokyan hama, kekon hata. Tkukuthuyamo rma hpokyan hama. Teryehotanàr 
hoko xarha nay hamà, tasahxemtonàr hoko. Tànyerhontanàr hoko xarha nay 
hama, tanotomanyenhàrà ramamrà ke mak ha, kekon hata, Txesusu. 50 Àsok 
tawro hana. Omokhàra mak nay hama, horykomo, ken hama, noro. Àro wyaro 
àwya tatoko гта, nomokyaha hampànà, horykomo, kekon hata. 51 Norotho 
yanàhnohyaha hampànà. Thenyehra гта haxa nanàhnohyaha hampànà. 
Yaworonohnà rotho komo hyaka neryan hama, anàhnohno ytxoho ro na, 
kekon hatà. Àton heno komo rma nàratetxhe hxak hampànà, teryewhamnohrà 
kom ke. Àro ke, Toto me Enusaho yomohtoho hona ro mpànà ehtxok ha, 
omnyamo, kekon hatà, Txesusu, tànhananàhrà ro komo wya. 


Omaso komo yokarymatxhàrà on ha. 


25 1Kuknonano me rma rha nekarymay xarha tà, Txesusu, 
tànhananàhrà ro komo wya. Àsok hana akayaryet kom me nay ha, 
Khoryenkom ha, kekon hata. Toto me Enusaho yomoknàtoko, akayaryet kom 
me harha nay hama. Noro yomohtoho гта, ona wyaro nay hama. Àhehtaxe 
toto yomohtoho wyaro пау hama, kekon hata. Àhehtaxe пого yomoknàtoko, 

ehoso totxownà hata, omaso komo, àhetxe yanoto komo. 10 komo гта 

nyamoro hata, omaso komo. Noro yohoso tatontokonye rma, namparyena 
yatzowna hata, kekon hata, Txesusu. 2-4Akàhpàra mak nehxatxkon hata, 
ukukur komo, 5 komo rma. Tawyanye namparyena yanatoko, kerosena 
yarhara rma nehxatxkon hata. Anar kom haxa ryhe, 5 komo rma rha, takàhso 
nehxatxkon hata. Tàwyanye namparyena yanàtoko, kerosen xarha yatxownà 
hata. Kerosen yona гта, aràhtosaho гта yatxownà hata, kekon hata, Txesusu. 
5Nàramamyakon mak hata, toto, ahehtaze tomohsomà. Àro ke nànàhtxownà 
hata, omaso komo, omeroro, kekon hata. 6Коһѕа rakatawo nomokye hata, 
пого. Ahehtaxe nomokyan hatà, ketxkon hatà, toto komo. Noro ehotatxko, 
omaso komo y, ketxkon hatà, kekon hatà, Txesusu. 7 Tàwyanye enytxatxhe 
rma, hakatxownà hatà, omaso komo, omeroro. Tweyur komo hotuhtotxownà 
hata, kekon hata. 8Опа wyaro nketxkon hata, akàhpàn komo, takàhsom komo 
wya. Amna namparyenanàtho newehno, ketxkon hata. Okerosenyen kom hoye 
tàmtxoko, атпа wya, amna namparyenan yaràrà, ketxkon hata, akàhpàn 
komo, kekon hata. 9 Àna matà, ketxkon mak hata, takàhsom komo. Tàmpàra 
amna nay hamà. Àwararohra nay hana, kerosenà. Ehekahtatxko ha, kerosen 
yàmnye ro komo hyaka, ketxkon hata, takàhsom komo, kekon hata, Txesusu. 

10 Ато ke, ehekahso totxownà hata, akàhpàn komo, kekon xarha tà. 
Àyaràhnawonye гта nomokye haxa hata, toto. Ahehtaxe toy hata, nàmno 
yaka, kekon hata. Noro yakoro totxownà hata, omaso komo, takàhsom 
komo. Noro yakoro asahxemtoso totxownà hata, takàhso tesnàr kom ke, 
thona ro гта haxa tesnàr kom ke, kekon hata, Txesusu. Owomàtxhenye 
rma, tahuso harha nexey hatà, àmàn hotar komo. 

11 Amnye nomohtxownà harha tà, anar komo, акаһрап komo гта. Атпа 
yohà y, amna yohà y, ahurmakako, amna yowomtoho me, ketxkon hatà. 12Àna 
matà, kekon mak hatà, noro ha, àwyanye. Onà wyaro yaworo xaxa àkehe, 
owyanye. Oywenyekenye wehxaha, kekon hatà, àwyanye, kekon hatà, Txesusu. 

13Àro wyaro rma rha nomokyaha hampànà, Toto me Enusaho, kekon 
xarha tà. Noro yomohtoho yawasànà ywenyek mak manatxhe. Àro 
ke, thona ro mpànà ehtxok ha, takàhsom komo wyaro, akàhpàn komo 
wyarohra mak ha, kekon hatà, Txesusu, tànhananàhrà ro komo wya. 


Horykomo txenyerun yoh komo yokarymatxhàrà on ha. 


14 Àsok hana nay ha, Toto me Enusaho yomohtoho, kekon xarha tà, Txesusu, 
tànhananàhrà ro komo wya. Onà wyaro nay hamà. Mox tàtonàr xe nehxakon 
hatà, horykomo. Àro ke, tanoto komo yanyekye hatà. Tàtxenyerun yoh me harha 
netxownà hata, kekon hata, Txesusu. 15 Àwarawantanàr komo xe nehxakon hata, 
tàtxenyerun ke. Thenyehra nàmye hatà, anaro wya, tàywero rma haxa esnàr ke 
hatà, kekon hatà. Àro ke, 5 meryaw txenyeru yàmye hatà, àwya, thenyehra hatà. 
Noro yosnaka tàywero nehxakon hatà, anaro, anoto xarha. Àro ke, esnaka rma 
rha txenyeru yàmye hatà, àwya. 2 meryaw yàmye hatà, àwya, kekon hatà. Noro 
yosnaka rma haxa tàywero nehxakon hatà, anaro, anoto xarha. Àro ke, esnaka 

rma rha txenyeru yàmye hata, àwya. 1 meryaw marma yàmye hata, àwya. Àro 
wyaro tàwya tàmtàhkatxhe rma, toy hatà, horykomo, kekon hatà, Txesusu. 

165 meryaw yahosnyenhàrà ryhe, amamehra warawantay hatà. 
Twarawantatho hoye ro 5 meryawu rma rha yahosày hatà, kekon hatà. 17 Àro 
wyaro гта rha, 2 meryaw yahosnyenhàrà xarha, 2 meryawu гта rha yahosày 
hatà, twarawantanàr ke, kekon hatà, Txesusu. 181 meryaw yahosnyenhàr 
haxa ryhe, àwarawantahra ro mak nehxakon hatà. Txenyerutho yonamye hatà, 
yukryeka waka. Tanotomanye nàmàthàràtho гта yonamye hata, kekon hata. 

19 Мехе гта haxa ehxah me nomokye harha tà, horykomo, 
anotomanyenhàyamo, kekon hata. Àwarawantathàyamotho hutwanàr xe 
nehxakon hatà. Àro ke nanyehtxownà hata, tàáhyaka, kekon hata, Txesusu. 

205 meryaw yahosnyenhàrà htxero nomokye hata. 5 meryaw xarha txenyeru 
yokye hatà, horykomo hyaka. Rohà y, kekon hatà, àwya. 5 meryaw txenyeru 
màmye, rowya. Rowarawantatho hoye ro 5 meryawu гта rha wahohsako, 
otxenyerunu, kekon hatà, noro ha, kekon hatà, Txesusu. 21 Ohxe mehxak hamà, 
kekon hata, horykomo, àwya. Ranoto me yaworo mehxak hama, rotxenyerun 
hoko, yakenohnà hoko rma. Thenyenohnà haxa yoh me harha keryaha, kekon 
hatà. Ohoko teryehorye wehxaha. Àro ke, rowyaro rma rha teryehorye exko, 
omoro xarha, kekon hatà, horykomo, àwya, kekon hatà, Txesusu. 

222 meryaw yahosnyenhàrà xarha nomokye hata. Rohà y, kekon hata. 2 
meryaw txenyeru màmye, rowya. Rowarawantatho hoye ro 2 meryawu rma 
rha wahohsako, otxenyerunu, kekon hata, пого ha, kekon hata, Txesusu. 23Оһхе 
mehxak hama, kekon hata, horykomo, àwya. Ranoto me yaworo mehxak hama, 
rotxenyerun hoko, yakenohnà hoko rma. Thenyenohnà haxa yoh me harha 
keryaha, kekon hatà. Ohoko teryehorye wehxaha. Àro ke, rowyaro rma rha 
teryehorye exko, omoro xarha, kekon hatà, horykomo, àwya, kekon hatà, Txesusu. 

241 meryaw yahosnyenhàrà xarha nomokye hata. Опа wyaro haxa nkekon 
hatà, horykomo wya. Rohà y, onà wyaro khutweknano, kekon hatà. Tanàhnohso 
ro amna manotomehe. Ohoye rohra, amna hoye ro haxa, anyahtehe, kekon 
hata. 25Àro ke koseryehyako, ohona. Otxenyerunuthuru wenamyako, yukryeka 
waka. On harha otxenyerunuthuru, onàmàthàràtho rma, kekon hata, horykomo 
wya, kekon hata, Txesusu. 26Опа wyaro haxa neyukye hata, horykomo. Atxke 
mehxak hamà, owya ranweknàr ke, kekon hatà, tanoto wya. Wenyhe mehxak 
hama. Àwarawantahra mehxak hama, kekon hata. Ohoye rohra, amna hoye 
ro haxa, anyahtehe, màkano, rohoko, kekon hatà. Àro wyaro rohutwanye me 
manay hama, kekon hata, horykomo, tanoto wya, kekon hata, Txesusu. 27 Àro ke, 
tàmporye nehxak haryhe, rotxenyerunu, txenyeru hokono ro komo wya, kekon 
hatà, horykomo. Txenyeru yehetho yàmnye ro me natxow hamà, nyamoro, 
kekon hata. Tàhyawonye rotxenyerunu yehtok haxa, rowya harha tàmràtho 
haryhe àwyanye, eho nyhe tàmràtho haryhe àwyanye, romokàtxhe harha, 
kekon hatà, horykomo, noro wya, tanototho wya, kekon hatà, Txesusu. 

28 Àro ke, ona wyaro nkekon zarha ta, horykomo, aton komo wya, anaro 
tanoto komo wya, kekon hata, Txesusu. Rotxenyerunutho atxok ha, noro 
hyaye, anhàtho hyaye, kekon hatà, àwyanye. Anaro wya ryhe tàmtxok harha. 
10 meryawu yahosnyenhàrà wya rma tàmtxoko, kekon hatà, horykomo, 
tanoto komo wya, kekon hata, Txesusu. 29 Опа wyaro nkekon xarha tà, 
horykomo, tanoto komo wya. Tkatxhonke rma oyehtokonye, thenyehra 
nyhe mahohsatxhe xarha, akatxho komo xarha, kekon hatà. Akatxhomra 
oyehtokony haxa, ahohsàra ro mak manatxhe hampànà. Akatxhothàyamo rma, 
yakenohnáàtho txko rma, natarymatxehkehe hampànà, kekon hata, horykomo, 
tanoto komo wya, kekon hatà, Txesusu. Àro wyaro rma rha, towakryexem me 
xarha natxhe, Khoryenkomo newakryetxho komo, noro yoyuknyenhàyamo. 
Àro wyaro rma rha, ewakryehnà me rma natxhe hampànà, ewakryehnàtho 
komo, noro yoyuknyehnànhàyamotho, kekon hatà, Txesusu. 

зоОпа wyaro nkekon хата tà, horykomo, tanoto komo wya, kekon 
xarha tà, Txesusu. Ranototho arymatxok ha, romàn yaye, awarànà 
ymo waka, kekon hatà, horykomo, àwyanye, kekon hatà, Txesusu. Àro 
wyaro rma rha tanàhnohsom me natxhe hampànà, Khoryenkomo 
yoyuknyehnànhàyamotho. Tarymaxem me natxhe hampànà, nyamoro heno, 
anàhnohno ytxoho ro na. Àton heno komo гта nàratetxhe hxak hampànà, 
teryewhamnohrà kom ke, kekon hatà, Txesusu, tànhananàhrà ro komo wya. 


Txesusu wya wahanonkano упуе me tehtxoho yokarymatxhàrà on ha. 


31 Ona wyaro nkekon xarha tà, Txesusu, tànhananàhrà ro komo wya. 
Amnye komokyaha harha hampànà, Toto me Enusah kaxe, kekon hatà. 
Ehonomnà me xaxa komokyaha hampànà. Rakoro nomokyatxhe xarha, 
kahe yawon komo, Khoryenkom yanoto komo, kekon hatà. Romokàtxhe 
гта, ehonomnà me xaxa keryewtehe hampànà, rahonà ymo hona. Toto 
komo kayaryet me harha keryewtehe Һатрапа, kekon hata. 32Rohyaka 
nohsamnohtàketxhe hampànà, toto komo, anaro rha yana komo, omeroro. 
Àtoko wahanonkano weryaha hampànà, kekon hata. Àsok hana toknà komo 
wahanonketxow ha, okno yonye ro kom ha. Onà wyaro nwahanonketxow 
hama. Kahneru komo wahanonketxhe. Кактагуеѓи xarha wahanonketxhe, 
kekon hatà, Txesusu. 33Kahneru komo yeryatxhe, thanakanye, howehehra. 
Howehe haxa ryhe kakmàryetu komo yeryatxhe. Àro wyaro nwahanonketxow 
hama, okno yonye ro komo, kekon hata. Àro wyaro rma rha wahanonkano 
weryaha hampànà. Ohxe ehxemo komo weryaha, rohanaka, howehehra. 
Atxke ehxemotho kom haxa ryhe weryaha, howehe, kekon hatà, Txesusu. 

34O0nà wyaro àkehe hampànà, ohxe ehxemo komo wya, howehenohnà komo 
wya, àkayaryet komo kaxe. Omohtxoko, rowto hona, Khoryenkom yowto hona, 
àkehe hampànà, àwyanye, kekon hatà. Royàm newakryetxho me manatxhe, 
omnyamo. Noro yowto hon me harha manatxhe, àkehe hampànà, àwyanye. 
Àsok tawro hana. Tàwya akàhtono yeryetxhe rma, onà wyaro kanyenhàr me 

nehxakonà, Khoryenkomo, àkehe hampana, àwyanye. Romryenon komo ryhe, 
rowto hon me һата natxhe hampànà, kanyenhàr me nehxakonà, Khoryenkomo. 
Àro wyaro àwya katxhàrànhàrà yawo ro manatxhe, omnyamo, àkehe hampànà, 
ohxe ehxemo komo wya, kekon hatà, Txesusu. 35 Àsok tawro hana. Rahyehnàtoko, 
uro mànyahmetxkonà, àkehe xarha, àwyanye. Twohtxahke ryehtoko, uro 
màwokhetxkonà, àkehe хата, àwyanye. Hawana me ohyakanye romoknàtoko, 
uro mewakryetxkonà, àkehe xarha, àwyanye, kekon hatà, Txesusu. 36 Anyempera 
ryehtoko, uro manyempetetxkonà, àkehe xarha, àwyanye. Ekeh me ryehtoko, 
rakoronomaxe momokyatxkonà, àkehe xarha, àwyanye. Watxa уто yawo 
ahryemxah me ryehtoko, rowakryexe momokyatxkonà, àkehe xarha, àwyanye, 
ohxe ehxemo komo wya, kekon hatà, Txesusu. 

37 Onà wyaro nketxhe hampànà, nyamoro, enyhoru komo rma, rowya, 
kekon xarha tà. Атпа уоһа y, ayahyehrà hutwahra mak amna nehxakonà, 
аго ke anyahmahra amna nehxakon hama, ketxhe hampànà, rowya. 
Twohtxahke oyehtxoho hutwahra гта rha amna nehxakonà, аго ke 
owokhahra amna nehxakon hama, ketxhe xarha, rowya. 38Hawana me 
oyomohtoho hutwahra гта rha amna nehxakonà, аго ke oyowakryehra 
amna nehxakon hamà, ketxhe xarha, rowya. Anyempera oyehtxoho 
hutwahra гта rha атпа nehxakonà, аго ke ayanyempetohra amna 
nehxakon hama, ketxhe xarha, rowya. 39Ekeh me oyehtxoho hutwahra гта 
rha amna nehxakonà, watxa ymo yawo ahryemxah me oyehtxoho hutwahra 
гта rha amna nehxakonà, àro ke ayakoronomaxe àtohra amna nehxakon 
hama, ketxhe xarha, ohxe ehxemo komo, rowya, kekon hata, Txesusu. 

40 Àro wyaro àwyanye katxhe rma, onà wyaro haxa àkehe hampànà, àwyanye, 
kekon xarha tà. Onà wyaro yaworo xaxa àkehe, owyanye, àkehe hampànà. 
Rowtà komo ryhe makoronometxkonà, omnyamo, àkehe hampànà, àwyanye. 
Norohnàtho komo rma makoronometxkonà. Nyamoro yakoronomanye rma, uro 
haxa makoronometxkonà, àkehe hampànà, ohxe ehxemo komo wya. Àro wyaro 
àkehe, uro, àkayaryet komo rma, àwyanye, kekon hatà, Txesusu. 

4 Опа wyaro haxa àkehe hampànà, anar komo wya, atxke ehxemotho komo 
wya, howehenotho komo wya, kekon xarha tà. Àtotxok ha, rohyaye, àkehe 
hampànà, àwyanye. Tanàhnohsomà ro me manatxhe hampànà. Àtotxok ha, 
eryewhamnohno ytxoho ro na, weheto ymo wyarono rma hona, ewehpànà 
ro ymo wyaron hona, àkehe hampànà, àwyanye. Àro hoko rma, onà wyaro 
kanyenhàr me nehxakonà, Khoryenkomo. Eryewhamnohno ytxoho ro hon 
me natxhe hampànà, worokyamo yohà ymo heno, anoto heno komo xarha, 
kanyenhàr me nehxakonà, Khoryenkomo, àkehe hampànà, àwyanye, atxke 
ehxemo komo wya, kekon hatà, Txesusu. 42 Àsok tawro hana. Rahyehnàtoko, 
ronyahmahra mehxatxkonà, omnyamo, àkehe xarha, àwyanye. Twohtxahke 
ryehtoko, rowokhahra mehxatxkonà, àkehe xarha, àwyanye. 43Hawana me 
ohyakanye romoknàtoko, rowakryehra mehxatxkonà, àkehe xarha, àwyanye. 
Anyempera ryehtoko, ranyempetohra mehxatxkonà, àkehe xarha, àwyanye. Ekeh 

me ryehtoko, rakoronomaxe omokhàra mehxatxkonà, àkehe xarha, àwyanye. 
Watxa ymo yawo ahryemxah me ryehtoko, rowakryexe omokhàra mehxatxkonà, 
àkehe xarha, àwyanye, atxke ehxemotho komo wya, kekon hatà, Txesusu. 

44Опа wyaro nketxhe hampànà, nyamoro, rowya, kekon хата tà. Атпа уоһа 
y, ayahyehrà hutwahra mak amna nehxakonà, twohtxahke oyehtxoho hutwahra 
гта rha атпа nehxakonà, ketxhe hampànà, rowya. Hawana me oyomohtoho 
hutwahra rma rha amna nehxakonà, anyempera oyehtxoho hutwahra rma rha 
атпа пеһхакопа, ketxhe xarha, rowya. Ekeh me oyehtxoho hutwahra гта rha 
amna nehxakonà, watxa ymo yawo ahryemxah me oyehtxoho hutwahra rma 
rha атпа nehxakonà, аго ke ayakoronomahra атпа nehxakon hama, ketxhe 
xarha, atxke ehxemotho komo, rowya, kekon hatà, Txesusu. 

45 Ona wyaro yaworo xaxa àkehe, owyanye, àkehe Һатрапа, àwyanye, 
kekon xarha tà. Ohxehra rowtà komo yehtxoho muhutwetxkonà, àkehe 
hampànà, àwyanye. Nyamoro yakoronomahra mak mehxatxkonà. 
Nyamoro yakoronomanyehnà гта, uro haxa rakoronomahra mehxatxkonà, 
àkehe hampànà, àwyanye, kekon hata, Txesusu. 46 Tanàhnohso roro 
natxhe hampànà, nyamoro ha, atxke ehxemotho komo. Anàhnohno 
ytxoho ro na tasom me natxhe hampànà. Enyhoru kom haxa ryhe, karyhe 
roro natxhe hampànà, kekon hatà, Txesusu, tànhananàhrà ro komo wya. 


Txesus xanhàn komo yosonytxatxhàrà on ha. 


2 6 1Àro wyaro tàwya ekarymatxehkatxhe, опа wyaro nkekon xarha 
tà, Txesusu, tànhananàhrà ro komo wya. 2Asako ro enmahàtxhe, 
tasahxemtetxow hama, kekon hata, àwyanye. Tasahxemtetxow hama, 
khoryen heno komo yohokoko àtothàrànhàrà hutwahkahpàra kehtxoho 
menye. Àtoko rma tahohsosom me mpànà wehxaha ha, uro, Toto me 
Enusaho, anha komo wya. Nyamoro гта ramoyathetxhe hampànà, 
yahkotohen hona, kekon hatà, Txesusu, tànhananàhrà ro komo wya. 
3Taa. Nohsamnohtàkatxownà hata, Xuknewyana yoh komo, Khoryenkom 
màn yonye ro yoh komo rma, horykomo kom yakoro xarha. Osonytxaxe 
nohsamnohtàkatxownà hatà, Kayfas mànà ymo yaka. Khoryenkom màn 
yonye ro komo уоһа ymo гта пого ha, Kayfasà. ^Nosonytxatxownà hata, 
tàwyanye Txesusu yahohtoho hoko, àwayehkatxho hoko. Ekayhera rma 
ahosnàr xe nehxatxkon hata, toto komo nenyehtor me гта. »Onà wyaro 
haxa nketxkon hatà. Kasahxemtontokonye, ahohsàra hak tehtxe, ketxkon 
hata. Ahohsàra hak tehtxe. Kàwyanye ahosnàtoko гта, ukurunhoso 
nohsamnohyatxow hama, toto komo, thenyehra, ketxkon hata. 


Wosà wya Txesusu karyetxhàrà on ha. 


6Таа. Betanya ho nehxakon hata, Txesusu. Semaw màn yawo nehxakon 
hatà, hunmata ymo yawonotho rma màn yaw hatà. 7 Ato emtakmantoko, 
àhyaka nomokye hatà, wosà. Ownyaku yokye hatà. Ehetàhpenye 

rma haza nehzakon hata, ownyaku. Ena ryhe, toh me nehzakon hata. 
Arakmasturu rma mon nehzakon hata, tohu. Ownyaku yarkay hata, wosa, 
Txesusu yhutho horye. Ehetahpenyeno rma yarkay hata, àhorye. Asok 
tawro hana, ohxe rma haxa tàwya xenyàr ke hamà. 

8Nenytxownà hata, Txesusu nhananàhrà ro komo. Ewakhàra mak nehxatxkon 
hatà. Onà wyaro nketxkon hatà, tàwyanye rma. Àsok tawro ownyakutho 
yanàhnohno harha, mosonà, ketxkon hata. Àsok tawro ownyakutho yanàhnohno 
harha. Tarkahoryehra nahko haryhe, ketxkon hatà. ?Txenyeru hona tàmporye 
nahko haryhe. Thenyenohnà rma hona tàmporye nahko haryhe. Txenyeru rma, 
tàmporye nahko haryhe, àtxenyerumnu ro komo wya, àkatxhomnà ro komo wya, 
ketxkon hatà, Txesusu nhananàhrà ro komo, tàwyanye rma. 

10 Àrwon komo hutwekon mak hata, Txesusu. Ато ke, ona wyaro nkekon hatà, 
àwyanye. Moson hoko àrwomra ehtxoko, kekon hatà. Ohxe rma haxa ryenyo, 
tàwya rokaryenàr ke. Àro ke àrwomra tehxorye mahtxok haryhe, àhoko, kekon 
hata, Txesusu. 11 Àsok tawro hana. Tano roro rma natxow hama, àtxenyerumnu 
ro komo, onewakryenàr komo. Uro haxa ryhe, tano rorohra mak wehxaha. 
Amnye awawonyehra harha wehxaha, kekon hata, Txesusu. 12 Rowayehpàra ro 
гта haka rokaryeno, mosonà. Amnye ronamtoho hona rokaryeno, rohorye tàwya 
arkanàr ke. Ohxe гта haxa ryenyo hama, kekon hata. 13Onà wyaro yaworo xaxa 
àkehe, owyanye. Tokarymaxem me nay hama, àrwo yonyhorunu, kekon hata. 
Tonytxaxem me nay hama, toto komo wya, omeroron komo wya. Mosonà wya 
rokaryetxhàrà xarha, tokarymaxem me rma rha mpànà naha ha. Tonytxaxem 
me rma rha mpànà naha ha, omeroron komo wya, noro hutwahkahpàra ehtxoho 
menye, kekon hatà, Txesusu, tànhananàhrà ro komo wya, 12 komo wya. 


Xuknasà wya mokàtho ymo wahohsehe hampànà, owyanye katxhàrà on ha. 


14Txesusu yahohsonàr xe nehxakon hata, Xuknasà Eskaryotesà, àxanhàn 
komo wya. 12 komo kukuru rma mok nehxakon hatà, Xuknasà Eskaryotesà. 
Ато ke toy hata, Khoryenkom màn yonye ro yoh komo hyaka. 15Mokàtho 
ymo wahohsehe hampànà, owyanye, kekon hata, àwyanye. Wahohsehe 
hampànà, owyanye. Twahak mehemetxowià, rowya, kekon hata, Xuknasà, 
àwyanye. Àro ke txenyeru yàmtxownà hata, àwya, 30 me hata, Txesusu 
yahohtoho hata. 16Àro wyaro tàwya ahosàtxhe rma, Txesusu yahohsotxahke 
nehxakon hata, Xuknasà, àwyanye. Àsokentoko tahohsorye naye, kekon hata, 
tàwya rma. Amnye nyhe txko tahohsorye nay hamà, kekon hatà, tàwya rma. 


Txesusu yasahxemtotho komo yonyhoryetxhàrà on ha. 


17Sa, nenmahye haxa hata, asahxemtotho komo. Екеуи àwakanomnà 
yonahtoho katxho rma àro hatà. Àro hoko rma, 7 me nenmahyatxkon 
yoh hatà, Xuknewyana komo. Wahoro htxeron ho, thoryen heno komo 
yohokoko àtothàrànhàrà hutwetxkon hata. Ато гта ho nomohtxownà hata, 
ànhananáàhrà ro komo, Txesusu hyaka. Henta ryhe amna nenyhoryeno, 

kasahxemtotho komo, ketxkon hata, àwya. Henta ryhe amna nenyhoryeno, 
kasahxemtotho komo. 18Àtotxoko, owto ymo hona, kekon hatà, Txesusu, 
àwyanye. Àto toto menyatxhe. Onà wyaro màketxhe ha, àwya. Nomokyan 
hata, khananàhnye komo, màketxhe ha, дууа. Tàyàmà hyaka tàtotho hahnok 
nay hatà, màketxhe ha, àwya. Omàn yawo nasahxemten hatà, tànhananàhrà 
ro kom yakoro, amna yakoro, màketxhe ha, noro wya, kekon hatà, Txesusu. 

19 Àro ke totxownà hata. Тхеѕиѕи rwonàmàthàr yawo ro nehxatxkon 
hata. Tasahxemtotho komo yonyhoryetxownà hata. 


Тхеѕиѕи wya tahohsotho yokarymatxhàrà on ha. 


20 Àro гта kokmamráà ro nasahxemtotxownà hata, Txesus komo, 
tànhananàhrà ro kom yakoro, 12 kom yakoro. 21 Tasahxemtontokonye rma, 
onà wyaro nkekon hatà, àwyanye. Onà wyaro yaworo xaxa àkehe, owyanye, 
kekon hata. Okukur komo ryhe rahohsehe hampànà, roxanhàn komo wya, 
kekon hata. 22Àro wyaro tàwyanye enytxatxhe гта, nekhokatxownà hata. 
Osomahyaka onà wyaro nketxkon hatà, àwya. Amna yohà y, ayahohsonye uro, 
owya, ketxkon hata, omeroro, osomahyaka. 23 Опа wyaro neyuhtxownà hata, 
Txesusu. Oryen yaka rakoro àhpanyenhàrà rma, rahohsony me naha, kekon 
hatà. 24 Àwayehso àtehe hampànà, Toto me Enusah kaxe, àmenhosahonhàr 
yawo ro ryehtxoho me. Tanàhnohsom me mak naha, rahohsonyenhàrà ymo 
heno. Enurhura tehtok haxa, ohxe esnàràtho haryhe, kekon hatà, Txesusu. 

25 Ona wyaro nkekon hata, Xuknasà, ahohsonyenhàrà ymo. Khananàhnye у, 
ayahohsonye uro, owya, kekon hatà. Omoro rma, ayahohsonye uro màkano, 
kekon hatà, Txesusu, àwya. 


Ekeyu kràskatxhàrà on ha. 


26Tasahxemtontokonye rma, ekeyu yanàmye hatà, Txesusu. Apa y, 
ohxe onàmàthàrà опа, kekon hata, Khoryenkomo wya. Nàkràskay hata. 
Nekamye hatà, tànhananàhrà ro komo wya. Ahohtxoko, kekon hatà, 
àwyanye. Tohtxoko. Rohun kuknonà rma onà, kekon hatà. 

27 Ufa xkun yona yanàmye hata. Apa y, ohxe onàmàthàrà ona, 
kekon hatà. Nàmye hatà, àwyanye. On hoye entxoko, omnyamo, 
omeroro, kekon hata, àwyanye. 28Rokamsukuru kuknonà гта 
onà. Kekamsuhkehe, Khoryenkomo wya romryenon komo 
yonyhoryetxehkany me wehxaha tawro ke. Àro ke kekamsuhkehe, 
rowya toto komo yonyhoryetxho me, thenyenohnà komo rma 
yonyhoryetxho me, anhànàthàyamo yowtoho me, kekon hata. 220nà 
wyaro àkehe, owyanye. Ufa xkun yonhàra harha wehxaha, kekon hatà. 
Royàm yowto ho harha oyehtokonye, anaro meno ufa xkunu tenyatxhe 
hampànà. Àro hohra rma hak oyehtokonye, enhàra roro rma wehxaha, 
kekon hatà, Txesusu, tànhananàhrà ro komo wya. 

Uro màhnànkatxehketxhe hampana katxhàrà on ha. 


30 Tasahxemtotxhenye, wano yatxownà hata, Txesus komo. 
Twanotatxhenye rma, totxownà hatà, Oryefera yàhàn hona. 

31 Ona wyaro nkekon hata, Txesusu, àwyanye. Amnye гта kohsaya uro 
màhnànkatxehketxhe hampànà, omnyamo, omeroro, kekon hata. Anhà 
komo wya rahohtoho hoye ro, uro màhnànkatxehketxhe hampànà. Àsok 
tawro hana. Onà wyaro nken hamà, àmenhosahonhàrà. 

Kahneru komo yonye ro heno wetahehe hampànà. Àro ke 
natakhahyatxhe hampànà, eknàthàyamo. 
Àro wyaro rma nkehe, àmenhosahonhàrà. Àro wyaro katxhàrànhàr yawo ro 
matakhahyatxhe hampànà, rohyaye, kekon hata, Txesusu. 32 Àwayehsahonhàrà 
гта, kasanàmyaha һата hampànà. Rasanàmáàtxhe, oywahonye àtehe 
hampànà, Karyeryeya yamtar hona, kekon hata, Txesusu, àwyanye. 

33Onà wyaro haxa nkekon hatà, Petru, àwya. Moxamo ohnànkatxehketxow 
hana, omeroro. Uro haxa ryhe, ohnànkahra ro mak wehxaha ha, kekon hatà, 
Petru. 34Ona wyaro yaworo xaxa àkehe, owya, kekon mak hata, Txesusu, àwya. 
Noro ywenyeke wehxaha màkehe hampànà, rohoko. Màkehe xarha, màkehe 
xarha, osorwawo ro, kekon hatà. Àro wyaro rma màkehe hampànà, amnye rma 
kohsaya, apaytara htàmpàra ro тта haka, kekon hata, Txesusu, Petru wya. 35 Ато 
wyaro kahra wehxaha, kekon hatà, Petru, àwya. Noro ywenyeke wehxaha kahra 
ro mak wehxaha ha, ohoko. Norotho xarha àwayehkatxoko katxho me rma 
ryehtoko, àro wyaro kahra rma wehxaha, kekon hatà, Petru. Àro wyaro rma rha 
nketxkon hatà, ukukur komo xarha, Txesusu nhananàhrà ro komo rma, omeroro. 


Khoryenkom yakoro Txesusu rwonàmàthàrà on ha. 


36Nat waka totxownà hatà, Txesus komo, tànhananàhrà ro kom yakoro. 
Ketsemane rma àro hatà, nat yosotà. Eryewtatxoko, kekon hatà, Txesusu, 
àwyanye. Tan ehtxoko. Uro ryhe, meya nyhe txko àtehe. Khoryenkom 
yakoro àrwonàmso àtehe, kekon hatà. 

37Petru yarày hatà. Sekmeknew muru komo xarha yarày hatà, takoro. Meya 
nyhe txko totxownà hatà. Nekhokay harha tà, Txesusu. Noseryehokay harha tà. 
38Thenyehra koseryehokehe, rohnawo, kekon hatà, Petru komo wya. Àwayehpaya 
wehxan hamà, roseryehokanàr ke. Tano rma hak ehtxoko. Tonke rma ehtxoko, 
owyanye rakoronomanàr horà, kekon hatà, Txesusu, Petru komo wya. 

39 Meya nyhe txko toy xarha tà. Tano me ro rma nehurkay hatà, 
yukryeka hona. Onà wyaro nàrwonàmye hatà. Apa y, ryeryewhamtoho 
hona uro ukurunhoko, rokurunhonàr xe oyehtok mak ha, kekon hata. 
Rano me rohra mak ryesnàr xe wehxaha. Ayano me ro ryhe ryesnàr xe 
wehxaha, kekon hatà, Txesusu, Khoryenkomo wya. 

40Nomokye harha tà, Petru komo hyaka. Nànàkyatxkon hatà. Onà 
wyaro nkekon hata, Petru wya. Ownàhtxow hama, kekon hata, àwya. 

Tonke ehtxoko àkan haza hawe, owyanye. Mexehra ownahtzow 
hama. Rakoronomahra mahtxok hama, kekon hata. 41 Tonke ehtxoko. 
Khoryenkom yakoro orwonàmtxoko, anhà nkukmahtor me oyehtxoho 
menye, kekon hatà. Ohxe oyesnàr komo xe rma manatxhe haryhe, 
ohnawonye. Ahoxemra mak manatxhe, ohun kom ke, kekon hatà, Txesusu. 
42'Toy хата tà. Nàrwonàmye xarha tà. Apa y, ryeryewhamtoho hona 
rokurunhohra oyehtoko, keryewhamyaha rma, ayano me ro mak ha, kekon 
hatà. 43Nomokye harha tà, Petru komo hyaka. Nànàkyatxkonà rma hatà, 
twetun kom ke гта haxa mak hata. ^^ Àro ke toy xarha tà, àhyayenye. 
Nàrwonàmye xarha tà. Аго wyaro osorwawo ro nàrwonàmye hata, Txesusu. 
45Nomokye harha tà, Petru komo hyaka. Ownàkyatxowà гуе rma hama, 
kekon hatà, àwyanye. Ownàkyatxowà rye rma hamà. Ahakatxok ha. 
Àsok tawro hana. Tahohsoso haxa wehxan hamà, anhà komo wya, Toto 
me Enusah kaxe, kekon hatà, àwyanye. 46Asanàmtxok ha. Àpa txow ha. 
Mok noro hama, rahohsonye ymo, kekon hata, Txesusu, Petru komo wya. 


Waha komo wya Txesusu yahosàthàrà on ha. 


47 Ато wyaro Txesusu wya tatoko гта, nomokye hata, Kuknasa. 12 
komo kukuru rma mok nehxakon hatà. Toto komo yokyakon hatà, takoro. 
Thenyehra rma haxa nehxatxkon hatà, omohxemo komo. Xuknewyana 
yoh komo nànyaketxho rma mokyam nehxatxkon hatà, Khoryenkom 
màn yonye ro yoh komo nànyaketxho komo rma, horykomo komo 
nànyaketxho komo rma. Twatmanke nehxatxkon hatà. Tkatxefaranke 
xarha nehxatxkon hatà, àyehrye komo rma hatà. 

48 Ona wyaro kanyenhàr me nehxakon hata, Xuknasà, àwyanye. Noro 
mpànà wamtxuhkehe ha, noro rma mahohsatxhe hampànà, kanyenhàr 
me nehxakon hatà, ahohsonye ymo. Àro wyaro kanyenhàr me nehxakon 
hatà, Txesusu ywero ehtxoho menye. 

49 Tomokàtxhe гта, Txesus yawo ro toy hata. Ha y, khananàhnye y, 
kekon hata. Namtxuhkay hata. 50Ноуто y, rahohsoso momokno hama, 
mokyamo wya, kekon hatà, Txesusu, àwya. Uro ahohsoko rma, kekon 
hata. Àro wyaro àwya katxhe гта, àhyaka haxa nomohtxownà hata, 
Xuknas yakoron komo. Txom, nahohtxownà hata. 

51 Tkatxefaranà wakay hata, Txesus yakoron komo kukuru. Khoryenkom 
тап yonye ro komo уоһа ymo yanototho hanakay hata, txaray. »2Onà wyaro 
haxa nkekon hatà, Txesusu, àwya. En yaka harha enkahko, akatxefaranà, 
kekon hatà. Katxefara ke otahano ynye me oyehtokonye, katxefara ke rma 
rha totahaxem me manatxhe hampànà, kekon hata. 53 Ukurunhohnà uro. 
Ryekurunhonàr xe ryehtoko, royàm yakoro rorwonàmràtho haryhe, uro 
ukurunhoko tawrotho haryhe rowya, rakoronomanàràtho haryhe дууа, 
kahe yawon komo nyaknyàràtho haryhe àwya, thenyenohnà komo гта 
nyaknyàràtho haryhe àwya. Àro wyaro uhutwahra kat manatxowà, kekon hata. 

54Noro wya rokurunhontok haza, amenhosahonhar yawo rohra ryesnaratho 
haryhe. Aro yawo ro rma haxa mpana wehxaha ha, kekon hata, Txesusu. 
55O0nà wyaro nkekon xarha tà, waha komo wya, tahosnyenhàyamo wya. 
Àsok tawro twatmanke momohtxowià, kekon hata. Àsok tawro tkatxefaranke 
momohtxowà. Waha me uro menyatxow hama. Àro ke twatmanke momohtxow 
hamà, owyanye rahohtoho me, kekon hatà, Emahona ro Khoryenkom màn 
yawo wehxaknano, hananàhno ynyàr hoko. Àto rma ryehtoko, rahohsàra 
гта mehxatxkenano, kekon hata. 56 Amnye гта haxa uro mahohtxowà, 
àmenhosahonhàr yawo ro ryehtxoho me, Khoryenkomo rwonà yokarymanye 
ro heno komo nmenhotho yawo ro ryehtxoho me, kekon hatà, Txesusu. 
Àtoko rma пого hnànkatxehkatxownà hata, ànhananàhrà rotho komo, 
omeroro. Nekahtàmtàhkatxownà mak hatà. 


Tosonytxaxemà ro komo wya Txesusu yonytxatxhàrà on ha. 


57 Тхеѕиѕи yatxownà hata, ahosnyenhàyamo. Kayfas màn yaka 
natxownà hata, Khoryenkom тап yonye го кото уоһа ymo màn yaka. 
Àro yaka rma ohsamnohsah me nehxatxkon hatà, tosonytxaxemà ro komo, 
àyweronàhyamano ynye ro komo rma, horykomo kom yakoro xarha. 

58Txesus wenarye toy hatà, Petru, moxe nyhe hatà. Kayfas màn watxan yaka 
ryhe toy hatà. Àro yaka rma nowomye hatà. Àto rma neryewtay hatà, Kayfas 
yanoto komo hyawo. Osonytxatxho komo yonytxanàr xe nehxakon hatà. 

59Txesus wayehkanàr xe nehxatxkon hata, Khoryenkom màn yonye ro yoh 
komo, tosonytxaxemà ro kom yakoro. Ато Ке, пого yanhànà yonyenhàyamo 
yohoryatxkon hata. Yaworonohnà komo гта yohoryatxkon hata. 69 Ehxera ro 
mak nehxatxkon hatà, noro yanhànà yonyenhàyamo. Yaworohra ekarymany kom 
haxa ryhe, уак nehxatxkon hata. Amahyakanye nomohtxownà xarha tà, asakon 
komo. 6 Опа wyaro nketxkon hata. Mosonà amna nenytxeko, ketxkon hata. Опа 
wyaro nkeknan haryhe. Khoryenkom mànàtho yarymatxehkanye uro, keknano. 
Atarymatxehkaxahotho гта weryaha harha, keknano. Osorwawo ro enmahàtxhe, 
weryaha harha, Khoryenkom mana, keknano, mosonà, ketxkonà rma haryhe tà. 

62Nasanàmye hata, Khoryenkom màn yonye ro komo уоһа ymo. Опа wyaro 
nkekon hatà, Txesusu wya. Eyukhuranye manaye, kekon hatà. Eyukhuranye 
manaye. Yaworo kata, yaworohra haxa kata, аго wyaro oyokarymetxowà, 
moxamo, kekon hata, Txesusu wya. 63Tatàknye rma nehxakon hata, Txesusu. Ато 
ke, ona wyaro nkekon xarha tà, пого ymo, àwya. Oskarymak xaxa mak hampànà, 
amna wya, kekon hata. Yaworo хаха oskarymak hampànà, Khoryenkomo wya 
oyomtatkanàr hona, tehxemà ro wya oyomtatkanàr hona. Kryestu omoro, owya. 
Khoryenkom тиги отого, owya. Yaworo xaxa oskarymak hampànà, атпа wya, 
kekon hata. 650moro гта, Kryestu отого, Khoryenkom тиги отого, màkano, 
kekon hatà, Txesusu. Onà wyaro xarha àkehe, owyanye. Amnye uro menyatxhe 
hampànà. Toto me Enusaho гта menyatxhe hampànà, kekon hata. Khoryenkom 
hanaka eryewtaxaho rma menyatxhe hampànà, howehehra eryewtaxaho rma. 

Àro wyaro ehonomnà me xaxa uro menyatxhe hampana, kekon hata. Kahrutun 
wawo romoknàrà xarha menyatxhe hampànà, kekon hata, Txesusu. 

65Àro wyaro Txesusu wya katxho rma, atxke rma haxa nehxakon hatà, 
noro ymo wya. Neryehokatxehkay hatà. Àro ke, thononàthàrà yawotoy 
hata, teryehokatxho hutwamohsonàr horà. Khoryenkomo wyaro ehonomnà 
me nosonyan hama, mosonà, kekon hata. Khoryenkomo wàràhyaken 
hamà. Menytxatxowà rma, kekon hatà. Àro ke, anhàn yokarymany komo 
yonytxahra harha tehtxe. 66 Àsok màketxowà, omnyamo, moson hoko, 
kekon hata. Asok màketxowà, moson hoko. Опа wyaro neyuhtxownà hata, 
tosonytxaxemà ro komo. Twayehkahorye naha, ketxkon hata. 

67 Txesusu yompatar horye netahtatxownà hata. Netahatxownà 
хата tà. Empatawo nahetxownà xarha tà. 680nà wyaro nketxkon hata, 
etahany kukur komo, àwya. Onok oyotahano, etaxko mpa, ketxkon 
hatà. Kryestu me oyehtoko, etaxko, oyotahanyenhàrà, ketxkon hatà. Àro 
wyaro newnohyatxkon hatà. 


Petru wya noro ywenyeke wehxaha katxhàrà on ha. 


69 Màmyaye гта nehxakon hata, Petru. Nànno watxan yawo гта 
eryewtaxaho nehxakon hatà. Àhyaka nomokye hatà, omaso, anotonano. 
Txesus yakoronotho komo kukuru omoro hamà, kekon hatà, àwya. 
Karyeryeya yamtar hon yakoronotho omoro hama, kekon hata, omaso. 

70 Norohnà uro, kekon mak hata, Petru. Noro ywenyeke wehxaha. 
Orwonà hutwahra wehxaha, kekon hatà. Àro wyaro nkekon hatà, toto 
komo nenytxanàr me, omeroron komo nenytxanàr me. 

71Nàmno watxan hotaka toy hata. Àto гта ehtoko, nenyey hata, omaso 
rma rha. Txesus yakoronotho moson hama, kekon hata, àton komo wya. 
Nasarye honotho yakoronotho rma moson hama, kekon hata. 72Norohnà 
uro, kekon xarha tà, Petru. Noro ywenyeke wehxaha. Àro wyaro yaworo 
xaxa àkehe, owya, Khoryenkomo wya romtatkanàr hona, kekon hatà. 

73Mexehra exetxhe, Petru hyaka totxownà hatà, àton komo. Nyamoro 
kukur me xaxa manay hamà, omoro, anar me orwon yesnàr ke, ketxkon 
hata, àwya. 7*^Noro ywenyeke wehxaha, kekon mak hata. Noro ywenyeke 
wehxaha. Àro wyaro yaworo xaxa àkehe, owyanye. Yaworohra rowya tatok 
haxa, Khoryenkom hak romtatkano, kekon hata. Àro wyaro nkekon hatà, 
teryewrye ro hatà. Àro wyaro àwya katxhe rma, nàhtàmye hatà, apaytara. 

75Txesusu rwonàmàthàràtho hutway harha tà, Petru. Noro ywenyeke 
wehxaha màkehe hampànà, rohoko, katxhàràtho гта hutway hata. 
Màkehe xarha, màkehe xarha, osorwawo ro, katxhàràtho гта, аго wyaro 
гта màkehe Һатрапа, apaytara htàmpàra ro гта haka, katxhàràtho гта 
hutway hatà, Petru. Àro ke nahatakay hatà, nàmno watxan yaye. Nàratay 
hatà, thenyehra. Noseryehokekonà rma haxa mak hatà, tàwya noro 
ywenyeke wehxaha katxhàràtho hok hatà. 

Peratusu hyaka Tzesusu yarathara on ha. 


27 1Sa, nenmahye hata. Enmahatzhe rma nosonytxatxehkatxownà 
hata, tosonytxaxemà ro komo, Khoryenkom màn yonye ro yoh 
komo rma, horykomo kom yakoro xarha. Txesus wayehkatxho hoko 
nosonytxatxehkatxownà hatà. 2Noro yasohtotxownà hatà. Natxownà 
hata, Peratusu hyaka, kofehnakno hyaka. Nahohsotxownà hata, àwya. 


Xuknas heno wayhàthàrà on ha. 


3Àsok hana nehxakon ha, Xuknas Һа. Ona wyaro nehxakon hatà, noro 
ymo, Txesusu yahohsonyenhàrà ymo. Twayehkaxem me Txesus yehtxoho 
yonytxay hata. Tàwya enytxatxhe гта, anar me harha tanhànàthàrà yonyey 
hata. Аго ke 30 txenyerutho yarày harha tà, Xuknewyana yoh komo hyaka 
harha, Khoryenkom màn yonye ro yoh komo hyaka rma, horykomo komo 
hyaka xarha. Ahohsotxhetàtho rma yarày harha tà, àhyakanye. Tàmrà xe 
harha nehxakon hatà, àwyanye. ^Atxke rma haxa wehxak hamà, kekon 
hatà, àwyanye. Enyhoru ro ryhe wahohsek hamà, owyanye. Rohoye ro 
wayehyan hama, enyhoru ro heno. Atxke rma haxa wehxak hama, kekon 
hata, Xuknasà. Ana mata, ketxkon mak hata. Ayanhanathara hokonohna 
ro mak amna ha. Uhutwanar xehra amna naha, ketxkon hata. Àsok tawro 
amna meryehoken harha. Omoro rma uhutwako, ketxkon hatà. 

5Àro ke txenyerutho yarymay hatà, Xuknasà. Khoryenkom màn yawo 
rma 30 txenyerutho yarymay hatà. Àsnye ro toy hatà. Natamposohtoy 
heno hatà, tano me ro rma. Bo wayehye hatà, Xuknas heno. 

6Тхепуеги о yamuhtxownáà harha tà, Khoryenkom màn yonye ro yoh komo. 
Khoryenkom màn yaye natxownáà hata. Atxke nay hama, onàtho, ketxkon hata. 
Toto wayehkatxhetàtho rma on hamà. Toto kamsukutho yehetho rma on hamà. 
Àro ke atxke nay hama, ketxkon hata. Tonkahporyehra nay hama, txenyerun 
komo yon yaka. Khoryenkom màn yawon yaka rma tonkahporyehra nay hamà, 
ketxkon hatà. 7 Àsoke ryhe teryatxowà, ketxkon hatà. 30 txenyerutho hoko rma 
nosonytxetxkon hatà. Toto heno komo yonamtoho tehekahtxe, onàtho hona, 
txenyerutho hona, ketxkon haxa hata. Аго ke, toto yowtotho yehekahtxownà 
hata. Oryen kahnye ro yowtotho гта yehekahtxownà hata. Anaro heno komo 
yonamtoho me harha netxownà hata, hawana me Xerusaryen hona omohxemo 
heno komo yonamtoho me rma hatà. 8Àro ke, onà wyaro katxho me harha 
nehxakon hatà, àro ha. Toto kamsukutho hutwatxho onà katxho me harha 
nehxakon hatà, owto. Àro wyaro katxho me roro rma naha. 

9 Àro wyaro àwyanye ehekahtoho hoko гта, yaworo гта haxa 
nehxakon hama, àmenhosahonhàrà. Ona wyaro nmenhoy hata, 
amnyehra, Xeryemeyas heno, Khoryenkomo rwonà yokarymanye ro heno. 

Опа wyaro nketxhe hampànà, Ehsayewyana kukur komo. 30 
txenyeru ryhe, noro yehetho me hak nahko, ketxhe hampànà. Noro 

yehethotho hona rma, toto yowtotho yehekahtyatzhe hampana. 
10Oryen kahnye ro yowtotho гта yehekahtyatxhe hampànà. 

Àro wyaro rma nmenhoy hata, Xeryemeyas heno. Txesusu yehethotho hoko 
ryhe, àro wyaro rma nmenhoy hamà. Anatoko, onà wyaro nmenhoy xarha tà. 
Kohkom yano me ryhe, oryen kahnye ro yowtotho wehekatàye. 

Àro wyaro rma nmenhoy hatà, Xeryemeyas heno. 


Peratusu wya Txesusu yonytxatxhàrà on ha. 


11 Kofehnakno yakratawo nehxakon hatà, Txesusu, Peratusu yakratawo. 
Onà wyaro nkekon hatà, noro, àwya. Xuknewyana komo kayaryetà 
omoro, owya, kekon hatà. Omoro rma, Xuknewyana komo kayaryetà 
отого màkano, kekon hata, Txesusu, àwya. 12 Xuknewyana yoh komo 
yoyukhura mak nehxakon hatà. Noro hoko atxke nàrwonatxkon hatà, 
nyamoro ha, Khoryenkom màn yonye ro yoh komo rma, horykomo kom 
yakoro xarha. Eyukhurany mak nehxakon hatà, Txesusu. 

13 Àro ke, onà wyaro nkekon xarha tà, Peratusu, àwya. Atxke 
nàrwonatxow hamà, moxamo, ohoko, kekon hatà. Anaro rha ayanhànà 
yokarymetxow hama. Enytxahrany kat manaye, kekon hata, Peratusu. 
14Eyukhura mak nehxakon hata, Txesusu. Oskarymahra ro mak nehxakon 
hatà. Ekurunhohra ro mak nehxakon hatà. Àro ke, thenyehra noseryehokay 
hata, Peratusu. Asok tawro oskarymahra nay haryhe, kekon hata, tàwya rma. 


Amoyathohoko yahkotohen hona katxhàrà on ha. 


15 Tasahxemtotho kom ho уоһа, toto heno yonampatakahetxkon hata, 
Xuknewyana komo, Kofehnakno wya. Watxa ymo yawo ahryemxemotho 
kom hoye rma nenampatakahetxkon yoh hatà, àwya. Toto kom yano me rma 
nenampatakahekon yoh hata, Peratusu. 16Àwyanye Txesusu yahosnàtoko гта, 
watxa ymo yawo nehxakon hatà, toto. Barakmasà rma noro hatà. Anhà ymo 
rma haxa mosonà katxho me rma nehxakon hatà, noro. 17 Àro ke, onà wyaro 
nkekon hatà, Peratusu, toto komo wya, ohsamnohxemo komo wya. Onok 
wenampatakaheno, Barakmas katà, Txesus haxa katà, Kryestu rma noro hatà, 
kekon hata. Onok yonampatakahonàr xe manatxowà, rowya, kekon hata, 
Peratusu, toto komo wya. 18Àsok tawro hana. Ona wyaro nehutwekon hama, 
tàhnawo. Txesusu yahohsotxow hama, eh komo, rowya, tatakuynyàr kom 
ke hamà, ehonomnà me toto komo wya noro yonyàr ke hamà, kekon hatà, 
tàhnawo. Ато ke, Txesusu yonampatakahonàr xe nehxakon hata. 

19? There yosenyetàthàrà hoye ro xarha enampatakahonàr xe nehxakon hata. 
Tàwya Txesusu yonytxantoko rma, thetxe yosenyetàthàrà yonytxay hatà. Thetxe 
yanoto rwonà yonytxay hatà. Amnye rma nosenyetno hatà, ohetxe, Txesus hoko, 
kekon hatà, anoto, àwya. Tosenyetàthàr hoye ro thenyehra noseryehokan hatà, 
kekon hatà. Enyhoru ro noro hatà, anhànà ehxera ro mak nay hatà, kekon hatà. 

Aro ke àwayehkahohra exko hata, kekon hata, àhetxe yanoto, Peratusu wya. Àro 
hoye то гта, Txesusu yonampatakahonàr xe nehxakon hata, Peratusu. 

200nà wyaro haxa nketxkon hata, Xuknewyana yoh komo, toto komo wya, 
ohsamnohxemo komo wya. Barakmas haxa enampatakahoko, katxoko, Peratusu 
wya, ketxkon hatà. Txesus haxa ryhe àwayehkahoko, katxok xarha, àwya, ketxkon 
hatà, Khoryenkom màn yonye ro yoh komo, horykomo kom yakoro xarha, toto 
komo wya. 21Onà wyaro nkekon xarha tà, kofehnakno, àwyanye. Onok haxa ryhe 
wenampatakaheno, kekon hata. Опок yonampatakahonàr xe manatxowà, rowya, 
kekon hatà. Barakmas haxa enampatakahoko, ketxkon hatà, toto komo, àwya. 
22 Àsoke ryhe Txesusu weryano, kekon hatà, Peratusu, àwyanye. Kryestu rma noro 
hata. Àsoke ryhe weryano, owyanye, kekon hata. Amoyathohoko, yahkotohen 
hona, ketxkon hatà, omeroro. 23 Àsok ehtxoho hoye ro wamoyathoheno, kekon 
hata, Peratusu. Àsoke ryhe naye, anhànà, owyanye, kekon hata, toto komo wya. 
Thenyehra rma haxa kowontetxkon hatà, nyamoro, teryewrye ro rma haxa mak 
hatà. Amoyathohoko, yahkotohen hona, ketxkon hatà. 

24Ronytxahra ro mak natxow hama, moxamo, kekon hata, Peratusu, tàwya гта. 
Natmeryketxow hama, kekon hata. Àro ke tuna yokhoy hata. Nosomyakorokay 
hatà, toto komo nenyàr me. Onà wyaro nkekon hatà, àwyanye. Rano me 
rohra, ayano me rony haxa, tamoyathosom me naha, mosonà. Omnyamo rma, 
amoyathohony me manatxhe, kekon hata, Peratusu, àwyanye. 25Аго wyaro hama, 
ketxkon hatà, toto komo, omeroro. Amna yano me hak tamoyathosom me nahko. 
Tanàhnohsom me rma hak amna nehxe. Tanàhnohsom me rma hak nahtxoko, 
Xuknewyana komo rma, amna yohamrà rma, ketxkon hatà, toto komo. 

26 Àro ke, Barakmasà yonampatakahoy hatà, Peratusu, nyamoro yano me. 
Txesusu hpokhoy hatà, arymano ynye ro komo wya. Namoyathohoy xarha 
tà, àwyanye. Yahkotohen hona amoyathoso atxok ha, kekon hatà, àwyanye. 


Arymano ynye ro komo wya Txesusu yownohàthàrà on ha. 


27 Txesusu yatxownà hata, arymano ynye ro komo, kofehnakno yanoto 
komo. Kofehnakno тапа ymo yaka htxero natxownà hata. Tkukur komo 
yanyehtxekatxownà hata. Omeroro гта nohsamnohtàkatxownà hata, 
Txesusu hyaka. Noro yownohso nomohtàkatxownà hata. 

28Hononkatxownà hata. Honomtotxownà harha tà, tàswayem ke, ehonomnà 
komo hononà wyaron ke, ewnohrà me гта hata. 29Ewekhàrà hryekahtxownà 
xarha tà, erokon me. Ehonomnà komo yorokonà wyarono rma àro hatà. Suu, noro 
yhutho hona netxownà hata, ewnohrà me гта rha hata. Omamu yàmtxownà 
хаша tà, àwya. Ehonomnà komo yahoso wyarono гта àro hata. Emyaka гта 
netxownà hata, ewnohrà me гта rha hata. Tosoknar kom ho neryewtatxownà 
xarha tà, akrataka. Ha y, Xuknewyana komo kayaryetà y, ketxkonà rma haryhe tà, 
àwya, ewnohrà me rma rha hata. 30Noro horye netahtatxownà xarha tà. Omamu 
yahohtxownà harha tà. Ато rma ke пого yhutho yotahatxownà hata. 

31 Àro wyaro tàwyanye ewnohtàkatxhe rma, taswayematho wakatxownà harha 
tà. Honomtotxownà harha tà, àhononàthàr ke harha. Amoyathoso natxownà hata. 


Txesusu yamoyathothàrà on ha. 


32 Amoyathoso Txesusu yaryatxkon hata, arymano ynye ro komo. Tàtonàr 
kom me, toto yohotxownà hata. Semawu rma noro hatà. Seryene honotho 
гта mok nehxakon hata. Noro wya гта yahkotoheno yarhotxownà hata. 
Txesus wayehkatxho rma yarhotxownà hatà, Semawu wya. 

33Amoyathono ytxoho ro na nahatakatxownà hata. Korkota гта аго hata, 
esotà. Okno yhutho yotxhotho onà katxho rma àro hatà, Korkota katxho. 

34 Àwokru yàmyatxkon haryhe tà, Txesusu wya. Tutxunyem yohkuru 
ke ufa xkunu wakanomaxaho rma àro hatà, àwokru, ehtxe wyaron hatà. 
Nàmyatxkonà rma haryhe tà, àwya, eryewru hutwahra ehtxoho me. 
Atxke txko tàwya ukukmatxhe rma, enhàra nehxakon hatà, Txesusu. 

35Namoyathotxownà hata, yahkotohen hona. Tàwyanye amoyathotxhe 
гта, àwomunuthuru yokamtxownà hata, tàwyanye гта. Tohu txko 
yarymatxownà hata, tàwyanye xenytxoho me, tàwyanye àrotho uro 
hama katxho me. Àro wyaro nekamtxownà hata, tàwyanye гта. 
36Neryewtatxownà hata. Eryewtaxaho гта, пого yonyatxkon hata. 

37 ÀAmenhosaho yetxownà hata, wewe hona, Txesusu yhutho yohoye. Txesusu 
mosonà katxho rma, Xuknewyana komo kayaryet heno mosonà katxho rma, 
menhotxownà hata, пого yanhànà hutwamohsonàr horà гта haryhe tà. 
38Àhanawo rma wahanhotho yamoyathotxownà xarha tà, asak hata. 
Anaro, howehehra nehxakon hatà. Anaro xarha, howehe nehxakon hatà. 

39 Txesusu wàràhyaketxkon hata, toto komo, àhyaha tàtosom komo. 

Wah wa nketxkon hata, ewnohrà me hata. 4^Owya ymo hxako, ketxkon 
hata. Khoryenkom mànàtho yarymatxehkanye uro, kanyenhàràtho отого 
hatà. Atarymatxehkaxahotho rma weryaha harha, kanyenhàràtho rma 
отого hata, ketxkon hata. Osorwawo ro enmahàtxhe, weryaha harha, 
Khoryenkom mànà, kanyenhàràtho rma omoro hatà. Àro wyaro ehonomnà 
me oyehtoko, ekurunhoko, awayehrà hona, ketxkon hatà. Osonyhoryek 
harha. Khoryenkom muru me oyehtoko, ohtok harha, yahkotohen hoye, 
ketxkon hata, toto komo, Txesusu wya, ewnohrà me hata. 

а Ато wyaro rma rha newnohyatxkon hata, Xuknewyana yoh komo xarha, 
Khoryenkom màn yonye ro yoh komo rma, àyweronàhyamano ynye ro kom 
yakoro хата, horykomo kom yakoro xarha. Ona wyaro nketxkon hata. 42 Toto 
komo yonyhoryetxownà hata. Noro rma, osonyhoryehra ro mak nay hama, 
ketxkon hatà. Ehsayewyana komo kayaryet me nay hatà. Kàkayaryet kom 
me tehtoko, yahkotohen hoy hak nàhtono, denyàr kom me, ketxkon hatà. 
Kàwyanye àhtonàrà yonyetxhe, noro mokro hama tketxhe ha, ketxkon hata. 
43Khoryenkom hona nenyan hatà. Khoryenkom muru uro kanyenhàr me nay 
hatà. Ukurunhohra mak nay hamà, Khoryenkomo, ketxkon hatà. Noro xe tehtok 

haza, ukurunhonaratho haryhe ma, awya. Nukrunhon haza haka, noro ze 
tehtoko, ketxkon hata, Xuknewyana yoh komo. Àro wyaro newnohyatxkon hatà. 

^^ Àro wyaro rma rha newnohyatxkon hatà, wahanhotho komo xarha, 
noro yakoro amoyathoxemotho komo rma. 


Txesus wayhàthàrà on ha. 


45Катата thataw ehtoko, nawanay harha tà. Каа kay hata, yukryeka 
yamtar horye, omeroro hatà. 3 oras nenatày hatà, tawanye rma hatà. 
Kokonyehra rma hak ehtoko, tawanye rma hak nehxakon hata. 

46Kokonye ehtoko, nàrwonàmye hata, Txesusu, teryewrye ro hata. Erye, егуе, 
ryema sakmahtane, kekon hatà. Àro wyaro katxho rma, onà wyaro katxho me 
гта naha. Rohoryenà y, rohoryenà y, àsok tawro uro màhnànkan harha katxho 
me гта naha. 47 Ато wyaro tàwyanye enytxatxhe гта, опа wyaro nketxkon 
hata, àton kukur komo. Eryeyas heno yanyekyan hama, ketxkon hata. 48 Àtoko 
rma karyhe toy hatà, toto, ukukur komo rma, àwokru horà. Sosoheno yaràhtoy 
hatà, ufa xkun ke, tutxunyem ke rma. Omam hotkoso neryey hatà. Nàmye 
hata, Txesusu wya entoho me. 49?Thona ro hak tehtxe, ketxkon mak hata, anar 
komo. Tenytxe haka, omoknàrà. Nomokyan xana, Eryeyas heno, ketxkon hatà. 
Ukurunhos xana nomokyano. Tenytxe haka, ketxkon hatà. 

50 Kowontay haxa hata, Txesusu, teryewrye ro hata. Аго wyaro 
tkowontatxhe rma, wayehye hata. Tano me ro rma wayehye hata. 

51 Àro wyaro Txesus wayehnàtoko, Khoryenkom màn yawonotho newaraxkay 
hatà. Thoko rma newaraxkay hatà, wom yatxarakaxahotho, Khoryenkom màn 
yawonotho. Eryehtyero newaraxkay hatà, txomo na hama. Nosowusày xarha 
tà, yukryeka. Nerakay xarha tà, tohu ymo. Àro wyaro tahoxetà yonyhoy hamà, 
Khoryenkomo, Txesus wayehnàtoko. 52 Nasanàmtxownà xarha tà, toto heno 
komo, àwayehxemo kom waye. Natahurmakay hatà, enamàthàyamotho, tohu 
ymo, ahusahotho ymo. Thenyehra nasanàmtxownà hata, àwayehxemotho 
komo, Khoryenkomo mryenon heno komo гта. 53 Tonamàthàyamotho yaye 
nahatakatxownà hata. Amnye, Txesusu yasanàmàtxhe, totxownà hata, owto 
ymo hona, enyhoru ro hona rma, Xerusaryen hona rma. Àto rma nosonyhetxkon 
hatà, toto komo wya, thenyenohnà komo wya. 

5^Yukryeka yosowusnàrà yonyey hata, horykomo, arymano упуе ro 
komo yohà rma, 100 komo yohà rma. Akoron komo xarha, arymano ynye 
ro komo гта, nenytxownà hata. Txesusu yonyàr hoko ehxemo гта mokyam 
nehxatxkon hatà, nyamoro ha. Khoryenkom yahoxetà hutwamohsotho 
yonytxownà hata, thenyehra hata. Àro ke noseryehyatxkonà гта haxa mak 
hata. Khoryenkom muru me nahko hama, moson heno, ketxkon hata. 

55 Ако nehxatxkon xarha tà, woràskomo komo, thenyenohnà komo rma. 

Мохе то гта, omeroro nenytxehkatxownà hata. Txesus yakoronotho komo 
rma mokyam nehxatxkon hatà, Karyeryeya yamtar hoye omohxemotho komo 
rma, Txesus yakoronomanyenhàyamotho rma. 56 Àwawonye rma nehxakon 

hata, Maryeya. Maknara honotho rma mok nehxakon hata. Awawonye rma rha 
nehxakon xarha tà, Maryeya rma rha. Txaku yonà rma noro hatà. Xose yon xarha 
noro hata. Awawonye rma rha nehxakon xarha tà, Sekmeknew muru komo yona. 


Txesusu yekehàtho yonamàthàrà on ha. 


57 Ато гта коктатга го, Peratusu hyaka toy hata, horykomo. Xose 
rma noro hatà, tkatxhonkemà ro rma hatà. Arymateya honotho rma 
mok nehxakon hatà. Txesusu nhananàhàtho me rma rha nehxakon 
hata. 58 Мого гта toy hata, Peratusu hyaka. Txesusu yekehàtho yanàr xe 
wehxaha, rowya enamtoho me, kekon hatà, àwya. Àro ke narhoy hatà, 
Peratusu, àwya. Noro hak nano ha, kekon hatà, tanoto komo wya. 

59 Àro ke ekehàthàrà yarày hatà, Xose. Karamye hatà, wom ke, xenyeno 
гта ke, enyhoru гта ke. 60 Nenamye hata, toh yowtar yaka, onamno 
ytxoho yaka, tànakatxhàrà rma yaka. Toto heno komo yonamtoho mehra 
hak nehxakon hatà. Tohu ymo hanamay xarha tà, ewtar hotaka. Ahutoho 
ymo rma hanamay hatà. Àro wyaro tàwya ahurutxhe, toy hatà. 

61 Àto rma nehxatxkon hatà, Maryeya komo, Maknara honotho rma, 
esohye xarha, Магуеуа гта rha. Eryewtaxaho гта, Txesusu yonamàthàrà 
màhto nehxatxkon hata. 


Xuknewyana yoh komo wya Txesusu yonamàthàrà yonyhothàrà on ha. 


62Xuknewyana komo yosonyhoryetxho yawasàn me rma hak nehxakon 
hatà. Kokmamye haxa hatà. Sa, nenmahye hatà. 

Enmahátxhe, Peratusu hyaka nohsamnohtxownà hata, Khoryenkom màn 
yonye ro yoh komo, Farysew kom yakoro xarha. 63Onà wyaro nketxkon hata, 
àwya. Kofehnakno y, ketxkon hata. Tàtemarontaxemà ro me nehxak hama, noro 
heno, ketxkon hatà, Txesus hoko. Tano rma hak tehtoko, onà wyaro nkeknano, 
amna nenytxanàr me. Osorwawo ro enmahàtxhe, kasanàmyaha harha 
hampànà, àwayehxemo kom waye, keknano, ketxkon hatà, Peratusu wya. Àro 
wyaro tàwya tatoko, temaronteknan hamà. 64 Àro ke, noro heno yonamàthàrà 
xenyhoko, ayanoto komo wya, ketxkon hatà. Osorwawo ro enmahrà, ohxe 
xenyhoko, àwyanye, ànhananàhrà rotho komo wya ekehàthàrà yanàr hona, 
àwyanye nasanàmno harha tawro hona, ketxkon hatà. Àsok tawro hana. 
Anatoko ekehàthàrà yaryatxow hana, ànhananàhrà rotho komo. Yaworohra onà 
wyaro nketxow hana. Àwayehxemo kom waye nasanàmno harha, ketxow hana, 
toto komo wya, ketxkon hatà. Àro wyaro àtemarontatho komo, atxke rma haxa 
nay hama. Noro heno temarontathàràtho yoho rma haxa atxke nay hama, toto 
komo wya yaworo nketxow hama, nasanàmno hama, tawro ke. Àro ke, noro 
heno yonamáthàrà xenyhoko, ayanoto komo wya, arymano упуе го komo wya, 
ketxkon hatà, Xuknewyana yoh komo, Peratusu wya. 

65 Arymano ynye ro kukur komo atxoko, kekon hatà, Peratusu, àwyanye. 
Àtotxoko. Ohxe mpana menyhetxhe ha, àwyanye, kekon hata. 66 Àro 

ke totxownà hata, Txesusu yonamathara na. Tohu ymo hsomatzowna 
hata, ahutuhkanar hora. Arymano ynye ro komo yanotomatzowna zarha 
ta. Tano roro ehtxok hampana, ohxe xenytxok hampana, ketxkon hata, 
àwyanye. Aro wyaro Txesusu yonamathara yetxownà hata, Xuknewyana 
yoh komo, akoronotho komo wya ekehàthàrà yanàr hona. 


Txesusu yasanàmàthàrà on ha. 


2 8 1Hokano ytxoho yawasàn me rma hak nehxakon hatà. 
Kokmamye haxa hatà. Sa, nenmahye hatà, domenku. 

Enmahrà ro totxownà hata, Maryeya komo, Maknara honotho гта, 
esohye xarha, Maryeya гта rha. Txesusu yonamàthàrà yonyxe totxownà 
hatà. 

2Nosowusày mak hata, yukryeka, thenyehra гта haxa mak hata. Àsok 
tawro hana. Kahe yaye nomokye hatà, Kohkom yanoto. Tohu ymo yotakay 
hata, ewtar hotaye. Neryewtay hata, àhona. 3Sasa wyaro tonyxem me 
nehxakon hatà. Ahonon xarha, buknye rma haxa nehxakon hatà. 

^Tàwyanye xenyetxhe гта, nàràrànatxkon hata, arymano ynye ro komo, 
oseryehrà kom hatà. Txesusu yonamàthàrà yony komo rma mokyam 
nehxatxkon hatà. Tàywenyeke harha nehxatxkon hatà, àwayehsaho 
wyaro rma hatà, kahe yawon hona toseryehrà kom ke rma haxa mak 
hata. 5Onà wyaro haxa nkekon hata, kahe yawono, woràskomo komo wya. 
Oseryehpàra ehtxoko, kekon hatà. Oseryehpàra ehtxoko. Txesusu yonyxe 
momohtxow hama. Amoyathosahotho rma yonyxe momohtxow hama, 
kekon hata. 6Тап ehxera naha. Nasanàmno ha, àwayehxemo kom waye. 
Tàrwonàmàáàthàràtho yawo ro гта nasanàmno ha, kekon hata. Omohtxoko. 
Xenytxoko, enamáàthàràtho, kekon hata, kahe yawono. 7 Owyanye 
xenyetxhe, àtotxoko. Ekarymaxe àtotxoko, ànhananàhrà rotho komo 
wya. Àwayehxemo kom waye nasanàmno hata, màketxhe ha, àwyanye, 
kekon hatà. Oywahonye ten hatà, Karyeryeya yamtar hona, màketxhe ha, 
àwyanye. Àto menyatxow hatà, màketxhe xarha, àwyanye. Àro wyaro rma 
wekarymano, owyanye, kekon hatà, kahe yawono, woràskomo komo wya. 

8Àro ke karyhe totxownà hata, woràskomo komo, onamno ytxoho nyero. 
Nàràrànatxkon hatà, ewankaran komo. Neryehotetxkon xarha tà, thenyehra 
hata. Ekarymaxe karyhe tetxkon hata, ànhananàhrà rotho komo wya. 

9 Àtontokonye гта, nehotxownà hata, Txesusu. Ha y, kekon hata, 
àwyanye. АһуаКа totxownà hata, woràskomo komo. Tano me ronye гта 
nehurkatxownà hata, akrataka. Ahrora yahohtxownà hata. Ehonomnà 
me xaxa manay hama, ketxkon hata, дууа. 1? Ewankaramra ehtxoko, 
kekon hatà, Txesusu, àwyanye. Àtotxoko, rowtà komo hyaka. Onà wyaro 
maketzhe ha, àwyanye. Karyeryeya yamtar hona matetzow hata, ato 
rma noro menyatxow hatà, màketxhe ha, àwyanye, kekon hatà, Txesusu, 
woràskomo komo wya. 

Yaworohra Txesusu yekehatho yokarymatzhara on ha. 


11 Tetxkonà гта hata, woràskomo komo, Txesusu nhananàhrà rotho 
komo hyaka. Àtontokonye rma, totxownà xarha tà, arymano ynye 
ro kukur komo. Onamno ytxoho nyero totxownà hatà. Owto ymo 
hona totxownà hata, Khoryenkom màn yonye ro yoh komo hyaka. 
Nekarymatxehkatxownà hata, àwyanye. 

12,13 Àro ke nohsamnohtàkatxownà hata, Xuknewyana yoh komo, Khoryenkom 
màn yonye ro yoh komo rma, horykomo kom yakoro xarha. Nosonytxatxownà 
hata. Txesusu yasanàmtoho yokaytanàr xehra nehxatxkon hama. Àro ke 
nosonytxatxownà hatà. Tosonytxatxhenye rma, onà wyaro nketxkon hatà, 
arymano ynye ro komo wya, Txesusu yonamàthàrà yonyenhàyamo wya. 
Otxenyerun komo amna nàmyaha, owyanye, ketxkon hatà. Otxenyerun komo 
amna nàmyaha, owyanye. Àro ke, onà wyaro màketxhe ha, toto komo wya. 
Kohsaya tetxoko, ànhananàhrà rotho komo, màketxhe ha. Атпа nàknàtoko гта, 
ekehàthàrà yaryatxoko, màketxhe ha, toto komo wya, ketxkon hatà, Xuknewyana 
yoh komo, arymano ynye ro кото wya. 14Anatoko ownàkàthàyamo yonytxen 
hana, Kofehnakno. Ewakhàra nay hana, ohokonye, ketxkon xarha tà, àwyanye. 
Àro wyaro ewakhàra ehtoko, amna newakoryehe harha, ayanàhnohpàranye 
ehtxoho me, ketxkon hatà, Xuknewyana yoh komo, àwyanye. 

15 Àro ke txenyeru yahohtxownà hata, nyamoro. Xuknewyana yoh 
komo nàmàtho гта yahohtxownà hata. ÀArwonàmàthàyam yawo 
ro nekarymetxkon hatà, toto komo wya. Ànekarymatxhàyamo rma, 
nekaytekon hatà, thenyehra hatà. Tonytxaxem me rma haxa nehxakon 
hatà. Xuknewyana komo nenytxanàr me rma haxa nehxakon hatà. 


Txesusu wya tànhananàhrà rotho komo nyaketxhàrà on ha. 


16 Кагуегуеуа yamtar hona totxownà hata, Txesusu nhananàhrà rotho 
komo, 11 komo rma. Àhà ymo hona totxownà hatà. Txesusu wya àsna 
màtetxhe ha katxhàr hona гта totxownà hata. 

17 Ато Txesusu yonytxownà hata. Tàwyanye xenyetxhe гта, tano me 
ronye гта nehurkatxownà hata, akrataka. Ehonomnà me xaxa manay 
hama, ketxkon hata, àwya. Ukukur komo rma, ona wyaro haxa nketxkon 
hata, tàhnawonye. Noro me nay haryhe, ketxkon hata, tàhnawonye. 

18 Ahyakany haxa toy hata, Txesusu. Ona wyaro nkekon hata, àwyanye. 
Royàm yano me ehonomnà me xaxa wehxaha, kahe yawon komo yoho rma haxa 
mak ha, yukryeka hon komo xarha yoho гта haxa mak ha, kekon hata. 19 Àro ke, 
rano me àtotxoko. Uro ekarymatxoko, toto komo wya, anaro rha yana komo wya, 
omeroron komo wya, kekon hatà. Uro ekarymatxoko, àwyanye, romryenon me 
harha ukukur komo yehtxoho me. Aymomtxok xarha, tuna kwaka, kekon hatà. 
Aymomtxoko, Khoryenkomo mryenon me harha ehtxoho menye, Khoryenkom 
muru mryenon me harha ehtxoho menye, Khoryenkom yokato mryenon me 

harha ehtxoho menye, kekon hata. 20 Ahananàhtxok xarha. Rowya ahananàhtoho 
komo wyaro гта rha, nyamoro хага àhananàhtxoko, royuknye ro me ehtxoho 
menye, kekon hatà. Onà wyaro àkehe xarha, owyanye. Ohyawonye roro rma 
wehxaha. Yukryeka hona harha romokhàra го rma haka, ohyawonye гого гта 
wehxaha, kekon hatà, Txesusu, tànhananàhrà rotho komo wya. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


MAHKUSU 
NMENHOTHO TKESUSU 
YEKETKHARANHARA 
ON HA. 





Kowawu yexetxhàrà on ha. 


1 1Тхеѕиѕи Kryestu yexetxhàrà ryhe, tonytxahoryem me xaxa mpana 
naha ha. Khoryenkom muru ryhe noro ha, Txesusu Kryestu. Noro 
yexetxhàrà rma, àrwo yonyhorunu rma, onà wyaro ryhe notàhtxeye. 
2Xowaw heno htxero ryhe nehxakon hakahpa tà. Noro hoko rma nmenhoy 
hatà, amnyehra, Esaeyas heno. Khoryenkomo rwonà yokarymanye ro rma 
mok nehxakon hatà, Esaeyas heno. Onà wyaro ryhe nmenhoy heno hatà. 
Onà wyaro nken hatà, Khoryenkomo, buru wya. Oywaho ranoto 
ànyakyaha Һатрапа, ken hata, àwya. Toto komo yonyhoryenàr 
hoko mpànà naha ha, noro, àwyanye orwonà yonytxanàr horà, ken 
hata, Khoryenkomo, Биги wya. 3Àro ke, опа wyaro nkehe hampànà, 
ahehnawono, Khoryenkom yanoto rma. Kohkomo ryhe nomokyan hatà, 
аго ke osonyhoryetxoko, kehe hampànà, teryewrye ro, toto komo wya. 
Tkayaryet komo yomoknáàtoko, esamar komo yonyhoryetxow hama, 
àmryenon komo. Àro wyaro rma rha, oyowan komo enyhoryetxoko, 
owyanye Kohkomo rwonà yonytxatxho me, kehe hampànà, ahehnawono. 
Àro wyaro rma nmenhoy hatà, Esaeyas heno, Xowaw hoko. 

4 Àro ke, ahehnawo nehxakon hakahpa tà, Xowaw heno. Toto komo 
yaymomyatxkon hakahpa tà, tuna kwaka. Khoryenkomo rwonà 
yokarymekon hatà, àwyanye. Atxke manatxhe, kekon hatà, àwyanye. 
Anar me harha ayanhànàthàyamo xenytxoko. Ataymompotxok xarha, 
ohokonye Khoryenkomo yoseryewhokatxho me, àwya ayanhànàthàyamo 
yowtoho me, kekon hatà, Xowaw heno, toto komo wya. 

5Àhyaka tetxkon hatà, toto komo, omeroro hatà, Xukneya yamtar hon kom 
hatà, Xerusaryen hon kom xarha hatà. Nataymompetxkon hatà, àwya, tuna 

kwaka. Xoknaw kwaka ryhe nataymomyatxkon hata. Tataymomnatokonye 
rma, noskarymetxkon hata. Tanhànàthàyamo yokarymetxkon hata. 

6 Àsok hana nehxakon ha, Xowaw heno ha. Ona wyaro nehxakon 
hatà. Okno hpotxetho yaw nehxakon hatà, kameru hpotxetho yaw hatà, 
enyhoryehnà rma yaw hatà. Okno hutxhotho ke tasok nehxakon xarha 
tà. Kratxatxa ryhe, et me nehxakon hatà. Weno xarha, ànyahrà me 
nehxakon hatà. Àro wyaro nehxakon hatà, Xowaw heno. 

7Onà wyaro nkekon xarha tà, toto komo муа. Nomokyaha hampànà, 
anaro, rohryetayo, kekon hatà, àwyanye. Rohono rma haxa noro 
ha. Аһгога womun yasotà wompokahra wehxaha, esnaka rma haxa 
ryesnàr ke, kekon hatà. Asot wompokaxe ewanahra mak wehxaha, 
esnaka rma haxa ryesnàr ke, kekon hatà, Xowaw heno. 8Tuna kwaka 
ryhe kaymomyatxhe, uro ha. Noro ryhe, anaro me ayaymomyatxhe ha. 
Khoryenkom yokato nyakyaha, ohonanye, kekon hatà. Ohonanye noro 
yomohtoho ryhe, ayaymomtoho kom me naha, kekon hatà, Xowaw heno. 


Txesusu yataymompothàrà on ha. 


9Xowaw yehtoko гта haka, nomokye hata, Txesusu. Nasarye hoye 
nomokye hatà. Karyeryeya yamtar hono ryhe àro ha, owto, Nasarye. Àsnye 
ro nomokye hatà, Txesusu, Xoknaw yohokoso. Nataymompoy hatà, Xowawu 
wya, Xoknaw kwaka. 10 Tataymomàtxhe гта, nasanàmye hata, tuna kwaye. 
АѕапатпаѓоКо гта, natahurmakay hata, kahe, Txesusu nenyàr me hata. 
Khoryenkom yokato ryhe nàhtoy hatà. Watkuk me nehxakon hatà, ànenyàr 
me. Txesus hona nàhtoy hata. 11 Àrwo yonytxay hata, Txesusu. Kahe yawono 
ryhe nàrwonàmye hatà. Romuru omoro, kay hatà. Ronàhnàn xaxa omoro 
ha. Ohoko teryehorye rma haxa wehxaha, kay hatà, kahe yawono. 

12Àro tàhto гта nànyakye hata, Khoryenkom yokato. Ahehnaka ryhe 
nànyakye hatà. 13 Ahehnawo rma, 40 me nenmahye hatà, Txesusu. Àto rma 
ehtoko, kukmekon haryhe tà, Satanasà ymo. Txesusu wya toyuknur xe rma 
nehxakon haryhe tà, noro ymo. Onokna wawo nehxakon hatà, Txesusu, 
bayanyem wawo rma hatà. Khoryenkom yanoto komo ryhe, nakoronometxkon 
hatà. Kahe yaye omohxemo komo rma, nakoronometxkon hatà. 


Semaw komo yaràthàrà on ha. 


14Watxa ymo yaka ahryemxah harha nehxakon hata, Xowaw heno. Ато 
wyaro noro heno yehtoko, toy hatà, Txesusu, Karyeryeya hona. Khoryenkomo 
rwonà yokarymekon hata. Àrwo yonyhorunu гта yokarymekon hata, toto 
komo wya. 15 Akayaryet kom me Khoryenkomo nànyaketxho ryhe, omohsah 
me naha, kekon hatà, àwyanye. Amnyehran heno komo nekarymatxho 
ryhe, nomokye haxa Һа. Àrwo yonyhorunu гта àro ha, kekon hata. Atxke 
manatxhe, omnyamo. Àro ke, anaro me harha ayanhànàthàyamo xenytxoko. 
Àrwo yonyhorunu ahohtxoko, kekon hatà, Txesusu, toto komo wya. 

16Taa. Karyeryeya kuthona yohokoko tekon hata, Txesusu. Semaw 
yonyey hatà. Antrye xarha yonyey hatà. Semaw yowtà rma noro ha. 
Txaruka yarymetxkon hatà, tuna kwaka. Kana yaramnye ro komo 
kax mak nehxatxkon hatà. 17 Omohtxoko, rakoro, kekon hatà, Txesusu, 
àwyanye. Omohtxoko, rakoro. Kana yaramnye ro omnyam hama. Rakoro 
oyomokàtxhenye, toto komo yoknye me harha трапа keryatxhe ha, 
rohyaka, kekon hatà, Txesusu, àwyanye. 18Àsoke rma, tàtxarukanàthàyamo 
nomtxownà hata. Txesus yakoro harha totxownà hata, Semaw komo. 

19 Meya nyhe toy hata, Txesusu. Txaku yonyey hata. Sekmeknew muru 
rma noro ha. Xowaw xarha yonyey hatà. Txaku yowtà rma noro ha. 
Kanawa yawo nehxatxkon hata. Tàtxarukanàthàyamo yonyemyatxkon 
hata. 20 Àsoke гта natxownà hata, Txesusu. Omohtxoko, rakoro, kekon 
hata, àwyanye. Àro Ке, tàyàmànhàyamo nomtxownà hata. Kanawa yawo 
rma nehxakon hatà, Sekmeknew. Tanoto komo hyawo rma nehxakon 
hata. Nyamoro hyawo гта nànomtxownà hata. Txesus yakoro harha 
totxownà hatà, Txaku komo. 


Worokyamo yohàtho yonyhoryetxhàrà on ha. 


21Kafahnaw hona totxownà hatà, Txesus komo. Hokano ytxoho yawasàn 
ho nowomtxownà hata, nàmno ymo yaka, ohsamnohno ytxoho ro yaka. Àton 
komo hananàhye hata, Txesusu. 22Koo, оһхе гта haxa khananàhyatxow 
hama, тоѕопа, ketxkon hata, toto komo. Noseryehoketxkon hata, ehonomnà 
me гта haxa àwya thananàhrà kom ke hata. Àyweronàhyamano упуе ro 
komo yoho гта haxa hananàhyatxkon hata. 

23 Àto nehxakon hatà, toto. Worokyamo yohà rma mok nehxakon 
hatà. Ohsamnohtoho kom yawo rma nehxakon hatà. Teryewrye ro 
nàrwonàmye hatà. 24Txesusu y, Nasarye honotho y, kekon hatà. Àsok 
manaye, amna hoko. Amna yanàhnohso momokye hama, kekon hata. 
Oywero wehxaha. Khoryenkomo nànyaketxho omoro ha. Enyhoru ro rma 
отого ha, kekon hata, toto, worokyamo уоһа гта. 25 Neyey mak hata, 
Txesusu. Tatàknye exko, kekon hata, дууа. Otowko ha, toto hyaye, kekon 
hata. 26 Nànyerymamnohye hata, worokyamo, anha ymo. Kowontay hata, 
teryewrye ro hatà. Kray, notowye hatà, anhà ymo, àhyaye. 

27 Koo, noseryehokatxehketxkon hatà, àton komo, omeroro. Àro ke 
nosonytxetxkon hata, nyamoro rye. Àsoke nkan haryhe, mosonà, ketxkon 
hatà, tàwyanye rma. Àsoke nkan haryhe. Anar me khananàhyatxow 
hama, mosonà, ketxkon hata. Toyuhsom me, аго wyaro nkan hama, 
worokyamo wya. Moson yoyukyatxow hamà, nyamoro, ketxkon hatà, 
toto komo, tàwyanye rma. 

28 Àtoko rma nekaytekon hatà, Txesusu, othoyehra hatà. Noro yokaytà 
yonytxetxkon hatà, àton komo, Karyeryeya yamtar hon komo, anaro rha 
owto hon komo, àhorye ron komo. 

Semaw hetx yona yonyhoryetzhara on ha. 


29Kura, nahatakatxownà hatà, Txesus komo, ohsamnohtoho kom yaye. 
Tahatakatxhenye rma, totxownà hatà, Semaw màn kom yaka, Antrye 
mànà rma yaka. Akoronye totxownà hatà, Txaku komo, Xowaw xarha. 

30 Àto nehxakon hatà, Semaw hetx yonà. Ekeh me nehxakon hatà, atunano 
wya. Namotohyakon hata. Txesusu yowomàtxhe гта, nekarymatxownà 
hata, àwya. Ekeh me naha, mosonà, ketxkon hata. 31 Ahyaka haxa toy hata, 
Txesusu. Tok, sax, amor hoko nanàmye hatà. Nàhnànkay hatà, atunuthuru. 
Natamokyakon harha tà, àhyakanye, ekeh me ehxahonhàráàtho. 


Thenyenohnà komo yonyhoryetxhàrà on ha. 


32Kokmamye hatà. Akokmamátxhe гта, nomohtxownáà hata, toto komo, 
Txesusu hyaka. Ekeh komo yokyatxkon hatà. Worokyamo yoh komo xarha 
yokyatxkon hata. Omeroro гта nekyatxkon hata, Txesusu hyaka. 33 Thenyenohnà 
komo rma nomohtàkatxownà hatà, owto hon komo rma, omeroron komo 
rma. Nohsamnohtàkatxownà hata, aman kom hotaka. 34Thenyehra гта 
haxa nehxatxkon hatà, ekeh komo. Anaro rha ke teheryanke nehxatxkon 
hata. Omeroro гта nenyhoryetxehkatxownà hata, Txesusu. Worokyamo komo 
yowyakon xarha tà, toto komo hyaye, thenyehra hatà. Khoryenkom muru me 
Txesusu hutwetxkon hatà, worokyamo komo. Totaknyàr xehra mak nehxakon 
hata, noro, àwyanye. Arwomra ro mak ehtxok hampànà, kekon hata, àwyanye. 


Anaro rha owto hona Txesusu tothàrà on ha. 


35Sa, nenmahye hata. Tawanye nyhe гта ehtoko, hakay hata, Txesusu. Bàn 
yaye toy hatà. Ahehnake toy hatà. Àto nàrwonakon hatà, Khoryenkom yakoro. 

36Nesamatàhkatxownáà hata, Semaw komo. Sàh sàh sàh sàh sàh sàh, kràk. 
37 Noro yonytxownà hata. Ha у, ketxkon hata. Oyonyàr xe manatxowá, toto 
komo, omeroro, ketxkon hata. 38 Àpa txowà гта, kekon mak hata, Txesusu, 
àwyanye. Anana haka rha apa txowà, anaro rha owto hona, màhton hona, 
kekon hata. Àsna haka rha wekarymatxano. Àsok tawro hana. Аһуакапуе 
ekarymaxe omohsaho rma uro, kekon hatà, Txesusu, àwyanye. 

39 Àro ke totxownà hata. Karyeryeya yamtar horye rma tetxkon hata. 
Anaro rha owto hona rma tetxkon hatà, anaro rha ohsamnohno ytxoho ro 
yaka rma hatà. Àton komo wya nekarymekon hatà, Txesusu. Worokyamo 
komo yowyakon xarha tà, toto komo hyaye. 


Hunmata ymo yawonotho yonyhoryetxhàrà on ha. 


40 Таа. Nomokye hata, toto, Txesusu hyaka. Hunmata ymo yawo гта 
haxa nehxakon hatà, noro ha. Ehonomnà me Txesusu yonyakon hatà. 
Àro ke, tosoknar ho neryewtay hatà, akrataka. Nàrwonàmye hatà, akoro, 
teryewrye ro rma haxa hatà. Uro enyhoryeko, kekon hatà, àwya. Amna 

yonyhoryenye omoro hata. Ronyhoryenar ze oyehtoko, uro menyhoryen 
hama, kekon hata. 4! Ahnàn yawo rma haxa nehxakon hata, Txesusu. 
Àro ke natahoyotkay hata. Dye, nahey hata. Oyonyhoryenar xe wehzaha, 
kekon hata. Konyhoryen hampana, kekon hata, Txesusu. 42Àtoko гта 
nàhnànkay hata, uhunmatathotho. Ohxe harha nehxakon hata, toto. 

43 Àtoko rma nànyakye hatà, Txesusu. Teryewrye ro rma haxa 
hananàhye hata. 44Àtok ha, kekon hata, àwya. On yokarymahra xaxa 
mpana exko ha, toto komo wya, kekon hata. Osonyhota, horykomo 
wya, Khoryenkom màn yonye ro wya. Moyses heno nekarymatxho yawo 
ro, owoknàthàrà màmyaha ha, àwya, kekon hatà. Khoryenkomo wya 
tàmsomà rma màmyaha ha, enyhoryexah me oyesnàr ke. Àro wyaro rma 
muhutwamohsehe, oyonyhoryetxhàrà, toto komo wya, kekon hatà, Txesusu. 

45Тоу hata, toto, hunmata ymo yawonotho. Noskarymekonà гта haxa mak 
hatà, toto komo wya, omeroron komo wya. Ronyhoryeko, Txesusu, kekonà 
roro rma haxa mak hatà. Àro ke, tàtonàr komo xe rma haxa nehxatxkon 
haryhe tà, toto komo, Txesusu hyaka. Omoknàr komo xehra mak nehxakon 
hakahpa tà, пого, tàhyaka. Àro ke, àtohra harha nehxakon hakahpa tà, owto 
hona, toto komo wya tonyàr hona. Ahehnawo roro nehxakon hakahpa tà. 
Àhyaka rma nomokyatxkon hatà, toto komo, ananye rha. 


Amusnaxahotho yonyhoryetxhàrà on ha. 


1Yake rohra enmahàtxhe, nomokye harha tà, Txesusu. Àpo, Kafahnaw 
hona nahatakay hatà. Àro ke nekaytay hatà. Mono manay ha, bàn yawo, 

ketxkon hata, toto komo. 2Àro ke nomohtàkatxownà hata, aman yaka. Toto komo, 
thenyenohnà komo, nohsamnohtàkatxownà hata. Esar komo kenyehra гта haxa 
nehxakon hata, tahruruhke esnàr ke hata. Ahotaw xarha, ehxera nehxakon hata, 
esar komo. Khoryenkomo rwonà yokarymekon hata, Txesusu, toto komo wya. 

3Nomohtxownà hata, anar komo xarha, 4 komo гта. Tototho yohtxownà 
hatà, ekehà rma hatà, amusnaxaho rma hatà, tahon hono rma hatà. Txesusu 
hyaka nekyatxkon hata. 4 Ahyakatho ro omokhàra mak nehxatxkon 
hatà, thenyehra rma haxa toto komo yesnàr ke hatà. Àro ke nàmnotho 
yowtxownà hata, yaworo. Tàwyanye àhosokatxhe гта, nenàhtotxownà hata. 
Amusnaxaho yonàhtotxownà hata, tahon hono гта hata. » Rohona xaxa 
nenyatxow hamà, moxamo, kekon hatà, Txesusu, tàhnawo. Àro ke, onà wyaro 
nkekon hata, amusnaxaho wya. Кага y, kekon hata. Koseryewhokan hampànà, 
ayanhànàthàr hoko. Towsah me harha naha, ayanhànàthàrà, kekon hata. 

6Àto nehxatxkon hata, àyweronàhyamano ynye ro kukur komo. Ona 
wyaro ryhe nehutwetxkon hata, tàhnawonye. 7 Asoke nkan haryhe mosonà, 
denytxanàr kom me, ketxkon hata, tàhnawonye. Khoryenkomo wàràhyaken 
hama. Khoryenkom marma ryhe, kanhànàthàyamo yownye me naha. 
Khoryenkomo wyaro nehutwen hama, mosonà, ketxkon hata, tàhnawonye. 
8Ehutwatxho komo rma hutwekon hatà, Txesusu, tàhnawo. Àro ke, onà 

wyaro nkekon hata, àwyanye. Asok tawro àro wyaro màketxow haryhe, 

ohnawonye, kekon hata. ?Rowya, towsah me harha naha, ayanhànàthàrà, 

katxho ryhe, tkahoryehra nay hamà, owyanye, kekon hatà, àwyanye. Àro 

wyaro tkahoryehra naha, mosonà wya, amusnaxaho wya, màketxow hamà. 

Onà wyaro haxa tkahorye nay hamà, owyanye. Asanàmko, ayahon anàmko 

ha, àtok ha, katxho haxa ryhe, tkahorye rma haxa nay hamà, owyanye, 

kekon hata, àwyanye. 10 Towsah me harha naha, ayanhànàthàrà, Капу me 

mak wehxaha, Toto me Enusah kaxe, kekon hatà. Tano rma yukryeka ho 

rma ryehtoko, àro wyaro kany me wehxaha, Khoryenkom yano me mak 

ha, kekon hata. Аго wyaro Капу me hak kehutwamohsosà, owyanye. Moson 

yeheryanàtho wowyaha hampànà, Khoryenkom yano me ryehutwamohsonàr 

horà, kekon hatà. 11 Onà wyaro àkehe, owya, kekon hatà, amusnaxaho wya. 

Asanàmko, ayahon anàmko ha, omàn yaka àtok ha, kekon hatà, Txesusu, àwya. 
12 Àtoko rma nasanàmye hatà, amusnaxahotho. Sax, ànenyàr kom me 

nasanàmye hatà. Tahon yanàmye hatà. Kura, nahatakay hatà, àyweroronye. 

Àro ke noseryehokatxehketxkon hata. Koo, ketxkon hata. Ohxe xaxa nay hama, 

Khoryenkomo. Хепућепа rotho гта tenytxowà, ketxkon hata, tàwyanye rma. 


Txesus yakoro Ryefe tothàrà on ha. 


13Meya toy xarha tà, Txesusu, Karyeryeya kuthonà yetxehtaka. Toto 
komo nomohtàkatxownà hata, àhyaka. Nyamoro hananàhye hata. 

14Taa. Tàtonàr me Ryefe yonyey hata. Awfew muru гта пого hata. Nànno 
yawo eryewtaxaho nehxakon hatà. Txenyeru yahohtoho yawo rma nehxakon 
hatà, tkayaryet komo txenyerunu yahosnye ro kaxe. Rakoro omok ha, kekon 
hatà, Txesusu, àwya. Sax, nasanàmye hatà, Ryefe. Txesus yakoro harha toy hatà. 

15Taa. Ryefe màn yawo nehxakon hatà, Txesusu. Nemtakmekon hatà, 
tànhananàhrà ro kom yakoro, anar kom yakoro xarha. Thenyehra гта 
haxa nehxatxkon hata, toto komo, Txesus yakoro tàtosom komo. Anar 
komo, tkayaryet komo txenyerunu yahosnye ro me nehxatxkon hatà. 
Anar komo, atxke natxhe moxamo, katxho ro me nehxatxkon hata. 
Omeroro rma nemtakmetxkon hata, Txesus yakoro, Ryefe màn yaw hata. 

16 Nenyatzkon hata, àyweronàhyamano упуе ro komo. Farysew komo гта 
nyamoro hata. Txesus komo yemtakmanàrà yonyatxkon hata. Àro ke, ona 
wyaro nketxkon hatà, ànhananàhrà ro komo wya. Àsok tawro mokyam 
yakoro nemtakmeno, ketxkon hata. Asok tawro mokyam yakoro nemtakmeno. 
Atxke natxow hamà, mokyamo, txenyeru yahosnye ro komo rma, atxke 
natxhe moxamo katxho ro komo xarha, ketxkon hatà, Farysew komo. 

17 Nenytxatxownà hata, Txesusu. Ато Ке, ona wyaro nkekon hata, àwyanye. 
Àsok hana natxow ha, eheryamnà kom ha, kekon hatà. Ohtxemano ynye ro 
komo hyaka àtohra natxow hama, enyhoru komo kaxe. Teheryankem kom 
marma ryhe, àhyakanye tetxhe, kekon hatà. Àro wyaro rma rha, rohyaka 
omokhaàra natxhe, ohxe natxhe moxamo katxho komo. Atxke natxhe moxamo 

katxho kom haxa ryhe, rohyaka nomokyatxhe. Nyamoro wya rma, rakoro 
omohtxoko kanye uro komokye, kekon hatà, Txesusu, Farysew komo wya. 


AÀyweronàhyamatxhotho kom hoko toto komo hananàhàthàrà on ha. 


18Xowawu nhananàhrà ro komo natahyehnometxkon hata, 
tàyweronàhyamatxho kom yawo ro hatà. Àro wyaro rma rha 
natahyehnometxkon hata, Farysew komo xarha. Àro ke nomohtxownà hata, toto 
komo, Txesusu hyaka. Onà wyaro nketxkon hatà, àwya. Kàyweronàhyamatxho 
kom yawo ro natahyehnometxhe уоһа, Xowawu nhananàhrà ro komo, ketxkon 
hata, àwya. Farysewu nhananàhrà ro komo xarha natahyehnometxhe уоһа. 
Onhananàhrà ro kom haxa ryhe, atahyehnomahra natxhe haryhe, ketxkon hata. 
Àsok tawro atahyehnomahra natxowià, ketxkon hata, toto komo, Txesusu wya. 
190nà wyaro neyuhtxownà hata, Txesusu. Àsok hana natxow ha, 
ronhananàhrà ro kom ha, kekon hata. Thetx yahosnye yakoron komo wyaro 
natxow hama. Tàwya thetx yahosnàtoko, tkukur komo yanyekyan hama, 
toto. Asahxemtoso nanyekyatxow hama. Àro ke, tàhyawonye rma hak noro 
yehtoko, atahyehnomahra natxow hama, kekon hata. 20 Amnye àhyayenye 
tehe, àhehtaxaho. Tàhyayenye àtotxhe rma, natahyehnometxhe hxak hakahpa 
harha, akoronotho komo, toseryehokanàr komo ke mak ha, kekon hatà. Àro 
wyaro гта rha natxhe, ronhananàhrà ro komo, kekon hata, Txesusu. 
21Kuknonano me rma rha, onà wyaro nkekon xarha tà, àwyanye. 
Rowya ahananàhtoho komo ryhe, wom xenyeno wyaro naha, kekon 
hatà. Kwomunuthuyamo yenyemrà xe kehtokonye, wom xenyenohnà 
ke tenyemyatxow hama. Xenyeno ke haxa kàwyanye enyemnyetoko, 
notowyan hama, xenyenotho. Kàwyanye ahxeketxhe rma, notowyan hama, 
kwomunuthuyam hoye, amnyehranotho hoye. Tamtak harha nay hamà, ewtarà, 
kekon hatà. Àro wyaro rma rha, oyweronàhyamatxhotho kom yawo ro rma 
haxa oyehtokonye, ronytxanàr xehra manatxow hama, kekon hata, Txesusu. 
22Ufa xkunu wyaro xarha naha, rowya ahananàhtoho komo, kekon xarha 
tà. Akawawantaxenyeno wyaro гта naha. Àkawawantaxenyen me ufa xkun 
yehtoko, arkahra tehxatxow hamà, enàthàrànhàr yaka, okno hutxhothonhàr 
yaka, amnyehranotho yaka, kekon hatà. Àrotho yaka kàwyanye arkantok 
haxa, tonàthàrà rakehe. Notukwamyaha hxak ha, àkawawantaxenyenotho. 
Enàthàrà xarha natanàhnohyaha hxak ha, kekon hatà. Xenyeno yaka ryhe 
tarketxow hamà, kekon hatà. Àro wyaro rma rha, rowya ahananàhtoho 
kom yawo ro rma haxa oyehtokonye, oyweronàhyamatxhotho kom yawo 
rohra harha manatxow hama, kekon hata, Txesusu, toto komo wya. 


Hokano ytxoho yawasàn yoh me wehxaha katxhàrà on ha. 


23Marataha tetxkon hatà, Txesus komo, hokano ytxoho yawasàn ho hatà. 
Tàtontokonye rma, nasànasà hohtyatxkon hatà, ànhananàhrà ro komo. 

24Nenytxownà hata, Farysew kukuru komo. На y, ketxkon hata, Txesusu 
wya. Àsok natxow haryhe, mokyamo, ketxkon hata. АѕоК natxow haryhe. 
Kàyweronàhyamatxho kom yawo rohra natxow hamà. Hokano ytxoho 
yawasàn ho, thothoryehra naha, kàwyanye, ketxkon hatà, Farysew komo. 

250Опа wyaro haxa nkekon hata, Txesusu, àwyanye. Khoryenkom karyehtan 
hutwahra kat manatxowà, Dafe heno kom hoko, kekon hata. Nyamoro heno 
xarha, tahyehnàtokonye, kàyweronàhyamatxho kom yawo rohra rma rha 
nehxatxkon hatà, kekon hatà. Nahyehyatxkonà rma haxa mak hatà. Tànyahrà 
komo хе гта haxa nehxatxkon hata, kekon hata. 26 Àro ke, Khoryenkom 
màn yaka nowomye hatà, Dafe heno. Apeyata heno ryhe, Khoryenkom màn 
yonye ro komo yoh me nehxakon hakahpa tà. Apeyata yehtoko rma haka, 
nowomye hata, Dafe heno, Khoryenkom màn yaka, kekon hata. Towomàtxhe, 
ekeyu yonahye hatà. Àsoken hana mon nehxakon ha, ekeyu. Khoryenkom 
yompataka txexahonhàràtho гта mon nehxakon hata. Khoryenkom màn 
yonye ro komo yuru marma mon nehxakon hatà. Kàyweronàhyamatxho kom 
yawo ro nyamoro marma аго yonahyatxkon hata. Anar komo nenahpàtorà ro 
mak hatà àro ha. Àrotho rma yonahye hatà, Dafe heno, tahyehrà ke mak hatà. 
Nàmye xarha tà, takoron komo wya, kekon hatà, Txesusu, Farysew komo wya. 

27 Onà wyaro nkekon xarha tà, àwyanye. Hokano ytxoho yawasànà 
wahanonkaye, Khoryenkomo, kekon hata. Toto komo hokanàr horà ryhe, 
wahanonkaye, toto komo yowakryenàr horà ryhe. Toto komo yeryehokanàr 
horàhnà mak wahanonkaye, kekon hata. 28 Àro ke, hokano ytxoho yawasàn yoh 
me wehxaha, Toto me Enusah kaxe, kekon hatà, Txesusu, Farysew komo wya. 


Amoskurumentaxahotho yonyhoryetxhàrà on ha. 


3 1Тхеѕиѕи nowomye xarha tà, nàmno ymo yaka, ohsamnohno ytxoho 

ro yaka. Àto nehxakon hatà, toto. Amoskurumentaxaho rma mok 
nehxakon hata, noro ha. 

2'Тхеѕиѕи yonytxehketxkon hata, Farysew komo. Ona wyaro ryhe 
nehutwetxkon hama. Anatoko norotho yonyhoryen hana, mosonà, on ho, hokano 
ytxoho yawasàn ho, ketxkon hamà, tàhnawonye. Onà wyaro tawro xe rma 
nehxatxkon haryhe mà, Txesusu wya. Atxke manaha, kàyweronàhyamatxho 
kom yawo rohra oyesnàr ke, tawro xe nehxatxkon hama, àwya. 

зОпа wyaro nkekon hata, Txesusu, amoskurumentaxaho wya. Karo 
omok ha, amna yamrakataka, kekon hatà, àwya. 

^Onà wyaro nkekon xarha tà, Farysew komo wya. 
Kàyweronàhyamatxho kom yawo ro tehxorye tehxatxow hamà, kekon 
hatà, àwyanye. Àsok kat wehxano, owyanye, àro yawo ro ryehtxoho 
me. Hokano ytxoho yawasàn ho àsok kat wehxano. Onyhoryeno yhera 
kat wehxano. Anàhnohno ynye me kat wehxano, kekon hatà. Anàmno 
yhera kat wehxano. Wayehkano ynye me kat wehxano. Àsok kat wehxano, 
owyanye, kekon hatà, Txesusu, àwyanye. Eyukhura mak nehxatxkon hatà. 

5Àhorye ronye nenytxehkatxownà hata, Txesusu. Ewakhàra гта 
haxa nehxakon hatà, àhokonye. Noseryehokekonà rma hatà, àhokonye, 
tàhnawonye atxke гта haxa esnàr kom Ке. Ona wyaro nkekon hata, toto 
wya. Atahoyotkako. Natahoyotkay hatà. Ohxe harha nehxakon hatà, amorà. 
6 Meya totxownà hata, Farysew komo. Nosonytxetxkon hata, Eroknes 
kom yakoro. Txesus hoko ryhe nosonytxetxkon hatà. Àsoke ryhe noro 
twayehketxowáà, ketxkon hata, tàwyanye гта. 


Txesus hona toto komo yohtaymatxhàrà on ha. 


7Tuna ymo yohokoso toy hata, Txesusu. Akoro totxownà hata, ànhananàhrà 
ro komo. Akoro rma rha totxowna hatà, toto komo xarha, thenyenohnà kom 
hatà, Karyeryeya yamtar hon kom hatà, Xukneya yamtar hon komo xarha hatà, 
8 Хегиѕагуеп hon komo xarha hata, Eknumeya yamtar hon komo xarha hata, 
Xoknaw mon hon komo xarha hatà, Txeru màhton komo xarha hatà, Seknon 
màhton komo xarha hata. Txesus yokaytà yonytxanyenhàr me nehxatxkon 
hatà. Àro ke, àhyaka nomohtàketxkon hatà, thenyenohnà kom hatà. 

9Onà wyaro nkekon hata, Txesusu, tànhananàhrà ro komo wya. Karo 
ewahtotxoko, kanawa, rohyaka, kekon hatà. Anatoko kosonkahyan hana, 
àro yaka, toto komo wya ryeryemnuknur hona, kekon hatà. Àsok tawro 
hana. Thenyehra гта haxa nehxatxkon hata, toto komo. 10 Thenyenohnà 
komo yonyhoryenyenhàr me nehxakon hatà, Txesusu. Àro ke, anar komo 
xarha nohsamnohtàketxkon hatà, àhyaka, anaro rha teheryankem kom hatà. 
Noro yahenàr xe nehxatxkon hata. Àro ke nohtaymetxkon hatà, àhona. 

11 Worokyamo yoh komo xarha nomohtxownà hata. Tawyanye Txesus 
yonyetoko ryhe, nehurketxkon hatà, akrataka. Teryewrye ro nàrwonatxkon 
hatà, worokyamo yano me mak hatà. Khoryenkom muru ryhe omoro, ketxkon 
hata. 12Аго Ке, ona wyaro nkekon hata, Txesusu, àwyanye, teryewrye го гта 
haxa mak hatà. Rotakhera xaxa mpànà ehtxok ha, kekon hatà, àwyanye. 


12 komo wahanonkatxhàrà on ha. 


13Taa. Àhà ymo yawnukye hatà, Txesusu. Anyeknyo yeryey hatà. 
Takoron menyxan komo ryhe yanyekye hatà, tàhyaka. Ahyaka totxownà 
hatà, nyamoro ha. 

14 Àwayenye гта, 12 me wahanonkatxownà hata, Txesusu. Ona wyaro 
katxho me nehxatxkon hatà, nyamoro ha, àwya. Ronànyaknyàrà ro 
komo moxamo katxho me nehxatxkon hatà, àwya. Takorono ro me esnàr 
komo xe nehxakon hatà. Ekarymaxe ànyaknyàr komo xe xarha nehxakon 
hata. 15Toto komo hyaye worokyamo yowso xarha ànyaknyàr komo xe 
nehxakon hatà. Tano me worokyamo yowrà xe nehxakon hatà, àwyanye. 

16Onà wyaro nehxatxkon hata, 12 komo, esot komo гта. Anaro Semawu. 
Petru me harha nesohtoy hata, Txesusu. 17 Anaro xarha Txaku. Sekmeknew muru 
rma noro ha. Anaro xarha Xowawu. Txaku yowtà rma noro ha. Boanehtxes me 

harha nyamoro yosohtoy hata, Txesusu. Taraye wyaron komo moxamo katxho 
me гта naha, Boanehtxes katxho. 18 Anaro xarha Antrye. Anaro хата Feryepe. 
Anaro xarha Bahtormewu. Anaro xarha Matewsà. Anaro xarha Tome. Anaro 
xarha Txaku. Awfew muru rma noro ha. Anaro xarha Taknewu. Anaro xarha 
Semawu. Serotes komo yakoronotho гта пого ha. 19 Anaro xarha Xuknasà 
Eskaryotesà. Noro rma, Txesusu yahohsony me nehxakon hatà, anhà komo wya. 


Khoryenkom yokato wàràhyakatxho hoko hananàhno ryetxhàrà on ha. 


Bàn yaka harha toy hatà, Txesusu. 

20 Thenyehra nomohtàkatxownà xarha tà, toto komo. Àro ke, àhoko 
rma haxa nehxatxkon hatà, Txesus komo, emtakmahra tehxe ro hatà. 

21 Ато wyaro ekaytà yonytxatxownà hata, Txesus yanan komo. Emtakmahra 
ro mak manaye tawro rma yonytxatxownà hatà. Àro ke, onà wyaro nketxkon 
haryhe tà, пого hoko, Tàywenyeke гта haxa nay hama, ketxkon haryhe tà, 
àhoko. Àpa txowà tehtxe. Àro ke totxownà hatà, noro yanàr horà haryhe tà. 

22Taa. Àto nehxatxkon hatà, àyweronàhyamano ynye ro kukuru komo, 
Txesus komo hyaw hatà. Xerusaryen hoye omohxemo komo rma nyamoro 
hatà. Onà wyaro nketxkonà rma haryhe tà. Bewsekmu ymo yoh me 
xaxa we naha ha, mokro, ketxkon haryhe tà. Noro ymo yano me ryhe 
worokyamo yowyan hamà, worokyamo komo yohà ymo yano me mak ha, 
ketxkon haryhe tà, àyweronàhyamano ynye ro komo. 

23Tàhyaka haxa nanyehtxownà hata, Txesusu. Ona wyaro ryhe nkekon 
hata, àwyanye. Rowya worokyamo yownatoko ryhe, nyamoro warymen 
hama, kekon hata. Satanasà ymo yano mehra mak warymetxow hama. Àsok 
tawro hana. Tàmryenon komo rma yarymahohra nay hama, noro ymo ha, 
kekon hata, Txesusu. 24Аго hoko гта kuknonano me nàrwonàmye hata. Àsok 
hana natxow ha, owto hon kom ha, kekon hata. Tosoyxemà ro me tehtokonye, 
natakhahyatxow hama, owto hon heno komo, kekon hata. 25 Àsok hana natxow 
ha, аго rye yawon komo xarha. Тоѕоухета ro me tehtokonye, natakhahyatxow 
hama, àro гуе yawonotho komo, kekon hata. 26Àro wyaro rma rha, tosoyxemà 
ro me tehtokonye, Satanasà ymo heno komo yatanàhnohràtho haryhe mà. Noro 
ymo yano me towsom me worokyamo yehtoko, osoynyàràtho komo haryhe 
mà. Àro wyaro tàmryenon komo yehtoko, eh kom mehra harha Satanasà ymo 
yesnàràtho haryhe mà, kekon hatà, Txesusu, àwyanye. 

27Tahoxerye ymo toto yehtoko, noro katxhotho yarhàra nay hama, anaro, 
kekon xarha tà, àwyanye. Bàn yawo rma noro ymo yehtoko, krawame 
rma haxa nowomyan hama, àkatxhothàrà yanàr horà. Tàwya noro ymo 
yahomometxhe haxa ryhe, àkatxhothàrà yaryan hamà, tkatxho me harha. 
Àro wyaro гта rha, rowya worokyamo yownàtoko, Satanasà ymo komo 
warymen hama, kekon hata, Txesusu, àyweronàhyamano ynye ro komo wya. 

28Опа wyaro ryhe yaworo xaxa àkehe, owyanye, kekon xarha tà, àwyanye. 
Toseryewhokaxem me naha, Khoryenkomo, ayanhànàthàyam hoko, omeroron 

hoko rma. Owyanye twarahyakatzhe rma, noseryewhokehe, ohokonye, kekon 
hata. 22Owyanye tokato haxa wàràhyakatxhe, oseryewhokahra го mak 

naha ha, Khoryenkomo, kekon hatà. Àro wyaro atxke ehxemotho kom hoko 
ryhe, oseryewhokahra roro rma haxa mpànà naha ha, meya roro rma haxa 
mak ha, kekon hata, Txesusu, àyweronàhyamano ynye ro komo wya. 30 Ато 
wyaro nkekon hatà, àwyanye, worokyamo yoh me xaxa we naha ha, mokro, 
kanyenhàr me esnàr kom ke hatà. Khoryenkom yokato yano me worokyamo 
yownye hoko гта, àro wyaro atxke nàrwonàmtxownà hata, nyamoro ha. 


Txesusu wya tàyanan me Khoryenkomo yoyuknye komo yotaketxhàrà on ha. 


31 Txesusu hyaka nomohtxownà hata, àyon komo, ewtà komo xarha. 
Màmyaye гта horohtxownà hata. Noro yanyekhotxownà hata, àton komo wya. 

32Thenyehra rma haxa nehxatxkon hatà, toto komo. Txesusu hyawo 
eryewtaxemo nehxatxkon hatà, bamtotàhkaxe ro hatà. Onà wyaro nketxkon 
hatà, àwya. Mono natxow hatà, oyon komo, oyowtà komo xarha, ketxkon hatà, 
дууа. Màmyaye гта natxow hata. Oyonyàr xe natxow hata, ketxkon hata. 

33 0nà wyaro haxa neyuhtxownà hata, Txesusu. Asoken kom hana 
royon me natxow ha, kekon hata. Àsoken kom hana rowtà me natxow ha, 
kekon hata, àwyanye. 3^Thorye ron komo yonytxehkay hata. Moxamo 
ryhe, royon me natxhe, rowtà me natxhe, kekon hata. 35 Àsok tawro hana. 
Khoryenkomo yoyuknye ro komo ryhe, rowtà me natxhe, rowosàn me 
natxhe, royon me natxhe, kekon hatà, Txesusu, toto komo wya. 


Nat yothahtoho yokarymatxhàrà on ha. 


1Тоѓо komo hananàhyakon xarha tà, Txesusu, tuna ymo yohoye. 
Àhyaka nohsamnohtàkatxownà hata, toto komo. Thenyehra гта 
haxa nehxatxkon hatà. Àro ke nosonkahye hatà, Txesusu, kanawa yaka. 
Àto neryewtay hatà, kanawa yawo, tuna ymo kwawo. Tuna ymo yohoye 
rma nehxatxkon hata, toto komo, omeroron komo rma hata. 
2Kuknonano me hananáàhyatxkon hata, Txesusu, thenyehra hata. Опа 
wyaro nkekon hatà, àwyanye, àhananàhrà kom me hatà. 
3Nat yonamso toy hata, toto, kekon hata. 4Опа wyaro nexey hata, natàtho. 
Tonamsom hoye nothahye hata, asama yaka. Àrotho yonahtxownà hata, torono 
heno, kekon hata. 5Àhoye гта nothahye xarha tà, toh hona, yukryeka ahtumnu 
waka. Nahtaye rma haryhe tà, àrotho. 6Àro ke, kamàmà yasawnukutxhe, 
naknay hatà. Nuskurumentay hatà, àmxahra tesnàr ke, kekon hatà, Txesusu. 
7 Àhoye rma nothahye xarha tà, ewekhàr waka. Àto rye rma horymamtxownà 
hatà, ewekhàr yakoro. Natàtho yompoymay hatà, ewekhàrà. Àro ke, ehetahra ro 
mak nexey hata, nat heno, kekon hata. 8Аһоуепо гта tonamsom me haxa пехеу 
hatà, yukryeka taxeronokem waka. Àro rma nahtay hatà. Horymamye xarha tà. 
Nehetay xarha tà, thenyehra hatà. Anar komo, 30 me nehetay hatà. Anar komo 
xarha, 60 me nehetay hatà. Anar komo xarha, 100 me nehetay hatà, kekon hatà. 

9Uro enytxatxoko, thanak oyehtokonye. Àhanahra kat manatxowà, 
kekon hatà, Txesusu, toto komo wya. 


12 komo wya àsok mon màkan ha kuknonano me katxhàrà on ha. 


10Таа. Totxownà hata, toto komo. Txesusu hyawo noknomtxownà hata, 
12 komo, anar komo ànhananàhrà komo xarha. Àsok mon màkan ha, 
kuknonano me, ketxkon hatà. 

110nà wyaro neyuhtxownà hata, Txesusu. Àsok hana toto komo kayaryet 
me nay ha, Khoryenkom ha, kekon hata. Àkayaryet kom me tehtxoho 
hutwamohsohra rma hak naha, noro, toto komo wya. Owyany haxa ryhe 
uhutwamohsehe, kekon hatà. Anar komo wya haxa ryhe, uhutwamohsehe 
rma haryhe. Kuknonano me marma wekarymehe, àwyanye, kekon hatà. 
I2Kuknonano me wekarymehe, toto кото wya, uhutwahra гта ehtxoho menye. 
Khoryenkom yahoxetà yonyatxhe rma haryhe. Noro ywenyeke rma natxhe 
ha, kekon hatà. Rorwonà yonytxetxhe rma haryhe. Uhutwahra rma natxhe ha, 
kekon hatà. Àro ke, kuknonano me marma wekarymehe, àwyanye, Khoryenkom 
hona àwyanye xenyàr hona. Thona harha àwyanye xenyetok haxa, àhokonye 
oseryewhokanàràtho haryhe, kekon hata, Txesusu, tànhananàhrà ro komo wya. 


Nat yothahtoho yokarymatxho hutwamohsothàrà on ha. 


13 Опа wyaro nkekon хата tà, Txesusu, tànhananàhrà ro komo wya. 
Kuknonano me ronekarymanàrà hutwahra mahtxok hama, kekon hata. 
Nat yokarymatxho гта hutwahra mahtxok hama. Àsok tawro hana. 
Amnye, kuknonano me гта rha rorwonàmnáàtok xarha, uhutwahra гта 
rha manatxow hama, kekon hata. 14 Uhutwamohsos haka, owyanye. Toto 
wya nat yonamnàtokono wyaro, Khoryenkomo rwonà tekarymetxow 
hama, kekon hata, Txesusu. 

15 Дѕата yaka othahsahotho ryhe, Khoryenkomo rwonà yonytxanyenhàyamo 
kuknon me naha. Àwyanye enytxatxhe rma, nomokyaha, Satanasà ymo. Ewan 
yakanye enamsahotho yaryaha, noro ymo ha, kekon hatà, Txesusu. 

16'Toh hona othahsahotho xarha, anar komo kuknon me naha. Khoryenkomo 
rwonà yonytxetxhe гта haryhe, nyamoro ha. Tàáwyanye enytxatxhe гта, 
teryehorye nahohsatxhe rma haryhe, kekon hatà. 17Ewan yakanye enamsahotho 
гта, àmxahnà wyaro mak naha. Mexehra mak nahohsatxhe ha. Mexehra 
texetxhenye, toseryehokaxem me harha natxhe, kekon hatà. Teryewhamnohsom 
me тта natxhe, tàwyanye Khoryenkomo rwonà yonytxanàr ke mak ha. Ато 
wyaro toseryehokatxhenye rma, nàhnànketxhe harha, kekon hatà, Txesusu. 

18Ewekhàr waka othahsahotho ryhe, anar komo kuknon me 
naha. Khoryenkomo rwonà yonytxetxhe rma haryhe, nyamoro xarha. 
19 Атпуе tomyawon kom hoko roro mak natxhe ha. Tkatxhonke 
rma haxa tesnàr komo xe natxhe xarha. Anaro rha katxhonano hoko 
rma haxa nehohketxhe xarha. Àro hoye ro, Khoryenkomo rwonà 

hutwahkahtàketxhe хак hampana, kekon hata. Ehetahra mak natxhe ha. 
Ohxe roro natxhe katxho mehra ro mak natxhe ha, kekon hatà, Txesusu. 

20 Yukryeka taxeronokem waka enamsahotho ryhe, anar komo kuknon me 
naha. Khoryenkomo rwonà yonytxetxhe, nyamoro ha, kekon hata. Tàwyanye 
enytxatxhe rma, ohxe nahohsatxhe. Àro ke, tehetaxemà wyaro ohxe roro 
natxhe. Ukukur komo rma, 30 me tehetaxemà wyaro ohxe natxhe. Ukukur 
komo xarha, 60 me tehetaxemà wyaro ohxe rma haxa natxhe. Ukukur komo 
xarha, 100 me tehetaxemà wyaro ohxe roro rma haxa natxhe, meya roro 
rma haxa mak ha, kekon hatà, Txesusu, tànhananàhrà ro komo wya. 


Khoryenkomo rwonà yonytxatxho hoko hananàhno ryetxhàrà on ha. 


21O0nà wyaro nkekon xarha tà, Txesusu, tànhananàhrà ro komo wya. Kweyur 
komo wyaro naha, Khoryenkomo rwonà, kekon hata. Kweyur komo yotahurhura 
tehxatxow hama. Oryen yosnaka txeryhera tehxatxow hama, kekon hata. 
Kahon komo yosnaka txeryhera tehxatxow hamà. Ahon hona haxa teryatxow 
hamà, àwya kweyhotho menye. Àro wyaro rma rha, Khoryenkomo rwonà 
tekarymetxow hama, toto komo wya Khoryenkomo hutwatxho me, kekon hata. 
22 Àsok haxa hana nay ha, Khoryenkomo rwonà. Anatoko uhutwahnà me nay 
hana, kuknonano me rorwonàmraà ke. Uhutwahnàtho гта, thutwaxem me harha 
mpana naha ha, amnye, kekon hata. 23 Uro enytxatxoko, thanak oyehtokonye. 
Ahanahra kat manatxowà, kekon hata, Txesusu, tànhananàhrà ro komo wya. 

24Àro ke, ohxe mpana enytxatxoko, rorwonà, kekon hata, àwyanye. 
Onenytxatxhàyamo ekarymatxoko, anar komo wya. Ekarymahra oyehtokony 
haxa ryhe, enytxahra harha mpànà manatxhe ha, kekon hatà. Owyanye 
ekarymantok haxa ryhe, thenyehra menytxetxhe хата, kekon hata. 25 Owyanye 
ohxe enytxantoko rma, nenytxamohsehe rye rma haxa, Khoryenkomo, owyanye. 
Enytxahra oyehtokony haxa ryhe, enytxamohsohra harha mpànà naha ha, 
owyanye, kekon hatà. Owyanye uhutwehe katxhe rma, muhutwahkahyatxhe 
harha hampànà, kekon hata, Txesusu, tànhananàhrà ro komo wya. 


Nat yahtatho yokarymatxhàrà on ha. 


26Kuknonano me rma rha nàrwonàmye xarha tà, Txesusu, toto kom yakoro. 
Àsok hana akayaryet kom me nay ha, Khoryenkom ha, kekon hatà. Akayaryet 
kom me noro yehtxoho, ona wyaro nay hama. Nat tenamyan hama, yukryeka 
waka. 27 Kàwya enamàtxhe, mexe nyhe ehetahra пау hama, kekon hata. 
Ehetanàr hona ro tehxan hamà. Àhona ro rma tànàkyaha xarha. Thakehe xarha, 
kekon hatà. Eten hoye ro hana nahten ha. Eten hoye ro hana horymamyan ha. 
Àywenyeke tehxan hama, kekon hata. 28 Yukryeka ryhe, nahtanàhyan hama, 
tano me ro rma. Ehà htxero nahtehe. Amnye neheràmtxontehe. Amnye nehetehe. 
Àro wyaro kehutwatxho hoye rohra mak neheten hama, nata, kekon hata. 
?9Ehetatxhe rma, thohtyan hama. Àro wyaro rma rha, tàmryenon me oyeryatxhe, 

Khoryenkomo, oyehutwatxho kom hoye rohra mak ha. Amnye tàmryenon komo 
yohamnohyaha hampànà, пого ha, kekon hata, Txesusu, toto komo wya. 


Nata txko horymamtoho yokarymatxhàrà on ha. 


зоОпа wyaro nkekon xarha tà, Txesusu, toto komo муа. Àsok hana 
akayaryet kom me nay ha, Khoryenkom ha, kekon hatà. Àsok hana 
wekarymen ha, owyanye. Kuknonano me wekarymen hama, kekon 
hatà. 31 Nat horymamtoho wyaro nay hamà. Natà txko tenamyatxow 
hamà, mostakna nathàrà txko rma. Anaro nathàr komo yosnaka rma 
haxa nay hama, kekon hata. 32Horyehnàtho txko гта horymamyaha. 
Thorymamàátxhe, ehànhenye уто гта haxa nay hama, anar komo yoho 
rma haxa mak ha. Kawo rma haxa nasakmatahten hamà. Akrotnaka ryhe 
nemàmtetxow hama, torono komo, kekon hata, Txesusu, toto komo wya. 

33 Àro wyaro Khoryenkomo rwonà yokarymekon hatà, àwyanye. Anaro 
rha kuknonano me nekarymekon hata, toto komo wya, thenyehra hata. 
Àwyanye enytxanàr wararo nyhe rma nekarymekon hatà, àwyanye. 
34Kuknonano mehra, ekarymahra ro mak nehxakon hatà, toto komo wya. 
Tànhananàhrà ro komo wya haxa ryhe, omeroro hutwamohsotàhkekon 
hatà, Txesusu, toto komo nenytxahtor me mak hatà. 


Atxowowo ymo yatàknanàhkatxhàrà on ha. 


35 Ато гта kokmamátxhe, ona wyaro nkekon hatà, Txesusu, tànhananàhrà 
ro komo wya. Àpa txowà, mon hona, kekon hatà, àwyanye. 36 Ато ke, toto 
komo nomtxownà hata. Txesusu ryhe, капама yawo гта nehxakon hata. Àro 
ke, àro yawo rma natxownà hatà, ànhananàhrà ro komo. Akoronye totxownà 
hata, anar komo xarha. Anaro rha kanawa yawo totxownà hata, nyamoro ha. 

37 Àtontokonye гта, nomokye hata, atxowowo ymo, thenyenohnà 
ymotho rma haxa mak hatà. Dyow dyow dyow kekon hatà, tuna ymo, 
kanawa heno hoko. Àro heno rma nataràhtekon hatà, thenyehra hatà. 

38 Тхеѕиѕи ryhe, mahtwo nehxakon hata. Ahon ho ànàhsaho nehxakon 
hata. Nempakatxownà hata, akoron komo. Khananàhnye y, ketxkon hata, 
àwya. Tànoryatxow hamà. Oseryehokahra manaye, ketxkon hatà, àwya. 
39Hakay hatà, Txesusu. Atxowowo ymo yatàknanàhkay hatà. Dà kasko, 
kekon xarha tà, tuna ymo wya. Ayatàknako. Dà, atxowowo ymo natàknay 
hata. Tatàknye гта haxa nehxakon hata. 

40 Àsok tawro moseryehtxow harha, kekon hatà, Txesusu, àwyanye. 
Àsok tawro moseryehtxow harha. Khoryenkom hona xenyhera rma hak 
manatxow hama, kekon hata, àwyanye. 

41 Noseryehokatxehkatxownà mak hata, thenyehra гта haxa mak hata. 
Onok moson haryhe, ketxkon hatà, tàwyanye rma. Onok moson haryhe. 
Atxowowo ymo neyuknur me nay hamà. Tuna ymo neyuknur me xarha 
nay hama, ketxkon hata, tàwyanye rma. 

Worokyamo yoha ymotho yonyhoryetzhara on ha. 


1Mon hona nahatakatzowna hata, Txesus komo. Xerasa yamtar 4 

hona rma nahatakatxownà hatà. Txeey katxownà hatà. 2Nasanàmye 
hata, Txesusu, kanawa уауе. Asanàmàtxhe гта, àhyaka nomokye hata, toto. 
Worokyamo yohà rma mok nehxakon hatà. Yatxetxho waye nomokye hatà. 

3Yatxetxho wawo roro nehxakon hatà. Noro ymo yasohtohra harha 

nehxatxkon hata, toto komo. Yawaka ke asohtohra harha nehxatxkon hata, 
atxke ymo rma haxa esnàr ke. ^Amnyehra, yake ro nasohtotxownà haryhe 
tà, yawaka ke. Nàhrowomtxownà xarha tà. Yawaka heno yawotekon 
mak hatà, noro ymo ha. Nakmeryekon mak hatà, worokyamo yano me 
tahoxerye rma haxa tesnàr ke hatà. Àro ke, arymahra nehxatxkon hatà, 
toto komo, esnaka tesnàr kom ke hata. 5 Үаіхеіхһо wawo nehxakon hata, 
aha ymo ho хага. Emahona ro kowontekonà roro hata, kohsaya xarha, 
awasnaw xarha. Toh ke notokekon hatà, thoko rma hatà. 

6 Noro ymo rma, moxe ro Txesusu yonyey hatà. Tàwya xenyetxhe 
rma, karyhe toy hatà, àhyaka. Tosoknar ho neryewtay hatà, akrataka, 
ehonomnà me tàwya xenyàr ke, 7 Teryewrye ro nàrwonàmye hata. 
Txesusu y, kekon hatà. Khoryenkom muru omoro ha. Omeroron komo 
yohon muru rma omoro. Àsok manaye, rohoko, kekon hatà. Àsok manaye, 
rohoko. Ryeryewhamnohpàra exko hampànà àkehe, owya, Khoryenkomo 
nenytxanàr me, kekon hatà, noro ymo. 

8Aro wyaro гта nkekon hata, ona wyaro kanyenhàr те гта Txesus yesnàr 
ke hatà. Worokyamo y, otowko ha, toto hyaye, kanyenhàr me nehxakon 
hata, Txesusu. ?Onok отого, oyosotà, kekon xarha tà, Txesusu, àwya. 
Thenyenohnà mak on ha, rosotà, thenyenohnà ymo yoh me ryesnàr ke, kekon 
hata, пого ymo. 19 Worokyamo nyakhera exko Һатрапа, oyoro ro, kekon hata, 
Txesusu wya. Àro wyaro nkekon hatà, teryewrye ro rma haxa mak hatà. 

11 Àto nehxatxkon hatà, okno komo, honyko wyaron komo. Àh 
yawxawo rma nehxatxkon hatà, thenyehra rma haxa mak hatà. Àto rma 
nasahxemtetxkon hata. 12Аго ke, ona wyaro nkekon xarha tà, пого ymo, 
worokyamo yano me hatà. Okno komo hyaka amna ànyahko, kekon hatà, 
Txesusu wya. Ewan yakanye owomso amna ànyahko, kekon hatà. Àro 
wyaro nkekon hatà, teryewrye ro rma haxa mak hatà, worokyamo yano 
me mak hatà. 

13 Àtotxoko, kekon hata, Txesusu, worokyamo wya. Àtotxoko. Toto hyaye 
notowtxownà hata, worokyamo komo, kray kray kray. Okno komo yowan 
yaka haxa nowomtxownà hata, kuru kuru kuru. Uuff, huhyakanto kàtatxownà 
hata, okno heno komo, omeroro. Krow, tuna ymo kwaka nowomtxownà hata. 
Nànotàhkatxownà hata. Àyakenon komo ryhe, 2000 me nehxatxkon hatà. 

14 Okno yonye rotho komo ryhe, nekahtàmtxownà hata, owto hona. 

Àton komo wya nekarymatxownà hata. Owto màhton komo wya xarha 

nekarymatxownà hata. Aro ke, exetxhàràtho yonyxe nomohtxownà hata, 

toto komo. 15 Тхеѕиѕи hyaka гта nomohtxownà hata. Worokyamo yohàtho 
yonytxownà hata. Thenyenohnà yohàtho yonytxownà hata. Ato eryewtaxah 
harha nehxakon hatà. Twomunke harha nehxakon hatà. Tonyxerye harha 
nehxakon hatà. Àro ke noseryehokatxownà hata, toto komo, omohxemo komo. 
16 Хепуепћауато ryhe nekarymatxehkatxownà hata, àwyanye, omohxemo 
komo wya. Worokyamo yohàtho yonyhoryetxhàrà yokarymatxownà hata. 
Okno heno komo noràthàrà хата yokarymatxownà hata, àwyanye. 

17 Àro ke, onà wyaro nketxkon hatà, toto komo, Txesusu wya, 
teryewrye ro rma haxa mak hata. Àtoko, oyoro го, amna yowto hoye, 
ketxkon hatà, àwya, noro yahoxet hona toseryehrà kom ke hatà. 

18Àro ke, kanawa yaka nosonkahye hata, Txesusu. Osonkahnàtoko гта, 
onà wyaro nkekon hatà, worokyamo yohàtho, àwya. Ayakoro romoknàr 
xe wehxaha, kekon hata, Txesusu wya. 1?Omokhàra exko, kekon mak 
hatà, Txesusu, àwya. Àtoko, oman yaka, ayanan kom waka. Oskarymako, 
àwyanye. Kohkomo ryhe ronyhoryeno, thenyehra, kasko, àwyanye. Rohnàn 
yawo rma haxa nahko, kasko, àwyanye, kekon hatà, Txesusu, àwya. 

20Àro ke toy hata, worokyamo yohàtho. Noskarymekon hata, toto 
komo wya, Dekaporyes hon komo wya. Txesusu ryhe ronyhoryeno, kekon 
hatà, àwyanye. Towahke rma haxa nahko, rohoko, kekon hatà. Koo, àsok 
tawro harha, ketxkon hatà, toto komo, omeroron komo. 


Wosà tkamsukryemà rorotho yonyhoryetxhàrà on ha. 


21Wetoy harha tà, Txesusu, on hona harha. Àhyaka nohsamnohtàkatxownà 
hatà, toto komo, thenyenohnà komo. Tuna ymo yohoye rma nehxatxkon hatà. 

22Nomokye hatà, horykomo. Xayru rma noro hatà. Xuknewyana komo 
уоһа гта mok nehxakon hata, tohsamnohsomà ro komo yonye ro гта 
hatà. Tàwya Txesusu yonyetxhe rma, tano me ro rma nehurkay hatà, 
akrataka. 23Опа wyaro nkekon hata, àwya, teryewrye ro rma haxa mak 
hatà. Romsàtho txko àwayehpaya manaye, kekon hatà. Omoko xenykoto. 
Ayamorà txerykoto, àhona, ohxe harha ehtxoho me, àwayehpàra ehtxoho 
me, kekon hatà. 24Àro ke toy hatà, Txesusu, akoro. 

Txesus yakoro гта totxownà, hata, toto komo xarha, thenyenohnà komo. 
Nohtaymetxkon hatà, noro hona. 25 Àwawonye nehxakon hatà, wosà. Ekehà 
rma mok nehxakon hatà, noro ha. Tkamsukrye roro nehxakon hatà. Àro 
wyaro гта 12 me txemnyehàntay hata. 26 Tkatxhothàrà yàmtàhkanyenhàr 
me nehxakon hatà, ohtxemano ynye ro komo wya, anaro rha komo wya. 
Omeroro tàmtàhkanyenhàr me nehxakon hata, tohtxe yehetho me гта 
haryhe tà. Tohtxemaxemà гта, neryewakonà rye гта haxa mak hata. 
Ehtxemnà ro me mak nehxakon hata, tanhàntatàhkaxe ro rma haxa mak hata. 

27 Noro rma, Txesusu yokaytà yonytxanyenhàr me nehxakon hatà. 

Àro ke nomokye hatà, toto kom yakoro. Txesusu mkaye nomokye hatà. 

Ahonona yahey hata. 28Asok tawro hana. Ona wyaro rma nkekon hata, 
tawya rma. Rowya ahonona yahenar ke ryhe, ohze harha wehzan hama, 
kekon hata. Aro ke nahey hata. 29Da kay hata, akamsukuthuru. Atoko 
rma nataknay hata. Eheryanathara rma nataknay hata. Ryeheryanatho 
nataknan hama, ohxe harha wehxan hama, kekon hata, tahnawo. 

30 Àtoko гта nehutway hata, Txesusu. Rohyaye notowno hama, rahoxetà, toto 
yonyhoryetxho, kekon hata, tàhnawo. Ато ke neramay hata, toto kom wawo rma, 
thenyenohnà kom wawo rma. Onok mokro rohononà yaheno ryhe, kekon hatà. 
31 Ona wyaro nketxkon hata, ànhananàhrà ro komo, àwya. Toto komo menyaha, 
ketxkon hata. Thenyehra rma haxa natxow hama. Nohtaymetxow hama, ohona. 
Àsok tawro, onok mokro raheno, màken harha, ketxkon hatà. 

32 Àhorye ronye nenytxehketxkon hata, Txesusu, tahenyenhàrà yonytxoho 
me. 33 Àhyaka haxa nomokye hata, wosà. Ohxe harha tehtxoho hutwekon hata. 
Àro ke nàràrànakon hatà, oseryehrà. Tano me ro rma nehurkay hatà, Txesus 
yakrataka. Yaworo гта haxa noskarymay hata, tkatxehkaxe ro, àwya. 34 Wosà y, 
kekon hatà, Txesusu, àwya. Ohxe harha manaha, rohona owya xenyàr ke mak 
ha. Ohxe àtoko. Ohxe roro oyesnàrà moro ha, kekon hatà, Txesusu, wosà wya. 


Xayru yomsàrà yonyhoryetxhàrà on ha. 


35Wos yakoro Txesusu rwonàmnàtoko гта, nomohtxownüà hata, toto 
komo. Horykomo màn yaye nomohtxownà hata, Xayru màn уауе гта 
hata. Oyomsàthàr heno wayehno haxa ha, ketxkon hata, Xayru wya. 
Khananàhnye komo yarhàra harha manay hama, ketxkon hata. 

36Txesusu ryhe, àrwon komo yonytxanyehnà wyaro гта nehxakon 
hatà. Onà wyaro haxa ryhe nkekon hatà, horykomo wya. Oseryehokahra 
exko, kekon hatà, àwya. Rohona rma xenyko, kekon hatà, Txesusu, àwya. 

37Horohkano yeryey hatà. Rakoro omokhàra ehtxoko, kekon hatà, toto 
komo wya. Petru kom marma totxownà hata, akoro, Txaku xarha hata, 
Xowaw xarha hatà. Txaku yowtà rma noro ha, Xowawu. 

38Horykomo màn yaka haxa totxownà hatà. Thenyehra rma haxa 
natmeryketxkon hatà, toto komo, àton komo. Nàratetxkon hatà. Nehokoyatxkon 
hata, omsamtxemo heno hnànà, thenyehra гта haxa mak hata. 39 Nowomye 
hatà, Txesusu. Onà wyaro nkekon hatà, àwyanye. Àsok tawro matmeryketxow 
harha, kekon hata, àwyanye. Àsok tawro owratetxow harha. Awayehpara naha, 
omsamtxemo. Ànàknàrà гта ona, kekon hata, àwyanye. 

40 Newnohtxownà mak hata, toto komo. Ana make ryhe mpe, ketxkon 
hatà. Nenampatakatxehkatxownà mak hatà, Txesusu. Omsamtxemo yàmà 
yarày hatà. Àyon xarha, Petru komo xarha yarày hatà. Nowomtxownà 
hata, tahusom yaka, ato omsamtxemo yehtxoho yaka rma hata. 

41 Noro yahosay hata, Txesusu, amor hoko. Taryeta kume, kekon hata, àwya. 
Àro wyaro katxho rma, onà wyaro katxho me rma naha. Roknà y, asanàmko, 
àkehe, owya, katxho me rma naha, taryeta kume katxho. 42 Àtoko rma 

nasanamye hata, omsamtzemo. Saz, sah sah sah, nataryeknohyakon harha ta. 
12 me tzemnyeha nehxakon hata, enuruthurunhuru. Txesus yakoron komo 
ryhe, noseryehokatxehketxkon hatà, thenyehra rma haxa mak hatà. 

43 Оп yokarymahra xaxa mpana ehtxok ha, anar komo wya, kekon hata, 
Txesusu, àwyanye. Àro wyaro nkekon hatà, teryewrye ro rma haxa mak 
hata. Апуаһга tàmtxoko, kekon xarha tà, àwyanye. 


Towtothàr hona Txesusu tothàrà on ha. 


1Karyeryeya kuthonà ymo yohoye ro toy hatà, Txesusu. Towtothàr 
hona harha toy hata, Nasarye hona harha hata. Anhananàhrà ro 

komo xarha, akoro totxownà hata. 

2Àton komo hananàhyakon hatà, Txesusu, hokano ytxoho yawasàn ho 
hata. Nàmno ymo yawo hananàhyatxkon hata, ohsamnohtoho kom yawo. 
Koo, noseryehoketxkon hatà, nyamoro, enytxany komo rma, thenyenohnà 
komo rma. Àsok nay haryhe, mosonà, ketxkon hata, tàwyanye гта. Àsok 
nay haryhe. Tàywero rma haxa nay hamà. Eryehokano ynye ro me xarha nay 
hama. Tahoxetà rma yonyhen hama, kàwyanye. Onok hoye ro ryhe ehonomnà 
me naye, ketxkon hatà, tàwyanye rma. 3Noro ywero tehxatxow hamà. Wewe 
yonyhoryenye ro mehra kat naye, ketxkon hatà. Maryeya mryerà mehra kat 
naye. Txaku yowtà mehra kat naye, ketxkon hatà. Xose yowtà mehra kat 
naye. Xuknas yowtà mehra kat naye. Semaw yowtà mehra kat naye, ketxkon 
hatà. Noro wosàn mehra kat natxowà, mokyamo, kwawon komo rma. Noro 
ywero tehxatxow hama. Noro гта, ehonomnà me mak naha. Àsok nay haryhe, 
ketxkon hatà, tàwyanye rma. Khoryenkom yano me ehonomnà me nay hamà, 
kahra mak nehxatxkon hatà. Àro ke noro xehra nehxatxkon hatà. 

4Опа wyaro haxa nkekon hata, Txesusu, àwyanye. Khoryenkomo 
yokarymanye ro komo yonytxetxow hama, toto komo, kekon hata. Ewto hon 
kom haxa ryhe, enytxahranye ro mak natxow hamà. Ukukur komo ryhe, 
enytxahranye ro mak natxow hama, kekon hata, Txesusu, towto hon komo wya. 

5Towtothàr ho tehtoko, tahoxetà yonyhohra nehxakon hatà, àwyanye. 
Nenyhoye rma haryhe tà. Yakenohnà komo rma yonyhoryey hatà. Ekeh 
kom hona tamorà yeryey hatà, tàwya enyhoryetxho menye. Yakehra 
mak nenyhoryetxownà hata, ato. 6Noseryehokekonà гта haxa mak hata, 
àhokonye, thona xenyhera esnàr kom ke hatà. Anaro rha owto hona toy 
hatà, Nasarye màhton hona rma hatà. Àton komo hananàhyakon hata. 


12 komo nyaketxhàrà on ha. 


712 komo yanyekye hata, Txesusu, tàáhyaka. Asako rye nànyahtxownà 
hatà, asako rma rha, asako rma rha. Àro wyaro asako rye nànyahtxownà 
hata, omeroro. Àtotxok ha, kekon hata. Àtotxok ha. Rano me ryhe ehonomnà 
me manatxhe ha, owyanye worokyamo yowtoho me, kekon hatà, àwyanye. 

8 Akorohra rma àtotxoko, kekon xarha tà. Owru komo yarhàra ehtxoko. 

Ayamatan komo zarha yarhara ehtxoko, kekon hata. Otxenyerun komo xarha 
yarhàra ehtxoko. Atxok haryhe, ayahoso kom mak ha, kekon hatà, Txesusu. 

9 Tàhrowomke гта àtotxoko, kekon hata. Asako owomun komo yarhàra mak 
ehtxoko, kekon hata. 10Onok kom màn yaka hana oyowomàtxhenye, ato 

rye rma hak oyonmahyatxhe ha. Owto hoye otohra ronye rma haka, àro rye 
yawo гта oyonmahyatxhe ha, kekon hata, Txesusu, àwyanye. 11 Anaro rha 
owto hona àtotxoko. Oyonytxahranye owto hon komo yehtoko, onà wyaro 
ehtxoko, anhàn komo hutwamohsonàr horà, kekon hata. Ewto kom hoye 
otontokonye, ehtahpunkatxoko, kekon hatà, Txesusu, 12 komo wya. 

12 Ато ke totxownà hata, 12 komo. Опа wyaro nekarymetxkon hata. 
Anar me harha ayanhànàthàyamo xenytxoko, ketxkon hatà, toto komo 
wya. 13 Worokyamo komo yowyatxkon hata, toto komo hyaye, thenyehra 
hata. Ekeh komo karyetxkon hata, àkat ke, thenyehra rma rha hata. Àro 
wyaro nenyhoryetxkon hatà, Txesus yano me hatà. 


Xowaw heno hàmkotothàrà on ha. 


14Txesusu nekaytay hata, thenyehra hata. Àro ke nenytxay hata, Eroknesà. 
Karyeryeya yamtar hon komo kayaryetà rma mok nehxakon hatà, noro ha. 
Onà wyaro nketxkon hatà, toto komo, Txesus hoko. Xowaw heno mokro 
hama, ketxkon hata, anar komo. Àwayehxemo kom waye nasanàmyak hama, 
Xowaw heno, aymomno ynye ro heno. Noro rma mokro hamà. Karyhe harha 
tehtxoho hoye ro eryehokano yeryan hama, ketxkon hata, Txesus hoko. 
150nà wyaro nketxkon hata, anar komo, пого hoko. Eryeyas heno mokro 
hama, ketxkon hata. Ona wyaro nketxkon hata, anar komo. Khoryenkomo 
rwonà yokarymanye ro heno komo kukuru ryhe mokro hama, ketxkon hata. 
Àro wyaro anar me rha nketxkon hatà, toto komo, Txesus hoko. 

16Eroknesa ryhe, ona wyaro haxa nkekon hata, tàwya Txesusu yokaytà 
yonytxatxhe. Xowaw heno mok hama, kekon hata. Ronhàmkotohothotho 
rma mok hamà. Àwayehxemo kom waye nasanàmyak hamà, kekon hatà, 
Eroknesà, Txesus hoko. 

1718 Àro wyaro nkekon hatà, Xowaw heno wayehkahonyenhàr me tesnàr 
ke hatà. Noro heno yahohsonyenhàr me nehxakon hatà. Nasohtohoy 
xarha tà. Nahryempoy xarha tà, watxa ymo yaka, àwya toynyàr ke mak 
hatà. Àsok tawro hana. Towtà hetxenho yahosnyenhàr me nehxakon hatà, 
Eroknesà. Erokneyasà noro hatà, wos yosotà, Feryepe hetxenho rma hatà. 
Noro rma yahosày hatà, Eroknesà. Àro ke neyey hatà, Xowaw heno. Atxke 
manaha, kekon heno hatà, Eroknesà wya. Atxke manaha. Tahohsoryehra 
ro mak naha ha, owya, oyowtà hetxe kaxe, kekon hatà, Xowaw heno. Àro 
hoye ro nahryempoy hatà, Eroknesà, watxa ymo yaka. 

19Newakàhkahye hata, wosà, Erokneyasà. Newakàhkahye hata, Xowaw 
heno hoko. Noro yotahahonàr xe rma haxa nehxakon hatà, Eroknesà 
wya. Etahahohra гта hak nehxakon hata, пого wya. 20 Àsok tawro hana. 

Eroknesa ryhe, newankaranakon hata, Kowaw hona. Ohze roro rma 
haza nay hama, moka. Enyhoru ro me rma haza nay hama, kekon hata, 
Kowaw hoko. Aro ke, noro hona newankaranakon hata. Noro kurunhekon 
hata. Noro yonytxekonà rma haryhe tà, Eroknesà. Tawya enytxantoko 
rma, uhutwahra rma nehxakon hatà. Enytxanàr xe mak nehxakon hatà. 
21Taa. Eroknesà yonuruthurunhuru yawasànà ryhe, nenmahye haxa 
hatà. Àro rma ho Xowaw heno yotahahoy haxa hata, wosà, Erokneyasà. 
Onà wyaro nehxakon hatà, Eroknesà. Ehonomnà komo yahxemtoy hatà, 
tonuruthurunhuru yawasàn ho hatà. Asahxemtoso totxownà hatà, ehonomnà 
komo, Eroknes yanoto yoh komo rma, waha yoh komo xarha, horykomo 
komo xarha. Karyeryeya hon komo rma nyamoro hatà, horykomo komo. 
Nyamoro rma yahxemtoy hatà, Eroknesà. 22Àto rye ehtokonye rma, nowomye 
hatà, omaso, Erokneyasà yomsàrà. Manhoy hatà, Eroknes komo nenyàr me 
hata. Neryehotanàhtxownà hata, banhonàr ke. Àro Ке, ona wyaro nkekon 
hatà, Eroknesà, àwya, omaso wya. Eten xe manaye, kekon hatà, àwya. Eten 
xe manaye. Àro rma wàmyaha, ах oyehtxoho гта, kekon hata. 23Àx oyehtoko, 
rowto hoye wàmyaha, owya. Àrakayotho wararo wàmyaha, ах oyehtoko, 
kekon hatà. Àro ke, àx oyehtxoho ekarymako, rowya. Tàmpàra rma ryehtoko, 
romtatkano rma hak Khoryenkomo, kekon hatà, Eroknesà, omaso wya. 

24 Àro ke toy hata, omaso, tàyonà hyaka, Erokneyasà hyaka. Eme 
y, kekon hatà. Eten kom hoko ryhe, àx wehxaha, àkeno, àwya, kekon 
hatà, tàyonà wya. Onà wyaro haxa neyukye hatà, àyonà. Xowaw heno 
àhàmkotohoko, kasko, àwya, kekon hatà. Noro heno yhuthotho sokhoko, 
rohyaka, kasko, àwya, kekon hatà, Erokneyasà, tomsàrà wya. 

25Amamehra гта haxa toy harha tà, omaso, Eroknesà hyaka. Tàyon 
yano me onà wyaro nkekon hatà, àwya. Xowaw heno àhàmkotohoko, 
kekon hatà. Aymomno ynye ro heno rma àhàmkotohoko. Noro heno 
yhuthotho sokhoko, rohyaka. Wetxe yaw hak nehtxowà, ayanoto komo, 
kekon hatà. Àro rma xe wehxaha, kekon hatà, omaso, Eroknesà wya. 

26 Àro wyaro tàwya enytxatxhe rma, nekhokay hatà, Eroknesà, thenyehra 
гта haxa mak hata. Àhàmkotohonàr xehra nehxakon hata. Ona wyaro 
kanyenhàr me mak nehxakon hatà. Tàmpàra rma ryehtoko, romtatkano rma 
hak Khoryenkomo, kanyenhàr me nehxakon hatà, àton komo nenytxanàr 
me hatà, omeroron komo nenytxanàr me hatà. Àro ke omaso yoyukye hatà. 
Àhàmkotohohra wehxaha kahra nehxakon hata. 27 Àtoko гта tanoto nyakye 
hata. Otahano упуе го гта nyakye hata. Àhàmkototaha, uyhuthuthuru 
mekyaha ha, kekon hatà, Eroknesà, àwya. Àro ke watxa ymo yaka toy hatà, 
anoto. Xowaw heno hàmkotoy hata, ato. 22Uyhuthuthuru yokye hata, wetxe 
yawo. Nàmye hata, omaso wya. Noro гта пагау hata, tàyonà hyaka. 

29Taa. Tàwyanye enytxatxhe, totxownà hatà, Xowawu nhananàhrà 
rotho komo. Ekehàthàrà yatxownà hata. Nenamtxownà hata, toh yowtar 
yaka. Àro wyaro noro heno yetxownà hatà, ànhananàhrà rotho komo. 

5000 komo nyahmatzhara on ha. 


30Taa. Txesusu hyaka nomohtxownà harha ta, 12 komo, 
ànànyaketxhàyamotho гта. Àhyaka nohsamnohtàkatxownà harha tà. 
Noskarymatxehkatxownà hata, дууа. Àsok hana nenyhoryetxownà ha. 
Àsok hana hananàhtxownà ha. Noskarymatxehkatxownà hata, Txesusu 
wya, omeroro hatà. 

з1Опа wyaro nkekon hata, Txesusu, àwyanye. Omohtxoko, kekon hata. 
Ahehnaka omohtxoko, tàtotxe, kàwyamo ro rye, kekon hatà. Mexe nyhe 
txko àhokaxe tàtotxe, kekon hata. Аго wyaro nkekon hata, thenyehra 
rma haxa toto komo yesnàr ke hatà. Ososathànanye nomokyatxkon hatà, 
toto komo, Txesusu hyaka. Àro ke, emtakmahra nehxatxkon hatà, Txesus 
komo, àhoko гта haxa tesnàr kom ke hata. 32Àro ke totxownà hata, 
kanawa yawo. Meya totxownà hatà, ahehnaka, totohnaka hatà. 

зз Àtonàr komo yonytxownà mak hata, toto komo. Mokyam hama, 
ketxkon hata. Mokyam ha tetxhe, ketxkon hata. Àro ke totxownà hata, 
nyamoro xarha, thenyenohnà komo. Anaro rha owto hoye omohxemo 
komo rma nyamoro hatà. Karyhe rye rma haxa totxownà hatà. Mahorye 
totxownà hatà, àwararo rma hatà. Tur tur tur tur tur tur, kràk, katxownà 
hata. Nyamoro htxero, Txesus komo wahrokototxownà hata. 

34Txeey, Txesus komo xarha nahatakatxownà hata. Tasanàmnàtoko, toto 
komo yonyey hata, Txesusu. Thenyehra гта haxa nehxatxkon hata. Ahnàn 
kom yawo rma haxa nehxakon hatà, Txesusu. Àsok tawro hana. Kahneru 
wyaro nehxatxkon hatà, àwya. Esompànà wyaro rma nehxatxkon hatà, 
àwya, àhananàhpànàtho me tesnàr kom ke hata. Àro ke hananàhyatxkon 
hatà. Anaro rha ke hananàhyatxkon hatà, thenyehra hatà. 

35 Àro гта коктатга ro, Txesusu hyaka haxa totxownà hata, 
ànhananàhrà ro komo. Onà wyaro nketxkon hatà, àwya. Ehxera ro mak 
naha, owto, tano, ketxkon hatà, àwya. Tkokmamtxow ha. 36 Àro Ке, toto 
komo ànyahtxoko, ketxkon hata. Anyahtxoko. Anaro rha owto hona 
hak totxowà, ketxkon hatà. Màhton hona hak totxowà, tànyahrà komo 
yehekahso, ketxkon hatà, ànhananàhrà ro komo, àwya. 

37O0nà wyaro haxa neyuhtxownà hata, Txesusu. Omnyamo гта ànyahmatxoko, 
kekon hatà, àwyanye. Àna matà, ketxkon hatà. Amna tonàr xe manaye. Moxam 
nyahrà yehekahso amna tonàr xe manaye, ketxkon hatà. Uyur komo yehetho 
ryhe, 1000 kruseyrus yoho nyhe nay hamà. Àro rma yàmrà xe manaye, amna 
wya, ànyahmanàr kom horà, ketxkon hatà, ànhananàhrà ro komo. 

38Twahak naye, ekeyu, ohyawonye, kekon hatà, Txesusu, àwyanye. Twahak 
naye, ekeyu. Xenytxatxko, kekon hatà. Tàwyanye xenyetxhe, nomohtxownà 
harha tà. 5 me manaye, ketxkon hatà. Kana xarha, 2 me manaye, ketxkon hatà. 

39Eryewtatxoko, kekon hata, Txesusu, toto komo wya. Eryewtatxoko. 
Neryewtanàhtxownà hata, txufu txko waka. 40 Àro ke neryewtatxownà hata, 

toto komo, asamtaha ro. 100 me rye neryewtatzowna hata, anar komo. 50 me 
rye neryewtatzowna hata, anar komo zarha. 100 me rma rha neryewtatzowna 
hata, anar komo хата. 50 me гта rha neryewtatzowna hata, anar komo 
xarha. Àro wyaro nehxatxkon hatà, eryewtaxemo, thenyenohnà komo. 

41 Екеуи yanàmye hata, Txesusu. 5 me гта nanàmye hata. Kana xarha 
yanàmye hatà, 2 me rma. Kakoso nosompotày hatà. Nàrwonàmye hatà, 
Khoryenkom yakoro, ekeyu hoko, kana hok xarha. Nowye hatà. Nànye 
hatà, tànhananàhrà ro komo wya. Ekamtxoko, kekon hatà, àwyanye. 
Kana xarha hanahtoy hatà, 2 me, et kom hatà. 

42 Отегого гта nenahtàkatxownà hata. Wahuramtàhkatxownà hata. 
43Otàkràskatxhàràtho yonàmatxownà hata, wetxe ymo yaka. Kana 
hpunutho xarha yonàmatxownà hata. 12 me гта nenàmatxownà hata. 
44Twahak hana nehxatxkon ha, toto komo, екеуи yonahnyenhàyamo. 
Kàrkomo komo ryhe, 5000 me hana nehxatxkon ha. Nenahtxownà xarha 
tà, woràskomo komo, àhokyamo xarha. 


Tuna ratokoko Txesusu tothàrà on ha. 


45 Tàwya toto komo nyahmatxhe гта, tànhananàhrà го komo nyakye 
hatà, Txesusu. Kanawa yaka osonkahtxoko, kekon hatà, àwyanye. 
Roywaho àtotxoko, mon hona, Betsayda hona, kekon hatà. Uro ryhe 
toto komo ànyakyaha, kekon hata, àwyanye. 46 Аго ke nànyahtxownà 
hata. Tàwya ànyaketxhenye гта, toy hata, ah hona. Noro ro toy hata, 
Khoryenkom yakoro àrwonàmso. 

47Taa. Kokmamye hata. Txesusu nhananàhrà ro komo ryhe, капама yawo 
rma nehxatxkon hatà. Tuna ymo rakatawo rma nehxatxkon hatà. Moxe rma 
haxa mak nehxakon hatà, yukryeka. Txesus haxa ryhe, yukryeka ho rma 
nehxakon hata, пого ro mak hata. 48Мохе ro nyamoro yonyey hata. Kway 
kway ketxkon hatà, nyamoro, tahoxerye rma haxa hatà. Empatayenye 
nomokyakon hata, atxowowo уто. Аго wyaro nenytxownà hata, Txesusu. Àro 
ke toy hatà, àhyakanye. Enmahpaya ehtoko, àhyakanye toy hatà. Tuna ymo 
ratokoko toy hatà, sàh sàh sàh sàh sàh sàh. Àwetotxahkenye nehxakon hatà. 

49Tuna ymo ratokoko omoknàrà гта yonytxownà hata, капама 
yawon komo. Noskatokatxownà mak hatà. Mokro ymo ha okatonho, 
ketxkon hata. Kowontetxkon hata, oseryehrà komo. 50 Ататеһга mak 
nàrwonàmye hatà, Txesusu, akoronye. Oseryehpàra ehtxoko, kekon hatà. 
Uro ryhe uro. Towankaryhe ehtxoko, kekon hatà, àwyanye. 

51 Kanawa yaka nosonkahye hata, àhyakanye. Dà, natàknay hata, 
atxowowo ymo. Thenyehra rma haxa noseryehokatxehketxkon hatà, 
Txesus yakoron komo. 52 Àsok tawro hana, Txesusu yahoxetà hutwahra 
гта hak tesnàr kom ke hata. Noro wya toto komo nyahmanàrà 
yonyenhàr me nehxatxkon hatà. Noro yahoxetà hutwahra rma 
nehxatxkon hatà. Akàhpàra rma haxa nehxatxkon hatà, tàhnawonye. 

Ekeh komo wya Tzesus honon yahetzhara on ha. 


53Wetotxownà haxa hata, Txesus komo. Txeey, katzowna hata, Xenesarye 
yamtar hona. Tkanawar komo yowahtotxownà hata. 54Kanawa уауе 
nasanàmtxownà hata. Mokro ha Txesusu, ketxkon hata, toto komo, àton komo. 

55 Àro ke totxownà hata. Karyhe totxownà hata, ekeh kom horà. Anana rha 
totxownà hata, anaro rha owto hona. Xenesarye yamtar horye гта totxownà 
hatà. Ekeh komo yokyatxkon hatà. Tahon hon komo rma yokyatxkon hatà. Henta 
ya hana nekyatxkon ha. Mono manaye, Txesusu, katxho na rma nekyatxkon 
hata. Txesusu hyaka rma nekyatxkon hata. 56 Txesusu ryhe, anana rha tekon 
hatà, anaro rha owto txko hona hatà, anaro rha owto ymo hona xarha hatà, owto 
mahton hona xarha hata. Henta kom ehtok hana, àhyaka nomohtxownà hata, 
toto komo. Ekeh komo yohtxownà hata. Yakentaka ryhe nenàhtotxownà hata. 
Ohonon ahehoko, amna wya, ketxkon hatà, ekeh komo, Txesusu wya. Ohonon 
yotxhàrà rma ahehoko, amna wya, ketxkon hatà. Ато ke nahetxownà hata. 
Ahenyenhàyamo гта, ohxe harha nehxatxkon hata, omeroro hata. 


Tàyweronàhyamatxhàyam yawo ro Farysew komo yexetxhàrà on ha. 


7 1Тхеѕиѕи hyaka nomohtxownà hata, Farysew kukur komo, 
àyweronàhyamano упуе ro kukur komo xarha. Xerusaryen 

hoye omohxemo komo rma mokyam nehxatxkon hatà. Omeroro rma 
nohsamnohtàkatxownà hata, Txesusu hyaka. 

2'Тхеѕиѕи nhananàhrà ro komo yemtakmanàrà yonytxownà hata. 
Osomyakorokahra nemtakmetxkon hata. Àro Ке, atxke гта haxa nehxatxkon 
hata, àwyanye. 3 Tosomyakorokatxheny marma ryhe, nemtakmetxhe, Farysew 
komo. Àro wyaro ryhe natxhe, Xuknewyana komo, omeroron komo, thoryen heno 
komo wya tàyweronàhyamatxhàyam yawo ro tehtxoho menye. ^Warawantano 
ytxoho yaye tomokàtxhenye, emtakmahra hak natxhe. Bàn kom yaka harha 
tomokàtxhenye, wahoro htxero nekoroketxhe. Tekorokatxheny marma, 
nemtakmetxhe. Anaro rha ke nàyweronàhyamatxownà xarha tà, àhoryen heno 
komo, thenyehra hatà. Àro ke, orymak heno yakoroketxhe. Oryen heno xarha 
yakoroketxhe. Oryen yawaka heno xarha yakoroketxhe. Àro wyaro natxhe, 
Xuknewyana komo, tàyweronàhyamatxhàyam yawo roro rma tehtxoho menye. 

5Àro ke, onà wyaro nketxkon hatà, Farysew komo, àyweronàhyamano ynye 
ro komo xarha, Txesusu wya. Atxke natxow hama, onhananàhrà ro komo, 
ketxkon hatà, àwya. Àsok tawro hana. Osomyakorokahra nemtakmetxhe. Àro 
ke atxke natxow hama. Khoryen heno komo wya kàyweronàhyamatxho kom 
yawo rohra natxow hama, ketxkon hata, Farysew komo, Txesusu wya. 

6Опа wyaro haxa neyuhtxownà hata, Txesusu. Enyhoru uro ha Капу me 
rma manatxhe haryhe, kekon hatà, àwyanye. Enyhoru uro ha kanye rma, 
yaworohra manatxhe. Ohokonye ryhe, yaworo xaxa menhoy hama, Esaeyas 
heno, Khoryenkom yano me mak ha, kekon hatà. Onà wyaro nmenhoy hatà. 

Ohxe naha, Khoryenkomo, ketxhe rma haryhe, nyamoro ha. Tàmtar 
kom ke marma, аго wyaro nketxhe. Tàáhnawony haxa ryhe, rohona 
xenyhera ro mak natxhe ha. 7 Àtohnawo гта rowakryetxhe haryhe. 
Khoryenkomo rwonà amna nekarymehe, owyanye, ketxhe rma haryhe, 
toto komo wya. Toto rwon haxa ryhe yokarymetxhe, nyamoro ha. 

Àro wyaro rma nmenhoy hatà, Esaeyas heno. Ohokonye ryhe nmenhoy 
hama, kekon hata, Txesusu, Farysew komo wya. 8Khoryenkomo yoyukhura 
manatxhe. Ohoryen heno kom haxa ryhe meyukyatxhe, kekon hatà, 
àwyanye. ?Khoryen heno komo wya kàyweronàhyamatxho kom yawo ron 
me rma haxa tehtxe, kany me manatxhe. Àro yawo rono rma, Khoryenkomo 
rwon yawo rohra mak manatxhe, kekon hata, àwyanye. 10 Àsok tawro hana. 
Tàrwonà ryhe menhohoy hatà, Khoryenkomo, Moyses heno wya. Àro yawo 
rohra mak manatxow hamà. Onà wyaro ryhe nmenhoy hatà, noro heno. 

Toyuhsom me xenytxoko, oyàm komo, oyon komo xarha. Táyàm 
komo wàràhyakany kom haxa ryhe etahatxoko. 

Àro wyaro rma nmenhoy hatà, Moyses heno, Khoryenkom yano me mak 
hata, kekon hata, Txesusu. 1112Опа wyaro haxa ryhe àyweronàhyamano 
meryatxhe, omnyamo, ohoryen heno kom yano me mak ha. Khoryenkomo 
wya dekàthàyamo yàmnàtoko, kyàm komo yowakryehra harha tehxatxow 
hama, kyon komo yowakryehra harha tehxatxow hama, màketxhe, toto komo 
wya, kekon hatà. Onà wyaro katxoko, oyàm komo wya, oyon komo wya, 
màketxhe, àwyanye. Apa y, eme у, owya tàmsomàtho гта haxa on nahko 
haryhe, rokatxhotho, owya tàmpàra harha wehxaha, Kokman onà katxho 
me harha esnàr ke, Khoryenkomo wya tàmsomà ona katxho me harha esnàr 
ke, katxoko, màketxhe, toto komo wya, kekon hatà, Txesusu, Farysew komo 
wya. 13Àro wyaro owyanye àyweronàhyamantokonye, ohoryen heno kom 
yano me màyweronàhyametxow hama. Nyamoro heno yano me owyanye 
àyweronàhyamantokonye rma, Khoryenkomo yoyukhura rma manatxow 
hama, kekon hata. Nahko yxak haka kany me rma manatxow hama, 
Khoryenkomo rwon hoko. Àro wyaro rma rha atxke màyweronàhyametxhe, 
anaro rha ke, kekon hatà, Txesusu, Farysew komo wya. 


Опа wyaro atxke natxow hama toto komo tàhnawonye katxhàrà on ha. 


14Toto komo yanyekye xarha tà, Txesusu, tàhyaka. Toto komo у, uro 
enytxatxoko, kekon hatà, àwyanye. Rorwonà ahohtxoko, ohnawonye, kekon 
hata, àwyanye. 15Àsok katxho me hana natxow ha, toto kom ha. Atxke 
manatxhe katxho me natxow hama, omeroro, kekon hata. Woto yonotho hoye 
rohra mak àro wyaro katxho me natxhe, osomyakorokahra temtakmatxho 
kom hoye rohra mak ha. Tàhnawonye atxke tehtxoho kom hoye ro haxa 
ryhe, atxke manatxhe katxho me natxhe ha, Khoryenkomo wya, àro hoye ro 
atxke tesnàr kom ke mak ha, kekon hata. Txesusu. 16 Uro enytxatxoko, thanak 
oyehtokonye. Ahanahra kat manatxowà, kekon hata, àwyanye. 

17Taa. Toto komo nomtzowna hata, Txesus komo. Bàn kom yaka 
nowomtxownà hata. Аѕок mon такап ha, kuknonano me, ketxkon hata, 
ànhananàhrà ro komo, Txesusu wya. Àsok mon màkan ha, kuknonano me. 

189 Onà wyaro nkekon hatà, Txesusu, àwyanye. Omnyam xarha, uhutwahra 
manatxowáà, kekon hata. Uhutwahra manatxowà. Опа wyaro thutwaxem me nay 
hama, ronekarymatxho. Kowan kom yawo rorohra nay hama, tonosahotho, kekon 
hatà. Khosot kom yarye ten hamà. Baharaxkaxe ro nahataken hamà. Àro ke, woto 
yonotho hoye rohra atxke manatxhe katxho me natxow hamà, toto komo. Ато 
wyaro uhutwahra kat manatxowà, kekon hata, Txesusu, tànhananàhrà ro komo 
wya. Àro wyaro tàwya tatoko rma, onà wyaro nkekonà rma hamà. Ohxe rma 
haxa naha, woto, omeroro, tonohorye rma haxa naha, kekonà rma hamà. 

20 0nà wyaro nkekon xarha tà, Txesusu, àwyanye. Tàáhnawonye atxke 
tehtxoho kom hoye ro haxa ryhe, atxke manatxhe katxho me natxhe ha, 
toto komo, Khoryenkomo wya, àro hoye ro atxke tesnàr kom ke mak ha, 
kekon hata, àwyanye. 21 Àsok tawro hana. Ona wyaro atxke natxow hama, 
tàhnawonye. Atxke nehutwetxow hama. Anatoko twayamontanàr komo xe 
natxow hama. Anatoko anar komo katxhotho yanàr xe natxow hama. Anatoko 
toto yotahanàr xe natxow hama, kekon hata. Anatoko anar komo hetx hoko 
tesnàr komo xe natxow hama. Anatoko anar komo ynyo hoko tesnàr komo xe 
natxow hama, kekon hata. 22Anatoko nehohketxow hama. Anatoko toto xehra 
rma haxa natxow hamà. Anatoko toto yonkuhtonàr xe natxow hamà, kekon 
hata. Anatoko tweromra tesnàr komo xe natxow hama. Anatoko toto hoko 
tatakuynyàr komo xe natxow hama, kekon hata. Anatoko toto wàràhyakanàr 
xe natxow hama. Anatoko ehonomnà me rma haxa nosonyatxow hama. 
Anatoko akàhpàra rma haxa nehutwetxow hama, kekon hata, Txesusu. 23 Àro 
wyaro tàhnawonye atxke tehtxoho kom hoye ro, anaro rha tanhàn kom hoko 
natxhe, toto komo. Àro hoye ro ryhe, atxke manatxhe katxho me natxhe ha, 
Khoryenkomo wya, kekon hatà, Txesusu, tànhananàhrà ro komo wya. 


Xuknewyanahnà wos yomsàrà yonyhoryetxhàrà on ha. 


24Xenesarye yamtar hoye toy hata, Txesusu. Toy hata, Txeru màtkoso, 
Seknon таѓкоѕо гта. Xuknewyanahnà komo yowto гта аго ha, Txeru, 
Seknon xarha. Àto tehtoko, toto màn yawo nehxakon hatà. Àto tehtxoho 
hutwanàr xehra nehxakon hata, toto komo wya. Nekaytay mak hata. 

25Noro yokaytà yonytxay hatà, wosà. Xuknewyanahnà rma mok 
nehxakon hatà. Serofeneseyayana haxa mok nehxakon hatà. Noro yomsàtho 
txko ryhe, worokyamo yoh me nehxakon hatà. Àro ke, tàwya Txesus 
yokaytà yonytxatxhe rma, nomokye hatà, noro, àhyaka. Tano me ro rma 
nehurkay hata, akrataka. 260nà wyaro nkekon hata, àwya. Worokyamo yoh 
me manaye, romsàtho txko. Noro hyaye towko ha, kekon hata, Тхеѕиѕи wya. 

27 Onà wyaro haxa nkekon hatà, Txesusu, àwya. Wahoro htxero khokyamo 
ryhe tànyahmetxow hama, kekon hata. Khokyamo nyahrà hoye tàmpàra 

tehxatxow hama, kaykusu wya. Aro wyaro rma rha, Kuknewyana komo 
yonyhoryenye ryhe, anar komo yonyhoryehra nay hama, kekon hata, Txesusu. 

28Àna mat mà, rohà y, kekon hatà, wosà. Neyukyakon hatà. Àna mat mà. Onà 
wyaro haxa àkehe, owya. Tosom hokru nyahrà hpunutho txko yonahyan hamà, 
kaykusu, kekon hata. Emtakmano ytxoho yahomyawo nenahyan hama. Àro ke, 
uro nyhe txko ewakryeko, atxke txko nyhe rma, kekon hatà, wosà, Txesusu wya. 

29Ohze uro meyukno ha, kekon hata, Txesusu, àwya. àwya. Àro ke, 
ohxe àtoko. Worokyamo wowno hampànà, oyomsàrà hyaye, kekon hata. 

30 Àro ke toy hata, wosà. Toy hata, bàn yaka harha. Tomsàra txko 
yonyey hata. Tàrah nehxakon hata, tahon ho. Ohxe harha nehxakon hata. 
Worokyamo yoh mehra harha nehxakon hatà. 


Ahanahna rotho hanaryetxhàrà on ha. 


31Toy harha tà, Txesusu. Txeru màthoye toy hata. Seknon horye toy hata. 
Dekaporyes yamtar horye xarha toy hatà. Karyeryeya yohokos harha toy hatà. 

32 Ato nehxakon hata, toto, àhanahnà ro. Àrwomra xarha nehxakon 
hata. Noro гта yohtxownà hata, toto komo, Txesusu hyaka. Ayamorà 
txeryko nyhe, moson hona, ketxkon hatà, àwya. 

33Noro yarày hatà, Txesusu, toto komo hyaye. Tamorà yeryey hatà, 
àhanar yaka. Suu, tyufa, see, totakru xarha yeryey hatà, unyur horye. 
34Kakoso nosompotày hatà. Txee, kay hatà, àhnàn yawo rma haxa tesnàr ke. 
Ehfata, kekon hatà, noro wya. Atahurmakako katxho me rma naha, Ehfata 
katxho. 35Day, thanak harha nehxakon hatà. Unyuru xarha nàkrakrantay 
hata. Towaxkemàtho nàkrakrantay hata. Ohxe harha nàrwonakon hata. 

з6Опа wyaro nkekon hata, Txesusu, toto komo wya. On yokarymahra 
xaxa mpànà ehtxok ha, anar komo wya, kekon hatà, àwyanye. Nyamoro 
ryhe, nekarymatxownà haxa mak hatà. On yokarymahra xaxa mpànà 
ehtxok ha, kanye ro me rma haxa nehxakon hatà, Txesusu, toto komo wya, 
thenyehra hatà. Àro wyaro enytxanyenhàrà rma, nekarymetxkonà roro 
rma haxa mak hatà, thenyehra rma rha hatà. 37 Noseryehokatxehkatxownà 
mak hatà, thenyehra rma haxa mak hatà, Txesusu wya onyhoryeno ytxoho 
hoko. Ohxe xaxa nay hama, mokro. Ohxe rma haxa keryatxow hama, 
ketxkon hata. Ahanahnà rotho komo ryhe hanaryehe. Arwomnà rotho 
komo xarha rwonàhyamehe, ketxkon hatà, toto komo, Txesus hoko. 


4000 komo nyahmatxhàrà on ha. 


8 1Àto nehxatxkon xarha tà, toto komo, ohsamnohxemo komo xarha, 
thenyehra гта haxa mak hata. Anyahpàra nehxatxkon hata. Àro ke, 
tànhananàhrà ro komo yanyekye hata, Txesusu, tàhyaka гта. Ona wyaro 
nkekon hata, àwyanye. ?Thenyehra natxow hama, toto komo, ohsamnohxemo 
komo, kekon hata, àwyanye. 3 me nenmahyatxoko, tano, rohyawo. Ànyahpàra 
natxhe. Àro ke, àhnàn kom yawo rma haxa wehxaha, kekon hatà, àwyanye. 

3Ànyakheranye wehxan hama, атап kom yaka, mox omohsah me esnàr 
kom ke. Àsok tawro hana. Tàtontokonye rma, namotohyatxow hama, asama 
rakatawo rma, kekon hatà, Txesusu, tànhananàhrà ro komo wya. 

^Ànyahrà komo ehxera ro mak nay hama, tano, ahehnawo, ketxkon 
hatà, àwya. Àsok tànyahmetxow haryhe, ketxkon hatà. 5Twahak naye, 
ekeyu, ohyawonye, kekon hatà, Txesusu. 7 me naha, ketxkon hatà, àwya. 

6 Toto komo yeryewtanàhye hata, yukryeka hona. Ekeyu yanàmye hata. 
7 me гта nanàmye hata. Khoryenkom yakoro tàrwonàmàtxhe, nowye 
hatà. Nàmye hatà, tànhananàhrà ro komo wya. Ekamtxoko, kekon hatà, 
àwyanye. Nyamoro гта nekamtxownà hata, toto komo муа. 7 Капа txko 
xarha, àhyawonye nehxakon hatà, yakenohnà rma hatà. Noro hoko xarha 
nàrwonàmye hata, Txesusu, Khoryenkom yakoro. Tàrwonàmàtxhe гта, 
noro xarha yokampoy hatà, tànhananàhrà ro komo wya. 

8Nenahtàkatxownà hata, toto komo. Wahuramtàhkatxownà hata. 
Otàkràskatxhàràtho yonàmatxownà hata, wetxe ymo yaka. 7 me гта 
nenàmatxownà hata. ?Twahak hana nehxatxkon ha, àyakenon kom ha. 
4000 me hana nehxatxkon ha. 

10Таа. Nànyahtxownà hata, Txesusu. Tàwya ànyaketxhenye 
rma, nosonkahye hatà, kanawa yaka. Ànhananàhrà ro komo xarha 
nosonkahtxownà hatà. Totxownà hatà, Dawmanuta yamtar hona. 


Kahe yawon yahoxetà xenyhoko katxhàrà on ha. 


1 Txesusu hyaka nomohtxownáà hata, Farysew kukur komo. Noro 
yameryekatxownà hata. Kahe yawon yahoxetà xenyhoko, атпа wya, 
yaworo xaxa manay hamà katxho me, amna wya, ketxkonà rma haryhe 
tà, àwya. Мого yahoxetà kukmanàr хе гта nehxatxkon haryhe tà. 

12Noseryewsànkay hatà, Txesusu, yuhnaye ro, àhokonye toseryehokanàr 
ke. Txee, kay hatà, tàhnawo. Àsok tawro, kahe yawon yahoxetà yonyàr 
xe manatxowà, omnyamo, amnyeno rma komo, kekon hatà. Onà wyaro 
yaworo xaxa àkehe, owyanye. Xenyhera ro mak manatxhe hampànà, 
omnyamo, amnyeno rma komo, kekon hatà, Txesusu, Farysew komo wya. 

13Nànomtxownáà hata, Txesusu. Nosonkahye xarha tà. Mon hona toy hata. 


Katamaru wakan hona mpana xenytxoko katxhàrà on ha. 


14Ekeyu yarhàra nehtxownà hata, Txesusu nhananàhrà ro komo. 
Nàkwetarontatxownà hatà. Towenyxanotho txko nehxakon hatà, ekeyu, 
àhyawonye, kanawa yawo. Anaro nyhe txko ehxera nehxakon hatà. 

150па wyaro nkekon hata, Txesusu, àwyanye. Katamaru wakan hona mpana 
xenytxoko, kekon hatà. Farysew yanhàn komo rma hona mpànà xenytxoko. 
Eroknes yanhànà rma hona mpànà xenytxoko, kekon hatà, àwyanye. 

16Ато wyaro tàwyanye enytxatxhe гта, nosonytxetxkon hata, ànhananàhrà 
ro komo, nyamoro rye rma. Asok tawro àro wyaro nkano, katamaru wakan hoko, 
ekeyu yokhàra kesnàr kom ke hama, ketxkonà rma haryhe tà, tàwyanye rma. 

I7Osonytxatxho komo hutwekon mak hata, Txesusu. Àro ke, onà wyaro 
nkekon hata, àwyanye. Àsok tawro àro wyaro mosonytxatxow harha, kekon 
hatà. Àsok tawro orwonatxow harha, uyuhra oyehtxoho kom hoko. Rorwon 
hutwahra rma manatxow hama. Rahoxet yonyhera rma manatxow hama, kekon 
hata. Ohnawonye akàhpàra rma manatxow hama. 18 Tonke гта manatxhe 
haryhe. Rahoxet yonyhera mak manatxhe, kekon hatà. Thanake rma manatxhe 
haryhe. Rorwon yonytxahra mak manatxhe, kekon hatà. Muhutwahkahyatxok 
hama. 19 Каһохеї yonyhohra kat wehxako, owyanye, екеуи hoko. 5000 komo 
nyahmahra kat wehxako, 5 me ekeyu ke rma, kekon hatà. Twahak menàmetxoko, 
otàkràskatxhàràtho, kekon hatà. 12 me amna nenàmeko, ketxkon hatà, àwya. 
204000 komo xarha nyahmahra kat wehxako, 7 me ekeyu ke rma, kekon hatà, 
Txesusu. Twahak menàmetxoko, otàkràskatxhàràtho, kekon hatà. 7 me amna 
nenàmeko, ketxkon hatà, àwya. 21 Àro wyaro owyanye rahoxet yonyetxhàrà 
muhutwahkahyatxok hama, kekon hata. Àro hoye ro moseryehoketxow hama, 
uyuhra oyehtxoho kom hoko. Rorwon hutwahra rma manatxow hama, Farysew 
yanhàn kom hoko, kekon hatà, Txesusu, tànhananàhrà ro komo wya. 


Enhunu rotho yontanàhàthàrà on ha. 


22Betsayda hona nahatakatxownà hata, Txesus komo. Àto nehxakon 
hata, toto, enhunu го. Noro гта yohtxownà hata, toto komo, Txesusu 
hyaka. Moson aheko nyhe, ketxkon hatà, àwya. 

23Enhunu ro yarày hatà, Txesusu. Amor hoko narày hatà, owto hoye. Tyufa, 
netahtay hata, enur horye. Dye, tamorà yeryey hata, àhona. Àsok menyano, 
kekon hata, àwya. Àsok menyano. Xenyhera гта kat manaye, kekon hata, 
Txesusu, àwya. 24Nosompotày hata, enhunu ro. Krawame wenyan hama, 
kekon hatà. Toto komo rma wenyatxhe haryhe. Tataryeknohsom komo rma 
wenyatxhe haryhe. Wewe wyaro mak wenyatxhe, kekon hatà. 

25Dye, tamorà yeryey xarha tà, Txesusu, enur hona. Ohxe haxa 
nentatàhkay hatà, enhunu rotho. Ohxe harha nehxakon hatà, enuru. Mox 
xarha nosompohtyakon hata, omeroro hata. 26 Nànyakye hata, Txesusu. 
Àmàn yaka harha nànyakye hatà. Àtok ha, omàn yaka, kekon hatà. Owto 
hona àtohra exko hampànà, kekon hatà, Txesusu, àwya. 


Petru wya Kryestu ryhe omoro katxhàrà on ha. 


27 Тоу hata, Txesusu. Akoro totxownà hata, ànhananàhrà ro komo. 
Sesaryeya Feryepe yamtar horye rma tetxkon hatà, anaro rha owto 
hona. Asama yarye tàtontokonye rma, onà wyaro nkekon hatà, Txesusu, 
tànhananàhrà ro komo wya. Onok me ryhe wehxano, toto komo wya, 
kekon hata, àwyanye. Onok me rotakyatxowà, kekon hata. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


141 Mahhusa 8 


28Опа wyaro nketxhe, anar komo, ketxkon hata. Kowaw heno we mokro ha, 
aymomno ynye ro heno we mokro ha, ketxhe haryhe, ohoko, anar komo, ketxkon 
hatà. Eryeyas heno haxa we mokro ha, ketxhe, anar komo xarha. Khoryenkomo 
rwonà yokarymanye ro heno komo kukur haxa we mokro ha, ketxhe, anar komo 
xarha. Àro wyaro nketxhe, toto komo, ohoko, ketxkon hatà, ànhananàhrà ro komo. 

290mnyam haxa, onok me ryhe uro metakyatxowà, kekon hata, 
Txesusu, àwyanye. Petru ryhe neyukye hatà. Kryestu ryhe omoro, amna 
wya, kekon hatà. Khoryenkomo nànyaketxho ryhe omoro, amna wya, 
kekon hata, Petru, àwya. 30 Kryestu me rokarymahra хаха трапа ehtxok 
ha, toto komo wya, kekon hatà, Txesusu, àwyanye. 


Тхеѕиѕи wya twayehtoho yokarymatxhàrà on ha. 


31 Twayehtoho yokarymay harha tà, Txesusu, tànhananàhrà ro komo wya. 
Thenyehra гта haxa teryewhamnohsom me naha hampànà, Toto me Enusaho, 
kekon hata, àwyanye. Noro xanomkahnohyatxhe hampànà, horykomo komo, 
Khoryenkom màn yonye ro yoh komo xarha, àyweronàhyamano ynye ro 
komo xarha, kekon hatà. Yahkotohen hona namoyathohetxhe xarha hampànà. 
Twayhàtxhe nasanàmyaha harha hampànà, Toto me Enusaho. Osorwawo ro 
enmahàtxhe, nasanàmyaha harha hampànà, kekon hata, Txesusu, àwyanye. 

32 Àro wyaro noskarymay hatà, nyamoro nenytxanàr me. Àro ke, meya 
nyhe txko narày hatà, Petru. Àro wyaro kahra exko, kekon hatà, àwya. 

33Sara, neramay hata, Txesusu. Tànhananàhrà ro komo yonyey hata. Petru 
yoyey hatà. Khoryenkomo yehutwatxho hoye rohra àro wyaro màkano, kekon 
hatà, àwya. Toto yehutwatxho hoye ro haxa ryhe àro wyaro màkano. Satanasà 
ymo yano me ryhe àro wyaro màkano. Àro ke, onà wyaro àkehe, noro ymo wya. 
Satanasà y, àtok ha, rohyaye, àkehe, дууа, kekon hata, Txesusu, Petru wya. 


Osoxanomkahnohtxok Һатрапа katxhàrà on ha. 


34Thenyehra rma haxa nehxatxkon hatà, toto komo, ohsamnohxemo 
komo. Àto гта nehxatxkon xarha tà, Txesusu nhananàhrà ro komo. 
Omeroro nanyehtxekatxownà hata, Txesusu, tàhyaka. Ona wyaro 
nkekon hatà, àwyanye. Rakoro otonàr komo xe oyehtokonye, onà 
wyaro ehtxok hampànà, kekon hata. Osoxanomkahnohtxok hampànà. 
Oyeryewhamnohtoho komo enàmtxok hampànà. Àro wyaro enàmnye 
гта, rakoro àtotxok Һатрапа, kekon hata, Txesusu, àwyanye. 

35 Anatoko oyeryewhamnohrà komo xehra manatxow hana, toto komo 
wya, kekon xarha tà, àwyanye. Àro ke, oyekrunhonàr xe manatxow 
hana, awayehrà kom hona. Oyekrunhonàr xano гта, awayehyatxhe 
xak mak hampànà, kekon hatà. Àsok haxa hana manatxow ha. 
Mosoxanomkahnohyatxow haxa hana, twayehso ro, rox oyesnàr kom 
ke mak ha, àrwo yonyhorunu уокагутапаг xe оуеѕпаг kom ke mak ha, 

kekon hata. Àro wyaro tosoxanomkahnohsomà rma, mekrunhetxhe harha. 
Karyhe roro harha manatxhe ha, kekon hatà, Txesusu, toto komo wya. 

36 Àsok haxa hana manatxow ha, kekon xarha tà, àwyanye. Tkatxhonke rma 
haxa manatxow hana. Ohyawonye rma nay hana, anaro rha katxhonano, omeroro, 
kekon hatà. Àro wyaro thenyehra tkatxhonkemà гта, ohxehra гта manatxhe 
ha. Karyhe roro harha manatxhe katxho mehra rma oyehtokonye, ohxehra 
тта manatxhe ha. Tanàhnohsom me xak mak manatxhe hampànà, kekon hata, 
Txesusu, àwyanye. 37Karyhe того harha oyehtxoho komo гта, onàhnàn kom me 
nay hamà. Anaro onàhnàn komo ehxera ro mak naha ha, kekon hatà, Txesusu. 

38Atxke rma haxa natxhe, toto komo, amnyeno rma komo, kekon xarha 
tà. Thetxenhàrà hyaye toto yotowrà wyaro, Khoryenkomo hyaye otowsah me 
natxhe, amnyeno rma komo. Anatoko nyamoro hona moseryehyatxow hana, 
kekon hatà. Txesusu mryenonà uro ha kahra manatxow hana, oyoseryehrà kom 
ke. Txesusu rwon yawo ron uro kahra manatxow hana, oyoseryehrà kom ke mak 
ha, kekon hatà. Àro wyaro oyehtokonye, romryenonà mosonà kahra rma rha 
naha hampànà, Toto me Enusaho, ohokonye, kekon hatà. Amnye nomokyaha 
hampànà, пого ha. Tàyàmà wyaro ehonomnà me xaxa nosonyhehe hampànà. 
Akoro nomokyatxhe hampànà, kahe yawon komo xarha, enyhoru ro komo гта. 
Àro wyaro tomokàtxhe гта, romryenonà mosonà, kahra ro mak naha hampànà, 
oskarymahnàtho kom hoko, kekon hata, Txesusu, toto komo wya. 


Anar me Txesusu yosonyhothàrà on ha. 


1Onà wyaro nkekon xarha tà, Txesusu, toto komo wya. Toto komo 

kayaryet me nosonyhehe xaxa mak hampànà, Khoryenkomo, kekon 
hata. Ehonomnà me хаха трапа nosonyhehe ha. Ona wyaro yaworo xaxa 
mpana àkehe ha, owyanye. Àro wyaro noro yosonyhohra ro rma haka, 
awayehyatxhe hampànà, omnyamo, kekon hatà. Okukur kom marma ryhe, 
àwayehpàra rma hak natxhe hampànà. Nyamoro rma, toto komo kayaryet 
me noro yehtxoho yonyatxhe hampànà, kekon hatà, Txesusu, toto komo wya. 

2Taa. 6 me enmahàtxhe, toy hata, Txesusu. Petru yarày hata, takoro. Txaku 
xarha yarày hata. Xowaw xarha yarày hata. Nyamoro marma yarày hata. Aha 
ymo hona natxownà hata, kawono ymo hona. Àto rye nehxatxkon hata, nyamoro 
rye mak hata. Anar me tonyxem me harha nexey hata, Txesusu. 3 Àwomunu 
ryhe, tàkrokromuknye harha nehxakon hata. Nenkahxatxkon hata. Àro wyaro 
umuturyehra ro mak natxow hama, toto komo, wom muturyenye ro komo. 
4Àtoko гта nosonyhotxownà hata, asakon komo, Eryeyas heno 

гта hata, Moyses heno xarha hata. Nosonyhotxownà hata, àwyanye. 
Nàrwonatxkon hata, Txesus yakoro. 5Опа wyaro nkekon hata, Petru, 
Txesusu wya. Khananàhnye y, tan kehtxoho komo ohxe nay hamà, kekon 
hatà. Wato hak amna nexe, osorwawo, omàn komo, Moyses màn xarha, 
Eryeyas màn xarha, kekon hatà, Petru, àwya. 6Àsok kat àkeno, àwya, 
kekon hatà, tàwya rma. Thenyehra noseryehyatxkon hatà, Petru komo. 

7 Ehokosonye nomokye hata, kahrutunu. Aro wawono rwona 
yonytxatxownà hata. Romuru mosona kay hata. Ronahnan xaxa mosona. 
Noro enytxatxoko, kay hata, kahrutun wawono. 

8Dàk dà nkatxownà hata, Petru komo. Àhorye ronye 
nenytxehkatxownà hata. Txesus marma yonyatxkon hata, tàhyawonye. 
Anar komo ehxera harha nehxatxkon hatà. 


Omohsah me rma naha Eryeyas heno katxhàrà on ha. 


9Àhà ymo yonàhtotxownà harha tà, Txesus komo. Enàhtonàr me гта, 
onà wyaro nkekon hatà, Txesusu, Petru komo wya. Onenyetxhàyamo 
yokarymahra xaxa mpana ehtxok ha, toto komo wya, kekon hata. Amnye 
haxa mekarymetxhe ha, àwayehxemo kom waye rasanàmàtxhe mak 
ha, Toto me Enusaho yasanàmàtxhe mak ha. Rasanàmpàra ro гта haka, 
ekarymahra гта ehtxok hampànà, kekon hata. 

10 Àro ke neyuhtxownà hata, Petru komo. Anar komo муа ekarymahra 
haka nehxatxkon hatà. Àwayehxemo kom waye katxho hutwahra mak 
nehxatxkon hatà. Àro ke, onà wyaro nketxkon hatà, tàwyanye rma. Àsok 
тока nkan harha, ketxkon hata. Амауеһхето kom waye rasanàmàtxhe 
katxho, àsok mokà nkan ha, ketxkon hatà, tàwyanye rma. 

11 Onà wyaro nketxkon hatà, Txesusu wya. Onà wyaro nketxhe, 
àyweronàhyamano ynye ro komo, ketxkon hata. Kryestu yomokhàra го 
rma haka, nomokyan hatà, Eryeyas heno, ketxhe. Àsok tawro àro wyaro 
nketxowà, ketxkon hata, Petru komo. 

1243Yaworo nketxhe, kekon hata, Txesusu, àwyanye. Егуеуаѕ heno wyarono 
htxero tomohsom me nehxakonà. Onyhoryetxehkano yxe tomohsom me 
nehxakonà, kekon hata. Опа wyaro haxa àkehe, owyanye. Omohsah me гта 
naha, пого ha, kekon hata. Noro heno mak yeryewhamnohtxownà, àxanhàn komo, 
tano me ronye rma. Àro wyaro teryewhamnohsom me rma haxa nehxakonà, 
àmenhosahonhàrà yawo ro rma haxa tehtxoho me, kekon hatà, Txesusu. Toto me 
Enusah xarha, àmenhosahonhàrà yawo ro гта rha naha hampànà, ona wyaro 
katxhàrànhàrà yawo ro mak ha, teryewhamnohsom me rma haxa naha hampànà 
katxhàrànhàrà yawo ro, tàxanomkahnohsom me rma haxa naha hampànà 
katxhàrànhàrà yawo ro rma, kekon hatà, Txesusu, Petru komo wya. 


Bàryekomo hyaye worokyamo yowàthàrà on ha. 


14Nomohtxownà harha tà, Txesus komo, tànhananàhrà ro komo hyaka 
harha. Nyamoro hyawo nehxatxkon hatà, toto komo, ohsamnohxemo 
komo, thenyenohnà kom hata. Àyweronàhyamano ynye ro kukur komo 
xarha, àto nehxatxkon hatà. Nyamoro rma nosonytxetxkon hatà, Txesusu 
nhananàhrà ro kom yakoro. 

15Тхеѕиѕи yonytxownà hata, toto komo, ohsamnohxemo komo. Tawyanye 
xenyetoko, noseryehokatxehketxkon hatà, thenyehra rma haxa mak hatà. Karyhe 
totxownà hata, àhyaka. Netakmetxownà hata. Momokno ketxkon hata, àwya. 

16Eten kom hoko mosonytxetxowà, moxam yakoro, kekon hata, 
Txesusu, àwyanye. 

17Neyukye hata, toto, ohsamnohxemo kom wawono. Khananàhnye у, 
kekon hatà. Romuru wekno rma haryhe, ohyaka. Worokyamo yoh me naha. 
Noro ymo yano me àrwomnià ro me naha, kekon hata, Txesusu wya. 18Henta 
xak па mokro nay Һа. Àto гта nahohsaha, worokyamo. Tàwya ahosàtxhe, 
narymehe, yukryeka hona, kekon hatà. Wakrontehe. Nàyohsàkyaha 
xarha. Nakàhyaha xarha, kekon hatà. Àro ke wekno rma haryhe, ohyaka. 
Kàrwonàmno rma haryhe, moxam yakoro, onhananàhrà ro kom yakoro. 
Noro ymo towtxoko, romurunho txko hyaye, àkano rma haryhe, àwyanye, 
kekon hata. Townyehnà ro mak moxam hama, kekon hata, àyàmà. 

190nà wyaro haxa nkekon hata, Txesusu. Àsok hana manatxow ha, omnyam 
ha, amnyeno rma komo, kekon hata. Khoryenkom hona xenyehnà omnyam hama. 
Mexe rma haxa ehxah me wehxaha, awawonye. Khoryenkom yahoxetà hutwahra 
rma manatxhe, kekon hata. Mexe rma rha kramamyan hama, awawonye rma. 
Khoryenkom yahoxetà hutwahra rma oyehtxoho komo wenàmyano rye rma 
hama, tano, kekon hata, Txesusu. Sohtxok ha, rohyaka, kekon xarha tà. 

20 Àro ke bàryekomo yohtxownà hata, àhyaka. Tàwya Txesusu yonyetxhe 
rma, nànyerymamnohye hatà, worokyamo ymo. Fuhto, nehurkay hatà, 
bàryekomo, yukryeka hona. Nehanamekon hatà. Wakrontekon xarha tà. 

21Twahak nahosàye, worokyamo, kekon hata, Txesusu, àyàmà wya. Twahak 
nahosàye. Àmryentoko гта nahosàye, kekon hata, àyàmà. 22 Yake ro narymaye, 
weheto waka. Tuna kwaka xarha narymaye. Àro wyaro yake ro narymaye, 
àwayehkanàr horà, kekon hata, àyàmà. Атпа hnàn yaw exko nyhe, kekon hata. 
Àsok hana manay ha, omoro, ehonomnà me hana, ehonomnà mehra haxa hana. 
Ehonomnà me oyehtoko, amna akoronomako nyhe, kekon hata, Txesusu wya. 

23 Àro wyaro tkahoryehra naha, kekon hatà, Txesusu, àwya. Àsok hana 
manay ha, ehonomnà me hana, ehonomnà mehra haxa hana, tkahoryehra 
ro mak naha ha. Ehonomnà me xaxa mpànà naha ha, Khoryenkomo, 
tkahorye haxa naha, kekon hatà. Àro wyaro Khoryenkom hona owya 
xenyetoko, towakryetxehkaxem me mpànà manaha ha, kekon hatà, Txesusu. 
24Noro hona wenyaha гта haryhe, kekon hata, àyàmà, teryewrye ro hata. 
Noro hona wenyaha rma haryhe, atxke txko mak ha. Uro akoronomako 
nyhe, àhona xeny me nyhe ryehtxoho me, kekon hatà, àyàmà, Txesusu wya. 

25Txesusu hyaka nomohtàketxkon hata, toto komo. Karyhe гта haxa 
nomohtàketxkon hatà, thenyenohnà kom hatà. Àro wyaro nenytxownà 
hatà, Txesusu. Àro ke, worokyamo yoyey hatà. Worokyamo y, kekon 
hata, àwya. Arwonamna ro me mosonà meryey hama. Àhanahnà ro me 

meryey hama. Ona wyaro akehe hampana, owya, kekon hata. Otowko 
hampana, ahyaye. Ahohsàra harha exko hampana, kekon hata, Txesusu. 

26Teryewrye ro kowontay hata, worokyamo. Thenyehra nànyerymamnohye 
xarha tà. Kray, notowye hatà, àhyaye. Àwayehsaho wyaro nehxakon hatà, 
bàryekomo. Aro ke, wayehno ha ketxkon hata, àton kukur komo, yaken komo rma 
hatà. 27Tok, amor hoko nanàmye hatà, Txesusu. Sax, nasanàmye hatà, bàryekomo. 

28Таа. Bàn kom yaka harha totxownà hata, Txesus komo. Towomàtxhenye, 
onà wyaro nketxkon hatà, ànhananàhrà ro komo, Txesusu wya, anar komo 
nenytxahtor me mak hatà. Àsok tawro towhàra amna nahko harha, ketxkon 
hata, àwya. Àsok tawro towhàra amna nahko harha. 29Neyuhtxownà hata, 
Txesusu. Noro wyaron komo ryhe, towhànà ro me natxhe, kekon hatà, 
àwyanye. Khoryenkom yakoro kàrwonàmtoho kom hoye ro marma, towsom 
me natxhe, kekon hatà, Txesusu, tànhananàhrà ro komo wya. 


Tahohsosom me naha hampànà Toto me Enusaho katxhàrà on ha. 


30Taa. Аѕпуе ro totxownà hata, Txesus komo. Karyeryeya yamtar horye 
totxownà hatà. Ekayhera rma tàtonàr xe nehxakon hatà, Txesusu. 31 Àsok tawro 
hana, 12 komo hananàhrà hoko rma haxa tesnàr ke hata. Опа wyaro nkekon 
hata, àwyanye. Tahohsosom me naha hampànà, Toto me Enusaho, toto komo wya, 
anha komo wya, kekon hata, àwyanye. Nyamoro гта namoyathohetxhe hampànà, 
yahkotohen hona. Twayhàtxhe, nasanàmyaha harha hampànà. Osorwawo ro 
enmahàtxhe, nasanàmyaha harha hampànà, kekon hata, Txesusu, àwyanye. 

32 Àro wyaro katxho hutwahra mak nehxatxkon hatà, ànhananàhrà ro 
komo. Uhutwamohsoko, amna wya, kahra mak nehxatxkon hatà, àwya, 
kurunye tàwyanye xenyàr ke hata. 


12 komo yatameryekatxhàrà on ha. 


33Taa. Kafahnaw hona nahatakatxownà hata, Txesus komo. Bàn 
kom yawo tehtokonye, onà wyaro nkekon hatà, Txesusu, 12 komo wya. 
Eten kom hoko mosonytxatxowà, omnyamo ro rye rma, asama yarye 
komoknàr kom me, kekon hatà, Txesusu, àwyanye. 

34Eyukhura mak nehxatxkon hatà. Àsok tawro hana, tatameryekanàr 
kom ke hatà. Asama yarye tàtontokonye, natameryeketxkon hatà, 
nyamoro rye rma. Onokà ryhe, ehonomnà me nyhe naye, kwawonye, 
tawro hoko natameryeketxkon hatà. 

35Dyerye, neryewtay hatà, Txesusu. Omohtxoko, kekon hatà, àwyanye. 
Omohtxoko, ronytxaxe. Ehonomnà me oyesnàr komo xe oyehtokonye, 
norohnàtho me xaxa mpànà ehtxoko. Okukur komo yanoto me xaxa 
mpana ehtxoko, kekon hata, Txesusu, àwyanye. 

36Bàryekomo txko yokye hata, amrakatakanye. Nanàmye hata, tonaka. 
Onà wyaro nkekon hatà, 12 komo wya. 37 Mosonà txko xenytxoko, kekon 
hata, àwyanye. Toto komo yosnaka гта haxa nay hama, тоѕопа txko. 

Mosonà wyarono txko komo ewakryetxoko, kekon hata. Rox oyehtokonye, 
ewakryetxoko. Owyanye ewakryentokonye rma, uro rma mewakryetxhe, 
kekon hatà. Àro wyaro owyanye rowakryentoko rma, urohnà rma, 
ronyaknyenhàr haxa mewakryetxhe, kekon hatà, Txesusu, 12 komo wya. 


Xowaw komo wya worokyamo yownyenhàrà yatàknanàhkatxhàrà on ha. 


38Khananàhnye y, kekon hata, Xowawu, Txesusu wya. Toto 
amna nenyako. Worokyamo yowyaknano, noro ha, ayano me rma 
haryhe, kekon hatà. Txesus yano me otowko ha, keknano rma haryhe, 
worokyamo wya. Àro ke, àro wyaro kahra exko, kek amna, àwya. Amna 
natàknanàhkeko, kukukur kom mehra esnàr ke, kekon hatà, Xowawu. 

39 Atàáknanàhkahra ehtxoko, kekon mak hata, Txesusu. Àsok tawro 
hana. Àro wyaron komo ryhe, atxke naha Txesusu, kahra natxow hamà. 
Onyhoryeno ytxoho hoko, Txesus yano me ryhe konyhoryen hampànà 
kany komo rma, rowàràhyakahra natxow hama, kekon hata, Txesusu. 
Ато Ке, atàknanàhkahranye ehtxoko. 40 Àsok tawro hana. Kxanhàn kom 
mehra tehtokonye, kukukur kom me rma natxow hama, kekon hata, 
Txesusu, tànhananàhrà ro komo wya. 

41 Опа wyaro nkekon xarha tà, àwyanye. Anatoko ayakoronometxow 
hana, anar komo, romryenon me oyesnàr kom ke mak ha, Kryestu 
mryenonà mosonà katxho me oyesnàr kom ke mak ha, kekon hata. Tuna 
marma txko yàmyatxow hana, owokru kom me. Tuna yàmnyenhàrà rma, 
towakryexem me гта haxa natxhe Һатрапа, tàwyanye romryenon komo 
yakoronomanàr ke mak ha. Àro wyaro yaworo xaxa àkehe, owyanye, 
kekon hatà, Txesusu, tànhananàhrà ro komo wya. 


Amohra haxa oyehtokonye ohxe rma manatxhe katxhàrà on ha. 


420nà wyaro nkekon хата tà, Txesusu, tànhananàhrà ro komo wya. Tanhàn 
hokon me harha bàryekomo yeryhera ro mak ehtxok hampànà, kekon hata. 
Rohona xenyetho komo rma yeryhera ehtxok hampànà, tanhàn hokon me 
harha. Àro hokon me harha owyanye txenyetokonye, ohxehra ro mak manatxhe 
hampànà, kekon hata. Аго wyaro txeryhera ronye гта awayehnàtokonye, 
ohxe oyesnàràtho kom haryhe. Типа kwaka ononàtokonye, ohxe oyesnàràtho 
kom haryhe. Tohu уто ke amusmexah me ononàtokonye, àro wyaro гта 
awayehnàtokonye, ohxe oyesnàràtho kom haryhe, kekon hata, Txesusu. 

43,44 Anatoko ayanhàn kom hoko manatxow hana, ayamor kom ke 
hana, kekon xarha tà. Onà wyaro haxa katxoko. Amohra hak wehxe, 
ranhàn hokohra harha ryehtxoho me, katxoko, kekon hatà. Tamoke rma 
oyehtokonye, eryewhamnohno ytxoho ro na màtetxhe hampànà, ayanhàn 
kom hoko oyesnàr kom ke. Weheto ymo wyaron hona màtetxhe hampànà, 
ewehpànà ro ymo wyaron hona, kekon hatà. Amohra haxa oyehtokonye, 
ohxe rma manatxhe, karyhe roro harha oyesnàr kom ke, kekon hatà, Txesusu. 

45,46 Anatoko ayanhàn kom hoko manatxow hana, ohror kom ke 
hana, kekon хага tà. Ona wyaro haxa katxoko. Аһгоһга hak wehxe, 
ranhàn hokohra harha ryehtxoho me, katxoko, kekon hata. Tàhroke гта 
oyehtokonye, eryewhamnohno ytxoho ro na màtetxhe hampànà, ayanhàn 
kom hoko oyesnàr kom ke. Àhrohra haxa oyehtokonye, ohxe гта 
manatxhe, karyhe roro harha oyesnàr kom ke, kekon hatà, Txesusu. 

47 Àsok haxa hana mehohketxow ha, ayanhàn kom hoko. Mehohketxow 
hamà, oyonur kom ke mak ha, kekon hatà. Onà wyaro haxa katxoko. 
Enhura hak wehxe, ranhàn hoko ehohkahra harha ryehtxoho me, katxoko, 
kekon hatà. Enhura oyehtokonye, ohxe rma manatxhe, Khoryenkom yowto 
hona otonàr kom ke. Tonke haxa oyehtokonye, tarymaxem me manatxhe 
hampànà, eryewhamnohno ytxoho ro na, oyonur kom ke atxke oyesnàr 
kom ke, kekon hata. 48Eryewhamnohno ytxoho ro ryhe, weheto ymo wyaro 
naha, ewehpànà ro ymo wyaro mak ha. Àton komo ryhe, àwayehpàra 
natxhe hampànà. Àwayehpànà гта, teryewhamnohso гого гта haxa natxhe 
hampànà, meya roro rma haxa mak ha, kekon hatà, Txesusu. 

49Xura ryhe, woto yonyhoryeny me nay hama, kekon xarha tà. Weheto ryhe, 
uru yonyhoryeny me nay hamà. Weheto waka txexaho wyaro, tonyhoryexem 
me natxhe hampànà, romryenon komo, omeroro, teryewhamnohtoho komo 
yonàmrà ke mak ha, kekon hata, Txesusu. 50 Оһхе nay hama, xura. Anatoko 
nanhànten hana. Tanhàntatxhe rma, ohxehra ro mak nay hamà. Xura me 
harha txeryhen me nay hama, kekon hata. Kura kenye woto yexaho wyaro, 
ohxe ehtxoko, ohnawonye. Àro wyaro oyehtokonye, towahke rye manatxow 
hamà, omnyamo ro rye rma, kekon hatà, Txesusu, tànhananàhrà ro komo wya. 


Khetxenhàyamo hyaye kotowtoho kom hoko hananàhno ryetxhàrà on ha. 


1 О) 1Таа. Karyeryeya yamtar hoye toy hata, Txesusu. Kukneya 
yamtar hona haza toy hata, Koknaw mon hona rma hata. Ahyaka 

nohsamnohtakatzowna hata, toto komo, thenyenohna kom hata. Ato 
xarha һапапаһуаїхКоп hata, Txesusu, hananàhno ynye ro kaxe. 

2Farysew kukur komo xarha nomohtxownà hata, àhyaka. Noro 
kukmanàr xe nehxatxkon haryhe tà, enkukmanàr horà. Опа wyaro 
nketxkonà rma haryhe tà. Khetxenhàrà hyaye kotowtoho, ohxe naye, 
ohxehra kat naye, owya, ketxkon hatà, àwya. 

3Neyuhtxownà hata, Txesusu. Àsoke nkaye, Moyses heno, kekon hatà. 
Àsoke ryhe kàyweronàhyamatxownà, kekon hata, Txesusu, àwyanye. 

4Опа wyaro kàyweronàhyamatxownà hata, Moyses heno, ketxkon hata, 
Farysew komo. Ohetxenhàyamo hyaye oyotownàtokonye, akaryehtan komo 
àmenhotxoko, kekon heno hata. Kotowyaha hampànà, ohyaye, katxoko, 
owyanye àmenhonàr me, kekon heno hatà, ketxkon hatà, Farysew komo. 
Àro wyaro owyanye àmenhotxhe rma, motowyatxhe, ohetxenhàyamo 

hyaye, kekon heno hata. Aro wyaro kayweronahyamatzowna hata, Moyses 
heno, ketxkon hata, Farysew komo, Txesusu wya. 

5Àro wyaro kàyweronàhyamatxownà, ohnawonye atxke гта haxa 
oyesnàr kom ke, ohetxenhàyamo hyaye oyotowrà komo xe rma haxa oyesnàr 
kom ke, kekon hatà, Txesusu, àwyanye. 6Amnyehra haxa, toto yotowrà 
xehra mak nehxakonà, Khoryenkomo, thetxe hyaye. Àsok tawro hana. 
Tàwya toto yakàhtontoko, Кага me, wos me xarha nakàhtoye, otàáhyawo 
roro ehtxoho menye, kekon hatà, Txesusu, àwyanye. 7 Àro ke, toto hak 
tàyàmànhàrà hnànkano. Noro hak tàyonànhàrà hnànkano, thetxe hyawo 
roro harha tehtxoho me, kekon hatà. 8Àro wyaro mpana naha ha, toto, wos 
yakoro. Asakononhàyamo, towenyxano wyaro harha mpana naha ha, kekon 
hatà. Àro wyaro natxow hama, toto komo, thetx kom yakoro. Asako ehxera 
harha natxhe, Khoryenkomo nenyàr me. Towenyxano wyaro harha natxhe, 
kekon hatà, Txesusu, àwyanye. ?Khoryenkomo ryhe, osomryeno ynye me 
naha. Àro ke, onà wyaro kahra hak nahtxoko, toto komo. Totowyatxow 
hama, khetxenhàyamo hyaye, kahra hak nahtxoko, osomryeno ynye me 
Khoryenkomo yesnàr ke, kekon hatà, Txesusu, Farysew komo wya. 

10Bàn kom yaw harha tehtokonye, onà wyaro nketxkon hatà, 
ànhananàhrà ro komo, Txesusu wya. Àsok такап harha, kotowtoho kom 
hoko, ketxkon hatà, àwya. 

п Опа wyaro nkekon hata, Txesusu, àwyanye. Ohetx komo hyaye 
otowhàra ro mak ehtxoko, kekon hata. Аһуауепуе oyotownàtokonye гта, 
anaro wos yahohsàra ro mak ehtxoko. Owyanye anaro yahosnàtoko rma, 
atxke manatxhe, ohetxe ro kom mehra noro yesnàr ke mak ha, kekon hatà, 
Txesusu. 12Àro wyaro гта rha natxhe, woràskomo кото xarha. Tànyonhàrà 
hyaye otowsahotho rma, anaro kàrà yahohsàra hak nahtxoko, kekon hatà. 
Tàwyanye anaro yahosnàtoko гта, atxke natxhe, tànyo ro kom mehra noro 
yesnàr ke mak ha, kekon hatà, Txesusu, tànhananàhrà ro komo wya. 


Bàryekomo txko kom hak nomohtxowà rohyaka katxhàrà on ha. 


13Thokyamo txko yokyatxkon hatà, toto komo, Txesusu hyaka. Mosonà 
txko aheko tawro xe nehxatxkon hatà, àwya, ohxe texem me esnàr kom 
horà. Horohkatxownà mak hatà, Txesusu nhananàhrà ro komo. 
14Nyamoro wya àhorohkanàr komo yonyey hatà, Txesusu. Atxke nehxakon 
hatà, àwya. Ewakhàra nehxakon hatà. Àro ke, onà wyaro nkekon hatà, àwyanye. 
Bàryekomo txko kom hak nomohtxowá, rohyaka, kekon hata, tànhananàhrà 
ro komo wya. Àhorohkahranye ehtxoko. Moxamo txko wyaron komo ryhe, 
Khoryenkomo mryenon me natxhe, kekon hata, Txesusu. 15Onà wyaro yaworo 
xaxa àkehe, owyanye, kekon hatà. Akayaryet kom me Khoryenkomo yesnàr 
xe oyehtokonye, bàryekomo wyaro norohnàtho me xaxa mpànà osonytxoko, 
kekon hatà. Àro wyarohra oyehtokonye, noro mryenon mehra ro mak manatxhe 
hampànà, kekon hata, Txesusu, tànhananàhrà ro komo wya. 

leBaryekomo komo yanàmyakon hata, Txesusu, tonaka. Say, tok, tamorà 
yeryakon hatà, àhonanye. Khoryenkom yakoro nàrwonakon hatà, àhokonye. 


Tkatxhonkemà hananàhàthàrà on ha. 


17 Taa. Asama yarye tekon hatà, Txesusu. Àtonàr me, àhyaka toy 
hatà, toto, karyhe mak hatà. Tosoknar ho neryewtay hatà, akrataka. 
Khananàhnye y, enyhoru ryhe отого, kekon hata, àwya. Àsoke ryhe ohxe 
wehxano, karyhe roro harha ryehtxoho me, kekon hatà, Txesusu wya. 

18Àsok tawro enyhoru ryhe omoro màken harha, rowya, kekon hatà, 
Txesusu, àwya. Khoryenkomo ryhe, enyhoru me naha, noro marma mak 
ha. Enyhoru mehra го mak natxhe ha, toto komo, kekon hata. 1?Karyhe roro 
harha oyesnàr xe oyehtoko, kàyweronàhyamatxho kom yawo ro tehxorye 
manaha, kekon hatà, Txesusu. Onà wyaro katxho komo hutwahra kat manaye, 
toto yotahahra ehtxoko katxho rma, anar komo hetx hokohra ehtxoko katxho 
xarha, toto katxho yarhàra ehtxoko katxho xarha, toto hoko àtemarontahra 
ehtxoko katxho xarha, amotaka ehemahra ehtxoko katxho xarha, toyuhsom 
me xenytxoko, oyàm komo, oyon komo xarha, katxho xarha. Àro wyaro 
katxho kom yawo ro tehxorye manaha, kekon hata, Txesusu, àwya. 

20Khananàhnye y, kekon hata, пого, Txesusu wya. Àro wyaro katxho 
kom yawo ron uro. Romryen yaye ro rma, àro wyaro katxho kom yawo 
ro ehxah uro, kekon hatà. 

21Thànye rma haxa nenyakon hatà, Txesusu. Onà wyaro nkekon hatà, 
àwya. Khoryenkomo yoyuhtukahra hak manaha, kekon hatà. Onà wyaro 
xaxa mpànà exko ha, noro yoyuhtukatxho me. Akatxhothàrà tàmtaha, 
omeroro, txenyeru hona, kekon hatà. Txenyeru rma tàmko xarha, toto 
komo wya, àkatxhomnà komo wya, ànyahpàn komo wya. Àro wyaro 
exko hampànà, kahe yawo towakryexem me oyehtxoho me, kekon hata. 
Àro wyaro oyexetxhe rma, rakoro omok ha, kekon hatà, Txesusu, àwya. 

22Àro wyaro tàwya enytxatxhe rma, nekhokay hatà, tkatxhonke rma 
haxa tesnàr ke hatà. Ekhokaxaho rma toy hatà. 

23Noro totxhe гта, àhorye ronye nenytxehkatxownà hata, Txesusu. 
Onà wyaro nkekon hatà, tànhananàhrà ro komo wya. Tkayaryet kom me 
Khoryenkomo hutwahra natxow hama, tkatxhonkem komo, kekon hata. 
Krawame mak natxhe, noro mryenon me harha, kekon hatà, Txesusu, 
àwyanye. 

24Koo, noseryehoketxkon hatà, nyamoro, Txesusu rwon hoko. Kàrkomo 
komo y, kekon xarha tà, Txesusu, àwyanye. Tkatxho hona ron komo ryhe, 
krawame rma haxa natxhe, Khoryenkomo mryenon me harha, kekon hatà, 
25 Arkurya yowtarà txko yarye àtohra nay hama, kameru ymo. Krawame гта 
haxa nay hama, àtotho, hory me ymo esnàr ke, kekon hata. Àro yarye noro 
totho yoho rma haxa krawame natxhe, tkatxhonkem komo, Khoryenkomo 
mryenon me harha, kekon hatà, Txesusu, tànhananàhrà ro komo wya. 

26Koo, noseryehokatxehketxkonà rma haxa mak hata, nyamoro, 
thenyehra rma haxa mak hata. Àsok tawro harha, ketxkon hata. 
Tonyhoryexem komo ehxera natxow hamà. Àsoken kom katà 
tonyhoryexem me natxowià, ketxkon hata, Txesusu wya. 

27 Nenytxehkatxownáà hata, Txesusu, Опа wyaro nkekon hata, àwyanye. 
Tonyhoryetxho kom hoko tehnyaxem me natxhe ha, toto komo, kekon 
hatà. Khoryenkom haxa ryhe, ehnyahnà ro me mak naha. Ehonomnà 
xaxa kax mak naha ha, kekon hatà, Txesusu. 

280Опа wyaro nkekon hata, Petru, àwya. Атпа ryhe, amna yomyawonotho 
nànomye, ayakoro amna totho me, kekon hata. 2? Neyukye hata, Txesusu. Àsok 
hana natxow ha, romryenon kom ha, kekon hata. Ona wyaro natxow hama, 
rox tesnàr kom ke mak ha, àrwo yonyhorunu уокагутапаг xe tesnàr kom 
ke mak ha. Anatoko bànàthàyamo nomyatxow hana, kekon hatà. Anatoko 
towtànhàyamo nomyatxow hana. Anatoko twosànànhàyamo nomyatxow 
hana. Anatoko tàyàmànhàyamo nomyatxow hana, kekon hata. Anatoko 
tàyonànhàyamo nomyatxow hana. Anatoko thokuthuyamo nomyatxow 
hana, kekon hatà. Anatoko towtothàyamo nomyatxow hana. Omeroro rma 
nànomyatxow hana, romryenon komo, rox tesnàr kom ke mak ha, rokarymanàr 
xe tesnàr kom ke mak ha, kekon hatà, Txesusu. 39 Onà wyaro yaworo xaxa àkehe, 
owyanye. Nyamoro ryhe, towakryexem me rma haxa mpana natxhe ha, kekon 
hatà. Amnye rma, tano rma hak tehtokonye, thenyehra towakryexem me mpànà 
natxhe ha, bànkem me rma haxa mak ha, towtànkem me rma haxa mak ha, 
twosànkem me rma haxa mak ha, tàyonkem me rma haxa mak ha, thohkem 
me rma haxa mak ha, towtokem me rma haxa mak ha, kekon hatà. Àro wyaro 
towakryexem me mpànà natxhe ha, amnye rma. Àro wyaro towakryexemà rma, 
teryewhamnohsom me rma natxhe hampànà, tano rma hak tehtokonye. Amnye 
haxa, karyhe roro mpànà natxhe ha, kekon hatà, Txesusu. 

31 Àsok tawro hana, kekon xarha tà. Anar komo yosnakan uro kany 
komo ryhe, wahoro htxero towakryexem me natxhe hampànà. Anaro 
komo yohon uro kany kom haxa ryhe, mahtuk me towakryexem me 
natxhe hampànà, kekon hatà, Txesusu, tànhananàhrà ro komo wya. 


Txesusu wya twayehtoho yokarymatxhàrà on ha. 


32Asama yarye tetxkon hatà, Txesus komo. Xerusaryen hona tetxkon hatà. 
Wahoro tekon hatà, Txesusu. Noro yakoron komo ryhe, noseryehoketxkon hatà. 
Àwenaryenye totxownà hata, toto komo. Nyamoro гта newankaranatxkon 
hata. 12 komo yanyekye hata, Txesusu, tàhyaka. Noskarymay hata, àwyanye. 
Amnye tehtxoho rma yokarymay hatà. 33 Xerusaryen hona tàtetxow hamà, 
kekon hata. Tahohsosom me mpana naha ha, Toto me Enusaho, Xuknewyana 
yoh komo wya, Khoryenkom màn yonye ro yoh komo wya, àyweronàhyamano 
ynye ro komo wya xarha. Nyamoro ryhe, twayehkahorye xak naha, 
ketxhe hampànà, пого hoko, kekon hata. Nahohsetxhe хата hampànà, 

Kuknewyanahna komo wya. 34Nyamoro rma newnohyatxhe hampana, 

kekon hatà. Noro horye netahtetxhe xarha hampànà. Nàhpokyatxhe xarha 
hampànà. Yahkotohen hona namoyathetxhe хата hampànà, kekon hata. 
Twayhàtxhe, nasanàmyaha mak Һатрапа, пого ha. Osorwawo ro enmahàátxhe, 
nasanàmyaha harha һатрапа, kekon hata, Txesusu, 12 komo wya. 


Txaku komo wya ahanaka haxa amna txeryko katxhàrà on ha. 


35Txesusu hyaka haxa totxownà hata, Txaku komo, Xowaw xarha. 
Sekmeknew muru komo rma nyamoro hatà. Khananàhnye y, ketxkon hatà, 
àwya. Атпа ryhe yowakryenàr хе amna naha, owya, ketxkon hata. Amna yano 
me ryhe, amna yowakryenàr xe amna naha, owya, ketxkon hatà, Txaku komo. 

36 Àsoke ryhe oyowakryenàr komo xe manatxowà, rowya, kekon 
hatà, Txesusu, àwyanye. Àsoke ryhe oyowakryenàr komo xe manatxowà, 
rowya, kekon hatà. 

37 Опа wyaro nketxkon hata, àwya. Ehonomnà me гта haxa amna 
yenyàr xe amna naha, owya, ketxkon hatà. Toto komo kayaryet me 
oyomoknáàtoko, ehonomnà me xaxa mosonyhen hama, omeroron komo 
wya. Àtoko гта, ahanaka haxa атпа txeryko, anaro howehehra, anaro 
howehe, owyaro rma rha ehonomnà me amna yehtxoho me, ketxkon hatà. 

38Onà wyaro haxa nkekon hata, Txesusu, àwyanye. Àna matà, rohanawo 
toto yehtxoho hutwahra ro mak manatxhe ha, kekon hatà. Rowyaro rma rha 
eryewhamnohxemo komo ryhe, ehonomnà me harha natxhe hampànà, rohanaw 
harha, kekon hata. Ryeryewhamtoho wenàmtàhkehe hampànà. Toto wya 
twokru yontàhkantokono wyaro, ryeryewhamtoho wenàmtàhkehe hampànà, 
kekon hata. Типа kwaka toto yataymomnàtokono wyaro, ryeryewhamtoho 
yaka koteryaha hampànà. Rowyaro гта rha kata menàmtàhketxowáà, 
oyeryewhamtoho komo, kekon hatà, Txesusu, Txaku komo wya. 

39 Aha, amna nenàmtàhkehe, ketxkon hata, nyamoro ha. Yaworo 
màketxhe, kekon hata, Txesusu, àwyanye. Rowyaro гта rha 
oyeryewhamtoho komo menàmtàhketxhe hampànà. 49Enàmtàhkanyenhàrà 
rma yeryhera mak wehxaha, uro, ehonomnà me harha, rohanaka harha, 
kekon hatà. Àsok tawro hana. Royàmà nwahanonkatxho komo ryhe, 
rohanaka texem me natxhe hampànà, kekon hata, Txesusu, Txaku komo wya. 


Okukur komo yanoto me xaxa mpànà ehtxoko katxhàrà on ha. 


41 Txaku komo rwonà yonytxatxownà hata, ukukur komo. Txesusu 
nhananàhrà ro komo rma rha nyamoro ha, 10 komo rma. Àro ke 
newakàhkahtxownà hatà, tkukur kom hoko, Txaku kom hoko, Xowaw 
hoko xarha. Kohonye nyhe ehonomnà me tesnàr komo xe natxow hama, 
ketxkon hatà, 10 komo, tàwyanye rma. 

42 Ато ke nanyehtxekatxownà hata, Txesusu, tàhyaka. Ona wyaro 
nkekon hata, àwyanye. Àsok hana natxow ha, toto kayaryet kom ha, anaro 

rha yana kayaryet kom ha, kekon hata. Ehonomna me rma haza natzow 
hama, tamryenon komo yoho rma haza mak ha. Tamryenonathayamo rma 
yanotometxow hama, ehonomnà komo. Tanàhnohso ro nanotometzow 
hamà, kekon hatà, Txesusu, tànhananàhrà ro komo wya. 

43,44Отпуат haxa ryhe, nyamoro wyarohra tehxorye manatxhe, kekon 
hatà. Ehonomnà me oyesnàr komo xe oyehtokonye, okukur komo yanoto 
me xaxa mpànà ehtxoko, kekon hatà, Txesusu. 45 Àro wyaro rma rha 
wehxaha, uro, Toto me Enusaho. Anotomano ynye mehra mak komokye. 
Toto komo yanoto me haxa ryhe komokye, kekon hatà. Toto komo 
yonyhoryeny me ryhe komokye. Rano me ro rma kwayehyaha hampànà, 
rowya enyhoryetxho menye. Anhàn komo hyaye towtoho komo wehemehe, 
rowayehrà ke, kekon hatà, Txesusu, tànhananàhrà ro komo wya. 


Bahtxemew yontanàhàthàrà on ha. 


46Taa. Xeryko hona nahatakatxownà hata, Txesus komo. Таа. Аѕпуе 
то totzowna xarha tà, Xeryko hoye гта hata. Txesus yakoro tetxkon hata, 
ànhananàhrà ro komo, toto komo хата, thenyenohnà kom hata. Asama 
yahetawo nehxakon hatà, toto. Enhunu ro rma mok nehxakon hatà. Bahtxemewu 
rma noro hatà. Txemew muru rma noro hatà. Uro nyhe txko rotxenyerun ha 
kanye ro me nehxakon hata, toto komo wya. 47 Tàhyaha Txesusu tonàrà yonytxay 
hatà. Txesusu nomokyaha, Nasarye honotho rma nomokyaha, tawro yonytxay 
hatà, toto komo wya. Àro ke nàrwonàmye hatà, teryewrye ro. Ha y, Txesusu 
у, kekon hata. Dafe heno yohamàtho отого hata. Rohnàn yaw exko, kekon 
hata, enhunu ro. 49Neytxownà mak hata, toto komo. Thenyenohnà komo гта 
neytxownà hata. Tatàknye exko, ketxkon hata, àwya. Tatàknye exko. Noro ryhe, 
nàrwonakonà rma haxa mak hatà, thenyehra rma haxa mak hatà. Dafe heno 
yohamàtho отого hata. Rohnàn yaw exko, kekonà гта haxa mak hata. 

49Kràk, horohye hatà, Txesusu. Noro hak anyehtxoko, rohyaka, kekon hatà, 
toto komo wya. Àro ke, enhunu ro yanyehtxownà hatà. Omok hatà, ketxkon 
hata, àwya. Teryehorye exko. Asanàmko ha. Ayanyekyaha, mosonà, ketxkon 
hata, toto komo, пого wya. 50Thononàthàrà wakay hata, enhunu ro. Xuway, 
fuh txow, sax, nasanàmye hatà. Sàh sàh sàh sàh, Txesusu hyaka toy hatà. 

51 Àsok oynyàr xe manaye, rowya, kekon hatà, Txesusu, àwya. 
Khananàhnye y, kekon hata, Rontanàhrà xe wehxaha, owya, kekon hata. 

520hxe àtoko, kekon hatà, Txesusu, àwya. Tonke harha manaha, 
rohona owya xenyàr ke, kekon hatà. Àtoko rma tonke harha nehxakon 
hatà, enhunu rotho. Txesus yakoro toy hatà, asama yarye. 


Xerusaryen hona Txesusu yahatakatxhàrà on ha. 


1 1 1Xerusaryen hahnohyatxkon hata, Txesus komo. Anaro rha 
owto txko màtkoso nomohtxownà hata, Betfaxe màtkoso гта 
hata, Betanya màtkos xarha hata. Oryefera yàhàn mahotur ho ryhe 

nehxatxkon hata, Txesus komo. Àto tehtokonye, asako nànyahtxownà 
hata, Txesusu. Tànhananàhrà ro kom hoye asako nànyahtxownáà hata. 
2O0nà wyaro nkekon hata, àwyanye. Owto hona àtotxoko, kekon hata. 
Owto hona àtotxoko. Menyatxhe, àro hona. Ayahatakatxhenye rma, xumentu 
mxekrà menyatxhe hampànà, kekon hatà. Ewahtosaho rma menyatxhe. Toto 
komo, àmkawo àtotho mehra hak naha, kekon hatà. Meweketxhe ha. Xaro 
mekyatxhe ha, kekon hatà, Txesusu. 3 Àsok tawro meweketxowà ketxow hana, 
toto komo, owyanye. Onà wyaro meyukyatxhe ha. Kohkomo, moson xe nay 
hatà, màketxhe ha, kekon hatà, Txesusu. Mexehra nekhen harha tà, Kohkomo, 
xaro harha, màketxhe ha, kekon hatà, Txesusu, tànànyaknyàr komo wya. 
^Àro ke totxownà hata, nyamoro. Xumentu mxekrà yonytxownà hata. 
Nàmno hotaka ewahtosaho nehxakon hatà. Màmyaye nehxakon hatà, 
asama yawo rma. Àro ke newekatxownà hatà. 5Onà wyaro nketxkon hatà, 
àton kukur komo, àwyanye. Àsok tawro meweketxowà, xumentu mxekrà, 
ketxkon hata, àwyanye. Asok tawro meweketxowà, xumentu mxekrà. 
6Neyuhtxownà hata, ànyahxemo komo. Txesusu wya katxhàrà yawo ro 
neyuhtxownà hata. Àro ke narhotxownà hatà, àton komo, àwyanye. 

7 Àro ke natxownà hata, Txesusu hyaka. Xumentu mxekrà yatxownà 
hata. Nàmkayamtotxownà hata, twomun kom ke. Sax, dyerye, àmkakoso 
natakryey hata, Txesusu. 8Аѕата yaka twomun komo yatxaraketxkon hata, 
toto komo, thenyenohnà komo rma. Ahaya xarha yeryatxkon hata, anar 
komo, asama yaka rma rha. Txaray txaray txaray, asama horye ro wewe 
txaraymetxkon hatà, Txesusu yosamar yaka txenyàr horà. Àro wyaro rma 
nehxatxkon hata, tàwyanye ehonomnà me Txesusu yonyàr ke hata. 

9 Txesusu ywaho tetxkon hata, anar komo. Noro wenarye tetxkon hata, anar 
komo. Omeroro rma, onà wyaro nketxkon hatà, teryewrye ro hatà. Kohkom 
yano me omohsaho ryhe mosonà. Ehonomnà me xaxa hak nahko, ketxkon 
hata. Towakryexem me xaxa hak nahko. 10Kàkayaryet komo me omohsaho 
ryhe mosonà, ketxkon hata. Khoryen heno komo kayaryet me Dafe heno 
yehtxoho wyaro гта rha, kàkayaryet кото me nay hama, mosonà, ketxkon 
hata. Towakryexem me xaxa hak nahko. Ehonomnà me xaxa nay hama, 
katxow haka, kahe yawon komo, ketxkon hatà, toto komo, teryewrye ro hatà. 

п Аго wyaro Xerusaryen hona nahatakay hata, Txesusu. Khoryenkom màn 
yaka nowomye hatà. Àro yawon horye ro nenytxehkay hatà, omeroro hatà. 
Tàwya xenytxehkatxhe rma, àro yaye toy hatà. Awanaka haxa nehxakon 
hata. Ато ke, Betanya hona toy hata. Akoro гта totxownà hata, 12 komo. 


Fek yoh heno wayehkatxhàrà on ha. 


12Sa, nenmahye hata. Betanya hoye totxownà hata, Txesus komo. Tàtonàr 
me гта nahyehyakon hata, Txesusu. 13 Мохе ro fek yoh yonyey hata. Take 
rma haxa nehxakon hatà. Aro ke toy hatà, Txesusu, eher horà. Teherke nay 

hana, kekon hata. Matkoso toy hata. Kràk. Eherhàra mak nehxakon hata. 
Tak marma nehxakon hata, ehetawawohra hak esnàr ke hata. 

14Опа wyaro nkekon hata, Txesusu, fek yoh heno wya. Ehetahna ro me 
oyesnàrà hxak moro ha, kekon hatà, àwya. Àro wyaro nenytxatxownà 
hatà, ànhananàhrà ro komo. 


Khoryenkom màn yawonotho matxakatxhàrà on ha. 


15 Хегиѕагуеп hona nahatakatxownà hata, Txesus komo. Khoryenkom màn 
yaka nowomye hatà, Txesusu. Àto nehxatxkon hatà, twarawantaxemà ro komo. 
Khoryenkom màn yawo ryhe warawantetxkon hatà. Nukrunyemehtxownà 
hatà, Txesusu. Fow fow, bey bey kekon hatà. Anar komo ryhe, txenyeru 
yomtakayonomanye ro me nehxatxkon hata. Àtxenyerun komo rma, warata 
ho nehxakon hatà. Tax, teryay, waratatho matxakay hatà, Txesusu. Anar komo, 
watkuku yàmnye ro me nehxatxkon hatà, tahon kom ho eryewtaxemo. Tax, 
teryay, ahonàthàyamo хата matxakay hata, Txesusu. 16 Anar komo, tkatxho 
komo yaryatxkon hatà, Khoryenkom màn yarye rma hatà. Horohkano yeryey 
hata, Txesusu. Akatxho komo yarhàra ehtxok hampànà, on yarye, enyhoru ro 
yarye, kekon hatà, àwyanye. 

17 Hananàhtxownà xarha tà. Àsok hana nken ha, àmenhosahonhàrà, 
kekon hatà. Onà wyaro nken hamà. 

Toto komo rwonàmtoho ro me naha, romànà. Anaro rha yana komo 

rwonàmtoho ro me naha. 
Àro wyaro гта nkehe, àmenhosahonhàrà, Khoryenkom màn hoko, kekon 
hatà, Txesusu. Àro rma manàhnohyatxhe harha, omnyamo. Àsok tawro 
hana, àro yawo rma toto komo txenyerunutho yahosnàr ke, owyanye, 
temenyem komo wyaro owyanye ahosnàr ke, kekon hatà, Txesusu, àwyanye. 
18Àro wyaro nenytxatxownà hata, Xuknewyana yoh komo, Khoryenkom màn 

yonye ro yoh komo rma, àyweronàhyamano ynye ro komo xarha. Àro ke, Txesusu 
wayehkanàr xe nehxatxkon hata. Àsoke twayehketxowaà, ketxkon hata, tàwyanye 
rma. Àwayehkahra mak nehxatxkon hakahpa tà. Àsok tawro hana, toto kom hona 
toseryehrà kom ke hatà. Onà wyaro nketxkon hatà, toto komo. Koo, ohxe rma 
haxa khananàhyatxow hama, mosona, ketxkon hata, tàwyanye rma, Txesus hoko. 

19 Awanaka haxa ehtoko, toy harha tà, Txesusu, owto ymo hoye. 


Oyoyukyatxhe hampànà àhà ymo katxhàrà on ha. 


20Sa, nenmahye xarha tà. Fek yoh heno màtkoko totxownà xarha tà, Txesus 
komo, asama уагуе гта hata. Nenytxownà hata. Àwayehsaho rma nehxakon 
hata, fek yoh heno, àmxathàr heno me ro hata. 21 Txesusu rwonàmàthàrà hutway 
hatà, Petru. Khananàhnye y, mon ham fek yoh heno, onwayehkatxhàràtho, kekon 
hata, Txesusu wya. Wayehyako hxak hama, kekon hata, Petru. 

220nà wyaro nkekon hata, Txesusu, àwyanye. Khoryenkom hona xenytxoko, 
kekon hata. 23Опа wyaro yaworo xaxa àkehe, owyanye. Khoryenkom hona 

owyanye zenyetoko, rowyaro rma rha eryehokano meryatzhe hampana, noro 
yahozet yano me mak ha, kekon hata. Oyoyukyatzhe hampana, aha ymo, 
moro ymo. Owyanye, ohtakako, atarymako tuna ymo kwaka, Khoryenkom 
yahozet yano me, katxhe rma, oyoyukyatxhe hampana, moro ymo. Ona wyaro 
kahra mak ehtxoko, ohnawonye, kekon hatà. Royukyan hana, àna hana, kahra 
ro mak ehtxoko, ohnawonye. Royukyaha xaxa mak hampànà, katxok xa ha, 
ohnawonye. Àro wyaro owyanye tatoko rma, oyoyukyatxhe hampànà, moro 
ymo, Khoryenkom hona rma haxa owyanye xenyàr ke mak ha, kekon hatà, 
Txesusu, tànhananàhrà ro komo wya. 

24 Àro ke, ona wyaro àkehe, owyanye, kekon xarha tà. Аѕок maken kom 
hoko orwonàmtxoko, Khoryenkom yakoro. Uro txko ewakryeko nyhe kanye 
ro me ehtxoko, пого wya, kekon hata. Noro yakoro orwonàmnàtokonye, 
royukyaha xaxa mak hampànà katxoko, ohnawonye. Àro wyaro ohnawonye 
tatoko rma, Khoryenkomo oyowakryetxhe hampànà, kekon hatà, Txesusu, 
àwyanye. 25Noro yakoro orwonàmnàtokonye гта, oseryewhokatxoko, toto 
kom hoko. Oxehranye toto yehtoko, noro hoko rma oseryewhokatxoko, 
ohokony xarha Khoryenkomo yoseryewhokatxho me. Kahe yawono rma 
noro ha, Khoryenkomo, oyàmkomo rma. Noro rma noseryewhokehe, 
ohokonye, ayanhànàthàyam hoko, axanhàn kom hoko oyoseryewhokanàr 
kom ke, kekon hatà. 26 Nyamoro hoko oseryewhokahra oyehtokony haxa ryhe, 
oseryewhokahra rma rha naha hampànà, oyàmkomo, kahe yawono, ohokonye, 
ayanhànàthàyam hoko, kekon hatà, Txesusu, tànhananàhrà ro komo wya. 


Onok yano me ukrunyemeknyo meryak harha katxhàrà on ha. 


27 Xerusaryen hona nahatakatxownà xarha tà, Txesus komo. Khoryenkom 
màn yarye tekon hata, Txesusu. Àtontoko гта, àhyaka nomohtxownà hata, 
Khoryenkom màn yonye ro yoh komo, àyweronàhyamano ynye ro kom 
yakoro xarha, horykomo kom yakoro xarha. 

28O0nà wyaro nketxkon hata, àwya. Onok yano me ukrunyemeknyo 
meryak harha, on yaye, ketxkon hatà. Onokà ryhe, ukrunyemehtxoko 
keknano, owya, ketxkon hatà, Xuknewyana yoh komo, Txesusu wya. 

29,300nà wyaro haxa nkekon hata, Txesusu, àwyanye. Ото htxero 
onà wyaro àkehe, owyanye royuhtoho me, kekon hatà. Onok yano me 
aymomno ryakonà, Xowaw heno, owyanye, kahe yawon yano me katà, toto 
yano me katà, kekon hatà. Omnyamo htxero, uro eyuhtxoko. Owyanye 
royukutxhe rma, uro haka rha koyukyatxhe, kekon hatà, Txesusu, àwyanye. 

31 Ато ke nosonytxetxkon hata, nyamoro гуе rma. АѕоКе tketxowà, ketxkon 
hata, tàwyanye гта. Àsoke tketxowà. Kahe yawon yano me aymomno 
ryakon hama, noro heno, tketxow kata, ketxkon hata. Àro wyaro kàwyanye 
tatoko, опа wyaro nken hama, mosonà. Àsok tawro noro heno yoyukhura 
mehxatxkonà, ken hamà, kàwyanye, ketxkon hatà, tàwyanye rma. 32 Àsok 
haxa kata tketxowà. Toto yano me aymomno ryakon hama, tketxowà, 

ketxkon hata, Xuknewyana yoh komo, tàwyanye rma. Àro wyaro tawro 
xehra mak nehxatxkon hatà. Àsok tawro hana, toto kom hona toseryehrà 
kom ke hatà. Onà wyaro kany me nehxatxkon hatà, toto komo. Khoryenkomo 
rwonà yokarymanye ro me haxa we nehxakon ha, Xowaw heno, kany me 
nehxatxkon hatà, toto komo, omeroron komo. Àro ke noseryehyatxkon hatà, 
eh komo, toto yano me aymomno ryakon hama tawro hona. 

33 Ато ke, ona wyaro nketxkon hatà, Txesusu wya. Hàà, àna hana, ketxkon hatà, 
àwya. Onok yano me hana aymomno ryakon ha, noro heno ha. Uhutwahra amna 
naha, ketxkon hatà. Uro xarha, oyoyukhuranye wehxaha, kekon hatà, Txesusu, 
àwyanye. Onok yano me hana ukrunyemeknyo weryak ha. Oskarymahra ro mak 
wehxaha ha, owyanye, kekon hatà, Txesusu, Xuknewyana yoh komo wya. 


Nat yony komo yanhànà yokarymatxhàrà on ha. 


1 2 1Kuknonano me nàrwonàmye hata, Txesusu, akoronye, Xuknewyana 
yoh kom yakoro. Nyamoro wya tàxanomkahnohtoho kuknon me ryhe, 
onà wyaro nkekon hatà, àwyanye. Tànatàrà yeryey hatà, horykomo, kekon hatà. 
Ufa heno yonamye hatà. Watxamtoy xarha tà, kekon hatà. Toh yakay xarha 
tà, ufa xkunkatxho rma hata. Wato ymo yeryey xarha tà, kawono ymo hata, 
tànatàrà yonytxoho rma hatà, kekon hatà. Àro wyaro tàwya txetxehkatxhe rma, 
toto komo yomyaràhtoy hata. Tànatàr уопу me nemyaràhtotxownà hata, kekon 
hata. Tàwya emyaràhtotxhenye гта, toy hata, horykomo, anar komo yowto 
hona, monyen komo yowto hona, kekon hatà, Txesusu. 

2Amnye ehetawawo tanoto nyakye hatà, horykomo, tànatàr yony komo hyaka. 
Ahyakanye nànyakye hata, eher horà, kekon hata. Ronatàr yeher hoye mpana 
monekhetxow ha, owya, kekon hatà, tanoto wya. Àro ke toy hatà, àhyakanye, 
kekon hata, Txesusu. 3 Anoto heno yahohtxownà mak hata, nat yony komo, 
txom, txom, txom. Nàhpohtxownà хата tà. Akorohra гта nànyahtxownà harha 
tà, kekon hata, Txesusu. 4Атпуе, anaro tanoto xarha nyakye hata, àhyakanye. 
Noro heno yhuthuhwo netahatxownà hatà, nyamoro ha. Atxke rma haxa 
netxownà hata, kekon hata, Txesusu. »Amnye, anaro tanoto xarha nyakye hata, 
àhyakanye. Noro heno yotahatxownà hatà, nyamoro ha. Wayehye hatà, kekon 
hatà. Anar komo tanoto komo xarha nyakye hatà, àhyakanye. Anaro heno komo 
hpohtxownà hata. Anaro heno komo yotahatxownà hata, kekon hata, Txesusu. 

6 Ногукото yakoro гта nehxakon hata, umuru txko, towenyxano txko, 
ànàhnànà txko. Noro rma nyakye haxa hatà, àhyakanye. Ohxe romuru 
yonyatxhe, kekon hatà, horykomo, tàwya rma, kekon hatà, Txesusu. 7 Onà 
wyaro haxa nketxkon hatà, nat yony kom ha, tàwyanye rma. Moson hamà 
umuru, ketxkon hata. Tàyàmànhàrà wayhàtxhe, nat yoh me harha nay hama, 
umurunhuru kaxe, ketxkon hatà. Àro ke norotho tetahatxe, norohnà harha 
kàwyam harha nat yoh me kehtxoho menye, ketxkon hatà, tàwyanye rma, 
kekon hatà, Txesusu. 8Àro ke noro heno yahohtxownà hatà. Netahatxownà 
hata. Ekehàthàrà yarymatxownà hata, nat waye, kekon hata, Txesusu. 

9 Àsok hana nyamoro heno ymo yeryan ha, horykomo, kekon xarha 
tà, àwyanye. Nyamoro heno ymo yotahaxe ten hama. Netahetxow hama. 
Anar komo yomyaràhten һата, tànatàr yony me harha, kekon hata, 
Txesusu. Àro wyaro kuknonano me nàrwonàmye hatà, Xuknewyana yoh 
komo wya tàxanomkahnohtoho hutwamohsonàr horà гта hata. 

10Onà wyaro nkekon xarha tà, àwyanye. Khoryenkom karyehtanà 
hutwahra manatxowà, kekon hata. Опа wyaro nkehe, àmenhosahonhàrà. 

Toh xanomkahnohnye komo wyaro, noro xanomkahnohyatxhe 
Һатрапа, toto komo. Noro ryhe, ehonomnà me harha mpana 
naha ha. Nàmno yetxehà wyaro, ehonomnà me noro yeryaha 
hampànà, Kohkomo. !! Ehonomnà me harha пого yehtxoho гта, 
ohxe rma haxa naha, kàwyanye. 

Àro wyaro rma nkehe, àmenhosahonhàrà. Àro wyaro katxhàrànhàrà 
hutwahra kat manatxowà, kekon hata, Txesusu, Xuknewyana yoh komo 
wya. 

120nà wyaro nehutwetxkon mak hatà, nyamoro ha. Khokonye rma 
nàrwonaàmno hama. Kukuknon kom me nàrwonàmno hama, ketxkon 
hatà, Xuknewyana yoh komo, tàwyanye rma. Àro ke, noro yahohtxahke 
nehxatxkon haryhe tà. Ahohsàra mak nehxatxkon hakahpa tà, toto 
kom hona toseryehrà kom ke hatà. Àro ke, noro hyaye totxownà hatà, 
Xuknewyana yoh komo. 


Txenyerun kom hoye tàmporye naye Sesa wya katxhàrà on ha. 


13Tkukur komo nyahtxownà hatà, Xuknewyana yoh komo, Txesusu 
hyaka. Farysew kukur komo гта nyahtxownà hata. Eroknes kukur komo 
xarha nyahtxownà hata, àhyaka. Ona wyaro tawro xe гта nehxatxkon 
haryhe tà, ànyahxemo komo, Txesusu rwon hoko. Atxke màkehe, 
yaworohra mak màkehe, tawro xe гта nehxatxkon haryhe tà. 

14Txesusu hyaka haxa totxownà hata. Khananàhnye y, ketxkon hata, àwya. 
Yaworo rma haxa manaha, amna wya, ketxkonà rma haryhe tà. Yaworo xaxa 
hananàhno meryaha, amna wya. Àme yohà rma haxa manaha, toto kom 
hoko. Owya àhananàhnàtokonye, oseryehpàra ro mak manaha, toto kom 
hona, ketxkonà rma haryhe tà. Toto kom hona àhyahampàra ro mak manaha. 
Yaworo xaxa Khoryenkomo muhutwamohsehe, amna wya, ketxkonà rma 
haryhe tà. Àro ke, uhutwamohsoko, amna wya. Txenyerun kom hoye 
tàmporye naye, Sesa wya, Homayana komo kayaryetà wya. Tàmporyehra 
kat naye, owya, ketxkonà гта haryhe tà, Txesusu wya. 1» Tàmyatxow kata. 
Tàmpáàra kat tehxatxowà, owya, ketxkonà гта haryhe tà. 

Yaworon mehra ehtxoho komo hutwekon mak hatà, Txesusu. Àro ke, 
ona wyaro nkekon hata, àwyanye. Rokukmanàr xe manatxow hama, 
ronkukmanàr horà, kekon hata, àwyanye. Txenyeru txko sohtxoko, 
rowya xenytxoho me, kekon hatà, Txesusu, àwyanye. 

16 Àro ke nehtxownà hata, ahyaka. Onok kuknonà mosona, kekon hata, Txesusu. 
Опок yosotà опа, àmenhosaho, kekon hata, txenyeru txko hoko. Haa, Sesa hama, 
ketxkon hatà, nyamoro ha. 17 Hàà, yaworo màketxow hamà, kekon hatà, Txesusu. 
Noro katxho me nay hama, onà, kekon hata. Àro ke, noro ewakryetxoko, owyanye 
àkatxho yàmrà ke mak ha, kekon hata. Àro wyaro rma rha Khoryenkomo хафа 
ewakryetxoko, owyanye eyuknur ke mak ha, kekon hatà, Txesusu. Àro wyaro 
tàwyanye enytxatxhe rma, noseryehoketxkon hatà, ànyahxemo komo, thenyehra 
hatà. Koo, ohxe rma haxa koyuhtxow hamà, ketxkon hatà, tàwyanye rma. 


Saknusew komo yoyukuthuru on ha. 


18Saknusew kukur komo xarha nomohtxownà hata, Txesusu hyaka. 
Kwayhàtxhenye, asanàmpàra ro mak tehxatxhe, Капу komo гта 
nyamoro ha. Khananàhnye y, ketxkon hatà, Txesusu wya. 1?Onà wyaro 
nmenhoy hatà, Moyses heno, kàyweronàhyamanye ro heno komo. 

Towàt heno wayhàtxhe, àhokhura гта àwayhàtxhe, àhetxenhàrà hak 
yahosno, ewtànhàrà rma. Noro ryhe, thetx me nahohsaha, àhohtanàr 
horà. Towàt heno wenatàhwo hohtehe, noro ha, towàt heno hokru me. 

Àro wyaro rma nmenhoy hatà, Moyses heno, ketxkon hatà, Saknusew 
komo, Txesusu wya. 

20 Àro ke enytxako. Tànyonye wos yexetxhàrànhàrà атпа nekarymehe, owya, 
ketxkon hata. 7 me nehxatxkonà, toto heno komo, ewtà rye komo гта. Wahoto 
heno wos yahosàye, ketxkon hata. Wayehye, пого heno. Ahokhura гта wayehye, 
ketxkon hatà. 21 Ahonanotho heno rhye, towàt heno hetxenho yahosàye. 
Àhokhura гта rha wayehye, пого heno xarha, ketxkon hata. Ато wyaro rma 
rha nexeye, àhonanotho heno xarha. 22 Àro wyaro rma rha nehtxownà, 7 heno 
komo, omeroro, ketxkon hatà. Tàwyanye wos yahosàtxhe, wayehtàkatxownà. 
Àhohtahra rye гта wayehtàkatxownà. Nyamoro heno mahyaka wos heno xarha 
wayehye, ketxkon hatà, Saknusew komo. 23Àsok natxowà àro ke, owya, ketxkon 
hatà, Txesusu wya. Kwayhàtxhenye tasanàmyatxhe harha màkehe hawe, omoro. 
Onok hetx me ryhe naye, wosà, tasanàmàtxhenye, ketxkon hata. Опок hetx me 
ryhe naye, amnye ha. Tano rma hak tehtoko, 7 kom hetx me nehxakon hama, 
ketxkon hatà, Saknusew komo, Txesusu wya. 

24Àna mata, kekon mak hata, Txesusu, àwyanye. Ayawexenatxow hama, 
omnyamo. Owyanye asanàmpàra ro mak tehxatxhe tatoko гта, ayawexenatxow 
hama. Khoryenkomo karyehtanà hutwahra ro mak manatxow hama. 
Khoryenkomo yahoxet xarha hutwahra rma rha manatxow hama. Àro ke 
ayawexenatxhe ro mak ha, kekon hata, Txesusu, àwyanye. 2» Tasanàmàtxhenye, 
àhehtahra ro mak natxhe ha, àwayehxemonhàr komo. Anyontahra го 
mak natxhe xarha, kekon hata. Kahe yawon komo wyaro гта natxhe ha, 
Khoryenkomo yanoto komo wyaro rma, kekon hatà, Txesusu, àwyanye. 

26'Tanàmsom me хаха mpana natxhe ha, àwayehxemotho komo, kekon 
xarha tà, àwyanye. Moyses heno nmenhotho hutwahra kat manatxowà. Tàwya 

ewekhar yoh hoko amenhontoko rma, Khoryenkomo rwona yokarymay hata, 
noro heno, kekon hata. Ona wyaro ryhe nkekon hata, Khoryenkomo, noro 
heno wya. Akmaraw horyena rma uro ha, kekon hata. Esake horyena rma 

uro ha, Yako horyena rma uro ha, kekon hata, Khoryenkomo, noro heno wya, 
kekon hata, Txesusu. 27Khoryenkomo ryhe, ehxen komo horyen mehra го mak 
naha ha. Tehxemà rma kom haxa horyen me naha. Àro ke, àwayehxemotho 
komo yanàmnye me nay hama, kekon hata. Àro ke, ayawexenatxow hama, 
thenyehra mak ha, kekon hatà, Txesusu, Saknusew komo wya. 


Àsok katxho ryhe anar komo yoho nyhe naye owya katxhàrà on ha. 


28 Txesusu hyaka nomokye hata, àyweronàhyamano ynye ro kom 
kukuru. Noro yakoro Saknusew komo yosonytxanàrà yonytxay hatà. Ohxe 
neyuhtxow hamà, mosonà, kekon hatà, tàwya rma. Àro ke, onà wyaro 
nkekon hatà, Txesusu wya. Thenyehra nay hamà, Moyses heno nmenhotho, 
kekon hata. Thenyehra mak пау hama, kàyweronàhyamatxho komo. Аѕок 
katxho ryhe, anar komo yoho nyhe naye, owya, kekon hatà, Txesusu wya. 

29Neyukye hatà, Txesusu. Onà wyaro katxho ryhe, ohxe rma haxa naha, 
kàyweronàhyamatxho komo. Anar komo yoho nyhe naha, kekon hatà. 

Ehsayewyana komo y, enytxatxoko. Kohkomo ryhe, Khoryenkom me naha, 
пого ro mak ha, Kohkom ha. 30Noro xe xaxa ehtxoko. Khoryenkom хе 
rma ehtxoko, oyowan kom ke xaxa mak ha, ohnawon kom ke xaxa mak 
ha, oyehutwanàr kom me xaxa mak ha, ayahoxet kom ke xaxa mak ha. 
Àro wyaro katxho ryhe, anar komo yoho nyhe naha, kekon hatà, Txesusu. 
31 Àhonan xarha, ona wyaro katxho rma, ohxe rma rha naha. 
Osox oyehtxoho wyaro rma, ohoyen kom xe xaxa ehtxok xarha. 
Àro wyaro katxho rma, ohxe rma rha naha, kekon hatà, Txesusu. Àro 
wyaro katxho komo yohono, ehxera ro mak naha, kàyweronàhyamatxho 
komo, kekon hatà, Txesusu. 

32Àna mat mà, khananàhnye y, kekon hatà, noro, àyweronàhyamano ynye 
го. Ana mat mà. Yaworo mak такап Һа. Noro ro mak ток ha, Khoryenkomo, 
kekon hatà. Anaro ehxera ro mak naha. Noro ro mak mok ha, kekon 
hatà. 33Noro xe rma haxa tehxatxow hamà, kowan kom ke xaxa mak ha, 
kehutwanàr kom me xaxa mak ha, kahoxet kom ke xaxa mak ha, kekon 
hata, noro. Khoyen kom xe xarha tehxatxow hama, osox kehtxoho wyaro. 
Khoryenkomo xe kehtxoho komo ryhe, khoyen komo xe kehtxoho komo xarha, 
anar komo yoho гта haxa nay hama. Kàwyanye Khoryenkomo yowakryetxho 
yoho rma haxa nay hama, kekon hata. Kàwyanye koknàthàyamo yàmtoho 
yoho rma haxa nay hama, noro xe kehtxoho komo, toto xe kehtxoho komo 
xarha, kekon hatà, àyweronàhyamano ynye ro, Txesusu wya. 

34 Ohze royukno hama, тоѕопа, kekon hata, Txesusu, tàwya гта. Àro 
ke, onà wyaro nkekon hatà, àwya. Khoryenkomo yoyuknur xe manay 
hama, àro ke, noro mryenon me ehxaya rma haxa manaha, kekon 

hata, àwya. Àro wyaro Txesusu wya katxhe rma, osonytxahra harha 
nehxatxkon hatà, toto komo, noro yakoro. Asok naye, owya, kahra harha 
nehxatxkon hatà, àwya, towankaranàmrà kom ke hatà. 


Dafe heno yoh me Kryestu yehtxoho yokarymatxhàrà on ha. 


35Taa. Hananàhno ryakon hata, Txesusu, Khoryenkom màn yawo. 
Hananàhno ynyàr те, ona wyaro nkekon hata, toto komo wya. Dafe 
heno уоһатаћо me nay hata, Kryestu, Khoryenkomo nànyaknyàrà гта, 
Капу me natxhe, àyweronàhyamano ynye ro komo, kekon hata. Аѕок 
tawro, àro wyaro nketxowà, yaworo kata, yaworohra haxa kata, kekon 
hatà. 36Dafe heno ryhe, toh me ryhe Kryestu yotakye. Onà wyaro ryhe 
nkay hatà, noro heno, Khoryenkom yokato yano me. 
Onà wyaro nken hatà, Kohkomo, rohà wya. Ehonomnà me xaxa 
eryewtako, rohanaka, ken hatà. Howehehra eryewtako, ken 
hatà. Tan oyehtoko rma haka, onà wyaro kany me axanhàn 
komo weryaha hampànà. Ehonomnà me xaxa manaha kany me 
weryatxhe hampànà, ohoko, ken hatà, Kohkomo, rohà wya. 
Àro wyaro rma nkay hatà, Dafe heno, Kryestu hok hatà, kekon hatà, Txesusu. 
37 Tohamrà гта yotakyakonà, toh me. Àsok tawro ryhe, ehamàthàr me 
harha nexeye, ehà rma, owyanye, kekon hatà, Txesusu. Teryehorye rma haxa 
noro yonytxetxkon hatà, toto komo. Thenyenohnà komo rma nyamoro hatà. 


AÀyweronàhyamano ynye ro komo yanhànà yokarymatxhàrà on ha. 


38Taa. Hananàhno ynyàr me, onà wyaro nkekon xarha tà, Txesusu, toto 
komo wya. Àyweronàhyamano ynye ro komo ryhe, atxke natxow hama, 
kekon hata. Atxke ehtxoho kom hona mpana xenytxoko, nyamoro wyarohra 
oyehtxoho menye. Ohxe tosonyhonàr komo xe rma natxhe haryhe, nyamoro 
ha, kekon hatà. Àro ke newomumtetxhe, enyhoru ke, kawono ymo ke. Àro 
yawo rma tetxhe. Yakentawo tàtonkonye, Ha y, khananàhnye y, tawro xe 
natxhe haryhe, toto komo wya, kekon hata, Txesusu. 39 Ohsamnohno ytxoho 
ro yawo tehtokonye, ehonomnà komo yahon ho neryewtetxhe, nyamoro 
ha, kekon hatà. Anar kom yakoro tasahxemtontokonye, ehonomnà me 
tosonyhonàr komo xe rma natxhe haryhe, kekon hatà, Txesusu. 49 Nyamoro 
rma, enyonkaxemo katxhotho yaryatxhe, tkatxho kom me harha, kekon hatà. 
Khoryenkom yakoro tàrwonàmnàtokonye, mexe гта haxa nàrwonatxhe, 
onkuhtono ynyàr me mak ha, ohxe tosonyhonàr kom horà mak ha, kekon 
hata. Àsok hana natxow ha, nyamoro Һа. Tanàhnohsom me natxhe hampànà, 
anar komo yoho rma haxa mak ha, kekon hatà, Txesusu, toto komo wya. 


Wosà wya tàtxenyerunuthuru yàmàthàrà on ha. 


41 Khoryenkom màn yawo гта nehxakon hata, Txesusu. Neryewtay hata, 
txenyeru yonkahtoho ro màhto. Khoryenkom màn yonye ro komo txenyerun 

yona rma aro hata. Toto komo yonyakon hata, Txesusu. Thenyenohnà komo 
rma, tatzenyerun kom hoye nenkahyatzkon hata, aro yaka. Thenyenohna 
rma haza yonkahyatzkon hata, ukukur komo, tatzenyerunkem komo rma. 
42Nomokye zarha ta, wosa, enyonkazaho. Atxenyerumnu rma mok 
nehxakon hatà, noro ha. Àro yaka rma rha nenkahye hatà, noro xarha. Asak 
marma txko nenkahye hata. Ehetàáhpenyenohnà гта haxa yonkahye hata, пого. 
43Tànhananàhrà ro komo yanyekye hata, Txesusu, tàhyaka. Ona wyaro 
nkekon hatà, àwyanye. Moson wosà, enyonkaxaho, àtxenyerumnu rma, 
kekon hata, àwyanye. Yaworo xaxa àkehe, owyanye. Мого nàmàtho, anar 
komo namatho yoho rma haxa tehetàhke naha, Khoryenkomo wya, kekon 
hatà. Omeroron komo yoho rma haxa nenkahno ha. ^^ Nyamoro nàmtxownà 
rma haryhe, tàtxenyerun kom hoy mak ha, thenyenohnà ymo hoy mak ha, 
kekon hata. Moson haxa ryhe nàmtàhkano, omeroro mak ha. Àtxenyerumra 
tesnàr yoho ro rma nàmtàhkano. Tànyahrà yehekahtoho kenyehra 
nàmtàhkano, wosà, kekon hatà, Txesusu, tànhananàhrà ro komo wya. 


Txesusu wya tomohtoho hutwamohsotho yokarymatxhàrà on ha. 


1 3 1Khoryenkom màn yaye nahatakatxownà hata, Txesus komo. 
Tahatakantokonye rma, onà wyaro nkekon hatà, ànhananàhrà ro 

komo kukuru, Txesusu wya. Khananàhnye у, kekon hata. Xenyko, moro ymo, 
anaro rha nàmno, Khoryenkom mànà ymo, poo, ohxe rma haxa wenyaha, 
tohu ymo, enyhoryexaho ymo, kekon hatà, noro, Txesusu wya. 20nà wyaro 
haxa nkekon hata, Txesusu, àwya. Moro ymo menyan hama, anaro rha 
nàmno ymo, horyetho ymo, kekon hatà. Amnye nosomkawononkatxehkehe 
hampànà, аго ymo heno. Osomkawono ymo heno natarymatxehkehe 
hampànà, othenyekhenà ro me mak ha, kekon hata, Txesusu. 

зОгуеѓега yàhàn hona totxownà hata. Ато гта nehxakon hata, Txesusu, 
eryewtaxaho. Khoryenkom màn wetxe tompataye nehxakon hatà. Noro 
hyawo nehxatxkon hatà, Petru komo, Txaku xarha, Xowaw xarha, Antrye 
xarha. Nyamoro marma nehxatxkon hatà, àhyawo. Onà wyaro nketxkon 
hata, àwya, anar komo nenytxahtor me mak hata. 4 Àsokentoko ryhe 
nosomtatkatxehkeno, Khoryenkom mànà ymo heno, ketxkon hatà, àwya. 
Àsokentoko nosomtatkatxehkeno. Àhahnoke гта haxa ehtoko, eten komo 
tenyatxowà, uhutwamohsotho. Ekarymako, amna wya, ketxkon hatà, 
Petru komo, Txesusu wya. 

5Onà wyaro neyuhtxownà hata, Txesusu. Anar komo wya oyonkuhtonàr 
kom hona mpana xenytxoko, kekon hata, àwyanye. 6Nomokyatxhe 
hampànà, onkuhtono ynye komo, anaro rha komo, thenyehra. Kryestu uro 
ha ketxhe rma haryhe. Toto komo yonkuhtetxhe hampànà. Thenyenohnà 
komo гта yonkuhtetxhe hampànà, kekon hata. 7Waha yosohtahanàr komo 
yokaytà menytxetxhe hampànà. Mexehra nosohtahetxow hatà, waha komo, 
tawro xarha menytxetxhe hampànà, kekon hata. Аго wyaro owyanye 

enytxantoko, oseryehpàra rma ehtxoko. Àro wyaro htxero haka mpana 
natxhe ha, toto komo. Osomtatkatxehkahra rma hak naha, yukryeka, kekon 
hata, Txesusu. 8Апаго rha yana komo nosohtahetxhe hampànà, kekon xarha 
tà, àwyanye. Anaro rha owto hon komo nosohtahetxhe hampànà. Anato rha 
nosowuhsaha hampànà, yukryeka, thenyehra, kekon hatà. Ehxera ro mak 
naha hampànà, nyahà. Ато wyaro htxero neryewhamyatxhe hampànà, toto 
komo. Eryewhamtàhkahra rma hak natxhe, kekon hatà, Txesusu. 


Oxehranye гта haxa natxhe Һатрапа toto komo katxhàrà on ha. 


9Ohxe трапа ehutwatxoko, oseryehokahra oyehtxoho menye, kekon хата 
tà, Txesusu, Petru komo wya. Anar komo ayaryatxhe hampànà, horykomo komo 
hyaka, tosonytxaxemà ro komo hyaka. Tohsamnohtoho kom yawo ohpokyatxhe 
hampana, kekon hata. Anaro rha tkayaryet komo hyaka ayaryatxhe hampànà, 
anaro rha kofehnakno komo hyaka xarha. Àwyanye ayanàhnohrà kom horà 
ayaryatxhe hampànà, romryenon me oyesnàr kom ke mak ha. Àwyanye 
гта uro mekarymetxhe ha, kekon hata, Txesusu. 10 Tokarymaxem me mak 
naha hampànà, àrwo yonyhorunu. Yukryeka yosomtatkatxehkahra ro rma 
haka, tokarymaxem me mak naha hampànà. Àro rma yonytxatxehketxhe 
hampàná, toto komo, anaro rha yana komo, omeroro, kekon hata. 11 Horykomo 
komo hyaka ayaryatxhe hampànà, ayanàhnohrà kom horà, kekon xarha 
tà. Ahyakanye ayanàtokonye, oseryehokahra гта ehtxoko. Àsoke ryhe 
koskarymeno, àwyanye, kahra rma ehtxoko, ohnawonye, kekon hatà. Àtoko гта 
oyoskarymatxho komo hutwamohsehe, Khoryenkom yokato. Omnyamohnà гта, 
пого haxa nàrwonaha, tàwya orwonàhyamanàr kom ke mak ha. Ато yawo ro 
rma haxa oskarymatxoko, kekon hatà, Txesusu, Petru komo wya. 

120yowtà komo rma ayahohsetxhe hampànà, axanhàn komo wya, 
awayehkanàr kom horà. Oyàmkomo rma, ohokyamo xarha, ayahohsetxhe 
hampànà, àwyanye awayehkanàr kom horà, kekon hatà. 13 Oxehranye rma 
haxa natxhe Һатрапа, toto komo, omeroro, romryenon me oyesnàr kom 
ke mak ha. Enàmtxok mak hampànà. Owyanye enàmtoho hoye ro, karyhe 
roro harha manatxhe hampànà, kekon hata, Txesusu, Petru komo wya. 


Thenyehra rma haxa neryewhamyatxhe hampànà toto komo katxhàrà on ha. 


14Опа wyaro nkekon xarha tà, Txesusu, Petru komo wya. Anhà ymo 
menyatxhe hampànà, Khoryenkom mànàtho xanomkahnohmohsonye ymo, 
kekon hata. Khoryenkom mànàtho yaka гта neryatxhe hampànà, waha komo, 
enyhoru rotho yaka rma. Àto tehxoryehra ro mak naha ha. Àto rma menyatxhe 
hampànà, kekon hata, Txesusu. Àro wyaro nkekon hata, Txesusu, anha ymo 
hoko. Àro wyaro rma àmenhono, tano, thutwaxem me anhà ymo yehtxoho me. 

Опа wyaro nkekon xarha tà, Txesusu, Petru komo wya. Tàwyanye anha 
ymo yonyetxhe rma, onà wyaro hak nahtxoko, àton komo, Xukneya yamtar 
hon komo, kekon hata. Aha ymo hona hak nekahtàmtxowà. 15 Màmyaye 

tehtokonye, àtohra harha hak nahtxoko, bàn kom yaka harha. Tkatxho kom 
horà àtohra hak nahtxoko. Nekahtàmtxow haxa haka, kekon hata. !6Bararàn 
kom hoko tehtokonye, omokhàra harha hak nahtxoko. Twomun kom horà 
omokhàra hak nahtxoko. Nekahtàmtxow haxa haka, kekon hata. 17 Oko txko, 
mokyamo txko ha, yuhna heno komo, tonarkem heno komo xarha. Àtoko гта, 
thenyehra neryewhamyatxhe hampànà, nyamoro heno, kekon hata, Txesusu. 
18 Опа wyaro hak nàrwonàmtxowà, Khoryenkom yakoro. Ара y, txemnyeh 
mehra hak nahko, rokahtàmtoho, katxow haka, toto komo, kekon hata. 

19 Àtoko гта, thenyehra гта haxa neryewhamyatxhe hampànà, toto 
komo. Àro wyaro eryewhampàra ro mak nehxatxkonà, amnyehran heno 
komo, Khoryenkomo wya toto yakàhtothàrànhàrà yaye ro rma. Àro 
wyaro eryewhampàra гта rha natxhe xarha, amnyen komo, kekon hata, 
Txesusu. 20 Thenyehra mak neryewhamyatxhe hampànà, kekon hata. 
Amnye eryewhamtohotho komo yatàknanàhkehe hampànà, Kohkomo, 
tàwya tàmryenon komo kurunhotho me, tànwahanonkatxhàyamo 
kurunhotho me. Atàknanàhkahra ehtok haxa, omeroron komo 
wayehtàkanàràtho haryhe, kekon hatà, Txesusu. 

21 Àtoko rma, onà wyaro nketxhe hampànà, anar komo, owyanye. Tan 
naha, Kryestu, omohsaho rma, ketxhe hampànà. Mono nay hatà, ketxhe 
хата, anar komo, owyanye. Enytxahrany mak ehtxok hampànà, kekon 
hatà. 22Kryestu uro ketxhe rma haryhe, anar komo. Khoryenkomo rwonà 
yokarymanye uro ketxhe rma haryhe, anar komo. Eryehokano yeryatxhe rma 
haryhe, thenyehra, kekon hatà. Tahoxet komo rma yonyhetxhe rma haryhe, 
toto komo wya. Àro hoye ro onkuhtono yeryatxhe hampànà. Khoryenkomo 
mryenon komo xarha yonkuhtotxahke natxhe rma haryhe, kekon hatà, 
Txesusu. 23 ОтоКћата ronye гта haka, wekarymatxehkan hampànà, 
owyanye. Àro ke, ohxe mpana ehtxoko, kekon hata, Txesusu, Petru komo wya. 


Toto me Enusaho yonyatxhe hampànà toto komo katxhàrà on ha. 


24Toto komo yeryewhamtoho yatàknatxhe rma, nawanyehe hakahpa harha 
hampànà, kamàm heno, kekon xarha tà, Txesusu. Nuno xarha, awasmehra 
harha naha hampànà, kekon hata. 25 Xeryko heno xarha, kahe hoye nothahyaha 
hampànà. Nosowuhsaha hampànà, kahe hokonotho rma, kekon hata. 

26 Ато wyaro exetxhe гта, Toto me Enusaho yonyatxhe hampànà, toto 
komo. Kahrutun wawo omoknàrà yonyatxhe hampànà. Ehonomnà me 
xaxa nomokyaha. Ohxe xaxa tonyxem me rma nomokyaha, Toto me 
Enusaho, kekon hatà. 27 Àtoko rma, kahe yawon komo nyakyaha, noro 
ha. Tanoto komo rma nyakyaha. Nyamoro wya, tànwahanonkatxhàyamo 
yohamnohpehe hampànà. Ananye rha nehamnohyatxhe hampànà, 
yukryeka mata ymo hoye, kahe mata ymo hoye, kekon hata, Txesusu, Petru 
komo wya. 

Toto me Enusaho yomohtoho ywenyeke manatzhe katzhara on ha. 


28Kuknonano me xarha nekarymay hata, Txesusu, Petru komo wya. Àsok 
hana nay ha, nat ha, kekon hata. Tataskatxhe rma, naten hama, nata, fek yohà 
гта. Owyanye atanàrà yonyetoko, ona wyaro màketxow hama. Mexehra 
rma haxa tàtxemnyehàntetxow hama, màketxhe, kekon hata, Txesusu. 

29 Àro wyaro rma rha amnye muhutwetxhe hampànà. Àro wyaro owyanye 
ronekarymatxho yonyetoko, опа wyaro màketxhe hampànà. Mexehra гта 
haxa nomokyan hama, Toto me Enusaho, màketxhe Һатрапа, kekon hata. 

30 Опа wyaro yaworo xaxa àkehe, owyanye, kekon xarha tà. Amnyeno 
rma kukur komo ryhe, àwayehtàkahra natxhe hampànà. Ehtokonye rma 
haka nehoryatxhe hampànà, ronekarymatxho, omeroro, kekon hatà, Txesusu. 
31Kahe heno nosomtatkehe hampànà. Yukryeka heno xarha nosomtatkehe 
hampànà. Rorwon haxa ryhe, osomtatkahra ro mak naha ha, kekon hatà. 

32 Asokentok hana nomokyan ha, Toto me Enusaho, kekon hatà. Omohtoho 
yawasànà ywero naha, royàmà, пого marma mak ha. Àywenyeke mak natxhe 
ha, toto komo, kekon hata. Àywenyeke гта rha natxhe, kahe yawon komo xarha. 
Aywenyeke гта rha naha, Khoryenkom muru xarha. Royàm marma ryhe, àywero 
naha, kekon hatà, Txesusu. 33Ohxe mpànà ehtxoko, kekon xarha tà. Thona ro 
mpànà ehtxoko, omohtoho yawasànà ywenyeke oyesnàr kom ke, kekon hatà. 

34Horykomo wya anotomano ynyàrà wyaro naha, kekon hatà. Anatoko 
meya ten hana, noro ha, anar komo yowto hona. Bàn yaye tàtohra ro rma 
haka, onà wyaro nken hamà, tanoto komo wya. On hok exko, rano me, kehe, 
anaro wya. On hok exko, rano me, omoro xarha, kehe, anaro wya. Àro wyaro 
omeroro nanotometxow hama, kekon hata. Bàn yonye ro xarha yanotomen 
hama. Thona ro mpana exko, ken hama, horykomo, noro wya, kekon hata, 
Txesusu. 35 Аго wyaro гта rha thona ro mpana ehtxoko, omnyam хагћа, 
kekon hata. Àsokentok hana nomokyan ha, oyoh komo, bànkemà wyarono, 
awanaka hana, kohsarakataw hana, apaytara htàmnàtok hana, enmahrà ro 
hana. Noro yomohtoho ywenyeke manatxhe. Àro ke, thona ro mpànà ehtxoko, 
kekon hata. 36Anatoko onhutwahtor kom ho nomokyan hana. Tànàhsomà 
wyaro oyonyatxow hana. Àro ke, thona ro mpànà ehtxoko, kekon hatà. 37 Àro 
wyaro àkehe, owyanye. Àro wyaro rma rha àkehe xarha, omeroron komo 
wya. Thona ro mpànà ehtxoko, àkehe, kekon hatà, Txesusu, Petru komo wya. 


Txesus xanhàn komo yosonytxatxhàrà on ha. 


1 4 1Txesus hoko nosonytxetxkon hata, Xuknewyana yoh komo, 
Khoryenkom màn yonye ro yoh komo rma, àyweronàhyamano ynye ro 
komo xarha. Ekayhera rma noro yahosnàr xe nehxatxkon hatà, àwayehkanàr 
horà. Toto komo nenyehtor me rma noro yahosnàr xe nehxatxkon hatà. Onà 
wyaro nketxkon hata, tàwyanye гта. Asako ro enmahátxhe, tasahxemtetxow 
hama, ketxkon hata. Tasahxemtetxow hama, khoryen heno komo yohokoko 

atotharanhara hutwahkahpara kehtxoho menye, ketxkon hata. Ekeyu 
àwakanomnà tenahyatxow hama. 2Kasahxemtontokonye, ahohsàra hak tehtxe. 
Kàwyanye ahosnàtoko rma, ukurunhoso nohsamnohyatxow hama, toto komo, 
thenyehra, ketxkon hatà, Xuknewyana yoh komo. 


Wosà wya Txesusu karyetxhàrà on ha. 


3Taa. Betanya ho nehxakon hatà, Txesusu. Semaw màn yawo nehxakon 
hatà, hunmata ymo yawonotho rma màn yaw hatà. Àto nemtakmekon 
hatà. Emtakmantoko rma, àhyaka nomokye hatà, wosà. Ownyaku yokye 
hatà. Naknu katà ryhe àro hatà, ownyaku. Ehetàhpenye rma haxa 
nehxakon hatà. Enà ryhe, toh me nehxakon hatà. Arakmasturu rma mon 
nehxakon hatà, tohu. Enàthàrà yakahay hatà, wosà. Ownyaku yarkay 
hatà, Txesusu yhutho horye. Ehetàhpenyeno rma yarkay hatà, àhorye. 
Àsok tawro hana, ohxe rma haxa tàwya xenyàr ke hamà. 

4 Àton kukur komo ryhe, ewakhàra mak nehxatxkon hatà. Onà wyaro 
nketxkon hatà, tàwyanye rma. Àsok tawro ownyakutho yanàhnohno harha, 
mosonà, ketxkon hata, tawyanye rma. Asok tawro ownyakutho yanàhnohno 
harha. 5Tarkahoryehra nahko haryhe, ketxkon hatà. Txenyeru hona tàmporye 
nahko haryhe. 300 txenyeru yoho nyhe nahko haryhe, ehethàrà. Txenyeru rma, 
tàmporye nahko haryhe, àtxenyerumnu ro komo wya, àkatxhomnà ro komo wya, 
ketxkon hatà, àton kukur komo. Àro wyaro atxke nàrwonatxkon hatà, wos hoko. 

6Опа wyaro haxa nkekon hata, Txesusu, àwyanye. Moson hoko àrwomra 
ehtxoko, kekon hatà. Noro yeryehokahra ehtxoko. Ohxe rma haxa ryenyo, 
tàwya rokaryenàr ke. Àro ke àrwomra tehxorye mahtxok haryhe, àhoko, kekon 
hatà, Txesusu, àwyanye. 7 Àsok tawro hana. Àtxenyerumnu ro komo ryhe, tano 
roro rma natxow hamà, awawonye. Emahona ro nyamoro mewakryetxow 
hamà, ewakryenàr komo xe oyehtokonye, kekon hatà. Uro haxa ryhe, tano 
rorohra mak wehxaha. Amnye awawonyehra harha wehxaha, kekon hatà, 
Txesusu. 8Mosonà ryhe, rowakryenàr xe nahko hamà. Àro ke rokaryeno, 
kekon hatà. Rowayehpàra ro rma haka rokaryeno. Amnye ronamtoho hona 
rokaryeno, rohorye tàwya arkanàr ke. Ohxe rma haxa ryenyo hamà, kekon 
hatà. 9Onà wyaro yaworo xaxa àkehe, owyanye. Tokarymaxem me nay hamà, 
àrwo yonyhorunu, kekon hatà. Toto komo nenytxanàr me nay hamà, omeroron 
komo nenytxanàr me mak ha. Mosonà wya rokaryetxhàr xarha, tokarymaxem 
me rma rha mpànà naha ha. Tonytxaxem me rma rha mpànà naha ha, noro 
hutwahkahpàra toto komo yehtxoho me, kekon hatà, Txesusu, àton komo wya. 


Xuknasà wya wahohsos haka mokàtho ymo owyanye katxhàrà on ha. 


10Khoryenkom màn yonye ro yoh komo hyaka toy hatà, Xuknas Eskaryotesà. 
12 komo kukuru rma mok nehxakon hatà. Noro rma, Txesusu yahohsonàr xe 
nehxakon hata, àwyanye, àxanhàn komo wya. Àro ke toy hata, àhyakanye. 
Wahohsos haka, mokàtho ymo, owyanye, kekon hata, àwyanye. 11 Àro 


O Novo Testamento na lingua Hixkaryana do Brazil 2da ed. © 2010, Wycliffe Bible Translators, Inc. 


Mahhusa 14 166 


wyaro tàwyanye enytxatxhe rma, teryehorye nehxatxkon hata, nyamoro ha. 
Otxenyerunu amna nàmyaha, noro ymo yahohsotxhetà, ketxkon hatà, àwya. 
Àro ke, Txesusu yahohsotxahke nehxakon hatà, Xuknasà, àwyanye. Àsokentoko 
tahohsohorye naye, kekon hatà, tàwya rma. Amnye nyhe txko tahohsorye nay 
hamà, toto komo ehxera ehtok mak ha, kekon hatà, Xuknasà, tàwya rma. 


Txesusu yasahxemtotho komo yonyhoryetxhàrà on ha. 


128a, nenmahye haxa hata, asahxemtotho komo. Екеуи àwakanomnà 
yonahtoho katxho rma àro hatà. Àro hoko rma, 7 me nenmahyatxkon 
yoh hatà, Xuknewyana komo. Wahoro htxeron ho, thoryen heno komo 
yohokoko àtothàrànhàrà hutwetxkon hatà. Tharaxkaxem me nehxakon 
hata, kahneru mxekàtho. Аһогуеп heno komo yohokoko àtothàrànhàrà 
hutwatxho rma mon nehxakon hatà. Àro rma ho, onà wyaro nketxkon hatà, 
ànhananàhrà го komo, Txesusu wya. Henta ya ryhe атпа tonàr хе manaye, 
kasahxemtotho komo yonyhoryexe, ketxkon hatà, àwya. Henta ryhe amna 
nenyhoryeno, kasahxemtotho komo, ketxkon hata, ànhananàhrà ro komo. 

13 Àro ke, asako nànyahtxownà hata, Txesusu, tànhananàhrà ro kom hoye. 
Àtotxok ha, owto ymo hona, kekon hata, àwyanye. Àto toto menyatxhe. Oryen 
ke їотуагкета гта oyohoryatxhe, tuna yon ke tomyarkemà гта. Noro wenarye 
mátetxhe ha, kekon hata, Txesusu, asakon komo wya. 14Nàmno yaka owomnáàtoko, 
mowomyatxhe ha, omnyam xarha. Опа wyaro màketxhe ha, horykomo wya, 
nàmno yohà wya. Hawana me nomokyan hatà, ohyaka, khananàhnye komo, 
màketxhe ha. Oman yawo nasahxemten hata, tànhananàhrà ro kom yakoro, 
khoryen heno komo yohokoko àtothàrànhàrà hutwatxho me, màketxhe ha. Esarà 
xenyhok hatà, amna wya, màketxhe ha, horykomo wya, kekon hatà, Txesusu. 
15Noro ryhe, bàn yawo tahusomà ymo yonyhehe hampànà, owyanye. Kayeno 
rma, tahonkemà го гта, enyhoryexaho тта yonyhehe, owyanye. Àto гта 
menyhoryetxhe ha, kasahxemtotho komo, kekon hatà, Txesusu, asakon komo wya. 

16 Àro ke totxownà hata, ànyahxemo komo. Аро, owto ymo hona 
nahatakatxownà hata. Txesusu rwonàmáàthàrà yawo го гта haxa 
nenytxownà hata. Tasahxemtotho komo yonyhoryetxownà hata. 


Txesusu wya tahohsotho yokarymatxhàrà on ha. 


17Таа. Awanaka nomokye hata, Txesusu, 12 kom yakoro. 18Asahxemtoso 
neryewtatxownà hata. Tasahxemtontokonye гта, ona wyaro nkekon 
hatà, Txesusu, àwyanye. Onà wyaro yaworo xaxa àkehe, owyanye, kekon 
hata. Okukur komo ryhe rahohsehe hampànà, roxanhàn komo wya. Какого 
tasahxemtosomà гта, rahohsehe hampànà, àwyanye, kekon hata, Txesusu, 12 
komo wya. 

19 Àro wyaro tàwyanye enytxatxhe гта, nekhokatxownà hata. 
Osomahyaka onà wyaro nketxkon hatà, àwya. Ayahohsonye uro, owya, 
ketxkon hatà, omeroro, osomahyaka. 

20Опа wyaro neyuhtxownà hata, Txesusu. Okukur komo ryhe, 12 komo 
kukuru rma, rahohsony me naha, kekon hatà. Oryen yaka rakoro àhpanye rma, 
rahohsony me naha, kekon hata, Txesusu. 21 Àwayehso àtehe hampànà, Toto 
me Enusah kaxe, àmenhosahonhàrà yawo ro ryehtxoho me. Tanàhnohsom me 
mak naha hampànà, rahohsonyenhàrà ymo heno. Enurhura tehtok haxa, ohxe 
esnàràtho haryhe, kekon hatà, Txesusu, 12 komo wya. 


Ekeyu kràskatxhàrà on ha. 


22Tasahxemtontokonye гта, екеуи yanàmye hata, Txesusu. Apa y, 
ohxe onàmáàthàrà ona, kekon hata, Khoryenkomo wya. Nàkràskay hata. 
Nekamye hatà, 12 komo wya. Ahohtxoko, kekon hatà, àwyanye. Rohun 
kuknonà rma ona, kekon hata. 

23Ufa xkun yona yanàmye hata. Apa y, ohxe onàmàthàrà опа, kekon 
hata, Khoryenkomo wya. Nàmye hata, àwyanye. Аһоуе nentxownà hata, 
omeroro. 24Rokamsukuru kuknonà гта опа, kekon hata, Txesusu, àwyanye. 
Kekamsuhkehe, Khoryenkomo wya romryenon komo yonyhoryetxehkany 
me wehxaha tawro ke. Àro ke kekamsuhkehe, rowya toto komo 
yonyhoryetxho me, thenyenohnà komo rma yonyhoryetxho me, kekon hatà. 
25Опа wyaro yaworo xaxa àkehe, owyanye, kekon hata. Ufa xkun yonhàra 
harha wehxaha. Khoryenkom yowto ho harha oyehtokonye, anaro meno ufa 
xkunu tenyatxhe hampànà. Àro hohra rma hak oyehtokonye, enhàra roro 
rma wehxaha, kekon hatà, Txesusu, 12 komo wya. 


Uro màhnànkatxehketxhe hampànà katxhàrà on ha. 


26Tasahxemtotxhenye, wano yatxownà hata, Txesus komo. 
Twanotatxhenye rma, totxownà hatà, Oryefera yàhàn hona. 

27 Onà wyaro nkekon hatà, Txesusu, 12 komo wya. Uro 
màhnànkatxehketxhe hampànà, omnyamo, omeroro, kekon hata. Anhà 
komo wya rahohtoho hoye ro, uro màhnànkatxehketxhe hampànà. Àsok 
tawro hana. Onà wyaro nken hamà, àmenhosahonhàrà. 

Kahneru komo yonye ro heno wetahehe hampànà. Àro ke 
natakhahyatxhe hampànà, eknàthàyamo. 
Àro wyaro гта nkehe, àmenhosahonhàrà. Ато wyaro katxhàrànhàrà yawo го 
matakhahyatxhe hampànà, rohyaye, kekon hata, Txesusu. 28 Àwayehsahonhàrà 
гта, kasanàmyaha harha hampànà. Rasanàmáàtxhe, oywahonye àtehe 
hampànà, Karyeryeya yamtar hona, kekon hata, Txesusu, 12 komo wya. 

290nà wyaro haxa nkekon hata, Petru, àwya. Moxamo 
ohnànkatxehketxow hana, omeroro. Uro haxa ryhe, ohnànkahra ro mak 
wehxaha ha, kekon hatà, Petru. 

зоОпа wyaro yaworo xaxa àkehe, owya, kekon hata, Txesusu, àwya. Noro 
ywenyeke wehxaha, màkehe hampànà, rohoko. Màkehe хата, màkehe xarha, 

osorwawo ro, kekon hata. Aro wyaro rma makehe hampana, amnye rma kohsaya, 
asako ro apaytara htàmpàra ro гта haka, kekon hata, Txesusu, Petru wya. 

з1Опа wyaro nkekon mak hata, Petru, teryewrye го гта haxa mak 
hatà. Àro wyaro kahra ro mak wehxaha ha, kekon hatà, Txesusu wya. 
Noro ywenyeke wehxaha kahra ro mak wehxaha ha, ohoko. Norotho 
xarha àwayehkatxoko katxho me rma ryehtoko, àro wyaro kahra rma 
wehxaha, kekon hatà, Petru. Àro wyaro rma rha nketxkon hatà, ukukur 
komo xarha, Txesusu nhananàhrà ro komo rma, omeroro. 


Khoryenkom yakoro Txesusu rwonàmàthàrà on ha. 


32Nat waka totxownà hatà, Txesus komo. Ketsemane rma àro hatà, nat 
yosotà. Onà wyaro nkekon hatà, Txesusu, tànhananàhrà ro komo wya. 
Eryewtatxoko, kekon hatà. Tan ehtxoko. Uro ryhe, Khoryenkom yakoro 
àrwonàmso àtehe, kekon hatà. 

33Petru yarày hatà, Txaku xarha hatà, Xowaw xarha hatà. Meya nyhe txko 
totxownà hatà. Noseryehokay harha tà, Txesusu, thenyehra mak hatà. 34Àro 
ke, onà wyaro nkekon hatà, Petru komo wya. Thenyehra koseryehokehe, 
rohnawo, kekon hata. Àwayehpaya wehxan hama, roseryehokanàr ke. Tano 
rma hak ehtxoko. Tonke rma ehtxoko, kekon hatà, Txesusu, Petru komo wya. 

35Meya nyhe txko toy xarha tà. Tano me ro rma nehurkay hatà, yukryeka hona. 
Onà wyaro nàrwonàmye hatà, Khoryenkom yakoro. Apa y, ryeryewhamtoho 
hona uro ukurunhoko, rokurunhonàr хе oyehtok mak ha, kekon hata. 36 Ара 
у, ehnyahnà ro me xaxa manay hama, omoro, ehonomnà xaxa kaxe. Àro ke, 
ryeryewhamtoho hona uro ukurunhoko. Rano me rohra mak ryesnàr xe wehxaha. 
Ayano me ro ryhe ryesnàr xe wehxaha, kekon hatà, Txesusu, Khoryenkomo wya. 

37 Nomokye harha tà, Petru komo hyaka. Nànàkyatxkon hatà. Àro ke, onà 
wyaro nkekon hata, Petru wya. Semawu y, ownàkno hama, kekon hata. Tonke 
ehtxoko àkan haxa hawe, owyanye. Mexehra ownàkno hama, kekon hata, 
Txesusu. 38 Tonke ehtxoko, kekon hatà. Khoryenkom yakoro orwonàmtxoko, anhà 
nkukmahtor me oyehtxoho menye. Ohxe oyesnàr komo xe rma manatxhe haryhe, 
ohnawonye. Ahoxemra mak manatxhe, ohun kom ke, kekon hatà, Txesusu. 

39 Toy xarha tà. Nàrwonàmye xarha tà, Khoryenkom yakoro. 
Tàrwonàmàthàrà wyaro гта rha nàrwonàmye xarha tà. 

40Nomokye harha tà, Petru komo hyaka. Nànàkyatxkonà rma hatà, twetun 
kom ke rma haxa mak hatà. Txesusu wya tompakatxhenye, noro yoyukhura 
rma nehxatxkon hatà. Àsok tawro hana, twetun komo ke rma haxa mak hatà. 

41Osorwawo ro nàrwonàmye hatà, Txesusu, Khoryenkom yakoro. 
Osorwawo ro rma rha nomokye harha tà, Petru komo hyaka. Osorwawo 
ro tomokàtxhe, ona wyaro nkekon hata, àwyanye. Ownàkyatxowà rye 
rma hamà, kekon hatà. Ownàkyatxowà rye rma hamà. Àna haxa ha. 
Ahakatxok haxa ha. Tahohsoso haxa wehxan hamà, anhà komo wya, Toto 

me Enusah kaxe, kekon hata, àwyanye. 42 Asanàmtxok ha. Àpa txow ha. 
Mok noro hama, rahohsonye ymo, kekon hata, Txesusu, Petru komo wya. 


Xuknasà wya Txesusu yahohsothàrà on ha. 


43 Ато wyaro Txesusu wya tatoko rma, nomokye hatà, Xuknasà. 12 komo 
kukuru гта mok nehxakon hata. Noro yakoro nomohtxownà hata, toto 
komo, thenyenohnà komo. Tkatxefaranke, twatmanke xarha, nomohtxownà 
hata. Àro wyaro nomohtxownà hata, Khoryenkom màn yonye ro yoh kom 
yano me, àyweronàhyamano ynye ro kom yano me хата, horykomo kom 
yano me xarha. 44Опа wyaro kanyenhàr me nehxakon hata, Xuknasà, 
àwyanye. Мого mpana wamtxuhkehe ha, пого гта mahohsatxhe hampànà, 
ohxe maryatxhe hampànà, kanyenhàr me nehxakon hatà, ahohsonye ymo. 
Àro wyaro kanyenhàr me nehxakon hatà, Txesusu ywero ehtxoho menye. 

45 Tomokàtxhe гта, Txesus yawo ro toy hata. Khananàhnye y, kekon hata. 
Namtxuhkay hata. 46Тхот, nahohtxownà hata, Xuknas yakoron komo. 

47 Тхеѕиѕ yakoron komo kukuru ryhe, tkatxefaran wakay hata. 
Khoryenkom màn yonye ro komo yohà ymo yanototho hanakay hatà, txaray. 

48O0nà wyaro nkekon hata, Txesusu, waha komo wya, tahosnyenhàyamo wya. 
Àsok tawro tkatxefaranke momohtxowà, kekon hata. Àsok tawro twatmanke 
momohtxowà. Waha me uro menyatxow hama. Àro ke twatmanke momohtxow 
hama, owyanye rahohtoho me, kekon hata. 4?Emahona ro wehxaknano, 
awawonye. Khoryenkom màn yawo wehxaknano, hananàhno ynyàr hoko, kekon 
hatà. Àto rma ryehtoko, rahohsàra rma mehxatxkenano. Amnye rma haxa uro 
mahohtxowà, ànenhosahonhàrà yawo ro ryehtxoho me, kekon hata, Txesusu. 

50 Àtoko гта пого hnànkatxehkatxownà hata, akoronotho komo, 
omeroro. Nekahtàmtàhkatxownà mak hatà. 

51 Txesus yakoro гта tekon hata, toto, ahorymamxenyeno. Tkaramxe 
nehxakon hatà, wom ke, enyhoru rma ke. Txom, nahohtxownà hatà, waha komo. 
52Newomunkay mak hatà, noro, emyakanye. Anyempera rma nekahtàmye hatà. 


Xuknewyana yoh komo wya Txesusu yonytxatxhàrà on ha. 


53Txesusu yatxownà hata, ahosnyenhàyamo. Khoryenkom màn 
yonye ro komo уоһа ymo hyaka natxownà hata. Àhyaka гта 
nohsamnohtàkatxownà hata, Xuknewyana yoh komo, Khoryenkom màn 
yonye ro yoh komo rma, horykomo komo xarha, àyweronàhyamano ynye 
ro komo xarha. Tosonytxaxemà ro komo rma mokyam nehxatxkon hatà. 

54Txesus wenarye toy hata, Petru, moxe nyhe hata. Nàmno ymo watxan 
yaka ryhe toy hatà. Khoryenkom màn yonye ro komo yohà ymo màn watxan 
yaka rma toy hatà. Àro yaka rma nowomye hatà. Àto rma neryewtay hatà, 
anotonano ro komo hyawo. Eryewtaxaho rma nosomyakon hatà, weheto hona. 

55 Tsesusu wayehkanàr xe nehxatxkon hata, Khoryenkom màn yonye ro yoh 
komo, tosonytxaxemà ro kom yakoro. Àro Ке, пого yanhànà yonyenhàyamo 

yohoryatxkon hata. Atxke nehxako moka ymo, ronenyàr me, kany komo rma 
yohoryatxkon hata. Ehxera mak nehxatxkon hata. 56 Yaworohra ekarymany 
kom haxa ryhe, yak nehxatxkon hatà. Àme ryehra mak nekarymetxkon hatà. 
57Nasanàmtxownà hata, anar komo. Yaworohra гта rha nekarymatxownà 
xarha tà. Опа wyaro nketxkon hata. 58 Моѕопа атпа nenytxeko, ketxkonà 
rma haryhe tà. Onà wyaro nkeknan haryhe. Khoryenkom mànàtho 
warymatxehkehe, keknano. Toto nyeryetxhotho rma warymatxehkehe, 
keknano. Amnye anaro weryaha, кекпапо. Osorwawo ro enmahàtxhe, anaro 
weryaha harha, Khoryenkom mana, toto nyeryehtorà гта, keknano, mosonà, 
amna nenytxanàr me, ketxkonà гта haryhe tà. 599 Аго wyaro tàwyanye tatoko 
rma, àme ryehra rma rha nekarymetxkon hatà, nyamoro xarha. 

60 Khoryenkom màn yonye ro komo уоһа ymo ryhe nasanàmye hata, 
amrakatakanye. Onà wyaro nkekon hatà, Txesusu wya. Àsok tawro 
eyukhuranye manaye, kekon hatà, àwya. Yaworo katà, yaworohra haxa 
katà, àro wyaro oyokarymetxowà, moxamo, kekon hatà, Txesusu wya. 

61 Tatàknye гта nehxakon hata, Txesusu. Eyukhura ro mak nehxakon 
hata. Аго Ке, ona wyaro nkekon хага tà, пого ymo, àwya. Oskarymako, 
kekon hatà. Oskarymako. Kryestu me manaye. Khoryenkom muru me 
manaye. Ohxe xaxa manaha katxho muru me manaye, kekon hatà. 

62 Àhà, noro mat uro, kekon hatà, Txesusu. Amnye, uro menyatxhe 
hampànà. Toto me Enusaho гта menyatxhe hampànà, kekon hata. 
Khoryenkom hanaka eryewtaxaho rma menyatxhe hampànà, howehehra 
eryewtaxaho rma. Àro wyaro ehonomnà me xaxa uro menyatxhe hampànà. 
Kahrutun wawo romoknàr xarha menyatxhe hampànà, kekon hata, Txesusu. 

63,64 Ато wyaro Txesusu wya katxho гта, atxke гта haxa nehxakon hata, 
noro ymo wya. Neryehokatxehkay hatà. Àro ke, thononàthàrà yawotoy hatà, 
teryehokatxho hutwamohsonàr horà. Onà wyaro nkekon hatà, tosonytxaxemà 
ro komo wya. Khoryenkomo wyaro ehonomnà me nosonyan hama, mosonà, 
kekon hatà. Khoryenkomo wàràhyaken hamà. Menytxatxowà rma, kekon hatà. 
Ато ke, anhàn yokarymany komo yonytxahra harha tehtxe. Asok màketxowà, 
omnyamo, moson hoko, kekon hatà, noro ymo. Twayehkahorye naha, ketxkon 
hatà, nyamoro, tosonytxaxemà ro komo rma, omeroro rma. 

65'Тхеѕиѕ horye netahtatxownà hata, ukukur komo. Nempatanyohomtotxownà 
hatà. Netahatxownà hatà, tamor kom ke. Empatanyohomtosaho wya rma, onà 
wyaro nketxkon hatà, tàwyanye ewnohrà me hatà. Onok oyotahano, etaxko mpa, 
ketxkon hatà, àwya. Anoto komo xarha netahetxkon hatà, tamor kom ke hatà. 


Petru wya noro ywenyeke wehxaha katxhàrà on ha. 


66 Ahomyawo гта nehxakon hata, Petru. Nàmno watxan yawo гта 
eryewtaxaho nehxakon hata. Nosomyakonà гта hata. Ahyaka nomokye 
hatà, omaso. Khoryenkom màn yonye ro komo yohà ymo yanoto rma mok 
nehxakon hata, omaso. 67 Petru yonyey hata. Osomnàtoko гта nenyey 

hata. Nenytxehkay hata. Txesus yakoronotho komo kukuru omoro hama, 
kekon hata, awya. Nasarye hon yakoronotho rma omoro hama, kekon hata, 
omaso, Petru wya. 68Norohnà uro, kekon mak hata, Petru. Noro ywenyeke 
wehxaha. Orwon hutwahra wehxaha, kekon hata. Àro wyaro tawya katxhe 
гта, nàmno watxan hotaka toy hata. Àtoko гта nàhtàmye hata, apaytara. 

69Noro rma rha yonyey hata, omaso. Nyamoro kukuru moson hama, 
kekon хата tà, àton komo wya. 70 Norohnà uro, kekon xarha tà, Petru. 
Noro ywenyeke wehxaha, kekon hatà. 

Mexehra exetxhe, onà wyaro nketxkon hatà, àton komo, Petru wya. 
Nyamoro kukuru me xaxa manay hama, Karyeryeya honotho me oyesnàr 
Ке, ketxkon hata, дууа. 71 Onok hoko orwonatxowà, kekon mak hata, 
Petru, àwyanye. Noro ywenyeke wehxaha. Àro wyaro yaworo xaxa àkehe, 
owyanye. Yaworohra rowya tatok haxa, Khoryenkom hak romtatkano, 
kekon hatà. Àro wyaro nkekon hatà, Petru, teryewrye ro hatà. 

72Àro wyaro àwya katxhe rma, nàhtàmye xarha tà, apaytara. Àro 
ke, Txesusu rwonàmàthàràtho hutway harha tà, Petru. Noro ywenyeke 
wehxaha màkehe hampànà, rohoko, katxhàràtho гта hutway hata. 

Màkehe xarha, màkehe xarha, osorwawo ro, katxhàràtho гта, àro 
wyaro гта màkehe hampànà, asako ro apaytara htàmpàra ro гта haka, 
katxhàràtho rma hutway hatà, Petru. Tàwya uhutwatxhe rma, nàratay hatà. 


Peratusu hyaka Txesusu yaràthàrà on ha. 


1 5 1Sa, nenmahye hata. Enmahatzhe rma, nosonytzatzehkatzowna 
hata, tosonytxaxemà ro komo, Khoryenkom màn yonye ro yoh 

komo rma, horykomo kom yakoro xarha, àyweronàhyamano ynye ro kom 
yakoro xarha. Tosonytxatxhenye, Txesusu yasohtotxownà hatà. Natxownà 
hata, Peratusu hyaka, kofehnakno hyaka. Nahohsotxownà hata, àwya. 

2Xuknewyana komo kayaryetà omoro, owya, kekon hatà, Peratusu, 
Txesusu wya. Omoro rma, Xuknewyana komo kayaryetà omoro màkano, 
kekon hatà, Txesusu, àwya. 

3Noro hoko atxke nàrwonatxkon hatà, Khoryenkom màn yonye ro yoh komo. 
Anaro rha noro yanhànà yokarymetxkonà rma haryhe tà, thenyehra hatà. 

^Onà wyaro nkekon xarha tà, Peratusu, àwya. Atxke nàrwonatxow hama, 
moxamo, ohoko, kekon hata. Anaro rha ayanhànà yokarymetxow hama. 
Eyukhuranye manaye. Oskarymahra manaye, kekon hatà, Peratusu, Txesusu 
муа. »Eyukhurany harha nehxakon hata, Txesusu. Oskarymahra ro mak 
nehxakon hatà. Ekurunhohra ro mak nehxakon hatà. Àro ke noseryehokay 
hata, Peratusu. Àsok tawro oskarymahra nay haryhe, kekon hata, tàwya гта. 


Amoyathohoko yahkotohen hona katxhàrà on ha. 


6 Tasahxemtotho kom ho уоһа, toto heno yonampatakahetxkon hata, 
Xuknewyana komo, kofehnakno wya. Watxa ymo yawo ahryemxemotho 

kom hoye rma nenampatakahetxkon yoh hata, àwya. Toto kom yano me rma 
nenampatakekon yoh hatà, Peratusu. 7 Àwyanye Txesusu yahosnàtoko rma, 
watxa ymo yawo nehxatxkon hatà, ahryemxemo komo. Homayana komo 
yarymatxahkenotho komo rma mokyam nehxatxkon hatà. Arymatxahkenye 
tehtokonye rma, toto heno komo yotahanyenhàr me nehxatxkon hatà. 
Вагактаѕа ryhe, ukukur kom me nehxakon hata. 8Àro ke, Peratusu hyaka 
haxa totxownà hata, toto komo, ohsamnohxemo komo. Атпа yasahxemtotho 
ho yohà, ahryemxemotho menampataketxow hama, ketxkon hata, àwya. Àro 
ke, toto enampatakako, amna hyaka, ketxkon hatà, toto komo, àwya. 

9Опа wyaro neyuhtxownà hata, Peratusu. Txesus hak wenampatakaxe, 
kekon hatà, àwyanye. Xuknewyana komo kayaryetà mosonà katxho 
гта hak wenampatakaxe. Мого yonampatakanàr xehra kat manatxowà, 
rowya, kekon hatà, Peratusu, toto komo wya. 10 Àsok tawro hana. Onà 
wyaro nehutwekon hama, tàhnawo. Txesusu yahohsotxow hama, rowya, 
Khoryenkom màn yonye ro yoh komo, tatakuynyàr kom ke hamà, 
еһопотпа me toto komo wya пого yonyàr ke hama, kekon hata, Peratusu, 
tàhnawo. Ато ke, Txesusu yonampatakanàr хе nehxakon hata. 

п Опа wyaro haxa nketxkon hata, Khoryenkom màn yonye ro yoh 
komo, toto komo wya, ohsamnohxemo komo wya. Barakmas haxa 
enampatakako, amna hyaka, katxoko, Peratusu wya, ketxkon hatà, 
àwyanye. Àro ke, àro wyaro nketxkon hatà, toto komo, Peratusu wya. 

120nà wyaro neyuhtxownà xarha tà, Peratusu. Àsoke ryhe weryano, 
mosonà, Xuknewyana komo kayaryetà mosonà katxho rma, owyanye, kekon 
hata. Àsoke ryhe пого weryano, owyanye, kekon hata, toto komo wya. 

13Noro amoyathohoko, yahkotohen hona, ketxkon hatà, teryewrye ro hatà. 

14 Àsok ehtxoho hoye ro wamoyathoheno, kekon hatà, Peratusu, 
àwyanye. Àsoke ryhe naye, anhànà, owyanye, kekon hatà, toto komo 
wya. Thenyehra rma haxa kowontetxkon hatà, nyamoro, teryewrye ro 
rma haxa mak hatà. Amoyathohoko, yahkotohen hona, ketxkon hatà. 

15 Toto komo yeryehotanàhrà хе nehxakon hata, Peratusu. Àro ke, 
Barakmasà yonampatakahoy hatà, nyamoro yano me. Txesusu hpokhoy 
hatà, arymano ynye ro komo wya. Namoyathohoy xarha tà, àwyanye. 
Yahkotohen hona amoyathoso atxok ha, kekon hatà, Peratusu, àwyanye. 


Arymano ynye ro komo wya Txesusu yownohàthàrà on ha. 


16 Txesusu yatxownà hata, arymano упуе ro komo. Kofehnakno mana ymo 
yaka htxero natxownà hata. Pàryetoryo ona katxho гта аго hata, nàmno yosotà. 
Tkukur komo yanyehtxekatxownà hatà. Omeroro rma nohsamnohtàkatxownà 
hata, Txesusu hyaka. Noro yownohso nomohtàkatxownà hata. 17 Noro 
honomtotxownà hata, tàswayem ke, ehonomnà komo hononà wyaron ke, 
ewnohrà me гта hata. Ewekhàrà hryekahtxownà hata, erokon me. Ehonomnà 
komo yorokonà wyarono гта аго hata. Suu, пого yhutho hona netxownà hata, 

ewnohrà me rma rha hata. 18Ha y, Xuknewyana komo kayaryetà y, ketxkonà 
гта haryhe tà, àwya, ewnohrà me гта rha hata. 1?Noro yhutho yotahatxownà 
xarha tà, omam ke. Noro horye netahtatxownà xarha tà. Tosoknar kom 

ho neryewtatxownà xarha tà, пого yakrataka, tkayaryet komo yakrataka 
teryewtatho komo wyaro rma hatà. 20 Àro wyaro tàwyanye ewnohtàkatxhe rma, 
tàswayemàtho wakatxownà harha tà. Honomtotxownà harha tà, àhononàthàr 
ke harha. Amoyathoso natxownà hata. 


Txesusu yamoyathothàrà on ha. 


21Tàtonàr kom me, toto yohotxownà hatà. Semawu rma noro hatà. 
Seryene honotho rma mok nehxakon hatà. Aryesantàrye yàmà rma 
noro hatà. Hufu yàm xarha noro hatà, Semawu. Noro rma, owto ymo 
hona nomokyakon hata. Àro wyaro nehotxownà hata, arymano упуе ro 
komo. Аго Ке, пого муа гта yahkotoheno yarhotxownà hata. Txesusu 
wayehkatxho rma yarhotxownà hatà, Semawu wya. 

22Amoyathono ytxoho ro na nahatakatxownà hatà. Korkota rma àro 
hatà. Okno yhutho yotxhotho onà katxho rma àro hatà, Korkota katxho. 

23 Àwokru yàmyatxkon haryhe tà, Txesusu wya. Meha yohkur ke 
ufa xkun wakanomaxaho rma àro hatà, àwokru, ehtxe wyaron hatà. 
Nàmyatxkonà rma haryhe tà, àwya, eryewru hutwahra ehtxoho me. 
Enhàra mak nehxakon hatà, Txesusu. 

24Namoyathotxownà hata, yahkotohen hona. ÀAwomunuthuru 
yokamtxownà hata, tàwyanye гта. Tohu txko yarymatxownà hata, 
tàwyanye xenytxoho me, tàwyanye àrotho uro hamà katxho me. Àro 
wyaro nekamtxownà hata, tàwyanye гта. 25Enmahra ro, 9 oras me 
ehtoko, namoyathotxownà hatà, kamàmà yasawnukhura ro nyhe rma hatà. 

26 Àmenhosaho yetxownà hata, wewe hona, Txesusu yhutho yohoye. 
Xuknewyana komo kayaryet heno mosonà katxho rma menhotxownà 
hatà, noro yanhànà hutwamohsonàr horà rma haryhe tà. 

27 Ahanawo гта wahanhotho yamoyathotxownà xarha tà, asak hata. 
Anaro, howehehra nehxakon hata. Anaro xarha, howehe nehxakon hata. 
28 Àro wyaro Txesus hanawo nehxatxkon hatà, ànenhosahonhàrà yawo 
ro rma haxa noro yehtxoho me. Onà wyaro nkehe, àmenhosahonhàrà. 

Noro ryhe, waha komo kukuru me naha hampànà, toto komo wya. 
Àro wyaro rma nkehe, àmenhosahonhàrà. Àro wyaro katxhàrànhàrà 
yawo ro nehxakon hatà, Txesusu. 

29Noro wàràhyaketxkon hatà, toto komo, àhyaha tàtosom komo. Wàh 
wà nketxkon hatà, ewnohrà me hatà. Owya ymo hxako, ketxkon hatà. 
Khoryenkom mànàtho warymatxehkehe, kanyenhàràtho omoro hatà. 
Atarymatxehkaxahotho rma weryaha harha, kanyenhàràtho rma omoro 
hatà, ketxkon hatà. Osorwawo ro enmahàtxhe, weryaha harha, Khoryenkom 
mana, kanyenhàràtho гта отого hata. 30 Àro wyaro ehonomnà me oyehtoko, 

ekurunhoko, awayehrà hona, ketxkon hata. Osonyhoryek harha. Ohtok harha, 
yahkotohen hoye, ketxkon hata, toto komo, Txesusu wya, ewnohra me hata. 
31 Àro wyaro rma rha newnohyatxkon hatà, Xuknewyana yoh komo xarha, 
Khoryenkom màn yonye ro yoh komo rma, àyweronàhyamano ynye ro kom 
yakoro xarha. Ona wyaro nketxkon hata. Toto komo yonyhoryetxownà hata. 
Noro rma, osonyhoryehra ro mak nay hama, ketxkon hata, tàwyanye rma. 
32Kryestu me nay hatà. Ehsayewyana komo kayaryet me nay hatà, ketxkon 
hatà. Kàkayaryet kom me tehtoko, yahkotohen hoy hak nàhtono, denyàr kom 
me. Kàwyanye àhtonàrà yonyetxhe, noro mokro hama tketxhe ha, ketxkon hata, 
Xuknewyana yoh komo, tàwyanye rma. Àro wyaro rma rha newnohyatxkon 
hatà, wahanhotho komo xarha, noro yakoro amoyathoxemotho komo rma. 


Txesusu wayhàthàrà on ha. 


33Kamàm thataw ehtoko, nawanay harha tà. Ràà kay hatà, yukryeka 
yamtar horye, omeroro hatà. 3 oras nenatày hatà, tawanye rma hatà. 
Kokonyehra rma hak ehtoko, tawanye rma hak nehxakon hata. 

34Kokonye ehtoko, nàrwonàmye hatà, Txesusu, teryewrye ro hatà. 
Eroye, Eroye, ryema sakmahtane, kekon hata. Аго wyaro katxho гта, 
ona wyaro katxho me гта naha. Rohoryenà y, rohoryenà y, àsok tawro 
uro màhnànkan harha, katxho me rma naha. 

35 Àro wyaro tàwyanye enytxatxhe гта, ona wyaro nketxkon hata, 
àton kukur komo. Eryeyas heno yanyekyan hama, ketxkon hata. 36Àro 
ke karyhe toy hatà, toto, ukukur komo rma, àwokru horà. Sosoheno 
yaràhtoy hatà, ufa xkun ke, tutxunyem ke rma. Omam hotkoso neryey 
hata. Nàmyakonà гта haryhe tà, Txesusu wya entoho me. Thona ro hak 
tehtxe, kekon hatà. Tenytxe haka. Nomokyan xana, Eryeyas heno, kekon 
hatà. Yahkotohen hoye towso xana nomokyano. Tenytxe haka, kekon hatà. 

37 Kowontay haxa hatà, Txesusu, teryewrye ro hatà. Àro wyaro 
tkowontatxhe rma, wayehye hatà. Tano me ro rma wayehye hatà. 

38 Àro wyaro Txesusu wayehnàtoko, Khoryenkom màn yawonotho 
newaraxkay hatà. Thoko rma newaraxkay hatà, wom yatxarakaxahotho, 
Khoryenkom màn yawonotho. Eryehtyero newaraxkay hatà, txomo na hama. 

39 Txesusu yompataye nehxakon hata, arymano ynye ro komo уоһа, 100 
komo yohà rma. Tàwya Txesusu wayehrà yonyetxhe, onà wyaro nkekon 
hata. Khoryenkom muru me nahko hama, moson heno, kekon hata. 

40 Ато nehxatxkon xarha tà, woràskomo komo. Мохе ro гта, omeroro 
nenytxehkatxownà hatà. Àwawonye rma nehxakon hatà, Maryeya. 
Maknara honotho rma mok nehxakon hatà. Àwawonye rma rha nehxakon 
xarha tà, Maryeya rma rha. Txaku txko yonà rma noro hatà. Xose 
yon xarha пого hata. Àwawonye гта rha nehxakon xarha tà, Sarome. 

41 Txesus yakoronotho komo гта mokyam nehxatxkon hata, woràskomo 
komo, Karyeryeya yamtar horye noro yakoro tàtosomàtho komo rma 

hata, noro yakoronomanyenhayamotho rma hata. Awawonye nehzatzkon 
xarha tà, anar komo, woraskomo komo rma, thenyenohna komo rma. 
Txesus yakoro Xerusaryen hona omohxemotho komo rma nyamoro hatà. 


Txesusu yekehàtho yonamàthàrà on ha. 


42Hokano ytxoho yawasànà yosnaka rma tà wayehye ha, Txesusu, 
Xuknewyana komo yosonyhoryetxho yawasàn ho rma hatà. Awanaka rma 
haxa wayehye hatà. Hokano ytxoho yawasàn ho enampànà ro me nehxatxkon 
hata, àwayehxemo komo. Àro ke, Txesusu yekehàtho yonamrà xe nehxakon 
hata, horykomo, àro гта ho hata, awanaka гта hata. 43 Хоѕе гта пого hata, 
horykomo. Arymateya honotho rma mok nehxakon hatà. Ehonomnà rma 
haxa noro hatà, tosonytxaxemà ro komo kukuru rma hatà. Kàkayaryet kom 
me Khoryenkomo nànyaknyàr hona ro nehxakon hata. Noro гта toy hata, 
Peratusu hyaka. Oseryehpàra rma, onà wyaro nkekon hatà, àwya. Txesusu 
yekehàtho yanàr xe wehxaha, rowya enamtoho me, kekon hatà, àwya. 

^! Mexehra mak wayehno ha, kekon hata, Peratusu. Mexehra mak 
wayehno ha. Àro ke, 100 komo yohà yanyekye hatà, tàhyaka. Twayehso 
naye, kekon hatà, àwya, Txesus hoko. 45 Aha, wayehno ha, kekon hatà, 
100 komo yohà. Àro ke, ekehàthàrà yarhoy hatà, Peratusu, Xose wya. 

46Womu yehekatày hata, Xose, enyhoru гта hata. Ekehàthàrà yowye hata, 
yahkotohen hoye. Karamye hatà, wom ke, enyhoru rma ke. Toh yowtar yaka 
nenamye hatà, onamno ytxoho yaka, toh yakaxahonhàrà rma yaka. Tohu 
ymo hanamay xarha tà, ewtar hotaka. Ahutoho ymo rma hanamay hatà, Xose. 

47 Àto rma nehxatxkon hatà, Maryeya komo, Maknara honotho rma, esohye 
хата, Maryeya гта rha, Xose yona гта. Txesusu yonamtoho yonytxownà hata. 


Txesusu yasanàmàthàrà on ha. 


1 6 1Hokano ytxoho yawasànà kokmamye hata. Àkokmamàtxhe 
rma, ownyaku thoxnyemà yehekahtxownà hatà, Maryeya komo, 

Maknara honotho rma, esohye xarha, Maryeya rma rha, Txaku yonà 
rma, Sarome xarha. Ownyaku thoxnyemà rma yanàr xe nehxatxkon hatà, 
onamno ytxoho na, Txesusu yekehàtho karyenàr horà rma hatà. 

25а, nenmahye hata, domenku. Enmahrà ro totxownà hata, Maryeya komo. 
Onamno ytxoho na totxownà hata, катат yahatakatxhe nyhe hata. 3Onà 
wyaro nketxkon hatà, tàwyanye rma. Tohu ymo yotakanye txko yka nahko, 
toh yowtar hotaye, kàhyakanye, ketxkon hata. 4Dàk, nosompohtxownà hata. 
Tohu ymo yonytxownà hata. Ewtar hotaye etakaxaho гта yonytxownà hata. 
Koo, ketxkon hatà, hory me ymo rma haxa esnàr ke hatà. 

5Nowomtxownà hata, ewtar yaka. Toto wyarono yonytxownà hata, 
àhorymamxenyeno wyarono rma hatà. Eryewtaxaho nehxakon hatà, noro, 
ewtar yawo, howehehra. Thononke nehxakon hatà, buknyem ke rma hatà. 
Tàwyanye xenyetxhe rma, noskatokatxownà hatà, woràskomo komo. 

6Oskatokahra ehtxoko, kekon hata, пого, awyanye. Oskatokahra 
ehtxoko. Txesusu yonyze momohtxow hama, kekon hata. Nasarye honotho 
rma, amoyathosahotho rma yonyze momohtzow hama. Nasanamno ha, 
àwayehxemo kom waye, kekon hata. Tan ehxera naha. Xenytxoko, àwyanye 
enamàáthàràtho, kekon hata, пого, woràskomo komo wya. 7 Ekarymatxatxko, 
ànhananàhrà rotho komo wya, kekon hata. Petru wya ryhe ekarymatxatxko. 
Опа wyaro màketxhe ha, àwyanye. Oywahonye ten hata, Karyeryeya yamtar 
hona, màketxhe ha, àwyanye, kekon hata. Àto menyatxow hatà, màketxhe 
xarha, àwyanye. Àro wyaro rma noskarymay hatà, owyanye, màketxhe ha, 
Petru komo wya, kekon hatà, toto wyarono, woràskomo komo wya. 

8Toh yowtar yaye nahatakatxownà harha tà, woràskomo komo. 
Nekahtàmtxownà hata. Àsok tawro hana, tàràrànàmrà kom ke гта haxa 
mak hatà, toseryehokanàr kom ke rma haxa mak hatà. Anar komo wya 
ekarymahra nehtxownà hata, toseryehrà kom ke hata. 


Takorono rotho komo wya Txesusu yosonyhothàrà on ha. 


9?Domenku yonmahàátxhe гта, nasanàmye hata, Txesusu. Tasanàmàtxhe 
rma, nosonyhoy hatà, Maryeya wya, Maknara honotho wya. Noro htxero 
nenyey hatà. Worokyamo yoh me tehxemànhàràtho rma mok nehxakon 
hatà, Maryeya, 7 komo yoh me tehxemànhàràtho rma hatà, Txesusu 
nenyhoryetxhàràtho гта hata. 10 Tàwya Txesusu yonyetxhe, toy hata, пого. 
Akorono rotho komo wya ekarymaxe toy hatà. Nyamoro ryhe, nekhoketxkon 
hata. Nàratetxkon xarha tà, Txesusu hnànà. Àwyanye гта nekarymay hata, 
Maryeya. 11 Tonyxerye harha manay ha, kekon hata, àwyanye. Noro гта 
wenyo, kekon hatà. Tàwyanye enytxatxhe rma, àro wyaro hamà kahra rma 
nehxatxkon hata, nyamoro ha. Yaworohra màken hama, ketxkon mak hata. 

12Àro wyaro tàwyanye enytxatxhe rma, owto ymo hoye totxownà 
hatà, ukukur komo, asak hatà. Asama yarye àtontokonye rma, nosonyhoy 
hata, Txesusu, àwyanye. Anar me harha nyhe nosonyhoy hata, àwyanye. 
13Neramatxownà harha tà, nyamoro ha. Owto ymo hona harha totxownáà hata. 
Nekarymatxownà hata, tkukur komo wya. Tàwyanye enytxatxhe гта, àro wyaro 
hama kahra rma nehxatxkon hata, nyamoro, Txesusu yakorono rotho komo rma. 

14 Àro wyaro texetxhenye гта, nemtakmatxownà hata, nyamoro ha, 11 
komo rma. Emtakmantokonye rma, Txesusu nosonyhoy hatà, àwyanye. 
Neytxownà hata, noro, àro wyaro hama kanyehnàtho me esnàr kom ke hata, 
tàáhnawonye atxke гта haxa esnàr kom ke hata, ona wyaro kanyenhàyamo 
yoyukhura esnàr kom ke hatà, asanàmsaho amna nenyo kanyenhàyamo 
yoyukhura esnàr kom ke hata. Àro Ке neytxownà hata, Txesusu. 

150nà wyaro nkekon xarha tà, àwyanye. ÀAtotxoko, yukryeka yamtar horye, 
anaro rha owto hona, othoyehra, kekon hatà. Àrwo yonyhorunu ekarymatxoko, 
toto komo wya, omeroron komo wya, kekon hatà, Txesusu, 11 komo wya. 
16Àro yoyuknye kom hak nataymompotxowà, tuna kwaka. Nyamoro rma, 

tonyhoryezem me mpana natzhe ha, kekon hata. Eyuknyehna kom haza 
ryhe, tanahnohsom me natxhe hampana, kekon hata, Txesusu, 11 komo wya. 
17Eyuknye komo ryhe, ona wyaro mpana natxhe ha, kekon hata. Rahoxetà 
yonyhetxhe hampànà, toto кото wya. Rano me ryhe worokyamo yowyatxhe 
hampànà. Anaro rha yana komo rwon yawo nàrwonatxhe xarha hampànà, 
rahoxet yano me mak ha, kekon hatà. 18Anatoko okoye yahohsatxow hana. 
Tàwyanye ahosàtxhe гта, eskahnà me гта natxhe hampànà, rahoxet yano 
me гта rha, kekon hata. Anatoko tàákrakokemà yonyatxow hana. Tàwyanye 
enàtxhe гта, ekehàntahra гта natxhe hampànà, rahoxet yano me гта rha, 
kekon hatà. Ekehàtho komo yonyhoryetxhe xarha hampànà àhonanye tamor 
komo yenyàr ke. Àro wyaro rma rahoxetà yonyhetxhe hampànà, nyamoro ha, 
rahosnyenhàyamo, àrwo yonyhorunu yoyuknyenhàyamo, kekon hatà, Txesusu, 
11 komo wya, tànhananàhrà rotho komo wya. 

19 Àro wyaro tàwya katxhe, kahe yaka nasanàmye hatà, Txesusu, Kohkomo. 
Ehonomnà me xaxa neryewtay hata, Khoryenkom hanaka hata, howehehra hata. 

20Totxownà hata, ànhananàhrà rotho komo, anaro rha owto hon 
komo hyaka, omeroron komo hyaka. Nekarymatxownà hata, àwyanye. 
Kohkomo ryhe nakoronometxkon hatà. Eryehokano yeryhekon hatà, 
àwyanye, tahoxetà yonyhonàr horà. Àro wyaro yaworon me xaxa àrwon 
komo hutwamohsekon hatà, toto komo wya. 

RUKASA NMENHOTHO 
TKESUSU 
YEKETKHARANHARA 
ON HA. 





Teyoferu y ohyaka amenhehe katzhara on ha. 


1 1,2Teyoferu y, ohyaka amenhehe. Еһопотпа me гта haxa manaha, 

omoro ha. Amna kukur wawo nehxakon hata, Txesusu. Noro 
yonyenhàyamo rma, nekarymatxownà, amna wya. Àro ma noro yomokàtxhe, 
nenytxehkatxownà hatà, nyamoro ha. Àrwo yonyhorunu yokarymany komo 
гта nyamoro ha. Ànekarymatxhàyamo гта menhotxownà hata, anar komo. 
Yak natxhe, àmenhonyenhàyamo. Àro ke, uro xarha, àmenhehe, ohyaka. 

3 Omeroro uhutwatxehkanàr hoko rma haxa wehxakonà, mexe rma 
haxa mak ha. Yaworo uhutwatxehkanàr hoko rma. wehxakonà. Àro ke, 
ona wyaro àkeko. Атепћеп haxa hama, Teyoferu hyaka, àkeko. Omeroro 
ohxe wekarymatxehkehe, àwya, ronmenhotho ke, àkeko, ^owya yaworo 
xaxa uhutwatxho me. Onenytxatxhàr hoko rma, yaworo xaxa uhutwanàr 
xe wehxaha, owya. Àro ke àmenhehe, ohyaka. 


Kahe yawono wya Xowaw yonutoho yokarymatxhàrà on ha. 


5Xukneya hon komo kayaryet me nehxakon hakahpa tà, Eroknes heno. Noro 
heno yehtoko rma, àto nehxakon hakahpa tà, toto. Sakaryeyasà rma noro 
hatà. Khoryenkom màn yonye ro komo kukuru mok nehxakon hatà, noro heno. 
Akmeyas heno yohamàthàyamo kukur me nehxakon heno hatà. Khoryenkom 
màn yonye ro kukur komo rma mokyam nehxatxkon hatà, Akmeyas heno 
уоһатаћауато. Tàhye nehxakon hata, Sakaryeyas heno. Esakmew me nehxakon 
hatà, àhetx yosotà. Aron heno yohamàthàyamo wosàn me nehxakon hatà, 
Esakmew heno, Khoryenkom màn уопуе ro kukur komo wosàn me гта hata. 
SOhxe nehxatxkon hata, Sakaryeyas komo, àhetx xarha, Khoryenkomo nenyàr me. 
Мого rwon yawo ro гта haxa nehxatxkon hata. Tàyweronàhyamatxho kom yawo 


178 

ro rma haxa nehxatxkon hata. Atxke manaha katxho mehra ro mak nehxatxkon 
hata, nyamoro heno. 7 Ahokhura mak nehxatxkon hata. Esakmew yowan yaka 
atahohsàra ro mak nehxakon hatà, àhokru. Notxwakomotho me rma haxa 
nehxakon hatà. Horykomotho me rma rha nehxakon hatà, Sakaryeyas heno. 

8 Оѕоѕаћапапуе уоһа natamokyatxkon hata, Khoryenkom màn yonye 
ro komo. Anatoko natamokyatxkon hakahpa harha tà, Akmeyas heno 
yohamàthàyamo. Àtoko гта Sakaryeyas haka rha natamokyakon hata, 
Khoryenkomo hyaka. ?Noro rma wahanonkatxownà hatà, ukukur komo, 
Khoryenkom màn yaka owomtoho me, ownyaku yaknyohso owomtoho me. 
Onà wyaro yohà wahanonkano yeryatxkon hatà, Khoryenkom màn yonye 
ro komo. Tàwyanye tohu txko yarymatxho hoye ro yohà, wahanonkano 
yeryatxkon hatà. Àro wyaro rma àwahanonkaxaho nowomye hatà, Sakaryeyas 
heno, Khoryenkom màn yaka. 10 Àro yawo rma ownyaku yaknyohyakon hata. 
Màmyaye nehxatxkon hatà, toto komo, thenyenohnà komo. Khoryenkom 
yakoro nàrwonatxkon hata, àwya ownyaku yaknyohnàtoko гта hata. 

11 Àtoko rma nosonyhoy hatà, kahe yawono, Sakaryeyas heno wya. 
Kohkomo yanoto rma mok nehxakon hatà, kahe yawono. Yamata màhto 
nehxakon hatà, ownyaku yaknyohtoho màhto rma, howehehra hatà. 
Thatawo nehxakon hatà. 12Tàwya noro yonyetxhe rma, noseryehokekon 
mak hata, Sakaryeyas heno. Noseryehyakonà rma haxa mak hata. 

13O0nà wyaro haxa nkekon hata, kahe yawono, àwya. Sakaryeyasà y, 
oseryehpàra exko, kekon hatà. Oseryehpàra exko. Takoro orwonàmrà yonytxeko, 
Khoryenkomo, kekon hatà. Àro ke hohten hatà, ohetxe, Esakmewu. Omuru 
rma nenuryan hatà. Xowaw me ryhe mesohten hatà, kekon hatà, kahe yawono. 
14 Teryehorye гта haxa mpana manaha һа. Teryehorye гта rha трапа natxhe 
ha, toto komo xarha, thenyenohnà komo, noro yonunur ke mak ha, kekon hatà, 
kahe yawono. 15Еһопотпа me mpana naha ha, noro ha, Kohkomo nenyàr me, 
kekon hata. Ufa xkun yonhàra ro mak naha ha. Kawawaheno гта yonhàra ro 
mak naha ha, kekon hatà. Noro yowan yawo rma haxa naha ha, Khoryenkom 
yokato. Enuruhtxehwo ro, ewan yawo rma haxa naha ha, Khoryenkom yokato, 
kekon hata, kahe yawono. 16Ehsayewyana kukur komo yokyaha harha, пого 
ha, Khoryenkomo hyaka harha, Kohkomo hyaka harha. Thenyenohnà komo 
rma yokyaha harha, àhyaka harha, kekon hatà. 17 Kohkomo ywaho tàtosom me 
naha ha, noro ha, kekon hatà. Eryeyas heno wyaro, tahoxerye rma haxa naha ha, 
Khoryenkom yokato yano me mak ha, kekon hatà. Toto komo hananàhyaha ha, 
thokru komo hnàn yaw harha ehtxoho menye. Khoryenkomo yoyuknyehnàtho 
komo xarha hananàhyaha, enyhoru komo wyaro takàhso harha ehtxoho 
menye. Àro wyaro hananàhyatxhe Һа, omuru, Kohkomo yomoknàr hona 
osonyhoryetxho menye, kekon hatà, kahe yawono. 

180nà wyaro nkekon hata, Sakaryeyasà, kahe yawono wya. Àsok hana màken 
ha, kekon hata. Àsok hana, àro wyaro hama акеп ha. Horykomotho me гта haxa 
wehxaha, urotho. Notxwakomotho me xarha naha, rohetxenho, kekon hatà. 

19Neyukye hata, kahe yawono. Kakmryeyewu uro, kekon hata. Khoryenkom 
yakratawono ro rma uro ha. Ayakoro àrwonàmso ronyaknyo, noro ha. Àro 
yokarymaxe ronyaknyo. Tonytxahoryemà rma yokarymaxe ronyaknyo, 
ohyaka, kekon hatà, kahe yawono. 20 Àro wyaro hamà kahra mak mahko, 
rorwon hoko. Àro ke, àrwomra harha manaha hampànà, kekon hata. Rorwon 
yawo ro xaxa nenuryaha hampànà, omuru. Àsokentok hana. Khoryenkomo 
ryhe hutwehe. Enurhura ro гта haka àrwomra гого гта manaha hampànà, 
àro wyaro hama kahra oyesnàr ke, kekon hata, kahe yawono. 

21Sakaryeyas yahatakanàr hona ro nehxatxkon hatà, toto komo. Àro ke 
noseryehoketxkon hata, àramamrà hoko. Àsok tawro nàramamyan harha, 
Khoryenkom màn yawo, ketxkon hatà. 22Nahatakay haxa hatà, noro 
ha. Àrwomra ro mak nehxakon hatà, toto kom yakoro. Tamor ke ryhe 
nàrwonakon hata, akoronye. Àrwomra mak nehxakon hata. Àro Ке, ona 
wyaro nketxkon hata, toto komo. Kahe yawono nosonyhon hama, noro 
wya, Khoryenkom màn yawo ehtoko, ketxkon hatà. 

23Taa. Tàhkay hatà, Sakaryeyasà. Khoryenkom màn yawo atamokhera 
harha nehxakon hatà. Toy harha tà, bàn yaka. 

2425 Amnye hohtay haxa hatà, àhetxe, Esakmewu. Ewan yaka rma 
natahosày hatà, àhokru. Àro ke onà wyaro nkekon hatà, Esakmewu. 
Rowakryek hama, Kohkomo, kekon hata. Rowakryek hama, rohnàn yawo 
tesnàr ke. Ona wyaro kahra harha natxow hama, toto komo, rohoko. Atxke 
пау hama, mokro, àhohtahnà ro me tesnàr ke, kahra harha natxow hama, 
kekon hatà. Taa. Bàn yawo roro nehxakon hatà. Osonyhohra nehxakon 
hakahpa tà, toto komo wya. Àro wyaro 5 me nuno yonatkay hatà, Esakmewu. 


Kahe yawono wya Txesusu yonutoho yokarymatxhàrà on ha. 


26Yuhna me rma nehxakon hatà, Esakmewu. 5 me nuno yonatkanyenhàr 
me rma nehxakon hatà. Àtoko rma Kakmryeyew nyakye xarha tà, 
Khoryenkomo. Nasarye hona haxa tanoto rma nyakye hatà. Karyeryeya 
yamtar hono rma àro ha, owto, Nasarye. 27 Nànyakye hatà, wosà hyaka. 
Maryeya rma noro ha. Ukukmahnà ro mok nehxakon hatà. Toto hetx me 
ekarymaxah me rma nehxakon hatà. Xose rma noro ha, Maryeya ynyo. 
Dafe heno yohamàthàyamo kukuru гта mok nehxakon hata, пого ha. 

28 Ато ke nomokye hata, Khoryenkom yanoto, wosà hyaka. Ha y, kekon 
hatà, àwya. Ohxe manaha. Towakryexem me manaha. Ayakoro naha, 
Kohkomo, kekon hatà, àwya. 

29 Àro wyaro tàwya enytxatxhe rma, noseryehokekon mak hatà, Maryeya. 
Thenyehra rma haxa noseryehokekon hatà. Nehutwekon hatà. Àsoke nken 
haryhe, rowya, kekon hatà, tàhnawo. Àsoke nken haryhe, rowya, kekon hatà. 

30 Магуеуа y, kekon hata, Khoryenkom yanoto. Oseryehokahra exko. 
Towahke rma haxa naha, Khoryenkomo, ohoko, kekon hatà. 31 Oyowan yaka 
natahohsan hatà, ohokru, kekon hatà. Nenuryan hatà, omryerà txko. Txesus 

me mesohten hata, kekon hata, Kakmryeyewu. 32Ehonomna me zaza naha 
hampana, noro ha. Omeroron komo yohon muru omoro ha, katxho me 

naha hampànà, kekon hata. Xuknewyana komo kayaryet me пого уегуап 
hatà, Khoryenkomo, Kohkomo rma. Àhoryen heno komo wyaro, Dafe heno 
wyaro rma, àkayaryet kom me noro yeryan hatà, kekon hatà. 33Xako heno 
yohamàthàyamo kayaryet me roro nay hata, meya roro hata. Àkayaryet kom 
me noro yehtxoho, osomtatkahnà ro me nay hatà, kekon hatà, Kakmryeyewu. 

34 Àsok tawro harha, kekon hatà, Maryeya. Ronyo hyawohra hak 
wehxaha. Àro ke, àhohtahra wehxan hama, kekon hata. 

35 Neyukye hata, Khoryenkom yanoto. Khoryenkom yokato yano me ryhe 
ohohten hatà, kekon hatà. Omeroron komo yohon yahoxet yano me rma 
ohohten hatà. Àro ke, enyhoru ro xaxa noro ha katxho me nay hatà, ohokru 
txko, tonusomà rma, kekon hatà. Khoryenkom muru noro ha katxho me nay 
hatà, kekon hatà, Kakmryeyewu. 36Esakmew xarha hohteko. Okukuru rma 
hohteko, kekon hatà. Notxwakomotho rma hohteko. Natahohsako, àmryerà. 
Àhohtahnà rotho rma hohtek harha. 5 me rma nuno yonatkanyenhàr me naha, 
yuhna me, kekon hatà. 37 Àsok tawro hana. Ehnyahnà ro me mak nay hamà, 
Khoryenkomo. Ehonomnà хаха Ках mak naha ha, kekon hata, Kakmryeyewu. 

38Àro wyaro hama, kekon hata, Maryeya. Kohkom yanoto me hak 
wehxe. Orwon yawo ro hak wehxe, kekon hatà. Àro wyaro àwya katxhe 
rma, toy hatà, Khoryenkom yanoto, kahe yawono. 


Esakmewu hyaka Maryeya tothàrà on ha. 


39 Ато tàhto гта, towto hoye toy hata, Maryeya. Mexehra toy hata, owto txko 
hona. Xukneya yamtar hono rma àro ha, owto txko. Àto rma naha, àhà, Xukneya 
yamtarà rma. 40 Àto nehxatxkon hatà, Sakaryeyas komo. Àmàn kom yaka rma 
toy hatà, Maryeya. Nowomye hatà. Komokno, kekon hatà, Esakmewu wya. 

а Àro wyaro Esakmewu wya enytxatxhe rma, ewan yawo гта nasanàmye 
hatà, àhokru. Khoryenkom yokato yano me rma haxa nàrwonàmye hatà, 
Esakmewu, teryewrye ro. 42 Towakryexem me гта haxa manaha, отого ha, 
kekon hatà, Maryeya wya. Woràskomo komo yoho rma haxa towakryexem 
me manaha, omeroron komo yoho rma haxa mak ha. Towakryexem me rma 
haxa naha, ohokru txko, tonusomà гта, kekon hata, Esakmewu. 43Oyosnaka 
rma haxa wehxaha, urotho. Kohkom yonà ryhe omoro hatà. Rohyaka 
rma momokno ha. Àsok tawro hana uro mewakryen ha. Uro mewakryen 
hama, rohyaka oyomoknàr ke, Kohkom yon me rma oyesnàr ke, kekon hata, 
Esakmewu. ^*Owya komokno katxhe гта, rowan yawo гта nasanàmno, 
rohokru txko, teryehorye гта haxa tesnàr ke hama, kekon hata. 4?Tàrwon 
yawo ro naha ha, Kohkomo, rohoko, kany me mehxak hamà. Àro ke, 
towakryexem me rma haxa manay hama, kekon hata, Esakmewu, Maryeya 


wya. 

Maryeya wya ohxe xaxa nay hama Kohkomo katxhàrà on ha. 


46Onà wyaro nkekon hatà, Maryeya. Ohxe xaxa nay hamà, Kohkomo, àkehe, 
rohnawo rma, kekon hatà. ^7 Teryehorye rma haxa wehxaha, Khoryenkom 
hoko. Ronyhoryenye гта пого ha, kekon hata. 48 Norohnàtho me гта haxa 
ryehtoko, moson haxa hak wewakryexe, keknan hamà, Khoryenkomo, 
rohoko, tanoto hoko, kekon hatà. Àro ke, onà wyaro nketxhe hampànà, toto 
komo, amnye tonusom komo rma, omeroro. Khoryenkomo newakryetxho me 
гта haxa nehxakon hama, Maryeya, ketxhe hampànà, rohoko, kekon hata, 
Maryeya. 49 Rowakryeno гта haxa mak hama, Khoryenkomo. Ehonomnà xaxa 
rma noro ha. Enyhoru ro rma noro ha, kekon hatà, Maryeya. 

50Noro hona kàwyanye xenyetoko, kàhnàn kom yawo rma haxa naha, 
Khoryenkomo, kekon xarha tà. Amnyehran heno komo hnàn yawo rma 
nehxakonà. Amnyeno rma komo hnàn yaw xarha naha. Amnye tonusom komo 
hnàn yaw xarha naha, kekon hata, Maryeya. 51 Tahoxerye гта haxa nosonyhehe, 
Khoryenkomo, kàwyanye, kekon hatà. Ehonomnà komo yohon me rma haxa 
nosonyhehe. Ehonomnà me nosonyatxkonà rma haryhe, nyamoro ha, tàhnawonye. 
Ehonomnà mehra harha neryatxhe ha, Khoryenkomo, kekon hatà, Maryeya. 
52Ehonomnà rotho komo гта, ehonomnà mehra harha neryatxhe ha. Norohnàtho 
kom haxa ryhe, ehonomnà me harha neryatxhe ha, kekon hata. 53Ewakryehnà 
rotho komo xarha, towakryexem me harha neryatxhe ha. Towakryexemà rotho 
kom haxa ryhe, ewakryehnà me harha neryatxhe ha, kekon hatà, Maryeya. 
5455Ehsayewyana komo yakoronomehe, Khoryenkomo. Tanoto komo rma 
yakoronomehe, kekon hatà. Onà wyaro nkekon hatà, amnyehra, khoryen heno 
komo wya, Akmaraw heno komo wya, ehamàthàyamo wya xarha. Ohnàn kom 
yawo roro wehxaha hampànà, kekon hata, Khoryenkomo, àwyanye. Ато wyaro 
tàwya katxhàrànhàràtho yawo ro rma haxa naha ha, kekon hatà, Maryeya. 

56Esakmewu hyawo гта hak nehxakon hata, Maryeya. Noro hyawo 
rma, 3 me nuno yonatkay hatà. 3 me rma tàwya enatkatxhe rma, towto 
hona harha toy hatà, Maryeya. 


Xowaw yonuruthuru on ha. 


57 Neryewhamye haxa hata, Esakmewu. Nenuruy hata, Кага me txko 
hata. 58 Asok hana nenytxatxownà ha, àhoyen kom ha, àyanan komo 
xarha. Ekaytà yonytxatxownà hatà. Esakmewu yowakryeno rma haxa 
mak hata, Kohkomo, tawro yonytxatxownà hata. Àro ke, Esakmewu 
wyaro, teryehorye rma rha nehxatxkon hatà, nyamoro xarha. 

598 me enmahàtxhe, nomohtxownà hata, anyyokono ynye komo. Bàryekomo 
txko yanyyokoso nomohtxownà hata. Àtoko rma esohtonàr xe xarha nehxatxkon 
hata. Ауд yosot yawo Sakaryeyas me esohtonàr xe nehxatxkon haryhe tà. 

60 Àna mata, кекоп mak hata, àyonà. Xowaw me haxa ryhe tesohtotxe, 
kekon hatà. 

61 Ana mata, ketxkon hata, àwya. Xowaw me ayanan komo yosotà 
ehxera we naha ha, ketxkon hatà. 

62 Àro Ке, ona wyaro nketxkon hatà, àyàmà wya, tamor kom ke. Àsok 
esohtonàr xe manaye, ketxkon hatà, àwya, tamor kom ke. 63Benhosom 
soko, kekon hatà, àyàmà, tamor ke. Onà wyaro nmenhoy hatà. Xowaw 
me ryhe naha, esotà, katxho menhoy hatà. Noseryehokatxownà mak hatà, 
omeroro. 94Àtoko гта nàrwonakon harha tà, Sakaryeyasà. Nàkrakrantay 
hatà, unyuru. Ohxe xaxa nay hamà, Khoryenkomo, kay hatà. 

65Noseryehoketxkon hatà, toto komo, àhoyen komo rma. Omeroro 
nekarymetxkon hatà, anar komo wya. Nekaytay hatà, Xukneya yamtar horye, 
tàhànkem horye гта, othoyehra mak hata. 66 Àsok tawro harha, ketxkon 
hatà, enytxanyenhàyamo, omeroro. Àhoko rma haxa nehutwetxkon hatà, 
tàhnawonye. Asok hana ehonomnà me nay ha, enuxenyeno, ketxkon hatà. 
Thorymamtàhkatxhe гта, ehonomnà me гта haxa nay hama, ketxkon hata. 

Kohkom yahoxet yano me horymamyakon hata, Xowawu. 


Sakaryeyasà wya buru yokarymatxhàrà on ha. 


67 Khoryenkom yokato yano me гта haxa ona wyaro nkekon hata, 
Sakaryeyasà, Xowaw yàmà rma, ànhutwamohsothàr yano me rma hatà. 

68 Оһхе xaxa nay hama, Khoryenkomo, tkatxe, kekon hata. Kohkomo гта 
noro ha, Ehsayewyana komo horyenà ro rma. Tàmryenon komo yonyhoryexe 
tomohsomà rma noro ha. Àro ke, ohxe xaxa nay hama, tkatxe, kekon 
hata. 6?9Konyhoryeny komo гта nyakyaha. Ehonomnà xaxa гта nyakyaha. 
Dafe heno yohamàtho гта, tanoto heno yohamàtho гта nyakyaha, kekon 
hata. 70 Tànànyaknyàrà yokarymekonà гта hata, tàrwon yokarymanye 
ro heno komo wya, enyhoru ro heno komo wya, amnyehran heno komo 
wya, kekon hatà. 71 Nànyakyaha, àwya kxanhànàtho komo yarymatxho me, 
Xuknewyanahnáàtho komo гта yarymatxho me, kekon hata, Sakaryeyasà. 
72 Ато wyaro kàhnàn kom yawo гта haxa naha hampànà, Khoryenkomo. 
Onà wyaro nkekon hatà, amnyehra, khoryen heno komo wya. Ohnàn kom 
yawo rma haxa wehxaha hampànà, kekon hatà, àwyanye. Aro wyaro tàwya 
katxhàrànhàràtho yawo ro гта haxa nosonyhehe hampànà, kàwyanye, kekon 
hatà, Sakaryeyasà. 73 Akmaraw heno wya ryhe, onà wyaro nkekon hatà. 
Kowakryetxhe xaxa mak hampànà, àkehe, owya, ronenytxanàr me xaxa 
mak ha, kekon hatà, noro heno wya. Àro wyaro àrwonàmáthàrà гта, ohxe 
xaxa nehxakonà. Àro hutwahkahpàra ro mak naha, Khoryenkomo, kekon 
hata, Sakaryeyasà. 74Аго yawo ro гта, kxanhàn komo yanoto mehra harha 
keryatxhe hampànà, Khoryenkomo. Kxanhàn kom hona oseryehpàra harha 
tehxatxhe hampànà. Oseryehpàra rma Khoryenkomo tewakryetxhe hampànà, 
kekon hata. 75 Anhà hokonohnà ro me tewakryetxhe hampànà. Noro nenyàr 
me ohxe tehxem me rma tewakryetxhe hampànà. Àro wyaro rma, tano roro 
rma hak kehtokonye, noro tewakryetxhe hampànà, kekon hatà, Sakaryeyasà. 

76Onà wyaro nkekon xarha tà, buru mryenà txko hoko. Kara y, ona 
wyaro nketxhe hampànà, toto komo, ohoko, kekon hata. Omeroron 
komo yohono rwonà yokarymanye ro пого ha, ketxhe hampànà, ohoko, 
Kohkomo ywaho tàtosom me oyesnàr ke. Noro yomoknàr hona toto komo 
menyhoryetxhe Һатрапа, kekon hata, Sakaryeyasà, Биги wya. 77 Kohkomo 
wya enyhoryetxho komo muhutwamohsehe hampànà, àmryenon komo 
wya, kekon hatà, buru hoko. Ayanhànàthàyam hoko noseryewhokehe, 
Khoryenkomo, màkehe hampànà, àwyanye. Àro wyaro rma oyonyhoryetxhe, 
màkehe hampànà, àwyanye, kekon hata, Sakaryeyasà, Биги hoko. 

78Kanhànàthàyam hoko noseryewhokehe hampànà, Khoryenkomo, kekon 
xarha tà. Khokonye noseryewhokehe hampànà, kàhnàn kom yawo rma haxa 
tesnàr ke mak ha. Àro hoye ro nomokyaha, kahe yawono, kàhyakanye. Enmahrà 
wyaro rma nomokyaha, awaràn wawohra harha kehtxoho menye, kekon hatà. 
79 Awaràn wawon komo wyaro tehxatxhe, yaworon xaxa hutwahra kesnàr 
komo ke. Twayehso rma tehxatxhe. Noro ryhe, yaworon xaxa hutwamohsehe 
hampànà, kàwyanye, teryehoryemà ro me harha kehtxoho menye, kekon hata, 
Sakaryeyasà. Àro wyaro nkekon hatà, Khoryenkom yokato yano me mak hatà. 

80 Horymamyakon hata, bàryekomo, Xowawu. Tahoxerye nehxakon hata, 
tàhnawo. Thorymamtàhkatxhe гта, ahehnawo roro nehxakon hakahpa tà. 
Toto komo wya tosonyhohra ro rma haka, ahehnawo roro nehxakon hatà. 
Amnye nosonyhoy haxa hatà, àwyanye, Ehsayewyana komo wya. 


Txesusu yonuruthuru on ha. 


1Тоїо yakenon komo kuknomahoy hata, Sesa, Homayana komo 

kayaryetà ymo. Awkustu rma noro ha. Txesusu yonurhura ro rma 
haka, kuknomahotxownà hata, tanoto komo wya. Àyakenon komo 
ukuknomatxoko, omeroro, kekon hatà, àwyanye. 2Àro ma ukuknomanàr 
komo mon nehxakon hatà. Serya yamtar hon komo kayaryet me 
nehxakon hakahpa tà, Seryenyu. Sesa nànyaketxho rma noro ha. 

з Ато ke totxownà hata, toto komo. Towtothàyam hona totxownà hata. 
Thoryen heno komo yowtotho hona гта totxownà hata, tekuknomahotho 
menye. 4Хоѕе xarha toy hata. Karyeryeya yamtar hoye toy hata. Nasarye 
hoye rma, towto hoye rma, toy hatà. Xukneya yamtar hona toy hatà. 
Dafe heno yowtotho hona, Beryen hona rma, toy hatà, Xose. Dafe heno 
yohamàtho kaxe nehxakon hata. 5Àsna toy hatà, tekuknomahotho me. 
Maryeya xarha toy hata, akoro. Аһеіх me ekarymaxah me nehxakon 
hata, noro ha. Yuhna me rma nehxakon hata. 

6 Вегуеп ho tehtokonye, neryewhamye hata, Maryeya. 7 Nenuruy hata, 
kàrà me txko hatà. Àro ma àhohtathàrà mok nehxakon hatà. Karamye 
hatà, àyonà, wom ke. Neryey hatà, okno nyahrà yon yaka. Tarke rma 
haxa nehxakon hata, hawana kom mana. Xose komo yosarà ehxera 
nehxakon hatà. Àro ke, okno màn yawo nehxatxkon hatà. 

Kahneru yonye ro komo wya kahe yawon komo rwona yonytxatxhàrà on ha. 


8 Вегуеп màhto nehxatxkon hata, kahneru yonye ro komo. Owto 
yonatowo nehxatxkon hatà. Txuf wawo nehxatxkon hatà. Kohsaya toknà 
komo yonyatxkon hatà. 9Àro wyaro ehtokonye rma, nosonyhoy hatà, kahe 
yawono. Kohkom yanoto rma nosonyhoy hatà, àwyanye. Nawasmetxownà 
hatà, Kohkom yawasànà ymo. Bamtotàhkaxe ro nehxakon hatà, awasànà 
ymo. Noseryehyatxkonà rma haxa mak hatà, kahneru yonye ro komo. 

10Oseryehpàra ehtxoko, kekon hata, kahe yawono, àwyanye. Oseryehpàra 
ehtxoko. Ronekarymanàrà, tonytxahorye гта haxa naha. Àro hoye ro 
neryehotetxhe hampànà, toto komo, omeroro, kekon hata. 11 Amnye гта 
nenuno ha, oyonyhoryenye komo. Dafe heno yowtotho ho nenuno ha. 
Kryestu ryhe noro ha, Kohkomo rma, kekon hatà, kahe yawono. 120nà 
wyaro uhutwamohsehe, owyanye. Enuxenyeno txko menyatxhe, kekon 
hatà. Wom ke àkaramxaho menyatxhe. Okno nyahrà yon yaka txexaho 
rma menyatxhe. Àro wyaro uhutwamohsehe, owyanye noro moson hamà 
katxho me, kekon hatà, kahe yawono, kahneru yonye ro komo wya. 

13Àro wyaro àwya katxhe rma, noro hyaka nomohtxownà hatà, kahe 
yawon komo xarha, thenyenohnà komo. Khoryenkom hoko wanotetxkon 
hata. 1^Ohxe xaxa manaha tkatxe, Khoryenkomo wya, kahe yawono 
wya, ketxkon hata. Teryehorye гта haxa natxhe Һатрапа, toto komo, 
yukryeka hon komo. Khoryenkomo newakryenàr komo rma, teryehorye 
natxhe hampànà, ketxkon hatà, kahe yawon komo. 

15Àro wyaro tàwyanye katxhe гта, totxownà harha tà. Kahe yaka harha 
totxownà hata. Noknomtxownà hata, kahneru yonye ro komo. Apa txowà, 
ketxkon hatà, tàwyanye rma. Owto hona, Beryen hona rma àpa txowà. Kohkomo 
nhutwamohsotho гта yonyxe ара txowà, ketxkon hata, kahneru yonye ro komo. 

16 Àro ke, karyhe rma haxa totxownà hata. Maryeya yonytxownà hata. 
Xose xarha yonytxownà hata. Enuxenyeno txko xarha yonytxownà hata. 
Okno nyahrà yon yawo nehxakon hatà. 

17 Àro wyaro tàwyanye xenyetxhe, kahe yawono rwonà yokarymetxkon hatà, 
kahneru yonye ro komo, toto komo wya. Enuxenyeno yokarymatxhàràtho rma 
yokarymetxkon hatà. 18Àsok tawro moro ha, ketxkon hatà, toto komo, enytxany 
komo, omeroro. Àsok tawro moro ha, ketxkon hatà, àrwon kom hoko, kahneru 
yonye ro komo nekarymatxho hoko rma. Noseryehoketxkonà rma haxa mak hatà. 

19 Maryeya ryhe, tàmryerà yokarymatxhàràtho hutwahkahpàra 
nehxakon hatà. Nehutwekonà rma hatà, tàhnawo. 

20 Totxownà harha tà, kahneru yonye ro komo. Khoryenkom hoko 
wanotetxkon hatà, kahe yawono nekarymatxho hoko. Tànenytxatxhàyam 
hoko rma, tànenyetxhàyam hoko xarha, wanotetxkon hatà. Ohxe 
xaxa manay hama. Ehonomnà me xaxa manay hama, ketxkon hata, 
Khoryenkomo wya. 

Khoryenkom man yaka Tzesusu mryena yarathara on ha. 


218 me enmahàtxhe, enuxenyeno txko yanyyokotxownà hata. Atoko 
rma Txesus me nesohtotzowna hata. Àro wyaro nesohtohoy hata, kahe 
yawono, atahohsàra rma hak ehtoko. 

22Moyses heno wya tàyweronàhyamatxho kom yawo ro tosonyhoryenàr komo 
xe nehxatxkon hatà, Maryeya komo. Tonuruthuru hoye ro anhàntaxah kax mak 
nehxakon hatà. Àro ke, tonurutxhe 40 me nenmahye hatà, tàyweronàhyamatxho 
kom yawo ro hata. 40 me enmahàtxhe, totxownà hata, Xerusaryen hona. Thokru 
txko yatxownà hata, Khoryenkom màn yaka. Kohkomo wya tonyhosom me 
natxownà hata. 23 Ато hoko гта àyweronàhyamano yeryhoy hata, Kohkomo, 
Moyses heno wya. Wahoto rye komo ryhe mekyatxhe ha, rohyaka, rowyano ro 
me ehtxoho menye, kekon hatà, Moyses heno wya. Kàrà me tehtokonye, rowyano 
ro me natxhe ha, wahoto rye komo, kekon hatà, noro heno wya. Àro yawo ro 
nehxatxkon hata, Maryeya komo. 24Опа wyaro nkekon xarha tà, Kohkomo, 
Moyses heno wya. Onok kom haxa hana màmyatxow ha, xàhàhà kom haxa hana, 
watkuku kom haxa hana. 2 me гта màmyatxhe ha, àmxekrà komo гта, kekon 
hatà, àyweronàhyamano ynyàr me hatà. Àro yawo ro xarha nehxatxkon hatà, 
Maryeya komo. Tànàmrà komo гта yatxownà hata. 

25 Àto nehxakon hata, horykomotho. Semyawu rma пого hata. Xerusaryen ho 
nehxakon hatà. Ohxe nehxakon hatà. Khoryenkom hokon me nehxakon hatà. 
Ehsayewyana komo yonyhoryenye hona ro nehxakon hatà. Omoknàr hona ro 
гта nehxakon hata. Ewan yawo nehxakon hata, Khoryenkom yokato. 26Noro 
ryhe, ona wyaro hutwamohsoy hata, àwya. Awayehpáàtor hak moro, kay hata, 
àwya. Kryestu yomokhàra ro rma haka, awayehpàtor hak moro, owya Kohkomo 
nànyaketxho yonyhera ro rma haka, kay hatà, Khoryenkom yokato, àwya. 

27 Àro ke, Khoryenkom màn yaka nowomye hatà, noro ha, Khoryenkom 
yokato yano me mak hatà. Àtoko rma Txesusu mryenà txko yohtxownà 
hata, àyàm komo. Thokru txko yohtxownà hata, tàyweronàhyamatxho 
kom yawo ro tehtxoho menye. 

28 Bàryekomo txko yanàmye hatà, Semyawu, tonaka. Apa y, ohxe xaxa 
manay hama, kekon hata, Khoryenkomo wya. 29Rohà y, ayanoto uro. 
Orwonàmáthàr yawo ro mahko hama, rohoko. Rowayehpàra го гта haka, 
wenyo haxa ha, onànyaketxhàrà, kekon hatà. Amna yonyhoryenye ro rma 
wenyo haxa ha. Àro ke, teryehorye rma kwayehyan hamà, ayano me mak 
ha, kekon hata. 39Onànyaketxhàrà wenyo haxa ha. Атпа yonyhoryenye 
ro rma wenyo haxa ha, kekon hata. 31 Mosonà mànyakyako, toto komo 
wya xenytxoho me, anaro rha yana komo wya xenytxoho me, kekon hatà. 
32Weyu wya amna yawasmentokono wyaro ohutwamohsehe hampànà, 
mosonà, Xuknewyanahnà komo wya. Xuknewyana komo xarha, ohxe 
harha natxhe hampànà, toto komo wya. Moson hoye ro, ona wyaro nketxhe 

hampana, toto komo, omeroro. Ohxe xaxa natxow hama, Kuknewyana komo, 
Khoryenkomo mryenon komo, ketxhe hampànà, kekon hatà, Semyawu. 

33Tàwyanye Semyawu rwonà yonytxatxhe rma, koo, ketxkon hatà, 
àyàm komo, àyon xarha. Àrwon hoko rma noseryehoketxkon hata. 

заОпа wyaro nkekon xarha tà, Semyawu, àyàm komo wya. Khoryenkom 
hak oyowakryetxowà, kekon hata, àwyanye. Ona wyaro nkekon xarha tà, 
Maryeya wya, àyonà wya. Uro enytxako, kekon hatà, àwya. Ronànyaketxho me 
naha, mosonà, oyonyhoryeny komo, Капу me mpana naha ha, Khoryenkomo, 
omryer hoko, Xuknewyana komo wya, kekon hatà. Xanomkahnohyatxhe 
mak hampànà, ukukur komo. Àro ke natanàhnohpetxhe hampànà, tàwyanye 
àxanomkahnohrà ke mak ha, kekon hatà. Anar komo, ukukur komo rma, 
nosonyhoryehetxhe hampànà, moson hona tàwyanye xenyàr ke mak ha, kekon 
hata, Semyawu. 35 Моѕоп hoko anar me rha nehutwetxhe hampànà, toto komo, 
tàhnawonye. Ohxe hana, ohxehra haxa hana, nehutwetxow ha. Ehutwatxho 
komo rma hutwamohsehe hampànà, mosonà, kekon hatà, Maryeya wya. 
Omoro ryhe, mekhokehe xaxa mak hampànà, moson hoko. Teryewhamso ro 
mekhokehe xaxa mak hampana, katxefara ke àharaxkaxaho wyaro mak ha, 
kekon hatà, Semyawu, Maryeya wya. 

36 Àto nehxakon hatà, wosà. Ana rma noro hatà. Fanwew heno yomsàrà rma 
пого hata, Ase heno komo yohamàthàyamo kukuru гта hata. Khoryenkomo 
rwonà yokarymanye ro me nehxakon hatà, noro ha. Notxwakomotho me rma 
haxa nehxakon hatà. Tànyonye rma hak tehtoko, 7 me txemnyehàntay hatà. 

37 Tànyo heno wayhàtxhe, ànyomra harha 84 me txemnyehàntay hata. Ато 
ke, notxwakomotho me rma haxa nehxakon hama. Noro rma, Khoryenkom 
màn yawo roro nehxakon hatà. Ahatakahra ro mak nehxakon hatà. Kohsaya 
rma, awasnaw xarha, nàrwonakon hatà, Khoryenkom yakoro. Tano me ro rma 
natahyehnomekon xarha tà. Аго wyaro Khoryenkomo yowakryekonà roro hata. 
38Àto Txesusu mryenà yehtoko rma, nomokye hatà, Ana, àhyakanye. 
Apa y, ohxe xaxa manay hamà, amna hoko, kekon hatà, Khoryenkomo wya, 
tàwya Txesusu mryenà yonyàr ke mak hatà. Noro yokarymay hatà, toto 
komo wya. Tonyhoryeny komo yomohtoho hona ron komo rma nyamoro 
hatà. Xerusaryen hona nànyakyan hatà, Khoryenkomo, katxhàr hona ro 
rma nehxatxkon hatà. Nyamoro wya rma Txesusu yokarymay hatà, Ana. 
39Kohkomo wya tàyweronàhyamatxho kom yawo ro tehtxekatxhenye, 
totxownà harha tà, Maryeya komo. Karyeryeya yamtar hona 
harha totxownà hata, Nasarye hona harha, towto kom hona harha. 
40Horymamyakon hata, àhokru. Karyhe nehxakon hata. Takàhso гта haxa 
nehxakon hatà. Khoryenkomo newakryenàr me rma haxa nehxakon hatà. 


Bàryekomo me Khoryenkom màn yawo Txesusu yexetxhàrà on ha. 


41 Txemnyeh wawo уоһа tetxkon hata, Txesus yam komo, Xerusaryen 
hona. Asahxemtono ytxoho na tetxkon hatà. Thoryen heno komo 

yohokoko àtothàrànhàrà hutwatxho rma àro ha, asahxemtotho komo. 
Аѕпа уоһа tetxkon hata. 4212 me Txesusu txemnyehàntatxhe, totxownà 
хата tà, tàtothàyamo wyaro гта rha. 

43Taa. Nenatày hatà, asahxemtotho komo. Enatàtxhe rma, towto kom 
hona harha tetxkon hata, Txesus yam komo. Noknomye mak hata, Txesusu, 
bàryekomo. Xerusaryen ho гта noknomye hata. Oknomàthàrà hutwahra mak 
nehxatxkon hatà, àyàm komo. 4^ Akoron komo rma, thenyehra nehxatxkon 
hatà, Maryeya yanan komo, Xose yanan komo xarha, anar komo xarha. Àro 
ke, àwawonye rma Txesus hutwetxkonà rma haryhe tà. Tkokmamnohso ro 
tetxkon hata. Tkokmamàtxhenye гта, Txesusu yohoryatxkon hata. Tàyanan 
kom waha, thoyen kom waha xarha, nehoryatxkon hata. 4» Xenyhera mak 
nehxatxkon hata. Àro Ке totxownà harha tà, Xerusaryen hona, àhorà. 

46 Osorwawo ro enmahàtxhe, nehotxownà haxa hata. Khoryenkom màn 
yawo nehxakon hata. Àyweronàhyamano ynye ro kom wawo nehxakon 
hatà. Àwawonye rma eryewtaxaho nehxakon hatà. Nyamoro yonytxekon 
hata. Àsok naye, owyanye, kekon xarha tà, àwyanye, anaro rha hoko. 47 Noro 
yonytxetxkon xarha tà, nyamoro ha. Àwyanye гта, àsok naye, owya, tatoko, 
ohxe гта haxa neyukyatxkon hata, Txesusu, bàryekomo. Enkukmahnà ro Ках 
mak nehxakon hata. Ато ke noseryehoketxkon hatà, nyamoro ha, omeroro. 

48Àro wyaro àwya eyuknur komo yonytxownà hata, àyàm komo. Àro ke 
noseryehokatxownà hata. Ona wyaro nkekon hata, àyonà, àwya. Roknà у, àsok 
tawro amna meryehokek harha, kekon hatà. Amna oyohoryaknano. Apapa xarha 
oyohoryaknano. Amna noseryehokeknano rma haxa, ohoko, kekon hatà, àyonà. 

49 Àsok tawro uro mehoryatxkenan harha, kekon hatà, Txesusu, àwyanye. 
Royàm màn yawo tehxoryehra kat wehxaknano, owyanye, kekon hatà. 
50Àro wyaro àwya katxho hutwahra mak nehxatxkon hata, àyàm komo. 

51Akoronye toy hata, Txesusu. Nasarye hona nahatakatxownà hata. Táyàm 
komo yoyukyakon hata. Tàyon xarha yoyukyakon hata. Noro rwonàmàthàrà 
hutwahkahpàra nehxakon hatà, àyonà. Nehutwekonà rma hatà, tàhnawo. 
52Horymamyakon hata, Txesusu. Horykomo me nyhe nehxakon hata. 
Takàhso nyhe nehxakon hatà. Khoryenkomo newakryenàr me rma haxa 
nehxakon hatà. Toto komo newakryenàr me xarha nehxakon hatà. 


Xowawu wya Khoryenkomo rwonà yokarymatxhàrà on ha. 


1Tarwon yokarymahoy haxa hata, Khoryenkomo, Xowaw heno wya. 

Asokentok hana. Sesa me Txekmeryu yehtoko, nekarymahoy hata, àwya. 
Homayana komo kayaryet me rma, 15 me àtxemnyehàntaxaho mok nehxakon 
hata, Txekmeryu. Àtoko rma, Xukneya yamtar hon komo kayaryet me nehxakon 
hakahpa tà, Ponseyu Peratusu. Àtoko гта, Karyeryeya yamtar hon komo 
kayaryet me nehxakon hakahpa tà, Eroknesà. Atoko rma, noro yowtà ryhe, 
Feryepe rma, anar komo kayaryet me nehxakon hakahpa tà. Eturyeya yamtar 
hon komo kayaryet me rma, Tàrakonetes yamtar hon komo kayaryet me xarha, 

nehxakon hakahpa tà, Feryepe. Atoko rma, Akmeryene yamtar hon komo 
kayaryet me nehxakon hakahpa tà, Ryesanyasà. 2Àtoko rma Khoryenkom màn 
yonye ro komo yoh me nehxatxkon hakahpa tà, Anas komo, Kayfas xarha. 
Nyamoro yehtoko rma, tàrwon yokarymahoy hatà, Khoryenkomo, Xowaw 
heno wya. Sakaryeyas heno murunho rma mok nehxakon hatà, Xowawu. 
Ahehnawo rma tehtoko, Khoryenkomo rwonà yonytxay hatà. 3Àro ke toy 
hatà. Xoknaw horye ro rma tekon hatà, àwararo, mahorye xarha, othoyehra 
mak hatà. Khoryenkomo rwonà yokarymekon hatà, toto komo wya. Atxke 
manatxhe, kekon hatà, àwyanye. Anar me harha ayanhànàthàyamo xenytxoko. 
Ataymompotxok xarha, ohokonye Khoryenkomo yoseryewhokatxho me, àwya 
ayanhànàthàyamo yowtoho me, kekon hatà, Xowaw heno, toto komo wya. 
^Noro hoko гта menhoy hata, amnyehra, Esaeyas heno, Khoryenkomo 
rwonà yokarymanye ro heno. Noro heno karyehtan yawo rma, onà wyaro 
nkehe, ànmenhothàrànhàrà rma. 

Onà wyaro nkehe hampànà, ahehnawono, teryewrye ro. Kohkomo ryhe 
nomokyan hata, àro ke osonyhoryetxoko, kehe hampànà, toto komo wya. 
Tkayaryet komo yomoknáàtoko, esamar komo yonyhoryetxow hama, 
àmryenon komo. Àro wyaro rma rha, oyowan komo enyhoryetxoko, 
owyanye Kohkomo rwonà yonytxatxho me, kehe hampànà, 
ahehnawono. »Takawanke asamatho yehtoko, nanohketxow hama, kehe 
hampànà. Tàhànke ehtoko, àheterunuthuru yowyatxow hama, kehe 
hampànà. Tokemxe ehtoko, hàràsàhse harha neryatxow hama, kehe 
hampànà. Ketxetx me ehtoko, ketxetxenketxow hama, kehe hampànà. 
Asamatho wyaro, atxke manatxhe, omnyam ha. Àro ke, osonyhoryetxok 
xaxa mak hampànà, kehe hampànà. 6Копуһогуепуе ro komo nyakyan 
hata, Khoryenkomo. Noro yonyatxhe xaxa mak hampana, toto komo, 
omeroro, kehe hampànà, ahehnawono, toto komo wya. 

Àro wyaro rma nkehe, Esaeyas heno nmenhotho. 

7Xowawu hyaka nomokyatxkon hatà, toto komo, thenyenohnà komo. Àwya 
ataymomposo nomokyatxkon haryhe tà. Onà wyaro haxa nkekon hatà, Xowawu, 
àwyanye. Okoye wyaro atxke manatxhe, kekon hatà. Ayataymomrà komo xe 
rma manatxhe haryhe, oyoseryehrà komo ke mak ha. Ewakhàra Khoryenkom 
yehtxoho hona moseryehyatxow hama. Amnye kanàhnohyatxhe Һатрапа, 
Khoryenkomo, katxho hona rma moseryehyatxow hamà, kekon hatà. Àro wyaro 
rma rha, weheto krunke nekahtàmyaha, okoye, kekon hatà, Xowawu, toto komo 
wya. 8Anar me harha ranhànàtho wenyaha, màketxhe rma haryhe. Ahnànkahra 
mak manatxhe ha, kekon hatà. Anar me harha ranhànàtho wenyaha kany 
me oyehtokonye, ayanhàn komo àhnànkatxoko, ohxe harha oyosonyhotho 
menye. Ona wyaro гта màketxhe haryhe, kekon hata. Оһхе гта haxa 
tehxatxhe, Akmaraw heno yohamàtho kaxe, màketxhe rma haryhe. Ато wyaro 
kahra ehtxoko, kekon hatà. Onà wyaro haxa ryhe àkehe, owyanye. Akmaraw 
heno yohamàtho me marma oyehtxoho komo ryhe, ohxehra ro mak naha, 

Khoryenkomo wya, kekon hata. Asok tawro hana. Akmaraw heno yohamra 

me marma toto yesnàr xehra nay hama, Khoryenkomo, kekon hata. Noro heno 
yohamrà me marma toto yesnàr xe tehtok haxa, tohu txkotho yakàhtonàràtho 
haryhe àwya, Akmaraw heno yohamrà me harha. Ehnyahnà ro kax mak naha ha, 
пого ha, kekon hata, Xowawu. 9Àsok hana nay ha, natàtho ha. Ehetahra ehtoko, 
tamaxem me nay hama, kekon hata. Àmxathàr me то rma tawotosom me nay 
hama. Amaxahotho rma, weheto waka tarymaxem me xarha nay hama, kekon 
hata. Аго wyaro гта rha tanàhnohsom me гта manatxhe hampànà. Ayanhàn 
komo hnànkahra oyehtokonye, mexehra гта haxa ayanàhnohtàketxhe hampànà, 
Khoryenkomo, kekon hata, Xowawu, toto komo wya. 

10 Àsoke ryhe amna naye, ketxkon hata, toto komo. Àsoke ryhe amna 
naye, ohxe harha amna yehtxoho me, ketxkon hatà. 

11 Onà wyaro neyuhtxownà hatà, Xowawu. Owakryeno txetxoko, kekon 
hatà. Owakryeno txetxoko. Twomunke oyehtokonye, 2 me ehtoko, 1 me 
гта tàmtxoko, toto wya, àvomumnutho wya, kekon hata. Àro wyaro 
rma rha, tànyahke oyehtokonye, àhoye rma tàmtxoko, toto komo wya, 
ànyahpànàtho komo wya, kekon hatà, Xowawu. 

I2Tkayaryet komo txenyerunu yahosnye ro komo xarha, ataymomposo 
nomohtxownà hata. Khananàhnye y, ketxkon hata, Xowawu wya. Àsoke 
ryhe amna naye, ohxe harha атпа yehtxoho me, ketxkon hata. 13O0nà 
wyaro neyuhtxownà hata, Xowawu. Owyanye toto komo txenyerunutho 
yahosnáàtoko, eho nyhe ahohsàra ro mak ehtxoko. Oyoh komo 
rwonàmàáàthàr yawo ro гта ahohtxoko, kekon hata, Xowawu, àwyanye. 

14 Àto nehxatxkon xarha tà, arymano ynye ro komo. Àsoke ryhe amna naye, 
ohxe harha amna yehtxoho me, ketxkon hatà, nyamoro xarha, Xowawu wya. 
Ona wyaro neyuhtxownà hata, пого ha. Àsok hana manatxow ha, kekon hata, 
àwyanye. Àsok hana manatxow ha. Toto heno komo yotahany me manatxow 
hatà, omnyamo, owyanye àtxenyerunuthuyamo yahohtoho me. Anatoko 
toto komo wàràhyakany me manatxow hata, owyanye àtxenyerunuthuyamo 
yahohtoho me, kekon hatà. Àro hokohra harha ehtxok hampànà. Otxenyerunu 
ro kom hoko гта teryehorye ehtxoko. Ayanotomany komo nàmàtho hoko гта, 
teryehorye ehtxoko, kekon hatà, Xowawu, arymano ynye ro komo wya. 

15Koo, onokà ryhe mosonà, ketxkon hata, toto komo, tàhnawonye. Ona 
wyaro katxhàr me moson naye. Amnye nomokyaha hampànà Kryestu 
katxhàr me moson naye, ketxkon hatà. Àro wyaro rma nehutwetxkon hatà, 
tàáhnawonye. Xowaw hoko noseryehoketxkon hata, toto komo, omeroro. 

16Àro ke, onà wyaro nkekon hatà, Xowawu, àwyanye. Tuna kwaka ryhe 
kaymomyatxhe, uro ha, kekon hatà. Nomokyaha, anaro, rohryetayo. Rohono rma 
haxa пого ha. Àhrorà womun yasotà wompokahra wehxaha, esnaka rma haxa 
ryesnàr ke, kekon hatà. Noro ryhe, anar me ayaymomyatxhe ha. Khoryenkom 
yokato nyakyaha, ohonanye. Ayaymomtoho komo rma àro ha, noro wya, kekon 
hatà. Ayaymomyatxhe xarha. Weheto waka txexaho wyaro ayaymomyatxhe, 

oyonyhoryenàr kom horà, kekon hata, Xowawu. 17 Àsok hana natxow ha, 
nasànasà hotnye ro kom ha. Uhpunkatxho yaryatxow hamà. Nasànasà 
hpunketxow hama, kekon hata. Nasànasà ryhe, enyhoru rma yohamnohyatxow 
hamà, nyah màn yaka. Uhpunuthur haxa ryhe yaknyohyatxow hamà, weheto 
waka, kekon hata. Ато wyaro гта rha wahanonkano yeryaha hampànà, noro ha, 
tomohsomà. Mexehra гта haxa wahanonkano ухе nomokyaha. Enyhoru komo 
yohamnohyaha hampànà, bàn yaka. Anhàtho kom haxa ryhe yanàhnohyaha 
hampana, meya roro, kekon hata, Xowawu. 

18 Aro wyaro nekarymekon hata, toto komo wya. Anaro rha ke thenyehra 
nekarymekon hatà. Tonytxahoryemà rma yokarymekon hatà, Xowawu. 

19 Àtoko rma, Karyeryeya yamtar hon komo kayaryet me nehxakon hakahpa 
tà, Eroknesà. Towtà hetxenho yahosày hatà, noro ha. Erokneyasà rma yahosày 
hatà. Anaro rha tanhàn hoko xarha atxke rma haxa nehxakon hatà. Àro ke 
пого yoyey hata, Xowawu. 20 Amnye, tanhànàthàr yoho гта haxa, ona wyaro 
atxke nexey hatà, Eroknesà. Xowaw heno yahryempoy hatà, watxa ymo yaka. 


Txesusu yaymomàthàrà on ha. 


21Toto komo yaymomtàhkatxownà hata, Xowaw heno. Txesus xarha 
yaymomye hata. Мого heno wya taymomàtxhe гта, Khoryenkom yakoro 
nàrwonakon hata, Txesusu. ÀArwonàmnàtoko гта, natahurmakay hatà, 
kahe. 22 Nàhtoy hata, Khoryenkom yokato. Tohànke гта nàhtoy hata. 
Watkuk me rma nàhtoy hatà, Txesus hona. Nàrwonàmye hatà, kahe 
yawono. Romuru omoro, kay hatà. Ronàhnàn xaxa omoro ha. Ohoko 
teryehorye rma haxa wehxaha, kay hatà, kahe yawono. 


Txesus horyen heno yosot komo on ha. 


23Hananàhno ухе nomokye haxa hata, Txesusu. 30 me 
àtxemnyehàntaxah me hana nehxakon ha. Xose muru me noro hutwetxkonà 
rma haryhe tà, toto komo. Txesus horyen heno yosot komo on ha. 
Erye heno muru me nehxakon hatà, Xose. 

24 Matate heno muru me nehxakon hatà, Erye heno. 

Ryefe heno muru me nehxakon hatà, Matate heno. 

Mawke heno muru me nehxakon hatà, Ryefe heno. 

Xanay heno muru me nehxakon hatà, Mawke heno. 
Xose heno muru me nehxakon hatà, Xanay heno. 

25 Matateyas heno muru me nehxakon hatà, Xose heno. 
Amos heno muru me nehxakon hatà, Matateyas heno. 
Naun heno muru me nehxakon hatà, Amos heno. 

Esrye heno muru me nehxakon hatà, Naun heno. 
Nakay heno muru me nehxakon hatà, Esrye heno. 

26 Maate heno muru me nehxakon hatà, Nakay heno. 

Matateyas heno muru me nehxakon hatà, Maate heno. 

Semey heno muru me nehzakon hata, Matateyas heno. 
Kose heno muru me nehzakon hata, Semey heno. 
Kokna heno muru me nehzakon hata, Kose heno. 

27 Xoanan heno muru me nehxakon hata, Xokna heno. 
Hesa heno muru me nehxakon hatà, Xoanan heno. 
Sorokmakmew heno muru me nehxakon hatà, Hesa heno. 
Sarateyew heno muru me nehxakon hatà, Sorokmakmew heno. 
Nerye heno muru me nehxakon hatà, Sarateyew heno. 

28 Mewke heno muru me nehxakon hatà, Nerye heno. 
Akne heno muru me nehxakon hatà, Mewke heno. 
Kosan heno muru me nehxakon hatà, Akne heno. 
Ewmaknaw heno muru me nehxakon hatà, Kosan heno. 
Er heno muru me nehxakon hatà, Ewmaknaw heno. 

29 Xoswe heno muru me nehxakon hatà, Er heno. 
Eryeyeser heno muru me nehxakon hatà, Xoswe heno. 
Xoryen heno muru me nehxakon hatà, Eryeyeser heno. 
Matate heno muru me nehxakon hatà, Xoryen heno. 
Ryefe heno muru me nehxakon hatà, Matate heno. 

30 Semyaw heno muru me nehxakon hatà, Ryefe heno. 
Xukna heno muru me nehxakon hatà, Semyaw heno. 
Xose heno muru me nehxakon hatà, Xukna heno. 

Xonan heno muru me nehxakon hatà, Xose heno. 
Eryeyaken heno muru me nehxakon hatà, Xonan heno. 
31 Meryeya heno muru me nehxakon hatà, Eryeyaken heno. 
Mena heno muru me nehxakon hatà, Meryeya heno. 

Matata heno muru me nehxakon hatà, Mena heno. 
Natan heno muru me nehxakon hatà, Matata heno. 
Dafe heno muru me nehxakon hatà, Natan heno. 

32 Yese heno muru me nehxakon hata, Dafe heno. 
Okmekne heno muru me nehxakon hatà, Xese heno. 
Boas heno muru me nehxakon hatà, Okmekne heno. 
Sara heno muru me nehxakon hata, Boas heno. 

Nasaw heno muru me nehxakon hatà, Sara heno. 

33 Amenaknakme heno muru me nehxakon hatà, Nasaw heno. 
Aknemen heno muru me nehxakon hatà, Amenaknakme heno. 
Ahne heno muru me nehxakon hatà, Aknemen heno. 
Esraw heno muru me nehxakon hatà, Ahne heno. 

Peryes heno muru me nehxakon hatà, Esraw heno. 
Xukna heno muru me nehxakon hatà, Peryes heno. 

34 Xako heno muru me nehxakon hatà, Xukna heno. 

Esake heno muru me nehxakon hatà, Xako heno. 
Akmaraw heno muru me nehxakon hatà, Esake heno. 

Tera heno muru me nehxakon hata, Akmaraw heno. 
Nakoh heno muru me nehxakon hata, Tera heno. 

35 Seruke heno muru me nehxakon hata, Nakoh heno. 
Rakawu heno muru me nehxakon hatà, Seruke heno. 
Faryeke heno muru me nehxakon hatà, Rakawu heno. 
Ekmeh heno muru me nehxakon hatà, Faryeke heno. 
Sara heno muru me nehxakon hatà, Ekmeh heno. 

36 Kaynan heno muru me nehxakon hatà, Sara heno. 
Ahfaxakne heno muru me nehxakon hatà, Kaynan heno. 
Sem heno muru me nehxakon hatà, Ahfaxakne heno. 
Nowe heno muru me nehxakon hatà, Sem heno. 

Rameke heno muru me nehxakon hatà, Nowe heno. 

37 Metusaryen heno muru me nehxakon hatà, Rameke heno. 
Enoke heno muru me nehxakon hatà, Metusaryen heno. 
Xaryete heno muru me nehxakon hatà, Enoke heno. 
Maryeryew heno muru me nehxakon hatà, Xaryete heno. 
Kaynan heno muru me nehxakon hatà, Maryeryew heno. 

38 Enos heno muru me nehxakon hatà, Kaynan heno. 

Setxe heno muru me nehxakon hatà, Enos heno. 
Aknaw heno muru me nehxakon hatà, Setxe heno. 
Aknawu ryhe, Khoryenkom muru me nehxakon hatà, noro nakàhtotho kaxe. 


Worokyamo yohà ymo wya Txesusu kukmatxhàrà on ha 


4 1Xoknaw yohoye ro harha toy hatà, Txesusu. Ewan yawo rma haxa 
nehxakon hata, Khoryenkom yokato. Noro гта пагау hata, ahehnaka. 
2Ahehnawo rma, 40 me nenmahye hatà, Txesusu. Noro kukmekon haryhe 
tà, worokyamo yohà ymo. Txesusu wya toyuknur xe nehxakon haryhe 
tà. Ahehnawo roro tehtoko, ànyahpàra ro mak nehxakon hatà, Txesusu. 
Ànyahpàra гта 40 me tonmahàtxhe, nahyehtàkaye гта haxa mak hata. 
3Ona wyaro nkekon hata, worokyamo yohà ymo, àwya. Khoryenkom 
muru me oyehtoko, owru akàhtoko, kekon hata. Ona wyaro rma kasko, 
tohu wya, onà wya. Ekeyu me harha exko, kasko, tohu wya, kekon hatà, 
worokyamo yohà ymo. 4 Àna mata, kekon mak hata, Txesusu, àwya. Onà 
wyaro haxa nkehe, Khoryenkom karyehtanà, àmenhosahonhàrà rma. 
Nyah marma hoye rohra karyhe tehxatxhe. 
Àro wyaro гта nkehe, àmenhosahonhàrà, kekon hata, Txesusu. 
5Taa. Txesusu yarày hatà, worokyamo yohà ymo. Àhà ymo yawnukye 
hatà. Àsok hana nenyhoy ha, Txesusu wya. Toto komo, ehonomnà komo xarha, 
àmryenon komo xarha, ewto komo xarha, uyukryekan komo xarha, omeroro rma 
nenyhotàhkay hata, àwya. Dak, àtoko го гта nenytxehkatxownà hata, Txesusu, 
worokyamo yoh yano me. 6Onà wyaro nkekon hatà, noro ymo. Onenyetxhàrà 
rma wàmyaha, omeroro, owya, kekonà rma haryhe tà, Txesusu wya. Omeroron 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Rukasa 4 194 


komo yoh me harha keryaha. Ehonomna me zaza keryaha, kekona rma haryhe 
ta. Omeroron komo yoha rma uro ha. Aro ke, rano me ro rma wàmyaha, 
ronwahanonkatxho komo wya, kekonà rma haryhe tà, worokyamo yohà ymo, 
Txesusu wya. 7 Ehurkako, rakrataka. Ehonomnà me xaxa manaha, kasko, rowya. 
Àro wyaro owya katxhe rma, omeroro wàmyaha, owya, kekonà rma haryhe tà, 
worokyamo yohà ymo. 8Àna matà, kekon mak hatà, Txesusu, àwya. Onà wyaro 
haxa nkehe, Khoryenkom karyehtanà, àmenhosahonhàrà гта. 
Oyoh kom me naha, Khoryenkomo. Noro wya ryhe, ehonomnà me 
xaxa manaha, katxok xaxa mak Һатрапа, пого wya marma mak ha. 
Àro wyaro гта nkehe, àmenhosahonhàrà, kekon hata, Txesusu. 
9Taa. Xerusaryen hona xarha narày hatà, worokyamo yohà ymo. Khoryenkom 
màn ryetàr hona neryey hatà, kakoso rma haxa mak hatà. Khoryenkom muru 
me oyehtoko, atahrumko, oyoro ro, kekon hata. 10 Каһе yawon komo nyakyan 
hatà, Khoryenkomo, àwyanye okurunhotho me hatà. Àro wyaro rma nkehe, 
àmenhosahonhàrà, kekon hata, worokyamo уоһа ymo. 11 Okurunhetxow hata, 
kahe yawon komo, toh hona oyehrotkahanàr hona. Àro ke atahrumko, kekon 
hatà, worokyamo yohà ymo. 12Àna matà, kekon mak hatà, Txesusu. Onà wyaro 
haxa nkehe, Khoryenkom karyehtanà, ànenhosahonhàrà гта. 
Oyoh kom me naha, Khoryenkomo. Noro hak ukukmaxe kahra ehtxoko. 
Àro wyaro гта nkehe, àmenhosahonhàrà, kekon hata, Txesusu. 
13Àro wyaro Txesusu kukmekon haryhe tà, worokyamo yohà ymo. 
Tàwya ukukmatxehkatxhe rma, toy hatà, àhyaye. Amnye ukukmen xarha 
hamà, kekon hatà. 


Nasarye hon komo wya Txesusu xanomkahnohàthàrà on ha. 


14Кагуегуеуа yamtar hona harha toy hata, Txesusu. Khoryenkom yokato yano 
me, tahoxerye rma haxa nehxakon hatà, tàhnawo. Noro yokaytà yonytxetxkon 
hatà, toto komo, àro yamtar hon komo, àhorye ron komo xarha, omeroro. 
15 Anaro rha ohsamnohtoho kom yawo, toto komo hananàhyakon hata, Txesusu. 
Ohxe xaxa nay hama, mosonà, ketxkon hata, toto komo, omeroro, пого hoko. 
16Nasarye hona harha toy hata, Txesusu. Ато àhorymamsaho mok nehxakon 
hatà. Àton komo yohsamnohtoho yaka toy hatà, hokano ytxoho yawasàn ho. 
Ohsamnohno ytxoho ro yaka tàtosomà ro kaxe ryhe nehxakon hatà. Khoryenkom 
karyehtanà rwonàhyamaxe nasanàmye hatà. 17 Esaeyas heno nmenhotho 
yàmtxowná hata, àwya. Khoryenkomo rwonà yokarymanye ro heno гта noro ha, 
Esaeyas heno. Karyehta ramkay hatà, Txesusu, àhoyen horà. Nenyey haxa hatà. 
Ona wyaro nehxakon hata, àmenhosahonhàrà, Txesusu nàrwonàhyamanàrà гта. 
18 Rohyawono ro me naha, Kohkom yokato. Tokato nyakye, Kohkomo, 
rohona, tànànyaketxhàr me rohutwamohsotho me. Ronyakye, 
rowya àrwo yonyhorunu yokarymatxho me, ewakryehnà rotho 
komo wya enytxatxho me. Anhà yanoto mehra harha keryatxhe 
kaxe ronyakye, anhà yanoto rotho komo wya. Kontanàhyatxhe 

harha kaze rma ronyakye, enhunu rotho komo wya, Khoryenkomo 
hutwanyehna rotho komo wya. Anha neryewhamnohathotho 
komo yonyhoryeze ronyakye. 1?Amnye rma oyonyhoryenàr komo 
xe harha naha, Kohkomo, kaxe ronyakye, toto komo wya. 
Àro wyaro rma nehxakon hatà, àmenhosahonhàrà, Txesusu 
nàrwonàhyamanàrà гта. 20 Karyehta yamye harha tà, Txesusu. Nànye 
harha tà, nàmno ymo yonye ro wya. Dyeryey, neryewtay harha tà, Txesusu. 
Noro yonytxehketxkon hatà, toto komo, ohsamnohxemo komo, omeroro. 
210nà wyaro htxero nkekon hata, Txesusu, àwyanye. Amnye гта haxa, 
àro yawo ro naha, Khoryenkomo, kekon hatà. Tkaryehtan hoyen yawo ro 
rma naha, amnye rma, onenytxanàr kom me, kekon hatà. 

220hxe xaxa пау hama, тоѕопа, ketxkon hata, toto komo, omeroro. 
Ohxe гта haxa nahko, àrwonà, ketxkon hata. Àro ke noseryehoketxkon 
hata. Xose heno murunho mehra kat naye. Àsok nay haryhe, ketxkon hata. 

230nà wyaro nkekon xarha tà, Txesusu, àwyanye. Àsok Капу me hana 
tehxatxow ha, kekon hatà. Onà wyaro kany me tehxatxow hamà. Ohtxemano 
ynye me oyehtoko, osohtxemako, kany me tehxatxow hamà. Àro wyaro rma 
rha, ona wyaro màketxow hama, rowya, kekon hata. Kafahnaw ho oyehtoko, 
onyhoryeno meryaknan hatà. Eryehokano meryaknan hatà. Àro wyaro rma rha 
onyhoryeno txeryko, tan xarha, oyowto ho rma, amna nenyàr me, onyhoryeno 
ynye me oyonytxoho me атпа wya, màketxow һата, rowya, kekon hata, Txesusu, 
àwyanye. 24Опа wyaro yaworo xaxa àkehe, owyanye. Khoryenkomo rwonà 
yokarymanye ro komo yonytxahra ro mak natxhe, toto komo. Towto komo 
honotho me ehtokonye, enytxahranye ro mak natxhe ha, kekon hatà, Txesusu. 

25 Ona wyaro ryhe, yaworo xaxa àkehe, owyanye, kekon xarha tà. Àsok 
hana nehxatxkon ha, Eryeyas heno kom ha. Nyamoro heno yehtoko rma, 
omokhàra ro mak nehxakon hatà, tuna, kekon hatà. 3 me txemnyehàntay 
hatà, omokhàra rma. 6 me nuno yonatkay xarha tà, omokhàra rma. 
Ànyahpàra гта haxa nehxatxkon hata, Xukneya yamtar hon heno komo, 
omeroro, kekon hatà. Àtoko rma, thenyehra nehxatxkon hatà, enyonkaxemo 
komo, Ehsayewyana komo гта, kekon hata. 26 Nyamoro yowakryexe Eryeyas 
heno nyakhera mak nehxakon hatà, Khoryenkomo. Anaro hyaka haxa ryhe 
noro heno nyakye hatà, kekon hatà. Saryepta hona ryhe nànyakye hatà. 
Seknon yamtar hono rma àro ha, owto, Saryepta. Àto nehxakon hatà, wosà, 
enyonkaxaho. Ehsayewyanahnà rma mok nehxakon heno hatà. Noro rma 
yowakryexe Eryeyas heno nyakye hatà, Khoryenkomo, kekon hatà, Txesusu. 

27 Amnye nyhe rma, Khoryenkomo rwonà yokarymanye ro me nehxakon hatà, 
Eryesew heno, kekon xarha tà. Noro heno yehtoko rma, thenyehra nehxatxkon 
hatà, teheryankem komo, hunmata ymo yawon komo rma, Ehsayewyana komo 
rma. Nyamoro heno yonyhoryehra mak nehxakon hatà, Eryesew heno, kekon 
hatà. Anaro heno haxa ryhe yonyhoryey hatà. Naaman heno rma yonyhoryey 

hata. Serya yamtar hon me nehzakon hata, Naaman heno. Ehsayewyanahna 
rma mok nehxakon heno hata, kekon hata, Txesusu, awyanye. 

28 Àro wyaro tawro yonytxatxhe гта, ewakhàra гта haxa nehxatxkon 
hatà, toto komo, ohsamnohxemo komo, nàmno ymo yawon komo, omeroro. 
Ehsayewyanahnà komo yowakryey hatà, Khoryenkomo, katxho hoye ro 
ewakhàra nehxatxkon hata. 29Say, nasanàmtxownà hata. Txom, Txesus 
yahohtxownà hatà. Owto hoye natxownà hatà. Àhà ymo ryetwo amaxaho 
ryhe àro Һа, owto, Nasarye. Аго Ке Txesusu yatxownà hata, aha ymo 
hekoso, tàwyanye akawanà ymo yaka arymanàr horà. 39Nemyarkatxownà 
mak hata, Txesusu. Àwahany mak toy hata. Аһуауепуе toy hata. 


Worokyamo yohàtho yonyhoryetxhàrà on ha. 


31Kafahnaw hona toy hatà, Txesusu. Karyeryeya yamtar hono rma àro ha, 
owto, Kafahnawu. Hokano ytxoho yawasàn ho àton komo hananàhye hata. 

32Koo, ohxe гта haxa khananàhyatxow hama, тоѕопа, ketxkon 
hatà, toto komo. Noseryehoketxkon hatà, ehonomnà me rma haxa àwya 
thananàhrà komo ke hatà. 

33 Àto nehxakon hatà, toto. Ohsamnohtoho kom yawo rma nehxakon 
hatà. Worokyamo yohà rma mok nehxakon hatà. Teryewrye ro 
nàrwonàmye hata. 34Txesusu y, Nasarye honotho y, àsok manaye, amna 
hoko, kekon hata. Amna yanàhnohso momokye hama, kekon hata. 
Oywero wehxaha. Khoryenkomo nànyaketxho omoro ha. Enyhoru ro rma 
omoro ha, kekon hatà, toto, worokyamo yohà rma. 

35Neyey mak hata, Txesusu. Tatàknye exko, kekon hata, àwya. Otowko 
ha, toto hyaye, kekon hata. 

Toto yarymay hatà, worokyamo. Yukryeka hona narymay hatà, 
ohsamnohxemo komo yamrakataka rma. Eryewhura rma narymay hatà. 
Tàwya arymatxhe rma, notowye hatà, àhyaye, kray. 

36Koo, noseryehokatxehketxkon hatà, àton komo, omeroro. Onà wyaro 
nketxkon hatà, tàwyanye rma. Àsoke nkan haryhe, тоѕопа, ketxkon hata. 
Àsoke nkan haryhe. Toyuhsom me àro wyaro nkan hamà, worokyamo 
wya. Ehonomnà me xaxa àro wyaro nkan hama, àwya, ketxkon hata. 
Moson yoyukyatxow hama, nyamoro. Noro yano me notowyatxow hama, 
toto komo hyaye, ketxkon hatà, toto komo, tàwyanye rma. 

37Taa. Nekaytekon hatà, Txesusu, othoyehra hatà. Noro yokaytà 
yonytxetxkon hatà, àton komo, Karyeryeya yamtar hon komo, anaro rha 
owto hon komo, àhorye ron komo. 


Semaw hetx yonà yonyhoryetxhàrà on ha. 


380hsamnohtoho kom yaye toy hata, Txesusu. Semaw màn yaka 
nowomye hatà. Ato nehxakon hatà, Semaw hetx yonà. Ekeh me nehxakon 
hatà, atunano wya. Taknye rma haxa nehxakon hatà. Moson enyhoryeko, 

ketxkon hata, Txesusu wya. 39 Ahyaka haxa toy hata, Txesusu. 
Ahnankako, kekon hata, atunano wya. Nahnankay hata. Say, atoko rma 
nasanàmye hata, wosa. Natamokyakon harha tà, Txesus komo hyaka. 


Thenyenohnà komo yonyhoryetxhàrà on ha. 


40Kokmamye hata. Àkokmamàtxhe, nomohtxownà hata, toto komo. Ekeh 
komo yokyatxkon hatà, Txesusu hyaka. Anaro rha ke teheryanke nehxatxkon 
hatà, ekeh komo. Omeroro rma nekyatxkon hatà. Àhonanye rma tamorà 
yeryey hata, Txesusu. Omeroro гта nenyhoryetxehkatxownà hata. 

4 Worokyamo komo yowyakon xarha tà, toto komo hyaye. Thenyenohnà 
komo hyaye notowyatxkon hatà, worokyamo komo. Àhyayenye 
totownàtokonye гта, nàrwonatxkon hata, teryewrye ro hata. Khoryenkom 
muru omoro ha, ketxkon hatà. Neytxownà mak hatà, Txesusu. Àrwomra ro 
mak ehtxok hampànà, kekon hata, àwyanye Kryestu me thutwanàr ke hata. 


Anaro rha owto hona Txesusu tothàrà on ha. 


42Sa, nenmahye hata. Toy hata, Txesusu. Ahehnaka toy hata. 
Nehoryatxkon mak hata, toto komo. Ahyaka haxa nomohtxownà hata. 
Amna hyaye àtohra exko, ketxkon hatà, àwya. 

43Onà wyaro haxa nkekon hata, Тхеѕиѕи, àwyanye. Anar komo wya 
xarha àrwo yonyhorunu wekarymehe xaxa mak hampànà, kekon hata. Asok 
hana akayaryet kom me nay ha, Khoryenkom ha. Àro rma wekarymehe 
xaxa mak hampànà, anaro rha owto hon komo wya. Àsok tawro hana. 
Àhyakanye ekarymaxe ànyahxaho гта uro, kekon hata, Txesusu, àwyanye. 

44 Àro ke, Xukneya yamtar horye tekon hata. Anaro rha owto hon komo 
wya nekarymekon hata, ohsamnohtoho kom yaw hata. 


Petru komo wya kana heno yarametxhàrà on ha. 


1 Anatoko, Xenesarye kuthon yohoye nehxakon hatà, Txesusu. 
Noro hona nohtaymetxkon hatà, toto komo, Khoryenkomo rwonà 
yonytxanàr xe tesnàr komo Ке hata. 
2Kanawa yonyey hatà, Txesusu. Asak nehxakon hatà, kanawa, tuna 
yetxehtawo. Ато yaye asanàmsah me nehxatxkon hata, kana yaramnye ro komo. 
Txaruka koroketxkon hata. 3Nosonkahye hata, Txesusu, kanawa yaka. Semaw 
kanawarà ryhe àro hatà. Meya nyhe txko uro arko, kekon hatà, Txesusu, Semawu 
wya. Dyeryey neryewtay hatà. Kanawa yaye ro rma hananàhno yeryey hatà. 
^Tàwya àhananàhtàkatxhenye гта, ona wyaro nkekon hata, Semawu 
wya. Meya nyhe àpa txowà, àkhantaka nyhe, kekon hatà. Atxarukan komo 
arymatxoko, àkhantaka, owyanye kana yaramtxoho me, kekon hatà, Txesusu. 
5Khananàhnye y, kekon hata, Semawu, àwya. Kohsayantaha ro àhoko 
rma haxa amna nahko. Arampera ro mak amna nahko ha, kekon hatà. 
Ayano me mak amna narymehe, txaruka, kekon hatà, Semawu. 6Àro ke 

narymatzowna hata. Thenyehra rma haza kana heno yaramtzowna hata. 
Nasawotekon hata, txaruka heno. 7Aro ke, takoron komo yanyehtxownà 
hata, Semaw komo. Anaro kanawa yawon komo гта yanyehtxownà hata. 
Omohtxok ha, amna yakoronomaxe, ketxkon hatà, àwyanye. Àro ke 
totxownà hatà, àhyakanye. Anaro rha kanawa yaka nenkahyatxkon hatà. 
Kanawa heno nanohye hatà. Owompaya nehxakon hatà. 

8Tàwya xenyetxhe гта, tano me го гта nehurkay hata, Semaw Petru, 
Txesus yakrataka. Rohà y, ehonomnà me xaxa manay hama, kekon hata, 
àwya. Enyhoru ro omoro hamà. Uro hxako ryhe anhà. Àro ke rohyaye 
àtoko, kekon hata. 9Аго wyaro nkekon hatà, Semawu, toseryehokanàr 
ke. Akoron komo xarha, noseryehoketxkon hatà. Tàwyanye kana heno 
yaramtxoho hoko noseryehoketxkon hatà, Semaw komo, thenyehra rma 
haxa esnàr ke. 10Аго wyaro rma rha noseryehoketxkon hata, Txaku 
komo, Xowaw xarha. Sekmeknew muru komo rma nyamoro ha. Semaw 
yakoronomanye ro me rma nehxatxkon hatà. Oseryehokahra exko, kekon 
mak hatà, Txesusu, Semawu wya. Oseryehokahra exko. Amnye, kana 
yaramtxoho hokohra harha manaha. Toto kom haxa mekyaha hampànà, 
rohyaka, kekon hatà, Txesusu, Semawu wya. 

11 Txeey katxownà hata, àtxehtaka. Mahona tasanàmàtxhenye, 
tkatxhothàyamo hnànkatxownà hatà. Omeroro rma 
nàhnànkatxehkatxownà hata. Txesus yakoro harha tetxkon hata. 


Hunmata ymo yawonotho yonyhoryetxhàrà on ha. 


12 Anaro owto ho nehxakon hatà, Txesusu. Àto rma ehtoko, àhyaka 
nomokye hatà, toto. Hunmata ymo yawo rma haxa nehxakon hatà, noro 
ha. Tàwya Txesusu yonyetxhe гта, akrataka nehurkay hata, tano me ro 
rma. Rohà y, kekon hatà. Amna yonyhoryenye omoro hatà. Ronyhoryenàr xe 
oyehtoko, uro menyhoryen hama, kekon hata. 13 Natahoyotkay hata, Txesusu. 
Dye, nahey hatà. Oyonyhoryenàr xe wehxaha, kekon hatà. Konyhoryen 
hampànà, kekon hata, Txesusu. Àtoko rma nàhnànkay hata, uhunmatathotho. 

14Опа wyaro nkekon xarha tà, Txesusu, àwya. Toto komo муа 
oskarymahra xaxa mpànà exko ha, kekon hatà. Àtoko. Osonyhota, 
horykomo wya, Khoryenkom màn yonye ro wya, kekon hatà. Moyses 
heno nekarymatxho yawo ro, owoknàthàrà màmyaha ha, àwya, kekon 
hatà. Khoryenkomo wya tàmsomà rma màmyaha ha, enyhoryexah me 
oyesnàr ke. Àro wyaro rma muhutwamohsehe, oyonyhoryetxhàrà, toto 
komo wya, kekon hatà, Txesusu. 

15Nekaytay mak hata, Txesusu, thenyehra гта haxa mak hata. 
Àro ke nomokyatxkon hata, toto komo, thenyenohnà komo. Ahyaka 
nohsamnohyatxkon hatà, tàwyanye noro yonytxatxho me. Ekeh komo 
xarha nomokyatxkon hata, àwya tonyhoryetxho menye. 16 АһеһпаКа mak 
tekon hata, Txesusu. Ато rma Khoryenkom yakoro nàrwonakon hata. 

Amusnazahotho yonyhoryetzhara on ha. 


17 Anatoko hananàhno yeryakon hata, Txesusu. Ato nehxatxkon xarha 
tà, Farysew kukur komo, àyweronàhyamano ynye ro kukur komo xarha. 
Anaro rha owto hoye omohxemo komo rma mokyam nehxatxkon hatà. 
Karyeryeya yamtar hon hoye omohxemo komo, Xukneya yamtar hon 
hoye omohxemo komo xarha, Xerusaryen hoye omohxemo komo xarha 
nyamoro hatà. Àto nehxatxkon hatà, eryewtaxemo. Kohkom yahoxet 
yano me, ekehàtho komo yonyhoryekon hatà, Txesusu. 

18 Àtoko гта nomohtxowná hata, toto komo. Ekeh yohtxownà hata, 
tahon hono rma hatà, amusnaxaho rma hatà. Txesus yakrataka noro yenyàr 
xe nehxatxkon hatà. Àro ke, nàmno yaka towomrà komo xe nehxatxkon 
haryhe tà. 1?Owompàra mak nehxatxkon hata, thenyehra гта haxa toto 
komo yesnàr ke. Àro ke nekayàmtxownà hatà, nàmno mkakoso. Tàwyanye 
àhosokatxhe гта, nenàhtotxownà hata. Tahon hono гта yonàhtotxownà 
hata, toto komo yamrakataka. Txesus yakrataka гта nenàhtotxownà hata. 

20Rohona xaxa nenyatxow hamà, kekon hatà, Txesusu, tàhnawo. Àro ke, onà 
wyaro nkekon hata, amusnaxaho wya. Hoymo y, koseryewhokan hampànà, 
ayanhànáàthàr hoko. Towsah me harha naha, ayanhànàthàrà, kekon hata. 

210nà wyaro mak nehutwetxkon hata, àyweronàhyamano ynye ro 
komo, Farysew komo xarha. Àsok hana nay ha, mokro ha, ketxkon hatà, 
tàhnawonye. Khoryenkomo wàràhyakany me nay hama. Khoryenkom 
marma ryhe, kanhànàthàyamo yownye me naha. Khoryenkomo wyaro 
nehutwen hamà, ketxkon hatà, tàhnawonye. 

22Ehutwatxho komo rma hutwekon hatà, Txesusu, tàhnawo. Àro ke, onà 
wyaro nkekon hatà, àwyanye. Àsok tawro àro wyaro màketxow haryhe, 
ohnawonye, kekon hata. 23 Rowya, towsah me harha naha, ayanhànàthàrà, 
katxho ryhe, tkahoryehra nay hamà, owyanye. Asanàmko, àtok ha, katxho 
haxa ryhe, tkahorye гта haxa nay hama, owyanye, kekon hata. 24Towsah 
me harha naha, ayanhànàthàrà, Капу me mak wehxaha, Toto me Enusah 
kaxe. Tano rma yukryeka ho rma ryehtoko, àro wyaro kany me wehxaha, 
Khoryenkom yano me mak ha, kekon hatà. Àro wyaro kany me hak 
kehutwamohsosà, owyanye. Moson yeheryanàtho wowyaha hampànà, 
Khoryenkom yano me ryehutwamohsonàr horà, kekon hata. Ona wyaro 
àkehe, owya, kekon hatà, amusnaxaho wya. Asanàmko, ayahon anàmko 
ha, omàn yaka àtok ha, kekon hatà, Txesusu, àwya. 

25 Àtoko rma nasanàmye hatà, amusnaxahotho. Sax, ànenyàr kom me 
nasanàmye hatà. Tahonà yanàmye hatà. Bàn yaka toy hatà, ohxe xaxa 
nay hamà, Khoryenkomo, tawro me hatà. 

26Noseryehokatxehketxkon hatà, àton komo, omeroro. Ohxe xaxa nay 
hamà, Khoryenkomo, ketxkon hatà. Noseryehoketxkonà rma haxa mak 
hata. Коо, xenyhenà rotho гта tenytxowà, ketxkon hata, tàwyanye гта. 

Txesus yakoro Ryefe tothara on ha. 


27 Aro tàhto rma toy hata, Txesusu. Toto yonyey hata. Ryefe rma noro 
ha. Tkayaryet komo txenyerunu yahosnye ro rma mok nehxakon hatà. 
Nàmno yawo nehxakon hatà, eryewtaxaho, txenyeru yahohtoho yawo rma 
hatà. Rakoro omok ha, kekon hatà, Txesusu, àwya. 28Sax, nasanàmye hatà, 
Ryefe. Omeroro tkatxhothàrà hnànkay hatà. Txesus yakoro harha toy hatà. 

29Таа. Ahxemtono yeryey hata, Ryefe. Txesusu гта yahxemtekon hata, bàn 
yawo. Thenyehra rma haxa nyahmano yeryey hatà. Àto nehxatxkon hatà, toto 
komo, thenyenohnà komo. Tkayaryet komo txenyerunu yahosnye ro komo rma 
mokyam nehxatxkon hatà. Anar komo xarha, àto nehxatxkon hatà. Omeroro rma, 
Txesus kom yakoro nasahxemtetxkon hatà. 30 Txesus kom hoko nàrwonatxkon 
hatà, Farysew komo, àyweronàhyamano ynye ro komo xarha. Onà wyaro 
nketxkon hatà, Txesusu nhananàhrà ro komo wya. Àsok tawro mokyam yakoro 
masahxemtetxowà, ketxkon hata. Atxke natxow hama, mokyamo, txenyeru 
yahosnye го komo гта, atxke natxhe moxamo katxho komo xarha. Àsok tawro 
masahxemtetxowà, anhà kom yakoro, ketxkon hatà, Farysew komo. 

31 Опа wyaro haxa neyuhtxownà hata, Txesusu. Àsok hana natxow ha, 
eheryamnà kom ha, kekon hata. Ohtxemano ynye ro komo hyaka àtohra 
natxow hama, enyhoru komo kaxe. Teheryankem kom marma ryhe, àhyakanye 
tetxhe, kekon hatà. 32Àro wyaro rma rha, rohyaka omokhàra natxhe, ohxe 
natxhe moxamo katxho komo. Atxke natxhe moxamo katxho kom haxa ryhe, 
rohyaka nomokyatxhe. Амгуапуе гта, anar me harha ayanhànàthàyamo 
xenytxoko, kanye uro komokye, kekon hatà, Txesusu, àwyanye. 


AÀyweronàhyamatxhotho kom hoko toto komo hananàhàthàrà on ha. 


ззОпа wyaro nketxkon hata, toto komo, Txesusu wya. 
Kàyweronàhyamatxho kom yawo ro natahyehnometxhe yohà, Xowawu 
nhananàhrà ro komo, ketxkon hata. Khoryenkom yakoro nàrwonatxhe 
yoh xarha. Àro wyaro гта rha natxhe, Farysewu nhananàhrà ro komo 
xarha, ketxkon hatà. Onhananàhrà ro kom haxa ryhe, atahyehnomahra 
natxhe haryhe. Nasahxemtetxhe roro mak ha, ketxkon hatà. 

з4Опа wyaro neyuhtxownà hata, Txesusu. Asok hana natxow ha, 
ronhananàhrà ro kom ha, kekon hata. Thetx yahosnye yakoron komo wyaro 
natxow һата. Tàwya thetx yahosnàtoko, tkukur komo yanyekyan hama, 
toto. Asahxemtoso nanyekyatxow hama. Àro ke, tàhyawonye rma hak noro 
yehtoko, atahyehnomahra natxow hama, kekon hata. 35 Amnye àhyayenye 
tehe, àhehtaxaho. Tàhyayenye àtotxhe rma, natahyehnometxhe hxak hakahpa 
harha, akoronotho komo, toseryehokanàr komo ke mak ha, kekon hatà. Àro 
wyaro гта rha natxhe, ronhananàhrà ro komo, kekon hata, Txesusu. 

36Kuknonano me rma rha, onà wyaro nkekon xarha tà, àwyanye. 
Rowya ahananàhtoho komo ryhe, wom xenyeno wyaro naha, kekon hata. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


201 Rukasa 5, 6 


Kwomunuthuyamo yenyemrà ze kehtokonye, wom xenyenohnà ke tenyemyatxow 
hama. Wom xenyeno yawotohra tehxatxow hama. Kàwyanye awotontok haxa, 
atxke harha nay hama, xenyenotho, kekon hata. Xenyeno hoyen ke kàwyanye 
enyemnyetoko rma, atxke rma rha naha, amnyehranotho xarha, àme ryehra 
tesnàr ke. Àro wyaro rma rha, oyweronàhyamatxhotho kom yawo ro rma haxa 
oyehtokonye, ronytxanàr xehra manatxow hamà, kekon hatà, Txesusu. 

37Ufa xkunu wyaro xarha naha, rowya ahananàhtoho komo, kekon xarha 
tà. Akawawantaxenyeno wyaro гта naha. Akawawantaxenyen me ufa xkun 
yehtoko, arkahra tehxatxow hama, enàthàrànhàr yaka, okno hutxhothonhàr 
yaka, amnyehranotho yaka, kekon hata. Àrotho yaka kàwyanye arkantok 
haxa, tonàthàrà rakehe. Notukwamyaha hxak ha, àkawawantaxenyenotho. 
Enàthàrà хага, natanàhnohyaha hxak ha, kekon hata. 38 Xenyeno yaka ryhe 
tarketxow hama, kekon hata. Àro wyaro rma rha, rowya ahananàhtoho kom 
yawo ro rma haxa oyehtokonye, oyweronàhyamatxhotho kom yawo rohra 
harha manatxow hama, kekon hata, Txesusu, toto komo wya. 

39Ufa xkun yony komo wyaro manatxhe, kekon xarha tà. Mexe 
àkawawantaxah yehtoko, ohxe rma haxa naha, ufa xkunu, kàwyanye. 
Kàwyanye enàtxhe, anaro yonyàr xehra tehxatxow hamà. Mexehra 
àkawawantaxah yehtoko, enàrà xehra tehxatxhe. Àro wyaro rma rha, rowya 
ahananàhrà komo xehra mak manatxhe, kekon hata, Txesusu, toto komo wya. 


Hokano ytxoho yawasàn yoh me wehxaha katxhàrà on ha. 


1Hokano ytxoho yawasàn ho, marataha tetxkon hatà, Txesus komo. 
Tàtontokonye rma, nasànasà hohtyatxkon hatà, ànhananàhrà ro 
komo. Hutxuhketxkon xarha tà, tamor komo ke. Nenahyatxkon xarha tà. 
2Nenytxownà hata, Farysew kukuru komo. Ha y, ketxkon hata. Àsok manatxow 
haryhe. Kàyweronàhyamatxho kom yawo rohra manatxow hama. Hokano ytxoho 
yawasàn ho thothoryehra naha, kàwyanye, ketxkon hatà, Farysew komo. 
зОпа wyaro haxa neyuhtxownà hata, Txesusu. Khoryenkom karyehtan 
hutwahra kat manatxowà, Dafe heno kom hoko, kekon hata. Nyamoro heno 
xarha, tahyehnàtokonye, kàyweronàhyamatxho kom yawo rohra rma rha 
nehxatxkon hatà. Nahyehyatxkonà rma haxa mak hatà, kekon hatà. 4Àro 
ke, Khoryenkom màn yaka nowomye hatà, Dafe heno. Ekeyu yanàmye hatà. 
Àsoken hana mon nehxakon ha, ekeyu, kekon hatà. Khoryenkom yompataka 
txexahonhàràtho rma mon nehxakon hatà. Kàyweronàhyamatxho kom yawo ro 
àro yonahyatxkon hatà, Khoryenkom màn yonye ro kom marma mak ha. Anar 
komo nenahpàtorà го mak hata àro ha. Àrotho гта yonahye hata, Dafe heno, 
tahyehrà ke mak hatà. Nàmye xarha tà, takoron komo wya, kekon hatà, Txesusu. 
5Onà wyaro nkekon xarha tà, àwyanye. Hokano ytxoho yawasàn yoh 
me wehxaha, Toto me Enusah kaxe, kekon hatà, Txesusu, Farysew komo 
wya. 

Amoskurumentazahotho yonyhoryetzhara on ha. 


6 Anaro hokano ytxoho yawasàn һо nowomye hata, Txesusu, 
ohsamnohno ytxoho ro yaka. Hananàhno yeryey hatà. Àto 
nehxakon hata, toto. Amoskurumentaxaho rma mok nehxakon hata. 
Howehenohnátho, teheryanke nehxakon hata. 

7 Тхеѕиѕи yonytxehketxkon hata, àyweronàhyamano ynye ro komo, 
Farysew komo xarha. Ona wyaro ryhe nehutwetxkon hama. Anatoko 
norotho yonyhoryen hana, on ho, hokano ytxoho yawasàn ho, ketxkon 
hama, tàhnawonye. Ona wyaro tawro xe гта nehxatxkon haryhe mà, 
Txesusu wya. Atxke manaha, kàyweronàhyamatxho kom yawo rohra 
oyesnàr ke, tawro xe nehxatxkon hama, àwya. 

SEhutwatxho komo гта hutwekon hata, Txesusu. Ona wyaro nkekon 
hatà, toto wya, amoskurumentaxaho wya. Asanàmko ha. Xaro omok ha, 
amna yamrakataka, kekon hatà, àwya. Àro ke nasanàmye hatà. Toy hatà, 
amrakatakanye. ? Опа wyaro nkekon hata, Txesusu, Farysew komo wya. 
Kàyweronàhyamatxho kom yawo ro tehxorye tehxatxow hama, kekon 
hatà, àwyanye. Àsok kat wehxano, owyanye. àro yawo ro ryehtxoho 
me. Hokano ytxoho yawasàn ho, àsok kat wehxano. Onyhoryeno 
yhera kat wehxano. Anàhnohno ynye me kat wehxano, kekon hatà. 
Anàmno yhera kat wehxano. Wayehkano ynye me kat wehxano. Àsok 
kat wehxano, owyanye, kekon hata, Txesusu, àwyanye. 10 Аһогуе 
ronye nenytxehkatxownà hatà. Atahoyotkako, kekon hatà, toto wya. 
Natahoyotkay hatà. Ohxe harha nehxakon hatà, amorà. 

11 Ewakhàra rma haxa nehxatxkon hatà, Farysew komo. 
Nosonytxetxkon hata, nyamoro гуе гта, Txesus hoko. Àsok teryatxowà, 
ketxkon hatà, tàwyanye rma. 


12 komo wahanonkatxhàrà on ha. 


12 Àro tàhto rma toy hatà, Txesusu, àh hona. Khoryenkom yakoro 
àrwonàmso toy hatà. Kohsayantaha ro nàrwonakon hatà, Khoryenkom 
yakoro. 

13Sa, enmahàtxhe гта, tànhananàhrà ro komo yanyekye hata. Àwayenye 
гта, 12 me wahanonkatxownà hata. Ronànyaknyàr komo omnyamo, 
kekon hata, Txesusu, 12 komo wya. 14Опа wyaro nehxatxkon hata, esot 
komo. Anaro Semawu. Petru me harha nesohtoy hatà, Txesusu. Anaro 
xarha Antrye. Semaw yowtà rma noro ha. Anaro xarha Txaku. Anaro xarha 
Xowawnu. Anaro хага Feryepe. Anaro xarha Bahtormewu. 15 Anaro хага 
Matewsà. Anaro xarha Tome. Anaro xarha Txaku. Awfew muru rma noro 
ha. Anaro xarha Semawu. Serotes komo yakoronotho гта noro ha. 16 Anaro 
xarha Xuknasà. Anaro Txaku muru rma noro ha. Anaro xarha Xuknasà 
Eskaryotesà. Txesusu yahohsonye rma noro ha, anhà komo wya. 

Ekehatho komo yonyhoryetzhara on ha. 


17 Ah yonahtotzowna harha tà, Txesus komo. Kràk, horohtxownà hata, 
àh yamoronaka. Àto гта nehxatxkon hata, ànhananàhrà ro komo хаша, 
thenyenohnà komo rma. Àto rma rha nehxatxkon hatà, anar komo xarha, 
thenyenohnà komo rma rha. Xukneya yamtar hoye omohxemo komo, 
Xerusaryen hoye omohxemo komo xarha, Txeru hoye omohxemo komo xarha, 
Seknon hoye omohxemo komo xarha, àto nehxatxkon hatà. Tuna ymo yohoyen 
komo rma nyamoro ha, Txeru hon komo, Seknon hon komo xarha. Omeroron 
komo гта, Txesusu yonytxaxe nomohtàkatxownà hata. Àwya osonyhoryehos 
xarha nomohtxownà hata, ekeh komo. 18 Worokyamo neryewhamnohrà 
komo xarha nomohtxownà hata. Nenyhoryetxownà hata, Txesusu. 19 Noro 
yahetxahke nehxatxkon hatà, toto komo, omeroro. Àwyanye noro yahetxhe 
rma, àhyaye notowyakon hatà, noro yahoxetà, enyhoryetxho komo rma. 


Hananàhno ryetxhàrà on ha. 


20 Nosompotày hata, Txesusu. Tànhananàhrà ro komo yonyey hata. Àro ke, 
опа wyaro nkekon hata, àwyanye. Àsok hana towakryexe manatxow ha, kekon 
hatà. Akatxhomra oyehtokonye, towakryexe rma manatxhe, Khoryenkom 
yowto hon me oyesnàr komo ke mak ha, kekon hata. 21 Amnye rma ànyahpàra 
manatxow hana. Ànyahpàra rma oyehtokonye, towakryexe rma manatxhe, 
amnye tànyahke rma haxa oyesnàr komo ke mak ha, kekon hatà. Amnye rma 
mekhoketxow hana. Oyekhokantokonye, towakryexe rma manatxhe, amnye 
teryehotanàhsom me harha oyesnàr komo ke mak ha, kekon hatà, Txesusu. 

22 Охеһгапуе гта haxa natxow hana, toto кото. Axanomkahnohyatxow 

hana. Owàràhyaketxow hana. Atxke manatxhe ketxow hana, owyanye, Toto 
me Enusaho mryenon me oyesnàr komo ke mak ha. Àro wyaro rma ohxehra 
oyehtokonye, towakryexe гта manatxhe, kekon hata. 23 Àro ke teryehorye 
rma ehtxoko. Ekhokahra mak ehtxoko. Amnye, kahe yaw harha oyehtokonye, 
towakryexem me rma haxa manatxhe, kekon hatà. Àsok tawro hana. Axanhàn 
komo horyen heno komo xarha, àro wyaro rma rha Khoryenkomo rwonà 
yokarymanye ro heno komo yeryewhamnohyatxkon hatà, kekon hatà, Txesusu. 

24 Àsok haxa hana manatxow ha. Tkatxhonke rma haxa manatxow hana, kekon 
xarha tà. Tkatxhonke oyehtokonye, eryehotaxah me rma manatxow hama, tano 
гта hak oyehtokonye. Amnye eryehohra harha manatxhe hampànà, kekon hata. 
25 Amnye гта tànyahkemà ro me manatxow hana. Amnye haxa, ànyahpàra harha 
manatxhe hampana, kekon hata. Amnye rma tosownohsomà ro me manatxow 
hana. Amnye haxa mekhoketxhe harha hampànà. Owratetxhe harha hampànà, 
kekon hata, Txesusu. 26Amnye гта, ohxe manatxhe ketxow hana, toto komo, 
omeroron komo, owyanye. Amnye haxa, ohxe manatxhe katxho mehra harha 
manatxhe hampànà, kekon hatà. Àro wyaro rma rha, ohxe manatxhe ketxkonà 
rma haryhe tà, àhoryen heno komo, onkuhtono ynye heno komo wya. Nyamoro 

heno rma nenkuhtetxkon mak hata. Khoryenkomo rwonà yokarymanye ro uro 
ketxkonà rma haryhe tà, yaworohra mak hatà, kekon hatà, Txesusu. 


Kxanhàn komo xe kehtxoho kom hoko hananàhno ryetxhàrà on ha. 


27 Опа wyaro haxa àkehe, owyanye, ronytxany komo wya, kekon 
xarha tà. Axanhàn komo xe ehtxoko. Nyamoro rma ewakryetxoko, kekon 
hatà. 220wàràhyakany kom hoko orwonàmtxoko, Khoryenkom yakoro. 
Nyamoro ewakryetxoko katxoko, àwya. Oyeryewhamnohnye kom hoko 
xarha, orwonàmtxoko, Khoryenkom yakoro, kekon hata, Txesusu. 29 Anatoko 
oyompokyatxow hana, axanhàn komo. Ohsànàhpàra гта ehtxoko. Ona 
wyaro haxa katxoko, àwyanye. Uro empoxko rma katxoko, àwyanye, kekon 
hatà. Anatoko, owomunuthuyamo yaryatxow hana, anar komo. Ohsànàhpàra 
rma ehtxoko. Anarotho xarha atàhkak ha katxok haxa, àwyanye, kekon hatà, 
Txesusu. 30Uro nyhe txko rokatxho ha kanye ro komo eyuhtxoko. Nyamoro гта 
ewakryetxoko, kekon hatà. Anatoko, akatxhothàyamo yaryatxow hana, anar 
komo. Rokatxhotho tamko harha rowya kahra гта ehtxoko, àwyanye, kekon 
hata, Txesusu. 31 Oyowakryenàr komo xe manatxow hama, toto komo wya. Àro 
wyaro rma rha, anar komo ewakryetxoko, omnyam xarha, kekon hatà, Txesusu. 

32Anhà komo wyarohra ohxe oyesnàr komo xe wehxaha, kekon xarha tà. Àro 
ke, axan komo xe marma oyehtokonye, ohxe manatxhe kahra rma wehxaha, 
owyanye. Àsok tawro hana. Anhà komo xarha, tàxan komo xe natxow hama, 
kekon hatà, Txesusu. 33Owyanye oyowakryenyenhàyam marma yowakryentoko, 
ohxe manatxhe kahra rma wehxaha, owyanye. Àsok tawro hana. Anhà komo 
xarha, towakryenyenhàyamo yowakryetxow hama, kekon hata. 34Owyanye 
akatxho komo yarhontoko soknàr hona ro oyehtokonye, ohxe manatxhe kahra 
rma wehxaha, owyanye. Àsok tawro hana. Anhà komo xarha, tkatxho komo 
yarhetxow hama, tkukur komo wya, soknàr hona ro tesnàr kom horà, kekon hata, 
Txesusu. 35 Ona wyaro haxa ehtxok ha, anha komo wyarohra ohxe oyesnàr кот 
horà. Axanhàn komo хе xa ehtxok ha. Nyamoro гта ewakryetxoko. Àwyanye rma, 
akatxho komo arhotxoko. Owyanye arhontoko rma, àwyanye soknàr hona rohra 
ehtxoko, kekon hatà. Àro wyaro rma ohxe oyehtokonye, towakryexem me rma 
haxa manatxhe hampànà. Аго wyaro гта ohxe oyehtokonye, oyàm komo wyaro 
ohxe manatxow hamà. Omeroron komo yohono wyaro rma, ohxe manatxow 
hama. Noro ryhe, anha kom hoko towahke naha. Uro txko mewakryeko, ohxe 
xaxa manaha, kanyehnà kom hoko rma, towahke rma naha, oyàm komo, kekon 
hata. 36 Toto komo hnàn yawo гта haxa naha. Àro ke, noro wyaro toto komo 
hnàn yawo rma rha ehtxoko, omnyam xarha, kekon hatà, Txesusu. 


Anar komo yanhànà hutwatxho hoko hananàhno ryetxhàrà on ha. 


37 Toto komo yanhànà hutwany mehra ehtxoko, kekon xarha tà. Anhàn 
komo hutwany mehra oyehtokonye, ayanhàn komo hutwany mehra rma rha 
naha, Khoryenkomo, kekon hatà. Atxke manaha kahra ehtxoko, toto komo 

wya. Atxke manaha kahra oyehtokonye, atxke manaha kahra rma rha naha, 
Khoryenkomo, owyanye, kekon hatà. Toto kom hoko oseryewhokatxoko. 
Oyoseryewhokantokonye, noseryewhokehe xarha, Khoryenkomo, ohokonye, 
kekon hata, Txesusu. 38Owakryeno txetxoko. Owakryeno упуе me 
oyehtokonye, oyowakryetxhe xarha, Khoryenkomo, kekon hatà. Thenyehra 
rma haxa oyowakryetxhe, amemra ro mak ha, ukuknomahnà ro me mak ha. 
Ukuknomatxho yoho rma haxa oyowakryetxhe, Khoryenkomo, owyanye 
ahohtoho yoho rma haxa, kekon hatà. Twahak hana mukuknometxow ha, 
omnyam ha, thenyehra hana, yakehra haxa hana. Àro wyaro owyanye 
ukuknomatxhàrà wyaro rma rha, oyowakryetxho komo kuknomehe xarha, 
Khoryenkomo, kekon hatà, Txesusu, àwyanye. 

39Kuknonano me ona wyaro nkekon xarha tà, àwyanye. Àsok hana natxow 
ha, enhun kom ha, kekon hatà. Enhura tehtokonye, anaro enhun komo yarhàra 
natxow hama. Tàwyanye anàtokony haxa, ewtar yaka nehurketxow hama, 
anyetho komo. Asahotho komo xarha nehurketxow hama, kekon hata. Àro 
wyaro rma rha natxhe, àhananàhpàn komo. Anar komo hananàhpàra natxow 
hama, kekon hata, Txesusu. 40 Àsok hana natxow ha, thananàhson kom ha. 
Thananàhnye komo yosnaka natxow hama. Àhananàhtàkaxah me tehtokony 
haxa, thananàhnye komo wyaro harha natxow hama, kekon hata, Txesusu. 

41,42 Kuknonano me гта rha опа wyaro nkekon xarha tà. Ohoyen komo 
yonuru menyatxow hana, kekon hatà, àwyanye. Enur komo kwawo uhpunu 
txko menyatxow hana. Hoymo y, uhpunu txko hak wowsà, oyonuru kwaye, 
màketxow hana, àwya. Ато wyaro owyanye tatoko rma, oyonur komo 
kwawo rma naha, wewe ymo. Àro ymo yonyhera mak manatxow hama. Àro 
wyaro oyehtokonye, onà wyaro tehxorye manatxhe, kekon hatà. Wahoro 
htxero wewe ymo towtxoko, oyonur komo kwaye rma. Owyanye towàtxhe 
rma, ohoyen komo yonuru kwaye uhpunu txko mowyatxow hamà, tonke 
harha oyesnàr kom ke, kekon hata. Аго wyaro гта rha, ayanhàn kom hoko 
гта hak oyehtokonye, anar komo hananàhpàrà ro mak manatxow hama. 
Owyanye àhananàhnàtokony haxa, yaworonohnà ro me manatxow hama, 
ayanhàn kom hokon me oyesnàr komo ke, kekon hatà, Txesusu. 


Tehetaxemà wyaro kehtxoho kom hoko hananàhno ryetxhàrà on ha. 


43 Àsok hana nay ha, nat ha, kekon xarha tà. Ohxe tehtoko, neheten 
hama. Atxke haxa tehtoko, ehetahra nay hama, kekon hata. ^4Eherà 
ryhe, nat hutwamohsehe, kàwyanye. Àro ke, ewekhàrà wawo fek yeherà 
yonyhera tehxatxow hamà. Wakrakra yato wawo ufa yeherà yonyhera 
tehxatxow hama, kekon hata. 45 Ато wyaro rma rha natxhe, toto komo. 
Enyhoru me tehtokonye, enyhoru hokono ro me natxow hama, tehetaxemà 
wyaro, tàhnawonye ohxe гта haxa tesnàr komo ke, kekon hata. Anhà 
me haxa tehtokonye, anhà hokono ro me natxow hamà, ehetahnà wyaro, 
tàáhnawonye atxke гта haxa tesnàr komo ke, kekon hata. Kàhnawonye 

ohxe kehtokonye, ohxe tàrwonatxow hama, toto kom yakoro. Kàhnawonye 
atxke haxa kehtokonye, atxke tàrwonatxow hamà, kekon hatà, Txesusu. 


Txesusu wya tonytxany komo kuknonà yokarymatxhàrà on ha. 


46 Amna уоһа y, Атпа уоһа y, màketxhe гта haryhe, rowya. Àsok tawro 
hana. Royukhura ro mak manatxhe ha, kekon hatà. ^7 Anar komo, rohyaka 
nomokyatxhe. Rorwonà yonytxetxhe xarha. Royukyatxhe xarha. Àsok hana 
natxow ha, nyamoro ha. Ukuknon komo rma wekarymehe, owyanye, kekon 
hata. 48Bàn yenyàr xe nehxakon hata, toto. Ато ke, yuhnaka гта haxa nakay 
hatà. Toh hona bàn yeryey hatà, towaxke ehtxoho me. Amnye nomokye hatà, 
tuna heno. Nàkmay mak hatà. Dyow, dyow, dyow kekon hatà, tuna ymo, toto 
màn hoko. Ewuhsura го mak nehxakon hata, towaxke txexah me esnàr ke, 
kekon hatà. Àro wyaro rma rha, atanàhnohpàra ro mak natxhe, royuknye 
komo, kekon hata, Txesusu. 49 Anar kom haxa ryhe, rorwonà yonytxetxhe 
rma haryhe. Royukhura rma natxhe. Nyamoro kuknon xarha wekarymehe, 
owyanye, kekon hatà. Bàn yeryey xarha tà, toto, anaro. Yuhnakahra mak 
nakay hatà. Yukryeka ho rma neryey hatà. Ewahxera rma nehxakon 
hata, àmànàthàrà. Àro hok xarha, dyow, dyow, dyow kekon hatà, tuna 
ymo. Mexehra nemokotoy hatà, àmànàthàrà. Natanàhnohtàkay mak hatà, 
omeroro, kekon hatà. Àro wyaro rma rha, natanàhnohtàketxhe hampànà, 
royuknyehnàtho komo, kekon hata, Txesusu, toto komo wya. 


Arymano ynye ro komo yoh yanoto yonyhoryetxhàrà on ha. 


ITàwya toto komo hananàhtàkatxhenye, toy hata, Txesusu. 
Kafahnaw hona nahatakay hatà. 

2 Àto nehxakon hatà, horykomo. Arymano ynye ro komo yohà rma 
mok nehxakon hatà, 100 komo yohà rma hatà. Noro yanoto rma, ekeh 
me nehxakon hata. Àwayehpaya гта nehxakon hata. Horykomo 
nàhnànà rma haxa mok nehxakon hatà, anoto. 3Tàwya Txesusu yokaytà 
yonytxatxhe rma, anar komo nyakye hatà, horykomo, Txesusu hyaka. 
Xuknewyana komo rma nyakye hatà, Xuknewyanahnà kaxe. Horykomo 
komo rma nyamoro hatà, ànànyaketxhàyamo. Omok hatà, horykomo 
yanototho yonyhoryexe, kaxe nànyahtxownà hata, Txesusu hyaka. 

^Àhyaka tomokàtxhenye гта, ona wyaro nketxkon hata, teryewrye ro 
hatà, àwya. Ohxe rma haxa manaye, horykomo, ketxkon hatà, Txesusu 
wya. Tanwekhoryehra manaye, »Xuknewyana komo xan me tesnàr 
ke. Tàtxenyerunuthuru yàmye, amna wya amna yohsamnohtoho ymo 
yetxoho me, ketxkon hatà, Txesusu wya. 

6 Àro ke toy hata, Txesusu, akoronye. Sah sah sah sàh sàh sàh. 
Horykomo man hahnok haxa nehxatxkon hata. Moxehra ehtokonye, 
takoro ron kukur komo nyakye hatà, horykomo, 100 komo yohà, Txesusu 
hyaka. Onà wyaro nketxkon hatà, ànyahxemo komo, Txesusu wya. 

Amna yoha y, oyeryehokanar xehra nay hata, horykomo, ketxkon hata. 
Owomko, romàn yaka, kahra nay hata, owya, eho гта haxa oyesnar ke hata, 
ketxkon hata, ànyahxemo komo, Txesusu wya. 7 Ато ke, omokhàra nay hatà, 
ohyaka, oyosnaka rma haxa tesnàr ke hatà. Wenyhoryen hampànà kasko marma 
hatà, anototho hoko. Àro wyaro owya katxhe rma, ohxe harha nay hatà, àwya, 
ketxkon hata, ànyahxemo komo, Txesusu wya. 8Asok hana nay ha, horykomo 
ha. Owyaro rma rha toh yano me ehonomnà me nay hatà. Àro ke arymano ynye 
ro komo yanotomen hatà. Àtok ha ken hata, anaro wya. Noro rma ten hatà, ano 
me ro mak ha, ketxkon hatà, ànyahxemo komo. Omok ha ken xarha tà, anaro 
wya. Noro rma nomokyan hatà, ano me ro rma rha. On hok exko ken xarha tà, 
tanoto komo wya xarha. Àro hoko rma natxow hatà, nyamoro xarha, ano me ro 
rma rha, ketxkon hatà. Àro wyaro rma rha toyuhsom me manay hatà, omoro 
xarha, àwya. Àro ke, wenyhoryen hampànà katxhe rma owya, ohxe harha nay 
hata, àwya, ketxkon hata, ànyahxemo komo, Txesusu wya. 

9 Àro wyaro tàwya enytxatxhe гта, Коо kekon hata, Txesusu, tàwya 
гта. Ehonomnà me xaxa ronyan hama, пого ha, Xuknewyanahnà гта, 
kekon hatà, tàwya rma. Sara, neramay hatà. Onà wyaro nkekon hatà, toto 
komo wya, takoron komo wya. Onà wyaro àkehe, owyanye, kekon hatà, 
àwyanye. Rohona rma haxa nenyan hama, noro ha. Ehsayewyana komo 
yoho rma haxa, rohona nenyaha, kekon hatà, Txesusu, toto komo wya. 

10Horykomo màn yaka harha totxownà hata, ànyahxemotho komo. 
Towomáàtxhenye гта, horykomo yanoto yonytxownà hata. Ohxe harha 
nehxakon hatà, noro ha, ekehàtho rma. 


Naen ho ekehàtho yanàmàthàrà on ha. 


11 Àro tàhto rma toy hatà, Txesusu, anaro owto hona. Naen hona rma 
toy hatà. Akoro totxownà hatà, ànhananàhrà ro komo, anar komo xarha, 
thenyenohnà kom hatà. 

120wto watxan hotarà hahnohyatxkon hata. Аһаһпок ehtokonye гта, 
nomohtxownà hatà, toto komo, owto hoye. Toto heno yokyatxkon hatà, 
enamtoho me hata. Àwayehsahotho гта yokyatxkon hata, tehka ho. Tàyon 
nàhnànàtho txko гта mok nehxakon hata, àwayehsahotho. Enyonkaxah me 
xarha nehxakon hatà, àyonànhàrà. Noro rma, owto hoye nomokyakon hatà. 
Akoro rma nomokyatxkon xarha tà, toto komo, thenyenohnà kom hatà. 

13Nàratekon hatà, àyonànhàrà. Tàwya noro yonyetxhe rma, àhnàn yawo rma 
haxa nehxakon hatà, Kohkomo. Àratahra exko, kekon hatà, àwya. 14 Ekehàtho 
yany komo hyaka haxa toy hata. Tehka yahey hata. Kràk, horohtxownáà hata, any 
komo. Onà wyaro nkekon hatà, Txesusu, ekehàtho wya. Bàryekomo y, asanàmko 
harha, àkehe, owya, kekon hata. 15Sax, nasanàmye hata, ekehàtho. Nàrwonàmye 
harha tà. Moson harha omryethàrà, kekon hatà, Txesusu, àyonà wya. 

léNoseryehoketxkonà гта haxa mak hata, toto komo, omeroro. Ohxe xaxa 
nay hama, Khoryenkomo, ketxkon hata. Tàrwonà yokarymanye ro nyakyak 

hama, kahyakanye. Ehonomna zaza rma nyakyak hama. Tamryenon kom 
yowakryexe nanyakyak hama, Khoryenkomo, ketxkon hata. 

17 Tàwya ekehàtho yanamathara hoye го nekaytay hata, Txesusu. Noro 
yokaytà yonytxetxkon hatà, Xukneya yamtar hon komo, omeroro. Anar 
komo xarha, Xukneya yamtar màhton komo rma, nenytxetxkon hatà. 


Txesusu hyaka Xowawu wya tànhananàhrà ro komo nyaketxhàrà on ha. 


18Txesus yokaytà yokarymatxehkatxownà hata, Xowawu nhananàhrà 
ro komo, Xowawu wya. 19 Àhoyenye asako nànyahtxownà hata, Xowawu, 
Kohkomo hyaka. Onà wyaro màketxhe ha, Txesusu wya, kekon hatà, àwyanye, 
asakon komo wya. Amnye nomokyaha, Kryestu, katxhàr hona ro amna naha, 
màketxhe ha. Noro kat отого ha, màketxhe ha. Anaro yomoknàr hona ro 
haxa katà amna naye, màketxhe ha, àwya, kekon hatà, Xowawu, àwyanye. 

20Txesusu hyaka tomokàtxhenye, ona wyaro nketxkon hata, ànyahxemo 
komo, àwya. Amna nyaknyo, Xowawu, aymomno ynye ro, ohyaka, ketxkon hatà. 
Amnye nomokyaha, Kryestu, katxhàr hona ro amna naha, kaxe amna nyaknyo. 
Noro kat omoro ha kaxe amna nyaknyo. Anaro yomoknàr hona ro haxa katà 
amna naye, kaxe amna nyaknyo, Xowawu, ohyaka, ketxkon hata, Txesusu wya. 

21Tàhyawo rma hak ehtokonye, ekehàtho komo yonyhoryekon hatà, 
Txesusu. Teheryankemàtho komo гта yonyhoryekon hata. Worokyamo 
yohàtho komo xarha yonyhoryekon hatà. Enhunutho komo xarha 
yontanàhyakon hatà. Thenyehra rma haxa nenyhoryetxkon hatà, Txesusu, 
ànyahxemo komo nenyàr me hatà. 

22 Àro ke, onà wyaro nkekon hata, Txesusu, ànyahxemo komo wya. Atotxok 
harha, kekon hata. Àtotxok harha. Onenyetxhàyamo mekarymetxhe ha, Xowawu 
wya. Onenytxatxhàyamo xarha mekarymetxhe ha, àwya. Monentetxow harha, 
enhunutho komo, màketxhe ha, àwya. Manataryeknohyatxow harha, àhrohnàtho 
komo, màketxhe xarha, kekon hata, Txesusu. Monenyhotetxow harha, hunmata 
ymo yawonotho komo, màketxhe xarha, àwya. Thanak harha manatxowà, 
àhanahnàtho komo, màketxhe хага, kekon hata, Txesusu. Manasanàmyatxow 
harha, àwayehsahotho komo, màketxhe xarha, àwya. Àrwo yonyhorunu 
yonytxany me harha manatxowià, toto komo, ewakryehnàtho komo, màketxhe 
xarha, Xowawu wya, kekon hatà, Txesusu. 23Kryestu me nay hana, àna hana, 
Капу me kat manatxowà, rohoko. Àro wyaro kahra oyehtokonye, towakryexem 
me manatxhe ha, kekon hatà, Txesusu, Xowaw nànyaketxho komo wya. 


Xowaw yokarymatxhàrà on ha. 


24 Totxownà harha tà, Xowaw nànyaketxho komo. Atotxhenye rma, onà 
wyaro nkekon hatà, Txesusu, Xowaw hoko, toto komo wya, ohsamnohxemo 
komo wya. Ahehnaka otontokonye, toto yonyxe màtetxkon hamà, kekon 
hatà. Àsok hana nehxakon ha, noro ha. Omamu wyarohra mak nehxakon 
hama, atxowowo newusnuru wyarohra mak ha, anar me rha tehutwaxem 

mehra ro mak ha. 25Ehonomnà komo womun yawohra mak nehxakon 
hamà, kekon hatà. Àsok tawro hana. Ehonomnà kom màn yawo natxow 
hama, ehonomnà komo womun yawon komo. Tasahxemtosomà ro komo rma 
nyamoro hamà. Nyamoro wyarohra mak naha, ahehnawono. 26 Àsok haxa 
naye, kekon hatà, Txesusu. Khoryenkomo rwonà yokarymanye ro me rma 
haxa nay hamà. Onà wyaro àkehe xarha, owyanye. Ekarymanye ro heno 
komo yoho rma haxa naha, noro ha, onenyetxhàyamo, kekon hatà, Txesusu, 
Xowaw hoko. 27 Noro hoko rma, onà wyaro nkehe, àmenhosahonhàrà. 
Ranoto mosonà, kehe, Khoryenkomo. Oywaho ànyakyaha. 
Osonyhoryetxoko, Kohkomo yomoknàr hona, kehe Һатрапа, toto 
komo wya, kehe, Khoryenkomo. 
Àro wyaro гта nkehe, àmenhosahonhàrà, Xowaw hoko, kekon hata, Txesusu. 
28Опа wyaro àkehe, owyanye. Toto komo yoho rma haxa naha, Xowawu. 
Omeroro enuxemotho komo yoho rma haxa naha, kekon hatà. Norohnàtho 
kom haxa ryhe, Khoryenkomo mryenon me tehtokonye, Xowaw yoho rma haxa 
natxhe. Khoryenkomo wya, akayaryet kom me naha, ronànyaketxho, katxho 
me rma tehtokonye, Xowaw yoho rma haxa natxhe, kekon hatà. Txesusu. 

29 Ато wyaro tàwyanye enytxatxhe rma, ona wyaro nketxkon hata, àton kukur 
komo. Yaworo xaxa nay hamà, Khoryenkomo, khokonye, ketxkon hatà, toto 
komo, txenyeru yahosnye ro komo xarha, omeroro. Xowaw naymomàthàyam Ках 
mak nehxatxkon hata. 39 Апа make ryhe mpe, ketxkon mak hatà, Farysew komo, 
àyweronàhyamano ynye ro komo xarha. Aymompàn komo kax mak nehxatxkon 
hata. Khoryenkomo yehutwatxho xanomkahnohtxownáà hata. Tonyhoryetxho 
komo гта xanomkahnohtxownà hata. 

31 Ona wyaro nkekon xarha tà, Txesusu, toto komo wya. Àsok hana natxow 
ha, toto kom ha, amnyeno rma kom ha, kekon hatà. Àsok hana nay ha, 
ukuknon kom ha. 32Bàryekomo txko yewatxarykatxho ryhe, ukuknon kom me 
nay hama, kekon hata. Yakentawo newatxaryketxow hama, bàryekomo txko 
komo. Tewatxarykantokonye rma, onà wyaro nketxhe, ukukur komo, anar 
komo wya. Furwe amna ntxemeknyo. Àsok tawro amna yakoro àmanhohra 
mahtxoko, ketxhe, àwyanye. Onà wyaro nketxhe xarha. Amna nehokoynyo 
xarha. Àsok tawro àratahra mahtxoko, ketxhe xarha, àwyanye, tewatxarykanàr 
kom me, kekon hatà, Txesusu. Bàryekomo wyaro manatxhe. Eyuknyehnà 
komo wyaro rma manatxhe, omnyamo, amnyeno rma komo, kekon hatà. 
33Xowawu htxero ryhe nomokye. Aymomno ynye ro гта nomokye. Noro 
yoyukhura mak mehxatxkonà. Natahyehnomekonà, пого ha. Ufa xkun yonhàra 
xarha nehxakonà. Noro hoko rma, worokyamo yoh me naha, màketxhe rma 
haryhe, kekon hatà, Txesusu. 34Toto me Enusah xarha nomokye. Noro ryhe 
nasahxemtehe. Ufa xkun yonyaha xarha. Noro yoyukhura xarha manatxhe. 
Noro hoko гта, tasahxemtosomà roro mokro hama, màketxhe гта haryhe. Ufa 
xkun yonye roro mokro hamà, màketxhe xarha. Txenyeru yahosnye ro komo 
yakoron xarha mokro hama, màketxhe xarha. Atxke natxhe moxamo katxho 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Rukasa 7 210 


komo yakoron xarha mokro hama, màketxhe xarha. Aro wyaro màketxhe 

rma haryhe, Toto me Enusah hoko, kekon hata, Txesusu. 3» Khoryenkomo 
yehutwatxho hoye ro ryhe, àro wyaro anar me rha nehxatxkonà, Xowaw komo, 
Toto me Enusah xarha. Toto wyarohra mak nehutwehe, noro ha, kekon hatà. 
Noro yehutwatxho hutwany kom marma ryhe, onà wyaro nketxow hamà. 
Yaworo xaxa nehutwen hamà, Khoryenkomo, ketxhe, nyamoro marma mak ha. 


Farysew màn yawo Txesusu yexetxhàrà on ha. 


36Ahxemtono yeryey hatà, toto. Farysew komo kukuru rma mok nehxakon 
hatà, noro ha. Omoko, emtakmaxe, kekon hatà, Txesusu wya. Àro ke toy hatà, 
Txesusu, noro màn yaka, Farysew màn yaka. Bo, neryewtay hatà, emtakmaxe. 

37 Owto ho nehxakon hata, wosà. Tanhàn hokono rotho гта mok 
nehxakon hatà, noro ha. Txesus yokaytà yonytxay hatà. Mono manaye, 
Farysew màn yawo, monemtakmeno, tawro rma yonytxay hatà, wosà. Àro 
ke nomokye hatà, àmàn yaka. Ownyaku yokye hatà. Toh me nehxakon 
hatà, ownyaku yonà. Arakmasturu rma mon nehxakon hatà, tohu. 
38Txesusu mkaye nomokye hatà, wosà. Ehoye nehxakon hatà, àhrorà 
yohoye. Nàratekon hatà, tanhànàthàr hoko toseryehokanàr ke. Enakru 
rma, Txesusu hrorà tukryemekon hata. Àro ke, tukryenkay harha tà, wosà, 
tàhpotx ke. Аһгога yamtxuhkay xarha tà. Karyey xarha tà, ownyak ke. 

39 Nenyakon hata, Farysewu, Txesusu yahxemtonyenhàrà гта. Tàwya 
xenyetoko гта, ona wyaro nehutwekon hata, tàhnawo. Tanhàn hokono 
ro me nay hata, mokro, wosà, kekon hata, tàhnawo. Txesus mak yahehe 
ha. Àsok tawro hana. Atxke noro yehtxoho hutwahra nay hamà, mosonà. 
Khoryenkomo rwonà yokarymanye ro me tehtok haxa, wos yanhànà 
hutwanáàràtho haryhe, àwya, kekon hata, Farysewu, tàhnawo. 

40Noro yehutwatxho rma hutwekon hatà, Txesusu. Àro ke, onà wyaro 
nkekon hata, àwya. Semawu y, kekon hata, Farysewu wya. Kàrwonaha, 
ayakoro, kekon hatà. Hàà, orwonàmko, khananàhnye y, kekon hatà, Farysewu. 

41 Àro ke, kuknonano me nàrwonàmye hatà, Txesusu. Txenyeru yehetàhketxkon 
hatà, toto komo, asakon komo, kekon hatà. Nehetàhketxkon hatà, horykomo 
wya, txenyeru yàmnyenhàràtho wya. Anaro, thenyenohnà ryhe yehetàhkekon 
hatà, àwya, 500 rma hatà. Anaro, yakenohnà yehetàhkekon hatà, àwya, 50 rma 
hata, kekon hata. 42Tàmpàra го mak nehxatxkon hata, nyamoro Һа, àtxenyerumra 
tesnàr komo ke hatà. Towahke mak nehxakon hatà, horykomo, àhokonye. 
Ehemahra rma ehtxoko, rowya, kekon hatà, àwyanye, kekon hatà, Txesusu. 

Àsok muhutweno, kekon xarha tà, Farysewu wya. Onokà ryhe, horykomo 
хе rma haxa nehxakonà, owya, thenyenohnà yehetàhkanyenhàràtho kata, 
yakenohnà yehetàhkanyenhàràtho haxa kata, kekon hata, Txesusu. 

43Hàà, thenyenohnà yehetàhkanyenhàràtho hama, kekon hata, Semawu. 
Noro rma, àxe rma haxa nehxakon hamà, thoko rma towahke rma haxa 
esnàr ke, thenyenohnà hoko rma ehemahra rma exko tawro ke, kekon hatà. 

44^ Yaworo makano, kekon hata, Txesusu, àwya. Neramay hata, wos wetxe. 
Onà wyaro nkekon xarha tà, Semawu wya. Moson wosà xenyko, kekon 
hatà, àwya. Omàn yaka kowomno. Tuna yàmpàra mak mahko, omoro, 
rowya. Rohrorà korokatxho rma yàmpàra mahko. Moson haxa ryhe, rohrorà 
tukryemano, tonakru ke. Tukryenkan хата, tàhpotx ke, kekon hata. 
4»5Ramtxuhkahra mak mahko, отого. Rowakeryemekhera гта mahko. Moson 
haxa ryhe, rowomàtxhe гта rohrorà yamtxuhkehe rye гта, atàknahra roro 
mak ha, kekon hata. 46Rohpokaryehra mak mahko, отого. Moson haxa ryhe, 
rohrorà karyeno, ownyak ke, kekon hatà, Txesusu. 47 Àro ke, onà wyaro àkehe, 
owya. Thenyehra гта haxa nehxaknano, moson yanhànà. Anhànàthàrà гта, 
towtàhkaxah me harha naha, àhoko roseryewhokanàr ke. Àro ke roxan me rma 
haxa nosonyhono, owya, kekon hatà. Yakehra naha ranhànà kany kom haxa 
ryhe, roxehra natxow hamà. Yakehra nay hamà, towsomà, àwyanye. Àro ke, 
roxe rma natxhe haryhe, atxke txko mak ha, kekon hatà, Txesusu, Semawu wya. 

48 Ona wyaro nkekon xarha tà, wosà wya. Ayanhànàthàr hoko 
koseryewhokan hampànà. Wowtàhkan hampànà, kekon hata, àwya. 

49 Àro wyaro tàwyanye enytxatxhe rma, onà wyaro nketxkon hatà, 
tàwyanye rma, àton komo, Txesus yakoro temtakmaxem komo rma. Koo, 
onok mokro ha, ketxkon hatà. Kanhànàthàyamo yownye rma haxa mokro 
hama, koo, ketxkon hata, tàwyanye rma. 

s0 Ona wyaro nkekon xarha tà, Txesusu, wosà wya. Enyhoryexah me 
harha manaha, rohona owya xenyàr ke. Ohxe àtoko, kekon hatà, àwya. 


Txesus yakoro woràskomo komo tothàrà on ha. 


8 1Àro tàhto rma toy hatà, Txesusu. Anaro rha owto hona toy hatà. Owto 

ymo hona гта, owto txko hona xarha, toy hata. Àrwo yonyhorunu 
yokarymekon hatà, toto komo wya. Àsok hana kàkayaryet kom me nay ha, 
Khoryenkom ha. Àro rma yokarymekon hatà, toto komo wya. Akoro rma tetxkon 
xarha tà, 12 komo. 2Akoro rma rha tetxkon hatà, woràskomo komo xarha. 
Worokyamo yohàtho komo rma mokyam nehxatxkon hatà, ekehàtho komo 
xarha, enyhoryexemo komo rma hatà. Anaro Maryeya. Maknara honotho katxho 
rma noro hatà. Noro hyaye notowye hatà, worokyamo, 7 me hatà. 3Anaro xarha 
Xoana. Kusa hetxe rma noro hatà. Eroknes yanoto komo yohà rma noro hatà, 
Kusa. Anaro xarha Susana. Anar komo xarha, woràskomo komo, Txesus yakoron 
komo rma, thenyehra nehxatxkon hata. Txesus komo yomyaràhtetxkon hata, 
nyamoro ha, tàtxenyerun kom hoye, tkatxho kom hoy xarha. 


Nat yothahtoho yokarymatxhàrà on ha. 


^Txesusu hyaka nohsamnohtxownà hata, toto komo, thenyenohnà 
komo. Anaro rha owto hoye omohxemo komo rma nyamoro hatà. 
Tàhyaka ohsamnohàtxhenye, kuknonano me nàrwonàmye hata, Txesusu, 
ànenytxanàr kom me. 

5Nat yonamso toy hata, toto, kekon hata, awyanye. Ona wyaro nexey hata, 
natatho. Tonamsom hoye nothahye hata, asama yaka. Arotho yakmehtxownà 
hata, toto komo. Torono heno xarha nenahtzowna hata, kekon hata. 6Ahoye 
rma nothahye zarha ta, toh hona. Nahtaye rma haryhe ta, arotho. Tahtantoko 
гта, nuskurumentay hata, tukryemra tesnàr ke, kekon hata. 7 Аһоуе гта 
nothahye xarha tà, ewekhàr waka. Ато rye гта horymamtxownà hata, 
ewekhàr yakoro. Natàtho yompoymay hata, ewekhàrà, kekon hata. 8Аһоуепо 
rma, tonamsom me haxa nexey hatà, yukryeka taxeronokem waka. Àto 
nahtay hatà. Horymamye xarha tà. 100 me nehetay hatà, thenyehra mak hatà, 
kekon hata, Txesusu. Àro wyaro tàwya katxhe гта, ona, wyaro nkekon xarha 
tà, teryewrye ro hata. Uro enytxatxoko, thanak oyehtokonye. Àhanahra kat 
manatxowáà, kekon hata, Txesusu, toto komo wya. 


Àsok katxho me rma naye kuknonano katxhàrà on ha. 


9Onà wyaro nketxkon hata, ànhananàhrà ro komo, Txesusu wya. Àsok 
katxho me rma naye, kuknonano, ketxkon hatà. Àsok katxho me rma 
naye. Uhutwamohsoko, amna wya, ketxkon hatà, àwya. 

10 Àro ke, onà wyaro nkekon hatà, Txesusu, àwyanye. Àsok hana toto 
komo kayaryet me nay ha, Khoryenkom ha, kekon hata. Àkayaryet kom me 
tehtxoho hutwamohsohra rma hak naha, noro, toto komo wya. Owyanye 
haxa ryhe uhutwamohsehe. Anar komo wya haxa ryhe, uhutwamohsehe 
rma haryhe. Kuknonano me marma wekarymehe, àwyanye, kekon hatà. 
Kuknonano me wekarymehe, toto komo wya, uhutwahra rma ehtxoho 
menye. Khoryenkom yahoxetà yonyatxhe rma haryhe. Noro ywenyeke rma 
natxhe ha, kekon hatà. Rorwonà yonytxetxhe rma haryhe. Uhutwahra rma 
natxhe ha, kekon hata, Txesusu, tànhananàhrà го komo wya. 


Nat yothahtoho yokarymatxho hutwamohsothàrà on ha. 


11 Ona wyaro nkekon xarha tà, àwyanye. Kuknonano uhutwamohsehe, 
owyanye, kekon hatà. Natà ryhe, Khoryenkomo rwon kuknon me naha, 
kekon hatà. 12Asama yaka othahsahotho ryhe, Khoryenkomo rwonà 
yonytxanyenhàyamo kuknon me naha. Àwyanye enytxatxhe гта, nomokyaha, 
worokyamo yohà ymo. Ewan yakanye enamsahotho yaryaha, noro ymo ha, 
ahohsàra rma ehtxoho menye, enyhoryehnà me rma ehtxoho menye, kekon hatà. 

13 Toh hona othahsahotho ryhe, anar komo kuknon me naha. Khoryenkomo 
rwonà yonytxetxhe гта haryhe, nyamoro ha. Tàwyanye enytxatxhe 
rma, teryehorye nahohsatxhe rma haryhe, kekon hatà. Ewan yakanye 
enamsahotho rma, ànxahnà wyaro mak naha. Mexehra mak nahohsatxhe ha. 
Anar komo wya teryewhamnohnàtokonye, nàhnànketxhe harha, kekon hata. 

14Ewekhàrà waka othahsahotho ryhe, anar komo kuknon me naha. 
Khoryenkomo rwonà yonytxetxhe гта haryhe, nyamoro хата. Amnye, 
tomyawon kom hoko roro mak natxhe ha, kekon hatà. Tkatxhonke 

rma haza tesnàr komo xe natxhe xarha. Teryehotanàr kom hoko roro 
natxhe xarha, tano me rony mak ha. Àro hoye ro, Khoryenkomo rwonà 
hutwahkahtàketxhe xak hampànà, kekon hatà. Ehetahra mak natxhe ha. 
Ohxe roro natxhe katxho mehra ro mak natxhe ha, kekon hata. 

I5Yukryeka taxeronokem waka enamsahotho ryhe, anar komo kuknon 
me naha. Khoryenkomo rwonà yonytxetxhe, nyamoro ha, kekon hata. 
Tàwyanye enytxatxhe rma, ohxe nahohsatxhe, towan yawonye. Ewan 
komo rma ohxe naha, kekon hatà. Yaworo rma haxa naha. Àro ke, 
tehetaxemà wyaro ohxe roro rma haxa natxhe, mexe rma haxa mak ha, 
kekon hatà, Txesusu, tànhananàhrà ro komo wya. 


Khoryenkomo rwonà yonytxatxho hoko hananàhno ryetxhàrà on ha. 


16Кикпопапо me xarha nàrwonàmye hata, Txesusu. Kweyur komo wyaro 
naha, Khoryenkomo rwonà, kekon hata. Kweyur komo hotuhtotxhe гта, 
oryen ke etahurhura tehxatxow hamà. Kahon komo yosnaka txeryhera 
tehxatxow hama, kekon hata. Ahon hona haxa teryatxow hama. Ато гта 
ho ehtoko, kweyhetxow hamà. Bàn kom yaka towomsom komo xarha 
weyhetxow hama. Àro wyaro rma rha, Khoryenkomo rwonà tekarymetxow 
hama, toto komo wya Khoryenkomo hutwatxho me, kekon hata, Txesusu. 

17 Àsok haxa hana nay ha, Khoryenkomo rwonà. Anatoko uhutwahnà me 
nay hana, kuknonano me rorwonàmrà ke. Uhutwahnàtho гта, thutwaxem 
me harha mpànà naha ha, amnye, kekon hatà, Txesusu. 18Àro ke, ohxe mpànà 
enytxatxoko, rorwonà. Ohxe enytxanyenhàyamo wya ryhe, nenytxamohsehe 
rye rma haxa, Khoryenkomo, kekon hatà. Enytxanyehnàtho komo wya haxa 
ryhe, enytxamohsohra harha mpana naha ha. Tàwyanye uhutwehe katxhe 
гта, hutwahkahyatxhe harha hampànà, nyamoro ha, kekon hata, Txesusu. 


Txesusu wya tàyanan me Khoryenkomo yoyuknye komo yotaketxhàrà on ha. 


19 Txesusu hyaka nomohtxownà hata, àyon komo, ewtà komo xarha. 
Àhyakatho ro omokhàra mak nehxatxkon hatà, thenyehra rma haxa toto 
komo yesnàr Ке. 200moknàr komo yokaytà yonytxay hata, Txesusu. Mono 
natxow hatà, oyon komo, oyowtà komo xarha, ketxkon hatà, àton komo, 
àwya. Màmyaye rma natxow hatà. Oyonyàr xe natxow hatà, ketxkon hatà. 

210nà wyaro haxa neyuhtxownà hata, Txesusu. Опа wyaron 
komo ryhe, royon me natxhe. Rowtà me xarha natxhe, kekon hatà. 
Khoryenkomo rwonà yonytxany komo rma, eyuknye ro komo rma, royon 
me natxhe. Rowtà me xarha natxhe, kekon hatà, Txesusu, àwyanye. 


Atxowowo ymo yatàknanàhkatxhàrà on ha. 


22 Anatoko kanawa yaka nosonkahtxownà hatà, Txesus komo, 
tànhananàhrà ro kom yakoro. Apa txowà, mon hona, kekon hata, 
àwyanye. Aro ke totxownà hata. 

23Tatontokonye rma, nànàkye hata, Txesusu. Nomokye hata, atxowowo 
ymo, thenyenohna ymotho rma haza mak hata. Ukuthona ymo hoko rma haza 
natzowowonakon hata. Natarahtekon hata, kanawa heno. Owompaya rma haza 
nehxatxkon hata. 24Тхеѕиѕи yompakatzowna hata. Khananàhnye y, khananàhnye 
у, tàánoryatxow hama, ketxkon hata, àwya. Hakay hata, Txesusu. Atxowowo ymo 
yatàknanàhkay hata. Dà kasko, kekon хата tà, tuna ymo wya, tekahxemaxemà 
уто wya. Da, natàknay hata. Tatàáknye rma haxa nehxakon hata. 

25 Àsok tawro Khoryenkom hona xenyhera mahtxoko, kekon hatà, 
Txesusu, àwyanye. Noseryehtxownà hata, nyamoro ha. Noseryehoketxkon 
xarha tà. Onok moson haryhe, ketxkon hatà, tàwyanye rma. Atxowowo 
ymo komo wya, tuna ymo komo wya хага, ayatàknako Капу me пау 
hama. Osken komo neyuknur me nay hama, ketxkon hata, tàwyanye rma. 


Worokyamo yohà ymotho yonyhoryetxhàrà on ha. 


26Xerasa yamtar hona nahatakatxownà hatà, Txesus komo. Karyeryeya 
yamtar màhtono гта аго ha, mon hono гта. Тхееу katxownà hata. 

27 Mahona nasanàmye hata, Txesusu. Asanàmàtxhe гта, àhyaka nomokye 
hatà, toto. Owto hono rma mok nehxakon hatà, noro ha. Worokyamo yohà 
rma mok nehxakon hatà. Mexe rma haxa àwomumra ro mak nehxakon 
hata. ÀAmàmra xarha nehxakon hata. Yatxetxho wawo гого haxa nehxakon 
hata. 28 Tàwya Txesusu yonyetxhe гта, nàrwonàmye hata, teryewrye ro 
hatà. Tano me ro rma nehurkay hatà, akrataka. Txesusu y, kekon hatà, 
teryewrye ro. Khoryenkom muru omoro ha. Omeroron komo yohon muru 
гта отого. Àsok manaye, rohoko, kekon hata. Àsok manaye, rohoko. 
Ryeryewhamnohpàra exko hampànà, àkehe, owya, kekon hata. 29 Аго wyaro 
rma nkekon hatà, onà wyaro kanyenhàr me rma Txesus yesnàr ke hatà. 
Worokyamo y, otowko ha, toto hyaye, kanyenhàr me nehxakon hatà, Txesusu. 

Àsok tawro hana. Yake ro tototho yanyenhàr me nehxakon hatà, worokyamo. 
Àro Ке, watxa ymo yaka nahryemtxownà hata, toto komo. Nenyatxkonà roro 
hatà, ahatakanàr hona. Nasohtotxownà xarha tà, yawaka ke. Nàhrowomtxownà 
xarha tà. Nakmeryekon mak hatà, noro ymo ha. Worokyamo yano me ahehnaka 
tekon hatà. Àro wyaro ehxah me nehxakon hatà, noro ymo ha. 

300nok отого, oyosotà, kekon xarha tà, Txesusu, дууа. Thenyenohnà mak on 
ha, rosotà, kekon hatà. Àro wyaro nehxakon hatà, esotà, thenyehra worokyamo 
yesnàr ke hata. 31 Àtotxok harha, yuhnayen hona, oyowto kom hona, kahra exko 
hampànà, amna wya, kekon hata, toto, worokyamo yano me hata. 

32 Ато nehxatxkon hata, okno komo, honyko wyaron komo. Ah yawxawo тта 
nehxatxkon hatà, thenyehra rma haxa mak hatà. Àto rma nasahxemtetxkon 
hata. Ато ke, ona wyaro nkekon xarha tà, toto, worokyamo yano me hatà. Okno 
komo yowan yaka owomtxoko, kasko haxa, amna wya, kekon hatà. Àro ke 
neyukye hatà, Txesusu. Atotxoko, ewan yakanye, kekon hatà, worokyamo wya. 

33Toto hyaye notowtzowna hata, worokyamo komo, thenyenohna 
komo, kray. Okno komo yowan yaka haza nowomtzowna hata, kuru kuru 
kuru. Uuff, huhyakanto kàtatxownà hata, okno heno komo. Krow, tuna 
ymo kwaka nowomtxownà hata. Nànotàhkatxownà hata. 

34O0meroro nenytxownà hata, okno yonye rotho komo. Àro ke 
nekahtàmtxownà hata, owto hona. Àton komo wya nekarymatxownà hata. 
Owto màhton komo wya xarha nekarymatxownà hata. 35 Аго ke exetxhàràtho 
yonyxe nomohtxownà hata, toto komo. Txesusu hyaka гта nomohtxownà hata. 
Worokyamo yohàtho yonytxownà hata. Txesus yakratawo eryewtaxah harha 
nehxakon hatà. Twomunke harha nehxakon hatà. Tonyxerye harha nehxakon 
hata. Àro ke noseryehokatxownà hata, toto komo. 36Xenyenhàyamo ryhe 
nekarymatxehkatxownà hata, àwyanye, omohxemo komo wya. Txesusu wya 
enyhoryetxhàrà гта yokarymatxownà hata, àwyanye. 

37'Тхеѕиѕи yahoxet hona noseryehyatxkon hata, Xerasa yamtar hon komo, 
omeroro. Owto hon komo, owto màhton komo xarha, noseryehyatxkon hatà. 
Àro ke, onà wyaro nketxkon hatà, Txesusu wya. Àtoko, amna hyaye, ketxkon 
hatà, àwya. Àro ke, kanawa yaka nosonkahye hatà, Txesusu, tàtonàr horà. 
38 Txesus yakoro tàtonàr xe nehxakon hata, worokyamo yohàtho. Ayakoro 
romoknàr xe wehxaha, kekon hatà, Txesusu wya. Omokhàra exko, kekon mak 
hata, Txesusu, àwya. 39 Àtok harha, oman yaka harha. Khoryenkomo wya 
oyonyhoryetxhàrà ekarymako, toto komo wya, àton komo wya, kekon hatà. 
Towahke rma haxa nahko, Khoryenkomo, rohoko, kasko, àwyanye, kekon 
hatà, Txesusu, àwya. Àro ke toy hatà, worokyamo yohàtho. Noskarymekon 
hatà, toto komo wya, owto hon komo wya, omeroron komo wya. Txesusu 
ryhe ronyhoryeno. Towahke rma haxa nahko, rohoko, kekon hatà, àwyanye. 


Wosà tkamsukryemà rorotho yonyhoryetxhàrà on ha. 


40 On hona harha nomokye hata, Txesusu. Noro hona ro nehxatxkon hata, 
toto komo, thenyenohnà komo. Àro ke teryehorye netakmetxownà hata. 

41Nomokye hata, horykomo. Xayru гта пого hata. Xuknewyana кото уоһа 
rma mok nehxakon hata, tohsamnohsomà ro komo yonye ro гта hata. Tano me 
ro rma nehurkay hatà, Txesus yakrataka. Omoko, romàn yaka, kekon hatà, àwya, 
teryewrye ro hatà. 42Àro wyaro nkekon hatà, ekeh me rma haxa tomsàthàrà 
txko yesnàr ke hatà. Towenyxanotho txko me rma nehxakon hatà, emsàthàrà 
txko. Enuruthurunhuru rma, 12 me àtxemnyehàntaxah me nehxakon hatà. 
Àwayehpaya nehxakon hata. Àro Ке, пого yakoro toy hata, Txesusu. 

Tàtonàr kom me, Txesus hona nohtaymetxkon hatà, toto komo. 
Thenyenohnà komo kax mak nehxatxkon hatà. 43 Àwawonye nehxakon 
hatà, wosà. Ekehà rma mok nehxakon hatà, noro ha. Tkamsukrye roro 
nehxakon hatà. Àro wyaro rma 12 me txemnyehàntay hatà. Tkatxhothàrà 
yàmtàhkanyenhàr me nehxakon hatà, omeroro hatà, ohtxemano ynye ro komo 
wya, tohtxe yehetho me rma haryhe tà. Ehtxemnà ro me mak nehxakon hatà. 

44 Noro гта, Txesusu mkaye nomokye hata. Ahonon yotxhàrà yahey 
hatà. Àwya ahetxhe rma, natàknay hatà, àkamsukuthuru. Eheryanàthàrà 
rma natàknay hatà. 

45Onok mokro rahen haryhe, kekon hata, Txesusu. Onok mokro rahen 
haryhe. Urohnà, urohnà, ketxkon hatà, toto komo, omeroro. Àro ke, onà 
wyaro nketxkon hatà, Petru komo. Khananàhnye y, àsok tawro onok 
mokro raheno màken harha, ketxkon hatà. Thenyehra rma haxa natxow 
hama, toto komo. Nohtaymetxow hama, ohona, ketxkon hata. 46Àna 
matà, rahen haxa hawe, kekon hatà, Txesusu. Rohyay we notowno ha, 
rahoxetà, toto yonyhoryetxho, kekon hatà. 

47 Ohtanampàra mak wehxan hama, kekon hata, wosà, tàwya rma. Àro 
ke nomokye hatà. Nàràrànakon hatà, oseryehrà. Tano me ro rma nehurkay 
hatà, Txesus yakrataka. Noskarymay hatà, àwya, toto komo nenytxanàr me. 
Ekehà rorotho uro ha, kekon hata. Tkamsukryemà rorotho гта uro ha. Àro 
ke kaheno. Rowya ayahetxhe rma, ohxe harha wahko, kekon hatà, wosà. 

48 Wosà y, kekon hata, Txesusu, àwya. Ohxe harha manaha, rohona 
owya xenyàr ke mak ha. Ohxe àtoko, kekon hatà, àwya. 


Xayru yomsàrà yonyhoryetxhàrà on ha. 


49 Wos yakoro Txesusu rwonàmnàtoko гта, nomokye hata, 
toto. Horykomo màn yaye nomokye hatà, Xayru màn yaye rma 
hatà. Oyomsàthàr heno wayehno haxa ha, kekon hatà, Xayru wya. 
Khananàhnye komo yarhàra harha exko, kekon hata. 

50 Àro wyaro tàwya enytxatxhe гта, ona wyaro nkekon hata, Txesusu, 
horykomo wya. Oseryehokahra exko, kekon hatà, àwya. Rohona rma 
xenyko. Ohxe гта mpana naha ha, oyomsàrà, kekon hata. 

51 Ногукото màn yaka haxa nomohtxownà hata. Horohkano уегуеу 
hata, Txesusu. Owompàra ehtxoko, rakoro, kekon hata, toto komo 
муа. Petru kom marma yarày hata. Noro yakoro nowomtxownà hata, 
àyàm komo, àyon xarha, Petru xarha, Xowaw xarha, Txaku xarha. 
Nyamoro marma nowomtxownà hata, Txesus yakoro. 32 Атап yawo гта 
nehxatxkon hatà, anar komo. Nàratetxkon hatà, omeroro. Nehokoyatxkon 
hata, omsamtxemo heno hnànà. Àratahra ehtxoko, kekon hata, Txesusu, 
àwyanye. Àwayehpàra naha, omsamtxemo. Ànàknàrà rma onà, kekon 
hata. 53Newnohtxownà mak hata, toto кото. Ana make ryhe mpe, 
ketxkon hata. Àwayehsah me uhutwany komo kax mak nehxatxkon hata. 

540msamtxemo уаһоѕау hata, Txesusu, amor hoko. Roknà y, asanàmko, 
kekon hata, àwya. 5Топухегуе harha nehxakon hata, omsamtxemo. Àtoko 
rma nasanàmye hatà. Ànyahrà tàmtxoko, kekon hatà, Txesusu, àwyanye. 

56 Noseryehoketxkon mak hatà, àyàm komo, àyon xarha. On 
yokarymahra xaxa mpana ehtxok ha, toto komo wya, kekon hata, 
Txesusu, àwyanye. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


217 Rukasa 9 


12 komo nyaketzhara on ha. 


9 112 komo yanyekye hata, Txesusu. Nohsamnohtakatzowna hata, 

nyamoro rye. Onà wyaro nkekon hatà, Txesusu, àwyanye. Àtotxok 
ha, kekon hatà. Rano me ryhe ehonomnà me manatxhe ha, owyanye 
worokyamo yowtoho me, owyanye teheryankemàtho komo yonyhoryetxho 
me xarha, kekon hatà, Txesusu, 12 komo wya. 2Àro wyaro rma 
nànyahtxownà hata. Ekarymaxe nànyahtxownà hata. Àsok hana kàkayaryet 
kom me пау ha, Khoryenkom ha. Àro гта yokarymaxe nànyahtxownà hata, 
Txesusu. Ekehàtho komo yonyhoryex xarha nànyahtxownà hata. 

зОпа wyaro nkekon xarha tà, àwyanye. Akorohra гта àtotxoko, kekon hata. 
Ayahoso komo yarhàra ehtxoko. Ayamatan komo xarha yarhàra ehtxoko. Owru 
komo xarha yarhàra ehtxoko. Otxenyerun komo xarha yarhàra ehtxoko, kekon 
hata, àwyanye. Asako owomun komo yarhàra ehtxoko, kekon hata. 4Onok kom 
màn yaka hana oyowomàtxhenye, ato rye гта hak oyonmahyatxhe һа. Owto 
hoye otohra ronye rma haka, àro rye yawo rma oyonmahyatxhe ha, kekon hatà. 
5Anaro rha owto hona àtotxoko. Oyonytxahranye owto hon komo yehtoko, 
onà wyaro ehtxoko, anhàn komo hutwamohsonàr horà. Ewto kom hoye 
otontokonye, ehtahpunkatxoko, kekon hatà, Txesusu, 12 komo wya. 

6Àro ke totxownà hata, 12 komo. Anaro rha owto hona totxownà hata. 
Àrwo yonyhorunu yokarymetxkon hatà. Othoyehra rma, ekehàtho komo 
yonyhoryetxkon hatà. 


Txesus hoko Eroknes yoseryehokatxhàrà on ha. 


7 Тхеѕиѕ yokaytà yonytxay hata, Eroknesà. Karyeryeya yamtar hon komo 
kayaryetà rma mok nehxakon hatà, noro ha. Omeroro rma, Txesus yokaytà 
yonytxekon hatà. Noro hoko rma, onà wyaro nketxkon xarha tà, toto komo, 
ukukur komo rma. Àwayehxemo kom waye nasanàmyak hamà, Xowaw heno, 
aymomno ynye ro heno, ketxkon hatà, Txesus hoko. Àro ke noseryehokekon 
hata, Eroknesà. 8Опа wyaro nketxkon hata, anar komo, Txesus hoko. Eryeyas 
heno ryhe nosonyhek hama, ketxkon hata, ukukur komo. Khoryenkomo rwonà 
yokarymanye ro heno komo kukuru ryhe mokro hamà. Àwayehxemo kom waye 
nasanàmyak hama, amnyehran heno, ketxkon hata, anar komo, Txesus hoko. 

9 Àhàmkotohek haxa hawe, Xowaw heno, kekon hata, Eroknesà. Onok 
komo yokaytà wenytxeno. Onokà ryhe noro ha, kekon hatà. Àro ke, 
Txesusu yonyàr xe nehxakon hatà, Eroknesà. 


5000 komo nyahmatxhàrà on ha. 


I0 Txesusu hyaka nomohtxownà harha tà, 12 komo, ànànyaketxhàyamotho 
гта. Noskarymatxehkatxownà hata, дууа. Tànyeryetxhàyamo гта 
yokarymatxehkatxownà hata, àwya. Betsayda hona natxownà hata, Txesusu. 
Owto rma àro ha, Betsayda. Nyamoro rye rma totxownà hatà. Toto komo 

hyaye totxownà hata. 11 Ton hama, ketxkon hata, toto komo, ohsamnohxemo 
komo. Àpa txowà, ketxkon hatà. Àro ke, Txesus komo wenarye totxownà 
hata. Teryehorye netakmetxownà hata, Txesusu. Momohtxowià, kekon hata, 
àwyanye. Nekarymekon hatà, àwyanye. Àsok hana kàkayaryet kom me nay ha, 
Khoryenkom ha. Àro rma yokarymekon hatà, Txesusu, toto komo wya. Àsok 
hana nehxatxkon ha, ukukur kom ha. Àwya tonyhoryenàr komo xe nehxatxkon 
hata, ekeh me tesnàr kom ke. Ато ke nenyhoryetxownà hata, Txesusu. 

12 Ато rma kokmamrà ro, Txesusu hyaka haxa totxownà hatà, 12 komo. 
Onà wyaro nketxkon hatà, àwya. Toto komo ànyahtxoko, ketxkon hatà, àwya. 
Ànyahtxoko, anaro rha owto hona. Owto màhton komo hyaka xarha ànyahtxoko, 
tosar komo yonyxe, tànyahrà komo yonyxe xarha. Ànyahtxoko, tan kesnàr kom 
ke, ahehnawo rma kesnàr kom ke, ketxkon hatà, 12 komo, Txesusu wya. 

13Onà wyaro haxa nkekon hata, Тхеѕиѕи, àwyanye. Omnyamo гта 
ànyahmatxoko, kekon hatà, àwyanye. Ehxera naha, ànyahrà komo, amna 
hyawo, ketxkon mak hatà, 12 komo. 5 me marma naha, ekeyu, amna hyawo. 
Капа xarha, 2 me marma naha. Àsok kata. Ànyahrà komo yehekahso kata 
amna nteno. Thenyehra rma haxa natxhe, toto komo, ketxkon hatà, 12 
komo. 14Kàrkomo komo уакепопа, 5000 me hana nehxatxkon ha. 

Eryewtanàhtxoko, kekon hata, Txesusu, 12 komo wya. 
Eryewtanàhtxoko, asamtaha ro. 50 me rye eryewtanàhtxoko, 50 me гта 
rha, 50 me гта rha, omeroro eryewtanàhtxoko, kekon hata, Txesusu. 
15 Àro wyaro neryewtanàhtxownà hata, 12 komo. 

l6Ekeyu yanàmye hata, Txesusu. 5 me гта nanàmye hata. Kana xarha 
yanàmye hatà, 2 me rma. Kakoso nosompotày hatà. Khoryenkom yakoro 
nàrwonàmye hatà, ekeyu hoko, kana hoko xarha. Nowye hatà. Nàmye 
hatà, 12 komo wya. Ekamtxoko, toto komo wya, kekon hatà, àwyanye. 

17 Omeroro гта nenahtàkatxownà hata. Wahuramtàhkatxownà hata. 
Otàkràskatxhàràtho yonàmatxownà hata, wetxe ymo yaka. 12 me rma 
nenàmatxownià hata. 


Petru wya Kryestu ryhe omoro katxhàrà on ha. 


18Taa. Khoryenkom yakoro nàrwonakon hatà, Txesusu, noro ro. 
Àhyawo гта nehxatxkon hata, ànhananàhrà ro komo. Àro Ке, ona wyaro 
nkekon hatà, Txesusu, àwyanye. Onok me ryhe wehxano, toto komo wya, 
kekon hata. Onok me rotakyatxowà, kekon hata, àwyanye. 19 Опа wyaro 
neyuhtxownà hata, ànhananàhrà ro komo. Xowaw heno we mokro ha, 
aymomno ynye ro heno we mokro ha, ketxhe haryhe, ohoko, anar komo, 
ketxkon hatà. Eryeyas heno haxa we mokro ha, ketxhe, anar komo xarha. 
Khoryenkomo rwonà yokarymanye ro heno komo kukur haxa we mokro 
ha, nasanàmyak hamà, amnyehran heno, àwayehxemo kom waye, ketxhe, 
anar komo xarha, ohoko, ketxkon hatà, ànhananàhrà ro komo. 

200mnyam haza, onok me ryhe uro metakyatxowà, kekon hata, 
Txesusu, àwyanye. Petru ryhe neyukye hatà. Kryestu ryhe omoro, amna 
wya, kekon hatà. Khoryenkomo nànyaketxho ryhe omoro, amna wya, 
kekon hata, Petru, àwya. 21 Аго yokarymahra xaxa mpana ehtxok ha, 
toto komo wya, kekon hatà, Txesusu, teryewrye ro, àwyanye. 

22Thenyehra гта haxa teryewhamnohsom me naha Һатрапа, Toto 
me Enusaho, kekon xarha tà, àwyanye. Noro xanomkahnohyatxhe 
Һатрапа, horykomo komo, Khoryenkom màn yonye ro yoh komo хата, 
àyweronàhyamano ynye ro komo xarha, kekon hatà. Yahkotohen hona 
namoyathohetxhe xarha hampànà. Twayhàtxhe, nasanàmyaha harha 
hampànà, Toto me Enusaho. Osorwawo ro enmahàáàtxhe, nasanàmyaha 
harha Һатрапа, kekon hata, Txesusu, tànhananàhrà ro komo wya. 


Osoxanomkahnohtxok Һатрапа katxhàrà on ha. 


23O0nà wyaro nkekon hata, Txesusu, toto komo wya, omeroron komo wya. 
Какого otonàr komo xe oyehtokonye, опа wyaro ehtxok hampànà, kekon 
hatà, àwyanye. Osoxanomkahnohtxok hampànà. Oyeryewhamnohtoho komo 
enàmtxok hampànà, kekon hata. Emahona ro enàmtxok hampànà. Àro wyaro 
enàmnye rma, rakoro àtotxok hampànà, kekon hatà, Txesusu, toto komo wya. 

24 Anatoko oyeryewhamnohrà komo xehra manatxow hana, toto komo wya, 
kekon xarha tà, àwyanye. Ато ke, oyekrunhonàr xe manatxow hana, awayehrà 
kom hona. Oyekrunhonàrà xano гта, awayehyatxhe xak mak hampànà, kekon 
hatà. Àsok haxa hana manatxow ha. Mosoxanomkahnohyatxow haxa hana, 
twayehso ro, rox oyesnàr komo ke mak ha. Àro wyaro tosoxanomkahnohsomà 
rma, mekrunhetxhe harha. Karyhe roro harha manatxhe ha, kekon hatà, Txesusu. 

25 Àsok hana manatxow ha, kekon xarha tà, toto komo wya. 
Tkatxhonke rma haxa manatxow hana. Ohyawonye rma nay hana, 
anaro rha katxhonano, omeroro, kekon hatà. Àro wyaro thenyehra 
tkatxhonkemà гта, ohxehra гта manatxhe ha. Karyhe roro harha 
manatxhe katxho mehra oyehtokonye, ohxehra ro mak manatxhe ha. 
Tanàhnohsom me zak mak manatxhe hampànà, kekon hata, Txesusu. 

26 Àsok hana manatxow ha, kekon xarha tà, àwyanye. Moseryehyatxow hana, 
toto kom hona. Txesusu mryenon uro ha kahra manatxow hana, oyoseryehrà 
komo ke. Txesusu rwon yawo ron uro kahra manatxow hana, oyoseryehrà 
komo ke mak ha, kekon hatà. Àro wyaro oyehtokonye, romryenon mosonà 
kahra гта rha naha hampànà, Toto me Enusaho, ohokonye, kekon hata. 

Amnye еһопотпа me хаха nomokyaha hampana, пого ha. Táyàmà wyaro 
ehonomnà me xaxa nosonyhehe hampànà. Kahe yawon komo wyaro xarha, 
enyhoru ro komo wyaro rma, ehonomnà me xaxa nosonyhehe hampànà, 

Toto me Enusaho. Tomokàtxhe гта, готгуепоп mosonà kahra ro mak naha 
hampànà, oskarymahnàtho kom hoko, kekon hata. 27 Опа wyaro yaworo xaxa 
mak àkehe, owyanye. Toto komo kayaryet me nosonyhehe xaxa mak hampànà, 

Khoryenkomo, kekon hata. Aro wyaro noro yosonyhohra ro rma haka, 
awayehyatzhe hampana, omnyamo, kekon hata. Okukur kom marma ryhe, 
awayehpara rma hak natxhe hampànà. Nyamoro rma, toto komo kayaryet me 
пого yehtxoho yonyatxhe hampànà, kekon hata, Txesusu, toto komo wya. 


Anar me Txesusu yosonyhothàrà on ha. 


28 Ато wyaro nekarymay hatà, Txesusu, toto komo wya. Taa. 8 me 
enmahàtxhe hana toy ha, аһа ymo hona. Petru yarày hata. Xowaw xarha 
yarày hatà. Txaku xarha yarày hatà. Nyamoro marma yarày hatà. Àhà ymo 
yawnuhtxownà hata. Khoryenkom yakoro àrwonàmso toy hata, Txesusu. 

29Tàrwonàmnàtoko гта, anar me tonyxem me harha nexey hata. Anar 
me harha nehxakon hata, empatarà. Àwomun xarha, tàkrokromuknye 
harha nehxakon hatà. Nenkahxatxkon hatà. 

30 Àtoko rma nosonyhotxownà hata, asakon komo, Moyses heno гта hata, 
Eryeyas heno xarha hata. Nàrwonatxkon hata, Txesus yakoro. 31 Awasànà ymo 
ho rma haxa nosonyhetxkon hatà. Txesusu wayehtoho hoko nàrwonatxkon 
hatà. Xerusaryen ho àwayehtoho hoko rma nàrwonatxkon hatà. 

32Nànàhtxownà hata, Petru komo, twetun komo ke rma haxa mak hata. 
Hakatxownà hata. Txesusu yawasànà ymo yonytxownà hata. Anenyar kom 
me rma, asak nehxatxkon hatà, akoron komo. 33Txesusu hyaye àtohaya 
nehxatxkon hatà. Àro ke, onà wyaro nkekon hatà, Petru, Txesusu wya. 
Khananàhnye y, tan kehtxoho komo ohxe nay hama, kekon hata. Wato 
hak amna nexe, osorwawo, omàn komo, Moyses màn xarha, Eryeyas màn 
хата, kekon hata, Petru. Rarah mak nehxakon hata, toseryehokanàr ke. 

34 Àro wyaro Petru wya tatoko rma, nomokye hatà, kahrutunu, 
ehokosonye. Àro waka rma nowomtxownà hata. Àro ke noseryehyatxkon 
hata, Petru komo. 35 Каһгиѓип wawono rwonà yonytxatxownà hata. 
Romuru тоѕопа, kay hata. Ronwahanonkatxho гта mosonà. Noro 
enytxatxoko, kay hatà, kahrutun wawono. 36Àro wyaro tàwyanye 
enytxatxhe rma, Txesus marma yonyatxkon hatà, Petru komo. 

Aro wyaro texetxhenye rma, tànenyetxhàyamo yokarymahra 
nehxatxkon hakapa tà, anar komo wya. 


Bàryekomo hyaye worokyamo yowáàthàrà on ha. 


378a, nenmahye hata. Enmahàtxhe гта, аһа ymo yonàhtotxownà hata, 
Txesus komo. Àwyanye enàhtotxhe, àhyakanye nomohtxownà hata, toto komo, 
thenyenohnà kom hatà. 38 Àwaye ronye rma nàrwonàmye hatà, toto, teryewrye 
ro hatà. Khananàhnye y, onà wyaro àkehe, owya, teryewrye ro, kekon hatà. 
Moson romurunho xenyko. Ronàhnànàtho txko пого ha, towenyxanotho txko, 
kekon hatà. 39 Worokyamo yoh me naha. Àro ke nahohsaha, noro ymo ha. 
Àwya tahosàtxhe rma, kowontehe, kekon hatà. Nànyerymamnohyaha, noro 
ymo. Àro ke wakrontehe. Thenyehra neryewhamnohyaha. Krawame rma haxa 

nàhnànkehe, пого ymo, kekon hata, ayama. 49Noro ymo towtxoko romurunho 
txko hyaye, àkano rma haryhe, teryewrye ro, onhananàhrà ro komo wya. 
Townyehnà ro mak moxam hama, kekon hata, àyàmà. 

41 Опа wyaro haxa nkekon hata, Txesusu, toto komo wya. Àsok 
hana manatxow ha, omnyam ha, amnyeno rma komo, kekon hatà. 
Khoryenkom hona xenyehnà omnyam hama. Noro yanweknye rma 
omnyam hama, kekon hata. Mexe rma haxa ehxah me wehxaha, 
awawonye. Khoryenkom yahoxetà hutwahra rma manatxhe, kekon hatà. 
Mexe rma rha kramamyan hamà, awawonye rma. Khoryenkom yahoxetà 
hutwahra rma oyehtxoho komo wenàmyano rye rma hama, tano, kekon 
hatà, toto komo wya. Omuru soko, xaro, kekon xarha tà, àyàmà wya. 

42 ОтоКпаѓоКо гта, пого yarymay hata, worokyamo, yukryeka hona. 
Nànyerymamnohye xarha tà, thenyehra hatà. Worokyamo yoyey mak 
hatà, Txesusu. Bàryekomo yonyhoryey hatà. Moson harha omuru kekon 
hatà, àyàmà wya. 43 Noseryehoketxkon hatà, toto komo, omeroro. Koo, 
Khoryenkom yano me ehonomnà me хаха nay hama, mosonà, ketxkon 
hatà. 


Tahohsosom me naha hampànà Toto me Enusaho katxhàrà on ha. 


Noseryehoketxkonà rma hatà, toto komo. Anaro rha hoko Txesus 
yehtxoho hoko noseryehoketxkon hatà. Àro wyaro oseryehokantokonye 
rma, onà wyaro nkekon hatà, Txesusu, tànhananàhrà ro komo wya. 
44Опа ryhe enytxatxoko. Uhutwahkahpàra rma ehtxoko, kekon hata. 
Tahohsosom me naha hampànà, Toto me Enusaho, toto komo wya, anhà 
komo wya, kekon hatà, Txesusu. 45 Àro wyaro katxho nenkukmetxkon 
mak hatà. Uhutwamohsohra rma nehxakon hatà, Txesusu, àwyanye, 
uhutwahra rma ehtxoho menye. Uhutwamohsoko, amna wya, kahra 
nehxatxkon hata, àwya, kurunye tàwyanye xenyàr ke hata. 


12 komo yatameryekatxhàrà on ha. 


46Taa. Natameryeketxkon hatà, Txesusu nhananàhrà ro komo. 
Nyamoro rye rma natameryeketxkon hatà. Onokà ryhe, ehonomnà me 
nyhe naye, kwawonye, tawro hoko natameryeketxkon hatà. Onokà ryhe, 
anar komo yoho nyhe naye, ketxkon hatà. 

47 Ehutwatxho komo rma hutwekon hata, Txesusu. Àro ke, bàryekomo 
txko yokye hata, tàhyaka. 48 Моѕопа txko xenytxoko, kekon hata, àwyanye. 
Toto komo yosnaka rma haxa nay hamà, mosonà txko. Mosonà wyarono 
txko komo rma ewakryetxoko. Rox oyehtokonye, ewakryetxoko. Owyanye 
ewakryentokonye rma, uro rma mewakryetxhe, kekon hatà. Àro wyaro 
owyanye rowakryentoko rma, ronyaknyenhàr haxa mewakryetxhe. Àsok 
tawro hana. Okukur komo yosnaka oyehtokonye, ehonomnà me manaha 
katxho me haxa manatxhe ha, kekon hatà, Txesusu. 

Kowaw komo wya worokyamo yownyenhara yataknanahkatzhara on ha. 


49Khananàhnye y, kekon hata, Kowawu, àwya. Toto атпа nenyako. 
Worokyamo yowyaknano, noro ha, ayano me rma haryhe, kekon hata. Txesus 
yano me otowko ha, keknano rma haryhe, worokyamo wya. Àro ke, àro wyaro 
kahra exko, kek атпа, àwya. Amna natàknanàhkeko, kukukur kom mehra 
esnàr ke, kekon hata, Xowawu. 50 Atàknanàhkahra ehtxoko, kekon mak hata, 
Txesusu. Àsok tawro hana. Kxanhàn kom mehra tehtokonye, kukukur kom me 
rma natxow hamà, kekon hatà, Txesusu, tànhananàhrà ro komo wya. 


Samaryayana komo wya Txesusu xanomkahnohàthàrà on ha. 


51 Kahe yaka harha Txesusu yasanàmtoho hahnok haxa nehxakon hata. 
Xerusaryen hona tàtonàr hona oseryehpàra mak nehxakon hata. Àtehe ro 
mak ha, Xerusaryen hona, kekon hatà. 

52Tàywaho takoron kukur komo nyakye hata, àwyanye tosarà yonyàr 
horà. Owto hona nahatakatxownà hatà, nyamoro. Samaryayana komo 
yowto me rma nehxakon hatà. Àto rma, Txesus yosarà yonyàr xe 
nehxatxkon haryhe tà. 53 Хепуһоһга mak nehxatxkon hata, àton komo, 
Xerusaryen hona tàtosom me Txesus yesnàr ke hatà. 

54Xenyhohra ehtxoho komo yonytxatxownà hata, Txaku komo, Xowaw 
xarha, Txesusu nhananàhrà ro komo. Amna yohà y, ketxkon hatà, Txesusu 
wya. Oyosarà yonyhohra natxow hata, àton komo. Àsok атпа neryatxowà. 
Kahe yay hak nomokno, weheto, aknyohtoho komo, kahra kat amna naye. 
Natahtxow haka, kahra kat amna naye, àhokonye, ketxkon hatà, Txaku 
komo, Txesusu wya. 55 Àwetxenye neramay hatà, Txesusu. Neytxownà 
hatà. Àro wyaro kahra ehtxoko, kekon hatà, àwyanye. 

56Taa. Anaro owto hona totxownà hata, Txesus komo. 


Ayakoro komokyaha Капу komo hananàhàthàrà on ha. 


57 Asama yarye Txesus komo tontoko, onà wyaro nkekon hatà, toto, Txesusu 
wya. Ayakoro komokyaha, kekon hatà. Henta komo otontok hana, àsna rma 
àtehe, ayakoro, kekon hata. 58Опа wyaro nkekon mak hata, Txesusu, àwya. 
Àsok hana natxow ha, onokna kom ha, torono komo xarha. Bànke natxow hama, 
nyamoro ha. Towtakem me natxhe, onokna komo. Tamke natxhe, torono komo. 
Toto me Enusah haxa ryhe, àmàmra naha. Atakryetxho rma, ehxera naha. Àro 
wyaron yakoro rma otonàr xe kat manaye, kekon hatà, Txesusu, àwya. 

59Опа wyaro nkekon xarha tà, anaro wya. Omoko, rakoro, kekon hata, 
àwya. Onà wyaro haxa nkekon hatà, noro. Rohà y, omokhàra hak wehxaha, 
ayakoro, kekon hatà, Txesusu wya. Royàm peno wayhàtxhe, wenamyan 
hama, uro ha. Rowya пого heno yonamáàtxhe, àten hama, ayakoro, 
kekon hata. 69 Àna mata, kekon mak hata, Txesusu, àwya. Anar kom hak 
àwayehsahotho yonamtxowà. Karyhe roro harha manatxhe katxhohnà 

komo rma hak nenamtzowa. Omoro haxa ryhe, àrwo yonyhorunu 
ekarymatxa. Àsok hana toto komo kayaryet me nay ha, Khoryenkom ha. 
Àro rma ekarymatxa, toto komo wya, kekon hatà, Txesusu, àwya. 

61 Onà wyaro nkekon hatà, anaro xarha, Txesusu wya. Rohà y, ayakoro 
komokyaha, kekon hatà. Romàn yaka htxero hak àtosà. Royanan komo 
wya, àtehe haxa hampànà, ohyayenye, àkatxano htxero haka, kekon hata, 
пого. 62Апа mata, kekon mak hata, Txesusu, àwya. Àsok hana natxow 
ha, bararàn hokono ro kom ha. Tàwyanye wahomyaken hama katxhe rma, 
àhorohpàra natxow hamà. Nyamoro wyaro exko, kekon hatà. Ohorohnàtok 
haxa, Khoryenkomo mryenon mehra manay hama. Akayaryet me 
Khoryenkomo hutwahra manay hama, kekon hata, Txesusu, àwya. 


70 komo nyaketxhàrà on ha. 


1 О) 1 Ато tàhto гта, tànhananàhrà kom waye 70 me wahanonkatxownà 
hata, Kohkomo. Taywaho nanyahtzowna hata. Asako rye 

nànyahtxownà hata, asako rma rha, asako rma rha. Aro wyaro asako rye 
nànyahtxownà hata, omeroro. Anaro rha owto hona nànyahtxownà hata, 
tàywaho гта. Henta ya tàtotho yehtok hana, àsna гта nànyahtxownà hata. 

20nà wyaro nkekon hatà, Txesusu, àwyanye. Nat yeher komo wyaro, 
thenyehra rma haxa natxhe, toto komo, Khoryenkomo hyaka tohsom komo, 
kekon hatà. Khoryenkomo hyaka soknye kom haxa ryhe, yakehra ro mak 
natxhe. Àsok tawro hana. Nat yohà wyaro nay hamà, Khoryenkomo, kekon 
hatà. Àro ke orwonàmtxoko, noro yakoro. Apa y, ayanoto komo ànyahtxoko, 
katxoko, àwya. Ànyahtxoko, ohyaka àwyanye toto komo yohtoho me, 
katxoko, àwya, kekon hatà, Txesusu, tànànyaknyàr komo wya. 

3Àtotxoko, kekon xarha tà, àwyanye. Àsok hana nay ha, kahneru mxekrà 
ha. Kamara wawo tehtoko, osowyomahra nay hamà. Àro wyaro rma rha 
manatxhe hampànà. Toto komo hyaka mpànà dyakyatxhe ha, kamara 
wyaron komo hyaka rma, kekon hatà, Txesusu. ^Otxenyerun komo yonà 
yarhàra ehtxoko. Ayamatan komo xarha yarhàra ehtxoko. Ohrorà womun 
komo xarha yarhàra ehtxoko, kekon hatà. Asama yarye otontokonye rma, toto 
kom yakoro orwonàmrà kom hokohra ro mak ehtxoko, kekon hatà, Txesusu. 

5'Toto kom màn yaka oyowomnàtokonye, ona wyaro htxero katxoko, àton 
komo wya, kekon xarha tà. Teryehorye hak oytxowà, Khoryenkomo, katxoko, 
àwyanye. 6Тегуеһогуе texem me ehtokonye, teryehorye neryatxow hama, 
Khoryenkomo, kekon hatà. Teryehorye texem mehra haxa ehtokonye, teryehorye 
txeryheranye nay hamà, kekon hatà, Txesusu, tànànyaknyàr komo wya. 7 Anaro 
rha màn kom yaka àtohra ehtxoko. Onok kom màn yaka hana oyowomátxhenye, 
àto rye rma hak oyonmahyatxhe ha. Nyamoro hak anyahmatxowà. Nyamoro 
hak owokhatxowà. Ато wyaro towakryexem me rma manatxhe ha, ranoto me 
oyesnàr komo ke mak ha. Àsok tawro hana. Kàhyakanye tatamoketxhenye, 
towakryexem me natxow hama, toto komo, kekon hata, Txesusu. 

8Anaro rha owto hona màtetxhe ha, kekon xarha tà. Tàwyanye 
oyonytxantokonye, anyahmetxow hamà, owto hon komo. Ànàmrà komo rma 
enahtxoko, kekon hata. 9Àto гта oyehtokonye, ekehàtho komo enyhoryetxoko. 
Onà wyaro katxoko, àton komo wya. Kàkayaryet kom me Khoryenkomo 
nànyaketxho ryhe, omohsah me naha, katxoko, àwyanye, kekon hatà, Txesusu. 
10Oyonytxahranye owto hon komo yehtok haxa, опа wyaro ehtxoko, anhàn 
komo hutwamohsonàr horà. Màmyaka ahatakatxoko. Onà wyaro katxoko, 
omeroron komo nenytxanàr me. 11 Amna nehtahpunkehe, katxoko. Oyowto 
komo hpunutho rma amna nànomyaha, ohyawonye, atxke oyesnàr komo ke, 
katxoko, àwyanye, kekon hatà. Onà wyaro ryhe uhutwatxoko, katxok xarha, 
àwyanye. Kàkayaryet kom me Khoryenkomo nànyaketxho ryhe, omohsah me 
naha, katxoko, àwyanye, kekon hata, Txesusu. 120nà wyaro àkehe, owyanye, 
nyamoro hoko. Amnye, Khoryenkomo wya wahanonkano ytxoho ro ho haxa, 
atxke гта haxa natxhe hampànà, àton komo, oyonytxanyehnànhàyamotho. 
Soknoma hon heno komo yoho гта haxa, atxke natxhe hampànà, kekon hata, 
Txesusu, tànànyaknyàr komo wya. 


Anaro rha owto hon komo yanàhnohtoho yokarymatxhàrà on ha. 


130nà wyaro nkekon хаша tà, Txesusu, anaro rha owto hon kom hoko. Ona 
wyaro àkehe, Korasen hon kom hoko, Betsayda hon kom hoko xarha, kekon 
hata. Tanàhnohsom me гта haxa natxhe hampànà, nyamoro ha. Àsok tawro 
hana. Eryehokano weryaknano, ànenyàr kom me. Rahoxetà rma wenyheknano, 
àwyanye. Anar те harha tanhànàthàyamo yonyhera гта natxhe ha, kekon 
hatà. Txeru hon kom haxa ryhe, rahoxetà yonyhera nehxatxoko. Seknon hon 
komo хата, eryehokano ytxoho yonyhera гта rha nehxatxoko. Tàáwyanye 
xenyetok haxa, mexehra rma haxa anar me harha tanhànàthàyamo yonyàràtho 
haryhe, àwyanye. Sakatho ke harha ewomumtonàràtho kom haryhe, wàràmno 
waka xarha eryewtanàràtho kom haryhe, àro wyaro rma, anar me harha 
tanhànàthàyamo yony me ehutwamohsonàràtho kom haryhe, kekon hatà, 
Txesusu. 14 Àro ke, onà wyaro àkehe, Korasen hon kom hoko, Betsayda hon 
kom hoko xarha. Amnye, Khoryenkomo wya wahanonkano ytxoho ro ho haxa, 
atxke rma haxa natxhe hampànà, nyamoro ha. Txeru honotho komo yoho rma 
haxa, atxke natxhe hampànà. Seknon honotho komo yoho rma haxa, atxke 
natxhe hampànà, nyamoro ha, Korasen hon komo rma, Betsayda hon komo 
xarha, kekon hatà, Txesusu. 

15Опа wyaro àkehe, Kafahnaw hon kom hoko xarha, kekon hata. Kahe 
yaka tanàmsom me nosonyatxow hamà, nyamoro ha. Tanàmsom mehra 
mak natxhe ha, kahe yaka. Tarymaxem me haxa ryhe natxhe hampànà, 
yuhnayen hona, anàhnohno ytxoho ro na, kekon hatà, Txesusu. 

160nà wyaro nkekon xarha tà, tànànyaknyàr komo wya. Àsok hana natxow 
ha, oyonytxany kom ha, kekon hata. Tàáwyanye oyonytxantokonye гта, uro 
rma ronytxetxhe. Àsok haxa hana natxow ha, axanomkahnohnye kom ha. 

Tawyanye azanomkahnohnatokonye rma, uro rma roxanomkahnohyatxhe. 
Aro wyaro tàwyanye roxanomkahnohnàtoko гта, ronyaknyenhàrà гта 
xanomkahnohyatxhe, kekon hatà, Txesusu, tànànyaknyàr komo wya. 


Txesusu hyaka harha 70 komo yomokàthàrà on ha. 


17 Amnye nomohtxownà harha tà, Txesusu nànyaketxho komo, 70 komo гта. 
Teryehorye гта haxa nomohtxownà hata, Txesusu hyaka harha. Атпа уоһа 
y, ketxkon hatà. Worokyamo komo ryhe, amna yoyuknye ro me natxhe. Amna 
wya, Txesus yano me otowko ha katxhe rma, amna yoyukyatxhe, ketxkon hatà. 
18Àna hama, kekon hata, Txesusu. Àsok hana nehxakon ha, worokyamo 
yohà ymo ha, Satanasà ymo. Kahe yawon komo wyaro ehonomnà me rma haxa 
nehxakonà, пого ymo ha. Ehonomnà mehra harha txexah me naha, kekon 
hatà. Sasa tatoko, mexehra nay hamà, kahe ratokoko. Àro wyaro rma rha 
anar me texem me nehxakonà, Satanasà ymo. Ehonomnà me ehxahotho гта, 
ehonomnà mehra harha texem me nehxakonà, royweroro, kekon hata, Txesusu. 
19Rano me ryhe tahoxerye manatxhe, ohnawonye, kekon xarha tà. Àro 
hoye ro anhà marymetxhe. Kàwyanye okoye yotahatxho wyaro, anhà 
marymetxhe. Kàwyanye txekerye yotahatxho wyaro rma, anhà yohà ymo 
marymetxhe, rano me mak ha. Oyeryewhamnohpàranye го mak naha ha, 
noro ymo ha, kekon hatà, Txesusu. 20 Àsok hana teryehorye manatxow 
ha. Teryehorye manatxow hamà, worokyamo komo wya oyoyuknur 
komo ke mak ha. On hok haxa ryhe teryehorye ehtxoko, kekon hatà. 
Tàmryenon yosot komo menhonyenhàr me naha, Khoryenkomo. Kahe 
yawo àmenhosah me rma naha, oyosot komo. Àro hoko rma teryehorye 
ehtxoko, kekon hatà, Txesusu, tànànyaketxhàyamotho komo wya. 


Txesusu yeryehotathàrà on ha. 


21 Ато wyaro tàwya katxhe rma, neryehotay hatà, Txesusu, Khoryenkom 
yokato yano me hatà. Apa y, kekon hatà, Khoryenkomo wya. Kahe yawon 
komo yohà ryhe omoro. Yukryeka hon komo yoh xarha omoro, kekon hatà. 
Romryenon komo wya mehutwamohseko. Àro ke, ohxe xaxa manaha, 
àkehe, owya. Tàyweron uro ha kanyehnà komo wya mehutwamohseko, 
uhutwatxehkanye ro uro ha kanyehnà komo wya rma, kekon hata. 
Uhutwanyehnà uro Капу komo wya haxa ryhe, mehutwamohseko, 
bàryekomo txko wyaron komo wya rma, kekon hatà. Apa y, àwyanye rma 
mehutwamohseko, ayano me ro mak ha, àhokonye towahke xaxa oyesnàr 
ke mak ha, kekon hatà, Txesusu, Khoryenkomo wya. 

22Thutwamohsony me ryeryeye, royàmà, kekon хата tà. Buru 
hutwatxehkanye ro me naha, royàmà, noro marma mak ha. Khoryenkom muru 
hutwahra ro mak natxhe, anar komo, kekon hatà. Royàm hutwahra xarha 
natxhe. Uro marma, royàm hutwatxehkanye ro me wehxaha, umuru kaxe. Noro 
uhutwamohsehe xarha, ronwahanonkanàr komo wya, kekon hatà, Txesusu. 

23 Àro wyaro tàwya katxhe rma, neramay hatà, tànhananàhrà ro komo 
wetxe. Onà wyaro nkekon hatà, àwyanye, anar komo nenytxahtor me mak ha. 
Towakryexem me rma manatxow hamà, rahoxetà yony me oyesnàr komo ke, 
kekon hata. 24Опа wyaro àkehe, owyanye. Amnyehran heno komo yoho гта 
haxa, towakryexem me manatxow hama. Onenyàr komo yonyhera nehxatxkon 
hamà, nyamoro heno, kekon hatà. Xenyàr xe rma nehxatxkon haryhe, nyamoro 
heno, Khoryenkomo rwonà yokarymanye ro heno komo rma, àkayaryet heno 
komo xarha. Onenytxanàr komo yonytxanàr xe xarha nehxatxkonà rma haryhe. 
Enytxahra mak nehxatxkon hamà, nyamoro heno, kekon hatà, Txesusu, àwyanye. 


Toto yakoronomanyenhàr me Samaryayana yehtxoho yokarymatxhàrà on ha. 


25Txesusu hyaka nomokye hata, toto. ÀAyweronàhyamano ynye ro komo 
kukuru гта mok nehxakon hata. Txesusu kukmanàr хе гта nehxakon 
haryhe tà, епкиктапаг horà. Ona wyaro гта nkekon hata, àwya. 
Khananàhnye y, kekon hata. Àsoke ryhe ohxe wehxano, karyhe roro 
harha ryehtxoho me, kekon hatà, Txesusu wya. 

26 Àsoke nkeno, kàyweronàhyamatxho komo, owya, kekon hatà, 
Txesusu, àwya. Àsoke máàrwonàhyameno, kekon hata. 

27 Onà wyaro neyukye hatà, àyweronàhyamano ynye ro. Onà wyaro 
nkehe, kekon hatà. 

Kohkom xe xaxa ehtxoko. Khoryenkom xe rma ehtxoko, oyowan 
kom ke xaxa mak ha, ohnawon kom ke xaxa mak ha, ayahoxet 
kom ke xaxa mak ha, oyehutwanàr kom me xaxa mak ha. Osox 
oyehtxoho wyaro rma, ohoyen komo xe xaxa ehtxok xarha. 

Àro wyaro rma nkehe, kàyweronàhyamatxho komo, kekon hatà. 
28 Yaworo uro meyukno, kekon hata, Txesusu. Àro yawo ro rma haxa 
exko, karyhe roro harha oyehtxoho me, kekon hatà, àwya. 
29Krawamehra royukno hama, тоѕопа, kekon һата, tàhnawo, 
àyweronàhyamano ynye ro. Txesusu wya krawamehra toyuhtoho xehra 
mak nehxakon hama. Àro ke, ona wyaro nkekon xarha tà, Txesusu wya. 
Опок komo ryhe, rohoyen me natxowà, àxenye ryehtxoho me, kekon hata. 
30 Anaro rha yana komo hoyen me пого yehtxoho hutwamohsonàr 
xe nehxakon hatà, Txesusu, àwya. Àro ke, anaro yana wya toto 
yakoronomatxhàrànhàrà yokarymay hatà, àwya. Onà wyaro nkekon hatà. 
Xerusaryen hoye toy hatà, toto, Xuknewyana rma, kekon hatà. Xeryko hona 
tekon hata. Мого heno yahohtxownà hata, waha komo. Womunkatxownià hata. 
Netahatxownà xarha tà. Àro wyaro tàwyanye txeryetxhe rma, totxownà hatà, 
waha komo. Àwayehpayanotho гта nomtxownà hata, kekon hata, Txesusu. 
31 Asama уагуе nomokyakon hata, Khoryenkom màn yonye ro. Àsok hana 
norotho yonyey ha. Nenyeye rma haryhe tà. Tàwya xenyetxhe rma, norotho 
hyaha rma toy hatà. Akoronomahra mak nexey hatà, kekon hatà, Txesusu. 
32Àto mya rma rha nomokye hatà, anaro xarha, toto. Ryefeta komo kukuru 

rma mok nehxakon hata, Khoryenkom màn yonye ro komo yakoronomanye 
ro rma hatà. Tàwya norotho yonyetxhe, àhyaha rma rha toy hatà, Ryefeta 
xarha. Akoronomahra гта rha nexey hata, kekon hata, Txesusu. 33Nomokye 
xarha tà, anaro. Samaryayana rma mok nehxakon hatà, noro ha. Asama yarye 
tàtontoko rma, norotho hyaka nomokye hatà. Tàwya xenyetxhe rma, àhnàn 
yawo rma haxa nehxakon hatà, Samaryayana, kekon hatà, Txesusu. 34 Àro 
ke, àhyaka haxa toy hata. Nehtxemay hata. Àkat yarkay hata, eheryan horye. 
Ufa xkun xarha yarkay hatà, àhorye. Eheryan karamye xarha tà, wom ke. Àro 
wyaro tàwya ehtxematxhe rma, toknà mkakoso nakryey hatà. Narày hatà, 
hawana kom màn yaka. Àto rma tehtoko, nenyakonà rma hatà, kekon hatà, 
Txesusu. 35Enmahàtxhe, toy xarha tà, Samaryayana. Atohra гта hak tehtoko, 
tàtxenyerun hoye nàmye hatà, hawana màn komo yohà wya. 2 rma yàmye hatà, 
àwya. Onà otxenyerunu kekon hatà, àwya. Moson yonytxoho yehetho rma onà, 
kekon hatà. Ohxe mpànà xenyko, kekon xarha tà. Otxenyerun hoye màmyan 
hana, ohxe owya xenyàr me, kekon xarha tà. Awararohra ronàmàtho yehtoko, 
wàmyaha xarha, owya, kekon xarha tà. Romokàtxhe, wàmyaha xarha, owya, 
kekon hatà, Samaryayana, hawana màn komo yohà wya, kekon hatà, Txesusu. 
36 Àsok muhutweno, kekon xarha tà, àyweronàhyamano ynye го wya. Àsok 
muhutweno. 3 me nehxatxkon hama, asama yarye àtoxemo komo. Waha komo 
netahatxhotho yonytxownà hama, nyamoro, omeroro. Onok kata, rohoyen 
me naha, moson heno, wakoronomen hama, kaye, owya, Khoryenkom màn 
yonye ro katà, Ryefeta haxa katà, Samaryayana haxa katà. Onok katà, thoyen 
me xaxa nenyeye, owya, kekon hatà, Txesusu. 37 Onà wyaro neyukye hatà, 
àyweronàhyamano ynye ro. Noro heno hnàn yawono ryhe, akoronomanyenhàrà 
rma, thoyen me xaxa nenyakon hama, kekon hata. Ana hama, kekon hata, 
Txesusu, àwya. Aro ke àtoko. Noro wyaro rma rha exko, kekon hata, awya. 


Txesusu yonytxanye ro me Maryeya yexetxhàrà on ha. 


38Asama yarye tetxkon hatà, Txesus komo. Tàtontokonye rma, owto 
hona nahatakatxownà hatà. Àto nehxakon hatà, wosà. Mahta rma noro 
ha. Omoko, romàn yaka, kekon hatà, noro, Txesusu wya. Bàn yaka narày 
hata. 39 Towtànke nehxakon hata, Mahta. Maryeya гта noro ha, ewtà. 
Kohkomo yakrataka neryewtay hatà, Maryeya. Noro yonytxanàr xan kax 
mak nehxakon hatà. Txesusu wya thananàhrà xe rma haxa nehxakon 
hatà. Àro ke nenytxekonà roro rma hatà, Maryeya. 

40 Mahta haxa ryhe, natamokyakon hatà. Tatamohtxoho hoye ro 
noseryehokekon hatà. Àro ke toy hatà, Txesusu hyaka. Rohà y, kekon 
hatà, àwya. Àsok tawro ronyhera manaye. Uro marma katamokyaha. 
Atamokhera naha, rowtà, kekon hatà. Rakoronomahra naha. Àro ke, 
oyowtà akoronomako kasko, àwya, kekon hatà, Mahta, Txesusu wya. 

41 Onà wyaro haxa neyukye hatà, Kohkomo. Mahta y, kekon hatà. Mahta 
y, thenyehra rma haxa moseryehoken hamà. Anaro rha oyomyawon 

hoko moseryehoken hama, kekon hata. 42Owyanye ronytxatxho ryhe, 
oyomyawon kom hoko oyehtxoho komo yoho rma haxa naha. Kohkomo 
rwon hak wenytxaxe, ken hamà, oyowtà, Maryeya. Àro ke, ronytxahra 
harha exko kahra ro mak wehxaha, àwya, kekon hatà, Txesusu, Mahta wya. 


Khoryenkom yakoro kàrwonàmtoho kom hoko hananàhno ryetxhàrà on ha. 


1 1 1 Anato tehtoko, Khoryenkom yakoro nàrwonakon hata, Txesusu. 
Atàknatxhe rma, onà wyaro nkekon hatà, ànhananàhrà ro komo 

kukuru, àwya. Amna yohà y, kekon hatà. Àsoke ryhe amna nàrwonano, 
Khoryenkom yakoro. Uhutwamohsoko, amna wya, kekon hatà. Àro rma 
hutwamohsoy hata, Xowaw heno, tànhananàhrà rotho komo wya. Àro 
wyaro rma rha uhutwamohsoko, amna wya, kekon hatà. 

2Khoryenkom yakoro orwonàmnàtokonye, опа wyaro katxoko, kekon 
hatà, Txesusu, àwyanye. Apa y, enyhoru ro me naha, Khoryenkomo, 
kanye ro me hak nahtxoko, toto komo, omeroro, ohoko, katxoko. Apa 
y, amamehra nyhe гта hak oyonytxowà, toto komo, tkayaryet kom me 
harha, katxok xarha. 3Apa y, emahona ro amna ànyahmako, katxok 
xarha. ^Apa y, oseryewhokako, amna yanhànàtho hoko, katxok xarha. 
Apa y, amna xehra toto komo yexetxhe, amna xarha noseryewhokehe, 
àhokonye, àro ke oseryewhokako, amna hoko, katxok xarha. Apa y, anhà 
nkukmahtor me amna txeryko, katxok xarha. Àro wyaro rma Khoryenkom 
yakoro orwonàmtxoko, kekon hatà, Txesusu, tànhananàhrà ro komo wya. 

5Kuknonano me nàrwonàmye xarha tà, {дууа Khoryenkomo hutwamohsotho 
me, koyuknye ro me noro hutwamohsotho me. Àsok hana manatxow ha, 
kekon hatà, tànhananàhrà ro komo wya. Anatoko onà wyaro manatxow hana. 
Kohsarakatawo màtetxow hana, axan komo hyaka. Ona wyaro màketxow 
hana, àwya. Hoymo y, ekeyu tàmko, rowya, màketxow hana. 3 me rma tàmko, 
6rohyawo ehxera esnàr ke, rohyaka hawana yomoknàr ke, màketxow hana, 
axan komo wya, kekon hata, Txesusu. 7 Àsok hana oyoyukyatxow Һа, noro Һа. 
Rompakahra exko kahra nay hama, bàn yaye ro. Roman mak wahuno ha kahra 
nay hama. Nànàhtxow mak ha, rohokyamo, kahra nay hama. Asanàmpàra 
wehxaha kahra nay hamà. Anyahrà yàmpàra wehxaha kahra nay hamà, kekon 
hata, Txesusu. $Onà wyaro haxa пау hama, noro ha. Nasanàmyan hama. Ах 
oyehtxoho komo yàmyan hama. Àsok tawro hana. Ахап kom me tehtxoho hoye 
rohra hana oyoyukyatxow ha. Teryewrye ro rma haxa orwonàmtoho kom hoye 
ro ryhe, oyoyukyatxow hamà, kekon hatà, Txesusu. 

9Onà wyaro àkehe, owyanye, kekon xarha tà. Apa y, uro ewakryeko kany 
me ehtxoko. Uro ewakryeko kany me oyehtokonye rma, oyowakryetxhe 
xaxa mak hampànà, Khoryenkomo, kekon hata. Apa y, uhutwamohsoko, 
rowya, kany me ehtxok xarha. Uhutwamohsoko, rowya, kany me 
oyehtokonye гта, hutwamohsehe хаха mak hampànà, пого ha, owyanye, 
kekon hatà. Àsok hana natxow ha, bàn yawon kom ha. Bàn komo hotar 

hoko, tey tey tey tawro yonytxatxhe rma, nahurmaketxow hama. Aro wyaro 
гта rha, tàwya oyonytxatxhenye гта, oyoyukyatxhe xaxa mak hampànà, 
Khoryenkomo, kekon hatà, Txesusu. 10 Àsok tawro hana. Uro ewakryeko 
kany komo rma, towakryexem me harha natxow hamà. Uhutwamohsoko, 
rowya, kany komo xarha, hutwetxow harha mà. Tey tey tey kany komo 
xarha, toyuhsom me harha natxow hama, kekon hata, Txesusu. 

11 Àsok hana manatxow ha, kekon xarha tà. Thohke manatxow hana. 
Àsok hana omur komo meyukyatxow ha. Apa y, kana txko tàmko, rowya, 
kany me ehtokonye, okoye yàmpàra manatxow hama, àwyanye, kekon hata, 
Txesusu. 12Apa y, àhme tàmko, rowya, kany me xarha ehtokonye, txekerye 
уатрага manatxow hama, àwyanye, kekon hata. 13Enyhoru marma 
màmyatxow hamà, ohokyamo wya. Àro wyaro rma manatxhe, omnyamo, 
anha komo гта. Аѕок haxa hana nay ha, oyàm kom ha, kahe yawono гта. 
Oyohonye rma haxa enyhoru yàmnye ro me nay hamà. Owyanye, oyokato 
tàmko, rowya, katxhe rma, tokato rma yàmyaha ha, noro ha, owyanye. 


Khoryenkom yahoxet yano me worokyamo 
yowrà hoko wehxaha katxhàrà on ha. 


14 Worokyamo yowye hata, Txesusu, toto hyaye. Àrwomnà ro me toto 
yeryakon hatà, worokyamo. Tàhyaye otowàtxhe rma, nàrwonàmye harha 
tà, toto. Noseryehoketxkon hatà, toto komo. 

15Опа wyaro nketxkonà rma haryhe tà, ukukur komo. Bewsekmu yano 
me xaxa we nowyaha ha, mokro, ketxkon hatà. Worokyamo yohà ymo yano 
me towsom me nay hamà, worokyamo, ketxkon hatà. 16Onà wyaro nketxkon 
xarha tà, anar komo, Txesusu wya. Kahe yawon yahoxetà xenyhoko, amna 
муа, yaworo xaxa manay hama katxho me, атпа wya, ketxkonà гта 
haryhe tà. Noro yahoxetà kukmanàr xe гта nehxatxkon haryhe tà. 

17 Atxke ehutwatxho komo hutwekon mak hatà, Txesusu. Àro ke, onà wyaro 
nkekon hatà, àwyanye. Àsok hana natxow ha, owto hon kom ha, kekon hata. 
Tosoyxemà го me tehtokonye, natanàhnohyatxow hama, owto hon heno komo. 
Àsok hana natxow ha, àro rye yawon komo xarha, kekon hatà. Tosoyxemà ro 
me tehtokonye, natakhahyatxow hama, àro rye yawonotho komo, kekon hata. 
18Àro wyaro rma rha, tosoyxemà ro me tehtokonye, Satanasà ymo heno komo 
yatanàhnohràtho haryhe mà. Bewsekmu yano me worokyamo yownye me 
ryehtoko, worokyamo yosoynyàràtho kom haryhe mà, kekon hatà, Txesusu. 

19Okukur komo xarha, worokyamo yowyatxow hata, kekon xarha tà. Àsok 
tawro hana. Bewsekmu yano me amna nowyaha kahra natxow hamà, nyamoro 
ha. Àro ke, Bewsekmu yano me towsom me nay hama, worokyamo, tatoko 
гта owyanye, yaworohra mak màketxhe ha, ketxow hama, okukur komo гта, 
owyanye, kekon hatà. 20Khoryenkom yahoxet yano me haxa ryhe, worokyamo 
yowrà hoko wehxaha. Noro yano me townye me ryehtoko, onà wyaro kany 

me rma nay hama, Khoryenkomo, owyanye. Akayaryet kom me naha, mosona, 
ronànyaketxho, kany me nay hama, owyanye, kekon hata, Txesusu. 

21 Àsok hana nay ha, horykomo ha. Tahoxerye ymo rma haxa nay hama, 
kekon hatà. Tàyehryenke xarha nay hamà. Bànà rma yonyan hamà, 
waha komo yowomrà hona, kekon hata. Àro ke ohxe nay hama, àkatxho. 
Arhàn те гта nay hama, kekon hata. 22 Anatoko nomokyan hana, toto 
ymo. Bàn yonyetho yoho rma haxa tahoxerye nay hama, noro ymo ha. 
Ато ke, bàn yonyetho yarymen hama. Nàyehryenkehe xarha. Ryehrye ke 
kekurunhehe kanyetho rma kurunkehe. Nàyehryenkehe, omohsaho ymo. 
Akatxhothàr хага yaryaha. Tkatxho me harha neryaha, kekon hata. Àro 
wyaro гта rha, rowya worokyamo yownáàtoko, Satanas komo warymen 
hama, kekon hata, Txesusu. 

23 Àsok hana manatxow ha, kekon xarha tà. Rakoro àtohra 
oyehtokonye, roxanhàn me rma manatxow hamà. Rohyaka toto komo 
yokhàra oyehtokonye, rohyaye maryatxow hama, kekon hata, Txesusu, 
toto komo wya. 


Toto hyaka harha worokyamo yomohtoho yokarymatxhàrà on ha. 


24 Àsok hana nay ha, worokyamo ha, kekon xarha tà, Txesusu. Toto hyaye 
totowàtxhe rma, ahehnaha ten hama. Tosarà yohoryan hama. Xenyhera 
ro mak naha, ato. Àro ke, ona wyaro nken hama. Toto hyaka harha àten 
hama, romànàtho yaka harha, kehe, worokyamo, toto hyaye otowsahotho, 
kekon hata. 25 Ато ke nomokyaha harha, toto hyaka harha. Toto yowanà 
yonyaha. Bànàthàrà rma yonyaha. Ohxe harha naha, àmànà. Enyhoryexaho 
гта yonyaha, kekon hata. 26 Àro wyaro tàwya xenyetxhe, tkukur komo 
yanyekyaha, worokyamo. 7 me nanyekyatxhe. Noro ymo yoho rma haxa, 
atxke natxhe, nyamoro ha, ànanyeketxhàyamo, kekon hatà. Toto yowan 
yaka nowomyatxhe, nyamoro ha, omeroro, àto roro tehtxoho menye. Àsok 
hana nay ha, tototho. Atxke rma haxa nay hamà. Amnyehra htxero, atxke 
nehxakon hakahpa. Àro wyaro atxke texetxhàràtho yoho rma haxa, atxke 
nehtxekehe haxa ha, norotho, kekon hatà, Txesusu, toto komo wya. 


Khoryenkomo newakryenàr komo yotaketxhàrà on ha. 


27 Ато wyaro Txesusu rwonàmnáàtoko гта, teryewrye ro nàrwonàmye 
hatà, wosà. Toto komo waye ro, ohsamnohxemo komo waye ro, 
nàrwonàmye hatà. Onà wyaro nkekon hatà, Txesusu wya. Khoryenkomo 
newakryetxho me rma haxa nehxakon hama, oyonà, kekon hata. Noro 
newakryetxho me rma haxa nehxakon hama, oyon me tesnàr ke mak ha, 
towan yawo ayanàr ke mak ha, owya àmanatàr yonàr ke mak ha, kekon 
hata, wosà. 28 Апа mata, kekon hata, Txesusu. Khoryenkomo rwonà 
yonytxany kom haxa ryhe, noro newakryenàr me natxhe. Eyuknye ro komo 
rma, noro newakryenàr me xaxa mpànà natxhe ha, kekon hatà, Txesusu. 

Asok hana manatxow ha omnyamo amnyeno rma komo katxhàrà on ha. 


29Nohsamnohyatxkonà rma haxa hatà, toto komo, Txesusu hyaka. Onà 
wyaro nkekon hatà, àwyanye. Àsok hana manatxow ha, omnyamo, amnyeno 
rma komo, kekon hata. Atxke rma haxa manatxow hama. Kahe yawon 
yahoxetà xenyhoko, amna wya, màketxhe rma harye, rowya. Noro yahoxetà 
yonyhohra mak wehxaha, owyanye. Xonas heno hutwahkahpàra ehtxoko. 
Noro heno yanàmye hatà, Khoryenkomo, tàwya tahoxetà yonyhotho me, 
kekon hata, Txesusu. 30 Мого yanàmàthàr hoye ro, Khoryenkom yahoxetà 
hutwatxownà hata, Enenefe hon heno komo. Àro wyaro гта rha Toto 
me Enusaho yasanàmtoho hoye ro, Khoryenkom yahoxetà muhutwetxhe 
hampànà, omnyamo, amnyeno rma komo, kekon hatà, Txesusu. 

31 Àsok hana nehxakon ha, Saromaw heno ha, kekon xarha tà. Tàywero гта 
haxa nehxakon hatà, noro heno, anar komo yoho rma haxa mak hatà. Àro ke, 
noro yonytxaxe nomokye hatà, wosà, notxwakomo. Sur yaworon heno komo 
notxwanà rma noro hatà. Nyamoro yowto rma, moxe rma haxa nehxakon hatà. 
Àsnye ro moxe rma haxa nomokye hatà, ànotxwan heno komo, Saromaw heno 
yonytxax mak hatà. Àsok hana manatxow Һа, omnyamo, amnyeno rma komo, 
kekon hatà, Txesusu. Awawonye rma naha, ehonomnà xaxa. Saromaw heno 
yoho rma haxa ehonomnà me naha, noro ha. Noro yonytxahra mak manatxhe, 
omnyamo. Àro ke, amnye, Khoryenkomo wya wahanonkano ytxoho ro ho 
haxa, atxke rma haxa manatxhe hampànà. Aro rma ho, Sur yaworon heno 
komo notxwanà menyatxhe hampànà. Ona wyaro nkehe hampana, noro ha, 
owyanye. Atxke rma haxa mehxatxkon hamà, rowyarohra oyesnàr komo ke, 
ehonomnà xaxa yonytxahra oyesnàr komo ke, kehe hampànà, Sur yaworon 
heno komo notxwanà, owyanye, kekon hata, Txesusu. 

32 Àro rma ho, Enenefe hon heno komo xarha menyatxhe hampànà, kekon 
xarha tà. Ona wyaro nketxhe hampànà, nyamoro ha, owyanye. Atxke 
rma haxa mehxatxkon hamà, amna wyarohra oyesnàr komo ke, ketxhe 
hampànà, owyanye, kekon hatà, Txesusu. Àsok tawro hana. Xonas heno 
yonytxatxownà hata, Enenefe hon heno komo. Noro heno wya ekarymatxhe 
rma, anar me harha tanhànàthàyamo yonytxownà hatà. Nyamoro heno 
wyarohra mak manatxhe, omnyamo, amnyeno rma komo. Awawonye rma 
naha, ehonomnà xaxa. Xonas heno yoho гта haxa ehonomnà me naha. 
Noro yonytxahra mak manatxhe ha, omnyamo, kekon hatà, Txesusu. 


Khoryenkomo hutwatxho hoko kuknonano yokarymatxhàrà on ha. 


33Kuknonano me nàrwonàmye xarha tà, Txesusu. Kweyur komo wyaro 
naha, Khoryenkomo rwonà, kekon hatà. Kweyur komo hotuhtotxhe 
rma, etahurhura tehxatxow hama. Oryen yosnaka txeryhera tehxatxow 
hama. Ahon hona haxa teryatxow hama, kekon hata. Àro rma ho ehtoko, 
kweyhetxow hamà. Bàn kom yaka towomsom komo xarha weyhetxow 

hama. Aro wyaro rma rha Khoryenkomo rwona tekarymetzow hama, 
toto komo wya Khoryenkomo hutwatxho me, kekon hata, Txesusu. 
34Kuknonano me rma rha nàrwonàmye xarha tà. Ohxe oyonur komo 
yehtoko, omeroro menyatxow hamà, kekon hatà. Tawasnye rma haxa 
manatxhe, ohnawonye. Ohxehra ehtok haxa, xenyhera ro mak manatxow 
hama, kekon hata. Tawanye mak manatxhe, ohnawonye. Àro wyaro rma 
rha, Khoryenkomo hutwahra oyehtokonye, tawanye manatxhe, ohnawonye, 
kekon hata, Txesusu. 35 КҺогуепкото hutwany me wehxaha, Капу me 
rma oyehtokonye, ohxe mpànà ehtxoko, kekon hatà. Noro hutwahra rma 
manatxow hana, kekon hata, Txesusu. 36Khoryenkomo hutwany me 
oyehtokony haxa, tawasnye rma haxa manatxow hamà, ohnawonye. Awaràn 
wawon komo wyarohra ro mak manatxhe ha. Weyu wya kweyhontokono 
wyaro, tawasnye rma haxa manatxhe, ohnawonye, kekon hatà, Txesusu. 


Farysew yanhàn komo yokarymatxhàrà on ha. 


37Txesusu rwonàmnàtoko гта, àhyaka nomokye hata, horykomo, 
Farysewu rma. Omoko, rohyaka emtakmaxe, kekon hatà, àwya. Àro 
ke toy hatà, Txesusu, noro màn yaka. Bo, neryewtay hatà, emtakmaxe. 
380somyakorokahra гта nemtakmekon hata, Txesusu. Àro ke 
noseryehokay hatà, Farysewu. Àsok tawro harha, kàyweronàhyamatxho 
kom yawo rohra nay hama, тоѕопа, kekon hata, tàhnawo. 

39 Aro ke, onà wyaro nkekon hatà, Kohkomo, àwya. Àsok hana manatxow 
ha, omnyam Һа, Farysew komo, kekon hata. Amkay marma oryenà 
korokaxaho wyaro manatxow hamà. Kàyweronàhyamatxho kom yawo ron me 
mosonyhetxhe rma haryhe, toto komo wya. Ohnawonye ryhe, àro yawo rohra 
mak manatxhe ha. Atxke rma haxa manatxhe, ohnawonye. Anar komo katxho 
hoko tehohkaxemà ro me xarha manatxhe, ohnawonye, kekon hatà, Txesusu. 
40 Akàhpàn me manatxow hama. Kàyweronàhyamanyenhàr me Khoryenkomo 
hutwahra manatxow hama. Tàwya kàyweronàhyamantokonye rma, ona wyaro 
nkekonà, Khoryenkomo. On yawo ro ehtxoko, toto komo nenyàr me ohxe 
oyehtxoho menye, kekonà. Onà wyaro nkekon xarha. Ohnawony xarha, on yawo 
ro ehtxoko, ronenyàr me ohxe oyehtxoho menye, kekon xarha, Khoryenkomo, 
kekon hatà, Txesusu. 4! Àro ke, onà wyaro ehtxoko. Ewakryehnàtho komo 
ewakryetxoko. Akatxho kom hoye tàmtxoko, àwyanye. Owyanye tàmnàkoko 
rma, ohnawony xarha amemra ehtxoko. Àro wyaro oyehtokonye, ohxe rma 
haxa manatxhe, Khoryenkomo wya, kekon hatà, Txesusu, Farysewu wya. 

420nà wyaro haxa àkehe, owyanye, Farysew komo wya, kekon хаша tà. 
Tanàhnohsom me manatxhe hampànà, omnyam heno. Àsok tawro hana. Anatàr 
komo yeher hoye desmu rma màmyatxow hamà, Khoryenkomo wya. Ohteran 
komo txko hoye, ahukna komo txko hoy xarha, anaro rha anatàr komo yeher hoy 
xarha, desmu rma màmyatxow hamà, Khoryenkomo wya, kàyweronàhyamatxho 
kom yawo ro oyosonyhonàr kom horà, kekon hatà. Onà wyaro kahra mak 

manatxhe. Ame rye rma haxa hak wehxe, toto kom hoko, kahra mak manatxhe. 
Khoryenkom xe rma haxa hak wehxe, kahra mak manatxhe. Àro wyaro ohxe 
oyehtxoho kom hok haxa tehxorye manatxhe. Àro wyarono rma, desmu yàmrà 
hoko xarha tehxorye manatxhe ha, Khoryenkomo wya, kekon hatà, Txesusu. 

43 Tanàhnohsom me manatxhe hampànà, omnyam heno, Farysew komo, 
kekon xarha tà. Àsok tawro hana. Ohsamnohno ytxoho ro yawo oyehtokonye, 
ehonomnà komo yahon ho meryewtetxow hamà. Yakentawo otontokonye, 
Ha y, khananàhnye y tawro xe manatxow hamà, toto komo wya. Ehonomnà 
me oyonyàr komo xe manatxow hama, àwyanye, kekon hata, Txesusu. 

44^Tanàhnohsom me manatxhe hampànà, omnyam heno, kekon xarha tà. 
Àsok tawro hana. Onamno ytxoho ro wyaro manatxow hama. Xenyhera rma 
tehtokonye, onamno ytxoho ro yakmekyatxow hama, toto komo, àywenyeke 
tesnàr komo ke. Àro wyaro rma rha, ohokonye nehohketxhe, toto komo, 
ayanhàn komo ywenyeke tesnàr komo ke mak ha, kekon hatà, Txesusu. 


Àyweronàhyamano ynye ro yanhàn komo yokarymatxhàrà on ha. 


45Опа wyaro nkekon hata, àyweronàhyamano ynye ro komo kukuru, 
Txesusu wya. Khananàhnye y, kekon hatà. Àro wyaro owya Farysew 
komo yokarymantoko, amna xarha meyan hama, kekon hata. 

46 Tanàhnohsom me rma rha manatxhe hampànà, omnyam heno xarha, 
àyweronàhyamano ynye ro komo, kekon hata, Txesusu. Asok tawro 
hana. Toto komo màhananàhyatxow hama, thenyehra гта haxa mak ha, 
àwyanye eyuknuru yoho rma haxa mak ha. Omnyam xarha, eyukhura 
rma rha manatxhe. Nyamoro yakoronomahra mak manatxhe. Esnakanye 
nyhe rma àhananàhpàranye mak manatxhe, kekon hatà, Txesusu. 

47 Tanàhnohsom me manatxhe hampànà, omnyam heno, kekon xarha 
tà. Àsok tawro hana. Ohoryen heno komo, Khoryenkom yanoto heno 
komo yotahetxkon hata. Omnyamo ryhe, nyamoro heno yonamàthàràtho 
menyhoryetxhe, kekon hata. 48 Owyanye enyhoryetxho hoye ro, ohoryen 
heno komo yanhànà muhutwamohsetxow hama, toto komo wya. 
Nyamoro heno wya etahatxhàyamonhàrà ohxe nay hama, owyanye. 
Àsok tawro hana, owyanye enamàthàyamotho yonyhoryenàr ke hamà, 
kekon hatà, Txesusu. 49 Àro hoko rma, onà wyaro nkehe, Khoryenkom 
karyehtanà, khutwatxehkanye ro komo karyehtanà rma. 

Rorwonà yokarymanye ro komo ànyakyaha, romryenon komo hyaka. 
Ranoto komo rma ànyakyaha, àhyakanye. Ukukuthuyamo yotahetxhe 
hampànà. Ukukuthuyamo xarha yeryewhamnohyatxhe hampànà. 

Àro wyaro rma nkehe, Khoryenkom karyehtanà, kekon hata, Txesusu. 50,51 Ато 
ke, amnyeno rma komo yanàhnohyaha hampànà, Khoryenkomo. Amnyehra 
thenyehra rma haxa nehxatxkon hatà, etahaxemo heno komo, Khoryenkomo 
rwonà yokarymanye ro heno komo, kekon hatà. Khoryenkomo wya akàhtono 
yeryetxhe rma, wayehye hatà, Akmew heno, totahatxho wya. Noro heno wyaro 

rma rha wayehtzowna hata, Khoryenkom yanoto heno komo, thenyenohna 
heno komo, totahatxho komo wya rma rha. Amnye nyhe rma amahyakany 
haxa wayehye hata, Sakaryeyas heno, totahatxho wya rma rha. Khoryenkom 
màn watxan yawo пого heno yotahatxownà hata. Faka yaknyohtoho monye 
nyhe hata, Khoryenkom màn màhto гта hata, пого heno yotahatxownà hata. 
Nyamoro heno yotahatxehkatxownà hata, ohoryen heno komo, amnyeno 
гта horyen heno komo rma. Аго hoye ro, tanàhnohtàkaxem me гта haxa, 
manatxhe hampànà, omnyamo, amnyeno rma komo, kekon hatà, Txesusu. 
52Tanàhnohsom me manatxhe hampànà, omnyam heno, 
àyweronàhyamano ynye го komo, kekon xarha tà. Àsok tawro hana. Yaworon 
xaxa hutwamohsohra ro mak manatxhe ha, toto komo wya. Uhutwanyehnà 
komo kax mak manatxhe ha, kekon hatà. Uhutwatxahke toto komo yehtoko, 
ona wyaro màketxow hama, àwyanye. Yaworonohnà àro ha, onhutwanàr 
komo ymo xako, màketxhe rma haryhe, àwyanye, kekon hatà, Txesusu. 

53,54 Àsnye ro toy hatà, Txesusu. Tàtonàr kom me rma, noro yakoro 
nàrwonatxkonà rma hatà, àyweronàhyamano ynye ro komo, Farysew 
komo xarha. Atxke toyuknur komo xe rma nehxatxkon haryhe tà, 
àwya, awexenàmrà yonytxanàr horà. Atxke màkehe, yaworohra mak 
màkehe, tawro xe гта nehxatxkon haryhe tà, Txesusu rwon hoko. Àro ke 
thenyehra nàrwonatxkon hatà, noro yakoro, anaro rha hok hatà. 


Oseryehpàra ehtxoko toto kom hona katxhàrà on ha. 


1 2 1Àro wyaro Farysew komo rwonàmnàtoko, nohsamnohyatxkonà гта 
hatà, toto komo, Txesusu hyaka. Thenyehra rma haxa nehxatxkon 
hatà, yaken mew me hatà. Natakmekyatxkon hatà, thenyehra rma haxa 
tesnàr komo ke. Àto nehxatxkon xarha tà, Txesusu nhananàhrà ro komo. 
Nyamoro wya ryhe, onà wyaro nkekon hatà, Txesusu. Yaworon mehra ro 
mak natxhe ha, Farysew komo, kekon hatà. Yaworon mehra ehtxoho komo, 
katamaru wakano wyaro naha. Twakanonke rye katamaru yehtxoho wyaro, 
atxke rye гта haxa toto komo yeryaha, Farysew komo yanhànà, kekon hata. 
Yaworon mehra ehtxoho kom hona mpànà xenytxoko. Nyamoro wyarohra 
mpànà ehtxoko, kekon hatà, Txesusu, tànhananàhrà ro komo wya. 2Yaworon 
mehra ehtxoho komo, toto komo nenyehtor me rma nay hamà. Amnye 
nenyhehe hampànà, Khoryenkomo, omeroron komo wya, kekon hata. Аѕок 
tawro hana. Uhutwahnàtho гта, thutwaxem me harha трап naha ha, amnye, 
kekon hata, Txesusu. ? Toto yakoro orwonàmnátokonye, atxke orwonatxow 
hana, kekon xarha tà. Àro ke, temenye màketxow hana, anar komo wya 
oyonytxanàr kom hona. Ohxe mpànà ehtxoko, omnyamo, kekon hatà. Amnye, 
temenye orwonàmáàthàyamotho yonytxamohsehe hampànà, Khoryenkomo, 
omeroron komo wya, kekon hatà, Txesusu, tànhananàhrà ro komo wya. 
^Ronàhnàn komo y, onà wyaro àkehe, owyanye, kekon xarha tà. Awayehkany 
kom hona oseryehpàra ehtxoko. Àsok tawro hana. Tàwyanye awayehkatxhenye, 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


235 Rukasa 12 


oyeryewhamnohparany harha natzow hama, nyamoro ha, kekon hata. 
5Khoryenkom hona haxa oseryehtxoko. Wayehkano ynye me naha, noro ha, 
kekon hata. Tawya wayehkano yeryetxhe rma, eryewhamnohno ytxoho ro na 
arymano ynye me xarha naha, пого ha. Еһопотпа xaxa Ках mak naha ha. Noro 
hona rma oseryehtxoko. Àro wyaro àkehe, owyanye, kekon hatà, Txesusu. 

6 Àsok hana nay Һа, torono yehetho ha, kekon хага tà. Ehetàhpenyehra 
nay hama, torono. 5 torono txko yehetho rma, 2 kruseyrus me marma 
nay hama. Ehetàhpenyenohnàtho txko гта yakoronomehe, Khoryenkomo, 
kekon hatà. Torono txko rma hutwahkahpàra ro mak naha. 7 Àro 
ke, ohutwahkahpàranye rma rha naha, noro ha. Omnyam haxa ryhe, 
ehetàhpenye rma haxa manatxhe, torono yehetho yoho rma haxa mak ha, 
thenyenohnà rma yehetho yoho rma haxa mak ha, kekon hatà. Ohpotx komo 
yakenonà hutwany me xarha naha, noro ha. Àro ke ohutwahkahpàranye nay 
hama. Àro ke oseryehpàra ehtxoko, toto kom hona, kekon hatà, Txesusu. 

зОпа wyaro хата àkehe, owyanye, kekon hata. Txesusu mryenon uro 
kanye ro me ehtxoko, toto komo nenytxanàr me, oseryehpàra ro mak ha. 
Àro wyaro kanye ro me oyehtokonye, amnye onà wyaro nkehe xarha, Toto 
me Enusaho, owyanye, kekon hata. Romryenon отого kehe hampànà, kahe 
yawon komo nenytxanàr me, Khoryenkom yanoto komo rma nenytxanàr 
me, kekon hata. 9 Àsok haxa hana manatxow ha. Txesusu mryenonàhnà uro 
màketxow hana, toto komo nenytxanàr me, àhonanye oyoseryehrà komo 
ke mak ha, kekon hatà. Àro wyaro owyanye tatoko, amnye onà wyaro 
nkehe xarha, Toto me Enusaho, owyanye. Romryenonàhnà omoro kehe 
hampànà, kahe yawon komo nenytxanàr me, Khoryenkom yanoto komo 
rma nenytxanàr me, kekon hatà, Txesusu. 10 Àsok hana natxow ha, Toto me 
Enusaho wàràhyakany kom ha, kekon hata. Noro wàràhyakanyenhàyamo 
hoko rma noseryewhokehe, Khoryenkomo. Tokato wàràhyakanyenhàyamotho 
hok haxa ryhe, oseryewhokahra ro mak naha ha, kekon hatà, Txesusu. 

п Àsok hana oyeryewhamnohyatxow ha, anar kom ha, kekon xarha tà. 
Oyeryewhamnohyatxow hama. Ayaryatxow hama, tohsamnohtoho kom 
yaka, tàwyanye oyonytxanàr kom horà. Tkayaryet komo hyaka xarha, 
ehonomnà komo hyaka rma, ayaryatxow hamà, àwyanye oyonytxanàr 
kom horà, kekon hatà. Àtoko rma, àsoke ryhe koskarymeno kahra ehtxoko. 
Àro hoko rma oseryehokahra ehtxoko. Àsoke ryhe roxanhàn komo 
weyukyatxowà kahra ehtxoko, kekon hata. 12 Àtoko гта orwonàhyametxhe 
ha, Khoryenkom yokato. Orwon komo hutwamohsehe ha, noro ha, ohxe 
owyanye eyuhtoho menye, kekon hatà, Txesusu, tànhananàhrà ro komo wya. 


Katxhonano hoko oyehohkatxho kom hona mpànà xenytxoko katxhàrà on ha. 


130hsamnohxemo kom waye ro nàrwonàmye hatà, toto. Onà wyaro 
nkekon hatà, Txesusu wya. Khananàhnye y, kekon hatà. Rowtà àhananàhko. 
Amna yàm peno katxhotho hoye tàmpàra naha, rowya. Aro ke àhananàhko 

nyhe. Ahoykako, oyowtà hyaka, kasko, noro wya, kekon hata, toto, Txesusu 
wya. 14 Àna matà, kekon mak hatà, Txesusu, àwya. Katxhonano hoko 
onytxano ynyehnà uro. Akatxho komo àhoykako kanyehnà uro, kekon hatà. 

15Опа wyaro nkekon xarha tà, Txesusu, toto komo wya. Ohxe mpana 
ehtxoko, kekon hatà. Katxhonano hoko oyehohkatxho kom hona mpànà 
xenytxoko. Onà wyaro kahra ehtxoko. Tkatxhonke rma haxa ryehtoko, 
ohxe rma haxa wehxan hama, kahra ehtxoko. Àro wyaro owyanye tatok 
haxa, yaworohra ro mak màketxhe ha, kekon hata, Txesusu. 

16 Àro hoko гта kuknonano me nàrwonàmye hata. Tkatxhonke гта haxa 
nehxakon hatà, toto, kekon hatà. Noro natàrà ryhe, tehetaxemà ro me rma haxa 
nehxakon hata. 17 Àro ke, ona wyaro nehutwekon hatà, tàhnawo. Ronatàrà 
yeherà mànàtho, àwararohra harha nay hama. Аго ke, àsoke ryhe wehxano, 
kekon hata, tàwya rma, kekon hata, Txesusu. 180nà wyaro haxa wehxan hama, 
kekon hata, noro ha. Ronatàrà yeherà mànàtho warymen hama, kekon hata. 
Anaro ymo harha weryan hamà, horyetho ymo haxa, kekon hatà. Àro ymo 
yaka wenkahyan hama, ronatàrà yeherà, rokatxho xarha, omeroro rma, kekon 
hata, tàwya гта, kekon hata, Txesusu. 19Аго wyaro rowya enkahtàkatxhe гта, 
ona wyaro àken hama, kekon xarha tà, tàwya rma. Ohxe haxa wehxaha, àken 
hama, amnye. Thenyehra rma haxa naha, ronyahrà, rokatxho xarha, àken hama, 
amnye, kekon hatà, tàwya rma. Yake ro rotxemnyehàntatho wararo nay hamà, 
àken hama, amnye, kekon hata, tàwya rma. Àro ke romyawon hokohra harha 
wehxan hamà, àken hamà, amnye. Rasahxemtonàr hoko roro harha wehxan 
hama, àken hama, kekon hata, tàwya rma. Ryeryehotanàr hoko roro wehxan 
hama, àken hama, amnye, kekon hata, noro ha, tàwya rma, kekon hata, Txesusu. 
200nà wyaro haxa nkekon hata, Khoryenkomo, пого heno wya. Tàywenyekeno 
гта omoro, kekon hata, àwya. Amnye гта kohsaya awayehyaha hxak hampànà, 
kekon hata, Khoryenkomo, àwya. Àsok hana nay ha, onenàmatxhàràtho ha, 
kekon хаша tà, àwya. Awayhàtxhe, akatxho mehra harha nay hama, kekon hata, 
àwya. Anar komo katxho me harha nay hamà, kekon hatà, Khoryenkomo, noro 
heno wya, kekon hatà, Txesusu, toto komo wya. 

21Noro heno wyaro rma rha natxow hamà, tekatxhomaxem komo, 
kekon xarha tà. Tkatxho komo henyekyatxow hama, amnye ohxe tesnàr 
kom horà. Ewakryehnà ro me mak nyamoro yonyaha, Khoryenkomo, 
kekon hatà, Txesusu, toto komo wya. 


Ayahyehrà komo hutwany me naha oyàmkomo katxhàrà on ha. 


220nà wyaro nkekon xarha tà, Txesusu, tànhananàhrà ro кото wya. Ona 
wyaro àkehe, owyanye, kekon hatà. Oseryehokahra ehtxoko, ànyahpàra 
oyehtxoho kom hoko. Kwayehyan hamà, ànyahpàra ryesnàr ke, kahra ro mak 
ehtxoko, kekon hata. Oseryehokahra гта rha ehtxoko, àwomumra oyehtxoho kom 
hoko xarha. Rohunutho natanàhnohyan hama, àwomumra ryesnàr ke, kahra ro 
mak ehtxoko, kekon hatà, Txesusu. 22Khoryenkom yano me àwayehpàra rma hak 

oyehtokonye, noro yano me rma rha tanyahmazem me manatzow hama. Noro 
yano me tuhnye rma hak oyehtokonye, noro yano me rma rha twomumtosom me 
manatxow hama, kekon hata, Txesusu. 24 Àsok hana nay ha, torono ha. Àhomohra 
nay hama. Osowrukhura xarha nay hama. Tànyahrà màmtohra xarha nay hama, 
kekon hata. Àsok tawro hana. Torono nyahmen hama, Khoryenkomo, kekon hata. 
Àro ke, omnyam xarha anyahmetxow hama, пого ha. АѕоК tawro hana. Torono 
komo yoho rma haxa noro nàhnàn me manatxow hama, kekon hata, Txesusu. 
25O0yoseryehokatxho komo гта, ohorymamnohpàranye пау hama. 26 Ато ke, 
oseryehokahra ro mak ehtxoko, ànyahpàra oyehtxoho kom hoko, àkatxhomra 
oyehtxoho kom hoko xarha, àwomumra oyehtxoho kom hoko xarha. Àsok make 
oyehtxoho kom hoko rma, oseryehokahra ro mak ehtxoko, kekon hatà, Txesusu. 

27 Àro hoko rma, ona wyaro nkekon xarha tà. Asok hana nay ha, 
txawarkoyato ha, kekon hatà. Tomyawon hokohra nay hamà. Twomun 
yenyempera nay hamà. Ohxe tonyxem me mak naha, txawarkoyato, 
kekon hatà. Àsok hana nehxakon ha, Saromaw heno ha. Ohxe tonyxemà 
ro me гта haxa nehxakon hata, пого heno. Ehonomnà womun yawo 
tehtoko, ohxe tonyxemà ro me nehxakon heno hatà. Onà wyaro mak 
àkehe, owyanye. Noro heno yoho rma haxa, ohxe tonyxem me naha, 
txawarkoyato, kekon hatà, Txesusu. 28 Àsok tawro hana. Khoryenkomo 
ryhe, txawarkoyato yeherkotkuryen hamà. Ohxe tonyxem me neryan 
hama, àwomumtonàrà wyaro mak ha, kekon hata. Txawarkoyato ryhe, 
mexehra ehxah me, ehxen me harha nay hamà. Taknyohsom me rma nay 
hamà. Mexehra tehxemà rma womumtehe, Khoryenkomo, ohxe tonyxemà 
ro me ehtxoho me. Àro yoho rma haxa owomumtony kom me nay hama, 
noro ha. Àsok tawro noro hona xenyhera manatxowià, kekon hata, Txesusu. 

29 Anyahrà kom hoko roro ehutwahra ehtxoko, kekon xarha tà. Owokru 
kom hoko roro xarha ehutwahra ehtxoko. Àro hoko rma, oseryehokahra 
ehtxoko, ohnawonye, kekon hatà. 30 Àro hoko roro nehutwetxow hama, toto 
komo, anaro rha yana komo, omeroron komo. Ayahyehrà komo hutwany 
me mak naha, oyàmkomo, kahe yawono. Tànyahrà komo xe natxow hama, 
kany me rma naha, noro ha, ohokonye, kekon hatà, Txesusu. 31 Àro ke, on 
hok haxa ehtxoko, omnyamo. Khoryenkomo mryenon me oyehtxoho kom 
hoko ehtxoko. Àro hoko rma oyehtokonye, anyahrà komo xarha yàmyaha, 
noro ha, owyanye, kekon hatà, Txesusu, tànhananàhrà ro komo wya. 


Kàkatxho komo henyehtxoho hoko hananàhno ryetxhàrà on ha. 


32Khoryenkomo mryenon komo ryhe omnyamo, kekon xarha tà, 
àwyanye. Yakenohnà komo rma omnyam hama. Oseryehokahra mak 
ehtxoko, kekon hata. Tàwyaro гта, towto yoh me гта rha oyeryatxhe ha, 
oyàmkomo, tano me ro mak ha, kekon hatà, Txesusu. 

33Akatxho komo tàmtxoko, txenyeru hona, kekon xarha tà. Txenyeru rma 
tàmtxoko, àkatxhomnà komo wya. Àhenyekhera ehtxok hampànà, kekon hata. 

Owyanye àhenyeknyetok haxa, amnye nosomtatken hama, akatxhothàyamo. 
Anatoko nanhànten hana, otxenyerun komo yonàtho. Àro hoye ro nosomtatken 
hama, otxenyerunuthuyamo, kekon hata. Anatoko naryatxow hana, temenyem 
komo. Anatoko akatxhothàyamo yonahyan hana, hurutuhu. Àro wyaro rma 
nosomtatken hamà, akatxhothàyamo, onhenyeketxhàyamotho. Àro ke, kahe 
yawo oyowakryetxho kom hok haxa ehtxoko. Àro ryhe, osomtatkahnà ro me 
naha. Anhàntahnà ro me naha. Ehxera ro mak naha, any komo. Ehxera rma 
rha naha, hurutuhu, kekon hata, Txesusu. 34 Àsok tawro hana. Tano tkatxhonke 
oyehtokonye, tano roron me oyesnàr komo xe manatxow hama. Kahe yaw haxa 
towakryexem me oyehtokonye, àtono ro me oyesnàr komo xe manatxow hama, 
kekon hatà, Txesusu, tànhananàhrà ro komo wya. 


Thona ro mpànà ehtxok ha katxhàrà on ha. 


35,360па wyaro nkekon hata, Txesusu, tànhananàhrà ro komo wya. 
Horykomo yanoto komo wyaro ehtxoko, kekon hata. Àsok hana nay ha, 
horykomo ha. Anatoko bàn yaye ten hamà, asahxemtoso. Thehtaxem yakoro 
asahxemtoso ten hama. Àro ke, noro yomoknàr hona ro natxow hama, anoto 
komo, kekon hata. Mexehra nomokyan hama ketxhe ha. Tomokàtxhe rma, 
bàn hotar hoko tey tey ken hama, ketxhe xarha. Amamehra tahurmaketxow 
hama, noro yowomtoho me, ketxhe xarha, kekon hata. Àro ke, twomun komo 
yawnukyatxow hama, anoto komo, osonyhoryenàr komo. Wey ho xarha natxow 
hamà. Àro wyaro thona ro rma haxa natxow hama, kekon hata. Nyamoro 
wyaro rma rha thona ro ehtxoko, omnyam xarha, kekon hatà, Txesusu. 

37 Ногукото yomokàtxhe гта, towakryexem me natxow hama, anoto komo, 
kekon xarha tà. Anàkhàra гта tehtokonye, towakryexem me natxow hama, 
thona ro tesnàr komo ke mak ha. Onà wyaro yaworo xaxa àkehe, owyanye, 
kekon hatà. Tanoto komo yanoto me harha noteryaha, horykomo, ewakryenàr 
kom horà. Noro ryhe twomunu yawnukyaha. Eryewtatxoko, emtakmaxe, kehe 
xarha, àwyanye. Noro ryhe, ànyahrà komo yaryaha, kekon hatà, Txesusu. 

38 Anatoko kohsarakatawo nomokyan hana, horykomo, kekon xarha tà. 
Enmahpaya ehtok haxa nomokyan hana. Àsokentok hana. ÀAywenyeke гта 
natxow hama, anoto komo. Thona roro rma tehtokonye, towakryexem me rma 
haxa natxow hamà, kekon hatà. Àro wyaro rma rha, thona ro oyehtokonye, 
towakryexem me rma haxa manatxhe, omnyamo, kekon hatà, Txesusu. 

39O0nà wyaro uhutwamohsehe xarha, owyanye, kekon xarha tà. Àsok hana 
natxow ha, temenyem kom ha. Horykomo katxhotho yanàr xe tehtokonye, 
tomohtoho yokarymahra natxow hamà, noro wya. Àro ke uhutwahra rma nay 
hama, horykomo, kekon hata. Tàwya uhutwantok haxa, ànàkhàra esnàràtho 
haryhe mà, thona ro esnàràtho haryhe mà, bàn yaka owomrà kom hona 
xenyàràtho haryhe mà, àwya, kekon hata, Txesusu. 40 Àro wyaro гта rha, 
thona ro mpànà ehtxok ha, omnyam xarha. Àsokentok hana nomokyan ha, 

Toto me Enusaho. Owyanye omokhara hak nay hama tatoko rma, nomokyaha 
hampana. Aro ke, thona ro mpana ehtxok ha, kekon hata, Txesusu. 


Anaro rha horykomo yanoto komo yehtxoho yokarymatxhàrà on ha. 


41 Атпа уоһа y, kekon hata, Petru, дууа. Onok komo wya kuknonano 
me mekarymano, amna marma wya katà, omeroron komo wya haxa katà, 
kekon hatà, Petru. 

42 Anaro kuknonano me haxa neyukye hatà, Kohkomo. Bàn yaye 
tàtontoko, anotomano yeryan hamà, horykomo, kekon hatà. Tanoto komo 
yoh xarha wahanonken hama. Toyuknye ro rma wahanonken hama. 
Takàhsomà rma wahanonken hama, tanoto komo yoh me noro yehtxoho me, 
kekon hatà. Romàn yawon komo xenyko, rohnawo, ken hamà, horykomo, 
àwya. Ànyahmatxok yoh hampànà, ken hama, àwya, kekon hata, Txesusu. 

43 Àsok hana nay ha, anoto komo yoh ha, kekon hatà. Anatoko àhoko 
roro nay hana, tanotomanyenhàrà rwon yawo ro mak ha. Tomokàtxhe 
harha, àhoko roro noro yehtxoho yonyan hamà, horykomo. Àro ke 
пого yowakryen hama, kekon hata. 44Onà wyaro yaworo xaxa àkehe, 
owyanye. Tkatxho yoh me noro yeryan hamà, horykomo. Omeroron yoh 
me noro yeryan hamà, kekon hatà, Txesusu. 

45 Àsok haxa hana nay ha, anoto komo yoh ha, kekon hatà. Anatoko àhokohra 
rma nay hana. Tanotomanyenhàrà rwonà yawo rohra harha nay hana, kekon 
hata. Ona wyaro haxa nken hama, tàwya rma. Nàramamyaha mak ha, horykomo, 
ken hama. Omokhàra mak nay hama, ken hama, tàwya rma. Àro ke, àsok make 
rma haxa nay hama, atxke tehtxoho hoko. Horykomo yanototho komo hpokyan 
hama, kekon hata. Kàrkomo komo, woràskomo komo xarha, nyamoro rma 
hpokyan hama. Teryehotanàr hoko roro xarha nay hama, tasahxemtonàr hoko 
roro. Tànyerhontanàr hoko roro xarha nay hamà, tanotomanyenhàr ramamrà 
ke mak ha, kekon hata, Txesusu. 46 АѕоК tawro hana. Omokhàra mak nay hamà, 
horykomo, ken hamà, anoto komo yohà. Àro wyaro àwya tatoko rma, nomokyaha 
hampànà, horykomo, kekon hatà. Tanoto komo yohàtho yanàhnohyaha hampànà. 
Thenyehra rma haxa nanàhnohyaha hampànà. Toyuknyehnàtho komo hyaka 
neryan hama, anàhnohno ytxoho ro na, kekon hata. Àro ke, Toto me Enusaho 
yomohtoho hona ro mpànà ehtxok ha, omnyamo, kekon hatà, Txesusu. 

47 Àsok hana natxow ha, anotonano kom ha, kekon xarha 
tà. Tanotomanye ro komo rwonàmáàthàrà yoyukhura tehtokonye, 
tanàhnohsom me гта haxa natxow hama. 48 Tanotomanye ro komo 
rwonàmàthàrà ywenyeke tehtokony haxa, tanàhnohpormaxem me 
natxow hama. Atxke texetxhenye, tanàhnohpormaxem me nyhe гта 
natxow hama, àywenyeke tesnàr komo ke mak ha, kekon hata. Àro ke, 
Khoryenkomo rwonàmáthàrà ywero oyehtokonye, eyuhtxok xaxa mak 
hampànà. Anar komo yoho гта haxa eyuhtxok xaxa mak hampànà, 
àywero rma haxa oyesnàr komo ke mak ha, kekon hatà, Txesusu. 

Osoxehra natxhe àro rye yawon komo yukryeka 
hona romoknàr ke katxhàrà on ha. 


49Onà wyaro nkekon hata, Txesusu. Teryewhamnohsom me гта haxa 
natxhe hampànà, toto komo, yukryeka hona romoknàr ke mak ha, kekon 
hatà. Taknyohsomà wyaro teryewhamnohsom me natxhe hampànà. 
Eryewhamnohpàn me rma hak natxow hamà. Teryewhamnohsom me esnàr 
komo xe mak wehxaha, kekon hata. 50 Uro htxero mpana teryewhamnohsom 
me wehxaha. Tuna kwaka toto yataymomnàtokono wyaro, ryeryewhamtoho 
yaka koteryaha hampànà, kekon hata. Ryeryewhampàra го гта haka, 
koseryehokehe rma haxa, rohnawo, kekon hatà, Txesusu. 

51 Àsok hana màketxow ha, rohoko, kekon xarha tà. Ona wyaro 
màketxow hana. Yukryeka hona nomokye hama, osohtahahra harha 
toto komo yehtxoho me, màketxow hana. Àro wyaro ehutwahra ehtxoko, 
rohoko, kekon hatà. Onà wyaro haxa àkehe, owyanye. Nosohtahetxhe 
xaxa mak hampànà, toto komo, yukryeka hona romoknàr ke mak ha, 
kekon hatà, Txesusu. 52 Àro rye yawon komo ryhe, osoxehra harha natxhe 
hampànà. Tkukur komo xehra natxhe, anar komo, romryenon me esnàr 
komo ke mak ha, kekon hatà. 5 me natxow hana, àro rye yawon komo. 
3 komo xehra natxhe, anar komo, 2 komo rma, romryenon me esnàr 
komo ke mak ha, kekon hata. 53 Виги komo xehra natxhe, àyàm komo, 
romryenon me esnàr komo ke mak ha. Tomsàr komo xehra natxhe, àyon 
komo, romryenon me esnàr komo ke mak ha, kekon hatà. Tàmryerà hetx 
komo xehra natxhe, awetxhuru komo, romryenon me esnàr komo ke mak 
ha. Àro wyaro osoxehra natxhe hampànà, àro rye yawon komo, yukryeka 
hona romoknàr ke mak ha, kekon hata, Txesusu. 


Khoryenkom yano me tan ryehtxoho ywenyeke 
rma manatxhe katxhàrà on ha. 


54Опа wyaro nkekon hata, Txesusu, toto komo wya, ohsamnohxemo 
komo wya. Kamàmà yowomtoho nyero awarànà yomoknàátoko, tuna 
nomokyan hama, kany me manatxow hama, kekon hata. Àro hoko 
yaworo màketxow hama. Mexehra nomokyan hama, tuna, kekon hata. 

55 Anatoko, kamàmà yahkotohen nyero nomokyan hana, afefenà, sur 
nyero. Amnye thenyehra nay hama, kamàmà, kany me manatxow hama. 
Àro hoko yaworo rma rha màketxow hama, kekon hata, Txesusu. 

56 Типа yomohtoho ywero manatxow hama, kekon hata. Amnye kamàmà 
yehtxoho ywero xarha manatxow hamà. Khoryenkom yano me tan 
ryehtxoho ywenyeke rma manatxhe. Yaworon mehra ro mak manatxhe ha, 
omnyamo, kekon hatà, Txesusu, toto komo wya. 57 Àsok hana wehxan ha, 
ohxe hana, ohxehra hana, màketxow hamà. Yaworo ehutwahra manatxow 
hama. Yaworo tehutwahorye manatxhe haryhe, kekon hata, Txesusu. 

Tzenyeru yehetahkanye wyaro manatzhe katzhara on ha. 


58'Тхепуеги yehetahkanye wyaro manatxhe, Khoryenkomo wya, kekon хата 
tà. Àsok hana nay ha, toto ha. Anaro wya txenyeru yehetàhken hama, пого ha. 
Noro hoko ewakhàra harha nay hamà, ehemahra esnàr ke mak ha, kekon hatà. 
Owto уоһа hyaka karyan hama, ehemahra оуеѕпаг ke, ken hama, àwya. Asama 
yarye tàtontokonye rma, tehemahorye nay hama, ehetàhkatxhàràtho wya, 
owto yohà hyaka àwya tanàr hona, kekon hatà. Ehemahra rma ehtoko, watxa 
ymo yaka noro yahryempen hama, owto yohà, tanoto wya, ahosno ynye ro 
wya, kekon hata. 59 Опа wyaro àkehe, owyanye. Ehematxehkahra rma tehtoko, 
watxa ymo yawo roro nay hamà. Ahatakahra ro mak naha ha. Àro wyaro rma 
rha, anar те harha ayanhànàthàyamo yonyhera oyehtokonye, tanàhnohsom me 
manatxhe hampànà, omnyam xarha, kekon hatà, Txesusu, toto komo wya. 


Karyeryeya honotho heno komo yotahatxho yokarymatxhàrà on ha. 


1 3 1Àro wyaro Txesusu wya hananàhno ynyetoko rma, àhyaka 

nomohtxownà hata, toto komo. Anar heno komo yokaytà yohtxownà 
hatà. Karyeryeya honotho heno komo yotahahetxok hatà, Peratusu, tanoto 
komo wya, arymano ynye ro komo wya, ketxkon hatà, Txesusu wya. 
Toknàthàyamo yàmyatxkenan hatà, nyamoro heno, Khoryenkomo wya. 
Àwyanye tàmnàtoko rma, netahetxok hata, Peratus yano me hata, ketxkon 
hatà. 

2 Àsok hana muhutwetxow ha, kekon hatà, Txesusu, àwyanye. Onà 
wyaro muhutwetxow hama. Atxke tehtxoho kom hoye ro wayehyatxok 
hamà, nyamoro heno, màketxow hamà. Tkukuthuyamo yoho rma haxa 
atxke nehxatxok hama, Karyeryeya honotho heno komo, màketxow hama, 
kekon hata, Txesusu. 3 Yaworohra mak màketxhe ha. Ona wyaro haxa 
àkehe, owyanye, kekon hatà. Anar me harha ayanhànàthàyamo yonyhera 
rma oyehtokonye, nyamoro heno wyaro tanàhnohsom me rma rha 
manatxhe hampànà, omnyam xarha, kekon hatà, Txesusu. 

^Onà wyaro nkekon xarha tà, àwyanye. Anaro heno komo yokaytà хата 
menytxetxok hamà, kekon hatà. Wayehyatxok hatà, Xerusaryen hon heno komo, 
18 heno komo rma. Serowe ho ehtokonye, àhonanye nemokotek hatà, nàmno 
ymo, kawono уто. Àsok hana nyamoro heno muhutwetxow ha, kekon hata. 
Ona wyaro muhutwetxow hama. Atxke tehtxoho kom hoye ro wayehyatxok 
hamà, nyamoro heno, màketxow hamà. Tkukuthuyamo yoho rma haxa 
atxke nehxatxok hama, màketxow hama, kekon hata, Txesusu. »Yaworohra 
mak màketxhe ha. Ona wyaro haxa àkehe, owyanye, kekon hata. Anar me 
harha ayanhànàthàyamo yonyhera rma oyehtokonye, nyamoro heno wyaro 
tanàhnohsom me rma rha manatxhe hampànà, omnyam xarha, kekon hatà, 
Txesusu, toto komo wya. 

Ehetahna wyaro rma natzhe Khoryenkomo 
yoyuknyehna komo katzhara on ha. 


6Taa. Ehetahnà yokarymay hata, Txesusu. Khoryenkomo yoyuknyehna komo 
kuknon me rma nàrwonakon hatà. Onà wyaro nkekon hatà. Tànatke nehxakon 
hata, toto, kekon hata. Ànatàr wawo nehxakon hata, fek уоһа, ànenamáàthàrà 
rma. Ehetahra ro mak nehxakon hatà, fek yohàtho, kekon hatà. Fek yeher horà 
tàtontoko, xenyhera ro mak nehxakon hatà, noro, kekon hatà, Txesusu. 7Àro ke, 
onà wyaro nkekon hatà, tanoto wya, nat yonye ro wya. 3 me àtxemnyehàntanàr 
xehra yohà, fek yeher horà komokyakonà rma haryhe, kekon hatà. Ehxera ro mak 
naha, eherà, kekon hatà, tànatkemà. Àro ke amako yxako, kekon hatà. Amako 
yxako, ronatàrà yosakanàr hona, kekon hatà, tànatkemà, tanoto wya, kekon 
hata, Txesusu. 8Onà wyaro haxa nkekon hata, anoto. Rohà y, amahohra hak exko, 
kekon hatà. Àto rma hak nahko, kekon hatà, anoto. Àmàtkok hak wenyhoryexe, 
waxeronoryex haka, kekon hatà, anoto, tànatkemà wya, kekon hatà, Txesusu. 
9Anaro txemnyeh wawo neheten hana, kekon xarha tà, anoto. Ehetantoko rma, 
ohxe nay hama, kekon hata. Ehetahra rma ehtok haxa, mamaheno yxak hama, 
kekon hatà, anoto, tànatkemà wya, kekon hatà, Txesusu. Ehetahnà wyaro rma 
natxhe, Khoryenkomo yoyuknyehnà komo, kekon hatà, Txesusu. 


Wosà tkatuhkemà гоо yonyhoryetxhàrà on ha. 


10 Taa. Hokano ytxoho yawasàn ho hananàhno ryakon hata, Txesusu, 
ohsamnohno ytxoho ro yawo. 11 Ато nehxakon hata, wosà. Ekeh me rma haxa 
nehxakon hatà. Worokyamo yano me 18 me txemnyehàntay hatà, ekeh me 
roro hata. Tkatuhke roro nehxakon hata. Asanàmpàra ro mak nehxakon hata. 

12Noro yonyey hatà, Txesusu. Nanyekye hatà, tàhyaka. Wosà y, kekon 
hata, дууа. Oyonyhotan hampànà. Oyeheryanàthàrà ohnànkan hampànà, 
kekon hata, àwya. 13 Tamorà yeryey xarha tà, àhona. Àtoko гта nasanàmye 
harha tà, wosà. Ohxe xaxa nay hama, Khoryenkomo, kekon hata. 

14Еуғакћага mak nehxakon hata, horykomo. Xuknewyana komo уоһа гта 
mok nehxakon hata, tohsamnohsomà ro komo yonye го гта hata. Hokano 
ytxoho yawasàn ho Txesusu wya wos yonyhoryetxho hoko ewakhàra nehxakon 
hatà. Àro ke, onà wyaro nkekon hatà, toto komo wya. 6 hona roro komyawon 
kom hoko tatamokhorye tehxatxhe, kekon hatà. 6 ho roro tomokhorye manatxhe, 
mosonà wya oyonyhoryenàr kom horà. Hokano ytxoho yawasàn ho haxa ryhe, 
osonyhoryehosohra momokyatxhe ha, kekon hatà, horykomo, toto komo wya. 

15Опа wyaro haxa nkekon hata, Kohkomo, àwya. Yaworon mehra 
manatxow hamà, omnyamo, kekon hatà. Hokano ytxoho yawasàn ho 
atamokhera ehtxoko kany me manatxhe. Àro wyaro kanye rma, àro rma 
ho matamokyatxhe, omnyamo, owoknà komo wokhanàr hoko. Àro ke, 
yaworon mehra manatxow hama, kekon hata. Owoknà komo meweketxow 
hama, hokano ytxoho yawasàn ho. Maryatxow hama, tuna yontoho me, 

kekon hata, Txesusu. 16 Tonyhoryehorye rma haxa nahko hama, mosona, 
опа гта ho. Àsok tawro hana. Akmaraw yohamàtho me ryhe nay hama, 
noro ha, kekon hatà. Noro yeryewhamnohyakon mak ha, Satanasà ymo. 
Ekeh me roro rma 18 me txemnyehàntaye. Noro rma, tonyhoryehorye rma 
nahko hama, on ho, hokano ytxoho yawasàn ho, kekon hata, Txesusu. 

17 Àro wyaro tawro hoye ro atxke tonyxem me nehxatxkon hatà, Txesus 
xanhàn komo. Anar kom haxa ryhe neryehotetxkon hatà, onyhoryeno 
ytxoho hoko rma haxa Txesus yesnàr ke hatà. 


Àsok hana akayaryet kom me nay ha Khoryenkom ha katxhàrà on ha. 


180nà wyaro nkekon xarha tà, Txesusu. Àsok hana akayaryet kom me nay ha, 
Khoryenkom ha, kekon hatà. Àsok hana wekarymen ha, owyanye. Kuknonano 
me wekarymen hama, kekon hata. 1? Nat horymamtoho wyaro nay hama. Natà 
txko tenamyatxow hamà, mostakna nathàrà txko rma, kekon hatà. Kàwyanye 
enamnátoko гта, hory mehra nay hama, nata txko. Kàwyanye enamàtxhe, 
nahten hama. Horymamyan hama. Nasakmatahten hama, thenyehra, kekon 
hata. Amnye akmatar hona nemàmtetxow hama, torono komo. Àro wyaro rma 
rha nehamyatxhe ha, Khoryenkomo mryenon komo, kekon hatà, Txesusu. 

20 Àsok hana akayaryet kom me nay ha, Khoryenkom ha, kekon xarha tà. 
Àsok hana wekarymen ha, owyanye. Kuknonano me xarha wekarymen hama. 
21Wosà wya katamaru wakanomanàrà wyaro nay hama. Yukwarà yeryan 
hama, katamaru waka, kekon hata. 3 waka hana neryan ha. Àro waw tehtoko, 
osonyhera harha nay hama, yukwarà. Osonyhenà rma hoye ro twakanonke 
rye nay hamà, katamaru, omeroro, kekon hatà. Àro wyaro rma rha, 
tonyhoryetxehkaxem me natxhe, Khoryenkomo mryenon komo. Osonyhen 
hoye го гта tonyhoryetxehkaxemà rye me natxhe, kekon hata, Txesusu. 


Tonyhoryexem me oyehtxoho kom hoko rma haxa ehtxoko katxhàrà on ha. 


22Toy xarha tà, Txesusu. Xerusaryen hona гта tekon hata. Anaro rha 
owto horye tekon hatà. Hananàhno ryakon hatà. 

23O0nà wyaro nkekon hata, toto, àwya. Rohà y, kekon hata. Yakehra 
natxowà, tonyhoryexem komo, kekon hata. Yakehra natxowà, tonyhoryexem 
komo. Onà wyaro haxa nkekon hatà, Txesusu, àton komo wya. 

24Кгауғате rma haxa tonyhoryexem me manatxhe, kekon hata. Àsok hana 
nàmno hotayarye tàtetxow ha. Taxkàtnye ehtoko, krawame tàtetxow hama, 
àro yarye. Àro wyaro rma rha krawame tonyhoryexem me manatxhe, kekon 
hatà. Tonyhoryexem me tesnàr komo xe rma natxhe haryhe, toto komo, 
thenyenohnà komo. Enyhoryehnà me rma natxhe ha. Àro ke, tonyhoryexem 
me oyehtxoho kom hoko rma haxa ehtxoko, kekon hatà, Txesusu. 

25 Asok hana nay ha, horykomo ha, kekon xarha tà. Tàwya bàn 
yahurutxhe, owomtxoko kahra harha nay hama, toto komo wya, tàhyaka 
omohxemotho komo wya. Màmyaye natxow hana, nyamoro ha. Tey tey tey 

ketxow hana. Horykomo y, ahurmakako, amna yowomtoho me, ketxow hana. 
Ona wyaro haxa neyukyatxow hama, noro ha, kekon hata, Txesusu. Onok 
hana omnyam ha ken hama. Oywenyekenye wehxaha ken hama, àwyanye. 
Àro wyaro rma rha manatxhe hampànà, amnye ha, kekon hatà, àton komo 
муа. Атпа уоһа y, oyowto hona amna nomokno, màketxhe hampànà. 
Ahurmakako, amna yowomtoho me, màketxhe hampànà. Onà wyaro haxa 
oyoyukyatxhe Һатрапа, пого ha, kekon hata. Onok hana omnyam ha kehe 
hampànà. Oywenyekenye wehxaha kehe hampànà, owyanye, kekon hata, 
Txesusu. 26Опа wyaro màketxhe hampànà, àwya. Атпа уоһа y, ayakoro 
amna nemtakmekonà, màketxhe hampànà. Amna yowto ho oyehtoko, amna 
màhananàhyakonà, màketxhe hampànà, àwya. 27 Ona wyaro haxa nkehe 
hampànà, пого ha, owyanye, kekon hata, Txesusu. Oywenyekenye wehxaha, 
àkan haxa hawe, owyanye, kehe hampànà. Àtotxok ha, rohyaye, atxke гта 
haxa oyesnàr komo ke, kehe hampànà, owyanye, kekon hatà, Txesusu. 

28 Àtoko rma owratetxhe hxak hampànà, kekon hata. Àto rma Akmaraw 
menyatxhe hampànà. Esake хата, Xako xarha, Khoryenkomo rwonà 
yokarymanye rotho komo xarha menyatxhe hampànà. Khoryenkom yowto 
ho natxhe hampànà, nyamoro ha. Omnyam haxa ryhe, owompàra го 
mak manatxhe hampànà. Àro ke owratetxhe hxak Һатрапа, kekon hata, 
Txesusu. 29 Àto гта rha natxhe hampànà, anaro rha yana komo xarha, 
kamàmà yahatakatxho nyeron komo гта, kamàmà yowomtoho nyeron 
komo xarha, kamàmà yahkotohen nyeron komo xarha. Khoryenkom 
yowto ho nasahxemtetxhe hampànà, nyamoro ha, kekon hata, Txesusu. 

30 Àsok tawro hana, kekon xarha tà. Amnye rma ehonomnà mehra tonyxem 
me natxow hama, anar komo. Amnye ehonomnà me harha nyamoro yeryaha, 
Khoryenkomo, kekon hatà. Anar kom haxa ryhe, amnye rma ehonomnà me 
tonyxem me natxow hamà. Amnye ehonomnà mehra harha mpànà nyamoro 
yeryaha ha, Khoryenkomo, kekon hatà, Txesusu. 


Xerusaryen hona àtehe rma katxhàrà on ha. 


31Àro wyaro Txesusu wya katxhe гта, nomohtxownà hata, Farysew 
kukur komo, àhyaka. Oyotahanàr xe nay hatà, Eroknesà, ketxkon hatà, 
àwya. Àro ke, oyoro ro oyokahtàmyan hama, ketxkon hata. 

320па wyaro haxa nkekon hata, Txesusu, àwyanye. Yawarye wyaro temenye 
nay hama, Eroknesà, kekon hata. Atotxoko, àhyaka. Ona wyaro màketxhe ha, 
àwya. Worokyamo yowrà hoko rma nay hatà, Txesusu, màketxhe ha, Eroknesà 
wya. Onyhoryeno ynyàr hoko rma nay hatà, màketxhe ha, kekon hatà, Txesusu. 
Mexehra nyhe rma àhok nay hatà, màketxhe ha, àwya. Mexehra ehxah me 
àhokohra harha nay hatà. Atàhkatxehkan haxa ha, àna ha, ken hatà, màketxhe 
ha, Eroknesà wya, kekon hatà, Txesusu, Farysew komo wya. 33Xerusaryen hona 
àtehe rma, mexenohnà me mak ha. Mexehra mpànà wehxaha ha, ahatakaxah 

me, kekon hata. Àsok tawro hana. Xerusaryen ho ryhe totahaxem me natxow 
hamà, Khoryenkomo rwonà yokarymanye ro komo, kekon hatà, Txesusu. 

34 Àsok hana natxow ha, Xerusaryen hon kom ha, kekon xarha tà. Amnyehran 
heno komo, Khoryenkomo rwonà yokarymanye ro heno komo yotahetxkonà, 
Xerusaryen hon heno komo гта, kekon hata. Tàáhyakanye ànyahxemotho 
komo гта yotahetxkonà, toh ke. Amnyeno гта кото хаша, roxehra natxhe, 
Xerusaryen hon komo гта. Nyamoro гта kurunhonàr xe roro wehxakon haryhe, 
kekon hata. Àsok hana nay Һа, apaytara ha. Tahothàrà yosnaka tàmxekrà 
yohamnohyan hama, ukurunhonàr horà. Àro wyaro rma rha, Xerusaryen hon 
komo kurunhonàr xe roro wehxakon haryhe. Tkurunhonàr komo xehra mak 
natxhe, rowya, kekon hatà, Txesusu. 35 Àsok tawro hana. Axanomkahnohsah 
me harha naha, Xerusaryen heno. Àto ehxera harha wehxaha. Ronyhera harha 
natxhe hampànà, àton komo, kekon hata. Yukryeka hona harha romokhàra 
ro rma haka, ronyhera roro гта natxhe hampànà, Xerusaryen hon komo. 
Romokáàtxhe, ronyatxhe harha, àton komo, amnyen komo. Àtoko гта, ona wyaro 
nketxhe hampànà. Kohkom yano me omohsaho ryhe mosonà, towakryexem me 
xaxa hak nahko, mosonà, ketxhe hampànà, kekon hata, Txesusu. 


Hokano ytxoho yawasàn ho onyhoryeno yhera kat wehxano katxhàrà on ha. 


1 4 1Anaro hokano ytxoho yawasan ho ryhe, toy hata, Txesusu, 
horykomo màn yaka. Farysew kukur komo yoh me nehxakon 

hata, noro ha. Aman yaka rma emtakmaxe toy hatà, Txesusu. Àto rma 
rha nehxatxkon hatà, àyweronàhyamano ynye ro kukur komo, Farysew 
kukur komo xarha. Txesusu yonytxehketxkon hatà, nyamoro ha. 

2 Àto гта rha nehxakon hata, toto. Ekeh me гта haxa nehxakon hata, 
xoxo ymo wya hatà. Txesusu hyaka nomokye hatà. 

зОпа wyaro nkekon hata, Txesusu, àton komo wya. 
Kàyweronàhyamatxho kom yawo ro tehxorye tehxatxow hamà, kekon 
hatà. Àsok kat wehxano, owyanye, àro yawo ro ryehtxoho me. Hokano 
ytxoho yawasàn ho àsok kat wehxano. Onyhoryeno kat weryano. 
Onyhoryeno yhera kat wehxano, owyanye, kekon hatà, Txesusu, àwyanye. 

^Eyukhura mak nehxatxkon hata, nyamoro ha. Àro ke toto yahosày 
hatà, Txesusu. Nenyhoryey hatà. Ohxe àtoko, kekon hatà, àwya. 

5Ona wyaro nkekon xarha tà, àton komo wya. Àsok hana manatxow 
ha, hokano ytxoho yawasàn ho, kekon hatà. Tuna yonà ymo yaka owoknà 
komo yehurkatxhe, anàmpàra kat manatxowaà. Àna matà, amamehra 
manàmyatxow hama, hokano ytxoho yawasàn ho rma, kekon hata, 
Txesusu, àwyanye. 6Noro yoyukhura nehxatxkon hata. 


Ewahrokotoxemo komo hananàhàthàrà on ha. 


7 Farysew nanyeketxhàyamo yonyakon hata, Txesusu. Ehonomnà komo 
yahon hona neryewtetxkon hatà. Aro wyaro rma newahrokotetxkon hatà. 

Ато ke, kuknonano me hananàhtxownà hata, Txesusu, ewahrokotohra 
ehtxoko tawro me hatà. Onà wyaro nkekon hatà, àwyanye. 8Anatoko 
ayanyekyatxow hana, thehtaxemà, kekon hatà. Asahxemtoso 
ayanyekyatxow hana. Àsoken hona ryhe meryewtetxowà, ehonomnà 
komo yahon hona katà, kekon hatà. Ana mata, àrohnà hona eryewtatxoko. 
Àsok tawro hana. Anyehxah me rma rha nay hana, anaro, horykomo 
ymo, oyohon komo гта haxa, kekon hata. ?Ehonomnà komo yahon hona 
oyeryewtatxheny haxa, ohyakanye nomokyan hama, ayanyeknyenhàyamo. 
Ayahonàhnà moro ken hamà, owyanye, kekon hatà. Moson yahon haxa 
moro ken hamà, ayanyeknyenhàyamo. Àro ke atxke tonyxem me manatxow 
hama, esnakan komo yahon hona harha oyeryewtanàr komo ke, kekon hata, 
Txesusu. 10 Опа wyaro haxa ehtxoko. Anyehxah me oyehtokonye, esnakan 
komo yahon hona ryhe eryewtatxoko. Àro wyaro oyehtokonye, onà wyaro 
nken hama, ayanyeknyenhàyamo, owyanye, kekon hata. Hoymo y, on hona 
haxa ryhe eryewtako, ehonomnà komo yahon hona, ken hamà, owyanye. 
Àro wyaro àwya katxhe rma, ehonomnà me oyonyatxow hamà, àton komo, 
ayakoronye tasahxemtosom komo rma, kekon hatà, Txesusu. 

11 Ehonomnà me oyosonyetokonye, norohnàtho me harha oyeryatxhe 
hampànà, Khoryenkomo, kekon hatà. Norohnàtho me haxa 
oyosonyetokonye, ehonomnà me harha oyeryatxhe hampànà, пого ha, 
kekon hatà, Txesusu, àton komo wya. 

120nà wyaro nkekon xarha tà, Farysewu wya, tanyeknyenhàrà wya. 
Owya ahxemtono ynyetoko, toto komo manyekyatxow hamà, kekon hatà. 
Manyekyatxow hama, axan komo, oyowtà komo xarha, okukur komo 
хата, tkatxhonkemà ro komo xarha. Nyamoro гта ayanyekyatxhe хата, 
kekon hata. Amnye asahxemtoso ayanyekyatxhe ha. Aro wyaro owya 
tahxemtothàyamo yehemetxow hama, nyamoro ha, kekon hata. Ona wyaro 
haxa àkehe, owya. Àro wyaron kom marmahnà anyehko, kekon hata, 
Txesusu. 13 Norohnàtho komo хата anyehko, àkatxhomnà ro komo гта, 
ekeh komo xarha, àhrohnà ro komo xarha, enhunu ro komo xarha, kekon 
hata. 14 Àsok tawro hana. Ehemahra ro mak natxow hama, nyamoro ha, 
owya, norohnàtho me tesnàr komo ke mak ha. Oyowakryehe mak hampànà, 
Khoryenkomo, kekon hatà. Amnye, owya nyamoro yowakryetxhàràtho 
yehemehe hampànà, пого ha, owya. Амауеһхето kom waye tàwya enyhoru 
komo yanàmnàtoko, nehemehe hampànà, owya, kekon hata, Txesusu. 


Norohnàtho komo yanyekyaha Khoryenkomo towto hona katxhàrà on ha. 


15Àro wyaro tàwya enytxatxhe тта, ona wyaro nkekon hata, toto, 
tasahxemtosom komo kukuru rma. Khoryenkom yowto ho tasahxemtosom me 
kehtoko, towakryexem me rma haxa tehxan hamà, kekon hatà, Txesusu wya. 

16Кикпопапо me haxa nàrwonàmye hata, Txesusu. Horykomo wyaro nay 
hama, Khoryenkomo, ahxemtono ynyenhàrà wyaro mak ha, kekon hata. Аѕок 

hana ahzemtono yeryey ha, horykomo ha. Nyaha ymo yeryey hata. Aro ke toto 
komo yanyekye hata, thenyenohnà kom hata, kekon hata, Txesusu. 17 Ahxemtono 
ytxoho hahnok ehtoko, tanoto nyakye hatà, horykomo, nyah màtmatxhàyamo 
hyaka. Omohtxok hatà, tasahxemtetxow haxa hatà, kekon hatà, anoto, àwyanye, 
kekon hata, Txesusu. 18 Tàtonàr komo xehra mak nehxatxkon hata, nyamoro 

ha, omeroro. Àro ke noskarymetxkonà rma haryhe tà, horykomo yanoto wya, 
kekon hatà. Onà wyaro htxero nkekon hatà, anaro. Romararànà wehekahtyako, 
kekon hata. Omokhàra wehxan hama, romararànà yonyxe rotonàr ke, kekon 
hata. Omokhàra ryehtxoho hoko ewakàhkahpàra hak nahko, horykomo, kekon 
hata, пого ha, anoto wya, kekon hata, Txesusu. 1?Onà wyaro xarha nkekon hata, 
anaro. 10 me faka wehekahtyako, ranoto me ehtxoho me, kekon hatà. Omokhàra 
wehxan hama, faka yonyxe rotonàr ke, kekon hata. Omokhàra ryehtxoho 

hoko ewakàhkahpàra hak nahko, horykomo, kekon hata, пого ha, anoto wya, 
kekon hata, Txesusu. 200nà wyaro xarha nkekon hata, anaro. Tàhyem harha 
uro. Àro ke omokhàra wehxan hama, kekon hata, noro ha, horykomo yanoto 
wya, kekon hatà, Txesusu. Àro wyaro noskarymetxkonà rma haryhe tà, nyah 
máàtmatxhàyamo, tàtonàr komo xehra tesnàr komo ke, kekon hata, Txesusu. 

21 Ато Ке, horykomo hyaka harha toy hata, anoto, kekon hata. 
Omokhara nyamoro yehtxoho yokarymatxehkay hata, àwya. Ewakhàra 
rma haxa nehxakon hatà, horykomo, nyamoro hoko, tomoknàr komo 
xehra esnàr komo ke mak ha, kekon hata. 

Àro ke, onà wyaro nkekon hatà, horykomo, tanoto wya. Локо, owto 
horye, asama yarye rma, kekon hatà. Norohnàtho kom haxa anyehtxa ha, 
àkatxhomnà ro komo гта, ekeh komo xarha, enhunu ro komo xarha, àhrohnà 
ro komo xarha, kekon hatà. Àro wyaron komo ryhe suhta ha, asahxemtotho 
menye, kekon hatà, horykomo, tanoto wya, kekon hatà, Txesusu. 

22 Àro ke toy hata, anoto, kekon hata. Amnye nomokye harha tà. Ona 
wyaro nkekon hatà, horykomo wya. Rohà y, norohnàtho komo wekno 
ha, orwon yawo ro mak ha, kekon hatà. Omàn yanohkahra mak natxhe, 
nyamoro ha. Anaro yosar komo rma hak nay hama, kekon hata, anoto, 
horykomo wya, kekon hatà, Txesusu. 

23 Àro ke, onà wyaro nkekon xarha tà, horykomo, tanoto wya. Meya 
àtoko, owto hoye, àmàtkoko rma, enatokoko rma, kekon hata. Àton komo 
xarha anyehtxa ha. Omohtxoko rma haxa mak hatà, horykomo màn yaka, 
makehe ha, àwyanye, monyen komo wya, kekon hata. Asahxemtoso 
omohtxok hatà, màkehe ha, àwyanye, tanohke ro rma haxa romànà 
yehtxoho me, kekon hatà, horykomo, tanoto wya, kekon hatà, Txesusu. 

24 Àsok hana natxow ha, ronanyeketxhàyamotho, tomoknàrà 
xanhànàtho komo rma, kekon xarha tà, horykomo. Rakoro asahxemtohra 
ro mak natxhe hampànà, kekon hata, horykomo, tanoto wya, kekon hata. 
Horykomo wyaro rma rha norohnàtho komo yanyekyaha, Khoryenkomo, 
towto hona, kekon hatà, Txesusu. 

Ronhananahra ro me oyehtokonye ona wyaro ehtxok hampana katxhàrà on ha. 


25Taa. Txesus yakoro tetxkon hata, toto komo, thenyenohnà komo. 
Àwetxenye neramay hata, Txesusu. Ona wyaro nkekon hata, àwyanye. 
26 Àsok hana manatxow ha, kekon hatà. Ronhananàhrà ro me oyesnàr komo 
xe manatxow hana. Ronhananàhrà ro me oyehtokonye, onà wyaro ehtxok 
hampànà, kekon hata. Okukur komo hnànàytxoho yoho гта haxa rox ehtxok 
hampànà, oyàm komo hnànàytxoho yoho rma haxa mak ha, oyon komo 
hnànàytxoho yoho rma haxa mak ha, ohetx komo hnànàytxoho yoho rma 
haxa mak ha, onyo komo hnànàytxoho yoho rma haxa mak ha, ohokyamo 
hnànàytxoho yoho rma haxa mak ha, oyowtà komo hnànàytxoho yoho rma 
haxa mak ha, owosàn komo hnànàytxoho yoho rma haxa mak ha, oyeheka 
komo hnànàytxoho yoho гта haxa mak ha, rox ehtxok hampànà, kekon hata. 
Rohnànàytxoho yoho nyhe nyamoro xe oyehtokony haxa, ronhananàhrà mehra 
ro mak manatxhe ha, kekon hata. Oyotàhnànàytxoho yoho xarha, rox ehtxok 
hampànà. Rohnànàytxoho yoho nyhe osox oyehtokony haxa, ronhananàhrà 
mehra ro mak manatxhe ha, kekon hatà, Txesusu, toto komo wya. 

27 Onà wyaro nkekon xarha tà, àwyanye. Oyeryewhamnohtoho 
komo enàmtxok hampànà, kekon hatà. Aro wyaro enàmnye rma, 
rakoro àtotxok hampànà, ronhananàhrà го me oyehtxoho menye. 
Oyeryewhamnohtoho komo yonàmpàra oyehtokony haxa, ronhananàhrà 
mehra ro mak manatxhe ha, kekon hatà, Txesusu, toto komo wya. 

28Krawame rakoro ototho komo thutwahorye mak naha, owyanye, kekon 
xarha tà. Àsok hana natxow ha, nàmno ymo yeny kom ha. Nàmno ymo 
yenyàr xe tehtokonye, wahoro htxero опа wyaro nehutwetxow hama, kekon 
hatà. Rotxenyerunu yoho rma haxa tehetàhke naye, romànà, ketxow hamà. 
Tàwyanye etxehtohra ro rma haka, àro wyaro nehutwetxow hama. Tàtxenyerun 
komo yoho rma haxa tehetàhke ehtoko, txeryhera natxow hamà, kekon hatà. 
29Tàwyanye txenyetok haxa àtàhkahra natxow hama, tehetàhke rma haxa esnàr 
ke, kekon hatà. Àro ke newnohyatxow hama, anar komo, àtàhkahra esnàr komo 
ke mak ha. 3€ Tàwyanye àtàhkahnàtho yonyetxhe гта, ona wyaro nketxhe 
hampànà. Owyanye ymo hxako, ketxhe hampànà. Bàn komo yetxehtetxok 
haryhe mà, mokyamo, ketxhe hampànà. ÀAtàhkahra yxak mak nehxatxok 
hama, ketxhe hampànà, xeny komo, nyamoro hoko, kekon hata. Àro wyaro 
newnohyatxhe hampànà. Àro ke, tàwyanye etxehtohra ro rma haka, tehetàhke 
ehtxoho thutwahorye nay hamà. Àro wyaro rma rha, rakoro otohra ronye rma 
haka, krawame ototho komo thutwahorye naha, kekon hatà, Txesusu. 

31Waha me owto yoh komo totho wyaro xarha nay hama, kekon xarha tà. 
Anaro owto yoh kom yakoro tatarymantokonye, wahoro htxero nehutwetxow 
hama, owto yoh komo, kekon hata. Tàtohra ronye rma haka, ona wyaro nketxow 
hama. Twahak hana natxow ha, kàmryenon kom yakenonà, waha kom уакепопа, 
ketxow hamà. 10 mew me marma natxow hamà, ketxhe xarha. Kxanhànà 

mryenon kom yakenon haxa ryhe, 20 mew me natxow hata, ketxhe xarha. Asoke 
ryhe tehxatxowà, ketxhe xarha. Kàwyam kata tarymetxowà, nyamoro haxa kata 
karymetxowà, ketxow һата, owto yoh komo, tàtohra ronye гта haka, kekon hata, 
Тхеѕиѕи. 32Anatoko, опа wyaro nketxow hana. Karymetxow hama, nyamoro ha, 
ketxow hana. Аго wyaro tàwyanye tatoko, waha me àtohra natxow hama. Tanoto 
kom haxa nyakyatxow hamà, tàxanhàn komo hyaka, kekon hatà. Moxe rma haxa 
nyamoro yehtoko, àhyakanye nànyakyatxow hamà. Amna wahar mehra ehtxoko 
kaxe nànyakyatxow hama. Àsoke ryhe amna yesnàr xe manatxowà, amna wahar 
mehra oyehtxoho menye, kaxe nànyakyatxow hamà, owto yoh komo, kekon 
hata, Txesusu. 33Àro wyaro rma rha, rakoro otohra ronye rma haka, krawame 
ototho komo thutwahorye naha. Otohra ronye rma haka, onà wyaro tkahorye 
naha, kekon hatà. Rokatxho hnàn yawohra ro mak wehxan hamà, moson 
yakoro rototho me, tkahorye naha. Akatxho komo hnàn yawo rma oyehtokonye, 
ronhananàhrà mehra ro mak manatxhe ha, kekon hata, Txesusu, toto komo wya. 
34Onà wyaro nkekon xarha tà, àwyanye. Àsok hana nay ha, xura ha, kekon 
hatà. Ohxe nay hamà. Anatoko nanhànten hana. Tanhàntatxhe rma, ohxehra 
ro mak nay hama. Kura me harha txeryhen me nay hama, kekon hata. 
35 Àrotho rma, datàr komo yaxeronoryehra nay hamà, anhàntaxah me tesnàr 
ke mak ha. Tarymaxem me haxa nay hama, àrotho, kekon hata. Àro wyaro rma 
rha, atxke harha oyesnàr kom hona mpànà xenytxoko. Uro enytxatxoko, thanak 
oyehtokonye. Ahanahra kat manatxowà, kekon hata, Txesusu, toto komo wya. 


Okno àwaymamsahotho yokarymatxhàrà on ha. 


1 5 1 Taa. Txesusu hyaka nohsamnohyatxkon hata, txenyeru yahosnye 
ro komo, atxke natxhe moxamo katxho komo xarha. Noro 

yonytxaxe nohsamnohyatxkon hatà. 2Àro ke, noro hoko nàrwonatxkon 
hatà, Farysew komo, àyweronàhyamano ynye ro komo xarha. Atxke natxhe 
moxamo katxho komo yanyekyan hama, mokà ymo, tàhyaka, ketxkon hata. 
Nemtakmen xarha hamà, akoronye, ketxkon hatà, Txesus hoko. 

3Àro ke, kuknonano me ona wyaro nkekon hata, Txesusu, àwyanye. 4Àsok 
hana owoknàthàyamo mehoryatxow Һа, kekon hata, àwyanye. Awaymamsahotho 
rma mehoryatxow hama. Ehorhàra kat manatxowà. Mehoryatxow hama, kekon 
hatà. 100 me owoknà komo yehtoko, 99 komo mànomyatxow hamà. Ahehnawo 
rma mànomyatxow hamà, towenyxanotho txko yohonàr horà, àwaymamsahotho 
txko yohonàr horà. Owyanye xenyhera ro гта haka, mehoryatxowà гого гта 
hama, kekon hata. »Owyanye xenyetxhe гта, teryehorye rma haxa manatxow 
hama. Omotakanye manàmyatxow hama. 6Отап kom yaka harha maryatxow 
hama, kekon hata. Okukur komo manyekyatxow hama, ohoyen komo rma. 
Omohtxoko, teryehotatxe, màketxow hama, àwyanye. Roknàtho txko wenyo ha, 
àro ke teryehotatxe, màketxow hamà, àwyanye, kekon hatà, Txesusu. 

7Onà wyaro àkehe, owyanye. Àro wyaro rma rha neryehotetxhe ha, kahe 
yawon komo, toto hoko, towenyxan hoko rma. Anar me harha tanhànàthàrà 

yonyenhar hoko, neryehotetxhe ha, kahe yawon komo, kekon hata. 
Eryehotahra mak natxhe ha, anar kom hoko, thenyenohna kom hoko rma. 
Ranhàn ehxera naha kany kom hoko rma eryehotahra natxhe ha, kekon hatà. 
Anar me harha tanhànàthàyamo yonyehnà kom hoko rma, eryehotahra 
natxhe ha, kahe yawon komo, kekon hatà, Txesusu, toto komo wya. 


Wos txenyerunutho atarymaxahotho yokarymatxhàrà on ha. 


8Kuknonano me xarha nàrwonàmye hatà, Txesusu. Àsok hana 
tàtxenyerunuthuru txko yohoryan ha, wos ha, kekon hatà. Atarymaxahotho rma 
yohoryan hama. Ehorhàra kat naye, owyanye. Nehoryan hama. 10 me nay hana, 
àtxenyerunu. Towenyxanotho txko natarymen hana. Àrotho rma yohoryan 
hama. Weyu hotuhten hama, xenyàr horà. Bàn yosnyen xarha hama, kekon hata. 
Tàwya xenyhera ro гта haka nehoryan гого гта haxa hama. ?Tàwya xenyetxhe 
rma, neryehoten hama. Tkukur komo yanyekyan hama, thoyen komo rma. 
Omohtxoko, teryehotatxe, ken hamà, àwyanye. Rotxenyerunutho txko wenyo ha, 
àro ke teryehotatxe, ken hamà, àwyanye, kekon hatà, Txesusu. 

100nà wyaro àkehe, owyanye. Ато wyaro rma rha neryehotetxhe ha, kahe 
yawon komo, Khoryenkom yanoto komo rma, kekon hatà. Neryehotetxhe ha, 
toto hoko, towenyxan hoko rma. Anar me harha tanhànàthàrà yonyenhàr hoko, 
neryehotetxhe ha, kahe yawon komo, kekon hatà, Txesusu, toto komo wya. 


Tàyàmà hyaka harha umuru totho yokarymatxhàrà on ha. 


11 Kuknonano те xarha nàrwonàmye hata, Txesusu. Ona wyaro nehxakon 
hatà, toto, kekon hatà. Thohke nehxakon hatà. Asak nehxatxkon hatà, umur 
komo, kekon hata. 120nà wyaro nkekon hata, umuru, àmahtàkàthàrà, 
tàyàmà wya. Apa y, атпа hoko гта thoykaxem me пау hama, 
akatxhothàrà, kekon hatà. Amnye rma rokatxho yahosnàr xe wehxaha. 
Tamko, rowya, kekon hata, àmahtàkàthàrà, tàyàmà wya, kekon hata, 
Txesusu. Àro ke hoykay hata, àyàm komo. Ahoye nàmye hata, wahoto wya. 
Àhoye гта rha nàmye hata, àmahtàkàthàrà wya xarha, kekon hata, Txesusu. 

13Àho гта rha tkatxhothàrà yàmtàhkay hata, àmahtàkàthàrà. Txenyeru hona 
nàmtàhkay hata. Tàwya txenyeru yahosàtxhe гта, toy hata, bàn yaye, kekon 
hatà, Txesusu. Monyen komo yowto hona toy hatà. Àto neryehotekonà rma haxa 
mak hatà, tàwya tàtxenyerunuthuru yàmrà ke hatà. Netxenyerunkekonà rma 
haxa mak hatà, teryehotatho hoko rma haxa tesnàr ke hatà, kekon hatà, Txesusu. 

14Таа. Netxenyerunkatxehkay haxa hata. Àtoko гта ànyahpàra гта 
haxa nehxatxkon hakahpa tà, àton komo. Ато ke, tehetàhke гта haxa 
nehxakon hatà, nyahà. Tànyahrà yehekathàra ro mak nehxakon hatà, noro 
ha, àtxenyerumra ro mak tesnàr ke hatà, kekon hatà, Txesusu. 15 Àro ke toy 
hatà, horykomo hyaka tatamohtxoho me. Àton komo kukuru rma hatà noro 
ha, horykomo. Noro гта nanotomay hata. Toknà komo nyahmanàr hoko 
ehxe nànyakye hata, honyko wyaron komo гта пуаһтапаг hoko ehxe hata, 

kekon hata, Txesusu. 16Okno nyahatho yonahrà xe rma nehxakon haryhe 
tà, tahyehrà Ке гта haxa mak hata. Ànyahrà yàmpàra ro mak nehxatxkon 
hatà, àton komo, àwya, kekon hatà, Txesusu. 

17 Amnye nehutway harha tà. Onà wyaro nkekon hatà, tàwya rma. Apapa 
yanoto komo ryhe, tànyahke rma haxa natxow hama, kekon hata, noro ha, 
tàwya rma, kekon hata, Txesusu. Enahrà yoho rma haxa tànyahke natxow hama, 
nyamoro ha, kekon hatà. Urotho haxa ryhe, àwayehpaya wehxaha, rahyehrà, 
kekon hatà, tàwya rma, kekon hatà, Txesusu. 18 Атеп hama, арара hyaka, kekon 
hata. Apa y, ranhàn hoko rma haxa wehxaknano, àken hama, àwya, kekon hata. 
Khoryenkomo wanwekyaknano, omoro xarha kanwekyaknano, àken hama, 
apapa wya, kekon hata, tàwya гта, kekon hata, Txesusu. 19 Apa у, romuru отого 
katxho mehra harha tehxorye wehxaha, urotho, owya, atxke rma haxa ryesnàr ke, 
àken hamà, àwya, kekon hatà. Apa y, ayanoto me harha uro txeryko, àken hamà. 
Apa у, ohyaka tatamohxemà ro komo wyaro гта uro txeryko, акеп hama, apapa 
wya, kekon hatà, tàwya rma. Àro wyaro nehutway harha tà, kekon hatà, Txesusu. 

20 Àro ke toy harha tà, noro ha, tàyàm màn yaka harha. Moxe ro rma nenyey 
hatà, àyàmà. Buru hnàn yawo rma haxa nehxakon hatà. Àro ke àhyaka kàtay 
hata. Wakeryemekye hata. Namtxuhkay xarha tà, kekon hata, Txesusu. 21 Apa 
y, ranhàn hoko rma haxa wehxaknano, kekon hatà, umuru, tàyàmà wya. 
Khoryenkomo wanwekyaknano, omoro xarha kanwekyaknano, kekon hatà. 
Romuru omoro katxho mehra harha tehxorye wehxaha, urotho, owya, atxke 
rma haxa ryesnàr ke, kekon hatà, umuru, tàyàmà wya, kekon hatà, Txesusu. 

220па wyaro haxa nkekon hata, àyàmà, tanoto komo wya. Moson hononà 
enyhoru rma suhtatxko ha, kekon hatà, àwyanye. Romuru màhonomtetxhe 
ha, kekon hata. Amor hoko manewumtetxhe xarha, màhrowomumtetxhe 
хата, kekon hata, àyàmà, tanoto komo wya, kekon hata, Txesusu. 23Faka 
mxekàtho xarha mekyatxhe ha, kekon xarha tà, àwyanye. Ehsuryexahotho 
txko rma mekyatxhe ha, metahetxhe xarha, kasahxemtotho menye, 
keryehotatho menye, kekon hatà, tanoto komo wya, kekon hatà, Txesusu. 
24 АѕоК tawro hana. Àwayehsaho wyaro tan ehxera nehxaknan hama, 
romuru, kekon hatà. Àwayehxemo kom waye asanàmsaho wyaro tan harha 
naha, kekon hatà. Àwaymamsaho wyaro rma ehxera nehxaknano, ehosaho 
wyaro rma kàhyawony harha naha, kekon hatà, àyàmà, tanoto komo wya. 
Ато ke nasahxemtotxownà hata, kekon hata, Txesusu. 

25Taa. Asahxemtontokonye гта, nomokye hata, wahoto, umuru хата. Táyàm 
mararàn hoko ehxahotho rma nomokye hatà, bàn kom yaka harha, kekon hatà. 
Bàn komo hahnoke tehtoko, furwe txemeknyàrà yonytxay hata. Àmanhonàr 
komo xarha yonytxay hatà, kekon hatà, Txesusu. 26Àro ke tanoto komo kukuru 
yanyekye hata. Asok tawro furwe txemekyatxowà, kekon hata, àwya. Аѕок 
tawro manhetxowáà, kekon hata, tanoto wya, kekon hata, Txesusu. 27 Oyowtà 
nomokno harha, kekon hata, anoto, àwya. Faka mxekàtho yotahahono, oyàmà, 
kekon hatà. Ehsuryexahotho txko rma yotahahono, tàhyaka harha oyowtà 

yomoknar ke, awayehpara esnar ke, ohze esnar ke, kekon hata, anoto, wahoto 
wya, kekon hata, Txesusu. 28 Ewakhàra mak nehxakon hata, wahoto, towta 
hoko tatakuynyàr ke. Ато ke, bàn kom yaka owompàra ro mak nehxakon hata, 
kekon hata. Àro ke nahatakay hata, àyàmà. Ahyaka nomokye hata. Owomkot ha, 
kekon hatà, àwya, teryewrye ro hatà, kekon hatà, Txesusu. 

29Опа wyaro haxa tàyàmà yoyukye hata, пого ha, kekon hata. Mexe rma 
haxa tatamohxemà ro me wehxaha, uro, ohyaka, kekon hatà, noro. Owya 
ranotomantoko, ayanweknyehnà ro me wehxaha, kekon hatà. Rahxemtohra 
mak manaha, kekon hatà. Owoknà kom hoye tàmpàra ro mak manaha ha, 
rowya, kekon hatà. Oyeryehotatxoko, okukur kom yakoro, kahra ro mak 
manaha ha, rowya, kekon hatà, wahoto, tàyàmà wya, kekon hatà, Txesusu. 
30Nuxe haxa ryhe mahxemton hama, kekon xarha tà. Noro ryhe, atxke 
nehxak hata, onàmàthàràtho yàmtàhkek hata, woràskomo komo wya, 
twayamon komo wya, kekon hatà. Omokàtxhe rma, mahxemtono yxak mak 
hama, kekon hata. Ehsuryexahotho txko metahahon hata, owya noro ymo 
yahxemtotho me hatà, kekon hatà, wahoto, tàyàmà wya, kekon hatà, Txesusu. 

31Kàrà y, kekon mak hata, àyàmà, àwya. Отого ryhe, rohyawo roro manaha, 
kekon hatà. Rokatxhotho ryhe, akatxho me harha mpànà naha ha, omeroro, kekon 
hata, àyàmà, Биги wya, wahoto wya, kekon hata, Txesusu. 32Tasahxemtohorye 
mak tehxatxhe, kekon xarha tà, àwya. Àsok tawro hana, àwayehsaho wyaro 
tan ehxera nehxaknan hama, oyowtà, kekon hata. ÀAwayehxemo kom waye 
asanàmsaho wyaro tan harha naha, kekon hata. Awaymamsaho wyaro гта 
ehxera nehxaknano, ehosaho wyaro rma kàhyaw harha naha, kekon hatà. Àro ke 
tasahxemtohorye tehxatxow hama. Teryehotahorye rma tehxatxow hama, kekon 
hata, àyàmà, Биги wya, wahoto wya, kekon hata, Txesusu. Àro wyaro Farysew 
komo kuknon me ryhe wahoto yehtxoho yokarymay hatà. 


Horykomo yanototho yaworohra ehxahotho yokarymatxhàrà on ha. 


1 6 1Kuknonano me xarha nàrwonàmye hata, Txesusu. Ona wyaro 
nkekon hatà, tànhananàhrà ro komo wya. Tkatxhonke rma haxa 

nehxakon hatà, toto, horykomo, kekon hatà. Akatxho yoh me nehxakon hatà, 
anoto. Noro yanhànà yonytxay hatà, horykomo, kekon hatà. Akatxhonken 
hampànà, ayanoto, teryehotanàr ke гта haxa mak ha, tawro гта yonytxay 
hatà, horykomo, kekon hatà, Txesusu. 2Àro ke tanoto yanyekye hatà, 
tàhyaka. Ayanhànà wenytxano, kekon hatà, horykomo, àwya, kekon hatà, 
Txesusu. Rokatxho hutwamohsonàr xe wehxaha, owya, kekon hatà. Àro 
ke, omeroro àmenhoko, owya rokatxho yahosàthàràtho, owya rokatxho 
yàmàthàràtho xarha, kekon hata, tanoto wya. Rokatxho yoh mehra harha 
mpànà manaha ha, kekon hatà, horykomo, àwya, kekon hatà, Txesusu. 

3Àro ke nehutwekon hata, anoto, tàhnawo, kekon hata. Àsoke ryhe wehxano, 
kekon hata. Tkatxho yoh mehra harha ryeryan hata, ranotomanyenhàràtho, 
kekon hatà, tàwya rma, kekon hatà, Txesusu. Noro hyaka atamokhera harha 

wehxan hama. Asok kata katamokyano, ronyahrà yehekahtoho me, kekon hata. 
Yukryeka yakany menyxehra wehxaha, kàrhàra ryesnàr ke, kekon hatà. Uro 
nyhe txko ronyahrà ha tawro xehra xehxaha, anar komo wya. Àro wyaro tawro 
hona kàhyahamyaha, kekon hatà, horykomo yanototho, tàwya rma, kekon hatà, 
Txesusu. ^Onà wyaro haxa wehxan hama, kekon hata. Horykomo katxho yoh 
me гта hak ryehtoko, пого katxho yehetàáhkanyenhàyamo wewakryen hama, 
amnye nyamoro wya haka rha rowakryetxho me, kekon hatà, tàwya rma, kekon 
hatà, Txesusu. Amnye, horykomo yanoto mehra harha ryehtoko, ranyekyatxow 
hamà, ronewakryetxhàyamo, bàn kom yaka, tàwyanye ronyahmatxho me, 
kekon hatà, horykomo yanototho, tàwya rma, kekon hatà, Txesusu. 

5Àro ke, horykomo katxho yehetàhkanyenhàyamo yanyekye hata, пого ha. 
Osomahyaka nomohtxownà hata, àhyaka, kekon hata. Ona wyaro nkekon hata, 
noro ha, wahoro htxero omohsaho wya. Twahak mehetàhkeko, horykomo katxho, 
kekon hata, àwya. 6Hàà, oryefera kata wehetàhkeko, 100 епа ymo, kekon hata, 
noro ha. Àna hamà, kekon hatà, horykomo yanototho. Tan naha, àmenhosahotho, 
onehetàhkatxhàràtho гта, kekon hata. 100 ena katxhotho towko, 50 епа katxho 
haxa àmenhoko, amamehra rma àmenhoko, kekon hatà, horykomo yanototho, 
wahorono wya, kekon hata, Txesusu. 7Twahak mehetàhkeko, отого, kekon 
xarha tà, anaro wya. Hàà, nasànasà wehetàhkeko, 100 enà ymo, kekon hatà, noro 
ha. Ana hama, tan naha, àmenhosahotho, onehetàhkatxhàràtho rma, kekon hata, 
horykomo yanototho. 100 enà katxhotho towko, 80 enà katxho haxa àmenhoko, 
kekon hatà, horykomo yanototho, àwya, kekon hatà, Txesusu. 

8Àsok hana nehxakon ha, horykomo yanototho ha, kekon hatà. Yaworohra 
nehxakon hama, tanotomanyetho katxhotho hoko. Ona wyaro mak kekon 
hata, horykomo, tanototho hoko. Takàhso nehxak hama, ranototho, amnye 
towakryetxho hona tàwya xenyàr ke mak ha, kekon hatà, horykomo, kekon 
hatà, Txesusu. Onà wyaro àkehe, owyanye. Khoryenkomo hutwanyehnà 
komo ryhe, tosowakryetxho kom hoko takàhso rma haxa natxow 
hama. Khoryenkomo hutwany komo yoho rma haxa takàhso natxhe, 
tosowakryetxho kom hoko, kekon hatà, Txesusu. 9 Àro ke, onà wyaro xarha 
àkehe, owyanye. Toto komo ewakryetxoko, axan kom me nyamoro yehtxoho 
me. Akatxho kom hoye tàmtxoko, àwyanye. Ayanàhnohnye kom hoye 
rma tàmtxoko, àwyanye, kekon hatà. Àro hoye toto komo ewakryetxoko, 
amnye ohxe roro rma haxa oyehtxoho menye. Akatxhothàyam heno 
yosomtatkatxhe rma, towto hona ayanyekyatxhe hampànà, Khoryemkomo. 
Osomtatkahnà ro hona гта ayanyekyatxhe hampànà, kekon hata, Txesusu. 

10 Anar komo katxho yoh me oyehtokonye, yaworo ehtxoko, kekon hata. 
Àsok tawro hana. Yakenohnà hoko yaworo oyehtokonye, yaken hoko xarha 
yaworo rma rha manatxow hama, kekon hata. Yakenohnà hoko yaworohra 
haxa oyehtokonye, yaken hoko xarha yaworohra rma rha manatxow 
hama, kekon hata, Txesusu. 11 Katxhonano hoko yaworohra oyehtokonye, 
oyowakryehranye nay hamà, Khoryenkomo, tkatxho hoye. Ayanàhnohnye kom 

hoko rma yaworohra oyehtokonye, anhantahna ro hoye oyowakryehranye nay 
hama, пого ha, kekon hata, Txesusu. 12Anar komo katxho hoko yaworohra 
oyehtokonye, tkatxho hoye tàmpàra nay hamà, Khoryenkomo. Akatxho me 
harha tàmpàra nay hama, kekon hata. 13Horykomo yanoto ro me kehtoko, 
anaro rha yanoto mehra tehxan hamà. Asako kanotomany komo yehtok haxa, 
onà wyaro tehxan hamà, kekon hatà. Anaro xehra tehxan hamà. Anaro xe 
tehxan hama. Anaro tàxanomkahnohyan hama. Anaro teyukyan hama, kekon 
hatà. Àro wyaro rma rha, katxhonano hokono ro me oyehtokonye, Khoryenkom 
hokon mehra manatxow hamà, kekon hatà, Txesusu. 


Moyses heno nmenhotho hoko Farysew komo hananàhàthàrà on ha. 


14 Ато wyaro katxho yonytxatxownà hata, Farysew komo. Katxhonano 
yahosnàr xan komo rma mokyam nehxatxkon hatà. Àro ke, Txesusu rwonà 
yownohyatxkon hatà, nyamoro ha. Àna make ryhe mpe, ketxkon hatà. 

150nà wyaro haxa nkekon hata, Txesusu, àwyanye. Yaworon me mosonyhetxhe 
rma haryhe, omnyamo, toto komo wya, kekon hatà. Oyehutwatxho komo 
hutwehe mak ha, Khoryenkomo. Ohxe toto komo nenyàrà rma, atxke tonyxem me 
naha, Khoryenkomo wya, kekon hatà, Txesusu, Farysew komo wya. 

16Xowaw heno yomokhàra ro гта haka, tokarymaxemà ro me nehxakon 
hama, kàyweronàhyamatxho komo, Moyses heno nmenhotho rma, Khoryenkomo 
rwonà yokarymanye ro heno komo nmenhotho xarha, kekon hatà. Xowaw 
heno yomokátxhe rma, àrwo yonyhorunu ryhe tokarymaxemà ro me harha 
nay hama. Àsok hana akayaryet kom me nay ha, Khoryenkom Һа, katxho гта, 
tokarymaxemà ro me harha nay hama. Ато Ке, пого mryenon me harha tehtxahke 
rma haxa natxow hama, toto komo, kekon hata, Txesusu. 17 Опа wyaro haxa 
àkehe, owyanye. Enytxahnà me harha nay hamà, Moyses heno nmenhotho, kahra 
ehtxok hampànà. Omeroro rma, tonytxaxem me roro rma haxa naha. Kahe heno 
ryhe nosomtatkehe hampànà, amnye ha. Yukryeka heno xarha nosomtatkehe 
hampànà. Moyses heno nmenhotho haxa ryhe, tehxe roro rma haxa mpànà naha 
ha. Tonytxaxem me roro rma haxa mpànà naha ha, kekon hatà, Txesusu. 

18 Ohetx komo hyaye otowhàra ro mak ehtxoko, kekon xarha tà. 
Ahyayenye oyotownàtokonye гта, anaro wos yahohsàra ro mak ehtxoko. 
Owyanye anaro yahosnàtoko гта, atxke manatxhe, ohetxe ro kom mehra 
пого yesnàr ke mak ha, kekon hata. Tànyonhàrà hyaye wos yotowàtxhe, 
ohetx kom me noro yahohsàra ro mak ehtxoko. Owyanye ahosnàtoko rma, 
atxke manatxhe, anaro hetx me noro yesnàr ke mak ha, kekon hatà, Txesusu. 


Tkatxhonkemà rotho àkatxhomnà rotho xarha yokarymatxhàrà on ha. 


I9Kuknonano me xarha nàrwonàmye hata, Txesusu, katxhonano hokono ro 
mehra ehtxoko tawro me hatà. Onà wyaro nkekon hatà. Onà wyaro nehxakon 
hata, toto, horykomo, kekon hata. Tkatxhonke rma haxa nehxakon hata. 
Ehetàhpenye rma haxa nehxakon hatà, àwomunu. Tànyahke rma haxa nehxakon 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


255 Rukasa 16 


xarha tà, noro ha, kekon hata. Emahona ro thenyehra rma haxa nasahxemtekon 
hata. 20Noro màn hotawo nehxakon hata, toto. Norohnàtho гта haxa ток 
nehxakon hata, àkatxhomnà ro mak hata. Rasru гта пого hata, kekon hata. Ekeh 
me rma haxa nehxakon hatà, Rasru, kapàtko ymo wya. Tàraho roro nehxakon 
hatà, norotho, horykomo màn hotawo, kekon hatà, Txesusu. 21 Nahyehyakonà roro 
hatà. Horykomo nyahrà hpunutho yonahrà xe nehxakon hatà. Arymaxahotho 
rma yonahrà xe nehxakon hatà, tahyehrà ke. Norotho hyaka nomokyakon hatà, 
kaykusu, kapàtko meryekmanàr horà, kekon hata, Txesusu. 

22 Wayehye hata, norotho, kekon hata. Àwayhàtxhe rma, пого yokatotho 
yatxownà hata, kahe yawon komo. Akmarawu hyaka natxownà hata, kekon 
hata. Tkatxhonkemà rotho xarha wayehye hata. Noro heno yonamtxownà hata, 
ukukuthuyamo, kekon hata, Txesusu. 23 Мого yokatotho haxa ryhe, yuhnayen 
hona toy hatà, anàhnohno ytxoho ro na rma hatà. Neryewhamyakonà rma 
haxa mak hatà, noro ha, kekon hatà. Àro ke nosompotày hatà. Akmaraw 
komo yonyey hatà, moxe ro. Rasru xarha yonyey hatà. Akmarawu hyawono 
гта yonyey hata, kekon hata, Txesusu. 24Аго ke teryewrye ro nàrwonàmye 
hatà. Akmarawu y, tamutho y, rohnàn yaw exko, kekon hatà. Rasru ànyahko, 
rohyaka, kekon hatà. Natamohpan haka, tuna kwaka. Ronyur hak txenotmano, 
tuna ke, kekon hata. Keryewhamyaha rma haxa, ona ymo wawo, weheto ymo 
wawo, kekon hatà, Akmarawu wya, kekon hatà, Txesusu. 

25O0nà wyaro haxa neyukye hata, Akmarawu. Koknà у, ona wyaro 
oyexetxhàyamo muhutwen hama, kekon hata. Àwayehpàra гта hak oyehtoko, 
teryehorye rma haxa mehxakonà, omoro, kekon hatà. Rasru haxa ryhe, ohxehra 
гта haxa nehxakonà, kekon hata, Akmarawu. Amnye гта teryehotanàhsom 
me harha naha, noro ha, tano. Omoro haxa ryhe, teryewhamnohsom me harha 
manaha, kekon hatà, Akmarawu, kekon hatà, Txesusu. 

26Опа wyaro uhutwamohsehe xarha, owya, kekon xarha tà, Akmarawu, 
tkatxhonkemà rotho wya. Kamrakataw naha, ewtarà ymo wyarono, 
wahkotono ytxoho ymo, kekon hatà. Àro ke, àwetohra ro mak natxhe ha, 
tanon komo, ohyakanye. Àwetohra rma rha manatxhe ha, omnyam xarha, 
amna hyaka, kekon hatà, Akmarawu, àwya, kekon hatà, Txesusu. 

27 Onà wyaro nkekon hatà, noro ha, Akmarawu wya. Tamutho y, Rasru 
ànyahko xaxa hampànà, royanan komo hyaka, kekon hata. 28 Tehxemà гта 
mokyamo, rowtà komo, 5 komo, kekon hatà. Nyamoro hyaka noro ànyahko. 
Onà wyaro hak kano, àwyanye, kekon hatà. Eryewhamnohno ytxoho ro na 
otonàr kom hona mpana xenytxok ha, kan haka, Rasru, àwyanye, kekon hata, 
tkatxhonkemà rotho. Àro wyaro hak Капо, àwyanye, опа ymo na omoknàr 
kom hona, kekon hatà, noro ha, Akmarawu wya, kekon hatà, Txesusu. 

29 Апа mata, kekon mak hata, Akmarawu, àwya. Àhyawonye гта naha, 
Moyses heno nmenhotho. Khoryenkomo rwonà yokarymanye ro heno 
komo nmenhotho xarha, àhyawonye гта naha, kekon hata. ÀArwon kom 

hak yonytxatxowà, oyowtà komo, eryewhamnohno ytxoho ro na àtohra 
tehtxoho menye, kekon hatà, Akmarawu, kekon hatà, Txesusu. 

30 Àna matà, tamutho y, Akmarawu y, kekon mak hata, tkatxhonkemà rotho. 
Nyamoro heno nmenhotho yonytxahra natxow hana, kekon hata. Tàhyakanye 
àwayehsahotho tontok haxa, пого yonytxetxhe hampànà, kekon hata. 
Tàwyanye noro yonytxatxhe rma, anar me harha tanhànàthàyamo yonyatxhe 
hampànà, kekon hata, пого ha, Akmarawu wya, kekon hata, Txesusu. 

з1Опа wyaro haxa nkekon hata, Akmarawu, àwya. Nyamoro heno nmenhotho 
yonytxahra tehtokonye, àwayehsahotho yonytxahra rma rha natxhe hampànà. 
Awayehxemo waye asanàmsahonhàrà гта yonytxahra natxhe hampànà, kekon 
hata, Akmarawu, tkatxhonkemà rotho wya, kekon hata, Txesusu. 


Tanhàn hokon me texem me natxow hama toto komo katxhàrà on ha. 


17 1Onà wyaro nkekon hatà, Txesusu, tànhananàhrà ro komo wya. Tanhàn 

hokon me texem me natxow hama, toto komo, kekon hata. Àro hokon 
me txenyetho komo ryhe, tanàhnohsom me гта haxa natxhe hampànà, kekon 
hatà, Txesusu. 2Tanhàn hokon me harha bàryekomo yeryhera hak nahtxoko. 
Romryenon komo rma yeryhera hak nahtxoko, tanhàn hokon me harha. Àro 
hokon me harha tàwyanye txenyetokonye, ohxehra ro mak natxhe hampànà, 
kekon hatà. Àro wyaro txeryhera ronye rma twayehnàtokonye, ohxe esnàràtho 
kom haryhe. Tuna kwaka tànonàtokonye, ohxe esnàràtho kom haryhe. Tohu 
ymo ke amusmexah me tànonàtokonye, àro wyaro rma twayehnàtokonye, ohxe 
esnàràtho kom haryhe, kekon hatà, Txesusu, tànhananàhrà ro komo wya. 

3Ohxe трапа ehtxoko, kekon xarha tà, àwyanye. Oyowtà wya 
owáàràhyakantokonye, пого eytxoko. Anar me harha tanhànàthàrà yonyan 
hana, noro ha. Anar me harha àwya xenyetxhe, oseryewhokatxoko, noro 
yanhànàtho hoko, kekon hata, Txesusu. ^Anatoko yake ro owàràhyaketxow 
hana, noro ha. Àro rma ho yake ro rma rha, onà wyaro nken hana, 
owyanye. Anar me harha ranhànàtho wenyaha, ken hana, yake ro rma 
rha, owyanye. Àro wyaro àwya katxhe rma, oseryewhokatxoko, noro 
yanhànàtho hoko, yake ro гта rha, kekon hata Txesusu. 


Khoryenkom hona xeny me nyhe amna txeryko katxhàrà on ha. 


5Onà wyaro nketxkon hata, Petru komo, 12 komo гта, Kohkomo wya. 
Khoryenkom hona xeny me nyhe amna txeryko, ketxkon hatà, àwya. 

$Onà wyaro haxa neyuhtxownà hata, Kohkomo. Anatoko Khoryenkom hona 
menyatxow hana, atxke txko rma, natà txko wyaro rma, mostakna nathàrà 
txko wyaro rma. Atxke txko noro hona owyanye xenyetoko rma, eryehokano 
meryatxhe гта, пого yano me mak ha, kekon hata. Oyuyukyatxhe hampànà, 
wewe ymo, amoryera ymo, moro ymo. Owyanye, emorurakako, osowaxehtok 
harha tuna ymo kwaka, katxhe rma, oyoyukyatxhe hampànà, moro ymo, 
atxke txko Khoryenkom hona owyanye xenyetok mak ha, kekon hatà, Txesusu. 

Khoryenkomo eyuhtukatzoko katzhara on ha. 


7 Àsok hana ayanoto ro komo manotometxow ha, kekon hata. Anatoko 
amararàn kom hok ehxe mànyakyatxow hana. Owoknà komo yonyàr 
hoko ehxe mànyakyatxow haxa hana, kekon hata. Àhok ehxemotho komo 
nomokyatxow harha mà, отап kom yaka. Omokàtxhenye гта, ona wyaro 
kahra manatxow hama, àwyanye. Eryewtatxoko txko ha, emtakmaxe, rakoro, 
kahra manatxow hama, kekon hata, Txesusu. 8Опа wyaro haxa màketxow 
hama, àwyanye. Ronyahrà enyhoryetxoko hxa ha, màketxow hama. Owomun 
komo awnuhtxoko hxa ha, ronyahrà sohtxoko hxa ha, màketxow hamà. Amnye 
memtakmetxhe omnyamo, ryemtakmatxhe mak ha, màketxow hamà, ayanoto 
ro komo wya, kekon hata, Txesusu. ?Àwyanye oyoyukutxhenye гта, ona wyaro 
kahra manatxow hama. Haa, ana txko гта, uro txko mewakryetxowà, kahra 
manatxow hama, àwyanye, ayanoto ro me esnàr kom ke, kekon hata, Txesusu. 

10 Ayanoto komo wya oyoyuhtoho komo wyaro, Khoryenkomo 
eyuhtukatxoko, omnyamo, omeroron hoko, kekon xarha tà. Owyanye 
eyuhtukatxhe rma, onà wyaro katxoko, àwya. Apa y, anhà rma amna, 
oyoyuknyehnà, katxoko. Атпа oyoyukhormehe mak ha katxoko, àwya, 
kekon hatà, Txesusu, tànhananàhrà ro komo wya. 


Hunmata ymo yawonotho komo yonyhoryetxhàrà on ha. 


11 Taa. Asama yarye tetxkonà rma hata, Txesus komo, Xerusaryen 
hona. On ho nehxakon hatà, Samarya yamtarà. Mon ho nehxakon hatà, 
Karyeryeya yamtarà. Àrakataha tetxkon hatà. 

120wto hahnoke ehtokonye, àhyakanye nomokyatxkon hatà, toto komo, 

10 kom hatà. Hunmata ymo yawon komo rma mokyam nehxatxkon hatà. 

Мохе nyhe txko horohtxownà hata. 13 Teryewrye ro nàrwonàmtxownià hata. 

Txesusu y, khananàhnye y, ketxkon hatà. Amna hnàn yaw exko ketxkon 

hata. 14Tàwya xenyetxhenye гта, ona wyaro nkekon hata, Txesusu, àwyanye. 

Àtoxoko, Khoryenkom màn yonye го komo hyaka, kekon hata. Osonyhotatxko 

ha, àwyanye, kekon hatà, àwyanye. Àro ke totxownà hatà. Tàtonàr kom me 

rma nenyhotatxownà hatà. Hunmata ymo yawohra harha nehxatxkon hatà. 
15Horohye hatà, ukukur komo, towenyxa mak hatà. Tàwya tonyhotatho 

yonyetxhe rma, horohye hatà, noro marma mak ha. Nomokye harha 

tà. Ohxe xaxa nay hamà, Khoryenkomo, kekon hatà, teryewrye ro 

hatà. 16Tano me ro rma nehurkay hatà, Txesusu yakrataka. Uro txko 

menyhoryeno. Ohxe xaxa manaha, kekon hatà, àwya. Samaryayana ryhe 

mok nehxakon hata, Xuknewyanahnà гта hata. 

17 Опа wyaro nkekon hata, Txesusu. 10 mehra kat nahtxoko, enyhotaxemo 
komo, kekon hata. Henta haryhe 9 komo. 18 ОтоКћатга natxow hama. Ohxe 
xaxa nay hama, Khoryenkomo, kahra natxow hama, 9 komo, kekon hata. 
Moson marma nomokno hamà, Xuknewyanahnà rma nomokno hamà kekon 

hata, Txesusu. 1?Onà wyaro nkekon xarha tà, пого wya, hunmata ymo 
yawonotho wya. Asanàmko harha, kekon hatà, àwya. Ohxe àtoko. Ohxe 
harha manaha, rohona owya xenyàr ke mak ha, kekon hatà, Txesusu, àwya. 


Txesusu wya yukryeka hona harha tomohtoho yokarymatxhàrà on ha. 


20Taa. Onà wyaro nketxkon hatà, Farysew kukur komo, Txesusu wya. 
Àsokentoko nomokyano, Khoryenkomo, kàkayaryet kom me tehtxoho me, 
ketxkon hatà, àwya. 

Опа wyaro haxa neyuhtxownà hata, Txesusu. Onenyehtor kom me 
nomokyaha, Khoryenkomo, akayaryet kom me tehtxoho me, kekon hatà. 
21Xenytxoko, moson ha kàkayaryet komo, katxho mehra nomokyaha. Mokro 
ha kàkayaryet komo, omohsaho rma, katxho mehra rma rha nomokyaha, 
Khoryenkomo, kekon hatà. Awawonye rma naha, akayaryet komo, 
Khoryenkomo nànyaketxho rma, kekon hatà, Txesusu, Farysew komo wya. 

220па wyaro nkekon хаша tà, tànhananàhrà ro komo wya. Amnye Toto 
me Enusaho yomoknàr хе гта haxa manatxhe hampànà, kekon hata. Omoko 
hxa ha màketxhe hampànà. Omokhàra mak naha ha, kekon hatà, Txesusu, 
àwyanye. 23Опа wyaro nketxhe rma haryhe, toto komo, owyanye. Nomokyak 
haxa hatà, Toto me Enusaho, mono nay hatà, ketxhe rma haryhe, owyanye. Tan 
naha, omohtxoko xenyxe, ketxhe xarha, anar komo, owyanye. Àtohra mpànà 
ehtxoko, akoronye, kekon hata, Txesusu. 24Опа wyaro haxa ryhe nomokyaha 
hampànà, Toto me Enusaho. Toto komo nenytxehkanàr me mpana nomokyaha 
ha, omeroron komo nenyàr me mak ha. Àsok tonyxem me hana nay ha, sasa ha, 
kekon hata. Sasa tatoko rma, tonyxem me rma haxa nay hama, kahe ratokoko. 
Tawasnye rma haxa tonyxem me nay hama, sasa. Àro wyaro rma rha, tonyxem 
me rma haxa mpànà nomokyaha ha, Toto me Enusaho, kekon hatà, Txesusu. 

25Wahoro htxero teryewhamnohsom me гта haxa naha hampànà, 
noro ha, thenyehra rma haxa mak ha, kekon xarha tà. Noro 
xanomkahnohyatxhe hampànà, toto komo, amnyeno гта komo. Amnye 
haxa nomokyaha harha hampànà, Toto me Enusaho, kekon hata, Txesusu. 

26Nowe heno yehtoko tuna ymo yomokàthàrànhàrà wyaro nomokyaha 
hampànà, kekon hata. 27 Àsok hana nehxatxkon ha, nyamoro heno ha, kekon 
hata. Tuna ymo уотоКћата ro гта haka, tànyahrà kom hoko nehxatxkon 
hama. Thehtanàr kom hoko xarha nehxatxkon hama. Tànyontanàr kom 
hoko xarha nehxatxkon hama, kekon hata. Tkanawarà ymo kom yaka 
Nowe heno komo yosonkahàtxhe гта, nomokye hata, tuna ymo. Toto heno 
komo yanàhnohtàkay hatà. Àro wyaro rma rha àhoko toto komo yehtoko, 
nomokyaha hampànà, Toto me Enusaho, kekon hata, Txesusu. 

28 Аѕок hana nehxatxkon ha, Ryo yehtokon heno kom ha, kekon xarha tà. Àro 
wyaro rma rha àhoko nehxatxkon hama, nyamoro heno xarha. Tànyahrà kom 
hoko nehxatxkon hama. Twarawantanàr kom hoko xarha nehxatxkon hama. 
Bararàn komo homonàr hoko xarha nehxatxkon hamà. Bàn komo yenyàr hoko 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


259 Rukasa 17, 18 


xarha nehxatxkon hama, kekon hata, Txesusu. 29Sa, nenmahye haxa hata. Àro 
rma ho Soknoma hoye toy hatà, Ryo. Àro rma ho nomokye hatà, weheto ymo, 
kahe yaye. Toh me nehurkay hatà, tatahxem me rma hatà, kekon hatà. Toto 
heno komo yanàhnohtàkay hatà, àro ymo ha. 30 Àro wyaro rma rha àhoko toto 
komo yehtoko, nosonyhehe hampànà, Toto me Enusaho, kekon hatà, Txesusu. 
31Noro yomohtoho ho akatxho kom horà àtohra mpànà ehtxok ha, 
kekon xarha tà. Màmyaye oyehtokonye, omàn kom yaka harha àtohra 
mpana ehtxok ha. Akatxho komo yanàr horà àtohra ehtxoko, kekon hata. 
Amararàn kom hoko oyehtokonye, eramahra mpànà ehtxok ha. 32Ryo hetx 
heno yeramatxhàrànhàrà hutwahkahpàra ehtxoko, kekon hatà, Txesusu. 
33Tekrunhotxahke oyehtokonye, awayehyatxhe xak mak hampànà. Awayehrà 
komo xehra rma oyehtokonye, awayehyatxhe хак mak hampànà, kekon hata. 
Tosoxanomkahnohsom me oyehtokony haxa, mekrunhetxhe harha hampànà. 
Awayhàtxhenye гта, karyhe roro harha manatxhe Һатрапа, kekon hata, Txesusu. 
34Опа wyaro àkehe, owyanye, kekon хата tà. Мого yomohtoho ho, 
kohsaya àto rye nànàkyatxow hana, toto komo, asako. Anaro, tanàmsom 
me mpana naha ha. Anaro haxa ryhe, tànomsom me mpana naha ha, 
kekon hatà, Txesusu. 35Àto rye xerye kyatxow hana, woràskomo, asako. 
Anaro, tanàmsom me mpana naha ha. Anaro haxa ryhe, tànomsom 
me mpana naha ha, kekon hata, Txesusu. 36 Ато rye bararàn kom hoko 
natxow hana, toto komo, asako. Anaro, tanàmsom me mpana naha ha. 
Anaro haxa ryhe, tànomsom me mpànà naha ha, kekon hatà, Txesusu. 

37 Amna уоһа y, henta ryhe tànomsom komo yosarà naye, ketxkon hata, 
ànhananàhrà ro komo. Henta ryhe tànomsom komo yosarà naye, ketxkon 
hata. Kuknonano me haxa neyuhtxownà hata, Txesusu. Henta ya hana 
nohsamnohyatxow ha, kwatxenama kom ha, kekon hatà. Àmataxahotho 
hyaka nohsamnohyatxow hama. Àro wyaro rma rha atxke ehxemotho komo 
hyaka nomokyaha hampànà, anàhnohtàkany komo, kekon hata, Txesusu. 


Tàmryenon komo yoyukyaha ha Khoryenkomo katxhàrà on ha. 


1 8 1Kuknonano me xarha nàrwonàmye hata, Txesusu. Nekarymay 
hata, tànhananàhrà ro komo wya, Khoryenkom yakoro 
tàrwonyemà ro me ehtxoho menye, amotohpànà ro me ehtxoho menye. 
20nà wyaro гта nkekon hata, àwyanye. Owto hon komo yoh me 
nehxakon hatà, toto, horykomo, kekon hatà. Onytxano ynye ro me 
nehxakon hatà. Ukurunkahnà me Khoryenkomo yonyhera mak nehxakon 
hatà, noro ha. Ukurunkahnà me rma rha toto yonyhera nehxakon xarha tà, 
kekon hata, Txesusu. 3Noro yowto ho nehxakon hata, wosà, enyonkaxaho. 
Norotho yeryewhamnohyakon hata, anaro toto, àxanhànà, kekon hata. 
Àro ke emahona ro nomokyakon hatà, wosà, horykomo hyaka, owto 
hon komo yohà hyaka. Uro ukurunhoko, roxanhàn hona, kekonà roro 
hatà, àwya, kekon hatà, Txesusu. ^Noro yoyukhura mak nehxakon hatà, 

horykomo, mex hata. Mex ehxah me nehutway harha tà, tàhnawo, kekon 
hata. Ukurunkahnà me Khoryenkomo yonyehnà uro kekon hata, tàwya гта. 
Ukurunkahnà me rma rha toto yonyehnà uro, kekon hatà. »Mosonà wosà 
weyukyan mak hamà, kekon hatà, tàwya rma, kekon hatà, Txesusu. Mosonà 
ukurunhen hamà, àwya rakryehkanàr ke mak ha, kekon hatà, tàwya rma. 
Ukurunhohra rma ryehtoko, ramotohkatxehken hama, rakoro tàrwonyemà 
ro me tesnàr ke, kekon hatà, horykomo, tàwya rma, kekon hatà, Kohkomo. 
6Horykomo yehutwatxho menytxatxowáà, kekon xarha tà, tànhananàhrà 
ro komo wya. Yaworonohnà ro me nehxakon hatà, noro ha. Wos yoyukye 
haxa mak hata, kekon hata, Kohkomo. 7 Noro yoho гта haxa tàmryenon 
komo yoyukyaha ha, Khoryenkomo. Emahona ro noro yakoro nàrwonatxhe 
roro mak ha, nyamoro ha, anar komo wya teryewhamnohrà komo ke. 
Nyamoro kurunhohra rma kat naye, Khoryenkomo, owyanye, kekon hatà. 
Mex katà nàramamyano. 8Àna matà, amamehra kurunhetxow hamà, 
Khoryenkomo, kekon hatà. Onà wyaro haxa àkehe, owyanye. Yukryeka 
hona harha Toto me Enusaho yomoknàtoko, yakehra natxhe hampànà, 
àhona xeny komo, kekon hatà, Kohkomo, tànhananàhrà ro komo wya. 


Enyhoru xaxa uro ha kany komo hananàhàthàrà on ha. 


9 Àto nehxatxkon xarha tà, anar komo. Enyhoru xaxa uro ha kany 
komo rma mokyam nehxatxkon hatà. Atxke natxhe anar komo kany 
komo rma mokyam nehxatxkon hatà. Nyamoro wya ryhe, kuknonano me 
xarha onà wyaro nkekon hatà, Txesusu. 

10 Кһогуепкот màn yaka totxownà hata, toto komo, asako, kekon hata. 
Anaro, Farysew me nehxakon hatà. Anaro, txenyeru yahosnye ro me 
nehxakon hata. Khoryenkom yakoro àrwonàmso totxownà hata, kekon 
hata, Txesusu. 11 Опа wyaro nàrwonàmye hata, Farysewu, tàhnawo. Apa y, 
amna horyenà ro omoro ha, kekon hata, tàhnawo. Ohxe xaxa manay hama, 
rohoko, anhà komo wyarohra ryesnàr ke, kekon hatà. Apa y, toto komo 
katxhotho yany me natxhe, anar komo. Nyamoro wyarohra wehxaha, uro, 
kekon hatà, Farysewu, kekon hatà, Txesusu. Apa y, àme ryehra natxhe, anar 
komo, toto kom hoko. Nyamoro wyarohra wehxaha uro, kekon hatà. Apa y, 
anaro komo hetx hoko natxhe, anar komo. Nyamoro wyarohra wehxaha uro, 
kekon hata. Apa y, moson ha txenyeru yahosnye ro hama, noro wyarohra 
wehxaha uro, kekon hatà, Farysewu, kekon hatà, Txesusu. 12Apa y, amna 
yweronàhyamatxho yawo ro wehxaha uro. Tatahyehnomaxemà ro me 
wehxaha. Rotxenyerun hoye desmu yàmnye ro me xarha wehxaha. Àro 
wyaro amna yweronàhyamatxho yawo ro rma haxa wehxaha, apa y, kekon 
hata, Farysewu, tàhnawo, Khoryenkomo wya, kekon hata, Txesusu. 

13 Àsok haxa hana nehxakon ha, txenyeru yahosnye ro ha, kekon xarha 
tà. Mox nehxakon hatà. Osompothàra ro mak nehxakon hatà, norohnàtho 
me tosonyàr ke, kekon hata. Nosowankahekon hata, tanhànàthàr hoko 

toseryehokanar ke. Ona wyaro marma nkekon hata, noro ha. Apa y, 
amna horyena ro omoro ha. Anha haza urotho. Apa y, rohnan yaw ezko, 
kekon marma hata, Khoryenkomo wya, kekon hata, Txesusu. 

14Опа wyaro àkehe, owyanye, kekon xarha tà. Txenyeru yahosnye 
ro ryhe, bàn yaka harha tàtontoko, onà wyaro katxho me nehxakon ha, 
Khoryenkomo wya. Ronenyhoryetxho me haxa manaha, rowya, katxho 
me nehxakon ha, Khoryenkomo wya. Àro wyaro katxho mehra mak 
nehxakonà, anaro, Farysewu, kekon hata, Txesusu. Àsok tawro hana. 
Еһопотпа me oyosonyetokonye, norohnàtho me harha oyeryatxhe 
hampànà, Khoryenkomo. Norohnàtho me haxa oyosonyetokonye, 
еһопотпа me harha oyeryatxhe hampànà, noro ha, kekon hata, Txesusu. 


Bàryekomo txko kom hak nomohtxowà rohyaka katxhàrà on ha. 


15 Thokyamo txko yokyatxkon hata, toto komo, Txesusu hyaka. Mosonà 
txko hona ayamorà txeryko tawro xe nehxatxkon hatà, àwya, ohxe texem me 
esnàr kom horà. Tàwyanye xenyetxhenye гта, horohkatxownà hata, Txesusu 
nhananàhrà ro komo. 16Nekhotxownà гта hata, Txesusu, tàhyaka. Опа 
wyaro nkekon hatà, tànhananàhrà ro komo wya. Bàryekomo txko kom hak 
nomohtxowià, rohyaka, kekon hata. Àhorohkahranye ehtxoko. Moxamo txko 
wyaron komo ryhe, Khoryenkomo mryenon me natxhe, kekon hatà, Txesusu. 
17 Опа wyaro yaworo xaxa àkehe, owyanye. Akayaryet kom me Khoryenkomo 
yesnàr xe oyehtokonye, bàryekomo wyaro norohnàtho me xaxa mpana 
osonytxoko, kekon hatà. Àro wyarohra oyehtokonye, noro mryenon mehra ro 
mak manatxhe һатрапа, kekon hata, Txesusu, tànhananàhrà го komo wya. 


Tkatxhonkemà hananàhàthàrà on ha. 


18Àto nehxakon hatà, toto, horykomo. Xuknewyana yoh komo kukuru 
rma mok nehxakon hatà. Onà wyaro nkekon hatà, noro, Txesusu wya. 
Khananàhnye y, enyhoru ryhe отого, kekon hata. Àsoke ryhe ohxe 
wehxano, karyhe roro harha ryehtxoho me, kekon hatà, Txesusu wya. 

19Onà wyaro neyukye hata, Txesusu. Àsok tawro enyhoru ryhe omoro 
màken harha, rowya, kekon hata, àwya. Khoryenkomo ryhe, enyhoru 
me naha, noro marma mak ha. Enyhoru mehra ro mak natxhe ha, toto 
komo, kekon hata, Txesusu. 20Karyhe roro harha oyesnàr xe oyehtoko, 
kàyweronàhyamatxho kom yawo ro tehxorye manaha. Onà wyaro 
katxho komo hutwahra kat manaye, anar komo hetx hokohra ehtxoko 
katxho rma, toto yotahahra ehtxoko katxho xarha, toto katxho yarhàra 
ehtxoko katxho xarha, toto hoko àtemarontahra ehtxoko katxho xarha, 
toyuhsom me xenytxoko, oyàm komo, oyon kom xarha, katxho xarha. 
Àro wyaro katxho kom yawo ro tehxorye manaha, kekon hatà, Txesusu, 
àwya. 

210nà wyaro neyukye hata, horykomo. Àro wyaro katxho kom yawo 
ron uro, kekon hatà. Romryen yaye ro rma àro wyaro katxho kom yawo 
ro ehxah uro, kekon hata. 

22 Ато wyaro tàwya enytxatxhe гта, ona wyaro nkekon hata, Txesusu, 
àwya. Khoryenkomo yoyuhtukahra hak manaha, kekon hatà. Onà wyaro 
xaxa mpànà exko ha, noro yoyuhtukatxho me. Akatxhothàrà tàmko, 
omeroro, txenyeru hona. Txenyeru rma tàmko xarha, toto komo wya, 
àkatxhomnà komo wya, ànyahpàn komo wya, kekon hatà. Àro wyaro 
exko hampànà, kahe yawo towakryexem me oyehtxoho me. Àro wyaro 
oyexetxhe rma, rakoro omok ha, kekon hatà, Txesusu, àwya. 

23 Àro wyaro tàwya enytxatxhe rma, nekhokay hatà, horykomo, tkatxhonke 
тта haxa tesnàr ke hata. 24Ekhokaxaho гта yonyey hata, Txesusu. Аго ke, 
onà wyaro nkekon xarha tà. Tkayaryet kom me Khoryenkomo hutwahra 
natxow hama, tkatxhonkem komo, kekon hata. Krawame mak natxhe, noro 
mryenon me harha. 25 Агкигуа yowtarà txko yarye àtohra nay hama, kameru 
ymo. Krawame rma haxa nay hama, àtotho, hory me ymo esnàr ke, kekon 
hatà. Àro yarye noro totho yoho rma haxa krawame natxhe, tkatxhonkem 
komo, Khoryenkomo mryenon me harha, kekon hatà, Txesusu. 

26 Àro wyaro tàwyanye enytxatxhe гта, ona wyaro nketxkon hata, àton 
komo. Àsok tawro harha, ketxkon hatà. Tonyhoryexem komo ehxera natxow 
hama. Àsoken kom kata tonyhoryexem me natxowáà, ketxkon hata, Txesusu 
wya. 27 Опа wyaro haxa nkekon hata, пого, àwyanye. Tonyhoryetxho kom 
hoko tehnyaxem me natxhe ha, toto komo. Khoryenkom haxa ryhe, ehnyahnà 
ro me mak naha ha. Ehonomnà хаха Ках mak naha ha, kekon hata, Txesusu. 

28O0nà wyaro nkekon hata, Petru, àwya. Атпа ryhe, amna 
yomyawonotho nànomye, ayakoro amna totho me, kekon hatà, Petru. 

29 Àsok hana natxow ha, romryenon kom ha, kekon hatà, Txesusu, àwyanye. 
Onà wyaro natxow hamà. Anatoko bànàthàyamo nomyatxow hana. Anatoko 
thetxenhàyamo nomyatxow hana, kekon hatà. Anatoko towtànhàyamo 
nomyatxow hana. Anatoko tàyàmànhàyamo nomyatxow hana. Anatoko 
tàyonànhàyamo nomyatxow hana. Anatoko thokuthuyamo nomyatxow hana, 
kekon hatà. Omeroro rma nànomyatxow hana, tàwyanye àrwo yonyhorunu 
yokarymatxho me, àsok hana kàkayaryet kom me nay ha, Khoryenkom ha, 
katxho rma yokarymatxho me, kekon hatà. Onà wyaro yaworo xaxa àkehe, 
owyanye. 30 Nyamoro ryhe, towakryexem me гта haxa mpana natxhe ha, 
kekon hatà. Amnye rma, tano rma hak tehtokonye, thenyehra towakryexem 
me mpana natxhe ha, tànànomàthàyamotho yoho гта haxa mak ha, kekon 
hata. Amnye xarha, karyhe roro mpana natxhe ha, kekon hata, Txesusu. 


Txesusu wya twayehtoho yokarymatxhàrà on ha. 


31Taa. 12 komo yanyekye hata, Txesusu, tàhyaka. Ona wyaro nkekon 
hatà, àwyanye. Xerusaryen hona tàtetxow hamà, kekon hatà. Ato 

teryewhamnohsom me naha hampana, Toto me Enusaho, amenhosahonhara 
yawo ro tehtxoho me, Khoryenkomo rwona yokarymanye ro heno komo 
nmenhotho yawo ro tehtxoho me, kekon hata, Txesusu. 32Tahohsosom 
me naha hampànà, пого ha, Xuknewyanahnà komo wya. Nyamoro гта 
newnohyatxhe hampànà, kekon hata. Atxke гта haxa neryatxhe xarha 
hampànà. Noro horye netahtetxhe xarha hampànà, kekon hata, Txesusu. 
33Nàhpokyatxhe xarha hampànà. Yahkotohen hona namoyathetxhe xarha 
hampànà. Twayhàtxhe nasanàmyaha harha hampànà, пого ha. Osorwawo 
ro enmaháàtxhe, nasanàmyaha harha hampànà, kekon hata, Txesusu. 
34Àro wyaro katxho hutwahra mak nehxatxkon hatà, 12 komo. 
Nenkukmetxkon mak hatà. Uhutwamohsohra rma nehxakon hatà, 
Txesusu, àwyanye. 


Enhunu rotho yontanàhàthàrà on ha. 


35Taa. Owto hahnohyatxkon hata, Txesus komo. Xeryko гта аго hata, owto. 
Owto màhto nehxakon hata, toto, asama yahetawo гта hata. Enhunu ro гта 
mok nehxakon hatà. Uro nyhe txko rotxenyerun ha kanye ro me nehxakon 
hata, toto komo wya. 36Tàhyaha àtonàr komo yonytxekon hata, пого ha. 
Thenyehra rma haxa nehxatxkon hatà, toto komo, noro hyaha tàtosom komo 
гта. Àro Ке, ona wyaro nkekon hata. Àsok tawro àro wyaro tetxowà, toto 
komo, kekon hatà. 37 Txesusu nomokyaha, ketxkon hatà, àton komo, àwya. 
Nasarye honotho rma nomokyaha. Kàhyahanye tehe, ketxkon hatà. 

38Àro ke, teryewrye ro nàrwonàmye hatà, noro. Hay, Txesusu y, kekon 
hata. Dafe heno yohamàtho отого hata. Rohnàn yaw exko, kekon hata, 
teryewrye ro hata. 39 Neytxownà mak hata, toto komo, wahoron komo. 
Tatàknye exko, ketxkon hata, àwya. Tatàknye exko. Мого nàrwonakonà 
rma haxa mak hatà, thenyehra rma haxa mak hatà. Dafe heno 
yohamàtho отого hata. Rohnàn yaw exko, kekonà гта haxa mak hata. 

40Kràk, horohye hata, Txesusu. Noro hak sohtxoko, rohyaka, kekon hata, toto 
komo wya. Tàhyaka sokàtxhe rma, onà wyaro nkekon hatà, Txesusu, àwya. 
41 Àsoke oynyàr xe manaye, rowya, kekon hatà. Rohà y, kekon hatà. Rontanàhrà xe 
wehxaha, owya, kekon hata. 42Kontanàhno hampànà, kekon hata, Txesusu, àwya. 
Tonke harha manaha, rohona owya xenyàr ke, kekon hata. 43 Àtoko rma tonke 
harha nehxakon hatà, enhunu rotho. Txesus yakoro toy hatà. Ohxe xaxa nay hamà, 
Khoryenkomo, kekon hatà. Àro wyaro rma rha nektxkon hatà, toto komo xarha, 
xenyenhàyamo. Ohxe xaxa nay hamà, Khoryenkomo, ketxkon hatà, omeroro. 


Sakew màn yaka Txesus tothàrà on ha. 


19 1Àpo, Xeryko hona nahatakay hata, Txesusu. Owto horye tekon hata. 
2Àto nehxakon hatà, toto. Sakewu rma noro hatà. Txenyeru yahosnye 

ro komo yohà rma mok nehxakon hatà. Tkatxhonke rma haxa nehxakon 

hata. зОпока ryhe Txesusu, kekon hata, tàhnawo. Xenyàr хе nehxakon hata. 

Thenyehra mak nehxatxkon hata, toto komo. Àro ke, Txesusu yonyhera 
nehxakon hata, Sakewu, kawohra tesnàr ke hata. 4^ Àro ke, Txesus komo 
ywaho toy hata, karyhe hata. Wewe horye nekayàmye hata, tàwya ohxe 
Txesusu уопуаг horà. Wewe màtkoko tomohsom me nehxakon hata, Txesusu. 

5Àsna tomokàtxhe rma, nosompotày hata, Txesusu. Sakewu y, kekon 
hatà, àwya. Ohtok ha, amamehra. Omàn yaka àtehe hampànà, hawana 
me, kekon hata, Txesusu. €Àtoko гта nàhtoy hata, Sakewu. Teryehorye 
rma haxa Txesusu yarày hatà, bàn yaka. 

7 Nàrwonatxkon mak hatà, toto komo, Txesus hoko. Sakew yakoro 
àtonàrà yonytxownà hata. Àro Ке, ona wyaro nketxkon hata. Atxke naha 
mosonà katxho màn yaka ton hama, ketxkon hata. Hawana me ton hama, 
noro ymo màn yaka, ketxkon hatà, toto komo. 

8Onà wyaro mak kekon hatà, Sakewu, Kohkomo wya, toto komo 
nenytxanàr me hatà. Rohà y, kekon hatà. Rokatxho hoye wàmyaha, 
àkatxhomnà komo wya. Yake nyhe wàmyaha, àrakataha tehxe ro, kekon 
hata. Àsok tawro hana. Atxke wehxan hama, rowya toto komo yonkuhtonàr 
ke. Rowya àtxenyerunuthuyamo yahosnàtoko, eho nyhe wahohsakonà, kekon 
hata. Roh komo rwonàmáthàr yawo rohra eho nyhe wahohsakonà, toto komo 
txenyerunutho. Àro wyaro ryexetxhàr hoye ro atxke wehxan hama, kekon 
hatà. Àro ke wàmtàhkehe harha, àwyanye. Àro marmahnà wàmyaha. Eho 
rma haxa wàmyaha. Wàmyaha xarha. Wàmyaha xarha. Wàmyaha xarha. 4 
me rma wàmyaha, àwyanye, kekon hatà, Sakewu, Txesusu wya. 

9Onà wyaro nkekon hatà, Txesusu. Amnye rma Khoryenkomo 
nenyhoryetxho me harha naha, mosonà, kekon hata. Khoryenkomo 
nenyhoryetxho me harha naha. Àsok tawro hana. Akmaraw heno 
yohamàtho me nay hama, noro xarha, kekon hata. Aman yawon komo xarha, 
Khoryenkomo nenyhoryetxho me rma rha natxhe, kekon hatà, Txesusu. 

10 Enyhoruhnu komo yohony me nomokye, Toto me Enusaho, kekon hata. 
Àro wyaron komo yonyhoryeny me nomokye, kekon hatà, Txesusu. 


Txesusu wya tanoto komo yowakryexe tomohtoho yokarymatxhàrà on ha. 


п Ато wyaro katxho yonytxatxownà hata, toto komo. Kuknonano me xarha 
nàrwonàmye hatà, Txesusu. Xerusaryen màhto nehxakon hatà. Àro ke, onà 
wyaro nehutwetxkonà гта haryhe tà, toto komo. Mexehra kàkayaryet kom me 
nosonyhen hama, mosonà, Khoryenkomo nànyaketxho, ketxkonà гта haryhe tà, 
Xerusaryen màhto Txesusu yesnàr ke mak hata. Yaworohra mak nehutwetxkon 
hama. Àro ke, kuknonano me ona wyaro nkekon hata, Txesusu, àwyanye. 

12Тоѓо komo kayaryet me texem me nehxakon hata, horykomo, kekon hata. Àro 
ke toy hatà, anar komo hyaka, monyen komo hyaka. Nyamoro ryhe, toto komo 
kayaryet me noro yeny me nehxatxkon hatà, kekon hatà. Àro ke àhyakanye toy 
hata, àwyanye toto komo kayaryet me tetxoho me. Amnye toto komo kayaryet me 
harha tomohsom me nehxakon hatà, towto hona harha, kekon hatà, Txesusu. 

13 Towto hoye tàtohra ro гта haka, tanoto komo yanyekye hata. 10 
me nanyehtxownà hata, kekon hata. Txenyeru yàmye hata, 10 me hata, 
àwyanye. 1 me rye rma nàmye hatà, towenyxanye, 10 komo wya. On ha 
rotxenyerunu, kekon hatà, àwyanye. On hona rotxenyerunu xarha ahohtxoko, 
twarawantaxemà ro me oyesnàr kom ke, kekon hatà, horykomo. Romokhàra 
ro rma haka àhoko roro ehtxoko, owyanye thenyehra nyhe rotxenyerunu 
yahohtoho me, kekon hatà, tanoto komo wya, kekon hatà, Txesusu. 

14 Ато wyaro tàwya katxhe rma, toy hata, horykomo. Noro xehra mak 
nehxatxkon hatà, ewto hon komo, kekon hatà, Txesusu. Àro ke noro 
mahyaka tkukur komo nyahtxownà hatà, monyen komo hyaka. Amna 
kayaryet me noro yesnàr xehra amna naha kaxe nànyahtxownáà hata, 
kekon hata, Txesusu. 15 Àkayaryet kom me пого yetxownà гта hata. 

Taa. Amnye nomokye harha tà, horykomo, towto hona harha, kekon 
hatà. Tomokàtxhe rma, tanoto komo yanyekhoy hatà, tàhyaka. Txenyeru 
yahosnyenhàyamo rma yanyekhoy hatà. Àwyanye tàtxenyerunu yahosàthàrà 
hutwanàr xe nehxakon hata, kekon hata, Txesusu. 16Wahoro htxero nomokye 
hatà, anoto komo kukuru. Rohà y, kekon hatà. 1 txenyeru hona rma 10 me 
wahohsako, otxenyerunu, rowarawantanàr ke, kekon hata, àwya, kekon hata, 
Txesusu. 17Hàà, ohxe mehxak hama, kekon hata, horykomo, àwya. Ranoto me 
yaworo mehxak hama, rotxenyerun hoko, yakenohnà txko hoko rma, kekon hata. 
Aro ke, 10 me owto yoh me keryaha, omoro, kekon hatà, horykomo, tanoto wya, 
kekon hata, Txesusu. 18Àhona nomokye hatà, anaro, anoto xarha. Rohà y, kekon 
hatà. 1 txenyeru hona rma 5 me wahohsako, otxenyerunu, rowarawantanàr 
ke, kekon hata, noro ha, àwya, kekon hata, Txesusu. 19Hàà, 5 me owto yoh me 
keryaha, omoro, kekon hatà, horykomo, àwya, kekon hatà, Txesusu. 

20Nomokye hatà, anaro, anoto xarha. Rohà y, kekon hatà. On harha 
otxenyerunuthuru, onàmàthàràtho гта, 1 rma, kekon hata. Wom ke àkaramyako. 
Ohxe weryaknano, atarymanàr hona, kekon hatà, noro ha, kekon hatà, Txesusu. 
21Àro wyaro ohxe weryaknano, ohona roseryehrà ke mak ha, kekon xarha tà, 
horykomo wya. Àsok tawro hana. Tanàhnohso го amna manotomehe, отого, 
kekon hatà. Ohoye rohra, amna hoye ro haxa, akatxhontehe. Àro wyaro rma 
rha anyahtehe xarha, kekon hata. Ато ke koseryehyako, ohona. Otxenyerun 
ke rowarawantanàr xehra wehxaknano, ohona roseryehrà ke, kekon hatà, 
пого ha, horykomo wya, kekon hata, Txesusu. 220nà wyaro haxa neyukye 
hatà, horykomo, kekon hatà. Atxke mehxak hamà, owya ranweknàr ke, kekon 
hatà, noro wya, tanoto wya. Atxke oyexetxhàrà uhutwamohsehe, owya, 
orwonàmáthàr hoye ro mak ha, kekon hata, horykomo. Tanàhnohso ro amna 
manotomehe màkano, rohoko, kekon hatà. Ohoye rohra, amna hoye ro haxa, 
akatxhontehe, anyahtehe xarha, màkano, rohoko, kekon hatà, horykomo, kekon 
hata, Txesusu. Ато wyaro rohutwanye me manay hama, kekon hata. 23Àro 
ke, àsok tawro rotxenyerunu yàmpàra mexeye, txenyeru hokono ro komo wya, 
kekon hata. Txenyeru yehetho yàmnye ro me natxow hama, nyamoro, kekon hata. 

Tahyawonye rotxenyerunu yehtok haxa, rowya harha tamratho haryhe àwyanye, 
eho nyhe tàmràtho haryhe àwyanye, romokàtxhe harha, kekon hata, horykomo, 
noro wya, tanototho wya, kekon hatà, Txesusu. 

24 Àto nehxatxkon hatà, anar komo, anoto komo xarha. Àro ke, onà 
wyaro nkekon hatà, horykomo, àwyanye. Rotxenyerunutho atxok ha, 
noro hyaye, anhàtho hyaye, kekon hatà. Anaro wya ryhe tàmtxok harha. 
10 me ahosnyenhàrà wya rma tàmtxoko, kekon hatà, horykomo, tanoto 
komo wya. 25Onà wyaro haxa nketxkon hata, nyamoro ha, àwya. Атпа 
yohà y, tàtxenyerunke rma nay hama noro ha. 10 me rma nay hama, 
àhyawo, ketxkon hata. Tàmporyehra nay hama, àwya, tàtxenyerunke 
гта haxa esnàr ke, ketxkon hata, horykomo wya, kekon hata, Txesusu. 

26Onà wyaro haxa neyuhtxownà hata, horykomo. Tkatxhonke гта 
oyehtokonye, thenyehra nyhe mahohsatxhe xarha, akatxho komo xarha, kekon 
hata. Akatxhomra oyehtokony haxa, ahohsàra ro mak manatxhe hampànà. 
Akatxhothàyamo гта, yakenohnàtho txko гта, natarymatxehkehe hampànà, 
kekon hatà, horykomo, tanoto komo wya, kekon hatà, Txesusu. Àro wyaro rma 
rha, towakryexem me xarha natxhe, Khoryenkomo newakryetxho komo, noro 
yoyuknyenhàyamo. Àro wyaro rma rha, ewakryehnà me rma natxhe hampànà, 
ewakryehnàtho komo, пого yoyuknyehnànhàyamotho, kekon hata, Txesusu. 

27 Onà wyaro nkekon xarha tà, horykomo, tanoto komo wya. Àsok 
hana nehxatxkon ha, roxanhàn kom ha, kekon hatà. Tkayaryet kom me 
ryesnàr xehra nehxatxkon hatà, kekon hatà. Àro ke suhtatxko ha, xaro. 
Etahatxok ha, ronenyàr me, kekon hatà, horykomo, tanoto komo wya, 
kekon hatà, Txesusu. Àro wyaro rma rha natxhe hampànà, Khoryenkomo 
xanhàn komo, roxanhàn komo rma, kekon hatà, Txesusu, toto komo wya. 


Xerusaryen hona Txesusu yahatakatxhàrà on ha. 


28 Ато wyaro tàwya katxhe rma, wahoro toy hatà, Txesusu. Xerusaryen 
hona tekonà rma hatà. Akoro rma tetxkon hatà, ànhananàhrà ro komo. 

29 Anaro rha owto txko hahnohtxownà hata, Betfaxe гта hata, Betanya 
xarha hatà. Oryefera yàhàn mahotur hono rma àro ha, Betfaxe, Betanya 
хата. Ahahnoke гта tehtokonye, аѕако nanyahtzowna hata, Тхеѕиѕи. 
Tanhananahra ro kom hoye asako nanyahtzowna hata. 

зоОпа wyaro nkekon hata, awyanye. Owto hona àtotxoko, kekon hata. 
Owto hona àtotxoko. Menyatxhe, àro hona, kekon hata. Ayahatakatxhenye 
rma, xumentu mxekrà menyatxhe hampànà. Ewahtosaho rma menyatxhe. 
Toto komo, àmkawo àtotho mehra hak naha, kekon hatà. Meweketxhe ha. 
Xaro mekyatxhe ha, kekon hatà, Txesusu. 31 Àsok tawro meweketxowà ketxow 
hana, toto komo, owyanye. Onà wyaro meyukyatxhe ha. Kohkomo, moson xe 
nay hatà, màketxhe ha, kekon hatà, Txesusu, tànànyaknyàr komo wya. 

32 Àro ke totxownà hata, nyamoro. Txesusu rwonàmàthàrà yawo ro гта haxa 
nenytxownà hata. 33 Xumentu mxekrà yewekatxownà hata. Àwyanye ewekantoko 

rma, ona wyaro nketxkon hata, esom komo, awyanye. Àsok tawro meweketxowà, 
xumentu mxekrà, ketxkon hata. Àsok tawro meweketxowà, xumentu mxekrà. 
34Kohkomo, moson xe nay hata, ketxkon hata, ànyahxemo komo, esom komo wya. 
35Àro Ке natxownà hata, Txesusu hyaka. Nàmkayamtotxownà hata, twomun 
komo ke. Sax, dyerye, Txesusu yakryetxownà hatà, àmkakoso. 36 Asama yarye 
toy hatà, Txesusu. Asama yaka twomun komo yatxaraketxkon hatà, toto komo. 
37Xerusaryen hahnohtxownà haxa hata. Oryefera yàhàn yonàhtetxkon hata, 
owto ymo hona. Enàhtonàr me rma neryehotetxkon hatà, Txesus yakoron 
komo, omeroro, thenyenohnà komo rma. Ohxe xaxa nay hamà, Khoryenkomo, 
ketxkon hata, teryewrye ro hata. Txesusu yahoxetà yonyenhàyamo Ках mak 
nehxatxkon hatà. Eryehokano ytxoho yonyenhàyamo kax mak nehxatxkon 
hata, пого wya. 38Kohkom yano me omohsaho ryhe mosonà, ketxkon 
xarha tà. Kàkayaryet komo rma mosonà. Towakryexem me xaxa hak nahko, 
тоѕопа, ketxkon hata. Noro yano me teryehorye гта haxa natxow hama, 
kahe yawon komo. Nyamoro rma, ohxe xaxa nay hamà, Khoryenkomo, kany 
me natxow hama, ketxkon hata, Txesus yakoron komo. 

39 Àto nehxatxkon hatà, Farysew kukur komo, thenyenohnà kom 
wawo гта hata. Опа wyaro nketxkon hata, nyamoro ha. Khananàhnye y, 
eytxoko, ayakoron komo, ketxkon hata. 

40 Опа wyaro haxa neyuhtxownà hata, Txesusu. Ona wyaro àkehe, 
owyanye, kekon hata. Tatàknye moxam yehtoko, tohu txko haxa 
rwonàmràtho haryhe, rohoko, kekon hata. Totohnà гта rwonàmràtho 
haryhe, rowakryenàr horà, kekon hatà, Txesusu. 

41 Xerusaryen hahnoke гта haxa tehtoko, nosompotày hata, Txesusu. 
Tàwya xenyetoko rma, nàratay hatà, owto hnàn yawo rma haxa tesnàr ke 
hatà, àhon komo hnàn yawo rma haxa tesnàr ke hatà. 

420nà wyaro nkekon hata, Xerusaryen hon kom hoko. Khoryenkomo 
nànyaketxho me rohutwahra natxhe, kekon hatà. Tonyhoryeny kom me 
rma rohutwahra natxhe. Teryehorye roro teny kom me rma rohutwahra 
natxhe, kekon hatà. Noro me rohutwanàr xe rma wehxaha haryhe, 
àwyanye. Rohutwahra mak natxhe, kekon hatà, Txesusu, teryewrye ro 
hata. 43 Атпуе, waha me nomokyatxhe hampànà, àxanhàn komo. Owto 
watxan yaka nomokyatxhe hampànà, kekon hata. Wahkotono ytxoho 
yeryatxhe hampànà. Owto hon heno komo wahkotetxhe hampànà, 
àtonàr kom hona. Owto ymo mamtotàhketxhe hampànà, mexe rma 
haxa mak Һа, kekon hata, Txesusu. 44Owto heno yomtatkatxehketxhe 
Һатрапа. Tohu ymo heno mkawononkatxehketxhe hampànà, kekon 
hatà. Osomkawono ymo heno yarymatxehketxhe hampànà. Àhon 
heno komo xarha yanàhnohtàketxhe hampànà, kekon hata. Àro wyaro 
tanàhnohtàkaxem me natxhe hampànà, Xerusaryen hon heno komo, 
Khoryenkomo nànyaketxho me rohutwahra tesnàr komo ke, tonyhoryeny 
kom me rma rohutwahra tesnàr komo ke, kekon hata, Txesusu. 

Khoryenkom man yaye ukryunyemeknyo yeryetzhara on ha. 


45 Taa. Khoryenkom man yaka nowomye hata, Txesusu. Ато nehxatxkon hata, 
twarawantazema ro komo. Nukrunyemehtzowna hata, Txesusu. 46Onà wyaro 
nkekon hata, awyanye. Ona wyaro nkehe, amenhosahonhara, kekon hata. 

Toto komo rwonamtoho ro me naha, romana. 
Aro wyaro rma nkehe, amenhosahonhara, Khoryenkom man hoko, kekon 
hata. Aro rma manàhnohyatxok harha, omnyamo. Àsok tawro hana, àro 
yawo rma toto komo txenyerunutho yahosnàr ke, owyanye, temenyem 
komo wyaro owyanye ahosnàr ke, kekon hatà, Txesusu, àwyanye. 

^7 Emahona ro hananàhno ryakon hata, Khoryenkom màn yawo. 

Noro wayehkanàr xe mak nehxatxkon hatà, Xuknewyana yoh komo, 
Khoryenkom màn yonye ro yoh komo rma, àyweronàhyamano ynye ro 
kom yakoro xarha, horykomo kom yakoro xarha. 48Noro yonytxetxkonà 
rma haxa mak hatà, toto komo, omeroro. Àro ke, noro wayehkahra rma 
hak nehxatxkon hata, eh komo. Àsoke ryhe teryatxowà, noro ymo ha, 
ketxkon hatà. Uhutwahra rma nehxatxkon hatà. 


Onok yano me ukrunyemeknyo meryak harha katxhàrà on ha. 


2 О) 1Anatoko toto komo hananahyakon hata, Txesusu, Khoryenkom 
màn yawo. Àrwo yonyhorunu yokarymekon hatà, àwyanye. Àro 

wyaro àhoko ehtoko, àhyaka nomohtxownà hatà, Xuknewyana yoh komo, 
Khoryenkom màn yonye ro yoh komo rma, àyweronàhyamano ynye ro 
kom yakoro xarha, horykomo kom yakoro xarha. 2Опа wyaro nketxkon 
hatà, àwya. Oskarymako, amna wya, ketxkon hatà. Oskarymako, amna 
wya. Onok yano me ukrunyemeknyo meryak harha, on yaye, ketxkon 
hatà. Onokà ryhe, ukrunyemehtxoko keknano, owya, ketxkon hatà. 

3Ona wyaro haxa neyuhtxownà hata, Txesusu. Uro htxero ona wyaro 
àkehe, owyanye royuhtoho me, kekon hata. ^Onok yano me aymomno 
ryakonà, Xowaw heno, owyanye, kahe yawon yano me katà, toto yano 
me katà. Uro eyuhtxoko, kekon hatà, Txesusu, àwyanye. 

5Àro ke nosonytxetxkon hatà, nyamoro rye rma. Àsoke tketxowà, ketxkon 
hatà, tàwyanye rma. Àsoke tketxowà. Kahe yawon yano me aymomno 
ryakon hama noro heno, tketxow kata, ketxkon hata. Àro wyaro kàwyanye 
tatoko, onà wyaro nken hamà, mosonà. Àsok tawro noro heno yoyukhura 
mehxatxkonà, ken hamà, kàwyanye, ketxkon hatà, tàwyanye rma. 6Àsok 
haxa kata tketxowà. Toto yano me aymomno ryakon hama tketxowià, 
ketxkon hata. Àro wyaro kàwyanye tatoko, toh ke kotahetxow hama, toto 
komo. Khoryenkomo rwonà yokarymanye ro me haxa we nehxakon heno 
ha kany komo kax mak natxhe ha, toto komo, ketxkon hatà, tàwyanye rma. 

7 Àro ke, onà wyaro nketxkon hatà, Txesusu wya. Hàà, àna hana, ketxkon 
hatà. Onok yano me hana aymomno ryakon ha, noro heno ha. Uhutwahra amna 

naha, ketxkon hata. 8Uro xarha, oyoyukhuranye wehxaha, kekon hata, Txesusu, 
àwyanye. Onok yano me hana ukrunyemeknyo weryak ha. Oskarymahra ro 
mak wehxaha ha, owyanye, kekon hatà, Txesusu, Xuknewyana yoh komo wya. 


Nat yony komo yanhànà yokarymatxhàrà on ha. 


9Kuknonano me xarha nàrwonàmye hata, Txesusu. Xuknewyana yoh 
komo wya tàxanomkahnohtoho hutwamohsonàr xe nehxakon hatà. Àro ke, 
kuknonano me onà wyaro nkekon hatà, toto komo wya. Tànatàrà yeryey 
hatà, horykomo, kekon hatà. Ufa heno yonamye hatà. Amnye toto komo 
yomyaràhtoy hata. Tànatàrà yony me nemyaràhtotxownà hata, kekon hata. 
Tàwya emyaràhtotxhenye гта, toy hata, anar komo yowto hona, monyen 
komo yowto hona. Mexe rma haxa àto nehxakon hatà, kekon hatà, Txesusu. 

10 Amnye ehetawawo tanoto nyakye hata, horykomo, tànatàrà yony 
komo hyaka. Àhyakanye nànyakye hata, eher horà, kekon hata. Ronatàrà 
yeher hoye mpànà monekhetxow ha, owya, kekon hatà, tanoto wya. 
Ато ke toy hata, àhyakanye. Nàhpohtxownà mak hata, nat yony komo. 
Akorohra гта nànyahtxownà harha tà, kekon hata, Txesusu. 11 Amnye 
anaro tanoto xarha nyakye hatà, àhyakanye. Norotho xarha hpohtxownà 
hatà. Atxke rma haxa netxownà hatà. Akorohra rma rha nànyahtxownà 
xarha tà, kekon hatà, Txesusu. 12Amnye anaro tanoto xarha nyakye hatà, 
àhyakanye. Noro heno yeheryamatxownà xarha tà. Narymatxownà hata, 
nat waye, kekon hatà, Txesusu. 

1з Ато ke, ona wyaro nkekon hata, horykomo, tàwya гта. Àsok 
wehxano, kekon hata. Àsok wehxano. Опа wyaro wehxan hama, kekon 
hata. Romur haxa ànyakyan hama, àhyakanye, kekon hata. Ronàhnànà 
txko ànyakyan hama. Noro hona nenyatxow hana, kekon hata, tàwya 
rma, kekon hatà, Txesusu. 

14Опа wyaro haxa nketxkon hata, nat yony kom ha. Tàwyanye пого 
yonyetxhe rma, óna wyaro nketxkon hatà, tàwyanye rma. Moson hamà 
umuru, ketxkon hata. Tàyàmànhàrà wayhàtxhe, nat yoh me harha nay 
hamà, umurunhuru kaxe, ketxkon hatà. Àro ke norotho tetahatxe, norohnà 
harha kàwyam harha nat yoh me kehtxoho menye, ketxkon hatà, tàwyanye 
rma, kekon hatà, Txesusu. 15Àro ke, noro heno yarymatxownà hata, nat 
waye. Netahatxownà hata. Wayehye hata, пого heno, kekon hata, Txesusu. 

Asok hana nyamoro heno уто yeryan ha, horykomo, kekon hata. 16 Nyamoro 
heno ymo yotahaxe nomokyan hamà, kekon hatà. Netahetxow hamà. Anar 
komo yomyaràhten hama, tànatàrà yony me harha, kekon hata, Txesusu. 

Tàwyanye enytxatxhe rma, onà wyaro nketxkon mak hatà, àton kukur 
komo, Xuknewyana yoh komo rma. Àna matà, nyamoro yotahahohra 
hak nahko, horykomo, ketxkon hatà. Àro wyaro nketxkon hatà, onà 
wyaro tehutwanàr komo ke. Kukuknon kom me nat yony komo yanhànà 
yokaryman hama, mosonà, ketxkon hata, tàhnawonye. 

17 Nenytxehkatxownà mak hata, Txesusu. Опа wyaro nkekon xarha tà, awyanye. 
Asok hana nken ha, amenhosahonhar ha, kekon hata. Ona wyaro nken hama. 

Toh xanomkahnohnye komo wyaro, noro xanomkahnohyatxhe hampana, 
toto komo. Noro ryhe, ehonomnà me harha mpana naha ha. Nànno 
yetxehà wyaro, ehonomnà me noro yeryaha hampànà, Kohkomo. 

Àro wyaro гта nkehe, ànenhosahonhàrà, kekon hata, Txesusu. 18 Asok hana 
tehxan ha. Anatoko tehurken hana, tohu ymo hona. Totàkràsken hana, toh 
hona kehurkanàr ke mak ha. Àro wyaro rma rha, noro xanomkahnohnye heno 
komo natanàhnohyatxhe hampànà, kekon hata. Anatoko keryemnukyan hana, 
tohu ymo, khona tothahrà ke mak ha. Àro wyaro rma rha tàxanomkahnohnye 
heno komo yanàhnohyaha hampana, noro ha, kekon hata, Txesusu. 


Txenyerun kom hoye tàmporye naye Sesa wya katxhàrà on ha. 


19 Àto nehxatxkon hatà, Xuknewyana yoh komo, àyweronàhyamano 
ynye ro komo rma, Khoryenkom màn yonye ro yoh komo xarha. Txesusu 
rwonà yonytxatxownà hata. Khokonye гта nàrwonàmno hama, ketxkon 
hata, tàwyanye rma. Kukuknon kom me nàrwonàmno hama, ketxkon 
hatà. Àro ke, noro yahohtxahke nehxatxkon haryhe tà. Ahohsàra mak 
nehxatxkon hakahpa tà, toto kom hona toseryehrà komo ke hata. 

20Noro yahohtoho hona ro rma nehxatxkon hatà. Àro ke tkukur komo 
nyahtxownà hata, àhyaka. Yaworon me nosonyhetxkonà гта haryhe tà, 
ànyahxemo komo, Txesusu wya. Onà wyaro tawro xe mak nehxatxkon 
hatà. Atxke màkehe, yaworohra mak màkehe, tawro xe nehxatxkonà rma 
haryhe tà, Txesusu rwon hoko. Àro wyaro katxho hoye ro noro yanàr 
xe nehxatxkon hatà, tkayaryet komo hyaka, Xukneya yamtar hon komo 
kayaryetà hyaka, ehonomnà ymo hyaka rma. 

210nà wyaro nketxkonà гта haryhe tà, ànyahxemo komo, Txesusu 
wya. Khananàhnye y, yaworo xaxa kany me manaha, amna wya, 
ketxkonà rma haryhe tà. Yaworo xaxa hananàhno meryaha, amna wya. 
Àme yohà rma haxa manaha, toto kom hoko. Anar me rhahra manaha, 
ketxkonà rma haryhe tà. Yaworo xaxa Khoryenkomo muhutwamohsehe, 
amna wya. Àro ke uhutwamohsoko, amna wya, ketxkonà rma haryhe 
tà. 22Txenyerun kom hoye tàmporye naye, Sesa wya, Homayana komo 
kayaryetà wya. Tàmporyehra kat naye owya, ketxkonà rma haryhe tà. 

23Yaworon mehra ehtxoho komo hutwekon mak hatà, Txesusu. Àro ke, 
опа wyaro nkekon hata, àwyanye. 24Тхепуеги txko xenyhotxoko, rowya, 
kekon hatà. Onok kuknonà mosonà, onok yosotà onà àmenhosaho, kekon 
hatà, txenyeru txko hoko. Hàà, Sesa hamà, ketxkon hatà, nyamoro ha. 

25 Hàà, yaworo màketxow hama, kekon hata, Txesusu. Noro katxho me 
nay hamà onà, kekon hatà. Àro ke noro ewakryetxoko, owyanye àkatxho 
yàmrà ke mak ha, kekon hatà. Àro wyaro rma rha Khoryenkom xarha 
ewakryetxoko, owyanye eyuknur ke mak ha, kekon hatà, Txesusu. 

26Noro rwon hoko noseryehokatzowna hata. Koo, ohxe rma haxa 
koyuhtxow hamà, ketxkon hatà, tàwyanye rma. Aro ke, atxke màkehe kahra 
nehxatxkon hata, toto komo nenytxanàr me. Natàknatxownà haxa hata. 


Saknusew komo yoyukuthuru on ha. 


27Saknusew kukur komo xarha nomohtxownà hata, Txesusu hyaka. 
Kwayhàtxhenye asanàmpàra го mak tehxatxhe Капу komo гта nyamoro 
ha. 28Khananàhnye y, ketxkon hata, àwya. Ona wyaro nmenhoy hata, 
Moyses heno, kàyweronàhyamanye ro heno komo. 

Towàt heno wayhàtxhe, àhokhura гта àwayhàtxhe, àhetxenhàrà hak 
yahosno, ewtànhàrà rma. Noro ryhe, thetx me nahohsaha, àhohtanàr 
horà. Towàt heno wenatàhwo hohtehe, noro ha, towàt heno hokru me. 

Àro wyaro rma nmenhoy hatà, Moyses heno, ketxkon hatà, Saknusew komo. 

29 Àro ke enytxako, ketxkon xarha tà, Txesusu wya. Tànyonye wos 
yexetxhàrànhàrà amna nekarymehe, owya, ketxkon hata. 7 me nehxatxkonà, 
toto heno komo, ewtà rye komo rma. Wahoto heno wos yahosàye. Wayehye, noro 
heno. Ahokhura rma wayehye, ketxkon hata. 30 Àhonanotho heno ryhe, towàt 
heno hetxenho yahosàye. Tàwya ahosàtxhe wayehye, noro heno xarha, àhokhura 
rma rha, ketxkon hatà. 31 Àro wyaro rma rha nexeye, àhonanotho xarha. Àro 
wyaro гта rha nehtxownà, 7 heno komo, omeroro, ketxkon hata. Tàwyanye wos 
yahosàtxhe, wayehtàkatxownà. Àhohtahra rye rma wayehtàkatxownà, ketxkon 
hatà. 32Amnye wos heno xarha wayehye, ketxkon hatà. 

зз Àsoke natxowà àro Ке, owya, ketxkon hatà, Txesusu wya. 
Kwayhàtxhenye tasanàmyatxhe harha màkehe hawe, отого. Onok hetx 
me ryhe naye wosà, tasanàmàtxhenye, ketxkon hata. Onok hetx me ryhe 
naye, amnye ha. Tano rma hak tehtoko, 7 komo hetx me nehxakon hamà, 
ketxkon hatà, Saknusew komo, Txesusu wya. 

34O0nà wyaro haxa nkekon hata, Txesusu, àwyanye. Àna matà, kekon hatà. 
Twayehpàra ronye гта haka hehtetxow hama, toto komo. Nànyontetxow hama, 
woràskomo komo хаша, tano гта hak tehtokony mak ha, kekon hata. 3»Anar 
me mak natxhe ha, amnye ha. Awayehxemo kom waye tanàmsom me manatxhe 
hampànà katxho komo ryhe, anar me natxhe, kekon hata. Àwayehpànà ro me 
harha manatxhe hampànà katxho komo rma, anar me natxhe. Tasanàmàtxhenye 
àhehtahra ro mak natxhe ha. Anyontahra ro mak natxhe xarha. 36 Àwayehpànà 
ro komo kax mak natxhe ha, kekon hatà. Kahe yawon komo wyaro, àwayehpànà 
ro me natxhe ha. Khoryenkom hokru me natxhe Һа. Àwayehxemo kom waye 
anàmxemo komo kax mak natxhe ha, kekon hatà, Txesusu. 

37Tanàmsom me xaxa mpana natxhe ha, àwayehxemotho komo, kekon 
xarha tà, àwyanye. Àwayehxemotho komo yanàmtoho rma hutwamohsoy 
hama, Moyses heno. Tàwya ewekhàr yoh yokarymantoko, hutwamohsoy hama, 
kekon hatà, Txesusu. Onà wyaro katxho yokarymay heno hatà, Kohkomo wya 
Akmaraw horyen uro ha katxho rma. Esake horyen xarha uro ha katxho xarha, 

Xako horyen xarha uro ha katxho xarha yokarymay heno hata. Àro wyaro 
katxho yokarymantoko, àwayehxemotho komo yanàmtoho hutwamohsoy hamà, 
Moyses heno, kekon hatà, Txesusu. 38 Àsok tawro hana. Ehxen komo horyen 
mehra ro mak naha ha, Khoryenkomo. Tehxemà rma kom haxa horyen me naha. 
Tehxem me rma natxhe, omeroro, noro wya. Àro ke, àwayehxemotho komo 
yanàmnye me nay hama, kekon hata, Txesusu. 

39 Àto nehxatxkon hatà, àyweronàhyamano ynye ro kukur komo. Onà 
wyaro nketxkon hata, Txesusu wya. Khananàhnye у, ohxe meyuhtxowà, 
ketxkon hata. 40 Àsok naye owya kahra harha nehxatxkon hata, Txesusu 
xanhàn komo, noro hona towankaranàmrà komo ke mak hatà. 


Dafe heno yoh me Kryestu yehtxoho yokarymatxhàrà on ha. 


41 Опа wyaro haxa nkekon hata, Txesusu, tàxanhàn komo wya. Dafe heno 
yohamatho me nay hata, Kryestu, Khoryenkomo nànyaknyàrà rma, katxho ryhe, 
yaworo naye, owyanye, kekon hata. 42Dafe heno ryhe, toh me ryhe Kryestu 
yotakye. Onà wyaro nkay hatà, noro heno, tàwya wano komo menhontoko. 

Onà wyaro nken hatà, Kohkomo, rohà wya. Ehonomnà me xaxa 
eryewtako, rohanaka, ken hatà. Howehehra eryewtako, ken 
hata. 43 Tan oyehtoko гта haka, опа wyaro Капу me axanhàn 
komo weryaha hampànà. Ehonomnà me xaxa manaha kany me 
weryatxhe hampànà, ohoko, ken hatà, Kohkomo, rohà wya. 
Àro wyaro rma nkay hatà, Dafe heno, Kryestu hok hatà, kekon hatà, Txesusu. 
^4^Tohamrà гта yotakyakonà, toh me. Àsok tawro ryhe, ehamàthàrà me 
harha nexeye, ehà rma, owyanye, kekon hatà, Txesusu, tàxanhàn komo wya. 


Àyweronàhyamano ynye ro komo yanhànà yokarymatxhàrà on ha. 


45Onà wyaro nkekon xarha tà, tànhananàhrà ro komo wya, toto komo 
nenytxanàr me гта hata. 46 Ayweronàhyamano ynye ro komo ryhe, atxke 
natxow hama, kekon hata. Atxke ehtxoho kom hona mpana xenytxoko, 
nyamoro wyarohra oyehtxoho menye. Ohxe tosonyhonàr komo xe rma natxhe 
haryhe. Àro ke newomumtetxhe, enyhoru ke, kawono ymo ke. Àro yawo rma 
tetxhe, kekon hatà. Yakentawo tàtontokonye, Hay, khananàhnye y, tawro xe 
natxhe haryhe, toto komo wya. Ohsamnohno ytxoho ro yawo tehtokonye, 
еһопотпа komo yahon ho neryewtetxhe, kekon hata. Anar kom yakoro 
tasahxemtontokonye, ehonomnà me tosonyhonàr komo xe rma natxhe haryhe, 
kekon hata. 47 Nyamoro rma, enyonkaxemo katxhotho yaryatxhe xarha, 
tkatxho kom me harha. Khoryenkom yakoro tàrwonàmnàtokonye, mexe гта 
haxa nàrwonatxhe, onkuhtono ynyàr me mak ha, ohxe tosonyhonàr kom horà 
mak ha, kekon hatà. Àsok hana natxow ha, nyamoro ha. Tanàhnohsom me 
natxhe hampànà, anar komo yoho rma haxa mak ha, kekon hatà, Txesusu, 
tànhananàhrà ro komo wya, toto komo nenytxanàr me гта hata. 

Wosa wya tatzenyerunuthuru tzko yamathara on ha. 


2 1 1Khoryenkom màn yawo гта nehxakon hata, Txesusu. 
Nosompotay hata. Àto nehxatxkon hata, tàtxenyerunkem komo. 

Tkatxhonkemà rma haxa mokyam nehxatxkon hatà. Tàtxenyerun kom 
hoye nenkahyatxkon hatà, txenyeru yonkahtoho ro yaka, Khoryenkom 
màn yonye ro komo txenyerun yon yaka rma. Nenyatxkon hatà, Txesusu. 

2 Àto nehxakon xarha tà, wosà. Enyonkaxaho rma mok nehxakon hatà, 
àtxenyerumnu ro mak hatà. Àro yaka rma rha nenkahye hatà, noro xarha. 
Asak marma txko nenkahye hata. Ehetàhpenyenohnà гта haxa yonkahye 
hatà. Noro yonyey hatà, Txesusu. 

зОпа wyaro nkekon hata, tànhananàhrà ro komo wya. Ona wyaro yaworo 
xaxa àkehe, owyanye, kekon hatà. Moson wosà, enyonkaxaho, àtxenyerumnu 
гта. Noro nàmàtho, anar komo nàmàtho yoho гта haxa tehetàhke naha, 
Khoryenkomo wya. Omeroron komo yoho rma haxa nenkahno ha, kekon 
hata. 4Nyamoro nàmtxowà гта haryhe, tàtxenyerun kom hoy mak ha, 
thenyenohnà ymo hoy mak ha. Moson haxa ryhe nàmtàhkano, omeroro mak 
ha, kekon hata. Àtxenyerumra tesnàr yoho ro гта nàmtàhkano. Tànyahrà 
yehekahtoho kenyehra nàmtàhkano, wosà, kekon hatà, Txesusu. 


Txesusu wya tomohtoho hutwamohsotho yokarymatxhàrà on ha. 


5Taa. Khoryenkom màn hoko nosonytxetxkon hatà, Txesusu 
nhananàhrà ro kukur komo. Poo, ohxe tonyxem me гта haxa wenyaha, 
moro ymo, ketxkon hatà. Ohxe tonyxem me wenyaha, tohu ymo, 
enyhoryexaho ymo. Àmkawon yonyhoryexah xarha, toto komo nàmàtho 
rma, ohxe tonyxem me rma rha wenyaha, ketxkon hatà, tàwyanye rma. 

6Опа wyaro haxa nkekon hata, Txesusu, àwyanye. Amnye 
nosomkawononkatxehkehe hampànà, àro ymo heno, onenyetxhàyamotho 
ymo, kekon hata. Osomkawono ymo heno natarymatxehkehe hampànà, 
othenyekhenà ro me mak ha, kekon hatà, Txesusu. 

7Khananàhnye y, ketxkon hata, àwya. Àsokentoko ryhe 
nosomtatkatxehkeno, Khoryenkom mànà ymo heno. Àhahnoke гта haxa 
ehtoko, eten komo tenyatxowà, uhutwamohsotho, ketxkon hatà. 

8Ona wyaro neyuhtxownà hata, Txesusu. Anar komo wya oyonkuhtonàr 
kom hona mpànà xenytxoko, kekon hatà, àwyanye. Nomokyatxhe hampànà, 
onkuhtono ynye komo, anaro rha komo, thenyehra. Kryestu uro ha ketxhe rma 
haryhe, kekon hatà. Kryestu nomokyaha katxhàràtho nenmahno haxa ha, ketxhe 
rma haryhe, nyamoro ha. Àtohra mpana ehtxoko, akoronye, kekon hata, Txesusu. 

9?Wahoro htxero, waha yosohtahanàr komo yokaytà menytxetxhe hampànà, 
kekon hatà. Tkayaryet heno komo yarymany komo yokaytà xarha menytxetxhe 
hampànà. Àro wyaro owyanye enytxantoko, oseryehpàra rma ehtxoko. Àro 
wyaro htxero haka mpànà natxhe ha, toto komo. Osomtatkatxehkahra rma 

hak naha, yukryeka, kekon hata, Txesusu. 10 Anaro rha yana heno komo 
nosohtahetxhe hampànà, kekon xarha tà, àwyanye. Anaro rha owto hon 

heno komo nosohtahetxhe hampànà, kekon hata. 11 Anato rha nosowuhsaha 
hampànà, yukryeka, thenyehra. Ehxera ro mak naha hampànà, nyahà, kekon 
hata. Thenyehra гта haxa naha hampànà, eherya xarha, anato rha. Anar me 
naha hampànà, kahe hokono. Tàwyanye àro yonyetoko, noseryehoketxhe 
hampànà, toto komo. Àro hona noseryehyatxhe hampànà, kekon hata, Txesusu. 


Oyeryewhamnohyatxhe hampànà axanhàn komo katxhàrà on ha. 


12Àro wyarohra rma hak ehtoko, àro ywaho ro rma ayahohsatxhe hampànà, 
axanhàn komo. Oyeryewhamnohyatxhe Һатрапа, kekon hata. Xuknewyana 
komo ayaryatxhe hampànà, tohsamnohtoho kom yaka, toh komo wya 
oyonytxanàr kom horà. Watxa ymo yaka хата ayahryemyatxhe hampànà, 
kekon hata. Anaro rha tkayaryet komo hyaka ayaryatxhe hampànà, anaro rha 
kofehnakno komo hyaka xarha. Àwyanye ayanàhnohrà kom horà ayaryatxhe 
hampànà, romryenon me oyesnàr komo ke mak ha, kekon hata, Txesusu. 

13Àro wyaro гта oyehtokonye, uro mekarymetxhe ha, àwyanye, kekon 
hata. 14 Àro ke, ohxe mpana ehutwatxoko, oseryehokahra oyehtxoho menye. 
Àsoke ryhe weyukyatxowà, roxanhàn komo, amnye ha, kahra ehtxoko, 
kekon hatà. Àsoke ryhe koskarymeno, àwyanye, kahra ro mak ehtxoko, 
ohnawonye, kekon hata, Txesusu. 15 0то ryhe kàrwonàhyametxhe, tàyweron 
me oyehtxoho menye. Ayameryekahranye natxhe, axanhàn komo, kekon 
hata. Yaworohra màketxhe kahra natxhe, owyanye, kekon hata, Txesusu. 

16Oyàm komo xarha ayahohsetxhe hampànà, axanhàn komo wya, 
kekon hatà. Oyon komo xarha, oyowtà komo xarha, ayanan komo xarha, 
ayakoronotho komo xarha, nyamoro гта ayahohsetxhe hampànà, axanhàn 
komo wya. Okukuthuyamo yotahetxhe hampànà, kekon hatà, Txesusu. 
17Oxehranye гта haxa natxhe hampànà, toto komo, omeroro, romryenon me 
oyesnàr komo ke mak ha, kekon hata. 1$8Tkurunhosom me mak manatxhe 
hampànà, ohpotx komo osomtatkahra гта tehxe ro mak ha, kekon hata. 
19Enàmtxok mak hampànà. Owyanye enàmtoho hoye ro, karyhe roro harha 
manatxhe Һатрапа, kekon hata, Txesusu, tànhananàhrà ro komo wya. 


Teryewhamnohsom me гта haxa natxhe hampànà toto komo katxhàrà on ha. 


20Ona wyaro nkekon xarha tà, àwyanye. Xerusaryen heno mamtotàhketxhe 
hampànà, waha komo, kekon hatà. Bamtotàhkaxe ro owyanye xenyetoko, onà 
wyaro katxoko. Owto ymo heno yosomtatkatxehkatxho hahnoke nay hamà, 
katxoko, kekon hata, Txesusu. 21 Atoko rma, ona wyaro hak nahtxoko, àton 
komo. Àhà ymo hona hak nekahtàmtxowà, Xukneya yamtar hon komo, kekon 
hatà. Xerusaryen hoy hak totxowà, àhonotho komo. Amàhton komo xarha, 
Xerusaryen hona àtohra hak nahtxoko, kekon hatà. 

22 Àro wyaro гта nohsànàhyaha hampànà, Khoryenkomo, kekon hata. 
Xuknewyana heno komo yanàhnohyaha Һатрапа, tàrwonàmàthàr yawo 
ro tehtxoho me, ànenhosahonhàr yawo ro гта tehtxoho me, kekon hata, 
Txesusu. 23Oko txko, mokyamo txko ha, yuhna heno komo, tonarkem heno 
komo xarha. Xukneya yamtar hon heno komo rma, teryewhamnohsom me 
гта haxa natxhe hampànà, kekon hata. Ewakhàra Khoryenkomo yehtxoho 
hoye ro, tanàhnohsom me гта haxa natxhe hampànà, Xuknewyana heno 
komo, kekon hatà, Txesusu. 24Katxefara wyaron ke totahaxem me natxhe 
Һатрапа, anar komo. Anaro rha yana kom waka tasom me natxhe hampànà, 
anaro komo, asohtosah me, kekon hatà. Xuknewyanahnà komo nanàhnohrà 
me naha hampànà, Xerusaryen heno. Ehonomnà me roro rma hak nyamoro 
yehtoko, tanàhnohso roro rma naha hampànà, kekon hatà, Txesusu. 

25O0nà wyaro nkekon хаша tà. Amnye anar me harha naha hampànà, kamàmà. 
Nuno xarha, xeryko xarha, anar me harha naha hampànà. Eryehokano ynye 
rma аго ha, kekon hata. Tuna ymo хата neyorwaha гта haxa mak hampànà, 
tekahxemanàr ke mak ha. Ато hoye ro noseryehoketxhe гта haxa hampànà, 
yukryeka hon komo, anaro rha yana komo, omeroro, kekon hata, Txesusu. 26Каһе 
hokonotho xarha nosowuhsaha hampànà. Eten komo kohotàhketxow ha, ketxhe 
hampana, toto komo. Àro ke noseryehyatxhe hampànà, thenyehra mak ha. 
Nenyerymamyatxhe hampànà, oseryehrà komo, kekon hata, Txesusu. 

27 Àro tahto гта Toto me Enusaho yomoknàrà yonyatxhe hampànà, 
kekon hata. Kahrutun wawo nomokyaha, пого ha. Еһопотпа me xaxa 
nomokyaha. Ohxe xaxa tonyxem me rma nomokyaha, Toto me Enusaho, 
kekon hata, Txesusu. 280mokhàra гта hak пого yehtoko, eryehokano 
ytxoho menyatxhe hampànà. Owyanye xenyetoko rma, osompohtxoko, 
kekon hatà. Thona ro rma haxa ehtxoko. Oyonyhoryetxehkatxho komo 
hahnoke rma haxa naha, Khoryenkomo wya, kekon hatà, Txesusu. 


Thona roro rma haxa mpànà ehtxok ha katxhàrà on ha. 


29,30Kuknonano me xarha nekarymay hata. Àsok hana nay ha, nat ha, 
kekon hata. Naten hama, nata, fek yohà rma, anar komo xarha, omeroro. 
Owyanye atanàrà yonyetoko, onà wyaro màketxow hamà. Mexehra rma 
haxa tàtxemnyehàntetxow hama, màketxhe, kekon hata, Txesusu. 

31 Ато wyaro гта rha amnye muhutwetxhe hampànà, kekon hata. 
Àro wyaro owyanye ronekarymatxho yonyetoko, onà wyaro màketxhe 
hampànà. Mexehra гта haxa kàkayaryet komo nyakyan hama, 
Khoryenkomo, màketxhe hampànà, kekon hata, Txesusu. 

320nà wyaro yaworo xaxa àkehe, owyanye. Àwayehtàkahra natxhe 
hampànà, amnyeno rma kukur komo. Ehtokonye rma haka nehoryatxhe 
hampànà, ronekarymatxho, omeroro, kekon hata. 33 Nosomtatkehe 
Һатрапа, kahe heno. Yukryeka heno xarha nosomtatkehe hampànà. 
Rorwon haxa ryhe, osomtatkahra ro mak naha ha, kekon hatà, Txesusu. 

34 Ohze трапа ehtxoko, kekon xarha tà. Ayasahxemtonàr kom hoko roro 
manatxow hana. Onyerhontanàr kom hoko roro manatxow hana. Oyomyawon 
kom hoko roro manatxow hana. Àro wyaro oyehtxoho kom hoko roro 
mehutwetxow hana, ohnawonye, kekon hatà. Àro wyaro anaro rha hoko 
oyehutwantokonye, nomokyan hana, Toto me Enusaho, onhutwahtor kom ho 
mak ha. Àro wyaro omoknàrà hona mpànà xenytxoko, kekon hatà, Txesusu. 

35 Noro yomoknàrà hona rohra mak natxhe hampànà, toto komo, yukryeka 
hon komo, omeroro. Thona rohra гта ehtokonye, nomokyaha hampànà, Toto 
me Enusaho, kekon hata, Txesusu. 36Omnyam haxa ryhe, thona roro гта haxa 
mpànà ehtxok ha. Emahona ro orwonàmtxoko, Khoryenkom yakoro, kekon 
hata. Ona wyaro katxoko, àwya. Apa y, owya toto komo yeryewhamnohnàtoko, 
towankaryhe amna txeryko, amna wya enàmtoho me, katxoko. Apa y, amna 
ukurunhoko, Toto me Enusaho hyaka amna totho me, noro hyawo amna 
yehtxoho me, katxok xarha, Khoryenkomo wya, kekon hatà, Txesusu. 

37 Awasnaw уоһа hananàhno ryakon hata, Txesusu, Khoryenkom màn 
yawo. Awanaka yohà tekon hatà, Oryefera yàhàn hona harha. Kohsaya àto 
nehxakon hata. 38Enmahrà го уоһа, Khoryenkom màn yaka tetxkon hata, 
toto komo, omeroro. Noro yonytxaxe àsna tetxkon hatà, enmahrà ro yoh hatà. 


Xuknasà wya Txesus hoko wahohsen hamà owyanye katxhàrà on ha. 


2 2 1Xuknewyana komo yasahxemtotho hahnok nehxakon hatà. 
Ekeyu àwakanomnà yonahtoho katxho гта аго hata, thoryen 

heno komo yohokoko àtothàrànhàrà hutwatxho rma hatà. 

2'Txesusu wayehkanàr xe nehxatxkon hata, Xuknewyana yoh komo, 
Khoryenkom màn yonye ro yoh komo rma, àyweronàhyamano ynye ro komo 
xarha. Àsoke ryhe twayehketxowà, ketxkon hatà, tàwyanye rma. Uhutwahra 
mak nehxatxkon hakahpa tà, toto kom hona toseryehrà komo ke hatà. 

3Àro wyaro ehutwantokonye rma, Satanasà ymo nowomye hatà, Xuknas 
yowan yaka. Eskaryotesà rma noro hata, 12 komo kukuru rma hata. 

^Àro ke toy hata, Khoryenkom màn yonye ro yoh komo hyaka. Nyamoro 
yakoro nàrwonàmye hata, ahosno ynye ro yoh kom yakoro xarha. Àsoke ryhe 
wahohseno, mokàtho ymo, owyanye, кекоп hata, àwyanye. 5Аго ke teryehorye 
nehxatxkon hatà, nyamoro ha. Otxenyerunu amna nàmyaha, noro ymo 
yahohsotxhetà, ketxkon hatà, àwya. 6Àna hama, kekon hata. Wahohsen hama, 
owyanye, kekon hatà, Xuknasà. Àro ke, Txesusu yahohsotxahke nehxakon hatà, 
àwyanye. Àsokentoko tahohsorye naye, kekon hata, tàwya rma. Toto komo 
ehxera ehtoko, tahohsorye nay hama, kekon hata, Xuknasà, tàwya rma. 


Txesusu yasahxemtotho komo yonyhoryetxhàrà on ha. 


7Sa, nenmahye haxa hata, asahxemtotho komo. Екеуи àwakanomnà 
yonahtoho katxho rma àro hatà. Aro rma ho tharaxkaxem me nehxakon 

hata, kahneru mzekatho. Thoryen heno komo yohokoko atotharanhara 
hutwatxho rma mon nehxakon hata. 

8Àro ke Petru nyakye hata, Txesusu. Xowaw хаа nyakye hata. Àtotxoko, 
kekon hata, àwyanye. Àtotxoko. Kasahxemtotho komo enyhoryetxatxko 
ha, kekon hatà. ? Henta ryhe enyhoryenàr xe manaye, amna wya, ketxkon 
hata. Henta ryhe атпа nenyhoryeno. 19 Owto ymo hona ayahatakatxhenye 
rma, toto menyatxhe, kekon hatà, Txesusu. Oryen ke tomyarkemà rma 
oyohoryatxhe, tuna yon ke tomyarkemà гта. Noro wenarye màtetxhe 
ha, nàmno yaka, кекоп hata. Àro yaka owomnàtoko, mowomyatxhe ha, 
omnyam xarha, kekon hata, Txesusu. 11 Опа wyaro màketxhe ha, horykomo 
wya, nàmno yohà wya. Hawana me nomokyan hatà, ohyaka, khananàhnye 
komo, màketxhe ha. Omàn yawo nasahxemten hatà, tànhananàhrà ro 
kom yakoro, khoryen heno komo yohokoko àtothàrànhàrà hutwatxho me, 
такеѓхће ha. Esarà xenyhok hata, атпа wya, màketxhe ha, horykomo 
wya, kekon hata, Txesusu. 12Noro ryhe, bàn yawo tahusomà ymo yonyhehe 
hampànà, owyanye. Kayeno гта, tahonkemà ro гта yonyhehe, owyanye. 
Àto rma menyhoryetxhe ha, kasahxemtotho komo, kekon hatà, Txesusu. 

1з Аго ke totxownà hata, Petru komo, Xowaw xarha. Txesusu 
rwonàmàthàrà yawo ro гта haxa nenytxownà hata. Tasahxemtotho 
komo yonyhoryetxownà hata. 


Ekeyu kràskatxhàrà on ha. 


14Taa. Tasahxemtotx haxa ha katxho to ehtoko, neryewtatxownà hata, 
Txesus komo, 12 komo xarha. Amnye ànànyaknyàr komo rma mokyam 
nehxatxkon hata. Asahxemtoso neryewtatxownà hata. 

15Опа wyaro nkekon hata, Txesusu, àwyanye. Mexehra 
keryewhamyaha hampànà, kekon hata. Ryeryewhampàra ro гта haka 
ayakoronye rasahxemtonàr xe rma haxa wehxaknano. Khoryen heno 
komo yohokoko àtothàrànhàrà hutwanàr xe rma haxa wehxaknano, 
ayakoronye, ryeryewhampàra ro гта haka, kekon hata. 160nà wyaro 
àkehe, owyanye. Onà wyaro asahxemtohra harha wehxaha. Amnye 
tasahxemtetxhe hakahpa harha. Àsokentok hana. Khoryenkom yowto 
ho harha oyehtokonye, tasahxemtetxhe hakahpa harha. Khoryen 
heno komo yohokoko àtothàrànhàrà hokohra harha tasahxemtetxhe. 
Khoryenkomo wya tàmryenon komo yonyhoryetxehkatxho hok haxa 
ryhe tasahxemtetxhe hakahpa harha, kekon hatà, Txesusu. 

17Ufa xkun yona yanàmye hata. Apa y, ohxe onàmàthàrà опа, kekon 
hatà, Khoryenkomo wya. Nàmye hatà, àwyanye. On ekamtxoko kekon 
hata. Ekamtxoko, owyanye гуе гта, kekon hata, àwyanye. 18Опа wyaro 
àkehe xarha, owyanye. Ufa xkun yonhàra harha wehxaha, kekon hatà. 
Khoryenkom yowto ho harha oyehtokonye, tenyatxhe hampànà. Àro hohra 
rma hak oyehtokonye, enhàra roro rma wehxaha, kekon hatà, Txesusu. 

19Ekeyu yanamye hata. Apa y, ohxe onamathara ona, kekon hata. 
Nakraskay hata. Nekamye hata, awyanye. Rohun kuknona rma ona, 
kekon hata. Rohunutho rma wamyaha, rowayehra ke. Kwayehyaha, 
tonyhoryezem me harha oyehtxoho menye, kekon hata. Ekeyu kràskatxho 
hoko roro ehtxoko, owyanye rohutwatxho me, kekon hatà, Txesusu. 

20Àro wyaro гта rha ufa xkun yon hoko nehxakon xarha tà, 
tasahxemtotxheny mak hatà. Rokamsukuru kuknonà rma onà, kekon hatà. 
Ryekamsuhkatxho hoye ro, onà wyaro nkehe ha, Khoryenkomo. Romryenon 
komo yonyhoryetxehkany me harha wehxaha, kehe ha. Àro wyaro katxho 
me harha manatxhe ha, ryekamsuhkatxho hoye ro, kekon hatà, Txesusu. 

21Tano rma naha, rahohsonye, kekon xarha tà. Rakoro rma nasahxemtehe. 
Noro гта rahohsehe hampànà, roxanhàn komo wya, kekon hata, Txesusu. 
22Khoryenkomo yehutwatxho yano me àwayehso àtehe hampànà, Toto me 
Enusah kaxe. Tanàhnohsom me mak naha hampànà, rahohsonyenhàrà ymo 
heno, kekon hatà. 23 Àro ke, onà wyaro nketxkon hatà, 12 komo, tàwyanye 
rma. Onokà ryhe nahohseno, àxanhàn komo wya, ketxkon hatà. Onokà 
kukukur komo nahohseno, àxanhàn komo wya, ketxkon hatà, tàwyanye rma. 


Tkukur komo yanoto me hak nahtxoko ehonomnà komo katxhàrà on ha. 


24Natameryekatxownà hata, 12 komo, nyamoro rye гта. Onokà ryhe 
ehonomnà me nyhe naye, kwawonye, ketxkon hatà, tàwyanye rma. Àro 
wyaro katxho hoko natameryeketxkon hatà. 

25 Ато ke, ona wyaro nkekon hatà, Txesusu, àwyanye. Àsok hana natxow 
ha, toto kayaryet kom ha, anaro rha yana kayaryet kom ha, kekon hata. 
Ehonomnà me rma haxa natxow hama, tàmryenon komo yoho rma haxa 
mak ha. Àro ke thenyehra rma haxa nanotometxow hama, kekon hata. Ona 
wyaro tawro xe natxhe xarha, tàmryenon komo wya. Amna yowakryenye 
ro omnyamo, ehonomnà komo kaxe, tawro xe natxhe, àwyanye, kekon 
hata, Txesusu. 2:0mnyam haxa ryhe, nyamoro wyarohra трапа ehtxoko. 
Bàryekomo wyaro hak nahtxoko, horykomo komo, kekon hatà. Tkukuru 
komo yanoto me hak nahtxoko, ehonomnà komo, kekon hatà, Txesusu. 

27 Ona wyaro nasahxemtetxow hama, toto komo, kekon xarha tà. 
Ehonomnà komo htxero nasahxemtetxhe. Ànyahrà komo yaryatxhe, 
anoto komo, àhyakanye, kekon hatà. Tànyahrà yany komo yoho rma haxa 
natxow hamà, tasahxemtosom komo. Nyamoro wyarohra mak wehxaha, 
awawonye. Ayanoto kom me rma wehxaha, kekon hatà, Txesusu. 

28Опа wyaro nkekon xarha tà, àwyanye. Anar komo wya 
ryeryewhamnohnátoko, rohnànkahra ro mak mehxatxkonà, omnyamo, kekon 
hata. 29 Toto komo kayaryet me rowahanonkaye, royàmà. Rowyaro гта rha 
àkayaryet kom me kwahanonketxhe, omnyam xarha, rohnànkanyehnànhàrà 
me oyesnàr komo ke, kekon hatà, Txesusu. 30 Àro ke, amnye masahxemtetxhe, 
rakoro. Khoryenkomo wya toto komo kayaryet me ronyaketxhe rma, 

masahxemtetxhe, rakoro, kekon hata. Ehonomnà me meryewtetxhe xarha. 
Eryewtaxaho rma, Ehsayewyana komo màwahanonketxhe, atxke manatxhe 
tawro me, ohxe manatxhe tawro me xarha, kekon hatà, Txesusu, 12 komo wya. 


Petru y noro ywenyeke wehxaha màkehe hampànà rohoko katxhàrà on ha. 


з1Опа wyaro nkekon hata, Txesusu, Semaw Petru wya. Semawu y, kekon hata. 
Semawu y, okukmanàr komo xe naha, Satanasà ymo, kekon hata. Nasànasà 
nyohonàrà wyaro окиктапаг komo xe naha. Nasànasà tànyohen hama, kàwya 
uhpunuthuru hahrà horà. Àro wyaro гта rha okukmanàr komo xe naha, 
Satanasà ymo, tàwya ayanhàn komo yonyhonàr horà, kekon hata. Ukukmaxeny 
haka kan hampànà, Khoryenkomo wya. Noro yano me okukmetxhe hampànà, 
kekon hatà, Txesusu. 32Uro ryhe kàrwonàmno, Khoryenkom yakoro, ohoko, 
kekon hatà. Semawu y, ohoko rma kàrwonàmno, rohona xenyhera harha 
oyesnàr hona. Àsok tawro hana. Uro màhnànkehe htxero hakahpa, kekon 
hatà. Amnye meramehe hakahpa harha, rohyaka harha. Àro wyaro ohxe harha 
oyexetxhe, oyowtà komo makoronomehe ha, kekon hatà, Txesusu. 

33Rohà y, kekon mak hata, Petru. Ayakoro tàtosomà гта иго. Watxa 
ymo yaka tahryemxe ro ayakoro àtehe, kekon hatà. Twayehso ro ayakoro 
àtehe, kekon hata, Petru. 

340nà wyaro haxa nkekon hata, Txesusu, дууа. Petru y, ona wyaro àkehe, 
owya, kekon hata. Noro ywenyeke wehxaha màkehe hampànà, rohoko. Màkehe 
xarha, màkehe xarha, osorwawo ro, kekon hatà. Àro wyaro гта màkehe hampànà, 
amnye rma, apaytara htàmpàra ro rma haka, kekon hatà, Txesusu, Petru wya. 


Tàxanomkahnohsom me wehxaha hampànà katxhàrà on ha. 


35O0nà wyaro nkekon xarha tà, 12 komo wya. Amnyehra dyahtxownà, 
kekon hatà. Rowya anyaknyetokonye, onà wyaro àkekonà, owyanye. 
Otxenyerun komo yonà yarhàra ehtxoko, àkekonà. Ayamatan komo 
yarhàra ehtxoko àkekon xarha. Ohrorà womun komo yarhàra ehtxoko 
àkekon xarha, owyanye, kekon hatà, Txesusu. Àro wyaro akorohra 
otontokonye, ewakryehnà me kat mehxatxkonà, kekon hatà, Txesusu. 
Towakryexem me гта amna nehxakonà, ketxkon hata, 12 komo. 

36Amnye rma haxa tàxanomkahnohsom me harha wehxaha, kekon 
hatà, Txesusu. Àro ke tkatxhonke oyehtokonye, akatxho komo atxoko, 
otxenyerunu yon komo rma, ayamatan komo xarha, kekon hatà. Àwatmamra 
oyehtokonye, ehekahtxoko, awatman komo, katxefara wyarono, oyekrunhotho 
komo. Ohononàthàyamo rma tàmtxoko, txenyeru hona, owyanye awatman 
komo yehekahtoho me, kekon hatà, Txesusu. Àro wyaro mpana ehtxok ha, 
tàxanomkahnohsom me harha ryesnàr ke. 37 Onà wyaro àkehe, owyanye, kekon 
hatà. Tàxanomkahnohsom me wehxaha hampànà, Khoryenkom karyehtan 
yawo ro rma haxa ryehtxoho me. Onà wyaro nkehe, rohoko, àmenhosahonhàrà. 

Waha kom kukuru moson hama katxho me naha һатрапа, toto komo wya. 

Aro wyaro rma nkehe, amenhosahonhara, rohoko, kekon hata. Aro wyaro 
katxhàrànhàr yawo ro tàxanomkahnohsom me wehxaha, kekon hata, Txesusu. 
38Amna уоһа y, on xenyko, ketxkon hata, nyamoro. On xenyko, amna 
watmanà, asako, katxefara wyarono, ketxkon hata. Àna ha, kekon mak 

hatà, Txesusu, àwyanye. 


Khoryenkom yakoro Txesusu rwonàmàthàrà on ha. 


39Taa. Owto ymo hoye toy hatà, Txesusu. Oryefera yàhàn hona toy hatà. 
Àsna уоһа tàtosom me nehxakon hata. Akoro гта totxownà hata, ànhananàhrà 
ro komo. 40 Àsna àtehe katxho na rma totxownà hata. Àto tehtokonye, ona 
wyaro nkekon hatà, Txesusu, àwyanye. Khoryenkom yakoro orwonàmtxoko, 
anhà nkukmahtor me oyehtxoho menye, kekon hatà, Txesusu, àwyanye. 

а Аһуауепуе toy hata, meya nyhe txko hata, toh yarymaxaho yothahtoho 
na rma hata. Ато tehtoko neryewtay hata, tosoknar ho. Khoryenkom 
yakoro nàrwonàmye hata. 42 Apa y, ryeryewhamtoho hona uro ukurunhoko, 
rokurunhonàr xe oyehtok mak ha, kekon hatà. Rano me rohra mak ryesnàr 
xe wehxaha. Ayano me ro ryhe ryesnàr xe wehxaha, kekon hatà, Txesusu, 
Khoryenkomo wya. 43 Àtoko rma nosonyhoy hata, kahe yawono, Khoryenkomo 
nànyaketxho rma. Txesusu wya nosonyhoy hatà. Nakoronomay hatà, tahoxerye 
nyhe ehtxoho me. ^^Thenyehra гта haxa neryewakon hata, Txesusu, tàhnawo. 
Àro ke teryewrye ro rma haxa nàrwonàmye hatà, Khoryenkom yakoro. 
Heramuhtekon hatà, thenyehra hatà, teryewhamrà ke mak hatà. AÀheramkuru 
гта, kamsuku wyaro nehxakon hata. Kahtekon hata, yukryeka hona. 

45Тагугопатаѓхће гта, nasanàmye harha tà. Toy harha tà, 
tànhananàhrà го komo hyaka. Nànàhtxownà hata, nyamoro ha, 
tekhokanàr komo ke rma haxa mak hatà. Ànàhxemo rma yonytxownà 
hata, Txesusu. 46 Tànàkhoryehra mahtxok haryhe, kekon hata, àwyanye. 
Asanàmtxok harha. Khoryenkom yakoro orwonàmtxoko, anhà 
nkukmahtor me oyehtxoho menye, kekon hatà, Txesusu, àwyanye. 


Xuknewyana yoh komo wya Txesusu yahosàthàrà on ha. 


47 Àro wyaro Txesusu wya tatoko гта nomohtxownà hata, toto komo, 
thenyehra hatà. Wahoro nomokyakon hatà, Xuknasà. 12 komo kukuru 
rma mok nehxakon hatà. Txesusu hahnohye hatà, tàwya amtxuhkanàr 
horà. 48Onà wyaro haxa nkekon hatà, Txesusu, àwya. Àsok tawro hana 
Toto me Enusaho mamtxuhken ha, kekon hata. Uro mamtxuhken hama, 
waha komo wya ronytxoho me, àwyanye rahohtoho me, kekon hatà. 

49Опа wyaro nehutwetxkon hata, Txesus yakoron komo. Nahohsatxow 
hamà, moxamo, waha komo, ketxkon hatà, tàhnawonye. Àro ke, onà 
wyaro nketxkon hatà, àwya. Amna yohà y, etahahranye kat amna naye, 
amna watman ke, katxefara wyaron ke, ketxkon hatà, àwya. 

50 Ukukur komo гта tototho hanakay hata. Khoryenkom màn yonye ro 
komo yohà ymo yanototho rma hanakay hatà, txaray. Howehenohnàtho 
rma yawotoy hatà. 

51 Ona wyaro haxa nkekon hata, Txesusu. Àro wyarohra ehtxoko, 
kekon hatà, takoron komo wya. Toto hanatho yahey hatà. Nenyhoryey 
harha tà. Hanahtoy hatà. 

52Àto nehxatxkon hatà, Khoryenkom màn yonye ro yoh komo, ahosno 
ynye ro yoh komo xarha, horykomo komo xarha. Noro yahohso omohxemo 
komo rma nyamoro hatà. Onà wyaro nkekon hatà, Txesusu, àwyanye. Àsok 
tawro twatmanke momohtxowà, kekon hata. Àsok tawro tkatxefaranke 
momohtxowà. Waha me uro menyatxow hama, kekon hata, Txesusu. 

53 Emahona ro ohyawonye wehxaknano, Khoryenkom màn yawo. Ато 
rma ryehtoko, rahohsàra rma mehxatxkenano, kekon hatà. Amnye rma 
haxa uro mahohsatxow hamà, Khoryenkomo yehutwatxho hoye ro mak 
ha. Amnye rma rahohsehe, owyanye, awaràn yohà ymo, Khoryenkomo 
yehutwatxho hoye ro mak ha, kekon hatà, Txesusu, àwyanye. 


Petru wya noro ywenyeke wehxaha katxhàrà on ha. 


54 Àro wyaro Txesusu wya katxhe rma, noro yahohtxownà hatà. Txom 
katxownà hata. Natxownà hata, nàmno ymo yaka, Khoryenkom màn 
yonye ro komo yohà ymo màn yaka. 

Àwenaryenye toy hata, Petru, moxe nyhe hata. 55 Namno ymo watxan 
yawo nehxatxkon hata, toto komo. Weheto yarymatxownà hata. Ато rye 
rma neryewtatxownà hatà. Àwawonye rma neryewtay hatà, Petru. 

56 Àto nehxakon hatà, omaso, anotonano. Petru yonyey hatà, weheto 
hona. Àto eryewtaxaho rma yonyey hatà. Nenytxehkekon hatà. Txesus 
yakoronotho komo kukuru moson hama, kekon hata, Petru hoko. 57 Norohnà 
uro wosà y, kekon mak hatà, Petru. Noro ywenyeke wehxaha, kekon hatà. 

58 Mexehra ehxah me пого yonyey hata, toto, anaro. Nyamoro kukuru 
omoro hama, kekon hata, àwya. Norohnà uro hoymo y, kekon mak hata, 
Petru. Noro ywenyeke wehxaha, kekon hatà. 

591 ora yonatàtxhe rma, ona wyaro nkekon hata, toto, anaro. Karyeryeya 
honotho me nay hama, mosonà, kekon hata, Petru hoko. Txesus 
yakoronotho me хаха mpana naha ha, kekon hata, teryewrye ro hata. 60Опа 
wyaro nkekon mak hatà, Petru. Hoymo y, àsok màken haryhe, kekon hatà. 
Orwon hutwahra wehxaha. Yaworohra màkehe. Noro ywenyeke wehxaha, 
kekon hatà, Petru. Àro wyaro àwya tatoko rma, nàhtàmye hatà, apaytara. 

61 Petru hyaye moxehra nehxakon hata, Kohkomo. Ато ke neramay hata, 

Petru weke. Noro yonytxehkekon hata. Àro ke, Kohkomo rwonàmàthàràtho 
hutway harha tà, Petru. Noro ywenyeke wehxaha màkehe hampànà, rohoko, 
katxhàràtho rma hutway hatà. Màkehe xarha, màkehe xarha, osorwawo ro, 
katxhàràtho rma, àro wyaro rma màkehe hampànà amnye rma, apaytara 

htàmpàra ro rma haka, katxhàràtho гта hutway hata, Petru. 62Аго Ке nahatakay 
hatà, nàmno watxan yaye. Nàratay hatà, thenyehra. Noseryehokekonà rma haxa 
mak hata, tàwya noro ywenyeke wehxaha katxhàràtho hok hata. 


Tosonytxaxemà ro komo wya Txesusu yonytxatxhàrà on ha. 


63Txesusu yownohyatxkon hatà, ahosnyenhàyamo. Netahetxkon 
hata. (^Nempatanyohomtotxownà хага tà. Empatanyohomtosaho 
wya rma, onà wyaro nketxkon hatà, tàwyanye ewnohrà me rma 
hatà. Onok oyotahano, etaxko mpa, ketxkon hatà, àwya. Etaxko 
тра, oyotahanyenhàrà, ketxkon hata, àwya. 65 Апаг me rha atxke 
nàrwonatxkon xarha tà, noro hoko, thenyehra hatà. Wàràhyaketxkon hatà. 

66Sa, nenmahye hata. Nohsamnohtxownà hata, horykomo komo, 
tosonytxaxemà ro komo rma. Khoryenkom màn yonye ro yoh komo xarha, 
àyweronàhyamano ynye ro кото xarha, omeroro гта nohsamnohtàkatxownà 
hata. Таһуакапуе Txesusu yokhotxownà hata, ahosno ynye ro komo wya. Ona 
wyaro nketxkon hata, àwya. 67 Oskarymako, amna wya, ketxkon hata. Kryestu 
me manaye. Oskarymako, amna wya, ketxkon hatà. 

Опа wyaro haxa neyuhtxownà hata, Txesusu. Rowya Kryestu uro tatoko 
гта, yaworo màken hama kahra ro mak manatxhe ha, kekon hata. 68 Коугуа 
àsok wehxano, owyanye, tatoko rma, royukhura ro mak manatxhe ha, kekon 
hata, Txesusu, àwyanye. 69 Amnye Khoryenkom hanaka eryewtaxah harha 
mpana naha ha, Toto me Enusaho, kekon hata. Ehonomnà xaxa hanaka rma, 
howehehra eryewtaxah harha mpànà naha ha, kekon hatà, Txesusu. 

70 Àro wyaro owya tatoko, Khoryenkom muru uro màkeno rma 
hamà, ketxkon hatà, nyamoro ha, omeroro. Noro mehra kat manaye, 
ketxkon hata. Noro me wehxan hama, owyanye, kekon hata, Txesusu. 
71Yaworohra гта haxa noskaryman hama, denytxanàr kom me, 
ketxkon hatà, tàwyanye rma. Àro ke, noro yanhànà yokarymany komo 
yonytxahra harha tehtxe. Noro rma atxke nàrwonàmno, Khoryenkom 
hoko, denytxanàr kom me, ketxkon hatà, tàwyanye rma. 


Peratusu hyaka Txesusu yaràthàrà on ha. 


23 1Nasanàmtxownà hata, tosonytxaxemà го komo, ohsamnohxemo komo 
гта. Txesusu yatxownà hata, Peratusu hyaka, kofehnakno hyaka. 
2Noro hoko atxke nàrwonatxkon hatà, Peratus yakoro. Homayana 

heno komo tarymatxe keknano, mosonà ymo, amna yanan komo wya, 

Xuknewyana komo wya, ketxkonà rma haryhe tà. Txenyerun komo 

yàmpàra harha tehtxe, Sesa wya, keknan xarha. Kryestu иго akayaryet 

komo, keknan xarha, ketxkonà rma haryhe tà. Àro wyaro àwya tatoko 

rma, amna nahohsako, ketxkonà rma haryhe tà, Xuknewyana yoh komo, 

Peratusu wya. 

зОпа wyaro nkekon hata, Peratusu, Txesusu wya. Xuknewyana komo 
kayaryetà omoro, owya, kekon hatà. Omoro rma, Xuknewyana komo 
kayaryetà omoro màkano, kekon hatà, Txesusu, àwya. 

^Onà wyaro nkekon hatà, Peratusu, àwyanye, Khoryenkom màn 
yonye ro yoh komo wya, toto komo wya xarha, ohsamnohxemo komo 
wya. Ohxe we naha ha, mosonà, rowya, kekon hata. Ehxera we naha ha, 
anhànà, rowya, kekon hata, àwyanye. 

5Noro hoko nàrwonatxkonà rma haxa mak hatà, nyamoro ha, teryewrye 
ro hatà. Toto komo yeryehokehe, mosonà ymo, thenyehra, ketxkonà rma 
haryhe tà. Atxke hananàhyatxhe. Xukneya yamtar horye àhananàhsonye 
tehe, ketxkonà rma haryhe tà. Amnyehra Karyeryeya yamtar hon komo 
hananàhyakonà htxero hakahpa tà. Amnye гта tanon komo hananàhyaha 
хата. Tàwya àhananàhtoho kom hoye ro neryehoketxhe, àwyanye 
ауагутапаг kom horà, ketxkonà гта haryhe tà, Peratusu wya. 


Peratusu wya Eroknesà hyaka Txesusu yarhothàrà on ha. 


Ато wyaro tàwya enytxatxhe гта, ona wyaro nkekon hata, Peratusu, 
àwyanye. Karyeryeya honotho me naye, mosonà, kekon hata. Karyeryeya 
honotho me naye. 7Àna hama, Karyeryeya honotho me nay hata, ketxkon 
hata. Аго Ке, ona wyaro nehutway hata, Peratusu. Karyeryeya honotho me 
tehtoko, Eroknesà mryenon me nay hama, kekon hata, tàwya rma. Àro ke, 
Txesusu yarhoy hatà, Eroknesà hyaka. Xerusaryen hona omohsah me nehxakon 
hakahpa tà, Eroknesà. Àro ke, noro hyaka narhoy hatà, Peratusu, tanoto komo 
wya. 

STàwya Txesusu yonyetoko, teryehorye nehxakon hata, Eroknesà. Аѕок 
tawro hana. Mexe rma haxa Txesusu yonyàr xe nehxakon hatà. Ekaytà 
yonytxanyenhàr kaxe ryhe tà nehxakon ha. Àro ke пого yahoxetà yonyàr xe 
nehxakon hatà. Tahoxetà hutwamohsotho yenyàr xe nehxakon hatà, àwya. 

9 Àro ke nàrwonakon hatà, Txesus yakoro, mex hatà. Àsok naye, owya, kekonà 
roro hata, anaro rha hoko, thenyehra hata. Eyukhura mak nehxakon hata, 
Txesusu. 

10 Àto harha nehxatxkon hatà, Khoryenkom màn yonye ro yoh komo, 
àyweronàhyamano ynye ro kom yakoro xarha. Atxke nàrwonatxkonà 
rma hatà, Txesus hoko, thenyehra rma haxa mak hatà. !! Norohnàtho 
wyaro rma haxa Txesusu yeryatxkon hatà, Eroknes komo, tanoto kom 
yakoro xarha, arymano ynye ro kom yakoro rma. Newnohyatxkon hatà. 
Honomtotxownà hata, enyhoru Ке, ehonomnà komo honon ke, tàwyanye 
ewnohrà me rma hatà. Thononke rma narhoy harha tà, Eroknesà, Peratusu 
hyaka. 

12 Àro rma ho osox harha nehxatxkon hatà, Eroknes komo, Peratus 
yakoro. Amnyehra osoxehra nehxatxkonà htxero hakahpa tà. 

Amoyathohoko yahkotohen hona katzhara on ha. 


13Taa. Anyeknyo yeryey hata, Peratusu. Khoryenkom màn yonye ro 
yoh komo yanyekye hatà. Xuknewyana yoh komo rma, toto komo xarha 
yanyekye hata. Àro ke, àhyaka nohsamnohtàkatxownà hata, omeroro hata. 

140Опа wyaro nkekon hata, Peratusu, àwyanye, Txesus hoko. Moson mehtxowà, 
rohyaka, kekon hatà. Homayana heno komo tarymatxe keknano, toto komo wya, 
màkatxowà, kekon hata. Ато Ке, noro yakoro kàrwonàmno, onenytxanàr kom me. 
Noro yanhànà ehxera ro mak nahko, rowya, kekon hata. Onekarymatxhàyam 
yawo rohra mak nahko, mosonà, rowya, kekon hata, Peratusu. 15Àro wyaro rma 
rha nkan hatà, Eroknes xarha, àhoko. Àro ke nekhon harha, rohyaka, kekon hatà. 
Twayehkahorye naha, atxke tesnàr ke, màketxhe, omnyamo. Twayehkahoryehra 
haxa we naha ha, rowya, anhànà ehxera esnàr ke, kekon hatà, Peratusu. 

16 Аго ke àhpokhehe marma, ranoto komo wya, àhanatanàhrà horà, 
kekon hatà. Àwyanye àhpoketxhe rma, wenampatakehe, kekon hatà, 
Peratusu. 17 Toto kom yano me ahryemxahotho yonampatakanye ro 
kax mak nehxakon hatà. Asahxemtontokony yohà, towenyxa tototho 
yonampatakanye ro me nehxakon hatà, Peratusu, toto kom yano me hatà, 
àwyanye thoryen heno komo yohokoko àtothàrànhàrà hutwantok yoh hatà. 

180nà wyaro haxa nketxkon hata, toto komo, omeroro, teryewrye ro 
hatà. Àwayehkahoko hxak ha, mosonàtho, ketxkon hata. Mosonàhnà 
enampatakahoko. Barakmas haxa enampatakahoko, amna yano me mak 
ha, ketxkon hata. 1? Watxa ymo yaka ahryemxahonhàrà гта пого hata, 
Barakmasà, Homayana heno komo tarymatxe kanyenhàr me tesnàr ke 
hatà. Xerusaryen ho Homayana komo yarymatxahke nexey hatà. Toto 
heno yotahanyenhàr me xarha nehxakon hata, Barakmasà. 

20 Txesusu yonampatakanàr xe гта nehxakon hata, Peratusu. Àro ke 
nàrwonàmye xarha tà, toto kom yakoro. 21 Ona wyaro nketxkon mak 
hatà, nyamoro ha. Amoyathohoko, yahkotohen hona, ketxkon hatà, 
teryewrye ro hata. Amoyathohoko, yahkotohen hona, ketxkon hata. 

22Nàrwonàmye xarha tà, Peratusu. Osorwawo ro rma nàrwonàmye hata, toto 
kom yakoro. Àsok ehtxoho hoye го wamoyathoheno, kekon hata. Àsoke ryhe 
naye, anhànà, owyanye. Atxke ehtoko, wamoyathohen hamà. Ehxera mak 
naha, anhànà, rowya, kekon hata. Àro ke àhpokhehe marma, ranoto komo wya. 
Àwyanye àhpoketxhe rma, wenampatakehe, kekon hatà, Peratusu, toto komo wya. 

23 Atàáknahra ro mak nehxatxkon hata, toto komo. Nàrwonatxkonà гта haxa 
mak hatà, teryewrye ro rma haxa mak hatà. Amoyathohoko, yahkotohen hona, 
ketxkonà rma haxa hatà. Amoyathohoko, yahkotohen hona, ketxkon hatà. 

Ато ke neyuhtxownà haxa hata, Peratusu. 24 Àrwonàmàthàyam yawo ro 
rma Txesusu yamoyathohoy hatà. Onà wyaro nkekon hatà, tanoto komo wya, 
arymano ynye ro komo wya. Yahkotohen hona amoyathoso atxok ha, kekon hatà, 
àwyanye. 2» Watxa ymo yaka ahryemxahonhàràtho ryhe yonampatakahoy hata, 

noro enampatakahoko tawro ke rma haza mak hata, toto komo wya. Homayana 
komo yarymatzahkenotho rma yonampatakahoy hata, toto heno yotahanyenhara 
rma hata. Txesus haxa ryhe yamoyathohoy hata, nyamoro yano me ro rma hata. 


Woràskomo komo y oyotàhnàn kom haxa owratatxoko katxhàrà on ha. 


26'Тхеѕиѕи yatxownà hata, arymano ynye ro komo. Tàtonàr kom me toto 
yahohtxownà hata, txom. On wewe yahkotoheno arko ha, отого, ketxkon hata, 
àwya. Semawu rma noro hatà. Seryen honotho rma mok nehxakon hatà. Noro 
rma, owto ymo hona nomokyakon hatà. Noro motaka yahkotoheno yanàmtxownà 
hata. Ато ke narày hata, Txesus wenarye hata. 27 Àwenarye rma rha tetxkon hata, 
toto komo xarha, woràskomo komo xarha, thenyenohnà komo rma. Nàratetxkon 
hatà, woràskomo komo. Nehokoyatxkon hatà, noro heno hnànà. 

28 Àwetxenye neramay hatà, Txesusu. Onà wyaro haxa nkekon hatà, àwyanye. 
Woràskomo komo у, Xerusaryen hon komo у, kekon hata. Rohnànàhnà ryhe 
owratatxoko. Oyotàhnàn kom haxa owratatxoko, ohokyam komo hnàn xarha, 
tanàhnohsom me rma haxa oyesnàr komo ke, kekon hatà, Txesusu. 29 Àsok 
tawro hana. Amnye, onà wyaro nketxhe hampànà, woràskomo heno komo, 
Xerusaryen hon heno komo. Àhokhunu ro me ryesnàr xe wehxaha haryhe, 
ketxhe hampànà, teryewhamnohsom me гта haxa tesnàr komo ke, kekon hata, 
Txesusu. Yuhnahnà ro me rma ryesnàr xe wehxaha haryhe, enartahnà ro me 
rma ryesnàr xe wehxaha haryhe, ketxhe hampànà, teryewhamnohsom me гта 
haxa tesnàr komo ke, kekon hata, Txesusu. 30 Kwayehsà haka, аһа ymo hak 
ryeryemnukno, aha txko hak ronamno, ketxhe hampànà, Xerusaryen hon heno 
komo, teryewhamnohsom me rma haxa tesnàr komo ke, kekon hatà, Txesusu. 

31 Wewe enyhoru wyaro uro wehxan hama, ranhàn ehxera esnàr ke, 
kekon xarha tà. Wewe enyhoru rma yanàhnohpàra natxow hama, toto 
komo. Ranàhnohyatxhe mak ha, kekon hatà. Wewe àwayehsahotho 
wyaro haxa ryhe natxhe, Xerusaryen hon heno komo, atxke rma haxa 
tesnàr komo ke. Nyamoro heno rma, tanàhnohsom me rma haxa natxhe 
hampànà, amnye ha, kekon hatà, Txesusu. 


Txesusu yamoyathothàrà on ha. 


32Taa. Anaro heno komo xarha yaryatxkon hatà, arymano ynye ro 
komo. Wahanho komo rma nyamoro hatà, asak hatà. Txesusu wyaro rma 
rha yahkotohen hona tamoyathosom me nehxatxkon hatà. 

33Amoyathono ytxoho ro na nahatakatxownà hata, okno yhutho 
yotxhotho onà katxho na rma hatà. Àto tehtokonye, Txesusu 
yamoyathotxownà hata, yahkotohen hona. Wahanho heno komo xarha 
yamoyathotxownà hata. Txesus hanawo nehxatxkon hata, nyamoro 
heno. Anaro howehehra nehxakon hatà. Anaro xarha howehe nehxakon 
hatà. 

34Khoryenkom yakoro nàrwonàmye hata, Txesusu, tamoyathonyenhàyam hoko. 
Apa y, oseryewhokako, moxam hoko, kekon hatà. Moxam hoko oseryewhokako, 
tanhàn komo hutwahra esnàr komo ke, kekon hatà, tamoyathonyenhàyam hoko. 

Txesusu womunutho yokamtxownà hata, tàwyanye гта. Tohu txko 
yarymatxownáà hata, tàwyanye xenytxoho me, tàwyanye àrotho uro 
hama katxho me. Àro wyaro nekamtxownà hata, tàwyanye гта. 

35 Àto nehxatxkon hatà, toto komo. Nenyatxkon hatà. Eh komo ryhe, Txesusu 
yownohyatxkon hata. Toto komo yonyhoryetxownà hata, mosonà, ketxkon hata. 
Tano me ro hak nosonyhoryeno, Kryestu me tehtoko, Khoryenkomo nànyaketxho 
me rma tehtoko, Khoryenkomo nwahanonkatxho me rma tehtoko, ketxkon hatà, 
Xuknewyana yoh komo. Ато wyaro rma newnohyatxkon hata. 36Arymano ynye 
ro komo xarha newnohyatxkon hata. Аһуака haxa totxownà hata. ÀAwokru me 
ufa xkunu yàmtxownà haryhe tà, àwya. Tutxunyemà гта yàmtxownà haryhe 
tà, àwya. 37 Ona wyaro nketxkon hata, àwya. Xuknewyana komo kayaryet me 
oyehtoko, osonyhoryeko, ketxkon hatà, arymano ynye ro komo. 

38Txesus yohoye nehxakon hatà, àmenhosaho. Xuknewyana komo 
kayaryet heno mosonà katxho гта аго hata, àmenhosaho. 

39 Txesusu wàràhyakay hata, wahanho heno komo kukuru, 
amposohtosah heno komo kukuru. Kryestu mehra kat manaye, kekon 
hatà. Kryestu me oyehtoko, osonyhoryeko, ayano me ro, àwayehpàra 
oyehtxoho me, kekon hatà. Amna xarha enyhoryeko, àwayehpàra rma 
rha amna yehtxoho me, kekon hatà, noro heno, Txesusu wya. 

40Neyey mak hatà, anaro heno. Khoryenkom hona toseryehporye mahko 
haryhe, kekon hatà, tkukur heno wya. Asok tawro hana. Noro wyaro 
amoyathosah me rma rha tehxan hamà, kàwrotho xarha. Àro ke toseryehporye 
mahko haryhe, Khoryenkom hona, kekon hatà. 4! Kàwrotho rma, atxke rma 
haxa tehxakon hama. Twayehkahoryem me rma haxa tehxan hama, kekon 
hatà. Kanhànàthàrà yehetho rma on hamà, kwayehrà. Moson haxa ryhe, anhàn 
ehxera ro mak naha ha, kekon hatà, wahanhotho, tkukur heno wya. 

42Onà wyaro nkekon xarha tà, Txesusu wya. Amnye ehonomnà me 
momokyan hatà, kekon hatà. Toto komo kayaryet me rma momokyan hatà. Àro 
wyaro ehonomnà me xaxa oyomoknàtoko, rohutwahkahpàra exko, kekon hata, 
wahanhotho. 43Onà wyaro yaworo xaxa àkehe, owya, kekon hata, Txesusu, àwya. 
Amnye rma haxa eryehotanàhsah me harha mpànà manaha ha, rowyaro rma rha 
Khoryenkomo hyawo oyesnàr ke, kekon hatà, Txesusu, wahanhotho wya. 


Txesusu wayhàthàrà on ha. 


44Таа. Kamàmà thataw harha nehxakon hata. Каа, nawanay mak hata, 
yukryeka yamtar horye, omeroro hatà. Osonyhera harha nehxakon hakahpa 
tà, катат heno. З oras nenatày hata, tawanye гта hata. 45 Аго wyaro гта 
hak ehtoko, Khoryenkom màn yawonotho newaraxkay hatà. Thoko rma 
newaraxkay hatà, wom yatxarakaxahotho, Khoryenkom màn yawonotho. 

46 Nàrwonàmye haxa hata, Txesusu, teryewrye ro hata. Apa y, rokato 
ahosko, kekon hatà, Khoryenkomo wya. Ohyaw hak nahko, rokato, kekon 
hatà. Àro wyaro tàwya katxhe rma, wayehye hatà. 

47 Àto nehxakon hatà, arymano ynye ro komo yohà, 100 komo yohà 
гта. Txesusu wayehrà yonyey hata. Tàwya xenyetxhe гта, опа wyaro 
nkekon hatà. Ohxe xaxa nay hamà, Khoryenkomo, kekon hatà. Enyhoru 
me xaxa nahko hama, moson heno, kekon xarha tà, Txesus hoko. 

48 Àsok hana nehxatxkon ha, toto kom ha. Txesusu wayehrà yonyxe 
ohsamnohtàkaxemo komo rma mokyam nehxatxkon hatà. Tàwyanye 
xenytxehkatxhe rma, nosowankahetxkon hatà, toseryehokanàr 
komo ke hata. Àro wyaro гта bàn kom yaka harha totxownà hata, 
tosowankahanàr kom me гта hata. 49 Аїо nehxatxkon xarha tà, Txesus 
yakoronotho komo, woràskomo kom yakoro xarha. Moxe ro rma, 
omeroro nenytxehkatxownà hatà. Woràskomo komo rma, Karyeryeya 
yamtar hoye omohsahotho me nehxatxkon hatà, Txesus yakoro 
omohxemotho komo rma hatà. 


Txesusu yekehàtho yonamàthàrà on ha. 


50 Taa. Peratusu hyaka toy hatà, horykomo. Xose rma noro hatà. 
Arymateya honotho rma mok nehxakon hatà, Xukneya yamtar honotho 
rma hatà. Tosonytxaxemà ro komo kukur me nehxakon hatà. Enyhoru 
гта mok nehxakon hata, yaworon xaxa hata. 51 Kàkayaryet kom 
me Khoryenkom nànyaknyàrà hona ro nehxakon hatà. Horykomo 
komo yanwekye hatà, noro ha. Txesus hoko tosonytxantokonye rma, 
nanwehtxownà hata. Awyanye twayehkahorye naha mosonà tatoko гта, 
ana hama kahra ro mak nexey hata. Àro wyaro nehxakon hatà, Xose. 

52Noro rma toy hatà, Peratusu hyaka. Txesusu yekehàtho yanàr xe 
wehxaha, rowya enamtoho me, kekon hatà, àwya. Àro ke narhoy hatà, 
Peratusu, àwya. 

53 Ато ke ekehàthàrà yowye hata, yahkotohen hoye. Karamye hata, 
wom ke, enyhoru rma ke. Nenamye hatà, toh yowtar yaka, onamno 
ytxoho yaka. Toto heno komo yonamtoho mehra hak nehxakon hatà. 
54Hokano ytxoho yawasàn yosnaka rma tà nenamye ha, Xuknewyana 
komo yosonyhoryetxho yawasàn ho rma hatà. 

55 Xose wenarye totxownà hatà, woràskomo komo. Karyeryeya yamtar 
hoye omohxemotho komo rma mokyam nehxatxkon hatà, Txesus 
yakoronotho komo rma hatà. Onamno ytxoho na totxownà hatà, Xose 
wenarye hatà. Toh yowtarà yonytxownà hatà. Enamrà xarha yonytxownà 
hata. 56 Дго wyaro tàwyanye xenyetxhe гта, totxownà harha tà, bàn kom 
yaka. Ownyaku thoxnyemà yonyhoryetxownà hata, tàwyanye ekehàthàrà 
karyenàr horà. Hokano ytxoho yawasàn ho hokatxownà htxero hakahpa 
tà, tàyweronàhyamatxho kom yawo ro hatà. 

Txesusu yasanamathara on ha. 


2 4 18а, nenmahye hata, domenku. Enmahrà ro totxownà hata, 
woràskomo komo. Onamno ytxoho na totxownà hata. Ownyaku 

thoxnyemà yatxownà hata. Tànenyhoryetxhàyamo rma yatzowna hata. 

2 Tohu ymo ahutoho ymo yonytxownà hata. Ewtar hotaye etakaxaho гта 

yonytxownà hata. 3Àro yaka nowomtxownà hata. Ehxera mak nehxakon 

hatà, ekehàthàrà. ^Henta haryhe, ketxkon hatà. Uhutwahra nehxatxkon hatà. 

Àtoko rma nosonyhotxownà hata, àwyanye, toto wyaron komo, asako. 
Thononke nehxatxkon hatà. Onkaxnyo ynye me nehxakon hatà, àhonon komo. 

5Noseryehyatxkon hata, woràskomo komo. Àro ke newanatxownà hata. 
Osompothàra rma nehxatxkon hatà. 

Onà wyaro nketxkon hatà, asakon komo, àwyanye. Àsok tawro momohtxowáà, 
хаго, ketxkon hata. Àsok tawro momohtxowà, xaro. Onamno ytxoho yawohra 
nay hama, àwayehpànà, karyheno, ketxkon hata. Onehonàr komo гта, tan 
ehxera naha. 67 Nasanàmno ha, àwayehxemo kom waye, ketxkon hata. Noro 
rwonàmàthàràtho hutwahkahpàra ehtxoko. Karyeryeya yamtar ho гта hak 
tehtoko, onà wyaro oskarymahra kat nehxakonà, owyanye, ketxkon hatà. 
Tahohsosom me naha hampànà, Toto me Enusaho, toto komo wya, anha 
komo wya, kahra kat nehxakonà, owyanye. Yahkotohen hona tamoyathosom 
me naha hampànà, kahra kat nehxakonà. Osorwawo ro enmahàtxhe, 
nasanàmyaha harha hampànà, àwayehxemo kom waye, kahra kat nehxakonà, 
owyanye. Muhutwahkahyatxok katà, ketxkon hatà, asakon komo, woràskomo 
komo wya. 8Àro ke, Txesusu rwonàmàthàràtho hutwatxownà harha tà. 

9Taa. Àsnye ro totxownà harha tà, woràskomo komo. Txesus yakoronotho 
komo hyaka totxownà hata. Omeroro nekarymatxehkatxownà hata, 
àwyanye, 11 komo wya, akoron komo wya xarha, omeroron komo wya. 

10 Woràskomo rye mokyam nehxatxkon hata, ekarymany komo. Anaro 
Maryeya hatà, Maknara honotho rma hatà. Anaro xarha Xoana hatà. 
Anaro xarha Maryeya rma rha hatà. Txaku yonà rma noro hatà. Anar 
komo xarha, wosà rye rma mokyam nehxatxkon hatà. Maryeya yakoron 
komo rma nyamoro hatà. 

Nekarymatxehkatxownáà hata, 11 komo wya, Txesusu nànyaknyàr 
komo wya. п Àro wyaro hama kahra mak nehxatxkon hata, 11 komo. 
Yaworohra màketxow hama, ketxkon mak hata. Atohnawo гта haxa 
orwonatxow hamà, ketxkon hatà, 11 komo, woràskomo komo wya. Txesusu 
yasanàmàáthàr hoko, yaworo xaxa nay hama, kahra nehxatxkon hata. 

12Petru haxa ryhe toy hatà, onamno ytxoho na. Karyhe toy hatà. 
Àhotawo newanay hatà, ewtar yaka tàwya xenytxoho me. Womutho 
marma yonyey hatà. Ekehàthàrà ehxera mak nehxakon hatà. Àro ke 
noseryehokekon hatà. Toseryehokanàr me rma toy hatà, bàn yaka harha, 
àsok tawro harha tawro me hatà. 

Emaws hona tatosom komo wya Txesusu yosonyhothara on ha. 


13Àro rma ho owto txko hona tetxkon hatà, toto komo, asako. Txesus 
yakoronotho kukur komo rma mokyam nehxatxkon hatà. Emaws hona 
tetxkon hatà, owto txko hona. Xerusaryen hoye moxe nyhe nay hatà, 
Emawsà. 11 kerometrus me nay hata, àmoxenonà. Àsna rma tetxkon hatà. 
14 Asama yarye tàtonàr kom me nosonytxetxkon hatà. Txesusu wayhàthàr 
hoko nosonytxetxkon hata, asanàmàthàrà yokarymatxho hoko хата hata. 

15 Ато wyaro osonytxantokonye гта, hahnohtxownà hata, Txesusu. 
Asama yarye toy hata, akoronye. 16Тхеѕиѕ me пого yonyhera mak 
nehxatxkon hatà. Anar me tonyxem me nehxakon hatà, àwyanye. 

17 Eten kom hoko mosonytxetxow harha, kekon hatà, Txesusu, àwyanye. 
Eten kom hoko mosonytxetxow harha, otonàr kom me, kekon hatà. Kràk, 
horohtxownà hata. Ekhokaxaho гта yonytxownà hata, Txesusu. 

18Neyukye hatà, anaro. Kàryeyopasà rma noro hatà. Onà wyaro 
nkekon hatà, Txesusu wya. Eten kom hok hana amna nosonytxan ha, 
kekon hatà. Eten kom hana kohoryatxok ha, Xerusaryen ho. Àro kom 
hoko rma amna nosonytxano. Enytxahra manaye, kekon hatà. Omeroron 
komo rma nenytxetxok hamà. Xerusaryen hona omohxemo komo xarha 
nenytxetxoko, tokarymaxem me rma haxa esnàr ke. Omoro marma 
enytxahra manay hamà, kekon hatà, Kàryeyopasà, Txesusu wya. 

19Eten kom hoko гта àro wyaro màken harha, kekon hata, Txesusu, àwyanye. 

Txesusu yexetxhàràtho hoko ryhe àro wyaro amna nkehe, ketxkon hatà, 
àwya. Nasarye honotho rma noro ha. Khoryenkomo rwonà yokarymanye 
ro me nehxakonà. Ehonomnà me rma haxa nehxakonà, Khoryenkomo 
wya, toto komo wya xarha, ketxkon hatà. Ehonomnà me rma eryehokano 
yeryakonà. Hananàhno yeryakon xarha, ehonomnà me rma rha, ketxkon 
hata, Kàryeyopas komo. 20 Norotho гта yahohsetxoko, Peratusu wya, 
Khoryenkom màn yonye ro yoh komo, horykomo komo xarha. Nahohsetxoko, 
àwya twayehkahorye naha tawro horà, ketxkon hatà. Yahkotohen hona 
namoyathohetxoko, àwya, ketxkon hata, Kàryeyopas komo. 21 Атпа ryhe, 
Khoryenkomo nànyaketxho me noro amna nenyaknan haryhe. Ehsayewyana 
komo yonyhoryeny me noro amna nenyaknan haryhe, ketxkon hatà. 

Onà wyaro xarha amna nkehe, owya. Osorwawo ro nenmahyako, 
àwayhàtxhe, ketxkon hata. 22Amna yeryehokatxowà гта haxa mak ha, amna 
wosàn komo. Enmahrà ro totxow hata, onamno ytxoho na, ketxkon hata. 

23 Ekehathar yonyhera mak nahtxok hata. Ehxera harha nahko hata, ketxkon 
hatà. Àro ke ekarymaxe nomohtxow harha, amna hyaka. Kahe yawon komo 
ryhe amna nenyo, katxow xarha, amna wya. Tonyxerye harha naha, Txesusu, 
katxow hatà, kahe yawon komo, àwyanye, ketxkon hatà, Kàryeyopas komo. 
24 Àro ke totxowà, amna kukur komo xarha, onamno ytxoho na. Woràskomo 

komo rwonamatharatho yawo ro nenytxow hata. Txesusu yonyhera rma 
nahtxok hatà, ketxkon hatà, Kàryeyopas komo, Txesusu wya. 

25Опа wyaro haxa nkekon hata, Txesusu, àwyanye. Tàywenyeke manatxow 
hama, kekon hata. Akàhpàra rma manatxow hama. Thenyehra rma haxa 
nmenhotxownà hata, Kryestu hoko, amnyehran heno komo, Khoryenkomo 
rwonà yokarymanye ro heno komo. Uhutwahra mak manatxow hamà, kekon 
hatà. Noro hoko yaworo xaxa nay hamà, ànmenhothàyamo, kahra mak 
manatxow hama, kekon hata, Txesusu. 26 Teryewhamnohsom me хаха mpana 
nehxak ha, Kryestu, ehonomnà me harha tehtxoho me. Àro wyaro xaxa 
mpànà nehxak ha, nyamoro heno nmenhotho yawo ro tehtxoho me, kekon 
hatà, Txesusu, Kàryeyopas komo wya. 

27 Àtoko гта Khoryenkom karyehtanà hutwamohsoy hata, àwyanye. Thoko 
rma àmenhosahonhàrà rma hutwamohsoy hatà. Moyses heno nmenhotho 
htxero hutwamohsoy hatà, àwyanye. Khoryenkomo rwonà yokarymanye ro 
heno komo nmenhotho xarha hutwamohsoy hatà. Thoko rma ànmenhothàyamo 
hutwamohsotàhkay hatà, Txesusu, omeroro, Kàryeyopas komo wya. 

28Taa. Owto txko hahnohtxownà haxa hata. Asna apa katxhàrà rma 
hahnohtxownà hata. Txesusu ryhe, tàtosom me гта nehxakon hata. Oknompàn 
me nenyatxkon hatà. 29 Àro ke, onà wyaro nketxkon hatà, àwya. Tano rma exko, 
amna hyawo, ketxkon hatà, teryewrye ro hatà. Kokmamno hawe. Àro ke tano 
rma exko, amna hyawo, awanaka rma haxa esnàr ke, ketxkon hatà, àwya. Àro 
ke, aman kom yaka toy hata, Txesusu, àhyawonye rma tesnàr horà. 

30 Akoronye nasahxemtoy hata. Noro ryhe, екеуи yanàmye hata, 
tasahxemtontokonye. Àro hoko nàrwonàmye hatà, Khoryenkom yakoro. 
Nowye hatà. Nekamye hatà, àwyanye. 31 Àtoko rma Txesus me harha 
nenytxownà hata, Kàryeyopas komo. Nosomtatkay mak hata, пого ha. 
Noro yonyhera harha nehxatxkon hatà. 

32 Àsok hana tahko ha, ketxkon hata, tàwyanye гта. Teryehorye гта haxa 
tahko hama, kàwya пого yonytxantoko. Asama yarye komoknàtoko, teryehorye 
rma haxa tahko, àwya Khoryenkom karyehtanà hutwamohsontoko. Teryewrye 
ro rma haxa nahko, keryehotatho, kàhnawo, weheto noruknutokono wyaro 
mak ha, ketxkon hatà, Kàryeyopas komo, tàwyanye rma. 

33Amamehra nasanàmtxownà hata. Xerusaryen hona harha 
totxownà hatà. Àto nehxatxkon hatà, 11 komo, akoron komo xarha. 
Ohsamnohxemo komo гта yonytxownà hata, Kàryeyopas komo. 

з4Опа wyaro nketxkon hata, àton komo. Kohkomo nasanàmno 
hama, àwayehxemo kom waye, ketxkon hata. Yaworo xaxa nay hama. 
Nosonyhon hatà, Semawu wya, ketxkon hatà. 

35Kàryeyopas kom haka rha nekarymatxownà hata, àton komo wya. Asama 
yarye tàtothàyamotho yokarymatxownà hata. Nekarymatxehkatxownà hata, 
àwyanye. Àwya ekeyu yownàtoko ryhe, Kohkom me harha amna nenyo, 
ketxkon xarha tà, Kàryeyopas komo, àwyanye. 

Tanhananahra rotho komo wya Txesusu yosonyhothara on ha. 


36 Ато wyaro Kàryeyopas komo wya ekarymantoko гта, Txesusu 
ryhe nosonyhoy hata, àton komo wya, omeroron komo wya. Àwawony 
harha nehxakon hatà. Teryehorye hak nahko, oyowan komo, kekon hatà, 
àwyanye. 37 Noskatokatxownà mak hatà, nyamoro ha, thenyehra rma 
haxa mak hatà. Mokro ymo ha okatonho, ketxkon hatà. 

38 Àsok tawro moseryehtxow harha, rohona, kekon hata, Txesusu, àwyanye. 
Àsok tawro rohutwahra manatxow harha. Àsok tawro, Txesus me mokro 
naye, okatonho me haxa kat naye, màketxow harha, ohnawonye, kekon hatà. 
39Xenytxoko, ramorà, rohrorà xarha. Uro ryhe uro, kekon hatà. Uro ahetxoko, 
owyanye noro moson hamà katxho me, kekon hatà. Okatonho ehàmra nay 
hama. Àyotxehpàra пау hama. Uro ryhe, tuhnye wehxaha. Tàyotxehke xarha 
wehxaha, kekon hata, Txesusu, àwyanye. 40 Ато wyaro tàwya katxhe гта, 
tamorà yonyhoy hatà, àwyanye. Tàhrorà xarha yonyhoy hatà, àwyanye. 

41 Noro me naye, ketxkonà гта hata. Ameryekahra mak аго wyaro 
nketxkon hatà. Teryehorye tehtxoho kom hoye ro haxa ryhe, noro me naye 
ketxkon hatà. Àsok tawro harha, ketxkon xarha tà. Àro ke, onà wyaro 
nkekon hatà, Txesusu, àwyanye. Woto ehxera naye, ohyawonye, kekon 
hata. 42Kana hoye nàmtxownà hata, àwya. Etxesaho гта yàmtxownà hata, 
àwya. 4^3Nahosày hata, Txesusu. Nonoy hata, àyweroronye. 

44Таа. Опа wyaro nkekon xarha tà, Txesusu, àwyanye. Amnyehra, 
ohyawonye rma hak ryehtoko, koskarymekonà, owyanye, kekon hatà. Onà 
wyaro rma àkekonà. Rohoko àmenhosahonhàr yawo ro rma haxa wehxaha 
hampànà, àkekonà, owyanye, kekon hata. Moyses heno nmenhotho yawo ro 
wehxaha hampànà, àkekonà. Khoryenkomo rwonà yokarymanye ro heno komo 
nmenhotho yawo ro xarha wehxaha hampànà, àkekonà. Wano komo karyehtan 
yawo ro xarha wehxaha hampànà, àkekonà, owyanye, kekon hata, Txesusu. 

45 Ато wyaro tàwya katxhe гта, àÀmenhosahonhàrà hutwamohsoy hata, 
àwyanye, enkukmahrany harha ehtxoho me. Khoryenkom karyehtanà 
rma hutwamohsoy hatà, àwyanye. 

46Onà wyaro katxho me гта naha, àmenhosahonhàrà, kekon hata, àwyanye. 
Teryewhamnohsom me naha hampànà, Kryestu, katxho me гта naha. 
Osorwawo ro enmahàtxhe, nasanàmyaha harha hampànà, àwayehxemo kom 
waye, katxho me хата naha, àmenhosahonhàrà, kekon hata. 47 Токагутахет 
me naha Һатрапа, Kryestu, katxho me xarha naha. Xerusaryen hon komo 
htxero nenytxetxhe hampànà, katxho me хата naha. Anaro rha yana komo 
хата, omeroron komo, nenytxetxhe hampànà, katxho me хата naha, 
àmenhosahonhàrà, kekon hata. Anar me harha ayanhànàthàyamo xenytxoko 
ketxhe hampànà, ekarymany komo, toto komo wya, katxho me xarha naha. 
Noseryewhokehe, Khoryenkomo, ayanhànàthàyam hoko, ketxhe hampànà, 
katxho me xarha naha. Àro wyaro amna nkehe, owyanye, Kryestu yano me 

mak ha, ketxhe hampana, ekarymany komo, toto komo wya, omeroron komo 
wya, katxho me xarha naha, àmenhosahonhàrà, kekon hata, Txesusu. 

48Àro wyaro àmenhosahonhàr yawo ro ryehtxoho menyatxoko, omnyamo. Àro 
ke mekarymetxhe hampànà, onenyetxhàyamo, toto komo wya, kekon hata. 49Uro 
ryhe, royàm nàmrà ànyakyaha hampànà, ohyakanye. Rokato wàmyaha, toto 
komo wya, kanyenhàr me naha, royàmà. Ànàmrà rma ànyakyaha, ohyakanye, 
kekon hata. Noro yomokhàra ro гта haka tano гта hak ehtxoko, Xerusaryen ho 
rma haka. Kahe yaye tomohsomà гта, tahoxerye гта haxa mpana oyeryatxhe ha, 
ohnawonye, kekon hatà, Txesusu, tànhananàhrà rotho komo wya. 


Kahe yaka Txesusu tothàrà on ha. 


50 Taa. Xerusaryen hoye natxownà hata, Txesusu. Betanya màtkoso 
natxownà hata. Ато tehtoko, natahoyotkay hata. Khoryenkom hak 
oyowakryetxowà, kekon hata, àwyanye. 51 Аго wyaro tàwya tatoko гта, 
àhyayenye toy hatà, Txesusu. Nasanàmye hatà, kahe yaka. 

520nà wyaro nketxkon hata, ànhananàhrà rotho komo. Ehonomnà me 
xaxa nay hamà, Txesusu, ketxkon hatà. 

Taa. Xerusaryen hona harha totxownà hatà, Txesusu nhananàhrà 
rotho komo. Teryehorye rma haxa nehxatxkon hatà. 53 Emahona ro 
Khoryenkom màn yawo nehxatxkon hatà. Apa y, ohxe xaxa manaha, 
ketxkonà roro hatà, Khoryenkomo wya. 

NMENHOHOTHO TKESUSU 
YEKETKHARANHARA 
ON HA. 





Khoryenkomo yehutwatzho yokarymanye yezetzhara on ha. 


1 1Khoryenkomo yehutwatxho yokarymanye mosona katxho ryhe, amnyehra 
гта haxa nehxakonà, akàhtono yhera го гта haka. Noro гта, ato rye гта 
nehxatxkonà, Khoryenkom yakoro. Khoryenkom me гта nehxakonà. 2Noro 
ryhe, Khoryenkom yakoro nehxakonà, akàhtono yhera го гта haka. 3 Akàhtono 
yeryeye, omeroro mak ha. Noro nakàhtohtorà ehxera ro mak naha. ^Tano me 
ro rma karyhe naha, noro ha. Karyhe kehtxoho komo xarha, noro yano me rma 
rha naha. Kawasmeny kom me naha. »Awaràn wawo kehtokonye, kawasmetxow 
hamà, awasànà. Àro wyaro rma rha, yaworon xaxa hutwamohsehe, noro, 
kàwyanye, anhàtho komo wya. Noro yarymahra ro mak naha ha, anhà. 


Xowawu nyaketxhàrà on ha. 


6 Toto nyakye, Khoryenkomo. Xowawu пого ha, toto yosotà. 7 Noro гта, 
kawasmeny komo yokarymaxe nomokye. Yaworon xaxa hutwamohsonye 
rma yokarymaxe nomokye, toto komo wya noro hona xenytxoho me. 
Xowawu wya ekarymatxho hoye ro ryhe, noro hona nenyatxow hama, 
toto komo, omeroro. 8 Кауаѕтепу kom mehra mak nehxakonà, Xowawu. 
Noro yokarymax haxa ryhe nomokye. 


Toto me harha Txesusu yatakàhtothàrà on ha. 


9Yukryeka hona nomokye, kawasmeny komo, yaworon xaxa. Omeroron 
komo yawasmeny me гта naha, пого ha. 10 Yukryeka ho harha nehxakonà. 
Noro rma, yukryeka yakàhtoye. Noro hutwahra mak nehxatxkonà, yukryeka 
hon komo. 1 Tànakàhtothàrà hona nomokye. Xuknewyana kom yowto 
hona ryhe nomokye. Noro yahohsàra mak nehxatxkonà, nyamoro, ukukuru 

komo гта. 12 Yakenohnà kom marma, пого yahohtxownà. Noro hona harha 
nenytxownà. Nyamoro wya ryhe, опа wyaro nkekonà. Omnyamo ryhe, 
Khoryenkom hokru me harha manatxhe, kekonà, àwyanye. 13 Nyamoro гта 
nenutxownà harha. Toto yano mehra nenutxownà harha, thoryen heno kom 
yano mehra mak ha, toto hun yano mehra mak ha. Khoryenkom yano me 
haxa ryhe nenutxownà harha, ekato me, пого hokru me harha. 

14Khoryenkomo yehutwatxho yokarymanye mosonà katxho rma, toto 
me harha natakàhtoye. Tan hak nehxakonà, kwawonye. Towahke rma haxa 
nehxakonà. Yaworon me rma haxa nehxakonà. Ehonomnà me xaxa ryhe noro 
yonyatxkon hatà, akorono ro komo. Àsok hana ehonomnà me nehxakon ha. 
Tàyàm muru ro me ehonomnà me xaxa nehxakon hatà, àyweroronye. 

15Noro hoko гта, опа wyaro nkekon hata, Xowawu, teryewrye ro hata. 
Noro mokro ha kekon hatà, toto komo wya. Noro ryhe wekarymeknano, 
owyanye. Nomokyaha, anaro, rohryetayo, àkeknano, owyanye. Noro rma, 
roho rma haxa naha, àsok tawro hana, ronurhura ro rma haka tehxemà 
ro me tesnàr ke, àkeknano, kekon hatà, Xowawu, toto komo wya. 

1léTowahke гта haxa tehtxoho hoye ro kowakryetxownà, noro 
ha. Kowakryetxhe rye гта haxa. 17 Moyses heno wya ryhe 
kàyweronàhyamahotxownà, Khoryenkomo. Txesusu Kryestu wya haxa 
ryhe kowakryetxehkahotxownà. Noro ryhe, kowakryenye ro kom me 
naha. Yaworon xaxa yokarymanye ro me naha. 18Khoryenkomo yony 
komo ehxera ro mak naha, toto. Umuru haxa ryhe, hutwamohsoye, 
kàwyanye. Tàyàm muru ro rma noro ha, tàyàm nàhnànà txko. 


Xowawu wya Txesusu yokarymatxhàrà on ha. 


19Tkukur komo nyahtxownà hata, Xuknewyana yoh komo, Xowawu 
hyaka. Khoryenkom màn yonye ro kukuru komo гта nyahtxownà 
hatà. Nyamoro yakoronomanye ro kukuru komo xarha nyahtxownà 
hatà, Ryefeta kukuru komo rma hatà. Xerusaryen hoye totxownà hatà, 
Xowawu hyaka. Onok отого kaxe ànyahxemo komo гта nyamoro hata. 
Àro ke noskarymay hatà, noro, àwyanye. 

20 Yaworo noskarymay hata. Oskarymahra wehxan hama, moxamo 
wya, kahra mak nehxakon hatà. Onà wyaro haxa noskarymay 
hatà, ànyahxemo komo wya. Kryestu mehra wehxaha, kekon hatà, 
àwyanye. Nomokyaha hampànà, Kryestu, Khoryenkomo nànyaketxho, 
katxhàrànhàr mehra wehxaha, kekon hatà, àwyanye. 

21O0nok me haxa manaye, ketxkon hata. Опок me haxa manaye. Eryeyas haxa 
omoro. Nomokyan harha tà, noro heno. Norohnà katà omoro, ketxkon hatà. 

Norohnà mat uro, kekon hata. 

Khoryenkomo rwonà yokarymanye ro haxa omoro, ketxkon hatà. 
Tomohsom me nay hatà, noro, Moyses heno nekarymatxho rma. Norohnà 
kata omoro, ketxkon hata. 

Norohna mat uro kekon hata, Kowawu. 

22Onokà ryhe omoro, ketxkon hata. Onoka ryhe отого. Атпа 
nyaknyenhàr komo yoyuknuru xe amna naha. Àro ke oskarymako, amna 
wya eyuhtoho menye, ketxkon hatà. 

23Esaeyas heno nmenhothàrànhàr yawo ron uro, kekon hatà, Xowawu. 
Ona wyaro nkehe hampànà, ahehnawono, teryewrye ro, katxhàrànhàrà 
rma uro. Kohkomo ryhe nomokyan hatà, àro ke osonyhoryetxoko, 
kehe hampànà, toto komo wya, katxhàrànhàrà гта uro, kekon hata. 
Rohoko ryhe, аго wyaro nkekonà, Esaeyas heno, Khoryenkomo rwonà 
yokarymanye ro heno, kekon hatà, Xowawu, ànyahxemo komo wya. 
24Farysew komo nànyaketxhàyamo rma nyamoro hatà. 

25Опа wyaro nketxkon xarha tà, àwya. Aymomno ynyàr hoko 
tehxoryehra manaha, ketxkon hatà. Kryestu mehra oyehtoko, àro hoko 
tehxoryehra manaha. Eryeyas heno mehra oyehtoko, Khoryenkomo 
rwonà yokarymanye ro mehra oyehtoko, aymomno ynyàr hoko 
tehxoryehra manaha. Àsok tawro aymomno meryan harha, ketxkon hata, 
àwya. 

26Опа wyaro neyuhtxownà hata, Xowawu. Ото ryhe, tuna kwaka 
aymomno weryaha, kekon hatà. Awawonye naha, anaro. Noro 
hutwahra mak manatxhe. 27 Rohryetayo ryhe пого. Àhrorà womun 
yasotà wompokahra wehxaha, esnaka rma haxa ryesnàr ke, kekon hatà, 
Xowawu, ànyahxemo komo wya. 

28Betanya ho tehtoko, àro wyaro nkekon hatà, àwyanye, Xoknaw mon 
ho tehtok hata. Ato rma aymomno ryakon hata. 


Xowawu wya kahneru mxekrà wyarono mokro katxhàrà on ha. 


29Enmaháàtxhe, Txesusu yonyey hata, Xowawu. Tàhyaka omoknàrà 
rma yonyey hatà. Àro ke, onà wyaro nkekon hatà, toto komo wya. 
Mokro ha, kekon hata. Kahneru mxekrà wyarono mokro, totahaxem 
me tesnàr ke. Totahaxem me ehxe Khoryenkomo nànyaketxho rma 
mokro. Noro rma, toto komo yanhànàtho yownye me naha, kekon 
hata, Xowawu. 30 Мого ryhe wekarymeknano, owyanye. Nomokyaha, 
anaro, rohryetayo, àkeknano, owyanye. Noro rma, roho rma haxa 
naha, àsok tawro hana, ronurhura ro rma haka tehxemà ro me tesnàr 
ke, àkeknano, kekon hatà, Xowawu. 31Uro ryhe, noro hutwahra hak 
wehxakonà. Noro hutwamohsoso ryhe komokye, ronyaknyenhàr yano 
me. Tuna kwaka aymomno yxe komokye, toto komo wya noro hutwatxho 
me, Ehsayewyana komo wya noro mok hama katxho me, kekon hata, 
Xowawnu. 

32Tànenyetxhàrà xarha yokarymay hatà. Khoryenkom yokato wenyako, 
kekon hatà. Watkuk me nehxako, ronenyàr me. Kahe yaye nàhteko, noro 
hona. Noro ho rma nehxaknano, mexe nyhe txko, kekon hatà, Xowawu. 

33Noro hutwahra ehxahonhàrà rma uro. Ona wyaro kanyenhàr me mak 
nehzakona, ronyaknyenhara. Amnye toto hona rokato htonara menyaha 
hampana, noro ho rma naha hampana, kanyenhar me nehzakona, rowya. 
Noro ryhe, anar me aymomno yeryaha hampana, rokato nyakyaha 
hampana, toto kom hona, aymomtoho komo rma aro ha, noro wya, 
kanyenhàr me nehzakona, ronyaknyenhara, tuna kwaka aymomno yxe 
ronyaknyenhara rma, kekon hata, Kowawu. 34Arwonamathara yawo ro 
rma wenyako. Aro ke, noro hutwany me harha wehzaha. Khoryenkom 
muru moson hama kany me harha wehzaha, owyanye. 


Txesusu wya tanhananahra ro me toto komo yarathara on ha. 


35Sa, nenmahye xarha tà. Àto nehxakon hata, Xowawu, thataw hata. 
Àhyawo nehxatxkon hata, ànhananàhrà ro komo, asako. з6Аһуаһапуе 
tekon hatà, Txesusu. Tàwya noro yonyetxhe, onà wyaro nkekon hatà, 
Xowawu. Mokro ha, kekon hata. Kahneru mxekrà wyarono mokro, 
totahaxem me tesnàr ke. Totahaxem me ehxe Khoryenkomo nànyaketxho 
rma mokro, kekon hatà. 37 Àro wyaro tàwyanye enytxatxhe rma, Txesus 
yakoro totxownà hatà, Xowawu nhananàhrà rotho komo, asakon komo 
rma. 

38Neramay hatà, Txesusu. Takoro omoknàr komo yonyey hatà. Eten 
horà momokyatxowià, kekon hata, àwyanye. Eten horà momokyatxowà. 
Накте y, ketxkon hata, àwya. Hakme y katxho гта, Khananàhnye 
y katxho me rma naha. Hakme y, henta oyonmahyano, ketxkon hatà. 
390mohtxoko, xenyxe, kekon hata, Txesusu, àwyanye. Àro ke totxownà 
hata. Txesus mana yonytxownà hata. Enmahrà ro гта nehxakon hata, 10 
oras me ehtok hatà. Àro ke, awasnawo rma hak nehxatxkon hatà, noro 
hyawo. 

40 Asakono rma nyamoro hatà, Txesus yakoro àtoxemo rma hatà, 
Xowaw yonytxanyenhàyamo rma hatà. Antrye rma anaro hatà. Noro 
rma, Semaw Petru yowtà me nehxakon hatà. ^! Amamehra toy hatà, 
towtà horà, Semaw horà. Nehorày haxa hatà. Meseyasà ryhe amna nenyo, 
kekon hatà, àwya. Meseyasà katxho rma, Kryestu katxho me rma naha, 
Khoryenkomo nànyaketxho katxho me rma naha. Meseyasà ryhe amna 
nenyo, kekon hata, Antrye, towtà wya. 42Narày hata, Txesusu hyaka. 
Txesusu nenyey hata. Semawu omoro hama, kekon hata. Xowaw muru 
rma omoro hama. Sefas me harha kosohtehe, kekon hata, Txesusu, àwya. 
Sefas katxho rma, Petru katxho me rma naha. 

43Sa, nenmahye xarha tà. Nehutway hata, Txesusu. Karyeryeya yamtar 
hona àten hamà, kekon hatà, tàwya rma. Tàtohra ro rma haka Feryepe 
yohorày hata. Какого omok ha, kekon hata, àwya. ^^Betsayda hon me 
nehxakon hatà, Feryepe. Àro hon me rma rha nehxatxkon hatà, Antrye 
komo, Petru xarha. 

45 Taa. Natanayew yohoray hata, Feryepe. Moyses heno 
nekarymatxho ryhe amna nenyo, kekon hata, àwya. Noro heno wya 
kayweronahyamatzho kom yawono ryhe amna nenyo. Khoryenkomo 
rwona yokarymanye ro heno komo nmenhotho yawono ryhe amna 
nenyo, kekon hata. Txesusu ryhe noro hama. Nasarye honotho rma, Xose 
murunho rma noro hama, kekon hata, Feryepe. 

46 Àna matà, kekon mak hatà, Natanayew, àwya. Enyhoru komo ehxera 
ro mak naha ha, Nasarye hon komo, kekon hatà. Omok ha xenyxe kekon 
hatà, Feryepe, àwya. Àro ke toy hatà, Natanayew. 

47 Tàhyaka omoknàrà yonyey hata, Txesusu. Xenytxoko, mokro 
ha, kekon hatà, àton komo wya. Ehsayewyana me nay hamà, mokro. 
Ehsayewyana rma, yaworon me xaxa naha. Àtemarontahnà ro me naha, 
kekon hatà, Txesusu, Natanayew hoko. 

48 Àsoke ryhe uro muhutweno, kekon hatà, noro, àwya. Àsoke ryhe uro 
muhutweno. Onà wyaro neyukye hatà, Txesusu. Feryepe wya oyokhàra 
ro rma haka konyo, kekon hatà, àwya. Fek yoh yahomyawo rma oyehtoko, 
konyo, kekon hatà. 

49 КҺапапаһпуе y, kekon hata, Natanayew, àwya. Khoryenkom muru 
omoro hama. Ehsayewyana komo kayaryetà omoro hama, kekon hata. 

50 Ona wyaro neyukye hata, Txesusu. Rohona menyan hama, kekon 
hatà, àwya. Fek yoh yahomyawo oyehtoko konyo àkan marma, owya. 
Àro hoye ro marma, rohona menyan hama. Àro yohono rma haxa 
menyaha hampànà, amnye, ehonomnà me xaxa owya ronytxoho me, 
kekon hatà, Natanayewu wya. 51 Onà wyaro yaworo xaxa mpànà àkehe 
ha, owyanye. Kahe yatahurmakanàrà menyatxhe hampànà, kekon hata. 
Kahe yawon komo menyatxhe hampànà. Khoryenkom yanoto komo rma 
menyatxhe hampànà. Asanàmrà komo, àhtonàr komo xarha, menyatxhe 
hampànà, kekon hata. Toto me Enusah hoye nasanàmyatxhe hampànà. 
Noro hona nàhtetxhe xarha hampànà, onenyàr kom me, kekon hatà, 
Txesusu, Natanayewu wya, àton komo wya xarha. 


Kana ho Txesusu wya tahoxetà yonyhothàrà on ha. 


1 АѕаКо ro enmahàtxhe, Капа ho harha nehxakon hata, Txesusu. 
Karyeryeya yamtar hono rma àro ha, owto txko, Kana. Àton komo 
nasahxemtotxownà hata, toto hehtatho hoko. ÀAhyawonye nehxakon 
hatà, Txesus yonà. 2Asahxemtoso anyehxah me rma rha nehxatxkon hatà, 
Txesus кото, ànhananàhrà ro kom yakoro xarha. 

3 Asahxemtontokonye, nenatày hatà, ufa xkunutho. Ehxera harha 
nehxakon hatà. Àro ke nekarymay hatà, àyonà, Txesusu wya. 
Àwokuthuyamo ehxera harha nay hatà, kekon hatà, àwya. 

^Eme y, kekon hata, Txesusu. Asok tawro mekarymen harha, rowya. 
Àhoko ryehtxoho mehra rma hak naha, kekon hata. 

5Onà wyaro haxa nkekon hata, àyonà, anotonano komo wya. Àsok kom 
hana nken ha, noro ha, owyanye, kekon hatà. Àwya onà wyaro ehtxoko 
katxhe rma, noro eyuhtxoko, kekon hatà, Txesus yonà, anotonano komo wya. 

6Àto nehxakon hata, oryenà ymo, toh kahsaho ymo. Àyakenonà гта, 6 me 
nehxakon hatà. Tuna yonà rma àro hatà, Xuknewyana komo yosomyakorokatxho 
rma hatà, tàyweronàhyamatxhàyamotho yawo ro osonyhoryetxho komo rma hatà. 
Àsok hana nehxakon ha, aràhtotho ha, 80 tutum hana, 120 tutum haxa hana. 

7 Àro hoko rma, onà wyaro nkekon hatà, Txesusu, anotonano komo 
wya. Tuna ke aràhtotàhkatxoko moro ymo, oryenà ymo, kekon hata. Àro 
ke naràhtotàhkatxownà hata, àhotaha ro гта haxa mak hata. 8Àhoye 
rma anàmtxok ha, kekon hatà, àwyanye. Atxoko, àmàtànà hyaka, kekon 
hata. Àro ke natxownà hata. 

9Типа me ehxahotho kukmay hata, àmàtànà. Ufa xkun me harha 
nehxakon hata. Tuna me exetxhàràtho hutwahra nehxakon hata, noro. 
Anoto kom marma nhutwetxkon hata, anàmnyenhàyam kaxe. Noro haxa 
ryhe, uhutwahra nehxakon hata. Аго ke, thehtaxemà yanyekye hata. 10Ona 
wyaro nkekon hata, awya. Ohxe rma haxa nay hama, ona, kwokru komo, 
kekon hatà. Tasahxemtontokonye, wahoro htxero tukhoryemà yokamyatxow 
hama, toto komo. Mahtuk me, àwahuramàtxhenye, àkhohnàtho harha 
yokamyatxhe, kekon hatà. Àro wyaro natxow hamà, toto komo, omeroro, 
tasahxemtontokonye. Omoro haxa ryhe, tukhoryem xaxa menhon hamà, 
mahtuk me. Àsok tawro hana. Ohxe rma haxa nay hamà, onà, ufa xkunu, 
anarotho yoho rma haxa mak ha, kekon hata, amatana, thehtaxemà wya. 

11 Àro wyaro htxero tahoxetà yonyhoy hata, Txesusu, toto komo wya, 
Kana ho tehtok hatà, Karyeryeya yamtar hono rma ho tehtok hatà. Àro 
wyaro rma ehonomnà me xaxa nosonyhoy hatà. Àro ke, onà wyaro 
nketxkon hata, ànhananàhrà ro komo. Noro mokro hama, ketxkon hata. 

12 Àro tàhto rma toy hatà, Txesusu, Kafahnaw hona. Akoro totxownà 
hatà, àyon komo, ewtà komo xarha, ànhananàhrà ro komo xarha. 
Kafahnaw ho nenmahtxownà hata, yake rohra hata. 


Khoryenkom màn yawonotho komo krunyemeketxhàrà on ha. 


13Taa. Xuknewyana komo yasahxemtotho hahnoke nehxakon hatà. 
Thoryen heno komo yohokoko àtothàrànhàrà hutwatxho rma àro hatà, 
asahxemtotho komo. Àtoko rma toy hatà, Txesusu, Xerusaryen hona. 

14Khoryenkom màn yawo nehxatxkon hata, twarawantaxemà ro komo. 
Faka yàmnye ro komo nyamoro hatà, kahneru yàmnye ro komo xarha hatà, 
watkuku yàmnye ro komo xarha hatà. Àto rma rha nehxatxkon hatà, txenyeru 
yomtakayonomanye ro komo xarha, tahon kom ho eryewtaxemo hata. 

Omeroro nenytxownà hata, Txesusu. 15 Àro ke, otame máàtmomye hata, 
àhpohtxoho komo. Àro rma ke nukrunyemehtxownà hatà, Khoryenkom 
màn yaye. Omeroro nukrunyemehtxekatxownà hata, kahneru kom hata, 

faka xarha hata, toto komo zarha hata. Txenyerutho xarha hahye hata. Tax, 
teryay, waratatho xarha matxakay hatà. 16Onà wyaro nkekon hatà, watkuku 
yàmnye ro komo wya. Moson atxok ha, kekon hatà. Moson atxok ha. Royàm 
màn yawo àwarawantahra ro mak ehtxoko, kekon hatà, àwyanye. 

17 Nenytxownà hata, Txesusu nhananàhrà ro komo. Àro ke, Khoryenkom 
karyehtan hoyeno hutwatxownà harha tà. Ona wyaro nkehe, атепһоѕаһопһага. 
Omàn xe rma haxa wehxaha. Ohxe esnàr xe ryehtxoho hoye ro, 

twayehkaxem me wehxaha hampànà. 

Àro wyaro rma nkehe, àmenhosahonhàrà. Àro wyaro katxhàrànhàrà rma 
hutwatxownà harha tà, Txesusu nhananàhrà ro komo. 

18Опа wyaro nketxkon hata, àton kukuru komo, Xuknewyana yoh 
kukuru komo, Txesusu wya. Onok yano me mukrunyemehtxow harha, 
ketxkon hatà. Onok yano me mukrunyemehtxow harha. Noro yahoxetà 
xenyhoko, amna wya, ketxkon hatà, àwya. 

190nà wyaro haxa neyuhtxownáà hata, Txesusu. Tarymatxehkaxem me hak 
nahko, onàtho, Khoryenkom mànàtho, kekon hata. Atarymatxehkaxahotho 
гта weryaha harha. Osorwawo ro enmahàtxhe, weryaha һата, kekon hata. 

20 Àsok tawro harha, ketxkon hata, Xuknewyana yoh komo. 46 me 
amna txemnyehàntaye, on yenyàr hoko, Khoryenkom тап yenyàr hoko. 
Àsok katà meryan harha, отого, osorwawo ro enmahàtxhe, ketxkon hata. 

21Txesusu rwonà hutwahra mak nehxatxkon hata. Tàwya Khoryenkom 
mana tatoko гта, thoko гта nàrwonakon hata, thun hoko rma hata. 22 Amnye 
hutwatxownà harha tà, ànhananàhrà ro komo, Txesusu wayhàtxhe mak hata. 
AÀwayehxemo kom waye asanàmàtxhe гта, àrwonàmàthàrànhàrà hutwatxownà 
harha tà. Ona wyaro katxownà harha tà. Thoko гта yaworo xaxa nkekon hama, 
katxownà harha tà. Khoryenkom karyehtan hoyenotho txko hoko xarha, yaworo 
xaxa nken hama, пого hoko, katxownà harha tà, ànhananàhrà ro komo. 


Toto yehutwatxho hutwanye ro me Txesusu yexetxhàrà on ha. 


23Xerusaryen ho roro rma nehxakon hatà, Txesusu, asahxemtontokonye 
rma haka. Thoryen heno komo yohokoko àtothàrànhàrà hutwatxho hoko 
ehtokonye rma haka, àto roro rma nehxakon hatà. Àto rma ehtoko, noro 
hona nenytxownà гта haryhe tà, toto komo, thenyenohnà komo, tàwyanye 
ahoxetà yonyàr ke mak hatà. Tahoxetà yonyhekon hatà, àwyanye, anaro 
rha eryehokano ytxoho hoko tesnàr ke hata. 22 Ehutwamohsotàhkahra 
mak nehxakon hatà, àwyanye, ?5toto komo hutwatxehkanye ro kaxe. Toto 
yehtxoho ekarymako, rowya, kanyehnà ro me nehxakon hata. АѕоК tawro 
hana, toto yehutwatxho hutwanye ro me tesnàr ke hatà. 


Nekoknemusu hananàhàthàrà on ha. 


3 1,2Таа. Kohsaya toy hata, horykomo, Txesusu hyaka. Nekoknemusu 
noro hatà, esotà. Farysew komo kukuru rma mok nehxakon hatà, 

Xuknewyana yoh komo kukuru rma hata. Noro rma toy hata, Txesusu 
hyaka, kohsaya hatà. Khananàhnye y, kekon hatà, àwya. Khoryenkomo 
nànyaketxho me manaha, атпа wya. Noro yano me hananàhno ynye ro 
me manaha, amna wya, kekon hata. Ayakoronomen hama, Khoryenkomo. 
Àsok tawro hana, owya ayahoxetà yonyhonàr ke, anaro rha eryehokano 
ytxoho hoko oyesnàr ke. Ayakoronomahra noro yehtok haxa, àro hokohra 
oyesnàràtho haryhe mà, kekon hatà, Nekoknemusu. 

зОпа wyaro neyukye hata, Txesusu. Ona wyaro yaworo xaxa mpana 
àkehe ha, owya, kekon hatà. Tonuhorye harha natxhe, toto komo, 
Khoryenkomo mryenon me harha tehtxoho menye. Enurhura tehtokonye, 
noro mryenon mehra ro mak natxhe ha, kekon hatà, Txesusu. 

4Àsok màken harha, kekon hatà, Nekoknemusu. Àsok màken harha. 
Horykomotho me kehtoko, enurhura harha tehxan hamà. Kyon yowan 
yaka atahohsàra harha tehxan hama, kekon hata. 

5Neyukye hatà, Txesusu. Onà wyaro yaworo xaxa mpànà àkehe ha, owya, 
kekon hatà. Tuna kwaka tataymomrà komo ke tonuhorye harha natxhe, toto 
komo, Khoryenkomo mryenon me harha tehtxoho menye. Khoryenkom yokato 
yano me tonuhorye harha natxhe, kekon hatà. Àro wyaro enurhura tehtokonye, 
пого mryenon mehra ro mak natxhe ha, kekon hata, Txesusu. 6Oyon hokru me 
oyonutoho kom ho ye ro tuhnye manatxow hamà. Khoryenkom yokato yano 
me oyonutoho kom hoye ro haxa ryhe, ekato me karyhe manatxhe, ohnawonye, 
kekon hatà. 7Àsok tawro harha kahra exko, rorwon hoko, tonuhorye harha 
manatxhe katxho hoko, kekon hatà, Txesusu, Nekoknemusu wya. 

8 Непѓа nyero nomokyano, atxowowo. Henta ya nteno. Uhutwahra 
manatxow hama, kekon hata. Tano me ro rma ten hama. Fow tawro marma 
menytxetxhe. Àro wyaro rma rha, onhutwahtor kom me oyonuryatxhe 
harha, Khoryenkom yokato yano me mak ha, kekon hatà. Txesusu. 

9 Àsok tawro àro wyaro nay harha, kekon hatà, Nekoknemusu, àwya. 

loUhutwahra manaye, kekon hata, Txesusu. Ehsayewyana komo 
hananàhnye ro отого hata. Hananàhno ynye ro гта, uhutwahra гта 
manaye, kekon hata. п Опа wyaro yaworo xaxa mpana àkehe ha, owya. 
Атпа nekarymanàrà ryhe, amna nhutwatxehkatxho me naha, kekon 
hatà. Amna nenyetxho me naha. Àro wyaro hamà kahra mak manatxhe, 
отпуато, amna nekarymanàr hoko, kekon hata, Txesusu. 

12Yukryeka ho oyehtxoho komo wekarymano, owyanye. Ато hoko rma, 
àro wyaro hamà kahra rma manatxhe, kekon hatà. Àro yonytxanyehnà rma, 
kahe yawo oyehtxoho komo yonytxahra rma rha manatxow hamà. Rowya 
ekarymantoko rma, àro wyaro hama kahra rma rha manatxow hama, kekon hata. 

13Kahe yawo oyehtxoho komo yokarymany komo ehxera ro mak naha 
ha. Àsok tawro hana. Kahe yaka asanàmxemo komo ehxera nay hamà, 
kekon hatà. Toto me Enusah haxa ryhe, kahe yawo ehxah me naha. 

Noro rma, nomokye, kahe yaye. Àro ke, kahe yawo oyehtxoho komo 
yokarymany me nay hama, noro ha, kekon hata, Txesusu. 

14 Ahehnawo toto heno komo yehtoko, okoye kuknonà yakryey hata, 
Moyses heno. Àro wyaro rma rha, takryexem me naha hampànà, Toto me 
Enusaho, kekon hata. 15 Takryexem me naha Һатрапа, thona toto komo 
wya xenytxoho me. Noro hona xeny komo rma, karyhe roro harha natxhe 
hampànà, kekon hata, Txesusu. 


Kxenye rma haxa Khoryenkomo yexetxhàrà on ha. 


16Kxenye гта haxa nehxakon hama, Khoryenkomo. Àro Ке, buru ro 
txko yàmye. Towenyxanotho txko yàmye, àhona xenytxoho me, kàwyanye. 
Àhona xeny komo ryhe, àwayehpànà ro me natxhe ha. Karyhe roro harha 
natxhe ha. 17 Àsok tawro hana buru nyakye ha. Yukryeka hona nànyakye 
hama, kàhyakanye. Tanàhnohsom me manatxhe hampànà kaxehra 
nànyakye. Konyhoryexeny haxa ryhe nànyakye. 18 Noro hona kàwya 
xenyetoko, tanàhnohsom me manatxhe hampànà katxho mehra harha 
tehxaha. Àhona xenyhera rma kehtok haxa, tanàhnohsom me manatxhe 
hampànà katxho me rma tehxaha. Àsok tawro hana, Khoryenkom muru 
hona xenyhera kesnàr ke, ànàhnànà txko hona xenyhera kesnàr ke. 

19 Tanàhnohsom me natxow hama, toto komo. Àsok tawro hana, atxke 
rma haxa tesnàr komo ke hamà. Yukryeka hona nomokye, kawasmeny komo, 
yaworon xaxa hutwamohsonye гта. Noro xehra mak nehxatxkonà, toto komo. 
Awaràn wawo roro tesnàr komo xe nehxatxkonà. Yaworon xaxa hutwanàr xehra 
mak nehxatxkonà. Awasàn ho harha tesnàr komo xehra ro mak nehxatxkonà, 
atxke rma haxa tesnàr komo ke. 20 Àsok tawro hana. Kanhàn hoko kehtoko, 
awasànà xehra tehxan hamà. Kanhàn hutwamohsonye xehra tehxan hamà. 
Noro hyaka àtohra tehxan hamà. Noro hyaka tontok haxa, thutwaxem me harha 
kanhànàthàrà yesnàràtho haryhe mà. 21 Yaworo kehtok haxa ryhe, awasàn hona 
tàtehe. Yaworon xaxa hutwamohsonye hyaka rma tàtehe, yaworon me tonyxem 
me kesnàr horà, Khoryenkom yano me ohxe tonyxem me kesnàr horà. 


Xowawu yoskarymatxhàrà on ha. 


22Taa. Xukneya yamtar hona toy hatà, Txesusu. Akoro rma totxownà 
hatà, ànhananàhrà ro komo. Mexe nyhe txko àto roro rma nehxatxkon 
hatà. Tuna kwaka aymomno yeryatxkon hatà. 

23Xowaw xarha, aymomno yeryakonà rma hatà. Enon ho nehxakon hatà, 
noro, Saryen màhto rma hatà. Àto rma aymomno yeryakon hatà, tahtunye tuna 
yesnàr ke hata. Ahyaka nomokyatxkon hata, toto komo. Nataymompetxkon hata, 
àwya. 24 Ahryempen me гта hak nehxakon hata, Xowawu, watxa ymo yaka. 

25Taa. Nosonytxetxkon hatà, Xowawu nhananàhrà ro komo, toto 
yakoro, Xuknewyana yakoro. Aymomno ytxoho hoko nosonytxetxkon 
hatà, Xuknewyana komo yosonyhoryetxho hoko rma hatà. 

26 Ато ke totxownà hata, Xowawu hyaka. Khananahnye y, ketxkon hata, 
àwya. Aymomno yeryan hatà, mokà ymo, ohyawo ehxaho ymo. Xoknaw 
mon ho kehtokonye, ohyawo nehxaknano, ketxkon hatà. Noro yehtxoho 
mekarymeko, toto komo wya. Noro rma, tan harha nay hatà, aymomno 
ynyàr hok hatà. Omeroron komo tetxow hatà, àhyaka, ketxkon hatà. 
Omorohnà пого haxa hyaka tetxow hata, àwya tataymomponàr kom horà, 
ketxkon hatà, ànhananàhrà ro komo, Xowawu wya. 

27Neyuhtxownà hata, пого. Àsok hana tehxan ha, ehonomnà me hana, 
ehonomnà mehra haxa hana, kekon hatà. Kahe yawono ryhe khutwehe. 
Noro yano me marma ehonomnà me xaxa tehxan hamà. Ehonomnà me hak 
nahko, mosonà, kahra haxa пого yehtoko, ehonomnà mehra гта tehxan 
hama, kekon hata, Xowawu. 220mnyamo гта, roskarymanàrà menytxetxoko. 
Kryestu mehra wehxaha tawro menytxetxoko, rowya. Noro ywaho ànyahxah 
haxa uro tawro menytxetxoko, rowya, kekon hatà, Xowawu. 

29Khehtantokonye, thehtaxemà ryhe thetxe yahohsan hama, kekon 
xarha tà. Thehtaxem yanoto haxa ryhe, ahohsàra nay hamà. Noro ryhe, 
thehtaxemà rwonà yonytxehe. Àro ke, teryehorye rma haxa naha, tàwya 
enytxanàr ke mak ha, anoto me tesnàr ke mak ha, kekon hata. Àro wyaro 
rma rha, teryehorye rma haxa wehxaha, tano noro yesnàr ke mak ha. 
зоЕҺопотпа me nyhe hak nahko, пого ha. Urotho haxa, esnaka hak 
wehxe, kekon hatà, Xowawu. 


Omeroron kom yoh me Txesusu yexetxhàrà on ha. 


31Kahe yaye omohsaho ryhe, omeroron komo yoho rma haxa naha. 
Yukryeka hon komo ryhe, yukryeka ho tehxem kom marma hutwetxow 
hama. Àro kom hok marma nàrwonatxow hama. Kahe yaye omohsah haxa 
ryhe, yukryeka hona omohsaho rma, omeroron komo yoho rma haxa naha. 
32Noro rma, omeroro nekarymekon hatà. Kahe yawo tànenyetxhàrà rma 
yokarymekon hatà. Kahe yawo tànenytxatxhàrà xarha yokarymekon hatà. 
Noro yonytxahra mak nehxatxkon hatà, toto komo. Àro wyaro hamà kahra 
mak nehxatxkon hatà, noro nekarymatxho hoko. 33Ohxe enytxany kom 
haxa ryhe, onà wyaro kany me rma nehxatxkon hamà. Àro wyaro hamà, 
yaworon me xaxa nay hama, Khoryenkomo, kany me nehxatxkon hama. 

34Khoryenkomo rwonà yokarymekon hama, noro, Khoryenkomo 
nànyaketxho rma. Àsok tawro hana. Tokato rma yàmtàhkay hamà, 
Khoryenkomo, àwya. Rokato hoye wàmyaha, àwya, kahra mak nehxakon 
hata. 35 Buru xe rma haxa nay hama, noro, àyàmà. Àro ke, omeroron kom 
yoh me neryeye. 

36Khoryenkom muru hona xeny komo ryhe, karyhe roro harha natxhe. 
Noro yoyuknyehnà kom haxa ryhe, karyhe roro harha manatxhe katxho 
mehra го mak natxhe ha. Nyamoro hoko ewakhàra гого гта naha, 
Khoryenkomo, anàhnohtàkanàr kom horà. 

Samarya yamtar ho tehtoko wos yakoro Tzesusu rwonamathara on ha. 


4 1Тхеѕиѕ yokaytà yonytxatxownà hata, Farysew komo. Thenyehra гта haxa 

natxow hama, Txesusu nhananàhrà komo, пого naymomàthàyamo, ketxkon 
hata, toto komo. Xowawu nhananàhrà komo yoho nyhe thenyehra natxow hama, 
ketxkon hata. Аго wyaro tawro yonytxatxownà hata, Farysew komo. 2 Txesusuhnu 
ryhe, ànhananàhrà ro kom haxa ryhe, aymomno yeryatxkon hata. 

3O0yokaytà yonytxetxok hata, Farysew komo, tawro yonytxay hata, 
Txesusu, Kohkomo, anar komo wya. Àro ke, Xukneya yamtar hoye toy 
hata. Karyeryeya yamtar hona harha toy hata. 4$атагуа yamtar horye 
tekon hata, Karyeryeya nano yawo esnàr ke. 

5Tàtonàr me moxe ro haka owto yonyey hatà. Sekah àro hatà, owto 
yosotà, Samarya yamtar hono гта hata. Аго màhto гта nehxakon 
hata, Xose heno yowtotho, Xako heno nàmàthotho, Биги wya 
tàmsahonhàràtho. 6Xako heno katxhotho xarha, ato nehxakon hata, tuna 
yonà ymo hatà, yukryeka yakaxaho ymo hatà. Àro yohokoso toy hatà, 
Txesusu. Neryewtay hatà, tamotohrà ke hatà, moxe rma haxa omohsah 
me tesnàr ke hatà. Awanaka nehxakon hatà, 6 oras me hatà. 

7,8 Owto hona totxownà hata, ànhananàhrà ro komo. Tànyahrà komo 
yehekahso totxownà hatà. Noknomye hatà, Txesusu. Taa. Nomokye hatà, 
wosà. Samaryayana rma mok nehxakon hatà. Tuna yanàmso nomokye 
hatà. Rowokru tàmko, tuna, kekon hatà, Txesusu, àwya. 

9 Àsok tawro àro wyaro такеп harha, rowya, kekon hata, wosà. Àsok 
tawro àro wyaro màken harha, rowya. Xuknewyana ryhe omoro hamà. 
Samaryayana haxa uro. Àsok tawro rowokru tàmko màken harha, kekon 
hatà. Àro wyaro nkekon hatà, wosà, Samaryayana kaxe. Àsok tawro hana. 
Samaryayana komo rwomtohra ro mak natxhe ha, Xuknewyana komo. 

10Опа wyaro haxa neyukye hata, Txesusu. Khoryenkomo wya oyowakryetxho 
komo hutwahra manay hama, kekon hata. Uro xarha rohutwahra manay hama. 
Rowokru tàmko kanyenhàrà rma hutwahra manay hamà, kekon hatà. Owya 
rohutwantoko, omoro haxa rowokru tàmko kany me oyesnàràtho haryhe, rowya, 
kekon hatà. Owya rowokru tàmko tatoko rma, tàmràtho haryhe rowya, karyhe 
roro oynye komo гта yàmràtho haryhe, rowya, kekon hata, Txesusu. 

1 Tuna yona ymo takawanke naha, kekon hata, wosà. Tuna yanàmtoho 
еһхега wenyaha, ohyawo. Henta ya màteno, tuna horà, karyhe roro amna 
yeny horà, kekon hatà. 12Xako heno yoho nyhe kat manaye, owya. Amna 
horyen heno yoho nyhe kat manaye, owya. Noro heno ryhe, onà tuna yonà 
ymo yàmye hatà, amna wya, kekon hatà. Noro heno rma, on yaye twokru 
yanàmyakon hatà. Umuru heno komo xarha, twokru komo yanàmyatxkon 
hatà, on yaye. Toknà komo wokru xarha yanàmyatxkon hatà. Noro heno 
yoho nyhe kat manaye, owya, kekon hatà, wosà, Txesusu wya. 

13 Owyanye on yawonotho yonàtxhe rma, owohtxakonatxhe xarha, 
amnye, kekon hata, пого. 1^Owyanye ronàmàtho yonàtxhe haxa ryhe, 
àwohtxakomnà ro me harha manatxhe. Àsok hana nay ha, ronàmrà ha. Tuna 
wyaro rma nay hama, kekon hata. Yukryeka yatumnaye tuna yomoknàrà 
wyaro, ohnawonye naha ha, karyhe roro oynye komo, kekon hatà, Txesusu. 

15 Àro ryhe tàmko, rowya, kekon hatà, wosà. Rowokru tàmko, rowya, 
àwohtxakomra harha ryehtxoho me, xaro omokhàra harha ryehtxoho me, 
on yaye anàmpàra harha ryetxoho me, kekon hata, wosà. 

16Onà wyaro nkekon хата tà, Txesusu, дууа. Onyo suhtaha, kekon 
hatà. Onyo suhtaha. 

17 Ànyomnà uro, kekon hata, wosà. 

Yaworo màkano, kekon hata, Txesusu. Owya ànyomnà uro tatoko гта, 
yaworo màkano, ànyomra harha oyesnàr ke, kekon hata. 18 Тапуопуе 
oyexetxhàràtho rma uhutwehe. 5 me nehxatxkonà, onyo komo. Nyamoro hyaye 
mak motowye, kekon hatà. Amnye rma anaro kàrà hyawo manaha. Onyo ro 
mehra mak naha, пого. Yaworo màkan hama, kekon hata, Txesusu, àwya. 

19Khutwatxehkanye ro me manay hama, kekon hata, wosà. Khoryenkomo 
rwonà yokarymanye ro heno komo wyaro, khutwatxehkanye ro me manay 
hama, kekon hata. 20 Tano, аһа ymo ho, moro ymo ho, Khoryenkomo 
yowakryetxkon hatà, amna horyen heno komo, Samaryayana heno komo, 
kekon hatà. Omnyam haxa ryhe, Xuknewyana komo rma, onà wyaro 
màketxhe. Xerusaryen hona tàtohorye tehxatxhe, omeroro, Khoryenkomo 
yowakryexe, màketxhe, kekon hata, wosà. 

21 үүоѕа y, ohxe uro enytxako, аго wyaro hama tawro horà, kekon hata, 
Txesusu. Amnye, Khoryenkomo yowakryenàr xe oyehtokonye, moro ymo 
hona àtohra harha manatxhe hampànà. Xerusaryen hona àtohra xarha 
manatxhe Һатрапа, kekon hata. 22Khoryenkomo mewakryetxhe гта 
haryhe, omnyamo, Samaryayana komo. Noro hutwahra mak manatxhe, 
kekon hatà. Amna haxa ryhe, Xuknewyana komo rma, noro amna nhutwehe. 
Атпа nhutwanàrà гта атпа newakryehe. Àsok tawro hana. Xuknewyana 
komo kukuru ryhe, toto komo yonyhoryeny me naha, kekon hatà, Txesusu. 

?23Amnye, пого yowakryenàr xe xaxa tehtokonye, tàhnawonye ryhe 
newakryetxhe, toto komo, ekato me mak ha. Àro wyaro ewakryeny 
me rma natxhe, amnye rma, kekon hatà. Àro wyaro yaworo хаха пого 
yowakryetxhe. Àro wyaro towakryenàr xe naha, noro, toto komo wya, 
kekon hatà. 24Ekato me naha, Khoryenkomo, ehàmra mak ha. Àro ke, 
ekato me hak newakryetxowà, toto komo, tàhnawony mak Һа. Àro wyaro 
yaworo xaxa hak newakryetxowà, kekon hata, Txesusu. 

25O0nà wyaro nkekon hata, wosà, àwya. Tomohsom me nay hata, 
Meseyasà, Kryestu rma noro hatà, kekon hatà. Tomokàtxhe, omeroro 
hutwamohsotàhkehe hampànà, пого, kàwyanye, kekon hata. 

26Noro uro ha, kekon hata, Txesusu, awya. Noro rma, ayakoro 
kàrwonaha, kekon hatà. 

27 Àtoko rma nomohtxownà harha tà, ànhananàhrà ro komo. Ona wyaro 
nehutwetxkon hatà, tàhnawonye. Àsok tawro nàrwonan harha, wos yakoro, 
ketxkon hata, tàhnawonye. Eten xe manaye kahra mak nehxatxkon hata. 
Eten hoko orwonano, wos yakoro, kahra xarha nehxatxkon hatà. 

28 Wosà ryhe, oryenà nomye hata. Owto hona harha toy hata. Ona wyaro 
nkekon hatà, àton komo wya. 2? Omohtxoko, toto yonyxe, kekon hatà, 
àwyanye. Omohtxoko, toto yonyxe. Noro rma, omeroro ryexetxhàràtho 
yokarymano, rowya. Kryestu me nay hana, kekon hatà, wosà. 

30 Àro ke totxownà hatà, owto hoye. Txesusu hyaka tetxkon hatà. 

31O0wto ho гта hak wos yehtoko, ona wyaro nketxkon hata, ànhananàhrà ro 
komo, Txesusu wya. Khananàhnye y, on ha anyahrà, enahko ha, ketxkon hatà. 
32Anar me naha, ronyahrà, kekon mak hatà, noro. Uhutwahra mak manatxhe, 
omnyamo, kekon hatà. 33 Àro ke, onà wyaro nketxkon hatà, tàwyanye rma. Onokà 
ryhe ànyahrà yokno, ketxkon hatà. Onokà ryhe ànyahrà yokno. 34Onà wyaro 
haxa naha, ronyahrà, kekon hatà. Ronyaknyenhàrà weyukyaha rye rma haxa 
hampànà. Noro rma weyuhtukehe hampana, rowya àtàhkatxehkanàr horà, kekon 
hatà. Àro wyaro rowya noro yoyuhtoho ryhe, ronyahrà me naha. Àsok tawro 
hana. Kàwya dyahrà yonahàtxhe rma, teryehorye tehxan hamà, kwahuramrà 
ke mak ha. Àro wyaro rma rha, teryehorye rma haxa wehxaha, rowya noro 
yoyuknur ke mak ha, kekon hatà, Txesusu, tànhananàhrà ro komo wya. 

35 Anatoko ona wyaro kany me manatxow hana, kekon xarha tà, àwyanye. 
Nat yehetawawohra hak tehxatxow hama, 4 me nuno nenahtyan hama, 
ehetahra rma haka, kany me manatxow hana. Onà wyaro haxa àkehe, owyanye. 
Amnye гта haxa ehetawawo rma tehxatxhe. Àsok tawro hana. Toto komo ryhe, 
nat yeherà wyaro natxow hamà, thohsomà wyaro rma, Khoryenkomo hyaka 
tohsom me tesnàr komo ke, kekon hatà. Osompohtxoko. Mokyam ha tomohsom 
komo, thohsomà wyaro tohsom me natxow hama, noro hyaka, kekon hata. 

36 Ahotnyenhàyamo wya, tehemaxem me nay hama, àhoko exetxhàyamo. Àro 
wyaro rma rha, tehemaxem me naha, toto yohtoho, soknyenhàyamo wya, kekon 
hatà. Karyhe roro harha ehtxoho menye ryhe nekyatxow hamà, Khoryenkomo 
hyaka. Àro ke, teryehorye natxow hamà, soknyenhàyamo, àhotnyenhàyamo 
rma, kekon hatà. Teryehorye rma rha natxhe, nat yonamnyenhàyamo xarha, 
Khoryenkomo rwonà yokarymanyenhàyamo rma. Àto rye neryehotetxow hamà, 
kekon hatà. 37 Àro hoko rma, onà wyaro katxho yaworo xaxa nay hamà, anar 
komo nenamyatxhe, anar komo nhohtyatxhe, katxho rma, kàwyanye, kekon 
hatà, Txesusu. 38Nat yeherà hohso ronànyaketxho me manatxhe, omnyamo, 
kekon xarha tà, tànhananàhrà ro komo wya. Nat yonampàra mehxatxoko. 

Àro hoko atamokhera ro mak mehxatxoko. Anar komo ryhe natamokyatxoko, 
tàwyanye Khoryenkomo rwonà уокагутапаг ke, kekon hata. Nyamoro 

nenamatho гта màhohtyatxhe, omnyamo, Khoryenkomo hyaka owyanye toto 
komo yoknàr ke, kekon hata, Txesusu, tànhananàhrà ro komo wya. 

39 Àsok hana nehxatxkon ha, owto hon kom ha, Samaryayana komo rma. 
Txesus hona xeny me harha nehxatxkon hata, ukukur komo, thenyenohnà komo 
rma, wos yoskarymanàr ke mak hatà, àwya omeroro ryexetxhàràtho yokarymano, 
rowya, tawro ke mak hata. 40 Ато ke, Txesusu hyaka tàtotxhenye гта, ona wyaro 
nketxkon hatà, àwya. Amna yowto ho rma hak exko, amna hyawo, ketxkon hatà, 
àwya. Àro ke, asako ro nenmahye hata, пого, ato, àhyawonye. 

41 Àto rma ehtoko, noro hona harha nenytxownà hata, anar komo xarha, 
thenyenohnà komo rma rha, tàwyanye noro rwonà yonytxanàr ke. 42Àro ke, 
onà wyaro nketxkon hatà, wosà wya. Amna nenyaha, noro hona, ketxkon 
hatà. Oyoskarymatxhàrà hoye rohra harha, noro haxa yonytxatxho hoye 
ro amna nenyaha, àhona, ketxkon hatà, wosà wya. Àro ke, onà wyaro kany 
me harha amna naha. Konyhoryeny kom me xaxa mpànà naha ha, noro ha, 
kany me harha amna naha, ketxkon hatà, àton komo, Samaryayana komo. 


Horykomo muru yonyhoryetxhàrà on ha. 


43 Àto rma asako ro nenmahye hata, Txesusu. Asako ro enmahàtxhe, 
toy hatà, Karyeryeya yamtar hona. 

44 Ona wyaro kanyenhàr me nehxakon hata. Khoryenkomo rwonà 
yokarymanye ro komo yonytxahra ro mak natxhe, toto komo, towto 
komo honotho me ehtokonye, enytxahranye ro mak natxhe ha, 
kanyenhàr me nehxakon hatà. Àro ke, Xerusaryen hoye omohsahotho 
rma, Karyeryeya yamtar hona harha toy hatà. 

45 Àsna ahatakatxhe rma, ohxe noro yotakmetxownà hata, àton 
komo, Karyeryeya hon komo rma. Xerusaryen hona àtosahotho 
rma rha mokyam nehxatxkon hatà, nyamoro xarha, asahxemtoso 
àtosahotho rma hatà. Xerusaryen ho tehtokonye, àhok Txesus yehtxoho 
yonytxehkatxownà hatà. Àro wyaro xenytxehkanyenhàrà rma, ohxe noro 
yotakmetxownà hata, Кагуегуеуа yamtar hona harha ahatakatxhe гта. 

46Kana hona rma toy hatà, Txesusu, Karyeryeya yamtar hono rma 
hona hatà. Àto rma, ufa xkun me harha tuna yenyenhàr me nehxakon 
hatà. 

Moxehra nehxakon hatà, owto, anaro, Kafahnawu. Àto nehxakon hatà, 
horykomo. Àton komo kayaryetà yanoto kom yohà rma mok nehxakon 
hatà. Umuru ryhe, ekeh me nehxakon hatà. 

47 Тхеѕиѕ yokaytà yonytxay hata, пого. Karyeryeya hona harha 
nomokyak hatà, Xukneya hoye, tawro yonytxay hatà, toto komo wya. 
Àro ke toy hatà, Txesusu hyaka. Omok haka, kekon hatà, àwya. Omoko, 
romurunho txko enyhoryeko to. Ohxehra txko rma haxa manaye. 
Àwayehpaya rma manaye, kekon hata, teryewrye ro hata. 

48O0nà wyaro haxa nkekon hata, Txesusu, дууа. Krawame гта haxa 
rohona menyatxow hamà, kekon hatà. Rahoxetà hutwamohsotho yonyhera 
ro rma haka, rohona xenyhera roro rma manatxow hamà, kekon hatà. 

49Rohà y, omoko hxa ha, romurunho txko wayehpàra ro, kekon hata, 
horykomo. 

50 Àtok harha kekon hatà, Txesusu, àwya. Àtok harha. Ohxe naha, 
omuru, kekon hatà. 

Àro wyaro tàwya enytxatxhe rma, àro wyaro hamà kekon hatà, horykomo, 
tàhnawo. Toy harha tà. 51 Tàtonàr me tanoto komo yonyey hata. Nohsotxownà 
hatà. Ha y, ketxkon hatà, àwya. Ohxe harha manaye, omuru, ketxkon hatà. 

52 Ana txko, kekon hata, пого. Henta kamàm yehtoko, fahfàra nehxako, kekon 
hatà. Oroke kohsaya, 7 oras me ehtoko, nàhnànkeko, atunuthuru, ketxkon hatà. 
53Nehutwekon hatà, horykomo. 7 oras me ehtoko, ohxe naha, omuru, 

keknano, Txesusu, kekon hatà, tàhnawo. Àro ke, Txesus hona harha 
nenyey hatà. Àmàn yawon komo xarha, noro hona rma rha nenytxownà 
hatà, omeroro hatà. 

54 Àro wyaro tahoxetà yonyhoy xarha tà, Txesusu. Xukneya yamtar 
hoye omohsaho rma, Karyeryeya yamtar hona omohsaho rma, àro wyaro 
tahoxetà yonyhoy hatà. 


Ahrohna rotho yonyhoryetxhàrà on ha. 


1Taa. Xuknewyana komo yasahxemtotho hahnok xarha nehxakon 
hatà. Àro ke toy xarha tà, Txesusu, Xerusaryen hona. 

2Xerusaryen watxan hotarà màhto nay hata, tuna, ukuthonà txko. Àhotarà 
yosotà rma, kahneru katxho me nay hatà. Tuna yosot haxa, Betesata katxho 
me nay hata. Xuknewyana komo rwonà аго hata. Tuna yohoye nay hata, toh 
yexaho, thatawo, 5 me hatà, bamtotàhkaxe ro hatà. Bànke xarha nay hatà. 3Àro 
yawo rma nehxatxkon hatà, ekeh komo, enhun komo rma hatà, àhrohnà komo 
xarha hatà, amusnaxaho komo xarha hatà, thenyenohnà komo rma hatà. Àro 
yakrotnawo гта nehxatxkon hata, tàraho roro hata. Tuna yatahtamanàr hona 
ro nehxatxkon hata. 4 Àsok tawro hana. Khoryenkom yanoto ryhe, nahtamekon 
hatà, kahe yaye omohsaho rma hatà. Anatoko rhanye nomokyakon hatà, 
ahtamanye. Atahtamaxaho kwaka towomnáàtoko, nosohtxemekon hata, toto, 
teheryankemàtho. Wahoro htxero towomsomà ryhe, nosohtxemekon hata. Ато 
ke, atahtamanàr hona ro nehxatxkon hatà, teheryankem komo, omeroro. 

5Àwawonye nehxakon hata, toto, ekehà rma. Ahrohna ro me nehxakon 
hatà. Àhrohra rma, 38 me txemnyehàntaxah me nehxakon hatà. 

6 №ого yonyey hata, Txesusu. Mexe гта haxa ekeh me ehtxoho 
hutwekon hatà. Àro ke, onà wyaro nkekon hatà, àwya. Oyonyhoryenàrà 
xehra manaye, kekon hatà. Oyonyhoryenàrà xehra manaye. 

7 Rohà y, ranàmnye ehxera naha, kekon hatà, noro. Tuna yatahtamanàr 
hona ro rma wehxaha haryhe, àro kwaka rowomrà horà, rosohtxemanàr 

hora. Atahtamantoko rma, owompara rma wehzaha, ranamnye ehzera 
esnar ke, kekon hata. Owomso rotontoko rma, rowahrokotetzhe, anar 
komo, tosohtzemazem komo, kekon hata. 

8Ona wyaro haxa nkekon hata, Txesusu, àwya. Asanàmko, kekon hata. 
Ayahonà anàmko ha. Ataryeknohko ha, kekon hatà. 

9 Àtoko rma ohxe harha nehxakon hatà, àhrohnà rotho. Tahonà 
yanàmye hatà. Nataryeknohye hatà. 

Noro yonyhoryetxho ryhe, hokano ytxoho yawasàn ho nehxakon hatà. 
10 Àro ke, onà wyaro nketxkon hatà, Xuknewyana yoh kukuru komo, noro 
wya. Àsok manay haryhe, on ho, hokano ytxoho yawasàn ho, ketxkon 
hata. Tanàmporyehra naha, ayahonà, on ho. Kàyweronàhyamatxho kom 
yawo rohra manay hama, ketxkon hata. 

п Опа wyaro haxa neyuhtxownà hata, пого. Ronyhoryenyenhàrà ryhe, ayahonà 
anàmko ha kano, rowya, kekon hatà. Ataryeknohko ha kano, rowya, kekon hatà. 

120nokà ymo mok haryhe, ketxkon hatà, nyamoro. Onokà ymo, 
ayahonà anàmko ha, ataryeknohko ha, kano, owya, ketxkon hatà. 

13Txesus me noro hutwahra mak nehxakon hatà, enyhoryexaho. Tàwya 
enyhoryetxhe rma, àtosah me nehxakon hatà. Xenyhen me harha nehxakon 
hatà. Àsok tawro hana, thenyehra rma haxa toto komo yesnàr ke hatà. 

14Taa. Amnye nenyey xarha tà, Txesusu. Tànenyhoryetxhàrà rma yonyey hata. 
Khoryenkom màn yawo ehtoko, nenyey hatà. Ohxe harha manay hamà, kekon 
hata, àwya. Ато ke, ayanhàn hokohra harha exko, tanàhnohsom me oyesnàr hona, 
amnyehra oyexetxhàràtho yoho atxke oyesnàr hona, kekon hatà, Txesusu, àwya. 

15 Toy hata, пого. Ekarymaxe toy hata, Xuknewyana yoh komo hyaka. 
Txesusu ryhe ronyhoryeno, kekon hata, àwyanye. 16Àro hoye ro, Txesusu 
xanomkahnohtxownà harha tà, nyamoro. Noro yeryewhamnohtxownà harha 
tà. Àsok tawro hana, hokano ytxoho yawasàn ho àwya enyhoryenàr ke hata. 

17Опа wyaro haxa nkekon hata, Txesusu, àwyanye. Tomyawon hoko roro 
гта naha, гоудта, kekon hata. Noro wyaro гта rha romyawon hoko roro 
rma wehxaha, uro xarha, kekon hatà, àwyanye, Xuknewyana yoh komo wya. 

18 Àro Ке, пого yotahanàr хе гта haxa nehxatxkon hata, nyamoro. 
Àsok tawro hana, hokano ytxoho yawasàn ho tàyweronàhyamatxho 
komo yawo rohra esnàr ke hata. Aro marma hoye rohra, royàm пого 
katxho hoye ro хата, etahanàr xe nehxatxkon hata. Tàwya royàm пого 
tatoko rma, noro rye me amna naha, Khoryenkom yakoro, kany me rma 
nehxakon hatà, àwyanye. Àro ke, etahanàr xe rma haxa nehxatxkon hatà. 


Khoryenkom yano me ehonomnà me tehtxoho 
hoko Txesusu yoskarymatxhàrà on ha. 


190па wyaro nkekon xarha tà, Txesusu, Xuknewyana yoh komo wya. 
Onà wyaro yaworo xaxa mpànà àkehe ha, owyanye, kekon hatà, àwyanye. 
Khoryenkom тиги ryhe, tano me rohra tomyawon hokon me naha. Táyàmà ryhe 

yonyaha. Tomyawon hoko noro yehtxoho rma yonyaha. Àro hoko rma rha naha, 
umuru xarha, kekon hata. 20 Buru хе гта haxa naha, àyàmà. Àro ke, tomyawon 
hoko tehtxoho yonyhehe, àwya. Ekehàtho komo yonyhoryetxho hoko tehtxoho 
rma, anaro rha tomyawon hoko tehtxoho xarha yonyhehe, àwya, omeroro 
mak ha, kekon hatà. Mosonà àhrohnà rotho yonyhoryetxho yohono ryhe 
yonyhehe, Биги wya, àhoko ehtxoho me. Àro hoye ro moseryehoketxhe hampànà, 
omnyamo, kekon hatà. Àsok tawro ehonomnà me nay haryhe, mosonà, kany me 
manatxhe hampànà, rohoko, kekon hata, Txesusu, Xuknewyana yoh komo wya. 
21 Àsok tawro hana, kekon xarha tà, àwyanye. Àwayehxemotho komo 
yanàmnye me naha, Khoryenkomo, kekon hatà. Karyhe roro harha txeny kom 
me naha. Tayama wyaro rma rha, toto komo yeryaha, karyhe roro harha, umuru 
xarha, kekon hatà. Tànwahanonkanàr komo rma yeryaha, karyhe roro harha. 
22Wahanonkano ynye ro mehra mak naha, Khoryenkomo. Umuru haxa ryhe, 
wahanonkano ynye ro me naha, tàyàm yano me ro mak ha, kekon hata. 23Àro 
wyaro Биги yeryeye, wahanonkano ynye ro me, toyuhsomà ro me пого yehtxoho 
me. Toyuhsomà ro me nay hama, Khoryenkomo, kany me natxow hama, toto 
komo, omeroro, kekon hatà. Àro wyaro rma rha tawro xe naha, noro, buru hoko. 
Toyuhsomà ro me nay hama, mosonà, tawro xe naha, toto komo wya, omeroron 
komo wya, kekon hatà. Toyuhsomà ro me ronyhera oyehtokonye, royàm 
yonyhera xarha manatxow hama. Ronyaknyenhàrà rma yonyhera manatxow 
hama, toyuhsomà ro me, kekon hata, Txesusu, Xuknewyana yoh komo wya. 
24Опа wyaro yaworo xaxa mpana àkehe ha, owyanye, kekon xarha tà, 
àwyanye. Аѕокеп kom hana karyhe гого harha natxow ha. Rorwonà yonytxanye 
komo, ronyaknyenhàr hona xeny komo гта, karyhe roro harha natxhe hampànà, 
kekon hata. Nyamoro гта, tanàhnohsom me manatxhe hampànà katxho mehra 
natxhe. Twayehsom mehra harha natxhe. Karyhe roro harha natxhe, kekon hatà. 
25O0nà wyaro yaworo хаха mpana àkehe ha, owyanye, kekon xarha tà. 
Twayehsomáàtho komo ryhe, Khoryenkom muru rwonà yonytxetxhe hampànà, 
amnye ha. Amnye rma nenytxetxhe rma. Tàwyanye enytxatxhe rma, karyhe 
roro harha natxhe, tàhnawonye, kekon hata. 26 Àsok tawro hana. Karyhe roro 
rma haxa nay hamà, Khoryenkomo, tano me ro mak ha. Karyheno rma, toto 
komo yeny me xarha naha, karyhe гого harha. Tàáwyaro гта rha Биги yeryeye, 
kekon hatà. Noro xarha, karyhe roro rma rha naha, tano me ro rma rha. Toto 
komo yeny me rma rha naha, karyhe roro harha, kekon hatà. 27 Wahanonkano 
ynye ro me xarha пого уегуеуе, àyàmà. Àsok tawro hana, Toto me Enusah me 
esnàr ke, kekon hata. 28Àro wyaro katxho hoko oseryehokahra ehtxoko. Asok 
tawro harha kahra rma ehtxoko, kekon hatà. Amnye, noro rwonà yonytxetxhe 
hampànà, àwayehxemotho komo, enamxemotho komo, onamno ytxoho ro 
yawo ehxahotho komo. 29? Tàwyanye enytxatxhe гта, nahataketxhe hampànà, 
àro yaye, kekon hatà. Anar komo, karyhe roro harha tehtxoho menye tanàmsom 
me natxhe hampànà, ohxe ehxemotho komo kaxe. Anar komo, tanàhnohsom 

me manatxhe hampana katxho me haxa ryhe tanàmsom me natxhe hampana, 
atxke ehxemotho komo kaxe, kekon hatà, Txesusu, Xuknewyana yoh komo wya. 


Anaro haxa rokarymany me naha katxhàrà on ha. 


зоОпа wyaro nkekon xarha tà, Txesusu, Xuknewyana yoh komo wya. 
Anaro rha romyawon hoko ryehtoko, rano me rohra àhok wehxaha, kekon 
hatà. Ryehutwatxho hoye rohra, ronyaknyenhàrà yehutwatxho hoye ro haxa, 
wahanonkano weryaha, rowya noro rwonà yonytxanàr ke mak ha. Noro 
yehutwatxho yawo ro ryesnàr xe wehxaha, ryehutwatxho yawo rohra mak 
ha. Àro ke, yaworo xaxa wahanonkano weryan hamà, kekon hatà, Txesusu. 

31Rohoko rma roskarymantoko, anatoko onà wyaro màketxow hana. 
Yaworohra mak màkehe, màketxow hana, rohoko гта roskarymanàr ke, kekon 
hatà. 32Anaro haxa rokarymany me naha. Yaworo xaxa rokarymehe, noro, 
kekon hatà. 33Xowaw xarha rokarymaye, owyanye. Noro hyaka okukur komo 
mànyahtxownà. Noro ryhe, yaworo xaxa rokarymaye, kekon hata. 34Toto wya 
rokarymanàr xehra mak wehxaha. Yaworo xaxa rokarymaye, Xowawu, àkano 
гта, owyanye, пого rwonà hutwahkahpàra oyesnàr kom horà, tonyhoryexem 
me harha oyesnàr kom horà, kekon hatà. 35 Àsok hana nehxakon ha, Xowawu. 
Weyu wya kawasmentokono wyaro, yaworon xaxa hutwamohsony me 
nehxakon hama. Mexe nyhe txko oyeryehotetxkon hama, noro hoko, yaworon 
xaxa hutwamohsony hoko, kekon hata. 36Noro wya rokarymatxho yoho nyhe, 
tokarymaxem me wehxaha. Àsok tawro hana, royàm yano me romyawon hoko 
ryesnàr ke hamà. Romyawono rma, rokarymanye me naha, yaworo xaxa mak 
ha, kekon hatà. Àro rma, royàmà nànyaketxho me rohutwamohsehe, noro 
yahoxet yano me àhok ryesnàr ke, kekon hatà. 

37 Royàm xarha, rokarymany me naha. Ronyaknyenhàrà гта rokarymehe. 
Noro yonytxanyehnà ro omnyam hama, kekon hata. Noro yonyehnà ro 
omnyam hama. Onenytxahtorà ro komo rma, onenyehtorà ro komo rma, 
rokarymany me naha, kekon hatà. 38Noro rwonà yoyukhura mak manatxhe, 
rohona xenyhera oyesnàr komo ke, noro nànyaketxho hona rma xenyhera 
oyesnàr komo ke, kekon hatà, Txesusu, Xuknewyana yoh komo wya. 

39Khoryenkom karyehtan xarha, àmenhosahonhàrà гта, rokarymany 
me naha, kekon xarha tà, àwyanye. Àro yonye ro me rma manatxhe haryhe, 
omnyamo. Ona wyaro màketxhe гта haryhe. Karyhe гого harha tehxatxow 
hamà, Khoryenkom karyehtan hokon kaxe, màketxhe rma haryhe. 40 Àro yonye 
ro rma, rohona xenyhera rma manatxhe. Karyhe roro harha ehxe omokhàra 
rma manatxhe, rohyaka, kekon hatà, Txesusu, Xuknewyana yoh komo wya. 

41 Anatoko, ohxe xaxa manaha ketxow hana, toto komo, rowya, kekon xarha 
tà. Ато wyaro tawro yonytxahra mak wehxaha, toto wya. 42-440mnyam haxa 
ryhe, àro wyaro tawro menytxetxhe, toto komo wya. Omnyamo ro rye rma, 
ohxe xaxa manaha, màketxhe rma haryhe, kekon hatà. Khoryenkomo wya 
haxa, ohxe xaxa manaha tawro xehra mak manatxhe. Noro ro mak naha ha, 

Khoryenkomo. Noro wya rma, ohxe xaxa manaha tawro xehra rma manatxhe. 
Àro ke, ronytxahra manatxow hamà, kekon hatà. Khoryenkom xehra 
manatxow hamà, ohnawonye. Royàm yano me ryhe komokye. Ronytxahra mak 
manatxhe, kekon hatà. Anatoko, tano me ronye rma nomokyatxow hana, anar 
komo, ohyakanye. Nyamoro rma menytxetxhe, kekon hatà, Txesusu, àwyanye. 
45 Anatoko ona wyaro màketxow hana, ohnawonye, kekon xarha tà, 
àwyanye. Atxke kexetxhàyamotho yokarymen hana, mosonà, Khoryenkomo 
wya, màketxow hana. Àro wyaro ehutwahra ehtxoko, kekon hatà. Urohnà 
rma, Moyses heno haxa, atxke oyexetxhàyamotho yokarymehe hampànà. Onà 
wyaro màketxhe rma haryhe. Moyses heno nmenhotho yawo ro kehtxoho 
kom hoye ro, ohxe tehxatxhe, amnye, màketxhe rma haryhe, kekon hatà. Noro 
heno nmenhotho ryhe, atxke oyexetxhàyamotho yokarymehe hampànà, àro 
yawo rohra oyesnàr komo ke, eyukhura oyesnàr komo ke, kekon hata. 46 Àro 
yoyuknye me oyehtokony haxa, uro xarha royuknurutho haryhe, owyanye. 
Àsok tawro hana, rohoko rma noro heno wya àmenhonàr ke, kekon hatà. 
47 Noro heno nmenhotho yoyukhura mak manatxhe. Àro ke, rorwon xarha 
yoyukhura manatxow hama, kekon hata, Txesusu, Xuknewyana yoh komo wya. 


5000 komo nyahmatxhàrà on ha. 


1Taa. Karyeryeya kuthon mon hona toy hatà, Txesusu. Txekmeryeyaknes 

kuthonà rma àro hatà, esot yowtà. Àro mon hona toy hatà. 2Akoro 
totxownà hata, toto komo, thenyenohnà komo, пого yahoxetà yonyenhàyamo 
kaz hata, àwya ekehàtho komo yonyhoryetxho yonyenhàyamo kaz hata. 

3Àh yawnukye hatà, Txesusu. Àh yawxawo rma neryewtay hatà. Akoro rma 
nehxatxkon hata, ànhananàhrà ro komo. 4Àro wyaro nehxatxkon hatà, Txesus 
komo, Xuknewyana komo yasahxemtotho hahnoke ehtok hatà, thoryen heno 
komo yohokoko àtothàrànhàrà hutwatxho rma hahnoke ehtok hatà. 

5Nosompotày hata, Txesusu. Tàhyaka toto komo yomoknàrà yonyey hata. 
Thenyenohnà komo rma nyamoro hatà. Tàwya xenyetxhenye rma, onà 
wyaro nkekon hata, Feryepe wya. Toto komo tànyahmetxow hama, kekon 
hata, àwya. Toto komo tànyahmetxow hama. Henta ya tàtetxowà, ekeyu 
yehekahso, kekon hata. Henta ya tàtetxowà, екеуи yehekahso. 6Аго wyaro 
tàwya tatoko rma, Feryepe kukmekon hatà. Rahoxet hona xenyhera kat naye, 
kekonà rma hatà, tàwya rma. Àhok tehtxoho rma hutwekon hatà, noro. 

7 Onà wyaro ryhe neyukye hatà, Feryepe. 1000 kruseyrusu ryhe, moxam 
yuru yehekahtoho wararohra naha, kekon hatà. Àro wyaro thenyenohnà rma, 
àhoyenotho txko yonahtoho wararohra naha, àwyanye, kekon hatà, Feryepe. 

SAntrye ryhe, anaro ànhananàhrà ro гта, Semaw Petru yowtà гта, 
onà wyaro nkekon hatà, Txesusu wya. ?Tan naha, bàryekomo, kekon 
hatà. Tànyahke nay hatà. 5 me nay hatà, ekeyu, sefakna yayxaho rma, 
àhyawo, kekon hatà. Kana xarha, 2 me nay hatà, àhyawo. Esnakanye rma 
haxa nay hama, thenyehra rma haxa esnàr komo ke, kekon hata, Antrye. 

10Тоїо komo eryewtanahtzoko, kekon hata, Txesusu. Txufu ryhe, 
enyhoru rma, thenyehra nehxakon hata, ato. Aro waka neryewtatxownà 
hata, toto komo. 5000 me hana nehxatxkon ha, kàrkomo komo yakenonà. 

11 Ekeyu yanàmye hata, Txesusu. Ahoko nàrwonàmye hata, Khoryenkom 
yakoro. Apa y, ohxe onàmàthàrà ona kekon hata, àwya. Nekampoy 
hata, tànhananàhrà ro кото wya. Nàmtxownà hata, toto komo 
wya, eryewtaxemo komo wya. Kana xarha yokampoy hatà, àwyanye. 
Tàxanomkahnohso ro nasahxemtotxownà hata, toto komo, omeroro. 

12 Àwahuramàtxhenye rma, onà wyaro nkekon hatà, Txesusu, tànhananàhrà 
ro komo wya. Otàkràskatxhàràtho amuhtxok harha, atanàhnohpàra ehtxoho 
me, kekon hata. 13Àro ke namuhtxownà hata. Nenàmatxownà hata, wetxe 
ymo yaka. 12 me otàkràskatxhàràtho yonàmatxownà hata. Enahpànàtho гта, 
5 me ehxaho hpunutho гта yonàmatxownà hata, 12 me hata. 

14 Àro wyaro Txesusu yahoxetà yonytxownà hata, toto komo. Tàwyanye 
xenyetxhe, onà wyaro nketxkon hatà. Khoryenkomo rwonà yokarymanye 
ro me хаха mpana naha ha, тоѕопа, ketxkon hata. Tomohsom me nay 
hata, noro, Moyses heno nekarymatxho rma. Noro moson hama, ketxkon 
hatà, toto komo, tàwyanye noro yahoxetà yonyàr ke hatà. 

15 Tkayaryet kom me ryenyàr xe natxow hama, moxamo, kekon hata, Txesusu, 
tàwya rma. Rahosnàr xe natxow hama, tkayaryet kom me ryetxoho me, kekon 
hata, tàwya гта. Ато ke, àhyayenye toy hata. Noro ro toy хаа tà, àh hona. 


Tuna ratokoko Txesusu tothàrà on ha. 


16 Awanaka haxa ehtoko, tuna ymo yohokoso totxownà hatà, Txesusu 
nhananàhrà ro кото. 17Nosonkahtxownà hata, капама yaka. On hona harha 
nomokyatxkon hatà, Kafahnaw hona harha. Tuna ymo wetetxkon hatà. Kohsaya 
harha nehxakon hatà. Omokhàra rma hak nehxakon hatà, Txesusu, àhyakanye. 

18 Tuna ymo nekahxemay harha tà, atxowowo ymo yomoknàr ke. 1?Kway 
kway ketxkon hatà, moxe rma haxa mak hatà. Twahak hana nehxakon 
ha, ànoxenonà kuknomatxho, 5 kerometrus hana, 6 kerometrus hana. Àro 
wyaro mox tàtotxhenye, Txesusu yonytxownà hata. Tuna ratokoko omoknàrà 
yonytxownà hata. Tkanawar komo hahnohrà yonytxownà hata. Àro ke 
noseryehyatxkon hatà. 200nà wyaro nkekon mak hatà, Txesusu, àwyanye. 
Uro ryhe uro, oseryehpàra ehtxoko, kekon hatà. 21 Àro ke teryehorye harha 
nehxatxkon hatà. Osonkahko ha, ketxkon hatà, teryehorye rma haxa 
mak hatà. Osonkahko ha. Àro ke nosonkahye hatà. Osonkahàtxhe rma, 
nahatakatxownà hatà, tàwyanye àsna àpa txowà katxhàr hona hatà. 


Toto komo wya Txesusu yohoràthàrà on ha. 


22Sa, nenmahye hata. Mon ho гта nehxatxkon hata, toto komo, tuna ymo 
yohoye rma hatà. Txesusu nànyahmatxhàyamo mokyam nehxatxkon hatà. Ato 
гта oknomxemo mokyam nehxatxkon hata. Enmahàtxhe, Txesusu yohoryatxkon 

hata. Towenyxa we nehxak ha, kanawa, tano, ketxkon hata. Àro yaka 
osonkahpàra nehxako, mokà. AÀnhananàhrà ro kom marma nosonkahyatxoko. 
Nyamoro ro rma tetxoko, ketxkon hatà. Henta nay haryhe, mokà, ketxkon hatà. 

23 Àto rma nehxatxkon hatà, tàwyanye ekeyu yonahàthàràtho màhto 
гта hata, Kohkomo wya, apa y, ohxe onàmáàthàrà ona katxhàràtho 
màhto rma hatà. Àto rma ehtokonye, àsna гта nomohtxownà hata, anar 
komo, tkanawarà ro kom yawo. Txekmeryeyaknes hoye omohxemo komo 
rma nyamoro hatà. 24Àro ke, nyamoro kanawar yaka nosonkahtxownà 
hatà, toto komo, oknomxemotho komo, Txesus yonyhera tesnàr komo ke, 
ànhananàhrà ro komo xarha yonyhera tesnàr komo ke. Nosonkahtxownà 
hata. Kafahnaw hona totxownà hata, Txesus horà гта hata. 


Owru komo yohono rma haxa uro katxhàrà on ha. 


25Tàwyanye tuna ymo wetotxhe, Txesusu yonytxownà harha tà, toto 
komo, on ho harha tehtokony hatà. Àro ke, onà wyaro nketxkon hatà, 
àwya. Khananàhnye y, àsokentoko ryhe momokno, xaro, ketxkon hatà, 
àwya. Àsokentoko ryhe momokno, xaro. 

260па wyaro haxa neyuhtxownà hata, пого. Ona wyaro yaworo 
xaxa mpànà àkehe ha, owyanye, kekon hatà. Rahoxetà hutwamohsotho 
menyatxoko гта haryhe. Aro hoye rohra mak uro mehotxowà, kekon 
hata. Owyanye екеуи yonaháàthàrà hoye ro haxa uro mehotxowáà, 
awahuramáàthàyam hoye ro mak ha, kekon hata, Txesusu. 

27Tànyahke tehtxoho menye ryhe natamokyatxow hama, toto komo, omeroro, 
kekon xarha tà. Tomyawon kom hoko rma natamokyatxhe, tànyahke tehtxoho 
menye. Tatanàhnohsom me mak naha, nyahà, kekon hata. Oyomyawon kom hoko 
oyehtokonye rma, àrotho hokohra ehtxoko. Anaro haxa nyah hoko ehtxoko. Toto 
me Enusaho nàmrà hoko rma ehtxoko. Àro ryhe, atanàhnohpànà ro me naha, 
kekon hatà. Karyhe roro harha oynye kom me naha. Àx oyehtokonye, nàmyaha, 
owyanye, Toto me Enusaho. Tàyàm yano me tàmnye ro me naha. Tàmnye ro me 
noro hutwamohsoye, àyàmà, Khoryenkomo, kekon hatà, Txesusu, toto komo wya. 

28 Àsok amna naye, Khoryenkom yomyawon hoko атпа yehtxoho me, 
ketxkon hatà. Àsok amna naye. 

29Опа wyaro ehtxoko, пого yomyawon hoko oyehtxoho menye, kekon 
hatà. Noro nànyaketxho hona xenytxoko. Owyanye àhona xenyetoko rma, 
Khoryenkom yomyawon hoko rma manatxhe, kekon hatà, Txesusu. 

зо Ато ke, ona wyaro nketxkon hata, àwya. Отого гта, пого nànyaketxho 
me osonyhoko, amna wya, ketxkon hatà. Noro yahoxetà xenyhoko. Amna 
nenyehtorà rotho txeryko, amna nenyàr me. Amna wya xenyetxhe, noro 
mok hama kehe amna, ohoko, ketxkon hata. 31 Ehonomnà mehra kat manaye. 
Moyses heno wyarohra kat manaye. Noro heno ryhe, khoryen heno komo 
nyahmekon hatà, mana ke hatà, ketxkon hatà. Ahehnawo tehtokonye, 
nenahyatxkon hatà. Àro hoko rma, onà wyaro nkehe, àmenhosahonhàrà. 

Uyur komo yamye, noro. Kahe yaye omohsaho rma yamye, awyanye. 
Àro wyaro rma nkehe, àmenhosahonhàrà, ketxkon hata. 

320nà wyaro yaworo хаха трапа àkehe ha, owyanye, kekon hata, 
Txesusu, àwyanye. Moyses henohnà nàmyakonà, nyamoro heno wya. 
Royàm haxa, uyur komo yàmyakonà, kekon hata. Kahe yaye omohsaho гта 
yàmyakonà, àwyanye. Noro rma, anaro yàmyaha, owyanye. Anamra rma, 
mana wyaro kahe yaye omohsah me гта rha naha, kekon hata. Àrotho 
yoho rma haxa yaworon me xaxa mak naha ha, owru komo yoho xarha. 
зз Àsok tawro hana. Khoryenkomo пата ryhe, kahe yaye omohsaho гта, 
karyhe roro harha toto komo yeryaha hampànà, kekon hatà, Txesusu. 

34Amna yohà y, ketxkon hatà, àwya. Àro ryhe tàmko, amna wya. 
Emahona ro tàmko, àro ha, amna yuru, ketxkon hatà. 

35 Owru komo yohono rma haxa uro, karyhe roro harha oynye komo rma, 
kekon hata, Txesusu, àwyanye. Rohyaka oyomoknàtokonye, teryehorye roro 
гта haxa manatxhe hampànà, ahyehpànà wyaro mak ha, kekon hata. Rohona 
owyanye xenyetoko гта, teryehorye гого гта haxa manatxhe hampànà, 
àwohtxakomnà wyaro mak ha, kekon hata. 360nà wyaro haxa we àkan ha, 
owyanye. Uro menyatxoko rma haryhe, àkan haxa hawe. Ronyenhàrà rma, 
rohona xenyhera rma manatxhe, àkan haxa hawe, owyanye, kekon hatà, Txesusu. 

37 Опа wyaro Капу me naha, royàmà. Omryenonà ryhe mosonà капу me 
naha, rowya, anaro rha toto hoko. Noro wya omryenonà mosonà katxho komo 
гта, nomokyatxhe hampànà, rohyaka, omeroro mak ha, kekon hata. Àwyanye 
гта, romryenonàhnà xak отого kahra ro mak wehxaha, kekon hata. 38 Àsok 
tawro hana. Noro yoyuknye ro me komokye, kahe yaye, ronyaknyenhàrà 
yoyuknye ro me mak ha, kekon hatà. Ryehutwatxho yawo rohra ehxe, noro 
yehutwatxho yawo ro haxa еһхе, komokye, kekon hata. 39 Noro yehutwatxho 
ryhe, ona wyaro naha. Osomtatkahnà ro me natxhe hampànà, omryenon 
komo, rowya omryenonà mosonà katxho komo rma, kany me naha. 
Wahanonkano ytxoho ro ho haxa nyamoro manàmyaha hampànà, omeroro 
mak ha, kany me naha, ronyaknyenhàrà. Noro yehutwatxho rma àro ha, 
kekon hatà, Txesusu. 49On xarha, noro yehutwatxho me naha. Romuru 
hona xenyenhàyamo ryhe, karyhe гого harha natxhe hampànà, kany me 
naha. Khoryenkom muru noro hamà kanyenhàyamo rma, karyhe roro harha 
natxhe hampànà, omeroro mak ha, kany me naha. Nyamoro rma wanàmyaha, 
wahanonkano ytxoho ro ho haxa, kekon hatà, Txesusu, toto komo wya. 

41 Noro hoko nàrwonatxkon harha tà, nyamoro, Xuknewyana komo гта, àwya 
owru kom yohono rma haxa uro, tawro ke hatà, kahe yaye omohsaho rma uro 
tawro ke hatà. 420nà wyaro nketxkon hatà, tàwyanye rma. Txesus mehra kat naye, 
mosonà, ketxkon hata. Xose heno murunho mehra kat naye. Ауапап komo ywero 
tehxatxow hamà, àyàm peno rma, àyon xarha, ketxkon hatà. Asok tawro, kahe 
yaye omohsaho uro kan harha. Àro wyaro tkahoryehra naha, àwya, ketxkon hatà. 

43 Arwomra ehtxoko, rohoko, omnyamo ro rye rma, kekon hatà, Txesusu, 
àwyanye. 44Royàmà ryhe, ronyaknyenhàrà гта, rohona xenyhony me 
naha, toto komo wya. Nyamoro rma wanàmyaha, wahanononkano ytxoho 
ro ho haxa. Tàwyanye rohona xenyhohra haxa пого yehtoko, rohona 
xenyhera гта natxhe hampànà, toto komo, kekon hata. 45 Àro hoko rma, 
onà wyaro nmenhoy hatà, Khoryenkomo rwonà yokarymanye ro heno. 

Khoryenkomo nhananàhrà me natxhe hampànà, omeroro. 
Àro wyaro гта nkehe, àmenhosahonhàrà, kekon hata. Royàmà rwonà 
yonytxanyenhàyamo ryhe, пого nhananàhàthàyamo гта, rohona xenyxe 
nomokyatxhe hampànà, nyamoro marma, omeroro rma, kekon hatà. 
46Royàm yonyenhàr me natxhe kahra mak wehxaha, toto kom hoko. 
Noro yonyenhàyamo ehxera ro mak naha, kekon hatà. Towenyxano ryhe, 
noro yonyenhàr me naha, noro hyaye omohsaho rma. Anaro ehxera naha, 
Khoryenkomo уопуепћага, kekon hata, Txesusu, toto komo wya. 

47 Onà wyaro yaworo xaxa mpànà àkehe ha, owyanye, kekon xarha 
tà. Rohona xeny komo ryhe, karyhe roro harha natxhe hampànà. 48Owru 
komo yohono rma haxa uro, karyhe roro harha oynye komo rma, kekon 
hata. 49 Ahehnawo tehtokonye, mana yonahyatxkon hata, ohoryen heno 
komo. Mana yonahnyenhàrà гта, wayehtxownà hata. 50Omnyam haxa ryhe, 
owyanye owru komo yohono yonahàtxhe гта, àwayehpànà ro me harha 
manatxhe, kekon hatà. 51 Owru komo yohono rma uro, karyhe roro harha 
oynye komo rma, kahe yaye omohsaho rma, kekon hatà. Owyanye ronahàtxhe 
гта, karyhe гого harha manatxhe hampànà, owyanye rohona xenyetxhe гта. 
Rohunutho ryhe, owru komo yohon me naha. Àrotho rma wàmyaha, karyhe 
roro harha toto komo yehtxoho me, kekon hatà, Txesusu, toto komo wya. 

52Nosonytxetxkon harha tà, nyamoro rye rma, Xuknewyana komo 
гта. Аѕоке ryhe thunuthuru yàmyano, тоѕопа, kàwyanye, ketxkon hata, 
tàwyanye гта. Àsoke ryhe àrotho tenahyatxowà, ketxkon hata. 

53Àro ke, onà wyaro nkekon hatà, Txesusu, àwyanye. Onà wyaro 
yaworo xaxa mpànà àkehe ha, owyanye, kekon hatà. Toto me Enusaho uro. 
Rohunutho yonahpàra oyehtokonye, twayehso гта manatxhe, ohnawonye. 
Rokamsukutho yonhàra rma oyehtokonye, twayehso rma manatxhe, 
ohnawonye, kekon hata. 5^Rohunutho yonahnyenhàyam haxa ryhe, karyhe 
roro harha natxhe, tàhnawonye. Rokamsukutho yonyenhàyamo rma, karyhe 
roro harha natxhe. Nyamoro rma wanàmyaha, wahanonkano ytxoho ro ho 
haxa, kekon hata. 55 Asok tawro hana. Rohunutho гта, oyeryehotanàhnye 
ro kom me xaxa naha, owru komo yoho rma haxa mak ha. Rokamsukutho 
xarha, oyeryehotanàhnye ro kom me rma rha naha, owokru komo yoho rma 
haxa mak ha, kekon hata. 56 Rohunutho yonahnyenhàyamo ryhe, roh me 
roro natxhe. Rokamsukutho yonyenhàyamo rma, roh me roro natxhe. Uro 
xarha, àhnawonye roro wehxaha, kekon hatà, Txesusu, toto komo wya. 

57Karyhe roro naha, royama, tano me ro rma. Noro rma ronyakye, 
kekon xarha tà. Noro yano me, karyhe roro rma rha wehxaha. Àro wyaro 
rma rha, karyhe roro natxhe, ronahnye komo xarha, rano me, kekon hatà. 

58 Àro wyaro naha, owru komo yohono, kahe yaye omohsaho. Mana 
wyarohra mak naha, kekon hatà. Arotho yonahyatxkon hatà, khoryen 
heno komo. Enahnyenhàrà гта, wayehtxownà hata. Owru komo yohono 
yonahnyenhàyam haxa ryhe, karyhe roro harha natxhe hampànà, kekon 
hatà, Txesusu, toto komo wya. 

59Ohsamnohno ytxoho ro yawo, аго wyaro nkekon hata, àwyanye, 
Kafahnaw ho hata. Àto hananàhyatxkon hata. 


Rorwonà ryhe karyhe roro harha oynye kom me naha katxhàrà on ha. 


60 Tàwyanye Txesusu rwonà yonytxatxhe гта, ona wyaro nketxkon 
hatà, ànhananàhrà kukur komo, thenyenohnà komo rma. Krawame nay 
hama, mosonà rwonà, ketxkon hata. Ато wyaro àwya katxhàràtho rma, 
enytxahnà me nay hama, ketxkon hata. 

61 Àrwonàmtoho komo hutwekon mak hatà, Txesusu. Àro ke, onà wyaro 
nkekon hata, awyanye. Rorwonatho màxanomkahnohyatxow hama, kekon hata. 
62Amnye nasanamyaha harha, Toto me Enusaho, towtothar hona harha, kahe 
yaka harha. Anatoko noro yasanamra menyatzow hana, kekon hata. Owyanye 
xenyetoko гта, àxanomkahnohnye me гта kat manatxowà, kekon hata, Txesusu. 

63 Tuhnye kehtxoho hoye rohra, ekato me kehtxoho hoye ro haxa ryhe, 
tonyxerye tehxan hama. Rorwonà ryhe, ronekarymatxho гта, ekato me 
naha. Ekato me tehxemà rma, karyhe roro harha oynye kom me naha, kekon 
hata. 6^Rohona xenyhera mak natxow hama, okukur komo, kekon hata. 

Àsok tawro hana. Amnyehra ro rma thona xenyehnà komo hutwekonà rma 
hatà, Txesusu. Tahohsonye ymo xarha hutwekonà rma hatà, anhà komo wya. 

65Onà wyaro nkekon хата tà. Àro ke, ona wyaro àkano, owyanye, 
kekon hata. Royàmà ryhe, rohona xenyhony me naha, toto komo wya, 
àkano. Tàwyanye rohona xenyhohra haxa noro yehtoko, rohona xenyhera 
rma natxhe hampànà, àkano, owyanye, kekon hata, Txesusu. 

66 Ато wyaro tàwyanye enytxatxhe, Txesusu hnànkatxownà hata, 
ànhananàhrà kukuthuyamo, thenyenohnà komo гта. Noro yakoro àtohra 
harha nehxatxkon hatà. 

67 Àro ke, onà wyaro nkekon hatà, Txesusu, 12 komo wya. Omnyam xarha, 
rohnànkanàr xe manatxowaà, kekon hata. Rohnànkanàr xe manatxowaà. 

68Semaw Petru ryhe neyukye hatà. Amna yohà y, kekon hatà. Anar 
komo ehxera naha, amna hananàhnye. Omoro ryhe, yaworon xaxa 
mekarymehe, kekon hatà. Karyhe roro harha amna yehtxoho rma 
mekarymehe, отого marma. 69 Ohona гта атпа nenyaha. Khoryenkomo 
nànyaketxho me ohutwany me harha amna naha, kekon hatà. Enyhoru ro 
me ohutwany me harha amna naha, kekon hatà, Petru. 

70 Onà wyaro nkekon hata, Txesusu, awyanye. Awahanonkahrany kat 
wexeye, kekon hatà. Kwahanonkatxownà hamà, 12 me. Okukur komo 
rma, worokyamo yohà ymo me naha, kekon hatà. 71 Àro wyaro tàwya 
tatoko rma, Xuknas heno hoko nàrwonakon hatà. Noro heno rma, Semaw 
Eskaryotes muru me nehxakon hatà. Noro heno rma, 12 komo kukuru 
rma, Txesusu yahohsony me nehxakon hatà, anhà komo wya. 


Xerusaryen hona ekayhera rma Txesusu tothàrà on ha. 


1Taa. Karyeryeya yamtar horye rma tekon hakahpa tà, Txesusu. 
Xukneya yamtar horye àtohra nehxakon hakahpa tà. Asok tawro hana. 

Noro yotahanàr xe nehxatxkon hatà, àton komo, Xuknewyana yoh komo rma. 

2Taa. Xuknewyana komo yasahxemtotho hahnoke nehxakon hata. Anaro 
haka rha àro hatà, asahxemtotho komo. Wato txko tetxe, katxho rma, àro 
yawo rma hak tonmahtxe, 8 me, katxho rma àro hatà, asahxemtotho komo. 

3-5 Txesusu hyawo nehxatxkon hakahpa tà, ewtà komo. Noro hona 
xenyhera rma nehxatxkon hatà. Nameryeketxkon mak hatà. Ayahoxetà 
menyhen ha mpe, ketxkon hatà, àwya. Eryehokano ytxoho hoko manay ha 
mpe. Àhoko rma exko, toto komo nenyàr me, omeroron komo nenyàr me, 
ketxkon hatà. Àsok tawro hana. Ehonomnà me kosonyhonàr xe kehtoko, toto 
komo wya tosonyhen hamà. Omeroron komo nenyàr me ryhe komyawon 
hoko tehxan hama, ketxkon hata. Ekayhera àhokohra mak tehxan hama. 
Àro ke àtoko, oyoro ro, ketxkon hatà. Xukneya yamtar hona àtoko. Àton 
komo wya xarha osonyhota, ehonomnà me, tasahxemtosom komo wya, 
onhananàhrà komo wya, ketxkon hatà, ewtà komo, Txesusu wya. 

6Опа wyaro nkekon hata, пого, àwyanye. Ehonomnà me rosonyhotho 
mehra hak naha, kekon hatà. Omnyam haxa emahona ro oyosonyhotho 
komo ohxe rma naha, àsok maken yawasàn ho mak ha. 7 Àsok tawro 
hana. Axanomkahnohpàranye natxow hama, toto komo. Ото haxa 
roxanomkahnohyatxhe, rowya atxke rma haxa manatxhe tawro ke, kekon hata. 
зОтпуато ryhe àtotxoko, asahxemtono ytxoho па. Ото ryhe, àtohra гта hak 
wehxaha, rototho mehra hak esnàr ke, kekon hatà, Txesusu, towtà komo wya. 

9 Àro wyaro tàwya katxhe гта, Karyeryeya yamtar ho гта hak 
nehxakon hatà. 

10 Nyamoro ryhe totxownà hata, asahxemtono ytxoho na. Àtotxhenye, 
noro xarha toy hatà. Ekayhera rma toy hatà, toto komo nenyehtor me hatà. 

11 Noro yohoryatxkonà гта haryhe tà, Xuknewyana yoh komo. Tasahxemtotho 
kom ho nehoryatxkonà rma haryhe tà. Henta ymo naye, ketxkon hatà. Henta 
ymo naye. 12Toto komo xarha nosonytxetxkon hata, пого yehtxoho hoko, 
thenyehra hatà. Ohxe we manay ha, ketxkon hatà, anar komo. Àna make mpe, 
onkuhtono ynye me haxa we manay ha, ketxkon hata, anar komo. 13 Temenye 
rma àro wyaro nketxkon hatà, toto komo, toh komo wya tonytxanàr kom hona. 
Nyamoro hona noseryehyatxkon mak hatà, Xuknewyana yoh kom hona rma hatà. 

Rowya hananahno ytxoho ryehutwatxho hoye rohra naha katxhàrà on ha. 


14Taa. Tasahxemtotho komo rakatawo nehxatxkon hata, toto komo. Àtoko 
rma toy hatà, Txesusu, Khoryenkom màn yaka. Àto hananàhno yeryakon hatà. 

15Noro hoko noseryehoketxkon hatà, Xuknewyana yoh komo, ohxe 
rma haxa àwya hananàhno ynyàr ke hatà. Koo, àsoke nhutwen haryhe, 
mosonà, ketxkon hata. Аѕоке nhutwen haryhe. Empamnohpànà ro me 
nay hata. Empamnohpànà ro гта, tàywero гта haxa пау hama. Koo, 
ketxkon hatà, Xuknewyana yoh komo. 

16 Àro ke, onà wyaro nkekon hatà, Txesusu, àwyanye. Rowya 
hananàhno ytxoho, ryehutwatxho hoye rohra naha, kekon hatà. 
Ronyaknyenhàr yehutwatxho hoye ro haxa ryhe naha. 17 Khoryenkomo 
yoyuknur xe oyehtokonye, muhutwetxhe, rowya hananàhno ytxoho, kekon 
hatà. Onok yano me hana nay ha, noro yano me hana, rano me haxa 
hana. Yaworo rma muhutwetxhe, noro yoyuknur xe xaxa oyehtokony mak 
ha, kekon hatà. 18Àsok tawro hana. Kano me ro rma kàwya hananàhno 
ynyetoko, ohxe xaxa manaha tawro xe tehxan hama, toto komo wya. 
Anatoko, ohxe xaxa nay hama, anyaknyenhàrà, tawro xe haxa tehxan 
hana, àwyanye. Àro wyaro tawro xe kehtoko rma, yaworo rma hananàhno 
teryan hamà. Onkuhtono yhera rma tehxan hamà, kekon hatà, Txesusu. 

19 Moyses heno kàyweronàhyamatxownà hata, kekon xarha tà. Noro 
henohnà katà oyweronàhyamatxownà. Noro heno yoyukhura mak 
manatxhe, kekon hata. ÀAnmenhothàrànhàrà yawo rohra mak manatxhe. 
Àsok tawro rotahanàr xe manatxowà, kekon hata. 

20 Àna mata, ketxkon hata, toto komo. Oyotahanàr xan komo ehxera 
ro mak naha. Àro wyaro owya tatoko rma, worokyamo ymo yano me 
orwonan hama. Noro ymo yoh me manay hama, ketxkon hata. 

21 Опа wyaro haxa nkekon hata, Txesusu, àwyanye. Rowya toto 
yonyhoryetxhe, moseryehokatxehketxok hama, towenyxa toto yonyhoryetxhe 
rma. Àsok tawro hana, hokano ytxoho yawasàn ho rowya enyhoryenàr ke 
hama, kekon hata. 22.220mnyamo ryhe, anatoko hokano ytxoho yawasàn ho 
rma manyyoketxow hama, kàrà txko komo, Moyses heno nmenhotho yawo 
ro oyehtxoho menye, 8 me ептаһаіхһе, tanyyokosom me natxhe hampànà, 
enuxenyeno komo, katxhàrànhàrà yawo ro oyehtxoho menye, kekon hatà. 
Moyses heno hoye rohra mak tanyyokosom me tehxatxhe. Amnyehran heno 
kom hoye ro haxa, khoryen heno kom hoye ro rma, tanyyokosom me tehxatxhe. 
Noro heno nmenhotho yawo ro haxa anyyokono meryatxhe, hokano ytxoho 
yawasàn ho xarha, kekon hatà. Àro ho anyyokono ynye rma, ewakhàra rma 
manatxhe, rohoko, àro ho rowya toto yonyhoryenàr ke, kekon hatà. 

24Toto yehtxoho hutwatxehkahra oyehtokonye, atxke manaha kahra 
rma ehtxoko, àwya. Yaworo xaxa uhutwatxehkatxoko, owyanye atxke 
manaha kahra ro rma haka, kekon hatà, Txesusu. 

Toto komo wya Kryestu me nay hama mosona katzhara on ha. 


25Tàwyanye Txesusu rwonà yonytxatxhe гта, опа wyaro nketxkon hata, 
àton kukuru komo, Xerusaryen hon kukuru komo. Mosonàtho yotahanàr 
xe natxow hata, horykomo komo. Norohnàtho haxa kata yotahetxowà, 
ketxkon hata. 26Nyamoro nenytxanàr me ryhe, аго wyaro nkano mosonà, 
oseryehpàra rma. Eyhera rma natxow hamà, ketxkon hatà. Anatoko Kryestu 
me noro yehtxoho hutwetxow hana. 27Noro mehra mak nay hamà, mosonà. 
Àsok tawro hana. Moson yowto thutwetxow hamà, ketxkon hatà. Àsnye го 
omohtoho thutwetxow hama. Kryestu yomohtoho hutwahra mak tehxatxow 
hatà. Àro ke, noro mehra пау hama, mosonà, ketxkon hata, toto komo. 

28 Àro ke, onà wyaro nkekon hatà, Txesusu, Khoryenkom màn yawo tehtok 
hatà, tàwya hananàhno ynyetoko rma hatà. Uro muhutwetxow hamà, kekon 
hata. Rowto xarha muhutwetxow hama. Àsnye ro romohtoho muhutwetxow 
hama. Ona wyaro haxa àkehe, owyanye. Rano me rohra komokye, kekon 
hata. Ànyahxah me wehxaha. Ronyaknyenhàrà ryhe, tehxem me xaxa naha. 
Noro hutwahra mak manatxhe, kekon hatà. 29Uro ryhe, noro uhutwehe, 
àhyaye omohsah kaxe. Noro rma ronyakye, kekon hatà, Txesusu. 

30 Àro wyaro àwya tawro ke ryhe, пого yahohtxahke гта nehxatxkon 
haryhe tà, àxanhàn komo. Ahohsàra mak nehxatxkon hakahpa tà, noro 
yahohtoho mehra hak esnàr ke hatà. 

31 Àton kukuru kom haxa ryhe, пого hona nenytxownà hata, 
thenyenohnà komo rma hatà. Kryestu me nay hamà, mosonà, ketxkon 
hatà. Àsok tawro hana. Tahoxetà yonyhen hatà, Kryestu, tosonyhotxhe 
hata. Mosonà ryhe, tahoxetà yonyheko, kàwyanye, thenyehra mak ha. 
Kryestu me nay hama, ketxkon hata, ukukur komo. 


Farysew komo wya Txesusu yahohso nyaknyo yeryetxhàrà on ha. 


32 Àro wyaro temenye rma nosonytxetxkon hatà, toto komo, Txesus hoko. 
Nenytxatxownà mak hatà, Farysew komo. Àro ke, tanoto komo nyahtxownà 
hatà, nyamoro, Khoryenkom màn yonye ro yoh kom yakoro xarha. Ahosno 
ynye ro komo гта nyahtxownà hata. Txesus yahohso nànyahtxownà hata. 

33 Àtoko rma, onà wyaro nkekon hatà, Txesusu, toto komo wya. 

Mexehra nyhe rma wehxaha, awawonye, kekon hatà. Amnye àtehe harha, 
ronyaknyenhàrà hyaka harha. 34Uro mehoryatxhe rma haryhe. Ronyhera mak 
manatxhe. Henta ya na àten ha. Àsna àtohra manatxhe, kekon hatà, Txesusu. 
35Henta ya ryhe teno, mosonà, ketxkon hata, Xuknewyana yoh komo, 
tàwyanye rma. Henta ya ryhe teno, tonyehtor horà. Anatoko monyen kom 
waka ten hana, kukukuru kom waka, atakhahxemo kom waka, Kryekyana 
kom yowto hon kom waka, ketxkon hatà. Anatoko Kryekyana komo 
xarha hananàhso ten hana. 36Àsok tawro, uro mehoryatxhe rma haryhe, 

ronyhera mak manatxhe, ken haryhe, ketxkon hata. Àsok tawro, àsna àtohra 
manatxhe, ken haryhe, ketxkon hatà, Xuknewyana yoh komo, tàwyanye rma. 


Kàhnawonye Khoryenkom yokato yehtxoho yokarymatxhàrà on ha. 


37 Taa. Nenmahye haxa hatà, asahxemtotho komo yohàtho haxa. Àro ho 
nosowaxehtoy hatà, Txesusu. Teryewrye ro nàrwonàmye hatà. Onok kom 
hana eryehohra natxow ha, tàhnawonye, twokru xan komo wyaro mak ha, 
kekon hatà. Àro wyaro eryehohra oyehtokonye, omohtxoko, rohyaka, tuna 
wyarono yonso, teryehorye harha oyehtxoho menye, twokru yonyenhàyamo 
wyaro harha teryehorye oyehtxoho menye, kekon hata. 38 Коһопа owyanye 
xenyetoko rma, karyhe roro harha manatxhe hampànà, ohnawonye. Àro hoye 
ro anar komo mewakryetxhe xarha hampànà. Yukryeka yatumnaye tuna 
yomoknàrà wyaro, ohnayenye tehe xarha, anar komo yowakryetxho, karyhe 
roro harha ehtxoho komo. Àro wyaro гта rha nkehe, àmenhosahonhàr xarha, 
Khoryenkom karyehtan hoyeno, kekon hatà, Txesusu. 

39 Aro wyaro tàwya tatoko rma, kàhnawonye Khoryenkom yokato 
yehtxoho yokarymekon hatà. Ànyakhen me rma hak nehxakon hatà, 
Khoryenkom yokato, kahe yaka harha àtohra rma hak Txesusu yesnàr ke 
hatà, ehonomnà me xaxa naha katxho mehra rma hak esnàr ke hatà. Amnye 
haxa tànyahxem me nehxakon hatà, noro, Txesus hona xeny komo hyaka. 


Toto komo wya anar me rha Txesusu hutwatxhàrà on ha. 


40 Tàwyanye Txesusu rwonà yonytxatxhe гта, опа wyaro nketxkon 
hatà, toto komo, àton kukuru komo. Khoryenkomo rwonà yokarymanye 
ro me xaxa mpànà naha ha, mosonà, ketxkon hatà. Tomohsom me nay 
hata, noro, Moyses heno nekarymatxho rma. Noro moson hama, ketxkon 
hata. 41 Kryestu haxa we тооп ha, ketxkon hata, anar komo. Àna ryhe 
mpe, ketxkon hatà, anar komo. Karyeryeya honotho make ryhe mpe Kryestu 
me naye, ketxkon hata. 420nà wyaro nkehe, Khoryenkom karyehtanà, 
àmenhosahonhàrà. Dafe heno yohamàtho me naha hampànà, Kryestu, kehe. 
Beryen honotho me naha hampànà, Dafe heno yowto honotho me гта 
naha hampànà, kehe, Khoryenkom karyehtanà, ketxkon hata. Karyeryeya 
honotho me haxa naha, mosonà. Àro ke, Kryestu mehra nay hamà, ketxkon 
hatà. 

43Àro wyaro àme ryehra nehxatxkon hatà, toto komo. Anar me rha 
Txesusu hutwetxkon hata. 4^Ukukur komo ryhe, пого yahohtxahke гта 
nehxatxkon haryhe tà, horykomo komo hyaka anàr horà. Ahohsàra mak 
nehxatxkon hakahpa tà. 


Txesus hona xenyhera Farysew komo yexetxhàrà on ha. 


45 Totxownà harha tà, ahosno ynye го komo, ànyahxemotho komo. 
Khoryenkom màn yonye ro yoh komo hyaka harha, Farysew komo hyaka 

harha, totxownà hata. Asok tawro noro yokhàra mahtxoko, ketxkon hata, 
nyamoro. Àsok tawro пого yokhàra mahtxoko. 

46 Àna matà, ketxkon hatà, anoto komo. Noro rwonà, ohxe rma haxa 
naha, anar komo yoho rma haxa mak ha. Noro wyaro àrwomra ro mak 
natxhe, anar komo, ketxkon hatà. 

47 Àna matà, omnyam xarha oyonkuhtotxow hamà, mokà ymo, ketxkon hatà, 
Farysew komo. 48Noro hona kat nenyatxowà, horykomo komo, owyanye. Noro 
hona kat nenyatxowà, Farysew komo, amna kukuru komo. Noro hona xenyhera 
natxow hama, ketxkon hata. 49 Norohnàtho me mak natxhe, toto komo, noro 
hyaka tohsamnohsom komo. Kàyweronàhyamatxho komo hutwahra ro mak 
natxhe, ketxkon hatà. Nyamoro rma, anatoko noro hona nenyatxow hana. 
Tanàhnohsom me mak natxhe hampànà, ketxkon hata, Farysew komo. 

50 Àto nehxakon hata, Nekoknemusu. Txesusu hyaka àtosahotho 
rma mok nehxakon hatà. Farysew komo kukuru rma mok nehxakon 
hatà. Noro rma, onà wyaro nkekon hatà, àwyanye, tkukuru komo wya. 
51Kàyweronàhyamatxho kom yawo ro kehtokonye, ona wyaro kahra 
tehxatxow hama, toto hoko, kekon hata. Atxke naha, тока ymo, tanàhnohsom 
me hak nahko, kahra tehxatxow hama. Noro yonytxahra ro rma haka, àro 
wyaro kahra rma tehxatxow hama. Noro yexetxhàrà hutwahra ro rma haka, 
atxke naha mokà ymo kahra rma tehxatxow hama, kekon hata, Nekoknemusu. 

52 Àna mata, àsok tawro noro ymo kurunhonàr xe manaye, ketxkon hatà, 
nyamoro, àwya. Noro wyaro rma rha Karyeryeya honotho me manaye. 
Norohnàtho kom kukuru me manaye, omoro xarha, ketxkon hatà. Khoryenkom 
karyehtanà xenyko. Àro rma, onà wyaro kahra nay hamà. Karyeryeya hon 
kukuru komo ryhe, Khoryenkomo rwonà yokarymany me naha hampànà, 
kahra ro mak naha ha, ketxkon hatà, Farysew komo, Nekoknemusu wya. 


Moson wosà kàrà hok nahko katxhàrà on ha. 


8 1Bàn kom yaka totxownà hatà, omeroron komo. Txesus haxa ryhe, 

Oryefera yàhàn hona toy hatà. 

2Sa, nenmahye hata. Enmahrà ro toy harha tà, пого, Khoryenkom màn 
yaka. Ahyaka nomohtxownà hata, toto komo, thenyenohnà komo. Аго ke 
hananàhyatxkon hata, пого, eryewtaxaho. 

3Nomohtxownà hata, Farysew komo, àyweronàhyamano ynye ro kom 
yakoro хата. Wos yohtxownà hata. Anaro Кага hoko ehxah me nehxakon 
hata, пого. Kara hoko гта ehtoko, пого yahohtxownà hata, nyamoro. Txesusu 
hyaka nehtxownà hata. Akrataka netxownà hata, toto komo yamrakataka. 
4^Khananàhnye y, ketxkon hata, àwya. Moson wosà Кага hok nahko, tànyohnà 
hoko. Amna nenyo, ketxkon hatà. Àro ke amna nahosno, anàhnohrà horà. 
5Àsok tawro hana. Tàwya kàyweronàhyamantokonye, onà wyaro nkekon hatà, 
Moyses heno, ketxkon hatà. Anaro kàrà hoko ehxahotho komo etahatxoko, 
toh ke, kekon heno hatà. Àsok kat màkeno, omoro, moson hoko, ketxkon 

hata, Тхеѕиѕи wya. 6Àro wyaro tàwyanye tatoko гта, пого kukmetxkonà гта 
haryhe tà. Àsok tawro hana. Krawame koyukyatxow hamà, ketxkonà rma 
haryhe tà. Atxke màkehe tawro xe rma nehxatxkon haryhe tà, àwya. 

Noro ryhe, newanay hata. Yukryeka menhoy hata, tamor ke. 7 Àsok kat 
màkeno, ketxkonà гта hata, nyamoro. Àro ke nosowaxehtoy hatà, noro. 
Onà wyaro nkekon hatà, àwyanye. Onokà ryhe, okukur komo, tanhàn 
hokonohnà ro me naye. Noro htxero hak netahano, toh ke, kekon hatà, 
Txesusu, àwyanye. 8Аго wyaro tàwya katxhe rma, newanay xarha tà. 
Yukryeka menhoy xarha tà, tamor ke. 

9?Nyamoro ryhe, tàwyanye enytxatxhe гта, totxownà hata. Wos 
yotahahra гта, totxownà hata. Àsok tawro hana. Tanhàn hokono ro 
me nehutwetxkon hamà. Horykomotho komo htxero totxownà hatà. 
Àwenaryenye totxownà xarha tà, anaro komo, omeroro hatà. Noknomye 
hatà, Txesusu, noro ro. Akratawo rma nehxakon hatà, wosà. 

10Nosowaxehtoy xarha tà, Txesusu. Wosà y, kekon hata. Totxow hama. 
Totahahorye manaha kahra harha natxowà, owya, kekon hatà. 

1 Rohà у, аго wyaro kahra harha natxhe, kekon hata. 

Àro wyaro kahra rma rha wehxaha, uro xarha, kekon hatà, àwya. Ohxe 
àtoko. Ayanhàn hokohra harha exko, kekon hatà, Txesusu, àwya. 


Toto komo yawasmenye uro katxhàrà on ha. 


12Taa. Onà wyaro nkekon xarha tà, Txesusu, toto komo wya. Toto komo 
yawasmenye uro, kekon hatà. Toto komo yawasmenye uro. Awasànà ryhe 
kawasmetxow hama. Àro wyaro rma rha, yaworon xaxa uhutwamohsehe, 
toto komo wya, kekon hatà. Uhutwanyehnà komo rma, awaràn wawon komo 
wyaro natxow hamà. Rakoro otontokonye rma, àro wyarohra harha manatxhe, 
kekon hatà. Awasàn hon komo wyaro harha manatxhe, owyanye yaworon 
xaxa hutwanàr ke. Karyhe roro harha manatxhe, kekon hata, Txesusu. 

13 Ато nehxatxkon hata, Farysew kukuru komo. Ona wyaro nketxkon 
hatà, àwya. Ohoko rma moskarymehe, ketxkon hatà. Thoko rma 
toskarymaxem komo, anatoko yaworohra nketxow hana. Omoro rma 
yaworohra moskarymen hama, ketxkon hata. 

14Rohoko toskarymaxemà rma, yaworo гта koskarymano, kekon hata, Txesusu, 
àwyanye. Àsok tawro hana, ryehutwanàr ke hamà. Henta nyero hana komokye 
ha, kekon hatà. Henta ya hana àten ha. Uhutwahra rma manatxhe, omnyamo. 
Uro haxa ryhe uhutwehe. Àro ke yaworo koskarymehe, kekon hata. 15 Atxke 
manaha màketxhe rma haryhe, toto komo wya. Oyehutwatxho hoye го аго wyaro 
máàketxow hama, toto yehutwatxho hoye ro mak ha, kekon hata. Atxke manaha 
kanyehnà uro, toto komo wya. 16Аго wyaro rowya tatok haxa, yaworo гта àkehe. 
Àsok tawro hana, uro rohnà ryesnàr ke, kekon hatà. Ronyaknyenhàr yakoro 
xarha, atxke manaha kehe amna, toto komo wya. Àro ke, àro wyaro rowya tatoko, 
yaworo rma àkehe, kekon hatà, Txesusu, Farysew komo wya. 

17 Ona wyaro nkehe, amenhosahonhara, kàyweronàhyamatxho komo, 

onàrwonàhyamanàr komo, kekon xarha tà, àwyanye. 
Eten kom hana yokarymen ha, toto ha. Аго komo yokarymantoko, 2 me 
hak nahtxoko, ekarymany komo, yaworo thutwaxem me ehtxoho me. 
Àro wyaro rma nkehe, àmenhosahonhàrà, kekon hatà. 18Àro wyaro 
katxhàrànhàrà yawo ro wehxaha. Àsok tawro hana, 2 me amna yesnàr 
ke hamà. Roskarymantoko rma, rohoko rma koskarymehe. Royàm xarha, 
ronyaknyenhàrà rma, rokarymehe, kekon hatà, Txesusu. 

19Henta naye, oyàmà, owya, ketxkon hata, nyamoro, àwya. Henta naye, 
oyàmà. 

Amna hutwahra manatxow hama, kekon hata, noro. Rohutwahra 
manatxow hama. Royàm hutwahra xarha manatxow hama. Owyanye 
rohutwantoko rma, royàm xarha hutwanàràtho haryhe, owyanye, kekon 
hatà, Txesusu, Farysew komo wya. 

20 Àro wyaro nkekon hata, Khoryenkom màn yawo tehtok hata. 
Txenyeru yonkahtoho ro màhto ryhe nehxakon hatà. Hananàhno 
yeryakon hatà. Noro xehra nehxatxkon hatà, nyamoro. Ahohsàra mak 
nehxatxkon hakahpa tà, noro yahohtoho mehra hak esnàr ke hatà. 


Enyhoryehnà те гта awayehyatxhe hampànà katxhàrà on ha. 


210nà wyaro nkekon xarha tà, Txesusu, Xuknewyana yoh komo 
wya. Amnye àtehe, kekon hatà. Rototxhe, uro mehoryatxhe rma haryhe. 
Ronyhera mak manatxhe. Àro ke, enyhoryehnà me rma awayehyatxhe 
hampànà, ayanhàn kom hokon me rma, kekon hatà. Henta ya na àten ha. 
Àsna àtohra manatxhe kekon hatà. 

22 Àsoke nkan ha, ketxkon hata, nyamoro, tàwyanye гта. Àro wyaro katxho 
rma, àsok hana nay ha, henta ya na àten ha, àsna àtohra manatxhe, katxho 
rma. Anatoko tano me ro rma newayehken hana, ketxkon hatà, tàwyanye rma. 

230mnyamo ryhe, tanono го me manatxhe, kekon hata, àwyanye. Ото 
haxa ryhe, kahe yawonotho me wehxaha. Yukryeka hono ro me manatxhe, 
отпуато. Ото haxa ryhe, yukryeka hono ro mehra wehxaha, kekon hata. 
24Enyhoryehnà me rma awayehyatxhe hampànà, ayanhàn kom hokon me 
rma, àkano, owyanye. Rohoko noro mok hama, kahra rma oyehtokonye, 
enyhoryehnà me гта awayehyatxhe hampànà, kekon hata, Txesusu, àwyanye. 

25 Onoka ryhe отого, ketxkon hata. Onokà ryhe отого. 

Koskarymano rma, owyanye. Noro rma uro, kekon hatà. 26 Atxke 
oyexetxhàyamo yokarymatxehkahra rma hak wehxaha, owyanye, kekon hata. 
Anatoko yaworohra màkehe màketxow hana, rowya. Onà wyaro haxa àkehe, 
owyanye. Копуакпуепћага ryhe, tehxem me xaxa naha. Noro rwonà wekarymehe, 
ronenytxatxhàrà rma, owyanye, toto komo wya, kekon hatà, Txesusu. 

27 Àro wyaro tàwya tatoko rma, Khoryenkom hoko nàrwonakon hamà, 
tàyàm hoko. Àro hutwahra mak nehxatxkon hatà, nyamoro. 

28 Aro Ке, ona wyaro nkekon hata, àwyanye. Amnye Toto me Enusaho 
makryetxhe hampana, kekon hata. Owyanye akryetxhe, ona wyaro harha 
màketxhe hampànà, rohoko. Noro mok hama, màketxhe harha hampànà, 
kekon hatà. Tano me rohra nehxakon hamà, tàyàm yano me haxa ryhe 
khananàhyatxkon hama, tayama nenytxamohsotho yano me mak ha, màketxhe 
harha hampànà, rohoko, kekon hatà. 29Ronyaknyenhàrà rma, rakoro rma naha. 
Rohnànkanyehnà ro me naha, toyuknye ro me ryesnàr ke, kekon hatà, Txesusu. 

30 Àro wyaro àwya tatoko, noro hona harha nenytxownà hata, àton 
kukuru komo, thenyenohnà komo. 


Worokyamo yohà ymo ryhe oyàm kom me naha katxhàrà on ha. 


31Xuknewyana yoh kukuru komo ryhe, onà wyaro harha nketxkon hatà, Txesus 
hoko. Yaworo nken hamà, mosonà, noro moson hamà, ketxkon harha tà. Nyamoro 
wya, onà wyaro nkekon hatà, noro. Rorwon yawo roro rma oyehtokonye, 
ronhananàhrà ro me xaxa mpànà manatxhe ha, kekon hatà. 32Yaworon xaxa 
hutwany me harha mpana manatxhe ha. Anotomahnà ro me harha mpana 
manatxhe ha, yaworon xaxa hutwany me oyesnàr komo ke, kekon hatà. 

ззОпа wyaro haxa neyuhtxownà hata, nyamoro. Akmaraw heno 
yohamàtho me ryhe amna naha, ketxkon hatà. Noro heno yohamàtho 
rma, toto yanotohnà ro me amna naha. Àsok tawro anotomahnà ro me 
harha mpana manatxhe ha makano, ketxkon hata. 

заОпа wyaro yaworo хаха mpana àkehe ha, owyanye, kekon hata, Txesusu, 
àwyanye. Atxke oyehtokonye, tanotomaxem me manatxow hamà. Ayanhàn 
yanoto me manatxow hama, kekon hata. 35Onokà ryhe, horykomo màn yawo 
roro naye, anoto katà, umuru haxa katà. Umuru ryhe, àro yawo roro nay hamà, 
tàyàmà hyawo roro. Ато yawo rorohra mak naha, anoto, kekon hata. 36 Ayanhàn 
yanoto me manatxhe, omnyamo. Anoto mehra harha oynye kom me naha, 
Khoryenkom muru. Àro wyaro àwya oyeryetxhenye rma, anotomahnà ro me 
harha mpànà manatxhe ha, kekon hatà, Txesusu, Xuknewyana yoh komo wya. 

37 Akmaraw heno yohamàtho me khutwetxhe. Rotahanàr xe mak 
manatxhe. Àsok tawro hana, rorwonà yahohsàra oyesnàr komo ke hamà, 
kekon hatà. 38Uro ryhe, ronenyetxhàra wekarymehe, royàm nenyhotho 
rma. Omnyamo ryhe, onenytxatxhàyam hoko manatxhe. Oyàmà ymo 
komo nenytxamohsotho hoko rma manatxhe, kekon hatà, Txesusu. 

39 Ana matà, Akmaraw heno ryhe, amna yàm me naha, ketxkon hatà, àwya. 

Ona wyaro haxa nkekon hata, Txesusu, awyanye. Akmaraw heno hokru me 
xaxa oyehtokonye, noro heno wyaro rma rha ohxe oyesnàràtho kom haryhe, 
kekon hata. 40 Rotahanàr xe mak manatxhe. Yaworon xaxa yokarymanye 
rma yotahanàr xe manatxhe, kekon hatà. Khoryenkomo nenytxamohsotho 
rma wekarymehe, owyanye. Àro yokarymanye rma yotahanàr xe manatxhe. 
Àro wyarohra nehxakonà, Akmaraw heno, kekon hatà. 4! Oyàmà ymo komo 
wyaro, ayanhàn kom hoko manatxhe, kekon hatà, Txesusu. 

Ana mata, anaro rha kàrà hokonotho komo hokru mehra amna naha, ketxkon 
hatà. Towenyxa mak naha, amna yàmà. Khoryenkomo ryhe noro ha, ketxkon hatà. 

42 Ana mata, oyàm kom mehra nay hama, Khoryenkomo, kekon hata, Txesusu, 
àwyanye. Oyàm kom me пого yehtoko гта, rox oyesnàràtho kom haryhe. Аѕок 
tawro hana, noro hyaye romoknàr ke, kekon hatà. Rano me rohra komokye. 
Noro ryhe ronyakye, kekon hata. 43Ronekarymanàrà oyonkukmetxow hama, 
rorwonà yonytxanàr xehra oyesnàr komo ke mak ha, kekon hatà, Txesusu. 

41 Worokyamo уоһа ymo ryhe, oyàm kom me naha. Noro ymo yoyuknuru 
xe rma haxa manatxhe. Wayehkano ynye ro me rma nehxakonà, noro ymo, 
amnyehra rma, kekon hata. Yaworon xaxa yonytxanyehnà ro me naha. Аѕок 
tawro hana, tàhnawo yaworonohnà ro me tesnàr ke, kekon hatà. Tehutwatxho 
hoye ro temarontehe. Àsok tawro hana, tàtemarontaxemà ro me tesnàr ke, toto 
temarontatho komo yoh me xarha tesnàr ke, kekon hatà. Noro ymo, oyàm kom 
me nay hama, toyuknuru xe oyesnàr komo ke. 45Uro haxa ryhe mameryeketxhe, 
rowya yaworon xaxa уокагутапаг ke mak ha, kekon hata. 46Atxke kat wehxano, 
owyanye. Ranhàn yokarymahra ro mak manatxow hama, ehxera esnàr ke, kekon 
hata. Yaworon хаха wekarymehe, owyanye. Àsok tawro uro mameryeketxowà, 
kekon hata. 47 Khoryenkom hokru komo ryhe, пого rwonà yonytxany me natxhe. 
Enytxahra mak manatxhe, omnyamo. Àsok tawro hana, Khoryenkom hokru 
mehra oyesnàr komo ke hama, kekon hata, Txesusu, Xuknewyana yoh komo wya. 


Akmaraw heno ehxera гта hak ehtoko wehxakonà гта katxhàrà on ha. 


48 Ona wyaro nketxkon xarha tà, Xuknewyana yoh komo, Txesusu 
wya. Àro wyaro owya tatoko, Samaryayana komo wyaro orwonan hama, 
ketxkon hatà. Samaryayana me nay hamà, mosonà, kany me amna naha, 
ohoko. Worokyamo yoh me nay hama, тоѕопа, Капу me amna naha. 
Yaworohra katà àro wyaro amna nkeno, ohoko, ketxkon hatà. 

49Worokyamo yoh mehra wehxaha, kekon hatà, noro, àwyanye. 
Toyuhsomà ro me royàmà wenyaha, uro. Toyuhsom mehra mak uro 
menyatxhe, omnyamo, kekon hata. 50Оһхе xaxa nay hama mosonà 
katxhohnà гта uro khananàhyatxhe. Royàmà ryhe, ohxe хаха пау hama, 
тоѕопа, tawro xe naha, owyanye. Noro ryhe, ohxe ryehtxoho hutwamohsehe 
hampànà, owyanye, kekon hata. 51 Ona wyaro yaworo xaxa трапа àkehe ha, 
owyanye. Rorwonà yoyuknye ro me oyehtokonye, àwayehpànà ro me harha 
manatxhe Һатрапа, kekon hata, Txesusu, Xuknewyana yoh komo wya. 

52Worokyamo yoh me xaxa manay hama, ketxkon hata, àwya. Owya, 
rorwonà yoyuknye ro me oyehtokonye, àwayehpànà ro me harha manatxhe 
hampànà, tatoko гта, worokyamo yano me orwonan hama. Àsok tawro 
hana. Wayehtxownà hatà, Akmaraw heno komo, Khoryenkomo rwonà 
yokarymanye ro heno komo xarha, ketxkon hatà. 53 Wayehye hatà, Akmaraw 
heno, khoryen heno komo. Noro heno yoho nyhe kat manaye, owya, ketxkon 

hata. Khoryenkomo rwona yokarymanye ro heno komo zarha wayehtzowna 
hata. Onok haza ryhe omoro, owya, ketxkon hata, nyamoro, Txesusu wya. 
54Опа wyaro neyuhtxownà hata, пого. Ehonomnà xaxa uro Капу me 
ryehtoko, anatoko ehonomnà mehra rma wehxan hana, kekon hatà. Àro 
wyaro Капу mehra mak wehxaha, uro. Royàmà ryhe, ehonomnà xaxa 
mosonà kany me naha, rohoko. Noro rma hoko, Khoryenkomo ryhe noro kany 
me manatxhe, omnyamo, kekon hata. 5»Noro hutwahra mak manatxhe. Ото 
haxa ryhe, noro uhutwehe. Noro hutwahra wehxaha kany me haxa ryehtoko, 
rotemarontanàràtho haryhe, owyaronye rma rha, kekon hatà. Noro hutwany 
me mak wehxaha. Noro rwonà yoyuknye ro me xarha wehxaha, kekon hatà. 
56 Akmaraw heno ryhe, ohoryen heno komo rma, romohtoho hutwekonà. Àro 
hoko гта neryehotekonà, kekon hata, Txesusu, Xuknewyana yoh komo wya. 
57 Àna matà, horykomotho mehra manaha, ketxkon hatà, nyamoro. 50 
txemnyeh mehra manaha. Àsoke ryhe Akmaraw heno menyeye, ketxkon hata. 
58 Ona wyaro yaworo xaxa mpana àkehe ha, owyanye, kekon hata. 
Akmaraw heno ehxera rma hak ehtoko, wehxakonà rma, uro, tehxemà ro 
kaxe, kekon hatà, Txesusu, Xuknewyana yoh komo wya. 
59 Ато wyaro tàwyanye enytxatxhe гта, toh yamuhtxownà hata, 
naymoro, noro yotahanàr horà. Nosonyehkahye mak hatà. Nahatakay 
hatà, Khoryenkom màn yaye. 


Enhunu rotho yontanàhàthàrà on ha. 


9 1 Taa. Asama yarye tàtontoko, toto yonyey hata, Txesusu. Епһипи го 

rma noro hata. Enhura rma nenuruy hata. 

2Khananahnye y, ketxkon hata, anhananahra ro komo, Txesusu wya. 
Xenyko mokro. Onok yanhàn yano me enhura rma nenuruye, tanhàn 
yano me kata, tàyàm kom yanhàn yano me kata, ketxkon hata. 

зОпа wyaro neyuhtxownà hata, Txesusu. Tanhàn yano mehra enhura гта 
nenuruye, kekon hata. Táyàm kom yanhàn yano mehra xarha enhura гта 
nenuruye. Khoryenkom yahoxetà yonyhonàr horà ryhe, enhura rma nenuruye, 
mosonà. Tonyxem me rma naha, Khoryenkom yahoxetà, rowya enyhoryenàr 
ke, kekon hata. ^Ronyaknyenhàr yomyawon hokono ro me xaxa mpana 
wehxaha ha, amnye rma, tano rma hak ryehtoko, kekon hatà. Awasnawo 
ryhe tatamokyan hamà, komyawon hoko. Kohsaya atamokhera harha tehxan 
hama. Àro wyaro rma rha, tano rma hak ryehtoko katamokyaha, awasnawo 
tatamohxem komo wyaro. Tanohra harha ryehtoko, atamokhera harha 
wehxan hama, kohsaya atamokhen komo wyaro. 5Yukryeka ho ryehtoko ro 
rma haka, toto komo yawasmeny me wehxaha, kekon hatà, Txesusu. 

6 Ато wyaro tàwya tatoko гта, netahtay hata. Tyufa kekon hata, 
yukryeka hona. Totakru ke rma nàkrosmay hatà. See see see, toto yonuru 
yahey hatà, kawaw ke. 7 Àtoko, kekon hatà, àwya. Osompatakorokatxa, 

tuna kwaka, Eserowe kuthona txko kwaka, kekon hata. Eserowe katxho 
rma, tahyosarankema katzho me rma naha. 

Aro ke, toy hata, enhunu ro. Nosompatakorokay hata. Tonke harha 
nomokye hata. 

8Noro yonytzowna hata, zenye rotho komo, ukukuru komo гта, anar 
komo xarha. Uro nyhe txko rotxenyerun ha kanye rotho me xenyenhàyamo 
rma mokyam nehxatxkon hatà. Tonke harha tàwyanye xenyetxhe, onà 
wyaro nketxkon hata, tàwyanye rma. Tan tehxemà rotho moson hama, 
ketxkon hata. Uro nyhe txko rotxenyerun ha kanye rotho rma moson hama. 
Norohnáàtho kat mosonà, owyanye, ketxkon hata, tàwyanye гта. ?Norotho 
moson hama, ketxkon hata, anar komo. Norohnà mosonà, пого wyaron 
moson hama, ketxkon hata, anar komo. Ona wyaro haxa noskarymay 
hata, noro. Norotho uro ha, kekon hata. 19 Àsoke ryhe oyontano, ketxkon 
hata, àwya. Àsoke ryhe oyontano. 11 Kawaw krosmano, toto. Txesusu гта 
noro hatà, esotà, kekon hatà. Ronuru yaheno, kawaw ke. Eserowe kuthonà 
txko kwaka osompatakorokatxa, kano, rowya. Àro ke àton ha, kekon hata. 
Kosompatakorokan ha. Kontan harha, kekon hata, enhunu rotho. 12Henta 
naye, ketxkon hatà, àwya. Àna hana, àywenyeke wehxaha, kekon hatà, noro. 


Farysew komo wya enhunu rotho yonytxatxhàrà on ha. 


13Taa. Enhunu rotho yatxownà hata, Farysew komo hyaka. 1^Hokano 
ytxoho yawasàn һо nentanàhye hata, Txesusu. Àro ho kawaw krosmay hatà. 

15 Àro ke, onà wyaro nketxkon hatà, Farysew komo, noro wya. Àsoke 
ryhe oyonteko, ketxkon hatà. 

Ronuru yaheko, kawaw ke, kekon hatà, noro. Kosompatakorokeko. 
Tonke harha wehxaha, kekon hatà. 

16Onà wyaro nketxkon hatà, Farysew kukuru komo. Hokano ytxoho 
yawasàn ho àhok nehxak hata, ketxkon hata. Kàyweronàhyamatxho komo 
yawo rohra nehxak hamà. Àro ke, Khoryenkomo nànyaketxho mehra nay 
hama, ketxkon hata. Ona wyaro haxa nketxkon hata, anar komo, Farysew 
kukuru komo rma. Àna matà, ohxe we naha ha, ketxkon hatà. Atxke 
tehtok haxa, Khoryenkom yahoxetà yonyhohtoràtho haryhe mà, àwya, 
ketxkon hata. Аго wyaro ame ryehra Txesus hutwetxkon hata, nyamoro. 

17 Àro ke, onà wyaro nketxkon xarha tà, enhunu rotho wya. Àsok 
màkeno, отого, пого hoko, ketxkon hata. Oyontanàhyak hata. Àsok 
такепо, пого hoko, ketxkon hata. 

Khoryenkomo rwonà yokarymanye ro me haxa we naha ha, noro ha, 
kekon hatà, enhunu rotho. 

18Noro yontanàhàthàrà yameryeketxkon hata, nyamoro, Xuknewyana 
yoh komo. Àna make ryhe mpe, enhunu rotho make ryhe mpe mosonà, 
ketxkon hata. Nentek make ryhe mpe, ketxkon hata. Aro ke, àyàm komo 
yanyekhotxownà hata, yaworo пого hutwanàr horà. 1?Enhura гта 

nenuruye, amna hokru, kany me manatzow hata, ketzkon hata, ayama 
wya, àyonà wya xarha. Norotho moson ha, owyanye. Enhura enusahotho 
rma mosonà, owyanye. Àsoke ryhe nenteko, ketxkon hatà, Farysew komo. 
20Mosonà ywero amna naha, ketxkon hata, àyàm komo. Атпа hokru mosonà. 
Noro rma, enhura rma nenuruye, ketxkon hatà. 21 Entathàrà hutwahra mak amna 
naha. Entanàhnyenhàrà hutwahra xarha amna naha, ketxkon hatà. Oskarymako 
katxoko, noro wya. Horykomo me harha heno naha. Àro ke noskarymen hamà. 
Oyoyukyatxow hama, ketxkon hata, àyàm komo, Farysew komo wya. 

22 Àro wyaro nketxkon hatà, nyamoro hona toseryehrà komo ke hatà, 
Xuknewyana yoh kom hona гта toseryehrà komo Ке hata. Àsok tawro 
hana. Onà wyaro kanyenhàr me nehxatxkon hatà, nyamoro rye rma. 
Kryestu me naha, Txesusu, kany komo ryhe, atxke natxow hamà, kakoronye 
ohsamnohpànà ro me harha hak nahtxoko, kanyenhàr me nehxatxkon hata, 
Xuknewyana yoh komo. Àro wyaro katxhàrà hona noseryehyatxkon hatà, 
àyàm komo. 23 Аго Ке, ona wyaro nketxkon hata. Oskarymako katxoko, 
noro wya. Horykomo me harha heno naha, ketxkon hatà, oseryehrà komo. 

24 Aro ke, enhunu rotho yanyekhotxownà xarha tà, nyamoro. Yaworo 
xaxa oskarymako, Khoryenkomo nenytxanàr me, ketxkon hatà, àwya. 
Noro ymo amna nhutwehe. Atxke rma haxa naha, ketxkonà rma haryhe tà. 

25 Atxke ehtxoho hutwahra wehxaha, kekon hatà, noro. Onà wyaro 
ryehtxoho ryhe uhutwehe. Enhunu rotho rma, tonke harha wehxaha. Àro 
wyaro ryehtxoho ryhe uhutwehe, kekon hatà. 

26 Àsoke ryhe oyeryako, ketxkon hata. Аѕоке ryhe oyontanàhyako. 

27Koskarymano rma, kekon hatà. Ronytxahra mak mahtxoko. Àsok 
tawro ronytxanàr xe xarha manatxowà. Noro nhananàhrà ro me oyesnàr 
komo xe kat manatxowà, omnyam xarha, kekon hatà. 

28Neytxownà hata, nyamoro. Отого yxako ryhe, пого nhananàhrà ro 
me manay hama, ketxkon hata. Атпа ryhe, Moyses heno nhananàhrà 
rotho me haxa amna naha, ketxkon hata. 29 Noro heno yexetxhàrà атпа 
nhutwehe. Khoryenkomo ryhe nàrwonakon hatà, noro heno yakoro. Noro 
ymo yehtxoho hutwahra mak amna naha, ketxkon hatà. Henta nyero hana 
nomokye ha. Uhutwahra rma amna naha, ketxkon hatà, enhunu rotho wya. 

30 Àsok tawro harha, kekon hatà, noro. Noro ryhe rontanàhyako. Noro 
yehtxoho hutwahra rma manatxhe, omnyamo. Àsnye ro omokàthàrà rma 
hutwahra manatxhe. Àsok tawro harha, kekon hata. 31 Atxke tehxem 
komo yonytxanyehnà ro me nay hamà, Khoryenkomo. Towakryenye ro 
kom haxa ryhe yonytxehe. Toyuknye ro komo rma yonytxehe, kekon hatà. 
32Enhura enusahotho komo yontanàhtoho ryhe, enytxahnà rotho me nay 
hama. Amnyehra rma enytxahnà rotho me nehxakon hama, kekon hata. 
33Khoryenkomo nànyaketxho me nay hama, noro, rontanàhnyenhàrà. 
Khoryenkomo nànyaketxho mehra haxa tehtoko, onyhoryeno yeryehtoràtho 
haryhe mà, àwya, kekon hatà, enhunu rotho, Xuknewyana yoh komo wya. 

34 Ana mata, ketxkon hata, nyamoro. Ayanhàn yano me enhura 
oyonuruye. Отого гта, amna hananàhrà xe manay hama. Опһапапаһраќог 
me mak атпа naha. Àtoko yxak Һа, ketxkon hata. Атпа yakoro 
ohsamnohpànà ro me harha exko Һатрапа, ketxkon hata, пого wya. 


Enhunu rotho wya Toto me Enusah me Txesusu hutwatxhàrà on ha. 


35Enhunu rotho yokaytà yonytxay hatà, Txesusu. Àtoko yxak ha ketxok hatà 
àwya tawro yonytxay hatà. Amnye nehorày hatà. Àro ke, onà wyaro nkekon 
hatà, àwya. Toto me Enusah hona menyano, kekon hatà, Txesusu, àwya. 

36Rohà y, onokà ryhe mokro, Toto me Enusah me naye, kekon hatà, noro. 
Onok noro ha. Uhutwamohsoko, rowya, àhona rowya xenytxoho me, kekon hatà. 

37 Onenyetxhàrà rma noro ha, kekon hatà, Txesusu. Ayakoro 
tàrwonyemà гта пого ha, kekon hata. 

38Rohà y, ohona wenyaha, kekon hatà, noro. Tano me ro rma nehurkay 
hatà, akrataka. 


Farysew komo wya enhun komo wyaro kat amna naye owya katxhàrà on ha. 


39Onà wyaro nkekon xarha tà, Txesusu. Wahanonkano ynye uro komokye, 
xaro, yukryeka hona, kekon hata. Anar komo, enhun komo wyaro natxow hama. 
Àsok tawro hana, yaworon xaxa hutwanyehnà uro kany me tesnàr komo ke. 
Nyamoro rma, uhutwany me harha natxhe hampànà, tonkem komo wyaro mak 
ha, kekon hatà. Anar komo, tonkem komo wyaro natxhe rma haryhe. Asok tawro 
hana, uhutwanye uro kany me tesnàr komo ke. Nyamorotho rma, uhutwanyehnà 
me һата natxhe hampànà, enhun komo wyaro mak ha, kekon hata, Txesusu. 

40 Àto nehxatxkon hatà, Farysew kukuru komo, moxehra hatà. Noro 
rwonà yonytxatxownà hatà. Àsok amna naye, owya, ketxkon hatà. Enhun 
komo wyaro kat amna naye, owya, ketxkon hatà. 

41 Опа wyaro neyuhtxownà hata, пого. Enhun komo wyaro гта 
oyehtokonye, atxke manatxhe katxho mehra oyesnàràtho kom haryhe, 
kekon hatà. Tonkem komo wyaro tehxatxhe, kàwyamo, kany me rma 
manatxhe haryhe. Àro ke, atxke manatxhe katxho me rma manatxhe 
hampànà, kekon hata, Txesusu, Farysew komo wya. 


Kahneru komo yonkahtoho yokarymatxhàrà on ha. 


10 L2Kuknonano me nàrwonàmye hata, Txesusu. Tawya tamryenon komo 
yonytxoho kuknonà rma yokarymay hatà. Onà wyaro nkekon hatà. Onà 
wyaro yaworo xaxa mpànà àkehe ha, owyanye, kekon hatà. Kahneru yonye ro 
komo ryhe, watxa ymo yaka nowomyatxow hama, toknà komo yonyàr horà. 
Toknà komo yonkahtoho yaka rma nowomyatxhe, àhotarà yarye rma, kekon 
hatà. Anatoko àhotarà yaryehra nowomyatxow hana, anar kom ha. Anato 
nekayàmyatxow hana, towomrà kom horà. Àsok tawro hana, temenyem me 
tesnàr kom ke hamà, kahnerutho txko yanàr xe tesnàr kom ke hamà, kekon 

hata. Aro wyarohra mak natxhe, zenye ro komo. 3Nyamoro yowomtoho me 
nahurmaketxhe, watxa hotarà yonye ro komo, kekon hatà. Kahneru komo xarha, 
tosom komo rwonà yonytxetxhe. Toknà komo ywero natxow hamà, nyamoro, 
kekon hatà. Esot komo yotakyatxow hamà. Nenampataketxhe xarha, kekon 
hata. ^Tàwyanye enampatakatxehkatxhenye гта, wahoro tetxhe. ÀArwon komo 
yonytxetxhe, eknà komo. Àro ke, àwenaryenye tetxhe, kekon hatà. 5Anar komo 
wenarye àtohra mak natxhe. Nyamoro hona nekahtàmyatxhe. Àsok tawro hana, 
àrwon komo yonytxahra tesnàr komo ke hamà, kekon hatà, Txesusu. 

6 Àro wyaro kuknonano me nàrwonàmye hata, toto kom yakoro. 
Nenkukmetxkon mak hata, ànekarymanàrà. 


Kahneru yonye ro wyaron uro katxhàrà on ha. 


7Onà wyaro nkekon xarha tà, Txesusu, toto komo wya, tàrwon hutwahra esnàr 
komo ke hatà. Watxa hotarà wyaron uro, kekon hatà. Kahneru yonkahtoho hotarà 
wyaron uro. 8 Anar komo, roywaho nomohtxownà, ahananàhrà kom horà гта 
haryhe. Temenyem komo wyaron me mak nehxatxkonà, nyamoro, kekon hata. 
Kahneru уапу komo wyaron me nehxatxkonà, oyonkuhtony kom me tesnàr komo 
ke. Nyamoro yonytxahra mak nehxatxkonà, romryenon komo. Temenyem komo 
rwonà yonytxahra kahneru yehtokono wyaro, nyamoro yonytxahra nehxatxkonà, 
romryenon komo, kekon hata. 90го haxa ryhe, watxa hotarà wyaron me wehxaha. 
Àsok tawro hana, àro yarye nahataketxow hamà, kahneru komo, tànyahrà kom 
horà, kekon hatà. Nowomyatxhe harha, tukrunhosom me tehtxoho menye. Àro 
wyaro гта rha, tukrunhosom me natxhe, romryenon komo, rohona tàwyanye 
xenyàr ke mak ha. Tànyahmaxem me xarha natxhe, kekon hatà, Txesusu. 

10 Temenyem komo ryhe tetxhe, kahnerutho yanàr horà, etahanàr horà. Ого 
haxa ryhe, toto komo yonyhoryexe komokye, karyhe roro rma haxa ehtxoho 
menye, kekon hata. 11 Kahneru yonye ro wyaron uro, enyhoru гта. Àsok tawro 
hana. Enyhoru ryhe, kahneru yonye ro rma, nosoxanomkahnohyan hama, 
twayehso ro, toknà kurunhonàr horà, kekon hata. 12Noro yanoto kom haxa 
ryhe, osoxanomkahnohpàra natxow hamà. Àsok tawro hana, tatamoketxhet 
komo xe marma tesnàr kom Ке hama, zenye ro komo wyarohra tesnàr komo 
ke hama, esom komo wyarohra tesnàr komo ke hama, kekon hata. Àro ke, 
osoxanomkahnohpàra natxhe. Anatoko kamara yonyatxow hana, kekon hata. 
Tàwyanye xenyetxhe, nekahtàmyatxhe. Kahnerutho komo nomyatxhe. Àro 
ke, kahnerutho yahohsaha, kamara. Natakhahyatxhe, kahnerutho komo, 
nyamoro yokahtàmrà ke mak ha, kekon hata. 13 Nekahtàmyatxhe, anotonano 
me marma tesnàr komo ke, tatamoketxhet komo xe marma tesnàr kom ke, 
kahneru hnàn yawohra tesnàr komo ke, kekon hatà, Txesusu. 

14Uro haxa ryhe, kahneru yonye ro wyaron me wehxaha. Enyhoru 
wyaron me wehxaha, kekon hatà. Romryenon komo ywero wehxaha, 
enyhoru гта kaxe. Roywero xarha natxhe, nyamoro, kekon hata. 15Àro 
wyaro rma rha, roywero naha, royàmà. Noro ywero xarha wehxaha. Rano 

me ro rma kwayehyaha, enyhoru rma kaxe, kekon hata. Toknà yonye ro 
yosoxanomkahnohnàtokono wyaro, kosoxanomkahnohyaha hampànà, 
twayehso ro, romryenon komo kurunhotho me, kekon hatà, Txesusu. 

16 Anatoko, anaro rha kahneru komo yonyatxow hana, xenye ro komo, 
kekon xarha tà. Anaro rha watxa yawon me natxow hana. Àro wyaro 
rma rha, anaro rha yana komo yonyhoryeny me wehxaha. Xuknewyana 
kom marmahnà yonyhoryeny me wehxaha, kekon hatà. Romryenon me 
rma rha weryatxhe hampànà, nyamoro xarha. Rorwonà yonytxetxhe. 
Àro wyaro noro rye me natxhe, romryenon komo. Xenye ro komo rma, 
towenyxa naha, uro marma mak ha, kekon hatà, Txesusu. 

17Tosoxanomkahnohsom me гуеѕпаг ke ryhe, гохе гта haxa naha, 
royàmà, rano me го гта twayehsom me ryesnàr ke mak ha, kekon xarha tà. 
Rano me ro rma kwayehyaha, rano me rma rha rasanàmtoho me, karyhe 
harha ryehtxoho me. 18 Апаг komo yano me rohra mak kwayehyaha. Капо 
me ro haxa ryhe kwayehyaha, kekon hatà. Rowayehtoho rma yoh me 
wehxaha, royàm yano me. Karyhe harha ryehtxoho yoh me xarha wehxaha, 
noro yano me rma rha, kekon hatà, Txesusu. 

19 Àro wyaro oskarymanàr ke ryhe, ame ryehra harha nehxatxkon 
hatà, Xuknewyana yoh komo. Anar me rha noro hutwetxkon hatà. 

20 Worokyamo yoh me nay hama, тоѕопа, ketxkon hata, ukukuru komo, 
thenyenohnà komo. Noro ymo yano me noskarymen hamà. Tàywenyeke 
rma nay hamà. Enytxahra tehtxe, ketxkon hatà. 21 Àna matà, ketxkon 
hatà, anar komo, ukukuru komo rma. Worokyamo yoh mehra haxa we 
naha ha, mosonà. Worokyamo yoh komo rma, àro wyaro ohxe àrwomra 
natxow hama. Enhunu rotho komo yontanàhpàra xarha natxow hama, 
worokyamo yoh komo. Norohnà moson hama, ketxkon hata, nyamoro. 


Romryenon komo ryhe rorwonà yonytxetxhe katxhàrà on ha. 


22Taa. Nasahxemtetxkon xarha tà, Xerusaryen hon komo. Khoryenkom 
màn yonyhoryetxhàrànhàrà hutwatxho ryhe àro hatà, asahxemtotho 
komo, txemnyeh waw hatà. 

23 Àtoko rma, Khoryenkom màn watxan yawo nataryeknohyakon hatà, 
Txesusu. Àro yawo rma nehxakon hata, toh yexaho, thatawo, bànke hata. 
Saromaw heno hutwatxho onà katxho rma àro hatà, esotà. Àro yawo rma 
nataryeknohyakon hatà, Txesusu. 

24 Àhyaka nohsamnohtxownà hata, Xuknewyana yoh komo. Mexe гта 
haxa oyoskarymanàr hona ro атпа naha, ketxkon hata, àwya. Àsok 
tawro oskarymahra гта manaye. Àsokentoko ryhe moskarymeno, amna 
wya, ketxkon hatà. Kryestu me manaye, noro mehra kat manaye. Yaworo 
oskarymako, ketxkon hatà. 

250па wyaro neyuhtxownà hata, пого. Koskarymek haxa hawe, owyanye, 
kekon hatà. Koskarymek haxa hawe, owyanye. Rohona xenyhera rma 

manatzhe. Romyawono ryhe, rokarymany me naha, royam yano me ahok 
ryesnàr ke, kekon hata. 26Rohona xenyhera mak manatxhe. Àsok tawro 
hana, romryenon mehra oyesnàr komo ke hamà, kekon hatà, Txesusu. 

27 Romryenon komo ryhe, rorwonà yonytxetxhe. Kahneru komo wya 
tonye ro komo rwonà yonytxantokono wyaro, rorwonà yonytxetxhe, 
kekon hatà. Toknà komo ywero nyamoro yehtokono wyaro, romryenon 
komo ywero wehxaha. Àro ke rakoro tetxhe, kekon hatà. 28 Nyamoro 
гта weryaha, karyhe roro harha. Àwayehpànà ro me natxhe. Romryenon 
mehra harha txeny komo ehxera ro mak natxhe ha, kekon hata. ?2Royàmà 
ryhe, romryenon me wahanonkatxownà. Nàmtxownà, rowya. Noro ryhe, 
ehonomnà me rma haxa naha, omeroron kom yoho rma haxa mak ha. Àro 
ke, noro nwahanonkatxho mehra harha txeny komo ehxera natxow hamà, 
kekon hata. 30 Noro rye me amna naha, royàm yakoro, kekon hata, Txesusu. 


Xuknewyana yoh komo wya Txesusu xanomkahnohàthàrà on ha. 


31 Àro wyaro tàwyanye Txesusu rwonà yonytxatxhe, noro yotahanàr xe 
nehxatxkon xarha tà, Xuknewyana yoh komo. Toh yamuhtxownà xarha 
tà, etahanàr horà. 

320nà wyaro nkekon mak hata, пого, àwyanye. Eten hoye ro uro 
metahetxowià, toh ke, kekon hata. Eten hoye го uro metahetxowà. Royàm 
yano me anaro rha romyawon hoko wehxaknano, onenyàr kom me, kekon 
hatà. Anaro rha enyhoru hoko wehxaknano. Eten hoye ro ryhe, àhok 
ryexetxhàrà hoye ro гта, uro metahetxowà, toh ke, kekon hata, àwyanye. 

33 Àna matà, ketxkon hatà, nyamoro. Enyhoru hoye rohra amna oyotahehe, 
àhok oyexetxhàrà hoye rohra mak ha. Owya Khoryenkomo wàràhyakatxho 
hoye ro haxa ryhe amna oyotahehe, owya noro rye me amna naha tawro 
ke mak ha. Toto rma, Khoryenkomo uro kanye me rma manay hama. Atxke 
manay hama, ketxkon hata, Xuknewyana yoh komo, àwya. 

34 Àna matà, kekon hatà, noro. Onà wyaro nkehe, àmenhosahonhàrà, 
kàyweronàhyamatxho komo, onàrwonàhyamanàr komo. 

Khoryenkomo wyaro manatxhe, àkaye. 
Àro wyaro rma nkehe, àmenhosahonhàrà. Àro wyaro kahra kat naye, 
owyanye, kekon hatà. Toto hoko, owto hon kom hoko rma, àro wyaro nkay 
hata, Khoryenkomo. 35 Yaworo хаха nay hama, Khoryenkom karyehtanà. 
Àxanomkahnohpàn me nay hama. Noro ryhe, tàwyaron me toto yonyakon 
hama, kekon hata. Khoryenkomo omnyamo katxho me netakyatxkon hama. 
Àro wyaro tàrwonà yonytxany komo yotakyakon hamà, Khoryenkomo 
omnyamo katxho me, kekon hata. 36 Nyamoro yoho rma haxa nay hama, 
noro nwahanonkatxho, tomyawon hokono ro me ànwahanonkatxhàrà rma. 
Yukryeka hona tàyàm nànyaketxho rma, toto heno komo yoho rma haxa 
nay hama, kekon hata. Noro hoko гта, Khoryenkomo màwàràhyakehe 

màketxhe гта, omnyamo, rowya Khoryenkom muru uro tawro ke. Asok 
tawro àro wyaro màketxow harha, kekon hatà, Txesusu. 

37Royàm yomyawon hokohra ryehtoko, rohona xenyhera rma ehtxoko, kekon 
хаша tà. 38 Ато hok haxa ryehtoko, àro wyaro hamà, katxok haxa, romyawon 
hoko. Anatoko rohona xenyhera rma manatxow hana. Rohona xenyehnà rma, 
àro wyaro hamà, Khoryenkom yomyawono, katxoko rma, romyawon hoko. Àro 
wyaro romyawono uhutwatxoko, onà wyaro kany me harha oyehtxoho menye, 
noro rye me natxow hamà, Khoryenkom yakoro, mosonà, kany me harha 
oyehtxoho menye, kekon hatà, Txesusu, Xuknewyana yoh komo wya. 

39 Noro yahohtxahke nehxatxkon xarha tà, nyamoro. Аһуауепуе mak 
toy hata, osowyomanàrà. 

40 Taa. Toy xarha tà, Xoknaw mon hona, Xowaw heno yosatho na. 
Amnyehra htxero aymomno ynyenhàr me nehxakon hakahpa tà, noro 
heno, àto. Àsna rma toy hata, Txesusu. Mexe nyhe txko nehxakon hata, ato. 
41 Àhyaka nomokyatxkon hata, toto komo, thenyenohnà komo. Ona wyaro 
nketxkon hatà. Mosonà yokarymekon hatà, Xowaw heno, kàwyanye, 
ketxkon hatà. Noro heno ryhe, tahoxetà yonyhohra nehxakonà. Yaworo 
xaxa mak moson yokarymay hama, ketxkon hata, toto komo. 42 Txesus 
hona harha nenytxownà hata, ukukuru komo, thenyenohnà komo гта. 


Rasru heno wayhàthàrà on ha. 


1 1 1 Taa. Ekeh me гта haxa nehxakon hata, toto. Rasru гта пого hata. 

Betanya hono rma mok nehzakon hata, Maryeya komo yeheka rma 
hata, Mahta zarha yeheka hata. Betanya hon me nehxatxkon hata, nyamoro. 
Мого rye me nehxatxkon hata. 2 Maryeya ryhe, Kohkomo Кагуепу me 
nehxakon hata, ownyak ke àkaryeny me hata, tàhpotx ke àhrorà yonyhoryeny 
me hatà. Noro rma yeheka, Rasru rma, ekeh me rma haxa nehxakon hatà. 

з Àro ke, tanoto komo nyahtxownà hata, àwosàn komo, Txesusu hyaka. 
Атпа уоһа y, ekeh me гта haxa manaye, onàhnànàthàrà, Rasru, kaxe 
nànyahtxownà hata. 

4Tàwya enytxatxhe rma, onà wyaro haxa nkekon hatà, Txesusu. 
Àwayehkanyehnà me naha, eheryanà, kekon hata. Ehonomnà me 
Khoryenkomo yonyhony me haxa naha. Ehonomnà me rma rha 
Khoryenkom muru yonyhony me xarha naha, eheryanà, kekon hata, 
Txesusu. 56 Аго ke, tàwya ekaytà yonytxatxhe гта, nàramamyakon hata. 
Mahta komo xe nehxakon hata, ewtà xe xarha hata, Rasru xe xarha hata. 
Àxan komo rma, àtohra rma hak nehxakon hatà. Asako ro nenmahye hatà, 
àto rma. 

7 Asako ro enmahatzhe, ona wyaro nkekon hata, tànhananàhrà ro 
komo wya. Àpa txowà, kekon hatà. Àpa txowà, Xukneya yamtar hona 
harha, kekon hatà, àwyanye. 

8Àna matà, khananàhnye y, ketxkon mak hata, nyamoro, àwya. 
Oyotahanàr xe nehxatxkenano, toh ke, àton komo, Xuknewyana yoh 
komo. Аѕпа гта rha màteno, ketxkon hata. 

9Onà wyaro haxa neyuhtxownà hata, пого. Awasnawo гта haka komyawon 
hok tehxan hama, 12 oras me, kekon hata. Awasnawo àhokon komo wyaro, 
romyawon hoko roro rma hak wehxaha, tano rma hak ryehtoko, rowayehtoho 
mehra rma haka esnàr ke, kekon hatà. Awasnawo tontoko rma, ehurkahra 
tehxan һата, kamàmà wya kawasmenàr ke. 10 Kohsaya haxa tontoko, anatoko 
tehurken hana, tawanye esnàr ke, kamàmà ehxera esnàr Ке. Awasnawo 
tàtosom komo wyaro, tukrunhosom me rma hak wehxaha, rowayehtoho 
mehra rma haka esnàr ke, kekon hatà, Txesusu, tànhananàhrà ro komo wya. 

п Опа wyaro nkekon xarha tà, àwyanye. Nànàkyako, Rasru, dàhnàn 
komo, kekon hatà. Ànàhsaho rma naha. Noro yompakaxe àtehe, kekon hatà. 

12 Ana matà, атпа уоһа y, ketxkon hata. Anàhsah me tehtoko, mexehra 
ohxe harha nay hama, ketxkon hata. 

13Noro wayehtoho hok haxa nàrwonakon hatà, Txesusu, tàwya 
ànàhsaho rma naha tatoko rma. Àro wyaro uhutwahra mak nehxatxkon 
hatà, nyamoro. Ànàhtoho rma hutwetxkon hatà. Ànàhso atakryetxho rma 
hutwetxkon hatà. 14Àro ke, onà wyaro nkekon hatà, Txesusu. Wayehyako, 
Rasru heno, kekon hata, àwyanye uhutwanàr horà. 15 Rohnawo гта 
wayehyako. Àro ke, teryehorye wehxaha, àto ehxera ryesnàr ke. Àsok 
tawro hana. Amnye, owyanye rahoxetà yonyetxhe, rohona xeny me nyhe 
manatxow hama, kekon hata. Àpa txowà rma, àhyaka, kekon hatà, Txesusu. 

16Onà wyaro nkekon hata, Tome, tkukuru komo wya. Àpa txowà, 
akoro, kàwyam xarha, kekon hatà. Twayehkaxem me ehtoko, noro yakoro 
twayehkaxem me rma rha tehtxe, kàwyam xarha. Àro ke, àpa txowà, kekon 
hatà. Tome. Asak enusaho mosonà katxho rma noro hatà, esot yowtà. 


Toto komo yanàmnye ryhe uro katxhàrà on ha. 


17 Таа. Betanya màtkoso nomohtxownà hata, Txesus komo. Àto tehtoko 
rma, Rasru heno yonamtoho yonytxay hatà, Txesusu. Toh yowtar yaka 
enamsah me, 4 me rma nenmahyako, tawro yonytxay hatà. 

18Xerusaryen màhto nehxakon hata, Betanya. 3 kerometrus me hana 
nehxakon ha, àmoxenonà. 19 Àro ke, àsnye ro nomohtxownà hata, аго 
hon komo, Xuknewyana komo rma, thenyenohnà komo rma. Betanya 
hona nomohtxownà hata, Mahta komo hyaka, Maryeya hyaka xarha. 
Eheka heno komo hnànà гта nomohtxownà hata, amna noseryehokehe, 
ohokonye, kaxe rma hatà. 

20Txesus yomoknàrà yonytxay hatà, Mahta. Àro ke, ehoso toy hatà. 
Maryeya ryhe, bàn yawo rma nehxakon hatà. 

21Rohà y, kekon hata, Mahta, Txesusu wya. Tan oyehtok haxa, ryeheka 
heno wayehpàtoràtho haryhe, kekon hata. 22Wayehyak ha. Anatoko 

awayehsahotho hoko rma orwonan hana, Khoryenkom yakoro. Noro ryhe 
oyoyukyaha zaza hampana, kekon hata, Mahta. 

23Nasanamyaha harha hampana, oyeheka, awayehzemo kom waye, 
kekon hata, Txesusu, àwya. 

24Noro yasanamtoho harha uhutwehe, kekon hata, noro. Amnye, Khoryenkomo 
wya anàmno ytxoho ro ho haxa nasanàmyan hama, ryeheka, kekon hata. 

25Toto komo yanàmnye ryhe uro, àwayehxemo kom waye, kekon hatà, 
Txesusu, àwya. Karyhe roro harha txeny komo rma uro. Rohona xeny 
komo ryhe, karyhe roro harha natxhe hampànà. Àwayehsahonhàrà rma, 
karyhe roro harha natxhe hampànà, kekon hata. 26Karyhe roro tehxemà 
rma, rohona xenye rma, àwayehpànà ro me harha natxhe hampànà. Àro 
wyaro hamà kahra kat manaye, kekon hatà, Mahta wya. 

27 Ana hama, àro wyaro hama, rohà y, kekon hata, noro, àwya. Kryestu ryhe 
omoro, rowya. Khoryenkom muru rma omoro, rowya. Yukryeka hona nomokyaha 
hampànà, noro, katxhàrà гта отого, rowya, kekon hata, Mahta, Txesusu wya. 


Txesusu ratathàrà on ha. 


28 Àro wyaro tàwya katxhe гта, toy hata, Mahta. Towtà yanyehxe toy hata. 
Maryeya rma yanyekye hatà, toto komo nenytxahtor me mak hatà. Nuxe y, kekon 
hatà. Khananàhnye nomokno. Àto manaye. Ayanyekhono, kekon hatà, towtà wya. 

29 Àro wyaro tàwya enytxatxhe rma, nasanàmye hatà, noro. Amamehra 
гта toy hata, àhyaka. 309Owto hona ahatakahra гта hak nehxakon hata, 
Txesusu. Mahta wya tohoràthàto rma nehxakon hatà. Àsna rma toy hatà, 
Maryeya. 31 Àtonàrà yonytxownà hata, aman yawon komo, Xuknewyana 
komo rma. Ahyaka omohxemo komo rma mokyam nehxatxkon hata, 
amna noseryehokehe, ohokonye, kany komo rma hatà. Nyamoro rma, 
amamehra àtonàrà yonytxownà hatà. Àrataxe ten hamà, onamno ytxoho 
ro na, ketxkon hata, tàwyanye гта. Àro Ке, пого yakoro totxownà hata. 

32Txesusu hyaka haxa toy hata, Maryeya. Tàwya xenyetxhe гта, tano 
me ro rma nehurkay hatà, akrataka. Rohà y, kekon hatà, àwya. Tan 
oyehtok haxa, ryeheka heno wayehpàtoràtho haryhe, kekon hata. 

33Nàratekon hata, teheka heno hnànà. Akoron komo xarha, 
Xuknewyana komo rma, nàratetxkon hatà, noro heno hnànà rma rha. 
Àratanàr komo yonyey hata, Txesusu. Àro ke, àhnàn kom yawo гта haxa 
nehxakon hata. Yuhnaye ro noseryehokay hata, tàhnawo. 34Henta ryhe 
menamyatxoko, kekon hatà. Henta ryhe menamyatxoko. 

Omok ha xenyxe, amna yohà y, ketxkon hatà, àwya. 

35Nàratay hata, Txesusu. 36 Ато ke, ona wyaro nketxkon hata, Xuknewyana 
komo. Noro heno hnàn yawo гта haxa nehxaknan hama, mosonáà, ketxkon hata. 

37 Опа wyaro haxa nketxkon hata, ukukur komo. Enhunu rotho 
yontanàhyak hatà. Àsok tawro Rasru heno kurunhohra nehxako, 
àwayehrà hona, ketxkon hatà. 

Rasru yanamathara on ha. 


38Yuhnaye ro noseryehokay xarha ta, Txesusu. Aro wyaro 
toseryehokaxemà гта toy hata, onamno ytxoho ro na. Toh yowtarà гта 
àro hata. Ahotawo nehxakon hata, tohu ymo, ahutoho ymo. 39 Tohu ymo 
etakatxoko, kekon hatà, Txesusu. 

Onà wyaro haxa nkekon hatà, Mahta, ekeh wosànànho. Amna yohà 
y, tkoke rma haxa nay hama, kekon hata. Enamsah me, 4 me rma 
nenmahyako. Tkoke rma haxa nay hama, kekon hata. 

40 Опа wyaro haxa nkekon hata, Txesusu, дууа. Коһопа owya 
xenyetoko, ehonomnà me xaxa Khoryenkom yehtxoho menyaha hampànà, 
àkan hawe, owya. Kahra kat wahko, owya, kekon hatà, Mahta wya. 

а Ато ke, tohu ymo yotakatxownà hata. Kakoso nosompotày hata, 

Txesusu. Apa y, ohxe xaxa manay hamà, uro menytxan hamà, kekon hatà. 
^2Ronytxanye me roro oyehtxoho гта uhutwano. Uro menytxan hama, àkano 
rma, moxamo wya enytxatxho me, àwyanye onànyaketxhàr me ronytxoho 
me, àwyanye noro moson hama katxho me, kekon hata, Khoryenkomo wya. 
аз Ато wyaro tàwya katxhe гта, teryewrye ro nàrwonàmye hata. 
Rasru y, ahatakako, kay hata. ^^Nahatakay hata, àwayehsahotho. Wom 
ke tamokaramxe nehxakon hata. Tàáhrokaramxe xarha nehxakon hata. 
Tompatahonke xarha nehxakon hatà. Àwompokatxoko, kekon hata, 
Txesusu. Àwompokatxoko, ohxe harha àtotho me, kekon hata. 


Txesus xanhàn komo yosonytxatxhàrà on ha. 


45 Тхеѕиѕи wya àwayehsahotho yanàmrà yonytxownà hata, 
Xuknewyana komo, Maryeya yakoron komo. Àro ke, noro hona harha 
nenytxownà hata, ukukuru komo, thenyenohnà komo гта. 

46 Anar kom haxa ryhe, ukukuru komo гта, totxownà hata, Farysew 
komo hyaka. Txesus yexetxhàrà yokarymatxownà hata, àwyanye. 

47 Ато ke, tosonytxaxemà ro komo yanyekhotxownà hata, nyamoro, 

Farysew komo rma, Khoryenkom màn yonye ro yoh kom yakoro xarha. 
Nohsamnohtàkatxownà hata. Àsok tehxatxowà, ketxkon hata, nyamoro. Àsok 
tehxatxowà. Tahoxetà yonyhen hamà, mokà ymo. Anaro rha eryehokano 
ytxoho hok nay hama, ketxkon hata. 48 Noro yatàknanàhkahra kehtokonye, 
àhona nenyatxow hama, toto komo, omeroron komo. Ehonomnà me хаха пого 
yonyatxow hama, kàkayaryet komo yoho rma haxa mak hama, ketxkon hata. 
Àro ke nomokyatxow hamà, Homayana komo, waha komo. Karymatxehketxow 
hama. Kohsamnohtohotho komo yarymetxow hama, ketxkon hata. Enyhoru 
rotho rma yarymetxow hama. Xuknewyana heno komo rma yarymetxow hama, 
omeroro. Àro ke, àsoke ryhe tehxatxow ha, ketxkon hatà. 

49 Àto nehxakon hatà, Kayfasà. Nyamoro kukuru rma mok nehxakon 
hatà. Txesus hoko roro rma hak ehtokonye, Khoryenkom màn yonye ro 

kom yohà ymo me nehxakon hakahpa tà, Kayfasà. Noro rma, ona wyaro 
haxa nkekon hatà, àwyanye, tosonytxaxemà ro komo wya. Uhutwanyehnà 
ro mak omnyam hama, kekon hata. Uhutwanyehnà ro mak omnyam hama. 
50 Twayehkahorye nay hama, toto, towenyxa, àwayehkahnà me anar komo 
yehtxoho me, tukrunhosom me rma omeroro Xuknewyana komo yehtxoho 
me. Àro wyaro uhutwahra mak manatxow hamà, omnyamo, kekon hatà, 
Kayfasà, tosonytxaxemà ro komo wya, Xuknewyana yoh komo wya. 

5I Tano me rohra mak àro wyaro nkekon hama. Khoryenkom yano me 
haxa ryhe nàrwonakon hamà. Tàywenyekeno rma, Khoryenkomo rwonà 
yokarymekon hama, noro màn yonye ro kom yoh me tesnàr ke mak ha. 
Xuknewyana komo yonyhoryeny me Txesusu wayehyaha, kany me rma 
nehxakon һата, аго wyaro tàwya tatoko гта. 5»2Xuknewyana kom marmahnà, 
anaro rha yana komo yonyhoryeny me rma twayehkaxem me nehxakon hamà. 
Twayehrà ke ryhe, Khoryenkom hokru me texem komo yohamnohnye me 
nehxakon hama, noro hyaka. Anaro rha yana kukuru komo rma yohamnohnye 
me nehxakon hama, àhyaka, noro rye me harha ehtxoho menye. 

53Taa. Аго wyaro tosonytxatxhenye гта, пого wayehkatxho 
hutwetxkonà roro rma hatà, Xuknewyana yoh komo. 

54 Àro ke, nyamoro wawo àtohra harha nehxakon hatà, Txesusu. 
Ahehnà ymo na toy hatà. Owto txko hona rma toy hatà, Efrayen hona 
гта hata. Àto nàramamtxownáà hata, tànhananàhrà ro kom yakoro. 

55Xuknewyana komo yasahxemtotho hahnoke nehxakon xarha tà. 
Thoryen heno komo yohokoko àtothàrànhàrà hutwatxho rma àro hatà, 
asahxemtotho komo. Àro ke, Xerusaryen hona tetxkon hatà, toto komo, 
Xukneya yamtar hon komo rma, thenyenohnà komo rma. Tasahxemtohra 
ronye rma haka tetxkon hatà, tosonyhoryenàr kom horà. 

56Txesus yohoryatxkonà гта haryhe tà, nyamoro. Khoryenkom 
màn yawo tehtokonye, onà wyaro nketxkon hatà, tàwyanye rma. Àsok 
naye, mokà, owyanye, ketxkon hatà. Àsok naye, mokà, owyanye. 
Asahxemtoso nomokyano. Omokhàra kat naye, owyanye, ketxkon hata, 
tàwyanye rma. 

57 Опа wyaro kanyenhàr me nehxatxkon hata, Xuknewyana yoh komo, 
Khoryenkom màn yonye ro yoh komo rma, Farysew kom yakoro xarha. 
Henta hana nay ha, mokà ymo, owyanye noro yonyetxhe, ekarymatxoko, 
amna wya, kanyenhàr me nehxatxkon hatà, toto komo wya. Àsok tawro 
hana, noro yahohtxahke tesnàr komo ke hamà. 


Maryeya wya Txesusu hrorà karyetxhàrà on ha. 


1 2 1 Asahzemtono ytxoho ywaho ro гта haka toy hata, Txesusu, 
Betanya hona, 6 me enmahpara ro rma hak hata. Ato nehzakon 
hata, Rasru, awayehsahotho, noro nanamatho. 

2Nahxemtotxownà hata, àton komo. Mahta natamokyakon hata, 
àhyakanye, ànyahrà kom hoko. Rasru xarha nasahxemtekon hatà, Txesus 
yakoro, eryewtaxemo kom wawo rma hatà. 

3Maryeya ryhe, Txesusu karyey hatà. Ownaku yokye hatà, naknu katà 
гта hata, enyhoru гта hata, ehetàhpenyeno гта hata. 1 meyu keru me 
nehxakon hatà, amusunu. Àro rma ke noro hrorà karyey hatà. Tàhpotx 
ke ryhe nenyhoryey harha tà. Ownyak hoxen kenye rma nehxakon hatà, 
àmàn komo, thoxenhorye rma haxa mak hatà. 

4 Àto nehxakon hata, Xuknasà Eskaryotesà, ànhananàhrà ro komo 
kukuru. Noro yahohsonye ymo rma mok nehxakon hatà, àxanhàn komo 
wya. Noro гта, опа wyaro nkekon hata. »Tanàhnohporyehra nahko 
haryhe, àrotho, ownyakutho, kekon hatà. 300 txenyeru hona, tàmporye 
nahko haryhe. Àro rma, tàmporye nahko haryhe, àtxenyerumnu ro komo 
wya, àkatxhomnà ro komo wya, kekon hatà, Xuknasà. 

6Àkatxhomnà komo hnàn yawohra mak nehxakon hata, пого ymo. Temenyem 
me tehtxoho hoye ro haxa ryhe, àro wyaro nkekon hata. Àsok tawro hana, Txesus 
txenyerun kom yoh me tesnàr ke hatà. Ehà rma, àtxenyerunuthuyamo yanye 
ro me nehxakon hatà, tàtxenyerun me harha. Àro wyaro tehtxoho hoye ro ryhe, 
txenyeru hona tàmporye nahko haryhe, kekon hatà, noro ymo. 

7 Onà wyaro haxa nkekon hatà, Txesusu. Moson hoko àrwomra exko, 
kekon hata. Ahyawo гта hak nahko, ownyakutho txko, amnye àwya 
rokaryetxho me xarha, ronamnàtoko rokaryetxho me xarha, kekon hata. 
8 Àtxenyerumnu ro komo ryhe, onewakryenàr komo rma, tano roro rma 
natxow hama, awawonye. Uro haxa ryhe, tano rorohra mak wehxaha. 
Amnye awawonyehra harha wehxaha, kekon hatà, Txesusu. 

9Таа. Noro yokaytà yonytxetxkon hata, toto komo, Xuknewyana komo гта. 
Betanya ho manaye tawro yonytxetxkon hatà. Àro ke, noro yonyxe tetxkon 
hata, thenyenohnà komo. Noro marmahnà yonyxe tetxkon hata. Rasru yonyxe 
xarha tetxkon hata. Àsok tawro hana, àwayehxemo kom waye ànanàmàthàr 
me пого yesnàr ke mak hata. 10 Àro ke, noro hoko хаа ewakhàra nehxatxkon 
hatà, Khoryenkom màn yonye ro yoh komo. Noro wayehkatxho xarha 
hutwetxkon hata. 11 Àsok tawro hana. Noro yanàmàthàrà hoye ro Txesus 
hona harha nenyatxkon hatà, toto komo. Xuknewyana komo rma, toh komo 
yonytxahra harha nehxatxkon hatà. Txesus hona harha nenyatxkon hatà. Àro 
ke, Rasru xarha wayehkanàr xe nehxatxkon hatà, eh komo. 


Xerusaryen hona Txesusu yomokàthàrà on ha. 


12Sa, nenmahye hata. Txesus yokaytà yonytxatxownáà hata, toto komo, 
Xerusaryen hon komo. Asahxemtoso omohxemo komo rma mokyam nehxatxkon 
hata, thenyenohnà komo rma hata. Xerusaryen hona nomokyan hata, noro ha, 
tawro yonytxatxownà hata. 13 Ато ke, ehoso totxownà hata. Maryha yarà wyarono 
yaryatxkon hatà, tàwyanye ehonomnà me xaxa noro yonyàr ke hatà. Teryewrye 

ro nàrwonatxkon hata, пого yotakmenàr me hata. Еһопотпа me xaxa hak nahko, 
тоѕопа, ketxkon hata. Kohkom yano me omohsaho ryhe mosonà. Ehsayewyana 
komo kayaryetà ryhe mosonà. Towakryexem me xaxa hak nahko, ketxkon hatà. 

14Xumentu mxekrà yonyey hata, Txesusu. Àmkakoso natakryey hata. 
Ато wyaro ehtxoho hoko гта, ona wyaro nkehe, àmenhosahonhàrà. 

15 Seyaw hon komo y, oseryehpàra harha ehtxoko. Ohyakanye 
nomokyaha hampànà, akayaryet komo. Xumentu mxekrà mkawo 
nomokyaha hampànà. 

Àro wyaro гта nkehe, àmenhosahonhàrà. Àro wyaro katxhàrànhàr yawo ro 
nehxakon hama, Txesusu. 16 Uhutwahra rma nehxatxkon hata, ànhananàhrà 
ro komo. Amnye hutwatxownà harha tà, àwayehxemo kom waye пого 
yasanàmàtxhe mak hata, ehonomnà me xaxa tonyxem me harha ehtok mak 
hata. Noro yehtxoho hoko nmenhoy hama, amnyehran heno, katxownà 
harha tà. Àro wyaro nehxak hamà, àmenhosahonhàr yawo ro tehtxoho me, 
katxownà harha tà, ànhananàhrà ro komo, amnye harha mak hata. 

17 Каѕги yahatakanàrà yonyenhàyamo, Txesusu hyawo гта nehxatxkon hata, 
thenyenohnà komo rma hatà. Rasru y, ahatakako, tawro yonytxanyenhàyamo 
гта mokyam nehxatxkon hata. Txesusu wya anàmrà yonyenhàyamo гта 
mokyam nehxatxkon hatà. Nyamoro rma, tànenyetxhàyamo yokarymatxownà 
hata, anar komo wya. 18Enytxanyenhàyamo гта, Txesus yohoso totxownà 
hatà, nyamoro wya tahoxet yonyheko, amna wya, tawro ke hatà. 

19 Àro ke, onà wyaro nketxkon hatà, Farysew komo, tàwyanye rma. 
Mokà ymo yakoro tetxow hamà, toto komo, omeroron komo, ketxkon hatà. 
Àhorohkahranye ro mak tehxatxow hama, ketxkon hata, tàwyanye rma. 


Kryekyana kukuru komo wya Txesusu yohoràthàrà on ha. 


20Xerusaryen hona omohxemo kom wawo nehxatxkon hatà, anaro ro komo, 
Kryekyana kukuru komo. Asahxemtoso omohxemo kom wawo nehxatxkon 
hatà, Khoryenkomo yowakryexe omohxemo kom wawo rma hatà. 

21Nyamoro гта totxownà hata, Feryepe hyaka, Betsayda honotho 
hyaka, Karyeryeya yamtar honotho hyaka. Hoymo y, ketxkon hatà, àwya. 
Txesus yonyar xe amna naha, ketxkon hatà, Feryepe wya. 

22Ekarymaxe toy hata, пого, Antrye hyaka. Аго ke totxownà hata, 
Feryepe komo, Antrye yakoro, Txesusu hyaka. Nekarymatxownà hata, àwya. 

23Опа wyaro haxa neyuhtxownà hata, Txesusu. Ehonomnà me хаха 
Toto me Enusaho yehtxoho hahnoke гта haxa naha, kekon hata. 240nà 
wyaro yaworo xaxa mpana àkehe ha, owyanye. Tonamsom me nay hama, 
natà, amnye ehetatho me. Enampàn me rma tehtoko, towenyxa rma nay 
hama. Ehetahra rma nay hama, kekon hata. Tonamsom me mak naha, 
yukryeka waka, àwayehsaho wyaronotho rma. Àrotho rma nehetehe, 
thenyehra. Àro wyaro rma rha twayehsom me wehxaha, thenyehra 
romryenon komo yehtxoho me, kekon hatà, Txesusu. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Xowawu 12 340 


25Tano roro rma oyesnàr komo xe oyehtokonye, awayehyatxhe xak 
mak Һатрапа, awayehrà kom hona oyekrunhonàr kom xe oyesnàr komo 
ke mak ha, kekon hatà. Tano roro rma oyesnàr komo xehra oyehtokony 
haxa ryhe, mekrunhetxhe harha. Karyhe roro harha manatxhe ha, 
twayehso ro oyosoxanomkahnohrà komo ke mak ha, kekon hatà. 

26Ranoto me oyesnàr komo xe oyehtokonye, rakoro àtotxok hampànà. 
Henta kom ryehtok hana, rohyawo rma natxhe, ranoto komo. Ranoto me 
oyehtokonye, ohxe tonyxem me oyeryatxhe hampànà, royàmà, kekon 
hatà, Txesusu. 


Txesusu wya twayehtoho hutwamohsothàrà on ha. 


27 Onà wyaro nkekon xarha tà, Txesusu. Koseryehokehe rma haxa, 
rohnawo, kekon hatà. Teryewhamnohsom me harha wehxan hamà. Àsok 
kat àkeno, royàmà wya. Apa y, uro ukurunhoko, ryeryewhamtoho hona, 
àkeno. Àro wyaro kahra wehxaha. Àsok tawro hana. Ryeryewhamtoho me 
ryhe komokye, kekon hatà. 220nà wyaro haxa àkehe. Apa y, tan ryehtxoho 
hoye ro osonyhoko, ehonomnà me xaxa, kekon hatà. Kahe yawono rwonà 
neyukye hatà. Ehonomnà me xaxa osonyhosaho rma uro, kay hatà. 
Kosonyhehe xarha, ehonomnà me xaxa, kay hatà, kahe yawono rwonà. 

29Nenytxatxownà rma haryhe tà, toto komo, ohsamnohxemo komo. Taraye 
mon nahko hama, ketxkon hata, anar komo. Ana mata, Khoryenkom yanoto, 
totohnà rma, nàrwonàmno hamà, moson yakoro, ketxkon hatà, anar komo. 

300nà wyaro haxa nkekon hatà, Txesusu, àwyanye. Àsok tawro hana 
nàrwonàmno ha, kahe yawono, kekon hatà. Rowya royukno hamà 
katxho mehra rma, owyanye haxa ryhe moson yoyukno hama katxho me, 
nàrwonàmno, kahe yawono, kekon hatà. 

31 Amnye rma haxa tanàhnohsom me manatxhe hampànà katxho me 
natxhe, toto komo, yukryeka hon komo, Khoryenkom xanhàn komo. 
Nyamoro уоһа ymo, tarymaxem me naha hampànà, amnye rma, kekon hata. 
32Uro ryhe, takryexem me wehxaha hampànà, yukryeka hoye. Àro hoye ro 
rohyaka nomokyatxhe hampànà, toto komo, omeroro, kekon hata, Txesusu. 

33 Àro wyaro tàwya tatoko rma, twayehtoho hutwamohsekonà rma 
hatà. Yahkotohen hona tamoyathosom me rma nehutwamohsekon hatà. 

з4Опа wyaro haxa nketxkon hata, toto komo. Kàyweronàhyamatxho 
komo ryhe, onà wyaro nkehe, amna nenytxanàr me, ketxkon hatà. 
Tehxemà roro me naha, Kryestu, kehe. Anar me màken һата, отого, 
Toto me Enusah hoko. Takryexem me naha hampànà, màkehe, пого hoko, 
ketxkon hata. Àsok tawro àro wyaro màken harha. Onokà ryhe пого, 
Toto me Enusaho, ketxkon hatà, toto komo, àwya. 

35O0nà wyaro haxa nkekon hata, пого, àwyanye. Mexehra nyhe гта wehxaha, 
awawonye, uro, ayawasmeny komo, kekon hatà. Yaworon xaxa hutwamohsonye 
rma, mexehra nyhe rma wehxaha, awawonye. Àro ke, awasnawo tàtosom komo 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


341 Xowawu 12 


wyaro ehtxoko, àkokmamrà hona xeny komo wyaro mak ha. Awawonye гта 
hak ryehtoko, uro enytxatxoko, yaworon xaxa hutwanàr horà, ayawasmeny kom 
me rma hak ryehtok mak ha, kekon hatà. Amnye ronytxahra harha manatxhe 
hampànà, awawonyehra harha ryesnàr ke. Àtoko rma, awaràn waha tàtosom 
komo wyaro manatxhe hampànà, kekon hata. Awaràn waha tàtontokonye, 
àtohnaha rma tetxow hama, asama yonyhera tesnàr komo ke. Àro wyaro rma 
rha, yaworon xaxa yonytxahra harha manatxhe hampànà, awawonyehra harha 
ryesnàr ke, ayawasmehrany harha ryesnàr ke, kekon hatà. 36 Ayawasmeny 
komo rma uro. Rohona rma xenytxoko, awawonye rma hak ryehtoko, kekon 
hatà. Rohona owyanye xenyetoko, yaworon xaxa hutwany me harha manatxhe, 
awasnawo tàtosom komo wyaro mak ha, kekon hatà, Txesusu, toto komo wya. 

Àro wyaro tàwya katxhe rma, toy hatà. Osonyhohra harha nehxakon 
hatà, àwyanye. 


Txesus hona xenyhera Xuknewyana komo yexetxhàrà on ha. 


37Tahoxetà yonyhonyenhàr me nehxakon hatà, Txesusu, toto komo wya. 
Anaro rha eryehokano ytxoho hoko ehxahonhàr me nehxakon hatà, ànenyàr kom 
me. Noro hona xenyhera mak nehxatxkon hatà. 38Àro wyaro nehxatxkon hatà, 
Khoryenkom yano me, Esaeyas heno nmenhotho yawo ro tehtxoho menye. Onà 
wyaro nmenhoy hatà, noro heno, Khoryenkomo rwonà yokarymanye ro heno. 
Amna yohà y, orwonà amna nekarymehe rma haryhe. Eyuknye 
komo ehxera mak naha ha. Ayahoxetà menyhehe rma haryhe. 
Xeny komo ehxera mak naha ha. 
Àro wyaro rma nmenhoy hatà, Esaeyas heno. 39Txesus hona xenyhera 
nehxatxkon hatà, toto komo. Àsok tawro hana, Esaeyas heno wya onà 
wyaro xarha àmenhonàr ke hama. 

40 Nempatanyohomtetxhe hampànà, Kohkomo, àwyanye tahoxet yonyàr hona. 
Akàhpàn me neryatxhe hampànà, àhnawonye, àwyanye thutwanàr hona, 
àwyanye thona xenyàr hona, àwyanye uro enyhoryeko tawro hona. 

Àro wyaro rma nmenhoy hatà, Esaeyas heno. 4! Asok tawro hana, 
Txesusu yonyenhàr me rma tesnàr ke hatà, ehonomnà me xaxa noro 
yonyenhàr me rma tesnàr ke hatà. Àro ke, noro hoko nàrwonakon hamà, 
àro wyaro tàwya àmenhontoko. 

42Txesus hona гта nenytxownà hata, ukukur komo. Xuknewyana yoh 
kukur komo гта, àhona harha nenytxownà hata, thenyenohnà komo гта 
hata. Oskarymahra mak nehxatxkon hata. Asok tawro hana, Farysew kom 
hona toseryehrà komo ke hata. Атпа yakoro ohsamnohpànà ro me harha 
ehtxok hampànà tawro hona noseryehyatxkon hata, àwyanye. 43 Муатого 
wya ohxe manatxhe tawro xe rma haxa nehxatxkon hatà. Toto wya ryhe ohxe 
manatxhe tawro xe rma nehxatxkon hatà. Khoryenkomo wya ohxe manatxhe 
tawro xehra mak nehxatxkon hatà. Àro ke oskarymahra nehxatxkon hatà. 
Txesus hona xenyenhàrà rma, oskarymahra rma nehxatxkon hatà. 

Ronekarymanara ryhe royama rwon yano me naha katzhara on ha. 


44Таа. Ona wyaro nkekon xarha tà, Txesusu, teryewrye ro hata. Rohona 
owyanye xenyetoko rma, urohnà rma, ronyaknyenhàr haxa hona menyatxhe, 
kekon hata. 45 Оүгуапуе ronyetoko гта, пого гта menyatxhe. 46 Ayawasmeny 
kom me komokye, yukryeka hona, kekon hatà. Àro ke, rohona owyanye 
xenyetoko, awaràn wawon komo wyarohra harha manatxhe. Yaworon xaxa 
hutwany me harha manatxhe, rohona owyanye xenyàr ke, kekon hatà, Txesusu. 

47 Owyanye rorwonà yonytxatxhe гта, anatoko аго yawo rohra harha 
manatxow hana, kekon xarha tà. Аго yawo rohra oyehtokonye гта, 
tanàhnohsom me manatxhe Һатрапа kahra гта wehxaha, owyanye. 
Àsok tawro hana. Tanàhnohsom me manatxhe hampànà kaxehra 
komokye. Toto komo yonyhoryex haxa ryhe komokye, kekon hatà. 

48Tanàhnohsom me manatxhe hampànà katxho me гта manatxhe, owyanye 
ranweknàtoko, rorwonà yonytxahra oyehtokonye. Urohnà гта, rorwon haxa 
ryhe, ronekarymatxho гта, tanàáhnohsom me manatxhe hampànà Капу me 
rma naha, owyanye, kekon hatà. Khoryenkomo wya wahanonkano ytxoho 
ro ho haxa, tanàáhnohsom me manatxhe hampànà katxho me manatxhe, 
ronekarymatxho hoye ro mak ha, enytxahra rma oyesnàr komo ke mak ha, 
kekon hata. 49Àsok tawro hana, rano me rohra ronekarymatxho yesnàr ke mak 
ha. Ronyaknyenhàrà ryhe, royàmà гта, nekarymahehe, rowya, kekon hata. 
Noro гта, опа wyaro kasko kany me naha, rowya. 59Noro nekarymahotho 
rma, karyhe roro harha oynye kom me xaxa mpànà naha ha. Àro ke, 
гопекагутапага ryhe, royàmà rwon yano me naha, kekon hata, Txesusu. 


Тхеѕиѕи wya tànhananàhrà ro komo hrorà korokatxhàrà on ha. 


1 3 1 Asahzemtohra гта hak nehxatxkon hata. Thoryen heno komo 
yohokoko àtothàrànhàrà hutwatxho mehra rma hak nehxakon hatà. 

Yukryeka hoye tàtotho гта hutwekon hata, Txesusu. Tàyàmà hyaka tàtotho 
hahnoke ehtxoho rma hutwekon hatà. Àro ke, àxan kom me rma haxa 
tehutwamohsonàr xe nehxakon hatà, tànryenon komo wya, tànhananàhrà 
ro komo wya, yukryeka ho tànomsom komo wya. Nyamoro xe roro 
ehxahonhàrà rma, àxan kom me tehtxoho hutwamohsotàhkay haxa hatà. 

2Taa. Nasahxemtetxkon hatà, Txesus komo. Àto nehxakon hatà, 
Xuknasà Eskaryotesà, Semaw muru rma. Txesus yahohsony me 
nehutwekonà rma hatà, àxanhàn komo wya. Worokyamo yohà ymo yano 
me nehutwekonà rma hatà, noro yahohsony me. 

3Txesusu ryhe, nehutwekon xarha tà. Omeroron kom yoh me ryeryeye, 
royàmà, kekonà гта hata, tàhnawo. Noro hyaye komokye. Аһуака harha 
atehe, kekonà rma hata, tàhnawo. 

^Àro ke, tasahxemtontokonye гта, nasanàmye hata. Nehononkay hata. 
Anotonano wyaro natawrutamye hatà, wom ke, etukryenkano ytxoho ke. 

5Tuna yarkay hata, oryen yaka. Tanhananahra ro komo hrora korokay 
hata. Tukryenkay harha tà, wom ke, tawrutamtxe ke. 

6Semaw Petru hyaka haka rha toy hata, пого hrorà korokanàr horà. 
Ona wyaro haxa nkekon hata, noro. Rohà y, ranoto mehra manay hama. 
Àsok tawro rohrorà màkorokeno, kekon hatà. 

7 Опа wyaro neyukye hata, Txesusu. Rowya ohrorà korokatxho 
hutwahra hak manaha. Amnye muhutwehe harha, kekon hata. 

8Rohrorà korokanyehnà ro отого, rohon kaxe, kekon hata, пого. 

Onà wyaro neyukye hatà, Txesusu. Okorokahra ryehtoko, romryenon 
mehra manaha, kekon hata. 

9Rohà y, kekon hata, пого. Rohrorà marmahnà, ramor хата, royhutho 
xarha, àkorokako, omeroro mak ha, omryenon me roro rma haxa 
ryehtxoho me, kekon hatà. 

10 Àna matà, kekon hatà, Txesusu, àwya. Àsok hana tehxatxow 
ha. Anatoko tewehyatxow hana. Kewehàtxhenye, ekorokahra 
harha tehxatxow hamà, umuryemra kesnàr komo ke, kekon hatà. 
Tehrokoroketxhe marma, buryenke harha kàhror komo yesnàr ke. Àro 
wyaro rma rha, enyhoryetxehkaxah me manatxhe, omnyamo, ohnawonye. 
Okukuru komo rma, enyhoryehnà me rma naha, kekon hatà, Txesusu. 

11 Anhà komo wya tahohsonye ymo hutwekon hatà. Àro ke, 
enyhoryehnà me rma naha, okukuru komo, kekon hatà, Txesusu. 


Tànhananàhrà ro komo yanoto me Txesusu yosonyhothàrà on ha. 


12Tàwya àhrorà komo korokatxehkatxhe rma, nehonomtoy harha tà, 
Txesusu. Neryewtay harha tà. Eryewtaxaho rma, onà wyaro nkekon hatà, 
àwyanye. Rowya ohrorà komo korokatxho ryhe, àsok muhutwetxowà, 
uhutwahra kat manatxowáà, kekon hata. 133Khananàhnye у, amna уоһа y, 
kany me manatxhe, rowya. Àro wyaro yaworo màketxhe, ahananàhnye kom 
me ryesnàr ke, oyoh kom me ryesnàr ke, kekon hatà. 14 Ahananàhnye komo 
rma, oyoh komo rma, ohrorà komo àkorokano, ayanoto komo wyaro mak 
ha. Àro ke, tehrokorokahorye manatxhe, omnyamo ro rye гта. 15 А$оК tawro 
hana. Ayanoto kom me kosonyhono, owyanye, rohoko oyehohkanàr kom horà, 
okukur komo yanoto me oyesnàr kom horà, kekon hatà, Txesusu, àwyanye. 
16Опа wyaro yaworo xaxa трапа àkehe ha, owyanye, kekon хата 
tà. Anoto komo ryhe, tanotomany komo yohon mehra natxow hamà. 
Ànyahxemo komo xarha, tànyaknyenhàyamo yohon mehra natxow hama, 
kekon hatà. Àro wyaro rma rha, rohon mehra manatxhe, omnyamo. 
Rohonohnà гта, rowyaro гта rha oyesnàr komo xe ehtxoko, kekon hata. 
17 Àro wyaro rorwonà menytxatxowà. Eyuknye ro me oyehtokonye, 
towakryexem me mpànà manatxhe ha, kekon hatà, Txesusu, àwyanye. 
180meroron komohnà rma, okukuru kom marma towakryexem me mpànà 
natxhe ha. Omeroro awahanonkanyenhàyam me rma wehxaha, kekon hatà. 

Ronwahanonkatxho komo rma uhutwatxehkehe. Rahohsonye ymo xarha 
àwahanonkaye, ronhananàhrà ro me, àmenhosahonhàrà yawo ro ryehtxoho 
me. Ona wyaro гта nkehe, àmenhosahonhàrà, Khoryenkom karyehtan hoyeno. 

Какого tasahxemtosomà ryhe, roxanhàn me гта naha. Àro wyaro rma 
nkehe, àmenhosahonhàrà. Àro wyaro katxhàrànhàrà yawo ro ryehtxoho me 
ryhe, rahohsehe hampànà, okukuru komo, roxanhàn komo wya, kekon hata. 

19Rahohsohra ro rma haka wekarymano rma, owyanye, rohoko amnye 
noro mok hamà kany me harha oyehtxoho menye. Àwya rahohsotxhe 
гта, пого mok hama màketxhe harha, rohoko, ekarymanyenhàr me 
ryesnàr ke, kekon hatà, Txesusu. 

200nà wyaro yaworo хаха mpana àkehe ha, owyanye, kekon хаа tà. Anatoko 
ronànyaketxho yonytxetxow hana, toto komo. Tàwyanye noro yonytxantoko rma, 
uro гта ronytxetxhe, kekon hata. Tàwyanye ronytxantoko гта, ronyaknyenhàrà 
rma yonytxetxhe, kekon hatà, Txesusu, tànhananàhrà ro komo wya. 


Txesusu wya tahohsotho yokarymatxhàrà on ha. 


21 Ато wyaro tàwya katxhe rma, noseryehokekon hatà, Txesusu, 
tàhnawo. Toseryehokatxho гта yokarymay hata. Ona wyaro yaworo xaxa 
mpana àkehe ha, kekon hata, tànhananàhrà ro komo wya. Okukuru komo 
ryhe rahohsehe hampànà, roxanhàn komo wya, kekon hata, àwyanye. 

22Nosonytxownà hata, nyamoro rye гта. Onok hana, ketxkon hata, 
tàáhnawonye гта. Onok hana. Uhutwahra nehxatxkon hata. 

23Ukukur komo, Txesus hanawo nehxakon hatà. Txesus nàhnànà 
rma haxa noro hatà. 24Noro wya, tamor ke nekarymay hatà, Semaw 
Petru. Onokà ryhe noro, ayahohsonye ymo, kasko, àwya, katxho me rma 
nekarymay hata, tamor ke, tkukuru wya. 25Noro ryhe, Txesus yowan 
yawo ro rma tàrah nehxakon hatà. Àro ke, onà wyaro nkekon hatà, àwya. 
Rohà y, onokà ryhe noro, ayahohsonye ymo, kekon hata. 

260па wyaro neyukye hata, Txesusu. Noro wya ryhe wàmyaha, ona, 
ekeyu txko, kekon hatà. Rowya àhpatxhe rma wàmyaha, àwya. Mosonà 
rma noro ha, kekon hatà, Txesusu. 

Àro ke, tàwya àhpatxhe rma, nàmye hatà, Xuknasà wya. Semaw 
Eskaryotes muru rma noro hatà. 27 Àwya ekeyu yahosàtxhe rma, noro yowan 
yaka nowomye hatà, Satanasà ymo. Onà wyaro nkekon hatà, Txesusu, àwya. 
Mexehra exko, kekon hata. Ahok oyesnàr xe manay hama. Mexehra nyhe 
rma àtoko, àhok oyehtxoho me, kekon hatà, Txesusu, Xuknasà wya. 

28 Àrwon hutwahra rma nehxatxkon hatà, àton komo. Eten hok hana àro 
wyaro nkan ha, ketxkon hata, tàhnawonye. 29Опа wyaro rma nehutwetxkon 
haryhe tà, ukukur komo. Anatoko, dyahrà komo ehekahta ha, kasahxemtotho 
menye, kan hana, àwya, ketxkonà rma haryhe tà, tàhnawonye. Anatoko 
txenyerun kom hoye tàmta ha, àkatxhomnà komo wya, kan haxa hana, àwya, 

ketxkonà rma haryhe tà, tahnawonye. Àro wyaro rma nehutwetxkon haryhe 
tà, tàtxenyerun kom yoh me пого yesnàr ke hata. 

30Tàwya екеуи yahosàtxhe гта, toy hata, пого ymo. Mexehra toy hata. 
Kohsaya nehxakon hatà. 


Oxenye ryehtxoho wyaro ryhe osox ehtxoko katxhàrà on ha. 


31Xuknasà totxhe rma, onà wyaro nkekon hatà, Txesusu. Ehonomnà 
me xaxa nosonyhehe haxa ha, Toto me Enusaho, kekon hatà. Khoryenkom 
xarha yonyhehe, ehonomnà me xaxa. 32Noro xarha yonyhehe, 
Khoryenkomo, ehonomnà me xaxa. Tàwyaro rma rha ehonomnà me xaxa 
nenyhehe, amnye rma, kekon hatà, Txesusu, tànhananàhrà ro komo wya. 

33Rohokru komo y, mexehra rma haxa wehxaha, awawonye, kekon xarha 
tà, àwyanye. Uro mehoryatxhe rma haryhe. Henta ya na àten ha. Àsna 
àtohra manatxhe. Àro wyaro rma àkeknano, Xuknewyana yoh komo wya. 
Àme rma rha àkehe, owyany xarha, kekon hatà, tànhananàhrà ro komo wya. 

34Khananàhsàny haxa haka, kekon xarha tà, àwyanye. Osox ehtxoko. Oxenye 
ryehtxoho wyaro ryhe, osox ehtxoko, omnyamo ro rye rma. Enytxahnà rotho 
гта аго hama, rowya ahananàhtoho komo, kekon hata. 35Оѕох oyesnàr komo 
Ке ryhe ohutwetxhe, toto komo, ronhananàhrà ro me, kekon hata, Txesusu. 

з6Опа wyaro nkekon hata, Semaw Petru, àwya. Атпа уоһа y, henta уа 
ryhe màteno, kekon hata. 

Henta ya na àten ha, kekon hatà, Txesusu, àwya. Àsna àtohra hak 
manaha, гакого. Amnye haxa таѓеһе, kekon hata. 

37 Àna matà, amna yohà y, kekon hatà, Petru. Àsok tawro àtohra hak 
wehxano, ayakoro. Ohnàn ke ryhe kosoxanomkahnohyaha hampànà, 
twayehso ro, kekon hatà. 

38Rohnàn ke mosoxanomkahnohyano, owya, kekon mak hatà, Txesusu. 
Onà wyaro yaworo xaxa mpànà àkehe ha, owya. Noro ywenyeke 
wehxaha màkehe hampànà, rohoko. Màkehe xarha, màkehe xarha, 
osorwawo ro, kekon hata. Àro wyaro гта màkehe hampànà, apaytara 
htàmpàra ro rma haka, kekon hatà, Txesusu, Petru wya. 


Rohona xeny kom marma ryhe royàmà hyaka tetxhe katxhàrà on ha. 


1 4 1 Опа wyaro nkekon xarha tà, Txesusu, tanhananahra ro 
komo wya. Oseryehokahra ehtxoko, ohnawonye, kekon hatà. 

Khoryenkom hona xenytxoko. Rohona xarha xenytxoko, kekon hatà. 

2Royàm yowto ho thenyehra naha, nàmno, anaro rha. Àro wyarohra 
ehtoko, ekarymahtoràtho haryhe rowya. Àsna àtehe, oyosahtosonye, 
kekon hata. 3 Oyosahtosonye rototxhe, komokyaha harha. Rohyaka ohor 
komo komokyaha harha, rohyawo roro oyehtxoho menye, kekon hatà. 
^Henta ya na àten ha. Muhutwetxhe rma. Àsok hana nay ha, esamarà. 
Muhutwetxhe rma, kekon hatà, Txesusu. 

5Àna matà, amna yohà y, kekon mak hatà, Tome. Henta ya na màten 
ha. Uhutwahra rma amna naha. Àro ke, esamarà hutwahra xarha amna 
nay hama, kekon hata, Tome. 

$Uro ryhe, asama me wehxaha, ayany kom me ryesnàr ke, kekon hata, 
Txesusu. Yaworon xaxa hutwamohsony me xarha wehxaha. Karyhe oynye kom 
me xarha wehxaha, kekon hatà. Rohona xeny kom marma ryhe, royàmà hyaka 
tetxhe. 7Royàm hutwanyehnàtho me manatxow hamà, kekon hatà. Owyanye 
rohutwantoko rma, royàm xarha hutwanàràtho haryhe, owyanye. Noro 
hutwany me harha manatxhe. Noro yonyenhàr me harha manatxhe, kekon hatà. 

зАтпа уоһа y, kekon mak hata, Feryepe, àwya. Oyàm xenyhoko, amna 
wya. Amna wya xenyetxhe, teryehorye amna naha, kekon hatà. 

9Feryepe y, kekon mak hata, Txesusu, дууа. Mexe гта haxa awawonye 
ehxah uro. Rohutwahra rma manay hamà. Ronyenhàr komo, royàm 
yonyenhàr me rma natxhe. Àsok tawro, oyàm xenyhoko, amna wya, 
màken harha, kekon hata. 10 Noro rye mehra kat amna naye, royàm 
yakoro, owya. Rano me rohra naha, rorwonà, ronekarymatxho. Anaro 
rha romyawon hok ryehtoko, urohnà rma, royàm haxa, tomyawon hoko 
rma naha, rohnawono ro me tesnàr ke, kekon hatà, Feryepe wya. 

1 Rowya, пого rye me атпа naha, royàm yakoro, tatoko гта, аго wyaro 
hama tkahorye naha, owyanye, kekon xarha tà, àwyanye. Anatoko àro wyaro 
hama kahra rma manatxow hana, rorwon hoko, noro rye me amna naha katxho 
hoko. Àro hoko kahra rma oyehtokonye, romyawon haxa xenytxoko. Romyawon 
yonytxoho hoye ro rma, àro wyaro hama katxoko, kekon hata, Txesusu, àwyanye. 

120nà wyaro yaworo xaxa mpana àkehe ha, owyanye, kekon хата tà. Rohona 
xeny me oyehtokonye, romyawono wyaron kom hoko rma rha manatxhe, 
omnyam xarha. Romyawon yohon kom hoko rma manatxhe. Ohyawonye 
гта naha, rahoxetà, royàmà hyaka rotonàr Ке, kekon hata. 13 Коудт yakoro 
orwonàmnàtokonye, ona wyaro katxok xarha. Ато wyaro àkehe, Txesus yano 
me katxoko. Àro wyaro owyanye tatoko rma, uro ryhe koyukyatxhe. Àro wyaro 
royàmà wenyhen hama, ehonomnà me xaxa, umuru me ryesnàr ke, kekon hata. 
14Eten kom hok hana orwonàmnáàtokonye, koyukyatxhe hampànà, owyanye 
Txesus yano me tatoko rma, kekon hatà, Txesusu, tànhananàhrà ro komo wya. 


Anaro ayakoronomany komo nyakyaha hampànà royàmà katxhàrà on ha. 


15 Кох oyehtokonye, rorwonà meyukyatxhe, kekon xarha tà, Txesusu, 
tànhananàhrà ro komo wya. 16Ohokonye kàrwonaha Һатрапа, royàm 
yakoro. Apa y, anaro ànyahko, àhyakanye, akoronomanye ro komo, àkehe 
hampànà, дууа. Noro гта royukyaha, kekon hata. Anaro ayakoronomanye 
ro komo nyakyaha hampànà, ohyakanye. Noro ryhe, ohyawonye гого гта 
naha, ohnànkanyehnà ro kom me mak ha, kekon hata. 17Khoryenkom yokato 
rma noro ha. Yaworon xaxa hutwamohsonye rma noro ha, kekon hatà. Noro 
yonytxahra mak natxhe, anar komo, yukryeka hon komo, Khoryenkom xanhàn 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


347 Kowawu 14 


komo. Asok tawro hana, noro yonyhera tesnar komo ke, noro ywenyeke tesnar 
komo ke, kekon hata. Omnyam haxa ryhe, noro ywero manatxhe, ohyawonye 
esnàr ke, ohnawonye rma esnàr ke, kekon hatà, Txesusu. 

18Akoronomahnà mehra domyatxhe. Ohyakany harha komokyaha 
hampànà, ekato me, kekon xarha tà. 1? Mexe nyhe txko ehxah me, ronyhera 
harha natxhe, anar komo, yukryeka hon komo. Omnyam haxa ryhe, uro 
menyatxhe, ekato me. Karyhe roro ryehtxoho hoye ro, karyhe roro rma rha 
manatxhe hampànà, omnyam хаша, kekon hata. 20 Ekato me ohyawonye 
ryehtoko, uro muhutwetxhe. Royàm yoh me uro muhutwetxhe, kekon hatà. 
Roh me oyehtxoho komo xarha muhutwetxhe. Ohnawonye ryehtxoho xarha 
muhutwetxhe, kekon hatà. 21 Onà wyaro oyesnàr kom ke ryhe, roxan me 
mosonyhetxow hama, rorwonà yonytxany me oyesnàr komo ke, eyuknye ro me 
xarha oyesnàr komo ke, kekon hatà. Roxan komo rma xe naha, royàmà. Uro 
xarha, nyamoro xe wehxaha. Kosonyhehe xarha, àwyanye, roywerono ro me 
rma haxa ehtxoho menye, kekon hatà, Txesusu, tànhananàhrà ro komo wya. 

220па wyaro nkekon hata, Xuknasà, anaro, Eskaryotesàhnà гта. Атпа уоһа 
y, àsoke ryhe mosonyheno, amna wya, kekon hatà. Anar komo wya osonyhohra 
oyehtoko rma, àsoke ryhe mosonyheno, amna wya, kekon hatà, Txesusu wya. 

23Onà wyaro neyukye hata, пого. Кох oyehtokonye, rorwonà meyukyatxow 
hama, kekon hata. Royuknye komo rma xe naha, royàmà. Nyamoro hyaka 
amna nomokyaha hampànà. Ewan komo rma, amna màn me naha hampànà. 
24 Anar komo, roxehra mak natxhe, kekon hatà. Roxanhànà rma, rorwonà 
yoyukhura natxow hama. Rorwonà ryhe, onenytxanàr кото гта, urohnà гта, 
royàmà rwon me haxa naha, kekon hatà. Ronyaknyenhàrà rwon me haxa naha. 
Noro rwonà rma yonytxahra natxhe, roxanhàn komo, kekon hatà, Txesusu. 

25 Àro wyaro katxho komo гта wekarymano, awawonye гта hak 
ryehtoko, kekon xarha tà. 26 Awawonyehra harha ryehtoko, Khoryenkom 
yokato haxa ahananàhtàketxhe, omeroro mak ha. Ronekarymatxho komo 
xarha hutwamohsotàhkehe, owyanye, uhutwahkahpàra oyehtxoho menye, 
kekon hatà. Anaro ayakoronomanye ro komo rma noro ha, Khoryenkom 
yokato. Мого гта nyakyaha hampànà, royàmà, rano me, kekon hata. 

27 Ohyayenye àtehe. Teryehorye roro mak keryatxhe hampànà. Teryehorye 
ryehtxoho wyaro, teryehorye rma rha keryatxhe hampànà, ohnawonye, kekon 
hatà. Anatoko, teryehorye wehxaha kany me natxow hana, anar komo, yukryeka 
hon komo. Teryehorye nyamoro yehtxoho yoho rma haxa teryehorye keryatxhe, 
ohnawonye, yuhnaye ro, kekon hatà. Oseryehokahra ehtxoko, ohnawonye. 
Oseryehpàra ehtxoko, kekon hatà, Txesusu, tànhananàhrà ro komo wya. 

28 Àtehe, àkano, owyanye, kekon xarha tà. Komokyaha harha, ohyakanye, 
àkan xarha. Àro wyaro tawro menytxatxowà rma. Enytxanyenhàrà rma, rox 
oyehtokonye, teryehorye rma haxa oyesnàràtho kom haryhe mà. Àsok (ауто 
hana, royàmà hyaka rotonàr ke, rohon me пого yesnàr ke, kekon hata. 22Rotohra 
ro rma haka koskarymano rma, owyanye, amnye yaworo xaxa nkeknan hamà 

kany me harha oyehtxoho menye. Rototxhe rma, yaworo xaxa nkeknan hama 
màketxhe harha, oskarymaxah me ryesnàr ke, kekon hata, Txesusu. 

30 Mexehra ehxah me, àrwomra harha wehxan hama, ayakoronye, 
kekon xarha tà. Mexehra kàrwonaha, Khoryenkomo xanhàn kom 
уоһа ymo уотокпаг ke. Rarymaxe гта nomokyaha haryhe, пого ymo. 
Rarymahra mak naha, kekon hatà. 31 Uro rma, royàmà weyukyaha, toto 
komo wya noro xe ryehtxoho hutwatxho me, kekon hatà. 

Asanàmtxok ha, àpa txow ha, oyoro ro, kekon hatà, Txesusu, 
tànhananàhrà ro komo wya. 


Ufa yohà ryhe uro katxhàrà on ha. 


1 5 1Onà wyaro nkekon xarha tà, Txesusu, tanhananahra ro komo wya. Ufa 
уоһа ryhe uro, enyhoru xaxa гта uro, kekon hata. Royàmà ryhe, ufa 
yonye ro me naha. Romryenon kom yakoro noro rye me ryehtxoho kuknon me 
rma naha, ufa. 2Ufa yakmatar me natxhe, romryenon komo. Atxke ehtokonye, 
narymetxhe hampànà, royàmà, ehetahnàtho txaraymantokono wyaro, kekon 
hatà. Ohxe ehtokony haxa ryhe, nenyhoryetxhe, tehetaxemà yonyhoryentokono 
wyaro. Nenyhoryetxhe, ohxe nyhe ehtxoho menye, kekon hatà, Txesusu. 
3Omnyamo ryhe, enyhoryexah me гта manatxhe, ronekarymatxho Ке, owyanye 
enytxanàr ke, kekon hata. 4Eh hoko nay hama, akmatarà. Ато rye me пау hama, 
takmatar yakoro, ehà. Àro wyaro rma rha, roh me roro tehxorye manatxhe. Roh 
me roro oyehtokonye rma, ohnawonye rma wehxaha, kekon hatà. Àro rye mehra 
haxa tehtoko, ehetahra nay hamà, akmatarà. Thoko rma ehetahra nay hamà. 
Àro wyaro rma rha, roh mehra haxa oyehtokonye, ohxehra manatxhe hampànà, 
ehetahnà wyaro mak ha, kekon hatà, Txesusu, tànhananàhrà ro komo wya. 

5Ufa yohà rma uro. Akmatarà omnyamo, kekon xarha tà, àwyanye. Roh 
me roro oyehtokonye, ohnawonye rma ryehtoko, ohxe rma haxa manatxhe 
hampànà, tehetaxemà wyaro mak ha, thenyenohnà wyaro mak ha. Roh 
mehra haxa oyehtokonye, osonyhoryehra ro mak manatxhe ha, kekon hatà. 

6 Àsok hana nay ha, ufa yakmatatho ha. Ehetahra ehtoko, tarymaxem 
me nay hamà. Arymaxahotho rma wayehyan hamà. Tohamnohsom me 
nay hamà, aknyohrà horà. Àro wyaro rma rha, roh mehra oyehtokonye, 
tanàhnohsom me manatxhe hampànà, kekon hata. 

7Roh me roro oyehtokony haxa ryhe, rorwonà yoyuknye ro me oyehtokonye 
гта, oyoyukyatxhe hampànà, royàmà. Eten kom hok hana orwonàmnáàtokonye, 
oyoyukyatxhe hampànà, roh me roro oyehtokony mak ha, kekon hata. 

8Thenyehra tehetaxemà wyaro ohxe oyesnàr komo ke ryhe, 
ronhananàhrà ro me mosonyhetxhe. Àro wyaro oyehtxoho kom hoye ro, 
ohxe xaxa tonyxem me naha, royàmà, kekon hata. 

9Охепуе гта haxa wehxaha. Кох royàm yehtxoho wyaro, oxenye wehxaha. 
Roh me roro ehtxoko, oxenye ryehtxoho hutwanye ro me oyehtxoho menye, 
kekon hata. 1?Rorwonà yoyuknye ro me oyehtokonye, oxenye ryehtxoho 

hutwanye ro me хаха mpana manatxhe ha. Àro wyaro гта rha, rox royàm 
yehtxoho hutwanye ro me wehxaha, noro rwonà yoyuknye ro me ryesnàr ke, 
kekon hatà, Txesusu, tànhananàhrà ro komo wya. 

11 Àro wyaro katxho komo wekarymano, owyanye, teryehorye rma 
haxa oyehtxoho menye, ryeryehotatho wyaro rma rha oyeryehotatho 
menye, kekon hata. 

120nà wyaro ryhe khananàhyatxhe. Osox ehtxoko. Oxenye ryehtxoho 
wyaro osox ehtxoko, omnyamo ro rye rma, kekon hatà. 13Anatoko 
nosoxanomkahnohyan hana, toto, twayehso ro, anar komo kurunhonàr horà, 
tànàhnàn komo гта kurunhonàr horà. Àro wyaro tosoxanomkahnohsomà гта, 
tànàhnàn kom xe rma haxa nay hama, thenyehra rma haxa mak hama, anar 
komo yoho гта haxa mak hama, kekon hata. 4Omnyamo ryhe, ronàhnàn me 
manatxhe, royuknye ro me oyehtokonye, kekon hata. 15Капоќо me manatxhe 
kahra harha wehxaha, owyanye. Ronàhnàn me xaxa manatxhe, kany me harha 
wehxaha. Àsok tawro hana. Tanoto komo wya oskarymatxehkahra natxow 
hama, horykomo komo. Tànàhnàn komo wya haxa ryhe noskarymatxehketxhe, 
kekon hatà. Uro ryhe, koskarymatxehkano, owyanye. Royàmà nekarymatxho, 
ronenytxatxhàrà гта, wekarymatxehkano, owyanye. Àro ke, ronàhnàn me 
xaxa manatxhe, kany me harha wehxaha, owyanye, kekon hatà, Txesusu. 

16Rowahanonkahra mehtxownà, oyoh kom me. Uro haxa ryhe 
kwahanonkatxownà, romryenon me, kekon hata. Ronànyaknyàr me 
manatxhe, ohxe oyehtxoho menye, tehetaxemà wyaro ohxe oyehtxoho 
menye. Ohxe oyehtxoho komo rma, meya roron me naha, osomtatkahnà 
ro me, kekon hata. Àro ke, oyoyukyatxhe hampànà, royàmà. Eten kom hok 
hana takoro orwonàmnàtokonye, oyoyukyatxhe hampànà, owyanye Txesus 
yano me tatoko гта, kekon hata. 17 Опа wyaro гта khananàhyatxhe. Osox 
ehtxoko, kekon hatà, Txesusu, tànhananàhrà ro komo wya. 


Oxehranye natxhe Khoryenkom xanhàn komo katxhàrà on ha. 


180nà wyaro nkekon хата tà, Txesusu, tànhananàhrà ro komo 
wya. Anatoko oxehranye natxow hana, anar komo, yukryeka hon komo, 
Khoryenkom xanhàn komo, kekon hatà. Oseryehokahra rma ehtxoko. 
Onà wyaro uhutwatxoko. Uro htxero roxehra nehxatxkonà, nyamoro, 
axanhàn kom mehra rma hak tehtokonye, kekon hatà. 1? Nyamoro 
kukuru me oyehtokonye, oxenye esnàràtho kom haryhe mà. Ukukuru 
kom mehra mak manatxhe. Nyamoro waye rma kwahanonkatxownà, 
romryenon me harha. Àro ke oxehranye natxhe, kekon hatà, Txesusu. 

200nà wyaro гта àkano, owyanye, kekon xarha tà. Anoto komo ryhe, 
tanotomany komo yohon mehra natxow hama, àkano. Àro wyaro katxho yawo 
ro manatxow hama, rowyaro texem me oyehtokonye, kekon hata. Roxanhàn 
me natxow hama, anar komo. Axanhàn kom me xarha natxhe hampànà, kekon 
hata. Rorwonà yoyuknye me natxow hama, anar komo. Orwon komo yoyuknye 

me xarha natxhe hampànà, kekon hata. 21 Ато wyaro тта oyeryatxhe hampana, 
yukryeka hon komo, Khoryenkom xanhàn komo. Romryenon me oyesnàr komo 
ke ryhe, àro wyaro oyeryatxhe hampana, ronyaknyenhàrà hutwahra tesnàr 
komo ke, kekon hata. 22Nyamoro hananàhso komokye. Omokhàra ryehtok haxa, 
tanhàn komo hutwahtoràtho haryhe, àwyanye. Thananàhpàranye rma ryehtoko, 
tanhàn komo hutwahtoràtho haryhe, àwyanye, kekon hatà. Àro wyarohra mak 
natxhe. Onà wyaro kahra harha natxow hamà. Ohxe rma wehxaha, ranhàn 
hutwahra ryesnàr ke, kahra harha natxow hama, rowya thananàhrà komo ke, 
rowya tanhàn komo hutwamohsonàr ke, kekon hata, Txesusu. 

23Roxehra tehtokonye, royàm xehra xarha natxhe. 24Апаго rha 
eryehokano ytxoho hoko wehxakonà, ànenyàr kom me, kekon hatà. Àro 
hokonohnà ro me nehxatxkonà, anar komo. Xenyhenà rotho hoko rma 
wehxakonà, ànenyàr kom me. Rahoxet yonyhera tehtokony haxa, tanhàn 
komo hutwahtoràtho haryhe, àwyanye, kekon hatà. Nenytxownà mak ha. 
Rahoxet yonyenhàrà rma, roxehra rma natxhe. Royàm xehra xarha natxhe, 
kekon hata. 25 Roxehra natxhe, àmenhosahonhàrà yawo ro ryehtxoho me. 
Опа wyaro гта nkehe, àmenhosahonhàrà, kàyweronàhyamatxho kom 
hoyeno гта, nyamoro nàrwonàhyamanàrà гта. 

Àhoye rohra roxehra natxhe hampànà. 
Àro wyaro rma nkehe, àmenhosahonhàrà, kekon hatà. Àro wyaro 
katxhàrànhàrà yawo ro wehxan hama, roxehra esnàr komo ke, kekon 
hatà, Txesusu. 

26 Ayakoronomanye ro komo ànyakhehe, royàmà wya, ohyakanye. 
Khoryenkom yokato rma noro ha. Yaworon xaxa hutwamohsonye rma noro 
ha, kekon hata. Royàmà hyaye nomokyaha. Tomokàtxhe, rokarymehe, kekon 
hatà. 27Omnyam xarha, rokarymany me rma rha manatxhe, rakorono ro 
me oyesnàr komo ke. Àro ma romokàtxhe, rakoro rma mehxatxkonà. Àro ke, 
rokarymany me manatxhe, kekon hatà, Txesusu, tànhananàhrà ro komo wya. 
1 6 1Onà wyaro nkekon xarha tà, Txesusu, tanhananahra ro komo 

wya. Omeroro wekarymano, owyanye, rohnànkahra oyehtxoho 
menye, kekon hatà. 2Anatoko rohnànkanàr xe manatxow hana, roxanhàn 
komo wya oyeryewhamnohrà komo Ке. Ona wyaro nketxhe hampànà, 
oyeryewhamnohrà kom me, kekon hatà. Amna yakoro ohsamnohpànà 
ro me harha ehtxok hampànà, ketxhe, owyanye. Oyotahetxhe xarha 
hampànà. Atxke natxow hamà, moxamo, Khoryenkomo wya, àro ke, 
tetahatxe, kàwyanye noro yeryehotanàhtoho me, ketxhe hampànà, 
ohokonye, kekon hatà, Txesusu. 3Àro wyaro oyeryatxhe hampànà, royàm 
hutwahra tesnàr komo ke, uro xarha rohutwahra tesnàr komo ke, kekon 
hata. 4Аго ke, omeroro wekarymano, owyanye amnye uhutwanàr 
horà. Amnye, axanhàn komo yehtoko, onà wyaro màketxhe hampànà. 
Nyamoro moxam hama, Txesusu nekarymatxho komo rma, màketxhe 
Һатрапа, kekon hata, Txesusu, tànhananàhrà ro komo wya. 

Yaworon zaza hutwamohsony me Khoryenkom yokato yokarymatzhara on ha. 


Ona wyaro nkekon xarha tà, Txesusu, tanhananahra ro komo wya. 
Oxehranye toto komo yehtxoho yokarymahra hak wehxakonà, amnyehra, 
awawonye гого гта ryesnàr ke, kekon hata. 5 Атпуе гта haxa wekarymano, 
owyanye, ohyayenye rotonàr ke, ronyaknyenhàrà hyaka harha rotonàr ke. 
Onà wyaro kahra mak manatxhe. Henta ya màteno, kahra manatxhe, rowya, 
kekon hata. 6Mekhokatxow hama, thenyehra, аго wyaro rowya ekarymanàr 
ke mak ha, oxehranye natxhe hampànà tawro ke mak ha, kekon hata. 

7Tekhokahoryehra mak manatxhe. Опа wyaro yaworo xaxa àkehe, owyanye. 
Amnye ohxe harha nyhe manatxhe, ohyayenye rotonàr ke mak ha, kekon hatà. 
Ohyayenye àtohra rma ryehtoko, ohyakanye omokhàra naha, ayakoronomanye ro 
komo. Ohyayenye rototxhe haxa, noro ànyakyaha, ohyakanye. Àro ke, ohxe harha 
nyhe manatxhe hampana, ohyayenye rotonàr ke mak ha, kekon hata, Txesusu. 

8 Tomokàtxhe, atxke ehtxoho komo hutwamohsehe, пого, toto komo 
wya, kekon hatà. Tonyhoryexem me ehtxoho komo xarha hutwamohsehe. 
Tanàhnohsom me ehtxoho komo xarha hutwamohsehe, Khoryenkom yokato, toto 
komo wya, Khoryenkom xanhàn komo wya, kekon hata. Коһопа xenyhera esnàr 
kom ke ryhe, atxke ehtxoho komo hutwamohsehe, àwyanye. 1? Royàmà hyaka 
rotonàr ke ryhe, tonyhoryexem me ehtxoho komo hutwamohsehe, ronyhera harha 
oyesnàr komo ke mak ha, kekon hata. 11 Tanàhnohsom me ehtxoho komo хата 
hutwamohsehe. Àsok tawro hana. Tanàhnohsom me manaha hampànà, katxho 
me rma nay hamà, worokyamo yohà ymo, Khoryenkom xanhàn kom yohà ymo. 
Ато ke, tanàhnohsom me toto kom yehtxoho xarha hutwamohsehe, Khoryenkom 
yokato, kekon hatà, Txesusu, tànhananàhrà ro komo wya. 

12 Anaro rha yokarymanàr хе гта wehxaha haryhe, owyanye, thenyehra, kekon 
xarha tà, àwyanye. Tokarymahoryehra rma hak nay hamà, owyanye enytxanàr 
yoho esnàr ke. 13Khoryenkom yokato ryhe nekarymatxehkehe hampànà, 
owyanye, kekon hatà. Tomokàtxhe, yaworon xaxa hutwamohsotàhkehe, owyanye, 
omeroro mak ha, yaworon xaxa hutwamohsonye ro kaxe. Tano me rohra mak 
nekarymehe, kekon hatà. Tànenytxatxhàr haxa yokarymehe. Khoryenkomo 
nekarymatxho rma yokarymehe. Àsok hana natxow ha, toto kom ha, amnye ha. 
Amnye ehtxoho komo rma yokarymehe xarha, owyanye, kekon hatà, Txesusu. 
14Ehonomnà me xaxa ronyhehe, owyanye. Àsok tawro hana, tàwya ryehutwatxho 
rma уокагутапаг ke, kekon hata. 1?Ryehutwatxho гта, royàm yehutwatxho me 
rma naha. Àro ke, ryehutwatxho rma yokarymehe, owyanye, àkehe, kekon hata, 
Txesusu, tànhananàhrà ro komo wya. 


Amnye ekhokahra harha manatxhe katxhàrà on ha. 


16Опа wyaro nkekon xarha tà, Txesusu, tànhananàhrà ro komo wya. 
Mexe nyhe txko ehxah me, ronyhera harha manatxhe, kekon hatà. Mexe 
nyhe ehxah me xarha, uro menyatxhe xarha, kekon hatà. 

17 Konkukmetxow hama, ketxkon mak hata, anhananahra ro komo, ukukuru 
komo rma, tàwyanye rma. Mexe nyhe txko ehxah me, ronyhera harha manatxhe, 
katxho rma, mosonà wya, konkukmetxow hamà. Mexe nyhe ehxah me xarha, 
uro menyatxhe хата, katxho хата, royàmà hyaka rotonàr ke, katxho xarha, 
mosonà wya, konkukmetxow hamà. Àsok katxho me rma naye, ketxkon 
hatà. 18Àsok katxho me rma naye, mexe nyhe txko ehxah me katxho rma. 
Konkukmetxow hama, mosonà, ketxkon hata, ukukuru komo, tàwyanye гта. 

19 Àsok katxho me rma naye, kahra rma nehxatxkon hatà, Txesusu wya. 
Àro wyaro tawro xe ehtxoho komo rma hutwekon hatà, noro. Àro ke, onà 
wyaro nkekon hatà, àwyanye. Àsok katxho me rma naye, mexe nyhe txko 
ehxah me, ronyhera harha manatxhe, katxho rma, màketxow hamà, owyanye 
rma. Àsok katxho me rma naye, mexe nyhe ehxah me xarha, uro menyatxhe 
xarha, katxho xarha, màketxow hama, owyanye rma, kekon hata, àwyanye. 

200nà wyaro yaworo xaxa mpànà àkehe ha, owyanye, kekon xarha tà. 
Omnyamo ryhe owratetxhe hampànà. Mehokoyatxhe hampànà. Anar kom haxa 
ryhe, Khoryenkom xanhàn komo rma, neryehotetxhe, kekon hatà. Mekhoketxhe 
htxero hakahpa. Amnye ekhokahra harha manatxhe. Oyeryehotetxhe kahpa 
harha, kekon hatà. 21 Asok hana natxow ha, woràskomo komo, thohkem 
komo. Tonutoho kom me ehtoko, nekhoketxow hama, teryewhamrà komo 
ke, kekon hata. Thokru yonurutxhe, teryewhamáàthàràtho hutwahra harha 
natxhe. Teryehorye harha natxhe, thokru komo yonunur ke, kekon hatà. 22Àro 
wyaro rma rha mekhoketxhe hakahpa, omnyamo. Amnye tosonyatxhe xarha. 
Teryehorye rma haxa manatxhe, ohnawonye. Oyeryehotatho komo yowhàra ro 
mak natxhe ha, anar komo, kekon hatà, Txesusu, tànhananàhrà ro komo wya. 

23Àtoko rma, Khoryenkom yokato yomokàtxhe гта, àsok katxho те rma 
naye kahra harha manatxhe, rowya, kekon hatà. Onà wyaro yaworo xaxa 
mpana àkehe ha, owyanye. Eten kom hok hana takoro orwonàmnàtokonye, 
oyoyukyatxhe hampànà, royàmà, owyanye Txesus yano me tatoko гта, 
kekon hata. 22Amnyehra orwonàmnàtokonye, Txesus yano me kahra гта 
mehxatxkon hamà. Onà wyaro haxa orwonàmtxok ha. Apa y, uro ewakryeko, 
àro wyaro àkehe, Txesus yano me, katxok haxa ha, kekon hatà. Àro wyaro 
orwonàmàtxhenye rma, towakryezem me xaxa mpana manatxhe ha, teryehorye 
rma haxa oyehtxoho menye, kekon hata, Txesusu, tanhananahra ro komo wya. 


Teryehorye rma ehtxoko katxhàrà on ha. 


25Ona wyaro nkekon xarha ta, Txesusu, tanhananahra ro komo wya. Àro 
wyaro katxho komo wekarymano, owyanye, kekon hatà. Onenytxahtor komo 
rma àro hama. Kuknonano wyarono rma àro hama. Amnye, onenytxahtor 
kom mehra harha wekarymehe. Tonytxaxem me harha royàm yehtxoho 
wekarymehe, owyanye, kekon hata. 26 Àtoko rma, royàmà hyawo harha 
ryehtoko rma, onà wyaro màketxhe. Apa y, àro wyaro àkehe Txesus yano 
me, màketxhe. Ona wyaro kahra harha wehxaha, uro. Ohokonye kàrwonaha, 

royàm yakoro, kahra harha wehxaha. 27 Àsok tawro hana, oxenye rma haxa 
royàm yesnàr ke, kekon hatà. Noro rma, oxenye naha, rox oyesnàr komo ke, 
owyanye tànànyaketxhàr me rohutwanàr ke xarha, kekon hatà. 22Royàmà 
hyaye komokye, yukryeka hona. Onà wyaro àkehe xarha. Yukryeka hoy harha 
àtehe, royàmà hyaka harha, kekon hatà, Txesusu, tànhananàhrà ro komo wya. 

29Hàà, ketxkon hata, nyamoro. Ohxe harha mekarymen hama, amna 
nenytxahtor mehra harha, kuknonano mehra harha. 30 Omeroro 
uhutwatxehkanye ro me manay hama, ketxkon hata. Amna wya, 
uhutwamohsoko kahra ro rma haka, muhutwamohsehe rma, amna wya. Àro 
ke, Khoryenkomo nànyaketxho me amna oyonyaha, ketxkon hatà, Txesusu wya. 

31Noro mokro hama kany me harha manatxow hama, rohoko, kekon hata, 
noro, àwyanye. 32Àro wyaro kanyenhàrà rma, uro màhnànketxhe hampànà. 
Mexehra ehxah me anana rha màtetxhe hampànà, oman kom yaka, kekon 
hata. Uro heno màhnànketxhe hampànà, towenyxa. Towenyxanohnà гта uro. 
Àsok tawro hana, rohyawono ro me royàm yesnàr ke, kekon hatà, Txesusu. 

33Àro wyaro katxho komo wekarymano, owyanye, oseryehokahra oyehtxoho 
menye, rohona owyanye хепуаг ke teryehorye oyehtxoho menye, kekon hata. 
Yukryeka ho rma hak oyehtokonye, teryewhamnohsom me rma manatxhe. 
Teryehorye rma ehtxoko, yukryeka hon kom yohà ymo yarymanyenhàr me 
ryesnàr ke, kekon hatà, Txesusu, tànhananàhrà ro komo wya. 


Tàyàm yakoro Txesusu rwonàmàthàrà on ha. 


17 1Àro wyaro katxho komo yokarymatxehkay hatà, Txesusu, 

tànhananàhrà ro komo wya. Àro wyaro tàwya katxhe rma, kakoso 
nosompotày hatà. Apa y, kekon hatà. Ehonomnà me xaxa ryehtxoho hahnoke 
rma haxa naha. Omuru xenyhoko, ehonomnà me xaxa. Noro rma hak 
oyonyhono, ehonomnà me гта rha, kekon hata. 20muru гта uro. Omeroro toto 
komo yoh me uro meryeye. Àro ke, ukukuru komo weryaha, karyhe roro harha, 
kekon hatà. Owya omryenonà mosonà katxho komo rma weryaha, karyhe 
roro harha. 3Karyhe roro harha ehtxoho komo rma, onà wyaro nay hamà. 
Ohutwatxho me rma nay hama, àwyanye, kekon hata. Khoryenkomo noro ha 
katxho ro me xaxa manay hamà, omoro marma. Anaro ehxera naha. Àro wyaro 
tàwyanye ohutwantoko rma, karyhe roro harha natxow hama, kekon hata. 
Txesusu Kryestu uro, onànyaketxhàrà rma. Àro wyaro tàwyanye rohutwantoko 
rma, karyhe roro harha natxow hamà, kekon hatà, Txesusu, tàyàmà wya. 

^Onà wyaro nkekon xarha tà, àwya. Apa y, yukryeka ho rma ryehtoko, 
koyuhtukaye, kekon hatà. Oyehutwatxho yawo ro rma haxa wehxakonà. 
Oyomyawono tàhkanyenhàr me wehxaha. Àro wyaro ryesnàr ke ryhe, 
konyhekonà, ehonomnà me xaxa, toto komo wya, kekon hata. 5Ара 
y, ehonomnà me гта haxa wehxakonà, ayakoro, yukryeka yakàhtohra 
ro rma haka. Amnyehra ryexetxhàràtho wyaro harha uro txeryko, 
еһопотпа me harha, ayakoro harha, kekon hata, Txesusu, tàyàmà wya. 

6 Apa y, khutwamohsoye, mozamo wya. Toto kom waye 
màwahanonkatxownà, omryenon me, kekon hata. Nyamoro гта meryeye, 
romryenon me harha. Àwyanye rma khutwamohsoye. Orwonà yoyuknye 
ro me natxhe, moxamo, kekon hatà. 7Onà wyaro nketxhe, rorwon hoko. 
Khoryenkomo, omeroro nekarymatxehkay hamà, mosonà wya, noro 
yano me nekarymen hama, ketxhe, moxamo, rorwon hoko. 8 Àsok tawro 
hana. Onekarymatxhàrà rma wekarymaye, àwyanye, kekon hatà. Àro 
гта yonytxatxownà. Khoryenkomo hyaye nomokye hama, тоѕопа, Капу 
me xaxa natxhe, rohoko. Khoryenkomo nànyaketxho me nay hama, kany 
me natxhe. Noro mokro hama, kany me natxhe, moxamo, rohoko, kekon 
hatà, tàyàmà wya. 

9 Apa y, nyamoro hoko гта kàrwonaha, ayakoro, kekon xarha tà. Anar 
komo yukryeka hon komo hokohra mak kàrwonaha. Owya, omryenon 
komo ryhe moxamo, katxho kom hoko гта kàrwonaha. АѕоК tawro 
hana. Nyamoro rma, omryenon me rma natxow hama, kekon hata. 

10 Romryenon komo гта, omryenon me гта natxhe, omeroro mak 

ha. Àro wyaro rma rha omryenon komo, romryenon me rma natxhe. 
Еһопотпа me xaxa rohutwamohsetxow hama, nyamoro, гоһопа zenye ro 
me tesnàr komo ke, kekon hatà, tàyàmà wya. 

11 Apa y, mexehra komokyaha, ohyaka. Yukryeka hon mehra harha wehxaha. 
Nyamoro haxa ryhe, yukryeka hon me rma natxhe, kekon hatà. Apa y, enyhoru 
ro omoro ha. Nyamoro ukurunhoko, ayahoxet ke. Owya, omryenon komo ryhe 
moxamo katxho komo rma ukurunhoko, noro rye me ehtxoho menye, kekon 
hatà. Apa y, noro rye me kehtxoho wyaro rma rha, noro rye me hak nahtxoko, 
nyamoro, kekon hatà. 12Uro ryhe, àhyawonye rma ryehtoko, ukurunhetxkonà, 
ayahoxet ke. Atanàhnohpàn me гта natxhe, rowya tukrunhonàr komo ke, 
kekon hata. Towenyxanotho haxa natanàhnohyaha. Tanhànàthàr hoye го, 
tanàhnohsom me naha, àmenhosahonhàrà yawo ro tehtxoho me, akaryehtan 
hoyen yawo ro tehtxoho me, kekon hatà, Txesusu, tàyàmà wya. 

13Apa y, mexehra komokyaha, ohyaka, kekon xarha tà. Tano rma hak 
ryehtoko, ayakoro kàrwonaha, moxamo nenytxanàr me, teryehorye rma haxa 
ehtxoho menye, ryeryehotatho wyaro rma rha eryehotatho menye, kekon hatà. 

14 Apa y, orwonà ryhe wekarymaye, àwyanye. Ахеһгапуе гта haxa 
natxhe, yukryeka hon komo, axanhàn komo rma, tkukur kom mehra 
esnàr komo ke. Yukryeka hon komo kukuru mehra wehxaha. Rowyaro 
rma rha nyamoro kukuru mehra natxhe, moxam xarha, kekon hatà. 

15 Apa y, yukryeka hoye moxam anàmtxoko, kahra rma wehxaha, owya. 
Onà wyaro haxa àkehe, àhokonye. Ukurunhotxoko, anhà ymo hona, 
àkehe, owya, moxam hoko, kekon hata. 16 Коугуаго гта та, yukryeka 
hon komo kukuru mehra natxhe, kekon xarha tà. 

17 Apa y, orwonà ryhe yaworon me xaxa naha. Àro rma yonytxanye ro me 
hak nahtxoko. Orwon yonytxatxho hoye ro àwahanonkatxoko, oyomyawon 

hokono ro me, kekon hata. 18 Ара у, отого ryhe uro mànyakye, yukryeka 
hon kom waka. Nyamoro waka rma rha moxamo ànyakyaha, kekon hatà. 
19 Uro ryhe, oyomyawon hokono ro me kewahanonkehe, moxam xarha 
twahanonkaxem me ehtxoho menye, oyomyawon hokono ro me rma rha 
twahanonkaxem me ehtxoho menye, yaworon xaxa yonytxatxho hoye ro 
twahanonkaxem me ehtxoho menye, kekon hata, Txesusu, tàyàmà wya. 

20 Apa y, moxam marmahnà hoko, anar kom hoko xarha kàrwonaha, 
ayakoro, kekon xarha tà. Мохато wya rokarymanàr ke, rohona гта rha 
nenyatxhe, anar komo xarha. Nyamoro hoko xarha kàrwonaha, kekon 
hatà. 21 Noro rye me rma haxa hak nahtxoko, omeroro. Apa y, noro rye 
me tehxaha, kàwro. Noro rye me rma rha hak nahtxoko, nyamoro xarha, 
kàmryenonà rye me tesnàr komo Ке, kekon hata. Аго wyaro пого rye 
me kàmryenon komo yehtoko, onà wyaro nketxow hamà, toto komo, 
yukryeka hon komo. Khoryenkomo nànyaketxho me nehxakon hamà, 
Txesusu, àsok tawro hana, àmryenon komo noro rye me rma haxa esnàr 
komo ke hama, ketxow hama, toto komo, kekon hata. 

22 Apa y, ehonomnà me xaxa uro menyhekonà, toto komo wya. 
Kàmryenon komo xarha wenyhehe, ehonomnà me rma rha, kàwyaro 
пого rye me esnàr kom horà, kekon hata. 23 Nyamoro hyawono ro me 
wehxaha, uro. Rohyawono ro me manaha, omoro. Àro wyaro rma 
tehxaha, nyamoro yakoro, noro rye me rma haxa ehtxoho menye, kekon 
hatà. Àro wyaro noro rye me ehtokonye, ona wyaro nketxow hama, toto 
komo, yukryeka hon komo. Khoryenkomo nànyaketxho me nehxakon 
hama, Txesusu, àsok tawro hana, àmryenon komo noro rye me rma haxa 
esnàr komo ke hamà, ketxow hamà. Onà wyaro nketxhe xarha. Nyamoro 
xe rma haxa nay hamà, Khoryenkomo. Buru xe tehtxoho wyaro, nyamoro 
xe nay hama, ketxhe, toto komo, noro rye me nyamoro yesnàr ke mak ha, 
kekon hatà, Txesusu, tàyàmà wya. 

24 Apa y, nyamoro hoko rma kàrwonaha, owya omryenon komo ryhe 
moxamo katxho kom hoko rma, kekon xarha tà. Apa y, rohyawo esnàr komo 
xe wehxaha. Ohyaw harha ryehtoko, rohyawo esnàr komo xe wehxaha, 
àwyanye ronytxoho me, ehonomnà me xaxa ronytxoho me, kekon hatà. 
Ehonomnà me xaxa uro meryeye, гохе гта haxa oyesnàr ke. Amnyehra гта 
haxa гохе rma mehxakonà, yukryeka yakàhtohra ro гта haka, kekon hata. 

25 Apa y, yaworo rye гта haxa manaha, toto kom hoko, отого ha. 
Ohutwahra mak natxow hama, anar komo, yukryeka hon komo, axanhàn 
komo. Uro haxa ryhe khutwehe. Moxamo ryhe, onànyaketxhàr me 
rohutwetxhe, kekon hata. 26Khutwamohsoye, àwyanye. Khutwamohsehe 
rye rma, àwyanye tàxenye oyehtxoho hutwatxho me. Àsok tawro hana. 
Кох oyehtxoho wyaro, nyamoro xe manay hama, kekon hata. Tàáhyawono 
ro kom me ryehtxoho hutwatxho me xarha khutwamohsehe rye rma, 
àwyanye, kekon hatà, Txesusu, tàyamà wya. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Kowawu 18 356 


Waha komo wya Txesusu yahosathara on ha. 


1 8 1Àro wyaro tàyàm yakoro tàrwonàmáàtxhe гта, toy hata, Txesusu. 
Akoro totxownà hata, ànhananàhrà ro komo. Keknàron yonhàrà 
wetotxownà hata. Mon ho nehxakon hata, natà. Аго waka totxownà hata, 
Txesus komo, tànhananàhrà ro kom yakoro. 2Asna yohà ohsamnohsahotho me 
nehxatxkon hata. Ато ke, natà rma hutwekon hata, Xuknasà, ahohsonye ymo. 
3Àro ke àsna rma toy hatà, noro ymo. Waha komo yarày hatà. Arymano 
ynye ro komo rma nyamoro hatà, Homayana yoh kom yanoto komo rma hatà. 
Ahosno ynye ro komo xarha yarày hatà. Xuknewyana yoh kom yanoto komo 
rma nyamoro hatà, Khoryenkom màn yonye ro yoh kom yanoto komo rma hatà, 
Farysew kom yanoto komo гта hata. Omeroro totxownà hata, nat waka. Wey 
ho totxownà hata, txamayaho ho хата hata. Tàyehryenke xarha totxownà hata. 
4Тхеѕиѕи ryhe, àwyanye tahohtoho гта hutwekon hata. Omeroro tetxoho 
rma hutwekon hatà, àwyanye. Uhutwanye rma, toy hatà, àhyakanye. Onok 
mehoryatxowáà, kekon hata, àwyanye. Onok mehoryatxowà. 

5Txesusu, Nasarye honotho, amna nehoryaha, ketxkon hatà. 

Noro uro ha, kekon hatà. 

Асо nehxakon hata, Xuknasà, ahohsonye ymo. Аһуамопуе гта 
nehxakon hata. 6Тхеѕиѕи wya пого uro ha katxhe гта, bahyaye ro 
totxownà hata. Nehurkatxownà hata, yukryeka hona. 

7 Опок mehoryatxowáà, kekon xarha tà, пого. 

Txesusu, Nasarye honotho amna nehoryaha, ketxkon hatà. 

8Noro uro ha àkano, owyanye, kekon hatà. Rohony me oyehtokonye, moxam 
haka ntotxowà, kekon hata. 9Àro wyaro nkekon hatà, tànhananàhrà ro kom 
hoko, tàyàm yakoro tàrwonàmàthàrànhàrà yawo ro ehtxoho menye, ona wyaro 
katxhàrànhàrà yawo ro ehtxoho menye, owya omryenon komo ryhe moxamo 
katxho komo, atanàhnohpàn me natxhe, katxhàrànhàrà yawo ro ehtxoho menye. 

10Semaw Petru ryhe, tkatxefaranà wakay hata. Txaray, tototho 
hanakay hata. Howehenohnàtho гта yawotoy hata. Mawku гта noro 
hatà, toto yosotà. Khoryenkom màn yonye ro kom yohà ymo yanoto rma 
mok nehxakon hata. 11 Опа wyaro haxa nkekon hata, Txesusu, Petru wya. 
En yaka harha enkahko, akatxefaranà, kekon hatà. Royàm yano me ryhe 
keryewhamyaha. Eryewhampàra kat wehxano, owya, kekon hatà, àwya. 

12Txom, пого yahohtxownà hata, arymano ynye ro komo, toh kom yakoro, 
Xuknewyana yoh yanoto kom yakoro xarha. Nasohtotxownà hata. 13 Anasa 
hyaka htxero natxownà hata. Kayfas hetx уйата гта noro hata, Anasa. 
Kayfasà ryhe, Khoryenkom màn yonye ro kom yohà ymo me nehxakon 
hakahpa tà, Txesus hoko nyamoro yehtoko roro гта hata. 14Noro гта, ona 
wyaro kanyenhàr me nehxakon hatà, Xuknewyana yoh komo wya, Txesus 
hoko. Twayehkahorye nay hama, toto, towenyxa, tukrunhosom me omeroro 
Xuknewyana komo yehtxoho me, kanyenhàr me nehxakon hatà, Kayfasà. 

Petru wya noro ywenyeke wehzaha katzhara on ha. 


15 Awyanye Txesusu yanàtoko rma, àwenarye tekon hata, Semaw 
Petru. Akoro tekon xarha tà, anaro, Txesusu nhananàhrà ro komo kukuru 
rma. Noro ryhe, Kayfasà ywero nehxakon hatà. Àro ke, àhorohkahnà me 
nowomye hatà, noro ymo màn watxan yaka. Txesusu wenarye rma nowomye 
hata. 16Petru haxa ryhe, màmyaye гта nehxakon hata. Àhotayarye àtohra 
rma hak nehxakon hatà. Àto nehxakon hatà, omaso, horykomo ymo yanoto 
rma. Noro ymo màn hotarà yonye ro rma mok nehxakon hata. Ahyaka toy 
hatà, Petru yakorono, owomsahotho rma. Moson xarha hak nowomno, kekon 
hatà, àwya. Àro ke, Petru xarha nowomye hatà. 

17 Onà wyaro nkekon hatà, omaso, àwya. Mokro nhananàhrà ro komo 
kukuru mehra manaye, omoro xarha, kekon hatà. Norohnà uro, noro 
ywenyeke wehxaha, kekon mak hatà, Petru. 

18Weheto yarymanyenhàr me nehxatxkon hatà, horykomo yanoto 
komo, ahosno ynye ro kom yakoro. Narymatxownà hata, tkomsàn komo 
Ке. Weheto hona nosomyatxkon hata, thatawo гта hata. ÀAhyawonye 
thatawo rma rha nosomyakon hatà, Petru xarha. 


Àsok katxho hoko màhananàhyatxowà katxhàrà on ha. 


19Опа wyaro nkekon hata, Khoryenkom màn yonye ro komo уоһа ymo, 
Txesusu wya. Onhananàhrà го komo ekarymako, rowya, kekon hata. 
Àsok katxho hoko màhananàhyatxowà, kekon hata. 

20Ona wyaro haxa neyukye hata, Txesusu. Toto komo nenytxanàr me 
ryhe wekarymehe, omeroron komo nenytxanàr me mak ha, kekon hatà. 
Ohsamnohno ytxoho ro yawo, Khoryenkom màn yaw xarha, hananàhno 
weryaha, Xuknewyana yohsamnohtoho ro kom yawo. Temenyehra 
rma hananàhno weryaha, kekon hatà. 21 Àro ke, àsok katxho hoko 
màhananàhyatxowà kahra exko, rowya. Ronytxanyenhàyam yakoro haxa 
ryhe orwonàmko, kekon hatà. Àsok katxho yokarymeko, mosonà, owyanye, 
kasko, àwyanye. Ronekarymatxhàrà rma hutwetxhe, nyamoro, kekon hatà, 
Txesusu. 

22 Àro wyaro àwya katxhe rma, noro yotahay hatà, tamor ke, àton komo 
kukuru, ahosno ynye ro komo kukuru. Àro wyaro tàrwonàmporyehra 
mahko, horykomo yakoro, Khoryenkom màn yonye ro komo yoh yakoro, 
kekon hatà. 

23 Àsoke ryhe atxke kàrwonàmno, kekon mak hatà, Txesusu, àwya. 
Atxke rorwonàmtoho ekarymako, rowya. Ehxera ehtoko, totahahoryehra 
wahko haryhe, owya, kekon hatà. 

24Taa. Narhoy hatà, Anasà, Kayfasà hyaka, Khoryenkom màn yonye ro 
komo yohà ymo hyaka. Tasoke rma narhoy hatà, àhyaka. 

Petru wya noro ywenyeke wehxaha katxhàrà xarha on ha. 


25 Ато тта nehxakon hata, Semaw Petru, thatawo rma hata. Nosomyakonà rma 
hata. АпһапапАһ ro komo kukuru mehra manaye, omoro xarha, ketxkon xarha 
tà, àton komo, àwya. Norohnà uro, noro ywenyeke wehxaha, kekon mak hatà. 

26 Àto nehxakon hata, toto, horykomo ymo yanoto, Mawku yananà гта 
hatà. Petru nhanakatxhotho rma noro hatà, Mawku. Noro yananà rma, onà 
wyaro nkekon hatà, Petru wya. Nat wawo oyonyhera kat wahko, mokro 
yakoro, kekon hata. 27 Urohnà uro menyo, kekon mak hata. Noro ywenyeke 
wehxaha, kekon hata, Petru. Àtoko гта nàhtàmye hata, apaytara. 


Peratusu wya Txesus yonytxatxhàrà on ha. 


28Enmahrà ro Txesusu yatxownà hata, Kayfas màn yaye. Kofehnakno mana 
ymo yaka natxownà hata, Pàryetoryo ona katxho yaka гта hata. Ато ymo yaka 
owompàra mak nehxatxkon hata, any komo, Xuknewyana komo kaxe. Аѕок 
tawro hana. Tasahxemtotho kom hoko roro tehtokonye, tatanàhnohrà kom hona 
nenyatxkon hata. Ато ke, anaryana kom màn yaka owompàra nehxatxkon hata. 

29 Àro ke bàn yaye nahatakay hatà, Peratusu, kofehnakno, àhyakanye. 
Àsok naye, moson yanhànà, owyanye, kekon hatà, àwyanye. Atxke 
exetxhàrà rma ekarymatxoko, rowya. Ehxera kat naye, kekon hata. 

30 Anhana ehxera ehtoko, owya ahohsohra amna yesnàràtho haryhe, 
ketxkon hatà. 

310mnyamo гта anàhnohtxoko, kekon hata, Peratusu. Oyweronàhyamatxho 
kom yawo ro гта àhok ehtxoko. Atxke ehtoko, anàhnohtxoko, omnyamo гта. 
Noro ha, atxok ha, kekon hatà, Xuknewyana yoh komo wya. 

Àna matà, ketxkon mak hatà, nyamoro. Toto yotahanyehnà ro amna, 
ayano meny mak ha, Homayana kom yano me mak ha. Twayehkahorye 
naha mosonà katxho me ehtoko, omoro marma wayehkano meryan hama, 
ketxkon hatà, Xuknewyana yoh komo, Peratusu wya. 

32Khoryenkom yano me mak аго wyaro nketxkon hata, tàrwonàmàthàrà 
yawo ro Txesus yehtxoho me, twayehtoho hutwamohsothàrà yawo ro ehtxoho 
me. Yahkotohen hona tamoyathosom me ehutwamohsosah me nehxakon hatà. 

33Bànà ymo yaka harha nowomye hatà, Peratusu. Txesusu yokhoy hatà, 
tàhyaka. Xuknewyana komo kayaryetà отого, owya, kekon hata, àwya. 

34O0yehutwatxho hoye го àro wyaro màkeno, kekon hata, Txesusu. Anar 
komo rwonàmàthàrà hoye ro haxa kata аго wyaro màkeno, kekon hata. 

35Xuknewyanahnà uro, kekon hata, Peratusu. Xuknewyana komo 
ryhe, ayahohsotxowà, rowya. Okukuru komo гта, eh kom yakoro xarha, 
Khoryenkom màn yonye ro yoh kom yakoro гта, ayahohsotxowà, rowya. 
Àsoke ryhe atxke mehxako, kekon hata. 

36Anar me toto komo kayaryet me wehxaha, kekon hatà, Txesusu, àwya. 
Yukryeka hon kayaryet komo wyarohra mak wehxaha. Nyamoro wyaro ryehtok 

haza, waha me ranoto komo yesnaratho haryhe, Kuknewyana yoh komo wya 
rahosnar hona waha me esnaratho kom haryhe. Toto komo kayaryeta rma, 
yukryeka hon kayaryet komo wyarohra rma wehzaha, kekon hata, Peratusu wya. 

37 Toto komo kayaryetà отого hama, owya, kekon hata, пого. 

Omoro rma, toto komo kayaryeta omoro hama makano, kekon hata, 
Txesusu, àwya. Yaworon xaxa yokarymanye uro. Àro yokarymatxho me 
konuruye, kekon hatà. Àro yokarymaxe komokye, yukryeka hona. Yaworon 
xaxa hutwanáàr xe tehtokonye, ronytxetxhe, toto komo, kekon hata. 

38Etenà ryhe àro, yaworon xaxa katxho, owya, kekon hatà, Peratusu. 

Àro wyaro tàwya katxhe rma, bàn yaye nahatakay xarha tà, Xuknewyana 
yoh komo hyaka. Ohxe we naha ha, mosonà, rowya, kekon hata, àwyanye. 
Ehxera we naha ha, anhànà, rowya. 39 Toto yonampatakanye ro me 
wehxaha, ayano me ronye rma, kekon hatà. Ayasahxemtotho kom ho yohà, 
wenampataken hamà, watxa ymo yawo ahryemxemotho kom hoye. Moson 
haxa hak wenampatakaxe, kekon hatà. Xuknewyana komo kayaryetà 
mosonà katxho гта hak wenampatakaxe. Noro yonampatakanàr xehra kat 
manatxowáà, rowya, kekon hata, Peratusu, àwyanye. 

40Norohnà haxa, ketxkon mak hata, teryewrye ro hata. Barakmas haxa 
enampatakako, ketxkon hatà. Otahano ynye rotho rma noro hatà, Barakmasà. 


Amoyathohoko yahkotohen hona katxhàrà on ha. 


19 1Тхеѕиѕи yahohsoy hata, Peratusu, arymano ynye го komo wya. 

Nàhpokhoy hata, àwyanye. 2Ewekhàrà hryekahtxownà hata. 
Ehonomnà komo yorokonà wyarono rma àro hatà. Suu, noro yhutho hona 
netxownà hata, ewnohrà me hata. Honomtotxownà xarha tà, tàswayem ke, 
ehonomnà komo hononà wyaron ke, ewnohrà me гта rha hata. 3Àhyaka 
haxa totxownà hatà. Ha y, Xuknewyana komo kayaryetà y, ketxkonà rma 
haryhe tà, ewnohrà me rma rha hatà. Netahatxownà xarha tà, tamor komo 
ke. 

4Вап yaye nahatakay xarha tà, Peratusu. Noro wekyaha, ohyakanye, 
kekon hatà, toto komo wya. Ehxera we naha ha, anhànà, rowya, kaxe 
noro wekyaha, ohyakanye. Noro rma xenytxoko, kekon hatà. 

5Àro ke nahatakay hatà, Txesusu. Ewekhàrà ke tokoronke rma 
nehxakon hata. Tàáswayem ke thononke гта nehxakon hata. Xenytxoko, 
norotho, kekon hatà, Peratusu, àwyanye. 

6 Nenytzowna hata, Khoryenkom màn yonye ro yoh komo, ahosno ynye 
ro kom yakoro xarha. Аго Ке, ona wyaro nketxkon hata, teryewrye ro 
hatà. Amoyathohoko, yahkotohen hona, ketxkon hatà. Amoyathohoko, 
yahkotohen hona. 

Ehxera we naha ha, anhànà, rowya, kekon mak hata, Peratusu. 
Omnyamo rma amoyathoso atxoko, kekon hatà. 

7 Апа mata, ketxkon mak hata, nyamoro. Twayehkahorye mak naha 
ha, noro ymo. Amna yweronahyamatzho yawo ro twayehkahorye naha, 
Khoryenkom muru ryhe uro kany me tesnàr ke, ketxkon hata. 

8Àro wyaro tàwya enytxatxhe rma, noseryehokekonà rma haxa 
mak hata, Peratusu. ?Bàn yaka harha nowomye hata. Опа wyaro 
nkekon hatà, Txesusu wya. Henta nyero momokye, kekon hatà. Henta 
nyero momokye. Eyukhura mak nexey hata, Txesusu. 10 Àsok tawro 
royukhura manaye, kekon hata, Peratusu. Ehonomnà ryhe uro. 
Oyonampatakanàr xe ryehtoko, konampatakehe, ehonomnà kaxe, kekon 
hata. Ayamoyathohonáàr xe ryehtoko, kamoyathohehe, yahkotohen hona, 
ehonomnà kaxe. Ато wyarohra kat wehxano, owya, kekon hata. 

11 Àna mat mà, kekon hatà, Txesusu. Onà wyaro haxa àkehe, owya. 
Kahe yawon yano me marma ryhe, ehonomnà me manaha, rohoko, 
еһопотпа me oyesnàr хе пого yesnàr ke mak ha, kekon hata. Ehonomnà 
me oyesnàr xehra noro yehtok haxa, ehonomnà mehra oyesnàràtho 
haryhe, rohoko. Àro ke, onà wyaro xarha àkehe. Owya rahohsonyetho 
ryhe, oyoho nyhe atxke rma haxa naha, kekon hatà, Txesusu. 

12Àro wyaro tàwya enytxatxhe rma, enampatakanàr xe rma haxa 
nehxakon hatà, Peratusu. Onà wyaro nketxkon mak hatà, Xuknewyana yoh 
komo, teryewrye ro hatà. Owya noro ymo yonampatakantoko, oxehra harha 
nay hama, Sesa, akayaryet komo ymo, ketxkon hata. Ewakhàra harha nay 
hama, ohoko. Àsok tawro hana. Onenampatakanáàrà гта, Sesa xehra ro mak 
nay hama, toto komo kayaryetà uro kany me tesnàr ke, ketxkon hata. 

13Àro wyaro tàwya enytxatxhe гта, bàn yaye Txesusu yokhoy hata, 
Peratusu. Tahonà ymo hona neryewtay hatà, onytxano ytxoho ro hona, 
anhàtho komo yanàhnohtoho ro hona. Toh yonyhoryexaho onà, karyeno 
ymo, katxho rma àro hatà. Kakmata katxho me rma nehxakon hatà, 
Xuknewyana komo rwonà. 

14Hokano ytxoho yawasàn yosnaka rma ehtoko, neryewtay hatà, Peratusu, 
àro ymo hona, Xuknewyana komo yosonyhoryetxho yawasàn ho rma hatà. 
Àro rma ho tasahxemtosom me xarha nehxatxkon hatà, thoryen heno komo 
yohokoko àtothàrànhàrà hutwatxho hoko rma hatà. Enmahrà ro neryewtay 
hatà, 6 oras me ehtok hatà. Onà wyaro nkekon hatà, Xuknewyana yoh 
komo wya. Akayaryet kom tà moson ha, kekon hatà, àwyanye. 

15Опа wyaro nketxkon mak hata, naymoro, teryewrye ro hata. Nahko 
kahpa ha, ketxkon hatà. Nahko kahpa ha. Amoyathohoko, yahkotohen 
hona, ketxkon hatà. 

Akayaryet komo rma wamoyathoheno, kekon hatà, Peratusu, àwyanye. 

Sesa ryhe, amna kayaryet me naha, noro marma mak ha. Anaro ehxera 
naha, ketxkon hatà, nyamoro, Khoryenkom màn yonye ro yoh komo. 

16Àro wyaro àwyanye katxhe rma, noro yamoyathohoy hatà, Peratusu, 
nyamoro yano me hatà. 

Txesusu yamoyathothara on ha. 


17 Ато ke Txesusu yatxownà hata. Yahkotoheno yarhotxownà hata, 
àwya. Àhona tamoyathotho rma yaryakon hatà. Owto ymo hoye toy hatà. 
Amoyathono ytxoho ro na toy hatà. Okno yhutho yotxhotho onà katxho na 
rma toy hata. Korkota katxho гта аго hata, Xuknewyana komo rwonà. 18 Àto 
гта namoyathotxownà hata, yahkotohen hona. Ahanawo rma anarotho komo 
yamoyathotxownà xarha tà, asak hata. Anaro howehehra nehxakon hata. 
Anaro xarha, howehe nehxakon hatà. Amrakatawonye nehxakon hatà, Txesusu. 

19Noro yotahtxoho menhohoy hatà, Peratusu. Yahkotohen hona netxownà 
hata. Txesusu mosonà, Nasarye honotho, Xuknewyana komo kayaryet heno 
mosonà, katxho me rma nehxakon hatà, àmenhosaho, 20Xuknewyana komo 
rwon yaw hatà, Homayana komo rwon yaw xarha hatà, Kryekyana komo 
rwon yaw xarha hatà. Nenyatxkon hatà, toto komo, Xuknewyana komo 
rma, thenyenohnà komo rma, moxehra owto ymo yesnàr ke. 21 Àro ke, onà 
wyaro nketxkon hatà, Xuknewyana yoh komo, Khoryenkom màn yonye 
ro yoh komo rma, Peratusu wya. Xuknewyana komo kayaryetà katxho 
menhohohra exko, ketxkon hatà. Onà wyaro katxho haxa àmenhohoko. 
Xuknewyana komo kayaryetà иго keknan haryhe, mosonà, katxho гта 
àmenhohoko, ketxkon hatà, nyamoro, àwya. 22 Àna matà, kekon mak hatà, 
noro. Ronmenhohotho ryhe, àto rma hak nahko, kekon hatà, àwyanye. 

23 Ато wyaro Txesusu yamoyathotxownà hata, arymano ynye ro komo, 
yahkotohen hona. Tàáwyanye amoyathotxhe гта, àwomunuthuru yokamtxownà 
hatà, tàwyanye rma. 4 me nehxatxkon hatà, nyamoro. Àro ke, Txesus womunutho 
hoye nenytxownà hata, thokonye гта. Ато wyaro àwyanye ekametxhe rma, 
ekampen me rma nehxakon hatà, anaro, horyethotho ymo haxa. Àro rma, 
enyempera enyhoryexah me nehxakon hata. 24Àro ke, ona wyaro nketxkon hata. 
Awotohra tehtxe, anàhnohrà hona, ketxkon hata. Tohu txko tarymatxe, kàwyanye 
xenytxoho me, àrotho uro hama katxho me, ketxkon hata. Àro ke, tohu txko 
yarymatxownà hata, àmenhosahonhàrà yawo ro Txesus yehtxoho me. Ona wyaro 
nkehe, ànenhosahonhàrà, Khoryenkom karyehtan hoyeno. 

Rowomunutho yokamyatxhe hampànà, tàwyanye гта. Rohononàtho 
hoko rma, tohu txko yarymetxhe hampànà. 
Ато wyaro гта nkehe, àmenhosahonhàrà. 25 Аго wyaro nehxatxkon hata, 
arymano ynye ro komo, Txesus womunutho hoko. 

Àto nehxatxkon xarha tà, woràskomo komo, Txesus yonà rma hatà, 
noro yowtà xarha hatà, Maryeya xarha hatà, Kàropas hetxe rma noro 
hatà, Maryeya xarha hatà, Maknara honotho rma noro hatà. Txesusu 
yamoyathotho màhto nehxatxkon hata, thatawo гта hata. 

26 Àto nehxakon xarha tà, Txesusu nàhnànà rma haxa, ànhananàhrà 
rotho komo kukuru rma. Noro yonyey hatà, Txesusu, moxehra hatà. 
Tàyon xarha yonyey hatà. Àro ke, onà wyaro nkekon hatà, àwya. Eme y, 

omryer me harha hak nahko, mosona, kekon hata. 27 Опа wyaro nkekon 
xarha tà, noro wya, tanhananahra rotho wya. Oyon me harha hak nahko, 
mosonà, royonànho, kekon hatà, àwya. Àro ke, Txesus wayhàtxhe, narày 
hatà, noro, bàn yaka. Tàyon me harha neryey hatà. 


Txesus wayhàthàrà on ha. 


28Taa. Tàyàm yomyawon tàhkatxehkatxho hutway haxa hata, Txesusu. Аго 
ke, onà wyaro nkay hatà, àmenhosahonhàrà yawo ro tehtxoho me, Khoryenkom 
karyehtan hoyen yawo ro tehtxoho me. Rowokru xe wehxaha, kay hata. 

29 Àto nehxakon hata, oryenà. Tarke nehxakon hatà, ufa xkun ke, 
tutxunyem ke. Sosoheno yaràhtotxownà hata, àton komo, tutxunyem ke. 
Esopu yoh hotkoso netxownà hata. Txesusu mtaka netxownà hata. 

30Tàwya enàtxhe гта, опа wyaro nkay haxa hata, Txesusu. Àtàhkatxehkan 
haxa ha, kay haxa hatà. Nosompemye hatà. Tano me ro rma wayehye hatà. 


Txesus haraxkatxhàrà on ha. 


31Hokano ytxoho yawasàn yosnaka rma tà wayehye ha, Txesusu, 
Xuknewyana komo yosonyhoryetxho yawasàn ho rma hatà. Àro rma, hokano 
ytxoho yawasànà rma, anaro yoho rma haxa ohxe nehxakon hatà, Xuknewyana 
komo wya, tasahxemtotho komo yawasàn yoh me rma haxa esnàr ke hatà. 

Àro rma ho toto heno komo yonampàra nehxatxkon hatà. Àro yosnaka ryhe, 
amoyathoxemo wayehrà xe nehxatxkon hatà, enamrà kom horà. Yahkotohen ho 
rma esnàr kom xehra mak nehxatxkon hatà, hokano ytxoho yawasàn ho. Àro 
Ке, ona wyaro nketxkon hata, eh komo, Peratusu wya. Ahyosàkryakahotxoko, 
àwayehtoho menye, towtoho menye, ketxkon hatà, àwya. 

32 Ато ke nàhyosàkryakahotxownà hata, пого. Ahyakany haxa 
totxownà hata, arymano ynye ro komo. Anaro wahanhotho 
hyosàkryakatxownà hata. Anarotho hyosàkryakatxownà xarha tà. Txesus 
hanawo amoyathoxemotho komo rma nyamoro hatà. 

33Txesusu hyaka haxa totxownà hata. Wayehno rma hama, norotho, ketxkon 
hatà. Àro ke, àhyosàkryakahra nehxatxkon hatà. 34Haraxkay hatà, ukukuru 
komo, amoye ymo ke, krow. Kamsuhtekon hatà. Tuna xarha nomokyakon hatà. 

35Xenyenhàrà ryhe nekarymehe. Yaworo xaxa nekarymen hata. Yaworo 
xaxa wekarymehe, kany me naha. Àro ke nekarymen hatà, owyanye 
àro wyaro hama katxho me. 36Àsok tawro hana. Àro wyaro texem me 
nehxakon hama, Txesusu, àmenhosahonhàrà yawo ro tehtxoho me. Опа 
wyaro nkehe, àmenhosahonhàrà, Khoryenkom karyehtan hoyeno. 

Àkryakahnà ro me mpana naha ha, пого yotxho, omeroro. 
Àro wyaro rma nkehe, àmenhosahonhàrà. 37 Onà wyaro nkehe xarha, 
anaro Khoryenkom karyehtan hoyeno. 

Noro yonyatxhe hampànà. Tànharaxkatxhàràtho rma yonyatxhe hampànà. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


363 Kowawu 19, 20 


Àro wyaro rma nkehe, àmenhosahonhàrà. Aro wyaro katxhàrànhàr yawo 
ro nehxakon hamà, Txesusu. 


Txesusu yekehàtho yonamàthàrà on ha. 


38Taa. Toy hatà, horykomo, Peratusu hyaka. Xose rma noro hatà. 
Arymateya honotho rma mok nehxakon hatà. Txesusu nhananàhàtho me 
nehxakon hatà. Oskarymahnà ro me mak nehxakon hatà, Xuknewyana yoh 
kom hona toseryehrà ke hatà. Noro rma toy hatà, Peratusu hyaka. Txesusu 
yekehàtho yanàr xe wehxaha, rowya enamtoho me, kekon hatà, àwya. Àro 
ke narhoy hatà, Peratusu, àwya. Àro ke toy hatà. Ekehàthàrà yarày hatà. 

39 Akoro toy hatà, Nekoknemusu. Kohsaya àhyaka omohsahotho rma mok 
nehxakon hatà. Noro rma, ownyaku thoxnyemà yarày hatà. Meha, bakmosa 
wakanomaxaho гта àro hata, thoxnyemà гта, ekehàthàr yakoro tonamsomà 
rma. 45 kerus me nehxakon hata, amusunu, ehetàhpenyeno гта haxa mak hata. 

40 Txesusu yekehàtho yatxownà hata. Karamtxownà hata, wom ke, enyhoru 
гта Ке. Àro horye ownyaku yetxownà xarha tà. Аго wyaro ekehàthàr komo 
yonyhoryenye ro me natxhe, Xuknewyana komo, enamtoho menye. 

41 Txesusu yamoyathotho màhto nehxakon hata, nata. Aro wawo 
nehxakon hatà, toh yowtarà, onamno ytxoho ro. Toto heno komo 
yonamtoho mehra hak nehxakon hata. 42 Moxehra nehxakon hata. Àro ke, 
аго yaka nenamtxownà hata. Hokano ytxoho yawasàn yosnaka гта enamrà 
xe tesnàr komo ke ryhe, аго yaka nenamtxownà hata, moxehra esnàr ke. 


Txesusu yasanàmàthàrà on ha. 


2 О) 1Nenmahye hata, domenku. Enmahra ro toy hata, Maryeya, 
Maknara honotho. Onamno ytxoho na toy hata, tawanye nyhe 

rma ehtok hatà. Tohu ymo yonyey hatà. Ewtar hotaye etakaxaho rma 
yonyey hatà. 2Àro ke karyhe toy hatà, Semaw Petru hyaka. Noro yakoro 
nehxakon hata, anaro, Txesusu nàhnànà гта haxa, ànhananàhrà rotho 
komo kukuru гта. Аһуакапуе toy hata, Maryeya. Kohkomo yatxow 
hamà, onamno ytxoho yaye, kekon hatà, àwyanye. Henta ya hana netxow 
Һа. Àywenyeke гта amna naha, kekon hata, Maryeya, àwyanye. 

3Àro ke totxownà hatà, nyamoro, onamno ytxoho na. ^Karyhe totxownà 
hatà. Petru yoho rma haxa karyhe toy hatà, anaro. Noro htxero, onamno 
ytxoho na haxa toy hata. 5Àhotawo newanay hata, ewtar yaka tàwya 
xenytxoho me. Womutho yonyey hatà. Àrotho marma, àto nehxakon hatà. 
Owompàra hak nehxakon hata, noro. SÀmahyaka nomokye hata, Semaw 
Petru. Toh yowtar yaka nowomye hatà, kuru. Womutho yonyey hatà, 
àkarametxhàràtho гта hata. 7 Ekehàtho yompatahonàtho xarha yonyey 
hata. Àrotho гта, anato harha nehxakon hata, àkarametxhàràtho yakoro 
ato ryehra hata. Amomxaho rma nehxakon hata. 

8Nowomye xarha tà, anaro, wahoro htxero omohsahotho rma. Nenytxehkay 
hata. Nasanàmno hama, kekon hata, tàhnawo. ? Àmenhosahonhàrà 
hutwatxehkahra hak nehxatxkon hatà, Txesusu nhananàhrà rotho komo. 
Nasanàmyaha harha hampànà, àwayehxemo kom waye, katxhàrànhàrà 
rma hutwatxehkahra hak nehxatxkon hatà. Uhutwatxehkanyehnà rma, 
nasanàmno hama, kekonà rma hata, noro ha, ekehàthàrà yonyhera tesnàr ke. 
10Таа. Bàn kom yaka harha totxownà hata, Petru komo, anaro yakoro. 


Maryeya wya Txesusu yosonyhothàrà on ha. 


п Ао гта nehxakon hata, Maryeya, onamno ytxoho màhto. Nàratekon 
hatà. Tàratanàr me rma, newanay hatà, ewtar yaka tàwya xenytxoho me. 
12Kahe yawon komo yonyey hatà, asak hatà. Khoryenkom yanoto komo 
rma nyamoro hatà. Thononke nehxatxkon hatà, buknyem ke hatà. Txesusu 
yekehàtho yosatho to rma eryewtaxemo nehxatxkon hatà. Anaro, uyhuthuru 
yosatho to nehxakon hatà. Anaro, àhrorà yosatho to nehxakon hatà. 

13 Wosà y, ketxkon hata, Maryeya wya. Àsok tawro owrateno, ketxkon hata. 

Kratehe, àwyanye roh уапаг ke, kekon hata, пого. Henta ya hana 
netxow ha. Àywenyeke гта wehxaha, kekon hata. 

14 Àro wyaro tàwya katxhe rma, neramay hatà. Txesusu yonyey hatà. 
Thatawono rma yonyey hatà. Noro me uhutwahra mak nehxakon hatà. 

15Wosà y, kekon hata, пого, àwya. Àsok tawro owrateno. Onok 
mehoryano, kekon hatà. 

Nat yonye ro me noro hutwekon hatà, Maryeya. Àro ke, onà wyaro 
nkekon hatà, àwya. Omoro kat mano, kekon hatà. Henta ya menyo. 
Ekarymako, rowya. Uro waryaha, kekon hatà, Maryeya, àwya. 

16 Магуеуа, kekon hata, Txesusu, àwya. Neramay xarha tà, пого. Hakmone y, 
kekon hatà, Xuknewyana komo rwon yawo. Khananàhnye y, katxho me rma naha. 

17 Rahehra nyhe гта exko, kekon hata, Txesusu, àwya. Rahehra nyhe гта 
exko, royàmà hyaka tàtosom me ryesnàr ke. Noro hyaka asanàmpàra rma 
hak wehxaha, kekon hatà. Àtoko, rowtà komo hyaka. Onà wyaro nkano, 
Kohkomo, màkehe ha, àwyanye. Kasanàmyaha, royàmà hyaka, oyàm 
komo hyaka rma, rohoryenà hyaka rma, ohoryenkomo hyaka rma, kano, 
Kohkomo, màkehe ha, rowtà komo wya, kekon hata, Txesusu, Maryeya wya. 

18Toy hatà, noro, Maknara honotho rma. Onà wyaro nkekon hatà, 
ànhananàhrà rotho komo wya. Kohkomo wenyo, kekon hatà. Txesusu 
rwonàtho yokarymay xarha tà, àwyanye. 


Tànhananàhrà rotho komo wya Txesusu yosonyhothàrà on ha. 


19 Àro rma ho nomokye hata, Txesusu, tànhananàhrà rotho komo hyaka, 
domenku ho гта hata, kokmamáàtxhe rma hata. Bàn kom hotarà yahunyenhàr 
me nehxatxkon hatà, Xuknewyana yoh kom hona toseryehrà komo ke hatà. Aro 

wyaro ehtokonye, nomokye hata, Txesusu. Owompananhara rma, àwawony harha 
nehxakon hata. Teryehorye hak nahko, oyowan komo, kekon hata, awyanye. 

20 Àro wyaro tàwya katxhe гта, tamorà yonyhoy hata, àwyanye. Tawetx 
xarha yonyhoy hata, àwyanye. Kohkomo moson hama, ketxkon hata. Àro 
ke, teryehorye rma haxa nehxatxkon hatà, ànhananàhrà rotho komo. 

21Teryehorye hak nahko, oyowan komo, kekon xarha tà, Txesusu, àwyanye. 
Royàmà nànyaketxho me wehxaha, uro. Àro wyaro гта rha, ronànyaknyàr me 
manatxhe, omnyamo, kekon hatà. 22 Àro wyaro tàwya katxhe rma, ofu nkay 
hatà, àhokonye. Oyowan yakany hak nowomno, Khoryenkom yokato, kekon hatà, 
àwyanye. 23 Anatoko onà wyaro màketxow hana, toto komo wya. Khoryenkom 
hak noseryewhokano, ayanhànàthàr hoko, màketxow hana, àwyanye. Aro wyaro 
owyanye tatoko гта, noseryewhokehe хаха mak hampànà, noro ha, nyamoro 
hoko, kekon hatà. Anatoko onà wyaro haxa màketxow hana, anar komo wya. 
Oseryewhokahra hak nahko, Khoryenkomo, ayanhànàthàr hoko, màketxow hana, 
àwyanye. Àro wyaro owyanye tatoko rma, oseryewhokahra ro mak naha ha, 
noro ha, nyamoro hoko, kekon hatà, Txesusu, tànhananàhrà rotho komo wya. 


Tome wya àna ryhe mpe katxhàrà on ha. 


24Àro wyaro nosonyhoy hatà, Txesusu, tànhananàhrà rotho komo wya. 
Àhyawonyehra mak nehxakon hata, Tome, ukukuru komo гта, 12 komo 
kukuru гта. Asako enusaho mosonà katxho гта пого hata, esot yowtà. 

25 Ато ke, Txesusu yosonyhotho yokarymatxownà hata, nyamoro, àwya. 
Kohkomo amna nenyako, ketxkon hatà, àwya. Àna ryhe mpe, kekon mak hatà, 
noro, àwyanye. Menyatxok make ryhe mpe. Nasanàmyak make ryhe mpe, 
kekon hata. Noro yonyhera ro rma haka, noro mokro hama, asanàmsaho, 
kahra rma wehxaha. Amoyathothàràtho hak wenyxe, amorà rma, kekon hatà. 
Àro rma hak wahexe. Awetx xarha hak wahexe. Amoyathothàràtho rma hak 
wahexe, kekon hata. Ahehra ro rma haka, noro mokro hama, asanàmsaho, 
kahra rma wehxaha, kekon hatà, Tome, tkukuru komo wya. 

26Taa. 8 me enmaháàtxhe, bàn komo yawo nehxatxkon хаша tà, ànhananàhrà 
ro komo. Tome xarha, àhyawonye nehxakon hatà. Bàn kom hotarà yahunyenhàr 
me nehxatxkon hatà. Nomokye hatà, Txesusu. Owompànànhàrà rma, àwawony 
harha nehxakon hatà. Teryehorye hak nahko, oyowan komo, kekon hatà, àwyanye. 

27 Onà wyaro nkekon xarha tà, Tome wya. Ramorà xenyko, kekon 
hatà. Aheko xarha, amoyathothàràtho rma. Atahoyotkak xarha, rawetxe 
yahetxho me, kekon hatà. Àna ryhe mpe kahra exko. Noro moson hamà, 
asanàmsaho, kany me haxa exko, kekon hatà, Txesusu, Tome wya. 

28 Àna hama, kekon hata, пого. Rohà ryhe отого. Rohoryenà гта 
omoro, kekon hata. 

29Uro menyo hama, kekon hata, Txesusu, àwya. Ronyenhàrà rma, noro 
moson hama, asanàmsaho, kany me harha manay hama. Anar komo ryhe, 
ronyhera natxhe. Ronyehnànhàrà rma, noro mok hama, asanàmsaho, 

ketzhe hampana, kekon hata. Nyamoro rma, towakryezem me rma haza 
mpana natxhe ha, kekon hata, Txesusu. 


Karyhe roro harha oyehtxoho menye ryhe àmenhehe katxhàrà on ha. 


30 Tahoxetà yonyhekon hata, Txesusu, tànhananàhrà ro komo wya, thenyehra 
hatà. Anaro rha eryehokano ytxoho hoko nehxakon hatà. Omerorohra mak 
àmenhehe, on yawo. 31 Noro yexetxhàrà гта àmenhehe, ona wyaro kany me 
oyehtxoho menye, Txesusu ryhe Kryestu me naha, Khoryenkom muru me 
naha, kany me oyehtxoho menye. Àro wyaro kanye rma, karyhe roro harha 
manatxhe hampànà, пого hona owyanye xenyàr ke mak ha. Karyhe roro harha 
oyehtxoho menye ryhe, noro yexetxhàrà àmenhehe, tano. 


Karyeryeya kuthon yohoye Txesusu yosonyhothàrà on ha. 


2 1 1,2Taa. Nosonyhoy xarha tà, Txesusu, tanhananahra rotho komo 

wya. Txekmeryeyaknes kuthon yohoye nehxatxkon hatà, ukukur 
komo, Semaw Petru komo rma, Tome xarha, asako enusaho mosonà 
katxho rma noro hatà, Natanayew xarha, Kana honotho rma noro hatà, 
Karyeryeya yamtar honotho rma hatà, Sekmeknew muru komo xarha, 
anar komo xarha, asakon komo rma hatà. Àto rye ehtokonye, àwyanye 
nosonyhoy hatà, kana yaramnyàr hoko ehtokonye hatà. 

3O0sonyhohra го rma haka, ona wyaro nkekon hata, Semaw Petru, 
takoron komo wya. Kana yaramxe àtehe, kekon hatà. Hàà, ayakoro 
amna nomokyaha, ketxkon hatà, nyamoro, àwya. Àro ke totxownà 
hata. Nosonkahtxownà hata, капама yaka. Kohsarakatakatho ro àhok 
nehxatxkon hatà, kana yaramnyàr horà. Arampera mak nehxatxkon hatà. 

^Enmahàtxhe гта, ato nehxakon hata, Txesusu, tuna ymo yohoye гта hata. 
Noro me uhutwahra mak nehxatxkon hatà, nyamoro, kanawa yawon komo rma. 

5Kàrkomo y, kekon hatà, noro, àwyanye. Kana naye, ohyawonye, kekon hatà. 

Ehxera, ketxkon hata. 

6 Meya ro arymatxoko, txaruka, kekon hata. Howehehra ryhe 
arymatxoko. Àsna maramyatxhe, kekon hatà, àwyanye. 

Ато ke narymatxownà hata. Thenyehra mak nehxakon hata, kana, ato. 
Txaruka yanàmpàra rma nehxatxkon hatà, thenyehra rma haxa esnàr ke. 

7 Onà wyaro nkekon hatà, ukukuru komo, Txesusu nàhnànà rma haxa, 
Petru wya. Kohkomo mokro hamà, kekon hatà. 

Àro wyaro tàwya enytxatxhe rma, newomumtoy harha tà, Semaw Petru. 
Àsok tawro hana. Ewomunkaxahotho me nehxakon hatà, kana yaramnyàr 
hoko tesnàr ke. Àro ke newomumtoy harha tà, Txesusu hyaka tàtonàr xe 
tesnàr ke hatà. Kanawa yaye nàhtoy hatà, tuna kwaka, mahona tàtonàr horà. 

8 Akoron komo ryhe, капама yawo гта nomokyatxkon hata. Txaruka 
hpexekyatxkon hatà. Kana ke tarke rma haxa nehxakon hatà. Moxehra 
nehxakon hatà, yukryeka. 100 metrus me hana nehxakon ha, àmoxenonà. 

9 Маһопа nasanàmtxownà hata. Tasanàmàtxhenye гта, weheto 

yonytxownà hata. Аһо nehxakon hata, kana. Ато nehxakon xarha tà, екеуи. 
10Опа wyaro nkekon hata, Txesusu, àwyanye. Kana hoye suhtatxko ha, 

kekon hatà. Anarametxhàr kom hoye rma suhtatxko ha, kekon hatà. 

11 Àro ke nosonkahye harha tà, Semaw Petru. Txaruka hpexekye hatà, 
mahona. Tarke rma haxa nehxakon hatà, kana heno ke, horyetho ymo ke. 
Àyakenonà гта, 153 me nehxakon hata, thenyehra гта haxa mak hata. 
Asawotohra rma nehxakon hatà, txaruka. 

120mohtxoko, emtakmaxe, kekon hatà, Txesusu, àwyanye. Nyamoro ryhe, 
onok omoro tawro hona newankaranatxkon hatà. Àsok tawro hana. Kohkom 
me пого hutwetxkon harha tà. 13 Ahyakany haxa nomokye hata, пого. Ekeyu 
yanàmye hatà. Nàmye hatà, àwyanye. Kana xarha yàmye hatà, àwyanye. 

14 Àro wyaro nosonyhoy xarha tà, Txesusu, tànhananàhrà rotho komo wya. 
Àwayehxemo kom waye tasanàmàtxhe, osorwawo ro nosonyhoy hata, àwyanye. 


Semawu y rox manaye katxhàrà on ha. 


I5Emtakmatxhenye, опа wyaro nkekon hata, Тхеѕиѕи, Semaw Petru 
wya. Semawu y, Xowaw muru y, rox manaye, kekon hatà. Moxam yoho 
nyhe rox manaye, kekon hatà. Hàà, rohà y, ox wehxaha, kekon hatà. Ox 
ryehtxoho гта muhutwehe, kekon hata. Romryenon komo àhananàhko, 
kekon hatà, Txesusu, àwya. Xenye ro komo wya kahneru mxekrà 
nyahmantokono wyaro, romryenon komo àhananàhko, kekon hata, àwya. 

léSemawu у, Xowaw muru y, rox manaye, kekon xarha tà, àwya. Haa, rohà y, 
ox wehxaha, kekon hatà. Ox ryehtxoho rma muhutwehe, kekon hatà. Romryenon 
komo àhananàhko, kekon hata, Txesusu, àwya. Xenye ro komo wya kahneru 
nyahmantokono wyaro, romryenon komo àhananàhko, kekon hata, àwya. 

17 Semawu у, Xowaw тиги y, rox manaye, kekon xarha tà, àwya. 
Osorwawo ro àro wyaro nkekon hatà. Noseryehokay hatà, Petru, osorwawo 
ro tawro ke. Rohà y, omeroro uhutwatxehkanye ro me manaha, kekon 
hatà. Ox ryehtxoho rma muhutwehe, kekon hatà, Petru. Romryenon komo 
àhananàhko, kekon hata, Txesusu, àwya. Xenye ro komo wya kahneru 
nyahmantokono wyaro, romryenon komo àhananàhko, kekon hatà, àwya. 

180nà wyaro yaworo xaxa трапа àkehe ha, owya, kekon xarha tà, àwya. 
Omryentoko nyhe rma, ayasotà menuhtekonà, oyosonyhoryetxho me, ototho 
me. Ayano me ro гта màtekonà, kekon hata. Horykomotho me oyehtok haxa, 
ayano me rohra harha màtehe. Anar komo ryhe ayasohtetxhe hampànà. 
Ayaryatxhe hampànà. Nyamoro yano me matahoyotkehe hampànà, kekon 
hatà, Txesusu, Petru wya. 19 Àro wyaro nkekon hatà, twayehkaxem me 
пого hutwamohsonàr horà. Noro wayehkatxho гта hutwamohsekon hata. 
Twayehkaxem me tehtxoho hoye ro, ehonomnà me xaxa Khoryenkomo 
yonyhony me rma nehxakon hatà, Petru, toto komo wya. Àro wyaro ehtxoho 

rma hutwamohsekon hatà, Txesusu, àwya. Onà wyaro nkekon xarha tà, 
àwya. Rakoro tàtosom me rma exko, kekon hatà, Petru wya. 


Txesusu nàhnànà rma haxa yokarymatxhàrà on ha. 


20 Txesus yakoro tàtontoko гта, neramay hata, Petru. Àwenaryenye 
nomokyakon hatà, Txesusu nhananàhrà rotho komo kukuru, noro nàhnànà rma 
haxa. Txesusu wayehpàra ro гта haka, ewan yawo ro tàrah ehxahotho гта пого 
hatà. Rohà y, onokà ryhe noro, ayahohsonye ymo, kanyenhàràtho rma noro hatà. 
21Noro rma yonyey hatà, Petru. Àwenaryenye omoknàrà rma yonyey hatà. Àro 
ke, onà wyaro nkekon hatà, Txesusu wya. Rohà y, àsok naye, mosonà, amnye ha, 
kekon hatà. Noro yehtxoho haka rha uhutwamohsoko, kekon hatà, Petru, àwya. 

22 Àsoke moson yesnàr xe na wehxan ha, kekon hatà, Txesusu. 

Anatoko tano roro гта esnàr xe wehxan hana. Romokhàra ro гта haka, 
àwayehpàra rma hak esnàr xe wehxan hana, kekon hatà. Ekarymahra mak 
wehxaha, owya. Noro yehtxoho rma, onhutwahtor me rma naha. Omoro 
ryhe, rakoro tàtosom me гта exko, kekon hata, Txesusu, Petru wya. 

23 Àro wyaro àwya tawro ke ryhe, onà wyaro nekaytay hatà, noro, 
Txesusu nàhnànà rma haxa. Àwayehpànà ro me nay hatà, noro, katxho 
me nehxakon hata. Àwayehpànà ro те manaha kahra mak nehxakon 
hatà, Txesusu, àwya. Onà wyaro haxa nkekon hatà, noro hoko. 
Romokhàra ro гта haka, àwayehpàra гта hak esnàr xe wehxan hana, 
kekon marma hatà. Ekarymahra mak wehxaha, owya. Noro yehtxoho 
rma, onhutwahtor me rma naha, kekonà rma hatà, Txesusu, noro hoko. 

24Noro rma, on menhohoye. Anaro rha Txesusu yexetxhàrà yokarymaye, 
àmenhonàr horà. Ànekarymatxhàra гта, yaworo хаха naha, amna муа. 
25O0merorohra mak àmenhehe. Txesusu yexetxhàrà, thenyehra гта haxa 
nehxakon hatà, ronmenhotho yoho rma haxa mak hatà. Omeroro rowya 
àmenhontoko rma, yake rma haxa rokaryehtanà yesnàràtho haryhe, 
omeroron kom yowto yoho rma haxa esnàràtho haryhe. Àro wyaro uhutwehe. 

TKESUSU NANYAKETKHO 
RO KOMO 
YEKETKHARANHARA 
ON HA. 





Kahe yaka Txesusu tothàrà on ha. 


1Теуоѓеги y, àmenhehe xarha, ohyaka. Amnyehra àmenhoye. Tano 
Txesusu yexetxhàràtho wekarymaye, owya. Àsok hana nehxakon 

ha, noro ha. Asok hana hananàhno yeryakon ha. Omeroro rma 
wekarymatxehkaye, owya. 

2Kahe yaka tàtohra ro exetxhàrànhànhàrà rma wekarymatxehkaye, 
owya. Tàtohra ro rma haka, tànànyaknyàr komo yanotomay hata. 
Tànwahanonkatxhàyamo гта yanotomay hata. Nanotomatxownà hata, 
Khoryenkom yokato yano me. 3 Wayehye hata, пого ha. Awayehsahonhàrà 
rma, nasanàmye harha tà. Tasanàmàtxhe rma, 40 me nenmahye hatà, 
yukryeka ho rma haka. Yake ro nosonyhoy hatà, tànànyaknyàr komo wya. 
Karyhe harha nosonyhoy hatà, àwyanye. Anar me rha nosonyhekon hatà, 
àwyanye, karyhe harha nay hamà tawro horà, àwyanye. Kàkayaryet kom 
me Khoryenkom yehtxoho yokarymekon xarha tà. 

^Taa. Akoronye temtakmantoko, onà wyaro nkekon hatà, àwyanye. 
Xerusaryen hoye àtohra hak ehtxoko, kekon hatà. Royàm nàmrà 
àmomohtxoko. Rokato wàmyaha, toto komo wya, kanyenhàr me naha, 
royàmà. Wekarymaye rma, owyanye. Noro rma àmomohtxoko, kekon hatà. 
5Tuna kwaka ryhe aymomno yeryeye, Xowaw heno. Anar me taymomsom 
me manatxhe, omnyamo, kekon hata. Àsok tawro hana. Yake rohra 
enmahàtxhe, nomokyaha, Khoryenkom yokato, ohonanye. Ayaymomtoho 
komo rma àro ha, noro wya, kekon hatà, Txesusu, àwyanye. 

6 Taa. Nohsamnohtxownà хата tà. Атпа уоһа y, ketxkon hata, Txesusu 
wya. Amnye rma katà Ehsayewyana komo kayaryet me mosonyheno, toto 
komo nenyàr me, omeroron komo nenyàr me, ketxkon hata. 

7Onà wyaro haxa nkekon hata, àwyanye. Asokentok hana àkayaryet 
kom me kosonyhen ha, amnye rma hana, amnye haxa hana, on yawasàn ho 
hana, anaro yawasàn ho haxa hana, kekon hata. ÀAywenyeke гта manatxhe, 
omnyamo. Royàmà ryhe, àywero naha. Rosonyhotho yawasànà гта 
wahanonkaye, пого, tano me ro гта, kekon hata. 8Onà wyaro ryhe manatxhe 
ha. Ohonanye nomokyaha, Khoryenkom yokato, kekon hatà. Ohonanye 
omokàtxhe гта, tahoxerye harha manatxhe hampànà, ohnawonye, kekon 
hata. Uro mekarymetxhe hampànà, toto komo wya, Xerusaryen hon komo 
wya, Xukneya yamtar hon komo wya xarha, Samarya yamtar hon komo wya 
хата, kekon hata. Ото mekarymetxhe hampànà, yukryeka hon komo wya, 
omeroron komo wya, kekon hatà, Txesusu, àwyanye. 

9 Àro wyaro tàwya katxhe гта, nasanàmye hata. Kahe yaka toy hata. 
Nenyatxkon hatà, nyamoro, akoronotho komo. Sa, nosonyehkahye hatà, 
kahrutun waka. 

10Kakoso rma nosompohtyatxkon hatà, nyamoro ha. Dàk, àto nehxatxkon 
hatà, toto wyaron komo, asako. Thononke nehxatxkon hatà. Buknyem yawo 
гта nehxatxkon hata. 11 На у, Karyeryeya honotho komo y, ketxkon hata. 
Àsok tawro mosompohtyatxow harha, ketxkon hatà. Txesus mok nahko ha. 
Ohyayenye ton ha, kahe yaka, ketxkon hatà. Noro rma nomokyaha harha 
hampànà, amnye ha. Kahe yaka àtonàrà гта menytxowà. Àro wyaro гта 
rha nomokyaha harha hampànà, ketxkon hata, asakon komo, àwyanye. 

120ryefera yàhàn ho nehxatxkon hatà, Txesusu yakoronotho komo. 
Totxownà harha tà, Xerusaryen hona harha. Oryefera yàhàn hoye 
moxehra naha, Xerusaryenà. 2 kerometrus me naha, àmoxenonà. 

130wto ymo hona tahatakatxhenye гта, nowomtxownà hata, bàn kom yaka. 
Ososnaha го nehxakon hata, aman komo. Kayen yaka nekayàmtxownà hata, 
tahusomà ymo yaka rma hatà. Àro yawo nenmahyatxkon hatà. Petru komo rma 
mokyam nehxatxkon hatà, Xowaw xarha, Txaku xarha, Antrye xarha, Feryepe 
xarha, Tome xarha, Bahtormew xarha, Matewsà xarha, anaro Txaku xarha, 
Awfew muru rma noro ha, Semaw xarha, Serotes komo yakoronotho rma noro 
ha, Xuknas xarha, anaro Тхаки muru rma пого ha. 14 Àto rye rma nehxatxkon 
hatà, nyamoro ha. Àme rye rma haxa nehutwetxkon hatà. Àme rye rma haxa 
tehutwatxho kom hoye ro, Khoryenkom yakoro nàrwonatxkonà rye rma hatà. Àto 
rma rha nehxatxkon hata, woràskomo komo xarha. Àwawonye rma nehxakon 
hatà, Maryeya, Txesus yonà. Àto nehxatxkon xarha tà, Txesus yowtà komo. 


Xuknas heno hryetayo wahanonkatxhàrà on ha. 


15Mexehra nyhe гта ehxah me nohsamnohtxownà hata, Txesusu 
mryenon komo. Twahak hana nehxatxkon ha, àyakenon komo. 120 me 
hana nehxatxkon ha. Àro wyaro ohsamnohàtxhenye, nasanàmye hatà, 
Petru. Onà wyaro nkekon hatà, àwyanye. 

16Rowtà komo y, kekon hata. Amnyehra nmenhoy hata, Dafe heno. 
Khoryenkom yokato yano me, Xuknas heno yanhàn hoko nmenhoy hatà, 
kekon hatà. Noro heno ryhe, Txesusu yonyheko, anhà komo wya, ahosnye 
komo wya. Atxke nehxak hamà, noro heno, Khoryenkom karyehtan 
hoyen yawo ro tehtxoho me, Dafe heno nmenhotho yawo ro rma tehtxoho 
me, kekon hata, Petru. 17 Атпа kukutho гта mok nehxak heno. Атпа 
wyaro гта rha, Txesusu hyaka tatamohxemà го гта mok nehxako, пого 
heno xarha, kekon hata, Petru. Àro wyaro Xuknas heno yokarymekon 
hatà, ohsamnohxemo komo wya, Txesusu mryenon komo wya. 

18 Àsok hana wayehye ha, Xuknas heno. Ona wyaro wayehye hata. 
Tanhànàthàrà yano me txenyeru yahosày hata. Àrotho hona, towto 
txko yehekatày hatà. Tàwya ehekatàtxhe, nàywetay hatà, oxu oxu 
охи, xa. Nerakay hata, àmnemethàrà. Xeryerye xeryerye хегуегуе, 
natamxeryeryekay hatà, àhosotàthàrà. Àro wyaro wayehye heno hatà. 
19 Àro wyaro noro heno yonytxetxkon hatà, Xerusaryen hon komo, 
omeroro. Àro ke, noro heno yowtotho yosohtotxownà hatà. Akewdama 
me nesohtotxownà hatà. Xuknewyana komo rwonà àro ha, Akewdama 
katxho. Toto kamsukutho hutwatxho onà katxho me rma naha. 

200nà wyaro nkekon xarha tà, Petru, àwyanye, ohsamnohxemo komo 
wya. Onà wyaro nkehe, Dafe heno nmenhotho, wano kom karyehtan 
hoyeno, Khoryenkom karyehtan hoyeno. 

Apa y, àhnànkaxah me hak nahko, noro heno yowtotho. Àrotho 
hohra hak nahtxoko, toto komo. 
Àro wyaro rma nkehe, Dafe heno nmenhotho. Xuknas heno hoko ryhe, 
àro wyaro nmenhoy hamà, kekon hatà, Petru. Onà wyaro nkehe xarha, 
noro heno hryetayo hoko rma hama. 
Apa y, noro heno hryetayo me hak nahko, anaro, ohyaka 
tatamohxemà ro me tehtxoho me. 

Àro wyaro rma nkehe, Dafe heno nmenhotho, kekon hatà, Petru. 

21Àro ke, anaro twahanonketxow hama, Xuknas heno hryetayo, kekon 
hata. Аѕокеп komo ryhe twahanonketxowà. Атпа yakorono rotho гта 
twahanonketxow hamà, Txesusu yakorono rotho rma, Kohkomo yakorono 
rotho rma, kekon hatà, Petru. 22 Àsok tawro hana. Txesus yakoro атпа ntekonà. 
Xowaw heno wya aymomno ynyetoko rma, amna ntekonà rma, noro yakoro. 
Kahe yaka asanàmpàra ro гта haka, пого yakoro гта amna ntekonà, kekon hata. 
Àro ke, noro yakorono rotho rma twahanonketxow hamà, amna wyaro rma rha 
ekarymanye ro me ehtxoho me, Txesusu nasanàmyak ha, àwayehxemo kom 
waye, kanye ro me ehtxoho me, kekon hatà, Petru, ohsamnohxemo komo wya. 

23 Asako htxero wahanonkatxownà htxer hakahpa tà. Anaro Xose 
Bahsakmasà. Xustu гта пого ha, esot yowtà. Anaro xarha Mateyasà. 

24 Tàwyanye àwahanonkatxhenye гта, nàrwonàmtxownà hata, 
Khoryenkom yakoro. Apa y, amna yohà y, ketxkon hatà. Toto komo hutwany 

me manaha. Omeroron komo hutwany me manaha, ketxkon hata. Àro ke, 
uhutwamohsoko, amna wya. Onokà ryhe, onwahanonkatxhàr me naye, 
moson katà, moson haxa katà. Uhutwamohsoko, amna wya, ketxkon hatà, 
Khoryenkomo wya. 25Apa y, Txesusu nànyaknyàrà гта uhutwamohsoko, 
атпа wya. Txesusu hyaka tatamohxemà ro гта uhutwamohsoko, Xuknas 
heno hryetayo me ehtxoho me. Noro heno ryhe, Txesusu hnànkeko. Àro ke 
ananàáhnohàthàr me nay hama, noro heno, ketxkon hata, Khoryenkomo wya. 
26 Àro wyaro tàrwonàmàtxhenye гта, tohu txko yarymatxownà hata, 
tàwyanye uhutwatxho me. Ато wyaro Mateyas haxa hutwatxownà hata. Аго ke, 
11 kom wawon me harha naha, katxho me nehxakon hatà, Mateyasà. Txesusu 
nànyaknyàr kom wawon me harha naha, katxho me rma nehxakon hatà. 


Khoryenkom yokato yomokàthàrà on ha. 


2 1Nenmahye hatà, Pentekostes yawasànà. Xuknewyana komo 

yasahxemtotho rma àro ha, Pentekostes. Àro rma ho, àto rye nehxatxkon 
hatà, ohsamnohxemo komo, Txesusu mryenon komo. 2Nàmno yawo rye rma 
nehxatxkon hatà, eryewtaxemo. Atxowowo ymo wyaro nomokye hatà, thenyehra 
hatà. Kahe yaye nomokye hatà. Nàmno yaka nowomye hatà, omeroron komo 
nenytxanàr me hatà. 3Weheto wyaro nomokye xarha tà. Bes mes mes mes mes me 
nànorukyakon hata, ànenyàr kom me. Natakhahye hata. Nàhtoy hata, àhonanye. 

^Àro wyaro nomokye hata, Khoryenkom yokato. Ewan yakanye 
nowomye hatà. Ewan yawonye rma haxa nehxakon hatà. Noro yano me 
rma nàrwonatxkon hatà, anaro rha yana komo rwon yaw hatà. 

5Àro rma ho, Xerusaryen ho nehxatxkon hatà, toto komo, anar komo. Anaro 
rha owto hoye omohxemo komo rma mokyam nehxatxkon hatà. Othoyehra 
nomohtxownà hata, Xuknewyana kom kaxe, Khoryenkom hokon kom kaxe. 
6Petru komo rwonà yonytxatxownà hata. Àro ke nohsamnohtxownà hata, 
thenyenohnà komo. Àsok nàrwonatxow haryhe, ketxkon hatà. Anaro rha yana 
komo rwon yawo nàrwonatxkon hatà, Petru komo. Anaro rha tàrwon kom me 
rma nenytxetxkon hatà, toto komo. Àro ke noseryehoketxkon hatà. 

7 Àsok nàrwonatxow haryhe, ketxkon hatà. Àsok nàrwonatxow haryhe, 
moxamo. Karyeryeya honotho mehra kat natxowà, ketxkon hata. 8Kàrwon 
kom me ryhe tenytxetxhe. Anaro rha komo rwon yawo гта nàrwonatxhe. Àsok 
tawro harha, ketxkon hata. ?Anaro rha owto hon komo kàwyamo. Anar komo 
Pahtxeya yamtar hon komo. Anar komo xarha Mehtxeya yamtar hon komo. 
Anar komo xarha Eram yamtar hon komo. Anar komo xarha Mesopotamya 
yamtar hon komo. Anar komo xarha Xukneya yamtar hon komo. Anar komo 
xarha Kapaknoseya yamtar hon komo. Anar komo xarha Pontu yamtar hon 
komo. Anar кото xarha Aaseya yamtar hon komo. 10 Anar komo xarha 
Fàryexeya yamtar hon komo. Anar komo xarha Pamferya yamtar hon komo. 
Anar komo xarha Exet yamtar hon komo. Anar komo xarha Seryene yamtar 
hon komo. Ryekmeya yamtar hoyeno rma àro ha, Seryene yamtarà. Anar komo 

xarha Homa hon komo, Xuknewyana komo rma, anaro rha yana komo xarha. 
Xuknewyana komo wyaro, Khoryenkom hokon me harha ehxemo komo rma 
nyamoro ha, anaro rha yana komo. !! Anar komo xarha Kryeta yamtar hon 
komo. Anar komo xarha Arakmeya yamtar hon komo, ketxkon hatà. Àro wyaro 
nosotakyatxkon hatà, toto komo. Anaro rha yana rwon yawo nàrwonatxow 
hamà, moxamo, ketxkon xarha tà. Khoryenkom yahoxetà yokarymetxhe, 
kàrwon kom yawo, anaro rha yana rwon yawo, ketxkon hatà, toto komo. 
12Noseryehoketxkon hata, отегого. Uhutwahra nehxatxkon hata. Àsok 
tawro harha, ketxkon hata. Àsok tawro harha. 13Anar kom haxa ryhe, 
newnohyatxkon hatà. Àna matà, ketxkon hatà. Nànyerhontetxow hamà. 
Ufa xkunu hxak nànyerhometxow hamà, ketxkon hatà, Petru kom hoko. 


Petru wya Txesusu yokarymatxhàrà on ha. 


14 Àto rma nehxatxkon hatà, 12 komo, Petru komo rma. Petru ryhe, 
teryewrye ro nàrwonàmye hatà, toto kom yakoro. Toto komo y, kekon 
hatà. Xuknewyana komo y, Xerusaryen hon komo y, uro enytxatxoko, 
kekon hata. Ona ryhe uhutwatxoko. 15 Апуегћопќаһга атпа naha, kekon 
hata. Enmahrà ro rma hak naha. Àro ke, ànyerhontahra amna nay hama. 
Yaworohra màketxow hama, kekon hata, Petru. 

16 Атпуеһга nekarymahoy hata, Khoryenkomo, Xowew heno wya, 
kekon xarha tà. Noro heno nmenhotho yawo ro amna naha. Onà wyaro 
nmenhoy hatà, noro heno, Khoryenkomo rwonà yokarymanye ro heno. 

17 Ona wyaro nkehe, Khoryenkomo. Amnye, rokato ànyakyaha Һатрапа, toto 

kom hona, kehe. Yukryeka heno yosomtatkatxho hahnok ehtoko, rokato 
ànyakyaha hampana, toto kom hona, kehe. Аһопапуе rowya ànyaketxhe 
rma, rorwonà yokarymetxhe hampànà. Rokato yano me nekarymetxhe 
hampànà, romryenon komo, oyohamàthàyamo rma, kàrkomo komo 

гта, woràskomo komo xarha, kehe, Khoryenkomo. Rokato yano me 

rma rha, anar me harha nosenyehtyatxhe hampànà, bàryekomo komo. 
Horykomotho komo xarha, аго wyaro гта rha nosenyehtyatxhe hampànà, 
rokato yano me, kehe, Khoryenkomo. 18 Àtoko rma rokato ànyakyaha 
hampànà, romryenon kom hona, kàrkomo kom hona гта, woràskomo 
kom hona xarha. Rorwonà yokarymetxhe hampànà. Rokato yano me 
nekarymetxhe hampànà, kehe, Khoryenkomo. 1?Oyohkom yomokhàra 

ro rma haka eryehokano weryaha hampànà. Kahe hoko, yukryeka hoko 
хаша, rahoxetà wenyhehe hampànà, toto komo wya, kehe, Khoryenkomo. 
Kamsuku ymo wenyhehe hampànà. Weheto ymo xarha wenyhehe 
hampànà. Esànà ymo хата wenyhehe hampànà, àwyanye rahoxet 
yonytxoho me, kehe, Khoryenkomo. 20Kamàm heno nawanyehe harha 
hampànà. Nuno heno xarha kamsuhtehe harha hampànà. Ато wyaro 
eryehokano weryaha hampànà, Oyohkom yomokhàra ro гта haka. 

Sa, ehonomnà me xaxa nosonyhehe hampànà, пого ha. Ато гта ho 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Txesusu Nanyaketzho ro komo 2 374 


noseryehoketxhe Һатрапа, toto komo, kehe, Khoryenkomo. 21 Аѕокеп 
kom hana wenyhoryen ha. Атпа уоһа отого ha, uro enyhoryeko, Капу 
Кото гта wenyhoryehe hampànà, kehe, Khoryenkomo. 
Àro wyaro rma nmenhoy hatà, Xowew heno, kekon hatà, Petru. 
Ànmenhothàrànhàrà yawo ro tokato nyaknyo haxa ha, Khoryenkomo, kekon hata. 
22Toto komo y, Ehsayewyana komo y, kekon xarha tà. Ото enytxatxoko. 
Txesusu ryhe, Nasarye honotho rma, wekarymehe, owyanye, kekon hatà. 
Tano гта nehxakonà, пого ha, awawonye. Keryehokatxho komo yeryhekonà, 
Khoryenkomo, пого wya. Konyhoryetxho komo xarha yeryhekonà, àwya, kekon 
hatà. Tahoxetà rma yonyhekonà, kàwyanye. Àro wyaro rma muhutwetxhe, 
omnyamo. Àro wyaro tahoxetà yonyhontoko rma, ronànyaketxho moson ha, 
kekonà rma hama, Txesus hoko, kàwyanye, kekon hata, Petru. 
23Noro rma yahohsatxoko, anhà komo, kekon hatà. Khoryenkom yehutwatxho 
hoye ro rma nahohsatxoko. Àwyanye ahohtoho rma hutwekonà, Khoryenkomo, 
amnyehra, кекоп hata. Tàwyanye ahosàtxhe гта, namoyathetxoko, yahkotohen 
hona. Omnyamo rhye mamoyathohetxoko, àwyanye, anhà komo wya, 
Xuknewyanahnà komo wya, kekon hatà. Màwayehkahetxoko, omnyamo, 
àwyanye, kekon hata, Petru, toto komo wya. 24Khoryenkom haxa ryhe 
nanàmyak harha, àwayehxemo kom waye. Twayhàtxhe, nasanàmyak harha, 
Txesusu. Àwayehpànà ro kaz mak nehxak ha, kekon hata. 
25Noro hoko rma nmenhoy hatà, Dafe heno, amnyehra, kekon xarha tà, 
Petru. Onà wyaro nmenhoy hatà. 

Rohyawo roro naha, Kohkomo. Rakoronomanye ro me naha, 
oseryehokahra ryehtxoho me. 26Àro ke, teryehorye wehxaha, rohnawo. 
Teryehorye rma kàrwonaha. Karyhe roro harha rohun yehtxoho hona 
ro wehxaha. 27 Apa y, rowayhàtxhe, rohnànkahra ro mak manaha. 
Àwayehxemo kom wawo roro hak nahko, kahra ro mak manaha, 
rohoko. Onàhnàn me wehxaha. Enyhoru ro me wehxaha, owya. Àro 
ke, anhàntahra hak nahko, noro hunutho, kany me haxa manaha, 
rohoko. 28Karyhe roro harha manaha, kany me manaha, rowya. 
Ryeryehotanàhnye me гта haxa manaha, ohyawo roro гуеѕпаг ke. 

Àro wyaro rma nmenhoy hatà, Dafe heno, kekon hatà, Petru, toto komo wya. 
29Rokukur komo y, onà wyaro àkehe, owyanye, kekon xarha tà. Àsok hana 
nexey ha, Dafe heno, khoryen heno komo. Onà wyaro nexey hamà. Wayehye 
hama. Tonamso xarha nexey hama, kekon hata. Noro yonamáàthàràtho ryhe, tano 
rma naha. Kowto kom ho rma naha. Àro ke, thokohra àro wyaro nmenhoy hama, 
Dafe heno, kekon hatà, Petru. Kryestu hok haxa ryhe, àro wyaro nmenhoy hamà. 
30 Àsok tawro hana. Khoryenkomo rwonà yokarymanye ro me nehxakon hatà, 
пого heno, kekon hata. Опа wyaro Khoryenkomo rwonà yonytxay heno hata. 
Romryenon komo kayaryet me xaxa mpàn naha ha, oyohamàthàyamo kukuru, 
kekon hata, Khoryenkomo, пого heno wya, kekon hata, Petru. Ато wyaro, yaworo 
xaxa àkehe, owya, ronenytxanàr me xaxa mak ha, kekon hatà, Khoryenkomo, 

noro heno wya, kekon hatà, Petru. 31 Àro ke, Kryestu hutwekonà rma hatà, noro 
heno, Khoryenkomo rwonà yonytxanye ro me tesnàr ke, kekon hatà. Kryestu 
yasanàmtoho hoko rma nàrwonakon hatà. Àro ke, onà wyaro nkekon heno hatà, 
noro hoko. Apa y, rowayhàtxhe, rohnànkahra ro mak manaha, kekon heno hata, 
Kryestu hoko. Anhàntahra hak nahko, noro hunutho, kekon heno xarha tà, noro 
hoko rma, Kryestu hoko rma, kekon hatà, Petru, toto komo wya. 
32Kryestu rma noro ha, Txesusu, kekon hatà. Noro yanàmyak ha, 
Khoryenkomo. Amna nenyako, kekon hatà. 33Kahe yaka xarha nasanàmyako. 
Àto rma naha, ehonomnà me xaxa, Khoryenkom hanawo, howehehra, kekon 
hata. Таудта wya, rokato nyaknye me manaha, toto kom hona, katxhàr 
me naha, Txesusu, kekon hata, Petru. Àro ke, amnye rma nànyaknyo hama, 
amna hona. Menytxowà rma. Menytxatxow xarha, kekon hatà. 
34Dafe heno haxa ryhe, kahe yaka asanàmpàra nehxakonà, kekon hata, 
Petru. Onà wyaro haxa nmenhoy hatà, noro heno. 
Onà wyaro nken hatà, Kohkomo, rohà wya. Ehonomnà me xaxa 
eryewtako, rohanaka, ken hatà. Howehehra eryewtako, ken 
hata. 35 Tan oyehtoko гта haka, опа wyaro Капу me axanhàn 
komo weryaha hampànà. Ehonomnà me xaxa manaha, kany me 
weryatxhe hampànà, ohoko, ken hatà, Kohkomo, rohà wya. 
Àro wyaro rma nmenhoy hatà, Dafe heno, kekon hatà, Petru. 
36 Àro ke, onà wyaro yaworo xaxa àkehe, owyanye, Ehsayewyana komo 
wya, omeroron komo wya, kekon hatà. Txesusu mamoyathohetxoko, omnyamo. 
Noro rma yanàmyak harha, Khoryenkomo. Àro wyaro rma Kohkom me noro 
yeryako. Kryestu me neryako, kekon hatà, Petru, toto komo wya. 


Xerusaryen hon komo wya Тхеѕиѕи yahosàthàrà on ha. 


37 Àro wyaro Petru yonytxatxownà hata, toto komo. Tàwyanye enytxatxhe 
rma, noseryehoketxkon hatà, teryewrye ro, tanhànàthàyam hoko. Àro ke, 
onà wyaro nketxkon hatà, Petru komo wya, Txesusu nànyaketxho ro komo 
wya. Amna kukur komo y, àsok amna naye, ketxkon hatà. Àsok amna naye. 

38Onà wyaro nkekon hata, Petru, àwyanye. Anar me harha 
ayanhànàthàyamo xenytxoko, kekon hatà. Ataymompotxok xarha, tuna kwaka, 
Txesusu Kryestu mryenon harha uro ha tawro me. Àro wyaro oyexetxhenye 
rma, noseryewhokehe, Khoryenkomo, ayanhànàthàyam hoko, kekon hatà. Àro 
wyaro oyexetxhenye rma, oyowan yakanye nowomyaha, Khoryenkom yokato, 
пого nàmàtho гта, kekon hata, Petru, àwyanye. 39 Rokato wàmyaha, owyanye, 
kany me naha, Khoryenkomo, owyanye, oyohamàthàyamo wya xarha, anar 
komo wya xarha, monyen komo wya, anaro rha owto hon komo wya, kekon 
hatà. Tàmryenon me tànwahanonkanàr komo wya, àro wyaro kany me naha, 
Khoryenkomo, Kohkomo rma, kekon hatà, Petru. 

40 Thenyehra nekarymay hatà, toto komo wya, Osonyhoryehotxok 
mak Һатрапа, kekon xarha tà, àwyanye. Anhà komo wyarohra harha 

ehtzok hampana. Amnyeno rma komo wyarohra harha ehtzok hampana 
Osonyhoryehotzok mak hampana, kekon hata, Petru, awyanye. 

41 Nenytxatxownà hata, ukukur komo, thenyenohnà komo. 
Neyuhtxownà hata. Àro ke nataymompotxownà hata, tuna kwaka. 
Nehamtxownà hata, Txesusu mryenon komo. 3000 me hana nehxatxkon 
ha, àyakenon komo. 42 Тхеѕиѕи nànyaketxho ro komo wya thananàhtoho 
kom yawo ro rma haxa nehxatxkon hatà. Àme rye rma haxa nehxatxkon 
hata, tohsamnohsomà ro komo. Ekeyu kràskanàr hoko гого гта 
haxa nehxatxkon hata, Txesusu wayhàthàrà hutwanàr horà. Ато rye 
nàrwonatxkon xarha tà, Khoryenkom yakoro. 

43Noseryehoketxkon hatà, toto komo, omeroro. Eryehokatxho komo 
rma yeryatxkon hatà, Txesusu nànyaketxho ro komo. Khoryenkom 
yahoxetà rma yonyhetxkon hatà, àwyanye, thenyehra hatà. 

44 Àto rye rma nehxatxkon hata, Txesusu yahosnyenhàyamo, omeroro. 
Àkatxho rye kom me гта nehxakon hata. Rokatxho ona kahra nehxatxkon hata. 
Kàkatxho komo опа ketxkon haxa hata, omeroron hoko. 45 Tkatxhonkem komo 
rma, tkatxhothàyamo yàmyatxkon hatà, txenyeru hona. Towtokem komo xarha, 
towtothàyamo yàmyatxkon hatà, txenyeru hona. Txenyeru rma yokamyatxkon 
hatà, tkukur komo wya, àkatxhomnà komo wya, ànyahpàn komo wya xarha. 

46Emahona ro Khoryenkom màn yaka nohsamnohyatxkon hatà. Bàn 
kom yawo rma ekeyu kràsketxkon xarha tà. Àto rye rma nasahxemtetxkon 
xarha tà, emahona ro hatà. Àro wyaro tasahxemtontokonye, teryehorye 
rma haxa nehxatxkon hatà, tàhnawonye. Àme rye rma haxa nehxatxkon 
hata. 47 Ohze xaxa manaha, ketxkonà roro hata, Khoryenkomo wya. Ohxe 
rma haxa natxow hamà moxamo, katxho me nehxatxkon hatà, toto komo 
wya, omeroron komo wya. Anar komo xarha yonyhoryekon hatà, Kohkomo, 
emahona ro hatà. Àro wyaro, tànryenon me nehamkatxownià hata. 


Ahrohna rotho yonyhoryetxhàrà on ha. 


3 1Taa. Khoryenkom màn yaka totxownà hata, Petru komo, Xowaw 
xarha. Kokonye nehxakon hatà, 3 oras me hatà. Àro wyarontok 

yohà, nohsamnohyatxkon hatà, Xuknewyana komo, Khoryenkom màn 
yaka. Khoryenkom yakoro àrwonàmso nohsamnohyatxkon hatà, àro 
wyarontok yoh hatà. 

2Àto nehxakon hata, toto. Ahrohnà ro гта пого hata. Àhrohra гта nenuruy 
hatà. Norotho rma yokyatxkon hatà, toto komo. Emahona ro nekyatxkon hatà, 
Khoryenkom màn hotaka. Ohxe tonyxem onà katxho rma àro ha, àhotar yosotà. 
Àro yaka àhrohnà yeryatxkon hatà. Àto tehtoko rma, onà wyaro nkekon hatà. 
Uro nyhe txko rokatxho ha, kekon hatà, toto komo wya, towomsom komo wya. 

3Nomohtxownà hata, Petru komo, Xowaw xarha. Khoryenkom màn 
yaka owomnátokonye гта, опа wyaro nkekon hata, àhrohnà, àwyanye. 
Uro nyhe txko rokatxho ha, kekon hatà, àwyanye. 

^Norotho yonytxehkatxownà hata, Petru komo, Xowaw xarha. Атпа 
xenyko, osompotko, kekon hatà, Petru, àwya. Amna xenyko, osompotko. 

5Nenytxownà hata, norotho. Rotxenyerunu yàmyatxow hama, kekon 
hatà, tàwya rma. 

6Опа wyaro haxa nkekon hata, Petru. Txenyeru ehxera naha, rohyawo, 
kekon hatà. Txenyeru ehxera naha, rohyawo. Anar me xa kowakryehe ha, 
kekon hatà. Asanàmko, Txesusu Kryestu yano me. Ataryeknohko harha, 
noro yano me, Nasarye honotho yano me, kekon hatà, Petru. 

7 Amor hoko nanàmye hata. Howehenohnà hoko rma nanàmye hata. 
Àtoko rma nàhrotay harha tà, àhrohnà rotho. $Tatahrumso ro nasanàmye 
hatà. Nataryeknohyakon harha tà. Khoryenkom màn yaka nowomye hatà, 
Petru kom yakoro. Nataryeknohyakon hatà. Natahrumyakon xarha tà. 
Ohxe xaxa nay hamà, Khoryenkomo, kekon hatà. 

9Noro yonyatxkon hata, toto komo. Ataryeknohrà гта yonyatxkon hata. 
Àwya, ohxe xaxa nay hamà, Khoryenkomo, tawro yonytxetxkon xarha 
tà. 10 Àywero nehxatxkon hata. Moson hama, ketxkon hata. Moson hama. 
Uro nyhe txko rokatxho ha kanye rotho rma moson hama, ketxkon hata. 
Khoryenkom màn hotawo tehxemà rotho rma moson hamà. Ohxe tonyxem 
ona katxho yawo rma tehxemà rotho moson hama, ketxkon hata. Àro ke, 
thenyehra rma haxa noseryehokatxehketxkon hatà, àhrotathàr hoko. 


Khoryenkom màn hotawo Petru wya Txesusu yokarymatxhàrà on ha. 


п Àhrohnà rotho ryhe, Petru komo hyawo гта nehxakon hata. Tàtonàr 
xehra mak nehxakon hatà, àhyayenye. Àro ke nahohtàketxkon hatà, 
noro ha. Khoryenkom màn watxan yawo nehxatxkon hatà. Àro yawo 
rma nehxakon hatà, toh yexaho, thatawo, bànke hatà. Saromaw heno 
hutwatxho onà katxho rma àro hatà, esotà. Àro yawo rma nehxatxkon 
hatà, Petru komo. Аһуакапуе nomohtakatzowna hata, toto komo, omeroro. 
Karyhe nomohtàkatxownà hata, toseryehokanàr kom ke mak hata. 

12Tàwya xenyetxhenye rma, onà wyaro nkekon hatà, Petru, àwyanye. Toto 
komo y, Ehsayewyana komo y, kekon hata. Àsok tawro moseryehoketxow 
harha, moson hoko. Àsok tawro amna hona menyatxow harha, kekon hatà. 
Àsok tawro, nàhroryetxow harha, ehonomnà me tesnàr komo ke hama, 
Khoryenkom hokon me tesnàr kom ke hamà, màketxow harha, amna hoko, 
kekon hatà. Oseryehokahra ehtxoko. Amnahnà rma nàhroryeno. Txesus 
yahoxet yano me haxa ryhe nàhrotan harha, kekon hatà, Petru. 

13Khoryenkomo ryhe, ehonomnà me xaxa Txesusu yeryak ha, kekon hata. 
Akmaraw heno horyenànho rma noro ha, Khoryenkomo. Esake heno horyenànho 
xarha, Xako heno horyenànho xarha, khoryen heno komo horyenànho rma noro 
ha, Khoryenkomo, kekon hatà. Noro rma, tanoto Txesusu yeryak ha, ehonomnà 
me xaxa. Omnyamo ryhe mahohsetxoko, Peratusu wya. Noro yonampatakanàr 
xe nehxaknan haryhe, Peratusu. Omnyam haxa, atxke naha, mosonà, amna 

wya, màketxok haryhe, àwya, kekon hata, Petru. MEnyhoru ro me nehxakonà, 
Txesusu. Noro hoko rma, atxke naha màketxok mak ha, omnyamo. Ohxe rma 
haxa nehxakonà. Atxke naha màketxok mak ha, пого hoko, kekon hata. Anaro 
haxa yonampatakanàr xe mehxatxoko, Peratusu wya. Toto yotahanyenhàr haxa 
yonampatakanàr хе mehxatxoko, àwya. 1» Txesus haxa mamoyathohetxoko, 
àwya. Kakàhtonyenhàyamo rma mamoyathohetxoko, àwya, kekon hatà, Petru. 
Khoryenkom haxa ryhe nanàmyak ha. Txesusu yanàmyako, àwayehxemo kom 
waye. Asanàmsaho rma amna nenyako, kekon hatà, Petru. 

16'Тхеѕиѕ yahoxet yano me ryhe nàhrotan harha, mosonà, àhrohnà rotho. Noro 
menytxowà. Àywero rma manatxow hama, kekon hata. Txesus hona tàwya xenyàr 
ke ryhe, nàhrotan harha. Txesus hona tàwya xenytxoho hoye ro rma, ohxe harha 
naha, mosonà. Ohxe rma haxa nay hama, onenyàr kom me, kekon hata, Petru. 

17 Rokukur komo y, kekon hatà. Owyanye Txesusu yamoyathontoko, Kryestu 
me noro hutwahra mehxatxkenan hamà. Oyoh komo xarha, uhutwahra 
rma rha nehxatxkenan hama, kekon hata. 18 КҺогуепкот karyehtan yawo 
ro teryewhamnohsom me mak nehxako, noro ha. Teryewhamnohsom me 
naha hampànà, Kryestu, katxho menhotxownà hata, amnyehran heno komo, 
Khoryenkomo rwonà yokarymanye ro heno komo, kekon hatà. Àro wyaro 
nmenhohoy hatà, Khoryenkomo, àwyanye. Àro wyaro katxhàrànhàr yawo ro 
teryewhamnohsom me nehxako, Txesusu, kekon hatà, Petru. 

19 Àro ke, anar me harha ayanhànàthàyamo xenytxoko. Anar me harha 
ehtxoko, ohnawonye, Khoryenkomo wya ayanhànàthàyamo yowtoho me, 
kekon hatà. Anar me harha oyexetxhenye, teryehoryemà ro me harha 
oyeryatxhe ha, пого, Kohkomo гта. 20 Атпуе Txesusu nyakyaha xarha, 
ohyakanye, kekon hatà. Kryestu rma noro ha, Txesusu, Khoryenkomo 
nànyaknyàrà rma. Noro rma wahanonkaye, Khoryenkomo, oyonyhoryeny 
kom me ehtxoho me, kekon hatà, Petru. 21 Kahe yawo roro harha naha, 
noro ha. Khoryenkomo wya onyhoryetxehkano yhera ro rma haka, kahe 
yawo roro xaxa mpànà naha ha, kekon hatà. 

Onyhoryetxehkano weryaha hampànà, kanyenhàr me naha, 
Khoryenkomo. Àro hoko гта nmenhotxownà hata, пого rwonà 
yokarymanye ro heno komo, enyhoru ro heno komo, amnyehran heno 
komo, kekon hatà. 22Moyses heno ryhe, onà wyaro nmenhoy hatà. 

Tàrwonà yokarymanye ro haxa nyakyan hatà, Khoryenkomo, 
Kohkomo rma. Tàwya ronyaketxhàrà wyaro, noro nyakyaha 
hampànà, ohyakanye. Oyohamàthàyamo kukuru гта пого 
ha, Khoryenkomo nànyaknyàrà гта. Noro enytxatxok xaxa 
mak Һатрапа. Noro nekarymanàrà гта enytxatxok xaxa mak 
hampànà, omeroro mak ha. 23Noro yonytxanyehnàtho kom haxa 
ryhe, tanàhnohsom me natxhe hampànà. Tàmryenon mehra harha 
neryatxhe hampànà, Khoryenkomo, tàwya anàhnohrà kom horà. 

Àro wyaro rma nmenhoy hatà, Moyses heno, kekon hatà, Petru. 

24Noro yomohtoho yokarymay zarha ta, Samwew heno zarha. Noro 
heno wayhatzhe, nekarymatzowna zarha ta, Khoryenkomo rwona 
yokarymanye ro heno komo zarha, omeroro, kekon hata, Petru. 

25 Omnyamo ryhe, Khoryenkomo rwona yokarymanye ro heno komo 
yohamatho me manatxhe, kekon hata. Oyowakryetxho kom hoko rma 
nàrwonakon hata, Khoryenkomo, ohoryen heno kom yakoro tàrwonàmnàtoko. 
Onà wyaro rma nkekon hatà, Akmaraw heno wya, ohokonye. 

Oyohamáàthàyamo kukur hoye ro ryhe, towakryexem me xaxa 
mpana natxhe ha, anaro rha yana komo, omeroron komo rma. 
Àro wyaro rma nkekon hatà, Khoryenkomo, ohokonye, Akmaraw heno 
wya, kekon hata, Petru. 26Tàwya tanoto me Биги nyaknyetoko, ohyakanye 
htxero nànyakye, kekon hatà. Oyowakryexenye nànyakye, ayanhàn kom 
hokohra harha oyehtxoho menye, kekon hatà, Petru, toto komo wya. 


Petru kom hoko horykomo komo yosonytxatxhàrà on ha. 


4 1Àro wyaro nàrwonatxkon hatà, Petru komo, Xowaw xarha, toto kom 
yakoro. Àrwonàmnàtokonye rma, nomohtxownà hata, Khoryenkom 
màn yonye ro komo, ahosno ynye ro komo yoh xarha, Saknusew komo xarha. 
Petru komo hyaka nomohtxownà hata. 2Ewakhàra nehxatxkon hata, àwyanye 
hananàhno ynyàr ke. АѕоК ауто hana. Ona wyaro nketxkon hata, Petru komo. 
Txesusu nasanàmyako, àro ke, kàwyam xarha tasanàmyatxhe, àwayehxemo kom 
waye, ketxkon hatà. Àro hoye ro ewakhàra nehxatxkon hatà, Saknusew komo. 
3Àro ke nahohtxownà hata, txom. Watxa ymo yaka nahryemtxownà hata, 
dam. Awanaworo tenytxetxow hamà, ketxkon hatà, awanaka rma esnàr ke hatà. 
^Petru komo yoyuhtxownà hata, toto komo, enytxanyenhàyamo, 
ukukur komo rma. Àro wyar hama, ketxkon hata, thenyenohnà 
komo rma. 5000 me hana nehxatxkon ha, àyakenon komo, Txesusu 
yahosnyenhàyamo yakenonà. Kàrkomo komo yakenon marma àro hatà. 
58a, nenmahye hata. Enmahàtxhe nohsamnohtxownà hata, eh 
komo, horykomo komo xarha, àyweronàhyamano ynye ro komo xarha. 
Xerusaryen ho rma nehxatxkon hatà. 6Àto nehxakon hatà, Anas xarha. 
Khoryenkom màn yonye ro komo yohà ymo rma mok nehxakon hatà. Àto 
nehxatxkon xarha tà, Kayfas komo xarha, Xowaw xarha, Aryesantàrye 
xarha. Anar komo xarha, Anas kukur komo rma, àto nehxatxkon hatà. 

7 Petru komo yokhotxownà hata, tanoto komo wya. Nehtxownà hata, 
amrakatakanye. Onà wyaro nketxkon hatà, horykomo komo, àwyanye. 
Onok yahoxet ke ryhe mosonà màhroryetxoko, ketxkon hata. Onok yano 
me ryhe màhroryetxoko. 

8Neyuhtxownà hata, Petru, Khoryenkom yokato yano me гта haxa 
mak hata. Toto kom yoh komo у, horykomo komo y, kekon hata. 9 Mosonà 
hroryetxhàr hoko amna menytxetxow hamà. Uhutwamohsoko, amna wya, 
màketxow hama. Onok yano me ryhe nàhroteko, mosonà, màketxow hama, 

amna wya, kekon hata, Petru. 10 Àro ke uhutwamohsehe, owyanye, toto 
komo wya xarha, Ehsayewyana komo wya rma, omeroron komo wya, kekon 
hata. Ohxe harha nay hama, mosonà, onenyàr kom me. Txesusu Kryestu 
yano me ryhe ohxe harha naha, kekon hatà. Nasarye honotho rma yano me 
ohxe harha naha. Omnyamo ryhe, noro mamoyathohetxoko. Khoryenkom 
haxa ryhe nanàmyak ha, àwayehxemo kom waye, kekon hatà, Petru. 

1 Noro ryhe, nàmno yetxehà wyaro naha. Àsok hana nàmno teryatxow 
ha, kekon hatà. Anatoko tohutho tàxanomkahnohyatxow hana. Anatoko, 
nàmno yetxeh me toh teryatxow hana, kekon hatà. Toh xanomkahnohnye 
komo wyaro, Txesusu màxanomkahnohyatxoko, omnyamo. Khoryenkom 
haxa ryhe, ehonomnà me harha neryako. Nàmno yetxehà wyaro, ehonomnà 
me пого yeryako, kekon hata, Petru. 12 Noro ryhe, konyhoryeny kom me 
naha. Anaro nyhe ehxera ro mak naha. Anar kom hoko, oyonyhoryeny kom 
me naha, noro ha, kahra ro mak naha ha, Khoryenkomo, kekon hatà, Petru. 

13Nenytxetxkon hatà, horykomo komo. Àsok tawro harha, ketxkon 
hatà, tàwyanye rma. Oseryehpàra koyukyatxow hamà. Ehonomnà mehra 
mak natxhe ha. Empamnohsahotho mehra mak natxhe ha. Àsok tawro 
oseryehpàra koyukyatxow harha, ketxkon hatà, Petru kom hoko, Xowaw 
hoko xarha. Oseryehpàra natxhe haryhe, Txesus yakorono rotho me 
tesnàr komo ke hama, ketxkon hata, horykomo komo. 

14 Àto гта nehxakon hata, àhrohnà rotho. Аһгогуехаһо гта 
yonyatxkon hatà, nyamoro. Àro ke, Petru komo yameryekahra ro mak 
nehxatxkon hata. 15 Màmyaka narhotxownà htxer hakahpa tà, tanoto 
komo wya. Tàhyayenye àtotxhenye гта, nosonytxatxownà hata. 

16 Àsoke ryhe teryatxowà, ketxkon hata. Àsoke ryhe teryatxowà. Khoryenkom 
yahoxetà yonyhetxok hama, toto komo wya, tàwyanye noro hroryenàr ke, 
ketxkon hatà. Àro wyaro rma nhutwetxow hama, toto komo, Xerusaryen 
hon komo, omeroro. Àro ke, àhroryehra nehxatxoko, kahra tehxatxow 
hama, ketxkon hata, horykomo komo, tàwyanye гта. 17 АѕоКе ryhe tketxowà, 
àwyanye, ketxkon hata. Àsoke ryhe tketxowà. Ona wyaro tketxow hama, 
ekaytahra harha Txesus yehtxoho me. Txesus yokarymahra ehtxok hampànà, 
toto komo wya, tketxow hama, àwyanye, ketxkon hata, horykomo komo. 

18 Àro ke, Petru komo yanyehtxownà harha tà. Txesus yokarymahra 
ehtxok hampànà, toto komo wya, ketxkon hata, teryewrye ro, àwyanye. 
Noro hoko гта, toto komo hananàhpàra ehtxok Һатрапа, ketxkon hata. 

190па wyaro haxa neyuhtxownà hata, Petru komo, Xowaw хата. Àsok amna 
naye, Khoryenkomo nenyàr me, ketxkon hatà, horykomo komo wya. Àsok 
amna naye, owyanye. Amna kat oyoyukyatxowà. Khoryenkom haxa kata amna 
neyukyano. Àsok amna naye, owyanye, ketxkon hatà. 200nà wyaro ryhe amna 
naha. Txesus yehtxoho yonyenhàr me amna naha. Noro rwonà yonytxanyenhàr 
me amna naha. Amna nenyetxhàrà rma, amna nenytxatxhàr xarha, amna 
nekarymehe xaxa mak hampana, ketxkon hata, Petru komo, horykomo komo wya. 

21 Noro yokarymahra ehtxok hampànà, ketxkonà гта haxa mak hata, 
nyamoro. Noro yokarymahra ehtxok hampànà. Owyanye ekarymantoko rma, 
атпа oyeryewhamnohyatxhe xaxa mak hampàna, ketxkon hata, teryewrye 
го. Ато wyaro tàwyanye katxhe гта, nànyahtxownà hata. Àtotxok hakahpa 
harha, ketxkon hatà, àwyanye. Eryewhamnohpàrany hak nehxatxkon hatà, 
toto kom hona toseryehrà komo ke hata. Àsok tawro hana. Ona wyaro 
nketxkon hatà, toto komo. Ohxe xaxa nay hamà, Khoryenkomo, ketxkon 
hata, toto hrotathàr hoko. 22 Mexe гта haxa àhrohra nexey hata, пого ha. 40 
yoho nyhe àtxemnyehàntaxah me nehxakon hatà, enuruthurunhuru. Àro ke, 
Khoryenkomo ryhe nenyhoryek hama, ketxkon hata, toto komo. 


Khoryenkom yakoro Txesusu mryenon komo rwonàmàthàrà on ha. 


23Horykomo komo wya tànyaketxhenye гта, totxownà harha tà, Petru komo, 
takoron komo hyaka harha, Txesusu mryenon komo hyaka harha. Onà wyaro 
nkatxow haryhe, Khoryenkom màn yonye ro yoh komo, horykomo komo xarha, 
ketxkon hata, àwyanye. Àrwonàmàthàyamo rma yokarymatxownà hata, àwyanye. 

24 Aro wyaro tàwyanye enytxatxhe rma, Khoryenkom yakoro 
nàrwonàmtxownà hata, nyamoro rye. Apa y, amna уоһа отого ha. 
Ehonomnà xaxa отого ha, ketxkon hata. Kahe yakàhtonyenhàrà отого ha. 
Yukryeka yakàhtonyenhàr xarha omoro ha. Tuna ymo yakàhtonyenhàr xarha 
omoro ha. Omeroro гта akàhtono ynyenhàrà отого ha, ketxkon hata. 25 Apa 
y, màmenhohoy hatà, Dafe heno wya, amna horyen heno wya, ayanoto heno 
wya. Onà wyaro rma nmenhohoy hatà, oyokato, noro heno wya. 

Àsok hana natxow ha, Ehsayewyanahnà kom ha. Ewakhàra rma 
haxa natxow hama. Àsok hana nehutwetxow ha, Ehsayewyana 
komo xarha. Atxke rma haxa nehutwetxow hamà. Àtohnawo rma 
haxa nehutwetxow hama. 26 Àsok tawro hana. Onytxano упуе me 
nosonyhetxow hama, anaro rha yana kayaryet komo. Osonytxaxe 
nohsamnohyatxow hamà, Ehsayewyana yoh komo xarha. Kohkom 
hoko nàrwonatxow hamà. Noro nànyaketxho hoko xarha 
nàrwonatxow hama. Kryestu hoko rma nàrwonatxow hama. 

Apa y, àro wyaro rma nmenhoy hata, Dafe heno, ketxkon hata. 27 Apa 

y, yaworo xaxa nay hama, ànmenhothàrànhàrà. Tano, Xerusaryen 

ho rma, nohsamnohyatxoko, Eroknes komo, Ponseyu Peratusu xarha, 
ketxkon hatà. Nohsamnohyatxoko, Ehsayewyanahnà komo. Toto komo 
xarha, Ehsayewyana komo rma, nohsamnohyatxoko. Txesus hoko 
nàrwonatxoko. Enyhoru ro hoko rma, ayanoto hoko rma, onànyaketxhàr 
hoko rma, nàrwonatxoko, nyamoro ha, ketxkon hatà. 28Apa y, 
oyehutwatxhàrànhàrà hoye ro ryhe, noro hoko nehxatxkenan hama. 
Muhutwekonà rma, amnyehra, ketxkon hatà. Noro yeryewhamnohyatxhe 
Һатрапа, rano me, kanyenhàr me гта mehxakonà, apa y, ketxkon hata. 

29 Apa y, amna уоһа y, atxke nàrwonatxhe rma, nyamoro ha, amna hoko. 
Àrwon komo enytxako, ketxkon xarha tà, Khoryenkomo wya. Apa y, ayanoto 
rma amna. Àro ke amna akoronomako, amna wya orwonà yokarymatxho 
me, oseryehpàra rma haxa amna wya ekarymatxho me, ketxkon hatà. 30 Apa 
y, ekeh komo enyhoryehok xarha, amna wya. Ayahoxetà rma xenyhok xarha, 
toto komo wya. Eryehokano rma txeryhok xarha, amna wya, Txesus yano 
me, enyhoru ro yano me, ayanoto yano me, ketxkon hatà. 

31 Ато wyaro nàrwonàmtxownà hata, Khoryenkom yakoro. 
Ohsamnohxemo komo rma mokyam nehxatxkon hatà, nàmno yawo. 
Àrwonàmàtxhenye гта, aman komo natahyey hata. Khoryenkom yokato 
ryhe, ewan yawonye rma haxa nehxakon hatà. Oseryehpàra rma haxa, 
Khoryenkomo rwonà yokarymetxkon hatà. 


Txesusu mryenon komo yosowakryetxhàrà on ha. 


32 Àsok hana nehxatxkon ha, tohsamnohsomà ro kom ha, Txesusu 
yahosnyenhàyamo. Àme rye rma haxa nehxatxkon hatà, tàhnawonye. 
Uro ryhe onà, rokatxho, kahra ro mak nehxatxkon hatà, tkatxho kom 
hoko. Onà wyaro haxa nketxkon hatà. Kàwyamo, kàkatxho komo ryhe 
ona, ketxkon hata. 33Txesusu nànyaketxho ro komo ryhe, tahoxerye гта 
haxa пого yokarymetxkon hata. Амауеһхето kom waye nasanàmyak ha, 
Txesusu, Kohkomo, ketxkon hatà. Khoryenkomo newakryenàr me rma 
haxa nehxatxkon hatà, Txesusu mryenon komo, omeroro. 

3435 Àsok hana nehxatxkon ha. Onà wyaro nehxatxkon hatà. Tkatxhonkem 
komo, tkatxhothàyamo yàmyatxkon hatà, txenyeru hona. Bànàthàyamo xarha 
yàmyatxkon hatà. Towtothàyamo xarha yàmyatxkon hatà, txenyeru hona. 
Txenyeru rma yokyatxkon hatà, Txesusu nànyaketxho ro komo hyaka. Nyamoro 
rma nekamyatxkon hatà. Txenyeru rma yokamyatxkon hatà, àkatxhomnà 
komo wya, ànyahpàn komo wya xarha, àwyanye tkatxho komo yehekahtoho 
me, àwyanye tànyahrà komo yehekahtoho me xarha. Àro ke, ehxera harha 
nehxatxkon hatà, àkatxhomnà komo, ànyahpàn komo xarha, àwawonye. 

36Ukukur kom me nehxakon hatà, horykomo. Xose rma noro hatà. Bahnakme 
me harha nesohtotxownà hata, Txesusu nànyaketxho ro komo. Akoronomano 
ynye ro mosonà katxho me rma naha, Bahnakme katxho. Xeprye honotho me 
nehxakon hatà, noro ha. Ryefeta komo kukutho me nehxakon hatà, Khoryenkom 
màn yonye ro komo уакогопотапуе rotho me hata. 37 Noro ryhe, towtoke 
nehxakon hatà. Towtothàrà rma yàmye hatà, txenyeru hona. Txenyeru rma 
yokye hatà, Txesusu nànyaketxho ro komo hyaka, àwyanye ekamtxoho me hatà. 


Ananeyas heno komo temarontathàrà on ha. 


5 1 Ananeyas heno ryhe, anar me nehxakon hata. Àhetx heno xarha, 
anar me nehxakon hata. Safera rma noro hata, esotà, àhetx heno 
yosot hatà. Towtothàrà yàmye hatà, Ananeyas heno, txenyeru hona. 

20merorohra mak nekye hata, Txesusu nànyaketxho ro komo hyaka. 
Txenyeru гта yahosày haryhe tà. Аһоуе гта nekye hata, àhyakanye. 
Temarontay xarha tà. Rowtotho yehethotho ona, wehtàkano, ohyakanye, 
kekonà rma haryhe tà, àwyanye, Petru komo wya. Nenkuhtetxkon mak 
hatà, noro heno. Àme rye rma nehxatxkon hatà, thetx heno yakoro. 

з Ananeyasà y, kekon mak hata, Petru, àwya. Oyowan yawo гта haxa nay 
hamà, Satanasà ymo, kekon hatà. Noro ymo yano me, Khoryenkom yokato 
menkuhton haryhe mà. Owya wehtàkano tatoko rma, yaworohra màkan 
haryhe. Omerorohra mekno haryhe, kekon hatà, Petru, noro heno wya. 
4Татрага гта hak oyehtoko, oyowto me nehxak hama. Owya tàmtoho 
ohxe nehxako. Owya tàmpàra ehtxoho xarha, ohxe rma rha nehxako, 
kekon hatà. Owya tàmàtxhe rma, otxenyerun me nehxako. Owya sohtoho, 
ohxe nehxako. Owya sokhàra ehtxoho xarha, ohxe rma rha nehxako. 

Àro wyarohra mak mehxako, kekon hatà. Wehtàkano màkan haryhe, 
sohtàkahra гта oyehtok mak ha. Àsok tawro àro wyaro atxke mehutwano, 
ohnawo. Àsok tawro, Petru kom hak wenkuhtosà màkan harha, ohnawo, 
kekon hatà, noro heno wya. Amnahnà rma menkuhtono. Totohnà rma 
menkuhtono. Khoryenkom haxa menkuhton haryhe, kekon hatà, Petru. 

5,6 Ато wyaro tàwya enytxatxhe гта, wayehye hata, Ananeyas heno. Во 
kay heno hata. Noro heno karamtxownà hata, wom ke, àton kukuru komo, 
bàryekomo komo. Enamso natxownà hatà. Nenamtxownà hatà. Noro heno 
yokaytà yonytxatxownà hata, toto komo. Noseryehyatxkonà гта haxa mak hata. 

73 oras yonatkatxehkatxhe rma, nowomye hatà, àhetxenhàrà. Tànyo heno 
wayhàthàrà hutwahra nehxakon hata. Nànno yaka nowomye hata, Petru 
komo hyaka. 8Опа wyaro nkekon hata, Petru, àwya. Oyowtothàrà yehethotho 
ekarymako, rowya, kekon hatà. Twahak nahko. Onà ryhe àro, kekon hatà, 
Petru. Àhà, ehethàthàrà rma moro nahko ha, kekon hatà, Safera heno 

9 Àsok mahtxok haryhe, kekon mak hatà, Petru, àwya. Аѕок mahtxok haryhe. 
Kohkom yokato menkuhtotxow haryhe mà, kekon hatà. Àto rye mosonytxatxow 
hamà, omnyamo rye rma. Àsok tawro Kohkom yokato menkuhtotxow harha, 
kekon hatà. Nomohtxow harha mà, onyo heno yonamnyenhàyamo. Àhotawo 
гта natxhe. Отого heno xarha ayaryatxhe hampànà, kekon hata, Petru. 

10 Àtoko rma wayehye hatà, Safera heno. Bo, nehurkay heno hatà, Petru 
yakrataka. Nowomtxownà hata, bàryekomo komo. Noro heno yonytxownà hata. 
ТОК sax, natxownà hata. Nenamtxownà hata, ànyo heno hanaka гта hata. 

11 Noseryehyatxkonà rma haxa mak hatà, Txesusu mryenon komo, 
omeroro. Ananeyas heno komo yokaytà yonytxatxownà hatà, anar komo 
xarha. Thenyehra noseryehtàketxkon hatà, omeroro. 


Petru komo wya ekehàtho komo yonyhoryetxhàrà on ha. 


I2 Eryehokano yeryhekon hata, Khoryenkomo, Petru komo wya, Txesusu 
nànyaketxho ro komo wya. Anaro rha eryehokano yeryatxkon hatà, thenyehra 

hata. Khoryenkom yahozeta rma yonyhetxkon hata, toto komo wya. 
Khoryenkom màn watxan yawo nohsamnohyatxkon hatà, Txesusu mryenon 
komo. Saromaw heno hutwatxho onà katxho yawo rma nohsamnohyatxkon 
hata, nyamoro rye. 13 Аһуакапуе ohsamnohpàra mak nehxatxkon hata, anar 
komo. Àsok tawro hana, Khoryenkom yahoxet hona toseryehrà komo ke hatà. 
Onà wyaro rma nketxkon hatà, Txesusu mryenon kom hoko. Ohxe xaxa natxow 
hama, mokyamo, ketxkon hata, toto komo. 14Ukukur komo rma, Txesusu 
yahohtxownà hata, thenyehra nyhe hata. Kàrkomo komo, woràskomo komo 
хата, nahohtxownà hata. Nehamyatxkon hata, Kohkomo mryenon komo. 
15Ekeh komo yokyatxkon hata, toto komo. Bàn kom yaye nekyatxkon 
hatà, asama yaka. Ahon kom ho rma nekyatxkon hatà. Nàhnànketxkon hatà, 
asama yaka. Petru yomoknàr hona ro nehxatxkon hatà. Petru yakrotnaw hak 
nahtxoko, ekeh komo, ohxe harha tehtxoho menye, ketxkon hata. 16 Апаго rha 
owto hoye nomokyatxkon xarha tà, anar komo. Xerusaryen màhton hoye rma 
nomokyatxkon hatà. Petru komo hyaka nohsamnohyatxkon hatà, thenyenohnà 
komo. Ekeh komo yokyatxkon hatà, nyamoro xarha. Worokyamo yoh komo 
хата yokyatxkon hata. Omeroro nenyhoryetxownà hata, Petru komo. 


Petru komo yeryewhamnohàthàrà on ha. 


17 Natakuyatxkonà гта haxa mak hata, Khoryenkom màn yonye 
ro komo yohà ymo, takoron kom yakoro xarha. Saknusew komo rma 
mokyam nehxatxkon hatà. Thenyehra rma haxa natakuyatxkon hatà, 
Petru kom hoko. 18Àro ke nahohsotxownà ymo hatà, tanoto komo wya. 
Txom, dam. Nahryemtxownà hata, watxa ymo yaka. 

19Kohsaya nomokye hata, Kohkom yanoto, kahe yawono. Watxa ymo yaka 
nomokye hatà. Puwa, netahurmakay hatà. Watxa ymo hotarà yotahurmakay 
hatà. Petru komo yonampatakay hatà. 20 Àtotxok ha, kekon hatà, àwyanye. 
Àtotxok ha, Khoryenkom màn yaka. Àto гта mekarymetxhe ha, toto komo 
wya, kekon hatà. Karyhe roro harha ehtxoho komo rma mekarymetxhe ha, 
kekon hata, kahe yawono, àwyanye. 21 Ато wyaro tàwyanye enytxatxhe rma, 
totxownà hata, Petru komo. Khoryenkom màn yaka nowomtxownà hata. 
Enmahrà yosnawo ro nowomtxownà hata. Hananàhno yeryatxkon hata. 

Таа. Nohsamnohtxownà hata, Khoryenkom màn yonye ro komo уоһа ymo, 
takoron kom yakoro хата. Horykomo komo yanyehtxownà hata. Xuknewyana 
yoh komo гта yanyehtxownà hata. Tosonytxaxemà ro komo гта nyamoro hata. 
Nohsamnohtàkatxownà hata. Ahosno ynye ro komo nyahtxownà hata, watxa 
ymo yaka. Petru komo suhtatxko, ketxkon hatà, àwyanye. 

22 Aro ke totxownà hata. Watxa ymo yaka totxownà hata. Ehxera mak 
nehxatxkon hatà, Petru komo, watxa ymo yawo. Àro ke nomohtxownà harha 
tà, ànyahxemotho komo. 23Ohxe гта nahko haryhe, watxa ymo, ketxkon 
hata. Таһиѕо гта nahko haryhe. Àhotawo гта nahtxoko, watxa yonye ro 

komo. Amna netahurmakano. Ehxera mak nahtxok ha, Petru komo, ketxkon 
hatà. Àro yawo ehxera nahtxoko, ketxkon hata, ànyahxemotho komo. 

24 Àro wyaro tàwyanye enytxatxhe гта, noseryehokatxownà hata, 
Khoryenkom màn yonye ro yoh komo, ahosno ynye ro komo yoh xarha. 
Petru kom hoko noseryehokatxownà hatà. Àsok tawro harha, ketxkon 
hata. Atàknahra ehtokonye, thenyehra nenytxetxhe roro гта haxa, toto 
komo. Atxke, ketxkon hatà. 

25 Àrwonàmnàtokonye rma, nomokye hatà, toto. Mono 
manatxow ha, nyamoro ha, kekon hatà, àwyanye. Watxa ymo yaka 
anahryemetxhàyamotho rma, mono manatxowà, Khoryenkom màn yaw 
harha. Hananàhno yeryatxhe rma, kekon hatà. 

26 Ато ke totxownà hata, ahosno упуе ro komo, toh kom yakoro. Petru 
komo hyaka totxownà hatà. Omohtxok hatà, ketxkon hatà, àwyanye. 
Ahohsàrany mak nehxatxkon hatà, toseryehrà komo ke. Toto kom hona 
noseryehyatxkon hatà, àwyanye toh ke totahanàr kom hona. Omohtxok 
hata, ketxkon marma hata. Àro wyaro гта natxownà hata. 27 Horykomo 
komo hyaka natxownà hata, tosonytxaxemà ro komo hyaka. Akratakanye 
гта netxownà hata. 

Onà wyaro nkekon hatà, Khoryenkom màn yonye ro kom yohà ymo, 
àwyanye. 28 Txesusu yokarymahra ehtxok hampànà, кек haxa hawe amna, 
owyanye, kekon hata. Thenyehra mak noro mekarymetxow hata, toto 
komo wya, Xerusaryen hon komo wya. Omeroron komo rma oyonytxetxow 
hama. Txesusu yamoyathonyenhàr me amna hutwanàr xe manatxow hama, 
toto komo wya, kekon hatà, Khoryenkom màn yonye ro komo yohà ymo. 

29Ona wyaro haxa neyuhtxownà hata, Petru komo, Txesusu nànyaketxho 
ro komo. Khoryenkom haxa amna neyukyaha ha, ketxkon hatà. Toto me 
manatxhe, omnyamo. Khoryenkom haxa amna neyukyaha ha, ketxkon hatà. 
30 Txesusu nyakye, пого ha, Khoryenkomo. Khoryen heno komo horyenànho 
rma noro ha. Xaro Txesusu nyakye, ketxkon hatà, Petru komo. Omnyamo 
ryhe, noro màwayehkahetxoko. Wewe hona mamoyathohetxoko, ketxkon 
hata. 31 Khoryenkom haxa ryhe nanàmyak ha. Ehonomnà me xaxa neryak 
ha, thanaka, howehehra rma, ketxkon hatà. Kohkom me ryhe neryako. 
Konyhoryeny kom me xarha neryako, khokonye toseryewhokanàr horà, 
ketxkon hatà, Petru komo. Àro ke, onà wyaro nkehe, Khoryenkomo, kàwyanye. 
Ehsayewyana komo y, anar me harha ayanhànàthàyamo xenytxoko, ohokonye 
roseryewhokatxho me, kehe, kàwyanye, ketxkon hata. 32 Àro wyaro гта amna 
nhutwehe. Àro ke amna nekarymehe, owyanye, ketxkon hatà. Khoryenkom 
yokato ryhe nekarymahehe, amna wya. Noro rma nyakyako, Khoryenkomo, 
toyuknye ro komo yowan yaka, ketxkon hatà, Petru komo. 

33 Àro wyaro tàwyanye enytxatxhe rma, ewakhàra rma haxa 
nehxatxkon hatà, horykomo komo. Tetahatxe hxako, ketxkon hatà. 
Tetahatxe hxako. 

34Say, nasanamye hata, horykomo. Tosonytzazema ro komo kukuru 
rma mok nehzakon hata, noro ha. Farysewu rma mok nehzakon hata. 
Ayweronahyamano ynye ro me rma haxa nehxakon hata. Kamaryewu 
rma noro hatà. Ehonomnà me rma haxa noro yonyatxkon hatà, toto 
komo, omeroro. Noro rma, onà wyaro nkekon hatà, tkukuru komo wya. 
Moxamo tenampatakatxe htxero, kosonytxatxho menye, kekon hatà, 
Petru kom hoko. Àro ke nenampatakatxownà htxer hakahpa tà. 

35 Ona wyaro nkekon xarha tà, Kamaryewu, àwyanye, tosonytxaxemà ro komo 
wya. Horykomo komo y, Ehsayewyana komo y, kekon hatà. Ohxe mpàn ehtxoko, 
nyamoro hoko. Àsoke ryhe teryatxowà. Atxke txeryheranye tehtxe, kekon hata. 

36 Àsok hana nehxakon ha, Tewdas heno ha, kekon xarha tà, 
Kamaryewu. Ona wyaro nehxakon hama, noro heno. Amnyehra waha me 
nomokye hatà. Ehonomnà me nosonyhekonà rma haryhe tà, toto komo 
wya. Àro Ке, пого hyaka nohsamnohtxownà hata, toto komo. 400 kom 
hana àyakenon kom ha, kekon hatà, Kamaryewu. Waha me nomokyatxkon 
hatà. Noro heno yotahatxownà mak hatà, arymano ynye ro komo, kekon 
hatà. Akoron heno komo xarha, natakhahtàkatxownà hatà, omeroro. 
Waha mehra harha nehxatxkon hatà, kekon hatà, Kamaryewu. 

37 Amnye nyhe rma waha me rma rha nomokye hatà, anaro heno, 
Xuknas heno, Karyeryeya honotho rma, kekon xarha tà. Sesa komo wya, 
toto komo yakenonà kuknomantoko rma, nomokye hatà, noro heno. 
Toto komo yohamnohye hata, tàhyaka, kekon hata. Noro heno xarha 
yotahatxownà mak hatà, arymano ynye ro komo. Akoron heno komo 
xarha natakhahtàkatxownà hatà, omeroro, kekon hatà, Kamaryewu. 

38Anatoko nyamoro heno wyaro rma rha natxow hana, Petru komo. Àro 
ke, onà wyaro àkehe, owyanye, kekon xarha tà, horykomo komo wya. 
Etahahranye ehtxoko. Àto hak nahtxoko, kekon hatà. Onok yano me hana 
natxow ha, toto yano me hana, Khoryenkom yano me haxa hana. Toto yano 
me tehtokonye, nosomtatketxhe hampànà, Tewdas heno komo wyaro, Xuknas 
heno komo wyaro, kekon hatà. Ayano me rohranye rma nosomtatketxhe. 
39Khoryenkom yano me tehtokony haxa ryhe, osomtatkahra ro mak natxhe 
ha, kekon hatà. Emtatkahranye ro mak manatxhe ha. Àro ke, ohxe mpàn 
ehtxoko, nyamoro hoko. Arymanàr komo xe oyehtokonye rma, Khoryenkomo 
rma yarymanàr xe manatxow hana, kekon hatà, Kamaryewu. 

40 Hàà, yaworo màkehe, ketxkon hata, horykomo komo. Àro ke, 
Txesusu nànyaketxho ro komo yanyehtxownà harha tà. Nàhpokhotxownà 
marma hata, tanoto komo wya. Txesusu yokarymahra ehtxok Һатрапа, 
ketxkon hata. Àro wyaro tàwyanye katxhe гта, nànyahtxownà haxa hata. 

41 Àro ke totxownà hata, Txesusu nànyaketxho ro komo, horykomo 
komo hyaye. Teryehorye rma nehxatxkon hata. Ohxe konyatxow hama, 
Khoryenkomo, ketxkon hata. Ohxe konyatxow hama. Àro ke, Txesusu 
wyaro keryewhamnohpetxow hamà, àwyanye, ketxkon hatà. Kàwyanye 

Txesusu уокагутапаг ke ryhe, kxanomkahnohyatxhe, nyamoro ha, 
ketxkon hatà. Àro ke, teryehorye rma haxa nehxatxkon hatà. 

42 Atàknahra ro mak nehxatxkon hata. Emahona ro Txesusu yokarymetxkonà 
rma hatà. Kryestu me naha, Txesusu, ketxkonà rma hatà. Noro hoko rma, toto 
komo hananàhyatxkonà гта hata, Khoryenkom màn yawo, bàn kom yaw xarha. 


Nyah yokamnye ro komo wahanonkatxhàrà on ha. 


1Nehamyatxkonà гта hata, Txesusu mryenon komo. Xuknewyana 
komo rma mokyam nehxatxkon hakahpa tà. Ukukur komo, 

Kryekyana komo rwon yawo nehxatxkon hatà, Kryekyana komo yowto 
honotho me tesnàr komo ke. Ukukur komo xarha, Xuknewyana komo 
rwon yaw haxa nehxatxkon hatà. Omeroro rma nehamyatxkon hatà. 

Àtoko гта nàrwonatxkon hata, Kryekyana rwon yawon komo. Anar kom 
hoko, Xuknewyana rwon yawon kom hoko гта, nàrwonatxkon hata. АѕоК tawro 
hana. Emahona ro tokamxem me nehxakon hatà, ànyahrà komo, woràskomo 
komo wya, enyonkaxemo komo wya, ànyahpànàtho komo wya. Onà wyaro 
nketxkon mak hatà, Kryekyana rwon yawon komo. Tàmpàn me nay hamà, amna 
wya, amna wosàn komo wya, ketxkon hatà. Xuknewyana rwon yawon komo 
wya marma tàmsom me nay hama, ketxkon hata. Tàmsom me rma naha haryhe, 
atxke txko, amna wosàn komo wya, ketxkon hatà, Kryekyana rwon yawon komo. 

2Àro ke Txesusu mryenon komo yanyehtxownà hata, Petru komo, 12 komo гта. 
Ahyakanye nohsamnohtxownà hata, omeroro. Khoryenkomo rwonà yokarymanye 
ro те amna naha, ketxkon hata, Petru komo, àwyanye. Екагутапаг hoko roro 
tehxorye атпа naha. Nyah yokamnyàr hoko rorohra mak tehxorye атпа naha, 
ketxkon hatà. 3Àro ke, nyah yokamnye ro komo àwahanonkatxoko, rowtà komo y, 
ketxkon hatà. 7 me àwahanonkatxoko, okukur kom hoye, nyah yokamnye ro me 
harha ehtxoho menye. Onà wyaron komo ryhe àwahanonkatxoko. Ohxe natxhe 
moxamo katxho komo rma àwahanonkatxoko, ketxkon hatà. Ewan yawonye rma 
haxa naha, Khoryenkom yokato, katxho komo rma àwahanonkatxoko. Takàhso 
rma haxa natxhe katxho komo rma àwahanonkatxoko, ketxkon hatà, Petru 
komo. Àro wyaron komo amna neryatxhe, nyah yokamnye ro me harha, ketxkon 
hata. *^Amna ryhe, Khoryenkom yakoro amna rwonàmrà hoko гого атпа naha. 
Khoryenkomo rwonà уокагутапаг hoko roro хата атпа naha, ketxkon hata, 
Petru komo, 12 komo rma. 

5Àro wyaro tàwyanye enytxatxhe rma, àro wyar hamà ketxkon hatà, 
Txesusu mryenon komo, отегого. Ате rye гта nehxatxkon hata. Аго 
Ке wahanonkatxownà hata, 7 me. Estefaw wahanonkatxownà hata. 
Txesus hona rma haxa nenyakon hatà, noro ha. Ewan yawo rma haxa 
nehxakon hatà, Khoryenkom yokato. Feryepe xarha wahanonkatxownà 
hatà. Pàrokoru xarha, Nekanoh xarha, Temaw xarha, Pahmenas xarha, 
Nekoraw xarha wahanonkatxownà hata. Antxeyokeya honotho me 

nehzakon hata, Nekoraw. Kuknewyanahna rma, Khoryenkom hokon me 
harha ehxah me nehxakon hata, Xuknewyana komo wyaro mak hata. 

6 Nyamoro rma wahanonkatzowna hata. Nehtzowna hata, 12 komo hyaka, 
Txesusu nànyaketxho ro komo hyaka. Khoryenkom yakoro nàrwonàmtxownà 
hata, 12 komo, àhokonye. Tàrwonàmàtxhenye гта, tamor komo yetxownà 
hata, àhonanye, Khoryenkomo hyaka tatamohxemà ro me ehtxoho menye. 

7Khoryenkomo rwonà ryhe, tonytxaxem me гта haxa nehxakon 
hatà. Nehamyatxkonà rma haxa mak hatà, Txesusu yahosnyenhàyamo. 
Xerusaryen hon komo гта mokyam nehxatxkon hata. Khoryenkom màn 
yonye ro kukuru komo xarha nahohtxownà hata, thenyenohnà kom hata. 
Txesus hona harha nenyatxkon hatà. 


Àxanhàn komo wya Estefaw heno yahosàthàrà on ha. 


8 Estefawu ryhe, eryehokano yeryakon hata, thenyehra hata. 
Khoryenkomo newakryenàrà rma haxa kax mak nehxakon hatà. Tahoxet ke 
Khoryenkomo nakoronomanàrà rma haxa kax mak nehxakon hatà. Àro ke, 
noro yahoxetà yonyhekon hatà, toto komo wya, tàwya eryehokano ynyàr ke. 

9Àto nehxatxkon hata, Xuknewyana kukuru komo, Txesusu yahosnyehnà 
komo rma. Seryene hoye omohxemotho komo rma mokyam nehxatxkon 
hatà, Aryesantryeya hoye omohxemotho komo xarha, Seryeseya yamtar hoye 
omohxemotho komo xarha, Aaseya yamtar hoye omohxemotho komo xarha 
mokyam nehxatxkon hatà. Nyamoro yohsamnohtoho yosotà rma, onà wyaro 
katxho me nehxakon hatà. Toto komo yanoto rotho me natxhe, moxamo, on 
yawon komo, katxho me nehxakon hatà, nàmno ymo yosotà, ohsamnohtoho 
komo yosotà. Àro yaka tohsamnohsomà ro me nehxatxkon hata, nyamoro ha. 

10Ukukur komo гта natameryeketxkon hata, Estefaw yakoro. Ehonye 
rma haxa nàrwonakon mak hatà, noro, takàhso rma haxa tesnàr ke hatà, 
Khoryenkom yokato yano me rma haxa tàrwonàmrà ke hatà. Àro ke 
natàknanàhkatxownà hata, пого ha. 

п Аго ke, Estefaw wàràhyakany komo yanyehtxownà hata, nyamoro. 
Txenyeru yàmtxownà hata, àwyanye, Estefaw wàràhyakatxhetà гта hata. 
Ато Ке noro heno wàràhyakatxownà hata. Moyses heno wàràhyakeko, 
mosonà, атпа nenytxanàr me, ketxkonà гта haryhe tà, nyamoro ha, 
Estefaw heno hoko. Khoryenkom xarha wàràhyakeko, amna nenytxanàr me, 
ketxkonà rma haryhe tà. Àro wyaro Estefaw heno wàràhyakatxownà hata. 

12 Ато wyaro tàwyanye enytxatxhe гта, newakàhkahtxownà hata, toto 
komo, horykomo komo xarha, àyweronàhyamano ynye ro komo xarha. 
Estefaw heno hoko newakàhkahtxownà hata. Noro heno hoko kàtatxownà 
hatà. Txom, nahohtxownà hatà. Natxownà hatà, tosonytxaxemà ro komo 
hyaka. 13 Noro heno wàràhyakany komo xarha yatxownà hata. 

Yaworohra mak nekarymatxownà hatà, nyamoro ha. Khoryenkom màn 
wàràhyakehe, mosonà, ketxkonà rma haryhe tà, àhoko. Atàknahra ro mak 

naha ha. Wàràhyakehe гого mak ha. Kàyweronàhyamatxho kom xarha 
wàràhyakehe, ketxkonà гта haryhe tà. 14 Khoryenkom mànàtho yarymehe 
hampànà, Txesusu, Nasarye honotho, keknano ymo hxako, атпа nenytxanàr 
me, ketxkonà гта haryhe tà. Anar me harha kàyweronàhyametxhe 
hampànà, Txesusu, keknano ymo hxako. Moyses heno nmenhotho yawo 
rohra harha kàyweronàhyametxhe hampànà, keknano ymo hxako, ketxkonà 
rma haryhe tà, nyamoro ha, Estefaw heno wàràhyakany komo. 

15Noro heno yonytxehketxkon hata, horykomo komo, tosonytxaxemà ro 
komo rma, omeroro. Empatarà rma, anar me harha nexey hatà, ànenyàr 
kom me. Kahe yawono wyaro ohxe rma haxa nexey hatà, ànenyàr kom me. 


Estefawu wya Akmaraw heno komo yokarymatxhàrà on ha. 


7 1Onà wyaro nkekon hatà, Khoryenkom màn yonye ro komo yohà 
ymo, Estefaw heno wya. Yaworohra katà nkatxowà, moxamo, ohoko, 
kekon hata. Yaworohra kata nkatxowà, ohoko. 

2O0nà wyaro haxa neyukye hata, пого heno. Rokukur komo y, Xuknewyana 
horyen komo y, uro enytxatxoko, kekon heno hatà. Uro enytxatxoko. 
Amnyehra nosonyhoy hatà, Khoryenkomo, Akmaraw heno wya, kekon 
heno hata. Ehonomnà xaxa гта nosonyhoy hata, khoryen heno komo 
wya. Mesopotamya yamtar ho rma hak nehxakon hatà, noro heno, kekon 
hatà, Estefaw heno. Aran hona àtohra rma hak nehxakon heno hatà. Àtoko 
rma nosonyhoy hatà, Khoryenkomo, noro heno wya, kekon heno hatà. 
3O0yowtothàr hoye àtoko, kekon hata, àwya. Okukuthuyamo ànomtxoko, tano. 
Ototxhe гта, oyowto wenyhehe, owya. Апа àtoko, kekon hata, Khoryenkomo, 
noro heno wya, kekon hatà, Estefaw heno, horykomo komo wya. 

^Àro ke toy hatà, Akmaraw heno. Towtothàr hoye toy hatà, Kawtew komo 
yukryekan hoye rma hatà, kekon heno hatà. Aran hona toy hatà. Àto nehxakon 
heno htxer hakahpa tà. Tàyàm репо wayhàtxhe, toy xarha tà. Khoryenkomo 
nekye hatà, Aran hoye. Xaro nekye hatà, kyukryekan kom hona, kekon 
hata, Estefaw heno. »Noro heno yowto me tàmpàra гта hak nehxakon hata, 
Khoryenkomo. Atxke txko tàmpàra ro mak nehxakon hatà, àwya, kekon heno 
hata. Ona wyaro haxa nkekon hata. Amnye on wàmyaha xaxa hampànà, oyowto 
me, kekon hatà, Khoryenkomo, noro heno wya. Oyohamàthàyamo wya ryhe 
wàmyaha xaxa Һатрапа, kekon hata. Ahokhura rma hak Akmaraw yehtoko 
ryhe, àro wyaro nkekon hatà, Khoryenkomo, àwya, kekon hatà, Estefaw heno. 

6Опа wyaro nkekon хаг tà, Khoryenkomo, пого heno wya. Amnye 
tetxhe hampànà, oyohamàthàyamo, anaryana komo yukryekan hona, kekon 
hatà. Àto mexe rma haxa natxhe hampànà. Anaro ro ymo hxak omnyamo 
katxho me natxhe hampànà, àton komo wya. Nyamoro гта nanotometxhe 
xaxa mak hampànà, ehemahnà ro me, kekon hata. Neryewhamnohyatxhe 
xaxa mak hampànà. Àto rma 400 me txemnyehàntetxhe xaxa mak hampànà, 
oyohamáàthàyamo, kekon hata, Khoryenkomo, Akmaraw heno wya, kekon 

hata, Estefaw heno. 7Aton heno komo rma wanahnohyatzhe hampana. 
Anotomanyenhàyam heno rma wanàhnohyatxhe hampana, kekon hata, 
Khoryenkomo, Akmaraw heno wya. Àro wyaro rowya anàhnohàtxhenye rma, 
uyukryekan kom hoye wekyatxhe hampànà, oyohamàthàyamo. Karo harha 
nomokyatxhe hampànà, kekon hata. Tan harha rowakryetxhe xaxa hampànà, 
kekon hatà, Khoryenkomo, Akmaraw heno wya, kekon hatà, Estefaw heno, 
horykomo komo wya. 

8Atanyyokohotxoko, romryenon me oyehutwamohsotho menye, kekon xarha 
tà, Khoryenkomo, noro heno wya. Amnye nenuruy hatà, Esake, Akmaraw muru 
rma. Àro ke, 8 me enmahàtxhe rma, buru yanyyokoy hatà, Akmaraw heno. 
Amnye nenuruy hata, Xako, Esake тиги гта. Amnye nenutxownà hata, Xako 
muru komo, 12 komo rma, khoryen heno komo rma, kekon hatà, Estefaw heno. 


Estefawu wya Xose heno komo yokarymatxhàrà on ha. 


9Onà wyaro nkekon xarha tà, Estefaw heno, horykomo komo wya. 
Natakuyatxkon hatà, Xako muru heno komo, towàt heno kom hoko, Xose 
heno hoko гта. Аго Ке noro heno yàmtxownà hata, anar komo wya, 
txenyeru hona. Anoto kom me nàmtxownà hata, àwyanye. Nyamoro гта 
natxownà hata, Exet yamtar hona. Noro heno hyawo roro mak nehxakon 
hatà, Khoryenkomo, kekon hatà, Estefaw heno. 19 Nukrunhoy haxa hatà, 
eryewhamnohnyenhàyam hona. Ohxe tonyxem me harha neryey hatà. 
Takàhso tonyxem me harha neryey hatà. Àro wyaro ohxe harha nenyakon 
hatà, Faryo, Exetyana kayaryet komo. Àro ke, ehonomnà me neryey hatà. 
Exet yamtar hon komo yoh me neryey hatà. Bàn yawon komo yoh me xarha 
neryey hatà, Faryo heno, kekon hatà, Estefaw heno, horykomo komo wya. 

11 Amnye ànyahpàra harha nehxatxkon hata, Exet yamtar hon heno komo, 
Kanan yamtar hon heno komo xarha. Thenyehra rma haxa neryewhamyatxkon 
hata, ànyahpàra tesnàr komo ke hata. Anyahpàra гта rha nehxatxkon hata, 
khoryen heno komo xarha, Xako heno komo rma, kekon hatà, Estefaw heno, 
horykomo komo wya. 12Amnye Exet yamtar hon komo yokaytà yonytxay hatà, 
Xako heno. Tànyahke rma natxow hatà, katxho rma yonytxay hatà. Àro ke, 
buru komo nyakye hatà, noro heno. Khoryen heno komo rma nyakye hatà, Exet 
yamtar hona. Àro ma àtonàr komo rma àro hatà, kekon hatà, Estefaw heno. 

13Taa. Nànyahtxownà xarha tà. Asako ro totxownà hatà. Àtoko rma 
nehutwamohsoy hatà, Xose heno, àwyanye, towàt heno komo wya. Noro 
rye kàwyamo, kekon hatà, àwyanye. Tàyanan komo rma hutwamohsoy 
xarha tà, Faryo heno wya, kekon hatà, Estefaw heno, horykomo komo 
wya. 14Tàyàm xarha yanyekhoy hatà. Xako heno rma yanyekhoy hatà. 
Tkukuthuyam heno xarha yanyekhoy hata, tàhyaka. 75 me nehxatxkon 
hatà, àyakenon komo, kekon hatà, Estefaw heno. 

15Àro ke toy hatà, Xako heno, Exet yamtar hona. Àto rma wayehye 
hatà. Àto rma rha wayehtxownà hata, khoryen heno komo xarha, kekon 

hata, Estefaw heno. 16 Атппуе, nyamoro heno yotxhotho yohtxownà hata, 
Xoswe heno komo, Капап yamtar hona. Seken hona ryhe natxownà hata. 
Ао nenamtxownà hata, onamno ytxoho ro yaka, toh yowtarà гта yaka. 
Akmaraw heno katxhotho rma àro hatà, onamno ytxoho ro. Nehekatày hatà, 
noro heno, txenyeru hona. Emoh heno murunho komo wya nehekatày hatà, 
Seken hon heno komo wya, kekon hatà, Estefaw heno, horykomo komo wya. 


Estefawu wya Moyses heno komo yokarymatxhàrà on ha. 


17Onà wyaro nkekon xarha tà, Estefaw heno, horykomo komo wya. Exet 
yamtar ho rma nehamyatxkon hatà, toto heno komo, khoryen heno komo 
rma. Wekyatxhe hampànà kanyenhàr me mak nehxakon hatà, Khoryenkomo, 
Akmaraw heno wya. Aro wyaro katxhàrànhàr yawo ro ehtxoho komo hahnok 
nehxakon hatà, kekon hatà, Estefaw heno. 18Àtoko rma Exetyana komo 
kayaryet me nehxakon hatà, anaro. Noro ryhe, Xose heno yexetxhàrànhàrà 
hutwahra nehxakon hata, kekon hata, Estefaw heno. 19 Кһогуеп heno 
komo yonkuhtoy hatà, noro heno, eryewhamnohrà kom horà. Bàryekomo 
komo txko xenyhotxoko, amna wya, kekon heno hatà, àwyanye, tàwya 
àwayehkanàr kom horà, kekon hatà, Estefaw heno, horykomo komo wya. 

20 Àtoko гта nenuruy hata, Moyses heno. Ohxe Khoryenkomo nenyàr me 
nehxakon hata, пого mryenà txko. Tàyàm màn yawo nehxakonà htxer hakahpa 
tà. Ато yawo rma horymamnohyakonà htxer hakahpa tà, àyonà. 3 me nuno 
yonatkay hata, ato, kekon hata, Estefaw heno. 21 Amnye, bàn yaye nenampatakay 
haxa hata, àyonà. Àtoko rma nenyey hata, Faryo yomsàrà. Bàn yaka narày hata, 
noro ha. Tàmryer me harha horymamnohye hatà, kekon hatà, Estefaw heno. 

22 Moyses heno yompamnohtxownà hata, Exetyana komo, takàhsom 
komo rma, tàwyaronye rma rha takàhso ehtxoho me. Àro ke, Exetyana 
komo yompamnohnye ro me harha nehxakon hata, пого heno. Такаһѕот 
xaxa kaz mak nehxakon hata. Ehonomnà me rma haxa nehxakon hata, 
Exetyana kom waw hatà, kekon hatà, Estefaw heno, horykomo komo wya. 

2340 me àtxemnyehàntaxah me tehtoko, tkukuru komo yonyàr xe nehxakon 
hatà, Moyses heno. Ehsayewyana komo rma yonyàr xe nehxakon heno hatà. 
Rokukuru komo yonyxe àten hamà, kekon heno hatà, tàhnawo, kekon hatà, 
Estefaw heno. Аго ke toy heno hata, àhyakanye. 24Àhyawonye ehtoko rma, toto 
yeryewhamnohye hatà, Exetyana. Ehsayewyanatho rma yeryewhamnohye hatà, 
Moyses nenyàr me hata. Ато ke, teryewhamnohsomà гта kurunhoy hata, Moyses 
heno. Nehenàhye hatà. Exetyana heno yotahay hatà, kekon hatà, Estefaw heno, 
horykomo komo wya. 25Опа wyaro nehutwekonà rma haryhe tà, пого heno. 
Khoryenkomo konampatakahetxow hamà, Moysesà wya, ketxow hamà, rokukuru 
komo, kekonà rma haryhe tà, tàwya rma. Àro wyaro kahra mak nehxatxkon hatà, 
nyamoro heno, Ehsayewyana heno komo, kekon hatà, Estefaw heno. 

26 Enmahàtxhe, toy xarha tà, Moyses heno, tkukuru komo hyaka. 
Nosoyatxkon hatà, asakon komo, Ehsayewyana komo. Oseryewhokanàr 

komo ze nehxakon hata, Moyses heno. Hoymo komo y, kekon heno hata, 
àwyanye. Noro rye me manatxhe, omnyamo. Àsok tawro motwàràhyaketxow 
harha, kekon heno hatà, àwyanye, kekon hatà, Estefaw heno. 27 Onà wyaro 
haxa neyukye hatà, anaro. Tkukuthuru wàràhyakanyenhàrà rma mok 
nehxakon hatà. Noro rma, Moyses heno taymay hatà. Onok yano me amna 
màhananàhyan harha, kekon hata, àwya. Onok yano me атпа yoh me 
manaye. Атпа yoh mehra haxa we manaha ha, kekon hata. 28 Огоке Exetyana 
heno metaheko. Àro wyaro rma rha rotahanàr xe manay hama, kekon hata, 
noro, Moyses heno wya, kekon hatà, Estefaw heno, horykomo komo wya. 

29 Àro wyaro tàwya enytxatxhe гта, noseryehyakon hata, Moyses heno, 
Faryo hona. Àro ke nekahtàmye hatà. Mekneyan yamtar hona toy hatà. 
Àto anar komo hyawo гого nehxakon hata. Àto гта nenutxownà hata, 
umuru komo, asako, kekon hatà, Estefaw heno. 

3040 me txemnyehàntay hatà, Moyses heno, Mekneyan yamtar ho. 40 me 
àtxemnyehàntatxhe rma, nosonyhoy hatà, kahe yawono, Khoryenkom yanoto, 
пого heno wya. Ahehnawo nehxakon heno hata. Senay yàhàn mahotur ho 
rma nehxakon heno hatà. Ewekhàr yohà yonyey hatà. Natakyakonà wyaro 
hatà. Weheto wawo rma nosonyhoy hatà, kahe yawono, noro heno wya, 
kekon hata, Estefaw heno, horykomo komo wya. 31 Tawya xenyetoko гта, 
noseryehokekon hatà, Moyses heno. Hahnohtàkay hatà, ohxe xenyàr horà. 
Àtoko rma, Kohkomo rwonà yonytxay hatà, kekon hatà, Estefaw heno. 

32Khoryenkomo uro ha, kekon hatà, àwya. Rohoko nehxatxkonà, ohoryen 
heno komo, Akmaraw heno komo, Esake heno xarha, Xako heno xarha. 
Noro rma uro, kekon hatà. Nàràrànakon hatà, Moyses heno, oseryehrà 
hatà. Àro ke osompothàra nehxakon hatà, kekon hatà, Estefaw heno. 
33Ohrorà womunu àwakako, kekon hatà, Kohkomo, àwya. Ohrorà womunu 
àwakako, royukryekan ho oyesnàr ke. Enyhoru ro me naha, onà, yukryeka, 
tan ryesnàr ke. Àro ke, ohrorà womunu àwakako, kekon hatà, Kohkomo, 
Moyses heno wya, kekon hatà, Estefaw heno, horykomo komo wya. 

34Romryenon komo wenyaha haryhe, kekon xarha tà, àwya. Exet yamtar ho 
teryewhamnohsom me rma haxa natxhe, kekon hatà. Ekrawanàr komo xarha 
wenytxehe. Àro ke xaro komokno, enampatakahosonye, owya, kekon hatà. 
Atok hampana, omoro. Dyakyaha hampana, Ezet yamtar hona, kekon hata, 
Kohkomo, Moyses heno wya, kekon hata, Estefaw heno, horykomo komo wya. 

35 Мого heno гта zanomkahnohnyenhar me nehxatxkon hata, Ehsayewyana 
heno komo. Noro heno hoko rma, onok yano me amna màhananàhyan 
harha, kanyenhàr me nehxatxkon hatà. Onok yano me amna yoh me 
manaye, kanyenhàr me rma nehxatxkon hatà. Noro heno rma nyakye 
hatà, Khoryenkomo, kekon hatà, Estefaw heno. Eh kom me nànyakye hatà. 
Enampatakany kom me nànyakye hatà. Nànyakhoy hatà, tanoto wya, kahe 
yawono wya, ewekhàr yoh wawo osonyhosaho wya, kekon hatà, Estefaw heno. 
36Noro heno гта nenampatakatxownà hata, Exet yamtar hoye. Exet ho гта 

hak tehtoko, eryehokano yeryakon hatà. Khoryenkom yahoxetà rma yonyhekon 
hatà, Exetyana komo wya, kekon heno hatà. Àro wyaro rma rha eryehokano 
yeryey xarha tà, tuna ymo hoko, tuna tutxuryemà onà katxho hoko rma. Àro 
wyaro rma rha eryehokano yeryakon xarha tà, ahehnawo. Àto rma 40 me 
txemnyehàntatxownà hata, kekon hata, Estefaw heno, horykomo komo wya. 
37Noro heno ryhe, Moyses heno rma, onà wyaro nkekon hatà, 
Ehsayewyana heno komo wya. Amnye, tàrwonà yokarymanye ro 
haxa nyakyan hatà, Khoryenkomo, kekon heno hatà, àwyanye. 
Oyohamàthàyamo kukuru me гта nay hata, ànànyaknyàrà, kekon heno 
hatà. Tàwya ronyaketxhàrà wyaro, noro nyakyaha hampànà, ohyakanye, 
kekon hatà, Moyses heno, àwyanye, kekon hatà, Estefaw heno. 
38Noro heno ryhe, ahehnaha tàtosom kom yakoro nehxakon hatà, 
tohsamnohsomà ro kom yakoro гта, khoryen heno kom yakoro гта, kekon 
hatà, Estefaw heno. Noro heno hyawo nehxakon xarha tà, kahe yawono. Noro 
rma nàrwonàmye hatà, akoro, Senay yàhàn ho ehtok hatà. Kahe yawono 
rwonà rma yonytxay hatà, Moyses heno. Khoryenkomo nhutwamohsotho 
rma yonytxay hatà. Karyhe kehtxoho komo rma yonytxay hatà, tàwya 
kàyweronàhyamatxho menye, kekon hatà, Estefaw heno, horykomo komo wya. 
39Noro heno yoyukhura mak nehxatxkon hatà, khoryen heno komo. 
Xanomkahnohtxownà hata. Exet yamtar hona harha tàtonàr komo xe 
nehxatxkon haryhe tà, tàhnawonye, kekon hata, Estefaw heno. 4?Khoryenkom 
kuknonà akàhtoko, dewakryenàr komo, ketxkon hatà, Aron heno wya. 
Anakàhtothàr hak katxowà, ahehnaha, ketxkon hata, àwya. Ehxera harha 
nay hamà, Moyses heno. Exet yamtar hoye konampatakanyenhàyam heno 
rma nosomtatkek hama, ketxkon hata, àwya. Eten kom noro heno yohoryako. 
Uhutwahra tehxatxow hamà, ketxkon hatà, nyamoro heno, Aron heno wya, 
kekon hatà, Estefaw heno, horykomo komo wya. ^1 Моко тта, faka mxekrà 
kuknona yakahtotzowna hata. Tànakàhtothàyamo wya toknàthàyamo 
yamtzowna hata. Tànharaxkatxhàyamo гта yamtzowna hata, faka mxekrà 
kuknona wya, Khoryenkomo yowakryetxho wyaro mak ha. Tanakahtothayam 
hoko rma, neryehotetxkon hatà, kekon hatà, Estefaw heno. 
42Khoryenkomo ryhe, anar me harha nehutway hata, tàmryenon 
heno kom hoko. Nahtxoko hxak hakahpa, kekon hatà, thokohra harha 
esnàr komo ke. Nahtxoko hxak hakahpa. Xeryko heno hok hak nahtxok 
harha. Xeryko heno yowakryeny me hak nahtxok harha, kekon hatà, 
Khoryenkomo, nyamoro heno hoko, kekon hatà, Estefaw heno. Àro hoko 
rma nmenhotxownà hatà, Khoryenkomo rwonà yokarymanye ro heno komo. 
Khoryenkom karyehtan yawo rma, onà wyaro nkehe, ànmenhothàyamo. 
Ehsayewyana komo y, 40 me otxemnyehàntatxownà, ahehnawo. Àto 
rma oyehtokonye, owoknàthàyamo màmyatxkonà rma haryhe, 
rowya. Onharaxkatxhàyamo rma màmyatxkonà. Rowakryehra 
mak mehxatxkonà. 43 Апаго hok haxa mehxatxkonà. Ohoryenà ro 

kom me harha nehxakonà, Moroke kuknona, onewakryenàr komo 
гта. Noro mana гта maryatxkonà, ayakoronye. Henfan xarha, 
ohoryenà ro kom me rma rha nehxakonà. Noro kuknon hoko rma 
mehxatxkonà. Xeryko hoko rma mehxatxkonà. Xeryko kuknonà rma 
makàhtotxownà, àhok oyehtxoho menye. Àro ke kanàhnohyatxhe 
hampànà. Oyowtothàyam hoye karhetxhe Һатрапа, anar komo wya. 
Bakmeronya yamtar hona karhetxhe hampànà, àwyanye. 

Ато wyaro гта nmenhotxownà hata, Khoryenkomo rwonà yokarymanye 

ro heno komo, kekon hatà, Estefaw heno, horykomo komo wya. 


Estefawu wya Khoryenkom mànàtho yokarymatxhàrà on ha. 


4^Onà wyaro nkekon xarha tà, Estefaw heno, horykomo komo 
wya. Ahehnawo rma khoryen heno komo yehtoko, àto nehxakon hatà, 
Khoryenkom mana, àwawonye, kekon heno hata. Okno hutxhothonhàrà rma 
àro hatà. Àro yawo rma nehxakon hatà, tohu ymo, Khoryenkomo nmenhotho 
rma, àwya kàyweronàhyamatxho komo rma. Bànà ytxoho hutwamohsoy hatà, 
Khoryenkomo, Moyses heno wya. Ronhutwamohsotho yawo ro meryatxhe ha, 
kekon hatà, noro heno wya, kekon hatà, Estefaw heno. 

45 Àrotho rma yohtxownà hata, khoryen heno komo, Xoswe heno komo. 
Капап yamtar hona Khoryenkom mànàtho yohtxownà hata. Капап yamtar 
hona tahatakatxhenye гта, апагуапа heno komo yarymatxownà hata, 
kekon heno hata. Uyukryekanàthàyamo yahohtxownà hata, tuyukryekan 
kom me harha. Khoryenkomo ryhe narymahotxownà hata, khoryen heno 
komo wya. Àto harha nehxakon hata, Khoryenkom mànàtho. Акауагуеѓ 
kom me harha Dafe heno yehtoko, àto rma hak nehxakon hatà, Khoryenkom 
mànàtho, okno hutxhothonhàrà гта, kekon hata, Estefaw heno. 

46 КҺогуепкото newakryenàr me nehxakon hata, Dafe heno. Àro ke, 
onà wyaro nàrwonàmye hatà, Khoryenkom yakoro. Apa y, amna horyenà 
omoro ha. Xako heno komo horyenànho ryhe omoro ha, kekon heno hatà. 
Omàn yenyàr xe wehxaha. Omàn txeryhoko, rowya, kekon hatà, Dafe 
heno, Khoryenkomo wya, kekon hatà, Estefaw heno, horykomo komo wya. 
47 Dafe henohnà haxa ryhe neryey hata. Saromaw heno haxa ryhe, пегуеу 
hatà. Khoryenkom màn yeryey hatà, Dafe heno murunho, kekon heno hatà. 

48 Nàmno yawohra mak naha ha, Khoryenkomo. Omeroron kom 
yohono rma haxa kax mak naha ha, noro ha, kekon hatà, Estefaw heno. 
Toto nyeryetxho yawohra ro mak naha ha. Àro hoko rma, onà wyaro 
nmenhoy hatà, Khoryenkomo rwonà yokarymanye ro heno. 

49 Kahe yoho rma haxa wehxaha, uro ha, kehe, Kohkomo. Yukryeka 

xarha, rosnaka rma haxa naha. Onyeryetxhàyamo yawon me 
kat wehxano. Àro yawo rma katà katakryeno, àhokaxe, kehe, 
Kohkomo. 50 Akàhtono ynyenhàr mehra kat wehxano. Omeroro 
гта wakàhtotàhkaye, kehe, Kohkomo. 

Àro wyaro rma nkehe, àmenhosahonhàrà, kekon hatà, Estefaw heno, 
horykomo komo wya. 


Ohoryen heno komo wyaro atxke manatxhe katxhàrà on ha. 


51 Ona wyaro nkekon xarha tà, Estefaw heno, horykomo komo wya. 
Omnyamo ryhe, Khoryenkomo yanweknye ro me manatxhe ha, kekon 
heno hatà, àwyanye. Khoryenkomo mryenonàhnà wyaro atxke manatxhe, 
ohnawonye, atanyyokohnà komo wyaro mak ha. Noro rwonà yonytxahra 
ro mak manatxhe ha, kekon heno hatà. Noro yokato manwekyatxhe roro 
mak ha. Ohoryen heno komo wyaro atxke manatxhe, omnyam xarha, 
kekon hatà, Estefaw heno, horykomo komo wya. 

52Khoryenkomo rwonà yokarymanye ro heno komo 
yeryewhamnohyatxkon hatà, ohoryen heno komo. Eryewhamnohpàrany 
kat nehxatxkonà, owyanye, kekon heno hatà, àwyanye. Amnye nomokyaha 
hampànà, enyhoru xaxa, kanye ro heno komo гта yotahatxownà hata. 
Omnyamo ryhe, enyhoru xaxa rma mahohsotxownà, anhà komo wya. 
Mamoyathohotxownà хата, àwyanye, kekon hata, Estefaw heno. 

53Kahe yawon komo ryhe, Khoryenkom yanoto komo rma, 
kàyweronàhyamahotxownà hatà, Moyses heno wya. Omnyamo rma, 
пого heno nàyweronàhyamatxho me manatxhe. Аго yawo rohra mak 
manatxhe ha, kekon hatà, Estefaw heno, horykomo komo wya. 


Toh ke Estefaw heno yotahatxhàrà on ha. 


54 Àro wyaro tàwyanye enytxatxhe гта, ewakhàra гта haxa nehxatxkon 
hatà, horykomo komo, tosonytxaxemà ro komo rma. Estefaw heno hoko 
newakàhkahtxownà hata. Nàyotàtànhamtxownà hata, ewakàhkahrà komo. 

55Noro heno yowan yawo rma haxa nehxakon hatà, Khoryenkom yokato. 
Kakoso nosompotày hatà. Khoryenkomo yawasànà ymo yonyey hatà. Txesus 
xarha yonyey hatà. Thataw nexey hatà, Txesusu, Khoryenkom hanawo, 
howehehra, ehonomnà me хаха mak ha. »6Natahurmakano, kahe, ronenyàr 
me, kekon hatà, Estefaw heno. Toto me Enusaho mok hamà. Ehonomnà me 
xaxa, thataw naha, Khoryenkom hanawo, howehehra, kekon heno hatà. 

57Kowontatxownà mak hatà, horykomo komo, teryewrye ro hatà. Duk, 
nehanahutxownà xarha tà. Estefaw heno hoko kàtatxownà hata, nyamoro 
rye rma. 58Tok хегуегуегуегуе, natxownà hata, owto ymo hoye. Fuhto, 
narymatxownà hata, yukryeka hona. Toh ke netahatxownà hata, fom txhàe, 
fom txhàe, fom txhàe. Noro heno wàràhyakanyenhàyamo htxero netahatxownà 
hata, toh ke. Àro ke, thonon komo wakatxownà hata. Xuway, fuh txow, 
netxownà hatà, yukryeka hona. Toto hrorà màtkoso rma netxownà hatà. Sawru 
rma noro hatà. 30 me àtxemnyehàntaxaho rma mok nehxakon hatà. 

59 Àwyanye toh ke totahantoko rma, nàrwonàmye hatà, Estefaw heno, 
Kohkom yakoro. Txesusu y, rohà y, rokato ahosko. Ohyaw hak nahko, rokato, 

kekon heno hata. 60 Dyerye, tosoknar ho neryewtay heno hata. Nàrwonàmye 
heno хаша tà, teryewrye ro. Rohà y, moxam yanhànàtho hoko oseryewhokako, 
kekon heno hatà. Àwyanye rotahatxhàràtho yehenàhpàra exko, kekon heno 
hatà. Àro wyaro tàwya katxhe rma, wayehye hatà, Estefaw heno. 


Sawru wya Txesusu mryenonàtho komo yeryewhamnohàthàrà on ha. 


8 L2Estefaw heno wayehrà xan me nehxakon hatà, Sawru. 
Taa. Estefaw heno yonamtxownà hata, Txesusu mryenon kukuru komo, 
enyhoru komo rma. Thenyehra rma haxa nàratetxkon hatà, noro heno hnànà. 
Noro heno wayhàtxhe rma, teryewhamnohsom me rma haxa nehxatxkon hata, 
Txesusu mryenonàtho komo, Xerusaryen hon komo rma. Àro ke, Xerusaryen 
hoye nekahtàmyatxkon hata. Xukneya yamtar horye natakhahtxownà hata, 
anar komo. Samarya yamtar horye natakhahtxownà hata, anar komo. Txesusu 
nànyaketxho ro kom marma ryhe, noknomtxownà hata, Xerusaryen ho гта. 
3Sawru ryhe, Txesusu mryenonàtho komo yeryewhamnohyakon hatà. 
Ahohsonye nowomyakon hatà, àmàn kom yaka, anaro rha màn kom yaka. Kàrà 
heno komo hpexekyakon hatà. Woràskomo heno komo xarha hpexekyakon 
hatà. Watxa ymo yaka naryatxkon hatà. Dam, nahryemyatxkon hatà. 


Samaryayana komo wya Txesusu yahosàthàrà on ha. 


^Atakhahxemo komo ryhe, Txesusu mryenon komo гта, Khoryenkomo 
rwonà yokarymetxkon hatà, tàtonàr kom me rma hatà. 
5Taa. Owto hona toy hatà, Feryepe. Samarya yamtar hono rma mon nehxakon 
hatà, owto. Kryestu me Txesusu yokarymay hatà, àton komo wya. Khoryenkomo 
nànyaketxho me гта Txesusu yokarymay hata, àwyanye. 6 Nenytxetxkon hata, 
toto komo, thenyenohnà komo. Khoryenkom yahoxetà yonyatxkon xarha tà. 
Anaro rha eryehokano ytxoho yonyatxkon hatà, Feryepe wya. Àro ke, noro rwonà 
yahohtxownà hata, omeroro, tàhnawonye. Ame гуе rma haxa nehxatxkon hata. 
7Onà wyaro ryhe eryehokano yeryakon hatà, noro. Worokyamo 
komo yowyakon hatà, toto komo hyaye. Thenyehra nehxatxkon hatà, 
worokyamo yohàtho komo. Toto komo hyaye totownàtokonye, teryewrye 
ro kowontetxkon hatà, worokyamo komo. Amusnaxahotho komo xarha 
yonyhoryekon hata, Feryepe. Ahrohnàtho komo xarha yonyhoryekon hata. 
8Àro ke, teryehorye rma haxa nehxatxkon hatà, àton komo, owto hon komo. 
9Àto nehxakon hatà, toto. Semawu rma noro hatà. Yaskomo rma mok 
nehxakon hatà. Eryehokano ynye ro rma mok nehxakon hatà, àto, owto ho. 
Ehonomnà xaxa uro ha kanye ro гта mok nehxakon xarha tà. Noro hoko 
rma, noseryehoketxkon hatà, Samaryayana komo, Feryepe yomokhàra ro 
rma haka. Koo, ehonomnà xaxa moson hama, kanye rotho me nehxatxkon 
hata, Semaw hoko. 10 Noro yonytxanye rotho me nehxatxkon hata, omeroron 
komo. Bàryekomo komo rma, horykomo komo xarha, omeroro, ohxe rma haxa 
enytxanye rotho me nehxatxkon hakahpa haryhe tà. Khoryenkom yahoxet yano 

me, ehonomnà me xaxa nay hama, mosonà, kanye rotho me nehxatxkonà гта 
haryhe tà, Semaw hoko. 11 Mexe гта haxa neryehoketxkon hakahpa haryhe tà, 
noro ha. Àro ke, noro yonytxanye rotho me nehxatxkon hatà, toto komo. 

12 Feryepe rwonà yonytxatxownà harha tà. Arwo yonyhorunu 
yokarymekon hatà, Feryepe, àwyanye. Àsok hana kàkayaryet kom me nay 
ha, Khoryenkom ha. Àro rma yokarymekon hatà. Txesusu Kryestu rma 
yokarymekon hata, àwyanye. Àro wyaro hama ketxkon hata. Tuna kwaka 
nataymompotxownà xarha tà, kàrkomo komo, woràskomo komo xarha. 

13Semaw xarha, tàwya Feryepe rwonà yonytxatxhe rma, àro wyaro 
hamà kekon hatà. Yaskomotho rma, àro wyaro hamà kekon hatà. Tuna 
kwaka nataymompoy xarha tà. Tataymomàtxhe гта, Feryepe yakoro 
tekonà htxer hakahpa tà. Eryehokano yeryakonà rma hatà, Feryepe. 
Khoryenkom yahoxetà yonyhekon hatà, toto komo wya. Omeroro rma 
nenyakon hatà, Semawu. Àro ke noseryehokekon hatà. 

14Taa. Xerusaryen ho rma nehxatxkon hatà, Petru komo, Txesusu nànyaketxho 
ro komo. Samarya yamtar hon komo yokaytà yonytxatxownà hata. Khoryenkomo 
rwonà yahohsatxok hata, Samarya hon komo, katxho гта yonytxatxownà hata. 
Ато ke Petru nyahtxownà hata, Samarya hona. Xowaw xarha nyahtxownà hata. 

15 Àro ke totxownà hata, Petru komo, Xowaw xarha. Nahatakatxownà hata, 
owto hona. Khoryenkom yakoro nàrwonàmtxownà hata, àton kom hoko, Txesusu 
yahosnyenhàyam hoko rma. Apa y, oyokato ànyahko, moxam hona, ketxkon 
hatà. 16 Àsok tawro hana. Omokhàra rma hak nehxakon hatà, Khoryenkom 
yokato, àhonanye. Ataymomsah me marma nehxatxkon hatà, Txesusu mryenon 
harha uro ha tawro me, Kohkomo mryenon harha uro ha tawro me. Àro ke, 

Apa y, oyokato ànyahko, moxam hona, ketxkon hatà, Petru komo, àhokonye. 
17Khoryenkom yakoro tàrwonàmátxhenye гта, tamor komo yetxownà hata, 
àhonanye. Àtoko гта nomokye hata, Khoryenkom yokato, àhonanye. 

18 Nenyey hata, Semawu, yaskomotho. Àsok natxow haryhe, kekon hata, tàwya 
rma. Àsok natxow haryhe. Toto kom hona tamor komo yetxow haryhe, moxamo, 
Txesusu nànyaketxho ro komo. Àhonanye nomokno hamà, Khoryenkom yokato, 
àwyanye tamor komo yenyàr ke hamà, kekon hatà, Semawu, tàwya rma. Àro ke 
txenyeru yàmyakon haryhe tà, Petru komo wya. 1?Otxenyerun komo wàmyaha, 
owyanye Khoryenkom yokato yoh me ryetxoho me, kekon hatà, àwyanye. Toto 
kom hona ramor yenyàr xe wehxaha, àhonanye Khoryenkom yokato yomohtoho 
me. Àro ke, Khoryenkom yokato yoh me uro txetxoko, kekon hatà, Semawu. 

200nà wyaro haxa neyukye hata, Petru. Ayanàhnohyaha hampànà, 
Khoryenkomo, kekon hatà. Otxenyerunuthur heno yanàhnohyaha hampànà. 
Ошого heno xarha ayanàhnohyaha hampànà, atxke oyehutwanàr ke, 
Khoryenkomo nàmàtho hak wehemaxe, rotxenyerun Ке, tawro ke, owya. 
Khoryenkomo nàmàtho yehemanàr xe mahko haryhe mà, kekon hata, Petru, 
Semawu wya. 21 Khoryenkom yahoxet hutwahra ro mak manaha ha. Amna 
yakoronomahra ro mak manaha ha, ohnawo ohxehra oyesnàr ke, Khoryenkomo 

wya ohxehra oyonyar ke, kekon hata. 22Àro ke, anar me harha ayanhanathara 
xenyko. Orwonàmko xarha, Kohkom yakoro, kekon hatà, Petru. Oseryewhokako, 
rohoko, atxke ryehutwatxhàràtho hoko, kasko, àwya. Oseryewhokahnà me kat 
manaye, rohoko, kasko. Toseryewhokaxem me rma oyehtoko, oseryewhokako, 
rohoko, kasko, Kohkomo wya, kekon hata. 23 ТАкгакокета yonyenhàrà wyaro, 
ayanhàn neryewhamnohrà me manay hama. Toto yasohtosaho wyaro, ayanhàn 
nahohtàkatxho me manay hama, kekon hata, Petru, Semawu wya. 

24Rohoko orwonàmko, Kohkom yakoro, kekon hatà, Semawu, Petru 
wya. Rohoko orwonàmko, orwonàmàthàr yawo rohra ryehtxoho me, 
ranàhnohpàra Khoryenkom yehtxoho me, kekon hatà, Semawu. 

25Taa. Nekarymetxkon hatà, Petru komo, owto hon komo wya. Kohkomo 
rwonà yokarymetxkon hata, àwyanye. Tàwyanye ekarymatxehkatxhe 
rma, totxownà harha tà, Xerusaryen hona. Tàtonàr kom me, anaro rha 
owto horye tetxkon hatà, Samarya yamtar horye rma. Àrwo yonyhorunu 
yokarymetxkon hatà, àton komo wya, Samaryayana komo wya. 


Etyopyayana wya Txesusu yahosàthàrà on ha. 


26Taa. Tanoto nyakye hata, Kohkomo. Kahe yawono гта nyakye hata, Feryepe 
hyaka. Àtok ha, kekon hata, пого, Feryepe wya. Atok ha, sur yawo ro, kamàm 
yahkotohen yawo ro rma. Kasa nano yaka haxa àtoko, Xerusaryen nano yaka rma, 
kekon hatà, kahe yawono, Feryepe wya. Ahehnahano rma àro hatà, Kasa nano. 

27 Àro ke toy hatà, Feryepe. Tàtonàr me rma, toto yonyey hatà. 
Etyopyayana me nehxakon hata, toto, horykomo. Etyopyayana kayaryet komo 
yanoto me nehxakon hatà. Notxwakomo ryhe, àkayaryet kom me nehxakon 
hakahpa tà. Kantase rma noro hatà, wos yosotà. Noro txenyerun yoh me 
nehxakon hatà, horykomo. Xerusaryen hona àtosahotho rma mok nehxakon 
hatà. Khoryenkomo yowakryexe àtosahotho rma mok nehxakon hatà, 
horykomo. 28Etyopya yamtar hona tekon harha tà. Tkanawar yawo nehxakon 
hatà. Kafaru nàhpexeknyàr yawo rma nehxakon hatà, eryewtaxaho. Esaeyas 
heno nmenhotho rwonàhyamekon hatà. Khoryenkomo rwonà yokarymanye 
ro heno nmenhotho rwonàhyamekon hatà, horykomo. 

29 Mon kanawa yaka àtoko, kekon hata, Kohkom yokato, Feryepe wya. 
30 Àro ke karyhe toy hatà, noro, àhyaka. 

Nàrwonàhyamekonà rma hatà, horykomo. Nenytxekon hatà, Feryepe. 
Esaeyas heno nmenhotho rma rwonàhyamekon hatà. Màrwonàhyamen 
hamà, kekon hatà, Feryepe, àwya. Màrwonàhyamen hamà. Ohxe 
muhutweno, onàrwonàhyamanàrà, kekon hata. 

31Uhutwahra wehxaha, kekon hatà, horykomo. Uhutwamohsonye 
exhera naha. Àro ke uhutwahra wehxaha, kekon hatà. Osonkahko, 
rohyaka. Rohanaka eryewtako, kekon hatà, Feryepe wya. 

320nà wyaro katxho me nehxakon hata, Khoryenkom karyehtan 
hoyeno, horykomo nàrwonàhyamanàrà. 

Kahneru wyaro naha hampana, noro ha. Etahaxe tasomà wyaro rma naha 
hampànà. Kahneru mxekrà wyaro xarha naha hampànà. Таһрокахета 
wyaro гта naha hampànà. Toto komo wya tàhpokantoko гта, tatàknye 
naha, kahneru mxekrà. Tatàknye гта rha naha hampana, пого 
xarha. 33Norohnàtho wyaro nanàhnohyatxhe hampànà. Yaworohra 
noro yokarymetxhe hampànà. Yaworo ekarymany komo, ehxera ro 
mak natxhe hampànà. Wayehketxhe hampànà. Ehxera ha ketxhe 
hampànà. Àro Ке, опа wyaro nketxhe hampànà. Àsok hana natxow ha, 
àmryenonàthàyam ha. Еһхега natxow hama, ketxhe hampànà. 

Àro wyaro rma katxho me nehxakon hatà, Khoryenkom karyehtan 
hoyeno, пого nàrwonàhyamanàrà. 

34O0nà wyaro nkekon hata, horykomo, Feryepe wya. Onok hoko ryhe, 
àro wyaro nmenhoye, Khoryenkomo rwonà yokarymanye ro heno, kekon 
hatà. Onok hoko, àro wyaro nkaye, thoko rma katà, anaro hok haxa katà. 
Uhutwamohsoko, rowya, kekon hatà. 

35Àro ke nekarymay hatà, Feryepe, àwya. Khoryenkom karyehtan 
hoyeno rma hutwamohsoy hatà. Txesusu rma yokarymay hatà. Àrwo 
yonyhorunu rma yokarymay hatà, horykomo wya. 

36Asama yarye rma tàtonàr kom me, tuna hahnohtxownà hatà. Mon hamà 
tuna, kekon hata, horykomo. Rataymomrà xe wehxaha. Ataymompenà ro me 
kat wehxano, owya, kekon hata, Feryepe wya. 37 Опа wyaro neyukye hata, 
Feryepe. Txesus hona xeny me xaxa oyehtoko, taymomsom me manaha, kekon 
hatà. Àna hamà, àro wyaro mak wehxaha, kekon hatà, horykomo. Khoryenkom 
mur me xaxa we naha ha, Txesusu Kryestu, rowya, kekon hatà. 38Àro wyaro 
tàwya katxhe rma, tkanawarà yatàknanàhkahoy hatà, tanoto komo wya. Tuna 
yohokoso totxownà hatà, horykomo, Feryepe yakoro. Naymomye hatà, Feryepe. 

39Tuna kwaye nasanàmtxownà harha tà. Sa, nosomtatkay hata, Feryepe. Narày 
hatà, Kohkom yokato. Noro yonyhera harha nehxakon hatà, horykomo. Àro ke 
toy xarha tà, asama yarye rma. Teryehorye rma haxa tekon hata, horykomo. 

40 Feryepe ryhe, Asotu ho harha nehxakon hata. Аѕпуе ro toy xarha tà. 
Anaro rha owto horye tekon hatà. Àrwo yonyhorunu yokarymekon hatà, 
àton komo wya. Sesaryeya hona haxa nahatakay hatà. 


Sawru wya Txesusu yahosàthàrà on ha. 


1Sawru ryhe, ewakhàra rma haxa nehxakon hatà, Kohkomo mryenon 

kom hoko. Wahohsatxow hamà, wetahetxow hamà, kekonà rma hatà, 
àhokonye. Àro ke toy hatà, Khoryenkom màn yonye ro komo yohà ymo hyaka. 
2 Ayano me ryhe rotonàr хе wehxaha, Damasku hona, kekon hata, àwya. Ato 
natxow hata, Txesusu mryenon komo. Khoryenkomo hyaka kany kom me naha 
Txesusu kany kukuru komo rma, Damasku ho natxow hatà. Ehosonye rma 
àtehe, kekon hatà. Rowya xenyetxhenye rma, wasohtetxhe hampànà. Kàrkomo 
heno komo, woràskomo heno komo xarha, wasohtetxhe hampànà, kekon 

hata. Wekyatxhe harha hampana, xaro, Xerusaryen hona. Aro ke amenhoko, 
akaryehtana, Damasku hon komo hyaka, kamryenon komo hyaka, Kuknewyana 
yoh komo hyaka, tohsamnohsoma ro komo yonye ro komo hyaka, kekon hata. 
Ronànyaketxho me naha, Sawru, kasko, akaryehtan yawo. Akaryehtan waryaha, 
àhyakanye, kekon hatà, Sawru, Khoryenkom màn yonye ro komo yohà ymo wya. 

з Ато ke toy hata. Asama yarye tàtontoko, awasànà ymo yonyey 
hatà, Damasku hahnoke rma tehtok hatà. Sa kay hatà. Kahe yaye ro 
nawasmekonà ymo hata, bamtotàhkaxe ro. ^Fuhto, yukryeka hona 
nehurkay hatà, noro heno. Àrwo yonytxay hatà. Sawru y, Sawru y, kay 
hatà, àwya. Àsok tawro uro meryewhamnohyano, kay hatà. 

5Rohà y, onok отого, kekon hata. 

Txesusu uro ha. Uro meryewhamnohyaha, kay hata. 6Asanàmko harha. Àtoko 
гта, owto ymo hona. Àsok hana oyesnàr хе wehxan ha. Àro гта yokarymehe, 
ranoto, owya, owto ymo ho oyehtok mak ha, kay hatà, Sawru wya. 

7Sawru yakoron komo ryhe, noskatokatxownà hata. Arwo marma 
yonytxetxkon hata. Toto yonyhera mak nehxatxkon hata. 

8Say, nasanàmye harha tà, Sawru. Nentaye гта haryhe tà. Enhura 
rma nehxakon hatà. Àro ke amor hoko natxownà hatà, akoron komo. 
Natxownà гта hata, Damasku hona. ? Enhura гта, 3 me nenmahye hata. 
Enhura rma hak tehtoko, asahxemtohra ro mak nehxakon hatà. 

10 Taa. Damasku ho nehxakon hata, toto, Txesusu mryenonà. Ananeyasà 
гта пого hata. Noro гта, Kohkomo rwonà yonytxay hata, tosenyetnàr 
me. Апапеуаѕа y, kekon hata, Kohkomo, àwya. Rohà y, noro uro ha, kekon 
hatà. 11 Àtok haka, kekon hatà, Kohkomo, àwya. Àtok haka, asama yaka, 
hàràsàhseno ona katxho гта yaka, kekon hata. Àto naha, Xuknas mànà, 
asama yahetawo rma. Noro màn yawon komo wya, onà wyaro kasko. Tan 
ehxera naye, Sawru, Tahsu honotho, kasko, àwyanye, kekon hatà. Àro 
yawo гта manaye, Sawru. Nàrwonaha гта, rakoro, kekon hata. 12Tàhyaka 
otonàrà rma yonyo ha, tosenyetnàr me. Tonke harha ehtxoho me ayamorà 
menyo, àhona, osenyetnàr me гта. Ananeyasà mosonà katxho yonytxan 
xarha, tosenyetnàr me, kekon hatà, Kohkomo, Ananeyasà wya. 

130nà wyaro haxa neyukye hata, пого. Rohà y, kekon hata. Noro yanhànà 
ymo wenytxek harha. Noro yokarymetxoko, anar komo, thenyenohnà 
komo. Atxke rma haxa nay hatà, kekon hatà. Omryenonàthàyamo 
yeryewhamnohyak hatà, Xerusaryen ho, thenyehra hatà, kekon hatà. 
140màn yonye ro yoh kom yano me nomokyak hata, xaro. Kohkom me naha 
Txesusu kanyetho komo yasohtoso nomokyak hata, kekon hata, Ananeyasà. 

15 Àtoko rma, пого hyaka, kekon mak hatà, Kohkomo, àwya. 
Ronwahanonkatxho me ryhe naha, noro ha. Rokarymaxe ronànyaknyàr me 
rma naha, Xuknewyanahnà komo hyaka, anaro rha àkayaryet komo hyaka 
xarha, Ehsayewyana komo hyaka xarha, kekon hatà. 16Teryewhamnohsom 

me rma haxa mpànà naha ha, tàwya rokarymanàr ke mak ha. Àro wyaro 
ehtxoho rma uhutwamohsehe, àwya, kekon hatà, Kohkomo, Ananeyasà wya. 
17 Àro ke toy hatà, noro. Xuknas màn yaka nowomye hatà. Sawru hona 
tamorà yeryey hatà. Sawru y, rowtà rma omoro ha, kekon hatà, àwya. 
Ohyaka ronyaknyo, Txesusu, Kohkomo. Noro rma nosonyhek hatà, owya. 
Asama yarye оуотоКпаѓоКо гта, nosonyhek hata, owya, kekon hata. 
Oyontanàhso ronyaknyo, noro ha. Oyowan yawo rma haxa tokato yehtxoho 
me xarha ronyaknyo, ohyaka, kekon hatà, Ananeyasà, Sawru wya. 
18 Àtoko rma nentay harha tà, Sawru. Osonuxfofonkanàrà wyaro rma 
nexey hata. Àtoko гта nasanàmye hata. Nataymompoy hata, Ananeyasà wya. 
19Nasahxemtoy harha tà. Tahoxery harha nehxakon hatà. Damasku ho rma 
mexe nyhe txko nehxakon hatà. Txesusu mryenon komo hyawo nehxakon hatà. 


Sawru wya Damasku hon komo hananàhàthàrà on ha. 


20Tataymomáàtxhe гта, toy hata, Sawru, Xuknewyana komo hyaka. Anaro rha 
ohsamnohtoho kom yaka rma nowomyakon hatà. Txesusu yokarymaxe tekon 
hatà, àhyakanye. Khoryenkom muru me naha, Txesusu, kekon hatà, àwyanye. 

21 Noseryehoketxkon hatà, enytxany komo, omeroro. Àsok nay haryhe, 
тоѕопа, ketxkon hata, tàwyanye гта. Mosonàhnà kata, Kohkom me naha 
Txesusu kanyetho komo yanàhnohyako, Xerusaryen ho, ketxkon hatà. Àro 
wyaro kanyetho komo rma yasohtoso nomokyak hatà, xaro. Khoryenkom 
màn yonye ro yoh komo hyaka harha anàr komo xe nehxaknan haryhe tà, 
ketxkon hatà. Noseryehoketxkon hatà, Sawru hoko, anar me harha esnàr 
ke. 

22Sawru ryhe, tahoxerye rma haxa nekarymekon hatà. Noro 
yameryeketxkon hatà, Xuknewyana komo, Damasku hon komo rma. 
Natàknanàhkatxownà mak hata, Sawru, оһхе гта haxa tàrwonàmrà 
ke hatà. Kryestu me Txesusu yehtxoho hutwamohsekon hatà, àwyanye. 
Khoryenkomo nànyaketxho me rma Txesusu yehtxoho hutwamohsekon 
hatà. Yaworo rma haxa hutwamohsekon hatà, àwyanye. 

23,24Таа. Yake ro enmahàtxhe, Sawru fufurymetxkon hata, 
Xuknewyana kukuru komo. Owto ymo watxan hotarà yonyatxkon hatà, 
noro tonàr hona. Awasnawo, kohsaya xarha, nenyatxkon hatà. Noro 
yotahanàr xe nehxatxkon hata. Амуапуе tfufurymatxho гта yonytxay 
hatà, Sawru. 

25 Àro Ке, àmryenon komo ryhe, пого yatxownà hata. Owto ymo 
watxan yaka natxownà hata, àhotaràhnaka гта hata. Kohsaya 
natxownà hata. Tewexemà ymo yaka пого yonkahtxownà hata, аго 
yawo enàhtonàr horà. Owto ymo watxan yowtar уагуе natxownà hata. 
Nenàhtotxownà hatà, yukryeka hona. Àro wyaro rma toy hatà, Sawru, 
Damasku hoye. 

Petru kom wawo Sawru yezetzhara on ha. 


26 Хегиѕагуеп hona nahatakay hata, Sawru. Txesusu mryenon komo hyaka 
tohsamnohrà xe nehxakon haryhe tà. Noseryehyatxkon mak hatà, nyamoro 
ha, àhona. Àna matà, Txesusu mryenonàhnà we mokro ha, ketxkon hatà. 

27 Bahnakme haxa ryhe, Sawru yarày hatà, Txesusu nànyaketxho ro 
komo hyaka. Nekarymay hata, àwyanye. Kohkomo уопуеу hata, mosonà, 
kekon hatà. Asama yarye tàtontoko nenyey hatà. Noro rwonà yonytxay 
xarha tà, kekon hatà. Damasku ho tehtoko, Txesusu yokarymekon hatà, 
oseryehpàra, àton komo wya, kekon hatà, Bahnakme, Sawru hoko. 

28 Àro ke, ukukuru kom me harha nehxakon hatà, Sawru. Xerusaryen 
ho гта hak tehtoko, nohsamnohyakon hata, àhyakanye. 29 Oseryehpàra 
Kohkomo yokarymekon hatà. Àto nehxatxkon hatà, Kryekyana rwon 
yawon komo, Xuknewyana komo rma. Sawru yameryeketxkon hatà, 
nyamoro. Noro yotahanàr xe nehxatxkon hatà. 

30Etahanàr xe ehtxoho komo yonytxatxownà hata, Txesusu 
mryenon komo. Ато Ке пого yatxownà hata, Sesaryeya hona. Аѕпуе ro 
nànyahtxownà hata, Tahsu hona. 

31Teryehorye harha nehxatxkon hata, Txesusu mryenon komo. 
Eryewhamnohpàn me harha nehxatxkon hatà. Thananàhsom me rma haxa 
nehxatxkon hata. Àro ke, tahoxerye nehxatxkon hata, tàhnawonye. Kohkom 
hona rma haxa nenyatxkon hatà. Khoryenkom yokato nakoronomanàr me 
rma haxa nehxatxkon hatà. Nehamyatxkon xarha tà. Àro wyaro rma ohxe 
nehxatxkon hatà, Txesusu mryenon komo, Xukneya yamtar hon komo rma, 
Karyeryeya yamtar hon komo xarha, Samarya yamtar hon komo xarha. 


Petru wya onyhoryeno yeryetxhàrà on ha. 


32Petru ryhe, anaro rha owto hona tekon hakahpa tà, Txesusu mryenon komo 
hyaka, anato rha tohsamnohsomà ro komo hyaka. Toy xarha tà, Ryekna hona. 
Ао xarha nehxatxkon hata, Txesusu mryenon komo. АһуаКапуе toy hata, Petru. 

33 Àto nehxakon hatà, toto. Eneyasà rma noro hatà. Amusnaxaho 
rma mok nehxakon hatà. Ekeh me rma, 8 me àtxemnyehàntaxah me 
nehxakon hata, àtohnà ro me hata. Norotho yonyey hata, Petru. 34Tàwya 
xenyetxhe rma, onà wyaro nkekon hatà, àwya. Eneyasà y, kekon hatà. 
Txesusu Kryestu oyonyhoryeno. Asanàmko. Ayahonàthàrà amomko, 
kekon hata, Petru, àwya. Àtoko гта nasanàmye hata, Eneyasà, say. 

35 Amusnaxahotho гта yonytxownà hata, Ryekna hon komo, Sarona 
hon komo xarha, отегого. Enyhoryexaho гта yonytxownà hata. Аго ke, 
Kohkom hona harha nenytxownà hata. 

36Moxehra nehxakon hatà, owto, anaro. Xope rma àro hatà. Àto 
nehxakon hatà, wosà, notxwakomo. Txesusu mryenonà rma mok nehxakon 

hatà. Takmeta rma noro hatà. Dohkasà katxho me rma naha, Kryekyana 
komo rwonà. Owakryeno ynye ro me rma haxa nehxakon hatà, noro ha. 

37 Ryekna ho rma hak Petru yehtoko, nekehàntay hatà, Takmeta heno. 
Bo, wayehye heno hata. Ekehàthàrà korokatxownà hata, àton komo. 
Ososnaha ro nehxakon hatà, àmànàthàrà. Àro ke, kayen yawo rma, 
ahonàthàr hona netxownà hata. 

38Ryekna ho nay hata, Petru, katxho yonytxatxownà hata, Хоре hon komo, 
Txesusu mryenon komo. Àro ke, tkukur кото nyahtxownà hata, àhyaka, 
moxehra esnàr ke. Asako nànyahtxownà hata, Petru hyaka. Оток hata, 
Kope hona, атпа yowto hona, mexehra omok hata, kaxe totxownà hata. 

39 Àro ke toy hatà, Petru, akoronye. Takmeta heno mànàtho yaka 
totxownà hatà. Noro yatxownà hatà, kayen yaka. Àto nehxatxkon 
hata, woràskomo komo, enyonkaxemo komo rma. Nàratetxkon hata. 
Twomun komo yonyhotxownà hata, Petru wya. Thonon komo xarha 
yonyhotxownà hata, àwya. Dohkasà nenyemetxhotho гта аго hata. Ohxe 
hak tehtoko, onà ryhe yenyemye, noro heno, ketxkon hatà. 

40Nenampatakatxehkatxownà mak hatà, Petru. Dyerye, tosoknar ho 
neryewtay hata. Khoryenkom yakoro nàrwonàmye hata. Tàrwonàmàtxhe 
rma, neramay hata, ekehàthàr wetxe. Takmeta y, asanàmko ha, kekon hata. 
Àtoko rma nentay harha tà, Takmeta. Petru yonyey hatà. Tàwya xenyetxhe 
rma, nasanàmye hatà, batkàr ho. ^! Tok sax, tamor ke nanàmye hatà, 
Petru. Txesusu mryenon komo yanyekye hatà. Enyonkaxemo komo xarha 
yanyekye hata. Tonyxerye harha naha, mosonà, kekon hata, àwyanye. 

42Noro yokaytà yonytxatxownà hatà, Xope hon komo, omeroro. Àro ke, 
Kohkomo yahohtxownà hata, thenyenohnà komo. 

43Xope ho rma yake ro nenmahye hatà, Petru. Semaw màn yawo rma 
nenmahyakon hatà. Okno hutxhotho yonyhoryenye ro me nehxakon hatà, 
Semawu. 


Kohneryu wya Petru yanyeketxhàrà on ha. 


1 О) 1Sesaryeya ho nehxakon hata, horykomo. Kohneryu rma пого 
hata. Homayana rma mok nehxakon hata, Kuknewyanahna rma 
hata. Arymano ynye ro komo yoha rma mok nehzakon hata, 100 komo 
yoha rma hata. Etaryayana komo ryhe mozamo, arymano ynye ro komo, 
katxho kukuru kom me nehxatxkon hata, Kohneryu mryenon komo. 
2Khoryenkom hokon me nehxakon hatà, Kohneryu. Noro hona rma nenyakon 
hata. Aman yawon komo xarha, noro hona nenyatxkon hata. Tàtxenyerun hoye 
tàmnye ro me rma haxa nehxakon hatà, noro ha, toto komo wya, ànyahpàn 
komo wya. Khoryenkom yakoro tàrwonyemà ro me nehxakon xarha tà. 
3Nosenyetàye wyaro hatà, noro ha. Kokonye, 3 oras me ehtoko, kahe 
yawono yonyey hatà, tosenyetnàrà wyaro hatà. Khoryenkom yanoto rma 

yonyey hata. Ohxe rma haxa nenyey hata. Tahyaka omoknara yonyey 
hata. Kohneryu y, kekon hata, awya. 

4Таугуа xenyetxhe гта, noseryehyakon hata, Kohneryu. Roha y, àsok 
kaz momokno, kekon hata, awya. 

Ohxe oyonyan hata, Khoryenkomo, kekon hata, kahe yawono. Takoro 
orwonamra yonytxek hata. Owya otxenyerun hoye tàmrà xarha yonyak hata. 
Ohutwahkahpàra rma nay hata, Khoryenkomo, kekon hata. 5Aro ke, ayanoto 
komo ànyahko hatà, Xope hona. Àto rma nay hatà, Semawu. Petru rma noro hatà. 
Noro anyekhok hata, ayanoto komo wya, kekon hata, kahe yawono. 9Tosohye 
màn yawo rma nay hatà, noro ha. Okno hutxhotho yonyhoryenye ro màn yawo 
rma nay hatà. Amana rma, tuna ymo yohoye nay hata, kekon hata, kahe yawono. 

7 Àro wyaro tàwya katxhe гта, toy hata, kahe yawono. Àtotxhe гта, 
tanoto komo yanyekye hatà, Kohneryu. Asako htxero nanyehtxownà 
hatà. Anaro xarha yanyekye hatà. Arymano ynye ro komo kukuru rma 
пого hata. Kohneryu hyaka tatamohxemà ro гта пого hata. Khoryenkom 
hokon me rma rha nehxakon hatà, noro xarha. 

8Kahe yawono rwonà yokarymatxehkay hatà, Kohneryu, àwyanye. 
Tàwya ekarymatxehkatxhe гта, nànyahtxownà hata, Хоре hona. Аго ke 
totxownà hata. 9Sa, nenmahtxownà hata. Tetxkonà гта hata. Kamàmà 
thataw ehtoko, Xope hahnoke rma haxa nehxatxkon hatà. 

Àtoko rma bànà mkakoso nekayàmye hatà, Petru. Khoryenkom yakoro 
àrwonàmso toy hata. 10 Àto гта tehtoko, narymahkahye hata. Tot xe 
nehxakon hatà. Àro ke, età yonyhoryetxownà hatà, àmàn yawon komo. 
Àwyanye enyhoryentoko rma haka, nosenyetàye wyaro hatà, Petru. 

1 Kahe yatahurmakanàrà yonyey hata, tosenyetnàrà wyaro hata. Womu 
ymo wyarono nàhtekon hatà. Atatxarakaxaho ymo nàhtekon hatà. Tasàsnye 
nàhtekon hata. Yukryeka hona ro nàhtoy hata, osenyetnàrà wyaro hata. 12Аго 
ymo mkawo nehxatxkon hatà, onokna heno komo. Anaro rha nehxatxkon 
hata, txomo rye tàtosom komo rma, tàrar ho tàtosom komo хата, tahotàhkem 
komo xarha. Àro ymo mkawo nehxatxkon hatà, osenyetnàrà wyaro hatà. 

13 Àrwo yonytxay xarha tà, Petru. Petru y, asanàmko ha. Moson owot 
etahako, tonoko, kay hatà. 

14Rohà y, kekon mak hatà, Petru. Tonohra wehxaha. Wotohnà mosonà, 
атпа wya, kekon hata. Anhà mosonà. Noro yononyehnà ro uro ha, kekon hata, 
Petru. 

15 КҺогуепкото nenyhoryetxho me naha, тоѕопа, kay xarha tà, àrwo. 
Khoryenkomo nenyhoryetxho hoko rma, anhà mosonà kahra xaxa mpànà 
exko ha, kay hatà. 

16Àro wyaro rma rha nenytxay xarha tà, Petru. Nenytxay xarha tà. 
Osorwawo ro nenytxay hatà. Osorwawo ro àwya enytxatxhe rma, kahe 
yaka harha nasanàmye hatà, womu ymo wyarono. 

17 Nehutwekon hatà, Petru, tàhnawo rma. Àsok mon nahko haryhe, 
kekon hata. Asok mon nahko haryhe, rosenyetnàrà wyaronotho. Asoken 
komo hutwamohsonàr xe na пау ha, Khoryenkomo, rowya, kekon hata. 

Àro wyaro ehutwantoko rma, nomohtxownà hatà, Kohneryu nànyaketxho 
komo. Henta naye, Semaw mana, ketxkon hata, àton komo wya. Àro ke, Semaw 
màn hotaka haxa nomohtxownà hata. 18Tan ehxera naye, Semaw yosohye, 
Petru rma, ketxkon hatà, àro yawon komo wya. Tan ehxera naye, Petru. 

19 Tosenyetnàrà wyaronotho rma hutwekon hatà, Petru. Àtoko rma, onà 
wyaro nkay hatà, Khoryenkom yokato, àwya. Oyohoryatxhe, toto komo, 
3 komo rma, kay hatà. 20 Asanàmko ha. Ohtoko, àhyakanye, kay hatà. 
Akoronye àtoko. Àtohra wehxan hana, ana hana, kahra ro mak exko. Uro 
ryhe, ànyakhetxoko, ohyaka, kay hatà, Khoryenkom yokato, Petru wya. 

21 Àro ke nàhtoy hata, Petru, toto komo hyaka. Ото mehoryatxow hata, 
kekon hata, àwyanye. Onehoràthàyamo гта uro. Eten horà momohtxowà, 
kekon hatà, Petru, àwyanye. 

22Kohneryu amna nyakyako, ketxkon hatà, àwya. Noro ryhe, 100 komo 
yoh me manaye. Yaworo rma haxa manaye. Khoryenkom hona xenye ro 
me manaye. Ohxe rma haxa naha, Kohneryu, ketxhe, Xuknewyana komo, 
omeroron komo, ketxkon hatà, Petru wya. Noro rma yakoro nàrwonak 
hatà, kahe yawono, Khoryenkom yanoto, enyhoru ro. Petru anyekhoko, 
omàn yaka, keknan hatà, àwya. Petru rwonà menytxehe ha, keknan 
xarha tà, àwya, ketxkon hatà, omohxemo komo, Petru wya. 

230womtxoko, готап yaka, kekon hata, Petru, àwyanye. Nowomtxownà 
hata. Àto nànàhtxownà hata, hawana komo. Sa, nenmahtxownà hata. 
Akoronye toy hata, Petru. Noro yakoro totxownà xarha tà, Хоре hon 
kukuru komo, Txesusu mryenon kukuru komo rma, horykomo komo rma. 

24Enmahàtxhe nahatakatxownà hata, Sesaryeya hona. Omoknàr kom hona 
ro nehxakon hatà, Kohneryu. Tkukuru komo yanyeknyenhàr me nehxakon 
hatà, bàn yaka. Takorono ro komo xarha yanyeknyenhàr me nehxakon hatà. 
25Nomokye hata, Petru, aman hotaka. Ahyaka toy hata, Kohneryu. Bo, tano 
me ro rma nehurkay hatà, Petru yakrataka. Ehonomnà me xaxa nenyakon hatà. 
26Nanàmye mak hatà, Petru. Asanàmko, kekon hatà. Àro wyarohra exko, rohoko. 
Owyaro rma rha toto me wehxaha, uro xarha, kekon hatà, Petru, Kohneryu wya. 

27 Noro yakoro tàrwonàmnàtoko гта, aman yaka haxa nowomye hata. 
Toto komo yonyey hatà. Thenyehra nehxatxkon hatà, ohsamnohxemo komo. 

28Опа wyaro nkekon hata, Petru, àwyanye. Xuknewyana ryhe amna ha, kekon 
hata. Àsok hana amna nay ha. Amna muhutwetxow hama, kekon hata, àwyanye. 
Anaryana komo hyaka ohsamnohpàra amna naha, amna yweronàhyamatxho 
yawo ro. Àmàn kom yaka owompàra атпа naha, kekon hata, Petru. Ona wyaro 
haxa hutwamohseko, Khoryenkomo, rowya. Anhà mosonà, Xuknewyanahnà 
kaxe, kahra ro mak exko, anar kom hoko, keknano, rowya, kekon hatà, Petru, 
àwyanye. 29 Àro ke, owya ranyekhotxhe, komokyako, ohyaka, kekon hatà, 

Kohneryu wya. Àtohra wehxaha kahra ro mak wehxako. Komokyako rma, kekon 
hatà. Àsok tawro horà uro manyekheko, kekon hatà, Petru, àwya. 

30Neyukye hatà, noro. Orokeno mkayeno mkaye tan wehxaknano, romàn yawo 
rma, kekon hatà. Onà wyarontoko, Khoryenkom yakoro kàrwonaknano, kokonye 
ehtoko, 3 oras me ehtoko, kekon hatà. Àtoko rma nosonyheko, toto wyarono, 
rowya. Thononke nehxako. Onkaxnyo упуе me nehxako, àhononà, kekon hata. 
31Kohneryu y, takoro orwonàmrà yonytxek hatà, Khoryenkomo, keknano, rowya, 
kekon hatà. Owya otxenyerun hoye tàmrà xarha yonyak hatà. Ohutwahkahpàra 
rma nay hata, Khoryenkomo, keknano, rowya, kekon hata. 32 Àro ke, ayanoto 
komo ànyahko hatà, Xope hona, keknano. Àto rma nay hata, Semawu. Petru гта 
noro hatà, keknano, rowya, kekon hatà, Kohneryu. Noro anyekhok hatà, ayanoto 
komo wya, keknano. Tosohye màn yawo гта nay hata, noro ha, keknano, rowya. 
Okno hutxhotho yonyhoryenye ro màn yawo rma nay hatà, keknano. Àmànà rma, 
tuna ymo yohoye nay hatà, keknano, rowya, kekon hatà, Kohneryu. 

зз Aro wyaro rowya enytxatxhe гта, ranoto komo ànyakyako. 
Ayanyehxe rma ànyakyatxoko, kekon hatà. Uro txko mewakryeno, 
oyomoknàr ke. Àro ke, tan amna naha, Khoryenkomo nenyàr me, kekon 
hatà. Oyonytxaxe amna nohsamnohno. Owya Kohkomo nekarymatxho 
rma yonytxaxe amna nohsamnohno, kekon hatà, Kohneryu, Petru wya. 


Xuknewyanahnà kom hona Khoryenkom yokato yomokàthàrà on ha. 


34Опа wyaro nkekon hata, Petru, Kohneryu komo wya. Ona wyaro harha 
uhutwehe, yaworo xaxa mak ha, kekon hata. Ame rye rma haxa nay hama, 
Khoryenkomo, toto kom hoko. Anaryana komo, ohxe natxhe, anaryana 
kom haxa atxke natxhe, kahra ro mak naha ha, noro ha, kekon hata. 35 Опа 
wyaro nkehe, omeroron komo wya, anaro rha yana komo wya. Rohona 
xeny me oyehtoko, ohxe manaha, rowya, kehe. Ohxe oyehtoko rma, ohxe 
manaha, rowya, kehe, omeroron komo wya, kekon hatà, Petru, àwyanye. 

36Tàrwon yonytxamohsoye, Ehsayewyana komo wya, kekon hata. Arwo 
yonyhorunu yokarymaxe Txesusu Kryestu nyakye, àhyakanye. Noro yokaytà 
rma menytxatxownà hamà. Kohkomo rma noro ha, omeroron komo yohà 
rma, kekon hatà, Petru. Towahke naha, Khoryenkomo, ohokonye, kany me 
nehxakonà, toto komo wya, kekon hata. 37 Àro wyaro nekarymekonà, Xukneya 
yamtar hon komo wya, omeroron komo wya, kekon hatà, Petru. Karyeryeya 
yamtar ho nehxakonà htxer hakahpa, Txesusu. Xowaw heno wya aymomno 
yeryetxhe, àto nehxakonà. Noro heno wya ekarymatxehkatxhe rma, àto 
nehxakonà, Txesusu, kekon hata. 38 Tokato yoh me пого yeryeye, Khoryenkomo. 
Nasarye honotho rma noro ha. Tokato nyakye, Khoryenkomo, àhona. Àro 
wyaro rma tahoxet yoh me neryeye, kekon hata. Asok hana nehxakon ha, noro 
ha. Enyhoru hokono ro me nehxakonà. Toto komo yonyhoryekonà. Worokyamo 
уоһа ymo nanàhnohàthàràtho komo гта yonyhoryekonà. Аго wyaro 
nehxakonà, Txesusu, tàhyawo roro Khoryenkom уеѕпаг ke, kekon hata, Petru. 

39 Ато wyaro àhok esnàrà атпа nenyakonà, omeroro. Anaro rha 
Xuknewyana kom yowto ho, àro wyaro àhok nehxakonà. Xerusaryen ho 
хата, аго wyaro àhoko гта rha nehxakonà, Txesusu, kekon hata. Noro 
yamoyathotxownà mak ha, wewe hona. Àro wyaro гта wayehkatxownà, 
kekon hata, Petru. 4?Khoryenkomo ryhe nanàmye ha, àwayehxemo kom waye. 
Osorwawo ro enmahàtxhe, nanàmye ha. Asanàmsah me атпа wya nenyhoye, 
kekon hata. 4 Omerorohra mak пого yonytxownà. Атпа ryhe, Khoryenkomo 
nwahanonkatxho komo rma, noro amna nenyeye, noro yokarymanye ro me 
amna yehtxoho me, kekon hata. Àro ke, àwayehxemo kom waye asanàmátxhe, 
amna nasahxemtekonà, noro yakoro, kekon hatà, Petru. 

42Uro mekarymetxhe ha, toto komo wya, kekonà, amna wya. Amnye 
wahanonkano ynye me mpànà naha ha, Txesusu, Khoryenkom yano me, 
màketxhe ha, toto komo wya, kekonà, атпа wya. Àwayehpàn kom hoko, 
àwayehxemotho kom hoko xarha, wahanonkano ynye me mpànà naha ha, 
Txesusu, ohxe manatxhe tawro horà, atxke manatxhe tawro horà, màketxhe 
ha, toto komo wya, kekonà, Txesusu, amna wya, kekon hatà, Petru. 

43Noro yokarymetxkonà rma hatà, amnyehran heno komo, 
Khoryenkomo rwonà yokarymanye ro heno komo, omeroro rma, kekon 
hatà. Noro hona owyanye xenyetoko, noseryewhokehe, Khoryenkomo, 
ohokonye, ketxkon heno hatà. Ayanhànàthàyamo yowyaha, noro yano 
me mak ha, ketxkon hatà, amnyehran heno komo, tomohsom hoko. 
Txesusu rma noro ha, kekon hatà, Petru, Kohneryu komo wya. 

44 Àro wyaro àwya tatoko rma, nomokye hata, Khoryenkom yokato. 
Enytxany kom hona nomokye hatà, omeroron kom hona. 

45Noseryehoketxkon mak hata, Petru yakoron komo, Хоре hoye 
omohxemo komo rma, Txesusu mryenon komo rma, Xuknewyana komo rma. 
Àsok tawro harha, ketxkon hatà, Xuknewyanahnà kom hona noro yomoknàr 
ke, àhonanye Khoryenkomo nàmàtho yomoknàr Ке. 46 Anaro rha yana komo 
rwon yawo nàrwonatxkon hatà, Kohneryu komo, Xuknewyanahnà komo 
rma, Khoryenkom yokato yano me mak hatà. Ehonomnà me xaxa nay hamà, 
Khoryenkomo, ketxkon hatà, noro yano me hatà. Àro wyaro nenytxetxkon 
hatà, Petru yakoron komo. Àro ke, àsok tawro harha ketxkon hatà. 

47 Опа wyaro nkekon hata, Petru, àwyanye, takoron komo wya. 
Amnyehra, kowan yakanye nowomye, Khoryenkom yokato, kekon hatà. 
Àro wyaro rma rha, moxam yowan yaka xarha nowomno hama. Àro ke 
taymomyatxow hamà, tuna kwaka. Aymomperanye tehtxe kany me kat 
manatxowà, kekon hata, Petru, takoron komo wya. 

48 Ona wyaro nkekon xarha tà, Kohneryu komo wya. Ataymompotxoko, 
tuna kwaka, Txesusu Kryestu mryenon harha uro ha tawro me, kekon 
hata, àwyanye. Tataymomàtxhenye, ona wyaro nketxkon hata, Petru 
wya. Tano rma exko, ketxkon hatà, àwya. Yake ro nyhe txko oyonmahko, 
amna hyawo, ketxkon hatà, Kohneryu komo, àwya. 

Petru yoskarymatzhara on ha. 


1 1 1Xuknewyanahnà komo yokaytà yonytxatxownà hata, Txesusu 

nànyaketxho ro komo. Txesusu mryenon komo xarha, Xukneya 
yamtar hon komo гта, nenytxatxownà hata. Khoryenkomo rwonà 
yahohsatxok hata, Xuknewyanahnà komo xarha, tawro yonytxatxownà hata. 

2Àro ke Petru yoyatxkon haryhe tà, ukukur komo. Tanyyokohorye mak natxhe 

hampànà, Xuknewyanahnà komo, Txesusu mryenon me tehtxoho menye, Капу 
me гта nehxatxkon hata, nyamoro ha. Xerusaryen hona harha Petru yomokàtxhe 
гта, neyatxkon haryhe tà. 3Xuknewyanahnà komo hyaka màtek hata, ketxkon 
hatà, àwya. Àmàn kom yaka màtek hatà. Memtakmek hatà, akoronye, ketxkon 
hatà. Àsok tawro àro wyaro mehxak harha, ketxkon hatà, Petru wya. 

^Yaworo mak noskarymay hatà, noro, àwyanye. Kohneryu kom hoko 
texetxhàrà rma yokarymatxehkay hatà, àwyanye. 

5Xope ho wehxaknano, kekonà htxer hatà. Khoryenkom yakoro 
rorwonàmnàtoko, kosenyehtyako wyaro. Rosenyetnàrà wyaro гта nàhteknano, 
womu ymo wyarono, atatxarakaxaho ymo, kekon hatà. Tasàsnye nàhteknano, 
kahe yaye. Rohyaka nàhteko, kekon hata, Petru. 6Оһхе wenytxehkeko. Onokna 
heno komo wenyako, txomo rye tàtosom komo rma, bayanyem komo rma. 
Тагаг ho tàtosom komo xarha, tahotàhkem komo хаа, wenyako, kekon hata, 
Petru. 7Arwo wenytxek xarha. Petru y, asanàmko ha, keknano, rowya. Moson 
owot etahako, tonoko, keknano, rowya, kekon hata, Petru. 8Rohà y, tonohra 
wehxaha, àkeknan mak ha. Wotohnà mosonà, amna wya, àkeknano. Anhà 
mosonà. Noro yononyehnà ro uro, àkeknano, kekon hata, Petru. 

9Опа wyaro nkeknan xarha, àrwo, kahe yawono. Khoryenkomo 
nenyhoryetxho me naha, mosonà, keknano, rowya. Khoryenkomo 
nenyhoryetxho hoko rma, anhà mosonà, kahra xaxa mpàn exko ha, 
keknano, rowya, kekon hatà, Petru. 10 Àro wyaro rma rha wenytxek 
xarha. Wenytxek xarha. Osorwawo ro wenytxeko. Osorwawo ro rowya 
enytxatxhe rma, kahe yaka harha nasanàmyako, omeroro, kekon hatà. 

п Atoko гта nomokyatxoko, toto komo, 3 кото гта. Атпа màn yaka 
nomokyatxoko. Sesaryeya hoye rohyaka ànyahxemo komo rma nyamoro hatà, 
kekon hatà, Petru. 12 Akoronye àtoko, keknano, Khoryenkom yokato, rowya. 
Atohra wehxan hana, ana hana, kahra ro mak exko, keknano, rowya, kekon hatà. 
Àro ke àteko, akoronye. Rakoro tetxok xarha, moxamo, 6 komo rma, Txesusu 
mryenon komo rma. Horykomo màn yaka amna nowomyako, kekon hatà, Petru. 

13Kahe yawono wenyako, keknano, horykomo, amna wya. Tan nehxaknano, 
kahe yawono, romàn yawo rma, keknano. Ayanoto komo ànyahko hatà, Xope 
hona, keknan hatà, kahe yawono, noro wya. Semawu anyekhok hatà, Petru 
гта anyekhok hata, keknan hata, kekon hata, Petru. 1^ Noro гта nekarymehe 
hampànà, owya, keknan hata, kahe yawono. Noro nekarymatxho hoye ro 

tonyhoryexem me harha manatxhe hampànà, omnyamo, omàn yawon komo 
xarha, keknan hatà, kahe yawono, horykomo wya, kekon hatà, Petru. 

15 Ато ke wekarymeko, àwyanye, kekon hata. Rowya ekarymantoko 
rma, nomokyako, Khoryenkom yokato, àhonanye. Amnyehra khonanye 
htxero nomokye, noro ha. Àro wyaro rma rha àhonany xarha nomokyako, 
kekon hata, Petru. 16Àro ke, Kohkomo rwonàmàthàràtho uhutweko. Tuna 
kwaka ryhe aymomno yeryeye, Xowaw heno, katxhàràtho rma uhutweko, 
kekon hatà. Anar me taymomsom me manatxhe, katxhàràtho rma 
uhutweko. Nomokyaha, Khoryenkom yokato, ohonanye, ayaymomtoho 
komo rma àro ha, noro wya, katxhàràtho rma uhutweko. Ато уууаго 
Kohkomo rwonamatharatho uhutweko, kekon hata, Petru. 

17 Amnyehra Txesusu Kryestu tahohtxownà, kàwyamo, kekon hata. Kohkomo 
гта tahohtxownà. Kàwyanye ahosàtxhe, tokato nyakye, Khoryenkomo, kowan 
yakanye. Noro rma nyakyak xarha, nyamoro yowan yaka, kekon hata. Asoke 
ryhe wehxako, owyanye. Khoryenkomo yanweknye me kat wehxako. Àna matà, 
noro yanwekhera mak wehxak ha, kekon hatà, Petru, toynye komo wya. 

18 Àro wyaro tàwyanye enytxatxhe гта, natàknatxownà hata, nyamoro. 
Eyhera harha nehxatxkon hatà. Ohxe xaxa nay hamà, Khoryenkomo, ketxkon 
harha tà. Noro yano me, anar me harha tanhànàthàyamo yonyatxok hama, 
Xuknewyanahnà komo xarha. Karyhe roro harha natxow hama, ketxkon hata. 


Antxeyokeya hon komo hananàhàthàrà on ha. 


19 Àsok hana natakhahtxownà ha, Txesusu mryenon komo, Xerusaryen 
honotho komo. Estefaw heno wayhàtxhe, natakhahtxownà hata, 
anar komo wya teryewhamnohrà komo ke. Anaro rha owto hona 
natakhahtxownà hata. Anar komo, Feneseya yamtar hona totxownà hata. 
Anar komo, Xeprye yamtar hona totxownà hatà. Anar komo, Antxeyokeya 
hona totxownà hatà. Àrwo yonyhorunu yokarymetxkon hatà, àton komo 
wya. Xuknewyana kom marma wya nekarymetxkonà htxer hakahpa tà. 
Anar komo wya, ekarymahra rma hak nehxatxkon hatà. 

20Ukukur kom haxa ryhe, Kryekyana komo wya Txesusu 
yokarymatxownà hata. Antxeyokeya hona nomohtxownà hata. Ато 
tehtokonye, Kohkomo yokarymetxkon hatà, Kryekyana komo wya. Xeprye 
honotho komo rma mokyam nehxatxkon hatà, ekarymany komo. Seryene 
honotho komo xarha mokyam nehxatxkon hatà. 21 Nakoronometxkon 
hata, Kohkomo. Аго ke, пого yahohtxownà hata, enytxanyenhàyamo, 
thenyenohnà komo гта. Noro hona harha nenytxownà hata. 

22Nyamoro yokaytà yonytxatxownà hata, Xerusaryen hon komo, Txesusu 
mryenon komo. Àro ke, Bahnakme nyahtxownà hata, Antxeyokeya hona. 
23 Àsna tahatakatxhe rma, nenytxownà hatà, Bahnakme. Khoryenkomo 
newakryenàr me rma haxa natxow hamà, moxamo, kekon hatà, àhokonye. 
Ато ke teryehorye гта haxa nehxakon hata. Hananàhtxownà xarha tà. 

Kohkomo yoyuknye ro me ehtxoko, kekon hatà, àwyanye. Noro hnànkahra 
ro mak wehxaha katxoko, ohnawonye, kekon hatà, Bahnakme, àwyanye. 

24Enyhoru rma mok nehxakon hatà, noro ha. Ewan yawo rma haxa 
nehxakon hatà, Khoryenkom yokato. Kohkom hona xenye ro me rma 
haxa nehxakon hatà, Bahnakme. 

Kohkomo yahohsatxkonà rma hatà, Antxeyokeya hon komo, 
thenyenohnà komo. Nehamyatxkon hatà, Kohkomo mryenon komo. 

25 Àro ke toy hatà, Bahnakme, Tahsu hona. Sawru horà toy hatà. 

26Tàwya xenyetxhe, narày hatà, Antxeyokeya hona harha. Àto rma, towenyxa 
ro txemnyehàntatxownà hatà, Bahnakme komo, Sawru xarha. Txesusu 
mryenon kom wawo nehxatxkon hatà, tohsamnohsomà ro kom wawo rma hatà. 
Hananàhyatxkon hata. Thenyenohnà komo гта hananàhyatxkon hata. 

Àsok katxho me hana nehxatxkon ha, Txesusu yahosnyenhàyam ha. Kryestu 
mryenon komo katxho me harha nehxatxkon hatà, àton komo wya, Antxeyokeya 
hon komo wya. Amnyehra htxero, àro wyaro katxho mehra rma hak nehxatxkon 
hata. Antxeyokeya hon komo htxero àro wyaro netahtxownà hata. 

27 Antxeyokeya ho Bahnakme komo yehtoko rma haka, nomohtxownà 
hatà, anar komo, Khoryenkomo rwonà yokarymany komo. Khoryenkom 
yokato yano me amnye toto yehtxoho yokarymanye ro me nehxatxkon 
hata, nyamoro ha. Xerusaryen hoye nomohtxownà hata. Antxeyokeya 
hona nomohtxownà hata. 28 Ukukur komo ryhe nasanàmye hata. Akakmu 
rma noro hatà. Khoryenkom yokato yano me, onà wyaro nhutwamohsoy 
hata. Amnye ànyahpàra гта haxa natxhe hampànà, yukryeka hon komo, 
omeroro, kekon hatà, Akakmu, Khoryenkom yokato yano me mak hatà. 

Amnye, noro nhutwamohsotho yawo ro ànyahpàra nehxatxkon 
hatà, thenyehra hatà. Homayana komo kayaryet me Krawdyu yehtoko, 
ànyahpàra nehxatxkon hatà, toto komo, omeroron komo. 

29Tàwyanye Akakmu rwonà yonytxatxhe rma, onà wyaro nketxkon 
hatà, Txesusu mryenon komo, Antxeyokeya hon komo. Txenyerun kom 
hoye tarhotxe, kowtà komo hyaka, Xukneya yamtar hon komo hyaka, 
ànyahpàn komo hyaka rma, ketxkon hatà. Thenyehra txenyerun kom 
yehtoko, thenyehra rma rha tarhetxow hamà. Yakehra txenyerun kom 
yehtoko, yakehra rma rha tarhetxow hamà, ketxkon hatà. 

30 Àro ke narhotxownà hata, Bahnakme komo wya, Sawru wya xarha. 
Àwyanye гта narhotxownà hata, Txesusu mryenon уопуе ro komo hyaka, 
Xukneya yamtar hon komo hyaka rma. 


Watxa ymo yaye Petru yonampatakatxhàrà on ha. 


1 2 1 Taa. Txesusu mryenon kukutho komo yeryewhamnohye 
hatà, Eroknes heno. Xuknewyana komo kayaryet me nehxakon 
hakahpa tà, noro heno. Anaro Eroknes mok nehxakon hatà. 

2Тхаки heno yotahahoy hata, katxefara wyaron ke. Bo, wayehye hata, 
Txaku heno, Xowaw yowat heno rma. 

3Teryehorye rma haxa nehxatxkon hatà, Xuknewyana komo, Eroknesà wya 
Txesusu mryenonàtho komo yeryewhamnohrà ke. Àro ke, Petru yahohsoy 
xarha tà, Eroknes heno. Àtoko rma nasahxemtetxkon hatà, Xuknewyana 
komo. Ekeyu àwakanomnà yonahrà hoko, 7 me nenmahyatxkon hata. 
Asahxemtontokonye rma, Petru yahohsoy hatà, Eroknes heno. ^Watxa ymo 
yaka nahryempoy xarha tà. Noro yahatakanàr hona, arymano ynye ro 
komo yanotomay hatà. Ohxe mpàn xenytxoko, ahatakanàr hona, kekon hatà, 
àwyanye. Àro wyaro 16 komo yanotomay hatà. 4 me rye nenyatxkon hatà, 
osomahyakanye. Onà wyaro nkekon hatà, Eroknes heno, tàwya rma. Toto 
komo yasahxemtotàhkatxhe гта, пого heno wetahahehe hampànà, kekon 
hatà. Watxa ymo yaye wenampatakahehe hampànà. Toto komo nenyàr me 
wetahahehe hampànà, kekon hata, Eroknes heno, tàwya гта. 

5Àro ke, watxa ymo yawo rma nehxakon hakahpa tà, Petru. Noro 
hoko rma, teryewrye nàrwonatxkon hatà, Txesusu mryenon komo, 
Khoryenkom yakoro. 

6Таа. Awanaworo Petru wenampatakahen hama, kekon haxa hata, Eroknes 
heno. Kohsaya rma nehxakon hatà. Watxa ymo yawo rma nànàkyakon hatà, 
Petru. Yawaka ke tasohtoso nehxakon hatà. 2 me nehxakon hatà, yawaka, 
noro yasotà rma. 2 me nehxatxkon hatà, arymano ynye ro komo. Nyamoro 
yamrakatawo nehxakon hata, Petru, ànàhsaho. Watxa ymo hotaw хата, 2 
me rma rha nehxatxkon hatà, arymano ynye ro komo xarha. Watxa ymo 
yawon yonye ro komo rma nyamoro hatà, ahatakanàr kom hona. 

7 Àtoko rma nomokye hatà, kahe yawono, Kohkom yanoto. Sa kay hatà. 
Awasmexaho nehxakon hatà, watxa ymo. Petru yahey hatà, kahe yawono, 
awetx hoko. Nempakay hatà. Asanàmko hxa, kekon hatà. Àtoko гта 
natahomompokay hata, Petru. Nothahye hata, yawaka heno. 8 Оѕопуһогуек 
ha, kekon xarha tà, kahe yawono, Petru wya. Ayasotà enuhtok ha. Ohrorà 
womunu umunuhko xarha, kekon hatà. Neyukye hatà, Petru. Ehonomtok 
xarha. Omok ha, rowenarye, kekon xarha tà, kahe yawono. 

9Nahatakay hata. Àwenarye tekon hata, Petru. Tàywenyek mak 
nehxakon hata. Àsok wehxan haryhe, kekon hatà, tàwya rma. 
Kosenyehtyan ona, kekonà гта haryhe tà. 19Arymano ynye ro komo 
hyaha totxownà hatà. Wahorono hyaha htxero, àhonano hyaha xarha, 
totxownà hatà. Àto xarha nehxakon hatà, watxa ymo hotar xarha, 
horyetho ymo, yawaka ymo. Mono nyhe nehxakon hatà, owto ymo 
уоѕатага. Puwa, tano me ro гта natahurmakay hata, àrotho ymo. Kura, 
nahatakatxownà hatà, asama yaka. Asama mahkutnaka ro totxownà 
hatà. Sa, nosomtatkay hatà, kahe yawono. Noknomye hatà, Petru. 

11 Tàywero harha nehxakon hata. Yaworo xaxa nay hama, kekon hata, 
tàwya rma. Tanoto nyaknyo hamà, Kohkomo. Eroknes hona rokurunhon 

hama, kekon hata. Àwya rotahanàr hona ro nehxatxok haryhe, Xuknewyana 
komo. Rokurunhon mak hamà, Kohkomo, kekon hatà, Petru, tàwya rma. 
12 Tàywero harha tehtoko, toy xarha tà. Maryeya màn yaka toy 
hatà. Xowaw Mahkusu yonà ryhe noro ha, Maryeya. Noro màn yawo 
nehxatxkon hatà, Txesusu mryenon komo, ohsamnohxemo komo, 
thenyenohnà komo rma. Khoryenkom yakoro nàrwonatxkon hatà. 
13Àmàn watxan hotaka toy hatà, Petru. Tey tey tey tey kekon 
hatà, àhotar hoko. Nomokye hatà, banatkemà. Hokne rma noro hatà. 
Onok omoro, kekon hatà. Uro uro, kekon hatà, Petru. 14Petru rwon 
me nenytxay hatà, Hokne. Àsok hana nehxakon ha. Teryehorye rma 
haxa nehxakon hama. Teryehorye tehtxoho hoye ro ahurmakanàrà 
hutwahkahye hatà. Karyhe toy harha tà, àhyakanye, nàmno yawon komo 
hyaka. Mono manaye, Petru, àhotawo, kekon hatà, àwyanye. 
15Àna ryhe mpe, ketxkon mak hatà, àwya. Enyxemnà hxak omoro 
hamà, ketxkon hatà. Noro me manaye, kekon mak hatà, Hokne. Àna 
mata, norohnà тока, totohnà гта, ukurunhony haxa hama, kahe yawon 
haxa hama, ketxkon hata. 
16Petru ryhe, tey tey tey tey kekonà гта hata. Àro ke nahurmakatxownà 
hata. Petru yonytxownà hata. Коо, noseryehokatxownà hata. 17 Tamor 
ke ryhe, ayatàknatxoko kekon hatà, Petru, àwyanye. Kohkomo wya 
tkurunhothàrà yokarymay hatà, àwyanye. Watxa ymo yaye, Kohkomo 
wya tonampatakatxhàrà rma yokarymay hatà. Àro wyaro ryexetxhàrà 
rma ekarymatxoko, Txaku wya, Txesusu mryenon komo wya xarha, kekon 
hatà, àwyanye. Àro wyaro tàwya katxhe rma, toy hatà, anaro yosaka. 
18Sa, nenmahye hata. Arymano ynye ro komo ryhe, noseryehoketxkonà 
гта haxa mak hata, ehxera harha Petru yesnàr ke. 1? Tanoto komo nyakye 
hata, Eroknes heno, пого horà. Xenyhera mak nehtxownà hata. Àsoke ryhe 
nahatakano, kekon hatà, Eroknes heno, watxa ymo yonye rotho komo wya. 
Àro ke netahahotxownà hata. Во, wayehtxownà hata, Petru yonye rotho komo. 
Eroknes heno ryhe, Xukneya yamtar hoye toy hatà. Sesaryeya hona toy 
hatà. Àtono ro me harha nehxakon hatà. 


Eroknes heno wayhàthàrà on ha. 


20Ewakhàra гта haxa nehxakon hata, Eroknes heno, Txeru hon kom hoko, 
Seknon hon kom hoko хаа. AÀnyahmahrany harha nehxakon hata, пого 
heno, ewakhàra tesnàr ke. Towahke harha esnàr xe nehxatxkon hata, nyamoro 
ha. Àro ke, àtoko rye гта haxa totxownà hata, àhyaka. Bàrastu hyaka htxero 
totxownà hata. Eroknes heno yanoto komo yoh me nehxakon hata, Bàrastu. 
Noro ryhe, ohxe nehxakon hatà, àhokonye. Àro ke nàrwonàmye hatà, Eroknes 
heno yakoro. Towahke harha exko, nyamoro hoko, kekon hatà, Bàrastu, àwya. 
21 Àro ke, tosonytxatxho komo yawasànà wahanonkay hatà, Eroknes heno. 
Àro ho tosonytxatxe, kekon hatà, omohxemotho komo wya. 

Àro rma ho neryewtay hatà, Eroknes heno, tahonà ymo hona, 
onytxano ytxoho ro hona. Ohxe rma haxa ehonomtosaho nehxakon hatà. 
Акауагуе kom kax mak nehxakon hata. Ато nehxatxkon hata, toto komo. 
Akoronye nàrwonakon hatà, noro heno. 

220па wyaro nketxkon hata, toto komo, teryewrye ro. Totohnà moson 
hama, ketxkon hata. Khoryenà ro komo kukur me haxa nàrwonaha, ketxkon 
hata, noro heno hoko. 23 Toto uro kahra ro mak nehxakon hata, Eroknes heno. 
Khoryenkomo ryhe, ehonomnà me xaxa naha, kahra nehxakon hatà. Àro 
ke, àtoko rma noro heno yeheryamay hatà, kahe yawono, Kohkom yanoto. 
Ekewrà heno, ewan yawo nonotxownà hata. Bo, wayehye hata, Eroknes heno. 

24Khoryenkomo rwon haxa ryhe, tokarymaxem me rma haxa 
nehxakon hatà. Tonytxaxem me rma haxa nehxakon hatà. 

25 Àsok hana nehxatxkon ha, Bahnakme kom ha, Sawru xarha. 
Xerusaryen hona ànyahxemotho komo rma mokyam nehxatxkon hatà. 
Tàwyanye txenyeru yàmtàhkatxhe гта, totxownà harha tà, Xerusaryen 
hoye. Antxeyokeya hona harha totxownà hatà. Xowaw Mahkusu 
yatxownà hata, takoronye. 


Sawru komo nyaketxhàrà on ha. 


1 3 1Tohsamnohsoma ro me nehxatxkon hata, Txesusu mryenon 
komo, Antxeyokeya hon komo rma. Àwawonye nehxatxkon hatà, 

Khoryenkomo rwonà yokarymanye ro komo. Khoryenkom yokato yano 
me amnye toto yehtxoho yokarymanye ro me nehxatxkon hatà. Toto 
komo hananàhnye ro me xarha nehxatxkon hata. Bahnakme komo гта 
nyamoro hatà. Anaro xarha Semawu. Nekru rma noro hatà, esot yowtà. 
Anaro xarha Rusyu. Seryene honotho rma noro hatà. Anaro xarha Sawru. 
Anaro xarha Мапаепа. Eroknes heno yakorono rotho гта пого hata, 
Karyeryeya hon komo kayaryetà yakorono rotho rma hatà. 

2Taa. Kohkomo yowakryenàr hoko nehxatxkon hatà, nyamoro ha. 
Tàwyanye ewakryentoko rma, natahyehnometxkon hatà, tano me ronye 
rma. Àro wyaro ehtokonye, onà wyaro nkekon hatà, Khoryenkom yokato, 
àwyanye. Ronwahanonkatxho me natxhe, Bahnakme komo, Sawru xarha, 
kekon hatà. Ronwahanonkatxho me natxhe, rohyaka atamoknyàr kom 
horà. Àro ke ànyahtxoko, moxamo, rohyaka atamohtxoho menye, kekon 
hatà, Khoryenkom yokato, àwyanye. 

3Natahyehnometxkonà rma hatà. Khoryenkom yakoro nàrwonatxkon 
xarha tà, mexe nyhe txko hatà. Àro wyaro texetxhenye, tamor komo 
yetxownà hata, Bahnakme kom hona, Sawru hona xarha. Atotxoko, 
ketxkon hatà, àwyanye. Àro wyaro rma nànyahtxownà hatà. 4Khoryenkom 
yokato ryhe, nànyakyatxkon hata. Seryusya hona htxero totxownà hata. 
Асо nosonkahtxownà hata, kanawa ymo yaka. Tuna ymo wetotxownà hata. 
Xeprye yamtar hona totxownà hata, eryetarà ymo hona hata. 

Keprye yamtar ho Sawru komo yezetzhara on ha. 


5Saramena hona htxero nahatakatzowna hata, Sawru komo, eryetarà 
ymo hon hona hatà. Àto tehtokonye, Khoryenkomo rwonà yokarymaxe 
totxownà hatà, anaro rha nàmno yaka, Xuknewyana yohsamnohtoho 
kom yaka rma. Xowaw Mahkusu xarha nakoronometxkon hatà. 

6Eryetarà ymo horye гта totxownà hata, anaro rha owto hona гта 
hata. Pafos hona haxa nahatakatxownà hata. 

Àto tehtokonye, yaskomo yonytxownà hatà. Xuknewyana rma noro 
hatà. Bahtxesusu rma noro hatà. Khoryenkomo rwonà yokarymanye 
ro uro ha, kany me rma nehxakon haryhe tà, noro ha, yaworohra mak 
hatà. 7Xeprye hon komo kayaryetà yakorono ro me nehxakon hatà, noro. 
Sehxu Pawru rma noro hatà, àkayaryet komo yosotà. Takàhso rma haxa 
nehxakon hatà, Sehxu. Noro rma, Bahnakme komo yanyekye hatà. Sawru 
xarha yanyekye hatà. Khoryenkomo rwonà yonytxanàr xe nehxakon hatà. 

S8Nameryekatxownà mak hata, Bahtxesusu, yaskomo. Bahtxesusu katxho ryhe, 
Erymasà katxho me гта naha. Noro ryhe, Txesus hona xenyàr xehra nehxakon 
hatà, Sehxu wya, tkayaryetà wya. Àro ke, Bahnakme komo yameryekay hatà. 

9?Noro yonytxehkekon hata, Sawru. Pawru haxa пого ha, esotà гта. 
Khoryenkom yokato yano me rma haxa, onà wyaro nkekon hatà, àwya, 
yaskomo wya. 19 Worokyamo уоһа ymo mryenon me manaha, отого 
ha, kekon hatà. Enyhoru xanhànà ro me manaha. Onkuhtono ynye me 
rma haxa manaha. Anàhnohno ynye me rma haxa manaha, kekon hatà. 
Yaworon xaxa hutwamohsehe, Kohkomo, kàwyanye. Omoro haxa ryhe, 
yaworohra mak mekarymehe. Àsok tawro atàknahra manaye, kekon 
hatà, Pawru. !! Newakàhkahno hampànà, Kohkomo, ohoko. Àro ke, 
oyonuhkahnohno hampànà. Enhura mpànà manaha kahpa ha. Awasànà 
yonyhera mpànà manaha kahpa ha, kekon hatà, Pawru, yaskomo wya. 

Àtoko rma nenuhkahye hatà, noro heno. Omeroro tawanye nehxakon 
hatà, àwya. Uro arko, ramor hoko, kekon hatà, toto komo wya. Tany 
komo rma yohoryakon hatà, noro heno. 

12 Àro wyaro noro heno yexetxhàrà yonyey hatà, Sehxu, 
àkayaryet komo. Àro ke, Kohkomo yahosày hatà. Àsok tawro hana. 
Noseryehokekon hatà. Àsok tawro harha, kekon hatà. Pawru komo wya 
Kohkomo yokarymatxho hoko rma, noseryehokekon hatà. 


Anaro Antxeyokeya ho Pawru komo yexetxhàrà on ha. 


13Taa. Totxownà xarha tà, Pawru komo. Pafos hoye totxownà hata, капама 
ymo yawo. Tuna ymo wetotxownà hata. Pehxe hona nahatakatxownà 
hatà. Pamferya yamtar hono rma àro ha, owto, Pehxe. Àto tehtokonye, 
nàhnànkatxownà hata, Xowaw Mahkusu. Xerusaryen hona neramay harha tà. 

14Pehxe hoye totxownà xarha tà, Pawru komo. Antxeyokeya hona 
nahatakatxownà hata. Peseknya yamtar hono гта аго ha, owto, 
Antxeyokeya. Hokano ytxoho yawasàn ho nowomtxownà hata, Xuknewyana 
yohsamnohtoho kom yaka. Ато yawo neryewtatxownà hata. 15 Moyses 
heno nmenhotho hoyeno rwonàhyamatxownà hata, àton komo. 
Khoryenkomo rwonà yokarymanye ro heno komo nmenhotho hoyen xarha 
rwonàhyamatxownà hatà. Àro wyaro tàwyanye àrwonàhyamatxhe rma, 
Pawru komo yanyehtxownà hata, horykomo komo, tohsamnohsomà ro yonye 
ro komo. Ноуто komo y, ketxkon hata, àwyanye. Toto komo hananàhrà xe 
oyehtokonye, katxoko rma, ketxkon hatà, horykomo komo, Pawru komo wya. 

16 Àro ke nasanàmye hatà, Pawru. Natahoyotkay hatà. Onà wyaro 
nkekon hatà. Ehsayewyana komo y, anar komo xarha, Khoryenkom hona 
xeny komo rma, uro enytxatxoko, kekon hatà. 

17 Amna horyenà ro me manaha, katxho me naha, Khoryenkomo, 
Ehsayewyana komo wya, kekon hatà. Noro rma, khoryen heno komo 
wahanonkay hata, tàmryenon kom me hata. Exet yamtar ho гта hak ehtokonye, 
ehonomnà me harha netxownà hata, kekon hata. Exet hoye nenampatakatxownà 
xarha tà. Àro wyaro rma tahoxetà yonyhoy hatà, kekon hatà, Pawru. 

18Ahehnà ymo ho 40 me txemnyehàntatxownà hata, oyomo ymo ho гта 
hatà. Ahehnawo roro ehtokonye, nenyatxkonà roro hatà, Khoryenkomo. 
Thokru yonye го komo wyaro, nenyatxkonà roro hata, kekon hata, 
Pawru. 1?Kanan yamtar hona ahatakatxhenye rma, anaro rha yana heno 
komo yarymahoy hatà, àwyanye. 7 me anaro rha yana heno komo rma 
yarymahoy hatà, àwyanye, kekon hatà. Tàwya arymahotàhkatxhenye rma, 
uyukryekanàthàyamo yàmye hatà, Khoryenkomo, tàmryenon komo wya. 
Uyukryekan kom me harha nehxakon hata, Капап yamtarà. Àtono ro me гта, 
450 me txemnyehàntatxownà hata, ehamàthàyam heno, kekon hata, Pawru. 

20Amnye nyhe rma, horykomo komo wahanonkekon hatà, Khoryenkomo, 
tàmryenon komo yoh me ehtxoho menye. Àro rha haxa Samwew heno 
wahanonkay hatà. Khoryenkomo rwonà yokarymanye ro me nehxakon 
hata, пого heno, kekon hata, Pawru. 21$amwew heno yehtoko гта, 
tkayaryet komo wahanonkanàr xe nehxatxkon hata, khoryen heno komo. 
Àro ke, àkayaryet kom me Saw wahanonkahoy hatà, Khoryenkomo, 
àwyanye. Kes muru rma noro hatà, Sawu, kekon hatà. Benytxamen heno 
yohamàthàyamo kukur те гта nehxakon hata. Àkayaryet kom me гта, 40 
me txemnyehàntay hata, Saw heno, kekon hata, Pawru. 

22Amnye nyhe rma, Saw heno yowye hatà, Khoryenkomo. Romryenon 
komo kayaryet mehra harha manaha hampànà, отого, kekon hata, àwya, 
kekon hatà, Pawru. Noro heno hryetayo me Dafe heno wahanonkay hatà. 
Àkayaryet kom me harha wahanonkay hata, kekon hata. Noro heno hoko 
rma, onà wyaro nkekon hatà. Ohxe rma haxa naha, Dafe, Xese muru, rowya, 

kekon hatà. Ryehutwatxho wyaro rma rha nehutwehe, noro. Royuknye ro 
me naha, kekon hatà, Khoryenkomo, Dafe heno hoko, kekon hatà, Pawru. 
23Noro heno yohamàtho me naha, Txesusu. Noro гта nyakye, 
Khoryenkomo, Ehsayewyana komo yonyhoryeny me ehtxoho me. 
Tàrwonàmáàthàr yawo ro, nànyakye, kekon hata, Pawru. 

24Txesusu yosonyhohra ro rma haka, nekarymekon hatà, Xowaw 
heno, aymomno ynye ro heno, Ehsayewyana komo wya. Anar me harha 
ayanhànàthàyamo xenytxoko. Ataymompotxok xarha, kekon heno hatà, 
toto komo wya, omeroron komo wya, kekon hata, Pawru. 25 Twayehtoho 
hahnoke tehtoko rma, onà wyaro nkekon hatà, Xowaw heno, toto komo 
wya. Kryestu me uro muhutwetxow hama. Norohnà uro, kekon heno 
hatà. Rohryetayo nomokyaha, ehonomnà xaxa rma noro ha, kekon heno 
hata. Аһгога womun yasotà wompokahra wehxaha, esnaka rma haxa 
ryesnàr ke, kekon hatà, Xowaw heno, kekon hatà, Pawru. 

26Rokukur komo y, Akmaraw heno yohamàtho me manatxhe. 
Awawonye rma natxhe xarha, Khoryenkom hona xeny komo, 
Xuknewyanahnà komo rma. Tàwya konyhoryetxho komo 
yonytxamohsoye, Khoryenkomo, kàwyanye, kekon hatà, Pawru. 

27Kryestu me Txesus hutwahra nehxatxkonà, Xerusaryen hon komo, 
eh komo xarha. Khoryenkomo rwonà yokarymanye ro heno nmenhotho 
hutwahra xarha nehxatxkonà, kekon hatà. Anmenhothàyamo rma, 
tàrwonàhyamaxem me roro nay hama. Hokano ytxoho yawasàn ho roro 
tonytxaxem me nay hamà. Uhutwahra mak nehxatxkonà, Xerusaryen hon 
komo, kekon hatà. Àro ke, onà wyaro nketxkon hatà. Atxke naha, Txesusu, 
amoyathoko, yahkotohen hona, ketxkon hata. Аго wyaro àwyanye tatoko гта, 
ànmenhothàyam yawo ro rma nehxakon hama, Txesusu, kekon hata, Pawru. 
28Ehxera ro mak пеһхаКопа, пого yanhànà. Twayehkahoryehra nehxakonà, 
anhàn ehxera esnàr ke. Wayehkahotxownà mak hatà, nyamoro ha, Peratusu 
wya, kekon hata, Pawru. 29 Ато wyaro àwyanye tàxanomkahnohrà ke ryhe, 
àmenhosahonháàr yawo ro гта haxa nehxakonà, Txesusu. Àwayhàtxhe rma, 
ekehàthàrà yonàhtotxownà hata, anar komo, wewe hoye. Nenamtxownà hata, 
onamno ytxoho yaka, toh yowtar yaka гта, kekon hata. 39Nanàmye mak ha, 
Khoryenkomo, àwayehxemo kom waye, kekon hatà, Pawru. 

31 Mexe nyhe asanàmsah me nosonyhekon hata, takorono rotho 
komo wya, Karyeryeya hoye àtoxemotho komo wya, Xerusaryen hona 
àtoxemotho komo wya. Nyamoro rma, noro yokarymany me harha 
natxhe, toto komo wya, kekon hatà, Pawru. 

32 Àrwo yonyhorunu yokarymaxe amna nomokno, ohyakanye, kekon xarha 
tà. Ona wyaro гта naha, àrwo yonyhorunu. Tàwya, nomokyaha hampànà, 
ronànyaknyàrà, katxhàrànhàrà yawo ro nehxakon haxa hatà, Khoryenkomo. 
Àro wyaro nkekon hatà, amnyehra, khoryen heno komo wya, kekon hatà, 
Pawru. 33Kàwyamo ryhe, nyamoro heno yohamàtho me tehxatxhe. Kàwyamo 

гта kowakryetxownà, Khoryenkomo, tàrwonàmáàthàrà yawo ro tesnàr ke, 
tàwya Txesusu nyaknyàr ke, kekon hata. Tànànyaknyàr hoko гта, ona wyaro 
nmenhohoy xarha tà, wano komo karyehtan yawo, kapeturu 2 yawo rma. 
Romuru omoro. Romuru ro me haxa mpànà khutwamohson ha, 
àkehe hampànà, ohoko. 
Àro wyaro rma nkehe, àmenhosahonhàrà, kekon hatà, Pawru. 
34Tànànyaknyàr hoko rma rha, onà wyaro nmenhohoy xarha tà. 
Rowya kowakryehe xaxa mak hampànà katxho ryhe, enyhoru го 
me xaxa naha. Yaworo xaxa naha. Àro wyaro rma àkekonà, Dafe 
heno wya. Àro wyaro rma rha àkehe xarha, owya xarha. 
Àro wyaro rma nmenhohoy hatà, Khoryenkomo, tànànyaknyàr hoko, 
kekon hatà. Àro wyaro tatoko rma, àwayehxemo kom waye tàwya noro 
yanàmtoho hoko nàrwonakon hamà. Àwayehpànà ro me harha noro 
yehtxoho hoko rma nàrwonakon hama, kekon hata, Pawru. 

35 Àro ke, onà wyaro nmenhohoy xarha tà, Dafe heno wya, wano komo 

karyehtan yawo, anaro kapeturu yawo rma. 
Onàhnàn me wehxaha. Enyhoru ro me wehxaha, owya. Àro ke, 
anhàntahra hak nahko, noro hunutho, kany me haxa manaha, rohoko. 
Àro wyaro rma nkehe, Dafe heno nmenhotho, kekon hatà, Pawru. 
36Thokohra ryhe аго wyaro nmenhoy hama, Dafe heno. Noro heno 
hunutho rma nanhàntay hamà, twayhàtxhe. Twayehpàra ro rma haka, 
Khoryenkom yoyukye hatà, tàmryenon komo yowakryenàr hoko. Àro 
wyaro tàwya Khoryenkomo yoyuhtukatxhe rma, wayehye heno hatà, 
kekon hata. Аһогуеп heno kom waka nenamtxownà hata. Enamsahotho 
rma, nanhàntekon hama, kekon hata. 37 Txesus haxa ryhe, anhàntahnà ro 
me nehxakonà, Khoryenkomo nanàmáàtho me tesnàr Ке, kekon hata, Pawru. 
38Àro ke, onà wyaro uhutwamohsehe, owyanye, rokukur komo y, kekon 
xarha tà. Txesus wayehrà ke ryhe, toseryewhokaxem me naha, Khoryenkomo, 
khokonye, kanhànàthàyam hoko rma. Àro wyaro rma amna nekarymehe, 
owyanye, kekon hata, Pawru. 39 Noro wayehrà ke гта kanhànàthàyamo 
yowtàhkehe, Khoryenkomo, Txesus hona kàwyanye xenyetok mak ha, kekon hatà. 
Asok tawro hana. Ayanhànàthàyamo yowrà xe rma manatxhe haryhe, Moyses 
heno wya kàyweronàhyamatxho kom yawo ro oyesnàr kom ke mak ha. Àro hoye 
rohra mak towsom me naha. Noro hona kàwyanye xenytxoho hoye ro haxa ryhe, 
towsom me naha, kanhànàthàyamo, omeroro mak ha, kekon hatà, Pawru. 

40 Ато ke, Khoryenkomo wya ayanàhnohrà kom hona трап xenytxoko. 
Àro hoko rma, onà wyaro nmenhotxownà hatà, Khoryenkomo rwonà 
yokarymanye ro heno komo. 

41 Rownohnye me manatxow hama, rohona xenyhera oyesnàr komo 

ke. Uro enytxatxoko. Keryehoketxhe hampànà. Rahoxetà 
uhutwamohsehe hampànà, owyanye. Eryehokano ytxoho гта 
weryaha hampànà. Àro гта yokarymetxhe hampànà, ranoto komo, 

owyanye. Owyanye enytxatxhe rma, Khoryenkom yahoxet àro hama 

kahra rma manatxhe hampànà. Àro ke kanàhnohyatxhe hampànà. 
Àro wyaro гта nkehe, àmenhosahonhàrà, kekon hata, Pawru. Àro wyaro 
nekarymatxehkay hatà, toto komo wya. 

42Nahatakatxownà hatà, Pawru komo, ohsamnohtoho kom yaye. 
Ahatakantokonye rma, onà wyaro nketxkon hatà, toto komo, àwyanye. Àro 
wyaro rma rha ekarymatxok xarha, amna wya, ketxkon hatà. Anaro hokano 
ytxoho yawasàn ho ekarymatxoko nyhe, amna wya, ketxkon hatà, toto komo. 

43Nahatakatxehkatxownà hata, ohsamnohxemotho komo. Pawru 
kom yakoro totxownà hatà, ukukuru komo, Xuknewyana komo rma, 
Xuknewyanahnà komo xarha. Xuknewyana komo wyaro Khoryenkom 
hokon me harha ehxemo komo rma nyamoro hatà, Xuknewyanahnà 
komo. Thenyenohnà komo rma totxownà hatà, Pawru kom yakoro. 
Hananàhtxownà hatà, Pawru komo, Bahnakme xarha. Onà wyaro 
nketxkon hatà, àwyanye. Kowakryeny kom me naha, Khoryenkomo. 
Noro hona roro rma haxa ehtxoko, ketxkon hatà, àwyanye. 

44Nenmahye haxa hatà, anaro hokano ytxoho yawasàn xarha. 
Nohsamnohtàkatxownà hatà, owto ymo hon komo, omeroro. 
Khoryenkomo rwonà yonytxaxe nohsamnohtàkatxownà hatà. 

45Natakuyatxkon mak hatà, Xuknewyana kukuru komo. Thenyehra 
rma haxa nohsamnohtxow hamà, toto komo, Pawru komo hyaka, 
ketxkon hatà. Àro ke natakuyatxkonà rma haxa hatà. Yaworohra màkehe, 
ketxkon hatà, Pawru wya. Noro wàràhyaketxkon xarha tà. 

46Onà wyaro nketxkon hata, Pawru komo, Bahnakme xarha, oseryehpàra 
ro mak hata. Owyanye htxero ryhe tàrwonà yonytxanàr xe nehxakonà, 
Khoryenkomo, ketxkon hatà, Xuknewyana komo wya. Àro ke owyanye htxero 
amna nekarymeko. Enytxanàr xehra mak manatxow hamà. Khoryenkomo 
wya, karyhe roro harha manatxhe, katxho me oyesnàr komo xehra manatxow 
hama, ketxkon hata. Àro ke, Xuknewyanahnà komo wya haxa ryhe amna 
nekarymehe, ketxkon hatà, Pawru komo. 47 Àro wyaro rma amna yanotomaye, 
Kohkomo. Àro hoko гта, опа wyaro nkehe xarha, àÀmenhosahonhàrà. 

Xuknewyanahnà komo hyaka dyakyaha. Anaro rha yana komo hyaka 
dyakyaha, omeroron komo hyaka rma. Enyhoryeny kom me uro 
muhutwamohsehe, àwyanye. Weyu wya awasmeno ynyetokono 
wyaro, uro muhutwamohsehe, àwyanye, Xuknewyanahnà komo wya. 

Àro wyaro rma nkehe, àmenhosahonhàrà, ketxkon hatà, Pawru komo. 

48 Aro wyaro tàwyanye enytxatxhe rma, teryehorye rma haxa 
nehxatxkon hata, Xuknewyanahnà komo. Ohxe xaxa nay hama, 
Khoryenkomo rwonà, ketxkon hata. Txesusu yahohtxownà hata, ukukuru 
komo. Khoryenkomo nwahanonkatxho komo rma mokyam nehxatxkon 
hatà. Noro wya, karyhe roro harha natxhe, moxamo, katxho komo rma 
mokyam nehxatxkon hata. Nyamoro гта, Txesusu yahohtxownà hata. 

49 Tokarymaxem me гта haxa nehxakon hata, Kohkomo rwonà, àton 
komo wya, Peseknya yamtar hon komo wya. 

5oXuknewyana kom haxa ryhe, Pawru komo yeryewhamnohtxownà 
hatà. Atxke natxhe, Pawru komo, ketxkon hatà, notxwakomo komo wya. 
Xuknewyanahnà komo rma nyamoro hatà, notxwakomo komo. Xuknewyana 
komo wyaro Khoryenkom hokon me harha ehxemo komo rma nyamoro hatà. 
Ehonomnà me nehxatxkon hata, horykomo komo hetx kaxe. Nyamoro wya, 
atxke natxhe, Pawru komo, ketxkon hatà, Xuknewyana komo. Àro wyaro 
Pawru komo yeryewhamnohpotxownà hatà, horykomo komo wya, owto yoh 
komo wya. Àro ke, towto kom hoye nànyahtxownà hatà. Amna yowto hoye 
àtotxok ha, ketxkon hata, awyanye. 

51 Àro ke àsnye ro totxownà hatà, Pawru komo. Tàtonàr kom me 
nehtahpunkatxownà hata, àton kom hoko. Anhan komo hutwamohsotho 
rma mon nehzakon hata, ehtahpunkanàr komo. Ekonyu hona totxownà 
hatà, Pawru komo. 

52Teryehorye rma haxa nehxatxkon hatà, Txesusu yahosnyenhàyamo, 
Antxeyokeya hon komo rma, Peseknya yamtar hon komo rma. Ewan 
yawonye rma haxa nehxakon hatà, Khoryenkom yokato. 


Ekonyu ho Pawru komo yexetxhàrà on ha. 


1 4 1Ekonyu hona tahatakatxhenye, nowomtxownà hatà, Pawru 
komo, Xuknewyana yohsamnohtoho kom yaka. Àro yawo rma 

nekarymatxownà hatà, toto komo wya Txesusu yahohtoho me. Thenyenohnà 
komo rma nahohtxownà hatà, Xuknewyana komo rma, Kryekyana komo xarha. 

2 Anar kom haxa ryhe, ahohsàra nehxatxkon hata. Xuknewyana komo rma 
nyamoro hatà. Nyamoro rma, anar komo yowakàhkahnohtxownà hatà, Pawru 
kom hoko. Xuknewyanahnà komo rma yowakàhkahnohtxownà hatà, àhokonye. 
Atxke natxhe, Pawru komo, ketxkon hata, awyanye. Àro ke, atxke harha 
nehutwetxkon hatà, toto komo, Pawru kom hoko. 

3Mexe nyhe mak nehxatxkon hatà, Pawru komo, àto. Kohkomo yokarymetxkon 
hatà, oseryehpàra ro mak hatà. Towahke xaxa naha, Kohkomo, khokonye, ketxkon 
hatà, toto komo wya. Eryehokano xarha yeryhekon hatà, Kohkomo, Pawru komo 
wya. Tahoxetà rma yonyhekon hatà, toto komo wya. Àro hoye ro, yaworo xaxa 
rokarymetxhe, moxamo, kany me rma nehxakon hamà, Kohkomo. 

^Àme ryehra mak nehxatxkon hata, owto hon komo. Xuknewyana 
komo ryhe, yaworo nketxhe, ketxkon hatà, anar komo. Pawru komo ryhe, 
yaworo nketxhe, ketxkon hatà, anar komo. 

5Pawru komo fufurymetxkon haryhe tà, àton kukuru komo, Xuknewyanahnà 
komo rma, Xuknewyana kom yakoro xarha, owto yoh kom yakoro xarha. 
Tanàhnohtxe, ketxkon haryhe tà, Pawru kom hoko. Toh ke tetahatxe, ketxkon hatà. 

6Hutwetxkon mak hata, Pawru komo. Ато ke nekahtàmtxownà hata. 
Totxownà hata, Ryestra hona, Dekme hona хаша, аго màhton hona xarha, 

anaro rha owto hona rma. Ryekayonya yamtar hono rma aro ha, owto, anaro 
rha. 7 Aton komo wya àrwo yonyhorunu yokarymetxkon hata. 


Ryestra ho Pawru komo yexetxhàrà on ha. 


з Куеѕіга ho nehxakon hata, toto, àhrohnà. Tahon ho roro nehxakon 
hata, àtohnà ro mak hata. Ahrohra rma nenuruy hata. ?Noro ryhe, Pawru 
rwonà yonytxekon hatà. 

Nenytxehkekon hata, Pawru. Khoryenkom hona nenyan hama, mosonà, 
kekon hatà, tàwya rma. Tàhroryexem me nay hamà, Khoryenkom hona tàwya 
xenyàr ke, kekon hata, Pawru, tàwya гта. 10 Àro ke, onà wyaro nkekon hatà, 
teryewrye ro, àwya. Asanàmko ha, ohror ho harha, kekon hata. Atoko rma, 
tatahrumso ro nasanàmye hatà, àhrohnàtho. Nataryeknohyakon harha tà. 

11 Nenytxownà hata, toto komo, ohsamnohxemo komo. Pawru wya 
àhroryetxhàrà yonytxownà hata. Àro ke, teryewrye ro nàrwonatxkon 
hatà. Onà wyaro rma nketxkon hatà, tàrwon kom yawo, Ryekayonya 
yamtar hon komo rwon yawo rma. Khoryenà ro kukuru komo nàhtotxow 
hamà, kàhyakanye, ketxkon hatà, Pawru kom hoko. Toto me harha 
natakàhtotxow hamà, moxamo, khoryenà ro kukuru komo, ketxkon hatà. 
12 Àro Ке, thoryenà ro komo yosot ke nesohtotxownà hata. Xuupeteh 
moson hama, ketxkon hata, Bahnakme hoko. Mehkuryu moson hama, 
ketxkon hata, Pawru hoko, ekarymanye ro me haxa пого уеѕпаг ke. 

13 Toy hata, horykomo. Xuupeteh màn yonye го гта mok nehxakon 
hatà. Owto watxan hotawo nehxakon hatà, Xuupeteh mànà ymo. Àsna 
toy hatà, noro. Fakatho yarày hatà, thoryenà ro komo wya tàmrà horà 
haryhe tà. Àwarhorokuhtosaho nehxakon hata, fakatho, tàmsom me 
tesnàr ke. Aharaxkanàr xe nehxakon haryhe tà, noro, toto kom yakoro. 
Pawru komo wya tàmrà xe rma nehxatxkon haryhe tà. Thoryenà ro 
komo yowakryenàrà rma mon nehxakon hatà, àwyanye. 

14 Àsok hana nehxatxkon ha, Txesusu nànyaketxho ro kom ha, Pawru 
rma, Bahnakme xarha. Toto komo wya towakryetxho komo hutwahra 
nehxatxkonà htxer hakahpa tà, àrwon kom yawohra tesnàr komo ke hata. 
Amnye hutwatxownà harha tà. Atxke nehxakon hatà, àwyanye. Àro ke, 
twomunuthuyamo yawototxownà hata, toseryehokatxho komo hutwamohsonàr 
horà. Karyhe totxownà hatà, toto kom waka, ohsamnohxemo kom waka. 

15Toto komo y, ketxkon hatà, teryewrye ro. Àsok tawro àro wyaro manatxow 
harha. Toto me rma amna naha, owyaronye rma rha, ketxkon hatà. Àrwo 
yonyhorunu yokarymaxe amna nomokyako, ohyakanye. Onà wyaro rma amna 
nekarymehe, owyanye. Ohoryenà rotho komo àhnànkatxoko, ehxenà ro me esnàr 
komo ke mak ha, ketxkon hatà. Khoryenkom hona haxa xenytxoko. Tehxemà 
ro me naha, noro ha. Kahe yakàhtonyenhàrà rma noro ha, yukryeka xarha 
yakàhtonyenhàrà, tuna ymo xarha yakàhtonyenhàrà, ketxkon hatà. Omeroro 
гта nakàhtoye, noro ha, ketxkon hata, Pawru komo. 16Noro гта, ohsànàhpàra 

rma hak nehxakonà, mexe rma haxa mak ha. Àsok tawro hana. Tano me ronye 
rma neryehotetxkon hamà, amnyehran heno komo, anaro rha yana heno komo, 
ketxkon hata. Àsok maken kom hoko гта haxa nehxatxkon hama. Ohsànàhpàra 
rma hak nehxakonà, Khoryenkomo, àhokonye. Àro hokohra ehtxoko kahra 

rma hak nehxakonà, àwyanye, ketxkon hata. 17 Ато wyaro kanyehnà гта, 
nehutwamohsekonà гта, àwyanye. Khoryenkom me гта nehutwamohsekonà, 
tàwya ewakryenàr komo ke mak ha. Àsok tawro hana. Tuna nyaknye me naha, 
noro ha, ketxkon hatà. Nat yahtanàhnye me naha. Dyahmany kom me naha. 
Kotmany kom me naha, ketxkon hata. Keryehotanàhnye kom me гта naha. Àro 
wyaro ewakryenàr komo ke ryhe, Khoryenkom me nehutwamohsekon hama, 
toto komo wya, anaro rha yana komo wya, omeroron komo wya, ketxkon hatà, 
Pawru komo. Аго wyaro nekarymatxownà hata, toto komo wya. 

18Tàwyanye enytxatxhe rma, ewakryenàr komo xe rma nehxatxkon 
haryhe tà, toto komo, thoryenà ro me tàwyanye xenyàr komo ke hatà. 
Krawame гта haxa natàknanàhkatxownà hata, Pawru komo. 

19 Taa. Ryestra hona nomohtxownà hata, Xuknewyana komo. Antxeyokeya 
hoye nomohtxownà hata. Ekonyu hoy xarha nomohtxownà hata. Atxke natxhe, 
moxamo, etahatxoko, ketxkon hatà, nyamoro, àton komo wya, Ryestra hon 
komo wya. Àro ke, Pawru heno yotahatxownà hata, toh ke, Bo. Wayehno yxak 
ha, ketxkon hatà. Àro ke, noro heno hpexehtxownà hatà. Owto hoye natxownà 
hata. Ато гта nànomtxownà hata. Àwayehsah me пого hutwetxkon hata. 
20Amnye nomohtxownà hata, Txesusu mryenon komo, пого heno hyaka. Say, 
àtoko rma nasanàmye hatà, Pawru. Toy harha tà, owto hona. 

Enmahàtxhe, totxownà xarha tà, Pawru komo, Bahnakme xarha. ректе 
hona totxownà hata. 21 Àrwo yonyhorunu yokarymatxownà hata, àton komo 
wya. Txesusu yahohtxownà hata, àton kukuru komo, thenyenohnà komo. 

Àro wyaro tàwyanye ekarymatxehkatxhe rma, totxownà hatà, Pawru 
komo. Yawo гта rha totxownà harha tà, Ryestra hona, Ekonyu hona хаша, 
Antxeyokeya hona xarha. 22 Txesusu mryenon komo hananàhyatxkon hata, 
àhnawonye tahoxerye ehtxoho menye. Txesus hona xenye ro me ehtxok 
hampànà, ketxkon hata. Teryewhamnohsom me гта haxa manatxhe 
hampànà. Amnye Khoryenkom yowto hona tàtetxhe ha. Tohra ronye rma haka, 
teryewhamnohsom me гта tehxatxhe hampànà, ketxkon hata, Pawru komo. 

23Txesusu mryenon yonye ro komo wahanonkatxownà xarha tà. Anaro 
rha owto ho, anato rha tohsamnohsomà ro kom hoye гта, zenye ro komo 
wahanonkatxownà hata, Pawru komo. Kohkom yakoro nàrwonatxkon 
xarha tà. Natahyehnometxkon xarha tà, tano me ronye rma. Àro wyaro 
texetxhenye, ona wyaro nàrwonàmtxownà xarha tà, Kohkom yakoro. 
Ohxe txetxoko, moxamo, ayahosnyenhàyamo, ketxkon hatà, àwya. 

Tanyaknyenhayamotho komo hyaka harha Pawru komo tothara on ha. 


24Totxownà xarha ta, Pawru komo. Peseknya yamtar horye totxownà 
hata. Pehxe hona totxownà hata. Pamferya yamtar hono гта аго ha, 

Pehxe. 25 Àrwo yonyhorunu yokarymatxownà hata, Pehxe hon komo wya. 
Tàwyanye ekarymatxhe гта, totxownà xarha tà. Atarya hona totxownà hata. 

26 Ато гта nosonkahtxownà hata, kanawa ymo yaka. Tuna ymo 
wetotxownà hatà. Antxeyokeya hona harha totxownà hatà. Àton komo ryhe, 
ànyaknyenhàyamotho me nehxatxkon hatà. Onà wyaro kanyenhàràtho 
me rma nehxatxkon hatà. Apa y, ohyaka atamohxe tetxhe, moxamo, 
àro ke towahke xaxa exko, àhokonye, kanyenhàràtho me nehxatxkon 
hatà, Antxeyokeya hon komo, Pawru kom hoko. Àro ke, àhyakany harha 
totxownà hata, Pawru komo, tatamohtxekatxheny mak hata. 

27 Antxeyokeya hona tahatakatxhenye rma, Txesusu mryenon komo 
yanyehtxownà hata. Ато ke nohsamnohtxownà hata, àhyakanye. 
Noskarymatxehkatxownà hata, Pawru komo, àwyanye. Ona wyaro amna 
yakoronomekonà, Khoryenkomo, ketxkon hata. Xuknewyanahnà komo wya хата, 
Txesusu yokarymahekonáà, пого ha, amna wya, thona harha àwyanye xenytxoho 
me, ketxkon hata. Omeroro nekarymatxehkatxownà hata, Pawru komo, àwyanye. 

28Àto nehxatxkon hata, mexe nyhe hata. Txesusu mryenon komo 
hyawo rma nehxatxkon hatà. 


Xerusaryen ho Txesusu mryenon komo yosonytxatxhàrà on ha. 


1 5 1 Antzeyokeya hona nomohtzowna hata, toto komo, Txesusu 
mryenon kukuru komo. Kukneya yamtar hoye nomohtzowna hata. 

Txesusu mryenon komo hananàhyatxkonà rma haryhe tà. Atanyyokohra 
oyehtokonye, Khoryenkomo nenyhoryetxho mehra ro mak manatxhe ha, 
ketxkonà rma haryhe tà, àwyanye. Moyses heno nmenhotho yawo rohra 
rma oyehtokonye, Khoryenkomo nenyhoryetxho mehra ro mak manatxhe 
ha, ketxkonà rma haryhe tà, omohxemo komo. 

2Nameryeketxkon mak hatà, Pawru komo, Bahnakme xarha. Yaworohra 
màketxhe, ketxkon hata, àwyanye. Thenyehra гта haxa natameryeketxkon hata. 

Àro ke, Pawru komo nyahtxownà hatà, Txesusu mryenon komo, 
Antxeyokeya hon komo гта. Xerusaryen hona nànyahtxownà hata. Txesusu 
nànyaketxho ro кото hyaka ryhe nànyahtxownà hata, Txesusu mryenon 
yonye ro komo hyaka xarha, Xerusaryen hon komo hyaka rma. Àton kom 
yakoro osonytxaxe nànyahtxownà hata. Tanyyokohorye kat natxowà, 
Xuknewyanahnà komo, Txesusu mryenon me tehtxoho menye, katxoko, 
horykomo komo wya, ketxkon hatà, tànànyaknyàr komo wya. Pawru komo 
rma nyamoro hatà, tànyahxem komo, Bahnakme xarha, anar komo xarha. 
3Nànyahtxownà hata, Txesusu mryenon komo, Antxeyokeya hon komo гта. 

Àro ke totxownà hatà, Pawru komo. Feneseya yamtar horye totxownà 
hatà. Samarya yamtar hory xarha totxownà hatà. Àton komo wya 
Xuknewyanahnà komo yokarymatxownà hata. Txesusu yahohtxownà, 
Xuknewyanahnà komo, ketxkon hata, àwyanye, anaro rha owto hon 
komo wya, Txesusu mryenon komo wya. Àro wyaro tàwyanye enytxatxhe 
rma, teryehorye rma haxa nehxatxkon hatà, nyamoro, omeroro. 

^Taa. Xerusaryen hona haxa nahatakatxownà hata, Pawru komo. 
Teryehorye netakmetxownà hata, àton komo, Txesusu mryenon komo 
rma, Txesusu nànyaketxho ro komo xarha, Txesusu mryenon yonye 
ro komo хага. Noskarymatxownà hata, Pawru komo, àwyanye. 

Ona wyaro amna yakoronomekonà, Khoryenkomo, ketxkon hata. 
Noskarymatxehkatxownà hata, àwyanye. 

5Àto nehxatxkon hatà, Farysew kukuru komo. Txesusu mryenon 
me harha nehxatxkon hatà, nyamoro ha. Onà wyaro nketxkon mak 
hata. Tanyyokohorye natxhe hampànà, Xuknewyanahnà komo, Txesusu 
mryenon me tehtxoho menye, ketxkon hatà. Moyses heno wya amna 
yweronàhyamatxho yawo ro ehtxoko, tketxhe xaxa hampànà, àwyanye, 
ketxkon hatà, nyamoro, Txesusu mryenon kukuru komo, Farysew komo rma. 

6 Àro ke nohsamnohtxownà hata, Txesusu nànyaketxho ro 
komo, Txesusu mryenon yonye ro kom yakoro xarha. Osonytxaxe 
nohsamnohtxownáà hata. Tanyyokohory kat natxowà, Xuknewyanahnà 
komo, katxho hoko nosonytxetxkon hatà. 

7Mexe rma haxa tosonytxatxhenye rma, nasanàmye hatà, Petru. Rowtà 
komo y, kekon hatà, àwyanye. Amnyehra khoyenye uro haxa rowahanonkaye, 
Khoryenkomo, Xuknewyanahnà komo hyaka rototho me. Àrwo yonyhorunu 
yokarymaxe ronyakye, àhyakanye, kekon hata. Tàwyanye enytxatxhe 
rma, Txesusu yahohtxownà, nyamoro ha. Àro wyaro rma muhutwetxow 
hama, kekon hata, Petru. 8 Táhnawonye ehutwatxho komo hutwekon hama, 
Khoryenkomo, khutwanye ro kom kaxe. Àro ke tokato nyakye, àhonanye, 
kekon hatà. Àro wyaro Txesusu mryenon me harha hutwamohsetxkon 
hamà, amna wya. Kàhyakanye tàwya ànyaketxhàrà wyaro, nyamoro hyaka 
хата tokato nyakye, kekon hata, Petru. ?Anar me natxhe, Xuknewyanahnà 
kom kaxe, kahra rma nehxakon hamà, Khoryenkomo. Àme rye rma natxhe, 
Xuknewyana kom yakoro, kekon haxa hamà. Ewan komo rma yonyhoryeye, 
Txesus hona àwyanye xenyàr ke mak ha, kekon hatà, Petru. 

10 Àro ke, àsok tawro Khoryenkomo mameryeketxow harha, kekon xarha tà. 
Àsok tawro, kàyweronàhyamatxho kom yawo ro tehxorye natxhe hampànà, 
Txesusu mryenon me tehtxoho menye, màketxow harha. Àro wyaro owyanye 
tatoko rma, Khoryenkomo mameryeketxow hama, kekon hata. Àro yawo ron 
me krawame rma haxa natxow hamà. Àsok tawro hana. Krawame rma haxa 
nehxatxkon hatà, khoryen heno komo, àro yawo ron me, tohonye rma haxa 
mak hatà. Kàwyam xarha, krawame rma haxa tehxatxow hamà, àro yawo 

ron me, kohonye гта haxa mak ha, kekon hata, Petru. 11 Tonyhoryexem me 
xaxa mpànà natxhe ha, nyamoro ha, towahke xaxa Txesusu yesnàr ke mak ha, 
towahke xaxa Kohkomo yesnàr ke mak ha. Àro wyaro rma rha tonyhoryexem 
me tehxatxhe, kàwyam xarha, towahke xaxa пого yesnàr ke mak ha, kekon 
hatà, Petru, tosonytxaxem komo wya, omeroron komo wya. 

120sonytxahra harha nehxatxkon hatà, nyamoro. Bahnakme komo rma 
yonytxatxownà hatà. Noskarymatxownà hatà, Bahnakme komo, Pawru 
xarha. Xuknewyanahnà kom wawo texetxhàyamo yokarymatxownà 
hatà. Khoryenkomo wya tahoxetà yonyhothàrà rma yokarymatxownà 
hata. Tàwyanye eryehokano yeryetxhàrà гта yokarymatxownà hata, 
Bahnakme komo, Pawru xarha. 

130skarymatxehkatxhenye гта, ona wyaro nkekon haxa hata, Txaku. Rowtà 
komo y, uro haka rha enytxatxoko, kekon hata. 4Semawu rwonà menytxatxowáà. 
Mosonà htxero nyakye hata, Khoryenkomo, Xuknewyanahnà komo hyaka. 
Àwayenye гта wahanonkatxownà hata, tànryenon kom me, kekon hata, Txaku. 
15 Аго гта yokarymatxownà hata, amnyehran heno komo, Khoryenkomo rwonà 
yokarymanye ro heno komo. Onà wyaro rma nkehe, àmenhosahonhàrà. 

16 Amnye wewakryetxhe xarha hampànà, romryenon komo, kehe, 
Kohkomo. Nyamoro kayaryet mehra harha natxow hama, Dafe 
heno yohamàthàyamo. Àro ke, ewakryehnà me rma natxow 
hama, kehe. Amnye àkayaryet kom me harha mpana naha ha, 
anaro, noro heno yohamàthàyamo kukuru rma, kehe, Kohkomo. 
Romryenon komo kayaryet me harha пого weryaha, 17 anar komo 
wya rohona xenytxoho me, Xuknewyanahnà komo wya rohona 
xenytxoho me, kehe, Kohkomo. Romryenon kom me rma rha 
natxhe, Xuknewyanahnà komo xarha, rohona xeny komo rma, 
kehe, Kohkomo. 18Àro rma yonytxamohsekonà rma, amnyehra. 

Àro wyaro гта nkehe, àmenhosahonhàrà, kekon hata, Txaku. 

19 Àro ke, onà wyaro àkehe, kekon xarha tà. Xuknewyanahnà komo 
yeryehokahra tehtxe. Khoryenkom hona harha xeny komo rma yeryehokahra 
tehtxe, kekon hatà, Txaku. 20Kàkaryehtan kom haxa benhotxe, àhyakanye, 
àhananàhrà kom horà. Ona wyaro гта thananàhtxe, kekon hata. Thoryenà го 
komo wya woto yàmyatxow hama, anar komo, okukuru komo rma, tàwyanye 
ewakryenàr horà, tkatxe. Аго wyaro tàmsahotho hoye tonohra ehtxoko, tkatxe, 
àwyanye, kekon hatà, Txaku. Wos hokohra ehtxoko, tkatx xarha. Ohetx mehra 
ehtoko, wos hokohra ehtxoko, tkatx xarha. Onyo mehra ehtoko, kàrà hokohra 
ehtxoko, woràskomo komo y, tkatx xarha, àwyanye, kekon hatà, Txaku. 
Awehxahotho me woto yehtoko, tonohra ehtxoko, àkamsuhtahra esnàr ke, 
tkatx xarha, àwyanye. Woto komo kamsukutho yonhàra ro mak ehtxoko, tkatx 
xarha. Àro wyaro katxho komo rma benhotxe, àhyakanye, kekon hatà, Txaku. 

21 Ато wyaro thananàhyatxow hama, Moyses heno nmenhotho 
hutwany me rma esnàr komo ke, kekon hatà. Àsok tawro hana. Anaro 

rha owto ho tàrwonàhyamaxemà ro me nay hama, noro heno nmenhotho. 
Hokano ytxoho yawasàn һо уоһа tokarymaxemà ro me nay hama, anaro 
rha ohsamnohno ytxoho ro yawo, kekon hatà. Amnyehra rma haxa 
tonytxaxemà ro me rma nehxakon hamà. Xuknewyanahnà komo xarha, 
enytxanyenhàr me natxow hama. Àro ke, àro wyaro thananàhyatxow 
hamà, Txesusu mryenon me harha ehxemo komo, kekon hatà, Txaku, 
tosonytxaxem komo wya. 


Xuknewyanahnà komo hyaka Txaku komo 
nmenhotho yokarymatxhàrà on ha. 


22 Tàwyanye Txaku rwonà yonytxatxhe гта, аго wyaro hama, ketxkon 
hatà, Txesusu nànyaketxho ro komo, Txesusu mryenon yonye ro komo 
xarha, Txesusu mryenon komo xarha, omeroro. Kukukuru komo tànyahtxe, 
Antxeyokeya hona, ketxkon xarha tà. Kukukuru komo tànyahtxe, Pawru 
kom yakoro, Bahnakme yakoro xarha, ketxkon hatà. Àro ke, tkukuru kom 
waye asako wahanonkatxownà hatà. Anaro Xuknasà Bahsakmasà. Anaro 
xarha Seryasà. Horykomo komo rma nyamoro hatà, Txesusu mryenon yonye 
ro kukuru komo гта. Nyamoro гта nyahtxownà hata, Antxeyokeya hona. 

23Tkaryehtan komo yarhotxownà hata, àwyanye. Ona wyaro nmenhotxownà 
hatà, tkaryehtan kom yawo. Txesusu nànyaketxho ro komo amna. Txesusu 
mryenon yonye ro komo xarha amna. Amna nmenhehe, ohyakanye. Txesusu 
mryenon komo omnyamo, amna yowtà komo rma. Xuknewyanahnà 
rma omnyamo, Antxeyokeya hon komo rma, Serya yamtar hon komo 
xarha, Seryeseya yamtar hon komo xarha. Ohyakanye amna nmenhehe. 

Ohxe manatxowáà. 24Oyeryehoketxok hata, amna kukuru komo. Atxke 
ahananàhyatxok hata. Anar me rha tehutwaxem me oyeryatxok hata. Атпа 
yano mehra mak ahananàhyatxok haryhe, nyamoro ha. 25 Àro ke, osonytxaxe 
amna nohsamnohyako. Amna yosonytxatxhe rma, onà wyaro amna nkek 
haxa ha. Kukukuru komo tànyahtxe, Antxeyokeya hona, keknan amna. Àro ke 
asako amna nwahanonketxoko. Nyamoro rma amna nànyakyaha, ohyakanye, 
Bahnakme kom yakoro. Amna nàhnànà rma nyamoro ha, Bahnakme komo, 
Pawru xarha. 26 Totahaxe ro osoxanomkahnohxemo гта nyamoro ha, Txesusu 
Kryestu yanoto me tesnàr komo ke mak ha, Kohkom yanoto me tesnàr 

komo ke mak ha. 27 Xuknas komo rma amna nànyakyaha, akoronye. Seryas 
xarha amna nànyakyaha. Amna yosonytxatxhàrà yokarymetxhe, owyanye. 
28O0yohonye гта haxa ahananàhrà komo xehra атпа naha. Oyohonyehra 
mak amna ahananàhyatxhe. Khoryenkom yokato yano me onà wyaro amna 
ahananàhyatxhe. Опа wyaro гта tehxorye manatxhe ha. 29? Thoryenà ro 
komo wya woto yàmyatxow hama, anar komo, okukuru komo rma, tàwyanye 
ewakryenàr horà. Àro wyaro tàmsahotho hoye tonohra ehtxoko. Woto komo 
kamsukutho yonhàra ro mak ehtxoko. Awehxahotho me woto yehtoko, tonohra 
ehtxoko, àkamsuhtahra esnàr ke. Wos hokohra ehtxoko. Ohetx mehra ehtoko, 

wos hokohra ehtxoko. Onyo mehra ehtoko, kàrà hokohra ehtxoko, woràskomo 
komo y. Àro wyaro katxho kom yawo ro oyehtokonye, ohxe manatxhe. Ànaha 
kahpa. Àro wyaro гта nmenhotxownà hata, Txaku komo, Xerusaryen hon komo. 

30 Àro ke totxownáà hata, ànyahxemo komo, Pawru komo rma, 
Antxeyokeya hona. Tahatakatxhenye rma, Txesusu mryenon komo 
yanyehtxownà hata. Nohsamnohtàkatxownà hata. Àkaryehtan komo 
yàmtxownà hata, Pawru komo, àwyanye. 31 Nàrwonàhyamatxownáà hata, 
xenye ro komo. Tàwyanye enytxatxhenye rma, neryehotetxkon hatà, 
ohsamnohxemo komo, thananàhtoho kom hok hatà. 

32Txesusu mryenon komo hananáàhyatxkon xarha tà, Xuknas komo, 
Seryas xarha. Khoryenkomo rwonà yokarymanye ro komo rma mokyam 
nehxatxkon hatà. Thenyehra nekarymetxkon hatà, Antxeyokeya hon komo 
wya. Tahoxerye neryatxkon hatà, àhnawonye, tàwyanye àhananàhrà komo 
ke hata. 33,34 Мехе nyhe nehxatxkon hata, Xuknas komo, Antxeyokeya 
ho. Mex ehxah me, totxownà harha tà, tànyaknyenhàyamo hyaka harha. 
Nànyahtxownà harha tà, Txesusu mryenon komo, Antxeyokeya hon komo 
rma. Ohxe ayaryatxhe, Khoryenkomo, ketxkon hatà, àwyanye. 


Pawru komo yotàhnànkatxhàrà on ha. 


35 Antxeyokeya ho гта nehxatxkon hata, Pawru komo, Bahnakme 
xarha. Hananàhno yeryatxkon hatà. Kohkomo rwonà yokarymetxkon 
hatà, àton komo wya. Nyamoro wyaro rma rha nekarymetxkon hatà, 
anar komo xarha, thenyenohnà kom hata. 

36Mex ehxah me, onà wyaro nkekon hatà, Pawru, Bahnakme wya. Àpa 
rha tàtonye, anaro rha owto horye, kekon hatà, àwya. Àto rma Kohkomo 
rwonà tekarymaye. Àsna rma rha àpa tàtonye, Txesusu mryenon komo 
yonyxe. Àsok hana natxow ha, kekon hatà, Pawru. 

37 Haa, kekon hata, Bahnakme. Xowaw Mahkusu xarha tanye, kekon 
hatà. Noro yanàr xe nehxakon hatà. 

38Anàr xehra mak nehxakon hatà, Pawru. Àna matà, kakoro 
tàtohoryempàn mokro harha, kekon hatà, Mahkus hoko. Pamferya 
yamtar ho kehtoko, kàhnànkaye. Kakoronomaxe àtohra nehxakonà. Àro 
ke, àtohra hak nahko, kakoro, kekon hatà, Pawru. 

39 Àro hoye ro nosoytxownà hata, Pawru komo, Bahnakme yakoro. Àro 
ke notàhnànkatxownà hata. Mahkusu yarày hata, Bahnakme. Tuna ymo 
wetotxownà hata, егуеѓага ymo hona, Xeprye yamtar hona. 

40Pawru ryhe, Seryas wahanonkay hatà, takoron me hatà. Nyamoro hoko, 
Kohkom yakoro nàrwonàmtxownà hata, Txesusu mryenon komo. Apa у, 
ohxe atxoko, moxamo. Towahke xaxa exko, àhokonye, ketxkon hatà, Àro ke 
totxownà hata, Pawru komo, Seryas xarha. 41 Serya yamtar horye totxownà 
hatà, Seryeseya yamtar hory xarha. Àto nehxatxkon hatà, Txesusu mryenon 

komo. Anato rha tohsamnohsomà ro me nehxatxkon hata. Nyamoro 
hananàhtxownà hatà, Pawru komo, àhnawonye tahoxerye ehtxoho menye. 


Pawru komo wya Txemohtyo yaràthàrà on ha. 


1 6 TTotxownà xarha tà, Pawru komo, Seryas xarha. ректе hona totxownà 
hatà, Ryestra hona xarha. Àto nehxakon hata, toto, Txesusu mryenonà. 

Txemohtyo rma noro hatà. Àyonà ryhe, Xuknewyana me nehxakon hatà. Txesusu 
yahosnyenhàrà гта mok nehxakon hata, àyonà. Àyàmà ryhe, Kryekyana me 
haxa nehxakon hatà. 2Enyhoru rma haxa mokro, Txemohtyo, ketxkon hatà, 
Txesusu mryenon komo, Ryestra hon komo гта, Ekonyu hon komo xarha. 

3Txemohtyo yanàr xe nehxakon hatà, Pawru, takoro. Atanyyokohra mak 
nexey hatà, noro, Kryekyana muru kax hatà. Enytxako, kekon hatà, Pawru, 
àwya. Anaro rha owto hona tontoko, Xuknewyana kom waka tàtehe. Anatoko 
ona wyaro nketxow hana, nyamoro, choko. Atanyyokohnà moson hama, 
Kryekyana muru kaxe, ketxow hana, ohoko. Àro hoye ro kxehra natxow hana, 
kekon hatà, Pawru. Àro ke atanyyokohoko, Xuknewyana mryer me oyesnàr 
ke, kekon hatà, Txemohtyo wya. Àro ke nanyyokohoy hatà, Pawru. 

4Totxownà hatà, Pawru komo, anaro rha owto hona. Àton komo wya, 
xarha, Xerusaryen hon komo karyehtanà yonyhetxkon hatà, Txesusu 
mryenon komo wya hata. Ona wyaro ahananàhyatxhe, Txesusu 
nànyaketxho ro komo, Txesusu mryenon yonye ro komo xarha, Xerusaryen 
hon komo rma, ketxkon hatà, àwyanye. Àro yawo ro ehtxoko, ketxkon 
hatà, àwyanye. 5Àro ke, thananàhtoho kom yawo ro rma haxa nehxatxkon 
hata, Txesusu mryenon komo, anato rha tohsamnohsomà го komo. Txesus 
hona rma haxa nenyatxkon hatà. Emahona ro nehamyatxkon hatà. 


Maseknonya hon kom hoko Pawru yosenyetàthàrà on ha. 


6 Asok hana tetxkon ha, Pawru kom ha. Khoryenkom yokato yano me 
tetxkon hatà. Aaseya yamtar hon komo hyaka ànyakheranye nehxakon hatà, 
пого. Rorwonà yokarymahra ehtxoko, àwyanye, kekon hata. Àro ke, Fàryexeya 
yamtar hory haxa totxownà hata, Karaseya yamtar hory xarha. 7 Meeseya 
yamtar màtkoso totxownà hata. Ато tehtokonye, tàtotxahke nehxatxkon hata, 
Betxenya yamtar hona. Àtohra трап ehtxoko, kekon mak hata, Txesus yokato, 
àhnawonye. Àro ke àtohra nehxatxkon hata, Betxenya yamtar hona. 8 Meeseya 
yamtar màtkoko гта totxownà hata. Tàroakne hona haxa nahatakatxownà hata. 

9 Àto tehtoko, nosenyetày hata, Pawru. Kohsaya nosenyetày hata. Toto 
yonyey hatà, tosenyetnàr me. Maseknonya yamtar hono ryhe yonyey hatà. 
Omoko, Maseknonya yamtar hona, kekon hatà, teryewrye ro. Omoko, amna 
yakoronomaxe, kekon hata, Pawru wya. 10 Àro wyaro nenytxay hata, Pawru, 
tosenyetnàr me hatà. Àro wyaro tosenyetàtxhe rma, Maseknonya yamtar 
hona tàtonàr xe nehxakon hatà, Pawru. Amna xarha, akoron komo rma, amna 

tonàr хе amna nehxakonà, пого yakoro. Àton komo wya àrwo yonyhorunu 
yokarymaxe tonàr komo xe nay hamà, Khoryenkomo, kekon amna. 

11 Àro ke, Tàroakne hoye amna ntoye. Tuna ymo amna nwetoye. 
Yaworo rma amna ntoye, Samotàraseya hona, eryetarà ymo hona. 
Enmahàtxhe, атпа ntoy xarha, Neyaporyes hona. 12Àsnye го атпа ntoy 
xarha, Feryepos hona. Maseknonya yamtar hono rma àro ha, owto ymo, 
Feryeposà. Anaro rha owto yoho rma haxa naha, Maseknonya yamtar 
hon yoho rma haxa mak ha. Homa honotho komo yowto me harha nexey 
hata, Feryeposà. Mexe nyhe amna nehxakonà, ato. 


Feryepos ho Pawru komo yexetxhàrà on ha. 


13Hokano ytxoho yawasàn ho amna ntoye, owto hoye moxehra. Tuna 
yohokoso rma amna ntoye. Àsna nohsamnohyatxow hana, Khoryenkomo 
hutwany komo, noro yakoro àrwonàmso, kekon amna. Àto nehxatxkonà, 
woràskomo komo, ohsamnohxemo komo. Àwawonye amna neryewtaye. 
Àrwo yonyhurunu amna nekarymaye, àwyanye. 

14Amna yonytxany komo kukur me nehxakonà, wosà. Ryekneya гта пого 
hatà. Txeyatxera hoye omohsahotho rma mok nehxakon hatà. Wom yàmnye 
ro me nehxakon hatà, enyhoru rma yàmnye ro me hatà. Khoryenkom hokon 
me nehxakon hatà. Noro rma, ohxe Pawru rwonà yonytxaye. Kohkomo ryhe, 
ohxe nenytxamohsoye, àwya. 15Àro ke nataymompoye. Aman yawon komo 
хата nataymompotxownà. Tataymomàtxhe, опа wyaro nkekonà, teryewrye 
ro, amna wya. Àsok wehxano, owyanye, kekonà. Kohkom hona xeny mehra 
kat wehxano, owyanye. Noro hona xeny me owyanye ronyetoko rma, 
omohtxoko, romàn yaka. Romàn yawo rma ehtxoko, kekonà, Ryekneya, amna 
wya. Àro wyaro teryewrye ro nàrwonàmye. Àro ke amna ntoye, àmàn yaka. 

16Таа. Anatoko атпа ntoy xarha, Khoryenkom yakoro àrwonàmno 
ytxoho ro na. Amna tontoko rma, amna yohoràye, omaso. Worokyamo 
yohà rma mok nehxakon hatà, noro ha. Eten kom rohoryano, amnye, 
kanye ro me nehxatxkon hatà, toto komo, noro wya. Amnye ehtxoho 
komo rma hutwamohsekon hatà, àwyanye, worokyamo yano me mak 
hatà. Àro wyaro àwya thutwamohsotho komo yehemetxkon hatà, toto 
komo. Txenyeru ke nehemetxkon hatà, omaso yanotomanye ro komo wya. 
Àro hoye ro tàtxenyerunke rma haxa nehxatxkon hatà, nyamoro ha. 

17 Noro rma amna yohoràye. Amna wenarye nomokye. Onà wyaro 
nkekonà, teryewrye ro. Khoryenkom yanoto komo ryhe moxamo, kekonà. 
Omeroron komo yohon yanoto komo rma moxamo. Khoryenkomo wya 
oyonyhoryetxho komo yokarymetxhe, owyanye, kekonà, omaso, toto 
komo wya, worokyamo yano me mak ha. 

18 Anatoko, àro wyaro rma rha nkekon xarha, anatok xarha, anatok xarha. 
Taa. Anatoko àro wyaro rma rha nkekon xarha, worokyamo yano me rma 
rha. Àro rma ho noro wetxe neramaye, Pawru, toseryehokanàr ke rma haxa 

mak ha. Ona wyaro nkekonà, worokyamo wya. Otowko ha, mosonà hyaye, 
kekonà. Àro wyaro mpàn àkehe ha, owya, Txesusu Kryestu yano me, kekonà, 
Pawru, worokyamo wya. Àtoko rma notowye, noro ymo, omaso hyaye. 
19Ewakhàra гта haxa nehxatxkonà, anotomanye rotho komo. 
Txenyerun komo yahohsàra harha tehxatxow hamà, worokyamo yano 
me àrwomra harha omaso yesnàr ke, ketxkon hatà. Àro ke Pawru komo 
yahohtxownà. Txom, txom, Seryas xarha yahohtxownà. Nàhpexehtxownà, 
yakentaka. Owto yoh komo hyaka rma natxownà. 

200nà wyaro nketxkonà, owto yoh komo wya. Xuknewyana komo moxamo, 
ketxkonà. Hawana me nomokyatxoko, kowto kom hona. Keryehoketxhe xak 
mak ha, ketxkonà. 21 Anar me хак make kàyweronàhyametxhe ha. Homayana 
ryhe kàwyamo. Tonytxahoryehra ro mak naha ha, àrwon komo, kàwyanye. 
Àro yawo rohra tehxatxow hama, kàwyamo, Homayana kom kaxe, ketxkonà, 
omaso yanotomanye rotho komo, owto yoh komo wya. 

22Pawru komo wàràhyaketxkon xarha, toto komo, ohsamnohxemo 
komo. Àro ke newakàhkahtxownà, owto yoh komo, Pawru kom hoko, 
Seryas hoko xarha. Àwomunuthuyamo yowhotxownà, tanoto komo wya. 
Nàhpokhotxownà, àhpoknyo упуе ro komo wya. 22 Wewe ke nàhpohtxownà, 
thenyehra гта haxa, bey bey bey bey bey bey. Tàáwyanye àhpoketxhenye 
гта, nahryemtxownià, watxa ymo yaka. Ohxe трап xenytxoko, ahatakanàr 
kom hona, ketxkon hatà, owto yoh komo, watxa ymo yonye ro wya. 24Àro 
wyaro katxho hoye го, yuhnayen yaka haxa nenkahtxownà hata, watxa 
ymo yonye ro. Nàhroyakàhnohtxownà xarha tà, wewe ke. 

25 Asok hana nehxatxkon ha, Pawru kom ha, Seryas xarha. Kohsarakatawo 
Khoryenkom yakoro nàrwonatxkon hatà. Noro hoko rma wanotetxkon xarha 
tà. Nenytxetxkon hatà, anar komo, ahryemxemo komo rma. 26 Àtoko rma 
nosowusày hata, yukryeka, saka saka saka kay hata, thenyehra гта haxa mak 
hatà. Natahyey hatà, watxa ymo. Àtoko rma natahurmakay hatà, watxa ymo 
hotarà, anaro rha, omeroro. Nataràrkay xarha tà, ahryemxemo komo hrorà 
yakàhnohàthàràtho. Newompokay xarha tà, ahomometxhàyamotho, omeroro. 

27 Hakay hata, watxa ymo yonye ro. Watxa ymo heno yatahurmakaxaho 
yonyey hatà. Totxow hamà, ahryemxemotho komo, kekon hatà, tàwya rma. 
Aro ke, katxefara wyarono wakay hatà, totharaxkanàr horà, tewayehkanàr 
horà. 28Otharaxkahra exko, kekon mak hata, Pawru, àwya, teryewrye ro hata. 
Tano rma amna naha, omeroro. Àro ke otharaxkahra exko, kekon hatà, àwya. 

29Weyu yokhoy hatà, noro, tanoto wya. Watxa ymo yaka kàtay hatà. 
Noseryehyakonà rma haxa mak hatà. Àro ke, tano me ro rma nehurkay 
hatà, Pawru komo yakrataka, Seryas yakrataka xarha. 

30Watxa ymo yaye natxownà hatà. Hoymo komo y, àsoke ryhe 
kosonyhoryeheno, kekon hatà, àwyanye. Àsoke ryhe kosonyhoryeheno. 31 Txesus 
hona xenyko, tonyhoryexem me harha oyehtxoho me, ketxkon hatà, Pawru 
komo, àwya. Kohkom hona rma xenyko. Omàn yawon komo xarha hak noro 

hona nenytxowáà, tonyhoryexem me tehtxoho menye, ketxkon hata. 33Kohkomo 
rwonà yokarymatxownà hata, àwya, aman yawon komo wya xarha. 

33 Àtoko rma, kohsarakatawo rma, Pawru komo yeheryanà 
korokay hatà, noro, watxa ymo yonye ro. Tàwya àkorokatxhenye rma, 
nataymompoy hata, àwyanye. Nataymompotxownà xarha tà, aman yawon 
komo. 34Tataymomáàtxhenye гта, Pawru komo yarày hata, bàn yaka. 
Nahxemtotxownà hata. Teryehorye гта haxa nehxatxkon hata, пого, bàn 
yawon kom yakoro xarha, Khoryenkom hona xeny me harha tesnàr kom ke. 

35Sa, nenmahye hatà. Enmahàtxhe rma, ahosno ynye ro komo 
nyahtxownà hata, owto yoh komo, watxa ymo yaka. Pawru komo 
enampatakatxok hatà, ketxkon hatà, nyamoro, watxa ymo yonye 
го wya. 36Àrwon komo yokarymay hata, пого ha, Pawru wya. 
Oyonampatakahotxow hatà, owto yoh komo, kekon hatà, àwya. Àro ke 
ahatakatxoko. Ohxe àtotxoko, kekon hatà, watxa ymo yonye ro. 

37 Àna matà, àtohra mpàn amna naha, kekon mak hatà, Pawru, ahosno ynye 
ro komo wya. Àtohra трап атпа naha. Àsok tawro hana. Tàhpokhoryehra 
amna nehxak haryhe, kekon hatà. Homayana ryhe amna. Amna yanhànàtho 
hutwamohsohra nehxatxoko, owto yoh komo, ehxera esnàr ke. Àro ke 
tàhpokhoryehra amna nehxak haryhe. Amna make hpokhetxok ha, kekon 
hatà. Amna yahryempetxok xarha, watxa ymo yaka. Aro wyaro rma amna 
yeryatxoko, owto yoh komo, toto komo nenyàr me, kekon hatà. Amnye rma 
haxa, атпа yonampatakanàr xe natxhe haryhe, toto komo nenyehtor me harha. 
Nyamoro haxa hak nomohtxowà, amna yonampatakaxe, kekon hatà, Pawru. 

38 Ато ke totxownà harha tà, ahosno ynye ro komo, owto yoh komo 
hyaka harha. Pawru rwonà yokarymatxownà hatà, àwyanye. Homayana 
me natxow hata, Pawru komo, ketxkon xarha tà. Аго wyaro tàwyanye 
enytxatxhe rma, noseryehyatxkon hatà, owto yoh komo. 

зо Ато ke totxownà hata, watxa ymo yaka. Atxke amna oyeryatxoko, ketxkon 
hatà, Pawru komo wya. Atxke amna oyeryatxoko. Àro ke oseryewhokatxok harha, 
amna hoko, ketxkon hata, owto yoh komo. Nenampatakatxownà hata. Natxownà 
hatà, watxa ymo yaye. Amna yowto hoye àtotxoko txko ha, ketxkon hatà. 

40 Àro wyaro watxa ymo yaye nahatakatxownà hata, Pawru komo. 
Ryekneya màn yaka htxero totxownà hatà. Àto Txesusu mryenon komo 
yonytxownà. Àto rma hananàhtxownà. Tàwyanye àhananàhàtxhenye 
rma, Feryepos hoye totxownà, Pawru komo. 


Tesaroneka ho Pawru komo yexetxhàrà on ha. 


1 7 1 Anaro rha owto horye totxownà hata, Pawru komo, Amfeporyes 
horye rma hatà, Aporonya hory xarha hatà. Tesaroneka 

hona haxa nahatakatxownà hata. Ато nehxakon hata, Xuknewyana 

yohsamnohtoho komo. 2Àro yaka toy hatà, Pawru. Xuknewyana 

yohsamnohtoho kom yaka tàtosomà ro kax mak nehxakon ha. 

Àro ke, hokano ytxoho yawasàn ho àro yaka toy hatà, anaro rha hokano 
ytxoho yawasàn ho hatà, osorwawo ro hatà. Toto komo hananàhyakon 
hatà. Anaro rha Khoryenkom karyehtan hoyen ke, Txesusu yokarymekon 
hata, àwyanye, àmnenhosahonhàr ke mak hata. з Teryewhamnohsom me 
naha hampànà, Kryestu, Khoryenkomo nànyaknyàrà гта, kehe haryhe, 
Khoryenkom karyehtanà, kekon hata, àwyanye. Awayehxemo kom waye 
nasanàmyaha harha hampànà, kehe xarha. Oske трап nexey ha, Kryestu, 
Khoryenkom karyehtan yawo ro tehtxoho me, kekon hatà. Àro ke, Kryestu 
me nay hamà, Txesusu. Khoryenkomo nànyaketxho me rma nay hamà. 
Noro rma wekarymehe, owyanye, kekon hatà, Pawru, toto komo wya. 

^Àro wyar hama, ketxkon hata, Xuknewyana kukuru komo. Pawru 
komo hyaka tohsamnohsomà ro me harha nehxatxkon hata, Seryasà 
hyaka xarha. Àro wyar hamà, ketxkon xarha tà, Kryekyana kukuru komo 
xarha, thenyehra hatà. Xuknewyana komo wyaro Khoryenkom hokon me 
harha ehxemo komo rma nyamoro hatà. Notxwakomo komo xarha, àro 
wyar hama ketxkon xarha tà, thenyehra rma rha hata. Owto yoh kom 
hetx komo rma mokyam nehxatxkon hatà, notxwakomo komo. 

5Natakuyatxkon mak hatà, Xuknewyana komo, Txesusu yahosnyehnà 
komo гта. Anhà komo yanyehtxownà hata. Tweromnà ro kukuru komo 
гта yanyehtxownà hata. Nohsamnohtàkatxownà hata, nyamoro ha. 
Tweromra ro mak nehxatxkon hatà. Owto hon komo yeryehokatxownà rma 
haxa mak hatà. Xasaw màn yaka totxownà hatà, Pawru komo yahosnàr 
horà. Kàtatxownà hatà, noro màn hoko, towomnàr kom horà. Pawru komo 
tenampatakatxe, toto komo hyaka, ketxkon hatà, tàwyanye rma. 

6Ато yawohra mak nehtxownà hata, Pawru komo. Xenyheranye nehtxownà 
hatà, anhà komo. Àro ke, Xasaw komo hpexehtxownáà hata. Txesusu mryenon 
kukuru komo гта hpexehtxownà hata. Natxownà hata, owto yoh komo 
hyaka. Onà wyaro nketxkon hatà, àwyanye, Pawru kom hoko. Kowto kom 
hona nomokyatxoko, waha komo, ketxkon hatà. Anaro yowto hon komo 
yeryehoketxok hatà. Kowto kom hona xarha nomokyatxoko, keryehokanàr kom 
horà hama, ketxkon hata, anha komo. 7Bàn yaka naryatxoko, mosonà, Xasawu. 
Sesa yoyukhura ro mak natxhe ha, nyamoro ha, ketxkon hatà. Kàkayaryet 
komo yoyukhura rma natxhe. Anaro ryhe, Txesusu rma, kàkayaryet kom me 
naha, ketxhe, nyamoro ha, ketxkon hatà, anhà komo, Pawru kom hoko. 

8Àro wyaro tàwyanye enytxatxhe rma, noseryehoketxkon hatà, toto komo, 
owto yoh komo xarha. ?Xasaw komo txenyerunutho yahohtxownà hata, owto 
yoh komo. Pawru komo ànyahtxoko, kowto kom hoye, ketxkon hatà, Xasaw 
komo wya. Owyanye ànyaketxhenye rma, otxenyerunuthuyamo amna 
nàmyaha harha, owyany harha, ketxkon hatà, owto yoh komo. Àro wyaro 
tàwyanye katxhe гта, Xasaw komo nyahtxownà hata, aman kom yaka harha. 

10 Àro rma ho Pawru komo nyahtxownà hata, Txesusu mryenon komo. Seryas 
xarha nyahtxownà hata. Kohsaya гта nànyahtxownà hata, Tesaroneka hoye. 

Taa. Beryeya hona nahatakatzowna hata, Pawru komo. 
Tahatakatzhenye, Kuknewyana yohsamnohtoho kom yaka totzowna hata. 


Beryeya ho Pawru komo yexetxhàrà on ha. 


п Àsok hana nehxatxkon ha, Xuknewyana komo, Beryeya hon komo. 
Tesaroneka hon komo wyarohra nehxatxkon hatà. Ohxe rma haxa nehxatxkon 
hatà, Beryeya hon komo. Àro ke Khoryenkomo rwonà yonytxetxkon hatà. 
Pawru komo yonytxanàr xe rma haxa nehxatxkon hatà. Anaro rha Khoryenkom 
karyehtan hoyeno yonyatxkon xarha tà. Amenhosahonhàrà rma yonyatxkon 
hata, аго yawo rohra kat nekarymetxowà, Pawru komo, tawro me hata. 

12Àro ke, Txesusu yahohtxownà hata, Xuknewyana kukuru komo, 
thenyenohnà kom hata. Nahohtxownà xarha tà, Kryekyana kukuru komo хагћа, 
thenyehra rma rha hatà, kàrkomo kom hatà, woràskomo komo xarha hatà. 
Notxwakomo komo rma nyamoro hatà, owto yoh kom hetx komo rma hatà. 

13Pawru komo yokaytà yonytxatxownà mak hatà, Tesaroneka hon komo, 
Xuknewyana komo rma. Beryeya hon komo wya xarha Khoryenkomo 
rwonà yokarymehe, Pawru, katxho гта yonytxatxownà hata. Àro ke, 
Beryeya hona totxownà hatà, nyamoro xarha, Pawru xanhàn komo rma. 
Àton komo yowakàhkahnohtxownà hata, Pawru kom hoko. 

14 Ато ke Pawru nyahtxownà hata, Txesusu mryenon komo. Amamehra 
гта nànyahtxownà hata, Beryeya hoye. Àto гта noknomtxownà hata, 
Seryas komo, Txemohtyo xarha. Tuna ymo yohokoso Pawru nyahtxownà 
hata. 15Akoro totxownà hata, Txesusu mryenon kukuru komo. Atenas 
hona natxownà hata. Àsna tahatakatxhenye, totxownà harha tà, nyamoro, 
Beryeya hona harha. Noknomye hatà, Pawru. Seryas komo mànyakyatxhe 
ha, rohyaka, kekon hatà, noro, àwyanye. Txemohtyo xarha mànyakyatxhe 
ha. Mexehra rma haxa àtotxok hatà, Pawru hyaka, màketxhe ha, àwyanye, 
kekon hata, Pawru, àwyanye, Beryeya hona harha tàtosom komo wya. 


Atenas ho Pawru yexetxhàrà on ha. 


16 Atenas ho noknomye hata, Pawru. Ѕегуаѕ komo yomoknàr hona ro 
nehxakon hatà. Thoryenà ro komo kuknon hoko rma haxa nehxatxkon hatà, 
Atenas hon komo, noro nenyàr me hatà. Àro ke noseryehokekon hatà, àton 
kom hoko. 17 Àro ke, nosonytxetxkon hatà, akoronye. Xuknewyana kom 
yakoro rma nosonytxetxkon hatà, Pawru, ohsamnohtoho kom yaw hatà. Àto 
nehxatxkon xarha tà, Xuknewyanahnà kukuru komo xarha. Xuknewyana 
komo wyaro Khoryenkom hokon me harha ehxemo komo rma nyamoro 
hatà. Nyamoro yakoro xarha nosonytxetxkon hatà, Pawru. Emahona ro 
nosonytxetxkon xarha tà, anar kom yakoro xarha. Onok kom hana yakentaka 
nohsamnohyatxkon ha. Nyamoro yakoro rma nosonytxetxkon hatà, Pawru. 

18 Àto nehxatxkon hatà, horykomo komo, Kryekyana komo 
yweronàhyamanye ro kukuru komo. Anar komo, Epekur heno nmenhotho 

yawo ro nehxatxkon hatà. Anar komo, Estoyku komo kukur me nehxatxkon 
hata. Nyamoro гта, Pawru yonytxownà hata. Tàrwonyemà го me nay hama, 
mosonà, ketxkon hata, ukukuru komo, пого hoko. Àsoke ryhe hananàhno 
yeryano, ketxkon hatà. Anar komo horyenà ro yokarymany me nay hamà, 
ketxkon hatà, anar komo. Àro wyaro nketxkon hatà, Pawru wya Txesusu 
уокагутапаг ke hata, àwya anàmno ytxoho уокагутапаг ke xarha hata. 

19 Àro ke Pawru yahohtxownà hata. Omoko, amna yakoro, ketxkon 
hatà, àwya. Natxownà hatà, nàmno ymo yaka, tohsamnohtoho ro kom 
yaka. Aryopaku katxho rma àro hatà, nàmno ymo yosotà. Oyonytxanàr 
xe amna naha, ketxkon hatà, Pawru wya. Anar me hananàhno meryan 
hata. 20 Amna nenytxahtorà rotho mekarymen hata, ketxkon hata. Aro 
ke uhutwanar ze amna naha. Uhutwamohsoko, amna wya, ketxkon hata, 
Kryekyana komo yweronahyamany komo, Pawru wya. 

21 Asok hana nehxatxkon ha, Atenas hon kom ha. Tànenytxahtorà rotho 
komo yonytxanàr хе roro nehxatxkon hata. Аго гта yokarymanàr xe гого 
nehxatxkon xarha tà, tàwyanye rma. Àro hokono ro me nehxatxkon hatà, 
Atenas hon komo, omeroro. Anaro rha owto honotho komo xarha, Atenas 
hona omohxemotho komo rma, àro hokono ro me rma rha nehxatxkon hata. 

22Nasanàmye hatà, Pawru, say. Aryopaku katxho yawon komo 
yamrakatawo nehxakon hatà. Toto komo y, Atenas hon komo y, kekon hatà. 
Ohoryenà ro kom hokon me rma haxa manatxow hama, kekon hata, Pawru. 

23 Àsok tawro hana. Oyowto kom horye rataryeknohnàtoko, ohoryenà ro komo 
kuknonà wenyako. Onewakryenàr komo rma wenyako. Anakàhtothàyam 
xarha wenyako, kekon hatà. Ohoryenà ro komo yowakryetxho yahonà rma 
wenyako. Àro hoko onmenhothàyam xarha wenyako. Tano kànhutwahtor 
komo tewakryetxhe, khoryenà ro komo, katxho rma àro ha, onmenhothàyamo, 
kekon hata. Àsok tawro hana. Onhutwahtor komo rma mewakryetxow hama. 
Àro ke, noro rma wekarymehe, owyanye, kekon hatà, Pawru. 

24Yukryeka yakàhtoye, Khoryenkomo, yaworon xaxa rma, kekon hatà. Noro 
ryhe, omeroro nakàhtoye. Kahe kom yoh me naha. Yukryeka yoh me xarha 
naha. Noro rma, nàmno yawon mehra ro mak naha ha. Toto nyeryetxho yawon 
mehra naha, kekon hata, Pawru. 25Опа wyaro katxho mehra ro mak naha 
ha, kàwyanye. Akatxhomra пау hama, Khoryenkomo, àro Ке tewakryetxe, 
tkatxhonke harha ehtxoho me, katxho mehra ro mak naha ha. Àsok tawro hana, 
omeroron komo yoh me tesnàr ke hama, kekon hata. Noro ryhe, kowakryeny 
kom me naha. Kakàhtony kom me naha. Ohxe keny kom me naha. Omeroro 
nàmyaha, noro ha, kàwyanye, kekon hatà, Pawru. 26 Towenyxa htxero toto 
yakàhtoye. Towenyxanotho гта hoye omeroro nakàhtotxownà. Anaro 
rha yana komo гта yakiàhtoye, towenyxanotho hoy mak ha, kekon hata. 
Ànakàhtothàyamo гта, yukryeka ho othoyehra natxhe, noro yano me mak ha. 
Ewto komo wahanonkay xarha, noro ha. Tan mexe àramamtoho komo xarha 
kuknomaye, kekon hatà, Pawru. 27 Àro wyaro toto komo yeryeye, Khoryenkomo, 

thutwanar ze esnar kom hora, thutwanar hona ro esnar kom hora, thutwany me 
harha esnàr kom horà. Àsok tawro hana. Kàhyayenye moxehra ro mak naha ha, 
noro ha, kekon hata, Pawru. 28Noro hoko гта, опа wyaro nmenhotxownà hata, 
ohoryen heno komo, Kryekyana horyen heno komo rma. 

Noro yano me tonutxownà. Noro yano me mexe nyhe tan tehxatxhe. 

Noro yano me tàtosom me tehxatxhe. 

Àro wyaro гта nmenhotxownà hata, nyamor heno, kekon hata. Ona 
wyaro xarha nmenhotxownà hata. 

Noro nakàhtotho me xaxa tehxatxhe ha. 
Àro wyaro гта nmenhotxownà hata, ohoryen heno komo, kekon hata, 
Pawru. 29 Noro nakàhtotho me tehxatxow hama. Àro Ке, ona wyaro kahra 
tehtxe. Khoryenkom kuknon me nay hamà, dakàhtonàr komo, kahra 
tehtxe. Ryehutwatxho hoye ro hak wakàhtosà, Khoryenkom kuknonà, uru 
hana, pàrata haxa hana, toh haxa hana, kahra tehtxe, kekon hatà, Pawru. 

30Khoryenkom hutwahra nehxatxkonà, toto komo, amnyehra, kekon 

hata. Atxke manatxhe, rohutwahra oyesnàr komo ke, kahra mak nehxakonà, 
àwyanye. Onà wyar haxa nkehe, amnye rma, kàwyanye, omeroron komo 
wya, anaro rha owto hon komo wya. Anar me harha ayanhànàthàyamo 
xenytxoko, kehe, kekon hatà, Pawru. 31 Amnye nenmahyaha haxa ha, 
wahanonkano ytxoho. Khoryenkomo nkuknomatxho rma àro ha. Àro rma ho 
Txesusu nyakyaha hampànà, kekon hata. Noro гта yeryeye, wahanonkano 
ynye me. Atxke manatxhe hampànà, kehe Һатрапа, пого, toto komo wya, 
anar komo wya. Ohxe manatxhe, kehe xarha, anar komo wya xarha. Yaworo 
гта haxa àro wyaro nkehe, kekon hata. Awayehxemo kom waye Txesusu 
yanàmye, Khoryenkomo. Tàwya anàmrà ke ryhe, onà wyaro kany me rma 
nehxakon hamà. Mosonà rma ànyakyaha xaxa hampànà, wahanonkano 
ynye me, kany me rma nehxakon hama, kekon hata. Àro ke, anar me 
harha ayanhànàthàyamo xenytxoko, kany me xarha naha, Khoryenkomo, 
kàwyanye, kekon hatà, Pawru. Àro wyaro nekarymay hatà, Atenas hon komo 
wya. 

32 Àro wyaro tàwyanye enytxatxhe rma, newnohyatxkon hatà, ukukuru 
komo. Àwayehxemo kom waye Txesusu yanàmye katxho yownohyatxkon 
hatà. Onà wyar haxa nketxkon hatà, anar komo, ukukuru komo rma. 
Anatoko amna oyonytxehe xarha, àro hoko, ketxkon hatà, Pawru wya. 
зз Ато ke toy hata, пого, àhyayenye. 

34Txesusu yahohtxownà hata, ukukuru komo. Pawru hyaka 
tohsamnohsomà ro me harha nehxatxkon hata. Àwawonye гта nehxakon 
hatà, Txewnyesyu. Aryopaku katxho yawono ro rma mok nehxakon hatà, 
tosonytxaxemà ro kom kukuru rma hatà. Àwawonye rma rha nehxakon 
hatà, wosà. Damaryesà rma noro hatà. Anar komo xarha, Pawru hyaka 
tohsamnohsomà ro me harha nehxatxkon hata. 

Koryentu ho Pawru yexetxhàrà on ha. 


1 8 1Mexe nyhe ehxah me toy hata, Pawru, Atenas hoye. Koryentu 
hona toy hatà. 

2Àto toto yonyey hatà. Aakera rma noro hatà. Xuknewyana rma noro hatà, 
Pontu ho enusahotho rma hatà. Koryentu ho mexehra ehxah me nehxatxkon 
hatà, Aakera komo, thetx yakoro rma. Pàryesera rma noro hatà, àhetx yosotà. 
Homa ho nehxatxkonà htxer hakahpa tà, Etarya yamtar hon ho htxer hakahpa 
tà. Xuknewyana komo nyakye hatà, Krawdyu, Homayana komo kayaryetà. 
Нота hoye nànyahtxownà hata. Àro ke, Koryentu hona nomohtxownà hata, 
Aakera komo. Nyamoro rma màn yaka toy hatà, Pawru. Xenyxenye toy hatà. 
3Okno hpotxetho ke womu hporyenye ro me nehxatxkon hata, nyamoro. 
Ahporyenye ro me гта rha nehxakonà, Pawru xarha. Àro ke, aman kom yawo 
nenmahyakonà roro hata. Àto rye гта моти hporyetxkon hata. 

^Hokano ytxoho yawasàn ho yohà tekon hatà, Pawru, Xuknewyana 
yohsamnohtoho kom yaka. Àto nekarymekon hatà, Xuknewyana komo 
wya, Kryekyana komo wya xarha. Àrwo yonyhorunu yokarymekon hatà, 
àwyanye, yaworo xaxa nay hama tawro horà. 

5Taa. Maseknonya yamtar hoye nomohtxownà hata, Seryas komo, 
Txemohtyo xarha. Pawru yonytxownà hata. Àrwo yonyhorunu yokarymekonà 
roro hatà. Kryestu me naha ha, Txesusu, kekonà roro hatà, Xuknewyana 
Кото wya. 6Nameryeketxkon mak hata, nyamoro. Txesusu wàràhyaketxkon 
xarha tà. Àro ke, twomunu yahmerkay hatà, Pawru. Ohyayenye àtehe 
hampànà, atxke oyesnàr komo Ке, tawro гта mon nehxakon hata. Опа wyaro 
nkekon hatà, àwyanye. Ayano me ronye ryhe enyhoryehnà me rma manatxhe, 
kekon hatà. Tonyhoryexem me oyesnàr komo xe wehxaknan haryhe, uro ha. 
Àro ke wekarymeknano, owyanye. Ekarymahra harha wehxaha, owyanye, 
kekon hatà. Xuknewyanahnà kom waka harha àtehe. Nyamoro wya haxa 
ryhe wekarymehe, kekon hatà, Pawru, Xuknewyana komo wya. 

7 Àro ke toy hatà, àhyayenye, ohsamnohtoho kom yaye rma. Txexu Xustu màn 
yaka haxa toy hatà. Noro mànà rma, moxehra nehxakon hatà, Xuknewyana 
yohsamnohtoho kom màhto гта hata. Xuknewyana komo wyaro Khoryenkom 
hokon me harha ehxaho rma noro hatà, Txexu Xustu, Homayana rma hatà. 
Àrwo yonyhorunu yokarymaxe tekon harha tà, Pawru, noro màn yaka. 

8Kohkomo yahosày hatà, Kryespu. Xuknewyana komo yohà rma mok 
nehxakon hata, пого ha, tohsamnohsomà ro komo yonye го гта hata. 
Noro тап yawon komo xarha, Kohkomo yahohtxownà xarha tà. Anar 
komo xarha, Koryentu hon kukuru komo rma, Kohkomo yahohtxownà 
xarha tà, thenyenohnà kom hatà. Tàwyanye Pawru yonytxatxhe rma, 
nahohtxownà hata. Nataymompotxownà xarha tà. 

9Таа. Kohsaya nàrwonàmye hata, Kohkomo, Pawru yakoro, osenyetnàr 
me hatà. Onà wyaro nkekon hatà. Oseryehpàra exko, kekon hatà. 

Ekarymako rma, tano. Ataknahra ezko, kekon hata, Kohkomo. 10 Ayakoro 
rma wehxaha. Romryenon komo, yak natxhe, tano, Koryentu ho, kekon 
hatà. Àro ke, oyotahahra natxhe, axanhàn komo. Oyeryewhamnohpàra 
rma natxhe, kekon hatà, Kohkomo, Pawru wya, osenyetnàr me hatà. 

11 Àro ke, Koryentu ho roro rma hak nehxakon hatà, Pawru, mexe nyhe 
hatà. 18 me nuno yonatkay hatà, àto. Khoryenkomo rwonà yokarymekon 
hatà, àton komo wya. 

12Taa. Koryentu hon komo kayaryet me harha nehxakon hakahpa 
tà, Karyu, Akaya yamtar hon komo kayaryetà гта hata. Àkayaryet 
kom me пого yehtoko гта, Pawru yahohtxownà hata, Xuknewyana 
komo. Ате rye гта haxa tehutwatxho kom hoye ro nahohtxownà hata, 
txom. Natxownà hata, Karyu yahonà ymo màtkoso, onytxano ytxoho ro 
mátkoso. 13 Опа wyaro nketxkon hata, Karyu wya, Pawru hoko. Anar me 
hananàhno yeryaha, mosonà, amna yweronàhyamatxho yawo rohra mak 
ha, ketxkon hatà. Onà wyar haxa Khoryenkom hoko ehtxoko, kehe, toto 
komo wya. Àro ke eyko ha, ketxkon hatà, Xuknewyana komo, Karyu wya. 

I4Toskarymatxahke nehxakon haryhe tà, Pawru. Karyu haxa nàrwonàmye 
hatà. Onà wyaro nkekon hatà, noro ha. Xuknewyana komo y, kekon hatà. Moson 
hoko oyonytxahranye wehxaha. Waha me moson yehtoko, oyonytxanàràtho 
kom haryhe, rowya. Anhà hokon me rma ehtoko, oyonytxanàràtho kom haryhe, 
rowya, kekon hata, Karyu. 15Waha mehra mak naha. Ahoko гта orwonatxhe 
haryhe, oyweronàhyamatxho kom yawo rohra esnàr ke mak hatà, anar me 
àwya ekarymanàr ke mak hatà, anaro ohoryenà ro komo yosotà yokarymanàr 
ke mak hatà, kekon hatà. Àro hoko, oyonytxanyehnà ro kom me wehxaha. 
Omnyamo rma osonytxatxoko, kekon hatà, Karyu, Xuknewyana komo wya. 
16Àro wyaro tàwya katxhe гта, tahonà ymo màthoye nànyahtxownà hata. 

17 Xuknewyana komo xehra nehxatxkon hata, Koryentu hon komo, 
Kryekyana komo гта. Ато ke, Sostenesà yahohtxownà hata, nyamoro гуе, 
Xuknewyana komo yoh me пого yesnàr ke hata, tohsamnohsomà ro komo 
yonye ro me noro yesnàr ke hata. Natxownà hata, Karyu yahonà ymo matkoso, 
onytxano ytxoho ro màtkoso. Txom, bey bey bey bey, norotho hpohtxownà 
hatà, Karyu nenyàr me hatà. Noro ryhe, eyheranye rma nehxakon hatà. 


Antxeyokeya hona harha Pawru tothàrà on ha. 


18Mexe nyhe rma nehxakon hata, Pawru, Koryentu ho. Mex ehxah me toy hata. 
Àtehe ha, kekon hata, Txesusu mryenon кото wya. Akoro totxownà xarha tà, 
Pàryesera komo, ànyo хата, Aakera гта. Senkàryeya hona htxero totxownà hata. 

Àto tehtoko, nehpokay hatà, Pawru. Àsok tawro hana. Mexe ehpokahra rma 
ehxahonhàr me nehxakon hata, tàrwonàmàthàrà yawo ron me tehutwamohsonàr 
horà. Onà wyaro mpàn wehxaha ha, mexe nyhe, Khoryenkomo nenyàr me, 
kanyenhàr me nehxakon hatà. Àro wyaro katxhàrànhàrà yawo ro rma haxa 
texetxhe, nehpokay harha tà, Senkàryeya ho tehtok hatà. 

Serya yamtar hona tàtonàr komo xe nehxatxkon hatà, Pawru 
komo. Аго ke, tuna ymo wetotxownà hata. 19Ehfesu hona htxero 
nahatakatxownà hata. Ато noknomtxownà hata, Aakera komo. 

Tàtohra ro rma haka, Xuknewyana yohsamnohtoho kom yaka toy hatà, 
Pawru. Àto nekarymay hatà, Xuknewyana komo wya. 

20 Mexe nyhe tan exko, amna wawo, ketxkon hata, nyamoro ha, àwya. 

Àtehe rma haxa mpànà, kekon mak hatà, Pawru. 21 Komokyaha harha, amnye. 
Romoknàr xe Khoryenkom yehtoko, komokyaha harha, ohyakanye, kekon hata. 

Àro wyaro tàwya katxhe rma, àtehe ha, kekon xarha tà. Ahyayenye toy 
hata. Ehfesu hoye toy hata. Tuna ymo wetotxownà xarha tà. 22Sesaryeya hona 
nahatakatxownà hata. Ато nasanàmye hata, Pawru. Xerusaryen hona toy hata. 
Txesusu mryenon komo yonyxe toy hatà. Taa. Toy xarha tà, Antxeyokeya hona. 

23Mexe nyhe nehxakon hatà, Antxeyokeya ho. Mex ehxah me, toy 
xarha tà. Anaro rha owto hona toy hatà, Karaseya yamtar horye rma 
hata, Fàryexeya yamtar hory хата hata. Txesusu mryenon komo 
hananàhtxownà hata, àhnawonye tahoxerye ehtxoho menye. 


Ehfesu ho Koryentu ho xarha Aporu yexetxhàrà on ha. 


24Ehfesu hona nomokye hatà, toto. Aporu rma noro hatà. Xuknewyana rma 
mok nehxakon hatà, Aryesantryeya honotho rma hatà. Ekarymanye ro me haxa 
nehxakon hatà, Aporu. Tàrwonhorye rma haxa nehxakon hatà. Khoryenkom 
karyehtan hutwanye ro me nehxakon xarha tà, àmenhosahonhàrà hutwanye ro 
me mak hata. 25 Àsok hana kesnàr komo xe nay ha, Kohkom ha. Àro hoko rma, 
àhananàhsah me nehxakon haryhe tà, Aporu. Kohkom xe rma haxa nehxakon 
hatà, teryewrye ro hatà. Àro ke nekarymekon hatà, toto komo wya. Yukryeka 
ho Txesusu yexetxhàrànhàrà yokarymekon hatà, yaworo rma haxa mak hatà. 
Aymomno ytxoho hok haxa ryhe, Xowaw heno nekarymatxhotho marma 
hutwekon hatà. Txesusu mryenon harha uro ha tawro me kataymomtoho komo 
hutwahra hak nehxakon hatà. 

26Noro rma, Xuknewyana yohsamnohtoho kom yawo nekarymekon 
hata, oseryehpàra ro mak hata. Noro yonytxatxownà hata, Pàryesera komo, 
ànyo xarha, Aakera rma. Àro ke natxownà hatà, bàn kom yaka. Yaworo 
haxa hutwamohsotxownà hata, àwya. Àsok hana kesnàr komo xe nay ha, 
Khoryenkom ha. Ато гта hutwamohsotàhkatxownà hata, àwya. Noro 
nenytxahtoràtho гта hutwamohsotxownà harha tà, Pàryesera komo, àwya. 

27 Taa. Tàtonàr xe nehxakon hata, Ароги, Akaya yamtar hona hata. 
Ana hama, màten hama, ketxkon hata, Txesusu mryenon komo, Ehfesu 
hon komo rma. Menhotzowna hata, Akaya yamtar hon komo hyaka, 
Txesusu mryenon komo hyaka rma. Noro ohyakanye monteno, ohxe 
txetxoko, ketxkon hata, tànmenhothàyam yawo. 

Taa. Koryentu hona nahatakay hatà, Aporu, Akaya yamtar hono rma hona 
hatà. Àto nehxatxkon hatà, Txesusu yahosnyenhàyamo. Towahke Khoryenkom 

yehtxoho hoye ro Txesusu yahosnyenhàr me nehxatxkon hatà. Nyamoro rma 
yakoronomekon hatà, Aporu, thenyehra rma haxa hatà. 28 Àsok tawro hana. 
Tahoxerye rma haxa nàrwonakon hatà, Xuknewyana kom yakoro. Anaro rha 
Khoryenkom karyehtan hoyen ke, Kryestu me Txesus yehtxoho hutwamohsekon 
hata, àwyanye, àmenhosahonhàrà ke mak hata. Àwyanye tameryekantoko гта, 
ehonye rma haxa nàrwonakon hatà, toto komo nenytxanàr me hatà. 


Pawru wya Ehfesu hon komo hananàhàthàrà on ha. 


19 1Koryentu ho rma hak nehxakon hata, Aporu. Atoko rma Ehfesu hona 
nomokye hatà, Pawru. Àhà ymo horye tàtotxhe rma, Ehfesu hona 
nahatakay hatà. Àto tehtoko, Txesusu mryenon kukuru komo yonyey hatà. 
20nà wyaro nkekon hata, àwyanye. Owyanye Txesusu yahosàtxhe, 
Khoryenkom yokato yahohsàra kat mehtxownà, kekon hata. 

Ahohsàra amna nexeye, ketxkon hatà. Ahohsàra amna nexeye. 
Khoryenkom yokato yonytxanyehnà ro me amna naha, ketxkon hatà. 

3Onok yano me mataymomtxownà, kekon hata, Pawru. Onok yano me 
mataymomtxownà. 

Xowaw heno nekarymatxhotho yano me hatà, noro heno 
nekarymatxhotho yano me amna nataymomye, ketxkon hatà. 

^Àna mata, Txesusu yomokhàra го гта haka aymomno ryakon hata, 
Xowaw heno, kekon hata, Pawru. Anar me harha ayanhànàthàyamo 
xenytxoko katxhàr komo ryhe yaymomyakon hatà, noro heno, kekon 
hatà. Onà wyaro xarha nkekon heno hatà, toto komo wya. Rohryetayo 
hona xenytxoko, kekon heno hatà. Txesus hoko ryhe, àro wyaro nkekon 
hama, kekon hata, Pawru. 

5Àro wyaro tàwyanye enytxatxhe гта, nataymompotxownà hata, 
Txesusu mryenon harha uro ha tawro me hatà, Kohkomo mryenon harha 
uro ha tawro me hata. 6 Tamorà yeryey hata, Pawru, àhonanye. Àtoko 
rma àhonanye nomokye hatà, Khoryenkom yokato. Noro yano me, anaro 
rha yana komo rwon yawo nàrwonatxkon hatà. Amnye tehtxoho komo 
yokarymetxkon xarha tà, noro nhutwamohsotho yano me mak hatà. 712 
me hana nehxatxkon ha, àyakenon komo. 

8Таа. Xuknewyana yohsamnohtoho kom yaka tekon hata, Pawru, 
Ehfesu ho. Àro yaka tàtosomà ro me, 3 me nuno yonatkay hatà. Àto 
nekarymekon hatà, oseryehpàra ro mak hatà. Kàkayaryet kom me 
Khoryenkom yehtxoho yokarymekon hatà, Xuknewyana komo wya. 
Txesus hona xenytxoko, Khoryenkomo mryenon me oyehtxoho menye, 
kekon hatà, teryewrye ro hatà, àwyanye. 

9 Akàhpàra mak nehxatxkon hata, ukukuru komo. Eyukhura 
nehxatxkon hatà. Pawru wya, Khoryenkomo hyaka kany kom me naha, 
Txesusu, katxho hoko, atxke nàrwonatxkon hatà, nyamoro ha, toto komo 
nenytxanàr me hatà, ohsamnohxemo komo nenytxanàr me hatà. 

Àro ke, àhyayenye toy hatà, Pawru. Ohsamnohtoho kom yaka àtohra 
harha nehxakon hatà. Txeranu màn yaka haxa toy hatà. Ompamnohno 
ytxoho rma mon nehxakon hatà, Txeranu mànà. Aro yaw harha 
nekarymekon hatà, Pawru, toto komo wya, emahona ro hatà. Àsna tetxkon 
xarha tà, Xuknewyana kukuru komo, Txesusu yahosnyenhàyamo rma. 

102 me txemnyehàntay hatà, Pawru, àto. Emahona ro nekarymekon 
hatà, Txeranu màn yawo. Àro ke, Kohkomo rwonà yonytxetxkon hatà, 
Aaseya yamtar hon komo, Xuknewyana komo rma, Kryekyana komo 
xarha, omeroro hatà. 


Sefa muru komo yexetxhàrà on ha. 


11 Anaro rha hoko eryehokano yeryhekon hatà, Khoryenkomo, Pawru 
wya. Àro wyaro tahoxetà yonyhekon hatà, toto komo wya, thenyehra 
hatà. 12Ekehàtho komo yonyhoryekon hatà. Worokyamo yohàtho komo 
xarha yonyhoryekon hata. Аһуауепуе notowyatxkon hata, worokyamo 
komo. Onà wyaro ryhe nenyhoryetxkon hatà, Khoryenkomo. Pawru 
hona womu txko yeryatxkon hatà, toto komo. Àrotho rma yaryatxkon 
hatà, ekeh kom hona, worokyamo yoh kom hona xarha. Àro hoye ro ohxe 
harha nehxatxkon hatà, ekehàtho komo, worokyamo yohàtho komo xarha. 

13 Ато nehxatxkon hata, yaskomo komo, Xuknewyana komo rma, 
Ehfesu ho hatà. Toto komo hyaye worokyamo yownye me amna naha, 
kany me rma nehxatxkon haryhe tà, nyamoro ha. Anaro rha owto hona 
tàtosomà ro me nehxatxkon hatà. Nyamoro rma, Pawru yahoxet hoko 
nehohketxkon hatà. Àro ke, onà wyaro nketxkon hatà, worokyamo yoh 
kom hoko. Worokyamo y, onà wyaro mpànà àkehe ha, owya, Txesus 
yano me, ketxkon hatà. Otowko ha, mosonà hyaye, Txesus yano me, 
Pawru nekarymanàr yano me, ketxkon hatà. Aro wyaro Kohkom yosotà 
yotakyatxkonà rma haryhe tà. 

I14Ukukuru kom me nehxatxkon hata, Sefa тиги komo. Xuknewyana 
komo rma nyamoro hatà. Khoryenkom màn yonye ro yoh kom kukuru 
me nehxakon hata, Sefa, àyàm komo. 7 me nehxatxkon hata, umuru 
komo. Nyamoro rma, onà wyaro nketxkon hatà. Worokyamo y, otowko 
ha, mosonà hyaye, Txesus yano me, Pawru пекагутапаг yano me, 
ketxkon hatà, worokyamo yoh hoko. 

150па wyar haxa neyuhtxownà hata, worokyamo. Txesusu ywero 
wehxaha, kekon hatà. Pawru ywero xarha wehxaha. Omnyamo ryhe, 
oywenyekeny mak wehxaha, kekon hatà, worokyamo, Sefa muru komo wya. 

16 Àro wyaro tàwya katxhe rma, àhokonye kàtay hatà, noro, toto, 
worokyamo уоһа гта. Narymatxehkatxownà hata, worokyamo yahoxet 
yano me hata. 7 heno komo rma yarymatxehkay hata. Àro ke, aman yaye 
nekahtàmtxownà hatà, nyamoro heno. Teheryanke, anyempera xarha, 
totxownà hata. 

17 Nyamoro heno yokaytà yonytxatxownà hatà, Ehfesu hon komo, 
Xuknewyana komo rma, Kryekyana komo xarha, omeroro hatà. Àro ke 
noseryehyatxkon hatà, Kohkom yahoxet hona. Ehonomnà me xaxa nay 
hama, Txesusu, ketxkon hata, Kohkom hoko. 

18Àsok hana nehxatxkon ha, Txesusu yahosnyenhàyamo. Wanohtono ynyàr 
hoko ehxahotho me nehxatxkon hatà, ukukuru komo. Eryemkano ynyàr hoko 
хата ehxahotho me nehxatxkon hata. Tàwyanye Sefa muru komo yonytxatxhe 
гта, nomohtxownà hata, Pawru komo hyaka. Noskarymatxownà hata. 
Tanhànàthàyamo yokarymatxownà hata. 1? Tkaryehtanàthàyamo yohtxownà 
xarha tà, ukukuru komo, wanohtono ytxohotho rma hatà, eryemkano 
ytxohotho xarha hata. Omeroro naknyohtxowná hata, toto komo nenyàr me 
hata. Tehetàáhkemàtho гта haxa mon nehxakon hata, àkaryehtanàthàyamo. 
Ehethàthàrà гта kuknomatxownà hata. 50.000 txenyeru me гта nehxakon 
hata. Tehetàáhkemàtho гта yaknyohtxownà hata, omeroro hata. 

20Tokarymaxem me гта haxa nehxakon hata, Kohkomo rwonà. 
Nenytxetxkon hatà, toto komo, thenyenohnà komo. 


Tweromra ro гта haxa Ehfesu hon komo yohsamnohàthàrà on ha. 


21 Àro tàhto rma nehutway hata, Pawru, tàhnawo. Àten hamà, 
Maseknonya yamtar horye, Akaya yamtar hory xarha, kekon hatà, 
tàáhnawo. Anaro rha owto hona àten hama. Àsna rototxhe гта, àtehe 
xarha, Xerusaryen hona, kekon hatà, tàhnawo. Xerusaryen hona rototxhe, 
Homa hona haxa àten hama, kekon hata, Pawru, tàhnawo. 

22 Ато ke tàywaho asako nànyahtxownà hata, Maseknonya yamtar 
hona. Takoron kom hoye гта nànyahtxownà hata, Txemohtyo гта hata, 
Erastu xarha hatà. Pawru ryhe, mexe nyhe Ehfesu ho rma nehxakon hatà, 
Aaseya yamtar ho rma hatà. 

23 Ato Pawru yehtoko rma, ewakhàra nehxatxkon hatà, Ehfesu hon 
komo, Txesusu mryenon kom hoko. Khoryenkomo hyaka kany kom me 
naha, Txesusu, kany kom hoko rma, ewakhàra nehxatxkon hatà. 

24Demetryeyu nekarymatxho hoye ro ewakhàra nehxatxkon hatà. Pàrata 
hoye katxhonano yakàhtonye ro me nehxakon hata, Demetryeyu. Txeyana 
kuknon xarha yakàhtekon hatà, pàrata hoye. Ehfesu hon komo horyenà ro me 
nehxakon hatà, Txeyana, wosà wyarono. Noro kuknonà txko yakàhtetxkon 
hatà, Demetryeyu komo, anar komo xarha, thenyenohnà kom hatà. 
Tànakàhtothàyam hona tàtxenyerun komo yahohsatxkon hatà, thenyehra hatà. 

25 Дго ke, akàhtonye ro komo yanyekye hata, Demetryeyu. Anoto го komo 
хата yanyekye hata. Nohsamnohtàkatxownà hata. Ona wyaro nkekon hata, 
Demetryeyu, àwyanye. Hoymo komo y, komyawon kom hoye ro txenyerun 
komo tahohsatxow hama, kekon hata, àwyanye. 26 Àsok haxa hana tehxatxow ha, 
amnye ha. Аіхепуегитга harha tehxatxow hama, kekon hata. АѕоК tawro hana. 
Pawru mokà ymo menyatxok hamà. Menytxetxok hamà. Anar me mak toto komo 

hananàhyaha, тока ymo, kekon hata, Demetryeyu. Khoryenkom mehra ro mak 
naha, ohoryenà ro kuknon komo, toto nakàhtotho rma, kehe mak ha, тока ymo. 
Noro rwon hoye ro, Txeyanatho hnànketxok ha, toto komo, thenyenohnà komo, 
Ehfesu hon komo rma, monyen komo xarha, Aaseya yamtar hon komo rma, kekon 
hatà, Demetryeyu. 27 Anatoko, atxke natxhe, Txeyana kuknonà yakàhtony komo, 
ketxow hana, toto komo, khokonye. Dakàhtothàyamo yehekathàra harha natxow 
hana, kekon hatà. Khoryenà ro kom mànà ymo xarha xanomkahnohyatxow hana, 
toto komo. Txeyana rma noro ha, khoryenà ro komo, kekon hatà. Ehonomnà me 
xaxa naha, Txeyana. Noro rma tewakryetxhe, kàwyamo, Aaseya yamtar hon 
komo гта, kekon hata. Kàwyam marmahnà, anar komo xarha, omeroron komo 
rma, noro yowakryetxow hama. Noro rma yowakryehra harha natxow hama, 
kekon hata. Ehonomnà me xaxa xenyhera harha natxow hama, toto komo, Pawru 
rwon hoye ro mak ha, kekon hata, Demetryeyu, àwyanye. 

28Àro wyaro tàwyanye enytxatxhe гта, ewakhàra гта haxa 
nehxatxkon hatà, Pawru hoko. Teryewrye ro rma haxa nàrwonàmtxownà 
hatà. Ehonomnà me xaxa naha, Txeyana, khoryenà ro komo, Ehfesu hon 
komo horyenà ro rma, ketxkon hatà, teryewrye ro hatà. 

29 Àhyakanye nohsamnohtàketxkon hata, anar komo xarha, Ehfesu hon 
komo rma, thenyehra rma haxa mak hatà. Omeroro kowontetxkon hatà, 
tweromra ro rma haxa mak hatà. Pawru yakoronotho komo yahohtxownà 
hata, txom, txom. Kayu гта yahohtxownà hata. Aryestahku xarha 
yahohtxownà hata. Maseknonya yamtar honotho komo гта nyamoro 
hata. Nyamoro heno hpexehtxownà hata, toto komo. Kàtetxkon hata, 
tohsamnohtoho ro kom yaka, ewatxarykano ytxoho ro yaka rma. 

30 Àro yaka tàtonàr xe nehxakon haryhe tà, Pawru, toto kom yakoro 
àrwonàmso hatà. Àtohra трап exko, ketxkon mak hata, Txesusu 
mryenon komo, àwya. 31 Àro wyaro гта rha nketxkon hata, owto yoh 
kukuru komo xarha, Aaseya yamtar yoh kukuru komo rma. Pawru xan 
komo rma mokyam nehxatxkon hatà. Àro ke tanoto komo nyahtxownà 
hatà, noro hyaka. Oyotahetxow hamà, toto komo, ketxkon hatà. Àro ke 
àwakanye àtohra mpàn exko hatà, ketxkon hatà, ànyahxemo komo. 

32 Àsok hana nehxatxkon ha, toto kom ha, ohsamnohxemo kom ha. 
Àsok make rma haxa kowontetxkon hata. Ame ryehra mak nàrwonatxkon 
hata. Àsok tawro horà tohsamnohtxowà, ketxkon hata, ukukuru komo, 
thenyenohnà komo rma. Tàywenyeke rma haxa nehxatxkon hatà. 

33Xuknewyana kom hoko xarha, ewakhàra nehxatxkon hatà. Ато ke, tkukuru 
komo wahanonkatxownà hata, Xuknewyana komo. Ohxe tehtxoho komo 
yokarymany me wahanonkatxownà hata, towahke harha toto komo yesnàr horà. 
Aryesantàrye гта пого hata, ànwahanonkatxhàyamo. Moson tenytxatxe, ketxkon 
hatà, toto komo, ukukuru komo rma. Àro ke natahoyotkay hatà, Aryesantàrye, 
tatàáknye harha toto komo yehtxoho me. Tàrwonàmrà xe гта nehxakon haryhe tà, 
akoronye, tkukuru komo kurunhonàr horà, Xuknewyana komo гта kurunhonàr 

horà. 34Xuknewyana ryhe mokro hama, ketxkon mak hata, toto komo, noro hoko. 
Noro yonytxanàr xehra ro mak nehxatxkon hatà, Xuknewyana me esnàr ke hatà. 
Àro ke, àto rye rma haxa nàrwonatxkon hatà, teryewrye ro hatà. Ehonomnà me 
хаха naha, Txeyana, khoryenà ro komo, Ehfesu hon komo һогуепа ro, ketxkon 
hatà. Mexe rma haxa àro wyaro nketxkon hatà, 2 oras me hatà. 

355ау, nasanàmye hata, horykomo. Owto yoh kom kukuru гта mok 
nehxakon hata. Noro ryhe, toto komo yatàknanàhkay hata. Tàwya 
atàknanàhkatxhenye гта, ona wyaro nkekon hata, àwyanye. Toto komo y, 
Ehfesu hon komo y, kekon hata. Khutwetxow hama, anar komo, yukryeka hon 
komo, omeroro. Ehfesu ho naha, Txeyana mànà ymo, ketxow hamà, omeroron 
komo, khoryenà ro kom hoko, ehonomnà xaxa hoko rma, kekon hatà, 
horykomo, toto komo wya. Txeyana màn yonye ro me natxhe, Ehfesu hon 
komo, ketxow hama, khokonye. Txeyana kuknonà yonye ro me xarha natxhe, 
ketxow hama, khokonye. Kahe yaye àhtosaho rma yonye ro me natxhe, ketxow 
hama, khokonye. Àro wyaro khutwetxow hamà, toto komo, omeroro, kekon 
hatà, horykomo. 36 Апа matà, yaworohra màketxow hama, kany komo ehxera 
ro mak natxhe ha, kekon hatà. Àro ke ayatàknatxok hampànà. Akàhpàra 
oyehtxoho kom hona mpàn xenytxoko, kekon hatà, toto komo wya. 

37 Àsok tawro moxamo mehtxow haryhe, kekon xarha tà, Kayu 
kom hoko. Àsok tawro moxamo mehtxow haryhe. Khoryenà ro komo 
wàràhyakahra natxhe, moxamo. Amana ymo yanàhnohpàra natxhe, 
kekon hata, horykomo. 38 Moxam xehra natxow hama, Demetryeyu komo, 
Txeyana kuknonà yakàhtonye ro komo. Àsok tawro hana. Anhàn komo 
rma yokarymetxow haryhe mà, kekon hatà. Anhàn komo yokarymanàr 
xe tehtokonye, owto yoh komo wya haxa hak nekarymatxowà. Onytxano 
ynye го komo wya haxa hak nekarymatxowà. Nyamoro ryhe, osoxanhàn 
komo yonytxany me natxow hama, kekon hata, horykomo. 

39 Anaro rha hoko orwonàmrà komo xe manatxow hana, kekon xarha 
tà. Osonytxaxe kohsamnohnáàtokonye, tàrwonàmporye manatxhe, àhoko. 
Àsok tawro hana. Osonytxaxe tohsamnohsomà ro me tehxatxow hamà, 
kekon hata. 49Onà wyaro tweromra tohsamnohporyehra mak mahtxok 
haryhe. Àsok tawro hana. Onà wyaro nketxow hamà, kàkayaryet komo, 
Homayana komo, kàwyanye. Amna yarymaxe mohsamnohtxow hama, 
ketxow hamà, kàwyanye, kekon hatà. Àro wyaro àwyanye tatoko rma, 
ekurunhohra tehxatxow hamà, tweromra oyohsamnohrà komo ke, àhoye 
rohra oyohsamnohrà komo ke, kekon hatà, horykomo, toto komo wya. 

а Ато wyaro tàwya katxhe гта, ohsamnohxemotho komo nyakye hata. Ара 
txow harha, bàn kom yaka harha, kekon hata, àwyanye. Àro Ке totxownà hata. 


Anaro rha owto hona Pawru tothàrà on ha. 


2 О) 1Tatàknye harha toto komo yehtoko, Txesusu mryenon komo 
yanyekye hata, Pawru. Tàwya àhananàhtàkatxhenye, toy hata, 

Ehfesu hoye. Àtehe ha, kekon hatà, àwyanye. Maseknonya yamtar hona 
toy hatà. 2Anaro rha owto hona toy hatà, Maseknonya yamtar horye rma 
hatà. Txesusu mryenon komo yowankaryehtoy hatà, tàwya àhananàhrà 
komo ke. Àro horye rma tàtotxhe, Kryehseya yamtar hona nahatakay hatà. 

33 me nuno yonatkay hata, ato. Tàwya 3 me enatkatxhe гта, tuna 
ymo wetonàr xe nehxakon haryhe tà, Serya yamtar hona harha tàtonàr 
horà. Àro wyaro tàtosomà rma fufurymetxkon mak hatà, Xuknewyana 
komo. Àro ke nehutway harha tà, Pawru. Maseknonya yamtar horye rma 
rha àten hama, kekon hata. 

^Akoro toy hatà, Sohpatru. Beryeya honotho rma mok nehxakon hatà, 
Pehu muru гта hata. Totxownà xarha tà, Tesaroneka honotho kukuru 
kom xarha, Aryestahku rma, Sekuntu xarha. Toy xarha tà, Kayu, Dekme 
honotho гта hata. Toy xarha tà, Txemohtyo. Totxownà xarha tà, Aaseya 
yamtar honotho komo, Txehkeku rma, Tàrofemu xarha. 

5Feryepos hona nahatakatxownà hata, Pawru komo. Àsnye ro Pawru 
ywaho totxownà, akoron komo, Tàroakne hona. Атпа ywaho гта totxownà. 
Tàroakne hona tahatakatxhenye, amna yomoknàr hona ro nehxatxkonà. 

6Feryepos һо атпа yehtoko гта haka, nasahxemtetxkon hakahpa, 
Xuknewyana komo. Ekeyu àwakanomnà yonahtoho katxho гта 
àro hatà, asahxemtotho komo. Àro hoko rma 7 me nenmahtxownà. 
Asahxemtotàhkatxhenye, атпа ntoye, Feryepos hoye. Типа уто amna 
nwetoye. 5 me enmahàtxhe, атпа nahatakaye, Tàroakne hona. Атпа ywaho 
àtoxemo komo hyaka amna ntoye. 7 me amna nenmahye, Tàroakne ho. 


Tàroakne hon kom wawo Pawru yexetxhàrà on ha. 


7 Domenku ho amna nohsamnohye, àton kom yakoro, Tàroakne hon 
kom yakoro, Txesusu mryenon kom yakoro. Ekeyu kràskanàr hoko ehxe 
amna nohsamnohye. Khoryenkomo rwonà yokarymaye, Pawru, àton 
komo wya. Enmahàtxhe, tàtosom me amna nehxakonà. Àro ke, mexe 
гта haxa nekarymekonà, Pawru. Kohsarakataka ro nekarymekonà. 

8 Оѕоѕпаћһа ro nehxakonà, nàmno. Kayen yawo ryhe amna nehxakonà. 
Àro yawo rma, yak nehxakonà, weyu. 

9 Àto nehxakonà, bàryekomo. Ewteku гта пого hata. Nàmno yowtar 
hotawo eryewtaxaho nehxakonà. Mexe гта haxa nekarymekonà, Pawru. 
Àro ke wetunhamye, Ewteku. Wàà, wàà, wàà, nànàkye, yuhnaka. Kray, 
too, nehurkay ha, ànàhsah me tesnàr ke. Ewtar hotaye ro nehurkaye, kaye 
ro rma. Noro yanàmso totxownà, toto komo. Wayehno ha, ketxkon mak ha. 

10Nàhtoy xarha, Pawru, yukryeka hona. Bàryekomo heno hyaka toye. 
Nahosàye. Oseryehokahra ehtxoko, kekonà, toto komo wya. Naha rma 
mpana. Ohxe rma naha, kekonà, Pawru. 

11 Àro ke amna nekayàmye xarha, àsna rma rha. Ekeyu amna 
nàkràskaye. Amna nemtakmay xarha. Mexe rma haxa nàrwonàmye, 

Pawru, Txesusu mryenon kom yakoro. Tonmahtàkaxe ro rma 
nàrwonàmye, akoronye. Enmahàtxhe, атпа ntoye. 

120hxe harha nehxakonà, bàryekomo. Noro yatxownà, ukukur komo, 
aman yaka. Teryehorye гта haxa nehxatxkonà, пого hoko. 


Meryetu hona Pawru komo tothàrà on ha. 


13Pawru ywaho amna ntoye. Kanawa ymo yaka amna nosonkahye. 
Tuna ymo amna nwetoye, Asos hona. Pawru haxa ryhe, mahorye toye. 
Mahorye haxa àtehe, Asos hona, kanyenhàr me nehxakonà. Asos hona 
rahatakatxhe, kosonkahyaha, kanyenhàr me nehxakonà. Àro ke mahorye 
toye, Pawru. 14Asos ho harha, пого атпа nenyeye. Nosonkahye, amna 
yaka. Amna ntoy xarha. Meteryene hona amna nahatakaye. 

15 Àsnye ro amna ntoy xarha. Tuna ymo amna nwetekonà rma. 
Enmahàtxhe, Keyos yamtar màtkoko атпа ntoye, eryetarà ymo màtkoko 
гта. Enmaháàtxhe xarha, Samos hona amna nahatakaye. Атпа ntoy 
xarha. Enmahàtxhe xarha, Meryetu hona amna nahatakaye. 

16 Mexehra tàtonàr хе nehxakonà, Pawru, Xerusaryen hona. Àto tesnàr 
хе nehxakonà, Pentekostes yawasàn һо, Xuknewyana yasahxemtotho kom 
ho. Àro ke, Aaseya yamtar ho tàramamrà xehra nehxakonà. Ehfesu hona 
ahatakahra tehtxe, àramampàra kehtxoho menye, kanyenhàr me nehxakonà. 


Pawru wya Ehfesu hon yonye ro komo hananàhàthàrà on ha. 


17 Ehfesu màhto rma naha, Meryetu. Àro ke, Meryetu ho amna yehtoko, 
Ehfesu hon komo yanyekhoye, Pawru. Txesusu mryenon yonye ro komo 
гта yanyekhoye, tàhyaka. 18 Аһуака nomohtxownà, nyamoro ha. 

Onà wyaro nkekonà, Pawru, àwyanye. Àsok hana awawonye wehxakon 
ha, kekonà. Ohxe roro ryexetxhàràtho muhutwetxow hama. Ато ma Aaseya 
yamtar hona romokàtxhe гта, ohxe гого wehxakon hama, awawonye, kekonà, 
Pawru. 1? Kohkomo hyaka katamokyakonà. Noro hyaka tatamohxemà 
гта, ehonomnà mehra kosonyakonà, kekonà. Koseryehokekonà, ohokonye, 
tàrataxe го. Teryewhamnohsomà ro me wehxakonà, Xuknewyana komo 
wya rofufurymanàr ke, kekonà, Pawru. 20 Emahona ro wekarymekonà, 
owyanye. Tonytxahoryemà гта wekarymekonà, omeroro mak ha, atàknahnà 
ro me mak ha. Oyohsamnohnáàtokony xarha, anaro rha отап kom yaw 
xarha, wekarymekonà, owyanye, kekonà, Pawru, Ehfesu hon yonye ro komo 
муа. 21 Xuknewyana komo wya, Kryekyana komo wya xarha, опа wyaro 
wekarymekonà. Anar me harha ayanhànàthàyamo xenytxoko, àkekonà. 
Khoryenkomo yoyuknye me harha ehtxoko, àkekonà. Txesusu Kryestu hona 
harha xenytxoko, àkekonà. Kohkomo гта hona harha xenytxoko, àkekonà, 
owyanye, omeroron komo wya, kekonà, Pawru. 

22Amnye rma haxa àtehe ha, Xerusaryen hona, kekon xarha. Àsok hana 
wehxan ha, ato. Ana hana. Àtehe xaxa mak hampànà, Khoryenkom yokato 

yano me mak ha, kekonà. 23Onà wyaro гта kehutwehe, пого nhutwamohsotho 
yano me. Anaro rha owto ho ryehtoko, watxa ymo yaka tahryemxem me 
wehxaha hampànà. Teryewhamnohsom me wehxaha hampànà, kekonà, Pawru. 
24O0seryehokahra гта wehxaha. Kosoxanomkahnohyaha гта, twayehso ro, 
kekonà. Tosoxanomkahnohsomà гта, romyawon tàhkanàr xe гта wehxaha, 
rowayehpàra ro rma haka. Romyawon hokon me ranotomaye, Txesusu, 
Kohkomo. Àrwo yonyhorunu yokarymatxho rma àro ha, romyawono, kekonà. 
Towahke xaxa Khoryenkomo yehtxoho rma àro ha, àrwo yonyhorunu. Àro rma 
wekarymehe, toto komo wya, Txesus yano me. Àro yokarymanàr hoko rma, 
пого yoyuhtukanàr xe wehxaha, rowayehpàra ro гта haka, kekonà, Pawru. 
25Asok hana kàkayaryet kom me nay ha, Khoryenkom ha. Àro rma 
wekarymekonà, owyanye, awawonye ryehtoko, kekonà. Àro hokon me 
uro menyatxkonà. Amnye rma haxa, ronyhera harha manatxhe hampànà, 
omokhàra harha ryesnàr ke. Àro wyaro ryehtxoho uhutwehe, kekonà, 
Pawru, Ehfesu hon yonye ro komo wya. 26Àro ke, onà wyaro àkehe, 
owyanye. Enyhoryehnà me rma okukuru komo yehtoko, rano me rohra 
àro wyaro natxow hama. 27 Àsok tawro hana, rowya àrwo yonyhorunu 
yokarymatxehkanàr ke hamà. Khoryenkomo nhutwamohsotho rma 
wekarymatxehkaye, owyanye, omeroro mak ha, kekonà, Pawru. 

28 Ohze трап ehtxoko, kekon xarha. Ohxe трап xenytxoko, omryenon komo, 
omeroro. Khoryenkomo mryenon komo yonye ro me manatxhe, omnyamo, 
Khoryenkom yokato yano me, kekonà. Tàmryenon me harha netxownà, пого 
Һа, Биги yekamsuhkanàr ke. Àro ke, xenye ro kom me oytxownà, owyanye 
апуаһтапаг kom horà, kekonà, Pawru, Ehfesu hon yonye ro komo wya. 
290па wyaro oyehtxoho komo uhutwehe. Rototxhe, nomokyatxhe hampànà, 
anha komo, awakanye. Anar me ahananàhyatxhe hampànà, nyamoro ha, 
kekonà. Àsok hana nay ha, kamara ymo, bayanyemà ymo. Kahneru yoskany 
me nay hama, noro ymo ha. Àro wyaro rma rha, Txesusu mryenon komo 
yanàhnohtxahke natxhe hampànà, nyamoro ha, kekonà, Pawru. 39Anar me 
rma rha ahananàhyatxhe xarha, okukur komo гта. Yaworonohnà yokarymany 
me harha natxhe hampànà, Txesusu mryenon komo wya, enkuhtonàr kom 
horà, tànryenon me harha txenyàr kom horà, kekonà, Pawru. 31 Àro ke, 
enkuhtonàr kom hona mpàn xenytxoko, àwyanye. Awawonye ryexetxhàràtho 
hutwahkahpàra ehtxoko, kekonà. Emahona ro khananàhyatxkonà roro, 
awasnaw xarha, kohsaya xarha. Atàknahra ro mak wehxakonà. Tàrataxe ro 
khananàhyatxkonà, ohnàn kom yawo гта haxa ryesnàr ke, kekonà, Pawru. 

32Khoryenkom hak ohxe oytxowà, àkehe haxa һа, owyanye, kekon 
xarha. Ohnawonye roro hak nahko, noro rwonà. Àro ryhe, towahkem me 
xaxa noro hutwamohsehe. Ohnawonye roro tehtoko, tahoxerye rma haxa 
oyeryatxhe ha, ohnawonye, kekonà. Towakryexem me oyeryatxhe xarha, 
amnye ha. Àsok tawro hana. Khoryenkomo newakryenàr me xaxa mpànà 
natxhe ha, àmryenon komo, ànwahanonkatxhàyamo. Àwawonye гта 

towakryezem me oyeryatxhe hampana, noro rwonà, ohnawonye roro 
tehtok mak ha, kekonà, Pawru, Ehfesu hon yonye ro komo wya. 

33 Awawonye ryehtoko, otxenyerun kom hoko ehohkahra ro mak wehxakonà, 
kekon xarha. Owomun kom hok xarha, ehohkahra ro mak wehxakonà. 
34Romyawon hoko katamokyakonà. Womu hporyenàr hoko гта katamokyakonà, 
rowya rotxenyerunu yahohtoho me, ronyahrà yehekahtoho yahohtoho me, 
rowomun xarha yehekahtoho yahohtoho me, kekonà. Àro wyaro ratamoketxhàr 
hoye ro, rakoron komo nyahrà xarha wehekahtyakonà. Àwomun komo xarha 
wehekahtyakonà. Àro wyaro ryexetxhàràtho muhutwetxow hamà, kekonà, 
Pawru. 35Àro wyaro гта wehxakonà, rohoko oyehohkatxho menye. Àro wyaro 
katamohtxoho kom hoye ro, anar komo tewakryetxow hama, kekonà. Ànyahpànà 
rotho komo rma, àwomumnu rotho komo xarha, tewakryetxow hama. Àro hoko 
rma, Txesusu rwonà hutwahkahpàra tehtxe, kekonà. Onà wyaro nkekon hatà, 
noro ha, Kohkomo. Toto katxhomany me oyehtokonye, ohxe rma haxa manatxhe, 
kekon hatà. Toto katxhomany komo ryhe, tkatxho yahosnye komo yoho rma haxa 
ohxe natxhe, kekon hatà, Txesusu, kekonà, Pawru, Ehfesu hon yonye ro komo wya. 

36 Ато wyaro tàwya katxhe гта, neryewtaye, tosoknar ho. Ато rye 
гта, Khoryenkom yakoro nàrwonàmtxownà, Pawru komo, Ehfesu hon 
yonye ro komo xarha. 37 Nàratetxkonà, Pawru hnànà. Noro yahohtxownà. 
Namtxuhkatxownà xarha. 38 Àwya ronyhera harha manatxhe hampànà 
tawro ke ryhe, tehànye гта haxa nehxatxkonà, Ehfesu hon уопуе ro komo. 

Таа. Noro yatxownà, kanawa ymo yaka. 


Xerusaryen hona Pawru tothàrà on ha. 


2 1 1Ehfesu hon komo hyaye amna ntoye. Tuna ymo amna nwetoye. 
Kos yamtar yawo ro amna ntoye. Asnye ro amna ntoy zarha. 
Enmahàtxhe, Hoknes hona атпа nahatakaye. Аѕпуе го amna ntoy xarha. 

Paatara hona amna nahatakaye. 

2Paatara ho nehzakona, kanawa ymo, anaro. Feneseya yamtar hona 
tàtosomà rma mon nehxakon hata. Àro yaka amna nosonkahye. Tuna 
ymo amna nwetoy xarha. 3Amnye, Xeprye yamtarà amna nenyakonà. 
Eryetarà ymo rma amna nenyakonà. On ho rma amna ntekonà. Serya 
yamtar yawo ro, tuna ymo amna nwetekonà. Txeru hona amna 
nahatakaye, Serya yamtar hon hona rma. Àto rma tanàmsom me 
nehxakon hatà, kanawa ymo yawonotho. Àto rma amna nasanàmye. 

4Тхеѕиѕи mryenon komo атпа nenyeye. Àhyawonye 7 me amna 
nenmahye, àto. Xerusaryen hona àtohra mpàn exko, ketxkonà, àton komo, 
Pawru wya. Teryewhamnohsom me noro yehtxoho hutwany komo kax mak 
nehxatxkon hatà. Khoryenkom yokato nhutwamohsotho rma mon nehxakon 
hatà. Àro ke, àtohra mpàn exko, Xerusaryen hona, ketxkonà, àwya. 

5Àto 7 me amna yonmahàtxhe, amna ntoy xarha. Towto kom hoye 
amna yakoro totxownà, Txesusu mryenon komo, toto komo rma, àhetx 

komo xarha, àhokyam xarha, omeroro. Tuna ymo yohokoso rma amna 
yakoro totxownà. Eryemtun ho amna yehtoko, amna neryewtaye, 
omeroro, amna yosoknar ho. Khoryenkom yakoro amna nàrwonàmye. 
Ohxe àtotxoko, ketxkonà, nyamoro, amna wya. Ohxe ehtxoko, kekon 
xarha атпа, àwyanye. 6Аго wyaro атпа муа katxhe гта, капама ymo 
yaka атпа nosonkahye. Bàn kom yaka harha totxownà, nyamoro ha. 

7 Тхеги hoye amna ntoye. Pàtoryemayda hona атпа nahatakaye. 
Àto amna nasanàmye. Txesusu mryenon komo yonyxe amna ntoye. 
Àhyawonye 1 me атпа nenmahye. 8Enmahàtxhe, amna ntoy xarha. 

Sesaryeya hona amna nahatakaye. Feryepe màn yaka amna ntoye. Aman 
yawo mexe nyhe amna nehxakonà. Khoryenkomo rwonà yokarymanye 
ro me nehxakonà, Feryepe. Nyah yokamnye ro komo kukutho гта mok 
nehxakonà, 7 komo kukutho rma. 94 me nehxatxkonà, emsàr komo, omaso 
komo. Ànyomnà rma hak mokyam nehxatxkonà. Khoryenkom yokato yano 
me, amnye toto yehtxoho yokarymanye ro me nehxatxkonà, nyamoro ha. 

10Mexe nyhe amna nehxakonà, Feryepe màn yawo. Àto amna yehtoko 
rma, nomokye, toto. Akakmu rma noro ha. Khoryenkom yokato yano 
me, amnye toto yehtxoho yokarymanye ro me гта rha nehxakonà, 
Akakmu xarha. Noro ryhe nomokye, Xukneya yamtar hoye. !! Amna 
hyaka nomokye. Pawru yasotà yewekaye. Asotàthàr ke rma nehrowomye. 
Natahomomye xarha. Onà wyaro nkekonà, Pawru wya. Onà wyaro 
nhutwamohsehe, Khoryenkom yokato, owya, kekonà. Ayasotàthàrà on 
hamà. Àrotho ke kehrowomnyo. Katahomomnyo xarha. Àro wyaro rma 
rha, Xerusaryen ho oyehtoko, ayahomomyatxhe hampànà, Xuknewyana 
komo, kekon hatà. Ohrowomyatxhe xarha hampànà. Ayahohsetxhe xarha 
hampànà, Xuknewyanahnà komo wya, kekonà, Akakmu, Pawru wya. 

12Àro wyaro amna wya entxatxhe гта, опа wyaro атпа nkekonà, Pawru wya. 
Xerusaryen hona àtohra mpàn exko, kekonà amna, teryewrye ro. Àro wyaro rma 
rha nketxkon xarha, Sesaryeya hon komo, Txesusu mryenon komo rma. 

130nà wyaro haxa amna yoyukye, Pawru. Àsok tawro uro meryehoketxow 
harha, kekonà, amna wya. Àsok tawro owratetxow harha, rohnànà. Xerusaryen 
hon komo wya rahomomnyàr hona oseryehpàra гта wehxaha, kekonà. Txesus 
yanoto me ryehtxoho hoye ro rowayehketxow hana, Kohkom yanoto me 
ryehtxoho hoye ro mak ha. Rowayehrà hona rma oseryehpàra ro mak wehxaha, 
kekonà, Pawru, amna wya. 14Amna rwonà yonytxahra ro mak nehxakonà. Àro ke 
amna natàknaye. Tano me ro hak ohxe amna yenyo, Kohkomo, kekon haxa amna. 

I5Sesaryeya ho mexe nyhe атпа yexetxhe, amna nosonyhoryeye, amna 
tonàr horà. Xerusaryen hona amna ntoye. 16 Атпа yakoro totxownà, Txesusu 
mryenon kukuru komo, Sesaryeya hon kukuru komo rma. Xerusaryen hona 
amna yahatakatxhe rma, amna yatxownà, Menason màn yaka, àro yawo 
roro hak amna yehtxoho me. Xeprye yamtar honotho me nehxakon hatà, 
Menasonà. Amnyehra rma haxa Txesusu yahosnyenhàrà rma mok nehxakonà. 

Pawru yakoro Txaku komo yosonytxatxhàrà on ha. 


17 Xerusaryen hona amna yahatakatxhe rma, teryehorye amna 
yotakmetxownà, Txesusu mryenon yonye ro komo. 18 Ептаћһаїхћһе, Txaku 
yonyxe amna ntoye, Pawru yakoro. Àto nehxatxkonà, Txesusu mryenon 
yonye ro komo, omeroro. 

19Komokno, kekonà, Pawru, àwyanye. Noskarymatxehkaye, 
àwyanye. Khoryenkomo hyaka tatamoketxhàràtho yokarymatxehkaye. 
Khoryenkomo wya Xuknewyanahnà komo yowakryetxhàràtho rma 
yokarymatxehkaye, Pawru, Txaku komo wya. 

20 Àro wyaro tàwyanye enytxatxhe rma, ohxe xaxa nay hamà, Khoryenkomo, 
ketxkonà, nyamoro ha. Onà wyaro nketxkon xarha, Pawru wya. Rowtà y, amna 
enytxako, ketxkonà, àwya. Thenyehra rma haxa natxhe, Xuknewyana komo, 
Txesusu yahosnyenhàyamo, Xerusaryen hon komo rma. Yaken mew me rma 
natxhe, ketxkonà. Nyamoro rma, onà wyaro kany me natxhe. Moyses heno wya 
kàyweronàhyamatxho kom yawo ro tehxorye xaxa mpànà natxhe ha, Txesusu 
mryenon komo, omeroro, kany me natxhe, nyamoro ha, ketxkonà, Txaku komo, 
Pawru wya. 210Опа wyaro oyokarymetxoko, anar komo, àwyanye. Moyses 
heno nmenhothàràtho yawo rohra harha ehtxoko, kany me naha, Pawru, 
Xuknewyana komo wya, anaro rha owto hon komo wya, Xuknewyanahnà 
wawon komo wya, ketxoko, ohoko, ketxkonà, Txaku komo, Pawru wya. Omuru 
komo yanyyokohra ehtxoko, kany me naha, Pawru, àwyanye, ketxoko. Khoryen 
heno komo rwonàmáthàràtho yawo rohra harha ehtxoko, Капу me naha, 
Pawru, àwyanye, ketxoko, ohoko, ketxkonà, Txaku komo. 

22 Àsoke ryhe tehxatxowà, ketxkon xarha. Àsoke ryhe tehxatxowà. 
Oyokaytà yonytxetxow hama. Tan oyehtxoho rma yonytxetxow hama, 
ketxkonà, Txaku komo. 

23 Àro ke, onà wyaro amna nkehe, owya, ketxkonà, Pawru wya. Onà 
wyaro ryhe exko. Kàyweronàhyamatxho kom yawo ro osonyhoko, 
àwyanye, ketxkonà. Tan natxhe, toto komo, 4 komo rma. Khoryenkomo 
wya noskarymetxoko, àhyaka tatamoknyàr kom horà, ketxkonà, Txaku 
komo. Tàrwonàmàthàyam yawo ro tesnàr komo xe natxow hata, nyamoro 
ha. 24Àro ke, Khoryenkom màn уопуе го komo hyaka tetxow hata, 
tosonyhoryenàr kom horà, kàyweronàhyamatxho kom yawo ro tehtxoho 
menye, ketxkonà. Nehpoketxow xarha tà, àro yawo ro rma rha tehtxoho 
menye. Àro ke, omoro ryhe àtoko, nyamoro yakoro, ketxkonà. Omoro ryhe, 
okno ànàmrà komo ehekatko, otxenyerun hona, àwyanye Khoryenkomo 
yowakryetxho me. Omoro ryhe osonyhoryek xarha, nyamoro wyaro rma 
rha, ketxkonà. Àro wyaro oyehtoko, ona wyaro oyokarymetxow hama, 
Xerusaryen hon komo, omeroro. Kàyweronàhyamatxho kom yawo ron me 
nay hamà, Pawru, ketxhe, ohoko. Yaworohra Pawru yokarymetxok hamà, 
anar komo, ketxhe xarha, ohoko, ketxkonà, Txaku komo, Pawru wya. 

25Xuknewyanahnà kom haxa ryhe, Txesusu yahosnyenhàyamo гта, anar 
me natxhe, amna wya, kàyweronàhyamatxho kom hoko, ketxkon xarha, 
Txaku komo. Anar me amna nhutwetxkonà. Amna nmenhoye, àhyakanye, 
ketxkonà. Onà wyaro marma amna nkekonà, àwyanye. Thoryenà ro komo 
wya woto yàmyatxow hama, anar komo okukur komo rma, tàwyanye 
ewakryenàr horà, kekonà amna. Àro wyaro tàmsahotho hoye tonohra ehtxoko, 
kekonà amna, àwyanye, ketxkonà, Txaku komo. Woto komo kamsukutho 
yonhàra ro mak ehtxoko, kekon xarha amna. Awehxahotho me woto yehtoko, 
tonohra ehtxoko, àkamsuhtahra esnàr ke, kekon xarha amna. Wos hokohra 
ehtxoko. Ohetx mehra ehtoko, wos hokohra ehtxoko, kekon xarha amna. Onyo 
mehra ehtoko, kàrà hokohra ehtxoko, woràskomo komo y, kekon xarha amna, 
Xuknewyanahnà komo wya, ketxkonà, Txaku komo, Pawru wya. 

26 Ато ke toye, Pawru, toto kom yakoro, 4 kom yakoro гта. Enmahàtxhe, 
tàyweronàhyamatxhàyam yawo ro nosonyhoryetxownà hata, nyamoro rye, 
Pawru xarha. Totxownà xarha tà, Khoryenkom màn yonye ro komo hyaka. 
Amna nosonyhoryeno, ketxkon hatà, àwyanye. Amna nosonyhoryeno. Amna 
yosonyhoryenàr hoko гта, 7 me amna nenmahyan һата, kàyweronàhyamatxho 
kom yawo ro, ketxkon hatà, Pawru komo. Àro yawo ro rma rha, okno amna 
nàmyaha, 7 me enmahàtxhe, атпа yosonyhoryetxehkatxhe гта, ketxkon hata, 
Pawru komo, Khoryenkom màn yonye ro komo wya. 


Arymano ynye ro komo wya Pawru yahosàthàrà on ha. 


27 Taa. 7 me enmahpàra гта hak nehxakon hata, Pawru. 
Osonyhoryetxehkahra rma hak nehxakon hata. Atoko rma Pawru yonytxownà 
hatà, Xuknewyana komo, Aaseya yamtar hoye omohxemo komo rma. 
Khoryenkom màn yawo пого yehtoko, nenytxownà hata. Àro ke, toto komo 
yowakàhkahnohtxownà hata, пого hoko. Nahohtxownà hata, txom. 280nà 
wyaro nketxkon hatà, teryewrye ro, toto komo wya. Toto komo y, Ehsayewyana 
komo y, omohtxoko. Amna akoronomatxoko, ketxkon hatà. Atxke naha, mosonà. 
Anar me hananàhno yeryaha. Xuknewyana komo wàràhyakehe, ketxkon hata. 
Kàyweronàhyamatxho komo хаа wàràhyakehe. Khoryenkom màn xarha 
wàràhyakehe, mosonà, ketxkonà гта haryhe tà, Pawru hoko. Khoryenkom màn 
yaka Kryekyana komo yokyako. Àro wyaro rma nanàhnohyako. Enyhoru rotho 
гта yanàhnohyako, mosonà, ketxkonà гта haryhe tà, Pawru hoko. 

29 Yaworohra mak пого yokarymetxkon hata. Xerusaryen ho Pawru yakoro 
nehxakonà, Tàrofemu. Kryekyana rma noro ha, Ehfesu hoye omohsaho 
rma, Aaseya yamtar hoye omohsaho rma. Pawru yakoro noro yonytxownà 
hata, Xuknewyana komo, Aaseya yamtar hoye omohxemo komo. Aro ke, ona 
wyaro nketxkonà rma haryhe tà. Khoryenkom màn yaka Tàrofemu yaryak 
hama, Pawru, ketxkonà rma haryhe tà, yaworohra mak hata. 

30 Àrwonàmàthàyam hoye ro, Pawru hoko ewakhàra rma haxa nehxatxkon 
hatà, Xerusaryen hon komo, omeroro. Àto rye гта haxa kàtatxownà hata, 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Tzesusu Nanyaketzho ro komo 21 450 


àhoko. Txom, nahohtzowna hata. Khoryenkom màn yaye nàhpexehtxownà 
hata. Ahatakatxhenye гта, Khoryenkom màn yahutxownà hata, àhotar 
yonye ro komo. 3! Pawru yotahatxahke nehxatxkon haryhe tà, toto komo. 

Àtoko rma ekaytà komo yonytxay hatà, arymano ynye ro komo yohà ymo, 
Homayana rma. Tweromra ro rma haxa nohsamnohtxow hatà, Xerusaryen 
hon komo, omeroro, ketxkon hata, anoto komo, àwya. 32Àro wyaro tàwya 
enytxatxhe rma, karyhe toy hatà, noro ymo ha. Arymano ynye ro komo yarày 
hata, takoro. 100 komo yoh komo xarha yarày hata. Karyhe totxownà hata, 
toto komo hyaka. Dow dow dow dow, Pawru heno yotahetxkon hatà, toto 
komo. Tàwyanye arymano ynye ro komo yonyetxhe гта, natàknatxownà hata. 

зз Àhyakanye haxa toy hata, arymano ynye ro komo уоһа. Pawru 
yahohsoy hatà, arymano ynye ro komo wya. Nasohtohoy xarha tà, 
yawaka ke, osoraka ro hatà. Onok mosonà, kekon hatà, Pawru hoko. 
Onok mosonà. Àsok nahko haryhe, kekon hatà, toto komo wya. 

34Anar me rha nàrwonatxkon mak hatà, toto komo, teryewrye ro. 
Natmeryketxkonà rma haxa mak hatà. Àro ke uhutwahra rma nehxakon 
hatà, noro ymo. Bàn kom yaka moson atxok ha, kekon hatà, àro ke, 
arymano ynye ro komo wya. 

35,36 Àwenarye tetxkon hatà, toto komo, thenyenohnà komo. Etahatxok ha, 
ketxkon hatà, Pawru hoko. Etahatxok ha. Etahanàr xe rma haxa nehxatxkon 
hata. Àro ke Pawru yanàmtxownà hata, arymano ynye ro komo, toto kom hona 
ukurunhonàr horà. Anàmsah me гта natxownà hata, okayàmno ytxoho yarye. 

37 Àro yarye tàtotxhenye rma, bàn kom yaka owompaya nehxatxkon 
hatà. Àtoko rma, onà wyaro nkekon hatà, Pawru, arymano ynye ro 
komo yohà wya. Rorwonàmrà xe wehxaha, ayakoro, kekon hatà, àwya, 
Kryekyana komo rwon yaw hatà. 

Haa, Kryekyana komo rwon yaw manay hama, kekon hata, noro 
ymo. 38Exetyana ymo me haxa khutwan haryhe. Homayana komo 
yarymatxahke nehxak hatà, noro ymo ha, kekon hatà. Ahyaka 
nohsamnohyatxok hatà, waha komo, 4 mew kom hatà. Ahehnaka 
naryatxok hatà, noro ymo ha, kekon hatà. Noro ymo mehra kat manaye, 
kekon hatà, arymano ynye ro komo yohà, Pawru wya. 

39Neyukye hatà, Pawru. Norohnà uro, kekon hatà. Xuknewyana haxa 
uro, Tahsu honotho rma, Seryeseya yamtar honotho rma. Anaro owto 
yoho rma haxa naha, rowtotho, kekon hatà. Rorwonàmrà xe wehxaha, 
toto kom yakoro, moxam yakoro, kekon hatà, Pawru. 

40 Hàà, kasko kahpa, kekon hatà, arymano ynye ro komo yohà. Kasko 
kahpa, àwyanye. 

Okayàmno ytxoho yawo rma nehxakon hatà, Pawru. Natahoyotkay 
hata, tatàáknye harha toto komo yehtxoho me. Da, natàknatxehkatxownà 
hatà, nyamoro, omeroro. Àro ke nàrwonàmye hatà, Pawru, Xuknewyana 
komo rwon yaw hatà. 

Xerusaryen hon komo wya Pawru yoskarymatxhàrà on ha. 


2 2 1Onà wyaro nkekon hatà, Pawru, toto komo wya. Rokukur 
komo y, rohoryen komo y, koskarymax haka, owyanye. Uro 

enytxatxoko, kekon hatà, àwyanye. 

2Xuknewyana komo rwon yawo ryhe nàrwonakon hatà, Pawru, 
ànenytxanàr kom me. Аго ke, tatàknye гта haxa nehxatxkon hata. 

зОпа wyaro nkekon xarha tà. Xuknewyana ryhe uro, kekon hata. Tahsu 
ho konuruye, Seryeseya yamtar hon ho. Tano ryhe tompamnohsom me 
wehxakonà, Xerusaryen ho. Kamaryewu ryhe, rompamnohnye ro me 
nehxakonà, kekon hata. Khoryen heno komo rwonàmáthàrà yawo ro гта 
haxa, tompamnohsomà ro me wehxakonà, kàyweronàhyamatxho kom yawo 
ro rma haxa mak ha. Khoryenkomo yoyuknuru xe rma haxa wehxakonà, 
kekon hatà. Àro wyaro rma rha, Khoryenkomo yoyuknuru xe manatxow 
hamà, omnyam xarha, amnye rma, kekon hatà, Pawru, toto komo wya. 

4^Weryewhamnohyatxkonà, Txesusu mryenon heno komo, Khoryenkomo 
hyaka kany kom me naha, Txesusu, kany heno komo rma. Kàrkomo heno 
komo, woràskomo heno komo xarha, wasohtetxkonà, kekon hatà. Watxa ymo 
yaka wahryempetxkonà. Wetahahetxkon хата, kekon hata, Pawru. »Yaworo 
koskarymehe. Ато wyaro ryexetxhàrà гта hutwetxhe, Khoryenkom màn 
yonye ro komo yohà ymo, horykomo komo xarha, tosonytxaxemà ro komo 
гта, omeroro, kekon hata. Nyamoro ryhe, rotonàr hoko nmenhotxownà, 
Damasku hon komo hyaka, kukukur komo hyaka rma. Àro ke, Damasku 
hona àtoye. Àton heno komo yahosnàr xe wehxakon haryhe, kekon hatà. 
Txesusu mryenon heno komo rma yahosnàr xe wehxakon haryhe. Asohtonàr 
komo xe wehxakon haryhe. Xerusaryen hona soknàr komo xe wehxakon 
haryhe, anàhnohrà kom horà, kekon hatà, Pawru, toto komo wya. 

6 Asama yarye rotontoko, awasànà ymo wenyeye, Damasku hahnoke rma 
ryehtoko, kekon xarha tà. Kàmàmà thataw ehtoko, nawasmeye, awasànà 
ymo, kahe yaye ro. Bamtotàhkaxe ro nawasmeye ymo, kekon hatà. 7 Yukryeka 
hona kehurkaye. Àrwo wenytxaye. Sawru y, Sawru y, àsok tawro uro 
meryewhamnohyano, kaye, rowya, kekon hatà. 8Rohà y, onok omoro, àkaye, 
àwya. Txesusu uro ha, Nasarye honotho, kaye, rowya. Uro meryewhamnohyaha, 
kaye, kekon hata, Pawru. ?Rakoron komo ryhe, awasànà ymo yonytxownà 
hata. Txesusu rwonà yonytxahra mak nehxatxkon hata, kekon hata. 10Rohà у, 
àsok ryesnàr xe manaye, àkaye, àwya, kekon hata. Опа wyaro nkaye, Kohkomo, 
rowya. Asanàmko harha, kaye. Atoko rma, Damasku hona, kaye, kekon hatà. 
Àsok hana oyesnàr xe wehxan ha. Àro rma yokarymehe, ranoto, owya, owto ymo 
ho oyehtok mak ha, kaye, Kohkomo, rowya, kekon hatà, Pawru, toto komo wya. 

11 Awasànà ymo hoye ro enhura harha wehxakonà, thenyehra гта 
haxa awasmenàr ke, kekon xarha tà. Ато ke, ramor hoko ratxownà, 
rakoron komo. Damasku hona amna nahatakaye, kekon hatà, Pawru. 

12 Àto nehxakonà, Ananeyasa. Khoryenkom hokono ro me nehxakon 
hatà, kàyweronàhyamatxho kom yawo ro hatà. Noro hoko ryhe, ohxe 
xaxa naha, тоѕопа, капу me nehxatxkon hata, Xuknewyana komo, 
Damasku hon komo, kekon hata. 13 Noro гта nomokye, rohyaka. Ona 
wyaro nkekonà, rowya. Sawru y, rowtà гта omoro ha, kekonà. Oyontehe 
harha hampànà, kekonà, rowya. Àtoko rma kontay harha. Ananeyasà 
wenyeye, kekon hatà, Pawru, toto komo wya. 

140nà wyaro nkekon xarha, Ananeyasà, rowya, kekon hata. Awahanonkay 
hatà, Khoryenkomo. Khoryen heno komo horyenànho rma noro ha, kekonà, 
rowya, kekon hatà. Awahanonkay hatà, tàwya onà wyaro exko ha katxho me 
oyehtxoho me, kekonà, Ananeyasà. Awahanonkay hatà, owya enyhoru xaxa 
yonytxoho me, owya àrwon yonytxatxho me xarha, kekonà, rowya. Noro rma 
menyako. Menytxek хата, kekonà, Ananeyasà, rowya, kekon hata, Pawru. 

15 Tokarymaxe anyakyan hata, пого ha, toto komo hyaka, omeroron komo hyaka, 
kekon xarha, rowya. Awyanye mekarymen hata, onenyetxhàrà, onenytxatxhàrà 
хата, kekonà, Ananeyasà, rowya, kekon hata. 16Àro ke àramampàra exko, 
kekon xarha, rowya. Asanàmko hxa ha. Ataymompoko, kekon xarha, rowya. 
Kohkom me naha, Txesusu, kasko. Noro yakoro rma orwonàmko, kekon xarha, 
rowya. Ranhànàtho towko, tonyhoryexem me ryehtxoho me, kasko, àwya, 
kekonà, Ananeyasà, rowya, kekon hatà, Pawru, toto komo wya. 

17 Хегиѕагуеп hona harha komokye, kekon xarha tà. Khoryenkom màn yaka 
àtoye, Khoryenkom yakoro àrwonàmso. Rorwonàmnàtoko гта, Kohkomo 
wenyeye, rosenyetnàrà wyaro. 18Onà wyaro пкекопа, пого, rowya, kekon 
hata, Pawru. Xerusaryen hoye àtoko hxa hampànà, kekonà, rowya. Owya 
rokarymantoko, oyonytxahra ro mak natxhe ha, tanon komo, kekonà. Àro 
ke, tan àramampàra exko. Àtoko hxa hampànà, kekonà, Kohkomo, rowya, 
kekon hata, Pawru. 19Опа wyaro haxa weyukye. Апа mata, rohà y, àkekonà. 
Ronytxetxow hama, tanon komo, àsok tawro hana, tàwyanye omryenon komo 
yeryewhamnohnyenhàr me rohutwanàr ke, àkekonà, kekon hata. Anaro rha 
ohsamnohtoho kom yaka àtekonà, omryenon komo yahosnàr horà, àkekonà, 
àwya. Watxa ymo yaka wahryemyatxkonà. Ahpokhetxkon xarha, àkekonà. Ато 
wyaro ryexetxhàrà hutwetxow hama, tanon komo, àkekonà, Kohkomo wya, 
kekon hata, Pawru. 20 Àwyanye Estefaw heno yotahantoko, ato wehxakonà, 
àkekon xarha, àwya. Àwyanye oyokarymanye ro heno wayehkantoko гта, 
àhyawonye гта wehxakonà, àkekonà, kekon hata. Totahahorye nehxakonà, 
Estefawu, rowya, àkekonà. Noro heno yotahany womun komo wenyakonà, 
àkekonà. Àro wyaro ryexetxhàrà hutwetxow hama, tanon komo. Àro wyaro 
omryenon komo yeryewhamnohnyenhàrà rma yonytxetxow hamà, anar me 
harha ryesnàr ke, àkekonà, Kohkomo wya, kekon hatà, Pawru. 21 Onà wyaro 
haxa nkekonà, noro, rowya. Atoko rma haxa hampànà, Xerusaryen hoye, 
kekonà. Meya гта haxa dyakyaha hampànà, Xuknewyanahnà komo hyaka, 
kekonà, Kohkomo, rowya, kekon hatà, Pawru, toto komo wya. 

Pawru wya Homayana ryhe uro katxhàrà on ha. 


22Àro wyaro noskarymay hatà, Pawru. Wahoro htxero, ohxe nenytxetxkonà 
htxer hakahpa tà, toto komo. Àwya, dyakyaha hampànà, Xuknewyanahnà komo 
hyaka, kekonà, Kohkomo, rowya, katxhe rma, ewakhàrà harha nehxatxkon hatà. 
Onà wyaro nketxkon hatà, teryewrye ro hatà. Etahatxoko yxak ha, ketxkon hatà. 
Etahatxoko yxak ha. Totahahorye xak naha, ketxkon hata. 23 Kowontetxkon hata. 
Fow fow, twomun komo yahmerketxkon xarha tà. Yukryeka yarymetxkon xarha 
tà, fom, txaray, ewakhàra rma haxa tesnàr komo ke hatà. 

24 Àro ke, bàn kom yaka Pawru yarhoy hata, arymano ynye ro komo уоһа. 
Àsok tawro hana nàrwonatxow ha, moson hoko, kekon hata, tàwya rma. 
Pawru yanhànà hutwahra rma nehxakon hatà. Àro ke, onà wyaro nkekon hatà, 
arymano ynye ro komo wya. Àhpohtxoko, oskarymatxho me, kekon hata. 

25 Àro ke, Pawru yahomomtxownà hata, tàwyanye àhpoknyàr horà. 
Tàhpokhera ro rma haka, onà wyaro nkekon hatà, Pawru, 100 komo yohà 
муа. Нотауапа ryhe uro, kekon hata. Homayana kom kata màhpokyatxowà. 
Anhàn komo hutwahra rma oyehtokonye, màhpokyatxowà. Nyamoro rma 
tàhpokhoryehra natxow hama, kekon hata, Pawru, 100 komo уоһа wya. 

26 го wyaro tàwya enytxatxhe гта, tohà hyaka toy hata, 100 komo 
yohà. Arymano ynye ro komo yohà ymo hyaka rma toy hatà. Toto kat 
màhpokheno, kekon hata. Ohxe трап exko, пого hoko. Homayana me 
nay hata, kekon hata, 100 komo уоһа, tohà wya. 

27 Àro ke, Pawru hyaka toy hatà, eh komo ymo. Yaworo oskarymako, 
rowya, kekon hatà, àwya. Homayana me manaye, kekon hatà. 

Àhà, noro mat uro, kekon hatà, Pawru, àwya. 

280nà wyaro nkekon hata, пого ymo. Homayanahnà me ryhe 
konuruye, uro, kekon hatà. Rotxenyerunutho hona Homayana me harha 
koteryeye, kekon hatà. Thenyehra rotxenyerunutho wàmye, Homayana 
me harha ryehtxoho me, kekon hatà, arymano ynye ro komo yohà. 

Uro haxa ryhe, Homayana me rma konuruye, Homayana muru kaxe, 
kekon hatà, Pawru, àwya. 

29 Àro wyaro tàwyanye enytxatxhe rma, Pawru hyaye totxownà 
hata, arymano ynye ro komo, àhpoknye komo. Àhpokhera nehxatxkon 
hatà, toseryehrà komo ke. Eh komo xarha, noseryehyakon hatà, tàwya 
Homayana me Pawru hutwanàr ke hata, tàwya аһототропаг ke hata. 

30Sa, nenmahye hatà. Pawru hoko, Xuknewyana komo yonytxanàr 
xe nehxakon hatà, arymano ynye ro komo yohà. Àsok tawro hana noro 
hoko nàrwonatxowà, nyamoro ha, kekonà rma hatà, tàwya rma. Àro 
ke, Xuknewyana yoh komo yanyekhoy hatà. Khoryenkom màn yonye 
ro yoh komo rma yanyekhoy hatà. Tosonytxaxemà ro komo xarha 
yanyekhoy hata. Omeroro гта nohsamnohtàkatxownà hata. Pawru 

yahomompokahoy hatà, arymano ynye ro komo yohà. Narhoy hatà, 
ohsamnohxemo komo hyaka. Nyamoro yamrakataka neryhoy hata. 


Xuknewyana yoh komo yatameryekatxhàrà on ha. 


2 3 1Horykomo komo yonytxehkekon hata, Pawru. Тоѕопуіхахета ro 
komo rma yonytxehkekon hatà. Onà wyaro nkekon hatà, àwyanye. 
Rokukur komo y, onà wyaro koskarymehe, owyanye, kekon hatà. Khoryenkomo 
nenyàr me ryhe, ohxe roro ehxah me kehutwehe. Rohnawo yaworo 
ryehutwantoko rma, ohxe roro ehxah me kehutwehe, kekon hatà, Pawru. 

2 Àro wyaro tàwya enytxatxhe rma, ewakhàra nehxakon hatà, 
Khoryenkom màn yonye ro komo yohà ymo. Ananeyasà rma noro hatà. 
Àhotakahatxok ha, kekon hata, Pawru hoko, àton komo wya, àmàhton 
komo wya. Àhotakahatxok ha, kekon hata. 

зОпа wyaro haxa nkekon hata, Pawru, дууа. Khoryenkomo mpana 
oyotaheno, kekon hatà, àwya. Khoryenkomo mpànà oyotaheno, yaworonohnà 
me oyesnàr ke mak ha. Àsok tawro hana. Ohxe mosonyhehe rma haryhe, 
kekon hatà. Kàyweronàhyamatxho kom yawo ro amna oyonytxehe, màkehe 
rma haryhe, kekon hatà, Pawru. Kàyweronàhyamatxho kom yawo rohra mak 
manaha ha. Àsok tawro hana. Owya rohotakahahontoko rma, àro yawo rohra 
manay hama, kekon hata, Pawru, Ananeyasà wya. 

^Àsok tawro màwàràhyaken harha, Khoryenkom màn yonye ro komo 
yohà, ketxkon hatà, àton komo, Pawru wya. 

5Rokukur komo y, mosonà ywenyeke wahko, kekon hatà, Pawru. 
Khoryenkom màn yonye ro komo yoh me moson hutwahra wahko. 
Rowya uhutwantok haxa, àro wyaro kahra ryesnàràtho haryhe, kekon 
hatà. Àro wyaron komo wàràhyakahra wehxaha, Khoryenkom karyehtan 
yawo ro ryehtxoho me, oyoh komo wàràhyakahra ehtxoko katxhàr yawo 
ro rma ryehtxoho me, kekon hatà, Pawru. 

6Àsok hana nehxatxkon ha, tosonytxaxemà ro kom ha. Saknusew kom me 
nehxatxkon hatà, ukukuru komo. Farysew kom me haxa nehxatxkon hatà, 
ukukuru komo xarha. Àro wyaro anar me rha nenytxownà hata, Pawru. Àro ke, 
onà wyaro nkekon hatà, teryewrye ro, àwyanye. Rokukur komo y, Farysewu 
ryhe uro, kekon hata, teryewrye ro hata. Farysew me nehxakonà, royàm репо. 
Farysew me rma rha wehxaha, uro xarha, kekon hatà. Farysew komo wyaro, 
ona wyaro Капу me wehxaha. Kwayhàtxhenye, tasanàmyatxhe harha, kany 
me wehxaha, kasanàmtoho kom hona ron kaxe. Àro hoye ro ryhe, atxke xak 
manaha katxho me wehxan hamà, onenytxanàr kom me, kekon hatà, Pawru. 

7 Àro wyaro tàwyanye enytxatxhe rma, nosoyatxkon hatà, tosonytxaxemà 
ro komo, Pawru hoko. Àme ryehra harha nàrwonatxkon hatà. 
Natameryeketxkon harha tà, Farysew komo, Saknusew kom yakoro. 8Àsok 
tawro hana. Kwayhàtxhenye, asanàmpàra го mak tehxatxhe ha, Капу me 
natxhe, Saknusew komo. Ehxera ro mak natxhe ha, kahe yawon komo, 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


455 Txesusu Nànyaketxho ro komo 23 


totohnà rma, kany me xarha natxhe. Ehàmnà komo ehxera ro mak natxhe 
ha, kany me xarha natxhe, Saknusew komo. Anar me kany me natxhe, 
Farysew komo. Àro Ке nosoyatxkon hata, Pawru rwonàmàthàr hoye ro hata. 

9Natmeryketxkon mak hata, thenyehra гта haxa mak hata. 
Nasanàmtxownà hata, Farysew kukuru komo, àyweronàhyamano упуе 
ro kukuru komo rma. Onà wyaro nketxkon hatà, Pawru hoko. Ohxe we 
naha ha, mosonà, атпа wya, ketxkon hata. Moson yanhànà, ehxera we 
naha ha, amna wya. Totohnà yano me hana nekarymen ha, ehàmnà rma 
yano me hana, ketxkon hatà. Kahe yawon yano me hana, Khoryenkomo 
nànyaketxho yano me hana nekarymen ha, mosonà. Àro ke, ohxe mpàn 
tenytxatxe, пого rwonà, ketxkon hata, Farysew komo, Pawru hoko. 

10Waha komo wyaro nosoyatxkon hatà. Àwyanye Pawru yampokryekanàr 
hona nenyakon hatà, arymano ynye ro komo yohà. Àro ke arymano ynye ro 
komo nyakye hatà. Pawru suhtatxko ha, tosonytxaxemà ro komo hyaye, kekon 
hatà, àwyanye. Sokhohra nyamoro yehtoko, tahoxerye ehtxoko, àhokonye. 
Bàn kom yaka harha noro atxoko, kekon hatà, arymano ynye ro komo yohà. 

1 Таа. Kokmamye hata. Kohsaya гта nomokye hata, Kohkomo, 
Pawru hyaka. Towankaryhe exko, kekon hatà, àwya. Uro mekarymeko 
rma, tanon komo wya, Xerusaryen hon komo wya. Àro wyaro rma rha 
mpana uro mekarymehe xarha, Homa hon komo wya xarha. Àro ke, 
towankaryhe exko, kekon hatà, Kohkomo, Pawru wya. 


Xuknewyana kukuru komo wya Pawru fufurymatxhàrà on ha. 


128a, nenmahye hata. Pawru fufurymetxkon hata, Xuknewyana kukuru 
komo. Pawru tetahatxe, ketxkon hatà. Pawru tetahatxe. Kàwyanye etahahra ro 
rma haka, asahxemtohra rma hak tehtxe, ketxkon hatà. Kasahxemtontokony 
haxa, Khoryenkom hak komtatkatxowà, ketxkon hatà, Pawru yotahanàr xe 
rma haza tesnàr komo ke hata. 13Àro wyaro nosonytxatxownà hata, nyamoro 
rye. 40 yoho nyhe nehxatxkon hatà, àyakenon komo. 

14Аго ke totxownà hata, Xuknewyana yoh komo hyaka, Khoryenkom màn 
yonye ro yoh komo hyaka rma, horykomo komo hyaka xarha. Noskarymatxownà 
hatà, àwyanye. Onà wyaro amna nosonytxano, amna rye rma, teryewrye 
ro, ketxkon hatà. Pawru tetahatxe kan amna. Kàwyanye etahahra ro 
rma haka, asahxemtohra rma hak tehtxe, kan xarha amna, ketxkon hata. 
Kasahxemtontokony haxa, Khoryenkom hak komtatkatxowà, kan xarha amna, 
ketxkon hatà, horykomo komo wya. 15 Àro ke, onà wyaro ehtxoko, omnyamo, 
tosonytxaxemà ro kom yakoro xarha, ketxkon xarha tà. Arymano ynye ro komo 
yohà hyaka àtotxoko. Pawru yonytxanàr xe xarha amna naha, yaworo amna 
wya uhutwatxho me, màketxhe ha, noro wya. Àro ke Pawru ànyahko, amna 
hyaka, amna wya enytxatxho me, màketxhe ha, àwya, ketxkon hata. Àro 
wyaro owyanye katxhe rma, Pawru yomoknàr hona ro amna naha. Ohyakanye 
omoknáàtoko гта, amna netahehe ha, ketxkon hata, Xuknewyana yoh komo wya. 

16 Àto nehxakon hata, bàryekomo, Pawru mxekrà hatà, Pawru wosànà 
mryer hatà. Noro ryhe, Pawru xanhàn komo yosonytxatxho yonytxay 
hatà. Àro ke toy hatà, arymano ynye ro kom màn yaka. Nekarymay 
hata, Pawru wya. 17 Àro ke 100 komo уоһа yanyekye hata, Pawru. 

Moson bàryekomo arko, oyoh komo hyaka, kekon hatà. Noro yakoro 
tàrwonàmrà xe nay hata, kekon hata, Pawru, 100 komo уоһа wya. 

18 Àro ke narày hata, arymano ynye ro komo уоһа hyaka. Pawru 
ranyeknyo, kekon hatà, àwya. Watxa ymo yawono rma ranyeknyo. Moson 
bàryekomo уоКпаг xe nahko hata, rowya, ohyaka. Tàrwonàmrà xe nay hata, 
mosonà, ayakoro, kekon hata, 100 komo уоһа. 19Вагуекото yahosày hata, 
arymano ynye ro komo yohà. Amor hoko narày hatà, anar komo nenytxahtor 
me àrwonàmrà horà. Àsok tawro xe manaye, rowya, kekon hatà, àwya. 

20Pawru hoko nosonytxatxow hatà, Xuknewyana kukuru komo, kekon hatà, 
bàryekomo. Pawru ànyahko, amna hyaka, tosonytxaxemà ro komo hyaka rma, 
ketxow hatà, eh komo, owya, kekon hatà. Awanaworo amna hyaka ànyahko, 
amna wya enytxatxho me, yaworo amna wya uhutwatxho me, ketxow hatà, 
owya, kekon hata, bàryekomo. 21 Ànyakhera трап exko, kekon xarha tà. Àsok 
tawro hana. Noro tonàr hona ro asama yawo momokyatxow hatà, àmryenon 
komo, waha komo rma. 40 yoho nyhe natxow hatà, kekon hatà. Pawru tetahatxe, 
kanyenhàr me natxow hatà. Kàwyanye etahahra ro rma haka, asahxemtohra rma 
hak tehtxe, kanyenhàr me xarha natxow hatà, kekon hatà. Kasahxemtontokony 
haxa, Khoryenkom hak komtatkatxowà, kanyenhàr me xarha natxow hatà, kekon 
hatà. Thona ro natxow hatà. Owya noro ànyakyaha tawro hona ro rma natxow 
hatà, kekon hatà, bàryekomo, arymano ynye ro komo yohà ymo wya. 

22 Àro wyaro tàwya enytxatxhe гта, bàryekomo nyakye hata, пого ymo. 
Ekarymahra xaxa mpàn exko ha, kekon hatà. Wekarymano, arymano ynye ro 
komo yohà wya, kahra xaxa mpàn exko ha, toto komo wya, kekon hatà, àwya. 


Kofehnakno hyaka Pawru nyaketxhàrà on ha. 


23100 komo yoh komo yanyekye hatà, arymano ynye ro komo yohà ymo. 
Asako nanyehtxownà hata. Опа wyaro nkekon hata, àwyanye. Arymano ynye 
ro kom hak nosonyhoryetxowà, Pawru kurunhony komo, tàhror ho tàtosom 
komo rma, 200 komo rma, kafaru mkawo tàtosom komo xarha, 70 komo rma, 
tamoyenkem komo xarha, 200 komo rma rha, kekon hatà. Osonyhoryetxoko, 
nyamoro yakoro, otonàr kom horà. Kohsaya màtetxhe ha, 9 oras me ehtoko. 
Sesaryeya hona ryhe màtetxhe ha, kekon hata, arymano ynye ro komo уоһа 
ymo. 24Каѓаги xarha xenytxoko, àmkawo Pawru totho me. Noro maryatxhe 
ha, kofehnakno hyaka, Feeryesà hyaka rma. Ohxe mpànà maryatxhe ha, 
àhyaka, kekon hatà, noro ymo, 100 komo yoh komo wya, asakon komo wya. 

25Опа wyaro nmenhoy hata, пого ymo, Feeryesà hyaka. 26Krawdyu Eryeseyasà 
uro. Feeryesà отого. Kofehnakno отого. Ehonomnà гта отого. Ohyaka 
àmenhehe. Ohxe manaye. 27 Toto ànyakyaha, ohyaka. Noro yahohsatxoko, 

Xuknewyana komo. Emtatkahaya nehxatxoko. Emtatkahaya ehtokonye rma, 
àhyakanye amna nteko, arymano ynye ro kom yakoro. Homayana me noro 
yehtxoho amna nenytxeko. Àro ke amna nkurunheko, Xuknewyana kom hona. 
28 Àwyanye пого yanhànà yokarymanàr xe wehxaknan haryhe. Uhutwanàr 
xe wehxaknan haryhe. Àro ke noro waryako, àhyakanye, tosonytxaxemà ro 
komo hyaka гта. 29 Noro hoko nàrwonatxkenano, tàyweronàhyamatxho kom 
yawo rohra noro yehtxoho hok hatà. Twayehkahoryehra mak nehxaknano, 
rowya. Watxa ymo yaka tahryemporyehra mak nehxaknano, rowya. 39 Noro 
fufurymatxow hata, ukukuru komo. Ато wyaro wenytxano. Ато ke amamehra 
ànyakyaha, ohyaka. Onà wyaro àkan xarha, àxanhàn komo wya. Feeryesà hyaka 
àtotxoko, owyanye noro yanhànà yokarymatxho me, àkano, àwyanye. Feeryesà 
ryhe oyonytxetxhe ha, àkano, àwyanye. Àro ke ànaha kahpa. 
Àro wyaro nmenhoy hatà, arymano ynye ro komo yohà ymo, Feeryesà hyaka. 
31 Ато ke, Pawru yatxownà hata, arymano ynye ro komo, toh komo rwon 
yawo ro hata. Kohsaya natxownà hata, Antepatryekne hona. 32Enmahàtxhe, bàn 
kom yaka totxownà harha tà, ukukuru komo. Tàhror ho tàtosomà ro komo rma 
nyamoro hata. Kafaru mkawo tàtosomà ro kom haxa, Pawru yatxownà гта hata. 
33Sesaryeya hona nahatakatxownà hata. Tahatakatxhenye гта, 
totxownà hata, Feeryesà hyaka, kofehnakno hyaka. Eryeseyasà 
karyehtanà yàmtxownáà hata, àwya. Pawru yàmtxownà xarha tà, дууа. 
34Eryeseyasà karyehtanà yonyey hata, Feeryesà. Tàwya xenyetxhe гта, 
onà wyaro nkekon hatà, Pawru wya. Eten yamtar honotho me manaye, kekon 
hatà, àwya. Seryeseya yamtar honotho me wehxaha, kekon hatà, Pawru. 
35Àro wyaro tàwya enytxatxhe rma, onà wyaro nkekon xarha tà, 
Feeryesà. Axanhàn komo yomokàtxhe, kanyekyaha, rowya oyonytxatxho 
me, kekon hatà, Pawru wya. Onà wyaro nkekon xarha tà, tanoto komo 
wya. Moson xenytxoko, kekon hatà. Moson xenytxoko. Tahuso hak nahko, 
romànà ymo yawo, kofehnakno mànà ymo yawo, kekon hatà, àwyanye. 
Eroknes heno yano me txexahotho rma àro hatà, kofehnakno mànà ymo. 


Xuknewyana yoh komo wya Pawru yokarymatxhàrà on ha. 


2 4 15 me enmahátxhe, toy hata, Ananeyasà, Khoryenkom màn yonye 
ro komo yohà ymo. Sesaryeya hona totxownà hatà, Ananeyas 

komo, horykomo kukuru kom yakoro xarha. Toto yatxownà hata, takoronye. 
Tàrwonhoryemà ro me nehxakon hata, noro ha. Onytxano ynye komo wya toto 
yokarymanye ro me nehxakon hatà. Tehturu rma noro hatà. Pawru yanhànà 
yokarymatxownà гта haryhe tà, nyamoro ha, Feeryesà wya, kofehnakno wya. 

2Àro ke Pawru yanyekhoy hatà, Feeryesà. Omokàtxhe rma, noro yanhànà 
hutwamohsekonà rma haryhe tà, Tehturu. Onà wyaro nkekon hatà. Feeryesà 
y, ehonomnà me xaxa manaha, amna wya, kekon hatà. Ohxe xaxa manaha, 
amna wya, Xuknewyana komo wya. Amna kayaryet me oyehtxoho hoye 
ro, teryehorye rma haxa amna naha, kekon hatà. Amna yowakryenye ro me 

manaha. Ohxe harha amna naha, amna kayaryet me oyesnàr ke mak ha, kekon 
hatà. 3Àro ke, ohxe xaxa manaha kehe amna, omeroro, owya, thenyehra 
гта haxa owya amna yowakryenàr ke, kekon hata, Tehturu. 4Мехеһга mak 
kàrwonaha, ayakoro. Mexe nyhe txko uro enytxako, kekon hatà, Feeryesà wya. 

5Mosonáà ryhe, anha ro mak moson ha, атпа wya, kekon hata, Pawru 
hoko. Anaro rha owto hona tàtosom me naha. Àto Xuknewyana kom yehtoko, 
neryehoketxhe, anar me tàwya àhananàhrà komo ke. Nasarye honotho kom 
kukuru me naha. Nyamoro yoh me rma naha, kekon hatà, Tehturu, Pawru hoko. 
SKhoryenkom mànàtho yanàhnohtxahke nehxako. Ато ke атпа nahohsako, 
kekon hatà. Amna yweronàhyamatxho yawo ro noro yonytxanàr xe amna 
nehxaknano. 7Nomokyak mak ha, Eryeseyasà, arymano ynye ro komo yohà. 
Tahoxerye rma haxa Pawru yaryako, noro ha, amna hyaye, kekon hatà, Tehturu. 
8Noro yanhànà yokarymanàr xe oyehtokonye, Feeryesà hyaka àtotxoko, keknano, 
Eryeseyasà, amna wya, kekon hatà. Àro ke omoro rma, moson enytxako, owya 
anhànà hutwatxho me. Owya enytxatxhe rma, yaworo makatzow hama, moson 
yanhàn hoko, màken hamà, amna wya, kekon hatà, Tehturu, Feeryesà wya. 

9Àro wyaro гта rha Pawru hoko nàrwonatxkon xarha tà, Xuknewyana yoh 
komo. Yaworon xaxa mpànà mokro nkan ha, ketxkon hatà, Feeryesà wya. 


Feeryesà wya Pawru yoskarymatxhàrà on ha. 


10Pawru weke neramay hata, Feeryesà, kofehnakno. Fow kay hata, tamor ke. 
Àro ke neyukye hatà, Pawru. Teryehorye rma haxa wehxaha, owya roskarymanàr 
ke, kekon hatà. Amna yonytxanye ro me manaha. Yake ro àtxemnyehàntaxah 
me manaha, amna wawo, Xuknewyana kom wawo. Àro ke, teryehorye rma haxa 
wehxaha, ronytxany me oyesnàr ke, kekon hatà, Pawru, Feeryesà wya. 

11 Xerusaryen hona àteko, Khoryenkomo yowakryexe, kekon xarha tà. 7 
me marma konmahyako, àto. 5 me xarha konmahyako, tano, Sesaryeya 
ho. Àro wyaro ryexetxhàrà yokarymetxhe, anar komo, owya yaworo kany 
me rohutwatxho me, kekon hatà. 12Xerusaryen ho ryehtoko, anar komo 
yameryekahra ro mak wehxaknano. Toto komo yeryehokahra ro mak 
wehxaknano, kekon hatà. Àro wyaro ohxe roro wehxaknano, Khoryenkom 
màn yawo ryehtoko, Xuknewyana yohsamnohtoho kom yawo ryehtok 
хата, owto ymo yosamar yawo ryehtok xarha, kekon hata. 13Ranhànà 
yokarymetxhe rma haryhe, moxamo. Yaworohra mak rokarymetxhe. Ranhànà 
hutwamohsohra ro mak natxhe ha, owya, ehxera esnàr ke, kekon hatà, Pawru. 

14Anatoko yaworo haxa rokarymetxhe, moxamo, kekon xarha tà. Anar me 
thananàhsomà ro kom kukuru me naha, Pawru, ketxhe, rohoko, Khoryenkomo 
hyaka kany kom me naha, Txesusu, kany me ryesnàr ke mak ha. Àro wyaro 
tàwyanye tatoko rma, yaworo rokarymetxhe, kekon hata. Asok hana natxow 
ha, Тхеѕиѕи mryenon kom ha. Àsok hana amna nay ha. Ona wyaro amna naha 
ha. Xuknewyana horyen heno komo wyaro Khoryenkom hokon me amna 
naha, kekon hata. Xuknewyana komo yweronàhyamatxho yawo ro xarha 

amna naha. Khoryenkomo rwonà yokarymanye ro heno komo nmenhotho 
yawo ro xarha amna naha, kekon hata, Pawru. 15 Moxamo wyaro гта rha, 

ona wyaro Капу те amna naha. Kwayhàtxhenye tasanàmyatxhe Капу me 
amna naha, kekon hatà. Ohxe ehxemotho komo rma, atxke ehxemotho komo 
xarha, omeroro nasanàmyatxhe harha, kany me amna naha. Anàmno ynye me 
Khoryenkom yehtxoho hona ro amna naha, kekon hatà, Pawru. Àro wyaro rma 
rha wehxaha, uro xarha, Txesusu mryenon me ryesnàr ke. 16 Àro ke, rohnawo 
yaworo ryehutwantoko, ohxe wehxaha kanye ro me ryesnàr xe wehxaha, 
Khoryenkomo nenyàr me, toto komo nenyàr me xarha, kekon hatà, Pawru. 

17 Amnyehra àtoye, rowto hoye, Xukneya yamtar hoye гта, kekon xarha 
tà. Anaro rha owto ho yake ro rotxemnyehàntatxhe, komokyak harha. Anar 
komo nàmàtho wekyako, Xukneya yamtar hon komo yowakryexe, ànyahpàn 
komo rma yowakryexe, àkatxhomnà komo rma yowakryexe. Khoryenkomo 
yowakryex xarha komokyako, kekon hata, Pawru. 18Khoryenkom hoko гта 
ryehtoko, ronyatxoko, roxanhàn komo. Khoryenkom màn yawo wehxaknano, 
kekon hatà. Amna yweronàhyamatxho yawo ro osonyhoryexaho rma 
wehxaknano. Toto komo yohamnohpàra wehxaknano. Tatàknye гта 
wehxaknano, kekon hatà. Àto ryehtoko, ronyatxoko, Xuknewyana kukuru 
komo, Aaseya yamtar hoye omohxemo komo rma, kekon hatà, Pawru. 

19Nyamoro ryhe, tan tehxorye nahtxok haryhe, kekon xarha tà. Rohoko 
tàrwonàmrà komo xe tehtokonye, owya rma rokarymany me tehxorye nahtxok 
haryhe, kekon hata, Pawru, Feeryesà wya. 20 Àsok haxa kata rokarymetxowà, 
moxamo. Tosonytxaxemà ro komo wya roskarymantoko, atxke kat wehxaknano, 
àwyanye. Ohxe rma haxa we koskarymek ha, kekon hatà. 21 Onà wyaro rowya 
tatok haxa, atxke wehxaknan hama, àwyanye. Kwayhàtxhenye tasanàmyatxhe 
harha kany me ryehtxoho hoye ro ryhe, atxke xak manaha katxho me wehxan 
hamà, amnye rma, onenytxanàr kom me, àkeknan mak haryhe, teryewrye 
ro, àwyanye. Àro wyaro rma rowya tatoko, atxke wehxaknan hamà, àwyanye, 
kekon hatà, Pawru, Feeryesà wya. Àro wyaro noskarymay hatà, àwya. 


Feeryesà wya tahuso rma Pawru yeryetxhàrà on ha. 


22Khoryenkomo hyaka kany kom me naha, Txesusu, kany komo hutwekonà 
rma hatà, Feeryesà. Ekaytà komo yonytxekonà rma hatà, yaworo hatà. Àro 
ke, onà wyaro nkekon hatà, Pawru xanhàn komo wya. Àsok hana àken Һа, 
moson hoko, ohxe hana, atxke haxa hana, kekon hatà. Kahra hak wehxaha. 
Amnye àkehe haxa ha, owyanye, Eryeseyasà yomokàtxhe, arymano ynye ro 
komo yoh уотокаѓхће гта, kekon hata, Feeryesà, àwyanye. 

23Опа wyaro nkekon xarha tà, 100 komo уоһа wya. Ohxe трап 
xenyko, mosonà, kekon hatà, àwya, Pawru hoko. Tahuso rma hak nahko. 
Ohxe гта пого txeryko, kekon hata. Атгуепоп kom hak nomohtxowà, 
хепухе. Аһогоһкаһгапуе exko. Nyamoro hak nomohtxowà, ewakryexe, 
kekon hatà, Feeryesà, 100 komo yohà wya. 

24Taa. Meze nyhe tzko ehzah me, nomokye harha ta, Feeryesa, 
Sesaryeya hona. Thetx yokye hata. Darusera rma noro hata, Feeryes hetxe. 
Xuknewyana rma mok nehxakon hata, Dàrusera. Pawru yanyekhoy hata, 
Feeryesà, tàhyaka. Kryestu Txesus hona kàwyanye xenytxoho yokarymay 
hata, Pawru, àwya. 25 Оһхе xaxa kesnàr komo xe naha, Khoryenkomo, 
kekon xarha tà, àwya. Kanhàn kom hona kosowyomanàr komo xe naha. 
Ато wyarohra kehtokony haxa, amnye, tanàhnohsom me manatxhe 
hampànà, Капу me naha, noro ha, kàwyanye, kekon hata, Pawru. 

Àro wyaro tàwya enytxatxhe rma, noseryehyakon hatà, Feeryesà. Àtok 
hakahpa harha, kekon hatà, Pawru wya. Àtok hakahpa harha. Amnye, 
àhokohra ryehtoko, kanyekyaha xarha, kekon hatà, Feeryesà. 

26 Àro wyaro tàwya tatoko гта, ona wyaro nehutwekonà гта hata, tàhnawo. 
Rotxenyerunu yàmyan hana, Pawru, rowya, tonampatakanàr horà, kekon hata, 
tàwya гта. Àro ke, yake ro Pawru yanyekye hata. Yake ro nosonytxatxownà hata. 

27 Таһиѕо гта hak пого yeryakon hata, Feeryesà. Xuknewyana komo 
yeryehotanàhrà xan kax mak nehxakon hatà. Aro wyaro rma 2 me 
txemnyehàntatxownà hata. 2 me tàtxemnyehàntatxhe гта, toy hata, 
Feeryesà. Kofehnakno mehra harha nehxakon hata. Àhryetayo me 
nomokye hatà, anaro. Pohseyu Festu rma noro hatà. 


Pawru wya Sesa hyaka haxa ronyaknyàr xe wehxaha owya katxhàrà on ha. 


2 5 1Kofehnakno me ehxe nomokye hatà, Festu, Xukneya yamtar 
hona. Sesaryeya hona ryhe nomokye hata. 3 me enmahàtxhe, toy 
hatà, Xerusaryen hona. 

2 Àto ehtoko, àhyaka nomohtxownà hata, Xuknewyana yoh komo, 
Khoryenkom màn yonye ro yoh komo rma, horykomo kom yakoro xarha. Pawru 
yokarymatxownà hata, àwya. 3Owya amna yoyuknur xe amna naha, ketxkon 
xarha tà, àwya, teryewrye ro hatà. Pawru anyekhoko, xaro, Xerusaryen hona, 
ketxkon hata. Àro wyaro nketxkon hata, tàwyanye Pawru fufurymanàr ke hata. 
Asama yarye пого yomoknátoko, tetahetxhe ha, kanyenhàr me nehxatxkon hata. 

^Àna mata, kekon mak hata, Festu, àwyanye. Sesaryeya ho rma manaye, 
Pawru. Xaro anyekhohra wehxaha, kekon hatà. Mexehra ehxah me àtehe 
harha, Sesaryeya hona. 5 Аго ke, horykomo komo ànyahtxoko, такого. Okukur 
komo rma ànyahtxoko, rakoro, kekon hatà. Atxke Pawru yehtoko, nyamoro 
hak anhànà yokarymatxowià, rowya, пого nenytxanàr me, kekon hata, Festu. 

6Xerusaryen ho rma mexe nyhe txko nehxakon hatà. 8 me hana, 10 
me haxa hana, nenmahye ha, àto. Amnye toy harha tà, Sesaryeya hona 
harha. Àsna nahatakay hatà. 

Enmahàtxhe, neryewtay hata, tahonà ymo hona, onytxano ytxoho ro 
hona. Pawru yanyekhoy hatà. 7 Àto nehxatxkon hatà, Xuknewyana yoh 
komo, Хегиѕагуеп hoye omohxemo komo гта. Pawru yomokàtxhe гта, 
noro mamtotxownà hatà, nyamoro ha. Noro yanhànà yokarymetxkonà 

rma haryhe tà. Atxke rma haxa nehxakonà, mosonà ymo, ketxkon 
hatà, Pawru hoko. Yaworohra mak nekarymetxkon hatà. Anhànà 
hutwamohsohra ro mak nehxatxkon hatà, ehxera esnàr ke. 

8Noskarymay hatà, Pawru. Ranhànà ehxera ro mak naha, kekon hatà. 
Xuknewyana komo yweronàhyamatxho yawo ro ohxe wehxakonà. Khoryenkom 
màn hoko хага, ohxe гого wehxakonà, kekon hata. Sesa yoyuknye ro me хата 
wehxakonà. Ranhànà ehxera ro mak nehxakonà, kekon hata, Pawru. 

9Xuknewyana yoh komo yeryehotanàhrà xe mak nehxakon hata, Festu. Àro ke, 
ona wyaro nkekon hata, Pawru wya. Xerusaryen hona karyan hama, kekon hata. 
Xerusaryen ho kehtoko, konytxen hama, àton komo xarha nenytxanàr me, kekon 
hatà. Otonàr xehra kat manaye, Xerusaryen hona, kekon hatà, Festu, Pawru wya. 

10 Àhà, rotonàr xehra wehxaha, kekon mak hatà, Pawru. Xerusaryen 
hona rotonàr xehra wehxaha. Tano rma tonytxahorye wehxaha, kekon hatà. 
Xaro Sesa nànyaketxho me manaha, tano rma amna yonytxanye ro me 
oyehtxoho me. Àro ke, tano гта tonytxahorye wehxaha, kekon hata. Аѕок 
tawro hana. Xuknewyana kom hoko, ranhànà ehxera ro mak naha. Àro 
wyaro yaworo kany me uro muhutwen hama, kekon hata, Pawru, Festu 
wya. 11 Atxke kat wehxano, owya. Ranhàn hok kat wehxakonà, owya, kekon 
hatà. Twayehkahorye kat wehxano, owya. Owya twayehkahorye manaha, 
atxke oyesnàr ke, tatoko rma, rowayehkahohra exko kahra wehxaha, 
kekon hatà. Yaworohra mak rokarymetxhe, moxamo. Àwyanye yaworohra 
rokarymantoko rma, àhyakanye tànyakhoryehra wehxaha, kekon hatà. 
Xerusaryen hona ànyakhenà ro me wehxaha. Sesa hyaka haxa ronyaknyàr 
xe wehxaha, owya. Noro wya ryhe ronytxanàr xe wehxaha, Homayana 
komo kayaryetà ymo wya mak ha, kekon hatà, Pawru, Festu wya. 

12 Ато wyaro tàwya enytxatxhe гта, nosonytxatxownà hata, Festu 
komo, tàmryenon kom yakoro, tosonytxaxemà ro kom yakoro. 
Tosonytxatxhenye rma, onà wyaro nkekon hatà, Festu, Pawru wya. Sesa 
hyaka haxa ronyaknyàr xe wehxaha, owya, màkan haryhe, kekon hatà. 
Àro ke, Sesa hyaka mpànà dyakyaha ha, kekon hatà, àwya. 


Akryepa komo hyaka Pawru yokàthàrà on ha. 


13Yake ro nyhe txko enmahàtxhe, Sesaryeya hona nomohtxownà 
hatà, Akryepa komo, twosàn yakoro. Anaro owto hon komo kayaryet 
me nehxakon hatà, Akryepa. Beryenese rma noro hatà, àwosànà. 
Festu yonyxe nomohtxownà hata. 14 Mexe nyhe txko nehxatxkon hata, 
Sesaryeya ho. Àro ke, Pawru yokarymay hatà, Festu, Akryepa wya. 

Таһиѕо гта toto nomyako, Feeryesà, kekon hata, àwya. 15 Хегиѕагуеп ho 
ryehtoko, noro yokarymetxoko, rowya, Khoryenkom màn yonye ro yoh komo, 
horykomo komo xarha, Xuknewyana yoh komo rma. Noro àwayehkahoko, 
atxke гта haxa esnàr Ке, ketxoko, rowya, kekon hata, Festu. 16Опа wyaro 
haxa weyukyatxoko. Homayana komo yweronàhyamatxho yawo ro toto komo 

yonytxanye ro me wehxaha, àkeknano, àwyanye, kekon hatà. Àro ke, toto hoko, 
twayehkahorye naha, kahra ro rma haka, onà wyaro àkehe, àwya, àkeknano. 
Omoro rma oskarymako, ayanhànà yokarymany komo nenytxanàr me, àkehe, 
àwya, àkeknano, Xuknewyana yoh komo wya, kekon hatà, Festu, Akryepa wya. 
17 Àro ke, xaro nomokyatxoko, ukukuru komo. Mexehra wehxako. Enmahàtxhe, 
keryewteko, onytxano ytxoho ro hona. Pawru wanyekheko, kekon hatà, Festu. 
18Àro ke, noro yokarymaxe nasanàmyatxoko, nyamoro ha, kekon xarha 
tà. Thenyehra гта haxa nehxakon hama, anhànà, àkeknano гта haryhe, 
rowya тта, àwyanye twayehkahorye naha tawro ke. Аго wyarohra mak 
nekarymetxoko, rowya, kekon hata, Festu. 19Tàyweronàhyamatxho kom yawo 
rohra exetxhàr marma yokarymetxoko, rowya. Anaro hoko nàrwonatxok xarha. 
Txesusu гта пого ha, àwayehsahonhàrà гта hata, kekon hata. Karyhe harha 
naha, Txesusu, àwayehsahotho rma, kany me nay hatà, Pawru. Àro hoye ro noro 
yameryeketxoko, Xuknewyana yoh komo, kekon hatà, Festu, Akryepa wya. 

20 Ато wyaro atameryekatxhàyamo hutwahra wehxaknano, 
àyweronàhyamatxho komo hutwanyehnà ro kaxe, kekon hatà. Àsok hana 
àken ha, àwyanye, àkeknano, rowya rma. Àro ke, onà wyaro àkeknano, 
Pawru wya, kekon hatà. Otonàr xehra kat manaye, Xerusaryen hona, 
àkeknano, àwya. Xerusaryen ho kehtoko, konytxen hama, àton komo xarha 
nenytxanàr me, àkeknano, àwya, kekon hatà, Festu. 21Sesa hyaka haxa 
ronyaknyàr xe wehxaha, owya, keknan mak ha, Pawru. Noro wya ryhe 
ronytxanàr xe wehxaha, keknano, rowya. Ahyaka ronyakhera ro rma haka, 
tahuso rma hak wehxe, tano, keknano, rowya, kekon hatà. Àro ke, onà wyaro 
àkeknano, ranoto komo wya. Sesa hyaka noro nyakhera ro rma haka, tahuso 
rma hak nahko, tano, àkeknano, noro hoko, kekon hatà, Festu, Akryepa wya. 

220nà wyaro nkekon hata, Akryepa, Festu wya. Ото ryhe, пого yonytxanàr xe 
wehxaha, kekon hata. Haa, awanaworo noro menytxen hama, kekon hata, Festu. 

23 Àro ke enmahàtxhe nohsamnohtxownà hata, nàmno ymo yaka, 
onytxano ytxoho ro yaka. Àto nehxatxkon hatà, Akryepa komo, Beryenese 
xarha. Ehonomnà me xaxa ewomumtosaho nehxatxkon hatà. Àto nehxatxkon 
xarha tà, arymano ynye ro yohà ymo komo xarha, Sesaryeya hon yoh komo 
хата. Omeroro nohsamnohtàkatxownà hata. Pawru yanyekhoy hata, Festu. 

24O0nà wyaro nkekon hata, Festu. Akryepa y, toto komo kayaryetà y, 
kekon hatà. Toto komo y, amna hyaka omohxemo komo y, kekon xarha tà. 
Mosonà toto menyatxow hama. Noro yanhànà yokarymetxoko гта haryhe, 
rowya, Xuknewyana komo, Xerusaryen hon komo rma, Sesaryeya hon komo 
xarha, omeroro. Twayehkahorye naha, ketxkenano, moson hoko, kekon hatà, 
Festu. 25 Twayehkahoryehra we naha ha. Tanhàn hokohra we nehxakon ha, 
kekon hatà. Sesa hyaka ronyaknyàr xe wehxaha, owya, keknano, rowya. 
Àro ke, Sesa hyaka dyakyaha, àkeknano, àwya, kekon hatà, Festu. 

26 Àsok hana àmenhen ha, Sesa hyaka, rohà ymo hyaka, kekon xarha tà. 
Moson yanhàn hoko àmenhen hamà, àhyaka. Uhutwahra mak wehxaha. Àro 

ke moson wekhono, xaro, owyanye enytxatxho me, kekon hatà. Akryepa y, 
owya ryhe noro yonytxanàr xe wehxaha. Kàwyanye enytxatxhe rma, yaworo 
màmenbhohetxhe ha, rowya, kekon hata, Festu. 27 Asok tawro hana. Sesa hyaka 
rowya asohtosaho nyaknyetoko, anhànà wekarymen hamà. Ekarymahra rma 
ryehtoko, àhoye rohra ànyakyan hama, kekon hata, Festu, àton komo wya. 


Akryepa komo wya Pawru yoskarymatxhàrà on ha. 


2 6 10Опа wyaro nkekon hata, Akryepa, Pawru wya. Oyoskarymanàr 
xe oyehtoko, oskarymako, kekon hatà. Àro ke natahoyotkay hatà, 
Pawru. Onà wyaro noskarymay hatà, tekrunhonàr horà. 

2 Akryepa y, toto komo kayaryetà y, teryehorye wehxaha, amnye rma, 
owya roskarymanàr ke, kekon hata. Xuknewyana komo ryhe, ranhànà 
yokarymetxhe rma haryhe. Àro ke, koskarymehe, ryekrunhonàr horà, kekon 
hata. 3Omoro ryhe, Xuknewyana komo yweronàhyamatxho hutwanye ro me 
manaha. Nyamoro yatameryekatxho xarha hutwanye ro me manaha. Àro ke, 
teryehorye wehxaha, owya roskarymanàr ke, kekon hata. Ато ke mexe nyhe 
kàrwonaha. Uro nyhe txko enytxako, kekon hatà, Pawru. 

^Àsok hana wehxakon ha, kekon xarha tà. Rohutwatxehketxhe, 
Xuknewyana komo. Romryenà rma hutwetxhe. Amnyehra rowto ho 
ryexetxhàràtho rma hutwetxhe, kekon hatà. Horykomo me ryexetxhàràtho 
xarha hutwetxhe. Xerusaryen ho ryexetxhàràtho rma hutwetxhe, kekon 
hata. »Farysew me ryhe wehxakonà. Атпа yweronàhyamatxho yawo 
ro гта haxa wehxakonà, Farysew kom kukuru kaxe, аго yawo ron kom 
kukuru kaxe, kekon hata. Aro wyaron me rohutwetxkonà, Xuknewyana 
komo, mexe гта haxa mak ha. Yaworo гокагутапаг xe tehtokonye, аго 
wyaron me rma rokarymetxow hama, kekon hata, Pawru. 

67 Àwayehxemotho komo wanàmyaha hampànà, kanyenhàr me naha, 
Khoryenkomo, amna horyen heno komo wya, kekon xarha tà. Àro wyaro 
katxhàrànhàr hona ro wehxaha, kekon hatà. Àro wyaro katxhàrànhàr hona ro 
гта rha natxhe xarha, Xuknewyana komo, 12 heno komo yohamàthàyamo гта. 
Khoryenkomo yowakryenye ro kom kax mak natxhe ha, kekon hatà. Emahona ro 
noro yowakryetxhe, enmahrà ro xarha, awanaka xarha. Nyamoro rma, ranhànà 
yokarymetxhe rma haryhe, rowya àwayehxemotho komo yanàmnye me naha 
Khoryenkomo tawro kmak ha. Akryepa y, àro wyaro tawro hoye ro ryhe, atxke 
manaha katxho me harha wehxaha, onenytxanàr kom me, kekon hatà, Pawru. 

8 Àwayehxemotho komo yanàmyatxowà ryhe тре, Khoryenkomo, капу 
me kat manatxowà. Àsok tawro àro wyaro mameryeketxow harha, kekon 
hatà, Pawru, Akryepa komo wya. 

9Amnyehra, thenyehra rma haxa Txesusu àwàràhyakekonà htxer hakahpa, 
uro ha, kekon xarha tà. Teryewhamnohporye xaxa mpana natxhe ha, Txesusu 
mryenon heno komo, Nasarye honotho heno komo, àkekonà htxer hakahpa, 
kekon hata, Pawru. 10 Àro ke, Xerusaryen ho weryewhamnohyatxkonà. Watxa 

ymo yaka wahryemyatxkonà, ukukur heno komo, thenyenohnà heno komo, 
kekon hatà. Khoryenkom màn yonye ro yoh kom yano me wahryemyatxkonà. 
Twayehkaxem me ehtokonye, twayehkahorye natxhe Капу me гта rha 
меһхакопа, uro xarha, kekon hata, Pawru. 11 Amna yohsamnohtoho yaka 
waryatxkonà. Anaro rha nàmno ymo yaka waryatxkonà, amna wya anàhnohrà 
kom horà, kekon hata. Txesusu àwàràhyakatxok xaxa mak hampànà, 
anàhnohpàn me oyehtxoho menye, àkekon haryhe, àwyanye. Ewakhàra rma 
haxa wehxakonà, nyamoro heno hoko, kekon hatà. Àro ke, anar komo yowto 
hona ekahtàmàtxhenye гта, àwenaryenye àtekonà, rowya eryewhamnohrà 
kom horà, kekon hatà, Pawru. 12Àro ke, Damasku hona àtoye, Khoryenkom màn 
yonye ro yoh kom yano me. Nyamoro ryhe ronyahtxownà, kekon hata, Pawru. 

13 Toto komo kayaryetà y, koskarymehe гта, owya, kekon xarha tà, Akryepa 
wya. Kamàmà thataw ehtoko, awasànà ymo wenyeye, asama yarye rotontoko. 
Kahe yaye ro nawasmeye. Kamàm yoho rma haxa nawasmeye. Rohorye ro, 
rakoron kom horye ro xarha, bamtotàhkaxe ro nawasmeye, awasànà ymo, 
kekon hata, Pawru. 14Fuhto, amna nehurkaye, omeroro, yukryeka hona. Àrwo 
wenytxaye. Rakoro nàrwonakonà, Xuknewyana komo rwon yawo, kekon 
hatà. Sawru y, Sawru y, àsok tawro uro meryewhamnohyano, kekonà, rowya. 
Tanye yamoyen yawo ro tehroknyetoko, thoko rma noseryewhamnohyan 
hama, faka. Àro wyaro гта rha, owya ryeryewhamnohnàtoko, choko гта 
moseryewhamnohyaha, kekonà, rowya, kekon hatà, Pawru. 

15Rohà у, onok отого, àkekonà, àwya, kekon xarha tà. Txesusu uro Һа. Uro 
meryewhamnohyaha, kekonà, Kohkomo, rowya, kekon hata. 16Ohror ho harha 
asanàmko, kekon xarha. Ranoto me anyaknye rma uro kosonyhono, owya, 
kekon xarha, kekon hatà, Pawru. Rokarymaxe dyakyaha. Onenyetxhàrà rma 
yokarymaxe dyakyaha, kekon xarha. Amnye kosonyhehe xarha, owya, àro hoko 
xarha rokarymany me oyehtxoho me, kekon xarha, Kohkomo, rowya, kekon hatà, 
Pawru. 17 Кикигипћеһе, Xuknewyana kom hona, Xuknewyanahnà kom hona 
xarha, kekon xarha, rowya. Xuknewyanahnà komo hyaka dyakyaha, kekon xarha, 
kekon hatà. 18Yaworon xaxa muhutwamohsehe, àwyanye, awaràn wawohra 
harha ehtxoho menye, awasàn ho harha ehtxoho menye, Satanas yoh mehra 
harha ehtxoho menye, Khoryenkom yoyuknye me harha ehtxoho menye, kekon 
xarha. Anhànàthàyam hoko Khoryenkomo yoseryewhokatxho me yaworon 
xaxa muhutwamohsehe, àwyanye, kekon xarha, kekon hatà, Pawru. Onà wyaro 
nkekon xarha, rowya. Khoryenkomo newakryenàr me xaxa mpànà natxhe ha, 
àmryenon komo, ànwahanonkatxhàyamo, rohona tàwyanye xenyàr ke mak ha, 
kekon xarha. Nyamoro wyaro пого newakryenàr me гта rha natxhe hampànà, 
Xuknewyanahnà komo xarha, kekonà, Kohkomo, rowya, kekon hatà, Pawru. 

I9 Akryepa y, toto komo kayaryetà y, kahe yawono rwonà yanwekhera ro 
mak wehxakonà, kekon xarha tà. Rowya osonyhosaho rwonà yanwekhera 
wehxakonà. 20Damasku hon komo wya htxero wekarymaye, kekon hatà. Amnye 
wekarymay xarha, Xerusaryen hon komo wya. Xukneya yamtar hory xarha 

àtoye, anaro rha owto hona. Àton komo wya xarha wekarymaye, kekon hata. 
Wekarymay xarha, Xuknewyanahnà komo wya xarha. Onà wyaro àkekonà, 
omeroron komo wya. Anar me harha ayanhànàthàyamo xenytxoko, àkekonà, 
kekon hatà. Khoryenkom hona harha xenytxoko, àkekon xarha. Anar me harha 
ayanhànàthàyamo yonyenhàrà гта, ayanhàn komo гта àhnànkatxoko, anar me 
harha oyosonyhotho menye, àkekon xarha, àwyanye, kekon hatà, Pawru. 

21 Àro wyaro rowya ekarymanàr ke ryhe, rahohtxownà, Xuknewyana 
komo, kekon xarha tà. Khoryenkom màn yawo ryehtoko, rahohtxownà. 
Rotahatxahke nehxatxkon haryhe, kekon hatà, Pawru. 22Rakoronomekon mak 
ha, Khoryenkomo. Noro ryhe rakoronomehe rma. Àro ke tano rma wehxaha, 
kekon hatà. Wekarymehe rma, ehonomnà komo wya, norohnàtho komo wya 
xarha. Moyses heno nmenhotho yawo ro wekarymehe, Khoryenkomo rwonà 
yokarymanye ro heno komo nmenhotho yawo ro xarha. Tomohsomà ryhe 
yokarymetxkon hata, nyamoro heno, kekon hata, Pawru. 22 Teryewhamnohsom 
me mpànà naha ha, Kryestu, ketxkon heno hatà. Noro htxero mpànà 
nasanàmyaha harha, àwayehxemo kom waye, ketxkon heno hatà, kekon 
hata, Pawru. Tasanàmàthàr hoye ro mpana, yaworon xaxa hutwamohsehe, 
Kryestu, Xuknewyana komo wya, Xuknewyanahnà komo wya xarha, ketxkon 
hatà, àmenhonye ro heno komo. Nyamoro heno nekarymatxhàràtho marma 
wekarymehe, kekon hatà, Pawru, Akryepa komo wya. 


Pawru wya Kryestu yahosnàr xe wehxaha owyanye katxhàrà on ha. 


24Àro wyaro Pawru yoskarymantoko rma, onà wyaro nkekon hatà, 
Festu, teryewrye ro hata. Pawru y, tàywenyeke manay hama, kekon hata. 
Osompamnohposah me rma haxa oyehtxoho hoye ro, tàywenyeke manay 
hama, kekon hata, Festu. 

25Festu y, ehonomnà me xaxa manaha, отого. Tàáywenyekenohnà 
mak uro ha, kekon hatà, Pawru. Takàhsom haxa uro. Yaworon xaxa 
wekarymano, owyanye, kekon hata. 26 Ronekarymatxho hutwanyenhàr 
me naha, mosonà, Akryepa, toto komo kayaryetà. Àro ke towankaryhe 
kàrwonaha, noro yakoro, kekon hatà. Omeroro enytxanyenhàr me nay 
hamà, пого ha. Àsok tawro hana. Txesusu yexetxhàrà, ekayhàn mehra ro 
mak nehxakon hama, kekon hata, Pawru, Festu wya. 

27 Onà wyaro nkekon xarha tà, Akryepa wya. Akryepa y, toto komo kayaryetà 
y, àsok màkeno, Khoryenkom karyehtan hoko, noro rwonà yokarymanye ro 
heno komo nmenhotho hoko, kekon hata. Yaworo xaxa nay hama, kahra kat 
manaye, àhoko. Àro wyaro kany me manay hama, kekon hata, Pawru. 

28O0nà wyaro haxa neyukye hata, Akryepa. Mexehra owya ekarymatxhe 
rma, Kryestu mryenon me ryenyàr xe manay hama, kekon hata. 

29Rowyaro oyesnàr xe wehxaha, kekon hatà, Pawru, àwya. Tasohtosom 
mehra ryhe, Kryestu mryenon me haxa, rowyaro oyesnàr xe wehxaha. 
Отого marmahnà, moxam xarha, ronytxany komo гта, omeroro гта, 

rowyaro esnàr komo xe wehxaha, kekon hatà. Amnye rma hana, amnye 
haxa hana, Kryestu yahosnàr xe wehxaha, owyanye. Àro wyaro oyesnàr kom 
horà ryhe, Khoryenkom yakoro kàrwonaha, ohokonye, kekon hatà, Pawru. 
30 Àro wyaro tàwyanye enytxatxhe гта, nasanàmtxownà harha 
tà, eryewtaxemotho komo, Akryepa komo rma, kofehnakno xarha, 
Beryenese xarha, anar komo xarha. 31 Tahatakatxhenye rma, ona wyaro 
nketxkon hata, tàwyanye гта. Ohxe manaye тока, ketxkon hata. 
Twayehkahoryehra manaye. Watxa ymo yaka tahryemporyehra xarha 
manaye, anhànà ehxera esnàr ke, ketxkon hatà, tàwyanye rma. 
320nà wyaro nkekon xarha tà, Akryepa, Festu wya. Sesa 
hyaka ronyaknyàr xe wehxaha owya kahra ehtok haxa, owya 
enampatakanàràtho haryhe, kekon hata, Akryepa, Pawru hoko. 


Pawru komo wya tuna ymo wetothàrà on ha. 


27 1Homa hona Pawru ànyakyan hama, kekon hata, Festu. Tuna ymo 
weten hama, Etarya yamtar hona, kekon hata. Àro ke, Pawru yarhoy 

hatà, Xuryu wya. Arymano ynye ro komo yohà rma noro hatà, 100 komo 
yohà rma hatà. Awkustu komo ryhe moxamo, arymano ynye ro komo, katxho 
kom kukuru me nehxakon hata, Xuryu. Tasom me гта rha nehxatxkonà, 
asohtoxemotho komo xarha, wahanhotho komo rma. Pawru yakoro àtoye, 
uro xarha. 2Amna yakoro toy xarha, Aryestahku. Maseknonya yamtar 
honotho rma mok nehxakon ha, Tesaroneka honotho rma. Amna nosonkahye, 
kanawa ymo yaka. Aknàramehteyu honotho rma mon nehxakon hatà, 
kanawa ymo. Aaseya yamtar màtkoko tàtosom me nehxakon hatà. Anaro rha 
owto hona tàtosom me nehxakon hatà. Àro ymo yawo amna ntoye. 

3Enmahàátxhe, Seknon hona amna nahatakaye. Pawru hoko towahke 
nehxakonà, Xuryu. Ayasanàmrà xe oyehtoko, asanàmko, kekonà, àwya. Àro 
ke tàxan komo yonyxe toye, Pawru. Noro yowakryetxownà, nyamoro ha. 

4Asnye ro amna ntoy xarha. Tuna ymo amna nwetekona rma. Xeprye 
yamtar matkoko amna ntekona, eryetara ymo matkoko rma. Amna 
yompataye nomokyakonà, atxowowo. Aro ke, on ho rma amna ntekonà, 
atxowowo hona. 5 Моп ho nehxakon ha, Seryeseya yamtara, Pamferya 
yamtar xarha. Àro wyaro tuna ymo amna nwetoye. Meha hona amna 
nahatakaye. Ryeeseya yamtar hono rma àro ha, Meha. 

6 Ато nehxakonà, kanawa уто, anaro. Aryesantryeya honotho гта 
mon nehxakon hatà. Etarya yamtar hona tàtosom me nehxakon hatà. Àro 
ke, tàwya xenyetxhe, on yaka osonkahtxoko, kekonà, Xuryu, amna wya. 

7 Amna ntoy xarha. Kàrhàra ro amna ntekonà, atxowowo yomoknàr 
ke. Àro wyaro yake ro amna nenmahye. Krawame rma haxa amna 
ntoye, Kàneknu màtkoso. Атпа horohkekonà, atxowowo ymo, thenyehra 
esnàr ke. Àro ke, Kryeta yamtar màtkoko amna ntekonà, eryetarà ymo 

matkoko гта, atxowowo ymo hona. Sawmona màtkoso гта атпа ntoye. 
8Krawame rma haxa yukryeka màtkoko amna ntekonà. 

Taa. Owto txko hona amna nahatakaye. Kanawa yosarà onà, enyhoru rma, 
katxho me гта nehxakon hata, owto txko yosotà. Ато màhto гта nehxakonà, 
owto ymo, Raseya. ?Mexe rma haxa ehxah me amna nehxakonà. Krawame 
гта haxa àtosah me amna nehxakonà, àhahnoke txemnyehà yesnàr ke. 

Àro ke, onà wyaro nkekonà, Pawru, Xuryu komo wya, kanawa ymo 
yoh komo wya xarha. 1?Hoymo komo y, àtohra гта hak tehtxe, kekonà, 
àwyanye. Tontokonye rma, tànoryatxhe mpànà. Nowomyaha, kanawatho, 
kanawa yawonotho хата. Kàwyamotho xarha, tosomtatketxhe hampànà, 
kekon hatà, Pawru. 

11Noro yonytxahra mak nehxakon ha, Xuryu, 100 komo уоһа. Kanawa 
ymo yoh kom haxa yonytxaye. Kanawa ymo yosom komo rma yonytxaye, 
Xuryu. 120nà wyaro ryhe nketxkonà, kanawa ymo yoh kukur komo, 
thenyenohnà komo rma. Atxke naha, tano, txemnyehàntanàr komo, 
ketxkonà. Àro ke àpa txowà rma. Tuna ymo twetotxe rma, ketxkonà. Fenese 
hona hana tahataketxow ha. Àto kehtokonye, ohxe tàtxemnyehàntetxhe, 
ketxkonà. Kryeta yamtar hono rma rha àro xarha, owto ymo, Fenese. Tuna 
ymo yohoye rma naha. Atxowowo ymo yomohtoho mehra nay hatà, Fenese. 


Tuna ymo rakatawo atxowowo ymo yomokàthàrà on ha. 


13O0hxe harha nomokyakon hakahpa, atxowowo. Sur hoye ro, ohxe 
nomokyakonà. Fenese hona ohxe tàtetxow hama, atxowowo ymo omokhàra 
harha esnàr ke, ketxkonà rma haryhe, kanawa ymo yoh komo. Àro ke, kanawa 
ymo horohkatxho yanàmtxownà harha. Amna ntoy xarha. Kryeta yamtar 
matkoko rma amna ntekonà. Yukryeka horye ro rma haxa amna ntekonà. 

14Mexehra ehxah me nomokye xarha, atxowowo ymo, thenyenohnà 
ymo. Nokneste hoye ro tomohsom onà katxho me rma nay hatà, àro ymo 
yosotà, atxowowo ymo yosotà. Kryeta yamtar hoye nomokyakonà. Amna 
yompataye гта haxa nomokyakonà. 15Amna horohkaye. Àyoho ro àtohra 
ro mak amna nehxakonà. Àro ke, àro ymo hak katxow ha kekonà amna. 
Amna ramaye. Àsok make rma haxa amna yaryakonà. 

16Таа. Eryetarà txko màtkok harha amna ntekonà. Kawda rma àro 
hatà. On ho rma amna ntekon hakahpa harha, atxowowo ymo hona. 
Krawame rma haxa kanawa txko amna nanàmye, tuna kwaye. Amna 
nàhpexeketxhotho гта аго txko ha. 17 Атпа nanàmye, капама ymo yaka. 
Kanawa ymotho yerakanàr hona nenyatxkonà, kanawa ymo yoh komo. 
Àro ke, nawrutamtxownà, yawaka ymo ke, erakahra ehtxoho me. Serte 
hona amna yanàr hona xarha nenyatxkonà. Sakarara ymo yosotà гта 
àro ha, Serte. Àro ke, wom yatxarakaxaho ymo yowtxownà. Atxowowo 
nahosnàrà rma àro ha, wom yatxarakaxaho ymo. Nowtxownà, ahohsàra 
ehtxoho me. Àsok make rma amna yaryakonà, atxowowo ymo. 

18Sa, amna nenmahye. Amna yaryakona rma, atxowowo ymo, thenyehra rma 
haza. Dyow dyow dyow kekona, tuna ymo, kanawa ymo hoko. Aro ke kanawa 
ymo yaye katxhonanotho yarymatxownà, tuna kwaka. 19Sa, amna nenmahye 
xarha. Аго гта ho, капама ymo yawono rotho xarha yarymatxownà. 

20Mexe rma haxa kamàm heno yonyhera amna nehxakonà. Xeryko heno 
xarha yonyhera amna nehxakonà. Àro wyaro yake ro amna nenmahye. 
Thenyehra rma haxa nomokyakonà rma, atxowowo ymo. Ато ke, tànotàhketxow 
haxa hama kekonà amna. Оһхе атпа yesnàr hona rohra harha amna nehxakonà. 

21Mexe rma haxa asahxemtohra nehxatxkonà, kanawa ymo yawon 
komo. Àro ke, àhyakanye toye, Pawru. Hoymo komo y, kekonà, àwyanye. 
Kryeta yamtar ho rma hak kehtokonye, àtohra rma hak tehtxe, àkek 
haxa ryhe. Owyanye royukutxhe haxa, ohxe kesnàràtho kom haryhe, 
katxhonanotho xarha kàhyawonye rma esnàràtho haryhe, kekonà, Pawru. 

220nà wyaro àkehe haxa ha, kekon xarha. Towankaryhe ehtxoko. Awayehpàra 
tehxatxow hatà, kekonà. Omeroro rma, ohxe tehxatxow hatà. Kanawa ymo 
heno marma neraken hata, kekonà, Pawru. 23 Коһѕауа nomokno, rohyaka, kahe 
yawono, Khoryenkom yanoto. Uro ryhe, Khoryenkomo mryenon me wehxaha, 
kekonà. Noro hokono ro me wehxaha. Noro rma, tanoto nyaknyo, rohyaka. 
24O0nà wyaro nkano, rowya, kekonà. Pawru у, oseryehokahra exko. Sesa hyaka 
otonàrà rma moro, kano, rowya. Ànorhàra гта rha mpana natxhe ha, ayakoron 
komo xarha, kanawa ymo yawon komo, omeroro, kan xarha, Khoryenkomo, 
àwawonye oyesnàr ke mak ha, kano, kahe yawono, rowya, kekonà, Pawru. 25 Àro 
ke, towankaryhe ehtxoko, hoymo komo y, kekonà. Khoryenkom hona wenyaha. 
Tàrwon yawo ro rma haxa naha, noro ha. Rowya tànekarymatxhàr yawo ro rma 
haxa naha, kekonà. 26Егуеѓага ymo hona tuna ymo папаг me tehxatxow hata, 
kekonà, Pawru, àwyanye, kanawa ymo yawon komo wya. 

2714 me amna nenmahye, atxowowo ymo nanàr me rma. Tuna ymo kwaha 
amna yaryakonà rma. Aknàryateku katxho me rma naha, tuna ymo yosotà. 

Taa. Kohsarakatawo amna yehtoko, onà wyaro nketxkonà, kanawa ymo 
yoh komo. Ahetar hahnok tehxatxow hama, ketxkonà. Ahetar hahnok 
tehxatxow hama. 28Àro ke ahtunu kuknomatxownà. Krow, xeryeryeryerye 
dey, tok tok tok tok say. 36 metrus me nehxakonà, ahtunu. Moxe nyhe 
amna totxhe гта, kuknomatxownà xarha. 27 metrus me harha nehxakonà, 
ahtunu. 29 Toh hona noseryehyatxkonà, капама ymo yoh komo. Dey tawro 
hona noseryehyatxkonà. Àro ke yawaka yarymatxownà. Kanawa ymo 
horohkatxho rma àro ha, yawaka. 4 me narymatxownà, krow krow krow 
krow. Enmahrà hona ro rma haxa nehxatxkonà. 

30 Tokahtàmrà komo xe nehxatxkonà, kanawa ymo yoh komo. Kanawa 
ymo yaye tàtonàr komo xe nehxatxkonà. Àro ke amna yonkuhtetxkonà. 
Yawaka yarymaxe amna ntehe, àhotkoso, ketxkonà rma haryhe. Amna 
yonkuhtetxkon mak ha. Kanawa txko haxa yonàhtetxkonà, tuna ymo 
kwaka, àro txko yawo tàtonàr kom horà. 31Onà wyaro haxa nkekonà, 

Pawru, 100 komo уоһа wya, arymano ynye ro кото wya xarha. Àtohra 
hak nahtxoko, kekonà. Tano rma hak nahtxoko. Onà ymo yawohra 
ehtokonye, awayehyatxhe xak mak hampànà, omeroro, kekonà, Pawru. 
32Àro ke, kanawa txko yasotàtho yawototxownà, arymano ynye ro komo, 
osonkahpàra ronye гта haka. Nàhtoy ha, капама txko heno. 

33Enmahpaya amna nehxakonà. Àtoko гта, ona wyaro nkekonà, Pawru, 
kanawa ymo yawon komo wya. Tasahxemtotx haxa ha, kekonà, àwyanye. 
14 me oyonmahyatxoko, asahxemtohra rma. Thenyehra moseryehoketxoko, 
asahxemtohra tehxe ro, kekonà, Pawru. 34Àro ke asahxemtotxok xaxa 
mak hampànà, tahoxery harha oyehtxoho menye. Oseryehokahra ehtxoko, 
kekonà. Àwayehpàra ryhe manatxow hata. Eheryantahra xarha manatxow 
hatà, kekonà, Pawru, kanawa ymo yawon komo wya. 

35Àro wyaro tàwya katxhe гта, екеуи yanàmye. Apa у, атпа yuru 
onàmáàthàrà опа. Ohxe xaxa manaha, kekonà, Khoryenkomo wya, 
omeroron komo nenyàr me. Tàwya towàtxhe гта, nokye ha. 36Àro ke, 
teryehorye harha nehxatxkonà, kanawa ymo yawon komo, omeroro. 
Nyamoro xarha nasahxemtotxownà. 37 Kanawa ymo yawo гта 276 me 
amna nehxakonà, amna yakenonà. 

38Tasahxemtotàhkatxhenye гта, nyah heno yarymatxownà, tuna 
ymo kwaka. Nasànasà heno rma yarymatxehkatxownà, kanawa ymo 
amusumra harha ehtxoho me. 


Kanawa ymo heno yerakatxhàrà on ha. 


39Sa, nenmahye haxa ha. Yukryeka amna nenyeye. Esotà ywenyek 
mak nehxatxkon hatà, kanawa ymo yoh komo. Akwayen yowanà 
yonytxownà. Àto nehxakon xarha, eryemtunu. Eryemtun hona àpa 
toxwà, ketxkonà. Àsna taryatxow hana, kanawa ymo, ketxkonà. 40 Àro 
ke, àhorohkatxhàràtho wompokatxownà. Nàhnànkatxownà, tuna kwawo 
гта, sa. Àmakoryenkatxhàràtho wompokatxownà xarha. Ahotwo womu 
txko yatxarakatxownà xarha, atxowowo wya ahohtoho me. Eryemtun 
yawo ro amna ntoye. 

41Xuu, kràà, nakàhye mak ha, kanawa ymo heno. Arakatawo ro rma, sakarara 
ymo hona nakàhye, àhotuthuru. Àtohra ro mak nehxakon harha. Nekahxemekonà 
rma haxa mak ha, tuna ymo. Bàtyow, bàtyow, kekon mak ha, kanawa ymo heno 
hoko. Àro ke àmahtumye nanàmyakon ha. Nàkrakrantekonà, àmahtumuthuru. 

42 Ahryemxemotho komo yotahanàr xe nehxatxkon haryhe tà, arymano ynye 
ro komo, ekahtàmpàra ehtxoho menye. Àwyanye xuhxu tawro hona nenyatxkon 
hata, ekahtàmrà kom hona гта hata. ^3Etahahranye ehtxoko, kekon mak ha, 
Xuryu, eh komo rma. Pawru kurunhonàr xan kax mak nehxakon hatà. 

Onà wyaro nkekon xarha, amna wya, omeroron komo wya. Xuhxu 
kany me oyehtokonye, omnyamo htxero onotxoko, tuna kwaka, kekonà, 
атпа wya. Owyanye xuhxu tawro Ке гта àtotxoko, mahona. 4^Xuhxu 

kanyehnà me oyehtokonye, omnyam xarha onotxoko, kekonà. Kanawa 
heno yerakaxahotho hoko atahohtxoko. Wewe hoko xarha atahohtxoko, 
kekonà, Xuryu, amna wya. Àro ke amna neyukye. Àro wyaro rma 
mahona amna ntoye. Omeroro rma amna nasanàmye. 


Mawta yamtar ho Pawru komo yexetxhàrà on ha. 


2 8 1Типа ymo kwaye amna yasanàmátxhe, eryetarà ymo yosotà 
amna nenytxaye. Mawta onà, amna yukryekanà, ketxkonà, àton 
komo, атпа wya. ?Towahke гта haxa nehxatxkonà, nyamoro ha, amna 
hoko. Tuna heno nomokyakonà. Атпа komsànakonà. Aro ke amna 
wehetohtotxownà. Ohxe rma haxa nehxatxkonà, amna hoko. 

3Weheto yamukyakonà, Pawru. Àwya weheto kemehtontoko, awaye ro 
rma nomokye, okoye, atunu wya. Pawru yamor hoko natahosàye. Neskaye. 
^Noro hoko tamposokranye гта nehxakonà, okoye. Nenytxownà, àton 
komo, Mawta hon komo rma. Àro ke, onà wyaro nketxkonà, tàwyanye rma. 
Anhàtho me nay hama, mosonà, ketxkonà, Pawru hoko. Otahano ynyenhàr 
me nay hama. Аго Ке, okoye wya wayehyan heno hama, ketxkonà. Tuna 
kwawo àwayehpàra nahko haryhe. Àwayehpàra ehxahotho rma, wayehyan 
haxa hamà, okoye wya, Khoryenkom yano me mak ha, anhàtho me tesnàr 
ke mak ha, ketxkonà, Mawta hon komo, Pawru hoko. 

5Fow, okoy heno yarymaye, Pawru, weheto waka. Ohxe гта nehxakonà. 
6Nenytxehketxkonà гта, àton komo. Amnye namoyanukyan heno hama, 
ketxkonà. Wayehyan heno haxa hama, ketxkonà. Pawru wayehrà hona ro 
nehxatxkonà. Mexe nyhe ehxah me, ohxe гта nehxakonà, пого ha. Àro 
ke, ona wyaro haxa nketxkonà, àton komo, àhoko. Totohnà moson hama, 
ketxkonà. Khoryenà ro kom haxa moson hama, ketxkonà, Mawta hon 
komo, Pawru hoko. Thoryenà ro kom kukuru me noro hutwetxkonà. 

7 Атпа yasanàmàthàr màhto гта nehxakonà, horykomo yowto. 
Eryetarà ymo hon komo yoh me nehxakon hatà, noro, horykomo. 
Pukmàryeyu гта пого hata. Noro гта, bàn yaka атпа yaràye. 3 me 
атпа nenmahye, ato. Ohxe гта haxa атпа уегуакопа, пого ha. 

8Àto гта hak amna yehtoko, ekeh me nehxakonà, Pukmàryeyu yàmà. 
Atunano wya ekeh me nehxakonà, masku wya хага. Àhyaka toye, 
Pawru. Khoryenkom yakoro nàrwonàmye, àhoko. Àhona tamor yeryey 
xarha. Ohxe harha nehxakonà, ekehàtho. 

9Таугуапуе пого yokaytà yonytxatxhe гта, Pawru hyaka nomokyatxkonà, 
ekeh komo, eryetarà ymo hon komo гта, omeroro. Nenyhoryetxownà, 
Pawru. 10 Thenyehra гта haxa amna yowakryetxkonà, ekehàtho komo, 
enyhoryexemo komo. Amnye nyhe rma, eryetarà ymo hoye amna tontoko, 
атпа horomatxownà xarha. Атпа nyahrà yonkahtxownà, kanawa ymo 
yaka. 

Homa hona Pawru komo yahatakatxhàrà on ha. 


113 me nuno amna nenatkaye, Mawta ho rma haka. Àto nehxakonà, 
kanawa ymo. Aryesantryeya honotho rma mon nehxakon hatà. Sewsà 
muru rye komo katxho me nehxakon hatà, kanawa ymo yosotà. Kanawa 
ymo yoh horyenà ro komo rma nyamoro hatà, Sewsà muru rye komo, asak 
enuxemo komo rma hatà. Mawta ho àtxemnyehàntaxah me nehxakonà, 
kanawa ymo. Àro ymo yaka amna nosonkahye. Mawta hoye amna ntoye. 

12Serakusa hona атпа nahatakaye. 3 me атпа nenmahye, ato. 13 Àsnye ro 
amna ntoy xarha. Yukryeka màtkoko amna ntekonà. Hexu hona amna nahatakaye. 
Enmahàtxhe, nomokyakonà, atxowowo, sur hoyeno. Àro ke amna ntoy xarha. 2 
me enmahàtxhe, Posworye hona amna nahatakaye. 14 Àto nehxatxkonà, Txesusu 
mryenon кото. Amna nenytxownà. Amna hyawo mexe nyhe ehtxoko, ketxkonà, 
amna wya. Àro ke àhyawonye 7 me amna nenmahye. Àsnye ro amna ntoy haxa 
ha. Asama yarye harha amna ntoye, Homa nano yarye rma. 

15 Àsok hana nehxatxkon ha, Txesusu mryenon kom ha, Homa hon komo 
гта. Атпа yomoknàr yokaytà yonytxatxownà hata. Ато ke, amna yohoso 
nomohtxownà. Anaro rha owto txko ho amna yohotxownà. Ukukuru komo, 
Pàrasatxe Aapeyu ho amna yohotxownà. Ukukuru komo xarha, Tàryes Fentas 
ho атпа yohotxownà. Tàwya xenyetxhenye гта, towankaryhe nehxakonà, 
Pawru. Apa y, ohxe xaxa manay hama, amna hoko, kekonà, Khoryenkomo wya. 

16Homa hona haxa атпа nahatakaye. Отапа ryhe xenyko, kekon hata, 
arymano ynye го komo уоһа, Pawru wya. Bàn yawo nehxakonà, Pawru. 
Watxa ymo yaka ahryempen me nehxakonà. Tahuso rma nehxakonà, bàn 
yawo. Ahyawo roro nehxakonà, arymano ynye ro. Àtonàr hona Pawru 
yonye ro me nehxakonà, noro ha. 


Homa ho Pawru wya Txesusu yokarymatxhàrà on ha. 


173 me enmahàtxhe, Xuknewyana yoh komo yanyekhoy hata, Pawru. 
Àhyaka nohsamnohtxownà hata. Ona wyaro nkekon hata, Pawru, àwyanye. 

Rokukuru komo у, kukukuru kom hoko ranhànà ehxera го mak nehxakonà, 
kekon hatà. Kàyweronàhyamatxho kom yawo ro wehxakonà. Khoryen heno 
komo rwonàmáàthàrànhàr yawo ro гта wehxakonà. Rahohtxownà mak ha, 
Xerusaryen hon komo, kukukuru komo rma, kekon hatà. Rahryempotxownà 
mak ha, nyamoro ha, Homayana komo wya, kekon hatà, Pawru, Xuknewyana 
yoh komo wya, Homa hon komo wya. 18Tàwyanye ronytxatxhe rma, 
ronampatakanàr xe nehxatxkonà rma haryhe tà, Homayana yoh komo. Ohxe 
we naha ha, ketxkon hatà, rohoko. Twayehkahoryehra we naha ha, ketxkon 
hata, rohoko, ranhànà ehxera esnàr ke, kekon hata, Pawru. 19 Ronampatakanàr 
xehra mak nehxatxkonà, kukukuru komo. Àro ke, onà wyaro haxa àkekonà. 
Sesa hyaka ronyaknyàr xe wehxaha, owya. Noro wya ryhe ronytxanàr xe 
wehxaha, àkekonà, kekon hatà. Onà wyaro tawro xehra mak wehxaha, Sesa 

wya. Atxke гта haxa nehxatxkonà, rokukuru komo, Xuknewyana komo, tawro 
xehra wehxaha, àwya. Koskarymehe marma mak ha, àwya, kekon hatà, Pawru. 

20 Àro ke kanyehtxowà, rohyaka, kekon xarha tà. Wahoro htxero roskarymanàr 
xe wahko, owyanye. Ehsayewyana komo wyaro, kukukuru komo wyaro rma, 
kwayhàtxhenye kasanàmtoho kom hona ro wehxaha. Àro hoye ro ryhe, asohtosah 
me wehxaha, on ke, yawaka ke, kekon hatà, Pawru, Xuknewyana yoh komo wya. 

21Hàà, ketxkon hatà, nyamoro ha. Oyokaytà yonytxahra amna nehxako. 
Amna hyaka àmenhohra nehxatxoko, Xukneya yamtar hon komo, ohoko, ketxkon 
hatà. Xaro omohxemo komo xarha, oyokarymahra nehxatxoko. Ohoko àrwomra 
nehxatxoko, kukukuru komo, Xukneya yamtar hoye omohxemo komo, ketxkon 
hata. 22Àsok hana natxow ha, Txesusu mryenon kom ha. Anar me thananàhsom 
me natxow hama, ketxkon hata. Àhokonye rma, atxke natxhe, nyamoro ha, 
ketxhe mak ha, toto komo, omeroro. Àro ke, oyonytxanàr xe amna naha, ketxkon 
hata. Àsok nyamoro muhutwetxowà, omoro. Anatoko mekarymetxhe ha, amna 
wya, ketxkon hata, Xuknewyana yoh komo. 23 Àsokentoko атпа nomokyan 
xarha, oyonytxaxe, ketxkon hata. Àro ke, awasànà wahanonkatxownà hata. 

Таа. Ато yawasàn ho nomohtakatzowna hata, Pawru màn yaka, 
thenyenohna kom hata. Aro ke nekarymay hata, Pawru, awyanye. 
Enmahra ro, tkokmamnohso ro, nekarymekon hata, awyanye. Asok hana 
kakayaryet kom me nay ha, Khoryenkom ha. Aro rma yokarymekon hata. 
Txesus xarha yokarymekon hata. Moyses heno nmenhotho hoye ro, Kryestu 
me Txesus yehtxoho yokarymekon hatà, àwyanye, Khoryenkomo rwonà 
yokarymanye ro heno komo nmenhotho hoye ro xarha hatà. Àro wyaro 
thenyehra nekarymay hatà, yaworo xaxa nay hamà tawro horà, àwyanye. 

24Yaworo xaxa nay hamà, ketxkon hatà, ukukuru komo, Pawru nekarymatxho 
hoko. Àna matà, yaworohra we màkehe ha, ketxkon hata, anar komo, ukukuru 
komo rma. 25Атпе ryehra nehxatxkon hatà, nyamoro ha. Ато ke totxownà hata. 
Atohra ronye rma haka, ona wyaro nkekon haza hata, Pawru, awyanye. 

Yaworo xaxa nkekon hama, Khoryenkom yokato, kekon hata. Yaworo xaxa 
nkekon hama, ohoryen heno kom hoko, ohokony xarha hama. Ona wyaro 
rma nkahekon hatà, Esaeyas heno wya, tàrwonà yokarymanye ro heno wya. 

26 Ehsayewyana komo hyaka àtoko. Onà wyaro katxa ha, àwyanye. Rorwonà 

menytxetxhe roro mak haryhe. Uhutwahra rma manatxhe ha, kehe, 
Khoryenkomo, owyanye, katxa ha. Rahoxetà menyatxhe roro mak 
haryhe. Roywenyeke rma manatxhe ha, kehe xarha, owyanye, katxa 
ha, àwyanye. 27 Àsok tawro hana. Akàhpàra natxow hama, romryenon 
komo, tàhnawonye, tàwyanye royuknur hona. Nehanahuryatxow 
hamà, tàwyanye rorwonà yonytxanàr hona. Nosompatanyohomtetxow 
hama, tàwyanye rahoxetà yonyàr hona. Rohona xenyhera natxow hama. 
Rowya tonyhoryenàr komo xehra natxow hamà. 
Àro wyaro rma nkehe, Esaeyas heno nmenhotho, kekon hatà, Pawru, 
Xuknewyana yoh komo wya. 

28Àro Ке, ona wyaro uhutwamohsehe, owyanye, kekon xarha tà. 
Xuknewyanahnà komo wya haxa ryhe Khoryenkomo rwonà wekarymehe ha. 
Khoryenkomo wya konyhoryetxho komo rma wekarymehe, àwyanye. Nyamoro 
ryhe, ohxe ronytxetxhe, kekon hatà, Pawru, Xuknewyana yoh komo wya. 

29 Àro wyaro àwya katxhe гта, totxownà hata, Xuknewyana yoh komo. 
Natameryeketxkon hatà, nyamoro rye rma, thenyehra hatà. 

30Homa ho rma 2 me txemnyehàntay hatà, Pawru. Bàn yawo tehtxoho 
yehemekonà rye гта hata, tàtxenyerun ke. Aman yaka пого yonyxe tetxkon hata, 
toto komo. Omeroro rma teryehorye netakmetxkon hatà, Pawru. 31 Nekarymekon 
hatà, àwyanye. Àsok hana kàkayaryet kom me nay ha, Khoryenkom ha. Àro 
rma yokarymekon hatà, àwyanye. Txesusu Kryestu xarha yokarymekon hatà. 
Kohkomo rma yokarymekon hatà. Hananàhyatxkonà rma hatà, oseryehpàra ro 
mak hata. Noro yatàknanàhkahra nehxatxkon hata, Homayana yoh komo. 

HOMA HON KOMO 
HYAKA PAWRU 
NMENHOTHO ON HA. 





Ohyakanye àmenhehe Homa hon komo hyaka katxhàrà on ha. 


1 1Pawru uro ha. Txesusu Kryestu yanoto uro. Noro nanyaknyara ro 

me rowahanonkaye, Khoryenkomo. Àrwo yonyhorunu yokarymanye 
ro me ryhe rowahanonkaye. Khoryenkomo nhutwamohsotho rma àro ha, 
àrwo yonyhorunu. 2Àro hoko rma, onà wyaro nkekon hatà, amnyehra. 
Uhutwamohsehe xaxa hampànà, amnye, kekon hata. Àro wyaro rma 
nkahekon hatà, tàrwonà yokarymanye ro heno komo wya. Àro wyaro 
rma nmenhohekon hatà, àwyanye, tkaryehtan yawo. Enyhoru ro rma àro 
ha, Khoryenkom karyehtanà. 

3Khoryenkom muru yokarymehe, àrwo yonyhorunu. Toto me nenuruye, 
noro ha. Dafe heno yohamàtho me rma nenuruye. ^Àwayehxemo kom 
waye nasanàmye, Khoryenkom yokato yano me, enyhoru ro yano me. 
Àro wyaro buru me noro hutwamohsoye, Khoryenkomo. Ehonomnà me 
rma haxa noro hutwamohsoye. Kohkomo rma noro ha, Txesusu Kryestu. 

5Noro yomoknàr ke, towahke xaxa nehxakonà, Khoryenkomo, rohoko. 
Àro ke, noro nànyaknyàrà ro me ryeryeye. Ronyakye, anaro rha yana 
komo hyaka. Àhyakanye ronyakye, ukukuru komo wya Txesusu Kryestu 
yoyuhtoho me, noro hona àwyanye xenytxoho me, àwyanye ehonomnà 
me xaxa noro yonytxoho me. 

6 Еуикпуепћаг me гта rha manatxhe, omnyam xarha. Txesusu Kryestu 
mryenon me awahanonkatxownà, Khoryenkomo. 7 Ohyakanye àmenhehe, 
Homa hon komo hyaka. Khoryenkomo nàhnàn komo rma omnyamo. 
Tàmryenon me awahanonkatxownà, пого ha, enyhoru hokono ro me 
oyehtxoho menye. Onà wyaro àkehe, àwya, ohokonye. Towahke exko, 
Homa hon kom hoko, ohxe txetxoko, àkehe, Khoryenkomo wya, Txesusu 
Kryestu wya xarha. Kyàmkom me гта naha, Khoryenkomo. Kohkom me 
rma naha, Txesusu Kryestu. 

Ohutwahkahpàranye ro mak wehxaha katxhàrà on ha. 


зОпа wyaro htxero àkehe, owyanye. Oyokaytà komo yonytxatxownà, toto 
komo, omeroro. Txesusu Kryestu hona rma haxa nenyatxhe, nyamoro ha, ketxhe, 
ohokonye. Àro ke, onà wyaro àkehe, Khoryenkomo wya, ohokonye, Txesusu 
Kryestu yano me mak ha. Apa y, ohxe xaxa manaha, àhokonye, àkehe, àwya. 
9Noro yakoro rorwonàmnátoko, ohokonye гого гта haxa kàrwonaha. 
Ohutwahkahpàranye ro mak wehxaha. Àro wyaro yaworo xaxa 
àkehe, owyanye, Khoryenkomo nenytxanàr me mak ha. Noro hyaka 
tatamohxemà ro me rma haxa wehxaha, rowya àrwo yonyhorunu 
yokarymanàr ke mak ha, umuru уокагутапаг ke mak ha. 
10Rorwonàmnàtoko гта, опа wyaro àkehe xarha. Apa y, àtohra гта 
hak wehxaha, Homa hon komo hyaka, àkehe. Apa y, komokno haxa ha, 
ohyakanye, tawro xe wehxaha haryhe, Homa hon komo wya. Rotonàr 
xe oyehtoko, uro arko, àhyakanye, àkehe, Khoryenkomo wya, 11 oyonyàr 
komo xe rma haxa ryesnàr ke. Awawonye ryehtoko, oyowakryetxow 
hamà, Khoryenkom yokato, rowya ahananàhrà kom ke. Àro wyaro rma 
kakoronometxhe. 12Asok haxa hana. Tatakoronometxow hama, kàwyamo 
rye rma, Txesusu Kryestu hona kàwyanye xenyàr ke, noro hona owyanye 
xenyàr ke, noro hona rma rha rowya xenyàr ke xarha. 
13Rowtà komo y, onà ryhe uhutwatxoko. Yake ro romoknàr xe wehxakon 
haryhe, ohyakanye. Omokhàra rma hak wehxaha. Ahananàhrà komo 
xe wehxakon haryhe, oyonyhotatàhkanàr kom horà. Nenyhotatxownà 
rma, anar komo, Xuknewyanahnà komo, rowya thananàhrà kom ke mak 
ha. Nyamoro wyaro rma rha oyesnàr komo xe wehxakon haryhe. 14Опа 
wyaro ranotomaye, Txesusu Kryestu. Àrwo yonyhorunu ekarymak xaxa 
mak hampànà, отегогоп komo wya, Kryekyana komo wya, Kryekyanahnà 
komo wya xarha, kaye, rowya. Tàyweron komo wya, tàywenyeken 
komo wya xarha, ekarymak xaxa mak hampànà, kaye, rowya. 15Àro ke, 
екагутапаг хе гта haxa wehxaha, Нота hon komo wya, owyanye гта. 


Ohxe rma haxa naha àrwo yonyhorunu katxhàrà on ha. 


160hxe гта haxa naha, àrwo yonyhorunu. Khoryenkom yahoxet те гта naha. 
Àro ke, rowya ekarymantoko, ewankaramra ro mak wehxaha, toto kom hona, 
Khoryenkom yahoxet me esnàr ke. Àro ke, ekarymanàr xe rma haxa wehxaha, 
owyanye. Tahoxet ke ryhe toto komo yonyhoryehe, Khoryenkomo, àwyanye 
àrwo yonyhorunu yonytxanàr ke mak ha. Txesusu Kryestu hona àwyanye 
xenyetoko rma, nenyhoryetxhe. Xuknewyana komo htxero, Xuknewyanahnà 
komo xarha, Khoryenkomo nenyhoryetxho me natxhe, tàwyanye àrwo 
yonyhorunu yonytxanàr ke mak ha, Kryestu hona tàwyanye xenyàr ke mak ha. 

17 Ohze Khoryenkom yehtxoho hutwamohsehe, àrwo yonyhorunu. 
Konyhoryeny kom me xarha noro hutwamohsehe. Txesusu Kryestu hona 

kàwyanye zenyar ke ryhe, ronenyhoryetxho me harha manaha, katxho 
me tehxatxhe, àwya. Noro hona xeny komo ryhe, ohxe harha natxhe. Àro 
wyaro гта rha, ona wyaro nkehe, àmenhosahonhàrà. 
Khoryenkom hona xeny komo ryhe, ronenyhoryetxho me harha manaha, 
katxho me natxhe, àwya. Nyamoro rma, karyhe roro harha natxhe. 
Àro wyaro rma nkehe, àmenhosahonhàrà. 


Anaro rha tanhàn kom hoko rma haxa natxhe toto komo katxhàrà on ha. 


18 Àsok hana nay ha, Khoryenkom ha. Ewakhàra ehutwamohsosah me 
rma nay hama, noro ha, kahe yawono. Noro hokohra ro mak natxhe, toto 
komo. Atxke rma haxa natxhe. Atxke tehtxoho kom hoye ro, yaworon 
xaxa yonytxahra ro mak natxhe. Atxke ehtxoho kom hoko rma, ewakhàra 
ehutwamohsosah me rma naha, Khoryenkomo, tàwya anàhnohrà kom horà. 

19Khoryenkomo hutwatxehkahra natxow hama, toto komo. Noro 
hutwetxhe rma. Noro rma nehutwamohsoye, àwyanye, tànakàhtothàr hoko. 
20Noro nakàhtotho yonyàr ke ryhe, пого hutwetxow hama. Ehonomnà 
roro me noro yehtxoho hutwetxhe. Khoryenkomo ro me noro yehtxoho 
hutwetxhe. Àro wyaro tànenyehtor komo rma hutwetxhe, tàwyanye 
ànakàhtothàrà yonyàr ke mak ha. Àro ke, onà wyaro kahra hak nahtxoko. 
Noro hona xenyhera wehxaha, uhutwahra ryesnàr ke, kahra hak nahtxoko. 

21Noro hutwanye rma, onà wyaro kahra rma nehxatxkon hatà, toto komo. 
Khoryenkomo noro ha. Ehonomnà me xaxa naha, kahra nehxatxkon hatà. 
Mehutwamohsoy hama, amna wya, ohxe xaxa manaha, kahra nehxatxkon 
hatà, àwya. Àro ke, atxke tehutwaxem me nehxatxkon hatà, àtohnawo ro mak 
ha. Akàhpàra nehxatxkon hatà, tàhnawonye, yaworon hutwahra tesnàr kom 
ke. 22Tàywerono гта haxa uro ha, ketxkonà гта haryhe tà. Tàywenyeke mak 
nehxatxkon hata. 22Khoryenkom hokohra nehxatxkon hata. Àwayehpànà ro 
hokohra nehxatxkon hata. Ehonomnà me xaxa manaha, kahra nehxatxkon 
hatà, àwya. Tànakàhtothàyam haxa hoko nehxatxkon hatà. Toto kuknonà 
yakàhtetxkon hatà. Twayehsomà rma kuknonà yakàhtetxkon hatà. Torono 
kuknon xarha, yakàhtetxkon hatà, onokna kuknon xarha hatà, tàrar ho 
tàtosom kuknon xarha hatà. Tànakàhtothàyam hoko rma nehxatxkon hatà. 
Àwyanye гта, amna horyenà го me manaha, ketxkonà гта haryhe tà. 

24 Àro ke xanomkahnohtxownà harha tà, Khoryenkomo. Nahtxoko yxak 
hakahpa ma, kekon hatà, àhokonye. Àro ke, tano me ronye rma tanhàn 
kom hoko rma haxa nehohketxkon hatà. Othoko notkukmetxkon hatà. 
Othoko totkukmanàr kom hoko гта, nosoxanomkahnohyatxkon hata. 

25 Àro wyaro atxke nehxatxkon hatà, yaworon xaxa yonytxahra harha 
tesnàr kom ke hatà, Khoryenkomo nhutwamohsotho rma yonytxahra harha 
tesnàr kom ke hatà. Yaworonohnà haxa yonytxetxkon hatà. Akàhtono 
ynyenhàrà yowakryehra harha nehxatxkon hatà. Norohnàtho hok harha 
nehxatxkon hatà. Noro nakàhtotho hok haxa ryhe nehxatxkon hatà. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


477 Homa 1, 2 


Àsok hana nay ha, Khoryenkom ha. Ohxe xaxa manaha, katxho roro 
me nay hama. Àro wyaro hama, tkatxe. 

26Onà wyaro nkekon xarha tà, Khoryenkomo, toto kom hoko. Othoko hxak 
hak nahtxok ha, kekon hatà, àhokonye, thokohra harha esnàr kom ke. Nyamoro 
rma hak notkukmatxow ha, othoko, kekon hata. Àro ke, woràskomo komo ryhe, 
kàrà hokohra harha nehxatxkon hatà. Wosà rye rma othoko nehxatxkon hatà. 
27 Àro wyaro rma rha, kàrkomo komo xarha, wos hokohra harha nehxatxkon 
hatà. Kàrà rye rma othoko nehxatxkon hatà. Kàrà rye rma othokonye rma 
haxa nehohketxkon hatà. Tanhàn kom hoko rma haxa notkukmetxkon 
hatà, thokonye rmanye. Àro ke, tano rma hak tehtokonye, tanáhnohsom me 
rma nehxatxkon hatà, nyamoro ha, atxke rma haxa tesnàr kom ke. Atxke 
texetxhàyamo wyaro гта rha, tanàhnohsom me гта nehxatxkon hata. 

28Khoryenkom hutwanàr xehra ro mak nehxatxkon hata. Àro ke, onà wyaro 
nkekon hatà, noro, àhokonye. Atxke tehutwaxemà ro me hxak hak nahtxok ha, 
kekon hatà. Eten kom hok hana, on hokohra tehxorye tehxatxhe, tketxow ha, 
kanhàn kom hok hama. Àro kom hoko rma haxa nehxatxkon hata, nyamoro ha. 

29Àro wyaro atxke roro rma natxhe, toto komo. Anaro rha tanhàn kom hoko 
гта haxa natxhe, tàhnawonye. Atxke гта haxa natxhe. Anar komo katxho 
hoko rma haxa nehohketxhe. Toto komo xehra rma haxa natxhe. Natakuyatxhe 
rma haxa. Wayehkano yeryatxhe. Nosoyatxhe rma haxa. Onkuhtono yeryatxhe. 
Atxke anar komo yonyatxhe. Temenye rma nàrwonatxhe, anar kom hoko. 
Wáàràhyakano yeryatxhe. 30Khoryenkom xehra ro mak natxhe. Wàràhmano 
yeryatxhe. Tosnakanye anar komo yonyatxhe гта haryhe. Ehonomnà me 
wehxaha, ketxhe rma haryhe. Anaro rha tanhàn komo hutwetxhe, àhok 
tehtxoho menye. Tàyàm komo yoyukhura natxhe. Tàyon komo yoyukhura 
natxhe. 31 Akàhpàra natxhe. Tàrwon kom yawo rohra natxhe. Tkukuru komo 
hnàn yawohra ro mak natxhe. Omeroron komo hnàn yawohra ro mak natxhe. 

32 Khoryenkomo rwonà hutwetxhe, nyamoro ha. Àwya, àro wyaro 
atxke oyehtokonye, twayehkahorye manatxhe hampànà, katxho rma 
hutwetxhe. Àro wyaro katxho hutwany komo rma, atxke rma natxhe. 
Onà wyaro xarha atxke natxhe. Ohxe manatxhe, kany me natxhe, anar 
komo wya, tanhàn hokon komo wya. 


Kwahanonkany kom me naha hampànà Kryestu Txesusu katxhàrà on ha. 


2 1Ranhàn ehxera naha kahra manatxow hama. Àro ke, ona wyaro kahra 
ehtxoko, anar kom hoko. Atxke natxhe, tanhàn kom hoko tesnàr kom 

ke, kahra ehtxoko, àhokonye. Omnyam xarha, atxke rma rha manatxow 

hama. Owyanye, atxke natxhe anar komo tatoko rma, ayanhàn komo rma 

mekarymetxow hama. ?Khoryenkomo ryhe, atxke manatxhe kany me 

naha, tanhàn hokon komo wya. Àro wyaro tàwya tatoko rma, yaworo nken 

hamà. 3Atxke manatxhe katxho mehra kat manatxowà, Khoryenkomo wya. 

Owyanye, atxke natxhe anar komo tatoko rma, atxke manatxhe katxho me 
manatxow hama, noro wya, nyamoro wyaro rma rha atxke oyesnàr kom ke. 

^Towahke rma haxa naha, Khoryenkomo, khokonye. Ewakàhkahpànà 
ro me naha, khokonye. Mexe rma haxa ohsànàhpàra naha. Àro wyaro 
пого yehtxoho kata màxanomkahnohyatxowà. Ohokonye towahke naha, 
owyanye anar me harha ayanhànàthàyamo yonytxoho me. Àro wyaro 
пого yehtxoho hutwahra kat manatxowià. 

5Ayanhàn kom hoko гта oyehtokonye, ona wyaro Капу me manatxow һата. 
Àna make ryhe mpe, ranàhnohyano ryhe mpe, Khoryenkomo, kany me manatxow 
hama. Ohnawonye, anar me harha ayanhànàthàyamo yonyhera manatxow 
hama. Àro wyaro atxke oyexetxhàyamotho hoye ro, thenyehra ayanàhnohyatxhe 
hampànà, Khoryenkomo, wahanonkano yxe tomoknàtoko. Amnye, toto komo 
yanhàn hoko ewakhàra nosonyhehe. Yaworo wahanonkano ynye me nosonyhehe. 

6 Àtoko гта, ohxe ehxemo komo yonyhoryetxehkehe hampànà. Atxke 
ehxemotho kom haxa ryhe yanàhnohtàkehe hampànà. 7 Ohxe ehxemo 
komo wya, karyhe roro harha manaha, kehe hampànà. Enyhoru hokono 
roro me rma haxa ehxemo komo rma nyamoro ha. Khoryenkomo wya, 
rowyaro ohxe xaxa tonyxemà ro me manaha katxho hona ro ehxemo 
komo rma nyamoro ha. Àwya, ehonomnà me harha manaha, katxho 
hona ro ehxemo komo rma nyamoro ha. Àwya, àwayehpànà ro me harha 
manaha, katxho hona ro ehxemo komo rma nyamoro ha. 

8Atxke ehxemotho kom hok haxa ryhe, ewakhàra naha hampànà. 
Nanàhnohyatxhe hampànà. Teryehotanàr komo хе rma haxa ehxemotho komo 
rma nyamoro ha, tano me rony mak ha. Yaworon xaxa yonytxahra ehxemotho 
komo rma, tanhàn kom hok haxa ehxemotho komo rma nyamoro ha. 9 Àsok 
hana natxow ha, tanhàn hokonotho kom ha. Teryewhamnohsom me rma haxa 
natxhe hampànà. Tekhokaxem me rma haxa natxhe hampànà. Àro wyaro atxke 
natxhe һатрапа, tanhàn hokonotho komo, omeroron кото гта. Xuknewyana 
komo htxero, Xuknewyanahnà komo xarha, àro wyaro atxke natxhe hampànà. 

10 Àsok haxa hana natxow ha, enyhoru hokonotho kom ha. Rowyaro ohxe 
xaxa tonyxemà ro me manaha, katxho me natxhe hampànà, Khoryenkomo 
муа. Ehonomnà me harha manaha, katxho me natxhe hampànà, àwya. 
Teryehorye natxhe hampànà. Àro wyaro ohxe natxhe hampànà, enyhoru 
hokonotho komo, omeroron komo rma. Xuknewyana komo htxero, 
Xuknewyanahnà komo xarha, àro wyaro ohxe natxhe hampànà. 

11 Àsok tawro hana. Toto kom hoko, àme rye rma haxa nay hamà, 
Khoryenkomo. 

12Moyses heno nàyweronàhyamatxho me natxhe, Xuknewyana komo. 
Àro ke, tanhàn kom hoko texetxhenye, onà wyaro katxho me natxow hamà, 
Khoryenkomo wya. Tanàhnohsom me manatxhe hampànà, oyweronàhyamatxho 
kom yawo rohra oyesnàr kom ke, katxho me natxhe, àwya. Anar kom haxa ryhe, 
Xuknewyanahnà komo rma, Moyses heno nàyweronàhyamahtorà rotho me 

natxhe. Àro ke, tanhàn kom hoko texetxhenye, àro wyaro katxho mehra natxhe. 
Tanàhnohsom me manatxhe hampànà, Moyses heno wya oyweronàhyamatxho 
kom yawo rohra oyesnàr kom Ке, katxho mehra natxhe. Àyweronàhyamahnà 
rotho гта, tanàhnohsom me гта natxhe hampànà, atxke tesnàr kom ke mak ha. 

13 Àsok hana natxow ha, Moyses heno nàyweronàhyamatxho kom ha. 
Eyuhtukanye ro me tehtokonye, onà wyaro katxho me natxow hamà, 
Khoryenkomo wya. Ronenyhoryetxho me harha manaha katxho me 
natxhe, àwya. Enytxanàr yoho ro tehtokony haxa ryhe, àro wyaro katxho 
mehra mak natxhe ha. Enytxanyenhàrà rma, enyhoryehnà me rma 
natxhe, eyuhtukahra tesnàr kom ke. 

14 Àsok hana natxow Һа, Xuknewyanahnà kom ha. Moyses heno 
nàyweronàhyamahtorà rotho me natxow hamà. Anatoko àro yawo ro natxow 
hana. Tànenytxahtor kom yawo ro rma natxow hana. Àro wyaro tehtokonye, 
otàyweronàhyamaxah me natxow hama, tàhnawonye. Moyses heno 
nàyweronàhyamahtorà rotho me rma tehtokonye, otàyweronàhyamaxah 
me гта natxhe, tàhnawonye yaworo tehutwanàr kom ke mak ha. 15Еуап 
yakanye txexah me nay hama, kàyweronàhyamatxho komo, Moyses heno 
nmenhotho. Àro ke, anatoko, atxke wahko, ketxhe, tàhnawonye. Anatok 
xarha, ohxe wahko, ketxhe xarha. Àro wyaro tàwyanye tatoko rma, yaworo 
хаха Капу me nehutwetxow hama, tàhnawonye. Atxke tehtxoho komo 
hutwetxhe, tàhnawonye. Ohxe tehtxoho komo xarha hutwetxhe. 

16 Атпуе, kwahanonkany kom me naha hampànà, Kryestu Txesusu, 
Khoryenkom yano me mak ha. Enyhoru kom hoko, anhà kom hoko xarha, 
kwahanonkany kom me naha hampànà. Kàhnawonye kehutwatxhotho 
kom hoko, dekarymahtorà rotho kom hoko rma, kwahanonkany kom 
me naha hampànà, пого ha. Àro wyaro гта nkehe, àrwo yonyhorunu, 
ronekarymanàrà гта. 


Xuknewyana ryhe amna ha Капу komo hananàhàthàrà on ha. 


17 Àsok hana manatxow ha. Xuknewyana ryhe amna Һа, капу me hana 
manatxow ha. Moyses heno nàyweronàhyamatxho ryhe amna ha, kany me 
hana manatxow ha. Khoryenkomo mryenonà ryhe amna ha, kany me hana 
manatxow ha. 18Khoryenkomo yehutwatxho ryhe атпа nhutwehe, Капу 
me hana manatxow ha. Ohxe amna yehtxoho, atxke amna yehtxoho xarha, 
amna nhutwehe, Moyses heno nàyweronàhyamatxho me атпа уеѕпаг 
ke, kany me hana manatxow ha. 1? Yaworon xaxa amna nhutwamohsehe, 
uhutwanyehnàtho komo wya, enhunutho komo wya, awaràn wawonotho 
komo wya, капу me hana manatxow ha. 20 Akàhpàn komo amna 
nhananàhyaha. Bàryekomo komo хага amna nempamnohyaha, Капу 
me hana manatxow ha. Onà wyaro ryhe tonytxahorye naha, yaworon 
xaxa, Khoryenkomo nhutwamohsotho rma, kehe amna, Moyses heno 
nàyweronàhyamatxho me атпа yesnàr ke, капу me hana manatxow ha. 

21 Asok hana manatzow ha. Aro wyaro kany me oyehtokonye, anar komo 
mahananahyatzow hama. Omnyamo rma, ehananàhtxok xarha. Ememra 
ehtxoko màketxow hama, anar komo wya. Ona wyaro xarha ehutwatxoko. 
Àsok wehxano. Kemenano. Ememra kat wehxano, katxok xarha. 

22 Anar komo hetx hokohra ehtxoko, màketxow hama, anar komo wya. 
Onà wyaro xarha ehutwatxoko. Àsok wehxano. Anar komo hetx hok 
wehxano. Anar komo hetx hokohra kat wehxano, katxok xarha. 

Atxke rma haxa naha, ohoryenà ro komo kuknonà, anakàhtothàyamo 
rma, màketxow hamà, anar komo wya. Onà wyaro xarha ehutwatxoko. 
Àsok wehxano. Аһогуепа ro kom kuknon màn yawonotho waryano, 
rokatxho me harha. Arhàra kat wehxano, katxok xarha. 

23Moyses heno nàyweronàhyamatxho me amna naha, màketxow hamà. 
Onà wyaro xarha ehutwatxoko. Àsok wehxano. Kàyweronàhyamatxho 
kom yawo ro wehxano. Àro yawo rohra kat wehxano, katxok xarha. Àsok 
tawro hana. Àro yawo rohra manatxow hamà, omnyamo, Xuknewyana 
komo. Àro ke, Khoryenkomo xanomkahnohyatxhe, Xuknewyanahnà 
komo, oyweronàhyamatxho kom yawo rohra oyesnàr kom ke mak ha. 

24 Àro hoko rma, onà wyaro nkehe, àmenhosahonhàrà. 
Atxke oyesnàr kom ke ryhe, Khoryenkomo wàràhyaketxhe, anar 
komo, Xuknewyanahnà komo. 
Àro wyaro rma nkehe, àmenhosahonhàrà. 

25 Àsok hana manatxow Һа. Khoryenkomo mryenon me wehxaha, 
atanyyokosah me ryesnàr ke, kany me manatxow hama. Ayatanyyokotho komo 
rma, ohxe rma naha, Moyses heno nmenhotho yawo ro oyehtokony mak ha. 

Àro yawo rohra oyehtokony haxa, ohxehra mak naha, ayatanyyokotho komo. 
Khoryenkomo mryenonàhnà komo wyaro harha manatxhe. Atanyyokohnà komo 
wyaro rma manatxhe, oyweronàhyamatxho kom yawo rohra oyesnàr kom ke. 

26 Àsok hana natxow ha, Xuknewyanahnà kom ha. Atanyyokohnà me natxow 
hamà. Moyses heno nmenhotho yawo ro ohxe tehtokony haxa, atanyyokoxemo 
komo wyaro ohxe natxow hama, Khoryenkomo wya. 27 Ато yawo ro tehtokonye, 
Xuknewyana komo yanhànà hutwamohsetxow hamà, Xuknewyanahnà komo. 
Atanyyokohra rma, Moyses heno nmenhotho yawo ro rma natxhe, nyamoro 
ha. Omnyam haxa ryhe, atanyyokosah me manatxhe. Moyses heno nmenhotho 
muhutwetxhe xarha. Àro yawo rohra mak manatxhe. Àro ke, ayanhàn komo 
hutwamohsetxhe, Xuknewyanahnà komo, àro yawo ro tesnàr kom ke. 

28Опа wyaro tkahoryehra naha. Rohoryen heno kom hoye ro ryhe, 
Xuknewyana me wehxaha, tkahoryehra naha. Ratanyyokotho hoye ro 
ryhe, Khoryenkomo mryenon me wehxaha, anar me rohun yesnàr ke mak 
ha, tkahoryehra naha. 29Kàhnawo ohxe kehtok haxa ryhe, Xuknewyana 
me xaxa tehxaha, Khoryenkomo wya. Kowan yawo anar me harha 
kehutwantoko, Khoryenkomo mryenon me tehxaha, atanyyokoxemo 
kom yoho rma haxa mak ha. Moyses heno nmenhotho hoye rohra mak 

aro wyaro tehzaha. Khoryenkom yokato yano me haza ryhe aro wyaro 
tehxaha. Aro wyaro kehtoko rma, ohxe manaha katxho me tehxaha. Toto 
komohnà, Khoryenkomo ryhe, ohxe manaha kehe, kàwya. 


Tàrwon yawo ro rma naha Khoryenkomo katxhàrà on ha. 


3 1Àsok hana natxow ha, Xuknewyana kom ha. Khoryenkomo 

newakryetxho mehra kat natxowà. Anaro rha yana komo yosnaka 
kat natxowà. Ohxehra kat natxowà, atanyyokoxemo komo. 2Апа mata, 
Khoryenkomo newakryetxho me rma haxa natxow hama, anaro rha 
yana kom yoho rma haxa mak ha. Àwyanye htxero ryhe, tàrwonà 
yonytxamohsoye, Khoryenkomo. Noro rwon yoh me natxhe, nyamoro ha. 

3Ukukuru komo rma, Khoryenkomo rwon yawo rohra nehxatxkon 

hatà. Yaworohra ehtxoho kom hoye ro katà, yaworohra rma rha naye, 
Khoryenkomo, owyanye. ^Àna matà, tàrwon yawo ro rma naha, noro ha. 
Toto komo temarontetxow hamà. Omeroron komo rma temarontetxow 
hamà. Khoryenkom haxa ryhe, àtemarontahra ro mak naha ha. Àro hoko 
гта, опа wyaro nkehe, ànenhosahonhàrà. 

Apa y, orwonàmnàtoko, yaworo xaxa Капу me mehutwamohsen 
hama. Toto komo wya, yaworohra naha, Khoryenkomo, tatoko 
rma, yaworo xaxa mehutwamohsen hama, àwyanye. 

Àro wyaro rma nkehe, àmenhosahonhàrà. 

5Atxke tehxatxow hamà, kàwyamo. Khoryenkom haxa, yaworon me xaxa 
naha. Atxke kehtxoho komo ryhe, yaworon me noro yehtxoho yonyhen hamà. 
Onà wyaro kahra mak tehtxe. Tanàhnohporyehra tehxatxhe, Khoryenkomo 
wya, yaworon me kàwyanye xenyhonàr ke, kahra tehtxe. Tàwya 
kanàhnohnàtokonye гта, yaworohra haxa пау hama, kahra tehtxe. Àro 
wyaro kàwyanye tatok haxa, toto yehutwatxho hoye ro marma tàrwonatxow 
hama. 6Tàwya anhàtho komo yanàhnohnàtoko, yaworo гта nay hama, 
Khoryenkomo. Yaworo tehtxoho hoye ro, wahanonkano ynye me nay hamà. 
Tanàhnohsom me manatxhe hampànà kany me nay hama, yaworo tesnàr ke. 
Yaworohra tehtok haxa, wahanonkano ynye mehra esnàràtho haryhe. 

7 Anatoko tàtemarontetxow hana. Tàwyanye temarontatho komo yonytxatxhe, 
ona wyaro nketxow hama, toto komo. Temarontetxow hama moxamo, ketxhe. 
Àro wyarohra mak naha, Khoryenkomo, àtemarontahra ro mak naha ha, 
noro ha, ohxe xaxa nay hamà, ketxhe. Àro wyaro nketxow hamà, tàwyanye 
temarontatho komo yonytxanàr ke mak ha. Onà wyaro kahra mak tehtxe. Ohxe 
xaxa Khoryenkomo tenyhetxow hama, àro ke, atxke rma haxa manatxhe, kahra 
tehxorye naha, kàwyanye, kahra tehtxe. Тапаһпоһѕот me manatxhe hampànà, 
kahra tehxorye naha, ohxe kàwyanye хепуһопаг ke, kahra tehtxe. 

8 Àsok kata tketxowà. Atxke tehtxe, ohxe tonyxem me Khoryenkom yehtxoho 
me, tketxow katà. Àna matà, àro wyaro kahra tehxatxow hama. Àro hoko rma 
атпа wàràhyaketxhe mak ha, anar komo. Ona wyaro Капу me natxhe, Pawru 

komo, ketxhe, nyamoro ha. Atxke tehtxe, Khoryenkomo wya konyhoryetxho 
menye, kany me natxhe, Pawru komo, ketxhe rma haryhe. Nyamoro hoko rma, 
onà wyaro nken hamà, Khoryenkomo. Tanàhnohsom me manatxhe hampànà 
kehe ha, noro ha, àhokonye. Àro wyaro tàwya tatoko, yaworo rma nken hamà, 
àhokonye. Àsok tawro hana, tanàhnohporye rma haxa esnàr komo ke hamà. 


Ehxera ro mak natxhe enyhoru komo katxhàrà on ha. 


9Xuknewyana me kehtokonye, anaro rha yana kom yoho гта haxa 
ohxe kat tehxatxowà. Àna matà, anaro rha yana komo wyaro ohxehra 
rma tehxatxhe, kàwyam xarha. Tanhàn kom hokono ro me natxhe, toto 
komo, omeroro. Xuknewyana komo, Xuknewyanahnà komo xarha, 
omeroro tanhàn kom hokono ro me natxhe. Àro wyaro rma wekarymano, 
owyanye. 10 Àro hoko гта, ona wyaro nkehe, àmenhosahonhàrà. 

Onok komo ryhe, ohxe natxowà. Ehxera ro mak natxhe, enyhoru 
komo. 11 Onok komo ryhe, yaworon xaxa hutwetxowà. Ehxera 
ro mak natxhe, yaworon xaxa hutwany komo. Onok komo 
ryhe, Khoryenkomo hutwanàr xe natxowà. Ehxera ro mak 
natxhe, Khoryenkomo hutwanàr xan komo. 12 Yaworon xaxa 
hnànkatxownà, toto komo, omeroro. Nawexenàmtxownà 
mak ha. Enyhoru hokon komo, ehxera ro mak natxhe. 

13 Àwayehsaho mataxaho wyaro, atxke rma haxa naha, àrwon 
komo. Tàrwonàmnàtokonye гта, onkuhtono yeryatxhe xarha. 
Okoye yeryewru wyaro, eryewhamnohno ynye me naha, 
àrwon komo. 14Atxke rma haxa nàrwonatxhe, toto kom hoko. 
Wàràhyaketxhe гта haxa mak ha. 15 Кагуһе гта haxa tetxhe, 
anar komo yotahanàr horà. 16Henta kom tàtontokony hana, àto 
rma anàhnohno yeryatxhe. Eryewhamnohno rma yeryatxhe. 
17Towakàhkahsomà ro me natxhe ha. 18 Еһопотпа me xaxa 
manaha, kahra ro mak natxhe ha, Khoryenkomo wya. Àro wyaro 
rma atxke natxhe, toto komo, omeroro. 
Àro wyaro rma nkehe, àmenhosahonhàrà. 
19Kàyweronàhyametxow hama, Khoryenkom karyehtanà, 
àmenhosahonhàrà. Ohxe wehxaha katxho mehra mak 
kàyweronàhyametxhe, kàwyanye. Atxke wehxan hamà, Khoryenkomo 
wya, katxho me haxa ryhe, kàyweronàhyametxhe, kàwyanye. Àro 
wyarohra kat naye, owyanye. Atxke rma haxa natxow hama, toto 
komo, omeroro, Khoryenkomo wya. 29 Àsok hana tehxatxow ha. 
Kàyweronàhyamatxho kom yawo ro tehxatxow hana. Àro yawo ro 
kehtxoho kom hoye rohra rma konyhoryetxhe, Khoryenkomo. Kàwyanye 
kanhàn komo hutwatxho me haxa ryhe, kàyweronàhyamatxownà, пого 
ha. 

Ronenyhoryetxho me harha manaha kehe Khoryenkomo katzhara on ha. 


2122 Ато wyaro atxke tehxatxhe, kàwyamo, omeroro. Onà wyaro haxa nkehe, 
Khoryenkomo, kàwyanye. Ronenyhoryetxho me harha manaha, kehe. Àro wyaro 
Капу me nehutwamohsoye, kàwyanye, Txesusu Kryestu yomoknàr Ке. Ona wyaro 
kahra mak naha. Moyses heno wya oyweronàhyamatxho kom yawo ro ehtxoko, 
ronenyhoryetxho me harha oyehtxoho menye, kahra naha. Txesusu Kryestu hona 
xenytxoko, ronenyhoryetxho me harha oyehtxoho menye, kehe haxa, kàwyanye. 
Noro hona xeny komo ryhe, ronenyhoryetxho me harha manaha, katxho me 
natxhe, àwya. Àro wyaro kany me tehtxoho yokarymekonà rma hatà, noro ha, 
amnyehra. Moyses heno wya kàyweronàhyamantokonye, nekarymekonà rma 
hata. Àrwonà yokarymanye ro heno komo xarha, nekarymatxownà hata. 

Atxke rye rma haxa natxhe, toto komo, omeroro, Khoryenkomo wya. 
23Tanhàn kom hokono ro me natxhe, omeroro. Khoryenkomo wyarohra 
mak natxhe. Ohxe xaxa nay hamà katxho wyarohra mak natxhe. 

24Konyhoryetxhe mak ha, Khoryenkomo. Ronenyhoryetxho me harha manaha, 
kehe, kàwyanye, towahke rma haxa tesnàr ke mak ha. Awya konyhoryetxho 
komo rma yehemahra tehxatxhe. Kanhàn komo yanoto mehra harha tehxatxhe. 
Kanhàn komo yanoto mehra harha kehtxoho komo rma yehemaye, Kryestu 
Txesusu, twayehrà ke. Àro hoye ro ohxe harha tehxatxhe, Khoryenkomo 
wya. 25 Txesusu nyakye, Khoryenkomo, àwayehtoho me. Nekamsuhkaye, 
khokonye Khoryenkomo yoseryewhokatxho me. Noro hona kàwyanye xenyàr 
ke ryhe, noseryewhokehe, kanhànàthàyam hoko. Àro wyaro yaworon me 
nehutwamohsehe, Khoryenkomo, kanhàn kom hoko. Amnyehra tanhàn 
hokonotho komo yanàhnohpàra nehxakonà. Ohsànàhpàra гта nehxakonà, 
àhokonye. Amnye nyhe гта nohsànàhye haxa ha. Txesusu wayehnàtoko rma, 
nohsànàhye, kanhàn kom hoko, отегогоп komo yanhàn hoko гта. 26 Àtoko гта 
yaworon me nehutwamohsoye. Ronenyhoryetxho me harha manaha, kany me 
xarha nehutwamohsoye, Txesus hona xeny kom hoko rma. 

27 Àro ke, onà wyaro kahra tehxatxow hamà. Rano me ro rma ohxe wehxaha, 
Khoryenkomo wya, kahra tehxatxhe. Kàyweronàhyamatxho kom yawo ro 
wehxaha, kahra tehxatxhe. Txesus hona wenyaha, kany me haxa tehxatxhe. Àro 
ke, rano me ro rma ohxe wehxaha, kahra ro mak tehxatxow hama. 28Txesus 
hona kàwyanye xenyàr ke ryhe, ronenyhoryetxho me harha manaha, katxho me 
tehxatxhe, Khoryenkomo wya. Kàyweronàhyamatxho kom yawo ro kehtxoho 
kom hoye rohra, ohxe tehxatxhe. Aro wyaro hama, kany me tehxatxhe. 

29 Àsoke ryhe naye, Khoryenkomo, owyanye. Xuknewyana kom marma 
horyenà ro me naye. Xuknewyanahnà komo horyen mehra kat naye, 
owyanye. Àna matà, Xuknewyanahnà komo horyenà ro me xarha nay hamà, 
Khoryenkomo. 30 Towenyxa mak naha, пого ha. Xuknewyana komo wya, 
ronenyhoryetxho me harha manaha, kany me naha, Txesus hona àwyanye 

xenyàr ke mak ha. Kuknewyanahna komo wya xarha, ronenyhoryetxho me 
harha manaha, kany me rma rha naha, Txesus hona àwyanye xenyàr ke mak ha. 
31 Ато ke, àsoke tketxowà. Moyses heno wya kàyweronàhyamatxho kom 
yawo rohra harha wehxaha, Txesus hona xeny me гуеѕпаг ke, tketxow kata. 
Àna matà, àro wyaro kahra tehxatxow hamà. Onà wyaro haxa tketxow 
hama. Moyses heno wya kàyweronàhyamatxho kom yawo ro xaxa mpana 
wehxaha ha, Txesus hona xeny me ryesnàr ke mak ha, tketxow hamà. 


Khoryenkomo nenyhoryetxho me Akmaraw heno yexetxhàrà on ha. 


1 Аѕок hana nehxakon ha, Akmaraw heno ha, khoryen heno komo, 

Xuknewyana horyen heno komo. 2Khoryenkomo nenyhoryetxho me 
nehxakon hatà, noro heno. Ronenyhoryetxho me harha manaha, kekon hatà, 
Khoryenkomo, noro heno wya. Ohxe tehtxoho hoye rohra, àro wyaro katxho me 
nehxakon heno hatà, Khoryenkomo wya. Ohxe tehtxoho hoye ro Khoryenkomo 
nenyhoryetxho me tehtok haxa, onà wyaro tawrotho haryhe, àwya, rano me 
ro rma ohxe wehxaha, Khoryenkomo wya, tawrotho haryhe, àwya. Àro wyaro 
kahra mak nehxakon hama. Uro menyhoryen hama, ohxe rma haxa ryesnàr ke, 
kahra mak nehxakon heno hatà, Khoryenkomo wya. 3Onà wyaro haxa nkehe, 
Khoryenkom karyehtanà, àmenhosahonhàrà, пого heno hoko. 

Khoryenkom hona nenyakonà, Akmaraw heno. Àro ke, onà wyaro 
nkekon hatà, Khoryenkomo, àwya. Ronenyhoryetxho me harha 
manaha, rohona owya xenyàr ke mak ha, kekon hatà, àwya. 

Àro wyaro rma nkehe, àmenhosahonhàrà, noro heno hoko. 

^Anar komo hyaka ohxe katamoketxhenye, towakryehorye tehxatxow hama, 
àwyanye. Ehethàrà гта tàmporye пау hama, àwyanye. »Khoryenkomo hyaka 
atamokhera mak tehxatxkon hamà. Noro yowakryehra ro mak tehxatxkonà. 
Àro ke, onà wyaro kahra tehxatxow hamà. Rowya towakryetxhàràtho yehemen 
hama, rowya, kahra tehxatxhe. Ehemahra rma kowakryetxhe, noro ha. Àsok 
tawro hana. Thokono rohnàtho komo yonyhoryeny me nay hamà. Noro rma 
hona tenyatxhe. Àro hoye ro, onà wyaro nkehe, kàwyanye. Ronenyhoryetxho 
me harha manaha, rohona owya xenyàr ke mak ha, kehe, kàwyanye. 

6 Àro hoko гта, ona wyaro nkekon hata, Dafe heno. Ronenyhoryetxho 
me harha manaha katxho komo ryhe, towakryexem me rma haxa 
natxow hamà, kekon heno hatà. Ohxe tehtxoho kom hoye rohra, towahke 
Khoryenkom yehtxoho hoye ro haxa ryhe, towakryexem me harha natxhe, 
nyamoro ha, kekon heno hata. 7 Anhànàthàyam hoko noseryewhokaye, 
noro ha, Kohkomo, kekon heno hatà. Anhànàthàyam yonyhera harha naha. 
Ато ke towakryexem me гта haxa natxow hama, kekon heno hata. 8Atxke 
manatxhe hampànà, kahra harha naha, àhokonye, anhànàthàyam hoko. 
Àro ke, towakryexem me rma haxa natxow hamà, kekon hatà, Dafe heno. 

9Onok komo ryhe, àro wyaro towakryexem me natxowà, owyanye. 
Xuknewyana kom marma katà, atanyyokoxemo kom marma katà, towakryexem 

me natxowà. Ewakryehnà me kat natxowà, Kuknewyanahna komo, 
atanyyokohnà komo. Towakryexem me rma rha natxow hama, nyamoro xarha. 
Àsok hana nehxakon ha, Akmaraw heno. Ronenyhoryetxho me harha 
manaha, katxho me nehxakon hatà, noro heno, Khoryenkom hona tàwya 
xenyàr ke mak ha. 10 Àsokentoko, àro wyaro katxho me nehxakonà, noro 
heno, tatanyyokotxhe kata, atanyyokohra гта hak tehtok kata. Àsokentoko, 
ronenyhoryetxho me harha manaha, katxho me nehxakonà. Atanyyokohra 
rma tehtoko ryhe tà, àro wyaro katxho me nehxakon ha. 11 Atanyyokohra 
rma tehtoko, Khoryenkom hona nenyakon hatà. Àro ke, ronenyhoryetxho 
me harha manaha, katxho me rma nehxakon hatà, Khoryenkomo 
wya. Amnye nyhe rma, natanyyokoy hatà. Atanyyokotho rma, noro 
hutwamohsoye. Khoryenkomo nenyhoryetxho me noro hutwamohsoye. 
Noro heno wyaro, Khoryenkomo nenyhoryetxho me rma rha natxhe, 
atanyyokohnà komo, Khoryenkom hona tàwyanye xenyàr ke mak ha. 
Nyamoro horyen me naha, Akmaraw heno, noro heno wyaro esnàr kom ke. 
12Atanyyokoxemo komo xarha, пого heno wyaro Khoryenkomo nenyhoryetxho 
me rma rha natxhe. Tatanyyokotho kom hoye rohra, Khoryenkom hona 
tàwyanye xenytxoho hoye ro haxa ryhe, àro wyaro ohxe harha natxhe, 
noro heno wyaro, Khoryenkom hona tàwyanye xenyàr ke mak ha. Àro ke, 
nyamoro horyen me xarha naha, Akmaraw heno. Atanyyokohra rma tehtoko, 
Khoryenkom hona nenyakon hatà, noro heno, khoryen heno komo rma. 


Omeroro khoryen heno kom me naha Akmaraw heno katxhàrà on ha. 


13 Ona wyaro nkekon hata, Khoryenkomo, Akmaraw heno komo wya, пого 
heno yohamàthàyamo wya xarha. Omeroron kom yoh me mpana keryatxhe 
ha, kekon hatà, àwyanye. Onà wyaro kahra ro mak nehxakon hatà, àwyanye. 
Moyses heno wya oyweronàhyamatxho kom yawo ro oyehtokonye ryhe, 
omeroron kom yoh me mpànà keryatxhe ha, kahra nehxakon hatà, àwyanye. 
Onà wyaro haxa nkekon hatà. Ronenyhoryetxho me harha manatxhe, 
rohona owyanye xenyàr ke mak ha. Àro hoye ro, omeroron kom yoh me 
mpànà keryatxhe ha, kekon hatà, Khoryenkomo, àwyanye. 

14O0nà wyaro katxho mehra tehxatxow hama. Moyses heno wya 
oyweronàhyamatxho kom yawo ro rma haxa ehtxoko, omeroron kom yoh me 
oyehtxoho menye, katxho mehra tehxatxhe. Аго wyaro katxho те kehtokony 
haxa, Kryestu hona xenyehtoràtho haryhe, kàwyanye, kowakryetxhe 
hampànà rohona owyanye xenyàr ke mak ha katxho mehra kesnàràtho kom 
haryhe, oyweronàhyamatxho kom yawo ro гта haxa ehtxok hampànà katxho 
me haxa kesnàràtho kom haryhe. 15 Moyses heno wya kàyweronàhyamatxho 
kom hoye ro kanhàn komo thutwetxow hamà. Kàyweronàhyamahranye 
noro heno yehtok haxa, kanhàn komo hutwahtoràtho haryhe, kàwyanye. 
Thutwetxhe mak ha. Àro ke, tanàhnohsom me tehxatxow hamà, kàwyanye 
kanhàn komo hutwanàr ke, Moyses heno wya kàyweronàhyamanàr kom ke. 

16 Tano me ro гта towahke xaxa naha, Khoryenkomo, khokonye. Aro hoye 
ro, опа wyaro nkehe, kàwyanye. Omeroron kom yoh me mpana keryatxhe 
ha, kehe, kàwyanye. Àro ke, noro hona tenyatxow hamà, omeroron kom 
yoh me mpana keryatxhe ha, katxho me kehtxoho menye. Akmaraw heno 
yohamàthàyamo ryhe, Khoryenkomo newakryenàr me natxhe ha. Moyses heno 
nàyweronàhyamatxho komo, Akmaraw heno yohamàtho me natxhe. Nyamoro 
marmahnà, anar кото хага, Akmaraw heno wyaro Khoryenkom hona xeny 
komo rma, noro heno yohamàtho me гта rha natxhe. Omeroro khoryen heno 
kom me naha, noro heno. 17 Àro hoko rma, onà wyaro nkehe, àmenhosahonhàrà. 
Anaro rha yana komo horyen me mpànà keryaha ha. Thenyenohnà 
komo horyen me mpànà keryaha ha, kekon hatà, Khoryenkomo, 
Akmaraw heno wya. 
Àro wyaro rma nkehe, àmenhosahonhàrà. Àro wyaro Khoryenkomo wya tatoko, 
ehxera rma hak nehxatxkon hamà, Akmaraw heno yohamrà komo. Ehxenà rma 
yakàhtony me mak naha, Khoryenkomo. Àwayehxemotho komo yanàmnye me 
xarha naha. Noro hona rma nenyakon hatà, Akmaraw heno. Àro ke, omeroron 
kom yoh me mpana keryatxhe ha, kekon hata, Khoryenkomo, noro heno wya. 
18 Asok hana tehxan hana. Ahokhura гта horykomotho me kehtoko, kohamrà 
hona rohra harha tehxan hamà. Akmaraw heno haxa ryhe, tohamrà hona ro 
rma haxa nehxakon hatà. Onà wyaro nkekon heno hatà. Anaro rha yana komo 
horyen me mpana keryaha ha, katxhàrà, Khoryenkomo wya, yaworo xaxa naha 
ha, kekon heno hata. Аго hoko гта, ona wyaro kanyenhàr me nehxakon hata, 
Khoryenkomo. Thenyehra mpana natxhe ha, oyohamàthàyamo, kanyenhàr me 
nehxakon hatà, noro heno wya. 1?Horykomotho me rma haxa nehxakon heno 
hatà. 100 me àtxemnyehàntaxah me nehxakon hana. Àro ke, thohtahoryehra 
nehxakon hamà. Àro wyaro rma nosonyakon hamà. Notxwakomotho me, 
Sara heno xarha yonyakon hamà. Noro heno yowan yaka tatahohsoryehra 
nehxakon hama, àhokru. Khoryenkom hona mak nenyakon hata, Akmaraw 
heno. 20Kohamyan hana, ana hana, kahra nehxakon hata. Khoryenkomo rwon 
hoko, yaworo nay hana, àna hana, kahra nehxakon hatà. Ameryekahra ro mak 
nehxakon hatà. Khoryenkom hona rma haxa nenyakon hatà. Ehonomnà me xaxa 
naha, Khoryenkomo, kekon heno hatà. 21 Tàrwon yawo ro xaxa mpànà naha ha, 
Khoryenkomo, ehonomnà me tesnàr ke, kany me rma haxa nehxakon heno hatà. 
22 Àro wyaro tehtxoho hoye ro, ronenyhoryetxho me harha manaha, katxho me 
nehxakon hata, Akmaraw heno, Khoryenkomo wya, пого hona tàwya xenyàr ke. 
23Ronenyhoryetxho me harha manaha, katxho rma menhohoy 
hatà, Khoryenkomo, Akmaraw heno hoko. Noro heno marmahnà hoko, 
24,25 khokony xarha, àro wyaro nmenhohoye. Noro hona kàwyanye 
xenyetoko, ronenyhoryetxho me harha manaha, katxho me rma rha 
tehxatxhe, kàwyam xarha, àwya. 
Txesusu wayehkahoye, Khoryenkomo, kanhànàthàyam hoye ro tàwya 
anàhnohtoho me, kanàhnohpàrany harha tehtxoho me. Àwayehsahonhàrà 

rma yanàmye harha. Kohkomo rma yanàmye harha, tawya ronenyhoryetxho 
me harha manaha, katxho me kehtxoho menye. Noro hona rma tenyatxhe. 


Khoryenkomo nàhnàn me harha ketxownà 
Txesusu Kryestu katxhàrà on ha. 


1Khoryenkomo wya, ronenyhoryetxho me harha manaha, katxho me 

tehxatxhe, Kryestu hona kàwyanye xenyàr ke. Àro ke, ewakàhkahpànà ro 
me harha naha, Khoryenkomo, khokonye, Txesusu Kryestu wayehrà ke mak ha, 
Kohkomo rma wayehrà ke mak ha. 2Noro wayehtoho hoye ro, Khoryenkomo 
hyaka tomokyatxhe, kàwyanye towahkem me хаха пого hutwanàr ke. Amnye 
Khoryenkomo wyaro ohxe xaxa tonyxemà ro me tehxatxhe. Àro wyaro ohxe 
xaxa kehtxoho kom hon ro tehxatxhe. Àro ke, teryehorye rma haxa tehxatxhe. 
3Teryehorye rma rha tehxatxhe xarha, keryewhamnohtoho kom hoko xarha. 
Àsok tawro hana. Àro гта tenàmyatxow hama. ^Kàwyanye enàmnàtoko гта, 
onà wyaro katxho me tehxatxhe, Khoryenkomo wya. Ronkukmanàr me, ohxe 
rma manaha, katxho me tehxatxhe, àwya. Noro nkukmatxho rma, àwya ohxe 
manaha katxho rma, amnye kowakryenàr kom hona ro tehxatxhe, noro wya. 
5Kowakryetxho kom hoko, kàkhokahranye ro mak naha ha, Khoryenkomo, 
kxenye rma haxa tesnàr ke. Tokato nyakye, noro ha, kàhnakanye. Kxenye rma 
haxa Khoryenkom yehtxoho hutwamohsehe, noro ha, kàwyanye. 

6 Atxke rma haxa tehxatxkonà, Khoryenkom hokohra ro mak ha. 
Osonyhoryehra ro mak tehxatxkonà. Àro wyaro atxke kehtokonye, 
Kryestu wayehye, tàwya konyhoryetxho menye. 

7 Àsok hana tehxan ha. Anatoko toto kurunhonàr хе tehxan hana. 
Enyhoru гта kurunhonàr xe tehxan hana. Ukurunhonàr xano гта, 
kwayehrà xehra rma tehxan hamà. Kosoxanomkahnohrà xehra 
tehxan hama. Anatoko tosoxanomkahnohyan haxa hana, twayehso 
ro. Ohxe гта haxa toto yehtoko, twayehyan hana, икигипһопаг horà. 
8Khoryenkom haxa ryhe atxke tehxemà ro komo kurunhony me Kryestu 
nyakye. Twayehso ro nosoxanomkahnohye, noro, tàwya anhàtho komo 
kurunhotho me. Kxenye rma haxa nehxakon hamà, Khoryenkomo. 

9Khoryenkomo nenyhoryetxho me tehxatxhe, Kryestu yekamsuhkanàr 
ke mak ha. Àro ke, meya nyhe kukurunhetxow hama, noro, ewakhàra 
Khoryenkom yehtxoho hona, àwya kanàhnohtoho kom hona. 
10Khoryenkomo nàhnàn mehra tehxatxkonà, atxke гта haxa kesnàr kom 
ke. Anàhnàn me harha ketxownà, Khoryenkom muru, twayhàthàr hoye 
ro mak ha. Àwayehpànà ro me harha naha, пого ha. Àro ke, àwayehpànà 
ro me tehtxoho hoye ro, meya nyhe konyhoryetxehketxow hamà. 

11 Àro wyaro ohxe tehxatxhe, amnye. Àtok marmahra, amnye rma 
xarha, teryehorye rma haxa tehxatxhe, Khoryenkom hoko. Khoryenkomo 
nàhnàn me harha ketxownà, Txesusu Kryestu, Kohkomo, twayehrà ke 
mak ha. Àro hoye ro teryehorye rma haxa tehxatxow hama. 

Aknaw heno ryhe tomohsom kuknon me nehzakona katzhara on ha. 


12 Tanhan hoko nehxakon hata, toto, towenyxano, Aknaw heno гта. 
Àro ke wayehye hatà, tanhàn hoko tesnàr ke hatà. Atxke noro yehtxoho 
hoye ro, atxke rma rha natxhe, toto komo, omeroro. Atxke noro yehtxoho 
hoye ro rma rha wayehtàketxhe xarha, tanhàn kom hoko tesnàr kom ke. 

13Moyses heno wya tàyweronàhyamahra ronye rma haka tanhàn 
kom hoko гта nehxatxkonà, toto komo. Ona wyaro katxho mehra hak 
nehxatxkonà. Atxke manaha, oyweronàhyamatxho kom yawo rohra oyesnàr 
ke, katxho mehra hak nehxatxkonà, àyweronàhyamahnà me rma hak 
tesnàr kom ke. 14Wayehtxownà mak hata. Еһхега гта hak Moyses yehtoko, 
wayehyatxkonà rma hatà, toto komo, omeroro. Atxke Aknaw heno yexetxhe 
rma, wayehyatxkon hatà. Aknaw heno yweronàhyamay hatà, Khoryenkomo. 
Nanwekye mak hatà, noro heno. Àro wyaro rma tanhàn hoko nexey hatà. 
Noro heno wyarohra, tanhàn kom hoko nehxatxkon hama, toto heno komo, 
àyweronàhyamahnà me rma hak tesnàr kom ke. Wayehtàkatxownà mak hatà. 

Aknaw heno ryhe, tomohsom kuknon me nehxakonà. 

15'Towenyxa nehxakon hama, пого heno. Towenyxa гта rha nay hama, Txesusu 
Kryestu xarha. Towenyxan heno yanhàn hoye ro, thenyehra natxhe, twayehsom 
komo. Towenyxan hoye ro xarha thenyehra rma rha natxhe, towakryexem komo. 
Tano me го гта kowakryetxownà, Kryestu. Oyowakryetxho komo ehematxoko, 
kahra ro mak naha ha, kàwyanye. Khoryenkomo wya kowakryetxho komo, 
Aknaw heno yanhàn yoho гта haxa thenyehra nay hama. 16№ого heno yanhàn 
hoye ro, tanàhnohsom me manatxhe hampànà Капу me naha, Khoryenkomo, 
kàwyanye. Wahanonkano ynye ro rma noro ha. Àro wyaro katxho me tehxatxhe, 
noro heno yanhàn hoye ro, towenyxan hoye ro. Khoryenkomo wya kowakryetxho 
kom haxa ryhe, anar me naha. Àro hoye ro, onà wyaro kany me naha, noro 
ha. Ronenyhoryetxho me harha manaha, Капу me naha, kàwyanye. Thenyehra 
kanhàn kom hoko kexetxhenye гта, konyhoryetxhe, пого ha. 17 Towenyxa 
nehxakonà, Aknaw heno. Noro heno hoye ro wayehtàketxhe, toto komo, 
omeroro, tanhàn hoko noro heno yesnàr ke. Towenyxa rma rha naha, Txesusu 
Kryestu xarha. Noro hoye ro haxa ryhe, karyhe roro rma haxa tehxatxhe, noro 
newakryetxho me rma haxa kesnàr kom ke, Khoryenkomo wya ronenyhoryetxho 
me harha manaha katxho me kesnàr kom ke. 

18Tanhàn hoko nehxakonà, Aknaw heno, towenyxano. Noro heno yanhàn 
hoye ro, tanàhnohsom me manatxhe hampànà katxho me tehxatxhe, 
Khoryenkomo wya. Twayehnàtoko, enyhoru hok haxa nehxakonà, 

Kryestu, towenyxano rma rha. Àro hoye ro, tanàhnohsom me manatxhe 
hampànà, katxho mehra harha tehxatxhe. Karyhe roro harha tehxatxhe. 
19Khoryenkom yoyukhura nexeye, пого heno, towenyxano. Eyukhura 

noro heno yehtxoho hoye ro, thenyehra rma haxa natxhe, anhà komo, 
tanhàn hokon komo rma. Txesusu Kryestu haxa ryhe, towenyxano rma rha, 

Khoryenkomo yoyuhtukaye. Noro wya eyuhtoho hoye ro, thenyehra rma 
haxa natxhe, enyhoru komo, Khoryenkomo nenyhoryetxho komo rma. 

20 Àsok tawro hana kàyweronàhyamatxownà ha, Moyses heno ha. 
Khoryenkom yano me kàyweronàhyamatxownà hama, kàwyanye kanhàn 
komo hutwatxho me, kàwyanye, thenyehra naha, ranhànà, katxho me. 
Thenyehra гта haxa atxke kehtokonye, towahke гта haxa nehxakonà, 
Khoryenkomo, khokonye. Towahke noro yehtxoho, atxke kehtxoho kom 
yoho rma haxa thenyehra naha. 21 Atxke kehtxoho komo rma, kwayehketxhe. 
Towahke Khoryenkom yehtxoho haxa ryhe, karyhe roro harha keryatxhe, 
noro nenyhoryetxho me kesnàr kom ke. Àro wyaro rma keryatxhe, Txesusu 
Kryestu wayehrà ke mak ha, Kohkomo wayehrà ke mak ha. 


AÀwayehsah me osonytxok xaxa mak hampànà katxhàrà on ha. 


1Àro wyaro towahke rma haxa nehxakonà, Khoryenkomo, khokonye. Àro 
ke, àsoke tketxowà. Kanhàn kom hoko roro tehtxe, towahke rma haxa 

Khoryenkom yehtxoho me, khokonye, tketxow katà. 2Àna matà, àro wyaro 
kahra tehxatxow hama. Awayehsaho wyaro tehxatxhe. Tanhàn kom hokohra 
harha natxow hamà, àwayehxemo komo. Àro ke, àhokohra harha tehtxe. 

3Àsok hana tataymomtxownà ha, kawyam ha. Tataymomtxownà hama, 
Kryestu Txesusu mryenon uro tawro me. Kataymomnàtokonye, àwayehsaho 
wyaro harha tehtxownà, Kryestu wayhàthàrà wyaro mak ha. Àro wyaro 
uhutwahra kat manatxowà. 4Àro ke, noro yonamàthàrà wyaro rma rha, 
enamsaho wyaro harha tehtxownà, kataymomnàtokonye. Àwayehxemo 
kom waye Kryestu yanàmye harha, àyàmà. Àro wyaro ehonomnà me xaxa 
nosonyhoye. Noro yasanàmàthàrà wyaro rma rha asanamsaho wyaro harha 
tehtxownà, anar me harha kehtxoho menye, ohxe roro harha kehtxoho menye. 

5Kryestu yoh me tehxatxhe, noro wayhàthàrà wyaro kwayehrà kom ke. Àro 
ke, kasanamra kom ke xarha, noro yoh me rma rha tehxatxow hama. Noro 
yasanamathara wyaro tasanamyatzow hama. Karyhe harha tehxatxow hama. 

6Onà ryhe thutwetxow hama. Anhà yoh me tehxatxkonà, amnyehra. 
Yahkotohen ho Kryestu wayhàthàrà wyaro, àwayehsaho wyaro harha 
tehtxownà, anhà yoh mehra harha kehtxoho menye, kanhàn komo 
yanoto mehra harha kehtxoho menye. 7 Tanhàn kom hokohra harha 
natxow hama, àwayehxemo komo. 

8Kryestu wyaro kwayehye, Капу me kehtokonye, Kryestu wyaro гта 
rha karyhe harha wehxaha, kany me xarha tehxatxow hamà. 

9On xarha thutwetxow hama. Àwayehxemo kom waye nasanàmye, Kryestu. 
Ато Ке, àwayehpàra harha naha. ÀAwayehpànà го Ках mak naha ha. 1 Towenyxa 
ro wayehye, anhà yoh me kesnàr kom ke mak ha. Karyhe roro harha naha, 
tàwya Khoryenkomo yeryehotanàhtoho me. 11 Àro wyaro rma rha osonytxok 
xaxa mak hampànà, omnyam xarha. Àwayehsah me osonytxok xaxa mak 
hampànà. Anhà yoh mehra harha osonytxok хаха mak hampànà. Kryestu 

Txesus yoh me harha osonytxok xaxa mak hampana. Karyhe roro harha 
osonytxok xaxa mak hampànà, owyanye Khoryenkomo yeryehotanàhtoho me. 


Ayanhàn kom yanoto mehra hak nahko ohun komo katxhàrà on ha. 


12 Ayanhàn kom yanoto mehra hak nahko, ohun komo, twayehsomà 
rma. Ayanhàn komo wya ayanotomantokonye, eyukhura ro mak ehtxoko. 
Àhoko гта ehohkahra ro mak ehtxoko. 13 Ranhàn yanoto me hak nahko, 
rohunu, ranhàn hoko ryehtxoho me, kahra ro mak ehtxoko. Khoryenkom 
yanoto me hak wehxe, katxok haxa. Khoryenkom yanoto me hak nahko, 
rohunu, enyhoru hok harha ryehtxoho me, katxok xarha. Àro wyaro 
rma kany me ehtxoko, Khoryenkomo nenyhoryetxho me oyesnàr kom ke. 
Àwayehxemo kom waye tanàmsom komo wyaro oyonyhoryetxownà, пого. 

14Moyses heno wya oyweronàhyamatxho kom yawo ro ehtxoko katxho 
me oyehtokonye, ayanotometxow hamà, ayanhàn komo. Àro wyaro katxho 
mehra mak manatxhe. Towahke xaxa naha, Khoryenkomo, ohokonye, 
katxho me haxa manatxhe. Аго ke, ayanotomahranye naha, ayanhàn komo. 

15 Àsok katà tketxowà. Ranhàn hok hak wehxe, rohoko towahke xaxa 
Khoryenkom yesnàr ke, oyweronàhyamatxho kom yawo ro ehtxoko 
katxho mehra harha гуеѕпаг ke, tketxow kata. Àna matà, àro wyaro 
kahra ro mak tehxatxow hamà. 

160n hutwahra kat manatxowà. Onokà wya hana, ayanoto me wehxaha, 
uro koyukyaha, kany me manatxow ha, ayanhàn komo wya hana, 
Khoryenkomo wya haxa hana. Onokà wya haxa hana, àro wyaro kany me 
oyehtokonye, noro yanoto me rma manatxow hamà. Owyanye eyuknutoko 
rma, noro yanoto me manatxow hama. Ayanhàn kom yanoto me oyehtokonye, 
awayehyatxhe hampànà. Khoryenkom yoyuknye me oyehtokony haxa ryhe, 
пого nenyhoryenàr me manatxow hama. 1718 Атпуеһга, ayanhàn kom 
yanoto me rma haxa mehxatxkon hamà. Amnye rma haxa, yaworon xaxa 
yonytxanyenhàr me harha manatxow hama. Yaworo xaxa àhananàhsah me 
harha manatxow hama. Yaworon xaxa yoyuknye me harha manatxow hama, 
ohnawonye ohxe harha oyehutwanàr kom ke. Ayanhàn kom yanoto mehra 
harha manatxow hama. Khoryenkom yanoto me harha manatxow hama, noro 
nenyhoryetxho me oyesnàr kom ke. Àro ke, onà wyaro àkehe, Khoryenkomo 
wya, ohokonye. Apa y, ohxe xaxa manaha, nyamoro hoko, àkehe, àwya. 

19 Anotonano me kehtxoho komo rma wekarymano, onhutwanàr kom 
me esnàr ke, oyonkukmahranye esnàr ke. 

Amnyehra, onà wyaro kany me mehxatxkon hamà. Ranhàn yanoto me 
hak nahko, rohunu, kany me mehxatxkonà. Ranhàn hok hak wehxe, kany me 
mehxatxkonà, ayanhàn kom hoko rma haxa oyesnàr kom horà. Amnye rma haxa, 
onà wyaro kany me harha ehtxok hampànà. Khoryenkom yanoto me hak nahko, 
rohunu, kany me harha ehtxok hampànà. Khoryenkom yanoto me harha, ohxe 
hak wehxe, kany me harha ehtxok hampànà, enyhoru ro me oyesnàr kom horà. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


491 Homa 6, 7 


20 Ayanhan kom yanoto me oyehtokonye, Khoryenkom yanoto mehra rma 
hak mehxatxkon hama. Ohxe ehtxok hampana, ronenyhoryetxho me oyesnàr 
kom Ке, katxho mehra гта hak mehxatxkon hama. 21 Àsoke oyeryatxkonà, 
ayanhànàthàyamo. Ohxe kat oyeryatxkonà. Àna matà, kwayehketxhe ro mak 
ha, kanhànàthàyamo. Amnye rma, ayanhànàthàyam hona ohyahamyatxow 
hama. 22 Ayanhàn kom yanoto mehra harha manatxhe. Khoryenkom yanoto 
me harha manatxhe. Noro yanoto me oyehtxoho komo, enyhoru ro me 
oyeryatxhe hampànà. Àro hoye ro, karyhe гого гта haxa manatxhe hampànà. 

23 Àsok hana nay ha, kanhàn komo yehetho ha. Kwayehtoho kom me rma 
nay hamà, kanhàn komo yehetho. Khoryenkomo wya kowakryetxho kom 
haxa ryhe, karyhe roro harha kehtxoho kom me rma naha, Kryestu Txesus 
yoh me kesnàr kom ke mak ha, Kohkom yoh me kesnàr kom ke mak ha. 
Ато wyaro àwya kowakryetxho komo, ehemahnà ro me mak naha ha. 


Moyses heno nàyweronàhyamahtor me harha manatxhe katxhàrà on ha. 


1Rowtà komo y, kàyweronàhyamatxho komo muhutwetxow hamà. 
On hutwahra kat manatxowà. Tano rma hak tehxem kom marma, 

tàyweronàhyamaxem me natxow hamà. Àwayehxemo kom haxa ryhe, 
àyweronàhyamahnà me harha natxow hamà. 

2Àro wyaro гта rha natxow hama, tàhyem komo, tànyonyem komo xarha. 
Onyo hyaye otowhàra ro mak exko katxho me natxow hamà, woràskomo 
komo. Aro wyaro tàyweronàhyamaxem me natxhe, tano гта hak tànyo kom 
yehtok mak ha. Nyamoro heno wayhàtxhe haxa ryhe, àro wyaro katxho mehra 
harha natxow hama. Onyo hyaye otowhàra ro mak exko katxho mehra harha 
natxhe, tànyo heno komo wayehrà ke mak ha. 3Tano rma hak tànyo kom 
yehtoko, anaro kàrkomo hyawohra natxow hama. Àhyawonye tehtokony haxa, 
atxke natxhe. Atxke manaha, anaro hoko oyesnàr ke, onyohnà hoko oyesnàr 
ke, katxho me natxhe. Àro wyaro rma natxow hamà, tano rma hak tànyo 
kom yehtoko. Nyamoro heno wayhàtxhe haxa ryhe, anar me natxow hamà. 
Onyo hyaye otowhàra ro mak exko katxho mehra harha natxhe. Tàáwyanye 
anaro kàrkomo yahosàtxhe rma, ohxe rma natxhe. Atxke manaha, anaro hoko 
oyesnàr ke, katxho mehra harha natxhe, tànyo heno komo wayehrà ke mak ha. 

^Rowtà komo у, àro wyaro гта rha manatxhe, omnyam xarha. Kryestu 
wayhàthàrà wyaro àwayehsaho wyaro manatxhe, пого yoh me oyesnàr 
kom ke. Àro ke, Moyses heno nàyweronàhyamahtor me harha manatxhe, 
àwayehsaho wyaro oyesnàr kom ke. Kryestu mryenon me harha manatxhe. 
Àwayehxemo kom waye nasanàmye harha, noro ha, tàwyaro rma rha ohxe 
harha kehtxoho menye, Khoryenkom yoyuknye ro me kehtxoho menye. 

5Amnyehra khun kom yano me atxke tehxatxkonà. Kanhàn komo 
thutwetxkonà, Moyses heno nàyweronàhyamatxho me kesnàr kom ke. Àro 
hoko rma tehohketxkonà, khun kom yano me. Àro hoye ro twayehyatxkonà. 
6Kanhàn kom yanoto me гта haxa tehxatxkon hama, Moyses heno 

nàyweronàhyamatxho me kesnàr kom ke. Amnye rma haxa, noro heno 
nàyweronàhyamahtor me harha tehxatxhe, àwayehsaho wyaro kesnàr kom 
ke. Àro ke, Moyses heno nmenhotho hoye rohra Khoryenkomo teyukyatxhe, 
amnyehranotho hoye rohra mak ha. Khoryenkom yokato yano me haxa ryhe, 
Khoryenkomo teyukyatxhe, noro yano me anar me harha kesnàr kom ke. 


Tàyweronàhyamaxem me harha ryehtoko ranhànà 
uhutwekon harha katxhàrà on ha. 


7 Àsoke tketxowà. Anhà wyaro atxke nay hamà, kàyweronàhyamatxho 
komo, Moyses heno nmenhotho rma, tketxow katà. Àna matà, àro 
wyaro kahra tehxatxow hamà. Onà wyaro haxa àkehe, uro ha. 
Kàyweronàhyamahranye Moyses heno yehtoko, ranhàn hutwahra 
ryesnàràtho haryhe. Tàwya kàyweronàhyamantokonye, ona wyaro 
nkekon hatà. Ehohkahra ro mak ehtxoko, anar komo katxho hoko, 
kekon hatà, noro heno. Àro ke, onà wyaro àken hamà. Anar komo 
katxho hoko ryehohkantoko, atxke wehxan hamà, àkehe. Àro 
wyaro ranhànà uhutwehe, Moyses heno wya kàyweronàhyamanàr 
kom ke mak ha. 8Rowya uhutwatxhe rma, kehohkekonà rma, anar 
komo katxho hoko. Àsok maken kom hoko гта haxa kehohkekonà. 
Kàyweronàhyamatxho kom hoye го, tehohkaxemà ro me ryeryakonà, 
ranhànà. Kàyweronàhyamahranye Moyses heno yehtoko, ranhàn 
hutwahra ryesnàràtho haryhe. 

9 Àyweronàhyamahnà те гта hak ryehtoko, ohxe гта wehxakonà. 
Awayehyaha hampànà katxho mehra rma hak wehxakonà. 
Tàyweronàhyamaxem me harha ryehtoko, ranhànà uhutwekon harha. 
Ohxehra harha wehxakonà. Awayehyaha hampànà katxho me harha 
wehxakonà. 

100Опа wyaro nkekon hata, Moyses heno. Oyweronàhyamatxho kom 
yawo ro oyehtokonye, àwayehpàra manatxhe, kekon heno hatà. Àro yawo 
rohra mak wehxakonà. Àro ke kwayehyakonà, àro yawo rohra ryesnàr ke. 
11 Àro hoye ro ronkuhtekonà, ranhànà. Awayehyaha hampànà katxho me 
xarha ryeryakonà. 

12Enyhoru ro me naha, kàyweronàhyamatxho komo, Moyses 
heno nmenhotho. Ehohkahra ro mak ehtxoko, katxho rma, enyhoru 
ro me naha. Yaworo xaxa naha. Ohxe xaxa naha. 13Епуһоги гта 
katà rowayehkekonà. Àna matà, àrohnà ryhe rowayehkekonà. 

Ranhàn haxa ryhe rowayehkekonà. Enyhoru yawo rohra ryehtxoho 

hoye ro kwayehyakonà, ranhàn yano me. Enyhoru ryhe, ranhànà 
hutwamohsekonà, rowya, ranhàn аго hama tawro horà. Enyhoru гта 
royweronàhyamekonà, опа wyaro rowya tawro horà, àro hok ryehtoko, 
atxke rma haxa wehxan hama, meya roro rma haxa mak ha, tawro horà, 
rowya. 

Ohxe ryesnàr xe rma wehxaha haryhe ohxehra mak wehxaha katxhàrà on ha. 


14 Ona ryhe thutwetxow hama. Khoryenkom yokato yano me ryhe 
kàyweronàhyamatxownà, Moyses heno. Rohun yano me haxa ryhe, atxke 
wehxaha, uro Һа. Ranhàn yanoto me гта haxa wehxaha. 15Àsok hana wehxan 
ha, atxke hana, ohxe hana. Tàáywenyeke гта wehxan hama. Ohxe ryesnàr 
xe rma wehxaha haryhe. Ohxehra mak wehxaha. Atxke ryesnàr xehra rma 
wehxaha haryhe. Atxke mak wehxaha. 16 Atxke ryesnàr xehra ryehtoko rma, 
atxke wehxaha. Àro wyaro ryehtoko, yaworo kàyweronàhyamatxownà hama, 
Moyses heno, kany me rma wehxan hamà. 17 Àro ke, atxke ryehtoko, rano 
me rohra atxke wehxan hama. Ranhàn yano me haxa atxke wehxan hama. 
Rohnawo гта naha, ranhànà. 18Rohnawo ohxehra го mak wehxaha. Rohun 
yano me rma, ohxehra ro mak wehxaha. Àro wyaro rma kehutwehe. Ohxe hak 
wehxe, капу me гта wehxaha haryhe. Ohxehra гта wehxaha. 19 Оһхе ryesnàr 
xe rma wehxaha haryhe. Ohxehra mak wehxaha. Atxke ryesnàr xehra rma 
wehxaha haryhe. Atxke mak wehxaha. 20 Atxke ryesnàr xehra ryehtoko rma, 
atxke wehxaha. Àro ke, rano me rohra atxke wehxan hamà. Ranhàn yano me 
haxa atxke wehxan hamà. Rohnawo rma naha, ranhànà. 

21 Àro ke, ona wyaro wehxan hama. Ohxe ryesnàr xe ryehtoko, 
rowahkotehe roro, ranhànà. 22Khoryenkomo wya kàyweronàhyamatxho 
kom yawo ro ryesnàr xe rma haxa wehxaha haryhe, rohnawo, yuhnaha 
ro. 23 Аго wyaro ohxe tehutwaxemà roro me гта wehxaha haryhe. 
Rohun yano me haxa ryhe, anar me roro rma wehxaha. Ranhàn yanoto 
roro me wehxaha, rohun yano me mak ha. Rohnawo rma naha, ranhànà. 

24 Àsok hana wehxan ha, urotho ymo zak ha. Twayehso wehxan hama, 
rohnawo, ranhàn yano me atxke roro ryesnàr ke. Onokà ryhe rokurunheno, 
ranhàn hona. 25Тхеѕиѕи Kryestu ryhe, Kohkomo гта, rokurunhehe. Àro ke, onà 
wyaro àkehe, Khoryenkomo wya. Apa у, ohxe xaxa manaha, rohoko, àkehe, àwya. 

Àsok hana wehxan ha. Ona wyaro wehxan hama. Anatoko 
Khoryenkomo weyukyan hamà. Noro wya kàyweronàhyamatxho komo 
rma weyukyan hama. Anatoko ranhànà weyukyan haxa hama. Ohxe 
ryehutwantoko, Khoryenkomo weyukyaha. Rohun hoye ro ohxehra 
ryehutwantok haxa ryhe, ranhànà weyukyaha. 


Khoryenkom yokato yano me haxa manatxhe katxhàrà on ha. 


1Kryestu Txesus yoh me kehtokonye, tanàhnohsom me manatxhe 
hampànà katxho mehra ro mak tehxatxhe ha. 2Noro yoh me 
kehtokonye, kàhnawony harha naha, Khoryenkom yokato. Karyhe kenye 
ro kom me naha, noro ha, kanhàn kom yanoto mehra harha kehtxoho 
menye, kwayehkany komo rma yanoto mehra harha kehtxoho menye. 
3Kàyweronàhyamatxho komo ryhe, konyhoryehranye ro mak nehxakonà. 
Àsok tawro hana, àro yoyuknye menyxehra kesnàr kom ke, khun kom yano 

me ahozemra kesnar kom ke. Khoryenkom haza ryhe konyhoryetzowna, 
tawya buru nyaknyar ke mak ha. Yukryeka hona tomoknatoko, tuhnye 
harha natakahtoye, Khoryenkom muru. Tanhan hokon komo wyaro rma 
rha tuhnye natakahtoye. Tuhnye atakahtosaho rma wayehye, tawya anha 
yowtoho me. Noro rma anha yarymaye, ohxe roro rma haxa tesnar ke. 
Tuhnye гта tehtoko, ohxe roro гта haxa nehxakonà, пого ha. 

4Tàwya kàyweronàhyamantokonye, ona wyaro nkekon hata, Khoryenkomo, 
kàwyanye. Ona wyaro ehtxok hampànà, ohxe oyehtxoho menye, kekon 
hatà. Eyukhura mak tehxatxkonà. Kryestu wya anhà yarymatxho hoye ro 
haxa ryhe, eyuknye me harha tehxatxhe. Kàyweronàhyamatxho kom yawo 
ro harha tehxatxhe, Khoryenkom yokato yano me kehtokonye mak ha, khun 
kom yano mehra harha kehtokonye mak ha. 

5Khun kom yano me kehtokonye, kanhàn kom hoko roro tehutwetxow hama. 
Khoryenkom yokato yano me kehtokony haxa ryhe, enyhoru hoko roro harha 
tehutwetxhe. 6Кһип kom yano me atxke kehutwantokonye, twayehso tehxatxhe, 
kàhnawonye. Khoryenkom yokato yano me ohxe kehutwantokony haxa ryhe, 
karyhe roro harha tehxatxhe, kàhnawonye. Teryehorye roro harha tehxatxhe, 
kàhnawonye. 7Khun kom yano me atxke kehutwantokonye, Khoryenkom xehra 
ro mak tehxatxow hamà. Noro yoyukhura ro mak tehxatxow hamà. Noro wya 
kàyweronàhyamatxho komo yoyukhura ro mak tehxatxow hamà, khun kom 
yano me ahoxemra kesnàr kom ke. 8Khun kom yano me atxke kehtokonye, 
Khoryenkomo yeryehotanàhpàra ro mak tehxatxow hama. 

9Отпуат haxa ryhe, ohun kom yano mehra harha manatxow hama. 
Khoryenkom yokato yano me haxa manatxhe. Kryestu yokato yano me 
manatxhe. Ohnawonye noro yehtoko, noro yano me manatxow hamà. 
Ohnawohranye noro yehtok haxa ryhe, Kryestu mryenon mehra manatxhe. 
10Ohnawonye пого yehtoko, karyhe roro harha manatxhe, ohnawonye. Twayehso 
rma nay hama, ohun komo, ayanhànàthàyam hoye ro mak ha. Ekato me haxa 
ryhe karyhe roro harha manatxhe, Khoryenkomo nenyhoryetxho me oyesnàr 
kom ke mak ha. 1 Amnye, ohun kom хата karyhe harha mpana naha ha. 
Twayehsom me rma nay hamà, ohun komo. Àro rma, karyhe harha mpànà naha 
ha. Ohnawonye tokato yehtoko, karyhe harha mpànà ohun komo yeryaha ha, 
Khoryenkomo. Noro ryhe, Kryestu Txesusu yanàmye, àwayehxemo kom waye. 
Txesusu yanàmnyenhàrà гта, ohun komo yanàmyaha hampànà, àwayehxemo 
kom waye, karyhe roro harha oyehtxoho menye. Àro wyaro mpànà oyeryatxhe 
ha, tokato yahoxet hoye ro, ohnawonyeno rma yahoxet hoye ro. 

12 Àro ke, khun kom yano mehra harha tehtxe. Rowtà komo y, kanhàn 
kom hokohra harha tehtxe. 13Ohun kom yano me atxke oyehtokonye, 
awayehyatxhe hampànà. Ohun kom yano mehra harha ehtxoko. 
Khoryenkom yokato nakoronomanàr me, ayanhàn kom hokohra harha 
ehtxoko. Àro wyaro harha oyehtokonye, karyhe roro mpànà manatxhe ha. 

14Khoryenkom yokato yano me tehxemà roro komo ryhe, Khoryenkom 
hokru me natxhe. 15Àsok tawro hana. Ahokru me kehutwatxho menye 
ryhe tokato yàmye, Khoryenkomo, kàwyanye. Anatoko tanàhnohso ro 
tanotomaxem me natxow hana, toto komo. Аго ke, noseryehyatxow 
hama, tanotomany kom hona. Àro wyaro гта rha toseryehyatxkonà, 
Khoryenkom hona. Koseryehtoho mehrany harha tokato yàmye, 
kàwyanye, tanàhnohsom komo wyarohra harha kehtxoho menye. Àhokru 
me kehutwatxho meny haxa ryhe, tokato yàmye, kàwyanye. Àro ke, apa 
у, капу me harha tehxatxhe. 16Khoryenkom hokru me kehtxoho komo 
hutwamohsehe, Khoryenkom yokato, kàhnawonye. !7Khoryenkom hokru 
me tehxatxow hamà. Àro ke, Kryestu wyaro kyàmkom katxho yoh me 
mpana tehxatxhe ha, àhokru me kesnàr kom ke. Amnye rma, tano rma 
hak kehtokonye, Kryestu wyaro teryewhamnohsom me tehxatxow hama. 
Noro wyaro teryewhamnohsom me kehtokonye, noro wyaro rma rha 
ohxe xaxa tonyxemà ro me tehxatxhe, amnye ha. 


Ohxe kehtxoho kom hona ro tehxatxow hama katxhàrà on ha. 


18Amnye гта, tano гта hak kehtokonye, teryewhamnohsom 
me tehxatxow hamà. Amnye haxa, tàwyaro ohxe xaxa tonyxemà 
ro me keryatxhe, Khoryenkomo. Ohxe xaxa kehtxoho komo ryhe, 
keryewhamnohtoho kom yoho rma haxa thenyehra naha. 1? Amnye, 
thokru me konyhetxhe ha, Khoryenkomo, omeroron komo wya, 
tànakàhtothàyamo wya. Thokru me konyhotho kom hona ro rma haxa 
natxhe, ànakàhtothàyamo, yukryeka komo rma, kahe komo xarha, 
onokna komo xarha, omeroro. 

20 Anhàntahnà ro me nehxakonà htxer hakahpa, Khoryenkomo 
nakàhtotho, omeroro. Tanhàntaxem me harha nexeye. Tano me 
rohra mak tanhàntaxem me nexeye. Khoryenkom yano me haxa ryhe 
tanhàntaxem me harha nexeye, Aknaw heno yanhàn hoye ro mak ha. 
Anhàntaxahotho hoko rma, onà wyaro nkekon xarha, Khoryenkomo. 
Amnye, anhàntahnà ro me harha mpànà naha ha, ronakàhtotho komo, 
omeroro, kekonà. 21 Amnye rma tanhàntaxemà ro me naha, Khoryenkomo 
nakàhtotho, omeroro. Amnye, anhàntahnà ro me harha mpana naha ha. 
Khoryenkom hokru komo wyaro, ohxe roro harha naha. Anhà yanoto 
mehra harha, ohxe roro mpànà natxhe ha, Khoryenkom hokru komo. Àro 
wyaro гта rha, ohxe гого трапа naha ha, Khoryenkomo nakàhtotho, 
omeroro. 22Amnye rma haxa, tanhàntaxem me rma nay hama. 
Woràskomo komo wyaro, teryewhamsom komo wyaro rma, teryewhamso 
гуе гта hak nay hama, Khoryenkomo nakàhtotho, omeroro. 

23 Ато marmahnà, kàwyam xarha, teryewhamsom me гта rha 
tehxatxhe. Txee tketxhe, kàhnawonye, konyhoryetxehkahranye rma hak 
Khoryenkom yesnàr ke. Amnye konyhoryetxehketxhe ha. Àro ke tokato 

yamye, kawyanye, konyhoryetzehkany kom me tehutwamohsotho me. 
Amnye thokru me konyhetxhe ha. Kanàmyatxhe xarha, tàwya khun komo 
yonyhoryenàr ke. Àro wyaro ohxe kehtxoho kom hona ro tehxatxow hama. 
24Konyhoryetxownà, Khoryenkomo, (дууа kanàmtoho kom hona ro kehtxoho 
menye. Kanàmpàranye гта hak пау hama. Khoryenkomo nanàmàtho me гта 
kehtokony haxa, thona rohra harha kesnàràtho kom haryhe mà. Àsok tawro hana. 
Anar komo newakryetxho me rma kehtokonye, thona rohra harha tehxatxow 
hama. 25 Кһогуепкото wya kowakryetxho kom hona ro mak tehxatxhe ha, 
kanàmpàranye гта hak esnàr ke. Àro ke, thona ro rma haxa tehxatxow hamà. 
Thona ro rma hak kehtokonye, keryewhamnohtoho komo tenàmyatxow hama. 
26Kakoronometxhe xarha, Khoryenkom yokato. Koseryehokantokonye, 
kakoronometxhe, ahoxemra kesnàr kom ke. Khoryenkom yakoro 
kàrwonàmrà komo xe kehtokonye, uhutwahra tehxatxow hama. Àsok 
hana kàrwonan ha kany me tehxatxow hamà. Àrwomra rma tehxatxhe. 
Txee tketxhe marma mak ha, kàhnawonye. Àro wyaro, kàwyanye txee 
tatoko rma, kakoronometxhe, Khoryenkom yokato. Noro ryhe, nàrwonaha, 
Khoryenkom yakoro, khokonye. 27 KAàhnawonye kehutwatxho komo hutwehe, 
Khoryenkomo. Khokonye rma nàrwonaha, Khoryenkom yokato. Àsok hana 
nàrwonan ha, khokonye. Khoryenkomo ryhe, hutwehe. Khoryenkom yano 
me nàrwonaha, Khoryenkom yokato, khokonye, tànryenon kom hoko rma. 
28O0nà ryhe thutwetxow hama. Khoryenkom xe kehtokonye, ohxe keryatxhe, 
пого ha. Eten komo wya hana kohonàtokonye, оһхе roro keryatxhe. Tano me 
ro гта kwahanonkatxownà, tàwya konyhoryenàr kom horà. Àro ke, ohxe 
roro keryatxow hama. 29 Amnyehra, tàmryenon me kwahanonkatxownà. 
Tànwahanonkatxhàyam hoko rma, onà wyaro nkekon xarha. Romuru wyaro 
ryhe, ohxe rma haxa natxhe hampànà, kekonà, àhokonye. Towtànke rma haxa 
buru yesnàr xe nehxakonà. Wahoto wyaro rma esnàr xe nehxakonà. 30 Ато 
ke, romuru wyaro ryhe, ohxe гта haxa natxhe hampànà, kekonà, àhokonye. 
Nyamoro гта yohtxownà, tàhyaka. Tànekàthàyam hoko гта, ona wyaro 
nkekon xarha. Ronenyhoryetxho me harha natxhe, moxamo, kekonà, àhokonye. 
Ronenyhoryetxho me harha natxhe katxho kom hoko rma, onà wyaro nkekon 
хата. Rowyaro ohxe xaxa tonyxemà ro me natxhe hampànà, kekonà, àhokonye. 


Кхепуе гта haxa Khoryenkom yehtxoho yokarymatxhàrà on ha. 


31 Ато wyaro ohxe keny kom me пау hama, Khoryenkomo. Àsok hana 
tketxow ha. Kakoronomanye ro kom me nay hamà, Khoryenkomo, tketxow 
hama. Àro ke, karymany komo ehxera ro mak natxhe ha, tketxhe xarha. 
32Romuru txko nyakhera wehxaha, kahra nehxakonà, Khoryenkomo. 
Àwayehso ànyakhera wehxaha kahra nehxakonà. Nànyakye mak ha. 
Àwayehso nànyakye ha, tàwya konyhoryetxho menye. Buru nyaknyenhàrà 
гта, kowakryetxhe xaxa mak hampànà, thenyehra гта haxa mak ha. 

33Onok kom kata, atxke гта natxhe, omryenon komo, 
onwahanonkatxhàyamo, ketxowà, Khoryenkomo wya, khokonye. Àro wyaro 
kany komo, ehxera ro mak natxhe ha, Khoryenkomo nenyhoryetxho me 
kesnàr kom Ке. 34Onok kom kata, tanàhnohsom me manatxhe hampànà, 
ayanhànàthàyam hoye ro, ketxowà, kàwyanye. Àro wyaro kany komo, ehxera 
ro mak natxhe ha. Kryestu Txesusu ryhe wayehye, tàwya kanhànàthàyamo 
yowtoho me. Àwayehxemo kom waye nasanàmye harha. Khoryenkom hanaw 
harha naha, howehehra. Tàyàm yakoro nàrwonaha, пого ha, khokonye. Noro 
гта, tanàáàhnohsom me manatxhe hampànà, kahra ro mak naha ha, kàwyanye. 

35Kxan kom me rma haxa naha, Kryestu. Àsok kat naye. Anar komo wya 
keryewhamnohnàtokonye, kxehrany kat naye, Kryestu. Anar komo wya 
keryehokantokonye, kxehrany kat naye. Anar komo wya kanàhnohnàtokonye, 
kxehrany kat naye. Anyahpàra гта kehtokonye, kxehrany kat naye. 
Àkatxhomra гта kehtokonye, kxehrany kat naye. ÀAwayehpaya kehtokonye, 
kxehrany kat naye. Anar komo wya tkatxefarake kotahantokonye, kxehrany 
kat naye. 36 Аго wyaro keryewhamnohtoho komo yokarymehe, Khoryenkom 
karyehtanà. Ona wyaro nkehe, àmenhosahonhàrà. 

Apa y, emahona ro amna yotahetxhe, anar komo, omryenon me 
amna yesnàr ke mak ha. Kahneru komo wyaro, amna yonyatxhe, 
nyamoro ha. Totahaxem komo wyaro rma, amna yonyatxhe. 

Àro wyaro rma nkehe, àmenhosahonhàrà. 37 Àro wyaro ohxehra kehtokonye, 
kxehrany harha kat naye, Kryestu. Ana mata, kxenye гта nay hama, пого ha. Àro 
ke, towankaryhe rma haxa tehxatxhe ha. Ohxehra kehtxoho komo tenàmyatxhe 
ha, noro yahoxet yano me mak ha, kxan komo yahoxet yano me mak ha. 

38,39 Kxan komo hyaye kownye komo ehxera ro mak natxhe ha. Onok kom 
kata kowyatxowà, пого hyaye, kahe yawon kom kata, worokyamo kom haxa 
katà, ehonomnà kom haxa katà. Àna matà, kxan komo hyaye kownye komo 
ehxera ro mak natxhe ha. Àsok kehtxoho kom hoye ro kata, kxehrany harha 
naye, Khoryenkomo, kwayehtoho kom hoye ro katà, àwayehpàra rma kehtxoho 
kom hoye ro haxa katà. Àna matà, àsok kom kehtokony hana, kxenye rma xaxa 
mpana naha ha, noro ha. Eten komo wya kohoràtxheny kata, kxehrany harha 
naye, amnyeno rma komo wya kohoràtxheny katà, amnyen komo wya haxa 
kohoràtxheny kata, kawon komo wya kohoràtxheny kata, yahnayen komo wya 
haxa kohoràtxheny katà, kxehrany harha naye, Khoryenkomo. Àna matà. Eten 
komo wya hana kohonàtokonye, kxenye гта хаха mpana naha ha, Khoryenkomo, 
Kryestu Txesus yoh me kesnàr kom ke, Kohkom yoh me kesnàr kom ke. 


Koseryehokehe rma haxa rokukuru kom hoko katxhàrà on ha. 


1Yaworo xaxa koskarymehe, Kryestu yoh me ryesnàr ke. Àtemarontahra ro 

mak wehxaha. Yaworo xaxa kany me kehutwehe, rohnawo, Khoryenkom 
yokato yano me ryehutwanàr ke. 20nà wyaro гта koskarymehe. Thenyehra гта 
haxa kekhokehe. Teryewrye roro rma haxa wehxaha, rohnawo. 3Koseryehokehe 

rma haza, rokukuru kom hoko, Kuknewyana kom hoko rma. Nyamoro 
yonyhoryenar xe rma haxa wehxaha, Khoryenkomo wya. Kryestu mryenon 
mehra ryesnàr xe wehxakon haryhe, nyamoro yonyhoryenàr horà. Tanàhnohsom 
me rma ryesnàr xe wehxakon haryhe, nyamoro yonyhoryenàr horà. 

4Àsok hana natxow ha, nyamoro ha. Ehsayew heno yohamàtho me natxow 
hama. Khoryenkomo nwahanonkatxho me rma natxow hama. Rohokru me 
manatxhe katxhàrànhàr me natxow hatà, Khoryenkomo wya. Ehonomnà 
me xaxa nosonyhoy hatà, Khoryenkomo, àwyanye, àhoryen heno komo wya. 
Romryenon komo yweronàhyamany me wehxaha katxhàrànhàr me xarha 
natxow hatà, noro wya. Moyses heno nàyweronàhyamatxho me rma natxow 
hatà. Onà wyaro ryhe uro ewakryetxoko, katxhàrànhàr me xarha natxow hatà, 
Khoryenkomo wya. Kowakryetxhe xaxa mak hampànà, katxhàrànhàr me хата 
natxow hata, àwya. »Akmaraw heno komo yohamàtho me гта natxow hama, 
nyamoro ha. Kryestu ryhe, toto me tonunutoko, nyamoro yana me nenuruye. 

Noro rma, Khoryenkom me naha. Omeroron kom yoh me rma naha. Ohxe 
xaxa manaha katxho roro me hak nahko, noro ha. Àro wyaro hama, tkatxe. 


Rano me ro rma romryenon me manatxhe katxhàrà on ha. 


6 Àro wyaro Khoryenkomo newakryenàr me гта haxa nehxatxkon hata, 
Xuknewyana komo. Amnye rma haxa, noro yoyukhura harha natxhe. 
Tàrwonàmàthàr yawo rohra kat naye, Khoryenkomo, àhokonye. Апа 
matà, àro yawo ro rma nay hamà. 

Àsok hana natxow ha, nyamoro ha, Ehsayew heno yohamàthàyamo. Ukukuru 
komo rma, Khoryenkomo mryenon mehra natxow hamà. 7 Akmaraw heno 
уоһатаћо kukuru komo гта, Khoryenkom hokru mehra natxow hama. Опа 
wyaro haxa nkay hatà, Khoryenkomo, Akmaraw heno wya. Esake ryhe, omuru 
ro me haxa naha, kay hatà. Noro yohamàthàyamo ryhe, oyohamàthàyam me 
xaxa mpana natxhe ha, kay hata, Khoryenkomo, Akmaraw heno wya. 

8Àro wyaro àwya katxhàrà rma, onà wyaro thutwaxem me nay hamà. 
Onokà ryhe, Khoryenkom hokru me nehxakonà, toto hun yano me enusah 
katà, Khoryenkomo rwon yano me enusah haxa katà. Toto hun yano me 
enusaho, Esmayewu rma, Khoryenkom hokru mehra ro mak nehxakon 
hatà. Noro heno yohamàthàyam xarha, Khoryenkom hokru mehra rma rha 
nehxatxkon hatà. Khoryenkomo rwon yano me enusah haxa ryhe, Esake rma, 
Khoryenkom hokru me nehxakon hata. Noro heno yohamàthàyam xarha, 
Khoryenkom hokru me rma rha nehxatxkon hata. °Опа wyaro rma nkekon 
hatà, Khoryenkomo. Onà wyarontoko rma rha komokyaha xarha, ohyakanye, 
kekon hata, Akmaraw heno komo wya. Romokàtxhe гта, hohtehe hampànà, 
Sara. Àmryerà nenuryaha, kekon hatà. Àro wyaro Khoryenkomo rwon yano 
me nenuruy hatà, Esake. Noro yohamàthàyamo ryhe, Khoryenkom hokru me 
natxow hata. Akmaraw heno yohamàtho me гта natxow hata, nyamoro ha. 

10Esake heno marmahna, Xako heno xarha. Khoryenkomo nwahanonkatxho 
me nehxakon hatà. Àsok hana nehxatxkon ha, Esake heno hokru kom ha. 
Hekmeka yowan yaka asako natahohtxownà hata. Àyàm kom me nehxakon hata, 
Esake heno, khoryen heno komo rma. 11 Enurhura гта hak ehtokonye, tàmryenon 
me Xako wahanonkay hatà, Khoryenkomo. Atxke naha, mosonà, ohxe haxa naha, 
mosonà, katxho mehra гта hak ehtokonye, tàmryenon me пого wahanonkay 
hatà. Onà wyaro kany me ryhe nehutwamohsekon hamà. Ohxe oyehtxoho kom 
hoye rohra ryhe, romryenon me manatxhe, kany me nehutwamohsekon hamà. 
Rano me ro rma rowya awahanonkatxhàyam hoye ro haxa ryhe, romryenon me 
manatxhe, kany me rma nehutwamohsekon hamà. 12 Àro ke, enurhura rma hak 
ehtokonye, опа wyaro nkekon hata, Hekmeka wya. Towtà yanotomehe hampànà, 
àmahtàkàthàrà, ronwahanonkatxho me tesnàr ke, kekon hatà, àwya. 13Onà 
wyaro nkehe xarha, ànenhosahonhàrà, Khoryenkom haryehtanà. 

Xako heno yohamàthàyamo xe wehxaha. Esawu heno 
yohamàthàyamo xehra ro mak wehxaha. 

Àro wyaro rma nkehe, àmenhosahonhàrà. 


Tano me ro rma noseryewhoken hamà Khoryenkomo khokonye katxhàrà on ha. 


14 Àsoke tketxowà. Àro wyaro tehtoko, ame ryehra ro mak nay hama, 
Khoryenkomo, toto kom hoko, tketxow katà. Àna matà, àme rye rma 
haxa mak naha ha, noro ha. 

15Опа wyaro nkekon hata, Moyses heno wya. Rano me ro rma 
koseryewhokehe, toto kom hoko, kekon hatà. Anar kom hoko, rano me ro 
rma koseryewhokehe. Anar kom hoko oseryewhokahra wehxaha, rano me 
ro rma rha, kekon hatà. Anar komo hnàn yawo wehxaha, rano me ro mak 
ha. Anar komo hnàn yawohra wehxaha, rano me ro rma rha, kekon hatà, 
Khoryenkomo, Moyses heno wya. 16Аго ke, tano me ro гта noseryewhoken 
hama, Khoryenkomo, khokonye. Kàwyanye, oseryewhokako, rohoko, katxho 
hoye rohra mak noseryewhokehe, khokonye, kàwyanye, ohxe xaxa mpànà 
wehxaha ha, rohoko oyoseryewhokatxho me, katxho hoye rohra mak ha. 
Tano me ro haxa ryhe noseryewhoken hatà, Khoryenkomo, khokonye. 

17 Àro wyaro rma rha nkekon hatà, Faryo heno wya. Àro hoko rma, onà 
wyaro nkehe, Khoryenkom karyehtanà, àmenhosahonhàrà. 

Exetyana komo kayaryet me keryeye, ryehutwamohsotho me, ohoko 
rahoxetà yonyhotho me. Tàwyanye oyokaytà komo yonytxatxhe 
гта, опа wyaro nketxhe hampànà, toto komo, omeroro. 
Tahoxerye rma haxa nay hamà, Khoryenkomo, ketxhe hampànà. 

Àro wyaro rma nkehe, àmenhosahonhàrà. Àro wyaro rma nkekon hatà, 
Khoryenkomo, Faryo heno wya. 

18Àro ke, onà wyaro nay hamà, Khoryenkomo. Anar kom hoko, noseryewhoken 
hama, tano me ro mak ha. Anar kom hoko, oseryewhokahra nay hama, tano me 
ro rma rha. Akàhpàra roro rma nyamoro yeryan hama, ewan yawonye. 

Anar me rha keryatzow hama Khoryenkomo 
tano me ro mak ha katzhara on ha. 


19 Àsok hana màketxow ha. Anatoko ona wyaro màketxow hana, rowya. 
Àsok tawro, atxke manatxhe keno, Khoryenkomo, kàwyanye, màketxow 
hana. Atxke kehtokonye, пого yano me atxke tehxatxow hata, màketxow 
hana. Noro yanwekhera tehxatxow hama. Àro ke, àsok tawro atxke 
manatxhe keno, kàwyanye, màketxow hana. 

20 Àro wyaro àrwomra ehtxok hampànà. Toto me manatxhe, omnyamo. 
Àro ke, Khoryenkomo yameryekahra ehtxok hampànà. Oryen kahnye wyaro 
nay hama, Khoryenkomo. Ona wyaro kahra nay hama, oryenà, tkahnyenhàrà 
wya. Àsok tawro, onà wyaro uro màkahno, kahra nay hamà, àwya. 21 Tano 
me ro rma kahyan hama, noro ha. Ohxe xaxa tonyxem me anaro kahyan 
hama. Weheto hona texem me marma anaro kahyan hama, ohxe fahfàra 
hama. Àro rma rha hoye anar meno kahyan hama, tano me ro mak ha. 

22 Àro wyaro rma rha, anar me rha keryatxow hamà, Khoryenkomo, tano 
me ro mak ha. Anar kom hoko, ewakhàra tehtxoho yonyhonàr xe nehxakonà. 
Tahoxetà rma yonyhonàr xe nehxakonà, nyamoro hoko. Khoryenkomo 
nanàhnohrà гта nyamoro ha, àhokonye towakàhkahrà ke mak ha. Nyamoro 
yanhànàtho hoko ohsànàhpàra mak nehxakon hama, Khoryenkomo. Mexe 
rma haxa ohsànàhpàra roro rma nehxakon hama, àhokonye. 23 Аго wyaro 
ohsànàhpàra nehxakonà, kowakryeny kom me tehutwamohsotho me, ohxe 
roro rma haxa tehutwamohsotho me. Khokonye rma noseryewhokehe, 
kàhnàn kom yawo rma haxa tesnàr ke. Amnyehra kwahanonkatxownà 
гта, tàwyaro ohxe xaxa tonyxemà ro me ketxoho menye. 24 Xuknewyana 
kom hoye tàmryenon me kwahanonkatxownà. Nyamoro marmahnà hoye, 
Xuknewyanahnà kom hoy xarha, tànryenon me kwahanonkatxownà. 

25 Àro hoko rma, onà wyaro nkehe, àmenhosahonhàrà, Oseyas heno 
nmenhotho rma. 

Romryenonàhnàtho komo wya, ona wyaro трапа àkehe ha. Romryenon 
me harha manatxhe, àkehe hampànà, àwyanye. Ronàhnàn me harha 
manatxhe, àkehe hampànà, ronàhnànàhnàtho komo wya. 26Hentan 
komo ryhe, romryenon mehra manatxhe, katxhàrànhàr me natxowà. 
Àton komo rma, Khoryenkom hokru me harha natxhe, moxamo, 
katxho me harha mpànà natxhe ha. Tehxem xaxa hokru me harha 
natxhe, moxamo, katxho me harha mpànà natxhe ha. 

Àro wyaro rma nkehe, Oseyas heno nmenhotho. 

27 Onà wyaro nkehe xarha, Esaeyas heno nmenhotho xarha, 
Ehsayewyana kom hoko. 

Thenyehra rma haxa mpana natxhe ha, Ehsayewyana komo. 
Sakarara yakenonà ryhe, tuna ymo yohoyeno rma, thenyehra 
nay hamà. Àro wyaro rma rha, thenyehra mpànà natxhe ha, 

Ehsayewyana yakenon komo. Yakehra mak kurunhetzhe hampana, 
Kohkomo. Ukukuru kom marma kurunhetzhe hampana, tawya 
anàhnohtàkanàr kom hona. 28Àsok tawro hana. Tanahnohsom me 
manatxhe hampànà, kanyenhàr me naha, Kohkomo, toto komo 
wya, yukryeka hon komo wya. Tàrwon yawo ro mpànà naha ha. 
Amamehra rma haxa nanàhnohtàketxhe hampànà, Kohkomo. 

Àro wyaro rma nkehe, Esaeyas heno nmenhotho. 

29Опа wyaro nkehe xarha, пого heno nmenhotho. 

Kahe yawon kom yoh me naha, Kohkomo. Thenyenohnà komo rma 
yoh me naha. Noro rma, kukukuru komo kurunhoy hama, tàwya 
kanàhnohnàtokonye. Kukukuru komo kurunhohra tehtok haxa, 
omeroro kanàhnohtàkanàràtho kom haryhe, àwya, Soknoma hon 
heno komo wyaro kesnàràtho kom haryhe, Komoha hon heno 
komo wyaro rma kesnàràtho kom haryhe. 

Àro wyaro rma nkehe, Esaeyas heno nmenhotho. 


Àsok haxa hana natxow ha Xuknewyana kom ha katxhàrà on ha. 


30 Àsok hana tketxow ha. Xuknewyanahnà komo ryhe, Khoryenkomo 
nenyhoryetxho me harha natxow hamà, tketxow hamà. Amnyehra 
tonyhoryenàr komo xehra nehxatxkonà, àwya. Nyamoro rma, noro 
nenyhoryetxho me harha natxhe, Kryestu hona tàwyanye xenyàr ke mak ha. 

31 Àsok haxa hana natxow ha, Xuknewyana kom Һа. Ona wyaro Капу me 
natxow hamà. Kàyweronàhyamatxho kom yawo ro wehxaha, àro ke, ohxe 
xaxa wehxan hamà, Khoryenkomo wya, kany me natxow hamà, nyamoro ha. 
Tàyweronàhyamatxho kom yawo rohra mak natxhe. Ohxehra rma natxhe ha, 
Khoryenkomo wya. 32Àsok tawro hana, onà wyaro kahra tesnàr kom ke hamà, 
Kryestu hona wenyaha, Khoryenkomo wya ronyhoryetxho me, kahra tesnàr kom 
ke hamà. Ohxe ryehtxoho hoye ro, ohxe xaxa wehxan hamà, Khoryenkomo wya, 
ketxow haxa hama, Xuknewyana komo. Kryestu xanomkahnohyatxow hama, 
nyamoro ha. Àro hoye ro natarymahetxow hama, tohu wya karymantokono 
wyaro mak ha. 33 Ато hoko гта, ona wyaro nkehe, àÀmenhosahonhàrà. 

Enytxatxoko. Seyaw ho weryaha Һатрапа, tohu wyarono. 
Noro xanomkahnohyatxhe mak hampànà, toto komo. Àro 
hoye ro natarymahetxhe hampànà, nyamoro ha, tohu wya 
ayarymantokonyeno wyaro mak ha. Noro hona xeny me 
oyehtokony haxa ryhe, okhokahranye ro mak naha ha, noro ha. 
Àro wyaro rma nkehe, àmenhosahonhàrà. 


Ohxehra rma Xuknewyana kom yehtxoho yokarymatxhàrà on ha. 


10 1Rowtà komo y, ona wyaro wehxaha, rohnawo, rokukuru kom hoko, 
Xuknewyana kom hoko. Enyhoryenàr komo xe rma haxa wehxaha, 
Khoryenkomo wya. Apa y, rokukuru komo enyhoryetxoko, àkehe, teryewrye ro, 

awya. 2Опа wyaro nyamoro wekarymehe, owyanye. Khoryenkomo yowakryenàr 
hoko rma haxa natxhe haryhe. Yaworo ewakryetxho rma hutwahra mak natxhe 
ha. 3Noro wya, Kryestu hona xenytxok hampànà, ronenyhoryetxho me oyehtxoho 
menye, katxho hutwahra ro mak natxhe ha. Eyukhura rma natxhe ha. Onà wyaro 
haxa kany me natxhe ha. Kàyweronàhyamatxho kom yawo ro ryesnàr ke ryhe, 
ohxe xaxa wehxan hamà, Khoryenkomo wya, kany me rma natxhe haryhe. 


Kohkom me naha Txesusu kahra kat manatxowà katxhàrà on ha. 


^Onà wyaro kahra harha tehxatxhe. Kàyweronàhyamatxho kom yawo 
ro tehtxe, ohxe xaxa kehtxoho menye, kahra harha tehxatxhe, Kryestu 
yomoknàr ke. Noro hona kàwyanye xenyàr ke haxa ryhe, ronenyhoryetxho 
me harha manaha, katxho me tehxatxhe, Khoryenkomo wya. 

5Опа wyaro nmenhoy hata, Moyses heno. 

Oyweronàhyamatxho kom yawo roro oyehtokonye, ohxe manatxhe, 
Khoryenkomo wya. Àro yawo roro oyehtokonye, karyhe roro 
harha manatxhe. 

Àro wyaro rma nmenhoy hatà, Moyses heno. Ehxera mak natxhe ha, àro 
yawo roron komo. 

6Kryestu hona kàwyanye xenytxoho hoye ro haxa ryhe, Khoryenkomo 
nenyhoryetxho me harha tehxatxhe, kàwyamo. Àro ke, onà wyaro kahra 
tehxatxow hama, kàhnawonye. Kahe yaye Kryestu tekyatxow hama, yukryeka 
hona, kahra tehxatxhe. Àsok tawro hana, yukryeka hona omohsah те гта esnàr 
ke hamà. 7Onà wyaro xarha kahra tehxatxow hamà, kàhnawonye. Yuhnayen 
hoye Kryestu tekyatxow hamà, àwayehxemo kom waye rma tanàmyatxow 
hama, kahra tehxatxhe. Àsok tawro hana. Asanàmsah me rma esnàr ke hama. 
8Onà wyaro haxa tketxow hamà. Kàhyawonye ryhe naha, Khoryenkomo 
rwonà, moxehra ro mak ha, tketxhe. Kàhnawonye naha. Kàmtar kom ke xarha 
tekarymetxhe, tketxhe. Àsok hana nay ha, Khoryenkomo rwon ha. Атпа 
nekarymanàr me nay hamà. Kryestu hona xenytxoko katxho me rma nay hamà. 

9 Àsok hana màketxow ha. Kohkom me naha, Txesusu, kahra kat 
manatxowà, omtar kom ke. Àwayehxemo kom waye nanàmye harha 
Khoryenkomo katxho hoko гта, àro wyaro hama kahra kat manatxowáà, 
ohnawonye. Àro wyaro kany me oyehtokonye, Khoryenkomo nenyhoryetxho 
me xaxa mpana manatxhe ha. 10Kàhnawonye ryhe, àro wyaro hama kany 
me kehtokonye, ronenyhoryetxho me harha manaha, katxho me tehxatxhe, 
Khoryenkomo wya. Kàmtar kom ke ryhe, Kohkom me naha, Txesusu, kany 
me хата kehtokonye, Khoryenkomo nenyhoryetxho me tehxatxhe. 11 Опа 
wyaro nkehe, àmenhosahonhàrà, Khoryenkom karyehtanà. 

Noro hona xeny me oyehtokonye, okhokahranye ro mak naha ha, noro ha. 

Àro wyaro rma nkehe, àmenhosahonhàrà. 
12Àme rye rma haxa naha, Kohkomo, toto kom hoko. Xuknewyana 
kom hoko, Xuknewyanahnà kom hoko xarha, àme rye rma haxa naha. 

Omeroron komo yoha rye me naha, Kohkomo. Apa y, uro ewakryeko 
kany komo ryhe, noro newakryenàr me rma haxa natxhe, omeroro. 13Àro 
hoko гта, опа wyaro nkehe, àmenhosahonhàrà. 
Apa y, uro enyhoryeko kany komo ryhe, Kohkomo wya, noro 
nenyhoryenàr me xaxa mpànà natxhe ha, omeroro. 
Àro wyaro rma nkehe, àmenhosahonhàrà. 

14 Àsok haxa hana natxow ha, toto kom ha. Noro hona xenyhera rma 
tehtokonye, uro enyhoryeko kahra rma hak natxow hamà. Onà wyaro 
xarha natxow hama. Kryestu yokaytà yonytxahra rma tehtokonye, noro 
hona xenyhera гта hak natxow hama. Аһуакапуе àtohra гта hak 
natxhe, ekarymany komo. Àro ke, enytxahra rma hak natxow hama. 

15 Àsok hana natxow ha, ekarymany kom ha. Ànyakheranye rma 
Khoryenkom yehtoko, ekarymahra rma hak natxow hamà. Anyahxemo 
kom hok haxa ryhe, ona wyaro nkehe, ànenhosahonhàrà. 

Àsok hana nomokyatxow ha, àrwo yonyhorunu yokarymany kom ha. 
Nomokyatxow hamà. Omohtoho komo rma, ohxe rma haxa naha. 
Àro wyaro rma nkehe, àmenhosahonhàrà. 
16 Àsok hana natxow ha, àrwo yonyhorunu yonytxanyenhàyam ha. Omerorohra 
гта neyuhtxownà. Àhokonye rma, onà wyaro nkehe, Esaeyas heno nmenhotho. 
Amna yohà y, orwonà amna nekarymehe rma haryhe. Eyuknye 
komo ehxera mak naha. Tàwyanye enytxatxhe rma, eyukhura 
rma natxhe, toto komo. 
Àro wyaro rma nkehe, Esaeyas heno nmenhotho. 

17 Àsok hana tehxatxow ha. Ona wyaro tehxatxow hama. Enytxany me 
tehxatxow hama, anar komo wya Kryestu yokarymanàr ke mak ha. Noro 
hona harha tenyatxow hamà, enytxanyenhàr me kesnàr kom ke mak ha. 


Enytxanyenhàr mehra kat natxowà Xuknewyana komo katxhàrà on ha. 


18 Àsok hana natxow ha, Xuknewyana kom ha. Enytxanyenhàr mehra 
kat natxowà. Ana hama, enytxanyenhàr me rma natxow hama, ona 
wyaro tawro ke, ànenhosahonhàrà wya. 

Omeroron komo hyaka tàtosom me natxhe hampànà, ekarymanye 
ro komo. Àrwon komo yonytxany me natxhe hampànà, yukryeka 
hon komo, omeroron komo. 

Àro wyaro rma nkehe, àmenhosahonhàrà. 1? Uhutwanyenhàr mehra kat 
natxowà, Xuknewyana komo. Uhutwanyenhàr me rma natxow hamà. 
Moyses heno htxero, Khoryenkomo rwonà menhoy hatà, nyamoro hoko. 
Onà wyaro rma nkehe, ànmenhothàrà. 

Matakuyatxhe hampànà, rowya anaryana komo yowakryenàr ke. 
Khoryenkomo mryenonàhnà nyamoro Капу me manatxow hama, 
anaryana kom hoko. Akàhpàn komo rma nyamoro kany me xarha 

manatzhe, ahokonye. Rowya nyamoro yowakryenar ke, ewakhara 
rma haxa manatxhe hampana. 
Àro wyaro rma nkehe, Moyses heno nmenhotho. 20 Onà wyaro nkehe 
xarha, Esaeyas heno nmenhotho xarha. 

Rohutwetxhe harha hampànà, anaryana komo. Khoryenkom 
hutwanàr хе атпа naha, kanyehnà rotho komo гта nyamoro ha, 
Khoryenkomo uhutwamohsoko, amna wya, kanyehnà rotho komo 
rma. Nyamoro wya ryhe kehutwamohsehe harha hampànà. 

Àro wyaro rma nkehe, Esaeyas heno nmenhotho. Àro wyaro tàwya tatoko rma, 
oseryehpàra nehxakon hama, noro heno, tkukur kom hona, Ehsayewyana kom 
hona. 21 Nyamoro hoko rma, onà wyaro nkehe xarha, noro heno nmenhotho. 

Emahona ro romryenon komo yowakryenàr xe гта wehxakon 
haryhe. Royuknyehnà ro me mak nehxatxkonà. Ranweknye ro me 
mak nehxatxkonà. 

Àro wyaro rma nkehe, Esaeyas heno nmenhotho. 


Ehsayewyana komo xanomkahnohpàra nexey 
hamà Khoryenkomo katxhàrà on ha. 


1 1 1Asok hana nay ha, Khoryenkom ha. Asok hana nay ha, tamryenon kom 
hoko, Ehsayewyana kom hoko rma. Azanomkahnohnyenhayam me kat 
naye. Ana mata, àxanomkahnohnyenhàyam mehra naha. Asok tawro hana. Uro 
ryhe, Ehsayewyana me wehxaha. Akmaraw heno yohamatho me rma wehxaha. 
Benytxamen heno komo yohamàtho me гта wehxaha, uro ha. 2Ehsayewyana 
rma xanomkahnohpàra rma nexey hamà, Khoryenkomo. Àro ke, Ehsayewyana 
komo xanomkahnohnyenhàyam mehra nay hamà. Tàmryenon kom me 
nyamoro wahanonkaye, amnyehra. Nyamoro гта xanomkahnohpàra naha. 
Khoryenkom karyehtan hutwahra kat manatxowà. Eryeyas heno hoko 
àmenhosahonhàrà гта hutwahra kat manatxowà. Khoryenkom yakoro 
nàrwonàmye hatà, noro heno, Ehsayewyana kom hoko. Àsok hana nkekon 
ha, noro heno ha. Atxke rma haxa natxhe, Ehsayewyana komo, omeroro rma, 
kekon heno hatà, Khoryenkomo wya. 3Amna yohà y, orwonà yokarymanye ro 
heno komo yotahatxownà, nyamoro ha, kekon heno hatà. Omàn yawonotho 
yanàhnohtxownà xarha. Faka yaknyohtohotho гта yanàhnohtxownà, 
oyowakryehra harha tehtxoho menye, kekon heno hatà. Urotho marma, 
oyowakryeny me rma wehxaha. Urotho xarha rotahanàr xe natxhe, nyamoro 
ha, kekon hatà, Eryeyas heno, Khoryenkomo wya, Ehsayewyana kom hoko. 
^Onà wyaro haxa neyukye hata, Khoryenkomo. Ana mata, rowakryeny me 
rma natxhe, ukukuru komo, kekon hatà. 7 mew komo rma, rowakryeny 
me rma natxhe. Ronkurunhothàyamo rma nyamoro ha, kekon hatà. Baw 
yowakryehra ro mak natxhe ha, nyamoro ha, rowakryeny komo rma. 
Anaryana komo horyenà ro kuknonà rma yowakryehra ro mak natxhe ha, 
kekon hatà, Khoryenkomo, Eryeyas heno wya. 

5Amnye rma xarha, yaworo Khoryenkomo yowakryeny me rma rha natxhe, 
Ehsayewyana kukur komo, yakenohnà komo rma, noro nwahanonkatxhàyamo 
гта. Tano me го гта wahanonkatxownà, àhokonye towahke xaxa tesnàr ke 
mak ha. 6Ohxe ehtxoho kom hoye rohra wahanonkatxownà. Towahke xaxa 
tehtxoho hoye ro haxa ryhe, wahanonkatxownà, tano me ro mak ha. Ohxe 
ehtxoho kom hoye ro àwya àwahanonkantokony haxa, onà wyaro kahtoràtho 
haryhe mà, kàwyanye, towahke tehtxoho hoye ro marma wahanonkatxownà, 
kahtoràtho haryhe mà, kàwyanye. 

7 Àro ke, onà wyaro tketxow hamà, Ehsayewyana kom hoko. Ohxe tesnàr 
kom xe nehxatxkon haryhe, Khoryenkomo wya. Ohxehra mak nehxatxkonà, 
àwya. Ukukuru kom marma ryhe, ohxe natxhe, àwya, yakenohnà komo 
rma, ànwahanonkatxhàyamo rma. Anar komo, akàhpàra rma natxhe, 
tàhnawonye. Akàhpàra nyamoro уегуеу hata, Khoryenkomo, toyukhura 
esnàr kom Ке. 8Nyamoro hoko гта, опа wyaro nkehe, àmenhosahonhàrà. 

Akàhpànà ro me netxownà, Khoryenkomo, àhnawonye. Àro ke, tàwyanye 
noro yahoxetà yonyetoko, noro hutwahra rma nehxatxkonà. Tàwyanye 
noro rwonà yonytxantoko, uhutwahra rma nehxatxkonà. Àro wyaro 
rma nehxatxkonà, amnyehra. Àro wyaro rma natxhe, amnye rma xarha. 

Ато wyaro гта nkehe, àmenhosahonhàrà. ?Nyamoro hoko гта rha, ona 
wyaro nkehe xarha, Dafe heno nmenhotho xarha. 

Tasahxemtosom komo wyaro teryehorye rma haxa natxhe, nyamoro ha. 
Atxke mak natxhe. Àro ke, onà wyaro harha hak nahtxoko, teryehorye 
ehxemotho komo. Tatahohsosom me harha hak nahtxoko, anhà wya. 
Tarymaxem me hak nahtxoko. Tanàhnohsom me hak nahtxoko, atxke 
tesnàr kom ke. 10Епһига hak nahtxoko, tàhnawonye, ohutwahra 
tehtxoho menye. Teryewhamnohsomà roro me hak nahtxoko. 

Àro wyaro rma nkehe, Dafe heno nemnhotho, Ehsayewyana kom hoko. 


Amnye tonyhoryetxehkaxem me harha natxhe 
hampànà Xuknewyana komo katxhàrà on ha. 


11 Àsok hana nehxatxkon ha, nyamoro ha, Xuknewyana komo rma. 
Natahohsotxownà hamà, tanhàn komo wya. Tanàhnohtàkaxem me kat 
natxowà, owyanye. Ana mata, tanàhnohtàkaxem mehra mak natxhe. Amnye 
nenyhoryetxhe harha, Khoryenkomo. Amnye rma haxa, anaro rha yana komo 
yonyhoryehe, atxke Xuknewyana komo yesnàr ke mak ha. Xuknewyanahnà 
komo rma yonyhoryehe. Àro hoye ro natakuyatxow hamà, Xuknewyana 
komo. Tatakuytxoho kom hoye ro, anatoko tonyhoryenàr komo xe rma rha 
natxow hana, Xuknewyanahnà komo wyaro rma rha. 12Xuknewyana komo 
yanhàn hoye ro, towakryexem me natxhe, anaro rha yana komo, omeroro. 
Ewakryehnà me harha Xuknewyana komo yehtxoho hoye ro, towakryexem me 
natxhe, Xuknewyanahnà komo. Amnye, tonyhoryetxehkaxem me harha natxhe 

hampana, Kuknewyana komo. Enyhoryetzehkazah me naymoro yehtoko, meya 
roro towakryexem me rma haxa natxow hama, anaro rha yana komo, omeroro. 

13Xuknewyanahnà komo y, onà wyaro àkehe, owyanye. Xuknewyanahnà 
komo hyaka ryhe, Kryestu nànyaketxho me wehxaha. Àro ke, onà wyaro kany 
me wehxaha. Xuknewyanahnà komo hananàhnye uro, nyamoro hananàhnye 
me ryehtxoho, ohxe гта haxa naha, Капу me wehxaha, 14rokukuru komo 
yatakuynyàr horà, Xuknewyana komo гта yatakuynyàr horà. Àsok tawro hana. 
Tatakuynyetokonye rma, anatoko owyaronye rma rha tesnàr kom xe natxow 
hana. Khoryenkomo nenyhoryenàr me harha natxow hana, ukukuru kom ha. 

15Xuknewyana komo xanomkahnohtxownà htxer hakahpa, Khoryenkomo. 
Amnye newakryetxhe kahpa harha. Àwya àxanomkahnohtoho kom hoye ro, 
noro nàhnàn me harha natxhe, anaro rha yana komo. Àsok hana natxow ha, 
amnye ha. Khoryenkomo wya Xuknewyana komo yowakryetxhe rma, meya 
roro towakryexem me natxow hama, anaro rha yana komo. Амауеһхето 
kom waye anàmsah me ryhe, karyhe roro harha natxow hamà. 

16 Àsok hana natxow ha, Xuknewyana kom ha. Katamaru wyaro natxow 
hama. Katamaru hoye towsomà ryhe, enyhoru ro me nay hama, Khoryenkomo 
wya tàmsom me esnàr ke. Àro ke, enyhoru ro me rma rha naha, katamaru 
xarha, tàmpànà rma, àro rma rha hoye esnàr ke mak ha. Àro wyaro rma 
rha, enyhoru ro me nehxatxkon hatà, Xuknewyana horyen heno komo. Àro 
ke, enyhoru ro me rma rha natxhe, ehamàthàyamo, omeroro. Natà wyaro 
xarha natxow hama. Enyhoru ro me àmxar yehtoko, enyhoru ro me rma rha 
naha, akmatar xarha, omeroro. Àro wyaro rma rha enyhoru ro me natxhe, 
Xuknewyana komo, enyhoru ro me thoryen heno komo yesnàr ke mak ha. 

17 Oryefera yohà wyaro xarha natxow hamà. Toto nenamàtho wyaro 
rma, enyhoru wyaro rma, natxhe. Omnyam haxa ryhe, Xuknewyanahnà 
komo rma, enampànà wyaro manatxhe. Thoko rma ahtaxaho wyaro rma 
manatxhe. Àsok hana nay ha, oryefera yakmatatho ha, toto nenamàtho 
yakmatatho ha. Ehetahra ehtoko, tàxanomkahnohsom me nay hamà. 
Taxwexem me nay hama. Аһгуеѓауо me anaro hoye neryatxhe, toto komo, 
tànatkem komo. Anatoko thoko rma ahtaxahotho hoy hana neryatxow ha, 
oryefera waka, tànenamàthàyam waka. Àro hoye ro tohkurye rye nay hamà. 
Toto wya axwentokono wyaro, Xuknewyana kukuru komo xanomkahnohye, 
Khoryenkomo. Аһгуеѓауо menye Xuknewyanahnà kom haxa yeryeye, 
tàmryenon me harha, àwyaronye rma rha ewakryenàr kom horà. 

18 Опа wyaro kahra nay hama, anaro hoyenotho, oryefera yakmatatho wya. 
Oyoho rma haxa ohxe wehxaha, uro, kahra nay hamà. Àro wyaro rma rha, 
oyohonye rma haxa ohxe amna naha kahra ehtxoko, omnyamo, Xuknewyana 
komo wya. Onà ryhe hutwahkahpàra ehtxoko. Àmxarà yohkuryehra nay hamà, 
akmatarà, anaro hoye txexahotho. Àmxar hoye ro haxa ryhe tohkurye nay hamà. 
Àro wyaro rma rha, Xuknewyana kom hoye ro towakryexem me manatxhe, 
omnyamo. Àro ke, oyohonye rma haxa ohxe amna naha, kahra ehtxoko. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


507 Homa 11 


19 Anatoko ona wyaro màketxow hana. Axwexaho wyaro àxanomkahnohsah 
me natxow hama, Xuknewyana komo, màketxow hana. Àro hoye ro, anaro 
hoye txexaho wyaro towakryexem me атпа naha, màketxow hana. 20 Ато 
wyaro owyanye tatoko rma, yaworo màketxow hamà. Onà wyaro kahra mak 
ehtxoko. Nyamoro yoho rma haxa ohxe amna nay hamà, kahra ehtxoko. Àsok 
tehtxoho kom hoye ro hana àxanomkahnohsah me natxow ha, nyamoro ha. 
Kryestu hona xenyhera tehtxoho kom hoye ro ryhe, àxanomkahnohsah me 
natxow hamà. Omnyam haxa ryhe, towakryexem me manatxhe, Kryestu hona 
owyanye xenyàr ke mak ha. Àro ke, ukurunkahnà me Khoryenkomo xenytxoko. 
21 Àsok tawro hana. ÀAxanomkahnohxemo komo kurunhohra nehxakon hama, 
noro ha. Tàmryenonàthàyamo rma kurunhohra nehxakon hamà. Nyamoro 
гта kurunhohra tehtoko, okurunhohrany xarha naha hampànà, Kryestu hona 
xenyhera harha oyehtokonye. Àro ke, noro hona mpàn xenytxoko. 

22 Àsok hana nay ha, Khoryenkom ha. Towahke xaxa nay hama. Ewakhàra 
xarha nay hamà. Nyamoro hoko ewakhàra rma haxa naha, tanhàn komo wya 
atarymahonàr kom ke. Ohokony haxa ryhe towahke xaxa naha. Oyowakryeny 
kom hona xenye ro me oyehtokonye, towahke roro rma haxa naha, ohokonye. 
Noro hona xenyhera harha oyehtokonye, axanomkahnohyatxhe hampànà. 

23,24 Nyamoro xarha, пого hona xeny me harha ehtokonye, tànryenon me 
harha neryatxhe, Khoryenkomo. Ehnyahnà ro xaxa Ках mak naha ha, пого 
ha. Krawame oryefera waka texem me nay hama, anaro hoye towsahotho. 
Thoko rma ahtaxahotho hoye towsahotho rma, krawame rma haxa texem 
me nay hama, toto nenamàtho waka, anaro ro kaxe. Krawamehra mak 
texem me harha nay hamà, axwexahotho, ehàthàr waka harha, àro rma 
rha kax mak ha. Àro wyaro rma rha, krawamehra towakryexem me harha 
natxhe hampànà, Xuknewyana komo. Àsok hana manatxow ha, omnyam 
ha, Xuknewyanahnà komo. Tàmryenon me Khoryenkomo nyeryetxho me 
manatxow hama. Àro ke, tàmryenon me noro nenyàr me rma rha natxhe 
hampànà, Xuknewyana komo xarha, пого hona tàwyanye xenyetok mak ha. 


Omeroron komo hnàn yawo rma haxa Khoryenkom 
yehtxoho yokarymatxhàrà on ha. 


25Rowtà komo y, onà wyaro tawro xehra wehxaha, owyanye. Xuknewyana 
kom yoho rma haxa ohxe amna nay hama, tawro xehra wehxaha, owyanye. 
Àro ke, ohxe harha Xuknewyana komo yehtxoho wekarymehe, owyanye. 
Uhutwamohsohra rma hak nehxakonà, Khoryenkomo, amnyehra. Amnye 
rma haxa hutwamohsehe. Àro ke, onà wyaro wekarymehe, owyanye. 

Àsok hana natxow ha, Xuknewyana kom ha. Ukukuru komo rma, atxke 
natxow hama. Tàhnawonye akàhpàra netxownà, Khoryenkomo, toyukhura 
esnàr kom ke. Atxke rma hak nyamoro yehtoko, Xuknewyanahnà kom 
haxa yonyhoryenàr hok naha, Khoryenkomo. Xuknewyanahnà kom 
hoye tànwahanonkatxhàyamo yonyhoryetxehkehe, omeroro mak ha. 

26Tawya nyamoro yonyhoryetzehkatzhe rma, Kuknewyana komo zarha 
yonyhoryetxehkehe. Àro hoko гта, ona wyaro nkehe, amenhosahonhara. 

Nomokyaha hampànà, konyhoryeny komo. Seyaw honotho гта пого 
ha. Anhànàthàyamo yowyaha Һатрапа, tàmryenon komo hyaye, 
Xako heno yohamàthàyamo hyaye. Khoryenkom hokon me harha 
neryatxhe hampànà. 

Ато wyaro гта nkehe, àmenhosahonhàrà. 27 Опа wyaro nkehe xarha, 
àmenhosahonhàr xarha. 

Rowya anhànàthàyamo yownáàtoko гта, опа wyaro àkehe hampànà, 
àwyanye. Romryenon komo yonyhoryetxehkany me harha 
wehxaha, àkehe hampànà, àwyanye. 

Àro wyaro rma nkehe, àmenhosahonhàrà. 

28 Àrwo yonyhorunu yoyukhura rma hak natxhe, Xuknewyana komo. Àro 
ke, nyamoro xanhànà wyaro naha, Khoryenkomo, oyonyhoryenàr komo xe 
tesnàr ke mak ha, Xuknewyanahnà komo гта yonyhoryenàr xe tesnàr ke 
mak ha. Noro nwahanonkatxhàrànhàr me mak natxhe, Xuknewyana komo. 
Àro ke, àxenye rma naha, noro ha, àhoryen heno komo wahanonkanyenhàr 
me tesnàr ke. 29 Àsok tawro hana. Anar me harha ehutwahra ro mak naha ha, 
àhokonye, tànewakryenàr kom hoko, tànwahanonkatxhàyamonhàr hoko. 

30Amnyehra Khoryenkomo yoyukhura mehxatxkonà, omnyamo, 
Xuknewyanahnà komo. Ohnàn kom yaw harha naha, Khoryenkomo, toyukhura 
Xuknewyana komo yesnàr ke mak ha. 31 Amnye rma, noro yoyukhura rma natxhe, 
nyamoro ha. Amnye, àhnàn kom yaw harha mpànà naha ha, Khoryenkomo. 
Ohnàn kom yawo tehtxoho wyaro, àhnàn kom yawo rma rha mpànà naha ha. 

32 Toto kom hoko ame гуе гта haxa naha, Khoryenkomo. Royuknyehnà me 
rma hak nahtxoko, toto komo, omeroro, kanyenhàr me naha. Royuknyehnà 
me rma hak nahtxoko, àhnàn kom yaw harha ryehtxoho me, omeroron komo 
hnàn yaw harha ryehtxoho me, kanyenhàr me naha, Khoryenkomo. 


Ehonomnà me xaxa Khoryenkom yehtxoho on ha. 


33 Àsok hana nay ha, Khoryenkom ha. Tàywero гта haxa nay hama. Omeroro 
uhutwatxehkanye ro me rma haxa nay hama. Àsok hana khutwetxow ha. Àsok 
hana keryatxow ha. Uhutwahra ro mak tehxatxow hamà, kohonye rma haxa 
esnàr ke mak ha. 34Àro hoko rma, onà wyaro nkehe, àmenhosahonàrà. 

Kohkomo yehutwatxho hutwahra ro mak tehxatxow hamà. Onà wyaro 
kahra tehxatxow hamà, àwya. Apa y, uro enytxako, yaworo owya 
uhutwatxho me, kahra ro mak tehxatxow hama, àwya. 35Ара у, akatxho 
wàmyako, àro ke mehemen hama, rowya, kahra ro mak tehxatxow 
hama, àwya. Ehetàhkahra ro mak naha ha, noro ha, kàwyanye. 

Àro wyaro rma nkehe, àmenhosahonhàrà. 

36Отегого nakàhtotàhkaye. Tànakàhtothàr уоһа rye me гта haxa 

naha. Omeroro rma nakàhtotàhkaye, tàwyano ro me ehtxoho me. Onà 

wyaro katxho roro me hak nahko, noro ha. Ehonomna me xaxa naha, 
katxho roro me hak nahko. Aro wyaro hama tkatxe. 


Ohun komo tàmtxoko Khoryenkomo wya katxhàrà on ha. 


1 2 1Rowtà komo y, àro wyaro kàhnàn kom yawo rma haxa naha, 
Khoryenkomo. Àro ke, onà wyaro àkehe, owyanye, teryewrye ro. Ohun 

komo tàmtxoko, Khoryenkomo wya. Apa y, owyano ro me hak nahko, rohunu, 
katxoko, àwya. Amnyehra, Khoryenkomo wya tàmsomà ryhe, totahaxem 
me nehxakonà. Etahahnà haxa tàmtxoko, ohun komo rma. AÀwayehpànà 
rma tàmtxoko, àwya, noro yoyuknye ro me esnàr horà. Owyanye ohun komo 
yàmtoho rma, enyhoru ro me naha, Khoryenkomo wya. Onàmrà komo 
yahohsaha, noro ha. Noro yowakryetxho ryhe àro ha, owyanye, ekato me mak ha. 

2Àsok hana natxow ha, toto kom ha. Tano me ronye гта neryehotetxow hama. 
Nyamoro hoko ehohkahra ro mak ehtxoko. Anar me harha ehtxoko, ohnawonye. 
Ohxe roro harha ehutwatxoko. Àro wyaro ohxe harha oyehutwantokonye, 
Khoryenkomo yehutwatxho ryhe muhutwetxow hamà. Onà wyaro ryhe ryesnàr 
xe nay hamà, Khoryenkomo, màketxow hamà. Noro yehutwatxho yawo ro 
kehtokonye, ohxe tehxatxow hama. Noro teryehotanàhyatxow hama. Ohxe ro 
mak tehxatxow hama, noro yehutwatxho yawo ro kehtokony mak ha. 

3 Towahke rma haxa nehxakonà, Khoryenkomo, rohoko. Àro hoye 
ro hananàhno ynye ro me ryeryeye, noro ha. Àro ke, onà wyaro 
khananàhyatxhe. Ehonomnà mehra oyehtokonye, ehonomnà me 
osonyhera ehtxoko. Àsok tawro hana. Tanoto me oytxownà hama, 
Khoryenkomo, Kryestu hona owyanye xenytxoho hoye ro mak ha. Anar 
me rha ayanotomatxownà mak ha. Ehonomnà me hana, ehonomnà mehra 
haxa hana, ayanotomatxownà ha. Àro ke, yaworo ehutwatxoko. On hoko 
ryhe ranotomaye, Khoryenkomo, tatoko owyanye, yaworo ehutwatxoko. 

^Àsok hana nay ha, khun ha. Towenyxa nay hama. Towenyxano гта, 
yake rma nay hama. Anar me rha nay hama, konuru rma, kownar xarha, 
khanar xarha, kàhror xarha. 5Аго wyaro гта rha tehxatxhe, kàwyam 
xarha, Kryestu mryenon komo. Khunu wyaro, yake rma rha tehxatxhe. 
Anar me rha tanotomaxem me tehxatxhe. Noro rye me mak tehxatxhe, 
Kryestu yohà rye me kesnàr kom ke. Noro rye me kehtxoho kom hoye ro, 
towenyxano wyaro tehxatxow hamà, khunu wyaro rma rha. 

6Anar me rha tàywero oyeryatxhe, Khoryenkomo, towahke xaxa tehtxoho 
hoye ro mak ha. Àro hoye ro, anar me rha atamohtxoko, noro hyaka. 
Tànhutwamohsothàrà yokarymanye ro me ryhe anar komo yeryaha, noro ha. 
Nyamoro гта hak nekarymatxowà. Khoryenkomo nhutwamohsotho marma 
hak yokarymatxowáà. 7 Towtà komo yakoronomanye го me ryhe anar komo 
yeryaha. Nyamoro гта hak nakoronomatxowà. Towtà komo hananàhnye 
ro me ryhe anar komo yeryaha. Nyamoro гта hak hananàhtxowà. 8Towtà 
komo wya, onà wyaro mpàn ehtxok ha, kanye ro me ryhe anar komo 

yeryaha. Nyamoro rma hak aro wyaro nkatzowa. Towta komo yowakryenye 
ro me ryhe anar komo yeryaha. Nyamoro rma hak newakryetxowà, amemra 
rma. Towtà komo yonye ro me ryhe anar komo yeryaha. Nyamoro rma hak 
nenytxowà, amotohpàra rma. Ekeh komo yakoronomanye ro me ryhe anar 
komo yeryaha. Nyamoro гта hak nakoronomatxowià, teryehorye гта. 


Anaro rha hoko hananàhno yeryetxhàrà on ha. 


9Тоѓо hoko, пого хап uro Капу me oyehtokonye, yaworo xaxa katxoko. 
Toto kom xe xaxa ehtxoko. Anhà xehra ro mak ehtxoko. Enyhoru hoko 
гта haxa ehtxoko. 10 Noro rye me tehtokonye, osox natxow hama, toto 
komo. Àro wyaro rma rha osoxe rma haxa ehtxoko. Roho nyhe naha, 
mosonà, kany me ehtxoko, omnyamo ro гуе гта. 

11 Kohkomo hyaka atamohtxoko. Amotohpàra ro mak ehtxoko. Àhyaka 
ayatamoknyàr kom hoko, teryehorye rma haxa ehtxoko, ohnawonye. 

12 Amnye towakryexem me oyehtxoho kom hona ro manatxow 
hama. Àro hoye ro, teryehorye rma haxa ehtxoko. Anar komo wya 
oyeryewhamnohtoho komo enàmtxoko. Ohsànàhpàra rma ehtxoko. 
Emahona ro orwonàmtxoko, Khoryenkom yakoro. 

13Kryestu mryenon komo ewakryetxoko. Ewakryehnàtho komo rma 
ewakryetxoko, akatxho kom hoye, anyahrà kom hoy xarha. Ohyakanye 
hawana me toto komo yomoknàtoko, nyamoro ewakryetxoko. 

14Опа wyaro katxoko, oyeryewhamnohnye kom hoko. Ара y, nyamoro 
ewakryetxoko, katxoko, Khoryenkomo wya, àhokonye. Tanàhnohsom me 
hak nahtxoko, kahra mak ehtxoko. 

15 Anar komo, teryehorye natxow hana. Nyamoro yakoro, teryehorye гта 
rha ehtxoko. Anar komo, nekhoketxow hana. Nyamoro yakoro ekhokatxoko. 

16Eten kom hok oyehtokony hana, àro kom hoko àme гуе гта uhutwatxoko, 
omnyamo ro rye гта. Ehonomnà uro kahra ehtxoko. Ehonomnàhnà komo 
yakoron me haxa ehtxoko. Uhutwatxehkanye ro uro ha kahra ro mak ehtxoko. 

17 Anar komo wya owàràhyakantokonye, ohsànàhpàra гта ehtxoko. 
Àwàràhyakahranye ro mak ehtxoko. Enyhoru moson hama katxho 
me oyesnàr komo xe ehtxoko, toto komo wya, omeroron komo wya. 
18Towahke roro ehtxoko, toto kom hoko, omeroron kom hoko. Anatoko 
newakàhkahyatxow hana, anar komo, ohokonye. Nyamoro hoko rma, 
towahke гта ehtxoko, ewakàhkahpàra harha esnàr kom horà. 

19 Ronàhnàn komo y, ohsànàhpàra ro mak ehtxoko. Khoryenkomo ryhe 
ryehenàhyaha, ranàhnohnyenhàyamotho hoko, katxok haxa. Àro hoko 
гта, опа wyaro nkehe, àmenhosahonhàrà. 

Ото ryhe, kohsànàhyaha hampànà, roxanhànàtho kom hoko, kehe, Kohkomo. 
Ато wyaro гта nkehe, àmenhosahonhàrà. 20Onà wyaro nkehe xarha, 
àmenhosahonhàr xarha. 

Ona wyaro haxa ehtxoko, axanhàn kom hoko. Anyahpara ehtokonye, 
nyamoro ànyahmatxoko. Twohtxahke ehtokonye, nyamoro 
àwokhatxoko. Àro wyaro owyanye towakryetxho kom hoye ro 
nehyahamnohyatxow hamà, axanhàn komo, tanhànàthàyam hoko. 

Ато wyaro гта nkehe, àmenhosahonhàrà. 21 Ayanhàn kom hokon me 
oyeryherany hak nahko, nyamoro yanhànàtho. Nyamoro ewakryetxok 
haxa. Àro wyaro rma anhà marymetxow hamà. 


Àsok hana natxow ha owto yoh kom ha katxhàrà on ha. 


1 3 1 Àsok hana natxow ha, owto yoh kom ha. Àsok hana natxow ha, 
kofehnu kom ha. Khoryenkom yano me ehonomnà me natxow 
hama, owto yoh komo, kofehnu komo xarha. Khoryenkomo yano menohnà, 
ehxera ro mak natxhe ha, ehonomnà komo. Ehonomnà me netxownà, пого 

ha. Àro ke, nyamoro teyukyatxow hamà. 2Kàwyanye anweknyetokony 
haxa, Khoryenkomo nwahanonkatxhàyamo rma tanwekyatxhe. Kàwyanye 
tanweketxhenye гта, kanàhnohyatxhe hampànà, nyamoro ha. 

3Àsoken komo ryhe noseryehyatxowà, owto yoh kom hona, kofehnu kom 
hona. Ohxe ehxemo kom katà noseryehyatxowà, àhonanye. Oseryehpàra 
natxow hama, ohxe ehxemo komo. Atxke ehxemo kom haxa ryhe 
noseryehyatxhe. Ohxe oyehtokonye, oseryehpàra manatxow hamà, owto 
yoh kom hona, kofehnu kom hona. Ohxe natxhe moxamo, ketxow hama, 
nyamoro ha, ohokonye. ^Àsok tawro hana. Khoryenkomo ryhe nanotometxow 
hama, oyowakryenàr kom horà. Nanotometxhe xarha, anhàtho komo 
yanàhnohrà horà. Khoryenkom yano me, onà wyaro kany me natxhe. Amna 
ayanàhnohyatxhe hampànà, kany me natxhe, atxke ehxemo komo wya. 
Nanàhnohyatxhe xaxa mak hampànà. Àro ke, atxke oyehtokonye, oseryehtxok 
mak hampànà, àwyanye ayanàhnohrà kom hona. 5Àro Ке, nyamoro eyuhtxok 
hampànà, ayanàhnohpohranye Khoryenkom yehtxoho me. Ohnawonye ohxe 
wehxaha Капу me oyehutwatxho meny хата, eyuhtxok hampànà. 

6 Ато ke, otxenyerun kom hoye màmyatxhe xarha, àwyanye, owto yoh 
komo wya, kofehnu komo wya. Àsok tawro hana, Khoryenkom yanoto me 
esnàr kom ke hamà. Noro yanoto rma, txenyeru yahohsatxhe, tàwyanye 
toto komo yakoronomatxho me. 7 Tàmporye naha, otxenyerun kom hoye, 
àwyanye. Aro ke tàmtxoko. Àwyanye amna txenyerunu tàmtxoko tatoko гта, 
tàmtxoko, àwyanye. Ehonomnà me ehtokonye, ukurunkahnà me xenytxoko. 


Osoxe rma haxa ehtxoko katxhàrà on ha. 


8Eten kom hana mehetàhketxow ha. Owyanye ehetàhkantoko гта, 
ehematxehkatxoko, tkatxehkaxe ro, ehetàhkahra harha oyehtxoho menye. 
Ehetàhkanyehnà rma, osox ehtxoko katxho me rma manatxhe ha. Àro ke osoxe 
rma haxa ehtxoko. Ohoyen komo xe oyehtokonye, Moyses heno nmenhotho 
meyuhtuketxow hama. Kàyweronàhyamatxho komo rma meyuhtuketxow hama. 

9 Àsok hana nay ha, kàyweronàhyamatxho kom ha, anar komo hetx hokohra 
ehtxoko katxho rma, anar komo ynyo hokohra ehtxoko katxho xarha, toto 
yotahahra ehtxoko katxho xarha, toto katxhotho yarhàra ehtxoko katxho xarha, 
toto katxho hoko ehohkahra ehtxoko katxho xarha. Àsok hana nay ha. Omeroro 
rma, toto komo xe ehtxoko katxho me rma nay hamà, kàyweronàhyamatxho 
komo. Osox oyehtxoho wyaro rma, ohoyen komo xe xaxa ehtxoko, katxho 
me rma nay hamà, omeroro. 10 Àsok tawro hana. Toto xe kehtokonye, noro 
yanàhnohpàra tehxatxow hama. Àro ke, khoyen komo xe roro kehtokonye, 
kàyweronàhyamatxho komo teyuhtuketxow hamà, omeroro mak ha. 


Mexehra nomokyan hama tketxhe Kohkom yomoknàr hoko katxhàrà on ha. 


1113 Àro wyaro osox tehxorye tehxatxhe, Kohkom yomohtoho hahnoke 
esnàr ke. Konyhoryetxehkaxenye nomokyaha, пого ha. Amnyehra, kàwyanye 
noro yahosàtxhe rma, àhahnokehra hak nehxakonà. Amnye rma àhahnok 
haxa naha. Enmahpaya ehtoko, ona wyaro nketxow hama, toto komo. 
Mexehra nenmahyan hama, ketxhe. Àro wyaro rma rha, ona wyaro tketxhe, 
kàwyamo. Mexehra nomokyan hama, tketxhe, Kohkom yomoknàr hoko. 

Àro ke, enyhoru hokon me tehxorye tehxatxow hamà. Enmahpaya 
ehtoko, ànàkhàra harha natxow hama, toto komo. Haketxow hama, 
tomyawon kom hoko tesnàr kom horà. Àro wyaro rma rha, enyhoru 
hokon me tehxorye гта haxa tehxatxhe, mexehra пого yomoknàr ke. 

Anar komo ryhe, tanhàn komo hoko natxow hamà, awaràn wawo 
tesnàr kom ke, Khoryenkom hutwahra rma tesnàr kom ke. Nyamoro 
wyarohra tehtxe. Ohxe roro tehtxe, awasàn ho kesnàr kom ke, 
Khoryenkom hutwany me rma kesnàr kom ke. 

Àsok hana natxow ha, waha kom ha. Ohxe newomumtetxow hama, tàxanhàn 
kom hona tekurunhonàr kom horà. Tewomumtosom komo wyaro tekurunhotxe, 
kanhàn kom hona. Ohxe roro tehtxe, kekurunhonàr komo. Àro ke, àmanhohra 
tehtxe. Ànyerhontahra tehtxe xarha. Àwayamontahra tehtxe xarha. Tweromnà 
mehra tehtxe xarha. Osoyhera tehtxe xarha. Atakuyhera tehtxe xarha. 

14Опа wyaro haxa tehtxe. Txesusu Kryestu yoh me roro tehtxe. Kohkom 
yoh me roro tehtxe, noro wyaro ohxe roro kehtxoho menye. Kanhàn kom 
hoko ehohkahra harha tehtxe. Khun kom hoye ro eryehotahra harha tehtxe. 


Àna matà anar me muhutwetxhe omnyamo kahra ehtxoko katxhàrà on ha. 


1 4 1Àsok hana natxow ha, okukuru kom ha. Kryestu hona nenyatxow 
hamà. Yaworon hutwatxehkahra mak natxhe. Hutwetxhe rma haryhe. 
Kryestu mryenon me rma nyamoro xenytxoko. Ameryekahranye rma ehtxoko. 
Àna matà, anar me muhutwetxhe, omnyamo, kahra ehtxoko, àwyanye. 
2'Tonohorye naha, woto, omeroro, ketxhe, anar komo, yaworon hutwany 
komo. Uhutwanyehnà kom haxa ryhe, woto yonohra mak natxhe. Nyah 
marma yonahyatxhe, nyamoro ha. 32Woto yonony me oyehtokonye, nyamoro 

xanomkahnohpàra ehtxoko. Woto yononyehnà me haxa oyehtokonye, ona 
wyaro kahra ehtxoko, woto yonony komo wya. Atxke manatxhe, kahra 
ehtxoko, àwyanye, Khoryenkomo mryenon me esnàr kom ke. Tàmryenon 
me гта nenyatxhe, noro ha. ^Ayanoto kom mehra mak natxhe, nyamoro 
ha. Anaro yanoto me haxa natxhe. Àro ke, omnyamo ryhe, atxke manatxhe, 
kahra ehtxoko, àwyanye. Kohkomo ryhe, anotomany kom me naha. Noro 
rma nakoronometxhe xarha, ohxe manatxhe katxho me ehtxoho menye. 
Àro ke, ohxe manatxhe katxho me xaxa mpànà natxhe ha, nyamoro ha. 

5Onà wyaro kany me xarha manatxow hamà. On yawasànà ryhe, ohxe 
rma haxa naha, kany me natxhe, anar komo. Anaro yawasàn yoho rma 
haxa ohxe naha, onà, kany me rma natxhe. Anar kom haxa ryhe, onà 
wyaro kany me natxhe. Àme rye rma naha, on yawasànà, anaro yawasàn 
xarha, omeroro, kany me natxhe. Àsok kany me haxa oyehtokony hana, 
yaworo uhutwatxoko, ohnawonye. Àro wyaro rowya tatoko, yaworohra 
àken hana, kahra mak ehtxoko. Khoryenkom yano me yaworo uhutwen 
hama katxok haxa, ohnawonye. 

6 Anaro yawasàn yoho rma haxa ohxe naha, onà, kany komo rma, 
Kohkomo yoyuknur xe natxow hamà. Àme rye rma naha, on yawasànà, 
anaro yawasàn xarha, omeroro, kany komo xarha, noro yoyuknur xe rma rha 
natxow hamà. Woto yonony komo xarha, noro yoyuknur xe rma rha natxow 
hama. Àro ke, apa у, ohxe onàmàthàrà mosonà, ketxow hama, tot kom hoko. 
Woto yononyehnà komo xarha, noro yoyuknur xe rma rha natxow hama. 
Nyamoro xarha, ара y, ohxe onàmàthàrà ona, ketxhe, Khoryenkomo wya, 
tànyahrà kom hoko. Aro ke, osoxanomkahnohpàra ehtxoko. 

7 Àsok tawro hana tano rma hak tehxatxow ha. Kano me ronye rma 
keryehotatho mehranye, tano rma hak tehxatxow hamà. Àsok tawro 
hana twayehyatxow ha. Kano me ronye rma keryehotatho mehranye 
rma rha twayehyatxow hama. 8Tano rma hak kehtokonye, Kohkomo 
yeryehotanàhtoho me tan tehxatxhe, пого yano me mak ha. Kwayehnàtokony 
xarha, noro yeryehotanàhtoho me rma rha twayehyatxhe, noro yano me rma 
rha. Àro ke, tano rma hak kehtokonye, Kohkom yanoto me tehxatxow hamà. 
Kwayehnàtokony xarha, noro yanoto me rma rha tehxatxow hama. 9 Àsok 
tawro hana. Tanoto me kehtxoho menye ryhe wayehye, Kryestu. Karyhe 
harha nasanàmye. Àro ke, Kohkom me naha, пого ha. Амауеһхето kom yoh 
me rma naha. Tano rma hak tehxem kom yoh me xarha naha. 

10 Àsok hana manatxow ha. Atxke manatxhe ketxow hana, okukuru komo, 
towtà komo wya. Anar komo xarha, towtà komo xanomkahnohyatxow hana. 
Àro wyaro oyehtokonye, ohxehra manatxow hamà. Khoryenkomo ryhe, 
khutwamohsonye ro kom me naha. Amnye, noro hyaka tàtetxhe hampànà, 
àwya khutwamohsonàr kom horà. Ohxe kehtxohotho komo hutwamohsehe 
hampànà. Atxke kehtxohotho komo хаа hutwamohsehe hampànà. 11 Ато 
hoko гта, ona wyaro nkehe, àmenhosahonhàrà. 

Теһхета roro uro ha, kehe, Kohkomo. Aro ke, ona wyaro akehe. 
Rakrataka neryewtetxhe hampana, tosoknar kom ho, toto komo, 
omeroro. Ehonomnà me xaxa manaha, ketxhe hampànà, rowya, 
kehe, Kohkomo. 

Ато wyaro гта nkehe, àmenhosahonhàrà. 12 Noro hyaka tontokonye гта, 
toskarymetxhe hampànà, kàwyamo, omeroro, Khoryenkomo wya. 


Kowtà komo yanàhnohpàra tehtxe katxhàrà on ha. 


13 Àro wyaro amnye khutwamohsotàhketxhe hampànà, Khoryenkomo. Àro ke, 
atxke manatxhe kahra harha tehtxe, kowtà komo wya. Onà wyaro ryhe tehtxe. 
Kowtà komo yanàhnohpàra tehtxe. Eten kom hok kehtxoho kom hoye ro hana 
natanàhnohyatxowà, kowtà komo, anha ona katxho hoko kehtxoho kom hoye ro 
hana, enyhoru onà katxho hoko kehtxoho kom hoye ro haxa hana. Àro hokohra 
harha tehtxe, atanàhnohpàra ehtxoho menye. Anhà ona katxho hokohra tehtxe, 
enyhoru опа katxho hokohra xarha tehtxe, atanàhnohpàra ehtxoho menye. 

14 Àro wyaro гта rha tehtxe, woto yonotho hoko. Woto yonotho ohxe nay 
hama. Kanàhnohpàranye nay hama. Àro wyaro thutwetxow hama, Txesusu 
rwonàmàthàrà hoye ro, Kohkomo rwonàmàthàrà hoye ro. Ona wyaro haxa 
nketxhe, anar komo, kowtà kukuru komo. Ohxehra mak naha, woto, ketxhe. 
Tononàr xehra haxa we naha ha, Khoryenkomo, rowya, ketxhe, kowtà 
kukuru komo. Àro wyaro tehutwantokonye rma, tonohra natxow hama. 
Tàwyanye tonontok haxa, atxke natxow hama. 15Anatoko owyanye woto 
yononàrà yonyatxow hana. Àro hoye ro nehohketxow hana, woto yonotho 
hoko. Tàwyanye tonontoko гта, natanàhnohyatxow hama, owyanye tonotho 
hoye ro mak ha. Àro ke tonohra harha ehtxoko, atanàhnohpàra ehtxoho 
menye. Owyanye tonontoko rma, oyowtà komo yatanàhnohrà xe manatxow 
hama. Àxehrany harha manatxow hama. Kryestu wayehye, tàwya nyamoro 
yonyhoryetxho me. Àro ke, tatanàhnohsom me txeryheranye ehtxoko. Woto 
yonohra ehtxoko, atanàhnohpàra nyamoro yehtxoho me. 

16 Anatoko owàràhyaketxow hana, anar komo, oyowtà komo гта. Woto 
yonotho hoko oyehtokonye гта, owàràhyaketxow hana. Woto yonotho 
ohxe naha kany me rma oyehtokonye, owàràhyaketxow hana. Àro ke, 
woto yonotho hokohra harha ehtxoko. Enyhoru rma hokohra ehtxoko, 
owàràhyakahranye ehtxoho menye. 

17Kàkayaryet kom me naha, Khoryenkomo. Àmryenon kom me tehxatxhe. 
Àro ke, woto hoko atameryekahra tehtxe. Woknano hoko atameryekahra tehtxe. 
Onà wyaro kehtxoho kom hok haxa tehtxe. Ohxe roro kehtxoho kom hoko tehtxe. 
Towahke roro kehtxoho kom hoko xarha tehtxe. Teryehorye roro kehtxoho kom 
hoko xarha tehtxe. Khoryenkom yokato yano me ryhe, àro wyaro ohxe kehtxoho 
kom hoko tehtxe. 18 Аго wyaro гта Kryestu yanoto me kehtokonye, ohxe 
tehxatxow hamà. Ohxe manaha, rowya, katxho me tehxatxhe, Khoryenkomo 
wya. Ohxe manaha katxho me rma rha tehxatxhe, toto komo wya xarha. 

19 Aro ke atameryekahra tehtxe. Towahke roro rma haxa tehtxe, othoko. 
Tatakoronomatxe, khananàhtoho kom yawo ro гта haxa kehtxoho menye. 

20 Anatoko Khoryenkomo nenyhoryetxho komo manàhnohyatxow 
hana, owyanye woto yononàr ke mak ha. Tonohra haxa ehtxoko, 
апаһпоһрагапуе oyehtxoho menye. Woto ohxe naha, omeroro, katxho 
ryhe, yaworo xaxa mpànà naha ha. Oyowtà komo yanàhnohtoho haxa ryhe, 
atxke naha. Àro ke, woto yonotho hoye ro owyanye anàhnohnàtokonye, 
atxke manatxhe. 21 Eten hoye ro hana natanàhnohyatxow hana, oyowtà 
kom ha, owyanye woto yonotho hoye ro hana, owyanye ufa xkun yontoho 
hoye ro haxa hana, anaro rha hoko oyehtxoho kom hoye ro haxa hana. Àro 
kom hokohra tehxorye manatxhe, atanàhnohpàra ehtxoho menye. 

22 Anatoko onà wyaro màketxow hana, anaro rha hoko oyehutwanàr kom 
me. On hoko ryehtoko, ohxe wehxan hamà, Khoryenkom yano me, màketxow 
hana. Àro wyaro owyanye tatoko rma, owya rma katxoko, Khoryenkomo wya 
xarha. Anar komo wya kahra ehtxoko, àwyanye atxke esnàr hona. Owyanye on 
hoko ryehtoko ohxe wehxan hama tatoko rma, ohxe rma mehutwetxow hama. 
Atxke wehxaha kahra rma manatxow hama. Àro ke, teryehorye manatxow hama. 
23Onà wyaro kahra mak ehtxoko. On hoko ryehtoko, ohxehra wehxan hana, ana 
hana, kahra ehtxoko. Àro wyaro owyanye tatoko rma, àhokohra ro mak ehtxoko. 
Àhoko oyehtokony haxa, atxke manatxow hama, ona wyaro kahra oyesnàr kom 
ke, on hoko ryehtoko ohxe wehxan hamà, Khoryenkom yano me, kahra oyesnàr 
kom ke. Àsok tawro hana. Eten kom hok kehtokony hana, ona wyaro Капу me 
tehxorye tehxatxhe. On hoko ryehtoko ohxe wehxan hamà, Khoryenkom yano 
me, kany me tehxorye tehxatxhe. Àro wyaro kahra kehtokonye, àhokohra 
tehxorye tehxatxhe. Àhok kehtokony haxa, anhà hoko rma tehxatxow hamà. 


Rowtà weryehotanàhyan hama tkatxe katxhàrà on ha. 


1 5 1Yaworon hutwany me tehxatxow hana. Yaworon hutwanye 
rma, anar komo hnàn yawo rma tehxorye tehxatxhe. Yaworon 
hutwatxehkanyehnà komo hnàn yawo rma tehxorye tehxatxhe. Nyamoro 
yakoronomany me tehxorye tehxatxhe. Onà wyaro kahra tehxorye tehxatxhe. 
Onà wyaro hak wehxe, rano me ro mak ha, ryeryehotatho me mak ha, kahra 
tehxorye tehxatxhe. 20nà wyaro haxa tkatxe. Rowtà weryehotanàhyan hama, 
ohxe ehtxoho me, khananàhtoho kom yawo ro nyhe ehtxoho me, tkatxe. 
3Àsok hana nehxakon ha, Kryestu ha. Onà wyaro kahra nehxakon hamà. 
Onà wyaro hak wehxe, rano me ro mak ha, ryeryehotatho me mak ha, kahra 
nehxakon hama. Noro hoko гта, ona wyaro haxa nkehe, àmenhosahonhàrà. 
Apa y, twàràhyakaxem me wehxaha. Owàràhyakanye komo ryhe 
rowàràhyaketxhe. 
Àro wyaro гта nkehe, àmenhosahonhàrà, Kryestu hoko. 
^Àsok hana nay ha, Khoryenkom karyehtan ha, àmenhosahonhàrà. 
Benhosom me nehxakon hama, thananàhsomà ro me kehtxoho 

menye. Àro hoye ro tenàmyatxow hama, keryewhamnohtoho komo. 
Towankaryhe tehxatxhe xarha, Khoryenkom karyehtan hoye ro. Àro ke, 
amnye towakryexem me kehtxoho kom hona ro tehxatxhe. 

5Enàmnye me keryatxhe, Khoryenkomo. Towankaryhe xarha keryatxhe. 
Àro ke, noro yakoro kàrwonaha, ohokonye. Apa y, othoko towahke rye rma 
haxa txetxoko, àme rye rma haxa ehutwatxho menye, àkehe, àwya, ohokonye. 
Ато wyaro oyehtokonye, Kryestu Тхеѕиѕ уапо me ohxe manatxow hama. 6Аго 
wyaro towahke rye oyehtokonye, onà wyaro kany me rye rma haxa manatxow 
hama, omnyamo ro rye rma. Ohxe xaxa nay hama, Khoryenkomo, kany me 
rye гта haxa manatxhe, àme гуе гта haxa oyehutwanàr kom ke. Txesusu 
Kryestu yàmà гта пого ha, Khoryenkomo. Kohkom yàmà гта пого ha. 


Ohxe xaxa manaha katxow haka Xuknewyanahnà 
komo Kohkomo wya katxhàrà on ha. 


7 Towahke гта haxa nehxakonà, Kryestu, ohokonye. Noro wyaro 
towahke rye гта haxa ehtxoko, omnyam xarha, othoko. Tàwyanye 
towahke rye oyonyetokonye, onà wyaro nketxow hamà, toto komo. Ohxe 
xaxa nay hamà, Khoryenkomo, ketxow hamà. 

8Onà wyaro ryhe àkehe, owyanye. Xuknewyana komo yakoronomany 
me nomokye, Kryestu, tàrwonàmàthàr yawo ro Khoryenkom yehtxoho 
me. Àsok (ауто hana. Kowakryetxhe xaxa mak hampànà, kanyenhàr 
me nehxakon hatà, Khoryenkomo, àhoryen heno komo wya. Àro ke, 
akoronomany kom me nomokye, Kryestu. Àro hoye ro tàrwonàmàthàrà 
yawo ron me Khoryenkomo hutwamohsoy hamà. 

9Àro hoye ro гта rha, ona wyaro nketxow hama, Xuknewyanahnà komo 
xarha. Ohxe xaxa nay hamà, Khoryenkomo, kàhnàn kom yawo rma haxa 
tesnàr ke, ketxow hamà. Àro hoko rma, onà wyaro nkehe, àmenhosahonhàrà. 

Apa y, onà wyaro àkehe, owya, Xuknewyanahnà komo nenytxanàr 
me. Ohxe xaxa manaha àkehe, owya, ànenytxanàr kom me. Àro 
wyaro rma kwanotehe, ohoko. 

Ато wyaro гта nkehe. 19Onà wyaro nkehe xarha, àmenhosahonhàr xarha. 

Xuknewyanahnà komo y, teryehorye ehtxoko. Khoryenkomo mryenon 
komo wyaro rma rha, teryehorye ehtxoko, omnyam xarha. 

Ато wyaro гта nkehe. 11 Onà wyaro nkehe xarha, àmenhosahonhàr хаа. 

Ohxe xaxa manaha katxow haka, Xuknewyanahnà komo, Kohkomo wya. 
Ohxe xaxa manaha katxow haka, toto komo, omeroron komo, àwya. 

Àro wyaro rma nkehe. 120nà wyaro nkehe xarha, Esaeyas heno 
nmenhotho xarha. 

Nomokyaha hampànà, Xese heno yohamàtho. Xuknewyanahnà 
komo kayaryet me ehxe nomokyaha hampànà. Noro hona ro rma 
haxa natxhe hampànà, nyamoro ha, Xuknewyanahnà komo. 

Àro wyaro rma nkehe, Esaeyas heno nmenhotho. 

13Thona ro rma keny kom me naha, Khoryenkomo. Aro ke ona wyaro 
akehe, àwya, ohokonye. Apa y, ohona nenyatxow hata, nyamoro ha. Àro 
ke, teryehorye rma haxa txetxoko, àkehe. Ohxe roro rma haxa txetxoko, 
ohona àwyanye xenyàr ke, àkehe, àwya, ohokonye. Àro wyaro rma 
àkehe, noro hona ro rma haxa oyehtxoho menye. Khoryenkom yokato 
nakoronomanàr me, пого hona го гта haxa manatxow hama. 


Kryestu yahoxet yano me ryhe katamokyaha katxhàrà on ha. 


14Rowtà komo ya, onà wyaro kany me wehxaha, ohokonye. Ohxe 
rma haxa natxow hama, kany me wehxaha. Yaworon xaxa hutwetxow 
hama, tehananàhsomà ro me natxow hama, kany me wehxaha, ohokonye. 
15 Teryewrye ro mak khananàhtxowá, tano, rokaryehtan yawo. Anaro 
rha hoko àmenhono, yaworon xaxa hutwahkahpàra oyehtxoho menye. 
Ahananàhnye kom me ryeryeye, Khoryenkomo, towahke xaxa rohoko 
tesnàr ke. Àro ke teryewrye ro àmenhehe, ohyakanye. 

léKryestu Txesusu yanoto me ryeryeye, noro ha, Xuknewyanahnà 
komo hananàhnye ro me ryehtxoho me. Tàrwonà yokarymanye ro me 
ryeryeye, àrwo yonyhorunu yokarymanye ro me mak ha. Àro hoko rma 
katamokyaha, Khoryenkomo hyaka. Khoryenkom màn yonye ro heno 
komo wyaro ronàmrà wekyaha, noro hyaka. Xuknewyanahnà kukuru 
komo rma wekyaha, àhyaka. Ronytxanyenhàyamo rma nyamoro ha. 
Enyhoru ro me txexah me harha natxhe, Khoryenkom yokato yano me. 
Àro ke, ohxe rma haxa natxow hamà, roneknàr komo, Khoryenkomo wya. 

17 Àro ke, onà wyaro kany me wehxaha. Khoryenkomo hyaka ratamohtxoho, 
ohxe naha, kany me wehxaha, Kryestu Txesusu wya rakoronomanàr ke mak 
ha. 18Àsok tawro hana. Rahoxet yano me katamokyaha kahra wehxan hama. 
Kryestu yahoxet yano me ryhe katamokyaha kany me haxa wehxaha. Àro 
hoye го, опа wyaro koskarymehe. Noro yahoxet yano me wekarymekonà, 
Xuknewyanahnà komo wya, Khoryenkomo yoyuknye me harha ehtxoho menye. 
Àro ke, àrwo yonyhorunu wekarymekonà, àwyanye. Eryehokano weryakon 
хата. 1? Noro yahoxetà wenyhekonà, àwyanye, eryehokano ytxoho hoko ryesnàr 
ke. Àro hoko rma wehxakonà, Khoryenkom yokato yahoxet yano me mak ha. 

Àro wyarono rma, àrwo yonyhorunu yokarymaxe àtekonà, omeroron 
komo hyaka. Xerusaryen hon komo wya wekarymaye. Anaro rha owto hon 
komo wya xarha wekarymaye, monyen komo wya xarha. Eryerya yamtar 
hon komo hyaka ro ekarymaxe àtoye. Àro wyaro rma àrwo yonyhorunu 
wekarymatxehkaye. Kryestu yokarymatxho rma wekarymatxehkaye. 

20Kryestu yonytxanyenhàyamo hyaka rotonàr xehra mak wehxakonà. 
Àhyakanye totxownà hama, anar komo, ekarymany komo. Nyamoro mahyaka 
rotonàr xehra mak wehxakonà. Nyamoro nhananàhàthàyamo hananàhso 
xarha rotonàr xehra mak wehxakonà. Kryestu yonytxanyehnàtho komo 

hyaka haxa ryhe rotonar xe roro гта haxa wehxakonà, àrwo yonyhorunu 
yokarymaxe. 21 Nyamoro hoko rma, onà wyaro nkehe, àmenhosahonhàrà. 
Noro yokarymany komo yonytxahra rma hak natxhe. Amnye, noro ywero 
harha natxhe xaxa hampànà, nyamoro ha. Noro yokaytà yonytxahra 
гта hak natxhe. Amnye, пого hutwetxhe xaxa hampànà, nyamoro ha. 
Àro wyaro rma nkehe, àmenhosahonhàrà. 


Komokyaha ohyakanye katxhàrà on ha. 


22Nyamoro wya ekarymatxehkanàr hoko rma haxa wehxakonà. Àro ke 
omokhàra гта hak wehxakonà, ohyakanye. Yake ro romoknàr xe wehxakon 
haryhe. Tomokhoryehra mak wehxakonà, àro hoko гта haxa ryesnàr ke. 

23 Атпуе rma, àhokohra harha wehxaha, àwyanye ekarymatxehkanyenhàr 

me ryesnàr ke. Mexe rma haxa tomohtxahke wehxakonà, ohyakanye. 
Tomohtxahkeno гта, yake ro àtxemnyehàntaye. 24 Àro ke, oyonyxenye romoknàr 
hona ro harha wehxaha. Amnye Espanya yamtar hona àtehe. Oyowto kom 

yawo ro nay hama, Espanya. Àro ke, àro hona rma rotontoko, ohyakanye htxero 
komokyaha. Mexe nyhe txko kramamyaha, ohyawonye. Teryehorye wehxan 
hamà, ohyawonye ryesnàr ke. Mexe nyhe txko ohyawonye ryexetxhe, ohxe uro 
mànyakyatxhe, Espanya yamtar hona. Ато wyaro oyonyàr kom hona ro wehxaha. 

25 Amnye гта htxero, Xerusaryen hona haxa àtehe. Anar komo 
nàmàtho waryaha, àton komo hyaka, Kryestu mryenon komo hyaka. 

26Nyamoro rma yowakryetxhe, Maseknonya yamtar hon komo, Akaya 
yamtar hon komo xarha, Kryestu mryenon komo rma. Xerusaryen hon 
komo yowakryenàr хе rma haxa nehxatxkenano. Akatxhomnà komo гта 
yowakryenàr xe nehxatxkenano. Àro ke, tàtxenyerun kom hoye nàmyatxoko. 
27Tano me ronye rma, nyamoro tewakryetxe, ketxkenano. Towakryehorye rma 
natxhe, nyamoro ha, àwyanye. Àsok tawro hana. Xuknewyana kom hoye ro, 
Khoryenkomo newakryetxho me гта rha natxow hama, Xuknewyanahnà komo. 
Ekato me ewakryexah me natxhe, Xuknewyana kom hoye ro mak ha. Àro ke, 
Xuknewyana komo yakoronomany me tehxorye natxow hamà, Xuknewyanahnà 
komo. Tkatxho kom hoye ewakryeny kom me tehxorye natxow hamà. 

28 Ато ke, wahoro htxero, ànàmàthàyamo waryan hama, Xerusaryen 
hon komo hyaka. Rowya tàmtàhkatxhe rma, komokyaha, ohyakanye. 
Espanya yamtar hona rotontoko гта, komokyaha, ohyakanye. 29 Опа 
wyaro ryhe romohtoho uhutwehe. Ohyakanye romoknàtoko гта, Kryestu 
newakryetxho me rma haxa komokyaha. Àro hoye ro, noro newakryenàr 
me гта rha keryatxhe ha, rowya ahananàhrà kom ke mak ha. 

30Rowtà komo у, ona wyaro àkehe, owyanye, teryewrye ro. Rohoko 
rma haxa orwonàmtxoko, Khoryenkom yakoro. Àsok hana manatxow ha. 
Txesusu Kryestu xe manatxow hama. Kohkom xe rma manatxow hama. 

Rox xarha manatxow hamà, Khoryenkom yokato yano me mak ha. Àro 
wyaro oyehtxoho kom hoye ro, onà wyaro àkehe, owyanye. Rohoko rma 

haza orwonàmtxoko, Khoryenkom yakoro, àkehe, teryewrye ro, owyanye. 
Aro wyaro rma uro akoronomatzoko. 31 Apa y, Pawru ukurunhoko, 
Xukneya yamtar hon kom hona, Kryestu yahosnyehnà kom hona, katxoko, 
Khoryenkomo wya. Apa y, Xerusaryen hon komo yowakryexe ten hatà. Àwya 
towakryetxho kom hoko rma, teryehorye hak nahtxoko, àton komo, Kryestu 
mryenon komo, katxok xarha, àwya. 32 Àro wyaro rohoko orwonàmtoho kom 
hoye ro, amnye teryehorye komokyan hama, ohyakanye, Khoryenkom yano 
me. Ohyawonye ryehtoko, uro meryehotanàhyatxow hama. 

33Ohyawony hak nahko, Khoryenkomo. Teryehorye roro keny komo 
rma noro ha. 


Anaro rha Нота hon komo yokarymatxhàrà on ha. 


1 6 1Fekme wekarymehe, owyanye. Ohyakanye nomokyan hata, noro ha. 
Àro ke wekarymehe, owyanye ohxe txetxoho me. Kwosàn kom me naha, 
noro ha. Senkàryeya hon me rma naha. Àto tehtoko, Kryestu mryenon yonye 
ro komo yakoronomanye ro me naha. 2Àro ke, noro hoko towahke ehtxoko, 
пого yakoro Kohkom уоһа rye me oyesnàr kom ke. Àsok tawro hana. Kohkomo 
mryenon me kehtokonye, towahke tehxatxow hamà, othoko. Owyanye 
takoronomanàr xe ehtoko, пого akoronomatxoko. Thenyehra akoronomano 
ynyenhàr me rma rha naha, noro xarha. Rakoronomanyenhàr me xarha naha. 
3Ohnàn kom yaw nay hata, Pawru, katxoko, Pàryesera komo wya, ànyo wya 
хата, Aakera wya гта. Rowyaro tatamohxemà ro me natxhe, nyamoro ha, 
Kryestu Txesusu hyaka. 4Nosoxanomkahnohtxownà, nyamoro ha, rowayehrà 
hona tàwyanye rokurunhonàr horà. Àro ke, ohxe rma haxa mehtxownà, 
rohoko, àkehe, àwyanye. Àro wyaro rma rha nketxhe, Kryestu mryenon 
komo xarha, anato rha tohsamnohsomà ro komo, Xuknewyanahnà komo 
rma, omeroro. Ohxe rma haxa mehtxownà, Pawru hoko, ketxhe, Pàryesera 
komo wya. 5Aman kom yaka nohsamnohyatxow hata, Kryestu mryenon komo. 
Nyamoro wya xarha, ohnàn kom yaw nay hatà, Pawru, katxoko. 

Ohnàn yaw nay hatà, Pawru, katxok xarha, Epenetu wya xarha. 
Ronàhnànà rma noro ha. Aaseya yamtar honotho rma noro ha. Noro 
htxero, Aaseya hon kom kukuru гта, Kryestu yahosàye. 

6Ohnàn yaw nay hata, Pawru, katxok xarha, Maryeya wya xarha. 
Ohyakanye thenyehra natamokyakon hatà, noro ha. 

7Ohnàn kom yaw nay hatà, Pawru, katxok xarha, Antàroneku komo wya 
xarha, Xunyasà wya xarha. Rokukuru komo rma nyamoro ha. Rakoro rma 
watxa ymo yawo tahryemxe nehxatxkonà. Kryestu yahohsàra rma hak 
ryehtoko, nyamoro htxero nahohtxownà. Nyamoro hoko rma, ohxe rma 
haxa natxhe kany me natxhe, Petru komo, Kryestu nànyaketxho komo. 

SOhnàn yaw пау hata, Pawru, katxok xarha, Ampàryeyatu wya xarha. Kohkom 
уоһа rye me amna yehtxoho hoye ro, ronàhnàn me naha, пого ha. 9Àro wyaro 
rma rha katxok xarha, Ukmanu wya xarha. Rowyaro tatamohxemà ro me naha, 

noro ha, Kryestu hyaka. Aro wyaro rma rha katxok xarha, Estakesà wya xarha. 
Ronàhnànà rma noro ha. 19 Àro wyaro rma rha katxok xarha, Aperyesà wya xarha. 
Kryestu yoyuknye ro me osonyhosah me nay hatà, noro ha. Ohnàn kom yaw nay 
hatà, Pawru, katxok xarha, Aryestokmuru màn yawon komo wya xarha. 

11 Ohnàn yaw nay hata, Pawru, katxok xarha, Erokneyawu wya xarha. 
Rokukuru rma noro ha. Ohnàn kom yaw nay hatà, Pawru, katxok xarha, 
Nahsesu màn yawon kukuru komo wya xarha, Kohkomo mryenon komo 
wya rma. 12Àro wyaro rma rha katxok xarha, Tàryefena komo wya xarha, 
Tàryefosa wya xarha. Kwosàn komo rma nyamoro ha. Kohkomo hyaka 
tatamohxemà ro me natxow hatà. Ohnàn yaw nay hatà, Pawru, katxok 
xarha, Pehsekne wya xarha. Dàhnàn komo rma noro ha, kwosàn komo 
rma. Thenyehra rma haxa natamokye hatà, noro ha, Kohkomo hyaka. 

13Ohnàn yaw nay hata, Pawru, katxok хага, Hufu wya xarha. Anar 
kom yoho гта haxa tatamohxemà ro me nay hata, пого ha, Kohkomo 
hyaka. Àyonà wya xarha, àro wyaro гта rha katxok xarha. Royon me 
rma noro wenyaha, ohxe ryenyenhàr me esnàr ke. 

14Ohnàn kom yaw nay hata, Pawru, katxok xarha, Asenkeryetu komo wya 
хата, Fàryekonte wya хага, Ehmesà wya хата, Patrokmasà wya хата, 
Ehmasà wya xarha, nyamoro yakoron komo wya xarha, kowtà komo wya 
гта. 15Аго wyaro гта rha katxok xarha, Feroroku komo wya xarha, Xurya 
wya xarha, Neryewu wya xarha, noro wosànà wya xarha, Oryempasà wya 
xarha, nyamoro yakoron komo wya xarha, Kryestu mryenon komo wya rma. 

16Oyohsonàtokonye atamtxuhkatxoko, osox oyehtxoho kom hoye ro, 
enyhoru ro me oyehtxoho kom hoye ro xarha. Ohnàn kom yaw natxow hatà, 
Kryestu mryenon komo, anato rha tohsamnohsomà ro komo гта, omeroro. 


Anar me hananàhno ynye kom hona mpàn xenytxoko katxhàrà on ha. 


17Rowtà komo у, ona wyaro àkehe, owyanye, teryewrye ro. Anar me 
hananàhno ynye kom hona трап xenytxoko. Àwyanye thananàhtoho kom 
hoye ro natameryeketxhe, toto komo. Txesus hona xenyhera harha natxhe, 
enytxanyenhàyamo. Anar me harha ahananàhyatxhe, nyamoro ha, khananàhtoho 
kom yawo rohra mak ha, onenytxatxhàyamo rma yawo rohra mak ha. Nyamoro 
hyaye otowtxoko. 18Àro wyaron komo rma, Kryestu yanoto mehra ro mak 
natxhe ha. Kohkomo rma yanoto mehra ro mak natxhe ha. Tano me ronye rma 
neryehotetxhe ro mak ha. Ohxe rma nàrwonatxhe haryhe, tàwyanye onkuhtono 
ynyàr horà. Ohxe manaha ketxhe rma haryhe, toto komo wya, tàwyanye 
ewakhonàr kom horà. Táywenyeken komo гта yonkuhtetxhe, nyamoro ha. 

19Ohokonye ryhe, onà wyaro nketxhe, toto komo, omeroro. Kryestu 
yoyuknye ro me natxhe, nyamoro ha, ketxhe, ohokonye. Àro ke, teryehorye 
rma haxa wehxaha, ohokonye. Onà wyaro rma àkehe, owyanye. Enyhoru 
hoko ryhe tàywero rma haxa ehtxoko. Anhà hok haxa ryhe tàywenyeke 
гта haxa ehtxoko. 20 Àro wyaro гта oyehtokonye, Satanasà yarymany me 

oyeryatzhe ha, Khoryenkomo. Teryehorye roro keny komo rma noro ha. 
Mexehra Satanasà marymatxehketxhe ha, noro yano me mak ha. 

Towahke xaxa nay hama, Txesusu Kryestu, Kohkomo, khokonye. Àro 
wyaro towahke noro yehtxoho hutwanàr xe roro wehxaha, owyanye. 

21 Ohnàn kom yaw nay hata, Txemohtyo. Rowyaro tatamohxemà ro me naha, 
noro ha, Khoryenkomo hyaka. Ohnàn kom yawo rma rha natxow hatà, Rusyu 
komo xarha, Xasaw xarha, Sosepatru xarha. Rokukuru komo rma nyamoro ha. 

22Tehseyu uro ha. Pawru yakorono rma uro. Noro yano me àmenhehe, 
onà, noro karyehtanà. Uro xarha, onà wyaro àkehe, owyanye. Ohnàn 
kom yaw wehxaha, Kohkom yohà rye me kesnàr kom ke, àkehe, owyanye. 

23,240hnàn kom yawo гта rha пау hata, Kayu xarha. Noro màn yawon 
me wehxaha, uro, Pawru. Noro màn yaka nohsamnohyatxhe, Kryestu 
mryenon komo. Ohnàn kom yawo rma rha nay hatà, Erastu xarha. Owto 
yoh kom kukuru rma noro ha. Owto hon komo txenyerun yohà rma noro 
ha. Ohnàn kom yawo rma rha nay hatà, Kwahtu xarha, kowtà komo rma. 


Еһопотпа roro me гта haxa manaha tkatxe 
Khoryenkomo wya katxhàrà on ha. 


25Ohxe xaxa пау hama, Khoryenkomo, tkatxe. Ayakoronometxhe, пого ha, 
khananàhtoho kom yawo ro oyehtxoho menye. Àro wyaro гта nkehe, àrwo 
yonyhorunu, ronekarymatxho rma, Txesusu Kryestu yokarymatxho rma. Àrwo 
yonyhorunu rma hutwamohsoye, Khoryenkomo. Uhutwamohsohra roro rma haxa 
nehxakonà, amnyehra, mexe гта haxa mak ha. 26 Атппуе гта hutwamohsoy 
haxa ha. Khoryenkomo rwonà yokarymanye ro heno komo nekarymetxkonà 
rma, tànmenhothàyam yawo, Khoryenkom karyehtan yawo rma. Àro rma amna 
nekarymehe, anaro rha yana komo wya, omeroron komo wya. Khoryenkomo 
ryhe tehxemà гого me naha. Noro гта nekarymahoye, amna wya, toto komo wya 
toyuhtoho me, Txesusu Kryestu hona àwyanye xenytxoho me. 

27 Tàywero гта haxa nay hama, Khoryenkomo, пого marma mak 
ha. Àro ke, onà wyaro tkatxe, пого муа. Ehonomnà roro те гта haxa 
manaha, tkatxe, àwya. Àro wyaro kany me keryatxow hamà, Txesusu 
Kryestu. Àro wyaro hama, tkatx xarha. 

KORYENTU HON 
KOMO HYAKA 
PAWRU NMENHOTHO 
WAHORONO ON HA. 





Ohyakanye amenhehe Koryentu hon komo hyaka katzhara on ha. 


1Pawru uro ha. Tano me ro гта rowahanonkaye, Khoryenkomo, Kryestu 

Txesusu nànyaknyàrà ro me ryehtxoho me. Какого naha, Sostenesà. 
Kowtà komo гта пого ha. 2Ohyakanye àmenhehe, Koryentu hon komo hyaka. 
Khoryenkomo mryenon komo rma omnyamo. Enyhoryexah me manatxhe, 
Kryestu Txesus yoh me oyesnàr kom ke. Tàmryenon me awahanonkatxownà, 
Khoryenkomo, enyhoru hokono ro me oyehtxoho menye. Àro wyaro rma rha 
natxhe, anar komo xarha, anato rhan komo. Hentan kom hana, amna yohà 
omoro ha, ketxow ha, Txesusu Kryestu wya, Kohkomo wya. Nyamoro rma, 
Khoryenkomo mryenon me natxow hamà, omeroro. Àro ke, nyamoro yoh me 
nay hama, noro ha. Kàwyam xarha, Kohkom me nay hama. 

3Ona wyaro amna nkehe, Khoryenkomo wya, ohokonye. Towahke 

exko, Koryentu hon komo hoko, ohxe txetxoko, kehe amna, àwya, 
Txesusu Kryestu wya xarha. Kyànkom me rma naha, Khoryenkomo. 
Kohkom me rma naha, Txesusu Kryestu. 


Khoryenkomo newakryetxho me rma haxa manatxow hama katxhàrà on ha. 


4^Khoryenkomo newakryetxho me гта haxa manatxow hama, Kryestu 
Txesus yoh me oyesnàr kom ke. Àro ke, onà wyaro kanye ro me wehxaha, 
àwya. Ohxe xaxa manaha, nyamoro hoko, kanye ro me wehxaha, ohokonye. 

5Kryestu yoh me oyehtxoho kom hoye ro, ewakryetxehkaxah me manatxow 
hama. Àsok ауто hana. Tàyweron me oytxownà hama, Khoryenkom yokato. 
Noro hutwatxho hoko, tàyweron me manatxow hamà. Noro yokarymatxho hoko 
xarha, tàyweron me manatxow hama. Àro wyaro oyowakryetxownà hama. 6 Àsok 
tawro hana. Kryestu amna nekarymay hama, owyanye. Amna nekarymatxho 


522 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


523 1 Koryentu 1 


yawo ron me, mosonyhetxow hama. 7 Àro ke, ona wyaro katxho mehra ro mak 
manatxhe. Anar kom yosnaka Khoryenkomo newakryetxho me natxhe, nyamoro, 
katxho mehra ro mak manatxhe. Towakryexem me rma oyehtokonye, Txesusu 
Kryestu yomoknàr hona ro manatxow hama. Kohkom yosonyhonàr hona ro гта 
manatxow hama. 8Omokhàra гта hak tehtoko, ayakoronometxhe гого rma, пого 
ha, yaworo roro rma oyehtxoho menye. Àro ke, tomokàtxhe rma, atxke natxhe 
moxamo, katxho mehra ro mak manatxhe, noro wya. 

9?Yaworon me xaxa naha, Khoryenkomo. Noro гта awahanonkatxownà, 
buru yohà rye me oyehtxoho menye. Kohkomo rma noro ha, Khoryenkom 
muru, Txesusu Kryestu. 


Anar me rha mosonytxetxow hatà katxhàrà on ha. 


10Rowtà komo у, опа wyaro àkehe, owyanye, teryewrye ro, Kohkom 
yano me, Txesusu Kryestu yano me. Atameryekahra harha ehtxoko. 
Osoyhera harha ehtxoko. Àme rye rma haxa ehutwatxoko. Eten kom hoko 
oyosonytxantokony hana, àme rye rma uhutwatxoko. 

п Аго wyaro àkehe, owyanye, rowtà komo y, rowya oyokaytà komo 
yonytxanàr ke. Mosoyatxow hatà. Àro wyaro oyokarymetxoko, rowya, Kàroye 
mryenon komo, notxwakomo mryenon komo. 12Anar me rha mosonytxetxow 
hatà, oyosoynyàr kom me hatà. Onà wyaro rma màketxow hatà, omnyamo 
ro rye rma. Anar komo, Pawru mryenon uro ketxow hatà. Anar komo, Aporu 
mryenon uro ketxow hatà. Anar komo, Petru mryenon uro ketxow hatà. Anar 
komo, Kryestu mryenon uro ketxow hatà. Àro wyaro mosoyatxow hatà. 

130nà wyaro haxa àkehe, owyanye. Omeroro гта, Kryestu mryenon me 
manatxhe, okukur kom marmahnà ro mak Һа. Аго ke, uro ryhe Kryestu 
mryenonà kahra ro mak ehtxoko. Pawru mryenon uro kahra xarha ehtxoko. 
Àsok tawro hana. Urohnà ryhe, yahkotohen hona amoyathosah me wehxakon 
hamà, oyonyhoryeny komo. Àro ke, Pawru mryenon uro kahra ro mak ehtxoko. 
Ayataymomnàtokonye, Pawru mryenon harha uro ha kahra mak mehtxownà. 

14 Ayaymomnye kom mehra mak wehxakonà. Okukur kom marma 
waymomye, yakenohnà kom mak ha. Kryespu waymomye. Kayu xarha 
waymomye. 15.16 Estehfanasà mryenon komo xarha waymomye. Nyamoro 
marma uhutwehe, ronaymomàtho me. Anar kom kata waymomye, owyanye. 
Aymomperany mak wexey hamà. Ayaymomperanye ryexetxhàr hoko rma, 
teryehorye wehxaha. Àsok tawro hana. Rowya ayaymomnàtokony haxa, ona 
wyaro tawrotho haryhe mà, owyanye, kataymomye Pawru mryenon harha 
uro ha tawro me, tawrotho haryhe mà, owyanye. Àro ke, teryehorye wehxaha, 
ayaymompàranye ryesnàr ke mak ha. 17 Aymomno ynye ro mehra mak 
ronyakye, Kryestu. Àrwo yonyhorunu yokarymanye ro me haxa ryhe ronyakye. 
Rowya ekarymantoko rma, ehonomnà komo wyarohra mak wehxaha, 
tàyweron komo wyarohra mak ha, tàrwonhoryemà ro komo wyarohra mak ha. 
Norohnàtho komo wyaro haxa ryhe, ekarymany me wehxaha, rohona xenyhera 

toto kom yehtxoho me, Kryestu hona haxa àwyanye xenytxoho me. Rohona 
àwyanye xenyetok haxa, noro hona xenyhera natxow hamà. Yahkotohen 
hona amoyathosahonhàr hona xenyhera natxow hama. Noro hona àwyanye 
xenyehtor hona, norohnàtho komo wyaro rma ekarymany me wehxaha. 


Yahkotohen hona amoyathosahonhàrà konyhoryetxhe katxhàrà on ha. 


18Yahkotohen hona amoyathosahonhàrà ryhe konyhoryetxhe katxho 
yonytxahra natxhe, toto komo, tanàáhnohsom komo. Tàwyanye enytxantoko 
rma, ona wyaro nketxhe. Asok maken komo rma mekarymetxow hama, 
ketxhe. Onà wyaro haxa ryhe tketxhe, kàwyamo, tonyhoryexem komo. Àro 
wyaro katxho ryhe, yaworo rma haxa naha, tketxhe. Àro wyaro katxho 
hoye ro, konyhoryenye ro kom me nehutwamohsen hama, Khoryenkomo, 
tketxhe. 19Àsok tawro hana. Ona wyaro nken hama, àmenhosahonhàrà. 

Tàyweron uro kany komo, tàywenyek harha weryatxhe hampànà. 
Takàhsom uro kany komo rma, akàhpàra harha weryatxhe hampànà. 
Àro wyaro rma nkehe, àmenhosahonhàrà. 

20 Tàyweron mosonà katxho me natxow hama, anar komo, toto komo wya. 
Àyweronàhyamano ynye ro mosonà katxho me xarha natxow hama, anar komo. 
Tàrwonhoryemà ro mosonà katxho me xarha natxow һата, anar komo, toto 
komo wya. Khoryenkomo wya haxa ryhe, tàywenyek mak natxhe ha, nyamoro 
ha, omeroro. Tàywenyeke ehtxoho komo thutwetxow hama, пого hutwahra ro 
mak esnàr kom ke. 21 Táywero xaxa mak nehxakonà, Khoryenkomo. Tàywero 
пого yehtxoho hoye ro, ona wyaro nehxatxkonà, toto komo. Tàywero tehtxoho 
kom hoye ro noro hutwahra ro mak nehxatxkonà. Nyamoro yonyhoryenàr xe 
mak nehxakonà, пого. Àro ke, amna nekarymatxho hoye ro nenyhoryetxhe, 
Kryestu hona àwyanye xenyetok mak ha. Toto komo wya àsok maken komo 
rma mekarymetxhe katxho hoye ro rma, nenyhoryetxhe, noro ha. 

22Xuknewyana komo ryhe, onà wyaro nketxhe. Eryehokano txetxoko, 
amna wya Khoryenkom yahoxetà yonytxoho me, ketxhe rma haryhe. 
Xuknewyanahnà komo xarha, onà wyaro nketxhe. Tàyweron me 
osonyhotxoko, amna wya oyonytxatxho menye, ketxhe rma haryhe. 22Amna 
haxa ryhe, Kryestu amna nekarymehe, àwyanye, omeroron komo wya. 
Yahkotohen hona amoyathosahonhàrà konyhoryetxhe, kehe amna. Àro 
wyaro tawro yonytxanàr xehra mak natxhe, Xuknewyana komo. Àna make 
ryhe mpe, konyhoryetxow make ryhe mpe, norotho, ketxhe rma haryhe. 
Xuknewyanahnà komo xarha, ona wyaro nketxhe. Аѕок maken komo гта 
mekarymetxow hama, ketxhe. 24Опа wyaro haxa ryhe nketxow hama, 
Khoryenkomo mryenon komo, ànwahanonkatxhàyamo. Khoryenkom yano 
me tahoxerye xaxa naha, Kryestu, ketxhe. Tàywero хаха naha. Noro гта 
konyhoryetxow hama, ketxhe. Ато wyaro гта nketxow hama, Khoryenkomo 
mryenon komo, Xuknewyana kukur komo rma, Xuknewyanahnà kukur komo 
xarha. 25 Àsok tawro hana. Amoyathosahonhàrà oyonyhoryetxhe ha, ken 

hama, Khoryenkomo, kàwyanye. Ana mata, ketxhe mak ha, toto komo. Àro 
wyaro tàwya tatoko, tàywenyeke rma nay hamà, Khoryenkomo. Ahoxemra 
nehutwamohsen hama, ketxhe. ÀAwyanye tàywenyeke пау hama, katxho гта, 
tàywero xaxa mpana naha ha. Амуапуе ahoxemra nehutwamohsen hama 
katxho rma, tahoxerye xaxa mpànà naha ha, nyamoro yoho rma haxa mak ha. 


Ehonomnàhnà mosonà katxho komo wahanonkaye 
Khoryenkomo katxhàrà on ha. 


26Rowtà komo y, àsok hana mehxatxkon ha. Khoryenkomo wya 
awahanonkantokonye, ehonomnà mehra mehtxatxkon hama. Tàyweron mosonà 
katxho mehra mak mehxatxkonà, toto komo wya, horykomo mosonà katxho 
mehra mak ha, ehonomnà muru ryhe mosonà katxho mehra mak ha. Okukur 
kom marma ryhe tà, ehonomnà me nehxatxkon ha, yakenohnà kom mak hatà. 
27 Awahanonkatxownà mak ha, Khoryenkomo, tàmryenon me oyehtxoho menye. 
Tàywenyeken mosonà katxho komo гта wahanonkaye. Ehonomnàhnà mosonà 
katxho komo xarha wahanonkaye. Àro wyaro katxho komo ryhe wahanonkaye, 
tàmryenon me ehtxoho menye. Tàwya nyamoro wahanonkantoko гта, anar 
komo xanomkahnohyakon hama. Táyweron mosonà katxho komo гта, 
ehonomnà mosonà katxho komo хаша, xanomkahnohyakonà, Khoryenkomo. 
28 Anar kom yosnakan mosonà katxho komo rma wahanonkaye. Townohsom 
mosonà katxho komo xarha, norohnàtho mosonà katxho komo xarha, 
wahanonkaye, tàmryenon me ehtxoho menye. 29 Àro wyaron komo гта 
wahanonkaye, ehonomnà mehra harha toto kom yehtxoho me, ehonomnà uro, 
Khoryenkom nenyàr me, kahra harha ehtxoho menye. 

30 Kryestu Txesus yoh me harha oytxownà, Khoryenkomo. Àsok tawro 
hana. Khoryenkom yano me tàywero harha tehxatxow hamà, Kryestu yoh me 
kehtxoho kom hoye ro mak ha. Àro hoye ro rma Khoryenkomo nenyhoryetxho 
me harha tehxatxow hamà. Enyhoru hokono ro me harha tehxatxow hamà. 
Kanhàn kom yanoto mehra harha tehxatxow hama, Kryestu yoh me kehtxoho 
kom hoye ro mak ha. 31 Àro ke, onà wyaro kahra ehtxoko. Rano me ro rma 
ohxe wehxan hama, kahra ehtxoko. Ona wyaro haxa katxoko. Kohkomo 
nenyhoryetxho uro, katxoko. Àro wyaro гта rha nkehe, àmenhosahonhàrà. 


Khoryenkom yahoxet yano me nekarymen hamà 
màketxkonà rohoko katxhàrà on ha. 


2 1Rowtà komo y, amnyehra komokye, ohyakanye. Khoryenkomo rwonà 
yokarymaxe komokye, owyanye. Tàrwonhoryemà ro komo wyarohra mak 

kàrwonakonà. Tàyweron komo wyarohra mak wekarymekonà. 2Onà wyaro 

haxa àkekonà, rowya rma. Txesusu Kryestu marma wekarymehe, àwyanye, 

àkekonà. Amoyathosahonhàrà rma wekarymehe, àwyanye, àkekonà, rowya 

rma. 3Àro ke, ehonomnà me ronyhera mehxatxkon hamà. Towankaranyem 

me rma uro menyatxkon hama. Tehyohsom me rma uro menyatxkon hama. 

^Rowya ekarymantoko, tàrwonhoryemà ro komo wyarohra karwonakona. 
Tàyweron komo wyarohra wekarymekonà. Khoryenkom yokato yano me haxa 
ryhe kàrwonakonà. Опа wyaro màketxkonà, rohoko. Khoryenkom yahoxet 
yano me nekarymen һата, màketxkonà, rohoko. 

5Àro wyaro гта wehxakonà, Kryestu hona owyanye xenytxoho me. 
Toto yano mehra noro hona xenyàr xe wehxakonà, owyanye, tàywero 
ryehtxoho yano mehra mak ha. Khoryenkom yahoxet yano me haxa ryhe, 
Kryestu hona xenyàr xe wehxakonà, owyanye. 


Khoryenkom yokato haxa ryhe amna rwonàhyamaye katxhàrà on ha. 


6Тауугегоп me mak атпа nekarymehe, Khoryenkomo rwonà. Tàyweron 
me amna yonytxetxow hama, takàhsom komo. Khoryenkom hutwanàr hoko, 
àhorymamtàhkaxemo komo rma nyamoro ha. Toto yano mehra mak tàyweron 
me атпа nekarymehe, ehonomnà kom yano mehra mak һа. Nyamoro heno гта 
nosomtatketxhe hampànà. Amnye ehxera harha natxhe hampànà. 7 Khoryenkom 
yano me haxa ryhe, tàyweron me amna nekarymehe. Noro ryhe, tàywero xaxa 
tehtxoho hoye ro nehutwen hamà. Tehutwatxho hoye ro rma, konyhoryetxho 
komo hutwekon hamà. Uhutwamohsohra rma hak nehxakonà, amnyehra, toto 
komo wya. Noro haxa ryhe nhutwekonà гта, yukryeka komo yakàhtohra ro 
rma haka. Àtoko гта ona wyaro nkekon hama. Wenyhoryetxhe hampànà, 
rowyaro ohxe xaxa tonyxemà ro me ehtxoho menye, kekon hamà. Àro wyaro 
rma khutwetxkon hamà, tàywero xaxa tehtxoho hoye ro mak ha. Àro rma amna 
nekarymehe. 8Àro hutwahra mak nehxatxkonà, ehonomnà komo, toto kayaryet 
komo. Tàwyanye uhutwantok haxa, Kohkomo yamoyathohra esnàràtho kom 
haryhe, ehonomnà хаха гта yamoyathohra esnàràtho kom haryhe. 
9Khoryenkomo yehutwatxho hoko rma, onà wyaro nkehe, ànenhosahonhàrà. 
Tàxan komo yowakryehe xaxa mak hampànà, Khoryenkomo. Tàwya 
ewakryetxho komo hutwaye rma, noro ha. Xenyhera rma hak 
natxhe, toto komo. Enytxahra rma hak natxhe. Uhutwahra rma 
hak natxhe, tàhnawonye. 
Àro wyaro гта nkehe, àmenhosahonhàrà. 10 Kàwyanye haxa ryhe 
nhutwamohsoye, Khoryenkomo. Noro yokato rma nhutwamohsehe, 
kàwyanye. Omeroro uhutwatxehkanye ro me naha, Khoryenkom yokato. 
Khoryenkomo yehutwatxho hutwahra natxow hama, toto komo. Ekato 
haxa ryhe nhutwehe. 11 Ато wyaro гта rha nay hama, kehutwatxho komo 
xarha. Kàhnawonye kehutwatxho komo hutwahra natxow hama, anar komo. 
Kokato kom marma nhutwehe, kàhnawonye kehutwanàr kom ke mak ha. 
Àro wyaro rma rha naha, Khoryenkomo yehutwatxho xarha. Uhutwahra 
mak natxhe, toto komo. Khoryenkom yokato marma nhutwehe. 
12Totohnà yokato tahohtxownà, kàwyamo. Khoryenkom yokato haxa ryhe 
tahohtxownà. Khoryenkomo nàmàtho гта tahohtxownà. Noro гта, tokato 
yàmye, kàwyanye, tàwya kowakryetxho komo hutwany me kehtxoho menye. 

1з Ато rma атпа nekarymehe. Toto yano mehra mak атпа nekarymehe, 
tàyweron kom уапо mehra mak ha. Totohna ryhe, Khoryenkom yokato 
haxa ryhe, amna rwonàhyamaye. Noro yano me rma amna nhutwamohsehe. 
Ekato me kowakryetxho komo amna nhutwamohsehe, Khoryenkom yokato 
yano me mak ha. Noro yoh komo wya ryhe amna nhutwamohsehe. 
14Khoryenkom yokato yoh mehra tehtokonye, пого rwonà yonytxahra ro 
mak natxhe ha, toto komo. Noro yano me атпа nekarymanàrà гта yonytxahra 
natxhe. Tàwyanye enytxantoko rma, ona wyaro nketxhe mak ha. Аѕок maken 
komo гта mekarymetxow hama, ketxhe mak ha. Tonkukmaxem me mak natxhe, 
nyamoro ha. Khoryenkom yokato yoh kom haxa ryhe, enkukmahnà me natxhe. 
15Omeroro uhutwany me natxhe. Enyhoru ona, anha haxa ona, kany me natxhe, 
yaworo mak ha. Khoryenkom yokato yoh kom kax mak natxhe ha. Nyamoro 
yehutwatxho hutwahra mak natxhe, anar komo, Khoryenkom yokato yoh mehra 
tesnàr kom ke. 16Àsok tawro hana. Опа wyaro nken hama, àmenhosahonhàrà. 
Kohkomo yehutwatxho hutwahra natxow hama, toto komo. Àro ke, 
onà wyaro kanye ehxera nay hamà, Kohkomo wya. Onà wyaro 
amna nhutwamohsehe, owya yaworo uhutwatxho me, kanye 
ehxera nay hama, àwya. 
Àro wyaro rma nkehe, àmenhosahonhàrà, nyamoro hoko. Kàwyam haxa ryhe, 
Kryestu yehutwatxho wyaro rma rha tehutwetxhe, noro yoh me kesnàr kom 
ke. Àro ke, kehutwatxho komo hutwahra rma rha natxow hama, nyamoro ha. 


Anar me rha mosonytxetxow hatà katxhàr xarha on ha. 


1Rowtà komo y, awawonye ryehtoko, Kryestu mryenon me rma 

mehxatxkonà. Khoryenkom yokato yano mehra mak mehutwetxkonà, 
ohnawonye. Ohun kom yano me haxa ryhe mehutwetxkonà, ohnawonye. 
Rowya аһапапаһпаѓокопуе, thun kom yano me tehxem komo гта 
àhananàhyakonà. Kryestu mryenonà гта, bàryekomo txko komo wyaro 
rma mehxatxkonà. 2Àsok hana natxow ha, bàryekomo txko kom ha. Momu 
yko me natxow hama. Woto yononyehnà me natxow hama. Аго wyaro гта 
rha, rowya ahananàhnàtokonye, krawamenohnà гта uhutwamohsekonà, 
owyanye. Krawamen yonytxany menyxehra rma hak mehxatxkonà. Enytxany 
menyxehra rma hak manatxhe, amnye rma, 3ohun kom yano me rma hak 
oyehutwanàr kom ke. Àsok tawro hana. Matakuyatxow hatà. Mosoyatxow hatà. 
Àro wyaro oyehtokonye, ohun kom yano me rma mehutwetxow hama. Kryestu 
mryenonàhnà komo wyaro rma manatxow hamà. Khoryenkom yokato yoh 
mehra mak mehutwetxow hama. 

^Onà wyaro anar me rha mosonytxetxow hatà. Anar komo, Pawru 

mryenon uro ketxow hatà. Anar komo, Aporu mryenon uro ketxow hatà. 
Àro wyaro anar me rha oyosonytxantokonye rma, Kryestu mryenonàhnà 
komo wyaro manatxow hamà. 

Khoryenkom yakoro tatamohzema ro me amna naha katzhara on ha. 


5Àsok hana wehxan ha, uro ha. Àsok hana nay ha, Aporu ha. Kohkom 
yanoto me marma amna nay hamà. Amna yanotomaye, owyanye tàrwon 
yonytxatxho me, Kryestu hona owyanye xenytxoho me. Anar me rha 
amna yanotomaye, kàwyanye toto komo yanotomanàrà wyaro mak ha. 

6Вагагап kom hoko kehtokonye, anar me rha toto komo tanotometxow 
hamà. Kano me ronye rma hometxhe, anar komo, kanoto komo. Amnye, kano 
me ronye rma rha tukryemetxhe, anar komo, kanoto komo xarha. Àro wyaro 
anar me rha tanotometxow hamà, ohxe ahtanàr horà. Àro wyaro rma rha, anar 
me rha атпа yanotomaye, Khoryenkomo, ahananàhrà kom horà. Uro htxero 
khananàhyatxkonà. Amnye nyhe гта, Aporu haka rha ahananàhyatxkonà. 
Khoryenkom haxa ryhe ohorymamnohyatxhe ha, ekato me. 

7 Tanotomany kom yosnaka rma haxa natxow hama, anoto komo, àhomony 
komo rma, utukryemany komo xarha. Àro wyaro rma rha, Khoryenkom 
yosnaka rma haxa amna naha, uro xarha, Aporu xarha. Khoryenkomo ryhe, 
ehonomnà me xaxa naha. Noro rma, ohorymamnohnye kom me naha. 

8Àme гуе гта haxa natxow hama, àhomony komo, utukryemany komo xarha. 
Tanotomaxemà rye me natxow hama. Tatamoketxhàyam hoye го ehethàrà 
yahohsatxow hamà. Atamoketxhàyamo wyaro rma rha nay hamà, ehethàrà. Àro 
wyaro rma rha, Khoryenkomo hyaka amna yatamoketxhàr hoye ro, towakryexem 
me amna naha. Amna yatamoketxhàrà wyaro rma rha naha, amna yowakryetxho. 

9Tatamohxemà ro me пау hama, Khoryenkomo, ahananàhrà kom hoko. Noro 
yakoro rma, tatamohxemà ro me amna naha, uro xarha, Aporu xarha. Omnyamo 
ryhe, Khoryenkom mararàn me manatxhe. Khoryenkom màn me xarha manatxhe. 


Khoryenkom màn me manatxhe katxhàrà on ha. 


10 Àsok hana bàn komo teryatxow ha. Kano me ronye netxehtetxow hama, 
anar komo, kanoto komo. Amnye horyenometxow hama, anar komo, kanoto 
komo xarha. Àro wyaro rma rha, bàn yenyàr hoko ranotomaye, Khoryenkomo. 
Tàyweron me ryeryeye, rowya ohxe txetxoho me. Àro ke, uro htxero 
khananàhyatxkonà, Khoryenkomo mryenon me oyehtxoho menye. Etxehtony 
komo wyaro wehxakon hama. Rohryetayo me anar komo ahananàhyatxow 
hama. Аһогуепотапу komo wyaro natxow hama. Ohxe hak nahtxoko, nyamoro 
ha. Yaworo xaxa hak ahananàhtxowáà. 11 Txesusu Kryestu hona xenytxoko katxho 
ryhe, Khoryenkom màn yetxehtotho me nay hama. Anaro ehxera ro mak naha. 
Àro wyaro katxho kom marma ryhe, Khoryenkomo mryenon me natxhe. Àro ke, 
nyamoro hananàhnye kom hak ohxe nahtxoko. Yaworo xaxa hak hananàhtxowà. 

12Eten kom ke hana horyenometxow ha, bàn yeny kom ha, enyhoru ke 
hana, anha ke haxa hana. Enyhoru ke horyenometxow hama, anar komo, uru 
ke, pàrata ke xarha, tohu txko ke xarha. Anhà ke haxa horyenometxow hama, 
anar komo, wewe ke, txuf ke xarha, ketxetx ke xarha. Àhoryenomany komo 

wyaro rma rha natzhe, hananahno ynye komo. Anar komo, ohze hananahno 
yeryatxow hama. Anar komo, atxke hananàhno yeryatzow hama. 13 Nyamoro 
yatamoketxhàràtho rma, amnye thutwaxem me harha mpànà naha ha. Kryestu 
yomokátxhe гта, thutwaxem me mpana naha ha, atxke hana, ohxe haxa 
hana. Àsok hana tkukmaxem me nay ha, nàmno, toto nyeryetxho. Weheto ke 
tkukmaxem me nay hama. Anhà ke txexahotho, natakyan hama. Enyhoru ke 
txexaho, atakhera nay hamà. Àro wyaro tkukmaxem me nay hamà, weheto 
ke. 14Ткиктахета wyaro гта rha thutwaxem me трапа naha ha, nyamoro 
yatamoketxhàràtho. Ohxe ehtoko, towakryexem me xaxa mpànà natxhe ha, 
hananàhno ynyenhàyamo. 15 Atxke ehtok haxa ryhe, ewakryehnà me xak mak 
natxhe hampànà, hananàhno ynyenhàyamo. Nyamoro rma, anàhnohtàkahnà 
me rma natxhe. Weheto hona kàwyanye toto yanàtokono wyaro, tukrunhosom 
me natxhe, anàhnohno ytxoho ro hona. Tükrunhosomà гта, ewakryehnà me 
гта natxhe hampànà, atxke tatamoketxhàràtho komo yesnàr ke. 
1léKhoryenkom màn me manatxhe, omnyamo. Awawonye гта 
naha, Khoryenkom yokato. Bàn yawo rma naha. Àro wyaro 
uhutwahra kat manatxowà. 17 Atxke oyehtokonye, Khoryenkom 
mànàtho manàhnohyatxow hama. Bàn yanàhnohnyenhàyamotho гта 
yanàhnohyaha hampànà, Khoryenkomo. Noro mànà rma, enyhoru ro me 
naha, àwya. Omnyamo ryhe, noro màn me manatxhe. 


Noro mryenon uro kahra ehtxoko toto hoko katxhàrà on ha. 


180sonkuhtohra ehtxok hampànà. Ona wyaro màketxow hana. Toto komo 
wya tàyweron mosonà katxho me wehxan hamà, màketxow hana. Àro wyaro 
osonyhera harha ehtxok hampànà. Tàywenyeken me haxa ryhe osonytxoko, 
tàywero harha oytxoho menye, Khoryenkomo wya. 19 Toto komo wya, 
tàyweron mosonà katxho komo ryhe, tàywenyeke rma natxhe, Khoryenkomo 
wya. Nyamoro hoko rma, onà wyaro nkehe, àmenhosahonhàrà. 

Tàywero tehtxoho kom hoye ro, yaworon mehra natxhe, tano me ronye rma 
teryehotanàr kom Ке. Natáknanàhketxhe mak hampànà, Khoryenkomo. 
Àro wyaro rma nkehe. 200nà wyaro nkehe xarha, àmenhosahonhàr xarha. 
Onà wyaro nkehe, Kohkomo. Tàywero tehtxoho kom hoye ro 
nehutwetxhe rma haryhe. Atohnawo rma nehutwetxhe, kehe, Kohkomo. 
Àro wyaro rma nkehe, àmenhosahonhàrà. 

21 Àro ke, onà wyaro kahra ehtxoko, toto hoko, ehonomnà hoko. Noro 
mryenon uro kahra ehtxoko. Àsok tawro hana. Khoryenkomo newakryetxho 
me rma haxa manatxow hamà, omnyamo. Omeroro rma Khoryenkomo 
nàmàtho me naha, owyanye. 22Amna xarha, Khoryenkomo nàmàtho me гта 
rha amna naha, owyanye, uro xarha, Aporu xarha, Petru xarha. Khoryenkomo 
nàmàtho me атпа naha, owyanye, ayanoto kom me атпа yehtxoho me. 
Yukryeka xarha, Khoryenkomo nàmàtho me rma rha naha, owyanye. Àro 
wyaro гта ewakryexah omnyamo. Àwayehpàra гта hak oyehtokonye, 

towakryexem me rma haza manatxhe. Awayehnatokony xarha, amnye rma 
xarha, amnye xarha, towakryexem me rma haxa manatxhe. Àro wyaro 
owyano ro kom me naha, omeroro, Khoryenkomo nàmàtho. 23 Omnyamo гта, 
Kryestu wyano ro me manatxhe. Noro rma, Khoryenkomo wyano ro me naha. 


Kohkom marma ryhe rohutwatxehkehe katxhàrà on ha. 


1Onà wyaro amna xenytxoko. Uro rma, Aporu xarha, Kryestu yanoto 
me amna xenytxoko. Khoryenkom yehutwatxho yoh me ryhe amna 

xenytxoko. Tehutwatxho hutwamohsohra rma hak nehxakonà, Khoryenkomo, 
amnyehra. Amnye rma hutwamohsoy haxa ha, tanoto komo wya. 

2Àsok tawro hana. Horykomo yanoto me kehtoko, пого rwon yawo ro tehxan 
hamà. 3Anar komo yanoto kom hoko, onà wyaro kahra tehxatxow hamà. 
Atxke naha, ohxe haxa naha, kahra tehxatxow hamà, àhokonye. Anotomany 
kom marma, àro wyaro nketxow hamà, tanoto kom hoko. Atxke naha, Pawru, 
máàketxow hana, rohoko. Oseryehokahra mak wehxaha. Atxke naha, Pawru, 
ketxow hana, anar komo, tosonytxaxemà ro komo. Oseryehokahra rma 
wehxaha. Rohoko rma, atxke wehxan hama, ohxe haxa wehxan hama, kahra 
wehxaha. ^Anatoko опа wyaro kehutwen hana, rohnawo. Ohxe wehxaha, 
ranhàn ehxera naha, àken hana, rohnawo. Àro wyaro rowya tatoko rma, 
ehutwatxehkahra rma wehxaha. Kohkom marma ryhe rohutwatxehkehe. Noro 
rma, atxke manaha, ohxe manaha, kany me naha. 

5Àro ke, onà wyaro kahra ehtxoko. Atxke naha, ohxe haxa naha, kahra 
ro mak ehtxoko, Kohkom yanoto kom hoko. Kohkom yomokhàra ro 
гта haka, uhutwahranye гта hak manatxhe. Noro ryhe, tomokàtxhe, 
khutwamohsetxhe hampànà. Kàhnawonye kehutwatxhotho komo 
hutwamohsehe hampànà. Enytxahnà rotho гта yonytxamohsehe hampànà. 
Khutwamohsetxhe mak hampànà, omeroron komo nenytxanàr me. Noro wya 
ryhe, ohxe manaha katxho me tehxatxhe, ohxe ehxah me kehtokony mak ha. 


Ehonomnà me mosonyatxow hama katxhàrà on ha. 


6Rowta komo y, àro wyaro àmenhono, amna hoko, rohoko xarha, Aporu 
hoko xarha, ohxe harha oyesnàr kom horà. Amna hoko rma àmenhono, 
Khoryenkom karyehtan yawo ro harha oyehtxoho menye, yaworo harha 
oyehutwatxho menye, ehonomnà mehra harha oyosonytxoho menye. Аѕок 
tawro hana. Ehonomnà me mosonyatxow hamà. Owyanye Pawru mryenon 
uro tatoko, atxke naha, Aporu, kany me rma manatxow hama. Àro wyaro rma 
rha, owyanye Aporu mryenon uro tatoko, atxke naha, Pawru, kany me rma 
manatxow hamà. Àro wyaro rma owyanye tatoko, tàyweron me mosonyatxow 
hama. Anar me kany kom yoho tàyweron me mosonyatxow hama. 7 Anar kom 
yohohra mak manatxhe ha. Àsok tawro hana. Tàywero oyehtokonye, ayano 
me ronyehra tàywero manatxow hama. Khoryenkom yano me marma tàywero 
manatxhe, noro wya tàywero oynyàr kom ke mak ha. Àro ke, onà wyaro kahra 

ehtxoko. Tayweron uro, anar kom yohon uro, kahra ro mak ehtxoko. Aro 
wyaro kany komo rma, tano me ronye rma tàyweron me nosonyatxow hamà. 


Norohnàtho me tonyxemà ro me amna naha katxhàrà on ha. 


8Amna yoho гта haxa mosonyatxow hama. Àhananàhtàkaxah me 
rma mosonyatxow hama. Ewakryetxehkaxah me rma mosonyatxow 
hama. Kryestu wyaro toto komo kayaryet me rma mosonyatxow hama. 
Toto komo kayaryet mehra mak amna menyatxow hamà. Toto komo 
kayaryet me oyesnàr komo xe rma wehxaha haryhe, owyaronye rma rha 
amna yehtxoho me, toto komo kayaryet me rma rha amna yehtxoho me, 
norohnàtho mehra harha amna yehtxoho me. 

9Àsok hana amna nay ha. Kryestu nànyaknyàrà ro me amna nay hama. 
Norohnàtho me mak amna yonyhen hamà, Khoryenkomo, toto komo wya. 
Twayehkaxem me naha, noro, katxho me rma amna yonyhen hama. Àro wyaro 
norohnàtho me amna yonyatxow hama, toto komo, kahe yawon komo xarha, 
omeroron komo rma. 10 Tàywenyeken me amna yonyatxhe, Kryestu yanoto me 
amna yesnàr ke mak ha. Omnyam haxa ryhe, tàyweron me mosonyatxow hama. 
Tàywero rma haxa amna naha, Kryestu yoh me amna yesnàr ke, màketxow 
hamà. Ahoxemra tonyxemà ro me amna naha. Omnyam haxa ryhe, tahoxerye 
mosonyatxow hama. Norohnàtho me tonyxemà ro me amna naha. Omnyam 
haxa ryhe, ehonomnà me tonyxem me manatxow hama. 11 Атпа nahyehyaha. 
Twohtxahke xarha amna naha. Àwomumra xarha amna naha. Tompohxem 
me xarha amna naha. Àmàmra xarha amna naha. Àro wyaro roro rma amna 
naha. 12Amna yamor ke гта атпа natamokyaha, tamotohso ro. Toto кото wya 
атпа wàràhyakantoko, nyamoro гта amna newakryehehe, Khoryenkomo wya. 
Nyamoro ewakryetxoko kehe amna, àwya, àhokonye. Anar komo wya amna 
yeryewhamnohnàtoko, amna nenàmyaha, ohsànàhpàra гта. 13 Anar кото wya 
atxke manaha tatoko, towahke rma amna neyukyatxhe. Norohnàtho me rma 
haxa tonyxem me harha amna naha. Anhàtho me rma haxa tonyxem me harha 
amna naha. Arymaxahotho wyaro rma amna yonyatxhe, toto komo, omeroro. 


Rohoko ehohkatxoko katxhàrà on ha. 


14 Аго wyaro roskarymatxhàr hoko teryewrye ro àÀmenhen hama, 
ohyakanye. Ona wyaro tawro Һогаһпа mak аго wyaro àmenhehe. Atxke 
rma haxa tehxatxow hamà, Pawru wya, tawro horàhnà, àro wyaro 
àmenhehe. Ahananàhrà kom horà haxa ryhe, àro wyaro àmenhehe. Аѕок 
tawro hana. Rohokru kom me manatxow hamà, omnyamo. Ronàhnàn kom 
me rma manatxow hama. Àro ke khananàhyatxhe, ohxe oyehtxoho menye. 
15Yake гта haxa natxow hama, ahananàhnye komo, Kryestu yoh me oyesnàr 
kom ke. Oyàm kom haxa ryhe, towenyxa mak naha. Uro ryhe, oyàm kom me 
wehxan hama. Àsok tawro hana. Uro htxero àrwo yonyhorunu wekarymaye, 
owyanye, Kryestu Txesus hona owyanye xenytxoho me. Àro ke, oyàm kom 

me harha wezey hama. 16Aro ke, ona wyaro akehe, teryewrye ro, owyanye. 
Rohoko ehohkatxoko, rowyaro rma rha oyehtxoho menye. 

17 Rohoko oyehohkanàr kom horà rma, Txemohtyo ànyakyako, ohyakanye. 
Rohokru rma noro ha. Kohkom hona xenye ro me weryeye. Àro ke, rohokru 
me naha, ronàhnànà rma. Rowya thananàhtoho yawo ro rma haxa naha. 
Noro rma ànyakyako, ohyakanye. Rokarymaxe ànyakyako, owyanye, 
rohoko oyehohkanàr kom horà. Àsok hana wehxan ha. Опа wyaro katxho 
yawo ro wehxan hama. Kryestu yoh me kehtokonye, ohxe roro tehxatxow 
hama, katxho yawo ro wehxaha. Àro wyaro katxho rma wekarymehe xarha, 
Kryestu mryenon komo wya, anato rha tohsamnohsomà ro komo wya. 

18 Asok hana manatxow ha. Okukur komo ryhe, roho rma haxa 
ehonomnà me nosonyatxow hata. Pawru noseryehyan hama, khonanye, 
ketxow hata. Omokhàra harha nay hama, toseryehrà ke hama, ketxow hata. 

19Komokyaha hampànà, ohyakanye. Mexehra mpana komokyaha ha, 
romoknàr xe Kohkom yehtok mak ha. Rahatakatxhe rma, nyamoro yehtxoho 
uhutwehe hampànà. Tàrwonhoryemà ro me ehtxoho komo yonytxanàr xehra 
mak wehxaha. Khoryenkom yahoxet yano me ohxe ehtxoho komo hutwanàr 
xe haxa wehxaha. 20 Àsok tawro hana. Tàrwonhoryem me kehtxoho mehranye 
ryhe, tàmryenon me ketxownà, Khoryenkomo, kàkayaryet komo. Tahoxet yano 
me ohxe kehtxoho meny haxa ryhe, tàmryenon me ketxownà. 21 Аѕокеп me ryhe 
romoknàr хе manatxowà, ahanatanàhnye kom me kata, towahkem me haxa kata. 
Towahkem me romoknàr xe manatxow hama. Ахап kom me гта romoknàr хе 
manatxow hama. Àro ke, ehonomnà me osonyhera ehtxok hampànà. 


Okukur komo àhanatanàhtxoko katxhàrà on ha. 


1Atxke гта haxa nay hata, toto, okukur komo. Wos hok nay hata, 
tàyàm hetxenho hok hatà. Wosà hyawo rma nay hatà. Atxke rma haxa 
nay hama, anar kom yoho rma haxa mak hama. Khoryenkom hutwanyehnà 
ro komo rma, tàyàm kom hetx hokohra natxhe. Nyamoro yoho rma haxa 
atxke nay hama, noro. 2Noro hanatanàhpàra mak manatxhe, omnyamo. 
Ohxe rma haxa tehxatxhe, anar kom yoho rma haxa mak ha, màketxhe 
rma haryhe. Noro hanatanàhpàra mak manatxhe. Noro yanhàn hoko rma, 
oseryehokahra manatxow hamà. Toseryehokahorye rma haxa manatxhe. 
Thanatanàhporye гта haxa naha, пого, owyanye. Ohsamnohpàra harha 
exko, amna yakoro, kany me tehxorye rma haxa manatxhe. 
3 Awawonyehra wehxan hama, uro. Awawony mak wehxaha, ekato 
me. Awawonye ryehtoko rma, опа wyaro àkeko. Atxke manaha hampànà, 
àkeko, noro wya. ^Atxke manaha hampànà. Àro wyaro àkehe, owya, Txesus 
yano me, Kohkom yano me, àkeko, àwya, ekato me mak ha. Àro ke, onà 
wyaro àkehe, owyanye. Ohsamnohtxoko, owyanye noro hanatanàhtoho me. 
Oyohsamnohnàtokonye, awawonye wehxaha, ekato me. Awawonye гта rha 
naha, Txesus xarha, Kohkomo. Ehonomnà xaxa гта пого ha. 5Опа wyaro katxoko, 

пого wya. Ohsamnohpàra harha exko hampana, amna yakoro, katxoko, àwya. 
Satanasà hyaka haxa àtok hampànà, katxoko, àwya. Àro wyaro àhanatanàhtxoko, 
Satanasà hyaw harha ehtxoho me. Noro ymo rma neryewhamnohyan hama. 
Uhunuthuru rma yanàhnohyan hama. Àro hoye ro tonyhoryexem me harha nay 
hana, пого. Kohkom yomoknàtoko, tonyhoryexem me harha nay hana. Àro ke, 
noro àhanatanàhtxoko, tonyhoryexem me harha esnàr horà. 

6Оһхе rma haxa tehxatxhe kany me tehxoryehra manatxhe, awawonye 
rma anhà yesnàr ke mak ha. Àsok hana nay ha, yukwar ha. Twakanonke 
rye katamaru yeryan hamà, omeroro mak ha. Àro wyaro rma rha, 
awawonye anhà yehtoko, towenyxano rma yehtoko, atxke rye rma haxa 
manatxhe, omnyamo, omeroro, noro nyakhera oyesnàr kom ke mak ha. 
Ато wyaro uhutwahra kat manatxowà. 

78 Atxke oyexetxhàyamotho hokohra harha ehtxoko, enyhoru me harha 
oyehtxoho menye, katamaru àwakanomnà wyaro harha oyehtxoho menye. Àsok 
tawro hana. Enyhoryexah me xaxa mpànà manatxhe ha, Kryestu wayehrà ke mak 
ha. Àsok hana nehxatxkon ha, Ehsayewyana heno kom ha. Exet hoye tàtontokonye, 
kahneru mxekàtho haraxkatxownà hata. ÀAwakanomnà xarha yonahtxownà hata, 
Khoryenkomo rwon yawo ro tehtxoho menye. Àro wyaro nasahxemtotxownà 
hata. Nyamoro heno wyaro rma rha tehxatxow hama. Aharaxkaxahotho wyaro 
twayehkaxem me nexeye, Kryestu, tàwya konyhoryetxho menye. Àro ke, ohxe 
roro rma haxa tehtxe. Awakanomnà yonahnyenhàyamo wyaro rma tehtxe. Atxke 
kexetxhàyamotho hokohra harha tehtxe. Amnyehra kanhàn kom hoko rma haxa 
tehohketxkonà. Àhoko гта haxa tehxatxkonà. Àro hokohra harha tehtxe. Ohxe 
roro tehtxe, kàhnawonye. Yaworon me xaxa tehtxe. 

9?Amnyehra àmenhoye, ohyakanye. Ronmenhotho yawo гта, опа 
wyaro àkekonà, owyanye. Awawonyehra hak nahtxoko, anhà komo, 
àkekonà, owyanye. 10 Anhà komo tatoko гта rowya, anar kom hokohra 
àro wyaro àkekonà, Kryestu mryenonàhnà kom hokohra mak ha. Kryestu 
mryenon тоѕопа katxho kom hok haxa ryhe, аго wyaro àkekonà. 

Thenyehra natxow hama, anha komo, yukryeka hon komo, Kryestu 
mryenonàhnà komo. Anaro rha wos hokon komo rma nyamoro hama, 
katxhonano hoko tehohkaxem komo xarha, anar komo katxhotho yany komo 
xarha, thoryenà ro komo kuknon hokon komo xarha. Nyamoro rma, kwawonye 
roro rma natxow hama. Yukryeka ho rma hak kehtokonye, kwawonye roro rma 
natxow hama. Nyamoro hokohra ryhe, awawonyehra hak nahtxoko, àkekonà. 

11 Kowtà komo тоѕопа katxho kom hok haxa ryhe, àro wyaro àkekonà. 
Atxke tehtokonye, awawonyehra hak nahtxoko, anaro rha wos hoko 
tehtokonye, katxhonano hoko tehohkaxem me tehtokony xarha, toto horyenà 
ro komo kuknon hoko tehtokony xarha, toto wàràhyakany me tehtokony 
xarha, tànyerhontaxem me tehtokony xarha, anar komo katxhotho yany 
me tehtokony xarha. Àro wyaro atxke tehtokonye, awawonyehra harha hak 
nahtxoko. Ayakoronye asahxemtohra hak nahtxoko. 

12,13 Urohnà ryhe, Khoryenkom haxa ryhe, atxke manatxhe Капу me 
naha, toto komo wya, Kryestu mryenonàhnà komo wya. Oyowtà komo wya 
haxa ryhe, atxke manatxhe kany me tehxorye manatxhe, Kryestu mryenon 
komo wya mak ha. Atxke ehtokonye, atxke manatxhe kany me tehxorye 
manatxhe, àwyanye. Àro ke, okukur komo àhanatanàhtxoko, atxke rma 
haxa esnàr ke. Ohsamnohpàra harha exko hampànà, katxoko, àwya. 


Tatameryekahoryehra mak manatxhe ha katxhàrà on ha. 


6 1Àsok hana manatxow ha. Anatoko natameryeketxow hana, okukur komo, 

towtà kom yakoro. Owto yoh komo hyaka tetxow hatà, tatameryekaxem 
komo. Khoryenkom hutwanyehnà komo hyaka rma tetxow hatà, àwyanye 
tonytxanàr kom horà. АһуаКапуе àtohra tehxorye natxhe, Khoryenkom 
hutwanyehnà me esnàr kom ke. Kryestu mryenon komo hyaka haxa, tkukur 
komo hyaka rma, tàtohorye natxhe, àwyanye tonytxanàr kom horà. 

2Amnye yukryeka yoh me harha tehxatxow hatà, kàwyamo, Kryestu mryenon 
komo. Yukryeka hon komo tenytxetxow hatà, ohxe manatxhe, atxke manatxhe, 
tawro horà. Ато wyaro uhutwahra kat manatxowà. Ато ke, tano rma hak 
oyehtokonye, oyowtà komo yonytxanàr hoko tehxorye manatxhe, atameryekatxho 
kom hoko. Enytxany kom menyxehra kat manatxowà. Tàywenyeken me rma 
kat manatxowà. 3Kahe yawon кото xarha tenytxetxow hata, amnye ha, ohxe 
manatxhe, atxke manatxhe, tawro horà. Àro wyaro uhutwahra kat manatxowà. 
Ато ke, tano rma hak kehtxoho kom hoko, onytxano ynye me tehxorye tehxatxhe. 

4 Àro ke, tatameryekantokonye, àtohra hak nahtxoko, okukur komo, 
owto yoh komo hyaka, Kryestu mryenonàhnà komo hyaka. Nyamoro rma, 
oyosnakanye menyatxow hamà, Khoryenkom hutwahra esnàr kom ke. 
Àro ke, àhyakanye àtohra hak nahtxoko, okukur komo. 

5-6Toto yonytxany menyxehra kat manatxowà. Awawonye ehxera kat 
natxowà, toto yonytxanye ro komo, tàyweron komo. Ehxera ehtxoho kom hoye 
ro katà anar komo hyaka tetxowà, okukur komo. Àro hoye ro katà Kryestu 
mryenonàhnà komo hyaka tetxowà, tatameryekaxem komo, towtà kom 
yakoro. Asok tawro hana. Awawonye ehxera tàyweron kom yehtoko, ohxehra 
manatxow hama. Tàywenyeken kàwyamo kany me tehxorye manatxhe. 

7-8 Àsok tawro hana màtetxow Һа, owto yoh komo hyaka, àwyanye 
oyonytxanàr kom horà. Ayatameryekanàr kom ke ryhe màtetxow hama, 
àhyakanye. Okukur komo гта, towtà komo wàràhyaketxow hata. Anar komo 
xarha, towtà komo katxhotho yaryatxow hatà. Àro wyaro atxke oyehtxoho 
kom hoye ro matameryeketxow hatà. Àro hoye ro màtetxow hatà, àwyanye 
oyonytxanàr kom horà. Ahyakanye otontokonye гта, atameryekaxah me 
mosonyhetxow hamà. Tatameryekahoryehra mak manatxhe. Onà wyaro 
haxa kany me tehxorye manatxhe. Twàràhyakaxem me rma hak wehxe, kany 
me tehxorye manatxhe. Tasom me rma hak nahko, rokatxhotho, kany me 
tehxorye manatxhe. Tatameryekahoryehra mak manatxhe ha. 

9-100n hutwahra kat manatzowa. Anhatho komo, Khoryenkom yowto 
hon mehra ro mak natxhe hampànà. Anaro rha wos hokonotho komo, 
thoryenà ro komo kuknonà hokonotho komo xarha, anar kom hetx 
hokonotho komo xarha, anar komo ynyo hokonotho komo xarha, kàrà 
rye rma othokonotho komo xarha, wosà rye rma othokonotho komo 
хата, temenyemàtho komo xarha, katxhonano hoko tehohkaxemàtho 
komo xarha, tànyerhontaxemàtho komo xarha, wàràhyakano ynyetho 
komo xarha, anar komo katxhotho yanyetho komo xarha, àro wyaron 
komo rma, Khoryenkom yowto hon mehra ro mak natxhe hampànà. Àro 
wyaron me oyehtokonye, osonkuhtohra ehtxok hampànà. Àna matà, 
Khoryenkom yowto hon me rma wehxaha, kahra ehtxok hampànà. 

п Ато wyaro гта atxke mehxatxkonà, amnyehra. Okukur komo гта, àro 
wyaro atxke nehxatxkonà. Amnye rma haxa, anar me harha manatxow hama. 
Towsah me harha naha, ayanhànàthàyamo. Khoryenkomo nenyhoryetxho 
me harha manatxhe, enyhoru hokono ro me oyehtxoho menye. Khoryenkomo 
wya, ronenyhoryetxho me harha manaha katxho me manatxhe. Àro wyaro 
anar me harha manatxhe, Txesusu Kryestu wayhàthàr hoye ro, Kohkomo rma 
wayhàthàr hoye ro, Khoryenkom yokato yahoxet yano me mak ha. 


Anaro rha wos hokohra ro mak ehtxok hampànà katxhàrà on ha. 


120nà wyaro kany me tehxatxow hamà, kàwyamo, Kryestu mryenon 
komo, kehutwanàr kom me. On hok ryehtoko, ohxe wehxan hamà, kany me 
tehxatxow hamà, anaro rha hoko kehutwanàr kom me mak ha. Onà wyaro 
haxa ryhe àkehe. Ohxe kehutwatxho komo rma, anatoko ohxehra nay hana. 
Toto yonyhoryehra nay hana. Àro ke, àhokohra tehtxe. Anatoko, àro yanoto me 
tehxatxow hana, àhoko roro kesnàr kom ke mak ha. Àro ke, àhokohra tehtxe. 

13Nyah yonahnye me kakàhtotxownà hama, Khoryenkomo. Àro ke, thosoke 
kakàhtotxownà, enahnye me kehtxoho menye. Amnye ehxera harha mpana 
naha ha, nyahàtho, khosotàthàyam xarha. Ehxen me harha mpànà neryaha ha, 
Khoryenkomo, asahxemtohnà me harha kesnàr kom ke. Anar me mak naha, 
khun komo. Khun komo yakàhtoye, Khoryenkomo, tanoto me ehtxoho me. 
Khun kom yoh me rma naha, Kohkomo. Anaro rha wos hoko ehtxoho mehra 
mak nakàhtoye. 14Khosotàthàyamo wyarohra mak naha, khun komo. Ehxen 
me harha texem mehra mak naha. Tanàmsom me haxa naha. Àsok tawro 
hana. Tahoxet yano me Kohkomo yanàmye, Khoryenkomo, àwayehxemo kom 
waye. Tahoxet yano me rma rha, khunuthuyam xarha yanàmyaha. 

I5Kryestu yoh me kehtokonye, пого wyano го me nay hama, khun komo. 
Ато wyaro uhutwahra kat manatxowà. Kryestu wyano ro ryhe, anaro rha 
wos hokohra hak nahko. Anaro rha kàrà hyaka tàtosom kom hokohra hak 
nahko. 160nà wyaro uhutwahra kat manatxowà. Anaro rha Кага hyaka 
tàtosomà hyawo kehtokonye, noro rye me naha, khun komo, wos hun 
yakoro. Àsok tawro hana. Ona wyaro nken hama, àmenhosahonhàrà. 

Asakononhayamo, towenyzano wyaro harha mpana naha ha. 

Àro wyaro rma nkehe, àmenhosahonhàrà. Àro ke, noro rye me harha nay 
hamà, khun komo, wos hun yakoro. 17Kohkom yoh me kehtokony haxa 
ryhe, noro rye me nay hama, kokato komo, Kohkom yokato yakoro. 

18Anaro rha wos hokohra ro mak ehtxok hampànà. Àhokonye 
oyehtokony haxa ryhe, tatanàhnohso harha naha, ohunuthuyamo. Anaro 
ayanhàn kom hoko oyehtokonye, atanàhnohpàra rma naha, ohun komo. 
Anaro rha wos hoko oyehtokony haxa ryhe, tatanàhnohso harha naha. 

19Onà wyaro uhutwahra kat manatxowà. Ohun komo гта, Khoryenkom 
yokato màn me naha, ohnawonye пого yesnàr ke. Khoryenkom nàmàtho гта 
noro ha. Owyano ro kom mehra harha naha, ohun komo. Kohkomo wyano ro 
me harha naha. 20 Tàwyano ro me ehtxoho yehemaye, пого Һа, twayehrà ke mak 
ha. Àro ke, anhà hokohra hak nahko, ohun komo. Àro wyaro ohxe oyehtokonye, 
ohxe rma rha tonyxem me nay hamà, Khoryenkomo, oyoh kom me tesnàr ke. 


Àhehnà ro me kehtxoho komo ohxe naye ohxehra kat naye katxhàrà on ha. 


7 1Anaro rha hoko màmenhetxoko, rohyaka. Anaro rha hoko, 
uhutwamohsoko, amna wya, màketxoko. Àro ke koyukyatxow hamà. Onà 
wyaro htxero màketxoko. Ahehna ro me kehtxoho komo, ohxe naye, ohxehra kat 
naye, màketxoko. Onà wyaro koyukyatxhe. Àhehnà ro me kehtxoho komo rma, 

ohxe naha. 20mnyam haxa ryhe, tàhye tehxorye manatxhe. Àsok tawro hana, 
ayanhàn kom hoko oyehohkanàr kom ke, anaro rha wos hoko oyehohkanàr kom 
ke. Àro ke, ohetxe ro komo ahohtxoko, anaro rha wos hoko oyesnàr kom hona. 
Woràskomo komo y, omnyam xarha, onyo ro komo ahohtxoko. 

3Osowyomahra ehtxoko, ohetx hona. Woràskomo komo y, omnyam xarha, 
osowyomahra гта rha ehtxoko, onyo hona. 4 Àsok tawro hana. Ohunu гта yoh 
mehra harha manatxhe. Thetx hun yoh me harha naha, ànyo. Àro wyaro rma 
rha, tànyo hun yoh me harha naha, àhetxe. Àro ke osowyomahra ehtxoko. 5Onà 
wyaro tkahorye mak naha. Àyonà y, mexe nyhe txko othokohra hak tesnye, 
Khoryenkom yakoro kàrwonàmrà hoko kehtxoho me, tkahorye naha, owyanye. 
Ana hama, othokohra hak tehxan hama, mexe nyhe txko, tkahorye naha, 
ohetx komo wya. Àro wyaro àme rye oyosonytxatxhenye, mosowyometxow 
hama, Khoryenkom yakoro orwonàmrà kom hoko oyehtxoho menye. Mexehra 
nyhe rma othokohra ehtxoko. Mex haxa oyehtokonye, mehohketxow hana, 
ayanhàn kom hoko, anaro wos hoko, anaro kàrà hoko xarha. Satanas yano me 
mehohketxow hana, ayanhàn kom hoko. Anaro hoko oyehohkantokonye rma, 
osowyomahra manatxow hama, noro hona, ohnawonye ahoxemra oyesnàr kom 
ke. Àro ke, mexehra ehxah me àto rye harha ehtxoko. 

6 Ато wyaro гта khananàhyatxhe. Ohehtatxok xaxa mak hampànà kahra 
mak wehxaha. Onyontatxok xaxa mak hampànà kahra гта rha wehxaha. 
Onà wyaro marma àkehe, owyanye. Ohehtanàr xe oyehtokonye, ohehtatxoko, 
àkehe. Опуопѓапаг xe oyehtokonye, onyontatxoko, àkehe xarha. 

7 Ahehra mak wehxaha, uro. Rowyaro гта rha àhehra toto komo 
yesnàr xe rma wehxaha haryhe, omeroro. Àme ryehra mak tehxatxow 
hama. Anar me rha tehxatxow hama, Khoryenkom yano me mak ha. Anar 
komo, tàhye natxow hama, tànyonye xarha natxow hama, Khoryenkom 
yano me. Anar komo, àhehnà ro me natxow hama, ànyomnà ro me xarha 
natxow hamà, Khoryenkom yano me rma rha. Àro wyaro anar me rha 
keryatxow hama, noro, tànewakryenàr me kesnàr kom horà. 

8Onà wyaro àkehe, àhehnà komo wya. Àhehnà ro me rma ehtxoko, 
rowyaro гта rha, àkehe, àwyanye, ehehkaxemo komo wya xarha. ÀAnyomnà 
ro me rma ehtxoko, àkehe xarha, ànyomnà komo wya, enyonkaxemo komo 
wya xarha. ?Anatoko nehohketxow hana, nyamoro ha, tanhàn kom hoko, wos 
hoko, kàrà hoko xarha. Tehohkantokonye rma, osowyomahra natxow hana, 
wos hona, Кага hona хата. Tàáhnawonye ahoxemra tehtxoho kom hoye ro 
hana osowyomahra natxow ha. Àro wyaro tehtokonye, thehtahorye natxhe. 
Tànyontahorye xarha natxhe. Àhehtatho komo гта, ànyontatho komo xarha, 
ohxe rma naha, tanhàn kom hoko ehohkatxho kom yoho rma haxa mak ha. 

10 Tàáhyem komo гта àhananàhyatxhe. Tànyonyem komo xarha 
àhananàhyatxhe. Urohnà гта, Kohkomo ryhe, опа wyaro khananàhtxownà hata. 
Woràskomo komo у, otowhàra ro mak ehtxok hampànà, onyo komo hyaye, kekon 
hata. 11 Àhyayenye totowàtxhenye, anaro kàrà hokohra hak nahtxoko. Anyomra 
rma hak nahtxoko. Tànyonhàyamo hyaka harha hak totxowà, àhyawonye roro 
harha tehtxoho menye. Kàrkomo kom hoko xarha, onà wyaro nkekon hatà, 
Kohkomo. Ohetx komo hyaye otowhàra ro mak ehtxok hampànà, kekon hata. 


Kryestu mryenon mehra ohetx yehtoko otowhàra 
rma ehtxoko àhyaye katxhàrà on ha. 


I2Kryestu mryenonàhnà komo hyawo oyehtxoho kom hoko xarha, 
khananàhyatxhe, uro. Àro hoko rma, khananàhpàrany mak nexeye, Kohkomo. 
Àro ke, onà wyaro khananàhyatxhe. Kryestu mryenon mehra ohetx yehtoko, 
otowhàra rma ehtxoko, àhyaye. Ohyawo rma tesnàr xe noro yehtoko, otowhàra 
ehtxoko, àhyaye. 13Àro wyaro rma rha àkehe, woràskomo komo wya xarha. 
Kryestu mryenon mehra onyo yehtoko, otowhàra rma ehtxoko, àhyaye. Ohyawo 
rma tesnàr xe noro yehtoko, otowhàra ehtxoko, àhyaye. MKryestu mryenon mehra 
onyo yehtoko, tonyhoryexem me rma noro yonyaha, Khoryenkomo, ohyawo 
esnàr ke mak ha, Kryestu mryenonà hyawo rma esnàr ke mak ha. Àro wyaro 
rma rha, Kryestu mryenon mehra ohetx yehtoko, tonyhoryexem me rma noro 
yonyaha, ohyawo esnàr ke mak ha, Kryestu mryenonà hyawo rma esnàr ke mak 
ha. Enyhoryehnà me haxa tàwya xenyetoko, enyhoryehnà me rma rha ohokyamo 
yonyàràtho haryhe mà, àwya. Tonyhoryexem me mak ohokyamo yonyatxhe, 
Khoryenkomo. Àro ke, Kryestu mryenon mehra ohetx yehtoko, otowhàra rma 
ehtxoko, àhyaye. Kryestu mryenon mehra onyo yehtoko, otowhàra rma ehtxoko, 
àhyaye. Totowrà xehra nyamoro yehtoko, àhyawonye roro rma ehtxoko. 

15 Totowrà komo xe tehtokony haxa ryhe, ohyayeny hak notowtxowà. Noro 
hyawo roro exko hampànà katxho mehra harha manatxhe, ohyayenye totowrà 
kom ke mak ha. Tàmryenon me kwahanonkatxownà, Khoryenkomo, toto 
kom hoko towahke roro kehtxoho menye. Àro ke, Kryestu mryenon mehra 
ehtokonye, towahke rma ehtxoko, onyo kom hoko, ohetx kom hoko xarha. 
Ohyayenye totowrà komo xe ehtokony xarha, towahke rma ehtxoko, àhokonye. 

1éTotowrà komo xehra ehtokony haxa ryhe, àhyawonye гта ehtxoko. Опа 
wyaro àkehe, woràskomo komo wya. Tàhyawonye oyehtxoho kom hoye ro 
hana tonyhoryexem me harha natxow ha, onyo komo, Kryestu mryenonàhnà 
komo. Àro wyaro rma rha àkehe xarha, kàrkomo komo wya. Tàhyawonye 
oyehtxoho kom hoye ro hana tonyhoryexem me harha natxow ha, ohetx 
komo, Kryestu mryenonàhnà komo. Àro ke, àhyawonye roro rma ehtxoko. 


Anar me oyesnàr komo xehra ehtxoko katxhàrà on ha. 


17 Àsok hana manatxow ha, tàhye hana, àhehra haxa hana, tànyony 
hana, ànyomra haxa hana. Khoryenkom yano me àro wyaro manatxow 
hamà. Oskenotho rma wahanonkaye, tàmryenon me harha. Àro ke, àro 
wyaro roro rma ehtxoko. Anar me oyesnàr komo xehra ehtxoko. Àro 
wyaro rma rha kany me wehxaha, Kryestu mryenon komo wya xarha, 
anato rha tohsamnohsomà ro komo wya, omeroron komo wya. 

18Àro wyaro rma rha àkehe xarha, katanyyokotho kom hoko xarha. 
Khoryenkomo wya awahanonkantokonye, àsoken me hana mehxatxkon 
ha, atanyyokosah me hana, atanyyokohnà me haxa hana. Atanyyokosah me 
oyehtokonye, àro wyaro roro rma ehtxoko. Atanyyokohnà me harha koteryan 
hama kahra mak ehtxoko. Atanyyokohnà ro me haxa oyehtokonye, àro wyaro 
roro гта ehtxoko. Katanyyoken hama kahra ehtxoko. 19ЕѕпаКа гта haxa 
naha, katanyyokotho komo. Atanyyokohra kehtxoho komo xarha, esnaka rma 
rha naha. Kàwyanye Khoryenkom yoyuhtoho haxa ryhe, eho rma haxa naha. 

20 Àsok hana mehxatxkon ha. Asokenotho hana wahanonkay ha, Khoryenkom 
ha. Àro wyaro roro rma ehtxoko. Anar me oyesnàr komo xehra ehtxoko. 
21Khoryenkomo wya awahanonkantokonye, àsoken me hana mehxatxkon 
ha, ehematxhohnà ro me tanotomaxem me hana, anotomahnà ro me 
haxa hana. Tanotomaxemà ro me oyehtokonye, àro wyaro rma ehtxoko. 
Oseryehokahra ehtxoko. Anatoko onà wyaro nketxow hana, ayanotomanye 
ro komo. Anotomahnà me harha exko, ohxe xak àtoko, ketxow hana. Àro 
wyaro àwyanye katxhe rma, anotomahnà me harha ehtxoko. 22Kohkomo wya 
awahanonkantokonye, àsoken me hana mehxatxkon ha, toto yanoto ro me 
hana, toto yanoto rohnàtho me haxa hana. Toto yanoto ro me rma oyehtokonye, 
anotomahnà ro me harha oytxownà, ayanhàn kom yanoto mehra harha mak 
ha. Àsok tawro hana. Toto yanoto ro rma, ayanhàn kom yanoto mehra harha 
manatxow hamà, oyohkom me harha noro yesnàr ke. Toto yanoto rohnàtho me 
haxa oyehtokonye, tanoto me harha oytxownà. Anotomahnà ro me ehxahotho 

rma, Kryestu yanoto me harha natxhe. 23 Tanoto me oyehtxoho komo rma 
yehemaye, пого, twayehrà ke mak ha. Ато ke, toto yanoto ro me harha oyesnàr 
komo xehra ehtxoko. Kryestu yanoto me haxa ryhe ehtxoko. 24 Àro Ке, ona wyaro 
àkehe xarha, owyanye, rowtà komo y. Аѕок hana mehxatxkon ha. Àsokenotho 
hana wahanonkay ha, Khoryenkom ha. Noro yano me àro wyaro mehxatxkon 
hama. Àro ke, àro wyaro rma ehtxoko. Anar me oyesnàr komo xehra ehtxoko. 


Àsoke ryhe natxowà атпа yomsàr komo ànyomnà komo katxhàrà on ha. 


250nà wyaro màketxok xarha, onmenhothàyam yawo. Àsoke ryhe 
natxowà, amna yomsàr komo, ànyomnà komo, màketxoko. Nànyontetxow 
kata. Ànyomra гта kat natxowà, màketxoko. Àro ke koyukyatxow hama. 
Àro hoko rma khananàhpàrany mak nexeye, Kohkomo. Ryehutwatxho 
hoye ro ryhe koyukyatxow hama. Noro rwon yawo ro mak wehxaha, 
rohnàn yawo rma haxa esnàr ke mak ha. 

26 Ато Ке, ona wyaro àkehe. Teryewhamnohsom me гта haxa tehxatxow 
hama, kàwyamo, Kryestu mryenon kom kaxe. Àro ke, anar me oyesnàr komo 
xehra ehtxoko. Àsok kom oyehtokony hana, àro wyaro гта ehtxoko. 27 Tàhye 
oyehtokonye, tàhye rma ehtxoko. Kotowyan hama, àhyaye, kahra ehtxoko. 
Àhehra oyehtokonye, àhehra rma ehtxoko. Rohetxe wenyan hama, kahra ehtxoko. 
280wyanye ahosàtxhenye гта, оһхе гта manatxhe. Atxke manaha katxho mehra 
rma manatxhe. Àro wyaro rma rha natxhe, ànyomnàtho komo xarha. Tàwyanye 
tànyo komo yahosàtxhe rma, ohxe rma natxhe. Atxke manaha katxho mehra rma 
natxhe. Toseryehokaxem me mak natxow hama, tànyonyem komo, tàhyem komo 
xarha. Anaro rha tomyawon kom hoko noseryehoketxow hama, tàhye tesnàr kom 
ke mak ha, tànyonye tesnàr kom ke mak ha. Aro ke, ona wyaro àkehe. Ahehra 
rma ehtxoko, ànyomra rma ehtxoko, àkehe, oyoseryehokanàr kom hona mak ha. 

29Rowtà komo y, onà wyaro àkehe xarha, owyanye. Mexehra manatxow 
hama, tano, yukryeka ho. Tosomtatkaxem me mpana naha ha, yukryeka. 
Àro ke, onà wyaro ehtxoko. Tàhyem komo, àhehnà komo wyaro harha 
hak nahtxoko. 30 Tekhokaxem komo xarha, ekhokahnà komo wyaro harha 
hak nahtxoko. Teryehoryem komo xarha, eryehohnà komo wyaro harha 
hak nahtxoko. Tkatxho yehekatnye komo xarha, àkatxhomnà komo wyaro 
harha hak nahtxoko. 31 Yukryeka hon hoko twarawantaxem komo xarha, 
àwarawantahnà komo wyaro harha hak nahtxoko. Àsok tawro hana. 
Tosomtatkaxem me nay hamà, yukryeka honotho, omeroro. 

32Anaro rha oyomyawon kom hoko oyehtokonye, moseryehoketxow hamà. 
Oyoseryehokanàr komo xehra mak wehxaha. Kohkom hokon me natxow 
hama, àhehnà komo. Noro yeryehotanàhrà xe natxow hama. 33Tàhyem kom 
haxa ryhe, thetx komo yeryehotanàhrà xe natxow hama. Àro ke, anaro rha 
tomyawon kom hoko rma haxa natxow hama. Àro hoye ro noseryehoketxow 
hama. 34Апаг me rha nehutwetxow hama. Anatoko, Kohkom hoko natxow 
hana. Anatoko, tomyawon kom hok haxa natxow hana. Àro wyaro rma natxow 

hama, tahyem komo. Aro wyaro rma rha natxhe, tànyonyem komo xarha. 
Tànyo komo yeryehotanàhrà xe natxow hamà. Àro ke, anaro rha tomyawon 
kom hoko rma haxa natxow hama. Àro hoye ro noseryehoketxow hama. 
Ànyomnà kom haxa ryhe, Kohkom hoko natxow hama. Ohxe roro tehtxoho 
kom hoko natxhe. Tàhnawony xarha, enyhoru ro me tesnàr komo xe natxhe. 

35Àro wyaro rma àkehe, ayakoronomanàr kom horà. Oyeryehokanàr 
kom horàhnà ryhe, ohxe roro oyesnàr kom horà haxa ryhe, Kohkom 
hokon me oyesnàr kom horà, àro wyaro àkehe. Kohkom hoko 
oyehtokonye rma, anaro rha oyomyawon kom hokohra oyesnàr komo xe 
wehxaha. Àro hoko rma oyoseryehokanàr komo xehra wehxaha, Kohkom 
hoko roro ohxe oyehtxoho menye. 

36 Àsok hana manatxow ha, oyomsàr kom hoko. Anatoko ànyontanàr komo xe 
manatxow hana. Anatoko ànyomnà ro me haxa esnàr komo xe manatxow hana. 
Anatoko onà wyaro màketxow hana. Amnyehra rma nemasontaye, romsàrà, 
ànyomra rma naha, màketxow hana. Tànyontahorye mak naha. Tàmpàra rma 
ryehtoko, atxke wehxan hamà, màketxow hana. Àro wyaro oyehutwantokonye, 
tàmtxoko rma. Nànyontatxow haka. Tànyontatxhenye rma, ohxe rma natxhe. 
Atxke manaha katxho mehra rma natxhe. 37 Anatoko onà wyaro haxa màketxow 
hana. Ànyomnà ro me romsàr yesnàr xe wehxaha, tàmpànà ro me hak nahko, 
máàketxow hana. Ekarymahra mak wehxakonà, toto wya. Mekarymay hawe, 
mosonà wya, katxho mehra mak wehxaha, màketxow hana. Tàmpànà ro me 
hak nahko kany me wehxaha, yaworo xaxa mak ha, anar me harha kahra ro 
mak wehxaha, màketxow hana. Àro wyaro oyehutwantokonye, tàmpàra rma 
ehtxoko. Ànyomnà ro me hak nahtxoko, oyomsàr komo. Àro wyaro tehtokonye, 
ohxe rma natxhe. 38 Àsok tawro hana. Owyanye oyomsàr komo yàmtoho, ohxe 
nay hama. Tàmpàranye oyehtxoho kom haxa ryhe, ohxe гта haxa naha. 

39Tàwyanye tànyo yahosàtxhe, àhyaye totowhoryehra ro mak natxhe, 
àhetx komo. Noro wayehpàra ro гта haka, àhyaye totowhoryehra natxhe. 
Àwayhàtxhe, anaro hak yahohtxowà. Ahosnàr xe tehtokonye, benyxan hak 
yahohtxowà. Tahohsomà гта, Kohkomo mryenon me hak nahko. 40 Апуотга 
гта tehtokony haxa ryhe, teryehorye we natxhe ha. Tànyontaxem kom 
yoho rma haxa teryehorye we natxhe ha. Àro wyaro rma uhutwehe. Rowya 
uhutwatxho rma, Khoryenkom yokato yano me we naha ha. 


Àsoke ryhe tehxatxowà woto hoko ehxen kuknonà 
wya tàmsahotho hoko katxhàrà on ha. 


8 1Опа wyaro màketxok xarha, onmenhothàyam yawo. Àsoke ryhe 
tehxatxowà, woto hoko, ehxen kuknonà wya tàmsahotho hoko, 

máàketxoko. Thoryenà ro kom kuknonà yowakryetxow hama, toto komo, 

Kryestu mryenonàhnà komo. Woto yàmyatxow hamà, ehxen kuknonà 

wya, máàketxoko. Noro hun hoye гта tonyetxowà, tonohra kat tehxatxowà, 

máàketxoko. Ehxen me ryhe amna nhutwehe, àro ke, ehxenà wya tàmsahotho 

rma tonosom me nay hama, kehe amna, màketxoko. Yaworo muhutwetxow 
hama. Ona wyaro haxa ryhe àkehe, owyanye. Yaworo owyanye uhutwatxho 
hoye rohra, oyowtà kom xe oyehtxoho kom hoye ro haxa ryhe, ehutwatxoko. 
Àro hoye ro rma, tonosom me naha, katxoko. Tonohnà me naha, katxok xarha. 
Àro wyaro ehutwatxoko, oyowtà komo xe oyehtxoho kom hoye ro mak ha. 
Àsok tawro hana. Yaworo uhutwanye uro kany me kehtokonye, anar kom 
yoho nyhe tosonyatxow hama. Osox kehtokony haxa ryhe, tatakoronometxow 
hama. 2Yaworo uhutwanye uro kany me rma kehtokonye, uhutwatxehkahra 
rma tehxatxow hamà. Omerorohra rma thutwetxow hamà. Thutwetxhe rma 
haryhe, atxke txko mak ha. 3Khoryenkom xe kehtokony haxa ryhe, noro 
nhutwanàr me tehxatxhe. Tàmryenon me khutwetxow hama, noro ha. 

4Toto horyenà ro komo, ehxen me nay hama. Àro hoko rma, yaworo 
máàketxow hama. Khoryenkomo ryhe, tehxem me хаха naha, пого marma 
mak ha. Anaro ehxera ro mak naha. »Amna horyenà ro omoro katxho 
rma, yak nay hama, kahe hokon kuknonà rma, yukryeka hon kuknon 
xarha. Anaro rha hoko, ona wyaro nketxow hama, toto komo. Amna 
horyenà ro omoro, ketxow hamà. Amna yohà omoro, ketxhe xarha. 

6Onà wyaro haxa ryhe tketxhe, kàwyamo. Towenyxa mak naha, 
Khoryenkomo, пого marma mak ha, tketxhe. Kyàmkomo гта пого ha. 
Noro yano me akàhtosah me naha, omeroron komo. Kàwyam xarha, noro 
yano me akàhtosah me rma rha tehxatxhe, noro yoyuknye ro me kehtxoho 
menye. Towenyxa rma rha naha, Kohkomo xarha, tketxhe xarha. Txesusu 
Kryestu rma noro ha. Omeroro nakàhtotàhkaye. Noro rma, anar me harha 
ketxownà, toyuknye ro me kehtxoho menye. Anar kom haxa ryhe, toto 
horyenà ro komo rma, ehxen me nay hama. Àro wyaro thutwetxow hama. 

7 Ато wyaro uhutwahra mak natxhe, kukukur komo. Amnyehra thoryenà ro 
kom kuknon hokono ro me nehxatxkonà, nyamoro xarha, anar komo wyaro 
гта rha. Tehxemà ro me thoryenà ro komo hutwetxkonà. Tehxemà ro mokro 
katxho wya woto yàmyatxkonà. Àro wyaro texetxhàyam hoye ro, onà wyaro 
harha nehutwetxow hama. Toto horyenà ro komo wya tàmsahotho, tonohoryehra 
ro mak naha ha, ketxhe. Kàwyanye tonontoko, tatanàhnohyatxow hama, 
Khoryenkomo nenyàr me, ketxhe. Àro wyaro tehutwantokonye, uhutwatxehkahra 
rma natxow hama. Tatanàhnohsom me mak nehutwetxow hama. Àro ke, ona 
wyaro nketxow hamà. Tonohra wehxaha, ratanàhnohrà hona, ketxow hamà. 

8Топопу komo, tononyehnà komo xarha, ame rye гта natxow hama, 
Khoryenkomo wya. Kàwyanye tonontoko, ohxe rma tehxatxhe. Tonohra 
rma kehtokonye, ohxe rma tehxatxhe. 

9Onà wyaro tawro hona трап xenytxoko. Ana hama, àro ke wonyen 
hamà, tawro hona mpàn xenytxoko. Tonohra ehtxoko katxho mehra wehxan 
hama, tawro hona mpàn xenytxoko. Okukur komo uhutwatxoko. Tonohra 
wehxaha, ratanàhnohrà hona, Капу komo гта uhutwatxoko. 10 Nyamoro гта 
oyonyatxow hana. Owyanye woto yononàrà yonyatxow hana. Anaro horyenà 

ro kom kuknon man yawo ayasahzemtontokonye, oyonyatzow hana. Ohokonye 
rma nehohketzow hana. Mozamo wyaro wonyen hama, ketzow hana. Ehzen 
kuknona wya tamsahotho rma wonyen hama, mozamo wyaro, tonosom me 
naha kany komo wyaro, ketxow hana. Àro wyaro ohokonye tehohkatxho 
kom hoye ro ryhe, atxke harha nosonyatxow hamà. Atanàhnohsah me harha 
nosonyatxow hamà, tonohoryehra naha kany me tesnàr kom ke. 

11120wyanye tonosom me naha katxho hoye ro ryhe, atanàhnohsah me 
nosonyatxow hama. Tonony me rma oyehtokonye, nyamoro xehra manatxow 
hama. Ona wyaro katxho komo rma nyamoro ha, Kryestu wayehye, tàwya 
nyamoro yonyhoryetxho me, katxho komo гта, oyowtà komo гта. Nyamoro 
xehra manatxow hama. Nyamorohnà, Kryestu гта xehra manatxow hama. 
13Àro ke, onà wyaro kany me haxa ryhe ehtxoko. Woto yonohra harha 
wehxan hama, kany me ehtxoko. Rowya tonotho hoye ro natanàhnohyatxow 
hama, rowtà komo, àro ke tonohra harha wehxan hama, atanàhnohpàra 
ehtxoho menye, kany me ehtxoko. Àro wyaro rma kany me wehxaha, uro. 


Tànyahmahorye natxhe àrwo yonyhorunu yokarymany komo katxhàrà on ha. 


1Àsok kat wehxano, owyanye. Toto yanoto ro me kat wehxano. 

Kohkomo nànyaknyàrà ro mehra kat wehxano. Noro yonyhera kat 
wexeye. Txesusu rma yonyhera kat wexeye. Noro hyaka ratamoketxhàr 
hoye rohra kata, àmryenon me manatxowà. 20nà wyaro nketxow hata, 
anar komo, rohoko. Kohkomo nànyaketxho me ryhe mpe naye, ketxow hatà, 
rohoko. Àro wyaro kany me tehxoryehra manatxhe, omnyamo. Kohkomo 
nànyaketxho omoro kany me tehxorye manatxhe. Àsok tawro hana. Rowya 
noro yokarymatxhàr hoye ro, àmryenon me harha mehtxownà. Àmryenon 
me oyehtxoho komo rma, noro nànyaketxho me rohutwamohsen hamà. 
3Àro wyaro rma koskarymehe, toto komo wya. Yaworo haxa oskarymako, 
amna wya, kany komo wya, àro wyaro koskarymehe. 

4Tànyahmaxem me natxow hamà, Kohkomo nànyaknyàrà ro komo. Noro 
mryenon komo nànyahmanàr me natxow hama. Àro ke, tànyahmaxem me 
rma rha wehxan hama, uro xarha. Tànyahmahoryehra kat wehxano, owyanye. 
5Thetx komo yaryatxow hama, anar komo, Kohkomo nànyaknyàrà ro komo, пого 
yowtà komo xarha, Petru xarha. Ekarymaxe tàtontokonye, thetx komo yaryatxow 
hama, takoronye. Tànyahmaxem me rma rha natxow hama, àhetx komo xarha. 
Tàhye ryehtoko, arhàra ryesnàràtho kata, owyanye. 60го ànyahmatxoko kahra 
mak wehxaha, Kryestu mryenon komo wya. Ramor ke katamokyaha, ronyahrà 
yehekahtoho me. Aro wyaro rma rha naha, Bahnakme xarha. Amna xarha 
ànyahmatxoko, atamokhera amna yehtxoho me, kany me tehxoryehra kat amna 
naye, owyanye. Àro wyaro kany me tehxorye amna nay hamà. 
7 Àsok hana natxow ha, arymano ynye ro kom ha. Tànyahrà komo 

yehekahtoho hokohra natxow hamà. Tkayaryet komo hyaka tatamoketxhàyam 
hoye ro, tànyahmaxem me natxow hamà. Àsok hana natxow ha, tànatkem komo 

xarha. Tànatàr komo yeher hoye nenahyatxow hama, àhok tatamoketxhàyam 
hoye ro mak ha. Àsok hana natxow ha, faka yonye ro komo xarha. Faka manatàrà 
yowkur hoye nenyatxow hama, àhok tatamoketxhàyam hoye ro mak ha. Àro 
wyaro rma rha tànyahmahorye natxhe, àrwo yonyhorunu yokarymany komo. 
Tàwyanye ekarymatxhàr hoye ro tànyahmahorye natxhe, tatamoketxhàyam 
hoye ro mak ha. Tonytxanyenhàyamo nànyahmanàr me гта natxhe. 

8Toto wya hananàhno ytxoho hoye ro, àro wyaro tànyahmaxem me 
natxhe, toto komo, tatamohxemà ro komo. Toto wya hananàhno ytxoho 
hoye rohra mak khananàhyatxhe. Khoryenkom karyehtan hoye ro 
haxa ryhe khananàhyatxhe. Toto wya hananàhno ytxoho wyaro гта 
rha naha, Khoryenkom karyehtan xarha. 9Àsok tawro hana. Tàwya 
kàyweronàhyamantokonye, onà wyaro nmenhoy hatà, Moyses heno. 

Faka hotmompera ehtxoko. Ayanoto kom me ehtoko, nasànasà yakmeknyàr 

hok ehtoko, àhotmompera ehtxoko. Nasànasà hoye гта hak nenahno. 

Àro wyaro rma nmenhohoy hatà, Khoryenkomo, noro heno wya. 
Faka nyahmahonàr marma kata hutwekonà, owyanye. 19 Àna matà, 
tanoto komo nyahmahonàr xarha hutwekon hamà. Àro wyaro tàwya 
àmenhohontoko, amna rma hutwekon hamà. Amna wya ekarymantoko, 
атпа пуаһтапаг hona ro amna nay hama. Nat hokon komo wyaro 
amna nay hamà, enamnye komo wyaro rma, àhotnye komo wyaro 
xarha. Àhoko roro tehtokonye, eher hoye enahrà hona ro natxow hama, 
nyamoro ha. Àro wyaro гта rha, атпа nyahmanàr hona ro атпа naha. 

11 Атпа yatamoketxhàr hoye ro, Khoryenkomo newakryetxho me 
manatxow hama. Ekato me ewakryexah me manatxhe, amna hoye ro. Àro 
ke, onewakryenàr kom me tehxorye amna naha, amna nyahrà hoko, amna 
katxho hoko xarha. Onewakryenàr kom me tehxoryehra kat amna naye, 
owyanye. 12Anar komo mewakryetxow hama, àwyanye ahananàhrà kom 
ke. Nyamoro yoho towakryehorye mak amna naha. Towakryehoryehra kat 
amna naye, owyanye. Nyamoro yohohra kat amna naye. 

Towakryehorye amna nay hamà, owyanye. Onà wyaro kahra mak amna 
nehxakonà. Amna ewakryetxoko kahra amna nehxakonà, owyanye. Àsok 
tawro hana. Àrwo yonyhorunu yonytxanàr xe amna nehxakonà, owyanye. 
Kryestu ryhe, konyhoryeny kom me naha, katxho yonytxanàr xe amna 
nehxakonà, owyanye. Àro ke, amna ewakryetxoko kahra amna nehxakonà, 
owyanye enytxahtor hona. Ohxe owyanye enytxatxho me rma amna 
nenàmyakonà, ohxehra amna yehtxoho, ànyahpàra rma amna yehtxoho. Àsok 
make гта amna yehtxoho amna nenàmyakonà, ohxe owyanye enytxatxho me. 

13Khoryenkom màn yonye ro heno komo yowakryetxhàrà muhutwetxow 
hama. Khoryenkom yur hoye, toto komo nàmàtho hoye rma nenahyatxkon hata, 
nyamoro heno. Toto komo nàmàtho hoy xarha nonyetxkon hata, eknàthàyam 
hoy hatà. Khoryenkomo wya tàmsahotho rma noro hatà. Tàwyanye 
aknyohnàtoko гта, àhoye nonyetxkon hata, Khoryenkom màn yonye ro 

komo. 14 Àro wyaro rma rha towakryehorye natxow hata, àrwo yonyhorunu 
yokarymany komo, Kohkom yano me mak hatà. Nyamoro hoko rma, onà 

wyaro nkekon hatà, noro. Tonytxanyenhàyamo newakryenàr me hak nahtxoko. 
Àwyanye ekarymatxhàrà rma, tehemaxem me hak nahko, kekon hatà, Kohkomo. 


Еһетаһпа гта ona wekarymehe Капу me wehxaha katxhàrà on ha. 


150Опа wyaro kahra mak wehxakonà, owyanye. Rowya ekarymatxhàrà 
ryhe, tehemahorye naha, ehematxoko, rowya, kahra wehxakonà. Àro 
wyaro kahra rma wehxaha. Owyanye ehemanàr horàhnà ryhe àmenhehe, 
ohyakanye. Onà wyaro haxa kany me wehxaha. Ehemahnà rma onà 
wekarymehe Капу me wehxaha. Owyanye еһетапаг xehra mak wehxaha, 
ehemahnà гта ona wekarymehe Капу me гта ryehtxoho me. Kahyehyan 
hana. Kwayehyan hana. Ehematxoko, rowya, kahra mak wehxaha. 

16Rano me rohra wekarymen hama, àrwo yonyhorunu. Капо me ro гта 
ekarymantoko, ohxe wehxan hama tawrotho haryhe, rowya. Ohxe wehxan hama 
kahra mak wehxaha. Àsok tawro hana. Kohkom yano me haxa ryhe wekarymehe, 
anwekhànà ro yano me mak ha. Noro wya, ekarymak xaxa mak hampànà 
katxhàr hoye ro wekarymehe. Ekarymahra ryehtoko, tanàhnohsom me wehxan 
hama, rowya пого yanweknàr ke. 17 Капо me ro гта rowya ekarymantoko, 
tehemaxem me nay hamà. Towakryexem me rma wehxan hamà. Rano me rohra 
mak wekarymehe. Àro ke, Kohkomo wya ekarymako katxho me wehxan hamà, 
пого yoyuknye ro me ryehtxoho me. 18Towakryexem me гта wehxaha. Rowya 
ekarymanàrà гта, tehemaxem me rma naha. Ehematxho rma, ona wyaro naha. 
Rowya, ehemahnà rma onà wekarymehe tatoko, teryehorye wehxaha. Teryehorye 
ryehtxoho rma, ehematxho me naha. Tehemahorye naha katxho hoko rma, 
ehemahnà rma onà wekarymehe, àkehe. Àro wyaro tawro hoye ro teryehorye 
rma haxa wehxaha. Teryehorye ryehtxoho rma, ehematxho me naha. 


Omeroron komo yanoto me koteryaha katxhàrà on ha. 


19 Toto yanotohnà ro uro. Toto komo yoknàr xe mak wehxaha, Kryestu 
hyaka. Àro ke, toto komo yanoto me koteryaha. Toto yanotohnà rma, 
omeroron komo yanoto me koteryaha, Kryestu hyaka rowya soknàr kom 
horà, àhyaka thenyenohnà komo yoknàr horà. 

20Xuknewyana komo yoknàr xe wehxaha, noro hyaka. Àro 
ke, nyamoro wyaro koteryaha, àhyaka rowya soknàr kom horà. 
Tàyweronàhyamatxho hokon komo yoknàr xe wehxaha, àhyaka. Àro ke, 
àro hokon komo wyaro koteryaha. Àro hokonohnà rma, àro hokon komo 
wyaro harha koteryaha, àhyaka rowya nyamoro yoknàr horà. 

21Xuknewyanahnà komo yoknàr xe xarha wehxaha, àhyaka. 
Àyweronàhyamahnà komo гта nyamoro hama. Àyweronàhyamahnà 
komo wyaro koteryaha, àhyaka rowya nyamoro yoknàr horà. 

Tayweronahyamazem me rma wehzaha, Khoryenkomo nenyar me, Kryestu 
nayweronahyamanar me ryesnar ke, noro yoyuknye ro me ryesnar ke. 
220па wyaro kany komo xarha, аго hokohra wehxaha, ratanahnohra 
hona, kany komo rma yoknàr xe wehxaha, Kryestu hyaka. Àro ke, nyamoro 
wyaro àro hokohra rma rha koteryaha, àhyaka rowya nyamoro yoknàr horà. 
Àsok hana natxow ha, toto kom ha. Anar me rha natxow hama. Aro ke anar 
me rha koteryaha, àwyaronye rma rha ryesnàr horà, Kryestu hyaka rowya 
ukukur komo yoknàr horà, пого nenyhoryenàr me harha esnàr kom horà. 

23 Àro wyaro rma koteryaha, tonytxaxem me rma haxa àrwo 
yonyhorunu yehtxoho me. Àro hoye ro towakryexem me natxow hama, 
toto komo. Towakryexem me nyamoro yehtoko, towakryexem me rma 
rha wehxaha, uro xarha. 


Ranhàn yoho ryesnàr hoko гта haxa wehxaha katxhàrà on ha. 


24 Àsok hana notkukmetxow ha, toto kom ha. Tàkràt kom hoko 
notkukmetxow hama, anar kom yoho karyhe tesnàr kom horà. Yak natxhe, 
totkukmaxem komo. Towenyxano ryhe, moxam yohon omoro katxho me nay 
hamà. Àro ke, karyhe rma haxa tetxhe, moxam yohon omoro katxho me tesnàr 
kom horà. Àro wyaro rma rha, karyhe rma haxa ehtxoko, ekato me, enyhoru 
отого katxho me oyesnàr kom horà. 2»Otkukmahra гта hak tehtokonye, 
nosenymetxhe, karyhe tàtonàr kom horà, moxam yohon omoro katxho me 
tesnàr kom horà. Moxam yohon omoro katxho komo rma, tkatxho komo 
yahohsatxow hama. Katxhonano rma àro ha, ànahosnàr komo. Tanhàntaxemà 
rma àro ha. Dahosnàr kom haxa ryhe, kowakryetxho komo rma, anhàntahnà 
ro me naha. Àro ke tosenymatxe, ekato me, kàwyanye ahohtoho me. 

26Enyhoru omoro katxho me ryesnàr hona ro rma haxa wehxaha, uro. 
Àro ke, karyhe rma haxa wehxaha, ekato me. Àsok hana nohtaymetxow ha, 
toto kom ha. Totkukmantokonye nohtaymetxow hama. Tohtaymantokonye, 
ànyàrhàrahra mak tax tax ketxhe, othoko. Àsok tawro hana. Moson 
yohon omoro katxho me tesnàr kom xe natxow hamà. Àro wyaro rma rha, 
ranhàn yoho ryesnàr hoko rma haxa wehxaha. 27 Rohun yanoto mehra 
mak wehxaha. Rohun yano me hak keryehotaxe kahra mak wehxaha. 

Rano me ro rma eryehotahra ro mak wehxaha. Àro wyaro rma wehxaha, 
Khoryenkomo wya roxanomkahnohrà hona, enyhoru omoro katxho 

mehra ryesnàr hona. Anar komo wya ekarymany me wehxan hamà. Anar 
komo wya ekarymanyenhàrà rma, atxke wehxan hana. Khoryenkomo 
nxanomkahnohrà me wehxan hana. Àro wyaro ryesnàr hona rma wenyaha. 


Khoryen heno komo wyarohra tehtxe katxhàrà on ha. 


10 1Rowtà komo y, Khoryenkomo wya atxke manatxhe hampànà 
katxho hona mpàn xenytxoko. Khoryen heno komo yexetxhàrànhàrà 
hutwahkahpàra ehtxoko. Kahrutun ke nyamoro heno kurunhekon hatà, 

Khoryenkomo. Tuna ymo hkotosah yarye natxownà zarha tà. 2Àro wyaro rma 
nkurunhotxownà hatà, Moysesà mryenon me harha tàwya uhutwamohsotho 
menye. Kàwyamo ryhe, kataymomnàtokonye, Kryestu mryenon me harha 
tehutwamohsetxow hamà. Àro wyaro rma rha, Moysesà mryenon me harha 
nehutwamohsotxownà hamà, nyamoro heno, kahrutun ke ukurunhoxemo 
komo, tuna ymo hkotosah yarye àtoxemo komo. 3 Mana yonahyatxkon 

xarha tà. Toto yano menohnà гта yonahyatxkon hata. 4Twokru komo xarha 
yonyatxkon hatà. Toto yano menohnà rma rha yonyatxkon hatà, toh yaye 
omohsaho rma hatà. Tohu rma, Kryestu kuknon me nehxakon hamà. Kryestu 
ryhe, akoronye tekon hama, tàwya àwokhanàr kom horà. 

5Àro wyaro towakryexem me rma haxa nehxatxkon hatà, nyamoro 
heno. Khoryenkom yoyukhura mak nehxatxkon hatà, ukukuru heno 
komo, thenyenhonà heno komo. Àhokonye rma eryehohra nehxakon 
hama, noro ha. Àsok tawro hana. Nanàhnohtxownà hata. Ahehnawo rma 
tehtokonye, wayehtxownà heno hata. 

6Nyamoro heno yexetxhàrànhàr hoye го, ona wyaro thananàhsom me 
tehxatxow hamà. Nyamoro heno wyaro oyesnàr kom hona mpàn xenytxoko, 
katxho me tehxatxow hamà. Tanhàn kom hoko rma haxa nehohketxkon heno 
hatà. Nyamoro heno wyarohra tehtxe. Kanhàn kom hoko ehohkahra tehtxe. 

7Ukukuru heno komo, tànakàhtothàyam hokon me nehxatxkon hata. 
Amna horyenà ro omoro katxho hokon me nehxatxkon hatà, ehxen kuknon 
hokon me mak hatà. Àro hoko rma nasahxemtetxkon hatà. Manhetxkon 
xarha tà. Аго wyaro exetxhàyamonhàrà yokarymehe, àmenhosahonhàrà. 
Nyamoro heno wyarohra ehtxoko. Ehxen kuknon hokohra ehtxoko. 

8Anaro rha wos hoko nehxatxkon xarha tà, ukukuru heno komo. Àro 
hoye ro wayehkatxownà hata, Khoryenkomo. Thenyenohnà heno komo 
rma wayehtxownà hatà, 23.000 heno komo rma hatà. Àro rye ho rma 
wayehtàkatxownà heno hatà. Nyamoro heno wyarohra tehtxe. Anaro rha 
wos hokohra tehtxe. 

9Mana hoko nàrwonatxkon xarha tà, ukukuru heno komo, Kohkomo nàmrà 
hok hatà. Ohsànàhpàra noro yehtxoho rma kukmetxkon haryhe tà. Nohsànàhye 
mak hatà, noro ha, nyamoro heno hoko. Okoye nyakye hatà, eskany komo. 
Wayehtxownà hata, toto heno komo, eskaxemo heno komo. Nyamoro heno 
wyarohra tehtxe. Ohsànàhpàra Kohkom yehtxoho kukmahra tehtxe. 

10Khoryenkom yanoto kom hoko nàrwonatxkon xarha tà, ukukuru 
heno komo. Àro ke, anàhnohnye komo nyakye hata, kahe yaye. Noro rma 
nanàhnohtxownà hata, Nyamoro heno wyarohra ehtxoko. Khoryenkom 
yanoto kom hoko àrwomra ehtxoko. 

п Àro wyaro nanàhnohtxownà hata, Khoryenkomo. Аго hoye ro опа wyaro 
kany me rma nehxakon hamà, kàwyanye. Nyamoro heno wyaro atxke oyesnàr 
kom hona трап xenytxoko Капу me nehxakon hama, kàwyanye. Kàwyamo 
ryhe, yukryeka heno komo yosomtatkatxho hahnok ehtoko, tan tehxatxhe. 

Kàwyamo rma khananàhyatxkonà, Khoryenkomo. Tawya nyamoro heno 
yanàhnohàthàrànhàrà menhohoye, khananàhrà kom horà. 12Àro ke, onà wyaro 
tawro hona mpàn xenytxoko. Ohxe wehxaha tawro hona mpàn xenytxoko. 
Owyanye ohxe wehxaha tatoko rma, ayanhàn komo ayahohsatxow hana. 

13O0nà wyaro kahra mak ehtxoko. Rarymanye ro me nay hama, ranhànà, anar 
komo yoho rma haxa tkukmaxem me ryesnàr ke, kahra ehtxoko. Àme rye rma 
tkukmaxem me manatxow hama, anar kom yakoro. Àro ke, onà wyaro kahra 
ehtxoko. Anar kom yoho rma haxa tkukmaxem me wehxan hama, kahra ehtxoko. 
Tkukmaxem me rma oyehtokonye, ayakoronometxhe, Khoryenkomo, tàrwon 
yawo ron kaxe. Ayakoronometxhe, ayanhàn kom hokohra oyesnàr kom horà, 
oyohonyehra esnàr horà. Àhok oyesnàr komo xe oyehtokonye, onà wyaro nkehe, 
ohnawonye. Onà wyaro haxa exko, àhokohra oyehtxoho me, kehe, Khoryenkomo, 
ohnawonye. Owyanye noro yonytxantoko, ayarymahranye ro mak naha ha, 
ayanhàn komo. Eyukhura rma menàmyatxhe, tkukmaxem me oyehtokonye. 


Amna horyenà ro omoro katxho hokohra ehtxoko katxhàrà on ha. 


14 Ато Ке, ona wyaro àkehe, owyanye, ronàhnàn komo y. Amna 
horyenà ro omoro katxho hokohra ro mak ehtxoko. 

15 Yaworon hutwanye ro omnyamo. Yaworon hutwany komo гта 
àhananàhyaha. Àro ke, ronekarymanàrà uhutwatxoko. Àsoke ryhe naye, 
yaworohra katà, yaworo haxa katà. Omnyamo rma uhutwatxoko. 

16Kàwyanye Kohkomo wayhàthàrà hutwantoko, kwokru komo tenyatxhe. Àro 
hoko rma tàrwonatxhe, Khoryenkom yakoro. Ohxe onàmàthàrà ona tketxhe, 
àwya. Kàwyanye enàtoko rma, Kryestu yohà rye me tehxatxhe, kàwyamo, 
omeroro. Noro yekamsuhkatxhàr hoye ro towakryexemà rye me tehxatxhe. Екеуи 
xarha tàkràsketxhe. Kàwyanye toknutoko, Kryestu yohà rye me rma rha tehxatxhe. 
Noro wayhàthàr hoye ro towakryexemà rye me tehxatxhe. Àro wyarohra kat 
tehxatxowà, owyanye. 17 Towenyxa naha, екеуи, dàkràskanàr komo. Kàwyam 
haxa, thenyehra tehxatxhe. Àro rye mak tokyatxhe ha. Àro ke, thenyenohnà komo 
rma, noro rye me tehxatxhe, àro rye rma yoknye me kesnàr kom ke. 

18 Аѕок hana nehxatxkon ha, Ehsayewyana heno kom ha. Toknàthàyamo 
yàmyatxkon hatà, Khoryenkomo wya. Tàmsahotho hoye rma nonyetxkon 
hata, tàmnye komo. Tàwyanye tonontoko гта, Khoryenkomo wya 
tàmsahotho yohà rye me nehxatxkon hamà. Àro wyaro rma rha, Kryestu 
yohà rye me tehxatxhe. Kàwyanye enàtoko, toknutok xarha, Kryestu yohà 
rye me tehxatxhe, kàwyanye noro wayhàthàrà hutwantok mak ha. 

19 Àro ke, toto komo newakryenàr hokohra ro mak ehtxoko. Amna horyenà 
ro omoro katxho hokohra ehtxoko. Ehxenà ro me nay hamà, ànewakryenàr 
komo. Ànàmrà komo rma, ehxenà wya tàmsom me пау hama. 20 Worokyamo 
komo wya haxa tàmsom me naha. Tàáwyanye ehxen kuknonà yowakryentoko, 
Khoryenkomohnà, worokyamo kom haxa yowakryetxhe. Tàwyanye 
ewakryentoko rma, worokyamo yohà rye me natxow hamà. Worokyamo yohà 

rye me oyesnàr komo xehra mak wehxaha. 21 Àro ke, ehxen kuknon yowakryenàr 
hokohra ro mak ehtxoko. Àhok oyehtokony haxa, ekeyu yokhura tehxorye 
manatxhe. Kohkomo wya, rohun kuknonà rma onà katxho rma yokhura tehxorye 
manatxhe. Noro wya, rokamsukuru kuknonà rma onà katxho rma yonhàra 
tehxorye manatxhe, worokyamo yowakryenàr hoko oyesnàr kom ke mak ha. 
22Ekeyu kràskany komo rma, worokyamo yowakryenàr hoko oyehtokony xarha, 
Kohkomo makuyatxow hama. Anakuynyàr komo rma yoho mosonyatxow hama. 
Noro yakuynye mehra tehtxe. Noro rma, kohonye rma haxa nay hamà. 


Ohxe roro ehtxoko toto komo yatanàhnohrà hona katxhàrà on ha. 


23Onà wyaro Капу me tehxatxow hama, kàwyamo, Kryestu mryenon komo, 
kehutwanàr kom me. On hok ryehtoko, ohxe wehxan hama, kany me tehxatxow 
hama, anaro rha hoko kehutwanàr kom me mak ha. Ona wyaro haxa ryhe àkehe. 
Ohxe kehutwatxho komo rma, anatoko ohxehra nay hana. Toto yonyhoryehra 
nay hana. Àro ke, àhokohra tehtxe. 24Аѕокеп kom hok oyehtokony hana, 
oyosowakryenàr xehra mak ehtxoko. Oyowtà komo yowakryenàr xe haxa ehtxoko. 

25 Àro ke, onà wyaro ehtxoko, woto yonotho hoko. Anatoko woto 
mehekahtyatxow hana, woto yàmnye ro komo wya. Àsok makeno rma 
ehekahtxoko, omeroro mak ha. Noro rma tonotxoko. Noro hoko rma, onà 
wyaro kahra mak ehtxoko. Ehxen kuknonà wya tàmsah kukutho mehra 
naye, kahra ehtxoko, tàmnye ro komo wya. Ona wyaro гта ehutwahra 
ehtxoko, ohnawonye. Àsok hana nay ha, ohxe hana, ohxehra haxa hana. 
Rowya tonontoko, katanàhnohyano, kahra ehtxoko, ohnawonye. Àro 
wyaro kahra гта tonotxoko. 26 Àsok tawro hana. Kohkom katxho me 
nay hamà, yukryeka, yukryeka hon xarha, woto xarha, omeroro. Àro ke, 
woto ohxe nay hamà, omeroro. Tonosom me rma nay hamà. 

27 Anatoko asahxemtoso ayanyekyatxow hana, toto, Kryestu mryenonàhnà. 
Otonàr komo xe oyehtokonye, àtotxoko. Woto tonotxok xarha, txexaho rma, 
àsok makeno rma. Ehxen kuknonà wya tàmsah kukutho mehra naye kahra 
mak ehtxoko, ayanyeknyenhàyamo wya. Опа wyaro rma ehutwahra ehtxoko, 
ohnawonye. Àsok hana nay ha, ohxe hana, ohxehra haxa hana. Rowya tonontoko, 
katanàhnohyano, kahra ehtxoko, ohnawonye. Àro wyaro kahra rma tonotxoko. 

28 Anatoko tonohra ehtxoko. Ona wyaro Капу kom yehtoko, tonohra ehtxoko, 
ehxen kuknonà wya tàmsah kukutho me nay hatà, mosonà, kany kom yehtok mak 
ha. Nyamoro rma, onà wyaro kany me rma natxow hamà. Tonohoryehra naha, 
rowya tonontoko, katanàhnohyaha, Капу me гта natxow hama. 220mnyamohnà, 
nyamoro haxa, àro wyaro kany me natxhe. Omnyamo rma, tonohra ehtxoko, 
tonohra гта rha nyamoro yehtxoho me, tatanàhnohsom mehra ehtxoho menye. 
Топоѕот me гта naha, woto, omeroro, Капу me tehxatxow hama. Tonohra mak 
tehxatxhe, kowtà komo wya tonohoryehra naha tawro ke mak ha. Kàwyanye 
tonontok haxa, onà wyaro nketxow hana, nyamoro ha. Atxke manatxhe, owyanye 
tononàr ke, ketxow hana, kàwyanye. Ато ke, tonohra tehtxe. 30Kàwyanye, apa 

у, ohxe onàmàthàrà mosonà katxho гта yonohra tehxatxow hama. Kàwyanye 
tonontok haxa, kwàràhyaketxow hana, anaro komo. Kàwyanye, apa у, ohxe 
onàmàthàrà mosona, katxhe гта, kwàràhyaketxhe гта, anar me tehutwanàr kom 
ke mak ha. Àro ke tonohra tehtxe, àwyanye kwàràhyakanàr kom hona. 
31Enyhoru me xaxa Khoryenkomo xenyhotxoko, toto komo wya. 
Àsoken kom hok hana oyehtokonye, enyhoru me xaxa noro xenyhotxoko, 
oyomyawon kom hok hana, woto yonotho hok hana, ayasahxemtotho kom 
hok hana. Anaro rha hoko oyehtokonye, enyhoru me xaxa noro xenyhotxoko, 
toto komo wya. 32Ohxe roro ehtxoko, toto komo yatanàhnohrà hona. 
Xuknewyana komo yatanàhnohrà hona, Xuknewyanahnà komo xarha 
yatanàhnohrà hona, Khoryenkomo mryenon komo xarha yatanàhnohrà 
hona, omeroron komo rma yatanàhnohrà hona, ohxe roro ehtxoko. 

33 Àro wyaro rma rha wehxaha, uro xarha. Toto komo yakoronomanàr xe rma 
haxa wehxaha. Аѕокеп kom hok ryehtok hana, akoronomanàr komo xe гта 
wehxaha. Uro rma, rosowakryenàr xehra mak wehxaha. Thenyenohnà komo 
yowakryenàr xe haxa wehxaha, Khoryenkomo nenyhoryenàr me esnàr kom horà. 
1 1 1Àro wyaro rma rha nehxakon hama, Kryestu. Noro hoko rma 

kehohkehe, noro wyaro rma rha ryesnàr horà. Omnyam xarha, 
rohoko ehohkatxoko, rowyaro rma rha oyesnàr kom horà. 


Woràskomo kom hak tuyhuthur komo womtotxowà katxhàrà on ha. 


20hxe manatxow hama, àkehe, owyanye. Àsok tawro hana. 
Rohutwahkahpàra manatxow hatà. Rowya ahananàhtoho kom yawo ro xarha 
manatxow hatà. Rowya ahananàhtoho komo rma, Kohkomo nekarymatxho 
me naha. Noro nànyaketxho ro komo nekarymatxho me rma naha. Àro yawo 
ro rma manatxow hata. Àro ke, ohxe manatxow hama, àkehe, owyanye. 

30n hutwahra mak manatxow hama. Uhutwanàr xe rma wehxaha, 
owyanye. Thetx kom yoh me natxhe, kàrkomo komo. Kryestu ryhe, 
kàrkomo kom yoh me naha. Khoryenkomo ryhe, Kryestu yoh me naha. 
Àro wyaro uhutwanàr xe wehxaha, owyanye. 

45Àro ke, oyohsamnohnàtokonye, опа wyaro трап ehtxok ha. Woràskomo 
kom hak tuyhuthur komo womtotxowà. Kàrkomo kom haxa ryhe, tuyhuthur 
komo womtohra hak nahtxoko. Khoryenkom yakoro tàrwonàmnáàtokonye, 
Khoryenkomo rwonà yokarymantok xarha, àro wyaro rma hak nahtxoko. 
Tàwyanye tuyhuthur komo womtontok haxa, atxke tonyxem me natxhe, 
kàrkomo komo. Woràskomo kom haxa ryhe, tuyhuthur komo womtohra 
tehtokonye, atxke tonyxem me natxhe. Ahpohnà komo wyaro atxke tonyxem 
me natxhe. 6Tuyhuthur komo womtonàr xehra tehtokonye, tehpokahorye 
natxhe. Ona wyaro kany me mak natxow hama, woràskomo komo. Ehpokahra 
wehxaha, rohyahamrà hona, kany me mak natxhe. Àro ke, tuyhuthur kom hak 
womtotxowà, àhyahampàra гта tesnàr kom horà. 7 Àsok tawro hana, ona wyaro 
Khoryenkomo wya kakàhtonàr kom ke hamà. Kàrà yakàhtoy hatà, tàwyaro 

ehonomna me ehtxoho me. Ehonomnà me xaxa Khoryenkomo yonyhen hama, 
Кага, ehonomnà me гта rha tesnàr ke. Ато ke, tuyhuthuru komo womtohra hak 
nahtxoko, kàrkomo komo, ehonomnà me tesnàr kom ke. Ona wyaro haxa ryhe 
natxhe, woràskomo komo. Kàrkomo komo yoyuknye me natxhe. Ehonomnà 

me kàrkomo komo yonyhetxow hama, eyuknye kom me tesnàr kom ke. Àro ke, 
tuyhuthur kom hak womtotxowà, Кага yoyuknye me tesnàr kom ke. 

8Àsok tawro hana. Aknaw yotxhotho hoye ryhe, wos yakàhtoy hata, 
Khoryenkomo. Wos yotxhotho hoyehra mak Кага yakàhtoy hama. 9Кага 
hyawon me ryhe wos yakàhtoy hatà. Wosà hyawon mehra mak kàrà yakàhtoy 
hama, ehxera rma hak wos yesnàr ke hama. Àro ke, wos yoh me nay hama, kàrà. 

10 Àro ke, tuyhuthur komo womtony me natxhe, woràskomo komo, kàrà 
yoyuknye me tosonyhotho menye. Àsok tawro hana. Kahe yawon komo 
nenyàr me natxow hama. Àro ke, tuyhuthur kom hak womtotxowà, Кага 
yoyuknye me tosonyhotho menye. 

п Опа wyaro kahra mak tehxatxow hama. Rosnaka пау hama, wosà, kahra 
tehxatxhe. Àro wyaro rma rha, wos me kehtokonye, rosnaka nay hama, kàrà, 
kahra tehxatxhe. Kohkom yoh me kehtokonye, àme rye tehxatxhe, kàrà, wos 
yakoro. Ehxera wos yehtoko, ohxehra kàrà yesnàràtho haryhe mà. Àro wyaro 
rma rha, ehxera Кага yehtoko, ohxehra wos yesnàràtho haryhe mà. 12 Àsok tawro 
hana. Ehxera kàrà yehtoko, akàhtohnà me wos yesnàràtho haryhe mà. Àro 
wyaro rma rha, ehxera wos yehtoko, enurhunu ro me kàrà yesnàràtho haryhe mà. 
Khoryenkom yano me ryhe, kàrà me tehxatxow hama, wos me xarha. 

13 Asok muhutwetxowà. Tuyhuthur womtohra kat naye, wosà, owyanye. 
Tuyhuthur womtohra tehtoko, tàrwonàmporye kat naye, Khoryenkom 
yakoro. 14 Àsok hana natxow ha, yukryeka hon kom ha, Khoryenkomo 
nakàhtothàyamo. Kàrkomo komo, àhpokhumra natxow hamà. Woràskomo 
kom haxa ryhe, tàhpokhunye natxow hamà. Tàhpokhunye kàrà yehtoko, atxke 
tonyxem me пау hama. 1» Tàhpokhunye wos yehtok haxa, ohxe tonyxem me 
nay hama. Wosà hpotxe гта, uyhuthuru womunu wyaro пау hama. Àro ke, 
tuyhuthur kom hak womtotxowà, ohxe xaxa tonyxem me tehtxoho menye. 

16 Àsok haxa kat natxowà, okukuru komo. Rameryekanàr xe kat 
natxowà. Àna matà, tuyhuthur komo womtohra hak nahtxoko, woràskomo 
komo, ketxow katà. Onà wyaro haxa àkehe, àwyanye. Àme yohà rma haxa 
Khoryenkomo mryenon кото атпа nhananàhyatxhe. Àro rye yawo ro 
гта haxa natxhe, nyamoro, anato rha tohsamnohsomà ro komo. 


Ohxe ehutwaxaho rma ekeyu tohtxoko katxhàrà on ha. 


17 КҺапапаһуаіхһе xarha, oyohsamnohtoho kom hoko, owyanye Kohkomo 
wayhàthàr hutwatxho hoko. Àro hoko rma, ohxe manatxow hamà kahra 
mak wehxaha. Àsok tawro hana. Ohxe ehxehra mohsamnohyatxow hama. 
Atxke haxa еһхе ryhe mohsamnohyatxow hata. 18Kryestu mryenon me 
oyohsamnohnàtokonye, àme ryehra rma manatxow hatà. Àro wyaro htxero 

oyokayta komo wenytzeko, yaworo hana, yaworohra haza hana. Yaworo rma 
nekaytetxow hana, àkehe, rowya гта. 19Asok tawro hana. Ame ryenohnà 
omnyam hama, toto kaxe, tanhàn hokon kaxe. Àme ryehra hak nahtxoko, ken 
hamà, Khoryenkomo, ohokonye, yaworon me okukuru komo yonyhotho me. 

20 Oyohsamnohátxhenye, masahxemtetxow hata. Ayasahxemtontokonye, 
Kohkomo wayhàthàrà hutwahra mak manatxow hama. 21 Àsok tawro hana, 
àto ryehra ayasahxemtonàr kom ke hatà. Anyahrà ro komo menahyatxow 
hatà, yamnakahra rma hatà. Otmomokhàra rma manatxow hatà. Anar komo, 
thenyehra nasahxemtetxow hatà. Wahuramyatxow hatà. Anar kom haxa 
ryhe, ànyahpàn komo rma, asahxemtohra ro mak natxow hatà. 220mànà 
ro kom yawo tasahxemtohorye manatxhe. Ehxera kat naye, omànà ro komo. 
Khoryenkomo mryenon kom màxanomkahnohyatxow hamà. Ànyahpàn komo 
гта màxanomkahnohyatxow hama. Norohnàtho me menyatxow hama. Аѕок 
tawro xe manatxowà, rowya. Ohxe manatxow hama tawro xe kat manatxowà, 
rowya. Àna matà, àro wyaro kahra mak wehxan hamà, owyanye. 

23 Àsok tawro hana. Ronekarymanàrà menytxatxownà hamà. Kohkomo 
ryhe nekarymaye, rowya. Àro rma wekarymaye, owyanye. Onà wyaro ryhe 
naha, ronekarymatxho. Kohsaya tahohsosom me nehxakon hatà, Txesusu, 
Kohkomo. Àro rma ho, tahohsohra ro rma haka, ekeyu yanàmye hata. 

24 Apa y, ohxe onàmàthàrà опа kekon hata, àhoko. Àro wyaro tàwya katxhe 
rma, nàkràskay hatà. Onà wyaro nkekon hatà, tànhananàhrà ro komo wya. 
Rohun kuknonà rma onà, kekon hatà. Rohunutho rma wàmyaha, rowayehrà 
ke, tonyhoryexem me harha oyehtxoho menye. Ekeyu kràskatxho hoko roro 
ehtxoko, owyanye rohutwatxho me, kekon hata, àwyanye. 25Аго wyaro 
rma rha, ufa xkun yon hok nehxakon xarha tà, tasahxemtotxheny mak hatà. 
Rokamsukuru kuknonà rma onà, kekon hatà. Ryekamsuhkatxho hoye ro, 
onà wyaro nkehe ha, Khoryenkomo. Romryenon komo yonyhoryetxehkany 
me harha wehxaha, kehe ha, kekon hatà. Ufa xkun yontoho hoko roro 
ehtxoko. Àhok oyehtokonye rma, uro uhutwatxoko, kekon hatà, Kohkomo, 
tànhananàhrà ro komo wya. 26 Àsok tawro hana. Àhok oyehtxoho komo 
ryhe, Kohkomo wayhàthàrà yokarymen hama. Owyanye ekeyu yohtoho 
rma, ufa xkun yontoho xarha, noro wayhàthàrà rma yokarymen hama. 
Noro yomokhàra ro rma haka, àwayhàthàrà rma yokarymen hama. 

27 Àro ke, onà wyaro àkehe. Owyanye Kohkomo wayhàthàrà hutwantoko 
rma, ohxe rma àhok ehtxoko. Yaworo rma ehtxoko, ohnawonye. Owyanye 
ekeyu yoknutoko, owyanye ufa xkun yonàtoko, yaworo rma ehtxoko, 
àhoko. Yaworohra àhok oyehtokony haxa, Kohkomo wayhàthàrà 
máàxanomkahnohyatxow hama. Noro hunutho, пого kamsukutho хаша, 
máàxanomkahnohyatxhe, atxke àhok oyehtokony mak ha. 

28 Àhokohra гта hak oyehtokonye, ehutwatxoko. Asoke ryhe wehxano, 
ohxe katà, ohxehra haxa katà, katxoko, ohnawonye. Ohxe ehutwaxaho rma, 
ekeyu tohtxoko. Ufa xkun xarha entxoko, ohxe oyehutwatxheny mak ha. 

290wyanye Kohkomo wayhathara hutwatxho ryhe, ayasahxemtotho komo 
wyarohra mak nay hamà. Onà wyaro rma kany me tehxorye manatxhe. Anar 
me пау hama, Kohkomo wayhàthàrà kuknon ona, kany me tehxorye manatxhe, 
owyanye toknutoko, owyanye enàtoko. Anar me ehtxoho hutwahra oyehtokony 
haxa ryhe, atxke manatxhe hampànà katxho me manatxhe. 30 Anar me ehtxoho 
hutwahra texetxhàyam hoye ro ryhe, ahoxemra natxhe, okukuru komo. Ekeh 
me rma natxhe. Yaken komo rma, ekeh me natxow hatà. Okukuru komo ryhe 
wayehyatxok hatà, anar me ehtxoho hutwahra tesnàr kom ke hamà. 

31 Ато ke, kohsamnohpàra ronye гта haka tehutwatxe, yaworo mak 
ha. Kàwyanye ohxe wehxaha, atxke haxa wehxaha, tatoko, yaworo rma 
tehutwatxe. Yaworo kehutwantokonye rma, atxke manaha hampànà 
katxho mehra tehxatxhe, Kohkomo wya. 

32Noro wya atxke manaha Һатрапа katxho me kehtokony haxa ryhe, 
thanatanàhsom me tehxatxhe. Anar komo wyarohra mak tehxatxhe, 
Kryestu mryenon kom kaxe. Nyamoro ryhe, tanàhnohtàákaxemà 
ro me natxhe, Khoryenkom xanhàn kom kaxe. Kàwyam haxa ryhe, 
thanatanàhsom me tehxatxhe, ohxe harha kesnàr kom horà, nyamoro 
wyarohra kehtxoho menye, anàhnohtàkahnà me kehtxoho menye. 

зз Aro Ке, ona wyaro àkehe, owyanye, rowtà komo y. Екеуи kràskaxe 
oyohsamnohnáàtokonye, otmomohtxoko. 34 Ayahyehnàtokonye, отапа 
ro kom yawo asahxemtotxoko. Àro wyaro rma ohxe hak nahko, 
oyohsamnohtoho komo, Kohkomo wya atxke manatxhe hampànà tawro 
hona. Amnye khananàhyatxhe, anaro rha hoko, onmenhothàyam hoko. 
Ohyakanye romokàtxhe гта, khananàhyatxhe, àhoko. 


Anar me rha tàywero keryatxhe Khoryenkom yokato katxhàrà on ha. 


1 2 1-3 Ona wyaro oyexetxhàyamonhàrà muhutwetzow hama. Khoryenkom 
hutwahra rma hak oyehtokonye, ehxen kuknon hoko mehxatxkonà. 

Oyoyuknyehnà ro komo ryhe àro hamà, ehxen kuknonà. Àro hoko rma haxa 
mehxatxkonà, anhà yano me ro mak ha. Yaworon hutwanyehnà rma, àhok 
texem me mehxatxkonà. Àro ke, onà wyaro yaworon hutwanàr xe wehxaha, 
owyanye. Khoryenkom yokato yano me ekarymany komo ryhe, onà wyaro kahra 
ro mak natxhe ha. Atxke naha, Txesusu, kahra ro mak natxhe ha. Tanàhnohsom 
me hak nahko, Txesusu, kahra ro mak natxhe ha. Аѕокеп komo ryhe, Kohkom 
me naha, Txesusu, ketxowà. Khoryenkom yokato yano me ekarymany komo rma, 
àro wyaro nketxow hamà, nyamoro marma mak ha. Rowtà komo y, onà wyaro 
kehtxoho komo hutwanàr xe wehxaha, owyanye. Khoryenkom yokato yano me 
tàywero kehtxoho komo hutwanàr xe wehxaha, owyanye. 

4Tàywero kehtxoho komo ryhe, anar me rha nay hama. Tàywero keny kom 
haxa ryhe, towenyxa mak naha. Khoryenkom yokato rma noro ha. Noro marma, 
tàywero keny kom me naha. »Kanotomatxho komo ryhe, anar me rha nay hama. 
Kanotomany kom haxa ryhe, towenyxa mak naha. Kohkomo rma noro ha. Noro 

marma, kanotomany kom me naha. 6Katamohtxoho komo ryhe, anar me rha 
nay hama. On hoko ryhe atamoxko, rahoxet yano me, kany haxa ryhe, towenyxa 
mak naha. Khoryenkomo rma noro ha. Noro marma, atamoxko kany me naha. 

7 Anar me rha tàywero keryatxhe, Khoryenkom yokato, tahoxet 
yonyhony me kesnàr kom horà. Àro wyaro noro nenyàr me tehxatxhe, 
kàwyamo, towenyxa nye, omeroron komo уакогопотапаг horà, Kryestu 
mryenon komo гта уакогопотапаг horà. 

8Noro yano me onà wyaro tàywero tehxatxow hamà, kàwyamo, towenyxa 
nye. Anaro, Khoryenkomo yehutwatxho yokarymehe. Ànekarymahtorà rotho 
rma yokarymehe, Khoryenkom yokato yano me mak ha. Anaro, yaworon 
hutwamohsehe, пого yano me гта rha. ?Anaro, Khoryenkom hona гта haxa 
nenyaha. Àro hoye ro, toto nyeryehtorà rotho yeryaha, noro yano me rma 
rha. Anaro, ekehàtho komo yonyhoryehe, пого yano me гта rha. 10 Anaro, 
eryehokano yeryaha. Khoryenkom yahoxetà rma yonyhehe, noro yano me 
гта rha. Anaro, Khoryenkomo rwonà yokarymehe. ÀAnhutwamohsotho 
rma yokarymehe, noro yano me rma rha. Anaro, anar komo nekarymatxho 
rma hutwehe. Onà wyaro rma nkehe. Khoryenkom yokato yano me ryhe 
nekarymano, тоѕопа, kehe, апаг kom hoko. Khoryenkom yokato уапо mehra 
mak nekarymano, mosonà, kehe xarha, anar kom hoko. Yaworo uhutwany 
kax mak naha ha, noro yano me rma rha. Anaro, totohnà rwon yawo 
nàrwonaha, noro yano me rma rha, tonytxany komo nhutwahtor me mak ha. 
Anaro, totohnà rwonàtho hutwamohsehe, noro yano me rma rha. 

11 Àro wyaro anar me rha tàywero tehxatxhe, kàwyamo, towenyxa nye, 
Khoryenkom yokato yano me mak ha. Noro rma, anar me rha tàywero 
keryatxhe, tano me ro mak ha. 


Khunu wyaro natxow hamà Kryestu mryenon komo katxhàrà on ha. 


12Khunu wyaro natxow hamà, Kryestu mryenon komo. Àro rye me nay 
hama, khunu. Àro rye rma, yak nay hama. Anar me rha nay hama, konuru rma, 
khanar xarha, kamor xarha, kàhror xarha. Omeroro rma, àro rye me nay hama, 
khunu. Àro wyaro rma rha natxhe, Kryestu mryenon komo. Noro rye me natxhe, 
Kryestu yohà rye me tesnàr kom ke. Noro rye rma, anar me rha natxow hama. 

13 Àsok tawro hana. Anar me rha tehxatxkon hama, Xuknewyana komo rma, 
Xuknewyanahnà komo xarha, tanotomaxemà ro komo xarha, ehematxhohnà 
ro komo гта, anotomahnà ro komo xarha. Àro wyaro anar me rha tehxatxkonà. 
Мого rye me mak ketxownà ha, Khoryenkom yokato. Kataymomnàtokonye, 
пого rye me harha ketxownà. Tohà rye me harha ketxownà. 

14Yak nay hama, khunu. Kamor marma khunu ro me naha, kahra ro mak 
tehxatxow hama. 15Опа wyaro kahra nay hama, kàhrorà. Ayamoràhnà uro, 
àro ke, ohun hoyen mehra wehxaha, kahra nay hamà. Àro wyaro tatoko rma, 
khun hoyen me rma nay hama, kàhrorà. 16 Аго wyaro гта rha, ona wyaro 
kahra nay hamà, khanarà. Oyonuruhnu uro, àro ke, ohun hoyen mehra 

wehxaha, kahra nay hama. Aro wyaro tatoko rma, khun hoyen me rma 
nay hama, khanarà. Khunu rye me rma nay hama, kamorà, kàhror xarha, 
konur xarha, khanar xarha. Àro wyaro rma rha noro rye me natxhe, Kryestu 
mryenon komo. Anar me rha tàywero texem komo rma, noro rye me natxhe. 
17Konuru roro me khun yehtoko, enytxahra kesnàràtho haryhe mà. 
Khanarà roro me khun yehtoko, esnokhura kesnàràtho haryhe mà. 18Àro 
wyarohra mak tehxatxow hamà. Tàwya kakàhtontokonye, tehutwatxho 
hoye ro khun komo yakàhtoye, Khoryenkomo. Anar me rha àhoyeno гта 
yakàhtoye, tehutwatxho hoye ro mak ha. Àro wyaro rma rha, anar me 
rha tàmryenon komo yeryeye. Anar me rha tàywero ketxowni, пого ha, 
tehutwatxho hoye ro rma rha. 19Аһоуеп marma yehtoko, khun ehxera 
esnàràtho haryhe mà. 20 Аһоуеп marma mehra mak nay hama, khunu. 
Anar me rha nay hamà, khun hoyeno, yake rma haxa mak hamà. Yakeno 
rma, àro rye me rma naha, khunu. Àro wyaro rma rha, noro rye me natxhe, 
Kryestu mryenon komo. Thenyenohnà komo rma, noro rye me rma natxhe. 

21 Опа wyaro kahra nay hama, konuru, kamorà wya. Ehxera oyehtoko, 
ohxe rma ryesnàràtho haryhe, kahra nay hamà. Àro wyaro kahra rma rha 
nay hama, kuyhuthuru, kàhrorà wya. 22 Àsok tawro hana. Khun hoyeno txko 
ehxera ehtoko, ohxehra rma haxa kesnàràtho haryhe mà, omeroro. Anatoko 
esnaka rma haxa tonyxem me nay hana, àhoyeno. Àro rma, khunu rye me 
rma naha. Àro ke, ehxera ehtoko, ohxehra rma haxa kesnàràtho haryhe mà. 

Àro wyaro rma rha natxhe, Kryestu mryenon komo. Esnakanye 
tonyxemà rma, noro rye me rma natxhe, anar kom yakoro. 

23,24 Xenyhenà ro me kànhutwanàr komo ryhe twomumtetxow hama, 
khun hoyeno rma. Àro wyaro rma ohxe teryatxow hamà. Anaro khun 
hoyen haxa ryhe womumtohra tehxatxow hama, ohxe tonyxem me esnàr 
ke. Àro wyaron me rma kakàhtotxownà, Khoryenkomo. Anar me rha khun 
komo yakàhtoye, àhoyen womumtony me kehtxoho menye. Àro hoye ro, 
ohxe rye rma nay hamà, khunu, àwomumtohnà rma, twomumtosom xarha. 

25 Ато wyaro гта rha Kryestu mryenon komo yesnàr xe naha, 
Khoryenkomo. Àme rye esnàr komo xe naha. Osoyhera esnàr komo xe 
naha. Osoxe rye rma esnàr komo xe naha, atakoronomatxho menye. 

26 Atxke àhoyen yehtoko, atxke rma rha naha, khunu, omeroro. Ohxe 
àhoyen yehtoko, ohxe rma rha naha, khunu, omeroro. 

Àro wyaro rma rha tehxorye natxhe, Kryestu mryenon komo. 
Toseryehokaxem me anaro yehtoko, noro yakoro toseryehokahorye rma 
rha natxhe, anar komo, omeroro. Ohxe tonyxem me anaro yehtoko, noro 
yakoro teryehorye rma rha tehxorye natxhe, anar komo, omeroro. 

27Khunu wyaro manatxhe, omnyamo, Kryestu mryenon kom kaxe. 
Towenyxa nye oyehtxoho kom haxa ryhe, khun hoyeno wyaro naha. 
28 Anar me rha tàmryenon komo yeryeye, Khoryenkomo. Anar me 
rha tàywero ketxownà. Wahoro htxero, Kohkomo nànyaknyàrà ro me 

texem me natxhe, anar komo. Ahona, Khoryenkomo nhutwamohsotho 
yokarymanye ro me texem me natxhe, anar komo. Àhona, hananàhno ynye 
ro me texem me natxhe, anar komo. Eryehokano ynye ro me texem me 
natxhe, anar komo. Ekehàtho komo yonyhoryenye ro me texem me natxhe, 
anar komo. Ewakryehnàtho komo yakoronomanye ro me texem me natxhe, 
anar komo. Tàmryenon komo yonye ro me texem me natxhe, anar komo. 
Totohnà rwon yawo tàárwonyemà ro me texem me natxhe, anar komo. 

29 Àro wyaro anar me rha tàywero tehxatxow hama. Omerorohra 
ryhe, kukukuru kom marma, Kohkomo nànyaknyàrà ro me natxhe. 
Omerorohra, kukukuru kom marma, Khoryenkomo nhutwamohsotho 
yokarymetxhe. Omerorohra, kukukuru kom marma, hananàhno 
yeryatxhe. Omerorohra, kukukuru kom marma, eryehokano yeryatxhe. 
300merorohra, kukukuru kom marma, ekehàtho komo yonyhoryetxhe. 
Omerorohra, kukukuru kom marma, totohnà rwon yawo nàrwonatxhe. 
Omerorohra, kukukuru kom marma, totohnà rwonàtho hutwamohsetxhe. 

31 Anaro rha hoko tàyweron me keryatxow hama, Khoryenkom yokato. 
Anaro, tàyweron me kehtxoho komo rma, anar kom yoho rma haxa ohxe 
naha. Àro hokon me oyesnàr komo xe rma haxa ehtxoko. Osox kehtxoho 
kom haxa ryhe, omeroron kom yoho rma haxa ohxe naha. 


Toto xe kehtxoho komo anaro yoho rma haxa naha katxhàrà on ha. 


1 3 1Tàywero rma haxa texem me tehxatxow hana. Aro hoye ro 
tàrwonatxow hana, anaro rha yana komo rwon yaw hana, kahe 

yawon komo rwon yaw haxa hana. Àro wyaro tàywero kehtokonye 
rma, toto xe tehtxe. Toto xehra kehtokony haxa ryhe, àtohnawo ro mak 
tàrwonatxhe ha. Kamafura yoruru wyaro ryhe naha, kàrwon komo. 
Maraka yoruru wyaro xarha naha, àtohnawo esnàr ke mak ha. 

2'Toto хе kehtxoho komo ryhe, kàwyanye Khoryenkomo rwonà yokarymatxho 
yoho rma haxa naha. Noro nhutwamohsotho rma tekarymetxow hana. Noro 
yehutwatxho rma, ànekarymahtorà rotho rma, tekarymetxow hana. Uhutwahnà 
rotho tekarymetxow hana. Toto nyeryehtorà rotho xarha teryatxow hana, 
Khoryenkom hona kàwyanye xenyàr ke. Àro wyaro ekarymanye rma, toto xe 
tehtxe. Àro wyaro txenye rma, toto xe tehtxe. Toto xehra kehtokony haxa ryhe, 
norohnàtho wyaro tehxatxhe. Uhutwahnà rotho yokarymanye rma, txeryhenà 
rotho yenye rma, norohnàtho wyaro tehxatxhe, toto xehra kesnàr kom ke mak ha. 

3Toto хе kehtxoho komo ryhe, kàkatxhothàyamo yàmtoho yoho гта haxa 
naha. Kosoxanomkahnohtoho kom yoho xarha naha. Kàkatxhothàyamo 
tàmtàhketxow hana, àkatxhomra tehxe ro. Tosoxanomkahnohyatxow 
hana, twayehso ro, tatahxe ro. Àro wyaro kàkatxhothàrà yàmnye rma, 
toto xe tehtxe. Tosoxanomkahnohsomaà гта, toto xe tehtxe. Toto xehra 
kehtokony haxa ryhe, ohxe manaha katxho mehra rma tehxatxhe. Kàkatxho 

yàmnyetho rma, osoxanomkahnohsahotho rma, ohxe manaha katxho 
mehra rma tehxatxhe, toto xehra kesnàr kom ke mak ha. 

^Toto xe kehtokonye, towahke tehxatxow hamà, àhoko. Kxehranye ehtoko 
rma, ohsànàhpàra rma tehxatxow hama. Toto xe kehtokonye, atakuyhera 
tehxatxow hamà, àhoko. Ehonomnà me tonyxem me ehtoko, atakuyhera rma 
tehxatxow hama, àhoko. Uro haxa ehonomnà kahra tehxatxow hama. 5 Toto 
xe kehtokonye, kosnakanye noro yonyhera tehxatxow hamà. Norohnàtho xak 
omoro kahra tehxatxow hamà, àwya. Toto xe kehtokonye, uro eyuhko xaxa 
Һатрапа kahra tehxatxow hama, àwya. Toto xe kehtokonye, ewakàhkahpàra 
tehxatxow hama, àhoko. Kohsànàhyan hama, rohoko àrwonàmrà ke, kahra 
tehxatxow hama, àhoko. 6Toto xe kehtokonye, toseryehoketxow hama, пого 
yanhàn hoko. Atxke ehtoko rma, eryehohra tehxatxow hamà. Yaworo ehtok 
haxa, teryehorye tehxatxow hama. 7 Toto wya keryewhamnohnàtokonye, àxe 
rma tehtxe. Àxe rma kehtokonye, omeroro tenàmtàhketxow hama. Toto xe 
kehtokonye, onà wyaro ehutwahra tehxatxow hamà. Roxehra nay hana kahra 
tehxatxow hama, àhoko. Ohxe esnàr hona ro rma haxa tehxatxow hama. 
Kxehranye ehtxoho ryhe tenàmyatxow hama, àx kesnàr kom ke mak ha. 

8Toto xe kehtxoho komo ryhe, osomtatkahra ro mak naha ha. Anaro 
haxa ryhe nosomtatkehe hampànà, amnye ha. Kàwyanye Khoryenkomo 
nhutwamohsotho yokarymatxho rma, totohnà rwon yawo kàrwonàmtoho 
komo хага, kàwyanye uhutwahnà rotho yokarymatxho xarha, amnye 
nosomtatkehe hampànà. Ehxera harha mpànà naha ha. Toto xe kehtxoho 
kom haxa ryhe, osomtatkahra ro mak naha ha. 

910 Amnye гта yaworon thutwetxhe гта haryhe. Àro ke, uhutwahnà rotho 
yokarymany komo, tano rma hak natxow hamà. Amnye thutwatxehketxhe 
harha, omeroro mak ha. Uhutwahnà rma ehxera harha nay hamà. Àro ke, 
ekarymany komo xarha, ehxera rma rha natxow hama, amnye ha. Amnye 
rma, Khoryenkomo rwon hoyeno rma hutwetxow hamà, ekarymany komo, 
omerorohra mak ha. Àsok tawro hana. Uhutwamohsotàhkahra rma hak 
nay hamà, Khoryenkomo, àwyanye. Àro ke, àhoyeno rma yokarymetxow 
hamà. Amnye haxa, omeroro uhutwatxehkany me tehxatxhe. Àro ke, àhoyen 
yokarymany komo ehxera harha natxow hama. 

11 Àro wyaro rma rha, bàryekomo me ryehtoko, atxke txko uhutwekonà. 
Horykomo me harha ryehtoko, thenyehra nyhe uhutwekonà. Bàryekomo 
wyarohra harha kàrwonakonà. Bàryekomo wyarohra harha kehutwekonà, 
horykomo те harha ryesnàr ke. Аго wyaro гта rha tehxatxow hama. 
Tano rma hak kehtokonye, thutwetxhe rma haryhe, atxke txko mak ha. 
Amnye haxa, thutwatxehketxhe harha, omeroro mak ha. 

12Kanafa hoko kosonytxoho komo wyaro xarha nay hamà. Kanafa hoko 
kosonyetokonye, anatoko krawame tosonyatxow hana. Àro wyaro rma rha, 
tano rma hak kehtokonye, krawame yaworon thutwetxow hamà. Àhoyeno 
rma thutwetxhe haryhe. Amnye haxa, omeroro thutwatxehketxhe 

harha. Yaworon zaza rma tenyatzhe harha. Khoryenkomo wya 
khutwatxehkatxho komo wyaro rma rha, noro thutwatzehketzhe harha. 
13Àro ke, onà wyaro kehtxoho komo ryhe, tehxemà roro me naha, meya 
roro. Khoryenkom hona kàwyanye xenytxoho rma, noro wya kowakryetxho 
kom hona ro kehtxoho komo xarha, noro xe kehtxoho komo xarha, toto xe 
kehtxoho komo xarha, tehxemà roro me naha, meya roro. Noro xe kehtxoho 
komo ryhe, toto xe kehtxoho komo xarha, anaro yoho rma haxa naha. 


Khoryenkomo nhutwamohsotho yokarymanàr 
xe wehxaha owyanye katxhàrà on ha. 


1 4 1 Toto xe oyehtxoho kom hoko гого гта haxa ehtxoko. Anar me 

rha tàywero oyesnàr komo xe ehtxok xarha. Anaro yoho rma haxa, 
Khoryenkomo nhutwamohsotho yokarymanàr xe ehtxoko. 2Àro ryhe, 
totohnà rwon yawo kàrwonàmtoho kom yoho гта haxa naha. Àsok tawro 
hana, аго hoye ro kàwyanye toto hananàhrà ke hama. Totohnà rwon yawo 
kàrwonàmnàtokonye, toto hananàhpàra tehxatxow hama. Totohnà nenytxanàr 
me, Khoryenkom haxa nenytxanàr me, tàrwonatxow hamà. Khoryenkom 
yokato yano me uhutwahnà ro tekarymetxow hama, toto nhutwahtor me 
mak hama. 3Kàwyanye Khoryenkomo nhutwamohsotho yokarymantok haxa 
ryhe, toto thananàhyatxow hama. Toto takoronometxow hama, Kryestu hona 
nyhe àwya xenytxoho me. Toto tewakryetxow hamà, kàwyanye Khoryenkomo 
rwonà yokarymantok mak ha. ^Totohnà rwon yawo tàrwonyemà, thoko гта 
nehananàhyan hama. Khoryenkomo nhutwamohsotho yokarymany haxa ryhe, 
omeroro Kryestu mryenon komo hananàhyan hamà. 

5Totohnà rwon yawo orwonàmrà komo xe rma wehxaha. Àro yoho 
nyhe, Khoryenkomo nhutwamohsotho yokarymanàr xe wehxaha, 
owyanye. Àro yokarymanye ryhe, totohnà rwon yawo tàrwonyem yoho 
rma haxa naha, totohnà rwonàtho hutwamohsonye ehxera ehtok mak ha. 
Uhutwamohsonye yehtok haxa, ohxe rma rha naha, totohnà rwon yawo 
tàrwonyem xarha. Noro wya uhutwamohsotho hoye ro, thananàhsom me 
natxow hamà, Kryestu mryenon komo, omeroro. 

SOhyakanye romokàtxhe, àsoke ryhe kàrwonano. Totohnà rwon yaw kat 
kàrwonano. Ато wyaro rorwonàmtoho hoye ro kata kowakryetxowà. Ато hoye 
rohra kowakryetxow hamà. Onà wyaro haxa kowakryetxow hamà, Khoryenkomo 
nhutwamohsotho yokarymantok haxa, uhutwahnà rotho yokarymantok 
haxa, Khoryenkomo rwonà yokarymantok haxa, khananàhtoho kom hoyen 
yokarymantok haxa. Àro wyaro rowya ekarymantoko rma, kowakryetxow hama. 
Totohnà rwon yawo rorwonàmnàtok haxa, oyowakryehranye wehxan һата. 

7Toto rwonàhnà hoko, weryeke kom hok haxa kàrwonaha, ohxe owyanye 
uhutwanàr horà. Krawame toto wya weryeke txemeknyetoko, enytxahnà me 
rma nay hama, àntxemeknyàrà. Àro wyaro rma rha naha, kamafura. Krawame 
toto wya àyorkantoko, enytxahnà me rma nay hama, ànàyorkanàrà. SAro 

wyaro rma rha naha, wazuru zarha. Anar komo yarymaze tatontokonye, 
wazuru txemekyatxow hama, waha yoh komo. Tosonyhoryetx ha katxho rma 
txemekyatxow hama. Krawame àwyanye àtxemeknyetok haxa, amryenon 
komo nenytxahtor me nay hamà, àntxemeknyàr komo. Àro ke, osonyhoryehra 
natxow hamà. 9 Àro wyaro rma rha manatxow hamà, omnyam xarha. Krawame 
orwonàmnàtokonye, orwon komo yonytxahra natxow hama, toto komo. 
Enytxahnà me гта пау hama, orwon komo. Àtohnawo гта orwonatxow hama. 

1o Thenyehra nay hama, toto komo rwonà, yukryeka hon komo rwonà. 
Anar me rha nay hama, thenyehra mak hama. Thenyenohnà rma, tonytxaxem 
me rma naha. Anaro rha komo nenytxanàr me rma naha, omeroro. Ame 
rye tàrwonyem komo гта, nenytxetxow hama. 11 Ате rye àrwomra ryehtok 
haxa, enytxahra wehxan hamà. Àme rye tàrwonyem komo ryhe, onà wyaro 
nketxow hama, rohoko. Anaro ro moson hama, ketxhe mak ha, rohoko. Àro 
wyaro rma rha àken hama, nyamoro hoko. Anaro ro moxam hama, àkehe 
mak ha, àhokonye. 12Àro wyaro rma rha manatxow hamà, omnyam xarha. 

Onà wyaro oyesnàr komo xe manatxow hatà. Khoryenkom yokato yano me 
anar me rha tàywero oyesnàr komo xe manatxow hatà. Àro wyaro oyesnàr 
komo xe oyehtokonye гта, Kryestu mryenon komo hananàhrà хе гта haxa 
ehtxoko. Tohsamnohsomà ro komo hananàhrà хе гта haxa ehtxoko. 

13Àro ke, onà wyaro àkehe xarha, totohnà rwon yawo tàrwonyem komo 
wya. Totohnà rwonàtho hutwamohsonàr xe ehtxok xarha. Ато hoko гта 
orwonàmtxoko, Khoryenkom yakoro. Apa y, totohnà rwon yawo rorwonàmnàtoko, 
uhutwamohsony me xarha uro txeryko, oyokato yano me mak ha, katxoko, àwya. 
Àro wyaro uhutwamohsonàr xe ehtxoko, tohsamnohsomà ro kom hananàhrà horà. 

14 Àsok tawro hana. Anatoko, totohnà rwon yawo kàrwonan hana, Khoryenkom 
yakoro. Ато wyaro rorwonàmnàtoko, rorwon hutwahra rma wehxan hama. 
Rokato ryhe rorwonàhyamen hama, totohnà rwon yawo rorwonàmnàtoko. 

15 Asok haxa hana ryesnàr xe wehxan ha. Rorwon hutwany me xarha ryesnàr xe 
wehxaha, Khoryenkom yakoro rorwonàmnàtoko. Rokato wya rorwonàhyamanàr 
xe wehxaha, Khoryenkom yokato yano me mak ha. Rorwon hutwany me xarha 
rorwonàmrà xe wehxaha. Rowanotantok xarha, àro wyaro rma rha ryesnàr xe 
wehxaha. Rokato wya rowanotanàhrà xe wehxaha, Khoryenkom yokato yano me 
mak ha. Rorwon hutwany me xarha rowanotanàr xe wehxaha. 

16 Anatoko, ohxe xaxa nay hama, Khoryenkomo, màketxow hana. Totohnà rwon 
yawo гта orwonàmnáàtokonye, orwon hutwahra natxow hama, okukuru komo, 
tàyweron mosonà katxhohnà komo. Àna hamà, yaworo màken hamà, kahra 
natxow hamà, orwon hutwahra tesnàr kom ke, totohnà rwon yawo orwonàmrà 
kom Ке, oyokato wya marma orwonàhyamanàr kom Ке. 17 Totohnà rwon yawo 
tàrwonyemà rma, ohxe orwonatxow hana, Khoryenkom hoko. Orwon hutwahra 
mak natxhe, okukuru komo. Àro ke, àhananàhpàn me rma natxow hama. 

18 Totohnà rwon yawo tàrwonyemà ro me wehxaha, uro, oyohonye гта 
haxa mak ha. Аго wyaro tàywero ryeryeye, Khoryenkomo. 19?Totohnà 

rwon yawo tarwonyema rma, ona wyaro haza kany me wehzaha. Rorwon 
hutwany me haza hak karwonamsa, Khoryenkom yokato yano me mak ha, 
kany me wehzaha. Ohsamnohzemo kom wawo ryehtoko, rorwon hutwany 
me haza hak karwonamsa, hananahno ynyar hora, kany me wehzaha. 
Rorwon hutwany me rorwonamnatoko, thananahsom me natzow hama, 
ohsamnohzemo komo. Mezehra rma rorwonamatzhe, ahananahsah me rma 
natxhe. Totohna rwon yawo rorwonamnatok haxa, àhananàhpàn me natxow 
hama. Mexe гта haxa rorwonàmnátoko, àhananàhpàn me гта natxhe. 
20Rowtà komo y, bàryekomo wyarohra harha ehtxoko. Àsok tawro 
hana, yaworon hutwahra oyesnàr kom ke hamà. Totohnà rwon yawo 
kàrwonàmtoho kom hoko rma haxa tehtxe, màketxow hama. Àro hoko rma 
haxa tehtxe, ohxe kehtxoho menye, màketxow hamà. Àro wyaro owyanye 
tatoko, yaworohra muhutwetxow hamà. Bàryekomo wyaro muhutwetxhe 
rma haryhe, yaworohra mak ha. Anatoko, bàryekomo wyaro ehtxoko. 
Anhà hutwanàr hoko ryhe, bàryekomo wyaro гта ehtxoko. Tàywenyeke 
гта ehtxoko, anha hutwanàr hoko. Yaworon hutwanàr hok haxa ryhe, 
horykomo wyaro harha ehtxoko. Tàywero rma ehtxoko, àro hoko. 

21Опа wyaro nkehe, Khoryenkom karyehtanà, àmenhosahonhàrà. 

Royukhura natxhe, Ehsayewyana komo, kehe, Kohkomo. Rorwonà 
yonytxahra natxhe. Àro ke, anar komo rwon yawo àhananàhyatxhe, kehe. 
Ehsayewyanahnà komo ànyakyaha, àhyakanye. Nyamoro rma, rorwonà 
yokarymetxhe, àwyanye, tàrwon kom yaw mak ha, Ehsayewyanahnà 
rwon yaw mak ha, kehe. Àro wyaro rma rahoxetà wenyhehe, àwyanye, 
anar komo rwon yawo rowya àhananàhrà kom ke. Ronytxahra rma 
natxhe ha, royuknyehnà ro me tesnàr kom ke, kehe, Kohkomo. 

Àro wyaro гта nkehe, àmenhosahonhàrà. 22 Àro wyaro katxhàrànhàr hoye 
ro, onà wyaro hutwamohsen hamà, Khoryenkomo, kàwyanye. Totohnà rwon 
yawo kàrwonàmnàtokonye, Khoryenkom yoyuknyehnà kom hoko tehxatxow 
hama, Kryestu mryenonàhnà kom hoko rma. Àwyanye ryhe, noro yahoxetà 
tenyhetxow hama, totohnà rwon yawo kàrwonàmrà kom ke mak ha. Kryestu 
mryenon kom hok haxa ryhe, àro wyarohra tehxatxhe. Àwyanye ryhe, 
Khoryenkomo nhutwamohsotho tekarymetxhe, àhananàhrà kom horà. 

23 Aro ke, ona wyaro àkehe xarha, owyanye. Àsok hana oyonytxetxow Һа, 
anar kom ha. Onà wyaro oyonytxetxow hamà, Khoryenkom yoyuknyehnà 
komo, tàyweron mosonà katxhohnà komo xarha. Oyohsamnohtoho ro 
kom yaka towomàtxhenye, oyonytxetxow hama. Totohnà rwon yawo 
orwonàmnàtokonye, ona wyaro nketxow hama, ohokonye. Enyxemra natxow 
hamà, moxamo, ketxhe, ohokonye, totohnà rwon yawo orwonàmrà kom ke. 

24 Owyanye Khoryenkomo nhutwamohsotho yokarymantok haxa 
ryhe, ohxe oyonytxetxow hamà. Owyanye ekarymatxho hoye ro, 
tanhànàthàyamo hutwetxhe harha. Anhà uro kany me harha natxhe. 
25Tàhnawonye atxke tehtxoho komo yonyatxhe harha. Atxke tosonyxemà 

rma, nehurketxhe, tano me ronye rma, tàwyanye Khoryenkom yowakryenàr 
horà. Ehonomnà me xaxa manay hama, ketxhe, àwya. Ohyawonye nay 
hama, Khoryenkomo, ketxhe xarha, owyanye. Àro wyaro rma natxhe, 
owyanye Khoryenkomo nhutwamohsotho yokarymanàr ke mak ha. 


Àsok make kesnàr komo xehra nay hamà Khoryenkomo katxhàrà on ha. 


26 Àro ke, ona wyaro manatxow hama, rowtà komo y. 
Oyohsamnohnàtokonye, anar me rha tàywero manatxhe, Khoryenkom 
yokato yano me mak ha. Anaro, Khoryenkomo wanomehe. Anaro, 
ahananàhyatxhe. Anaro, uhutwahnà rotho yokarymehe, owyanye. Anaro, 
totohnà rwon yawo nàrwonaha. Anaro, totohnà rwonàtho hutwamohsehe. 
Àro wyaro anar me rha tàywero manatxhe, omnyamo, omeroro. Àro wyaro 
oyehtokonye, ohsamnohxemo komo hananàhnye me tehxorye manatxhe. 

27Totohnà rwon yawo tàrwonyem komo ryhe, yakenohnà гта 
hak nàrwonàmtxowáà, 2 me hana, З me haxa hana. Osomahyaka 
hak nàrwonàmtxowáà, àtoko ryehra mak ha. Totohnà rwonàtho гта, 
thutwamohsohorye naha. Anaro hak hutwamohsono, omeroron komo wya 
ohxe enytxatxho me. 22Uhutwamohsonye ehxera ehtoko, totohnà rwon 
yawo àrwomra hak nahtxoko, nyamoro ha. Ohsamnohxemo kom wawo rma 
tehtokonye, àrwomra hak nahtxoko. Àwawonyehra harha tehtokonye, totohnà 
rwon yaw hak nàrwonàmtxowáà. Tànenytxanàr me hak nàrwonàmtxowià, 
tehananàhrà horà. Khoryenkomo nenytxanàr me гта hak nàrwonàmtxowáà. 

29Khoryenkomo nhutwamohsotho yokarymany komo xarha, yakenohnà 
гта hak nekarymatxowà, 2 me hana, 3 me haxa hana. Ànekarymatxhàyam 
hak hutwatxowà, anar komo, yaworo uhutwany komo. Khoryenkom yokato 
yano me nekarymano, mosonà, katxow haka. Khoryenkom yokato yano 
mehra ryhe nekarymano, mosonà, katxow haxa haka. 

30Wahorono rwonàmnáàtoko гта, опа wyaro nken hana, anaro, eryewtaxemo 
kukuru komo. Tàrwonà hutwamohsono, Khoryenkomo, rowya, wekarymax 
haka, ken hana. Àro wyaro àwya katxhe гта, natàknan haka, wahoronotho. 

310somahyaka hak nekarymatxowáà, àtoko ryehra mak ha. Omeroro 
rma hak nekarymatxowà, Khoryenkomo nhutwamohsotho yokarymany 
komo. Nekarymatxow haka, ohsamnohxemo komo wya enytxatxho 
me, thananàhsom me ehtxoho menye. 32 Àsok tawro hana. Khoryenkom 
yokato yano me tàywero natxow hamà, ekarymany komo. Nyamoro rma, 
noro yano me onà wyaro nehutwetxow hamà. Wekarymax haka, ketxhe. 
Ekarymahra hak wehxe, ketxhe xarha. зз Àsok tawro hana. Àsok make 
kesnàr komo xehra nay hamà, Khoryenkomo. Àtoko rye rma kàrwonàmrà 
komo xehra naha. Kohsamnohnáàtokonye, àsok makehra kesnàr komo xe 
naha. Kàwyanye ekarymantoko, àtoko ryehra kàrwonàmrà komo xe naha. 

з4Опа wyaro xarha khananàhyatxhe. Oyohsamnohnàtokonye, tatàknye hak 
nahtxoko, woràskomo komo. Àro wyaro khananàhtoho kom yawo ro natxhe, 

Kryestu mryenon komo, anato rha tohsamnohsoma ro komo, omeroro. Aro yawo 
ro rma rha ehtxoko, omnyam xarha. Tarwonamporyehra natxhe, nyamoro. Toto 
yosnaka tehxorye natxhe. Àro wyaro гта rha nkehe, Khoryenkom karyehtanà, 
àmenhosahonhàrà, woràskomo kom hoko. 3»Tokarymaxem hutwahra tehtokonye, 
àrwomra rma hak nahtxoko. Bàn kom yaw harha tehtokonye, uhutwamohsoko, 
rowya, katxow haka, tànyo komo wya. Ohsamnohxemo kom wawo rma 
tehtokonye, àrwomra hak nahtxoko. Nàhyahamtxow haka. Tàrwonàmnàtokony 
haxa, àhyahampàra natxow һата. Atxke tonyxem me natxow hama. 

36 Àsok katà. Àro yawo rohra kat manatxowà. Àna matà, anar me amna 
nhutwehe, kany me kat manatxowà. Amna ryhe, Khoryenkomo rwon yoh 
me amna naha, kany me kat manatxowà. Amna hoye ro ryhe, tokarymaxem 
me naha, Капу me kat manatxowà. 37Kohkom yano me ryhe àmenhehe, 
ohyakanye. Noro ryhe, on hoye ro ahananàhyatxhe. Kohkom yano me 
nmenhen hama, Pawru, kahra kat manatxowà. Khoryenkom yokato yano 
me tàywero wehxaha kany me oyehtokonye, yaworo nmenheko, Pawru, 
kany me rma tehxorye manatxhe. Khoryenkomo nhutwamohsotho 
yokarymanye uro kany me oyehtokonye, yaworo nmenheko, Pawru, kany 
me tehxorye manatxhe. 38Kohkom yano me nmenheko, Pawru, kanyehnà 
kom haxa ryhe, onà wyaro katxho mehra harha hak nahtxoko. Khoryenkom 
yokato yano me tàyweron mosonà katxho mehra harha hak nahtxoko. 

39 Àro ke, onà wyaro àkehe xarha, owyanye, rowtà komo y. Khoryenkomo 
nhutwamohsotho yokarymanàr хе гта haxa ehtxoko. Totohnà rwon yawo 
tàrwonyem komo yatàknanàhkahra mak ehtxoko. Àrwomra harha ehtxoko, 
kahra ehtxoko, àwyanye. 40 Оһхе roro mak ehtxoko. Oyohsamnohnàtokonye, 
ohxe roro ehtxoko. Onà wyaro katxho yawo ro ehtxoko. Onà wyaro 
tehxorye tehxatxhe, ohxe kehtxoho menye, katxho yawo ro rma ehtxoko. 


Nasanàmye harha Kryestu katxho wekarymaye owyanye katxhàrà on ha. 


1 5 1Rowtà komo y, àrwo yonyhorunu wekarymaye, owyanye. 
Ronekarymatxho rma hutwamohsonàr xe wehxaha, owyanye. 

Ато гта mahohtxownà. Àro yawo ro гта manatxhe. 2Аго hoye ro гта, 

Khoryenkomo nenyhoryenàr me manatxhe, àro yawo ro rma haxa oyehtokony 

mak ha. Àro yawo rohra oyehtokony haxa, àtohnawo mahohtxownà hama. 
3Ronenytxatxhàrà rma wekarymaye, owyanye. Onà wyaro katxho komo 

ryhe wekarymaye, Kryestu wayehye, tàwya kanhànàthàyamo yowtoho 

me, katxho гта, àmenhosahonhàr yawo го гта wayehye, katxho xarha, 

^nenamtxownà, katxho xarha, osorwawo ro enmahàtxhe, nasanàmye harha, 

katxho xarha, àmenhosahonhàr yawo ro гта nasanàmye harha, katxho 

хата, »tasanàmàtxhe, nosonyhoye, Petru wya, katxho xarha, nosonyhoy 

xarha, tànhananàhrà rotho komo wya, katxho xarha, wekarymaye, owyanye. 
6 Amnye nosonyhoy xarha tà, thenyenohnà komo wya, 500 yohon 

komo wya. Àtoko rye гта nenytxownà hata, nyamoro. Àmryenon komo 

rma nyamoro ha. Ukukuru komo rma, awayehpara rma natxow hata, 
thenyenohnà kom hata. Anar komo, ukukuru komo гта, wayehtxownà hata, 
yakenohnà kom hata. 7 Amnye, nosonyhoy xarha tà, Txaku wya. Amnye, 
nosonyhoy xarha tà, tànànyaknyàrà ro komo wya, omeroron komo wya. 8Àro 
rha haxa nosonyhoye, rowya. Noro nhananàhrà rotho mehra wehxakonà. 
Anar komo wyarohra wehxakonà. Àro wyaronotho rma, noro wenyeye. 

9 Àsok tawro hana. Noro nànyaketxho го komo yosnaka гта haxa wehxan 
hama, urotho. Kryestu nànyaketxho ro mosonà katxho me tehxoryehra 
wehxaha, Khoryenkomo mryenon komo yeryewhamnohnyenhàr me ryesnàr 
ke. 1? Towahke mak nehxakonà, Khoryenkomo, rohoko. Towahke ehtxoho 
hoye ro, anar me harha wehxaha. Àtohnawohra towahke nexeye, rohoko. 
Noro yanoto me harha wexeye. Nyamoro yoho rma haxa katamokye, 
àhyaka. Rahoxet hoye rohra mak katamokyakonà. Rohoko towahke roro 
ehtxoho hoye ro haxa ryhe, katamokyakonà, àhyaka. 

1 Опок kom hana, ekarymany me natxow ha, uro hana, nyamoro haxa hana. 
Omeroro rma, àro rye rma amna nekarymehe. Àro rma mahohtxownà, omnyamo. 


Tasanàmsom komo ehxera ro mak natxhe ha 
tkahoryehra nay hamà katxhàrà on ha. 


12 Asanàmsah me ryhe Kryestu amna nekarymehe, àwayehxemo 
kom waye asanàmsah me mak ha. Okukuru kom haxa ryhe, onà wyaro 
nketxow hatà. Àwayehxemo kom waye tasanàmsom komo, ehxera ro mak 
natxhe ha, ketxow hatà. Àro wyaro tkahoryehra nay hamà. Asanàmsaho 
rma tokarymaxem me Kryestu yehtoko, àro wyaro tkahoryehra nay hama. 
13Tasanàmsom komo гта ehxera ehtokony haxa, Kryestu yasanàmpàtoràtho 
haryhe mà. 14Asanàmpàra пого yehtoko, àtohnawo ekarymanàràtho haryhe 
mà, атпа wya, àtohnawo гта rha noro hona xenyàràtho haryhe mà, owyanye. 
15 Asanàmpàra пого yehtoko, yaworohra Khoryenkomo yokarymanàràtho 
haryhe mà, amna wya. Àsok tawro hana, Khoryenkomo ryhe Kryestu yanàmye 
tawro ke hamà, amna wya. Tasanàmsom komo ehxera natxhe katxho rma, 
yaworo ehtoko, Kryestu yanàmpàtoràtho haryhe mà, пого wya, yaworohra пого 
yokarymanàràtho haryhe mà, amna wya. 16Àsok tawro hana. Àwayehxemotho 
komo yanàmpàra tehtoko, Kryestu yanàmpáàtoràtho haryhe mà, àwya. 
17Kryestu yanàmpàra ehtoko, àtohnawo пого hona xenyàràtho haryhe mà, 
owyanye, enyhoryehnà me rma oyesnàràtho kom haryhe mà, towhàn me rma 
ayanhànàthàyamo yesnàràtho haryhe mà, Kryestu yanàmpàra ehtok mak ha. 
18 Àsok hana wayehtxownà ha, kukukuthuyam heno. Kryestu hona ro 
rma wayehtxownà hamà. Towhàn me rma tanhànàthàyam yehtok haxa, 
anàhnohtàkanàràtho kom haryhe mà. 19Тапо гта hak kehtokonye, kano me 
ronye rma eryehotahra tehxatxow hama, amnye teryehorye roro harha kesnàr 
kom horà. Teryehorye roro kesnàr kom hona ro tehxatxow hama, Kryestu 

mryenon kom kaze. Asanampara kehtokony haza, eryehohra roro rma haza 
tehxatxow hama. Anar kom yoho rma haxa eryehohnà ro me tehxatxow hama. 


Tasanàmyatxhe harha Kryestu wyaro rma rha katxhàrà on ha. 


20Asanàmsah me mak naha ha, Kryestu. Àwayehsahonhàrà гта, nasanàmye 
xaxa mak hampànà. Noro htxero nasanàmye, amnye tasanàmsom me гта 
rha kehtxoho menye. Àwayehsahotho гта, tasanàmyatxhe harha, пого wyaro 
rma rha. 21 Toto heno hoye ro twayehsom me tehxatxhe. Toto hoye ro rma rha 
tasanàmsom me tehxatxhe xarha, àwayehxemo kom waye. 22 Àsok tawro hana. 
Aknaw heno hoye ro twayehsom me tehxatxhe, omeroro, noro heno yohamàtho 
kaxe. Àro wyaro rma rha, Kryestu hoye ro karyhe roro harha tehxatxhe, omeroro, 
noro mryenon kaxe. 23Noro mahyaka mak tehxatxow hama. Kryestu htxero 
nasanàmye. Noro yomoknàtoko, àmryenon kom haka rha nasanàmyatxhe. 

2426 Àro mahyaka omeroro nemtatkatxehketxhe hampànà, пого. Ehonomnà 
rotho komo yomtatkatxehkehe hampànà. Toto kayaryetà rotho komo гта, 
worokyamo kayaryetà rotho komo xarha yomtatkatxehkehe hampànà, 
omeroro mak ha. Noro ryhe, omeroron komo kayaryet me xaxa mpànà naha 
ha, tàxanhànàtho komo yarymanàr horà. Àro rha haxa tomtatkaxem me 
xarha naha, kwayehtohotho komo. Kryestu xanhànà rma rha àro hamà. Àro 
гта yomtatkehe hampànáà, пого, àwayhepànà ro me harha kehtxoho menye. 
Tàwya emtatkatxehkatxhe rma, onà wyaro nkehe hampànà, Khoryenkomo 
wya, tàyàmà wya. Omeroron komo kayaryet me manaha, omoro, kehe, àwya. 
Omeroron komo kayaryetà rma, àro wyaro nkehe, tàyàmà wya. 

27 Ona wyaro nkehe, àmenhosahonhàrà, Kryestu hoko. 

Noro yosnaka omeroron komo yeryan hatà, Khoryenkomo, 
àkayaryet kom me ehtxoho me. 
Àro wyaro rma nkehe, àmenhosahonhàrà. Noro yosnaka nyamoro yenyenhàrà 
rma, пого yoho гта nay hama. 28Tàyàm yosnaka гта naha, пого, umuru. 
Omeroron komo kayaryet me harha texetxhe, tàyàm yosnaka mpana noteryaha 
ha, tano me ro rma. Omeroron komo kayaryet me exko kanyenhàrà rma 
yosnaka noteryaha, omeroron komo yohà ro me Khoryenkom yehtxoho me. 


Yaworo harha uhutwatxoko katxhàrà on ha. 


29Tasanàmsom me tehxatxhe katxho hoye ro ryhe, onà wyaro 
natxow hata, kukukuru komo. Nataymompetxow hata, tkukuthuyam 
heno yowakryenàr horà, ataymompànà rotho komo гта yowakryenàr 
horà, tanàmsom me harha esnàr kom horà. Àwayehxemo komo rma, 
asanàmpàra ehtokonye, ataymompohra esnàràtho kom haryhe mà. 

30 Àwayehxemo komo гта, asanàmpàra ehtokonye, àtohnawo amna 
yosoxanomkahnohràtho haryhe mà. 

31 Rowtà komo y, yaworo хаха mpana koskarymehe ha, owyanye. Àsok tawro 
hana, onà wyaro kany me ryesnàr ke. Ronhananàhàthàyamo ryhe nyamoro, 

Kryestu Txesus yoh me ryehtxoho hoye ro, Kohkom yoh me ryehtxoho hoye 
ro, kany me wehxaha, ohokonye. Àro wyaro kanye rma, ona wyaro yaworo 
xaxa mpànà koskarymehe ha. Emahona ro kwayehyaha, rosoxanomkahnohrà. 
32Tano rma, Ehfesu ho rma, twayehkaxem me wexeye. Kamara yakoro toto 
yatarymantokono wyaro, twayehkaxem me wexeye. Ewakhàn komo netahanàr 
me wexeye. Àro wyaro rma kosoxanomkahnohye. Àwayehxemotho komo 
nasanàmyatxhe harha Капу mehra ryehtoko, osoxanomkahnohpàra ryesnàràtho 
haryhe mà. Àwayehxemo komo rma, asanàmpàra ehtokonye, onà wyaro 
tawrotho haryhe mà, kàwyanye. Tasahxemtotxe roro rma haxa, àsok tawro 
hana, amnye kwayehrà kom ke, tawrotho haryhe mà, kàwyanye. 
33Osonkuhtohra ehtxoko. Atxke tehxem komo hyawo roro oyehtokonye, 
atxke rma rha manatxhe hampànà. Ohxe ehxahotho rma, atxke 
harha manatxhe hampànà. 34^Yaworo harha uhutwatxoko. Ayanhàn 
kom hokohra harha ehtxoko. Àsok tawro hana, okukuru komo rma, 
Khoryenkom hutwahra esnàr kom ke. Tàwyanye, ehxera ro mak natxhe 
ha, tasanàmsom komo, tatoko rma, Khoryenkom hutwahra natxow hama. 
Àro wyaro rma àkehe, owyanye atxke tehxatxow hamà katxho me. 


Kasanàmáàtxhenye anar me naha khun komo katxhàrà on ha. 


35O0nà wyaro haxa nketxow hana, okukur komo. Àsoke ryhe tanàmsom 
me harha natxowà, àwayehxemotho komo, ketxow hana. Аѕокеп me ryhe 
naye, uhun komo, ketxow hana. 

36 Ато wyaro Капу me oyehtokonye, akàhpàra manatxow hama. АѕоК tawro 
hana, nat hutwahra oyesnàr kom ke hamà. Awayehsaho wyaro nay hamà, 
enathàrà txko. Owyanye tonamàtxhe гта, àwayehsaho wyaro nay hama. 
Enampàra tehtoko, ahtahra nay hama. 37 Owyanye tonamnàtoko гта, ehàntahra 
rma hak nay hamà. Enathàr me txko rma naha, nasànasà hana, anaro haxa hana. 
Tahtatxhe rma, nehànten harha hamà. 38Khoryenkomo ryhe nehàmryehe, tano 
me ro rma. Noro nehàmryetxho rma, anar me rha naha, enathàrà wyaro rma rha. 

39 Àro wyaro гта rha, ame ryehra nay hama, hunano. Toto hunu, anar me 
naha. Woto hunu, anar me naha. Torono hunu, anar me naha. Kana hunu, 
anar me naha. 4 Àro wyaro гта rha, yukryeka hon kom hunu wyarohra naha, 
kahe yawon kom hunu. Ohxe tonyxem me nay hama, yukryeka hon kom hunu. 
Anar me ohxe tonyxem me mak naha, kahe yawon kom hunu. 4! Anar me rha 
ohxe tonyxem me naha, Khoryenkomo nakàhtotho, kamàm komo rma, nuno 
xarha, xeryko xarha. Xeryko rye rma, anar me rha ohxe tonyxem me naha. 

а2 Ато wyaro гта rha, àwayehxemo kom waye kasanàmàtxhenye, anar me 
naha, khun komo. Khunuthuyamo, tonamsomà rma, tanhàntaxem me nay 
hama. Tanàmsom haxa ryhe, anhàntahnà ro me naha. 43Топатѕота ryhe, 
atxke tonyxem me nay hamà. Tanàmsom haxa ryhe, ohxe tonyxemà ro me 
naha. Tonamsomà ryhe, ahoxemra nay hama. Tanàmsom haxa ryhe, tahoxerye 
гта haxa naha. 44Топатѕота ryhe, tuhnye rye пау hama, yukryeka hon kaxe. 

Tanamsom haza ryhe, ekato me naha. Asok tawro hana. Amnye rma tuhnye 
rye tehxatxow hama. Amnye, tuhnye rma tehxatxhe, ekato me mak ha. 

45 Àro hoko rma, onà wyaro nkehe, àmenhosahonhàrà. 

Aknawu ryhe, noro htxero, toto me harha nexeye. 

Tehxem me harha nexeye. 
Àro wyaro гта nkehe, àmenhosahonhàrà. Amnye nomokye, anaro. Aknaw 
heno yohono ryhe noro. Noro rma, ekato me tehtxoho hoye ro, ekato me rma 
rha karyhe roro harha keryatxhe. 46Wahoro htxero, tuhnye rye akàhtosaho 
nay hama, khun komo. Amnye, ekato me texem me harha naha. Ekato 
menohnà, tuhnyem haxa, wahoro htxero nay hama. 47 Aknaw heno ryhe, 
yukryeka hoye takàhtosom me nexeye. Yukryeka hono rma noro heno. Noro 
heno yohon haxa ryhe, kahe yaye nomokye. 48 Yukryeka hoye akàhtosaho 
wyaro rma rha natxhe, yukryeka hon komo. Kahe yawon me tehxem kom 
haxa ryhe, kahe yaye omohsaho wyaro гта rha natxhe. 49 Aknaw heno hunu 
wyaro rma rha, tuhnye rye nay hamà, khun komo. Amnye, kahe yawon hunu 
wyaro harha naha, khun komo. Ekato me harha naha. 

50Rowtà komo у, опа wyaro àkehe, owyanye. Tuhnye гта kehtokonye, 
tkamsukrye rma kehtokonye, Khoryenkom yowto hon mehra ro mak 
tehxatxhe ha. Tanhàntaxem me rma kehtokonye, anhàntahnà kom 
wawohra ro mak tehxatxhe ha. 

51 Ona ryhe enytxatxoko. Uhutwahnà rotho wekarymehe, owyanye. 
Àwayehpàra natxhe, kukukuru komo, Kryestu mryenon kukuru komo. 
Àwayehpàn kom marmahnà rma, omeroro haxa ryhe, kàwyamo rma, anar 
me harha mpana tehxatxhe ha, àwayehxemotho komo rma, àwayehpàn komo 
хата. Anar me harha mpana naha ha, khun komo. 52Kryestu yomokàtxhe 
rma, anar me harha mpana tehxatxhe ha, àtoko rye rma haxa mak ha. Waxuru 
yoruru tenytxetxhe hampànà. Àro rha haxa tenytxetxhe hampànà. Kàwyanye 
enytxantoko rye гта, anar me harha mpana tehxatxhe ha. Àwayehxemotho 
komo ryhe, nasanàmyatxhe hampànà. Uhun komo rma, anhàntahnà ro me harha 
mpana naha ha. Àwayehpàn komo xarha, àro wyaro rma rha, anar me harha 
mpana naha ha, uhun komo. 53 Àsok tawro hana. Tanhàntaxem me nay hama, 
khunuthuyamo. Amnye, anhàntahnà ro me harha mpànà naha ha. Twayehso 
гта nay hama. Amnye, àwayehpànà го me harha mpana naha ha. 5^ Anhàntahnà 
ro me harha kehtokonye, àwayehpànà ro me harha kehtokonye, àmenhosahonhàr 
yawo ro mpànà tehxatxhe ha. Onà wyaro nkehe, àmenhosahonhàrà. 

Kwayehtohotho komo, tarymaxem me mpana naha ha. Ehxera harha 
mpana naha ha. 

55 Karymahrany harha mpana naha ha. Keryehpàrany harha mpana 

naha ha, àrotho, kwayehtohotho komo. 
Ато wyaro гта nkehe, àmenhosahonhàrà. Àro yawo ro mpana tehxatxhe 
ha, àwayehpànà ro me harha kehtokony mak ha. 

56 Asok tawro hana. Toseryehyatxow hama, kwayehrà kom hona. Atxke 
kesnàr kom ke ryhe, twayehyatxhe. Àro ke, àhona toseryehyatxow hama. 
Kàyweronàhyamatxho komo hutwanye rma, atxke rma tehxatxhe, eyuknye 
menyxehra kesnàr kom ke. Àro hoye ro twayehyatxhe. 57Oseryehpàra 
mak keryatxhe, Khoryenkomo, kwayehrà kom hona. Àsok tawro hana. 
Konyhoryeny komo rma wayehye, Txesusu Kryestu, Kohkomo, kanhàn 
kom hokohra kehtxoho menye. Àro hoye ro kanhàn komo yarymany me 
keryatxhe, Khoryenkomo. Ohxe xaxa manay hama, tkatxe, àwya. 

58Àro Ке, ona wyaro àkehe, owyanye, rowtà komo y, ronàhnàn komo 
y. Ahananàhtoho kom yawo ro гта haxa ehtxoko. Anar me rhahra 
ehtxoko. Kohkom yomyawon hoko rma haxa ehtxoko. Noro yano me àhok 
oyehtokonye, towakryexem me manatxhe. Àro wyaro muhutwetxow hamà. 


Otxenyerun hoye àwahanonkatxoko katxhàrà on ha. 


1 6 10nà wyaro màketxoko, onmenhothàyam yawo. Asoke ryhe 

amna nàmyano, amna txenyerun hoye, Kryestu mryenon komo 
yowakryenàr horà, ànyahpàn komo yowakryenàr horà, màketxoko. Àro 
hoko rma uhutwamohsoye, Karaseya yamtar hon komo wya, anato rha 
tohsamnohsomà ro komo wya. Nyamoro гта royukyatxhe. Omnyam 
xarha, uro eyuhtxoko. Onà wyaro ehtxoko. 

2Domenku ho уоһа ryhe, otxenyerun hoye àwahanonkatxoko, 

omnyamo ro rye rma, amnye owyanye tàmtoho me. Otxenyerunu wyaro 
rma rha, àhoye rma àwahanonkatxoko. Romomokhàra mak ehtxoko. 
AÀwahanonkatxok уоһа. 3Romokàtxhe гта, onwahanonkatxhàyamo warhehe, 
Xerusaryen hon komo hyaka, ànyahpàn komo hyaka. Okukuru komo wya 
warhehe, onwahanonkanàr komo wya, onhutwanàr komo wya. Rokaryehtan 
xarha warhehe, àwyanye, Xerusaryen hon komo hyaka, àwyanye uhutwanàr 
kom horà. 40го хата àten hana, Xerusaryen hona. Tàtohorye ryehtoko, àten 
hama. Rotontoko rma, rakoro tetxhe, okukuru komo. 


Komokyaha ohyakanye katxhàrà on ha. 


5Wahoro htxero, Maseknonya yamtar horye àtehe. Kryestu mryenon komo 
yonyxe àtehe, anato rhan komo yonyxe. Àro horye rma rototxhe, komokyaha, 
ohyakanye. 6:7 Мех wehxan hana, ohyawonye. Tàtxemnyehàntaxe ro hana 
wehxan ha. Àsok tawro hana. Mexe rma haxa ryesnàr xe wehxaha, ohyawonye. 
Amnye гта romoknàtoko, mexehra wehxan hama, Maseknonya hona tàtosom 
me ryesnàr ke. Mexehra ryesnàr xehra mak wehxaha, ohyawonye. Àro ke, 
amnye haxa komokyaha. Mexe ryesnàr xe Kohkom yehtoko, mex wehxaha, 
ohyawonye. Ohyayenye rotontok harha, ohxe uro mànyakyatxow hamà. Henta 
kom hana àten ha. Àsna rma rotontoko, ohxe uro mànyakyatxow hama. 

8Tano rma, Ehfesu ho rma, Pentekostes yawasànà àmomokyaha. 
Àtohra гта hak wehxaha. 9 Àsok tawro hana, tano гта ekarymanàr hoko 

rma haxa ryesnàr ke. Thenyehra Kohkomo rwona yonytxanàr xe harha 
natxhe, tanon komo, Ehfesu hon komo. Tonyhoryenàr komo xe harha 
natxhe, Khoryenkomo wya. Àro ke, ekarymanàr hoko rma haxa wehxaha, 
tano. Thenyehra mak natxhe, roxanhàn komo, ranweknye komo. 


Txemohtyo tonàrà yokarymatxhàrà on ha. 


10Nomokyan hatà, Txemohtyo, ohyakanye. Tomoknàtoko, ewankaramra 
hak nahko, ohonanye. Teryehorye noro txetxoko. Rowyaro rma rha, 
Kohkom yomyawon hoko rma haxa naha, noro ha. !1 Àro ke, ona wyaro 
kahra ehtxoko, пого hoko. Norohnàtho me хак naha, bàryekomo me хак 
naha, kahra ehtxoko, àhoko. Rohyaka harha omoknàtoko, ohxe ànyahtxoko. 
Teryehorye rma ànyahtxoko, rohyaka harha. Noro yomoknàr hona ro 
wehxaha. Noro yakoro kowtà komo yomoknàr hona ro xarha wehxaha. 

12 Aporu hoko màmenhetxoko. Kowtà komo rma noro ha. Ohyakanye 
àtonàr xe wehxaknan haryhe. Àtok hampànà, àhyakanye, àkeknano, 
àwya. Àtok hampànà, kowtà kom yakoro, rokaryehtan yany kom yakoro, 
àkeknano, àwya. Amnye rma tàtonàr xehra mak nay hatà. Amnye haxa 
ten hatà, ohyakanye, tàtohorye tehtok mak hatà. 


Anaro rha hoko hananàhno yeryetxhàrà on ha. 


13Thona ro rma haxa ehtxoko. Kryestu hona menyatxow hama. 
Noro hona xenye rma, ahananàhtoho kom yawo ro rma haxa ehtxoko. 
Horykomo wyaro rma, towankaryhe rma haxa ehtxoko. Tahoxeryem 
komo wyaro гта, anha yarymany me ehtxoko. 14Eten kom hok 
oyehtokony hana, osoxe rma haxa ehtxoko. Toto xe rma haxa ehtxoko. 

1546Rowtà komo y, опа wyaro khananàhyatxhe хата. Estehfanasà eyuhtxoko. 
Akaya yamtar hon kukuru komo rma, okukuru komo rma, Estehfanas komo 
htxero Kryestu yahohtxownà, пого гта, пого màn yawon komo хаша. Àro 
wyaro rma muhutwetxow hama. Kryestu mryenon komo yakoronomanye ro 
me natxhe, nyamoro, thenyehra mak ha. Ayakoronomanàr kom hoko rma haxa 
natxhe. Àro ke, omnyamo rma, nyamoro eyuhtxoko. Àro wyaron komo rma, 
akoronomano ynye ro komo rma, tamotohso ro àhokon komo rma, toyuhsom me 
xenytxoko. 

17 Rohyaka nomokyatxoko, окикиги komo, Estehfanasà гта, Fohtunatu 
xarha, Akayku xarha. Teryehorye rma haxa wehxaha, omoknàr 
kom ke. Ohnàn kom yawo rma haxa wehxaknano, tekhokaxe ro. 
Ekhokahra harha wehxako, окикиги komo yomoknàr ke. 13 Nyamoro 
ryeryehoryetxoko. Rohyaka mànyakyatxok hama, teryehorye ryesnàr 
horà. Àro ke, teryehorye rma rha manatxow hamà, omnyam xarha. 
Nyamoro wyaron komo ryhe, ohxe rma haxa natxhe katxho me hak 
nahtxoko, owyanye. 

Ohnàn kom yawo natxow hata katxhàrà on ha. 


19Ohnàn kom yawo natxow hata, Aaseya yamtar hon komo, anato 
rha tohsamnohsomà ro komo. Ohnàn kom yawo гта rha natxow hata, 
Aakera komo, Pàryesera xarha, aman kom yaka tohsamnohsomà ro komo 
xarha. Kohkom yohà rma nyamoro ha. Àro hoye ro, ohnàn kom yawo 
rma haxa natxow hatà, teryewrye ro hatà, 200hnàn kom yawo rma rha 
natxow hatà, tanon komo, kowtà komo rma, omeroro. 

Oyohsonáàtokonye, atamtxuhkatxoko, osox oyehtxoho kom hoye ro, 
enyhoru ro me oyehtxoho kom hoye ro xarha. 

21Pawru uro. Onà àmenhohono, rakorono wya, karyehta menhonye ro wya. 
Amnye rma uro haxatho àmenhehe. Ohnàn kom yawo rma haxa wehxaha. 

22Kohkom xehra kat natxowà, okukuru komo. Àxehra tehtokonye, 
Khoryenkomo nanàhnohrà me hak nahtxoko. Amna yohà y, omoko, àkehe, 
Kohkomo wya. 23Towahke xaxa nay hama, Txesusu, Kohkomo, khokonye. 
Àro wyaro towahke noro yehtxoho hutwanàr xe roro wehxaha, owyanye. 
24 Ozenye гта haxa wehxaha, Kryestu Txesusu уоһа rye me kesnàr kom ke. 

KORYENTU HON 
KOMO HYAKA PAWRU 
NMENHOTHO AHONANO 
RMA ON HA. 





Ohyakanye amenhehe Koryentu hon komo hyaka katzhara on ha. 


1Pawru uro ha. Kryestu Txesusu nanyaknyara ro me wehxaha, 
Khoryenkom yano me mak ha. Rakoro naha, Txemohtyo. Kowtà 
komo rma noro ha. 

Ohyakanye àmenhehe, Koryentu hon komo hyaka. Khoryenkomo 
mryenon komo rma omnyamo. Anar komo hyaka xarha àmenhehe, 
Akaya yamtar hon komo hyaka rma, omeroron komo hyaka rma, 
Khoryenkomo mryenon komo hyaka rma. 

20nà wyaro атпа nkehe, Khoryenkomo муа, ohokonye. Towahke 
exko, nyamoro hoko, ohxe txetxoko, kehe amna, àwya, Txesusu Kryestu 
wya xarha. Kyàmkom me rma naha, Khoryenkomo. Kohkom me rma 
naha, Txesusu Kryestu. 


Keryehotanàhnye го kom me Khoryenkom yehtxoho yokarymatxhàrà on ha. 


3Ohxe xaxa manaha tkatxe, Khoryenkomo wya. Txesusu Kryestu 
уата пого ha, Kohkomo гта yàmà. Kyàmkomo гта пого ha. Kàhnàn 
kom yawono ryhe noro. Thenyehra rma haxa kakoronometxhe, 
keryehotanàhrà kom horà. Àro wyaron me naha, Khoryenkomo. 

аАѕок ауто hana. Teryewhamnohsom me гта haxa amna nay hama, 
anoto komo. Noro ryhe, amna yakoronomehe. Teryewhamnohsom me amna 
yehtoko rma, amna yakoronomehe, amna yeryehotanàhrà horà. Àro wyaro 
rma amna yeryehotanàhyaha, amna wya anar komo yeryehotanàhtoho 
me, teryewhamnohsom komo rma yeryehotanàhtoho me. Noro wya amna 
yakoronomatxhàr hoye ro, nyamoro amna nakoronometxhe hakahpa harha. 
5Kryestu wyaro, teryewhamnohsom me amna пау һата, thenyehra mak ha. 

Noro hoye ro rma, teryehotanahsom me zarha amna naha, thenyehra rma rha. 
6Teryewhamnohsom me rma amna naha, teryehotanahsom me oyehtxoho menye, 
ohxe oyehtxoho menye, Khoryenkomo nenyhoryetxho me oyehutwatxho menye. 
Ато wyaro rma rha, teryehotanàhsom me xarha атпа naha, teryehotanàhsom 

me rma rha oyehtxoho menye. Amna wyaro teryewhamnohsom me oyehtokonye, 
enàmtxok xaxa mak hampànà, ohsànàhpàra гта. Owyanye enàmnàtoko гта, 
amna wyaro гта rha teryehotanàhsom me manatxhe hampànà. 7 Опа wyaro 
amna ohutwetxhe. Amna wyaro teryewhamnohsom me oyehtokonye, amna 
wyaro гта rha teryehotanàhsom me xarha manatxhe hampànà. Àro ke, ohxe 
oyehtxoho kom hona ro rma haxa amna naha. 


Pawru wya Ааѕеуа yamtar ho teryewhamnohàthàràtho yokarymatxhàrà on ha. 


8Rowtà komo у, ona wyaro ryexetxhàràtho hutwanàr xe wehxaha, 
owyanye. Aaseya yamtar ho ryehtoko, teryewhamnohsom me rma haxa 
wehxakonà, thenyehra rma haxa mak ha, roho rma haxa mak ha, rowya 
enàmtoho yoho rma haxa mak ha. Àtoko rma, kwayehyan hamà àkekonà. 
9 Àsok tawro hana. Twayehkaxem me nay hama, mosonà, katxho me гта 
kehutwekonà. Àro wyaro rma ryeryakon hamà, Khoryenkomo, rahoxet 
hona xenyhera harha ryehtxoho me, tahoxet hona haxa rowya xenytxoho 
me. Noro ryhe, àwayehxemo komo yanàmnye me nay hama. 10Noro гта 
rokurunhoye, rowayehrà hona. Rowya, kwayehyan haxa hama tatoko 
rma, rokurunhoye. Rokurunhonye ro me naha, noro ha. Amnye ohxehra 
ryehtoko, rokurunhehe xarha. Noro hona ro rma wehxaha. 

1 Отпуат хата, uro akoronomatxok xaxa mak hampànà. Rohoko 
orwonàmtxok xaxa mak hampànà, Khoryenkom yakoro. Rakoronomanàrà rma 
àro ha, owyanye. Orwonàmtoho komo yoyukyaha hampànà, Khoryenkomo. Àro 
hoye ro rowakryehe hampànà. Àro ke, ona wyaro nketxow hama, thenyenohnà 
komo, àwya. Apa y, ohxe xaxa mehxak hama, Pawru hoko, ketxow hama, rohoko 
orwonàmrà kom ke mak ha, Khoryenkomo wya oyoyuknur kom ke mak ha. 


Yaworon me rohutwanàr xe wehxaha owyanye katxhàrà on ha. 


12Uro akoronomatxoko, rohoko orwonàmrà kom ke, àkehe, owyanye, 
onà wyaro ryehutwanàr ke. Rohnawo yaworo ryehutwantoko, ohxe rma 
kehutwehe. Toto kom hoko, nyamoro marma hokohra, ohokony xarha, ohxe 
roro kehutwehe. Yaworon me xaxa rma kehutwehe, ohokonye, Khoryenkom 
hokon kaxe. Toto komo wyaro tàywero ryehtxoho hoye rohra, rohoko towahke 
Khoryenkom yehtxoho hoye ro haxa, àro wyaro ohxe wehxaha, ohokonye. 

13Yaworon me rma àmenhehe, ohyakanye. Yaworon mehra nmenhen 
hama, Pawru, kàhyakanye, kahra hak nahtxoko, okukuru komo. Owyanye 
rokaryehtanà yonyetoko, yaworon me rohutwanàr xe wehxaha, owyanye. 

14 Yaworon me uro muhutwetxkonà гта haryhe mà. Rohutwatxehkanàr 
xe mak wehxaha, owyanye, onà wyaro kany me oyehtxoho menye, amna 

hananahnyenhara ryhe mosona, enyhoru rma, kany me oyehtzoho 
menye. Txesusu yomoknatoko, Kohkomo yomoknatoko, àro wyaro tawro 
ze wehxaha, owyanye, rohoko. Àro wyaro rma rha, ona wyaro àkehe, 
ohokonye. Ronhananàhàthàyamo ryhe moxamo, enyhoru komo rma, 
àkehe, Kohkomo wya, ohokonye. 


Ryeryehotatho yano mehra mak kehutwehe katxhàrà on ha. 


15,16 Атпа hananàhnyenhàrà ryhe mosonà Капу me хаха mpana 
natxhe ha, àkekonà rma, ohokonye. Àro ke, onà wyaro kehutwekonà. 
Nyamoro yonyxe àten hamà, àkekonà, ohokonye. Nyamoro hyaka htxero 
àten hamà. Àsnye ro àten hamà, Maseknonya yamtar hona, àkekonà. 
Yawo rma rha komokyan hamà, nyamoro hyaka hakahpa harha, àkekonà. 
Àro wyaro romokàtxhe harha, ohxe ronyakyatxow hamà, Xukneya 
yamtar hona, àkekonà. Àro wyaro asako ro romoknàr xe rma wehxakon 
haryhe, ohyakanye, asako ro rma rha oyowakryenàr kom horà. 

17 Atohra mak wexeye, ohyakanye. Àro Ке, ona wyaro nketxow hata, 
okukuru komo, rohoko. Yaworon mehra nay hama, teryehotatho yano me anar 
me rha nehutwen hama, ketxow hata, rohoko. Ryeryehotatho yano mehra mak 
kehutwehe. Anar komo wyarohra mak kehutwehe. Hàà, àten hamà, ketxhe 
rma haryhe, anar komo. Àro wyaro katxhe rma, àna matà, àtohra wehxaha, 
ketxhe xarha, teryehotatho kom yano me mak ha. Khoryenkom hokonohnà 
kom Ках mak natxhe ha. Nyamoro wyarohra mak wehxaha. 18 Yaworon me 
xaxa naha, Khoryenkomo. Noro wyaro rma rha, yaworo toskarymaxem me 
wehxaha, owyanye, ryeryehotatho yano mehra mak ha. 

19 Yaworonohnà mehra ro mak nehxakon hama, Txesusu Kryestu, 
Khoryenkom muru. Noro rma amna nekarymaye, owyanye, uro xarha, 
Seryas xarha, Txemohtyo xarha. Teryehotatho yano me anar me rha 
ehutwahra ro mak nehxakonà, пого ha. Yaworo xaxa kanye го me naha. 
20Khoryenkomo rwonàmàthàrànhàr hoko, аго wyaro hama kanye ro me 
naha, Txesusu Kryestu. Àwya romryenon komo wewakryehe xaxa mak 
hampànà katxhàrànhàr hoko гта, àro wyaro hama kanye ro me naha. Àro 
yawo ron xaxa kax mak naha ha. Àro ke, noro yano me, àro wyaro hamà 
tketxhe, kàwyam xarha, ohxe tonyxem me Khoryenkom yehtxoho me. 

21Kryestu yoh me oyeryatxhe, Khoryenkomo. Kryestu yoh me rma rha 
amna yeryaha xarha. Àro wyaro rma keryatxhe, anar me rha ehutwahra 
kehtxoho menye. Tanoto me xarha kwahanonkatxownà. 22 Tàmryenon me 
khutwamohsotxownà. Tokato yàmye, kàwyanye. Kàhnawonye гта naha, 
Khoryenkom yokato. Àro hoye ro, karyhe roro harha kehtxoho komo thutwetxhe. 


Okhokanàr komo xehra wehxakonà katxhàrà on ha. 


23O0nà wyaro yaworo xaxa àkehe, owyanye, Khoryenkomo nenytxanàr 
me. Ohyakanye àtohra harha wexeye. Asok tawro hana. Rotontok haxa, 

ahanatanahratho kom haryhe ma, rowya, okhokanaratho kom haryhe ma. 
Aro ke, atohra rma hak wehzan hama, Koryentu hona, akekona, rowya 
rma, ahanatanahparanye ryehtxoho me, okhokahranye ryehtxoho me. 

24 Ahanatanàhnye komo rma uro, Khoryenkomo yano me. Onà wyaro 
kanyehnà mak uro. Ото eyuhtxok xaxa mak hampànà, Kryestu hona 
owyanye xenytxoho me, kanyehnà rma uro. Àsok tawro hana. Kryestu hona 
xenye ro rma, yaworon me manatxow hamà. Ayakoronomanàr komo xe mak 
wehxaha. Àro ke khanatanàhyatxow hamà, oyeryehotanàhrà kom horà. 

1-2Okhokanàr komo xehra mak wehxakonà. Àsok tawro hana. 

Ryeryehotanàhnye ro me manatxhe, omnyamo. Ryeryehotanàhnye 
komo khokanàr xehra ro mak wehxakonà. Rowya okhokatxhenye rma, 
uro eryehotanàhtxoko kahra wehxan hamà, owyanye. Àro ke, onà wyaro 
àkekonà, rowya гта. АһуаКапу xarha rotontoko, àkhoketxow hama, àro 
ke, àtohra rma hak wehxan hama, àkekonà. 

3 Àtoko rma rokaryehtanà àmenhoye, ohyakanye. Àsok tawro 
hana. Ryeryehotanàhnye me tehxorye manatxow hama. Teryehorye 
ryehtoko, teryehoryem me rma rha tehxorye manatxhe, omnyam xarha. 
Rokhokanàr hona mak wenyakonà, owyanye. Àro ke, ohyakanye rotohra 
ro rma haka, rokaryehtanà àmenhoye. ^Teryewrye ro mak àmenhoye, 
ohokonye roseryehokanàr ke. Thenyehra koseryehokekonà, tàrataxe 
ro, okukuru komo yanhàn hoko. Àro wyaro rowya àmenhontoko rma, 
okhokanàr komo xehra rma wehxakonà. Oxenye rma haxa ryehtxoho 
hutwanàr xe haxa wehxakonà, owyanye. 


Okukuru kom hoko towahke harha ehtxoko katxhàrà on ha. 


5-9Rokaryehtan àmenhoye, owyanye okukuru komo hanatanàhtoho me, 
tanhàn hoko ehxahotho rma hanatanàhtoho me. Àsok tawro hana. Okukmanàr 
komo xe wehxakon hamà. Royuknye ro me oyehtxoho komo rma hutwanàr xe 
wehxakon hama. Noro ryhe, atxke tehtoko, àkhokano yeryey hama. Urohnà 
rma, omnyam haxa okhoketxkonà. Omerorohra rma, okukuru kom marma, 
nekhoketxkon hatà, noro yanhàn hoko. Àro hoko rma, teryewrye ro àmenhonàr 
xehra mak wehxaha. Noro màhanatanàhtxownà hata. Okukuru komo гта, 
thenyenohnà komo гта, пого hanatanàhtxownà hata. Ana ha tkahorye harha 
naha. Ahanatanàhpàra harha ehtxoko. Towahke harha ehtxoko, noro hoko. 
Eryehotanàhtxok harha, tekhokaxemà ro me rma haxa esnàr hona. Àro ke, noro 
xan me osonyhotxok harha, àwya. Àro wyaro àkehe, owyanye, teryewrye ro. 

10Noro hoko towahke harha oyehtokonye, towahke rma rha wehxaha, 
uro xarha. Noro hoko rma, towahke harha wehxaha, Kryestu nenyàr me, 
oyowakryenàr kom horà, !! karymahranye Satanasà ymo yesnàr horà. 
Àsok tawro hana. Toto hoko ewakhàra rma kesnàr komo xe nay hamà, 
noro ymo. Àro wyaro karymanàr komo xe nay hamà. Àro wyaro noro 
ymo yehutwatxho thutwetxow hama. 

Taroakne hona haza atoye katzhara on ha. 


12 Àro ke, Koryentu hona atohra wexeye. Tàroakne hona haxa àtoye. 
Àrwo yonyhorunu yokarymaxe, Kryestu yokarymaxe, àtoye, àsna. 
Khoryenkomo rwonà yonytxanàr xe гта haxa nehxatxkonà, àton komo. 
Thenyehra nekarymahekonà, Kohkomo, rowya. 

13Koseryehokekon mak ha, Txetu ehxera esnàr ke. Rowtà rma 
yonyhera wehxakonà, àto. Àro ke, onà wyaro àkekonà, àwyanye. Àten 
hamà àkekonà. Maseknonya yamtar hona haxa komokye. 


Kryestu yokarymatxho rma thoxnyemà wyaro ohxe nay hama katxhàrà on ha. 


14Оһхе xaxa manay hama, kehe amna, Khoryenkomo wya. Àsok tawro 
hana. Amna yanye ro me nay hama, noro ha. Àsok hana natxow ha, waha 
kom ha. Tàwyanye anar komo yarymatxhe, naryatxow hama, toto komo 
nenyàr me. Tànarymatxhàr me nenyhetxow hamà. Àro wyaro rma rha, 
amna yaryaha, Khoryenkomo. Tànarymatxhàr me, toyuknye ro me rma, 
amna yaryaha, amna yoh me Kryestu yesnàr ke, noro yoh me xarha amna 
yesnàr ke. Henta kom amna yehtok hana, Kryestu yokarymahehe, amna wya. 

Toto komo wya Kryestu yonytxatxho ryhe, thoxnyemà wyaro ohxe rma haxa 
naha. 15Amna wya Kryestu yokarymatxho гта, thoxnyemà wyaro ohxe nay 
hama, Khoryenkomo wya. Àsok hana natxow ha, amna yonytxany kom ha. Anar 
komo, tonyhoryexem me natxow hama. Anar komo, tanàhnohsom me natxow 
hama. 16 Anar komo, tàwyanye enytxatxhe гта, tanàhnohsom me rma natxhe, 
eyukhura tesnàr kom ke mak ha. Anar kom haxa ryhe, tàwyanye enytxatxhe 
rma, karyhe roro harha natxhe, tàwyanye eyuknur ke mak ha. Omeroron komo 
nenytxanàrà rma, ohxe rma haxa naha, thoxnyemà wyaro mak ha. 

Опок komo ryhe, tahoxet kom hoye ro Kryestu yokarymetxowáà, toto komo wya. 
Ehxera ro mak natxow hama. 17 Yaworohra Khoryenkomo rwonà yokarymetxhe, 
anar komo, thenyenohnà komo rma. Tonytxanàr komo xe natxhe, toto komo wya, 
omeroron komo wya. Àro ke, yaworohra nekarymetxhe, àwyanye tonytxanàr 
kom horà. Nyamoro wyarohra mak amna naha. Yaworon me haxa amna 
nekarymehe. Khoryenkomo nànyaketxho me ryhe amna nekarymehe. Noro 
nenyàr me amna nekarymehe, Kryestu yoh me amna yesnàr ke. 


Àmenhosahotho yoho гта haxa ohxe naha Khoryenkom 
yokato nyeryetxho katxhàrà on ha. 


1Àro wyaro roskarymantoko, onà wyaro kahra rma wehxaha. Roywenyeke 
harha natxow hama, Koryentu hon komo, àro ke, koskarymen hama, 
àwyanye ohxe rohutwatxho me, kahra wehxaha. Ohyakanye tàtontokonye, 
onà wyaro nehutwamohsetxow hamà, anar komo, hananàhno ynye komo. 
Tkukuthuyamo karyehtanà yonyhetxow hamà, owyanye, ohxe thutwanàr kom 
horà. Àro wyaro rma rha, ohyayenye tàtontokony xarha, akaryehtan komo 

yaryatxhe, anar komo hyaka, nyamoro wya ohxe thutwanàr kom horà. Àro 
wyaro ehutwamohsohnà ro me wehxaha. 2Akaryehtan kom hoye rohra оһхе 
thutwaxem me wehxaha. Rowya ahananàhàthàyam hoye ro haxa ryhe ohxe 
thutwaxem me wehxan hama. Àsok tawro hana. Rowya ahananàhàthàyam hoye 
ro, Kryestu mryenon me manatxow hama, omeroron komo nhutwanàr me. Àro 
ke, akaryehtan komo yarhàra wehxaha, anar komo wya ryehutwamohsonàr 
horà. Tàwyanye oyonyetokonye гта, ohxe rohutwetxow hama, omeroron komo. 
Rohnawo rma khutwetxhe xarha, ronhananàhàthàyam me. 

3Kryestu karyehtan me xarha manatxhe, omnyamo. Àro wyaro rma 
ketxownà, uro ha, rowya ahananàhrà kom ke mak ha. Toto nmenhotho 
mehra mak manatxhe. Khoryenkom yokato nmenhotho me haxa 
manatxhe, tehxemà ro yokato nmenhotho me mak ha. Amnyehra, toh 
hoko ryhe tàrwonà menhoy hatà, Khoryenkomo, Moyses heno komo 
hyaka. Amnye rma haxa ryhe, toh hokohra, oyowan kom hok haxa 
tàrwonà menhoye, Kryestu karyehtan me oyehtxoho menye. 

^Àro ke, onà wyaro kany me wehxaha, Khoryenkomo wya. Apa y, 
rowya thananàhàthàyam hoye ro ryhe, omryenon me natxhe, nyamoro 
ha, àro wyaro àkehe, Kryestu yano me mak ha, kany me wehxaha, àwya. 

5Rahoxet hoye rohra mak ketxownà, Kryestu mryenon me harha. 
Tàywero ryehtxoho hoye ro ryhe, Kryestu mryenon me harha nehtxownà, 
kahra ro mak wehxaha. Khoryenkomo ryhe, ahananàhnye kom me 
ryeryeye. Noro yahoxet hoye ro ryhe ketxownà, Kryestu mryenon me harha. 

6 Noro rma, tanoto me ryeryeye, tàrwonà yokarymany me ryehtxoho 
me. Amnyehra, tàrwonà menhoy hatà, Moyses heno komo hyaka, 
nyamoro heno yweronàhyamanàr horà. ÀAmenhosahohnàtho гта 
yokarymany me wehxaha. Noro yokato nyeryetxho haxa yokarymany me 
wehxaha. Àwya romryenon komo yonyhoryetxehkany me harha wehxaha 
katxho rma yokarymany me wehxaha, noro yano me mak ha. Àsok tawro 
hana. Àmenhosahotho ryhe kwayehketxow hamà, eyukhura kesnàr kom 
ke. Khoryenkom yokato haxa ryhe, karyhe roro harha keryatxhe. 

7 Àsok hana nehxakon ha, àmenhosahotho ha, kwayehkanyetho komo rma. 
Toh hoko àmenhosah me nehxakon hatà. Ohxe rma nehxakon hatà. Tàwya 
àmenhontoko rma, ehonomnà me xaxa nosonyhoy hatà, Khoryenkomo, Moyses 
heno wya. Àro hoye ro tawasnye rma haxa nehxakon hakahpa tà, noro heno 
yompatarà. Onkaxnyo yeryakonà rma haxa mak hatà. Empatarà yonyhera ro 
mak nehxatxkon hatà, Ehsayewyana heno komo, àwya tonkaxnyàr kom ke 
hatà. Mexe nyhe txko ehxah me nosomtatkay hakahpa harha tà. 

вАгоћо yoho гта haxa ohxe naha, Khoryenkom yokato nyeryetxho. 
Àmenhosahotho hoko texetxhàr yoho rma haxa, ehonomnà me xaxa 
nosonyhehe, Khoryenkomo, kàwyanye, tokato wya ohxe kenyàr kom ke 
mak ha. ?Tanàhnohsom me manatxhe hampànà kany me nehxakon hama, 
àmenhosahotho. Àrotho hoko rma, ehonomnà me xaxa nosonyhoy hatà, 

Khoryenkomo. Àro yoho rma haxa, ehonomnà me xaxa nosonyhen hamà, 
kàwyanye. Àsok tawro hana, ronenyhoryetxho me harha manatxhe kany me 
tesnàr Ке hama. 10 Àrotho ryhe, ohxehra harha naha, kàwyanye. Àrotho hoko rma, 
ehonomnà me xaxa Khoryenkomo yonyhera harha tehxatxow hamà. Àsok tawro 
hana. Noro nenyhoryetxho me harha kehtxoho kom hok haxa ryhe, ehonomnà 
me xaxa noro tenyatxow hamà. 11 Àrotho rma, ehonomnà me Khoryenkomo 
yonyhothàrànhàràtho rma, tosomtatkaxem me nehxakonà. Khoryenkomo 
nenyhoryetxho me kehtxoho kom haxa ryhe, osomtatkahra ro mak naha ha. Àro 
ke, àrotho yoho rma haxa, ehonomnà me xaxa Khoryenkomo yonyhen hamà. 
12Khoryenkomo wya konyhoryetxho kom hona ro rma haxa wehxaha. 
Àro ke, oseryehpàra ekarymany me wehxaha. 13Moyses heno haxa ryhe 
nosompatanyohomtoy hatà, Ehsayewyana heno komo yoseryehrà ke. 
Nosompatanyohomtoy hatà, osomtatkanàrà yonyhera ehtxoho menye. 

14-16 Akàhpàra mak nehxatxkon hatà, Ehsayewyana heno komo, tàhnawonye. 
Akàhpàn me rma netxownà hatà, Khoryenkomo, tàrwon hutwahra ehtxoho 
menye. Àmenhosahotho rma yonyatxhe haryhe. Uhutwahra rma natxhe. 
Moyses heno yompatarà yonyhera nehtxownà heno hatà, osompatanyohomtonàr 
ke. Àro wyaro rma rha, noro heno nmenhotho hutwahra rma natxhe, 
osompatanyohomtosaho wyaro tesnàr kom ke, tahnawonye akàhpàra tesnàr 
kom ke. Kryestu marma ryhe, takàhso harha keryatxhe. Kohkom hona harha 
kàwyanye xenyetoko, Khoryenkomo rwonà thutwetxhe harha. 

17 Ame rye rma nay hama, Kohkom yakoro, Khoryenkom yokato. Kohkom 
yokato yoh me kehtokonye, onà wyaro katxho mehra harha tehxatxhe. 
Àmenhosahotho yawo ro mpàn ehtxok ha katxho mehra harha tehxatxhe. 
18Kàwyamo ryhe, osompatanyohomtosaho wyarohra harha tehxatxhe. 
Ekato me rma, Kohkomo tenyatxhe. Ehonomnà me xaxa noro tenyatxhe. 
Kàwyanye xenyetoko rma, anar me harha tehxatxhe. Noro wyaro nyhe 
tehxatxhe, ohxe nyhe, ehonomnà me nyhe, kàwyanye noro yonyàr ke mak 
ha. Aro wyaro rma keryatxhe, Kohkomo, Khoryenkom yokato rma. 


Yaworon xaxa wekarymehe oseryehpàra rma katxhàrà on ha. 


1Khoryenkomo wya, romryenon komo yonyhoryetxehkany me 

harha wehzaha, katxho rma yokarymany me wehxaha. Rohnan 
yawo tehtxoho hoye ro ryhe, ekarymany me ryeryeye, Khoryenkomo. Àro 
ke, towankaryhe rma haxa wehxaha. 

2Uro ryhe, yaworo haxa wekarymehe. Anar kom haxa ryhe, yaworohra 

Khoryenkomo rwonà yokarymetxhe. Tonytxany komo rma yonkuhtetxhe ha. 
Atxke mak natxhe. Atxke ehxaho rma, yaworo oskarymahra rma natxhe ha. 
Oskeno rma nekarymetxhe haryhe, yaworohra mak ha. Nyamoro wyarohra 
mak wehxaha. Yaworon xaxa wekarymehe, oseryehpàra rma, toto komo 
wya, omeroron komo wya. Tàhnawonye yaworo tehutwantokonye rma, onà 
wyaro tawro xe wehxaha, ronytxany komo wya. Yaworo nekarymen hamà, 

mosonà, tawro xe wehxaha, àwyanye. Àro wyaro tawro horà rma, yaworon 
xaxa wekarymehe, Khoryenkomo nenyàr me. 

3Anatoko àro wyaro kahra natxow hana, ronytxany kukuru komo. Yaworo 
nekarymen hama kahra natxow hana. Àsok tawro hana, tanàhnohsom me 
tesnàr kom ke hamà. ^Khoryenkomo yoyuknyehnà komo rma nyamoro 
ha. Tàáhnawonye enhun komo wyaro texem me natxhe, yaworon hutwahra 
ehtxoho menye. Àro wyaro neryatxhe, Satanasà ymo, Khoryenkom xanhàn 
kom yohà ymo. Nyamoro rma, awaràn wawo rma natxhe. Àrwo yonyhorunu 
hutwahra rma natxhe. Ehonomnà me xaxa Kryestu yonyhera rma natxhe. 
Khoryenkomo wyaro гта rha, ehonomnà me xaxa naha, пого ha. 

5Àsok hana пау ha, àrwo yonyhorunu, ronekarymanàrà. Kohkom me naha, 
Txesusu Kryestu, katxho me rma naha. Rowya ekarymantoko, urohnà rma, 
noro haxa, wekarymehe. Rohoko rma, onà wyaro haxa àkehe. Ayanoto kom 
me wehxaha, Txesus yanoto me ryesnàr ke mak ha, àkehe, owyanye. 6Аѕок 
tawro hana, Khoryenkomo wya rawasmenàr ke hama. Amnyehra awasànà 
yakàhtoy hatà, Khoryenkomo. Tawanye roro rma ehtoko, tawasnye harha 
hak nahko kekon hatà. Noro rma, rohnawo rawasmeye. Ehonomnà me xaxa 
nosonyhoye, rowya. Kryestu rma yonyhoye, rowya. Rowya Kryestu yonyàr ke 
ryhe, ehonomnà me xaxa Khoryenkomo uhutwekonà. Àro rma yokarymany me 
wehxaha, toto komo wya. Àro wyaro rma rawasmeye, Khoryenkomo, rohnawo. 


Teryewhamnohsomà ro me Pawru yoskarymatxhàrà on ha. 


7 Àro wyaro ehonomnà xaxa hutwany me wehxaha. Ekarymany me 
xarha wehxaha. Ehonomnà me xaxa noro yehtxoho, enyhoru ro wyaro 
nay hama, uru wyaro, ehetàhpenyeno wyaro. Uro haxa ryhe, anha 
wyaro wehxan hama, oryenà wyaro, yukryeka kahsaho wyaro. Anhà 
wyarono гта yanotomaye, Khoryenkomo, tahoxetà гта yonyhonàr horà, 
toto komo wya onà wyaro tawro horà, mosonàhnà, Khoryenkom haxa, 
еһопотпа me xaxa nay hama, tawro horà, àwyanye. 

8 КуегуеһоКапуе ro me natxhe, toto komo. Rarymahra mak natxhe, 
Khoryenkomo wya rakoronomanàr ke. Toseryehokaxemà ro me wehxaha, 
rohnawo. Khoryenkom hona ro mak wehxaha, oseryehokatxehkahra ryehtxoho 
me. ?Ryeryewhamnohnye ro me natxhe, anar komo. Rohutwahkahpàra mak 
naha, Khoryenkomo. Rotahetxhe, anar komo, ryehurkatxho me. Rowayehkahra 
mak natxhe, Khoryenkomo wya rokurunhonàr ke. 10 Tan tehtoko, 
twayehkaxem me nehxakon hama, Txesusu. Àwayehpànà ro me mak naha, 
noro ha. Noro wyaro rma rha twayehkaxemà ro me wehxaha, àwayehpànà ro 
wyaro гта rha ryehtxoho me. 11 Tano roro гта ryehtoko, twayehkaxemà ro 
me wehxaha, Txesus yanoto me ryesnàr ke mak ha. Khoryenkom yano me àro 
wyaro wehxaha, onà wyaro tonyxem me ryehtxoho me, àwayehpànà ro wyaro 
tonyxem me ryehtxoho me. Twayehsom me rma ryehtoko, àwayehpànà ro 
wyaro ronyhen hamà, Khoryenkomo, toto komo wya. 

12 Àro wyaro teryewhamnohsomà ro me wehxaha, uro, twayehso 
ro. Omnyamo ryhe, ronhananàhàthàyamo гта, àwayehpànà ro me 
manatxhe. Karyhe roro harha manatxhe, ohnawonye. 

13 Àsok hana nmenhoy ha, amnyehran heno. Ona wyaro nmenhoy hata, 
Khoryenkom karyehtan yawo. 

Khoryenkom hona wenyeye, àro ke, koskarymaye. Àro wyaro nmenhoy 
heno hatà, Khoryenkom hona tàwya xenyàr ke mak hatà. Noro heno 
wyaro, Khoryenkom hona xenye ro me rma rha wehxaha, uro xarha. Àro 
ke, toskarymaxemà ro me гта rha wehxaha. 14 Àsok tawro hana, onà 
wyaro rowya uhutwanàr ke mak ha. Txesusu yanàmye, Khoryenkomo. 
Kohkomo yanàmnyenhàrà гта, uro xarha ranàmyaha hampànà, Txesusu 
wyaro rma rha. Omnyam xarha ayanàmyatxhe hampànà. Uro xarha, 
omnyam xarha, omeroro гта karyatxhe hampànà, tàhyaka гта. 

15 Asok hana wehxan ha. Teryewhamnohsomà ro me wehxan hama. 
Oyowakryenàr kom horà ryhe, àro wyaro wehxaha, thenyenohnà komo rma 
yowakryenàr horà. Towakryexem me nyhe thenyenohnà komo yesnàr xe 
wehxaha, thenyehra rma haxa àwyanye onà wyaro tawro horà, ohxe xaxa 
nay hamà Khoryenkomo tawro horà, àwyanye, thenyenohnà komo wya. 


Ronenyehtorà rma hona ro wehxaha katxhàrà on ha. 


16Àro wyaro rakoronomehe, Khoryenkomo. Àro ke, towankaryhe rma 
haxa wehxaha. Rohunutho natanàhnohyan hama, twayehsom me ryesnàr 
ke. Rohnaw haxa ryhe, emahona ro tonyhoryexem me nyhe wehxaha. 
17 Mexehra naha, ryeryewhamnohtoho, meya rorohra mak ha. Àro hoye ro, 
ohxe roro rma haxa wehxaha, amnye ha. Amnye ohxe ryehtxoho rma, meya 
roro rma haxa naha, ryeryewhamnohtohotho wyarohra mak ha. 18Àsok 
tawro hana. Amnye ohxe ryehtxoho yonyhera rma hak wehxan hamà. 
Ronenyehtorà rma hona ro mak wehxaha. Àsok tawro hana. Denyàr komo 
ryhe, mexehra naha. Tosomtatkaxem me naha. Denyehtorà rma kom haxa 
ryhe, osomtatkahra ro mak naha ha. Meya roro rma haxa mak naha ha. 


Towankaryhe rma haxa wehxaha rowayehrà hoko katxhàrà on ha. 


5 1Àro ke, towankaryhe rma haxa wehxaha. Àsok tawro hana, rowya 
onà wyaro uhutwanàr ke mak hamà. Amnye anar me harha mpàn 
naha ha, rohunu. Tano rma ryehtoko, tanhàntaxem me nay hama, wato txko 
wyaro. Rowayehnàtoko, nanhàntatàhken haxa hama. Amnye haxa, anar 
me harha mpana naha ha, rohunu, nàmno wyaro. Toto nyeryetxho mehra 
mak naha. Khoryenkom nyeryetxho me haxa naha. Kahe yawo mpànà naha 
ha, osomtatkahnà ro me mak ha. 2-3 Tano rma ryehtoko, kekrawen hamà, 
rohunutho yanhàntanàr ke. Anaro yesnàr xe rma haxa wehxaha. Àsok hana 
tewomumtetxow ha. Tewomumtetxow hama, anyempera kesnàr kom hona. 
Àro wyaro rma rha anaro rohun yawo ryesnàr xe rma haxa wehxaha. Kahe 

yawono гта yawo ryesnàr xe wehxaha, ehàmra ryesnàr hona. 4АѕоК tawro 
hana. Onàtho yawo roro rma ryehtoko, kekrawen hama, teryewhamnohsom 
me rma haxa ryesnàr ke. Ehàmra ryesnàr xehra mak wehxaha. Enyhoru 
yaw haxa ryesnàr xe wehxaha. Àro yaw ryehtoko, ehxera harha nay hamà, 
twayehsomàtho. Àwayehpànà ro haxa ryhe, tehxemà roro me naha. 5Àro 
wyaro kesnàr kom horà ryhe, konyhoryetxownà, Khoryenkomo. Noro rma, 
tokato yàmye, kàwyanye, àwayehpànà ro me harha kehutwatxho menye. 

6 Ато Ке, towankaryhe roro rma haxa wehxaha. Ona wyaro ryhe kehutwehe. 
Tano roro rma ryehtoko, rohunutho yawo roro rma ryehtoko, Kohkomo 
hyawohra rma hak wehxan hama. 7 Àsok tawro hana. Noro yonyhera rma 
hak wehxan hama. Noro hona mak wenyaha, tano rma hak ryehtok mak ha. 
8Towankaryhe гта haxa wehxaha, rowayehrà hoko. Rohunutho yawohra 
haxa ryesnàr xe wehxaha, Kohkomo hyawo ryehtxoho me. 

9Noro yeryehotanàhrà xe roro rma haxa wehxaha. Rohunutho yawo 
rma ryehtoko, rohunutho yawohra ryehtok xarha, noro yeryehotanàhrà 
xe roro wehxaha. 10 Àsok tawro hana, khutwamohsonye ro kom me noro 
yesnàr ke hama. Noro hyaka tàtetxhe hampànà, Kryestu hyaka гта, àwya 
khutwamohsonàr kom horà. Ohxe kehtxohotho komo hutwamohsehe 
hampànà. Atxke kehtxohotho kom xarha hutwamohsehe hampànà. Àsok hana 
tehxatxow ha, tano rma kehtokonye, khunuthuyam yawo rma kehtokonye, 
ohxe hana, ohxehra haxa hana. Àro wyaro гта rha nehemehe hampànà, пого 
ha, kàwyanye, towenyxa nye. Ohxe kehtxohotho komo yehemehe hampànà. 
Ohxehra kehtxohotho kom xarha yehemehe hampànà, Kryestu. 


Toto komo xe tehtxoho hoye ro wayehye Kryestu katxhàrà on ha. 


11 Àro wyaro khutwamohsony kom me mpànà naha ha, Kohkomo. Noro 
hona mpana tenytxe ha. Khutwamohsony kom hona rowya xenytxoho 
hoye ro wekarymehe, toto komo wya, yaworo xaxa màken hama tawro 
horà, àwyanye. Toto yeryehotanàhnye mehra rma, yaworon me haxa uro 
wekarymehe. Àro wyaro yaworon me rohutwehe, Khoryenkomo. Àro wyaro 
yaworon me rohutwanàr xe wehxaha, owyany xarha. Ohnawonye yaworo 
oyehutwantokonye, onà wyaro tawro xe wehxaha, owyanye. Yaworon me xaxa 
nay hamà, Pawru, tawro xe wehxaha. Àro wyaro kahra kat manatxowià, rohoko. 
120kukuru komo ryhe, аго wyaro kahra natxow hata. Tàwyanye toto 
yonyetoko, ehonomnà me noro yehtxoho hutwanàr xe natxow hama, 
nyamoro ha. Tàhnawo ohxe ehtxoho hutwahra mak natxhe ha. Опа wyaro 
kahra mak wehxaha. Koskarymen hamà, àwyanye ohxe rohutwatxho 
me, kahra mak wehxaha. Yaworon me uro wekarymehe, àkehe mak ha, 
owyanye onà wyaro tawro horà, yaworon me xaxa nay hamà, Pawru, 
tawro horà. Àro wyaro owyanye tawro ke, nyamoro manwekyatxow hamà. 
Yaworon mehra nay hama, Pawru, kany komo rma manwekyatxow hama. 

13Thenyehra гта haxa roskarymantoko, ona wyaro màketxow hana. 
Tàywenyeken me nay hama, ketxow hana, okukuru komo, rohoko. 
Tàyweron me haxa naha, ketxow hana, anar komo. Àsok tawro hana. 
Tàywenyekeno wyaro roskarymantoko, onà wyaro tawro xe wehxaha, 
owyanye. Ohxe xaxa nay hamà, Khoryenkomo, thenyehra tàwya Pawru 
yowakryenàr Ке, tawro xe wehxaha, owyanye. Tàywerono wyaro haxa 
roskarymantoko, àro wyaro rma koskarymehe, thenyehra oyowakryenàr 
kom horà. 

14 Àsok tawro hana, rowya roxe rma haxa Kryestu yehtxoho hutwanàr 
ke hama. Аго hoye го пого wekarymehe xaxa mak hampànà, toto komo 
муа, rowya опа wyaro uhutwanàr ke. Toto komo xe tehtxoho hoye ro 
wayehye, Kryestu, omeroron komo yonyhoryenàr horà. Noro wayehnàtoko 
rma, omeroron komo wayehrà yonyakon hamà, Khoryenkomo, 
àwayehpàra harha ehtxoho menye. 15Àro wyaro kesnàr kom horà 
wayehye. Àwayehsahonhàrà гта, nasanàmye harha. Àro hoye ro 
àwayehpàra harha tehxatxhe. Àwayehpànà ro me ketxownà, eryehotahra 
harha kehtxoho menye, teryehotanàhnye ro me haxa kehtxoho menye. 


Kryestu yoh me toto yehtoko anar me harha nay hamà katxhàrà on ha. 


léAmnyehra, rowya toto yonyetoko, yaworohra noro wenyakonà. 
Ehonomnà me naye, ehonomnà mehra kat naye, àkekonà, toto kom hoko. 
Àro wyaro rma rha Kryestu wenyakonà, toto komo wyaro rma rha. Amnye 
rma haxa ryhe, anar me harha toto komo wenyaha, rowya roxe rma haxa 
Kryestu yehtxoho hutwanàr ke. Kryestu xarha wenyaha, anar me harha. 

17 Kryestu yoh me toto yehtoko, anar me harha nay hama. Amnyehra 
tehutwatxhàràtho hokohra harha nay hamà. Anar me harha nehutwen 
hamà. 


Tànàhnàn me harha ketxownà Khoryenkomo katxhàrà on ha. 


18Àro wyaro anar me harha keryatxhe, Khoryenkomo. Noro rma, 
tànàhnàn me harha ryeryeye, Kryestu wayehrà ke. Ekarymany me xarha 
ryeryeye. Tànàhnàn me harha ketxownà, Kryestu wayehrà ke, kanye ro 
me ryeryeye, toto komo wya. 19 Àsok tawro hana. Kryestu wayhàthàr hoye 
го, tànàhnàn me harha toto komo yeryaha, Khoryenkomo. Anhà komo 
rma yeryaha, tànàhnàn me harha. Atxke manatxhe hampànà kahra harha 
naha, àwyanye. Àro wyaro ekarymanye ro me ryeryeye, toto komo wya. 

20 Àro ke, Kryestu yanoto ro me wehxan hama. Noro yano me ro гта 
wekarymen hama. Ona wyaro àkehe, toto komo wya. Kryestu yano 
me ryhe, onà wyaro xaxa mpànà àkehe ha, owyanye. Noro hona harha 
xenytxoko, Khoryenkom nàhnàn me harha oyehtxoho menye, àkehe, 
àwyanye. Àro wyaro rowya ekarymanàr Ке ryhe, toto komo yanyekyan 
hama, Khoryenkomo, tàhyaka. 

21Kryestu yanhana, ehxera ro mak nehxakonà. Atxke harha 
noro yonyeye, Khoryenkomo, atxke konyherany harha tehtxoho me, 
tànenyhoryenàr me harha kehtxoho menye. Kryestu yoh me kehtokonye, 
Khoryenkomo nenyhoryetxho me tehxatxow hamà. 


Ona wyaro ryexetxhàràtho hoye ro ohxe kosonyhoy hama katxhàrà on ha. 


1Àro wyaro Khoryenkomo yakoronomanye ro me wehxan hama. 
Noro yakoronomanye rma, onà wyaro xaxa mpànà àkehe ha, 
owyanye. Khoryenkomo newakryetxho me manatxow hamà. Noro 
hnànkahra ro mak ehtxok hampànà, àkehe, owyanye. Noro newakryenàr 
me гого гта ehtxok hampànà, àkehe, owyanye. 2Àsok tawro hana. Ona 
wyaro nkekon hatà, Khoryenkomo, tkaryehtan yawo. 
Owyanye uro ewakryeko katxhe rma, àro rma ho kowakryetxownà. 
Owyanye uro enyhoryeko katxhe rma, àro rma ho konyhoryetxownà. 
Àro wyaro rma nkekon hatà, Khoryenkomo, tkaryehtan yawo. Àsok tawro 
hana. Amnye rma kowakryeny kom me nay hamà. Àro ke, mexehra noro 
hona tenyatxow hama, àramampàra гта дууа konyhoryetxho menye. 
3Ona wyaro kahra ro mak ehtxoko, rohoko. Yaworon mehra 
nekarymen hama, kahra ro mak ehtxoko. АѕоК tawro hana. Ona wyaro 
tkahoryehra nay hama. Atxke naha, Pawru, àro ke, Kryestu hona 
xenyhera wehxaha, tkahoryehra nay hamà, yaworon me ryesnàr ke. 
^Àsok hana ohxe natxow ha, Khoryenkom yanoto kom ha. Nyamoro 
wyaro, ohxe rma rha kosonyhoye, uro xarha. Onà wyaro ryexetxhàràtho 
hoye ro, ohxe kosonyhoy hamà, Khoryenkom yanoto me. Omeroro 
enàmnye ro me wehxakonà. Ryeryewhamtoho гта wenàmyakonà, roho 
rma haxa ohxehra ryehtxoho xarha, tàywenyeke tehxe ro ryehtxoho 
xarha wenàmyakonà. 5 Toto komo wya rohpohtxoho xarha, watxa ymo 
yaka rahryemtxoho xarha, toh ke rotahatxho xarha, wenàmyakonà. 
Tamotohso ro ratamohtxoho xarha, ànàkhàra ryehtxoho xarha, 
ànyahpàra ryehtxoho xarha, wenàmyakonà. Àro wyaro enàmnye ro me 
ryexetxhàràtho hoye ro, ohxe kosonyhoy hamà, Khoryenkom yanoto me. 
6Onà wyaro ryehtxoho hoye ro xarha, ohxe kosonyhen hama, пого yanoto 
me, anhà hokohra ro mak ryehtxoho hoye ro rma, Khoryenkom yehutwatxho 
hutwany me ryehtxoho hoye ro xarha, ohsànàhpàra ryehtxoho hoye ro хаша, 
towahke ryehtxoho hoye ro xarha, Khoryenkom yokato yoh me ryehtxoho hoye 
ro хата, toto xe xaxa ryehtxoho hoye ro хата, 7yaworon xaxa yokarymany me 
ryehtxoho hoye ro xarha, Khoryenkom yahoxet yano me ryehtxoho hoye ro xarha, 
àro wyaro ryehtxoho hoye ro rma, ohxe kosonyhen hamà, Khoryenkom yanoto 
me. Noro nenyhoryetxho me ryhe, tahoxerye rma haxa wehxaha, rohnawo, anhà 
hona ryekurunhonàr horà, anha yarymanàr hoko xarha ryesnàr horà. 
SEhonomnà me пау hama, mosonà, ketxhe, anar komo, rohoko. Norohnàtho 
me nay hama, ketxhe xarha, anar komo, rohoko. Atxke naha, ketxhe, anar komo. 

Ohxe naha, ketxhe xarha, anar komo, rohoko. Àro wyaro anar me rha tawro hoye 
ro, Khoryenkom yanoto me kosonyhen hamà. Onkuhtono ynye me ronyatxhe, 
anar komo. Onkuhtono ynye me tonyxemà rma, yaworon me rma wehxaha. 
9Noro hutwahra ro mak wehxaha, ketxhe, anar komo, rohoko. Ànhutwahtor 
komo rma, omeroron komo nhutwanàr me wehxaha. Twayehsom me ronyatxhe, 
anar komo. Twayehsom me tonyxemà rma, àwayehpàra rma wehxaha. 
Ranàhnohyatxhe, anar komo. Rowayehkahra mak natxhe ha. 10 Tekhokaxemà 

ro me ronyatxhe, anar komo. Tekhokaxemà ro me tonyxemà rma, teryehorye 
roro rma wehxaha. Ewakryehnà ro me ronyatxhe, anar komo. Ewakryehnà 

ro me tonyxemà rma, thenyenohnà komo wewakryehehe, Khoryenkomo wya. 
Akatxhomnà ro me ronyatxhe. Akatxhomnà ro me tonyxemà rma, tkatxhonkemà 
wyaro rma wehxaha, tkatxehkaxe ro, Kryestu newakryetxho me ryesnàr ke. 


Rohnàn yawo rma haxa ehtxoko katxhàrà on ha. 


I1 Koryentu hon komo y, ronàhnàn komo y, koskarymatxehkano, owyanye, 
ohnàn kom yawo гта haxa ryesnàr Ке. 12 Охепуе гта haxa wehxaha, 
thenyehra rma haxa mak ha. Àro hoye ro koskarymatxehkehe, owyanye. 

Omnyam haxa, roxehra manatxow hamà. Roxe rma manatxhe haryhe, 
atxke txko mak ha. 13Rohnàn yawo гта haxa ehtxoko, ohnàn kom yawo 
rma haxa ryehtxoho wyaro mak ha. Àsok tawro hana. Àro wyaro àken 
hama, rohokru me oyesnàr kom ke mak ha. 


Enyhoru ro me kehtxoho kom hoko rma haxa tehtxe katxhàrà on ha. 


14 Кгуеѕѓи mryenonàhnà komo yakoronomanye ro mehra ehtxoko. Аѕок 
tawro hana. Anhà komo wyarohra ro mak natxow hama, enyhoru komo. 
Àro ke, àhyawonye tesnàr komo xehra ro mak natxow hamà. Awaràn 
wawon kom yakoro àtohra ro mak natxow hamà, awasàn hon komo. 

15 Àme ryehra ro mak natxow hama, Kryestu, Satanasà ymo yakoro. 
Kryestu hona xenyehnà komo ryhe, noro hona xeny komo wyarohra ro 
mak natxow hama. Ame ryehra ro mak nehutwetxow hama. 16Anar komo 
horyenà ro kuknonà wyarohra ro mak nay hama, Khoryenkom mana. Àto 
ryehra mak nay hamà. Kàwyamo ryhe, Khoryenkom màn me tehxatxhe. 
Tehxemà ro màn me tehxatxhe, kàhyawonye roro noro yesnàr ke. Àro 
hoko rma, onà wyaro nkekon hatà, Khoryenkomo, tkaryehtan yawo. 
Nyamoro wawo roro mpana wehxaha ha. Awawonye roro rma konmahyaha. 
Àhoryenà ro kom me xaxa mpana wehxaha ha. Romryenon kom me xaxa 
mpana natxhe ha, nyamoro ha. 17 Onà wyaro nkehe xarha, Kohkomo, 
àwyanye. Romryenon kom me manatxhe, àro ke, anar komo hyaye 
otowtxoko. Àwawonyehra ro mak ehtxoko, kehe. Eten kom hana atxke 
nay ha, rowya. Àro hokohra ro mak ehtxoko. Anhà hokohra oyehtokonye 
гта, kowakryetxhe xaxa hampànà, kehe, Kohkomo. 180yàmkom me 
xaxa mpànà wehxaha ha. Romuru me xaxa mpànà manatxhe ha. Romsàr 

me xaxa mpànà manatxhe ha, kehe. Àro wyaro rma nkehe, Kohkomo, 
ehonomnà xaxa ymo, tàmryenon komo wya. 
Àro wyaro rma nkekon hatà, Khoryenkomo, tkaryehtan yawo. 
7 1Ronàhnàn komo y, àro wyaro tàwya kowakryetxho komo 
yokarymay hatà, Khoryenkomo, kàwyanye. Àro ke, tosonyhoryetxe. 
Eten kom hana atxke keryatxow ha, khun kom hoye ro kanàhnohnye kom 
hana, kàhnawonye kanàhnohnye kom haxa hana. Àro kom hokohra ro 
mak tehtxe, kosonyhoryenàr kom horà. Khoryenkom hona tenytxe. Noro 
hona xenye rma, enyhoru ro me kehtxoho kom hoko rma haxa tehtxe. 


Teryehorye rma haxa wehxaha ohokonye katxhàrà on ha. 


2Rohnàn yaw ehtxoko. Àsok tawro hana. Owàràhyakanyehnà rotho 
komo гта uro hama. Anhà hoko oynyehnà rotho komo гта иго hama. 
Oyonkuhtonyehnà rotho komo rma uro hama. 

з Ато wyaro rowya tatoko гта, опа wyaro kahra гта wehxaha. Atxke 
manatxow hama, roxehra oyesnàr kom ke, kahra rma wehxaha. Àsok 
tawro hana, ohnàn kom yawo rma haxa ryesnàr ke. Àro wyaro àkano 
гта. Rowayehnàtoko, ohnàn kom yawo гта wehxaha. Àwayehpàra гта 
hak ryehtoko, ohnàn kom yawo rye rma haxa wehxaha. 

^Thenyehra гта haxa kokarymetxhe, anar komo wya. Ohxe гта haxa 
natxow hatà, nyamoro ha, àkehe, àwyanye, ohokonye. Ekhokahra harha 
wehxaha, ohokonye. Teryewhamnohsomà гта, teryehorye гта haxa wehxaha, 
ohokonye. Àsok tawro hana, rowya oyokaytà komo yonytxanàr ke hamà. 

5Maseknonya yamtar hona romokàtxhe гта, ohxehra гта wehxakonà. 
Eryehohra гта wehxakonà. Thenyehra гта haxa teryewhamnohsomà ro 
me wehxakonà. Ryeryewhamnohyatxkonà, Kryestu mryenonàhnà komo. 
Rohnaw xarha koseryehokekonà, Kryestu mryenon kom hoko, ohokonye 
гта. SRyeryehotanàhye mak ha, Khoryenkomo. Eryehohnàtho komo 
yeryehotanàhnye хаха Ках mak naha ha. Noro гта ryeryehotanàhye, 
ohyayenye Txetu yomoknàr ke mak ha. 

7Omoknàr marmahnáà ke, teryehorye пого yesnàr ke xarha, teryehorye 
rma rha wehxakonà, uro xarha. Àsok tawro hana. Ohokonye rma 
teryehorye nehxakon hamà. Noro meryehotanàhtxownà hamà, omnyamo, 
thenyehra mak ha. Oyokarymatxownà, rowya. Oyonyàr xe гта haxa 
natxow hatà, kekonà, rowya. Nekhoketxok hatà, thokonye oyekhokanàr 
ke, kekonà. Ауакогопотапаг xe гта haxa natxow hata, kekonà, Txetu, 
rowya, ohokonye. Аго ke, eryehotatàhkaxah me гта haxa wehxakonà. 

8 Owyanye rokaryehtanà yonyetoko, mekhokatxownà hama. Amnyehra 
htxero, koseryehokekonà, rowya okhokanàr kom ke. Oseryehokahra harha 
wehxaha. Àsok tawro hana, rokaryehtan hoye ro oyekhokanàr kom ke, 
mexehra oyekhokanàr kom Ке. ?Oyekhokatxhàyam hokohra mak keryehotehe. 
Oyekhokatxhàyam hoye ro, anar me harha ayanhànàthàyamo menytxownà 

hama. Àro hoko rma, teryehorye wehxaha, ohokonye. Ekhokaxaho rma, 
Khoryenkom hona harha menytxownà hama. Noro yano me mekhokatxownà 
hamà. Noro rma okhokatxownà hamà, tànewakryenàr me harha oynyàr kom 
horà. Rokaryehtan hoye ro oyowakryenàr komo xe rma haxa nehxakon hama. 

10 Àsok tawro hana. Khoryenkom yano me kekhokantokonye, anar me 
harha kanhànàthàyamo tenyatxow hama. Àro hoye ro konyhoryetxhe, 
noro ha. Oseryehokahra harha tehxatxow hamà, kàwyanye anar me 
harha kanhànàthàyamo yonyetxhe mak ha. Noro yano mehra haxa 
kekhokantokonye, noro xanhàn komo wyaro rma kekhokantokonye, 
ohxehra rma haxa tehxatxow hama, twayehso ro mak ha. 

1 Noro yano me mak mekhokatxownà. Aro Ке, ohxe oyesnàr komo xe гта 
haxa mehxatxkon hamà. Atxke manatxhe katxho mehra harha mehxatxkon 
hama. Kwawonye nay hama, anha, kany me harha mehxatxkon hama. 
Khoryenkomo wya ayanàhnohrà kom hona harha menyatxkon hama. 
Ronyàr хе гта haxa mehxatxkon hama. Rakoronomanàr xe гта haxa 
mehxatxkon hama. Tanhàn hokonotho hanatanàhrà xe harha mehxatxkon 
hama. Àro wyaro rma ohxe harha oyesnàr komo xe mosonyhetxkon hama. 
Atxke manatxhe katxho mehra harha mosonyhetxkon hamà, Khoryenkom 
yano me oyekhokanàr kom ke mak ha. 

12 Àro wyaro oyesnàr kom horà ryhe rokaryehtanà àmenhoye, 
ohyakanye. Atxke ehxahotho hokon marmahnà rma àmenhoye. Noro 
nwàràhyakanàràtho xarha hokon marmahnà гта àmenhoye. Rox harha 
oyehutwanàr kom hokon haxa ryhe àmenhoye. Àsok tawro hana. Roxan 
me rma haxa oyehutwanàr komo xe wehxakon hamà, Khoryenkomo 
nenyàr me mak ha. Àro wyaro harha oyesnàr kom horà ryhe àmenhoye, 
rokaryehtanà, ohyakanye. 13Àro ke, teryehorye harha wehxaha, 
ohokonye, rox harha oyosonyhonàr kom ke. 

Ого marmahnà, Txetu хата, teryehorye гта haxa nay hata, ohokonye. 
Àro ke, teryehorye rma haxa wehxaha, teryehorye noro yesnàr ke. Àsok 
tawro hana, owyanye noro yeryehotanàhrà ke hama. 

14O0hxe гта haxa natxhe, Koryentu hon komo, kanyenhàr me wehxakonà, 
àwya. Yaworo kanyenhàr me uro menyhotxownà hama, àwya, ohxe 
oyesnàr kom ke. Àro ke, nawexenak hamà, Pawru, moxam hoko, kahra ro 
mak nehxakon hamà. Àsok tawro hana. Yaworo xaxa ekarymanye ro me 
wehxakonà, owyanye. Yaworo гта rha kokarymatxownà hama, Txetu wya. 

15Noro ryhe, ohnàn kom yawo rma haxa nay hatà. Àsok tawro hana. 
Noro meyukyatxkon hatà, omnyamo, omeroro. Ukurunkahnà me noro 
menyatxkon hatà. Noro yoyukuhtor hona menyatxkon hatà. Àro wyaro 
oyehtxoho komo hutwahkahpàra nay hatà. Àro ke, ohnàn kom yawo rma 
haxa nay hatà. 

160hxe гого гта haxa natxow hama, капу me wehxaha, ohokonye. Àro 
ke, teryehorye rma haxa wehxaha. 

Anar komo yowakryenàr hoko ohxe ehtxoko katxhàrà on ha. 


1Rowtà komo y, tanon komo hutwanàr xe wehxaha, owyanye. 
Wekarymaxeny haka, Maseknonya yamtar hon komo rma, 
Kryestu mryenon komo гта, anato rha tohsamnohsomà ro komo гта. 
Khoryenkomo newakryetxho me nosonyhetxok hamà. 2Àsok tawro hana, 
tàtxenyerun kom hoye tàwyanye thenyehra tàmrà ke. 

Teryewhamnohsom me rma haxa nehxatxkenano. Teryewhamnohsomà 
rma, ohxe rma haxa nosonyhetxoko. Yakehra rma haxa nehxaknan xarha, 
àkatxho komo. Teryehorye mak nehxatxkenano, thenyehra rma haxa 
mak ha. Àkatxhomnà гта, thenyehra rma haxa nàmyatxoko, anar komo 
wya, tàtxenyerun kom hoye, yakenohnà rma hoye. Ukuknomra rma 
nàmyatxoko. ?Tano me ronye гта nàmyatxoko. Tàtxenyerun kom hoye 
nàmyatxoko. Thenyehra nyhe nàmyatxoko, àtxenyerumra tesnàr kom 
yoho ro. Àro wyaro tàmrà wenyako, àwyanye. 

^Kryestu mryenon komo yowakryenàr xe гта haxa nehxatxkenan 
hata. Anyahpàn komo rma yowakryenàr xe rma haxa nehxatxkenan hata. 
Onà wyaro nketxkenano, rowya. Anar komo wyaro rma rha, nyamoro 
yowakryenàr xe amna naha, ketxkenano. Amna nàmrà rma maryaha 
hampànà, owya nyamoro yowakryetxho me, ketxkenano, teryewrye ro, rowya. 

5Àro ke, àwyanye tàmrà hona ro wehxaknano. Àro hok marmahra 
ohxe nehxatxoko. Wahoro htxero notàmyatxoko, Kohkomo wya, rowya 
xarha. Khoryenkom yano me notàmyatxoko, Kohkomo yoyuknye ro me 
tesnàr kom horà, royuknye ro me xarha tesnàr kom horà. 

6 Ато ke, ona wyaro àkeknano, Txetu wya. Koryentu hon kom wawo 
oyehtoko, nyamoro màhananàhyatxkonà гта, ànyahpàn komo yowakryenàr 
hoko, àkeknano, àwya. Nyamoro гта nàmyatxkonà, tàtxenyerun kom hoye. 
Tàmtàhkahra rma natxhe. Àro ke, àhyakany harha àtok hampànà, owya 
tàmtàhkany me txetxoho menye, àkeknano, Txetu wya, ohokonye. 

7 Аѕок hana manatxow ha, omnyam ha. Khoryenkomo newakryetxho те гта 
haxa manatxow hama. Àro hoye ro, Kryestu hona rma haxa menyatxow hama. 
Noro yokarymanàr hoko rma haxa manatxow hama. Noro hutwany me rma haxa 
manatxow hama. Noro hyaka ayatamoknyàr kom hoko rma haxa manatxow 
hama. Roxe rma haxa manatxow hama. Àro wyaro ohxe rma haxa tehxemà rma, 
onà wyaro xarha ohxe ehtxoko. Anar komo yowakryenàr hoko ohxe ehtxoko. 

8Àro wyaro rowya tatoko, onà wyaro kahra rma wehxaha. Uro 
eyuhtxok xaxa mak hampànà, otxenyerun kom hoye tàmtxok xaxa mak 
hampànà, kahra rma wehxaha. Owakryeno ynyàr hoko anar komo 
yehtxoho wekarymehe mak ha, owyanye, nyamoro wyaro rma rha ohxe 
xaxa oyosonyhonàr kom horà, toto komo xe xaxa oyosonyhonàr kom horà. 

9 Àsok tawro hana. Towahke xaxa Txesusu Kryestu yehtxoho 
muhutwetxow hamà. Oxenye rma haxa Kohkom yehtxoho rma 

muhutwetxow hamà. Tkatxhonkem kom yoho rma haxa, ehonomnà 
me xaxa nehxakonà, пого ha. Towahke tehtxoho hoye ro, norohnàtho 
me harha noteryeye, oyowakryenàr kom horà. Norohnàtho me harha 
texetxhàràtho hoye ro, ehonomnà me harha oytxownà hamà. 

10,1 Ryehutwatxho hoye ro khananàhyatxhe, otxenyerun kom hoye owyanye 
tàmrà hok mak ha. Amnyehra màmyatxkonà гта hata. Anyahpàn komo 
yowakryenàr xe rma haxa mehxatxkon hatà. Txenyerun kom hoye tàmtxe, 
nyamoro yowakryenàr horà, màketxkon hata. Amnye гта, towenyxa ro 
àtxemnyehàntatxhe гта, àtàhkahra гта hak manatxow hama, otxenyerun 
komo yàmrà hoko. Àro ke àtàhkatxoko. Owyanye àtàhkanàr Ке, yaworon me 
mosonyhetxow hama. Txenyerun kom hoye tàmtxe, nyamoro yowakryenàr horà, 
kanyenhàrà гта, yaworon me mosonyhetxow hama, owyanye àtàhkanàr ke. 

12 Àsok tawro hana. Yakehra otxenyerun kom yehtoko, yakehra rma rha 
màmyatxow hama. Yakenohnà yàmnyenhàrà гта, оһхе гта manatxhe, 
Khoryenkomo wya, yakehra otxenyerun kom yesnàr ke mak ha. Onà wyaro 
kanye ro me haxa oyesnàr komo xe naha, noro ha. Txenyerun kom hoye tàmtxe, 
ànyahpàn komo wya, kanye ro me oyesnàr komo xe naha. Otxenyerun komo 
wyaro rma rha, àhoye tàmrà xe naha, owyanye, yak hana, yakehra haxa hana. 

130nà wyaro kahra гта wehxaha. Ànyahpàra tehxe ro tàmtxoko, tànyahke 
harha anar komo yehtxoho me, kahra гта wehxaha. 14Àme rye гта haxa 
oyesnàr komo xe wehxaha, anar kom yakoro. Amnye гта, ànyahpàra natxhe, 
anar komo. Omnyam haxa, tàtxenyerunke гта haxa manatxhe. Аго ke, àhoye 
tàmporye naha, owyanye, tànyahke harha nyamoro yehtxoho me. Anatoko 
ànyahpàra manatxow hana, omnyamo. Àtoko гта, tàtxenyerun kom hoye 
tàmporye naha, anar komo wya, tànyahke harha oyehtxoho menye. Àro wyaro 
ame rye oyesnàr komo хе wehxaha, апаг kom yakoro. 15 Ате rye tànyahke 
kehtxoho kom hoko rma, onà wyaro nkehe, àmenhosahonhàrà, mana hoko rma. 

Thenyehra namuhtxownà hata, anar komo. Àro rma ho tonahsom me 
mak nehxakon hatà. Omerorohra wenahyaha, àhoye àhenyekyaha, 
katxho mehra mak nehxakon hatà. Yakehra haxa namuhtxownà 
hatà, anar komo. Yakehra amuhsahotho rma, thenyehra rma 
nehxakon hatà, ahyehpàra harha tehxe ro hatà. Tàwyanye 
yakenohnà yonahàtxhe гта, ahyehpàra harha nehxatxkon hata. 
Àro wyaro rma nkehe, àmenhosahonhàrà. Àme rye tànyahke nehxatxkon 
hama, thenyehra amuknyenhàyamo, yakehra amuknyenhàyamo xarha. 


Pawru wya tànànyaknyàr komo yokarymatxhàrà on ha. 


16 Apa y, ohxe xaxa manay hama, àkehe, Khoryenkomo wya. Àsok 
tawro hana, àwya axan kom me rma haxa Txetu yenyàr ke. Rowyaro 
rma rha, ayakoronomanàr komo xe rma haxa nay hatà, noro ha. 
17Rowya, àhyakany harha àtok hampànà, tatoko гта, ohxe ronytxeko. 

Àsok tawro hana. Tàtonàr xe rma haxa nehxaknan hama, ohyakanye, 
ауакогопотапаг kom horà. Tano me ro гта ten hata. 

18Noro yakoro anaro ànyakyaha, ohyakanye. Kowtà komo rma noro ha. Àrwo 
yonyhorunu yokarymany me rma haxa naha. Ekarymany me rma, ohxe noro 
hutwetxhe, tanon komo, Kryestu mryenon komo, anato rha tohsamnohsomà 
ro кото. 1?Ronànyaknyàr marmahnà, nyamoro nwahanonkatxho 
xarha, nomokyaha, ohyakanye. Àsok tawro hana. Nyamoro rma, noro 
wahanonketxoko, rakoronomany me ehtxoho me. Anyahpàn komo yowakryenàr 
horà, amna wya tànàmàthàyamo yanàr horà, noro wahanonketxoko, rakoro 
àtotho me. Àsok tawro hana. Ànàmàthàyamo гта amna naryaha, ànyahpàn 
komo hyaka. Àro hoko rma amna naha, nyamoro yakoronomanàr xe amna 
yosonyhotho me, amna wya ohxe xaxa Kohkomo yonyhotho me xarha. 

20 Thenyehra nàmyatxoko, Kryestu mryenon komo. Thenyenohnà гта 
amna naryaha. Atxke natxhe, Pawru komo, tawro hona amna nenyaha, 
anar komo wya. Tànanàr kom hoye tàtxenyerun kom me henyekyatxow 
hamà, tawro hona amna nenyaha, àwyanye. Àro ke, anar komo amna 
naryaha, amna yakoro. 21 Àsok tawro hana. Yaworon me amna yonyàr xe 
amna naha, Kohkomo wya, toto komo wya xarha. 

22 Txetu kom yakoro anaro хага ànyakyaha, ohyakanye. Kowtà komo 
rma rha noro xarha. Yake ro noro wanotomaye, anaro rha hoko. Royuknur 
xe roro rma haxa nehxakonà. Amnye rma, thenyehra rma haxa royuknur 
xe nay hatà, tàwya oyokaytà komo yonytxanàr ke hatà. Àsok tawro hana. 
Àro hoye ro, ohxe rma haxa natxow hamà kany me naha, ohokonye. 

23Txetu muhutwetxowà rma hamà. Rakoronomanye ro me naha. 
Rowyaro гта rha thenyehra natamokyaha, ауакогопотапаг kom horà. 
Kowtà komo ryhe, Txetu yakoron komo rma, Kryestu mryenon komo 
nànyaknyàr me natxhe. Anato rha tohsamnohsomà ro komo nànyaknyàr 
me natxhe. Nyamoro rma, ohxe xaxa Kryestu yonyhony me natxhe. 

24 Àro ke, owyanye nyamoro yonyetoko, ohxe osonyhotxoko, àwyanye, 
ànyaknyenhàyamo wya xarha, Kryestu mryenon komo wya. Toto komo 
xan me osonyhotxoko, owyanye ànyahpàn komo yowakryenàr ke. Yaworo 
kanyenhàr me uro xenyhotxok xarha. Ások tawro hana, nyamoro wya, 
ohxe rma haxa natxhe, Koryentu hon komo, kanyenhàr me ryesnàr ke. 
9 1Owyanye ànyahpàn komo yowakryenàr hoko гта, amenhoye гта, 

uhutwamohsonàr horà. Àro hoko rma, ànenhohra harha wehxan hamà. 
2Àsok tawro hana. Txenyerun kom hoye tàmtxe, nyamoro yowakryenàr horà, 
kanyenhàr me rma manatxow hatà. Àro wyaro kanyenhàr me kokarymetxhe, 
tanon komo wya, Maseknonya yamtar hon komo wya. Onà wyaro àkehe, 
àwyanye, ohokonye. Tàmrà xe natxow hatà, Akaya yamtar hon komo, 
àkehe, ohokonye. Towenyxa ro txemnyehàntatxownà hata, tàmrà xe гта, 
àkehe, àwyanye. Tàwyanye oyonytxatxho kom hoye ro, tàmrà хе гта rha 
nehxatxoko, tanon komo xarha, ukukuru komo rma, thenyenohnà komo rma. 

з Ато wyaro ohokonye kanyenhàr те, yaworon me ronyàr xe 
wehxaha, tanon komo wya. Àro wyaro rowya katxhàrànhàr yawo ro 
rma, tàmtàhkanàr xe wehxaha, owyanye. Onà wyaro tawro xehra mak 
wehxaha, tanon komo wya. Yaworohra nkeknan hama, Pawru, tamra 
xehra ro mak natxow hama, nyamoro ha, tawro xehra wehxaha, àwyanye. 
Ато ke, kowtà komo ànyakyaha, ohyakanye, owyanye tàmtàhkanàr horà. 

^Amnye uro xarha komokyaha, ohyakanye. Romoknàtoko гта, tanon 
kukuru komo wekyaha, rakoro. Maseknonya yamtar hon kukuru komo 
rma wekyaha, rakoro. Tàmtàhkahra rma oyehtokonye, atxke tonyxem me 
manatxow hama. Uro xarha, atxke tonyxem me rma rha wehxan hama. 
Àsok tawro hana, tàmrà хе гта haxa natxhe kanyenhàr me ryesnàr ke. 

5Àro ke, onà wyaro kehutweknano, rohnawo. Rotohra ro rma haka, rowtà 
komo ànyakyan hama, àhyakanye, àkeknano, rowya rma. Atotxok hampànà, 
àhyakanye, àkeknano, àwyanye. Tàmrà xe natxow hatà, àro ke, tàmtàhkahoso 
àtotxoko, àwyanye, romokhàra ro rma haka, àkeknano, àwyanye. Àsok tawro 
hana. Romoknàtoko, tàmtàhkanyenhàr me rma oyesnàr komo xe wehxaha, rowya 
anàr horà. Rowya tàmtxok haxa ha katxho hoye rohra rma, ayano me ronye rma 
tàmrà xe oyehtxoho kom hoye ro haxe ryhe, tàmtàhkanàr xe wehxaha, owyanye. 


Oyowakryetxhe ha Khoryenkomo owyanye anar 
komo yowakryetxho me katxhàrà on ha. 


6Опа wyaro katxho ryhe, yaworo xaxa naha. Yakehra kàwya nat yonamnàtoko, 
yakehra rma rha eherà thohtyan hama, katxho rma, yaworo xaxa naha. 
Thenyehra kàwya enamnáàtoko, thenyehra гта rha thohtyan hama, katxho xarha, 
yaworo rma rha naha. Àro wyaro rma rha, yakehra owakryeno ynyàr hoko 
kehtokonye, yakehra rma rha towakryexem me tehxatxhe ha. Thenyehra àhoko 
kehtokonye, thenyehra rma rha towakryexem me tehxatxhe ha. 

7Owyanye tàmrà hoko rma, ehutwatxoko, omnyamo, towenyxa nye. 
Oyehutwatxhàr hoye ro tàmtxoko. Ekhokahnà rma tàmtxoko. Tàmrà xehra 
wehxaha kanyehnà rma tàmtxoko. Anar komo wya tàmtxok xaxa mak 
hampànà katxho hoye rohra xarha tàmtxoko. Àsok tawro hana. Kàwyanye 
tàmnáàtoko, teryehorye kesnàr komo xe nay hama, Khoryenkomo. 

8Noro ryhe, oyowakryenye ro kom me naha. Thenyehra rma haxa 
oyowakryetxhe, towakryetxehkaxem me wehxan hamà kany me oyehtxoho 
menye, àro hoye ro thenyehra rma rha anar komo yowakryeny me 
oyehtxoho menye. ? Àro hoko гта, опа wyaro nkehe, àmenhosahonhàrà. 

Àsok hana natxow ha, enyhoru kom ha. Ànyahpàn komo yowakryetxow 
hamà, thenyehra rma haxa mak hamà. Àwyanye owakryeno ytxoho 
hutwahkahpàra roro гта haxa naha, Khoryenkomo. 

Àro wyaro rma nkehe, àmenhosahonhàrà. 

10 Àsok hana kowakryetxow ha, Khoryenkom ha. Nat yàmyan hamà, 
kàwyanye enamtoho me. Kyur komo xarha yàmyan hama, kàwyanye tohtoho 

me. Àro wyaro kowakryeny komo rma, oyowakryetxhe ha, thenyehra mak ha, 
owyanye anar komo yowakryetxho me. Owyanye anar komo yowakryentoko 
rma, oyowakryetxhe xarha, noro ha. Noro wya oyowakryetxhàyam hoye ro, 
thenyehra rma haxa anar komo mewakryetxow hama. 

п Aro wyaro towakryetxehkaxemà ro me гта haxa manatxhe, 
owakryeno ynye ro me rma haxa oyehtxoho menye. Owyanye ewakryetxho 
komo wekarymen hama, ànyahpànàtho komo wya. Nyamoro rma, ona 
wyaro nketxow hamà. Ohxe xaxa nay hamà, Khoryenkomo, ketxow 
hama. 12Àsok tawro hana. Otxenyerun kom hoye owyanye towakryetxho 
kom hoye ro, tànyahke harha natxow hamà, Kryestu mryenon komo, 
ànyahpànàtho komo rma. Àro hoye ro rma rha, ohxe xaxa nay hama katxho 
me rma haxa naha, Khoryenkomo, àwyanye, thenyenohnà komo wya. 

1з Аго hoye го гта, ohxe xaxa Khoryenkomo menyhetxow hama, àwyanye. 
Àsok tawro hana. Yaworon me mosonyhetxow hamà, owyanye ewakryenàr 
kom ke. Yaworo xaxa nay hamà, àrwo yonyhorunu, Kryestu yokarymatxho 
rma, kany me manatxow hama. Àro yawo ron me mosonyhetxow hama, 
owyanye ewakryenàr kom ke mak ha. Kryestu mryenon komo yakoronomanye 
ro me xarha mosonyhetxow hamà. Àro wyaro yaworon me oyosonyhotho kom 
hoye ro, ona wyaro nketxow hama, nyamoro ha, onewakryenàr komo rma. 
Ohxe хаха nay hama, Khoryenkomo, ketxow hama. 14 Ayakoronomanàr komo 
xe rma haxa natxhe xarha. Ohokonye nàrwonatxhe, Khoryenkom yakoro. 
Àsok tawro hana, noro wya owakryeno ynye me oynyàr kom ke hamà. 

I5Khoryenkomo ryhe kowakryetxownà, tànàmàthàr ke mak ha. 
Ànàmáthàrà гта, ohxe гта haxa nehxakonà. Ohxe пого yehtxoho гта, 
ekarymatxehkahnà me rma nay hamà. Ohxe xaxa manay hamà, owya 
tàmrà ke, àkehe, àwya. 


Tàyehryenke mak ryeryaha Khoryenkomo rohnawo katxhàrà on ha. 


10 1Onà wyaro nketxow hata, okukuru komo, rohoko. Moze rma tehtoko, 
towankaryhe rma haxa nay hama, Pawru, khokonye, ketxow hata. 
Towankaryheno гта, teryewrye ro nmenhen hama. Kàhyawony haxa tehtoko, 
newankaranan hama, toseryehrà ke, ketxow hata, okukuru komo, rohoko. 
Uro ryhe, Pawru rma, khananàhyatxhe mak ha. Àsok hana nehxakon ha, 
Kryestu ha. Towahke rma haxa nehxakon hatà, toto kom hoko. Towahke rma 
hananàhyatxkon hata. Noro wyaro tehxemà гта khananáàhyatxhe, uro. 20nà 
wyaro гта àkehe hampànà, owyanye, teryewrye ro mak ha. Ohxe harha hak 
nahtxoko, okukuru komo, rohoko, àkehe. Asok tawro hana. Ohyawony harha 
ryehtoko, weyatxow hamà. Eynyàr komo xehra mak wehxaha. Towankaryhe 
rma haxa ryesnàr xehra mak wehxaha, nyamoro hoko. Towankaryhe mak 
wehxaha hampànà, ohxehra гта ehtokony mak ha. Àsok tawro hana. 
Towankaryheno ro me wehxan hama, Khoryenkom yano me eynye kom me 
ryesnàr ke mak ha. Àro ke, towankaryheno rma weyatxhe mak hampànà. 

Àsok kany me hana natxow ha, nyamoro ha, okukuru komo. Tano me 
ro rma, anar me rha nehutwen hama, Pawru, toto komo wyaro rma rha, 
Khoryenkom xanhàn komo wyaro гта rha, Капу me natxow hata. 3 Yaworohra 
mak ketxhe. Àsok tawro hana. Toto komo wyaro rma rha, ahoxemra wehxan 
hama, uro xarha, toto kaxe. Ahoxemnà rma, waha komo wyaro mak wehxaha. 
Toto komo yatarymanàrà wyarohra, anha yarymanàr hok haxa wehxaha. 

^Àro hoko гта, tahoxerye гта haxa wehxaha, Khoryenkom yahoxet 
yano me mak ha. Toto komo yehrye yarhàra mak wehxaha. Tàyehryenke 
rma ryeryaha, Khoryenkomo, rohnawo, rowya anhàtho ymo yarymatxho 
me, tahoxerye tehxemàtho ymo yarymatxho me. »Noro ymo yano me atxke 
nehutwetxow hama, toto komo. Ehonomnà me nosonyhetxow hama, noro 
ymo yano me. Yaworon me Khoryenkom yehtxoho hutwanàr xehra ro mak 
natxhe ha. Àro wyaro atxke nehutwetxow hama, toto komo, anha ymo yano 
me mak ha. Nyamoro yehutwatxhàràtho rma warymehe. Anar me harha 
tehutwaxem me weryatxhe, Kryestu yoyuknye me harha ehtxoho menye. 

6Noro yoyuhtukanàr xe wehxaha, owyanye, royuknye me 
oyosonyhonàr kom ke. Owyanye amna oyoyukyaha haxa ha katxhe rma, 
anar komo àhanatanàhyaha hampànà. Royukhura rma okukuru kom 
yehtoko, àhanatanàhyatxhe hampànà. 


Ahanatanàhnye kom me ryeryeye Kohkomo katxhàrà on ha. 


7 Yaworohra uro muhutwetxow hamà. Yaworo thutwahorye mak 
wehxaha, owyanye. Yaworo haxa uro uhutwatxoko. 

Àsok Капу me kat natxowà, okukuru komo. Атпа ryhe, Kryestu yanoto 
me хаха атпа naha, Капу me natxow hata. Опа wyaro hak rohutwatxowà, 
nyamoro ha. Nyamoro wyaro rma rha, Kryestu yanoto me wehxaha, uro xarha. 

8Onà wyaro koskarymehe, owyanye. Kohkom yano me ryhe hanatanàhno ynye 
me wehxaha. Anatoko thenyehra nyhe àro wyaro koskarymen hana. Àro wyaro 
roskarymantoko rma, yaworon me rma koskarymehe. Yaworohra noskarymen 
hama kahra hak nahtxoko, anar komo, rohoko. Ahanatanàhnye kom me ryeryeye, 
Kohkomo. Ayanàhnohrà kom horàhnà rma, àro wyaro ryeryeye. Oyonyhoryenàr 
kom horà haxa ryhe, аго wyaro ryeryeye, ahanatanàhnye kom me. 

9Oyeryehrà komo xehra mak wehxaha. Oyeryehrà kom horàhnà гта, 
àmenhehe, rokaryehtanà, ohyakanye. 

10 Àsok haxa hana nketxow ha, okukuru kom ha. Teryewrye ro rma 
haxa nmenhen hama, Pawru, kàhyakanye, ketxow hata. Khanatanàhtoho 
komo rma menhen hama, teryewrye ro mak ha. Kàhyawony haxa tehtoko, 
newankaranan hama. Tàrwonàmporyehra ro mak naha ha, ketxow hata. 
п Опа wyaro haxa hak rohutwatxowà, nyamoro ha. Ohyawonye ryehtoko, 
teryewrye ro kàrwonaha, ayakoronye. Ohyawohranye ryehtoko, teryewrye 
ro àmenhen hama, ohyakanye. Àro wyaro àmenhonyenhàrà гта, 
teryewrye ro rma rha kàrwonaha xarha, ayakoronye, ohyawonye ryehtoko. 

Kohkomo wya ranotomatxho hokon me marma 
ehonomnà me wehxaha katxhàrà on ha. 


12Towankaranyem me wehxan hana, onenyàr kom me. Àsok (ауто 
hana, onà wyaro kahra ryesnàr ke hamà, ehonomnà me tosonyxem komo 
wyaro rma rha, ehonomnà me wehxaha, uro xarha, kahra ryesnàr ke 
hamà. Tàywenyek mak natxhe, nyamoro ha. Àsok tawro hana. Tàwyanye 
еһопотпа me tkukuru komo yonyetoko, ona wyaro nketxow hama. 

Noro wyaro rma rha ehonomnà me wehxaha, uro xarha, ketxow hamà. 
Tàywenyeken kom kax mak natxhe ha. 

13Uro haxa ryhe, nyamoro wyarohra mak wehxaha. Khoryenkomo 
yanoto me ryhe, ehonomnà me wehxaha, kany me rma wehxaha, 
Khoryenkomo wya ranotomanàr ke mak ha. Ranotomanye rma, anar 
komo hyaka ronyakhera naha. Anar komo hyaka haxa ronyakyaha. Noro 
wya ranotomatxho hokon me marma, ehonomnà me wehxaha, kany me 
mak wehxaha. 

14Noro yanoto me гта, uro htxero komokye, ohyakanye, rowya àrwo 
yonyhorunu yokarymatxho me, owyanye Kryestu yonytxatxho me. 
Khoryenkom yanoto me rma komokye, ohyakanye. Àro ke, ehonomnà me 
tehxorye wehxan hama, owyanye. Rowya еһопотпа me uro xenytxoko 
tatoko rma, Khoryenkom yanoto me marma, àro wyaro àken hamà. 

15 Ohyakanye romoknàtoko гта, anar komo nhananàhàtho hananàhpàra 
wehxakon hamà. Uro htxero komokye, ahananàhsonye. Anar komo 
yatamoketxhàràtho hokohra rma, ratamoketxhàràtho hok haxa ryhe, onà 
wyaro kany me wehxan hamà, ohokonye. Ohxe àhananàhsaho rma nyamoro 
ha, kany me wehxaha, ohokonye, Khoryenkomo wya ranotomanàr ke mak ha. 

Anaro rha owto hona rotonàr xe wehxaha. Àsna rotohra ro rma haka, 
komokyaha xarha, ohyakanye, ahananàhtàkaxenye rma. Kryestu hona 
nyhe xenyàr xe wehxaha, owyanye. Royuhtukanàr hona ro wehxaha, 
owyanye, omeroron komo wya. Àro wyaro oyexetxhenye rma, uro 
mànyakyatxow hama, anar komo hyaka. 

16Meya haxa rotonàr xe wehxaha, anar komo yowto hona, àwyanye 
àrwo yonyhorunu уокагутапаг horà. Nyamoro hoko xarha, ona 
wyaro kahra rma wehxaha. Anar komo nhananàhàtho komo rma 
àhananáhyatxoko, kahra гта wehxaha. 

17 Onà wyaro kahra mak tehtxe. Rano me ro rma ehonomnà me 
wehxan hamà, kahra mak tehtxe. Onà wyaro haxa tkatxe. Kohkomo 
wya ranotomatxho hokon me marma, ehonomnà me wehxaha, noro wya 
ehonomnà me ryenyàr ke mak ha, tkatxe. Àro wyaro rma rha nkehe, 
àmenhosahonhàrà. 18 Àsok tawro hana. Kàwya ohxe wehxaha tatoko, 
ohxehra гта tehxan hama. Kohkomo wya, оһхе naha, mosonà, katxho 
me kehtok haxa ryhe, ohxe tehxaha. 

Oyonkuhtonàr kom hona wenyaha anar komo wya katxhàrà on ha. 


1 1 1 Owyanye roskarymanara rma, ohxe enytxatxoko. Taywenyekeno 

wyaro koskarymen hana. Asok tawro hana, thenyehra ohze 
ryehtzoho yokarymanar ke hama. Taywenyekeno wyaro roskarymantoko 
rma, uro enytxatxoko rma. 

2 Àsok hana tomsàrà yàmyan ha, àyàmà, ànyo wya. Enyhoru rma 
yàmyan hama. Ukukmahnà rma yàmyan hama, àwya, àhetxe ro me 
ehtxoho me. Аго wyaro гта rha omnyamo kàmtxownà, Kryestu wya. 
Àsok tawro hana, owyanye noro yahohsony me ryesnàr ke hamà. Àro 
wyaro noro wahohsoye, owyanye, àhyawono ro me oyehtxoho menye. 
Anaro hyaw harha thetxenhàr yehtoko, natakuyan hama, ànyonhàrà, 
noro xe rma haxa tesnàr ke. Àro wyaro rma rha nay hamà, Khoryenkomo, 
ohokonye. Kryestu hyaye oyotowrà komo xehra nay hamà. Noro wyaro 
rma rha, Kryestu hyawono ro me oyesnàr komo xe wehxaha, uro xarha. 

3Noro hyaye oyotowrà kom hona wenyaha. Àsok hana Ffa heno yonkuhtoy 
ha, Satanasà ymo, okoy me osonyhosaho ymo. Nenkuhtoy hamà, onkuhtono 
ynye ro me tesnàr ke. Aro wyaro rma rha, oyonkuhtonàr kom hona wenyaha, 
anar komo wya. Anar me harha oyehutwanàr kom hona wenyaha. Kryestu 
hona xenyhera harha oyesnàr kom hona wenyaha. Àsok tawro hana. Noro 
hona zenye ro me, yaworon me xaxa oyesnàr komo xe wehxan hama. 

^Omnyamo ryhe, oyonkuhtony komo menytxetxow hama. Enytxanàr komo 
xe rma haxa manatxow hamà. Anar me Txesusu yokarymetxhe, nyamoro 
ha. ÀAnekarymanàr кото гта, Txesus mehra nay hama. Ronekarymatxho 
mehra nay hamà. Anar me Khoryenkom yokato yokarymetxhe xarha. 
Ànekarymanàr komo гта, Khoryenkom yokato mehra nay hama. Ohnakanye 
Khoryenkomo nànyaketxho mehra nay hamà. Anar me àrwo yonyhorunu 
yokarymetxhe xarha. Anekarymanàr komo гта, àrwo yonyhorun mehra пау 
hama. Owyanye yaworo xaxa nay hama katxhàràtho mehra nay hama. Àro 
wyaro anar me nekarymetxhe. Nyamoro rma menytxetxow hama. 

5Kryestu nànyaknyàrà ro me xaxa amna naha, ketxhe rma haryhe, 
nyamoro ha. Nyamoro yosnaka osonyhera mak wehxaha. Esnakany kat 
wehxano, owyanye. 6Rowya ekarymantoko, tàrwonhoryemà ro komo 
wyarohra kàrwonan hana. Yaworon xaxa hutwany me mak wehxaha. 
Àro hutwatxehkanye ro me kosonyhotàhkekon hamà, owyanye. 


Rowya ekarymanàrà ryhe ehemahnà me rma hak nahko katxhàrà on ha. 


7 Àrwo yonyhorunu wekarymekonà, owyanye. Khoryenkomo 
nhutwamohsotho rma wekarymekonà. Rowya ekarymanàrà yehemahra 
mak mehxatxkonà. Ehematxok хаха mak hampànà, rowya, kahra mak 
wehxakonà, owyanye. Ohoye rohranye гта, ratamohtxoho hoye ro 
haxa, rotxenyerunu wahohsakonà. Norohnàtho wyaro katamokyakonà, 

Khoryenkom yano me ehonomnà me harha oyehtxoho menye. Àro wyaro 
norohnàtho wyaro ratamoknyetoko rma, atxke kat wehxakonà, owyanye. 
8Rowakryetxkonà, anar komo, Kryestu mryenon komo гта, anato 
rha tohsamnohsomà ro komo гта. Nyamoro nàmrà гта wahohsakonà, 
ahananàhrà kom hoko roro ryehtxoho me. Anar komo katxhotho yany 
komo wyaro, nyamoro txenyerunutho rma wahohsakonà, ayakoronomanàr 
kom hoko roro ryehtxoho me. ?Ohyawonye ryehtoko, àtxenyerumra 
harha wexeye. Àtxenyerumra ryehtoko rma, tàmtxoko, rowya, kahra rma 
wehxakonà, owyanye. Àsok tawro hana. Rohoye ro àtxenyerumra harha 
oyesnàr komo xehra wehxakon hama. Omnyamohnà гта, anar kom haxa, 
rotxenyerunu yàmtxownà. Kowtà komo rma, Maseknonya yamtar hoye 
omohxemo komo гта, nàmtxownà, rowya. Àro wyaro гта wehxakonà, 
ohokonye. Rotxenyerunu tàmtxoko kahra wehxakonà, owyanye. Àro 
wyaro kahra roro rma wehxaha, owyanye. Àsok tawro hana. Rohoye ro 
àtxenyerumra harha oyesnàr komo xehra ro mak wehxaha ha. 

10 Yaworo Kryestu yehtxoho wyaro, yaworo гта rha wehxaha, uro 
xarha, rohnawo. Àro hoye ro, onà wyaro kany me roro rma wehxaha. 
Rowya ekarymanàrà ryhe, ehemahnà me rma hak nahko, kany me 
roro rma wehxaha, owyanye, Akaya yamtar hon komo wya. Àro ke, 
ehemanàr xehra ro mak wehxaha, owyanye. Àsok tawro hana. Owyanye 
ehemantoko rma, ehemahnà me rma hak nahko kahra harha wehxan 
hama. 1 Rowya ehemahra ehtxoko tatoko, oxehrany kat wehxano, 
owyanye. Àna matà, oxenye rma haxa ryehtxoho hutwehe, Khoryenkomo. 

120wyanye ehematxho yahohsàra roro гта wehxaha, anar komo 
yatàknanàhkanàr horà. Kryestu nànyaknyàrà го me amna naha, kany me гта 
natxhe haryhe, nyamoro ha. Onà wyaro tawro xe rma haxa natxow hamà. 
Pawru wyaro amna nekarymehe, owyanye, tawro xe rma haxa natxow hama. 
Àro wyaro tàwyanye tatoko rma, yaworohra nketxow hama. Àsok tawro hana, 
ekarymanàr yehetho xe tesnàr kom ke hama. Ато ke rowyarohra natxow hama. 

13Àro wyaron komo rma, yaworonohnà me natxow hamà. Yaworohra 
rma, Kryestu nànyaknyàrà ro amna ketxow hamà. Tàwyanye, Kryestu 
yanoto amna tatoko rma, temarontetxow hama. Kryestu nànyaketxho me 
rma nosonyhetxhe haryhe, yaworohra mak ha. 

14 Àro wyaro natxow hama, Satanasà ymo yanoto me tesnàr kom ke, 
noro ymo wyaro rma rha tesnàr kom ke. Anar me harha nosonyhehe, 
noro ymo ha. Kahe yawon me harha, enyhoru ro me harha, awasnawono 
wyaro harha, nosonyhehe rma haryhe. 15Àro ke, onà wyaro kahra 
ehtxoko, anoto kom hoko. Ana mata, yaworohra màken hama, àro 
wyarohra natxow hama, kahra ehtxoko, àhokonye. Àsok tawro hana. 
Noro ymo wyaro rma rha, ohxe rma nosonyhetxowà rma haryhe mà, 
anoto komo xarha. Atxke mak natxhe. Atxke texetxhàyamotho wyaro 
rma rha, tanàhnohsom me natxhe haxa hampànà, nyamoro ha. 

Ohxe ryexetxhàràtho wekarymehe owyanye katxhàrà on ha. 


16Опа wyaro àkehe хата. Tàywenyeken пого hama tawro xehra wehxaha, 
owyanye, rohoko. Tàywenyekeno wyaro mak roskarymanàr xe wehxaha, 
atxke txko mak ha. Kryestu yanoto me ohxe ryexetxhàràtho yokarymanàr 
xe wehxaha. Àro wyaro toskarymaxem komo rma, tàywenyeke tonyxem me 
natxow hama. Àro ke, tàywenyeken noro hama, màketxow hana, rohoko. Àro 
wyaro kanye гта, uro enytxatxoko гта, roskarymantoko. 17 Kohkom yano 
me koskarymehe, kahra гта wehxaha. Tàywenyekeno wyaro koskarymehe, 
àkehe haxa, rowya ohxe ryexetxhàràtho yokarymanàr ke, anar kom yohon 
uro tawro Ке. 18Àsok tawro hana. Thenyenohnà komo noskarymetxow hama. 
Ehonomnà ryhe uro, toto komo nenyàr me, ketxow hama, oskarymanàr komo. 
Àro ke, ohxe ryexetxhàràtho wekarymehe, uro xarha, owyanye. 

19Тауугего гта haxa mosonyatxow hama, omnyamo. Tàywero tosonyxemà 
rma, tàywenyeken komo menytxetxow hama. Atàknanàhkahrany mak 
manatxow hama. Enytxanàr komo xe roro manatxow hama, tàywero oyosonyàr 
kom ke hama. 20 Àwyanye атпа yoyuknye ro me ehtxoko tatoko гта, 
menytxetxowà rma hamà. Àwyanye otxenyerunuthuyamo yahosnàtoko rma, 
enytxanàr komo xe rma manatxow hamà. Àwyanye oyonkuhtontokonye rma, 
menytxetxowà rma hamà. Àwyanye, oyohonye rma haxa amna naha, tatoko rma, 
atàknanàhkahranye rma manatxow hama. Àwyanye axanomkahnohnàtokonye 
rma, menytxetxowà гта hama. 21 Ато wyaro oyherany mak wehxakonà, uro. 
Àsok tawro hana, norohnàtho me ryesnàr ke hamà, ehonomnà mehra owyanye 
ronyàr ke hamà. Nyamoro yosnaka rma uro menyatxow hamà. 

Nyamoro wyaro rma rha, ohxe ryexetxhàràtho wekarymehe, owyanye. 
Tàywenyekeno wyaro rma koskarymen hamà. Àsok hana nay ha, ohxe 
exetxhàyam ha. Àro yoho rma haxa naha, ohxe ryexetxhàrà. 220nà 
wyaro kany me natxow hatà. Ekmàryewyana komo rwon yawon uro 
kany me natxow hatà. Uro xarha, Ekmàryewyana komo rwon yawon me 
wehxaha. Ehsayewyana ryhe uro, Khoryenkomo тгуепопа гта, Капу me 
natxow hatà. Uro xarha, Ehsayewyana me rma rha wehxaha. Akmaraw 
heno yohamáàtho ryhe uro, Капу me natxow hata. Uro хата, Akmaraw 
heno yohamàtho me гта rha wehxaha. 23Kryestu yanoto ryhe uro, kany 
me natxow hatà. Nyamoro yoho nyhe, Kryestu yanoto me wehxaha. 

Tàywenyekeno wyaro rma haxa koskarymen hama. Àsok tawro hana, 
ona wyaro Kryestu yanoto me ohxe ryexetxhàràtho yokarymanàr ke, 
rowya. Tamotohso ro katamokyakonà, uro, nyamoro yoho гта haxa 
mak ha. Yake ro watxa ymo yaka tahryemxem me wehxakonà. Yake ro 
саһроһхет me xarha wehxakonà. Yake ro àwayehpaya wehxakonà, uro, 
nyamoro yoho rma haxa mak ha. 

24Thenyehra rohpohtxownà, Xuknewyana komo, bey bey bey bey bey bey 
tawro me, 39 me. Anatok xarha, аго wyaro гта rha rohpohtxownà, 39 me 

rma rha, anatok xarha, anatok xarha, anatok xarha. 5 me rma, àro wyaro 
rohpohtxownà, Xuknewyana komo. 25 Rohpohtxownà xarha, Homayana 
komo xarha. Wewe ke ryhe rohpohtxownà, nyamoro, anatok xarha, anatok 
xarha. 3 me rma, àro wyaro rohpohtxownà, nyamoro ha. Anatoko toh ke 
rotahatxownà, roxanhàn komo. Anatoko kanawa ymo heno nerakaye. Yawo 
ryehtxohotho rma nerakaye, tuna ymo kwawo. Anaro heno xarha, àro 
wyaro rma rha nerakaye, anaro heno xarha, 3 heno rma nerakaye. Ànosah 
me гта, tuna kwawo wehxakonà, kohsaya хата, awasnaw xarha. 

26 Anaro rha owto hona tàtosomà ro me wehxakonà. Àro wyaro tàtosomà 
rma, àwayehpaya гта wexeye, yake ro mak ha. Tuna ymo hoye ro, àwayehpaya 
wexeye, waha kom hoye ro xarha, Xuknewyana kom hoye ro xarha, 
Xuknewyanahnà kom hoye ro xarha, ewakhàra rma haxa owto hon komo 
yehtxoho hoye ro xarha, ahehnawo onokna bayanyem komo yehtxoho hoye 
ro xarha, tuna ymo yekahxematxho hoye ro xarha, yaworonohnà kom hoye ro 
xarha, oyowtà uro kany kom hoye ro rma, àwayehpaya wexeye, yake ro mak ha. 

27Tamotohso ro katamokyakonà, thenyehra гта haxa. Yake ro 
апакћага wexeye, kohsaya. Yake ro katahyehnomaye, ànyahpàra гта, 
àwokhura rma. Yake ro kàkomsànhamye, àwomumra rma. 

28 Àro wyaro roskarymantoko rma, omerorohra rma koskarymen 
hamà, owyanye. Onà wyaro xarha koskarymehe. Thenyehra rma haxa 
toseryehokaxemà ro me wehxaha, Kryestu mryenon kom hoko, anato 
rha tohsamnohsomà го kom hoko, отегогоп kom hoko. Àhokonye 
roseryehokatxho rma, roho rma haxa naha, thenyehra mak ha. 29 Àsok 
tawro hana. Ukukuru komo rma, ahoxemra ehtokonye, nyamoro wyaro rma 
rha ahoxemra wehxaha, uro xarha, àhnàn kom yawo rma haxa ryesnàr ke. 
Ukukuru komo rma, tanhàn hokon me texem me ehtokonye, nyamoro wyaro 
rma rha koseryehokehe, rohnawo, anhàn kom hoko, thenyehra mak ha. 

30 Àro wyaro rma koskarymano, Kryestu yanoto me xaxa owyanye 
ronytxoho me. Àro wyaro roskarymatxhàrà rma, norohnàtho me mak 
ronyhen hama. Roskarymantoko rma, norohnàtho me ronyhonàr xe marma 
wehxaha. 31 Àro wyaro roskarymantoko rma, àtemarontahra ro mak 
wehxaha. Àtemarontahnà me rma rohutwehe, Khoryenkomo. Txesus yàmà 
гта пого ha, Kohkom yàmà гта. Ohxe xaxa manaha katxho roro me naha, 
noro ha. 

32Damasku ho ryehtoko, àro yamtar hon komo kayaryet me nehxakon 
hakahpa, Aryetasà. Noro yano me, owto yoh me nehxakonà, anaro. 
Kofehnakno rma mok nehxakon ha. Rahosnàr xe mak nehxakon hata, 
пого. Аго ke, owto ymo watxan hotarà yonyhetxkon hata, tanoto komo 
wya, rotonàr hona. 33Tkurunhosom me mak wexeye. Owto ymo watxan 
yowtar yarye ratxownà, roxan komo, Tewexemà ymo yawo tonàhtosom 
me wexeye, yukryeka hona. Àro wyaro kokahtàmye, Kofehnakno hona. 

Enyhoru rma haxa yonyhoye Kohkomo rowya katzhara on ha. 


1 2 1Koskarymeno rma hama. Roskarymantoko rma, ohxe ronyhera rma 
manatxow hana. Koskarymehe rma. Àsok hana enyhoru wenyey ha. 
Rosenyetnàrà wyaro enyhoru wenyey hamà. Kohkomo ryhe nenyhoye, rowya. 

2-4 Amnyehra enyhoru yonyhoye, rowya, rosenyetnàrà wyaro mak ha. Amnye 
rma, 14 me àtxemnyehàntatxhe rma, wekarymehe, owyanye. Tahoxet yano me 
ranàmye, Kryestu, kahe yaka, meya xaxa mak ha. Khoryenkomo newakryetxho 
komo yosaka rma ranàmye, rosenyetnàrà wyaro. Àsok hana nehxakon ha, 
ranàmtoho, tuhnye hana, ekato me haxa hana, àna hana. Khoryenkomo ryhe 
hutwehe. Àto rma ryehtoko, àrwo wenytxaye. Ohxe rma haxa nehxakonà. 
Ekarymahnà ro me mak nehxakon hatà. Ekarymahra xaxa mpàn exko ha, toto 
komo wya, katxho me гта nehxakonà, ohxe гта haxa esnàr ke. 

Àro wyaro ryexetxhàràtho hutwantoko rma, onà wyaro àkehe, rowya 
rma. Urohnà rma, anaro haxa, nasanàmye hama, àkehe. Kryestu 
mryenonà rma nasanàmye hama, àkehe, rowya rma. Àsok tawro hana, 
ehutwahra ryesnàr ke hama, rowya anaro hutwanàr ke hama. Anarohnà 
rma, uro haxa, kasanàmye mak ha, rosenyetnàrà wyaro mak ha. 

5Àro wyaro ranàmàthàr hok haxa ryhe, koskarymehe. Roskarymantoko rma, 
еһопотпа ryhe uro kahra гта wehxaha. Norohnàtho me ryexetxhàràtho marma 
wekarymehe, owyanye. 6Rowya еһопотпа uro tatok haxa, tàywenyeken mehra 
rma roskarymanàràtho haryhe, yaworon me гта roskarymanàràtho haryhe. Ато 
wyaro oskarymahra mak wehxaha. Ehonomnà uro kahra гта wehxaha. Àsok 
tawro hana. Roskarymatxho hoye rohra гта, ehonomnà me ryehtxoho hutwanàr 
xe wehxaha, owyanye. Owyanye ohxe ronytxoho hoye ro haxa, ohxe ronytxatxho 
hoye ro xarha, ehonomnà me ryehtxoho hutwanàr xe wehxaha, owyanye. 

7 Tàwya kahe yaka ranàmáàtxhe, enyhoru гта haxa yonyhoye, Kohkomo, 
rowya, thenyehra rma haxa mak ha. Àro hoye ro, ehonomnà me rma haxa 
kosonyakon hana. Àro ke, ryeryewhamnohye, Kohkomo, eherya wya. Noro 
yano me rma ryeryewhamnohyakon hama, Satanas yanoto. Ewekhàrà wya 
kwothàrà wyaro, teryewrye rma haxa nehxakonà, ryeheryanà. Àro wyaro 
ryeryewhamnohye, Kohkomo, ehonomnà me rma haxa rosonyàr hona. 

8Àro ke kàrwonàmye, Kohkom yakoro. Ryeheryanàtho towko nyhe, 
rohyaye, àkaye, teryewrye ro, àwya. Àro wyaro rma rha àkay xarha, 
àkay xarha, 3 me rma àro wyaro àkaye, Kohkomo wya. 

9Onà wyaro haxa nkekonà, rowya. Àro wyaro rma exko, kekonà. 
Enyhoruhnu rma, ronewakryenàrà ro me rma manaha. Rowya oyowakryetxho 
hoye ro menàmyaha, ohxehra oyehtxoho, kekonà. Ahoxemra oyehtoko rma, 
ohnawo roro rma haxa naha, rahoxetà. Ohnawo rahoxet yehtxoho hutwany me 
rma haxa manaha, ahoxemra rma oyehtok mak ha, kekonà, Kohkomo, rowya. 

Àro ke, roskarymantoko, ahoxemra ryehtxoho wekarymehe. Teryehoryemà rma, 
ahoxemra ryehtxoho wekarymehe, rohnawo roro Kryestu yahoxetà yehtxoho me. 

10 Noro yahoxetà yonyhonàr xe wehxaha. Àro ke, ohxehra ryehtoko, teryehorye 
rma wehxaha, àro hoye ro tahoxerye tonyxem me noro yesnàr ke. Teryehoryemà 
rma, ahoxemra ryehtxoho wenàmyaha. Toto komo wya rowàràhyakatxho xarha, 
àwyanye ryeryewhamnohtoho xarha, roho rma haxa ohxehra ryehtxoho xarha, 
tàywenyeke tehxe ro ryehtxoho xarha, wenàmyaha. Àsok tawro hana. Ahoxemra 
ryehtoko, tahoxerye rma wehxaha, noro yahoxet yano me mak ha. 


Kosoxanomkahnohyaha oyowakryenàr kom horà katxhàrà on ha. 


11 Tàywenyekeno wyaro koskaryman hama. Àsok tawro hana, 
yaworohra owyanye rokarymanàr ke hamà. Ohxe xaxa naha, Pawru, 
kany me tehxorye manatxhe haryhe. Àro wyaro kahra mak mehxatxkon 
hatà, rohoko. Norohnàtho me uro menyatxow hamà. Ahananàhnye komo 
yosnaka uro menyatxow hama. Kryestu nànyaknyàrà ro me xaxa amna 
naha, kany komo rma yosnaka uro menyatxow hamà. Onà wyaro haxa 
àkehe, owyanye. Norohnàtho rma, nyamoro yosnakahra rma wehxaha. 

12 Awawonye ryehtoko, Kryestu nànyaknyàrà ro me kosonyhekon hamà, 
owyanye. Yaworon me rma kosonyhekon hamà. Thenyehra teryewhamnohsom 
me wehxakonà, ohsànàhpàra rma. Àro yonàmnye rma, Khoryenkomo yahoxetà 
wenyhekonà, owyanye. Onyhoryeno weryakonà. Eryehokano rma weryakonà. 
Àro hoye ro, Kryestu nànyaknyàrà ro me kosonyhekon hamà, owyanye. 

13Anar komo yosnaka towakryexem me katà mehxatxkonà. Anato rha 
tohsamnohsomà ro komo гта yosnaka towakryexem me kata mehxatxkonà. 
Àna matà, nyamoro wyaro rma rha towakryexem me rma haxa mehxatxkonà, 
rowya ahananàhrà kom ke. On hok marma nyamoro wyarohra mehxatxkonà. 
Ото ewakryetxoko, rowya ahananàhàtxhet komo гта, kahra wehxakonà, 
owyanye. Ато wyaro kahra ryehtxoho rma, atxke kat nehxakonà, owyanye. 

14Mexehra komokyaha, ohyakanye. Asako ro omohsahotho 
гта, komokyaha xarha, mexehra mak ha. Romoknàtoko гта, uro 
ewakryetxoko kahra rma wehxaha, owyanye. Otxenyerun komo 
yahosnàr xehra rma wehxaha. Ohxe oyesnàr komo xe haxa wehxaha. Àro 
ke, uro ewakryetxoko kahra rma wehxaha, owyanye. 

Àsok tawro hana. Tàyàm komo yowakryehra natxow hama, 
àhokyamo. Tkatxho komo henyekhera natxow hamà. Àyàm kom haxa 
ryhe, thokyamo yowakryetxow hamà. Nyamoro rma, tkatxho komo 
henyekyatxow hamà, thokyamo yowakryenàr horà. Àro wyaro rma rha, 
omnyamohnà, uro haxa, oyowakryenàr komo хе гта haxa wehxaha. 

15 Àro ke, kosoxanomkahnohyaha, oyowakryenàr kom horà. 
Tosoxanomkahnohsomà гта, teryehorye гта wehxaha, ohnawonye ohxe 
rma haxa oyesnàr kom horà. Oxenye rma haxa wehxaha. Axan komo rma 
xehra kat manatxowà. 

16Опа wyaro nketxow hama, okukuru komo. Konkuhtotxownà, Pawru, 
towakryenàr horà, ketxow hamà. Uro ewakryetxoko kahra nehxakon 

hama, yaworo nken hama, konkuhtotzowna mak ha, towakryenar hora, 
tzenyerunuthuyamo yanar hora, ketzow hama, rohoko. 

17 Oyonkuhtohrany mak wehxakonà. Ohyakanye rowya rowtà komo 
nyaknyetoko, oyonkuhtohranye wehxakonà. Otxenyerunuthuyamo yanàr 
xehra mak wehxakonà. Oyonkuhtosony katà ànyahtxownà, owyanye. 
18Àtok hampànà, àhyakanye, àkekonà, Txetu wya. Noro yakoro kowtà 
komo xarha ànyakye. Oyonkuhtotxownà katà, Txetu. Oyonkuhtohrany 
mak nehxakon hamà. Noro wyaro rma rha oyonkuhtohranye wehxakonà. 
Àme rye rma amna nehxakonà, ohokonye. 


Romoknàtoko kekhoken hana ohokonye katxhàrà on ha. 


19 Àro wyaro thenyehra гта haxa koskarymano, owyanye. Ona wyaro 
màketxow hana. Noskarymeko hxak hama, khonanye tekurunhonàr horà, 
màketxow hana. Опа wyaro haxa àkehe, owyanye. Khoryenkomo nenyàr me 
ryhe, àro wyaro koskarymano. Kryestu yohà rma, àro wyaro koskarymano. 
Ronàhnàn komo y, ohxe nyhe oyesnàr kom horà ryhe, àro wyaro koskarymano. 

20 Àsok tawro hana. Ohxe oyesnàr komo xe wehxan hamà. Anar me mak 
konyatxow hana, romoknàtoko. Oseryehokahnà me ronyàr xe manatxow hama. 
Anar me mak uro menyatxow hana. Toseryehokaxem me uro menyatxow hana. 

Ато wyaro anar me kosonytxoho kom hona гта koseryehyaha. Àsok 
tawro hana. Oyosoytxoho komo wenyan hana. Ayatakuytxoho komo 
wenyan hana. Othoko ewakhàra oyehtxoho komo wenyan hana. Ayano 
me ronye гта oyeryehotatho komo wenyan hana. Oyotwàràhyakatxho 
komo wenyan hana. Othoko atxke orwonàmtoho komo wenyan hana. 
Owyanye, ehonomnà ryhe uro, moxam yohono, tawro wenytxen hana. 
Àsok make oyohsamnohtoho komo wenyan hana. 

21Ohyakany xarha romoknàtoko, kekhoken hana, ohokonye. Tekhokaxem me 
ronyhen hana, Khoryenkomo, owyanye. Ryekhokanàr hona rma koseryehyaha. 
Koseryehoken hana, okukuru kom hoko. Àsok tawro hana. Amnyehra atxke 
nehxatxkon hama, okukuru komo. Аһоуеп komo гта, thenyenohnà komo гта, 
atxke roro rma natxow hana. Anar me harha tanhànàthàyamo yonyhera rma 
natxow hana. Amnyehra atxke texetxhàyamo wyaro, atxke roro rma natxow 
hana. Anaro rha tanhàn kom hoko rma natxow hana. Anaro rha wos hoko rma 
natxow hana. Woràskomo komo xarha, anaro rha kàrà hoko rma natxow hana. 
Tweromnà rma, tanhàn kom hoko rma haxa natxow hana. Àro wyaron kom 
hoko гта koseryehoken hana, ohyakanye romoknàtoko. 


Atxke rma oyehtokonye khanatanàhyatxhe xaxa mak hampànà katxhàrà on ha. 


1 3 1 Asako ro omohsahotho гта, komokyaha xarha, ohyakanye. 
Hanatanàhno ynye me komokyan hamà. Kàwyanye hanatanàhno 
ynyàr hoko гта, ona wyaro nkehe, àmenhosahonhàrà. 

Toto hanatanàhpàra ro гта haka, пого yanhànà yokarymany komo 
enytxatxoko. 2 me hak nahtxoko, 3 me haxa hak nahtxoko, ekarymany 
komo. Ehxera ehtokony haxa, пого hanatanàhpàra ehtxoko. 

Àro wyaro rma nkehe, àmenhosahonhàrà. 

2Amnyehra, ohyakany xarha romoknàtoko, опа wyaro акекопа, atxke 
ehxemotho komo wya, anar komo wya xarha, omeroron komo wya. 
Atxke гта oyehtokonye, khanatanàhyatxhe хаха mak hampànà, àkekonà, 
owyanye. Àro wyaro rma rha àkehe xarha, amnye rma, ohyawohranye 
гта ryehtok mak ha. Ohyakany xarha romoknàtoko, khanatanàhyatxhe 
хаха mak hampànà, àkehe, àwyanye, atxke ehxemo komo wya. 

зОпа wyaro màketxow hata, rohoko. Kryestu yano me kata khananàhyatxowà, 
noro yano mehra haxa kata khananàhyatxowà, màketxow hata. 

Опа wyaro haxa àkehe, owyanye. Rowya ahanatanàhnàtokonye, пого yano 
men me rma uro menyatxow hama. Noro ryhe, ehonomnà me xaxa mpana 
nosonyhehe ha, owyanye. Ahoxemnà me osonyhohra ro mak naha ha, owyanye. 
^Yahkotohen ho twayehnàtoko, ahoxemra tonyxem me nehxakon hamà. 
Khoryenkomo yahoxet yano me mak karyhe roro naha. Noro wyaro rma rha, 
ahoxemra uro menyatxow hamà. Khoryenkomo yahoxet yano me mak karyhe 
uro menyatxhe hampànà, пого wyaro гта rha. Rowya ahanatanàhnàtokonye, 
karyhen me uro menyatxhe hampànà, Khoryenkomo yahoxet yano me mak ha. 

5Omnyamo гта ehutwatxoko. Kryestu hona гта menyatxowà. Otkukmatxoko. 
Ohnawohrany kat naye, Txesusu Kryestu. Otkukmaxaho rma, onà wyaro haxa 
kata màketxowà. Noro mryenon mehra wehxan hama, màketxow kata. 

6Amnye, owyanye ronyetoko, àsok maketzowa, rohoko. Kryestu yanoto 
mehra nay hama, màketxow kata, rohoko. Ana mata, Kryestu yanoto me 
nay hama, тоѕопа, màketxhe, rohoko. Aro wyaro tawro ze rma haza 
wehzaha, owyanye, rohoko. 

7Rowya ahanatanahra kom ke hana, Kryestu yanoto me uro menyatzow 
ha. Ahanatanàhnye kom me ronyàr xehra mak wehxaha, owyanye. Ohxe 
oyesnàr komo xe wehxaha, ahanatanàhpàranye ryehtxoho me. Onà 
wyaro àkehe, Khoryenkomo wya, ohokonye. Tanhàn kom hokohra hak 
nahtxoko. Thanatanàhsom mehra hak nahtxoko, àkehe, àwya, ohokonye. 
Ahanatanàhpàranye rma ryehtoko, anatoko onà wyaro màketxow hana. 
Kryestu yanoto mehra nay hamà, mosonà, màketxow hana, rohoko. Àro 
wyaro owyanye tatoko rma, teryehorye rma wehxaha, ohokonye, ohxe 
oyehtokony mak ha, ayanhàn kom hokohra oyehtokony mak ha. 8Asok 
tawro hana. Onà wyaro kahra wehxan hamà. Atxke rma ehtxoko, rowya 
ahanatanàhtoho menye, Kryestu yanoto me owyanye ronytxoho me, kahra 
wehxan hamà. Àro wyaro rowya tatok haxa, yaworon xaxa yokarymahtoràtho 
haryhe mà, rowya. Yaworon xaxa yokarymanye ro me mak wehxaha. Àro 
yokarymahra ryehtok haxa, ahoxemra rorwonàmràtho haryhe mà. 

9Ohze xaxa oyesnàr komo ze wehxaha. Ohxe xaxa oyehtokonye, 
teryehorye rma haxa wehxaha. Ehonomnà mehra owyanye ronyetoko, 
teryehorye rma wehxaha, ohxe oyesnàr kom ke mak ha. Ohxe nyhe 
oyehtxoho kom hoko rma kàrwonaha, Khoryenkom yakoro. 

lOTeryewrye ro àmenhon hama, опа, rokaryehtanà. Ohyawohranye 
rma ryehtoko, àmenhono. Àsok tawro hana. Ohyawony xarha ryehtoko, 
teryewrye ro ahanatanàhrà komo xehra wehxan hamà. Àro ke, amnye 
гта teryewrye ro àmenhono, amnye ahanatanàhpàranye ryehtxoho me. 
Kohkom yano me ryhe, hanatanàhno ynye me rma wehxaha. Anàhnohno 
ynyàr horàhnà rma, onyhoryeno ynyàr horà haxa ryhe, hanatanàhno 
ynye me ryeryeye, noro ha. 


Àro rha haxa onà wyaro àkehe owyanye katxhàrà on ha. 


11 Rowtà komo y, àro rha haxa onà wyaro àkehe, owyanye. Ohxe 
ehtxoko. Oyosonyhoryenàr kom hoko nyhe ehtxoko. Khananàhtxowà, on 
yawo, rokaryehtan yawo. Àro rma enytxatxoko nyhe. Àme rye rma haxa 
ehutwatxoko. Osoyhera ro mak ehtxoko. Àro wyaro rma oyehtokonye, 
ohyawonye roro rma nay hamà, Khoryenkomo. Àsok tawro hana. Osox 
keny kom me nay hama, noro ha. Osoyhera keny kom me nay hama. 

120yohsonáàtokonye, atamtxuhkatxoko, osox oyehtxoho kom hoye ro, 
enyhoru ro me oyehtxoho kom hoye ro xarha. 

13O0hnàn kom yawo гта haxa natxow hata, tanon komo, Kryestu 
mryenon komo, omeroro. 

14Towahke xaxa nay hama, Txesusu Kryestu, Kohkomo гта, khokonye. 
Àro wyaro towahke noro yehtxoho hutwanàr xe roro wehxaha, owyanye. 
Oxenye гта haxa Khoryenkom yehtxoho xarha hutwanàr xe roro 
wehxaha, owyanye. Noro rye me oynye kom me Khoryenkom yokato 
yehtxoho xarha hutwanàr xe roro wehxaha, owyanye, omeroron komo 
wya mak ha. 

KARASEYA YAMTAR HON 
KOMO HYAKA PAWRU 
NMENHOTHO ON HA. 





Ohyakanye amenhehe Karaseya yamtar hon komo hyaka katzhara on ha. 


1 1Pawru uro ha. Txesusu Kryestu nanyaknyara ro uro. Totohna ryhe 
ronyakye ha. Toto yano mehra ro mak tàtosomà ro uro. Txesusu 
Kryestu haxa ryhe ronyakye. Khoryenkomo ryhe ronyakye. Kyàmkomo 
гта пого ha. Txesus yanàmnyenhàrà гта пого ha, àwayehxemo kom waye. 
2O0hyakanye àmenhehe, Karaseya yamtar hon komo hyaka. Kryestu 
mryenon komo rma omnyamo, anato rha tohsamnohsomà ro komo 
гта. Rakoro natxhe, anaro rha kowtà komo. 3Onà wyaro amna nkehe, 
Khoryenkomo wya, ohokonye. Towahke exko, Karaseya hon kom hoko, 
ohxe txetxoko, kehe amna, àwya, Txesusu Kryestu wya xarha. Kyànkom 
me rma naha, Khoryenkomo. Kohkom me rma naha, Txesusu Kryestu. 
^Tano me ro rma wayehye, tàwya kanhànàthàyamo yowtoho me. Atxke 
rma haxa natxhe, toto komo, amnyeno rma komo, yukryeka hon komo. 
Ато hoye ro tanàhnohsom me natxhe. Nyamoro wyarohra kehtxoho menye 
wayehye, Txesusu Kryestu, Khoryenkom yano me mak ha, kyàmkom yano 
me mak ha. 5Опа wyaro katxho roro me hak nahko, пого ha. Ehonomnà 
me xaxa naha, katxho roro me hak nahko. Àro wyaro hama tkatxe. 


Anar komo menytxetxok hatà katxhàrà on ha. 


6Koseryehokehe, owyanye anar komo yonytxanàr ke. Àsok tawro hana. 
Amnyehra àrwo yonyhorunu menytxatxownà. Onenytxatxhàyamo гта yawo 
rohra harha manatxow hata. Towahke nehxakonà, Kryestu, ohokonye. Àro 
hoye ro, tàmryenon me awahanonkatxownà, Khoryenkomo. Màhnànketxok 
mak hatà. Anar komo menytxetxok hatà. Anar me ahananàhnye komo 
nyamoro hama. 7 Àrwo yonyhorunu атпа nekarymehe, owyanye, ketxhe гта 
haryhe. Yaworohra mak ketxhe ha. Oyeryehoketxow hama, tàwyanye anar me 

ahananahra kom ke. Anar me arwo yonyhorunu yokarymanar ze natzhe. Anar 
me Kryestu yokarymanar ze natxhe. Yaworohra mak nekarymetxhe, owyanye. 

SAmna haxa ryhe, yaworo xaxa amna nekarymaye, owyanye. Anar me 
ekarymany kom haxa ryhe, tanàhnohsomà ro me hak nahtxoko. Ого ryhe, anar 
me rowya ekarymantoko, tanàhnohsom me hak wehxe tawrotho haryhe, rowya. 
Àro wyaro rma rha àkehe xarha, kahe yawon kom hoko. Anar me àwyanye 
ekarymantoko, tanàhnohsom me hak nahtxoko tawrotho haryhe, rowya. 
9?Amnyehra, ona wyaro гта àkekonà, owyanye. Yaworon хаха атпа nekarymeko, 
owyanye, àkekonà. Anar me ekarymany kom haxa ryhe, tanàhnohsomà ro me 
hak nahtxoko, àkekonà, owyanye. Àro wyaro rma rha àkehe xarha, amnye rma, 
owyanye. Tanàhnohsomà ro me hak nahtxoko, àkehe, nyamoro hoko. 

10 Àro wyaro rowya tatoko, nyamoro yeryehotanàhrà xehra wehxan hama. 
Toto komo wya ohxe nkehe Pawru tawro horàhnà, àro wyaro àken hamà. 
Khoryenkomo wya haxa ryhe ohxe nkehe tawro horà, àro wyaro àken hama. Toto 
yeryehotanàhnye me rma ryehtoko, Kryestu yanoto mehra ryesnàràtho haryhe. 


Pawru yoskarymatxhàrà on ha. 


1112Rowtà komo y, yaworo xaxa трапа koskarymehe ha, owyanye. 
Toto hoye rohra àrwo yonyhorunu wenytxaye. Totohnà ryhe nekarymaye, 
rowya. Totohnà nhananàhrà me wexeye. Txesusu Kryestu haxa ryhe 
nenytxamohsoye, rowya. Nosonyhoye, rowya, tàwya àrwo yonyhorunu 
yokarymatxho me. Àro rma wekarymaye, owyanye. 

13,14 Atxke ryexetxhàràtho гта muhutwetxow hama. Khoryenkom hokon 
me wehxakonà, Xuknewyana kaxe. Thananàhsom me rma hak ryehtoko, 
rohoryen heno komo rwon yawo roro ryesnàr xe rma haxa wehxakonà. 
Àro wyaro Khoryenkom hoko roro rma wehxakonà, rokukuru kom yoho 
rma haxa mak ha, rohorymampàyem kom yoho rma haxa mak ha. Atxke 
mak wehxakon ha. Khoryenkomo mryenon komo weryewhamnohyakonà, 
thenyehra mak ha. Anàhnohrà komo xe rma haxa wehxakonà. 

15,16 Khoryenkom haxa ryhe, Биги yonyhoye, rowya. Ronurhura ro гта 
haka rowahanonkaye, Khoryenkomo. Towahke xaxa tehtxoho hoye ro, 
tàmryenon me rowahanonkaye, ronurhura ro rma haka. Noro rma, onà wyaro 
nkay hamà. Romuru wenyhen hamà, mosonà wya, kay hamà. Àro ke, noro 
yonyhoye, rowya, noro yokarymany me ryehtxoho me, Xuknewyanahnà komo 
nenytxanàr me rowya ekarymatxho me. Rowya noro yonyetxhe, osonytxahra 
ro mak wehxakonà, toto kom yakoro. 17 Xerusaryen hon komo hyaka àtohra 
wehxakonà. Kohkomo nànyaketxho komo hyaka àtohra wehxakonà. Roywaho 
Kohkomo nànyaketxho me nehxatxkonà, nyamoro ha. Atohra mak wehxakonà, 
àhyakanye. Ahehnaka haxa ryhe àtoye. Arakmeya yamtar hona rma àtoye, 
Khoryenkomo hyawo ryehtxoho me. Amnye àtoy harha, Damasku hona harha. 

18Mexe гта haxa wehxakonà, ato. 3 me txemnyehàntatxhe, 
Xerusaryen hona haxa àtoye. Petru yonyxe àtoye. Noro hyawo rma, 15 

me konmahye. 1? Txaku zarha wenyeye. Kohkomo yowtà гта пого ha. 
Anar komo Kohkomo nànyaketxho ro komo yonyhera mak wexeye. 

20 Àro wyaro roskarymatxho гта, yaworo xaxa naha, Khoryenkomo 
nenyàr me. Àtemarontahra ro mak wehxaha. 

21Taa. Àro wyaro ryexetxhe, àtoy xarha, Serya yamtar hona, Seryeseya 
yamtar hona xarha. 

22Ronyhera rma hak nehxatxkonà, Xukneya yamtar hon komo, Kryestu 
mryenon komo гта. Anato rha tohsamnohsomà ro komo гта, ronyhera 
rma hak nehxatxkonà. 23Rokaytà marma yonytxetxkon hatà. Onà wyaro 
nketxkon hatà, toto komo, rohoko. Keryewhamnohnyenhàyamo ryhe, Kryestu 
yokarymany me harha naha, ketxkon hatà. Amnyehra, Kryestu hona xenyhera 
harha трапа ehtxok ha Капу me nehxakonà, kàwyanye, ketxkon hata. Amnye 
rma, Kryestu hona xenytxoko kany me harha naha, ketxkon hatà, toto komo, 
rohoko. Àro wyaro rokaytà yonytxetxkon hatà, Kryestu mryenon komo, 
Xukneya yamtar hon komo. 24Àro ke, onà wyaro nketxkon xarha tà. Ohxe xaxa 
nay hama, Khoryenkomo, ketxkon hata, anar me harha ryesnàr ke mak hata. 


Txaku kom yakoro Pawru komo yosonytxatxhàrà on ha. 


1Таа. 14 me txemnyehàntatxhe, àtoy xarha, Xerusaryen hona. 
Rakoro toye, Bahnakme. Txetu xarha waràye. 2Àtok ha, Xerusaryen 

hon komo hyaka, kekonà, Khoryenkomo, rowya. Àro ke àtoye, 
Xerusaryen hon komo hyaka, Kryestu mryenon komo hyaka rma. 

Nyamoro yakoro rma amna nosonytxaye. Onà wyaro ryhe àrwo 
yonyhorunu wekarymehe, Xuknewyanahnà komo wya, àkekonà, horykomo 
komo wya, Kryestu mryenon yonye ro komo wya. Txaku komo rma nyamoro 
ha, Petru xarha, Xowaw xarha. Nyamoro marma wya аго wyaro àkekonà, 
anar komo nenytxahtor me mak ha. Ohxehra kat wekarymeno, àkekonà, 
àwyanye. Àro wyaro tokarymahoryehra kat naye, Xuknewyanahnà komo 
wya, àkekonà, àwyanye. Anar me nekarymen hatà, Pawru, tawro hona 
wenyakonà, àwyanye. Àro ke, ohxehra kat wekarymeno, àkekonà, àwyanye. 

3-5 Àto nehxatxkonà, anar komo. Kryestu mryenonà amna ketxkonà 
rma haryhe, nyamoro ha. Yaworohra mak àro wyaro nketxkon hamà. 
Kryestu mryenon kom wawo tehxoryehra nehxatxkonà. Amna yonkuhtoso 
nomohtxownà. Amna rwonà yonytxanàr xe гта nehxatxkon haryhe. Опа wyaro 
атпа nkekonà. Kryestu Txesusu mryenon me kehtokonye, Moyses heno wya 
kàyweronàhyamatxhàyam hokohra harha tehxatxhe, kekonà amna. Onà wyaro 
haxa ryhe nketxkonà, nyamoro ha. Moyses heno wya kàyweronàhyamatxho kom 
yawo ro хаха mpana tehtxe ha, ketxkonà. Аго yawo ro гта rha hak nahtxoko, 
Xuknewyanahnà komo xarha, ketxkonà. Àna hamà kahra ro mak amna 
nehxakon ha, àwyanye. Onà wyaro tawro xe rma amna nehxakonà, owyanye, 
Xuknewyanahnà komo wya. Yaworo xaxa nay hamà, àrwo yonyhorunu, àro 
yawo roro rma tehtxe, tawro xe amna nehxakonà, owyanye. Àro ke, àna hamà 

kahra ro mak amna nehxakonà, àwyanye. Moyses heno nmenhotho yawo ro hak 
nahtxoko, Xuknewyanahnà komo, kahra ro mak amna nehxakonà, àwyanye. 
Txetu yatanyyokonàr xe nehxatxkon xarha, nyamoro ha, Moyses heno 
nmenhotho yawo ro harha esnàr horà. Rakoron me nehxakonà, Txetu. 
Xuknewyanahnà rma mok nehxakonà. Atanyyokok hatà kahra mak 
nehxatxkonà, horykomo komo, àwya. 
6Опа wyaro katxho me nehxatxkonà, horykomo komo, toto komo wya. 
Anar kom yoho rma haxa natxhe, Txesus yakorono rotho kom kaxe, katxho 
me nehxatxkonà. Àro wyaro katxho mehra mak natxhe, Khoryenkomo wya. 
Àme rye rma haxa tehxatxhe, àwya. Àro ke, onà wyaro kahra wehxaha. Anar 
kom yoho rma haxa natxhe, Kohkomo yakorono rotho kom kaxe, kahra 
wehxaha. Nyamoro гта, anar me mekarymen hama kahra nehxatxkonà, 
rowya. Onà wyaro haxa ryhe ekarymako, amna yano me, kahra nehxatxkonà. 
710 Опа wyaro haxa ryhe nketxkonà, атпа wya, Bahnakme wya xarha. 
Àto rye tehxatxow hamà, ketxkonà. Kryestu yanoto rye me rma tehxatxow 
hama. Omnyamo ryhe, Xuknewyanahnà komo hyaka màtetxow hama. 
Amna haxa ryhe, Xuknewyana komo hyaka amna nten hama, ketxkonà. 
Txaku komo rma mokyam nehxatxkon ha, Petru xarha, Xowaw xarha. 
Kryestu mryenon yonye ro kom yoh me nehxatxkonà. Khoryenkomo 
nànyaketxho me nay hamà, Pawru, ketxkon hamà. Àrwo yonyhorunu 
yokarymaxe ànyahxah me nay hamà, Xuknewyanahnà komo hyaka, ketxkon 
hama. Petru nyakye hata, Xuknewyana komo hyaka. Àro wyaro rma rha 
Pawru xarha nyakye hamà, Xuknewyanahnà komo hyaka, ketxkon hamà. 
Àsok tawro hana. Petru wya ryhe, Xuknewyana komo yowakryehoy hamà, 
Khoryenkomo. Àro wyaro rma rha, rowya ryhe Xuknewyanahnà komo 
xarha yowakryehoy hama. Àro ke, ona wyaro nketxkon hama, Txaku komo, 
rohoko. Khoryenkomo nànyaketxho me nay hamà. Xuknewyanahnà komo 
yowakryexe ànyahxah me nay hamà, ketxkon hamà. Àro ke, onà wyaro 
nketxkonà, amna wya. Kryestu yanoto rye me rma tehxatxow hamà, ketxkonà. 
Onà wyaro nketxkon xarha. Tan natxhe, ànyahpàn komo, àkatxhomnà 
komo xarha, Kryestu mryenon komo гта. Nyamoro hutwahkahpàra ehtxoko, 
ketxkonà, amna wya. Àtxenyerun komo tàmpotxoko, Xuknewyanahnà komo 
wya. Sokhotxoko, amna hyaka, Xerusaryen hon komo hyaka, ketxkonà, 
атпа wya. Nyamoro yowakryeny me гта haxa wehxakonà. 


Petru yoyetxhàrà on ha. 


1 Taa. Antxeyokeya hona harha àtoye. Àto гта ryehtoko, nomokye, 
Petru. Noro weyeye, atxke esnàr ke. 12Xuknewyanahnà kom hoko atxke 
nehxakonà. Wahoro htxero ohxe nehxakon hakahpa, àhokonye. Nyamoro 
yakoro гта nasahxemtekonà. Amnye, Xerusaryen hoye nomohtxownà, 
anar komo. Txaku nànyaketxho komo rma mokyam nehxatxkon hatà. 
Moyses heno nmenhotho yawo ro hak nahtxoko, Xuknewyanahnà komo, 

kany komo rma mokyam nehxatxkonà. Nyamoro wya, atxke manaha, 
anaro ro kom yakoro ayasahxemtonàr ke, tawro hona nenyakonà, Petru. 
Àro ke, Xuknewyanahnà kom yakoro asahxemtohra harha nehxakonà. 
Àro wyaro atxke nehxakonà. Yaworohra nehxakonà. Àro ke weyeye. 
13Yaworohra ehtxoho hoye ro, yaworohra гта rha nehxatxkonà, 
àton komo, Xuknewyana komo, Kryestu mryenon komo rma. Àro hoye 
ro rma rha, yaworohra nehxakonà, Bahnakme xarha. Omeroro rma, 
Xuknewyanahnà kom yakoro asahxemtohra harha nehxatxkonà. Towtà 
kom yakoro rma asahxemtohra harha nehxatxkonà. 

14 Ато wyaro гта wenyatxkonà. Àrwo yonyhorunu yawo ronohnà me 
harha wenyatxkonà. Àro ke, onà wyaro àkekonà, Petru wya, omeroron 
komo nenytxanàr me. Xuknewyanahnà kom yakoro masahxemteknano, 
àkekonà, àwya. Xuknewyana rma masahxemteknano, akoronye, àkekonà, 
àwya. Akoronye ayasahxemtontoko, Xuknewyanahnà wyaro rma rha 
mehxaknan hamà, omoro xarha, àkekonà, àwya. Amnye rma haxa 
ryhe, onà wyaro kany me harha manaha. Xuknewyana komo wyaro hak 
nahtxoko, Xuknewyanahnà komo, kany me harha manaha, àkekonà, àwya. 
Moyses heno nmenhotho yawo ro hak nahtxoko, kany me harha manaha. 
Àro wyaro kany me tehxoryehra ro mak manaha ha, àkekonà, Petru wya. 


Konyhoryehranye nay hamà Moyses heno nmenhotho katxhàrà on ha. 


15 Asok hana tehxan ha. Xuknewyana me konunutoko, Xuknewyanahnà 
mosonà katxho mehra tehxan hamà. Atxke natxhe katxho komo wyarohra 
tehxan hama. 16Kryestu Txesus hona mak tenyaha, Khoryenkomo 
nenyhoryenàr me harha kehtxoho me. Onà wyaro kany kax mak tehxaha ha. 
Moyses heno nmenhotho yawo ro kehtxoho kom hoye rohra konyhoryetxhe, 
Khoryenkomo, kany kax mak tehxaha ha. Txesusu Kryestu hona kàwyanye 
xenytxoho hoye ro haxa ryhe konyhoryetxhe, kany kax mak tehxaha ha. 
Khoryenkomo wya, ronenyhoryetxho me harha manaha katxho me tehxatxhe, 
Kryestu hona kàwyanye xenyàr ke mak ha. Moyses heno nmenhotho yawo ro 
kehtxoho kom hoye rohra mak konyhoryetxhe. Moyses heno nmenhotho yawo 
ro tehtxoho kom hoye ro tosonyhoryexem komo ehxera ro mak natxhe ha. 

17Khoryenkomo nenyhoryenàr me kesnàr komo xe tehxatxow hama. Àro ke, 
Kryestu hona tenyatxhe. Àro wyaro àwya konyhoryenàr komo xe kehtokonye, 
atxke wehxaha kany me tehxatxow hamà. Atxke tehxatxow hamà, Moyses 
heno nmenhotho yawo rohra kesnàr kom ke, eyuknye menyxehra kesnàr 
kom ke. Àro ke, konyhoryenàr komo xe tehxatxhe, Khoryenkomo wya, atxke 
kesnàr kom ke mak ha. Atxke kesnàr komo xehra mak naha, Kryestu. Atxke 
rma ehtxoko, rowya oyonyhoryetxho menye, kahra ro mak nay hamà. 

18Moyses heno nmenhotho hoye rohra konyhoryetxhe kany me 
kehtokonye, onà wyaro kahra tehtxe. Moyses heno nmenhotho yawo ro tehtxe, 
kosonyhoryetxho menye, kahra tehtxe. Àro yawo ro tehtxe tatoko rma, atxke 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


605 Karaseya 2, 3 


гта tehxatxow hama, eyuknye menyxehra kesnàr kom ke. 19 Konyhoryehranye 
nay hama, Moyses heno nmenhotho. Kanàhnohyatxow haxa hama, eyuknye 
menyxehra kesnàr kom ke. Àro ke, Moyses heno nmenhotho hokohra harha 
tehxatxow hama. Àro hokohra harha wexeye, uro. Kryestu hona haxa wenyeye, 
karyhe harha ryehtxoho me, Khoryenkom yoyuknye me harha ryehtxoho me. 

20 Yahkotohen ho wayehye, Kryestu. Noro wyaro гта rha, àwayehsaho 
wyaro wehxaha. Karyhe harha wehxaha. Urohnà ryhe, karyhe wehxaha. 
Kryestu haxa ryhe, karyhe naha, rohnawo. Tano rma hak ryehtoko, 
karyhe rma wehxaha, Khoryenkom muru hona rowya xenyàr ke mak ha. 
Noro гта, rox nehxakonà. Аго ke, tano me ro гта wayehye, àwayehpànà 
ro me harha ryehtxoho me. 

21Towahke tehtxoho hoye ro ryhe konyhoryetxhe, Khoryenkomo, kany 
me wehxaha. Àro wyaro kahra mak natxhe, anar komo. Moyses heno 
nmenhotho yawo ro kehtxoho kom hoye ro tosonyhoryetxhe, kany me 
natxhe. Àro wyaro tàwyanye tatoko rma, onà wyaro kahra natxow hamà. 
Towahke tehtxoho hoye ro konyhoryetxhe Khoryenkomo, kahra natxow 
hama. Moyses heno nmenhotho hoye ro osonyhoryehra ro mak natxhe. Àro 
hoye ro kosonyhoryentokony haxa, àtohnawo Kryestu wayehràtho haryhe. 


Àsok oyehtxoho kom hoye ro Khoryenkom 
yokato mahohtxownà katxhàrà on ha. 


1Karaseya hon komo y, koseryehokehe, thenyehra, ohokonye. 
Akàhpàn me harha manatxow hama. Oyonkuhtetxow hama, anar 

komo. Moyses heno nmenhotho yawo ro mpana ehtxok ha, ketxow hama, 
owyanye. Àro yawo ro mpànà atanyyokotxok ha, ketxow hamà. Àro 
wyarohra mak wekarymaye, owyanye. Txesusu Kryestu haxa wekarymaye. 
Yahkotohen hona amoyathosah me noro wekarymaye, owyanye. 

20wyanye ronytxatxhe гта, Khoryenkom yokato mahohtxownà. Àsok 
oyehtxoho kom hoye ro noro mahohtxownà, Moyses heno nmenhotho 
yawo ro oyehtxoho kom hoye ro katà, Kryestu hona owyanye xenytxoho 
hoye ro haxa katà. Kryestu hona owyanye xenytxoho hoye ro noro 
mahohtxownà hama, owyanye Khoryenkomo rwonà yonytxanàr ke. 

3Àro wyaro mehtxownà, amnyehra. Khoryenkom yokato yano me 
enyhoryexah me mehtxownà. Amnye rma haxa ryhe, ayatanyyokonàr komo 
xe manatxow hatà. Ayatanyyokotho kom hoye ro rma, oyosonyhoryetxehkanàr 
komo xe manatxow hata. Asok tawro akàhpàn me harha тапаіхом. 

^Khoryenkom yokato newakryenàr me гта haxa mehxatxkonà. 
Oyowakryetxho komo rma, àsok nehxakonà, yaworo katà, yaworohra 
haxa katà. Oyosonyhoryenàr kom hok harha oyehtokonye, ewakryehnà 
me rma mosonyatxow hamà. Ewakryexah me mak manatxhe. 

5Khoryenkomo ryhe, tokato yàmye, owyanye. Tokato yano me rma eryehokano 
yeryhekonà, owyanye. Àsok oyehtxoho kom hoye ro eryehokano yeryhekonà, 

owyanye, Moyses heno nmenhotho yawo ro oyehtxoho kom hoye ro kata, Kryestu 
hona owyanye xenytxoho hoye ro haxa katà. Kryestu hona owyanye xenytxoho 
hoye ro eryehokano yeryhekon hama, owyanye tàrwonà yonytxanàr ke. 


Akmaraw heno yohamàtho me natxow hama 
Khoryenkom hona xeny komo katxhàrà on ha. 


6 Àro wyaro гта rha nehxakon hata, Akmaraw heno. Ona wyaro nkehe, 
àmenhosahonháàrà, пого heno hoko. 

Khoryenkom hona nenyakonà, Akmaraw heno. Àro ke, onà wyaro 
nkekon hatà, Khoryenkomo, àwya. Ronenyhoryetxho me harha 
manaha, rohona owya xenyàr ke mak ha, kekon hatà, àwya. 

Àro wyaro rma nkehe, àmenhosahonhàrà, noro heno hoko. 7 Àro ke, Khoryenkom 
hona xeny komo ryhe, Akmaraw heno yohamàtho me xaxa natxow hama. 

8Onà wyaro kanyenhàr me nehxakon hata, Khoryenkomo. Xuknewyanahnà 
komo ryhe, ronenyhoryenàr me harha mpànà natxhe ha, rohona tàwyanye 
xenyàr ke mak ha, kanyenhàr me nehxakon hatà. Àro ke, amnyehra htxero 
àrwo yonyhorunu yokarymay hatà, Akmaraw heno wya. Onà wyaro nkekon 
hata, noro heno wya. Ohoye ro towakryexem me xaxa mpana natxhe ha, anaro 
rha yana komo, omeroron komo rma, kekon hatà, Khoryenkomo, Akmaraw 
heno wya. Àro wyaro гта nkehe, Khoryenkom karyehtanà, àmenhosahonhàrà. 

9 Àro ke, onà wyaro thutwetxow hamà. Towakryexem me nehxakon 
hamà, Akmaraw heno, Khoryenkom hona tàwya xenyàr ke mak ha. Noro 
heno wyaro rma rha towakryexem me natxow hamà, Khoryenkom hona 
xeny komo, omeroro. Àro wyaro thutwetxow hamà. 


Anàhnohpànà го me harha ketxownà Kryestu katxhàrà on ha. 


10 Anar kom haxa ryhe, tanàhnohsom me mpana natxhe ha. Ona 
wyaro kany komo rma nyamoro ha. Moyses heno nmenhotho yawo ro 
tehtxe, kosonyhoryetxho menye, kany komo rma nyamoro ha. Noro heno 
nmenhotho yoyuhtukany menyxehra mak natxhe ha. Аго Ке, tanàhnohsom 
me mpana natxhe ha. Àro hoko rma, ona wyaro nkehe, àmenhosahonhàrà. 
Moyses heno nmenhotho yawo ro mpànà ehtxok ha. 
Oyweronàhyamatxho kom yawo ro mpànà ehtxok ha. 
Eyuhtukatxok mak hampànà, omeroro mak ha. Eyuhtukahra 
oyehtokonye, tanàhnohsom me mpànà manatxhe ha. 
Àro wyaro rma nkehe, àmenhosahonhàrà. 11 Moyses heno nmenhotho 
hoye ro tonyhoryexem komo, ehxera ro mak natxow hamà, Khoryenkomo 
муа. Опа wyaro haxa ryhe nkehe, àmenhosahonhàrà. 
Khoryenkom hona xeny komo ryhe, ronenyhoryetxho me harha manaha, 
katxho me natxhe, àwya. Nyamoro rma, karyhe roro harha natxhe. 
Àro wyaro rma nkehe, àmenhosahonhàrà. 12 Moyses heno nmenhotho 
hok haxa ryhe, onà wyaro nkehe. 

Eyuhtukatzok mak hampana, omeroro mak ha, karyhe roro 
oyehtzoho menye. 
Àro wyaro rma nkehe, Moyses heno nmenhotho hoko. Aro yawo ro tehtxahke 
kehtokonye, kàwyanye eyuhtukanàr hona tenyatxow hamà. Khoryenkom hona 
xenyhera mak tehxatxow hamà. Kosonyhoryenàr kom hona haxa tenyatxow hamà. 
13 Àro wyaro kehtokonye, tanàhnohsom me tehxatxow hama, 
eyuhtukany menyxehra kesnàr kom ke mak ha. Anàhnohpànà ro me 
harha ketxownà, Kryestu. Anàhnohpànà ro me kehtxoho komo yehemaye, 
twayehrà ke. Noro ryhe, tanàhnohsom me harha nexeye, tano me ro гта. 
Àro hoko rma, onà wyaro nkehe, àmenhosahonhàrà. 
Wewe hoko amposohtoxemotho komo ryhe, Khoryenkomo 
nanàhnohàtho me natxhe. 
Àro wyaro rma nkehe, àmenhosahonhàrà. Wewe ho twayehnàtoko, Khoryenkomo 
nanàhnohàtho me nehxakonà, Kryestu, anàhnohpàn me harha kehtxoho menye. 
14 Àro ke, towakryexem me natxhe, Xuknewyanahnà komo, Kryestu 
Txesusu wayhàthàr hoye ro mak ha. Akmaraw heno wyaro towakryexem 
me гта rha natxhe. Noro wayhàthàr hoye ro гта rha, Khoryenkom yokato 
tahohsatxhe. Khoryenkomo wya, rokato wàmyaha owyanye katxhàr me 
harha tehxatxhe, Kryestu Txesus hona kàwyanye xenyàr ke mak ha. 


Tàrwonàmàthàrànhàrà yawo ro Khoryenkomo yexetxhàrà on ha. 


15 Rowtà komo y, toto yoho гта haxa nay hama, Khoryenkomo. Àsok hana 
nosowakryetxow ha, toto kom ha. Ona wyaro nken hama, toto, anaro wya. 
Kowakryehe xaxa mak hampànà, ken hama, àwya. Yaworo xaxa mpana 
àkehe ha, owya, anar me kahra ro mak wehxaha, kowakryehe xaxa mak 
hampànà, kehe. Àro wyaro tàwya katxhe гта, anar me kahra го mak nay 
hama. Anar me uhutwano, oyowakryehra wehxaha, kahra nay hama. 

16,17 Tàwya kowakryetxho kom hoko гта, toto yoho гта haxa nay hama, 
Khoryenkomo. Tàwya kowakryetxhe хаха mak hampànà katxhe гта, anar 
me kahra ro mak nay hamà. Àsok tawro hana. Onà wyaro nkekon hatà, noro 
ha, Akmaraw heno wya. Kowakryetxhe xaxa mak Һатрапа, kekon hata. 
Oyohamáthàr xarha wewakryehe xaxa mak hampànà, kekon xarha tà, пого 
heno wya. Tàwya oyohamáthàrà tatoko гта, thenyenohnà kom hokohra mak 
nehxakon hamà. Àro ke, oyohamàthàyamo kahra nehxakonà. Towenyxan 
hok haxa nehxakon hama, Kryestu hok hama. Àro ke, oyohamàthàr xarha 
wewakryehe хаха mak hampànà, kekon hata, Akmaraw heno wya. 

Àro wyaro Khoryenkomo rwonàmàtxhe, 430 me txemneyhàntay hata, mexe 
rma haxa mak hatà. 430 me txemnyehàntatxhe rma, àyweronàhyamano 
yeryhoy hatà, Khoryenkomo, Moyses heno wya. Tàwya àyweronàhyamano 
ynyetoko гта, Akmaraw heno yakoro tàrwonàmàthàrànhàrà hutwahkahpàra 
rma nehxakon hatà. Onà wyaro kahra mak nehxakon hatà. Romryenon 
komo yweronàhyamany me harha wehxaha, àro ke Akmaraw heno yakoro 

rorwonamatharatho yawo rohra harha wehxan hama, kahra ro mak nehxakon 
hata. Akmaraw heno yohamatho yowakryehra wehzan hama, kahra ro mak 
nehxakon hata. Yaworo xaxa mpana akehe ha, kanyenhàr kaz mak nehxakon 
hatà. Anar me kahra ro mak wehxaha, kanyenhàr kax mak nehxakon hatà. 
18Moyses heno nmenhotho hoye rohra tàmryenon komo yowakryehe, noro ha. 
Akmaraw heno yakoro tàrwonàmàthàrànhàr hoye ro haxa ryhe newakryetxhe 
ha. Moyses heno nmenhotho hoye ro tàwya ewakryentokony haxa, tàrwonàmà- 
thàrànhàràtho hoye rohra harha ewakryenàràtho kom haryhe, àwya. 


Kàyweronàhyamatxownà Khoryenkomo kàwyanye 
kanhàn komo hutwatxho me katxhàrà on ha. 


19 Amnyehra аго wyaro nàrwonàmye hata, Khoryenkomo, Akmaraw 
heno yakoro, ehamrà hoko. Omokhàra rma hak nehxakon hatà, noro, mexe 
rma haxa mak hatà. Khoryenkomo wya, wewakryehe xaxa mak hampànà 
katxhàrànhàrà rma, omokhàra rma hak nehxakon hatà. Omokhàra ro rma 
haka kàyweronàhyamahotxownà hata, Khoryenkomo, Moyses heno wya. 
Omokhàra ro гта haka tàyweronàhyamaxem me roro гта tehxatxkon hata. 
Noro yomokàtxhe, àyweronàhyamahnà me harha tehxatxkon hata. Karyhe 
roro harha ketxoho mehranye kàyweronàhyamatxownà hata. Kàwyanye atxke 
wehxan hama katxho me haxa ryhe kàyweronàhyamatxownà hata, kàwyanye 
kanhàn komo hutwatxho me hata, eyuhtukahra wehxan hama katxho me hata. 

Kahe yawon komo ryhe kàyweronàhyamahotxownà hata, Moyses 
heno муа, Khoryenkom yano me mak hata. 20 Yak nehxatxkon hama, 
kàyweronàhyamanyenhàyamo, kahe yawon kom hatà, Moyses heno xarha 
hatà. Towenyxa mak naha ha, Khoryenkomo. Noro rma nàrwonàmye 
hatà, Akmaraw heno yakoro. Àro Ке, пого rwonàmàthàrànhàrà гта, 
kàyweronàhyamatxhàyam yoho гта haxa пау hama. 

21Tàwya kàyweronàhyamantokonye, апаг me ehutwahra го mak nehxakon 
ha, Khoryenkomo. Akmaraw heno yakoro tàrwonàmáàthàrànhàr yawo ro 
rma nehxakonà. Tàwya kàyweronàhyamantokonye rma, karyhe roro harha 
kehtxoho kom hokohra nehxakon hama. Konyhoryetxho kom hokohra 
nehxakon hama. Аго hoko tehtok haxa, anar me kàyweronàhyamanàràtho 
kom haryhe mà, àwya, àro hoye ro rma kosonyhoryenàràtho kom haryhe mà. 

22Tàwya kàyweronàhyamantokony haxa ryhe, onà wyaro nkekon hatà. 
Tanàhnohsom me manatxhe hampànà, atxke гта haxa oyesnàr kom Ке, 
kekon hatà. Àro wyaro rma nmenhohoy hatà, Moyses heno wya, Txesusu 
Kryestu hona kàwyanye xenytxoho me. Onà wyaro kanyenhàr kax mak 
nehxakon hatà. Kowakryetxhe xaxa mak hampànà, rohona owyanye 
xenyetok mak ha, kanyenhàr kax mak nehxakon hatà. Àro ke, Txesusu 
Kryestu hona xeny komo rma yowakryen hamà, Khoryenkomo. 

23Kryestu yomokhàra ro rma haka, noro hona xenyhera rma hak tehxatxkon 
hama. Aro wyaro rma hak kehtokonye, tàyweronàhyamaxem me rma haxa 

tehxatxkonà. Kàyweronàhyamatxho komo rma, watxa ymo yawon komo yonye ro 
wyaro nehxakon hama, kanhàn komo hutwamohsony me esnàr ke. 24Вагуекото 
hananàhnye komo wyaro xarha nehxakon hamà, khananàhnye kom me esnàr ke. 
Khananàhyatxkonà, amnye Kryestu hona kàwyanye xenytxoho me, Khoryenkomo 
nenyhoryenàr me harha kehtxoho menye. 25Kryestu yomokàtxhe гта, 
khananàhnye kom mehra harha nay hama, àrotho. Noro hona haxa tenyatxhe. 


Kryestu yoh me harha manatxhe katxhàrà on ha. 


26Kryestu Txesus yoh me manatxhe, omnyamo, omeroro, noro hona 
owyanye xenyàr ke mak ha. Àro ke, Khoryenkom hokru me manatxhe. 
27Tuna kwaka mataymomtxownà, Kryestu mryenon uro (ауто me. Àro Ке, 
Kryestu yoh me harha manatxhe, noro wyaro rma rha ohxe oyehtxoho menye. 

28Kryestu yoh me kehtokonye, onà wyaro kahra harha tehxatxow 
hama. Xuknewyana uro, Xuknewyanahnà yxak omoro kahra tehxatxow 
hama. Anotomahnà ro uro, ehematxhohnà ro me tanotomaxemà yxak 
omoro, kahra tehxatxow hamà. Kàrà uro, wosà yxak omoro, kahra 
tehxatxow hama. Àsok tawro hana. Noro rye me гта haxa tehxatxow 
hama, Kryestu Txesus yohà rye me kesnàr kom ke. 

Àro wyaro rma manatxhe, omnyamo. 29Kryestu mryenon me 
manatxhe. Аго Ке, пого wyaro гта rha Akmaraw heno yohamàtho me 
manatxhe, omnyam xarha. Khoryenkomo wya, kowakryetxhe xaxa mak 
hampànà katxhàr me rma rha manatxhe. 


Anotomahnà me harha oytxownà Khoryenkomo katxhàrà on ha. 


1-30nà wyaro àkehe хата. Kàyweronàhyamatxho kom hoko гта 

hak kehtokonye, bàryekomo wyaro tehxatxkon hamà. Àsok hana 
nay ha, bàryekomo ha. Tàyàm репо wayhàtxhe, пого heno katxhotho 
yoh me harha nay hamà. Ahohsàra rma hak naha. Horykomo me harha 
tehtoko, nahohsaha. Bàryekomo me rma hak tehtoko, ahohsàra rma 
hak naha. Ohxe neryatxhe, anar komo. Bàryekomo yonye ro komo 
rma nyamoro ha. Àyàm peno nwahanonkatxhàyamo rma nyamoro ha. 
Umurunhur katxho me henyekyatxhe, àyàm peno yano me. Onà wyaro 
kanyenhàr me nay hama, àyàm peno, àwyanye. Horykomo me harha 
ehtoko, màmyatxhe ha, àwya kanyenhàr me nay hama, àwyanye. 

Àro wyaro rma nay hamà, bàryekomo. Tàyàm peno katxhotho yohà rma, 
àkatxhomnà komo wyaro rma hak nay hamà. Tanotomaxemà ro komo wyaro 
rma nay hamà, ehematxhohnà ro komo wyaro rma. Àro wyaro rma rha 
tehxatxkonà. Kàyweronàhyamatxho kom hoko rma hak kehtokonye, bàryekomo 
wyaro tehxatxkonà. Tanotomaxemà ro komo wyaro гта tehxatxkonà, toto 
komo nàyweronàhyamanàr me kesnàr kom ke. Toto komo nhananàhrà ro me 
гта hak tehxatxkonà. Kryestu nhananàhpáàtor me гта hak tehxatxkonà. 

^Buru yomohtoho hutwekon mak hata, Khoryenkomo. Asokentok hana 
nomokyakon ha. Khoryenkomo ryhe, hutwekon hama. Atoko rma buru 
nyakye hata. Wos yowan yaye nenuruy hata. Moyses heno nmenhotho 
hoko texem me nehxakon hata, Xuknewyana kaxe. 5Ато wyaro nomokye 
hatà, tàwya àro hokono rotho komo yonyhoryetxho me, àro hokohra harha 
ketxoho menye, anotomahnà me harha ketxoho menye. Àro hokohra harha 
kehtxoho komo yehemay hatà, twayehrà ke. Àro wyaro harha kehtxoho 
menye buru nyakye hatà, Khoryenkomo, tàwya thokru me harha kenyàr kom 
horà. 6Thokru me kesnàr kom ke ryhe, Биги yokato nyakye, kàhnakanye. 
Kàhnawon komo rma, apa y, kehe, Khoryenkomo wya. Noro yano me rma 
apa y tketxhe, kàwyam xarha, teryehorye rma haxa kesnàr kom ke. 

7 Àro wyaro anotomahnà me harha oytxownà, Khoryenkomo. Thokru 
me harha oytxownà. Àhokru me oyehtokonye, àkatxho yoh me xarha 
manatxow hama. Noro newakryenàr me rma manatxow hama. 


Amnyehra oyexetxhàyamotho wyaro harha manatxow hatà katxhàrà on ha. 


8Koseryehokehe mak ha, ohokonye. Amnyehra oyexetxhàyamotho 
wyaro harha oyesnàr komo xe manatxow hatà. Amnyehra, Khoryenkom 
hutwahra rma hak oyehtokonye, anaro horyenà ro kom hoko roro rma 
haxa mehxatxkonà. Nyamoro hoko rma, tanotomaxemà ro komo wyaro 
mehxatxkon hamà. Khoryenkom mehra mak natxhe, nyamoro ha. Noro 
yehtxoho wyarohra mak natxhe. 

9 Amnye гта Khoryenkom hutwany me harha manatxhe. Àsok haxa hana. 
Noro newakryetxho me ryhe manatxow hama. Anar me haxa oyesnàr komo 
xe manatxow hatà. Amnyehra oyexetxhàyamotho wyaro harha manatxow 
hata. Toto komo nhananàhrà me harha manatxow hata. Tanotomaxemà ro 
komo wyaro harha oyesnàr komo xe manatxow hata. Awyanye ahananàhtoho 
komo rma, oyonyhoryehranye ro mak naha. Oyowakryehranye ro mak naha. 
Àsok tawro àro wyaro harha oyesnàr komo xe manatxowà. 19 Xuknewyana 
komo yweronàhyamatxho hok harha manatxow hata. Sakmaknu ho уоһа ryhe 
Khoryenkom hok tehxatxow hatà, màketxow hatà. Nuno yahatakatxhe rma, 
àhoko rma rha tehxatxow hatà, màketxow hatà. Anatoko tasahxemtetxow 
hata, anatok xarha tatahyehnometxow hata, màketxow hata. Àro wyaro àhok 
tehxatxow hatà, kosonyhoryetxho meny hatà, màketxow hatà. 

11 Koseryehokehe rma haxa, ohokonye. Thenyehra rma haxa 
katamokye, ahananàhrà kom hoko. Rorwonàmàthàràtho yawo rohra mak 
manatxow hama. Àtohnawo гта katamokye hama, ohyakanye. 


Karaseya hon kom hoko Pawru yoseryehokatxhàrà on ha. 


12Rowtà komo y, onà wyaro àkehe, owyanye, teryewrye ro 
mak ha. Rowyaro harha ehtxoko. Amnyehra, Xuknewyana komo 
yweronáàhyamatxho hoko wehxakonà. Rowya Kryestu yahosàtxhe, àro 

hokohra harha wezeye. Kuknewyanahna wyaro harha wezeye. Owyarony 
harha wezeye, aro hokohra harha ryesnar ke. Aro ke, amnye rma 
omnyam xarha, rowyaro rma rha ehtxoko. Àro hokohra harha ehtxoko. 

Amnyehra, awawonye ryehtoko, ohxe rma haxa mehxatxkonà, rohoko. 
13Ekeh me rma haxa wehxakonà, onuhto wya. Àro ke, awawo roronye rma 
wehxakonà, ekeh me ryesnàr ke. Ато hoye ro, àrwo yonyhorunu wekarymekonà, 
owyanye. Ато ma owyanye enytxanàrà. 44Tàxanomkahnohporye wehxakonà, 
ryeheryanà wya. Roxanomkahnohpàra mak mehxatxkonà. Noro yonytxahra 
tehtxe, atxke esnàr ke, kahra ro mak mehxatxkonà, rohoko. Ohxe uro 
menytxetxkonà, owyanye kahe yawon komo yonytxanàrà wyaro, Khoryenkom 
yanoto komo yonytxanàrà wyaro. Owyanye Kryestu Txesus yonytxanàrà 
wyaro ryhe, uro menytxetxkonà. 15Опа wyaro xarha mehxatxkonà, ronenyàr 
me. Ronuryenàr xe гта haxa mehxatxkonà. Enuryehnà me mak wehxakon 
hama. Tonuryexem me ryehtok haxa, oyonuthuyamo yowràtho haryhe mà, 
owyanye. Àro wyaro roxe rma haxa mehxatxkon hamà. Teryehorye rma haxa 
mehxatxkonà, awawonye ryesnàr hoko. Amnye rma haxa ryhe, eryehohra harha 
manatxow hama, rohoko. 16Àsok tawro hana. Roxanhàn me harha manatxow 
hama, rowya yaworon xaxa уокагутапаг ke mak ha. 

17 Anar me ahananàhtxownà hama, anar кото. Axan kom me гта 
nosonyhetxhe haryhe, yaworohra mak ha. Rohyaye oyotowrà komo xe mak 
natxhe ha, tàxan kom me oyesnàr kom horà. 18Àxan kom me tosonyhetxow 
hamà, toto komo wya. Yaworo mak tehxorye tehxatxhe, ohxe esnàr kom 
horà. Awawonye ryehtoko, axan kom me kosonyhekonà, ohxe oyesnàr kom 
horà. Awawohrany harha ryehtoko, axan kom me hak nosonyhotxowáà, 
anar komo. Yaworo hak nahtxoko, ohxe rma rha oyesnàr kom horà. 

I9Ronàhnàn komo y, rohokru me manatxhe. Amnyehra teryewrye ro 
koseryehokekonà, ohokonye, owyanye Kryestu yahosnàr horà. Amnye rma 
teryewrye ro rma rha koseryehokehe xarha, ohokonye, Kryestu wyaro ohxe roro 
harha oyesnàr kom horà. 20 Amnye rma awawonye ryesnàr xe wehxaha haryhe. 
Awawonye ryehtok haxa, towahke harha rorwonàmràtho haryhe. Àsok hana 
manatxow ha, ohxe hana, ohxehra haxa hana. Ohutwahrany harha wehxan hama. 


Aka heno komo yexetxhàrànhàr hoye kuknonano me ekarymatxhàrà on ha. 


21Xuknewyana komo yweronàhyamatxho hoko oyesnàr komo xe manatxow 
hatà. Àro ke, uro enytxatxoko. Nyamoro yweronàhyamatxho hoye, yaworon 
xaxa uhutwamohsehe, owyanye, Moyses heno nmenhotho hoy mak ha. 

22 Akmaraw heno yexetxhàrànhàrà menhoy hatà, Moyses heno. Àsok 
hana nmenhoy ha. Onà wyaro nmenhoy hatà. Asak nehxatxkon hatà, 
Akmaraw muru komo, Esmayew hatà, Esake xarha hatà. Esmayew yonà ryhe, 
tanotomaxemà ro me nehxakon hata. Aka гта пого hata. Esake yon haxa 
ryhe, anotomahnà ro me nehxakon hata. Sara гта пого hata. 23 Toto hun 

yano me ryhe ta nenuruy ha, Aka mryera, Akmaraw hun yano me mak hata. 
Khoryenkomo rwonamathar yano me haxa ryhe ta nenuruy ha, Sara mryerà. 

24Nyamoro heno yexetxhàrànhàr hoye, kuknonano me hak wekarymaxe, 
owyanye. Aka ryhe, Xuknewyana komo kuknon me nehxakonà. Sara haxa 
ryhe, Kryestu mryenon komo kuknon me nehxakonà. Tanotomaxemà ro me 
nehxakon hata, Aka. Àro wyaro rma rha tanotomaxemà ro wyaro natxow 
hamà, Xuknewyana komo, tàyweronàhyamatxho kom hoko roro rma haxa 
tesnàr kom ke. Ahoryen heno komo yweronàhyamay hata, Moyses heno, Senay 
yàhàn mahotur ho ehtokony hatà. 2» Ahehnawono rma àro hatà, Arakmeya 
yamtar hono rma hatà. Àro wyaro Moyses heno wya tàyweronàhyamatxho 
kom hoko roro rma natxhe, Xuknewyana komo, tanotomaxemà ro wyaro mak 
ha. Àro wyaro rma natxhe, Xerusaryen hon komo, Xuknewyana kom kaxe. 

26Sara mryerà wyaro haxa ryhe natxhe, Kryestu mryenon komo. Anotomahnà 
ro wyaro natxhe, tàyweronàhyamatxhàyam hokohra harha tesnàr kom ke. Kahe 
yawo Khoryenkom yowto hon me natxhe. Xerusaryen yohon onà katxho rma hon 
me natxhe. 27Nyamoro hoko rma, onà wyaro nkehe, àmenhosahonhàrà. 

Wos hokru komo wyaro natxhe, romryenon komo. Àhokhura htxero 
nehxakon hama, wosà, ànyomra tesnàr ke. Enurhura ro mak nehxakon 
hama. Eryewhampàra ro mak nehxakon hama. Ona wyaro haxa 
ryhe àkehe, noro hoko. Neryehotehe harha hampànà. Teryehorye 
harha wehxaha, kehe hampànà, teryewrye ro, thohke harha tesnàr ke. 
Thenyehra mpànà natxhe ha, àhokyamo. Tànyonyem hokru kom yoho 
rma haxa, thenyehra natxhe hampànà. Àro wyaro rma rha, thenyehra 
rma haxa mpana natxhe ha, romryenon komo. Amnyehra ehxera rma 
hak nehxatxkonà. Amnye thenyehra harha natxhe hampànà. 

Àro wyaro rma nkehe, àmenhosahonhàrà. 

28Rowtà komo y, Esake wyaro tehxatxhe, kàwyamo. Noro ryhe, 
Khoryenkomo rwonàmáthàr yano me nenuruy hata. Kàwyam xarha, пого 
rwonàmàthàr yano me гта rha, àmryenon me tehxatxhe. 22Khoryenkom 
yokato yano me ryhe nenuruy hata, Esake. Tayam hun yano me haxa ryhe 
nenuruy hatà, Esmayewu. Noro rma, Esake yeryewhamnohye hatà. Àro wyaro 
rma rha, Kryestu mryenon komo yeryewhamnohyatxhe, Xuknewyana komo. 
зоОпа wyaro haxa ryhe nkehe, Khoryenkom karyehtanà, àmenhosahonhàrà. 

Ranototho ànyahko ha, kekon hatà, Sara, Aka hoko. Àmryer xarha 
ànyahko ha, kekon hatà, Akmarawu wya. Akatxhothàr yàmpàra ro mak 
exko ha, noro wya. Romryerà wya haxa ryhe màmyaha, kekon hatà, 
Sara, Akmaraw hetxe. Anotomahnà rma mok nehxakon hata, noro ha. 

Àro wyaro rma nkehe, àmenhosahonhàrà. Ewakryehnà me nehxakon 
hatà, tanotomaxemà mryerà. Àro wyaro rma rha ewakryehnà me natxhe, 
tàyweronàhyamatxho komo hokono ro komo. 

31 Àro ke, onà wyaro àkehe, owyanye, rowtà komo y. Aka mryerà 
wyarohra tehxatxow hamà. Tanotomaxemà mryerà wyarohra tehxatxow 

hama. Sara mryerà wyaro haxa ryhe tehxatxow hama. Anotomahnà 
mryerà wyaro rma tehxatxow hamà. Aro ke, Xuknewyana komo 
yweronàhyamatxho hokohra harha tehtxe. 


Tanotomaxem mehra harha ehtxoko katxhàrà on ha. 


1Xuknewyana komo yweronàhyamatxho yawo ro wehxan hamà kany 

komo ryhe, tanotomaxemà ro wyaro natxow hama, àhoko roro гта haxa 
tesnàr kom ke. Anotomahnà me harha ketxownà, Kryestu, аго hokohra harha 
kehtxoho menye. Àro ke, onà wyaro kany komo yonytxahra ro mak ehtxoko. 
Amna yweronàhyamatxho yawo ro ehtxoko kany komo yonytxahra ro mak 
ehtxoko. Eyukhuranye ro mak ehtxoko. Tanotomaxem mehra harha ehtxoko. 


Katanyyokotho kom hoye rohra konyhoryetxhe Kryestu katxhàrà on ha. 


20nà wyaro nketxow hata, anar komo, owyanye. Atanyyokotxoko, 
oyosonyhoryetxho menye, ketxow hatà. Onà wyaro haxa àkehe, 
owyanye. Pawru ryhe uro. Ото гта, ona wyaro khananàhyatxhe. 
Ayatanyyokotxhenye, osonyhoryehra rma manatxhe. Katanyyokotho kom 
hoye rohra mak konyhoryetxhe, Kryestu. 

зОпа wyaro хаха трапа àkehe хата, tatanyyokosom komo wya. 
Ayatanyyokotxhenye, toyuhtukahorye ro mak naha ha, Moyses heno 
nmenhotho, omeroro. Eyuhtukany menyxehra mak manatxhe. 

^Onà wyaro гта màketxhe haryhe. Moyses heno nmenhotho yawo ro wehxan 
hama, rosonyhoryetxho me, màketxhe rma haryhe. Àro wyaro owyanye 
tatoko rma, Kryestu hyaye motowyatxow hamà. Konyhoryeny komo hyaye rma 
motowyatxow hama. Kowakryenye ro komo hyaye rma motowyatxow hama. 

5Àsok haxa hana tehxatxow ha. Kryestu mryenon me kehtokonye, 
konyhoryetxho kom hona ro tehxatxow hamà, Khoryenkomo wya, Kryestu 
hona kàwyanye xenyàr ke mak ha, Khoryenkom yokato wya kakoronomanàr 
kom ke mak ha. 6Kryestu Txesusu ryhe konyhoryetxhe. Katanyyokotho kom 
hoye rohra konyhoryetxhe, atanyyokohra kehtxoho kom hoye rohra xarha. 
Thona kàwyanye xenytxoho hoye ro haxa ryhe konyhoryetxhe. Noro hona 
kàwyanye xenyetoko rma, toto komo xe tehxatxow hamà. Àxenye kehtxoho 
komo rma, noro hona xeny me konyhetxow hama. 

7Owyanye Kryestu yahosàtxhe, yaworon xaxa yawo ro htxero 
mehxatxkonà. Amnye rma haxa ryhe, àro yawo rohra harha manatxhe. 
Àsok tawro hana. Anar me ahananàhtxownà hama, anar komo. 
8SKhoryenkom yano mehra anar me thananàhsom me manatxhe. 
Tàmryenon me awahanonkanyenhàyamo гта noro ha. 9 Àsok hana nay 
ha, yukwar ha. Twakanonke rye katamaru yeryan hamà, omeroro mak ha. 
Àro wyaro rma rha naha, ahananàhtoho komo, nyamoro wya. Anar me 
thananàhsomà rye me rma haxa manatxhe, omnyamo, omeroro. Owyanye 
atxke txko enytxatxhe rma, omeroro àhananàhsah me rma haxa manatxhe. 

100nà wyaro haxa ryhe àkehe, uro ha, ohokonye. Tawyanye ronmenhotho 
yonyetxhe rma, anar me uhutwahra ro mak natxhe ha, àkehe, ohokonye. 
Kohkomo ryhe nakoronometxhe, àwyanye ohxe harha uhutwatxho me, 
àkehe, ohokonye. Anar me ahananàhnye kom haxa ryhe, tanàhnohsom 
me mpànà natxhe ha. Àsoken kom hana anar me ahananàhyatxow ha, 
ehonomnà kom hana. Nyamoro гта, tanàhnohsom me mpana natxhe ha. 

11 Rowtà komo y, rowya ekarymantoko, atanyyokotxok hampànà kahra 
wehxaha. Аго wyaro rowya tatok haxa, ryeryewhamnohpàtoràtho haryhe, 
Xuknewyana komo wya. Ryeryewhamnohyatxhe mak ha, onà wyaro rowya 
ekarymanàr ke. Yahkotohen hona amoyathosahonhàrà konyhoryetxhe, àkehe. 
Àro wyaro tawro yonytxanàr xehra ro mak natxhe, nyamoro ha. Atanyyokotxok 
hampana, oyosonyhoryetxho menye, tatok haxa rowya, ronekarymanàr xe 
harha esnàràtho kom haryhe mà. 12 Atanyyokotxok hampànà kany komo ryhe, 
oyeryehoketxow hama. Oyotokonàr komo xe natxow hama. Omnyamohnà, 
nyamoro haxa yotokonàr xe wehxaha haryhe, tatawtàhkaxe ro yxak mak ha. 


Oyowtà yanoto me ehtxoko katxhàrà on ha. 


13Rowtà komo y, tàmryenon me awahanonkatxownà, Khoryenkomo, 
anotomahnà ro me rma oyehtxoho menye. Onà wyaro kahra mak ehtxoko. Rano 
me ro гта hak keryehotaxe, anotomahnà me гуеѕпаг ke, kahra ro mak ehtxoko. 
Onà wyaro haxa ehtxoko. Osoxe rma haxa ehtxoko. Osox oyehtxoho kom hoye ro, 
oyowtà yanoto me ehtxoko, omnyamo ro rye rma. 14 Àsok hana nay ha, Moyses 
heno nmenhotho ha. Omeroro rma, osox ehtxoko katxho me rma nay hamà. Osox 
oyehtxoho wyaro rma, ohoyen komo xe xaxa ehtxoko, katxho me rma nay hama, 
Moyses heno nmenhotho, kàyweronàhyamatxho komo, omeroro. Ohoyen komo 
xe oyehtokonye, àro yoyuhtukany me rma manatxow hama, omeroro mak ha. 

15 Àsok haxa hana manatxow ha. Mosoyatxow haxa hana. 
Motwàràhyaketxow haxa hana. Ohxe трап ehtxoko. Àro wyaro гта 
oyehtokonye, amnye mosomtatkatxehketxhe hampànà, omnyamo ro ryetho. 


Khoryenkom yokato yano me roro rma haxa ohxe ehtxoko katxhàrà on ha. 


160па wyaro haxa ryhe àkehe, owyanye. Khoryenkom yokato yano me 
roro rma haxa ohxe ehtxoko. Noro yano me roro ohxe oyehtokonye, ohun 
kom hoye ro oyeryehotatho kom hokohra manatxow hamà. Ayanhàn kom 
hoko ehohkahra manatxow hama. 17 Khun kom hoye ro keryehotanàr komo 
xehra nay hamà, Khoryenkom yokato. Àro wyaro rma rha, Khoryenkom 
yokato yeryehotanàhrà xehra nay hamà, khun komo. Àro ke, ayanhàn kom 
hoko tehtxahke oyehtokonye, àro hokohra exko kehe, Khoryenkom yokato, 
ohnawonye. Àro wyaro rma rha, ohxe tehtxahke oyehtokonye, ohxehra haxa 
exko kehe, ohun komo. 18Khoryenkom yokato yano me roro oyehtokonye, 
onà wyaro katxho mehra ro mak manatxhe ha. Kàyweronàhyamatxho kom 
yawo ro mpàn ehtxok ha, katxho mehra ro mak manatxhe ha. 

19Khun kom hoye ro keryehotantokonye, ona wyaro atxke tehxatxow 
hama. Anaro rha wos hoko tehxatxhe. Wos me kehtokonye, anaro rha kàrà 
hoko tehxatxhe. Anaro rha kanhàn kom hoko tehxatxhe. Tweromra ro 
mak tehxatxhe. 29 Toto horyenà ro komo kuknon hoko tehxatxhe. Eryem- 
kano teryatxhe. Toto xehra ro mak tehxatxhe. Tosoyatxhe. Tatakuyatxhe. 
Ewakhàra tehxatxhe. Kano me ronye rma teryehotetxhe. Tatameryeketxhe. 
Yaworo thananàhsom uro, anar me thananàhsom xak omoro, tketxhe, 
kàwyamo ro rye rma. 2! Anar komo katxho hoko tehohketxhe. Tànyer- 
hontetxhe. Banhetxhe, wok yonàr hoko. Àro wyaro rma atxke tehxatxhe, 
khun kom hoye ro keryehotantokonye. Àro wyaro rma atxke oyehtokonye, 
Khoryenkom yowto hon mehra ro mak manatxhe hampànà. Àro wyaro rma 
àkekonà, owyanye, amnyehra. Àro wyaro rma rha àkehe xarha, owyanye. 
22Khoryenkom yokato yano me haxa kehtokonye, onà wyaro ohxe tehxatxhe. 
Osoxe rma haxa tehxatxhe. Teryehorye rma haxa tehxatxhe. Oseryehokahra 
tehxatxhe. Ohsànàhpàra ro mak tehxatxhe. Towahke rma haxa tehxatxhe. Ohxe 
rma haxa tehxatxhe. Kàrwon kom yawo ro гта haxa tehxatxhe. 23 Towahke гта 
anar komo teyukyatxhe. Kanhàn kom hona tosowyometxhe. Àro wyaro rma ohxe 
kehtokonye, tàyweronàhyamatxho yawo ron kom yoho rma haxa ohxe tehxatxhe. 
24Kryestu Txesusu mryenon me kehtokonye, onà wyaro kany 
me tehxatxow hamà. Yahkotohen ho wayehye, Kryestu, tàwya 
ronyhoryetxho me, kany me tehxatxhe. Noro wyaro rma rha àwayehsaho 
wyaro hak wehxe, rohun hoye ro eryehotahra harha ryehtxoho me, kany 
me xarha tehxatxhe. Noro wyaro rma rha àwayehsaho wyaro hak wehxe, 
ranhàn hoko ehohkahra harha ryehtxoho me, kany me xarha tehxatxhe. 
25Khoryenkom yokato yano me karyhe harha tehxatxhe. Àro ke, noro 
yano me гого гта haxa ohxe tehtxe. 26Еһопотпа uro kahra ro mak tehtxe. 
Oyoho rma haxa ehonomnà me wehxan hama, kahra ro mak tehtxe, kowtà 
wya. Ehonomnà mosonà katxho me kowtà yehtoko, noro hoko ehohkahra 
ro mak tehtxe. Аго wyaro гта tehtxe, kàwyamo ro гуе гта. 


Atakoronomatxoko katxhàrà on ha. 


6 1Rowtà komo y, anatoko tanhàn hoko nay hana, toto, oyowtà komo 

rma. Natahohsen hana, tanhànà wya. Àsok hana manatxow ha, noro 
hoko. Khoryenkom yokato yano me ohxe oyehtokonye, noro hoko towahke 
rma manatxow hama. Noro makoronometxow hama, ohxe harha ehtxoho 
me. Onà wyaro kahra mak ehtxoko. Atxke noro yehtxoho wyarohra 
wehxaha, ohxe haxa wehxaha, kahra mak ehtxoko. Àsok tawro hana. 
Anatoko noro wyaro rma rha atxke manatxow hana, omnyam xarha, anhà 
wya okukmanàr kom Ке. Ато wyaro oyesnàr kom hona трап xenytxoko. 

2 Atakoronomatxoko, omnyamo ro rye rma. Ohxehra oyowtà kom yehtoko 
rma, akoronomatxoko. Àro wyaro rma oyehtokonye, Kryestu rwon yawo ro 
manatxow hamà. Àwya osox ehtxoko katxhàr yawo ro rma manatxow hamà. 

3Ehonomnà mehra oyehtokonye, chonomna me osonyhera ehtxoko. 
Еһопотпа me oyosonyetokony haxa, mosonkuhtetxow hama. 

^»Amnye toskarymetxhe hampànà, Khoryenkomo wya. Ohxe 
kexetxhàyamotho hoko, atxke kexetxhàyamotho hoko xarha, toskarymetxhe 
hampànà, àwya. Аго ke, kowtà komo yanhàn hutwahra tehtxe. Ona wyaro kahra 
tehtxe. Atxke noro yehtxoho wyarohra wehxaha, ohxe haxa wehxaha, kahra 
tehtxe, kowtà kom hoko. Ohxe kehtxohotho kom hoye ro haxa ryhe, yaworo 
tehutwatxe, kowtà kom yehtxoho hoye rohra mak ha. Àro ke, onà wyaro tkatxe. 
Ohxe wehxano, ohxehra haxa kat wehxano, tkatxe, yaworo kehutwanàr kom horà. 

6 Ahananàhnye komo ewakryetxoko. Akatxho kom hoy hana, 
otxenyerun kom hoy hana, anyahrà kom hoy hana, owot kom hoy hana, 
àro wyaron kom ke ewakryetxoko. 


Ohxe kesnàr kom hoko roro rma haxa tehtxe katxhàrà on ha. 


7Osonkuhtohra ehtxoko. Onà wyaro rma kahra ehtxoko. Àna make ryhe mpe, 
Khoryenkomo ryhe mpe ranàhnohyano, kahra ehtxoko. Ewnohpànà ro me 
mak naha ha, Khoryenkomo. Atxke oyehtokonye, ayanàhnohyatxhe hampànà. 
8Ohun komo yoyuknye me oyehtokonye, ohun kom hoye го tanàhnohsom me 
mpànà manatxhe ha. Khoryenkom yokato yoyuknye me oyehtokony haxa ryhe, 
Khoryenkom yokato yano me karyhe roro harha manatxhe. 

9Ohxe kesnàr kom hoko roro rma haxa tehtxe. Àro hoko rma, amotohpànà ro 
me tehtxe. Amotohpànà ro me kehtokonye, amnye towakryexem me tehxatxhe, 
kowakryenàr komo xe Khoryenkom yehtok mak ha. 10 Àro ke, kàwyanye 
ewakryehnàtho komo yonyetoko, nyamoro tewakryetxe. Omeroron komo rma 
tewakryetxe. Anar komo yowakryetxho yoho rma haxa Kryestu mryenon komo 
tewakryetxe. Kryestu hona xeny komo rma nyamoro ha, kowtà komo rma. 


Atanyyokotxok hampànà kany komo yokarymatxhàrà on ha. 


11 Ona àmenhohono, rakorono wya, karyehta menhonye ro wya. Amnye rma 
uro haxa ryhe àmenhotàhkehe, ohyakanye. Tatoke ymo àmenhehe, onenyàr komo. 

12Anar me ahananàhnye komo ryhe, Xuknewyana me natxow hamà. 
Kryestu yahosnyenhàr me xarha natxow hamà. Tkukuru kom hona mak 
nenyatxhe ha. Xuknewyana kom hona rma nenyatxhe ha, Kryestu yahosnyehnà 
kom hona rma. Nyamoro wya ryhe, ohxe tosonyhonàr komo xe natxhe. 
Tàyweronàhyamatxho kom yawo ron me tosonyhonàr komo xe natxhe, nyamoro 
wya. Teryewhamnohrà kom hona rma nenyatxhe, àwyanye. Onà wyaro kany 
komo yeryewhamnohyatxow hama, nyamoro ha. Yahkotohen ho wayehye, 
Kryestu, tàwya konyhoryetxho menye, kany komo rma yeryewhamnohyatxhe. 
Anar me ahananàhnye kom haxa ryhe, teryewhamnohrà komo xehra natxhe, 
nyamoro wya. Àro ke, onà wyaro nketxhe, owyanye. Atanyyokotxok hampànà, 
oyosonyhoryetxho menye, ketxhe, owyanye. 13 Ayatanyyokonàr komo xe natxhe, 
onà wyaro tawro xe tesnàr kom ke. Kàyweronàhyamatxho kom yawo ro rma 

rha natxhe, moxamo, Kuknewyanahna komo rma, tawro ze natxhe, ohokonye, 
tkukuru komo wya. Àro wyaro tawro xe tesnàr kom ke ryhe, ayatanyyokonàr 
komo xe natxhe. Nyamoro yoyuknyenhàyamo ryhe, atanyyokoxemo komo 
rma, tàyweronàhyamatxho kom yawo rohra mak natxhe. Eyuhtukahra ro mak 
natxhe ha. Atanyyokoxemo komo rma rha moxamo tawro xe natxhe, nyamoro 
ha, ohokonye. 

14Uro haxa ryhe, onà wyaro kany me wehxaha. Yahkotohen ho wayehye, 
Txesusu Kryestu, Kohkomo rma, tàwya konyhoryetxho menye, kany me 
wehxaha. Anar me kahra ro mak wehxaha ha. Kryestu wayhàthàr hoye 
ro, noro wyaro rma rha àwayehsaho wyaro wehxaha. Àwayehsaho rma, 
Khoryenkomo xanhàn kom kukuru mehra harha wehxan hamà. Tkukuru 
kom me ronyhera rma rha natxow hama, nyamoro xarha. 

15Katanyyokotho kom hoye rohra konyhoryetxhe, Kryestu, 
atanyyokohra kehtxoho kom hoye rohra xarha. Anar me harha tàwya 
ketxoho kom hoye ro haxa ryhe konyhoryetxhe. 

16Àro wyaro katxho yawo ron komo ryhe, Khoryenkomo mryenon me 
natxhe. Ehsayewyana me xaxa natxow hamà, moxamo, katxho me rma 
natxhe, Khoryenkomo mryenon me tesnàr kom ke mak ha. Nyamoro 
hoko rma, onà wyaro àkehe, Khoryenkomo wya. Ohxe txetxoko, àhnàn 
kom yawo rma haxa exko, àkehe, àwya, àhokonye. 


Teheryanke rma haxa naha rohunutho katxhàrà on ha. 


17 Eryewhamnohsah me rma haxa wehxaha, Txesus yanoto me ryesnàr 
ke mak ha. Àro hoye ro teheryanke rma haxa naha, rohunutho. Àro ke, 
rowàràhyakahra harha hak nahtxoko, toto komo, okukuru komo. Àna 
matà, Txesus yanoto mehra mak naha, Pawru, kahra hak nahtxoko. 

18Rowtà komo y, towahke xaxa nay hamà, Txesusu Kryestu, Kohkomo, 
khokonye. Àro wyaro towahke noro yehtxoho hutwanàr xe roro wehxaha, 
owyanye, ohnawonye. 

EHFESU HON KOMO 
HYAKA PAWRU 
NMENHOTHO ON HA. 





Ohyakanye amenhehe Ehfesu hon komo hyaka katzhara on ha. 


1Pawru uro ha. Kryestu Txesusu nanyaknyara ro me wehxaha, 
Khoryenkom yano me mak ha. 
Ohyakanye àmenhehe, Ehfesu hon komo hyaka. Khoryenkomo mryenon 
komo rma omnyamo, Kryestu Txesus yoh komo rma, yaworon komo rma. 
20nà wyaro àkehe, Khoryenkomo wya, ohokonye. Towahke exko, 
Ehfesu hon kom hoko, ohxe txetxoko, àkehe, àwya, Txesusu Kryestu wya 
хага. Kyànkom me гта naha, Khoryenkomo. Kohkom me гта naha, 
Txesusu Kryestu. 


Kowakryetxhe rye rma haxa Khoryenkomo katxhàrà on ha. 


3Ohxe xaxa manaha tkatxe, Khoryenkomo wya. Txesusu Kryestu yàmà 
noro ha, Kohkomo rma yàmà. Noro ryhe, Kryestu yoh me ketxownà. Àro 
hoye ro kowakryetxownà. Kàhnawonye kowakryetxhe rye rma haxa, 
thenyehra rma haxa mak ha. Kahe yawon me rma konyatxhe. Kahe 
yawon komo rma yowakryetxhe rye rma haxa. 

^Amnyehra tàmryenon me kwahanonkatxownà. Kryestu yoh me 
rma kwahanonkatxownà. Tàwya yukryeka yakàhtohra ro rma haka, 
kwahanonkatxownà гта, enyhoru ro me kehtxoho menye, atxke naha mosonà 
katxho mehra ro mak kehtxoho menye, tànenyàr me rma enyhoru ro me 
kehtxoho menye. 5Kxenye rma haxa nehxakonà. Àro hoye ro, onà wyaro 
kanyenhàr me nehxakonà, amnyehra, khokonye. Rohokru me harha natxhe 
hampànà, nyamoro ha, romuru wayehrà ke, Txesusu Kryestu wayehrà ke, 
kanyenhàr me nehxakonà, khokonye. Àro wyaro ehutwatxhàrànhàr yano me 
àhokru me tehxatxhe. 6 Àhokru гта, ona wyaro Капу me tehtxe. Towahke хаха 
nosonyhoy hamà, Khoryenkomo, khokonye, kany me tehtxe. Anhàtho kom hoko 
rma towahke xaxa nosonyhoy hama, ehonomnà xaxa kaxe, капу me tehtxe. 

Asok tawro hana. Noro muru yoh me kehtxoho kom hoye ro, noro newakryetxho 
me rma haxa tehxatxow hama, noro nàhnàn yoh me kehtxoho kom hoye ro 
mak ha. 7Umuru yohà rma, kanhàn komo yanoto mehra harha tehxatxhe. 
Kanhàn komo yanoto mehra harha kehtxoho komo rma yehemaye, twayehrà ke, 
tekamsuhkanàr ke. Kanhànàthàyam hoko гта noseryewhokaye, Khoryenkomo. 
Towahke гта haxa nehxakonà, khokonye, thenyehra гта haxa mak ha. Àro 
hoye ro noseryewhokaye, kanhànàthàyam hoko. 8 Àwya kowakryetxho komo 
гта, thenyehra naha, kàwyanye икикпотапага yoho гта haxa mak ha. 

9 Tehutwatxhàrànhàrà ryhe hutwamohsoye, kàwyanye. Uhutwahnà rotho гта 
hutwamohsoye, tàywero rma haxa kehtxoho menye, onà wyaro ryehtoko ohxe 
wehxan hama kany me kehtxoho meny xarha. Noro yehutwatxhàrànhàrà rma, 
ona wyaro nehxakonà, Kryestu hoko. 10 Amnye omeroron kom yoh me mpana 
naha ha, romuru, kanyenhàr me nehxakonà. Eten kom hana wakàhtoy ha, kahe 
yawo tehxemà, yukryeka ho tehxem xarha. Ато kom yoh me mpana naha ha, 
kanyenhàr me nehxakonà. Rowya enyhoryetxehkatxhe rma, àro kom yohà rye 
me rma haxa mpànà naha ha, romuru, kanyenhàr me nehxakonà. Àro wyaro 
tehutwatxhàrànhàrà rma hutwamohsoye, kàwyanye. 

11,12 №ого ryhe, tehutwatxhàrànhàrà yawo ron me гта haxa naha, tano me 
ro mak ha. Tehutwatxhàrànhàr hoye ro amna wahanonkaye. Xuknewyana 
komo rma wahanonkaye, tàmryenon me. Amna htxero Kryestu hona ro amna 
nehxakonà. Noro yoh me amna yehtxoho hoye ro, Khoryenkomo mryenon me 
amna naha, ehonomnà me xaxa nay hamà kanye ro me amna yehtxoho me. 

130mnyam xarha, Xuknewyanahnà komo rma, noro yoh me rma rha manatxhe. 
Àrwo yonyhorunu menytxatxownà. Oyonyhoryetxho komo rma menytxatxownà, 
yaworono rma. Noro hona harha menytxownà. Àro wyaro noro yohà rma, 
Khoryenkom yokato mahohtxownà. Rokato ànyakyaha, romryenon komo hyaka, 
kanyenhàr me nehxakonà, Khoryenkomo. Noro rma yàmye, owyanye. Àro ke, 
àmryenon me mehutwetxow hama, ohnawonye ekato yesnàr ke. 

14Kàhnawonye nay hamà, Khoryenkom yokato. Àro hoye ro, amnye 
ohxe kehtxoho komo thutwetxhe. Khoryenkomo wya kowakryetxho komo 
rma, kahe yawo kehtxoho komo rma, thutwetxhe. Kanhàn komo hyaye 
àwya kowtàhkatxho komo rma thutwetxhe. Àro wyaro ewakryetxehkahnà 
me rma hak kehtokonye, thutwetxhe rma. Àro wyaro xaxa mpànà 
tehxatxhe ha, tketxhe rma, kàhnawonye ekato yesnàr ke mak ha. Àro ke, 
onà wyaro tkatxe. Ehonomnà me xaxa nay hamà, Khoryenkomo, tkatxe. 


Ehfesu hon kom hoko Khoryenkom yakoro Pawru rwonàmàthàrà on ha. 


15Àro wyaro kowakryetxhe rye rma haxa, Khoryenkomo, kàhnawonye. 
Àro ke, ohokonye kàrwonaha roro rma haxa, noro yakoro. Àsok tawro hana, 
oyokaytà komo yonytxanàr ke xarha, rowya. Txesus hona гта haxa menyatxow 
hatà. Kohkomo hona rma haxa menyatxow hatà. Noro mryenon komo xe rma 
haxa manatxow xarha tà. Omeroron komo хе rma haxa manatxow hata. 16 Ато 

ke, Khoryenkom yakoro rorwonamnatoko, ona wyaro kanye ro me wehzaha. 
Apa y, ohxe xaxa manay hama, nyamoro hoko, kanye ro me wehxaha, àwya, 
ohokonye. Àro wyaro tawro hoko rma, аѓакпаһга wehxaha. 

I7Khoryenkomo ryhe, Txesusu Kryestu yam me naha. Kohkomo гта yam me 
naha. Ehonomnà me xaxa naha. Noro rma yakoro kàrwonaha. Onà wyaro àkehe, 
àwya, ohokonye. Apa y, oyokato yano me hak tàywero nahtxoko, àkehe. Apa y, 
oyehutwatxho hutwany me hak nahtxoko, oyokato yano me. Ohutwany me rma 
hak nahtxoko, àkehe, àwya, ohokonye. 18Apa y, yaworon xaxa uhutwamohsoko, 
àwyanye, tàhnawonye tàywero гта haxa ehtxoho menye, àkehe, àwya, ohokonye. 

Asok tawro hana. Àro wyaro ohnawonye tàywero oyehtokonye, ona 
ryhe muhutwetxow hamà. Amnye noro newakryenàr me oyehtxoho komo 
muhutwetxhe. Àro hona ro oyehtxoho menye, awahanonkatxownà. 

On xarha muhutwetxhe. Thenyehra rma haxa tàmryenon komo yowakryehe 
hampànà, пого ha. Ànewakryenàr komo rma, ohxe roro rma haxa natxhe 
hampànà. Àro rma muhutwetxhe, ohnawonye tàywero oyehtokony mak ha. 

19 Оп xarha muhutwetxhe. Kàhnawonye tahoxerye гта haxa naha, 
noro ha, thenyehra rma haxa mak ha. Tahoxeryem xaxa kax mak naha 
ha. Еһопотпа xaxa Ках mak naha ha. Kryestu hona kàwyanye xenyetoko 
rma, tahoxerye rma haxa naha, kàhnawonye. Àro rma muhutwetxhe, 
ohnawonye tàywero oyehtokony mak ha. 

20 Àsok tawro hana. Tahoxet hoye ro, Kryestu yanàmye, àwayehxemo kom 
waye. Àro hoye ro rma rha narày xarha, kahe yaka harha. Àro hoye ro rma rha 
neryewtanàhye xarha, thanaka, howehehra. 21 Ehonomnà me xaxa neryeye, 
ehonomnà kom yoho rma haxa mak ha, kahe hokon yoh kom yoho rma haxa mak 
ha, kahe yawon kayaryet kom yoho rma haxa mak ha, yuhnayen hon kayaryet 
kom yoho гта haxa mak ha, Omeroron kom yoho гта haxa, еһопотпа ro 
mosonà katxho kom yoho гта haxa, ehonomnà me xaxa naha, Kryestu, amnyeno 
гта kom yoho гта, amnyen kom yoho хагћа. 22Noro yosnaka omeroron komo 
yeryeye, Khoryenkomo àkayaryet kom me ehtxoho me. Tàmryenon kom yoh me 
xarha neryeye. Onà wyaro kany me naha, tàmryenon komo wya, Kryestu hoko. 
Oyohkomo rma omeroron kom yoh me rma haxa naha, kany me naha, àhoko. 

23Khun kom yoh me kuyhuthuru yehtxoho wyaro, tàmryenon kom yoh me 
naha, Kryestu. Noro wyaro rma haxa tehxatxhe, noro yohà rye me rma haxa 
kesnàr kom Ке. Аѕок hana nay Һа, пого ha. Towahke гта haxa mpana naha ha. 
Towahke rma haxa tehtxoho hoye ro, omeroron komo yowakryetxehkanye ro 
me naha. Noro wyaro rma tehxatxhe, noro yohà rye me kesnàr kom ke. 


Karyhe harha ketxownà Khoryenkomo katxhàrà on ha. 


1Àsok hana mehxatxkon ha, omnyam ha. Atxke rma haxa mehxatxkon 

hama, Khoryenkomo yoyukhura oyesnàr kom ke. Tàywenyeke гта 
haxa mehxatxkonà, àwayehsaho wyaro rma, atxke oyesnàr kom ke. 2Anar 
komo wyaro atxke mehxatxkonà, Khoryenkomo xanhàn komo wyaro mak 

ha. Anhà ymo yano me atxke mehxatxkonà, worokyamo yohà ymo yano me, 
awasnaha tàtosom kom yohà ymo yano me. Noro ymo yano me ryhe atxke 
natxhe, toto komo, Khoryenkomo yoyuknyehnà komo. 

3Nyamoro wyaro rma rha, atxke rma rha amna nehxakonà, amna 
xarha, Xuknewyana komo гта. Anhà hoko гого amna nehohkekonà, 
amna hun yano me. Amna yehutwatxho hoye ro, amna neryehotekonà, 
amna hun hoye ro mak ha. Àro ke, anar komo wyaro rma rha, 
tanàhnohsom me атпа nehxakonà, toto гта rha kaxe. 

^Towahke mak nehxakonà, Khoryenkomo, khokonye. Kàhnàn kom 
yawo rma haxa nehxakonà. Kxenye rma haxa nehxakonà. Àro hoye ro, 
5karyhe harha ketxownà. Tàywenyeke tehxatxkonà, àwayehsaho wyaro 
rma, atxke rma haxa kesnàr kom ke. Norotho rma yeryeye, karyhe 
harha. Karyhe harha Kryestu yehtxoho wyaro, karyhe harha ketxownà, 
kàhnawonye. Towahke tehtxoho hoye ro ryhe oyonyhoryetxownà. 6Tàwya 
Kryestu yanàmàthàrà wyaro гта rha, kàwyam xarha kanàmtxownà, 
kàhnawonye anar me harha kehtxoho menye. Kryestu Txesus yoh me rma 
ketxownà. Kahe yawon me harha ketxownà, Kryestu hyawon me harha. 

7 Àro wyaro tàwya keryetxhàyam hoye ro, towahkem me xaxa 
nosonyhehe hampànà. Amnye, noro hyaw harha kehtokonye, towahkem me 
xaxa noro tenyatxhe, àro wyaro àwya kenyàr kom ke mak ha. Onà wyaro 
tketxhe hampànà. Towahke rma haxa nehxakon hama, khokonye, tketxhe 
hampànà. Kryestu Txesusu wayhàthàr hoye ro ryhe, towahke nehxakonà, 
khokonye, tketxhe hampànà. Awya kowakryetxhàyamo гта, thenyehra nay 
hama, ukuknomanàr yoho гта haxa mak hama, tketxhe hampànà. 

в Àsok tawro hana. Towahke tehtxoho hoye ro ryhe oyonyhoryetxownà, 
Kryestu hona owyanye xenyàr ke mak ha. Ohxe oyehtxoho kom hoye rohra, 
towahke tehtxoho hoye ro haxa, oyonyhoryetxownà. ? Oyosonyhoryetxho 
kom hoye rohra rma ohxe manatxhe. Àro hoye ro ohxe oyehtokony haxa, 
rano me ro rma ohxe wehxan hamà tawrotho haryhe, owyanye. Àro wyaro 
kahra mak manatxow hama, Khoryenkomo wya oyonyhoryenàr kom ke. 

10 Anar me harha ketxownà. Kryestu Txesus yoh me harha ketxownà, 
enyhoru hokono ro me kehtxoho menye. Onà wyaro kanyenhàr me 
nehxakonà, amnyehra. Enyhoru hokono го me natxhe Һатрапа, 
ronenyhoryenàr komo, kanyenhàr me nehxakonà. Àro yawo ro kehtxoho 
menye ryhe, anar me harha ketxownà, Khoryenkomo. 


Noro rye me harha ketxownà Kryestu katxhàrà on ha. 


п Ато wyaro anar те harha ketxownà, Khoryenkomo. Àro ke ehutwatxoko. 
Xuknewyanahnà me manatxow hamà, omnyamo. Onà wyaro kany me natxhe, 
Xuknewyana komo, ohokonye. Atanyyokohnà ro nyamoro ha, Khoryenkomo 
mryenonàhnà komo rma, kany me natxhe. Khoryenkomo mryenonà kàwyamo, 
atanyyokoxemo komo, kany me xarha natxhe. Otokoxemo komo rma nyamoro ha. 

120mnyam haxa ryhe, ona wyaro mehxatxkon hama, amnyehra. Kryestu 
yomoknàr hona rohra mak mehxatxkonà. Ehsayewyana mehra ro mak 
mehxatxkonà, Khoryenkomo mryenon mehra mak ha. Khoryenkomo wya, 
kowakryetxhe xaxa mak hampànà katxho mehra ro mak mehxatxkonà, 
Noro newakryenàr me oyesnàr kom hona rohra mak mehxatxkonà. Noro 
hutwahra ro mak mehxatxkonà. Noro hutwanyehnà rma, yukryeka ho 
mehxatxkonà. 13 Amnye гта haxa ryhe, Kryestu Txesus yoh me harha 
manatxhe. Khoryenkomo hutwanyehnà rotho гта, пого hutwany me harha 
manatxhe, Kryestu wayehrà ke mak ha, ekamsuhkanàr ke mak ha. 

140sox harha ketxownà, пого. Àsok tawro hana. Xuknewyanahnà komo xehra 
nehxatxkonà, Xuknewyana komo. Àro wyaro rma rha, Xuknewyana komo xehra 
nehxatxkonà, Xuknewyanahnà komo. Noro rye mehra mak nehxatxkon hamà. 
Мого rye me harha ketxownà, Kryestu. Osox harha ketxownà. 1»Onà wyaro 
kany me natxhe, Xuknewyana komo. Ohxe tehxatxhe, kàyweronàhyamatxho 
kom yawo ro kesnàr kom ke, kany me natxhe. Onà wyaro nketxhe xarha, anar 
komo wya, Xuknewyanahnà komo wya. Atxke manatxhe, omnyamo, amna 
yweronàhyamatxho yawo rohra oyesnàr kom ke, ketxhe, àwyanye. Àro hoye 
rohra mak konyhoryetxhe. Kryestu, àyweronàhyamatxho kom yawo ro kehtxoho 
kom hoye rohra mak ha. Àro wyaro hutwamohsoye, kàwyanye, twayehrà ke, 
tàwya thunuthuru yàmrà ke. Àro ke, noro rye me harha natxhe, Xuknewyanahnà 
komo, Xuknewyana kom yakoro. Noro ryehnàtho rma, noro rye me harha 
tehxatxhe, Kryestu yohà rye me kesnàr kom ke. Àro wyaro noro rye me harha 
ketxownà, Kryestu. Àro hoye ro, osox harha ketxownà. 16Кһогуепкото 
nàhnàn me harha ketxownà. Xuknewyana komo rma, Xuknewyanahnà 
komo xarha, noro rye me harha tehxem komo rma, Khoryenkomo nàhnàn me 
harha tehxatxhe, yahkotohen ho àwayehrà ke. Àro hoye ro, osoxanhànàtho 
rma, osox harha tehxatxhe. 17 Kryestu yomokàthàr hoye ro, ona wyaro katxho 
tokarymaxem me naha. Towahke naha, Khoryenkomo, ohokonye, katxho rma, 
tokarymaxem me naha, owyanye, Xuknewyanahnà komo wya, Khoryenkomo 
hutwanyehnàtho komo wya. Àro wyaro katxho rma, tokarymaxem me rma rha 
naha, Xuknewyana komo wya xarha, Khoryenkomo hutwanyetho komo wya. 

18 Àsok tawro hana. Kyàmkomo hyaka harha tomokyatxow hama, Kryestu yano 
me. Noro yokato yohà rye rma, noro hyaka tomokyatxhe, Xuknewyana komo 
rma, Xuknewyanahnà komo xarha. 

19 Àro ke, anaro ro omoro katxho mehra harha manatxhe, omnyamo, 
Xuknewyanahnà komo rma. Amna kukuruhnu omoro katxho mehra 
harha manatxhe. Khoryenkomo mryenon kom yakoro, noro rye me harha 
manatxhe. Àro rye yawon komo wyaro harha manatxhe, nyamoro yakoro. 

20Khoryenkom màn me tehxatxhe. Àsok hana bàn komo teryatxow 
ha. Ona wyaro teryatxow hama. Wahoro htxero tetxehtetxhe. Aro wyaro 
rma rha, Khoryenkom màn yetxeh me natxhe, Kryestu nànyaketxho ro 
komo, Khoryenkomo rwonà yokarymanye ro кото xarha. Àsok tawro 

hana. Nyamoro wya htxero tàrwonà yonytzamohsoy hama. Kawyanye 
etxehtotxhe rma, thoryenometxow hama. Àro wyaro rma rha, Khoryenkom 
màn horyen me tehxatxhe, kàwyamo, àmryenon komo rma. Kàwyanye bàn 
komo yenyetoko rma, etxehà ymo htxero teryatxow hama, towaxke ehtxoho 
me. Àro wyaro rma rha, Kryestu ryhe, Khoryenkom màn yetxehà ymo me 
naha, ehonomnà me xaxa tesnàr ke. 21 Noro yoh me kehtxoho kom hoye ro, 
thoryenomaxem me tehxatxhe, noro màn me kehtxoho menye. Noro mànà 
rma, enyhoru ro me tehxatxhe, noro wya, Kohkom yoh me kesnàr kom ke mak 
ha. 220mnyam xarha, Xuknewyanahnà komo гта, thoryenomaxem me гта 
rha manatxhe. Noro màn me rma manatxhe, Kohkom yoh me oyesnàr kom ke 
mak ha. Awawonye rma naha, Khoryenkomo, ekato me, bàn yawo rma. 


Tehutwatxhàrànhàrà hutwamohsoye Khoryenkomo rowya katxhàrà on ha. 


3 1Àro wyaro Khoryenkom màn me manatxhe. Аго Ке, пого yakoro 

tàrwonyemà ro me wehxaha, uro, Pawru гта, ohokonye. Tahuso 
гта wehxaha, опа ymo yawo, Kryestu Txesus уапо me mak ha. Аѕок 
tawro hana. Rowya ahananàhàthàyam hoye ro tahuso wehxan hama, 
rowya Xuknewyanahnà komo hananàhàthàr hoye го гта. 

2Khoryenkomo wya ranotomatxho muhutwetxow hamà. Towahke xaxa 
tehtxoho hoye ro ranotomaye, ohyakanye rotonàr horà, Xuknewyanahnà komo 
hyaka rma rotonàr horà. 3Tàwya ranotomantoko rma, tehutwatxhàrànhàrà 
hutwamohsoye, rowya. Uhutwahnà rotho гта hutwamohsoye. Rowya 
tosonyhontoko rma, hutwamohsoye, Kohkomo. Àro rma wekarymano, 
owyanye, on yawo, ronmenhotho yawo. ^Owyanye onà rwonàhyamantoko 
rma, onà wyaro màketxow hamà. Khoryenkomo yehutwatxhàrànhàrà ryhe 
hutwen hamà, Pawru, màketxhe. Kryestu yoh me kehtxoho komo rma hutwen 
hama, màketxhe. »Amnyehra uhutwamohsotàhkahra гта hak nehxakonà, 
Khoryenkomo, toto heno komo wya. Nyamoro heno rma, hutwetxkonà rma 
haryhe, atxke txko mak ha. Amnye rma haxa ryhe, hutwamohsotàhkaye, 
tanoto komo wya, tànwahanonkatxhàyamo wya, tànànyaketxhàyamo wya, 
tàrwonà yokarymanye ro komo wya. Àwyanye rma, tehutwatxhàrànhàrà 
hutwamohsohoye, Khoryenkomo, tokato wya. 

6Àsok katxho me hana nay ha, Khoryenkomo yehutwatxhàrànhàrà, 
uhutwahnà rotho rma. Ona wyaro katxho me nay hama. Noro rye me 
harha natxhe, Xuknewyanahnà komo, Xuknewyana kom yakoro, katxho 
me rma naha. Khoryenkomo wya, kowakryetxhe xaxa mak hampànà 
katxho me rma rha natxhe, Xuknewyanahnà komo xarha, Kryestu Txesus 
yoh me tesnàr kom ke, tàwyanye àrwo yonyhorunu yonytxanàr ke, katxho 
me xarha naha, uhutwahnà rotho. Kahe yawo Khoryenkomo newakryenàr 
me rma rha natxhe, Xuknewyanahnà komo xarha, katxho me xarha naha, 
uhutwahnà rotho, Khoryenkomo yehutwatxhàrànhàrà гта. 

7 Àro rma àrwo yonyhorunu rma yokarymany me ranotomaye, Khoryenkomo, 
rohoko towahke xaxa tesnàr ke mak ha. Tahoxet hoye ro rakoronomehe, tanoto 
me ryehtxoho me. 8Norohnàtho me rma haxa wehxaha, urotho. Khoryenkomo 
mryenon komo yosnaka rma haxa wehxaha, norohnàtho komo yosnaka rma 
haxa mak ha. Norotho rma yeryeye, tanoto me, Xuknewyanahnà komo hyaka 
rototho me, àwyanye Kryestu yokarymatxho me. Onà wyaro k any me wehxaha, 
àwyanye. Towahke rma haxa naha, Kryestu, ohokonye, kany me wehxaha. Noro 
wya oyowakryetxho komo rma, thenyehra rma haxa naha, owyanye uhutwanàr 
yoho rma haxa mak ha, kany me wehxaha, Xuknewyanahnà komo wya. 
9Khoryenkomo yehutwatxhàrànhàr xarha wekarymehe, àwyanye, omeroron 
komo wya, uhutwany me harha ehtxoho menye. Amnyehra uhutwamohsohra 
rma hak пеһхаКопа, пого, toto heno komo wya. Noro ryhe, omeroron komo 
yakàhtonyenhàrà гта, nehutwekonà гта, amnyehra. 

10 Tehutwatxhàrànhàr hoye ro, anaro rha yana komo yeryaha, tàmryenon 
me harha, tàyweron me tosonyhonàr horà. Tàywero rma haxa tehtxoho hoye 
ro, tàmryenon komo yowakryehe, anar me rha mak ha, thenyehra mak ha. Àro 
wyaro tàyweron me nosonyhehe, kahe yawon komo wya. Tàwyanye xenyetoko 
rma, ona wyaro nketxow hama, nyamoro, kahe yawon kayaryet komo rma, kahe 
hokon yoh komo xarha. Tàywero rma haxa nay hamà, Khoryenkomo, ketxhe. 
Tàywero tehtxoho hoye ro, anaro rha yana komo yeryan hama, tàmryenon me 
harha. Nyamoro rma yowakryen hamà, thenyehra mak ha, ketxhe, naymoro ha. 

11 Yukryeka komo ehxera rma hak ehtoko, tànryenon komo hutwekonà 
roro rma, Khoryenkomo. Nyamoro hutwanye rma, Kryestu Txesusu 
wayehrà hutwekonà. Kohkomo rma wayehrà hutwekonà. 

12Noro hona tenyatxhe. Noro hona xenye rma, towankaryhe 
tomokyatxhe, Khoryenkomo hyaka. Noro yakoro àrwonàmso 
tomokyatxhe, ewankaramra rma, Kryestu Txesus yoh me kesnàr kom ke. 

13 Àro ke, onà wyaro àkehe, owyanye. Towankaryhe rma ehtxoko. 
Teryewhamnohsom me wehxan hama, rowya ahananàhrà kom ke, rowya 
Xuknewyanahnà komo гта hananàhrà ke. Teryewhamnohsom me 
ryehtxoho hoye ro, anatoko oyowankaranatxow hana. Ewankaramra ro 
mak ehtxoko. Àsok tawro hana. Ryeryewhamnohtoho hoye ro ryhe, ohxe 
roro rma haxa oyeryatxhe, Khoryenkomo. 


Thenyehra rma haxa kxeny nay hamà Kryestu katxhàrà on ha. 


14 Ато wyaro kowakryetxho komo hutwekonà, Khoryenkomo, amnyehra. 
Àro ke, rosoknar ho keryewtehe, пого yakoro rorwonàmrà horà. 15 Noro 
ryhe, kyàmkom me naha. Kyàmkom me noro yehtxoho hoye ro, royàm 
mosonà katxho me rma rha natxhe, toto komo xarha, yukryeka hon komo 
rma, kahe yawon komo xarha. Noro yakoro rma kàrwonaha, ohokonye. 

160nà wyaro àkehe, àwya. Apa y, ehonomnà me гта haxa manaha, 
omoro. Àro hoye ro, tahoxerye rma haxa nyamoro txeryko, àhnawonye, 

àkehe, àwya, ohokonye. Apa y, oyokato hak nakoronomatxowà, àhnawonye, 
tahoxerye гта haxa ehtxoho menye, àkehe, àwya. 17 Apa y, Kryestu hona 
nenyatxow hata. Àro ke, àhnawo rorony hak nahko, noro, àkehe, àwya, 
ohokonye. Apa y, osoxe rma haxa hak nahtxoko, ohxe roro tehtxoho menye, 
orwon yawo ro rma haxa tehtxoho menye, àkehe, àwya. 18.19 Apa y, tàxenye 
Kryestu yehtxoho hutwatxehkanye ro me hak nahtxoko. Anar komo wyaro, 
omryenon komo wyaro rma, tàxenye Kryestu yehtxoho hutwatxehkany me 
rma rha hak nahtxoko, nyamoro xarha, àkehe, àwya, ohokonye. 

Àsok hana kxeny nay ha, Kryestu ha. Thenyehra rma haxa kxeny nay 
hama. Àsok tawro hana. Kxenye ehtxoho kuknomahra tehxatxow hama. 
Uhutwahra tehxatxow hama. Ukuknomatxehkahnà гта кикпотапаг xe 
wehxaha, owyanye. Uhutwatxehkahnà rma hutwanàr xe wehxaha, owyanye. 

Àro ke, onà wyaro àkehe, kyàmkomo wya. Apa y, tàxenye Kryestu 
yehtxoho hutwatxehkany me hak nahtxoko, àkehe, àwya, ohokonye. Apa 
y, amna yowakryenye ro me rma haxa manaha, omoro, thenyehra mak 
ha, tkatxehkaxe ro mak ha. Àro hoye ro, onewakryenàr me rma haxa hak 
nahtxoko, nyamoro, àkehe, àwya, ohokonye. 

20 Àsok hana kowakryetxow ha, Khoryenkom ha. Kàhnawonye 
tahoxet yehxoho hoye ro kowakryetxow hamà, thenyehra rma haxa, 
kàrwonàmtoho kom yoho rma haxa, kehutwatxho kom yoho rma haxa. 

21 Àro Ке, ona wyaro katxho roro me hak nahko, пого ha. Ehonomnà 
me xaxa naha, katxho roro me hak nahko, meya roro, amnyeno rma 
komo wya, amnyen komo wya xarha, omeroron komo wya. Ehonomnà 
me Kryestu Txesus yehtxoho hoye ro, ehonomnà me xaxa naha katxho 
roro me nay hamà, Khoryenkomo. Enyhoru ro me àmryenon kom 
yehtxoho hoye ro хата, ehonomnà me xaxa naha katxho roro me naha. 


Towahke roro ehtxoko othoko noro rye me 
oyosonyhotho menye katxhàrà on ha. 


4 1Àro wyaro kowakryetxow hamà, Khoryenkomo. Àro ke khananàhyatxhe, 
uro. Onà ymo yawo tahuso wehxaha, Kohkom yano me mak ha. Tahusomà 
rma, onà wyaro àkehe, owyanye, teryewrye ro. Ohxe roro ehtxoko. Ohxe 
roro tehxorye natxhe, Khoryenkomo mryenon komo, ànwahanonkatxhàyamo. 
Omnyam xarha, ànwahanonkatxhàr me manatxhe. Àro ke, ohxe roro ehtxoko. 
2Ehonomnà mehra ro mak osonytxoko. Towahke roro ehtxoko. Ohsànàhpàra ro 
mak ehtxoko. Oxehra oyowtà yehtoko, enàmtxoko rma, ohsànàhpàra rma. Noro 
xe rma ehtxoko. 3Àsok tawro hana. Noro rye me oytxownà hamà, Khoryenkom 
yokato. Àro ke, towahke roro ehtxoko, othoko, noro rye me oyosonyhotho menye. 
4Noro гуе me manatxhe, Kryestu mryenonà rye me oyesnàr kom ke. 
Khoryenkom yokato yohà rye me manatxhe. Kahe yaw harha oyehtxoho kom 
hona ro rye manatxhe. Àro hona го гта oyehtxoho menye, awahanonkatxownà, 
Khoryenkomo. »Kohkom yohà rye me manatxhe. Noro hona rye rma 

menyatxhe. Txesusu mryenon uro kanye rye rma, mataymomtzowna, tuna 
kwaka. 6Ара у Капу me rye гта manatxhe, Khoryenkomo wya. Kyàmà rye 
komo rma noro ha. Omeroron kom yoh me naha. Khutwatxehkany kom me 
xarha naha, omeroron komo hutwatxehkany me. Kàhnawony xarha naha, 
omeroron komo hnawo. Noro гта, kyàmà rye kom me naha. 


Anar me rha tàywero ketxownà Kryestu katxhàrà on ha. 


7 Àro wyaro noro rye me tehxatxhe, omeroro, Kryestu mryenon kom 
kaxe. Anar me rha tàywero mak tehxatxhe, towenyxa nye. Anar me rha 
tàywero ketxownà, Kryestu, tano me ro rma, tehutwatxho hoye ro rma. 

8 Àro hoko rma, onà wyaro nkehe, àmenhosahonhàrà. 

Kahe yaka harha nasanàmyaha Һатрапа, пого. Tàxanhànàthàyamo 
yarymanyenhàrà rma, nasanàmyaha hampànà. Asanàmsaho 
гта, tàywero toto komo yeryaha hampànà. Anar me rha tàywero 
neryatxhe hampànà. 

Àro wyaro rma nkehe, àmenhosahonhàrà. 

9Kahe yaka asanàmsaho katxhàrànhàrà rma, onà wyaro hutwamohsen 
hama, kàwyanye. Amnyehra htxero, yukryeka hona nàhtoy hama. 
Yukryeka waka tonamsom me ehxe ryhe nàhtoye. 10 Noro гта nasanàmye 
harha. Kahe yaka harha nasanàmye, meya harha. Àro wyaro asanàmsaho 
rma, omeroron komo yowakryetxehkanye ro me naha. 

11 Noro гта, tàywero toto komo yeryeye. Anar me rha tàywero netxownà. 
Tànànyaknyàrà ro me anar komo yeryeye. Khoryenkomo nhutwamohsotho 
yokarymanye ro me anar komo yeryeye. Àrwo yonyhorunu yokarymanye ro 
me anar komo yeryeye, Tàmryenon komo yonye ro me anar komo yeryeye. 
Àhananàhnye ro kom me anar komo yeryeye. 12Àro wyaro anar me rha 
tàywero netxownà, tàmryenon komo yowakryenàr horà, tàhyaka atamoknyàr 
kom horà, atakoronomanàr kom horà, ohxe rye rma haxa esnàr kom horà. 

13 Ато wyaro towakryexem me tehxatxow hama, àme rye thananàhtàkaxem 
me harha kehtxoho menye, Khoryenkom muru hutwatxehkany me harha 
kehtxoho menye, noro hutwanàr hoko àhorymamtàhkaxah me harha 
kehtxoho menye, Kryestu wyaro ohxe roro harha kehtxoho menye. 

14 Àro wyaro àme rye thananàhsom me kehtokonye, anar me rha ehutwahra 
tehxatxow hama. Àsok hana natxow ha, bàryekomo kom ha. Anar me rha 
nehutwetxow hamà. Nyamoro wyarohra mak tehxatxow hamà, àme rye 
thananàhsom me kesnàr kom ke. Àsok hana nay ha, tuna ymo ha. Atxowowo 
ymo yomoknàtoko, àsok make гта haxa nekahxemen hama, tuna ymo. Ато 
wyarohra mak tehxatxow hamà. Anar me rha ehutwahra tehxatxow hamà. Anar 
me rha àhananàhpàn me tehxatxow hamà. Onkuhtono ynye komo yonytxahra 
tehxatxow hamà. Yaworon me nosonyhetxhe rma haryhe, nyamoro. Yaworon me 
tosonyhosomà rma, yaworohra mak hananàhno yeryatxhe. Nyamoro yonytxahra 
tehxatxow hama, ame rye thananàhsom me kesnàr kom ke mak ha. 

15Yaworon me haxa tehxatxow hama, kawyamo. Yaworon yokarymany me 
tehxatxow hama. Yaworon yokarymanye rma, osox tehxatxow hama. Kryestu 
hutwanàr hoko thorymamyatxow hama, noro yoh me nyhe kehtxoho menye, пого 
wyaro rma rha ohxe kehtxoho menye. Noro ryhe, tàmryenon kom yoh me naha. 
Khun kom yoh me kuyhuthuru yehtxoho wyaro, tàmryenon kom yoh me naha. 

16 Àsok hana nay ha, khun kom ha. Kosonuhtotho kom hoye го, àro rye me 
rma nay hama. Àro hoye ro ohxe tehxatxow hama. Ohxe kehtokonye rma, 
thorymamyatxow hamà, khun kom yoh me kuyhuthuru yesnàr ke mak ha. Àro 
wyaro rma rha natxhe, Kryestu mryenon komo. Toh kom me noro yehtxoho hoye 
ro, noro rye me natxhe. Noro rye me tehxem komo rma, natakoronometxow 
hama. Kryestu yahoxet yano me ohxe kehtokonye, tatakoronometxow hama, 
osox kesnàr kom ke mak ha. Àro wyaro katakoronomantokonye, ohxe rye rma 
haxa tehxatxow hamà, omeroro. Noro hona nyhe tenyatxow hamà. 


Anar me harha oyehtxoho kom hoye ro onà wyaro ehtxoko katxhàrà on ha. 


17 Kohkom yano khananàhyatxhe. Ona wyaro хаха mpana àkehe ha, 
owyanye. Xuknewyanahnà komo wyarohra harha ehtxoko, Khoryenkomo 
hutwanyehnà komo wyarohra harha. Àsok hana natxow ha, nyamoro ha. 
Àtohnawo гта haxa nehutwetxow hama. 18Khoryenkomo hutwahra ro mak 
natxhe ha. Khoryenkomo wya, karyhe roro harha manatxhe katxho mehra ro 
mak natxhe ha, tàywenyeke гта haxa tesnàr kom ke. Tàywenyeke гта natxhe, 
tàhnawonye akàhpàra tesnàr kom ke. 19 Akàhpàra tehxemà гта, Khoryenkomo 
hutwanàr xehra harha natxhe. Tweromra ro mak natxhe. Àsok make rma hak 
wehxe, kanye ro me natxhe, tweromra ro mak tesnàr kom horà. Anaro rha 
tanhàn kom hoko rma haxa natxhe. Àro hoko rma, tehohkaxemà ro me natxhe. 

20,21 Omnyam haxa ryhe, Kryestu menytxatxownà hama. Noro 
yonytxanyenhàrà rma, nyamoro wyarohra harha manatxhe. Txesusu 
rma, yaworo kehtxoho komo hutwamohsehe, kàwyanye. Àro rma 
menytxatxownà hamà, omnyamo, noro yoh kaxe. 

22Amnyehra ohnawonye atxke rma haxa mehxatxkonà. Àro hoye ro 
ayanhàn kom hoko rma haxa mehxatxkonà. Àro hoko oyehohkantokonye 
rma, mosonkuhtetxkon hamà. Àsok tawro hana. Matanàhnohyatxkon 
hama. Àro wyarohra harha ehtxoko. 23 Anar me harha ehtxoko, ohnawonye. 
Anar me harha ehutwatxoko. 24 Апаг me harha oytxownà, Khoryenkomo, 
ohnawonye. Tàwyaro гта oytxownà, yaworo xaxa oyehtxoho menye, 
enyhoru ro me oyehtxoho menye. Àro ke, anar me harha osonyhotxoko. 

25 Anar me harha oyehtxoho kom hoye го, ona wyaro ehtxoko. 
AÀtemarontahra harha ehtxoko. Osonkuhtohra ro mak ehtxoko, omnyamo 
ro rye гта. Ohoyen kom yakoro orwonàmnàtokonye, yaworo гта 
orwonàmtxoko. Àsok tawro hana, noro rye me kesnàr kom ke hamà. 

26 Anatoko ewakhàra manatxow hana, toto hoko, atxke esnàr ke. Ewakhàra 
roro rma oyehtokonye, atxke manatxow hama. Àro ke, àro rma ho towahke harha 

ehtxoko, àkokmampáàra гта. 27 Àsok tawro hana. Ewakhara гта oyehtokonye, àro 
hoye ro ayanhàn kom hoko rma haxa oyeryatxow hamà, worokyamo yohà ymo, 
anaro rha ayanhàn kom hoko. Àro hoko oyherany hak nahko, noro ymo. 

28 Amnyehra nemenatxkon hama, okukuru komo. Anar komo katxhotho 
yaryatxkon hama, tkatxho kom me harha. Arhàra harha hak nahtxoko. 
Natamohtxow haxa haka. Tomyawon kom hoko rma hak nahtxoko, 
tkatxhonke harha tehtxoho menye, anar komo yowakryeny me xarha 
tehtxoho menye, àkatxhomnàtho komo yowakryeny me гта tehtxoho menye. 

29 Atxke àrwomra ro mak ehtxoko. Ohxe haxa orwonàmtxoko. 
Tonytxahorye roro hak nahko, orwon komo, oyonytxany komo 
yakoronomatxho me, Khoryenkomo rwon yawo ro nyhe ehtxoho menye, 
kowakryeny kom me nay hamà Khoryenkomo, kany me nyhe ehtxoho 
menye. 30 Àsok tawro hana. Atxke orwonàmnàtokonye, màkhoketxow 
hama, Khoryenkom yokato, enyhoru ro rma. Ohnawonye naha, noro. 
Khoryenkomo mryenon me mehutwetxow hama, ohnawonye noro yesnàr ke 
mak ha. Khoryenkomo nenyhoryetxehkanàr me xarha mehutwetxow hama, 
ohnawonye noro yesnàr ke mak ha. Noro khokahra tehxorye manatxhe. 

31Ewakhàn mehra ro mak ehtxoko. Toto hoko àrwomra го mak ehtxoko. 
Àkowontahra ro mak ehtxoko. Toto wàràhyakahra ro mak ehtxoko. 

Noro xehra wehxaha kahra ro mak ehtxoko, toto hoko. 32 Towahke rma 
haxa ehtxoko, othoko. Otàhnàn yawo гта haxa ehtxoko. Oyowtà wya 
owàràhyakantoko, oseryewhokatxoko, noro hoko. Àsok tawro hana. 
Ohokonye noseryewhokay hama, Khoryenkomo, Kryestu wayehrà ke. 
Noro wyaro rma rha oseryewhokatxoko, omnyamo ro rye rma. 

1Àsok tawro hana. Noro hokru me manatxhe. Noro nàhnàn те гта 

manatxhe. Аго Ке, пого hoko ehohkatxoko, àwyaro гта rha ohxe 
oyehtxoho menye. 

2 Оѕохе гого гта haxa ehtxoko. Kxenye Kryestu yehtxoho wyaro, osoxe 
rma ehtxoko. Kxenye rma haxa nehxakon hama, noro. Àro hoye ro, tano 
me ro rma wayehye, tàwya konyhoryetxho menye. Twayehnàtoko rma, 
notàmyakonà, Khoryenkomo wya. Noro yotàmtoho rma, ohxe rma haxa 
nehxakonà, дууа. Ànahosnàr me гта nehxakonà, tàmsomà rotho yoho rma 
haxa mak ha, amnyehran heno komo nàmrà rotho yoho rma haxa mak ha. 


Tawasnye harha manatxhe ohnawonye katxhàrà on ha. 


3-7 Àsok hana natxow ha, toto kom ha. Atxke natxow hama. Anaro rha wos 
hoko natxhe. Wos me tehtokonye, anaro rha kàrà hoko natxhe. Anaro rha tanhàn 
kom hoko rma natxhe. Àro hoko rma nehohketxhe, thenyehra. Katxhonano 
hoko xarha nehohketxhe. Khoryenkom hokohra rma, katxhonano hok haxa 
natxhe, tanhàn kom hoko xarha. Nyamorotho rma, Kryestu mryenon mehra 
xaxa mpànà natxhe ha. Khoryenkomo mryenon mehra xaxa mpànà natxhe ha. 
Noro yowto hon mehra xaxa mpànà natxhe ha. Àro wyaro atxke tehtxoho kom 

hoye ro, Khoryenkomo nanàhnohrà me natxhe hampana, nyamoro heno, noro 
yoyuknyehnà komo. Nyamoro hoko rma oyonkuhtohrany hak nahtxoko, anar 
komo. Àna matà, Khoryenkomo nanàhnohrà mehra natxow hamà, kany me 
ehtokonye, enytxahranye ehtxoko. Atohnawo rma àro wyaro nketxhe. 

Àro ke, nyamorotho hyawohra ro mak ehtxoko. Atxke ehtxoho kom hoko 
rma, osonytxahra ro mak ehtxoko. Arwomra ro mak ehtxoko, àhoko. Àsok 
tawro hana. Kryestu mryenon me kehtokonye, tokarymahoryehra ro mak 
naha ha, àro, anhà. Wos hoko toto yehtxoho, kàrà hoko wos yehtxoho 
xarha, tanhàn hoko ehohkatxho rma, tokarymahoryehra ro mak naha ha. 
Ато ke, anha hoko àrwomra ro mak ehtxoko. Àtohnawo àrwomra го mak 
ehtxoko. Àro hoko oyosownohrà kom horà àrwomra ro mak ehtxoko. Àro 
wyaro tàrwonàmporyehra ro mak manatxhe ha. Khoryenkom yakoro haxa 
orwonàmtxoko. Apa y, ohxe xaxa manay hama, kanye ro me ehtxoko, àwya. 

Àro ke, àro wyaro atxke tehxem komo hyawohra ehtxoko, 8anar me 
harha oyesnàr kom ke. Amnyehra tawanye rma haxa mehxatxkonà, 
ohnawonye, Khoryenkomo hutwahra oyesnàr kom ke. Amnye rma 
tawasnye harha manatxhe, ohnawonye, Kohkom yoh me oyesnàr kom ke. 
Ohnawonye tawasnyemà rma, ohxe roro osonyhotxoko. 9 Àsok tawro hana. 
Kàhnawonye tawasnye kehtokonye, tehetaxemà wyaro ohxe tehxatxow 
hama. Toto kom hoko towahke tehxatxow hama. Ame rye rma haxa 
tehxatxow hama, àhokonye. Yaworonohnà mehra mak tehxatxow hama, 
kàhnawonye tawasnye kehtokony mak ha. Àro ke, ohxe roro ehtxoko. 

10 Àsoke ryhe ryesnàr xe naye, Khoryenkomo, ohxe ryehtxoho me, katxoko, 
owya гта. Ато гта hutwanàr хе гта haxa ehtxoko, пого yeryehotanàhrà horà. 

1 Tàáhnawonye tawanye tehtokonye, tanhàn kom hoko гта haxa 
natxow hama, toto komo. Ehetahnà wyaro, ohxehra ro mak natxhe. 
Nyamoro wyarohra ro mak ehtxoko. Ohxe roro ehtxoko. Ohxe roro 
oyehtxoho kom hoye ro, atxke ehtxoho komo menyhetxow hamà. 

12 Ekayhera гта atxke natxhe xarha, tanhàn kom hoko гта. Ekayhera 
rma atxke ehtxohotho komo rma, tonytxahoryehra ro mak naha ha. 

13 Агоћо гта menyhetxow hama, ohxe roro oyesnàr kom ke. Àsok tawro 
hana. Tawanye ehtoko, katxhonano yonyhera tehxatxow hamà. Tawasnye 
harha ehtoko, tenyatxow hamà. Àro wyaro rma rha, ekayhera rma atxke 
ehtxohotho komo ryhe, tonyxem me harha naha, ohxe roro oyesnàr kom 
ke mak ha. Nyamoro rma, atxke tosonyetxhenye rma, anatoko ohxe harha 
natxow hana. 14Àro ke, onà wyaro tketxow hamà, kwanotanàr kom me. 
Ànàhsahotho hakanàrà wyaro, ayanhànàthàyamo àhnànkatxoko. 
Àwayehsahotho yasanàmrà wyaro гта, Khoryenkom hona harha 
xenytxoko. Ohxe harha oyeryatxhe hampànà, Kryestu, awasnaw 
harha tehxem komo wyaro. 
Àro wyaro rma tketxow hamà, kwanotanàr kom me. 

Ohxe roro mpàn ehtxoko katxhàrà on ha. 


15Ohxe roro трап ehtxoko, atxke tonyxem me oyesnàr kom hona. 
Tàywenyekenohnà гта, tàyweron haxa, ohxe гого трап ehtxoko. 

16 Atxke гта haxa natxow hama, toto komo, amnyeno гта komo. Àro 
ke, àwawonye rma hak oyehtokonye, ohxe osonyhotxoko, àwyanye, 
owyaronye rma rha Kryestu hona àwyanye xenyàr horà. 

17 Àro ke, takàhso ehtxoko. Ohxe ehutwatxoko. Kohkom yano me ohxe 
oyehtxoho komo uhutwatxoko. 18Ànyerhontahra ro mak ehtxoko. Ufa 
xkun ke rma ewahuryehra ro mak ehtxoko. Oyowan yawony haxa hak 
nahko, Khoryenkom yokato. Noro yoh me rma haxa ehtxoko. 

19 Noro yano me awanotatxoko. Anaro rha wano atxoko. 
Othananàhtxoko, awanotanàr kom me. Ohnawonye teryehorye гта haxa 
ehtxoko, Kohkom hoko. Àro wyaro teryehoryemà rma awanotatxoko. 

20 Apa y, ohxe amna meryan hamà, kanye ro me ehtxoko, Khoryenkomo wya, 
kyàmkomo wya. Àsok kom oyehtokony hana, àro hoko rma onà wyaro katxoko. 
Apa y, ohxe uro menyo, katxoko, àwya. Onà wyaro katxok xarha, àwya. Àro 
wyaro rma àkehe, Txesusu Kryestu yano me, Kohkom yano me, katxoko, àwya. 

21Kryestu hona menyatxow hama. Noro hona zenye rma, osoyuhtxoko, 
omnyamo ro rye rma. 


Tànyonyem komo thehtaxem komo xarha hananàhàthàrà on ha. 


22Woràskomo komo y, onyo komo eyuhtxoko. Owyanye eyuknutokonye, 
Kohkomo rma meyukyatxow hama. 23 Àsok tawro hana. Thetx kom yoh 
me natxow hamà, ànyo komo. Tàmryenon kom yoh me Kryestu yehtxoho 
wyaro, thetx kom yoh me natxhe. Àsok tawro hana. Khun kom yoh me 
kuyhuthuru yehtxoho wyaro, tàmryenon kom yoh me nay hama, Kryestu. 
Enyhoryeny kom me naha, noro ha. 24Àro ke, noro yoyukyatxow hama, 
àmryenon komo, toh kom me esnàr ke. Àro wyaro rma rha, tànyo komo 
yoyuknye ro me tehxorye natxhe, woràskomo komo. 

25Kàrkomo komo y, ohetx komo xe rma haxa ehtxoko. Tàmryenon komo 
xe rma haxa Kryestu yehtxoho wyaro, ohetx komo xe rma haxa ehtxoko. 

Tàmryenon komo xe tehtxoho hoye ro, tano me ro rma wayehye, Kryestu, 
26tàwya enyhoryetxho menye. Anhànàthàyamo yowye, enyhoru hokono ro 
me harha ehtxoho menye. Àwyanye tàrwonà yonytxanàr ke ryhe, tuna kwaka 
ataymomrà kom ke xarha, àro wyaro nenyhoryetxownà, amnye tàhyaw harha 
esnàr kom horà. Àsok tawro hana. 27 Tàhyaw harha ehtokonye, ohxe xaxa 
tonyxemà ro me esnàr komo xe nay hama. Atxke natxhe katxho mehra ro mak 
esnàr komo xe nay hamà. Anhà moxamo, ohxehra tonyxemà rma moxamo, 
katxho mehra ro mak esnàr komo xe nay hamà. Enyhoru ro me esnàr komo xe 
пау hama, tàhyaw harha ehtokonye. Àro ke, tano me ro гта wayehye, (дууа 
enyhoryetxho menye. Àro wyaro àxenye rma haxa nehxakon hamà. 

28Aro wyaro rma rha, thetx komo xe rma haxa tehxorye natxhe, ànyo 
komo. Ohxe khun komo yesnàr xe tehxatxow hamà. Àro wyaro rma rha, 
thetx komo xe tehxorye natxhe, ànyo komo, ohxe esnàr kom horà. Khetx 
xe kehtoko, osoxe rma tehxan hama. 29 Àsok tawro hana. Ohxehra khun 
kom yesnàr xehra tehxatxow hamà. Ohxe haxa teryatxow hamà. Àro 
wyaro гта rha ohxe keryatxhe, Kryestu, tàmryenon me kesnàr kom ke, 
30tohà rye me kesnàr kom Ке. 31 Ona wyaro nkehe, àmenhosahonhàrà. 
Khoryenkomo wya toto yakàhtothàr hoye ro, kàrà me, wos me 
xarha akàhtothàr hoye ro, onà wyaro hak nahtxoko. Toto hak 
tàyàmànhàyamo hnànkano, thetxe hyawo roro harha tehtxoho me. 
Àro wyaro mpana naha ha, toto, wos yakoro. Asakononhàyamo, 
towenyxano wyaro harha mpànà naha ha. 
Àro wyaro гта nkehe, àmenhosahonhàrà, toto hok hama, thehtaxem hok hama. 
32Kryestu hoko xarha, àro wyaro rma nken hamà, àmryenon kom hoko xarha. 
Àsok tawro hana, tàmryenon kom yoh me esnàr ke hama, noro yohà rye me esnàr 
kom ke hama. Thetx xe toto yehtxoho wyaro, tàmryenon komo xe nay hama, 
Kryestu. Àro wyaro rma noro yehtxoho hutwamohsen hamà, àmenhosahonhàrà. 
Amnyehra àro wyaro uhutwahra nehxatxkonà, toto heno komo. Amnye rma haxa 
ryhe, thutwaxem me harha naha, Kryestu hoko. Yaworo xaxa mpànà naha ha. 
33Khehtatho kom hoko xarha, àro wyaro nkehe, àmenhosahonhàrà. Àro ke, 
thetx komo xe hak nahtxoko, ànyo komo. Osox tehtxoho wyaro, thetx komo xe 
hak nahtxoko. Woràskomo komo xarha, toyuhsom me hak tànyo komo yonytxowà. 


Anaro rha komo hananàhàthàrà on ha. 


1Bàryekomo komo y, omsamtxemo komo y, oyàm komo eyuhtxoko. 

Oyon komo xarha eyuhtxoko. Àsok tawro hana. Kohkom yoh me 
kehtokonye, toyukhorye natxhe, kyàm komo, kyon komo xarha. 20nà 
wyaro nkehe, àmenhosahonhàrà. 

Toyuhsom me xenytxoko, oyàm komo, oyon komo xarha. 
Àro wyaro rma nkehe, àmenhosahonhàrà. 

Tàwya khananàhnàtokonye, anatoko опа wyaro nken hama, Khoryenkomo. 
Rorwon yawo ro oyehtokonye, kowakryetxhe xaxa mak hampànà, ken hamà. 
Tàwya, toyuhsom me xenytxoko, oyàm komo, katxho hoko htxero ryhe, 
kowakryetxho komo yokarymekon hatà. Àro hoko rma, onà wyaro nkekon hatà. 

з Owyanye toyuhsom me xenyetokonye, ohxe mpana manatxhe ha. 
Mexe rma haxa mpànà manatxhe ha, yukryeka ho. 
Àro wyaro nkekon hata. Aro wyaro htxero kowakryetxho komo 
yokarymekon hata, tàwya khananàhnàtokonye. 

4Toto komo y, ohokyamo yoynyàr hoko rorohra ehtxoko. Àsok tawro 
hana. Тоухета ro me tehtokonye, newakàhkahyatxow hama. Ohxe 
mak àhorymamnohtxoko. Àhananàhtxoko гта. ÀAhanatanàhtxok xarha, 
Kohkom yano me mak ha. 

5Onà wyaro àkehe, tanotomazema ro komo wya, ehematxhohnà ro komo 
wya. Tano rma hak oyehtokonye, toto nanotomanàr me manatxow hamà. 
Ayanotomanye ro komo rma eyuhtxoko. Ukurunkahnà me xenytxoko. Àrwon 
kom yawo rohra oyesnàr kom hona mpàn xenytxoko. Ohnawonye yaworo 
oyehtxoho kom hoye ro ryhe, nyamoro eyuhtxoko. Owyanye eyuknutokonye, 
Kryestu гта meyukyatxow hama. € Nyamoro nenyàr me, ànenyehtor kom 
me xarha, atamohtxoko rma. Àwyanye ohxe manatxhe katxho hoye rohra, 
Kryestu yanoto me haxa, atamohtxoko, àhyakanye. Nyamoro yano me 
ayatamoknyetokonye rma, Khoryenkom yano me rma matamokyatxow hama. 
Ато ke, àhoko rma haxa atamohtxoko. 7 Toto yanoto mehra гта, Kohkom yanoto 
me haxa, àhok ehtxoko. Àhoko гта, oyeryehotatxoko. Àsok kom wehxano, 
kahra ro mak ehtxoko. 8Nehemehe xaxa mak hampànà, Kohkomo, owyanye. 
Toto yanoto me kehtokonye, toto yanoto mehra kehtokony xarha, ohxe àhok 
kexetxhàyamo wyaro гта rha nehemehe һатрапа, пого ha, kàwyanye. 

9Onà wyaro àkehe, anotomano ynye ro komo wya. Ohxe rma rha ehtxoko, 
omnyam xarha, ayanoto kom hoko. Kàhpokyaha hampana, kahra ro mak ehtxoko, 
àwyanye. Àsok tawro hana. Omnyam xarha, tanotomaxem me manatxow hama. 
Ayanotomanye ro komo rma, nyamoro yanotomany me rma rha naha. Noro rma, 
kahe yaw naha. Àme rye rma haxa naha, toto kom hoko, omeroron kom hoko. 


Anhà hona kekurunhotho komo yokarymatxhàrà on ha. 


100nà wyaro àkehe хата, rowya àtàhkatxehkahra ro гта haka. Tahoxerye 
rma haxa naha, Kohkomo. Ehonomnà me rma haxa naha. Àro ke, noro yoh 
me roro rma haxa ehtxoko, ohnawonye tahoxerye oyehtxoho menye. 

11 Noro yahoxet yano me ohxe roro ehtxoko, worokyamo уоһа ymo wya 
ауагутапаг kom hona. Konkuhtony kom me nay hama, пого ymo. Yaworon 
me nosonyhehe гта haryhe, konkuhtonàr kom horà, karymanàr kom horà, 
kanhàn hokono ro me kenyàr kom horà. Noro ymo hona tekurunhetxow 
hama. Àsok hana nekurunhetxow ha, waha kom ha. Nekurunhetxow hama, 
tewomumtonàr kom ke, tàyehrye kom ke xarha. Nyamoro wyaro rma rha 
tekurunhetxow hama, kàwyam xarha, пого ymo wya karymanàr kom hona. 

12 Àsok haxa hana. Toto komo yarymanàr hokohra tehxatxow hama. 
Ehàmnà ymo komo уагутапаг hok haxa tehxatxhe, worokyamo уоһа ymo 
yarymanàr hoko гта, anha ymo komo уагутапаг hoko гта, thenyenohnà 
ymo komo уагутапаг hoko гта. Yukryeka hon mehra mak natxhe, 
ehàmnà kom kaxe. Kahe hokon kom yoh me haxa natxhe, yuhnayen hon 
komo kayaryet me xarha. Ehàmnà гта, yukryeka hon kom yoh me хата 
natxhe, Khoryenkomo xanhàn kom yoh me rma, amnyeno rma kom yoh 
me rma, awaràn wawon kom yoh me rma. Nyamoro yarymanàr hoko rma 
tehxatxhe. Karymanàr kom hoko rma rha natxhe, nyamoro. 

13Àro ke, ayarymahrany hak nahtxoko. Khoryenkom yahoxet yano me ohxe 
roro ehtxoko, ayarymahranye ehtxoho menye. Anatoko ayarymanàr kom 

hoko rma haxa natxow hana. Ayanhàn kom hokon me oynyar kom hoko rma 
haxa natxow hana. Àtoko rma Khoryenkom hona rma haxa xenytxoko, noro 
yahoxet yano me ohxe oyehtxoho menye, arymahnà me rma oyehtxoho menye. 
Ато Ке, ona wyaro гта ehtxoko, ohxe того oyesnàr kom horà. Yaworo ehtxoko, 
ohnawonye. Yaworonohnà mehra ro mak ehtxoko. Àsok hana nosonyhoryetxow 
ha, waha kom ha. Twomun komo yawnukyatxow hama, osonyhoryenàr komo, 
tàtonàr kom horà. Nyamoro wyaro osonyhoryetxoko. Yaworo ehtxoko, ohnawonye, 
oyosonyhoryenàr komo. Towan komo womun yaw xarha natxhe, waha komo, 
tekrunhonàr kom horà. Nyamoro wyaro ekurunhotxoko, anhà hona. Ohxe roro 
ehtxoko, oyekrunhonàr komo. 15Таһгог komo womun yaw хата natxhe, waha 
komo, tehurkanàr kom hona. Nyamoro wyaro, oyehurkanàr kom hona mpàn 
xenytxoko. Àrwo yonyhorunu yawo ro ehtxoko. Oyeryehotanàhtoho kom yawo ro 
rma ehtxoko, oyehurkanàr kom hona, ayanhàn komo wya ayahosnàr kom hona. 
léKryestu hona roro xenytxok xarha. Tekrunhotho komo yaryatxhe 
xarha, waha komo. Yawaka rma yaryatxhe, waywà wya twonàr kom hona, 
àhotuhtosaho wya taknyohrà kom hona. Nyamoro wyaro ekurunhotxoko, anhà 
ymo wya okukmanàr kom hona. Kryestu hona rma xenytxoko, oyekrunhonàr 
komo. 17 Tuyhuthur komo womun yaw xarha natxhe, waha komo, tekrunhonàr 
kom horà rma rha. Nyamoro wyaro ekurunhotxoko, Khoryenkomo 
nenyhoryetxho uro tawro me. Khoryenkomo nenyhoryetxho me oyehutwanàr 
kom ke ryhe, mekurunhetxow hama, anha hona. Waha komo yehrye wyaro naha, 
Khoryenkomo rwonà, Khoryenkom yokato nhutwamohsotho rma. Àro rma ke 
ekurunhotxoko, anhà hona. Ohxe owyanye enytxanàr ke ryhe, ekurunhotxoko. 
180rwonàmtxoko roro, Khoryenkom yakoro. Noro yokato yohà rma, 
orwonàmtxoko roro, akoro. Àsok oyesnàr komo xe oyehtokony hana, 
àro hoko rma orwonàmtxoko. Thona ro rma haxa ehtxoko, orwonàmrà 
kom horà. Amotohpàra ro mak ehtxoko. Kryestu mryenon kom hoko 
xarha orwonàmtxoko, omeroron kom hoko гта. 19 Rohoko хага 
orwonàmtxoko, rowya àrwo yonyhorunu yokarymatxho me, uhutwahnà 
rotho rma yokarymatxho me, oseryehpàra rma rowya ekarymatxho 
me, Khoryenkomo nakoronomanàr me rowya ekarymatxho me. 20 Àsok 
tawro hana. Ona ymo yawo tahuso wehxan hama, rowya ekarymanàr 
ke mak ha. Tahusomà гта, Kryestu yanoto me гта wehxaha. Aro ke 
orwonàmtxoko nyhe, rohoko, oseryehpàra rma rowya ekarymatxho me. 
Àsok tawro hana. Oseryehpàra ekarymany me tehxorye wehxan hama. 


Txehkeku yokarymatxhàrà on ha. 


21Rokaytà yokarymehe, Txehkeku, owyanye. Kowtà komo rma 
noro ha, dàhnàn komo rma. Kohkom yohà rma, yaworon me rma 
haxa rakoronomehe. Omeroro rokarymatxehkehe, owyanye. 22Noro 
rma ànyakyaha, ohyakanye, owyanye amna yokaytà yonytxatxho me, 
towankaryhe àwya oytxoho meny xarha. 

Ehfesu hon kom hoko Khoryenkom yakoro Pawru rwonamathar zarha on ha. 


23Rowta komo rma omnyamo. Ohokonye rma, ona wyaro akehe, 
Khoryenkomo wya, kyamkomo wya. Apa y, ohxe txetxoko, àkehe. Ohona 
xeny me nyhe txetxoko. Osoxe nyhe txetxoko, àkehe, ohokonye, àwya, 
Txesusu Kryestu wya xarha, Kohkomo wya. 

24Noro ryhe, towahke xaxa nay hamà, khokonye. Àro wyaro towahke 
noro yehtxoho hutwanàr xe roro wehxaha, owyanye, omeroron komo 
wya, Kohkomo xan komo wya, Txesusu Kryestu xan komo wya, noro 
hnànkanyehnà ro komo wya. 

FERYEPOS HON 
KOMO HYAKA PAWRU 
NMENHOTHO ON HA. 





Ohyakanye amenhehe Feryepos hon komo hyaka katzhara on ha. 


1 1Pawru uro ha. Rakoron xarha Txemohtyo. Kryestu Txesus yanoto me amna 

naha. Ohyakanye àmenhehe, Feryepos hon komo hyaka. Khoryenkomo 
mryenon komo rma omnyamo, Kryestu Txesus yoh komo rma. Oyonye ro komo 
hyaka xarha àmenhehe, nyamoro yakoronomanye ro komo hyaka xarha. 

20nà wyaro amna nkehe, Khoryenkomo wya, ohokonye. Towahke 
exko, Feryepos hon kom hoko, ohxe txetxoko, kehe amna, àwya, Txesusu 
Kryestu wya xarha. Kyàmkom me гта naha, Khoryenkomo. Kohkom me 
rma naha, Txesusu Kryestu. 


Feryepos hon kom hoko Khoryenkom yakoro Pawru rwonàmáàthàrà on ha. 


3-5Ohutwahkahpàranye wehxaha. Rowya ohutwantokonye 
rma, ohokonye rma kàrwonaha, Khoryenkom yakoro. Ohokonye 
rorwonàmnàtoko гта, teryehorye гого гта haxa kàrwonaha. Опа wyaro 
àkehe xarha, Khoryenkomo wya, ohokonye. Apa y, ohxe rma haxa 
nyamoro meryatxow hamà, àkehe, àwya. Apa y, thenyehra rma haxa 
rakoronometxhe, rowya àrwo yonyhorunu yokarymatxho me, àkehe, 
àwya. Apa y, àro wyaro rma rakoronometxkonà, amnyehra, tàwyanye 
Kryestu yahosàtxhe rma. Amnye rma xarha rakoronometxhe rma. Apa 
y, rakoronomanye ro me nyamoro meryatxow hama. Ohxe xaxa manay 
hamà, àkehe. Àro wyaro rma àkehe, Khoryenkomo wya, ohokonye. 

6 Атппуеһга oyonyhoryetxkonà гта, Khoryenkomo. Noro гта, 
oyonyhoryetxehketxhe haxa һа. Txesusu Kryestu yomoknatoko, 
oyonyhoryetxehketxhe haxa ha. Anatoko oyonyhoryetxehketxow hana kahra mak 
wehxaha. Oyonyhoryetxehketxhe xaxa mak hampànà, kany me haxa wehxaha. 

7 Àro wyaro tkahorye naha, ohokonye, oxenye rma haxa ryesnàr 
ke. Oxenye rma haxa wehxaha, rakoronomanye ro me oyesnàr kom ke. 

Rowyaro rma rha Khoryenkomo newakryenar me manatzhe. Aro wyaro 
oyehtxoho kom hoye ro uro makoronometxow hama. Watxa ymo yawo 
tahuso rma ryehtoko, uro makoronometxhe. Àrwo yonyhorun hoko rma 
ryehtoko, uro makoronometxhe. Yaworo xaxa naha, àrwo yonyhorunu, 
kany me wehxaha. Tonytxahoryem me xaxa naha, kany me wehxaha. 
Àro wyaro tawro hoko rma ryehtoko, uro makoronometxhe. 

8Àro ke, onà wyaro yaworo xaxa àkehe, owyanye, Khoryenkomo 
nenytxanàr me. Ohnàn kom yawo rma haxa wehxaha. Kàhnàn kom yawo 
rma haxa nay hama, Kryestu Txesusu. Kàhnàn kom yawo noro yehtxoho 
wyaro, ohnàn kom yawo rma haxa wehxaha. 

9Onà wyaro ryhe àkehe xarha, Khoryenkomo wya, ohokonye. Apa y, osoxe 
rma haxa hak nahtxoko, meya rma haxa mak ha, àkehe, àwya, ohokonye. Apa y, 
ohutwanye ro me rma haxa hak nahtxoko, àkehe xarha. Onà ohxe naha, onàtho 
haxa atxke naha, kanye ro me rma haxa hak nahtxoko, àkehe xarha, àwya. 

10 Àro wyaro kàrwonaha, ohokonye, enyhoru hutwanye ro me oyehtxoho 
menye, owyanye on hok ryehtoko ohxe wehxan hama katxho me, 
yaworonohnà mehra oyehtxoho menye, toto kom hoko ohxe roro oyehtxoho 
menye. Àro wyaro oyehtokonye, ohxe roro ehxah mosonà katxho me 
manatxhe, Kryestu wya, tomokàtxhe mak ha. 11 Àro wyaro oyehtokonye, 
Khoryenkomo nenyhoryetxho me mosonyhetxow hamà. Ohxe roro rma 
haxa manatxow hama, Txesusu Kryestu yahoxet yano me mak ha. Àro 
wyaro ohxe roro oyehtxoho kom hoye ro, ona wyaro katxho me nay hama, 
Khoryenkomo. Tàmryenon komo yonyhoryenye ro me nay hama, ohxe xaxa 
nay hama, ehonomnà me xaxa nay hama, katxho ro me nay hama, noro ha. 


Teryehorye wehxaha tokarymaxem me Kryestu yesnàr ke katxhàrà on ha. 


12Rowtà komo y, ona ryhe uhutwamohsehe, owyanye, oseryehokahra harha 
oyehtxoho menye. Watxa ymo yawo tahuso wehxan hamà. Enytxahkahpàn me 
mak naha, àrwo yonyhorunu. Meya rma haxa tonytxaxem me naha. 13Àsok tawro 
hana. Onà wyaro nketxhe, watxa ymo yonye ro komo, omeroro. Kryestu yanoto 
me tesnàr ke ryhe, tahuso nay hama, Pawru, ketxhe, nyamoro. Arymano ynye ro 
komo rma nyamoro ha, Homayana komo rma, Sesa yanoto komo rma. Àro wyaro 
rma rha nketxhe, anar komo xarha. Àro wyaro rma rohutwetxhe, omeroron komo. 

14 Кгуеѕїи mryenon komo xarha, kowtà komo гта, towankaryhe harha 
natxhe, tahuso ryesnàr ke mak ha. Onà wyaro nketxhe, ukukuru komo, 
thenyenohnà komo rma. Pawru yakoronomen hama, Kohkomo, àro ke, 
kàwyam xarha kakoronometxow hama, ketxhe. Àro ke, towankaryhe 
rma haxa natxhe. Oseryehpàra rma, Khoryenkomo rwonà yokarymetxhe. 

1548 Àro wyaro гта Kryestu yokarymetxhe. Noro yokarymany kukuru komo 
rma, roxehra mak natxhe. Ekarymany me ryehtxoho hoko nehohketxhe. Pawru 
yoho hak wehxe, ketxow hamà. Ehonomnà me haxa tesnàr komo xe natxhe. 
Rokhokanàr хе mak natxhe. Watxa ymo yawono гта khokanàr xe natxhe. Àro 

wyaro yaworohra natxhe. Kryestu yokarymetxhe mak ha. Àro ke, teryehorye 
rma wehxaha, nyamoro hoko rma, àwyanye Kryestu yokarymanàr ke mak 

ha. Anar kom haxa ryhe, Kryestu yokarymany kukuru komo rma, yaworo rma 
haxa natxhe. Kryestu yokarymetxhe, rox tesnàr kom ke, ryeryehotanàhrà xe 
tesnàr kom ke. Onà wyaro nketxhe, nyamoro ha. Pawru takoronomatxe, àrwo 
yonyhorunu yokarymany me esnàr ke, yaworo xaxa naha kanye ro me esnàr 
ke, ketxhe, rohoko. Àro wyaro anar me rha natxhe, Kryestu yokarymany komo. 
Teryehorye mak wehxaha, tokarymaxem me rma haxa noro yesnàr ke mak ha. 


Àsok hana ryesnàr xe wehxan ha katxhàrà on ha. 


19 Teryehorye rye гта haxa wehxaha, опа wyaro ryehutwanàr ke. 
Amnye, onà ymo yaye ronampatakehe xaxa mak hampànà, Khoryenkomo. 
Kwayehyan hana, àwayehpàra rma wehxan haxa hana, àna hana. Onà 
ymo yaye ronampatakehe xaxa mak hampànà, Khoryenkomo. Rohoko 
orwonàmtoho kom hoye ro ronampatakehe. Tokato wya rakoronomatxho 
hoye ro ryhe ronampatakehe, Txesusu Kryestu yokato wya rakoronomatxho 
hoye ro mak ha. Àro ke, teryehorye rye rma haxa wehxaha. 

20Ehonomnà me xaxa Kryestu yonyhonàr xe roro wehxaha, toto komo 
wya, omeroron komo wya. Rowayehtoho hoye ro hana, àwayehpàra rma 
ryehtxoho hoye ro haxa hana, ehonomnà me xaxa пого yonyhonàr xe 
wehxan ha, àwyanye. Àro ke, towankaryhe rma haxa ryesnàr xe wehxaha. 
Ewankaramra ro mak ryesnàr xe wehxaha. Àro wyaro ryesnàr hona ro 
rma haxa wehxaha, Khoryenkom yokato wya rakoronomanàr ke mak ha. 

21 Àsok tawro hana. Àwayehpàra rma hak ryehtoko, Kryestu yanoto ro me 
wehxan hama. Rowayhàtxhe, пого hyawono ro me harha wehxan hama. Ohxe 
rma haxa wehxan hama. 22 Àwayehpàra rma hak ryehtoko, thenyehra гта 
haxa natxow hama, Kryestu yahosnyenhàyamo, noro hyaka ratamoknyàr ke 
mak ha. Àsok hana ryesnàr xe wehxan ha, àwayehpàra hana, twayehso haxa 
hana. Tàywenyeke гта wehxan hama. 23Rowayehrà хе wehxaha. Àwayehpàra 
ryesnàr xe xarha wehxaha. Àro ke, tàywenyeke rma wehxan hamà. Rowayehrà 
xe xaxa wehxaha. Kryestu hyawo того harha ryesnàr хе гта wehxaha. Аѕок 
tawro hana. Noro hyawo ryehtoko, ohxe roro rma haxa wehxan hama, meya 
roro. 24 Àwayehpàra гта hak ryehtok haxa ryhe, towakryexemà rye me гта 
haxa manatxhe, omnyamo, ahananàhnye kom me rma ryesnàr ke. 

25 Ато ke, àwayehpàra гта hak ryesnàr xe пау hama, Khoryenkomo. 
Tano rma hak wehxan hama, ohyakany harha romohtoho me, ohyawony 
harha ryehtxoho me. Ohyawonye ryehtxoho hoye ro, thananàhsomà 
rye me rma haxa manatxow hama. Teryehorye rye rma haxa manatxow 
hama, thananàhsom me гта oyesnàr kom ke. 26 Àro wyaro oyehtokonye, 
ona wyaro màketxow hama, Kryestu Txesusu wya. Ohxe xaxa manay 
hamà, amna hyaka harha owya Pawru nyaknyàr ke, màketxhe. Àro 
wyaro гта такеѓхоу hama, àwya, ohyawony harha ryesnàr ke. 

Rowyaro rma rha teryewhamnohsom me manatzhe katzhara on ha. 


27 Oyonyzenye komokyan hana. Ohyawony harha wehzan hana. 
Ohyawohrany haxa wehxan hana. Ohxe roro rma ehtxoko, omnyamo. 
Kàwyanye àrwo yonyhorunu yahosàtxhe, ohxe roro tehxorye mak 
tehxatxhe, kàwyanye Kryestu yahosàtxhe rma. Àro ke, ohxe roro ehtxoko. 

Rowya oyokaytà komo yonytxantoko, onà wyaro oyehtxoho komo 
yonytxanàr xe wehxaha, ahananàhtoho kom yawo ro rye rma haxa 
oyehtxoho komo, àme rye rma haxa oyehtxoho komo xarha, yaworo 
xaxa mak naha ha, àrwo yonyhorunu, khananàhtoho komo, kany me rye 
гта haxa oyehtxoho komo хата, 28ахапћап kom hona оѕегуеһрапа ro 
me oyehtxoho komo xarha. Àro wyaro oyehtxoho komo yonytxanàr xe 
wehxaha. 

Àsok tawro hana. Axanhàn kom hona oseryehpàra oyehtokonye, onà 
wyaro ryhe hutwamohsen hamà, Khoryenkomo. Nyamoro yanàhnohtoho 
hutwamohsen hamà. Oyonyhoryetxho komo xarha hutwamohsen hamà, 
tàwya oseryehpàra oynyàr kom ke mak ha. 

29Khoryenkom yano me ryhe, teryewhamnohsom me manatxhe, 
kowakryenye ro kom yano me mak ha. Noro yano me Kryestu 
hona menyatxhe. Noro yano me rma rha teryewhamnohsom me 
xarha manatxhe, Kryestu mryenon me oyesnàr kom ke. 39 Rowyaro 
rma rha teryewhamnohsom me manatxhe. Kxanhàn komo wya 
ryeryewhamnohtoho menyatxkonà, amnyehra. Teryewhamnohsom me rma 
uro menytxetxhe, amnye rma. Àro wyaro rma rha teryewhamnohsom me 
manatxhe, omnyam xarha, Kryestu mryenon me oyesnàr kom ke mak ha. 


Àme rye rma haxa ehtxoko katxhàrà on ha. 


2 1Àme гуе гта haxa oyesnàr komo xe wehxaha. Kryestu nhananàhrà 

me oyehtokonye, ame rye ehtxoko katxho me manatxow hama. 
Osoxe rma haxa oyehtokonye, àme rye oyesnàr komo xe manatxow hamà. 
Khoryenkom yokato yoh me oyehtokonye, noro rma ayakoronometxhe, 
àme rye oyehtxoho menye. Oyowtà komo xe oyehtokonye, àhnàn kom 
yawo rma oyehtokonye, ame rye oyesnàr komo xe manatxow hama. 

2 Àro ke, àme rye rma haxa ehtxoko, ohokonye teryehorye rma haxa 
ryehtxoho me. Osoxe rma haxa ehtxoko, omnyamo ro rye rma. Anar me 
rha ehutwahra ro mak ehtxoko. Àme rye rma ehutwatxoko. 3Ayano me 
ro rma oyeryehotanàr xehra ro mak ehtxoko. Ehonomnà me osonyhera ro 
mak ehtxoko. Norohnàtho me haxa ryhe osonytxoko. Onà wyaro katxoko. 
Roho гта haxa ehonomnà me naha, mosonà, katxoko, oyowtà kom hoko. 
^Oyomyawono ro kom hoko rorohra ehtxoko. Oyowtà yomyawon hoko 
xarha ehtxoko, пого yakoronomanàr horà. 

Ehonomna ro mehra nehutwekon hama Kryestu katzhara on ha. 


5Asok hana nehutwekon ha, Kryestu Txesusu. Ehonomna ro mehra 
nehutwekon hamà. Noro wyaro rma rha ehutwatxoko, ohnawonye. 

6 №ого ryhe, Khoryenkom yehtxoho wyaro гта rha nehxakonà. Ona 
wyaro kahra mak nehxakonà. Khoryenkom yehtxoho roro wyaro rma hak 
wehxe kahra nehxakonà. Ehonomnà roro me hak wehxe kahra nehxakonà. 
7Ehonomnà mehra haxa ryhe nosonyhoye. Anotonano me haxa ryhe 
nosonyhoye. Toto me haxa ryhe nosonyhoye. 8 Toto me tosonyhontoko гта, 
norohnàtho me ryhe nehxakonà, tano me ro гта. Tàyàm yoyuknye ro me 
nehxakonà. Twayehso ro neyukye. Yahkotohen ho tamoyathoso ro neyukye. 

9 Àro ke, ehonomnà me harha пого yeryeye, Khoryenkomo, meya roro 
mak ha. Onà wyaro katxho ro me neryeye. Omeroron kom yoho rma haxa 
Kohkom me naha, mosonà, katxho ro me neryeye, 1?omeroron komo wya пого 
yowakryenàr horà. Txesusu hyaka гта neryewtetxhe hampànà, tosoknar kom 
ho, kahe yawon komo, yukryeka hon komo хата, уиһпауеп hon komo xarha, 
omeroron komo rma. 11 Onà wyaro nketxhe hampànà. Kohkom me naha, 
Txesusu Kryestu, ketxhe hampànà. Àro wyaro tàwyanye tatoko rma, onà 
wyaro rma nketxow hamà. Ohxe xaxa nay hamà, Khoryenkomo, kyàmkomo, 
tàwya Kohkom me Txesusu yenyàr ke, ketxowà rma hamà, omeroro mak ha. 


Ohxe roro ehtxoko katxhàrà on ha. 


12Ronàhnàn komo y, àro wyaro ehonomnà me harha naha, Txesusu. Àro 
ke, onà wyaro àkehe, owyanye. Ohxe roro rma haxa ehtxoko. Khoryenkomo 
wya oyonyhoryetxhàyam hoye ro ohxe roro ehtxoko. Ohyawonye ryehtoko, 
uro meyukyatxkonà. Ohyawohranye ryehtoko, meya nyhe uro eyuhtxoko. 
Ohxe roro oyehtxoho kom hok oyehtokonye rma, ukurunkahnà me 
Khoryenkomo xenytxoko. Noro yoyukuhtor hona mpàn xenytxoko. 13Ohxe 
roro oyesnàr komo xe naha, noro ha. Àro ke, ohnawonye roro naha, tàwya 
ayakoronomatxho menye. Ayakoronometxhe, noro hak weyuhsu kanye ro 
me oytxoho menye, toyuknye ro me tàwya oytxoho menye. 14 Àrwomra rma 
oyomyawon kom hoko ehtxoko, àsok maken kom hoko rma. Àsok kom on 
hok wehxano kahra ro mak ehtxoko, 15апаг komo wya atxke naha mosonà 
katxho mehra oyehtxoho menye, yaworonohnà mehra oyehtxoho menye. 

Àsok hana manatxow ha. Khoryenkom hokru me manatxow hama. Noro 
hokru me rma osonyhotxoko. Anhà hokonohnà ro me osonyhotxoko, toto 
komo wya, amnyeno rma komo wya, anhà komo wya, Khoryenkomo 
yanweknye komo wya. Tano rma hak oyehtokonye, anhà kom wawo 
roro rma manatxow hama, àwyanye ohxe roro oyosonyhotho menye. 
Kàwyanye weyu yonyàrà wyaro, ohxe oyehtxoho komo yonyatxow hama, 
nyamoro ha. 160nà wyaro xarha màketxow һата, àwyanye. Kryestu hona 
xenytxoko, karyhe roro harha oyehtxoho menye, màketxhe, àwyanye. 

Àro wyaro ohxe roro oyehtokonye, teryehorye rma haxa wehxan hama. Kryestu 
yomokàtxhe гта, ona wyaro àkehe hampànà, àwya. Àtohnawohra katamokye 
hama, ohyaka, àkehe hampànà, àwya. Ohyaka ratamoketxhàràtho hoye ro, ohxe 
roro nehxatxkon hama, nyamoro, àkehe hampànà, Kryestu wya, ohokonye. 

17 Kryestu hona owyanye xenytxoho hoye ro motàmtxownà, Khoryenkomo 
wya, пого yoyuknye ro me oyehtxoho menye. Teryewhamnohso го motàmtxownà, 
àwya. Àsok hana wehxan ha, uro ha. Teryewhamnohsom me гта rha wehxan 
hama. Twayehkaxe ro haxa hana teryewhamnohsom me wehxan ha. Teryehorye 
rma wehxaha. Omnyam xarha, teryehorye manatxow hama, oyotàmrà kom hoko. 
Oyeryehotanàr komo wyaro гта rha keryehotehe. 18 Twayehkaxe го ryeryew- 
hamnohrà hoko rma keryehotehe. Àro ke, àro wyaro ryehtxoho hoko rma rha 
oyeryehotatxoko, omnyam xarha, ryeryehotanàrà wyaro rma rha. 


Txemohtyo nyaknyàr xe wehxaha ohyakanye katxhàrà on ha. 


19 Mexehra Txemohtyo nyaknyàr xe wehxaha, ohyakanye. Onà ymo 
yaye ronampatakanàr hona ro wehxaha, Kohkomo wya, Txesusu wya. 
Àwya ronampatakatxhe гта, Txemohtyo ànyakyaha, owyanye rokaytà 
yonytxatxho me. Rohyaka harha пого yomokàtxhe гта, oyokaytà komo 
xarha wenytxen hamà, ohokonye teryehorye ryehtxoho me. 

200hxe rma haxa naha, Txemohtyo. Rakoron kom yoho rma haxa 
noseryehokehe, ohokonye, yaworon me xaxa mak ha. Ohxe oyesnàr komo xe rma 
haxa naha, пого ha. 21 Tomyawon kom hoko roro natxhe, anar komo, rakoron 
komo гта. Txesusu Kryestu yomyawon hoko rorohra mak natxhe. 22Txemohtyo 
haxa ryhe, yaworo гта haxa naha. Umuru wya tàyàm yakoronomanàrà wyaro, 
rakoronomanye ro me naha, àrwo yonyhorunu yokarymanàr hoko. 

23Noro rma nyaknyàr xe wehxaha, ohyakanye. Onà ymo yaye 
kahataken hana. Ahatakahra haxa wehxan hana. Sesa komo wya 
ronytxatxhe rma, rahatakatxho uhutwen hamà. Àro wyaro rowya 
uhutwatxhe rma, Txemohtyo ànyakyaha, ohyakanye. 

24 Amnye romoknàr xe wehxaha, uro xarha, ohyakanye. Kohkomo wya 
ronyaknyàr hona ro wehxaha, mexe nyhe txko mak ha. 


Epafrotzetu ànyakyan harha ma ohyakany harha katxhàrà on ha. 


25,26 Amnye rma, wahoro htxero, Epafrotxetu ànyakyan harha mà, ohyakany 
harha. Rowtà rma noro ha. Rowyaro tatamohxemà ro me naha, Kohkomo hyaka. 
Rowyaro rma rha anhà yarymanàr hok naha. Noro rma mànyakyatxoko, rohyaka, 
àwya rakoronomatxho me. Ohnàn kom yawo rma haxa nehxaknano, noro ha. Àro 
ke, опа wyaro àkeknano. Àhyakany harha ànyakyan hama, àkeknano. 

Ekeh me noro yexetxhàrà menytxetxok hata. Àro wyaro owyanye 
tonytxatxhàr hoye ro, noseryehokeknano. Wayehyan hana ketxow hamà 
rohoko, keknano. Àro ke noseryehokeknano, ohokonye. 27 Ekeh me 
rma haxa nehxaknano, thenyehra rma haxa mak ha. Àwayehpaya rma 

nehxako. Àhnàn yaw mak nehxako, Khoryenkomo. Ohxe harha neryako. 
Tàwya ohxe txenyetoko rma, rohnàn yaw xarha nehxak hama, noro hoko 
oseryehokahra harha ryehtxoho me. Asok tawro hana. Noro wayehnàtok 
haxa, thenyehra rma haxa roseryehokanàràtho haryhe mà. 

28 Àro ke, пого nyaknyàr xe гта haxa wehxaha, ohyakanye, 
oyeryehotatho menye. Owyanye noro yonyetoko rma, oyeryehotetxow 
hama. Oyeryehotantokonye rma, oseryehokahra harha wehxan hama. 
29,30 Àro ke, teryehorye rma haxa ehtxoko. Ohxe xaxa manay hama, 
katxoko, Kohkomo wya. Mosonà mànyaknyo harha hamà, amna hyaka 
harha, ohxe xaxa manay hama, katxoko, àwya. 

Àwayehpaya nehxako, пого, Kryestu hyaka tatamoknyàr ke mak ha. 
Thenyehra rma haxa rakoronomeknano. Rakoronomahra mehxatxok hama, 
omnyamo, mox oyesnàr kom ke. Onànyaketxhàyamo rma rakoronomeknano. 
Tekehàntaxe ro rakoronomeknano. Tosoxanomkahnohso ro rma 
rakoronomeknano. Noro wyaron komo ryhe, onà wyaro katxho me hak 
nahtxoko. Ohxe rma haxa natxow hamà, katxho me hak nahtxoko, owyanye. 


Kosonyhoryetxho kom hoye rohra ohxe tehxatxhe 
Khoryenkomo wya katxhàrà on ha. 


3 1Rowtà komo y, onà wyaro àkehe xarha, rowya tàhkatxehkahra ro 
rma haka. Oyeryehotatxoko, Kohkom yoh me oyesnàr kom ke. 

Anar me ahananàhnye kom hona mpàn xenytxoko àkekonà rma, 
owyanye. Àro wyaro rma rha àkehe xarha, tano, rokaryehtan yawo. Onà 
wyaro kahra mak wehxaha. Àro wyaro kahra harha wehxan hama, yake 
ro kanyenhàr me ryesnàr ke, kahra mak wehxaha. Àsok tawro hana. 
Nyamoro hona okurunhonàr komo xe wehxan hamà. Àro ke, àro wyaro 
rma rha àkehe xarha, owyanye, okurunhonàr kom horà. 

2 Atxke natxow hama, nyamoro ha. Atxke ahananàhyatxow hama. 
Atanyyokotxok hampànà, oyosonyhoryetxho menye, ketxow hama. 
Oyotokonàr komo xe natxow hamà. Nyamoro hona mpàn xenytxoko. 

3Atanyyokoxemo kom yoho rma haxa, Khoryenkomo mryenon me tehxatxhe, 
kàhnawonye noro yowakryenàr hoko kesnàr kom ke. Khoryenkom yokato ryhe 
kakoronometxhe, yaworo kàwyanye noro yowakryetxho me. Kryestu Txesusu 
ryhe konyhoryetxhe, kany me tehxatxhe. Kosonyhoryetxho kom hoye rohra 
mak ohxe tehxatxhe, Khoryenkomo wya, kany me xarha tehxatxhe. 

^Rosonyhoryenàr hoko rma wehxakon haryhe, uro ha. Onà wyaro nketxow 
hama, tosonyhoryexem komo, Xuknewyana komo. Rosonyhoryenàr Ке ryhe ohxe 
wehxan hamà, Khoryenkomo wya, Moyses heno nmenhotho yawo ro ryesnàr 
ke mak ha, ketxow hama. Nyamoro yoho гта haxa аго wyaro àkekonà, uro, 
ohxe гта haxa ryesnàr ke. Опа wyaro ohxe гта wehxakon haryhe. »Ehsayew 
heno komo yohamàtho me wehxakonà. Ronurutxhe гта katanyyokoy hata, 
8 me enmahàtxhe rma hata. Benytxamen heno yohamàtho me wehxakonà. 

Royàm peno hoye ro Xuknewyana me wehxakonà. Noro heno wyaro rma rha 
Xuknewyana rwon yawo wehxakonà. Amnye Farysew me harha wexeye. Àro ke, 
Moyses heno nmenhotho yawo ro rma haxa wehxakonà, Farysew kaxe. 6 Ато hoko 
rma haxa wehxakonà. Àro ke, Kryestu mryenon komo weryewhamnohyakonà. 
Onà wyaro katxho me wehxakonà, Xuknewyana komo wya, omeroron komo 
wya. Ohxe roro rma haxa naha, noro ha, Moyses heno nmenhotho yawo ro tesnàr 
ke, katxho me wehxakonà, àwyanye. Ато wyaro ohxe гта wehxakon haryhe. 
7Ohxe wehxan hamà, àkekonà rma haryhe. Àro wyaro ohxe ryexetxhàràtho 

rma, ohxehra harha naha, rowya. Kryestu ywero ryexetxhe rma, ohxehra harha 
nehxakonà, rowya. Мого marma ryhe, ohxe harha nehxakonà, rowya. 

8Yaworo xaxa mpànà àkehe ha, owyanye. Ohxehra harha naha, 
omeroro, rowya, Kryestu Txesusu ywero ryesnàr ke mak ha. Roh me 
ryhe naha, noro ha. Noro ywero ryehtxoho rma, ohxe rma haxa naha, 
omeroron kom yoho rma haxa mak ha. Omeroro àhnànkatxehkaye, noro 
ywero ryehtxoho me. Omeroro, arymaxaho wyaro wenyaha, noro yoh me 
ryehtxoho me, ?noro yano me ohxe ryehtxoho me. 

Onà wyaro kahra harha wehxaha. Ohxe wehxan hamà, Khoryenkomo 
wya, Moyses heno nmenhotho yawo ro ryesnàr ke, kahra harha wehxaha. 
Onà wyaro haxa ryhe àkehe. Kryestu hona wenyaha, Khoryenkomo 
wya ronyhoryetxho me, àkehe. Khoryenkomo nenyhoryetxho me harha 
wehxaha, noro hona rowya xenyàr ke mak ha. 

10Noro ywero nyhe ryesnàr xe wehxaha, noro wyaro rma rha ohxe 
ryehtxoho me. Noro ryhe, àwayehxemo kom waye nasanàmye, karyhe rma 
haxa tesnàr ke. Noro wyaro rma rha karyhe ryesnàr xe wehxaha, rohnawo. 
Noro wyaro rma rha teryewhamnohsom me ryesnàr xe xarha wehxaha. Noro 
маућаћага wyaro гта rha, àwayehsaho wyaro ryesnàr хе хата wehxaha, 
ranhàn hokohra harha ryehtxoho me. 11 Àsok tawro hana. Kryestu wyaro 
ehxemotho komo ryhe, tanàmsom me natxow hamà, àwayehxemo kom waye. 
Àro ke, noro wyaro ryesnàr xe wehxaha, tanàmsom me rma rha ryehtxoho me. 


Kryestu wya ronyhoryetxehkatxho hoko roro 
rma haxa wehxaha katxhàrà on ha. 


120nà wyaro kahra wehxaha. Kryestu wyaro ohxe roro rma haxa 
ehxaho rma uro kahra wehxaha. Enyhoryetxehkaxah mehra rma hak 
wehxaha. Tonyhoryetxehkaxem me mak ryesnàr xe wehxaha. Tàmryenon 
me ryeryeye, Kryestu Txesusu, ronyhoryetxehkanàr horà. Àro ke, noro 
wya ronyhoryetxehkatxho hoko roro rma haxa wehxaha. 

13Rowtà komo y, enyhoryetxehkaxah me wehxaha kahra ro mak wehxaha. 
Onà wyaro ryehtxoho hok haxa wehxaha, amnye ohxe ryehtxoho hoko, 
amnyehra ryexetxhàràtho hokohra mak ha. Amnye ohxe ryehtxoho hoko 
гта haxa wehxaha, thenyehra гта haxa mak ha. 4Khoryenkomo wya 
rowakryetxho hona ro гта haxa wehxaha. Noro гта kwahanonkatxownà, kahe 

yawon me harha kehtxoho menye. Kryestu Txesus hona kàwyanye zenyar ke 
ryhe, kahe yawon me harha tehxatxhe. Àto kehtokonye, kowakryetxhe hampànà, 
Khoryenkomo. Àro wyaro àwya rowakryetxho hoko roro rma haxa wehxaha. 

15 Ато wyaro гта tehutwatxe. Ahananàhtàkaxah me kehtokonye, 
àro wyaro yaworo tehutwetxow hamà, khananàhtoho kom yawo ro 
kehtokony mak ha. Anar me oyehutwantokony haxa ryhe, yaworo harha 
tehutwaxem me oyeryatxhe ha, Khoryenkomo. 16Kàwyanye yaworon 
xaxa hutwatxhe rma, àro yawo ro rma haxa tehtxe. 

17 Rowtà komo y, rohoko ehohkatxoko, omnyamo ro rye гта, rowyaro 
rma rha oyehtxoho menye. Amna wyaro rma rha natxow hamà, okukuru 
komo. Nyamoro rma xenytxoko, àwyaronye rma rha oyehtxoho menye. 

18 Дпаг kom haxa ryhe, атпа xehra ro mak natxhe. Опа wyaro капу komo 
rma xehra natxhe. Yahkotohen ho wayehye, Kryestu, tàwya konyhoryetxho 
menye, kany komo xehra natxhe. Àro wyaro tawro xehra ehtxoho kom hoye 
ro kratehe, àhokonye. Thenyehra mak natxhe, nyamoro ha. Nyamoro rma 
wekarymaye, owyanye, yake ro. Amnye гта wekarymetxhe xarha. 19 Àsok 
hana natxow ha. Tanàhnohtàkaxem me natxow hama. Khoryenkom hokohra 
natxhe. Thun komo yeryehotanàhtoho hok haxa ryhe natxhe. Atxke wehxan 
hama kany me tehxorye natxhe, tanhàn kom hoko rma haxa tesnàr kom ke. 
Onà wyaro haxa kany me natxhe. Ranhàn hoko roro hak wehxe, teryehorye 
ryehtxoho me, kany me natxhe. Yukryeka ho tehtxoho kom hok marma natxhe. 

20Kàwyam haxa ryhe, kahe yawon me tehxatxhe. Khoryenkom yowto 
hon me rma tehxatxhe. Amnye kahe yaye nomokyaha, konyhoryeny 
komo. Txesusu Kryestu rma noro ha, Kohkomo rma. Noro yomoknàr 
hona ro tehxatxow hama. 21 Anar me harha khunuthuyamo yeryaha, noro 
ha. Thunu wyaro harha neryaha, enyhoru ro wyaro harha. Àro wyaro 
konyhoryetxehketxhe ha. Ehonomnà xaxa kax mak naha ha. Ehonomnà 
me xaxa tehtxoho hoye ro, omeroron komo yarymany me naha, toyuknye 
me harha ehtxoho menye. 


Yaworon xaxa yawo ro rma haxa ehtxoko katxhàrà on ha. 


1Àro wyaro konyhoryetxehketxhe ha, Txesusu Kryestu. Àro ke, onà wyaro 

àkehe, owyanye, rowtà komo y. Yaworon xaxa yawo ro rma haxa ehtxoko. 
Kohkom yoh me roro ehtxoko. Ronàhnàn me manatxhe, omnyamo. Oxenye rma 
haxa wehxaha. Ohnàn kom yawo rma haxa wehxaha. Ohokonye rma, teryehorye 
rma haxa wehxaha. Kryestu yomokàtxhe rma, onà wyaro àkehe, àwya, ohokonye. 
Ronhananàhàthàyamo moxamo, onenyhoryetxhàyamo, àkehe, àwya, ohokonye. 


Woràskomo komo hananàhàthàrà on ha. 


2Nosoyatxow hatà, woràskomo komo, Efokneya komo rma, Senteke 
yakoro. Onà wyaro àkehe, àwyanye, teryewrye ro. Ame rye harha 
ehtxoko nyhe, Kohkom yoh me oyesnàr kom ke, àkehe, àwyanye. 

3Àto nay hama, rakoronomanyenharatho. Ona wyaro àkehe, àwya. 
Hoymo y, omoro ryhe, nyamoro akoronomako, osoyhera harha ehtxoho 
menye, àkehe, àwya, Efokneya kom hoko. Nyamoro rma rakoronometxkonà. 
Rowya àrwo yonyhorunu yokarymantoko, rakoronometxkonà, Efokneya 
komo, Senteke xarha. Àro ke akoronomatxoko, hoymo y. 

Nyamoro wyaro rma rha rakoronometxkonà, Kryemente xarha, anar 
komo хата. Rowyaro гта rha tatamohxemà го me natxhe, nyamoro 
ha, Kohkomo hyaka. Nyamoro yosotà rma, àmenhosah naha, kahe yawo, 
karyhe roro harha txexah me esnàr kom ke. 


Oseryehokahra ro mak ehtxoko katxhàrà on ha. 


^Oyeryehotatxoko roro, Kohkom yoh me oyesnàr kom ke. Аго wyaro 
гта rha àkehe xarha, owyanye. Oyeryehotatxoko, àkehe. 5 Towahke 
roro osonyhotxoko, toto komo wya, omeroron komo wya. Mexehra 
nomokyaha, Kohkomo. 

6Oseryehokahra ro mak ehtxoko. Khoryenkom yakoro haxa 
orwonàmtxoko. Àsok oyesnàr komo xe oyehtokony hana, àro hoko rma 
orwonàmtxoko. Eten komo xe oyehtokony hana, àro hoko rma, apa y, tàmko 
nyhe rowya, katxoko. Аго wyaro orwonàmnáàtokonye гта, ona wyaro katxok 
xarha, àwya. Apa y, ohxe xaxa manay hama, rohoko, katxok xarha, àwya. 

7Khoryenkom yakoro tàrwonyemà ro me oyehtokonye, oseryehokahra 
roro oyeryatxhe ha, noro ha. Teryehorye roro oyeryatxhe ha, ohnawonye, 
Kryestu Txesus yoh me oyesnàr kom ke. Ohnawonye rma okurunhetxhe 
ha, oyoseryehokanàr kom hona. Khoryenkom yano me oseryehokahra 
kehtxoho komo, thenyehra rma haxa naha. Kano me ronye rma 
oseryehokahra kehtxoho kom yoho rma haxa, thenyehra naha. 


Enyhoru komo uhutwatxoko katxhàrà on ha. 


8Rowtà komo y, onà wyaro àkehe xarha, rowya tàhkatxehkahra ro rma 
haka. Enyhoru komo uhutwatxoko, nyamoro wyaro rma rha oyesnàr kom 
horà. Ohxe ehtxoho komo rma uhutwatxoko, yaworo ehtxoho komo rma, 
takàhso ehtxoho komo xarha, toto kom hoko àme rye ehtxoho komo xarha, 
anhà hokohra ro mak ehtxoho komo xarha, towahke ehtxoho komo xarha, 
ohxe tokarymaxem me ehtxoho komo xarha, uhutwatxoko. Àsok hana 
ohxe natxow ha. Àsok hana ohxe natxhe katxho me natxow ha. Àro wyaro 
ohxe ehtxoho komo rma uhutwatxoko, ohxe rma rha oyesnàr kom horà. 

9 Атпуеһга khananàhyatxkonà. Yaworo xaxa màkehe màketxkonà, 
rowya. Àro wyaro rowya ahananàhàthàyam yawo roro rma ehtxoko. 
Ohxe rorwonàmrà menytxetxkonà. Ohxe ryesnàrà menyatxkon xarha. 
Ohxe ryexetxhàrà wyaro rma rha ohxe roro ehtxoko, omnyam xarha. 
Àro wyaro ohxe roro oyehtokonye, ohyawonye roro naha, Khoryenkomo. 
Teryehorye roro keny komo rma noro ha. 

Uro mewakryetzoko katzhara on ha. 


10Kohkom yoh me ryehtxoho hoye ro keryehotehe. Uro mewakryetxoko. 
Àro ke, teryehorye rma haxa wehxaha. Rohnàn yawo mehxatxkenan 
hamà. Amnyehra rohnàn yawo roro rma mehxatxkonà. Rowakryehra 
rma hak mehxatxkonà, mox oyesnàr kom ke mak ha, rohyaka omokhàra 
okukuru komo yesnàr ke mak ha. Amnye rma haxa ryhe nomokyako, 
Epafrotxetu. Onekhothàyamo yokyako, rohyaka. Àro ke keryehotehe, 
owyanye rowakryenàr Ке. 

11 Ona wyaro kahra mak wehxaha. Keryehotehe harha, ànyahpànàtho me 
ryesnàr ke, kahra ro mak wehxaha. Àsok hana wehxan ha. Anatoko ànyahpàra 
wehxan hana. Anatoko tànyahke haxa wehxan hana. Àsok hana kom ryehtoko, 
teryehorye roro гта wehxaha, àro wyaro гта ehutwaxah kaxe. 12 АКаіхһотга 
ro mak ehxahotho uro. Tkatxhonke rma haxa ehxahotho xarha uro. Ohxe 
ehutwaxah me mak wehxaha. Àro ke, àsok hana kom ryehtoko, teryehorye 
rma wehxaha. Tànyahke rma haxa ryehtoko, ànyahpàra rma ryehtok xarha, 
teryehorye rma wehxaha. Tkatxhonke rma haxa ryehtoko, àkatxhomra rma 
ryehtok xarha, teryehorye rma wehxaha. 13 Àsok hana kom ryehtoko, romyawon 
hoko roro rma wehxaha, rakoronomanye ro me Kryestu yesnàr ke mak ha. 

14Rohnàn yaw xaxa mak mehxatxoko, rohoko. Owyanye ànyahpàra 
nay hatà Pawru tawro yonytxatxhe rma, rowakryenàr xe mehxatxok 
hama. Akatxho kom hoye uro mewakryetxoko. 

15 Amnyehra xarha uro mewakryetxkonà, omnyamo гта, Feryepos hon komo 
rma. Wahoro htxero àrwo yonyhorunu wekarymaye, owyanye. Ohyayenye 
rotontoko, Maseknonya yamtar hoye rma rotontoko, rowakryehra ro mak 
nehxatxkonà, anar komo. Anato rha tohsamnohsomà ro komo, Kryestu mryenon 
komo rma, rowakryehra nehxatxkonà. Tkatxho kom hoye tàmpàra nehxatxkonà. 
Ahohsàra rma wehxakonà. Omnyam marma, uro mewakryetxkonà. Àro 
wyaro ryexetxhàrà гта muhutwetxow hama. 16Maseknonya yamtar ho гта 
hak ryehtoko, Tesaroneka ho rma ryehtoko, akatxho kom hoye marhotxownà, 
rohyaka. Yake го uro mewakryetxownà, ato гта hak ryehtoko. 

17 Onà wyaro kahra mak wehxaha, owyanye. Uro nyhe txko 
ewakryetxoko, ohxe harha ryehtxoho me, kahra wehxaha. Onà wyaro 
haxa ryhe àkehe. Owyanye rowakryetxhe rma, oyowakryetxhe xaxa mak 
hampànà, Khoryenkomo, ohnawonye, ohxe rma haxa oyehtxoho menye, 
àkehe, owyanye. Àro wyaro ohxe rma haxa oyesnàr komo xe wehxaha. 

18Thenyehra гта haxa uro mewakryetxoko. Thenyehra гта haxa naha, 
ronyahrà, rokatxho xarha, tehekahsom kom yoho гта haxa mak ha. Epafrotxetu 
nekàtho wahohsako. Onekhothàyamo rma wahohsako. Àro rma, Khoryenkomo 
wya tàmsomà rotho wyaro nehxak hama. Ohxe гта haxa nehxak hama, 
Khoryenkomo wya. Tahohsom me rma haxa nehxak hamà. Urohnà ryhe, noro 
haxa ryhe, nahohsak hamà. Noro rma oyowakryetxhe xaxa hampànà. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Feryepos 4 646 


19 Asok katxho me hana nay ha, Khoryenkom ha. Apa y katxho me nay hama, 
rowya. Noro гта, oyowakryetxhe xaxa hampànà, ehonomnà хаха kaxe. Noro 
hyawo rma naha, kowakryetxho komo, omeroro, uro nyhe txko ewakryeko 
katxho yoho rma haxa mak ha. Àro hoye ro oyowakryetxhe, Kryestu Txesus 
yoh me oyesnàr kom ke mak ha. Eten komo xe oyehtokony hana, àsok oyesnàr 
komo xe oyehtokony hana, oyowakryetxhe xaxa mak hampànà. 

20Ehonomnà me xaxa naha katxho roro me hak nahko, noro ha, 
kyàmkomo rma. Àro wyaro hama tkatxe. 


Ohnàn kom yaw natxow hatà tanon komo katxhàrà on ha. 


21O0hnàn kom yaw пау hata, Pawru, katxoko, Kryestu Txesusu mryenon 
komo wya, omeroron komo wya. Ohnàn kom yaw natxow hatà, rowtà komo, 
rakoron komo. 22 Оһпап kom yawo гта rha natxow hata, tanon komo xarha, 
Kryestu mryenon komo, omeroro. Sesa yanoto kukuru komo ryhe, Kryestu 
mryenon me natxhe. Nyamoro rma, ohnàn kom yaw natxow hatà. 

23Towahke xaxa nay hamà, Txesusu Kryestu, Kohkomo, khokonye. Àro wyaro 
towahke noro yehtxoho hutwanàr xe roro wehxaha, owyanye, ohnawonye. 

KOROSOS HON KOMO 
HYAKA PAWRU 
NMENHOTHO ON HA. 





Ohyakanye amenhehe Korosos hon komo hyaka katzhara on ha. 


1 1Pawru uro ha. Kryestu Txesusu nanyaknyara ro me wehxaha, Khoryenkom 
yano me mak ha. Rakoro naha, Txemohtyo. Kowtà komo rma noro ha. 
2Ohyakanye àmenhehe, Korosos hon komo hyaka. Khoryenkomo mryenon komo 
rma omnyamo, amna yowtà komo rma, yaworon komo rma, Kryestu yoh komo 
rma. Onà wyaro amna nkehe, Khoryenkomo wya, kyàmkomo wya, ohokonye. 
Towahke exko, Korosos hon kom hoko, ohxe txetxoko, kehe amna, àwya. 


Oyokarymetxoko Epafrasà amna wya katxhàrà on ha. 


3Amna nàrwonaha, Khoryenkom yakoro, ohokonye. Txesusu Kryestu yàmà 
rma пого ha, Kohkom yàmà гта. Amna rwonàmnàtoko rma, ona wyaro kanye го 
me amna naha, àwya. Apa y, ohxe xaxa manay hamà, nyamoro hoko, kanye ro me 
amna naha, àwya, ohokonye. ^Àsok tawro hana, oyokaytà komo yonytxanàr ke, 
amna wya. Kryestu Txesus hona rma haxa menyatxow hatà. Noro mryenon komo 
xe rma haxa manatxow xarha tà. Omeroron komo xe rma haxa manatxow hatà. 
5Àro wyaro manatxow hamà, amnye Khoryenkomo wya oyowakryenàr 
kom hona ro oyesnàr kom ke hamà. Onà wyaro kanyenhàr me naha, noro. 
Kahe yawo romryenon komo wewakryehe hampànà, kanyenhàr me naha. 
Àro rma menytxatxownà. Amnyehra menytxatxownà, Khoryenkomo 
rwonà yonytxantoko, owyanye, yaworono rma yonytxantok mak ha. Àrwo 
yonyhorunu гта àro ha. 6Меуа nyhe tokarymaxem me naha, toto komo wya, 
othoyehra mak ha. Àro hoye ro towakryexem me rma haxa natxhe, toto komo, 
thenyenohnà komo. Towakryexem me rma rha manatxhe, omnyam xarha, 
àro hoye ro mak ha. Amnyehra àro ma menytxatxownà. Towahke xaxa naha, 
Khoryenkomo, khokonye, katxho rma menytxatxownà. Àro wyaro katxho hoko 
rma, onà wyaro màkatxownà hamà. Yaworo xaxa nay hamà, màkatxownà 
hama. Owyanye enytxatxhe rma, towakryexemà roro me rma manatxow hama. 

7 Epafrasa ryhe nekarymaye, owyanye. Amna yakorono ro rma noro ha, 
amna nahnana rma. Amna wyaro Kryestu yanoto me naha. Yaworon me 
natamokyaha, Kryestu hyaka. Amna nànyaketxho me, ohyakanye toye. 8Noro 
rma oyokarymetxoko, amna wya. Osoxe rma haxa manatxowà, Khoryenkom 
yokato wya takoronomanàr kom ke, keknano, атпа wya, ohokonye. 


Amna nàrwonaha roro rma haxa Khoryenkom 
yakoro ohokonye katxhàrà on ha. 


9 Àro wyaro amna wya oyokaytà komo yonytxatxhe rma, amna 
nàrwonaha гого гта haxa, Khoryenkom yakoro, ohokonye. Atàknahra 
amna naha. Onà wyaro kanye ro me amna naha, àwya. Apa y, oyokato 
yano me hak tàywero nahtxoko, kehe amna, ohokonye. Apa y, yaworon 
hutwany me hak nahtxoko, oyokato yano me. Oyehutwatxho hutwanye 
ro me hak nahtxoko. Apa y, ayano me ro rma ohxe tehtxoho komo 
hutwanye ro me hak nahtxoko, kehe amna, Khoryenkomo wya, ohokonye. 

10 Àro wyaro uhutwany me oyehtokonye, ohxe roro manatxow hamà. 
Kohkomo mryenon me mosonyhetxow hama. Noro yeryehotanàhnye me rma 
haxa manatxow hama, ohxe roro oyesnàr kom ke. Eten kom hok oyehtokony 
hana, àro hoko rma ohxe mosonyhetxow hamà. Khoryenkomo hutwany me 
nyhe manatxhe xarha, ohxe roro oyehtokony mak ha. 

11 Ohnawonye tahoxerye гта haxa oynyàr komo хе amna naha, пого wya. 
Àsok tawro hana. Ehonomnà me xaxa tehtxoho hoye ro tahoxerye rma haxa 
nay hama, noro ha. Àro hoye ro tahoxerye rma rha oyeryatxhe ha, ohnawonye, 
toto komo wya oyeryewhamnohtoho komo yonàmnye ro me oyehtxoho menye, 
оһѕапаһрага ro mak oyehtxoho menye, teryehorye roro гта oyehtxoho menye. 

12 Àro wyaro oyehtokonye, ona wyaro màketxow hama, àwya, 
kyàmkomo wya. Apa y, ohxe xaxa manay hamà, amna hoko, màketxow 
hama, àwya. Noro ryhe, ona wyaro katxho kom kukuru me ketxownà, 
tàwya konyhoryenàr kom ke. Ronewakryenàr me xaxa mpànà natxhe ha, 
romryenon komo, katxho kom kukuru me ketxownà. Awasàn hon kom 
kukuru me tehxatxhe. Noro hutwany kom kukuru me rma tehxatxhe. 

13 Àsok tawro hana. Amnyehra, awaràn wawo tehxatxkon hamà. Awaràn 
yohà mryenon me rma tehxatxkon hamà. Àmryenon mehra harha ketxownà. 
Buru mryenon me harha ketxownà. Tànàhnànà mryenon me rma ketxownà. 
14Noro mryenonà rma, kanhàn komo yanoto mehra harha tehxatxhe. Kanhàn 
komo yanoto mehra harha kehtxoho komo rma yehemaye, twayehrà ke. Àro 
hoye ro noseryewhokehe, Khoryenkomo, kanhànàthàyam hoko. 


Ehonomnà me xaxa Kryestu yehtxoho yokarymatxhàrà on ha. 


15Otàwyaro rye гта haxa natxhe, umuru, tàyàm yakoro. Khoryenkom 
yehtxoho yonyhehe, kàwyanye. Osonyhen me nay hamà, Khoryenkomo. 

Osonyhena rma yehtzoho yonyhehe, umuru, kawyanye, noro wyaro rma 
rha tesnar ke. 

Akàhtoxemo kom yoho rma haxa naha. 16Àsok tawro hana. Omeroron komo 
yakàhtohoye, Khoryenkomo, buru wya. Kahe hokon komo rma, yukryeka hon 
komo xarha, denyàr komo хата, denyehtor komo хата, ehonomnà komo xarha, 
kahe hokon yoh komo xarha, kahe yawon kayaryet komo xarha, yuhnayen hon 
kayaryet komo xarha, omeroro rma nakàhtohoye, buru wya, eh kom me noro 
yehtxoho me. 17 Tànakàhtothàyamo ehxera rma hak ehtoko, nehxakonà rma, 
noro. Noro yano me ryhe, ohxe rye rma naha, ànakàhtothàyamo, omeroro. 

18Tàmryenon kom yoh me naha, noro. Khun kom yoh me kuyhuthuru 
yehtxoho wyaro, tàmryenon kom yoh me naha. Noro htxero nasanàmye, 
àwayehxemo kom waye. Noro yasanàmtoho hoye ro, tanànsom me rma 
rha natxhe, àmryenon komo xarha. Noro htxero nasanàmye, ehonomnà 
xaxa пого ha katxho me tehtxoho me. 19 Àsok tawro hana, tàyàm yano 
me ehonomnà rye те гта haxa tesnàr ke, tàyàm yakoro. 

20Tàyàm xanhànàtho komo yeryaha, ànàhnàn me harha, tàyàm yano 
me mak ha. Omeroro rma, yukryeka hon komo xarha, kahe yawon komo 
xarha, Khoryenkomo nàhnàn me harha neryatxhe, noro, twayehrà ke 
mak ha. Yahkotohen ho twayehnàtoko, nekamsuhkaye, Khoryenkomo 
nàhnàn me harha tàwya txetxoho menye. 

210mnyam xarha, Khoryenkom xehra mehxatxkonà, amnyehra. 
Ohnawonye oyehutwantokonye, noro hutwahra mehxatxkonà. Ayanhàn kom 
hoko mehxatxkonà. 22 0mnyamo гта, пого nàhnàn me harha oytxownà, 
Kryestu, twayehrà ke, tàwya thunuthuru yàmrà ke. Noro nàhnàn me harha 
oytxownà, enyhoru ro me oyesnàr kom horà, atxke naha mosonà katxho 
mehra oyesnàr kom horà. Enyhoru ro me rma oyonyhetxhe ha, Khoryenkomo 
wya, 23thona xeny me rma oyehtokony mak ha, anar me rhahra oyehtokony 
mak ha, tàwya oyowakryenàr kom hona ro rma oyehtokony mak ha. Àsok 
tawro hana. Amnye oyowakryetxhe hampànà, Khoryenkomo, katxho rma 
menytxatxownà hama, owyanye àrwo yonyhorunu yonytxantok mak ha. 

Ekarymaxah me naha, àrwo yonyhorunu, omeroron komo wya, 
othoyehra mak ha. Ekarymany me rma wehxaha, uro, Pawru rma. 
Ekarymany me harha ranotomaye, Kohkomo. 


Tanoto me ryeryeye Khoryenkomo katxhàrà on ha. 


24 Teryewhamnohsom me wehxaha. Teryewhamnohsomà гта, teryehorye 
rma wehxaha. Àsok tawro hana. Towakryexem me manatxow hamà, 
teryewhamnohsom me ryesnàr ke mak ha. Teryewhamnohsom me nexeye, 
Kryestu, tàwya tàmryenon komo yonyhoryetxho me. Noro hryetayo me, 
noro wyaro rma rha, teryewhamnohsom me wehxaha, towakryexem me 
гта haxa àmryenon kom yesnàr horà. Àsok tawro hana. Khun kom yoh me 
kuyhuthuru yehtxoho wyaro, tàmryenon kom yoh me nay hama, Kryestu. 

25 Nyamoro hyaka гта katamokyaha. Tanoto me ryeryeye, 
Khoryenkomo, tàmryenon komo hyaka ratamoknyàr horà, ohyakanye 
rma ratamoknyàr horà. Oyowakryenàr kom horà rma ranotomaye, rowya 
tàrwonà yokarymatxho me, thenyehra rma haxa rowya ekarymatxho me. 

26Ronekarymanàrà гта, enytxahnà rotho me naha. Amnyehra 
enytxamohsohra rma hak nehxakonà, Khoryenkomo, toto heno komo wya. 
Amnye гта haxa ryhe nenytxamohsoye, tàmryenon komo wya. 27 Опа wyaro 
nkekon hama, tàwya rma. Ryehutwatxho ryhe, ronekarymahtorà rotho rma, 
wenytxamohsehe hampànà, romryenon komo wya, kekon hama, tàwya 
rma. Ànekarymahtorà rotho rma, enyhoru ro me rma haxa naha. Ohxe 
tonytxaxem me rma haxa mak naha ha. Xuknewyanahnà komo nenytxanàr 
me rma haxa mak naha ha. Onà wyaro katxho me rma naha. Kryestu ryhe, 
ohnawonye naha, àro ke, noro wyaro rma rha ohxe xaxa oyehtxoho kom 
hona ro manatxow hama, katxho me naha, ànekarymahtorà rotho. 

28Kryestu гта атпа nekarymehe, toto komo wya. Tàywerono гта 
amna nhananàhyatxhe, omeroro mak ha. Atxke oyesnàr kom hona 
mpàn xenytxoko, kehe xarha amna, àwyanye. Àro wyaro rma amna 
nhananàhyatxhe, àhorymamtàhkanàr kom horà, Khoryenkomo hutwanàr 
hoko àhorymamtàhkanàr kom horà. Amnye, onà wyaro tawro xe amna 
naha, Khoryenkomo wya, amna nhananàhàthàyam hoko, omeroron kom 
hoko. Àhorymamtàhkaxemo moxamo, Kryestu yoh komo rma, tawro 
xe amna naha, àwya, àhokonye. 29 Ато wyaro àhorymamtàhkanàr kom 
horà, katamokyaha roro rma haxa, thenyehra mak ha. Tamotohso ro rma 
haxa katamokyaha. Rahoxet hoye rohra, Kryestu yahoxet hoye ro haxa, 
katamokyaha. Rohnawo rma naha, noro yahoxetà. 


Ohxe Kryestu yehtxoho wyaro ohxe roro ehtxoko katxhàrà on ha. 


2 1Ronyehnà ro me manatxow hamà, omnyamo. Rawdeseya hon komo 

xarha, oyowto màhton komo rma, ronyehnà ro me rma rha natxow 
hamà. Onà wyaro uhutwanàr xe mak wehxaha, owyanye. Ohyakanye 
rma katamokyaha. Ronyehnà ro komo hyaka rma katamokyaha, 
thenyehra rma haxa, ohxe oyesnàr kom horà. 

2Ratamoknyàr me, Khoryenkom yakoro kàrwonaha, ohokonye, 
towankaryhe rma haxa oyehtxoho menye, osoxe rma haxa oyehtxoho 
menye, Khoryenkomo rwonà hutwany me rma haxa oyehtxoho menye, noro 
nekarymahtorà rotho hutwany me oyehtxoho menye, àro hoko rma, yaworo 
xaxa nay hamà kany me rma haxa oyehtxoho menye. Àro wyaro towakryexem 
me rma haxa oyehtxoho menye, kàrwonaha, ohokonye, ratamoknyàr me. 

Ànekarymahtorà rotho гта, Kryestu me ryhe naha. 3Noro гта, Khoryenkomo 
yehutwatxho hutwamohsehe. Tàywero rma haxa tehutwaxem me naha, 
Khoryenkomo. Tehutwanàr me rma, omeroro uhutwatxehkanye ro me naha. Noro 
yehutwatxho rma hutwamohsehe, Kryestu. Uhutwahnà rotho rma hutwamohsehe. 

4Aro wyaro akehe, anar komo wya oyonkuhtonar kom hona. Asok 
tawro hana. Nyamoro rwona ryhe, ohze tonytzazem me rma nay haryhe 
mà. Oyonkuhtohrany hak nahtxoko. 

5Awawonyehra wehxan hama, uro. Awawonye rma wehxaha, ekato me. 
Awawonye ryehtoko rma, yaworon me konyatxhe. Kryestu hona xenye ro 
me rma haxa konyatxhe. Anar me rhahra manatxhe, ronenyàr me. Àro 
ke, teryehorye rma haxa wehxaha, ohokonye. 

Ато Ке, ona wyaro àkehe xarha, owyanye. Kryestu Txesusu mahohtxownà, 
oyohkom me harha. Ато ke, ohxe пого yehtxoho wyaro, ohxe roro ehtxoko. 7 Noro 
rwon yawo ro ehtxoko, anar me rhahra oyehtxoho menye. Noro nhananàhrà ro 
me ehtxoko, ohxe nyhe oyehtxoho menye. Noro hona xeny me rma haxa ehtxoko. 
Àro wyaro rma àhananàhsah me manatxow hama. Àro yawo ro rma ehtxoko. Àro 
yawo ro rma oyehtokonye, onà wyaro kanye ro me ehtxoko, Khoryenkomo wya. 
Apa y, ohxe xaxa manay hamà, amna hoko, kany me ehtxoko, àwya. 


Atxke manatxhe hampànà katxho mehra harha 
ketxownà Kryestu katxhàrà on ha. 


8Anar me ahananàhnye kom hona mpàn xenytxoko. Tànhananàhrà ro 
me harha oynyàr komo xe natxow hamà. Oyonkuhtohrany hak nahtxoko. 
Tàywerono ryhe атпа, капу me гта natxhe haryhe. Tàywenyeke 
гта natxhe. Àtohnawo гта ahananàhyatxhe haryhe, yaworohra mak 
ha. Kryestu hoye rohra, toto hoye ro haxa, nehutwetxhe. Toto komo 
nhananàhrà ro me natxhe, Kryestu nhananàhpàtor me mak ha. 

9 Àsok hana nehxakon ha, Kryestu ha. Toto me nehxakon hama. 
Tuhnye nehxakon hama. Toto rma, Khoryenkom me rma naha. 
Ehonomnà rye me гта haxa natxhe, пого, tàyàm yakoro. 19 Мого yoh me 
oyehtxoho kom hoye ro, noro wyaro karyhe rma haxa manatxhe. Noro 
ryhe, ehonomnà kom yoh me naha. Kahe yawon kayaryet kom yoh me 
rma naha. Yuhnayen hon kayaryet kom yoh me xarha naha. 

11 Anar me harha manatxhe, ohnawonye, Kryestu yoh me oyesnàr kom ke mak 
ha. Anar me harha oyehtxoho komo rma, Xuknewyana komo yatanyyokotho 
wyaro naha. Àsok tawro hana. Tàwyanye bàryekomo txko yanyyokontokonye, 
uhun komo hoyenotho txko yoketxow hama. Ато hoye ro, anar me harha nay 
hama, uhun komo, tokosah me esnàr ke mak ha. Àro wyaro rma rha, anar me 
harha mehtxownà, owyanye Kryestu yahosnàtok mak ha. Ohun kom hoye rohra, 
ohnawony haxa, anar me harha mehtxownà, ayanhàn kom hoko ehohkahra 
harha oyehtxoho menye, ohun kom yano mehra harha oyehtxoho menye. 

12 Ayataymomnàátokonye, àwayehsaho wyaro harha mehtxownà. 
Kryestu wayhàtxhe, пого yonamtxownà, toto komo. Àro wyaro гта 
rha, ayataymomnáàtokonye, enamsaho wyaro harha mehtxownà, 
atxke oyexetxhàyamo hokonohnà me harha oyosonyhotho menye. 
Àwayehsahonhàrà rma yanàmye harha, Khoryenkomo. Noro wyaro rma 

rha, ayataymomatzhenye, asanamsaho wyaro harha mehtzowna, anar 
me harha oyosonyhotho menye. Khoryenkom yahozet hona owyanye 
xenytxoho hoye ro, anar me harha mehtzowna, ohnawonye, Kryestu 
yanàmnyenhàr yahoxet hona owyanye xenytxoho hoye ro mak ha. 
13Amnyehra atxke rma haxa mehxatxkonà. Àwayehsaho wyaro 
mehxatxkonà, ohnawonye, Khoryenkomo yoyukhura oyesnàr kom ke. 
Atanyyokoxemo komo wyarohra ro mak mehxatxkonà. Nyamoro heno rma, 
noro mryenon me nehxatxkonà. Omnyam haxa ryhe, àmryenon mehra ro 
mak mehxatxkonà. Omnyamo rma, karyhe harha oytxownà, Khoryenkomo. 
Karyhe harha Kryestu yehtxoho wyaro, karyhe harha oytxownà, ohnawonye. 
Àsok tawro hana. Atxke kexetxhàyam hoko noseryewhokay harha, omeroro 
mak ha. 14Atxke manatxhe hampànà katxho me tehxatxkonà, atxke kesnàr kom 
ke, noro yanweknye ro me kesnàr kom ke, noro wya kàyweronàhyamatxho 
kom yawo rohra kesnàr kom ke. Atxke manatxhe hampànà katxho mehra 
harha ketxownà. Àsok tawro hana, yahkotohen ho Kryestu wayehrà ke mak ha. 
Twayehnàtoko гта, atxke manatxhe hampànà katxho mehra harha ketxownà. 
15 Atxke manatxhe hampànà katxho me natxhe, moxamo, kanyenhàr me 
nehxatxkonà, Satanas komo, khokonye. Khoryenkomo xanhànà ymo komo 
rma nyamoro ha, ehonomnà ymo komo rma, yuhnayen hon kayaryetà 
ymo komo гта. Nyamoro гта yarymaye, Kryestu. Twayehnàtoko гта, 
narymatxownà, ehonomnà mehra harha ehtxoho menye. Àsok hana natxow 
ha, waha kom ha. Tàwyanye anar komo yarymatxhe, naryatxow hama, toto 
komo nenyàr me. Tànarymatxhàr me nenyhetxow hama. Àro wyaro rma rha, 
ehonomnàtho komo yarymaye, Kryestu. Tànarymatxhàr me nenyhotxownà. 


Anar me ahananàhnye komo yonytxahra ro mak ehtxoko katxhàrà on ha. 


16Atxke manatxhe hampànà katxho mehra harha manatxhe. Àro ke, 
anar me ahananàhnye komo yonytxahra ro mak ehtxoko. Onà wyaro 
nketxow hamà, nyamoro, owyanye. Amna wya ahananàhtoho kom yawo 
rohra oyehtokonye, atxke manatxhe, ketxow hama. Аго wyaro àwyanye 
tatoko, enytxahranye rma ehtxoko. 

Ona wyaro anar me ahananàhyatxow hama. Tonohra ro mak ehtxoko, 
ketxow hamà, owot kom hoko. Enhàra ro mak ehtxoko, ketxhe xarha, 
owokru kom hoko. Anaro rha awasàn hoko, onà wyaro nketxhe xarha. 
On ho yohà ryhe, Khoryenkomo hutwatxho hoko asahxemtotxoko, ketxhe 
xarha. Nuno yahatakatxhe rma, noro hutwatxho hoko rma rha ehtxoko, 
ketxhe xarha. Sakmaknu ho yohà ryhe, noro hutwatxho hoko rma rha 
ehtxoko, ketxhe xarha, owyanye. 

17 Àro wyaro katxho komo rma, kàyweronàhyamatxhàyam me nay 
hama. Àro hoko nehxatxkon hama, amnyehran heno komo. Àhok 
ehtxoho komo rma, tomohsom me Kryestu yehtxoho hutwamohsekonà. 

Arotho yoho rma haxa yaworo xaxa naha, Kryestu. Noro yomokàtxhe 
rma, àrotho hokohra harha tehxatxhe. Noro hok harha tehxatxhe. 

180nà wyaro nketxhe xarha, nyamoro ha. Атпа wyarohra oyehtokonye, 
atxke manatxhe, ketxow hamà, owyanye. Àro wyaro àwyanye tatoko, 
enytxahranye ehtxoko. Àsok tawro hana. Ona wyaro natxow hama. Norohnàtho 
uro kany me rma natxhe haryhe. Norohnàtho uro kanye rma, ehonomnà me 
tonyàr komo xe natxhe, owyanye. Khoryenkomo yowakryetxho hokohra, noro 
yanoto komo yowakryetxho hok haxa natxhe, kahe yawon komo yowakryetxho 
hoko rma. Àwyanye rma, ohxe xaxa manaha ketxhe rma haryhe. Rosenyetàthàr 
hoye ro uhutwany me wehxaha, ketxhe xarha. Thun komo yeryehotanàhnye me 
nehutwetxhe xarha. Àro wyaro tehutwaxemà гта, ehonomnà me nosonyatxhe 
гта haryhe, àhoye rohra mak ha. 19 Kryestu hona xenyhera harha natxhe. 

Khun kom yoh me kuyhuthuru yehtxoho wyaro, tàmryenon kom yoh me naha, 
Kryestu. Noro hona xenyhera mak natxhe, nyamoro. 

Asok hana nay ha, khun kom ha. Kosonuhtotho kom hoye ro àro rye me rma 
nay hamà. Katamomtxoho kom hoye ro ohxe rye rma nay hamà. Àro wyaro 
thorymamyatxow hamà, khun kom yoh me kuyhuthuru yesnàr ke mak ha. Àro 
wyaro rma rha natxhe, Kryestu mryenon komo. Toh kom me noro yehtxoho hoye 
ro, noro rye me natxhe. Ohxe rye rma natxhe, Khoryenkom yano me mak ha. 

20'Toto komo nhananàhrà ro me mehxatxkonà, Kryestu nhananàhpàtor me 
mak ha. Nyamoro meyukyatxkonà. Kryestu wayhàthàrà wyaro, àwayehsaho 
wyaro harha mehtxownà, nyamoro yoyukhura harha oyehtxoho menye. 
Meyukyatxowà гта hata. Ànhananàhrà kom те гта manatxow hata, 
Khoryenkomo xanhàn komo wyaro mak ha. Àsok tawro meyukya txowà. 
Eyukhuranye ro mak tehxorye manatxhe. Àwyanye ahananàhtoho kom yawo 
rohra tehxorye manatxhe. Onà wyaro katxho kom yawo rohra rma tehxorye 
manatxhe, 21 anha ona, ahehra ehtxoko, katxho гта, wotohnà mosonà, 
tonohra ehtxoko, katxho xarha, on hokohra ehtxoko, atxke oyesnàr kom hona, 
katxho xarha. Àro wyaro katxho kom yawo rohra tehxorye manatxhe. 

22Àro wyaro hananàhno yeryatxhe, nyamoro, toto hoye ro mak ha. 
Àro wyaro katxho kom yawo rohra tehxorye manatxhe. Àsok tawro hana. 
Ahehnà onà katxho rma, tonohnà mosonà katxho xarha, tosomtatkaxem 
me nay hamà. Àro ke, kanàhnohpàrany nay hamà. 

23Àro wyaro katxho kom yawo ro kehtokonye, ohxe tonyxem me rma 
tehxatxhe haryhe. Takàhso rma tehxatxhe haryhe, toto komo nenyàr me. Ohxe 
natxow hamà, moxamo, ketxhe rma haryhe, toto komo, khokonye. Norohnàtho 
me nosonyatxow hama, ketxhe rma haryhe. Thun komo yeryehotanàhpàra 
natxow hama, ketxhe rma haryhe. Khoryenkom hoko rma haxa natxow hama, 
ketxhe rma haryhe, khokonye, tonohnà mosonà katxho yonohra kesnàr kom 
ke mak ha, anhà onà katxho yahehra kesnàr kom ke mak ha. Yaworohra mak 
àro wyaro nketxhe ha, khokonye. Àsok tawro hana. Tonohra kehtokonye rma, 
osonyhoryehra rma tehxatxow hama. Ahehra kehtokony xarha, osonyhoryehra 

rma tehxatxow hama. Anaro rha kanhan kom hoko rma tehohketxow hama. 
Khun kom yano me rma teryehotetxow hama, anaro rha kanhàn kom hoko. 


Kahe yawon me oyehtxoho kom hoko rma haxa ehtxoko katxhàrà on ha. 


3 1Kryestu yanàmye, Khoryenkomo, àwayehxemo kom waye. Kahe 

yaw harha naha. Khoryenkom hanawo, howehehra, àto rma naha, 
ehonomnà me xaxa mak ha. Noro wyaro rma rha, asanàmsaho wyaro 
harha mehtxownà, omnyam xarha, anar me harha oyehtxoho menye. Àro 
ke, noro hyawo oyehtxoho kom hoko rma haxa ehtxoko. 2Kahe yawon 
me rma oyehtxoho kom hoko rma haxa ehtxoko. Yukryeka hon me 
oyehtxoho kom hokohra ro mak ehtxoko. 

3Àsok tawro hana. Àwayehsaho wyaro harha mehtxownà hamà, yukryeka 

hon me oyehtxoho kom hokohra harha oyehtxoho menye. Karyhe harha 
mehtxownà, Kryestu wyaro mak ha. Kahe yawo karyhe naha, Kryestu. Noro 
rye me Khoryenkom yakoro tehtxoho hoye ro, karyhe naha. Noro wyaro karyhe 
manatxhe. Karyhe noro yehtxoho yonyhera rma hak natxow hama, toto komo. 
Àro wyaro rma rha, karyhe oyehtxoho komo yonyhera rma hak natxhe. ^Amnye 
mak nenyatxhe ha. Ehonomnà me xaxa nosonyhehe, Kryestu, àwyanye, omeroron 
komo wya. Karyhe keny komo rma noro ha. Ehonomnà me xaxa osonyhontoko 
rma, noro yakoro ehonomnà me rma rha tonyxem me manatxhe, omnyam xarha. 


Atxke oyexetxhàyamotho hokohra harha manatxow hama katxhàrà on ha. 


5Karyhe harha manatxhe. Kahe yawon me harha manatxhe. Àro 
ke, yukryeka ho oyehtxoho kom hoye rohra harha ehtxoko. Ayanhàn 
kom hokohra harha ehtxoko. Àwayehsaho wyaro harha osonyhotxoko, 
àhokohra harha oyesnàr kom ke. 

Àsok hana natxow ha, toto kom ha. Yukryeka hon me tehtxoho kom 
hoye ro, onà wyaro atxke natxow hamà. Anaro rha wos hoko natxhe. Wos 
me tehtokonye, anaro rha kàrà hoko natxhe. Anaro rha tanhàn kom hoko 
natxhe xarha. Àro hoko rma nehohketxhe xarha. Katxhonano hoko rma 
haxa nehohketxhe xarha. Khoryenkom hokohra rma, katxhonano hok 
haxa natxhe. 6Аго wyaro atxke tehtxoho kom hoye ro, Khoryenkomo 
nanàhnohrà me natxhe hampànà, nyamoro heno, пого yoyuknyehnà komo. 

7 Àro wyaro rma rha mehxatxkonà, omnyam xarha, amnyehra. Ayanhàn 
kom hokono ro me mehxatxkonà. 8Аго hokohra harha ehtxoko. Ewakàhkahpàn 
me harha ehtxoko. Toto hoko àrwomra harha ehtxoko. Toto wàràhyakahra 
harha ehtxoko. Atxke àrwomra harha ehtxoko. 9 Atemarontahra ro mak 
ehtxoko, omnyamo ro rye гта. Àsok tawro hana. Atxke oyexetxhàyamotho 
hokohra harha manatxow hamà. Amnyehra ohnawonye atxke rma haxa 
mehxatxkonà. 10 Anar me harha mehtxownà, ohnawonye. Kryestu yoh me 
harha oytxownà, Khoryenkomo. Emahona ro noro yoh me nyhe oyeryatxhe, 
thutwany me nyhe oyehtxoho menye, tàwyaro nyhe ohxe oyehtxoho menye. 

11 Kryestu yoh me kehtokonye, ona wyaro kahra harha tehzatzow hama. 
Xuknewyana uro, Xuknewyanahnà yxak omoro, kahra tehxatxow hama. 
Atanyyokosah uro, atanyyokohnà yxak omoro, kahra tehxatxow hamà. 
Anaro ro yxak omoro, norohnàtho ro yxak mak ha, kahra tehxatxow hamà. 
Anotomahnà ro uro, ehematxhohnà ro me tanotomaxemà yxak отого, 
kahra tehxatxow hamà. Onà wyaro haxa tketxhe. Noro rye me rma haxa 
tehxatxhe, Kryestu yohà rye me kesnàr kom ke, tketxhe. Kryestu ryhe, 
anar me rha kexetxhàyamotho yoho rma haxa naha, tketxhe xarha. 


Onà wyaro roro rma ehtxoko katxhàrà on ha. 


12Tàmryenon me awahanonkatxownà, Khoryenkomo. Enyhoru ro 
me oytxownà. Noro nàhnàn me manatxhe. Àro ke, onà wyaro roro rma 
ehtxoko. Toto komo hnàn yawo rma haxa ehtxoko. Towahke rma haxa 
ehtxoko, toto kom hoko. Ehonomnà mehra ro mak osonytxoko. Towahke 
rma toto komo eyuhtxoko. Ohsànàhpàra ro mak ehtxoko. 13Oxehra oyowtà 
yehtoko, enàmtxoko rma, ohsànàhpàra rma. Oyowtà wya owàràhyakantoko, 
oseryewhokatxoko, noro hoko. Àsok tawro hana. Ohokonye noseryewhokay 
hama, Kohkomo. Àro ke, noro wyaro rma rha oseryewhokatxoko, omnyamo 
ro rye гта. Toto komo xe гого гта haxa ehtxoko. Osoxe гого гта haxa 
ehtxoko. Osox oyehtxoho komo rma, ohxe rye rma haxa oyeryatxow hama. 

15Àme ryehra oyehutwantokonye, teryehorye гого гта ehtxoko. Àsok tawro 
hana. Teryehorye keny kom me nay hamà, Kryestu. Teryehorye roro hak 
oytxowáà, пого, ohnawonye, ayatameryekanàr kom hona, othoko towahke roro 
гта oyehtxoho menye. Noro rye me awahanonkatxownà, othoko towahke 
roro oyesnàr kom horà. Onà wyaro kanye ro me xarha ehtxoko, Khoryenkomo 
wya. Apa y, ohxe xaxa manay hama, amna hoko, kanye ro me ehtxoko, àwya. 

léTokarymaxem me гта haxa hak nahko, Kryestu rwonà, 
onenytxanàr kom me. Àsok tawro hana. Omnyamo ro rye rma 
mothananàhyatxow hama. Ohxe mpàn ehtxoko, màketxow xarha hama, 
owyanye rmanye. Tàyweron me гта haxa, аго wyaro othananàhtxoko, 
omnyamo ro rye rma. Oyothananàhrà kom me awanotatxok xarha. 
Awanotanàr kom me Khoryenkomo uhutwatxoko, ohnawonye. Apa 
y, ohxe xaxa manay hama, amna hoko, kanye ro me rma ehtxoko, 
ohnawonye, awanotanàr kom me. 

17 Eten kom hok oyehtokony hana, Txesus yano me аго hoko гта 
ehtxoko, Kohkom yano me mak ha. Noro yano mehra àhok oyehtokonye, 
аго hokohra ro mak ehtxoko. Toto kom yakoro orwonàmnàtokony 
xarha, noro yano me hak nahko, orwon komo. Noro yano mehra ehtoko, 
àrwomra ro mak ehtxoko. Àro wyaro rma oyehtokonye, onà wyaro xarha 
katxoko, Khoryenkomo wya, kyàmkomo wya. Apa y, ohxe uro meryan 
hamà, àro wyaro rma àkehe, Txesus yano me, katxoko, àwya. 

Anaro rha komo hananahathara on ha. 


18 Woràskomo komo y, onyo komo eyuhtxoko. Àsok tawro hana. Kohkom 
yoh me tehtokonye, tànyo yoyuknye me natxow hamà, woràskomo komo. 

19Kàrkomo komo y, ohetx komo xe гта haxa ehtxoko. Ewakàhkahpàra 
ro mak ehtxoko, àhokonye. 

20Bàryekomo komo y, omsamtxemo komo y, oyàm komo yoyuknye 
ro me ehtxoko. Oyon komo xarha yoyuknye ro me ehtxoko. Owyanye 
eyuknutokonye гта, Kohkomo meryehotanàhyatxhe. 

21Toto komo y, ohokyamo yoynyàr hoko rorohra ehtxoko. Àsok tawro 
hana. Тоухета ro me tehtokonye, toseryehokaxemà ro me natxow hama. 

220па wyaro àkehe, tanotomaxemà ro komo wya, ehematxhohnà ro komo 
wya. Tano rma hak oyehtokonye, toto nanotomanàr me manatxow hama. 
Ayanotomanye ro кото гта eyuhtxoko roro. Ànenyàr kom me, ànenyehtor 
kom me xarha, atamohtxoko rma. Àwyanye ohxe manatxhe katxho hoye 
rohra, ohnawonye yaworo oyehtxoho kom hoye ro haxa, nyamoro eyuhtxoko, 
Kohkom hona owyanye xenyàr ke mak ha. 23 Eten kom hok oyehtokony hana, 
nyamoro yano me àhok oyehtokonye rma, àhoko rma haxa atamohtxoko. 
Toto yanoto mehra rma, Kohkom yanoto me haxa, àhok ehtxoko. 

24Noro ryhe, ayatamoketxhàyamo yehemehe xaxa mak hampànà. 
Khoryenkomo wya, ronewakryenàr me xaxa mpànà natxhe ha, katxhàr me 
oyeryatxhe hampànà. Àsok tawro hana. Noro yanoto me ryhe manatxow 
hama, Kryestu yanoto me, Kohkom yanoto me. 25 А{хКе oyehtokony xarha, 
nehemehe hampànà. Atxke ehxahotho komo yanàhnohyaha hampànà. 
Atxke exetxhàyamo wyaro rma rha nehemehe hampànà. Àsok tawro hana. 
Àme rye rma haxa nay hamà, Kohkomo, toto kom hoko. 

10nà wyaro àkehe, anotomano упуе ro komo wya. Ате rye гта 
haxa ehtxoko, ayanoto kom hoko. Ohxe rye rma haxa ehtxoko, 

àhokonye. Àsok tawro hana. Omnyam xarha, tanotomaxem me 
manatxow hamà. Ayanotomanye ro komo rma, kahe yaw naha. 


Omeroron komo hananàhàthàrà on ha. 


2Khoryenkom yakoro tàrwonyemà ro me ehtxoko, atàáknahra ro mak ha. 
Thona ron me гта, orwonàmtxoko roro. Orwonàmnàtokonye гта, apa y, ohxe 
xaxa manay hamà, amna hoko, kanye ro me ehtxoko, Khoryenkomo wya. 

3Amna hoko xarha orwonàmtxoko. Àsok tawro hana. Khoryenkomo rwonà 
yokarymany me wehxaha, ànekarymahtorà rotho rma yokarymany me, 
Kryestu rma yokarymany me. Àro hoye ro, tahuso rma wehxaha, onà ymo 
yawo, watxa ymo yawo. Ekarymanàr xe rma wehxaha. Enytxanàr xe wehxaha, 
toto komo wya, thenyenohnà komo wya. Àro hoko rma orwonàmtxoko, 
Khoryenkom yakoro. Ара y, Pawru kom hak Kryestu yokarymatxowáà, katxoko, 
àwya. Enytxanàr xe hak nahtxoko, toto komo, thenyenohnà komo, katxoko, 

àwya. ^Apa y, Pawru akoronomako, tonytxahorye àrwon yehtxoho me, toto 
komo nhutwanàr me ehtxoho me, katxoko, Khoryenkomo wya. 

5Ohxe roro ehtxoko, toto komo nenyàr me, Kryestu mryenonàhnà 
komo гта nenyàr me. Takàhsom me osonyhotxoko, àwyanye. Àwawonye 
oyehtokonye, ohxe osonyhotxoko, àwyanye, owyaronye rma rha Kryestu 
mryenon me esnàr kom horà. 6 АКогопуе orwonàmnàtokonye, ohxe 
orwonàmtxoko. Towahke rma orwonàmtxoko. Takàhso rma haxa 
orwonàmtxoko, ohxe àwyanye oyonytxatxho menye, yaworo owyanye 
eyuhtoho meny xarha. Àsok tawro hana. Kryestu mryenon me oskarymako, 
rowya, kany me ehtokonye, yaworo rma toskarymahorye manatxow hama. 


Pawru wya takoron komo yokarymatxhàrà on ha. 


7 Rokaytà yokarymehe, Txehkeku, owyanye. Kowtà komo rma noro 
ha, dàhnàn komo rma. Yaworon me rma haxa rakoronomehe. Rowyaro 
Kohkom yanoto me naha. 8Noro rma ànyakyaha, ohyakanye, owyanye 
amna yokaytà yonytxatxho me, towankaryhe àwya oytxoho meny xarha. 

9Noro yakoro, Onesemu xarha ànyakyaha. Kowtà komo rma rha noro 
xarha, dàhnàn komo rma rha, yaworono rma rha. Okukuru komo rma noro 
ha. Tano amna yehtxoho yokarymetxhe, nyamoro, owyanye, omeroro mak ha. 

10,11 Ohnàn kom yawo rma haxa natxow hatà, Aryestahku komo, Mahkus 
xarha, Xoswe xarha. Xustu rma noro yosot yowtà. Rakoron kukuru komo 
rma, Xuknewyana me natxhe, nyamoro marma. Khoryenkom yokarymanàr 
hoko, rowyaro rma rha natamokyatxhe, kàkayaryet kom me noro yehtxoho 
уокагутапаг hoko. Ryeryehoryetxhe, tàwyanye rakoronomanàr ke. Aryestahku 
ryhe, tahuso naha, onà ymo yawo, rowyaro rma rha. Mahkusu ryhe, Bahnakme 
yanan me naha. Ohyakanye nomokyan hana. Àtotxhe гта, ohxe txetxoko. Àro 
wyaro rma rha noro yokarymetxok hatà, anar komo xarha, owyanye. 

120hnàn kom yawo гта rha nay hata, Epafras xarha. Okukuru komo гта 
rha пого хата. Kryestu Txesus yanoto me naha. Ohutwahkahpàranye ro mak 
naha ha. Teryewrye ro rma haxa nàrwonaha, Khoryenkom yakoro, ohokonye, 
noro yano me ohxe roro rma haxa oyesnàr kom horà, noro yehutwatxho 
hutwany me rma haxa oyesnàr kom horà, anar me rhahra oyesnàr kom 
horà. 13Àsok tawro hana. Yaworo rma noro wekarymen hamà, owyanye. 
Khoryenkom yakoro tàrwonàmrà me, thenyehra rma haxa natamokyaha, 
ohyakanye, Rawdeseya hon kom hoko xarha, Eraporyes hon kom hoko xarha. 

14O0hnàn kom yawo гта rha natxow hata, Rukas komo xarha, Demas 
xarha. Ohtxemano ynye ro me naha, Rukasà. Dàhnàn komo rma noro ha. 

15Ohnàn kom yaw nay hata, Pawru, katxoko, Kryestu mryenon komo 
wya, Rawdeseya hon komo wya, Nenfa wya xarha, notxwakomo wya rma, 
aman yaka tohsamnohsomà го komo wya xarha. 16Tàrwonàhyamaxem 
me nay hama, ona, rokaryehtanà, onenytxanàr kom me. Owyanye 
enytxatxhe rma, tàrwonàhyamaxem me rma rha hak nahko, Rawdeseya 

hon komo nenytxanàr me xarha. Rokaryehtan zarha àmenheko, nyamoro 
hyaka. Àro rma, tàrwonàhyamaxem me hak nahko, onenytxanàr kom me. 

17 Onà wyaro katxoko, Ahkepu wya. Kohkomo wya, on hoko mpàn 
exko ha, ranoto me, katxhàr me manay hatà, omoro, katxoko, àwya. Àro 
wyaro katxhàr yawo ro гта haxa exko Һатрапа, katxok xarha, Ahkepu 
wya. 

18Pawru uro. Onà àmenhohono, rakorono wya, karyehta menhonye 
ro wya. Amnye rma uro haxatho àmenhehe. Ohnàn kom yawo rma haxa 
wehxaha. Onà ymo yawo tahuso ryehtxoho hutwahkahpàra ehtxoko. 
Rohoko rma orwonàmtxoko. 

Towahke xaxa nay hamà, Kohkomo, khokonye. Àro wyaro towahke 
noro yehtxoho hutwanàr xe roro wehxaha, owyanye. 

TESARONEKA HON 
KOMO HYAKA 
PAWRU NMENHOTHO 
WAHORONO ON HA. 





Ohyakanye amenhehe Tesaroneka hon komo hyaka katzhara on ha. 


1Pawru uro ha. Rakoro natxhe, Seryas komo, Txemohtyo xarha. 
Ohyakanye àmenhehe, Tesaroneka hon komo hyaka. Kryestu mryenon 
komo rma omnyamo. Khoryenkom yoh me manatxhe. Kyàmkomo ryhe 
noro ha. Txesusu Kryestu yoh me xarha manatxhe. Kohkomo ryhe noro ha. 
Onà wyaro amna nkehe, Khoryenkomo wya, ohokonye. Towahke exko, 
Tesaroneka hon komo hoko, ohxe txetxoko, kehe amna, àwya. 


Oyokaytetxhe othoyehra katxhàrà on ha. 


20nà wyaro атпа nkehe, Khoryenkomo wya, ohokonye, omeroron 
kom hoko. Ohxe xaxa natxow hatà, nyamoro. Ohxe xaxa manay 
hama, àhokonye, kehe rye rma haxa amna, àwya. Noro yakoro amna 
rwonàmnàtoko гта, ohokonye гого гта haxa amna nàrwonaha. 

3Ona wyaro oyehtxoho kom hoko ryhe, amna nàrwonaha, Khoryenkom 
yakoro, Kyàmkom yakoro, пого hyaka tatamohxemà ro me oyehtxoho 
kom hoko, toto komo yakoronomanye ro me oyehtxoho kom hoko 
xarha, enàmnye ro me oyehtxoho kom hoko xarha. Àsok tawro hana. 
Khoryenkom hona owyanye xenytxoho hoye ro ryhe matamokyatxow hatà, 
àhyaka. Toto komo xe oyehtxoho kom hoye ro ryhe, makoronometxow 
hatà. Kohkom hona ro oyehtxoho kom hoye ro ryhe, menàmyatxow hatà, 
Txesusu Kryestu hona ro oyehtxoho kom hoye ro mak ha. 

^Rowtà komo y, Khoryenkomo nàhnàn komo ryhe omnyamo. 
Khoryenkomo nwahanonkatxho me ryhe, amna ohutwetxhe. 

5Àsok tawro hana, owyanye àrwo yonyhorunu yonytxanàr ke mak ha. Amna 
nekarymaye, owyanye. Amna rwon marnahnà menytxetxkonà hamà. Amna 

wya ekarymantoko rma, Khoryenkom yahoxetà ryhe menyatxkon hama. 
Khoryenkom yokato yano me ryhe amna nekarymekon hama. Yaworo zaza mak 
naha ha, kekona amna, àrwo yonyhorun hoko. Aro hoye ro ohxe menytxatxownà 
hama. Ohxe amna yehtxoho xarha menytxownà hama. Awawonye amna yehtoko, 
ohxe roro amna nehxakon hama, towakryexem me oyesnàr kom horà. 

6 Ато ke, amna hoko mehohkatxownà harha. Kohkom hoko xarha 
mehohkatxownà. Thenyehra гта haxa oyeryewhamnohyatxkonà, anar komo. 
Teryewhamnohsomà гта, àrwo yonyhorunu mahohtxownà. Teryehorye гта 
haxa mehxatxkonà, Khoryenkom yokato yano me mak hamà. Àro wyaro 
атпа wyaro harha mehtxownà. Kohkomo wyaro harha mehtxownà. 7 Аго ke, 
ohxe rma haxa mosonyhetxkonà, Kryestu mryenon komo wya, Maseknonya 
yamtar hon komo wya, Akaya yamtar hon komo wya xarha. Ohxe rma haxa 
mosonyhetxkonà, àwyanye, ohokony harha ehohkatxho menye. 

8Ohze oyehtxoho kom hoye ro nekaytay hama, Kohkomo rwonà. Nekaytay 
hamà, Maseknonya yamtar horye, Akaya yamtar horye xarha. Khoryenkom 
hona rma haxa nenyatxow hama, ketxhe xarha, toto komo, ohokonye. Àro 
wyaro ryhe oyokaytetxhe, othoyehra. Àro ke, oyokarymahranye amna nay 
hama, toto komo wya, oyonytxanyenhàr kom me esnàr kom ke. 

9?Nyamoro гта, awawonye amna yehtxoho yokarymetxhe. Ohxe Pawru 
komo yonytxatxownà hata, nyamoro ha, Капу me natxhe, ohokonye. Thoryenà 
rotho komo kuknon hokohra harha nehtxownà hata, Капу me natxhe. 
Khoryenkom hok harha nehtxownà hata. Khoryenkomo hyaka haxa ryhe 
natamokyatxow hatà, tehxemà roro hyaka haxa ryhe, yaworon xaxa hyaka 
haxa ryhe, natamokyatxow hatà, kany me natxhe, toto komo, omeroron komo, 
ohokonye. 1?Khoryenkom muru yomoknàr hona ro haxa ryhe natxow hata. 
Kahe yaye omoknàr hona ro haxa ryhe natxow hatà, kany me natxhe, ohokonye. 

Txesusu ryhe noro ha, Khoryenkom muru. Noro rma yanàmye, 
Khoryenkomo, àwayehxemo kom waye. Ewakhàra Khoryenkom yehtxoho 
hona kukurunhetxhe, noro ha. Àwya, tanàhnohsom me manatxhe 
hampànà, katxho hona kukurunhetxhe, amnye, Txesusu. 


Awawonye amna yexetxhàrà muhutwetxow hama katxhàrà on ha. 


2 1 Rowtà komo у, ona ryhe muhutwetxhe, omnyamo. Àtohnawohra 
ryhe amna nomokye, ohyakanye. 2Amna tohra ro rma haka, amna 
yeryewhamnohtxownà, Feryepos hon komo. Атпа xanomkahnohtxownà, 
thenyehra mak ha. Àro wyaro atxke amna yexetxhàràtho muhutwetxow 

hamà. Towankaryhe rma amna nehxakonà, Khoryenkom yano me. 
Towankaryhe гта haxa, àrwo yonyhorunu amna nekarymekonà, 
owyanye. Khoryenkomo nhutwamohsotho гта атпа nekarymekonà, 
owyanye. Oseryehpàra mak amna nehxakonà, amna xanhàn kom hona. 
Amna xehra ro mak nehxatxkonà, nyamoro ha, thenyehra гта haxa mak 
ha. Towankaryhe гта атпа пекагутекопа, owyanye. 

3 Àsok tawro hana. Amna wya, ohxe enytxatxoko nyhe tatoko rma, 
yaworonohnà yokarymahra mak amna nehxakonà. Amna yanhàn 
hokohra mak amna nehxakonà. Oyonkuhtohrany mak amna nehxakonà. 

^Khoryenkomo ryhe, атпа nyakye. Атпа kukmanyenhàr me 
nehxakonà, yaworon me атпа hutwanàr horà. Tànkukmatxhàrà гта 
nyakye. Àrwo yonyhorunu yokarymaxe amna nyakye. Àro ke, toto komo 
yeryehotanàhrà horàhnà rma, Khoryenkomo yeryehotanàhrà horà haxa 
ryhe, amna nekarymekonà. Noro ryhe, amna yehutwatxho hutwanye го 
me nay hamà. Àsok hana amna nehutwen ha, amna hnawo, yaworo hana, 
yaworohra haxa hana. Àro rma hutwanye ro me naha, Khoryenkomo. 

5Onà wyaro ryhe amna yexetxhàrà muhutwetxow hama. 
Oyowakhohranye ro mak amna nehxakonà. Otxenyerun kom hoko 
ehohkahra ro mak amna nehxakonà. Onà wyaro kahra mak amna 
nehxakonà, ohokonye. Tenkuhtotxe, àtxenyerunuthuyamo yanàr horà, 
kahra mak amna nehxakonà. Yaworon me amna yonyaha, Khoryenkomo. 

6Kryestu nànyaketxho me amna naha. Àro hoye го, ona wyaro tkahorye 
nay hamà, amna wya. Toyuhsom me rma haxa mpànà amna xenytxoko, 
tkahorye nay hamà, amna wya. Àro wyaro kahra mak amna nehxakonà, 
owyanye. Ohxe rma haxa natxhe, moxamo, tawro xehra mak amna 
nehxakonà, amna hoko, toto komo wya, owyanye rma, anar komo wya xarha. 

7 Towahke rma haxa amna nehxakonà, ohokonye. Àsok hana natxow 
ha, woràskomo kom ha. Towahke rma haxa natxow hama, thokru kom 
hoko. Àro wyaro гта rha, towahke amna nehxakonà, ohokonye. 8Охепуе 
rma haxa amna nehxakonà. Àro ke, oyowakryenàr komo xe rma haxa 
amna nehxakonà. Àrwo yonyhorunu yokarymatxho ke, Khoryenkomo 
nhutwamohsotho rma yokarymatxho ke, amna oyowakryetxkonà. 
Twayehso ro rma haxa amna nosoxanomkahnohyakonà, oyowakryenàr 
kom horà, amna nàhnànàynyàr me harha oyesnàr kom ke mak ha. 

9 Àsok hana amna nehxakon ha. Awawonye amna yexetxhàrà muhutwetxow 
hama, rowtà komo y. Thokatxehkaxe ro гта haxa amna natamokyakonà, 
amna yomyawon hoko. Kohsaya xarha, awasnaw xarha, àhoko rma haxa 
amna nehxakonà, tàtxenyerunke атпа yehtxoho me. Àsok tawro hana. Атпа 
txenyerunu tàmtxoko tawro xehra amna nehxakon hamà, owyanye. Amna 
hoye ro àtxenyerumra harha oyesnàr komo xehra ro mak amna nehxakon ha. 
Amna yomyawon hokono гта, àrwo yonyhorunu xarha amna nekarymekonà, 
owyanye. Khoryenkomo nhutwamohsotho rma amna nekarymekonà, owyanye. 

10 Omnyamo ryhe, amna menyatxkonà. Khoryenkomo xarha атпа yonyakonà. 
Noro hokon me, ohxe roro amna nehxakonà. Yaworo rma haxa amna nehxakonà. 
Atxke manaha katxho mehra ro mak amna nehxakonà. Àro wyaro amna 
nehxakonà, onenyàr kom me, Kryestu mryenon komo rma nenyàr me mak ha. 

11 Àsok hana natxow ha, toto kom ha, thohkem kom ha. Thokyamo 
hananàhyatxow һата, ohxe esnàr kom horà. Муатого wyaro гта та, 

amna ahananahyatzkona, towenyza nye, ohxe oyesnàr kom horà. Amna 
ayakoronometxkonà, towankaryhe oyesnàr kom horà. Ona wyaro ryhe 
amna nkekonà, owyanye. 12Оһхе гого гта ehtxoko, Khoryenkomo 
mryenon me oyosonyhotho menye, kekonà amna, owyanye. 
Khoryenkomo ryhe, awahanonkany kom me naha, towto hon me 
oyehtxoho menye, tàwyaro ohxe xaxa tonyxemà ro me oyehtxoho menye. 
13O0hxe xaxa manay hama, àhokonye, kehe гуе гта haxa amna, 
Khoryenkomo wya. Àsok tawro hana, owyanye Khoryenkomo rwonà 
yonytxanàr ke mak ha. Amna nekarymatxho hoko rma, Khoryenkomo rwon 
me haxa nay hama, màketxkonà. Toto rwon me haxa naha, kahra ro mak 
mehxatxkonà. Àsok tawro hana. Khoryenkomo rwon me xaxa пау hama. 
Ohnawonye rma haxa naha, Kryestu mryenon me oyesnàr kom ke. Àro hoye 
ro ohxe oyeryatxhe ha, Khoryenkomo, ohnawonye tahoxetà yesnàr ke mak ha. 

14 Отпуато ryhe, oyeryewhamnohyatxkonà, oyowto hon komo, okukur 
komo rma. Àro wyaro oyehtokonye ryhe, Xukneya yamtar hon komo wyaro 
rma mehxatxkonà, rowtà komo y. Khoryenkomo mryenon komo rma rha 
nyamoro xarha, anato rha tohsamnohsomà ro komo, Kryestu Txesusu 
mryenon komo. Tkukur komo neryewhamnohrà me гта rha nehxatxkonà, 
nyamoro xarha. Xuknewyana komo ryhe neryewhamnohyatxkonà. 

15 Àsok hana natxow Һа, Xuknewyana kom ha. Txesusu wayehkanyenhàr 
me natxow hamà, Kohkomo wayehkanyenhàr me mak ha. Khoryenkomo 
rwonà yokarymanye ro heno komo wayehkanyenhàr me xarha natxow hama. 
Атпа xarha nyahtxownà, anaro rha owto hoye, amna xehra гта haxa tesnàr 
kom ke. Khoryenkomo yanwekyatxow hama. Toto komo yonyhoryenàr xehra 
ro mak natxow hamà. 16Àro ke amna wahkotetxhe rma haryhe, anar komo 
hyaka amna tonàr hona. Xuknewyanahnà komo hyaka tàtosom me amna 
пау hama, àrwo yonyhorunu yokarymanàr horà, nyamoro yonyhoryenàr 
horà. Amna horohketxhe rma haryhe, Xuknewyana komo. Àro wyaro 
tanhàn kom hokono ro me rma haxa natxhe, tanàhnohsom me rma haxa 
tehtxoho menye. Khoryenkomo nanàhnohrà me haxa natxhe ha. 


Oyonyàr komo хе гта haxa amna nehxakonà katxhàrà on ha. 


17Rowta komo у, amna wya onomàtxhenye гта, ohnàn kom yawo гта haxa 
amna nehxakonà. Àro ke, mexehra nyhe rma ehxah me, oyonyàr komo xe rma 
haxa amna nehxakonà. Oyonyxenye tàtotxahke rma haxa amna nehxakonà. 
18Uro ryhe, Pawru гта, romoknàr xe гта haxa wehxakonà, ohyakanye. Àten 
hama, àhyakanye, àkaye, yake ro mak ha. Satanas haxa ryhe, amna wahkotekonà. 

19Ohyakanye amna yomoknàr хе гта amna nehxakon haryhe. Àsok 
tawro hana, ona wyaro атпа wya ohutwanàr kom Ке. Txesusu hyaw 
harha oyesnàr kom hona ro rma haxa amna naha, noro yomokàtxhe rma, 
Kohkomo yomokàtxhe гта. Noro hyawo атпа oyonyatxhe ha. Teryehorye 
гта haxa amna naha. Amna nhananàhàtho komo ryhe moxamo, 

onenyhoryetxhàyamo гта, kehe атпа, awya, ohokonye. 20 Asok tawro 
hana. Amna nhananàhàtho komo ryhe moxamo katxho me хаха manatxow 
hamà, omnyamo. Amna yeryehotanàhnye me xaxa matxow hamà. 


Txemohtyo ànyakye ohyakanye katxhàrà on ha. 


1Koseryehokekonà rma haxa, oyokaytà komo yonytxahra ryesnàr ke. 

Uro ryhe, Atenas ho гта кокпотуап hama, àkekonà. 2?Txemohtyo haxa 
ryhe ànyakye, ohyakanye. Rowtà ryhe noro ha. Khoryenkom yanoto me, àrwo 
yonyhorunu yokarymanye ro me naha. Kryestu yokarymanye ro me naha, noro 
ha. Ayakoronomaxenye ryhe ànyakye, Kryestu hona xenye ro me nyhe oyehtxoho 
menye. Ahananàhsonye ryhe ànyakye, 3oseryehokahra ro mak oyehtxoho menye, 
oyeryewhamnohtoho kom hoko oseryehokahra ro mak oyehtxoho menye. 

Onà ryhe muhutwetxhe. Khoryenkom yano me teryewhamnohsomà 
ro те гта haxa tehxatxow hama. ^Ohyawonye amna yehtoko, amna 
nhutwamohsekonà rma, owyanye. Teryewhamnohsom me mpànà 
tehxatxhe ha, kekonà rma amna, owyanye. Amna nhutwamohsotho yawo 
ro rma haxa tehxatxow hamà. Àro rma muhutwetxhe. 

5Àro ke, Txemohtyo ànyakye, ohyakanye, roseryehokanàr ke, oyokaytà 
komo yonytxahra ryesnàr ke. Kryestu hona xeny me rma oyehtxoho komo 
hutwanàr хе гта haxa wehxakonà. Ayanhàntanàr kom hona haxa ryhe 
koseryehokekonà. Anatoko kukmetxok hana, кикиктапуе ro komo, àkekonà, 
ohokonye. Àtohnawo гта hana amna nhananàhtxownà ha, àkekonà. 

6 Атпуе гта haxa nomokyak harha, Txemohtyo. Ohyayenye nomokyak 
harha, amna hyaka. Oyokaytà komo ryhe yokyako, amna hyaka. Ohxe 
xaxa naha, oyokaytà komo. Kryestu hona rma haxa menyatxow hatà. 
Osoxe rma haxa manatxow hatà. Ohxe rma haxa amna muhutwetxow 
hatà. Oyonyàr komo xe rma haxa amna yehtxoho wyaro rma rha, amna 
yonyàr xe rma haxa manatxow hatà, omnyam xarha. 

7 Àro ke, oseryehokahra harha amna naha, ohokonye, rowtà 
komo y. Amna yeryehoketxhe rye rma haxa, anar komo. Amna 
yeryewhamnohyatxhe rye rma haxa. Teryehorye rma amna naha, Kohkom 
hona xenye ro me oyesnàr kom ke. 8Àro ke, ohxe harha amna naha. Noro 
yoh me ryhe, ohxe roro oyehtokonye, ohxe roro rma haxa amna naha. 

9 Àsok kany me hana amna nay ha, ohokonye, Khoryenkomo wya. Ohxe 
xaxa manay hamà, àhokonye, kehe amna. Teryehorye rma haxa amna 
meryako, àhokonye, kehe amna, Khoryenkomo wya, ohokonye. 10 Kohsaya 
xarha, awasnaw xarha, amna nàrwonaha roro rma haxa, Khoryenkom 
yakoro, ohokonye. Teryewrye ro rma haxa amna nàrwonaha. Apa y, 
xenyàr komo xe rma haxa amna naha, kehe amna, Khoryenkomo wya. 
Xenyxenye ryhe атпа ànyahko, атпа wya àhananàhtàkatxho menye, 
kehe amna, àwya, ohokonye. Àsok tawro hana. Ahananàhtàkahnà me гта 

hak manatxow hama. 11 Атпа ryhe arko, отого, àhyakanye, kehe amna, 
Khoryenkomo wya, Kyàmkomo wya, Txesusu wya xarha, Kohkomo wya. 

120hokonye гта haxa атпа nàrwonaha xarha. Osoxe гта haxa 
txetxoko, kehe amna, ohokonye, Kohkomo wya. Toto komo xe rma haxa 
txetxok xarha. Omeroron komo xe rma haxa txetxoko, kehe amna. Àro 
wyaro rma rha oxenye rma haxa amna naha. 

13Àro wyaro ryhe атпа nàrwonaha, Kohkom yakoro, àwya 
ayakoronomanàr kom horà, anar me rhahra ro mak oyesnàr kom horà, 
enyhoru ro me oyesnàr kom horà, atxke xak manaha katxho mehra ro mak 
oyesnàr kom horà. Àro wyaro enyhoru ro me oyesnàr komo xe amna naha, 
Khoryenkomo nenyàr me, Kyàmkomo nenyàr me. Txesusu yomohtoho ho, 
Kohkomo yomohtoho ho, tàmryenon kom yakoro omohtoho ho, àro wyaro 
enyhoru ro me oyesnàr komo xe amna naha, Khoryenkomo nenyàr me mak ha. 


Onà wyaro ryhe oyesnàr komo xe naha Khoryenkomo katxhàrà on ha. 


4 1Rowtà komo у, ona wyaro ryhe amna ahananàhyatxhe, атпа wya 

àtàhkatxehkahra ro гта haka. Amnyehra amna nekarymanàrà 
menytxatxownà. Onà wyaro ryhe tehxorye manatxhe, ohxe roro 
oyehtxoho menye, kekonà amna, owyanye. Onà wyaro ryhe Khoryenkomo 
eyuhtxoko, kekon xarha amna, owyanye. Amna nekarymatxho yawo ro 
rma manatxow hatà. Àro hoko roro rma haxa ehtxoko nyhe. Àro wyaro 
amna ahananàhyatxhe, teryewrye ro, Txesus yano me mak ha, Kohkom 
yano me mak ha. ?Noro yano me, атпа ahananàhyatxkonà, amnyehra. 
Атпа wya ahananàhàthàyamo гта muhutwetxow hama. 

ЗОпа wyaro ryhe oyesnàr komo xe naha, Khoryenkomo. Enyhoru ro me 
oyesnàr komo xe naha. Àro ke, anaro rha wos hokohra ro mak ehtxoko. 4Onà 
wyaro uhutwatxoko, ohehtatho komo. Ohetxe ro komo ahohtxoko. Ohetxe 
yahosnye rma, enyhoru ro me ehtxoko. Ohxe rma haxa ohetxe xenytxoko. 

5Anar komo wyarohra mak ehtxoko. Wos hoko rma haxa nehohketxow 
hamà, nyamoro ha, Khoryenkomo hutwanyehnà komo. Tanhàn kom hoko rma 
haxa nehohketxow hamà. Omnyamo ryhe, nyamoro wyarohra ro mak ehtxoko. 
6Kowtà hetx hoko kehtoko, kowtà rma tàxanomkahnohyan hama. Oyowtà 
komo xanomkahnohpàra ro mak ehtxoko. Owyanye àxanomkahnohnàtok haxa, 
ayanàhnohyatxhe hampànà, Kohkomo, àhetxenhàr hoko oyehtokony mak ha. 
Àro wyaro atxke tehxemàtho komo yanàhnohyatxhe hampànà, Kohkomo. Àro 
hoko ryhe, yaworo xaxa mpànà amna nkehe ha, kekonà rma amna, owyanye. 

7 Tàmryenon me ryhe kwahanonkatxownà, Khoryenkomo. Kanhàn 
kom hoko kehtxoho menyehra ryhe kwahanonkatxownà. Enyhoru ro 
me kehtxoho meny haxa ryhe kwahanonkatxownà. 8Àro ke, anaro 
rha wos hoko oyehtokonye, urohnà ryhe manwekyatxhe. Totohnà rma 
manwekyatxhe. Khoryenkom haxa ryhe manwekyatxhe. Noro ryhe, tokato 

yamnye me naha, owyanye. Enyhoru ro rma yamnye me naha, owyanye. 
Noro rma manwekyatzow hama, anaro rha wos hoko oyehtokony mak ha. 

9Khoryenkomo wya, osox ehtxoko, katxho me manatxow hama. Asok 
tawro hana, Khoryenkomo nhananàhàtho me oyesnàr kom ke hamà. Àro 
ke, oyowtà komo xe ehtxoko katxho hoko, ànenhohra harha wehxaha, 
ohyakanye. 19Oyowtà komo хе xaxa manatxow hata. Maseknonya 
yamtar hon komo xe xaxa manatxow hatà. Onà wyaro mak amna nkehe, 
teryewrye ro, owyanye, rowtà komo y. Osoxe rma haxa ehtxoko nyhe, 
kehe amna, owyanye. 

I1 Oseryehokahra oyehtxoho kom hoko roro rma haxa ehtxoko. 
Oyomyawon kom hoko roro rma haxa ehtxoko. Ayamor kom ke 
ayatamohtxoho kom hoko roro rma haxa ehtxoko. Àro wyaro ryhe amna 
ahananàhyatxkonà, amnyehra. 12Àro hona ro rma haxa ehtxoko, ohxe 
xaxa manaha, katxho me oyehtxoho menye, anar komo wya, Kohkomo 
hutwanyehnà komo wya. Àro hona ro rma haxa ehtxoko, uro nyhe txko 
rokatxho kahra harha oyehtxoho menye. 


Kohkomo ryhe nomokyaha hampànà kahe yaye katxhàrà on ha. 


13Rowtà komo y, àwayehxemotho komo hutwanàr xe amna naha, 
owyanye. Oyekhokanàr komo xehra ro mak amna naha, àhokonye. Anar 
komo ryhe nekhoketxhe, àwayehxemotho kom hoko. Àsok tawro hana, 
tasanàmtoho kom hona rohra tesnàr kom ke hamà. Nyamoro wyarohra 
ro mak oyesnàr komo xe amna naha. 

14Тхеѕиѕи wayehye. Nasanàmye harha. Àro wyaro hama, kanye 
ro me tehxatxhe, kàwyamo. Àro ke, àwayehxemotho komo yokyaha 
harha, Khoryenkomo. Txesus yakoro ryhe nekyatxhe harha. Txesusu 
nànàknohàtho komo ryhe nyamoro ha. 

15Kohkomo rwon yano me ryhe, onà wyaro amna nekarymehe, owyanye. 
Ànàknohàthàyamotho wahrokotohra xaxa mpànà tehxatxhe ha, kàwyamo, 
àwayehpàn komo, Kohkomo yomohtoho ho toknomsom komo. 16 Àsok 
tawro hana. Kohkomo ryhe nomokyaha hampànà, kahe yaye. Anotomano 
ynye ro komo rwonà wyarono ryhe tenytxetxhe hampànà. Kahe yawon 
komo уоһа rwonà ryhe tenytxetxhe hampànà. Khoryenkomo waxurunu 
ryhe tenytxetxhe hampànà. Wahoro htxero mpànà nasanàmyatxhe ha, 
àwayehxemotho komo, Kryestu hona zenye rotho komo. 17 Nyamoro 
уаѕапатаѓхћһе гта, tasanàmyatxhe hampànà, kàwyam хата, àwayehpàra 
ehxah komo, oknomsaho ryetho komo гта. Kanàmyatxhe hampànà, 
Khoryenkomo. Àwayehxemotho kom yakoro ryhe, tasanàmyatxhe 
hampànà, kahrutun waka. Àto ryhe, tehoryatxhe hampànà, Kohkomo. Ато 
wyaro kexetxhenye, noro hyawo roro mpànà tehxatxhe ha. 

18Àro ke, àro wyaro tawro ke ryhe, othananàhtxoko, omnyamo ro rye 
rma, oseryehokahra oyehtxoho menye. 

Ekayhera nomokyan hata Kohkomo katzhara on ha. 


5 1 Àsokentoko ryhe nomokyano, Kohkomo, katxho hoko ryhe, 

àmenhohra wehxan hama, ohyakanye, rowtà komo у. 2Àsok (ауто 
hana, onà wyaro owyanye uhutwanàr ke hamà. Ekayhera omohtoho 
ryhe muhutwetxow hamà. Temenyem komo yomohtoho wyaro, ekayhera 
nomokyan hatà. Kohsaya tomohsom komo wyaro, ekayhera nomokyan 
hatà. Àro wyaro ryhe muhutwetxowà rma hamà. 

3Kohkomo yomokhàra ro rma haka, опа wyaro nketxhe гта haryhe, toto komo. 
Ohxe rma haxa tehxatxhe, tukrunhosom me rma haxa tehxatxhe, ketxhe rma 
haryhe. Àro wyaro tàwyanye tatoko rma, tanàhnohsom me harha xak natxhe 
hampànà. Thona rohra rma ehtokonye, nomokyaha hampànà, anàhnohnye komo. 
Woràskomo komo yeryewhamtoho wyaro mpana naha ha, anàhnohtoho komo. 
Tanàhnohtoho komo hyaye, ekahtàmpàra ro mak natxhe hampànà. 

^Omnyam haxa ryhe, muhutwetxhe rma, rowtà komo y. Uhutwanyehnà 
komo wyarohra mak manatxhe, awaràn wawon komo wyarohra mak ha. 
Temenyem komo ryhe, tomoknàtokonye, kokatoketxow hamà. Àro wyaro 
ekatokahnà ro me mak manatxhe, Kohkomo yomohtoho hoko. 5Àsok tawro 
hana, owyanye uhutwanàr ke hamà. Awasnawon komo wyaro manatxhe, 
omnyamo. Awaràn wawon komo wyarohra mak tehxatxhe, kàwyamo. 

6Àro ke, ànàhxemo komo wyarohra tehtxe. Anar kom haxa ryhe, ànàhxemo 
komo wyaro natxow hamà. Nyamoro wyarohra tehtxe. Thona ro rma haxa 
tehtxe. Takàhso rma haxa tehtxe, tànyerhontaxem komo wyarohra mak ha. 

7 Àsokentok hana nànàkyatxow ha, toto kom ha. Kohsaya nànàkyatxow hama. 
Àsokentok hana nànyerhontetxow ha. Kohsaya rma rha nànyerhontetxow 
hama. $Kàwyam haxa ryhe, awasnawon komo wyaro tehxatxhe. Àro ke, 
takàhso rma haxa tehtxe, tànyerhontaxem komo wyarohra mak ha. 

Àsok kom hana natxow ha, waha kom ha. Twomun kom yawo natxow 
hama, tekurunhonàr kom horà. Towan komo kurunhetxhe, towan komo 
womun ke. Tuyhuthur komo kurunhetxhe xarha, tuyhuthur komo womun ke. 
Àro wyaro rma rha tekurunhotxe, kàwyam xarha, anhà hona. Osox tehtxe, 
kekurunhonàr komo. Kryestu hona tenytxe xarha, kekurunhonàr komo rma 
rha. Konyhoryetxho kom hona ro tehtxe xarha, kekurunhonàr komo rma rha. 

9Tàwya, tanàhnohsom me manatxhe hampànà katxho mehra ryhe, 
kwahanonkatxownà, Khoryenkomo. Konyhoryetxho meny haxa ryhe 
kwahanonkatxownà. Konyhoryehetxhe, Txesusu Kryestu wya, Kohkomo wya. 
10 Wayehye, пого ha, tàwya konyhoryenàr kom horà, tàhyawo roro kenyàr 
kom horà, karyhe roro kenyàr kom horà. Omokàtxhe гта, àhyawo roro 
tehxatxhe, kàwyamo, àwayehxemotho komo rma, àwayehpàn komo xarha. 

11 Àro ke, atakoronomatxoko nyhe, omnyamo ro rye rma, towankaryhe 
nyhe oyehtxoho menye. Àro wyaro rma manatxow hatà. Àro wyaro roro 
nyhe ehtxoko. 

Anaro rha hoko hananahno yeryetzhara on ha. 


12Rowtà komo у, ona wyaro атпа nkehe, owyanye. Ohxe roro xenytxoko, 
oyonye ro komo. Ohokonye ryhe natamokyatxhe, nyamoro ha. Kohkom yano 
me ryhe oyonyatxhe. Ahananàhyatxhe xarha. 13 Оһхе гого гта haxa nyamoro 
xenytxoko. Àxenye roro rma haxa ehtxoko, ohyakanye atamoknyàr kom ke. 
Onà wyaro xarha ehtxoko. Osoyhera ro mak ehtxoko, omnyamo ro rye rma. 

14Опа wyaro amna ahananàhyatxhe xarha, rowtà komo y. Wenyhenotho 
komo eytxoko. Towankaranyemàtho komo xarha akoronomatxoko, 
ewankaramra harha esnàr kom horà. Táhnawonye ahoxemnàtho komo хата 
akoronomatxoko. Omeroron kom hoko ryhe, ewakàhkahpànà ro me ehtxoko. 

15 Anar Кото wya owàràhyakantokonye, ohsànàhpàra ro mak ehtxoko. 
Àwàràhyakahranye ro mak ehtxoko. Osowakryetxok haxa xa, omnyamo 
ro rye rma. Anar komo xarha, omeroron komo rma, ewakryetxoko. 

16Тегуеһогуе roro гта haxa ehtxoko. 

17 Emahona ro Khoryenkom yakoro tàrwonyemà ro me rma haxa 
ehtxoko. 18Ohxe xaxa manay hama, rohoko, katxoko roro, Khoryenkomo 
wya. Àsok kom hana oyehtokonye, ohxe oyehtokony kom hana, ohxehra 
oyehtokony komo xarha hana, ohxe xaxa manay hama, rohoko, katxoko 
roro, àwya. Àro wyaro tawro xe rma haxa naha, Khoryenkomo, owyanye, 
Kryestu Txesus yoh me oyesnàr kom ke. 

19Khoryenkom yokato yano me ryhe, nekarymetxow hamà, okukur 
komo. Atàknanàhkahranye го mak ehtxoko, пого yano me àwyanye 
ekarymantok mak ha. 20 Мого nhutwamohsotho yokarymany komo гта 
xanomkahnohpàra го mak ehtxoko. 

21 Okukur komo wya ekarymatxho hoko гта, ohxe ehutwatxoko. Yaworo 
kat naye, yaworohra haxa kat naye, katxoko, àhoko. Yaworo ehtoko, ohxe 
enytxatxoko, ànekarymanàr komo. Àro yawo ro rma haxa ehtxoko. 

22 Anaro rha ayanhàn komo hyaye ryhe otowtxoko. Eten kom hana 
atxke nay ha. Àro hokohra ro mak ehtxoko. 

23O0nà wyaro ryhe kàrwonaha, ohokonye, Khoryenkom yakoro. 
Teryehorye roro keny komo rma noro ha. Enyhoryetxehkatxoko, enyhoru 
ro me ehtxoho menye, àkehe, àwya, ohokonye. Ukurunhotxoko, atxke 
manaha katxho mehra ro mak ehtxoho menye, àkehe, àwya. Ekato komo 
ryhe ukurunhoko, ewan komo xarha. Uhun komo xarha ukurunhoko. 
Ukurunhosaho ro me hak nahtxoko, Txesusu Kryestu yomohtoho ho, 
Kohkomo yomohtoho ho, àkehe, àwya, ohokonye. 24Àro wyaro ryhe, 
ohxe xaxa mpànà oyeryatxhe ha, noro ha. Yaworon xaxa kaxe ryhe naha. 
Noro rma, romryenon me manatxhe, kany me naha. 

25Rowtà komo y, amna hoko orwonàmtxoko, Khoryenkom yakoro. 

26Кхепуе гта haxa natxow hata, Pawru komo, katxoko, Kryestu 
mryenon komo wya, omeroron komo wya. 27 Опа wyaro haxa mpana 

àkehe ha, teryewrye ro, Kohkomo nenytxanàr me. Ona rokaryehtanà 
àrwonàhyamatxoko, Kryestu mryenon komo nenytxanàr me, omeroron 
komo nenytxanàr me, àkehe, owyanye. 

28 Towahke хаха nay hama, Txesusu Kryestu, Kohkomo, khokonye. Àro 
wyaro towahke noro yehtxoho hutwanàr xe roro wehxaha, owyanye. 

TESARONEKA HON 
KOMO HYAKA PAWRU 
NMENHOTHO AHONANO 
RMA ON HA. 





Ohyakanye amenhehe Tesaroneka hon komo hyaka katzhara on ha. 


1Pawru uro ha. Rakoro natxhe, Seryas komo, Txemohtyo xarha. 

Ohyakanye àmenhehe, Tesaroneka hon komo hyaka. Kryestu mryenon 
komo rma omnyamo. Khoryenkom yoh me manatxhe. Kyàmkomo ryhe 
noro ha. Txesusu Kryestu yoh me xarha manatxhe. Kohkomo ryhe noro ha. 

20nà wyaro amna nkehe, Khoryenkomo wya, ohokonye. Towahke 

exko, Tesaroneka hon kom hoko, ohxe txetxoko, kehe amna, àwya, 
Txesusu Kryestu wya xarha. Kyànkom me гта naha, Khoryenkomo. 
Kohkom me rma naha, Txesusu Kryestu. 


Ehenàhno yxe nomokyaha hampànà Kohkomo katxhàrà on ha. 


3Rowtà komo y, onà wyaro amna nkehe, Khoryenkomo wya, ohokonye. Ohxe 
xaxa natxow hata, nyamoro. Ohxe xaxa manay hama, àhokonye, kehe rye rma 
haxa amna, àwya, ohokonye. Àro wyaro tkahorye rma haxa naha, owyanye 
Kryestu hona гта haxa xenyàr ke, osoxe гта haxa oyesnàr kom ke xarha. 

^Àro Ке, amna ryhe, Khoryenkomo mryenon komo wya oyokarymetxhe, 
anato rha tohsamnohsomà ro komo wya. Опа wyaro ryhe атпа nkehe, 
àwyanye, ohokonye. Teryewhamnohsom me rma haxa natxhe. Nenàmyatxhe 
mak ha, kehe amna. Twàràhyakaxem me rma haxa natxhe. Anar me rhahra 
mak natxhe. Kryestu hona rma haxa nenyatxhe, kehe amna, ohokonye. 

5Owyanye enàmtoho ryhe, yaworon me xaxa Khoryenkomo yonyhen hamà. 
Noro mryenon me oyesnàr kom ke ryhe, teryewhamnohsom me manatxow 
hama. Amnye, ona wyaro nkehe Һатрапа, noro ha, ohokonye. Romryenon me 
roro mpànà natxhe ha, moxamo, rowto hon me roro mak ha, kehe hampànà, 
ohokonye, eryewhamnohsah me oyesnàr kom ke mak ha, enàmnyenhàr me 

oyesnàr kom ke mak ha. 6Àsok tawro hana. Ona wyaro Капу me пау hama, 
Khoryenkomo. Teryewhamnohporye natxhe hampànà, romryenon komo 
yeryewhamnohnyenhàyamo, kany me nay hamà. Àro ke, oyehenàhyatxhe 
hampànà. Oyeryewhamnohnyenhàràtho komo yeryewhamnohyaha hampànà. 
7Omnyam haxa ryhe, eryewhamnohxemo komo гта, eryewhamnohpànà ro 
me harha oyeryatxhe hampànà. Атпа wyaro гта rha eryewhamnohpànà го 
me harha manatxhe hampànà, omnyam xarha. Txesusu yomoknàtoko гта, 
àro wyaro harha tehxatxhe hampànà. 

Tonyxem me xaxa mpànà naha ha, noro ha, Kohkomo. Kahe yaye 
nomokyaha hampànà, tanoto kom yakoro, kahe yawon kom yakoro, 
karyhen kom yakoro. Weheto ymo wawo mpana, tonyxem me naha ha, 
tànoruhsomà ymo waw mak ha. $Ehenàhno ухе nomokyaha hampànà. 
Khoryenkomo hutwanàr xanhànàtho komo ryhe yanàhnohyaha hampànà. 
Àrwo yonyhorunu yoyuknyehnàtho komo xarha yanàhnohyaha hampànà. 

Kohkomo yokarymatxho ryhe àro ha, àrwo yonyhorunu, Txesusu 
yokarymatxho rma. 

9?Nyamoro heno yanàhnohyaha hampànà, Kohkomo. 
Tanàhnohtàkaxemà го me natxhe hampànà. Teryewhamnohsomà ro me 
natxhe hampànà, аго wyaro esnàrà ro kom me mak ha. Kohkomo ryhe, 
ohxe xaxa tonyxemà ro me mpànà naha ha, ehonomnà xaxa kaxe. Noro 
hyawohra mpànà natxhe ha, nyamoro heno. Noro hyaye towsom me 
mpana natxhe ha, àro wyaro esnàrà ro kom me mak ha. 10 Àro wyaro 
гта natxhe Һатрапа, пого yomokàtxhe гта. 

Tomokàtxhe гта, tàmryenon kom waw harha трапа naha ha, 
Kohkomo. Àwawon komo гта, ohxe xaxa tonyxem те mpana naha 
ha. Ohxe xaxa nay hama, ketxhe, nyamoro ha, noro yahosnyenhàyamo, 
omeroro. Àwawonye rma manatxhe, omnyam xarha, amna 
nekarymatxho yahosnyenhàr me oyesnàr kom ke. 

11 Àro wyaro ohxe oyesnàr kom horà ryhe, Khoryenkom yakoro 
tàrwonyemà ro me amna naha, ohokonye. Apa y, ohxe roro hak nahtxoko, 
onwahanonkatxhàyamo, kehe amna, ohokonye. Ohxe roro hak nahtxoko, 
owya, romryenon me xaxa manatxhe, katxho me tehtxoho menye, kehe 
amna. Apa y, ohxe tesnàr komo xe natxow hatà. Àro ke akoronomatxoko, 
ayahoxet ke, ohxe roro rma haxa ehtxoho menye, kehe amna, ohokonye. 
Apa y, tàwyanye ohona xenyàr ke natamokyatxow hatà, ohyaka. Àro ke 
akoronomatxoko, ayahoxet ke, oyomyawon hoko roro rma haxa ehtxoho 
menye, kehe amna, Khoryenkomo wya, ohokonye. 

12 Ато wyaro ohxe roro oyehtokonye, ohxe xaxa Txesusu menyhetxow 
hama. Ohxe xaxa Kohkomo menyhetxow hama. Noro xarha, ohxe rma 
rha oyonyhetxhe, tàmryenon me oyesnàr kom ke. Àsok tawro hana, 
ohokonye towahke xaxa Khoryenkomo yesnàr ke hamà, towahke rma rha 
Txesusu Kryestu xarha, Kohkomo rma yesnàr ke hamà. 

Khoryenkomo yanweknye ro ymo haxa nomokyaha hampana katxhàrà on ha. 


1Rowtà komo y, onà wyaro amna nkehe, owyanye, Txesusu 

Kryestu yomohtoho hoko, Kohkomo yomohtoho hoko, àhyaka haxa 
kohsamnohtoho kom hoko. 2Anar me rha ehutwahra xaxa mpànà ehtxoko, 
àhoko, kehe amna, owyanye. Oseryehokahra xaxa mpana ehtxoko. 

Àsok tawro hana. Moseryehoketxow hamà, yaworohra anar komo wya 
tawro ke. Omohsah me rma nay hatà, Kohkomo, ketxowà rma haryhe 
tà. Ehenàhno yxe omohsah me rma nay hatà, ketxowà rma haryhe tà. Àro 
wyaro hutwamohseko, Pawru, kàwyanye, tànmenhothàr ke, Khoryenkom 
yokato yano me mak hatà, ketxowà rma haryhe tà. Àro wyaro owyanye 
enytxatxho hoye ro, anar me rha mehutwetxow hatà. Moseryehoketxow hatà. 
Oseryehokahra ehtxoko, àrwon kom hoko. Àsok make тта haxa nàrwonatxow 
hama. 3Oyonkuhtohrany hak nahtxoko. Ona wyaro ryhe amna nkehe, owyanye. 
Omokhàra rma hak naha, Kohkomo. Ehenàhno yxe omokhàra rma hak naha. 

Noro yomokhàra ro rma haka, wahoro htxero Khoryenkomo yanwekyatxhe 
hampana, toto komo, thenyehra rma haxa mak ha. Khoryenkomo yanweknye ro 
ymo haxa, nomokyaha hampànà. Amnye tonyxem me naha hampànà, пого ymo 
ha, anha ymo. Tosomtatkatxehkaxemà гта пого ymo ha. ^Khoryenkom xehra 
rma haxa mpànà naha ha. Anaro rha toto kom horyenà ro kuknon xehra xarha 
mpana naha ha. Eten kom hok hana natxow ha, toto kom ha, tànewakryenàr kom 
hok hana. Àro komo xehra rma haxa mpànà naha ha, noro ymo ha. Ehonomnà 
ro xaxa mak uro ha, ohoryenà ro komo yohono гта haxa mak һа, kehe hampànà, 
toto komo wya. Khoryenkom màn yawo neryewtehe hampànà, tahonà ymo ho. 
Eryewtaxaho гта, Khoryenkomo ryhe uro ha, kehe hampànà, пого ymo ha. 

5Amnyehra, awawonye rma hak ryehtoko, àro wyaro rma 
wekarymekonà, owyanye. Muhutwahkahtxownà ha kata. 

6Xenyhen me rma hak naha, noro ymo ha. Àsok tawro hana, 
twahkotosom me tesnàr ke hamà. Noro ymo wahkotonye menytxetxoko 
гта, omnyamo. Amnye haxa nosonyhehe harha hampànà, tonyxem me 
esnàr xe Khoryenkom yehtok mak ha. 

7Khoryenkomo yanwekyatxowà rma hama, toto komo, amnye 
rma, noro ymo yomokhàra ro rma haka. Twahkotosom me rma 
hak natxhe. Àro ke, nanwekyatxhe rma haryhe, atxke txko mak ha. 
Àwahkotonyetho komo ryhe, amnye towsom me harha mpana naha 
ha. 8Ehxera harha noro yehtoko, tonyxem me harha mpànà naha ha, 
anhà ymo, Khoryenkomo yanweknye ro ymo. Àtoko rma Khoryenkomo 
yanwekyatxhe rma haxa hampànà, thenyehra mak ha. 

Txesus haxa ryhe, Kohkomo rma, noro ymo heno wayehkehe ha. 
Onkaxnyo ynye me nomokyaha hampànà, Txesusu. Ofu kehe hampànà. 
Ofu katxho ke, wayehkehe hampànà. Onkaxnyo ytxoho ke xarha, 
wayehyaha Һатрапа, пого ymo heno. 

9Satanas yano me nomokyaha hampana, noro ymo. Noro yano me 
tahozerye rma haza naha hampana. Tahozet yano me ryhe, eryehokano 
yeryaha hampana, onkuhtono ynyar hora. 19 Toto heno komo yonkuhtehe 
hampànà. Tosomtatkaxem heno komo ryhe yonkuhtehe hampànà, tanhàn 
hokono ro kaxe. 

Tosomtatkaxem me natxhe hampànà, nyamoro heno, yaworon 
xaxa yahohsàra tesnàr kom ke, àxehra rma haxa tesnàr kom ke. Àsok 
tawro hana. Tàwyanye ahosnàtok haxa, tonyhoryexem me esnàràtho 
kom haryhe mà. Enyhoryehnà me mak natxhe hampànà. 11 Àro ke, 
Khoryenkomo yano me ryhe tonkuhtosom me гта haxa natxhe hampànà, 
thenyehra rma haxa mak ha. Àro hoye ro yaworonohnà yahohsatxhe 
hampànà. 12 Ато Ке, tanàhnohsom me manatxhe hampànà, katxho me 
xaxa natxhe hampànà, nyamoro heno, yaworon xaxa yahohsàra tesnàr 
kom ke, tanhàn kom hoko rma haxa teryehotanàr kom ke. 


Khoryenkomo awahanonkatxownà tàwya 
oyonyhoryetxho menye katxhàrà on ha. 


13 Ато wyaro natxhe hampànà, nyamoro heno. Ohokony haxa ryhe, 
ohxe xaxa manay hama, nyamoro hoko, kehe rye rma haxa amna, 
Khoryenkomo wya. 

Rowtà komo y, Kohkomo nàhnàn komo ryhe omnyamo. Amnyehra 
ryhe, Khoryenkomo awahanonkatxownà, tàwya oyonyhoryetxho menye. 
Oyonyhoryetxownà, tokato wya enyhoru ro me oynyàr kom ke, owyanye 
yaworon xaxa yahosnàr ke xarha. 14Àro wyaro oyehtxoho menye 
ryhe, ayanyehtxownà, amna nekarymatxho ke. Tàmryenon me harha 
ayanyehtxownà, Txesusu Kryestu wyaro гта rha oyehtxoho menye, ohxe 
xaxa tonyxemà ro me oyehtxoho menye, Kohkomo wyaro гта haxa 
oyehtxoho menye. 

15 Àro ke, yaworon xaxa yawo ro rma haxa ehtxoko, rowtà komo y. 
Anar me rha ehutwahra ro mak ehtxoko. Amna ryhe ahananàhtxownà, 
amna rwon ke, amna karyehtan ke xarha. Amna wya ahananàhàthàyam 
yawo ro rma haxa ehtxoko. 

16 Txesusu Kryestu yakoro ryhe, Kohkom yakoro ryhe, amna nàrwonaha, 
ohokonye. Khoryenkom yakoro xarha, kyàmkom yakoro ryhe, amna 
nàrwonaha. Kxenye гта haxa nehxakonà, noro ha. Kakoronomanye ro kom 
me harha nexeye, teryehorye roro rma haxa kesnàr kom horà. Ohxe roro 
kehtxoho kom hona ro harha ketxownà, khokonye towahke xaxa tesnàr ke. 

17 Noro wya ryhe, onà wyaro amna nkehe, ohokonye. Apa y, 
akoronomatxoko, teryehorye rma haxa ehtxoho menye, kehe amna, àwya. 
Akoronomatxoko, anar me rhahra ehtxoho menye, enyhoru hokono ro me 
ehtxoho menye, àrwon komo xarha tonytxahorye roro ehtxoho me, kehe 
amna, àwya ohokonye. 

Amna hoko ryhe orwonamtzoko Khoryenkom yakoro katzhara on ha. 


3 1Rowtà komo y, ona wyaro amna nkehe, amna wya àtàhkatxehkahra 

ro rma haka. Amna hoko ryhe orwonàmtxoko, Khoryenkom yakoro. 
Orwonàmtxoko, amna wya Kohkomo rwonà yokarymatxho me, tonytxaxem 
me rma haxa ehtxoho me, toto komo wya, àro wyaro hamà katxho me rma 
haxa ehtxoho me. Àro wyaro rma onenytxanàr kom me nehxakon hama. 
Ато Ке, àro wyaro orwonàmtxoko, атпа wya ekarymanàr hoko. 

20nà wyaro xarha orwonàmtxoko, атпа hoko. Apa y, Pawru 
komo ukurunhoko, toto kom hona, anhà kom hona, àxanhàn kom 
hona, katxoko, Khoryenkomo wya. Àsok tawro hana. Nyamoro rma, 
Khoryenkom hona xenyhera natxow hama. Noro hona xenyehnà komo 
rma, thenyehra natxow hamà. 

3Kohkomo ryhe, yaworo xaxa naha. Ayakoronometxhe ha, noro ha. 
Okurunhetxhe xarha, anhà hona. 

^Oseryehokahnà me гта haxa атпа yeryaha, пого ha, ohokonye. Àro 
ke, ona wyaro amna nkehe, ohokonye. Koyukyatxow hama, koyukyatxhe 
rye rma haxa, kehe amna, ohokonye. 

5Kxenye Khoryenkom yehtxoho hutwanye ro me oyesnàr komo xe 
amna naha. Enàmnyenhàr me Kryestu yehtxoho xarha hutwanye ro me 
oyesnàr komo xe amna naha, noro wyaro rma rha oyehtxoho menye. Àro 
wyaro oyehtxoho kom hoko ryhe amna nàrwonaha, Kohkom yakoro. 


Atamohtxok hampànà oyomyawon kom hoko katxhàrà on ha. 


6 Rowtà komo y, onà wyaro ryhe amna ahananàhyatxhe, Kohkom yano 
me, Txesusu Kryestu yano me. Okukur komo wenyheno ro me ehtokonye, 
àwawonyehra ehtxoko. Amna nekarymatxho yawo rohra natxow hama, 
nyamoro. Tànenytxatxhàyamo yawo rohra natxow hama. 

7,8Àsok tawro hana. Атпа hoko tehohkahorye manatxow hama. Ona wyaro 
amna yexetxhàrà muhutwetxow hama. Awawonye amna yehtoko, àwenyhera 
ro mak amna nehxakonà. Thokaxe ro rma haxa amna natamokyakonà, amna 
yomyawon hoko. Kohsaya xarha, awasnaw xarha, àhoko rma haxa amna 
nehxakonà. Àsok tawro hana. Атпа nyahrà yehemanàr хе amna nehxakon 
hama. Ehemahnà me гта атпа пуаһтапаг xehra mak amna nehxakonà, 
owyanye. ?Amna ànyahmatxoko, ehemahnà me, tkahorye haxa naha, amna 
wya. Àsok tawro hana, Kohkomo nànyaketxho me amna yesnàr ke hamà. Àro 
wyaro kahra mak amna nehxakonà, owyanye. Àsok tawro hana. Amna hoko 
oyehohkanàr komo xe amna nehxakon hamà. Àro ke, amna yomyawon hoko 
гта haxa amna natamokyakonà, amna wyaro гта rha oyesnàr kom horà. 

10 Awawonye атпа yehtoko гта haka, ona wyaro amna 
ahananahyatzkona. Atamokhera tehtokonye ryhe, asahzemtohra hak 
nahtxoko, okukur komo, kekonà rma amna, owyanye. 

11 Àro wyaro amna nkehe, ona wyaro amna wya oyokaytà komo 
yonytxanàr ke. Okukur komo yokaytà ryhe amna nenytxeko. Wenyhe 
roro rma haxa natxow hatà. Tomyawon kom hoko atamokhenà ro me 
natxow hata. Anar komo yeryehokanye ro me natxow hata. 12Аго wyaro 
tehxem komo ryhe amna nhananàhyatxhe. Ona wyaro ryhe amna nkehe, 
àwyanye, Kohkom yano me, Txesusu Kryestu yano me. Oseryehokahra 
harha mpànà ehtxoko, kehe amna, àwyanye. Oseryehokahnà rma, 
atamohtxok hampànà, oyomyawon kom hoko. Onehematxhàyamo rma 
enahtxok Һатрапа, kehe атпа, àwyanye. 

13Rowtà komo y, omnyam haxa ryhe, ohxe oyehtxoho kom hokono ro 
me rma haxa ehtxoko. Àro hoko rma, amotohpànà ro me ehtxoko. 

14Okukur komo, amna yoyukhura ehtokonye, пуатого гта 
uhutwatxoko. Onà rokaryehtan yawo rohra ehtokonye rma, uhutwatxoko. 
Àhokohrany harha ehtxoko, àhyahamtoho menye, anar me harha 
ehutwatxho menye. 15Nyamoro хе гта ehtxoko. Kxanhàn komo ryhe 
moxamo, kanyehnà ro me ehtxoko, àhokonye. Oyowtà kom me rma 
xenytxoko, owyanye àhananàhrà kom me. 


Kohkomo ryhe teryehorye roro keny kom me nay hama katxhàrà on ha. 


16Опа wyaro ryhe kàrwonaha, ohokonye, Kohkom yakoro. Teryehorye 
roro rma haxa txetxoko, àkehe, àwya. Eten kom hok hana ehtokonye, 
teryehorye roro гта haxa txetxoko. Àhyawonye гого гта haxa exko, 
àkehe, ohokonye, Kohkomo wya. Noro ryhe, teryehorye roro keny kom 
me nay hamà. 

17 Pawru uro. Опа àmenhohono, rakorono wya, karyehta menhonye ro 
wya. Amnye rma uro haxatho àmenhehe. Àro wyaro rma àmenhonye ro 
me wehxaha, rokaryehtan me uhutwanàr horà. Ohnàn kom yawo rma 
haxa wehxaha. 

18Towahke xaxa nay hamà, Txesusu Kryestu, Kohkomo, khokonye. Àro 
wyaro towahke noro yehtxoho hutwanàr xe roro wehxaha, owyanye, 
omeroron komo wya. 

TKEMOHTYO HYAKA 
PAWRU NMENHOTHO 
WAHORONO ON HA. 





Tzemohtyo y ohyaka amenhehe katzhara on ha. 


1 1Pawru uro ha. Kryestu Txesusu nànyaketxho uro. Апуаһхаһ me 
wehxaha, Khoryenkom yano me, konyhoryeny kom yano me, Kryestu 
Txesusu yano me xarha. Omoknàr hona ro kehtxoho komo ryhe пого ha. 
2Txemohtyo y, ohyaka àmenhehe. Rohokru me xaxa manaha, отого. Аѕок 
tawro hana, Kryestu hona xeny me rowya oynyàr ke hamà. Onà wyaro àkehe, 
Khoryenkomo wya, choko. Towahke exko, Txemohtyo hoko, àkehe. Ahnan 
yawo rma haxa exko, ohxe txeryko, àkehe, àwya, Kryestu Txesusu wya xarha. 
Kyàmkom me rma naha, Khoryenkomo. Kohkom me rma naha, Kryestu Txesusu. 


Àton kukuru komo ryhe anar me hananàhno yeryatxow hatà katxhàrà on ha. 


3Ona wyaro àkekonà, owya, Maseknonya yamtar hona rotontoko. Ehfesu 
ho rma exko, àkekonà, owya. Àro wyaro rma rha àkehe, owya, amnye 
rma xarha. Ehfesu ho rma exko, àkehe. Àton kukuru komo ryhe, anar 
me hananàhno yeryatxow hata. Àro ke, àto rma exko, owya nyamoro 
hananàhtoho me. Anar me hananàhno yhera harha ehtxok hampànà, kasko, 
àwyanye. ^Yaworonohnà hokohra harha ehtxok hampànà, kasko. Ohoryen 
heno komo yosotà yotaknyàr hokohra xarha ehtxok hampànà, kasko, 
àwyanye. Àro hoko rma tehtokony haxa, àtohnawo ro mak nosonytxetxhe 
ha. Khoryenkomo mryenon komo hananàhtoho mehra ro mak naha, 
ànekarymanàr komo. Kryestu hona zenye ro me txeryheranye ro mak naha. 

5Onà wyaro esnàr kom horà haxa ryhe, Khoryenkomo mryenon komo 
thananàhyatxhe, kàwyamo, оѕохе гта haxa esnàr kom horà. Àsok 
kehtokony hana, osox tehxatxow ha, kàhnawonye anhà hoko ehutwahnà 
ro me kehtokony hamà, kàhnawonye yaworon me xaxa kehutwantokony 
hamà, kanhàn kom hokonohnà me xaxa kehutwantokony hamà, Kryestu 

hona zenye ro me xaxa kehutwantokony hama. Aro wyaro ohxe 
kehutwantokonye, osoxe rma haxa tehxatxow hama. 

6Ато wyaro ehutwahra ro mak natxhe, àton kukuru komo. Anar me rha 
nehutwetxhe. Àro ke, àtohnawo гта haxa nosonytxetxhe. 7 ÀAyweronàhyamano 
ynye ro me tesnàr komo xe rma natxhe haryhe. Onà wyaro ryhe nkehe, 
kàyweronàhyamatxho komo, Moyses heno nmenhotho, ketxhe rma haryhe. 
Tànekarymanàr komo ywenyek mak natxhe. Àywenyeke rma haxa tesnàr kom 
yoho ro, yaworo xaxa àkehe, owyanye, ketxhe rma haryhe, nyamoro ha. 


Àsok hana nay ha kàyweronàhyamatxho kom ha katxhàrà on ha. 


8 Àsok hana nay Һа, kàyweronàhyamatxho kom ha, Moyses heno 
nmenhotho. Ohxe rma haxa nay hamà. Àro hoko rma, onà wyaro 
tkahoryehra mak naha. Konyhoryetxehketxow hama tkahoryehra ro mak 
naha ha, àhoko. Anhà komo hananàhyatxow hama tkahorye haxa ryhe 
naha, àhoko, kàyweronàhyamatxho kom hoko. 

9 Àsok tawro hana. Onà wyaro ryhe thutwetxow hamà. Enyhoru komo 
Һапапаһга horàhnà ryhe, kàyweronàhyamatxownà, Moyses heno. Anhà komo 
hananàhrà horà haxa ryhe kàyweronàhyamatxownà hama, tweromnà komo 
Һапапаһга horà гта, Khoryenkomo yoyuknyehnà komo hananàhrà horà гта, 
пого hokonohnà komo hananàhrà horà гта, tanhàn hokon komo hananàhrà 
horà гта, enyhoruhnu ro komo hananàhrà horà гта, enyhoru wàràhyakany 
komo hananàhrà horà гта, tàyàm yotahany komo hananàhrà horà гта, tàyon 
yotahany komo hananàhrà horà гта, toto wayehkany komo hananàhrà horà 
гта, 10апаго rha wos hoko tehxem komo hananàhrà horà гта, anaro rha 
Кага hoko tehxem komo Һапапаһга horà гта, Кага rye гта othokon komo 
hananàhrà horà гта, toto yany komo hananàhrà horà гта, tàtemarontaxem 
komo hananàhrà horà rma, yaworohra yaworo xaxa àkehe, Khoryenkomo 
nenytxanàr me, kany komo hananàhrà horà rma. Àro wyaro atxke tehxem 
komo hananàhrà horà ryhe kàyweronàhyamatxownà hamà, Moyses heno. 

Anar komo xarha, anatoko khananàhtoho kom yawo rohra natxow hana. 
Yaworon хаха yawo rohra natxow hana. 11 Arwo yonyhorunu гта àro ha, 
yaworon xaxa, Khoryenkomo nhutwamohsotho rma. Ehonomnà me xaxa 
naha, пого ha, Khoryenkomo. Тегуеһогуета ro me xaxa naha. Noro гта, 
tànhutwamohsotho yokarymanye ro me ryeryeye. Àro rma yawo ronohnà 
komo xarha hananàhrà horà, kàyweronàhyamatxownà, Moyses heno. 


Rohnàn yawo rma haxa nehxakonà Kohkomo katxhàrà on ha. 


12 Tanoto me ryhe rowahanonkaye, Kryestu Txesusu, Kohkomo. Àsok 
tawro hana. Ona wyaro htxero nkekon hama, rohoko. Моѕопа ryhe, 
rorwon yawo ro mpana naha ha kekon hama, rohoko. Àro wyaro 
kanyenhàrà rma, rowahanonkaye. Rakoronomanye ro me xarha naha, 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


677 1 Tzemohtyo 1 


tahyaka ohxe ratamohtxoho me. Àro ke, ona wyaro àkehe, àwya. Ohxe 
xaxa manay hamà, rohoko, àkehe, àwya. 

13 Amnyehra гта haxa haka, пого àwàràhyakekonà htxer hakahpa. 
Weryewhamnohyakon xarha, rowya àmryenon komo yeryewhamnohrà ke. Noro 
hoko, atxke rma haxa kàrwonakon xarha. Noro haxa ryhe, rohnàn yawo rma 
haxa nehxakonà. Àsok tawro hana, пого hutwahra rma hak ryesnàr ke hamà, 
пого hona xenyhera rma hak ryesnàr ke hama. 14Àro ke, towahke rma haxa 
nehxakon hamà, rohoko. Thenyehra rma haxa towahke nehxakonà, rohoko. Àro 
Ке, пого hona harha wenyakonà, пого yano me mak ha. Toto komo xe harha 
wehxakonà. Àro wyaro tehxatxow hama, noro yoh me harha kehtokonye. 

150па wyaro katxho ryhe yaworo xaxa naha. Yukryeka hona nomokye, 
Kryestu Txesusu, tanhàn hokonotho komo yonyhoryexe nomokye, katxho rma, 
yaworo xaxa naha. Àro hoko rma, àro wyaro hama tkahorye rma haxa naha. 

l6Atxke tehxem komo yoho гта haza, anha uro. Rohnàn yawo гта haxa mak 
nehxakonà, Txesusu Kryestu. Àsok tawro hana. Tàxehra ryehtxoho hoko ryhe, 
ohsànàhpànà ro me nosonyhekon hama. Anar komo yoho rma haxa atxke tehxem 
hoko ryhe, ohsànàhpànà ro me nosonyhekon hama, toto komo wya, rowyaro rma 
rha esnàr kom horà, tànàhnàn kom me rma rha esnàr kom horà. Amnye noro 
hona harha xeny komo rma nyamoro ha, karyhe roro harha texem komo rma. 

17 Kàkayaryet kom me xaxa naha, Khoryenkomo. Amnyehra, amnye 
гта xarha, amnye xarha, kàkayaryet kom me xaxa naha. Àwayehpànà 
ro me xaxa naha. Osonyhenà ro me xaxa naha. Noro marma naha, 
Khoryenkomo. Anaro ehxera ro mak naha. Onà wyaro katxho roro me 
hak nahko, noro ha. Toyuhsomà ro me naha, ehonomnà me xaxa naha, 
katxho roro me hak nahko. Àro wyaro hama, tkatxe. 


Khananàhtoho kom yawo ro гта haxa exko katxhàrà on ha. 


18Txemohtyo у, Кага у, опа wyaro ryhe khananàhyaha, rorwon yawo ro 
oyehtxoho me. Amnyehra oyokarymatxownà, horykomo komo. Amnye oyehtxoho 
yokarymatxownà, Khoryenkomo nhutwamohsotho yano me mak ha. Àwyanye 
oyokarymatxhàr yawo ro rma exko. Anhà yarymanàr hoko rma haxa exko. Àsok 
tawro hana. Anhà yarymanàr hoko kehtokonye, enyhoru hoko rma tehxatxow 
hama. Ато hoko rma haxa exko. 1?Khananàhtoho kom yawo го rma haxa exko. 
Àsok kom oyehtxoho hok hana, àro hok ryehtoko, atxke wehxan hamà, màketxow 
hana. Àro hokohra ro mak ehtxoko, ohxe roro oyehtxoho menye. 

Anar kom haxa ryhe, àro wyarohra mak nehxatxkonà. Tàwyanye аго hok 
ryehtoko, atxke wehxan hama, katxhe rma, àhoko rma nehxatxkonà. Àro 
ke, khananàhtoho kom yawo rohra harha natxhe, nyamoro ha. 20 Nyamoro 
wyaro rma rha natxhe, Emenew komo, Aryesantàrye xarha. Àro ke, uro 
ryhe àhanatanàhtxownà. Ona wyaro ryhe àkekonà, àwyanye. Атпа yakoro 
ohsamnohpàra harha ehtxok hampànà, àkekonà, àwyanye. Satanasà hyaka 

haxa àtotxok hampana, akekona. Aro wyaro àhanatanàhtxownà, anar me harha 
ehutwanàr kom horà, Khoryenkomo wàràhyakahra harha esnàr kom horà. 


Khoryenkom yakoro kàrwonàmtoho kom 
hoko hananàhno yeryetxhàrà on ha. 


1Wahoro htxero onà wyaro àkehe, àton kom hoko. Khoryenkom yakoro 
hak narwonamtzowa, anar kom hoko, omeroron kom hoko. Apa y, noro 

hoko ryhe kàrwonaha, ayakoro, katxow haka. Apa y, noro akoronomako nyhe, 
katxow haka. Apa y, noro txko ryhe mewakryeko. Ohxe xaxa manaha, katxow 
haka. Àro wyaro hak narwonamtzowa, àton komo, anaro rha toto kom hoko, 
2anaro rha owto yoh kom hoko xarha, anaro rha ehonomnà kom hoko xarha. 
Nyamoro hoko tàrwonàmporye tehxatxhe, Khoryenkom yakoro, wahahnà ro 
me toto komo yesnàr horà, teryehorye roro kesnàr kom horà, Khoryenkom 
hokono ro me kesnàr kom horà, takàhsomà ro me rma haxa kesnàr kom horà. 

з Аго wyaro Khoryenkom yakoro kàrwonàmtoho komo ryhe, ohxe naha, 
noro wya, konyhoryeny komo wya. Kàrwonàmrà komo rma yonytxehe, 
noro ha. 4Toto komo yonyhoryenàr xe rma haxa naha. Omeroron komo 
yonyhoryenàr xe rma haxa naha. Àwyanye yaworon xaxa hutwanàr xe 
rma haxa naha, noro ha. 

5Àsok tawro hana. Towenyza ryhe nay hama, Khoryenkomo. Towenyxa 
rma rha naha, konyhoryeny komo, Khoryenkomo nàhnàn me harha keny 
komo. Kryestu Txesusu ryhe noro ha. Noro ryhe, toto me naha, kàwyaronye 
rma rha. 6Tano me ro rma wayehye, konyhoryenàr kom horà, omeroron komo 
yonyhoryenàr horà. Kanhàn komo hyaye kowtoho komo yehemaye, twayehrà ke. 

Àro wyaro noro wya konyhoryetxho komo ryhe, ekarymahnà me rma 
hak nehxakonà, amnyehra. Amnye rma haxa ryhe, ekarymaxah me harha 
naha, ekarymanàr xe harha Khoryenkom yesnàr ke mak ha. 7Ekarymanye 
ro me ronyakye. Kryestu nànyaketxho ryhe uro ha. Xuknewyanahnà komo 
hananàhnye ro me ronyakye. Yaworon xaxa enytxatxoko kanye ro me ronyakye, 
àwyanye. Kryestu hona harha xenytxoko kanye ro me ronyakye, àwyanye. Àro 
wyaro roskarymantoko, yaworo xaxa àkehe. Àtemarontahra ro mak wehxaha. 

8Àro ke, ona wyaro toto komo yesnàr xe wehxaha. Kàrkomo kom hak 
nàrwonàmtxowà, Khoryenkom yakoro. Henta kom tehtokony hana, àto rma 
hak narwonamtzowa, anaro rha tohsamnohtoho kom yawo rma tehtokony 
hama. Enyhoru ro me hak nahtxoko, tarwonyem komo, tatahoyotkaxem 
komo. Ewakàhkahpànà ro me rma haxa hak nahtxoko. Osoyhenà ro me rma 
haxa hak nahtxoko, nyamoro ha, Khoryenkom yakoro tàrwonyem komo. 


Woràskomo komo yohtahoryetxho hoko hananàhno yeryetxhàrà on ha. 


9Woràskomo komo xarha, tohtahoryetxho kom hoko, ohxe rma haxa hak 
nahtxoko. Takàhsom me rma hak nahtxoko. Enyhoru yawo rma hak nahtxoko. 
Onà wyaro kahra hak nahtxoko. Anar komo yoho rma haxa kohtahoryen hamà, 

ohxe гта haxa rosonyhonàr horà, kahra hak nahtxoko. Àro ke, ehetàhpenyen 

ke ewomumtohra hak nahtxoko. Ohxe hak notexkatxowà. Onà wyaro kahra hak 
nahtxoko. Anar komo yoho rma haxa kotexken hama, ohxe tonyxem me rma haxa 
ryesnàr horà, kahra hak nahtxoko. Uru ryhe wehekahtyan hamà, ryemeknarà, 
kahra hak nahtxoko. Anaro rha tohu txko wehekahtyan hama, rowarà, kahra hak 
nahtxoko. 19Owakryeno ytxoho hok haxa hak nahtxoko, tohtahoryetxho komo 
yoho rma haxa mak ha. Asok tawro hana. Owakryeno ynye ro me rma haxa 
tehxorye natxow hama, woràskomo komo, Khoryenkom hokon uro ha Капу komo. 

1 Thananàhsom me hak nahtxoko, woràskomo komo. 
Thananàhnàtokonye гта, tatàknye hak nahtxoko. Thananàhnye komo 
yoyuknye ro me гта haxa hak nahtxoko. 120nà wyaro kanye ro me 
wehxaha, uro, woràskomo kom hoko. Hananàhno yhera hak nahtxoko, 
kàrkomo komo yohon mehra hak nahtxoko, kanye ro me wehxaha, 
àhokonye. Àro ke, tatàknye roro гта hak nahtxoko. 

13 Àsok tawro hana, kàrà htxero yakàhtonàr ke, noro hona wos 
yakàhtonàr ke. Àro wyaro rma nehxatxkon hatà, Aknaw heno komo, Efa 
heno xarha. 14Kàràhnà ryhe, wos haxa ryhe, Satanasà ymo nenkuhtonàr 
me nehxakon hatà. Noro htxero rma, Khoryenkomo yanweknye me harha 
nexey hatà. 

15Оһхе mak natxhe hampànà, woràskomo komo. Thokru komo 
yonunutoko ryhe, tukrunhosom me rma haxa natxhe hampànà. Khoryenkom 
hona haxa xenye ro me tehtokonye, tukrunhosom me nenuryatxhe hampànà. 
Toto komo xe tehtokony xarha, enyhoru ro me tehtokony xarha, takàhso 
tehtokony xarha, tukrunhosom me nenuryatxhe hampànà, woràskomo komo. 


Onà wyaro ryhe tehxorye natxhe Kryestu 
mryenon yonye ro komo katxhàrà on ha. 


3 1Onà wyaro katxho ryhe yaworo xaxa naha. Kryestu mryenon komo 

yonye ro me kesnàr xe kehtoko, enyhoru hokono ro me kesnàr xe 
tehxaha, katxho, yaworo xaxa naha. 

20Опа wyaro ryhe tehxorye natxhe, Kryestu mryenon yonye ro komo. 
Atxke naha, mosonà, katxho mehra ro mak tehxorye natxhe. Towenyxa 
tehxorye naha, àhetx komo. Tweromra naha, mosonà, katxho mehra ro mak 
tehxorye natxhe. Ohxe tehutwaxemà ro me tehxorye natxhe. Takàhso гта 
haxa tehxorye natxhe. Ohxe hawana komo yenye ro me tehxorye natxhe. 
Khoryenkomo rwon hoko, ohxe enytxamohsony me tehxorye natxhe. 

3Tànyerhontahoryehra ro mak natxhe. Towakàhkahporyehra ro mak 
natxhe. Towahke roro rma haxa tehxorye natxhe. Tosoyhoryehra ro mak 
natxhe, toto kom yakoro. Tàtxenyerunke rma haxa tehtxoho kom hoko 
tehxoryehra ro mak natxhe, Kryestu mryenon yonye ro komo. 

4Вап yawon komo уопуе ro me tehxorye natxhe. Thokyamo 
hananàhnye ro me tehxorye natxhe, toyuknye го kom me esnàr kom horà, 

tweromra esnar kom hona. 5Asok tawro hana. Ban yawon kom yonyhera 
tehtokonye, Khoryenkomo mryenon komo yonyhera rma rha natzow hama. 
6Meze rma haxa tehxorye natxhe, ataymomsah me. Mexehra haxa 
tehtokonye, anatoko опа wyaro nketxow hana. Ehonomnà ryhe uro 
ketxow hana. Àro wyaro rma rha nkekon hatà, worokyamo yohà ymo. 
Ehonomnà ryhe uro kekonà ymo hata. Àro hoye ro ryhe, tanàhnohsom 
me harha nehxakon hatà. Àro ke, ataymomsah me mexe rma haxa hak 
nahtxoko, Kryestu mryenon yonye ro komo, tàwyanye ehonomnà ryhe uro 
tawro hona, noro ymo wyaro rma rha tanàhnohsom me tesnàr kom hona. 
7Ohxe xaxa naha, mosonà, katxho me tehxorye natxhe, omeroron 
komo wya, Kryestu mryenonàhnà komo wya xarha. Àsok tawro hana. 
Àro wyaro ohxe tonyxemà ro me tehtokonye, tanhàn hok nahko katxho 
mehra natxow hamà. Worokyamo yohà ymo narymahtor me natxow 
hamà. Àro wyaro ohxe tehxorye natxhe, Kryestu mryenon yonye ro komo. 
8Nyamoro yakoronomanye ro komo xarha, ohxe rma rha tehxorye 
natxhe. Takàhso rma rha tehxorye natxhe. Yaworon me rma haxa 
tehxorye natxhe. Tànyerhontahoryehra ro mak natxhe. Tkatxhonke rma 
haxa tehtxoho kom hoko tehxoryehra ro mak natxhe. ?Khananàhtoho kom 
yawo ro rma haxa tehxorye natxhe. Àsok hana nay ha, khananàhtoho kom 
ha. Enytxahnà rotho me nay hama. Enytxahnà rotho гта, tonytxaxem me 
harha nay hamà. Àro yawo ro rma haxa tehxorye natxhe. Àro yawo rono 
rma, yaworon me xaxa tehutwahorye natxhe, tàhnawonye. 

l0Kryestu mryenon уопуе ro komo yakoronomanyehnà me гта hak 
tehtokonye, totkukmahorye natxhe. Àwahanonkahnà me rma hak 
tehtokonye, totkukmahorye natxhe, ohxe roro tosonyhonàr kom horà. 
Ohxe гого tosonyhotxhenye, ohxe xaxa nay hama, mosonà, katxho 
me tehtokonye ryhe, twahanonkaxem me haxa hak nahtxoko, Kryestu 
mryenon yonye ro komo yakoronomanye ro me tehtxoho menye. 

11 Notxwakomo komo xarha, xenye ro komo yakoronomanye ro me 
rma rha natxow hama. Ohxe rma rha tehxorye natxhe, nyamoro xarha. 
Takàhso rma rha tehxorye natxhe. Wàràhyakano ynye me tehxoryehra 
ro mak natxhe. Tweromra naha, mosonà, katxho me tehxoryehra ro mak 
natxhe. Yaworon me roro rma haxa tehxorye natxhe, notxwakomo komo. 

120nà wyaro хата tehxorye natxhe, Kryestu mryenon yonye ro komo 
yakoronomanye ro komo, kàrkomo komo. Towenyxa tehxorye naha, 
àhetx komo. Thokyamo neyuknuru ro me tehxorye natxhe. Bàn yawon 
komo yonye ro me tehxorye natxhe. 

13 Àsok tawro hana. Ohxe tatamoknyetokonye, ehonomnà me rma 
haxa tonyxem me natxow hama, Kryestu mryenon komo yakoronomanàr 
hoko ohxe tatamoknyàr kom ke mak ha. Towankaryhe rma haxa 
noskarymetxow xarha hamà. Tàwyanye Kryestu Txesus hona xenytxoho 
hoko toskarymantokonye, towankaryhe rma haxa noskarymetxow hamà, 

ohxe tatamohzema ro me tesnàr kom ke mak ha, Kryestu mryenon komo 
уакогопотапаг hoko ohxe tesnàr kom ke mak ha. 


Ohxe гта haxa nay hama uhutwahnà rotho katxhàrà on ha. 


14Romohtoho hona ro rma haxa wehxaha, ohyaka. Mexehra nyhe 
rma romoknàr xe wehxaha. 15Mexe nyhe txko hana wehxan ha. Àro ke 
àmenhehe, rowya ahananàhtoho. 

On hoko ryhe khananàhyaha, Khoryenkom màn yawo ohxe kehtxoho kom 
hok mak ha. Àsoke ryhe ohxe tehxatxowà, Khoryenkom hoko, àmàn yawo 
kehtokonye. Àro rma hutwanàr xe wehxaha, owya. Àro rma hutwamohsonàr 
horà ryhe àmenhehe, ohyaka. Onok kom kuknon me hana nay ha, 
Khoryenkom màn ha. Атгуепоп komo kuknon me nay hama. Tehxemà ro 
xaxa mryenon komo kuknon me naha. Nàmno yetxehà wyaro, yaworon xaxa 
yetxehtony me natxhe, Khoryenkomo mryenon komo. 

16Ohxe гта haxa nay hama, uhutwahnà rotho, Txesusu Kryestu yehtxoho 
rma, kàwyanye noro hutwatxho rma. Toto me ryhe nosonyhoye. Toto rma, 
yaworon me xaxa naha katxho me rma nehxakonà, Khoryenkom yokato wya. 
Kahe yawon komo nenyàr me xarha nehxakonà. Ekarymaxah me naha, anaro 
rha yana komo wya. Toto komo nahosàtho me naha, yukryeka hon komo 
nahosàtho me mak ha. Ehonomnà me xaxa anàmsah me naha, kahe yaka. 


Khananàhtoho kom yawo rohra harha natxhe 
hampànà kukukuthàyamo katxhàrà on ha. 


1 Опа wyaro ryhe hutwamohsehe, Khoryenkom yokato, kàwyanye. 

Amnye, Kohkomo yomohtoho hahnoke rma haxa ehtoko, 
notowyatxhe hampànà, kukukuthàyamo. Khananàhtoho kom yawo rohra 
harha natxhe hampànà. Anar komo yonytxetxhe hampànà. Anar me 
hananàhyatxhe hampànà, anar komo, worokyamo kom yano me mak ha. 
Nenkuhtetxhe hampànà, yaworon xaxa hokohra harha ehtxoho menye. 

2 Àsok hana natxow ha, nyamoro ha, anar me àhananàhnye kom ha. Ohxe rma 
nosonyhetxhe haryhe. Yaworonohnà ro me mak natxhe ha. Tàtemarontaxemà ro 
me natxhe. Ohxe tehtxoho kom hoko ehutwahra harha natxhe. Atxke tehtxoho 
kom hoko xarha ehutwahra rma rha natxhe. Weheto naknyohàtho wayehsaho 
wyaro natxhe, tàhnawonye. Ато Ке, ona wyaro ehutwahra harha natxow hama. 
Àro hoko ryehtoko, atxke wehxan hama, àro hoko tehxoryehra mak wehxaha, 
kahra harha mak natxhe ha, atxke tehtxoho komo hutwahra harha tesnàr kom ke, 
ohxe tehtxoho komo xarha hutwahra tesnàr kom ke. 

3Ona wyaro ryhe hananàhno yeryatxhe hampànà, nyamoro ha. Ahehtahnà 
ro me ehtxoko, ketxhe hampànà. Moson yononyehnà ro me ehtxoko, ketxhe 
хага hampànà, woto hoko, Khoryenkomo nakàhtotho hoko, Khoryenkomo 
namatho hoko. Tonosom те гта naha, пого. Apa y, ohxe onàmàthàrà 
тоѕопа, katxho me гта naha, kàwyanye, Kryestu hona xeny komo wya, 

yaworon xaxa hutwany komo wya. ^Àsok tawro hana. Khoryenkomo 
nakàhtotho ryhe, ohxe rma haxa nay hamà, omeroro mak ha. Kàwyanye, apa 
y, ohxe onàmàthàrà mosonà katxhe гта, ohxe naha, omeroro. Noro hoko гта, 
wotohnà mosonà tkahoryehra ro mak naha. »Woto yonyhoryenye me xaxa 
naha, Khoryenkomo, tàrwon ke, kàrwonàmrà kom ke xarha. 


Ohxe osonyhoko àwyanye ohoko ehohkanàr kom horà katxhàrà on ha. 


6 Ато wyaro katxho kom hoko ryhe kowtà komo àhananàhtxoko. Owya 
àhananàhnáàtokonye гта, Kryestu Txesus yanoto me xaxa ohxe manaha. 
Tànyahmaxem me хаха manaha, khananàhtoho kom yawo ro оуеѕпаг Ке, 
yaworon xaxa yawo ro oyesnàr ke. 

7 Anar komo ryhe, yaworonohnà yokarymetxow hamà. Khoryenkom 
yano menohnà rma yokarymetxow hama. Tonytxahoryehra rma haxa 
naha. Àro yonytxahra ro mak exko. Khoryenkom hoko oyehtxoho hoko ryhe, 
otkukmako. 8Khun kom hoko хата totkukmetxow hama, karyhe kehtxoho 
kom hoko rma. Khun kom hoko kotkukmatxho komo xarha, ohxe rma rha 
naha. Àro yoho nyhe, ohxe rma haxa naha, Khoryenkom hoko kotkukmatxho 
komo. Àsok tawro hana. Àro hoye ro ryhe, towakryexem me rma tehxatxow 
hamà, amnye rma, tano rma hak kehtokonye. Àro hoye ro rma rha, 
towakryexem me xarha tehxatxhe, amnye xarha, kahe yaw harha kehtokonye. 

9 Àro wyaro katxho ryhe, yaworo xaxa naha. Аго wyaro hama 
tkahorye rma haxa naha. 

10 Àro ke, thokaxe ro rma haxa tatamokyatxow hama, tamotohso ro 
mak ha. Àsok tawro hana, Khoryenkom hona ro kesnàr kom ke hamà, 
tehxemà ro xaxa hona ro kesnàr kom ke hama. Noro ryhe, omeroron komo 
yonyhoryeny me naha. Thona xeny kom haxa yonyhoryeny me naha. 

п Aro wyaro katxho kom hoko ryhe, hananàhno txeryko. Ато wyaro ryhe 
ehtxok hampànà, kasko, àton komo wya. 12Ohxe roro exko, omoro, àna 
yake ryhe mpe, bàryekomo me rma haxa manaha, katxho mehra oyehtxoho 
me. Ohxe roro haxa ryhe osonyhoko, àwyanye, Kryestu mryenon komo wya, 
ohoko ehohkanàr kom horà. Ohxe roro orwonàmko. Toto komo xe rma haxa 
exko. Kryestu hona roro rma haxa xenyko. Anhà hokonohnà ro me mak exko. 
Àro wyaro rma ohxe osonyhoko, àwyanye, ohoko ehohkanàr kom horà. 

13Khoryenkom karyehtanà rwonàhyamanàr hoko гта haxa exko, toto komo 
nenytxanàr me. Ekarymanàr hoko гта haxa exko. Hananàhno ynyàr hoko 
rma haxa exko. Àro wyaro ryhe àhoko roro exko, romokhàra ro rma haka. 

14Тауугегоп me harha oryeye, Khoryenkomo, tanoto ro me 
oyesnàr horà. Horykomo komo wya oyokarymantoko, Khoryenkomo 
nhutwamohsotho yano me àwyanye oyokarymantoko, tàyweron me 
harha oryeye, ohona tamor komo yenyetok mak ha, Khoryenkom yanoto 
ro me oyokarymantok mak ha. Noro yano me tàyweron me oyehtxoho 
hoye ro ryhe, atamoxko roro rma haxa, noro hyaka. 

15Àro wyaro katxho kom hoko roro rma haxa exko. Aro yawo ro rma haxa 
exko. Àro yawo ro oyehtoko, meya nyhe ohxe rma haxa oyehtxoho yonyatxhe, 
toto komo, omeroron komo. 16Ohxe oyehtxoho hona haxa mpàn xenyko. Owya 
hananàhno ytxoho hona mpàn xenyko xarha. Àhoko roro rma haxa exko. Àhoko 
roro oyehtxoho hoye ro, tonyhoryexem me manaha, omoro. Oyonytxany komo 
xarha, tonyhoryexem me rma rha natxhe, àhoko roro oyehtxoho hoye ro mak ha. 


Enyonkaxah me wos yehtoko towakryexemà 
ro me noro xenyko katxhàrà on ha. 


1Horykomo komo yoyhera exko. Ahananàhtxok haxa xa, oyàm 

hananàhrà wyaro. Bàryekomo komo xarha àhananàhko, oyowtà 
hananàhrà wyaro. 2Notxwakomo komo xarha àhananàhko, oyon Һапапаһга 
wyaro. Omaso komo xarha àhananàhko, owosàn hananàhrà wyaro. Owya 
omaso komo hananàhnàtoko rma, anha hokonohnà ro me гта exko. 

3Enyonkaxah me wos yehtoko, towakryexemà ro me пого xenyko. 

Ewakryehnà ro me ehtoko, towakryexem me rma xenyko. ^Anar kom haxa 
ryhe, enyonkaxemo komo гта, towakryexem me гта natxow hama. Àsok tawro 
hana, thohke tesnàr kom ke hama, thake tesnàr kom ke hama. Tànotxwan 
komo yowakryeny me ryhe tehxorye natxhe, àhokyamo, àhar komo xarha. 
Khoryenkom hokon me tehtokonye, tànotxwan komo yowakryeny me htxer hak 
nahtxoko, tàwyanye anar komo yowakryehra ro гта haka. Thorymamnohàtxhet 
yàmnye me rma hak nahtxoko, tàyon komo wya, tànotxwan komo wya. Àro 
wyaro ehtxoho komo ryhe, ohxe naha, Khoryenkomo wya. 

5Anar komo ryhe, enyonkaxemo komo rma, ewakryehnà ro me natxow hama. 
Àyanamra mak natxow hama. Аго ke, Khoryenkom hona го гта haxa wehxaha, 
kanye ro me xaxa natxhe, nyamoro ha. Khoryenkom yakoro tàrwonyemà ro me 
xaxa natxow hama. Kohsaya xarha, awasnaw xarha, tàrwonyemà ro me natxow 
hama. Apa y, uro nyhe txko ewakryeko, kanye ro me natxow hama, àwya. 

6 Anar kom haxa ryhe, enyonkaxemo komo гта, teryehotanàr kom 
hoko natxhe, tano me rony mak ha. Twayehso rma natxhe, nyamoro ha, 
tàhnawonye, Khoryenkom hokohra tesnàr kom ke. Tehtokonye гта haka, 
twayehso rma natxhe, tàhnawonye. 

7 Aro wyaro гта àhananàhtxoko, àton komo, atxke naha, тоѕопа, 
katxho mehra ro mak esnàr kom horà. 8Tàyanan komo yowakryehra 
haxa tehtokonye ryhe, thananàhtohotho komo xanomkahnohyatxow 
hama. Tàyon komo yowakryehra tehtokonye ryhe, thananàhtohotho 
komo xanomkahnohyatxow hama. Kryestu yahosnyehnà komo yoho nyhe, 
atxke rma haxa natxhe, nyamoro ha. 

9?Enyonkaxemo yosot komo ryhe, benhosom me natxow hama, towakryexem 
me esnàr kom horà, uhutwahkahpàn me esnàr kom horà. 60 mehra rma hak 
txemnyehà enuruthuyamo yehtoko, àmenhohnà me hak nahtxoko. Onà wyaro 
haxa hak nahtxoko, benhosom komo. Towenyxa ro ànyontaxah me hak nahtxoko. 

10Тоѓо komo yakoronomanyenhàrà ryhe mosona katxho me hak nahtxoko. 
Thokyamo horymamnohnyenharatho me hak nahtxoko. Ohxe hawana komo 
yenyenhara me hak nahtxoko. Kryestu mryenon komo hrora korokanyenhàrà me 
hak nahtxoko. Teryewhamnohsom komo yakoronomanyenhàrà me hak nahtxoko. 
Meya roro rma haxa owakryeno ynyenhàrà me hak nahtxoko. Àro wyaro hak 
nahtxoko, enyonkaxemo komo, benhosom komo, towakryexem komo. 

11 Omaso me nyhe rma ehtokonye, àmenhohnà me hak nahtxoko. Àsok tawro 
hana. Omaso me rma hak tehtokonye, amnye tànyontanàr komo xe xarha natxow 
hama. Kryestu hyaye notowyatxow hama. 12Kryestu yanoto ryhe uro kanyenhàrà 
rma, notowyatxhe harha, noro hyaye, tànyontanàr komo xe xarha tesnàr kom 
ke mak ha. Ато ke, atxke tonyxem me harha natxow hama. 130nà wyaro xarha 
natxhe, omaso me гта tehtokonye. Anaro rha toto kom màn yaka tàtosomà ro 
me natxhe. Tomyawon kom hokohra mak natxhe. Newenyehyametxhe harha. 
Àsok make tàrwonyemà ro me natxhe. Anar komo yokarymanye ro me natxhe. 
Osonytxakenyehnà ryhe yokarymetxhe, nyamoro ha. 

14 Àro ke, omaso me гта hak tehtokonye, àmenhohnà me hak nahtxoko, 
enyonkaxemo komo. Nànyontatxow xarha haka. Hohtatxow haka. Ohxe 
hak bàn yawon komo yetxowà. Àro wyaro ohxe omaso komo yehtoko, 
kwàràhyakahrany harha natxow hama, kxanhàn komo. 15 Àsok tawro 
hana. Enyonkaxemo kukuru komo ryhe, otowsah me rma natxow hama, 
kàhyayenye. Satanasà mryenon me harha natxow hama. 

16Опа wyaro hak nahtxoko, woràskomo komo. Kryestu mryenon me 
tehtokonye, onà wyaro hak nahtxoko. Enyonkaxah yanan me tehtokonye, 
newakryetxow haka. Nyamoro yowakryehra hak nahtxoko, Kryestu mryenon 
komo, tohsamnohsomià ro komo. Ewakryehnà ro kom haxa hak yowakryetxowà. 


Anaro rha hoko hananàhno yeryetxhàrà on ha. 


17Tonye ro kom hak yowakryetxowà, Kryestu mryenon komo. Àwyanye 
xenytxoho komo ryhe, tehemaxem me nay hamà. Ohxe rma haxa xenyàr 
kom hoko tehtokonye, thenyehra nyhe towakryehorye natxhe. Khoryenkomo 
rwonà yokarymanàr hoko rma haxa tehtokonye, ànryenon komo hananàhrà 
hoko rma haxa tehtokonye, thenyehra rma haxa towakryehorye natxhe. 
18 Àsok tawro hana, Khoryenkom karyehtanà wya ona wyaro tawro ke. 
Faka hotmompera ehtxoko. Ayanoto kom me ehtoko, nasànasà yakmeknyàr 
hoko ehtoko, àhotmompera ehtxoko. Nasànasà hoy haxa hak nenahno. 
Ато wyaro гта nkehe, Khoryenkom karyehtanà, àÀmenhosahonhàrà. 
Towakryexem me nay hama, faka. Àro wyaro гта rha, towakryexem 
me rma rha natxhe, Kryestu mryenon yonye ro komo. Onà wyaro nkehe 
xarha, Khoryenkom karyehtanà. 
Tàmporye naha, ehethàrà, toto komo wya, atamohxemo komo wya. 
Ато wyaro гта nkehe, Khoryenkom karyehtanà, àÀmenhosahonhàrà. Àro 
ke, Kryestu mryenon komo yonytxoho xarha, tehemahorye rma rha naha. 

19Хепуе ro kom hoko, atxke nehxako, mosona, kanye yonytxahra exko. 2 me 
пого yanhànà yokarymany kom yehtok haxa, 3 me haxa ehtokonye, àme rye 
rma haxa ekarymantoko rma, nyamoro rma eyuhko. Àro wyaro àwyanye noro 
yanhànà yokarymatxhe rma, àro wyaro hama, kasko. 20 Tanhànàthàrà hnànkahra 
ehtokonye, eytxoko, omeroron komo nenytxanàr me, anar komo yoseryehtoho me. 

21Àro wyaro katxho kom yawo го ryhe exko hampànà. Owya eytxoho 
kom hoko, ame rye гта haxa exko hampànà, omeroron kom hoko. 

Àro wyaro ryhe khananàhyaha hampànà, Khoryenkomo nenyàr me, 
Kryestu Txesusu nenyàr me xarha, kahe yawon komo nenyàr me xarha. 
Khoryenkomo nanotomanàrà ro komo гта nyamoro ha, kahe yawon komo. 

22 Ayamorà meryan hama, àton kukuru kom hona, Khoryenkom yanoto 
me haxa xenyhonàr kom horà. Owya ayamorà yeryhera ro rma haka, ohxe 
tonyxemà ro me hak nahtxoko, mexe nyhe mak ha. Àsok tawro hana. Mexehra 
àhonanye ayamorà yeryetxhe, anatoko thutwaxem me harha nay hana, atxke 
exetxhàyamotho. Àro wyaro ehtokonye, nyamoro wyaro rma rha atxke xak 
manaha katxho me гта rha manaha hampànà, отого xarha, owya àhonanye 
ayamorà yenyàr ke mak ha. Omoro haxa ryhe, anhà hokonohnà ro me exko. 

23Tuna marma yonhàra exko. Ufa xkunu txko xa enko, atxke txko 
mak ha. Àsok tawro hana. Emahona ro ekeh me manay hatà. Àro ke, ufa 
xkunu txko enko, oyowan yohtxe. 

24 Anar komo yanhànáàtho ryhe, thutwaxem me гта nay hama, amnye гта. 
Ато ke, tanáhnohsom me пау һата, mosonà, tketxow hama, nyamoro hoko, 
thutwaxem me rma haxa anhànàthàyamo yesnàr ke. Anar komo yanhànàtho 
haxa ryhe, uhutwahnà me rma hak nay hamà, amnye rma. Amnye haxa, 
thutwaxem me harha mpana naha ha. 25 Àro wyaro гта rha, ohxe anar komo 
yehtxoho thutwaxem me rma nay hamà, amnye rma. Anatoko uhutwahnà 
me rma hak nay hana. Amnye rma uhutwahnà me rma hak ehtoko, amnye 
haxa thutwaxem me harha mpana naha ha. Uhutwahnà rotho ryhe, ohxe toto 
yehtxoho ryhe, thutwaxem me xaxa mpànà naha ha, amnye ha. 


Tanotomaxemà ro komo hananàhàthàrà on ha. 


1Onà wyaro hak nahtxoko, tanotomaxemà ro komo, ehematxhohnà ro 

komo, thokaxe ro гта haxa tatamohxemà ro komo. Toyuhsomà го me 
hak tanotomany komo yonytxowà. Onà wyaro kanye ro me hak nahtxoko. 
Ohxe rma haxa hak weyuhsu kanye ro me hak nahtxoko, tanotomany kom 
hoko. Àro wyaro ohxe ehtokonye, Khoryenkomo wàràhyakahra harha 
natxow hama, anar komo. Khananàhtoho komo wàràhyakahra xarha natxow 
hama. 2Kryestu hona zenye ro me tanotomany komo yehtoko, eyuknye ro 
kom me rma haxa hak nahtxoko. Tamotohso ro atamokhera wehxan hamà, 
noro hyaka, rowtà me esnàr ke, kahra hak nahtxoko. Thenyehra rma haxa 
hak natamohtxowà, àhyakanye, Kryestu hona zenye ro me гта rha esnàr 
kom ke mak ha, noro nàhnàn me rma rha esnàr kom ke mak ha. 

Àro wyaro katxho kom hoko ryhe, uhutwamohsoko, àwyanye. Àro 
yawo ro гта haxa àhananàhtxoko nyhe. 


Àsok hana natxow ha anar me hananàhno ynye kom ha katxhàrà on ha. 


3 Anatoko аго yawo rohra mak hana hananàhno yeryatxow ha, anar 
komo. Yaworon xaxa yawo rohra hana hananàhno yeryatxow ha. Txesusu 
Kryestu rwon yawo rohra hana, Kohkomo rwon yawo rohra hana, 
khananàhtoho kom yawo rohra hana, Khoryenkom hokon me keny komo 
rma yawo rohra hana hananàhno yeryatxow ha. Àsok hana natxow ha, 
nyamoro ha, anar me hananàhno ynye kom ha. 

^Onà wyaro natxow hamà. Ehonomnà me rma haxa nehutwetxhe haryhe. 
Uhutwanyehnà ro me natxhe. Atohnawo rma haxa tosonytxanàr komo xe roro 
natxhe. Tosoynyàr komo xe roro natxhe, tàrwonàmtoho kom hoko tehutwatxho 
kom hoye ro. Àro ke natakuyatxhe. Natameryeketxhe xarha. Notwàràhyaketxhe 
хата. Teryesawonyehranye nosonyatxhe хата. »Othokonye гта haxa 
nàrwonatxhe xarha. Atxke гта haxa tehutwaxemà ro kom Ках mak natxhe 
ha. Yaworon xaxa hutwanyehnà ro kom kaxe ryhe natxhe xarha. Onà wyaro 
nehutwetxhe rma haryhe. Khoryenkom hoko kesnàr kom ke ryhe, kàkatxho 
kom ke towakryexem me rma haxa tehxatxhe, ketxhe rma haryhe, nyamoro ha. 


Tàtxenyeruntxahke kehtxoho kom hoko hananàhno yeryetxhàrà on ha. 


6 Khoryenkom hokono ro me kehtokonye ryhe, towakryexem me 
rma haxa tehxatxow hamà. Kàkatxho kom hoko oseryehokahra 
kehtokony haxa ryhe, towakryexem me rma haxa tehxatxow hama. 
7 Àsok tawro hana. Konunutokonye, àkatxhomra tonutxownà hama. 
Kwayehnàtokony xarha, àkatxhomra rma rha twayehyatxow hamà. 8Àro 
ke, oseryehokahra ro mak tehtxe, kàkatxho kom hoko. Tkatxhonke гта 
haxa kesnàr komo xehra ro mak tehtxe. Tànyahke marma kehtokonye, 
teryehorye rma tehtxe. Twomunke marma kehtokonye, teryehorye rma 
tehtxe. 

9Tkatxhonke rma haxa kesnàr komo xe kehtokony haxa ryhe, 
tatarymahetxhe, kanhàn komo wya. Tatahohsetxhe, kanhàn komo wya. 
Thenyehra rma haxa tehohketxhe, anaro rha kanhàn kom hoko. Àro hoko rma 
kehohkatxho komo ryhe, kakàhpokany kom me naha. Keryewhamnohnye 
kom me naha. Kanàhnohnye kom me naha. Komtatkatxehkany kom me naha. 
10 Àsok tawro hana. Tàtxenyeruntxahke гта haxa kehtxoho kom hoye ro ryhe, 
kanhàn kom hoko rma haxa tehxatxow hama, anaro rha hoko, àsok maken 
kom hoko. 

Kukukuthàyamo ryhe, txenyeru hoko rma haxa nehohketxkonà. Àro 
hoye ro ryhe, khananàhtoho kom yawo rohra harha natxhe. Àro ke, 
thenyehra rma haxa nekhokatxehketxhe harha, tàhnawonye. 

Anhà hokonohna ro me exko katxhàrà on ha. 


11 Omoro haxa ryhe, nyamoro wyarohra anhà hokonohnà ro me exko. 
Khoryenkomo mryenon me ryhe manaha, omoro. On hok haxa ryhe exko, 
ohxe roro oyehtxoho hoko, Khoryenkom hokono ro me oyehtxoho hoko 
xarha, Kryestu hona xenye ro me oyehtxoho hoko xarha, toto kom xe 
rma haxa oyehtxoho hoko xarha, oyeryewhamnohtoho yonàmnye ro me 
oyehtxoho hoko xarha, toto kom hoko towahke rma haxa oyehtxoho hoko 
xarha. Àro wyaro ohxe oyehtxoho hoko ryhe exko. 

12Khananàhtoho kom yawo ro kehtokonye, anha yarymanàr hoko 
rma haxa tehxatxow hamà. Àro hoko ryhe exko. Karyhe roro oyehtxoho 
hona ro rma haxa exko. Àsok tawro hana. Karyhe roro oyehtxoho me 
ryhe awahanonkaye, Khoryenkomo. Tàmryenon me ànwahanonkatxhàrà 
rma, moskarymaye, toto komo nenytxanàr me, thenyenohnà komo 
nenytxanàr me. Oyoskarymanàrà ryhe, ohxe гта haxa nehxakonà. 
Oyoskarymantoko rma, karyhe roro texem me awahanonkaye, 
Khoryenkomo. Àro ke, karyhe roro oyehtxoho hona ro rma haxa exko. 

13Khananàhyaha, Khoryenkomo nenyàr me. Omeroron hoko, tonyxerye 
txenye ro me naha, noro ha. Noro гта nenyàr me khananàhyaha, 
Kryestu Txesusu nenyàr me xarha. Noro ryhe, noskarymaye, Ponseyu 
Peratusu wya. Noro yoskarymanàrà ryhe, ohxe гта haxa nehxakonà. 
Noro гта nenyàr me xarha khananàhyaha. 

14Khananàhtoho kom yawo ro xaxa exko. Àro yawo rono гта, ayanhàn 
hokohra ro mak exko. Atxke naha, mosonà, katxho mehra ro mak exko, ohxe 
tonyxem me khananàhtoho komo yehtxoho me. Àro yawo ro rma haxa exko, 
Txesusu Kryestu yomokhàra ro гта haka, Kohkomo yomokhàra го гта haka. 

15Noro yomoknàr xe Khoryenkom yehtoko ryhe, tonyxem me xaxa mpana naha 
ha, Khoryenkom yano me mak ha. Тегуеһогуета ro xaxa пого ha, Khoryenkomo. 
Ehonomnà xaxa ymo пого ha. Noro wyarono, anaro ehxera ro mak naha. Anaro 
rha kayaryet komo kayaryetà ro xaxa noro ha. Anaro rha yoh komo yohà ro xaxa 
пого ha. 16Тапо me ro rma, àwayehpànà ro me naha, пого marma xaxa mak 
ha. Awasànà ymo hono ro me xaxa naha. Awasànà ymo ryhe, àhahnohpànà ro 
me xaxa naha, tawasnye rma haxa esnàr ke. Toto komo nenyehtorà ro me ryhe 
naha, Khoryenkomo. Osonyhenà ro kaxe ryhe naha. Toyuhsomà ro me xaxa naha, 
katxho roro me hak nahko, пого ha. Ehonomnà me xaxa naha, katxho гого me 
hak nahko, meya roro rma haxa mak ha. Àro wyaro hama, tkatxe. 


Tkatxhonkemà ro komo hananàhàthàrà on ha. 


17 Tkatxhonkemà ro komo ryhe àhananàhtxoko. Ehonomnà ro me osonyhera 
ro mak ehtxok hampànà, kasko, àwyanye. Ona wyaro kahra ehtxok hampànà, 
kasko, àwyanye. Amnye ohxe roro rma wehxaha, tkatxhonke rma haxa 
ryesnàr ke, kahra ro mak ehtxok hampànà. Àsok tawro hana, tosomtkaxem 

me akatxhothàyamo yesnar ke, kasko, awyanye. Khoryenkomo wya haxa 
ryhe oyowakryetxho kom hona ro ehtxoko, kasko, àwyanye. Àsok tawro hana. 
Kowakryenye ro kom me rma haxa nay hama, noro, thenyehra rma haxa mak 
ha, keryehotanàr kom horà. 180wakryeno ytxoho hokono ro me haxa ryhe 
ehtxoko, kasko xarha, àwyanye. Akoronomano ytxoho hokono ro me haxa 
ryhe ehtxoko. Akatxho kom hoye tàmtxoko, anar komo wya, thenyehra mak 
ha, amemnà ro me mak ha, kasko, àwyanye. 

19 Àro wyaro haxa hak nahtxoko, tkatxhonkemà ro komo, amnye 
Khoryenkomo newakryenàr me rma haxa tehtxoho menye, karyhe roro 
xaxa tehtxoho kom hona ro tehtxoho menye. 

20 Txemohtyo у, yaworon xaxa hutwamohsoye, Khoryenkomo, owya, 
àro yawo ron me oyesnàr horà. Àro ke, àro yawo ro rma haxa exko, anar 
me oyehutwanàr hona. 

Anar kom haxa ryhe, àsok make rma haxa nàrwonatxhe, Khoryenkom 
yano mehra mak ha. Enytxahranye ro mak exko. Anaro rha hoko rma 
nosonytxetxhe haryhe, nyamoro ha. Yaworo xaxa amna nhutwehe, kany me 
гта natxhe haryhe. Yaworohra Капу me mak natxhe ha. 21 Kukukuthàyamo 
ryhe nawexenàmtxownà hama, yaworo xaxa amna nhutwehe, kanyenhàr me 
tesnàr kom ke, yaworonohnà hoko rma àro wyaro kanyenhàr me tesnàr kom 
ke. Àro ke ryhe, khananàhtoho kom yawo rohra harha natxhe, nyamoro ha. 

Towahke xaxa nay hamà, Txesusu Kryestu, khokonye. Àro wyaro 
towahke noro yehtxoho hutwanàr xe roro wehxaha, owyanye. 

TKEMOHTYO HYAKA 
.PAWRU NMENHOTHO 
ÀHONANO RMA ON HA. 





Txemohtyo y ohyaka àmenhehe katxhàrà on ha. 


1 1Pawru uro ha. Kryestu Txesusu nànyaketxho uro. Апуаһхаһ me 

wehxaha, Khoryenkom yano me. Noro wya, karyhe roro xaxa mpànà 
manatxhe ha, katxhàrànhàr me tehxatxhe, Kryestu Txesus yoh me kesnàr 
kom ke. Àro wyaro kehtxoho komo yokarymaxe ryhe ronyakye, Kryestu. 

2Txemohtyo y, ohyaka àmenhehe. Rohokru me manaha, отого. 
Ronàhnàn me xaxa manaha. Onà wyaro àkehe, Khoryenkomo wya, 
choko. Towahke exko, Txemohtyo hoko, àkehe. Ahnan yawo rma haxa 
exko, ohxe txeryko, àkehe, àwya, Kryestu Txesusu wya xarha. Kyànkom 
me rma naha, Khoryenkomo. Kohkom me rma naha, Kryestu Txesusu. 


Оуопуаг хе гта haxa wehxaha katxhàrà on ha. 


3Ohoko ryhe tàrwonyemà ro me wehxaha, Khoryenkom yakoro. Noro 
hyaka ryhe tatamohxemà ro me wehxaha. Noro hyaka tatamohxemà rma, 
yaworon me xaxa kehutwehe, rohnawo. Rohoryen heno komo xarha, àro 
wyaro гта rha natamokyatxkon hata, noro hyaka. Tàáhnawonye yaworon me 
xaxa tehutwanàr kom me rma rha natamokyatxkon hatà, Khoryenkomo hyaka. 

Noro rma yakoro, tàrwonyemà ro me wehxaha, ohoko, kohsaya xarha, 
awasnaw xarha. Ohutwahkahpàra roro rma haxa wehxaha. Ohoko 
rorwonàmnàtoko rye гта, ona wyaro àkehe, àwya. Apa y, ohxe xaxa 
manay hama, пого txko hoko, àkehe, àwya, choko. 

^Àsok tawro hana. Rohnàn owratathàràtho uhutwen hama. Rowya 
uhutwantoko rma, ohnàn yawo rma haxa wehxaha. Oyonyàr xe rma 
haxa wehxaha, ryeryehotatàhkatxho me. 

Ewankaramra ro mak exko katxhàrà on ha. 


5Kryestu hona xaxa owya xenyetxhàrà uhutwehe. Onotxwan heno htxero 
ryhe, пого hona zenye ro me гта haxa nehxakonà, Roytxe heno. Noro hona 
yenye ro me гта rha nehxakonà, Ewnese, oyonà гта. Nyamoro wyaro гта rha 
noro hona xenye ro me xaxa mpànà naha ha, Txemohtyo, kany me wehxaha. 

6Àro ke, onà wyaro àkehe, owya, ehutwahkahpànà ro me oyehtxoho me. 
Tàyweron me harha oryeye, Khoryenkomo, tanoto ro me oyesnàr horà. Amnyehra 
tàyweron me harha oryeye, ohona ramorà yenyàr ke. Noro yano me tàywerono ro 
me rma manay hama. Àro hoye ro atamoxko roro rma haxa, noro hyaka. 

7 Àsok tawro hana. Towankaranye kesnàr kom horàhnà tokato yàmye, 
Khoryenkomo, kàwyanye. Ewankaramra haxa kesnàr kom horà ryhe 
nàmye, osox kesnàr kom horà xarha. Takàhso kesnàr kom horà xarha, tokato 
yàmye, kàwyanye. 8Àro ke, Kohkomo yokarymanàr hokono ro me exko. 
Ewankaramra ro mak exko, toto kom hona. Tahryemxe ryehtxoho hoko xarha, 
ewankaramra rma rha exko. Kohkom yano me ryhe, tahryemxe wehxaha. 
Omoro xarha, rowyaro rma rha oyeryewhamnohtoho enàmko. Owya àrwo 
yonyhorunu уокагутапаг ke ryhe, teryewhamnohsom те mpana manaha ha. 
Ayakoronomehe mak ha, Khoryenkomo. Tahoxet ke ryhe ayakoronomehe. 

9М№ого гта konyhoryetxownà. Tàmryenon me kwahanonkatxownà, 
enyhoru ro me kesnàr kom horà. Ohxe kexetxhàyam hoye rohra ryhe, 
konyhoryetxownà. Tehutwatxhàrànhàr yano me haxa ryhe konyhoryetxownà, 
towahkem me xaxa tesnàr ke mak ha. Amnyehra rma haxa, tàwya akàhtono 
yhera ro rma haka, onà wyaro nkekonà htxer hakahpa tà, Khoryenkomo. 
Nyamoro hoko ryhe towahke xaxa wehxaha hampànà, Kryestu Txesus 
yoh me harha esnàr kom ke mak ha, kekonà htxer hakahpa tà, khokonye. 
10 Amnye nyhe гта, towahkem me xaxa nosonyhoye, kàwyanye, Kryestu 
Txesusu yomoknàr ke mak ha, konyhoryeny komo yomoknàr ke mak ha. 
Kwayehtoho komo yohà ymotho yarymatxehkaye, noro. Karyhe roro harha 
kehtxoho komo ryhe hutwamohsoye, kàwyanye. Àwayehpànà ro me kehtxoho 
komo ryhe hutwamohsoye, àrwo yonyhorunu yokarymatxho ke. 

п Aro rma yokarymanye ro me rowahanonkaye. Tànànyaknyàrà ro 
me rowahanonkaye. Hananàhno ynye ro me rowahanonkaye. 12Àro ke, 
toto komo ryeryewhamnohyatxhe rye гта haxa, rowya ekarymanàr ke. 
Àwyanye ryeryewhamnohnàtoko гта, ewankaramra ro mak wehxaha. Àsok 
tawro hana, rowya Kryestu hona xenyàr ke mak ha. Noro rma uhutwehe. 
Rokurunhonye ro me xaxa mpànà naha ha, kany me wehxaha, noro hoko. 
Ото ryhe, kotàmye, àwya, rokurunhonàr horà. Noro ryhe rokurunhehe 
roro гта haxa hampànà, tomokhàra ro гта haka. Tomoknàtoko гта, пого 
nkurunhotho me tonyxem me xaxa mpànà wehxaha ha. 

13Ronekarymatxho yawo ro гта haxa exko. Onenytxatxhàrà гта yawo 
ro exko. Yaworon xaxa rma yawo ro exko. Àro hoko rma haxa ehohkako. 

Kryestu hona xaxa xenyko. Toto komo xe xaxa exko. Àro wyaro ryhe 
tehxatxow hama, Kryestu Txesus yoh me kehtokonye. 14 Yaworon 

xaxa hutwamohsoye, Khoryenkomo, owya, àro yawo ron me oyesnàr 
horà. Àro ke, àro yawo ro гта haxa exko, anar me oyehutwanàr hona. 
Ayakoronomehe, Khoryenkom yokato. Noro ryhe, kàhnawonye roro naha. 


Ohneseforu yokarymatxhàrà on ha. 


I5Rokaytà menytxek hama. Rohnànkatxownà, Aaseya yamtar hon 
komo, omeroron komo. Àwawonye ryhe nehxatxkonà, Fexeru komo, 
Ehmohxenes xarha. Àro wyaro rokaytà menytxek hamà. 

16-180hneseforu haxa ryhe, rakoronomanye ro me nehxakonà. Yake ro 
rowakryeye. Tahryemxe ryehtxoho hoko ryhe, ewankaramra ro mak nehxakonà. 
Homa hona tahatakatxhe rma, teryewrye ro rma haxa rohoryakonà. Taa. Amnye 
ronyey haxa ha. Ehfesu ho ryehtok xarha, thenyehra гта haxa kakoronomekonà. 
Noro wya kakoronomatxhàrà rma muhutwen hamà. Àro ke, onà wyaro àkehe, 
Kohkomo wya, noro hoko. Ohneseforu hnàn yawo rma haxa exko, àkehe, àwya. 
Amnye oyomoknàtoko, пого hnàn yawon me osonyhoko, àkehe, дууа. Ona 
wyaro àkehe xarha, noro mryenon kom hoko, Ehfesu hon kom hoko. Ohneseforu 
mryenon komo hnàn yaw xarha exko, àkehe, Kohkomo wya. 


Oyeryewhamnohtoho enàmko katxhàrà on ha. 


1Kàrà y, omoro ryhe, ohxe roro rma haxa exko, ohnawo. Ayakoronomehe, 
Kryestu Txesusu. Àsok tawro hana, khokonye towahkem me xaxa tesnàr ke 

mak ha. Towahke noro yehtxoho hoko rma haxa exko, ohxe roro oyehtxoho me. 

2Ronekarymanáàrà ryhe menytxekonà, toto komo nenyàr me, 
thenyenohnà komo nenyàr me. Onenytxatxhàrà rma ekarymako, 
horykomo komo wya, yaworon komo wya, ekarymany me rma rha 
nyamoro yehtxoho me. Anar komo wya nekarymetxow hama. 

3Kryestu Txesusu yanoto komo ryhe, enyhoru komo rma, teryewhamnohtoho 
komo yonàmyatxow hamà. Waha komo wyaro ryhe nenàmyatxhe roro rma haxa, 
nyamoro ha. Àro wyaro rma rha oyeryewhamnohtoho enàmko, omoro xarha. 

^Àsok hana natxow Һа, waha kom ha. Anyehxah me natxow hama, 
waha me tàtonàr kom horà. Waha me tàtontokonye, tanyeknyenhàyamo 
yoyuknur xe natxow hamà. Àro ke, tomyawon kom hokohra natxhe 
kahpa, toh komo yoyuknur xe tesnàr kom ke. Àro wyaro rma rha, 
ayanyeknyenhàrà ryhe yoyuknye ro me exko. 

5Àsok hana natxow ha, tatahohsom kom ha, totkukmaxem komo. 
Osompamnohsah me natxow hamà, mokà rma haxa omoro hamà tawro 
horà. Osompamnohpàn me haxa tehtokonye ryhe, mokà rma haxa omoro 
hamà, katxho mehra natxow hamà. Àro wyaro rma rha osompamnohsah 
me exko, Khoryenkom hokono ro me oyehtxoho hoko, mokà rma haxa 
omoro hama katxho me oyesnàr horà. 

6Asok hana natxow ha, bararàn hokon kom ha. Thokaxe го гта haxa 
natamokyatxow hama. Àro ke, nyamoro htxero nenahyatxow hama, 
tàyhor kom hoye. Nyamoro wyaro rma rha, omoro xarha, thokaxe ro rma 
haxa atamoxko, Kohkomo hyaka, noro newakryenàr me oyesnàr horà. 

7 Àro wyaro katxho kom hoko ryhe ehutwako. Àsok tawro hana. 
Yaworo rma haxa nhutwamohsotàhken hamà, Kohkomo, owya. 

STxesusu Kryestu hutwanye го me exko. Àwayehxemo kom waye 
asanàmsahonhàrà ryhe пого ha. Dafe heno yohamáàtho ryhe пого ha. Àro 
wyaro гта пого yokarymehe, àrwo yonyhorunu, гопекагутапага гта. 

9?Rowya ekarymanàr hoye ro ryhe, ryeryewhamnohyatxhe, toto komo. 
Àro hoye ro rma, watxa ymo yaka ahryemxaho wehxaha. Wahanhotho 
komo yasohtosaho wyaro, tasohtoso wehxaha, yawaka ke. Khoryenkomo 
rwon haxa ryhe аһгуетрепа ro me naha. Tokarymaxem me гта 
naha. 19 Àro ke ryeryewhamnohtoho wenàmyaha. Omeroro гта haxa 
wenàmyaha, Khoryenkomo nwahanonkatxho komo yonyhoryenàr horà, 
kàwyaronye rma rha esnàr kom horà. Konyhoryetxhe, Khoryenkomo, 
Kryestu Txesus yoh me kesnàr kom ke. Konyhoryetxehkatxho komo ryhe, 
ohxe roro rma haxa kehtxoho kom me rma naha, esnàrà ro me mak ha. 

11 Onà wyaro katxho ryhe, yaworo xaxa naha. Kryestu wayhàthàrà 
wyaro, àwayehsah me rma rha tehxorye tehxatxhe, kàhnawonye, kanhàn 
kom hokohra harha kehtxoho menye. Noro wyaro àwayehsah me 
kehtokonye, noro wyaro rma rha karyhe roro harha tehxatxhe hampànà. 
Àro wyaro katxho rma, yaworo xaxa naha. 

120nà wyaro katxho xarha, yaworo гта rha naha. Noro wyaro 
enàmnyenhàr me kehtokonye, noro wyaro rma rha ehonomnà me harha 
tehxatxhe hampànà, katxho rma, yaworo xaxa naha. 

Onà wyaro katxho xarha, yaworo rma rha naha. Kryestu mryenonàhnà 
uro kanyetho me kehtokonye, amnye, romryenonàhnà omoro kehe rma 
rha hampànà, kàwyanye, noro ha, katxho rma, yaworo xaxa naha. 

130nà wyaro katxho xarha, yaworo гта rha naha. Anatoko 
koskarymatxhàyamonhàrà yawo rohra harha tehxatxow hana. Kryestu haxa 
ryhe, tàrwonàmàthàrànhàrà yawo гого гта haxa naha. Yaworonohnà uro 
kanyehnà ro kax mak naha ha. Àro wyaro katxho rma, yaworo xaxa naha. 


Khoryenkomo wya ohxe xaxa manaha katxho 
hoko rma haxa exko katxhàrà on ha. 


14 Àro wyaro katxho komo hutwahkahpàra xaxa hak nahtxoko, Kryestu 
mryenon komo. Àhananàhtxok xarha. Опа wyaro ryhe àkehe, Kohkomo 
nenytxanàr me, kasko, àwyanye. Oyosonytxantokonye, osoyhenà 
ro me ehtxoko, kasko, àwyanye. Osoytxoho komo ryhe atxke naha. 
Enytxanyetho komo yanàhnohyaha. 

15Оһхе oyehtxoho hoko rma haxa exko. Khoryenkomo wya, ohxe xaxa manaha, 
katxho hoko rma haxa exko. Khoryenkomo yanoto me ryhe manaha. Noro 
yanoto me rma, ohxe roro rma haxa atamoxko, àhyaka, onà wyaro kany mehra 
oyehtxoho me, atxke nay hama, àhok ryehtxohotho, kany mehra oyehtxoho me. 
Yaworo гта haxa ekarymako, Khoryenkomo rwonà, yaworon xaxa гта. 

16 Àsok make гта haxa nàrwonatxhe, àton kukuru komo, tàwyanye 
hananàhno ynyàr me. Khoryenkom yano mehra rma haxa hananàhno 
yeryatxhe rma haryhe. Enytxahranye rma haxa exko hampànà. Àrwon komo 
yonytxatxho hoye ro ryhe, atxke гта haxa natxhe Һатрапа, toto komo. 
Khoryenkom hokonohnà ro me гта haxa natxhe hampànà. 17Eherya ymo wya 
khunmatanàhtoho komo wyaro, anàhnohno ynye me rma haxa naha, àrwon 
komo, anar me hananàhno ytxoho. Nyamoro wyaro rma rha anar me hananàhno 
yeryatxhe, Emenew komo, Feryetu xarha. 18Nyamoro ryhe, nawexenàmtxownà. 
Yaworon xaxa hokohra harha natxhe. Onà wyaro haxa kany me rma natxhe 
haryhe. Kwayhàtxhenye, asanàmpàra harha tehxatxow hama, àsok tawro hana, 
asanàmsah me rma kesnàr kom ke hatà, kany me rma natxhe haryhe. Nyamoro 
yonytxatxho hoye ro ryhe, Kryestu hona xenyhera harha natxhe, anar komo. 

19Tàmryenon komo ywero xaxa mak naha ha, Khoryenkomo. Nyamoro ryhe, 
noro màn me natxhe. Etxeh me ryhe natxhe, towaxkemà ro me xaxa mak ha. Bàn 
me ryhe netxownà, noro ha. Ona wyaro katxho komo ryhe, nyamoro yotakyan 
hama, noro mryenon me. Tàmryenon komo ywero xaxa naha, Kohkomo, katxho 
rma, netakyatxow hamà. Onà wyaro katxho xarha, Kohkomo mryenon uro kany 
komo ryhe, noro mryenon me xaxa tehtokonye, tanhàn kom hokohra harha 
natxow hama, katxho rma, nyamoro yotakyan hama, noro mryenon me. 

20 Àsok hana nay Һа, katxhonano ha. Horykomo kom màn yawo tehtoko, 
ona wyaro nay hama. Anaro ryhe, ohxe nyhe naha, uru yakàhtosaho, pàrata 
yakàhtosah xarha. Enyhoru me xaxa tonyxem me naha. Emahona rohra 
mak àhok natxow hamà, eh komo. Hawana komo yomoknàtok marma, àhok 
natxow hama, enyhoru me esnàr ke mak ha. Anaro haxa ryhe, ohxehra 
nyhe naha, wewe yonyhoryexaho, oryen kahsah xarha. Àro ryhe, enyhoru 
mehra tonyxem me naha. Àro ke, emahona ro àhok natxow hama, eh komo. 
21Àro wyaro rma rha tehxatxhe, kàwyamo, enyhoru ro me hana, enyhoru 
ro mehra haxa hana. Enyhoru ro mehra ehxahotho rma, tosonyhoryetxe. 
Anhà hokohra harha tehtxe. Osonyhoryexaho rma, Kohkom yanoto me 
tehxatxow hama. Noro ryhe, kanotometxow hama, enyhoru ro me harha 
kesnàr kom ke. Noro yomyawon hoko rma haxa tehxatxow hamà. 

22 Àsoken kom hok hana nehohketxow ha, bàryekomo kom ha. Tanhàn 
kom hoko nehohketxow hamà. Omoro ryhe, nyamoro wyarohra ro mak exko. 
On hok haxa ryhe exko, ohxe roro oyehtxoho hoko, Kryestu hona xaxa owya 
xenytxoho hoko xarha, toto komo xe rma haxa oyehtxoho hoko xarha, towahke 
roro oyehtxoho hoko xarha. Àro wyaro ohxe oyehtxoho hoko ryhe exko. Àro 
wyaro ohxe oyehtoko, enyhoru komo wyaro manay hamà. Àsok hana natxow 

ha, nyamoro ha. Kohkom yakoro tarwonyema ro me natzow hama. Noro yakoro 
tarwonyema rma, anha hoko ehutwahna ro me natxow hama, tahnawonye. 

23 Anar komo ryhe, akàhpàra haxa natxhe. Tàywenyeke rma natxhe. 
Àro hoye ro nosonytxetxhe rma haryhe, àtohnawo rma haxa mak ha. Àro 
wyaro tosonytxatxho kom hoye ro, tosoyxemà ro me rma haxa natxhe. 
Àro ke ryhe, nyamoro yonytxanyehnà ro me xaxa exko. 

24Kohkom yanoto me kehtoko ryhe, tosoyhoryehra tehxaha. Towahke 
haxa tehxorye tehxaha, toto kom hoko, omeroron kom hoko. Hananàhno 
ynye me tehxorye tehxaha. Hananàhno ytxoho hoko ryhe, tàywero 
tehxorye tehxaha. Towakàhkahporyehra tehxaha. 25 Капуекпуе komo 
hananàhnáàtoko, towahke roro гта tehxorye tehxaha. 

Àro wyaro kàwya thananàhnàtokonye, anar me harha nehutwetxow 
hana, kanweknyetho komo. Anar me harha anhànàthàyamo yonyhen 
hana, Khoryenkomo, àwyanye. Yaworon xaxa hutwetxow harha hana. 
26Worokyamo уоһа ymo yoyukneyhnà me harha natxow hana. Àsok tawro 
hana. Nyamoro yonkuhtonyenhàr me nay hama, noro ymo. Tehutwatxho 
yano me, anha hokon me harha netxownà hama, noro ymo. Toyuknye ro me 
harha netxownà hama. Anatoko, noro ymo yoyuknyehnà me harha natxow 
hana, kàwya thananàhrà kom ke mak ha, towahke roro kesnàr ke mak ha. 


Amnye noseryehoketxhe гта haxa hampànà toto komo katxhàrà on ha. 


1Onà ryhe uhutwamohsehe, owya. Amnye, Kohkomo yomohtoho 

hahnoke гта haxa ehtoko, noseryehoketxhe гта haxa hampànà, 
toto komo, atxke rma haxa tesnàr kom ke. 2Notàhnànàryatxhe rma haxa 
hampànà. Tàtxenyeruntxahke гта haxa natxhe hampànà. Ehonomnà 
ryhe uro ketxhe hampànà. Tosnaka rma haxa anar komo yonyatxhe 
hampànà. Wàràhyakano yeryatxhe hampànà. Tàyàm komo yoyuknyehnà 
ro те гта haxa natxhe hampànà. Tàyon komo yoyuknyehnà ro те xarha 
natxhe hampànà. Uro txko ryhe mewakryeko kanyehnà ro me natxhe 
hampànà, towakryenyenhàyamo wya. Enyhoru hokonohnà ro me гта haxa 
natxhe hampànà. 3Anar komo hnàn yawonohnà ro me rma haxa natxhe 
hampànà. Oseryewhokahnà ro me гта haxa natxhe hampànà, anar kom 
hoko. Koknohno yeryatxhe hampànà. Tweromnà ro те гта haxa natxhe 
hampànà. Enyhoru xanhànà го me гта haxa natxhe hampànà. ^Waha komo 
wya, tàmryenonàthàyamo yàmyatxhe hampànà. Tanhàn kom hoko rma haxa 
kàtatàhketxhe hampànà. Ehonomnà me гта haxa nosonyatxhe hampànà. 
Teryehotanàr komo xe rma haxa natxhe hampànà. Khoryenkom xehra ro 
mak natxhe hampànà. »Khoryenkom hokono wyaro гта ryhe nosonyhetxhe 
hampànà, toto komo wya. Noro hokon mehra mak natxhe hampànà. Noro 
yahoxetà hutwanyehnà ro kom kaxe ryhe natxhe. Omoro ryhe, àro wyaron 
kom wawohra ro mak exko. 

6Àro wyaron komo ryhe, nowomyatxhe, anar kom màn yaka. Aman 
kom yawo rma, woraskomo komo yonkuhtetzhe. Tanhananahra ro me 
harha neryatxhe. 

Àsok kom hana natxow ha, nyamoro ha, woràskomo komo. Ahoxemra 
ro mak natxow hama, tàhnawonye. Tanàhnohsom me tehtxoho kom hona 
ryhe, noseryehyatxhe, atxke rma haxa tesnàr kom ke. Anaro rha tanhàn 
kom hoko tehohkaxemà ro me natxhe. 7 Anaro rha thananàhnye komo гта 
yonytxetxhe haryhe. Yaworon xaxa ywenyekeno ro me rma natxhe, nyamoro 
ha, woràskomo komo. Àro wyaron komo rma yonkuhtetxhe, anhà komo. 

SOnkuhtono ynye komo ryhe, yaworon xaxa yameryekanye ro me natxhe. 
Nyamoro wyaro гта rha nehxatxkon hata, Xanes heno komo, Xampàryes heno 
xarha, amnyehran heno komo. Moyses heno yameryekatxownà hatà, nyamoro 
heno. Nyamoro heno wyaro rma rha, yaworon xaxa yameryeketxhe, amnyeno 
гта komo xarha, onkuhtono ynye komo. Atxke гта haxa tehutwaxemà ro kom 
kaxe ryhe natxhe. Khananàhtoho kom yawo ronohnà ro kom kaxe rma natxhe. 
9Mexehra mak hananàhno yeryatxhe hampànà. Àsok tawro hana. Mexehra 
опа wyaro harha nketxhe Һатрапа, toto komo, àhokonye. Tàywenyeken me 
natxow hamà, moxamo, ketxhe hampànà, omeroron komo, àhokonye. Àro 
wyaro rma rha nketxkon hatà, toto heno komo xarha, Xanes heno kom hoko. 


Onenytxatxhàr yawo roro rma exko katxhàrà on ha. 


100hxe ryehtxoho yonyenhàr me manay hamà. Àsok hana hananàhno 
ytxoho hoko wehxakon ha. Àsok hana ohxe roro wehxakon ha. Àsok hana 
kehutwekon ha, Khoryenkom yoyuknye ro me ryesnàr horà. Asok hana 
Kryestu hona xenye ro me wehxakon ha. Àsok hana ewakàhkahpànà ro me 
wehxakon ha. Àsok hana toto komo хе wehxakon ha. Àsok hana wenàmyakon 
ha, anar komo wya ryeryewhamnohnàtoko. Àro wyaro ohxe ryehtxoho 
menyakon hama, rohoko oyehohkanàr horà. 1 Asok hana teryewhamnohsom 
me wehxakon ha. Teryewhamnohsom me rma haxa wehxakon hama, 
Antxeyokeya ho ryehtoko, Ekonyu ho xarha ryehtoko, Ryestra ho xarha 
ryehtoko. Aro wyaro ryehtxoho xarha menyakon hamà. Thenyehra rma haxa 
ryeryewhamnohyatxkonà, àton komo, anaro rha owto hon komo. Omeroro 
rma wenàmyakonà. Kohkomo ryhe rokurunhoye, nyamoro hona. 

I2Kryestu Txesusu yoh me kehtokonye, teryewhamnohsom me tehxatxow 
hama. Khoryenkom hokono ro me kesnàr komo xe kehtokonye ryhe, 
teryewhamnohsom me tehxatxow hama. 13 Atxke гта haxa natxhe hampànà, 
anhà komo, onkuhtono ynye ro komo. Atxke texetxhàyamotho yoho rma 
haxa, atxke roro rma haxa natxhe hampànà. Anar komo yonkuhtetxhe 
hampànà. Nyamoro rma, tosonkuhtosom me xarha natxhe hampànà. 

14Omoro haxa ryhe, onenytxatxhàr yawo гого гта exko. Àro hoko гта, 
yaworo xaxa nay hamà, kany me mehxakonà. Àro yawo roro rma exko. 
Ekarymanyenhàyamo ryhe, ohxe гта haxa nehxatxkon hama, owya. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


2 Tzemohtyo 3, 4 696 


15 Omryen yaye ro rma, Khoryenkom karyehtana yweron me mehzakona. 
Ahananahnye ryhe aro ha, Khoryenkom karyehtana, amenhosahonhara. 
Ahananahyaha, owya Kryestu Txesus hona xenytxoho me, àro hoye ro 
Khoryenkomo nenyhoryetxho me oyehtxoho me. 16Кһогуепкот yano me 
ryhe, amnyehran heno komo nmenhotho ryhe àro ha, omeroro rma. Àro hoye 
ro ryhe, hananàhno teryatxhe. Àro hoye ro rma rha, atxke ehxemo komo 
thanatanàhyatxhe xarha. Àro hoye ro rma rha, ohxe harha ehtxok hampànà, 
tketxhe xarha, toto komo wya. Àro hoye ro rma rha, onà wyaro ryhe ehtxoko, 
ohxe roro oyehtxoho menye, tketxhe xarha, àwyanye. 17 Khoryenkomo 
mryenon komo hananàhtàkatxho ryhe аго ha, Khoryenkom karyehtanà, 
enyhoryexah me ehtxoho menye, Khoryenkom yomyawon hokono ro me 
ehtxoho menye, anaro rha enyhoru rma hokono ro me ehtxoho menye. 


Ona wyaro khananàhyaha hampànà katxhàrà on ha. 


4 1Khananàhyaha hampànà, Khoryenkomo nenyàr me, Kryestu Txesusu 
nenyàr me xarha. Amnye wahanonkano ynye me mpànà naha ha, noro 
ha. Tanàhnohsom me manatxhe hampànà, Капу me гта трапа naha ha, 
àwayehpàn komo wya, àwayehxemotho komo wya xarha. Amnye haxa mpànà 
nosonyhehe ha, noro ha. Kàkayaryet kom me haxa mpànà nosonyhehe ha. Àro 
ke ryhe, ona wyaro khananàhyaha hampànà, tomohsom me гта haxa esnàr ke. 

2 Àrwo yonyhorunu ekarymak xaxa mak hampànà, toto komo 
wya. Àhoko roro rma haxa exko hampànà, oyonytxanàr xe ehtokonye, 
oyonytxanàr xehra xarha ehtokonye. Atxke ehtokonye, eytxok mak 
hampànà. Atxke xak manaha, kasko, àwyanye. Onà wyaro haxa ryhe 
ohxe exko, kasko xarha, àwyanye. Ewakàhkahpànà ro me rma haxa exko 
hampànà. Hananàhno ynyàr hoko гого гта haxa exko hampànà. 

3 Àsok tawro hana. Amnye, yaworon xaxa yonytxanàr xehra harha 
natxhe hampànà, toto komo. Yaworon xaxa hoko, thananàhnye komo 
xehra harha natxhe hampànà. Àsoken kom haxa hana yonytxanàr xe 
natxow ha. Teryehotanàhnye ro kom haxa yonytxanàr xe natxow hamà. 
Ато ke, thananàhnye ro komo yanyekyatxhe hampànà, tàhyakanye. 
Teryehotanàhnye ro komo ryhe yanyekyatxhe hampànà. ^Yaworon 
xaxa hoko ryhe nehanahuryatxhe hampànà, tàwyanye enytxanàr hona. 
Yaworonohnà haxa yonytxanàr xe ryhe natxhe hampànà, nyamoro ha. 

5Omoro haxa ryhe, takàhso roro rma haxa exko. Toto komo wya 
oyeryewhamnohtoho enàmko. Àrwo yonyhorunu yokarymanàr hoko roro 
rma haxa exko. Eten kom hok hana manay ha, anaro rha Khoryenkom 
yomyawon hok hana. Àro hoko гта haxa exko, owya àtàhkanàr horà. 


Uro ryhe rowayehrà hahnoke rma haxa wehxaha katxhàrà on ha. 


6Uro ryhe, rowayehrà hahnoke гта haxa wehxaha. Khoryenkomo 
wya tàmsomà wyaro ryhe wehxaha. Taknyohsomà wyaro гта wehxaha. 

Kawyanye kanawa yewekantokono wyaro ryhe, atehe. Aro wyaro 
rowayehra hahnoke rma haza wehzaha. 

7 Anhà yarymanàr hokono ro me гта haxa ehxahonhàrà uro. Takrat 
kom hoko otkukmaxemo komo wyaro ryhe, enàmtàhkanyenhàrà rma haxa 
uro. Khananàhtoho kom yawo го гта haxa ehxahonhàrà uro. $Amnye, 
Kohkomo nàmrà wahohsaha. Ohxe roro ryexetxhàràtho yehetho rma 
wahohsaha. Kohkomo nhenyeketxho rma àro ha. Noro ryhe, wahanonkano 
ynye ro me naha. Yaworo rma haxa khutwatxehkanye ro kom me naha. Àro 
hoye ro wahanonkano yeryaha hampànà. Noro rma nàmyaha hampànà, 
rowya, tomohtoho ho. Uro marma rowya nàmyaha, kahra wehxaha. Anar 
komo wya xarha nàmyaha, tomoknàr xan komo wya mak ha. 


Mexehra rma haxa mpànà omok ha katxhàrà on ha. 


9?Rohyaka tomohtxahke гта haxa exko. Mexehra гта haxa mpana оток 
ha. 19 Àsok tawro hana, rohyaye rakoronotho komo tonàr ke. Demasà ryhe, 
rohnànkatxehkay mak ha. Teryehotanàr xe rma haxa nehxakonà, amnyeno 
rma komo wyaro, Khoryenkom xanhàn komo wyaro. Tesaroneka hona ryhe 
toye. Kryesentxe ryhe, Karaseya yamtar hona toye. Txetu ryhe, Dawmahseya 
yamtar hona toye. 11 Rukas marma ryhe, rakoro naha. Mahkusu ryhe soko, 
oyomoknátoko. Noro гта, ohxe гта haxa mpana naha ha, rakoronomanàr 
hoko. 12 Txehkeku ryhe ànyakyako, Ehfesu hona, ohyakanye. 

13Rohononàtho ànomye, Tàroakne ho. Kahpu hyawo гта ànomye. 
Àrotho ryhe soko, oyomoknàtoko. Rokaryehtanàtho xarha soko. 
Àmenhosahonhàràtho xarha soko. Àrotho xe гта haxa wehxaha. 


Omeroro гта haxa rohnànkatxehkatxownà ha katxhàrà on ha. 


14Thenyehra гта haxa rowàràhyakeko, Aryesantàrye. Yawaka 
yakàhtonye ro гта пого ha. Amnye ryehenàhyaha hampànà, Kohkomo, 
пого ymo heno hoko. 15Отого ryhe, noro ymo hona трап xenyko. 

Àsok tawro hana, thenyehra rma haxa àwya ranweknàr ke mak ha. 
Ronekarymanàrà гта yanwekyaknano, thenyehra гта haxa mak ha. 

16 ѕеѕа komo nenytxanàr me roskarymantoko, аго ma htxero 
roskarymantoko rma, ehxera ro mak nehxatxkonà, rokarymany 
komo, enyhoru mosonà kany komo rma. Omeroro rma haxa 
rohnànkatxehkatxownà ha. Аһокопу hak noseryewhokano, Kohkomo. 

17 Noro haxa ryhe, rakoro гта haxa nehxakonà. Rakoronomekonà гта haxa, 
rowya tàrwonà уокагутапаг horà, tkatxehkaxe ro ekarymatxehkanàr horà. 
Rakoronomekonà rma haxa, Xuknewyanahnà komo wya tàrwonà yonytxanàr 
horà, omeroron komo wya enytxanàr horà. Àro ke ryhe rokurunhoye, 
Kohkomo. Kamara wyaron kom hona rokurunhoye. 18Rokurunhehe rye 
rma haxa noro ha. Àsok tawro hana, ranàhnohtxahke natxow ha, anar kom 
ha. Nyamoro hona ryhe rokurunhehe rye rma haxa. Tànkurunhonàrà ro me 

ryeryaha, kahe yaka ranar hora, towto hon me harha ryenyar hora. Ehonomna 
me xaxa naha, noro ha, katxho roro me hak nahko. Aro wyaro hama tkatxe. 


Ohnàn yawo rma haxa natxow hatà tanon komo katxhàrà on ha. 


19 Ohnàn kom yawo гта haxa nay hata, Pawru, kasko, Pàryesera komo 
wya, Aakera wya xarha. Àro wyaro rma rha kasko, Ohneseforu mryenon 
komo wya xarha. 

20Koryentu ho rma noknomye, Erastu. Tàrofemu ryhe ànomye, 
Meryetu ho. Ekeh me nehxakonà. 

21Txemnyehà ywaho ro rma haxa omoko. Tomohtxahke rma haxa 
mpàn exko. 

Ohnàn yawo rma haxa natxow hatà, Ewbur komo, Pàruknentxe xarha, 
Ryenu xarha, Krawdeya xarha, omeroro kowtà komo xarha, tanon komo 
rma. 

220hnawo rma haxa Kohkom yehtxoho hutwanàr xe roro wehxaha, 
owya. Towahke хаха пого yehtxoho hutwanàr xe roro wehxaha, 
owyanye, omeroron komo wya. 

TKETU HYAKA PAWRU 
NMENHOTHO ON HA. 





Tzetu y ohyaka amenhehe katzhara on ha. 


1 1Pawru uro ha. Khoryenkom yanoto uro. Txesusu Kryestu nànyaketxho 
uro. Khoryenkomo nwahanonkatxho komo hananàhso ryhe ronyakye, пого 
ha. Ahananàhyatxhe, meya nyhe noro hona rma haxa àwyanye xenytxoho me, 
meya nyhe àwyanye yaworon xaxa hutwatxho me. Àsok tawro hana. Yaworon 
xaxa hutwatxho hoye ro ryhe, Khoryenkom hokono ro me tehxatxow hama. 
2Àro wyaro hananàhno ynyàr hokono ro me wehxaha, karyhe roro 
harha kehtxoho kom hona ro ryesnàr ke. Karyhe roro harha natxhe 
hampànáà, romryenon komo, kanyenhàr me naha, Khoryenkomo. Amnyehra 
rma haxa, tàwya akàhtono yhera ro rma haka, àro wyaro kanyenhàr 
me naha. Àtemarontahnà ro me mak naha, noro ha. 3Amnyehra 
tàrwonà yonytxamohsohra rma hak nehxakonà. Amnye rma haxa ryhe 
nenytxamohsoye, toto komo wya, enytxamohsonàr xe һата tesnàr ke mak ha. 
Nenytxamohsoy haxa ha, атпа wya ekarymanàr ke mak ha. Ekarymanye ro 
me ryeryeye. Àro ke wekarymehe, noro yano me, konyhoryeny kom yano me. 
4Тхеѓи у, ohyaka àmenhehe. Rohokru me xaxa manaha, отого. Àsok 
tawro hana, Kryestu hona xeny me rowya oynyàr ke hamà. Rowyaro rma 
rha noro hona zenye ro me manay hama. 
Onà wyaro àkehe, Khoryenkomo wya, ohoko. Towahke exko, Txetu 
hoko, ohxe txeryko, àkehe, àwya, Kryestu Txesusu wya xarha. Kyànkom 
me rma naha, Khoryenkomo. Konyhoryeny kom me naha, Kryestu Txesusu. 


Onà wyaron komo ryhe àwahanonkako Kryestu 
mryenon yonye ro kom me katxhàrà on ha. 


5Àsok tawro horà hana domye ha, Kryeta yamtar ho, eryetarà ymo 
ho. Àto rma domye, owya Kryestu mryenon komo hananàhtàkanàr 
horà. Àsok tawro hana. Uro ryhe, àhananàhtàkahranye wehxakon hama. 
Owya xenye ro komo wahanonkanàr horà xarha domye, àto. Onà wyaro 


699 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Txetu 1 700 


àkekonà, owya. Anaro rha owto hona àtoko, Kryestu mryenon yonye ro 
komo wahanonkanàr horà, àkekonà, owya. 

6Опа wyaron komo ryhe àwahanonkako, Kryestu mryenon yonye 
ro kom me, àkekonà, owya. Atxke naha mosonà katxho mehra hak 
nahtxoko. Towenyxa hak nahko, àhetx komo, àkekonà, owya. Аһокуато 
ryhe, Kryestu hona zenye ro me hak nahtxoko. Tweromra naha тоѕопа, 
katxho mehra hak nahtxoko, àhokyamo, àkekonà, owya. Tàyàm 
yoyukhura naha mosonà, katxho mehra hak nahtxoko, àhokyamo. Àro 
wyaron komo ryhe àwahanonkako, Kryestu mryenon yonye ro kom me, 
àkekonà, owya. 

7 Àsok tawro hana. Khoryenkomo yehutwatxho yoh me natxow 
hama, Kryestu mryenon yonye ro komo. Àro ke, ona wyaro tehxorye 
natxhe. Atxke naha, mosonà, katxho mehra ro mak tehxorye natxhe. 
Rosnaka rma haxa natxhe, toto komo, kanyehnà ro me tehxorye 
natxhe. Towakàhkahporyehra ro mak natxhe. Tànyerhontahoryehra ro 
mak natxhe. Toto yotahanyehnà ro me tehxorye natxhe. Katxhonano 
hoko гта haxa tehohkahoryehra ro mak natxhe. 8Оһхе hawana komo 
yenye ro me haxa tehxorye natxhe. Enyhoru xano ro me haxa tehxorye 
natxhe. Ohxe tehutwaxemà ro me tehxorye natxhe. Yaworo гта haxa 
tehxorye natxhe. Enyhoru ro me tehxorye natxhe. Tosowyomaxemà ro 
me tehxorye natxhe, anha hona. ?Khananàhtoho kom yawo ro гта haxa 
tehxorye natxhe, anar komo hananàhnye ro me tehtxoho menye. 

Yaworon xaxa ryhe àro ha, khananàhtoho komo. Àro wyaro hamà 
katxho ryhe àro ha. Àro yawo ro rma haxa tehxorye natxhe, Kryestu 
mryenon yonye ro komo, yaworo xaxa ekarymanye ro me tehtxoho menye, 
аго yanweknyetho komo yatàknanàhkanye ro me xarha tehtxoho menye. 
Àro wyaro ryhe tehxorye natxhe, Kryestu mryenon yonye ro komo. 


Ahanatanàhtxoko teryewrye го гта haxa mak hampànà katxhàrà on ha. 


10 Atàknanàhkano упуе ro me tehxorye natxhe, Kryestu mryenon yonye 
ro komo. Àsok tawro hana. Thenyehra rma haxa natxow hamà, awawonye, 
anwekno ynye ro komo. Kryeta yamtar hon kukuru komo ryhe, anwekno 
ynye ro me natxhe. Àtohnawo rma haxa nàrwonatxhe. Onkuhtono 
yeryatxhe. Àwawonye rma natxhe, Xuknewyana kukuru komo. Nyamoro 
ryhe, atxke rma haxa hananàhno yeryatxhe, anar komo yoho rma haxa 
mak ha. Onà wyaro kany komo rma nyamoro ha. Moyses heno nmenhotho 
yawo ro hak nahtxoko, Xuknewyanahnà komo, kanye ro me natxhe. 

1 Tatáknanàhkahorye natxhe. Àsok tawro hana, Kryestu mryenon komo 
yeryehokanye ro me tesnàr kom ke. Anaro rha àro rye yawon komo rma 
yeryehoketxhe, tàwyanye anar me àhananàhrà kom ke. Ànekarymanàr 
komo ryhe, tonytxahoryehra rma haxa naha. Nekarymetxhe rma haryhe, 
ehethàr horà, txenyeru horà. Tatàknanàhkahorye natxhe. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


701 Txetu 1, 2 


12 Atxke roro гта haxa natxow hata, Kryeta yamtar hon komo. Nyamoro 
yokarymay hatà, ukukuru heno komo. Àton komo yweronàhyamanye ro rma 
mok nehxakon heno hatà. Onà wyaro nkekon heno hatà, tkukuru kom hoko, 
Kryeta hon kom hoko. Tátemarontaxemà ro me tehxatxow hama, kekon heno 
hatà. Onokna komo wyaro, bayanyem komo wyaro, atxke rma haxa tehxatxow 
hama, kekon heno hata. Twahuryemà ro me tehxatxow hama. Twahuryemà 
rma, atamokhenà ro me tehxatxow hama, kekon heno hata, noro heno, tkukuru 
kom hoko, Kryeta hon kom hoko. 13Yaworo ryhe kay heno hama, àhokonye. 

Àro ke àhanatanàhtxoko, teryewrye ro rma haxa mak hampànà. 
Ahanatanàhtxoko, yaworon xaxa yawo ro harha esnàr kom horà, khananàhtoho 
kom yawo ro harha esnàr kom horà, 14^yaworonohnà yonytxahra harha esnàr 
kom horà, Xuknewyana komo nekarymanàrà гта yonytxahra harha esnàr kom 
horà, yaworon xaxa xanomkahnohnye komo yoyukhura harha esnàr kom horà. 

150па wyaro nketxhe гта haryhe, anar komo, anar me hananàhno ynye 
komo. Anhà тоѕопа, ketxhe гта haryhe, woto hoko. Anhà опа ketxhe гта 
haryhe, anaro rha hoko. Àro wyaro kahra mak tehxatxhe. Anhà hokonohnà 
ro me kehutwantokonye, anhà mosonà, anhà onà, kahra ro mak tehxatxhe, 
Khoryenkomo nakàhtotho hoko, пого nàmàtho hoko. Omeroron hoko ryhe, 
ohxe naha kany me haxa tehxatxhe. Àro wyaro kahra mak natxhe, anar 
komo. Tanhàn hokono ro komo ryhe nyamoro ha. Kryestu hona xenyehnà ro 
me natxhe. Atxke гта haxa tehutwaxemà ro me natxhe. Опа ryhe enyhoru, 
moro haxa ryhe anhà, kanyehnà ro me natxhe, atxke rma haxa tehutwanàr 
kom Ке. 16Khoryenkomo ryhe uhutwehe, ketxhe гта haryhe. Noro 
hutwanyehnà ro me rma nosonyhetxow hamà. Àsok tawro hana, tanhàn 
kom hokono ro me tesnàr kom ke hama. Ohxehra ro mak natxow hama, 
Khoryenkomo wya. Noro yoyukhura ro mak natxhe. Noro yomyawon hoko 
tehxoryehra ro mak natxhe. Enyhoru rma hoko tehxoryehra ro mak natxhe. 


Отого haxa ryhe Kryestu mryenon komo àhananàhko katxhàrà on ha. 


1Àro wyaro atxke rma haxa natxhe, anar komo. Omoro haxa ryhe, 
Kryestu mryenon komo àhananàhko, khananàhtoho kom hoko, 
yaworon xaxa hok mak ha. 

2O0nà wyaro ryhe horykomo komo àhananàhko. Tweromra naha, mosonà, 
katxho mehra ro mak ehtxoko, kasko, àwyanye. Takàhso rma haxa ehtxoko. 
Ohxe tehutwaxemà ro me ehtxoko, kasko, àwyanye. Kryestu hona xenye 
ro me xaxa ehtxoko. Toto komo xe rma haxa ehtxoko. Anar komo wya 
oyeryewhamnohtoho komo enàmtxoko, kasko, horykomo komo wya. 

з Аго wyaro гта rha notxwakomo komo xarha àhananàhko. 
Khoryenkom hokono ro me, ohxe roro ehtxoko, kasko, àwyanye. Toto 
wáàràhyakahra ro mak ehtxoko. Ànyerhontahra ehtxoko, kasko, àwyanye. 
Omaso komo àhananàhtxoko. Àhananàhrà kom me гта, tonytxahoryemà 
ryhe ekarymatxoko, kasko, notxwakomo komo wya. 

^Ohxe hak omaso komo hananàhtxowà. Onyo xe гта haxa exko. Ohokru 
komo xe rma haxa exko, katxow haka, notxwakomo komo, omaso komo wya. 
5Ohxe tehutwaxemà ro me exko. Anhà hoko ehutwahnà ro me exko, katxow 
haka, àwyanye. Omàn yawon komo yowakryetxho hoko rma haxa atamoxko. 
Towahke rma haxa exko. Onyo eyuhko, katxow haka, notxwakomo komo, 
omaso komo wya. Àro wyaro ryhe, ohxe tehxorye natxhe, omaso komo, 
Khoryenkomo rwonà yameryekahra harha anar komo yehtxoho me. 

6 Àro wyaro гта rha bàryekomo komo xarha àhananàhko. Ohxe 
tehutwaxemà ro me ehtxoko, kasko, àwyanye. 

7 Omoro ryhe, eten kom hok hana oyehtoko, ohxe roro osonyhoko, ohoko 
anar komo yehohkanàr horà. Owya àhananàhnáàtokonye, yaworonohnà hoko 
ehohkahra xaxa mpànà exko. Takàhso rma haxa exko. 8 Tonytxahoryemà 
ryhe ekarymako, toto komo wya, atxke xak màkehe kahra ehtxoho menye. 
Tàwyanye tonytxahoryemà yonytxatxhe rma, onà wyaro nketxow hamà, 
axanhànàtho komo. Urotho ryhe, atxke wehxan hama, ketxhe harha. Atxke 
natxhe, mokyamo, kahra harha natxow hama, Kryestu mryenon kom hoko. 

9Тапоѓотахета ro komo xarha àhananàhko. Ehematxhohnà ro komo 
rma àhananàhko. Ayanotomanye ro komo eyuhtxoko, kasko, àwyanye. Eten 
kom hok hana oyehtokonye, àro hokono ro me rma haxa ehtxoko, nyamoro 
yeryehotanàhrà horà, kasko, àwyanye. Anwekheranye mpàn ehtxoko. 
10Ememna ro me гта haxa ehtxoko, kasko, àwyanye. Ohxe гого гта haxa 
osonyhotxoko, ayanotomanye ro komo wya. Nyamoro yoyuknye ro me 
rma haxa osonyhotxoko, kasko, àwyanye. Àro wyaro ohxe roro nyamoro 
yehtoko ryhe, ona wyaro nketxow hama, toto komo, xeny komo. Ohxe 
thananàhsom me natxow hama, moxamo, ketxhe, àhokonye, tanotomaxemà 
ro kom hoko. Àro wyaro ohxe tonyxemà ro me naha, khananàhtoho komo, 
Khoryenkom hoko kehtxoho komo. Konyhoryeny komo ryhe noro ha. 


Towahkem me xaxa nosonyhoy hamà Khoryenkomo katxhàrà on ha. 


п Ато wyaro ohxe roro tehxorye natxhe, tanotomaxemà ro komo. Àsok 
tawro hana. Omeroron komo yonyhoryenàr horà ryhe, towahkem me xaxa 
nosonyhoy hamà, Khoryenkomo, ehonomnà komo rma yonyhoryenàr horà, 
norohnàtho komo xarha yonyhoryenàr horà. 12Towahke xaxa tehtxoho 
hoye ro khananàhyatxow hama, ohxe harha kesnàr kom horà, Khoryenkom 
hokonohnà uro kahra harha kesnàr kom horà, noro xanhàn komo wyarohra, 
anaro rha anha hoko ehohkahra kesnàr kom horà, ohxe tehutwaxemà ro me 
kesnàr kom horà, yaworo rma haxa kesnàr kom horà. Thokono ro me kesnàr 
kom horà ryhe, khananàhyatxhe, noro ha. Àro wyaro ohxe roro tehxorye 
tehxatxhe, tano гта yukryeka ho rma haka kehtokonye. 13Àro wyaro ohxe 
tehxemà гта, Txesusu Kryestu yomoknàr hona ro rma haxa tehtxe. Noro 
hona ro kehtokonye ryhe, teryehorye roro rma haxa tehxatxow hamà. 

Àsok hana nosonyhen ha, noro ha. Onkaxnyo ynye me nosonyhehe 
hampànà. Khoryenkom kaxe ryhe naha. Ehonomnà ymo haxa kaxe ryhe naha. 
Konyhoryeny kom xaxa kaxe ryhe naha. 14Noro гта, tano me ro гта wayehye, 
konyhoryenàr kom horà, kanhàn komo hyaye kowtoho komo yehemanàr horà, 
anha hokonohnà ro me kenyàr kom horà, tàmryenon me kenyàr kom horà. 
Enyhoru hokono ro me rma haxa kesnàr komo xe kenyàr kom horà, wayehye. 

15 Ато wyaro katxho komo ryhe ekarymako. Àro kom hoko 
ryhe, Kryestu mryenon komo àhananàhko. Atxke ehtokonye ryhe, 
àhanatanàhtxoko. Khoryenkom yano me ryhe khananàhyatxhe, kasko, 
àwyanye. Axanomkahnohpàra hak nahtxoko. 


Ohxe kexetxhàyam hoye rohra ryhe konyhoryetxownà katxhàrà on ha. 


3 1Onà wyaro ryhe ekarymanye ro me exko, àton komo wya, 
uhutwahkahpàra ro mak ehtxoho menye. Kofehnu komo eyuhtxoko, 
kanye ro me exko. Owto yoh komo eyuhtxoko, ehonomnà komo eyuhtxoko, 
kanye ro me exko, àwyanye. Nyamoro rma yoyuknye ro me ehtxoko, kasko. 
Àwyanye, on hoko exko, ranoto me, katxhe ryhe, àhoko rma haxa ehtxoko, 
ohxe emyawon kom yehtok mak ha, kasko, àwyanye. 2Wàràhyakano yhera 
ro mak ehtxoko, kasko, àwyanye. Osoyhera ro mak ehtxoko. Towahke roro 

ehtxoko, kasko. Toto kom hoko, omeroron kom hoko rma, towahke roro 
rma haxa ehtxoko, kasko, Kryestu mryenon komo wya. 

3 Àsok tawro hana. Àro wyaro tehxorye tehxatxow hama, anar me 
harha kesnàr kom ke. Amnyehra ryhe, tàywenyeke rma haxa tehxatxkonà. 
Oyukno ynyehnà ro me гта haxa tehxatxkonà. Tonkuhtosomà ro me гта 
haxa tehxatxkonà, kàwyanye anar komo yonytxanàr ke. Kanhàn komo 
yanoto me rma haxa tehxatxkonà. Àsok tawro hana. Anaro rha kanhàn 
kom hoko rma haxa tehohketxkon hamà. Kano me ronye rma haxa 
teryehotetxkonà. Toto komo xanomkahnohnye ro me rma haxa tehxatxkonà. 
Tatakuyxemà ro me rma haxa tehxatxkonà. Kxehranye rma haxa 
nehxatxkonà, toto komo. Kàwyam xarha, àxehranye rma rha tehxatxkonà. 

^Amnye rma haxa ryhe konyhoryetxownà, Khoryenkomo. Konyhoryeny 
komo ryhe noro ha. Towahke xaxa ryhe nosonyhoye. Kxan kom me rma 
haxa ryhe nosonyhoye, kàwyanye. »Noro гта, konyhoryetxownà. Ohxe 
kexetxhàyam hoye rohra ryhe, konyhoryetxownà. Tano me ro haxa ryhe 
konyhoryetxownà, kàhnàn kom yawo rma haxa tesnàr ke mak ha. Tokato 
yahoxet yano me ryhe konyhoryetxownà, tuna kwaka kataymomrà kom ke, 
anar me harha konunur kom ke, anar me harha kehutwanàr kom ke. 6Tokato 
rma yàmye, kàwyanye, towakryexem me rma haxa kehtxoho menye. Txesusu 
Kryestu wayhàthàr hoye ro ryhe, nàmye, konyhoryeny komo wayhàthàr hoye 
ro. 7Аго ke ryhe, Khoryenkomo wya, ronenyhoryetxho me harha manaha 
katxho me tehxatxow hamà, towahke rma haxa tesnàr ke mak ha. Noro wya, 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Tzetu 3 704 


karyhe roro harha manaha, katxho me xarha tehxatxow hama. Aro wyaro 
karyhe roro kehtxoho kom hona ro rma haxa tehxatxow hama. 

8Àro wyaro katxho ryhe yaworo xaxa naha. Owya ekarymanàr хе гта 
haxa wehxaha, Khoryenkom hona harha xenyenhàyamo wya. Yaworo 
xaxa mpànà naha ha, kasko, àwyanye, ohxe roro rma haxa esnàr kom 
horà, enyhoru hokono ro me esnàr kom horà. Àsok tawro hana. Enyhoru 
hokono ro me kehtokonye ryhe, anar komo takoronometxow hama. 

9Anar kom haxa ryhe, tàywenyeke гта haxa natxhe. Àro hoye ro 
nosonytxetxhe rma haryhe. Thoryen heno komo yosotà yotaknyàr hokono 
ro me natxhe. Tatameryekaxemà ro me natxhe. Tàyweronàhyamatxho kom 
hoko nosoyatxhe. Tonytxahoryehra rma haxa naha, àrwon komo. Àrohnàtho 
me haxa naha. Omoro ryhe, nyamoro yonytxanyehnà ro me xaxa exko. 

10 Anar komo ryhe, Kryestu mryenon kukuru komo yaryatxhe, tàwyanye 
anar me àhananàhrà kom ke. Nyamoro ryhe àhananàhtxok ha. Ohxe harha 
ehtxok hampànà, kasko, àwyanye. Atàknahra гта ehtokonye, àhananàhtxok 
xarha. Atàknahra roro rma ehtokonye, akoronye àrwomra harha exko. 

Àto yxak hak nahtxok ha. !1 Yaworo ehutwahnà ro me mak natxow hama, 
nyamoro ha. Atxke rma haxa natxhe. Atxke texetxhàyam hoye ro ryhe, 
tanàhnohsom me manatxhe hampànà, katxho me nosonyhetxow hama. 


Ohnàn yawo rma haxa natxow hatà rakoron komo katxhàrà on ha. 


12 Атпуе, ranoto ànyakyaha hampànà, ohyaka. Onok haxa hana, 
Ahtemas hana, Txehkeku haxa hana ànyakyan ha. Ohyaka noro totxhe 
rma, rohyaka omoko, omoro. Tomohtxahke rma haxa exko, rohyaka. 
Nekoporyes hona haxa ryhe màten hamà, rohyaka. Àsok tawro hana, 
Nekoporyes ho txemnyehànten hamà, kanyenhàr me ryesnàr ke. Àro ke, 
àsna ryhe màten hama, rohyaka. 

13Anaro rha owto hona tàtosom me natxow hatà, Senas komo, Aporu 
xarha. Àyweronàhyamano ynye ro ryhe noro ha, Senasà. Mexehra ohyawo 
natxow hata. Ohyaye àtontokonye, ohxe ànyahtxoko. Àhoramatxok xarha. 
Akatxhomatxok xarha. Ах ehtxoho komo гта tamko, àwyanye. 

I4Kukukuru komo ryhe, ona wyaro hak nehutwatxowà. Romyawon hokono 
ro me hak wehxe kanye ro me hak nahtxoko. Tomyawon kom hoko rma 
tehtokonye, enyhoru hoko rma hak nahtxoko. Àro hoye ro ryhe anar komo 
yowakryetxow hama. Ewakryehnà rotho komo rma yowakryetxow hama. 
Àro wyaro àhok tehtokonye, ehetahnà wyarohra ro mak natxow hama. 

15Ohnàn yawo гта haxa natxow hata, rakoron komo, omeroro. Ohnàn 
kom yawo rma haxa natxow hatà, Pawru komo, kasko, àton komo wya, 
amna xan komo wya, Kryestu hona xenye ro komo wya. 

Towahke xaxa nay hamà, Txesusu Kryestu, khokonye. Àro wyaro 
towahke noro yehtxoho hutwanàr xe roro wehxaha, owyanye, omeroron 
komo wya. 

FERYEMONA HYAKA 
PAWRU NMENHOTHO 
ON HA. 





Feryemona y ohyaka amenhehe katxhàrà on ha. 


1Pawru uro ha. Tahuso wehxaha, watxa ymo yawo, Kryestu Txesus 
yano me mak ha. Rakoro naha, Txemohtyo, kowtà komo. 

Feryemonà y, ohyaka àmenhehe. Атпа nàhnànà ryhe omoro. Атпа 
wyaro гта rha, Khoryenkomo hyaka tatamohxemà го гта omoro. 

2Anar komo hyaka xarha àmenhehe, Kryestu mryenon komo hyaka 
гта, oman yaka tohsamnohsomà ro komo hyaka гта. Aafeya hyaka xarha 
àmenhehe. Amna wosànà ryhe noro ha. Ahkepu hyaka xarha àmenhehe. 
Атпа wyaro гта rha, anha yarymanàr hokono ro ryhe пого ha. 

3Ona wyaro amna nkehe, Khoryenkomo wya, ohokonye. Towahke 
exko, Feryemon kom hoko, ohxe txetxoko, kehe amna, àwya, Txesusu 
Kryestu wya xarha. Kyàmkom me гта naha, Khoryenkomo. Kohkom me 
rma naha, Txesusu Kryestu. 


Kryestu mryenon komo xe rma haxa manay hatà katxhàrà on ha. 


^Ohoko ryhe tàrwonyemà го me wehxaha, Khoryenkom yakoro. Ohoko 
rorwonàmnáàtoko rye гта, ona wyaro àkehe, дууа. Apa y, ohxe xaxa manay 
hama, пого txko hoko, àkehe уоһа гта haxa, Khoryenkomo wya, choko. 

5Àro wyaro kàrwonaha, ohoko, rowya oyokaytà yonytxanàr ke. Txesus 
hona, Kohkom hona xenye ro me rma haxa manay hatà. Noro mryenon 
komo xe rma haxa manay hatà. 

6Опа wyaro хата kàrwonaha, Khoryenkom yakoro, choko. Apa y, Kryestu 
hona xenye ro me rma haxa nay hatà. Kryestu hona xenye ro rma, omryenon 
komo yakoronomanye ro me hak nahko, àkehe, ohoko. Apa y, akoronomanye 
ro kom me hak nahko, onewakryenàr me rma haxa ehutwatxho menye, 
àkehe, Khoryenkomo wya, ohoko. Àsok tawro hana. Kryestu yoh me 
kehtokonye, noro newakryenàr me rma haxa tehxatxow hama. 

7 Rowtà y, rowya oyokayta yonytxatxho ryhe, ryeryehotanàhyako, 
thenyehra rma haxa mak ha. Kryestu mryenon komo xe rma haxa naha, 
Feryemonà, katxho гта, teryehorye гта haxa ryeryako. Àsok tawro 
hana. Teryehotanàhsom me rma haxa natxow hatà, Kryestu mryenon 
komo, owya towakryenàr kom ke mak hata. 


Onesemu hoko ryhe kàrwonaha ayakoro katxhàrà on ha. 


89Kryestu mryenon komo yowakryenye ro me manay hatà. Àro ke, 
uro nyhe txko ewakryeko kany me wehxaha, owya. Onesemu hoko ryhe 
kàrwonaha, ayakoro, ayanotothàr hoko rma. Noro hoko ryhe, royuknur xe 
wehxaha, owya. Uro ryhe eyuhko xaxa hampànà kahra mak wehxaha, owya. 
Uro ryhe eyuhko xaxa hampànà kany me wehxan hama, Kryestu nànyaketxho 
me ryesnàr ke. Àro wyaro kahra mak wehxaha, owya. Onà wyaro haxa ryhe 
àkehe. Uro nyhe txko ewakryeko àkehe, owya, osoxe rma haxa kesnàr ke. Uro 
ryhe, Pawru rma, Kryestu Txesusu nànyaketxho rma, noro yano me tahusomà 
rma, onà wyaro ryhe àkehe, owya. Uro nyhe txko ewakryeko, àkehe, owya. 

10 Àro ke ryhe, Onesemu hoko kàrwonaha, ayakoro. Rohokru me xaxa 
naha, noro ha, Kryestu hona xeny me rowya tenyàr ke. Tahuso rma ryehtoko, 
noro yàm me harha wehxako. Àro ke, uro nyhe txko ewakryeko, noro hoko. 

11 Amnyehra atxke nehxakon hata, owya. Ayanototho rma, oyoyukhura 
nehxakon hatà. Amnye rma haxa ryhe, ohxe harha mpànà naha ha. Uro xarha, 
omoro xarha, kakoronomany me xaxa mpànà naha ha. 12Noro rma ànyakyaha 
harha hampànà, ohyaka. Ronàhnànà гта haxa трапа ànyakyaha ha, ohyaka. 

13 Ànyaknyàr xehra rma wehxaknan haryhe. Ranoto me, rohyawo roro 
esnàr xe rma wehxaknan haryhe. Onà ymo yawo tahuso wehxaha, rowya 
àrwo yonyhorunu уокагутапаг ke mak ha. Опа ymo yawo гта ryehtoko, 
rohyawo гого пого yesnàr xe wehxaknan haryhe, àwya rakoronomanàr 
horà, onànyaketxhàr me rakoronomanàr horà. 14Rohyawo гого гта 
tehtoko, ayano me rohra tan esnàràtho haryhe mà, rano me ro haxa 
ryhe esnàràtho haryhe mà. Oyehutwatxho yano me mak tan esnàr xe 
wehxaknano. Owya, ranototho yaryak hamà, Pawru, tanoto me harha, 
tawro xehra wehxaknano. Oyehutwatxho hoye ro haxa ryhe tan esnàr 
xe wehxaknano, owya Pawru yowakryenàr xe rma haxa wehxaha, 
katxhàr hoye ro mak ha. Àro ke, tano roro rma exko, rohyawo, kahra 
wehxaknano, àwya. Ànyakyaha harha hampànà, ohyaka. 

15 Àsok tawro ryhe ohnànkaye, Onesemu. Khoryenkom yano me ryhe 
ohnànkay hama. Anatoko ona wyaro nehutway hana, Khoryenkomo. Feryemonà 
hyawohra mexehra hak nahko, Onesemu, kekon hana. Amnye haxa ryhe, noro 
hyaw harha hak nahko, meya roro rma haxa mak ha, kekon hana, Khoryenkomo. 
léAmnyehra ryhe, ayanoto me marma nehxakonà, ehematxhohnà ro me mak ha. 
Ohyaka harha tàtotxhe, oyowtà me harha mpànà naha ha. Onàhnàn me harha 
mpànà naha ha. Ronàhnàn me rma haxa naha. Rowya àhnànàytxoho yoho rma 

haza, mahnanaryan hama, omoro, asok tawro hana, ayanoto me esnar ke hama, 
oyowtà me xarha esnàr ke hama, Kohkomo hokru me esnàr ke hama. 

17 Àro ke, oyowtà me ryhe noro txeryko, ohyaka àtotxhe. Àsok tawro hana. 
Uro haxa rototxhe, oyowtà me uro meryan hamà. Noro rye kàwro kany me 
manay hama, rohoko. Àro ke, noro xarha txeryko, oyowtà me rma rha. 

18AKkatxhothàrà yarày hata, пого, tkatxho me harha. Ehemahnà me гта narày 
hatà. Àro ke, anatoko onà wyaro màken hana, àwya. Rokatxhotho ehemako, 
rowya, màken hana. Norohnà wya haxa ryhe àro wyaro kasko. Rowya haxa 
ryhe ehemako kasko, noro naràthotho hoko. 19Uro ryhe wehemehe, owya. Àro 
wyaro katxho rma ohyaka àmenhehe, uro ha, Pawru. Uro haxa ryhe wehemehe 
katxho rma àro ha, ronmenhotho. Rokatxhotho ehemako kahra ro rma haka, 
опа ryhe uhutwako. Rowya Kryestu yokarymanàr ke ryhe, karyhe roro harha 
manaha, omoro. Àro rma yehemahra manaha, rowya. 

20Rowtà y, uro ewakryeko. Oyowtà me ryhe Onesemu txeryko, owya 
rowakryetxho me. Kohkom yohà rye me kesnàr ke ryhe, uro ewakryeko. 
Teryehorye rma haxa uro txeryko, Kryestu mryenon me kesnàr ke mak ha. 
21Royukyaha xaxa mak hampànà, Feryemonà, àkehe, rohnawo. Àro ke ryhe, 
onà rokaryehtanà àmenhehe, ohyaka. Rowya, uro ewakryeko, katxho yoho 
гта haxa, royukyaha xaxa mak Һатрапа, пого ha, àkehe, rohnawo, choko. 


Ohnàn yawo natxow hatà katxhàrà on ha. 


22Rowya on menhontoko rma, onà wyaro ryhe àkehe xarha, owya. 
Khoryenkomo wya ranàr hona ro rma haxa wehxaha, ohyaka, romohtoho 
hoko orwonàmrà kom ke. Àro ke, rosarà enyhoryeko. 

23 Epafrasà ryhe, rakoro naha, watxa ymo yawo. Tahuso гта rha naha, 
noro xarha, Kryestu Txesusu yano me rma rha. Ohnàn yawo rma haxa 
nay hata, пого ha. 24Оһпап yawo гта rha natxow hata, Mahkus komo 
xarha, Aryestahku xarha, Demas xarha, Rukas xarha. Rowyaro rma rha, 
Khoryenkomo hyaka tatamohxemà ro komo rma nyamoro ha. 

25Towahke xaxa nay hamà, Txesusu Kryestu, Kohkomo, khokonye. Àro wyaro 
towahke пого yehtxoho hutwanàr xe гого wehxaha, owyanye, ohnawonye. 

. КОМО HYAKA 
AMENHOSAHO ON HA. 





Ehonomnà me xaxa Khoryenkom muru 
yehtxoho yokarymatxhàrà on ha. 


1Tàrwonà yonytxamohsoy hata, Khoryenkomo, amnyehra, khoryen 

heno komo wya, Ekmàryewyana heno komo wya. Thenyehra rma 
haxa nenytxamohsekon hatà, àwyanye. Anar me rha nenytxamohsekon 
hatà, àwyanye. Tàrwonà yokarymanye ro heno komo wya ryhe 
nenytxamohsekon hatà. Nyamoro heno rma nekarymetxkon hatà, 
toto heno komo wya, khoryen heno komo wya. 2Umuru haxa ryhe 
nekarymaye, kawyanye, amnyeno rma komo wya. Tàrwonà yokarymaxe 
buru nyakye, Khoryenkomo, kàhyakanye. 

Ona wyaro kanyenhàr me nehxakonà, Khoryenkomo, buru wya. 
Rokatxho yoh me keryaha hampànà, omeroron kom yoh me mak ha, 
kanyenhàr me nehxakonà, buru wya. Noro rma yukryeka yakàhtoye. 
Omeroro nakahtotahkaye, tayam yano me. 3Ehonomna me xaxa 
Khoryenkom yehtxoho yonyhehe, umuru, ehonomnà me rma rha tesnàr 
ke. Tàyàm yonyhorunu wyaro rma rha naha, umuru yonyhorunu. Àme 
rye rma haxa natxhe, tàyàm yakoro. Ohxe roro yukryeka yeryaha. 
Tàrwon ke ohxe roro neryaha, ehonomnà me xaxa tesnàr ke. Noro rma 
wayehye, tàwya konyhoryetxho menye, kanhànàthàyamo yowtoho me. 
Twayhàtxhe rma, kahe yaka toye. Neryewtaye, Khoryenkom hanaka, 
ehonomnà xaxa hanaka. Neryewtaye, howehehra. 

4Khoryenkom hanaka eryewtaxaho rma, kahe yawon kom yoho rma 
haxa nay hamà. Nyamoro rma, ranoto komo omnyamo katxho me natxhe. 
Noro ryhe, romuru omoro katxho me haxa naha. Nyamoro yoho rma 
haxa nay hamà, noro ha. 

Kahe yawon kom yoho гта haxa Txesus yehtxoho yokarymatxhàrà on ha. 


5Onà wyaro nkay hatà, Khoryenkomo. Romuru omoro, kay hatà. Romuru 
ro me haxa mpana khutwamohson ha, àkehe hampànà, ohoko, kay hata. 
Àro wyaro kahra mak nexey hamà, kahe yawon komo wya, tanoto komo 
wya. Onà wyaro nkay xarha tà. Noro yàm me wehxaha. Noro rma, romuru 
me naha, Кау hata. eWahoto wyaro ehonomnà me Биги yonyakon hama, 
Khoryenkomo. Noro rma nyakye, yukryeka hona. Tàwya ànyaknyetoko 
rma, onà wyaro nkay xarha tà, kahe yawon komo wya. Ranoto komo y, 
ehonomnà me xaxa manaha katxoko, mosonà wya, kay hata. 

7Onà wyaro nmenhohoy hatà, Khoryenkomo, kahe yawon kom hoko. 

Khoryenkom yanoto me natxow hatà, kahe yawon komo. Noro 
wya tànyaketxhenye rma, karyhe tetxow hatà. Atxowowo wyaro 
karyhe tetxow hatà. Weheto wyaro xarha natxow hatà. 
Àro wyaro rma nmenhohoy hatà, kahe yawon kom hoko, tanoto kom 
hoko. 8Buru hok haxa ryhe, onà wyaro nmenhohoy hatà. Amna horyenà 
y, toto komo kayaryetà ro me manay hatà, meya roro hatà. Yaworon me 
xaxa mosonyhen hatà, omryenon komo wya. 

? Yaworon me rma rha toto komo yesnàr xe rma haxa manay hatà. Atxke 
esnàr komo xehra ro mak manay hatà. Àro ke teryehoryemà ro me 
oyeryan hata, Khoryenkomo. Ohoryenà ro гта пого ha. Teryehorye 
rma rha natxow hatà, omryenon komo, oyowtà komo. Omoro haxa 
ryhe, nyamoro yoho rma haxa teryehorye roro manay hatà. 

Ато wyaro гта nmenhohoy hata, Khoryenkomo, buru hoko. 19Onà wyaro 
xarha nmenhohoy hatà, noro hoko rma rha. 
Amna уоһа y, amnyehra yukryeka makàhtoy hata. Kahe xarha 
makàhtoy hata. 

11 Nosomtatken hatà, yukryeka heno, kahe heno hatà. Omoro haxa 
ryhe, osomtatkahra ro mak manay hatà. Amnye, amnyehranotho 
wyaro harha nay hatà, yukryeka heno, kahe heno xarha. 
Womutho amnyehranotho wyaro nay hata. 

12Amnyehranotho me ehtoko, womutho amna namomyan hamà, amna 
wya arymatxho me. Àro wyaro rma rha marymen hatà, yukryeka 
heno, kahe heno xarha. Amnyehranotho womutho wyaro ehxera 
harha nay hatà. Omoro haxa ryhe, tehxemà roro me manay hatà. 
Atàhpàra ro mak manay hatà. 

Ато wyaro гта nmenhohoy hata, Khoryenkomo, buru hoko. 13Onà wyaro 
xarha nmenhohoy hata, пого hoko гта rha. Опа wyaro àkehe hampànà, 
owya. Ehonomnà me xaxa eryewtako, rohanaka, àkehe hampànà, owya. 
Howehehra eryewtako, àkehe hampànà. Tan oyehtoko rma haka, onà 
wyaro kany me axanhàn komo weryaha hampànà. Ehonomnà me xaxa 
manaha kany me weryatxhe hampànà, ohoko, àkehe hampànà, owya. 

Àro wyaro rma nmenhohoy hata. Àro wyaro rma nkay hata, Khoryenkomo, 

buru wya. Àro wyaro kahra mak nexey hamà, kahe yawon komo wya, 

tanoto komo wya. Nyamoro yoho rma haxa nay hamà, Khoryenkom muru. 
14 Àsok hana natxow ha, kahe yawon kom ha. Ekato me natxow 

hama. Khoryenkom yanoto me natxow hama. Noro ryhe nànyakyatxhe, 

àwyanye tàmryenon komo yakoronomatxho me. Khoryenkomo 

nenyhoryenàr komo rma yakoronometxhe, kahe yawon komo. 


Yaworo xaxa mpànà naha ha konyhoryetxho komo katxhàrà on ha. 


2 1Khoryenkomo wya konyhoryetxho komo tenytxatxownà. Àro hoko 
гта haxa tehxorye tehxatxhe hampànà. Àhnànkahra ro mak tehtxe 

hampànà. 

2Khoryenkomo wya tàyweronàhyamatxho komo yonytxatxownà hata, 
khoryen heno komo. Kahe yawon komo ryhe nekarymatxownà hata, 
àwyanye. Khoryenkom yanoto komo rma nyamoro hatà. On yawo ro 
ehtxok hampànà, ketxkon hata, khoryen heno komo wya. Nanwekyatxkon 
mak hatà, nyamoro heno. Àsok hana nehxatxkon ha, anweknye heno kom 
ha. Eyukhura tehtokonye, tanàhnohsom me nehxatxkon heno hata. 

3Khoryenkomo wya konyhoryetxho kom hokohra kehtokonye, tanàhnohsom 
me rma rha tehxatxow hamà, kàwyamotho xarha. Amnyehran heno kom yoho 
rma haxa kanàhnohyatxow hama. Kahe yawon komohnà nekarymatxownà, 
kàwyanye. Kohkomo htxero ryhe nekarymaye, takoron komo wya. Nyamoro 
гта nekarymatxownà, kàwyanye. Yaworo хаха mpana naha ha, konyhoryetxho 
komo, Khoryenkomo wya, ketxkon xarha. ^Yaworo ehtxoho hutwamohsekon 
xarha, Khoryenkomo, kàwyanye. Tahoxetà yonyhekonà, kàwyanye. Eryehokano 
ytxoho гта yeryhekonà, tanoto komo wya. Onyhoryeno ytxoho хаша yeryhekonà, 
àwyanye. Tokato yahoxet yano me anar me rha nanotometxkonà, Khoryenkomo. 
Anar me rha tàyweron me neryatxkonà, tano me ro rma. Àro wyaro tahoxetà 
yonyhekonà, onà wyaro tawro horà kàwyanye, yaworo xaxa naha, konyhoryetxho 
komo, tawro horà. Ато ke, àro hokohra haxa kehtokonye, tanàhnohsom me 
tehxatxow hamà, amnyehran heno kom yoho rma haxa mak ha. 


Wayehye Txesusu àwayehpàra kehtxoho menye katxhàrà on ha. 


5Yukryeka heno yosomtatkatxhe, anaro yukryeka yakàhten hatà, 
Khoryenkomo. Àro hoko rma kàrwonaha, tano. Yukryeka yoh me mpànà 
keryaha ha, kekon hata, Khoryenkomo. Kahe yawon komohnà wya, toto 
wya haxa ryhe, àro wyaro nkekon hatà. 
6 Ато hoko гта, ona wyaro nmenhoy hata, amnyehran heno, 
Khoryenkom karyehtan yawo. 
Apa y, ehonomnà mehra nay hama, toto, anakàhtothàrà. Noro rma 
hutwahkahpàra rma manaha, omoro. Ahnan yawo rma manay 
hamà. 

7 Kahe yawon komo yosnaka noro meryeye. Nyamoro yosnaka rma 
hak nay hama, toto. Amnye ehonomnà me harha noro meryan 
hatà. Toyuhsomà ro me harha meryan hatà. 

8 Noro yosnaka rma omeroron komo meryan hatà, eh kom me noro 
yehtxoho me. 

Àro wyaro rma nmenhoy hatà, amnyehran heno. Omeroron kom yoh me 
toto yeryan hatà, Khoryenkomo. Àro ke, noro yohon komo ehxera ro mak 
nay hamà. Àro wyarohra rma hak nay hamà, toto. Omeroron kom yoh 
me noro yonyhera rma tehxatxhe. 

9Txesus haxa tenyatxhe. Kahe yawon komo yosnaka noro yeryeye, 
Khoryenkomo, toto me hak ehtoko, tano rma hak ehtoko. Teryewhamnohsom 
me nehxakonà, twayehso ro. Towahke xaxa nehxakon hama, Khoryenkomo, 
khokonye. Àro hoye ro wayehye, Txesusu, àwayehpàra kehtxoho menye. Àro ke 
еһопотпа me harha пого yeryeye, Khoryenkomo. Toyuhsom me harha neryeye. 

10Omeroro nakàhtotàhkaye, Khoryenkomo, tàwyano ro me ehtxoho me. 
Мого гта, Биги yeryewhamnohpoye. Tàmryenon komo yanàr xe nehxakonà, 
Khoryenkomo, kahe yaka. Tàhyaka гта anàr komo хе nehxakonà, tàwyaro гта 
rha ohxe xaxa tonyxemà ro me ehtxoho menye. Thenyehra tàmryenon komo 
yesnàr xe nehxakonà. Àro ke, buru yeryewhamnohpoye, osonyhoryetxehkatxho 
me, tàmryenon komo yonyhoryeny me osonyhotho me, kahe yaka any kom me 
ehtxoho me. Buru yeryewhamnohponye rma, enyhoru ro me rma nehxakon hamà. 


Àme rye rma haxa nehxatxkonà Txesusu towtà kom yakoro katxhàrà on ha. 


1 Tàmryenon komo yonyhoryehe, Txesusu, enyhoru ro me ehtxoho 
menye. Enyhoryeny komo rma, Khoryenkom muru me naha. Enyhoryexemo 
komo xarha, Khoryenkom muru me rma rha natxhe. Àro ke, rowtà komo 
moxamo, kehe, noro ha, nyamoro hoko, omeroron komo nenytxanàr me. 
Ато wyaro tawro hona àhyahampàra ro mak naha. 12 Towtà me àwya 
etaknyàr kom hoko, onà wyaro nkehe, àmenhosahonhàrà. 

Apa y, kokarymehe, rowtà komo wya. Ohxe xaxa naha, 
Khoryenkomo, àkehe ha, àwyanye, ohsamnohxemo komo wya. 
Ато wyaro гта nkehe. 13Onà wyaro nkehe xarha, àmenhosahonhàr xarha. 
Khoryenkom honà wenyaha. 
Àro wyaro rma nkehe. Onà wyaro nkehe xarha, àmenhosahonhàr xarha. 
Rohyawono ro me natxhe, Khoryenkom hokru komo. Nyamoro rma, 
Khoryenkomo nàmàtho me natxhe, rowya, rohokru kom me harha. 
Àro wyaro rma nkehe, àmenhosahonhàrà. Txesusu rwonà yokarymekon hamà. 
14Toto me natxow hama, àhokru komo. Тиһпуе natxow hama. Tkamsukrye 
хаша natxow hama. Ато ke, toto me rma rha natakàhtoye, Txesusu. Tuhnye rma 
rha, tkamsukrye хата, natakàhtoye. Kàwyaronye гта rha toto me natakàhtoye, 
twayehrà horà. Twayehrà ke ryhe, worokyamo yohà ymotho yarymaye. 
Kwayehtoho kom уоһа ymotho гта yarymaye. 15 Twayehrà kom hona 

noseryehyatzow hama, toto komo. Thenyehra rma haza noseryehyatzow hama. 
Tano rma hak tehtokonye, noseryehyatxhe roro rma haxa mak ha, twayehrà 
kom hona. Txesusu ryhe wayehye, oseryehpànà ro me harha ehtxoho menye. 

16Kahe yawon komo wyarohra ryhe natakàhtoye. Nyamorohnà yonyhoryenàr 
horà kax nehxakonà. Toto kom haxa yonyhoryenàr horà kax nehxakonà. Àro ke, 
toto me ryhe natakàhtoye. Akmaraw yohamàtho me гта nenuruye. 

17 Кһогуепкот màn yonye го yoh komo wyaro nay hama, Txesusu. Àsok hana 
nehxatxkon ha, nyamoro ha. Khoryenkom yanoto me nehxatxkon hamà. Noro 
yanoto me rma, tàmryenon komo yakoronometxkon hamà. Nyamoro wyaro rma 
rha, tàmryenon komo yakoronomanye ro me naha, Txesusu. Ато ke, tàmryenon 
komo wyaro takàhtosom me nehxakonà. Towtà komo wyaro гта natakàhtoye, 
nyamoro yakoronomany me tehtxoho me, àhnàn kom yawo rma haxa tehtxoho 
me, Khoryenkom yoyuknye ro me xarha tehtxoho me. Àme rye rma haxa 
nehxatxkonà, Txesusu, towtà kom yakoro. Nyamoro yanhànàtho yowtoho me 
wayehye ha. Àro hoko rma Khoryenkom yanoto me nehxakon hama, Txesusu. 
18Teryewhamnohsom me гта haxa nehxakonà. Satanasà пкиктапаг me гта 
haxa nehxakonà. Àro ke, tàmryenon komo yakoronomen hamà. Tkukmaxem me 
ehtokonye, nakoronometxow hama, Txesusu, ukukmaxah me rma rha tesnàr ke. 


Moyses heno yoho rma haxa mak naha Txesusu katxhàrà on ha. 


3 1Rowtà komo y, Khoryenkomo mryenon me manatxhe. Noro rma 

awahanonkatxownà, towto hon me harha oyehtxoho menye. Omnyamo 
rma, onà wyaro Txesusu uhutwatxoko. Khoryenkomo nànyaketxho me 
naha, kàhyakanye. Kakoronomanye ro kom me xarha naha, Khoryenkom 
màn yonye ro yoh komo wyaro. Txesus hona wenyaha kany me kehtokonye, 
kakoronomanye ro kom me nay hama, noro ha. 2Khoryenkomo yoyuknye ro 
me nehxakonà. Tànyaknyenhàrà rwon yawo ro rma haxa nehxakonà. 

Moyses heno xarha, Khoryenkomo yoyukye hatà. Tàwya Khoryenkomo 
mryenon komo yweronàhyamantoko rma, noro rwon yawo ro rma haxa 
nehxakon heno hatà. Noro heno wyaro rma rha, Khoryenkomo rwon yawo 
ro nehxakonà, Txesusu. ? Moyses heno yoho rma haxa mak naha, noro ha. 
Ehonomnà me xaxa manaha katxho me naha, Khoryenkomo wya. Àsok hana 
natxow ha, bàn yenyenhàr kom ha. Bàn kom yoho rma haxa ohxe tonyxem 
me natxow hamà. Tànyeryetxhàyamo yoho rma haxa ohxe tonyxem me 
natxow hama, txenyenhàr komo. Àro wyaro rma rha, Moyses heno yoho rma 
haxa ehonomnà me naha, Txesusu, noro heno yakàhtonyenhàr me tesnàr ke. 
4Àsok tawro hana. Toto nenyàr me nay hamà, nàmno, omeroro. Omeroron 
komo yakàhtonyenhàr haxa ryhe, Khoryenkom me naha. 

5Khoryenkom màn hok nehxakon hatà, Moyses heno. Khoryenkomo mryenon 
kom hoko rma nehxakon hatà. Khoryenkomo rwonà yokarymekon hatà, àwyanye. 
Amnye tokarymaxemà гта yokarymekon hata. Khoryenkomo rwon yawo ro 
nehxakon hatà. Khoryenkom yanoto me marma nehxakon hatà, noro heno. 

6Kryestu haxa ryhe, Khoryenkom muru me naha. Àrwon yawo ro rma rha 
nehxakonà, пого xarha. Khoryenkom màn kom yoh me naha. Noro màn me 
rma tehxatxhe, kàwyamo. Àmryenon me rma tehxatxhe, towankaryhe roro rma 
kehtokony mak ha, amnye kowakryetxho kom hona roro rma kehtokony mak ha. 


Owyanye Khoryenkomo yameryekatxho hona 
трап xenytxoko katxhàrà on ha. 


7 Àro ke, Ehsayewyana heno komo wyarohra mpàn ehtxoko. Nyamoro 

heno hoko, onà wyaro nmenhohoy hatà, Khoryenkom yokato. 
Amnye rma rorwonà enytxatxoko. Owyanye enytxatxhe rma, 

8 onà wyaro kahra mpàn ehtxoko, ohnawonye. Àna make ryhe mpe, 
weyukyano ryhe mpe, kahra ehtxoko. Ohoryen heno komo wyarohra 
ehtxoko. Ahehnawo tehtokonye, ranwekyatxkonà, nyamoro heno. 
Royukhura tehtokonye rma, onà wyaro nketxkonà. Àna make ryhe 
mpe, kanàhnohyatxow make ryhe mpe, ketxkonà, rohoko. 

940 me txemnyehàntatxownà ato. Rahoxetà ryhe wenyhekonà roro, 
àwyanye. Àna make ryhe mpe ketxkon mak ha, nyamoro heno. 

10 Àro ke ewakhàra wehxakonà, àhokonye. Atxke roro nehutwetxow 
hama, tàhnawonye, àkekonà. Rosonyhontoko гта, rohutwahra 
rma natxow hama, àkekonà, àhokonye. 

11 Àro ke, onà wyaro xarha àkekonà, ewakhàra rma haxa ryesnàr 
ke. Oyowto komo onà katxhàr hona ahatakahra ro mak natxhe 
hampànà, àkekonà. Ohokatxho komo onà katxhàr hona rma 
ahatakahra natxhe hampànà, àkekonà, nyamoro heno hoko. 

Àro wyaro rma nmenhohoy hatà, Khoryenkom yokato, Ehsayewyana 
heno kom hoko. 

12Rowtà komo y, ohxe трап ehtxoko. Ohnawonye atxke oyehutwatxho 
kom hona mpàn xenytxoko. Owyanye Khoryenkomo yameryekatxho honà 
mpàn xenytxoko. Tehxemà ro me rma haxa naha, Khoryenkomo. Noro hyaye 
oyotowrà kom hona трап xenytxoko. 13Onà wyaro haxa ehtxoko. Emahona 
ro othananàhtxoko, omnyamo ro rye rma. Amnye rma tonmahtxow harha 
Капу me гта hak oyehtokonye, othananàhtxoko roro hampànà, owyanye ana 
make ryhe mpe tawro hona, ayanhàn komo wya oyonkuhtonàr kom hona. 

14Kryestu yokarymatxho, yaworo xaxa naha, Капу me tehxatxow hama. 
Àro wyaro rma tketxkonà, amnyehra. Àro wyaro roro rma tkatxe, amnye 
rma, amnye xarha, kwayehpàra ronye rma haka. Àro wyaro kanye roro 
me kehtokonye, Kryestu yakorono ro me tehxatxhe hampànà. 

15 Атпуе гта rorwonà enytxatxoko, kehe, àmenhosahonhàrà. Owyanye 
enytxatxhe rma, onà wyaro kahra mpàn ehtxoko, ohnawonye, kehe xarha. 
Àna make ryhe mpe, weyukyano ryhe mpe, kahra ehtxoko, kehe xarha. 
Ohoryen heno komo wyarohra ehtxoko, kehe xarha. Ahehnawo tehtokonye 
ranwekyatxkonà, nyamoro heno, kehe xarha, àmenhosahonhàrà. 

16ОпоК heno kom hoko аго wyaro nkeno. Onok heno komo, Khoryenkomo 
rwonà yanwekyatxkonà, tàwyanye enytxatxhe. Exet yamtar hoye àtoxemo 
heno kom hoko ryhe, àro wyaro nken hamà, Moyses naràthàyam heno kom 
hok hama. 17 Nyamoro heno гта, 40 me txemnyehàntatxownà hata, ahehnawo. 
Àto ehtokonye, ewakhàra roro nehxakon hatà, Khoryenkomo, àhokonye, 
tanhàn kom hoko rma haxa esnàr kom ke mak hatà. Àro ke, ahehnawo rma 
tehtokonye, wayehtxownà heno hata. 18 Nyamoro heno гта, Khoryenkomo 
yanwehtxownà hatà. Àro ke, onà wyaro nkekon hatà, noro, àhokonye. Oyowto 
komo опа katxhàr hona ahatakahra ro mak natxhe hampànà, kekon hata. 
Ohokatxho komo ona katxhàr hona гта ahatakahra natxhe hampànà, kekon 
hatà, Khoryenkomo, àhokonye. 19 Àro ke, ahatakahra ro mak nehtxownà hamà, 
nyamoro heno, tàwyanye Khoryenkomo yameryekanàr ke mak hama. 


Khoryenkom yowto hona kahatakatxho kom 
hoko rma haxa tehtxe katxhàrà on ha. 


1Onà wyaro Капу me гта naha, Khoryenkomo, kàwyany xarha. 
Oyowto komo onà, ohokatxho komo rma onà, kany me naha, 
kàwyanye. Towto hoko ryhe àro wyaro kany me naha, kàwyanye. 
Nyamoro heno wyaro rma rha kesnàr kom hona mpàn tenytxe. Anatoko, 
rowto hona àtohra natxhe hampànà, ahatakahra natxhe hampànà, ken 
hana, okukuru kom hoko, atxke rma haxa esnàr kom ke mak ha. 
2Àsok tawro hana. Nyamoro heno wyaro rma rha Khoryenkomo rwonà 
tenytxatxownà hama, kàwyam xarha. Arwo yonyhorunu rma tenytxatxownà. 
Tàwyanye enytxatxhe, eyukhura rma nehxatxkon hatà, nyamoro heno. 
Khoryenkom hona xenyhera rma nehxatxkon hatà. Àro ke, ewakryehnà ro me 
nehxatxkon hatà. Nyamoro heno wyaro rma rha eyukuhtor hona mpàn tenytxe. 
3Kryestu hona kàwyanye xenyetok haxa ryhe, noro yowto hona 
tahataketxow hamà. Ohokatxho komo onà katxhàr hona rma tahataketxow 
hama. Khoryenkom hokatxhàrà wyaro nay hama, khokanàr komo. Tàwya 
akàhtono ytxoho tàhkatxhe rma, hokay hatà, Khoryenkomo. Akàhtono 
ynyàr hokohra harha nehxakon hatà. Towto ho thokaxem me harha 
nehxakon hata. Tàwyaro гта rha towto ho khokanàr komo xe nay hata. 
Amnyehran heno kom hok haxa ryhe, onà wyaro nkay hatà. 
Ohokatxho komo опа katxhàr hona ahatakahra ro mak natxhe hampànà, 
àkekonà, nyamoro heno hoko, ewakhàra rma haxa ryesnàr ke, kay hatà. 
Àro wyaro rma nkay hatà, nyamoro heno hoko. 
^Khoryenkom hokatxho yawasàn hoko ryhe, onà wyaro nkehe, 
àmenhosahonhàrà. 
6 hona roro natamokyakon hatà, Khoryenkomo, akàhtono ynyàr 
hoko. 7 ho haxa hokay hata. Ahokohra harha nehxakon hata. 
Àro wyaro гта nkehe, àmenhosahonhàrà, Khoryenkom hokatxho hoko. 
5Thokatxhàrà wyaro nyamoro heno hokanàr xe nehxakon haryhe mà. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


715 Ekmaryewyana komo 4 


Ona wyaro haza nkay hata, àhokonye. Ohokatxho komo ona katxhàr 
hona ahatakahra ro mak natxhe hampànà, kay hata, àhokonye. 

6 Ahatakahra nehtxownà hatà, nyamoro heno. Khoryenkomo rwonà 
yonytxatxownà hatà. Eyukhura mak nehxatxkon hatà. Àro ke ahatakahra 
nehtxownà hata, amnyehran heno komo. Anar komo yahatakanàr xe mak 
nehxakon hama, Khoryenkomo, towto hona. 7 Àro ke, mexe rma haxa 
exetxhe, onà wyaro nmenhohoy hatà, Dafe heno wya. 

Amnye rma rorwonà enytxatxoko. Owyanye enytxatxhe rma, onà 
wyaro kahra mpàn ehtxoko, ohnawonye. Àna make ryhe mpe, 
weyukyano ryhe mpe, kahra ehtxoko. 

Àro wyaro rma nkehe, Dafe heno nmenhotho. Àro wyaro katxhàrà rma 
wekarymano, owyanye. Amnye rma rorwonà enytxatxoko kahoy hata, 
Khoryenkomo, Dafe heno wya, towto hona amnyen komo yahatakanàr xe 
tesnàr ke. 

8Kanan yamtar hona nahatakatxownà hata, Xoswe heno komo. Ohokatxho 
komo onà katxhàr mehra mak nehxakon hamà, Kanan yamtarà. Anar kom 
haxa ryhe, ohokatxho komo ona katxhàr hona nahataketxow hama. Àro ke, 
Xoswe heno komo wayehtàkatxhe, mexe rma haxa exetxhe, onà wyaro katxho 
menhohoy hatà, Khoryenkomo. Amnye rma rorwonà enytxatxoko katxho rma 
menhohoy hatà, anar kom hoko, amnyen kom hoko. 9 Àro ke, ohokatxho komo 
onà katxhàr me rma hak natxow hamà, Khoryenkomo mryenon komo. 

10 Tomyawon hoko tatamoketxhe, hokay harha tà, Khoryenkomo, towto 
ho. Àro wyaro rma rha, tomyawon kom hoko atamohxemo komo xarha 
hoketxhe hampànà, пого yowto ho. Khoryenkomo wyaro, tomyawon kom 
hoko atamokhera harha natxhe hampànà. 

11 Àro ke, noro yowto hona kahatakatxho kom hoko rma haxa 
tehtxe. Ohokatxho komo onà katxhàr hona rma kahatakatxho kom 
hoko rma haxa tehtxe. Amnyehran heno komo wyarohra mak tehtxe. 
Khoryenkomo yanweknye ro heno komo wyarohra tehtxe. Kàwyanye 
пого yanweknàtoko гта, ahatakahra tehtxatxow hama, пого yowto hona. 

12 Àsok tawro hana. Karyhe гта haxa nay hama, Khoryenkomo rwonà. 
Khananáàhyatxhe гта haxa mak ha. Maryeya wyaro naha, tàyokemà 
wyaro, tahyayokemà wyaro mak ha. Maryeya ke toketxow hamà, woto. 
Àyotxhàr yaye yaràrà towyatxow hama. Osonuhtotho xarha tehoryatxow 
hama, maryeya ke, tàyokem ke. Àro yoho rma haxa kehutwatxho komo 
wahanonkehe, Khoryenkomo rwonà, ohxe kehutwatxho komo гта, atxke 
kehutwatxho komo xarha. Àro hoko гта haxa naha, kàhnawonye. Аѕок 
hana nken ha. Oyehutwatxho atxke naha, ken hana, kàwyanye. 

I3Khoryenkom hona ohtanampàra го mak tehxatxow hama. Noro 
nenyàr me rma haxa tehxatxhe, omeroro mak ha. Khutwatxehketxhe ro 
mak ha, noro ha. Toskarymatxehketxhe hampànà, àwya. 

Ahoxemra kehtokonye kakoronometxhe Txesusu katxhàrà on ha. 


14 Amnyehra Khoryenkom màn yaka nowomyatxkon hata, Khoryenkom 
màn yonye ro yoh komo. Àro wyaro rma rha kahe yaka haxa nowomye, 
Txesusu, Khoryenkom muru. Omeroron kom yoho rma haxa naha, noro 
ha. Àro ke, Txesus hona wenyaha kanye roro me rma haxa tehtxe. 

15 Toto komo yakoronometxkon hata, Khoryenkom màn yonye ro 
yoh komo. Ahoxemnà komo rma yakoronometxkon hatà. Nyamoro 
heno yoho rma haxa kakoronometxhe, Txesusu. Ahoxemra kehtokonye, 
kakoronometxhe. Yukryeka ho tehtoko, teryewhamnohsom me nehxakonà. 
Àro ke ahoxemra kehtoko, khutwetxow hamà. Kàwyaronye rma rha, 
Satanasà nkukmanàr me гта haxa nehxakonà. Мого ymo yoyukhura 
mak nehxakonà. Ehxera ro mak nehxakonà, Txesus yanhànà. Àro ke 
kakoronometxow hama, kàwyaronye rma rha ukukmaxah me tesnàr ke. 

16 Ато ke towankaryhe tehtxe. Towankaryhe гта tomohtxe, Khoryenkomo 
hyaka, noro yakoro kàrwonàmtoho menye. Kowakryeny kom me naha, noro 
ha. Ohnàn yawo rma haxa wehxaha kany me rma naha. Kakoronomehe, 
ohoko towahke ryesnàr ke, kany me xarha naha. Àro ke, ahoxemra 
kehtokonye, noro yakoro tàrwonàmtxe, àwya kakoronomatxho menye. 


Kakoronomanye ro kom me Kryestu yehtxoho yokarymatxhàrà on ha. 


1Àsok hana nehxatxkon ha, Khoryenkom màn yonye ro yoh kom 
ha. Khoryenkomo nwahanonkatxho me nehxatxkon hatà. Toto kom 

hoye wahanonketxkon hatà, noro ha, tàhyaka atamoknyàr kom horà hatà. 
Tkukuru komo yakoronomanàr hoko natamokyatxkon hata, Khoryenkomo 
hyaka. Ànekàthàyamo rma yàmyatxkon hatà, àwya. Taknyohsom komo 
xarha yàmyatxkon hatà, anhànàthàyam hoko noro yoseryewhokatxho me. 

2 Tkukuru kom hoko towahke nehxatxkon hama. Tanhàn kom hoko 
nehxatxkon hatà, toto komo, tàywenyeke tesnàr kom ke. Nyamoro wyaro rma 
rha ahoxemra nehxatxkon hamà, Khoryenkom màn yonye ro yoh komo xarha, 
toto kaxe. Àro ke, towahke rma nehxatxkon hama, àhokonye, nyamoro wyaro 
rma rha ahoxemra tesnàr kom ke. 3Àro ke, taknyohsom komo yàmyatxkon hatà, 
Khoryenkomo wya, tkukur komo yanhànàtho hoko пого yoseryewhokatxho me. 
Tanhànàthàyam hoko xarha oseryewhokatxho me, nàmyatxkon hatà, àwya. 

4 Àro wyaro nehxatxkon hata, Khoryenkom màn yonye ro yoh 
komo. Аго hokon komo гта, ewahanonkahra mak nehxatxkon hama. 
Khoryenkomo ryhe, wahanonkatxownà. Àro wyaro rma rha nehxakon 
hatà, Aron heno. Khoryenkomo nwahanonkatxho me nehxakon heno hatà. 

5Khoryenkom màn yonye ro yoh komo wyaro, tàmryenon komo 
yakoronomanye ro me naha, Kryestu. Nyamoro heno wyaro rma rha, 
ewahanonkahra nehxakonà. Khoryenkomo ryhe, wahanonkaye. Onà 
wyaro nkay hatà. Romuru omoro kay hatà. Romuru ro me haxa mpànà 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


717 Ekmaryewyana komo 5, 6 


khutwamohson ha, àkehe hampana, ohoko, kay hata, Khoryenkomo. Noro rma, 
Биги wahanonkay hata, tànryenon komo yakoronomanye ro me esnàr horà. 
6Опа wyaro nmenhohoy xarha tà, tkaryehtan yawo, buru hoko. 
Mewkeseteke wyaro, romryenon komo yakoronomanye ro me xaxa 
mpànà manaha ha, omoro, meya roron me. 
Àro wyaro rma nmenhohoy hatà, buru hoko. 

7 Àsok hana nehxakon ha, Txesus ha. Tano rma hak tehtoko, nàrwonàmye, 
Khoryenkom yakoro. Thoko rma nàrwonàmye, teryewrye ro, tàrataxe ro. 
Awayehrà hona ukurunhony me nehxakon hama, Khoryenkomo. Àro ke 
noro yakoro nàrwonàmye Nenytxaye, Khoryenkomo, toyuknye ro me esnàr 
ke. 8Khoryenkom muru me ryhe nehxakonà. Отиги гта, teryewhamnohsom 
me гта nehxakonà, tàyàm yoyuknye ro me tehtxoho me. ?Tàwya tàyàm 
yoyuhtukanàr ke ryhe, nosonyhoryetxehkaye, konyhoryeny kom me tehtxoho me. 
Toyuknye komo rma yonyhoryehe, meya roro tonyhoryexem me ehtxoho menye. 

10Noro hoko гта, ona wyaro nkay hata, Khoryenkomo. Mewkeseteke wyaro, 
romryenon komo yakoronomanye ro me xaxa mpànà manaha ha, kay hatà. 


Khoryenkomo rwonà hutwahra harha manatxow hama katxhàrà on ha. 


1 Mewkeseteke wyaro Kryestu yehtxoho yokarymanàr xe wehxaha, 
thenyehra, owyanye. Krawame mak menytxetxow hamà. Khoryenkomo 
rwonà hutwahra harha manatxow hama. 12Amnyehra гта haxa Kryestu 
mahohtxownà. Khoryenkomo rwonà hutwanye ro me tehxorye manatxhe 
haryhe. Uhutwamohsony me xarha tehxorye manatxhe haryhe, anar 
komo wya. Uhutwamohsohra mak manatxhe, uhutwahra rma oyesnàr 
kom ke. Uhutwamohsoko rha, amna wya, kany me rma manatxow hamà. 
Enytxahtxexahotho hoko rma, àro wyaro kany me manatxow hama. 

13 Bàryekomo txko komo wyaro manatxow hama. Àsok hana natxow ha, 
bàryekomo txko kom ha. Momu yko me natxow hamà. Woto yononyehnà 
me natxow hama. Àro wyaro rma rha, Khoryenkomo rwonà yonytxanyehnà 
me manatxhe. Enytxahtxexahotho rma menytxetxhe haryhe. Ohxe roro 
kehtxoho komo yokarymatxho yonytxahra mak manatxhe. 

14 Anar me haxa natxhe, enyhoru komo, thananàhtàkaxem komo. Nyamoro 
rma nehananàhpetxow hamà, ohxe tehtxoho menye. Àro ke, onà wyaro kanye 
ro me natxow hama. Ona wyaro ryehtoko, ohxe wehxan hama, ona wyaro 
haxa ryehtoko, atxke wehxan hama, kanye ro me natxhe. Horykomo wyaro 
natxow hamà. Woto yonony komo wyaro natxow hamà. Khoryenkomo rwonà 
yonytxanye ro me natxhe. Enytxahtxexahohnà rma, àhonano rma yonytxetxhe. 


Tanàhnohsom me natxhe hampànà Kryestu 
hnànkanyenhàyamo katxhàrà on ha. 


12 Атппуећга Kryestu rwonà menytxatxownà. Ато ma ekarymahtxexaho 
rma menytxatxownà, Kryestu mryenon me harha oyehtxoho menye. Опа 

wyaro katxho komo ryhe menytxatxownà, anar me harha ayanhanathayamo 
xenytxoko katxho rma, Khoryenkom hona xenytxoko katxho xarha, tuna kwaka 
ataymompotxoko katxho xarha, ohonanye amna yamorà amna neryaha, Kryestu 
mryenon me oyonyhotho menye, katxho xarha, kwayhàtxhenye tasanàmyatxhe 
harha katxho xarha, amnye wahanonkano yeryaha hampànà, Kryestu, katxho 
xarha. Àro wyaro katxho komo rma menytxatxownà, amnyehra. Àro wyaro 
katxho komo yonytxanàr hokohra harha ehtxoko. Enytxahtxexahotho rma àro 
hama. Anaro haxa enytxatxoko. Àhonano гта enytxatxoko, thananàhtàkaxem 
me nyhe oyehtxoho menye. 3Àro wyarono rma wekarymehe, owyanye. 
Owyanye enytxanàr xe Khoryenkom yehtoko, menytxetxow hamà. 

4-6 Àsok hana natxow ha, Kryestu hnànkanyenhàyamo. Amnyehra 
Khoryenkomo rwonà yonytxatxownà hama. Nyamoro гта yowakryey 
hama, Khoryenkomo, kahe yawono. Khoryenkom yokato yoh me harha 
nehxatxkon hama. Ohxe гта haxa nay hama, Khoryenkomo rwonà, Капу 
me nehxatxkon һата. Tàwyanye eryehokano ytxoho yonyetoko, опа wyaro 
kany me nehxatxkon hamà. Amnye tomohsom yahoxet on hamà, kany me 
nehxatxkon hamà. Àro wyaro ehxemotho komo rma, Kryestu hnànkatxownà 
harha. Àsok hana natxow ha. Onà wyaro katxho mehra ro mak natxhe ha. 
Anatoko tonyhoryexem me harha natxow hana, katxho mehra ro mak natxhe 
ha. Anatoko anar me harha tanhànàthàyamo yonyatxow hana, katxho mehra 
ro mak natxhe ha. Àsok tawro hana. Khoryenkom muru xanomkahnohnye me 
harha natxow hama. Noro yamoyathonyenhàyamo wyaro mak natxow hama. 
Noro yownohnyenhàyamo wyaro mak natxow hamà. Noro hoko, owya ymo 
hxako kanyenhàyamo wyaro mak natxow hama, Kryestu hnànkanyenhàyamo. 

7 Àsok hana nay ha, yukryeka ha. Taxeronoryexem me nay hamà. Amnye 
nomokyaha, tuna. Yake ro nomokyaha, yukryeka hona. Tuna yomokàtxhe, 
nahtehe, natà, denamàthàyamo. Àro wyaro dyahmetxow hamà, yukryeka. Àro 
wyaro tehtoko, Khoryenkomo newakryetxho me nay hama. 8Anatoko atxke nay 
hana, yukryeka. Kàwyanye axeronoryetxhe rma, ketxetx haxa ryhe nahtehe. 
Ewekhàrà xarha nahtehe. Dyahmahranye nay hamà, yukryeka. Khoryenkomo 
nanàhnohrà me nay hamà. Taknyohtàkaxem me nay hamà. Àro wyaro rma rha, 
tanàhnohsom me natxhe hampànà, Kryestu hnànkanyenhàyamo. 


Khoryenkomo wya kowakryetxho kom hona 
roro rma haxa tehtxe katxhàrà on ha. 


9?Ronàhnàn komo у, аго wyaro àkehe, Kryestu hnànkanyenhàyam hoko. 
Nyamoro wyarohra mak manatxow hamà, omnyamo. Onà wyaro haxa 
kany me mpànà wehxaha ha, ohokonye. Ohxe rma haxa natxhe, kany me 
wehxaha. Khoryenkomo nenyhoryetxho me nosonyhetxow hama, kany me 
wehxaha, ohokonye. 10 Àsok tawro hana. Khoryenkom yomyawon hoko 
matamokyatxow hatà. Àmryenon komo makoronometxow hatà. Amnyehra 
makoronometxkon hatà. Amnye rma makoronometxowà rma hatà. Àro 

wyaro rma, Khoryenkom xan me mosonyhetxow hama. Àro wyaro 
oyehtxoho komo rma hutwahkahpàra ro mak naha ha, Khoryenkomo. 
Oyowakryetxhe ro mak ha, noro ha. Yaworon xaxa kax mak naha ha. 

1 Khoryenkom yomyawon hoko гого гта haxa atamohtxoko, 
awayehpàra ronye гта haka. Khoryenkomo wya oyowakryetxho kom 
hona ro manatxow hamà. Amnye oyowakryetxhe xaxa hampànà. Àwya 
oyowakryehra ronye rma haka, àhoko roro rma haxa ayatamoknyàr 
komo xe wehxaha, 12àwenyhenà ro me oyehtxoho menye. 

Amnyehran heno kom hok haxa ehohkatxoko. Khoryenkom hona nenyatxkon 
hatà. Khoryenkomo wya, amnye kowakryetxhe xaxa mak hampànà katxhàr 
hona ro nehxatxkon hatà, mexe rma haxa mak hatà. Mexe rma haxa exetxhe, 
Khoryenkomo newakryetxownà haxa hata. Nyamoro heno hoko rma ehohkatxoko. 

13-15 Àro wyaro rma rha nehxakon hatà, Akmaraw heno. Noro heno 
wya, kowakryehe hampànà, kekon hata, Khoryenkomo. Kohamkehe 
hampànà. Àro wyaro yaworo xaxa mpànà àkehe ha, owya, ronenytxanàr 
me xaxa mak ha, kekon hatà. Àro wyaro katxhàrànhàr hona ro nehxakon 
hatà, Akmaraw heno. Mexe rma haxa thona ro nehxakon hatà. Mexe rma 
haxa exetxhe, nehamkay haxa hatà, Khoryenkomo. 

Anaro hoko noro nenytxanàr me hak akaze kahra mak nehxakon hama, 
Khoryenkomo, ehonomnà me xaxa tesnàr ke. Noro yohon komo ehxera ro 
mak naha. Àro ke, ronenytxanàr me xaxa mpana àkehe ha, kekon hata. 

16Àsok hana tketxow ha, kàwyam ha. Yaworo xaxa mpànà àkehe ha 
tawro xe kehtokonye, пого nenytxanàr me tketxhe xarha, ehonomnà hoko, 
kohon kom hoko rma. Noro nenytxanàr me xaxa mpànà àkehe ha katxho 
rma, onà wyaro katxho me rma nay hamà. Rowya yaworohra tatoko, noro 
hak romtatkano, katxho me rma nay hamà. Àro ke katameryekantokonye, 
àro wyaro tketxhe, yaworo xaxa kany me kosonyhonàr kom horà. Àro 
wyaro kàwya katxhe rma, kameryekahra harha nay hama, anaro. 

17 Àro ke, àro wyaro rma rha nkekon hatà, Khoryenkomo. Tàwya, 
amnye kowakryetxhe hampànà tatoko rma, yaworo xaxa mpànà àkehe 
ha, ronenytxanàr me xaxa mak ha, kekon xarha tà, tànryenon komo wya. 
Àro wyaro tatoko rma, tàrwon yawo ron me nosonyhekon hamà. Anatoko 
anar me harha kehutwen hana kanyehnà ro me nosonyhekon hamà. 

18Àro wyaro гта rha, amnye kowakryetxhe hampànà, kehe xarha, kàwyanye 
xarha. Yaworo xaxa mpànà àkehe ha, owyanye, ronenytxanàr me xaxa mak ha, 
kehe xarha, kàwyanye. Àro hoko rma, anar me harha ehutwahra ro mak na ha 
ha, noro ha. Àtemarontahra ro mak naha Һа. Àro ke towankaryhe гта haxa 
tehtxe. Amna enyhoryeko kanyenhàr me tehxatxow hamà, Khoryenkomo wya. 
Àro ke, noro wya kowakryetxho kom hona roro rma haxa tehtxe. 

19Khoryenkomo wya kowakryetxho kom hona ro kehtokonye, 
towankaryhe tehxatxow hama. Teryehorye rma haxa tehxatxow 
hamà. Àsok hana natxow ha, kanawa yawon kom ha. Atxowowo ymo 

yomoknatoko, tkanawar komo horohkatzho yarymetzow hama, tuna 
kwaka, tekrunhonàr kom horà. Àhorohkatxho hoye ro teryehorye harha 
natxow hama. Àro wyaro rma rha teryehorye tehxatxhe, kàwyam xarha, 
Khoryenkomo wya kowakryetxho kom hona ro kesnàr kom ke mak ha. 

Khoryenkom yowto ho kehtxoho kom hona ro tehxatxow hamà. 
Amnyehra Khoryenkom màn yaka nowomyatxkon hatà, xenye ro yoh komo. 
Wom yatxarakaxaho mkayen yaka rma nowomyatxkon hatà, Khoryenkom 
yosaka rma hatà. 20Àro wyaro rma rha, Khoryenkom yosaka nowomye, 
Txesusu. Kahe yawon yaka haxa nowomye. Noro htxero nowomye, 
kàywahonye. Mewkeseteke wyaro, tànryenon komo yakoronomanye roro 
me naha, àto. Amnye kàwyam xarha karyatxhe, Khoryenkom yowto hona 
rma rha. Noro hyawo roro kehtxoho kom hona ro tehxatxow hamà. 


Khoryenkom muru wyaro nehxakon hamà Mewkeseteke katxhàrà on ha. 


1-4AMewkeseteke hok haxa ryhe kàrwonaha. Saryen hon heno komo 
kayaryet me nehxakon hatà, noro ha. Khoryenkom yakoro tàrwonyemà 

ro me nehxakon hatà, tàmryenon kom hoko. Omeroron kom yohon yakoro 
гта tàrwonyemà ro me nehxakon hata. Mewkeseteke katxho ryhe, опа wyaro 
katxho me гта nay hata. Yaworo xaxa naha, kàkayaryet komo, katxho me 
nay hatà, noro yosotà. Saryenà katxho xarha, keryehotatho komo onà katxho 
me rma nay hatà. Àro ke, keryehotanàhnye kom me naha, kàkayaryet komo, 
katxho me xarha nay hama, noro yosotà. Noro yam yokarymahra ro mak 
naha, Khoryenkom karyehtanà. Àyon yokarymahra хаша naha. Аһогуеп 
heno komo yokarymahra xarha naha. Enuruthuru yokarymahra xarha naha. 
Àwayhàthàrà yokarymahra xarha naha. Khoryenkom тиги wyaro nehxakon 
hama. Noro гта, Khoryenkom yakoro tàrwonyemà ro me nehxakon hata. 
Tàmryenon komo yakoronomanye ro me nehxakon hatà, meya roron me hatà. 

Ehonomnà me rma haxa nehxakon hamà, Mewkeseteke. Noro wya rma 
tkatxho hoye nàmye hatà, Akmaraw heno, khoryen heno komo, ehonomnà 
me rma haxa esnàr ke. Tàwya owto yoh heno komo yotahatxhe, nomokyakon 
harha tà, Akmaraw heno. Nehorày hatà, Mewkeseteke. Khoryenkom hak 
oyowakryeno, kekon hatà, àwya. Àro wyaro àwya katxhe rma, tkatxho hoye 
nàmye hatà, Akmaraw heno, àwya. Etahaxemo heno komo katxhotho hoye 
desmu yàmye hatà, àwya, ehonomnà me rma haxa esnàr ke hatà. 

5Amnye nyhe rma desmu yahohsatxkon hatà, Aron heno komo, Ryefe heno 
yohamáàthàyamo. Tkatxho kom hoye desmu yàmyatxkon hata, toto heno komo, 
àwyanye, tkukur komo wya, Khoryenkom màn yonye ro me esnàr kom ke 
hata. Akmaraw heno yohamàthàyamo гта nàmyatxkon hata, tkukur komo 
wya. Desmu yàmtoho hoko гта, nàyweronàhyamatxownà hata, Moyses heno. 

6Ryefe heno yohamàtho mehra nehxakon hama, Mewkeseteke. Nahosày 
mak hata. Akmaraw namatho yahosày hata. Ryefe horyen heno nàmàtho 
rma yahosày hatà. Khoryenkom hak oyowakryeno, kekon xarha tà, noro heno 

wya. Khoryenkomo wya, romryenon me mpana natzhe ha, oyohamathayamo, 
katxhàrànhàr me nehxakon hata, Akmaraw heno. Noro heno yoho rma 
ehonomnà me nehxakon hamà, Mewkeseteke. Àro ke, Khoryenkom hak 
oyowakryeno, kekon hatà, noro heno wya. 7 Àsok tawro hana. Ehonomnà komo 
ryhe, Khoryenkom hak oyowakryeno kany me natxow hama, anar komo wya. 

з Куеѓе heno yohamàthàyamo wyaro гта rha, desmu yahosnye me 
nehxakon hatà, Mewkeseteke. Nyamoro heno yohon me rma nehxakon 
hama, noro ha. Nyamoro heno hoko, ona wyaro nkehe, Khoryenkom 
karyehtanà. Wayehtxownà, nyamoro heno, kehe. Àro wyaro kahra mak 
naha, Mewkeseteke hoko. Wayehye, noro heno, kahra mak naha. Àro ke, 
nyamoro heno yoho rma haxa nehxakon hamà, Mewkeseteke. 

910Noro wya Akmaraw yohonáàtoko, enurhura гта hak nehxakon 
hamà, Ryefe. Amnye tonusom me nehxakon hatà, Akmaraw yohamrà me 
hatà. Àro ke, onà wyaro tkahorye nay hamà. Akmaraw heno wya desmu 
yàmnàtoko, Ryefe гта nàmyakon hama, Akmaraw уоһатга me tesnàr 
ke, tkahorye nay hamà. Desmu yahosnye ro heno komo horyenà rma 
nàmyakon hamà, Mewkeseteke wya, tkahorye nay hamà. 


Konyhoryenàr komo xe tehtoko Ryefe heno yohamàthohnà 
nyakye Khoryenkomo katxhàrà on ha. 


11 Toto heno komo yweronàhyamay hata, Moyses heno. Tàáwya 
àyweronàhyamantokonye, Ryefe heno yohamàthàyamo hutwamohsoy 
hatà. Khoryenkom màn yonye ro komo ryhe nyamoro hatà. Toto komo 
yakoronometxkon hata, Khoryenkom yakoro tàrwonyemà ro me tesnàr 
kom ke hatà. Enyhoryetxehkahranye rma nehxatxkon hatà. Àro ke, 
konyhoryenàr komo xe tehtoko, Ryefe heno yohamàthohnà nyakye, 
Khoryenkomo. Mewkeseteke wyaron haxa ryhe nyakye, tàmnryenon komo 
yakoronomanye ro me ehtxoho me, àwya konyhoryetxehkatxho menye. 

12Khoryenkomo mryenon komo yakoronomany mehra harha natxow 
hamà, Ryefe heno yohamàthàyamo, enyhoryetxehkahranye tesnàr kom ke. 
Moyses heno wya àyweronàhyamatxho komo xarha, enyhoryetxehkahranye 
rma rha nehxakon hamà. Àro ke, Moyses heno nàyweronàhyamatxho 
mehra harha natxow hamà, Khoryenkomo mryenon komo. 

1314Khoryenkomo nànyaketxho гта, Ryefe heno yohamàtho mehra 
nehxakonà. Xukna heno yohamàtho me haxa ryhe nehxakonà, noro, 
Kohkomo rma. Moyses heno wya, Khoryenkom màn yonye ro me manatxhe, 
katxho mehra mak nehxatxkon hatà, Xukna heno yohamàthàyamo. 
Taknyohsom komo yàmrà hokonohnà ro me nehxatxkon hatà, nyamoro heno. 

15 Àro ke, kakoronomany kom mehra natxow hamà, Ryefe heno 
yohamáàthàyamo, anaro yomoknàr ke. Mewkeseteke wyaron me haxa ryhe 
nomokye, noro, kakoronomanye ro kom me tehtxoho me. 16Moyses heno wya 
kàyweronàhyamatxho kom hoye rohra ryhe, kakoronomany kom me naha, 

noro ha, roman yonye ro me natxhe, Ryefe heno yohamathayamo, katxho hoye 
rohra mak ha. Karyhe roro tehtxoho hoye ro haxa ryhe, kakoronomany kom 
me naha, àwayehpànà ro me tehtxoho hoye ro mak Һа. 17 Ато wyaro ehtxoho 
hoko rma, onà wyaro nkehe, Khoryenkom karyehtanà, àmenhosahonhàrà. 

Mewkeseteke wyaro romryenon komo yakoronomanye ro me xaxa 
mpànà manaha ha, omoro, meya roron me. 

Àro wyaro rma nkehe, àmenhosahonhàrà. 

18Khoryenkomo wya, romryenon komo yakoronomanye ro me natxhe, 
Ryefe heno yohamàthàyamo, katxho mehra harha tehxatxow hamà. Àro 
wyaro katxho rma, kakoronomahranye nehxakon hamà. Khoryenkomo 
hyaka kokhàranye nehxakon hama. 19 Àsok tawro hana. Moyses heno wya 
kàyweronàhyamatxho komo, konyhoryetxehkahranye nehxakon hama. 
Txesusu wya konyhoryetxehkatxho kom hona ro haxa ryhe tehxatxhe ha. 
Àro hoye ro tomohsom me harha tehxatxhe, Khoryenkomo hyaka. 

20Tàwya, romryenon komo yakoronomanye ro me manaha, katxho 
hoko rma, onà wyaro nkay xarha, Khoryenkomo. Yaworo xaxa mpànà 
àkehe ha, owya, ronenytxanàr me xaxa mak ha, kaye. 21 Àro hoko rma, 
ona wyaro nkehe, àmenhosahonhàrà. 

Romryenon komo yakoronomanye ro me xaxa mpànà manaha ha, meya 
roron me, kehe hampànà, Kohkomo. Àro wyaro yaworo xaxa mpànà 
àkehe ha, owya, ronenytxanàr me xaxa mak ha, kehe hampànà. Anar 
me harha ehutwahra ro mak wehxaha, kehe hampànà, Kohkomo. 

Àro wyaro rma nkehe, àmenhosahonhàrà. Àro wyaro rma nkaye, Khoryenkomo, 
Txesus hoko. Àro wyaro kahra mak nehxakon hatà, amnyehran heno kom hoko, 
Ryefe heno yohamàthàyam hoko. Bàn yonye ro me tàwya àwahanonkantokonye, 
yaworo xaxa mpànà ha, owyanye, ronenytxanàr me xaxa mak ha, kahra ro mak 
nehxakon hatà. Txesus hok haxa ryhe, àro wyaro nkekonà, Khoryenkomo. 

22 Àro ke, onà wyaro kany me nay hamà, Txesusu, kàwyanye. Uro ryhe 
konyhoryetxehketxhe xaxa hampànà, kany me nay hamà. Onà wyaro htxero 
nkekon hatà, Khoryenkomo, amnyehra. Romryenon komo yweronàhyamany 
me wehxaha, kekonà htxer hatà. Amnye rma, onà wyaro haxa nkehe. 
Romryenon komo yonyhoryetxehkany me harha wehxaha, kehe. Àro wyaro 
àwya tawro ke ryhe, konyhoryetxehketxhe xaxa hampànà kany me nay 
hama, Txesusu. Amnyehra àwya katxhàràtho yoho rma haxa nay hama. 


Meya roro kakoronomanye ro kom me naha Txesusu katxhàrà on ha. 


23 Amnyehra thenyehra nehxatxkon hama, Khoryenkom màn yonye ro komo, 
twayehsom me tesnàr kom ke. Twayhàtxhenye, àhokohra harha nehxatxkon 
hama. 24Txesus haxa ryhe, àwayehpànà ro me naha. Àro ke, kakoronomanye 
ro kom me naha, meya roro rma haxa mak ha. 25 Àro ke, meya roro 
konyhoryetxehkany kom me naha. Kàwyanye, apa y, Txesus yano me komokyaha 

ohyaka, tatoko, konyhoryetxehketxhe ha, noro ha. Meya roro tehxemà ro kaz 
mak naha ha. Khokonye Khoryenkom yakoro tàrwonyemà гого kax mak naha ha. 

26 Àro wyaro kakoronomanye ro kom me naha, Txesusu, onà wyaro 
tesnàr ke, enyhoru ro me tesnàr ke, atxke naha mosonà katxho mehra 
ro mak tesnàr ke, noro yanhànà ehxera ro mak esnàr ke, anhà komo 
wyarohra ro mak tesnàr ke, kahe yawo ehonomnà me xaxa tesnàr ke. 
Àro wyarono rma xe tehxatxkon hamà, kakoronomanye ro kom me. 

27Khoryenkom màn yonye ro yoh heno komo wyarohra mak nay hama, 
noro ha. Nyamoro heno rma, emahona ro taknyohsom komo yàmyatxkon 
hatà, tanhànàthàyam hoko rma Khoryenkomo yoseryewhokatxho me, toto 
komo yanhànàtho hoko xarha oseryewhokatxho me. Txesus haxa ryhe, 
taknyohsom komo yàmpàra nay hamà. Tano me ro rma notàmye, twayehrà 
Ке, tàmnryenon komo yanhànàtho hoko Khoryenkomo yoseryewhokatxho 
me. Towenyxa ro notàmye, otàmpànà ro me harha tehtxoho me. 

28Tàwya àyweronàhyamano ynyetoko rma, bàn yonye ro kom yoh me 
toto komo wahanonkekon hata, Khoryenkomo. Ànwahanonkatxhàyamo 
гта, tanhàn hokon me rma nehxatxkon hama, toto kaxe, ahoxemnà kaxe. 
Amnye nyhe rma, buru haxa ryhe wahanonkaye. Tàwya, yaworo xaxa 
mpana àkehe ha, owya, ronenytxanàr me xaxa mak ha, tatoko, buru haxa 
ryhe wahanonkaye. Noro rma, nosonyhoryetxehkaye, kakoronomanye ro 
kom me tehtxoho me. Meya roro kakoronomanye ro kom me naha, noro ha. 


Kryestu yomyawono nyamoro heno yomyawonotho 
yoho rma haxa nay hama katxhàrà on ha. 


1Àro wyaro àkehe, onà wyaro owyanye yaworo uhutwatxho me, 
kakoronomanye ro kom me Kryestu yehtxoho hutwatxho me. Noro 
rma, kahe yawo eryewtaxah naha. Ehonomnà xaxa hanaka, howehehra 
eryewtaxah naha. 2Khoryenkom yosarà rma àro ha, enyhoru ro mak ha. 
Àro rma, Khoryenkom mànàtho yoho rma haxa nay hamà. Toto komo 
yomyaràhnà ro mak àro hamà. Kohkomo ryhe neryey hamà. Àro yawo 
rma, tomyawon hok naha, Kryestu, kakoronomanàr kom hoko. 
3Tomyawon kom hoko rma rha nehxatxkon hatà, Khoryenkom 
màn yonye ro yoh heno komo. Àro hoko rma esnàr kom horà 
wahanonkatxownà hata, Khoryenkomo. Toto komo nekàtho yàmyatxkon 
hatà, àwya. Taknyohsom komo xarha yàmyatxkon hatà. Tàmnye ro heno 
komo wyaro tehxorye nehxakonà, kakoronomanye ro komo. Tamsom 
kom hokohra mak nehxakonà. Totàmnsom me haxa nehxakonà. 
^Yukryeka hohra harha nay hamà, noro. Yukryeka ho tehtok haxa, 
Khoryenkom màn yonye ro mehra esnàràtho haryhe. Anar kom haxa ryhe, 
Khoryenkom màn yonye ro me natxow hamà. Nyamoro rma, toto komo nekàtho 
yàmyatxhe, Moyses heno wya tàyweronàhyamatxho kom hoye ro mak ha. 

5Kahe yawohra natzow hama, nyamoro. Khoryenkom man yawo 
tomyawon kom hok natzhe, yukryeka hon yawo rma. Kahe yawono wyaro 
txexah me nay hata, Khoryenkom mana. Àro rma hutwamohsoy hata, 
Khoryenkomo, Moyses heno wya. Noro heno wya bàn yeryhohra ro rma 
haka, ona wyaro nkay hata. Rosarà uhutwamohseko, owya, kay hata. Aha 
ymo ho oyehtoko, uhutwamohseko, owya. Ronhutwamohsotho yawo ro rma 
haxa txeryhok hampànà, omeroro, kay hatà, Khoryenkomo, Moyses heno 
wya. Kahe yawono wyaro txexah me nehxakon hamà, Khoryenkom mànà. 

6Каһе yaw haxa tomyawon hok naha, Kryestu, kakoronomanàr kom 
hoko rma. Noro yomyawono ryhe, nyamoro heno yomyawonotho yoho 
rma haxa nay hamà. Nyamoro heno rma, onà wyaro katxhàr hoko 
nehxatxkon hatà, Khoryenkomo wya. Romryenon komo yweronàhyamany 
me wehxaha, katxhàr hoko rma nehxatxkon hatà, nyamoro heno. Kryestu 
haxa ryhe, onà wyaro katxhàr hok haxa naha. Khoryenkomo wya, 
romryenon komo yonyhoryetxehkany me harha wehxaha, katxhàr hoko 
rma naha, Kryestu. Àro wyaro katxhàr hoye ro konyhoryetxehketxhe, 
noro ha. Àro wyaro katxhàrà rma, amnyehra àwya katxhàràtho yoho rma 
haxa nay hamà. Amnyehran heno komo yowakryetxhàràtho yoho rma 
haxa nay hamà, kowakryetxho komo, Khoryenkomo wya. 


Romryenon komo yonyhoryetxehkany me harha 
wehxaha katxho yokarymatxhàrà on ha. 


7Tàwya, romryenon komo yweronàhyamany me wehxaha katxhàràtho 
hoye rohra konyhoryetxow hamà, Khoryenkomo. Àro hoye ro tàwya 
konyhoryentokony haxa, amnye nyhe rma onà wyaro kahtoràtho haryhe àwya, 
romryenon komo yonyhoryetxehkany me harha wehxaha kahtoràtho haryhe 
àwya. SEnyhoryehnà me гта nehxatxkon hama, amnyehran heno komo. Ато 
ke, àhokonye onà wyaro nmenhohoy hatà, Khoryenkomo, tkaryehtan yawo. 
Amnye, onà wyaro harha àkehe hampànà, Ehsayewyana kom hoko, 
Xuknewyana kom hoko rma, kehe, Kohkomo. Romryenon komo 
yonyhoryetxehkany me harha wehxaha, àkehe Һатрапа, àhokonye. 
9 Ато wyaro kahra mak wehxakonà, amnyehra, àhoryen heno kom hoko. 
Nyamoro heno rma wenampatakahoye, Exet yamtar hoye. Àtoko rma, 
onà wyaro àkekonà, àhokonye. Romryenon komo yweronàhyamany 
me wehxaha, àkekonà, àhokonye. Rowya tàyweronàhyamatxho kom 
yawo rohra mak nehxatxkonà, nyamoro heno. Àro ke, nyamoro heno 
yonytxahra harha wehxakonà, kehe, Kohkomo. 

10 Amnye, onà wyaro haxa àkehe hampànà, Ehsayewyana kom hoko, kehe. 
Romryenon komo yonyhoryetxehkany me harha wehxaha, àkehe 
hampànà. Àro wyaro rowya katxhàr hoye ro, onà wyaro wewakryetxhe 
hampànà. Rorwonà hutwany me harha weryatxhe hampànà. Rorwonà 
гта weryaha hampànà, ewan yakanye, uhutwahkahpàra ehtxoho 

menya. Ona wyaro nketxhe hampana, nyamoro, rohoko. Khoryenkomo 
ryhe noro ha, ketxhe hampana, rohoko. Uro xarha, romryenon komo 
moxamo àkehe hampànà, nyamoro hoko, keke, Kohkomo. 

11 Omeroron komo гта, roywero harha natxhe hampànà, kehe. 

Àro ke, tkukuru komo hananàhpàra harha natxhe hampànà. 
Kohkomo ywero mpana ehtxok ha, kahra harha natxhe hampànà, 
towtà komo wya, omeroro rma roywero tesnàr kom ke mak ha. 
Ehonomnà komo rma, norohnàtho komo xarha, omeroro roywero 
natxhe hampànà, kehe Kohkomo. 

12 Anhànàthàyam hoko koseryewhokehe hampànà, àhnàn kom yawo 
rma haxa ryesnàr ke, kehe. Anhànàthàyam yonyhera harha 
mpànà wehxaha ha, towsah me esnàr ke, kehe. Kohkomo. 

Àro wyaro rma nmenhohoy hatà, Khoryenkomo, tkaryehtan yawo. 

13Romryenon komo yonyhoryetxehkany me harha wehxaha katxho hoko 
rma nmenhohoy hamà. Àro wyaro katxho rma, amnyehra àwya katxhàràtho 
hryetayo me nay hamà. Romryenon komo yweronàhyamany me wehxaha 
katxhàràtho hryetayo me nay hamà. Àsok hana nay ha, amnyehranotho. 
Tosomtatkaxem me nay hama. Mexehra nosomtatken hama. 


Khoryenkomo hyaka omokhàra ro mak tehxatxkonà katxhàrà on ha. 


1Khoryenkomo wya, romryenon komo yweronàhyamany me wehxaha 

katxho me nehxatxkon hatà, amnyehran heno komo. Àro wyaro 
katxho hoye ro Khoryenkomo yowakryetxkon hatà. Àwyanye Khoryenkomo 
yowakryetxho hoko гта nàyweronàhyamatxownà hata, Moyses heno. 

Àro wyaro katxho hoye ro rma rha txexah me nehxakon hatà, Khoryenkom 
màn xarha. Yukryeka hono rma àro hatà. 2Àro rma yetxownà hatà. Okno 
hutxhotho rma yetxownà hatà. Àrakatawo ro womu yatxarakatxownà 
hatà. Atxarakaxaho oyoro nyheno ryhe, onà wyaro katxho me nehxakon 
hatà. Khoryenkomo wya, rosarà onà, enyhoru ro rma, katxho me nehxakon 
hatà. Àro yawo rma nehxakon hatà, weyu, ekeyu xarha, ekeyu yahon xarha. 
Khoryenkom yompataka txexaho ryhe onà, katxho me nehxakon hatà, ekeyu. 

3Atxarakaxaho mkayeno ryhe, onà wyaro haxa katxho me nehxakon hatà. 
Khoryenkomo wya, enyhoru xaxa ro mak on ha, rosarà, anaro yohono rma 
haxa mak ha, katxho me nehxakon hata. 4Аго yawo nehxakon hata, yamata, 
ownyak yaknyohtoho hatà. Uru ke àhsomaxaho rma àro hatà. Àto rma rha 
nehxakon xarha tà, anaro yamata, uru ke rma rha àhsomaxaho, yay hatà, 
àmkay xarha hatà. Àro yawo rma nehxakon hatà, mana yonà txko. Mana 
hoyenotho txko, enà txko yaw nehxakon hatà. Uru yakàhtosaho txko yawo rma 
nehxakon hatà. Yamata rma rha yawo nehxakon hatà, Aron yahosotho xarha. 
Eheràmtxontaxahonhàrà rma àro hatà. Yamata rma rha yawo nehxakon hatà, 
toh xarha. Khoryenkomo nmenhothàrànhàrà rma àro hatà. Ehsayewyana komo 
yweronàhyamatxho гта àro hata. »Yamata mkaw nehxakon hata, warata. 

Khoryenkomo wya, koseryewhokehe tano, ayanhanathayam hoko, katxho 
rma àro hatà, warata. Ehoye rma nehxakon hatà, kahe yawon kom kuknon 
me akàhtosaho, Khoryenkom yanoto komo rma kuknon me akàhtosaho, 
tahotàhkem hata, uru yakàhtosah hata. Khoryenkomo wya, tano ehonomnà 
me xaxa kosonyhehe, katxho rma àro hatà. 

Àro wyaro nehxakon hatà, Khoryenkom mànà. Uhutwamohsotàhkahra 
mak wehxaha, tano. 

6 Ато wyaro txeryetxhe, Moyses heno komo wya, àro yaka towomsomà ro me 
nehxatxkon hatà, Khoryenkom màn yonye ro heno komo. Tomyawon kom hoko 
nehxatxkon hatà, tàyweronàhyamatxho kom hoye ro hatà. Wom yatxarakaxaho 
oyoro nyhen yaka marma nowomyatxkon hata. Аго yaka marma, towomsomà 
ro me nehxatxkon hata, Khoryenkom màn yonye ro heno komo. 7 ÀAmkayen yaka 
haxa ryhe, eh kom marma nowomyakon hatà. Emahona rohra nowomyakon hatà, 
пого ha. Àtxemnyehàntanàr xehra уоһа nowomyakon hata. Towomnàtoko rma, 
okno kamsukutho yaryakon hatà. Aharaxkaxaho kamsukutho rma yaryakon 
hata. Ато rma yàmyakon hatà, Khoryenkomo wya, tanhànàthàr hoko noro 
yoseryewhokatxho me, toto komo yanhànàtho hoko xarha oseryewhokatxho me. 

8Àro hoye ro, ona wyaro nhutwamohsen hama, Khoryenkom yokato, 
kàwyanye. Tano rma hak Khoryenkom màn yehtoko, Khoryenkom yosaka 
owompàra ro mak nehxatxkon hama, toto komo. ?Owompàra ehtxoho 
komo rma, ona wyaro khananàhyatxow hama. Kryestu yomokhàra 
ro гта haka, Khoryenkomo hyaka omokhàra ro mak tehxatxkonà, 
enyhoryehnà me rma hak kesnàr kom ke. 

Tàyweronàhyamatxho kom hoye ro, toto komo nekàtho yàmyatxkon hatà, 
Khoryenkom màn yonye ro komo, Khoryenkomo wya. Taknyohsom komo xarha 
yàmyatxkon hata, àwya. Tàmsomà rma, toto komo yonyhoryetxehkahra гта 
nehxakon hatà. Khoryenkomo yowakryeny komo rma, ohxe roro harha wehxaha 
kahra гта nehxatxkon hama. Tàhnawonye rma, atxke гта wehxaha, ketxkonà 
гта hama. 10 Àyweronàhyamatxho komo гта, woto yonotho hoko nehxakon 
hatà, woknano yontoho hoko xarha hatà, ekorokatxho kom hoko xarha hatà. Àro 
yawo ro tehtokonye, ohxe гта nehxatxkon haryhe mà, toto komo. Tàhnawony 
haxa ryhe, ohxehra rma nehxatxkon hamà. Konyhoryetxehkany komo 
yomokhàra ro гта haka, àro yawo ro nehxatxkon hama. 


Kryestu yekamsuhkatxho hoye ro tonyhoryexem me tehxatxhe katxhàrà on ha. 


11 Amnye nomokye haxa ha, Kryestu. Khoryenkom màn уопуе ro yoh 
heno komo hryetayo me nomokye, kakoronomanye ro kom me tehtxoho me, 
Khoryenkomo wya kowakryetxhe xaxa hampànà katxho me ketxoho menye. 
Khoryenkom mànàtho yakahra mak nowomye, пого ha, yukryeka honotho 
yakahra mak ha, toto nyeryetxhotho yakahra mak ha. Àrotho yohon yaka haxa 
ryhe nowomye, kahe yawon yaka, enyhoru haxa yaka. 12Khoryenkom yosaka 
ryhe nowomye, enyhoru xaxa ro mak on ha, rosarà, katxho yaka rma. Towenyxa 

ro ryhe nowomye. Towomsomà roro mehra mak naha. Okno kamsukutho yarhàra 
nexeye. Kakmàryetu kamsukutho yarhàra nexeye. Faka kamsukutho yarhàra 
xarha nexeye. Tekamsuhkatxhe rma, nowomye. Tekamsuhkatxhàr hoye ro, 
kanhàn komo yanoto mehra harha ketxownà. Kanhàn komo yanoto mehra harha 
kehtxoho komo rma yehemaye, meya roro anoto mehra harha kehtxoho menye. 

13 Amnyehra atxke nehxatxkon hata, toto komo, tàyweronàhyamatxho kom 
yawo rohra tesnàr kom ke. Atxke nehxatxkon hatà, Khoryenkomo wya. Àro 
ke, àhonanye okno kamsukutho kakhetxkon hatà, Khoryenkom màn yonye 
ro komo. Kakmáàryetu kamsukutho гта, faka kamsukutho xarha kakhetxkon 
hata. Wàràmno xarha yaràràketxkon hata, àhonanye. Faka yaknyohsahotho 
rma yaràràketxkon hatà, àhonanye. Àro hoye ro, ohxe harha tonyxem me 
nehxatxkon hatà, toto komo, Khoryenkomo wya. Tàyweronàhyamatxho kom 
yawo ro harha tonyxem me nehxatxkon hatà, àwya. 

14Nyamoro yonyhoryetxhàràtho yoho rma haxa konyhoryetxehketxow 
hamà, Kryestu, tekamsuhkanàr ke. Noro rma notàmye, Khoryenkomo 
wya. Khoryenkom yokato yahoxet yano me notàmye, tehxem roro 
yahoxet yano me. Anhà hokonohnà ro me ehxaho rma notàmye. Àro ke 
konyhoryetxehketxow hamà, noro ha. Atxke rma haxa tehxatxkon hamà, 
kàwyamo. Khoryenkomo nenyhoryetxho me harha wehxan hama, kany 
me harha tehxatxhe, kàhnawonye, Kryestu yekamsuhkanàr ke mak ha. 
Àro wyaro enyhoryexaho rma, Khoryenkomo yowakryeny me harha 
tehxatxow hama. Tehxemà ro yowakryeny me harha tehxatxow hama. 

15Кһогуепкото wya, готгуепоп komo yonyhoryetxehkany me harha 
wehxaha katxhàr hoko ryhe nay hamà, Kryestu. Àro wyaro àwya katxhàr 
hoye ro konyhoryetxehketxhe, пого ha. Tàmryenon me kwahanonkatxownà, 
Khoryenkomo, tàwya, kowakryetxhe xaxa hampànà, meya roro mak ha, 
katxhàr me kesnàr kom horà. Aro wyaro katxhàr me harha keryatxhe, 
Kryestu, twayehrà ke. Amnyehra, Khoryenkomo wya romryenon komo 
yweronàhyamany me wehxaha katxhàr me rma hak kehtokonye, noro rma 
tanwekyatxkonà. Kanhàn komo yanoto me rma haxa tehxatxkonà. Kanhàn 
komo yanoto mehra harha kehtxoho komo yehemaye, Kryestu, twayehrà ke. 

1617 Àsok kany me hana tehxatxow ha, kàwyam ha. Kwayehpàra ronye 
rma haka, ona wyaro kany me tehxatxow hama. Rowayhàtxhe, ona wyaro 
rokatxhotho màmyatxhe ha, rano me ro mak ha, Капу me tehxatxhe. Aro wyaro 
kàwya katxhe rma, kàkatxhothàrà yahohsàra rma hak natxow hamà, anar komo. 
Kwayehpàra ro гта haka, ahohsàra гта hak natxow hama. Kwayhàtxhe haxa 
ryhe, nahohsatxow hamà, wayehno ha, noro heno, katxho me kexetxhe mak ha. 

Àro wyaro rma rha, twayehsom me nehxakon hama, Kryestu, kowakryetxhe 
xaxa hampànà katxho me harha kehtxoho menye, Khoryenkomo wya. 

18Àro wyaro rma rha nehxatxkon hatà, amnyehran heno komo xarha. 
Khoryenkomo wya, romryenon komo yweronàhyamany me wehxaha katxho 
me nehxatxkon hata. Okno wayehpàra ro гта haka, àro wyaro katxho 

mehra гта hak nehxatxkon hata. Okno wayhàtxhe haxa ryhe, аго wyaro 
katxho me harha nehxatxkon hata. 190Опа wyaro ryhe netxownà hata, Moyses 
heno. Tàwya àyweronàhyamatxehkatxhenye гта, okno kamsukutho kakhey 
hatà, toto kom hona, tkaryehtan hona xarha. Àro yawo rma, àkaryehtan 
yawo rma nehxakon hatà, Khoryenkomo rwonà, Moyses heno nmenhotho 
rma hatà. Okno kamsukutho yonàmay hatà, tutum yaka, faka kamsukutho 
гта hata, kakmàryetu kamsukutho xarha hata. Akwaka гта tuna yarkay 
hatà. Esope yoh hotkoso wom yeryey hatà. Kahneru hpotxetho rma àro hatà, 
womu. Utxuryexaho rma àro hatà. Àro rma yeryey hatà, esope yoh hotkoso. 
Àro rma ke okno kamsukutho kakhey hatà, toto kom hona, tkaryehtan hona 
хата. 20 Tàwya kakhentoko гта, ona wyaro nkekon hata. Khoryenkomo wya, 
romryenon komo yweronàhyamany me wehxaha katxho me harha tehxatxhe. 
Àro wyaro katxho me kehtxoho komo hutwamohsehe, onà, okno kamsukutho, 
kekon hatà, toto komo wya. Khoryenkomo ryhe kàyweronàhyametxhe, 
kàwyanye toyuknur horà, kekon xarha tà, Moyses heno. 

21 Ато wyaro гта rha kakhey xarha tà, Khoryenkom màn hona 
xarha, katxhonano hona xarha. Khoryenkom màn yawono rma àro hatà, 
katxhonano. Àro hoko rma nehxatxkon hatà, Khoryenkom màn yonye ro 
komo, noro yowakryenàr me hatà. 

22Tàyweronàhyamatxho kom hoye ro, okno kamsukutho kakhetxkon 
hatà, nyamoro heno, thenyehra hatà. Àwyanye àkakhetxho hoye ro, 
tonyhoryexem me harha nehxakon hatà, toto katxhonano xarha, omeroro 
rma. Okno kamsukutho ke enyhoryehnà rma, yakehra nehxakon hatà. 
Anhànàthàyam hoko noseryewhokekon hatà, Khoryenkomo, àwyanye 
okno yotahanàr ke hata, àwyanye àkamsuhkanàr ke hata. Akamsuhkahra 
rma ehtokonye, oseryewhokahra ro mak nehxakon hatà. 

23 Àro wyaro tonyhoryexem me nehxakon hata, Khoryenkom mana, 
katxhonano xarha. Okno kamsukutho ke, tonyhoryexem me nehxakon hatà. Kahe 
yawono wyaro marma nehxakon hatà, Khoryenkom mànà. Yukryeka hono rma 
àro hata. Ато ke, okno kamsukutho ke tonyhoryexem me nehxakon hata. Àrotho 
yonyhoryetxhàr yoho rma haxa mak nay hama, konyhoryetxho komo, kahe yaw 
harha kehtxoho kom hoko esnàr ke mak ha. Àro ke, okno kamsukuthohnà ke, 
Kryestu yekamsuhkatxho hoye ro haxa ryhe, tonyhoryexem me tehxatxhe. 


Kahe yaka haxa ryhe nowomye Kryestu katxhàrà on ha. 


24Khoryenkom mànàtho yakahra mak nowomye, Kryestu, toto 
nyeryetxhotho yakahra mak ha, kahe yawono wyaronotho yakahra mak 
ha. Kahe yaka haxa ryhe nowomye. Àto roro rma naha. Khoryenkomo 
hyawo гого гта naha, kakoronomanàr kom horà. 

25 Amnyehra, yake ro nowomtxownà hata, Khoryenkom màn yonye ro yoh 
heno komo. Àtxemnyehàntanàr xehra уоһа nowomyatxkon hata, Khoryenkom 
yosaka, enyhoru xaxa ro mak on ha, rosarà, katxho yaka гта. Towomnàtokonye, 

okno kamsukutho yaryatxkon hata, nyamoro heno. Kryestu haxa ryhe, yake 
rohra nowomye. Towenyza ro notamye, tekamsuhkanar ke. Towenyza ro 
nowomye. 26 Nyamoro heno wyaro yake ro towomnatok haxa, yake ro гта rha 
àwayehràtho haryhe mà, tàwya yukryeka yakàhtotxhe rma, twayehrà hoko rye 
rma esnàràtho haryhe mà. Àro wyarohra mak nehxakon hamà. Towenyxa ro 
ryhe wayehye. Towenyxa ro notàmye. Yukryeka yosomtatkahra ro rma haka, 
towenyxa ro nomokye, twayehtoho me, àro hoye ro tàwya kanhànàthàyamo 
yowtoho me. Àwayehso xarha omokhàra harha пау hama. 

27Kakàhtonyenhàyam yano me twayehyatxow hamà, kàwyamo, towenyxa 
ro mak hama. Kwayhàtxhenye, kwahanonketxhe hampànà, пого ha, khutwany 
komo rma. 28Kryestu xarha, towenyxa ro rma rha wayehye. Towenyxa ro rma 
notàmye, tàwya kanhànàthàyamo yowtoho me, tàwya thenyenohnà komo 
yanhànàtho гта yowtoho me. Àwayehsahonhàrà гта nomokyaha xarha. 
Kanhànàthàyam yownye me àwayehsohra harha nomokyaha. Tàmryenon 
komo yonyhoryetxehkax haxa ryhe nomokyaha. Noro yomoknàr hona ro гта 
haxa kehtokonye, konyhoryetxehketxhe hampànà. 


Taknyohsom komo yàmpàra harha tehxatxow hama katxhàrà on ha. 


1 О) 1Tàyweronàhyamatxho kom hoye ro taknyohsom komo 
yàmyatxkon hatà, amnyehran heno komo. Ànàmrà komo rma, 

amnye tomohsom kuknon me nehxakon hama. Kryestu wayehtoho 
hutwamohsekon hama. Kryestu wya konyhoryetxho komo rma 
hutwamohsekon hama. Konyhoryetxho kom mehra mak nehxakon hama. 

Emahona ro nàmyatxkon hata. ÀAtxemnyehàntanàr xehra уоһа, 
taknyohsom komo yàmyatxkonà rye rma haxa hatà. Àro wyaro rma 
Khoryenkomo yowakryetxkon hatà. Enyhoryetxehkahnà me mak 
nehxatxkon hatà. 2Enyhoryetxehkaxah me haxa tehtokonye, tàmpàra 
harha esnàràtho kom haryhe mà, atxke rma wehxaha kahra harha 
esnàràtho kom haryhe mà. 3 Àtxemnyehàntanàr xehra yoh mak 
nàmyatxkon hata. Аго wyaro tàwyanye tàmnàtoko гта, tanhàn komo 
hutwetxkonà rye rma haxa mak hatà. ^Kanhànàthàyamo yownyehnà ro 
me nay hama, faka kamsukutho, kakmàryetu kamsukutho. 

5-6Àro hoko гта, Kryestu rwonà yokarymehe, Khoryenkom 
karyehtanà, àmenhosahonhàrà. Yukryeka hona tomokàtxhe rma, onà 
wyaro nkekon hatà, noro ha. 

Apa у, taknyohsom komo yàmrà xehra го mak mehxakoná, toto komo wya. 
Toknàthàyamo rma yàmyatxkon haryhe, owya tanhànàthàyamo yowrà 
horà rma haryhe. Eryehohra rma mehxakonà, nyamoro hoko. Toto wya 
oyoyuhtoho hok haxa oyeryehotehe. Àro ke, toto me uro makàhtoye. 

7 Toto me harha ryehtoko, ona wyaro àkaye, owya, ара y, rohoryenà y. 
Xaro yukryeka hona komokye, rowya oyoyuhtoho me, àkaye, owya. 
Àro wyaro ryehtxoho hoko rma màmenhohoye, akaryehtan yawo. 

Aro wyaro rma nkehe, amenhosahonhara, Kryestu rwon ho ko. 
8Tàyweronàhyamatxho kom hoye ro taknyohsom komo yàmyatxkon hata, 
toto komo. Toknathayamo rma yàmyatxkon hata, Khoryenkomo wya 
tanhanathayamo yowra hora. Anamathayam hoko rma, ona wyaro nkekon 
hata, Kryestu, Khoryenkomo wya. Àxehra ro mak mehxakonà, kekon hata. 
Eryehohra rma mehxakonà, nyamoro hoko, kekon hatà. 9Àro wyaro tàwya 
katxhe rma, onà wyaro nkekon xarha tà. Xaro yukryeka hona komokye, 
rowya oyoyuhtoho me, kekon xarha tà, Kryestu. Noro wya Khoryenkomo 
yoyuhtukatxho ryhe, okno yàmàthàràtho hryetayo me nay hamà. 

10Tàwya Khoryenkomo yoyuhtukatxho hoye ro konyhoryetxownà, 

Txesusu Kryestu, enyhoru ro me kehtxoho menye. Towenyxa ro wayehye, 
tàwya Khoryenkomo yoyuhtukatxho me. Twayehnàtoko, thunuthuru 
rma yàmye, towenyxa ro mak ha. Tàmpàra harha naha. Àro hoye ro 
konyhoryetxownà, enyhoru ro me kehtxoho menya. 

11 Emahona ro taknyohsom komo yàmyatxkonà roro hata, Khoryenkom 

màn уопуе ro heno komo. Ànàmàthàyamo гта, anhànàthàyamo yownyehnà 

ro me nehxakon hamà. Àro wyaro tomyawon kom hokono ro me nehxatxkon 
hata. Thatawo ryhe àhok nehxatxkon hata. 12Kryestu haxa ryhe, eryewtaxah 
naha. Ehonomnà me xaxa howehehra neryewtaye, Khoryenkom hanaka. 
Kanhànàthàyamo yownye me totàmàtxhe rma, neryewtaye. Otàmpàra harha 
naha. Towenyxa ro ryhe notàmye. 13Eryewtaxaho гта, tàxanhàn komo 
yarymatxehkanàr hona ro nay hatà. Onà wyaro kany me axanhàn komo weryaha 
hampànà, kanyenhàr me nay hatà, Khoryenkomo, àwya. Ehonomnà me xaxa 
manaha Капу me weryatxhe hampànà, ohoko, kanyenhàr me nay hata, àwya. 

14 Towenyxa ro totàmàthàr hoye ro, tànryenon komo yonyhoryetxehkaye, 

noro ha, meya roro tonyhoryetxehkaxem me ehtxoho menye. Enyhoru 

ro me àwahanonkaxemo komo rma yonyhoryetxehkaye. 15Àro wyaro 
kehtxoho komo hutwamohsehe хата, Khoryenkom yokato xarha, kàwyanye. 
Tkaryehtan yawo rma nmenhohoy hatà. Onà wyaro htxero nkahoy hatà. 

16 Amnye ona wyaro haxa àkehe hampànà, nyamoro hoko, kehe, 
Kohkomo. Romryenon komo yonyhoryetxehkany me harha 
wehxaha, àkehe hampànà. Àro wyaro rowya katxhàr hoye ro, 
onà wyaro wewakryetxhe hampànà. Rorwonà hutwany me harha 
weryatxhe hampànà, Rorwonà гта weryaha hampànà, ewan 
yakanye, uhutwahkahpàra ehtxoho menye, kehe, Kohkomo. 

Ато wyaro гта nkahoy hata, Khoryenkom yokato. 17Onà wyaro xarha 
nkahoy hatà. 
Anhànàthàyamo yonyhera harha mpànà wehxaha ha, towsah me 
esnàr ke mak ha, kehe, Kohkomo. 
Ато wyaro гта nkahoy hata, Khoryenkom yokato. 18Kanhànàthàyam 
hoko noseryewhokay hatà, Khoryenkomo. Àro ke, taknyohsom komo 

yampara harha tehzatzow hama. Kanhanathayamo yownye me tamsom 
hokohra harha tehxatxow hama. 


Khoryenkomo hyaka tomohtxe noro yakoro àrwonàmso katxhàrà on ha. 


19Rowtà komo y, àro wyaro Khoryenkomo nenyhoryetxho me harha tehxatxow 
hama. Àro ke, пого yakoro àrwonàmso tomohtxe. АѕоК tawro hana. Towankaryhe 
tomokyatxow hamà. Noro màn yaka towomsom komo wyaro tomokyatxow 
hama, àhyaka, ekato me mak ha. Towankaryhe rma tomokyatxhe, Txesusu 
yekamsuhkanàr ke mak ha. Khoryenkom yosaka towomsom komo wyaro, 
enyhoru xaxa ro mak on ha, rosarà, katxhàr yaka rma towomsom komo wyaro, 
tomokyatxhe, пого yakoro àrwonàmso. 29 Wom yatxarakaxaho ehxera harha nay 
hama. Txesus hunutho kuknon me ryhe nehxakon hama, wom yatxarakaxahotho. 
Мого wayehnàtoko гта, newaraxkay hata, àrotho. Àro ke, Khoryenkomo 
hyaka haxa tomokyatxow hama. Amnyehra omokhàra nehxatxkonà, toto komo. 
Tomohsom me harha ketxownà, Txesusu, twayehrà ke, àwayehpàna го me harha 
tesnàr ke xarha. 2! Kakoronomanye ro kom me xarha naha, noro ha. Khoryenkomo 
mryenon kom yohà rma, kakoronomanye ro kom me naha. 

22 Àro ke Khoryenkomo hyaka tomohtxe, noro yakoro àrwonàmso. 
Khoryenkom màn yaka towomnáàtokonye, okno kamsukutho kakhetxkon 
hatà, amnyehran heno komo. Nekoroketxkon xarha tà, tuna ke, 
enyhoru ke hatà. Àro wyaro nosonyhoryetxkon hatà, nyamoro heno, 
Khoryenkom màn yaka towomtoho menye. Nyamoro heno yoho rma 
haxa, enyhoryetxehkaxah me mak tehxatxhe, Txesusu yekamsuhkanàr 
ke. Atxke гта wehxaha kahra harha tehxatxhe, kàhnawonye. Аго wyaro 
enyhoryetxehkaxah me tomohtxe, Khoryenkomo hyaka. Komoknàtokonye 
rma, yaworon me tehutwatxe, kàhnawonye. Onà wyaro kany me xarha 
tehtxe. Rowakryehe xaxa mak hampànà, Khoryenkomo, Капу me гта 
haxa tehtxe. Àro wyaro rma tomohtxe, Khoryenkomo hyaka, noro yakoro 
àrwonàmso. 

23O0nà wyaro kanye roro me tehtxe. Amnye Khoryenkomo 
newakryenàr me xaxa mpànà wehxaha ha, kanye roro me tehtxe. 
Rowakryen hana, àna hana, kahra ro mak tehtxe. Àsok tawro hana. 
Kowakryetxhe xaxa hampànà kanyenhàrà rma, tàrwon yawo ro rma 
haxa nay hamà. 

240tàhnàn yawo гта haxa tehtxe, kàwyamo ro rye гта. Otàhnàn 
yawo kehtxoho kom hoye ro tatakoronomatxe, osoxe nyhe kehtxoho 
menye, meya rha tosowakryexem me nyhe kehtxoho menye. 

25 Tohsamnohsomà roro me tehtxe. Ohsamnohpàra harha natxow hama, 
kukukuthuyamo. Nyamoro wyarohra mak ehtxoko. Àsok tawro hana. 
Mexehra nomokyaha, Kohkomo, kany me manatxow hama. Àro ke, 
tohsamnohsomà roro me гта haxa ehtxoko, ayatakoronomatxho menye. 

Tàxanhànà rotho komo yanahnohtakehe 
hampànà Khoryenkomo katxhàrà on ha. 


26 Àsok hana tehxatxow ha. Kryestu wya konyhoryetxho komo 
yonytxanyenhàr me tehxatxow hama. Yaworon xaxa rma yonytxanyenhàr 
me tehxatxow hamà. Yaworo xaxa nay hamà, kanyenhàr me tehxatxow 
hama. Atxke harha kesnàr kom hona mpàn tenytxe. Ana make ryhe 
mpe, yaworo make ryhe mpe naye, kany me kesnàr kom hona mpàn 
tenytxe. Àro wyaro kany me haxa kehtokonye, oseryewhokahra harha 
naha hampànà, Khoryenkomo, kanhànàthàyam hoko. Noro wya, 
konyhoryetxhe xaxa hampànà, Txesusu wayehrà ke, katxho mehra 
harha tehxatxhe hampànà. 27 Noro nanàhnohrà me haxa ryhe tehxatxhe 
hampànà. Àsok tawro hana. Tàxanhànà rotho komo yanàhnohtàkehe 
hampàna, Khoryenkomo. Kàwyanye anhàtho yaknyohnàtokono wyaro, 
nanàhnohtàketxhe hampànà. Аго wyaro kanàhnohtàkanàr kom hona 
toseryehporye rma haxa tehxatxhe, àna make ryhe mpe kany me harha 
kehtokonye, konyhoryetxowà ryhe mpe kany me harha kehtokony mak ha. 

28 Àsok hana nehxatxkon ha, Moyses heno yanweknyetho kom ha. 
Noro heno wya tàyweronàhyamatxho kom yawo rohra harha tehtokonye, 
totahaxem me nehxatxkon hata. Аһпап kom yawohra ehtxoko, kekon 
hatà, Moyses heno, nyamoro heno hoko, toto komo wya. Wahoro htxero 
anhàn komo yokarymetxkon hatà, xenyenhàyamo. 2 komo rma hana, 3 
kom haxa hana, nekarymetxkon ha. Àwyanye tokarymatxhenye rma, 
totahaxem me nehxatxkon hatà, anweknyetho komo. 

29Nyamoro heno yoho rma haxa tanàhnohsom me natxow hama, 
Khoryenkom muru xanomkahnohnyetho komo. Noro yekamsuhkatxho hoko, 
ana make ryhe mpe, konyhoryetxowà ryhe тре, kanyetho komo гта nyamoro 
ha. Ekamsuhkatxho hoye ro enyhoryexahonhàràtho гта, ana make ryhe mpe 
kanyetho гта nyamoro ha. Khoryenkomo wya, konyhoryetxhe xaxa hampànà, 
romuru yekamsuhkanàr ke, katxhàr me ehxahonhàràtho гта, konyhoryetxowà 
ryhe тре kanyetho гта nyamoro ha. Khoryenkom yokato wàràhyakanyetho 
rma nyamoro ha, towakryenyenhàyamo wàràhyakanyetho rma. Nyamoro rma, 
tanàhnohsom me гта haxa natxow hama, amnyehran heno kom yoho гта 
haxa mak ha, Moyses heno yanweknyetho kom yoho rma haxa mak ha. 

30 Àsok tawro hana. Tàxanhànà rotho komo yanàhnohnye me Khoryenkomo 
thutwetxow hamà. Noro rma, onà wyaro nmenhohoy hatà, tkaryehtan yawo. 

Ото ryhe, kohsànàhyaha hampànà, roxanhànàtho kom hoko. 
Àro wyaro rma nmenhohoy hatà, tkaryehtan yawo. Onà wyaro xarha 
nmenhohoy hatà. 
Tàmryenon komo hutwany me mpànà naha ha, Kohkomo. Àro ke, 
àwahanonkany kom me mpànà naha ha, ohxe ehxemo kom hoko, 
atxke ehxemotho kom hoko xarha. 

Àro wyaro rma nmenhohoy hata, Khoryenkomo. 31 Noro rma, tehxemà 
ro me naha. Khokonye ewakhàra ehtoko, toseryehporye rma haxa 
tehxatxow hamà, àhona. 


Towankaryhe roro rma ehtxoko katxhàrà on ha. 


32 Àsok hana mehxatxkon ha, amnyehra. Ona wyaro mehxatxkon hama. 
Khoryenkom hutwany me harha oyexetxhenye, teryewhamnohsom me 
rma haxa mehxatxkonà. Krawame rma haxa mehxatxkonà. Omeroro rma 
menàmyatxkonà. 33Anatoko owàràhyaketxkonà, anar komo, toto komo 
nenytxanàr me. Oyeryewhamnohyatxkon xarha, toto komo nenyàr me. 
Anatoko, teryewhamnohsom kom yakoron me mehxatxkonà, oseryehpàra 
гта. 34Watxa ymo yaka ahryemxemo komo makoronometxkonà, àhnàn 
kom yawo rma haxa oyesnàr kom ke. Axanhàn komo wya akatxhothàyamo 
yaràtxhe, teryehorye rma mehxatxkonà. Àsok tawro hana. Onà wyaro 
maketzkon hama. Amnye Khoryenkomo newakryenàrà roro me wehxan 
hama. Àro ryhe, rokatxhotho yoho rma haxa ohxe nay hama, màketxkonà. 

35Àro wyaro teryewhamnohsom me oyehtokonye, towankaryhe rma 
mehxatxkon hamà. Àro ke, towankaryhe roro rma ehtxoko. Towankaryhe 
oyehtxoho kom hoye ro, towakryexem me rma haxa manatxhe hampànà. 
36Enàmtxok xaxa mak hampànà, Khoryenkom yoyuknye го me oyehtxoho 
menye. Àro wyaro oyehtokonye, amnye Khoryenkomo newakryenàr me rma haxa 
manatxhe hampana, royuknye komo wewakryehe xaxa hampànà kanyenhàr me 
noro yesnàr ke. 37 Àsok tawro hana. Mexehra nomokyaha hampànà, kowakryeny 
komo. Àro hoko rma, onà wyaro nkehe, àmenhosahonhàrà. 

Mexe nyhe txko ehxah me nomokyaha hampànà, tomohsomà. 
Àramampàra nyhe гта nomokyaha hampànà. 

38 Noro hona xeny komo ryhe, ronenyhoryetxho me harha manaha 
katxho me natxhe, rowya. Nyamoro rma, karyhe roro harha natxhe, 
пого hona tàwyanye xenyàr ke mak ha. Noro hona xenyhera harha 
ehtokonye, eryehohra ro mak wehxaha, nyamor hoko. 

Àro wyaro rma nkehe, àmenhosahonhàrà. 39Kàwyam haxa ryhe, noro 
hona xenyhera harha natxhe, katxho mehra tehxatxhe. Tanàhnohsom me 
natxhe hampànà katxho mehra tehxatxhe. Noro hona xeny me haxa ryhe 
tehxatxhe ha. Аго hoye ro karyhe гого toteryatxhe ha. 


Khoryenkom hona xenyenhàyamo yokarymatxhàrà on ha. 


1 1 1Khoryenkom hona xeny me kehtokonye, ona wyaro kany me 

tehxatxow hamà. Noro newakryenàr me xaxa mpànà wehxaha 
ha, amnye, tketxhe. Kowakryetxho komo yonyhera ro rma haka, noro 
newakryenàr me xaxa mpànà wehxaha ha, tketxhe, noro hona kàwyanye 
xenyàr ke mak ha. 

2Noro hona nenyatxkon hata, amnyehran heno komo. Àro ke, ohxe 
manaha, rowya, katxho me nehxatxkon heno hatà. Khoryenkomo wya, 
noro hona tàwyanye xenyàr ke mak ha. 

3Ona wyaro kany me tehxatxow hama. Omeroro nakàhtotàhkaye, 
Khoryenkomo, tàrwon ke mak ha, kany me tehxatxhe. Ehxenà rotho 
komo rma yakàhtoye, tonyxem me harha, kany me tehxatxhe. Àro wyaro 
rma tketxhe, noro hona kàwyanye xenyàr ke mak ha. 

4Tànekàthàrà yàmye haryhe tà, Kayen heno, Khoryenkomo wya. Akmew heno 
хата, tànekàthàrà yàmye hata. Kayen nàmàtho yoho гта haxa ohxe nehxakon 
hata, Akmew nàmàtho. Àsok tawro hana. Khoryenkom hona nenyakon hata, 
Akmewu. Ато Ке пого nàmàtho yahosày hata, Khoryenkomo. Ohxe naha, 
опатаћага, kekon hata, пого heno wya. Tàwya ahosnàtoko гта, ohxe naha, 
Akmewu, kekonà гта hama. Wayehye hata, Akmew heno. Àwayehsahonhàrà 
rma, noskarymehe rma. Khoryenkom hona xenye rotho me rma noskarymehe. 

5Enoke heno xarha, Khoryenkom hona rma rha nenyakon hatà. Àro ke, 
àwayehpàra nexey hatà. Amnye tàhyaka haxa narày hatà, Khoryenkomo. 
Noro heno yonyhera harha nehxatxkon hatà, toto komo, Khoryenkomo 
wya anàr ke hatà. Tàwya arhàra ro rma haka, teryehorye rma haxa 
wehxaha, moson hoko, kekon hatà, Khoryenkomo. 

e6Khoryenkom hona xenyhera kehtokony haxa, пого yeryehotanàhpàra 
ro mak tehxatxhe ha. Noro hyaka komoknàtokonye, onà wyaro kany me 
tehxorye tehxatxhe, kàhnawonye. Noro ryhe, tehxem me xaxa mpànà naha ha, 
kany me tehxorye tehxatxhe. Noro hutwanàr xe kehtokonye, nehutwamohsehe 
xaxa hampànà, kàwyanye, Капу me xarha tehxorye tehxatxhe. 

7Nowe heno xarha, Khoryenkom hona rma rha nenyakon hatà. Tuna ymo 
ànyakyaha Һатрапа, kekon hata, Khoryenkomo, пого heno wya. Tuna ymo 
yomokhàra ro гта haka, аго wyaro nkekon hata. Khoryenkomo rwonà 
yonytxay hata, Nowe heno. Àro wyaro hama, kekon hata, noro hona tàwya 
xenyàr ke. Kanawa ymo yakàhtoy hata, tàmryenon komo kurunhonàr horà. 
Tàwya Khoryenkomo yoyuknur ke ryhe, toto komo yanhànà hutwamohsekon 
hama. Tanàhnohsom me ehtxoho komo rma hutwamohsekonà. Khoryenkomo 
wya, ronenyhoryetxho me harha manaha, katxho me xarha nehxakon hatà, 
Nowe heno, noro hona tàwya xenyàr ke mak ha. 

8Akmaraw heno xarha, Khoryenkom hona rma rha nenyakon hatà. Àro ke 
neyukye hata. Àwya meya àtoko katxhe гта, neyukye hata. Àwya amnye oyowto 
wàmyaha owya katxhe гта, toy hata. Towto ywenyeke rma hak nehxakon hata. 
Toye гта hata, Khoryenkom hona tàwya xenyàr ke mak hata. ?Khoryenkomo 
wya, on yukryeka wàmyaha owya, amnye, katxho hona haxa nahatakay 
hatà. Ewto mehra rma hak nehxakon hatà. Anaro ro komo yowto me rma 
hak nehxakon hatà. Anaro ro komo yowto hon me nehxakon hatà, Akmaraw 
heno, Khoryenkom hona tàwya xenyàr ke hatà. Àto rma rha nehxatxkon xarha 
tà, Esake heno komo xarha, Xako heno xarha. Khoryenkomo wya, on yukryeka 

wàmyaha, owyanye, amnye, katxho me гта rha nehxatxkon hata, nyamoro 
heno xarha. Àto ehtokonye, okno hutxhotho àmàn kom me nehxakon hatà. 

10 Àsok tawro hana. Anaro haxa towto hona ro nehxakon hama, Akmaraw heno. 
Khoryenkom yowto rma àro ha. Noro ryhe nenyhoryeye. ÀAnenyhoryetxhàrà гта, 
osomtatkahnà ro me naha. Àro rma hona ro nehxakonà, Akmaraw heno. 

11Sara heno xarha, Khoryenkom hona гта rha nenyakon hata. Àro 
ke, notxwakomotho me tehtoko, thohtaxem me harha nexey hatà, noro 
hona tàwya xenyàr ke mak hatà. Khoryenkomo wya, amnye nhohtehe, 

Sara, katxhàrànhàr hona го nehxakon hata. Tàrwon yawo ron me naha, 
Khoryenkomo, kekon hama. 12 Akmaraw heno ryhe, towenyxa nehxakon hata. 
Horykomotho me rma haxa nehxakon xarha tà, thohtahoryehra ro mak ha. 
Noro heno гта hoye ro, thenyehra гта haxa natxow hama, ehamàthàyamo. 
Xeryko yakenonà wyaro, sakarara yakenonà wyaro, thenyehra rma haxa 
natxow hama, tkuknomanàr yohono yakenonà wyaro mak ha. 
13Wayehtxownà hata, Akmaraw heno komo, omeroro. Khoryenkom hona 
xeny me гта wayehtxownà hata. Towto komo yahohsàra гта wayehtxownà 
hatà. Khoryenkomo wya, amnye oyowto wàmyaha katxhàràtho yahohsàra 
тта wayehtxownà hata. Ahosnàr hona то гта nehxatxkon hama. Мохе ro mak 
nenyatxkon hamà. Amnye wahohsaha xaxa hampànà, kany me nehxatxkon 
hama. Ona wyaro xarha noskarymetxkon hama. Yukryeka ho rma hak 
kehtokonye, ewtohnà, ro me rma tehtxe, anaro ro komo yowto hon me rma 
tehtxe, ketxkon hama, Akmaraw heno komo. 14Àro wyaro tàwyanye tatoko 
гта, anaro haxa towto kom hona ro nehxatxkon hama. 15 Towtothàyamonhàr 
hutwahra harha nehxatxkon hamà. Tànàhnànkatxhàyamotho rma hutwahra 
harha nehxatxkon hamà. Tàwyanye uhutwantoko rma, àrotho hona harha 
àtonàràtho kom haryhe, àsna harha àtohra mpàn ehtxoko katxho mehra 
esnàràtho kom haryhe. 16 Anaro haxa towto kom hona ro nehxatxkon hama. 
Enyhoru ro mak àro ha, kahe yawono. Àro rma hona ro nehxatxkonà, nyamoro 
heno. Àro ke, Akmaraw kom horyenà ro uro kany me rma haxa nehxakon hatà, 
Khoryenkomo. Àsok tawro hana. Noro ryhe, ewtohtony kom me nehxakonà. 

17 Esake yàmye hata, Akmarawu, Khoryenkom hona tàwya xenyàr ke mak 
hatà. Khoryenkomo wya tkukmantoko, neyukye hatà. Khoryenkomo wya, 
thenyehra natxhe, oyohamàthàyamo, katxhàràtho rma, burunhuru yàmyakon 
hatà. Towenyxanotho txko rma yàmyakon hatà. 18Esake hoye ro ryhe, 
kohamkehe hampànà, katxhàrànhàrà гта yàmyakon hata, Akmaraw heno. 
Khoryenkom hona zenye го kax mak nehxakon hata. 19 Aharaxkahaya tehtoko, 
ona wyaro nkekon hama, tàhnawo. Àwayehxemo kom waye anàmno ynye me 
xaxa mpànà naha ha, Khoryenkomo, kekon hamà. Amnye, àwayehxemo kom 
waye asanàmsaho wyaro harha nehxakon hamà, Esake, Akmarawu wya. 

20Esake heno xarha, Khoryenkom hona rma rha nenyakon hatà. Àro ke, onà 
wyaro nkekon hatà, buru komo wya, Xako wya rma, Esawu wya xarha. Amnye 

oyowakryehe zaza hampana, Khoryenkomo, kekon hata, awyanye. Amnye ohze 
ehtxoho komo rma yokarymekon hata, Khoryenkom hona tàwya zenyar ke. 
21Xako heno xarha, Khoryenkom hona rma rha nenyakon hata. Àro ke, 
twayehnàtoko, ona wyaro nkekon hata, пого wya, thar kom hoko, Xose muru 
kom hoko rma. Apa y, moxam ewakryeko, kekon hatà. Àro wyaro tàwya tatoko 
rma, tahoso ke nosowaxehtekon hatà, horykomotho me rma haxa tesnàr ke 
hatà. Tosowaxehtontoko rma, Khoryenkomo yowakryekon hatà. 22Xose heno 
xarha, Khoryenkom hona rma rha nenyakon hatà. Àro ke, horykomotho me 
rma haxa tehtoko, amnye tonusom komo yokarymay hatà. Amnye tàmryenon 
komo yaryaha hampànà Khoryenkomo, on hoye, Exet yamtar hoye, kekon hatà. 
Nyamoro rma hak royotxhotho yatxowà, enamso, kekon xarha tà. Ehsayewyana 
komo totho rma yokarymekon hatà, Khoryenkom hona tàwya xenyàr ke mak hatà. 
23Moyses yon heno komo xarha, Khoryenkom hona rma rha nenyatxkon 
hata. Аго ke tàmryerà txko yonamtxownà hata. Enyhoru me rma haxa пого 
txko yonyatxkon hata. Tàwyanye Faryo yoyukuhtor hona oseryehpàra гта 
nehxatxkon hata. Àro ke nenamtxownà hata, ukurunhonàr horà, Khoryenkom 
hona tàwyanye xenyàr ke mak hata. Enamsah me rma, 3 me nuno yonatkay hata. 
24Moyses heno xarha, Khoryenkom hona гта rha nenyakon hata. Àro 
ke, totàmryenkatxhe rma, onà wyaro nkekon hatà. Faryo yomsàrà mryerà 
mehra harha hak wehxe, kekon hatà. Ehonomnà komo kukuru mehra harha 
hak wehxe, kekon hata. 25 КһҺогуепкото mryenon kom kukuru me haxa 
tesnàr xe nehxakon hatà. Nyamoro yakoro teryewhamnohsom me haxa hak 
wehxe, kekon hatà. Tanhàn hoko teryehotanàr xehra mak nehxakon hatà, 
anar kom yakoro. Àsok tawro hana. Kanhàn kom hoko kehtokonye, mexehra 
teryehotetxow hamà. Àro wyaro rma nhutwekon hamà, Moyses heno. Àro ke, 
ona wyaro kahra nehxakon hama. Exet ho roro rma hak wehxe, ranhàn hoko 
ryeryehotatho me, kahra nehxakon hama. 26Exet ho roro rma hak wehxe, 
tkatxhonke rma haxa ryehtxoho me, kahra xarha nehxakon hama. Kryestu 
wyaro tàxanomkahnohsom me haxa tesnàr xe nehxakon hama, tàwya 
Khoryenkomo mryenon komo уакогопотапаг horà. Tàxanomkahnohtoho 
rma, tkatxhonke tehtxoho yoho rma haxa ohxe nehxakon hamà, àwya. Àsok 
tawro hana, Khoryenkomo wya amnye towakryetxho hona ro tesnàr ke hamà. 
27 Exet yamtar hoye toy hatà, Khoryenkom hona tàwya xenyàr ke mak 
hata. Ewakhàra Faryo yehtxoho hona oseryehpàra rma nehxakon hama. 
Towankaryhe roro rma haxa nehxakon hatà, Khoryenkom hona tàwya 
xenyàr ke, tànenyehtorà гта hona tàwya хепуаг ke. 
28Exet yamtar yohokoko Khoryenkom tontoko, noro rwon yawo ro 
nehxakon hatà, tasahxemtonàr kom hoko. Onà wyaro nkekon xarha tà, 
toto komo wya. Kahneru kamsukutho meryatxow hatà, omàn kom hotar 
horye, kekon hatà, àwyanye. Ehsayewyana komo rma kurunhekon hatà, 
wahoto ryetho komo wayehkany hona hatà. Àro wyaro nehxakon hatà, 
Moyses heno, Khoryenkom hona tàwya xenyàr ke. 

29Ehsayewyana heno komo xarha, Khoryenkom hona rma rha nenyatxkon 
hata. Аго ke, mahoryeno wyaro tuna ymo wetotxownà hata. Tuna tutxuryemà 
katxho гта wetotxownà hata. Exetyana heno kom haxa ryhe, nànotàhkatxownà 
hata. Ато туа rma rha tàtontokonye, nànotàhkatxownà hata, nyamoro heno. 

30Xoswe heno komo xarha, Khoryenkom hona rma rha nenyatxkon hatà. 
Àro ke, Khoryenkom yano me nematxakay hatà, owto watxanàtho, Xeryko 
watxanàtho гта. Owto màtkoko гта natahomryekyatxkonà htxer hakahpa tà, 
tànarymanàr komo yowto màtkoko гта hata. Yake ro natahomryehtxownà 
hata, 7 me enmahrà hata. 7 me enmahàtxhe гта, nematxakay hata, owto 
watxanàtho, Khoryenkom hona àwyanye xenyàr ke mak hata. 

31Hakme heno xarha, Khoryenkom hona rma rha nenyakon hatà. Anaro rha 
kàrà hokono ro me ehxahotho rma, noro hona nenyakon hatà. Àro ke, Xoswe 
nànyaketxho kom hoko towahke nehxakon hatà. Noro yowto yonyxe ànyahxah 
me nehxatxkon hatà, arymanàr horà mak hatà. Towahke rma nehxakon 
hata, Hakme heno, àhokonye, Khoryenkom hona tàwya xenyàr ke hata. Àro 
ke, tkukuru heno komo wayehnàtoko, àwayehpàra пехеу hata. Nyamoro heno 
haxa wayehtxownà hata, Khoryenkom yoyukhura tesnàr kom ke hata. 

32O0nok heno komo xarha hana wekarymen ha, Kekneyaw heno kom hana, 
Barake heno hana, Sansaw heno hana, Xefte heno hana, Dafe heno hana, Samwew 
heno hana, Khoryenkomo rwonà yokarymanye ro heno kom hana. Nyamoro 
heno yexetxhàrà yokarymatxehkahra wehxan hama, tano. Omeroro rowya 
ekarymantoko, mexe rma haxa rowya àmenhonàràtho haryhe mà. 33Khoryenkom 
hona rma rha nenyatxkon hatà, nyamoro heno xarha. Àro ke, anaro rha owto 
hon heno komo yarymetxkon hata. Tàmryenon yoh komo hananàhyatxkon 
xarha tà, toto kom hoko àme rye rma haxa ehtxoho menye. Khoryenkomo 
wya kakoronometxhe xaxa hampànà katxhàr yawo ro nehxatxkon xarha tà. 

Àro wyaro katxàr yawo ro, noro nakoronomanàr me rma haxa nehxatxkon 

hatà, àhona tàwyanye xenyàr ke. Kamara ymo watxan yaka tarymaxem me 
nehxatxkon hata, anar komo. Eskahnà ro me mak nehxatxkon hata. 34 Weheto 
ymo waka tarymaxem me nehxatxkon hatà, anar komo. Atakhera ro mak 
nehxatxkon hatà. Katxefara wyaron ke totahaxem me tehtokonye, tkurunhosom 
me rma nehxatxkon hatà, anar komo. Ahoxemra tehtokonye, karyhe harha 
texem me nehxatxkon hatà, anar komo. Anar kom yakoro tatarymantokonye, 
tahoxerye rma haxa texem me nehxatxkon hatà, anar komo. Anaro ro heno komo 
wekenymekyatxkon hata, anar komo. Àro wyaro texem me nehxatxkon hata, 
nyamoro heno, Khoryenkom hona tàwyanye xenyàr ke mak hatà. 

35 Àsok hana nehxatxkon ha, woràskomo heno komo xarha. 
Tàmryethàyamo wayhàtxhe, Khoryenkom hona nenyatxkon hatà. Àro ke, 
àwayehsahonhàrà rma nasanàmyatxkon harha tà, ànenyàr kom me. 

Twayehso ro teryewhamnohsom me nehxatxkon hatà, anaro heno komo, 
Khoryenkom hona tàwyanye xenyàr ke. Khoryenkom hona xenyhera harha 
ehtxoko, ketxkon hata, eryewhamnohnye komo, àwyanye. Àrwon komo 

yoyukhura mak nehxatxkon hata. Àwayehxemo kom waye tanàmtoho kom 
hona ro haxa nehxatxkon hatà, Khoryenkomo wya. Karyhe roro harha tehtxoho 
kom hona ro haxa nehxatxkon hata. 360nà wyaro teryewhamnohsom me xarha 
nehxatxkon hata, anaro heno komo, townohsom me hata, tàhpohxem me xarha 
hatà, yawaka ke tasohtosom me xarha hatà, watxa ymo yaka tahryemxem me 
xarha hatà. Àro wyaro teryewhamnohsom me nehxatxkon hatà, Khoryenkom 
hona tàwyanye xenyàr ke mak hata. 37-38Тоһ ke totahaxem me nehxatxkon 
hatà, anaro heno komo. Tàhkotosom me nehxatxkon hatà, anaro heno komo. 
Katxefara wyaron ke totahaxem me nehxatxkon hatà, anaro heno komo. 
Tàxanhàn komo hyaye nekahtàmyatxkon hatà, anaro heno komo. Tokahtàmsom 
heno komo rma, àwomumra nehxatxkon hatà. Twomunke rma nehxatxkon 
haryhe tà, okno hutxhotho ke hatà, enyhoryehnà rma ke hatà. Ahehnaha 
nataryeknohyatxkon hatà, àhà ymo horye xarha hatà. Toh yowtar yaka 
nohtanamyatxkon hata, yukryeka yowtar yaka хага hata. Ànyahpàra xarha 
nehxatxkon hata. Teryewhamnohsom me xarha nehxatxkon hata. Тапаһпоһѕот 
me xarha nehxatxkon hatà. Norohnàtho me rma haxa nehxatxkon hatà, toto 
komo wya. Khoryenkomo wya haxa ryhe, ohxe rma haxa nehxatxkon hatà. 
Yukryeka hon kom yoho rma haxa ohxe nehxatxkon hatà, àwya. 

39Khoryenkom hona nenyatxkon hatà, nyamoro heno, omeroro. Noro 
hona xeny me ekarymaxahonhàr me natxow hamà. Noro hona xenye rma, 
ewakryetxehkahnà me гта wayehtxownà hata. Noro wya, kowakryetxhe 
xaxa hampànà katxhàrà гта, ewakryetxehkahnà me гта wayehtxownà 
hata. 40 Àsok tawro hana. Kakoronye nyamoro heno yonyhoryetxehkanàr 
xe nehxakon hamà, Khoryenkomo. Konyhoryetxehkatxho komo rma 
hutwekon hama. Àro ke, tàwya konyhoryetxehkantokonye, nyamoro 
heno xarha yonyhoryetxehkehe Һатрапа, noro ha. 


Buru komo hanatanàhyaha Kohkomo katxhàrà on ha. 


1 2 1Khoryenkom hona wenyaha kany me nehxatxkon hata, amnyehran 
heno komo, thenyenohnà heno kom hatà. Khoryenkom hona xenye 
rotho me tenyatxow hamà. Àro ke, nyamoro heno hoko tehohkatxe. 

Àsoken komo wyaro hana tehxatxow ha. Tàkràt kom hoko totkukmaxem 
komo wyaro tehxatxow hamà. Tàkràt kom hoko totkukmantokonye, 
tomyawonotho komo hnànketxow hama, tamusnye esnàr ke. Àsok tawro hana, 
karyhe rma haxa tàtonàr kom xe tesnàr kom ke hamà. Àro wyaro rma rha 
tehtxe. Eten kom hana kowyatxow ha, Khoryenkomo hyaye, àhok kehtxoho 
kom hana. Àrotho kom hokohra harha tehtxe. Omeroro rma tàhnànkatxe, 
Khoryenkom hona roro rma haxa kàwyanye xenytxoho me. Kanhànàthàyam 
xarha tàhnànkatxe. Eten kom hok hana tehohkaxemà гого me tehxatxow ha, 
kanhàn kom hok hana. Àrotho kom hoko ehohkahnà ro me harha tehtxe. 

2Txesusu ryhe tenytxe. Noro гта, Khoryenkom hona zenye ro me 
nehxakonà, thoko гта haxa kehohkatxho menye. Khoryenkomo yoyuhtukaye, 

ahona roro rma haza tawya zenyar ke. Noro rma wayehye. Yahkotohen hona 
tamoyathotho гта yonàmye. Tazanomkahnohsom me гта haxa nehxakonà. 
Oseryehokahra mak nehxakonà. Nenàmtàhkaye, teryehorye roro harha 
tehtxoho hona ro tesnàr ke. Khoryenkom hanaka eryewtaxah harha naha, 
noro ha. Ehonomnà xaxa hanaka rma, howehehra eryewtaxah naha. 
3Noro xehra rma haxa nehxatxkonà, anhà komo. Atxke rma haxa 
neryatxkonà. Omeroro гта nenàmtàhkaye. Noro гта uhutwatxoko, enàmnye 
ro me rma rha oyehtxoho menye, ewankaramra roro rma oyehtxoho menye. 
^Anhà yarymanàr hoko manatxow hama. Àro hoko teryewhamnohsom me 
manatxow hama. Teryewhamnohsomà гта, àwayehpàra гта hak manatxow 
hamà. Àro ke, ewankaramra roro rma ehtxoko. 
5Khoryenkom karyehtan hoyeno hutwahkahpàra ehtxoko. Àro hoye ro 
khananàhyatxow hama, Khoryenkomo, towankaryhe kesnàr kom horà. 
Buru me ryhe khananàhyatxhe. Опа wyaro гта nkehe, àmenhosahonhàrà. 
Кага y, atxke, oyehtoko, khanatanàhyaha hampànà, kehe, Kohkomo, 
owyanye. Anatoko kanàhnohyan hana, atxke oyesnàr ke, kehe 
owyanye. Àro wyaro àway ayanàhnohnàtokonye, ekhokahra rma 
ehtxoho. Ahanatanàhnye kom me noro xenytxoko. 
6 Tàwya ahanatanàhnàtokonye, tànàhnàn me oyonyhetxow hama. 
Àsok tawro hana. Atxke buru kom yehtoko, nàhpokyatxow 
hamà, àyàm komo, àhanatanàhrà kom horà mak ha. Àro 
wyaro rma rha, buru komo hanatanàhyaha, Kohkomo. Tàwya 
ahanatanàhnàtokonye, buru me oyonyhetxow hama. 
Àro wyaro гта nkehe, àmenhosahonhàrà, 7Teryewhamnohsom me oyehtokonye, 
Khoryenkomo nhanatanàhrà me manatxow hama. Àro ke enàmtxoko. Tàwya 
ahanatanàhnàtokonye, buru me oyonyhetxow hama, noro ha. Àro wyaro rma 
rha tehxatxow hama kàwyam xarha. Buru komo thanatanàhyatxow hama, ohxe 
nyhe esnàr kom horà. Ahanatanàhpàn komo ehxera natxow hama, buru komo. 
8Àro wyaro rma rha thanatanàhsom me natxow hamà, Khoryenkom muru komo, 
omeroro. Ahanatanàhpàranye noro yehtoko, umuru mehra manatxow hamà. 
Owyanye, Khoryenkom muru uro tatoko rma, yaworohra mak màketxow hama, 
àhanatanàhpànà ro me oyesnàr kom ke. 
9Bàryekomo me kehtokonye, kyàm komo teyukyatxkon hamà. Àwyanye 
khanatanàhàtxhenye rma, teyukyatxkonà rma. Toto me nehxatxkonà, nyamoro 
ha. Khoryenkom haxa ryhe, ekato me naha, kyàmkomo rma. Nyamoro yoho rma 
haxa toyuhsom me mpana naha ha, noro ha. Àro ke, àwya khanatanàhnàtokonye, 
eyuknye roro me гта tehtxe, ekato me karyhe kehtxoho menye. 10Тапо me 
ronye rma khanatanàhyatxkon hama, nyamoro ha, kyàm kom kaxe. Bàryekomo 
me rma hak kehtokonye, mexe nyhe txko khanatanàhyatxkon hakahpa mà, 
ohxe nyhe kesnàr kom horà. Ohxe kesnàr komo xe rma nehxatxkon haryhe 
mà, nyamoro ha, tehutwatxho kom hoye ro mak ha. Khoryenkom haxa ryhe, 

ohxe rma haxa kesnàr komo xe nay hama, yaworo xaxa mak hama. Àro ke 
khanatanàhyatxhe, noro ha, tàwyaro rma rha enyhoru ro me kehtxoho menye. 

11 Thanatanàhsom me гта hak kehtokonye, eryehohra гта tehxatxow hama, 
eryewru ke mak ha. Amnye, teryehorye harha mpànà tehxatxhe ha. Ohxe harha 
tehxatxhe, Khoryenkomo wya khanatanàhrà kom ke mak ha. Ahanatanàhsah 
me, teryehorye harha tehxatxhe, ohxe roro rma haxa kesnàr kom ke mak ha. 


Atxke oyesnàr kom hona atakoronomatxoko katxhàrà on ha. 


12 Àro ke, towankaryhe harha ehtxoko. Amotohpàra ro mak ehtxoko, 
ohnawonye, Ahoxemnà komo wyarohra mak ehtxoko, kàrhàn komo 
wyarohra mak ha. Ekaryehtotxok haxa, ohnawonye. 13 Yaworo rma haxa 
ehtxoko. Anar me rha ehutwahra ro mak ehtxoko. Ahrohna komo wyaro 
namotohyatxow hatà, okukuru komo, tàhnawony mak ha. Nyamoro rma 
akoronomatxoko. Anar me rha oyehutwantokonye, akoronomahranye 
manatxow hamà. Manàhnohyatxow haxa hamà. Kryestu hona xenyehnà 
me harha meryatxow hamà. Àro wyarohra mak ehtxoko. Yaworo haxa 
ehtxoko, okukuru komo yonyhoryenàr horà. 

14Towahke roro oyesnàr kom hoko rma haxa ehtxoko, toto kom hoko, 
omeroron kom hoko. Enyhoru ro me oyesnàr kom hoko xarha ehtxoko. 
Enyhoru ro mehra kehtokony haxa, Kohkom yonyhera tehxatxhe 
hampànà. 

15 Atakoronomatxoko, Khoryenkomo hyaye oyotowrà kom hona, пого 
wya oyowakryehtor kom hona. Anatoko bawa yeryewru wyaro atxke 
natxow hana, okukuru komo. Tkukuthuyamo rma yanàhnohyatxow hana, 
atxke rma haxa tesnàr kom ke. Àro wyaro atxke oyesnàr kom hona mpàn 
xenytxoko. 16 Anaro rha wos hoko oyesnàr kom hona mpàn xenytxok 
xarha. Owyanye Khoryenkomo yehutwatxho xanomkahnohrà hona mpàn 
xenytxok xarha. Àro wyaro atxke oyesnàr kom hona atakoronomatxoko, 
omnyamo ro rye rma. 

Esawu heno wyarohra ehtxoko. Ehonomnà me nehxakon hatà, noro 
heno, wahoto me tesnàr ke. Tot xe mak nexey hatà. Àro ke, ehonomnà 
mehra harha noteryey hatà, tot yehetho me. Ehonomnà me tehtxohotho 
xanomkahnohye hamà. Àro wyaro tehtoko, Khoryenkomo yehutwatxho 
xanomkahnohyakon hama. Noro heno wyarohra ehtxoko. 17 Amnye, 
еһопотпа me harha tesnàr xe nehxakon hata, пого heno. Tàyàmà wya, 
Khoryenkom hak oyowakryeno, ehonomnà me oyehtxoho me, tawro 
xe nehxakon hatà. Tàrataxe ro àro wyaro tawro xe nehxakon hatà, 
tàyàmà wya. Àro wyaro kahra mak nexey hatà, àyàmà. Ehonomnà 
me harha oteryhera ro mak nehxakon hatà, Esawu heno. Àro wyaro 
exetxhàrànhàrà rma muhutwetxow hama. Àro ke, noro heno wyarohra 
ehtxoko. Khoryenkomo yehutwatxho xanomkahnohnye heno wyarohra 
ehtxoko. 

Owyanye Khoryenkomo yoyukuhtor hona mpàn xenytxoko katxhàrà on ha. 


18Amnyehran heno komo ryhe, aha ymo hona nomohtxownáà hata, Senay 
yàhàn hona rma hatà. Àto ehtokonye, nomokye hatà, weheto ymo, àh hona. 
Awarànà ymo xarha nomokye hatà, esànà ymo xarha, atxowowo ymo xarha. 
Ато wyaro nenytxownà hata, toto heno komo. Noseryehyatxkonà гта haxa 
mak hata. 1? Waxuru ymo xarha yonytxatxownà hata. Kahe yawono rwonà 
ymo хата yonytxatxownà hata. Tàwyanye enytxatxhe гта, опа wyaro 
nketxkon hatà, oseryehrà komo. Amna yakoro àrwomra hak nahko, noro 
ymo ha, ketxkon hata, oseryehrà kom hata. 200nà wyaro nkahoy hata, 
Khoryenkomo, Moyses heno wya. Àhà ymo yahehra hak nahtxoko, owoknà 
komo. Àwyanye ahetxhe rma, toh ke metahetxhe ha, kahoy hatà, àwya. Àro 
wyaro katxho yonytxanàr xehra mak nehxatxkon hatà, toto heno komo. 
Ehonye rma haxa nehxakon hatà. 21 Moyses heno xarha noseryehyakon hatà, 
tànenyàr hona. Kràrànaha rma haxa, roseryehrà, kekon mak hatà, noro heno. 

220mnyam haxa ryhe, nyamoro heno wyarohra manatxow hama. Senay 
yàhàn hona omokhàra mehtxownà hamà. Toto nenyàr me nehxakon hamà, Senay 
yàhànà. Toto nenyehtor hona haxa momohtxownáà, ekato me. Owyanye Txesusu 
yahosàtxhe гта, on hona ryhe momohtxowrnà, Seyaw yàhàn ona katxho hona 
rma, Khoryenkom yowto hona rma, tehxemà roro yowto hona rma. Xerusaryen 
yohon опа katxho гта àro ha, kahe yawono. Ато hona гта momohtxownà, ekato 
me. Àto natxhe, kahe yawon komo, Khoryenkom yanoto komo, thenyenohnà 
komo. Teryehorye tohsamnohsomà ro komo гта nyamoro ha. Nyamoro waka 
ryhe momohtxownà, ekato me mak ha. 23Kryestu mryenon kom waka xarha 
momohtxownà, nyamoro wyaro rma rha пого mryenon me oyehtxoho menye. 
Kryestu mryenon komo rma, Khoryenkom hokru me natxhe. Wahoto wyaro 
ehonomnà me natxhe. Esot komo rma, àmenhosah naha, kahe yawo. Nyamoro 
waka гта momohtxownà. Wahanonkano ynye ro hyaka xarha momohtxownà, 
ekato me. Khoryenkomo rma noro ha, omeroron komo wahanonkanye ro. 
Awayehxemo heno komo yokato hyaka xarha momohtxownà, ekato me. Enyhoru 
heno komo rma nyamoro ha, Khoryenkomo nenyhoryetxehkatxho komo rma. 
24Txesusu hyaka xarha momohtxownà, ekato me. Noro ryhe, konyhoryetxehkany 
kom me naha. Khoryenkomo wya, romryenon komo yonyhoryetxehkany 
me harha wehxaha, katxhàr hoye ro, konyhoryetxehketxhe, Txesusu. 
Ekamsuhkaxahonhàrà hyaka гта momohtxownà, ekato me. Мого kamsukutho 
rma, Akmew heno kamsukutho yoho rma haxa ohxe nay hamà. Kowakryeny kom 
me Khoryenkomo hutwamohsehe, Txesusu kamsukutho. 

25Àro ke, owyanye Khoryenkomo yoyukuhtor hona mpàn xenytxoko, 
Amnyehra yukryeka hona nomokye hatà, Khoryenkomo, Senay yàhàn hona 
hata. Àto гта, Ehsayewyana heno komo hananàhye hata. Noro yoyukhura mak 
nehxatxkon hatà, nyamoro heno. Ато ke, tanàhnohsom me nehxatxkon hata. 
Ekahtàmpànà ro me nehxatxkon hata, tanàhnohnye kom hona. Amnye гта kahe 

yay haxa khananàhyatxhe, пого ha. Kahe yaye khananàhnye komo yoyukhura 
kehtokonye, nyamoro heno yoho rma haxa tanàhnohsom me tehxatxow hama. 
Ekahtàmpànà ro me tehxatxow hamà, kanàhnohnye kom hona. 
26Tàwya nyamoro heno hananàhnáàtoko, yukryeka yahyey hata, 
Khoryenkomo, teryewrye ro tàrwonàmrà ke mak hatà. Onà wyaro haxa 
kanyenhàr me nay hatà, tkaryehtan yawo. 
Amnye yukryeka heno wahyehe xarha hampànà, towenyxa ro haxa. 
Yukryeka heno marmahnà, kahe heno xarha wahyehe hampànà. 
Àro wyaro rma nkehe, àmenhosahonhàrà. 27 Wahyehe xarha hampànà, 
towenyxa ro haxa, kay hatà, Khoryenkomo. Towenyxa ro haxa katxho 
rma, onà wyaro katxho me rma nay hamà. Nosomtatkatxehkehe 
Һатрапа, katxho me гта nay һата, tànakàhtothàrànhàràtho hoko, 
tànahyenàr hoko rma. Àrotho гта nosomtatkatxehkehe hampànà, anaro 
tehxemà roro me ehtxoho me. Àro rma, atahyehnà ro me mak naha. 
28Khoryenkom yowto гта àro ha. Tehxemà roro me naha, meya roro. Noro 
yowto hono ro me tehxatxhe, àmryenon me kesnàr kom ke. Àro ke noro 
tewakryetxe, eryehotanàhrà horà. Ohxe xaxa manay hama, amna hoko, oyowto 
hon me harha amna уепудг ke, tkatxe, àwya. Ukurunkahnà me гта пого 
tenytxe. Ehonomnà me xaxa rma пого tenytxe. 29 Хого ryhe, anàhnohtàkano 
ynye me naha, weheto ymo wyaro mak ha, aknyohno ynye ymo wyaro mak ha. 


Anaro rha hoko hananàhno yeryetxhàrà on ha. 


1 3 1Noro rye me tehtokonye, osox natxow hama, toto komo. Àro 
wyaro rma rha osoxe roro rma ehtxoko. 

2O0hyakanye hawana me toto komo yomoknàtoko, nyamoro 
ewakryetxoko. Àsok tawro hana. Tàwyanye hawana komo yowakryentoko 
rma, kahe yaye omohxemo rma yowakryetxkon hatà, amnyehran heno 
komo. Uhutwahra rma, kahe yawon komo rma yowakryetxkon hatà. 

3Watxa ymo yaka ahryemxemo komo hutwahkahpàra ehtxoko. Àro 
wyaron komo xarha ewakryetxoko. Nyamoro wyaro rma rha tahryemxem me 
osonytxoko. Àro wyaro tosonyxemà rma, ewakryetxoko. Teryewhamnohsom 
komo xarha ewakryetxoko. Onà wyaro rma katxoko. Anatoko nyamoro 
wyaro rma rha teryewhamnohsom me wehxan hana katxoko. Àro wyaro 
tehutwaxemà rma, nyamoro ewakryetxoko. Uhutwahkahpàranye ehtxoko. 

^Khehtatho komo ohxe rma haxa naha, kany me ehtxoko, omnyamo, 
omeroro. Kàrkomo komo y, ohetx kom hok marma ehtxoko. Woràskomo 
komo у, onyo kom hok marma ehtxoko. Khoryenkomo wya, tanàhnohsom 
me manatxhe hampànà katxho me natxhe, anaro rha wos hokonotho 
komo, anar kom hetx hokonotho komo xarha, anaro rha kàrà hokonotho 
komo xarha, anar komo ynyo hokonotho komo xarha. 

5Katxhonano hoko ehohkahra ro mak ehtxoko. Eten kom hana ohyawonye 
rma nay ha, akatxho kom ha. Àro hoko rma teryehorye rma ehtxoko. Àsok 

tawro hana. Kohkomo ryhe, kowakryeny kom me nay hama. Ona wyaro 
kany me nay hama. Ohutwahkahpàranye ro mak wehxaha, ohnànkahranye 
ro mak wehxaha, kany me naha, noro ha. 6Àro ke towankaryhe tehxatxow 
hama. Rakoronomanye ro me naha, Kohkomo, kany me tehxatxow hama. 
Noro ryhe rokurunhehe, àro ke, toto kom hona oseryehpàra wehxaha, 

kany me tehxatxow hama. Rarymany komo ehxera ro mak natxow hama, 
Khoryenkomo wya rokurunhonàr ke, kany me tehxatxow hama. 

7 Oyonye ro heno komo yexetxhàrà hutwahkahpàra ehtxoko. 
Khoryenkomo rwonà yokarymetxkonà, nyamoro heno, owyanye. Àsok 
hana nehxatxkon ha. Аѕок hana wayehyatxkon ha. Khoryenkom hona 
rma haxa nenyatxkon hamà. Nyamoro heno hoko ehohkatxoko. 

8Txesusu Kryestu ryhe, ame уоһа roro naha. Amnyehra, amnye гта 
xarha, amnye xarha, àme yohà roro naha. 

9 Апаг me rha ahananàhyatxow hama, anar komo. Yaworohra 
ahananàhyatxow hama. Woto yonotho hoko ahananàhyatxow hama. 
Oyonkuhtohrany hak nahtxoko. Tàyweronàhyamatxhàyam yawo ro 
tesnàr komo xe natxow hamà, nyamoro ha. Àro hoye ro osonyhoryehra 
mak natxhe. Woto yonotho hoye rohra ohxe tehxatxhe, kàhnawonye, 
woto yonohra kehtxoho kom hoye rohra xarha. Khoryenkomo wya 
kowakryetxho kom hoye ro haxa ryhe ohxe tehxatxhe, kàhnawonye. 

10,11 Àsok hana nehxatxkon ha, Khoryenkom màn yonye ro yoh kom 
ha. Tàwyanye okno heno yotahatxhe rma, àkamsukuthuru yaryatxkon 
hatà, Khoryenkom màn yaka. Enyhoru xaxa ro mak on ha, rosarà, 
katxhàr yaka rma naryatxkon hatà, tanhànàthàyam hoko Khoryenkomo 
yoseryewhokatxho me. Uhunuthuru haxa ryhe, owto hyaye moxe 
taknyohsom me nehxakon hatà. Tonohnà me mak nehxakon hatà. Tonohra 
ehtxoko katxho me rma nehxatxkon hatà, Khoryenkom màn yonye ro komo. 

Okno heno wayhàthàrà wyaro wayehye, Txesusu, tàwya konyhoryetxho 
menye. 120wto hyaye moxe гта rha wayehye. Ато rma nekamsuhkaye, (дууа 
tàmryenon komo yonyhoryetxho me. 13 Ато Ке, пого wyaro гта rha tehtxe, 
kàwyamo. Owto hyaye mox tehtoko, tàxanomkahnohsom me nehxakon hama. 
Noro wyaro rma rha, tàxanomkahnohsom me tehtxe, noro mryenon me 
kesnàr kom ke. 14 Àsok tawro hana. Mexehra tehxatxow hama, tano, yukryeka 
ho. Mexenohnà me mak naha ha, kowto komo, tanono. Anaro kowto kom 
hona ro haxa tehxatxow hama. Amnye ato roro tehxatxhe hampànà. 

15Àro ke, Khoryenkomo tewakryetxe. Okno yàmpàra rma, kàrwonàmrà kom 
ke haxa tewakryetxe. Apa y, Txesus yano me ryhe amna nàrwonaha, ayakoro, 
kany me roro tehtxe. Ohxe xaxa manaha, amna yowakryeny me manaha omoro, 
ара y, капу me roro tehtxe. 16 Toto komo ewakryetxoko, àkatxhomnàrtho komo, 
ànyahpànàtho komo xarha. Akatxho kom hoye tàmtxoko, àwyanye. Anyahrà 
kom hoye tàmtxoko, àwyanye. Àro wyaro owyanye ewakryetxho komo rma, 
ohxe naha, Khoryenkomo wya, okno yàmtoho yoho rma haxa mak ha. 

17 Oyonye ro komo eyuhtxoko. Arwon kom yawo ro rma haxa ehtxoko. 
Oyonyatxow hamà, ohnawonye ohxe oyesnàr kom horà. Àsok hana oyonyàr 
kom hok natxow ha, ohxe hana, ohxehra haxa hana. Àhok texetxhàyamotho 
hoko noskarymetxhe hampànà, Khoryenkomo wya, amnye. Ohxe àhok 
tehtokonye, teryehorye natxow hama. Àro ke, nyamoro eyuhtxoko, 
ohxe àhok ehtxoho menye, teryehorye ehtxoho menye. Eryehohra haxa 
ehtokonye, eryehohra rma rha manatxow hamà, omnyamotho xarha. 

18Khoryenkom yakoro orwonàmtxoko, rohoko. Rohnawo yaworo 
ryehutwantoko, ohxe wehxan hamà kany me wehxaha. Ohxe roro 
ryesnàr xe wehxaha. Àro ke orwonàmtxoko, rohoko. 19Romoknàr 
xe harha wehxaha, ohyakanye. Àro ke, orwonàmtxoko nyhe, àkehe, 
teryewrye ro, owyanye, mexehra romohtoho me. 


Kàrwonaha Khoryenkom yakoro ohokonye katxhàrà on ha. 


20Kàrwonaha, Khoryenkom yakoro, ohokonye. Teryehorye roro keny 
komo rma noro ha. Àwayehxemo kom waye Txesusu yanàmye. Kohkomo 
rma yanàmye. Nekamsuhkaye, Txesusu, tàwya konyhoryetxehkatxho 
menye. Khoryenkomo wya, romryenon komo yonyhoryetxehkany me 
harha wehxaha, katxho roro me keryatxhe, tekamsuhkanàr ke. Aro hoye 
ro, tàmryenon komo yonye ro me naha, noro ha, kahneru yonye ro komo 
wyaro mak ha, nyamoro yoho rma haxa mak ha. 

21 Noro yanàmnyenhàrà гта yakoro kàrwonaha, ohokonye. Apa 
y, ohxe roro txetxoko, oyoyuknye ro me ehtxoho menye, àkehe, àwya, 
ohokonye. Apa y, àsok kom hana ohxe roro esnàr komo xe manay ha, 
anar me rha oyehutwatxho hoye ro hana. Àro wyaro rma hak ohxe roro 
nahtxoko. Txesusu Kryestu hak nakoronomatxowà, ewan yawonye, ohxe 
roro ehtxoho menye, àkehe, àwya, ohokonye. Ehonomnà me xaxa naha 
katxho roro me hak nahko, noro ha. Àro wyaro hama tkatxe. 

22Rowtà komo y, onà wyaro àkehe, owyanye, teryewrye ro. On yawo 
khananàhtxowà, rokaryehtan yawo. Àhokahra enytxatxoko nyhe. Àsok 
tawro hana. Kawohra nay hama, rokaryehtanà. 

23Txemohtyo yokaytà yonytxanàr xe wehxaha, owyanye. Watxa ymo 
yaye enampatakaxah me harha naha, noro ha, kowtà komo. Rohyaka 
пого yomoknàr hona ro wehxaha. Mexehra tomokàtxhe, rakoro 
nomokyaha, ohyakanye. Oyonyxenye amna nomokyaha. 

24 Ohnan kom yaw nay hata katxoko, rohoko, oyonye ro komo wya, 
anar komo wya xarha, Txesusu mryenon komo wya, omeroron komo wya. 
Ohnàn kom yawo rma rha natxow hatà, tanon komo. Etarya yamtar hoye 
omohxemo komo rma nyamoro ha. 

25Towahke xaxa nay hamà, Kohkomo, khokonye. Àro wyaro towahke 
noro yehtxoho hutwanàr xe roro wehxaha, owyanye, omeroron komo 
wya. 

Amenhehe ohyakanye katxhàrà on ha. 


lTxaku uro ha. Khoryenkom yanoto uro. Txesusu Kryestu yanoto uro. 
Kohkomo rma noro ha, Txesusu Kryestu. 

Àmenhehe, ohyakanye. Xuknewyana kukuru komo ryhe omnyamo. 
Xako heno тиги heno komo yohamàthàyamo гта omnyamo. 12 heno 
komo yohamàthàyamo rma omnyamo. Anaro rha owto ho manatxhe. 
Ohnàn kom yawo rma haxa wehxaha. 


Khoryenkom hona xaxa mpànà xenytxoko katxhàrà on ha. 


2Rowtà komo y, àsok hana manatxow ha. Anaro rha ke teryewhamnohsom 
me manatxow hana. Teryehorye rma ehtxoko, thenyehra mak ha. 3Àsok 
tawro hana. Àro wyaro ohxehra oyehtokonye ryhe, okukmany kom me 
nay hama, Khoryenkomo. Rohona хапа nenyatxowà, kany me пау hama, 
ohokonye. Àro wyaro okukmetxhe, thona xenye ro me nyhe oyehtxoho 
menye. Àro hoye ro menàmyatxow hama. 4Enàmtàhkatxoko roro rma haxa, 
ohxe roro rma haxa oyehtxoho menye, ewakryetxehkaxah me oyehtxoho 
menye, ewakryetxehkahnà rma moson hama katxho mehra oyehtxoho menye. 

5Eten kom hana hutwahra oyehtokonye, аго kom hoko orwonàmtxoko, 
Khoryenkom yakoro. Uhutwanye ro me rma haxa uro txeryko, katxoko, 
àwya. Oyoyukyatxhe, noro ha. Kowakryenye ro kom xaxa kax mak naha ha. 
Rahkryehkahra ehtxoko kanyehnà ro kax mak naha ha. 6Owyanye, uhutwanye 
ro me uro txeryko tatoko rma, Khoryenkom hona xaxa mpànà xenytxoko. 
Royukyan hana, àna hana, kanyehnà ro me rma haxa ehtxoko, ohnawonye. 

Royukyan hana kanyetho kom haxa ryhe, tuna ymo wyaro natxow 
hama, tekahxemaxemà ymo wyaro mak ha, atxowowo ymo nanàrà ymo 
wyaro mak ha. 7-8 ÀÀsok tawro hana, anar me rha tehutwaxemà ro me 
tesnàr kom ke hama, yaworonohnà ro me tesnàr kom ke hama. Ona wyaro 
kahra hak nahtxoko, nyamoro ha. Rowakryen hamà, Kohkomo, kahra hak 
nahtxoko. Àro wyaron komo yowakryenyehnà ro me naha, noro ha. 

Nosomtatketxhe hampànà tkatxhonkemàtho komo katxhàrà on ha. 


9?Norohnàtho me oyehtokonye, teryehorye гта ehtxoko. Ehonomnà me 
haxa manatxhe, Khoryenkomo wya. Àro ke, teryehorye rma haxa ehtxoko. 

I0 Tkatxhonke rma haxa oyehtokonye, anar komo yosnaka гта haxa manatxhe, 
Khoryenkomo wya. Anar kom yosnakano rma, teryehorye rma ehtxoko. 

Tkatxhonkem komo rma, eherkotkuru wyaro natxow hamà. Mexehra 
nosomtatken hamà, eherkotkuru. Àro wyaro rma rha, ehxera harha natxhe 
hampànà, tkatxhonkemàtho komo, mexehra mak ha. 11 Asok hana nay 
ha, eherkotkuru. Kamàmà yasawnuhtukatxhe гта, nuskurumenten hama, 
taknye rma haxa esnàr ke. Ohxe rma haxa xenyxahotho ryhe nosomtatkehe. 
Àro wyaro гта rha, nosomtatketxhe hampànà, tkatxhonkemàtho komo. 
Tomyawon kom hoko rma tehtokonye, nosomtatketxhe hampànà, nyamoro ha. 


Опа wyaro haxa anha пкиктапаг me tehxatxhe katxhàrà on ha. 


12Anatoko okukmetxow hana, Khoryenkomo, teryewhamnohsom me oyesnàr 
kom ke. Enàmnye roro me oyehtokonye, towakryexem me manatxhe. Àsok tawro 
hana. Tàwya okukmatxhenye, karyhe roro oyeryatxhe hampànà, Khoryenkomo, 
enàmnyenhàr me oyehtokony mak ha. Àsok hana natxow ha, tàkràt kom 
hoko otkukmaxemo komo. Moxam yohon omoro katxho me haxa tehtokonye, 
torokomaxem me natxow hama. Àro wyaro rma rha, tàwya okukmatxhenye rma, 
oyowakryetxhe hampànà, Khoryenkomo. АѕоК tawro hana. Karyhe гого гта 
haxa weryatxhe hampànà, гохап komo, kanyenhàr me nay hama. 

13Anhà пкиктапаг me oyehtokonye, Khoryenkomo rokukmehe kahra 
ro mak ehtxoko. Anhà nkukmahtorà ro me naha, noro ha, Khoryenkomo. 
Anhà hoko kukukmanyehnà ro kom me xarha naha. 

14Опа wyaro haxa anha пкиктапаг me tehxatxhe. Капо me ronye гта 
tehohketxhe, kanhàn kom hoko. Enyhoru wyaro rma haxa naha, kanhàn komo, 
kàwyanye. Àxe rma haxa tehxatxhe. Àro wyaro konkuhtetxhe, kanhàn komo. 
15Kàhnawonye kehohkatxhenye гта, mexehra àhok tehxatxhe. Bàryekomo txko 
yonunutokono wyaro, mexehra tonyxem me naha, kanhàn komo. Àhoko roro 
гта kehtokonye, horymamtàhkehe. Thorymamtàhkatxhe гта, kwayehketxhe. 


Khoryenkomo rwon haxa ahohtxoko katxhàrà on ha. 


1l6Rowtà komo y, ronàhnàn komo y, osonkuhtohra ehtxoko. 
Khoryenkomo rokukmehe kahra ehtxoko. 

17 Kowakryenye ro kom me haxa ryhe naha, пого ha. Àsok kom hana 
ohxe tehxatxow ha, tonyhoryexem me hana, towakryexem me hana. Noro 
yano me ryhe, àro wyaro ohxe tehxatxow hamà, kahe yawon yano me 
mak ha, anar kom yano mehra ro mak ha. Awasànà yakàhtoye, пого ha, 
kyàmkomo. Awasànà ryhe, anatoko anar me nay hana. Tawanye nay hana, 

kamàmà ehxera harha esnàr ke. Noro haxa ryhe, ame уоһа гого гта haxa 
naha, meya roro mak ha. Noro rma, kowakryenye ro kom me naha. 

18Tano me ro гта, thokru me harha ketxownà, tàrwon ke. Yaworon 
xaxa ryhe àro ha, àrwonà. Kàwyamo htxero ryhe tàmryenon me 
ketxownà, Khoryenkomo. 

19 Àro гта muhutwetxhe, rowtà komo y, ronàhnàn komo y. Àro ke, 
Khoryenkomo rwonà yonytxany те гта haxa ehtxoko. Tàrwonyemà 
roro mehra mak ehtxoko. Ewakàhkahpànà ro me rma haxa ehtxoko. 

20 Àsok tawro hana. Ewakhàra haxa kehtokonye ryhe, Khoryenkomo 
hutwamohsohra tehxatxow hama. Ohxe roro rma haxa noro yehtxoho 
hutwamohsohra tehxatxow hamà, toto komo wya. 21 Àro ke osonyhoryetxok 
harha, ohnawonye. Ayanhànàthàyamo àhnànkatxehkatxoko. 

Khoryenkomo rwon haxa ahohtxoko. Oyowan yakanye Khoryenkomo 
nyeryetxho rma àro ha, àrwonà. Oyonyhoryetxho komo rma àro ha. Owyanye 
enytxantoko rma, ehonomnà me osonyhera rma ehtxoko. 220wyanye 
enytxatxhe гта, eyuhtxoko roro hampànà. Enytxanàr yoho rohra xaxa mpana 
ehtxok ha. Enytxanàr yoho ro haxa oyehtokonye ryhe, mosonkuhtetxow hama. 

23 Àsok hana natxow ha, enytxany komo. Eyukhura haxa tehtokonye, 
ona wyaro natxow hama. Kanafa hoko kexetxheno wyaro natxow 
hama. Kanafa hona tosonyatxhe. Kompatar komo rma tenyatxhe. 
24Kosonyetxhenye rma, tàtetxhe ha. Kanafa hona kompatar komo 
yonyetxhàràtho rma, thutwahkahyatxhe harha. Àro wyaro rma rha 
mpana natxhe ha, Khoryenkomo rwonà yonytxanyenhàyamo. Eyukhura 
haxa tehtokonye ryhe, hutwahkahtàketxhe, nyamoro ha. 

25 Anar kom haxa ryhe, Khoryenkom karyehtan yonyàr hoko гта haxa 
natxhe. Kàyweronàhyamatxho komo ryhe аго ha, Khoryenkom karyehtanà. 
Enyhoru ro me xaxa naha. Kanhàn kom yanoto mehra harha keny kom me 
naha. Tàwyanye xenyetxhe rma, àro yawo roro harha natxhe, nyamoro ha. 
Tàwyanye enytxatxhe rma, uhutwahkahpàra ro mak natxhe ha. Eyuknye 
roro me rma haxa natxhe, àro yawo ron kaxe. Tawyanye eyuknutoko rye 
rma, towakryexem me rma haxa natxhe, nyamoro ha. 

26Khoryenkom hokono ro uro ha kany me haxa kehtokonye 
ryhe, àrwomra tehtxe, toto kom hoko. Ато wyaro toto kom hoko 
kàrwonàmnàtokony haxa ryhe, Khoryenkom hokonohnà го me tehxatxow 
hama. Atàknahra kehtokonye, tosonkuhtetxhe. Khoryenkom hokono ro 
uro ha, tketxhe rma haryhe, àtohnawo rma. 

27 Onà wyaro haxa tehxorye tehxatxhe, Khoryenkom hokono ro me xaxa 
kehtxoho menye. Eyàmkaxemo komo takoronomatxe. Enyonkaxemo komo 
xarha takoronomatxe. Àro wyaro ekhokaxemo komo rma takoronomatxe. 
Onà wyaro xarha tehtxe. Anhà hona tosowyomatxe. Yukryeka hon kom 
yanhàn hona rma tosowyomatxe. Àro wyaro kehtokonye, thokono ro me 
ohxe xaxa konyatxhe, Khoryenkomo, kyàmkomo. 

Mosona ryhe ohxe naha moson haxatho ryhe atxke 
naha kahra ro mak ehtxoko katxhàrà on ha. 


2 1Rowtà komo y, Txesusu Kryestu hona zenye ro me manatxhe. Ehonomnà 

xaxa noro ha, Kohkomo. Txesusu Kryestu hona xenye ro xaxa uro ha kany 
me oyehtokonye, àme rye rma haxa ehtxoko, toto kom hoko. Mosonà ryhe ohxe 
naha, moson haxatho ryhe atxke naha, kahra ro mak ehtxoko. 

2 Оуоһѕатпоһпаѓокопуе, ohyakanye nomokyatxow hana, toto komo. Anar 
komo ryhe, tkatxhonke rma haxa natxow hamà, ohxe twomun komo yesnàr 
ke, еһеѓаһрепуе гта haxa tamoyanewun komo yesnàr ke xarha. Anar kom 
haxa ryhe, àkatxhomra гта haxa natxow hama. Àwomunkenyehra rma haxa 
natxow hama, nyamoro ha. зАѕокеп kom haxa ohxe meryatxowáà, tkatxhonkem 
kom haxa kata, àkatxhomnà kom haxa kata. Anatoko, tkatxhonkem komo 
wya, eryewtako on hona, màketxow hana. ÀAkatxhomnà komo wya haxa ryhe, 
eryewtanàhpàn me yxak hak nahko, thoko rma yxak hak neryewtano, txomo 
na, màketxow hana. 4Аго wyaro Капу me haxa oyehtokonye ryhe, anar me rha 
mehutwetxow hama, toto kom hoko. Mosonà ryhe ohxe naha, moson haxatho 
ryhe atxke naha, kany me haxa manatxhe. Atxke rma haxa mehutwetxow hama. 

5Rowtà komo y, ronàhnàn komo у, ona ryhe enytxatxoko. Àkatxhomnà 
komo wahanonkahra kat naye, Khoryenkomo. Osken komo wahanonkany 
me naha, Kryestu hona xenye ro me rma haxa ehtxoho menye, towto 
hono ro me harha ehtxoho menye. Amnye, rowto hono ro me harha 
weryatxhe hampànà, roxan komo, kanyenhàr me naha, noro ha. 

6Отпуат haxa ryhe, àkatxhomnà komo màxanomkahnohyatxhe. 
Nyamorohnà, tkatxhonkem kom haxa, ayanàhnohnye kom me natxhe. 
Nyamoro rma, ayany kom me natxhe, owto yoh komo hyaka, ayanàhnohrà 
kom horà. 7 Nyamoro rma, Kryestu yosotà wàràhyakany me natxhe. Noro 
yosotà ryhe, ukurunkahnà me xaxa naha, kàwyanye. Kryestu yosot yawo 
rma, totahxem me tehxatxhe, kàwyamo, Kryestu mryenon kom kaxe. 

8Опа wyaro nkehe, àmenhosahonhàrà, Khoryenkom karyehtan hoyeno. 

Osox oyehtxoho wyaro rma, ohoyen komo xe xaxa ehtxoko. 

Àro wyaro rma nkehe, àmenhosahonhàrà. Àro wyaro katxho rma, anar 
kom yoho nyhe nay hatà, kàkayaryet komo ywero. Àro yawo roro 
oyehtokonye, ohxe rma haxa manatxhe. ?Anar me rha toto kom hoko 
oyehtokony haxa ryhe, atxke rma haxa manatxhe. Kàyweronàhyamatxho 
kom yawo ronohnà mosonà, katxho me manatxhe. 

10 Àsok Капу me hana tehxatxow ha. Kàyweronàhyamatxho kom yawo 
roro wehxaha, uro ha, kany me hana tehxatxow ha. Àro hoyeno txko yawo 
rohra haxa kehtokonye ryhe, omeroro rma yawo rohra tehxatxow hama. 
Khoryenkomo wya, rowya oyweronàhyamatxho kom yawo ronohnà omoro, 
katxho me haxa ryhe tehxatxhe. 11 Anar komo hetx hokonohnà ro me ehtxoko, 
kekon hata, kàyweronàhyamany komo, kàwyanye. Noro гта, otahano 

ynyehnà ro me ehtxoko, kekon xarha tà. Asok hana natxow ha, anar komo hetx 
hokonohnà ro kom ha. Tàwyanye toto heno yotahatxhe ryhe, atxke гта haxa 
natxow hama. Anar komo hetx hokonohnà ro гта, kàyweronàhyamatxho kom 
yawo ronohnà ro me rma haxa natxow hama, tàwyanye toto heno yotahanàr ke. 

12Kanhàn kom yanoto mehra harha keny kom me naha, àro ha, 
kàyweronàhyamatxho komo. Àro hoye ro ryhe, ohxe haxa manaha, atxke 
haxa manaha, kany me naha hampànà, Khoryenkomo, kàwyanye. Àro ke, 
ohxe roro rma haxa orwonàmtxoko. Ohxe roro rma haxa ehtxoko. 

13 Toto komo hnàn yawohra kehtokonye, kàhnàn kom yawohra гта rha 
naha, Khoryenkomo. Kàhnàn kom yawonohnà гта, tanàhnohsom me manaha 
hampànà, kehe hampànà, kàwyanye. Toto komo hnàn yaw haxa kehtokonye 
ryhe, kàhnàn kom yawo rma rha naha, noro ha. Kàhnàn kom yawono rma, 
tanàhnohsom me manaha hampànà, kanyehnà ro me naha, kàwyanye. 


Toto komo yowakryehra kehtokonye Kryestu hona 
zenye ro mehra tehxatxow hama katxhàrà on ha. 


14Rowtà komo y, ona wyaro kany me manatxow hama. Kryestu hona 
zenye ro uro, капу me manatxow hama. Аго wyaro kany me oyehtokonye, 
toto komo yowakryeny me tehxorye manatxhe. Toto komo yowakryehra 
haxa oyehtokonye ryhe, Kryestu hona xenye ro uro màketxhe rma haryhe, 
àtohnaw mak ha. Enyhoryehnà me rma manatxhe. Kryestu hona xenye ro 
uro katxho marma hoye rohra tonyhoryexem me manatxhe. 

15 Àsok hana natxow ha, okukuru kom ha, oyowtà komo rma, owosàn 
komo гта. Anatoko, anyempera natxow hana. ÀAkeweyumpura natxow 
hana. Ànyahpàra natxow hana. 16Àsoke ryhe màketxowà, àwyanye. 
Anatoko опа wyaro marma màketxow hana. Haa, ohxe àtoko, atanyemtxa 
ha, asahxemtota ha, màketxow hana, àwyanye. Anyempetohranye rma 
oyehtokonye, ewakryehnà ro me rma natxow hamà. Ànyahmahranye rma 
oyehtokonye, ewakryehnà ro me rma natxow hama. 

17 Kryestu hona zenye ro me xaxa kehtokonye ryhe, toto komo 
yowakryeny me xarha tehxatxow hamà. Toto komo yowakryehra haxa 
kehtokonye ryhe, Kryestu hona xenye ro mehra tehxatxow hamà. Noro 
hona wenyaha, tketxhe rma haryhe, àtohnaw mak ha. 

18 Anatoko, ona wyaro haxa màketxow hana. Anar komo, Kryestu hona 
xenye ro me natxow hamà, anar kom haxa ryhe, toto komo yowakryenye 
ro me natxow hamà, màketxow hana. Àro wyaro owyanye tatoko rma, onà 
wyaro haxa koyukyatxhe. Àna matà, toto komo yowakryehra tehtokonye, 
Kryestu hona xenyhera natxow hama. АѕоК tawro hana. Noro hona zenye 
ro me tosonyhetxow hama, kàwyanye toto komo yowakryenàr ke mak ha. 

19Towenyxa Khoryenkom yehtxoho muhutwetxow hama. Yaworo гта 
muhutwetxhe. Ohxe wehxan hamà, kahra rma ehtxoko. Àsok tawro 
hana. Worokyamo komo xarha, towenyxa noro yehtxoho hutwetxow 

hama. Nyamoro гта, noseryehyatxhe, пого hona. Tàràrànàmso ro 
noseryehyatxhe, atxke tesnàr kom ke. 

20Kryestu hona xenye ro me xaxa kehtokonye ryhe, toto komo 
yowakryeny me xarha tehxatxow hamà. Toto komo yowakryehra haxa 
kehtokonye ryhe, Kryestu hona xenye ro mehra tehxatxow hamà. Noro 
hona wenyaha, tketxhe rma haryhe, àtohnaw mak ha. Àro wyaro 
uhutwahra kat manatxowà. Uhutwanyehnà ro komo yxak mak omnyam 
hama. Àro ke, ona ryhe wekarymehe, owyanye uhutwatxho me. 

21 Akmaraw heno yexetxhàrànhàr hoko ryhe, uhutwamohsehe, owyanye. 
Khoryen heno komo rma noro ha. Esake yeryey hatà, wewe hona. Burunhuru 
txko yàmye hatà, tàwya Khoryenkomo yowakryenàr horà. Àro ke ryhe, 
Khoryenkomo wya, ronenyhoryetxho me harha manaha, katxho me nehxakon 
hata. Khoryenkomo yowakryeny xaxa kax mak nehxakon hata. 22Tàwya 
ewakryentoko rma, noro hona rma nenyakon hamà. Noro hona xenye ro me 
хаха nehutwamohsotàhkaye, tàwya ewakryenàr ke mak ha. 23 Ато hoko гта, 
onà wyaro nkehe, Khoryenkom karyehtanà, àmenhosahonhàrà rma. 

Khoryenkom hona nenyakonà, Akmaraw heno. Àro ke, onà wyaro 
nkekon hatà, Khoryenkomo, àwya. Ronenyhoryetxho me harha 
manaha, rohona owya xenyàr ke mak ha, kekon hatà, àwya. 

Àro wyaro rma nkehe, àmenhosahonhàrà. Àro wyaro katxhàrànhàr yawo 
ro rma haxa nehxakon hatà, Akmaraw heno. Khoryenkomo nàhnànà 
ryhe mosonà katxho me xarha nehxakon hatà, àmenhosahonhàrà wya. 

24Kàwyanye owakryeno ytxoho hoko kehtokonye ryhe, Khoryenkomo 
wya, ronenyhoryetxho me harha manaha katxho me tehxatxow hamà. 
Kryestu hona xenye ro uro ha tatok marma kàwyanye, ronenyhoryetxho 
me harha manaha katxho mehra rma tehxatxow hama, noro wya. 

25 Àro wyaro rma rha nehxakon hatà, Hakme heno xarha. Anaro rha kàrà 
hokono ro me ehxahotho rma mok nehxakon hatà, noro heno. Noro rma, Xoswe 
nànyaketxho kom hoko, towahke nehxakon hatà. Tano rma ehtxoko, romàn yawo, 
kekon heno hata, àwyanye. Amnye, anato harha nànyahtxownà hata, àxanhàn 
kom hona ukurunhonàr kom horà. Àro wyaro owakryeno yeryey hatà, noro heno. 
Àro ke, Khoryenkomo wya, ronenyhoryetxho me harha manaha, katxho me rma 
rha nehxakon hata, пого heno xarha, (дууа owakryeno ynyàr ke hata. 

26Kàhyaye kokatothàrà totxhe rma, twayehyan hama, bo. Àro wyaro 
rma rha mpànà natxhe ha, Kryestu hona xenye ro uro ha, kanyetho komo 
xarha. Toto komo yowakryehra tehtokonye ryhe, àwayehsaho wyaro 
natxhe. Àsok tawro hana. Kryestu hona zenye ro mehra natxow hama. 


Atxke rma haxa naha dyuru komo kàrwonàmtoho komo katxhàrà on ha. 


3 1Rowtà komo y, anatoko hananàhno ynye ro me tesnàr komo 
xe natxow hana, okukuru komo, thenyenohnà komo. Yakehra 
nyhe гта hak nahtxoko, hananàhno ynye ro komo. Asok tawro hana. 

Tawexenàmnàtokonye, tanàhnohsom me гта haxa natxhe hampànà, 
hananàhno ynye rotho komo, anar kom yoho rma haxa mak ha. 

2Thenyehra гта haxa tawexenàmyatxow hama. Toto kom уакого 
kàrwonàmnàtokony хата, tawexenàmsom me гта rha tehxatxow hama. 
Awexenàmpànà ro me haxa kàrwonàmnàtokonye ryhe, ohxe гого гта haxa 
tehxatxow hama. Tosowyomaxemà ro me tehxatxow hama, atxke kàrwonàmrà 
kom hona. Atxke àrwomnà roro me kehtokonye, tosowyomaxemà roro me гта 
rha tehxatxow hamà, kanhàn kom hona, omeroron kom hona. 

3Àsok tawro horà hana koknà komo tàmtaràhtetxow ha. Kafaru ymo 
tàmtaràhtetxow hama, fàryeyu ke, kàwyanye anàr horà, àwya koyuknur kom 
horà. Fàryeyu ryhe, hory mehra rma haxa nay hama. Àro txko rma ke, okno 
ymo horyetho ymo taryatxow hama. 4Àsok hana nay xarha, kanawa ymo 
ha. Ногу me ymo гта haxa пау hama. Karyhe гта haxa naryaha, atxowowo 
уто. Àmakoryenkatxho ryhe, atxke txko гта haxa naha. Àro txko гта ke 
nàramehe, kanawa ymo yanye ro. Henta ya haxa anàr xe hana nay ha, noro ha. 
Àsna ryhe naryaha, àro txko ke. 5Àro wyaro rma rha, atxke txko naha, dyuru 
komo xarha, kàrwonàmtoho komo. Àro txko rma yano me, tàrwonhorye rma 
haxa tehxatxow hamà, ehonomnà me rma haxa kosonyhonàr kom horà. 

Àsok hana nay ha, weheto ha. Weheto hoturu txko, horyethohnà 
txko rma, wewe ymo heno yaknyohyaha. Horyetho ymo heno rma 
yaknyohyaha. €Weheto wyaro гта rha atxke гта haxa naha, dyuru 
komo, kàrwonàmtoho komo. Yaworonohnà ro me rma haxa mak naha ha, 
omeroro khun kom yoho rma haxa mak ha. Atxke rma haxa keny kom me 
naha. Kàmryen kom yaye ro rma, atxke keny kom me naha. Khorymam- 
tàhkanàr kom yakoro ro xarha, atxke keny kom me naha. Satanasà ymo 
yano me atxke rma haxa naha, dyuru komo, yuhnayen yohà ymo yano 
me mak ha, eryewhamnohno ytxoho ro yohà ymo yano me mak ha. 

7 Àsok hana natxow ha, onokna kom ha. Bayanye rma haxa natxow hama, 
tano mya tàtosom komo, tahotàhkem komo xarha, (агаг ho tàtosom komo xarha, 
tuna kwawon komo xarha, omeroron komo. Bayanye ehxahotho rma tehsamnoh- 
yatxow hama. 8Dyuru kom haxa ryhe, ehsamnohpànà roro me naha. Atxke roro 
tàrwonyemà rma, atàáknanàhkahnà roro me naha. Ohxe harha àrwomnà ro me 
tehxatxow hama. Anhà hokono ro ymo àro ha, dyuru komo, atàknahnà ro mak 
ha. Okoye yeryewru wyaro, eryewhamnohno ynye me rma haxa naha. 

9 Àro rma ke, ohxe хаха manaha, tketxhe, Kohkomo wya, kyàmkomo wya. 
Àro rma rha ke toto komo twàràhyaketxhe. Tàwyaro rma rha Khoryenkomo 
nakàhtotho komo twàrahyaketxhe. 10Kàwyanye, ohxe xaxa manaha katxho 
rma, kàmtayenye nahatakehe. Àro rma rha yaye nahatakehe xarha, kàwyanye 
wàràhyakano ytxoho. Rowtà komo y, àro wyaro tehxoryehra ro mak tehxatxhe. 

11 Àsok hana nay ha, tuna ha. Yarànà txko yaye takrarawaknyemà txko 
yahatakantoko, àro rma rha yaye ahatakahnà ro me nay hama, tuna torkuknyemà 
ymo. Àro wyaro rma rha, kàmtayenye tahatakahoryehra naha, anhà. 

12Rowtà komo y, àsok hana nay ha, fek уоһа. Fek me tehetaxemà ro me nay 
hama. Oryefera me harha ehetahnà ro me пау hama, fek уоһа. Àsok hana nay 
ha, ufa yohà. Ufa me tehetaxemà ro me nay hamà. Fek me harha ehetahnà 
ro me nay hama, ufa уоһа. Àsok hana nay ha, tuna ymo ha. Tuxuranke tuna 
ymo yehtoko, àwawo rma ehxera nay hamà, tuna uxuramnà. Àro wyaro rma 
rha, àme yohà roro hak nahko, kàrwonàmtoho komo. Ohxe roro hak nahko. 


Kahe yawon hoye ro tàyweron me kehtokonye onà 
wyaro tehxatxow hama katxhàrà on ha. 


13Anatoko tàyweron me natxow hana, okukuru komo. Enkukmahnà ro me 
natxow hana. Nyamoro rma hak ohxe roro nahtxoko. Enyhoru hokono ro me 
hak nahtxoko. Àro wyaro tesnàr kom ke ryhe, tàyweron me nosonyhetxow hama. 
Tàywerono rma, ehonomnà me osonyhera rma hak nahtxoko. Àsok tawro hana. 
Tàyweron me xaxa kehtokonye, ehonomnà me osonyhera tehxatxow hamà. 

14Anatoko ehonomnà kom hoko tehohkaxemà ro me гта haxa manatxow 
hana, ohnawonye. Anar kom yoho rma haxa oyesnàr komo xe manatxow hana. 
Àro wyaro oyehtokonye, tàywerono ro ryhe uro ha kanyehnà ro me ehtxoko. 
Àro wyaro kany me haxa oyehtokonye, yaworonohnà ro me rma haxa 
manatxow hama. 15Еһопотпа kom hoko tehohkaxem komo ryhe, tàywero 
rma natxhe haryhe. Kahe yawon hoye rohra, yukryeka hon kom hoye ro haxa, 
tàywero rma natxhe haryhe, Khoryenkom hutwanyehnà kom hoye ro mak 
ha, worokyamo уоһа ymo hoye ro mak ha. 16Àsok tawro hana. Ehonomnà 
kom hoko tehohkaxemà ro me tehtokonye, anar kom yoho гта haxa tesnàr 
komo xe tehtokonye, àsok make rma haxa natxow hama, toto komo. Anaro rha 
tanhàn kom hoko rma haxa natxow hama, thenyehra rma haxa mak ha. 

17Kahe yawon hoye ro haxa tàyweron me kehtokonye, ona wyaro tehxatxow 
hama. Kanhàn kom hokonohnà ro me tehxatxhe. Osoyhera tehxatxhe xarha. 
Tosoyxem komo takoronometxhe xarha, osoyhera harha esnàr kom horà. 
Towahke tehxatxhe xarha. Towahke rma toto komo teyukyatxhe xarha. Toto 
komo hnàn yawo rma haxa tehxatxhe xarha. Ewakryenye ro kom me tehxatxhe 
хата. Anar me rha ehutwahnà ro me tehxatxhe xarha. Yaworonohnà ro 
mehra tehxatxhe xarha. 18Towahke roro kehtxoho kom hoye ro, anar komo 
takoronometxow hama, osoyhera harha ehtxoho menye. Àro hoye ro, ohxe roro 
rma haxa tehxatxow hama, omeroro, kàwyamo rma, nyamoro xarha. 


Eryehohra harha ehtxoko ayanhàn kom hoko katxhàrà on ha. 


1Àsok hana manatxow ha. Oyosoynyàr kom hoko manatxow hama. 
Oyosohtahanàr kom hoko manatxow hama. Eten kom hoye ro hana, àro 
wyaro manatxow ha, oyeryehotatho kom hoye ro hamà, ayanhàn kom hoko 
oyehohkatxho kom hoye ro hamà. Ohnawonye anar me rha tehutwaxemà 
ro те manatxow hama, anaro rha ayanhàn kom hoko. Àro hoye ro 
mosohtahetxow hama. 2Akatxho komo хе гта haxa manatxhe. Акаіхһотга 

rma manatxhe. Àro hoye ro, toto heno komo metahetxhe, owyanye 
àkatxhothàyamo yahosnàr horà. Anar komo katxho hoko гта mehohketxhe 
haryhe. Ahohsàra rma manatxhe. Àro hoye ro mosoyatxhe. Mosohtahetxhe 
xarha. АКаіхһотга гта manatxhe, Khoryenkom yakoro àrwomra oyesnàr 
kom ke mak ha, apa y, rokatxho tàmko, kahra oyesnàr kom ke mak ha. 

3Anatoko Khoryenkom yakoro orwonatxow hana. Apa y, rokatxho 
tàmko, màketxow hana. Ahohsàra rma manatxhe. Àsok tawro hana, 
yaworonohnà ro me orwonàmrà kom ke hama, ayanhàn kom hoko 
oyeryehotanàr kom horà akatxho komo xe oyesnàr kom ke hamà. 

^Tànyonhàrà hyaye wos yotownàtokono wyaro, Khoryenkomo hyaye 
motowyatxow hamà. On hutwahra kat manatxowà. Khoryenkomo xanhàn 
komo xe kehtokonye, Khoryenkom xehra tehxatxow hama. Àkatxho komo xe 
kehtokonye, noro xehra tehxatxow hama. Àro ke, nyamoro xan me oyesnàr 
komo xehra ehtxoko. Azan kom me oyesnàr komo xe haxa oyehtokonye, 
Khoryenkomo xanhànà ro me гта rha manatxhe, omnyam xarha. 5Опа 
wyaro nkehe, àmenhosahonhàrà, Khoryenkom karyehtan hoyeno. 

Kowan yakanye tokato nyakye, Khoryenkomo. Kxenye rma haxa 
naha, noro ha. Khoryenkom xano roro me kesnàr komo xe rma 
haxa naha. Noro hyaye kotowrà komo xehra ro mak naha ha. 

Àro wyaro rma nkehe, àmenhosahonhàrà. Àro wyaro katxhàrànhàrà rma, 
yaworonohnà me kat naye, owyanye. 

6 Towahke xaxa mak naha, Khoryenkomo. Kowakryetxhe гуе гта haxa. 
Àro ke, onà wyaro nkehe хата, àmenhosahonhàr xarha. 

Ehonomnà me tosonyxem komo xehra naha, Khoryenkomo. 
Norohnàtho me tosonyxem kom haxa ryhe yowakryehe. 

Àro wyaro rma nkehe, àmenhosahonhàrà. 7 Àro ke, Khoryenkomo 
eyuhtxoko. Worokyamo уоһа ymo àtaymatxoko, ohyayenye. Àtaymaxaho 
rma, nekahtàmyaha, ohyayenye. 

8Khoryenkomo hyaka haxa omohtxoko. Таһуака oyomoknàtokonye, 
ohyakany xarha nomokyaha, noro ha. 

Anhàtho komo y, ayanhàn kom hokohra harha ehtxoko. Anar me rha 
tehutwaxemà ro komo omnyam hama. Àro ke, osonyhoryetxok harha, 
ohnawonye, ohxe roro harha tehutwaxemà ro me оуеѕпаг kom horà. ? Ayanhàn 
kom hok haxa ryhe oseryehokatxoko. Ekhokatxok xarha. Owratatxok xarha. 
Osownohpànà ro me harha ehtxoko. Eryehohra harha ehtxoko, ayanhàn 
kom hoko. 1?Ehonomnà me xaxa Kohkomo xenytxoko. Norohnàtho me haxa 
osonytxoko. Ehonomnà me harha oyeryatxhe һатрапа, пого ha. 


Otwàràhyakahra ehtxoko katxhàrà on ha. 


11 Rowtà komo y, otwàràhyakahra ehtxoko, omnyamo ro rye гта. 
Oyowtà komo wàràhyakany me oyehtokonye, kàyweronàhyamatxho komo 
wàràhyakany me haxa manatxhe. Oyowtà komo wya, atxke manaha, Капу 

me oyehtokonye, atxke naha, kàyweronàhyamatxho komo, Капу me haxa 
manatxhe. Kàyweronàhyamatxho komo wàràhyakany me oyehtokonye, àro 
yawo ronohnà ro me manatxhe. Atxke naha, àrotho, kany me haxa manatxhe. 
12Kàyweronàhyamanyenhàr kom me naha, Khoryenkomo. Noro гта, 
atxke manaha, omoro, kany me rma naha. Noro marma ryhe naha. 
Anaro ehxera ro mak naha. Onyhoryeno ynye rma noro ha. Anàhnohno 
ynye xarha noro ha. Àro ke, omnyam haxa ryhe, atxke manaha, 
omorotho, kanyehnà ro me manatxow hama, ohoyen komo wya. 


Àsok kom haxa hana manatxow ha awanaworo katxhàrà on ha. 


13 Àsok kany me hana manatxow ha. Àpa txowà, tàtotxe, monyen kom 
yowto hona, kany me manatxow hama, ayano me ronye rma. Tàtetxow 
hamà, amnye rma, awanaworo haxa tàtetxow hamà, kany me manatxow 
hama. Àto ryhe tàtxemnyehàntetxhe, towenyxa ro. Kwarawantanàr kom 
hoko tehxatxow hama. Àro hoye ro txenyerun komo tahohsatxow hama, 
kany me manatxow hama, ayano me ronye rma. 

Àro wyaro kany komo wya, onà wyaro àkehe hampànà. 14 Àsok kom 
haxa hana manatxow ha, awanaworo, ohxe nyhe hana, ohxehra haxa 
hana. Uhutwanyehnà ro me manatxow hama. Àsokentok kom hana nay ha, 
awayehtoho komo. Uhutwanyehnà ro me manatxow hama. Kaweryesà wyaro 
rma manatxow hamà. Mexe nyhe txko tonyxem me naha, kaweryesà. Amnye 
nyhe txko tosomtatkaxem me harha naha. Àro wyaro rma rha, mexe nyhe txko 
tonyxem me manatxhe. Amnye nyhe txko awayehyatxhe. 15Аго ke, опа wyaro 
haxa katxoko. Àwayehpàra rma hak tano rma kenyàr komo xe Kohkom yehtoko 
ryhe, awanaworo пого yano me komyawon kom hoko tehxatxhe, katxoko. 160nà 
wyaro haxa kany me manatxhe, omnyamo. Awanaworo komyawon kom hoko 
tehxatxhe, kano me rony mak ha, kany me haxa manatxhe. Khoryenkom yoho 
nyhe mehutwetxow hama. Àro wyaro kany me oyehtokonye, atxke manatxhe. 

17 Anatoko onà wyaro mehutwetxow hana. On enyhoru hoko ryhe tehxorye 
wehxan hama, kany me manatxow hana. Àro wyaro oyehutwantokonye, àro 
hoko гта haxa ehtxoko. Аһокоһга haxa oyehtokonye, atxke гта haxa manatxhe. 


Tkatxhonkem komo atxke ehtxoho komo yokarymatxhàrà on ha. 


1Onà wyaro ryhe àkehe, tkatxhonkemà roro komo wya. Amnye 

moseryehoketxhe xak harha hampànà, omnyam heno, thenyehra rma 
haxa hampànà. Àro ke, owratatxoko. Ehokoytxoko. 2Tatanàhnohso harha 
naha hampànà, akatxhothàyamo, ehetàhpenyenotho гта, omeroro. Onokna 
nakutho wyaro, tasawotos harha naha hampànà, owomunuthuyamo. 
3Tàhxeryehtax harha naha hampànà, otxenyerunuthuyamo, urutho гта, 
pàratatho xarha. Tàwyanye àhxeryehtaxaho yonyetoko, опа wyaro nketxhe 
hampànà, toto komo, ohokonye. Otxenyerun komo màhenyekyatxkonà, 
oyeryehotanàr kom horà, anar komo yowakryehra rma màhenyekyatxkonà, 

ketxhe hampana, ohokonye. Weheto naknyohàtho wyaro, tanàhnohsom me 
manatxhe hampànà. Otxenyerun komo mehamnohyatxkonà. Amnye rma 
haxa, ayanàhnohnye kom me nosonyhehe hampànà, Kohkomo, owyanye. 
4Àsok hana natxow ha, ayanototho kom ha, amararàn hokono rotho 
komo rma, anatàr yeherà hotnye rotho komo xarha. Ehethàrà yahohsàra 
rma nehxatxkon hamà. Mehemetxkonà rma haryhe mà, àwyanye. 
Menkuhtetxkon mak hamà. Ohokonye nàrwonatxkonà, nyamoro ha, 
Kohkomo nenytxanàr me. Àwyanye, uro ehenàhko katxho rma yonytxehe, 
Kohkomo. Kahe yawon kom yohà rma noro ha, thenyenohnà kom yohà rma. 
5Tano rma yukryeka ho rma hak oyehtokonye, tkatxhonke rma 
haxa manatxhe, thenyehra гта haxa mak ha. Аѕок maken komo гта 
mehekahtyatxhe. Ayano me ronye rma oyeryehotetxhe. Masahxemtetxhe 
rye rma haxa, twahuramso ro. Okno totahaxemà wyaro manatxow hama. 
Etahahra ro rma haka, koknà komo tehsuryetxow hamà. Àro wyaro rma rha 
masahxemtetxow hama, omnyamo. Asahxemtosaho гта, tanàhnohsom me 
rma manatxhe hampànà, okno wyaro rma rha, totahaxemà wyaro rma rha. 
$Enyhoru heno komo wya, tanàhnohsom me yxak manaha, отого, 
Капу me manatxhe. Metahetxhe xarha. Ohsànàhpànà ro me natxhe, 
nyamoro. Àro wyaro ryhe manatxhe, omnyamo, tkatxhonkem komo. 


Kohkom yomoknàr hona го гта haxa ehtxoko katxhàrà on ha. 


7 Ато ke, опа wyaro àkehe, owyanye, rowtà komo y. Mexe nyhe txko 
thona ro ehtxoko. Kohkom yomoknàr hona го гта haxa ehtxoko. Bararàn 
hokono ro komo wyaro ehtxoko. Tàwyanye àhomotxhe, thona ro гта haxa 
natxhe, nyamoro ha. Tànatàr komo yehetanàr hona ro rma haxa natxhe, 
mex mak ha. Ànàhnàn komo ryhe àro ha, ànatàr komo yeherà. Àro hoko 
гта thona ro rma haxa natxhe. Àwyanye enamàtxhe гта, nomokyaha, 
tuna. Amnye, ehetantok xarha, nomokyaha, tuna. Tuna yomoknàtoko гта 
haka, thona roro гта natxhe, bararàn hokono ro komo. 8Omnyam xarha, 
thona ro rma rha ehtxoko, mexe nyhe txko mak ha. Mexe nyhe txko ehxah 
me nomokyaha, Kohkomo. Àro ke, towankaryhe rma haxa ehtxoko. 

9?Rowtà komo y, othoko àrwomra го mak ehtxoko, tanàáàhnohsom me 
manatxhe hampànà katxho mehra oyehtxoho menye. Mexehra nomokyaha, 
wahanonkano ynye. Tanàhnohsom me manatxhe hampànà kanye гта пого ha. 

10Rowtà komo y, Kohkomo rwonà yokarymanye ro heno komo uhutwatxoko. 
Kohkom yano me nekarymetxkon heno hata. Teryewhamnohsomà ro heno komo 
nyamoro hata. Anar komo wya teryewhamnohnàtokonye, nenàmyatxkon hata, 
nyamoro heno. Mexe rma haxa nenàmyatxkon hatà, ohsànàhpàra rma. Nyamoro 
heno kom hoko ehohkatxoko. 11 Enàmnye ro heno komo ryhe, towakryexem me 
rma haxa nehxatxkon hamà, kany me tehxatxow hamà. Enàmnye ro me rma 
haxa nehxakon hatà, Xo heno. Noro yexetxhàrànhàrà muhutwetxhe rma. Noro 
heno hoko Kohkomo yexetxhàrànhàrà muhutwetxhe xarha. Towahke rma haxa 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


Txaku 5 756 


nehxakon hatà, Kohkomo, noro heno hoko. Noro heno hnàn yawo rma haxa 
nehxakon hata, tàwya ewakryenàr horà hata. Noro heno hoko гта ehohkatxoko. 


Yaworo rye rma haxa orwonàmtxoko katxhàrà on ha. 


I2Rowtà komo у, ona wyaro ryhe khananàhyatxhe xaxa hampànà. Anatoko 
orwonàmàthàyam yawo ro oyehutwamohsonàr komo xe manatxow hana. Ато 
wyarono гта, опа wyaro kahra гта ehtxoko. Rorwonàmàthàrà yawo rohra haxa 
ryehtoko, romtatkano rma haka, Khoryenkomo, kahra xaxa mpànà ehtxok ha. 
Nosomtatkano rma haka, kahe, kahra xarha mpànà ehtxok ha. Nosomtatkano 
rma haka, yukryeka, kahra xarha mpànà ehtxok ha. Àro wyaro kanyehnà ro 
me ehtxoko. Àro wyaro kanyehnà rma, yaworo rye rma haxa orwonàmtxoko, 
tanàhnohsom me manatxhe hampànà katxho mehra oyehtxoho menye. 


Khoryenkom yakoro orwonàmtxok xarha ohokonye rma katxhàrà on ha. 


13Teryewhamnohsom me oyehtokonye, orwonàmtxoko, Khoryenkom 
yakoro. Teryehorye haxa oyehtokonye, awanotatxoko, ohxe xaxa naha, 
Khoryenkomo, tawro me. 

14Ekeh me oyehtokonye, Kryestu mryenon yonye го komo anyehtxoko. 
Nyamoro ryhe, Khoryenkom yakoro nàrwonatxhe, ekeh kom hoko. 
Ownyaku wyaron ke karyetxhe xarha. Kohkom yano me amna 
akaryehe, ketxhe ha. 15Аго wyaro tàrwonàmnàtokonye, ekehàtho komo 
yonyhoryehetxhe ha, Kohkom hona xenye ro me tesnàr kom ke. Kohkomo 
ryhe ekehàtho komo yanàmyaha harha. Tanhàn kom hoko ehxah me 
ehtokonye, noseryewhokehe, Kohkomo, anhànàthàyam hoko. 

16 Àro ke, meya rha oskarymatxoko, ayanhàn kom hoko. Khoryenkom yakoro 
orwonàmtxok xarha, ohokonye rma, àwya oyonyhoryetxho menye. Enyhoru kom 
hak nàrwonàmtxowà, Khoryenkom yakoro. Eyukhunuhnu me nàrwonatxhe, 
enyhoru komo. Àrwonàmrà kom ke ryhe, tahoxetà yonyhehe, Khoryenkomo. 

17Kàwyaronye гта rha, toto me nehxakonà, Eryeyas heno. Teryewrye ro 
rma haxa nàrwonàmye hatà, noro heno. Apa y, omokhàra hak nahko, tuna, 
kekon heno hatà, Khoryenkomo wya. Omokhàra roro rma haxa nehxakon 
hatà, tuna, mexe rma haxa mak hatà. 3 me txemnyehàntay hatà, omokhàra 
гта. 6 me nuno yonatkay xarha tà, omokhàra гта. 18Àro wyaro exetxhe, 
nàrwonàmye xarha tà, noro heno. Apa y, tuna ànyahko harha, kekon heno 
hatà. Tuna nyakye harha tà, kahe yawono. Nahtanàhyakon harha tà, yukryeka. 

19Rowtà komo y, yaworon xaxa hokohra harha па natxow ha, okukuthuyamo. 
Àsok hana manatxow ha, àhokonye. Anatoko makoronometxow hana, yaworon 
xaxa hok harha ehtxoho menye. 20 Опа ryhe uhutwatxoko. Owyanye anhàtho 
komo yakoronomantokonye, yaworon xaxa hokon me harha owyanye 
txenyetokonye, menyhoryehetxow hamà, Khoryenkomo wya, anàhnohpàn me 
ehtxoho menye. Anhànàthàyamo mowhetxowà rma hamà, Khoryenkomo wya. 
Thenyehra ehxahotho rma mowhetxow hama, àwya. 

PETRU NMENHOTHO 
WAHORONO ON HA. 





Amenhehe ohyakanye katxhàrà on ha. 


1 Petru uro ha. Txesusu Kryestu nànyaknyàrà ro uro. Amenhehe, ohyakanye. 
Khoryenkomo nwahanonkatxho omnyamo. Khoryenkom hutwanyehnà 
kom wawo manatxhe. Oyowtothàyam hohra harha manatxow hamà. Anaro rha 
owto ho manatxhe, Pontu yamtar ho, Karaseya yamtar ho xarha, Kapaknoseya 
yamtar ho xarha, Aaseya yamtar ho xarha, Betxenya yamtar ho xarha. 
2Àro wyaro rma manatxhe, Khoryenkom yano me mak ha, kyàmkom yano 
me mak ha. Àro wyaro rma ohutwetxkonà rma, noro ha, amnyehra. Tàmryenon 
me awahanonkatxownáà, enyhoru hokono ro me oyehtxoho menye. Enyhoru 
hokono ro me oytxownà, Khoryenkom yokato, Txesusu Kryestu yoyuknye ro me 
oyehtxoho menye. Noro yekamsuhkanàr ke ryhe, tonyhoryexemà го me manatxhe. 
Onà wyaro àkehe, Khoryenkomo wya, ohokonye. Towahke rma haxa 
exko, nyamoro hoko, ohxe txetxoko, thenyehra rma haxa mak ha, àkehe, 
àwya, ohokonye. 


Karyhe roro kehtxoho kom hona ro tehxatxhe katxhàrà on ha. 


3Ohxe xaxa manaha, tkatxe, Khoryenkomo wya. Txesusu Kryestu yàmà 
noro ha, Kohkomo rma yàmà. Kàhnàn kom yawo rma haxa nehxakonà. 
Àro hoye ro tonutxownà harha, ekato me. Thokru me harha ketxownà, 
karyhe roro kehtxoho kom hona ro kehtxoho menye. Àro wyaro tehxatxhe, 
Txesusu Kryestu yasanàmrà ke, àwayehxemo kom waye asanàmrà ke. 

^Khoryenkomo wya kowakryetxho kom hona ro xarha tehxatxhe. Àro 
rma, atanàhnohpànà ro me naha. Anhàntahnà ro me naha. Osomtatkahnà 
ro me naha. Kahe yawono rma àro ha, Khoryenkomo nhenyeketxho rma, 
oyowakryetxho komo rma. »Anhà hona okurunhetxhe, Khoryenkomo. 
Noro hona menyatxhe. Àro ke, tahoxet ke okurunhetxhe, tàwya 
oyonyhoryetxehkanàr kom horà. Amnye, oyonyhoryetxehkany kom me 
nosonyhehe hampànà, yukryeka yosomtatkantok mak ha. 

6 Ато ke oyeryehotetxow hama. Anatoko mekhoketxow hana. Anaro rha 
ke teryewhamnohsom me manatxow hana, ікиктахет me oyesnàr kom 
ke. Mexehra mak naha, oyeryewhamnohtoho komo. Teryewhamnohsomà 
rma, teryehorye rma ehtxoko. 7 Teryewhamnohsom me oyehtokonye, 
Khoryenkomo nkukmanàr те гта manatxow hama, пого hona zenye ro me 
xaxa oyosonyhotho menye. Àsok hana nay Һа, uru ha. Enyhoru ryhe àro ha. 
Ehetàhpenyeno rma àro ha. Weheto waka neryatxhe, toto komo, tàwyanye 
ukukmatxho me, uru me хаха tàwyanye uhutwatxho me. Àrotho гта, 
amnye nosomtatkehe hampànà. Khoryenkom hona owyanye xenytxoho haxa 
ryhe, osomtatkahnà ro me naha. Enyhoru haxa ryhe àro ha, Khoryenkomo 
wya, uru yohono rma haxa mak ha. Àro ke, uru wyaro rma rha tkukmaxem 
me manatxhe, Khoryenkom hona xenye ro me xaxa oyosonyhotho menye. 
Ukukmaxaho rma, ohxe xaxa manaha katxho me xaxa mpànà manatxhe 
ha, Khoryenkomo wya. Amnye, Txesusu Kryestu yosonyhontoko, onà wyaro 
katxho me xaxa mpànà manatxhe ha, Khoryenkomo wya. Ohxe xaxa manaha, 
ehonomnà me harha manaha, katxho me xaxa mpànà manatxhe ha, àwya. 

8Тхеѕиѕи Kryestu yonyhera mehtxownà. Noro гта xe manatxhe. Noro 
yonyhera rma hak manatxhe. Noro hona rma menyatxhe. Àro ke, teryehorye 
rma haxa manatxhe, thenyehra rma haxa mak ha, kahe yawon komo wyaro 
mak ha, ekarymahnà ro me гта haxa mak ha. ?Noro hona owyanye xenytxoho 
hoye ro, tonyhoryexem me rma manatxhe. Àro ke, teryehorye manatxhe. 


Amnyehran heno komo nmenhotho yokarymatxhàrà on ha. 


10,11 Àsok hana nketxkon ha, amnyehran heno kom ha, Khoryenkomo rwonà 
yokarymanye ro heno komo. Towahke xaxa mpànà naha ha, Khoryenkomo, 
toto kom hoko, ketxkon heno hatà. Ohokonye ryhe, àro wyaro nketxkonà. Onà 
wyaro nketxkon heno xarha tà, Kryestu hoko xarha. Teryewhamnohsom me 
mpana naha ha, noro ha, ketxkon heno hata. Eryewhamnohsaho rma, ehonomnà 
me harha naha hampànà, ketxkon heno xarha tà, noro hoko. Ато wyaro гта 
nketxkon heno, Kryestu yokato yoh me tesnàr kom ke mak ha. Nyamoro 
heno rma, konyhoryetxho komo hutwatxehkahra rma nehxatxkon hata. 
Uhutwatxehkanàr xe rma haxa nehxatxkon heno hatà. Uhutwamohsoko, amna 
wya, ketxkon heno hatà, Khoryenkomo wya. Àsoke ryhe nomokyano, àsokentoko 
ryhe nomokyano, ketxkon heno hata. 12 Àro Ке, ona wyaro hutwamohsoy hata, 
Khoryenkomo, àwyanye. Oyowakryetxhohnà komo moro, onekarymanàr komo, 
kekon hatà. Anar komo yowakryetxho ryhe moro, amnyen komo yowakryetxho 
rma moro, kekon hatà, ohokonye, nyamoro heno wya. 

Àro ke, omnyamo ryhe, àrwo yonyhorunu menytxatxownà. 
Oyonyhoryetxho komo гта yokarymatxownà, owyanye, Kryestu 
yokarymanye ro komo. Khoryenkom yokato yano me nekarymatxownà, 
kahe yaye ànyahxah yano me mak ha. Konyhoryetxho komo hutwanàr xe 
xarha natxhe, kahe yawon komo xarha, Khoryenkom yanoto komo. 

Enyhoru ro me ehtxoko katxhàrà on ha. 


13Àro wyaro naha, konyhoryetxho komo. Àro ke, onà wyaro àkehe, 
owyanye. Ohxe harha ehutwatxoko, Khoryenkom hona ro oyesnàr kom 
horà. Takàhso rma haxa ehtxoko. Oyowakryetxho kom hona ro rma haxa 
ehtxoko. Txesusu Kryestu yosonyhontoko rma, towakryetxehkaxem me 
xaxa mpànà manatxhe ha. Àro hona ro rma haxa ehtxoko. 

14Khoryenkom yoyuknye ro me ehtxoko. Amnyehra, пого hutwahra 
oyehtokonye, ayanhàn kom hoko mehohketxkonà. Àro hoko ehohkahra 
harha ehtxoko. 15Апһа hokonohnà ro me naha, Khoryenkomo. Enyhoru 
ro me haxa naha. Tàmryenon me awahanonkanyenhàyamo rma noro 
ha. Àro ke, noro wyaro, enyhoru ro me rma rha ehtxoko, omnyam xarha. 
16 Àsok tawro hana, onà wyaro tawro ke, àmenhosahonhàrà wya. 

Enyhoru ro uro. Àro ke, enyhoru ro me rma rha ehtxoko, omnyam xarha. 
Aro wyaro rma nkehe, àmenhosahonhàrà. 

17 Apa у, màketxow hama, Khoryenkom yakoro orwonàmnàtokonye. 
Apa y kanye rma, ohxe mpàn ehtxoko. Noro ryhe, wahanonkano ynye 
me naha hampànà. Toto kom hoko àme rye rma haxa naha hampànà. 
Ohxe ehxemo komo yonyhoryetxehkehe hampànà. Atxke ehxemotho 
kom haxa ryhe yanàhnohtàkehe hampànà. Àro ke, yukryeka ho rma hak 
oyehtokonye, ukurunkahnà ro me noro xenytxoko. 

18 Àsok hana mehxatxkon ha. Àrohnàtho hoko rma haxa mehxatxkon hama, 
ohoryen heno kom hoye ro. Àrohnàtho hyaye oyowtxownà, Khoryenkomo. 
Àrohnàtho hyaye oyowtoho komo гта yehemaye, tàhyaka oyohtoho menye. Eten 
ke ryhe nehemaye, pàrata ke kata, uru ke haxa kata. Arohna ke ryhe nehemaye. 
Tosomtatkaxem me пау hama, pàrata, иги xarha. 19Kryestu yekamsuhkanàr 
ke haxa ryhe nehemaye, Khoryenkomo. Ehetàhpenyeno yoho rma haxa ohxe 
nehxakonà, Kryestu yekamsuhkatxho. Аѕокеп me hana nay ha, kahneru mxekrà, 
tharaxkaxemà. Eheryamnà ro me nay hamà. Enyhoru ro me nay hamà. Àro 
wyarono гта, tkamsuhkaxem me nay hama, Khoryenkomo yowakryenàr horà. 
Noro wyaro гта rha enyhoru ro me гта haxa nehxakonà, Kryestu. 

20Amnyehra, yukryeka yakàhtohra rma hak tehtoko, Kryestu wayehrà 
hutwekonà rma, Khoryenkomo. Amnye nyhe rma, yukryeka yosomtatkahra ro 
rma haka, nomokye, Kryestu, tàwya oyonyhoryetxho menye. 21 Noro wayehrà 
ke ryhe, Khoryenkom hona harha menyatxhe. Àwayehxemo kom waye 
nanàmye, Khoryenkomo. Ehonomnà me harha neryeye. Àro ke, Khoryenkom 
hona menyatxhe. Noro wya oyowakryetxho kom hona ro manatxhe xarha. 


Thokru me harha oytxownà Khoryenkomo tàrwon ke katxhàrà on ha. 


22Mosonyhoryetxownà, owyanye yaworon xaxa yonytxanàr Ке, owyanye 
Khoryenkomo rwonà yoyuknur ke. Aro hoye ro, Kryestu mryenon komo xe xaxa 
manatxhe. Aro ke, osoxe rma haxa ehtxoko, teryewrye ro, yaworo xaxa mak ha. 

23Oyonutxownà harha, ekato me. Toto yano mehra, twayehsom kom yano 
mehra, àwayehpànà ro yano me haxa oyonutxownà. Thokru me harha oytxownà, 
Khoryenkomo, tàrwon ke. Karyhe keny komo rma àro ha, Khoryenkomo rwonà. 
Osomtatkahnà ro me naha. 24 Àro hoko гта, ona wyaro nkehe, àmenhosahonhàrà. 
Txufu wyaro natxhe, toto komo, omeroro. Eherkotkuru wyaro natxhe, 
ehonomnà komo. Àsok hana nay ha, txuf ha. Mexehra wayehyan 
hama. Àsok hana nay ha, eherkotkur ha. Mexehra nothahyan hama. 
Àro wyaro rma rha, mexehra nosomtatketxhe, toto heno komo. 
25 Kohkomo rwon haxa ryhe, osomtatkahnà roro me naha. 
Àro wyaro гта nkehe, àmenhosahonhàrà. Àrwo yonyhorunu ryhe àro ha, 
Kohkomo rwonà. Ekarymaxaho rma àro ha. Onenytxatxhàyamo rma àro ha. 


Owokru kom me naha Khoryenkomo rwonà katxhàrà on ha. 


2 1Oyonutxownà harha, ekato me. Àro ke, toto komo xanhàn mehra harha 
ehtxoko. Àtemarontahra harha ehtxoko. Yaworonohnà mehra harha 
ehtxoko. Atakuyhera harha ehtxoko. Wàràhyakano yhera harha ehtxoko. 

2 Àsok hana natxow ha, enuxenyeno kom ha. Momu yko me natxow 
hama. Enuxenyeno komo wyaro, owokru komo xe roro ehtxoko, ekato 
me ohorymamtoho menye. Owokru kom me rma naha, Khoryenkomo 
rwonà, ekato me mak ha. Yaworono rma àro ha. Owyanye enatoko roro, 
ohorymamyatxhe, tonyhoryetxehkaxem me oyehtxoho menye. 3 Àsok 
tawro hana. Towahke Kohkom yehtxoho muhutwetxowà rma hamà. 
Towahke rma haxa nehxakon hama, ohokonye. 


Khoryenkomo mewakryetxhe omnyam xarha ekato me mak ha katxhàrà on ha. 


^Àsok hana nay ha, tohu ymo ha. Nàmno yetxeh me пау hama. Tohu wyaro, 
Khoryenkom màn yetxeh me naha, Kohkomo. Khoryenkomo mryenon kom 
yoh me rma naha. Karyhen xaxa kax mak naha ha. Anatoko tohu ymotho 
xanomkahnohyatxow hana, nàmno yenye komo, tàwyanye atxke esnàr 
ke. Àro wyaro гта rha пого xanomkahnohtxowni, toto komo. Noro гта, 
Khoryenkomo nwahanonkatxho me haxa naha. Khoryenkomo nàhnàn me 
гта haxa naha. Noro hyaka rma omohtxoko, 5tohu wyaro гта rha oyehtxoho 
menye, Khoryenkomo wya bàn me oytxoho menye. Ekato me bàn me oyeryatxhe, 
Kohkomo wyaro karyhen me harha oyesnàr kom ke. Bàn yonye ro me xarha 
oyeryatxhe, towakryenàr hoko roro oyehtxoho menye. Amnyehra, Khoryenkomo 
yowakryetxkon hatà, noro màn yonye ro heno komo, tàwyanye okno yàmrà 
ke. Nyamoro heno wyaro noro mewakryetxhe, omnyam xarha, ekato me mak 
ha. Owyanye ewakryetxho rma, ohxe naha, Khoryenkomo wya. Owyanye, apa 
y, Txesusu Kryestu yano me kowakryehe tatoko rma, ohxe rma haxa naha, àwya. 
6Àro hoko rma, onà wyaro nkehe, Khoryenkom karyehtanà, àmenhosahonhàrà. 

Enytxatxoko. Seyaw ho weryaha hampànà, tohu wyarono. 
Nàmno yetxehà wyaro, ehonomnà me xaxa naha, noro ha. 

Ronwahanonkatzho rma noro ha. Ronahnana rma noro ha. Noro 
hona zeny me oyehtokonye, okhokahranye ro mak naha ha, noro ha. 
Àro wyaro rma nkehe, àmenhosahonhàrà. 

7Noro hona menyatxow hamà, omnyamo. Àro ke, onàhnàn kom me rma 
haxa nay hama, noro. Anar kom haxa ryhe, noro hona xenyhera natxhe. 
Nyamoro hoko гта, опа wyaro nkehe xarha, àmenhosahonhàrà xarha. 

Toh xanomkahnohnye komo wyaro, пого xanomkahnohyatxhe hampànà, 
toto komo. Noro ryhe, ehonomnà me harha mpana naha ha. Nànno 
yetxehà wyaro, ehonomnà me noro yeryaha hampànà, Kohkomo. 

Àro wyaro rma nkehe, àmenhosahonhàrà. 8Опа wyaro nkehe xarha, 
àmenhosahonhàrà xarha. 

Tohu wyarono xanomkahnohtoho hoye ro, natarymahetxhe hampànà, 
toto komo, tohu wya ayarymantokonyeno wyaro mak ha. 

Ато wyaro гта nkehe, àmenhosahonhàrà. Àsok tawro hana. Natarymahetxow 
hama, Khoryenkomo rwonà yoyukhura tesnàr kom ke. Khoryenkomo 
yehutwatxhàrànhàr yano me ryhe, natarymahetxhe, nyamoro ha. 

?Omnyam haxa ryhe, Khoryenkomo mryenon me manatxhe. 
Ànwahanonkatxhàyamo rma omnyamo. Àmàn yonye ro komo rma omnyamo, 
ehonomnà xaxa yanoto komo гта. Enyhoru hokono ro me txexaho гта 
omnyamo. Àro wyaro rma oytxownà, Khoryenkomo, tokarymanye ro me 
oyehtxoho menye, koo, ohxe xaxa nay hamà, Khoryenkomo, khokonye, 
kanye ro me oyehtxoho menye. Amnyehra awaràn wawon komo wyaro 
mehxatxkonà. Khoryenkom hutwanyehnà ro me rma mehxatxkonà. 
Thutwany me harha oytxownà, пого ha. Amnye гта awasàn hon komo 
wyaro harha manatxhe. Koo, thutwany me ketxownà hamà, Khoryenkomo, 
kany me harha manatxhe. 10 Amnyehra, Khoryenkomo mryenon mehra 
hak mehxatxkonà. Amnye rma, noro mryenon me harha manatxhe. 
Amnyehra, ayakoronomahrany hak nehxakonà, пого ha. Amnye гта, пого 
nakoronomatxho me harha manatxhe, ohnàn kom yawo rma haxa tesnàr ke. 


Ehonomnà komo eyuhtxoko katxhàrà on ha. 


11 Ronàhnàn komo y, yukryeka ho rma hak oyehtokonye, oyowto kom 
hohra hak manatxow hamà. Anaro ro kom yowto hon komo wyaro 
manatxow hama. Àro ke, ayanhàn kom hoko ehohkahra ro mak ehtxoko. 
Kehohkantokonye rma, khun kom yano me tehohketxow hamà, kanhàn 
kom hoko. Àro wyaro kehtokonye, Khoryenkom hokon mehra harha 
kenyàr komo хе nay hama, kanhàn komo. Аго hokohra ro mak ehtxoko. 

I2Khoryenkom hutwanyehnà kom wawo manatxow hama. Anatoko 
owàràhyaketxow hana, nyamoro ha. Atxke natxhe moxamo, ketxow hana, 
ohokonye. Ohxe roro rma ehtxoko, ohxe harha àwyanye oyonyàr kom horà. 
Anatoko nehutwamohsen hana, Khoryenkomo, àwyanye. Noro hoko rma, ohxe 
xaxa nay hamà, Khoryenkomo, ketxow hamà, ohxe roro oyesnàr kom ke mak ha. 

13 Àsok hana natxow ha, ehonomnà kom ha. Toto yano me ehonomnà me 
natxow hamà. Nyamoro rma eyuhtxoko, owyanye Kohkomo yeryehotanàhtoho 
me. Ehonomnà me haxa naha, Sesa, akayaryet komo ymo. Noro гта eyuhtxoko. 
14Noro ymo yano me, ehonomnà me xarha natxhe, kofehnakno komo. Nyamoro 
xarha eyuhtxoko. Anaro rha owto hona nànyakyatxhe, Sesa, àwyanye toto komo 
yonytxatxho me. Atxke ehxemotho komo yanàhnohyatxhe, nyamoro. Ohxe 
manatxhe ketxhe xarha, ohxe ehxemo komo wya. Nyamoro rma eyuhtxoko. 

15 Àsok tawro hana. Owàràhyakanyetho komo yatàknanàhkanàr xe nay 
hama, Khoryenkomo, owyanye, ohxe roro oyesnàr kom ke mak ha. Yaworon 
hutwanyehnà ro komo rma nyamoro ha, akàhpànà ro komo rma. Nyamoro 
rma matàknanàhketxow hama, ohxe roro oyesnàr kom ke mak ha. 

16Ehonomnà komo yoyuknye rma, anotomahnà komo wyaro rma ehtxoko. 
Anar kom yano mehra, ayano me rony haxa ryhe, ohxe roro ehtxoko. Onà 
wyaro kahra mak ehtxoko. Anotomahnà uro, àro ke, àsok make rma haxa 
wehxaha, kahra ehtxoko. Khoryenkom yanoto me haxa, ohxe roro ehtxoko. 

17 Ohxe rye rma haxa toto komo xenytxoko, omeroro. Kryestu 
mryenon komo xe rma haxa ehtxoko. Ukurunkahnà ro me Khoryenkomo 
xenytxoko. Toyuhsom me Sesa xenytxoko. 


Teryewhamnohtoho yonàmyakonà Kryestu katxhàrà on ha. 


18Tanotomaxemà ro me oyehtokonye, ayanotomany komo eyuhtxoko. 
Toyuhsom me nyamoro xenytxoko. Àsok hana natxow ha, ayanotomany 
kom ha. Ohxe natxow hama, anar komo. Towahke natxow hama, 
ohokonye. Nyamoro rma eyuhtxoko. Anar kom haxa ryhe, atxke rma 
haxa natxow hama, ohokonye. Nyamoro xarha eyuhtxoko. 19 Anatoko 
àhoye rohra oyeryewhamnohyatxow hana, ayanotomany komo. Àhoye 
rohra teryewhamnohsomà гта, опа wyaro гта katxoko. Khoryenkom 
haxa, ohxehra ryehtxoho hutwehe, àro ke wenàmsà haka, katxoko. Àro 
wyaro owyanye епатпаѓоКо гта, ohxe manatxhe, Khoryenkomo wya. 

20 Anatoko atxke manatxow hana. Ayanotomany komo manwekyatxow hana. 
Àro ke oyompokyatxow hamà, owyanye tanweknàr kom ke. Àsok kany me 
kat manatxowà. Ohxe wehxaha, rowya enàmrà ke, ohsànàhpàra ryesnàr ke, 
kany me kat manatxowà. Àna matà, àro wyaro kahra ehtxoko. Tompohxemà 
rma omnyamo, owyanye anweknàr kom ke. Àro ke, owyanye enàmàtxhe rma, 
ohxe wehxaha kahra rma ehtxoko. Anatoko, ohxe oyehtxoho kom hoye ro 
haxa oyeryewhamnohyatxow hana. Ohsànàhpàra rma enàmtxoko. Àro wyaro 
oyehtokonye, ohxe rma haxa manatxhe, Khoryenkomo wya. 

21 Àro wyaro enàmnye ro me oyehtxoho menye, tàmryenon me 
awahanonkatxownà, Khoryenkomo. Àsok tawro hana. Kryestu 
xarha, teryewhamnohsom me nehxakonà, tàwya oyonyhoryenàr kom 
horà. Teryewhamnohtoho yonàmyakonà, thoko oyehohkatxho menye, 
oyeryewhamnohtoho komo yonàmnye me rma rha oyehtxoho menye. 

22Noro ryhe, anha hokohra ro mak nehxakonà. Àtemarontahra ro mak 
nehxakonà. 23 Teryewhamnohsom me mak nehxakonà. Toto komo wya 
twàràhyakantoko, ohsànàhpàra гта nehxakonà. Àwàràhyakahranye ro mak 
nehxakonà. Àwyanye teryewhamnohnàtoko, kohsànàhyaha ohokonye, kahra 
rma nehxakonà. Khoryenkom hona haxa nenyakonà. Hutwano ynye me ryhe, 
yaworo rma haxa naha, Khoryenkomo, ryehenàhnye noro ha, kekonà. 

24Kanhànàthàyam hoye ro wayehye. Yahkotohen ho twayehnàtoko, 
noro hona harha notowye, kanhànàthàyamo, àro hokohra harha 
kehtxoho menye, enyhoru hokono ro me harha kehtxoho menye. Noro 
yeheryamatxhàr hoye ro enyhoryexah me harha manatxhe. 

25 Àsok hana natxow Һа, kahneru kom Һа. Totowsomà ro me natxow hama, 
tonye ro komo hyaye. Nyamoro wyaro motowyatxkonà, Kryestu hyaye. Noro 
hyaka omohsah me harha manatxhe. Oyonye ro komo hyaka rma omohsah me 
harha manatxhe. Kahneru yonye ro komo wyaro, konye ro kom me naha, noro ha. 


Woràskomo komo hananàhàthàrà on ha. 


1Onà wyaro àkehe хата, woràskomo komo wya. Onyo komo eyuhtxoko. 
Anatoko Khoryenkomo rwonà yoyuknyehnà me natxow hana, onyo 

komo. Nyamoro rma eyuhtxoko, Khoryenkomo rwonà yoyuknye me harha 
ehtxoho menye. ÀAhananàhpàn me гта tehtokonye, ohxe roro oyehtxoho komo 
yonyatxhe. 2Anhà hokohra nay hama, rohetxe, ketxhe. Ukurunkahnà me 
Khoryenkom yonyan hama, ketxhe, ohokonye. Àro wyaro ohxe roro oyehtxoho 
kom hoye ro, anatoko Khoryenkom yoyuknye me harha natxow hana. 

3Woràskomo komo y, onà wyaro àkehe xarha, owyanye. Àsok hana 
mohtahoryetxow ha. Àsok hana motexketxow ha. Àsok hana mewahtetxow 
ha, uru ke hana, anaro tohu txko ke haxa hana. Àsok hana mewomumtetxow 
ha. Àro wyaro àhok oyehtokonye, ohxe oyosonyhonàr komo xe manatxow hama. 
Àro hokohra mak ehtxoko. Tatanàhnohsom hokohra rma ehtxoko, tonyxem 
hokohra mak ha. ^Osonyhen hok haxa ehtxoko, atanàhnohpànà ro hok mak 
ha. Ohnawonye ohxe oyehtxoho kom hoko rma ehtxoko. Àro hoye ro towahke 
manatxhe. Àro wyaro oyehtxoho komo, ohxe rma haxa naha, Khoryenkomo wya. 

5Àro wyaro гта ohxe nehxatxkon hata, tàhnawonye, woràskomo heno 
komo, enyhoru ro heno komo, Khoryenkom hona ron heno komo. Tànyo komo 
yoyukyatxkon xarha tà. 6Аго wyaro гта rha, Akmaraw heno yoyukye hata, 
Sara heno. Rohà y, kekon hatà, tànyo wya. Àsok tawro hana, noro yosnaka 
tosonyàr ke hama. Sara heno yohamàtho me xaxa manatxhe, omnyamo, ohxe 
roro oyehtokony mak ha, oseryehokahnà ro me oyehtokony mak ha. 


Tàhyem komo hananàháàthàrà on ha. 


7Onà wyaro àkehe xarha, kàrkomo komo wya, tàhyem komo wya. Ohetx 
komo hyawo towahke roro ehtxoko. Nyamoro hunu, ahoxemra haxa nay 
hama, wos kaxe. Aro ke, ohxe гта haxa xenytxoko, akoronomanàr kom 

horà. Towahke Khoryenkom yehtxoho hoye ro, karyhe roro rye manatxhe, 
nyamoro yakoro. Àro ke, ohxe rma haxa xenytxoko, Khoryenkom 

yakoro orwonàmtoho menye. Àsok tawro hana. Ohxe xenyherany haxa 
oyehtokonye, tàrwonàmporyehra manatxow hamà, Khoryenkom yakoro. 


Omeroro Kryestu mryenon komo hananàhàthàrà on ha. 


8Àro rha haxa omeroron komo àhananàhyaha. Ame гуе гта haxa 
ehutwatxoko. Otàhnàn yawo rma haxa ehtxoko. Osoxe rma haxa ehtxoko, noro 
rye me tehxem komo wyaro. Teryewhamnohsom komo hnàn yawo rma haxa 
ehtxoko. Norohnàtho me osonytxoko. ? Ohsànàhpàra ehtxoko, ayanàhnohnye 
kom hoko. Anàhnohpàranye ro mak ehtxoko. Owàràhyakany kom hoko xarha, 
ohsànàhpàra гта rha ehtxoko. Àwàràhyakahranye ro mak ehtxoko. Опа wyaro 
haxa katxoko, àhokonye. Apa y, nyamoro ewakryetxoko, katxoko, Khoryenkomo 
wya. Tàmryenon me awahanonkatxownà, Khoryenkomo, tànewakryenàr 
me oyehtxoho menye. Àro ke, axanhàn komo ewakryetxoko, omnyam xarha. 
10 Àsok tawro hana, onà wyaro tawro ke, àmenhosahonhàrà wya. 

Àsok hana oyesnàr komo xe manatxow ha. Tano rma hak oyehtokonye, 
ohxe oyesnàr komo xe roro manatxow hama. Teryehorye rma 
oyesnàr komo xe roro manatxow hamà. Àro wyaro oyesnàr komo xe 
oyehtokonye, ona wyaro xaxa mpana ehtxok ha. Arwomra ro mak 
ehtxoko, toto kom hoko. Àtemarontahra xarha ehtxoko. 

11 Anhà hokohra ro mak ehtxoko. Ohxe roro ehtxoko. Toto kom hoko, 
towahke roro oyesnàr komo xe rma haxa ehtxoko. 
12 Àsok tawro hana. Enyhoru komo yonye ro me naha, Kohkomo, 
ewakryenàr kom horà. Àrwonàmrà komo yonytxanye ro me naha. 
Anhà kom hok haxa, ewakhàra ro mak naha, Kohkomo. 
Àro wyaro rma nkehe, àmenhosahonhàrà. 


Oyeryewhamnohnye kom hona oseryehpàra ehtxoko katxhàrà on ha. 


130hxe oyehtxoho kom hoko гого гта haxa ehtxoko. Àro wyaro ohxe roro 
oyehtokonye, oyeryewhamnohpàranye natxow hama, toto komo. 14 Апаѓоко 
oyeryewhamnohyatxow hana, anar komo. Ohxe roro oyehtxoho kom 
hoye ro ryhe, oyeryewhamnohyatxow hana. Oseryehokahra rma ehtxoko. 
Oseryehpàra rma ehtxoko, nyamoro hona. Towakryexem me rma manatxhe. 

150yohkom me ryhe Kryestu xenytxoko. Ehonomnà me xaxa noro 
xenytxoko, ohnawonye. Toskarymatxahke roro rma haxa ehtxoko, toto 
komo wya. Àsok hana nketxow ha, nyamoro ha, owyanye. Àsok tawro 
Kryestu hona menyatxowà, ketxow hana, owyanye. Àro wyaro àwyanye 
tatoko rma, eyuhtxoko rma. Oskarymatxoko rma, àwyanye. Towahke 
rma eyuhtxoko. Ohxe toyuhsom me rma xenytxoko. 

16Ohnawonye yaworo oyehutwantokonye, anha hokonohnà ro me 
ehutwatxoko. Anatoko, owàràhyaketxow hana, anar kom ha. Kryestu 

yoh me ohze roro oyehtokonye rma, owarahyaketzow hana. Anha 
hokonohna ro me oyehutwantokonye, amnye nahyahamyatzow harha ma, 
owarahyakanyenhayamotho. 

17 Anatoko, ohxe kehtxoho kom hoye ro, teryewhamnohsom me 
tehxatxow hana, Khoryenkom yano me. Àro wyaro kehtokonye, 
ohxe rma tehxatxhe. Anatoko, atxke kehtxoho kom hoye ro haxa, 
teryewhamnohsom me tehxatxow hana. Àro wyaro kehtokonye, ohxe 
manatxhe katxho mehra rma tehxatxhe. 


Kanhànàthàyam hoye ro wayehye Kryestu katxhàrà on ha. 


18O0hxe tehtxoho hoye ro гта rha teryewhamnohsom me nehxakonà, 
Kryestu xarha. Kanhànàthàyam hoye ro wayehye. Towenyxa ro wayehye, 
tàwya kanhànàthàyamo yowtàhkatxho me. Anhàtho komo rma kàwyamo. 
Enyhoru ro haxa noro ha. Noro rma wayehye, Khoryenkomo hyaka 
tàwya kohtoho menye, khokonye Khoryenkomo yoseryewhokatxho me. 
Uhunu ryhe, twayehkaxem me nehxakonà. Ekato haxa ryhe, karyhe roro 
texem me nehxakonà. 

19Ekato me rma ntoye, noro, toto heno komo yokatotho hyaka, ahuxemo 
heno komo hyaka. Watxa ymo yaka ahryemxemo komo wyaro, ahusah me 
nehxatxkonà, nyamoro heno. Nyamoro wya noskarymaye, Kryestu. 

20Amnyehran heno komo гта nyamoro hata. Khoryenkomo 
yoyuknyehnànhàyam heno rma nyamoro hatà. Nowe yehtokon heno 
komo гта nyamoro hata. ÀAhokonye mexe гта haxa ohsànàhpàra 
nehxakon hakahpa tà, Khoryenkomo. Nowe wya kanawa ymo 
yakàhtontoko rma haka, ohsànàhpàra roro rma nehxakon hakahpa tà. 
Wayehkano yhera rma hak nehxakon hatà. 

Kanawa ymo yawon komo ryhe, yakehra nehxatxkon hatà. 8 me 
rma nehxatxkon hatà, àyakenon komo. Nyamoro ryhe, tkurunhosom 
me nehxatxkon hatà. Tuna kwawo tkanawar kom yehtxoho hoye 
ro, tkurunhosom me nehxatxkon hata, twayehrà kom hona. 21 Tuna 
kwawo exetxhàyamonhàrà гта, kataymomtoho kom kuknon me naha. 
Kataymomrà kom ke ryhe, tkurunhosom me rma rha tehxatxhe xarha, 
ewakhàra Khoryenkom yehtxoho hona. Àro wyaro tkurunhosom me 
tehxatxhe, Txesusu Kryestu yasanàmrà ke, àwayehxemo kom waye 
asanàmrà Ке. Tuna kwaka kataymomnáàtokonye, ekorokahra tehxatxow 
hamà. Emuryenkahra tehxatxow hamà. Onà wyaro haxa tketxow hamà, 
Khoryenkomo муа, kataymomnáàtokonye. Apa y, ohxe harha tehutwaxem 
me uro txeryko, rohnawo, tketxhe, àwya. 

22 Àwayehxemo kom waye tasanàmàtxhe, kahe yaka toye, Kryestu. 
Àto rma naha, Khoryenkom hanawo, howehehra. Ehonomnà me xaxa 
naha, kahe yawon kom yoho rma haxa, eh kom yoho rma haxa, omeroro 
ehonomnà kom yoho гта haxa. Nyamoro гта neyukyatxhe. 

Ayanhàn kom hoko ehohkahra harha ehtxoko katxhàrà on ha. 


4 1Àro wyaro teryewhamnohsom me nehxakonà, Kryestu, twayehso 
ro. Kàwyaronye rma rha tuhnye tehtoko, teryewhamnohsom 
me nehxakonà. Àro ke, onà wyaro ehutwatxoko. Kryestu wyaro 
teryewhamnohsom me hak wehxe, uro, katxoko, anhà hona oyekrunhonàr 
kom horà. Àsok tawro hana. Twayehso ro teryewhamnohsom me 
kehtokonye, kanhàn kom hokohra harha tehxatxow hama. 2Àro ke, tano 
rma hak oyehtokonye, Khoryenkom yano me ohxe roro ehtxoko. Tuhnye 
rma hak oyehtokonye, ayanhàn kom hoko ehohkahra harha ehtxoko. 
3Amnyehra, Khoryenkom hutwanyehnà komo wyaro atxke mehxatxkonà. 
Mexe гта haxa ayanhàn kom hoko mehxatxkonà. Àrotho hoko tehxoryehra 
harha manatxhe ha. Tweromra ro mak mehxatxkonà. Ayanhàn kom hoko rma 
haxa mehohketxkonà. Tànyerhontaxemà ro me mehxatxkonà. Amanhonàr kom 
hoko roro mehxatxkonà. Tewatxarykaxemà ro me mehxatxkonà, wok yonàr hoko 
гта haxa mak ha. Toto horyenà ro kom kuknonà hokono ro me mehxatxkonà, 
owyanye ewakryenàr kom me mak ha. Towakryehoryempànà го гта nyamoro ha. 
^Tweromnà komo hyaka ohsamnohpàra harha manatxhe. Àsok make 
rma haxa ehtokonye, akorohrany harha manatxhe. Àro ke noseryehoketxhe, 
ohokonye, tàhyakanye àtohra harha oyesnàr kom ke. Àro hoye ro 
owàràhyaketxhe. 5 Amnye, tanhàn kom hoko noskarymetxhe hampànà, 
nyamoro ha, Kohkomo wya. Wahanonkano ynye me naha hampànà, пого 
ha. Tanàhnohsom me manatxhe hampànà Капу me гта naha hampànà, 
toto komo wya, àwayehpàn komo wya, àwayehxemotho komo wya xarha. 

6 Àsok hana natxow ha, toto heno kom ha, àwayehxemo komo. Àrwo 
yonyhorunu yonytxanyenhàr me natxow hamà. Àro hoye ro, atxke 
manatxhe hampànà katxho me nehutwetxkonà, àwayehpàra rma hak 
tehtokony mak ha. Toto kax mak nehxatxkon ha. Àro hoye ro rma rha, 
karyhe roro harha natxhe, eyuknyenhàr me tehtokony mak ha. Ekato me 
ryhe, karyhe roro natxhe, Khoryenkomo wyaro mak ha. Àro wyaro esnàr 
kom horà, àrwo yonyhorunu yonytxamohsoye, Khoryenkomo, àwyanye. 


Atakoronomatxoko katxhàrà on ha. 


7 Yukryeka heno komo yosomtatkatxho hahnok naha. Àro ke, takàhso roro 
ehtxoko. Thona roro ehtxoko, Khoryenkom yakoro orwonàmtoho menye. 

8Опа wyaro àkehe xarha, owyanye. Ahananàhtoho kom yohono гта 
haxa ona. Osoxe гта haxa ehtxoko, teryewrye ro гта haxa mak ha. Àsok 
tawro hana. Kowtà xe kehtokonye, noro yanhàn hutwahra tehxatxow hama. 

9?Ohyakanye hawana me oyowtà komo yomoknáàtoko, nyamoro 
ewakryetxoko. Àsok kom wewakryetxowà kahra ehtxoko. 

10 Anar me rha tàywero oyeryatxhe, Khoryenkomo, towahke xaxa tehtxoho 
hoye ro mak ha. Àro hoye ro atakoronomatxoko. Àro wyaro Khoryenkom 

yanoto me osonyhotxoko. 11 Tàrwonà yokarymanye ro me okukuru komo 
yeryaha, Khoryenkomo. Nyamoro гта hak nekarymatxowà. Khoryenkomo 
nhutwamohsotho гта hak yokarymatxowà. Towtà komo yakoronomanye ro 
me anar komo yeryaha. Nyamoro rma hak nakoronomatxowà, Khoryenkom 
yahoxet hoye ro mak ha. Noro ryhe, tahoxerye neryatxhe, àwyanye towtà 
komo yakoronomatxho me. Àro wyaro ayatakoronomantokonye, ohxe xaxa 
tonyxem me nay hama, Khoryenkomo. Apa y, ohxe xaxa manay hama, àro 
wyaro àkehe, Txesusu Kryestu yano me, màketxow hama. 

Ohxe xaxa nay hama katxho roro me naha, пого ha. Ehonomnà roro 
me naha. Àro wyaro hama tkatxe. 


Atxke wehxan hamà teryewhamnohsom me 
ryesnàr ke kahra ehtxoko katxhàrà on ha. 


12Ronàhnàn komo y, teryewhamnohsom me гта haxa manatxow hama. 
Àsok hana nay ha, uru ha. Tkukmaxem me nay hama, weheto waka texem me 
esnàr ke. Àro wyaro rma rha tkukmaxem me manatxhe, teryewhamnohsom 
me oyesnàr kom ke. Oseryehokahra rma ehtxoko. Eten kom hana rohoryan 
ha, kahra rma ehtxoko. !3Teryehorye rma ehtxoko, Kryestu wyaro rma rha 
teryewhamnohsom me oyesnàr kom ke. Amnye ehonomnà me xaxa nosonyhehe, 
пого. Àtoko гта oyeryehotetxhe xaxa hampànà, thenyehra гта haxa mak 
ha. Àro ke, amnye rma, teryewhamnohsom me oyehtokonye, teryehorye rma 
ehtxoko, amnye xarha teryehorye rma haxa oyehtxoho menye. 14 Anatoko, 
twàràhyakaxem me manatxow hana, Kryestu mryenon me oyesnàr kom ke. 
Twàràhyakaxemà гта, towakryexem me гта manatxhe. Àsok tawro hana. 
Oyowan yawo roronye nay hama, Khoryenkom yokato, ehonomnà xaxa гта. 

15 Àsok oyehtxoho kom hoye ro haxa katà, teryewhamnohsom me 
manatxowà, toto heno yotahatxho hoye ro kata, toto katxhotho yatoho 
hoye ro haxa katà, anaro rha ayanhàn kom hoko oyehtxoho kom hoye ro 
haxa katà, toto yeryehokatxho hoye ro haxa katà. Àro wyaro oyehtxoho 
kom hoye ro teryewhamnohsom me oyehtokonye, atxke manatxow hama. 
léKryestu mryenon me oyehtxoho kom hoye го haxa teryewhamnohsom 
me oyehtokonye, ohxe manatxhe. Onà wyaro kahra rma ehtxoko. Atxke 
wehxan hama, teryewhamnohsom me ryesnàr ke, kahra ehtxoko. Ona 
wyaro haxa katxoko, Khoryenkomo wya. Ohxe xaxa manaha, Kryestu 
mryenon me ryesnàr ke, katxoko, àwya. 

17 Atxke manatxhe hampànà kany me naha, Khoryenkomo. Àro wyaro 
kany me rma naha, amnye rma, tàmryenon kom hoko, àhanatanàhrà kom 
horà. Àro hoye ro teryewhamnohsom me keryatxhe, khanatanàhrà kom 
horà. Tàmryenon komo hanatanàhnyenhàrà rma, atxke manatxhe hampànà 
kehe xarha hampànà, amnye ha, toyuknyehnànhàyamotho komo wya, àrwo 
yonyhorunu yanweknyenhàyamotho komo wya. Ahanatanàhràhnà kom horà 

haza, anàhnohtàkanàr kom horà haxa ryhe, atxke manatxhe hampana, kehe 
hampànà, àwyanye. 18Àro hoko гта, ona wyaro nkehe, àmenhosahonhàrà. 
Ohxe ehxemo komo ryhe, tkurunhosom me natxhe hampànà, 
Khoryenkomo wya tanàhnohrà kom hona. Nyamoro rma, krawame rma 
tkurunhosom me natxhe. Krawame rma nyamoro yehtoko, ukurunhohnà 
ro me natxow hamà, Khoryenkomo xanhànàtho komo, anhàtho komo. 
Àro wyaro rma nkehe, àmenhosahonhàrà. 

19 Àro ke, Khoryenkom yano me teryewhamnohsom me oyehtokonye, 
ohxe roro rma ehtxoko. Okurunhonye ro komo me noro xenytxoko. Onà 
wyaro katxoko. Rokurunhehe xaxa hampànà, kakàhtonyenhàyamo, 
tàrwon yawo ron kaxe, katxoko. 


Kryestu mryenon yonye ro komo hananàhàthàrà on ha. 


5 1Onà wyaro àkehe, Kryestu mryenon yonye ro komo wya. Owyaronye 
rma rha, Kryestu mryenon yonye ro kom me wehxaha, uro xarha. Kryestu 
yeryewhamnohrà wenyeye. Amnye, ohxe xaxa tonyxemà ro me mpànà naha 
ha, noro ha. Àtoko rma, noro wyaro rma rha ohxe xaxa tonyxemà ro me 
wehxaha. Noro гта, опа wyaro khananàhyatxhe. 2Кһогуепкото mryenon 
komo xenytxoko. Tàmryenon kom hoye ukukuru komo yonye ro me oytxownà, 
noro. Nyamoro rma xenytxoko, kahneru yonye ro komo wya toknà komo 
yonyetokono wyaro mak ha. Xenytxok xaxa mak hampànà katxho hoye rohra, 
ayano me ronye rma xenytxoko, xenyàr komo xe rma haxa oyesnàr kom ke mak 
ha. Àro wyaro oyesnàr komo xe naha, Khoryenkomo. Ayatamoketxhet kom 
horàhnà rma, xenyàr kom hoko ehtxoko. Akoronomanàr komo xe rma haxa 
oyesnàr kom ke ryhe àhok ehtxoko. 3Oyoh komo ryhe uro ha kahra rma ehtxoko, 
àwyanye, onenyàr komo wya. Onà wyaro haxa ehtxoko. Ohxe roro rma haxa 
ehtxoko, ohokonye ehohkanàr kom horà, owyaronye rma rha ohxe esnàr kom 
horà. ^Amnye nosonyhehe hampànà, Kryestu. Tàmryenon komo yonye ro haxa 
noro ha. Tosonyhotxhe rma, tàmryenon komo yonyetxhetà yàmyaha, owyanye. 
Ehethàrà гта, ohxe xaxa tonyxemà ro me oytxoho kom me гта naha, àwya, 
meya roro mak ha. Àro wyaro rma àkehe, Kryestu mryenon yonye ro komo wya. 


Norohnàtho me osonytxoko katxhàrà on ha. 


5Onà wyaro àkehe xarha, bàryekomo komo wya. Horykomo komo eyuhtxoko. 
Onà wyaro àkehe xarha, omeroron komo wya. Norohnàtho me 
osonytxoko. Ososnaka rye rma haxa osonytxoko, omnyamo ro rye rma. 
Àsok tawro hana, onà wyaro tawro ke, àmenhosahonhàrà wya. 
Ehonomnà me tosonyxem komo xehra naha, Khoryenkomo. 
Norohnàtho me tosonyxem kom haxa ryhe yowakryehe. 
Ато wyaro гта nkehe, àmenhosahonhàrà. 6Аго ke, ehonomnà me xaxa 
Khoryenkomo xenytxoko. Norohnàtho me haxa osonytxoko. Amnye, 

ehonomnà me harha oyeryatxhe hampana, noro ha. Asokentok hana, 
ehonomnà me оупуаг komo xe tehtok mak hama. 

7 Oyoseryehokantokonye, orwonàmtxoko, Khoryenkom yakoro. 
Oyoseryehokatxho komo rma ekarymatxoko, àwya, oseryehokahra harha 
oyehtxoho menye. Noro ryhe, ayakoronomanàr komo xe rma haxa naha. 

8Такаһѕо гта haxa ehtxoko. Thona roro гта haxa ehtxoko. Ayanàhnohrà 
komo xe naha, worokyamo yohà ymo, axanhàn komo ymo. Kamara ymo 
wyaro naha, noro ha. Àsok hana nay ha, kamara ymo ha. Tàtosomà ro 
me пау hama, tot horà. Noro wyaro, tàtosomà ro me naha, worokyamo 
уоһа ymo, toto yanàhnohrà horà. ? Noro гта àtaymatxoko, ohyayenye. 
Ahananàhtoho kom yawo ro rma haxa ehtxoko. Ahnànkahra ro mak ehtxoko. 

Oyowtà komo hutwahkahpàra ehtxoko. Yukryeka yamtar horye 
rma haxa natxhe, othoyehra. Owyaronye rma rha, teryewhamnohsom 
me natxhe, nyamoro xarha. 10 Мехе nyhe txko teryewhamnohsom 
me oyexetxhenye, oyonyhoryetxehketxhe hampànà, Khoryenkomo. 
Towahkemà ro me гта haxa naha, пого ha. Awahanonkatxownà, 
tàwyaro ohxe xaxa tonyxemà roro me oyehtxoho menye, Kryestu yohà 
roro me oyehtxoho menye. Ayakoronometxhe, noro ha, ahananàhtoho 
kom yawo ro oyehtxoho menye. Ohnawonye tahoxerye oyeryatxhe ha. 

11 Ehonomnà me xaxa naha, katxho roro me hak nahko, noro ha. Àro 
wyaro hama tkatxe. 


Ohnàn kom yawo natxow hatà tanon komo katxhàrà on ha. 


12Tan naha, Seryasà, rohyawo. Kowtà komo rma noro ha. Yaworon me 
xaxa noro wenyaha. Noro wya ryhe, rokaryehtanà àmenhohono, ohyakanye. 
Kawohra mak naha, rokaryehtanà. Àro rma ke khananàhtxowà. Yaworon 
xaxa wekarymano, on yawo. Towahke xaxa naha, Khoryenkomo, khokonye, 
katxho rma wekarymano. Àro wyaro katxho yawo ro rma haxa ehtxoko. 

13 Ohnan kom yawo natxow hata, tanon komo, Bakmeronya hon komo rma, 
Kryestu mryenon komo гта, tohsamnohsomà ro komo гта. Owyaronye гта 
rha, Khoryenkomo nwahanonkatxho me natxhe, nyamoro xarha. Ohnàn 
kom yawo rma rha nay hatà, Mahkus xarha. Romuru me naha, noro ha. 

14 ОуоһѕопаѓоКопуе atamtxuhkatxoko, osox oyehtxoho kom hoye ro. 
Apa y, ohxe txetxoko àkehe, Khoryenkomo wya, ohokonye, Kryestu yoh 
kom hoko rma, omeroron kom hoko rma. 

.PETRU NMENHOTHO 
AHONANO RMA ON HA. 





Àmenhehe ohyakanye katxhàrà on ha. 


1 1Semaw Petru uro ha. Txesusu Kryestu yanoto uro. Noro 
nànyaknyàrà ro uro. Àmenhehe, ohyakanye. Txesusu Kryestu hona 
xenye ro me manatxhe, omnyamo. Amna wyaro rma rha, enyhoryexah 
me manatxhe, omnyam xarha, noro hona owyanye xenyàr ke mak ha. 
Khoryenkom me ryhe naha, Txesusu Kryestu. Konyhoryeny kom me naha. 
Khokonye àme гуе гта haxa nehxakonà, пого ha. Ohxe rye гта haxa 
nehxakonà, khokonye. Àro hoye ro, noro hona xenye rye me tehxatxhe. 
2O0nà wyaro àkehe, Khoryenkomo wya, ohokonye. Towahke гта haxa 
exko, nyamoro hoko, ohxe txetxoko, thenyehra rma haxa mak ha, àkehe, àwya, 
ohokonye. Àro wyaro oyeryatxow hamà, thutwany me oyehtokony mak ha, 
Txesus xarha hutwany me oyehtokony mak ha. Kohkomo rma noro ha, Txesusu. 


Ohxe roro oyehtxoho kom hoko rma haxa ehtxoko katxhàrà on ha. 


3Àsok hana karyhe roro tehxatxow ha. Àsok hana Khoryenkom 
hokono ro me tehxatxow ha. Àro wyaro tehxatxow hama, Kryestu wya 
kowakryetxehkanàr kom ke mak ha. Tahoxet yano me kowakryetxehkatxownà, 
Khoryenkom yahoxet yano me mak ha. Kowakryetxehkatxownà, 
Khoryenkom hutwany me tàwya kenyàr kom ke. Noro ryhe, tàmryenon me 
kwahanonkatxowná, tàwyaro ohxe xaxa tonyxemà ro me kesnàr kom horà, 
tàwyaro ehonomnà me xaxa kesnàr kom horà. 4^Tàwya kwahanonkatxhàr kom 
hoye ro, kowakryetxehketxhe xaxa hampànà, katxhàr me ketxownà. Noro wya 
kowakryetxho komo rma, ohxe rma haxa naha. Thenyehra rma haxa naha. 
Ато hoye ro, tekurunhetxhe, anha hona, katanàhnohtoho kom hona. Àsok 
tawro hana. Natanàhnohyatxow hama, toto komo, tanhàn kom hoko rma haxa 
tehohkanàr kom ke. Kàwyam haxa ryhe, Khoryenkom yoh me harha tehxatxhe. 
Ohxe roro noro yehtxoho yoh me harha tehxatxhe, àwya kowakryenàr kom ke. 
5Àro ke ryhe, onà wyaro ohxe oyehtxoho kom hoko rma haxa ehtxoko. 
Kryestu hona xeny me manatxow hama. Kryestu hona zenye rma, enyhoru 


770 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


771 2 Petru 1 


ro me nyhe ehtxok xarha. Enyhoru ro rma, yaworon xaxa hutwanye ro 
me nyhe ehtxok xarha. 6 Yaworon hutwanye ro rma, tosowyomaxemà 
ro me nyhe ehtxok xarha, ayanhàn kom hona. Tosowyomaxemà ro гта, 
oyeryewhamnohtoho komo yonàmnye ro me nyhe ehtxok xarha. Enàmnye 
ro rma, Khoryenkom hokono ro me nyhe ehtxok xarha. 7Khoryenkom 
hokono ro rma, osoxe nyhe ehtxok xarha, noro rye me tehxem komo 
wyaro. Osox tehxem komo rma, omeroro toto komo xe nyhe ehtxok xarha. 
8Àro wyaro ohxe roro rma haxa oyehtokonye, Txesusu Kryestu 
hutwanye ro me mosonyhetxow hamà. Owyanye, Kohkom hutwanye uro 
tatoko гта, yaworo xaxa màketxow hama. Noro yoyuknye ro me xaxa 
mosonyhetxow hama, àro wyaro ohxe roro rma haxa oyehtokony mak ha. 
9Àro wyarohra haxa oyehtokonye, enhun komo wyaro manatxow 
hamà. Yaworon xaxa hutwahra manatxow hamà. Muhutwetxhe 
rma haryhe. Oyonyhoryetxhàyamotho muhutwahkahyatxow hamà. 
Ayanhànàthàyamo yowàthàràtho гта muhutwahkahyatxow hama. 

10 Àro Ке, ona wyaro àkehe, owyanye, rowtà komo y. Ohxe roro oyehtxoho 
kom hoko rma haxa ehtxoko, Koryenkomo mryenon me oyehutwatxho 
menye, onà wyaro katxho me, owyanye, Khoryenkomo nwahanonkatxho me 
xaxa mpànà wehxaha ha, katxho me. Ohxe roro oyehtokonye, atarymahohra 
ro mak manatxhe ha, ayanhàn komo wya. 11 Ohxe roro oyehtokonye, 
kàkayaryet komo yowto hona mahataketxhe hampànà, amnye ha. 
Kàkayaryet komo yowto rma, osomtatkahnà ro me naha. Txesusu Kryestu 
ryhe, kàkayaryet kom me naha. Konyhoryenye komo rma noro ha. Kohkomo 
rma noro ha. Ahatakak haxa ha, rowto hona, kany me xaxa mpànà naha ha, 
noro ha, owyanye, ohxe roro ehxah me oyesnàr kom ke mak ha. 

12Àro ke, onà wyaro kanye roro me wehxaha, owyanye. Ohxe roro 
ehtxoko kanye roro me wehxaha, uhutwahkahpàra oyehtxoho menye. 
Yaworon xaxa menytxatxownà гта hama. Оһхе roro ehtxoko katxho 
xarha menytxatxownà hama. Àro kom yawo ro rma manatxow hama. 
Uhutwahkahpàra mak oyesnàr komo xe wehxaha. 13Àro ke, ohxe roro 
ehtxoko àkehe xarha, owyanye. Rowayehpàra ro гта haka, àro wyaro 
tkahorye roro rma naha, rowya, uhutwahkahpàra oyehtxoho menye. 
14Rowayehtoho гта hutwamohsoye, rowya. Txesusu Kryestu, Kohkomo гта. 
Mexehra kwayehyan hama. Ehxera harha wehxan hama. 15 Àro ke, tano 
rma hak ryehtoko, ohxe roro ehtxoko, tawro hoko roro rma haxa wehxaha, 
owyanye, rowayhàtxhe uhutwahkahpàra гого гта oyehtxoho menye. 


Ehonomnà me xaxa Kryestu yehtxoho amna nenyeye katxhàrà on ha. 


16 Àsok hana Kohkomo amna nekarymay ha, owyanye. Опа wyaro amna 
nekarymay hamà. Amnye, ehonomnà me xaxa mpànà nomokyaha ha, Txesusu 
Kryestu, Kohkomo, kekonà amna, owyanye. Àro wyaro amna wya ekarymantoko 
rma, yaworonohnà yokarymahra rma amna nehxakonà. Amna yehutwatxho hoye 

rohra, àro wyaro amna nekarymaye. Ehonomnà me xaxa ehtxoho ryhe amna 
nenyeye. 17-18 Aha ymo ho amma yehtoko, ehonomnà me xaxa атпа nenyeye. 
Noro yakoro amna nehxakonà, àhà ymo ho. Enyhoru ro me txexaho rma àro ha, 
àhà ymo. Àto amna yehtoko, ehonomnà me xaxa noro yonyhoye, Khoryenkomo 
kyàmkomo rma. Onkaxnyo ynye me ymo xaxa nenyhoye, amna wya. Ahoko 
nàrwonàmye xarha, noro, kahe yawono гта, ehonomnà хаха гта, enyhoru ro 
хаха гта. Romuru mosonà, kaye. Ronàhnàn хаха mosonà. Àhoko rma teryehorye 
rma haxa wehxaha, kaye. Àro wyaro kahe yawono rwonà amna nenytxaye. 

19 Àro ke, onà wyaro kany me amna naha. Yaworo xaxa nekarymatxownà 
hamà, amnyehran heno komo, kany me rma haxa amna naha. Khoryenkomo 
nhutwamohsotho yano me nekarymatxownà, nyamoro heno. Khoryenkom 
karyehtan yawono rma àro ha. Ohxe xenye ro me rma haxa ehtxoko. Weyu ymo 
wyaro naha, Khoryenkom karyehtanà. Awaràn wawo kehtokonye, kweyhetxow 
hama, weyu ymo. Аго wyaro гта rha, yaworon xaxa hutwahra kehtokonye, 
hutwamohsehe harha, Khoryenkom karyehtanà, kàwyanye. Àro yonye ro 
me rma haxa ehtxoko, Kryestu yomokhàra ro rma haka. Noro yomohtoho 
гта, amnye nenmahyaha hampànà. Àsok hana nay ha, kwakwaru ymo ha. 
Enmahrà ro nahataken hamà, tàwya kawasmetxho menye. Àro wyaro rma rha, 
ehonomnà me xaxa nosonyhehe hampànà, Kryestu, owyanye, oyowan yawonye. 
Osonyhohra ro rma haka, Khoryenkom karyehtanà yonye roro me rma ehtxoko. 

200nà ryhe uhutwatxok xaxa mak hampànà. Khoryenkom karyehtan 
hutwanàr xe kehtokonye, kehutwatxho kom hoye rohra thutwetxhe. Àro 
hoye ro uhutwatxahke kehtokonye, Khoryenkomo nhutwamohsotho 
hutwahra rma tehxatxhe. 21 Àsok tawro hana. Toto yano mehra 
nekarymatxownà, Khoryenkomo rwonà yokarymanye ro heno komo. 
Khoryenkomo nhutwamohsotho yano me ryhe nekarymatxownà. 
Khoryenkom yokato ryhe nekarymahoye, àwyanye. 


Anar me harha трапа ahananàhyatxhe ha okukuru komo katxhàrà on ha. 


lAmnyehra, toto heno kom wawo nehxatxkon hata, anar komo. 

Yaworohra ekarymanye ro heno komo rma mokyam nehxatxkon 
hatà. Nyamoro heno wyaro, yaworohra rma rha mpànà nekarymetxhe ha, 
okukuru komo xarha. Anar me harha трапа ahananàhyatxhe ha. Anar me 
harha атпа ahananàhyatxhe, kahra mak natxhe, oyonkuhtonàr kom horà. 
Owyanye enytxantokonye rma, matanàhnohyatxhe hampànà. Onà wyaro 
kany me natxhe, Kohkom hoko. Toyukhoryehra haxa we naha ha, kany 
me natxhe, noro hoko, khananàhnye ro kom hoko, tonyhoryenyenhàyamo 
rma hoko, twayehrà ke tanhànàthàyamo yownyenhàrà rma hoko. Àro ke, 
tanàhnohsom me natxhe hampànà, nyamoro heno, mexehra mak ha. 

2'Tweromra ro mak natxhe ha. Nyamoro wyaro гта rha, tweromra natxhe, 

enytxany kukuru komo xarha, thenyenohnà komo rma. Tweromra ehtxoho 
kom hoye ro, twàràhyakaxem me naha, khananàhtoho komo, yaworon xaxa. 

3Tàtxenyerunke tesnàr komo xe rma haxa natxhe, nyamoro ha. Àro ke, 
Khoryenkomo rwonà yokarymetxhe rma haryhe, owyanye, ehethàr horà, 
ahananàháàtxhet kom horà. Yaworohra mak nekarymetxhe. 

Tanàhnohsom me manatxhe Һатрапа, katxho me гта natxhe, 
Khoryenkomo wya. Amnyehra rma, àro wyaro nkekonà rma, 
Khoryenkomo, àhokonye. Osonkukmahra ro mak naha. Anàhnohtàkany 
komo гта пого ha. Anàhnohtàkanàr komo hutwahkahpàra ro mak naha. 


Tàxan komo kurunhony me nay hamà Kohkomo katxhàrà on ha. 


^Àsok hana nehxatxkon ha, kahe yawonotho kom ha, Khoryenkom 
yanototho kom ha. Khoryenkomo yanwehtxownà hata. Àro ke, nyamoro 
heno kurunhohra ro mak nehxakon hatà, Khoryenkomo. Yuhnayen 
hona narymatxownà hata, eryewhamnohno ytxoho ro na гта hata. 
Tawanye rma haxa nay hatà, yuhnayeno. Watxa ymo yaka ahryemxemo 
komo wyaro, ahusah me natxow hatà, nyamoro heno, Khoryenkomo 
yanweknyenhàyamotho. Ahusaho roro me rma natxow hatà, wahanonkano 
ynye yomokhàra ro rma haka. Àro rma ho nanàhnohtàketxhe hampànà. 

5Àsok hana nehxatxkon ha, amnyehran heno kom ha, Nowe yehtokon 
heno kom ha. Khoryenkom xehra ro mak nehxatxkon hatà. Àro ke, yukryeka 
hona tuna ymo nyakye hatà, Khoryenkomo, anhàtho kom hona. Nyamoro 
heno kurunhohra ro mak nehxakon hatà. Nowe kom haxa ryhe kurunhoy 
hatà. 8 me rma nehxatxkon hatà, Nowe komo, ukurunhoxemo komo. Ohxe 
roro ehtxoko, kanye ro me rma nehxakon hatà, Nowe, toto komo wya. 

6Àsok hana nehxatxkon ha, toto heno kom ha, Soknoma hon heno komo, 
Komoha hon heno komo xarha. Tosomtatkatxehkaxem me yxak hak nahtxoko, 
katxho me nehxatxkon hamà, Khoryenkomo wya. Àro ke, ewtothàyam heno 
yaknyohtàkay hatà. Àro wyaro tàwya emtatkanàr kom ke, onà wyaro kany 
me rma nehxakon hamà, kàwyanye, omeroron komo wya. Anhàtho me 
oyehtokonye, nyamoro heno wyaro rma rha tosomtatkaxem me manatxhe 
Һатрапа, Капу me гта nehxakon hama. 7 Ryo haxa ryhe kurunhoy hata. 
Ohxe nehxakon hatà, Ryo. Noseryehokekonà rma haxa mak hatà, toto 
kom hoko, anhàtho kom hoko rma, tweromra rma haxa esnàr kom ke hata. 

8 Àwawonye rma nehxakon hata, пого, enyhoru rma. Anhàn komo yonyakonà 
roro hata. Nenytxetxkonà roro hata. Emahona ro tweromra ehtxoho komo 
hutwekonà roro hata. Àro ke, toseryehokaxemà roro me nehxakon hata, 
tàhnawo, anhàn kom hoko. Enyhoru kax mak nehxakon hata, Ryo heno. 

9 Àro wyaro nehxakon hatà, Kohkomo, amnyehran heno kom hoko. 
Àsok hana nay ha, noro ha. Tàxan komo kurunhony me nay hamà. 
Teryewhamnohsom me nyamoro yehtoko, kurunhetxow hamà, Kohkomo. 
Anhàtho kom haxa yanàhnohnye me nay hama. Tahuso гого гта 
nyamoro yeryaha, tomohtoho hona. Wahanonkano yxe nomokyaha 
hampànà. Àro гта ho nanàhnohtàketxhe hampànà. 

10 Tanhàn kom hoko tehohkaxemà rotho komo ryhe, tanahnohsom 
me rma haxa natxhe hampànà. Nyamoro heno rma, natanàhnohyatxhe 
rma, thun kom hoye ro atxke tesnàr kom ke. Ehonomnà komo 
xanomkahnohyatxhe xarha. Tweromra ro mak natxhe xarha. Tano me 
ronye гта neryehotetxhe xarha. Kahe yawon komo wàràhyaketxhe xarha. 
Ukurunkahnà me nyamoro yonyhera ro mak natxhe. 

11 Àro wyarohra mak natxhe, kahe yawon komo. Nyamoro heno 
wàràhyakahra гта natxhe. Nyamoro heno yoho гта haxa tahoxerye 
natxhe, kahe yawon komo. Ehonomnà me rma haxa natxhe. Àro wyarono 
гта, àwàràhyakahranye гта natxhe. Tanàhnohsom me yxak hak 
nahtxoko, kahra rma natxhe, kahe yawon komo, Kohkomo wya. 


Anar me hananàhno ynye ro komo yanhànà yokarymatxhàrà on ha. 


12 Ато wyaro natxhe, kahe yawon komo. Nyamoro wyarohra mak natxhe, anar 
me hananàhno ynye ro komo. Wàràhyakano yeryatxhe. Táywenyeke tehtxoho 
kom hoye ro wàràhyakano yeryatxhe. Onokna komo wyaro, teryehotatho 
kom hoye ro nehohketxhe, tano me rony mak ha. Nyamoro wyaro yaworo 
ehutwahra ro mak natxhe ha. Àsok hana natxow ha, onokna kom ha, woto kom 
ha. Nenuryatxow hama, tohosom me tehtxoho menye, twosom me rma tehtxoho 
menye. Nyamoro wyaro, tomtatkaxem me natxhe, anhàtho komo, anar me 
hananàhno ynye ro komo. 13Tàwyanye toto komo yeryewhamnohàthàrà wyaro 
гта rha, teryewhamnohsom me гта rha natxhe hampànà, nyamoro ha. 

Onà wyaro ryhe neryehotetxhe xarha. Awasnawo rma 
newatxaryketxhe, wok yonàr hoko, tanhàn kom hoko xarha. Anatoko, 
ayakoronye nemtakmetxow hana. Ohyawonye tehtokonye, buryenkemà 
wyaro atxke tonyxem me natxhe. Oyonkuhtetxhe mak ha. Tàwyanye 
oyonkuhtonàr kom me rma, neryehotetxhe xarha. 

14Tkukmaxem me wos yonye ro me natxhe xarha. Tanhàn kom hoko roro 
rma haxa nehohketxhe xarha. Anar me rha tehutwaxem komo yonkuhtetxhe 
хата, anàhnohrà kom horà. Katxhonano hoko tehohkaxemà ro me natxhe 
xarha. Nyamoro rma, Khoryenkomo nanàhnohrà me natxhe hampànà. 

15 Yaworon xaxa hnànkanyenhàr me natxhe. Khananàhtoho kom yawo 
rohra harha natxhe. Uhutwahkahnyenhàr me natxhe. Barayaw heno wyaro 
natxow hama. Beyoh muru heno wyaro rma natxow hama. Tàtxenyerun 
xe rma haxa nehxakon hatà, noro heno. Àro ke, atxke nehxakon heno 
hatà, tàtxenyerunu yahosnàr horà. 16Noro heno rma yoyey hatà, xumentu, 
okno, atxke esnàr ke hatà. Toto rwon yaw harha nehxakon hatà, xumentu, 
àrwomnà rotho. Khoryenkomo rwonà yokarymany me гта nehxakon haryhe 
tà, Barayaw heno. Tàywenyek mak nehxakon hata. Tàywenyeke rma ehtoko, 
noro yoyey hatà, xumentu. Noro heno wyaro, tàtxenyerun komo yahosnàr 
horà atxke natxhe, anhàtho komo, anar me hananàhno ynye ro komo. 

17 Àsok hana natxow ha. Ukuthon yahaxaho wyaro natxow hama. 
Ahatxhe rma, ehxera harha nay hama, tuna. Toto komo yowakryehra harha 
nay hamà. Àro wyaro rma rha, toto komo yowakryehra ro mak natxhe ha, 
nyamoro ha. Omokhàra tuna yehtokono wyaro xarha natxhe. Atxowowo 
ymo wya kaweryesà yanàtoko, omokhàra rma nay hama, tuna. Yukryeka 
tukryemahra nay hamà. Àro wyaro rma rha toto komo yowakryehra natxhe, 
nyamoro ha, anar me hananàhno ynye ro komo. Yuhnayen hona texem me 
natxhe hampànà. Awarànà ymo waka rma texem me natxhe hampànà. 

18 Ahananàhnye komo ryhe иго, ketxhe гта haryhe. Akàhpàn me гта 
hananàhno yeryatxhe. Onà wyaro nketxhe rma haryhe, toto komo wya, 
Khoryenkomo hutwanyehnà ro kukuru komo wya, пого hutwanàr хап 
komo wya. Wos hoko oyehtokonye, ohxe rma manatxhe, ketxhe rma haryhe, 
àwyanye. Àsok maken kom hoko oyehohkantokonye, ohxe rma manatxhe, 
ketxhe гта haryhe, àwyanye. Àro wyaro гта nenkuhtetxhe. 19Onà wyaro 
nketxhe xarha. Àro wyaro oyehtokonye, anotomahnà me harha manatxhe, 
ketxhe xarha, àwyanye. Ayano me ronye rma oyeryehotetxhe, anotomahnà 
ro me oyesnàr kom ke, ketxhe xarha, àwyanye. Àro wyaro kanye rma, 
tanotomaxem me rma natxhe. Tanhàn kom yanoto me rma natxhe. Àro 
hoye ro tatanàhnohsom me natxhe. Eten kom hana karymetxow ha. Àro 
kom yanoto me harha tehxatxow hamà, karymanyenhàyam me esnàr ke. 

20 Аѕок hana tehxatxow ha. Khoryenkomo hutwanyehnà komo 
wyarohra harha tehxatxow hamà. Nyamoro yanhàn hokohra harha 
tehxatxow hamà. Kanàhnohàthàyamotho rma hokohra harha tehxatxow 
hama, Txesusu Kryestu hutwany me harha kesnàr kom ke. Kohkomo rma 
noro ha, Txesusu Kryestu. Konyhoryeny komo rma noro ha. 

Àsok haxa hana tehxatxow ha. Kanhànàthàyam hok harha kehtokonye, 
atxke rma haxa tehxatxow hamà. Kanhànàthàyamo wya harha 
katahohsontokonye rma, atxke rma haxa tehxatxow hamà. Amnyehra atxke 
kexetxhàyamotho yoho rma haxa, atxke tehtxeketxhe haxa ha, amnye rma. 
21 Àsok tawro hana, uhutwany me harha kesnàr kom ke hama, ohxe roro 
kehtxoho komo hutwany me harha kesnàr kom ke hamà. Uhutwanyenhàrà 
rma, khananàhtohotho kom yawo rohra harha tehxatxow hama. Enyhoru ro 
yawo rohra harha tehxatxow hama. Àro ke, atxke rma haxa tehxatxow hama. 
Uhutwanyehnà ro me kehtokony haxa, ohxe haxa kesnàràtho kom haryhe. 

22Àro wyaro kanhànàthàyam hok harha kehtokonye, kuknonano 
yawo ro tehxatxow hamà, tokarymaxem yawo ro mak ha. Àsok hana 
nay ha, tokarymaxemà, kuknonano. Опа wyaro katxho me nay hama. 
Tànarkatxhàràtho yonyehe harha, kaykusu, katxho rma, nekmoryehe 
harha, honyko, àkorokaxahotho rma, apatxakrà waka harha nekmoryehe 
harha, katxho xarha. Àro wyaro katxho kom yawo ro tehxatxow hamà, 
kanhànàthàyam hok harha kehtokonye. Àro wyaro katxho komo rma, 
yaworo xaxa nay hamà. 

Kohkom yomohtoho yownohnye komo yokarymatzhara on ha. 


1Ronàhnàn komo y, amnyehra rokaryehtanà àmenhoye, ohyakanye. 

Amnye rma àmenhehe xarha. Wahoron yawo, on yaw xarha, 
onenytxatxhàyamonhàrà rma wekarymehe, owyanye, uhutwahkahpàra 
oyehtxoho menye, yaworo rma haxa oyehutwatxho menye. 

2Amnyehran heno komo nekarymatxho hutwahkahpàra ehtxoko. 
Khoryenkomo nhutwamohsotho yano me nekarymatxownà hata, nyamoro 
heno, enyhoru го heno komo. Kohkomo rwonà hutwahkahpàra ehtxok xarha. 
Konyhoryeny komo гта пого ha. Noro rwonà yokarymatxownà, owyanye, 
ànànyaketxhàyamo. Ohyakanye ànyahxemo komo rma nyamoro ha. 

зОпа ryhe uhutwatxok xaxa mak hampànà. Amnye, Kohkom yomohtoho 
hahnok ehtoko, nomokyatxhe hampànà, ewnohnye komo. Tehohkatxho kom 
hoye ro, tanhàn kom hokono ro me natxhe, nyamoro ha. Kohkom yomohtoho 
yownohyatxhe hampànà. ^Henta yxak kat naye, tomohsomà, ketxhe 
hampànà. Komokyaha harha mpànà kekonà rma haryhe tà, ketxhe hampànà. 
Omokhàra hxak mak naha ha, ketxhe hampànà. Wayehtxownà, kyàm репо 
komo, ketxhe hampànà. Omokhàra yxak we naha ha, osomtatkahnà me yxak 
we naha ha, yukryeka, ketxhe hampànà. Àme rye rma naha, Khoryenkomo 
nakàhtothàrànhàrà. Anar me txeryhenà ro me mak naha, ketxhe hampànà, 
nyamoro ha. Kryestu yomohtoho yownohnye kom kax mak natxhe ha. 

5Amnyehra yukryeka heno yosomtatkatxhàrànhàrà hutwahkahyatxow 
hama, nyamoro ha, uhutwanàr xehra tesnàr kom ke mak hama. Amnyehra 
rma haxa Khoryenkomo nàrwonàmye hatà. Tàrwon ke ryhe, kahe yakàhtoy 
hatà. Yukryeka xarha yakàhtoy hatà. Wahoro htxero tuna ymo marma 
nehxakon hata. Tuna ymotho rma yakàhtoy hata, yukryeka me harha hata. 
6Amnye nyhe гта, tuna ymo ke yukryeka heno kmanàhye hata. Àro wyaro 
nemtatkay hata. Аго wyaro nehxakon hata, yukryeka heno, amnyehra. 

7 Amnye rma haxa, àsok hana nay ha, yukryeka ha, kahe xarha. 
Khoryenkomo rwonà гта rha ke, taknyohsom me naha hampànà, yukryeka 
heno, kahe heno xarha. Wahanonkano ухе Kohkom yomoknàtoko, taknyohsom 
me naha hampànà, anhàtho komo yanàhnohtàkaxe omoknàtok mak ha. 

8Ronàhnàn komo y, опа wyaro kahra ehtxoko. Omohtxakomra nay hama, 
Kohkomo, wenyhe tesnàr ke, kahra ehtxoko. Kehutwatxho komo wyarohra mak 
naha, Kohkomo yehutwatxho. Ona wyaro tehutwetxow hama, kàwyamo. 1 
enmahrà, mexehra naha, tketxhe. Noro haxa, mex naha, kehe. 1000 txemnyehà, 
mexe rma haxa naha, tketxhe, kàwyamo. Noro haxa ryhe, mexehra naha, 

1000 txemnyehà, kehe. ?Tàrwonàmàthàrà hutwahkahpàra naha, пого ha. 
Komokyaha harha mpànà katxhàrà rma hutwahkahpàra naha. Omohtxakomra 
nay hama, wenyhe tesnàr ke, ketxhe rma haryhe, anar komo, yaworohra mak 
ha. Àwenyhera naha. Towahke haxa naha, ohokonye. Àro ke, mexe ohsànàhpàra 

rma hak naha. Toto komo yanàhnohrà xehra ro mak naha ha. Anar me harha 
tanhànàthàyamo yonyàr хе гта haxa naha, àwyanye, omeroron komo wya. 

10 Àsokentok hana nomokyan ha, Kohkom ha. Temenyem komo 
wyaro nomokyaha hampànà. Ekayhera nomokyatxow hamà, temenyem 
komo. Nyamoro wyaro гта rha ekayhera nomokyaha hampànà, пого. 
Omokàtxhe гта, nosomtatkehe hampànà, kahe heno. Natmerykehe 
rma haxa mak hampànà. Kahe hokonotho komo xarha nosomtatketxhe 
Һатрапа, tataknyàr kom ke mak ha. Omeroro гта nekuytxehkehe 
hampànà. Yukryeka heno xarha, natahtxekehe hampànà. Eten kom hana 
yukryeka ho nay ha. Omeroro rma natahxekehe hampànà. 


Anaro kahe hona ro tehxatxhe katxhàrà on ha. 


п Àro wyaro nosomtatkatxehkehe hampànà, kahe heno komo, yukryeka heno 
xarha, omeroro. Tekuytxoho hoye ro nosomtatkatxehkehe hampànà. Àro ke, àsok 
hana ohxe roro tehxorye manatxow ha. Enyhoru ro me tehxorye manatxow 
hamà. Khoryenkom hokono ro me tehxorye manatxow hamà. 12Àro wyarono 
rma, Kryestu yomohtoho hona ro rma haxa ehtxoko. Ohxe roro rma haxa ehtxoko, 
mexehra пого yomohtoho me. Anàhnohtàkano ухе nànyakyaha hampànà, 
Khoryenkomo. Omokàtxhe гта, natakyaha hampànà, kahe heno. Ehxera tehxe ro 
natakyaha hampànà. Weheto hoye ro, omeroro rma nekuytxehkehe hampànà. 

13O0nà wyaro kanyenhàr me naha, Khoryenkomo. Amnye, anaro kahe 
wakàhtehe hampànà, kanyenhàr me naha. Anaro yukryeka xarha wakàhtehe 
hampànà, kanyenhàr me naha. Ато wyaro katxhàrànhàr hoye ro, anaro kahe 
hona ro tehxatxhe. Anaro yukryeka hona ro xarha tehxatxhe. Àro yawo ryhe, àro 
ho xarha, anha ehxera ro mak naha. Enyhoru ro kom marma ryhe, ato natxhe ha. 


Ohxe oyehtxoho kom hoko rma haxa ehtxoko katxhàrà on ha. 


14Ronàhnàn komo y, àro hona ro manatxow hamà. Àro ke, anhà hokonohnà 
ro me ehtxoko. Tanhàn hok naha, mosonà, katxho mehra ro mak ehtxoko. Àro 
wyaro roro hak oyonytxowà, Khoryenkomo. Oseryehokahnà ro me ehtxok xarha. 
Ато wyaro ohxe oyehtxoho kom hoko rma haxa ehtxoko. 15Onà wyaro kany me 
ehtxok xarha. Mexe rma haxa ohsanahpara rma hak nay hama, Kohkomo, toto 
komo yonyhoryenàr xe rma haxa tesnàr ke hamà, kany me ehtxoko. 

Àro wyaro rma rha nmenhoy hata, Pawru xarha, ohyakanye. Kowtà komo 
rma noro ha. Dàhnàn komo rma noro ha. Tàyweron me rma haxa noro yeryeye, 
Khoryenkomo. Tàywero tehtxoho hoye ro menhoy hama, ohyakanye. 16 Anaro 
rha tkaryehtan yaw xarha, àro wyaro rma rha nmenhoye. Noro nmenhotho 
hoyeno ryhe, krawame mak naha. Krawame rma haxa thutwaxem me nay 
hamà. Yaworohra hutwamohsetxow hamà, anar komo. Yaworon hutwanyehnà 
komo rma nyamoro ha. Anar me rha tehutwaxem komo rma nyamoro ha. 
Pawru nmenhotho hutwamohsetxhe rma haryhe, yaworohra mak ha. Anaro rha 

Khoryenkom karyehtan hoyen zarha hutwamohsetxhe rma haryhe, yaworohra 
rma rha. Àro hoye ro tanàhnohsom me natxhe hampànà, nyamoro ha. 

17 Ronàhnàn komo y, àro wyaro ehtxoho komo rma muhutwetxhe. Àro 
ke, oyonkuhtonàr kom hona mpàn xenytxoko, àwyanye, tweromnà komo 
wya. Àwyanye yaworonohnà yokarymatxho hoye ro oyonkuhtonàr kom 
hona mpàn xenytxoko. Yaworon xaxa yawo rohra harha oyesnàr kom 
hona mpàn xenytxoko. 

180yowakryenye ro kom me naha, Txesusu Kryestu, Kohkomo 
rma, konyhoryeny komo rma. Noro hona roro rma xenytxoko, noro 
newakryenàr me nyhe oyehtxoho menye, noro hutwany me nyhe 
oyehtxoho menye. 

Ohxe xaxa naha, katxho roro me hak nahko, noro ha, Txesusu Kryestu, 
Kohkomo rma. Àro wyaro katxho roro me hak nahko, amnye rma, amnye 
xarha, meya roro rma haxa mak ha. Àro wyaro hama tkatxe. 

1 KOWAWU NMENHOTHO 
WAHORONO ON HA. 





Amna nenyetzho rma amna nekarymehe owyanye katzhara on ha. 


1 1Khoryenkomo yehutwatxho yokarymanye mosona katxho ryhe 

wekarymehe, owyanye. Karyhe roro harha keny komo rma noro 
ha. Amnyehra rma haxa nehxakonà, akàhtono yhera ro rma haka. Toto 
me harha natakàhtoye. Karyhe roro keny komo rma nosonyhoye, toto 
komo wya. Noro rma amna nenyakonà. Amna nenytxekonà. Amna 
nahekonà. 2Amna nenyetxho rma amna nekarymehe, owyanye. Karyhe 
roro tehxemà ro me naha, noro ha, meya roro mak ha. Amnyehra, tàyàm 
yakorono roro me nehxakonà. Noro rma, nosonyhoye, amna wya. 

3Amna nenyetxho rma amna nekarymehe. Amna nenytxatxho rma 
amna nekarymehe, amna wyaro rma rha owyanye uhutwatxho me, amna 
yakoro àme rye kàwyanye uhutwatxho me. Àsok tawro hana. Kyàmkom 
yakoro àme rye thutwetxow hamà. Umuru yakoro xarha, Txesusu 
Kryestu yakoro rma, àme rye thutwetxow hamà. 

^Onà rokaryehtanà àmenhehe, teryehorye rye гта haxa kehtxoho menye. 


Ohxe roro tehtxe awasàn hon komo wyaro katxhàrà on ha. 


5Onà wyaro ryhe nekarymaye, Txesusu Kryestu, amna wya. Awasànà 
wyaro, enyhoru roro me naha, Khoryenkomo, kekonà, amna wya. Awarànà 
wyarohra ro mak naha ha, anha hokonohnà ro me tesnàr ke, kekonà, amna 
wya. Àro wyaro amna nenytxatxho rma, amna nekarymehe, owyanye. 

6 Àsok haxa hana tehxatxow ha, kàwyamo. Anatoko, anhà hokono ro 
me tehxatxow hana. Awaràn wawon komo wyaro tehxatxow hana. Àro 
wyaro kehtokonye, Khoryenkom yakoro àme rye uhutwanyehnà ro me 
tehxatxow hamà. Khoryenkom yakoro àme rye amna nhutwehe, kany me 
haxa kehtokonye, tàtemarontetxow hamà. Yaworonohnà ro me tehxatxow 
hamà, awaràn wawo kesnàr kom ke, anhà hokono ro me kesnàr kom ke. 

7Khoryenkomo wyaro haxa tehtxe. Noro ryhe, enyhoru roro me naha, 
awasànà wyaro mak ha. Noro wyaro rma rha ohxe roro tehtxe, awasàn hon 

komo wyaro mak ha. Àro wyaro ohxe roro kehtokonye, àme rye thutwetxhe, 
kàwyamo rye rma. Konyhoryetxhe rye rma haxa, Khoryenkomo, buru 
yekamsuhkanàr ke, Txesusu yekamsuhkanàr ke. Kanhànàthàyamo yowyatxhe 
rye rma haxa, awasàn hon komo wyaro ohxe roro kehtokony mak ha. 

8Ranhàn ehxenà ro me naha, капу me kehtokonye, yaworo ehutwahra 
tehxatxow hama. Yaworonohnà ro me tehxatxow hama. ?Kanhàn kom hok haxa 
koskarymantokonye ryhe, noseryewhokehe, Khoryenkomo. Konyhoryetxhe, 
noro ha. Kanhànàthàyamo yowyaha. Omeroro rma haxa nowyaha, tàrwon 
yawo ron kaxe, enyhoru hokono ro kaxe. 10Капһап hokonohnà ro uro ha, kany 
me haxa kehtokonye ryhe, tàtemaronyem me Khoryenkomo thutwetxow hama. 
Khoryenkomo rwonà hutwanyehnà ro me tehxatxow hama. 


Kakoronomanye ro kom me naha Txesusu Kryestu katxhàrà on ha. 


1Rohokru komo y, onà rokaryehtanà àmenhehe, ohyakanye, ayanhàn 
kom hokohra oyehtxoho menye. Ayanhàn kom hok haxa oyehtokonye, 
ayakoronometxhe, Txesusu Kryestu. Kakoronomanye ro kom me naha, noro ha. 
Kyàmkom yakoro tàrwonyemà ro me naha, khokonye. Enyhoru xaxa гта пого ha. 
2Kanhànàthàyamo yowtoho yehemaye, twayehrà ke. Kanhànàthàyamo 
yowtoho marmahnà yehemaye. Omeroron komo yanhànàtho yowtoho yehemaye. 
Anaro rha yana komo yanhànàtho yowtoho гта yehemaye, twayehrà ke. 

3Noro yoyuknye ro me kehtokonye ryhe, noro hutwanye ro me 
tehxatxow hama. 4Àsok hana natxow ha, Txesus hutwanye ro uro ha 
kany komo. Noro yoyukhura tehtokonye, temarontetxow hamà, nyamoro 
ha. Yaworonohnà ro me natxow hama. 5 Noro yoyuknye ro kom haxa 
ryhe, Khoryenkom xe xaxa natxow hama. 

Ona wyaro kehtokonye ryhe, Txesus yohà roro me tehxatxow hama, ohxe 
roro kehtokony mak ha. 6Тхеѕиѕ уоһа roro me wehxaha, Капу me kehtokonye, 
ohxe roro tehxorye tehxatxhe. Tano rma hak tehtoko, ohxe roro rma haxa 
nehxakonà, Txesusu. Noro wyaro гта rha, ohxe roro tehxorye tehxatxhe. Àro 
wyaro ohxe roro kehtokonye, noro yohà roro me tehutwetxow hamà. 


Khananàhtoho kom hoyeno txko hoko ryhe àmenhehe katxhàrà on ha. 


7 Ronàhnàn komo y, khananàhtoho kom hoyeno txko hoko ryhe 
àmenhehe, ohyakanye. Àro rma menytxatxownà, amnyehra. Onenytxahtorà 
ro komo yokarymahra mak wehxaha. Amnyehra гта haxa menytxatxownà, 
owyanye Kryestu yahosàtxhe rma. Osox ehtxoko katxhàràtho rma àro ha. 

8Onenytxatxhàyamotho гта, enytxahnà ro wyaron me гта naha. 
Àsok tawro hana, toyuhsomà roro me esnàr ke. Toyuhsomà ro me 
hutwamohsoye, Txesusu, àro yawo roro tesnàr ke. Toyuhsomà ro me 
rma rha muhutwamohsetxhe, omnyam xarha, àro yawo roro oyehtokony 
mak ha. Àro wyaro katxho hoko ryhe àmenhehe, kawasmeny kom xaxa 
yomoknàr ke, awaràn wawohra harha kesnàr kom ke. 

? Awasàn ho xaxa wehxaha kany me oyehtokonye, oyowtà komo xe rma 
haxa ehtxoko. Oyowtà komo xehra haxa oyehtokonye, awaràn wawo rma 
manatxow hama. 19Oyowtà komo xe haxa oyehtokonye, awasàn ho roro 
manatxow hama. Àro ho roro oyehtokonye, atahohsohnà ro me manatxhe, 
ayanhàn komo wya. 11 Oyowtà komo xehra haxa oyehtokonye, awaràn 
wawo гта manatxhe. Atxke гого гта manatxhe. Àsok hana awaràn waha 
tetxow ha, toto komo. Àtohnaha rma tetxow hamà, enhun komo Wyaro, 
asama yonyhera tesnàr kom ke. Àro wyaro rma rha, awaràn wawo roro 
oyehtokonye, enyhoru hutwanyehnà ro me manatxow hama. 


Khoryenkom xanhànà ro kom hoko ehohkahnà ro me ehtxoko katxhàrà on ha. 


12Rohokru komo y, ohyakanye ryhe àmenhehe, towsah me 
ayanhànàthàyamo yesnàr ke. Txesus wayhàthàr hoye ro, towsah me rma naha. 

13Horykomo komo y, ohyakanye ryhe àmenhehe, Txesus hutwanye 
ro me oyesnàr kom ke. Amnyehra rma haxa nehxakonà rma, akàhtono 
yhera ro rma haka. Noro rma hutwanye ro me manatxhe. 

Bàryekomo komo y, ohyakanye ryhe àmenhehe, anhà ymo 
yoyuknyehnà ro me oyesnàr kom ke. 

Rohokru komo y, ohyakanye àmenhehe, kyàmkom hutwanye ro me 
oyesnàr kom ke. 

14Horykomo komo y, ohyakanye àmenhehe, Txesus hutwanye ro me 
oyesnàr kom ke. Amnyehra rma haxa nehxakonà rma, akàhtono yhera ro 
rma haka. Noro rma hutwanye ro me manatxhe. 

Bàryekomo komo y, ohyakanye àmenhehe, ohnawonye tahoxerye 
oyesnàr kom ke, Khoryenkomo rwonà hutwanye ro me oyesnàr kom ke, 
anha ymo yoyuknyehnà ro me oyesnàr kom ke. 

15Кһогуепкот xanhànà ro kom hoko ehohkahnà ro me ehtxoko. Nyamoro 
wyaro katxhonano hoko xarha ehohkahnà ro me ehtxoko. Nyamoro hok haxa 
kehohkantokonye ryhe, kyàmkom xanhànà го me tehxatxow hama. 160nà wyaro 
ryhe natxhe, Khoryenkom xanhànà ro komo. Tanhàn kom hoko nehohketxhe, 
thun kom yano me, tonur kom yano me xarha. Ehonomnà me rma haxa tesnàr 
komo xe natxhe xarha. Àro wyaro ehtxoho komo ryhe, kyàmkom yano mehra 
naha. Khoryenkom xanhànà ro kom yano me haxa ryhe naha. !7 Amnye, 
nosomtatketxhe hampànà, Khoryenkom xanhànà rotho komo. Anhànàthàyam 
heno xarha, ehxera harha mpànà naha ha. Khoryenkom yoyuknye ro kom haxa 
ryhe, osomtatkahnà ro me natxhe. Tehxemà roro me natxhe, meya roro mak ha. 


Thenyehra rma haxa natxhe Kryestu xanhànà ro komo katxhàrà on ha. 


18Rohokru komo y, mexehra nosomtatkehe hampànà, yukryeka 
heno. Kryestu xanhànà ro ymo haxa mpànà nomokyaha ha, amnye ha, 
katxho ryhe menytxatxownà. Amnye rma thenyehra rma haxa natxhe, 

omohxemo komo, Kryestu xanhànà ro komo. Àro ke, mexehra yukryeka 
heno yosomtatkatxho thutwetxow hamà. 

I9Kryestu xanhànà ro komo гта, kwawonye nehxatxkonà, kukukuru kom 
me. Kàhyayeny harha notowtxownà. Tàhnawonye ryhe, kukukuruhnu ro me 
rma nehxatxkon hamà. Kukukuru ro kom me haxa tehtokonye, kwawonye 
roro гта esnàràtho kom haryhe mà. Kàhyayeny mak notowtxownà. Àro ke, 
onà wyaro tketxow hamà, nyamoro hoko. Kukukuruhnu ro komo nyamoro 
hama, Kryestu mryenonàhnà ro komo rma nyamoro hama, tketxhe, àhokonye. 

200mnyam haxa ryhe, Khoryenkom yokato yahosnyenhàr me 
manatxhe. Noro ryhe yàmye, Kryestu, enyhoru ro, owyanye. Àro ke, 
yaworon xaxa hutwanye ro me manatxhe. 2! Yaworon xaxa hutwanyehnà 
ro mehra mak manatxhe. Àro ke àmenhehe, ohyakanye, yaworon 
xaxa hutwanye ro me oyesnàr kom ke. Tàtemaronyem kom haxa ryhe, 
yaworon xaxa hokonohnà ro me natxow hamà. 

220па wyaro kany komo гта, anar kom yoho гта haxa temarontetxow 
hamà, Kryestu mehra nehxakonà, Txesusu, kany komo rma, 
Khoryenkomo nànyaketxho mehra nehxakonà, Капу komo гта. Kryestu 
xanhànà ro ymo yano me ryhe, àro wyaro nketxow hamà. Txesus 
yàmàhnà noro ha, Khoryenkomo, Капу ro me naha, Kryestu xanhànà ro 
ymo. Khoryenkom muruhnu noro ha, Txesusu, kanye ro me ymo xarha 
naha. 23Khoryenkom muruhnu noro ha, Txesusu, kany komo гта, àyàm 
hutwanyehnà ro me natxhe. Khoryenkom тиги пого ha, Txesusu, kany 
kom haxa ryhe, àyàm hutwanye ro me natxhe. 

24 Amnyehra onenytxatxhàyamotho ryhe, ohxe roro txetxoko, ohnawonye. 
Ohnawonye roro ohxe owyanye txenyetoko ryhe, Khoryenkom muru yohà 
roro me manatxhe. Txesus yàmà уоһа roro me xarha manatxhe. 25Noro ryhe, 
karyhe roro harha keryatxhe hampànà, kanyenhàr me naha, kàwyanye. 

26 Àro wyaro àmenhehe, ohyakanye, oyonkuhtonye ro kom hoko. 

27Kryestu nàmàtho ryhe, oyowan yawonye roro naha. Àro Ке, ona wyaro 
kanyehnà ro me ehtxoko. Yaworon xaxa yokarymanye ro xe amna naha, 
kanyehnà ro me ehtxoko, ohnawonye roro Khoryenkom yokato yesnàr ke. Noro 
ryhe, omeroro rma haxa hutwamohsotàhkehe, owyanye. Yaworo xaxa kanye 
го noro ha. Àtemarontahnà ro me naha. Txesus уоһа roro me ehtxoko, kanye ro 
me naha, noro ha, owyanye. Àro ke, Txesus yohà roro me ehtxoko, omnyamo. 

28Rohokru komo y, noro yohà roro me xaxa mpànà ehtxok ha. Amnye 
nosonyhehe Һатрапа, пого ha. Noro уоһа roro me kexetxhenye ryhe, 
oseryehpàra rma haxa tehxatxow hamà, omohsah hona. Noro yoh mehra 
haxa kexetxhenye ryhe, toseryehyatxow hamà, omohsah hona, atxke 
kehutwanàr kom ke. 

29Enyhoru xaxa me Txesus yehtxoho muhutwetxow hamà. Àro ke, onà 
wyaro uhutwatxok xarha. Enyhoru hokon komo ryhe, Khoryenkom hokru 
me xaxa natxow hamà. 

Khoryenkom hokru me xaxa mpànà tehxatxhe ha katxhàrà on ha. 


3 1Khoryenkomo wya, rohokru me manatxhe, omnyamo, katxho me 

tehxatxhe. Noro hokru me xaxa mpànà tehxatxhe ha. Kxenye rma 
haxa nehxakon hama, noro, kyàmkomo. Noro hokru me khutwahrany 
mak natxhe, yukryeka hon komo. Àsok tawro hana, пого hutwanyehnà 
ro me tesnàr kom ke hamà. 

2Ronàhnàn komo y, amnye rma Khoryenkom hokru me rma tehxatxhe. 
Àsok hana tehxatxow ha, amnye. Uhutwahra rma hak tehxatxow hamà. 
Опа wyaro haxa thutwetxow hama. Txesusu yomokàtxhe, пого wyaro гта 
rha tonyxem me tehxatxhe hampànà. Noro yehtxoho ryhe tenyatxhe harha. 
Àro ke, noro wyaro rma rha tonyxem me tehxatxhe hampànà. 3Àro wyaro 
noro hona ro tehxatxow hama. Aro ke, kanhàn kom hokonohnà ro me 
tehtxe. Txesusu wyaro haxa tehtxe. Noro ryhe, anha hokonohnà ro me naha. 

^Kanhàn kom hokono ro me haxa kehtokonye, Khoryenkomo yanweknye 
ro me tehxatxow hama. Àsok tawro hana. Kanhàn kom hoko kehtxoho komo 
гта, пого yanwehtoho me гта nay hama. 5Onà ryhe muhutwetxow hama. 
Toto me nomokye, Txesusu, tàwya kanhànàthàyamo yowrà horà. Ehxenà 
ro me naha, пого yanhànà. 6Noro уоһа roro me kehtokonye, kanhàn kom 
hokohra tehxatxhe. Kanhàn kom hoko roro haxa kehtokonye ryhe, noro 
ywenyeke tehxatxow hamà. Noro hutwanyehnà ro me tehxatxow hamà. 

7 Rohokru komo y, oyonkuhtohrany hak nahtxoko, anar komo. Enyhoru 
hokon me kehtokonye, enyhoru xaxa me tehxatxhe. Txesusu wyaro 
tehxatxhe. Enyhoru xaxa me naha, пого ha. 8Kanhàn kom hoko roro 
kehtokony haxa ryhe, worokyamo yohà ymo mryenon me tehxatxhe. 
Monye ro гта, tanhàn hoko ehxahonhàr me naha, пого ymo. Àhoko roro 
rma naha. Àro ke ryhe, toto me nomokye, Khoryenkom muru, tàwya 
noro ymo àhoko roro exetxhàràtho yarymanàr horà. 

9Khoryenkom hokru me konurutxhenye ryhe, kanhàn kom hoko 
rorohra tehxatxhe. Àsok tawro hana, kàhnawonye roro Khoryenkom 
yonyhorunu yesnàr ke. Àro ke, kanhàn kom hokonohnà ro me rma haxa 
tehxatxhe, Khoryenkom hokru me enusah kaxe. 

10Опа wyaro ryhe Khoryenkom hokru komo thutwetxhe. Worokyamo 
yohà ymo mryenon komo xarha thutwetxhe. Enyhoru hokon mehra haxa 
tehtokonye ryhe, Khoryenkom hokru mehra natxow hamà. Towtà komo 
xehra haxa tehtokonye ryhe, noro hokru mehra natxow hamà. 


Kowtà komo xe rma haxa tehtxe katxhàrà on ha. 


11 Ona wyaro katxho rma, amnyehra onenytxatxhàyamo ryhe àro ha, 
osox ehtxoko katxho rma. 

12Kayen heno wyarohra tehtxe. Towtànhàrà yotahay hatà, noro heno, 
anhà ymo mryenon me tesnàr ke. Àsok tawro hana netahay ha. Netahay 

hama, atxke tesnàr ke, tanhan hokono ro me tesnàr ke. Ewat heno ryhe, 
enyhoru hokon me haxa nehxakonà. Àro ke netahaye. 

13Rowtà komo y, oxehranye natxow hamà, yukryeka hon komo, 
Khoryenkom xanhànà ro komo. Oxehranye ehtxoho kom hoko rma, 
oseryehokahra rma ehtxoko. 

140nà ryhe thutwetxow hama. Àwayehpànà ro me harha kehtxoho komo 
thutwetxhe, kowtà komo xe kesnàr kom ke mak ha. Karyhe roro harha 
kehtxoho komo thutwetxhe, kowtà komo xe kesnàr kom ke. Towtà xanhàn 
kom haxa ryhe, twayehso гого гта natxhe, tàhnawonye. 15 Оѓаһапо ynye 
me natxhe, nyamoro ha, towtà xanhàn komo. Otahano ynye komo ryhe, 
karyhe roro harha natxhe, moxamo, katxhohnà ro me natxow hama. 

16Кхепуе гта haxa Txesus yehtxoho ryhe thutwetxhe, àwayehrà ke. Tano me 
ro rma wayehye, tàwya kukurunhonàr kom horà, kxenye rma haxa tesnàr ke 
mak ha. Àro wyaro rma rha, kowtà komo xe rma haxa tehtxe, kàwyam xarha. 
Twayehso ro rma haxa àxenye tehtxe, kàwyanye ukurunhonàr kom horà. 

17 Àsok hana tehxorye tehxatxow ha. Tkatxhonke kehtokonye ryhe, 
kowtà komo yowakryeny me tehxorye tehxatxhe. Àkatxhomra kàwyanye 
xenyetxhenye гта, ewakryeny kom me tehxorye tehxatxhe. Аһпап kom 
yawohra haxa kehtokonye, ewakryehranye rma kehtokonye, Khoryenkom 
xehra tehxatxow hamà. 18Rohokru komo y, rowtà komo xe wehxaha, 
tawro marmahnà tehtxe. Tewakryetx xarha. Kowtà komo xe xaxa tehtxe. 


Oseryehpànà ro me rma haxa tehxatxow hamà 
Khoryenkom hona katxhàrà on ha. 


19 Àro wyaro kowtà komo xe xaxa kehtokonye, yaworon хаха hokru me 
tehutwetxow hamà. Oseryehpàn me rma haxa tehxatxhe, Khoryenkom 
hona. 20 Kowtà хапо гта, anatoko atxke tehutwetxow hana. Atxke 
wahko hama, tketxow hana, kàhnawonye. Atxke wahko hama kanye rma, 
oseryehpàra rma tehxatxhe, kowtà komo xe kesnàr kom ke. Àsok tawro hana. 
Khutwatxehkanye ro kom me nay hamà, Khoryenkomo, kehutwatxho kom 
yoho rma haxa mak ha. Noro nhutwahtorà, ehxenà ro me rma haxa naha. 

21Ronàhnàn komo y, kàhnawonye atxke wahko hamà, kanyehnà me 
haxa kehtokonye, towankaryhe rma haxa tehxatxow hamà, Khoryenkom 
yakoro kàrwonàmtoho kom hoko. 22Apa y, uro ewakryeko, tketxow hama, 
àwya. Noro ryhe koyukyatxhe. Kowakryetxhe, tàrwon yawo ro kesnàr 
kom ke, noro yano me àhoko roro kesnàr kom ke. 

23O0nà wyaro ryhe nkehe, пого ha, kàwyanye. Romuru hona xenytxoko. 
Txesusu Kryestu hona rma xenytxoko, kehe, kàwyanye. Osox ehtxoko, 
kehe xarha. Àro wyaro kanyenhàr me ryhe naha, kàwyanye. 24Noro 
rwon yawo ro kehtokonye, noro yohà roro me tehxatxhe. Kàhnawonye 
roro naha, noro ha. Tokato yàmye, kàwyanye. Àro hoye ro, kàhnawonye 
roro noro yehtxoho thutwetxow hama. 

Khoryenkom yano mehra haxa hana nekarymetxowáà katxoko katxhàrà on ha. 


1Ronàhnàn komo y, onà wyaro kany komo rma, thenyehra natxow 
hama, Khoryenkom yokato yano me ekarymanye ro uro ha, kany komo 

rma. Omeroron komohnà eyuhtxoko. Uhutwanàr kom hok haxa ehtxoko. 
Khoryenkom yano mehra haxa hana nekarymetxowià, katxoko. Yaworon 
me haxa hak nehutwamohsotxowà. Àsok tawro hana. Thenyehra rma haxa 
natxow hama, yaworonohnà ro komo, Khoryenkomo rwonà yokarymanye ro 
uro ha, kany komo rma haryhe. Anaro rha owto ho natxhe, othoyehra mak ha. 

20nà wyaro ryhe, thutwaxem me natxhe, yaworon komo, Khoryenkom 
yokato yano me ekarymany komo. Toto me nomokye, Txesusu Kryestu, 
Капу me tehtokonye, Khoryenkom yano me nekarymetxow hama. 3Toto 
me nomokye, Txesusu Kryestu, kanyehnà kom haxa ryhe, Khoryenkom 
yano mehra nekarymetxow hama. Kryestu xanhànà ro ymo yano me 
haxa ryhe nekarymetxhe, nyamoro ha. Kryestu xanhànà ro ymo haxa 
mpànà nomokyaha ha, amnye, katxho rma menytxatxownà. Noro ymo 
yano me ekarymany komo, omohsah me rma natxhe. 

^Rohokru komo y, omnyam haxa ryhe, Khoryenkom hokru me manatxhe. 
Àro ke, yaworonohnà ro komo yonytxanyehnà ro me manatxhe, oyowan 
yawonye Khoryenkom yokato yesnàr ke. Àsok tawro hana. Yukryeka hon 
kom уоһа ymo yoho гта haxa nay hama, Khoryenkom yokato. »Yukryeka 
hon kom yohà ymo yano me rma haxa natxhe, nyamoro ha, yaworonohnà 
ro komo. Àro ke, noro ymo yano me nekarymetxhe. Nyamoro yonytxetxhe, 
toto komo, yukryeka hon komo. 6Kàwyam haxa ryhe, Khoryenkom hokru 
me tehxatxhe. Khoryenkom hutwany komo ryhe ohxe konytxetxhe. Noro 
hutwanyehnà kom haxa ryhe, konytxahranye ro mak natxhe. Àro wyaro 
ehtxoho kom hoye ro thutwetxhe. Anar kom hoko, yaworon kom moxam 
hama, tketxhe. Anar kom hoko, yaworonohnà ro kom moxam hama, tketxhe. 


Toto komo xano ro me rma haxa naha Khoryenkomo katxhàrà on ha. 


7 Ronàhnàn komo y, osoxe rma haxa tehtxe. Toto komo xe kehtxoho 
komo ryhe, Khoryenkom yano me naha. Toto xan komo ryhe, 
Khoryenkom hokru me natxhe. Noro hutwanye ro me natxhe. 8Toto 
xanhànà ro kom haxa ryhe, noro hutwanyehnà ro me natxhe. Toto komo 
xano ro me rma haxa naha, Khoryenkomo. Àro ke, toto komo xehra 
tehtokonye, noro hutwanyehnà ro me natxow hamà, nyamoro ha. 

9Kxano ro kom me rma haxa nehutwamohsoye, Khoryenkomo, kàwyanye. 
Buru ro txko nyakye, yukryeka hona. Towenyxanotho txko nyakye, noro 
wayehrà ke karyhe roro harha kehtxoho menye. Àro wyaro kxano ro kom me 
nehutwamohsoy hama. 19Khoryenkom xehra ro mak tehxatxkonà, kàwyamo. 
Noro haxa ryhe, kxenye rma haxa nehxakonà. Kxenye tehtxoho hoye ro, 
buru nyakye, twayehrà ke àwya kanhànàthàyamo yowtoho yehematxho me. 

1 Ronàhnàn komo у, àro wyaro kxenye гта haxa nehxakonà, Khoryenkomo. 
Àro ke, osoxe rma haxa tehxorye tehxatxhe, kàwyamo. 

12Khoryenkom yony komo ehxera ro mak naha, toto. Xenyhenà roro 
rma, kàhnawonye roro rma naha. Osox kehtokonye, kàhnawonye nay hama. 
Kàhnawonyeno rma, toto komo xe rma haxa nosonyhehe, toto komo wya. Osoxe 
rma haxa kesnàr kom ke ryhe, nosonyhen hama, noro ha, toto komo xano ro me. 

13Khoryenkom yohà roro me tehxatxhe. Kàhnawonye roro naha, 
пого ha. Аго wyaro kehtxoho komo ryhe thutwetxhe, kàwyanye tokato 
yàmnyenhàr me еѕпаг ke. 

14Виги nyakye, àyàmà, konyhoryeny kom me esnàr horà. Атпа ryhe 
nenyeye. Атпа nenyetxho гта amna nekarymehe. 15 Тхеѕиѕи ryhe, 
Khoryenkom muru me naha, kany me kehtokonye, kàhnawonye roro nay 
hama, Khoryenkomo. Noro yohà roro me tehxatxow hama. 

16Àro wyaro kxenye rma haxa Khoryenkom yehtxoho thutwetxhe. 
Haa, àro wyaro hama, tketxhe. Toto komo xano ro me rma haxa naha, 
Khoryenkomo. Toto komo xe roro kehtokonye, Khoryenkom yohà roro me 
tehxatxow hama. Kàhnawonye roro nay hama, пого ha. 

17 Àro wyaro kehtokonye, toto komo xe rma haxa tehxatxhe, oseryehpànà 
ro me kehtxoho menye. Anàhnohno ухе Khoryenkomo yomoknátoko, 
oseryehpàra rma tehxatxhe, toto komo xe rma haxa ehxah kaxe. Àsok tawro 
hana. Tano rma yukryeka ho rma hak kehtokonye, noro wyaro rma rha toto 
komo xe rma haxa tehxatxow hama. 18Toto komo xe kehtokonye, oseryehpàra 
tehxatxow hamà. Toto komo xe rma haxa kehtokonye, tohseryehpoketxhe 
ro mak ha. Àsok tawro hana. Koseryehnàtokony haxa, tanàhnohsom me 
manatxhe Һатрапа, katxho hona toseryehyatxow hama. Toseryehsom komo 
rma, toto komo xe rma haxa natxhe, moxamo, katxho mehra natxow hama. 

19Khoryenkomo htxero ryhe, kxenye гта haxa nehxakonà. Kxenye 
noro yehtxoho hoye ro ryhe, kàwyam haka rha, noro xe tehxatxhe. Toto 
komo xe xarha tehxatxhe, noro htxero kxenye rma haxa esnàr ke mak ha. 

20Khoryenkomo xano rma haxa uro kany me tehxatxow hamà. Kowtà 
komo xehra haxa kehtokonye ryhe, tàtemarontetxow hamà. Kàwyanye 
Khoryenkomo хап uro tatoko гта, tàtemarontetxhe, kowtà komo xehra 
kesnàr kom ke. Àsok tawro hana. Kowtà komo denyàrà ro komo xehra 
kehtokonye, Khoryenkomo denyehtorà ro komo xehra xarha tehxatxow hamà. 

21Опа wyaro khananàhyatxhe, Kryestu. Khoryenkom xe ehtxoko. Noro 
xano rma, oyowtà komo xe xarha ehtxoko, kehe, kàwyanye. 


Khoryenkom xe xaxa kehtokonye ryhe noro 
yoyuknye ro me tehxatxhe katxhàrà on ha. 


1Onà wyaro Капу komo гта, Khoryenkom hokru me natxhe, 
Txesusu ryhe, Kryestu me naha, Khoryenkomo nànyaketxho me 
naha, капу komo гта. Tàyàm komo xe natxow hama, nyamoro ha. 

Tàyàm хапо гта, tàyàm hokru komo xe xarha natxow hama. 20nà wyaro 
kesnàr kom ke ryhe, Khoryenkom hokru komo xan me tehutwetxhe, noro 
xe kesnàr kom ke mak ha, noro yoyuknye ro me xarha kesnàr kom ke 
mak ha. 3Khoryenkom xe xaxa kehtokonye ryhe, noro yoyuknye ro me 
tehxatxhe. Kàwyanye noro yoyuhtoho ryhe, krawamehra rma haxa naha. 
^Khoryenkom hokru me konurutxhenye ryhe, yukryeka hon komo 
yanhànà tarymetxhe, аго hokonohnà ro me kesnàr kom Ке. Àro 
hokonohnà ro me tehxatxhe, Kryestu hona xenye ro me kesnàr kom ke. 
5Onà wyaro kany komo rma, yukryeka hon komo yanhànà yarymanye ro 
me natxhe, Txesusu ryhe, Khoryenkom muru me naha, kany komo rma. 


Txesusu hutwamohsony komo ryhe 3 me nay hama katxhàrà on ha. 


$Yukryeka hona nomokye, Txesusu Kryestu. Типа kwaka ryhe 
nataymompoye. Nekamsuhkay xarha. Àro wyaro ryhe, Khoryenkomo 
nànyaketxho me nehutwamohsoye, tuna kwaka tataymomrà Ке, 
tekamsuhkanàr Ке хата. Tuna kwaka tataymomtoho ke marmahra, 
tekamsuhkatxho ke xarha, nehutwamohsoye, Khoryenkomo nànyaketxho me. 
Khoryenkom yokato ryhe, Txesusu hutwamohsony me naha, yaworon xaxa 
kaxe. 7 Txesusu hutwamohsony komo ryhe, 3 me пау hama. 8Khoryenkom 
yokato ryhe, uhutwamohsony me naha. Tuna katxho xarha, uhutwamohsony 
me гта rha naha, tuna kwaka пого yataymomrà ke. Akamsukuthuru katxho 
xarha, uhutwamohsony me rma rha naha, noro yekamsuhkanàr ke. 3 komo 
rma, àme rye rma noro hutwamohsehe. Khoryenkomo nànyaketxho me 
hutwamohsehe. 

9Тоѓо wya Kryestu yokarymantoko, аго wyaro hama tketxhe. Toto 
yoho rma haxa, buru yehtxoho yokarymany me naha, Khoryenkomo. 
Noro wya ekarymantoko, àro wyaro hamà kany me rma haxa tehxorye 
tehxatxhe. 1?Khoryenkom muru hona zenye ro me kehtokonye, аго 
wyaro hamà kany me tehxatxow hamà, kàhnawonye, Khoryenkomo 
wya ekarymatxhàr hoko. Khoryenkom yoyukhura haxa kehtokonye ryhe, 
tàtemaronyem me пого thutwetxow hama. Àsok tawro hana, пого wya 
buru yokarymatxhe rma, àro wyaro hamà kanyehnà ro me kesnàr kom 
ke. 

11 Kryestu yokarymatxho ryhe, ona wyaro naha. Karyhe roro harha 
ketxownà, Khoryenkomo. Umuru hona haxa kàwyanye xenytxoho hoye 
ro keryatxhe, karyhe roro harha. 12Umuru yoh me kehtokonye, karyhe 
roro harha tehxatxhe. Umuru yoh mehra haxa kehtokonye, karyhe roro 
harha natxhe, moxamo, katxho mehra ro mak tehxatxhe. 

13 Ато wyaro гта àmenhehe, ohyakanye. Khoryenkom muru hona 
xenye ro komo rma omnyamo. Àro ke àmenhehe, ohyakanye, karyhe roro 
harha oyehtxoho komo hutwanye ro me oyehtxoho menye. 

Tanhan hoko kowta kom yehtoko tarwonamtze ahoko katzhara on ha. 


14Khoryenkom yakoro karwonamnatokonye, oseryehpànà ro me 
tehxatxow hama, awya koyukuhtor kom hona. Eten kom hok hana, uro 
ewakryeko tketxow ha, àwya. Àro kom hoko rma konytxetxhe, noro ha, 
пого yehutwatxho yano me kàrwonàmnàtokony mak ha. 15Аго wyaro 
konytxanye ro kom me thutwetxhe. Àro ke, koyuknye ro kom me xarha 
thutwetxow hamà. Kàrwonàmtoho kom hoye ro kowakryenye ro kom me 
thutwetxhe. 

16Тапһап hoko kowtà kom yehtoko, tàrwonàmtxe, Khoryenkom 
yakoro, àhoko. Àwayehkany mehra anhàn yehtoko, ohxe harha neryaha, 
Khoryenkomo. Àwayehpàn me rma neryaha, kàrwonàmtoho kom hoye 
ro mak ha. Anaro kanhàn komo ymo haxa ryhe, kwayehkany kom me 
naha. Àro hoko rma, tàrwonàmtxe, Khoryenkom yakoro, kahra ro mak 
wehxaha. 17 Atxke kehtokonye, kanhàn kom hokon me tehxatxow hama. 
Anaro, kanhàn komo ymo, kwayehkany kom me rma haxa naha. Anaro, 
kanhàn komo rma, kwayehkany kom mehra haxa naha. 

180nà ryhe thutwetxow hama. Khoryenkom hokru me konurutxhenye 
ryhe, kanhàn kom hoko rorohra tehxatxow hamà. Khoryenkom muru 
ryhe, kukurunhony kom me naha. Àro ke, keryehokanyehnà kom me 
naha, anhà ymo. 

19Onà ryhe thutwetxow hama. Khoryenkom hokru me tehxatxow hama, 
kàwyamo. Yukryeka hon kom haxa ryhe, anhà ymo mryenon me natxhe, 
omeroro mak ha. Nyamoro yoh me rma haxa naha, noro ymo. 

200nà ryhe thutwetxow hama. Khoryenkom muru nomokye hama. 
Yaworon xaxa hutwanye ro me ketxownà hamà. Yaworon xaxa yoh me 
tehxatxhe. Umuru yoh me ryhe tehxatxhe. Txesusu Kryestu yoh me ryhe 
tehxatxhe. Khoryenkomo ryhe, yaworon me xaxa naha. Karyhe roro 
harha keny kom me naha. 

21Rohokru komo y, eten kom hana oyeryatxow ha, Khoryenkom hona 
xenyehnà me harha. Àro kom hokonohnà ro me ehtxoko. 

AHONANO RMA ON НА. 





Ohyaka àmenhehe notxwakomo hyaka katxhàrà on ha. 


1Kryestu mryenon kom yonye ro uro ha. Ohyaka àmenhehe, 
notxwakomo hyaka. Khoryenkomo nwahanonkatxho rma omoro ha. 
Ohokru komo hyaka xarha àmenhehe. Oxenye rma haxa wehxaha, yaworo 
хаха mak ha. Ото marmahnà, anar komo xarha, oxenye гта haxa natxhe, 
yaworon xaxa hutwanye ro komo rma, omeroro rma. 2Àsok tawro hana, 
kàhnawonye roro yaworon xaxa yesnàr ke hamà. Kàhyayenye otowhànà 
roro me naha. Àro hoye ro, oxenye rma haxa amna nay hama. 

3Towahke roro xaxa mpànà naha ha, Khoryenkomo, kyàmkomo, khokonye. 
Kàhnàn kom yawo roro xaxa mpànà naha ha. Ohxe roro xaxa mpànà keryatxhe 
ha, пого ha, kyàmkomo, Txesusu Kryestu xarha. Kyànkom muru ryhe пого ha. 
Àro wyaro ànewakryenàr kom me xaxa mpana tehxatxhe ha, yaworon xaxa 
hokono ro me kehtokony mak ha, osoxe rma haxa kehtokony mak ha. 


Oyonkuhtonàr kom hona mpàn xenytxoko katxhàrà on ha. 


^Ohokru kukuru komo yokaytà wenytxeko. Yaworon xaxa hokono 
ro те гта haxa natxow hata. Kyàmkomo wya, yaworon xaxa hokono 
ro me ehtxok hampànà, katxho yawo ro rma haxa natxow hatà. Àro ke, 
teryehorye rma haxa wehxaknano, ekaytà kom hoko. 

5Àro ke, onà wyaro mpànà àkehe ha, owya, notxwakomo y. Osoxe rma 
haxa ehtxoko, katxho yawo ro tehtxe. Khananàhtoho kom hoyeno txko rma 
àro ha. Àro rma tenytxatxownà, amnyehra, kàwyanye Kryestu yahosàtxhe 
rma. Onenytxahtorà ro yokarymahra mak wehxaha. 6Osox kehtokonye 
ryhe, Khoryenkomo rwonà yoyuknye ro me tehxatxow hamà. Noro rwonà 
ryhe, onà wyaro katxho me rma naha. Osox ehtxoko katxho me rma naha. 
Àro rma menytxatxownà, amnyehra, owya Kryestu yahosàtxhe rma. 

7Thenyehra гта haxa natxhe, onkuhtono ynye ro komo. Anaro rha 
owto ho natxhe, othoyehra mak ha. Toto me nomokye, Txesusu Kryestu, 
kanyehnà ro me natxhe. Onkuhtono ynye ro komo rma nyamoro ymo 

ha, Kryestu xanhànà ro komo гта. $Omnyamo ryhe, oyonkuhtonàr kom 
hona mpàn xenytxoko, àwyanye, amnye towakryetxehkaxem me rma 
haxa oyesnàr kom horà. Khoryenkomo hyaka ayatamoketxhàyam hoye 
ro, noro newakryenàr me rma haxa manatxhe hampànà, amnye ha. Noro 
newakryehtor me haxa oyehtxoho kom hona mpàn xenytxoko. Àro ke, ohxe 
mpàn ehtxoko, Khoryenkomo newakryenàr me rma haxa oyehtxoho menye. 
9Kryestu wya khananàhtoho kom yawo rohra harha natxow hama, 
anar komo. Anar me thananàhtoho kom yawo ro harha natxow hama. 
Khoryenkom yoh mehra natxhe, nyamoro ha. Kryestu wya khananàhtoho 
kom yawo roro rma haxa kehtokonye ryhe, Khoryenkom yoh me 
tehxatxhe. Umuru yoh me xarha tehxatxhe. 

10 Anar me ahananàhnye komo yonytxanyehnà го me ehtxoko. 
Ohyakanye omokàtxhenye гта, romàn yaka omoko, kanyehnà ro me 
ehtxoko, àwyanye. Ohxe hak oynyo, Khoryenkomo, kanyehnà ro me 
ehtxoko, àwyanye, onkuhtono ynye ro komo wya. 11 Àsok tawro hana. 
Àro wyaro àwyanye kany me haxa oyehtokonye ryhe, nyamoro wyaro 
rma rha anàhnohno ynye me manatxow hamà, omnyam xarha. 


Romoknàr хе гта haxa wehxaha ohyakanye katxhàrà on ha. 


12 Anaro rha hoko àmenhonàr хе гта wehxaha haryhe, ohyakanye, 
thenyehra mak ha. Атепһоһга гта wehxaha. Karyehta ke, àmenhotho 
ke, ekarymanàr xehra rma wehxaha. Amnye haxa wekarymehe, 
owyanye, ohyakanye romokàtxhe mak ha. Oyonyàr kom hona ro rma 
haxa wehxaha. Kosonytxanàr kom hona ro rma haxa wehxaha. Àro 
ke, romoknàr xe rma haxa wehxaha, ohyakanye, teryehorye rma haxa 
kesnàr kom horà. 

13O0hnàn kom yawo natxow hata, oyowtà hokru komo. Khoryenkomo 
nwahanonkatxho me rma rha naha, noro ha, oyowtà, notxwakomo. 

KOWAWU NMENHOTHO 
AHONAN YARHA ON HA. 





Ohyaka amenhehe Kayu hyaka katzhara on ha. 


1Kryestu mryenon kom yonye ro uro ha. Ohyaka àmenhehe, Kayu 
hyaka. Ronàhnànà ryhe omoro ha. Oxe rma haxa wehxaha, yaworo xaxa 
mak ha. 

2 Копаһпапа y, choko kàrwonaha, Khoryenkom yakoro. Apa y, ohxe 
noro txeryko. Ekeh mehra hak nahko, àkehe, àwya, ohoko. Ohnawo ohxe 
oyehtxoho uhutwehe. 3 Àsok tawro hana, rowya oyokaytà yonytxanàr ke. 
Kowtà komo ryhe nomokyatxoko, rohyaka. Onà wyaro nketxoko, ohoko. 
Yaworono ro me xaxa manaye, ketxoko. Yaworon xaxa hokono ro me rma 
haxa manaye, ketxoko, ohoko. Àro ke, teryehorye rma haxa wehxaknano, 
ohoko. ^Yaworon xaxa hokono ro me rohokru komo yehtoko ryhe, 
teryehorye roro rma haxa wehxaha. Rowya àro wyaro ekaytà komo 
yonytxatxhe rma, teryehorye roro rma haxa wehxaha. 


Khoryenkom yanoto komo yakoronomany me 
tehxorye tehxatxhe katxhàrà on ha. 


5Ronàhnànà y, kowtà komo makoronomek hata. Hawana komo 
rma makoronomek hata. Kryestu mryenon me xaxa mosonyhek hama, 
yaworon me xaxa mak ha. 6Amna xe гта haxa nehxaknano, Kayu, 
ketxoko, nyamoro ha, атпа wya, tohsamnohsomà ro komo wya. 

Àro wyaron komo akoronomako nyhe. Ohyaye àtontokonye, ohxe 
ànyahtxoko. Àro wyaro, Khoryenkom yanoto komo yakoronomany 
me tehxorye tehxatxhe. 7 Àsok tawro hana. Kryestu hyaka atamohxe 
ryhe tetxow hamà, nyamoro ha. Khoryenkomo hutwanyehnà komo 
newakryehtorà ro me natxow hama. 8Аго Ке, nyamoro yowakryenye го 
me tehxorye tehxatxhe, kàwyamo. Àro wyaro kehtokonye ryhe, nyamoro 
yakoronomanye ro me tatamokyatxow hama, noro hyaka. Yaworon xaxa 
hokon me tatamokyatxow hamà, kàwyanye nyamoro yowakryentok mak 
ha. 

Txeyotryefes hoko noro yanhànà wekarymehe katxhàrà on ha. 


9?Ronmenhotho warheko, ohyakanye, àton komo hyaka, 
tohsamnohsomà ro komo hyaka. Owyanye xenyàr xehra mak nehxak 
hatà, Txeyotryefesà. Ahananàhnye kom me ronyehnà ro me nay 
hama, пого ha. Ehonomnà me гта haza tesnàr xe nay hama. 19 Àro ke, 
ohyakanye romokàtxhe, noro yanhànà wekarymehe, tohsamnohsomà 
ro komo wya. Rowàràhyakany me rma haxa nay hatà. Atxke rma haxa 
nàrwonan hatà, rohoko. Rohok marmahra, anar kom hoko xarha, atxke 
rma haxa nay hatà. Kowtà komo yowakryehra ro mak nay hatà. Hawana 
komo yowakryehra ro mak nay hatà. Ewakryehranye ehtxoko, ken xarha 
tà, Kryestu mryenon komo wya, ewakryenàr xan komo wya. Amna 
yakoro ohsamnohpànà ro me harha ehtxok hampànà, ken xarha tà, 
àwyanye, ewakryeny komo wya. 


Demetryeyu hoko ohxe rma haxa naha katxhàrà on ha. 


11 Ronàhnànà y, anha kom hoko ehohkahnà ro me exko. Enyhoru kom 
hok haxa ryhe tehohkaxemà ro me exko. Enyhoru hokono ro komo ryhe, 
Khoryenkom hokru me natxow hamà. Anhà hokono ro kom haxa ryhe, 
Khoryenkomo ywenyekeno ro me natxow hamà. 

12Demetryeyu ryhe, ohxe гта haxa naha, mosonà, katxho me naha, 
omeroron komo wya. Yaworon xaxa hokono ro me nay hamà. Ohxe rma 
haxa naha, kany me rma rha wehxaha, uro xarha, noro hoko. Àro wyaro 
rowya ekarymatxho rma, yaworo xaxa naha. Àro rma muhutwetxow 
hamà. 


Mexehra romoknàr xe wehxaha ohyaka katxhàrà on ha. 


13Anaro rha hoko àmenhonàr xe rma wehxaha haryhe, ohyaka, 
thenyehra mak ha. Атепһоһга гта wehxaha. Àmenhotho ke 
ekarymanàr xehra гта wehxaha. 4 Amnye haxa wekarymehe, owya, 
ohyaka romokàtxhe mak ha. Oyonyàr hona ro rma haxa wehxaha. 
Mexehra romoknàr xe wehxaha, ohyaka. Àtoko rma tosonytxehe. 

15 Apa y, ohxe пого txeryko, àkehe, Khoryenkomo wya, choko. Ohnàn 
kom yawo natxow hatà, onàhnàn komo, tanon komo. Ohnàn kom yawo 
nay hatà, kasko, ronàhnàn komo wya, àton komo wya, omeroron komo 
wya. 

KUKNASA NMENHOTHO 
ON HA. 





Amenhehe ohyakanye katxhàrà on ha. 


1Xuknasà uro ha. Txesusu Kryestu yanoto uro. Txaku yowtà rma 
uro. Àmenhehe, ohyakanye. Khoryenkomo nwahanonkatxho omnyamo. 
Noro nàhnànà rma omnyamo. Kyàmkomo rma noro ha. Okurunhetxhe, 
Txesusu Kryestu, anhà hona. 

20nà wyaro àkehe, Khoryenkomo wya, ohokonye. Àhnàn kom yawo гта 
haxa exko, ohxe txetxoko, àxenye rma haxa exko, àkehe, àwya, ohokonye. 


Ona wyaro katxho hok haxa ryhe àmenhen hama katxhàrà on ha. 


34Ronàhnàn komo y, àmenhonàr xe rma haxa wehxaknan haryhe, 
ohyakanye. Àsok hana konyhoryetxownà ha, Khoryenkom ha, katxho hoko гта 
àmenhonàr xe wehxaknan haryhe, ohyakanye. Àro wyaro katxho hokohra haxa 
àmenhen hama. Anar me katxho hok haxa ryhe àmenhen һата, ohyakanye. 
Àsok tawro hana. Ohyakanye nomokyatxok hatà, anar me ahananàhnye komo. 
Anar me harha атпа ahananàhyatxhe, kahra mak natxhe, oyonkuhtonàr kom 
horà. Àsok hana natxow ha, nyamoro ha. Ukurunkahnà me Khoryenkomo 
yonyhera natxow hamà. Onà wyaro kany me natxhe. Kano me ronye rma 
teryehotatxe, àsok maken kom hoko, kany me natxhe. Àsok maken kom hoko 
rma kehtokonye, towahke rma naha, Khoryenkomo, khokonye, kany me natxhe. 
Toyukhoryehra haxa we naha ha, kany me xarha natxhe, Txesusu Kryestu hoko. 
Kohkomo rma noro ha. Khananàhnye ro komo rma noro ha. Anaro ehxera ro 
mak naha. Noro hoko rma, toyukhoryehra haxa we naha ha, kany me natxhe, 
nyamoro ha. Tanàhnohsom me manatxhe hampànà, katxho me гта natxow 
hamà. Amnyehra rma haxa àro wyaro nkekonà rma, Khoryenkomo, àhokonye. 

Àro ke, ona wyaro katxho hok haxa ryhe àmenhen hama, ohyakanye. 
Nyamoro ameryekatxoko, katxho hok haxa àmenhehe. Khananàhtoho komo 
ryhe, yaworo xaxa naha, katxok xaxa mak Һатрапа, katxho hoko xarha 
àmenhehe, ohyakanye. Àsok tawro hana. Tàmryenon me khananàhpotxownà, 
Khoryenkomo, tanoto komo wya, àro yawo roro kehtxoho menye. 

Amnyehran heno komo yanahnohtoho yokarymatzhara on ha. 


5Amnyehran heno komo yokarymanar ze wehxaha, owyanye. Nyamoro 
heno muhutwetxhe rma. Menytxatxehkatxownà rma. Uhutwahkahpàra 
rma oyesnàr komo xe wehxaha. Àro ke wekarymehe, owyanye. 

Àsok hana nehxatxkon ha, Ehsayewyana heno kom ha. Exet 
yamtar hoye Khoryenkomo nenampatakatxho me nehxatxkon heno 
hata. Axanhàn komo hyaye natxownà hata, Khoryenkomo. Amnye, 
Khoryenkom hona xenyhera harha nehxatxkon hatà, ukukuru heno komo. 
Nyamoro heno rma yanàhnohtàkay hatà, Khoryenkomo. 

6 Àsok hana nehxatxkon ha, kahe yawonotho komo xarha, Khoryenkomo 
yanototho kom ha. Khoryenkom yano me ehonomnà me nehxatxkonà htxer 
hakahpa tà. Kahe yawo Khoryenkom yanoto me nehxatxkonà htxer hakahpa 
tà. Amnye, Khoryenkom yanoto me tesnàr komo xehra harha nehxatxkon 
hata, ukukuru heno komo. Tano me гопуе rma nomohtxownà hata, kahe yaye. 
Àro ke, nyamoro heno xarha yanàhnohye hatà, Khoryenkomo. Yuhnayen 
hona netxownà hatà, awarànà ymo waka rma hatà. Yawaka ke asohtoxemo 
komo wyaro, àto roro natxow hatà, wahanonkano ynye yomokhàra ro rma 
haka. Tomohtoho yawasànà ymo ho nanàhnohtàketxhe hampànà. 

7 Àsok hana nehxatxkon ha, Soknoma hon heno kom ha, Komoha hon heno 
komo xarha, nyamoro hoyen heno komo xarha, anaro rha owto hon heno komo 
гта. Atxke гта rha nehxatxkon hata, nyamoro heno xarha. Toto киктапаг hoko 
rma haxa nehxatxkon hatà. Kàrà rye rma othoko rma haxa nehxatxkon hatà. 

Àro ke, nyamoro heno xarha yanàhnohye hatà, Khoryenkomo. Weheto ymo ke 
nanàhnohtxownà hata, ewehpànà roro ymo wyaron ke hata. Àro wyaro anhàtho 
komo yanàhnohnye ro me nehutwamohsekon hamà, Khoryenkomo, kàwyanye. 


Atxke гта rha natxhe anar me ahananàhnye komo katxhàrà on ha. 


8Nyamoro heno wyaro, atxke гта rha natxhe, anar me ahananàhnye 
komo. Kosenyetno, ketxhe. Àro hoye ro tanhàn kom hoko natxhe. Àro wyaro 
natanàhnohyatxhe. Ehonomnà komo xanomkahnohyatxhe xarha. Kahe yawon 
komo wáàràhyaketxhe хата. 9Nyamoro wyarohra mak nehxakon hata, Mekewu, 
kahe yawon kom yohà ymo. Worokyamo yohà ymo wàràhyakahra nexey hatà. 
Àsok hana natameryekatxownà ha, worokyamo yohà ymo, Mekew yakoro. 
Natameryekatxownà hata, Moyses heno hok hata, ekehàthàr heno yanàr hok 
hata. Noro ymo wya tameryekantoko rma, пого wàràhyakahra гта nexey hata, 
Mekewu. Tanàhnohsom me yxak manaha hampànà kahra rma nexey hatà, 
àwya. Onà wyaro marma nkay hatà. Kohkom hak oyoynyo, kay marma hatà. 
10Kahe yawon kom уоһа ymo wyarohra mak natxhe, nyamoro ha, anar me 
ahananàhnye komo. Wàràhyakano yeryatxhe. Tàywenyeke tehtxoho kom hoye 
го, wàràhyakano yeryatxhe. Onokna komo wyaro, yaworo ehutwahra ro mak 

natxhe ha. Nyamoro wyaro teryehotatho kom hoye ro nehohketxhe, tano me 
rony mak ha. Àro hoye ro, tomtatkaxem me natxhe hampànà. 

1 Khoryenkomo nanàhnohrà me natxhe hampànà. Kayen heno wyaro 
Khoryenkomo yoyuknyehnà ro me natxhe. Barayaw heno wyaro xarha, 
tàtxenyerun komo yahosnàr horà yaworohra ahananàhyatxhe. Korye 
heno wyaro xarha, Khoryenkom yanoto komo yanweknye ro me natxhe. 
Àro ke, noro heno wyaro tanàhnohsom me rma rha natxhe hampànà, 
nyamoro xarha, anar me ahananàhnye komo. 

120sox oyehtxoho kom hoye ro emtakmaxe mohsamnohyatxow hama, 
omnyamo. Ayakoronye nemtakmetxow hamà, nyamoro. Ohyawonye tehtokonye, 
buryenkemà wyaro atxke tonyxem me natxhe. Tweromra ro mak natxhe. Àto 
rye rma newatxaryketxhe, wok yonàr hoko, tanhàn kom hoko xarha. Thokonye 
rma haxa neryehotetxhe roro mak ha. Omokhàra tuna yehtokono wyaro 
natxhe. Atxowowo ymo wya awarànà yanàtoko, omokhàra rma nay hama, tuna. 
Yukryeka tukryemahra nay hamà. Àro wyaro rma rha toto komo yowakryehra 
natxhe, nyamoro ha, anar me ahananàhnye komo. Natàtho wayehsaho wyaro 
xarha natxhe. Ehetawawo rma, ehetahra rma nay hama, natàtho, àwayehsah 
kaxe. Àro ke twakaxem me nay hamà. Ehxera harha nay hamà. Àwakaxaho 
rma, asako ro àwayehsaho wyaro nay hamà. Àro wyaro rma rha, toto komo 
yowakryehra natxhe, nyamoro ha, anar me ahananàhnye komo. 13Kahxe ymo 
yakronà wyaro atxke rma haxa tonyxem me naha, anhànàthàyamo. Xeryko 
yotowrà wyaro xarha natxhe. Totowàtxhe rma, nosomtatken hama, xerykotho. 
Awaràn waw harha nay hamà. Àro wyaro rma rha, yuhnayen hona texem me 
natxhe hampànà, nyamoro heno, anar me ahananàhnyenhàyamotho. Awarànà 
ymo wawo roro rma natxhe hampànà, meya roro mak ha. 

14Nyamoro heno yanàhnohtoho rma yokarymay hatà, Enoke heno. 
Amnyehran heno rma haxa mok nehxakon hatà, noro heno. Aknaw heno 
yohamàthàyamo ryhe, osomahyaka nenutxownà hata. 6 heno kom mahyaka 
ryhe nenuruy hatà, Enoke heno. Àro wyaro amnyehra rma haxa enusaho 
rma, onà wyaro nkekon hatà, Khoryenkomo nhutwamohsotho yano me hatà. 

Enytxatxoko. Amnye nomokyaha hampànà, Kohkomo. Tanoto kom 
yakoro nomokyaha hampànà. Kahe yawon kom yakoro гта, enyhoru 
ro kom yakoro rma, thenyenohnà kom yakoro rma, nomokyaha 
hampànà. 15Wahanonkatxehkano ухе nomokyaha hampànà. 
Tanàhnohsom me manatxhe hampànà kaxe nomokyaha hampànà, 
anhàtho komo wya. Atxke rma haxa mehxatxkonà. Ukurunkahnà me 
Khoryenkom yonyhera ro mak mehxatxkonà, kehe hampànà, àwyanye. 
Noro màwàràhyaketxkonà гта haxa mak Һа. Àro ke, tanàhnohsom 
me manatxhe hampànà, kehe hampànà, Kohkomo, anhàtho komo wya. 

Àro wyaro rma nkekon hatà, Enoke heno. Àro wyaro tàwya tatoko, anar 
me ahananàhnye kom hoko àro wyaro nkekon heno hamà. 

16 Àsok hana natxow ha, nyamoro ha, anar me ahananàhnye 
komo. Anar kom hoko nàrwonatxhe roro rma haxa, eryehohra tesnàr 
kom ke. Tehohkatxho kom hoye ro tanhàn kom hoko rma haxa 
natxhe. Ahananàhnye komo ryhe uro ketxhe rma haryhe. Toto komo 
yowakhetxhe, nyamoro newakryenàr me tesnàr kom horà. Àro wyaro 
rma natxhe, nyamoro ha, anar me ahananàhnye komo. 


Khananàhtoho kom yawo ro haxa ehtxoko katxhàrà on ha. 


17 Ronàhnàn komo у, ona wyaro haxa ehtxoko, omnyam ha. Kohkom 
yanoto komo rwonà hutwahkahpàra ehtxoko. Txesusu Kryestu 
nànyaketxho ro komo rma nyamoro ha. 18Опа wyaro nketxkonà, 
owyanye. Amnye, Kohkom yomohtoho hahnok ehtoko, oyownohyatxhe 
Һатрапа, anhàtho komo, ketxkonà. Tehohkatxho kom hoye ro, tanhàn 
kom hokono ro me natxhe, nyamoro ha, Khoryenkomo xanhàn kom kaxe. 
Oyownohyatxhe Һатрапа, ketxkonà, owyanye, Kohkomo nànyaketxho го 
komo. 

19 Àsok hana natxow ha, nyamoro ha, anhàtho kom ha. Àto ryehra 
harha Kryestu mryenon komo yeryatxow hama, anar me harha 
tàwyanye àhananàhrà kom ke. Teryehotatho kom hoye ro atxke natxhe, 
tano me rony mak ha. Khoryenkom yokato yoh mehra ro mak natxhe 
ha. 

20Ronàhnàn komo y, nyamoro wyarohra ehtxoko, omnyam ha. 
Khananàhtoho kom yawo ro haxa ehtxoko. Enyhoru ro yawo ro 
haxa ehtxoko. Àro hoye ro ehananàhtxoko. Khoryenkom yokato 
nakoronomanàr me orwonàmtxoko, Khoryenkom yakoro. 21 Khoryenkom 
yoyuknye ro me ehtxoko, oxenye ehtxoho hutwanye roro me oyehtxoho 
menye. Kohkom yomoknàr hona ro ehtxoko. Kàhnàn kom yawo гта haxa 
tehtxoho hoye ro, karyhe roro keryatxhe, Kohkomo, Txesusu Kryestu. 
Àro wyaro àwya oytxoho kom hona ro ehtxoko. 

22Anar me rha tehutwaxem me natxow hama, anar komo. Àhnàn 
kom yawo гта haxa ehtxoko. 23Ukurunhotxoko, Khoryenkomo 
wya anàhnohrà kom hona. Àsok tawro hana. Weheto hona toto 
tkurunhetxow hamà. Weheto waye towyatxow hamà, kàwyanye 
ukurunhotho me. Àro wyaro rma rha, nyamoro ukurunhotxoko, 
Khoryenkomo wya anàhnohrà kom hona. Anar komo, atxke rma haxa 
natxhe. Nyamoro hnàn yaw xarha ehtxoko. Anhàn komo xehra mak 
ehtxoko. Àsok hana nay ha, kwomunuthuyam ha. Buryenke ehtoko, 
atxke tonyxem me nay hama. Àxehra tehxatxow hama. Àro wyaro 
rma rha, nyamoro yanhàn xehra ehtxoko. Àro hona mpàn xenytxoko. 
Nyamoro haxa ryhe akoronomatxoko, àhnàn kom yawo oyesnàr kom 
ke. 

Ohxe xaxa naha katxho roro me hak nahko 
Khoryenkomo katxhàrà on ha. 


24Àsok hana nay ha, Khoryenkom ha. Okurunhony kom me nay hama, 
ayanhàn kom hokohra oyehtxoho menye. Onà wyaro oynye kom me 
xarha naha, amnye. Ayaryatxhe ha, tàhyaka. Ohxe xaxa tonyxemà ro 
me noro menyatxhe. Teryehorye rma haxa manatxhe ha. Atxke naha, 
mosonà, katxho mehra ro mak manatxhe ha. Àro wyaro oyeryatxhe ha, 
noro ha, amnye ha. 

25Towenyxa mak naha, Khoryenkomo. Anaro ehxera ro mak naha. 
Konyhoryeny kom me naha, Txesusu Kryestu wayehrà ke, Kohkomo rma 
wayehrà ke. Ohxe xaxa naha, katxho roro me hak nahko. Kàkayaryet 
komo ryhe пого ha, Kohkomo гта. Еһопотпа xaxa гта пого ha, 
katxho roro me hak nahko. Àro wyaro katxho roro me rma nehxakonà, 
amnyehra, kakàhtohranye rma hak tehtok mak ha. Àro wyaro katxho 
roro me rma hak nahko, amnye rma, amnye xarha, meya roro rma haxa 
mak ha. Àro wyaro hama tkatxe. 

TÀNENYETXHÀR 
HOKO XOWAWU 
NMENHOTHO ON HA. 





Ronenyetxho rma wekarymehe katxhàrà on ha. 


1Àsok hana tehxatxow ha, amnye ha. Amnye kehtxoho komo rma 

hutwahra tehxatxow hama. Uhutwahnà rotho гта hutwamohsoy mak 
ha, Khoryenkomo. Txesusu Kryestu wya htxero hutwamohsoye. Tanoto 
komo wya xarha uhutwamohsonàr xe nehxakon hama. Àro ke, nenyhoye, 
Txesusu Kryestu, rowya. Xowawu ryhe uro, Txesus yanoto гта. Rohyaka 
rma kahe yawono nyakye. Tanoto rma nyakye, rohyaka. Noro ryhe, amnye 
kehtxoho komo yonyhoye, rowya. Rosenyetnàrà wyaro rma wenyeye. 

2Ronenyetxho гта wekarymehe, on yawo, rokaryehtan yawo. Amnye 

kehtxoho komo rma, Khoryenkomo nhutwamohsotho rma, Txesusu 
Kryestu nekarymatxho rma, omeroro rma wekarymehe, on yawo. 
3Tàrwonàhyamaxem me rma naha, onà, Khoryenkomo nhutwamohsotho 
гта. Tàrwonàhyamaxem me naha, Kryestu mryenon komo nenytxanàr me. 
Àrwonàhyamany komo гта, towakryexem me mpana natxhe ha. Enytxany 
komo xarha, towakryexem me rma rha mpànà natxhe ha. Ronmenhotho 
yawo ro tehtokonye, eyuknye ro me tehtokonye, towakryexem me mpànà 
natxhe ha. Ronenyetxho ryhe, mexehra kohoryatxhe hampànà. 


Ohyakanye àmenhehe 7 me owto hon komo hyaka katxhàrà on ha. 


^Xowawu uro ha. Ohyakanye àmenhehe, Kryestu mryenon komo 
hyaka, Aaseya yamtar hon komo hyaka, anato rha tohsamnohsomà ro 
komo hyaka, 7 me owto hon komo hyaka. 

Onà wyaro àkehe, Khoryenkomo wya, ohokonye. Towahke exko, 
nyamoro hoko, ohxe txetxoko, àkehe, àwya, kyàmkomo wya rma, ekato 
wya xarha, umuru wya xarha, ohokonye. 

Àsok hana nay ha, kyàmkom ha. Tehxemà ro me nay hamà, amnyehra 
ehxahonhàrà го rma, amnye tehxemà ro xarha. Àsok hana nay ha, Khoryenkom 

yokato ha. Ohyakanye ànyahxah me nay hama. 7 me owto hon komo hyaka 
anyahzah me rma nay hama. Noro rma, kyamkomo hyawo roro rma naha. Noro 
yahonà ymo yakratawo roro гта naha. 5Àsok hana nay ha, Txesusu Kryestu ha. 
Khoryenkomo rwon yawo ro ekarymany me nay hama. Noro htxero nasanàmye, 
àwayehxemo kom waye. Anaro rha toto kayaryet kom yoh me naha, noro ha. 

Noro rma, kxenye rma haxa nay hamà. Kanhànàthàyamo hyaye kowtxownà, 
tekamsuhkanàr ke. éKhoryenkomo mryenon me harha ketxownà. Tayam yanoto 
ro me harha ketxownà, Khoryenkom màn yonye ro heno komo wyaro mak ha. 
Àro wyaro rma thoryen yanoto me harha ketxownà, Txesusu Kryestu. Àro ke, onà 
wyaro katxho roro me hak nahko, пого ha. Ehonomnà me xaxa naha, omeroron 
kom yoh me xaxa naha, katxho roro me hak nahko. Àro wyaro hama tkatxe. 

7Noro ryhe nomokyaha hampànà. Kahrutun wawo nomokyaha 
hampànà. Noro yonyatxhe hampànà, omeroron komo. Noro 
yamoyathonyenhàyamotho гта nenyatxhe hampànà. Tàwyanye пого 
yonyetoko гта, nàratetxhe mak hampànà, toto komo, anaro rha yana komo, 
omeroro. Àro wyaro xaxa mpana nomokyaha ha. Àro wyaro hama tkatxe. 

зОпа wyaro nkehe, Khoryenkomo, Kohkomo гта. Tehxemà гого гта 
haxa uro, kehe. Amnye rma naye rma hamà. Amnyehra nehxakonà rma 
hama. Amnye naye гта hama. Еһопотпа хаха гта пого hama. 


Xowawu wya toto wyarono yonyetxhàrà on ha. 


9Xowawu uro, oyowtà komo rma. Owyaronye rma rha, Txesus yoh me 
wehxaha. Àro hoye ro, owyaronye rma rha teryewhamnohsom me wehxaha. 
Khoryenkom yowto hon me ryesnàr hona ro mak wehxaha, owyaronye rma 
rha. Àro hoye ro, ohsànàhpàra rma wenàmyaha, owyaronye rma rha. 

Àsok hana wehxakon ha. Watxa ymo yaka ahryemxah me wehxakonà. 
Eryetarà ymo ho wehxakonà, Patmos ho rma. Àro wyaro ahryemxah me 
wehxakonà, rowya Khoryenkomo rwonà уокагутапаг ke, rowya Txesusu 
yokarymanàr ke. 19 Àto ryehtoko, Khoryenkom yokato yoh me гта haxa 
wexey harha, rosenyetnàrà wyaro mak ha. Domenku ho ryhe, Kohkom 
yawasàn ho rma, kosenyehtyakonà wyaro, Khoryenkom yokato yano 
me mak ha. Teryewrye ro toto rwonà wyarono wenytxaye. Romkaye 
nehxakonà. Waxuru ymo yoruru wyaro nehxakonà, ronenytxanàr me. 

11 Onà wyaro nkekonà. Eten kom hana menyan ha, kekonà, rowya. Àro 
rma àmenhoko, onenyàrà rma, akaryehtan yawo, kekonà. Onmenhothàrà 
rma marhehe ha, romryenon komo hyaka, anato rha tohsamnohsomà 
ro komo hyaka rma, 7 me owto hon komo hyaka rma, Ehfesu hon komo 
hyaka rma, Esmehna hon komo hyaka xarha, Pehkamu hon komo hyaka 
xarha, Txeyatxera hon komo hyaka xarha, Sahdes hon komo hyaka xarha, 
Feraknerfeya hon komo hyaka xarha, Rawdeseya hon komo hyaka xarha. 
Nyamoro hyaka rma marhehe ha, onmenhothàrà, kekonà, rowya. 

12 Ато wyaro nàrwonakonà, rakoro. Aro ke keramaye, пого yonyàr horà. 
Ryeramatxhe rma, weyu yahonà wenyeye. 7 me nehzakona, uru yakahtosaho. 
1з Аго yamrakatawo nehxakonà, toto wyarono. Thononke nehxakonà, 
kawono ymo Ке. Tawrutamxe nehxakonà, иги kahsah ke. 14 Buknye гта haxa 
nehxakonà, àhpotxe. Мамта wyaro гта haxa buknye nehxakonà. Weheto 
noruknuru wyaro nehxakonà, enuru. 1» Yawaka wyaro nehxakonà, àhrorà, 
enyhoryexaho wyaro, weheto waka txexaho wyaro. Kahxe ymo yoruru 
wyaro nehxakonà, àrwonà, thenyehra mak ha. 16Emyawo nehxakonà, xeryko, 
7 me. Howehenohnà ke nahohsakonà. Àmtaye rma nahatakekonà, katxefara 
wyarono, tàyokemà wyarono, tahyayokemà wyarono. Onkaxnyo ynye me 
гта haxa nehxakonà, empatarà, kamàmà thataw ehtokono wyaro mak ha. 

17 Àro wyaro rowya noro yonyetxhe rma, kehurkaye, akrataka. 
Rowayehrà wyaro rma kehurkaye, roseryehrà. Rahosày mak ha, noro, 
tamor ke, howehenohnà ke. 

Ona wyaro nkekonà, rowya. Oseryehpàra exko, kekonà. Oseryehpàra exko. 
Теһхета ro uro. Amnyehra ehxahonhàrà ro гта uro. Amnye tehxemà ro 
гта uro, kekonà. 18 Кагућепо roro гта uro. Kwayehye. Àwayehsahonhàrà 
rma, karyhe roro harha wehxaha, meya roro mak ha, kekonà. Toto komo 
wayehtoho yoh me wehxaha. Àwayehxemo kom yosarà onà katxho yoh 
me wehxaha. Àsoken me hana nay Һа, safe ha. Ahuno ynye me nay hama. 
Ahurmakano ynye me xarha nay hamà. Àro wyaro rma rha, àwayehxemo 
kom yoh me wehxaha, kekonà. Onà wyaro kany me wehxaha, àhokonye. 
Nahatakatxow haka, àwayehpànà ro me harha tehtxoho menye, kany me 
wehxaha, anar kom hoko. Ahatakahra hak nahtxoko, tanàhnohsomà ro me 
tesnàr kom ke, kany me xarha wehxaha, anar kom hoko, kekonà. 

19 Àro ke, onenyàrà àmenhoko, kekon xarha. Amnye rma toto kom 
yehtxoho wenyhehe, owya. Àro rma àmenhoko, kekonà. Amnye toto kom 
yehtxoho xarha wenyhehe, owya. Àro xarha àmenhoko, kekonà. 20 Xeryko 
menyo hama, 7 me, romyawo, howehenohnà yomyawo. Uhutwahra mahko 
hama. Uhutwamohsos haka, owya, kekonà. Kahe yawon kom kuknon me 
naha, xeryko. Romryenon yonye ro komo rma kuknon me naha. 7 me owto 
hon kom yonye ro me natxhe, nyamoro ha, 7 komo rma rha. Nyamoro 
kuknon me rma naha, xeryko, 7 me rma rha, kekonà. 7 me weyu yahon xarha 
hutwahra rma rha mahko hamà. Uru yakàhtosaho rma hutwahra mahko 
hama. 7 me owto hon kom kuknon me гта naha, weyu уаһопа, 7 me гта 
rha. Anato rha tohsamnohsomà го komo гта kuknon me naha kekonà, rowya. 


Rorwonà àmenhoko Ehfesu hon komo hyaka katxhàrà on ha. 


1Onà wyaro nkekon xarha, noro ha, rowya. Rorwonà àmenhoko, 

Ehfesu hon komo hyaka, nyamoro yonye ro hyaka rma, kekonà. Onà 
wyaro kasko, àwyanye, owya àmenhonàr me. Ayakoronye nàrwonan hatà, 
xeryko yahosnye, kasko. 7 me ahosnye me naha, tamor ke, howehenohnà 

ke, kasko. 7 me weyu yahon yamrakatawo nataryeknohyaha, kasko. Uru 
yakahtosah yamrakatawo rma nataryeknohyaha. Noro rma narwonan 
hata, ayakoronye, kasko, Ehfesu hon komo wya, kekona, rowya. 

2Опа wyaro oyehtxoho komo hutwen hata, kasko, àwyanye. 

Tamotohso ro matamohtxownà hata, àhyaka, kasko. Anar komo wya 
oyeryewhamnohnáàtokonye, menàmtxownà hata, ohsànàhpàra гта hata, kasko, 
àwyanye. Atxke anar kom yehtoko, enytxahranye manatxow hatà, kasko. 

Onà wyaro kany komo hutwanàr xe mehxatxkon hatà. Amna ryhe, Kryestu 
nànyaketxho me amna naha, kany komo rma hutwanàr xe mehxatxkon hatà. 
Yaworo katà, yaworohra haxa katà, àro wyaro nketxowà, moxamo, màketxkon 
hatà, kasko. Àro ke, yaworohra Капу me menyhotxownà hata, kasko, Ehfesu hon 
komo wya, kekonà, rowya. 3 Ohsànàhpàra гта menàmyatxow hata, àmryenon 
me oyesnàr kom ke hata, kasko, àwyanye. Tamotohso ro menàmyatxow hata. 
Tamotohsomà гта, пого hnànkanyehnà ro me гта manatxow hata. Ато wyaro 
ohxe oyehtxoho komo hutwen hatà, kasko, àwyanye. 

^Atxke oyehtxoho komo xarha hutwen mak hata, àsok tawro hana, пого 
xehra harha oyesnàr kom ke hatà, kasko, àwyanye. Amnyehra noro xe rma 
haxa mehxatxkon hatà, àro wyaro àxehra harha manatxow hatà, kasko, 
Ehfesu hon komo wya, kekonà, rowya. 5 Ах oyexetxhàyamotho uhutwatxok 
harha tà, kasko. Anar me harha ayanhànàthàyamo xenytxok hatà, kasko. 
Eyuknye ro me harha ehtxok hatà, kasko, àwyanye. Eyukhura rma 
oyehtokonye, anar me harha ayanhànàthàyamo yonyhera rma oyehtokonye, 
ayanàhnohsonye nomokyan hatà, kasko, àwyanye. Weyu yahonàtho yowyan 
hatà, okuknonàthàyamo rma yowyan hatà, àmryenon me ohsamnohpàra 
harha manatxow hata, kasko, Ehfesu hon komo wya, kekonà, rowya. 

6Опа wyaro haxa ryhe ohxe manatxow hata, kasko, àwyanye. Noro 
wyaro rma rha, Nekoraytas komo yanhàn xehra manatxow hatà. Atxke 
exetxhàyamo xehra manatxow hatà, àwyaro rma rha, kasko, àwyanye. 

7Thanak oyehtokonye, Khoryenkom yokato enytxatxok hatà. Noro ryhe 
nàrwonan hata, anato rha tohsamnohsomà ro kom yakoro. Noro гта 
enytxatxoko, kasko, àwyanye. 

Anhà yarymanyenhàr me oyehtokonye, karyhe roro oyeryatxow hata, 
Khoryenkomo. Noro yowto ho nay hatà, natà wyarono. Àro yeherà ryhe, 
ohxe rma haxa nay hatà. Karyhe roro oynye kom me nay hatà. Àro hoye 
гта menahyatxhe xaxa hampànà, karyhe roro oyehtxoho menye, anha 
yarymanyenhàr me oyehtokony mak ha, kasko, Ehfesu hon komo wya. 
Ато wyaro katxho гта àmenhoko, àhyakanye, kekonà, rowya. 


Rorwonà àmenhoko Esmehna hon komo hyaka katxhàrà on ha. 


8Onà wyaro nkekon xarha, noro ha, rowya. Rorwonà àmenhoko, 
Esmehna hon komo hyaka xarha, nyamoro yonye ro hyaka rma, kekonà. 
Onà wyaro kasko, àwyanye, owya àmenhonàr me. Ayakoronye nàrwonan 

hata, amnyehra ehzahonhara ro rma, amnye tehzema ro rma, kasko. Noro 
rma wayehye. Awayehsahonhara rma, karyhe harha nezey hata. Noro rma 
narwonan hata, ayakoronye, kasko, Esmehna hon komo wya, kekonà, rowya. 
9Опа wyaro oyehtxoho komo hutwen hata, kasko, àwyanye. 
Teryewhamnohsom me гта haxa manatxow hata. Àtxenyerumra гта haxa 
manatxow hatà. Àtxenyerumnu rma, towakryexem me rma manatxow 
hata, kasko, àwyanye. Owàràhyaketxow hata, anar komo. Xuknewyana 
ryhe amna, Khoryenkomo mryenonà rma, kany me rma natxow haryhe tà, 
nyamoro ha. Àmryenon mehra mak natxow hatà. Tohsamnohnàtokonye, 
Satanasà ymo mryenon me haxa nohsamnohyatxow hatà, nyamoro ha, 
owàràhyakany komo, kasko, Esmehna hon komo wya, kekonà, rowya. 

10 Teryewhamnohsom me гуе гта manatxow hata. Oseryehpàra mak 
ehtxok hata, kasko, àwyanye. Worokyamo уоһа ymo yano me tahryemxem 
me natxow hatà, okukuthuyamo, watxa ymo yaka. Àro wyaro rma 
tkukmaxem me natxow hatà, Kryestu hona xenyhera harha esnàr kom horà 
hata, kasko, àwyanye. Teryewhamnohsomà гта, 10 me nenmahyatxow 
hatà. Noro hona roro rma hak nahtxok hatà, twayehkaxe ro. Thona roro 
rma ehtokonye, karyhe roro harha neryatxow hatà, noro ha, kasko, àwyanye. 
Àsok hana torokomaxem me natxow ha, otkukmaxemo komo, anar komo 
yarymanyenhàyamo. Torokomaxem me natxow hama, tàwyanye arymanàr 
kom ke. Aro wyaro rma rha, karyhe roro texem me natxow hatà, nyamoro ha, 
tàwyanye anha уагутапаг ke, kasko, Esmehna hon komo wya, kekonà, rowya. 

1 Thanak oyehtokonye, Khoryenkom yokato enytxatxok hata. Мого 
ryhe nàrwonan hata, anato rha tohsamnohsomà ro kom yakoro. Noro 
rma enytxatxoko, kasko, àwyanye. 

Anhà yarymanyenhàr me oyehtokonye, anàhnohtàkahnà me manatxow 
hata. Awayhàtxhenye гта, anàhnohtàkahnà me manatxow hata, anha 
yarymanyenhàr me oyehtokony mak ha, kasko, Esmehna hon komo wya. 
Ато wyaro katxho гта àmenhoko, àhyakanye, kekonà, rowya. 


Rorwonà àmenhoko Pehkamu hon komo hyaka katxhàrà on ha. 


120nà wyaro nkekon хата, пого ha, rowya. Rorwonà àmenhoko, 
Pehkamu hon komo hyaka xarha, nyamoro yonye ro hyaka rma, kekonà. 
Onà wyaro kasko, àwyanye, owya àmenhonàr me. Ayakoronye nàrwonan 
hatà, katxefara wyaron yohà, tàyokemà wyaron yohà, tahyayokemà 
wyaron уоһа, kasko, Pehkamu hon komo wya, kekonà, rowya. 

13O0nà wyaro oyehtxoho komo hutwen hata, kasko, àwyanye. Oyowto 
kom ho natxow hatà, Satanasà ymo mryenon komo, kasko. Nyamoro yoh 
me nay hatà, noro ymo ha. Àwawonye rma manatxow hatà, omnyamo. 
Àwawon komo гта, Txesusu mryenonà ryhe атпа kany me гта manatxow 
hatà, kasko, àwyanye. Txesus hona rma menyatxow hatà. Antxepas heno 
yotahatxownà hata, oyowto hon komo, Satanasà уто mryenon komo. Noro 

heno rma, Txesus yokarymany me nehxakon hata. Noro rwon yawo ro rma 
haxa nehxakon hata. Амгуапуе пого heno yotahatxhe гта, Txesus hona гта 
menyatxkon hata, omnyamo, kasko, Pehkamu hon komo wya, kekonà, rowya. 

14 Atxke oyehtxoho komo xarha hutwen mak hatà, àsok tawro hana, anar 
me ahananàhyatxow hata, okukuru komo, kasko, àwyanye. Barayaw heno 
wyaro atxke ahananàhyatxow hatà. Noro heno ryhe, Barake heno hananàhye 
hatà. Àro hoye ro, Ehsayewyana heno komo yonkuhtohoy hatà, Barake heno 
wya. Àro hoye ro atxke harha nehxatxkon hatà, Ehsayewyana heno komo, 
kasko, àwyanye. Barake heno komo һогуепа ro kuknon hok harha nehxatxkon 
heno hata. Woto anha ymo yonyetxkon heno hata. Ahoryena ro kom kuknonà 
wya tàmsahotho hoye rma nonyetxkon heno hatà. Anaro rha wos hoko xarha 
nehxatxkon heno hatà. Àro wyaro rma rha manatxow hatà, okukuru komo 
wya ahananàhrà kom ke hata, kasko, Pehkamu hon komo wya, kekonà, rowya. 
15 Дпаг komo хата, okukuru komo гта, Nekoraytas komo nhananàhrà ro me 
natxow hatà. Nyamoro wyaro atxke ahananàhyatxow hatà, kasko, àwyanye. 
16Àro ke, anar me harha ayanhànàthàyamo xenytxok hatà. Atxke roro rma 
oyehtokonye, ayanàhnohnye kom me nomokyan hatà, Txesusu, mexehra 
hata, kasko, àwyanye. Okukuthuyamo yarymanàr hoko ehxe nomokyan 
hatà. Tàyehrye ke, katxefara wyaron ke rma, tàmtaye tahatakaxem ke rma, 
narymetxow hatà, kasko, Pehkamu hon komo wya, kekonà, rowya. 

17 Тһапак oyehtokonye, Khoryenkom yokato enytxatxok hata. Noro 
ryhe nàrwonan hata, anato rha tohsamnohsomà ro kom yakoro. Noro 
rma enytxatxoko, kasko, àwyanye. 

Anhà yarymanyenhàr me oyehtokonye, onà wyaro oyowakryetxow hatà, 
Txesusu. Anar me anyahmetxow hata, mana wyaron ke, xenyhenà rotho ke, 
kahe yawon ke, kasko, àwyanye. Tohu txko xarha yàmyan hatà, owyanye. 
Buknyemà txko гта yàmyan hata. Àro hoko гта àmenhosaho menyatxow hata. 
Anaro oyosot komo rma menyatxow hatà, anar komo nhutwahtorà rma hatà, 
omnyam marma onhutwanàr komo rma hatà. Àro wyaro oyowakryetxow hatà, 
Txesusu, anha yarymanyenhàr me oyehtokony mak ha, kasko, Pehkamu hon 
komo wya. Àro wyaro katxho rma àmenhoko, àhyakanye, kekonà, rowya. 


Rorwonà àmenhoko Txeyatxera hon komo hyaka katxhàrà on ha. 


180nà wyaro nkekon хата, noro ha, rowya. Rorwonà àmenhoko, Txeyatxera 
hon komo hyaka xarha, nyamoro yonye ro hyaka rma, kekonà. Onà wyaro kasko, 
àwyanye, owya àmenhonàr me. Ayakoronye nàrwonan hatà, Khoryenkom muru. 
Noro yonuru гта, weheto noruknuru wyaro naha. Аһгога xarha, yawaka wyaro 
naha, enyhoryexaho wyaro rma, weheto waka txexaho wyaro rma. Noro rma 
nàrwonan hata, ayakoronye, kasko, Txeyatxera hon komo wya, kekonà, rowya. 
19Onà wyaro oyehtxoho komo hutwen hata, kasko, àwyanye. Noro 
xe rma haxa manatxow hatà. Noro hona rma haxa menyatxow 
hatà. Noro hyaka rma haxa matamokyatxow hatà. Anar komo wya 

oyeryewhamnohnatokonye, menàmyatxow hata, ohsanahpara rma, kasko, 
àwyanye. Àro wyaro ohxe mehxatxkon hata, amnyehra. Amnye rma ohxe 
nyhe manatxow hatà, kasko, Txeyatxera hon komo wya, kekonà, rowya. 

20 Atxke oyehtxoho komo xarha hutwen mak hatà, àsok tawro hana, 
awawonye rma wosà ymo yesnàr ke hatà. Xesakmew heno wyaro rma rha, 
atxke rma haxa nay hatà, awawonyeno ymo, kasko, àwyanye. Noro ymo 
nyakhera mak manatxow hatà, ohyayenye. Noro ymo rma, Khoryenkomo 
rwonà yokarymanye ro ryhe uro kany me rma nay haryhe tà. Anar me mak 
ahananàhyatxow hata, пого ymo, kasko, àwyanye. Txesus yanoto komo гта 
yonkuhten hatà, tàwya ahananàhrà kom ke hatà. Àro hoye ro anaro rha 
wos hoko manatxow hata. Anaro rha kàrà hoko natxow hata, woràskomo 
komo xarha. Àro hoye ro rma rha, anaro horyenà ro kom kuknon hoko xarha 
manatxow hata. Woto anha ymo monyetxow hata. Àhoryenà ro kom kuknonà 
wya tàmsahotho hoye rma monyetxow hatà, wosà ymo wya ahananàhrà kom ke 
mak hata, kasko, Txeyatxera hon komo wya, kekonà, rowya. 21 Anar me harha 
tanhànàthàrà yonyàr xe nehxakon hata, Txesusu, пого ymo wya. Mexe гта haxa 
ohsànàhpàra rma nehxakon hatà, àhoko. Anar me harha xenyàr xehra mak nay 
hata. Anaro rha Кага hoko гта nay hata, wosà ymo, kasko, àwyanye. 22Noro 
ymo yanàhnohyan hatà, Txesusu, mexehra hatà. Neheryamen hatà, àtohnà me 
harha ehtxoho me, kasko, àwyanye. Noro ymo wyaro atxke ehxemotho komo 
хаза yeryewhamnohyan hata, thenyehra hata. Anar те harha tanhànàthàyamo 
yonyhera rma ehtokonye, neryewhamnohyatxow hatà, Txesusu, thenyehra hatà. 
23Noro ymo mryenonàtho komo гта wayehken hata, kasko, Txeyatxera hon 
komo wya. Ато hoye ro Txesus yonyatxow harha tà, àmryenon komo, anato 
rha tohsamnohsomà ro komo, omeroron komo. Thutwatxehkanye ro те harha 
nenyatxow hatà, tehutwatxho komo hutwatxehkanye ro me harha hatà, towan 
komo hutwatxehkanye ro me harha hatà. Atxke oyexetxhàyamotho wyaro rma 
rha nehemen hata, пого ha, kasko, àwyanye, kekonà, rowya. 

24Àro wyarohra mak natxow hatà, anar komo, okukuru komo rma, 
Txeyatxera hon kukuru komo rma. Wosà ymo yonytxanyehnà ro me 
natxow hata. Anhananàhpàtor me гта natxow hata. Satanasà ymo 
yehutwatxho ryhe amna nhutwehe kany komo yonytxahra rma natxow 
hatà, nyamoro ha, okukuru komo, kasko, àwyanye. Nyamoro wya, onà 
wyaro xarha mpànà ehtxok ha kahra harha nay hatà, Txesusu, toyuknye ro 
me гта еѕпаг kom ke hata. 22Rowya ahananàhàthàyam yawo ron me roro 
rma ehtxoko, romokhàra ro rma haka, kany me marma nay hatà, àwyanye, 
okukuru komo wya, kasko, Txeyatxera hon komo wya, kekonà, rowya. 

26 Anhà yarymanyenhàr me oyehtokonye, ona wyaro oyowakryetxow 
hatà, Txesusu, toyuknye roro me rma haxa oyehtokony mak ha, kasko, 
àwyanye. Ehonomnà me xaxa oyeryatxow hata. Anaro rha yana kom yoh 
me гта oyeryatxow hata. 27Tàyàm yano me ehonomnà me tehtxoho wyaro 
rma rha, ehonomnà me xaxa oyeryatxow hatà, kasko, àwyanye. Àsok hana 

oryenàtho takahetxow ha. Kahoso ke, yawaka ke, takahetxow hama, atxke 
esnar ke. Aro wyaro rma rha, anhatho komo manàhnohyatxow hata, Txesus 
yano me, eh kom me oyesnàr kom ke, kasko, àwyanye. 28Kwakwaru ymo 
wyaron xarha yàmyan hatà, owyanye. Enmahrà ro tonyxemà wyarono 
rma yàmyan hatà, owyanye, ehonomnà me xaxa ohutwamohsonàr kom 
horà. Аго wyaro ehonomnà me xaxa oyeryatxow hata, Txesusu, anha 
yarymanyenhàr me oyehtokony mak ha, toyuknye roro me гта haxa 
oyehtokony mak ha, kasko, Txeyatxera hon komo wya, kekonà, rowya. 

29Thanak oyehtokonye, Khoryenkom yokato enytxatxok hatà. Noro 
ryhe nàrwonan hata, anato rha tohsamnohsomà ro kom yakoro. Noro 
rma enytxatxoko, kasko, Txeyatxera hon komo wya. Àro wyaro katxho 
rma àmenhoko, àhyakanye, kekonà, rowya. 


Rorwonà àmenhoko Sahdes hon komo hyaka katxhàrà on ha. 


1Onà wyaro nkekon хата, пого ha, rowya. Rorwonà àmenhoko, Sahdes 
hon komo hyaka xarha, nyamoro yonye ro hyaka rma, kekonà. Onà wyaro 

kasko, àwyanye, owya àmenhonàr me. Ayakoronye nàrwonan hatà, Khoryenkom 
yokato yohà, xeryko yoh xarha, kahe yawon kom kuknonà rma yohà, kasko, 
àwyanye. 7 me owto hon komo hyaka noro nànyaketxho me natxhe, Khoryenkom 
yokato, kahe yawon komo xarha, kasko, Sahdes hon komo wya, kekonà, rowya. 

Onà wyaro oyehtxoho komo hutwen hatà, kasko, àwyanye. Karyhe rma haxa 
natxow hamà, moxamo, katxho me rma manatxow haryhe tà. Twayehso mak 
manatxow hatà, ohnawonye, kasko, Sahdes hon komo wya. 2Khoryenkomo 
nenyàr me ryhe, ohxehra rma manatxow hatà. Ohxe roro rma haxa natxhe katxho 
mehra mak manatxow hatà, noro nenyàr me. Ато ke, thona ro harha ehtxok 
hatà, kasko, àwyanye. Tahoxerye rma manatxow haryhe tà, ohnawonye, atxke 
txko mak hatà. Àwayehtàkahra rma manatxow hatà, ohnawonye. Àro ke, thona 
ro harha ehtxok hatà. Tahoxerye harha ehtxok hatà, ohnawonye, kasko, Sahdes 
hon komo wya, kekonà, rowya. 3 Amnyehra onenytxatxhàyamo hutwahkahpàra 
ehtxok hatà. Àro hoko rma, yaworo xaxa nay hamà kany me mehxatxkon hatà. 
Àro yawo ro rma ehtxok hatà, kasko, àwyanye. Anar me harha ayanhànàthàyamo 
xenytxok hatà. Thona rohra rma oyehtokony haxa, ayanàhnohnye kom me 
nomokyan hatà, Txesusu. Ekayhera nomokyan hatà, ohyakanye, temenyem komo 
yomoknàr wyaro mak ha. Àsokentok hana. Omohtoho ywenyeke гта manatxow 
hatà, kasko, Sahdes hon komo wya, kekonà, rowya. 

4^Atxke oyehtokonye, buryenkem ke tehonomtosom komo wyaro manatxow 
hatà, noro nenyàr me. Àro wyarohra mak natxow hatà, okukuru komo, Sahdes 
hon komo rma, yakenohnà komo rma, kasko, àwyanye. Txesus yakoro tàtosom 
me harha natxow hatà, nyamoro ha, amnye ha. Buknyem ke tehonomtosom 
komo wyaro, ohxe гта haxa tonyxem me natxow hata. АѕоК tawro hana. Txesus 
yakoro tàtohorye natxhe, ohxe rma haxa tesnàr kom ke, katxho me natxow hatà, 
nyamoro ha, okukuru komo rma, kasko, Sahdes hon komo wya, kekonà, rowya. 

5Anhà yarymanyenhar me oyehtokonye, àro wyaro ohxe manatxow 
hatà, amnye ha. Buknyem ke tehonomtosom komo wyaro, ohxe tonyxem 
me manatxow hatà, kasko, àwyanye. Anhà yarymanyenhàr me oyehtokonye, 
àmenhosah roro nay hatà, oyosot komo, Txesus karyehtan yawo, karyhe roro 
natxhe, moxamo, katxho yawo гта. Oyosot komo yowhàra ro mak nay hata, 
Txesusu, àro yaye, anhà yarymanyenhàr me oyehtokony mak hatà, kasko, 
àwyanye. Romryenon omoro ken xarha tà, Txesusu, ohokonye, tàyàm nenytxanàr 
me hatà, tàyàm yanoto komo nenytxanàr me xarha hatà, kahe yawon komo rma 
nenytxanàr me hatà. Romryenon omoro ken hatà, anhà yarymanyenhàr me 
oyehtokony mak hatà, kasko, Sahdes hon komo wya, kekonà, rowya. 

6Thanak oyehtokonye, Khoryenkom yokato enytxatxok hatà. Noro 
ryhe nàrwonan hata, anato rha tohsamnohsomà ro kom yakoro. Noro 
rma enytxatxoko, kasko, Sahdes hon komo wya. Àro wyaro katxho rma 
àmenhoko, àhyakanye, kekonà, rowya. 


Rorwonà àmenhoko Feraknerfeya hon komo hyaka katxhàrà on ha. 


7Onà wyaro nkekon xarha, пого ha, rowya. Rorwonà àmenhoko, Feraknerfeya 
hon komo hyaka xarha, nyamoro yonye ro hyaka rma, kekonà. Onà wyaro 
kasko, àwyanye, owya àmenhonàr me. Ayakoronye nàrwonan hatà, enyhoru 
го, yaworon хаха. Khoryenkom yowto hona toto komo yany me nay hata, пого 
ha, kasko, àwyanye. Dafe heno yowto hona toto komo yany me nehxatxkon hatà, 
amnyehran heno komo. Nyamoro heno wyaro, Khoryenkom yowto hona haxa 
any kom me nay hatà, Txesusu, kasko, àwyanye. Àwya, Khoryenkom yowto hona 
màtetxhe hampànà, katxho komo rma, àhorohkahnà ro me natxow hata. Àwya, 
Khoryenkom yowto hona àtohra ro mak manatxhe һатрапа, katxho kom haxa 
ryhe, arhànà ro me natxow hatà. Khoryenkom yowto hona toto komo yanye rma, 
nàrwonan hata, ayakoronye, kasko, Feraknerfeya hon komo wya, kekonà, rowya. 

8Onà wyaro oyehtxoho komo hutwen hata. Ahoxemra manatxow hata. 
Ahoxemnà гта, пого rwon yawo го гта manatxow hata. Teryewhamnohsom 
me manatxow hata. Teryewhamnohsomà гта, Txesusu mryenonàhnà uro 
kahra rma manatxow hatà, kasko, àwyanye. Owyanye ryhe, Khoryenkom 
yowto hona màtetxhe hampànà, Капу me nay hata. Ohorohkahranye ro mak 
natxow hatà, anar komo, kasko, Feraknerfeya hon komo wya, kekonà, rowya. 

9 Àsok kany me hana natxow ha, oyeryewhamnohnye kom ha. Xuknewyana 
ryhe amna, Khoryenkomo mryenonà rma, kany me rma natxow haryhe tà. 
Temarontetxow mak hata. Атгуепоп mehra mak natxow hata, kasko, àwyanye. 
Tohsamnohnàtokonye, Satanasà ymo mryenon me haxa nohsamnohyatxow 
hatà, nyamoro ha, oyeryewhamnohnye komo. Onà wyaro neryatxow hatà, 
Txesusu. Ayakratakanye nehurketxow hatà, tano me ronye rma hatà. Onà 
wyaro nketxow hatà, owyanye. Omnyamo ryhe, ehonomnà me manatxhe, 
amna yoho rma haxa mak ha, ketxow hatà, owyanye. Axan kom me Txesus 

yehtxoho hutwetxow harha tà. Aro wyaro oyeryewhamnohnyenhàyamotho 
yeryan hata, Txesusu, kasko, Feraknerfeya hon komo wya, kekonà, rowya. 

10 Tkesusu rwon yawo ro гта haxa manatxow hata. Àsok tawro hana. 
Teryewhamnohsomà гта, пого wyaro гта rha menàmyatxow hata, ohsànàhpàra 
гта. Аго ke, okurunhetxow hata, пого ha, toto komo yeryewhamtoho hona, 
kasko, àwyanye. Amnye thenyehra rma haxa neryewhamyatxow hatà, toto komo, 
omeroron komo. Àro wyaro tkukmaxem me natxow hatà, yukryeka hon komo, 
teryewhamrà kom ke hatà. Àro hona rma okurunhetxow hatà, Txesusu, kasko, 
Feraknerfeya hon komo wya, kekonà, rowya. 

11 Mexehra nomokyan hatà. Noro hona menyatxow hatà. Noro hona 
xenye ro rma, àhona roro rma xenytxok hatà, amnye towakryetxehkaxem 
me oyehtxoho meny hatà, onà wyaro katxho mehra oyehtxoho meny hatà, 
moxamohnà, anar kom haxa, towakryexem me natxhe, katxho mehra 
oyehtxoho meny hatà. Àsok tawro hana. Otkukmaxemo komo yorokonà 
wyaro nay hatà, oyowakryetxho komo, amnye ha, noro hona xenye ro me 
oyehtokony mak hata, kasko, Feraknerfeya hon komo wya, kekonà, rowya. 

12 Anha yarymanyenhàr me oyehtokonye, опа wyaro oyowakryetxow 
hatà, amnye ha. Khoryenkomo hyawo roro manatxow hatà, kasko, àwyanye. 
Àsok hana nehxakon ha, Khoryenkom màn yetxehà. Noro màn yawo roro 
nehxakon hamà. Àro wyaro rma rha, noro hyawo roro manatxow hatà. Noro 
hyaye towhànà ro me manatxow hatà, anhà yarymanyenhàr me oyehtokony 
mak hatà, kasko, àwyanye. Onà wyaro xarha oyowakryetxow hatà. Tàyàm 
yosotà menhen hatà, ohokonye, Khoryenkomo mryenon me oyonyhonàr kom 
ога. Táyàm yowto yosot xarha menhen hata, ohokonye, Khoryenkom yowto 
hon me oyonyhonàr kom horà, kasko, àwyanye. Àsok katxho me hana nay ha, 
Khoryenkom yowto ha. Xerusaryen yohon onà katxho me nay hatà. Kahe yaye 
tomohsomà гта аго hata, amnye ha, Khoryenkomo hyaye tomohsomà гта 
hatà. Àro yosotà rma menhen hatà, ohokonye, àro hon me rma oyonyhonàr 
kom horà, kasko, àwyanye. Tosotà гта menhen xarha tà, Txesusu, ohokonye, 
tàmryenon me oyonyhonàr kom horà. Esotà rma, anar me nay hatà, enytxahnà 
rotho me hatà. Àro wyaro oyowakryetxow hatà, anhà yarymanyenhàr me 
oyehtokony mak hata, kasko, Feraknerfeya hon komo wya, kekonà, rowya. 

13Thanak oyehtokonye, Khoryenkom yokato enytxatxok hatà. Noro 
ryhe nàrwonan hata, anato rha tohsamnohsomà ro kom yakoro. Noro 
rma enytxatxoko, kasko, Feraknerfeya hon komo wya. Àro wyaro katxho 
rma àmenhoko, àhyakanye, kekonà, rowya. 


Rorwonà àmenhoko Rawdeseya hon komo hyaka katxhàrà on ha. 


14Опа wyaro nkekon xarha, пого ha, rowya. Rorwonà àmenhoko, 
Rawdeseya hon komo hyaka xarha, nyamoro yonye ro hyaka rma, kekonà. 
Onà wyaro kasko, àwyanye, owya àmenhonàr me. Ayakoronye nàrwonan 
hatà, yaworon xaxa. Noro rma, Khoryenkomo rwon yawo ro ekarymany 

me nay hata, kasko, awyanye. Yaworo zaza mpana akehe ha, kanye 
ro me nay hata. Noro wya rma akahtono yeryhoy hata, Khoryenkomo. 
Akahtono ytxoho yoh me rma nehxakon hata. Noro rma nàrwonan hata, 
ayakoronye, kasko, Rawdeseya hon komo wya, kekonà, rowya. 

15-160nà wyaro oyehtxoho komo hutwen hata. Atxke manatxow 
hata, kasko, àwyanye. Txesus хе атпа naha, màketxowà гта haryhe tà. 
Yaworohra mak àro wyaro màketxow hatà, kasko, àwyanye. Tàxe rma 
haxa oyesnàr komo xe nay hatà. Àro wyarohra mak manatxow hatà. Àro 
ke, onà wyaro haxa tkahorye nay hatà, owyanye, kasko, àwyanye. Txesus 
xehra ro mak amna naha tkahorye nay hatà, owyanye. Àro wyaro kahra 
mak manatxow hata. Txesus хе amna naha, màketxowà гта haryhe tà, 
yaworohra mak hatà, kasko, àwyanye. Àro ke, atxke rma haxa manatxow 
hatà, àwya. Txesus xanhàn kom yoho rma haxa, atxke manatxow hatà, àwya, 
yaworohra owyanye noro xe amna naha tawro ke mak hatà, kasko, àwyanye. 
Àro ke axanomkahnohyatxow hatà. Tàmryenon me ohsamnohpàn me harha 
oyeryatxow hatà. Àsok hana kwokuthuyamo tarketxow ha, kasko, àwyanye. 
Anatoko, tàkrakoke ehtoko, tarketxow hama, atxke esnàr ke. Tàkrakokemà 
wyaro manatxow hatà, omnyamo, yaworohra noro xe amna naha kany 
me oyesnàr kom ke hata. Àro ke, kàwyanye tàkrakokemà yarkantokono 
wyaro, tàhyaye anyakyatxow hatà. Tàmryenon me ohsamnohpàn me harha 
oyeryatxow hata, kasko, Rawdeseya hon komo wya, kekonà, rowya. 

1I7Ewakryetxehkaxah me гта атпа пау hama, Капу me manatxow hata. 
Ohxe rma haxa amna nay hama, àro ke, amna nyhe txko ewakryeko kahra 
harha amna nay hama, ewakryetxehkaxah me amna yesnàr ke, kany me 
manatxow hatà, kasko, àwyanye. Àro wyaro kanye rma, ohxehra rma 
manatxow hatà. Akoronomahnà me rma manatxow hatà. Ewakryehnà 
me гта manatxow hata, enhun komo wyaro гта hata, àvomumnu komo 
wyaro rma hatà. Àro wyaro ohxehra oyehtxoho komo hutwahra rma 
manatxow hata, kasko, Rawdeseya hon komo wya, kekonà, rowya. 

18Àro ke, onà wyaro ahananàhyatxow hatà, noro ha, kasko, àwyanye. 
Amna nyhe txko ewakryeko, ohxe rma haxa amna yehtxoho me, katxok hatà, 
àwya. Àsok hana uru yehekahtyatxow ha, toto kom ha. Uru yehekahtyatxow 
hama. Enyhoryexaho rma, weheto waka txexaho rma yehekahtyatxow hama, 
tkatxhonke rma haxa tesnàr kom horà. Àro wyaro rma rha, amna nyhe txko 
ewakryeko, katxok hatà, àwya, ohxe harha oyesnàr kom horà, kasko, àwyanye. 
Àsok hana twomun komo yehekahtyatxow ha, toto kom ha. Twomun komo rma, 
buknyemà гта, enyhoru гта yehekahtyatxow hama, atxke tonyxem me tesnàr 
kom hona, anyempera rma tesnàr kom hona. Àsok hana tonuru komo yohtxe 
yehekahtyatxow ha, toto kom ha. Enhura tehtokonye, nehekahtyatxow hama, 
tonuru komo yohtxemanàr horà, tonke harha tesnàr kom horà. Aro wyaro rma 
rha, amna nyhe txko ewakryeko, katxok hatà, omnyamo, àwya, ohxe harha 
oyesnàr kom horà, kasko, Rawdeseya hon komo wya, kekonà, rowya. 

19Tànàhnàn komo гта yoyan hata, Txesusu. Nyamoro гта hanatanahyan hata. 
Aro ke, noro xan me rma haxa ehtxok harha tà. Anar me harha ayanhànàthàyamo 
xenytxok hata, kasko, àwyanye. 20 Oyowan kom yaka towomrà xe nay hata, 
Txesusu. Nàmno hotar hoko tey tey kany komo wyaro, rowomrà xe wehxaha, 
oyowan yaka, kany me nay hatà. Owyanye enytxantoko rma, owomko katxok 
hata, àwya, kasko, àwyanye. Owyanye owomko katxhe гта, nowomyan hata, 
oyowan kom yaka. Tasahxemtosom komo wyaro, teryehorye manatxow hatà, 
omnyamo, noro yakoro, kasko, Rawdeseya hon komo wya, kekonà, rowya. 

21 Anhà yarymanyenhàr me oyehtokonye, tàwyaro гта rha ehonomnà 
me oyeryatxow hatà, noro ha. Noro ryhe, tàwya anhàtho yarymatxhe 
rma, ehonomnà me xaxa neryewtay hatà, tàyàm yahonà ymo hona. Àro 
wyaro rma rha, ehonomnà me xaxa meryewtetxow hatà, Txesus yahonà 
ymo hona, anha yarymanyenhàr me oyehtokony mak hata, kasko, 
Rawdeseya hon komo wya, kekonà, rowya. 

22Thanak oyehtokonye, Khoryenkom yokato enytxatxok hatà. Noro 
ryhe nàrwonan hata, anato rha tohsamnohsomà ro kom yakoro. Noro 
rma enytxatxoko, kasko, Rawdeseya hon komo wya. Àro wyaro katxho 
rma àmenhoko, àhyakanye, kekonà, rowya. 


Khoryenkom hoko kahe yawon komo wanotathàrà on ha. 


1Àro wyaro rowya enytxatxhe rma, wenyeye, rosenyetnàrà 
wyaro rma. Kahe wenyeye. Àto rma nehxakonà, nàmno hotarà. 

Ahurmakaxaho rma nehxakonà. Àmenhoko kanyenhàrà rma, nàrwonàmye 
хата. Waxuru уогиги wyaro àrwonàmsahonhàrà гта, nàrwonàmye 
xarha. Onà wyaro nkekonà, rowya. Omoko, xaro, kekonà. Omoko, xaro, 
kahe yaka. Àsok hana natxow ha, kahe yawon kom ha, amnye ha, kekonà. 
Àsok hana natxow ha, yukryeka honotho komo xarha, amnye ha. Amnye 
ehtxoho komo rma wenyhehe, owya, kekonà. Khoryenkomo yehutwatxho 
yano me amnye ehtxoho komo rma wenyhehe, owya, kekonà, rowya. 

2 Àro wyaro àwya katxhe rma, Khoryenkom yokato yoh me rma 
haxa wexey harha, rosenyetnàrà wyaro rma. Noro yano me rma haxa 
kosenyehtyakonà wyaro. Kahe yawo nehxakonà, ahonano ymo, ronenyàr 
me. Àro ho eryewtaxaho nehxakonà, ehonomnà xaxa ymo. 3Ohxe rma haxa 
tonyxem me nehxakonà, tohu txko wyaro, еһеѓаһрепуепо wyaro гта, xaspe 
wyaro гта, saknonyu wyaro гта. Noro yahonà ymo horye ro nehxakonà, 
kukawa. Ohxe гта haxa tonyxem me гта rha nehxakonà, kukawa хага, 
tohu txko wyaro rma rha. Esmerawda wyaro haxa nehxakonà. 

^Noro yahonà ymo horye то, yak nehxakonà, ahonano хаша. 24 me nehxakonà, 
àyakenonà. Àro ho eryewtaxaho nehxatxkonà, horykomo komo. 24 me rma 
rha nehxatxkonà, àyakenon komo. Buknyem ke ehonomtosaho nehxatxkonà. 
Uyhuthur kom ho nehxakonà, erokon komo, uru yakàhtosaho rma. »Noro yahonà 
ymo hoko sasa tawro wenyakonà, thenyehra mak ha. Àrwo xarha, teryewrye 

го rma haxa nehxakonà. Taray xarha, thenyehra гта haxa neyorwakonà. Ато 
ymo yakratawo, sme sme sme пкекопа, txamayaho wyarono. 7 me nehxakonà, 
àyakenonà. Khoryenkom yokato kuknon me гта nehxakon hata. 6Àro ymo 
yakratawo rma rha nehxakonà, tuna ymo wyarono. Kanafa wyaro ryhe 
nehxakonà. Ohxe tonyxem me nehxakonà, tohu txko wyaro, kryestawu wyaro. 

Noro yahonà ymo màhto rma haxa nehxatxkonà, karyhe ymo tehxem 
komo. Anaro, monye nyhe nehxakonà. Anaro, oyoro nyhe nehxakonà. Anaro, 
àhanaw nehxakonà, howehe. Anaro, àhanaw xarha nehxakonà, howehehra. 
Ато wyaro пого yahonà ymo màhto nehxatxkonà, karyhe ymo tehxem komo. 
Enur komo ryhe, уак nehxakonà, ahyayeny хага. 7 Anaro, катага ymo 
wyaro nehxakonà. Anaro, okno ymo wyaro nehxakonà, towru wyaro. Anaro, 
toto wyaro nehxakonà, empatarà. Anaro, yaymo wyaro nehxakonà, karyhe 
awasnaha tàtosomà ymo wyaro. 8Omeroro rma, tahotàhke nehxatxkonà. 6 
me rye nehxakonà, ahothàr komo yakenonà. Enur komo ryhe, thenyehra 
rma haxa nehxakonà, àhorye rony xarha, ahnawony xarha. 

Emahona ro wanotetxow hatà, karyhe ymo tehxem komo, awasnaw xarha 
hatà, kohsaya xarha hatà. Atàknahra ro mak natxow hatà. Twanotaxemà rma, 
onà wyaro roro rma nketxkonà. Enyhoru ro mosonà, enyhoru ro, enyhoru ro 
mosonà, Khoryenkomo, Kohkomo rma, ehonomnà xaxa rma, ketxkonà. Noro 
ryhe, amnyehra nehxakonà rma. Amnye rma naha rma. Amnye naha rma, 
ketxkonà, karyhe ymo tehxem komo. 9Àro wyaro nketxkonà, noro hoko, tahonà 
ymo ho eryewtaxah hoko, tehxemà roro hoko. Ohxe xaxa manaha, ketxkon 
xarha, àwya. Ehonomnà me xaxa manaha, ketxkon xarha. Amna yowakryenye 
ro me xaxa manaha, ketxkon xarha, karyhe ymo tehxem komo, àwya. 

10 Àro wyaro àwyanye tatoko гта, ona wyaro nehxatxkonà, 24 komo, 
horykomo komo, tahon kom ho eryewtaxemo komo. Noro yakrataka 
nehurkatxownà, tano me ronye rma. Noro yowakryetxkonà. Tehxemà roro rma 
yowakryetxkonà. Torokonàthàyamo yarymatxownà, noro yakrataka. Onà wyaro 
nketxkonà, àwya. 11 Amna yohà y, amna horyenà y, ohxe xaxa manaha katxho me 
manay hamà, omoro, amna wya, ketxkonà. Ehonomnà me xaxa manaha katxho 
me manay hamà, amna wya. Tahoxerye xaxa manaha katxho me manay hamà, 
amna wya. Àsok tawro hana, omeroro akàhtono ynyenhàr me oyesnàr ke hamà, 
ketxkonà. Ehxenàtho rma, tehxem me harha nexey hamà. Akàhtosah me harha 
nexey hamà, ayano me ro mak ha, ketxkonà, horykomo komo, 24 komo rma. 


Kahneru mxekrà yonyetxhàrà on ha. 


1Onà wyaro xarha wenyeye, rosenyetnàrà wyaro rma. Karyehta wenyeye. 

Noro yomyawo nehxakonà, tahonà ymo ho eryewtaxaho yomyawo. 
Howehenohnà ke nahohsakonà. Onà wyaro nehxakonà, karyehta. Àmkaye rha 
àmenhosah me nehxakonà. Аһѕотахаһ me хата nehxakonà, àramkanàr hona. 
Àhsomaxah yakenonà гта, 7 me nehxakonà, 7 me гта rha karyehta yesnàr ke. 

2 Kahe yawono ymo xarha wenyeye. Khoryenkom yanoto гта пого 
ha, karyheno ymo. Noro rma, teryewrye ro nàrwonàmye. Onokà ryhe, 
karyehta ramkeno, kekonà. Onokà ryhe, nàhsonkeno, tàwya àramkatxho 
me. Onokà ryhe, enyhoru ro me xaxa naye. Enyhoru ro rma, àramkany 
me nay hatà, noro marma mak ha, kekonà, kahe yawono, karyheno ymo. 

3Ehxera ro mak nehxakon hatà, àramkanye. Kahe yawon komo 
rma, yukryeka hon komo xarha, yuhnayen hon komo xarha, karyehta 
ramkany menyexehra ro mak nehxatxkon hatà. Xeny menyxehra ro mak 
nehxatxkon hata. ^Àro ke, thenyehra kratekonà, àramkanye ehxera esnàr 
ke, xenye rma ehxera esnàr ke, enyhoru ro rma ehxera esnàr ke. 

5Àro wyaro rowratantoko rma, onà wyaro nkekonà, rowya, horykomo, 
24 kom kukuru гта. Àratahra exko, kekonà, rowya. Aratahra exko. 
Xenyko mokro, Xukna heno yohamàtho гта, катага wyaro karyheno гта, 
Dafe heno yohamàtho гта. Noro гта, anhàtho yarymanyenhàr me naha, 
kekonà. Mok ma omoro katxhàrà me naha. Àro ke, karyehta ramkany me 
nay hama. Àhsonkany me nay hama, пого ha, kekonà, horykomo, rowya. 

e6Kahneru mxekrà гта wenyeye. Ahonano ymo màhto thataw nehxakonà, 
àton komo yamrakatawo, karyhe ymo tehxem komo yamrakatawo 
гта, horykomo komo xarha yamrakatawo. Àharaxkaxahonhàràtho me 
nehxakonà. Eryetàyaxerye, 7 me nehxakonà. Enuru xarha, 7 me rma rha 
nehxakonà. 7 me enuru yehtxoho rma, Khoryenkom yokato kuknon me nay 
hatà. Yukryeka horye tànyahxemà rma kuknon me nay hatà. 

7 Tahonà ymo ho eryewtaxaho hyaka haxa toye, kahneru mxekrà. 
Emyawono гта yahosàye. Karyehta гта yahosàye. 

8Àro wyaro àwya karyehta yahosàtxhe rma, nehurkatxownà, karyhe ymo 
tehxem komo, 4 komo rma, horykomo komo xarha, 24 komo rma. Tano 
me ronye rma nehurkatxownà, kahneru mxekrà yakrataka. Emyawonye 
nehxakonà, tàyorkaxemà, ahpa xarha, uru yakàhtosaho гта. Ahpan komo 
гта, tanohke го гта haxa nehxakonà, ensensu Ке, ownyaku wyaron ke. 
Àro rma, Khoryenkomo mryenon komo rwonàmtoho kuknon me nay hatà. 

9 Anaro wano yatxownà. Twanotaxemà гта, опа wyaro nketxkonà. 
Karyehta yahosnye me xaxa manay hama, omoro, ketxkonà, kahneru mxekrà 
wya. Àhsonkany me xaxa manay hama. Àsok tawro hana, enyhoru ro me 
xaxa oyesnàr ke hama, àwayehkaxahonhàr me oyesnàr ke hama, ketxkonà. 
Oyekamsuhkatxhàrà hoye ro, toto komo menyhoryeye. Anaro rha yana komo 
rma, ukukuru komo rma, menyhoryeye. Enyhoryetxho komo rma mehemaye, 
oyekamsuhkanàr ke. Khoryenkomo wyano ro me harha ehtxoho komo 
mehemaye, отого, ketxkonà. 10 Khoryenkomo mryenon me harha metxownà. 
Noro yanoto ro me harha metxownà. Khoryenkom màn yonye ro heno komo 
wyaro гта, пого yanoto me metxownà. Nyamoro гта, toto komo kayaryet me 
harha mpana natxhe ha, ketxkonà. Yukryeka hon komo kayaryet me harha 
mpana natxhe ha, ketxkonà, karyhe ymo tehxem komo, horykomo komo xarha. 

11 Wenyey xarha, rosenyetnara wyaro гта. Nyamoro horye ro, ahonano ymo 
horye ro xarha, bamtotàhkaxe ro nehxatxkonà, kahe yawon komo. Thenyehra 
гта haza nehxatxkonà, àyakenon komo, tkuknomanàr kom yoho гта haxa mak 
ha. Àrwon komo wenytxaye. 120nà wyaro nketxkonà, teryewrye ro rma haxa 
mak ha. Ohxe xaxa manaha tkahorye naha, kahneru mxekrà hoko, ketxkonà. 
Àwayehkaxahonhàr me naha, noro ha. Ehonomnà me xaxa naha, tkahorye naha, 
noro hoko. Tkatxhonke xaxa naha, tàywero xaxa naha, tahoxerye xaxa naha, 
toyuhsom me xaxa naha, ohxe xaxa naha, towakryexem me xaxa naha, tkahorye 
naha, noro hoko, ketxkonà, kahe yawon komo, thenyenohnà komo rma. 

13Anar komo rwon xarha wenytxaye. Onà wyaro nketxkonà, kahe yawon 
komo rma, yukryeka hon komo xarha, yuhnayen hon komo xarha, tuna ymo 
kwawon komo xarha, omeroron komo rma. Onà wyaro tkatxe roro, tahonà ymo 
ho eryewtaxah hoko, kahneru mxekrà hoko xarha, ketxkonà. Towakryexem me 
xaxa nay hama, tkatxe roro. Toyuhsom me xaxa nay hama, tkatxe roro. Ohxe 
xaxa nay hama, tkatxe roro, ehonomnà me xaxa nay hama, tkatxe roro, meya 
roro mak ha, ketxkonà, omeroron komo. 14 Àro wyaro hama, ketxkonà, karyhe 
ymo tehxem komo, 4 кото гта. Tano me ronye гта nehurkatxownà xarha, 
horykomo komo, 24 komo rma. Noro yowakryetxownà, nyamoro xarha. 


Kahneru mxekrà wya karyehta hsonkatxhàrà on ha. 


1Onà wyaro xarha wenyeye, rosenyetnàrà wyaro rma. 7 me nehxakonà, 
karyehta hsomaxaho. Anarotho hsonkaye, kahneru mxekrà, ronenyàr 

me. Onà wyaro xarha wenytxaye. Karyhe ymo tehxem kom kukuru ryhe 
nàrwonàmye. Teryewrye ro rma haxa nàrwonàmye, taraye yoruru wyaro 
mak ha. Omok ha, kekonà. Omok ha. 2Nomokye, okno ymo, kafaru 
ymo, ronenyàr me. Buknye nehxakonà. Àmkawo nehxakonà, toto ymo. 
Tàkrahanke nehxakonà. Erokonà yàmtxownà, àwya. Mok ma omoro katxho 
гта yàmtxownà, àwya. Waha me toye. Toto heno komo yarymaxe toye. 

3Àhona, anarotho hsonkaye, kahneru mxekrà. Anaro rwonà wenytxaye. Anaro, 
karyhe ymo tehxem kom kukuru rma, nàrwonàmye. Omok ha, kekonà. Omok 
ha. ^Anaro kafaru ymo nomokye. Tutxurye nehxakonà. Àmkawo nehxakonà, toto 
ymo, anaro. Waha me toto komo yeny me nehxakonà, пого ymo ha, osoxanhàn 
me harha txeny kom me mak ha, tosohtahaxem me txeny kom me mak ha. 
Àyehrye ymo yàmtxownà, àwya. Katxefara wyarono ymo yàmtxownà, àwya. 

5Àhona, anarotho hsonkaye, каһпеги mxekrà. Anaro rwonà wenytxaye. 
Anaro, karyhe ymo tehxem kom kukuru rma, nàrwonàmye. Omok ha, 
kekonà. Omok ha. Anaro kafaru ymo nomokye, ronenyàr me. Thurme 
nehxakonà. ÀAmkawo nehxakonà, toto ymo, anaro. Emyawo nehxakonà, 
nyah kuknomatxho. 6 Toto rwonà wyarono wenytxaye. Karyhe ymo tehxem 
komo yamrakatawo nehxakonà, àrwonà, 4 komo yamrakatawo rma. 
Ona wyaro nkekonà. Ànyahpàra гта haxa natxhe hampànà, toto komo, 
kekonà. Tehetàhke гта haxa naha hampànà, екеуи, yakehra гта haxa 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


813 Kowawu Nenyetzho 6 


esnàr ke. Таїхепуегип kom hona yakehra tryeku yehekahtyatxhe hampana, 
kekonà. Àro rma hona, yake nyhe txko sefakna yehekahtyatxhe hampànà. 
Ehetàhpenyehra nyhe hak nahko, oryefera xkunu, ufa xkun xarha, kekonà. 

7 Àhona, anarotho hsonkaye, kahneru mxekrà. Anaro rwonà wenytxaye. 
Anaro, karyhe ymo tehxem kom kukuru rma, nàrwonàmye. Omok ha, kekonà. 
Оток ha. 8Anaro kafaru ymo nomokye, ronenyàr me. Tàxkàwàtàknye 
nehxakonà. Àmkawo nehxakonà, toto ymo, anaro. Wayehkano ynye mosonà 
katxho me nehxakonà, esotà. Noro yakoro tekon хата, anaro. Noro yosotà 
rma, àwayehxemo kom yosarà onà katxho me nehxakonà. Yukryeka hon 
heno komo wayehkany me nehxatxkonà, nyamoro. Àhoyen heno komo rma 
wayehkany me nehxatxkonà. Thenyenohnà heno komo rma wayehkany me 
nehxatxkonà. Onà wyaro katxho me ryhe nehxatxkonà. Katxefara wyaron 
ke etahatxoko katxho me, ahyehno wya xarha àwayehkatxoko katxho me, 
eherya wya xarha àwayehkatxoko katxho me, onokna wya eskanàr kom ke 
xarha àwayehkatxoko katxho me nehxatxkonà. 

9 Àhona anarotho hsonkaye, kahneru mxekrà. Ona wyaro ryhe wenyeye. 
Okno yaknyohtoho wyarono wenyeye. Khoryenkom màn yawonotho wyarono 
rma wenyeye. Esnawo rma nehxatxkonà, Khoryenkom yanoto heno komo. 
Etahaxemo heno komo rma nyamoro ha. Khoryenkomo rwonà yokarymatxho 
hoye ro, Txesusu yokarymatxho hoye ro, etahaxemo heno komo rma nyamoro 
ha. 10 Àrwon komo wenytxaye. Опа wyaro nketxkonà, teryewrye го. Amna 
уоһа y, ehonomnà ro y, enyhoru ro me manaha, отого, ketxkonà. Yaworon me 
хаха manaha. Àsokentoko ryhe amna yotahatxhàràtho mehenàhyano, amnye 
rma katà, amnye haxa katà, ketxkonà. Аѕокепіоко amna yotahatxhàràtho 
mehenàhyano. Àsokentoko amna yotahanyenhàyamotho manàhnohyano. 
Àsokentoko yukryeka hon кото manàhnohyano, ketxkonà. п Onà wyaro 
xarha wenyeye. Ahonon komo yàmtxownà, àwyanye. Buknyemà гта 
yàmtxownà. Опа wyaro nketxkonà, kahe yawon komo, àwyanye. Mexe nyhe 
hak àmomohtxoko, ketxkonà. Mexe nyhe hak àmomohtxoko. Owyaronye rma 
rha totahaxem me natxhe, oyowtà kukuru komo, Khoryenkom yanoto komo, 
ketxkonà. Etahahnà me гта hak ehtokonye, àmomohtxoko. ÀAmomoknàr kom 
me rma, teryehorye rma ehtxoko, ketxkonà, àwyanye. 

12Àhona anarotho hsonkaye, kahneru mxekrà. Onà wyaro ryhe wenyeye. 
Nosowusàye, yukryeka heno, thenyehra гта haxa mak ha. Kamàm 
heno nawanay harha, sakatho wyaro harha, thurmemà wyaro harha. 

Nuno heno xarha kamsuhtay harha, omeroro rma. 13Xeryko heno xarha 
nothahye, yukryeka hona. Àsok hana nothahyan ha, fek yeherà. Utxuhnu 
rma nothahyan hama, atxowowo ymo yomoknar ke. Àro wyaro rma rha 
nothahye, xeryko heno. 14Sa, nosomtatkaye, kahe heno. Asok hana karyehta 
tamyatxow ha. Tamyatxow hamà, xenyhen me harha ehtxoho me. Àro 
wyaro rma rha, xenyhen me harha nexeye, kahe heno. Àhà ymo heno xarha 
nohtakaye, omeroro. Eryetarà ymo heno xarha nohtakaye, omeroro rma rha. 

15Опа wyaro nehxatxkonà, toto heno komo. Noseryehyatxkonà, omeroron 
heno komo, àkayaryet heno komo rma, owto yoh heno komo xarha, waha 
yoh heno komo хата, tkatxhonkemà ro heno komo хата, ehonomnà heno 
komo xarha, anotonano ro heno komo xarha, anotomahnà ro heno komo xarha. 
Omeroron кото гта nekahtàmtxownà, aha ymo hona. Nohtanamtxownà, tohu 
ymo yosnaka, toh yowtar yaka xarha. 16Onà wyaro nketxkonà. Aha ymo hak 
keryemnuhtxowà, ketxkonà. Tohu ymo hak konamtxowà. Àsok tawro hana. 
Kanàhnohnye kom me nosonyhon hama, tahonà ymo ho eryewtaxaho. Khokonye 
ewakhàn me nosonyhon hama, kahneru mxekrà, ketxkonà. 17 Àwyanye 
kanàhnohtoho ymo komo ryhe, nenmahno haxa hamà. Ekurunhohra ro mak 
tehxatxow hama, ketxkonà, toto heno komo, omeroron heno komo rma. 


Kahe yawon komo wya Khoryenkom yanoto komo kuknomatxhàrà on ha. 


7 1Àro tàhto rma, kahe yawon komo wenyeye, rosenyetnàrà wyaro 

rma. 4 me nehxatxkonà. Thatawo nehxatxkonà, yukryeka màtà ymo 
ho, anato rha. Yukryeka yanàhnohnye me nehxatxkon hatà, tuna ymo 
yanàhnohnye me xarha hatà. Atxowowo ymo yoh me nehxatxkon hatà. 
Atxowowo ymo wahkotetxkonà, yukryeka yanàhnohso omoknàr hona, tuna 
ymo yanàhnohso omoknàr hona, wewe komo yanàhnohso omoknàr hona. 

2Anaro kahe yawon xarha wenyeye. Nasanàmyakonà. Kamàmà yahatakatxho 

nyero nasanàmyakonà. Anewu wyarono yaryakonà. Khoryenkom katxho rma 
àro hatà, anewu wyarono, tehxemà ro katxho rma hatà. Teryewrye ro rma haxa 
nàrwonàmye, noro, anar kom yakoro, kahe yawon kom yakoro, 4 kom yakoro. 
зОпа wyaro nkekonà, àwyanye. Yukryeka yanàhnohpàra гта hak ehtxoko, 
kekonà, àwyanye. Tuna ymo yanàhnohpàra гта hak ehtxoko. Wewe komo 
yanàhnohpàra гта hak ehtxoko, kekonà, àwyanye. Wahoro htxero Khoryenkom 
yanoto komo amna nkuknometxow hata. Aher komo rma amna nkuknometxow 
hatà, on ke, Khoryenkom katxho ke, anewu wyaron ke. Amna nkuknometxow 
hatà, Khoryenkom yanoto me xenyhonàr kom horà, kekonà. Amna wya 
ukuknomatxhenye, yukryeka heno komo manàhnohyatxow hatà, kekonà, kahe 
yawono, anaro kahe yawon komo wya. 

4^Ukuknomaxemo yakenon komo wenytxaye, 144.000 hata. Ehsayewyana 
heno komo rma nyamoro hatà, anaro rha Xako muru heno komo 
yohamáàthàyamo гта hata. » Ukukuru komo, Xukna heno yohamàtho me 
nehxatxkon hatà, 12.000 me hatà. Ukukuru komo xarha, Hukmen heno 
yohamàtho me nehxatxkon hata, 12.000 me rma rha hata. Ukukuru komo 
хата, Kakne heno yohamàtho me nehxatxkon hata, 12.000 me гта rha hata. 
6Ukukuru komo xarha, Ase heno yohamàtho me nehxatxkon hata, 12.000 me 
rma rha hatà. Ukukuru komo xarha, Naftarye heno yohamàtho me nehxatxkon 
hata, 12.000 me rma rha hata. Ukukuru komo xarha, Manases heno yohamàtho 
me nehxatxkon hata, 12.000 me rma rha hata. 7 Ukukuru komo xarha, Semyaw 
heno yohamàtho me nehxatxkon hata, 12.000 me гта rha hata. Ukukuru komo 

xarha, Ryefe heno yohamatho me nehxatxkon hata, 12.000 me rma rha hata. 
Ukukuru komo xarha, Ehsaka heno yohamàtho me nehxatxkon hata, 12.000 

me rma rha hatà. 8Ukukuru komo xarha, Sekmurun heno yohamàtho me 
nehxatxkon hatà, 12.000 me rma rha hatà. Ukukuru komo xarha, Xose heno 
yohamàtho me nehxatxkon hata, 12.000 me гта rha hata. Ukukuru komo xarha, 
Benytxamen heno yohamàtho me nehxatxkon hata, 12.000 me гта rha hata. 


Thenyenohnà komo buknyem ke ehonomtoxemo komo yonyetxhàrà on ha. 


9Àro tàhto гта, wenyey xarha, rosenyetnàrà wyaro гта. Toto komo wenyeye. 
Thenyehra гта haxa nehxatxkonà, tkuknomanàr kom yoho гта haxa mak ha. 
Anaro rha yana kukuru kom me nehxatxkonà. Thatawo nehxatxkonà, tahonà 
ymo ho eryewtaxaho yakratawo, kahneru mxekrà xarha yakratawo. Buknyem 
ke ehonomtosaho nehxatxkonà. Emyawonye nehxakonà, maryha yarà wyarono. 

10Onà wyaro nketxkonà, teryewrye го. Konyhoryenye ro kom me naha, 
Khoryenkomo, tahonà ymo ho eryewtaxaho, ketxkonà. Kahneru mxekrà 
xarha, konyhoryenye ro kom me naha, ketxkonà. 

11 Ato rma rha nehxatxkonà, kahe yawon komo xarha. Thatawo rma 
nehxatxkonà, bamtotàhkaxe ro, ahonano ymo horye ro rma, horykomo 
kom horye ro xarha, 24 komo rma horye ro, karyhe ymo tehxem kom horye 
ro xarha, 4 komo rma horye ro. Àro wyaro bamtotàhkaxe ro nehxatxkonà, 
kahe yawon komo, thenyenohnà komo. Omeroro гта nehurkatxownà, 
tahonà ymo ho eryewtaxaho yakrataka, Khoryenkomo rma yakrataka. Noro 
гта yowakryetxownà, 120nà wyaro tawro me, аго wyaro hama tawro me. 
Towakryexem me xaxa naha, katxho roro me hak nahko, Khoryenkomo, 
ketxkonà. Ohxe xaxa naha, tàywero xaxa naha, kowakryenye ro kom me 
naha, toyuhsom me xaxa naha, ehonomnà me xaxa naha, tahoxerye xaxa 
naha, katxho roro me hak nahko, Khoryenkomo, meya roro mak ha. Àro 
wyaro hama, tkatxe, ketxkonà, kahe yawon komo, omeroro. 

130nà wyaro nkekonà, rowya, horykomo. 24 kom kukuru гта 
mok nehxakonà. Onok kom moxamo, owya, kekonà, rowya. Onok 
kom moxamo, buknyem ke ehonomtoxemo komo, owya. Henta nyero 
omohxemo komo moxamo, owya, kekonà, rowya. 

14 Àna hana, отого ryhe muhutwetxow hama, rohà y, àkekonà, àwya. 

Yukryeka hoye omohxemo komo ryhe moxamo, kekonà, rowya. Toto 
yeryewhamtoho ymo nyero omohxemo komo rma moxamo, thenyenohnà ymo 
nyero. Thonon komo yahxeknyenhàr me natxhe, kekonà. Akmoryexahotho, 
buknye harha naha, kahneru mxekrà yekamsuhkanàr ke. Noro hona tàwyanye 
xenyàr ke ryhe, nahxehtxownà, kekonà. 15 Àro ke, Khoryenkom yahonà 
ymo yakratawo natxhe. Noro màn yawo rma natxhe, kekonà. Noro hyaka 
tatamohxemà ro me natxhe, awasnaw xarha, kohsaya xarha. Noro hyawo roro 
tehtxoho kom hoye ro, noro nkurunhonàrà ro me natxhe, kekonà. 16 Ahyehpànà 
ro me harha natxhe. Aknakryemnà ro me harha natxhe, kekonà. Kamàmà 

namotohkahtorà ro me harha natxhe. 17 Àsok tawro hana, tonye ro kom me 
kahneru mxekrà yesnàr ke mak ha. Noro rma, tahonà ymo ho eryewtaxaho 
hyawo roro naha, kekonà. Kahneru yonye ro komo wyaro, tànryenon komo 
yaryaha, noro ha, àwokru kom horà, karyhe roro txeny kom horà, kekonà. 
Aratahnà ro me harha neryatxhe, Khoryenkomo, kekonà, horykomo, rowya. 


Kahneru mxekrà wya àro rha haxa àhsonkatxhàrà on ha. 


1Anarotho hsonkaye, kahneru mxekrà. Àro rha haxa nàhsonkaye. 

Àwya àhsonkatxhe rma, tatàknye rma haxa nehxakon hakahpa. 
Twahak hana tatàknye nehxakon ha, meyya ora hana. Àro wyaro kahe 
yawo tatàknye rma haxa nehxakon hakahpa. 

2 Àro wyaro tatàknye exetxhe, anar komo kahe yawon komo wenyeye, 
rosenyetnàrà wyaro rma. 7 me nehxatxkonà. Khoryenkomo yakratawono 
ro me natxow hata. Àwaxurun komo yàmtxownà, àwyanye, 7 me. 

3Anaro, kahe yawon xarha, nomokye. Ownyaku wyarono yaknyohtoho 
yaka haxa toye, uru yakàhtosaho rma yaka, Khoryenkom màn yawonotho 
wyarono гта yaka. Ahonano ymo màhto nehxakonà, ownyaku wyarono 
yaknyohtoho, ensensu rma yaknyohtoho. Àro yaka haxa toye, kahe yawono. 
Emyawo nehxakonáà, ensensu yona, иги yakàhtosaho гта rha. Ensensu 
yàmtxownà, àwya. Thenyehra nàmtxownà. Naknyohyakonà, noro ha. Àro 
wyaro rma nàmyakonà, Khoryenkomo wya. Àro wyaro tàwya aknyohnàtoko 
гта, àmryenon komo rwonàmtoho yonytxamohsekon hata, Khoryenkomo wya. 
4Noro yomyaye nasanàmyakonà, ensensu yosànà, Khoryenkomo hyaka. Аго 
wyaro rma tàmryenon komo rwonàmtoho yonytxekon hatà, Khoryenkomo. 

5Weheto yeryeye, kahe yawono, ensensu yonàtho yaka. Ensensu 
yaknyohtoho hoye neryeye, tanohke ro. Narymaye, yukryeka hona. Thenyehra 
гта haxa neyorwakonà, taraye. Teryewrye ro гта haxa nehxakonà, àyoruru. 
Sasa sasa nkekon xarha, thenyehra гта rha. Nosowusày xarha, yukryeka heno. 


Kahe yawon komo wya twaxurun komo txemeketxhàrà on ha. 


6Àto rma nehxatxkonà, kahe yawon komo, twaxuruntaxem komo, 
7 komo гта. Апа haxa ha, tàtxemehtxe haxa ha, ketxkonà. 7 Аго ke 
twaxurunu txemekye, anaro, wahorono. Àwya atxemeketxhe гта, 
nomokye, tuna, tohu wyarono. Weheto xarha nomokye. Tkamsukrye rma 
nomokyakonà, yukryeka hona. Àro hoye ro natahtxekaye, yukryeka heno. 
Omerorohra rma natahtxekaye. Tamtakemàtho ymo rma natahtxekaye. 
Wewetho komo, txufutho komo xarha, omeroro rma natahtxekaye. 

8Àhona, twaxurunu txemekye, anaro, kahe yawono rma. Tuna ymo 
kwaka nohtakaye, àhà ymo wyaronotho. Tohtakantoko rma, natakyakonà 
rma. ?Tkamsukrye harha nexeye, tuna ymo. Omerorohra rma, 
tamtakemàtho ymo rma, tkamsukrye harha nexeye. Àro ymo kwawon heno 
komo rma wayehtxownà. Kanawa heno xarha, nerakatxehkaye, thenyehra. 

10 Àhona, twaxurunu txemekye, anaro, kahe yawono rma. Kahe yaye nothahye, 
xerykotho ymo. Txamayaho wyaro natakyakonà. Tuna ymo kwaka nothahye, 
anaro rha kwaka, anaro rha yarànà kwaka xarha, omeroronohnà kwaka rma, 
thenyenohnà kwaka гта. 11 Тиіхипует ona katxho me nehxakon hata, esotà, 
xeryko ymo yosotà. Аго hoye го tutxuny harha nehxakonà, tuna. Tàwyanye 
entoho hoye ro wayehtxownà, toto heno komo, thenyenohnà heno komo. 

12 Àhona, twaxurunu txemekye, anaro, kahe yawono rma. Nawanay 
harha, kamàm heno, nuno heno xarha, xeryko heno xarha. Àrakay me 
nawanaye. Àro hoye ro, awasmeno yhera harha nehxakonà. Awasmeno 
гта yeryakon haryhe, kamàmà, awasnawo. Kohsaya xarha, awasmeno 
rma yeryakon haryhe, nuno, xeryko xarha. 

13Wenyey xarha, rosenyetnàrà wyaro гта. Awasnaha tekonà, yaymo. 
Karyhe гта haxa tekonà. Àrwon wenytxaye. Tàtontoko гта, ona wyaro 
nkekonà, teryewrye ro. Tanàhnohsom me natxhe hampànà, toto heno komo, 
yukryeka hon heno komo, kekonà. 3 me naha hampànà, anàhnohtoho 
komo. Twaxurun komo txemekyatxhe hampànà, anar komo, kahe yawon 
komo rma, 3 komo rma. Àwyanye àtxemehtxoho rma, toto heno komo 
yanàhnohtoho me naha hampànà, kekonà, yaymo, teryewrye ro. 


Kratxatxa wyaron komo wya toto komo yeryewhamnohàthàrà on ha. 


9 1Àhona, twaxurunu txemekye, anaro, kahe yawono rma. Xeryko 

yohàtho ymo wenyeye. Kahe yaye othahsahotho rma noro ha, 
yukryeka hona othahsahotho rma. Xafe yàmtxownà, àwya. Yuhnayeno 
yahurmakatxho rma àro ha, xafe. 2Àro rma ke nahurmakaye, noro ymo. 
Yuhnayen hoye nomokye, esànà ymo, weheto ymo yosànà wyarono. Àro 
hoye ro nawanay harha. Osonyhera harha nexeye, kamàm heno. 

3Esànà ymo waye nomohtxownà, kratxatxa wyaron komo. Yukryeka 
hona nàhtotxownà. Teryewryem me txexaho rma nyamoro ha. Txekerye 
wyaro teryewryem me nehxatxkonà. ^Txuf yonahpàra ehtxoko, katxho me 
nehxatxkonà. Tano me ro ahtaxaho yonahpàra rma ehtxoko, toto nenamàtho 
хата, natà гта yonahpàra ehtxoko, katxho me nehxatxkonà, kratxatxa 
wyaron komo. Onà wyaro haxa ehtxoko, katxho me nehxatxkonà. Toto 
heno komo anàhnohtxoko, àher kom hoko, ukuknomahnàtho komo гта. 
Khoryenkom katxho ke ukuknomahnàtho komo гта, anàhnohtxoko, katxho 
me nehxatxkonà. 5Àro ke neryewhamnohyatxkonà. Eryewhamnohrà kom 
me rma, 5 me nuno yonatkatxownà. Àwayehkahrany mak nehxatxkonà. 
Teryewrye mak nehxatxkonà, txekerye wyaro, txekerye wya toto yoskantokono 
wyaro. 6 Аго hoye ro twayehrà komo xe гта nehxatxkon haryhe, toto heno 
komo, teryewrye rma haxa esnàr kom ke. Àwayehpàra mak nehxatxkonà. 
7Onà wyaro xarha nehxatxkonà, kratxatxa wyaron komo. Kafaru ymo wyaro 

nehxatxkonà, waha komo yanye ymo wyaro. Uyhuthur kom ho nehxakonà, 
erokon komo wyarono, uru yakàhtosaho wyarono. Empatar kom haxa ryhe, toto 

yompatarà wyaro nehxakonà. 8 Àhpotx komo, wosa hpotxe wyaro nehxakonà. 
Ayor komo, катага yorà wyaro nehxakonà. 9? Tuhputuhke nehxatxkonà. 
Uhputhur komo rma, waha komo yowankurunhotho wyaro nehxakonà, yawaka 
wyaro. Tahotàhke xarha nehxatxkonà. Ahothàr komo, thenyehra neyorwakonà, 
waha komo kahrun yoruru wyaro, kafaru nàhpexeknyàrà rma yoruru 
wyaro, thenyenohnà гта yoruru wyaro. 10 Àmatkàr komo, txekerye matkàrà 
wyaro nehxakonà. Teryewrye mak nehxakonà. Batkàr kom ke toto komo 
yeryewhamnohyatxkonà, 5 me nuno yonatkanàr me. 

11 Nyamoro kayaryetà ymo, yuhnayen yoh me nehxakonà. Noro 
ymo yosotà ryhe, Akmaknon katxho me naha. Ekmàryewyana komo 
rwonà rma àro ha, Akmaknon katxho. Aporyon katxho me rma naha, 
Kryekyana komo wya. Anàhnohno ynye katxho me rma naha. 

12 Ато wyaro гта Khoryenkom nanàhnohrà me nehxatxkonà, toto 
komo. Wahoro htxero omohsaho rma àro ha, anàhnohtoho komo. Naha 
rma, 2 me rma, anàhnohtoho komo rma rha, tomohsom me rma naha. 


Kafaru ymo komo wya toto heno komo wayehkatxhàrà on ha. 


13Àhona, twaxurunu txemekye, anaro, kahe yawono rma. Àrwo 
wenytxaye. Ensensu yaknyohtoho yohoye nehxakonà, àrwo, Khoryenkom 
yahonà ymo yakratawon yohoye, akum yawo гта. 14Опа wyaro nkekonà, 
kahe yawono wya, twaxuruntaxemà wya. Tuna ymo yohoye, Ewfratesà rma 
yohoye natxhe, kahe yawon komo, 4 komo rma, kekonà. Asohtoxemo komo 
rma nyamoro ha. Аһуакапуе àtoko. Asokaxenye àtoko, kekonà, àrwo, àwya. 

15 Àsok hana nehxatxkon ha, kahe yawon kom ha, 4 kom ha. Toto heno 
komo wayehkany me nehxatxkon hamà. Toto heno komo wayehkatxho rma, 
Khoryenkomo nwahanonkatxho me nehxakon hatà. Txemnyehà rma, nuno rma, 
awasànà rma, ora rma, Khoryenkomo nwahanonkatxho me nehxakon hatà. 
Noro nwahanonkatxho me rma rha nehxatxkon hatà, kahe yawon komo xarha, 
4 komo rma. Toto heno komo wayehkany me, ukukuru heno komo wayehkany 
me, thenyenohnà heno komo wayehkany me, nyamoro yanotomanyenhàr me 
nehxakon hatà, Khoryenkomo. Wayehkano yhera ro rma haka, tasohtoso roro 
гта nehxatxkon hata. Nyamoro гта yasokaye, ànyahxaho. 

16Nyamoro yanoto komo ryhe, waha komo гта, thenyehra гта haxa 
nehxatxkonà. Ауакепоп komo wenytxaye, 200 meryoys hata. Kafaru ymo mkawo 
rma nehxatxkonà. 17 Опа wyaro nehxatxkonà, kafaru ymo komo, ànkawon komo 
xarha, ronenyàr me, rosenyetnàrà wyaro rma. Ewankurunhotho komo, anar 
me rha nehxakonà. Anaro, tutxurye nehxakonà, weheto wyaro. Anaro, thurme 
пеһхаКопа, safera wyaro, tohu txko wyaro. Anaro, tàxkàwàtàknye nehxakonà, 
enxofrye wyaro. Kafaru ymo yhutho komo, kamara ymo yhutho wyaro 
nehxakonà. Àmtayenye nahatakekonà, weheto, esàn xarha, enxofrye xarha. 

18 Àro hoye ro ryhe wayehtxownà, toto heno komo, kafaru mtaye 
tahatakaxem hoye ro, weheto ymo hoye ro rma, esànà ymo hoye ro xarha, 

enzofrye hoye ro zarha. Wayehtzowna, yukryeka hon heno komo, ukukuru 
heno komo, thenyenohna heno komo. 19Àro wyaro wayehkano ynye me 
nehxatxkonà, kafaru ymo komo, tàmtar kom ke. Batkàr kom ke xarha, 
wayehkano ynye me nehxatxkonà. Okoye wyaro nehxakonà, àmatkàr komo. 
Tuyhutuhke гта nehxakonà. Àro hoye ro toto heno komo wayehketxkonà. 

20 ÀAwayehpàra гта nehxatxkonà, anar komo, yukryeka hon kukuru 
komo rma. Àwayehpànà rma, atxke roro rma nehxatxkonà. Anar me harha 
tanhànàthàyamo yonyhera rma nehxatxkonà. Thoryenà ro kom kuknon hoko 
roro rma nehxatxkonà. Àro hoko rma tehtokonye, worokyamo komo rma 
yowakryetxkonà. Àsok hana nehxakon ha, àhoryenà ro kom kuknon ha. Uru 
yakàhtosah nehxakon hatà, pàrata yakàhtosah xarha hatà, anaro yawaka 
yakàhtosah xarha hatà, toh yakàhtosah xarha hatà, wewe yonyhoryexah 
xarha hatà. Ehxen me rma nehxakon hamà. Enhun me rma, àhanahnà me 
rma, àtohnà me rma nehxakon hama, àhoryenà ro kom kuknonà. 

21 Atxke roro гта haxa nehxatxkonà, toto komo, àwayehpànà гта 
komo. Wayehkano ynye me rma nehxatxkonà. Eryemkano ynye me rma 
nehxatxkonà. Anar komo katxhotho yany me rma nehxatxkonà. Anaro 
rha wos hoko rma nehxatxkonà. Woràskomo komo xarha, anaro rha kàrà 
hoko rma nehxatxkonà. Tanhàn komo hnànkahra rma nehxatxkonà. 


Xowawu wya karyehta txko yonahàthàrà on ha. 


10 1 Anaro kahe yawono ymo wenyeye, rosenyetnara wyaro гта. Karyhe 
ymo nehxakonà. Kahe yaye nàhtekonà. Kahrutun wawo nehxakonà. 
Àhononà wyaro nehxakonà, kahrutunu. Uyhuthuru yohoye nehxakonà, 
kukawa. Empatarà ryhe, kamàmà wyaro tonyxem me nehxakonà. Àhyosàrà 
ryhe, wewe wyaro nehxakonà, taknyohsomà wyaro mak ha. 2Emyawo 
nehxakonà, karyehta, horyehnà гта, àramkaxaho. Tuna ymo yakmekyakonà, 
tàhror ke, howehenohnà ke. Howehen ke haxa ryhe, yukryeka yakmekyakonà. 

з Ато wyaro thatawo tehxemà rma, teryewrye ro nàrwonàmye. 
Teryewrye ro kamara ymo rwonàmrà wyaro rma nàrwonàmye. Àro 
wyaro teryewrye го àrwonàmnàtoko, neyorwakonà, taraye. 7 meno гта 
neyorwakonà. 4Тагауе гта nàrwonakonà. 

Arwonà rma menhotxahke wehxakonà. Onà wyaro mak wenytxaye, 
anaro rwonà, kahe yawono rwonà. Àmenhohra rma exko, kekonà, 
rowya. Ekarymahnà me hak nahko, taraye rwonà, 7 meno rma rwonà. 
Àmenhohra rma exko, kekonà, rowya. 

5Natahoyotkaye, kahe yawono ymo, howehenohnà ke. Tuna ymo yakmeknye 
rma noro ha, yukryeka yakmeknye rma. Noro rma natahoyotkaye, kahe wetxe. 

$Onà wyaro nkekonà. Yaworo хаха mpana àkehe ha, Khoryenkomo 
nenytxanàr me, kekonà. Теһхета roro гта пого ha. Kahe yakàhtonyenhàrà 
rma, kahe yawon komo yakàhtonyenhàrà rma noro ha. Yukryeka 
yakàhtonyenhàrà rma, yukryeka hon komo yakàhtonyenhàrà rma noro 

ha, kekona. Tuna ymo yakahtonyenhara rma, tuna ymo kwawon komo 
yakahtonyenhara rma noro ha. Noro rma nenytxanàr me, ona wyaro yaworo 
xaxa mpànà àkehe ha, kekonà. Tehutwatxhàrànhàr yawo ro ryhe, toto komo 
yeryaha haxa hampànà, Khoryenkomo. Mexehra rma àro yawo ro neryatxhe 
haxa hampànà, kekonà. 7 Amnyehra tehutwatxho yokarymaye, tanoto heno 
komo wya, tàrwon yokarymanye ro heno komo wya. Anar komo nhutwahtorà 
ro me nehxakonà, kekonà. Àro wyaro tehutwatxhàrànhàr yawo ro rma haxa 
naha hampànà, Khoryenkomo. Àro rha haxa twaxurunu txemekyaha, anaro, 
kahe yawono rma. Àwya àtxemeketxhe rma, tehutwatxhàrànhàr yawo ro гта 
haxa naha hampànà, Khoryenkomo, kekonà, kahe yawono ymo, karyheno ymo. 
8Anaro kahe yawono rwonà wenytxay xarha. Àmenhohra rma exko 
kanyenhàrà гта, nàrwonàmye хата, rakoro. Ona wyaro nkekonà, rowya. 
Àhyaka haxa àtoko, kekonà, rowya. Kahe yawono ymo hyaka haxa àtoko, tuna 
ymo yakmeknye hyaka rma, yukryeka yakmeknye hyaka rma. Noro yomyawo 
гта naha, karyehta txko, àramkaxaho. Атоо txko ahosko, kekonà, rowya. 

9 Àro ke, àhyaka haxa àtoye. Karyehta txko tamko, rowya, àkekonà, 
àwya. Karyehta txko tàmko, rowya. 

Onà wyaro nkekonà, rowya. Ahosko, kekonà. Ahosko. Àrotho rma 
enahko, kekonà. Owya enahnàtok marma, tàkwetuhke naha, weno 
wyaro. Oyowan yaw haxa ryhe tutxunye naha hampànà, kekonà, rowya. 

10 Àro ke wemyarkaye. Wenahye. Romtawo tàkwetuhke nehxakonà, 
weno wyaro. Rowya аутотаїхће гта, tutxuny harha nehxakonà, rowan 
yawo. Rowanàtho гта neryewakonà. 

п Опа wyaro nketxkonà, rowya. Mekarymehe xarha, ketxkonà, rowya. 
Khoryenkomo nhutwamohsotho rma mekarymehe ha. Anaro rha yana komo 
yehtxoho rma, àkayaryet komo yehtxoho rma, mekarymehe ha, ketxkonà, rowya. 


Asakon komo Khoryenkomo rwonà yokarymany komo yexetxhàrà on ha. 


1 1 1Àro tàhto rma, namno kuknomatxho yàmtxownà, rowya. 
Omamu wyaron me nehxakonà. 

Опа wyaro nketxkonà, rowya. Khoryenkom mana ukuknomatxa ha, 
ketxkonà. Khoryenkom mànà ukuknomatxa ha. Faka yaknyohtoho xarha 
ukuknomatxa ha. Àton komo xarha, Khoryenkom yowakryeny komo rma, 
ukuknomatxatxko ha, ketxkonà, rowya. 

2Nàmno watxan kuknomahra mak exko, ketxkon xarha. Nàmno oyoro 
nyheno rma kuknomahra exko. Àsok tawro hana, àto Xuknewyanahnà 
komo yosar me esnàr ke mak ha, ketxkonà, anaro rha yana komo yosar me 
esnàr ke mak ha, Khoryenkom hutwanyehnà komo yosar me esnàr ke mak 
ha. Nyamoro гта, owto ymo horye nataryeknohyatxhe hampànà, ketxkonà. 
Enyhoru rotho rma horye nataryeknohyatxhe hampànà. Nanàhnohyatxhe 
hampànà. Àto rma, 42 me nuno yonatketxhe hampànà, Xuknewyanahnà 

komo, Khoryenkomo hutwanyehna komo. Aro wyaro nanahnohyatzhe 
hampana, Khoryenkom yano me mak ha, ketxkonà, rowya. 

з Ато rma rha natxhe xarha, Khoryenkomo rwonà yokarymany komo, 
asakon komo, ketxkon xarha. Sakatho ke ehonomtosaho rma nyamoro 
ha, ekhokanàr komo, ketxkonà. Khoryenkom yahoxet yano me, àrwonà 
yokarymetxhe hampànà. Ekarymanàr hoko гта, 42 me гта rha 
nenatketxhe hampànà, asakon komo, ketxkonà, rowya. 

^Asakon komo ryhe, oryefera yohà wyaro nehxatxkon hatà. Weyu 
yahonà wyaro xarha nehxatxkon hatà. Asok tawro hana. Kohkom 
yakratawo nay hama, oryefera yohà, asako, weyu yahon xarha, asako 
rma rha. Yukryeka hon kom yohà rma yakratawo nay hamà. Àro 
rma, oryefera yohà rma, weyu yahonà rma, asakon kom kuknon me 
nay hata. 5 Муатого mtaye nahatakekonà, weheto уто. Àro гта ke, 
tàxanhàn heno komo yaknyohyatxkonà. Àro wyaro wayehyatxkonà, 
eryewhamnohrà xan heno komo. 

$Onà wyaro хата nehxatxkonà, nyamoro, asakon komo гта, Khoryenkom 
yahoxet yano me mak ha. Tuna yatàáknanàhkany me nehxatxkonà. Tàáwyanye 
ekarymantoko roro гта, natàáknanàhketxkonà, omokhàra гого гта ehtxoho 
me. Kamsuk me harha tunatho yakàhtetxkon xarha, Khoryenkom yahoxet yano 
me rma rha. Anaro rha ke anàhnohno yeryatxkon xarha. Exetyana heno komo 
yanàhnohàthàrànhàrà wyaro, yukryeka hon heno komo yanàhnohyatxkonà, 
anaro та ke. Twahak hana nanàhnohtxownà ha. Yake ro nanàhnohtxownà, 
anàhnohrà komo xe tehtokony mak ha, Khoryenkom yahoxet yano me mak ha. 

7 Tàwyanye ekarymatxehkatxhe rma, onà wyaro wayehtxownà, 
nyamoro heno, asakon heno komo. Yuhnayen hoye nomokye, anhà ymo, 
onokna ymo wyarono. Waha me nomokye, nyamoro heno yarymanàr 
horà. Narymatxownà, пого ymo. Wayehkatxownà. 

8Nyamoro heno yekehàtho, enampàn me rma hak nehxatxkonà. Owto 
ymo ho гта hak nehxatxkonà. Asama yawo гта hak nehxatxkonà, 
ekehàthàyam heno, owto ymo ho mak ha. 

Àto rma yahkotohen ho amoyathosahonhàr me nehxakonà, nyamoro 
heno уоһа, Kohkomo гта. Soknoma опа katxho me harha nehxakonà, 
owto ymo yosotà. Exetu onà katxho me harha nehxakonà. 

9 Àto гта nehxatxkonà, nyamoro heno yekehàtho, enampàn me rma. 3 
me nenmahtxownà, ato. 3 me enmahrà пепуаіхкопа, toto komo, anaro 
rha yana kukuru komo. Enampàn me rma yxak hak nahko, ketxkonà. 
Onamno ytxoho yaka txeryhen me rma yxak hak nahko, ketxkonà. 

10 Neryehotetxkon mak ha, yukryeka hon komo, àwayehrà kom ke. 
Teryehotatho kom hoye ro tosowakryenàr kom hoko rma haxa nehxatxkonà. 
Àsok tawro hana, tanàhnohnyenhàyam me nyamoro heno yesnàr ke mak 
ha. Yukryeka hon komo yanàhnohnyenhàr me nehxatxkonà, nyamoro heno, 
asakon heno komo, Khoryenkomo rwonà yokarymanye ro heno komo. 

113 me enmahátxhe, ato гта nehxatxkonà, ekehàthàyam heno. Àro rma 
kokmamra ro, karyhe harha netxownà, Khoryenkomo. Awayehsahonhara rma 
nasanamtzowna harha. Noseryehyatxkonà, àton komo, xeny komo, thenyehra 
rma haxa mak ha. 12Tasanàmàtxhenye rma, kahe yawono rwonà yonytxatxownà, 
asakon komo. Onà wyaro nkekonà, àwyanye, teryewrye ro. Omohtxoko, xaro, 
kekonà. Omohtxoko, xaro. Àtoko rma nasanàmtxownà, kahe yaka, tàxanhàn 
komo nenyàr me mak ha. Kahrutun wawo nasanamtzowna, ànenyàr kom me. 

13 Àtoko rma nosowusaye, yukryeka heno, thenyehra mak ha. Àro 
hoye ro natarymaye, nàmno heno, owto ymo hon hoyen heno. Àro 
hoye ro rma rha wayehtxownà, toto heno komo, 7000 heno komo. 
Noseryehyatxkonà, anar komo. Ehonomnà me xaxa nay hamà, 
Khoryenkomo, kahe yawono, ketxkonà, oseryehrà kom mak ha. 

14 Ато wyaro rma Khoryenkomo nanàhnohrà me xarha nehxatxkonà, 
toto komo. Mexehra tomohsom me naha, anàhnohtoho komo xarha. 


Kahe yawono wya àro rha haxa twaxurunu txemeketxhàrà on ha. 


15 Àhona twaxurunu txemekye, anaro, kahe yawono rma. Àro rha haxa 
àtxemeknyàrà гта аго ha, дууа. Kahe yawon komo rwonà wenytxaye. 
Teryewrye ro nàrwonatxkonà. Onà wyaro nketxkonà. Yukryeka hon komo 
kayaryet mehra harha natxhe, toto komo, ehonomnà komo, ketxkonà. 
Akayaryet kom me harha natxhe, Khoryenkomo, Kryestu yakoro. Khoryenkomo 
nànyaketxho rma noro ha, Kryestu. Noro ryhe, anaro rha yana komo kayaryetà 
roro me naha, meya roro mak ha, ketxkonà, kahe yawon komo. 

16 Tano me гопуе гта nehurkatxownà, horykomo komo, 24 komo гта, tahonà 
ymo kom ho eryewtaxemotho komo rma, Khoryenkom yakratawon komo rma. 
Noro yowakryetxownà. 17 Ona wyaro nketxkonà, àwya. Ehonomnà me xaxa 
manaha, amna уоһа y, amna horyenà y, ketxkonà. Tehxemà го me manaha. 
Amnyehra mehxakonà гого гта. Amnye гта, tehxemà roro me гта manaha. 
Ohxe xaxa manaha, àsok tawro hana, ehonomnà me xaxa oyosonyhonàr ke, 
omeroron komo kayaryet me harha oyosonyhonàr Ке, ketxkonà. 18Ewakhàra 
rma haxa nehxatxkonà, ohoko, toto komo, axanhàn komo, anaro rha yana komo. 
Omoro ryhe, ewakhàn me harha mosonyhono, nyamoro hoko, anàhnohrà kom 
horà, ketxkonà. Àwayehxemotho komo wahanonkany me harha mosonyhono. 
Ayanoto ro me ehxemo komo yowakryeny me harha mosonyhono, ketxkonà. 
Orwonà yokarymanye ro me ehxemo komo rma, omryenon me ehxemo komo 
rma, ohona xenye ro me ehxemo komo rma, ehonomnà me ehxemo komo 
rma, norohnàtho me xarha ehxemo komo rma, nyamoro rma yowakryeny me 
harha mosonyhono, ketxkonà. Anaro heno komo yanàhnohtàkany me xarha 
mosonyhono. Anàhnohno ynye ro me ehxemotho komo rma yanàhnohtàkany 
me harha mosonyhono. Àro ke, ohxe xaxa manaha kehe amna, owya, ketxkonà, 
horykomo komo, 24 komo rma, Khoryenkomo wya. 

19 Àro wyaro àwyanye katxhe rma, natahurmakaye, Khoryenkom 
mànà, kahe yawono rma. Àro yawo wenyeye, yamata wyarono, Moyses 
heno nyeryetxhotho wyarono. Khoryenkomo rwon yonà rma àro 
hatà, romryenon komo yonyhoryetxehkany me harha wehxaha katxho 
yona гта hata. Àtoko гта, sasa sasa nkekonà. Neyorwakonà, taraye. 
Teryewrye ro rma haxa nehxakonà, àyoruru. Nosowusày xarha, yukryeka 
heno. Thenyehra rma haxa nomokyakon xarha, tuna, tohu wyarono. 


Wos hokru hoko ewakhàra anhà ymo yexetxhàrà on ha. 


1 2 1Eryehokano ytxoho wenyeye, rosenyetnàrà wyaro гта. Kahe 

hokon me nehxakonà. Wosà wenyeye. Kamàm ke ehonomtosah 
me nehxakonà. Nuno ryhe, àhror yahon me nehxakonà. 12 me xeryko 
ryhe, erokon me nehxakonà, uyhuthuru hoko. 2 Yuhna me nehxakonà. 
Neryewhamye. Kowontekonà, eryewru wya. 

3Anaro eryehokano ytxoho xarha wenyeye. Kahe hokon me гта rha nehxakonà. 
Onokna ymo wenyeye, watwa ymo wyarono. Tutxurye nehxakonà. Uyhuthuru 
ryhe, 7 me nehxakonà. 7 me гта rha nehxakonà, erokon хата. Eryetàyaxerye, 10 
me nehxakonà. 4Хегуко heno hpexekye, пого ymo, batkàr ke. Kahe hokon hoyen 
heno rma hpexekye, thenyehra rma. Narymaye, yukryeka hona. 

Wosà hyaka haxa toye, пого ymo. Топиѕота hyaka гта toye. Akratawo 
гта nosowaxehtoye. Àhokuthuru yononàr xe nehxakonà. Enuxenyenotho 
rma yononàr xe nehxakonà. 

5Kàrà me txko nenuruye, àhokru. Toto komo kayaryet me texem 
me rma nenuruye. Anàhnohnye kom me texem me rma nenuruye. 
Tonurutxhe rma, tanàmsom me harha nexeye, Khoryenkomo hyaka, 
пого yahonà ymo hona. 6 Ауоп haxa ryhe nekahtàmye, ahehnaka. Àto 
nehxakonà, esarà, Khoryenkomo nenyhoryetxho. 42 me nuno yonatkaye, 
wosà, ato. Khoryenkomo nànyahmanáàrà гого me nehxakonà. 

7Kahe yaw nehxakonà, anhà ymo, watwa ymo wyarono. Akoro 
nehxatxkonà, anoto komo. Àto rma rha nehxakon xarha, Khoryenkom 
yanoto ymo, kahe yawono ymo. Mekewu rma noro ha, esotà. Akoro 
nehxatxkonà, anoto komo. Nyamoro yakoro rma natarymetxkonà, anhà 
ymo komo. 8$Anhà ymo heno komo yarymatxehkatxownà, Mekew 
komo. Àro ke, kahe yawon mehra harha nehxatxkonà. ?Yukryeka hona 
arymaxah me harha nehxatxkonà, anhà ymo heno komo. Watwa ymo 
wyaronotho rma noro ha, anhà ymo, worokyamo yohà ymo, Satanasà ymo, 
okoy me osonyhosahonhàrà ymo, omeroron komo yonkuhtonye ro ymo. 

10Каһе yawono rwonà wenytxaye. Teryewrye ro nàrwonakonà. Ona wyaro 
nkekonà. Konyhoryenye ro kom me harha nosonyhono, Khoryenkomo, kekonà. 
Ehonomnà me xaxa nosonyhono. Omeroron komo kayaryet me nosonyhono, 
kekonà. Ehonomnà me rma rha nosonyhono, Kryestu xarha, Khoryenkomo 
nànyaketxho гта. Àsok tawro hana, tàwya Satanasà ymo yarymanàr ke 

hama, kekona. Noro ymo, kowta komo warahyakanye ro me nehzakona. 
Atxke natxhe, nyamoro ha, kanye ro me nehxakonà, Khoryenkomo wya, 
kowtà kom hoko, awasnaw xarha, kohsaya xarha. Kahe yaye arymaxah me 
harha naha, пого ymo ha, kekonà. 11 Noro ymo yarymatxownà, kowtà komo. 
Kahneru mxekrà yekamsuhkatxhàr hoye ro narymatxownà. Tàwyanye пого 
yokarymanàr Ке ryhe narymatxownà, kekonà. Noro ymo уагутапаг hokono 
гта, nosoxanomkahnohyatxkonà, totahaxe ro, kekonà. 12Àro ke, teryehorye 
hak nahko, kahe. Kahe yawon komo гта hak neryehotatxowà, kekonà. 
Tanàhnohsom me mak naha hampànà, yukryeka heno, tuna ymo heno xarha. 
Àsok tawro hana, àsna rma worokyamo yohà ymo tonàr ke, kekonà. Mexehra 
tehtxoho hutwehe, noro ymo. Àro ke, ewakhàra rma haxa naha, thenyehra 
rma haxa mak ha, kekonà, kahe yawono, ronenytxanàr me. 

13Yukryeka hona arymaxah me harha nehutwekonà, anhà ymo, watwa ymo 
wyarono. Àro ke, wosà wekenymekye. Kàrà txko yonà rma wekenymekye. 

14Nahotàhtay harha mak ha, wosà. Asako ahothàrà yàmtxownà, àwya. 
Yaymo yahotho гта yàmtxownà, àwya. Àro hoye ro, karyhe tàtosom 
me nehxakonà. Anhà ymo hona, okoye wyarono rma hona, nekahtàmye. 
Ahehnaka toye. Àto nehxakonà, esarà. 42 me nuno yonatkaye, àto. 
Khoryenkomo nànyahmanàrà гого me nehxakonà. 

15Типа ymo yarkaye, anha ymo, okoye wyarono. Tàmtaye гта narkaye. 
Ehnà ymo wyaro nahatakekonà, àmtaye, thenyehra mak ha. Wos heno 
nonohkanàr xe гта nehxakon haryhe, àkmanàr ke mak ha. 16 Yukryeka 
mak wos kurunhoy ha. Natamrahnohye. Tuna ymo heno yeryemnukye, 
omeroro mak ha. Anhà ymo narkatxhotho rma yeryemnukye, yukryeka. 
Àro ke, wos yahehra ro mak nehxakonà, tuna. 

17 Ewakhàra rma haxa nehxakonà, anhà ymo, watwa ymo wyarono. 
Wos hoko ewakhàra nehxakonà, thenyehra rma haxa mak ha. Àro 
ke, waha me tekonà, anar kom horà, wos yohamàthàyamo гта horà, 
Khoryenkomo rwonà yoyuknye komo rma horà, Txesusu yokarymany 
komo гта horà. Nyamoro уагутапаг хе гта nehxakon haryhe. 18Tuna 
ymo yohokoso tomokàtxhe, horohye. Eryemtun ho nosowaxehtoye. 


Asako onokna ymo yonyetxhàrà on ha. 


1 3 1 Anaro onokna ymo zarha wenyeye, rosenyetnara wyaro rma. Tuna 
ymo kwaye nasanamyakona, ronenyar me. Uyhuthuru ryhe, 7 me 

nehxakonà. Eryetàyaxerye, 10 me nehxakonà. Аго ho rma nehxakonà, erokonà, 

10 me rma rha. Uyhuthuru hok nehxakonà, àmenhosaho, noro ymo yosotà 

гта. Khoryenkomo wàràhyakanye ymo mosonà katxho me гта nehxakonà, 

àmenhosaho. 2Kamara ymo wyaro nehxakonà, onokna ymo, ronenyàr me. 

Àhrorà ryhe, anaro onokna hrorà wyaro nehxakonà, uhsu ymo hrorà wyaro 

mak ha. Àmtarà ryhe, kamara mtarà wyaro nehxakonà. Anhà ymo yano 

me, ehonomnà me rma haxa nehxakonà, watwa ymo wyaron yano me mak 

ha. ЗОпа wyaro nehzakona, uyhuthuru, anarotho. Eheryamaxahotho wyaro 
nehxakonà, etahaxahotho wyaro mak ha. Ehtxemaxah me mak nehxakonà. 

Noro ymo hoko noseryehoketxkonà, toto komo, yukryeka hon komo, 
omeroron komo. Thenyehra mak noseryehoketxkonà. Noro ymo hoko rma 
haxa nehxatxkonà. ^Khoryenkomo yowakryehra mak nehxatxkonà. Anhà 
ymo haxa yowakryetxkonà. Watwa ymo wyarono rma yowakryetxkonà. Àsok 
tawro hana, anhà ymo yano me kamara ymo wyarono yesnàr ke mak hamà, 
anhà ymo yano me ehonomnà me rma haxa esnàr ke mak hamà. Noro ymo 
хата yowakryetxkonà, toto komo. Ona wyaro nketxkonà, àhoko. Anar kom 
yoho nyhe ehonomnà me rma haxa nay hamà, kamara ymo wyarono, ketxkonà. 
Noro ymo yarymany komo, ehxera ro mak nay hama, ketxkonà, toto komo. 

5 Atxke гта haxa nàrwonakonà, kamara ymo wyarono. Wàràhyakano 
yeryakonà, thenyehra гта haxa mak ha. Ehonomnà me tehxemà гта, 

42 me nuno yonatkaye, Khoryenkom yano me mak ha. 6Khoryenkomo 
wáàràhyakekonà. Atxke гта haxa nàrwonakonà, Khoryenkom hoko, ewto 
hoko xarha, ewto hon kom hoko xarha, kahe yawon kom hoko гта. 7 Noro 
mryenon komo yarymanàr hok ehxe waha me tekonà. Narymetxkonà, пого 
ymo, Khoryenkom yano me mak ha. Anaro rha yana kom yoh me nehxakon 
hakahpa. Omeroron kom yoh me nehxakon hakahpa, Khoryenkom yano 
me mak ha. 8Noro ymo yowakryetxkonà, toto komo, yukryeka hon komo, 
omeroro. Ehonomnà me xaxa manay hamà, ketxkonà, àwya. 

Àro wyaro kahra mak nehxatxkonà, anar komo, karyhe roro tehxem komo 
rma. Kahneru mxekrà karyehtan yawo àmenhosaho rma nyamoro ha, esot 
komo гта, karyhe roro tehxem yosot komo гта. Tàwya yukryeka yakàhtohra 
ro rma haka, esot komo menhoye, kahneru mxekrà, twayehkaxemà rma. 
Tkaryehtan yawo nmenhoye, karyhe roro natxhe, moxamo, katxho yawo rma. 
Nyamoro rma, kamara ymo wyarono yowakryehra nehxatxkonà. Anar kom 
haxa ryhe newakryetxkonà, omeroro mak ha. 

9Onà wyaro katxho ohxe enytxatxoko, thanak oyehtokonye. Ahanahra kat 
manatxowáà. Опа wyaro katxho гта enytxatxoko. 10 Khoryenkom yano me 
tahohsom me oyehtokonye, ayahohsatxhe xaxa mak hampànà, waha komo. 
Katxefara ke otahano ynye me oyehtokonye, katxefara ke rma rha totahaxem 
me manatxhe hampànà. Àro ke, enàmnye ro me hak nahtxoko, Khoryenkomo 
mryenon komo. Ohsànàhpànà го me hak nahtxoko. Txesus hona zenye ro me 
hak nahtxoko. Àro wyaro katxho rma ohxe enytxatxoko, thanak oyehtokonye. 

11 Anaro ymo, onokna ymo xarha, wenyeye, rosenyetnàrà wyaro гта. 
Yukryeka waye nahatakaye, anaro ymo, ronenyàr me. Kamara ymo wyarono 
rwonà yokarymanye ro гта пого ymo ha. Eryetàyaxerye, 2 me nehxakonà, 
okno wyaro, kahneru mxekrà wyaro. Àrwon haxa ryhe, bayanyemà 
rwonà wyaro nehxakonà, watwa ymo rwonà wyaro mak ha. 12Kamara 
ymo wyarono hyawo пеһхаКопа, пого ymo, etahaxahotho hyawo гта, 
ehtxemaxaho hyawo rma. Kamara ymo wyarono wyaro rma rha, ehonomnà 

me пеһхаКопа, anha ymo yano me rma rha. Kamara ymo wyarono 
yowakryehekonà, пого ymo, yukryeka hon komo wya, omeroron komo wya. 

13Eryehokano yeryakonà, thenyehra mak ha. Tàwya eryehokano ynyàr ke, 
anha ymo yahoxetà yonyhekonà, toto komo wya. Kahe yaye nomokyakonà, 
weheto, yukryeka hona. Àro wyaro rma neryakonà, noro ymo, toto komo nenyàr 
me, eryehokanàr kom horà. 14 Àro wyaron kom hoko rma nehxakonà, kamara 
ymo wyarono hyawo rma tehtoko. Àro hoye ro toto komo yonkuhtekonà. 

Onà wyaro rma nkekonà, àwyanye, yukryeka hon komo wya. Kamara ymo 
wyarono kuknonà akàhtotxoko, kekonà, àwyanye. Onewakryenàr komo rma 
akàhtotxoko, kekonà. Àro wyaro, katxefara ke etahaxahotho yowakryehekonà, 
noro ymo, toto komo wya. Ehtxemaxaho rma yowakryehekonà, àwyanye. 

15Tonyxeryem me harha ukuknonà ymo yeryeye, eryehokanàr kom 
horà rma. Toto komo nakàhtotho rma rwonàhyamekonà. 

Ewakryenyehna heno komo yotahahetxkonà. Anhà ymo yowakryehra 
ro mak wehxaha kany heno komo rma yotahahetxkonà, noro ymo. 

16Kamara ymo wyarono yosotà menhohekon xarha, noro ymo, toto kom hoko. 
Anar kom hoko, àher kom hoko ryhe menhohekonà. Anar kom hoko, amor kom 
hok haxa menhohekonà, howehenohnà hoko rma. Àro wyaro menhohekonà, 
noro ymo, omeroron kom hoko, ehonomnà kom hoko xarha, norohnàtho kom 
hoko xarha, tkatxhonkemà ro kom hoko xarha, àkatxhomnà ro kom hoko xarha, 
anotonano ro kom hoko xarha, anotomahnà ro kom hoko xarha. 

17,18 Anar kom hoko, esotà rma menhohekonà. Anar kom hoko, esot kuknon 
haxa menhohekonà. 666 me ryhe nehxakonà, kamara ymo wyarono yosot 
kuknonà. Àsok hana nay ha, 666 katxho rma. Toto komo hutwamohsony me 
nay hamà. Ohxehra toto kom yehtxoho ryhe hutwamohsony me nay hamà. 

Àro rma, 666 katxho rma, menhohekonà, noro ymo, toto kom hoko. Tàywero 
oyehtokonye, kamara ymo wyarono yosot kuknonà muhutwetxow hamà. 

Àmenhohnà me tehtokony haxa, noro ymo nanàhnohrà me nehxatxkonà, 
toto komo. Àwarawantahnà me yxak hak nahtxoko, katxho me nehxatxkonà, 
noro ymo wya. Tkatxho komo yehekathàra yxak hak nahtxoko, katxho me 
nehxatxkonà, àwya, àmenhohnà me tesnàr kom ke mak ha. 


Enyhoryexemo komo wya wano yonytxatxhàrà on ha. 


1 4 1 Wenyey xarha, rosenyetnàrà wyaro гта. Seyaw yahan ho 
nehxakonà, kahneru mxekrà. Noro hyawo nehxatxkonà, toto 
komo. 144.000 me nehxatxkonà, àyakenon komo. Nyamoro herà hoko 
àmenhosah me nehxakonà, kahneru mxekrà yosotà, àyàm yosot xarha. 
2Kahe yawono rwonà wenytxay xarha. Kahxe yoruru wyaro nehxakonà, 
thenyehra mak ha. Teryewrye ro taraye yoruru wyaro xarha nehxakonà. Toto 
komo wya àyorkantokono wyaro, ohxe tonytxaxem me nehxakonà, àrwonà. 
3Kahe yawon komo ryhe wanotetxkonà. Ahonano ymo yakratawo nehxatxkonà, 
nyamoro, karyhe ymo tehxem komo yakratawo rma, 4 komo yakratawo rma. 


O Novo Testamento na lingua Hixkaryana do Brazil 2da ed. € 2010, Wycliffe Bible Translators, Inc. 


827 Kowawu Nenyetzho 14 


Horykomo komo yakratawo rma, 24 komo yakratawo rma nehxatxkonà, kahe 
yawon komo. Anaro wano yaryatxkonà. Enytxahnà rotho rma àro ha, wano. 

144.000 kom marma ryhe nenytxetxkonà, nyamoro marma mak ha. Yukryeka 
hon kukuru kom kax mak nehxatxkon ha, nyamoro ha. Kahneru mxekrà 
nenyhoryetxho kom Ках mak nehxatxkon ha. 4Каһпеги mxekrà hyawono ro me 
ehxemo kom kax mak nehxatxkon ha. Wos kukmanyehnà ro komo wyaro, kàrà 
hokonohnà ro komo wyaro xarha, anaro hyawohra ro mak nehxatxkonà, nyamoro 
ha. Noro hyawono ro те nehxatxkonà. Noro yakoro tàtosomà ro me nehxatxkonà. 
Nyamoro htxero, toto komo hyaye towsah me nehxatxkonà, noro yekamsuhkanàr 
ke mak ha. Khoryenkomo wyano ro me harha txexah me nehxatxkonà. Kahneru 
mxekrà wyano ro me harha txexah me nehxatxkonà. 5 Àtemarontahnà ro me 
nehxatxkonà. Enyhoru ro kom kax mak nehxatxkonà, nyamoro ha. 


Kahe yawon komo wya toto komo yanàhnohtoho yokarymatxhàrà on ha. 


6 Anaro kahe yawon xarha wenyeye, rosenyetnàrà wyaro гта. 
Awasnaha tekonà. Àrwo yonyhorunu yokarymany me nehxakonà. 
Tonytxaxemà гого гта yokarymany me nehxakonà, toto komo wya, 
yukryeka hon komo wya, anaro rha yana komo wya, omeroron komo wya. 

7 Onà wyaro nkekonà, àwyanye, teryewrye ro mak ha. Ukurunkahnà 
me Khoryenkomo xenytxoko, kekonà. Ehonomnà me xaxa manay hamà 
katxoko, àwya, àsok tawro hana, anàhnohno ynye me harha osonyhonàr 
ke, kekonà. Noro ryhe, kahe komo yakàhtoye. Yukryeka xarha yakàhtoye. 
Tuna ymo xarha yakàhtoye. Tuna yaràn xarha yakàhtoye. Noro rma 
ewakryetxoko, kekonà, kahe yawono, yukryeka hon komo wya. 

8Noro wenarye nomokye, anaro, kahe yawon xarha. Onà wyaro 
nkekonà. Arymaxah me harha naha, owto ymo heno, Bakmeronya heno, 
kekonà. Arymaxah me harha naha. Àro ymo hon komo, tanhàn kom hoko 
rma haxa nehxatxkonà, kekonà. Wok yonàr hoko roro toto yehtokono 
wyaro, tanhàn kom hoko roro rma haxa nehxatxkonà. Nyamoro hoye ro, 
tanhàn kom hoko гта rha nehxatxkonà, anaro rha yana komo, omeroron 
komo. Àro ke, tanàhnohsom me natxhe hampànà, kekonà, kahe yawono. 

9Noro wenarye nomokye, anaro, kahe yawon xarha. Ona wyaro nkekonà, 
teryewrye ro. Àsok hana natxow ha, kamara ymo wyarono yowakryeny kom ha, 
kekonà. Noro ymo kuknon yowakryeny komo rma, àsok hana natxow ha. Noro 
ymo yosotà, ànenhosah me nay hama, nyamoro hoko, anar kom hera hoko, anar 
komo yamorà hoko. 1? Nyamoro heno гта, Khoryenkomo nanàhnohrà me natxhe 
hampànà, kekonà. Nyamoro heno hoko ewakhàra Khoryenkom yehtxoho, wok 
kawawantaxaho wyaro nay hama. Wok yeryewhamsaho wyaro rma nay hama, 
kekonà. Teryewhamnohsom me rma haxa natxhe hampànà, nyamoro heno. Kahe 
yawon komo nenyàr me, enyhoru ro komo rma nenyàr me, kahneru mxekrà 
nenyàr me хаша, teryewhamnohsom me гта haxa natxhe hampànà, weheto 
wya, enxofrye wya хата, kekonà. 11 Eryewhamnohtoho komo yosànà гта, 

nasanamyaha hampana, meya roro mak ha, ataknahna ro me mak ha, kekona. 
Awasnaw xarha, kohsaya xarha, neryewhamnohyatxhe roro mak hampana, 
atàknahnà ro me mak ha. Kamara ymo wyarono yowakryenyenhàyamo Ках mak 
natxhe ha. Ukuknonà ymo yowakryenyenhàyamo kax mak natxhe ha. Noro ymo 
yosotà rma, ànenhosah me nehxakonà, nyamoro hoko, kekonà, kahe yawono. 

12 Àro ke, enàmnye ro me hak nahtxoko, Khoryenkomo mryenon 
komo, noro rwonà yoyuknye komo rma, Txesus hona xeny komo rma. 
Ohsànàhpànà ro me hak nahtxoko. 

13Kahe yawono rwonà wenytxaye. Onà wyaro nkekonà. Onà ryhe 
àmenhoko, kekonà, rowya. Onà ryhe àmenhoko. Kohkomo mryenon 
me twayehsom komo, amnye twayehsom komo rma, towakryexem me 
mpana natxhe ha, katxho гта àmenhoko, kekonà, rowya. Аго wyaro 
hama, kehe xarha, Khoryenkom yokato. Towakryexem me xaxa mpana 
natxhe ha, kehe. Hoketxhe harha mpànà, atamokhen me harha tesnàr 
kom ke. Àsok tawro hana. Àwayhàtxhenye, thutwaxem me roro mpànà 
naha ha, ohxe exetxhàyamotho, kehe, Khoryenkom yokato. 


Kahe yawon komo wya toto komo yohamnohàthàrà on ha. 


14 Wenyey xarha, rosenyetnàrà wyaro гта. Kahrutunu buknyemà wenyeye. 
Àro ho eryewtaxaho nehxakonà, toto wyarono. Uyhuthur ho nehxakonà, 
егокопа, иги yakàhtosaho. Emyawo nehxakonà, katxefara wyarono, 
nasànasà txaraymatxho гта. Tàyoke гта haxa nehxakonà, katxefara. 

15Кһогуепкот màn уауе nahatakaye, anaro, kahe yawon хата. Kahe yawon 
yaye гта nahatakaye. Ona wyaro пкекопа, teryewrye го, anaro wya, kahrutun 
ho eryewtaxaho wya. Ehamnohtatxko ha, kekonà, àwya. Ehamnohtatxko ha. 

Àsok tawro hana. Ehetatàhkatxhe rma, tàtxaraymaxem me nay hama, nasànasà, 
ehamnohrà horà, kekonà. Àro wyaro гта rha, tohamnohsom me natxhe hampànà, 
toto komo, yukryeka hon komo. Ehamnohtoho komo rma nenmahno, kekonà. 

16 Аго ke nehamnohtxownà, пого, kahrutun ho eryewtaxaho. Toto wya 
nasànasà yohamnohnàtokono wyaro, tkatxefaran ke àtxaraymantokono 
wyaro, toto komo yohamnohye. 

17Khoryenkom màn yaye nahatakaye, anaro, kahe yawon xarha. Kahe 
yawon yaye гта nahatakaye. Мого yomyaw xarha nehxakonà, katxefara, 
tàyokemà. 18Ensensu yaknyohtoho yaye nomokye, anaro, kahe yawon xarha. 
Weheto уоһа гта mok nehxakonà, пого. Ona wyaro nkekonà, teryewrye 
ro, anaro wya, tkatxefarankemà wya. Ehamnohtatxko ha, kekonà, àwya. 
Ehamnohtatxko ha. Àsok tawro hana. Ehetatàhkatxhe rma, tàtxaraymaxem 
me nay hama, ufa, ehamnohrà horà, kekonà. Àro wyaro rma rha, 
tohamnohsom me natxhe hampànà, yukryeka hon heno komo, anàhnohrà 
kom horà. Nyamoro heno yohamnohtoho rma nenmahno, kekonà. 

19 Aro ke nehamnohtxownà, пого, tkatxefarankemà. Toto wya ufa yeherà 
yohamnohnàtokono wyaro, tkatxefaran ke àtxaraymantokono wyaro, 

nehamnohtzowna. Anhà heno komo yohamnohye. Toto wya ufa xkunkatxho 
yaka arymantokono wyaro, narymatxownà, anàhnohno ytxoho ro yaka. 
Ewakhàra Khoryenkom yehtxoho hoye ro anàhnohno ytxoho ro yaka 
narymatxownà. 20 Owto ymo màhto гта nehxakonà, anàhnohno ytxoho ro. 
Toto wya ufa yeherà yakmeknyetokono wyaro, eryemnuknutokono wyaro, 
nanàhnohtàkatxownà, anàhnohno ytxoho ro yawo. Àro yaye nàhtekonà, 
àkamsukuthuyamo, thenyehra mak ha. Tahtunye rma haxa nehxakonà. 
Twahak hana nehxakon ha, ahtunu, 1 metru yoho hana. Moxe rma haxa 
nàhtekonà. Twahak hana nehxakon ha, àmoxenonà, 300 kerometrus me hana. 


Toto komo yanàhnohtoho yoh komo yonyetxhàrà on ha. 


1 5 1 Anaro eryehokano ytxoho wenyeye, rosenyetnàrà wyaro гта. 
Kahe hokon me nehxakonà. Thenyehra mak nehxakonà. 7 me 
nehxatxkonà, kahe yawon komo, ronenyàr me. Toto komo yanàhnohtoho 

yohà rma mokyam nehxatxkonà. Toto komo yanàhnohtoho rma, 7 me 
rma rha nehxakonà. Àro rha haxa toto komo yanàhnohtàkatxho rma àro 
ha. Khoryenkomo wya àtàhkatxho rma àro ha. 

2Tuna ymo wyarono wenyeye, kanafa wyarono rma, weheto wyarono 
rma. Àro yohoye rma nehxatxkonà, toto komo, thatawo. Kamara ymo 
wyarono yarymanyenhàyamo rma mokyam nehxatxkonà. Àsok hana 
narymatxownà ha. Ukuknonà ymo yowakryehra tesnàr kom ke ryhe 
narymatxownà. Àmenhohra esot kuknonà yesnàr ke ryhe narymatxownà. 
Emyawonye nehxakonà, ànàyorkanàr komo, Khoryenkomo nàmàtho. 

3Wanotetxkonà. Àwanor komo rma, Moyses heno wanor me nehxakonà, 
Khoryenkom yanoto heno wanor me. Kahneru mxekrà wanor me rma 
nehxakonà. Twanotanàr kom me, onà wyaro nketxkonà. Amna yohà y, 
amna horyenà y, ehonomnà me xaxa manaha, ketxkonà. Anaro rha hoko 
eryehokano meryan hama, thenyehra rma haxa mak ha, ketxkonà. Ame 
rye manay hama, toto kom hoko, ewakryenàr kom hoko rma, anàhnohrà 
kom hoko xarha. Yaworon me xaxa manay hama, ketxkonà. Anaro rha yana 
komo kayaryetà roro me manay hama, ketxkonà. ^Amna уоһа y, enyhoru ro 
me manay hamà, anhà hokonohnà ro me mak ha. Àro ke, ukurunkahnà me 
oyonyatxhe hampànà, toto komo, omeroro, ketxkonà. Ehonomnà me xaxa nay 
hama, ketxhe hampànà, choko. Toto komo wahanonkanàr hoko, yaworon me 
mosonyhen hama, ohxe manaha tawro horà, atxke manaha tawro horà xarha, 
ketxkonà. Àro ke, oyowakryexe nomokyatxhe hampànà, anaro rha yana komo, 
omeroro. Ehonomnà me xaxa manay hama kaxe nomokyatxhe hampànà, 
ohyaka, ketxkonà, nyamoro ha, kamara ymo wyarono yarymanyenhàyamo. 

5Àro wyaro rowya enytxatxhe rma, wenyey xarha, rosenyetnàrà wyaro 
rma. Natahurmakaye, Khoryenkom mana, kahe yawono rma. Khoryenkomo 
rwon yon yosarà rma àro ha, Moyses heno nyeryetxhàràtho wyarono, 
Khoryenkomo wya, enyhoru ro xaxa mak on ha, rosarà, katxhàràtho 

wyarono гта. Àro гта natahurmakaye. 9Àsnye ro nahatakatxownà, 
kahe yawon komo, 7 komo rma, toto komo yanàhnohtoho yoh komo rma. 
Enyhoru ke ehonomtosaho rma nyamoro ha. Onkaxnyo ynye me mak 
nehxakonà, àhonon komo. Tawrutamxe nehxatxkonà, uru kahsah ke. 

7 Àhyakanye toye, karyhe ymo tehxem kom kukuru, 4 komo rma kukuru. 
Ahpa yàmye, àwyanye, 7 me. Uru yakàhtosaho rma nehxakonà, ahpa. Àro 
yawo nehxakonà, toto komo yanàhnohtoho, ewakhàra Khoryenkom yehtxoho 
hoye ro anàhnohtoho komo гта. Tehxemà гого гта пого ha, Khoryenkomo. 
Tanohke ro nehxakonà, ahpa, 7 meno, anàhnohno ytxoho ke. $Tosànye 
rma haxa nehxakonà, Khoryenkom mànà. Àsok tawro hana, Khoryenkomo, 
enyhoru ro me xaxa osonyhonàr ke hama, ehonomnà ro me xaxa osonyhonàr 
ke hamà. Noro màn yaka towomsom komo, ehxera nehxakon hakahpa. Kahe 
yawon komo wya toto heno komo yanàhnohtàkahra ro гта haka, owompàra 
roro rma nehxatxkonà, Khoryenkom màn yaka. 


Tahpan kom yawonotho yaràrkatxhàrà on ha. 


1 6 1Khoryenkom man yawono rwonà wenytxaye. Teryewrye ro mak 
nàrwonàmye. Ona wyaro nkekonà, kahe yawon komo wya, 7 komo 
wya. Àtotxok ha, kekonà, àwyanye. Àtotxok ha. Ewakhàra Khoryenkom 
yehtxoho aràrkatxoko, ayahpan kom yaye, 7 meno rma yaye. Yukryeka hona 
ryhe aràrkatxoko, toto heno komo yanàhnohtàkatxho me, kekonà, àwyanye. 

2 Ато ke toye, ukukuru komo, wahorono. Tahpan yaye naràrkaye, 
yukryeka hona. Teheryanke harha nehxatxkonà, toto komo. Kapàtko 
ymo ke, anhà ymo ke, teryewryem ke, teheryanke nehxatxkonà. Kamara 
ymo wyarono kuknonà yowakryenyenhàyam kax mak nehxatxkon ha. 
Nyamoro hoko rma àmenhosah me nehxakonà, noro ymo yosot kuknonà. 
Nyamoro гта, teheryanke harha nehxatxkonà, kapàtko ymo ke. 

3 Àhona, toy xarha, anaro, kahe yawono гта. Tahpan yaye naràrkaye, 
tuna ymo kwaka. Toto heno kamsukutho wyaro harha nexeye, tuna ymo, 
etahaxah heno kamsukutho wyaro mak ha. Àro ymo kwawon heno komo 
rma wayehtxownà, omeroro. 

^Àhona, toy xarha, anaro, kahe yawono rma. Tahpan yaye naràrkaye, 
anaro rha tuna kwaka, anaro rha yarànà kwaka xarha. Tkamsukrye harha 
nexeye, tunatho, omeroro. »Kahe yawono rwonà wenytxaye. Tuna уоһа 
ymo rma noro ha. Onà wyaro nkekonà, Khoryenkomo wya. Tehxemà ro 
omoro, kekonà. Amnyehra mehxakonà roro rma. Amnye rma tehxe roro rma 
manaha, kekonà. Enyhoru ro omoro. Toto komo yanàhnohrà hoko yaworon 
me xaxa mosonyhen hamà. 6Àsok tawro hana, atxke exetxhàyamotho 
yehenàhrà ke hama, owya, kekonà. Omryenon heno komo kamsukryetxkonà, 
nyamoro heno, tàwyanye etahanàr kom ke. Orwon yokarymanye ro heno 
komo kamsukryetxkonà. Amnye rma haxa ryhe, kamsuk me harha tunatho 
menyo, àwokru kom me harha, kekonà. Atxke texetxhàyamotho hoye ro, àro 

wyaro tanahnohporye natzow hama, kekona, kahe yawono, tuna yoha ymo. 
7Aro wyaro hama, ketxkonà, anar komo. Okno yaknyohtoho yosnawon komo 
rma nyamoro ha. Àro wyaro hamà, ketxkonà. Amna yohà y, amna horyenà y, 
ehonomnà me xaxa manaha. Toto komo yanàhnohrà hoko, yaworon me xaxa 
manay hamà. Àme rye manay hamà, omeroron kom hoko, ketxkonà. 
8Àhona, toy xarha, anaro, kahe yawono гта. Tahpan yaye naràrkaye, 
kamàm hona. Toto komo yaknyohnye me harha nexeye, kamàmà, 
weheto ymo wyaro mak ha. 9Aro ymo yatunu wya natakyatxkonà, toto 
heno komo. Tataknyetokonye гта, Khoryenkomo wàràhyaketxkonà 
rma, nyamoro heno, tanàhnohnye kom yoh me noro yesnàr ke. Onà 
wyaro kahra mak nehxatxkonà, àwya. Ehonomnà me xaxa manay hama, 
enyhoru ro me xaxa manay hama, kahra nehxatxkonà, àwya. Anar me 
harha tanhànàthàyamo yonyhera rma nehxatxkonà. 

10 Àhona, toy xarha, anaro, kahe yawono rma. Tahpan yaye naràrkaye, 
kamara ymo wyarono yahon hona. Tawany harha nehxakonà, пого 
ymo yowtotho. Neryewhamyatxkonà, toto komo, пого уто mryenon 
komo. Nenyuyosketxkon mak ha, teryewhamrà kom ke. 11 Khoryenkomo 
wàràhyaketxkonà, teryewhamrà kom ke, kapàtko уто wya xarha 
teryewhamrà kom ke. Nahko yxak haka, ketxkonà, noro hoko, kahe yawono 
rma hoko. Anar me harha tanhànàthàyamo yonyhera rma nehxatxkonà. 

12 Àhona, toy хаа, anaro, kahe yawono гта. Tahpan yaye naràrkaye, 
tuna ymo kwaka, Ewfratesà rma kwaka. Sày, nahay mak ha, tuna ymo, 
waha komo yosamar me ehtxoho me. Àto mya tomohsom me nehxatxkonà, 
waha komo, monyen kayaryet komo, kamàmà yahatakatxho nyeron komo. 

13Worokyamo wenyeye, З me. Hororu wyaro nehxatxkonà. Anaro, anha 
ymo mtaye nahatakekonà, watwa ymo wyarono mtaye rma. Anaro, kamara 
ymo wyarono mtaye nahatakekonà. Anaro, noro ymo rwonà yokarymanye 
ro mtaye nahatakekonà. 14^ Worokyamo уоһа ymo yanoto komo гта 
nyamoro ha, noro ymo yahoxet yonyhony komo rma, eryehokano ynye 
komo rma. Anaro rha yana komo kayaryet komo hyaka totxownà. Waha 
me anyehxenye totxownà, àhyakanye, anaro rha yukryeka hon komo 
kayaryet komo hyaka. Waha me nehamnohyatxkonà, ronenyàr me. 

Asokentok hana waha me nohsamnohyatxow ha. Khoryenkomo 
yomohtoho ymo ho waha me nohsamnohyatxow hatà, ehonomnà xaxa 
yomohtoho ymo ho mak hatà. 15Tomoknàr hoko rma, onà wyaro nkehe, 
пого ha. Komokyaha hampànà, kehe. Komokyaha hampànà, ekayhera 
rma, temenyem komo yomoknàrà wyaro rma. Thona ro oyehtokonye, 
towakryexem me mpànà manatxhe ha, kehe. Àsok hana natxow ha, 
anyempen kom ha. Anyempera tehtokonye, nàhyahamyatxow hama. 
Nyamoro wyarohra ehtxoko, kehe. Tewomumtosom komo wyaro haxa 
ryhe, thona ro ehtxoko, romoknàr hona. Àro wyaro oyehtokonye, 
towakryexem me mpànà manatxhe ha, kehe, Khoryenkomo. 

16 Àro ke, ronenyàr me rma, toto komo yohamnohtxownà, worokyamo 
komo, З komo гта. Ahmakeknon hona ryhe nehamnohtxownà. 
Ekmàryewyana komo rwonà гта аго ha, Ahmakeknon katxho. 

17 Àro rha haxa toye, anaro, kahe yawono rma. Tahpan yaye naràrkaye, 
awasnaha. Teryewrye ro nàrwonàmye, Khoryenkom màn yawono, tahonà 
ymo ho eryewtaxaho. Àna haxa ha, kekonà. Àna haxa ha. 18Sasa sasa nkekonà. 
Neyorwakonà, taraye. Teryewrye го гта haxa nehxakonà, àyoruru. Nosowusày 
хаша, yukryeka heno. Osowusnuru ryhe, thenyehra mak nehxakonà, toto komo 
nenyehtorà rotho me mak ha. 19 Nerakay mak Һа, owto ymo heno. Àrakayonhàrà 
rma, 3 me nehxakonà. Anaro rha owto heno xarha natarymatxehkaye, anaro rha 
yana komo yowtotho гта. Bakmeronya ymo xarha hutwahkahpàra nehxakonà, 
Khoryenkomo. Àro ymo heno yanàhnohtàkaye. Àsok tawro hana. Àro ymo heno 
hoko ewakhàra ehtxoho, wok kawawantaxaho wyaro nehxakon hama, teryewrye 
rma haxa esnàr ke. 20Eryetarà ymo heno xarha, nosomtatkatxehkaye. Àhà ymo 
heno хаша, ehxera harha nehxakonà. 21 Thenyehra nomokyakonáà, tuna ymo, 
tohu wyarono ymo. Tamusnye mak nehxakonà. Amusunu rma, 40 kerometrus me 
nehxakonà, thenyehra mak ha. Аго гта nothahyakonà, kahe yaye, toto heno kom 
hona. Àro hoye ro Khoryenkomo wàràhyaketxkonà, toto komo, tuna tohu wyaron 
hoye ro mak ha, thenyehra rma haxa esnàr ke, atxke rma haxa esnàr ke. 


Onokna ymo komo wya wosà ymo yanàhnohàthàrà on ha. 


17 1Rohyaka nomokye, kahe yawon kom kukuru, tahpankem kom kukuru 

rma, 7 kom kukuru rma. Onà wyaro nkekonà, rowya. Omoko, rakoro, 
kekonà. Omoko, rakoro. Wosà ymo heno yanàhnohrà wenyhehe, owya. Anaro 
rha kàrà hoko ehxahotho rma noro ymo ha, kekonà. Tuna ratokoso eryewtaxaho 
rma noro ymo ha, anaro rha tuna ratokoso eyrewtaxaho rma, kekonà. 2Noro 
ymo kukmanàr hoko гта haxa nehxatxkonà, ehonomnà komo, toto kayaryet 
komo, anaro rha owto hon kayaryet komo, kekonà. Àsok hana nànyerhontetxow 
ha, toto kom ha. Wok yontoho hoye ro nànyerhontetxow hama, tàywenyeke 
tehxe ro. Àro wyaro rma rha tàywenyeke tehxe ro noro ymo hoko nehxatxkonà, 
toto komo, yukryeka hon komo, kekonà, kahe yawono, rowya. 

3Àro ke raràye, ahehnaka. Khoryenkom yokato yano me mak kosenyehtyakonà 
wyaro hama. Wosà ymo wenyeye. Onokna ymo mkawo eryewtaxaho nehxakonà. 
Tutxurye nehxakonà, onokna ymo. Noro ymo hoko àmenhosah nehxakonà, 
Khoryenkomo wàràhyakatxho, anaro rha, thenyehra mak ha. Onokna ymo 
yhutho ryhe, 7 me nehxakonà. Eryetàyaxerye, 10 me nehxakonà. 

^Ehonomtosaho гта nehxakonà, wosà ymo, tàswayem ke, tutxuryem ke 
хата, enyhoru ymo ke mak ha. Ewahtosaho гта nehxakonà, иги ke, anaro 
rha tohu txko ke xarha. Emyawo nehxakonà, orymako, uru yakàhtosaho. 
Anhà ymo yonà rma àro ha. Tanohke ro nehxakonà, anhà ymo ke, wos 
yanhànà ymo ke, anaro rha Кага hoko ehtxohotho ymo ke. »Noro ymo 
herà hoko àmenhosah nehxakonà, esotà ymo, uhutwahnà гта. Опа wyaro 

katxho me nehxakonà. Bakmeronya ymo kuknonà mosona, anaro rha kàrà 
hokonotho komo yonà ymo, anaro rha tanhàn hokonotho komo yonà ymo, 
katxho me nehxakonà, àmenhosaho, wosà ymo herà hoko. 

6 КҺогуепкото mryenon heno komo yotahahonyenhàr me nehxakonà, 
noro ymo. Txesus hona xenye ro heno komo yotahahonyenhàr me 
nehxakonà. Nyamoro heno kamsukutho hoko neryehotekonà. Wok hoko 
neryehotetxow hamà, toto komo, tànyerhontaxem komo. Àro wyaro rma 
rha neryehotekonà, wosà ymo, nyamoro heno kamsukutho hok mak ha. 

Àro wyaro noro ymo wenyeye. Rowya xenyetoko rma, koseryehokekonà, 
thenyehra mak ha, uhutwahra ryesnàr ke. 7Onà wyaro mak kekonà, kahe yawono, 
rowya. Oseryehokahra exko, kekonà. Oseryehokahra exko. Uhutwahnà me nay 
hama, wosà ymo yehtxoho, onokna ymo yehtxoho xarha. Noro ymo yhutho 7 me 
nay hama, kekonà. Eryetàyaxerye, 10 me nay hama. Noro ymo mkawo nay hama, 
wosà ymo, kekonà. Àro wyaro ehtxoho komo rma, uhutwahnà me nay hamà. 
Oseryehokahra mak exko. Uhutwamohsehe, owya, kekonà, kahe yawono, rowya. 

8Onokna ymo menyo hama. Amnyehra ehxahonhàrà гта пого ymo ha. Amnye 
rma ehxera harha naha. Amnye nomokyaha harha mpana, kekonà. Yuhnayen 
hoye nomokyaha hampànà. Tanàhnohtàkaxem me mak naha. Noro ymo hoko 
noseryehoketxhe hampana, toto komo, kekonà. Tàwyanye xenyetoko гта, 
noseryehoketxhe, tàwyanye ehonomnà me xaxa xenyàr ke mak ha. АѕоК tawro 
hana, tonyxerye harha esnàr ke hamà. Amnyehra ehxahotho, àwayehsahotho 
rma, tonyxerye harha mpànà naha ha. Àro ke, noseryehoketxhe, yukryeka hon 
komo, kekonà. Onà wyaro nketxhe, noro ymo hoko. Koo, ehonomnà me xaxa nay 
hama, ketxhe. Àro wyaro kany komo rma, Khoryenkomo nenyhoryehtor me mak 
natxhe, kekonà. Esot komo rma, kahneru mxekrà karyehtan yawohra mak naha. 
Amnyehra àmenhosahonhàr yawohra mak naha, yukryeka yakàhtohra ro rma 
haka àmenhosahonhàr yawohra mak ha, karyhe roro natxhe, moxamo, katxho 
yawohra mak ha, kekonà, kahe yawono, rowya. 

9Tàyweron kom marma ryhe, anaro rha kuknonà hutwetxow hama, 
kekon xarha. Onà wyaro thutwaxem me naha. Onokna ymo yhutho, 7 meno 
rma, àh kuknon me naha, 7 me rma rha. Àro ho rma naha, wosà ymo yowto, 
kekonà, kahe yawono. 19 Àro hon kayaryet komo ryhe, 7 me гта rha natxhe. 
Nyamoro kukutho rma, 5 heno komo rma, àwayehsah me natxhe, kekonà. 
Anaro ryhe, 7 kom kukuru rma, àkayaryet kom me naha, amnye rma. 
Anaro, omokhàra гта hak naha. Amnye nomokyaha Һатрапа. Tomokàtxhe 
rma, mexehra wayehyaha, kekonà, kahe yawono, rowya. 117 kom mahyaka 
nomokyaha hampànà, anaro ymo, àkayaryet komo ymo. Мого kuknon 
me naha, onokna ymo, amnyehra ehxahotho ymo, àwayehsahotho ymo, 
kekonà. Noro rye me mak natxhe, 7 kom yakoro, noro ymo. Noro ymo heno 
ryhe, tanàhnohtàkaxem me naha, kekonà, kahe yawono, rowya. 

12 Eryetàyaxerye xarha menyo, 10 me, kekon xarha. Anar kom kuknon me 
naha. 10 me rma rha natxhe, anaro rha yana komo kayaryet komo xarha, 

kekonà. Akayaryet kom mehra rma hak natxhe. Amnye texem me natxhe, 
ehonomnà me harha, àkayaryet kom me harha, kekonà. Onokna ymo yakoro 
toto komo kayaryet me natxhe, mexehra mak ha, kekonà, kahe yawono, 
rowya. 13Àme rye tehutwaxem me natxhe, nyamoro, 10 komo. Ehonomnà me 
гта haxa natxhe. Ehonomnà гта, onokna ymo yano те гта natxhe. Атпа 
yohà omoro ketxhe mak ha, noro ymo wya, kekonà, kahe yawono, rowya. 
14Waha me tetxhe, nyamoro ha. Kahneru mxekrà yarymaxe гта tetxhe 
haryhe, kekon xarha. Noro ryhe, narymatxehketxhe mak ha. Àsok tawro 
hana, omeroron komo yoh me rma haxa tesnàr ke mak hamà. Omeroron 
yoh komo yoh me mak nay hama, noro, kekonà. Omeroron kayaryet 
komo kayaryet me mak nay hamà. Noro yakoro tetxhe, àmryenon komo. 
Noro nanyeketxho rma nyamoro ha, noro nwahanonkatxho rma. Noro 
hona xenye ro komo rma nyamoro ha, kekonà, kahe yawono, rowya. 
15Опа wyaro nkekon xarha, rowya. Anaro rha tuna ratokoso 
eryewtaxaho wosà ymo menyo, kekonà. Toto komo kuknon me naha, 
tuna, anaro rha yana komo kuknon me mak ha, thenyenohnà komo 
kuknon me mak ha, kekonà, rowya. 16Wosà ymo xehra ro mak natxhe ha, 
onokna ymo komo, 10 komo xarha, anaro rha yana komo kayaryet komo 
rma. Nyamoro kuknonà rma menyo hama, eryetàyaxerye rma, 10 me 
гта. Nyamoro гта, nanàhnohyatxhe hampànà. Акемеуштрига harha 
neryatxhe hampànà, atxke tonyxem me ehtxoho me, kekonà. Uhunuthuru 
yonyetxhe hampànà. Noro ymo heno yaknyohyatxhe hampànà. 

17 Àsok tawro hana. Wosà ymo tanàhnohtxe kany me netxownà hama, 
Khoryenkomo, kekonà, kahe yawono, rowya. Onà wyaro kanyenhàr me naha, 
Khoryenkomo, nyamoro hoko. Àme rye tehutwaxem me hak nahtxoko, tàwyanye 
wosà ymo yanàhnohtoho me, kanyenhàr me naha, kekonà, kahe yawono. 
Amnahnà, omoro haxa, toto komo kayaryet me exko, kany me hak nahtxoko, 
ehonomnà komo, onokna ymo wya, àme rye tehutwanàr kom ke, kanyenhàr 
me naha, Khoryenkomo, nyamoro hoko, àwyanye wosà ymo yanàhnohtoho me, 
kekonà. Àro hoye ro nanàhnohyatxhe hampànà, kekonà, kahe yawono, rowya. 

180wto ymo kuknon me mak naha, wosà ymo, kekon xarha. Anaro rha owto 
yoho rma haxa naha, àro ymo. Àton komo kayaryet komo ryhe, anaro rha yana 
komo kayaryet komo yoho rma haxa natxhe, kekonà, kahe yawono, rowya. 


Arymaxah me harha naha owto ymo heno Bakmeronya heno katxhàrà on ha. 


1 8 1Aro tahto rma, anaro kahe yawon zarha wenyeye, rosenyetnara wyaro 
rma. Ehonomna me xaxa nehxakonà. Kahe yaye nahtekona, ronenyàr 
me. Noro yawasàn hoye ro, tawasnye гта haxa nehxakonà, yukryeka. 
2Teryewrye ro nàrwonàmye. Опа wyaro nkekonà. Arymaxah me harha 
naha, owto ymo heno, Bakmeronya heno, kekonà. Arymaxah me harha naha. 
Totohnà yowto me harha naha. Worokyamo yowto me haxa naha, kekonà. 
Anhà rma yowto me haxa naha. Àtono ro me harha natxhe, torono ymo 

komo, anha ymo komo rma, thenyehra, anaro rha, kekona. 3Àro ymo hon 
heno komo, tanhàn kom hoko rma haxa nehxatxkonà. Wok yonàr hoko roro 
toto yehtokono wyaro, tanhàn kom hoko roro гта haxa nehxatxkonà, kekonà. 
Nyamoro heno hoye ro tanhàn kom hoko гта rha nehxatxkonà, anaro rha yana 
komo, omeroron komo. Anaro rha wos hoko toto yehtokono wyaro, nyamoro 
heno yanhàn hoko rma haxa nehxatxkonà, anaro rha yana komo, àkayaryet 
komo rma, kekonà. Tàtxenyerunke rma haxa nehxatxkonà, Bakmeronya hon 
heno komo. Txenyeru hona àkatxho komo yàmyatxkonà, anaro rha yana komo, 
twarawantaxemà ro komo. Àro hoye ro tàtxenyerunke rma rha nehxatxkonà, 
nyamoro xarha, thenyehra mak ha. Àro wyaro natanàhnohyatxkonà, omeroron 
komo, Bakmeronya hon heno kom hoye ro mak ha, kekonà, kahe yawono. 
4Anaro kahe yawono rwonà wenytxaye. Onà wyaro nkekonà. Khoryenkomo 
mryenon komo y, owto ymo hoye omohtxok hatà, kekonà. Àro ymo hoye 
omohtxok hata, àton komo yanhàn hoko oyesnàr kom hona, nyamoro wyaro rma 
rha ayanàhnohrà kom hona, kekonà. 5Asok tawro hana. Thenyehra rma haxa 
nay hamà, anhàn komo. Àhà ymo wyaro naha, anhàn komo yahtunu, thenyehra 
esnàr ke. Atxke exetxhàyamo rma hutwahkahpàra naha, Khoryenkomo, kekonà, 
kahe yawono. $Tanahnohsom me hak nahtxoko. Àsok tawro hana. Anaro heno 
komo yanàhnohyatxkonà, nyamoro. Àro ke tanàhnohsom me hak nahtxoko, 
tànanàhnohàthàyamo wyaro rma rha. Eho nyhe hak nahko, anàhnohtoho 
komo, thenyehra mak ha, kekonà. Àsok hana twokru komo kwarmetxow ha, 
toto kom ha. Anatoko nàkwarmetxow hana, teryewrye ehtxoho me. Àro wyaro 
rma rha, teryewrye hak nahko, anahnohtoho komo, kekonà. 7 Àsok make rma 
haxa neryehotetxkonà. Teryehotaxemà rma, ohxe rma nosonyhetxkon haryhe, 
thenyehra mak ha. Àro ke, thenyehra rma rha hak nahko, eryewhamnohtoho 
komo, ekhokatxho komo, kekonà. Tahnawonye ona wyaro rma nketxkon haryhe. 
Ekhokahnà ro kawyam hama, ketxkonà rma haryhe. Enyonkaxemo komo 
wyarohra tehxatxow hamà, tekhokaxem komo wyarohra mak ha, ketxkonà 
rma haryhe, kekonà, kahe yawono. Toto notxwan komo wyaro ohxe roro 
tehxatxow hama, ketxkonà гта haryhe, tàhnawonye. 8Аго wyaro kanyenhàrà 
rma, tanàhnohsom me natxhe hampànà, kekonà. Sa, nenmahyaha hampànà, 
anàhnohtoho komo. Towenyxa awasàn ho, tanàhnohtàkaxem me natxhe 
hampànà, kekonà. Ато гта ho neheryantetxhe hampànà. Nekhoketxhe hampànà. 
Ànyahpàra natxhe hampànà. Natakyatxhe hampànà, kekonà. Àsok tawro hana, 
anàhnohnye kom me Khoryenkom yesnàr ke mak ha. Ehonomnà me xaxa naha, 
noro ha, Kohkomo rma, kekonà, kahe yawono. 

9 Ataknyàr komo уоѕапа yonyatxow hata, апаго rha yana komo, 
àkayaryet komo rma. Anhàn kom hoko rma haxa ehxemotho komo rma 
nyamoro hatà. Àsok make rma haxa eryehotaxemotho komo rma nyamoro 
hatà, àwyaronye rma rha. Àro ke, tàwyanye esànà yonyetoko, nàratetxow 
hata. Nehokoyatxow hata. 19Moxe ro nenyatxow hata, àwyaronye гта rha 
tataknyàr kom hona. Ona wyaro nketxow hata. Tzee, anàhnohsah me harha 

nay hama, owto ymo heno, Bakmeronya heno, ketzow hata. Hory me ymo 
ehxahotho, mexehra anàhnohtàkaxah me harha nay hama, ketxow hata. 

11 Nàratetxow xarha tà, twarawantaxemà rotho komo, anaro rha yana komo. 
Nekhoketxow hatà, ataknyàr kom hoko. Àsok tawro hana, tàtxenyerun komo 
yahohsàra harha tesnàr kom ke hamà. 12Amnyehra, txenyeru hona àkatxho komo 
yàmyatxkon hata, nyamoro heno wya, owto hon heno komo wya. Апата komo 
rma, thenyehra nehxakon hatà, uru hatà, pàrata xarha hatà, tohu txko xarha 
hata, ehetàáhpenyeno rma hata, anaro rha wom xarha hata, enyhoru гта hata, 
anaro rha wewe xarha hatà, thoxnyemà rma hatà, mahfen xarha hatà, okno ymo 
ryetàyaxetho гта hata, anaro rha wewe yakàhtosah хаша hata, ehetàhpenyeno 
rma hatà, anaro rha yawaka yakàhtosah xarha hatà, 13anaro rha ownyak xarha 
hatà, ensensu wyarono rma hatà, ufa xkun xarha hatà, oryefera xkun xarha hatà, 
tryeku xarha hatà, nasànasà xarha hatà, faka xarha hatà, kahneru xarha hatà, 
kafaru xarha hatà, kahu xarha hatà, kafaru nàhpexeknyàrà rma hatà, toto komo 
xarha hatà, anotonano ro komo rma hatà. Àro wyaron komo yehekatnyenhàyamo 
ehxera harha natxow hamà. Àro ke, nekhoketxow hatà, twarawantaxemà 
rotho komo, tàtxenyerun komo yahohsàra harha tesnàr kom ke. 14Ehxera 
harha natxow hatà, owto ymo hon heno komo. Àro ke, ehxera rma rha nay 
hama, àxe rma haxa exetxhàyamotho. Ehxera harha nay hama, ànyahàthàyam 
xarha, àwomunuthuyam хата, àkatxhothàyam xarha. Ehetàhpenyenotho 
rma, enyhorutho гта, ehxera harha nay hama. 15Аго wyaron komo yàmnye 
rotho komo rma, kowontetxow hata, àratanàr kom hata, ekhokanàr kom hata. 
Owto ymo hon heno komo txenyerunu yahosnye rotho komo rma nyamoro 
ha. Ataknyàr komo yonyatxow hatà. Moxe ro mak nenyatxow hatà, àwyaronye 
rma rha tataknyàr kom hona. Ona wyaro nketxow hata. 16Txee, anàhnohsah 
me harha natxow hamà, owto ymo hon heno komo, ketxow hatà. Enyhoru ke 
nehonomtetxkonà, tàswayem ke mak ha, tutxuryem ke mak ha. Newahtetxkon 
xarha, uru ke, anaro rha tohu txko ke хата, ketxow hata. 17 Mexehra 
anàhnohtàkaxah me harha nay hamà, àwomunuthuyamo, àkatxhothàyam xarha, 
ehetàhpenyenotho гта, omeroro, ketxow hata, twarawantaxemà rotho komo. 

Moxe ro rma rha nenyatxow hatà, kanawa ymo yoh komo, anoto komo xarha, 
kanawa ymo yawon komo rma, àro yawo tasom komo rma, tuna ymo kwaha 
tàtosom komo rma. Owto ymo heno yonyatxow hatà, tuna ymo yohoyen 
heno rma hatà. 18 Ataknyàr yosànà rma yonyatxow hatà, moxe ro mak hatà. 
Tàwyanye xenyetoko, kowontetxow hatà. Onà wyaro nketxow hatà. Anaro rha 
owto yoho гта haxa ohxe nehxakonà, аго ymo heno, ketxow hata. 19 Yukryeka 
yarymetxow hatà, tuyhuthur kom hona, ekhokanàr komo. Nàratetxow hatà. 
Kowontetxow hatà. Onà wyaro nketxow xarha tà. Txee, anàhnohsah me 
harha nay hama, owto ymo heno, ketxow hata. Anàhnohsah me harha nay 
hamà. Àro ymo hona tomokyatxkonà, kàkanawar kom yawo. Omohsaho rma, 
tàtxenyeruntetxkonà, àro ymo hoye ro mak ha. Àro ymo heno rma, mexehra 
anàhnohtàkaxah me harha nay hama, ketxow hata, kanawa ymo yawon komo. 

200nà wyaro haxa akehe, kahe yawon komo wya, toto komo wya 
xarha, Khoryenkomo mryenon komo wya, Txesusu nànyaketxho 
rotho komo wya, Khoryenkomo rwonà yokarymanye rotho komo wya. 
Oyeryehotatxoko, owto ymo hon heno komo yanàhnohrà hoko, àkehe, 
owyanye. Àsok tawro hana. Oyeryewhamnohyatxkonà, nyamoro heno. 
Oyehenàhyatxow mak hatà, Khoryenkomo. Nyamoro heno yanàhnohyan 
hatà. Àro ke, oyeryehotatxoko, àkehe, owyanye. 

21 Anaro, kahe yawon xarha wenyeye, rosenyetnàrà wyaro rma. Tahoxerye 
rma haxa nehxakonà. Tohu ymo yanàmye. Horyetho ymo yanàmye. Narymaye, 
tuna ymo kwaka. Onà wyaro nkekonà. Àro wyaro rma rha tarymaxem me naha 
hampànà, owto ymo, Bakmeronya ymo, kekonà. Tosomtatkatxehkaxem me 
naha hampànà, tahoxerye arymanàr ke mak ha. Ehxera harha naha hampànà, 
kekonà. 22Àto гта, weryeke txemekhera harha natxhe hampànà. Anaro rha 
yorkahra harha natxhe Һатрапа, ato, kekonà. Àto rma, anaro rha kahpàra harha 
natxhe hampànà. Anaro rha yonyhoryehra harha natxhe hampànà. Anaro rha 
yakàhtohra harha natxhe Һатрапа, ato, kekonà. Àto rma, xerye khera harha 
natxhe hampànà, woràskomo komo, kekonà. 23 Àto rma, awasmehra harha 
naha hampànà, weyu. Àto rma, àhehtahra harha natxhe hampànà. Ànyontahra 
harha natxhe hampànà, ato. Àsok tawro hana, ehxera harha owto ymo yesnàr ke, 
kekonà. Àton kukuru komo, twarawantaxemà ro komo rma, ehonomnà me rma 
haxa nehxatxkonà, anaro rha yana komo yoho rma haxa mak ha. Àton kukuru 
komo, yaskomo komo rma, anaro rha yana komo yonkuhtetxkonà, kekonà. 
24O0tahano ynyàr hoko гта haxa nehxatxkonà, àton kukuru komo. Khoryenkomo 
rwonà yokarymanye ro heno komo yotahetxkonà. Khoryenkomo mryenon heno 
komo гта yotahetxkonà, kekonà. Etahaxemo heno komo kamsukutho, omeroron 
heno komo kamsukutho rma, àto nehxakonà, owto ymo ho. Àro ymo heno rma, 
ehxera harha naha hampànà, kekonà, kahe yawono ymo, tahoxeryemà ymo. 


Kahe yawon komo wya Khoryenkom tewakryetxe katxhàrà on ha. 


19 1Àro tahto rma, anaro rwonà wenytxaye. Thenyenohnà komo 
rwonà wyaro nehxakonà, ronenytxanàr me, kahe yawon komo 
rwonà wyaro mak ha. Teryewrye ro mak nàrwonatxkonà. Onà wyaro 
nketxkonà. Khoryenkomo tewakryetxe, ketxkonà. Khoryenkomo 
tewakryetxe. Onyhoryeno ynye ro me nay hama, noro, ketxkonà. Ohxe 
xaxa nay hamà. Ehonomnà me xaxa nay hamà. 2Àsok tawro hana, yaworon 
me xaxa tesnàr ke hama, ketxkonà. Anàhnohno ynyàr hoko, yaworon 
me xaxa nay hamà. Àme rye nay hamà, omeroron kom hoko. Wosà ymo 
yanàhnohnyenhàr me naha, ketxkonà. Anaro rha kàrà hoko rma haxa 
nehxakonà, пого ymo. Noro ymo yanhàn hoye ro natanàhnohyatxkonà, 
toto komo, yukryeka hon komo. Noro ymo heno rma yanàhnohyak ha, 
Khoryenkomo, ketxkonà. Khoryenkom yanoto heno komo yotahekonà, пого 
ymo. Ànetahatxhàyamotho rma yehenàhyak ha, Khoryenkomo, ketxkonà. 

3Ona wyaro nketxkon zarha. Khoryenkomo tewakryetxe, ketxkonà. 
Khoryenkomo tewakryetxe. Àsok tawro hana, owto ymo yataknyàr ke. 
Ataknyàrà rma, ewehpàra roro rma naha. Esànà rma, nasanàmyaha roro 
rma, meya roro mak ha, ketxkonà, kahe yawon komo, thenyenohnà komo. 

^Tano me ronye rma nehurkatxownà, horykomo komo, 24 komo rma, karyhe 
ymo tehxem komo xarha, 4 komo rma. Khoryenkomo yowakryetxownà. Tahonà 
ymo ho eryewtaxaho rma yowakryetxownà. Àro wyaro hamà, Khoryenkomo 
tewakryetxe, ketxkonà. Àro wyaro hamà, Khoryenkomo tewakryetxe. 

5Anaro rwonà wenytxaye. Ahonano ymo màhtono rwonà гта wenytxaye. 
Опа wyaro nkekonà, teryewrye ro. Khoryenkomo ewakryetxoko, kekonà. 
Khoryenkomo ewakryetxoko, omnyamo, noro yanoto komo, ukurunkahnà 
me noro yony komo, ehonomnà komo rma, norohnàtho komo xarha, 
omeroron komo гта. Khoryenkomo ewakryetxoko, kekonà. 


Kahneru mxekrà hehtatho yokarymatxhàrà on ha. 


6 Anaro rwon xarha wenytxaye. Thenyenohnà komo rwonà wyaro rma 
rha nehxakonà, аго xarha. Kahxe ymo yoruru wyaro mak nehxakonà, 
taraye ymo yoruru wyaro xarha. Onà wyaro nkekonà, teryewrye ro mak 
ha. Khoryenkomo tewakryetxe, kekonà. Khoryenkomo tewakryetxe. Àsok 
tawro hana, omeroron komo kayaryet me noro yesnàr ke. Omeroron komo 
kayaryet me naha, noro ha, Kohkomo rma, ehonomnà xaxa ymo, kekonà. 
7Noro hoko teryehorye tehtxe. Ohxe xaxa manay hama, tkatxe, àwya. 
Àsok tawro hana, kahneru mxekrà hehtanàr ke, kekonà. Hehtehe haxa ha, 
kahneru mxekrà. Аһеіхе ryhe, nosonyhoryek haxa ha, tànyontanàr һога, 
kekonà. 8Enyhoru ke ehonomtosah naha, пого. Onkaxnyo ynye me mak 
naha, àhononà, buknyemà rma, enyhoru rma, kekonà, kahe yawono. 

Àsok tawro hana. Àhononà гта, on kuknon me пау hama. Ohxe 
Khoryenkomo mryenon kom yehtxoho kuknon me nay hama, àhononà, enyhoru. 

9Опа wyaro nkekon xarha, kahe yawono, rowya. Опа ryhe àmenhoko, 
kekonà. Опа ryhe àmenhoko. Kahneru mxekrà yahxemtehe hampànà, 
àyàmà, àhehtanàr horà. Toto komo yanyekyaha hampànà, asahxemtoso, 
kekonà. Noro nanyeknyàr komo ryhe, towakryexem me natxhe hampànà. 
Àro rma àmenhoko, kekonà, kahe yawono. Khoryenkomo rwonà rma àro 
ha, yaworon xaxa rma, kekon xarha, rowya. 

10 Капо me ro гта kehurkaye, пого yakrataka. Ewakryenàr xe гта 
wehxakon haryhe. Onà wyaro mak kekonà, rowya. Àro wyarohra exko, kekonà. 
Rowakryehra ro mak exko. Àsok tawro hana. Owyaro rma rha, Khoryenkom 
yanoto me marma wehxaha, uro, kekonà. Oyowtà komo wyaro rma rha, Txesus 
yokarymany komo wyaro rma rha, Khoryenkom yanoto me wehxaha, uro. Àro 
ke, urohnà, Khoryenkom haxa ewakryeko, kekonà, kahe yawono, rowya. Àsok 
tawro hana. Txesus yokarymany komo ryhe, Khoryenkomo nhutwamohsotho 
rma yokarymetxow hama, noro yokato yano me mak ha. 

Waha me kafaru mkawo eryewtazaho tothara on ha. 


11 Wenyey xarha, rosenyetnàrà wyaro гта. Natahurmakaye, kahe, ronenyar 
me. Kafaru wenyeye. Buknye nehxakonà. Àmkawo eryewtaxaho ryhe, 
yaworon xaxa mosonà katxho me nehxakonà, esotà гта. Khoryenkomo rwon 
yawo ron xaxa mosonà katxho me nehxakonà. Yaworon xaxa rma, waha me 
tekonà, anha уагутапаг horà, atxke ehxemotho komo yanàhnohrà horà. 
I2Enuru ryhe, weheto noruknuru wyaro nehxakonà. Uyhuthur ho nehxakonà, 
erokonà, thenyehra. Àhoko rma àmenhosah nehxakonà, esotà rma. Àro 
hutwahra mak nehxatxkonà, anar komo. Noro marma, tosotà rma hutwekonà. 
13Ehonomtosah nehxakonà. Àhononà rma, tkamsukrye nehxakonà. Kamsuku 
kwaka àmeknyohsaho гта nehxakonà. Esotà ryhe, ona wyaro nehxakonà. 
Khoryenkomo rwonà тоѕопа, katxho me nehxakonà, esotà, toto komo wya. 

14Noro yakoro tetxkonà, kahe yawon komo, thenyenohnà komo. Waha komo 
wyaro tetxkonà, noro yakoro. Kafaru mkawo rma rha nehxatxkonà, buknyemà 
mkawo rma rha. Ehonomtosaho rma rha nehxatxkonà, buknyem ke, enyhoru ke. 

15Noro mtaye nahatakekonà, katxefara wyarono, tàyokemà wyarono. 
Ато гта ke, anaro rha yana komo yotahetxow hata. Àkayaryet kom 
me nay hata. Àkayaryet komo гта, anwekhànà го me пау hata. Noro 
ryhe, anhàtho komo yanàhnohtàken hatà. Anàhnohno ytxoho ro yaka 
narymetxow hatà, ewakhàra rma haxa Khoryenkom yehtxoho hoye 
ro mak ha, ewakhàra еһопотпа xaxa ymo yehtxoho hoye ro mak ha. 
Nyamoro heno rma yanàhnohtàken hatà, noro ha, toto wya ufa yeherà 
yakmeknyetokono wyaro mak ha, eryemnuknutokono wyaro mak ha. 

16 Anaro esot xarha, àmenhosah nehxakonà, àhonon hoko, àhet hoko 
xarha. Omeroron kayaryet komo kayaryet me naha, тоѕопа, katxho гта, 
omeroron yoh komo yoh me naha, mosonà, katxho xarha, ànenhosah 
nehxakonà, àhonon hoko, àhet hoko xarha. 


Onokna ymo heno komo yarymatxhàrà on ha. 


17 Anaro kahe yawono wenyeye, rosenyetnàrà wyaro гта. Катап nawo 
thataw nehxakonà, ronenyàr me. Torono ymo komo yanyekyakonà. Awasnaha 
tàtosomà ro komo гта yanyekyakonà, omeroro mak ha. Ona wyaro nkekonà, 
àwyanye, teryewrye ro. Omohtxok hatà, kekonà. Omohtxok hatà. Owotmetxow 
hata, Khoryenkomo, thenyehra, kekonà. 18 Toto heno komo hunutho monyetxow 
hata, àkayaryet heno komo hunutho гта hata, waha yoh heno komo hunutho 
xarha hatà, tahoxeryemà ymo heno komo hunutho xarha hatà, kafaru heno 
komo hunutho xarha hatà, kafaru mkawon heno komo hunutho xarha hatà, 
omeroron heno komo hunutho rma hatà, anotomahnà ro heno komo hunutho 
xarha hatà, anotonano ro heno komo hunutho xarha hatà, norohnàtho heno 
komo hunutho xarha hatà, ehonomnà heno komo hunutho xarha hatà, omeroro 
rma monyetxow hata, kekonà, kahe yawono, torono уто komo wya. 

19Kamara ymo wyarono ryhe wenyey xarha. Anaro rha yana komo kayaryet 
komo xarha wenyeye. Anoto komo xarha, waha komo rma, wenyeye. Waha 
me nohsamnohtxownà, nyamoro ha, omeroro. Kafaru mkawo eryewtaxaho 
yarymaxe гта nohsamnohtxownà haryhe. Noro yakoron komo xarha yarymaxe 
гта nohsamnohtxownà haryhe. 20 Nyamoro heno yarymatxownà mak ha, kafaru 
mkawo eryewtaxaho. Kamara ymo wyarono yahohsoye, takoron komo wya. Noro 
ymo rwonà yokarymanye rotho xarha yahohsoye. Kamara ymo wyarono hyawo 
ehxahotho гта пого ha. Noro ymo yowakryehonyenhàràtho гта пого ha. Noro 
ymo kuknonà yowakryeny komo yonkuhtonyenhàràtho гта noro ha. Tàwya 
eryehokano ytxoho hoye ro enkuhtonyenhàyamotho rma пого ha. Kamara уто 
wyarono yosot kuknon ke ànenhoxemo komo yonkuhtonyenhàràtho rma noro 
ha. Nyamoro rma yahohsoye, kafaru mkawo eryewtaxaho. Asakon komo rma 
yahohsoye, takoron komo wya. Tonyxerye rma narymatxownà, weheto ymo waka. 
Tuna ymo wyaro rma naha, weheto ymo, tamtakemà wyaro mak ha. Àto rma 
natakyaha xarha, enxofrye. Ато ymo waka narymatxownà. 

21 Anaro heno komo yotahaye, kafaru mkawo eryewtaxaho. Tkatxefaran 
ke netahatxownà, tàmtaye tahatakaxem ke mak ha. Uhunuthuyam heno 
yonyetxkonà, torono ymo komo. Twahuramso ro nonotxownà. 


Kahe yawono wya Satanasà ymo yasohtothàrà on ha. 


20 1Anaro kahe yawono wenyeye, rosenyetnàrà wyaro rma. Kahe yaye 
nàhtekonà, ronenyàr me. Emyawo nehxakonà, xafe. Yahnayen yahutoho 
гта аго ha, xafe. Emyawo rma rha пеһхакопа, asotà ymo, yawaka ymo. 
2Watwa ymo wyarono yahosàye. Okoy me osonyhosahonhàrà rma 
noro ymo ha, worokyamo yohà rma, Satanasà rma. Noro rma yasohtoye, 
kahe yawono. Asohtosah me rma, 1000 me tàtxemnyehàntaxem me 
nehxakonà, noro ymo. ? Yuhnayen hona narymaye ymo. Duk, nahuruye. 
Nàhsomay xarha, ahutuhkanàr horà, ahatakanàr hona. 
Àro wyaro nahryemye, yuhnayen hona, toto komo yonkuhtohra harha 
ehtxoho me, anaro rha yana komo yonkuhtohra harha ehtxoho me. 
1000 me tàtxemnyehàntantoko rma, enkuhtohranye roro rma nehxakon 
hakahpa, noro ymo. 1000 me àtxemnyehàntatxhe rma, tonampatakaxem 
me harha nehxakon hakahpa, mexehra ehtxoho me. 


Wahoro htxero tanàmsom komo yokarymatxhàrà on ha. 


^Anaro rha ahonano wenyeye. Àro ho eryewtaxemo komo, toto komo 
wahanonkany me nehxatxkonà, ohxe manaha tawro horà, atxke manaha tawro 
horà xarha. Àro wyaro wahanonkano ynye me netxownà, Khoryenkomo. 
Txesusu mryenon heno komo xarha wenyeye. Etahaxemotho komo 
rma nyamoro ha. Tàwyanye Txesusu yokarymatxho hoye ro etahaxah 
me nehxatxkonà, Khoryenkomo rwonà yokarymatxho hoye ro xarha. 
Kamara ymo wyarono yowakryenyehnànhàr me nehxatxkonà, nyamoro 

heno. Noro ymo kuknonà yowakryenyehnànhàr me nehxatxkonà. Noro 
ymo yosot kuknon ke àmnenhohnànhàyam me nehxatxkonà, àher kom 
hoko, amor kom hoko. Nyamoro rma, karyhe harha nehxatxkonà. 
Àwayehsahonhàrà гта, karyhe harha nehxatxkonà. Kryestu hyawo 
nehxatxkonà. Noro wyaro rma rha, omeroron komo kayaryet me 
nehxatxkonà. Àkayaryet kom me гта, 1000 me txemnyehàntatxownà. 

5Wahoro htxero anàmxemo komo rma nyamoro ha. Anaro heno kom 
haxa ryhe, àwayehxemo komo гта, anàmpàn me гта hak nehxatxkonà. 
Amnye haxa tanàmsom me nehxatxkonà, 1000 me àtxemnyehàntatxhe 
mak ha. 

6Wahoro htxero tanàmsom komo ryhe, towakryexem те гта haxa 
natxhe. Enyhoru ro me гта haxa natxhe. ÀAwayehpànà го me harha 
natxhe. Amnye wayehyatxhe xarha, anaro heno komo, tanàhnohtàkaxem 
komo. Àro wyaro àwayehpàra mak natxhe, wahoro htxero tanàmsom 
komo. Khoryenkom màn yonye ro heno komo wyaro, noro yanoto ro me 
natxhe. Kryestu yanoto ro me natxhe. Noro hyawono ro me natxhe. Noro 
wyaro rma rha, omeroron komo kayaryet me natxhe. Àro wyaro rma, 
1000 me txemnyehàntetxhe. 


Weheto ymo waka Satanasà ymo heno yarymatxhàrà on ha. 


71000 me àtxemnyehàntatxhe rma, Satanasà ymo yonampatakahoye, 
Khoryenkomo, ronenyàr me. Nasokahoye. Yuhnayen hoye nahatakaye, 
пого ymo. 8Toto komo yonkuhtoso tekonà, yukryeka yamtar horye. 
Anaro rha yana komo yonkuhtekonà. 

Àsok hana nay ha, etahtxoho kom ha, ànenkuhtothàyamo yotahtxoho. 
Koke moxamo, Makoke xarha moxamo, katxho me nay hatà, etahtxoho 
komo. Khoryenkom xanhàn komo rma nyamoro ha. Waha me 
nohsamnohtxownà. Thenyehra mak nehxatxkonà, àyakenon komo. 
Sakarara yakenonà wyaro thenyehra mak nehxatxkonà, tuna ymo yohoyen 
yakenonà wyaro mak ha, tkuknomanàr kom yoho гта haxa mak ha. 

9?Waha me totxownà, yukryeka yamtar horye. Owto ymo hona 
nomohtxownà, Khoryenkomo nàhnàn hona mak ha. Àto гта nehxatxkonà, 
Khoryenkomo mryenon komo. Nyamoro rma mamtotàhkatxownà, waha 
komo. Kahe yay mak nàhtoye, weheto. Natahtxekatxownà, waha heno komo. 

10Worokyamo уоһа ymo heno yarymahoye, Khoryenkomo, weheto 
ymo waka, tuna ymo wyaron waka, enxofrye ymo waka. Àro ymo 
wawo rma nehxatxkonà, kamara ymo wyaron heno komo, noro 
ymo rwonà yokarymanye ro heno xarha. Àro ymo waka rma rha 
arymaxah me nehxakonà, worokyamo yohà ymo heno xarha, toto 
komo yonkuhtonyenhàràtho heno rma. Àro ymo wawono rma, 
teryewhamnohsomà гого me natxow hata, awasnaw xarha hata, kohsaya 
xarha hata, meya гого mak hata. Atàáknahnà ro me nay hata. 

Ahonano ymo ho eryewtazaho wya awayehzemotho 
komo wahanonkatzhara on ha. 


11 Anaro ahonano ymo wenyeye, rosenyetnara wyaro rma. Buknye 
nehxakonà. Àro ymo ho eryewtaxah xarha wenyeye, ehonomnà 
xaxa ymo. Noro hona nekahtàmye, yukryeka heno, kahe heno xarha. 
Nosomtatkaye. Ehxera harha nexeye. 

12 Àwayehxemotho komo wenyeye, ehonomnà rotho komo гта, 
norohnà rotho komo хага, omeroro mak ha. Thataw nehxatxkonà, 
ronenyàr me, ahonano ymo yakratawo. Anaro rha karyehta ramkahoye, 
eryewtaxaho. Ато yawo гта àmenhosah nehxakonà, toto komo 
yexetxhàràtho, ohxe exetxhàyamotho гта, atxke exetxhàyamotho xarha. 
Ато wyaro àmenhosah hoye ro, twahanonkaxem me nehxatxkonà, toto 
komo, àwayehxemotho komo, omeroro. Anaro karyehta ramkahoy xarha. 
Karyhe roro natxhe moxamo katxho rma àro ha, karyehta, anaro. 

13Nasanàmtxownà harha, àwayehxemotho komo, tuna ymo 
kwawonotho komo rma, yukryeka wawonotho komo xarha, àwayehxemo 
komo yosarà onà katxho wawonotho komo rma, omeroro mak ha. 
Nyamoro rma wahanonkaye, eryewtaxaho. Ohxe exetxhàyamotho hoye ro, 
atxke exetxhàyamotho hoye ro xarha, wahanonkatxownà, tonyhoryexem 
me manaha tawro horà, tanàhnohsom me manaha tawro horà xarha. 

1415 Anaro kom yosotà, àmenhosah me nehxakonà, karyehta yawo, karyhe 
roro natxhe moxamo, katxho yawo rma. Anar kom yosot haxa ryhe, ànenhohnà 
me mak nehxakonà, аго yawo. Nyamoro heno гта yarymahoye, weheto 
ymo waka, tuna ymo wyaron waka. Àro ymo waka tarymanàr kom ke ryhe, 
wayehtxownà xarha, toto heno komo. Anàhnohtàkanàr komo гта àro ha. Ато 
ymo waka rma rha, kwayehtohotho komo xarha yarymahoye. Àwayehxemo 
komo yosarà onà katxhotho xarha yarymahoye, àro ymo waka rma rha. 


Anaro kahe anaro yukryeka yonyetxhàrà on ha. 


2 1 1Апаго kahe wenyeye, rosenyetnàrà wyaro гта. Anaro yukryeka 
xarha wenyeye. Anaro yakàhtosaho rma wenyeye. Amnyehra 

akàhtosahonhàràtho nosomtatkaye, kahe heno rma, yukryeka heno 
хага. Tuna ymo heno xarha, ehxera harha nehxakonà. 

2O0wto ymo xarha weneye, enyhoru ro, Xerusaryen yohon ona 
katxho гта. Kahe yaye nomokyakonà, ronenyàr me. Khoryenkomo 
hyaye rma nomokyakonà. Osonyhoryexaho rma nehxakonà. Àsok hana 
nosonyhoryen ha, wosà, omaso. Tànyontantoko, nohtahoryen hamà. Àro 
wyaro гта rha ohxe nehxakonà, owto ymo, ronenyàr me. 

3Anaro rwonà wenytxaye. Ahonano ymo màhtono rwonà гта 
wenytxaye. Ona wyaro nkekonà, teryewrye ro. Toto kom wawono ro me 
harha naha, Khoryenkomo, kekonà. Nyamoro wawo roro naha. Àmryenon 

me natzhe. Ahyawonye roro mak naha, noro ha, kekona. #Aratahna ro 

me neryatxhe, noro. Awayehpana ro me harha natxhe. Ekhokahnà ro me 
harha natxhe, kekonà. Ehokoyhenà ro me harha natxhe. Eryewhunu ro me 
harha natxhe. Àsok tawro hana. Amnyehra texetxhàyamotho wyarohra 
harha mpana natxhe ha, kekonà, ahonano ymo màhtono. 

5Onà wyaro nkekonà, tahonà ymo ho eryewtaxaho. Anar me akàhtono 
weryaha, omeroro rma weryaha, anar me, kekonà. Onà wyaro nkekon xarha, 
rowya. Onà ryhe àmenhoko, kekonà. Onà ryhe àmenhoko. Yaworo xaxa mak 
naha, rorwonà. Àro wyaro hama tkahorye xaxa mak naha, kekonà. 

6 Àna haxa ha, ehxera ha, kekonà, rowya. Tehxemà roro rma haxa uro. 
Akàhtono ynyenhàrà rma uro. Onyhoryetxehkano ynye xarha uro, kekonà. 
Rohyaka hak nomohtxowià, toto komo. Twokru komo xe tehtokonye гта, 
rohyaka hak nomohtxowà. Anaro tuna wàmyaha, àwyanye, àwokru komo, 
enyhoru rma, karyhe roro txeny komo rma. Ehemahnà rma wàmyaha, 
àwyanye, kekonà. 7 Anhà yarymanyenhàyamo ryhe, ronewakryenàr me roro 
mpana natxhe ha. Nyamoro horyenà ro me xaxa mpana wehxaha ha. Nyamoro 
rma, rohokru me xaxa mpànà natxhe ha, kekonà, tahonà ymo ho eryewtaxaho. 

SAnar kom haxa ryhe, weheto ymo waka tarymaxem me natxhe hampànà, 
kekon xarha. Tuna ymo wyaron waka tarymaxem me natxhe hampànà, weheto 
ymo waka, enxofrye ymo waka. Ewankaranàmxemotho komo rma nyamoro ha, 
rohnànkanyenhàyamotho rma, anhà hoko ehxemotho komo rma, wayehkano 
ynyenhàyamotho rma, anaro rha wos hoko ehxemotho komo rma, anaro rha 
kàrà hoko ehxemotho komo rma, eryemkano ynyenhàyamotho rma, anaro 
horyenà ro komo kuknon hoko ehxemotho komo rma, àtemarontaxemotho komo 
rma. Nyamoro rma, weheto ymo waka tarymaxem me natxhe hampànà. Àro 
wyaro гта wayehtàketxhe xarha hampànà, kekonà, tahonà ymo ho eryewtaxaho. 


Owto ymo Xerusaryen yohon onà katxho rma yonyetxhàrà on ha. 


9?Rohyaka nomokye, kahe yawono. 7 kom kukuru гта mok nehxakon ha, 
tahpankem kom kukuru rma, toto heno komo yanàhnohtoho yoh kom kukuru 
rma. Noro rma nomokye, rohyaka. Onà wyaro nkekonà, rowya. Omoko, rakoro, 
kekonà, rowya. Omoko, rakoro. Kahneru mxekrà hetxe wenyhehe, owya. Thetx 
yahohsan haxa hatà. Noro nahosnàrà rma wenyhehe, owya, kekonà, kahe yawono. 

10 Àro ke raràye, àhà ymo hona, kawono ymo hona. Khoryenkom yokato yano 
me mak kosenyehtyakonà wyaro hama. Аѕпуе ro owto ymo yonyhoye, rowya. 
Enyhoru ro rma àro ha, owto ymo, Xerusaryen yohon onà katxho rma. Kahe 
yaye nomokyakoná, ronenyàr me. Khoryenkomo hyaye гта nomokyakonà. 

п Оһхе гта haxa tonyxem me mak пеһхакопа, ohxe xaxa Khoryenkom 
yehtxoho wyaro mak ha. Tawasnye rma haxa nehxakonà. Awasmeno ynye 
me xarha nehxakonà, tohu txko wyaro mak ha, еһеѓаһрепуепо wyaro mak ha, 
харе wyaro mak ha. Xwaraxwarah хата nehxakonà, anaro tohu txko wyaro, 
kryestawu wyaro. 12Bamke nehxakonà. Hory me nehxakonà, ànamu. Kaw 

xarha nehxakonà. 12 me nehxakonà, àhotarà. Ahotara yonye ro me nehxatxkonà, 
kahe yawon komo, 12 me rma rha. Ahotar hoko rma àmenhosah nehxakonà, 
Ehsayewyana yosot komo, anaro rha Xako muru heno yosot komo rma, 12 heno 
yosot komo rma. 13Onà wyaro nehxakonà, àhotarà, атат hoko. 3 me nehxakonà, 
ryeste yawo ro, Катап yahatakatxho yawo ro. 3 me гта rha nehxakonà, nohtxe 
yawo го, катат yahkotohen yawo ro. З me rma rha nehxakonà, suru yawo 
ro, kamàm yahkotohen yawo ro xarha. 3 me rma rha nehxakonà, weste yawo 
ro, kamàm yowomtoho yawo ro. Àro wyaro nehxakonà, àhotarà, àmam hoko. 
1412 me nehxakonà, tohu ymo, àmam yetxehà ymo. Ато hoko гта àmenhosah 
пеһхаКопа, toto yosot кото, kahneru mxekrà yakorono rotho yosot komo гта, 12 
yosot komo rma, noro nànyaketxho rotho yosot komo rma. 

15Rohyawo гта nehxakonà, kahe yawono. Omoko rakoro kanyenhàrà 
rma noro ha. Emyawo nehxakonà, omamu wyarono. Uru yakàhtosaho 
rma mon nehxakonà. Owto ymo kuknomatxho rma àro ha, àhotar 
kuknomatxho гта, атат kuknomatxho гта. 16Àme rye nehxakonà, 
owto ymo moxenonà, amtar xarha, àkawonon xarha. Kuknomaye, kahe 
yawono. 2. 200 kerometrus me nehxakon hatà. Àmoxenon xarha, amtar 
xarha, àkawonon xarha, 2. 200 kerometrus me rye nehxakon hatà. 
17Àmam xarha kuknomaye. 64 metrus me nehxakon hatà, àkawononà. 
Toto wya ukuknomanáàrà wyaro, kuknomekonà, kahe yawono. 

18Tohu txko yexaho rma nehxakonà, àmamu, xaspe yexaho rma, 
ehetàhpenyeno yexaho rma. Uru yakàhtosah nehxakonà, owto ymo, enyhoru 
ro yakàhtosaho. Kanafa wyaro rma nehxakonà, xwaraxwarah mak ha. 
19 Атат yetxeh hoko nehxakonà, tohu txko, anaro rha, ehetàhpenyeno 
гта. Anaro xaspe, anaro safera, anaro ahkata, anaro esmerawda, 20апаго 
saknonyu, anaro saknyu, anaro kryesoryetu, anaro beryeru, anaro topaseyu, 
anaro kryesopàrasu, anaro xasentu, anaro ametesta. Àro wyaro 12 me 
nehxakonà, anaro rha tohu txko, атап: yetxeh hokono. 21 Àhotarà ryhe, 
anaro tohu txko me nehxakonà, àperora me mak ha. 12 me mak nehxakonà, 
àperora, 12 me àhotar yesnàr ke. Арегога yakàhtosah me nehxakonà, àhotarà, 
omeroro mak ha. Owto ymo ho nehxakonà, asama ymo. Uru yakàhtosaho 
rma àro ha. Kanafa wyaro rma nehxakonà, xwaraxwarah mak ha. 

22Khoryenkom màn yonyhera wehxakonà. Ehxera naha, owto ymo ho. Аѕок 
tawro hana, owto ymo hokono ro me Khoryenkom yesnàr ke hamà. Nàmno 
yawon mehra, owto ymo hono roro me haxa naha, noro, Kohkomo, ehonomnà 
xaxa ymo, kahneru mxekrà xarha. 23Ehxera rma rha naha, kamàm xarha, 
nuno xarha. Àro hoye rohra tawasnye naha, owto ymo. Àsok tawro hana. 
Khoryenkom yawasàn hoye ro haxa, tawasnye xaxa naha. Kahneru mxekrà 
гта, àweyhony me naha. 2426 Awarànà ehxera ro mak naha, ato. Àhotarà 
yahurhura ro mak natxhe, tawasnye roro esnàr ke. Asna nomokyatxhe, anaro 
rha yana komo, enyhoru komo. Àto rma nataryeknohyatxhe, tawasnye roro 

esnàr ke. Ona wyaro kanye го me natxhe, àkayaryet komo, ehonomnà komo. 
Ohxe rma haxa nay hama, ona ymo, kanye ro me natxhe. 

27 Anhà kom haxa ryhe, owompàra mak natxhe, àro yaka. Àto ehxera 
ro mak naha, anha. Owompàra mak natxhe, anàhnohno упуе komo 
xarha, yaworonohnà komo xarha. Kahneru mxekrà nenyhoryetxho kom 
marma ryhe, nowomyatxhe, àro yaka. Noro karyehtan yawo àmenhosaho 
rma nyamoro ha, karyhe roro natxhe moxamo, katxho yawo àmenhosaho 
rma. Nyamoro rma nowomyatxhe, owto ymo yaka. 

2 2 1Типа xarha yonyhoye, kahe yawono, rowya. Ehnà гта, karyhe 

roro keny komo rma yonyhoye, rowya. Onkaxnyo ynye me mak 
nehxakonà, kryestawu wyaro, tohu txko wyaro. Khoryenkom yahonà 
ymo yaye nomokyakonà, kahneru mxekrà yahonà ymo yaye гта. 20wto 
ymo horye nàhtekonà, asama ymo yarye rma, àrakataha rma. 

Tuna yohoye nehxakonà, nata. Karye roro keny komo гта rha аго 
ha. On ho nehxakonà, mon ho xarha. Anar me rha mak nehetekonà, 12 
me. Anaro rha nuno wawo anar me rha nehetekonà. Arà ryhe, toto 
yohtxemany me nehxakonà, anaro rha yana komo yohtxemany me mak ha. 

3Ehxera harha nay hatà, anhà. Khoryenkomo nanàhnohrà rma, ehxera 
harha nay hatà. Àto rma nay hatà, Khoryenkom yahonà ymo, kahneru mxekrà 
yahonà ymo rma. Noro yowakryetxow hatà, anoto komo. ^Noro yompatarà 
yonyatxow hatà. Noro yosotà rma, àmenhosah me nay hatà, àher kom hoko. 

5Ehxera harha nay hatà, awarànà. Weyu xehra natxow hatà. Kamàm 
xehra natxow hatà. Àsok tawro hana, tawasmeny kom me Khoryenkom 
yesnàr ke mak ha. Kohkomo rma nawasmetxow hatà. Nyamoro rma, 
еһопотпа roro me natxow hata, meya гого mak ha. 


Txesusu wya mexehra mpànà komokyaha ha katxhàrà on ha. 


$Onà wyaro nkekon xarha, kahe yawono, rowya. Ато wyaro katxho 
komo ryhe, onenytxatxhàrà rma, omeroro rma, yaworo xaxa naha. Àro 
wyaro hamà tkahorye xaxa mak naha, kekonà, rowya. Àsok hana natxow 
ha, toto kom ha, amnye ha. Amnye tehtxoho komo hutwahra natxow hamà. 
Khoryenkomo ryhe hutwehe, kekonà. Noro ryhe, Kohkomo rma, tàrwonà 
hutwamohsony me naha, ekarymany komo wya. Noro rma, kahe yawono 
nyakye, ohyaka. Amnye toto kom yehtxoho yokarymaxe nànyakye, ohyaka, 
tanoto komo wya uhutwanàr horà, kekonà, kahe yawono. 

7 Onà wyaro nkehe, Txesusu. Enytxatxoko, mexehra mpànà komokyaha 
ha, kehe. 

Khoryenkomo nhutwamohsotho ryhe onà, ronmenhotho. Àro yawo ron 
komo rma, eyuknye ro komo rma, towakryexem me xaxa mpana natxhe ha. 

вАто rma wenytxaye, uro, Kowawu rma. Àro rma wenyeye. Rowya enytxatxhe 
rma, rowya xenyetxhe rma, kahe yawono yowkryenàr xe rma wehxakon haryhe. 
Xenyhonyenhàrà rma yowakryenàr xe rma wehxakon haryhe. Àro ke, rano me ro 

rma kehurkaye, noro yakrataka. 9Ona wyaro mak kekona, rowya. Aro wyarohra 
exko, kekonà. Rowakryehra ro mak exko. Asok tawro hana. Owyaro rma rha, 
Khoryenkom yanoto me marma wehxaha, uro, kekonà. Oyowtà komo wyaro 
rma rha, Khoryenkomo rwonà yokarymany komo wyaro rma rha, onmenhonàr 
yawo ron komo wyaro rma rha, Khoryenkom yanoto me wehxaha, uro. Àro ke 
urohnà, Khoryenkom haxa ewakryeko, kekonà, kahe yawono, rowya. 

100nà wyaro nkekon xarha. Omeroro nenyheko, Khoryenkomo, owya 
àmenhotho me, kekonà. Tehutwatxho rma hutwamohseko, owya àmenhotho 
me. Akaryehtanà hsomahra mak exko. Xenyhen me rma hak nahko, kahra 
ro mak exko, kekonà. Àsok tawro hana. Onenyetxhàrà rma, mexehra 
nomokyaha hampànà. Mexehra toto komo yohoryaha hampànà, kekonà, 
kahe yawono. 11 Atxke ehxemo komo ryhe, atxke roro гта natxhe hampànà, 
kekon xarha. Tanhàn kom hoko ehxemo komo rma, tanhàn kom hoko roro 
rma natxhe hampànà. Ohxe ehxemo kom haxa ryhe, ohxe roro rma natxhe 
hampànà, kekonà. Enyhoru hokono ro me ehxemo komo гта, enyhoru 
hokono roro me rma natxhe hampànà, kekonà, kahe yawono, rowya. 

120nà wyaro nkehe, Txesusu. Enytxatxoko, mexehra mpana 
komokyaha ha, kehe. Romoknàtoko rma, ehemano weryaha hampànà. 
Toto komo wya wehemehe hampànà, ohxe exetxhàyamotho гта, 
atxke exetxhàyamotho хата, kehe. 13 Tehxemà гого гта haxa uro. 
Akàhtono ynyenhàrà гта uro. Onyhoryetxehkano ynye xarha uro, kehe. 
Amnyehra, akàhtono yhera ro гта haka, wehxakonà гого гта. Amnye, 
onyhoryetxehkano yeryetxhe, wehxaha roro rma, kehe, Txesusu. 

14Thonon komo yahxeknye komo ryhe, towakryexem me хаха mpana 
natxhe ha. Txesus yekamsuhkanàr ke ryhe enyhoryexemo komo гта nyamoro 
ha. Nyamoro rma, nat yeherà hoye enahnye me xaxa mpana natxhe ha. 
Karyhe roro teny kom hoye rma enahnye me xaxa mpànà natxhe ha. Owto 
ymo yaka towomsom me xaxa mpana natxhe ha, àhotar yarye. Xerusaryen 
yohon ona katxho yaka rma, towomsom me xaxa mpana natxhe ha. 

150wompàra mak natxhe, anar komo, anha komo гта, eryemkano 
ynye komo rma, anaro rha wos hokon komo rma, anaro rha kàrà hokon 
komo rma, wayehkano ynye komo rma, anaro horyenà ro komo kuknon 
hokon komo rma, tàtemarontaxem komo rma, yaworonohnà xan komo 
rma. Àro wyaron komo rma ehxera ro mak natxhe, owto ymo ho. 

16Опа wyaro nkekonà, Txesusu, rowya. Txesusu uro, kekonà. Ото гта ranoto 
ànyakyako, ohyaka. Kahe yawono rma ànyakyako. Omeroro rma ekarymaxe 
ànyakyako, romryenon komo wya, anato rha tohsamnohsomà ro komo wya, 
kekonà. Dafe heno yohamatho ryhe uro. Kwakwaru wyarono ryhe uro, awasmeno 
ynye wyarono гта, enmahrà ro tonyxemà wyarono гта, kekonà, Txesusu. 

17 Onà wyaro nken hama, kahneru mxekrà hetxe, noro wya. Omoko, 
kehe, àwya, Khoryenkom yokato yano me mak ha. Omnyam xarha, on 
yonytxany komo rma, àro wyaro rma rha katxoko. Omoko, katxoko, àwya. 

Asok haxa hana natxow ha, anar kom ha. Twokru komo xe natxow 
hana, tàhnawonye. Twokru komo xe tehtokonye rma, Txesusu hyaka 
hak nomohtxowà. Anaro tuna yàmyan hata, àwyanye, àwokru kom hata, 
enyhoru rma hatà, karyhe roro txeny komo rma hatà. Ehemahnà rma 
yàmyan hatà, àwyanye. Àx tehtokonye, nentxow haka, karyhe roro harha 
tehtxoho menye. 

180nà wyaro àkehe hampànà, owyanye, rokaryehtan yony komo 
wya, Khoryenkomo rwonà rma yony komo wya, noro nhutwamohsotho 
rma yony komo wya. Ohxe mpàn ehtxoko, àkehe, owyanye. Ohxe 
mpàn ehtxoko, ronmenhotho hoko. Anàhnohrà hona mpàn xenytxoko. 
Owyanye àrwonàhyamantoko rma, àro marma àrwonàhyamatxoko. 

Eho nyhe àrwonàhyamahra mak ehtxoko. Oyehutwatxho komo 
rwonàhyamahra mak ehtxoko. Khoryenkomo nhutwamohsotho 
marma àrwonàhyamatxoko, owyanye anàhnohrà hona. Owyanye 
anàhnohnàtok haxa, ayanàhnohyatxhe hampànà, Khoryenkomo. 

Toto komo yanàhnohtoho ke, on yawo ronekarymatxho rma ke, 
ayanàhnohyatxhe hampànà. Àro ke, Khoryenkomo nhutwamohsotho 
marma àrwonàhyamatxoko, ronmenhotho marma. 19 Отегого гта 
àrwonàhyamatxoko. Ona wyaro kahra mak ehtxoko. Аһоуеп marma 
àrwonàhyamen hama, anarotho tonytxahoryehra nay hama, kahra 

ro mak ehtxoko. Àro wyaro owyanye tatok haxa, Khoryenkomo 
newakryehtor me mak manatxhe hampànà. Nat yeherà hoye enahpàra 
mak manatxhe hampànà. Karyhe roro oynye kom hoye rma enahpàra 
mak manatxhe hampànà. Owto ymo hona, enyhoru ro hona, ahatakahra 
mak manatxhe hampàna, owyanye àhoyen marma rwonàhyamanàr ke 
mak ha. 

20 Àro wyaro katxho komo гта yokarymaye, Txesusu, rowya. Noro 
гта, опа wyaro nkehe xarha. Mexehra komokyaha hampànà, kehe. Àro 
wyaro hamà. Omoko, Txesusu y, rohà y, àkehe, àwya. 

21Towahke xaxa nay hamà, Txesusu, Kohkomo, khokonye. Àro wyaro 
towahke noro yehtxoho hutwanàr xe roro wehxaha, owyanye, àmryenon 
komo wya, omeroron komo wya. 

